
SACRAMENTO  EXTREMAE  UNCTIONIS 


LIBER  UMICUS 

Controversiae  de  Sacramento  Extremas  unctionis,  sunt  omnino  septem.  Prima, 
eaque  potissima,  de  genere;  an  sit  legis  novae  Sacramentum  vere  ac  proprie 
dictum.  Secunda,  de  materia.  Tertia,  de  forma.  Quarta,  de  effectu.  Quinta,  de 
ministro.  Sextia,  de  suscipiente.  Septima ,  de  caeremoniis. 


CAPUT  PRIMUM 

Qui  haeretici  hoc  Sacramentum  negarint. 

Haeretici  permulti  ritum  unctionis  infir¬ 
morum  e  numero  Sacramentorum  auferre 
conati  sunt.  Primo  Waldenses,  ut  referunt 
AEneas  Sylvius  libro  de  origine  Boemorum 
cap.  33.  et  ante  eum  Guido  Carmelita  in 
summa  de  haereticis.  Secundo,  Albigenses, 
teste  Antonino  in  summa  Theologica  part. 
-4.  tit.  11.  cap.  7.  §.  5. Tertio,  Joannes  Wi- 
clcfus,  teste  Thoma  Waldensi  tom.  2.  de 
Sacramentis  cap.  163.  et  satis  ipse  de  se 
id  testatur  in  4.  lib.  Trialogi  cap.  23.  ubi  con¬ 
tendit,  hoc  Sacramentum  neque  a  Christo, 
neque  ab  Apostolis  institutum,  proinde  nec 
vere  Sacramentum  esse. 

Hos  imitantur  haeretici  hujus  temporis. 
Lutherus  in  lib.  de  captivit.  Babylonica  cap. 
de  Extrema  unctione,  non  rejicit  huncritum, 
tamen  negat  Sacramentum  esse  proprie  di¬ 
ctum.  Calvinus  lib.  4.  Institut.  cap.  19  §.  18, 
19.  20.  et  21  et  Kemnitius  in  2.  par.  Exam. 
a  pag.  1102.  usque  ad  1133.  non  solum  Sa¬ 
cramentum  esse  negant,  sed  etiam  irrident 
inore  suo.  Idem  facit  Melanchthon  in  locis  tit. 
de  unctione.  Idem  facit  etiam  Joannes  Bren- 
tius  in  Confessione  Wirtemberg.,  cap.  de 


Extrema  unctione  :  et  Magdeburgenses  C6n- 
tur.  7.  et  sequentibus,  cap.  6.  de  ritu  visi¬ 
tationis  infirmorum. 

Ecclesia  vero  Catholica  palam  affirmat, 
Unctionem  extremam  Sacramentum  esse 
vere  ac  proprie  dictum.  Id  enim  expresse 
habent  Concilium  Florentinum  in  instruet. 
Armenorum,  et  Trid.  sess.  14.  can,  I.  de 
Extrema  unctione,  et  omnes  Theologi,  lib. 
iv.  sent.  dist.  23.  Potest  autem  haec  veritas 
tribus  argumentis  probari.  Primo,  ex  Scri¬ 
pturis.  Secundo,  ex  traditione  Ecclesiastica. 
Tertio,  ex  ratione. 

CAPUT  II.  : 

Probatur  ex  Scripturis  Unctionem  infirmorum 

esse  Sacramentum  proprie  dictum. 

I 

Quod  attinet  ad  primum  :  duse  Scripturae 
proferuntur  ab  omnibus,  una  ex  cap.  6. 
Marci,  altera  ex  cap.  o.  Jacobi. 

De  priore  non  omnes  conveniunt,  an  cum 
Apostoli  ungebant  oleo  infirmos,  et  curabant, 
illa  fuerit  unctio  Sacramentalis,  de  qua  nunc 
disputamus  :  an  solum  fueritfigura  quaedam, 
et  adumbratio  hujus  Sacramenti.  Qui  tuen¬ 
tur  priorem  sententiam,  ut  Thom.  Valdens. 
loco  citato,  et  Alphonsus  de  Castro  lib.  de  hae- 

res.  verbo,  Extrema  unctio,  ea  ratione  ducunt 
tnr,quod  Beda,  Theophilactus,  etOEcumenius 
in  commentariis  Marci  et  Jacobi,  videantur 
dicere  eamdem  esse  unctionem,  cujus  fit 
mentio  in  utroque  loco.  Sed  profecto  pro¬ 
babilior  est  sententia  posterior,  quae  est  Buar- 
di  in  explicatione  art.  12.  et  Jansenii  in  cap. 
6,  Marci,  et  Dominici  a  Soto  dist.  23.  quaest. 
1.  art.  et  aliorum.  Et  mihi  certe  eo  etiam 
nomine  gratior,  quod  videam  Lutherum, 
Calvinum,  et  Kemnitius  locis  citatis  esse  in 
priore  opinione  :  existimant  enim  illi  eamdem 
esse  unctionem,  Marci  6.  et  Jacobi  5. 

Probo  igitur  breviter  sententiam  posterio¬ 
rem.  Primo  illa  unctio,  qua  utebantur  Apo¬ 
stoli,  referebatur  solum  aut  praecipue  ad  cu¬ 
rationem  morbi  corporalis,  ut  ex  eo  loco  pa¬ 
let,  unde  etiam  sanabantur  omnes,  qui  tum 
inungebantur.  Sacramenta  autem  per  se  ad 
animam  pertinent.,  ad  corpus  per  accidens, 
aut  certe  secundario. 

Deinde  secundo,  Apostoli  eo  tempore  non¬ 
dum  erant  Sacerdotes  :  et  quamvis  potuerit 
Christus  etiam  per  non  sacerdotes  Sacra¬ 
menta  conferre  ,  tamen  non  est  probabile 
eum  hoc  fecisse,  nec  legimus  id  unquam 
factum  in  Sacramentis  magis  necessariis,  ut 
in  Sacramento  Poenitentia;,  vel  Eucharistia;. 
Neque  obstat  quod  Apostoli  baptizarunt, 
cum  nondum  essent  Sacerdotes  :  nam 
non  ita  est  de  essentia  Baptismi,  ut  mini¬ 
ster  sit  sacerdos,  sicut  de  essentia  unctionis. 
Nam  si  laicus  baptizet,  etiam  extra  necessi¬ 
tatem.  Baptismus  est  ratus  :  non  autem 
est  rata  unctio  si  laicus  inungat.  Quod  autem 
Apostoli  nondum  fuerint  eo  tempore  sacerdo¬ 
tes,  patet,  quia  facti  fuerunt  in  ultima  ccena,  ut 
docet  Concilium  Tridentinumsess.  22.  cap.  1. 

Accedit  tertio  quod  Apostoli  tunc  promiscue 
ungebant  quoslibet  aegrotos,  ut  caecos,  clau¬ 
dos,  etc.,  at  Sacramentum  unctionis  non  datur 
nisi  iis,  qui  decumbunt  cum  periculo  vitae, 
ut  omnes  concedunt. 

Item  quarto,  Apostoli  tunc  cum  inunge¬ 
rent,  non  quaerebant,  essentne  baptizat  i, 
qui  inungendi  erant,  et  omnino  probabile 
est,  multos  ab  eis  inunctos,  qui  infideles 
erant.  At  certe  sine  Baptismo,  nihil  prosunt 
Sacramenta  caetera,  nec  dari  possunt  aut 
debent  non  baptizatis  sine  peccato.  Nec  va¬ 
let  quod  quidam  objiciunt,  Cornelio  datam 
Confirmationem  ante  Baptismum,  Act.  10. 
Deo  videlicet  in  hac  re  dispensante.  Nam 


Cornelius  non  habuit  Sacramentum  Confir 
mationis  ante  Baptismum,  sed  effectum  Sa¬ 
cramenti  Confirmationis  ab  ipso  Domino 
immediate  sine  Sacramento. 

Denique,  Tridentinum  Concilium  sess.  14. 
can.  1,  de  Extrena  unctione  ,  dicit  hoc  Sa¬ 
cramentum  insinuatum  Marci.  6.  Dicitur  au¬ 
tem  insinuari  id,  quod  non  expresse  propo¬ 
nitur,  sed  adumbratur,  et  obscure  indicatur 
Et  hoc  eodem  modo  intelligendi  sunt  vete¬ 
res,  qui  locum  Marci  6.  conjungunt  cum 
loco  Jacobi  3,  significant  enim  uno  in  loco 
jacta  esse  fundamenta  ejus  Sacramenti,  quod 
in  altero  loco  expresse  proponitur.  Quem¬ 
admodum  enim  curaMatth.  19.  et  alibi  Chri- 
.stus  manus  imponit,  non  dicimus  tunc  insti¬ 
tuisse  Sacramentum  Confirmationis,  aut  Or¬ 
dinationis,  sed  tamen  agnoscimus  adum¬ 
brationem  quamdam  Sacramenti  postea  fu¬ 
turi  :  sic  etiam  quod  Dominus  jusserit  Apo¬ 
stolos  oleo  curare  infirmos,  et  non  alia  ali¬ 
qua  re,  intelligimus  significatum  esse,  futu¬ 
rum  fuisse  aliquando  tempus,  ut  oleum  esset 
Sacramentum  infirmorum. 

Veniamus  nunc  ad  alterum  locum  Jacobi. 
5.  ita  legimus  :  Infirmatur  quis  in  vobis  ? 
inducat  presbyteros  Ecclesia ?,  et  orent  super 
eum,  tingentes  eum  oleo  in  nomine  Domini ,  et 
oratio  fidei  salvabit  infirmum ,  et  allevabit  eum 
Dominus ,  et  si  in  peccatis  sit,  remittentur  ef  (1). 
Hic  habemus  omnia,  qu*e  ad  Sacramenti 
essentiam  requiruntur,  videlicet  symbolum 
externum,  promissionem  gratia;,  et  divinam 
institutionem  :  ha;c  enim  tria,  ut  supra 
diximus  in  prima  controversia  de  confirma¬ 
tione,  adversarii  requirunt.  Symbolum  ex¬ 
ternum  est  unctio  olei  cum  oratione  fidei; 
promissio  vero,  allevatio  infirmi,  et  remissio 
peccatorum.  Institutio  autem  colligitur  ex 
hac  tam  constanti  promissione  Apostoli 
neque  enim  Apostolus  tam  constanter,  et 
absolute  id  promitteret,  nisi  Dominus  id 
instituisset,  et  mandasset.  Itaque  Apostolus 
Jacobus  noninstituit  Sacramentum,  sed  hor¬ 
tatur  ad  illud  suscipiendum,  quod  a  Domino 
noverat  institutum. 

Quia  vero  Kemnitius  in  2.  par.Exam.  pag. 
41.  et  42.  requirit  alia  quinque,  licet  tria 
priedicta  sint  prrecipua  :  'ostendamus  illa 
etiam  reperiri  inunctione  extrema.  Ille  igi¬ 
tur  primo  requirit  prieter  tria  prmdicta,  ut 
ritus  mandatus  sit  in  novo  Testamento  ;  ut 
distinguatur  a  cjcremoniis  Testamenti  vete- 


(l)  J^cob,  V.  14 

ris.  Id  vero  hoc  loco  manifeste  cernimus, 
cum  constet  Jacobi  epistolam  esse  librum 
Testamenti  novi  :  et  praeterea  talis  ritus  non 
fuerit  in  Testamento  veteri. 

Secundo  requirit,  ut  ritus  non  ad  breve 
tempus  duret,  sed  perpetuus  sit.  Id  quoque 
habemus  in  illis  verbis  :  Infirmatur  quis  in 
vobis ,  inde  enim  colligimus  tamdiu  duratu¬ 
rum  huifc  ritum,  quandiu  in  Ecclesia  erunt 
aegroti. 

Tertio  requirit,  ut  promissio  gratiae  sit 
annexa,  et  quasi  vestita  symbolo,  ita  ut  in- 
telligatur  dari  gratia,  cum  symbolum  exter¬ 
num  exhibetur  :  id  quod  Kemnitius  ponit 
contra  Calvinistas,  volunt  Sacramenta  esse 
symbola  praeteritae,  et  jam  olim  acceptae 
gratiae.  Id  vero  hoc  loco  habemus,  ut  patet ; 
dicitur  enim  :  Ungentes  eum  in  nomine  Do¬ 
mini ,  et  allevabit  eum  Dominus ,  etsi  in  pec¬ 
catis  fuerit  etc.  plane  ad  eum  modum,  quo 
dicitur  de  Baptismo  Mare.  ult.  :  Qui  credide¬ 
rit,  et  baptizatus  fuerit,  salvus  erit  (I). 

Quarto  requirit,  ut  illa  promissio  non  sit 
cujuslibet  gratiae,  sed  remissionis  peccato¬ 
rum  :  id  vero  expresse  sic  habetur  :  Si  in 
peccatis  fuerit,  remittentur  ei. 

Quinto  requirit,  ut  non  sit  tantum  promis¬ 
sio  generalis,  sed  etiam  applicetur  in  par¬ 
ticulari  ei,  qui  Sacramentum  percipit.  Et 
hoc  etiam  habemus;  nam  in  particulari  dici¬ 
tur  :  Ungentes  eum  etc. 

CAPUT  III 

Refelluntur  Haereticorum  solutiones  ad 
Scripturam  citatam 

Ad  hoc  argumentum  quatuor  solutiones  ab 
haereticis  dari  solent.  Prima  est,  epistolam 
illam  non  esse  canonicam,  nec  a  Spiritu 
Apostolico  profectam.  Ita  Lutherus  loco 
citato,  cui  assentitur  Kemnitius  pagina  1113. 
ubi  dicit  hanc  epistolam  non  esse  tantae  au¬ 
ctoritatis,  ut  possit  sine  testimoniis  Scriptu¬ 
ra}  Canonicae,  Sacra  instituere.  Et  probat  ex 
Hieronymo  qui  annotavit  in  lib.  de  scripto¬ 
ribus  Ecclesiasticis  in  Jacobo,  veteres  judi¬ 
casse  non  esse  epistolam  illam  a  Jacobo 
Apostolo  scriptam,  et  ex  Eusebio  lib.  3  hist. 
eap.  23.  qui  de  illa  sic  ait  :  «  Sciendum 
w«  voOsuete,  id  est,  quod  notha  sit.  » 

At  haec  prima  solutio  est  refugium  mise¬ 


rorum.  Nam  omnes  veteres,  qui  catalogos 
scripserunt  sacrorum  librorum,  hanc  epi¬ 
stolam  cum  c-aeteris  numerarunt,  ut  patet  ex 
Clcmente  can.  ult.  Apostolorum  ex  Innocen- 
tio  I.  epistol.  3.etGelasio  I.  in  Concilio  LXX. 
Episcoporum  :  Item  ex  Conciliis  Laodiceno, 
car.  ult.  Carthag.  III.  can.  47.  Florentino  et 
Tridentino  sess.  4.  Denique  ex  Patribus, 
Origene  homil.  7.  in  Josue,  Athanasio  in 
synopsi,  Epiphanio  haeres.  76.  Hieronymo 
epist.  aid  Paulinum,  Augustino  lib.  2.  doctri¬ 
na}  Christianae  cap.  8.  Ruffino  in  symbolum, 
Isidoro  lib.  iv.  etvmolog.  cap.  i.  et  Dama¬ 
sceno  lib.  iv.  de  fide  cap.  18.  Quod  si  his  tot, 
ac  tantis  auctoribus  fides  non  habetur,  con¬ 
cidet  auctoritas  omnium  aliorum  librorum  : 
nec  enim  aliunde  scimus  ,  qui  libri  sint  ca¬ 
nonici,  nisi  ex  traditione,  et  testimonio 
veterum  Pontificum,  Conciliorum,  et  Pa¬ 
trum,  eorum  praesertim,  qui  indicem  texere 
voluerunt  sacrorum  librorum. 

Neque  ullum  unquam  legi  veterum,  qui 
aperte  scriberet,  Jacobi  epistolam  non  esse 
Canonicam.  Nam  Hieronymus,  quem  pro  se 
Kemnitius  citat,  dicit  quidem  quibusdam  vi¬ 
sam  fuisse  dubiae  fidei  epistolam,  tamen  tem¬ 
poris  progressu  obtinuisse  auctoritatem. 
Eusebius  autem  dicit  eam  epistolam  quo¬ 
rumdam  opinione  esse  adulterinam  ;  tamen 
subjungit  continuo  :  «  Nos  autem  scimus 
in  plurimis  Ecclesiis  publice  esse  receptam». 
Et  certe  plus  ad  nos  valere  debet  publica 
Ecclesiarum  auctoritas,  quae  teste  Eusebio 
hanc  epistolam  recepit  ut  Canonicam,  quam 
obscura  quorumdam  opinio,  qua}  eodem 
teste  Eusebio,  eamdem  epistolam  rejicit. 

Secunda  solutio  est  ejusdem  Lutheri  ibi¬ 
dem,  qui  sic  ait :  (uSi  esset  Jacobi  Apostoli, 
dicerem  non  licere  Apostolo  sua  auctoritate 
Sacramentum  instituere,  id  est,  divinam  pro¬ 
missionem  cum  adjuncto  signo  dare,  hoc 
enim  ad  Christum  solum  pertinebat.  » 

Ha}c  solutio  longe  deterior  est  superiore  : 
audet  enim  Lutherus  se  Apostolo  Jacobo  op¬ 
ponere,  et  in  faciem  illi  resistere,  quasi 
aperte  erranti,  et  sibi  arroganti  quod  ei  non 
conveniebat.  At  certe  nec  Jacobus  sibi  assu¬ 
mit  quod  Lutherus  dicit  :  non  enim  ipse  Sa¬ 
cramentum  instituit,  sed  hortatur  ad  usum 
Sacramenti  instituti ;  et  si  id  sibi  assumeret, 
illi  potius,  quam  Luthero  credendum  esset. 
Nec  enim  fieri  posset,  ut  tantus  Apostolus 
post  acceptum  Spiritum  sanctum,  in  re  tam 


(1)  Jaeob.  V,  15;  Mare.  XVI.  16. 

magna  erraret  :  neque  est  simile  de  B.  Pe¬ 
tri  errore ,  ille  enim  erravit  exemplo,  non  do¬ 
ctrina,  iste  autem  errasset  in  doctrima,  et  in 
ipsa  Scriptura,  quod  fieri  non  potest.  Quare 
si  Jacobus  diceret  Sacramentum  a  se  insti¬ 
tutum  ;  credere  deberemus,  id  illi  a  Christo 
concessum  singulari  privilegio,  sed  non  est 
opus  ad  has  angustias  redigi. 

Tertia  solutio  est  ejusdem  Lutheri  ibidem, 
necnon  Wiclefl,  Philippi,  Brentii,  Calvini,  et 
aliorum  communis,  qund  Jacobus  loquatur 
de  unctione,  qua  utebantur  eo  tempore  ad 
curandos  morbos  corporales.  Et  quidem  Wi- 
clefus  putat  loqui  Apostolum  de  naturali 
curatione,  et  ideo  meminisse  olei,  quia  est 
naturaliter  medicinale,  et  in  illa  regione 
abundat.  Philippus  existimat  eum  loqui  de 
unctione,  qua)  partim  naturaliter,  partim 
etiam  dono  divino  curabat  :  unde  dicit  A- 
braham,  Isaac,  Jacob,  Isaiam,  et  caeteros 
Prophetas  fuisse  professione  medicos,  et  ha¬ 
buisse  notissimas  herbarum  et  aliorum  me¬ 
dicamentorum  naturas,  et  simul  etiam  or¬ 
natos  dono  miraculorum,  Lutherus  tamen, 
Calvinus,  Brentius,  et  Kemnitius  simpliciter 
Apostolum  exponunt  de  curatione  ex  dono 
•Dei,  proinde  dicunt  non  magis  fuisse  Sacra¬ 
mentum  istam  unctionem,  quam  fuerit  Pro¬ 
batica  piscina,  vel  lutum  cum  sputo,  vel 
aqua  Siloe  etc.  nunc  autem  quando  donum 
illud  cessavit,  non  modo  unctionem  non  esse 
Sacramentum,  sed  etiam  esse  rem  inutilem, 
et  superstitiosam. 

Argumenta  eorum  sunt  tria.  Primum, 
quia  Jacobus  ex  Marci  Evangelio  accepit, 
quod  docet  de  unctione  olei  :  Marcus  au¬ 
tem  de  unctione  illa  loquitur,  quam  ad¬ 
hibebant.  qui  habuerunt  donum  curationum. 

Secundum,  quia  Jacobus  utitur  vocibus 
qua:  ad  corporalem  sanitatem  pertinent,  ni¬ 
mirum  eYetpto,  et  taoaoci. 

Tertium,  quia  Jacobus  tantum  loquitur  ad 
homines  sui  temporis,  quando  durabat  gra¬ 
tia  sanitatum.  Idque  patet  ex  co,  quod  non 
addidit  aliquam  particulam,  qua  significa¬ 
ret,  hunc  ritum  propagandum  esse  ad  po¬ 
steros,  sicut  Scriptura)  faciunt,  cum  loquun¬ 
tur  de  veris  Sacramentis,  ut  de  Baptismo 
Matth.  ult. :  Ecce  ego  vobiscum  sum  usque  ucl 
mundi  consummationem ,  et  de  Eucharistia 
1  Corinth.  xi.  Quotiescumque  manducabitis 
panem  hunc,  et  calicem  bibetis,  mortem  Do¬ 
mini  annuntiabitis  donec  veniat  (1). 


Sed  his  argumentis  nos  longe  plura,  et 
meliora  possumus  opponere.  Ad  primum, 
quod  non  loquatur  de  naturali  curatione,  et 
simul  quod  Prcpheta)  non  consueverint  cu¬ 
rare  more  medicorum,  contra  Wiclefum,  et 
Philippum  facile  probari  potest.  Primo,  quia 
etsi  oleum  sit  medicinale,  tamen  non  est 
medicinale  ad  curandos  quosvis  morbos, 
imo  vero  plurimis,  aut  nihil  proderit,  aut 
etiam  oberit.  Apostolus  autem  generatim 
jubet,  ut  aegroti  ungantur  oleo. 

Deinde  Propheta),  et  Apostoli,  ut  pluri¬ 
mum  rebus  noxiis  natura  sua,  aut  certe  non 
salutaribus  utebantur  ;  ut  curarent,  ut  ni¬ 
mirum  omnes  intelligerent,  Dei  miraculo 
illa  fieri,  non  viribus  natura).  Sic  Moyses 
ameum  serpentem  erexit,  ut  ejus  aspectu 
curarentur  laisi  a  serpentibus.  Sic  Helisams 
aqua  Jordanis  curavit  lepram  Naaman  Syri. 
Sic  Isaias  massa  ex  ficis  curavit  ulcus  Eze- 
chiae,  qua)  medicina  contraria  erat  curationi 
illius  morbi,  ut  Hieronymus  notat  ex  senten¬ 
tia  Hebraeorum,  in  com.  ad  cap.  38.  Isaiae, 
Sic  Dominus  luto,  et  sputo,  caecum  natum  : 
Sic  Petrus  umbra  corporis  sui  :  Sic  Paulus 
sudariis,  et  semicinctiis. 

Accedit,  quod  si  usi  fuissent  ordinarie  re¬ 
bus  utilibus  ad  curandum,  ipsi  sibi  fidem 
abrogassent,  et  Dei  donum  obscurassent. 

Quod  autem  nec  loquatur  Jacobus  de  un¬ 
ctione,  quae  sanaret  corpus  ex  dono  miracu¬ 
lorum,  sed  quae  sanaret  animum,  et  ali¬ 
quando  etiam  corpus  virtute  sacramentali, 
contra  Lutherum,  Calvinum,  et  alios  proba¬ 
tur  ex  singulis  vocibus  hujus  loci.  Primo, 
Infirmatur, inquit,  quis  in  vobis.  At  si  de  mi¬ 
raculis  ageret,  generalius  loqueretur  :  non 
enim,  solum  consuleret  iis  qui  decumbunt 
gravati  periculoso  aliquo  morbo,  ut  facit, 
sed  etiam  ca)cis,  surdis,  claudis,  aliisque  mi¬ 
seris  hominibus,  qui  non  decumbunt,  nec  de 
vita  periclitantur,  et  tamen  egent  curatione. 

Secundo  :  inducat ,  inquit,  Presbi/teros. 
At  si  de  miraculo  ageret,  diceret  potius,  In¬ 
ducat  Prophetas,  aut  alios,  qui  donum  ha¬ 
bent  curationum  nec  enim  soli  aut  om¬ 
nes  Presbyteri  etiam  tunc  habebant  donum 
curandi.  Neque  refert,  quod  per  presbyte¬ 
ros  nolunt  adversarii  significari  Sacerdotes, 
sed  seniores  ;  nam  nec  seniores  omnes  ha¬ 
bebant  donum  curationis,  non  enim  illud 
donum  erat  alligatum  aetati,  aut  dignitati, 
ut  patet  ex  Paulo  Roman.  12.  I.  Cor.  12.  et 


(1)  Matth.  XXVIII,  20;  I  Corinth.  XI,  2G. 

Ephcs.  4.  Praeterea  non  est  probabile  Apo¬ 
stolum  jussissc  fidelibus,  ut  miracula  quoe- 
rerent  signa  enim  infidelium  sunt,  non  fide¬ 
lium,  I  Cor.  14. 

Tertio  :  Orent ,  inquit,  super  eum,  un¬ 
gentes  eum  oleo.  At  si  de  miraculis  ageretur, 
non  praescriberet  Jacobus  materiam  :  qui 
enim  donum  habet  curationis*  adhibet  quod 
Deus  illi  inspirat,  nec  potest  alligari  certse 
alicui  rei  virtus  miraculorum.  Id  quod  satis 
patet  ex  divinis  litteris,  et  exemplis  omnium 
sanctorum  :  «  Sed,  inquit  Calvinus,  utile 
fuit  praescribere  oleum,  ut  esset  signum, 
miraculum  fieri  non  viribus  hominis,  sed 
potentia  Spiritus  sancti  :  constat  enim  oleo 
significari  Spiritum  sanctum.  »  At  etiam 
aqua  significat  Spiritum  sanctum.  Et  prae¬ 
terea  si  illa  esset  causa,  cur  praescribatur 
oleum,  debuisset  illud  servari  in  omni  cura¬ 
tione,  et  in  excitatione  mortuorum  maxime. 
Nusquam  autem  legimus  inunctos  fuisse 
mortuos,  cum  excitandi  erant. 

Quarto  :  «  Et  oratio,  inquit,  fidei  salvabit 
infirmum,  et  allevabit  eum  Dominus.  »  Haec 
sane  absoluta  promissio  est,  proinde  referri 
non  potest  praecipue  ad  corporalem  sanita¬ 
tem.  Nam  aut  semper  sanati  fuissent  aegroti 
illi,  qui  ungebantur,  ut  Jacobus  praescribit, 
aut  non  semper  :  si  semper,  ergo  nulli  fuis¬ 
sent  mortui  Apostolorum  tempore,  nisi  illi, 
qui  Jacobo  non  obedivissent,  qui  paucissim 
fuissent.  Et  praeterea  sanitas  corporalis,  quia 
non  semper  utilis  est  animae  ,  non  etiam 
semper  obtinetur  a  Deo,  quicumque  sit,  qui 
oret,  etiamsi  donum  habeat  curationis.  Qua¬ 
re  non  semper  sanabantur  qui  ungebantur ; 
ergo  vel  falsa  est  absoluta  illa  promissio 
Jacobi,  quod  fieri  non  potest,  aut  quod  ve¬ 
rissimum  est,  ad  animam  praecipue,  et  abso¬ 
lute  referenda  est. 

Quinto  :  Etsi  in  peccatis  fuerit,  dimittentur 
ei.  Haec  vero  particula  tum  expresse  ad  ani¬ 
mam  pertinet,  ut  non  sit  locus  tergiversa¬ 
tioni.  Donum  autem  curationis,  ut  saepe  di¬ 
ximus,  ad  corpus  refertur. 

Sexto,  omnia  alia  quae  habentur  in  illa 
epistola,  sive  ante  hunc  locum,  sive  postea, 
non  ad  eos  solos  pertinent,  qui  tunc  vive¬ 
bant,  sed  etiam  ad  nos  qui  postea  futuri 
eramus,  ut  patet  ex  illis  praecedentibus  :  Pa¬ 
tientes  estote ,  et  /  Confirmate  corda  vestra, 
et  :  nolite  jurare,  et  ;  Tristatur  quis  in  vobis  ? 
oret  ;  sequo  animo  est  ?  psallat.  Item  ex  illis 
immediate  sequentibus  .•  Confitemini  alter¬ 
utrum  peccata  vestra ,  et  orate  pro  invicem,  ut 


salvemini.  Haec  omnia  sine  dubio  ad  nos  etiam 
pertinent  :  igitur  etiam  illa,  quoe  eodem  te¬ 
nore  verborum  in  medio  posita  sunt  :  Infir¬ 
matur  quis  in  vobis,  etc.  ad  nos  pertinent. 
Quare  non  agitur  de  dono  curationis,  quod 
est  rarissimum,  et  non  semper  haberi  potest, 
sed  de  Sacramento,  quod  semper  durat,  et 
facile  a  quolibet  haberi  potest. 

Neque  argumenta  ipsorum  contra  allata 
convincunt.  Ad  Primum  Respondeo,  non 
esse  eamdem  unctionem  Marci  6.  et  Jacobi 
5.  nisi  eo  modo,  quo  dicuntur  idem  figura 
et  figuratum.  Quantum  enim  intereat,  inter 
lotionem  caeci  nati  in  aqua  Siloe,  quoe  fuit 
figura  Baptismi,  Joan.  9.  et  ipsum  Bapti¬ 
smum  ex  aqua,  et  Spiritu  sancto,  Joan.  3, 
tantum  interest  inter  has  duas  unctiones. 
Unde  etiam  videmus  Marci  6.  nullam  fieri 
mentionem  nec  verborum,  promissionis  spiri¬ 
tualis  quoe  ad  Sacramentum  necessario  requi¬ 
runtur  :  utrumque  autem  expresse  habetur 
Jacob.  5. 

Si  quis  autem  defendere  velit  Marci  6. 
tractari  de  ipso  Sacramento  Unctionis  extre¬ 
mae,  dicere  potest,  Marcum  non  omnia  ex¬ 
pressisse,  sed  quae  illi  desunt,  ex  Jacobo  esse 
petenda.  Saepe  enim  in  scriptoribus  sanctis 
id  necessario  faciendum  est,  ut  quod  unus 
omittit,  petatur  ab  alio. 

Ad  secundum  argumentum,  quod  totum 
grammaticale  est,  et  ideo  satis  apte  convo- 
nit  Kemnitio ,  respondeo  in  primis  nos  non 
negare,  quin  extrema  unctio  interdum  adfe- 
rat  corporalem  sanitatem,  et  ideo  Jacobum 
aliqua  verba  ponere  potuisse,  quae  ad  sani¬ 
tatem  corporalem  pertineant.  Interim  tamen, 
sicut  illa  duo  verba,  Kemnitii  opinione,  ad 
corporis  sanitatem  pertinent  :  sic  etiam  in¬ 
tegra  sententia  est,  quoe  citra  omnem  con¬ 
troversiam  refertur  ad  animae  salutem,  ni¬ 
mirum  illud  :  Si  in  peccatis  fuerit,  remit¬ 
tentur  ei. 

Dico  Secundo,  illa  verba  duo,  hoc  loco 
non  ad  corpus,  sed  animam  praecipue  perti¬ 
nere.  Nam  etsi  lye ipw  proprie  significat  ex¬ 
citare,  et  elevare,  quod  ad  corpus  pertinet, 
tamen  per  metaphoram  Scripturae  sanctae 
familiarem,  significat  etiam  pellere  moero¬ 
rem,  tristitiam,  negligentiam,  soporem,  et 
desidiam  animi.  Hinc-  sunt  illa  Apostoli 
Rom.  xiii,  Hora  est  jam  nos  de  somno  surgere 
gyspOvivai ;  Ephes.  v.  Sarge,  lyeipat,  qui  dor¬ 
mis,  ect.  Et  illud  Luc.  m.  Potens  est  Deus  de 
lapidibus  istis  excitare  filios  Abrahse.  Et 
illud  II  Petr.  m.  Excito  sinceram  vestram  men- 

tem  (i).  IIoc  autem  loco  :  Allevabit  eum  Domi¬ 
nus ,  significat  liberationem  a  quodam  tor¬ 
pore,  moerore,  anxietate,  quas  propinquos 
morti  valde  deprimere,  et  gravare  solet,  ut 
non  facile  possint  mentem  ad  Deum  attollere. 

Alterum  illud  verbum  tao»,  non  ponitur 
a  Jacobo  in  ea  sententia,  ubi  agit  de  Sacra¬ 
mento  unctionis,  sed  infra  cum  ait  :  Orate 
pro  invicem,  ut  salvemini;  ibi  enim  est,  iaO-7;- 
t*.  Quocirca  inepte  a  Kemnitio  trahitur  ad 
propositum  hujus  loci.  Et  praiterea  illa  et¬ 
iam  vox  hoc  loco  accipitur  pro  salute  ani¬ 
ma*,  ut  patet  ex  praecedentibus.  Et  ne  mire¬ 
tur  Kemnitius,  si  verbum  medicinale  usur¬ 
petur  pro  sanitate  anima*,  cogitet  in  Scri¬ 
pturis  millies  haberi  hanc  vocem  in  hoc 
sensu,  Psal.  cxlvi.  Qui  sanat  contritos  corde. 
Matth.  xm.  Ne  forte  convertantur ,  et  sanent 
eos.  Pro  quo  Marcus  habet  iv.  Et  dimittan¬ 
tur  eis  peccata.  Et  I  Petr.  ii.  Cujus  livore 
sanati  estis  (2). 

Ad  tertium  dico ,  necessarium  quidem 
esse  ut  Sacramenta  maneant,  quandiu  Eccle¬ 
sia  manet,  sed  non  esse  necesse,  ut  ad  hoc 
significandum  ponatur  in  Scriptura  verbum 
aliquod  denotans  perpetuitatem.  Nam  de 
Baptismo  nusquam  exstat  ejusmodi  verbum; 
nec  obstat  :  Ecce  ego  vobiscum  sum,  nam 
potuit  Christus  nobiscum  esse,  etiamsi  Ba¬ 
ptismum  instiuisset  solum  ad  unum  diem  du¬ 
raturum.  Cognoscimus  autem  evidenter, 
unctionem,  de  qua  loquitur  Jacobus,  semper 
duraturam,  tum  quia  infirmi,  presbyteri, 
orationes,  remissio  peccatorum,  et  caitera, 
qua;  Jacobus  nominavit,  semper  mansura 
sunt  in  Ecclesia ;  tum  etiam  quia  hactenus 
semper  in  Ecclesia  fuit  ista  consuetudo  un¬ 
gendi  infirmos. 

Quarta  solutio  ejusdem  Lutheri,  Kemnitii, 
et  Calvini  est,  qui  affirmant  locum  istum  ni¬ 
hil  pro  nobis  facere,  quod  alius  omnino  fue¬ 
rit  ritus  ungendi  tempore  Jacobi,  alius  no¬ 
stro  tempore.  Id  quod  bis  argumentis  pro¬ 
bant.  Primo,  quia  Jacobus  jubet  inungi 
quoslibet  infirmos,  nos  autem  solum  inungi¬ 
mus  homines  semimortuos.  Unde  apud  nos 
vere  est  unctio  extrema,  quia  datur  molien¬ 
tibus,  Jacobus  autem  noluit  esse  extremam, 
quia  dari  voluit  iis,  qui  sanandi  erant. 

Respondeo  :  inungit  Ecclesia  eos,  qui  de 
vita  periclitantur  :  tunc  enim  quaerenda  sunt 
remedia  supernaturalia,  quando  nulla  spes 


amplius  est  in  naturalibus.  Et  quamvis 
inungantur  aegroti  ut  sanentur  si  id  expedit 
aeternae  saluti,  tamen  recte  dicitur  extrema, 
quia  est  ultima  respectu  unctionum,  quas 
in  aliis  Sacramentis  percipimus,  in  Bapti¬ 
smo,  Confirmatione,  et  Ordinatione. 

Et  hoc  idem  voluisse  Jacobum,  patet  pri¬ 
mo  ex  illis  vocibus,  iyspei  ,  et  xau-vovxa.  Nam 
excitare,  et  allevare  proprie  iis  convenit, 
qui  decumbunt  valde  oppressi,  et  gravati, 
et  xapveiv  significat  deficere,  et  etiam  mori, 
unde  etiam  xauvov-re;  dicuntur  mortui.  Se¬ 
cundo  idem  patef  ex  eo, quod  ait  ‘.Adducat 
presbyteros.  Nam  si  non  decumberet,  pos¬ 
set  ipse  ire  ad  presbyteros  :  et  etiamsi  de¬ 
cumberet,  sed  non  adeo  graviter,  non  opor¬ 
teret  adduci  presbyteros.  Alioqui  enim  si 
ob  quemlibet  morbum  deberent  presbyteri 
excurrere  ad  ;egrotos,  numquam  domi  ma¬ 
nerent,  est  enim  infinitus  numerus  iegroto- 
rum.  Denique  non  est  credibile  voluisse 
Jacobum,  ut  ad  remedia  supernaturalia 
Christiani  recurrerent,  quando  facile  pos¬ 
sent  naturalibus  medicamentis  curari.  Adde 
ultimo  hunc  locum  mire  pugnare  cum  ad¬ 
versariis  ex  ipsa  eorum  sententia.  Nam  si 
jubet  Apostolus  omnes  a;grotos inungi,  quare 
ipsi  nullum  inungunt. 

Secundo  probant,  quia  Jacobus  jubet  ad¬ 
vocari  seniores  Ecclesia; ,  nos  autem  non 
multos,  sed  unum  vocamus,  et  eum  sacer¬ 
dotem. 

Respondeo,  nomen  presbyteri,  seu  senio¬ 
ris  in  Testamento  novo  fere  ubique  accipi 
pro  ministro  Ecclesiastico  ;  et  Jacobum  non 
tam  de  numero,  quam  de  qualitate  fuisse 
sollicitum.  Quemadmodum  enim  cum  dici¬ 
mus,  confitenda  esse  peccata  sacerdotibus, 
non  intclligimus  confitenda  esse  multis,  sed 
uni.  Nec  tamen  interim  negamus  bonum 
esse,  ut  multi  veniant,  sicut  in  quibusdam 
locis  fieri  solet. 

Tertio  probat  Calvinus,  quia  Jacobus  oleo 
simplici  vult  inungi  segrotos  :  nunc  autem 
adhibetur  oleum  benedictum.  Addit  Kemni¬ 
tius,  Jacobum  non  prsecepisse  in  qua  parte 
ungi  debeat  a;grotus,  nunc  autem  determi¬ 
nari  serta  membra. 

Respondeo,  Jacobum  alloqui  infirmos  hoc 
loco,  non  sacerdotes  :  scire  autem  quale 
debeat'  esse  oleum,  et  in  qua  parte  sit  adhi¬ 
bendum,  ad  infirmum  non  pertinet,  sed  ad 


(I)  Rom.  XRI,  41 ;  Eph.  Y,  44;  Luc,  III,  8;  I  Pet.  III,  4.  —  (2)  Psal.  CXLVI.  3;  Matth.  XIII,  45; 
Mare.  IV.  42 :  1  Pet.  II.  24. 

sacerdotem .  Satis  praeterea  nobis  esse  de¬ 
bet,  quod  Jacobus  non  negat  oleum  esse 
prius  benedicendum,  neque  negat  eas  par¬ 
tes  inungendas,  quse  modo  unguntuv  in  Ec¬ 
clesia  ;  quocirca  non  pugnant  ejus  verba 
cum  Ecclesia)  consuetudine,  sed  contra  po¬ 
tius  Ecclesia;  consuetudo  explicat  verba  Ja- 
cobi.  Adde,  quod  Beda  in  cap.  o.  Jacobi, 
dicit  significari  oleum  benedictum  per  illa 
verba  :  Ungentes  oleo  in  nomine  Domitu . 

Quarto  probant  Lutherus,  Calvinus,  ct 
alii,  quia  Jacobus  tribuit  hunc  effectum  ora¬ 
tioni  fidei  :  Oratio ,  inquit,  fulci,  salvabit  itu 
/innant.  Ex  quo  Lutherus  colligit,  unctionem 
apud  Jacobum  non  esse  Sacramentum,  nec 
camdem  cum  nostra  :  nam  Sacramenta,  et 
nostra  etiam  unctio  non  pendent  a  fide  mi¬ 
nistri.  Calvinus  autem,  et  Kemnitius,  ea  ra¬ 
tione  colligunt,  non  esse  camdem  unctionem 
cum  nostra,  quia  Jacobus  totum  effectum  tri¬ 
buit  orationi ;  nos  autem  totum  fere  tribui¬ 
mus  unctioni,  cum  dicimus  :  ePer  hanc  sa¬ 
cram  unctionem  etc.  » 

Respondeo ,  ad  consequentiam  Lutheri 
orationem  fidei  dici  hoc  loco,  non  quia  requi¬ 
rat  necessario  fidem  Ministri,  sed  quia  est 
oratio  dictata  a  fide,  et  sola  fide  intelligitur, 
quomodo  verbum  Sacramcntale,  quod  cum 
elemento  facit  Sacramentum,  Augustinus 
vocat  verbum  fidei,  et  dicit  operari  non  quia 
dicitur,  sed  quia  creditur  tract.  80.  in  Joan. 
Adde,  qnod  etiam  miracula  non  semper  ne¬ 
cessario  pendent  a  fide.  Narrat  enim  Epi- 
phanius  hferes.  30.  quemdam  Josephum  Ju¬ 
dicum  miracula  fecisse  per  aquam  benedi¬ 
ctam  signo  crucis,  etiamsi  ipse  non  crederet  : 
miracula  enim  saepe  operatur  sola  Christi 
invocatio.  Itaque  si  esset  verum  quod  Lu¬ 
therus  assumit,  non  posset  ostendi  Jacobum 
agere  de  Sacramento,  quod  nos  dicimus  ; 
nec  de  miraculo,  quod  Lutherus  dicit. 

Ad  consequentiam  Calvini,  et  Kemnitii , 
respondeo,  orationem  fidei,  quae  infirmum 
salvat,  non  excludere  operationem  unctio¬ 
nis  ,  imo  potius  includere .  Haec  enim  est 
oratio  fidei  :  «  Per  hanc  sacram  unctionem, 
et  suam  piissimum  misericordiam  indulgeat 
tibi  Deus  cie.  »  Sicut  cum  quis  aliquid  a 
Deo  petit  per  Christi  passionem  sibi  dari ;  si 
oratio  illa  impetrat,  oratio  dicitur  illum  sal¬ 
vare,  sed  non  sine  Christi  passione.  Addo 
etiam,  quod  licet  in  illa  oratione  fidei  nulla 
fieret  mentio  unctionis,  adhuc  nihil  adver¬ 
sarii  obtinerent.  Nara  etiam  in  aliis  Sacra- 

'  <l)Til.III,  5;  Act.  VIII,  18. 

mentis  sa;pe  tribuitur  effectus  uni  parti  ip¬ 
sius  Sacramenti ,  cum  tafhen  constet  eam 
partem  non  operari  sie  alia.  Tit.  m,  Sal¬ 
vos  nos  fecit  per  lavacrum.  Act.  vm,  Cum  vi- 
peret  Simon.  Quia  per  manus  impositionem 
A  posto  lorum  daretur  Spiritus  sanctus,  etc.  ( I )  et 
tamen  antea  dixerat  Lucas,  Apostolos  orasse 
pro  Samaritanis ,  ut  acciperent  Spiritum 
sanctum. 

Quinto,  probat  Calvinus  ex  testimoniis 
nostrorum.  Nam  Sigebertus  in  Chronico 
scribit,  hanc  unctionem  ab  Innocentio  I.  in¬ 
stitutam  ;  non  igitur  illa  est,  de  qua  loquitur 
Jacobus,  sed  Kemnitius  pagina  1133.  magis 
audacter  scribit,  unctionem  infirmorum  sine 
dubio  institutam  a  Felice  IV.  circa  annum 
Domini  528.  nec  dignatur  vel  unum  testem 
adhibere  hujus  sua;  narrationis. 

Respondeo ,  mendacium  Kemnitii  satis 
refelli  a  Calvino.  Nam  Innocentius  I.  prae- 
ccssit  Felicem  IV.  annis  centum,  et  amplius. 
Sed  nec  in  vita,  nec  in  scriptis  Felicis  IV. 
aliquid  habetur  de  unctione  infirmorum. 
Habetur  quidem  aliquid  de  unctione  alta¬ 
rium,  et  basilicarum,  dum  consecrantur,  in 
epistola  1.  hujus  Pontificis,  at  de  unctione 
infirmorum  nihil.  Sed  Kemnitio  licet  vocare 
ea  qutc  non  sunt  tanquam  ea  qmc  sunt. 
Nisi  forte  id  acceperit  Kemnitius  ex  supple¬ 
mento  Chronicorum  Philippi  Borgomensis  : 
is  enim  scribit,  Felicem  Papam  monuisse, 
ut  servaretur  doctrina  S.  Jacobi  de  inungen¬ 
dis  morituris.  Sed  quid  hoc  adversus  Catho¬ 
licos?  imo  cur  non  pro  illis  potius? 

Ad  Calviuum  autem  respondeo,  Sigeber- 
tum  referre  iisdem  verbis  id,  quod  habetur 
in  ipsa  Innocentii  epist.  1.  cap.  8.  quo  loco 
dicit  quidem  Innocentius  unctionem  infir¬ 
morum,  de  qua  loquitur  Jacobus,  esse  Sa¬ 
cramentum,  sed  a  se  institutum  non  dicit, 
imo  contrarium  disertis  verbis  dicit,  dum 
Jacobi  testimonium  profert,  et  dum  Sacra¬ 
mentum  appellat, et  dum  respondet  ad  qua;- 
stionem  sibi  propositam  circa  hoc  Sacramen¬ 
tum  ab  Episcopo  Eugubino. 

CAPUT  IV. 

Probatur  ex  traditione  veterum,  unctionem 
infimiorum  esse  Sacramentum. 

Jam  secundo  loco  probanda  est  veritas  ex 
testimoniis  Pontificum, Conciliorum,  Patrum ? 

aliorumque  auctorum.  Ac  primum  ex  Ponti¬ 
ficibus  habemus  «Primo  Innocentium  I.  qui 
disertis  verbis  in  epist.  I.  ad  Decentium 
cap.  8.  meminit  hujus  Sacramenti.  Et  se¬ 
cundo  habemus  Innocentium  III.  qui  etiam 
copiose,  et  perspicue  huic  Sacramento  testi¬ 
monium  perhibet,  cap.  Cum  venisset,  cie 
Sacra  unctione. 

Sed  Innocentii  I.  testimonium  etiamsi  so¬ 
lum  exstaret,  sufficere  deberet.  Nam  auctor 
est  antiquus,  siquidem  anno  402.  sedere  coe¬ 
pit,  estque  vir  doctus,  et  sanctus,  et  ab  Au¬ 
gustino,  Hieronymo,  Chrysostomo  mirifice 
commendatus  epistola  ejus  certa  est :  dicit 
expresse,  ct  clare  hanc  unctionem  esse  Sa¬ 
cramentum  a  Jacobo  explicatum ,  et  ideo 
non  dari  iis,  qui  non  sunt  capaces  aliorum 
Sacramentorum,  etc.,  nec  ullus  unquam  ve¬ 
terum  eum  reprehendit,  quod  unctionem  in¬ 
firmorum  Sacramentum  esse  docuerit.  Adde, 
quod  Magdeburgenses  Cent.  5.  cap.  G.  de 
ritu  visitationis  infirmorum,  hoc  testimonio 
probant,  illo  saeculo  fuisse  consuetudinem 
ungendi  aegrotos. 

Denique  Kemnitius,  qui  omnes  fere  alios 
conatur  exponere,  qui  a  Catholicis  proferun¬ 
tur  pro  hoc  Sacramento,  hunc  auctorem  ne 
nominare  quidem  ausus  est,  nec  tamen  eum 
ignorare  potuit,  cum  omnes  Catholici  hoc 
testimonium  proferant. 

Ex  hoc  etiam  testimonio  colligimus,  cur 
non  exstent  multa  hujus  generis  testimonia, 
id  est,  tam  antiqua,  et  tam  expressa  :  quia 
videlicet  non  habuerunt  occasionem  de  hac 
re  scribendi.  Nam  nec  Innocentius  de  hac  re 
scripsisset,  nisi  Episcopo  Eugubino  dubitatio 
illa  in  mentem  venisset,  utrum  Episcopus 
possit  dare  Sacramentum  Unctionis  extre¬ 
mae,  an  solus  presbyter  :  ista  enim  est  quae¬ 
stio  ad  quam  Papa  respondet.  Alioqui  enim 
de  Sacramentis,  quae  in  usu  quotidiano 
erant,  non  scribebant  Patres,  nisi  coacti  ali¬ 
qua  occasione,  vel  nisi  haereticis  responden¬ 
dum  esset. 

Deinde  ex  Conciliis  habemus  in  primis  Ni¬ 
caenum  ex  Arabico  Latinum  factum  canon. 
69.  ubi  aperte  mentio  fit  olei  infirmorum,  et 
distinguitur  a  Chrismate,  ct  oleo  Catechu¬ 
menorum.  Itoni  Concilia  particularia,  sed 
antiqua,  ut  Cabilonense  II.  canone  48.  de 
hoc  Sacramento  loquens,  dicit  Patrum  de¬ 
creta  Jacobi  epistola*  consonare.  Worma- 
tiense  cari.  72.  ubi  iterum  renovatur  decre¬ 
tum  Innocentii  I.  Meldense  apud  Burchar- 
dum  lib.  4.  can.  75.  jubet  ser.  5.  in  coena 


Domini,  parachos  ali  Episcopo  accipere  am¬ 
pullam  olei  sancti  pro  infirmis  inungendis, 
juxta  Apostolicam  traditionem.  Aquisgra- 
nense  II.  tempore  Ludovici  Imperatoris  ca¬ 
none  8.  monet,  ne  hoc  Sacramentum  negli- 
gatur,  in  quo  salvatio  infirmorum  continetur. 
Similia  habet  Moguntinum  sub  ltabano  Ar- 
chiepiscopo  can.  26. 

Jam  vero  ex  Patribus  habemus  duo  gene¬ 
ra  testimoniorum .  Unum  eorum,  qui  non 
dicunt  quidem  expresso  hoc  esse  unum  ex 
Sacramentis,  tamen  expresse  dicunt  verba 
Jacobi  ad  nos  pertinere,  et  debere  etiam 
nunc,  et  omni  tempore  presbyteros  id  face¬ 
re,  quod  Jacobus  scribit.  Ita  Origenes  hom. 
2.  in  Levit.  Chrysostomus  lib.  m.  de  Sacer¬ 
dotio,  Augustinus  in  speculo,  ubi  ponit  ex 
tota  Scriptura  eas  sententias  tantum,  quae 
nobis  omni  tempore  deserviunt  :  adseripsit 
etiam  hanc  Jacobi  sententiam  :  Infirmatur 
quis  in  vobis  etc.  Idem  etiam  serm.  215.  de 
tempore,  monet,  ut  qui  aegrotant,  Jacobi 
praeceptum  servent.  Idem  habet  auctor  ope¬ 
ris  de  visitatione  infirmorum  lib.  ii.  cap.  4. 
qui  liber  habetur  tomo  9.  operum  Augustini, 
et  licet  falso  tribui  videatur  Augustino,  anti¬ 
quum  tamen  et  bonum  librum  esse  negari 
non  potest.  Idem  habent  Beda  in  cap.  6. 
Marci,  et  5.  Jacobi.  Theophilactus  in  cap. 
7.  Marci,  et  QEcumenius  in  cap.  5.  Jacobi. 

Haec  vero  testimonia  satis  probant  quod 
volumus,  si  observemus,  adversarios  ideo 
praecipue  negasse  unctionem  istam  esse  Sacra¬ 
mentum,  quia  existimabant,  Jacobum  non 
loqui  nisi  ad  homines  sui  temporis.  Certe 
Calvinus  lib.  iv.  cap.  19.  §.  20.  «  Institut. 
ita  loquitur  :  Cum  duo  ista  in  Sacramento 
exigimus  ut  caeremonia  sit  a  Deo  instituta, 
et  Dei  promissionem  habeat  :  simul  postula¬ 
mus,  ut  caeremonia  ista  nobis  tradita  sit,  et 
promissio  ad  nos  spectet.  Non  enim  Circum¬ 
cisionem  jam  Sacramentum  Christianae  Ec¬ 
clesiae,  quisquam  esse  contendit,  tametsi,  et 
Dei  institutum  erat,  et  promissionem  anne¬ 
xam  habebat,  quia  nec  nobis  mandata  fuit, 
nec  promissio,  quae  illi  adjuncta  fuerat,  no¬ 
bis  eadem  conditione  data.  Promissionem, 
quam  in  unctione  ferociter  jactant,  nobis  non 
esse  datam  evidenter  demonstravimus  etc.  » 
Haec  ille.  Patres  igitur  citati,  qui  aperte  affir¬ 
mant,  caeremoniam,  et  promissionem  hanc 
ad  nos  pertinere.  Sacramentum  esse  vo¬ 
lunt  hanc  unctionem,  vel  ipso  teste  Calvino. 

Habemus  deinde  alios,  qui  expresse  inter 
Sacramenta  numerant  hanc  unctionem,  ut 


CAPUT  V. 


io 


Alcuinus  lib.  dc  divinis  officiis  cap.  de  infir¬ 
mis,  Amalai'ius  lib.  i.  de  officiis  Eccles.  cap. 
12.  Petrus  Damiani  serm.  1.  dc  dedicatione 
templi,  Hugo  lib.  ir.  dc  Sacramcnt.  par.  15. 
cap.  2.  et  3.  Ubi  illud  obiter  est  notandum, 
quod  hic  auctor  dicit  a  Jacobo  hoc  Sacra¬ 
mentum  institutum,  debere  intelligi  de  insti- 
Lutione  promulgaloria,  non  de  proprie  dicta 
institutione  :  quomodo  ssepc  dicitur  Moses 
auctor  legis  veteris,  cum  eam  solum  pro¬ 
mulgaverit.  Bcrnardus  in  vita  S.  Malachiae, 
ubi  etiam  insigne  miraculum  refert.  Denique 
Petrus  Lombardus  in  i.  dist.  23.  et  qui  eum 
secuti  sunt  Theologi  omrtcs. 

His  accedant  exempla  plurimorum  sancto¬ 
rum,  qui  inungi  voluerunt,  antequam  e  vita 
migrarunt,  quae  legi  possunt  apud  Surium  ex 
Catholicis,  praesertim  tom.  2.  et  apud  Illyri¬ 
cum  ex  haereticis  Centur.  8.  et  sequentibus 
cap.  6. 

Accedat  denique  testimonium  Ecclesiae 
Graecae,  quod  ideo  suum  pondus  habet,  quia 
cum  constet,  Graecos  non  accepisse  suos  ri¬ 
tus  a  Romana  Ecclesia,  praesertim  ab  annis 
plus  quingentis,  quibus  a  nobis  separati  fue¬ 
runt,  certum  est  ea,  in  quibus  convenimus, 
esse  antiquiora  schismatibus,  et  haeresibus, 
quae  postea  natae  sunt.  Porro  Graecos  agno¬ 
scere  pro  vero  Sacramento  Extremam  un¬ 
ctionem,  patet  primo  ex  Concilio  Florentino, 
ubi  sine  ulla  contradictione  receperunt  in¬ 
structionem  Armenorum,  ubi  inter  alia  Sa¬ 
cramenta  numeratur  Extrema  unctio. 

Praeterea  Hieremias  Patriacha  Constanti- 
nopolitanus  in  responsione  ad  Confessionem 
Lutheranorum  cap.  7.  ponit  septem  vera,  et 
propria  Sacramenta,  ac  dicit  non  esse  plura, 
nec  pauciora  :  et  inter  ea  ponit  Extremam 
unctionem,  eamque  divinum  Sacramentum 
vocat,  et  ab  Apostolo  Jacobo  explicatum  dicit. 

Idem  etiam  tradunt  Graeci  scriptores  re- 
centiores,  ut  Simeon  Thessalonicensis  in  lib. 
dc  septem  Sacramentis,  Nicolaus  Cabasilas 
in  expositione  sacrae  Liturgise  cap.  26.  ac 
demum  ipsum  Eu/oXoytov,  id  est,  liber  ritualis 
Graecorum,  eosdem  ritus  habet  in  hoc 
Sacramento,  quos  etiam  nos  Latini  habe¬ 
mus. 

Idem  probatur  ratione. 

Accedit  ultimo  ratio  ex  divina  providentia 
desumpta,  qua  etiam  utitur  Tridentinum 


Concilium  sess.  14.  Nam  cum  Dominus  Sa¬ 
cramenta  instituerit,  quibus  veluti  divinis 
subsidiis  juvaremur  in  ingressu  Ecclesiae,  et 
in  progressu,  certe  nullo  modo  credendum 
est,  defuisse  divinam  ejus  providentiam  in 
egressu,  et  transitu  ab  hac  temporali,  mili¬ 
tante  Ecclesia  ad  aliam  sempiternam,  prae¬ 
sertim  cum  nunquam  magis  homo  indigeat 
auxilio,  et  praesidio,  quam  in  articulo  mortis, 
ut  Patres  passim  docent,  ac  praesertim  Grc- 
gorius  liomilia  39.  inEvangelia,  et  lib.  xxiv. 
Moralium  cap.  17.  et  18.  Eusebius  Emissc- 
nus,  seu  quicumque  est  auctor  illius  libri, 
hom.  1.  ad  Monachos,  et  Joannes  Climacus, 
de  30.  gradibus,  grad.  7.  tunc  enim,  et  ho¬ 
stes  fortius  impugnant,  quia  modicum  tem¬ 
pus  habere  se  vident :  et  ipse  homo  num- 
quam  est  ineptior  ad  resistendum  ob  dolo¬ 
rem,  et  aegritudinis  magnitudinem  Si  enim 
corpus,  quod  corrumpitur ,  aggravat  ani¬ 
mam,  etiam  dum  optime  valet,  certe  in  ipso 
actu  corruptionis  maxime  aggravabit :  et  ex¬ 
perientia  ipsa  testatur  vix  posse  ejusmodi 
aegrotos  mentem  ad  Deum  attollere. 

Sed  occurrit  Remmlius  initio  censurae  suae 
in  decreta  Concilii  de  extrema  unctione,  ac 
dicit,  non  esse  alia  quaerenda  praesidia  pro 
morientibus,  quam  ea  quae  data  sunt,  et  pro¬ 
sunt  viventibus,  nimirum  verbum  Dei,  et 
Sacramenta  Baptismi,  et  Eucharistiae.  Nam 
verbum  Dei  quocumque  temp^e  potest  ex¬ 
citare  fidem,  et  memoria  Baptismi ,  atque 
Eucharistiae  perceptio  etiam  morituris  pro¬ 
sunt. 

Respondeo  si  haec  responsio  valeret,  pro¬ 
baremus  etiam  non  fuisse  opus  Eucharistia. 
Nam  ipsorum  opinione,  memoria  Baptismi 
semper  justificat,  cur  igitur  post  Baptisma 
sumitur  Eucharistia?  nimirum  quia  post  Ba¬ 
ptismum  paulatim  ex  hujus  vitae  negotiis,  et 
ipsa  pugna  concupiscentiae,  minuitur  fervor 
initio  acceptus,  nec  sufficit  memoria  Bapti¬ 
smi  ad  eum  reparandum  :  ideo  Dominus  in¬ 
stituit  spiritualem  cibum  etc.  Ita  igitur  quia 
in  exitu  de  hoc  mundo  existunt  speciales  dif¬ 
ficultates,  instituit  Dominus  speciale  praesi¬ 
dium  :  praesertim  quia  saepe  accidit,  ut  qui 
in  extremis  agunt,  nec  possint  audire  ver¬ 
bum  exhortationis,  nec  Eucharistiam  perci¬ 
pere,  nimirum  morbo  gravati  et  usu  sensuum 
privati,  inungi  autem,  et  Sacramenti  hujus 
fructum  percipere  semper  possunt. 

Solvuntur  argumenta  adversariorum. 

Praeter  argumenta  quibus  nituntur  adver¬ 
sarii  locum  Jacobi  pervertere,  de  quibus  su¬ 
pra  diximus,  habent  etiam  quaedam  alia,  qui¬ 
bus  directe  hoc  Sacramentum  impugnant. 

Primum  argumentum  Lutheri  est  :  «  Si 
unctio  infirmorum  Sacramentum  esset,  ha¬ 
beret  effectum  infallibilem  :  at  non  habet,  ut 
ex  eo  constat,  quod  paucissimi  sanantur,  cum 
tamen  promissio  hujus  caeremoniae  sit  sanitas 
corporalis.  »  Respondeo ;  duobus  modis  ad 
hoc  respondent  Catholici.  Quidam  enim,  in 
quibus  est  Dominicus  a  Soto  dist.  23.  quajst. 
1.  art.  2.  existimant  corporalem  sanitatem 
esse  absolutura,  et  infallibilem  effectum  hu¬ 
jus  Sacramenti :  sed  dicunt  non  promitti  nec 
dari  per  hoc  Sacramentum  integram  sanita¬ 
tem,  sed  certum  quemdam  gradum  auxilii 
supernaturalis,  qui  interdum  satis  erit  ad  sa¬ 
nandum,  interdum  non  erit  satis  ;  semper 
autem  caderis  paribus,  sanandum  citius  inun¬ 
ctum,  quam  non  inunctum. 

Haec  solutio  mihi  non  placet,  cum  omnes 
Theologi,  et^psa  Concilia,  Florentinum  et 
Trideniinum  diserte  pronuntient  sanitatem 
in  hoc  Sacramento  promitti  eonditionalitcr, 
id  est,  si  animae  saluti  expediat. 

Accedit  etiam,  quod  non  licet  ejusmodi 
temporalia  bona  absolute  petere,  cum  non 
constet  nobis,  sintne  nobis  utilia,  vel  inuti¬ 
lia? 

«  Sed,  inquit  Scotus,  interdum  accidit,  ut 
cum  inunctus  convalescit,  pejor  evadat  :  ob¬ 
tinuit  ergo  sanitatem  per  Sacramentum, 
quae  tamen  animae  non  expediebat.  Respon¬ 
deo,  cum  qui  post  unctionem  sanatur,  et  pe¬ 
jor  evadit,  sanitatem  recuperasse,  non  vi 
Sacramenti,  sed  naturalibus  remediis  :  nisi 
forte  is,  qui  nunc  pejor  evasit,  paulo  post 
optimus  evasurus  sit;  illi  enim  dicitur  sani¬ 
tas  prodesse,  cui  prodest  secundum  praede¬ 
stinationem,  etiamsi  ad  tempus  obesse  videa¬ 
tur. 

Dico  igitur  promissionem  absolutam,  sive 
absolute  intelligendam  non  esse  sanitatem 
corporalem,  sed  remissionem  peccatorum, 
et  auxilium  spirituale,  quod  semper  est  uti¬ 
le,  nuraquam  noxium  :  sanitatem  autem  cor¬ 


poralem,  pertinere  quidem  ad  hujus  Sacra¬ 
menti  promissionem,  sed  conditionatam,  id 
est,  si  ea  fuerit  anima;  utilis. 

Secundum  argumentum  Calvini  est  :  «  Si 
ex  co,  quod  Apostoli  inungebant  oleo,  et 
curabant,  Sacramentum  colligitur  Unctionis 
infirmorum ;  debet  etiam  colligi  Sacramen¬ 
tum  ex  eo,  quod  Dominus  luto,  et  sputo,  et 
aqua  Siloe  sanavit  caecum  ;  et  ex  aliis  simili¬ 
bus  caeremoniis.  »  Respondeo  :  argumentum 
Calvini  proesupponit  Catholicos  niti  praeci¬ 
pue  in  hoc  Sacramento  testimonio  Marci, 
qui  cap.  0.  refert  Apostolos  olei  unctione 
multos  curasse.  Atqui  nos  supra  contrarium 
docuimus.  Quia  tamen  aliqui  Catholici  non 
omnino  improbabiliter  testimonio  Marci  u- 
tuntur,  solvamus  in  eorum  gratiam  hoc  ar¬ 
gumentum. 

Dico  igitur  magnum  esse  discrimen  inter 
hanc  unctionem,  quam  describit  Marcus,  et 
alias  caeremonias,  quibus  Apostoli,  vel  ipse 
Dominus  utebantur  in  morbis  curandis.  Nam 
de  aliis  caeremoniis  nullum  exstat  testimo¬ 
nium  Scripturae ,  quo  jubeamur  illas  fre¬ 
quentare  :  de  hac  autem  exstat  Jacobi  3. 
Praeterea  de  aliis  nulla  exstat  promissio  gra¬ 
tiae  spiritualis  :  de  hoc  autem  exstat  Jacobi 
3.  siquidem  Jacobus  addidit,  quod  Marcus 
omisit.  Adhaec  in  aliis  caeremoniis  non  desig¬ 
natur  certus  Minister ,  et  reipsa  scimus  , 
quosvis  etiam  laicos  in  primitiva  Ecclesia 
donum  habuisse  curandi :  at  in  hac  caeremo¬ 
nia  designantur  certi  Ministri,  nimirum  pre¬ 
sbyteri,  Jacobi  3. 

Tertium  argumentum  Kcmnitii  :  «  Un¬ 
ctionis  caeremonia  extra  donum  curationis, 
partim  ab  haereticis,  partimab  Ethnicis  origi¬ 
nem  ducit.  Nam  qui  primi  cteperunt  uti  cae¬ 
remonia  unctionis  per  modum  Sacramenti 
sine  dono  curandi,  fuerunt  haeretici  Valenti¬ 
niani,  ut  patet  ex  Ireneo  lib.  i.  cap.  18.  Prae¬ 
terea  ethnici  consueverunt  ungere  mortuos, 
ut  patet  ex  illo  Virgilii : 

Corpusque  lavant  frigentis,  et  ungunt. 

Unde,  Apulcius  illud  vocat  ultimum  lava¬ 
crum  libro  9.  de  asino  aureo.  Similia  vero 
sunt  his  ethnicis  superstitionibus,  quee  nar¬ 
rat  Dionysius  cap.  7.  de  Ecclesiastica  Hie- 
rarchia.  » 

Respondeo  ;  haereticorum  illorum  ritus 
nostro  diversissimus  fuit.  Illi  enim  ungebant 
non  moriturum,,  sed  jam  mortuum,  ut  patet 

ex  collatione  hujus  loci  Irenaei  cum  Epipha- 
nio,  hmresi  3G.  Quod  enim  Irenams  dicit, 
ungi  solitos  ab  haereticis  ad  finem  defunctio¬ 
nis,  quod  ambiguum  esse  poterat.  Epipha- 
nius  aperte  dicit,  ungi  solitos  ipsos  defun¬ 
ctos.  Praeterea  illi  ungebant  aqua,  et  oleo 
simul  mixtis,  ut  esset  illa  unctio  loco  Bapti¬ 
smi;  nos  autem  separamus  hanc  unctionem 
a  Baptismo,  nec  miscemus  aquam  cum  oleo. 
Denique  illi  utebantur  inauditis  quibusdam  : 
et  horribilibus  verbis  Hebraicis,  cum  nos 
prece  simplici  et  apertissima  utamur. 

Quod  autem  attinet  ad  ethnicas  supersti¬ 
tiones,  duo  sunt  Kemnitii  peccata.  Primum, 
quod  tota  ejus  disputatio  est  praeter  rem  : 
nos  enim  agimus  de  unctione  vivorum,  et 
ille  argumentum  sumit  ex  unctione  mortuo¬ 
rum.  Et  sane  eodem  argumento  potuisset 
oppugnare  Sacramentum  Baptismi,  quia  post 
mortem  corpora  lavabantur  a  Gentilibus  :  et 
nunc  etiam  lavantur  a  Christianis,  cujus  rei 
exemplum  habemus  Actor.  9.  Tabitham  enim 
mortuam  Christiani  lavarunt. 

Secundo,  falso  dicit  Dionysii  ritum  sum¬ 
ptum  ab  ethnicis  superstitionibus ;  cum  po¬ 
tius  ethnici  in  his  rebus  Hebrseos  antiquio¬ 
res  sint  imitati  :  nam  Hebrafi  ungebant  cor¬ 
pora  mortuorum ,  ut  patet  ex  Evangelio. 
Nam  Matth.  2<>.  laudans  Dominus  Maria) 
pietatem,  qua)  ipsum  inunxerat  :  Ad  sepe¬ 
liendum ,  inquit,  me  fecit.  Et  Joannes  cap.  19. 
uln  narrat,  corpus  Domini  cum  unguentis 
sepultum,  addit  :  Sicut  mos  est  Judicis  sepe¬ 
lire  (1).  Et  idem  scimus  antiquissimis  tem¬ 
poribus  usurpatum  in  sepultura  Patriarcha) 
Jacob,  et  Josepli,  Genes,  ult. 

Quartum  argumentum  ejusdem  Kemnitii : 
(i  Progressus  istius  unctionis  aperte  docet 
non  esse  Sacramentum.  Nam  initio  Apostoli 
ungebant  oleo  simplici  ajgrotos,  ut  illos  cu¬ 
rarent  :  deinde  coeperunt  aliqui  addere  be¬ 
nedictionem,  oleumque  consecrare ;  uteban¬ 
tur  tamen  eo  ad  eumdem  finem,  ad  quem 
Apostoli  quondam,  nimirum  ad  curandos 
aegrotos  divino  miraculo,  ut  patet  ex  mira¬ 
culis,  qua)  narrantur  facta  per  oleum  bene¬ 
dictum  a  S.  Martino,  aliisque  multis  sanctis 
viris,  ut  legere  est  apud  Sulpitium  in  vita  B. 
Martini,  et  in  Palladii  historia  Lausiaca,  et 
Theodoreti  historia  religiosa.  Tandem  cum 
miracula  omnino  cessasscnt,  ne  otiosa  ma¬ 
neret  ca)remonia  ungendi,  Felix  IV.  voluit 
ungi  infirmos.  » 

(1)  Matth.  XXVI,  12  ;  Joan.  XIX,  40. 

Tom  V. 


Respondeo  argumentum  partim  ex  levi¬ 
bus  conjecturis,  partim  ex  falsis  constare. 
Nam  quod  Apostoli  uterentur  oleo  simplici, 
nec  probat,  nec  probare  potest  Kemnitius 
nisi  more  suo  ;  quia  Scriptura  non  nominat 
oleum  benedictum.  At  nos  habemus  Clemen¬ 
tem,  qui  Apostolis  tribuit  doctrinam  de  oleo 
benedicendo,  lib.  vm.  constit.  cap.  33.  et 
Basilium,  qui  olei  benedictionem  Apostoli- 
cam  traditionem  esse  dicit,  lib.  de  Spiritu 
sancto  cap.  27.  et  Beda  in  cap.  3.  Jacobi, 
ubi  dicit  Jacobum  praiscribere  oleum  bene¬ 
dictum.  Et  certe  magis  credi  debet  tribus 
testibus  affirmantibus,  quam  infinitis  nihil 
dicentibus.  Quod  autem  Felix  IV.  instituerit 
oleum  infirmorum,  mendacium  esse  supra 
demonstravimus,  etiam  Calvini,  et  Magdc- 
burgensium  testimonio. 

Quod  vero  cmremonia  ungendi  infirmos 
per  modum  Sacramenti,  nata  sit  ex  unctione 
illa,  qua;  per  modum  miraculi  operabatur, 
non  probat  Kemnitius,  nisi  quia  sic  ipse 
existimat.  Sed  nos  contrario  modo  conjici¬ 
mus  factum  esse  progressum  istum  olei,  ni¬ 
mirum  ex  eo,  quod  in  Sacramento  Extrema) 
unctionis  sa)pe  accidebat,  ut  homines  cura¬ 
rentur,  inde  co>perunt  quidam  viri  sancti 
etiam  extra  Sacramentum  uti  oleo,  non  qui¬ 
dem  ab  Episcopo  benedicto  ad  usum  Sacra¬ 
menti,  sed  simpliciter  signo  crucis  ab  ipsis 
sanctificato,  ad  curandos  morbos. 

Quo  etiam  modo  videmus  factum  in  aqua, 
quia  in  Baptismo  aliquando  curabantur  ho¬ 
mines  ab  a)gritudine  corporali,  ut  Augusti¬ 
nus  testatur  in  epist.  23.  et  narrat  ipse  idem 
exempla  qua)dam  hujus  rei  lib.  22.  de  Civit. 
Dei  cap.  8.  Inde  co)pcrunt  multi  etiam  extra 
Baptismum  uti  aqua  benedicta  ad  curandos 
morbos,  cujus  rei  multa  exempla  exstant 
apud  eosdem  auctores,  Palladium,  Tlieodo- 
retum,  et  alios. 

Quintum  argumentum  est  Kemnitii  ibidem, 
et  Illyrici  in  Centur.  2.  3.  i.  5.  6.  cap.  6. 
quod  scilicet  non  exstent  exempla  antiqua, 
quod  sancti  viri  in  extremis  agentes,  oleo 
benedicto  perungi  voluerint. 

Respondeo,  non  exstare  ejusmodi  exempla 
quia  non  scribuntur  res  notissima),  et  quoti¬ 
diana).  Nam  certe  S.  Bernardus,  nunquam 
omisisset  ejusmodi  Sacramentum,  cum  con¬ 
stet  cum  maximi  fecisse  hoc  Sacramentum, 
ex  vita  S.  Malachia)  ab  ipso  Bernardo  scri¬ 
pta,  et  simul  constet  cum  habuisse  summam 

commoditatem  Sacramenti  percipiendi,  cum 
et  mortem  suam  providerit,  et  prodixerit, 
et  tamen  scriptum  non  est,  cum  accepisse 
hoc  Sacramentum. 

CAPUT  VII. 

De  materia,  et  forma  hujus  Sacramenti. 

Materia  Sacramenti  hujus  est  oleum  oli¬ 
vo  ah  Episcopo  benedictum.  Id  habet  Con¬ 
cilium  Florentinum  in  instructione  Armeno- 
rum,  et  Tridcntinum  loco  citato  :  necnon 
Concilia,  et  Pontifices,  ac  Patres  supra  cita¬ 
ti.  Quod  quidem  ita  accipiendum  est, ,  ut 
consecratio,  et  benedictio  Episcopalis  in  hoc 
Sacramento,  sit  de  essentia  materio  Sacra¬ 
menti  ;  non  autem  accidentaria,  ut  conse¬ 
cratio  aquo  in  Baptismo.  Concilia  siquidem 
Florentinum,  et  Tridcntinum,  quo  propter 
horeticos  magis  distincte  hoc  omnia  expli¬ 
cuerunt,  in  Baptismo  materiam  esse  dicunt 
aquam  simplicem,  nec  addunt  benedictam  : 
in  Extrema  vero  unctione,  ut  etiam  in  Con¬ 
firmatione,  docent  esse  oleum  ab  Episcopo 
consecratum. 

Jam  vero  forma,  sunt  illa  verba  :  «  Per 
istam  sanctam  unctionem,  et  suam  piissi- 
mam  misericordiam  indulgeat  tibi  Deus  quid¬ 
quid  deliquisti  per  visum  ctc.  »  Istam  for¬ 
mam  tradunt  Concilia  Florentinum  et  Triden- 
tinum,  et  communiter  Scholastici. 

Sunt  autem  hoc  loco  tria  notanda.  Primo 
his  verbis  explicari  omnia  quae  in  forma  Sa¬ 
cramenti  explicari  debent,  nimirum  causam 
principalem,  quae  est  Dei  misericordia,  et 
instrumentariam,  quae  est  sacra  unctio  ;  nec 
non  effectum,  id  est,  remissionem  peccati,  et 
consequenter  corporalem  sanitatem,  quse  ex 
remissione  perfecta  peccati  pehdet ,  sicut 
morbus  ex  peccato  ut  plurimum  oriri  solet, 
tlnde  Dominus  Matth.  9.  paralytico,  quem 
curare  volebat,  prius  dixit  :  Remittuntur  tibi 
peccata  tua  (1) ;  ut  otnnes  intelligerent,  pec¬ 
cata  ejus  causam  fuisse  morbi  :  ut  etiam  al¬ 
teri,  quem  ad  piscinam -curaverat  Dominus, 
dixit  Joannis  v  :  Ecce  sanus  factus  es,  jam 
noli  peccare,  ne  deterius  tibi  contingat  (2). 

Secundo  nota,  non  esse  in  hac  forma  nu¬ 
merandas  syllabas,  quasi  singula  sint  de  es¬ 
sentia  ;  solum  enim  sententia  ad  essentiam 


pertinet,  qua)  formam  habeat  deprecatoriam, 
cum  Jacobus  disci  te  dicat :  Orent  super  eum. 
Et  praeterea  exprimat  effectum  Sacramenti, 
ita  ut  determinet  materiam,  id  est,  unctio¬ 
nem  illam.  Quamvis  autem  non  sint  de  es¬ 
sentia  singula  illa  verba  ;  tamen  omitti  non 
debent,  nec  possunt  sine  peccato,  cum  ha¬ 
beamus  Ecclesia;  disertum  praeceptum ,  et 
longissimam  consuetudinem. 

Tertio  nota,  causas  cur  forma  debeat  esse 
deprecatoria,  varias  assignari,  sed  illam  vi¬ 
deri  praecipuam,  quia  hoc  Sacramentum  est 
complementum  Sacramenti  Poenitentiae,  et 
quasi  poenitentia  quaedam  infirmorum,  qui 
non  possunt  jam  facere  opera  Poenitentiae. 
Idcirco  hoc  interest  inter  haec  duo  Sacra¬ 
menta,  quod  in  Sacramento  Poenitentiae  re¬ 
quiritur  Confessio,  et  Satisfactio,  et  proinde 
opera  laboriosa  ex  parte  suscipientis  Sacra¬ 
mentum  :  unde  ibi  est  justitia,  et  misericor¬ 
dia  :  in  hoc  autem  Sacramento  est  sola  Dei 
misericordia,  et  ideo  dicitur  :  Indulgeat  tibi 
Deus.  Itaque  ad  significandum  in  hoc  Sacra¬ 
mento  esse  remissionem  ex  sola  misericordia 
utimur  prece. 

CAPUT  VIII. 

De  effectu  hujus  Sacramenti. 

Convenit  inter  Theologos,  duos  esse  effe¬ 
ctus  hujus  Sacramenti.  Unum,  quod  sanat 
corpus,  si  ita  expedit  anima;  saluti.  Alterum, 
quod  abstergit  reliquias  peccatorum.  Con¬ 
venit  etiam  inter  omnes,  non  habere  hoc 
Sacramentum  pro  effectu  characterem,  et 
ideo  repeti  posse,  quando  saepius  quis  inci¬ 
dit  in  morbum  periculosum. 

Una  tantum  est  inter  Theologos  quaestio. 
Nam  quae  sint  peccatorum  reliquiae,  non  eo¬ 
dem  modo  omnes  explicant.  Quidam  esse 
volunt  peccata  venialia ;  sed  improbabiliter  : 
nam  ea  possunt  sine  Sacramento  deleri,  nec 
ad  ea  tollenda  requiritur  nova  infusio  gra¬ 
tiae,  quae  est  effectus  omnium  Sacramento¬ 
rum.  Itaque  si  is  esset  effectus  proprius  et 
praecipuus  hujus  unctionis,  non  facile  pro¬ 
bare  possemus  eam  esse  Sacramentum,  nec 
Jacobus  diceret  :  Si  in  peccatis  fuerit,  remit¬ 
tentur  ei.  Peccata  enim  venialia  omnes  ha¬ 
bent  :  nam  ut  idem  ait  cap.  ii  :  In  multis  of_ 


(1)  Matth.  IX,  2.  —  (2)  Joan.  V,  14. 

fendimus  omnes  (1).  Denique  non  est  tutum 
restringere  ad  venialia,  quod  Jacobus  genc- 
ratim  vocat  peccatum;  et  quod  informa  di¬ 
cimus  :  <c  Quidquid  deliquisti.  » 

Alii  nomino  reliquiarum  intelligunt  proni- 
tatem,  sive  habitum  ex  peccato  relictum. 
Sed  ii  adhuc  improbabilius  loquuntur  :  nam 
de  ejusmodi  habitu  non  potest  commode  in- 
telligi  illud  Jacobi  :  Si  in  peccatis  fuerit.  Ne¬ 
que  illud  formae  Sacramentalis  :  «  Quidquid 
deliquisti.  »  Deinde  non  videntur  tolli  ejus¬ 
modi  habitus  per  hoc  Sacramentum  :  sajpc 
enim  accidit,  ut  qui  convalescunt,  camdem 
pronitatom  sentiant  ad  peccandum,  quam 
antea  sentiebant.  Nec  immerito  :  habitus 
enim  contx-acti  per  actiones  frequentatas 
non  tolluntur,  nisi  frequentatione  contrariae 
actionis. 

Dico  igitur  reliquias  peccatorum  duplices 
esse,  et  utrarumque  abstefsionem  ad  effe¬ 
ctum  hujus  Sacramenti  proprie  dictum  per¬ 
tinere.  Primum  enim  reliquiae  dicuntur  pec¬ 
cata,  quae  interdum  remanent  post  omnia 
alia  Sacramenta,  sive  mortalia,  sive  venia¬ 
lia  sint.  Potest  enim  fieri,  ut  quis  post  Con¬ 
fessionem,  et  Communionem,  in  peccatum 
mortale  incidat,  et  ignoret  se  eo  peccato  te¬ 
neri  ;  unde  non  poterit  illud  nova  Confessio¬ 
ne  expiare  :  potest  enim  fieri  ut  Confessio¬ 
nem  et  Communionem  non  vite  peregerit,  et 
hoc  ipsum  ignoret.  Istae  igitur  sunt  verae  re¬ 
liquias,  quae  hoc  Sacramento  tolluntur,  nisi 
quis  obicem  ponat.  Et  hoc  indicat  Jacobus, 
cum  ait  :  Et  si  in  peccatis  fuerit.  Et  Conci¬ 
lium  Florentinum  cum  dicit,  effectum  esse 
animae  sanationem.  Et  Tridentinum  cum  ait 
sess.  I  i.  cap.  2  :  «  Si  quae  delicta  sint  adhuc 
expianda,  abstergit.  »  Et  forma  Sacramen¬ 
talis  :  «  Quidquid  deliquisti  per  visum,  ta¬ 
ctum  etc.  »  Denique  unguntur  quinque  sen¬ 
sus,  quia  illa  sunt  quasi  quinque  ostia,  unde 
peccata  intimant  ad  animam,  ut  nimirum  fiat 
generalis  quaedam  expurgatio  omnium,  qua) 
remaneant  peccatorum.  Ex  quo  intelligimus, 
quam  sit  hoc  Sacramentum  non  contemnen¬ 
dum,  cum  aliquando  fieri  possit,  ut  per  hoc 
sacramentum  salvetur  is,  qui  alioqui  plane 
damnandus  erat. 

Dicet  aliquis  :  Id  videtur  commune  omni¬ 
bus  Sacramentis,  ut  peccata  mortalia  tollant, 
si  qua)  inveniant,  modo  non  ponatur  obex, 
quia  omnia  Sacramenta  conferunt  gratiam, 
qua)  non  potest  cum  peccato  mortali  consi¬ 


stere  :  non  igitur  id  est  proprium  hujus  Sa¬ 
cramenti.  Respondeo,  omnia  quidem  Sacra¬ 
menta  id  efficere,  sed  per  accidens,  hoc  au¬ 
tem  Sacramentum  per  se,  et  proprie  hoc 
facit,  quia  ad  hoc  peculiariter  est  institutum 
in  fine  vita). 

Secundo  nomine  reliquiarum  peccati,  ve¬ 
nit  etiam  quidam  torpor,  et  moeror,  et  an¬ 
xietas,  qua)  ex  peccato  relinqui  solet,  et  qua) 
maximehominem  morti  vicinum  vexare  pot¬ 
est  :  de  quibus  loquitur  idem  Concilium 
Tridentinum  supra  citatum,  et  S.  Jacobus, 
cum  ait  :  Alleviabit  eum  Dominus.  Nam  S. 
Jacobus  brevissime  omnes  treseffectus  Sacra¬ 
menti  hujus  complectitur,  ac  primo  incipit  a 
levissimo,  id  est  a  sanitate  corporali  ,  cum 
ait :  Oratio  fidei  salvabit  infirmum .  Secundo 
addit  de  uno  genere  reliquiarum  :  Et  alle¬ 
viabit  eum  Dominus.  Tertio  addit  de  alio  ge¬ 
nere  :  Et  si  in  peccatis  fuerit  remittentur  ei. 

CAPUT  IX. 

De  Ministro,  et  eo  qui  suscipit  Sacramen¬ 
tum  Extremas  unctionis. 

Ministrum  esse  presbyterum,  id  est,  sa¬ 
cerdotem,  et  consequenter  Episcopum,  si  is 
velit,  docent  omnia  Concilia,  et  Patres  supra 
citati.  Id  quod  etiam  aperte  colligitur  ex  Ja- 
cobo  :  Inducat  presbyteros  Ecclesiae .  Nam 
etsi  vox  illa  Gra)ca  7rps<jj5uT£po?  ambigua  sit, 
et  tam  seniorem  a)tate,  quam  dignitate  sig¬ 
nificare  possit ,  tamen  secundum  usum 
Scriptura)  Testamenti  novi,  et  Ecclesiae  non 
significat  nisi  sacerdotes.  Unde  I  Tim.  iv.  il¬ 
lud  :  Cum  impositione  manuum  presbyterii  (2), 
etiam  adversarii  intelligunt  de  ministris  Ec¬ 
clesiasticis,  non  de  scnioinbus  laicis. 

Una  est  tantum  hoc  loco  dubitatio,  quia 
Innocentius  I.  in  epist.  I.  cap.  8.  dicit  oleo 
sancto  posse  uti  non  solum  sacerdotes,  sed 
etiam  laicos  in  suis,  ac  suorum  necessitati¬ 
bus.  Quam  sententiam  totidem  verbis  reci¬ 
tat  etiam  Beda  in  cap.  6.  Marci,  et  Conci¬ 
lium  Wormatiense  can.  72. 

Respondet  Thomas  Waldensis  lib.  2.  de 
Sacramentis  cap.  penult.  verba  Innoccntii 
intelligenda  esse  de  eo  loco  et  tempore,  ubi 
nulli  adsint  sacerdotes,  tunc  enim  licere  e- 
tiam  laicis  hoc  Sacramentum  ministrare. 
Sed  ha)c  expositio  ab  omnibus  refellitur,  et 


(I)  Jacob.  III,  2.  —  (2)  Tim.  IV,  U. 

merito.  Mullum  enim  est  Sacramentum,  quod 
non  requirat  essentialiter  Ministrum  Sacer¬ 
dotem,  excepto  Baptismo,  ob  summam  ejus 
necessitatem  ;  et  Matrimonio,  quia  in  con¬ 
tractu  mutuo  nubentium  consistit. 

Dominicus  a  Soto  dist.  23.  quiest.  7.  art.  1 
intelligit  Innocentium  de  usu  olei  saiicti  ex¬ 
tra  Sacramentum  ad  curandos  morbos  :  sed 
videtur  id  esse  contra  praxim  Ecclesiae,  non 
enim  clari  solet  oleum  sanctum  laicis,  ut  eo 
utantur.  Exempla  vero,  qua;  leguntur  dc  mi¬ 
raculis  quae  sancti  Eremitae  oleo  sancto  fa¬ 
ciebant,  non  convincunt  eos  fuisse  usos  illo 
oleo,  quod  ab  Episcopo  solemni  cauemonia 
benedicitur,  ut  sit  hujus  Sacramenti  mate¬ 
ria  ;  poterant  enim  uti  oleo,  quod  ipsi  signo 
crucis  benedicebant. 

Alii  rectius,  ut  Jansenius  in  cap.  6.  Marci, 
dicunt  Innocentium  loqui  de  recipiente,  non 
de  Ministro  ;  ac  velle  dicere,  licere  omnibus 
Christianis  uti  sancto  oleo  in  suis,  et  suorum 
necessitatibus,  nimirum  advocando  sacerdo¬ 
tes,  et  accipiendo  Unctionem  illam  sacram, 
non  ministrando. 

Jam  vero  de  eo,  qui  Sacramentum  hoc 
suscipere  potest ,  constat  debere  esse  primo 
Christianum  ;  dicit  enim  Jacobus  :  In  vobis. 
Secundo  infirmum,  quia  addit  :  Infirmatur 
quis  etc.  Nam  qui  bene  valent,  possunt  agere 
Pomitentiam.  Extrema  autem  unctio  est  spe¬ 
cialis  misericordia,  qua;  exhibetur  legrotis, 
qui  jam  non  possunt  agere  Poenitentiam,  ut 
supra  diximus.  Tertio  infirmum  graviter,  ita 
ut  de  vita  perielitetur,  ut  Concilia  docent,  et 
nos  supra  ostendimus.  Quarto  adultum,  et 
qui  usum  rationis  habuerit  :  Infantes  enim, 
et  qui  semper  amentes  fuerunt,  non  habent 
reliquias  peccatorum,  qua;  abstergantur,  nec 
sunt  capaces  laetitia;,  et  alleviationis,  quam 
Sacramentum  affert,  et  non  sine  irreveren¬ 


tia  Sacramentum  eis  ministraretur.  Quinto 
non  excommunieatum,  nec  ante  Confessio¬ 
nem,  et  Absolutionem,  si  constet  eum  teneri 
peccato,  a  quo  nondum  sit  absolutus.  Ita  do¬ 
cet  Innocentius  I.  in  epist.  I.  ad  Decentium 
cap.  8. 

CAPUT  X. 

De  Caeremoniis. 

Diuc  sunt  caeremonia;  in  hoc  Sacramento 
usitatio.  Prima,  ut  recitentur  Litania;,  ctaliic 
qua;dam  preces  ante  unctionem.  Secunda, 
ut  ungantur  septem  corporis  partes,  nimirum 
oculi,  aures,  nares,  os,  et  manus,  propter 
quinque  sensus  :  deinde  renes,  ubi  est  sedes 
concupiscentia;;  et  tandem  pedes,  ob  vim 
progressivam,  et  exeeutionem.  Ita  pra;scri- 
bit  Concilium  Florentinum. 

Sed  ex  his  unctionibus  aliqui  putant,  nul¬ 
lam  esse  de  essentia,  sedsu fficere,  ut  quovis 
loco  ungatur  a;grotus,  quoad  Sacramenti  es¬ 
sentiam  :  reliqua  ad  ritum,  et  solemnitatem 
pertinere,  lliec  tamen  opinio  singularis  est, 
et  ideo  minus  tuta.  Quidam  vero  existimant 
omnes  illas  unctiones  esse  dc  essentia. 

Sed  communior  opinio,  quam  etiam  sequi¬ 
tur  S.  Thomas,  est,  ut  ad  essentiam  solum 
pertineat  unctio  quinque  sensuum.  Ibi  enim 
est  origo  omnium  peccatorum  :  vis  enim  ap- 
petitiva  pendet  a  cognoscitiva,  vis  autem 
progressiva,  sive  exeeutiva  ab  utraque.  Et 
sane  ratio  honestatis,  in  focminis  id  postula¬ 
re  videtur,  ut  renes  non  ungantur.  Itaque 
Concilium  non  praescribit  ,  ut  partes  illic 
omnes  ungantur,  sed  solum  enumerat  omnes 
partes,  qua;  inungi  solent  juxta  varium  Ec¬ 
clesiarum  ritum. 


I 


CONTROVERSIARUM 


DE  SACRAMENTO  ORDINIS 

LIBER  UNICUS 


I)e  sacramento  Ordinis,  qiue  ad  hunc  locum  pertinent,  sunt  tue  quaestiones 
Prima  :  An  sit  Ordinatio  Ministrorum  Sacramentum  vere,  ac  proprie  dictum. 
Secunda  :  Omnium  ne  Ministorum,  an  quorumdam  tantum  Ordinatio  sit  Sacra¬ 
mentum.  Tertia  :  Quae  sit  materia,  et  forma  Sacramenti  hujus.  Quarta  :  Quis 
effectus.  Quinta  :  Quis  Minister.  Sexta  :  Quibus  caeremoniis  conferatur. 

Alia  quaedam  ad  hunc  locum  revocari  possent,  qiue  sunt  a  nobis  alio  loco  jam 
explicata,  nimirum  de  potestate  Ecclesiastica,  de  numero,  distinctione,  atque 
officio  singulorum  Ordinum,  de  sacerdotio,  de  annexis  sacerdotio,  ut  de  conti¬ 
nentia,  aliisque  id  genus  rebus. 


CAPUT  PRIMUM. 

Ordinationem  vere  ac  proprie  Sacramentum 
esse  none  legis,  qui  negaverint  c.v  hxreticis. 

Est  igitur  qurestio  prima  eaque  prrccipua  : 
Sitne  Ordinatio  Sacramentum  proprie  di¬ 
ctum.  Negat  Lutherus  in  lib.  decaptivit.  Iki- 
byl.  cap.  dc  Ordine,  ubi  sine  ullo  ordine,  et 
petulantissime  disputat.  Negat  etiam  Illyri¬ 
cus  in  Confessione  Antuerpicnsi  cap.  xi.  et 
Kemnitius  in  2.  par.  exam.  in  disputatione  de 
Sacramenta  Ordinis  pag.  1162  .  et  sequenti¬ 
bus.  Calvinus  autem  etiamsi  plerisquein  locis 
duo  tantum  ponit  Sacramenta,  Baptismum, 
et  Comam,  tamen  lib.  iv.  Institut.  cap.  14.  §. 
20.  et  cap.  10.  §.  31.  agnoscit  Ordinationem 
esse  verum  Sacramentum ;  ac  dicit  se  tan¬ 
tum  duo  antea  posuisse,  quod  loqueretur  de 
Sacramentis,  qua;  omnibus  fidelibus  commu¬ 
nia  sunt. 


Philippus  quoque  Melanchthon,  etsi  in  lo¬ 
cis  primo  editis  duo  tantu  m  posuerat  Sacra¬ 
menta,  tamen  in  locis  editis  anno  36.  52.  et 
58.  Ordinationem  vult  esse  verum  Sacra¬ 
mentum,  et  fuse  id  probat.  Item  in  Apologia 
Confessionis  Augustanae  art.  13.  qui  est  de 
numero  Sacramentorum  ;  satis  aperte  docet, 
Ordinationem  Ministrorum  esse  Sacramen¬ 
tum  proprie  dictum. 

Nec  valet  responsio  Kemnitii  pag.  1167. 
ubi  dicit,  Apologiam  esse  intelligendam  de 
voce  Sacramenti  largo  modo  accepta.  Id, 
inquam,  non  valet.  Nam  Philippus  dicit  ad 
Sacramenta  proprie  dicta  tria  requiri,  ritum, 
promissionem  gratiae,  et  mandatum;  deinde 
ex  hoc  fundamento  probat  Sacramenta  esse 
proprie  dicta,  Baptismum,  Eucharistiam,  et 
Absolutionem.  Deinde  ex  eodem  fundamen¬ 
to  rejicit  Confirmationem,  et  Extremam  un¬ 
ctionem,  et  paulo  post  etiam  Matiimonium. 
De  Ordine  autem  distinguit  ;  nam  si  accipia¬ 
tur  pro  sacerdotium  ;  si  accipiatur  negat  in 
Ecclesia  ullum  esse  debere  sacerdotium  ;  si 

aceipiaturpro  Ordinatione  Ministrorum,  di¬ 
cit  non  gravate  se  admittere  eam  inter  Sa¬ 
cramenta,  et  probat  ex  fundamento  supra 
posito,  quia  habet  ritum,  mandatum,  et 
promissionem.  Itaque  sine  dubio  Kemnitius, 
etiamsi  id  confiteri  palam  non  audeat,  repug¬ 
nat  in  hac  controversia  non  solum  Calvino, 
sed  etiam  Lutheranis  praicipuis ;  seque  ad¬ 
jungit  Illyrico, aliisque  obscurioribus,  et  pau¬ 
cioribus  Lutheranis. 

CAPUT  II. 

Ordinationem  Sacramentum  esse  demonstratur 
ex  divinis  litteris. 

Quod  igitur  Ordinatio  sit  Sacramentum 
vere,  ac  proprie  dictum,  demonstratur  ex 
sacris  litteris.  Tria  1’equiruntur  ad  Sacramen¬ 
tum  proprie  dictum,  ut  adversarii  fatentur, 
et  asserit  Apologia  Confessionis  art .  13  . 
quam  admittit  Kemnitius,  cum  in  ejus  verba 
juraverit.  Nimirum  symbolum  externum , 
seu  ritus  ;  promissio  gratiai ;  et  mandatum, 
seu  institutio  divina.  Haec  omnia  reperiun- 
tur  in  Ordinatione. 

Ac  primum,  ritus,  externumque  symbo¬ 
lum  est  manuum  impositio  :  de  qua  est  in 
Scripturafrequentissima mentio,  ut  Actorum 
6.  ubi  ordinantur  Diaconi  per  manus  impo¬ 
sitionem.  Actorum  13.  impositione  manuum 
ordinantur  Episcopi  Paulus,  et  Barnabas, 
sic  enim  eum  locum  intelligit  S.  Leo  epist. 
81.  ad  Dioscorum,  et  Chrysostomus  in  com- 
mentarioejus loci. Actorum xiv.  ubi  habemus: 
Cum  constituissent  eis  presbyteros  ,  graece 
est  yyipoTovvfaavTSc,  id  est,  cum  per  manus 
impositionem  creassent  presbyteros.  I  Ti- 
moth.  iv.  Cum  impositione  manuum  presbyte¬ 
rii.  Et  cap.  y.  Nemini  cito  manus  imposue¬ 
ris.  Et  II  Timoth.  i.  Per  impositionem  ma¬ 
nuum  mearum  (1).  Quae  omnia  loca  intelli- 
guntur  ab  omnibus  expositoribus  de  Ordi¬ 
natione  :  unde  etiam  apud  Graicos  ordinatio 
yeipoTovta  appellari  solet,  id  est,  manuum 
extensio,  sive  impositio. 

Promissio  gratiae  habetur  expresse,  I 
Timoth.  iv.  Noli  negliy ere  gratiam ,  etc.  Et  II 
Timoth.  i.  Admoneo  te ,  ut  resuscites  gratiam, 
etc.  (2). 


Denique  mandatum,  et  institutio,  Actor, 
xm.  Segregate  mihi  Paulum,  et  Barnabam. 
Actor,  xx.  In  quo  vos  Spiritus  sanctus  po¬ 
suit  Episcopos.  Ephes.  iv.  Ipse  dedit  quos- 
dvn  quidem  Apostolos,  alios  Prophetas,  alios 
Pastores ,  et  Doctores.  (3). 

Respondet  Kemnitius  loco  notato,  tuec 
omnia  nihil  ad  rem  facere  ;  nam  symbolum 
illud  externum,  id  est,  manus  impositio, 
adhibebatur  quidem  in  Ordinatione,  sed  non 
erat  aliud  nisi  caeremonia,  qua  utebantur 
Apostoli,  cum  pro  aliquo  orabant,  eumque 
Deo  commendabant.  Itaque  imponebant  ma¬ 
nus  iis,  quos  ordinabant,  non  ut  Sacramen¬ 
tum  aliquod  traderent,  sed  ut  eos  Deo  com¬ 
mendarent.  Promissio  autem  gratiae  habetur 
quidem  in  Scripturis,  sed  non  promissio 
gratiae  justificantis  a  peccato ;  haic  autem 
necessaria  est  ad  Sacramentum  proprie  di¬ 
ctum.  Denique  mandatum  habetur,  ut  Mini¬ 
stri  ordinentur,  sed  non  habetur  mandatum, 
ut  fiant  certo  aliquo  ritu.  Dominus  enim  cum 
ordinavit  Apostolos  Lue.  xxn.  dixit :  IIoc  fa¬ 
cite  (4),  sed  non  legitur  ulla  caeremonia,  qua 
eos  ordinaverit.  Deinde  Joannis  xx.  dedit  il¬ 
lis  iterum  Ecclesiasticam  potestatem,  dicens : 
Quorum  remiseritis  peccata  (5)  :  nec  tamen 
imposuit  manus,  aut  unxit  illos,  aut  dedit 
instrumenta  consecrationis,  quod  modo  nos 
facimus,  sed  tantum  insufflavit,  quod  nos 
minime  facimus.  Neque  Apostoli  usquam 
tradunt,  se  mandatum  accepisse,  ut  manus 
imponerent,  cum  ordinabant  Ministros. 

Respondeo  :  Quod  attinet  ad  manus  impo¬ 
sitionem,  adhibitam  eam  fuisse  non  solum 
ad  orandum,  sed  etiam  ad  ordinandum.  Id 
probatur  primo,  quia  Scriptura  non  meminit 
orationis  I  Tim.  iv.  et  v.  et  II  Timoth.  i.  ubi 
de  manus  impositione  agitur. 

Secundo  in  Actis  cap.  6.  ubi  ordinantur 
Diaconi  ab  Apostolis,  distinguitur  apertissi¬ 
me  oratio  ab  impositione  manuum,  sic  enim 
legimus  Grajce  ;  xat  Ttpoasu;ag£voi  litsQvpcav 
aCiToi?  xai;  yeipa?,  id  est  :  Et  cum  orassent,  im¬ 
posuerunt  eis  manus.  Et  rursus  cap.  xm. 
distinguitur  una  caeremonia  ab  alia  :  Jeju¬ 
nantes ,  inquit,  et  orantes,  imponentesque  illis 
manus ,  dimiserunt  eos  (6). 

Tertio,  quia  I  Tim.  v.  illa  verba  :  Nemini 
cito  manus  imposueris,  neque  communicaveris, 
peccatis  alienis  (7),  non  possunt  exponi  de 


(1)  Ac.  XIV,  23;  1  Tim.  IV,  14;  ibid.  V,  22;  II  Tim.  I,  0.  -  (2)  I  Tim.  IV,  14;  11  Tim.  I,  6.  - 
(3)  Ac.  XIII.  2;  Ac  XX,  28;  Eph.  IV,  11.  -  (4)  Luc.  XXII,  19.  —(5)  Joan.  XX,  23.  -  (6)  Ac.  VI,  6  ; 
ibid.  XIII,  3.  -  (7)  I  Tim.  V,  22. 

oratione,  sed  de  caeremonia,  qua  ordinantur 
Ministri.  Non  enim  communicat  peccatis 
alienis,  qui  orat  pro  alio,  etiamsi  indignis¬ 
simo  ;  sed  qui  ordinat  indignum,  is  vere 
communicat  peccatis  alienis. 

Quarto,  illa  verba  Actor.  14.  -/_eipoTovy,<j«vTE; 
irpeafiuTepov;  nulla  ratione  possunt  exponi  de 
oratione.  Neque  obstat,  quod  adversarii  no¬ 
lunt  -/cipotovsiv  esse  manus  imponere ;  sed 
manum  extendere,  sive  attollere  in  signum 
suffragii.  Id,  inquam,  non  obstat ;  nam  in 
Scripturis,  et  usu  Ecclesiastico  ystpoxovsTv  si¬ 
gnificat  extendere  manus  super  capita  ordi¬ 
nandorum,  et  eo  modo  ordinare  ;  ita  ut  sit 
idem  Xstpoxovi'*,  et  yetpoOedta.  Id  patet  ex  Chry- 
sostomo  hom.  10.  in  priorem  ad  Timotheum, 
et  ex  epistola  Concilii  Nicaeni  ad  Alexandri¬ 
nos  apud  Theodoretum  lib.  i.  histor.  cap.  9. 
et  ex  aliis  Graecis,  qui  Ordinationem,  quae  ab 
Episcopo  fit,  vocant  /apoTcmav  ,  et  tamen 
Episcopi  non  ordinant  attollendo  manus  in 
signum  suffragii,  sed  extendendo  super  ca¬ 
pita  ordinandorum.  Et  ex  hoc  ipso  loco  Ac¬ 
tor.  14.  idem  aperte  colligitur  ;  nam  Lucas 
non  dicit,  Apostolos  constituisse  presbyteros 
ad  yEipotoviav  populi,  ut  dicere  deberet,  si 
intelligeret,  id  quod  adversarii  volunt,  sed 
dicit  ipsos  Apostolos  usos  /sipo-ccm'*,  id  es,t, 
manus  extensione  in  constituendis  presbyte¬ 
ris. 

Denique  sanctus  Hieronymus  peritissimus 
utriusque  linguae,  in  cap.  58.  Isaiae.  -/apoio- 
vlav  ,  interpretatur  manus  impositionem, 
quae  cum  vocis  imprecatione,  Ordinationem 
perficit.  Denique  etiamsi  constaret  cum  ma¬ 
nus  impositione  sernper  conjunctam  fuisse 
orationem,  nihil  obtineret  Kemnitius  :  tunc 
enim  diceremus,  verba  Sacramentalia  esse 
orationem  quamdam ;  unde  etiam  mysticae 
preces  dicuntur  a  veteribus. 

Quantum  ad  promissionem  grati®  remis¬ 
sionis  peccatorum,  respondeo  :  vel  vult 
Kemnitius  omne  Sacramentum  per  se  esse 
institutum  ad  remissionem  peccati,  vel  id  sa¬ 
tis  esse,  si  conferat  gratiam  gratum  facien¬ 
tem,  quae  sit  efficax  ad  peccatum  delendum, 
si  illud  inveniat,  licet  per  se  ad  alium  finem 
ordinetur. 

Si  primum  affirmat,  non  poterit  defendere 
Eucharistiam  esse  verum  Sacramentum ;  si¬ 
quidem  certum  est,  Eucharistiam  non  esse 
per  se  institutam  ad  peccatum  tollendum, 
sed  ad  vitam  spiritualem  conservandam,  et 


augendam,  kl  quod  patet  ex  eo,  quod  datur 
immediate  post  Baptismum  :  proinde  iis,  qui 
non  habent  peccata ;  imo  non  datur  nisi 
iis,  qui  dicantur  mundi,  et  puri  .  esse  a  peo- 
cato,  cum  Paulus  dicat  1  Corinth.  n.  Probe c 
autem  seipsum  homo,  et  sic  (le  pane  illo  edat , 
etc.  (1). 

Si  secundum,  facile  ostendemus  Ordinatio¬ 
nem  esse  verum  Sacramentum.  Nam  gratia, 
qu®  illi  promissa  est,  non  est  donum  aliquod 
gratis  datum,  ut  prophetia,  vel  donum  lin¬ 
guarum,  sed  gratia  justificans.  Nam  in  pri¬ 
mis,  Joan.  20.  cum  Dominus  tribuit  Aposto¬ 
lis  potestatem  remittendi  peccata,  qu®  est 
pars  qu®dam  sacerdotii,  dixit  :  Accipite  Spi¬ 
ritum  sanctum ,  non  autem  vocatur  absolute 
Spiritus  sanctus  in  Scripturis  donum  illud, 
quod  in  impiis  esse  potest.  Pr®terea,  II  Ti- 
moth.  i.  ubi  dixerat  Apostolus,  gratiam 
Timotheo  per  manus  impositionem  datam, 
subjungit  explicans,  qu®  sit  illa  gratia  :  Non 
enim ,  inquit,  dedit  nobis  ,  id  est,  nobis  Epi¬ 
scopis,  Deus  spiritum  timoris ;  sed  virtutis,  et 
dilectionis,  et  sobrietatis  (2). 

Quod  autem  pertinet  ad  mandatum,  sive 
institutionem,  non  legimus  quidem  disertis 
verbis  Christum  dixisse,  Ordinate  Ministros 
per  manus  impositionem  ;  sed  evidenter  id 
colligimus  ex  sanctis  litteris.  Nam  ut  diximus 
de  aliis  Sacramentis,  non  potest  ullus  homo 
gratiam  alligare  certo  signo ;  idque  etiam 
adversarii  concedunt  :  atqui  secundum  Scri¬ 
pturas  alligata  est  gratia  manus  impositioni 
in  Ordinatione,  ut  ex  illis  verbis  patet,  I  Ti- 
moth.  iv.  Noli  neghgere  gratiam  qux  data  est 
tibi  per  prophetiam,  cum  impositione  manuurn 
presbyteri  (3).  Ubi  illud,  Per  prophetiam , 
non  est  instrumentum,  sed  causa  impellens, 
et  movens  :  instrumentum  autem  conferend® 
grati®  est  illud  :  Cum  impositione  manuum. 
Sensus  enim  est,  ut  recte  etiam  Calvinus  ex- 
ponit :  Noli  negligere  gratiam  illam,  qu®  ti¬ 
bi  data  est,  quando  Episcopus  a  me  ordina¬ 
tus  es,  juxta  revelationem  de  te  mihi  factum 
(Deus  enim  revelaverat  Paulo,  et  jusserat, 
ut  Timotheum  ordinaret,  id  quod  etiam  ha¬ 
betur  in  primo  capite)  secundum  pr®ceden- 
tesin  te  prophetias.  Quod  autem  instrumen¬ 
tum  grati®  conferend®,  fuerit  impositio  ma¬ 
nuum,  habetur  adhuc  clarius,  II  Tim.  i. 
Admoneo  te ,  ut  resuscites  gratiam ,  quie  in  te 
est,  per  impositionem  manuum  mearum  (4). 
Cum  igitur  gratia  sit  alligata  Ordinationi  per 


(1)  Corinth.  XI,  5:8  —  (2)  II  Tim.  \,  7.  -  (3)  l  Tim.  IV,  14.  —  (4)  II  Tim  I,  6. 

manus  impositionem,  nccessc  est  Deum  esse 
auctorem,  et  institutorem  illius  caeremoniae. 

Neque  argumenta  Kemnitii  contra  allata 
concludunt.  Dominus  enim,  qui  Sacramentis 
alligatus  non  erat,  poterat  Apostolis  dare 
effectum  Sacramenti  sine  Sacramento,  id  est, 
ordinare  Presbyteros,  et  Episcopos  sine  ma¬ 
nus  impositione;  sicut  eosdem  Apostolos  sine 
Sacramento  confirmavit,  et  Magdalenam  si¬ 
ne  Sacramento  absolvit. 

Adde  quod  neque  cogimur  credere,  Do¬ 
minum  sine  impositione  manus  Ordinatio¬ 
nem  Apostolis  contulisse.  Nam  etiamsi  scri¬ 
ptum  non  est,  per  impositionem  manuum 
ordinatos  Apostolos  a  Christo;  tamen  neque 
scriptum  est  contrarium  :  et  multa  fecit  Do¬ 
minus  quaj  scripta  non  sunt. 

-  ■  >  »-.r 

CAPUT  III. 

Ordinationem  Sacramentum  esse,  probatur  ex 
traditione. 

Jam  vero  more  nostro  idipsum  demonstra¬ 
bimus  ex  Ecclesiastica  traditione,  id  est,  te¬ 
stimoniis  sanctorum  Pontificum,  Conciliorum, 
et  Patrum, 

Lutherus  enim  in  lib.  de  captivit.  Babylo¬ 
nica  cap.  de  Ordine,  solum  Dionysium  dicit 
posse  citari  ex  antiquis  auctoribus,  pro  Sa¬ 
cramento  Ordinis,  et  aliis  Sacramentis,  ex¬ 
cepto  Baptismo,  et  Eucharistia.  Sic  enim 
ait :  «  Scio  hunc  solum  auctorem  haberi  ex 
antiquis  pro  septenario  Sacramentorum,  li¬ 
cet  Matrimonio  omisso,  senarium  tantum  de¬ 
derit  :  nihil  enim  prorsus  in  reliquis  Patri¬ 
bus  de  istis  Sacramentis  legimus.  Nec  Sa¬ 
cramenti  nomine  censuerunt,  quoties  de  his 
rebus  locuti  sunt  :  recens  enim  est  inventio 
Sacramentorum  ».  Haec  ille  :  ubi  multa  men¬ 
titur.  Nam  nec  verum  est,  quod  ille  quasi 
contra  se  citat,  Dionysium  tradere  sex  Sa¬ 
cramenta  ;  non  enim  meminit  nisi  quatuor  : 
nihil  enim  scribit  de  Poenitentia,  Extrema 
unctione,  et  Matrimonio.  Deinde  mentitur 
impudentissime,  cum  dicit,  recentem  esse 
inventionem  Sacramentorum  ;  nimirum 
quoad  nomen  Sacramenti  :  nos  enim  in  pri¬ 
mo  libro  ostendimus,  omnes  veteres  Latinos 
hoc  vocabulo  usos.  Denique,  nihil  prorsus  in 
antiquis  legi  de  his  Sacramentis,  est  menda¬ 
cium  Lulhero  dignissimum. 

Igitur  ex  Pontificibus  Innocentius  I.  in 
epist.  18.  ad  Alexandrum  Antiochine  Episco¬ 


pum  cap.  ult.  confert  Ordinationem  cum  Ba¬ 
ptismo  ;  ac  dicit  ab  haereticis  baptizatos  re¬ 
cipi  cum  suo  Baptismo,  sed  ab  haereticis  or¬ 
dinatos,  non  recipi  cum  suo  ordine,  et  cau¬ 
sam  reddit,  quia  haeretici  solum  Baptismum 
dare  permittuntur.  Ex  collatione  cum  Sa¬ 
cramento  proprie  dicto,  indicat  se  habuisse 
Ordinationem  etiam  pro  Sacramento  proprie 
dicto. 

Ubi  tamen  observandum  est ,  non  velle. 
Innocentium  iterum  ordinandos  esse,  quos 
haeretici  ordinaverant ,  sed  solum  cessare 
debere  ab  oxeeutione  Ordinum,  ac  si  ordi¬ 
nati  non  essent. 

Leo  I.  epist,  81.  ad  Dioscorum  Alexandri¬ 
num  cap.  1.  Ordinationem  Sacramentum  vo¬ 
cat,  et  jubet  a  jejunis  dari,  et  accipi,  et  so¬ 
lum  in  vespera  Sabbati,  idque  summa  cum 
devotione  :  ubi  aperte  indicat  in  eo  Sacra¬ 
mento  gratiam  conferri.  Et^  epist.  87.  ad  E- 
piscopos  Mauritaniae  cap.  1.  de  Ordinatione 
loquens.  «  Quis,  inquit,  dissimulare  audeat, 
quod  in  tanti  Sacramenti  perpetratur  inju¬ 
riam  ?  »  Haec  ille.  Audis  hic  nomen  Sacra¬ 
menti  ? 

Anastasius  II.  in  epistol.  ad  Anastasium 
Imperatorem  cap.  7.  «  Nullum,  inquit,  de 
his,  quos  vel  baptizavit  Aeacius,  vel  quos 
Sacerdotes,  sive  Levitas,  secundum  canones  „ 
ordinavit,  ulla  eos  ex  nomine  Aeacii  portio 
laesionis  attingit,  quo  forsitan  per  iniquum 
tradita  Sacramenti  gratia  minus  firma  videa¬ 
tur.  »  Ubi  S.  Pontifex  Ordinationem,  et  Sa¬ 
cramentum  vocat,  et  gratiam  conferre  dicit, 
et  cum  Baptismo  comparat  :  et  idem  repetit 
cap.  8. 

Denique  S.  Gregorius  I.  lib.  iv.  commen¬ 
tariorum  in  libros  Regum  cap.  5.  in  ipso 
initio  de  Sacramento  Ordinis  loquens  :  «  Is, 
inquit,  qui  promovetur,  bene  foris  ungitur, 
si  intus  virtute  Sacramenti  roboretur.  »  Ubi 
et  Sacramentum  vocat,  et  gratiam  conferre 
affirmat  ipsam  Ordinationem. 

Ex  Conciliis ,  Chalcedonense  Concilium 
can.  2.  damnat  eos,  qui  pecunias  pro  Ordi¬ 
natione  suscipiunt  ;  et  causam  reddit,  quia 
gratiam  Dei  illi  censentur  vendere,  qum  ta¬ 
men  vendi  nullo  modo  potest,  aut  debet. 
Idem  habet  II  Bracarense  can.  3.  et  alia. 
Denique  Florentinum  Concilium,  Graicis,  et 
Latinis  probantibus,  Ordinationem  inter  Sa¬ 
cramenta  proprie  dicta  numeravit  ,  quod 
etiam  facit  Concilium  Tridentinum  sess.  23. 
cap.  2.  et  can.  3. 

Ex  Patribus.  Dionysius  Areopagita  lib.  de 


CAPUT  III. 


23 


Ecclesiastica  hierarchia  cap.  .'i.  de  ritu  or¬ 
dinandorum  agit,  et  salis  ostendit  eo  ritu 
gratiam  conferri,  et  proinde  Sacramentum 
esse.  Quod  etiam  Luthcrus  fatetur  :  nam  in 
lib.  de  Babylonica  captivit.  cap.  de  Ordine, 
solum  Dionysium  citat  contra  suam  novita- 
/  tem  :  nec  aliter  respondet,  nisi  more  suo 
eum  auctorem  contemnendo.  Dicit  enim  ni¬ 
hil  in  eo  esse  solidae  eruditionis ;  et  addit, 
sibi  facile  esse  meliorem  Hierarchiam  scri¬ 
bere,  quam  Dionysius  scripserit.  Nos  autem 
opponimus  Luthero  S.  Gregorium,  qui  hom. 
34.  in  Evangelia,  hunc  Dionysium,  ut  anti¬ 
quum,  et  venerabilem  Patrem  laudat. 

Exstat  apud  Sozomenum  lib .  vii.  liist. 
cap.  10.  Martyrii  cujusdam  sententia,  ad 
Nectarium  Episcopum  Constanlinopolis,  ubi 
aperte  comparat  sacerdotium  cum  Baptismo, 
et  utroque  homines  justificari  dicit  :  «  Tu, 
inquit,  o  beate,  recens,  baptizatus,  et  purifi¬ 
catus,  et  mox  insuper  sacerdotio  auctus  es  : 
utraque  autem  haec  peccatorum  expiatoria 
esse  Deus  constituit.  » 

S.  Joan.  Chrysostomus  lib.  m.  de  sacer¬ 
dotio  :  «  Sacerdotium,  inquit,  in  terra  pera¬ 
gitur,  sed  in  rerum  coelestium  classem,  ordi¬ 
nemque  referendum  est.  Atque  id  perquam 
merito  :  quippe  non  mortalis  quispiam,  non 
Angelus,  non  Archangelus,  non  alia  qua;  vis 
creata  potentia,  sed  ipse  Paracletus  ordinem 
ejusmodi  disposuit.  »  Et  infra  :  «Tum probe 
intclliget,  quanto  sacerdotes  honore,  quanta 
dignitate,  Spiritus  sancti  gratia  dignata  fue¬ 
rit.  » 

Tharasius  in  epist.  ad  Adrianum  Papam, 
qua;  habetur  in  primo  tomo  Bibliotheca;  san¬ 
ctorum  Patrum,  dicit  eos,  qui  pecunias  ac¬ 
cipiunt  pro  Ordinatione,  vendere  gratiam, 
atque  adeo  ipsum  Spiritum  sanctum,  qui 
datur  in  Ordinatione. 

Thcodoretus  in  illud,  I  Tim.  v.  Manus  cito 
nemini  imposueris  (1).  Theophilactus,  et  QE- 
cumenius  in  illud,  II  Tim.  r.  Admoneo  te,  ut 
excites  gratiam  (2);  aperte  dicunt  in  Ordina¬ 
tione  conferri  gratiam  Spiritus  sancti,  qua; 
piis  studiis,  et  oratione  fovenda  est,  quem¬ 
admodum  oleo  fovetur  ignis. 

Cyprianus,  seu  quicumque  fuit  auctor  ser¬ 
monum  de  operibus  cardinalibus  Christi , 
Ordinationem  Sacramentum  vocat,  et  cum 
Baptismo  confert  :  «  Docemur,  inquit,  qua; 
sit  Baptismi,  et  aliorum  Sacramentorum  sta¬ 
bilitas.  »  Et  infra  :  «  Nam  Baptismum  repe¬ 


ti,  Ecclesiasticae  prohibent  regulae;  et  semel 
sanctificatis  nulla  deinceps  manus  iterum 
consecrans  praesumit  accedere  :  nemo  sacros 
Ordines  semel  datos  iterum  renovat  etc.  » 

Ambrosius  lib.  de  dignitate  sacerdotali 
cap.  3.  «  Homo,  inquit,  imponit  manum, 
Deus  largitur  gratiam  :  Sacerdos  imponit 
supplicem  dexteram,  Deus  benedicit  potenti 
'dextera.  »  Vide  eumdem  I  Corinth.  xn.  in 
illud  :  Divisiones  gratiarum  sunt  (o).  Et  in 
I  cap.  2.  ad  Timoth. 

Hieronymus  in  Dialogo  contra  Luciferia- 
nos,  toto  fere  eo  libro,  confert  Ordinationem 
cum  Baptismo,  ac  probat  Ordinationem  ab 
haereticis  datam,  esse  ratam,  quia  Bapti¬ 
smus  ab  eis  datus,  ratus  Baptismus  est.*  Illa 
sunt  enim  verba  S.  Hieronymi  contra  Luci- 
ferianos  :  «  Si  in  fide  sua  baptizato  baptizans 
nocere  non  poturt  :  et  in  fide  sua  sacerdotem 
constitutum  constituens  non  inquinavit.  » 

Augustinus  simili  ratione  argumentandi, 
probat  contra  Donatistas,  Sacramentum  Or¬ 
dinis  semel  habitum  amitti  non  posse,  quia 
Baptismus  semel  acceptus  amitti  non  potest : 
sic  enimaitlib.  ii.  contra  Parmenianum,  cap. 
13  :  «  Ipsi  explicent  quomodo  Sacramentum 
baptizati  non  possit  amitti,  et  Sacramentum 
ordinati  possit  amitti.  Si  enim  utrumque  Sa¬ 
cramentum  est,  quod  nemo  dubitat,  cur  illml 
non  amittitur,  et  illud  amittitur  ?  neutri  Sa¬ 
cramento  injuria  facienda  est.  » 

Similia  habet  lib.  i.  de.  Baptismo,  cap.  i. 
in  quibus  locis  quaedam  observanda  sunt. 
Primo,  Ordinationem  ab  Augustino  vocari 
Sacramentum  in  duobus  capitulis  forte  de¬ 
cies,  contra  Lutheri  mendiacium  supra  nota¬ 
tum.  Secundo,  Augustinum  conferre  Ordi¬ 
nationem  cum  Baptismo,  atque  apertis¬ 
sime  dicere,  eodem  modo  utrumque  Sacra¬ 
mentum  esse.  Tertio,  eumdem  Augustinum 
asserere,  neminem  esse,  qui  dubitet  de  hac 
veritate  :  quod  est  contra  alterum  Lutheri 
mendacium.  Et  praeterea  est  hic  locus  instar 
plurimorum  locorum  :  si  enim  Augustinus 
non  mentitur,  omnes  ejus  temporisauctores, 
imo  etiam  omnes  populi  id  eredebunt,  quod 
no.:  modo  credimus. 

Vide  praeterea  eumdem  Angusti nuin  epist. 
50.  ad  Bonifacium  prope  finem  :  et  de  bono 
conjugali,  c.  18  et  24.  et  in  sermone  de  ge¬ 
stis  cum  Emerito  ;  et  denique  lib.  ii.  contra 
Parmenianum  cap.  11.  ubi  dicit,  per  hoc  Sa¬ 
cramentum  dari  Spiritum  sanctum  :  ex  quo 


(1)  Tim.  V,  22.  —  (2)  II  Tim.  I,  6  -  (3)  I  Corin.  XII,  4. 

etiam  colligitur,  etiam  cteremoniam  Sacra¬ 
mentum  esse  proprie  dictum. 

His  accedant  Scholastici  apud  Magistrum, 
lib.  iv.  distinet.  24.  ex  quibus  S.  Thomas, 
quaest.  1.  artic.  1.  affirmat  communem  esse 
omnium  sententiam,  Ordinationem  unum 
esse  ex  septem  vere,  ac  proprie  dictis  Sacra¬ 
mentis. 

CAPUT  IV. 

Idem  ostenditur  ratione. 

Accedat  citam  cungruentia  rationis.  Deus 
enim,  cujus  perfecta  sunt  opera,  Deuteron. 
22.  cum  dat  potestatem,  dat  etiam  ea,  qme 
requiruntur  ad  ejus  legitimum,  et  congruen¬ 
tem  usum.  Id  videmns  in  rebus  naturalibus, 
quibus  Deus  non  tantum  potentias  operati  vas 
dedit,  sed  etiam  certas  qualitates,  et  instru¬ 
menta,  quibus  expedite,  et  recte  illis  utantur. 
In  Ordinatione  autem  sacra  datur  homini 
potestas  conficiendi,  et  ministrandi  Sacra¬ 
menta;  quse  certe  a  peccatore  recte  exereri 
non  potest.  Dabit  igitur  Deus  simul  cum  ea 
potestate,  etiam  gratiam  justificantem,  et 
perficientem  animam,  ut  rite  fungatur  tanto 
ministerio.  Praeterea  si  in  Baptismo,  in  quo 
datur  potestas  suscipiendi  Eucharistiam,  et 
alia  Sacramenta,  datursimul  cum  ea  potestate 
gratia  gratum  faciens,  quia  sine  ea  non  recte 
percipiuntur  Sacramenta  caitera  :  cur  iu 
Saramento  ordinis,  in  qua  datur  potestas  con¬ 
ferendi  Sacramenta  non  simul  etiam  dabitur 
gratia  gratum  faciens  cum  non  minus  pec¬ 
catum  sit  homini  indigno  Sacramenta  tradere, 
quam  accipere  ?  Quod  si  in  hoc  Sacramento 
datur  gratia  gratum  faciens,  certe  Sacra¬ 
mentum  erit  vere  ac  proprie  dictum  :  omnis 
enim  caeremonia  instituta  ad  sanctificandum, 
Sacramentum  est  proprie  dictum. 

Accedit  ultimo,  quod  adversarii  nihil  ha¬ 
bent,  quod  objiciant,  nisi  argumenta  illa  ne¬ 
gativa,  et  levia,  qme  nos  supra  dissolvimus. 

CAPUT  V. 

Episcopalem  Ordinationem  Sacramentum  esse. 

Sequitur  secunda  qmestio  :  Quinam  Or¬ 
dines  sint  Sacramenta.  Septem  esse  Ordines 
demonstravimus  in  i.  lib.  de  Clericis;  vide¬ 


licet  Sacerdotum,  Diaconorum,  Subdiaco- 
norum,  Acolythorum,  Exorcistarum,  Lecto¬ 
rum,  et  Ostiariorum.  Ex  quibus  Ordo  Sacer¬ 
dotum,  duplex  estrsunt  enimalii  majores  Sa¬ 
cerdotes,  id  est,  Episcopi,  alii  minores,  id  est, 
Presbyteri.  Ex  his  autem  convenit  inter  om¬ 
nes  Catholicos,  Ordinem  Presbyterorum  esse 
vere,  ac  proprie  Sacramentum,  de  aliis  non 
omnino  convenit.  Dicam  igitur  de  singulis, 
quid  verius,  ac  probabilius  videatur. 

Ac  primum  Ordinatio  Episcopalis,  Sacra¬ 
mentum  est  vere  ac  proprie  dictum.  Htec 
sententia  etiamsi  a  quibusdam  veteribus 
Scholasticis  negetur,  in  4.  distinet,  24.  et  ex 
recentioribus  a  Dominico  Soto,  lib.  x.  de 
justitia,  et  jure,  qumst.  4.  art.  2.  et  in  4. 
distinet.  24.  quaest.  2.  art  3.,  tamen  asseritur 
ab  omnibus  antiquis  Patribus  ;  et  ex  recen¬ 
tioribus  a  Petro  Soto,  lect.  iv,  de  Sacramento 
Ordinis  in  institutione  Sacerdotum,  et  a  Ca- 
jetano  tom.  i.  opusculi  41,  necnonab  antiquis 
nonnullis  Scholasticis,  ut  Altisiodorensi,  4. 
parte  summae  Theologicae,  Joan.  Majori, 
Scoto,  Durando  et  Paludano  in  4  distinet.  24. 
licet  Durandus  idem  Sacramentum  esse  velit 
cum  Sacramento  presbyteratus.  Denique  ab 
omnibus  pcene  Canonistis,  in  cap.  Cleros,  dis¬ 
tinet.  21.  et  caput  Perlectis,  distinet.  23. 

Mihi  vero  posita  assertio  certissima  vide¬ 
tur.  Primo,  quia  Scripturae  quibus  Catholici 
probant,  Ordinationem  esse  Sacramentum, 
de  Ordinatione  episcopali  intelliguntur,  ut 
patet  ex  1  Tiinoth.  iv,  et  IL  Timoth.  i.  in  his 
enim  solis  locis  diserte  ponitur  symbolum  ex- 
tornumcum  promissione  gratiae.  In  his  autem 
locis  agitur  de  Ordinatione  Timothei,  qui 
Episcopus  fuit  a  Paulo  creatus,  ut  omnes  in¬ 
terpretes  docent :  pari  ratione,  Actor.  13. 
agitur  de  Ordinatione  episcopali  Pauli,  et 
Barnabae.  Quare  si  Ordinatio  episcopalis 
non  est  Sacramentum,  non  possumus  ex 
Scripturis  aperte  probare,  Ordinationem  esse 
Sacramentum. 

Secundo,  testimonia  allata,  Leonis,  Gre- 
gorii,  Dionysii,  Martyrii,  Chrysostomi,  Am¬ 
brosii,  Hieronymi,  Augustini,  Theodoreti, 
de  solis  Episcopis  intelliguntur.  Veteres  enim 
nomine  Sacerdotis  absolute  Episcopum  in- 
tclligebant ;  unde  Ambrosius  librum  inscribit 
de  dignitate  Sacerdotali,  et  Chrysostomus 
libros  de  Sacerdotio,  cum  tamen  uterque  de 
solis  Episcopis  agat.  Itaque  amittemus  etiam 
loca  Patrum  pro  controversia  principali,  si 
Episcopalis  Ordinatio  non  est  Sacramentum. 

Tertio,  Episcopalis  Ordinatio  est  ceeremo- 

nia  imprimens  characterem  spiritualem,  et 
conferens  gratiam  ;  ergo  est  verissimum  Sa¬ 
cramentum.  Probatur  antecedens  :  ac  pri¬ 
mum  de  charactere,  ex  eo,  quod  Episcopalis 
Ordinatio  non  potest  repeti.  Et  praeterea, 
Episcopus  potest  duo  Sacramenta  conferre; 
nimirum  Confirmationem,  et  Ordines  sacros, 
qua?  non  possunt  ulli  alii  Ordines  inferiores 
conferre  :  et  si  tententid  facere,  nihil  prorsus 
efficiunt;  ergo  habet  Episcopus  ex  sua  Or¬ 
dinatione  spiritualem  potestatem,  et  proinde 
novum  characterem. 

Dicent,  non  esse  opus  novo  charactere,  sed 
satis  esse  si  extendatur  character  presbyte- 
ralis.  Sed  aut  volunt  reipsa  extendi  chara¬ 
cterem  illum,  aut  solum  significatione,  quod 
videlicet  in  Episcopo  signum  sit  plurium  po¬ 
testatum,  in  presbytero  pauciorum.  Si  dixe¬ 
rint  primum,  eamdem  vim  habebit  argumen¬ 
tum  nostrum  :  nam  eadem  efficacia  requiritur 
ad  characterem  reipsa  extendendum,  et  ad 
imprimendum  novum,  proinde  cceremonia, 
quse  habet  effectum  istum  spiritualem,  et  su- 
pernaturalem,  id  est,  realem  extensionem 
characteris,  sine  dubio  Sacramentum  erit. 
Si  dixerint  secundum,  facile  revincentur. 
Nam  licet  character  non  agat  reipsa,  sed  sit 
solum  signum  pacti  Dei  cum  homine  de  con¬ 
cursu  divino  in  actionibus  illis  Sacramenta- 
libus,  tamen  hoc  signum  reale  est,  et  ideo 
sicut  ubi  est  spiritualis  potestas,  colligimus 
realem  esse  in  anima  characterem;  ita  quo¬ 
que  ubi  est  additio  nova:  potestatis,  oportet 
colligere  realem  additionem  characteris,  aut 
novum  characterem,  quod  est  probabilius. 

Denique  magis  distant  inter  se  potestas 
confirmandi,  et  consecrandi  Eucharistiam, 
quam  potestas  legendi  Evangelium,  et  Epi¬ 
stolam  in  sacrificio.  Sed  propter  ista  ponuntur 
ab  abversariis  duo  distincti  characteres  in 
Diacono,  et  Subdiacono,  nec  dicunt  unum 
extendi ;  cur  igitur  nolunt  esse  duos  in  Pres¬ 
bytero,  et  Episcopo? 

Jam  quod  Episcopalis  consecratio  conferat 
gratiam,  probatur  manifestissimo  argumento: 
nam  ideo  probant  Theologi  in  ordinatione 
presbyterali  dari  gratiam,  quia  debet  pres¬ 
byter  quaedam  Sacramenta  ministrare,  qua: 
sine  gratia  non  digne  ministrantur.  Epi- 
scopusautem  debet  quaedam  etiam Sacramen- 
taministrare,  Sacramentum  videlicet  Confir¬ 
mationis,  et  Ordinis,  qua:  sine  gratia  non 
digne  ministrantur. 

Denique,  mirabile  est,  quod  velint  aliqui 
ad  officium  Diaconi,  et  Subdiaconi  requiri 


novam  gratiam,  et  ideo  illas  Ordinationes 
esse  Sacramenta,  et  ad  officium  Episcopi, 
quod  est  sine  ulla  comparatione  difficilius, 
et  excellentius,  nolint  gratiam  requiri.  Con¬ 
firmatur  haje  ratio  dupliciter.  Primo,  ex  ipso 
ritu  consecrationis  Episcopi.  In  nulla  enim 
Ordinatione  adhibetur  tanta  solemnitas, 
quanta  in  Ordinatione  Episcopi ;  ibi  est  im¬ 
positio  manus,  ibi  unctio,  ibi  plurima  alia: 
non  est  autem  credibile  tot  Sacramentalia 
instituta,  ubi  nullum  sit  Sacramentum.  Se¬ 
cundo,  quia  si  Episcopatus  sit  Sacramentum 
a  presbyteratu  distinctum,  facile  erit  defen¬ 
dere  Episcopum  jure  divino  majorem  esse 
presbytero,  tam  ordine  quam  jurisdictione  ; 
quod  hoc  tempore  omnes  haeretici  negant  : 
alioqui  a:gre  id  defendi  poterit. 

Neque  rationes,  qua:  contra  objici  solent, 
convincunt.  Primo  objiciunt :  «  Episcopatus 
non  est  Ordo  novus,  alioqui  Ordines  essent 
plures  quam  septem.  Si  autem  non  novus, 
Ordo,  certe  nec  novum  Sacramentum  :  nam 
si  Sacramentum  esset,  esset  utique  Sacra¬ 
mentum  Ordinis.  » 

Respondeo,  Episcopatum  esse  Ordinem 
unum  cum  presbyteratu,  sed  gradus  esse  di¬ 
versos  :  Ordines  enim  sumuntur  ab  habitu¬ 
dine  quam  habent  ad  Eucharistiam  ;  et  qnia 
summa  circa  Eucharistiam  est  potestas  ipsam 
conficiendi,  ideo  primus  Ordo  est  sacerdo¬ 
talis,  id  est,  eorum  qui  Eucharistiam  conse¬ 
crare  possunt :  nec  supra  hunc  potest  fingi 
alius  Ordo  major,  vel  superior.  Quia  tamen 
hanc  potestatem  vario  modo  participant 
Presbyteri,  et  Episcopi,  inde  sunt  duo  gradus 
sacerdotum.  Presbyteri  in  consecranda  Eu¬ 
charistia,  saltem  quoad  usum,  pendent  ab 
Episcopis,  qui  possunt  eis  interdicere  ne 
consecrent,  vel  suspendere  ad  tempus,  vel 
pimeipere,  ut  tali  loco,  tali  modo,  tali  tem¬ 
pore  celebrent.  Et  praeterea  presbyteri  non 
ita  habent  hanc  potestatem,  ut  eam  aliiscom- 
municare  possint:  Episcopi  autem, et  habent, 
et  communicare  aliis  possunt. 

Dices  :  non  videtur  id  esse  verum  ;  ntun 
Episcopus  ex  sua  consecratione  non  habet, 
ut  possit  Eucharistiam  consecrare,  sed  solum 
ut  possit  confirmare,  et  ordinare:  non  igitur 
convenit  genere  cum  presbyteratu,  sed  est 
alia  res  diversissima. 

Respondeo,  Episcopatum  includere  in  sua 
ratione,  et  essentia  sacerdotium,  loquendo 
de  potestate  Ordinis,  de  quasola  hicloquimur. 
Non  enim  potest  intelligi  Episcopus,  qui  non 
sit  Sacerdos,  cum  nihil  sit  aliud  Episcopus, 

nisi  summus,  seu  primus  Sacerdos :  sicut 
Papatus  includit  intrinsece,  et  essentialiter 
Episcopatum,  licet  multa  superaddat.  Hinc 
autem  sequitur,  ut  Episcopalis  Ordinatio  in¬ 
tegra  consurgat  ex  duplici  Ordinatione,  et 
character  Episcopalis  integer  et  perfectus, 
non  sit  una  simplex  qualitas,  sed  quid  com¬ 
positum  ex  duplici  charactere  :  proinde  etiam 
duo  Sacramenta  requiruntur  ad  Episcopum 
constituendum. 

Itaque  ad  argumentum  respondeo,  Epi¬ 
scopum  non  habere,  ut  possit  consecrare  Eu¬ 
charistiam,  ex  sua  ultima  Ordinatione,  ta¬ 
men  id  habere  ex  alia  Ordinatione  praece¬ 
dente,  quae  estetiamde  essentia  Episcopatus. 
Sicut  homo  non  habet  ex  differentia  sua  spe- 
cifia,  ut  sit  sensibilis,  tamen  id  habet  ex  ge¬ 
nere  suo,  proinde  ex  natura  sua,  quae  ex  ge¬ 
nere  et  differentia  constat. 

Atque  hincsolvuntur  omnia  aliaargumenta, 
quae  Sotus,  et  alii  multiplicant.  Est  enim  se¬ 
cundum  eorum  argumentum  ejusmodi :  «  Si 
Episcopatus  esset  Sacramentum,  sequeretur 
posse  aliquem  ordinari  Episcopum,  qui  non 
esset  presbyter ;  et  posse  illum  sic  ordina¬ 
tum  consecrare  Eucharistiam  ;  quorum 
utrumque  est  falsum  ex  communi  sententia.» 
Primum  probant  quia  unus  Ordo  non  pendet 
ab  alio,  ut  patet :  quia  si  quis  ordinetur 
presbyter,  qui  antea  non  fuerit  Diaconus,  ille 
est  vere  ordinatus.  Secundum  probant  quia 
semper  Ordo  inferior  continetur  in  superiore, 
saltem  in  virtute  ;  posset  enim  presbyter  fungi 
munere  Diaconi,  etiamsi  Ordinem  Diaconi 
non  haberet. 

Respondeo,  nihil  eorum  sequi.  Nam  impos¬ 
sibile  est  ordinari  Episcopum,  qui  vel  antea 
non  sit  presbyter,  vel  certe  non  tunc  simul 
accipiatutramquc  Ordinationem  quia,  ut  dixi? 
utraque  est  de  essentia  Episcopatus.  Nec  est 
verum,  unum  Ordinem  non  pendere  ab  alio, 
nisi  in  iis,  quorunfunus  non  est  de  essentia 
alterius:  nec  valet  similitudo  Diaconi,  et 
Presbyteri,  quia  presbyteratus  non  includit 
essentialiter  Diaconatum,  sicut  Episcopatus 
includit  presbyteratum.  Pari  ratione  non  se¬ 
quitur,  posse  Episcopum,  qui  non  sit  pres¬ 
byter,  consecrare  Eucharistiam  :  non  enim 
Episcopatussine  presbyteratu,  est  Ordo  supe¬ 
rior,  im  >  nihil  est  in  re,  sed  merum  figmen¬ 
tum  in  mente,  quomodo  Archiepiscopus,  qui 
non  sit  Episcopus,  vel  rationale  quod  non  sit 
animal. 

Tertium  argumentum,  si  Episcopalis  or¬ 
dinatio  est  Sacramentum,  characterem  certo 


imprimit ;  vel  ergo  is  character  est  major  pres- 
bylerali,  vel  non  :  si  major,  ergo  est  aliquid 
majus  potestate  consecrandi  Eucharistiam, 
quod  omnes  negant ;  et  prteterea  hinc  seque¬ 
retur,  esse  ordinem  aliquem  altiorem  sacer¬ 
dotali,  qui  jam  deberet  numerari  octavus : 
si  non  est  major,  ergo  Episcopus,  ut  Episco¬ 
pus,  non  est  major  presbytero,  sed  aequalis, 
vel  potius  minor,  quia  nullus  character  est 
aequalis  sacerdotali. 

Respondo,  characterem  Episcopalem  in¬ 
tegrum  et  perfectum,  esse  majorem  presby- 
terali,  quia  illum  includit,  et  unum  praeterea 
alium,  ut  diximus  :  et  hoc  modo  comparamus 
Episcoposcum Presbyteris,  cumdicimus  alios 
esse  superiores,  alios  inferiores  :  si  tamen 
quis  conferat  characterem,  quem  habet  Epis¬ 
copus  ex  ultima  sua  consecratione,  cum  cha¬ 
ractere,  quem  habet  ex  Ordinatione  presby- 
terali ;  tunc  iste  est  major  intensive,  quia 
summa  potestas  est,  posse  consecrare  Eucha¬ 
ristiam  :  ille  est  major  extensive,  quia  ad 
plura  se  extendit.  Sed  ile  his  satis. 

CAPUT  VI. 

Diaconatum  esso  verum  Sacramentum. 

Porro  de  Diaconis,  valde  probabile,  et  om¬ 
nino  tenendum  est  eorum  Ordinationem  sa¬ 
cramentum  esse,  licet  id  non  sit  certum  ex 
fide.  Quod  non  sit  certum  ex  fule,  patet, 
quia  non  potest  id  evidenter  deduci  ex  ver¬ 
bo  Dei  Scripto ,  vel  tradito  :  neque  ex¬ 
stat  ulla  Ecclesim  de  hac  re  expressa  deter¬ 
minatio. 

Quod  autem  id  sit  valde  probabile,  primo 
probatur  ex  communi  sententia  Theologo¬ 
rum  :  solus  enim  videtur  esse*  Durandus , 
qui  asserit  solum  sacerdotium  esse  sacra¬ 
mentum  Ordinis,  in  4.  distinet.  24.  qua?st. 
2 .  cum  Cajetano ,  tomo  i.  opusculorum  , 
tract.  11. 

Secundo,  quia  1  Timoth.  ni.  Apostolus 
Paulus,  ut  etiam  Philipp.  i.,  et  ad  Titum  i. 
semper  conjungit  Diaconos  cum  Episcopis, 
id  est,  cum  Sacerdotibus  :  intelligit  enim  no¬ 
mine  Episcoporum,  etiam  Presbyteros,  ut 
Chrysostomus  docet  in  commentario  horum 
locorum. 

Tertio,  quia  Act.  vi.  Diaconi  ordinantur 
per  manus  impositionem,  id  est,  simili  caere¬ 
monia  qua  Episcopi,  et  Presbyteri. 

Quarto,  quia  Diaconi  in  absentia  Episco¬ 
porum  possunt  baptizare,  Eucharistiam  dare, 
reconciliare  poenitentcs  publicos,  praedicare, 
ac  fere  omnia  munera  Episcoporum  et  Pres¬ 
byterorum  in  eorum  absentia  exercere  :  ex 
quo  sequitur,  eos  gratia  Dei  speciali  indi¬ 
gere,  ac  proinde  eorum  Ordinationem  esse 
Sacramentum.  Antecedens  patet.  Nam  de 
Baptismo  id  testantur  Tertullianus  in  lib.  de 
Baptismo,  et  Hieronymus,  in  lib.  de  contra 
Luciferianos.  De  Eucharistia,  quod  videlicet 
Diaconi  Eucharistiam  laicis  ministrare  pos¬ 
sint,  patet  ex  Concilio  Nicamo,  can.  14.  imo 
olim  ordinarie  Diaconi  sanguinem  Domini 
ministrabant  populo,  ut  patet  ex  Cypriano, 
serm.  5.  de  lapsis.  De  reconciliatione  poeni- 
tentium,  patet  ex  eodem  Cypriano  lib.  m. 
epist.  17.  De  praedicatione  testatur  Gregorius, 
lib.  iv.  epist.  88.  Et  haec  videtur  ratio,  cur 
Diaconi  ad  hierarchiam  pertineant,  et  popu 
lis  preeesse,  dicantur,  una  cum  Episcopis  et 
Presbyteris,  ut  patet  ex  Hieronymo  in  n. 
cap,  ad  Titum  ;  et  ex  Dionysio,  qui  in  Eccle¬ 
siastica  hierarchia  non  ponit  nisi  hos  tres 
Ordines,  quia  hi  soli  sunt  hierarcbici ;  infe¬ 
riores  enim  non  praesunt  populo,  sed  tantum 
serviunt  superioribus  Ordinibus.  . 

Quinto,  Diaconatus  semel  acceptus,  nun¬ 
quam  amittitur,  nec  potest  repeti  :  igitur 
imprimit  characterem  ;  ergo  est  Sacramen¬ 
tum. 

Respondent  quidam  Diaconatum  esse  per¬ 
petuum,  non  ex  charactere,  sed  ex  quadam 
consecratione,  et  quia  est  officium  de  jure 
divino.  Sed  solutio  non  valet.  Nam  si  aliun¬ 
de  potest  provenire,  quam  ex  charactere,  ut 
non  possit  amitti  Diaconatus  ,  certe  ruet 
principalis  ratio  Catholicorum,  qua  inde  pro¬ 
bant,  quaedam  Sacramenta  imprimere  cha¬ 
racterem,  quia  non  possunt  repeti. 

Deinde  non  esset  consecratio  Diaconorum, 
Ordinatio,  nisi  esset-  sacramentum  ;  esset 
enim  simplex  officii  injunctio.  Nihil  autem 
impedit,  quo  minus  possit  officium  tolli,  et 
postea  iterum  reddi  .  Imo  nulla  potest 
fingi  major  consecratio,  si  ita  vocanda  est 
dedicatio  persona)  extra  Sacramenta,  quam 
Monachorum,  qui  Deo  consecrantur  per  so- 
lemnem  professionem ;  et  tamen  justa  causa, 
etsummi  Pontificis  dispenationc  possunt  ite¬ 
rum  ad  sacculum  redire,  ut  doctissimi  viri 
censent,  et  exempla  aliqua  testantur.  Neque 
illud  obstat,  quod  sit  officium  de  jure  divino  : 
id  enim  solum  probat,  debere  esse  in  Eccle¬ 
sia  Diaconos,  sed  non  probat  istum,  aut  illum 


debere  semper  esse  Diaconum.  Itaque  pos¬ 
set  tolli  ab  ullo  Diaconatus,  et  dari  alteri  : 
sicut  etiam  de  jure  divino  est,  ut  sint  in  Ec¬ 
clesia  Episcopi  cum  jurisdictione,  et  ta¬ 
men  potest  summus  Pontifex  auferre  ab  Epi¬ 
scopo  Episcopatum,  quoad  jurisdictionem,  et 
dare  alteri. 

Sed  contra  hanc  propositionem  objiciu ntu  r 
aliqua  argumenta.  Primum  est,  quia  multi 
veterum  dicunt,  Diaconos  a  Christo,  sed  ab 
Apostolis  institutos,  ut  patet  ex  Cypriano  ; 
lib.  ii.  epist.  9.  ex  Anacleto  epist.  8.  et  Da- 
maso,  epist.  4.  Et  confirmatur,  quia  videntur 
Diaconi  ex  occasione  quadam  instituti,  nimi¬ 
rum  ob  murmur  Graecorum  ;  et  solo  ministe¬ 
rio  mensarum  addicti,  ut  patet  Act.  vi. 

Respondeo,  Cyprianum  fortasse  in  ea  sen¬ 
tentia  fuisse,  ut  existimaret  Diaconatum  a 
Christo  inslitutum  non  fuisse,  ut  nos  alio  loco 
retulimus,  fortasse  etiam  solum  velle  dicere, 
Christum  non  ordinasse  ullos  Diaconos,  sicut 
Ordinavit  Episcopos,  et  Presbyteros:  sed  non 
inde  sequitur,  Christum  non  instituisse  hoc 
Sacramentum  ;  nam  etiam  nullum  Christus 
confirmavit,  et  tamen  instituit  Sacramentum 
Confirmationis.  Porro  Damasus,  et  Anacletus 
solum  docent  Christum  i  astituisse  tantum  duos 
Ordines  Sacerdotum,  id  est.  Episcoporum  in 
Apostolis,  et  Presbyterorum  in  72.  disci¬ 
pulis  :  id  quod  scribunt  contra  Chorepi¬ 
scopos,  qui  tertium  genus  Sacerdoum  vi¬ 
deri  volebant  ,  cum  tamen  revera  nihil 
essent,  nisi  Presbyteri.  Itaque  non  negant 
hi  Pontifices,  Diaconos,  et  alios  Ordines 
inferiores  a  Christo  institutos,  sed  negant 
esse  ullum  Ordinem  Sacerdotum,  praeter 
duos  jam  dictos. 

Ad  confirmationem  respondeo,  ex  occa¬ 
sione  quidem  ordinatos  primos  Diaconos,  sed 
non  ex  occasione  inventum  esse  Ordinem, 
diaconorum. 

Neque  verum  est,  solum  ministros  mensa¬ 
rum  fuisse  Diaconos  tempore  Apostolorum  : 
nam  Diaconi  erant  etiam  Philippis,  et  Ephe¬ 
si,  et  in  Creta,  ut  patet  ex  epistolis  Pauli  ad 
Philip.,  ad  Timotheum,  et  Titum  ;  et  tamen 
in  illis  locis  non  vivebant  Christiani  communi¬ 
ter,  ut  esset  opus  ministris  mensarum.  Dein¬ 
de  illa  tam  solemnis  Ordinatio  per  manus 
mpositionem,  certe  indicat  aliud,  quam  so¬ 
lum  mensarum  ministerium.  Praeterea,  Phi¬ 
lippus  ex  Diaconis  primis,  non  dabat  operam 
mensis  praecipue,  sed  praedicationi,  et  Ba¬ 
ptismo,  Actor,  vm.  Denique,  ab  antiquissimis 
temporibus  Diaconi  sunt  ministri  altaris, 

et  Sacramentorum,  ut  patet  ex  Justino  Apo- 
logia  2.  in  fine,  et  ex  omnibus  antiquis  auc¬ 
toribus. 

Secundum  argumentum  est,  quia  Diaconi 
nullam  habent  potestatem  laciendi  aliquid 
supernaturale,  aut  effectum  aliquem,  qui  sit 
irritus,  si  fiat  a  non  Diacono  :  ergo  non  ha¬ 
bent  proprium  characterem;  character  enim 
datur  ad  operandum  simpliciter,  non  ad  bene 
operandum. 

Respondeo,  non  esse  de  essentia  Sacra¬ 
menti,  ut  qui  illud  habet,  aliquid  supernatu¬ 
rale  efficiat,  sed  satis  est,  si  sit  caeremnoia 
conferens  gratiam.  Neque  est  verum  univer¬ 
saliter,  quod  character  detur  ad  operandum 
simpliciter,  ut  patet  ex  charactere  Confir¬ 
mationis,  qui  datur  ad  profitendam  fidem  : 
quam  tamen  aliqui  Catechumeni  sine  chara¬ 
ctere  interdum  optime  profitentur,  usque  ad 
sanguinis  profusionem  :  et  aliqui  Confir¬ 
mati  non  audent  profiteri. 

Tertium  argumentum  :  Diaconatus  mate¬ 
ria,  est  traditio  libri  Evangeliorum,  ut  habe¬ 
tur  in  Concilio  Florentino.  Sed  cum  ordina¬ 
rentur  primi  Diaconi ,  non  erat  scriptum 
Evangelium  ;  ergo  vel  illi  non  habuerunt  ve¬ 
rum  Sacramentum,  vel  non  est  Sacramen¬ 
tum  Diaconatus. 

Respondeo,  hoc  argumentum  solvendum 
esse  in  quaestione  sequenti ;  directe  enim 
probat  solum,  non  esse  librum  Evangelii 
materiam  hujus  Sacramenti. 

CAPUT  VII. 

Subdiaconatum  esse  etiam  Sacramentum. 

Jam  vero  de  Subdiaconatu  non  est  tanta 
certitudo,  quanta  de  Diaconatu.  Nam  nec  in 
Scripturis  de  eo  fit  mentio,  nec  ejus  Ordina¬ 
tio  habet  manus  impositionem,  ut  patet  ex 
Concilio  IV.  Carthagin.  canon,  o.  nec  Sub- 
diaconi  ministrant  Eucharistiam,  aut  alia 
facere  possunt,  qua)  Diaconi  :  et  denique  non 
pertinent  proprie  ad  llierarchiam,  nisi  ut 
ministri  Hierarcharum. 

Est  tamen  valde  probabile,  etiam  hunc 
Ordinem  esse  Sacramentum  ;  tum  quia  vide¬ 
tur  imprimere  characterem,  cum  sit  initera- 
bilis  ;  tum  quia  habet  annexum  solemne 
votum  continentia) ;  tum  denique,  quia  ha)c 
est  communis  Theologorum  sententia,  anti¬ 
quorum  etrecentiorum,  uno  Durando  exce¬ 
pto,  et  Cajetano. 


Sunt  autem  contra  hanc  sententiam  duo 
argumenta.  Primum  est,  quia  Subdiacona- 
tus  olim  non  erat  ordo  sacer,  sed  postea  fa¬ 
ctus  est  a  Pontificibus,  ut  aperte  testatur  In¬ 
nocentius  III.  cap.  A  multis,  de  aetate,  et 
qualitate  ,  et  ordine  praeficiendorum ,  et 
idem  Innocentius  III.  cap.  Miramur,  extra 
de  servis  non  ordinandis :  et  Urbanus  II. 
canon.  Nullus,  distinet.  GO.  Unde  Magister, 
lib.  iv.  distinet.  24.  dicit,  Subdiaconatum, 
et  Ordines  Minores  ab  Ecclesia  introductos, 
cum  Apostolorum  tempore  non  fuissent. 

Respondeo,  non  esse  idem,  Ordinem  Sa¬ 
crum,  et  Sacramentum  :  multi  enim  existi¬ 
mant,  Ordines  minores  esse  Sacramenta, 
cum  tamen  non  possint  eos  vocare  Ordines 
sacros.  Ut  enim  recte  docet  Magister  loco 
notato,  omnes  Ordines  sunt  sacri,  sed  primi 
tres  dicuntur  per  excellentiam  sacri,  quia 
proxime  contingunt  res  sacras.  Presbyter 
enim  Eucharistiam  consecrat,  et  ministrat. 
Diaconus  defert  eam  :  Subdiaconus  sacra 
vasa  contingit,  et  prsebet. 

Olim  tamen  Subdiaconis  non  licebat  tan¬ 
gere  sacra  vasa,  ut  patet  ex  Concilio  Laudi¬ 
ceno,  cap.  xxi.  et  ex  can.  Nullus  dist.  24. 
qui  ex  decretis  Svlvestri  sumptus  est  :  et  ea 
ratione  non  dicebatur  Ordo  sacer.  Nec  ex 
Ordine  Subdiaconorum  poterat  eligi' Epi¬ 
scopus,  sed  tantum  ex  Ordine  Presbyterorum, 
et  Diaconorum :  tamen  postea  concessum  est 
Subdiaconis,  tangere  sacra  vasa,  ut  patet  ex 
can.  Non  liceat,  dist.  23.  et  coeperunt  etiam 
ex  Subdiaconis  eligi  Episcopi,  ut  patet  ex 
Innocentio,  et  Urbano  locis  notatis. 

Quod  autem  Magister  dicit,  Subdiaconos 
ab  Ecclesia  introductos,  non  sic  debet  intel- 
ligi,  quasi  Ecclesia  eum  Ordinem  instituerit; 
sed  videtur  Magister  existimasse,  usum  ho¬ 
rum  Ordinum  non  coepisse  tempore  Aposto¬ 
lorum,  sed  postea,  quod  videlicet  antea  ob 
fidelium  paucitatem,  non  essent  tot  Ordines 
necessarii.  Sed  neque  hoc  videtur  esse  verum 
nam  S.  Ignatius  qui  tempore  Apostolorum 
floruit  fere,  omnium  Ordinum  meminit,  in 
epist.  ad  Ileronem,  et  in  alia  ad  Antiochenos. 

Secundum  argumentum  :  Subdiaconi  po¬ 
terant  ordinari  a  Chorepiscopis,  ut  patet  ex 
Concilio  Antiocheno,  can.  10.  At  Chorepi¬ 
scopi  erant  simplices  Presbyteri,  qui  Ordinis 
Sacramentum  conferre  non  possunt ;  igitur 
Subdiaconatus  non  est  Sacramentum  Or¬ 
dinis. 

Respondeo,  duo  fuisse  genera  Chorepi¬ 
scoporum  (ut  diximus  in  disputatione  do 

Clericis)  quorum  alii  erant  veri  Episcopi,  sed 
in  aliena  dioecesi  morabantur,  ut  nunc  in 
Germania  SufFraganei,  et  de  his  loquitur 
Concilium  Antiochenum ;  alii  erant  solum 
Presbyteri,  et  ab  his  negat  Damasus  epist.  4. 
posse  ordinari  Subdiaconos. 

CAPUT  VIII. 

Minores  etiam  Ordines  Sacramenta  esse. 

Denique,  de  minoribus  Ordinibus,  minus 
probabile  est,  quod  Sacramenta  sint,  quam 
de  Subdiaconatu  ;  nam  neque  est  ita  com¬ 
munis  sententia,  sicut  de  Diaconatu,  et  Sub¬ 
diaconatu  ;  et  certum  est,  leviora  esse  mu¬ 
nera  horum  Ordinum  quam  superiorum. 

Absolute  tamen  probabilior  sententia  est, 
qua;  Ordines  omnes  Sacramenta  esse  docet 
quam  ea,  qua;  id  negat.  Primo,  quia  id  asse¬ 
runt  omnes  veteres  Scholastici,  Durando  ex¬ 
cepto.  Et  ex  reccntioribus  gravissimi  quique, 
ut  Franciscus  Victoria  in  summa  de  Sacra¬ 
mentis,  Petrus  a  Soto,  lect.  4.  de  Sacra¬ 
mento  Ordinis,  et  alii.  Tertio,  id  videtur 
sensisse  Concilium  Florentinum.  Ubi  enim 
dixit,  Sacramentum  Ordinis  esse  sextum  Sa¬ 
cramentum,  et  materiam  hujus  Sacramenti 
esse  id,  quod  porrigitur  in  Ordinatione  : 
continuo  ponit  exempla  de  Ordine  Sacerdo¬ 
tis,  Diaconf  et  Subdiaconi,  et  addit,  idem  de 
aliis  Ordinibus  intelligendum.  Neque  dissen¬ 
tit  Concilium  Tridentinum :  nam  sess.  23. 
cap.  2.  septem  Ordines  numerat;  et  postea 
cap.  3.  absolute  Ordinem  Sacramentum 
esse  dicit.  Quarto,  Minores  Ordines  non  pos¬ 
sunt  iterari,  igitur  imprimunt  characterem, 
igitur  Sacramenta  sunt. 

Una  est  objectio  in  contrarium,  quia  si 
quot  Ordines  sunt,  tot  Sacramenta  esse  po¬ 
namus  ;  jam  Sacramenta  non  erunt  septem, 
sed  quatuordecim. 

Respondeo,  omnes  Ordines  licet  sint  per 
se  singuli  Sacramenta,  tamen  unum  Sacra¬ 
mentum  censeri,  quia  unum  sunt,  quia  ad 
unum  finem  omnes  referuntur. 

CAPUT  IX. 

Manus  impositionem  ad  essentiam  Sacramenti 
Ordinis  perlinere. 

Sequitur  tertia  controversia,  de  materia, 
et  forma  hujus  Sacramenti.  Convenit  autem 
inter  omnes,  materiam  esse  aliquod  signum 


sensibile,  formam  autem  esse  verba,  qua; 
dicuntur,  dum  illud  signum  exhibetur.  Quam¬ 
vis  enim  Scriptura  non  meminerit  verborum; 
tamen  aperte  scribunt  verba  requiri  anti¬ 
quissimi  Patres,  ut  Ambrosius  in  cap.  iv.  I. 
ad  Timot.  Hieronymus  in  cap.  lviii.  Isaia;, 
et  Augustinus  in  serm.  de  gestis  cum  Emeri¬ 
to;  et  idem  patet  ex  antiquo  Ordine  Romano, 
et  ex  omnibus,  qui  de  hoc  Sacramento  tra¬ 
ctant. 

Sed  quia  in  Ordinatione  Presbyteri,  et 
Diaconi,  duplicia  signa  exhibentur;  nimirum 
impositio  manuum,  et  porrectio  instrumenti, 
ut  calicis  et  patina;  in  presbyteratu  ;  et  libri 
Evangeliorum  in  Diaconatu ;  ideo  quaestio 
existit,  utrum  horum  signorum  sit  essentialis 
materia  Sacramenti.  Dua;  sunt  autem  Theo¬ 
logorum  sententia;. 

Alii  enim  existimant,  manus  impositionem 
esse  accidentariam,  et  solam  instrumentorum 
porrectionem  esse  essentialem  :  ita  Domini¬ 
cus  a  Soto,  distinet.  24.  qua;st.  1,  art.  4.  et 
ali  i ‘qui  danit 

Fundamenta  eorum  sunt  tria.  Primum, 
quia  in  Concilio  Florentino  non  alia  assig¬ 
natur  materia,  nisi  instrumentorum  porre¬ 
ctio. 

Secundum,  quia  Innocentius  III.  oap.  Pa¬ 
storalis  ,  de  Sacramentis  non  iterandis,  et 
Gregorius  IX.  cap.  Presbyter,  eodem  titulo, 
dicunt  non  debere  iterari  Ordinationem  fa¬ 
ctam  sine  manus  impositione  ,  sed  supplen¬ 
dum  esse,  quod  omissum  est.  Ibidem  etiam 
addit  Gregorius  manus  impositionem  esse 
ritum  ab  Apostolis  introductum. 

Tertium  Sacerdotes  fiunt,  cum  eis  dicitur  : 
«Accipe  potestatem  offerendi  sacrificium.  » 
Sed  tunc  non  imponuntur  manus ,  sed 
tantum  porrigitur  calix  cum  vino,  et  pa¬ 
tina  cum  pane,  ut  patet  ex  Ordine  Romano 
antiquo,  et  ex  Pontificali,  quo  nunc  Ecclesia 
utitur ;  ergo  manus  impositio,  qua;  postea 
accedit,  ad  essentiam  Sacramenti  non  perti¬ 
net.  Major  propositio  probatur,  quia  alioqui 
esset  fallax  illa  concessio  potestatis,  si  tunc 
ea  revera  non  acciperetur.  Et  praeterea 
Apostoli  in  ultima  Ccena  facti  sunt  Sacerdo¬ 
tes,  ut  habet  Concilium  Tridentinum,  sess. 
22.  cap.  1.  ergo  et  nunc  Sacerdotes  fiunt, 
cum  datur  eis  potestas  consecrandi,  et  offe¬ 
rendi  Eucharistiam.  Idem  enim  est.  Hoc  fa¬ 
cite  in  meam  commemorationem ,  quod  audie¬ 
runt  Apostoli  in  ultima  Coena  ;  et,  «  Accipe 
potestatem  offerendi  etc.  »  quod  nos  audi¬ 
mus,  cum  ordinamur  Sacerdotes. 


L1JLSEU  I. 


Altera  sententia  est  longe  probabilior,  et 
serior,  videlicet,  non  solum  instrumentorum 
porrectionem,  sed  etiam  manus  impositio¬ 
nem  esse  materiam  esse. dialem.  Id  quod  af¬ 
firmat  ex  recentioribus  ;  Petrus  a  Soto , 
lect.  v.  de  Sacramento  Ordinis  ;  Martinus 
Ledesmius  in  4.  quaest.  30.  art.  4.  ad  1. 
Cardinalis  llosius  in  Confessione  Polonica , 
cap.  50. 

Probatur  haec  sententia.  Primo,  quia  Scri¬ 
ptura),  passi m  tradunt  pro  symbolo  externo 
Ordinationis,  manus  impositionem,  ut  pa¬ 
tet  ex  lncis  adductis,  Actor,  vi.  43,  et  4  4. 
I  Timoth.  iv.  et  v.  et  11  Timotli.  i. 

Respondent,  impositionem  manuum  requi¬ 
ri,  sed  non  essse  de  essentia.  Contra,  si  ita 
est,  non  possumus  convincere  haereticos, 
Ordinationem  esse  Sacramentum  proprie 
dictum,  quia  non  possumus  in  Scriptura  de¬ 
monstrare  symbolum  externum  hujus  Sacra¬ 
menti.  Deinde,  si  ita  licet  exponere,  poteri¬ 
mus  negare  materias  omnium  aliorum  Sa¬ 
cramentorum  :  dicam  enim,  aquam  non  eSse 
de  essentia  in  Baptismo  secundum  Scriptu¬ 
ras,  nec  vinum  in  Eucharistia,  nec  oleum  in 
Extrema  unctione  etc.  Praeterea  Scriptura, 
non  solet  in  aliis  Sacramentis  tradere  nisi 
essentiales  caeremonias,  et  vix  etiam  illas  in¬ 
tegre  :  quis  ergo  sibi  persuadeat,  in  hoc  Sa¬ 
cramento  semper  nominari  ritum  accidenta¬ 
lium,  omisso  essentiali  ?  Denique  Paulus 
dicit,  per  manus  impositionem  dari  gratiam, 

1  Timoth.  iv.  et  II  Timoth.  i.  Ergo  manus 
impositio  est  pars  Sacramenti  essentialis  : 
non  enim  gratia)  promissio  facta  est  ca)rc- 
moniis  accidentariis,  sed  essentialibus 

Neque  valet,  quod  objeiunt  de  Confirma¬ 
tione  ;  qua)  Actor,  vhi.  dicitur  dari  per 
manus  impositionem,  et  tamen  non  est  illa 
materia  essentialis  ejus  Sacramenti,  sed 
Chrisma.  Jam  enim  hoc  dissolvimus  in  dis¬ 
putatione  de  Confirmatione,  ubi  ostendimus, 
manus  impositionem  in  Confirmatione  esse 
de  essentia,  quia  per  illam  signantur  Chri¬ 
smate  frontes  fidelium. 

Secundo,  idem  probo  ex  traditione  Ponti- 
fieum,  et  Conciliorum.  Clemens  lib.  vnr. 
constitut.  cap.  2.  et  sequentib.  Damasus 
epist.  4,  Innocentius  I.  epist.  22.  ad  Episco¬ 
pos  Macedonia),  Leo  I.  epist.  87.  ad  Episco¬ 
pos  Africa),  et  ex  recentioribus  Alexander 
Papa  II,  canon.  Ex  multis,  1.  qua)st.  3.  et 
Urbanus  II.  canon.  Daibertum,  4.  quarst.  7. 
et  alii  passim. 

Item  ex  Conciliis.  Nicamum,  canon,  t).  An¬ 


tiochenum,  can  40.  et  47.  Carthaginiense  IV. 
can.  2.  3.  et  4.  et  omnia  alia  antiqua  Conci¬ 
lia  passim  affirmant,  manus  impositione 
conferri  Ordines. 

Ipsum  etiam  Tridentinum  Concilium  (quod 
est  observandum  propter  cos,  qui  post  Con¬ 
cilium  celebratum,  aliter  sentiunt)  sess.  1  4. 
cap.  3.  de  Extrema  unctione  elicit.  Mini¬ 
strum  Extrema)  unctionis  esse  Episcopum,  aut 
Presbyterum  rite  ordinatum,  per  manus  im¬ 
positionem.  Et  sess.  23.  canon.  4.  de  Sacra¬ 
mento  Ordinis  lnibet  haec  verba  :  «  Si  quis 
dixerit  per  sacram  Ordinationem  non  dari 
Spiritum  sanctum,  ac  proinde  frustra  Episco¬ 
pum  dicere  :  Accipe  Spiritum  sanctum,  Ana¬ 
thema  sit  ».  Ubi  Concilium  declarat,  tunc 
ordinari  Presbyteros,  et  tunc  dari  illis  gra¬ 
tiam  Spiritus  sancti,  cum  eis  dicitur :  Accipite 
Spiritum  sanctum,  At  cum  hoc  dicitur,  ma¬ 
nus  imponuntur,  ut  patet  ex  Pontificali,  et 
Ecclesiae  consuetudine  ;  ergo  sentiebat  Con¬ 
cilium,  illam  impositionem  manus  esse  de  es¬ 
sentia. 

Denique  idem  etiam  ex  Patribus  probari 
potest.  Nam  Gra)ci  Ordinationem  vocant 
yotpoTovtav,  id  est,  manus  impositionem  ;  et 
scribit  Simeon  Metaphrastes  in  vita  S.  Joan- 
nis  Chrysostomi,  cum  ei  manus  imponeret 
Episcopus  Antiochenus,  ut  eum  crearet  Pres¬ 
byterum,  continuo  descendisse  in  eum  visi¬ 
biliter  Spiritum  sanctum  in  forma  columba). 

Ambrosius  lib.  de  dignitate  sacerdotali 
cap.  3.  hac  caeremonia  dicit  perfici  Ordinatio¬ 
nem  :  «  Ilomo,'  inquit,  manum  imponit,  et 
Deus  largitur  gratiam  ».  Hieronymus  in  cap. 
lviii.  Isaiae  :  «  Ordinatio,  inquit,  non  solum 
ad  imprecationem  vocis,  sed  etiam  imposi¬ 
tionem  impletur  manuum.  «  Augustinus  lib. 
de  gestis  cum  Emerito,  et  alibi,  manus  im¬ 
positione  ordinari  dicit  Sacerdotes  :  quod 
idem  omnes  veteres  passim  docent. 

Dicere  autem,  omnia  Concilia,  Pontifices, 
et  Patres  loqui  de  accidcntaria  ca)remonia, 
ridiculum  est  :  cum  nusquam  ponant  aliam 
ca)remoniam,  et  saepe  ex  professo  tractent 
de  ritu  Ordinationis.  Quis  enim  credat  tot 
Patres,  et  Concilia,  eum  nihil  frequentius 
tractent,  quam  Ordinationes  Saderdotum,  ne 
semel  quidem  attigisse  id,  quod  ad  essen¬ 
tiam  Sacramenti  pertinet. 

Tertio,  idem  probatur  ex  Scholasticis  :  ne 
videatur  nostra  sententia  nova  in  scholis. 
Certe  S.  Thomasin  4.  distinet.  43.  quaest.  4. 
art.  1.  dicit,  in  impositione  manuum  dari 
gratiaim  Sacramentalem  :  ex  quo  sequitur 

eam  impositionem  esse  partem  Sacramenti» 
S.  Bonavent.  in  iv.  scnt.  dist.  xxiv.  art.  1. 
quast.  4,  ad  3.  dicit,  quod  si  instrumenta  de- 
essent  sufficeret  manus  impositio,  quia  ma¬ 
nus  est  organa  organorum,  in  quo  omnia 
instrumenta  virtute  continentur,  et  addit, 
quod  in  primitiva  Ecclesia  per  solam  ma¬ 
nuum  impositionem  implicite  tradebantur 
omnes  ordines ;  quod  idem  repetit  eadem 
dist.  art.  2.  quast.  1,  ad  3.  Scotus,  Paluda- 
nus,  distinet.  24.  et  Altisiodorensis  in  sua 
summa,  par  44.  aperte  dicunt,  de  essentia 
esse  manuum  impositionem. 

Ut  igitur  argumenti  respondeamus,  ob¬ 
servandum  est,  primo  in  ordinatione  pres¬ 
byterorum,  de  quibus  pracipue  disputatur, 
duas  conferri  potestates.  Unam,  consecran¬ 
di  Eucharistiam,  qua;  dicitur  potestas  in  cor¬ 
pus  Christi  verum.  Alteram,  absolvendi  a 
peccatis,  qua;  dicitur  potestas  in  corpus 
Christi  mysticum. 

Secundo,'  note,  propter  has  duas  potesta¬ 
tes,  duas  esse  in  Ordinatione  presbyterorum 
pxxecipuas  caxamonias.  Unam,  qua  Episco¬ 
pus  porrigit  futuro  presbytero  patinam  cum 
bestia,  et.  calicem  cum  vino,  ac  dicit  :  «  Ac- 
cine  potestatem  offerendi  sacrificium  etc.  » 
Alteram,  cum  post  Missam  Episcopus  manus 
imponit,  et  dicit :  Accipe  Spiritum  sanctum, 
quorum  remiseris  peccata  etc.  Utraque  au¬ 
tem  caremonia,  non  solum  habetur  in  Pon¬ 
tificali,  et  est  in  usu  Ecclesia;,  sed  habetur 
etiam  in  antiquo  Ordine  Romano. 

Tertio,  nota,  utramque  carcmoniam  esse 
essentialem,  ut  recte  docet,  atque  explicat 
Scotus.  Nam  per  unam  confertur  una  potes¬ 
tas,  per  alteram  altera  ;  sive  sint  duo  cha¬ 
racteres,  sive  unus,  qui  in  secunda  caeremo¬ 
nia  extendatur.  Neque  est  probabile,  quod 
quidam  dicunt,  in  una  tolurn  dari,  et  in  al¬ 
tera  tantum  explicari,  quod  est  datum  in 
alia.  Nam  in  primis  verba  illa:  Accipe  potes¬ 
tatem,  et,  Accipe  Spiritum  sanctum,  non  si¬ 
gnificant  explicari  sed  significant  revera 
tunc  dari.  Deinde,  omnium  consensu,  Chri¬ 
stus  divisit  has  duas  potestates,  cum  ordina- 
vitApostolos,  et  unam  tradidit  in  ccena,  cum 
ait  :  Hoc  facite,  alteram  post  resurrectio¬ 
nem,  cum  ait  :  Accipite  Spiritum  sanctum. 
Cur  ergo  non  possit,  imo  et  debeat  etiam 
Ecclesia  dividere,  et  dare  unam  post  aliam  ? 

Quarto,  note,  Patres  et  Concilia  non  con- 
suevissse  explicare  totum  ritum  Sacramen¬ 
torum,  non  enim  scribebant  libros  i’ituales  ; 
sed  solum  attigisse  unam  partem  essentia- 
Tom.  V. 


lein,  ex  qua  catera  omnia  intelligerentur  : 
erant  enim  ritus  ejusmodi  notissimi  omnibus 
ex  frequenti  usu. 

Ex  his  ergo  ad  primum  respondeo,  Conci¬ 
lium  Florentinum  non  explicuisse  totum  ri¬ 
tum,  sed  solum  unam  partem  ;  quemadmo¬ 
dum  etiam  Concilium  Carthaginiense,  quod 
tantum  meminit  impositionis  manuum,  non 
explicuit  totum  ritum,  sed  tantum  eam  par¬ 
tem,  quam  postea  omisit  Concilium  Floren¬ 
tinum  :  utrumque  autem  Concilium  recte 
docet,  neque  unum  cum  altero  pugnat. 

Cur  autem  Concilium  Florentinum  ex  dua¬ 
bus  partibus  magis  exprimere  voluit  porre¬ 
ctionem  instrumentorum,  quam  impositionem 
manuum,  duplex  ratio  esse  potuit.  Una, 
quia  intendebat  assignare  pro  materia  rem 
aliquam  subsistentem,  sicut  fecit  in  Bapti¬ 
smo  ,  Confirmatione,  Eucharistia  ,  Extrema 
unctione  :  res  autem  subsistens  non  est  im¬ 
positio  manuum,  sed  calix,  et  patina  etc. 
Altera  causa  est,  quia  fortasse  Armeni,  qui 
a  Concilio  instruebantur,  in  hac  re  errabant, 
et  non  in  alia. 

Ad  secundum  respondeo,  ea  loca  Innocen- 
tii ,  et  Gregorii  favere  nostra  sententia. 
Quod  enim  Pontifices  nolint  repeti  caremo- 
nias  rite  peractas,  et  tamen  suppleri,  quod  est 
omissum  ;  indicat  eas  caremonias  posse  divi¬ 
di,  et  dari  diverso  tempore,  et  esse  efficaces 
quocumque  tempore  dentur.  Quod  autem 
Gregoxiusdicit,  manus  impositionem  esse  ri¬ 
tum  ab  Apostolis  introductum  ;  non  sic  debet 
accipi,  quasi  Apostoli  hunc  instituerint,  sed 
quia  ipsi  primi  cceperunt  illum  usurpare  in 
Ordinationibus 

Ad  tertium  respondeo,  Sacerdotes  ordi¬ 
nari,  cum  illis  dicitur  :  «  Accipe  potesta¬ 
tem  sacrificium  offerendi  »  ;  sed  ordinari 
etiam  postea,  cum  illis  dicitur  :  Accipe  Spiri¬ 
tum  sanctum.  Nam  accipiunt  per  varias  ca¬ 
remonias,  varias  potestates. 

Atque  hinc  solvitur  argumentum  de  Dia¬ 
conis,  quod  fecimus  quastione  superiore. 
Nam  primi  Diaconi  fuerunt  fere  ordinati,  ad 
quadam  ministeria,  per  manus  impositio¬ 
nem,  non  autem  fuerunt  ordinati  ad  legen¬ 
dum  Evangelium,  quia  non  erat  opus  :  nunc 
autem  per  varias  caremonias,  ordinantur 
ad  varia  ministeria.  Credibile  autem  est, 
Dominum  instituisse  istas  omnes  materias 
Ordinum,  non  quidem  in  particulari,  sed 
generatim,  monendo  Apostolos,  ut  Ordines 
conferrent  pcrcaremoniam  instrumentorum, 
quibus  significaretur  eorum  potestas. 

CAPUT  X. 

De  effectu  hujus  Sacramenti. 

Jam  vero  de  effectu  convenit  inter  Catho¬ 
licos,  duplicem  esse  effectum  hujus  sacra¬ 
menti.  Primo,  potestatem  spiritualem  per¬ 
petuam,  in  cujus  signum  imprimitur  chara¬ 
cter.  Secundo,  gratiam  gratum  facientem, 
qua  possint  ordinati  rite  fungi  suo  munere. 

Hceretici  hujus  temporis,  characterem 
praecipue  negant.  Volunt  enim  ministerium 
Ecclesiasticum  esse  simplex  officium,  quod 
possit  dari,  et  auferri  ;  proinde  cras  fieri 
laicos,  qui  sunt  hodie  Ministri,  vel  Pastores. 
De  qua  re  disseruimus  in  disputatione  de 
Sacramentis  in  genere,  sufficiant  nunc  duo 
testimonia  veterum. 

Cyprianus  in  serm.  de  ablutione  pedum  : 
«  Nemo,  inquit,  sacros  Ordines  iterum  reno¬ 
vat,  etc.  »  Augustinus  lib.  n.  contra  epist. 
Parmeniani,  cap.  13  :  «  Utrumque,  inquit, 
Sacramentum  est,  et  quadam  consecratione 
datur  ;  illud  cum  baptizatur,  istud  cum  or¬ 
dinatur.  Ideo  in  Ecclesia  Catholica  utrum¬ 
que  non  licet  iterare.  »  Et  lib.  de  bono  con¬ 
jugali,  cap.  24  :  «  Si  flat,  inquit,  Ordinatio 
Cleri  ad  plebem  congregandam,  etiamsi  ple¬ 
bis  congregatio  non  subsequatur,  manet  ta¬ 
men  in  illis  ordinatis  Sacramentum  Ordina¬ 
tionis,  et  si  aliqua  culpa  quisque  ab  officio 
removeatur,  Sacramento  Domini  semel  impo¬ 
sito  non  carebit,  quamvis  ad  judicium  per¬ 
manente  ».  In  sermone  autem  de  gestis  cum 
Emerito,  ipsum  etiam  nomen  characteris  po¬ 
nit,  ob  quem  dicit  non  posse  iterari  Ordina¬ 
tionem.  Vide  etiam  multa  decreta  de  hac  re, 
apud  Gratianum,  1.  quaest.  7. 


CAPUT  XI. 

De  Ministro. 

De  Ministro  Ordinationis  disseruimus  in 
disputatione  de  Sacramentis  in  genere.  Res 
autem  perspicua  est,  cum  nunquam  Ecclesia 
agnoverit  Presbyteros,  vel  Diaconos,  nisi  ab 
Episcopis  ordinatos. 

Vide  Concilium  Ancyranum,  can.  12,  An¬ 
tiochenum,  can.  10.  Epiphanium  haer.  75, 


Damasum  epist,  4.  Hieronymum  in  epist.  85, 
adEvagrium,  Chrysostomum,  Theodoretum, 
et  alios  in  3.  et  4.  caput  prioris  ad  Timo¬ 
theum. 


CAPUT  XII. 

De  Caeremoniis. 

Duae  sunt  caeremoniae,  quas  adversarii  re¬ 
prehendunt,  videlicet  unctio,  et  rasura  ; 
unde  per  contemptum  vocant  Catholicos  Sa¬ 
cerdotes,  unctos,  et  rasos.  Sed  de  rasura 
disseruimus  in  disputatione  de  Clericis  :  illa 
enim  etsi  est  caeremonia  Sacerdotum,  non 
tamen  fit  in  ipsa  consecratione  sacerdotali, 
de  qua  modo  agimus. 

Unctio  autem  est  caeremonia  vere  sacra, 
mentalis,  quamquam  accidentaria  :  si  qui¬ 
dem  in  ipsa  Ordinatione  ungitur  caput  Epi¬ 
scopis,  et  manus  Presbyteris. 

De  hac  caeremonia  dicit  Kemnitius  in  2. 
par.  Examinis,  pag.  1171.  et  sequenti  ; 
primo  Christum  et  Apostolos  ea  usos  non 
fuisse  ;  secundo,  in  historia  Ecclesiastica 
nullum  exstare  exemplum  ;  tertio,  Ambro¬ 
sium,  et  alios  Patres  ejus  non  meminisse,  si 
excipiamus  supposititios  libros  Cypriani,  et 
Anacleti  ;  quarto,  in  Ecclesia  Graeca  non 
fuisse  receptam  istam  unctionem,  usque  ad 
annum  1200.  Imo  etiam  antiquis  displi¬ 
cuisse,  ut  colligitur  ex  Innocentio  III.  cap. 
Cum  venisset,  de  sacra  unctione  ;  quinto, 
ritum  esse  Judaicum,  proinde  non  magis 
usurpandum,  quam  sacrificia  ovium,  et 
boum  :  quod  ultimum  accepit  ex  Calvino, 
lib.  iv.  Institut.  cap.  19.  §.  30.  et  31. 

Respondeo,  ista  omnia  esse  mendacia. 
Nam  quod  attinet  ad  exempla  Christi,  et 
Apostolorum,  Kemnitius  non  probat  eos  non 
fuisse  usos  unctione  ;  nos  autem  contrarium 
probare  possumus.  Nam  Dionysius,  cap.  4. 
hierarchiae  Ecclesiast.  dicit,  Pontificem  uti 
sacro  oleo  in  omni  fere  consecratione  Ponti¬ 
ficali,  idque  traditum  esse  ab  Apostolis  :  con¬ 
stat  autem  unam,  et  praecipuam,  etfrequen- 
tissimam  ex  Pontificalibus  consecrationibus, 
esse  Ordinationes  Sacerdotum. 

Deinde,  quod  addit  de  historia  Ecclesia¬ 
stica,  est  expressum  mendacium.  Nam  lib.  x. 
histor.  Eusebii,  cap.  4.  secundum  Graecam 
fidem,  fit  aperta  mentio  unctionis  sacerdota¬ 
lis.  Item  Simeon  Metaphrastes  in  vita  sancti 

Joannis  Chrysostomi,  quae  habetur  in  tom.  i. 
Surii,  scribit  eum  inunctum  fuisse,  cum  E- 
piscopus  fieret  Constantinopolitanus ;  et  Pe¬ 
trus  Chrysologus  in  sermone  de  sancto  Se¬ 
vero,  refert  eum  inunctum,  cum  ordinaretur 
Episcopus  Ravennae. 

Tertio ,  quod  scribit  Kemnitius  de  Pa¬ 
tribus,  est  etiam  mendacium.  Nam  Pacianus 
Ambrosii  aequalis,  in  epist.  3.  ad  Sympro- 
nianum  :  «  Plebi  vestrae,  inquit,  unde  Spi¬ 
ritus,  quam  non  consignat  unctus  Sacer¬ 
dos  ?  »  Item  Gregorius,  lib.  iv.  in  libros  Re¬ 
gum,  cap.  o,  multa  dicit  de  ista  unctione 
Sacerdotum.  Quibus  addo  ,  velit  nolit  Kem¬ 
nitius  ,  auctorem  de  operibus  cardinalibus 
Christi,  in  sermone  de  Chrismate  :  etsi  enim 
is  auctor  non  est  Cyprianus,  est  tamen  auctor 
omnium  consensu  antiquus  et  doctus. 

Quarto,  mendacium  est,  in  Ecclesia  Graeca 
non  fuisse  usum  unctionis,  usque  ad  annum 
1200.  Contrarium  enim  docent  testimonia 


allata  Dionysii.  Eusebii,  Mctaphrastae.  Neque 
Innocentius  iis  regugnat,  solum  enim  re¬ 
prehendit  Graecos  sui  temporis,  quod  hanc 
caeremoniam  negligerent  :  neque  dicit,  an¬ 
tiquis  eum  ritum  displicuisse.  Illa  enim 
verba  :  «  Non  judaizat  Ecclesia,  sicut  an¬ 
tiqui  mentiuntur,  qui  neque  Scripturas,  ne¬ 
que  Dei  novere  vii  tutem  »,  sine  dubio  cor¬ 
rupte  leguntur,  et  pro  antiqui  legendum  est 
aliqui  nec  enim  ita  absolute  reprehenderet 
antiquos,  praesertim  cum  ipse  ex  antiquis 
suam  sententiam  probet. 

Denique  quod  Calvinus,  et  Kemnitius  di¬ 
cunt,  Judaismum  esse,  uti  unctione,  saepe  a 
nobis  refutatum  est.  Non  enim  est  Judaismus, 
uti  rebus  quibus  utebantur  Judaei,  si  id  fiat 
cum  alia  forma  verborum,  et  alio  ritu,  atque 
ad  alium  finem  ;  alioqui  etiam  Judaismus 
esset,  uti  aqua  in  Baptismo  ;  et  pane  in  Eu¬ 
charistia,  cum  etiam  Judaei  habuerint  aquas 
expiationis,  et  panes  propositionis. 


CONTROVERSIARUM 


DE  SACRAMENTO  MATRIMONII 

LIBER  UNICUS 


De  Sacramento  matrimonii  septem  controversias  sunt.  Prima,  de  genere,  an 
sit  sacramentum  novae  legis.  Secunda,  de  materia,  forma  et  ministro.  Tertia,  de 
unitate  matrimonii.  Quarta,  de  indissolubilitate,  sive  de  divortio.  Quinta,  de 
impedimentis.  Sexta,  de  judice  causarum  matrimonialium.  Septima,  de  coere- 
moniis. 

Scribunt  autem  de  Matrimonio  adversus  haereticos,  Thomas  Waldensis, 
tomo  ii.  cap.  130.  et  sequentibus;  Joannes  Roffensis  in  defensione  libri  Regis 
Henrici  VIII ;  Alphons.  a  Castro,  lib.  ii.  contra  haereses,  verbo  Nuptiae  ;  Ruar- 
dus  Tapperus  in  explicatione  articuli  18.  19  et  20.  Lovaniensium ;  Petrus  a 
Soto,  in  institutione  Sacerdotum,  in  lectionibus  de  matrimonio  ;  Dominicus 
a  Soto  in  iv,  distinet.  26.  Hosius  Cardinalis,  in  explicatione  Symboli,  cap.  55 
et  56;  Gulielmus  Lindanus,  lib.  iv.  Panopliae,  cap.  94;  Joan.  Eckius  in  iv, 
tomo  sermonum,  a  69  sermone,  usque  ad  finem ;  Tilmannus  in  libro  de  septem 
Sacramentis,  cap.  6.  Franciscus  Victoria  in  relectione  de  Matrimonio.  Javellus 
in  libro  de  Philosophia  Christiana,  parte  5. 


CONTROVERSIA  PRIMA. 

S1TNE  MATRIMONIUM  SACRAMENTUM  PROPRIE  DICTUM. 

Controversia;  primae  quinque  partes  erunt.  Primum  enim  explicandus  erit  status  questionis,  et  errores 
haereticorum  in  medium  adferendi.  Deinde,  veritas  ex  divinis  litteris  asserenda.  Tum  confirmanda  . 
ex  veterum  Patrum  traditione  et  testimonio.  Postea  rationibus  variis,  iisque  non  levibus  corrobo¬ 
randa.  Postremo,  adversariorum  objecta  breviter  diluenda. 


CAPUT  PRIMUM. 

De  statu  qusestionis,  et  erroribus  hxreticorum. 

Quod  igitur  ad  primum  attinet  cum  quae¬ 
rimus,  sitne  conjugium  sacramentum  pro¬ 
prie  dictum  Testamenti  novi,  id  quadrimus, 


utrum  conjugium,  praeter  civilem  contractum 
viri  et  fccminae  ad  propagandam,  et  edu¬ 
candam  prolem  institutum,  sit  etiam  signum, 
seu  symbolum  externum  religionis,  cui  sit 
annexa  promissio  gratiae  justificantis,  idque 
cx  divina  institutione.  Nam  in  haec  generali 
definitione  fere  conveniunt  omnes,  tum  Ga- 

tholici,  tum  Haeretici.  Certe  Lutherani,  et 
Calvinistac.  cum  quibus  potissimum  agimus, 
non  negant  sacramenta  esse  novae  legis  pro¬ 
prie  dicta,  ubi  tria  illa  inveniuntur,  sym¬ 
bolum  externum,  promissio  gratiae,  et  man¬ 
datum,  sive  institutio  divina. 

Jam  vero  permulti  omnibus  fere  saeculis, 
aliquid  horum  trium  in  Matrimonio  deside¬ 
rari,  et  ea  de  causa  Matrimonium  sacramen¬ 
tum  non  esse  censuerunt. 

Veteres  haeretici,  Simon,  Saturninus ,  Gno- 
stici,  Manichaei,  et  alii,  Matrimonium  a  Deo 
non  esse,  proinde  nec  sacramentum  esse  do¬ 
cuerunt.  Simon  Magus,  haereticorum  omnium 
princeps,  turpitudinem  introduxit  indiffe¬ 
renter  utendi  foeminis,  S.  Augustino  teste, 
lib.  de  haeresibus,  cap.  1. 'Saturninus,  Si¬ 
monis  discipulus,  aperte  asseruit,  nubere,  et 
liberos  gignere,  a  Diabolo  esse,  teste  Irenaeo 
lib.  i.  cap.  22.  Marcionem  in  eadem  haeresi 
fuisse,  ut  nuptias  illicitas  esse  crederet,  te¬ 
statur  S.  Hieronymus  in  i.  libro  contra  Jo- 
vinianum. 

Tatianum  S.  Justini  quondam  auditorem, 
ejusdem  haeresis  patronum  facit  Irenaeus. 
lib.  l.  cap.  30.  atque  inde  Encratitae  orti 
sunt,  de  quibus  vide  Epiphanium  haeresi  46. 
et  Augustinum  haeresi  25.  ubi  Augustinus, 
cum  dicit,  Encratitas  schismaticos  Tatiani- 
starum  esse  apud  Epiphanium ,  respexisse 
videtur  ad  anacephaleosim  ejusdem  Epipha- 
nii,  ubi  Encratitae  dicuntur,  avulsio  quaedam 
a  secta  Tatiani.  Fortasse  addiderunt  aliquid 
repugnans  aliis  dogmatibus  Tatiani,  et  ideo 
schismatici  dici  potuerunt :  nam  alioqui  et 
ipse  Epiphanius  loco  notato,  et  Hieronymus 
lib.  i.  contra  Jovinianum,  Tatianum  Encra- 
titarum  principem  faciunt. 

Eamdem  haeresim  tribuit  Adamianis  S. 
Augustinus  haeres.  31,  eamdem  Manichaeis, 
haer.  46.  idem  auctor.  Eamdem  Eustathianis 
tribuit  Socrates  lib.  ii.  histor.  cap.  33. 
Eamdem  Priscillianistis  tribuit  S.  Leo  epist. 
91.  ad  Turbium.  Eamdem  Apostolicis  qui¬ 
busdam,  seu  potius  Apostaticis  S.  Bernardus 
serm.  66.  in  Cantica.  Eamdem  denique  tri¬ 
buit  Albigensibus  S.  Antoninus  in  summa 
Theologica,  par.  4.  tit.  11.  cap.  2.  §.  5. 

Nostri  vero  temporis  haeretici  non  negant, 
Matrimonium  esse  licitum,  et  a  Deo  vero 
institutum,  sed  negant  esse  symbolum,  cui 
sit  annexa  promissio  gratiae  justificantis ; 
et  ex  hoc  potissimum  capite,  Sacramenti  ra¬ 
tionem  illi  convenire  non  posse  colligunt. 

Lutherus  in  lib.  de  captivit.  Babyl,  cap. 


de  Matrimonio,  contendit  in  Matrimonio  ne¬ 
que  signum  a  Deo  institutum,  neque  gratiae 
promissionem  esse.  Calvinuslib.  iv.  Instit. 
cap.  19.  §.  34.  non  magis  Sacramenti  ra¬ 
tionem  Matrimonio  convenire  affirmat,  quam 
agriculturae,  aut  tonstrinae,  aut  sutoriae  arti. 
Philippus  in  Locis,  tit.  de  conjugio,  et  Kem- 
nitius  in  2.  par.  Exam.  Tridentini  Concilii  a 
pag.  1204.  usque  ad  finem,  agnoscunt  in 
Matrimonio  Dei  mandatum,  et  promissionem 
gratiae,  sed  non  gratiae  justificantis,  et  re¬ 
conciliantis  hominem  Deo;  et  ideo  negant 
sacramentum  proprie  dici  posse  Matrimo¬ 
nium  eo  modo,  quo  Baptismus  et  Euchari¬ 
stia  Sacramenta  dicuntur  :  fatentur  tamen 
aliquo  modo  Sacramentum  esse. 

Ex  Catholicis  unus  est  Durandus,  qui  in  4. 
dist.  26.  quaest.  3.  Matrimonium  sacra¬ 
mentum  non  nisi  aequivoce  dici  posse  dis¬ 
putat,  quem  in  suum  patrocinium  adducit 
Kemnitius ,  oblitus  videlicet ,  omnes  alios 
Theologos,  ipso  etiam  testeDurando,  contra¬ 
rium  docuisse. 

Igitur  adversus  omnes  praedictos  errores, 
Concilium  Tridentinum,  sess.  24.  can.  i. 
anathema  dixit  iis,  qui  negarent,  Matrimo¬ 
nium  Sacramentum  esse  proprie  dictum,  aut 
a  Christo  institutum,  aut  gratiam  conferre. 
Quam  sententiam,  ut  verissimam  esse  non 
dubitamus,  sic  etiam  ex  divinis  litteris  con¬ 
firmare  aggrediemur. 


CAPUT  II. 

Matrimonium  sacramentum  esse,  probatur  ex 
divinis  litteris. 

Ut  Matrimonium  veri  nominis  sacramen¬ 
tum  esse  probemus,  tria  probanda  erunt. 
Primo,  Matrimonium  a  Deo  esse  institutum. 
Secundo,  esse  symbolum  rei  sacrae.  Tertio, 
habere  promissionem  gratiae  justificantis. 

Esse  autem  a  Deo  Matrimonium  institu¬ 
tum,  duobus  modis  potest  intelligi.  Uno 
modo,  ut  intelligamus  a  Deo  esse  conjun¬ 
ctionem  masculi  et  foeminae,  ut  ea  refertur 
ad  genus  propagandum.  Altero  modo,  eam¬ 
dem  conjunctionem  esse  a  Deo,  ut  refertur  ad 
remaliquam  sacram  significandam,  ethomi- 
nes  qui  ita  junguntur,  sanctificandos.  Nampri- 
ore,  modo  negabant  Matrimonium  esse  a  Deo, 
haeretici  veteres,  qui  nuptias  damnabant  : 
posteriore  modo  negant  Lutherani,  et  Calvi- 

nistse  Matrimonium  esse  a  Deo,  qui  nuptias 
tamen  non  damnant. 

Priore  modo  nuptias  esse  bonas,  et  a  Deo, 
tam  est  in  divinis  litteris  evidens,  ut  mirum 
sit,  ullos  in  hac  re  labi  potuisse.  Genes,  ii  : 
Non  est ,  inquit  Deus,  bonum ,  hominem  esse 
solum  :  faciamus  illi  adjutorium  simile  sibi  (1). 
In  quem  locum  S.  Augustinus,  lib.  ix  de  Ge¬ 
nesi  ad  litteram,  cap.  7,  scribens,  recte  ani¬ 
madvertit,  nulla  in  re  alia  esse  viro  necessa¬ 
rium  foeminse  adjutorium,  nisi  in  procre¬ 
atione,  et  educatione  liberorum,  siquidem  in 
aliis  rebus  melius  viri  a  viris,  quam  a  foemi- 
nis  adjuvantur.  Item  verba  illa,  Genes,  ii  : 
Propter  hoc  relinquet  homo  patrem  et  matrem, 
et  adhxrebit  uxori  sux  (2),  dicta  quidem  sunt 
ab  Adamo,  sed  sine  dubio  divino  Spiritu  illa 
ei  verba  dictante  :  nam  Christus,  Matth.  xix, 
tribuit  haec  ipsa  verba  Deo.  Itaque  Adam 
nomine  Dei,  seu  potius  Deus  per  os  Adami 
illa  pronuntiavit ;  ex  quibus  a  pertissime  Ma¬ 
trimonium  approbatur. 

Rursus,  Matth.  xix.  Christus  :  Quod  Deus , 
inquit,  conjunxit,  homo  non  separet  (3).  Nec 
alia  de  causa,  Joan.  ii,  nuptiis  interesse  Dei 
Filius,  easque  insigni  miraculo  ornare  voluit, 
nisi  ut  indicaret,  quod  in  eum  locum  S.  Au¬ 
gustinus  notavit*  se  fecisse  nuptias.  Apo¬ 
stolus  quoque,  I  Corinth.  vn  :  Qui  Matri¬ 
monio  jungit  virginem  suam ,  bene  facit ; 
et  ibidem :  Si  nupserit  virgo ,  non  peccavit  (4)  ; 
et  I  Timoth.  iv.  notat  haereticos  futuros,  qui 
prohiberent  nubere;  et  cap.  v  :  Volo  ego 
juniores  nubere,  filios  procreare,  matresfami- 
liasesse ,  etc.  (5)  et  Hebr.  xm.  Honorabile  con- 
nubium ,  etc.  (6).  Denique  plenae  sunt  Scri¬ 
pturae  non  solum  testimoniis,  sed  etiam  exem¬ 
plis  sanctissimorum  virorum,  qui  nuptiis  im¬ 
plicati  Domino  placuerunt. 

Accedunt  Concilia  vetera,  ut  Gangrense 
cap.  41.  et  Bracarense  1.  can.  4 .  quibus  prae¬ 
dicta  haeresis  condemnatur. 

Posteriore  modo  Matrimonium  a  Deo  esse 
institutum,  nimirum,  ut  signum  rei  sacrae, 
nonnulli  laboriose  probare  nituntur  ex  ob¬ 
scuris  quibusdam  Scripturae  locis,  ut  ex  illo 
Matth.  xix  :  Quos  Deus  conjunxit ,  homo  non 
seporet  (7) ;  sed  non  est  opus  in  hac  re  labo¬ 
rare.  Nam  si  probemus,  Matrimonium  esse 
signum  rei  sacrae,  cui  sit  annexa  certa  pro¬ 
missio  gratiae,  sequetur  inde  necessario  a 
Deo  esse  institutum,  etiamsi  locum  Scripturae 


non  habeamus,  ubi  expressa  mento  fiat 
hujus  institutionis  :  neque  enim  potest  ullus 
homo,  vel  Angelus,  ejusmodi  signum  insti¬ 
tuere.  Id  quod  ingenue  confiteatur  adver¬ 
sarii.  Philippus  in  Apologia  Confess.  Augu¬ 
stanae,  art.  43.  Calvinus  lib.  iv.  Instit.  cap. 
49.  §.  2.  et  Kemnitius  in  2.  par.  Exam.  pag. 
43.  Et  hac  via  nos  alibi  demonstravimus, 
sacramenta  Confirmationis,  Ordinationis,  et 
Unctionis  infirmorum  a  Deo  instituta  fuisse. 

Quod  igitur  ad  secundum  attinet,  Matri¬ 
monium  signum  esse  rei  sacrae,  et  proinde 
non  civilem  contractum  solum,  sed  etiam 
mysterium  quoddam,  et  sacramentum,  pro¬ 
bamus  ex  cap.  5.  epist.  ad  Ephesios  :  Sa¬ 
cramentum  hoc  magnum  est  :  ego  autem  dico  in 
Christo ,  et  in  Ecclesia  (8).  Ubi  sunt  tria  bre¬ 
viter  observanda. 

Primo  inepte  Lutherum  et  Calvinum  loco 
citato,  et  Bezam  in  annot.  ad  hunc  locum, 
scripsisse,  Catholicos  deceptos  ex  versione 
vulgari  interpretis,  qui  reddidit  hoc  loco, 
Sacramentum ,  cum  reddere  debuisset,  Myste¬ 
rium  ,  nam  idem  est  graece  Mysterium,  et 
Sacramentum  latine ;  neque  potuit  Apostolus, 
qui  graece  scripsit,  Sacramentum  nominare, 
nisi  graeco  vocabulo. 

Quod  autem  Catholici  non  ex  sola  voce, 
Sacramentum ,  hoc  loco  posita,  Matrimonium 
sacramentum  proprie  dictum  esse  college¬ 
rint,  manifestissime  patet  ex  eo,  quod  in 
multis  aliis  locis  Testamenti  veteris  et  novi, 
habetur  vox.  Sacramentum ,  ut  Tobiae  xil, 
Daniel.  n,  Coloss.  i,  I.  Timoth.  m,  Apocal.  i, 
et  xvn,  et  in  hac  ipsa  epist.  ad  Ephes.  cap.  i, 
et  nr;  et  tamen  ex  nullo  horum  locorum  novum 
aliquod  Sacramentum  proprie  dictum  fabrica¬ 
ti  sumus.  Et  quidem  haec  loca  citant  etiam  ad¬ 
versarii,  ut  doceant  non  debuisse  Catholicos 
ex  illa  una  voce  novum  dogma  de  sacra¬ 
mentis  constituere  :  sed  plane  pro  nobis 
citant.  Nam,  ut  dixi,  vel  hinc  manifestissime 
colligi  potest.  Catholicos  non  illa  sola  voce 
niti,  cum  ia  tot  aliis  locis  nullum  sacra¬ 
mentum  proprie  dictum  invenerint.  Itaque 
ex  hac  voce  sola  non  probamus,  Matrimo¬ 
nium  integram  habere  sacramenti  rationem  : 
sed  probamus  tamen  id,  quod  hoc  loco  pro¬ 
bandum  suscepimus,  Matrimonium  esse  sig¬ 
num,  seu  symbolum  aliquod  sacrum,  non 
autem  contractum  mere  civilem  et  natu- 
talem. 


(1)  Genes.  II,  48.  -  (2)  Gen.  II,  24.  —  (3)  Matth.  XIX,  6.  —  (4)  Corint.  VII,  38.  —  (5)_ITim.  V.  44. 
—  (6)  Heb.  XIII,  4.  -  (7)  Matth.  XIX,  G.  —  (8)  Eph.  V,  32. 

Secundo  considerandum  est,  cui  rei  accom¬ 
modetur  ab  Apostolo  illud  :  Sacramentum 
magnum,  utrum  videlicetconjunctioniChristi, 
et  Ecclesia) ;  an  conjugio  humano  viri  et  he¬ 
minae. 

Lutherus  et  Calvinus  loco  citato,  et  Era- 
smus,  ac  Beza  in  annotat,  ad  hunc  locum,  con¬ 
tendunt  ab  Apostolo,  magnum  Sacramentum, 
sive  arcanum,  vocari  conjunctionem  Christi 
cum  Ecclesia.  Atque  inde  colligunt,  Matri¬ 
monium  hoc  loco  ne  appellari  quidem  signum, 
sive  symbolum  ;  non  enim  Sacramentum 
hoc  loco  accipi  volunt  pro  signo  rei  sacrae, 
sed  pro  ipsa  re  sacra,  et  arcana.  Argumen¬ 
tum  autem  ipsorum  non  est  aliud,  nisi  quia 
B.  Paulus  ait :  Ego  autem  dico  in  Christo,  et 
in  Ecclesia,  et  quia  :  «  Nullum  est  mysterium, 
ut  ait  Erasmus,  si  viro  uxor  jungatur ;  id 
e.nim  quotidie  fleri  videmus  ».  Sed  falluntur 
apertissime ;  nam  in  primis  habent  contra  se 
omnes  veteres  hujus  loci  interpi’etes. 

Commentarius  qui  Ambrosio  tribuitur  sic 
habet  :  «  Mysterii  Sacramentum  grande  in 
unitate  viri  ac  fceminae  esse  significat.  » 
Hieronymus  in  commentario  hujus  loci, 
loquens  de  conjugio  Adami  et  Eva) :  «  Idip- 
sum,  inquit,  per  allegoriam  in  Christo  inter¬ 
pretatur,  et  in  Ecclesia ;  ut  Adam  Christum, 
et  Eva  pra)figuraret  Ecclesiam  »  ;  et  paulo 
infra  adducit  Gregorium  Nazianzenum  ita 
enarrantem  verba  Pauli  :  «  Scio  quia  locus 
iste  ineffabilibus  plenus  sit  sacramentis,  et 
divinum  cor  qua)rat  interpretis ;  ego  autem 
pro  pusillitate  sensus  mei,  in  Christo  intcrim 
illud,  et  in  Ecclesia  intelligendum  puto  ». 
Haec  ille,  qui  per  locum  plenum  sacramentis, 
intelligit  verba  Genesis,  ubi  describitur  con¬ 
jugium.  Proinde  magnum  mysterium ,  de 
quo  Paulus  loquitur,  in  ipso  conjugio  ponit, 
quatenus  Christi,  et  Ecclesia)  conjunctionem 
repraesentat. 

Chrysoslomus  homil.  20.  in  epist.  ad 
Ephesios,  hunc  locum  exponens  :  «  Et  bene 
dixit,  inquit,  magnum  est  hoc  mysterium  ; 
ac  si  dixisset  :  Yerumtamen  allegoria  ista 
dilectionem  conjugalem  non  evertit  ».  Et 
mox  :  «  Revera,  inquit,  mysterium  est,  et 
magnum  mysterium  relicto  eo  qui  genuit,  eo 
qui  aluit,  etiam  ea  qua)  peperit,  quae  misere, 
et  cum  labore  parturivit,  adhaerere  virum 
illi,  qua)  antea  neque  visa  sit,  atque  hanc 
omnibus  praeferre.  Vere  mysterium  est.  Et 
parentes  etiam  cum  ista  fiunt,  non  offen¬ 
duntur  etc.  »  Yides  quam  aperte  S.  Joannes 
Chrysostomus  magnum  mysterium  in  con¬ 


jugio  agnoscat,  ubi  nullum  mysterium  Era¬ 
smus  videre  potuit.  In  camdem  sententiam 
loquuntur  Theophylactus,  QEcumenius,  et 
creteri. 

Denique  S.  Augustinus  eodem  modo  hunc 
locum  exponit,  lib.  i.  de  nuptiis,  et  concup. 
ctcap.10.  «  Sacramentum,  inquit,  nuptiarum 
commendatur  fidelibus  conjugatis  ;  unde 
dicit  Apostolus  :  Viri,  diligite  tuores  ve¬ 
stras,  etc.  >) 

Deinde  ex  ipso  textu  adversarii  refelli  pos¬ 
sunt.  Nam  cum  Apostolus  ait  :  Sacramentum 
hoc  magnum  est ,  illud  pronomen,  Hoc,  re¬ 
ferri  debet  necessario  ad  id,  quod  proxime 
praecessit  :  est  enim  demonstrativum  ejus 
rei,  de  qua  agitur.  At  proxime  illud  prae- 
cessit :  Relinquet  homo  patrem  et  matrem,  et 
adhaerebit  uxori  sux;  et  erunt  duo  in  camie 
una.  Sententia  igitur  Pauli  ha)c  esse  debet  : 
sacramentum  hoc,  nimirum  quod  relinquat 
homo  patrem  et  matrem,  et  adhaerent  uxori, 
et  sint  duo  in  carne  una,  magnum  est,  quia 
Christi,  et  Ecclesiae  conjugium  repraesentat. 

Praeterea  idem  colligitur  ex  argumento 
totius  illius  capitis.  Apostolus  enim  hortatur 
conjuges  ad  mutuam  benevolentiam,  et  inter 
alia  argumenta  hoc,  ut  potissimum  adducit, 
quod  ipsorum  conjugium  hon  sit  res  levis,  et 
contemnenda,  sed  mysterium  magnum  in¬ 
cludat,  quod  ad  Christum,  et  Ecclesiam  refe¬ 
ratur.  Quod  si  juxta  adversarios,  totum 
mysterium  in  Christo,  et  Ecclesia  consti¬ 
tuatur;  ad  Matrimonium  autem  nihil  perti¬ 
neat;  tota  Pauli  argumentatio  concidit,  nec 
facile  apparebit,  quorsum  pertineat  illa  com¬ 
memoratio  conjunctionis  Christi,  et  Ecclesiae, 
in  extremo  illo  capite  posita. 

Adde  ultimo ,  quod  Paulus  graece  non 
dixit  :  £v  Xokjtw  xcu  EXxXr,ata,  sed  Et;  Xpttrtov, 
xai  e?;  ExxXr,atav,  id  est,  in  Christum,  et  Ec¬ 
clesiam.  Quibus  verbis  aperte  indicat,  Chri¬ 
stum,  et  Ecclesiam  esse  terminum,  ut  sic 
loquamur,  illius  mysterii,  seu  mystici  signi ; 
et  proinde  mysterium  esse  in  conjugio,  sed 
terminari,  ac  referri  mysterii  hujus  significa¬ 
tionem  ad  Christum,  et  Ecclesiam. 

Neque  argumenta  adversariorum  aliquid 
probant.  Illud  enim  :  Ego  autem  dico,  signi¬ 
ficat,  ut  Hieronymus,  Nazianzenus,  et  alii 
exponunt  :  Ego  interpretor  hoc  mysterium 
conjugii  de  Christo,  et  Ecclesia. 

Ad  id  vero,  quod  Erasmus  objiciebat, 
nullum  esse  mysterium,  quod  uxori  vir  con¬ 
jungatur,  respondeo,  nullum  quidem  esse 
mysterium,  quod  uxori  vir  quomodocumque 

jungatur,  cum  id  etiam  in  meretricibus,  et 
in  ipsis  etiam  bestiis  cernamus ;  sed  quod 
unus  uni  indissolubili  vinculo  ita  jungatur, 
ut  quovis  occurrente  incommodo,  et  etiam 
amissa  spe  prolis  sejungi  nequeant,  sine 
magno  mysterio  esse  non  potest. 

Sed  objicit  Kemnitius  duo  loca  Augustini 
contra  nostram  expositionem.  Unus  est  tract. 
9.  in  Joan.  ubi  negat  Augustinus,  Sacra¬ 
mentum,  de  quo  Apostolus  loquitur,  esse  in 
conjugio  viri  et  foemime,  et  tantum  esse 
docet  in  Christo  et  Ecclesia  :  Erunt ,  inquit, 
duo  in  carne  una.  Sacramentum  hoc  magnum 
est.  Et  ne  quis  istam  magnitudinem  sacra¬ 
menti  in  singulis  quibusque  hominibus  uxo¬ 
rem  habentibus  intelligeret  :  Ego  autem ,  in¬ 
quit,  dico  in  Christo,  et  in  Ecclesia. 

Alter  locus  est  lib.  I.  de  nuptiis,  et  concup. 
c.  21.  ubi  dicit  :  «  Quod  in  Christo,  et  in 
Ecclesia  est  magnum  sacramentum,  hoc  est 
in  singulis  quibusque  viris  atque  uxoribus 
minimum,  sed  tamen  conjunctionis  insepa¬ 
rabile  sacramentum.  » 

Respondeo  :  S.  Augustinus  dupliciter  ac¬ 
cipit  nomen  sacramenti,  cum  de  Matrimonio 
agitur.  Uno  modo  pro  sacro,  et  indissolubili 
vinculo,  quod  tamen  aliquando  non  tam  sa¬ 
cramentum,  quam  rem  sacramenti  vocat,  ut 
lib.  i.  de  nuptiis,  et  concup.  cap.  10.  Alio 
modo  sacramentum  accipit,  pro  signo  sacrae 
conjunctionis.  Priore  modo  dicit  sacramen¬ 
tum  magnum  esse  in  Christo,  et  in  Ecclesia, 
minimum  autem  in  hominibus  conjugatis  : 
quia  nimirum  singuli  quique  fideles  conju¬ 
gati,  minimi  sunt  respectu  Christi,  et  Eccle¬ 
siae  ;  tametsi  vinculum  tam  inter  Christum, 
et  Ecclesiam,  quam  inter  homines  conju¬ 
gatos,  non  sit  minimum,  sed  maximum,  quia 
omnino  insolubile.  Posteriore  modo  accepit 
Augustinus  Sacramentum  lib.  de  bono  con¬ 
jugali,  cap.  18.  ubi  dicit,  Sacramentum 
singularium  nuptiarum  significare  subje¬ 
ctionem  unius  Ecclesiae  adunum  Deum  ;  et 
etiam  lib.  i.  de  nuptiis,  et  concup.  cap.  10. 
ubi  apertissime  dicit  ,  Sacramentum  nu¬ 
ptiarum,  commendari  fidelibus  conjugatis  ab 
Apostolo  ad  Ephesios. 

Tertio  explicandum  est,  utrum  hoc  ma¬ 
gnum  mysterium  constituatur  ab  Apostolo  in 
conjugio  Adami,  et  Evm,  an  vero  in  aliis 
conjugiis.  Hieronymus  quidem  videtur  hunc 
locum  intellexisse  de  conjugio  Adami,  et 
Evae. 


Et  quamquam  negari  non  potest,  Ada- 
mum,  et  Evam  figuram  gessisse  Christi  et 
Ecclesiae,  in  eo  quod  Eva  de  latere  dor¬ 
mientis  Adami  formata  est,  tamen  hoc  loco 
Apostolus  magnum  Sacramentum  non  ad 
conjugium  Adami  et  Evae,  sed  ad  nuptias 
fidelium  sine  dubio  refert.  Nam  in  primis, 
verba  quae  ipse  allegat  ex  Genesi  :  Relinquet 
homo  patrem  et  matrem  ctc.  de  omni  conjugio 
intelliguntur  ;  non  enim  ait :  Ego  relinquam, 
sed  indefinite  :  Relinquet  homo.  Imo  conjugio 
primorum  parentum  ista  verba  accommodari 
non  possunt  :  non  enim  reliquit  Adam  pa¬ 
trem,  et  matrem,  ut  uxori  adhaereret  suae, 
cum  parentes  nullos  habuerit  ipse  primus 
omnium  parens.  Et  praeterea  de  futuris  con¬ 
jugiis  loquitur,  cum  dicat  :  Relinquet ;  non 
igitur  de  suo  loquitur,  quod  jam  noverat 
factum. 

Deinde  Christus  Matth.  xix.  ex  hoc  eodem 
loco  Geneseos  concludit,  Matrimonium  non 
posse  dissolvi  :  Quod  Deus ,  conjunxit ,  homo 
non  separet  (1).  Et  certe  non  voluit  Christus 
id  docere,  Matrimonium  Adami,  et  E  vae  non 
esse  solvendum,  quod  ante  multis  annorum 
millibus  per  mortem  dissolutum  fuerat ;  sed 
conjugia  indefinite,  et  in  genere,  de  quibus 
a  Judaeis  interrogatus  fuerat,  non  debere 
dissolvi. 

Adhaec  Apostolus  in  hoc  cap.  v.  ad  Ephes. 
cum  afferat  in  argumentum  verba  illa  Ge¬ 
neseos  ad  probandam  generalem  propositio¬ 
nem,  debere  viros  diligere  uxores  suas,  de 
omni  conjungio  ea  verba  interpretari  vo¬ 
luisse  censendus  est.  Quamvis  autem  ea 
verba  de  omni  conjugio  intelligi  possint,  ta¬ 
men  Apostolus  non  ponit  in  eo  Sacramen¬ 
tum,  nisi  ut  ad  conjugium  Christianorum 
refertur.  Non  enim  ait  :  Sacramentum  hoc 
magnum  fuit,  sed  :  Est ,  in  Christo ,  et  in  E c- 
clesia. 

Quare  S.  Augustinus  in  lib.  de  bono  con¬ 
jugali  passim  affirmat,  Matrimonium  non 
esse  sacram  eum,  nisi  in  Ecclesia  :  et  S. 
Thomas  in  4.  dist.  26.  quaest.  2.  artic.  2.  di¬ 
cit  in  solo  Testamento  novo  Matrimonium 
repraisentare  conjunctionem  Christi,  et  Ec¬ 
clesia).  Quod  idem  docent  Ruardus  in  expli¬ 
catione  artic.  18.  et  alii. 

Restat  nunc  ut  tertium,  quod  ad  rationem 
Sacramenti  requiritur,  gratiae  videlicet  pro¬ 
missionem  ,  in  conjugio,  ex  divinis  litteris 
ostendamus. 


(1)  Matth.  XIX,  6. 


42 


LIBER  I. 


Ac  primum  id  colligitur  ex  hoc  ipso  cap. 
v.  ad  Ephes.  Nam  hoc  loco  non  solum  doce¬ 
mur,  Matrimonium  esse  signum  conjunctio¬ 
nis  Christi,  et  Ecclesia;  per  naturae  confor- 
mitatem,  sed  etiam  per  spiritualem  charita- 
tem ,  qua  Christus  Ecclesiam  diligit  ,  et 
sancte  gubernat,  et  ipsa  Ecclesia  Christo 
adhaeret  per  fidem,  spem,  et  charitatem,  ei- 
que  per  obedientiam  subjicitur.  Id  autem 
verum  esse  dubitari  non  potest;  tum,  quia 
Christus  per  naturae  conformitatem  non  soli 
Ecclesiae  jungitur,  sed  toti  humano  generi  : 
soli  Ecclesiae  jungitur,  ut  sponsus  sponsae, 
spirituali  dilectione,  et  ideo  necesse  est  ut 
conjugium  hanc  etiam  spiritualem  unionem 
significet,  quae  est  inter  Christum,  et  Eccle¬ 
siam  ;  tum  etiam,  quia  B.  Paulus  hanc  unio¬ 
nem  spiritualem  maxime  urget,  cum  ait  : 
Ecclesia  subjecta  est  Christo,  et  Christus  di- 
lexit  Ecclesiam ,  et  seipsum  tradidit  pro  ea,  ut 
eam  sanctificaret  etc.  Non  potest  autem  con¬ 
jugium  id  significare,  nisi  inter  virum,  et 
uxorem  praeter  civilem  contractum,  sic  etiam 
unio  spiritualis  animorum;  et  ideo  ibidem 
Apostolus  non  semel  monet,  ut  viri  uxores 
diligant,  ut  Christus  Ecclesiam  dilexit,  et 
uxores  viris  obediant ,  ut  Eccle.-ia  obedit 
Christo.  Quod  si  Deus  virum,  et  fceminam 
conjungit  ad  hunc  finem,  ut  spirituali  sua 
unione,  unionem  spiritualem  Christi,  et  Ec¬ 
clesiae  significent,  sine  dubio  gratiam  illis 
largitur,  sine  qua  spiritualem  illam  unionem 
non  haberent. 

Et  confirmatur  hoc  ex  aliis  Scripturae  lo¬ 
cis  I  Tiirot.  ii  :  Salvabitur,  inquit,  per  filio¬ 
rum  generationem,  si  permanserit  in  fide ,  et 
dilectione,  et  sanctificatione  cum  sobrietate  (I); 
ubi  notandum  est  illud  :  Per  filiorum  gene¬ 
rationem,  positum  esse  pro,  in  filiorum  ge¬ 
neratione.  Non  enim  significare  vult  Aposto¬ 
lus,  filiorum  generationem  esse  causam  sa¬ 
lutis  ;  sed  mulierem  in  statu  Matrimonii,  sive 
in  statu  generandi  filios  salvam  fore,  si  per¬ 
manserit  in  fide,  dilectione ,  et  sanctifica¬ 
tione. 

Et  hinc  tolluntur  illae  quaestiones,  quas 
quidam  proponunt :  Quomodo  salvari  pote¬ 
runt  virgines  aut  steriles,  si  mulier  salvatur 
per  filiorum  generationem  ?  frequentissima 
enim  est  in  Scripturis  illa  phrasis,  Per  ali¬ 
quid,  pro,  in  aliquo  :  ut  Actor  xv  :  Per  omne 
Sabbatum  legitur  Moses  (2) ;  Actor  xxvi  : 
Per  omnes  Synagogas  eram  puniens  illos  (3); 


Roman.  iv  :  Ut  sit  pater  omnium  credentium 
per  praeputium  (4) ;  non  enim  praeputium  erat 
causa,  cur  Abraham  esset  pater  omnium, 
sed  in  praeputio  existens,  pater  factus  est 
omnium  per  fidem. 

Secundo  notandum  est  illud  :  «  Si  per¬ 
manserit»,  in  graecis  codicibus,  et  aliquot 
etiam  latinis  esse  in  numero  multitudinis  : 
a  Si  permanserint  »,  et  ideo  nonnullos  Pa¬ 
tres  retulisse  verbum  illud  ad  filios,  non  ad 
matres,  ut  sensus  sit  :  Salvabitur  mulier  per 
filiorum  generationem,  si  filii  permanserint 
in  fide  etc.  Caeterum  multo  probabilius  est, 
ut  referatur  verbum  ad  matres ;  quod  qui¬ 
dem  recte  fieri  potest,  sive  legamus  :  «  Si 
permanserit  »,  ut  legit  Augustinus  in  Psalm. 
lxxxiii.  et  ex  Augustino,  Beda  in  hunc  lo¬ 
cum  Apostoli,  sive  legamus  :  «  Permanse¬ 
rint»,  ut  habet  major  pars  codicum.  Nam, 
ut  acute  viderunt,  et  notarunt  Sedulius,  et 
Primasius  in  hunc  locum,  Apostolus  saepe 
transit  de  numero  ad  numerum,  ut  in  hoc 
ipso  capite  :  Similiter,  et  muliei'es  in  habitu 
ornato,  etc.  et  mox  :  Mulier  in  silentio  discat. 
Et  Galat.  vi  :  Vos  qui  spirituales  estis,  hujus¬ 
modi  instruite  ;  considerans  te  ipsum,  ne  et  tu 
tenteris  (3). 

Ita  igitur  hoc  loco  sensus  erit  :  Salvabitur 
per  filiorum  gei  erationem ,  si  permanserint ; 
id  est,  si  unaquaeque  illarum  permanserit, 
in  fide  etc.  Vel,  ut  non  male  Cajetanus  ex¬ 
ponit  :  Si  permanserint  ipsa,  et  vir  ejus.  Nam 
quod  ad  filios  referatur,  durissimum  est ; 
quis  enim  credat  Paulum  velle  salutem  ma¬ 
tris  pendere  a  filiorum  perseverantia?  Dein¬ 
de  educare  filios,  et  instituere,  magis  ad  pa¬ 
trem,  quam  ad  matrem  pertinet  :  et  tamen 
Apostolus  hoc  loco  aliquid  mulieribus  pro¬ 
prium  significare  voluit,  quo  eas  consolare¬ 
tur,  cum  eis  loqui  in  Ecclesia  prohibuisset. 
Adde  quod  Calvinus,  et  Beza  in  annotatio¬ 
nibus  ad  hunc  locum  admittunt,  illud  :  Si 
permanserit,  ad  matrem,  non  ad  filios  perti¬ 
nere. 

Hac  ergo  explicatione,  ut  fundamento,  po¬ 
sita,  videamus,  quid  Apostolus  a  conjugatis 
foeminis  requirat  :  Si  permanserit,  inquit,  in 
fide ,  et  dilectione,  et  sanctificatione  cum  so¬ 
brietate,  ubi  quatuor  bona  enumerat  Matri¬ 
monii  Christiani,  contra  quatuor  mala,  quae 
sine  gratia  Dei  in  Matrimonio  evitari  non 
possunt.  Primum  est  malum,  non  servare 
conjugi  fidem.  Secundum,  odium  et  rixae, 


(I)  I  Tim.  II,  15.  —  (2)  Act.  XV,  21.  -  (3)  Act.  XXVI,  11.  —  (4)  Rora.  IV,  11.  -  (5)  Gal.  VI,  1. 

qua;  subinde  inter  conjuges  oriuntur.  Ter¬ 
tium  immunditia  quaedam  et  turpitudo  ex  re¬ 
bellione  membrorum.  Quartum  intemperan¬ 
tia.  His  Paulus  opponit  fidem,  dilectionem, 
sanctificationem,  et  sobrietatem  ;  in  quibus 
permanendum  esse  dicit,  tanquam  videlicet 
in  ipsa  Matrimonii  celebratione  acceptis. 

Atque  hinc  I.  Corinth.  vn.  vocat  donum 
Dei  Matrimonium  Apostolus,  ut  ipsam  virgi¬ 
nitatem  :  Unusquisque,  inquit,  donum  suum 
habet  ex  Beo ,  unus  quidem  sic,  alius  autem 
sic  (I).  Et  I.  Thessal.  iv.  hortatur  conjuges 
ut  abstineant  se  a  fornicatione,  et  vas  suum 
possideant  in  sanctificatione  ;  quam  nimirum 
per  Matrimonium  ante  acceperunt. 


CAPUT  III. 

Matrimonium  Sacramentum  esse, 
probatur  ex  Patribus. 

Accedant  nunc  veterum  Patrum  testimo¬ 
nia,  quse  mendacii  manifesti  arguant  adver¬ 
sarios.  Calvinus  enim  lib.  iv.  Institut.  cap. 
19.  §.  24.  scribit,  neminem  ante  Gregorium 
vidisse  Matrimonium  pro  Sacramento  datum. 
Beza  in  annot.  ad  cap.  5.  ad  Ephesios,  dicit 
nusquam  Matrimonium  appellari  Sacramen¬ 
tum  ab  Hieronymo,  aut  Augustino.  Kemni- 
tius  in  2.  par.  Examinis  pag.  1225.  affirmat 
ante  Augustini  aetatem,  ostendi  non  posse. 
Matrimonio  attributam  vel  ipsam  generalem 
Sacramenti  appellationem.  Sed  haec  vel  irn- 
pudentissima  mendacia  sunt,  vel  insignis 
imperitia?  confessio  est. 

S.  Leo  I.  S.  Gregorium  annis  centum  et 
quinquaginta  praecessit,  et  tamen  in  epistola 
92.  ad  Rusticum  Narbonensem  Episcopum, 
cap.  4.  vocat  Matrimonium  Sacramentum, 
et  mysterium  :  «  Unde,  inquit,  cum  societas 
nuptiarum  ita  ab  initio  constituta  sit,  ut  prae¬ 
ter  sexuum  conjunctionem,  haberet  in  se 
Christi  et  Ecclesiae  sacramentum,  dubium 
non  est,  eam  mulierem  non  pertinere  ad  Ma¬ 
trimonium  ,  in  qua  docetur  nuptiale  non 
fuisse  mysterium.  » 

S.  Joannes  Chrysostomus,  qui  Augusti¬ 
num  aetate  praecessit,  homil.  20.  in  epist.  ad 
Ephesios,  ut  supra  citavimus ,  Mysterium 
magnum  esse  affirmat,  in  conjugio  insolubili 


viri,  et  fceminao.  Neque  oportet  a  Chryso- 
stomo  vocabulum  sacramenti  exigere,  cum 
sacramenti  vox  latina  sit,  et  ille  graece  scri¬ 
pserit. 

Ambrosius,  qui  et  Augustino,  et  Hierony¬ 
mo  antiquior  est,  praeter  locum  supra  nota¬ 
tum  ex  commentar,  in  cap.  v.  ad  Ephes. 
lib.  i.  de  Abraham,  c.  7,  loquens  de  eo,  qui 
alterius  nuptam  ducere  cupit  in  uxorem  : 
«  Qui  sic  egerit,  inquit,  peccat  in  Deum, 
cujus  legem  violat,  gratiam  solvit  :  et  ideo 
quia  in  Deum  peccat,  sacramenti  coelestis 
amittit  consortium  » ;  ubi  docet,  non  posse 
sacramentum  coeleste  inveniri,  ubi  contra 
Dei  legem  conjugium  celebratur. 

Siricius  Papa,  Ambrosii  aequalis,  in  epist.  i. 
cap.  4.  non  appellat  quidem  Matrimonium 
sacramentum ;  sed  quod  est  majoris  mo¬ 
menti,  scribit  sacrilegium  committi,  cum  al¬ 
ter  conjugum,  vivente  conjuge,  ad  aliud 
conjugium  transit.  At  si  Matrimonium  con¬ 
tractus  tantum  civilis  esset,  non  etiam  sa¬ 
cramentum  religionis,  quo  pacto,  quaeso, 
sacrilegium  in  ejus  violatione  committere¬ 
tur? 

Sic  etiam  Innocentius  I.  in  epist.  9.  quse 
est  ad  Probum,  Matrimonium  divina  gratia 
fundari  asserit,  dum  celebratur.  Cyrillus  lib. 
ii.  in  Joan.  cap.  22.  dicit,  Christum  sanctifi- 
casse  conjugium,  et  gratiam  nuptiis  praepa¬ 
rasse,  ut  aditus  hominum  in  hanc  vitam  be¬ 
nediceretur. 

Sed  veniamus  ad  Augustinum,  ac  osten¬ 
damus  ab  Augustino,  et  nomen  sacramenti 
Matrimonio  attributum,  contra  mendacium 
Calvini,  et  Bezse ;  et  sacramenti  rationem, 
contra  Kemnitii  temeritatem. 

Nomen  igitur  sacramenti  tribuit  Augusti¬ 
nus  Matrimonio,  in  his  omnibus  locis  :  in 
lib.  ix.  de  Genes,  ad  litteram,  cap.  7  ;  lib.  de 
fide,  et  operibus,  cap.  7  ;  lib.  de  bono  con¬ 
jugali,  cap.  7.  8.  43.  47.  48.  24.  et  25  ;  lib. 
de  sancta  Virginitate,  cap.  42 ;  lib.  v.  con¬ 
tra  Julianum,  cap.  9;  lib.  n.  de  peccato  ori¬ 
ginali,  cap.  34,  lib.  i.  de  nuptiis,  et  concu- 
pisc.  cap.  40.  47.  et  24. 

Quod  autem  ratio  etiam  sacramenti  tri¬ 
buatur  Matrimonio  in  his  locis,  probatur  his 
argumentis.  Primo,  quia  absolute  et  ordina¬ 
rie  Augustinus  hac  voce  in  disputatione  de 
Matrimonio  utitur;  nam  qua;  sunt  Sacra¬ 
menta  improprie,  et  largo  quodam  modo, 
non  solent  nisi  raro,  et  cum  addito  Sacra- 


(4)1  Cnnn.  VII,  7. 

menta  nominari.  Exemplum  esse  potest  in  eo 
pane  sanctificato,  qui  dabatur  Catechume¬ 
nis  loco  Eucharistia? ;  nam  eum  panem  vo¬ 
cat  Augustinus  Sacramentum,  lib.  n.  de 
peccatorum  merit.  et  remiss.  cap.  26.  Sed 
id  semel  tantum  fecit,  et  in  eodem  loco  ad¬ 
monuit,  eum  panem  non  esse  corpus  Chri¬ 
sti,  et  Catechumenis  non  sufficere  ad  salu¬ 
tem. 

Secundo,  quia  in  plerisque  horum  loco¬ 
rum,  Augustinus  dicit.  Matrimonium  non 
esse  sacramentum,  nisi  in  Ecclesia;  et  per 
hoc  distinguit  Matrimonium  Christianorum 
a  matrimoniis  gentilium.  Lib.  de  bono  con¬ 
jugali,  cap.  18  :  «In  nostratum  quippe  nu¬ 
ptiis,  plus  valet  sanctitas  Sacramenti,  quam 
fecunditas  uteri.  »  Et  cap.  24  :  «  Bonum, 
inquit,  nuptiarum  per  omnes  Gentes,  atque 
omnes  homines  in  causa  generandi  est,  et  in 
fide  castitatis  :  quod  autem  ad  populum  Dei 
pertinet,  etiam  in  sanctitate  sacramenti.  » 
Et  lib.  de  fide  et  operibus,  cap.  7  :  «In  ci¬ 
vitate,  inquit,  Domini,  in  monte  sancto  ejus, 
hoc  est,  in  Ecclesia,  nuptiarum  non  solum 
vinculum,  sed  etiam  Sacramentum  commen¬ 
datur.  >;  At  matrimonia  gentilium  sunt  vera, 
legitima,  et  largo  modo  sacramenta.  Nam  et 
Innocentius,  cap.  Gaudemus,  de  divort.  vo¬ 
cat  sacramentum,  Matrimonium  infidelium, 
et  ipse  etiam  Kemnitius  pag.  1217.  in  fine, 
approbat  sententiam  Brentii,  qui  Matrimo¬ 
nium  largo  modo  sacramentum  appellari 
posse  existimat,  quia  est  sanctum  vitae  ge¬ 
nus  a  Deo  institutum ,  et  commendatum. 
Ergo  Augustinus,  cum  distinguit  Matrimo¬ 
nia  fidelium  a  Matrimoniis  infidelium,  quod 
illa  sacramenta  sint,  haje  non  sint;  de  sa¬ 
cramento  proprie  dicto  agit,  non  de  Sacra¬ 
mento  largo  modo  sumpto. 

Atque  hinc  etiam  colliges,  quam  procul 
absit  ab  Augustini  sententia  Joannes  Calvi¬ 
nus,  qui  Matrimonium  cum  agricultura,  et 
sutoria  arte,  atque  tonstrina  comparavit, 
quia  nihil  sit  aliud,  nisi  genus  vita?  bonum, 
et  a  Deo  institutum.  Haec  enim  ratione  nihil 
interesset  inter  Matrimonia  fidelium,  et  in¬ 
fidelium. 

Tertio  probatur,  quia  Augustinus  non  obi¬ 
ter  dicit,  Matrimonium  sacramentum  esse, 
sed  id  assumit  tanquam  certum,  ad  pro¬ 
bandum  dogma  Ecclesiasticum,  quod  vide¬ 
licet  Matrimonii  vinculum  sit  prorsus  insolu¬ 
bile,  ut  patet  ex  toto  libro  de  bono  conju¬ 
gali.  At  certe  hoc  argumentum  Augustini 
nihil  valeret,  si  loqueretur  de  sacramento 


largo  modo  accepto  :  de  quo  argumento  in 
sequenti  capite  plura  dicemus. 

Quarto  probatur,  quia  S.  Augustinus  eo¬ 
dem  modo  loquitur  de  Matrimonio,  et  de 
Baptismo,  cum  de  sacramenti  ratione  dis¬ 
putat.  Nam  lib.  i.  de  nuptiis,  et  concupisc. 
cap.  10.  cum  dixisset,  sacramentum  Matri¬ 
monii  manere  etiam  iu  eis,  qui  re  ipsa  a  se 
mutuo  separantur,  et  alia  conjugia  ineunt 
(adhuc  enim  primum  vinculum  viget,  et 
ideo  uterque  moechatur ;  quia  non  est  illius 
conjux,  cui  adha?ret,  sed  illius,  quem  dese¬ 
rit),  subjungit,  idem  accidere  in  Sacramento 
Baptismi  ,  quod  nunquam  amitti  potest,  e- 
tiarnsi  quis  amissa  fide  a  Christo  deficiat. 
I Trec  certe  comparatio  manifeste  Matrimo¬ 
nium  Augustino  verissimum  sacramentum 
fuisse. 

Sed  objicit  Kemnitius  pag.  1223.  unum 
locum  Augustini  lib.  de  bono  conjugali,  cap. 
18.  ubi  Augustinus  scribit,  nuptias  Patriar¬ 
charum  cum  multis  feminis,  sacramentum 
fuisse  conjunctionis  Christi  cum  multitudine 
nationum  totius  mundi,  qua?  convertuntur  ad 
fidem  :  nuptias  autem  Christianorum  cum 
una  tantum  uxore,  sacramentum  esse  unita¬ 
tis  Ecclesia;  Christo  subjecta?.  Ex  quo  loco 
colligi  videtur,  Matrimonium  apud  Augusti¬ 
num  non  fuisse  Sacramentum,  nisi  largo 
modo,  prout  videlicet  aliquid  mystice  signi¬ 
ficat  in  Christo,  et  in  Ecclesia. 

Respondeo  :  non  accipit  Augustinus  no¬ 
men  Sacramenti  eodem  modo  ubique;  id 
quod  vel  ex  ipso  Kemnitio  probare  possumus 
Nam  pagina  superiore,  qua?  est  1224,  docet 
Kemnitius,  nuptias  Christianorum  apud  Au¬ 
gustinum  esse  sacramentum,  quia  significant 
conjunctionem  Christi  cum  Ecclesia,  et  quia 
sacramentum  sunt,  non  pati  ullo  modo  poly- 
gamiam  plurium  uxorum  simul.  Ergo  cum 
Augustinus  dicit,  polygamiam  Patriarcha¬ 
rum  fuisse  sacramentum,  non  accipit  sacra¬ 
mentum  eodem  modo,  quo  accipiebat,  cum 
idem  nomen  tribueret  nuptiis  Christianorum 
qua?  polygamiam  non  admittunt,  ex  eo  quod 
sacramentum  sunt. 

Adde,  quod  polygamiam  Patriarchorum, 
Sacramentum  Christi ,  et  Ecclesia?  fuisse, 
non  nisi  improprie,  et  materialiter  dici  pot¬ 
est  :  non  enim  multa?  nationes  ad  Christum 
conversa?,  sunt  multa?  Ecclesia?,  aut  multa? 
sponsa?,  nisi  materialiter,  et  improprie  ;  for- 
moliter  enim  ac  proprie,  una  tantum  est 
Ecclesia,  una  sponsa,  unum  corpus.  Quare 
Augustinus  largo  modo  sacramentum  acce- 


CAPUT  IV. 


43 


pit,  cum  illud  scripsit  de  Patrum  veterum 
polygamia  :  longe  autem  aliter  eum  acce¬ 
pisse,  cum  de  Matrimonio  Christianorum 
ageret,  ex  argumentis  supra  allatis  facile 
perspici  potest. 


CAPUT  IV. 

Probatur  ratione,  Matrimonium  esse  sacramen¬ 
tum  proprie  dictum. 

Venio  nunc  ad  rationes.  Prima  ratio  duci¬ 
tur  ab  insolubilitate  Matrimonii,  et  Monoga¬ 
mia,  qua;  est  ratio,  qua  passim  utitur  S.  Au¬ 
gustinus.  Matrimonium  Christianorum  est 
unius  tantum  cum  una,  et  omnino  insolubi¬ 
le  ;  igitur  est  Sacramentum  conferens  gra¬ 
tiam,  ac  proprie  dictum.  Antecedens  patet 
cx  illo  Marci  x  :  Qui  dimiserit  uxorem  suam , 
et  aliam  duxerit ,  adulterium  committit  super 
eam  (I) ;  et  prarterea  ex  aliis  multis  testimo¬ 
niis,  qua;  infra  suo  loco  afferentur.  Conse¬ 
quentia  probatur;  nam  ex  eo,  quod  est 
unum,  ct  insolubile,  colliguntur  duo  :  primo 
esse  signum  sacrum,  secundo  conferre  gra¬ 
tiam  ;  qua  duo  sacramentum  proprie  dictum 
efficiunt. 

Primum  aperte  colligitur.  Nam  illa  omni¬ 
moda  insolubilitas  in  unis  nuptiis,  non  pot¬ 
est  referri  in  causam  primariam,  ct  certis¬ 
simam,  nisi  in  signum  conjunctionis  Christi 
cum  Ecclesia,  in  quam  causam  perpetuo  Au¬ 
gustinus  eam  insolubilitatem  refert,  in  libro 
de  bono  conjugali.  Nam  si  consideres  Matri¬ 
monium,  ut  officium  naturae  ad  propagan¬ 
dam  sobolem,  aegre  potest  reddi  ratio,  cur 
ob  sterilitatem  conjugis  non  liceat  eam  di¬ 
mittere,  aut  aliam  ducere.  Si  consideres,  ut 
est  in  remedium  contra  fornicationem  insti¬ 
tutum,  cur  non  poterit  uxor  perpetuo  morbo 
laborans,  dimitti?  aut  cur  non  poterit  alia 
duci?  Quare  habet  quidem  Matrimonium  ex 
jure  natura;  quamdam  insolubilitatem,  ut 
sanctus  Thomas  docet  in  4.  dist.  33.  quaest. 
2.  artic.  1.  non  tamen  tantam,  quin  aliquan¬ 
do  ratio  dictet  expedire  ut  solvatur  acce¬ 
dente  praesertim  dispensatione  divina.  Cur 
igitur  Matrimonium  sit  omnino  insolubile, 
illa  est  potissima  causa,  quia  significat  divi¬ 
na  institutione  insolubilem  conjunctionem 
Christi,  et  Ecclesiae. 


Et  hinc  est,  quod  sapientes  hujus  mundi 
licet  a  divortio  abhorrerent,  tamen  quia  po¬ 
tissimam  causam  ignorabant  firmitatis  vin¬ 
culi  conjugalis,  certis  de  causis  conjuges  di¬ 
mittebant,  vel  commutabant,  vel  plures  du¬ 
cebant  :  ut  de  Catone  refert  Augustinus  lib. 
de  bono  conjugali,  cap.  18.  et  de  fide,  ct 
operibus,  cap.  7.  Quod  idem  dc  alio  quodam 
refert  Gellius  lib.  iv.  cap.  3.  qui  uxorem, 
quam  unice  diligebat,  tamen  ob  sterilitatem 
dimittendam  putavit.  Idem  refert  Hierony¬ 
mus  lib.  i.  in  Jovinianum  de  Cicerone.  So¬ 
cratem  constat  duas  simul  habuisse  uxores. 
Alia  id  genus  exempla  non  pauca  possent 
referri. 

Denique  ex  Apostolo  ICorinf.  vii.  constat 
Matrimonium  legitimum,  et  consummatum, 
ante  Baptismum  contractum,  posse  dissolvi ; 
non  autem  posse  si  post  Baptismum  contra¬ 
hatur.  Cujus  certe  nulla  causa  reddi  potest, 
nisi  quia  hoc  Sacramentum  signum  est  in¬ 
dissolubilis  conjunctionis  Christi  et  Ecclesia;, 
illud  non  erat ;  nam  remoto  sacramento,  pa¬ 
ria  sunt  conjugia  fidelium,  et  infidelium.  Ha¬ 
bemus  igitur  primum,  quod  ex  insolubili  illo 
vinculo  colligi  posse  diximus. 

Secundum  autem  inde  colligimus,  quod  ad 
insolubile  vinculum  tolerandum  cum  una, 
gratia  Dei  necessaria  est,  et  Deus  in  neces¬ 
sariis  nunquam  deest.  Nam  profecto  res 
difficillima  est,  ita  uni  mulieri  alligari,  ut 
nulla  de  causa,  nec  per  ullam  dispensatio¬ 
nem  possit  vinculum  solvi,  nec  alia  uxor  su¬ 
perinduci,  vivente  prima.  Quis  autem  credat, 
Deum  rem  tam  difficilem  instituisse,  et  non 
simul  gratiae  auxilium  ad  eam  superandam 
difficultatem  contulisse? 

Adde,  quod  lex  nova,  qua;  jugum  suave, 
et  onus  leve  dicitur,  comparata  cum  veteri, 
esset  in  hac  parte  longe  durior  veteri,  nisi 
gratiam  conjunctam  Matrimonium  haberet : 
siquidem  Hebraus  licebat,  multas  simul  uxo¬ 
res  habere,  ct  impune  etiam  conjuges  per  li¬ 
bellum  repudii  dimittere. 

Secunda  ratio  sumitur  a  fine  Matrimonii, 
qui  est  duplex,  propagatio  sobolis,  et  reme¬ 
dium  contra  peccatum  fornicationis  :  nam 
uterque  finis  requirit  in  Matrimonio  gratiam 
Dei. 

Ac  de  primo  quidem  fine  sciendum  est, 
non  pertinere  ad  Matrimonium  solum  pro¬ 
creare  liberos,  sed  etiam  educare,  et  insti¬ 
tuere  :  in  hoc  enim  differt  conjugium  homi- 

num  a  conjunctionibus  belluarum,  qua?  pro¬ 
prie  matrimonia  non  dicuntur,  cum  solum 
procreare,  et  alere,  non  autem  instituere 
proles,  ad  bestias  pertineat.  Sed  praeter  offi¬ 
cium  instituendi  liberos,  juxta  regulas  ratio¬ 
nis,  quod  est  commune  omnibus  gentibus, 
ad  Christianos  conjuges  pertinet,  filios  insti¬ 
tuere  in  fide,  et  religione,  et  dare  omnem 
operam  ut  Ecclesia?  Catholica?  vera,  et  viva 
membra  efficiantur.  Et  hoc  patet,  tum  quia 
ad  hoc  conjunguntur  Ecclesia?  filii,  ut  Eccle¬ 
siam  ipsam  augeant,  et  conservent;  tum 
etiam,  quia  hoc  requirit  similitudo  inter 
Christum,  et  Ecclesiam  ex  una  parte,  et  viri 
ac  fcemina?  conjunctio  ex  altera.  Christus 
enim,  et  Ecclesia  semper  filios  spirituales 
per  Baptismum  gignunt,  per  Eucharistiam 
nutriunt,  per  Confirmationem  roborant  etc. 
Itaque  obligantur  conjuges  Christiani  ex  ipso 
conjugio,  ad  officia  divina  :  nunquam  autem 
committuntur  a  Deo  officia,  qua?  naturam 
superant,  nisi  etiam  simul  gratia  detur,  per 
quam  illa  officia  exerceantur,  ut  oportet. 

Quod  vero  attinet  ad  alterum  finem,  recte 
dicunt  theologi,  solum  conjugium  sine  gratia 
Dei  non  esse  sufficiens  remedium  contra  for¬ 
nicationem,  tum  quia  concupiscentia  ex  actu 
conjugali  accenditur  potius,  quam  extingui- 
tur,  tum  quia  saepissime  accidit,  ut  ob  mor¬ 
bum,  vel  absentiam  conjugis,  cogantur  ad 
longum  tempus  se  continere  :  quod  quidem 
difficilius  conjugatis  esse  solet,  quam  in  per¬ 
petuo  ccelibalu  virginibus  vivere,  pertinuit 
igitur  ad  auctorem  divina?  legis,  ut  remedium 
perfectum,  et  omni  ex  parte  sufficiens  Eccle¬ 
siae  filiis  provideret. 

Tertia  sumitur  a  ritu,  et  caeremoniis.  Nam 
jam  inde  ad  exordio  Ecclesiae,  Matrimonium 
inter  res  sacras  habitum  esse  constat,  et  in¬ 
ter  sacrorum  solemnia  per  Sacerdotum  mi¬ 
nisterium  celebrari  solitum.  At  certe  si  esset 
contractus  humanus  tantum,  quales  sunt 
contractus  venditionum,  et  locationum  hu¬ 
manarum,  vel  politicum  vitae  genus,  qualia 
sunt,  ut  Calvinus  loquitur,  agricultura,  ton¬ 
strina,  ars  sutoria,  et  cementaria,  nunquam 
sancti  Patres  cum  rebus  sanctissimis  Matri¬ 
monium  conjunxissent. 

Tertullianus  in  ii.  libro  ad  uxorem,  ut 
ostendat,  quantum  intersit  inter  conjugium, 
quod  in  Ecclesia,  et  conjugium,  quod  apud 
ethnicos  celebratur  :  «  Unde  sufficiam,  in¬ 
quit,  ad  felicitatem  ejus  Matrimonii  enar¬ 
randam,  quod  Ecclesia  conciliat,  et  confir¬ 
mat  oblatio,  et  obsignatum  Angeli  renun¬ 


tiant,  Pater  ratum  habet.  »  Ambrosius  epist. 
70.  ad  Vigilium  :  «  Nam,  inquit,  cum  conju¬ 
gium  velamine  sacerdotali,  et  benedictione 
sanctificari  oporteat,  quomodo  potest  conju¬ 
gium  dici,  ubi  non  est  fidei  concordia?  » 
Plura  de  hoc  ritu  infra  suo  loco  afferemus. 

Quarta  ratio  ducitur  a  consensu  totius  Ec¬ 
clesiae  Graecae  et  Latinae,  ab  annis  saltem 
quingentis.  Nam  a  tempore  Magistri  senten¬ 
tiarum,  omnes  Theologi  summo  consensu 
docuerunt,  septem  esse  novae  legis  Sacra¬ 
menta,  et  in  eis  semper  Matrimonium  annu¬ 
merarunt.  Vide  Doctores  in  4.  dist.  26. 

Lucius  III.  qui  ante  annos  400.  sedit  in 
Concilio  multorum  Patriarcharum,  Archie- 
piscoporum ,  et  aliorum  Praelatorum  ,  ac 
Principum  Verona?  habito,  anathema  dixit 
iis,  qui  de  sacramento  Corporis  Domini,  de 
Baptismo ,  de  Matrimonio ,  de  Confessione 
peccatorum,  aliisque  Ecclesiae  Sacramentis 
aliter  sentirent,  quam  Romana?  Ecclesia?  fi¬ 
des  habeat  ;  ubi  videmus  Matrimonium  nu¬ 
merari  inter  ea  Sacramenta,  qua?  proprie 
novae  legis  sacramenta  dicuntur,  et  sunt. 
Habetur  hoc  decretum  Lucii  cap.  Ad  abolen¬ 
dam,  de  Haereticis. 

Concilium  Florentinum,  Graecis  et  Latinis 
consentientibus,  instructionem  Armenis  de¬ 
dit,  in  qua  Matrimonium  cum  Baptismo,  et 
Eucharistia,  aliisque  novae  legis  sacramentis 
enumeravit. 

Ac  ne  forte  aliquis  crederet,  Graecos  ab  ea 
fide,  et  confessione  postea  recessisse,  com¬ 
mode  accidit,  ut  paucis  ante  annis,  id  est, 
anno  Domini  1S76.  Hieremias  Patriarcha 
Constantinopolitanus,  nomine  suo,  et  reli¬ 
quorum  Graeciae  Praesulum,  censuram  ede¬ 
ret  ad  confessionem  Augustanam  Lnthera- 
norum,  in  qua  Censura  cap.  7.  legimus,  Ma¬ 
trimonium  divinum  Sacramentum  esse,  at¬ 
que  unum  ex  illis  septem,  quae  Christus,  et 
Apostoli  Ecclesiae  tradiderunt,  ubi  etiam  al¬ 
legatur  cap.  5.  adEphes. 

Ex  quo  testimonio  duo  quaedam  obiter 
colligi  possunt,  contra  mendacia  adversa¬ 
riorum.  Primum,  si  Graeci,  qui  a  Romani 
Pontificis  obedientia  longo  jam  tempore  re¬ 
cesserunt,  Matrimonium  inter  Sacramenta 
numerant ;  non  igitur  est  hoc  dogma  pro¬ 
prium  Pontificiorum.  Deinde,  si  Graeci,  qui 
Apostolum  non  nisi  Graece  legunt,  ex  cap.  v. 
ad  Ephes.  Sacramentum  Matrimonii  colle¬ 
gerunt;  non  igitur  Latini  ex  ignorantia  Grae¬ 
cae  linguae,  vel  ex  sola  vocula  Sacramentum , 
in  editione  vulgata  Latina  reperta,  Sacra- 

mentum  Matrimonii  fabricati  sunt,  ut 
Lutherus,  Calvinus,  Beza,  Kemnitius  men¬ 
tiuntur. 

Porro  hic  tantus  Ecclesiarum  consensus, 
piis  ac  modestis  Christianis  sufficere  omnino 
deberet,  etiamsi  argumentum  praeterea  nul¬ 
lum  haberemus.  Nam  in  Scripturarum  et 
Patrum  explicatione  facile  labi  possumus ; 
at  quod  Ecclesia  nunquam  deficiat,  quod¬ 
que  errare  nequeat,  tam  aperte,  tam  lucu¬ 
lenter,  tam  diserte  ab  ipso  Christo,  et  ab 
ejus  Apostolo  dictum  est,  ut  nihil  apertius, 
nihil  clarius,  nihil  expressius  dici  possit. 

Tu  es  Petrus,  et  super  hanc  petram  aedifi¬ 
cabo  Ecclesiam  meam ,  et  portae  inferi  non 
praevalebunt  adversus  eam ,  Matth.  xvi.  (l). 
Ecclesia  Dei  vivi  est  columna  et  firmamentum 
veritatis ,  I.  Timoth.  hi.  (2). 

Scripturarum,  inquit  Augustinus  lib.  i. 
contra  Cresconium,  cap.  23  :  «A  nobis  te¬ 
netur  veritas,  cura  hoc  facimus,  quod  uni¬ 
versae  jam  placuit  Ecclesiae,  quam  ipsa  Scri¬ 
pturarum  commendat  auctoritas  :  ut  quo¬ 
niam  sancta  Scriptura  fallere  non  potest, 
quisquis  falli  metuit  hujus  obscuritate  quae¬ 
stionis,  eamdem  Ecclesiam  de  illa  consulat, 
quam  sine  ulla  ambiguitate  sancta  Scriptura 
demonstrat.  » 


CAPUT  V. 

Solvuntur  argumenta  adversariorum. 

Sed  jam  adversariorum  argumenta  dilua¬ 
mus.  Primum  argumentum  est  Lutheri  in 
lib.  de  captivit.  Babylon,  cap.  de  Matrimo¬ 
nio,  et  Calvini  lib.  iv.  Institut.  cap.  19.  §.  34. 
«  Nusquam  legitur,  aliquid  gratiae  Dei  acce¬ 
pturum,  quisquis  uxorem  duxerit;  quin  nec 
signum  divinitus  est  institutum  in  Matrimo¬ 
nio.  Accedit  praeterea,  quod  etiamsi  signum 
esse  possit  conjugium  humanum,  conjunctio¬ 
nis  Christi  cum  Ecclesia,  non  tamen  inde 
Sacramentum  aliquod  colligi  potest.  Nam 
etiam  coeli,  qui  enarrant  gloriam  Dei,  signi¬ 
ficant  Apostolos,  et  Sol  Christum  designat, 
et  stella  a  stella  differens  in  claritate,  sig¬ 
num  est  Apostolo  resurrectionis  mortuo¬ 
rum  :  denique  in  Evangelio  plurima  signa 
regni  coelorum  in  parabolis  Domini  inve¬ 
niuntur  ;  significatur  enim  regnum  coelorum 


per  semen,  per  granum  sinapis,  per  fermen¬ 
tum  etc.  et  tamen  nulla  colliguntur  ex  tot 
signis  Sacramenta  proprie  dicta.  » 

Respondeo  :  primo,  falsum  utherus  assu¬ 
mit,  ut  supra  ex  Scripturis,  et  Patribus  de¬ 
monstravi.  Secundo,  non  est  argumentum 
solidum  ab  auctoritate  negativa  sacrae  Scri¬ 
pturae,  cum  satis  jam  Catholici  probaverint 
multa  esse  tradita  ab  Apostolis,  quae  non 
sunt  litteris  Sacris  mandata. 

Adde,  quod  Philippus  in  Apologia  Confes¬ 
sionis  Augustanae,  art.  13.  et  Kemnitius  in 
2.  par.  Examinis,  pag.  1219.  agnoverunt, 
hoc  Lutheri  argumentum  nihil  valere.  Et 
ideo  admisit  Philippus,  habere  Matrimo¬ 
nium  promissionem  aliquam  gratiae  ;  Kem¬ 
nitius  autem  et  signum  externum,  et  gratiae 
promissionem  admisit,  licet  aliunde  nolint 
Matrimonium  esse  sacramentum  proprie  di¬ 
ctum. 

Ad  illam  confirmationem,  dico,  non  ex 
quolibet  signo  sacramentum  colligi,  sed  tan¬ 
tum  ex  signo  a  Deo  instituto,  et  cui  sit  an¬ 
nexa  gratia.  Quae  omnia  inveniuntur  in  Ma¬ 
trimonio;  est  enim  signum  conjunctionis 
Christi  cum  Ecclesia,  ad  hoc  plane  institu¬ 
tum,  ut  ostendimus  ex  insolubilitate  ejus  ;  et 
praeterea  habet  annexam  gratiam,  ut  antea 
docuimus.  At  illa  signa,  quae  Lutherus  et 
Calvinus  proferunt,  neque  gratiam  annexam 
habent,  nec  sunt  proprie  a  Deo  instituta; 
non  enim  Deus  creavit  coelos,  ut  Apostolos 
significarent,  sed  ex  naturali  eorum  proprie¬ 
tate  ducit  Scriptura  similitudinem,  ad  offi¬ 
cium  Apostolorum  explicandum.  Et  idem  de 
omnibus  aliis  similibus  intelligendum  est. 

Secundum  argumentum  Lutheri :  <i  Matri¬ 
monium  fuit  ab  initio  mundi,  et  adhuc  per¬ 
manet  etiam  apud  infideles,  nec  minus  ve¬ 
rum,  et  sanctum  est  apud  illos,  quam  apud 
nos  :  et  contra  inveniuntur  apud  fideles  im¬ 
pii  conjuges,  quibusvis  Gentibus  pejores.  At 
apud  infideles  Matrimonium  non  est  sacra¬ 
mentum,  ergo  nec  apud  fideles  :  vel  si  est 
apud  eos  sacramentum,  ergo  non  est  sacra¬ 
mentum  novae  legis  proprium.  »  Idem  argu¬ 
mentum  faciunt  Philippus,  et  Kemnitius  loco 
notato. 

Respondeo,  non  desunt  Catholici,  qui  ad¬ 
mittant,  Matrimonium  non  esse  Sacramen¬ 
tum  proprium  novae  legis,  sed  fuisse  in  lege 
veteri,  etiamsi  apud  Judaeos,  et  a  Christo 
non  tam  institutum,  quam  confirmatum.  Ita 


(1)  Matth.  XVI,  18.  -  (2)  I  Tim.  III,  15. 

enim  docet  Alphonsus  u  Castro  libro XI.  con¬ 
tra  haereses,  verbo  Nuptiae,  baeresi  3.  et  Pe¬ 
trus  a  Soto,  lect.  2.  de  Matrimonio,  et  alii, 
quidam,  quorum  rationes  sunt  praecipue 
tres.  Prima,  quia  Apostolus  ad  Ephes.  5.  de 
conjugio  AdamietEvae,  dicit :  Sacramentum 
hoc  magnum  est ,  elc.  (1).  [Secunda,  quia  Ge¬ 
nes.  i.  Deus  benedixit  conjugio  Adami  et 
Eva;;  ex  quo  videtur  gratiam  signo  adjun¬ 
xisse.  Tertia,  quia  Leo  epist.  92.  ad  Rusti¬ 
cum,  dicit,  nuptias  ab  initio  sic  institutas,  ut 
haberent  in  se  Christi,  et  Ecclesiae  Sacra¬ 
mentum. 

Sed  profecto  non  video  quemadmodum  id 
tuto  defendi  possit.  Nara  Concilium  Florenti¬ 
num,  numerat  Matrimonium  inter  sacramen¬ 
ta  novae  legis,  et  distinguit  sacramenta  legis 
veteris  a  sacramentis  legis  novae,  quod  illa 
non  conferrent  gratiam,  ista  conferant  gra¬ 
tiam.  Et  Concilium  Trident.  sess.  24.  can.  4. 
disertis  verbis  tradit ,  sacramentum  Matri¬ 
monii  a  Christo  in  nova  lege  institutum  :  et 
in  ipso  decreto  ,  quod  canones  antecedit, 
Concilium  docet,  Matrimonia  Christianornm, 
gratia  praestare  connubiis  veterum. 

Quae  etiam  sententia  fuit  veterum  Theolo¬ 
gorum  :  nam  S.  Thomas  in  4.  dist.26.  quaest. 
2.  artic.  2.  et  3.  scribit  Matrimonium  institu¬ 
tum  fuisse  in  officium  naturae,  in  statu  inno- 
centiae,  deinde  in  statu  naturae  corruptae, 
fuisse  illi  additum,  ut  esset  in  remedium;  et 
tandem  in  lege  nova,  a  Christo  institutum 
fuisse  in  sacramentum.  S.  etiam  Bonaventu- 
ra  in  4.  dist.  26.  artic.  2.  quaest.  2.  docet, 
Matrimonium  in  lege  nova  tantum  habere 
annexam  veram  gratiam.  Ex  quo  intelligimus 
euradem  auctorem,  cum  supra  asseruit,  Sa¬ 
cramentum  fuisse  Matrimonium  in  statu  in¬ 
nocentiae,  non  esse  locutum  de  Sacramento, 
quale  nunc  est.  Scolus  praeterea  eadem  dis¬ 
tine.  26.  quaest.  unica,  conclusione  4.  aper¬ 
tissimis  verbis  docet,  Matrimonium  non  fuisse 
Sacramentum  ante  Christi  adventum,  sed 
nunc  demum  in  lege  nova  a  Christo  institu¬ 
tum.  Quod  idem  ex  recentioribus  docent, 
Ruardus  in  explicatione  art.  18.  Lovanien- 
sium,  et  Dominicus  a  Soto,  in  4.  dist.  26. 
quaest.  2.  art.  2.  et  alii  permulti. 

Et  denique  accedit  manifesta  ratio.  Nam 
si  Matrimonium  sacramentum  fuisset  ante 
Christi  adventum,  vel  fuisset  institutum  in 
statu  innocentiae,  vel  postea  :  non  in  statu 
innocentiae,  quia  tunc  nulla  fuit  necessitas 


gratiae  sacramentalis,  cum  nulla  esset  con¬ 
cupiscentia,  vel  difficultas;  neque  ullo  reme¬ 
dio  contra  peccatum  opus  esset.  In  statu  au¬ 
tem  naturae  corruptae,  non  legitur  ulla  insti¬ 
tutio  Matrimonii  facta,  in  toto  veteri  Testa¬ 
mento,  sed  tantum  restrictio  quaedam,  quoad 
personas  contrahentes,  Levit,  xvm. 

Praeterea  in  Testamento  veteri,  permissio¬ 
ne  Dei  licita  erant  poligamia,  et  repudium  ; 
quae  duo  pugnant  cum  ratione  signi,  et  ideo 
tunc  ne  signum  quidem  erat  Matrimonium, 
neque  erat  eo  tempore  gratia  tam  necessaria 
in  Matrimonio,  quam  nostro  [tempore  est, 
cum  facile  potuerint  homines  illius  tempo¬ 
ris,  vel  multitudine  uxorum,  vel  libello  repu¬ 
dii  occurrere  illis  difficultatibus,  ob  quas 
nostro  tempore  gratiam  requiri  docuimus.  Et 
quamvis  eo  tempore  tenerentur  Haebrei  in¬ 
stituere  filios  in  fide,  et  religione  Dei :  tamen 
hic  finis,  erat  extrinsecus  Matrimonio  illo¬ 
rum,  intrinsecus  autem  est  Matrimonio  Chri¬ 
stianorum.  De  qua  revide Ituardum  loco  no¬ 
tato. 

Neque  tria  illa  argumenta  convincunt. 
Nam  ad  primum  jam  ante  respondimus,  Apo¬ 
stolum  Paulum  eo  loco  nomen  sacramenti 
non  tribuere  conjugio  primorum  parentum, 
sed  nuptiis  fidelium.  Deinde  etiamsi  conju¬ 
gium  Adami,  etEvae  significasset  conjunctio¬ 
nem  Christi  et  Ecclesiae,  ut  revera  per  mo¬ 
dum  figurae  significavit :  tamen  non  potuit 
dici  sacramentum  proprie  dictum,  qualia 
sunt  nostra  sacramenta,  quia  defuit  illi  pro¬ 
missio  gratiae. 

Ad  secundum  respondeo,  benedictionem 
illam  fuisse  corporalem,  non  spiritualem  : 
inde  enim  foeeunditas  corporibus,  non  auxi¬ 
lium  gratiae  spiritibus  attributa  est.  Quod 
recte  probat  Augustinus  lib.  xiil.  Confessio¬ 
nem,  cap.  24.  ex  eo,  quod  eadem  benedictio 
data  legitur  piscibus,  et  avibus. 

Ad  tertium  dico  S.  Leonem  don  dixisse, 
ab  initio  mundi  nuptias  habuisse  Christi  et 
Ecclesiae  sacramentum;  sed  ab  initio  suae  in¬ 
stitutionis  :  quod  recte  intelligi  potest  de 
nova  institutione  per  Christum.  Deinde  si 
Leo  dixisset,  ab  initio  mundi,  id  etiam  esset 
verum,  quia  conjugium  primum,  quod  Ada¬ 
mi  et  Evae  fuit ;  incarnationem  Dominicam 
repraesentavit  :  sed  non  ideo  conjugium  il¬ 
lud,  et  multo  minus  cactera  sacramenta 
proprie  dicta  fuerunt. 

Ilis  explicatis,  ad  argumentum  respondeo, 


(I)  Eph.  V,  32. 

Matrimonium  fuisse  ab  initio  mundi,  et  nunc 
etiam  esse  apud  infideles,  ut  contractum  ci¬ 
vilem,  et  in  officium  naturae ;  sed  non  fuis¬ 
se,  nec  esse  verum  Sacramentum,  nisi  apud 
Christianos,  ut  Augustinus  disertis  verbis 
docet,  lib.  de  fide,  et  operibus,  c.  7.  et  de 
bono  conjugali,  cap.  24.  Quare  falsum  est, 
quod  Lutherus  assumit,  Matrimonium  esse 
jeque  sanctum  apud  infideles,  et  fideles  : 
nam  Augustinus  locis  notatis,  apertissime 
scribit,  Matrimoniis  infidelium  deesse  sacra¬ 
menti  sanctitatem, [quic  Matrimoniis  fidelium 
minime  deest. 

Ad  illud,  quod  addebat  Lutherus  conjuges 
impios,  ct  omnibus  gentilibus  pejores  inve¬ 
niri  apud  fideles,  respondeo,  non  pollui  sa¬ 
cramenti  sanctitatem  per  malos  mores  eo¬ 
rum,  qui  saci'amenta  percipiunt,  nam  alio- 
qui  etiam  *  Baptismum,  et  Eucharistiam 
sacramenta  esse  negaremus  :  multi  enim, 
qui  ista  sacramenta  percipiunt,  sccpenumero 
ipsis  ethnicis  sunt  pejores.  Adde,  quod  si 
apud  fideles  aliqui  sunt  conjuges  impii,  mul¬ 
ti  tamen  pii,  et  sancti  sunt  :  apud  Gentes 
autem  omnes  sunt  impii,  nullus  sanctus. 

Tertium  argumentum  est  Calvini,  lib.  iv. 
cap.  19.  §.  34  :  «  Non  satis  est,  Matrimonium 
esse  a  Deo,  ut  Sacramentum  censeri  possit; 
nam  etiam  agricultura,  et  ars  sutoria  est  a 
Deo,  nec  tamen  est  sacramentum  :  sed  re¬ 
quiritur,  ut  sit  caeremonia  exterior  a  Deo 
posita,  ad  confirmandam  promissionem,  ni¬ 
hil  tale  esse  in  Matrimonio,  pueri  quoque 
judicabunt.  » 

Respondeo  :  de  propositione  hujus  argu¬ 
menti  multa  disputavimus,  in  primo  lib.  de 
Sacramentis  in  genere,  ubi  ostendimus,  sa¬ 
cramentum  non  esse  institutum  ad  confir¬ 
mandam  promissionem,  sed  ad  significan¬ 
dum,  et  conferandam  gratiam.  Sed  etiam  si 
propositio  esset  vera,  nihil  concluderet  argu¬ 
mentum,  quia  falsa  est  assumptio.  Ipsa  enim 
externa,  et  visibilis  conjunctio  viri,  et  femi¬ 
na;,  quae  per  solemnia  verba  coram  Ecclesia 
fieri  solet,  caeremonia  externa  est,  atque  a 
Deo  instituta  ;  et  ex  ea  confirmari  potest 
promissio  illa  divina,  quod  Ecclesiam  suam 
Christus  nunquam  omnino  sit  deserturus,  id 
enim  per  Matrimonium  significari,  ex  Paulo 
demonstravimus  ad  Ephes.  v. 

Neque  obstat,  quod  conjunctio  illa  viri  et 
feminae,  sit  res  naturalis,  et  usitata  etiam 
apud  ethnicos  :  nam  res  naturales  si  ad  ali¬ 
quid  significandum  referantur,  caeremoniae 
dici  possunt.  Manducare  panem,  et  bibere 

vinum,  res  naturalis  est,  et  apud  omnes  ho¬ 
mines  usitata,  et  tamen  ipsi  etiam  Calvini  - 
stae  in  sua  Coma  sancta,  quam  vocant,  cum 
panem  manducant,  ct  vinum  bibunt,  caire- 
moniam  externam  se  exercere  non  made 
arbitrantur,  quia  manducant,  et  bibunt,  ut 
Christi  mortem  repraesentent ;  et  eodem  mo¬ 
do  tum  nos,  tum  illi,  cum  Baptizamus,  aqua 
corpus  abluimus,  quod  usitatum  est  vulgo 
apud  omnes ;  et  tamen  sacram  caeremoniam 
vere  exercemus,  quia  ablutionem  illam  ex¬ 
ternam,  ad  internam  ablutionem  significan¬ 
dam  referimus. 

Quartum  argumentum  est  ejusdem  Calvi¬ 
ni  ibidem  §.  30.  et  Kemnilii  in  2.  pair.  Exam. 
pag.  1207.  :  «  Pontificii  Matrimonium  im¬ 
munditiem,  et  pollutionem,  et  carnales  sor¬ 
des  appellant ;  ei'go  secum  ipsi  pugnant, 
cum  Matrimonium  sacramentum  esse  vo¬ 
lunt  ;  neque  enim  Sacramentum  immundi¬ 
ties,  et  pollutio,  ac  sordes  dici  potest.  » 
Antecedens  Calvinus  non  probat,  notat  qui¬ 
dem  ad  marginem  loca  quaedam  Magistri 
Sententiarum, et  Gratiani,  sed  in  nullo  eorum 
locorum  invenire  potui  aliquid,  quod  ad 
rem  faceret.  Kemnitius  autem  probat  ex 
epistola  Siricii  Papae  ad  Hiraerium  Taraco- 
nensem,  ubi  verba  illa  :  Qui  in  carne  sunt, 
Deo  placere  non  possunt ,  ad  conjugium  ac¬ 
commodari  videntur  ;  quasi  in  carne  sint, 
et  Deo  placere  non  possint,  qui  nuptiis  co¬ 
pulantur.  Ibidem  etiam  sacerdotibus  nuptiae 
interdicuntur,  ob  illa  verba  Scripturae,  quae 
proprie  ad  Sacerdotes  pertinent  :  Sancti  es¬ 
tote,  quoniam  e<jo  sanctus  sum;  et,  Mundami¬ 
ni ‘,  qui  fertis  vasa  Domini.  Atque  haec  est 
epistola,  quam  solet  citare  Calvinus,  quan¬ 
do  Catholicis  objicit,  quod  Matrimonium  ut 
pollutionem  rejiciant,  ut  videre  est  lib.  iv. 
Instit.  cap.  12.  §.  24. 

Respondeo  primum,  argumentum  hoc  to¬ 
tum  mendacio  et  calumnia  niti  :  nusquam 
enim  Catholici  legitimum  Matrimonium, 
pollutionem,  aut  immunditiem  vocant.  Siri- 
cius  enim  antiquissimus,  et  sapientissimus 
Pontifex,  non  conjugia  damnat,  sed  sacrile¬ 
gia,  quai  falso  a  Lutheranis  conjugia  nomi¬ 
nantur.  Reprehendit  enim  c.  6.  et  7,  Mona¬ 
chos,  et  Sacerdotes,  qui  illicitis  nuptiis  im¬ 
plicari  volebant,  quibus  ex  Apostolica  do¬ 
ctrina  conjugia  interdicta  esse  noscuntur; 
ac  de  his  dicit  :  Qui  incarne  sunt,  Deo  pla¬ 
cere  non  possunt.  Sacerdotes  enim  in  carne 
esse,  id  est,  carnaliter  vivere  convincuntur, 
cum  ad  conjugia  sibi  interdicta  aspirant. 

Capite  autem  5.  ubi  nomen  pollutionis  habe¬ 
tur,  reprehendit  eos,  qui  post  actam  poeni¬ 
tentiam,  ad  pristinas  sordes  redeunt.  Nemo 
autem  agit  poenitentiam,  quod  legitime  nu¬ 
pserit,  vel  uxorem  duxerit ;  quare  id  sequi¬ 
tur,  ut  illicitum  aliquod  Matrimonium  re¬ 
prehenderit. 

Adde,  quod  si  iu  actu  Matrimonii  turpitu¬ 
dinem,  et  immunditiem  aliquam  esse  dicere¬ 
mus  ratione  concupiscentia;,  et  rebellionis 
membrorum,  nihil  diceremus  divinis  litteris 
repugnans.  Nam  I  Regum  xxi,  interrogavit 
sacerdos  a  Davide ,  petente  panes  proposi¬ 
tionis  :  Si  mundi  sunt  pueri,  maxime  a  mulie¬ 
ribus  ?  Et  respondit  David  :  Et  quidem  si  de 
mulieribus  agitur ,  continuimus  nos  ab  heri,  et 
nudius  tertius  (1)  ?  Ex  quo  loco  recte  probat  S. 
Hieronymus  lib.  i.  in  Jovinian.  actum  car¬ 
nalem  etiam  in  conjugatis,  immunditiem 
dici  posse.  Et  Apoc.  xiv  :  Hi  sunt,  qui  cum 
mulieribus  non  sunt  coinquinati  ;  virgines  enim 
sunt  (2)  quo  loco  coinquinatio  vocatur  om¬ 
nis  actus,  quo  perit  virginitas  :  per  Matri¬ 
monium  autem  virginitatem  perire,  negari 
non  potest. 

Denique,  si  nihil  turpe  in  actu  conjugii 
est,  cur  homines  erubescunt,  neque  coram 
aliis  eum  actum  exercere  audent  ?  et  cur 
Levit,  xviii.  et  xx.  perpetuo  instrumenta 
ejus  actus,  turpitudinis  vocabulo  appellan¬ 
tur?  Quare  propter  hujusmodi  inquinatio¬ 
nem,  de  qua  loquitur  Apocalypsis;  et  im¬ 
munditiem  ,  de  qua  Abimelech  in  libris 
Regum,  -et  turpitudinem,  de  qua  Moses  in 
Levitico  :  recte  dici  potest  Sacerdotibus  : 
Mundamini  qui  fertis  vasa  Domini. 

Prieterea  I  Corinth.  vii,  Apostolus  virgi¬ 
nem  conferens  cum  conjugata,  dicit  :  Virgo 
cogitat  quae  Domini  sunt,  quomodo  placeat 
Deo,  ut  sit  sancta  corpore  et  spiritu  (3).  Placet 
igitur  Yirgo  Deo  aliquo  modo,  quo  non  pla¬ 
cet  conjugata ;  et  sancta  est  virgo  corpore  et 
spiritu,  aliquo  modo  quo  sancta  non  est  con¬ 
jugata  :  quamobrem  non  male  dici  posset  de 
conjugatis  :  Qui  in  carne  sunt,  Deo  placere 
non  possunt  ;  id  est,  qui  carnalibus  curis  ob 
nuptias  sunt  implicati,  cogitant  quae  mundi 
sunt,  quomodo  placeant  uxori,  et  ideo  Deo 
placere  non  possunt  eo  gradu,  quo  placere 
potest  virgo.  Et  ad  eumdem  modum  Sacer¬ 
doti  ob  coelibatum  recte  accommodatur  il¬ 
lud  :  Sancti  estote ,  nimirum  corpore  et  spi¬ 
ritu,  quo  modo  conjugati  sancti  esse  non 


possunt,  licet  ipsi  etiam  suo  modo  sancti 
sint. 

Quintum  argumentum  est  eorumdem  Cal¬ 
vini,  et  Kemnitii  iu  locis  iisdem  :  «  Si  Ma¬ 
trimonium  esset  sacramentum,  certe  non  pug¬ 
naret  cum  aliis  sacramentis.  At  Pontificii 
docent,  non  posse  Ordinis  sacramentum  cum 
Matrimonio  simul  consistere  ;  igitur  vel  Ma¬ 
trimonium  non  est  sacramentum,  vel  ipsi 
secum  Pontificii  pugnant.  » 

Respondeo  :  non  arcentur  Sacerdotes  a 
Matrimonio  propter  sacramentum  ,  quod 
in  Matrimonio  est,  sed  propter  impedimen¬ 
ta,  et  saeculares  curas,  quee  necessario  Ma¬ 
trimonium  consequuntur .  Siquidem  qui 
uxores  duxerunt,  et  ex  consensu  mutuo  con¬ 
tinentiam  perpetuam  profitentur,  sacris  or¬ 
dinibus  initiari  possunt,  et  tamen  simul,  et 
veri  conjuges  (nec  enim  per  votum  continen¬ 
tiae  vinculum  solvitur,  aut  sacramentum 
perit)  et  Sacerdotes  sunt,  quare  non  pug¬ 
nant  sacramenta  inter  se.  Esse  autem  in 
Matrimonio,  quando  liberis  opera  datur , 
multa,  quee  animum  a  rebus  divinis  necessa¬ 
rio  avocent,  Apostolus  docet  I  Corinth.  vii  : 
Qui  cum  uxore  est,  sollicitus  est  quae  sunt  mun¬ 
di,  qnomodo  placeat  uxori,  et  divisus  est  (4), 
et  ibidem  hortatur  conjuges,  saltem  ad  tem¬ 
pus  ex  consensu  ab  actu  conjugii  se  absti¬ 
neant,  ut  vacent  orationi.  Itaque  non  pro¬ 
pter  Sacramenti  sanctitatem  ,  sed  propter 
ejusmodi  impedimenta  Sacerdotibus  Matri¬ 
monium  interdicitur. 

Sed  contra  solutionem,  Calvinus  aliud 
argumentum  profert.  Est  igitur  sextum  ar¬ 
gumentum  :  «  Coitus  pars  sacramenti  est, 
nec  sine  eo  Matrimonium  Sacramentum  est. 
ut  habet  Magister  lib.  iv.  Sententiarum, 
dist.  26.  et,  Gratianus  27.  queest.  2.  canon. 
Non  est  dubium,  et  can.  Cum  societas  :  nam 
per  eum  figuratur  conjunctio  Christi  cum 
Ecclesia,  per  naturae  conformitatem,  dum 
scilicet  efficiuntur  conjuges  una  caro.  Ergo 
si  a  sacramento  non  arcentur  Sacerdotes, 
non  solum  a  vinculo,  sed  nec  ab  ipso  coitu 
debent  arceri  :  aut  certe  quod  unum  su¬ 
per  est ,  Matrimonium  sacramentum  non 
erit.  » 

Addit  ad  idem  comprobandum  Calvinus 
hoc  acutissimum,  scilicet,  argumentum  :  « In 
sacramento,  inquit,  conferri  gratiam  Spiri¬ 
tus  Sancti  affirmant  :  coitum  tradunt  esse 
sacramentum  :  in  coitu  negant  unquam  Spi- 


(1)  I  Reg.  XXI,  4.  —  (2)  Apo.  XIV,  4.  —  (3)  I  Corinth.  VII,  34.  —  (4)  I  Corinth.  VII,  33. 

ritum  sanctum  adesse.  »  Quam  ultimam 
propositionem  ex  Gratiano  probat,  canon. 
Connubia,  32.  qusest.  2. 

Respondeo  :  de  copula  conjugali  duae  sunt 
opiniones  Catholicorum.  Quidam  enim  do¬ 
cent,  copulam  illam  neque  Sacramentum, 
neque  partem  sacramenti  esse  ;  sed  actum 
solum,  sive  officium  Matrimonii,  proinde 
quid  accidentalium  esse  respectu  sacra¬ 
menti  Matrimonii  Alii  volunt ,  copulam 
conjugalem  esse  partem  quamdam  Sacra¬ 
menti,  non  quidem  essentialem,  sed  integra- 
lem,  et  ideo  ante  copulam,  appellari  ratum, 
sed  non  consummatum. 

Omnes  tamen  in  eo  conveniunt,  quod  co¬ 
pula  non  sit  pars  essentialis,  et  propterea 
saerambntum  Matrimonii  totum,  ac  plenum 
quantum  ad  partes  essentiales,  inveniatur  in 
contractu  per  verba  de  praesenti  :  qua;  sen¬ 
tentia  est  etiam  veterum  Patrum,  ut  ex 
apertissimis  eorum  testimoniis  perspicuum 
est. 

Ambrosius  lib.  de  fnstitut.  virgin.  cap.  6  : 
« Non  defioratia,  inquit,  virginitatis,  facit 
conjugium,  sed  pactio  conjugalis.  »  Yide 
eumdem  lib.  ii.  in  Lucam,  cap.  2.  Idem  ha¬ 
bet  Augustinus  lib.  i.  de  nuptiis,  et  concup. 
cap.  \  1.  et  lib.  n.  de  consensu  Evangelista- 
rum,  cap.  l,  ubi  docet,  inter  B.  Virginem 
Mariam,  et  S.  Joseph,  verum  conjugium  si¬ 
ne  ulla  carnali  copula  fuisse.  Ad  idem  pro¬ 
positum  alia  quaedam  adducit  ex  Chrysosto- 
mo,  Isidoro,  Nicolao  Papa,  et  aliis,  Gratian. 
27.  qusest.  2. 

Ubi  tamen  observandum  est,  in  eadem 
quaestione  alligari  in  contrariam  sententiam 
Augustinum,  et  Leonem,  can.  Non  est  du¬ 
bium,  et  can.  Cum  societas.  Sed  uterque 
locus  sumptus  est  ex  epist.  Leonis  92. 
ad  Rusticum  Narbonensem,  et  depravate  al¬ 
legatur.  Nam  illa  verba  Leonis  :  «  Cum  so¬ 
cietas  nuptiarum  sic  ab  initio  constituta  sit, 
ut  pra;ter  sexuum  commixtionem  haberet  in 
se  Christi  et  Ecclesiae  sacramentum.  Gratia¬ 
nus  addita  negatione,  ita  legit  :  «  Cum  so¬ 
cietas  nuptiarum  sic  ab  initio  constituta  sit, 
ut  praeter  sexuum  commixtionem  non  habe¬ 
ret  in  se  Christi  et  Ecclesiae  sacramentum  », 
sed  emendandus  est  Gratiani  codex  ex  ipsa 
Leonis  epist.  Eodem  modo  emendandus  est 
textus  Magistri  lib.  iv.  dist.  26.  ubi  eadem 
loca,  cum  eadem  depravatione  habentur. 

Esse  autem  veriorem  lectionem,  qua;  caret 
negatione,  patet;  tum  quia  ita  habent  omnes 
codices  S.  Leonis,  tum  etiam  quia  illa  nega¬ 


tio  repugnat  sententiae  S.  Leonis.  Ille  enim 
docere  intendit,  concubinam  non  esse  veram 
uxorem  :  ut  autem  hoc  probet,  non  est  opus 
ut  ostendat  ad  Matrimonium  requiri  com¬ 
mixtionem  sexuum  ;  illa  enim  commixtio  in 
concubinatu  non  deest :  sed  ostendere  debet, 
quod  etiam  facit,  Matrimonium  non  tam  in 
copula  carnali  consistere,  quam  in  foedere 
nuptiali,  in  quo  est  sacramentum  Christi,  et 
Ecclesia;. 

His  praemissis,  ad  argumentum  Calvini 
respondeo,  duo  falsa  ad  ipso  affirmari.  Pri¬ 
mo,  coitum  sacramentum  esse,  vel  talem  sa¬ 
cramenti  partem,  ut  sine  eo  sacramentum 
esse  non  possit  :  id  enim  falsum  esse,  te¬ 
stantur  supra  citati  Patres.  Neque  obstat, 
quod  per  copulam  significetur  conjunctio 
Christi  cum  Ecclesia,  per  natura;  conformi- 
tatem :  nam  non  illa  sola  significatio  sacramen¬ 
tum  facit,  sed  etiam  significatio  conjunctionis 
Christi  cum  Ecclesia^  vel  cum  quavis  ani¬ 
ma,  per  amorem  spiritualem.  Quocirca  sj 
desit  copula,  significatio  quaedam  deerit, 
non  tamen  omnis  significatio,  et  ideo  conju¬ 
gium  illud  Sacramentum  quidem  erit,  sed 
aliqua  ex  parte  imperfectum,  et  non  con¬ 
summatum. 

Ad  illa  loca  Magistri,  et  Gratiani,  quae 
Calvinus  allegat,  jam  est  responsum,  loca 
esse  corrupta  :  unde  etiam  Magister,  et  Gra¬ 
tianus  laborant  in  eorum  explicatione.  Sed 
nulla  est  difficultas,  si  Leonis  epist.  consula¬ 
tur. 

Secundo  falso  Calvinus  assumit,  Sacerdo¬ 
tem  non  arceri  a  sacramento  Matrimonii,  ex 
Catholicorum  doctorum  sententia,  sed  solum 
a  coitu.  Arcentur  enim  plane  Sacerdotes  non 
a  coitu  tantum,  sed  etiam  a  sacramento  Ma¬ 
trimonii  ;  non  quidem  ratione  sacramenti,  ut 
supra  diximus,  sed  ratione  eorum,  qua;  sa¬ 
cramento  annexa  sunt.  Neque  est  absurdum, 
eos,  qui  unum  sacramentum  habent,  arceri 
ab  alio,  licet  utrumque  sanctum,  et  Deo  grui 
tum  sit,  quando  unius  ministerium  alterius 
functionem  impedit.  Nam  et  Apostoli,  Actor, 
vi.  rejecerunt  a  se  munus  ministrandi  men¬ 
sis,  ut  verbo  Dei,  et  orationi  diligentius  in¬ 
stare  possent  :  ettamen  utrumque  opus  pium, 
et  charitatis  erat.  Et  I.  Timot.  v,  reprehen¬ 
duntur  viduae,  qua;  ad  ministerium  Ecclesia; 
assumptae,  nubere  volebant  :  quia  nimirum 
non  facile  poterant  nuptiis  simul  et  mini¬ 
sterio  Ecclesia;  satisfacere. 

Ad  confirmationem  respondeo,  in  ea  quo¬ 
que  duo  esse  vitia.  Primum  est,  in  ilia  pro- 

positione  :  «  Coitum  tradunt  sacramentum, 
esse  »,  nullus  enim  Catholicorum,  quod 
sciam,  hoc  tradit;  sed  ut  antea  docui,  aliqui 
id  simpliciter  negant,  aliqui  solum  admittunt 
esse  partem  quamdam  integrantem  Sacra¬ 
menti. 

Ex  qua  sententia  non  sequitur,  quod  Cal¬ 
vinus  sequi  existimat,  in  coitu  debere  ordi¬ 
narie  sacramentalem  gratiam  dari :  gratia  si¬ 
quidem  ex  Catholicorum  sententia  tunc  da¬ 
tur,  cum  conjuges  per  verba  de  preesenti 
Matrimonium  contrahunt ;  tunc  enim  sacra¬ 
mentum,  quod  attinet  ad  ejus  essentiam, 
proprie  ministratur. 

Alterum  vitium  est  in  illa  propositione  : 

<(  In  coitu  negant  unquam  Spiritum  sanctum 
adesse,  »  nam  in  primis  verba  illa  a  Gratia¬ 
no  relata,  Origenis  sunt,  homil.  6.  in  Nu- 
mer.  Origenes  autem  non  est  tanta)  auctori¬ 
tatis  in  Ecclesia,  ut  ejus  sententia  necessa¬ 
rio  approbanda  sit. 

Deinde  eo  loco  Origenes  nihil  affirmat  ; 
ait  enim  disertis  verbis  :  «  Ego  autem,  licet 
non  usquequaque  pronuntiem,  puto  tamen, 
ctc.  » 

Praeterea  verba  illa  Origenis,  quibus  do¬ 
cet,  in  opere  conjugali  non  dari,  sive  non 
adesse  praesentiam  Spiritus  sancti,  non  signi¬ 
ficant  nullo  modo  adesse,  sed  non  adesse  ad 
eum  actum  efficiendum,  speciali  aliquo  au¬ 
xilio.  Id  enim  Origenes  docet,  non  omnia 
sanctorum  opera  fieri  a  Spiritu  sancio.  Quae¬ 
dam  enim  sunt  aliquando  mala  opera,  quae 
etiam  a  Sanctis  fiunt,  et  ea  non  fiunt  a  Spi¬ 
ritu  sancto ;  quaedam  sunt  bona,  sed  natu¬ 
ralia,  et  ideo  non  exigunt  peculiarem  Spiri¬ 
tus  sancti  praesentiam ;  imo  nec  decet  ea 
tribuere  peculiari  Spiritus  sancti  auxilio.  Et 
in  hoc  genere  ponit  Origenes  conjugale  opus, 
nec  male  existimat,  ad  opus  hoc  naturam 
sufficere,  neque  esse  necessarium,  neque  de¬ 
cere  illud  tribuere  Spiritui  sancto.  Cum  hoc 
nutem  Origenis  pronuntiato  recte  cohaeret, 
per  actum  conjugalem  posse  acquiri  gratiam 
Spiritus  sancti,  quando  actus  iste  est  actus 
justitiae,  vel  obedientiae,  vel  charitatis  :  nam 
harum  omnium  virtutum  esse  potest.  Unde 
S.  Augustinus  lib.  iv.  in  Julian.  cap.  5.  di¬ 
cit,  bonum  beatificum  esso,  quando  quis  u- 
titur  conjugis  carne  non  ad  libidinem  explen¬ 
dam,  sed  ad  sobolem,  ob  Dei  gloriam  propa¬ 
gandam.  Sed  in  tali  opere  voluntas  illa,  qua) 
actum  conjugalem  eligit  ad  Dei  gloriam,  Dei 
sine  dudio  auxilio  indiget:  opus  autem  ipsum 
conjugale  ex  voluntate  illa  sequitur  per  na¬ 


turalia  instrumenta,  sine  novo  ac  speciali 
Dei  auxilio,  ut  Origenes  volebat. 

Septimum  argumentum  Kemnitii  est  in  2. 
par.  Examinis  pag.  1220.  «  Sacramentis  pro¬ 
prie  dictis  annexa  debet  esse  promissio  gra¬ 
tia)  non  cujuscumque,  sed  reconciliationis, 
et  remissionis  peccatorum  :  talis  promissio 
Matrimonio  deest.  » 

Respondeo,  nititur  argumentum  falso  fun¬ 
damento,  quod  omnia  sacramenta  sint  insti¬ 
tuta  ad  remissionem  peccatorum  :  quod  fun¬ 
damentum  non  semel  evertimus,  tum  in  i. 
lib.  de  Sacramentis  in  genero,  tum  in  iv.  lib. 
de  Eucharistia.  Et  sane  ex  ipsa  Eucharistia 
fundamentum  illud  solidissime  evertitur.  Eu¬ 
charistiam  enim  sacramentum  esse  proprie 
dictum,  omnes  concedunt,  et  eam  tamen  non 
ad  peccata  remittenda,  sed  ad  vitam  spiritua¬ 
lem  per  baptismum  acquisitam,  alendam,  et 
conservandam,  institutam  esse,  species  ipsae 
sacramenti  testantur  :  ideo  enim  in  specie 
panis,  et  vini  hoc  sacramentum  datur,  ut  in 
eo  nobis  cibum  dari  ad  vitam  sustentandam 
intelligamus. 

Octavum  argumentum  ejusdem,  sumitur 
ex  materia,  et  forma  hujus  sacramenti  :  de 
qua  re  disseremus  in  sequenti  controversia. 

Nonum  argumentum  Kemnitii  sumitur  ex 
eo,  quod  sancti  Patres  antiqui,  et  vetera 
Concilia,  ante  Constantiensc,  et  Florentinum, 
non  tradiderunt  Matrimonium  esse  sacramen¬ 
tum  ;  et  ex  Doctoribus  Durandus  cum  iis, 
quos  ipse  citat,  aperte  negat  Matrimonium 
esse  sacramentum  proprie  dictum,  sive  uni¬ 
voce  cum  aliis.  Ex  quibus,  mendacii  arguere 
conatur  Tridentini  Concilii  verba,  qua)  ad 
initium  sess.  24.  ita  habent  :  «  Matrimonium 
inter  nova)  legis  sacramenta  annumerandum 
sancti  Patres  nostri,  Concilia,  et  universalis 
Ecclesia)  traditio  semper  docuerunt.  » 

Respondeo,  ut  vera  sit  Concilii  sententia 
non  est  neccsse,  ut  omnes  Patres,  et  omnia 
Concilia  disertis  verbis  habeant,  Matrimo¬ 
nium  esse  sacramentum  :  sed  satis  est,  si 
aliqui  Patres,  et  aliqua  Concilia  id  habeant, 
et  nulli  Patres,  nullaque  Concilia  contrarium 
aliquando  docuerint  :  vel  si  quis  forte  con¬ 
trarium  senserit,  ejus  opinio  communi  judi¬ 
cio  reprobata  fuisse  monstretur. 

Porro  Patres  nonnullos  Matrimonium  pro 
sacramento  habuisse,  supra  nos  eorum  locis 
allegatis  docuimus,  ad  Kemuitium  pertine¬ 
bat,  aliquos  proferre,  qui  contrarium  sense¬ 
rint  ;  quod  tamen  nec  fecit,  nec  facere  po¬ 
tuit. 

Concilia  vetera  id  explicarunt,  quod  suis 
temporibus  in  controversiam  vocabatur ;  Ma¬ 
trimonium  videlicet  a  Deo  institutum,  rem¬ 
que  factam,  et  bonam  esse.  Utrum  autem 
sacramentum  esset  proprie  dictum,  non  fuit 
causa  cur  tractarent,  cum  nemo  de  illa  re 
tunc  ambigeret ;  Concilia  tamen  posteriora, 
causa  id  postulante,  declararunt  quod  a  ve¬ 
teribus  omissum  fuerat. 

Quod  ad  Durandum  attinet,  scripserat  ille 
initio  (ut  Capreolus  refert  in  4.  dist.  26.  qu. 
unica  art.  3.)  Matrimonium  non  esse  pro¬ 
prie  sacramentum.  Sed  quia  propterea  ma¬ 
le  apud  Catholicos  audiebat ;  in  posteriori 
editione  id  correxit,  atque  ait,  esse  Matrimo¬ 
nium  vere,  et  proprie  sacramentum,  sed  non 
univoce  ;  atque  istam  qusestionem  de  univo- 
catione,  logicam  esse  dixit,  ut  nimirum  non 
videretur  ab  aliis,  nisi  in  quaestione  logica  dis¬ 
sentire.  Sed  quamquam  ille  non  satis  isto 
colore  texit  errorem  suum,  videmus  tamen 
etiam  ante  Constantiense,  et  Florentinum 
Concilium,  pro  haereticis,  vel  de  haeresi  sus¬ 
pectis  habitos,  quij  Matrimonium  e  numero 
Sacramentorum  eximerent.  Quid  autem  vi¬ 
rium  habeant  argumenta  Durandi,  nunc  vi¬ 
debimus. 

Sit  igitur  decimum  argumentum,  quod  est 
primum  apud  Durandum  :  «  In  Sacramentis 
caderis,  id  quod  exterius  agitur,  excedit  di- 
ctamcn  rationis  naturalis,  nec  potest  reddi 
sufficiens  causa  illius,  nisi  per  lumen  fidei. 
At  quodexterius  agitur  in  Matrimonio,  na¬ 
turalem  causam  habet ;  non  igitur  sunt  uni¬ 
voce  sacramenta,  Matrimonium,  et  reliqua 
sex.  Major  propositio  probatur.  Nam  si  quis 
videat  in  Ecclesia  puerum  Baptizari,  et  igno¬ 
ret  mysteria  nostrae  fidei,  nunquam  reddere 
poterit  causam  ejus  ablutionis.  Non  enim 
ablutio  illa  fit,  ut  puer  refrigeretur,  aut  la¬ 
vetur  corporaliter,  qui  sunt  naturales  aqua? 
effectus;  sed  ut  justificetur  a  peccato  origi¬ 
nali,  qui  est  effectus  supernaturalis,  et  a  so¬ 
la  Dei  voluntate  dependens.  Et  idem  dici  pot¬ 
est  de  aliis  quoque  Sacramentis,  quae  sunt 
omnia  signa  voluntaria  a  Deo  instituta.  Pro¬ 
batur  quoque  minor  propositio.  Nam  Matri¬ 
monium  fit  ad  significandam,  et  efficiendam 
unionem  insolubilem  viri,  et  mulieris :  id 
autem  naturaliter  significant  verba  expri¬ 
mentia  mutuum  consensum,  et  ideo  si  eth¬ 
nicus  videat  Matrimonium  celebrari,  facile 
ausam  reddet,  cur  id  fiat.  Neque  satisfa¬ 
ciet,  si  quis  dixerit,  Matrimonium  esse  sacra¬ 
mentum  Christi,  et  Ecclesia;,  et  hunc  effc- 

ctum  non  significari  naturaliter,  nec  posse 
cognosci  ab  ethnico.  Nam  significatio  sacra¬ 
mentorum  principalis  est  ejus  rei,  quae  per 
sacramentum  efficitur  ;  sacramenta  enim  fa¬ 
ciunt  quod  significant.  Matrimonium  autem 
non  efficit  unionem  Christi  cum  Ecclesia, 
sed  unionem  masculi,  et  foemince  ;  et  ista 
unio  dicitur  ab  Augustino,  lib.  de  bono  con¬ 
jugali  cap.  7,  res  sacramenti.  » 

Respondeo  :  minor  propositio  falsa  est.  Nam 
non  est  quaslibet  unio  viri  et  faminse,  res 
sacramenti  hujus,  sed  unio  plane  insolubi¬ 
lis.  Etiamsi  enim  communi  consensu  conju¬ 
ges  hoc  vinculum  Matrimonii  consummati 
dirimere  vellent,  aut  a  summa  potestate  ec¬ 
clesiastica,  vel  temporali  dirimi  vellent  ; 
non  tamen  vinculum  solvi  posset.  Hanc  au¬ 
tem  tantam  unionem  non  significant  natura¬ 
liter  verba  illa  conjugum,  quae  dicuntur  in 
celebratione  Matrimonii:  ((Quem,  inquit 
Augustinus  loco  notato,  non  faciunt  inten¬ 
tum,  quid  sibi  velit  tanta  firmitas  vinculi 
conjugalis?  quod  nequaquam  puto  tantum 
valere  potuisse,  nisi  alicujus  rei  majoris  ex 
hac  infirma  mortalitate  hominum,  quoddam 
Sacramentum  adhiberetur  etc.  » 

Praeterea  unio  quam  significat  et  efficit 
sacramentum  Matrimonii,  est  unio  non  so¬ 
lum  corporum,  sed  etiam  animorum,  non 
qualiscumque,  sed  per  veram,  et  divinam 
charitatem,  ut  uxor  jungatur  viro,  ut  Eccle¬ 
sia  Christo  ;  et  vir  uxori,  ut  Christus  Eccle¬ 
sia;  ;  proinde  est  unio  sacrans,  et  sanctifi¬ 
cans  animas,  nisi  ponatur  obex ;  qua;  omnia 
nec  naturaliter  significari,  nec  nisi  lumine 
fidei  cognosci  possunt.  Quare  Matrimonium 
Christianum  non  minus  ad  placitum,  et  ex 
divina  institutione  significat,  quam  alia  sa- 
cramenta. 

Undecimum  argumentum,  quod  est  secun¬ 
dum  Durandi  :  «  Sacramenta  caetcra  consi¬ 
stunt  in  aliqua  re  sacra,  qua;applicatur  extrin¬ 
secus  suscipienti  a  ministro.  At  nihil  tale  in¬ 
venitur  in  Matrimonio  ;  non  igitur  Matrimo¬ 
nium  est  sacramentum  univoce  cum  cce- 
tcris.  Major  propositio  patet  inductive.  Nam 
in  Baptismo  applicatur  aqua,  sive  ablutio; 
in  Confirmatione  unctio ;  in  Eucharistia  pa¬ 
nis  consecratus  ;  in  Confessione  absolutio  etc. 
Minor  autem  propositio  certissima  est.  Nam 
in  Matrimonio  nihil  est  quod  applicari  pos¬ 
sit,  vel  debeat  :  nam  voluntas  conjugum  sig¬ 
no  expressa  sufficit.  Quod  si  quis  respon¬ 
deat,  applicari  in  hoc  Sacramento  signa  ip¬ 
sa  mutui  consensus,  non  omnino  satisfaciet ; 

nam  nunquam  ostendet  applicari  eo  modo 
ista  signa,  quo  modo  applicantur  Sacramen¬ 
ta  esetera.  Nam  reliqua  applicantur  necessa¬ 
rio  ab  alio ;  nemo  enim  seipse  baptizat,  ne¬ 
mo  se  absolvit  etc.  at  in  Matrimonio  ipsi 
conjuges  seipsos  ligant.  Praeterea  alia  Sacra¬ 
menta  non  possunt  conferri  in  absentes,  ne¬ 
que  uni  per  alium  :  nemo  enim  baptizat  ho¬ 
minem  absentem,  neque  ullus  per  procura¬ 
torem  baptizatur.  At  Matrimonium  inter 
absentes,  et  per  procuratorem  celebrari  po¬ 
test:  non  igitur  univoce  Matrimonium  est 
Sacramentum  cum  Baptismo ,  et  cajteris  sa¬ 
cramentis.  » 

Respondeo  :  neganda  est  hujus  argu¬ 
menti  consequentia;  quia  non  est  de  ra¬ 
tione  Sacramenti  in  genere,  ut  consistat  in 
aliqua  re,  quae  extrinsecus  applicetur,  sed 
satis  est,  ut  sit  signum,  et  causa  gratiae  ju¬ 
stificantis. 

Et  sane,  si  hoc  argumentum  valeret,  faci¬ 
le  probaremus,  nullum  esse  Sacramentum 
univoce  cum  reliquis.  Nullum  enim  est,  quod 
non  habeat  aliquid  proprii,  in  quo  ab  omni¬ 
bus  aliis  distinguatur  :  ut  exempli  causa,  sa¬ 
cramentum  nullum  praeter  Baptismum,  ha¬ 
bet  pro  materia  verum,  et  naturale  elemen¬ 
tum  .  Possemus  igitur  ita  formare  argu¬ 
mentum  ;  commune  est  sacramentis,  non 
habere  pro  materia  verum,  et  naturale  ele¬ 
mentum:  sed  Baptismus  habet  pro  materia 
verum,  et  naturale  elementum ;  non  igitur 
Baptismus  et  sacramentum  univoce  cum 
caeteris.  Idem  argumentum  fieri  posset  de 
Eucharistia  ;  nam  commune  est  sacramen¬ 
tis  caeteris,  in  actione  consistere;  sed  Eucha¬ 
ristia  non  in  actione,  sed  in  re  permanente 
consistit.  Idem  dici  posset  de  aliis  Sacra¬ 
mentis,  ut  Paludanus,  et  Capreolus  fuse  de¬ 
ducunt. 

Si  quis  autem  roget,  quae  causa  sit,  cur 
solum  Matrimonium  non  consistat  in  appli¬ 
catione  rei  alicujus  extrinsecae  ;  responsio  in 
promptu  est.  Deus  enim  sacramenta  vario 
modo  instituit;  pro  ut  res  erant  variae,  in 
quibus  ea  instituit.  Sacramentum  Baptismi 
in  lotione  instituit,  ideo  aquam  adhiberi  vo¬ 
luit  :  sacramentum  Eucharistiae  in  refectione, 
ideo  panem,  et  vinum  elegit;  sacramentum 
Poenitentiae  in  forma  judiciali,  ideo  verbis 
sententiam  pronuntiari  mandavit ;  et  sic  de 
caeteris.  Matrimonium  in  contractu  quodam 
constituit,  et  ideo  morem  contractuum  ser¬ 
vari  voluit:  in  contractibus  autem  nihil  ex¬ 
trinsecus  applicatur,  sed  ipsi  contrahentes, 


mutui  consensus  significatione  contractum 
efficiunt. 

Atque  hinc  etiam  redditur  causa,  cur  Ma¬ 
trimonium  non  egeat  alio  ministro  praeter 
ipsos  contrahentes,  et  cur  inter  absentes,  et 
per  procuratorem  celebrari  possit.  Haec  enim 
est  natura  contractus  ,  ut  ipsi  se  contrahen¬ 
tes  ligent,  neque  opus  habeant  tertia  persona 
a  qua  ligentur  :  et  ut  cum  absentibus,  et  per 
procuratorem  contractum  facere,  si  velint, 
queant.  In  aliis  autem  sacramentis  ista  lo¬ 
cum  non  habent,  quia  repugnant  eorum 
naturae,  et  proprietati  :  neque  enim  ratio 
admittit,  ut  quis  seipsum  regeneret,  aut  ab¬ 
sens  absentem  lavet,  aut  unus  lavetur  pro 
alio,  et  sic  de  aliis. 

Argumentum  duodecimum,  quod  est  Du¬ 
randi  tertium  :  «  Sacramentum  Matrimonii 
non  confert  gratiam ;  caetera  conferunt :  non  . 
igitur  est  Matrimonium  sacramentum  uni¬ 
voce  cum  reliquis.  »  Propositionem  majo¬ 
rem  probat  Durandus  auctoritate,  et  ratione. 
Auctoritas  est  aliquot  juris  canonici  inter¬ 
pretum,  ac  praeterea  magistri  sententiarum 
in  iv.  lib.  sentent.  distinet.  2.  Ratio  est  du¬ 
plex  :  una  jureconsultorum,  quos  ipse  citat ; 
altera,  ipsius  propria. 

Jureconsulti  probant,  sacramentum  Matri¬ 
monii  non  conferre  gratiam,  quia  licite  fit 
pactum  de  Matrimonio  contrahendo,  si  certa 
summa  pecuniae  numeretur  :  quod  illicitum 
videretur,  si  Matrimonium  gratiam  confer¬ 
ret,  est  enim  siinoniae  crimen,  gratiam  Dei 
pecuniis  emere  velle. 

Ipse  vero  Durandus  hoc  argumento  uti¬ 
tur  :  <(  .Matrimonium  non  confert  primam 
gratiam,  quae  est  ipsa  justificatio  a  peccatis; 
neque  secundam  gratiam,  sive  gratiae  incre¬ 
mentum  :  nullam  igitur  gratiam  confert.  » 
Et  quidem  quod  gratiam  primam  non  con¬ 
ferat,  probat,  quia  solus  Baptismus,  et  Poe¬ 
nitentia  ad  peccati  remissionem  instituta 
sint.  (Juod  non  secundam,  probat,  quia  ma¬ 
joris  gratiae  esset  Matrimonium,  quam  conti¬ 
nentia  ;  si  continens  per  Matrimonium  in 
gratia  divina  augeretur. 

Respondeo,  quod  attinet  ad  auctoritatem 
interpretum  juris  canonici,  non  multum  re¬ 
fert,  quid  pauci  quidam  ex  illis  senserint, 
tum  quia  communis  sententia  in  Rubricam 
de  sponsalibus  et  Matrimoniis,  est  in  contra¬ 
rium,  ut  notavit  Navarrus  in  Enchirid.  cap. 
19.  Numer  22  ;  tum  quia  in  his,  quai  ad  jus 
divinum  pertinent,  qualia  sunt  sacramenta  , 
major  fides  habenda  est  theologis,  qui  veri 

sunt  juris  divini  consulti,  quam  canonistis, 
qui  in  solis  humanis  legibus  versantur. 

Neque  valet  quidquam  Durandi  argumen¬ 
tatio,  qui  ex  eo  probat,  magnam  esse,cano- 
nistarum  auctoritatem,  quia  ipsi  probe  no¬ 
runt  sententiam,  et  fidem  Romanae  Ecclesia}. 
Nam  sententiam  Romanae  Ecclesiae  norunt 
canonistae  in  iis,  quae  ad  humanos  canones 
pertinent,  non  autem  in  iis,  quae  pendent  ex 
jure  divino  :  neque  canonem  ullum  in  toto 
corpore  juris  invenient,  ubi  habeatur  Matri¬ 
monii  sacramentum  gratiam  non  conferre. 

Quod  autem  ad  Magistri  sententiam  atti¬ 
net,  ostendit  praeclare  S.  Thomas,  locum  il¬ 
lum  Magistri  explanans,  nihil  a  IVlagistro 
contra  communem  Ecclesiae  sententiam  in 
eo  loco  disputatum  esse.  Quod  enim  ait  Ma¬ 
gister,  quaedam  sacramenta  instituta  esse 
tum  in  remedium,  tum  ut  gratiam  adjutri¬ 
cem  tribuerent,  ut  Baptismum ,  quaedam  in 
remedium  tantum,  ut  Matrimonium  4  quae¬ 
dam  ut  gratiam  tantum  adjutricem  darent, 
ut  Eucharistiam,  intelligendum  est  de  prin¬ 
cipali  fine,  et  effectu  sacramentorum.  Etsi 
enim  omnia  sacramenta  gratiam  gratum  fa¬ 
cientem  conferant,  et  omnis  gratia  gratum 
faciens  vim  habeat  peccata  delendi,  et  auxi¬ 
lium  ad  bene  vivendum  tribuat ,  tamen 
quaedam  sacramenta  instituta  sunt  principa¬ 
liter  ad  juvandum  in  bono,  ut  Eucharistia, 
Confirmatio,  et  Ordo  :  qusedam  ad  peccata 
delenda,  aut  vitanda,  ut  Poenitentia,  Unctio 
infirmorum,  et  Matrimonium  :  quaedam  ad 
utrumque  effectum,  ut  Baptismus,  qui  cum 
sit  nova  generatio,  includit  simul  vitam  gra¬ 
tiae,  et  mortem  vitiorum. 

Ad  rationem  canonistarum  respondet  recte 
sanctus  Thomas,  in  2.  2.  q.  100.  art.  2.  et 
in  4.  dist.  25.  q.  3.  art.  2.  quaest.  1,  in  Ma¬ 
trimonio  non  solum  sacramentum,  sed  etiam 
contractum  civilem  considerari  posse  ;  et 
propterea  licet  non  possit  pro  sacramento 
pecunia  accipi,  vel  dari,  posse  tamen  pro 
civili  contractu  ad  onera  Matrimonii  tole¬ 
randa.  Adde,  quod  etiamsi  Matrimonium 
gratiam  non  conferret,  tamen  adhuc  sacra¬ 
mentum  esset,  ex  eorumdem  Canonistarum 
sententia  ,  proinde  non  liceret  pro  eo  Sa¬ 
cramento  pecunias  dare,  vel  accipere  :  nihil 
enim  sacrum  licite  vendi,  aut  emi  potest. 

Ad  rationem  Durandi,  qua)  certe  tanto 
theologo  indigna  est ,  respondeo,  Matrimonii 
sacramentum  gratiam  conferre,  quae  et  pri¬ 


ma,  et  secunda  dici  possit.  Nam  etiamsi  hoc 
sacramentum  non  sit  principaliter  institutum 
ad  remittenda  peccata,  tamen  ea  remittere 
potest  eo  modo,  quo  a  sacramentis  Eucha¬ 
ristia)  ,  Confirmationis  y  et  Ordinis  remittun¬ 
tur  :  et  siquidem  id  fiat,  erit  prima  gratia ; 
sin  autem,  erit  secunda. 

Neque  obstat  ,  quod  continentia  sit  excel¬ 
lentior  Matrimonio  :  nam  aliud  est  compa¬ 
rare  statum  cum  statu,  aliud ,  statum  cum 
sacramento.  Status  continentia)  altior  est 
statu  Matrimonii,  et  majoris  gratia),  et  me¬ 
riti  :  Qui  enim  nubit ,  bene  facit;  qui  non  nu¬ 
bit,  melius  facit,  I.  Corinth.  vn  (1).  Sacra¬ 
mentum  tamen  semper  auget  gratiam,  in 
quocumque  statu  suscipiatur.  Quare  conti¬ 
nens  dum  Matrimonium  contrahit,  in  gratia 
crescit  :  sed  si  idem  continens  propter  Deum 
nuptias  humanas  contempsisset,  plus  gratia) 
apud  Deum  invenisset,  quam  sit  illa ,  quae 
per  sacramentum  Matrimonii  datur. 

Decimum  tertium  argumentum  ,  'quod  est 
quartum  Durandi  :  «  In  Sacramentis  caete- 
ris ,  ordinatio  Ecclesiae  vim  praecepti  habere 
potest,  sed  nunquam  est  de  necessitate  sa¬ 
cramenti,  quia  non  potest  Ecclesia  mutare 
essentialia  sacramentorum.  At  in  Matrimo¬ 
nio,  Ecclesiae  ordinatio  est  de  necessitate 
sacramenti,  ut  patet  ;  quia  cum  Ecclesia 
prohibet  conjugia  in  certo  gradu  consangui¬ 
nitatis,  non  perficitur  sacramentum  inter  eas 
personas,  etiamsi  personae  illae  reipsa  Matri¬ 
monium  contrahere  conentur.  Non  igitur 
Matrimonium  est  cum  caeteris  sex  univoce 
sacramentum.  » 

Respondeo  :  mala  est  consequentia  hujus 
argumenti,  et  major  propositio  falsa.  Nam 
causa  cur  ordinatio  Ecclesiae  sit  de  necessi¬ 
tate  sacramenti  Matrimonii,  non  est,  quia 
Ecclesia  possit  mutare  essentialia  hujus  sa¬ 
cramenti,  sed  quia  potest  mutare  fundamen¬ 
tum  praerequisitum  ad  hoc  sacramentum. 
Materia  enim  sacramenti  hujus,  non  est  con¬ 
junctio  viri  et  mulieris  cujuscumque,  sed 
conjunctio  legitimarum  personarum  ;  alioqui 
etiam  inter  patrem  et  filiam,  interque  filium 
et  matrem,  esse  posset  Matrimonii  sacra¬ 
mentum.  Quae  sint  autem  legitimae  personae, 
Christus  non  definivit  ,  sed  praesupposito 
contractu  humano  inter  legitimas  personas  , 
eam  conjunctionem  evexit  ipse  ad  Sacra¬ 
menti  dignitatem.  Ecclesia  igitur  determinat, 
quae  sint  habendae  legitimae  personae,  et  eo 


(1)  I  Corinth.  VII,  38. 

modo  materiam  ,  et  fundamentum  praeparat 
sacramento  Matrimonii ;  non  autem  essen¬ 
tialia  Matrimonii  ullo  modo  mutat ,  aut  mu¬ 
tare  potest. 

Simile  est  in  aliis  sacramentis.  Nam  quia 
materia  Eucharistia;  est  panis,  et  vinum,  ne¬ 
mo  potest  facere,  ut  panis  et  vinum  dum 
talia  sunt ,  non  sint  materia  Eucharistia; ; 
neque  contra,  ut  quod  non  est  panis,  aut 
vinum,  dum  non  est  tale,  Eucharistia;  mate¬ 
ria  sit  :  sed  bene  possunt  homines  facere,  ut 
vinum  mutetur  in  acetum,  et  inde  desinat 
esse  materia  sacramenti  :  et  contra,  ut  uva 
incipiat  esse  vinum,  et  eo  modo  fiat  materia 
sacramenti.  Sic  igitur  Ecclesia  non  potest 
facere,  u>  persona;  legitinue  non  sint  materia 
sacramenti  Matrimonii,  dum  legitima;  non 
sunt ;  neque  ut  non  legitima;  sint  materia  , 
dum  non  sunt  legitima;  :  sed  potest  tamen 
decreto  et  ordinatione  sua,  ex  legitimis,  ille¬ 
gitimas  facere,  et  contra.  Vide  S.  Thomam 
in  4.  dist.  34.  qua;st.  1.  art.  1.  ad  4. 

Praeterea  non  videtur  esse  verum,  quod  in 
majori  propositione  Durandus  posuit,  esse 
proprium  Matrimonii,  ut  in  eo  Ecplesia;  or¬ 
dinatio  sit  de  necessitate  sacramenti.  Nam 
in  sacramento  Ptenitentise,  et  Confirmationis, 
idem  cernimus.  Cum  enim  Ecclesia  sacerdo¬ 
tem  aliquem  certa;  paroecia;,  vel  dioecesi 
praeficit,  si  is  hominibus  non  sibi  subjectis 
sacramentum  Poenitentia;  administrare  ag¬ 
grediatur,  non  solum  peccat,  quia  contra 
Ecclesia;  pra;ccptum  agit,  sed  etiam  irrita 
est  absolutio.  Et  si  summus  Pontifex  simplici 
presbytero  committat,  ut  sacramentum  Con¬ 
firmationis  alicubi  conferat;  sacramentum 
illud  erit  verum ,  et  ratum.  Quod  si  absque 
Pontificis  mandato,  vel  facultate  id  faciat 
simplex  sacerdos,  neque  sacramentum  erit 
verum,  et  ipse  peccabit. 

Decimum  quartum  argumentum,  quod  est 
quintum  Durandi  :  «  Absque  Baptismo  ne¬ 
mo  est  capax  sacramenti  proprie  dicti ;  sed 
Matrimonii  capax  est  homo  ante  Baptismum, 


ergo  Matrimonium  non  est  sacramentum 
proprie  dictum.  Minor  propositio  probatur. 
Nam  Matrimonium  ita  est  verum,  et  legiti¬ 
mum  inter  infideles  ante  Baptismum,  ut  in¬ 
ter  fideles  post  Baptismum.  Neque  obstat, 
quod  post  Baptismum  dicitur  ratum,  quod 
ante  Baptismum  non  dicebatur  :  nam  dicitur 
quidem  ratum ,  sed  non  est  magis  Sacra¬ 
mentum,  quam  antea,  cum  nulla  mutatio 
lacta  sit.  » 

Respondent  aliqui,  ut  Petrus  Paludanus, 
et  Joannes  Capreolus  in  4.  dist.  26.  q.  unica 
art.  3.  ad  5.  et  Joannes  Eckius  homil.  73. 
de  Sacramentis,  eos  conjugatos,  qui  conver¬ 
tuntur  ad  fidem,  debere  post  Baptismum 
iterum  contrahere  inter  se  Matrimonium,  et 
tum  demum  contractum  illum  fieri  sacra¬ 
mentum.  Alii  tamen,  ut  Thomas  de  Argcn- 
tina  in  4.  dist.  39,  q.  1.  art.  4.  ad  1.  et  Pa¬ 
ludanus  loco  citato,  dicunt  sine  novo  con¬ 
tractu  Matrimonium  quod  ante  Baptismum 
non  erat  sacramentum,  statim  post  Bapti¬ 
smum  esse  sacramentum,  quia  jam  actu  sig¬ 
nificat,  quod  antea  solum  in  potentia  signi¬ 
ficabat. 

Sed  quidquid  de  hoc  sit,  communis  sen¬ 
tentia  Theologorum  in  4.  Sentent.  dist.  39. 
est,  Matrimonium  infidelium  esse  posse  ve¬ 
rum,  et  legitimum,  sed  non  ratum,  nec  om¬ 
nino  insolubile  ;  sed  si  ambo  conjugati  con¬ 
vertantur  ad  fidem,  ct  baptizentur,  Matri¬ 
monium  eorum  fieri  ratum,  ct  omnino  inso¬ 
lubile,  et  proinde  sacramentum.  Nam  ideo 
Matrimonium  infidelium  non  est  ratum,  quia 
non  est  sacramentum,  ut  S.  Thomas  docet 
in  secundo  scripto  in  4.  sent.  dist.  39.  Om¬ 
nimoda  enim  insolubilitas  est  effectus  sacra¬ 
menti.  Sive  igitur  conjugati  post  Baptismum 
iterum  contrahant,  sive  persistant  in  contra¬ 
ctu  antiquo,  ille  consensus  mutuus  signo 
aliquo,  aut  saltem  ipsa  copula  expressus  , 
sacramentum  conjugii  facit  in  iis,  qui  jam 
per  Baptismum  capaces  sacramentorum  ef¬ 
fecti  sunt. 

CAPUT  VI. 

De  materia,  forma,  et  Ministro  Sacramenti 
Matrimonii. 

Etsi  de  materia,  forma,  et  ministro  hujus 
Sacramenti  aliquid  jam  attigimus,  occasione 
argumentorum  Durandi,  rursus  tamen  paulo 


fusius  id  petractandum  est,  tum  ob  Martin  i 
Kemnitii  calumnias,  tum  ob  novam,  et  sin¬ 
gularem  opinionem  Melchioris  Cani.  Id  quod 
necessario  faciendum  nobis  esse  videtur  ,  ut 
dogma  ecclesiasticum  in  superiore  qua;stio- 
ne  explicatum,  omnia  ex  parte  tectum  ac 
defensum  maneat. 

Kemnilius  enim  hinc  argumentum  ducit, 
ad  probandum,  nullum  esse  conjugii  sacra¬ 
mentum  proprie  dictum,  quod  in  conjugio, 
materia  et  forma,  sive  elementum  et  verbum, 
non  facile  demonstrari  possint. 

Canus  autem  dum  pro  sua  opinione  pugnat, 
iis  argumentis  imprudenter  utitur,  quibus 
haeretici  nostri  temporis,  Ecclesiam  vexare 
possent;  siquidem  lib.  vm.  de  locis  Theologi¬ 
cis  cap.  5.  affirmat  non  omne  Matrimonium 
inter  Christianos  legitime  contractum  esse 
sacramentum,  sed  illud  solum,  quod  a  mini¬ 
stro  ecclesiastico  sacris  et  solemnibus  verbis 
celebratur.  Quocirca  verba,  quibus  conjuges 
mutuum  consensum  exprimunt,  admittit  ille 
formam  esse  contractus  conjugii,  sed  non 
sacramenti  conjugii  :  ct  personas  contra¬ 
hentes  admittit  esse  Ministros  contractus 
conjugii,  sed  non  sacramenti  conjugii. 

At  quia  sententia  communis,  et  vera,  dis¬ 
tinctionem  istam  omnino  ignorat,  et  nihil 
interesse  statuit  inter  contractum  conjugii 
Christiani,  ejusque  materiam,  formam,  et 
ministrum  ;  et  sacramentum  conjugii,  ejus¬ 
que  materiam,  formam,  et  ministrum  :  ita 
ut  quod  sufficit  ad  contractum  istum  cele¬ 
brandum,  idem  sufficiat  ad  sacramentum 
celebrandum  :  inde  fit,  ut  dum  Canus  totis 
suis  viribus  probare  conatur.  Matrimonium 
sine  forma  verborum  a  ministro  ecclesiastico 
prolata  celebratum  non  esse  sacramentum, 
simul  etiam  probet  quantum  in  se  est  ,  nul¬ 
lum  revera  esse  in  Ecclesia  conjugii  sacra¬ 
mentum. 

Nos  igitur  ut  utrique  respondeamus  ,  pri¬ 
mo  exponemus  breviter,  qua;  sit  materia, 
qua;  forma,  et  minister  hujus  sacramenti, 
secundum  communem  sententiam  ,  et  Kem- 
nitii  calumnias  repellemus.  Deinde  ,  Cani 
sententiam  refutabimus  ;  atque  ejusdem  ar¬ 
gumenta  solvemus. 

Quod  igitur  ad  primum  attinet,  de  materia 
hujus  sacramenti  duae  sunt  Theologorum 
praicipue  sententia; ,  quas  Petrus  Paludanus 
refert  in  4.  dist.  1.  q.  4.  Una  est,  quod  con¬ 
sensus  conjugum  verbis  expressi ,  seu  verba 
consensum  exprimentia ,  sint  materia ,  et 
forma  hujus  sacramenti.  Altera,  quod  ipsa 
corpora,  seu  personae  contrahentium,  sint 
materia  :  verba  vero  exprimentia  consensum, 
sint  forma. 

Quae  sententiae  meo  judicio  sunt  ambae  ve¬ 
rae,  et  facile  conciliari  possunt.  Nam  conjugii 
sacramentum  duobus  modis  considerari  pot¬ 
est  :  uno  modo,  dum  fit ;  altero  modo,  dum 


permanet  postquam  factum  est.  Est  enim 
Matrimonium  simile  Eucharistiae,  quae  non 
solum  dum  fit,  sed  etiam  dum  permanet, 
sacramentum  est  :  dum  enim  conjuges  vi¬ 
vunt,  semper  eorum  societas,  sacramentum 
est  Christi,  et  Ecclesiae. 

Si  igitur  consideretur  Matrimonium,  dum 
fit,  tota  ejus  essentiam  signis  exprimentibus 
consensum  mutuum  consistit :  corpora  enim 
conjugum  non  concurrunt,  nisi  ut  materia 
circa  quam  utetiamdum  fit  Eucharistia,  tota 
essentia  consecrationis  in  verbis  sacris  posita 
est;  panis  autem,  et  vinum  solum  concurrunt 
ut  materia  circa  quam.  Et  idem  videmus  in 
aliis  contractibus.  Nam  cum  venditur,  aut 
emitur  domus,  tota  contractus  ratio  in  con¬ 
sensu  mutuo  sita  est :  domus  autem  est  ma¬ 
teria  circa  quam  operatio  illa  versatur  ;  nemo 
enim  dicit  domum,  quae  venditur  partem  esse 
contractus.  Sed  quia  verba  unius  conjugis, 
determinant  verba  alterius,  et  ab  illis  pariter 
determinantur,  ideo  in  iisdem  verbis  distin¬ 
gui  potest  materia,  et  forma :  nam  verba 
quatenus  determinant,  forma  dici  possunt; 
quatenus  determinantur,  materia. 

Atque  ha;c  est  sententia  S.  Thomae  in  4. 
dist.  26.  qua;st.  2.  art.  1.  Nam  in  respon¬ 
sione  ad  1.  dicit,  formam  sacramenti  hujus 
esse,  verba  conjugum  :  in  responsione  ad  2. 
dicit,  materiam  esse,  actus  ipsorum  conju¬ 
gum,  quibus  sacramentum  Matrimonii  perfi¬ 
citur,  ubi  per  actus  intclligit  eadem  verba 
quae  paulo  ante  dixerat,  esse  formam  ;  nulli 
enim  alii  actus  necessario  requiruntur  ad 
hoc  sacramentum  perficiendum.  Nec  non 
Richardi,  Paludani,  Capreoli,  Dominicia  So- 
to,  et  aliorum  in  eadem  distinctione. 

Si  vero  consideretur  Matrimonium  jam 
factum,  et  celebratum,  negari  non  potest  ip¬ 
sos  conjuges  simul  cohabitantes,  sive  exter¬ 
nam  conjugum  societatem,  et  conjunctionem, 
esse  materiale  symbolum  externum,  repra;- 
sentans  Christi  et  Ecclesia;  indissolubilem 
conjunctionem :  quemadmodum  in  sacra¬ 
mento  Eucharistiae,  consecratione  peracta, 
remanent  species  consecrata;,  quae  sujit  sym¬ 
bolum  sensibile  atque  externum  interni  ali¬ 
menti  spiritualis. 

Quare  recte  mihi  dixisse  videtur  Petrus  a 
Soto,  lect.  4.  de  Matrimonio,  materiam  non 
solum  circa  quam,  sed  etiam  ex  qua  sacra¬ 
mentum  Matrimonii  constat,  esse  personas 
contrahentes.  Theologi  quoque  ferine  omnes 
satis  indicant,  corpora  conjugum  esse  mate¬ 
riam  sacramenti  hujus,  dum  affirmant,  Ec- 

clcsiam  posse  constituere  certos  gradus  con¬ 
sanguinitatis,  et  affinitatis,  intra  quos  ma¬ 
trimonium  sit  irritum  ;  quia  dum  eos  gradus 
constituit,  facit  ut  persona;  quse  alioqui  erant 
materia  sacramenti  hujus,  jam  non  sint  am¬ 
plius  materia.  Atque  hsec  de  materia  dicta 
sint. 

Forma  autem,  consensu  omnium  Theolo¬ 
gorum,  Cano  excepto,  sunt  verba,  vel  signa 
mutuum  consensum  exprimentia.  Id  habet 
expresse  S.Thomasloco  notato  in  4.  dist.  26. 
qusest.  2.  art.  1.  ad.  1.  et  ante  eum  Ilugo  de 
S.  Victore,  lib.  n.  de  Sacramentis,  par.  11. 
cap.  5.  et  omnes  alii. 

Sed  objicit  Kemnitius,  pag.  1221.  Joannem 
Gropperum  nostra  astate  docuisse,  formam 
sacramenti  Matrimonii  esse  illa  verba  Domi¬ 
ni,  Matth,  xix  :  Quod  Deus  conjunxit ,  homo 
non  separet  (1),  proinde  non  deesse,  qui  con¬ 
tra  Scholasticos  doceant,  non  esse  formam 
sacramenti  hujus,  signa  mutui  consen¬ 
sus. 

At  Kemnitius  more  suo  non  bona  fide 
Gropperum  citat.  Locus  Gropperi  est  in  En¬ 
chiridio  Christianas  Institutionis,  nomine  Con¬ 
cilii  Coloniensis  edito,  in  tract.  de  Sacramento 
Matrimonii :  quo  loco  Gropperuscolligit  qui¬ 
dem  formam  sacramenti  hujus  ex  verbis  Do¬ 
mini  :  Quod  Deus  conjunxit ,  etc.,  sed  non  ait, 
illa  verba  esse  formam,  aut  necessario  reci¬ 
tanda  esse  :  imo  expresse  dicit  verba  mutui 
consensus  esse  formam  Sacramenti :  «Super- 
est,  inquit,  ut  verbum  et  elementum  hujus 
sacramenti  indicemus,  et  gratiam  insuper  in 
eo  confers  i  demonstremus.  Verbum  itaque 
hujus  sacramenti,  quo  accedente  ad  elemen¬ 
tum,  fit  sacramentum,  id  nimirum  est,  quo 
ambo,  mas  et  foemina  (cum  pietatis  respectu, 
qua;  in  Deum  est,  sibi  mutuo  fidem  conjuga¬ 
lem  dant,  accipiuntque)  non  quovis  modo  sed 
in  Dei  nomine  conjungantur,  et  copulantur.  » 
Vides,  lector,  Gropperum  non  dissentire  a 
coeteris  in  hujus  sacramenti  forma  consti¬ 
tuenda,  et  ideo  solum  allegasse  verba  Do¬ 
mini  :  Quod  Deus  conjunxit ,  etc.  ut  probaret, 
Matrimonium  Christianorum  non  esse  con¬ 
tractum  mere  civilem  ,  et  humanum  ,  et 
verba  conjugum  referenda  esse  ad  illam  di¬ 
vinam,  et  sacram  conjunctionem,  de  qua 
dictum  est:  Quod  Deus  conjunxit,  etc. 

Ex  his  patebit  etiam,  quis  sit  minister 
hujus  sacramenti.  Nam  cum  ad  Ministrum 
proprie  pertineat,  verba  forma;  pronuntiare, 


et  per  ea  sacramentum  conficere,  et  in  hoc 
sacramento  verba  formse  a  conjugibus  pro¬ 
ferantur,  necesse  est,  conjuges  ipsos  esse 
proprios  hujus  sacramenti  Ministros. 

Neque  absurdum  videri  debet,  quod  in  eas¬ 
dem  personas  concurrat  causa  materialis,  et 
efficiens  :  id  enim  exigit  natura  contractus, 
qui  de  personis  contrahentium  fit.  Quemad¬ 
modum  enim,  si  quis  in  servum  aliqui  se  ipse 
venderet,  idem  esset  vendens,  et  res  vendita, 
efficiens,  et  materia:  sic  etiam  in  matrimonio, 
cum  ipsi  conjuges  se  mutuo  tradant,  ac  do¬ 
nent  ;  ipsi  efficientes,  et  ipsi  materia  sunt. 
Et  quamquam  requiritur  ex  decreto  Eccle¬ 
sia;  minister  ecclesiasticus,  qui  consensum 
conjugum  exquirat,  et  euiudem  approbet,  et 
declaret,  et  benedictione  sacerdotali  confir¬ 
met,  tamen  proprie  qui  matrimonii  sacra¬ 
mentum  efficiunt,  ipsi  conjuges  sunt. 

Ex  his  refelli  possunt  Kemnitii  calumniae. 
Objicit  ille  in  2.  par.  Exam.  pag.  1220.  et 
sequenti,  Scholasticos,  nondum  fingere  po¬ 
tuisse  aliquid,  quod  materia  et  forma  in  hoc 
sacramento  recte  dici  possit.  Addit  theo¬ 
logos,  et  jureconsultos  nostros  admodum  va¬ 
rias,  et  incertas  opiniones  de  hac  re  habere  : 
arguit  Tridentium  Concilium,  quod  nihil  in 
re  tam  dubia  determinaverit  :  colligit  ex  his 
omnibus,  non  posse  etiam  a  nobis  certo  asse 
ri,  Matrimonium  esse  sacramentum. 

Sed  ha;c  omnia  levia  sunt,  et  inania.  Nam 
in  primis  Concilium  nihil  determinavit,  quia 
non  erat  opus.  Sicut  enim  Dominus  ipse  non 
expressit  materiam,  et  formam  hujus  sacra¬ 
menti,  quia  non  novum  symbolum  instituit, 
sed  humanum,  usitatumque  contractum  e- 
vexit  ad  sacramenti  dignitatem,  attribuens 
illi  contractui  novam  significationem,  et  gra¬ 
to  promissionem  :  sic  etiam  Concilium  mu¬ 
neri  suo  satisfecit,  cum  explicuit  Dominicam 
traditionem. 

Deinde,  Theologi  mirifice  inter  se  conve¬ 
niunt  quoad  formam,  et  Ministrum  :  quoad 
materiam  autem  non  ita  dissentiunt,  ut  facile 
conciliari  non  possint. 

Et  quamvis  etiam  tum  de  materia,  tum  dc 
forma  maxime  inter  se  Catholici  dissiderent : 
nihil  id  officeret  certitudini,  quam  habemus 
de  Sacramento  Matrimonii.  Nam  ad  fidem 
Catholicam  de  Sacramentis  habendam,  et  ad 
eadem  Sacramenta  fideliter  ministranda,  vel 
suscipienda,  satis  est,  scire,  quid  necessario 
requiratur  ad  sacramentum  celebrandum,  et 


(1)  Matth.  XIX,  6. 

quot  sint,  et  qme  illa,  sine  quibus  non  perfi¬ 
citur  Sacramentum,  quid  autem  in  his  pro¬ 
prie  forma  sit,  quid  materia,  siue  fidei  prae¬ 
judicio  disputari,  et  etiam  ignorari  potest. 
Sciat  parochus,  ad  Baptismum  aquam  esse 
necessariam,  cum  illis  verbis  sacris :  «  Ego 
baptizo  te  in  nomine  Patris,  et  Filii,  et  Spi¬ 
ritus  sancti,  »  utrum  autem  aqua,  materia 
dicenda  sit,  et  verbum  forma,  adeo  sine  pe¬ 
riculo  ignorabit,  ut  etiamsi  verbum  materiam 
et  aquam  formam  esse  crederet,  neque  per¬ 
niciose  erraret,  neque  inutiliter  baptizaret. 

Ad  eumdem  modum  si  Christiani  teneant, 
ad  matrimonium  rite  celebrandum,  mutuum 
consensum  legitimarum  personarum  signo 
sensibili  expressum,  esse  necessarium ;  atque 
ejusmodi  symbolo,  ut  vero  novae  legis  sacra¬ 
mento  promissionem  gratiae  esse  annexam : 
nihil  periculi  erjt,  etiamsi  forte  materiam,  et 
formam  distinguere  non  valebunt.  In  hoc  au¬ 
tem  Theologi  omnes  conveniunt,  uno  Cano, 
ut  diximus,  excepto.  Nihil  igitur  Kemnitus 
in  hac  parte  obtinere  potest. 

CAPUT  VII. 

Omne  legitimum  Matrimonium  inter  Chri¬ 
stianos  contractum  esse  Sacramentum. 

Nunc  adversus  Cani  opinionem  probandum 
est,  non  aliam  esse  formam  essentialem,  ne¬ 
que  alium  Ministrum  sacramenti  Matrimonii: 
aliam  vero  formam  et  alium  Ministrum  con¬ 
tractus  Matrimonii,  et  proptera  nullum  cele¬ 
brari  inter  Christianos  legitimum  Matrimo¬ 
nium,  quin  id  continuo  sit  etiam  verum  Ec¬ 
clesiae  Sacramentum. 

Ac  primo  id  probamus,  quia  si  vera  esset 
opinio  Cani,  non  possemus  ex  Scripturis  et 
Conciliis  ostendere  conjugii  Sacramentum ; 
neque  immerito  dicerent  haeretici  hoc  sacra¬ 
mentum  ab  hominibus,  idque  recens,  exco¬ 
gitatum  fuisse.  Nam  Scripturis  habemus 
quidem,  Matrimonium  fidelium  esse  sacra¬ 
mentum  ;  sed  novae  alicujus  formae  aut  Mi¬ 
nistri  vestigium  nullum  in  divinis  litteris  re- 
perimus.  Quare  si  forma,  et  Minister  con¬ 
tractus  Matrimonii,  sit  etiam  forma,  et  Mi¬ 
nister  Sacramenti  Matrimonii,  forma  et  mi¬ 
nister  hujus  Sacramenti  in  divinis  litteris  per¬ 
spicue  demonstrabitur:  si  vero  sit  alia  forma 
quaerenda,  aliusque  Minister,  alibi  certe, 
quam  in  divinis  litteris  ista  quaerenda  erunt. 

Concilium  Florentinum  et  Tridentinum,  in 


quibus  propter  novas  haereses  hoc  dogma 
diligentius  explicatum  est,  debuissent  om¬ 
nino  formam  et  Ministrum  hujus  sacramenti 
assignare,  si  qua  essent  praeter  formam,  et 
Ministrum  contractus  Matrimonii.  At  ista 
Concilia  ne  verbo  quidem  novam  ista  for¬ 
mam,  et  Ministrum  indicant,  quin  potius  satis 
aperte  significant,  non  esse  quaerenda  alia, 
praeter  ea,  quae  in  contractu  Matrimonii  in¬ 
veniuntur. 

Concilium  Florentinum  ita  loquitur  :  «Se¬ 
ptimum  est  sacramentum  Matrimonii,  quod 
est  signum  conjunctionis  Christi  et  Ecclesiae, 
secundum  apostolum.  Causa  efficiens  Matri¬ 
monii,  regulariter  est  mutuus  consensus  per 
verba  de  praesenti  expressus.»  Haec  ibi.  Quo 
loco  Concilium  per  causam  efficientem  Ma¬ 
trimonii  intelligit  causam  efficientem  Ma¬ 
trimonii  ;  etim  ut  Sacramentum  est.  Nam 
hoc  susceperat  explicandum,  cum  diceret  : 
«  Septimum  est  Sacramentum  Matrimonii, » 
et  nisi  ita  intelligeret,  jure  reprehendi  pos¬ 
set,  quod  omisisset  id,  quod  necessario  expli¬ 
candum  erat,  et  adjecisset  id,  quod  a  nemine 
petebatur.  Quod  si  causa  efficiens  sacramenti 
Matrimoniis  juxta  Concilii  QEcumenuci  decla¬ 
rationem,  est  mutuus  consensus  per  verba 
de  praesenti  expressus,  manifeste  sequitur, 
formam  sacramenti  hujus  non  esse  benedi¬ 
ctionem  Sacerdotis,  sed  ipsa  conjugum  verba 
et  Ministrum  necessario  requisitum,  esse 
utrumque  conjugem.  Nam  Minister  est  causa 
efficiens  Sacramenti,  neque  aliter  efficit, 
quam  formam  materiae  abjungendo.  Qui¬ 
cumque  igitur  Cani  sententiam  tueri  volet, 
eum  oportebitautConcilio  QEcumenico  aperte 
repugnare,  aut  certe  notam  imprudentiae  ei¬ 
dem  Concilio  inurere. 

Concilium  Tridentinum  sess.  24.  in  ipso 
decreto  de  Matrimonio  novam  formam  et  Mi¬ 
nistrum  in  Sacramento  Matrimonii  non  modo 
non  tradit  sed  aperte  etiam  indicat  non  esse: 
dicit  enim  primo  a  Christo  approbatum  con¬ 
jugium,  in  statu  innocentiae  institutum.  Dein¬ 
de  addit  gratiam,  quae  naturalem  conjugum 
amorem  perficeret,  a  Christo  Sacramentorum 
institutore  Matrimonio  adjunctam.  Denique 
concludit,  novae  legis  Matrimonium,  gratia 
veteribus  praestare  atque  inde  colligit  esse 
hoc  Matrimonium,  veri  nominis  Sacramen¬ 
tum.  Ubi  Concilium  non  agnoscit  differen¬ 
tiam  inter  Matrimonia  veterum,  sive  ante 
peccatum  sive  post  peccatum  Adae,  et  Matri¬ 
monium  ut  est  novae  legis  Sacramentum, 
quod  attinet  ad  ritum :  sed  discrimen  in  eo 

ponit,  quod  hoc  est  c«riusa  gratiaj,  illa  non 
erant.  Materia  igitur,  forma,  et  Minister  Sa¬ 
cramenti  Matrimonii  ex  Tridentino  Concilio 
eadem  sunt,  quse  erant  in  Matrimoniis  vete¬ 
rum,  quaj  Sacramenta  non  erant.  Ritus  enim 
ex  materia  et  forma  constat.  At  in  illis  cer¬ 
tum  est,  non  fuisse  de  essentia  Matrimonii 
verba  aliqua  a  Sacerdote  pronuntiata  :  non 
igitur  ejusmodi  verba  suntde  essentia  Sacra¬ 
menti  Matrimonii,  etiam  apud  Christianos. 

Praeterea  idem  Concilium  Trident.  in  eo¬ 
dem  loco  anathema  dicit  iis,  qui  negant,  Ma¬ 
trimonia  clandestina,  antequam  ab  Ecclesia 
irritarentur,  fuisse  vera  et  rata.  Porrosecun- 
dum  usum  loquendi  sacrorum  canonum  illa 
Matrimonia  dicuntur  vera  et  rata,  quae  non 
solum  sunt  contractus  civiles,  sed  etiam  Sa¬ 
cramenta  Religionis.  Nam  cap.  Quanto,  de 
divort.  Innocentius  III.  docet,  Matrimonia  in¬ 
fidelium  esse  vera,  sed  non  rata,  quia  non 
sunt  Sacramenta  :  contra  vero,  Matrimonia 
fidelium  esse  vera,  et  rata,  quia  Sacramenta 
sunt.  Dicuntur  autem  Matrimonia,-  qua)  Sa¬ 
cramenta  non  sunt,  non  esse  rata,  quia  non 
habent  illam  omnimodam  insolubilitatem, 
quam  habentea  qua)  Sacramenta  sunt.  Quare 
cum  Concilium  TridentinumMatrimonia clan¬ 
destina,  vera  et  rata  fuisse  declaraverit  certe 
negari  non  potest,  quin  etiam  Sacramenta 
fuisse  declaraverit. 

Habemus  igitur,  Concilia  duo  QEcumenica 
quse  dc  hoc  Sacramento  ex  professo  tracta¬ 
verunt,  non  modo  non  tradidisse  novam  for¬ 
mam,  et  Ministrum  hujus  Sacramenti,  sed 
etiam  prespicue  docuisse,  non  esse  quaerenda 
alia  praeter  ea,  quae  in  contractu  legitimi 
conjugii  inveniuntur. 

Secundo  probatur  ex  communi  consensu 
Theologorum.  NaminpriinisHugo  de  S.  Vic¬ 
tore  lib.  n.  de  Sacramentis  par.  11  cap.  5. 
aperte  dicit,  sacramentum  Matrimonii  perfici, 
cum  consensus  utriusque  conjugis  exprimitur. 

S.  Thomas  in  1.  dist.  26.  q.  2.  art.  1.  ad 
1.  clarisime  docet,  formam  sacramenti  Matri¬ 
monii  esse  verba  conjugum ;  ex  quo  idem 
Doctor  colligit,  Sacerdotisbenedictionem  non 
esse  de  essentia  Matrimonii.  Et  dist.  28.  q. 
unica  art.  .1.  dicit,  clandestina  Matrimonia 
esse  vera  Sacramenta,  etiamsi  nullus  adsit 
minister  ecclesiasticus  :  quia  in  clandestinis 
inveniuntur  omnia  quee  sunt  de  essentia  hu¬ 
jus  sacramenti.  Atque  hoc  idem  cretcri  om¬ 
nes  docent  :  nam  idem  Canus  fatetur  esse 
hanc  opinionem  communem  scholarum. 

Et  Dominicus  a  Soto,  qui  paulo  ante  libros 


suos  in  quartum  sententiarum  edidit,  quam 
sua  loca  Theologica  ediderit  Canus,  affirmat 
in  i.  dist.  26.  qua)st.  2.  art.  3.  suo  tempore 
nondefuhse  aliquos,  qui  disputare  inciperent 
formam  essentialem  Sacramenti  Matrimonii 
esse  illa  verba  Sacerdotis  :  «  Ego  vos  conju¬ 
go»;  sed  tamen  nullum  adhuc  fuisse,  qui  eam 
sententiam  scriptis  mandare  ausus  fuisset. 

Ex  quo  intelligimus,  Cani  opinionem  esse 
omnino  singularem,  et  novam  :  ex  quo  rursus 
efficitur,  aut  Cani  opinionem  falsam  esse, 
aut  certe  totam  Ecclesiam  in  re  gravissima 
multis  saeculis  errasse.  Nam  si  Cani  opinio 
vera  esset,  errassent  Theologi  omnes,  qui  do¬ 
cebant  Matrimonia  clandestina,  et  alia  sine 
ministro  ecclesiastico  celebrata,  ut  vera  Sa¬ 
cramenta  habenda,  ac  veneranda  esse.  Er¬ 
rantibus  autem  Theologis,  errassent  etiam 
Parochi  et  Episcopi,  et  ipsorum  populi  :  ju¬ 
dicium  enim  Theologorum  in  rebus  sacris, 
Pastores  ut  plurimum  sequi  solent.  Imo 
Canus  ipse,  loco  notato  affirmat,  Concilium 
Florentinum  nihil  de  materia,  et  forma  hujus 
Sacramenti  definire  voluisse,  quia  nihil  de  ca 
re  a  Theologis  definitum  inveniebat.  Quod 
si  Concilia  qecumenica,  judicia  communia 
Scholarum  sequuntur,  quanto  magis  priva- 
tim  singuli  Pastores  id  facient  ?  Id  ergo  ab¬ 
surdi  sequitur  ex  opinione  Cani,  ut  multis  jam 
smculis  contractus  mere  civilis  pro  sacra¬ 
mento  Dei  falso  in  Ecclesia  Catholica  habitus 
sit. 

Quod  vero  ille  dicit,  Theologos  nihil  certi 
de  Matrimonii  sacramento  scribere,  in  va¬ 
rias  opiniones  discedere,  et  quaestionem  is¬ 
tam  ex  professo  non  tractasse ,  nihil  ejus 
causam  juvare  potest.  Theologi  enim,  eti¬ 
amsi  de  materia  sacramenti  hujus  diversas 
opiniones  sequantur,  tamen  dc  forma,  et  de 
ministro  nulla  apud  eos  dissensio  est,  et  ideo 
quaestionem  ex  professo  non  instituunt,  sed 
simpliciter  affirmant  id  quod  veritas  habet, 
quia  res  ista  semper  in  Ecclesia  certissima 
fuit,  neque  venit  in  mentem  ulli,  ut  id  in 
controversiam  revocaret. 

Tertio  probatur  ratione.  Aut  Matrimonia 
inter  legitimas  personas,  easque  Christianas, 
sine  nova  illa  forma  a  Sacerdote  prolata, 
continent  vinculum  insolubile  unius  cum 
una,  vel  non  continent. 

Si  continent,  ergo  sunt  vera  novae  legis 
sacramenta,  nam  illud  vinculum  est  res  sa¬ 
cramenti,  ut  Augustinus  docet,  lib.  de  bono 
conjugali,  cap.  7.  et  illa  est  causa,  cur  Ma¬ 
trimonia  infidelium  etiam  logii  ima  et  con- 

summa ta  solvi  possint  per  conversionem 
alterius  conjugis  I  Gorinth.  vir.  quia  nimirum 
non  sunt  sacramenta.  Itaque  illud  vinculum 
omnino  insolulile,  est  res  supernaturalis,  et 
sacramenti  divini  cfTectus  :  quocirca  ubi  ille 
est,  ibi  etiam  sacramentum  necessario  esse 
debet. 

Si  vero  non  continent  illud  vinculum,  er¬ 
go  solvi  possunt,  saltem  in  aliquo  casu,  ve- 
cuin  Ecclesiae  dispensatione;  et  multa;  etiam 
uxores  duci  possunt  a  Christianis  modo  sine 
benedictione  sacerdotali  ducantur.  Nam  si 
vinculum  unius  cum  una  insolubile  ex  sacra¬ 
mento  nascitur,  et  hic  nullum  est  sacramen¬ 
tum,  quid  prohibet  ista  Matrimonia  multi¬ 
plicari,  vel  solvi  ?  At  inauditum  est  in 
Ecclesia  catholica,  ut  legitime  contracta,  et 
consummata  Matrimonia  per  ullum  dispen¬ 
sationem  salvantur,  aut  multiplicentcr,  et¬ 
iamsi  absque  ullo  ministerio  Sacerdotum 
celebrata  sint.  Imo  Concilium  Tridentinum 
sess.  24.  in  decreto  de  Matrimoniis  clande¬ 
stinis,  ea  de  causa  inhabiles  fecit  homines 
Christianos  ad  ea  Matrimonia  contrahenda, 
quia  judicabat  non  posse  illa  ratione  dis¬ 
solvi  Matrimonia,  quamvis  clandestina,  si 
legitime  contraherentur  :  et  tamen  videbat 
expedire  omnino,  ut  ejusmodi  Matrimonia 
vel  non  fierent,  vel  facta  dirimerentur. 

Solvuntur  argumenta  cani. 

Jam  ad  Cani  argumenta  respondeamus, 
Prima  objectio  :  «  Non  potest  ex  Scriptura, 
vel  traditione  probari,  Matrimonium  pro¬ 
fane  contractum  si.ie  Minirtro  ecclesiasti¬ 
co  ,  esse  sacramentum  :  ergo  si  Matrimo¬ 
nium  revera  sacramentum  est,  oportet  illud 
p ricter  civilem  contractum,  habere  formam 
aliquam  sacram,  et  ministrum  ecclesiasti¬ 
cum.  » 

Respondeo  :  Scriptura,  et  traditio  neque 
Matrimonium  profane  contractum,  neque 
Matsimonium  cum  forma  sacra  a  ministro 
ecclesiastico  pronuntiata,  docent  esse  sacra¬ 
mentum,  sed  generatim  solum  loquuntur, 
ac  Matrimonium  Christianorum  sacramen¬ 
tum  esse  testantur  :  nusquam  enim  in 
Scriptura,  aut  etiam  in  Concilio  ullo,  aut 


sacro  Doctore  inveniet  Canus,  formam  sa¬ 
cramenti  Matrimonii  esse  verba  sacra,  qua; 
a  Sacerdote  pronuntiantur.  Quare  si  argu¬ 
mentum  aliquid  probaret,  probaret  nullum 
esse  Matrimonii  sacramentum,  aut,  certe  non 
posse  hoc  sacramentum  ex  divina  Scriptu¬ 
ra,  vel  traditione  defendi.  Sed  nihil  horum 
probat;  nam  Concilia,  et  Patres  Scripturam 
divinam,  qua;  de  sacramento  Matrimonii 
loquitur,  semper  intellexerunt  de  ipso  con¬ 
tractu  civili  Matrimonii,  quatenus  a  Christo 
per  additionem  gratia;  ad  sacramenti  digni¬ 
tatem  evectus,  et  traqslatus  fuit. 

Secunda  objectio  :  «  In  Concilio  Floren¬ 
tino  definitum  est,  omnia  Sacramenta  re¬ 
bus,  et  verbis  constare.  In  Matrimonio 
profane  contracto  sine  ministro  ecclesia¬ 
stico,  sa;pe  nulla  sunt  verba,  sed  soli  nu¬ 
tus,  aut  littera?,  aut  ipsa  copula  conjugalis  ; 
non  igitur  tale  Matrimonium  sacramentum 
esse  potest.  Quod  si  quis  respondeat,  nutus, 
et  litteras,  et  copulam,  vicem  verborum  ge¬ 
rere,  contra  objici  potest,  eadem  ratione, 
probari  posse  licere  Sacerdoti  muto  nutibus 
absolvere,  aut  Episcopo  muto  nutibus  Or¬ 
dines  sacros  conferre.  Et  praeterea  absur¬ 
dissimum  esse  videtur,  ut  copula  vicem  sup¬ 
pleat  formae  sacramentalis,  cum  in  ea  Spiri¬ 
tus  anctus  nonadsit,  ut  habetur  can.  Connu-  . 
bia,  32,  quaest.  2.  » 

Respondeo,  in  Concilio  Florentino  per 
verba,  qua;  ad  omnia  sacramenta  requirun¬ 
tur,  intelligi  non  solum  verba  proprie  dicta, 
sed  etiam  ea  signa,  quae  vicem  verborum 
gerunt.  Nam  ideo  idem  Concilium ,  cum 
singula  sacramenta  sigillatim  exponeret, non 
dixit,  in  Matrimonio  necessario  verba  requi¬ 
ri;  sed  ait  regulariter  verba  conjugum  adhi¬ 
beri.  Addit  vero  illud  (Regulariter)  quia  non- 
unquam  nutus  adhibentur,  qui  locum  ver¬ 
borum  teneant. 

Neque  inusitatum  est,  aut  praeter  Scriptu¬ 
ra;  di\  iiue  morem,  ut  per  nutus  homines 
loqui  dicantur,  et  proinde  nutus  verborum 
vicem  teneant.  Nam  Joan.  xm  :  Innuit  Si - 
mon  Petrus  Joanni,  et  dixit  (I),  quem  locum 
enarrans  Augustinus,  scribit,  Petrum  innu¬ 
endo  dixisse,  et  ipsos  nutus  a  divina  Scri¬ 
ptura  verba  appellari. 

Ad  ea  quie  Canus  objicit  de  sacramento 
Poenitentia;,  et  Ordinationis,  respondeo, 
magnum  esse  discrimen  inter  ea  sacramenta, 
et  Matrimonium.  Sacramentum  enim  Poeni- 


(1)  Joan.  XIII,  2C 

tentisc  habet  formam  judicii  :  in  judicio  au¬ 
tem  ex  tribunali  sententia  pronuntianda 
est ;  neque  unquam  est  auditum,  ut  judex 
mutus  constitueretur.  Prmterea  debet  Sacer¬ 
dos  contitentem  audire,  examinare,  signa 
Poenitentia)  in  ipso  cernere,  propositum  non 
peccandi, et  pro  praeteritis  satisfaciendi  in  ipso 
cognoscere,  qua)  omnia  requirunt  praesen¬ 
tiam  utriusque,  et  ut  Sacerdos  audire,  et 
loqui  possit.  Pari  ratione  Episcopus  Ordines 
collaturus,  debet  praesentes  habere  ordinan¬ 
dos,  utcis  manus  imponat,  et  instrumenta  sa¬ 
cra  tangenda  offerat:  debet  etiam  verbis  for¬ 
mam  pronuntiare,  ut  certa  potestas,  quae  per 
Ordinationem  confertur, exprimatur.  Denique 
(si  nihil  haberemus  aliud)  Ecclesiae  usus  sa¬ 
tis  ostendit,  neque  Absolutionem,  neque 
Ordinationem  vel  a  muto,  vel  ab  absente 
conferri  posse.  At  vero  Matrimonium,  for¬ 
mam  ‘habet  contractus  :  contractus  autem 
ex  consuetudine  id  habet,  ut  etiam  inter 
mutos,  vel  absentes  celebrari  possit. 

At  illud  de  copula,  jam  ante  responsum 
est,  quaestione  superiore  :  nam  illud  etiam 
Calvinus  objecerat. 

Tertia  objectio  :  c  Sacramenta  sunt  cae¬ 
remoniae  sacrae,  et  actus  religionis.  At  Ma¬ 
trimonium  profane  contractum  solis  verbis 
conjugum,  nihil  habet  sacri;  non  igitur  tale 
Matrimonium  sacramentum  dici  potest.  » 

Respondeo  :  Matrimonium  ex  se  quidem 
res  est  natui‘alis,  et  civilis  :  tamen  ex  adjun¬ 
cta  significatione,  et  efficientia  gratiae,  plane 
sacrum  est.  Quare  verba  illa  :  «  Ego  te  acci¬ 
pio  in  meam,  Ego  te  accipio  in  meum 
non  eamdem  vim  habent  apud  ethnicos  , 
et  apud  fideles  :  apud  illos  enim  solum  con¬ 
tractum  civilem  efficiunt,  et  ideo  verba 
sacra  proprie  dici  nequeant;  npud  Chri¬ 
stianos  autem ,  quia  unionem  significant 
non  solum  corporum,  sed  etiam  animorum, 
vel  similitudinem  unionis  Christi  et  Ecclesiae, 
et  sanctificant  homines,  sacra  verba  merito 
dicuntur  et  sunt.  Neque  obstat,  quod  inter¬ 
dum  a  conjugibus  nihil  sacrum  cogitantibus 
dicuntur.  Nam  etiam  verba  Baptismi,  ali¬ 
quando  ab  infidelibus  sine  ulla  religione 
pronuntiantur,  et  tamen  quia  ex  institutione 
sua  verba  sunt  sacra,  et  cum  intentione  fa¬ 
ciendi  quod  Ecclesia  facit  pronuntiantur, 
Sacramentum  efficiunt.  » 

Quarta  objectio  :  «  In  omnibus  sacramen- 
tisex  declaratione  Florentini  Concilii,  requiri¬ 
tur  certus  Minister  qui  Sacramentum  con¬ 
ferat.  At  in  Matrimonio  profane  contractu 


nullus  est  minister  ;  non  igitur  tale  Matri¬ 
monium  est  sacramentum.  » 

Respondeo  :  Concilium  Florentinum,  Mi¬ 
nistrum  quidem  requirit ,  sed  non  negat 
posse  in  eumdem  hominem  concurrere  Mi¬ 
nistri,  et  suscipientis  personam  :  imo  hoc 
ipsum  idem  Concilium  aperte  docuit,  cum 
ait  causam  efficientem  Matrimonii  esse  con¬ 
sensum  conjugum  per  verba  ipsorum  ex- 
peressum.  Neque  obstat,  quod  in  aliis  sa¬ 
cramentis  distinguatur  Minister  a  susci¬ 
piente.  Nam,  ut  supra  diximus,  id  proprium 
est  Matrimonii,  quia  contractus  quidam  est: 
natura  enim  contractus  id  exigit,  ut  ipsi 
contrahentes  sui  contractus  sint  causa. 

Quinta  objectio  :  «  Fideles  non  se  existi¬ 
mant  sacrilegos,  quo  tempore  sic  profane 
contrahunt,  si  forte  gratia  Dei  careant  :  in 
animis  igitur  fidelium  inscriptum  est,  ejus¬ 
modi  contractum  non  esse  Ecclesia)  sapra- 
.  mentum.  » 

Respondeo  :  non  video  ,  quemadmodum 
antecedens  argumenti  sui  Canus  probare 
possit  :  nam  contrarium  ejus,  quod  ipse  as¬ 
sumit,  multo  probabilius  est.  Cum  enim  in 
Catechismis  passim  omnes  legant,  septem 
esse  Sacramenta,  atque  unum  ex  eis  esse 
Matrimonium,  neque  unquam  vel  in  Cate¬ 
chismis  legerint,  vel  in  concionibus  audie¬ 
rint,  non  omnia  Matrimonia,  sed  tantum 
qua)dam  esse  sacramenta  ;  credibile  est  fide¬ 
lem  populum  communiter  in  ea  sententia 
esse,  ut  omnia  Matrimonia  legitima  sacra¬ 
menta  esse  censeat ;  et  proinde  sacrilegium 
in  ejus  sacramenti  violatione  committi  non 
dubitet. 

Neque  obstat,  quod  nonnulli  ad  Matrimo¬ 
nium  suscipiendum  accedant  multis  pecca¬ 
torum  sordibus  inquinati  :  nam  multi  etiam 
contra  inveniuntur,  qui  nulla  ratione  audent 
Matrimonium  contrahere,  nisi  peccatorum 
confessione  ante  pramiissa.  Deinde  si  tam 
multi  sunt  qui  sacra  vasa  dii-ipiunt,  qui 
templa  polluunt,  qui  alia  sacrilegia  apexte 
committunt,  etiamsi  ea  saci-ilegia  esse  non 
dubitent  :  quid  mirum,  si  hoc  sacrilegium 
nonnulli  facile  pei-petrent,  sive  sacrilegium 
esse  sciant,  sive  etiam  fortasse  nesciant. 

Sexta  objectio  :  a  Augustinus  in  epist.  23. 
ad  Bonifacium,  scribit,  res  ipsas  coporeas, 
quibus  sacx-amenta  constat,  imaginem,  et 
similitudinem  gerere  ejus  sanctificationis, 
cujus  signa  et  causa)  esse  dicuntur,  ut  Ba¬ 
ptismi  lotio  externa,  internam  puigalionem, 
et  Eucharistia)  externa  manducatio,  internam 

refectionem  designant,  et  suo  inodo  effi¬ 
ciunt.  At  Matrimonium  civile  ,  et  profa¬ 
num,  nec  sanctificationis  imaginem  gerit, 
neque  ad  sanctificandum  sub  quadam  ex¬ 
terna  sanctitatis  specie  exhibetur  :  non  est 
itaque  proprie  sacramentum.  » 

Respondeo  :  Matrimonium  civile,  non  qui¬ 
dem  ut  civile,  sed  ut  a  Christo  evectum  ad 
ordinem  rerum  sacrarum ,  pulcherrime  re¬ 
fert  imaginem  conjunctionis  Christi  cum 
Ecclesia,  et  cum  anima  uniuscujusque  per 
gratiam,  et  charitatem,  :  id  enim  reprsesen- 
at  externa  viri,  et  uxoris  societas,  quam 
materiam  cujus  sacramenti  esse  diximus,  ut 
est  lotio  in  Baptismo,  et  species  panis  in  Eu¬ 
charistia.  Ad  eamdem  unionem  Christi  cum 
anima  non  solum  significandam,  sed  etiam 
efficiendam,  Matrimonii  sacramentum  ad¬ 
hiberi  supra  docuimus  :  quare  falsa  est  as- 
humptio  argumenti  contrarii,  quam  sane  au¬ 
ctor  probare  debuisset;  non  simpliciter,  ut 
fecit,  asserere. 

Septima  objectio  :  «  Verba  ex  Concilio 
Florentino ,  formae  Sacramentorum  sunt  : 
at  fieri  nequit,  ut  res  non  sacra  Sacramen¬ 
tum  perficiat  :  verba  igitur  sacra  sacramen¬ 
torum  forma)  esse  debent.  At  in  Matrimonio 
profane  contracto  nulla  sunt  verba  sacra  : 
non  igitur  tale  Matrimonium  Sacramentum 
appellari  potest.  » 

Assumptionem,  quam  negandam  esse  fa¬ 
cile  Canus  animadvertit,  probat  ,  quia  si 
ulla  essent  ejusmodi  verba,  illa  certe  essent : 
«  Ego  te  accipio  in  meam  etc.  »  Haec  autem 
non  esse  verba  Sacramentalia,  multis  ratio¬ 
nibus  contendit.  Primo,  quia  verba  ejus,  qui 
suscipit  Sacramentum,  materia  esse  pos¬ 
sunt,  forma  autem  nullo  modo,  cum  forma 
ab  agente  in  passum  mediantibus  causis  ad¬ 
ministris  introducatur. 

Secundo,  quia,  licet  materia  sacramento¬ 
rum  res  aliqua  naturalis  esse  possit,  forma 
tamen,  quae  dat  esse  sacramento,  necessario 
supernaturalis  esse  debet;  illa  autem  verba  : 
«  Ego  te  accipio  in  meam  »,  undique  na¬ 
turalia  sunt,  et  ab  omnibus  gentibus  usur¬ 
pata. 

Tertio,  forma  sacramenti  significat  eum 
spiritualem  effectum,  cujus  causa  sacramen¬ 
tum  •  esse  dicitur.  At  illa  verba  :  «  Ego  te 
accipio  in  meam  » ,  nullius  effectus  spiritua¬ 
lis  signa  sunt. 

Quarto,  verba  quse  sunt  forma  sacramen¬ 
ti,  divina  institutione  determinata  sunt,  nec 
possunt  hominum  arbitrio  mutari :  at  verba, 

quibus  Matrimonium  contrahendum  sit, 
nulla  sunt  omnino  definita. 

Quinto,  quando  verba  aliqua  sunt  forma 
sacramenti,  si  nutus,  vel  scriptura,  vel  aliud 
quodlibet  signum,  eorum  verborum  loco 
substituitur,  inanis  actio  est.  At  si  contra¬ 
hentes  loco  verborum,  nutus  vel  Scripturam 
subjiciant,  seque  conficiunt  Matrimonium, 
ac  si  verbis  uterentur. 

Sexto,  nomen  sacramenti  pro  materia  ac¬ 
cipi  solet,  pro  forma  non  item  :  Baptismus 
enim  dicitur  ablutio,  non  illa  verba  :  «  Ego 
te  baptizo,  etc.  »  At  illa  verba  :  «  Ego  te 
accipio  in  meam,  etc.  »  dicuntur  Matri¬ 
monium,  seu  Matrimonii  sacramentum  :  est 
enim  Matrimonium  contractus,  qui  ex  am¬ 
borum  conjugum  verbis  constituitur.  Verba 
igitur  illa,  materia  sacramenti  sunt,  non  au¬ 
tem  forma. 

Respondeo  :  nego  verba  illa  :  «  Ego  te  ac¬ 
cipio  in  meam  etc.  »  non  posse  esse  formam 
sacramenti.  Ad  primam  probationem,  re¬ 
spondeo,  non  esse  impossibile,  neque  absui’- 
dum,  ut  aliquando  idem  sit  agens,  et  patiens, 
praesertim  secundum  partes  diversas  :  potest 
enim  unusquisque  manibus  sibi  ipse  pedes 
ligare,  vel  solvere,  vel  abluere,  imo  et  una 
manu  alteram  solvere,  ligare,  abluere  ;  eo¬ 
dem  igitur  modo  poterit  verbis,  et  lingua  se 
ipse  alteri  tradere,  quod  in  Matrimonio,  so¬ 
lum  requiritur.  Quare  si  Cani  argumentum 
valeret,  probaret  etiam  Matrimonium,  ut 
contractum  civilem,  esse  impossibile  :  neque 
enim  potest  Matrimonium  contrahi ,  quin 
seipsi  conjuges  ligent;  et  prande  forma 
contractus  in  ipsum  eumdem  indicatur  ut 
patientem,  qui  eam  formam  producit,  atque 
inducit  ut  agens.  Cur  autem  fieri  nequeat, 
ut  quis  se  ipse  baptizet,  aut  confirmet,  aut 
ordinet, aut  inungat,  etc.,  non  est  ea  causa, 
quam  hoc  loco  affert  Canus;  facillimum 
enim  esset,  ut  quis  se  ipse  aqua  aspergeret, 
ac  diceret  :  Ego  me  baptizo  etc.  et  idem  de 
aliis  sacramentis  :  sed  quia  1’cpugnat  in  eis 
ratio  signi,  ut  supra  diximus,  quse  non  re¬ 
pugnat  in  sacramento  Matrimonii. 

Ad  secundam  probationem  respondeo, tam 
materiam,  quam  formam  sacramenti  esse 
rem  naturalem,  si  physice  consideretur,  et 
surpernaturalem,  si  consideretur  sacramen- 
talitcr.  Non  enim  verba  solum,  sed  etiam 
ablutio, [inunctio,  etc., significationem  habent 
supernaturalem  ex  divina  institutione  :  id 
quod  etiam  Canus  admittit,  vel  potius  in  ar¬ 
gumentum  assumpsit ,  objectione  sexta  ; 

quare  inanis  est  distinctio,  qua  hoc  loco  uti¬ 
tur.  Et  sicut  ipse  admittit  illa  verba  :  «  Ego 
te  accipio  in  meam»,  esse  materiam  Sacra¬ 
menti,  licet  sint  verba  aliquo  modo  humana, 
et  naturalia,  ita  poterat  admittere  esse  for¬ 
mam.  Nam  quemadmodum  ille  cogitur  di¬ 
cere  verba  illa,  quatenus  materia  Sacramen¬ 
ti  sunt,  esse  sacra,  et  supernaturalia,  ratione 
novic  significationis  a  Deo  instituta;,  ita  nos 
dicimus  verba  illa,  ut  sacramenti  formam, 
esse  sacra,  et  supernaturalia,  etc. 

Ad  tertiam  respondeo,  verba  illa  ex  divina 
institutione  significare  effectum  spiritualem, 
nimirum  spiritualem  unionem  Christi  cum 
Ecclesia,  et  cum  anima  :  quod  idem  cogitur, 
Canus  dicere  de  iisdem  verbis,  quatenus, 
ipsius  opinione,  materia  sunt  :  nam  etiam 
materia  significare  debet. 

Ad  quartam  respondeo,  verba  sacramen- 
talia  determinata  esse  quoad  sensum,  non 
quoad  numerum  syllabarum,  vel  sonum  vo¬ 
cis  ;  alioqui  non  possent  linguis  diversis  sti- 
cramenta  celebrari.  Sic  igitur  in  sacramen¬ 
to  Matrimonii  verba  determinata  sunt,  qua; 
mutuum  consensum  sufficienter  exprimant, 
sive  id  pluribus,  sive  paucioribus  vocibus 
fiat. 

Ad  quintam  respondeo,  tunc  solum  non 
posse  subjici  nutus  loco  verborum,  quando 
forma  sacramenti  est  solum  verbum  proprie 
dictum  :  at  in  Matrimonio  id  peculiare  est, 
ut  forma  sint  tam  verba  proprie  dicta 
quam  etiam  improprie,  ut  nutus  :  ut  supra 
diximus  in  solutione  secunda;  objectionis. 

Ad  sextam  respondeo,  argumento  illo  tan¬ 
tum  probari  verba  conjugum  esse  materiam, 
non  autem  probari  non  verba  conjugum  esse 
etiam  formam.  Nam  si  id,  quod  materia  est 
tantum  sacramenti,  sacramentum  nominari 
potest  ;  quanto  magis  sacramentum  nomi¬ 
nari  poterit  id,  quod  simul  materia  est,  ct 
forma  ? 

Deinde  verba  illa  :  «  Ego  te  accipio  iu 
meam»,  Matrimonium  appellari,  est  omnino 
inauditum  :  Matrimonium  enim  definitur, 
maris  ctfcemina;  conjunctio,  individuam  vi¬ 
tee  consuetudinem  retinens.  Sic  definit  Alex¬ 
ander  III.  cap.  Illud,  de  praesumptione,  et 
ante  eum  Justinianus,  Institut.  de  pat.  po¬ 
test,  in  principio,  et  eam  definitionem  Theo¬ 
logi,  et  CanonisUe  passim  recipiunt.  Quare 
verba  illa  :  «Ego  te  accipio  in  meam  », 
causa  Matrimonii  sunt,  sed  non  sunt  ipsa  Ma¬ 
trimonium  ;  proinde  argumentum  contra 
auctorem  suum  pugnat,  probat  enim  illa 


verba  :  «  Ego  te  accipio  iu  meam  »,  non 
esse  materiam  hujus  sacramenti,  sed  potius 
formam,  cum  sacramentum  de  materia  di¬ 
catur,  de  his  autem  verbis  non  dicatur. 

Ultima  objectio  sumitur  ex  auctoritate 
Theologorum,  Patrum,  ac  Pontificum  :  con¬ 
tendit  enim  Canus,  non  esse  sententiam  no¬ 
stram  communem  omnibus  Theologis.  Atque 
ex  tanto  numero  Doctorum,  producit  solum 
tres,  autquatuor,  ac  deinde  addit  multa  loca 
Pontificum,  et  Patrum  ex  jure  canonico  de¬ 
prompta,  qua;  nihil  ad  rem  faciunt.  Respon¬ 
deamus  ad  singula. 

Primo  adducit  Guliclmum  Parisienscm, 
qui  in  lib  de  sacramentis,  tractat,  de  Matri¬ 
monio  cap.  9.  'q.  i,  negat  Matrimonium  veri 
nominis  sacramentum esse,etsacramentalem 
virtutem  habere,  nisi  sacerdotali  ministerio 
consecratum  fuerit.  Huic  testimonio  similes 
sunt  nonnullorum  canonistarum  sententia; 
qui  sacramentum  Matrimonii  gratiam  confe¬ 
rens  constituunt  in  benedictione  sacerdotali, 
et  precibus,  qua;  super  conjugatos  fundi  so¬ 
lent,  quorum  canonistarum  sententiam  affir¬ 
mat  Canus  hoc  loco  probabiliorem  esse, 
quam  sententia  Theologorum  sit. 

Respondeo,  duplex  est  benedictio  sacer¬ 
dotalis  in  Matrimonio.  Una,  qua;  datur  in 
contractu  de  prfezenti,  cum  Sacerdos  dicit  : 
«  Ego  vos  conjungo,  in  nomine  Patris,  et 
Filii,  et  Spiritus  sancti  »,  et  ha;c  fere  in  do¬ 
mo  privata  dali  solet.  Altera  est  benedictio 
qua;  datur  in  templo  tempore  Missa;,  cum 
adjunctis  variis  precibus. 

Si  de  priore  loquatur  Canus,  de  qua  sane 
loqui  visus  est  in  tota  superiore  disputatione 
nullum  habet  auctorem,  quem  pro  sua  sen¬ 
tentia  proferat.  Nam  Gulielmus  Parisiensis, 
et  canonista;  loquuntur  de  benedictione,  et 
precibus,  qua;  adhibentur  tempore  sacrificii 
in  templo.  Si  de  posteriore  loquatur,  habet 
quidem  auctores  pranlictos,  sed  illi  et  pauci 
sunt,  et  nullo  modo  cum  omni  schola  Theo¬ 
logorum  conferendi.  Et  pra;terea  in  manife¬ 
sto  errore  versantur  :  nam  illam  benedictio¬ 
nem  posteriorem,  exploratum,  ac  certum 
est,  sacramentale  quid  esse,  non  autem  sa¬ 
cramentum,  cum  in  ea  benedictione  nulla 
sint  verba,  qua;  forma  sacramenti  esse  vi¬ 
deantur  ;  et  cum  ea  benedictio  secundis 
nuptiis  non  detur,  qua;  tamen  omnium  judi¬ 
cio  vera  sacramenta  sunt ;  et  cum  absque 
peccato  omitti  possit,  modo  negligentia,  et 
comtemptus  absit,  ut  patet  ex  can.  Nostra¬ 
tes  30.  qua;st  5. 

Adde  quod  fundamentum  canonistarum 
debilissimum  est ;  probant  enim  sententiam 
suam  ex  cap.  In  Ecclesia,  de  simonia,  ubi 
prohibentur  sacerdotes  accipere  pecunias 
pro  benedictione  nubentium,  quia  ea  bene¬ 
dictio  sacramentum  est.  Sed  eo  loco  vocatur 
benedictio  nubentium,  sacramentum  largo 
modo  ;  ut  etiam  ibidem  sacramenta  vocan¬ 
tur,  id  est,  creremonife  sacrae,  exequke  de¬ 
functorum,  officium  sepulturae,  deductio 
Episcopi  ad  suam  sedem,  et  alia  id  genus. 

Secundo  objicit  Canus  Patres  Concilii  Co- 
loniensis,  qui  aliam  formam  Sacramenti  re¬ 
quirunt,  quam  Scholastici  requirere  solent. 
Secl  ad  hoc  supra  respondimus,  cum  Kem- 
nitium  refutaremus  :  ostendimus  enim  ex 
verbis  ipsis  Enchiridii,  nomine  Concilii  Co- 
loniensis  editi,  formam  hujus  Sacramenti  es¬ 
se  verba,  quibus  conjuges  mutuum  consen¬ 
sum  exprimunt. 

Tertio  objicit' Canus  Petrum  Paludanum, 
qui  in  4.  dist.  5.  quaest.  2.  scribit,  non  pec¬ 
care  conjuges,  qui  Matrimonium  contrahunt 
in  peccato  mortali  existentes.  Ex  qua  senten¬ 
tia  colligitur  Matrimonium  civiliter  contra¬ 
ctum  non  esse  sacramentum,  neque  enim 
auctor  ille  tam  imperitus  erat,  ut  nesciret 
Sacramentum  Matrimonii  sine  sacrilegio  sus¬ 
cipi  non  posse  ab  iis,  qui  in  peccato  mortali 
existunt. 

Respondeo,  Petrus  Paludanus  in  illo  ipso 
loco  quem  Canus  citat,  apertis  verbis  docet, 
sacramentum  Matrimonii  ministrari  ab  ipsis 
conjugibus,  consensum  suum  invicem  expri¬ 
mentibus,  cum  in  eo  consensu  signis  expres¬ 
so  essentia  Matrimonii  consistat.  Quare  mi¬ 
rum  est,  cur  Canus  velit  nos  potius  ex  conse¬ 
quentia  quadam  ipsius  colligere  Paludani 
sententiam,  quam  ex  propriis  verbis  illius. 
Porro  Paludamus  eo  loco  non  loquitur  de 
conjugibus,  ut  Sacramentum  Matrimonii  re¬ 
cipiunt,  sed  ut  illud  ministrant  :  siquidem 
probare  volebat,  non  semper  peccare  Mini¬ 
strum,  qui  in  peccato  existens  sacramentum 
dispensat,  ut  in  casu  necessitatis  ;  sed  quid¬ 
quid  sit  de  hac  ejus  sententia,  dubitari  non 
potest  de  mente  ejus  in  quaestione,  quam 
nunc,  tractamus. 

Quarto  objicit  S.  Thomam,  qucin  duobus 
in  locis  sententiae  sua;  subscribere  Canus  affir¬ 
mat.  Unus  locus  est  in  4.  dist.  I.  qua>st.  1. 
art.  3.  ubi  S.  Thomas  docet,  ad  Poeniten¬ 
tiam  quatenus  virtus  moralis  est,  et  ad  Ma¬ 
trimonium,  ut  est  in  officium  naturae,  non 
requiri  determinata  verba,  sed  signa,  et  nu- 
Tom  V. 


tus  quoslibet  sufficere.  At  vero  ut  Poeniten¬ 
tia,  et.  Matrimonium  sacramenta  sunt,  in  dis¬ 
pensatione  Ministrorum  Ecclesia;  constituta 
requiri  determinata  verba.  Alter  locus  est 
lib.  iv.  contraGentcs  cap.  78.  ubi  S.  Thomas 
probat  Matrimonium  esse  sacramentum, quia 
per  Ministros  Ecclesia;  dispeusatur,  et  qua;- 
dam  benedictio  nubentibus  datur. 

Respondeo,  prior  locus  si  quid  probat, pro¬ 
bat  solum  ad  sacramentum  Matrimonii  non 
sufficere  nutus,  sive  qua;cumque  alia  signa, 
sed  necessaria  esse  verba,  ut  in  omnibus  aliis 
sacramentis  ;  at  non  probat,  Matrimonium 
non  esse  sacramentum,  nisi  verba  illa  a  mi¬ 
nistro  ecclesiastico  proferantur,  cum  idem 
S.  Thomas  dist.  2G.  qua;st.  2.  art.  1.  ad.  1. 
disertis  verbis  dicat,  formam  sacramenti  esse 
verba  conjugum  :  benedictionem  autem  Sa¬ 
cerdos  non  esse  de  essentia  hujus  sacra¬ 
menti.  Adde ;  quod  idem  sanctus  Thomas  in 
secundo  scripto  in  quartum  dit.  1.  quaest.  1. 
artic.  3.  cum  posuisset  verba  supra  scripta, 
qua;  habentur  etiam  in  primo  scripto,  addi¬ 
dit  :  «  Vel  dicendum,  quod  in  his,  ut  Sacra¬ 
menta  sunt,  requiruntur  a'iqua  signa  loco 
verborum»  ;  exquointclligimus S.  Thomam 
non  certum  fuisse  prioris  opinionis.” 

In  posteriore  loco  S.  Thomas  probat  Ma¬ 
trimonium  esse  sacramentum  a  signo,  et 
conjecturis,  ut  etiam  nos  supra  fecimus,  est 
enim  signum  hujus  rei,  quod  Matrimonium 
sacerdotali  benedictione  ornetur,  et  quod  ad 
Ecclesia;  Ministros  pertineat  causas  Matrimo¬ 
niales  judicare. 

Quinto  profert  testimonia  gravissimorum 
auctorum.  Evaristi  in  epist.  I  Calixti  in 
epist.  ad  Episcopos  Callia;,  Siricii  in  epist. 
ad  Ilimerium,  llormisda;  apud  Gratianum 
30.  qutest.  i.  can.  Nullus, Nicolai  apud  eum- 
dem  Gratianum  31.  qua;st.  2.  can.  Lotharius 
Ambrosii  lib.  ix.  epist.  70.  ad  Vigilium,  Isi- 
dori  lib.  n  de  officiis  Eccles.  cap.  19.  De¬ 
nique  testimonia  Conciliorum  quorumdam 
ut  Carthaginiensis  IV.  can.  13.  Lateranensis 
ut  habetur  cap.  in  Ecclesia;  corpore,  extra 
de  simonia.  Viennensis,  ut  habetur  in  Cle- 
mentina  religiosi,  de  privilegiis  Lugdunensis 
33.  q.  3.  can.  Nulli,  et  Constantiensis  in  fine 
ipsius  Concilii.  Qua;  sane  testimonia,  si  quid 
haberent  contra  sententiam  nostram,  merito 
nos  terrerent. 

At  nihil  omnino  habet,  (uno  Evaristi  testi¬ 
monio  excepto)  nisi  in  Matrimonio  adhiberi 
solere,  vel  debere  benedictionem  sacerdota¬ 
lem,  et  alias  ejusmodi  caeremonias  :  quod 

etiam  nos  libentissime  accipimus,  ct  contra 
haereticos  defendimus.  Esse  autem  eas  cie- 
remonias  de  essentia  sacramenti,  aut  Matri¬ 
monium  per  verba  de  praesenti  inter  fideles 
contractum,  non  esse  sacramentum,  in  nul¬ 
lo  eorum  testimoniorum  invenitur  :  imo  in 
Concilio  Lateranensi,  unde  sumptum  est  il¬ 
lud  cap.  In  Ecclesia;,  de  simonia,  vocatur 
quidem  benedictio  nubentium,  sacramentum 
sed  tale  sacramentum,  quale  est  etiam  offi¬ 
cium  sepulturae,  exequia;  defunctorum,  de¬ 
ductio  Episcopi  ad  suam  sedem,  et  similia. 

Unus  est  Evaristus,  qui  in  epist.  i,  et  apud 
Gratianum  30.  quaest  5.  can.  Aliter,  Matri¬ 
monia  sine  Sacerdote  contracta  videtur  di¬ 
cere,  non  esse  Matrimonia,  sed  adulteria, 
vel  stupra,  vel  fornicationes. 

Sed  testimonium  recte  exponitur  a  Theo¬ 
logis  et  Canonistis,  qui  docent,  loqui  Pontifi¬ 
cem  de  Matrimonio  legitima  in  foro  exte¬ 
riore.  Ecclesia  enim  non  judicat  Matrimo¬ 
nium  legitimum,  sed  fornicationem  in  foro 
exteriore,  nisi  testibus  probari  possit,  tam¬ 


etsi  sciat  in  foro  conscientiae  esse  verissimum 
Matrimonium,  si  utriusque  conjugis  consen¬ 
sus  intervenerit.  Quod  autem  Evaristus  Ma¬ 
trimonia  clandestina  judicet  illegitima,  quia 
prajsumitur  defuisse  mutuus  consensus  in 
conjugium,  perspicuum  est  ex  ultimis  verbis 
epistolae,  ubi  legimus  Matrimonium  esse  il¬ 
legitimum,  nisi  voluntas  propria  suffragata 
fuerit,  et  vota  succurrerint  legitima. 

Hanc  autem  solutionem  admittere  cogitur 
Canus,  nisi  velit  contra  decretum  Tridentini 
Concilii  credere,  Matrimonia  Clandestina 
non  fuisse  vera  conjugia,  sed  adulteria,  vel 
stupra,  aut  fornicationes.  Evaristus  eaim 
Matrimonia  illa  occulta  non  solum  negat 
esse  Sacramenta,  quod  Canus  audire  cupit, 
sed  etiam  affirmat  esse  adulteria,  stupra, 
fornicationes  ;  quod  nisi  intelligatur  in  foro 
exteriore  tantum,  manifestum  errorem  con¬ 
tinet,  ut  Concilium  generale,  cui  Canus,  ut 
vere  Catholicus,  parendum  esse  non  dubita¬ 
bat,  apertissime  definivit. 


CONTROVERSIA  III. 

DE  UNITATE  CONJUGII. 


CAPUT  IX. 

De  polygamia  multarum  tucorum  successive. 

Sequitur  controversia  tertia  de  unitate 
Matrimonii,  sive  de  polygamia,  quae  unitate 
opponitur.  Duae  sunt  partes  principales  hujus 
controversiae  :  una  de  polygamia  multarum 
uxorum  successive  ;  altera,  de  polygamia 
multarum  uxorum  simul. 

De  polygamia  inultarum  uxorum  succes¬ 
sive,  quarum  videlicet  una  alteri  succedat, 
duo  sunt,  qua;  nobis  haeretici  hujus  temporis 
objiciunt.  Primum  est,  quod  polygamos  non 
admittamus  ad  sacros  Ordines. 

Sed  de  hac  re  disseruimus  in  i  lib.  de  Cle¬ 
ricis,  ubi  ostendimus,  Paulum  unius  uxoris 
virum,  id  est,  qui  non  plurcs  uxores  habuerit 
Episcopum,  Presbyterum,  et  Diaconum  or¬ 
dinari  voluisse,  I  Tim.  3.  et  Tit.  I. 

Alterum  est ,  quod  prohibeamus  Christia¬ 


nis  istam  polygamiam.  Kcmnitius  enim  in  2. 
part.  Examin  pag.  1226.  scribit,  Catholicos 
existimare,  secundas  nuptias  non  debere  be¬ 
nedici,  eo  quod  sacramento  careant,  et  for¬ 
nicationes  sint,  ac  prostitutiones  ;  et  allegat 
decretum  Gratiani,  can.  Ilac  ratione,  et  can. 
Quomodo  31.  quaest.  1. 

Sed  haec  est  manifesta  calumnia.  Fuit  qui¬ 
dem  antiquus  error  Montani,  ut  refert  S. 
Augustinus  in  libro  de  ha;resibus  cap.  26. 
et  Tertulliani,  ut  patet  ex  lib.  ejusdem  de 
Monogamia,  etNovatianorum,  teste  Theodo- 
reto  lib.  m.  de  fabulis  haereticorum,  secun¬ 
das  nuptias  esse  illicitas.  Catholici  vero,  et 
verbo,  et  facto  docent  secundas  nuptias, 
imo  etiam  tertias,  ct  quartas,  et  alias  dein¬ 
ceps  esse  licitas,  et  vera  Matrimonia,  atque 
adeo  sacramenta. 

Id  quod  ex  Apostolo  manifeste  colligitur, 
qui  llom.  vi.  affirmat,  mulierem  viro  suo 
mortuo  non  fore  adulteram,  si  alteri  viro 
nupserit;  et  I  Corinth.  vn.  dicit  ;  Si  dormi¬ 
erit  vir  ejus,  cui  vult  nubat,  tantum  in  Do- 

mino  (1).  Quem  locum  diligenter  expendit 
Augustinus  lib.  de  bono  viduitatis  cap.  12. 
ubi  observat,  B.  Paulum  non  dixisse  :  Si 
dormierit  primus  vir,  aut  secundus,  aut  ter¬ 
tius  ;  sed  indefinite  :  Vir  ejus.  Proinde  sem- 
per  nubere  licet  mortuo  marito,  quotus  tan¬ 
dem  fuerit.  Idem  Apostolus  I  Timoth.  v.  vi¬ 
duas  juniores  hortatur,  ut  secundo  nubant, 
ob  incontinentiae  periculum. 

Praeterea  Concilium  Nicaenum  can.  8.  ju¬ 
bet  Novatianos  non  recipi,  cum  ad  Ecclesiam 
redeunt,  nisi  polliceantur  se  communicaturos 
etiam  cum  iis  qui  forte  secundas  nuptias  ex¬ 
perti  fuerint. 

Huc  accedant  testimonia  Patrum,  Ambro¬ 
sii  in  libro  de  viduis,  Hieronymi  in  epist.  ad 
Geruntiam,  Augustini  in  libro  de  bono  vidui¬ 
tatis,  Chrysostomi  hom.  20.  in  epist.  ad 
Ephes.  et  aliorum,  qui  secundas  nuptias 
aperte  probant,  licet  illis  continentiam  prae¬ 
ferant. 

Denique  Concilium  Florentinum  in  in¬ 
structione  Armenorum  (juxta  fidem  ejus,  qui 
summam  Conciliorum  collegit)  non  solum  se¬ 
cundas,  et  tertias,  sed  etiam  quartas,  et  alias 
deinceps  nuptias,  licitas  esse  declaravit. 

Ad  id,  quod  objicitur  de  benedictione, 
respondeamus,  verissimum  esse,  secundas 
nuptias  non  benedici,  sed  causam  hujus  rei 
non  esse,  quia  secundae  nuptiae  careant  sa¬ 
cramento.  Nam  illud  primum,  id  est,  secun¬ 
das  nuptias  non  debere  benedici,  affirmant 
gravissimi  auctores,  Patres  Concilii  Ncocae- 
sariensis  can.  7.  Ambrosius,  sive  quicumque 
fuit  auctor,  in  vn.  cap.  prioris  ad  Corinth. 
et  in  m.  caput  prioris  ad  Timoth.  Augustinus 
serm.  243.  de  tempore.  Isidorus  lib.  ii.  de 
officiis  divinis  cap.  19.  Alexander  III.  et  Ur¬ 
banus  III.  extra,  de  secundis  nuptiis,  cap. 
Capellanum,  et  cap.  Vir  autem.  At  jdeo  se¬ 
cundas  nuptias  non  benedici,  quod  sacra¬ 
mento  careant,  Patres  citati  non  dicunt,  ne¬ 
que  est  verum  :  benedictio  enim  illa  ad  Sa¬ 
cramenti  essentiam  non  pertinet,  ut  supra 
ostendimus.  Causa  autem  cur  secundae  nu¬ 
ptiae  non  benedicantur,  est,  quia  benedictio 
in  primis  nuptiis  data  non  perit,  neque  de¬ 
bent  iterum  benedici,  qui  semel  benedicti 
fuerunt,  ut  Urbanus  docet  loco  notato. 

Ad  loca,  quae  objecit  Kemnitius,  facile  est 
respondere.  Nam  vel  canonum  illorum  au¬ 
ctores  Kemnitius  reprehendit,  vel  Gratianum 
collectorem.  Si  auctores  canonum  :  cum  an¬ 


tiquissimis  Patribus  bellum  gerit,  non  cum 
scholasticis,  vel  recentioribus  doctoribus  : 
tres  enim  canones,  qui  in  secundarum  nu¬ 
ptiarum  reprehensionem  eo  loco  citantur,  de¬ 
prompti  sunt  ex  auctoribus,  qui  ante  mille 
et  centum,  vel  mille  et  ducentos  annos  vixe¬ 
runt.  Si  collectorem  Kemnitius  accusat,  ini¬ 
quus  et  improbus  est,  cum  eodem  loco  Gra¬ 
tianus  aperte  contrarium  asserat,  et  multa 
testimonia  Hieronymi  et  Augustini  adducat, 
ut  probet  non  solum  secundas,  sed  etiam 
quartas,  et  ulteriores  nuptias  licitas  esse. 

Sed  expendamus  etiam  canones  a  Gratiano 
citatos.  Primus  est  concilii  Neocaesariensis 
ante  annos  200.  celebrati  :  nam  in  eo  conci¬ 
lio  can.  7.  prohibentur  Presbyteri  interesse 
celebritati  secundarum  nuptiarum,  cum  poe-  ' 
nitentia  injungenda  sit  iis,  qui  saepius  nu¬ 
bunt. 

Hunc  canoncm  aliqui  intelligunt  de  iis, 
qui  simul  plures  uxores  habere  volunt:  quod 
esse  contra  Evangelium  in  sequenti  capite 
demonstrabimus.  Alii  eumdem  canonem  de 
iis  intelligunt,  qui  saepius  nuptias  contrahunt 
successive,  atque  hos  non  peccare  affirmant, 
quod  saepius  nuptias  appetant,  sed  quod  in 
secundis  nuptiis  eam  celebritatem  adhiberi 
velint,  quae  solum  in  primis,  de  more  Ec¬ 
clesiae  adhibenda  est ;  et  ideo  pienitentiam 
injungendam  illis  esse  a  Presbyteris,  a  qui¬ 
bus  ad  eam  celebritatem  invitantur.  Potest 
etiam  fieri,  ut  antiqui  illi  Patres,  qui  aliis 
etiam  in  rebus  severiores  erant,  ob  signum 
incontinentiae  notandos  aliqua  poenitentia 
esse  voluerint  eos,  qui  saepe  Matrimonia  con¬ 
trahunt  :  nam  Concilium  Laodicenum  can.  1. 
fatetur,  legitimas  esse  secundas  nuptias,  et 
tamen  injungit  certi  temporis  poenitentiam 
iis,  qui  secundas  nuptias  appetunt.  Sed  quae¬ 
cumque  fuerit  eorum  Patrum  mens,  Conci¬ 
lium  fuit  particulare^  cui  recte  opponi  potest 
Concilium  Nicaenum  generale  can.  8.  in  quo 
secundae  nuptiae  apertissime  approbantur. 

Secundus  canon  tribuitur  Chrysostomo, 
sed  revera  non  sancti  Joannis  Chrysostomi, 
sed  alterius  cujusdam  est,  cujus  exstat  opus 
imperfectum  in  Matthaeum  :  quod  opus  aut 
est  hominis  haeretici,  aut  est  ab  haereticis 
corruptum,  siquidem  multa  continet  cum 
doctrina  orthodoxa  pugnantia. 

Yerba  praesentis  canonis  habentur  serm.  32. 
in  cap.  xix.  Matthaei,  ubi  auctor  ille  scribit, 
secundas  nuptias  ab  Apostolis  praecipi  ob  in- 

continentiam  hominum,  sed  revera  fornica¬ 
tionem  esse.  Qua)  verba  nonnulli  ita  expo¬ 
nunt,  ut  velint  eum  auctorem  per  hyperbo¬ 
len)  vocasse  fornicationem  secundas  nuptias, 
non  quod  revera  fornicatio  sit  secundo  nu¬ 
bere,  sed  aliquid  minus  bonum,  quam  in  vi¬ 
duitate  permanere.  Sed  quidquid  sit  de  au¬ 
ctoris  illius  mente,  certum  est  ejus  verba  non 
habere  in  dogmatibus  auctoritatem  :  prte- 
sertim,  cuin  verus  Chrysostomus  hom.  20. 
in  epist.  ’  ad  Ephes.  dicat,  secundas  nuptias 
non  posse  damnari. 

Postremus  canon  S.  Hieronymi  est,  in 
lib.  i.  adversus  Jovin.,  ubi  tam  multa  scripsit 
in  laudem  virginitatis,  et  continentia),  ut  vi¬ 
sus  sit  nonnullis  non  modo  polygamiam,  sed 
etiam  nuptias  absolute  damnare. 

Goeterum  in  Apologia  ad  Paro  maelii  um, 
pro  libris  adversus  Jovinianum,  disertis  ver¬ 
bis  scripsit  :  «  Non  damno  bigamos,  imo- 
nec  trigamos,  et  si  dici  potest  octogamos 
etc.  »  et  in  com.  cap.  i.  ad  Tit.  dicit,  librum 
de  Monogamia  Tertulliani,  ubi  secunda)  nu¬ 
ptiae  damnantur,  esse  haereticum :  et  in  epist. 
ad  Gerontiam  de  Monogamia  :  «  Quid  igi¬ 
tur  ?  inquit,  damnamus  secunda  Matrimonia 
minime  ;  sed  prima  laudamus  :  abjicimus  de 
Ecclesia  digamos  ?  absit  :  sed  monogamos 
ad  continentiam  provocamus.  »  Itaque  S. 
Hieronymus  non  illicitas  secundas  nuptias 
esse  censebat  ;  sed  si  quando  vehementius 
ad  monogamiam  hortabatur,  id  faciebat  tum 
amore  pudicitia),  quo  sanctissimus  ille  vir 
mire  ardebat,  tum  ob  incontinentiam  multo¬ 
rum,  qui  non  contenti  secundo,  aut  tertio, 
vel  etiam  quarto  Matrimonio,  usque  ad  vige¬ 
simum  aliquando  progrediebantur  :  refert 
enim  in  eadem  epist.  ad  Gerontiam,  Damasi 
tempore  fuisse  Rorate  par  conjugum,  quorum 
alter  viginti  uxores  sepelierat,  altera  mari¬ 
tos  viginti,  et  unum. 

Unus  tamen  adhuc  serupulus  remanere  vi¬ 
detur.  Nam  cum  Catholici  doceant,  bigamos 
defectu  Sacramenti  non  posse  ad  sacros  or¬ 
dines  promoveri,  videtur  secundum  Matri¬ 
monium  apud  Catholicos,  utKcmnitius  dice¬ 
bat  sacramento  carere.  * 

Respondeo  :  bigami,  defectu  sacramenti, 
sacris  initiari  nequeunt,  non  quod  eorum  Ma¬ 
trimonium  sacramentum  non  sit,  sed  quod 
perfectione  quadam  sacramenti  carcat.  Qui 
enim  monogamus  est,  significat  Christum  ita 
esse  unum  unius  conjugis  virum,  ut  nun¬ 
quam  alteram  habuerit ;  qui  autem  bigamus 
est,  significat  quidem  Christum  esse  unum 


unius,  quod  ad  sacramentum  sufficit,  sed 
non  significat  ita  esse  unius,  ut  non  fuerit 
alterius  ;  et  tum  defectu  hujus  significationis 
tum  ob  alias  causas,  de  quibus  egimus  in 
disputatione  de  bigamia  clericorum,  bigami 
ad  sacros  Ordines  non  assumuntur. 

CAPUT  X. 

De  polygamia  multarum  uxorum  simul. 

Nunc,  ut  ad  alteram  partem  hujus  contro¬ 
versia)  veniamus :  primus  qui  inter  Christianos 
po'ygamia)  aditum  patefecit,  videtur  fuisse 
Valentinianus  Imperator,  alioqui  pius  et  Ca¬ 
tholicus  Princeps.  Is  enim  (ut  Socrates  re¬ 
fert  lib.  i.  hist.  cap.  27.)  cum  amore  captus 
esset  Justinae  cujusdam,  eamque  in  Matrimo¬ 
nium  ducere  vellet,  retenta  priore  conjugo 
Severa,  ex  qua  Gratianum  filium  jam  susce¬ 
perat:  ut  colore  aliquo  intemperantiam  suam 
tegeret,  legem  promulgavit,  ut  liceret  uni¬ 
cuique  duas  simul  conjuges  habere. 

Nostros  tempore  Martin us  Lutherus,  ut 
alios  errores  innumerabiles,  ita  etiam  hunc 
errorem,  cujus  fere  nulla  memoria  apud  fi¬ 
deles  exstabat,  ab  inferis  revocare  conatus 
est.  Nam  in  propositionibus  de  Bigamia  Epi¬ 
scoporum,  quas  edidit  anno  1528.  ita  scripsit, 
propositione  65.  et  60:  «  Nota  sunt  jura  Mo- 
saica,  de  fratris  defuncti  uxore,  et  de  filia 
corrupta  invito  Patre,  qua)  cogunt  plurium 
esse  uxorum  virum. :  qua)  non  magis  sunt 
abrogata,  quam  reliqua  omnia,  id  est,  libe¬ 
ra,  nec  prohibita,  nec  praecepta,  »  et  supra 
in  propositione  62.  et  sequentibus,  dicit, 
apud  ethnicos  fortasse  scandalum  fore,  si 
Christianus  plures  uxores  habeat :  tamen  in¬ 
ter  Judaeos  non  esse  scandalum,  et  ideo  non 
posse  ostendi  id  esse  illicitum.  Et  quia  in  tota 
Europa  et  Africa  vix  ulli  sunt  cum  Christi¬ 
anis  ethnici,  sed  tantum  Judaei,  et  Mahume- 
tani,  quibus  uxorum  multitudinem  pseudo¬ 
propheta  suus  concessit  ;  secundum  Lutheri 
sententiam  liceret  in  his  omnibus  regionibus 
uxores  multas  ducere.  Quid  ?  quod  idem  Lu¬ 
therus  in  explicatione  Geneseos,  quam  anno 
1525.  edidit,  in  commentario  ad  cap.  16.  non 
obiter,  sed  ex  professo  disputat, 'utrum  Chri- 
stian  is  liceat  exemplo  Abrahae  plures  simul 
uxores  habere,  ac  tandem  respondet,  id  ne¬ 
que  esse  praeceptum,  neque  prohibitum,  sed 
liberum;  et  se  quidem  nolle  hanc  novam  con¬ 
suetudinem  introducere,  sed  nec  improbare 
posse,  cum  exempla  Patrum  adhuc sintlibera. 

Hanc  Lutheri  sententiam  Anabaptistas  se¬ 
quuntur,  ut  Kemnitius  in  2.  par.  Exam.  pag. 
1229.  testatur  ;  ubi  fatetur  recte  a  Concilio 
Tridentino  damnari  hunc  errorem  depolyga- 
mia  plurium  uxorum  simul.  Quare  fateri  debet 
recte  etiam  damnari  Archiprophctam  Luthe- 
ranorum,  qui  in  eodem  errore  fuit;  ut  revera 
damnatur  in  2.  can.  Concilii  Tridentini  sess. 
21.  his  verbis:  «  Si  quis  dixerit,  licere  Chri¬ 
stianis  plures  simul  habere  uxores,  et  hoc 
nulla  lege  divina  esse  prohibitum,  anathema 
sit.  »  liare  enim  verba  Concilii,  quee  a  Kcm- 
nitio  approbantur,  proprie  in  Lutherum  di¬ 
riguntur,  cujus  est  illa  sententia,  polygamiam 
non  esse  a  Deo  praeceptam,  nec  prohibitam. 

Neque  est  nova  ha?c  definitio  Concilii  Tri¬ 
dentini.  Idem  enim  definivit  olim  Syricius  in 
epist.  1.  et  Innocentius  I.  in  epist.  9.  et  In¬ 
nocentius  III.  cap.  Gaudemus,  de  divor.  ac 
denique  multi  alii,  in  toto  titulo  de  sponsa 
duorum,  et  apud  Gratianum  24.  quaest.  3. 
can.  An  non. 

Potest  autem  heee  veritas  his  argumentis 
confirmari.  Primo,  Christus,  Matth.  xix.  re¬ 
vocat  Matrimonium  ad  primam  institutionem 
ac  vult  eam  deinceps  valere.  Sed  prima  illa 
institutio  excludit  polygamiam  :  igitur  poly- 
gamia  a  Christo  prohibita  est.  Major  propo¬ 
sitio  probatur  ;  nam  Dominus  interrogatus  a 
Pharisaris,  an  liceret  uxorem  repudiare,  re¬ 
spondit  non  licere :  Quia  qui  fecit  hominem  ab 
initio ,  masculum ,  et  fue minam  fecit  eos,  et  di¬ 
xit  :  Propter  hoc  dimittet  homo  patrem  et  ma¬ 
trem,  et  adhxrebit  uxori  sux,  et  erunt  duo  in 
carne  una  :  itaque  jam  non  suut  duo,  sed  una 
caro.  Quod  ergo  Deus  conjunxit ,  homo  non  se¬ 
paret.  Et  cum  instarent  Phariscei,  Mosem 
permisisse  libellum  repudii :  Dominus  iterum 
revocans  totam  causam  ad  primam  institu¬ 
tionem,  ait  :  Ad  duritiam  co)'dis  vestri  Moses 
permisit  vobis  dimittere  uxores  vestras,  ab  ini¬ 
tio  autem  non  fuit  sic,  ele  (1). 

Quod  autem  Matrimonium  initio  institutum 
omnino  excludat  polygamiam  multarum 
uxorum  simul,  probatur  primo  ex  modo 
loquendi ;  il4a  enim  verlfa  in  numero  sin¬ 
gulari  :  Masculum,  et  fceminam  fecit  eos,  et : 
Adherebit  uxori  sux,  et :  Erunt  duo  in  carne 
una,  aperte  indicant  Deum  voluisse  Matri¬ 
monium  esse  conjunctionem  unius  cum  una, 
non  unius  cum  multis. 

Secundo  ex  illa  explicatione  Christi:  JCaque 
jam  non  sunt  duo,  sed  una  caro.  Iftec  enim 


verba  significant  Matrimonii  initio  instituti 
eum  esse  effectum,  ut  qui  conjunguntur,  fiant 
una  caro  :  at  si  unus  multis  jungatur,  non 
erit  una  caro,  sed  multar  ;  nec  tam  fiet  unio, 
quam  divisio  per  tale  Matrimonium. 

Tertio  patet  ex  ipsa  prima  creatione  ho¬ 
minis.  Nam  si  Deus  voluisset  Matrimonium 
esse  unius  cum  multis,  crcasset  Adamo  non 
unam  tantum,  sed  multas  foeminas,  quas  in 
uxores  ducere  potuisset.  Nam  non  poterat 
Adam  uxorem  habere,  nisi  qua;  cum  illo 
creata  fuisset  a  Deo  ;  repugnat  enim  omnino 
natura,  ut  pater  ducat  filiam,  aut  neptem  : 
omnes  autem  foemina  prater  Evam,  filia, 
aut  neptes  fuerunt.  Itaque  coegit  Deus  Ada- 
mum  monogamum  esse. 

Accedat  ultimo  consensus  Patrum.  Nam 
Hieronymus,  Chrysostomus,  Beda,  Theophy- 
lactus,  et  Anselmus  in  commentario  ad  cap. 
xix.  Matth.  Ambrosius  in  lib.  de  viduis  ex¬ 
tremo,  et  Augustinus  lib.  i.  de  nuptiis  et  con¬ 
cupiscentia,  cap.  9,  docent  Matrimonium 
initio  institutum,  excludere  polygamiam ; 
imo  rationes  paulo  ante  allata,  ex  his  Pa¬ 
tribus  deprompta  sunt  fere  omnes. 

Secundo,  Christus  Matthai  v.  et  xix.  Marci 
x.  et  Luca  xvi.  declarat  eum,  qui  dimissa 
uxore  aliam  duxerit,  moechari.  Ex  quibus 
testimoniis  colligitur,  polygamiam  jure  evan- 
gelico  esse  omnino  illicitam  ;  nam  ideo  moe¬ 
chari  dicitur,  qui  dimissa  priore  aliam  ducit : 
quia  prior  non  poterat  dimitti,  et  licetvidea- 
tur  dimissa  coram  hominibus,  tamen  adhuc 
vere  est  uxor  illius,  qui  eam  primo  duxerat. 
Nam  si  per  dimissionem  desiisset  esse  uxor, 
non  moecharetur  vir  ejus,  aliam  ducens, 
quemadmodum  non  moechatur,  qui  priore 
uxore  mortua  aliam  ducit.  Quod  si  moechatur, 
qui  aliam  ducit  vivente  priore,  non  licet  igi¬ 
tur  plures  conjuges  habere,  nisi  adulteria  li¬ 
cita  esse  velimus;  et  si  non  licet  aliam  du¬ 
cere,  dimissa  priore,  multo  minus  priore  re¬ 
tenta.  Nam  non  licet  priore  dimissa  aliam 
ducere,  quia  prior  adhuc  est  uxor  ;  at  multo 
magis  est  uxor  quee  non  est  dimissa  :  quare 
vivente  priore  uxore,  sive  dimissa,  sive  re¬ 
tenta,  illicitum  est  ducere  aliam. 

Hoc  argumentum  non  videtur  Cajctano  sa¬ 
tis  solidum  :  sciabcns  enim  Cajctanus  in  cap. 
xix.  Matth.  dicit  hoc  argumentum  non  ca¬ 
rere  scrupulo,  propter  verba  quardam  Marci. 
Deinde  scribens  in  cap.  x.  Marci,  explicat 
scrupulum  antea  notatum :  est  autem  hic 


(1)  Matth.  XIX,  4,5.  6,  8. 

scrupulus,  quoniam  Marcus  referens  verba 
Domini,  non  dixit  :  Qui  aliam  duxerit,  moe¬ 
chatur,  sed:  Qui  aliam  (luxerit ,  nuet liatur  su¬ 
per  eam.  Ex  quo  vult  Cajetanus  intelligi  (si 
tamen  ego  recte  illum  intelligo  ;  obscurius 
enim  loquitur  more  suo)  secundum  illud  con¬ 
jugium  non  vocari  a  Christo  adulterium  sim¬ 
pliciter,  sed  adulterium  in  injuriam  prioris 
uxoris,  id  est,  adulterium  improprie,  et  se¬ 
cundum  aliquid,  non  absolute,  et  proprie. 

Sed  iste  scrupulus  facile  eximi  potest.  Nam 
in  primis  illa  verba  :  Super  eam,  non  haben¬ 
tur  apud  Matth.  cap.  xix  et  Lue.  cap.  xvi. 
isti  enim  Evangelista?  absolute  dicunt,  moe¬ 
chari  eum,  qui  aliam  duxerit. 

Neque  obstat,  quod  Cajetanus  dicit,  de¬ 
bere  exponi  Matthaeum  et  Lucam,  per  Mar¬ 
cum,  qui  addidit  quod  alii  omiserunt.  Nam 
Evangelistse  licet  interdum  omittant  aliquid, 
quod  ab  aliis  suppletur,  tamen  sernper  ve¬ 
rum  dicunt,  et  ita  sufficienter,  ut  possint  in¬ 
telligi  etiam  ab  iis,  qui  non  legerint  alios 
Evangelistas  :  alioqui  ii,  qui  solum  unum 
aliquando  habebant,  decepti  fuissent.  Quare  * 
expositio  unius  Evangelistae  per  alium  non 
debet  esse  talis,  ut  sine  ea  reddat  falsum, 
quod  aliquis  eorum  dixit.  Oportet  igitur,  ut 
perspicue  verum  sit  quod  Matthaeus  et  Lu- 
cas  dicunt,  videlicet  absolute  moechari  eum, 
qui  secundam  uxorem  ducit,  prima  vivente  : 
alioqui  decepti  fuissent,  qui  Matthaeum,  aut 
Lucam  sine  Marco  legissent. 

Praeterea  illa  verba  :  Moechatur  super  eam, 
non  tollunt  adulterium,  sed  ponunt,  et  ali¬ 
quid  praeterea  addunt.  Moechari  enim  super 
dimissam  uxorem,  est  vere  moechari,  sed 
cum  injuria  addita  injusta?  dimissionis  :  et 
aliter  exponere,  est  sine  ulla  causa  relinquere 
propriam,  et  germanam  verborum  significa¬ 
tionem,  et  fingere  tropos  ad  arbitrium,  quod 
si  liceret,  liceret  etiam  Scripturas  omnes 
corrumpere  et  depravare. 

Adde,  quod  Augustinus  lib.  i  de  adulte¬ 
rinis  conjugiis  cap.  11.  et  Bedain  commenta¬ 
rio  ad  cap.  x.  Marci,  ita  Marcum  exponunt, 
ut  nos  diximus  :  et  Innocentius  III.  cap.  Gau¬ 
demus,  de  divortiis,  totum  argumentum, 
quod  hactenus .  explicuimus,  habet,  et  ante 
eum  Innocentius  I.  in  epist.  3.  ad  Exuperium 
cap.  6.  et  omnes  alii  Patres,  quos  in  sequenti 
qutestionc  citabimus,  qui  affirmant  vere  eum 
moechari,  qui  vivente  priore  uxore  etiam  di¬ 
missa  per  repudium,  alteri  jungitur. 


Sed  forte  Cajetanus  dicere  voluit,  moe¬ 
chari  super  eam,  esse  verum  adulterium, 
quia  ducitur  tunc  alia  uxor,  invita  priore, 
qua;  injuste  dimissa  est :  at  retenta,  et  con¬ 
sentiente  priore,  non  esse  adulterium,  si  du¬ 
catur  alia ;  proinde  non  aperte  colligi  ex 
verbis  Domini,  prohibitionem  polygamiae. 

Respondeo  :  consensus  uxoris  neque  suf¬ 
ficit,  neque  requiritur  ad  polygamiam  licitam 
reddendam.  Nam  tempore  Christiano,  quo 
interdicta  est  polygamia,  etiamsi  prior  uxor 
maxime  vellet,  ut  maritus  aliam  duceret,  non 
tamen  id  ei  liceret :  tempore  autem  Patriar¬ 
charum,  quo  polygamia  licita  erat,  non  re¬ 
quirebatur  consensus  ;  ut  patet  de  uxoribus 
Jacob.  Non  enim  verisimile  est,  consensisse 
Liam,  ut  Jacob  acciperet  Balam,  Rachelis 
semulce  sua?  ancillam,  in  uxorem;  neque  con¬ 
tra  consensisse  Rachelem,  ut  Jacob  acciperet 
Zelpham,  ancillam  Lice  :  sed  Jacob  jure  suo 
utebatur.  Sic  etiam  David  multas  uxores  ac¬ 
cepit,  prioribus  id  ignorantibus ;  neque  us¬ 
quam  legitur,  maritum  petiisse  uxoris  prioris 
consensum,  ut  ei  liceret  aliam  ducere.  Quare 
non  facit  adulterium,  invita  uxore  aliam  du¬ 
cere,  sed  aliam  ducere  priore  vivente,  et 
uxore  permanente. 

Tertio  probatur  ex  Apostolo.  Nam  in  pri¬ 
mis  Apostolus  ubicumque  loquitur  de  Matri¬ 
monio,  semper  loquitur  de  uxore  in  numero 
singulari,  ut  I  Cor.  vii  :  Unusquisque  suam 
uxorem  habeat,  et  :  Alligatus  es  uxori,  noli 
quaerere  solutionem,  etc.  (1).  Deinde  idem  Apo¬ 
stolus  apertissime  scribit,  uxorem  non  posse, 
vivente  marito,  alicui  alteri  nubere.  Ilom.  vii. 
Vivente  viro  vocabitur  adultera ,  si  fuerit  cum 
altero  viro.  Et  1  Gorinth.  vii.  Iis  qui  Matri¬ 
monio  juncti  sunt,  praecipio  non  ego,  sed  Do¬ 
minus,  uxorem  a  viro  non  discedere  ;  quod  st 
discesserit,  manere  innuptam,  aut  viro  suo  re¬ 
conciliari.  Et  infra  :  Mulier  alligata  est  legi , 
quanto  tempore  vir  ejus  vivit  :  quod  si  dormi¬ 
erit  vir  ejus,  liberate  est  a  lege  ;  cui  vult  nu¬ 
bat  (2).  Qua?  loca  prohibent  polygamiam  ex 
parte  focminarum  expresse,  id  est,  prohibent 
ne  foemina?  saepius  nubant,  viventibus  viris 
prioribus.  Sed  prohibent  etiam  consequenter 
polygamiam  ex  parte  virorum,  id  est,  ne  viri 
plures  simul  uxores  ducant.  Nam  licet  minus 
repugnet  rationi,  ac  natura?,  ut  vir  plures 
uxores,  quam  uxor  plures  maritos  habeat,  ut 
inferius  demonstrabimus,  utrumque  tamen 
rationi  repugnat. 


(1)  I  Corin.  VII,  2.  -  (2)  Rom  VII, .3  ;  I  Corin.  VII,  10. 

Et  praeterea  quidquid  sit  de  jure  naturae, 
jure  Evangelico  pares  sunt  vir  et  foemina, 
quantum  ad  fidem,  et  debitum  conjugale,  ut 
ipse  idem  Paulus  explicat  I  Corinth.  vn. 
cum  ait  :  Uxori  vir  debitum  reddat ,  et  uxor 
viro.  Mulier  sui  corporis  potestatem  non  habet , 
sed  vir  ;  similiter  autem  et  vir  sui  corporis  po¬ 
testatem  non  habet ,  sed  mulier.  Quibus  verbis 
Apostolus  significat  in  contractu  matrimonii 
Christiani,  quod  est  sacramentum  unius 
Christi  cum  Ecclesia,  ita  conjungi  virum  uxori 
ut  se  totum  illi  tradat,  sicut  se  totam  viro 
mulier  tradit  :  ex  quo  sequitur,  ut  sicut  non 
potest  mulier  sine  injustitia  se  tradere  alteri 
viro,  ita  nec  possit  vir  sine  injustitia  se  tra¬ 
dere  alteri  fceminae. 

Quare  S.  Augustinus  licet  in  libro  de  bono 
conjugali  cap.  17.  scripserit,  magis  absur¬ 
dum  esse  si  una  mulier  multis  viris,  quam  si 
unus  vir  mulieribus  multis  jungatur,  tamen 
in  lib.  i.  de  adulterinis  conjugiis  cap.  8. 
docuit  parem  esse  in  matrimonio  Christiano 
fceminam  viro,  quod  attinet  ad  monogamiam; 
et  ideo  sicut,  Apostolo  teste,  mulier  adultera 
erit,  si  vivente  marito  fuerit  cum  altero  viro, 
ita  etiam  e  contrario  vir  adulter  erit,  si  vi¬ 
vente  uxoi'e  fuerit  cum  alia  foemina. 

Colligimus  igitur  ex  Apostolo  hanc  ratio¬ 
nem  ;  Mulier  non  potest  juxta  Apostoli  do¬ 
ctrinam  plures  viros  habere;  sed  juxta  eum- 
dem  Apostolum  pares  sunt  vir  et  mulier  in 
hac  re.  Non  igitur  potest  juxta  Apostolum 
unus  vir  plures  uxores  habere. 

Quarto  polygamia  tum  ex  parte  viri,  tum 
ex  parte  uxoris,  juri  naturae,  et  rationi  ma¬ 
trimonii  repugnat;  non  igitur  licita  est,  prae¬ 
sertim  in  lege  evangelica,  quae  sustulit  per¬ 
missiones  omnes,  quae  erant  in  lege  veteri. 
Antecedens,  quod  attinet  ad  polygamiam, 
qua  una  mulier  multis  simul  viris  nuberet, 
apud  omnes  certum,  et  exploratum  est :  nam 
talis  polygamia  repugnat  omnibus  Matrimo- 
monii  finibus. 

Possunt  autem  distingui  quatuor  fines  ma¬ 
trimonii,  doctrinae  causa.  Finis  primarius 
est  susceptio  et  educatio  prolis.  At  cum  una 
mulier  non  nisi  semel  in  anno  parere  possit, 
ab  uno  viro  sufficienter  foetari  poterit.  Si 
vero  pluribus  jungatur,  non  solum  non  pa¬ 
riet  saepius,  sed  rarius,  aut  nunquam  pariet : 
experientia  enim  testatur,  meretrices  infoe- 
cundas  esse.  Deinde  nemo  virorum  illorum 
quibus  eadem  uxor  communis  esset,  filios 


suos  nossct,  quod  sane  educationi  liberorum 
plurimum  noceret. 

Alter  linis  matrimonii  est,  domestica  so¬ 
cietas,  et  communicatio  operum,  quae  ad  vi¬ 
tam  necessaria  sunt.  Nam  ut  Aristoteles  do¬ 
cet  lib.  viii.  Ethicorum,  cap.  12,  viret  uxor 
non  junguntur  solum  ad  procreandum,  ut 
animalia  caetera,  sed  etiam  ad  cohabitan¬ 
dum,  ut  simul  familiam  regant,  et  officia  do¬ 
mestica  inter  se  partiantur  :  alia  enim  munia 
viro,  alia  uxori  conveniunt.  Hic  autem  finis 
omnino  impediretur  per  multitudinem  viro¬ 
rum  in  eadem  familia  :  essent  enim  multa 
capita  unius  corporis.  Quocirca  sicut  multi 
servi  possunt  esse  unius  Domini,  non  tamen 
potest  unus  servus  multis  Dominis  recte  ser¬ 
vire,  sic  etiam  potest  aliquo  modo  unus  vir 
multas  conjuges  simul  habere,  nullo  autem 
modo  potest  una  foemina  multos  simul  ha¬ 
bere  maritos. 

Tertius  finis  est,  ut  sit  conjugium  in  reme¬ 
dium  contra  concupiscentiam.  At  istud  con¬ 
jugium  unius  fceminae  cum  multis  viris,  non 
modo  remedium  non  afferret  contra  concu¬ 
piscentiam,  sed  etiam  iras,  rixas,  et  discor¬ 
dias  implacabiles  excitaret  inter  rivales,  ut 
notum  est,  quas  discordias  non  posset  uxor 
ulla  ratione  compescere,  cum  ei  conveniat 
subjici,  etobedire,  non  praeesse,  et  dominari. 

Quartus  finis  est,  ut  sit  sacramentum  Christi 
et  Ecclesia!,  cui  fini  maxime  repugnat  ista 
polygamia.  Unus  enim  Deus  est,  cui  Ecclesia 
jungitur,  non  multi  :  nec  potest  Ecclesia,  si¬ 
ve  anima  quaevis  multis  Diis  conjungi,  nisi 
fornicando. 

Sunt  autem  hae  rationes  S.  Augustini  lib. 
ni.  de  doctrina  Christiana  cap.  12.  et  libro 
de  bono  conjugali  cap.  17.  utyi  etiam  hanc 
ipsam  sententiam  probat  exemplo  veterum 
sanctorum.  Inveniuntur  enim  quidam  San- 
.  ctorum,  qui  plures  uxores  habuerunt,  sed  quae 
maritis  pluribus  juncta  fuerit,  nullam  omnino 
sanctarum  legimus  foeminarum. 

Quod  vero  ad  polygamiam  illam  attinet, 
qua  unus  vir  multas  uxores  habet,  non  est 
omnino  extra  controversiam,  an  talis  poly¬ 
gamia  juri  naturae  repugnet.  Durandus  enim 
in  4.  distinet.  33.  quaest.  1.  et  Alphonsus 
Episcopus  Abulensis  in  cap.  xix.  Matth. 
quaest.  30.  docent,  non  repugnare  :  Inno¬ 
centius  tamen  Pontifex  cap.  Gaudemus,  de 
divortiis,  et  Theologi  plerique  in  dist.  33. 
lib.  iv.  sententiam  contrariam  tuentur.  Nam 


(1)  I  Corin.  VII,  3. 

etiamsi  conjugium  unius  viri  cum  multis 
uxoribus,  non  repugnet,  primo  fini  matri¬ 
monii,  id  est,  prolis  propagationi,  et  educa¬ 
tioni,  cum  facile  possit  unus  vir  ex  multis 
foeminis  liberos  procreare,  et  alere.,  tamen 
aliis  finibus  aperte  repugnat. 

Nam  secundus  ille  finis,  qui  est  socialis  co- 
habitatio,  et  domus  gubernatio,  non  parum 
impeditur  per  uxorum  multitudinem.  Siqui¬ 
dem  uxor,  licet  sit  viro  subjecta,  non  tamen 
ut  famula,  sed  ut  socia,  et  collateralis  :  ct 
ideo  ipsa  quoque  in  domo  principatum  ha¬ 
bet,  ut  fuse  tradit  Chrysostomus  hom.  20. 
in  epist.  ad  Ephesios  :  et  idem  probat  S. 
Thomas.  1.  par.  quaest.  92.  art.  3.  ex  ipsa 
productione  mulieris  :  ideo  enim  non  ex  ca¬ 
pite,  neque  ex  pedibus,  sed  ex  latere  formata 
est,  ut  neque  dominetur  viro,  neque  subji¬ 
ciatur  instar  ancilla?,  sed  socia  sit,  et  colla¬ 
teralis.  Quod  etiam  testantur  honorum  voca¬ 
bula.  Regum  enim  uxores  reginae,  et  augu¬ 
storum  augustae  dicuntur.  Jam  vero  omnis 
principatus  sua  natura  diligit  singularitatem, 
ut  Augustinus  docet  lib.  de  bono  conjugali 
cap.  17.  repugnat  igitur  Matrimonio,  ut 
unius  viri  plures  sint  conjuges. 

Atque  hinc  intelligimus  argumentum  Au¬ 
gustini  loco  citato,  quo  ipse  probat,  non  ita 
esse  contra  rationem,  si  unus  vir  plures  uxo¬ 
res  habeat,  quemadmodum  est  contra  ratio¬ 
nem,  si  una  mulier  multos  viros  habeat:  quia 
non  est  contra  rationem,  ut  unus  Dominus 
multos  servos  habeat ;  cum  sit  contra  ratio¬ 
nem  ut  unus  servus  multos  habeat  Dominos; 
intelligimus,  inquam,  hoc  argumentum  non 
probare,  non  esse  absolute  contra  rationem, 
ut  unus  vir  multas  uxores  habeat :  siquidem 
magnum  est .  discrimen  inter  subjectionem 
servorum  ad  Dominum,  et  subjectionem  uxo¬ 
ris  ad  virum  ;  sed  tantum  probare,  minus 
esse  absurdum,  ut  unus  vir  plures  uxores, 
quam  ut  una  mulier  plures  viros  habeat,  cum 
vir  sit  caput  mulieris,  non  contra  mulier 
viri. 

Tertius  finis,  qui  est  remedium  contra 
concupiscentiam,  impeditur  etiam  per  istam 
polygamiam  unius  viri  cum  multis  uxoribus. 
Nam  sine  dubio  non  potest  unus  vir  ita  de¬ 
bitum  reddere  multis  uxoribus,  atque  red¬ 
deret  uni,  et  videtur,  ut  in  tertia  ratione  di¬ 
ximus,  iniquitas  qusedam,  ut  uxor  se  totam 
viro  tradat,  vir  autem  non  se  totum  uxori. 
Et  proeterea  cum  vix  fieri  possit,  ut  non  ma¬ 
gis  una  diligatur,  quam  altera,  inde  rixa?,  et 
contentiones  ex  hac  polygamia  facile  nascun¬ 


tur  :  sicut  etiam  inter  sanctas  fceminas,  Sa- 
ram  et  Agar,  Liam,  Rachelem  natas  esse, 
Scriptura  testatur,  Genes.  16.  et  30.  et  inter 
Annam  et  Phenennam,  I  Reg.  i.  Neque  ve¬ 
rum  est,  quod  scribitDurandus,  ejusmodi  ri¬ 
xas  per  accidens  oriri,  ex  pravitate  scilicet 
fceminarum.  Nam  e  contrario  potius  per  ac¬ 
cidens  fieret,  ex  bonitate  foeminarum,  si  ea? 
non  orirentur,  cum  eas  polygamia  secum  af¬ 
ferat. 

Quartus  denique  finis,  nimirum  sacramen¬ 
tum,  sine  controversia  polygamia?  repugnat. 

His  accedit  prima  institutio  :  si  enim  poly¬ 
gamia  natura?  conformis  esset,  sine  dubio 
Deus  initio  illam  instituisset,  cum  et  esset  eo 
tempore  maxime  necessaria  ad  propagandum 
genus,  et  naturalis  origo  tunc  formaretur.  At 
e  contrarioTJeus  initio  monogamiam  instituitt 
ut  in  prima  ratione  ostendimus ;  '  non  es, 
igitur  polygamia  secundum  naturam. 

Quintum  argumentum  sumi  potest  ex  Ec¬ 
clesia?  consuetudine.  Si  enim  polygamia 
Christianis  licita  esset,  aliquod  exemplum 
proferretur  probatorum  Christianorum,  qui 
plures  simul  conjuges  habuissent.  Mirabile 
enim  est,  exempla  patriarcharum,  ut  Luthe- 
rus  dicit,  semper  fuisse  libera,  et  licita  :  et 
tamen  nullum  probum  virum  nominari  posse, 
qui  in  totis  1500.  annis  exempla  illa  imitatus 
cum  laude  fuerit. 

Quid  ?  quod  non  solum  Christiani  semper 
monogamiam  coluerunt,  sed  etiam  ethnici 
apud  Romanos.  Nam  in  jure  civili  ab  impe¬ 
ratoribus  gentilibus  infamiae  nota,  aliisque 
poenis  polygami  afficiuntur,  ut  patet  ff.  de 
his,  qui  notantur  infamia  leg.  I.  item  c.  de 
incestis  nuptiis,  leg.  eum  qui.  Aristoteles 
etiam  tum  in  politicis,  tum  in  utroque  oeco¬ 
nomico,  monogamiam  praecipit.  Sed  de  his 
hactenus. 


CAPUT  XI. 

Solvitur  argumentum  adversariorum,  ex 
Patriarcharum  exemplo  ductum. 

Sed  argumentum  solvendum  est  Lutheri, 
et  Anabaptistarum,  quod  ab  exemplo  Abra- 
ha?,  Jacob,  David,  aliorumque  patriarcharum 
sumitur,  quos  et  uxores  multas  habuisse,  et  si¬ 
mul  Deo  gratos,  atque  acceptos  fuisse  con¬ 
stat.  Quod  argumentum  variis  modis  dissolvi 
solet. 

Quidam  enim  docent,  Patriarchas  unam 
tantum  uxorem  legitimam  habuisse,  coeteras 
vero,  concubinas  eorum  fuisse.  Id  quod  pro¬ 
bant,  primum  ex  illis  verbis  Judseorum 
Joan.  vin  :  Nos  ex  formicatione  non  sumas 
nati  (I);  videntur  enim  significare  voluisse 
Euthymio  interprete,  se  non  descendere  ex 
Agar  concubina  Abrahce,  sed  ex  legitima 
ejus  uxore  Sara. 

Deinde,  quia  Scriptura  passim  concubinas 
appellat  mulieres  illas,  qua;  praiter  uxorem 
Patriarchis  adhaerebant  ;  neque  filios  earum 
haeredes  fuisse  docet,  ut  patet  ex  illis  verbis 
Genes,  xxv  :  Dedit  Abraham  cuncta  qux  pos- 
siderat,  Isaac  ;  filiis  autem  concubinarum  lar¬ 
gitus  est  munera  (2). 

Ultimo  ex  Patribus.  Nam  Ambrosius  lib.  r. 
de  Abraham  cap. 4,  cum  factum  Abrahie  de¬ 
fendere  vellet,  qui  ex  ancilla  filium  quaesie¬ 
rat,  vivente  Sara  uxore,  tres  affert  excusa¬ 
tiones.  Prima  est,  quod  eo  tempore  nondum 
adulterium  lege  prohibitum  esset.  Secunda, 
quod  amore  posteritatis,  non  ardore  libidi¬ 
nis  id  fecerit,  et  de  consensu  uxoris,  et  tan¬ 
dem  ejus  rei  poenitentiam  egerit.  Tertia,  quod 
id  egerit  ad  aliquid  futurum  significandum, 
juxta  Apostolum  ad  Galat.  iv. 

Sanctus  etiam  Augustinus  lib.  ii.  contra 
adversarium  Legis  et  Prophetarum  cap.  9, 
lib.  xxii.  contra  Faustum  cap.  30.  etlib.  xvi. 
de  Civit.  Dei  cap.  23,  idem  crimen  Abrahse 
a  Manichaeis  objectum  excusat,  quod  non 
libidine,  sed  prolis  gratia,  idque  uxore  co¬ 
gente  fecerit.  Potuisset  autem  uno  verbo 
crimen  diluere,  si  existimasset  Agar  veram 
conjugem  Abrahami  fuisse. 

Denique  S.  Leo  epist.  92  ad.  Rusticum 
Narbonensem,  cap.  4.  distinguit  inter  uxo¬ 
rem  et  concubinam,  ac  docet  concubinam, 
non  esse  veram  uxorem,  ita  ut  si  quis  ha¬ 
bens  concubinam,  ducat  aliam  in  uxorem, 
ille  non  censeatur  duplicare  conjugium:  po¬ 
nit  autem  exemplum  de  Sara,  et  Agar.  Quare 
videtur  sensisse,  Agar  non  veram  fuisse 
Abrahae  conjugem. 

Sed  haic  sententia  est  improbabilis,  nec 
difficultatem  solvit.  Nam  quidquid  sit  de 
Sara,  et  Agar,  certe  Lia,  et  Rachel  duae 
verae  conjuges  erant  Patriarchae  Jacob, 
utraque  enim  libera  erat,  et  utraque  uxor 
perpetuo  nominatur:  et  idem  dici  potest  de 
Anna,  etPhencnna  uxoribus  Ilelcanae,  et  aliis 
permultis. 


Deinde,  quis  credat  Patriarcham  Abraham 
virum  sapientissimum  ,  et  sanctissimum, 
imo  parentem  omnis  sanctitatis ,  et  in 
Scripturis  ab  Apostolis,  et  Prophetis,  et  ab 
ipso  Christo  semper  cum  honore  nominatum, 
vel  ignorasse  adulterium  esse  peccatum,  vel 
adigi  potuisse  consensu  conjugis,  aut  alia 
ulla  de  causa,  ad  id  perpetrandum,  quod 
peccatum  esse  non  ignoraret. 

Adde ,  quod  si  non  fuissent  illae  verae 
uxores  Patriarcharum,  oporteret  dicere  pa¬ 
triarchas  non  ftintum  semel,  aut  iterum  ex  hu¬ 
mana  fragilitate,  sed  loto  fere  vitae  tempore,, 
idque  palam,  et  ex  professione  peccasse  :  illas 
enim  mulieres  perpetuo,  et  publice  retinebant. 

Praeterea  Deus  ipse  dicit  Davidi,  II  Reg. 
xn  :  Dedi  uxores  Domini  tui  in  sinum  tuum  (3): 
at  quomodo,  quaeso,  Deus  adulterii  auctor 
esse  potest  ? 

Denique  beatus  Paulus  ad  Galat.  iv,  scribit, 
duos  filios  Abraham  significasse  duo  Testa¬ 
menta,  sive  duos  populos ;  et  sicut  Abraham 
unumfilium  habuit  ex  libera,  id  est,  Sara,  al¬ 
terum  ex  ancilla,  id  est,  Agar,  ita  Deum  ha¬ 
buisse  duos  populos,  unum  ex  Synagoga 
serva,  alterum  ex  Ecclesia  libera.  Significa¬ 
vit  igitur  Agar  Synagogam.  At  Sjnagoga 
non  fuit  adulterina  conjunctione  Deo  copu¬ 
lata,  sed  legitima;  ergo  et  Agar,  si  vera  est 
significatio,  non  fuit  adultera  concubina,  sed 
legitima  conjux  Abrahse. 

Neque  argumenta  illa  concludunt ;  nam 
illud  :  Nos  ex  fornicatione  non  sumus  nati , 
intelligi  debet  de  fornicatione  spirituali, 
quee  est  idololatria,  non  de  fornicatione 
carnali,  ut  hunc  locum  S.  Augustinus  recte 
exponit :  ideo  enim  illi  addunt :  Sed  unum 
Patrem  habemus  Deum.  Ac  si  dixissent : 
Nos  non  descendimus  ex  Gentibus  idolola- 
tris,  qui  cum  multis  Diis  fornicantur,  sed  ex 
patriarchis  unius  Dei  cultoribus. 

Deinde  idem  patet  ex  verbis  superioribus  : 
supra  enim  dixerant,  se  Patrem  habere 
Abraham,  et  inde  concludunt  postea,  se 
non  esse  ex  fornicatione;  ita  ut  idem  sit 
esse  ex  Abraham  et  non  esse  ex  for¬ 
nicatione.  At  si  ageretur  de  fornicatione 
carnali,  et  per  fornicationem  intelligeretur 
conjunctio  cum  Agar,  fuissent  ex  forni¬ 
catione,  etiamsi  fuissent  ex  Abraham.  Si 
vero  agatur  de  spirituali  fornicatione,  id 
est,  de  idololatria,  verissime  dicuntur  non 
esse  ex  fornicatione,  qui  sunt  ex  Abraham^ 


(I)  Joan.  VIII,  41.  —(2)  Gen.  XXV,  5.  —  (3)  II  Reg.  XII,  8. 

quia  Abraham  idololatra  non  fuit,  sed  unius 
Dei  fidelissimus  cultor. 

Neque  secundum  argumentum  concludit. 
Nam  in  Scriptura  etiam  vera),  et  legitimae 
uxores  aliquando  dicuntur  concubinae,  et 
ipsae  concubinae  dicuntur  uxores.  Siquidem 
Genes,  xvr.  Agar  dicitur  uxor  :  Genes,  xxi, 
Cethura  dicitur  etiam  uxor,  et  paulo  post 
tam  ipsa,  quam  Agar  dicuntur  concubia®  : 
et  Judic.  xix.  uxor  vera,  et  legitima,  imo 
et  unica  cujusdam  levit®,  nunc  uxor,  nunc 
concubina  nominatur. 

Erant  autem  duo  genera  uxorum,  tum 
apud  Hebr®os  veteres,  tum  etiam  apud 
gentiles.  Qu®dam,  qu®  ducebantur  non  so¬ 
lum  ad  procreandos  liberos,  sed  etiam  ad 
societatem  omnium  bonorum,  et  totius  do¬ 
mus  gubernationem;  atque  harum  tantum 
filii  erant  h®redes;  et  h®  proprie  diceban¬ 
tur  matres  familias.  Qu®dam  erant  legitim® 
etiam  uxores,  sed  non  admiss®  ad  societa¬ 
tem  bonorum,  et  domus  gubernationem ; 
et  h®  neque  matresfamilias  dicebantur  , 
neque  earum  filii  hffiredes  erant ;  et  h® 
tum  uxores  ,  tum  concubin®  nominaban¬ 
tur. 

Id  in  usu  fuisse  apud  Ilebraos,  patet  ex 
cap.  xxv.  Gen.  supra  citato.  Apud  gentdes 
autemid  fuisse  in  more  positum,  perspicuum 
est  ex  Gellio  lib.  xvm,  cap.  6. 

Et  hoc  modo  exponit  Gratianus  dist.  34. 
can.  Omnibus,  canonem  ultimum  Concilii 
Toletani,  ubi  dicuntur  admitti  posse  ad  com¬ 
munionem  ii,  qui  una  muliere  contenti  sunt, 
sive  ea  sit  uxor,  sive  concubina  :  dicit  enim 
concubinam  vocari  eam,  qu®  vere  esset 
uxor,  sed  privatim  ducta,  sine  legalibus  in¬ 
strumentis. 

Ad  tertium  argumentum  ex  Patribus  de¬ 
sumptum,  respondeo,  Ambrosium  variis  mo¬ 
dis  Abrahamum  defendere  conatum  esse, 
sed  in  ultima  responsione  veram  defensionem 
posuisse.  In  ultima  enim  responsione  aperte 
scripsit,  conjugium  Abrah®  cum  Agar  non 
fuisse  peccatum,  sed  mysterium  :  Deus  enim 
ita  fieri  voluit  ad  aliquid  futurum  signifi¬ 
candum,  ut  Apostolus  exponit  Galat.  iv.  Ex 
quo  intelligimus,  Ambrosium  existimasse, 
conjugium  cum  pluribus  uxoribus  alioqui 
illicitum,  Dei  dispensatione  factum  esse  lici¬ 
tum  :  qu®  est  solutio,  quam  postea  Innocen¬ 
tius  III  et  Scholastici  secuti  sunt. 

Porro  S.  Augustinus  in  locis  citatis  non 
dicit,  Agar  non  fuisse  uxorem,  aut  conjun¬ 
ctionem  Abrahami  cum  ipsa  fuisse  adulte¬ 


rium,  sed  solum  dicit,  eum  non  peccasse 
peccato  libidinis,  quia  solum  ob  amorem 
prolis,  et  ex  consensu  uxoris  aliam  mulierem 
cognovit. 

At,  inquiunt,  potuisset  uno  verbo  crimen 
depellere,  si  dixisset,  Agar  veram  conjugem 
fuisse,  et  eo  tempore  licitam  fuisse  polyga- 
miam.  Respondeo  hoc  alibi  dixit  Augustinus. 
Nam  in  lib.  xvi  de  Civit.  Dei  cap.  38.  aperte 
scripsit,  Jacob  patriarcham  quatuor  uxores 
habuisse,  quia  eo  tempore  nulla  lex  id  pro¬ 
hibebat  :  et  lib.  xxii.  contra  Faustum  cap.  47. 
dicit  eo  tempore  id  non  fuisse  contra  leges, 
neque  contra  consuetudinem,  et  ideo  fuisse 
licitum.  Sed  quia  Manich®i  pr®cipue  obji¬ 
ciebant  patriarchis  libidinem,  ac  petulan¬ 
tiam,  idcirco  S.  Augustinus,  et  s®pius,  et 
fusius  demonstrare  conatur,  patriarchas  non 
lubrico  carnis,  sed  amore  posteritatis  operam 
uxoribus  dedisse. 

Quod  ad  S.  Leonem  pertinet,  distinguit 
ille  uxorem  a  concubina,  et  liberam  ab  an¬ 
cilla,  et  concubinam  ita  accipit,  ut  ea  non 
vera  uxor  intelligatur  :  sed  cum  exemplum 
affert  Sar®  et  Agar,  de  libera  et  ancilla  lo¬ 
quitur.  Neque  necessario  sequitur,  ut  velit 
esse  omnino  eamdem,  ancillam  et  concubi¬ 
nam,  liberam  et  uxorem  :  nam  etmult®sunt 
concubin®,  qu®  tamen  sunt  liber®;  et 
mult®  sunt  ancili®,  et  tamen  uxores.  Quare 
ad  exempli  a  S.  Leone  allati  veritatem,  satis 
est,  si  Agar  ancilla  fuerit  Abrah®,  quod  est 
verissimum  :  non  autem  necesse  est,  ut  ea¬ 
dem  uxor  non  fuerit.  Fateor  tamen  Leonem 
obscurius,  et  duriuscule  loqui  :  unde  lib.  ii, 
de  Conciliis  cap.  8.  cum  explicarem  can.  17. 
Concilii  Toletani  I.  dixi,  Agar  ex  sententia 
S.  Leonis  non  fuisse  veram  Abrah®  uxorem, 
sed  concubinam  tantum ;  secutus  nimirum 
Glossam  in  canonem,  Non  omnis  32.  qu.  2. 
sed  in  re  dubia  pium  existimo,  Leonem  ex¬ 
ponere,  ut  jam  feci. 

Est  igitur  alia  sententia  aliorum,  qui  non 
solum  docent,  fceminas  illas  patriarcharum 
veras,  et  legitimas  uxores  fuisse,  sed  etiam 
affirmant  id  non  esse  prohibitum,  nisi  jure 
positivo  evangelico.  Quam  sententiam  esse 
volunt  sanctorum  Patrum  Hieronymi,  et  Au¬ 
gustini. 

Hieronymus  enim  in  epist.  ad  Oceanum  de 
Monogamia  clericorum,  sic  loquitur:  «Scie¬ 
bat,  Apostolus,  lege  concessum,  et  exemplo 
Patriarcharum,  ac  Moysi,  familiare  populo 
noverat  inmultisuxoribuslibcrosspargerc.  » 
H®c  ille  :  non  igitur  contra  legem  ullam, sed 

potius  secundum  legem  erat  polygamia, tem¬ 
poribus  Hebraeorum. 

Augustinus  lib.  ni.  de  doct.  Christ.  cap. 
12  :  <t  Sufficiendae,  inquit,  prolis  causa,  erat 
uxorum  plurium  simul  uni  viro  habendarum 
inculpabilis  consuetudo.  »  Et  lib.  vi.  de  Civ. 
Dei  cap.  38  :  «  Eo  tempore  multiplicandae 
posteritatis  causa  multas  uxores  habere  lex 
nulla  prohibebat.  »  Denique  lib.  xxii.  contra 
Faustum  cap.  47  :  «  Peccata  alia  sunt  contra 
naturam,  alia  contra  morem,  alia  contra 
praeceptum.  Qua?  cum  ita  sint,  quid  tandem 
criminis  est,  quod  de  pluribus  uxoribus  si¬ 
mul  habitis  objicitur  sancto  viro  Jacob?  Si 
naturam  consulas,  non  lasciviendi,  sed  ge¬ 
nerandi  causa  illis  mulieribus  utebatur  :  si 
morem,  illo  tempore,  et  in  illis  locis  hoc 
factitabatur  :  si  praeceptum,  nulla  lege  pro¬ 
hibebatur.  ))  Itec  ille. 

Haec  tamen  sententia,  repugnat  Innocentio 
III.  cap.  Gaudemus,  de  divort.  ubi  dicit  nul¬ 
li  unquam  fuisse  licitum  sine  divina  dispen- 
saitione,  plures  simul  uxores  habere  :  repug¬ 
nat  etiam  Chrysostomo  homil.  56.  in  cap. 
xxx.  Geneseos,  ubi  dicit,  consuetudinem  plu¬ 
rium  uxorum  habendarum  fuisse  malam,  et 
ideo  a  Christo  abolitam  ;  sed  Patribus  anti¬ 
quis  fuisse  licitam,  quia  a  Deo  permissam  : 
repugnat  quoque  Ambrosio,  qui  ut  supra  vi¬ 
dimus,  non  potuit  Abrahamum  excusare  ab 
adulterii  crimine  nisi  ratione  mysterii,  ni¬ 
mirum,  quia  Deus  dispensaverat  in  lege  mo¬ 
nogamiae  ab  initio  institutae. 

Praeterea  si  solo  jure  evangelico  positivo, 
non  autem  jure  naturali  prohibita  esset  po¬ 
lygamia,  liceret  hoc  tempore  infidelibus  plu¬ 
res  uxores  habere  :  neque  enim  illi  tenentur 
particularibus  legibus  Evangelii,  antequam 
Christiani  fiant.  At  post  Christi  adventum, 
et  praedicationem,  omnibus  hominibus  illici¬ 
ta  est  polygamia,  ut  ex  eo  patet ;  quod  si  in¬ 
fidelis  polygamus  ad  Baptismum  veniat,  co¬ 
gitur  dimittene  uxores  omnes,  praeter  pri¬ 
mam  ;  quia  indicat  Ecclesia  solum  conju¬ 
gium  cum  prima  verum  esse  Matrimonium, 
ut  patet  ex  cap.  Gaudemus  de  divort. 

Nec  responderi  potest,  ejusmodi  infidelem 
cogi  postBaptismum  dimittere  uxores  praeter 
unam,  quia  lex  Christiana  prohibet,  ne  quis 
habeat  plures  simul  uxores,  etsi  id  in  gentili¬ 
tate  licitum  fuerit.  Nam  lex  Christiana  pro¬ 
hibet  etiam  dirimi  vera  matrimonia  :  ac 
proinde  si  illa  fuissent  vera  matrimonia, 
non  dirimerentur  ab  Ecclesia,  sed  solum 
praeciperetur  ejusmodi  homini,  ne  deinceps 


alias  uxores  duceret,  nisi  omnibus  illis  mor¬ 
tuis,  quas  ante  duxisset  :  quemadmodum 
fieri  videmus  in  matrimoniis  contractis  ab 
infidelibus,  in  gradibus  ab  Ecclesia  prohibi¬ 
tis.  Nam  quia  lex  Ecclesiae  non  obligat  infi¬ 
deles,  matrimonia  censentur  legitima,  nec 
dirimuntur,  cum  illi  veniunt  ad  fidem, 
etiamsi  dirimerentur,  si  post  Baptismum  ac¬ 
ceptum  fierent ;  quod  totum  ex  eodem  cap. 
Gaudemus,  cognoscere  licet. 

Denique  refellitur  argumentis  omnibus, 
quae  in  quarta  ratione  facta  sunt. 

Neque  Hieronymus,  et  Augustinus  nobis 
adversantur  :  eorum  enim  sententiae  verissi¬ 
mae  sunt,  posita  dispensatione  divina,  quam 
nos  cum  Innocentio  et  Scholasticis  ponimus. 
Ea  enim  dispensatione  posita,  non  erat  con¬ 
tra  legem,  imo  erat  secundum  legem  Mosis 
scriptam,  matrimonium  cum  pluribus  simul 
uxoribus  :  consuetudo  quoque  illius  tempo¬ 
ris  erat  inculpabilis,  ut  Augustinus  dicit.  Et 
denique  eadem  dispensatione  vigente,  non 
erat  contra  naturam,  plures  uxores  ducere, 
sed  tantum  eas  ducere  lasciviendi  causa ;  et 
ideo  recte  dicit  Augustinus,  conjugia  Patriar¬ 
charum  non  fuisse  contra  naturam,  quia 
non  fiebant  lasciviendi,  sed  gignendi  causa. 

Est  igitur  tertia  sententia  Scholarum  com¬ 
munis,  patriarchis  ex  divina  dispensatione 
licuisse  plures  uxores  ducere.  Sed  quoniam 
de  hac  etiam  re  variae  sunt  opiniones,  et  alii 
quidem  volunt  singulis  Patribus  peculiarem 
adfuisse  divinam  inspirationem,  qua  intelli- 
gerent  licere  sibi  divina  dispensatione  pluri¬ 
bus  uxoribus  jungi,  alii  volunt  satis  fuisse, 
si  primis  Patriarchis  divina  inspiratione  in¬ 
notuerit  ea  dispensatio,  et  rursus  alii  hanc 
dispensationem  tantum  cum  populo  Dei| 
alii  cum  omnibus  gentibus  factam  docent  : 
exponam  paucis  propositionibus,  quid  mihi 
in  hac  re  probabilius  videatur. 

Prima  propositio  :  «  Circa  polygamiam 
tam  uxoris  cum  multis  viris,  quam  viri  cum 
multis  uxoribus,  nullus  homo  dispensare  pot¬ 
est,  et  maxime  post  Evangelium  praedica¬ 
tura.  »  Patet ;  quia  polygamia  prohibita  est 
primum  jure  divino  naturali,  et  deinde  jure 
divino  Evangelico  :  non  potest  autem  infe¬ 
rior  dispensare  in  lege  superioris  proinde 
nec  homo  in  lege  Dei. 

Secunda  :  «  Potest  Deus  dispensare  circa 
polygamiam  unius  viri  cum  pluribus  uxori¬ 
bus,  non  autem  unius  uxoris  cum  multis  vi¬ 
ris.  »  Itatio  est,  quia  duo  genera  praecepto- 
rum  ad  jus  naturae  pertinent.  Quaedam  uni- 

vcrsalia,  ct  communissima,  qurn  sunt  veluti 
principia  prima  juris  natura}.  Qua}dam  alia, 
qum  ex  primis  tanquam  conclusiones  deri¬ 
vantur.  Et  quidem  priora  illa,  continent  ita 
universaliter  regulam  rectitudinis  ,  ut  in 
nullo  casu  mutatione  ulla  indigeant,  et  ideo 
sunt  omnino  indispensabilia  ;  qualia  sunt 
pra;cepta  Decalogi.  Posteriora  autem  conti¬ 
nent  quidem  regulam  rectitudinis  :  sed  ali¬ 
quando  mutatis  circumstantiis  rerum,  et 
personarum,  utile  est  legem  mutari ;  sed  ta¬ 
men  etiam  tunc  mutari  non  potest  nisi  ab 
eo,  qui  illam  posuit. 

Jam  igitur  polygamia  fumiime  unius  cum 
multis  viris  pertinet  ad  prima  illa  principia 
juris  natura},  nec  per  ullam  mutationem  cir¬ 
cumstantiarum  potest  fieri  bona,  quia  repug¬ 
nat,  ut  supra  ostendimus,  omnibus  finibus 
matrimonii;  ideo  in  illam  nulla  cadit  dispen¬ 
satio. 

Dices,  quid  si  sola  esset  una  mulier  inter 
homines,  et  ea  esset  nupta  viro  sterili  :  non¬ 
ne  oporteret  cum  ea  dispensare,  ut  nuberet 
alteri  viro,  ne  mundus  interiret  ? 

Respondeo,  non  esse  periculum  ut  talis 
casus  accidat  :  Deo  enim  curae  est  providen¬ 
tia  generis  humani.  Aiioqui  etiam  quaerere 
possemus  num  deberet  pater  filiam  uxorem 
ducere,  aut  fdius  matrem,  si  nulli  alii  inter 
homines  superessent.  Sed  dato  etiam  illo  ca¬ 
su,  potius  dispensandum  cum  ea  esset,  ut 
solveret  vinculum  cum  priore  marito,  quam 
ut  duos  maritos  haberet. 

Porro  polygamia  unius  viri  cum  multis 
uxoribus,  ad  posterius  genus  prameptorum 
pertinet  :  quia,  ut  diximus,  non  repugnat 
primario  fini,  sed  secundario  tantum  ;  et 
■fieri  potest,  ut  aliquando  utile  sit  ad  conse¬ 
quendum  primarium  finem,  contemnere  se¬ 
cundarium  :  et  idcirco  in  illam  legem  cade¬ 
re  potest  dispensatio,  sed  Dei  tantum,  ut 
diximus,  non  hominum. 

Tertia  propositio  :  «  Ut  Deus  dicatur  dis¬ 
pensare  circa  polygamiam,  non  requiritur 
externa  aliqua  locutio,  vel  Soriptura,  nec 
sufficit  quod  recta  ratio  dictet  alicui  illam 
esse  licitam  :  sed  requiritur  peculiaris  inspi¬ 
ratio  Dei.  » 

Prima  pars  probatur,  quia  qualis  est  lex, 
talis  etiam  requiritur  dispensatio.  Lex  autem 
prohibens  polygamiam  tempore  patriarcha¬ 
rum,  non  erat  scripta  in  ullo  libro,  sed  so¬ 
lum  impressa  in  mentibus  :  libros  enim  Scri- 


pturse  saerre  a  Mose  initium  habuisse,  cer¬ 
tum  est. 

Secunda  pars  probatur,  quia  lex  prohibens 
polygamiam,  non  erat  solum  naturalis,  quia 
conformis  rationi  recta),  sed  quia  Deus  spe¬ 
ciali  inspiratione  docuerat  Adamum,  quee 
esset  natura  Matrimonii  a  se  instituti,  et 
proinde  se  velle  ut  monogamiam  contineret. 
Nam  secundaria  ista  prmeepta  juris  naturae, 
non  habent  vim  coactivam,  nisi  specialiter  a 
Deo,  vel  ab  aliquo  principe  sanciantur  ;  sed 
solum  obligant  quatenus  recta  ratio  docet 
ita  esse  faciendum,  vel  non  faciendum,  ut 
S.  Thomas  docet  in  4.  sentent.  dist.  33. 
quaest.  l.art.  1.  ad  2.  Sicut  igitur  speciali  in¬ 
spiratione  sancita  fuerat  a  Deo  lex  monoga¬ 
mia),  ita  speciali  inspiratione  opus  erat  in 
ejus  dispensatione. 

Quarta  propositio  :  «  Dispensatio  circa  po¬ 
lygamiam,  indicata  est  a  Deo  primis  aliquot 
Patribus  ;  deinde  illorum  verbo,  aut  exem¬ 
plo,  ad  caderos  pervenit.  » 

Probatur,  quia  jam  tempore  Abrahce,  et 
deinceps  postea  res  erat  omnibus  nota,  adeo, 
ut  Sara  Abrahamum  induceret  ad  secundam 
uxorem  ducendam.  Neque  enim  credibile  est, 
Saram  foeminam  sanctissimam  hoc  facturam 
fuisse,  nisi  id  licitum  esse  scivisset  :  neque 
verisimile  est,  illi  primum  hoc  a  Deo  indica¬ 
tum.  Pari  ratione  Laban  obtulit  Jacobo  duas 
filias  ;  et  rursus  illa)  obtulerunt  eidem  duas 
alias  uxores  ;  neque  ipse  miratus  est,  aut 
dixit,  non  licere.  Et  denique  Moses  in  Deute¬ 
ronomio,  tamquam  de  re  nota,  et  passim  li¬ 
cita  loquitur,  cum  ait  :  Si  fuerint  alicui  dux 
uxores ,  una  dilecta ,  altera  odiosa ,  etc.  (1),  Deu 
teron.  xxi;  non  igitur  necesse  erat,  ut  ad 
singulos  fieret  inspiratio  divina,  sed  satis 
erat,  si  primis  Patribus  facta  fuerit,  et  for¬ 
tasse  soli  Noc  facta  fuit,  et  deinde  ipse  alios 
docuit. 

Quinta  propositio  :  «  Probabile  est  dispen¬ 
sationem  concessam  omnibua  Gentibus,  non 
autem  solis  Hebreeis.  »  Dico  id  esse  probabi¬ 
le,  quia  non  ignoro  multos  existimare,  soli 
populo  Dei  id  esse  concessum,  nimirum  ad 
propagandam  eam  Gentem,  unde  Messias 
nasciturus  erat. 

Probatur  primo  ex  Augustino,  qui  in  lib. 
xvi.  de  Civit.  Dei  cap.  38.  et  lib.  xxii.  contra 
Faustum,  cap.  47.  scribit,  in  terris  ubiJacob 
uxores  quatuor  duxit,  fuisse  morem  ducendi 
plures  uxores,  posteritatis  causa,  et  eum  mo- 

rem  fuisse  inculpabilem,  quia  eo  tempore 
polygamiam  lex  nulla  prohibebat.  Quo  loco 
Augustinus  indicat,  dispensationem  fuisse 
generalem,  tum  quia  absolute  dicit,  eo  tem¬ 
pore  nullam  fuisse  legem  prohibentem  po¬ 
lygamiam,  quia  nimirum  lex  naturalis  pro-i 
pter  generalem  dispensationem  nusquam 
obligabat,  tum  etiam,  quia  dicit  in  eo  loco, 
et  in  aliis  terris,  ubi  Jacob  tunc  erat,  id  fuis¬ 
se  licitum.  Locus  autem  ille  Gentilium  erat, 
non  Hebramrum  :  siquidem  Laban,  cujus  fi¬ 
lias  Jacob  accepit  uxores,  idololatra  erat,  ut 
patet  Genes.  31.  tum  denique  quia  causa  cur 
polygamia  tunc  esset  licita,  dicitur  ab  Augu¬ 
stino  fuisse  propagationis  generis,  seu  suffi¬ 
ciendae  prolis  :  nec  usquam  dicit,  quod 
sciam,  propagandi  populi  Dei  tantum. 

Secundo  probatur,  quia  Scriptura  narrat, 
non  solum  Abraham  et  Jacob,  et  eorum  po¬ 
steros,  sed  etiam  Esau,  qui  ad  populum  Dei 
non  pertinebat,  multas  uxores  duxisse. 
Genes,  xxvi.  etxxvm.  Neque  dubium  videtur, 
quin  Esau  ad  imitationem  Abrahae  id  fecerit ; 
neque  Scriptura  eum  reprehendit.  Ismaeli- 
tas  quoque,  qui  usque  ad  hanc  diem  consue¬ 
tudinem  polygamiae  retinent,  ab  Abrahamo, 
aliisque  Patribus  eam  accepisse  credibile  est : 
.et  cum  Scriptura  Gentiles  non  reprehendat, 
quod  eo  tempore  plures  uxores  haberent, 
probabile  est  omnino  generalem  fuisse  per¬ 
missionem. 

Sexta  propositio  :  «  Probabile  est,  dispen¬ 
sationem  hanc  ante  Christi  adventum  cessas¬ 
se  ;  sed  si  non  ante  cessaverit,  certum  est  a 
Christo  omnino  esse  sublatam,  ita  ut  jam  non 

solum  Christianis,  sed  etiam  aliis  Gentibus 
omnibus  polygamia  prohibita  sit.  » 

Quod  a  Christo  sublata  dispensatio  sit,  si 
qua  tunc  erat,  satis  probatum  est  in  primo 
argumento  capitis  superioris.  Quod  autem 
probabile  sit,  antea  per  se  cessasse,  inde 
colligimus,  quod  jam  antea  cessaverat  causa 
dispensationis  :  causa  enim  fuerat  paucitas 
hominum.  Nam  quia  post  diluvium  homines 
paucissimi  erant,  et  non  diu  vivebaut,  ut 
ante  diluvium,  idcirco  Deus  ad  faciliorem 
propagationem  generis  humani,  indulsit  po¬ 
lygamiam  :  sed  antequam  Christus  veniret, 
jam  plenissimus  erat  mundus  hominibus  ; 
quare  cessaverat  causa  dispensationis. 

Id  quod  homines  etiam  intellexisse  viden¬ 
tur.  Nam  nec  apud  Judams,  nec  apud  Ro¬ 
manos  erat  in  usu  polygamia  tempore  Chri¬ 
sti  nisi  forte  apud  paucissimos.  Siquidem  in 
Evangelio  sive  discipuli,  sive  Pharisan,  sive 
alii  loquantur,  semper  de  uxore  in  numero 
singulari  loquuntur  ;  et  quod  est  manife¬ 
stum  indicium  hujus  rei,  Zacharias,  pater 
Joannis,  cum  uxorem  sterilem  haberet,  non 
tamen  aliam  uxorem  accepit,  sed  cum  illa 
una  usque  ad  senectutem  vixit,  ut  patet  ex 
i.  cap.  Luca;. 

Unum  adhuc  solvi  posset  argumentum  ex 
epistola  Gregorii  III.  ad  Bonifacium,  ubi 
uxorem  secundam  concessisse  videtur  cui¬ 
dam  ob  aegritudinem  primae.  Sed  de  hac  i‘e 
disseruimus  lib.  iv.  de  Pontifice,  cap.  12. 
Solutio  communis  est,  illam  primam  non 
fuisse  veram  conjugem  ob  impedimentum 
perpetuum  :  atque  id  Gregorium  declarasse. 


CONTROVERSIA  IV. 

DE  MATRIiMONII  FIRMITATE. 


CAPUT  XII. 

Matrimonium  infidelium  solubile  esse ,  etiam 
quoad  vinculum. 

Sequitur  controversia  quarta,  quae  est  de 
Matrimonii  firmitate.  Ubi  est  initio  obser¬ 
vandum,  aliud  judicium  esse  debere  de  con¬ 
jugio  fidelium,  aliud  de  conjugio  infidelium, 
et  rursus  aliud  de  conjugio  fidelium  rato, 


et  non  consummato  et  aliud  de  conjugio  fi¬ 
delium  rato,  et  consummato  :  denique  aliud 
de  conjugio  fidelium  consummato  quoad  di¬ 
vortium,  aliud  quoad  repudium.  Ex  quo 
quatuor  qua}stiones  existunt  de  Matrimonii 
firmitate  ;  sed  ultima  est  hujus  loci  maxime 
propria,  et  pra}terea  gravis  admodum,  et  diffi¬ 
cilis  :  ideo  priorestresbre viter  perstringemus. 

Prima  igitur  qua}stio  de  conjugio  infide¬ 
lium,  brevissima  erit.  Conjugium  eni  n  infi¬ 
delium  solvi  posse,  etiam  quoad  vinculum, 
i  alter  conjugum  convertatur  ad  fidem,  et 

alter  nolit  ei  cohabitare  sine  injuria  Creatoris : 
extra  controversiam  est,  ex  doctrina  B.  Pau¬ 
li,  I  Gorinth.  vii.  Si  infidelis  discedit,  discedat , 
etc.  (i).  Et  ex  doctrina  Ecclesia?  38.  qua?st. 
2.  can.  Si  infidelis,  et  cap.  Quanto,  et  cap. 
Gaudemus,  de  divort. 

Neque  obstat  illud  :  Quod  Deus  conjunxit , 
homo  non  separet ,  Matth.  xix  (2) ;  neque  illud : 
Qui  dimiserit  uxorem ,  excepta  causa  fornica¬ 
tionis  etc.  ibidem ;  neque  illud,  quod  propter 
hajresim  non  solvitur  vinculum  matrimonii, 
cum  tamen  haeresis  species  infidelitatis  sit. 

Nam  ad  primum  responderi  debet,  hoc 
Matrimonium  non  dirimi  ab  homine,  sed  a 
Deo,  cujus  interpretem  habemus  Apostolum 
Paulum. 

Ad  secundum  Cajetanus  in  comment. 
cap.  7.  prioris  ad  Corinth.  respondet,  Chri¬ 
stum  dedisse  libertatem  solis  viris,  dimitten¬ 
di,  causa  fornicationis,  uxores  ;  non  autem 
uxoribus  dimittendi  viros.  Paulum  autem  lo¬ 
cutum  esse  de  causa,  qua?  sit  communis  viro 
et  uxori,  et  hanc  esse  voluisse,  conversio¬ 
nem  alterius  conjugis  ab  infidelitate. 

Sed  hsec  solutio  ilon  videtur  satisfacere 
argumento.  Nam  in  primis  (ut  infra  ostensu¬ 
ri  sumus)  Dominus  loquitur  de  dimissione 
quoad  thorum,  non  quoad  vinculum  :  in  illa 
autem  re  pares  sunt  vir  et  uxor  :  potest  enim, 
et  vir  uxorem  adulteram,  et  uxor  virum 
adulterum  relinquere. 

Sed  neque  ha?c  loca  recte  conciliat  Kem- 
nitius,  qui  scribit  in  2.  par.  Examin.  pag. 
1248,  Christum  loqui  de  eo,  qui  dimittit  in¬ 
juste,  Paulum  autem  de  eo  qui  injuste  dimit¬ 
titur.  Nam  ut  Augustinus  notat  in  lib.  de 
adulterinis  conjugiis,  cap.  2.  et  3.  Paulus 
non  tantum  permittit  conjugi  deserto  ab  in¬ 
fideli,  aliud  Matrimonium  inire,  sed  etiam 
permittit  simpliciter,  dimittere  infidelem, 
etiamsi  cohabitare  velit :  solum  euim  consu¬ 
lit,  non  autem  praecipit,  ut  conjux  fidelis  non 
dimittat  conjugem  infidelem,  si  is  velit  co¬ 
habitare  :  et  ideo  si  quis  dimittat  volentem 
cohabitare,  non  peccat  contra  ullum  praece¬ 
ptum.  Praeterea,  si  infidelis  non  deserat  fide¬ 
lem,  sed  velit  ei  cohabitare  cum  injuria 
Creatoris,  perpetuo  scilicet  persuadendo  re¬ 
ditum  ad  infidelitatem,  et  Christum  blasphe¬ 
mando,  certe  poterit  a  fideli  dimitti,  juxta 
illud  :  Qui  non  odit  patrem ,  et  matrem ,  uxo¬ 
rem ,  filios  etc.  propter  me ,  Luc  xiv.  (3).  Ilaec 
igitur  est  Apostoli  sententia :  Si  infidelis  dis¬ 


cedit,  nimirum  nolens  cohabitare,  aut  nolens 
sine  injuria  Creatoris,  discedat  etc. 

Dicendum  est  igitur  cum  Augustino,  lib.  i. 
de  adulterinis  conjugiis,  cap.  I .  et  2.  Christum 
loqui  de  Matrimonio  inter  fideles,  Paulum  de 
Matrimonio  contracto  inter  infideles,  id  quod 
Paulus  ipse  satis  declarat.  Nam  cum  dixisset : 
Praecipio,  non  ego ,  sed  Dominus ,  uxorem  a  vi¬ 
ro  non  discedere,  subjungit  :  Cxteris  autem 
ego  dico ,  non  Dominus  ;  si  quis  habet  uxorem 
infidelem,  et  hsec  consentit  habitare  cum  illo , 
non  dimittat  illam ,  etc.  (4).  Ubi  per  caeteros,  in- 
telligit  eos,  qui  Matrimonium  ante  fidem 
contraxerunt,  de  quibus  Dominus  nihil  pra?- 
ceperat  :  de  his  ergo  Paulus  consilium  dat, 
ut  vir  non  dimittat  uxorem  infidelem,  si  ea 
velit  cohabitare  sine  injuria  Creatoris.  Sed 
quia  hoc  est  consilium ,  non  praeceptum , 
ideo  licet  etiam  dimittere  uxorem  infidelem, 
et  tunc  maxime,  si  nolit  cohabitare. 

Ad  tertium  dicendum,  magnum  esse  dis¬ 
crimen  inter  conjugia  contracta  in  infidelita¬ 
te,  et  conjugia  contracta  post  Baptismum. 
Priora  enim,  et  si  rata  sint  et  firma  ex  natu¬ 
ra  sua,  tamen  Sacramenta  non  sur.t,  et  ideo 
decst  iilis  potissima  ratio  insolubilitatis.  At 
posteriora,  sacramenta  sunt,  et  proinde  du¬ 
plicem  habent  rationem  insolubilitatis.  Quod 
ergo  Apostolus  docuit  de  matrimoniis  in  in¬ 
fidelitate  contractis,  non  debet  extendi  ad 
matrimonia  contracta  post  Baptismum  :  et 
idcirco  si  alter  conjugum  convertatur  ab 
hseresi,  et  alter  nolit  cohabitare  sine  injuria 
Creatoris,  non  solvitur  matrimonium  quoad 
vinculum,  non  quia  ha?resis  non  sit  species 
infidelitatis,  sed  quia  Matrimonium  illud  post 
Baptismum  contractum  fuerat,  et  ea  fle  causa 
sacramentum  erat  :  et  similiter  si  alter  con¬ 
jugum  Christianorum,  fiat  non  tantum  hae¬ 
reticus,  sed  etiam  apostata,  ethnicus,  atheus, 
tamen  nunquam  solvitur  vinculum  Matrimo¬ 
nii,  quia  Sacramentum  est. 

Et  hinc  solvitur  etiam  dubitatio,  qua?  na¬ 
sci  posset,  cur  videlicet  si  conjux  fidelis  nolit 
cohabitare  cum  conjuge  etiam  fideli,  nisi 
cum  injuria  Creatoris,  eum  scilicet  perpetuo 
ad  malum  sollicitando,  cur,  inquam,  non 
possit  Matrimonium  solvi :  causa  enim  jam 
reddita  est,  quod  ejusmodi  Matrimonium  in 
Ecclesia  contractum,  Sacramentum  sit. 


(1)  I  Corin.  VII,  5.  —  (i)  Matth.  XIX,  16.  -  (3)  Luc.  XIV,  26.  —  (4)  I.  Corin.  VII,  10. 

Matrimonium  ratum,  non  consummatum ,  solvi 
etiam  quoad  vinculum ,  per  ingressum  in  re¬ 
ligionem. 

Altera  quaestio,  de  Matrimonio  fidelium 
rato,  non  autem  consummato,  tractata  est  a 
nobis  in  n.  lib.  de  Monachis,  cap.  38.  Itaque 
ad  eam  Lectorem  remittendum  putavimus. 


CAPUT  XIV. 

Matrimonium  consummatum  solvi  posse  quoad 
thorum,  et  cohabitationem 

Tertia  quaestio  est  de  solutione  Matrimonii 
consummati  quoad  thorum,  et  cohabitatio¬ 
nem,  manente  vinculo  conjugali  ;  quae  solu¬ 
tio  proprie  dicitur  divortium  a  Theologis  :  et 
distinguitur  a  repudio,  quod  est  solutio 
etiam  quoad  vinculum.  Quamvis  jureconsulti 
paulo  aliter  accipiant  istas  voces  :  nam  repu¬ 
dium  vocant  dimissionem  tum  sponsae,  tum 
etiam  uxoris  :  divortium  autem,  dimissio¬ 
nem  solius  uxoris  post  Matrimonium,  sive 
quoad  thorum,  sive  quoad  vinculum,  ut  pa¬ 
tet  exi.  inter  stuprum,  etl.  inter  divortium, 
fF.  de  verb.  significat,  unde  tam  in  jure  ca¬ 
nonico,  quam  civili,  in  titulo  de  divortiis, 
agitur  de  solutione  matrimonii,  sive  quoad 
thorum  tantum,  sive  etiam  quoad  vincu¬ 
lum. 

Sed  quidquid  sit  de  vocibus,  Lutherus  in 
libro  de  captivit.  Babylon,  cap.  de  Matrimo¬ 
nio,  Philippus  in  locis  Theologicis  lit.  de 
conjugio,  Kemnitius  in  2.  par.  Exam.  Con¬ 
cilii,  Tridentini,  et  alii  passim,  non  agno¬ 
scunt  divortium  manente  vinculo  conjugali. 
Kemnitius  autem  non  solum  negat,  ullum 
esse  licitum  divortium  ejusmodi,  sed  etiam 
Ecclesiam  reprehendit ,  quod  pluribus  de 
causis,  et  non  sola  causa  fornicationis,  di¬ 
vortium'  quoad  thorum  concedat. 

At  nihilominus  sententia  Theologorum,  et 
Ecclesice  totius  est,  posse  matrimonium  con¬ 
summatum  inter  fideles  solvi  quoad  thorum 
et  cohabitationem,  duabus  de  causis. 


Primo  ex  consensu,  propter  majorem,  at¬ 
que  altiorem  statum  acquirendum,  ut  si  uter¬ 
que  conjugum  continentiam  perpetuam  vo¬ 
veat,  et  ad  religionem  transeat;  cujus  rei 
plurima  exempla  Sanctorum  exstant,  ut  in 
disputatione  de  votis  ostendimus,  et  habe¬ 
mus  testimonium  Christi  Matth.  xix.  Omnis 
qui  reliquerit  domum ,  vel  agrum ,  vel  uxorem 
etc.  (1).  ubi  loquitur  de  dimissione  uxoris, 
ut  Apostoli  fecerant,  nimirum  causa  sequen¬ 
di  ipsum. 

Secundo  sine  consensu,  ob  crimen,  idque 
triplex.  Primum  est ,  adulterium  alterius 
conjugis,  de  quo  Matth.  v.  Deinde  si  alter 
conjugum  a  fide  Catholica  recedat,  et  de 
hoc  habemus  Apostolicum  praeceptum,  ad 
Tit.  ni.  :  Haereticum  hominem  post  unam,  et 
secundam  correctionem  devita  (2),  ubi  Apo¬ 
stolus  de  omnibus  generatimloquitur,  neque 
conjuges,  aut  parentes  excipit.  Et  de  his 
etiam  intclliguntur  verba  Domini  Luc.  xiv  : 
Si  quis  venit  ad  me ,  et  non  odit  patrem  suum , 
et  matrem ,  et  uxorem ,  etc.  (3).  Deinde  si  alter 
conjugum  impellat  alterum  ad  peccatum, 
ita  ut  non  possit  alter  cum  eo  cohabitare 
sine  periculo  Deum  offendendi ;  et  de  hoc 
loquitur  Dominus  cum  ait  :  Si  oculus  tuus 
scandalizat  te,  eme  eum ,  Matth.  xvui  (4).  In 
quem  locum  scribens  Hieronymus ,  docet 
sententiam  Domini  esse,  ut  si  ii,  qui  nobis 
conjuncti  sunt,  et  cari  instar  oculorum,  ui 
parentes,  filii,  uxor,  causa  sint  ruinarum, 
ab  iis  recedamus. 

Atque  haec  omnia  habentur  in  decretis 
Ecclesiae  in  titulo  de  divortiis,  et  nuper  Con¬ 
cilium  Tridentinum  contra  Lutheranos  id 
ipsum  his  verbis  confirmavit,  sess.  24.  can. 
8  :  «  Si  quis  dixerit,  Ecclesiam  errare,  cum 
ob  multas  causas  separationem  inter  conju¬ 
ges  quoad  thorum,  si  quoad  cohabitationem 
ad  certum,  incertumve  tempus  fieri  posse 
decernit,  anathema  sit.  » 

Sunt  autem  antequam  ad  objectiones  ad¬ 
versarii  respondeamus,  observanda  tria. 
Primum  est,  libertatem  divortium  faciendi 
ob  crimen,  parem  esse  viro,  et  uxori  :  licet 
enim  Dominus  Matth.  xix.  de  viro  tantum 
loquatur,  quia  ordinarie  viri  uxores  dimit¬ 
tunt,  raro  autem  ab  uxoribus  dimittuntur 
viri ;  tamen  quod  Dominus  de  viris  dixit, 
etiam  ad  foeminas  pertinet.  Nam  Apostolus 
ICor.  vii.  utrumque  dixit  :  Praecipio  non  ego, 
sed  Dominus,  uxorem  a  viiio  non  discedere ,  et 


(1)  Matth.  XIX,  29.  -  (2)  Tit.  IU.  10.  —  (3)  Luc.  XIV,  26.  —  (4)  Matth.  XVIII,  9. 

vir  uxorem  non  dimittat  (1) ;  nimirum  sino 
licita  causa.  Et  idem  docent  Concilium  Mile- 
vit.  can.  17.  Innocentius  1.  m  epist.  3.  cap.  -4. 
Hieron.  in  epist.  ad  Oceanum  de  obitu  Fa- 
biolae  ,  et  Augustinus  lib.  de  adulterinis 
conjugiis  2.  cap.  8. 

Secundum  est,  divortium  quoad  thorum 
tantum,  propria  auctoritate  posse  fieri,  modo 
vere  noverit  conjux  conjugis  adulterium.  At 
vero  divortium  quoad  cohabitationem,  quia 
res  est  publica,  et  quee  scandalizare  potest 
caeteros,  non  posse  fieri,  nisi  Ecclesiae  ju¬ 
dicio,  ut  habemus  cap.  Porro,  de  divortiis. 

Tertium  est,  divortium  in  causa  fornica¬ 
tionis  quatuor  de  causis  posse  fieri  illicitum. 
Primo  si  fornicatio  fuerit  sine  crimine,  et 
proinde  non  fuerit  nisi  materialis,  ut  si  mu¬ 
lier  vim  passa  fuerit,  aut  ex  ignorantia  cum 
eo  rem  habuerit,  quem  virum  suum  esse 
credebat,  cum  tamen  esset  alienus.  Secundo 
si  uterque  conjux  eodem  crimine  teneatur. 
Tertio  si  post  cognitum  adulterium  conjugis, 
cum  eo  rem  habuerit.  Quarto  si  auctor  fuit 
conjugi,  ut  fornicaretur.  Vide  Sotum  in  i. 
dist.  36.  quaest.  unica,  art.  1. 

Sed  Kemnitii  objecta  diluenda  sunt,  quai 
adversus  hunc  Canonem  proposuit  in  2.  par. 
Exam.  1268.  et  sequentibus.  Prima  objectio  : 
(i  Definitio  illa  divortii,  quod  sit  separatio 
matrimonii  quoad  thorum,  manente  vinculo 
Conjugali,  nova  est,  et  ex  verbis  Pauli  male 
intellectis,  perperam  fabricata  :  nam  ex  illis 
verbis  deducta  est  :  praecipio  non  ego,  sed 
Dominus,  uxorem  a  viro  non  discedere  , 
quod  si  discesserit,  manere  innuptam,  aut 
viro  suo  reconciliari.  Sed  Apostolus  hoc  loco 
non  loquitur  de  justo  divortio,  quod  fieri  pot¬ 
est  in  causa  fornicationis  :  non  enim  praeci- 
peret  uxorem  a  viro  non  discedere,  si  de 
divortio  justo  loqueretur.  Agit  igitur  de  dis¬ 
sidiis  quibusdam  levibus,  qua)  interdum  in¬ 
ter  conjuges  oriuntur,  et  proinde  de  illicito 
divortio,  quo  a  se  invicem  discedunt,  sed 
paulo  post  reconciliantur.  Quare  perperam 
ex  hoc  loco  Catholici  divortium  deduxerunt, 
quod  manente  vinculo  in  Ecclesia  licite 
fiat.  » 

Respondeo  :  Catholici  ex  hoc  loco  veris¬ 
sime  divortium  justum  et  licitum,  manente 
tamen  vinculo  didicerunt,  quamvis  non  ex 
hoc  loco  solum,  sed  etiam  ex  multis  aliis,  ut 
supra  ostendimus.  Nam  ut  sanctus  Augusti¬ 
nus,  lib.  i.  de  adulterinis  conjugiis,  cap.  1. 


2.  3.  et  A.  recte  vidit,  et  monuit,  non  loqui¬ 
tur  B.  Paulus  de  eadem  discessione,  cum 
ait :  Praecipio  uxorem  a  viro  non  discedere. 
Et  cum  ait  :  Quod  si  discesserit ,  manere  in¬ 
nuptam.  Nam  in  priore  loco  agit  de  injusta 
discessione,  in  posteriore  de  justa.  Si  enim 
Apostolus  ageret  de  separatione  illicita  ob 
leves  causas,  cum  ait,  Quod  si  discesserit  etc. 
non  daret  conjugibus  optionem,  ut  post  se¬ 
parationem,  aut  innupta;  manerent,  aut  vi¬ 
ris  suis  reconciliarentur  ,  sed  simpliciter 
praeciperet,  ut  viris  reconciliarentur.  Si  enim 
Dominus  uxorem  a  viro  discedere  prohibuit, 
nimirum  sine  justa  causa,  ut  ipse,  Apostolus 
testatur,  quomodo  fieri  potest,  ut  idem  Apo¬ 
stolus  ibidem  permittat,  contra  Domini  pra;- 
ceptum,  uxorem  a  vero  sine  justa  causa 
separatam  manere?  Quare  hic  erit'  sensus 
Apostoli  :  praecipio  non  ego,  sed  Dominus, 
uxorem  a  viro  non  discedere,  nimirum  sine 
justa  causa;  quod  si  discesserit,  causa  nimi¬ 
rum  justa  inventa ,  manere  innuptam  etc. 
Errant  igitur  manifeste  Erasmus,  Kemnitius, 
Calvinus,  Beza  et  omnes  alii,  qui  hunc  locum 
exponunt  de  injusta  discessione;  et  justum 
divortium  ex  hoc  loco  colligi  posse  negant. 

Secunda  objectio  :  «  Christus  Matth.  v.  et 
xix.  dimissionem  conjugis  nisi  propter  cau¬ 
sam  fornicationis  pronuntiat  esse  illicitam, 
et  illegitimam.  Contra  hanc  Christi  senten¬ 
tiam,  Pontificii  decernunt  praeter  fornicatio¬ 
nem,  multas  alias  esse  causas,  propter  quas 
licita,  et  legitima  conjugum  separatio  fieri 
possit.  » 

Respondeo  :  constat  ex  Evangelio,  alias 
esse  causas,  praeter  fornicationem  carnalem, 
cur  conjugium  separari  possit  quoad  tho¬ 
rum,  ut  supra  ostendimus  cx  variis  locis  : 
sed  ille  in  primis  est  insignis,  qui  habetur 
Matth.  xix.  Nam  ubi  Dominus  jusserat,  non 
dimitti  uxorem,  nisi  ob  fornicationem ;  in 
eodem  capite,  promisit  centuplum  in  hoc 
saeculo,  et  vitam  aeternam  in  futuro  iis,  qui 
uxores  dimiserint  propter  Evangelicam  per¬ 
fectionem.  Quare  ne  ipsum  Evangelium  se- 
cum  pugnet,  adhibenda  est  explicatio  ,  et 
limitatio  aliqua. 

Praeterea  ex  Apostolo  I  Cor.  vii.  didici¬ 
mus, posse  infidelem  conjugem  a  fideli  dimit¬ 
ti,  etiamsi  fornicatio  non  intercesserit  :  non 
igitur  verba  Domini  universaliter,  et  sine  li¬ 
mitatione  accipienda  sunt. 

Ut  igitur  Domini  sententiam  exponamus, 


(t)  I  Corinth.  VII,  10. 

primo  limitanda  est' ad  Matrimonia  contracta 
inter  fideles,  ut  detur  locus  Apostolo  permit¬ 
tenti  solutionem  conjugii  contracti  inter  infi¬ 
deles.  Secundo  sententia  Domini  intelligenda 
est  de  dimissione  ratione  criminis  non  ra¬ 
tione  majoris  perfectionis  adipiscenda).  Nam 
ratio  cur  Dominus  prohibet  conjugem  di¬ 
mitti,  est  quia  qui  injuste  dimittit,  est  alteri 
conjugi  causa  moechandi.  At  qui  dimittit 
causa  majoris  perfectionis  ,  non  est  causa 
moechandi,  quia  vel  Matrimonium  est  con¬ 
summatum,  et  tunc  non  potest  fieri  talis 
separatio,  nisi  ex  consensu  libero  utriusque 
partis,  vel  est  ratum  tantum,  et  tunc  fit  se¬ 
paratio  quoad  vinculum,  et  ideo  potest  con- 
jux  relicta  alteri  nubere  :  quare  nullum  est 
adulterii  periculum. 

Cur  autem  dimissionem  ob  crimen  Domi¬ 
nus  dixerit  non  posse  fieri,  nisi  causa  forni¬ 
cationis,  cum  tamen  possit  fieri  etiam  ob  alia 
crimina,  S.  Augustinus  lib.  i.  de  serm.  Do¬ 
mini  in  monte,  cap.  26.  27.  et  28.  dicit  ra¬ 
tionem  esse,  quia  nomine  fornicationis  in- 
telligi  possunt  omnia  crimina.  Nam  etiam 
idololatria,  et  omnis  superstitio,  est  fornica¬ 
tio  qua)dam  spiritualis  cum  falsis  diis  :  et 
rursus  secundum  Apostolum,  avaritia  est 
idolorum  servitus ;  et  sicut  avaritia  est  ido¬ 
lorum  servitus,  et  proinde  fornicatio  quae¬ 
dam,  ita  etiam  omnis  alia  prava  cupiditas 
est  quaedam  fornicatio. 

Sed  ha;c  disputatio  Augustini,  ipsi  etiam 
Augustino  suspecta  fuit  :  nam  ad  litteram 
non  est  dubium  quin  Dominus  loquatur  de 
sola  fornicatione  carnali.  Et  praeterea  falsum 
est,  ob  quodlibet  crimen  posse  dirimi  Matri¬ 
monia,  etiam  quoad  thorum  :  solum  enim, 
ut  supra  ostendimus,  dirimuntur  ab  Ecclesia 
ob  crimina,  quae  vergunt  in  detrimentum 
alterius  conjugis.  Quare  idem  Augustinus 
lib.  i.  retract.  cap.  11).  non  vult  nos  hanc 
suam  sententiam  absolute  sequi. 

Dicendum  est  igitur,  Dominum  ob  duas 
causas  excepisse  solam  fornicationem.  Prima 
causa  est,  quia  sola  fornicatio  est  propria 
ratio  solutionis  matrimonii ;  caeterae  autem 
communes  sunt  matrimonio  cum  aliis  omni¬ 
bus  confoederationibus  :  nam  propter  hmre- 
sim,  vel  inductionem  ad  peccandum,  non 
solum  separari  debet  conjux  a  conjuge,  sed 
etiam  filius  a  patre,  frater  a  fratre,  servus  a 
Domino  etc.  Quocirca  Dominus  istas  causas 
non  exclusit,  quas  sciebat  esse  communes, 
sed  exclusit  eas  omnes,  ob  quas  cactera) 
confederationes  non  dirimuntur  ,  excepta 
Tom.  V. 


fornicatione.  Ratio  autem  hujus  est,  quia 
sola  fornicatio  directe  opponitur  fidei  con- 
jugali,  et  substantiae  ipsius  matrimonii,  ca)- 
fera  autem  crimina  per  accidens  se  habent 
ad  matrimonium. 

Secunda  causa  est,  quia  Dominus  loque¬ 
batur  de  dimissione  non  ad  certum  tempus, 
sed  perpetua  :  nam  de  hac  loquebantur,  qui 
eum  interrogaverant.  Porro  causa  perpetui 
divortii  nulla  est,  nisi  fornicatio  :  propter 
fornicationem  enim  conjugis,  etiamsi  tantum 
semel  ea  perpetretur,  et  mox  qui  peccaverat, 
resipiscat,  liberatur  alter  conjux  a  debito 
reddendo  per  omnem  vitam.  At  propter  alia 
crimina  non  liberatur,  nisi  pro  eo  tempore, 
quo  durant  ea  crimina  :  si  enim  conjux,  qui 
conjugem  ad  peccandum  inducebat.,  resipi¬ 
scat,  et  serio  convertatur,  tenetur  conjux 
eum  retj^pere,  eique  aflectu  maritali  cohabi¬ 
tare.  quia  ista  crimina,  ut  diximus,  per  ac¬ 
cidens  opponuntur  Matrimonio,  ac  fornicatio 
per  se  opponitur ;  et  ideo  statim,  atque  con¬ 
jux  fornicando  frangit  conjugi  datam  fidem, 
quia  non  stat  promissis,  cadit  a  jure  con¬ 
jugii,  nec  habet  amplius  in  conjugem  ullum 
jus. 

Tertia  objectio  :  «  Separationem  ,  quse 
I  Cor.  vii.  extra  causam  fornicationis  descri¬ 
bitur,  Paulus  nec  suadet,  nec  decernit,  sed 
docet  eam  pugnare  cum  prsecepto  Domini, 
qui  prseccpit  non  discedere  :  quando  vqro 
conjuges  contra  illam  Apostoli  doctrinam 
privata  contumacia  se  separant,  tunc  Paulus 
suadet  reconciliationem,  aut  si  hoc  nolint, 
pronuntiat  ipsos  debere  sine  conjugio  ma¬ 
nere.  Sed  octavus  hic  canon  dicit,  ipsam 
Ecclesiam  ob  multas  causas,  prreter  forni¬ 
cationem,  decernere  posse  separationem.  » 
llaic  Kcmnitius;  volui  enim  ejus  verba  po¬ 
nere,  ne  queratur  objectionem  suam  non 
esse  fideliter  recitatam. 

Respondeo  :  tunc  soluta  est  hsec  objectio, 
cum  ad  primam  respondimus  :  falso  cniin 
Kemnitius  assumit,  illa  verba  Pauli  :  «  Si 
discesserit,  manere  innuptam ,  aut  viro  suo  re¬ 
conciliari  ,  esse  accipienda  de  illicita  disces¬ 
sione,  ut  ibi  ex  Augustino  invictissima  de¬ 
monstratione  docuimus.  Itaque  falso  dicit 
Kemnitius,  describi  I.  Corinth.  vii.  separa¬ 
tionem  extra  causam  fornicationis,  et  eam  a 
Paulo  improbari.  Sed  etiamsi  hoc  esset  ve¬ 
rum,  exponeremus  Pauli  sententiam,  ut  jam 
jam  Domini  sententiam  exposuimus. 

Quarta  objectio  :  «  Christus  Matth.  v. 
ideo  prohibet  uxorem  dimitti  extra  causam 

fornicationis ,  quia  ejusmodi  dimissio  objicit 
periculis  ustionis,  fornicationis,  et  adulterii. 
Sed  de  his  periculis  Pontificii  non  sunt  solli¬ 
citi  ;  libere  enim  decernunt  separationem  ad 
certum,  inccrtumve  tempus.  » 

Respondeo  :  quando  justa  est  dimissio  : 
periculum  fornicationis  ,  cui  objicitur  dimis¬ 
sus,  non  imputatur  dimittenti,  qui  utitur  jure 
suo,  sed  ei,  qui  dedit  causam  cur  dimittere¬ 
tur.  Nam  certe  qui  dimittit  uxorem  causa 
fornicationis,  quia  juste  dimittit,  non  dicitur 
objicere  uxorem  periculo  fornicationis  , 
etiamsi  illa  sic  dimissa  meretriciam  artem 
exercere  incipiat.  Justam  autem  esse  dimis¬ 
sionem,  quam  Ecclesia  decernit,  supra  pro¬ 
bavimus,  quia  est  conformis  Evangelio,  et 
rectae  rationi.  Nam  cum  duo  immineant  pe¬ 
ricula,  unum  conjugi  innocenti,  si  sinatur 
habitare  cum  conjuge  haeretico,  aut  impel¬ 
lente  ad  flagitia,  periculum  videlicdt  in  hae- 
resim,  aut  in  flagitia  labendi,  alterum  con¬ 
jugi  nocenti,  si  separetur,  periculum  scilicet 
fornicandi  :  Ecclesia  recto  judicio  censet 
potius  consulendum  innocenti  ,  quam  no¬ 
centi,  et  ideo  matrimonia  illa  dirimit  quoad 
cohabitationem.  Quare  Pontificii  non  ideo 
separationem  decernunt,  quod  de  periculis 
fornicationis  et  adulterii  non  sint  solliciti , 
sed  quod  magis  solliciti  sint  de  periculis  aliis 
gravioribus. 

Quinta  objectio  :  «  Contendunt  tale  debere 
esse  divortium,  in  quo  vinculum  matrimonii 
salvum  maneat.  Atqui  sic  Pontificia  illa  se¬ 
paratione  vinculum  conjugii  multis  et  variis 
modis  solvitur.  Nam  quid  sit  vinculum  ma¬ 
trimonii,  docent  hae  sententiae  :  Et  adhaere¬ 
bit  uxori  suae ;  Faciamus  ei  adjutorium,  quod 
sit  coram  ipso ;  Mulier  non  habet  potestatem 
corporis  sui,  sed  vir  ;  Iterum  convenite,  ne 
tentet  vos  Satan ;  Non  sunt  duo,  sed  una 
caro  ;  et  ipsum  Matrimonium  definitur  indi¬ 
vidua  vitae  consuetudine.  At  haec  omnia 
viucula  solvit  divortium  quoad  thorum,  et 
cohaibitationem  ;  ergo  homines  separant  , 
quod  Deus  conjunxit.  » 

Respondeo  :  tota  objectio  nititur  falsa 
vinculi  conjugalis  explicatione.  Vinculum 
enim  conjugale  dicitur  mutua  quaedam  obli¬ 
gatio,  quia  vir  ita  efficitur  maritus  unius 
fieminae,  ut  non  possit  esse  alterius,  illa 
vivente ;  et  foemina  ita  efficitur  uxor  unius 
viri,  ut  non  possit  esse  alterius,  illo  vivente  : 
sic  enim  explicat  Apostolus  Itoman.  vn.  et 
I  Corint.  vii.  Cohabitatio  autem,  et  societas 
lecti,  ac  mensae,  de  quo  loquuntur  Scripturae 


allegatae  a  Kemnitio,  non  vinculum  ipsum 
efficiunt,  aut  sunt,  sed  ex  illo  consequuntur : 
alioqui  quotiescumque  vir,  et  uxor,  etiam 
justa  de  causa,  in  diversas  regiones  abirent, 
atque  inter  se  distarent,  conjugii  vinculum 
solveretur;  quod  sane  absurdissimum  est. 
Sicut  igitur  vir,  et  uxor,  vinculum  matrimo¬ 
nii  retinent,  quando  unus  in  Oriente,  altera 
in  Occidente  degit,  quia  non  potest  vir  alteri 
foeminae,  neque  uxor  alteri  viro  sine  adulte¬ 
rio  jungi,  cum  adhuc  sint  veri  conjuges,  licet 
non  cohabitent,  neque  sibi  invicem  adhae¬ 
reant  :  ita  etiam  vinculum  conjugii  retinent 
vir  et  uxor,  per  divortium  separati,  quia 
adhuc  ille  hujus  solius  foeminae  vir,  et  illa 
hujus  solius  viri  uxor  est. 

Illa  autem  verba  :  Quod  Deus  conjunxit , 
homo  non  separet,  de  vero  vinculo  intelligen- 
da  sunt,  non  de  cohabitatione,  aut  lecti 
communione,  nisi  velimus  conjuges  ipsos 
toties  solvere  quod  Deus  conjunxit,  quoties 
a  se  invicem  absunt. 


CAPUT  XV. 

An  matrimonium  fidelium  consummatum ,  so¬ 
lubile  sit  quoad  vinculum ,  varix  sententix 
afferuntur. 

Perventum  est  tandem  ad  quartam  et  ul¬ 
timam  quaestionem  de  solutionem  matrimonii 
consummati,  quoad  vinculum  :  in  qua  quae¬ 
stione  multos  habemus  adversarios,  Gi'aecos, 
Latinos,  Haereticos,  et  Catholicos. 

Sentiunt  enim,  in  causa  fornicationis  posse 
conjugem  innocentem  non  solum  separaid 
quoad  thorum,  sed  etiam  quoad  vinculum,  a 
conjuge,  et  aliud  Matrimonium  inire,  in  pri¬ 
mis  Gi’aeci,  qui  se  jam  dudum  a  Romana 
Ecclesia  separaverunt.  Id  enim  inter  eorum 
errores  numerat  Guido  Carmelita,  in  sua 
summa  de  haereticis  ;  et  in  Concilio  Floren-* 
tino  sessione  ult.  Pontifex  ipse  Eugenius 
Graecis  dixit,  eos  gi-aviter  a  Latinis  accusari, 
quod  Matrimonia  dissolverent  :  neque  illi 
negai-e  ausi  sunt,  sed  rationes  suas  se  habere 
responderunt.  Denique  notum  est,  hoc  tem¬ 
pore  Gxaecos  re  ipsa  Matrimonia  dissolvere, 
et  conjugibus  alia  Matrimonia  ineundi  pote¬ 
statem  facere  in  causa  adulterii. 

Ex  Latinis  Lutherani  omnes,  et  Calvinistax, 
atque  Anabaptistce  in  eodem  errore  vellan¬ 
tur  :  sed  alii  magis,  alii  minus  errant. 

Lutherus  in  libro  de  captivitate  Babylo¬ 
nica,  cap.  de  Matrimonio,  nihil  statuere  au¬ 
det  :  tamen  cupit  vehementer  definiri  non 
solum  in  causafornicationis,  sed  etiam  quando 
alter  conjux  recedit  in  aliam  regionem  post 
decennium,  aut  nunquam  reversurus,  licitum 
esse  aliud  matrimonium  contrahere.  Ubi 
obiter  annotanda  est  Lutheri  contradictio  in 
eadem  pagina.  Nam  scribit  Papam  errare, 
cum  divortium  concedit  extra  causam  forni¬ 
cationis,  quam  solam  Dominus  excepit,  et 
statim  adjungit,  optare  se  ut  definiatur, 
licere  divortium  lacero  ob  absentiam  diutur¬ 
nam  alterius  conjugis.  Si  enim  error  est,  di¬ 
vortium  facere  ob  aliam  causam,  quam  for¬ 
nicationis,  errorem  igitur  definiri  cupit  Lu¬ 
therus,  cum  ob  absentiam  conjugis  divortium 
esse  licitum  definiri  cupit. 

Addit  autem,  se  nolle  quidquam  definiri 
sola  Papse,  et  Episcoporum  auctoritate  ;  sed 
si  duo  eruditi,  et  boni  viri  in  nomine  Christi 
consentirent*  et  in  spiritu  Christi  pronun¬ 
tiarent,  eorum  judicium  se  Conciliis  praela¬ 
turum  :  quae  sane  mera  fatuitas  est.  Nam 
unde  sciemus,  duos  illos  homines  in  nomine 
Christi  magis  consensisse,  et  in  Spiritu  sancto 
pronuntiasse,  quam  tot  Episcopos,  qui  ex 
diversis  provinciis  unum  in  locum  legitime 
conveniunt  ad  fidem  Christianam  explican¬ 
dam?  Certe  his  mille,  et  quingentis  annis, 
nunquam  Ecclesia  duorum  quorumlibet  ho¬ 
minum  judicia  Episcoporum  Conciliis  ante¬ 
posuit. 

Idem  Lutherus  post  annos  tres,  anno  vide- 
licetl523.  doctior  factus  (nam  priorem  librum 
anno  1320.  ediderat)  scripsit  librum  in  caput 
vii.  prioris  ad  Corinth.  ubi  multas  ob  causas 
Matrimonium  solvi,  et  aliud  iniri  posse  cen¬ 
set  :  ut,  si  non  modo  ethnicus  Christianam, 
sed  etiaqi  falsus  Christianus  Christianam 
conjugem  deserat,  vel  si  conjux  conjugem  ad 
furtum  aut  aliud  peccatum  inducat,  vel  si  ob 
frequentes  rixas  molesta  sit  cohabitatio  cum 
priore  conjuge,  vel  si  diu  absit  alter  conjux. 
In  libro  quoque  de  causis  Matrimonialibus, 
edito  anno  1330,  si  pauper  cum  divito  ma¬ 
trimonium  contrahat ,  et  consummet ,  ac 
deinde  pauper  divitem  conjugem  retinere 
non  possit,  quod  amici,  vel  affines  divitis 
impediant,  judicat  Lutherus  posse  pauperem 
ad  aliud  matrimonium  se  transferre. 

Martinus  Bucerus  in  cap.  xix.  Matth.  Lu- 
therum  ipsum  impudentia  superat.  Contendit 
enim  matrimonium  solvi  posse,  Ot  aliud  iniri, 

quoties  uxor  non  se  commodam  viro,  aut 

vir  non  se  commodum  uxori  praebet  :  qua¬ 
cumque  videlicet  de  causa  sibi  invicem  con¬ 
juges  displiceant.  Ex  quo  recte  colligit  Tap- 
perus  in  explicatione  art.  18.  Lovan.  facilius 
dissolvi  Matrimonia  auctore  Bucero,  quam 
civiles  contractus;  neque  enim  contractus 
civiles  ob  solam  malitiam  contrahentium 
unquam  dirimuntur. 

Philippus  Melanchthon  in  locis  Theolo¬ 
gicis,  titulo  de  Conjugio,  in  duobus  tantum 
casibus  permittit  aliud  matrimonium  iniri, 
nimirum  si  alter  conjugum  fornicetur;  vel  si 
injuste  conjugem  deserat,  vult  parti  inno-* 
ccnti  licere  aliud  conjugium  celebrare.  Ta¬ 
men  in  annot.  ad  cap.  v.  Matth.  idem  Melan¬ 
chthon  non  solum  parti  innocenti,  sed  etiam 
nocenti  aliud  matrimonium  concedit,  quia 
(ut  ipse  dicit)  non  est  ulli  imponenda  pcena, 
quam  ferre  non  possit. 

Joannes' Brentius  in  Confess.  Wirtember- 
gensi,  cap.  de  Conjugio,  in  fine  illius  cap., 
sperare  se  dicit,  pios  Episcopos,  et  principes 
concessuros  jus  contrahendi  aliud  matrimo¬ 
nium  iis,  qui  ob  adulterium  alterius  conjugis 
justo  divortio  separati  sunt. 

Joannes  Calvinus  lib.  iv.  Instit.  cap.  19. 
§.  ult.  tyrannicam  legem  vocat,  quae  non 
permittit  aliud  conjugium  ei,  qui  ab  adultera 
conjuge  divortium  fecit :  et  in  cap.  xix.  Matt. 
vult  quidem  vinculum  Matrimonii  dirimi  in 
causa  adulterii,  sed  non  admittit  alias  cau¬ 
sas,  nisi  desertionem  fidelis  a  conjuge  infi¬ 
deli. 

Martinus  Kemnitius  in  2.  par.  Examin.  pag. 
1249.  Calvinum  apertissime  sequitur.  Nam 
duos  tantum  casus  esse  voluit,  in  quo  liceret 
aliud  Matrimonium  inire,  nimirum  adulte¬ 
rium  alterius  conjugis,  et  desertionem  infi¬ 
delis,  ubi  per  infidelem  non  intelligit  quem¬ 
libet  injustum  desertorem,  ut  Lutherus,  et 
Philippus  intelligcbant,  sed  solum  eum  qui 
Christianus  non  est,  sed  gentilis;  de  quo 
casu  nulla  est  quaistio,  ut  supra  vidimus. 
Deinde  in  sequenti  pag.  1230.  explicat  se 
tantum  loqui  de  parte  innocente,  cum  aliud 
matrimonium  ob  adulterium  concedit.  Quare 
neque  Philippus  cum  Luthero,  neque  Kem¬ 
nitius  cum  Philippo,  aut  Luthero  in  sen¬ 
tentia  convenit. 

Eamdem  sententiam  secutus  est  Erasmus, 
qui  m  annotat,  ad  7.  cap.  prioris  ad  Corinth. 
fusissime  probare  conatur,  propter  fornica¬ 
tionem  licere  conjugi  innocenti  ad  alias  nu¬ 
ptias  transire.  Edidit  autem  Erasmus  primum 

has  annotationes  anno  1313.  biennio  scilicet 

antequam  Lutheri  factio  exoriretur  :  ex  quo 
intclligimus,  non  Erasmum  a  Luthero,  sed 
Lutherum  potius  ab  Erasmo  hunc  errorem 
hausisse. 

Ex  Catholicis  duo  sunt,  qui  eodem  errore 
tenentur.  Cajetanus  in  Commentar,  ad.  cap. 
xix.  Matth.,  timide  tamen,  et  breviter  rem 
attingens  :  et  Ambrosius  Catharinus,  qui 
lib.  v.  annotat,  in  Commentaria  Cajetani,  in 
fine,  disputat  quaestionem  istam,  ac  tandem 
concludit,  ex  Evangelio,  ct  Apostolo  non 
posse  colligi,  non  licere  in  causa  fornicationis 
aliud  matrimonium  inire,  id  tamen  variis 
canonibus  esse  prohibitum,  et  ideo  non  de¬ 
bere  fieri  nisi  ex  Ecclesiae  auctoritate. 

Porro  tres  isti,  Erasmus,  Cajetanus,  Ca¬ 
tharinus  in  hoc  multum  ab  haereticis  supra 
nominatis  distant,  quod  se  Ecclesiae  judicio 
disertis  verbis  subjiciunt.  Et  quia  Ecclesia 
sententiam  suam  jam  apertissime  protulit,  ut 
patet  ex  can.  6.  ct  7.  sess.  2i.  Tridentini 
Concilii,  ubi  anathema  dicitur  iis,  qui  sen¬ 
tiunt  Matrimonium  quoad  vinculum  ulla  de 
causa  solvi  posse ,  ideo  isti  quoque,  ac  prae¬ 
sertim  duo  posteriores,  a  reliquorum  omnium 
Theologorum  Catholicorum  communissima 
sententia  separandi  minime  esse  videntur. 


CAPUT  XVI. 

Matrimonium  insolubile  esse  quod  vinculum , 
probatur  ex  verbo  Dei,  traditione ,  et  ra¬ 
tione. 

Probandumigitur  jamnobisest,  matrimonii 
inter  fideles  contracti,  et  consummati  vin¬ 
culum  adeo  esse  insolubile,  ut  neque  causa 
fornicationis  dirimi  possit ;  et  ideo  vivente 
priore  conjuge  nunquam  esse  licitum  ad  alias 
nuptias  aspirare. 

Primus  locus  sit  ille,  qui  est  apud  Matth. 
cap.  v  :  Omnis  qui  dimiserit  uxorem  suam , 
excepta  fornicationis  causa,  facit  eam  moe¬ 
chari ,  et  qui  dimissam  duxerit ,  adulterat  (i). 
Verba  illa  .*  Et  qui  dimissam  duxerit,  adulte¬ 
rat,  vel  universe  accipienda  sunt,  vel  cum 
exceptione,  nisi  ob  fornicationem.  Si  uni¬ 
verse,  ergo  qui  dimissam  duxerit,  etiam  ob 
fornicationem,  moechatur;  ergo  non  fuerat 
dimissa  quoad  vinculum,  sed  solum  quoad 
thorum  :  non  enim  moecharetur  qui  illam 

(1)  Matth.  V,  32 


ducit,  nisi  adhuc  esset  priori  viro  alligata. 
Si  cum  exceptione,  ergo  qui  fornicariam  a 
viro  dimissam  duxerit,  non  moechatur.  Ergo 
melior  est  conditio  fornicariae,  quam  inno¬ 
centis,  et  castae  ;  nam  fornicaria  libera  est, 
et  nubere  potest,  innocens  autem  injuste  di¬ 
missa,  nec  priorem  virum  habere  potest, 
nec  alteri  nubere.  Atqui  hoc  absurdissimum 
est,  ut  lex  Christi  justissima  dimissam  juste 
meliori  loco  esse  velit,  quam  dimissam  injuste. 

Respondent  aliqui,  sententiam  illam  esse 
generalem,  sed  fornicariam  non  posse  nubere 
alteri,  non  quod  non  sit  diremptum  vinculum 
matrimonii,  sed  quia  in  poenam  peccati  lex 
prohibet  illam  nubere. 

Sed  haec  solutio  nulla  est.  Si  enim  prohi¬ 
beretur  nubere  in  poenam  peccati,  sed  vere 
tamen  libera  esset,  ac  soluta  vinculis  prioris 
conjugii,  peccaret  quidem  nubendo,  et  forte 
Matrimonium  esset  irritum,  sed  non  moecha¬ 
retur  neque  ipsa,  neque  qui  eam  duceret  : 
non  enim  est  adulterium,  nisi  cum  conjugo 
alterius.  Dominus  autem  disertis  verbis  pro¬ 
nuntiat  :  Et  qui  dimissam  duxerit ,  adulterat. 

Secundus  locus  est  apud  Marcum,  cap.  x  : 
Quicumque  dimiserit  uxorem  suam,  et  aliam 
duxerit,  adulterium  committit  super  eam  :  et  si 
uxor  dimiserit  virum  suum,  et  alii  nupserit , 
moechatur  (2).  Et  similia  habentur  Lue.  xvi  : 
Omnis  qui  dimittit  uxorem  suam,  et  alteram 
ducit,  moechatur,  ct  qui  dimissam  a  viro  ducit, 
moechatur  (3).  Haec  verba  universaliter  docent 
nunquam  ita  dissolvi  Matrimonium  inter  fi¬ 
deles  contractum,  et  consummatum,  ut  liceat 
ad  alias  nuptias  transire. 

Respondent  adversarii,  loca  ista  debere 
exponi  ex  cap.  xix.  Matth.  ubi  habetur  exce¬ 
ptio  fornicationis.  Nam  nisi  in  verbis  Marci,  ct 
Lucae,  subinlelligamus,  excepta  causa  forni¬ 
cationis,  pugnabunt  Marcus,  et  Lucas  cum 
Matthaeo  ;  ista  enim  contradicentia  sunt : 
Omnis  qui  dimiserit,  etc.,  moechatur,  et,  Non 
omnis  qui  dimiserit,  etc.  moechatur.  Ista 
autem  posterior  sententia  ex  Matthaeo  colli¬ 
gitur  ;  idem  enim  est  dicere  :  Omnis  qui  dimi¬ 
serit,  excepta  fornicationis  causa,  et,  Non 
omnis  qui  dimiserit  :  prior  vero  propositio 
apud  Marcum,  et  Lucam  habetur,  nisi  subin- 
telligatur  eadem  exceptio. 

At  contra.  Nam  ut  supra  diximus  in  quae¬ 
stione  de  polygamia,  omittunt  quidem  inter¬ 
dum  aliquid,  aut  addunt,  quod  alii  Evange- 
listae  non  omiserunt,  aut  non  addiderunt,  sed 


(2)  Mare.  X,  1 1 .  —  (3)  Luc.  XVI,  18. 

nunquam  ita  omittunt,  ut  sententia  reddatur 
falsa;  nam  alioqui  Evangelista?  homines  de¬ 
cepissent,  quibus  Evangelia  sua  tradiderunt, 
nulla  mentione  facta  aliorum 


Evangelista- 

rum. 

Certo,  quando  Marcus  Romae  scripsit  Evan- 
gelium  ex  pra?dicatione  Petri  acceptum,  non 
remisit  Romanos  ad  Evangelium  Matthaei 
tanquam  ad  commentarium  :  imo  si  tunc 
Roma?  Matthaei  Evangelium  in  manibus  fide¬ 
lium  fuisse,  credibile  est  Marcum  scripturum 
non  fuisse.  Non  enim  scripsit  Marcus,  ut 
Matthaeo  aliquid  adderet,  quod  postea  fecit 
Joanncs,  sed  tantum  ut  haberent  Romani 
scriptum,  memoriae  causa,  quod  sola  voce  B. 
Petrus  Apostolus  illis  tradiderat :  hanc  enim 
causam  referunt  Irenaeus  lib.  iii.  cap.  1 .  Euse- 
bius  lib.  ii,  histor.  cap.  Io.  et  Hieronymus  in 
lib.  de  viris  illustribus  in  Marco. 

Atque  idem  dici  potest  de  Luca,  qui  Evan¬ 
gelium  scripsit  his  Gentibus,  quibus  praedi¬ 
caverat  Paulus,  et  ad  quos  nondum  pervene¬ 
rant  Matthaei,  et  Marci  volumina ;  sed  tantum 
falsa  quaedam  scripta  Pseudoevangelistarum, 
ut  ipse  breviter  indicat  in  principio  Evan- 
gelii,  et  clarius  colligitur  ex  Ambrosio  in 
commentar,  i.  cap.  Lucae,  et  ex  Eusebio 
lib.  m.  histor.  cap.  24.  et  Hieronymus  in  li¬ 
bro  dc  viris  illustribus  in  Luca.  Oportet  igitur 
vera  esse  absolute,  quae  Marcus  et  Lucas  di¬ 
cunt,  neque  pendere  a  verbis  Matthaei,  nisi 
velimus  deceptos  fuisse  eos,  qui  sine  Matthaeo., 
Marcum  aut  LuCam  legebant.  '  "  , 

Sed  objicies,  quia  S.  Augustinus  lib.  i.  de 
adulterinis  conjug.  cap. Tl.  dicit  locum  Mat¬ 
thaei  esse  obscurum,  ei  esse  ambigendum 
de  eq, .  donec  veniamus  -aa ,  anos  Evanfce- 
li^ta^.j.1'^'  j.  jKIj 

At  Augustinus  non  dicit  ambigendum  dc 
eo  qupmlflatthaBUs  dicit,  sed  <Ie  eo  iquod  non 
dicit.  Matthaeus  enim  dicit  eum  mcecbari. 
qui  extra  causam  fornicationis  uxore  dimissa, 
aliam  ducit  : /ei  hoc  est  simpliciter  verum. 
Sed  non  dicit,  an  hic  tantum  sit  .moechus,  an 
etiam  is,  qui  dimissa  uxore  ob  fornicationem, 
aliam  ducit  :  id  quod  alii  Evangelisiae  dixe¬ 
runt  apertissime.  Adversarii  autem  nostri 
volunt  nos  ambigere  de  eo,  quod  Marcus  et 
Lucas  dicunt,  an  sit  accipiendum  ut  sonat, 
non  de  en  duold  npn  dicunt.  Quare  Taem 
S.  Augustinus  lib'.  i.  de  adulterinis  conjugiis, 
cap.  1).  graviter  invenitur  in  eos,  qui  horum 
Evangelislarum  verba  non  accipiunt  univer¬ 
saliter,  ut  sonant  :  «  Qui  sumus,  inquit,  nos, 

ut  dicamus,  est .qui  moechatur,  uxore  dimissa, 

.0  ,  Z  1  A 


alteram  ducens,  ct  est  qui  hoc  faciens  non 
moechatur,  cum  Evangelium  dicat,  cfuinem 
moechari  qui  hoc  facit.  » 

Ad  objectionem  autem  illam  respondemus, 
non  esse  repugnantiam  inter  Evangelistas ; 
illa  enim  propositio  :  Non  omnis  qui  dimittit 
uxorem,  et  aliam  ducit,  moechatur,  iion  in¬ 
venitur  apud  Matthaeum,  ut  adversarii  exi- 
stimant.  Illa  enim  sunt  verpa  Matthaei  : 
Quicumque  dimiserit  uxorem  su6my  nisi  ob  for¬ 
nicationem,  et  aliam  duxerit ,  moechatur  :  ex 
.,  ,  t  ,  .  c  7  sumi!  fmnJrinj 

quibus  non  debet  inferri,  ergo  non  omnis, 

qui  dimiserit  uxorem,  et  aliam  duxerit,  mce- 

,  ,  nona  .T3.')  in  .i uj 

chatur. 

Cur  autem  id  non  debeat  inferri,  ‘cuin 
plane  sequi  videatur,  multae  causae  reddi  so¬ 
lent.  Durandus  in  4.  dist.  3o.  quaest.  2.  ad 
ultimum,  dicit,  Christum  loqui' apud  Mat¬ 
thaeum  praes upposita  lege  veteri,  quaj  jube¬ 
bat  adulteras  occidi  ;  hac  enim  lege  servata, 
licebat  in  causa  fornicationis  uxorem  dimit- 
tere,  et  aliam  ducere,  quia  nimirum  propter 

adulterae  supplicium  extremum,  dirimebatur 

,  ...  mor: /Ttanumo  no  .zlv. 

vinculum  conjugii. 

■»T  .  '  .«  .  i \ w<y>\ ‘f, s \i\ A 4* v ) v. s \\\ 

Non  probatur  mihi  nsec  solutio.  Primo, 

quia  Dominus  non  tradidit  legem  solis  Ju¬ 
daeis,  sed  etiam  Christianis  :  non  jubet  lex 

T,  ,.  surum  vja  .Jiiudio  InA 

Lvangelica  adulteros  occidere,  imo  Joan.  m 

Dominus  adulteram  liberavit  a  morte.  Nec 

.,.j[non  olGmamSii  juroAmirb  ..areTraisgiuiny 

ignorabat  (Jlmtus,  m  Ecclosm  yam? 

m  tSfi» 

rentur,  adulteri.;  quare  non  est  Credibile, 

nr.j7  ftpinonnafi. .  h'j  em 

Christum  esse  locutum  praesupposifa  lege  de 

nni-j  -  fx  CC  .•flTi.CTR-oin 
occidendis  adulteris.,  ..  .. 

:  «0197,0111  tsoq.xnS  n oijqpaxo  mimUioo r n r  npjtt 

Praeterea,  si  ita  e?set,  Christi  sententia 

geret  in  aliam  regionem,  aut  quia,  non  pos- 

set  probari  testibus  duobus  adulterium, 

.  .*• .  .• .  r  ,vv.  \v-.7  ;  miblu,  ijqn  /07? 

etiamsi  viro  exploratum  esset ;  quid  ergo 

-oe  ma  .  ,  .  uupinnr  mij-iu.ffu 

tunc  fieret  secundum  Christi  doctrinam  ? 

rnnjiUi,  non  aoo uxri rji ail  caonqiagjmm ,oibI 

Adde,  qup.d  tradere  uxorem  lapidandam, 

'.i  /  1  n  .i.ivJjniTi;  avi;  uni  i7mf 

non  est  proprie  illam  dimittere,,  ct, ducere 

aliam  :  non  enim  dimittitur  qui  occiditur, 

pnornonvmt.  ..iarfam 

.  Denique  non  poterat  esse  quaestio,,  an  b- 
-nmuoig  surum  JgMioiiiinnuxo.ouni  Taanncs 
ceret  uxore  lapidata, Qh  aduljtenpm ,  ahau| 

ducere":,  non  igitur  oportebat  magis  exci- 

pere  causam .  lornrcationis ,  quam  causam 

rnuuijiiotl  .•enmu.jM/'  .inu.ouitlnM  fqoab  idu 

Hac,  ergo  solutione  omissa,  aliqui  d|cunt 

verbum  Moechatur ‘  referendum  esse  divisim 

ad  utram  que  partem  sententia?,  hoc  modo: 

.bidl  (t.i  —  .LT.  ,7  .bWI  vS)  -  .XIa  .rfJJsMfl) 

Quicuinque  dimiserit  uxorem  suam  nisi  ob 
fornicationem,  moechatur,  et  qui  aliam  duxe¬ 
rit,  moechatur  :  bis  enim  moechatur,  qui 
uxorem  ducit  priore  dimissa,  extra  casum 
fqpnicationis,  semel  quidem,  adulterio  uxo¬ 
ris,  cujus  ipse  causa  fuit  per  injustam  dimis¬ 
sionem  ;  et  semel,  adulterio  proprio,  per 
nova}  uxoris  vivente  priore  conjunctionem. 

'  "Et  hanc  solutionem  indicat  breviter  Theo- 
phylactus  incap.  xix.  Matthaei,  ubi  dicit  sen¬ 
tentiam  hujus  loci  esse  quod  qui  dimittit 
uxorem  extra  causam  fornicationis,  moecha¬ 
tur,  id  est,  auctor  est  illi  ut  moechetur.  Et 
idem  ante  docuerat  Augustinus  lib.  contra 
Adimantum  cap.  3.  ubi  sic  enarrat  locum 
istum  Matth.  xix  :  Quicumque  dimiserit  uxo¬ 
rem^  wsi  ob  fornicationem,  facit  eam  moechari 
et  qui  aliam  duxerit ,  moechatur  (1).  ‘Estque 
haec  solutio  valde  conformis  ejus  em  Mat¬ 
thaei  verbis  cap.  v.  ubi  ait  :  Quincumque  di¬ 
miserit  uxorem,  suam,  nisi  ob  fornicationem, 
facit  eam  moechari  (2).  Videtur  igitur  Matth. 
jftx.  ad  ijamdem  sententiam  :  Quicumque  di¬ 
miserit  uxorem  suam,  nisi  ob  fornicationem  (3), 
feferendum  esse  verbum,  Moechatur ,  in  illo 
sensu,  id  est,  facit  eam  moechari. 

Alii  dicuut,  nec  minus  prqbabiliter,  illud : 
'Nisi  ob  fornicationem,  non  pertinere  nisi  ad 
dimissionem,  cum  qua  immediate  conjun¬ 
gitur,  et  esse  per  parenthesim  pronuntian¬ 
dum,  et  aliquid  subintelligendum,  hoc  modo: 
Quicumque  dimiserit  uxorem  (quod  non  li¬ 
cet,  nisi  ob  fornicationem)  et  aliam  duxerit, 
moechatur.  Et  certe  non  sine  causa  Dominus 
non  adjecit  illam  exceptionem  postilla  verba : 
Et  aliam  duxerit,  sed  immediate  post  illa  : 
Quicumque  dimiserit,  et  similiter  non  temere 
Dominus  tum  Matth.  v.  tum  Matth.  xix.  cum 
adjunxit  :  Et  qui  dimissam  duxerit,  moecha¬ 
tur,  non  addidit  :  Nisi  ob  fornicationem,  ut 
nimirum  indicaret,  causam  fornicationis  so¬ 
lam  dimissionem  licitam  facere,  non  autem 
novi  conjugii  celebrationem.  Hsec  mihi  vi¬ 
detur  S.  Thomas  sententia  in  4.  dist.  33 
qnaest.  unica  art.  5.  ad  ultim.  et  eamdem 
bbscure  subindicat  Hieron.  inComment.  hu¬ 
jus  loci. 

Sunt  et  aliae  explicationes  minus  probabi¬ 
les,  quas  Abulensis,  Alphonsus  de  Castro,  et 
alii  excogitarunt.  Sed 'optima  est  S.  Augu¬ 
stini  lib.  i.  de  adulterinis  conjugiis,  cap.  9. 
ubi  docet  Matthaeum,  vel  potius  Dominum 
apud  Matthaeum,  accepisse  illud  :  Nisi  ob 


fornicationem,  negative,  non  exceptive;  ut 
sensus  sit  :  Quicumque  dimiserit  uxorem, 
nisi  ob  fornicationem,  id  est,  extra  causam 
fornicationis,  et  aliam  duxerit,  moechatur. 
Ex  quo  affirmatur  quidem  adulterium  ejus, 
qui  uxore  dimissa  extra  causam  fornicatio¬ 
nis  aliam  duxerit,  sed  nihil  dicitur  de  eo, 
qui  duxerit  aliam  priore  dimissa  ob  fornica¬ 
tionem. 

At  contra  instant  adversarii,  et  maxime 
Cajctanus,  et  Catharinus.  Si  istaestsententia, 
Domini,  ergo  frustra,  etsupervacaneeadditur 
illud  :  Nisi  ob  fornicationem  ;  poterat  enim 
Dominus  generatim,  et  facilius  dicere  :  Om¬ 
nis  qui  dimiserit  uxorem,  et  aliam  duxerit, 
moechatur. 

Respondeo  :  imo  divina  prudentia  Do¬ 
minus  ita  locutus  est  ;  id  enim  postulabant 
locus  et  tempus.  Nam  Dominus  in  eo  loco 
respondebat  Pharisseis,  qui  venerant  para¬ 
ti,  ut  eum  tentarent,  et  in  sermone  cape¬ 
rent  ;  et  quia  jam  audierant,  eum  in  monte 
quasdam  disseruisse  contra  libellum  repudii 
a  Mose  in  lege  concessum,  et  consequenter 
etiam  contra  polygamiam,  interrogaverunt 
eum,  an  liceret  uxorem  dimittere  quacum¬ 
que  ex  causa,  ut  nimirum  ea  interrogatione 
impellerent  eum  ad  pronuntiandum  aliquid 
aperte  contra  legem,  et  exempla  patrum. 
Quare  Dominus  cum  videret  auditores  inca¬ 
paces  esse,  respondit  eis  prmeise  ad  inter* 
rogata.  Quoesierant  illi,  an.  liceret  uxorem 
dimittere,  nimirum  quoad  vinculum,  qua- 
curnqUe  ex  causa  ;  respondit  Dominus,  non 
licere  quacumque  ex  'causa;  idque  proba¬ 
vit,  quia  non  licet  dimittere  non  fornicariam, 
et  aliam  ducere,  id  quod  tam  perspicue  ve¬ 
rum  erat,  ut  nullo  modo  negari  posset.  U- 
trum  autem  liceat  dimittere  fornicariam 
quoad  vinculum,  et  aliam  ducere,  Dominus 
tunc  aperte  dicere  noluit,  quia  hoc  altius, 
erat,  quam  ut  ab  eis  tunc  capi  posset.  Quam¬ 
quam  ex  iis,  quae  Dominus  dixerat  de  prima 
origine  instituti  Matrimonii,  facile  poterat 
hoc  etiam  intelligi,  sed  ne  daret  illis  Domi¬ 
nus  ansam  calumniandi  verba  sua,  voluit, 
ut  ipsi  per  se  id  colligerent,  quemadmodum 
fecit  in  parabola  vinem,  et  alias  smpe  :  et 
nihinominus  domi  paulo  post  (ut  Marcus 
scribit  capite  10.)  aperte  pronuntiavit,  om¬ 
nem  qui  dimittit  uxorem,  et  aliam  ducit, 
moechari.  Vides  igitur  quemadmodum  verba 
Domini  nihil  supervacanei  contineant,  nec 


(1)  Matth.  XIX,  9.  -  (2)  Ibid,  V,  32.  -  (3)  Ibid.  XIX,  9. 

pugnent  inter  se  verba  diversorum  Evange- 
listarum. 

Unam  duntaxat  contra  hanc  expositionem 
objici  posset,  quod  nimirum  si  ita  expona¬ 
mus,  non  habebimus  ex  hoc  loco,  licitum 
esse  divortium  quoad  thorum,  ob  fornica¬ 
tionem  alterius  conjugis.  Sed  parum  id 
refert ;  nam  ad  hoc  dogma  stabiliendum,  suf¬ 
ficit  testimonium  Matth.  cap.  v. 

Tertius  locus  habetur  in  epist.  ad  Roman. 
cap.  vii.  :  An  ignoratis ,  fratres  (scientibus 
enim  legem  loquor)  quia  lex  m  homine  domi¬ 
natur  quanto  tempofe  vitiit ?  Nam  quae  sub 
viro  est  mulier ,  vivente  viro  alligata  est  legi : 
si  autem  mortuus  fuerit  vir  ejus,  soluta  est  a 
lege  viri .  Igitur  vivente  viro ,  vocabitur  adul¬ 
tera,  si  fuerit  cum  alio  viro  ;  si  autem  mortuus 
fuerit  vir  ejus,  liberata  est  a  lege  viri ,  ut  non 
sit  adultera,  si  fuerit  cum  alio  viro  (1).  Et 
similis  locus  habetur  in  epistola  priore  ad 
Corint.  cap.  vii. 

Ex  his  autem  locis  colligimus  nunquam 
solvi  vinculum  conjugale,  nisi  per  mortem  : 
et  quia  non  solvitur,  manere  etiam  post  di¬ 
vortium  quacumque  de  causa  factum.  Quod 
argumentum  tanti  fecit  S.  Augustinus  ut 
lib.  ii.  de  adulterinis  conjugiis,  cap.  4.  cla¬ 
maverit  :  «  Haec  verba  Apostoli  toties  repe¬ 
tita,  toties  inculcata,  vera  sunt,  viva  sunt, 
sana  sunt,  plana  sunt.  Nullius  viri  posterioris 
mulier  esse  incipit,  nisi  prioris  esse  desierit  : 
esse  autem  desinet  uxor  prioris,  si  moriatur 
vir  ejus,  non  si  fornicetur,  licite  itaque  dimit¬ 
titur  conjux  ob  causam  fornicationis,  sed 
manet  vinculum  prioris,  propter  quod  fit 
reus  adulterii,  qui  dimissam  duxerat,  etiam 
ob  causam  fornicationis  ».  Haec  ille. 

Sed  respondet  Cajetanus,  verba  Apostoli 
accipienda  esse  regulariter,  non  autem  in 
casu,  ut  sensus  sit  :  vinculum  viri  cum  uxore 
ordinarie,  et  regulariter,  nisi  scilicet  aliunde 
solvatur,  durare  usque  ad  mortem,  et  tunc 
demum  solvi.  Idem  fere  respondet  Era- 
smus,  Calvinus,  Martyr,  et  Bucerus  in  haec  lo¬ 
ca,  et  praesertim  Petrus  Martyr  vult  intelligi 
exceptionem  :  Nisi  ob  fornicationem ,  quae  in 
Evangelio  habetur.  Et  similiter  docet  Kem- 
nitius  in  2.  par.  Examin.  pag.  1257. 

Potest  autem  id  probari  primo,  quia  Pau¬ 
lus  ait  :  Scientibus  legem  loquor ,  lex  autem 
permittebat  libellum  repudii  in  quibusdam 
casibus,  et  proinde  secundum  legem  regu¬ 
lariter  quidem,  sed  non  semper  mors  expe- 

ctabatur  ad  vinculi  conjugalis  diremptio¬ 
nem.  Secundo,  quia  Paulus  ait  :  Quae  sub 
viro  est,  mulier ,  et  non  dicit  simpliciter  Uxor. 
Quare  loquitur  de  ea  tantum,  quae  nondum 
est  repudiata,  sed  adhuc  viro  cohabitat. 
Tertio  videtur  Apostolus  non  tam  conten¬ 
dere,  vinculum  permanere  usque  ad  mortem, 
quam  non  durare  post  mortem  :  id  enim 
solum  ille  cupit  ostendere,  post  mortem  con¬ 
jugis  liberum  esse  alterum  conjugem, 
sive  ad  mortem  usque  ad  vinculum  perman¬ 
serit,  sive  non  permanserit.  Adde  ultimo, 
quod  cum  haec  sit  quaedam  similitudo,  non 
est  necesse  ut  in  omnibus  conveniat. 

Sed  falsam  essehaneexpositionem,  testan¬ 
tur  primum  ipsa  verba,  quae  ut  Augustinus 
recte  dicit,  plana  sunt.  Quid  enim  planius 
illo  :  Mulier  vivente  viro  vocabitur  adultera, 
si  fuerit  cum  alio  viro  ?  Roman.  vii.  1 Mu¬ 
lier  alligata  est  legi ,  quanto  tempore  vir  ejus 
vivit  ?  I  Gorinth.  vii.  (2).  Et  certe  mirum  es¬ 
set  Apostolum  nunquam  addidisse  exce¬ 
ptionem,  si  ea  addenda  esset,  cum  tam  saepe 
hsec  repetiverit,  et  inculcaverit. 

Deinde  testantur  interpretes,  Ambrosius, 
Chrysostomus,  Theophylactus,  Theodoretus, 
OEcumenius,  Primasius,  Anselmus,  et  alii, 
in  utrumque  locum  Pauli,  et  praeterea  Ori- 
genes  in  cap.  xix.  Matth.  Augustinus  loco 
citato,  et  Hieronymus  in  epist.  ad  Amandum, 
ubi  interrogatus,  an  liceret  mulieri  dimisso 
viro  adultero,  alii  nubere,  respondit,  non  li¬ 
cere,  ob  haec  Pauli  loca,  quae  (ut  ipse  dicit) 
omnem  excusationem  excludunt. 

Denique  idem  testatur  ratio  similitudinis, 
quam  eo  loco  Paulus  adducit  :  volebat  enim 
probare,  legem  veterem  obligasse  usque  ad 
Christum,  sed  jam  non  amplius  obligare  : 
utitur  autem  ad  hoc  probandum  similitudine 
ducta  ex  Matrimonio.  Quemadmodum  enim 
vir,  et  uxor  tamdiu  sibi  invicem  obligantur, 
donec  alter  eorum,  vel  uterque  moriatur,  sic 
etiam  tamdiu  homines  legi  subjecti  sunt,  do¬ 
nec  vel  ipsa  lex  abrogetur,  et  sic  quodam  mo¬ 
do  moriatur,  vel  homines  legi  moriantur.  Per 
Christi  autem  mortem  utrumque  factum  est  : 
nam  et  lex  est  abrogata,  et  nos  translati  in 
statum  filiorum  Dei,  lege  illi  veteri,  quse  erat 
servorum,  mortui  sumus. 

Ubi  obiter  est  notandum,  legem  compa¬ 
rari  viro,  ut  Chrysostomus  exponit,  et  homi¬ 
nem  comparari  uxori,  quia  sicut  vir  domi¬ 
natur  uxori,  non  uxor  viro,  ita  lex  domina- 


,oJ  I  (i) 


(1)  Rom.  VII,  1.  —  (2)  Rom.  VII,  3  ;  I  Corinth  VII,  39. 

tur  homini,  cui  data  est,  non  homo  legi.  Et 
quamvis  debuisset  Apostolus  concludere, 
homines  liberos  esse  a  lege  ;  quia  lex  mor¬ 
tua  est,  sicut  dicit  uxorem  liberari,  quando 
moritur  vir  :  tamen  ne  Judaeos  offenderet, 
maluit  invertere  copclusionem,  ac  dicere, 
nos  mortuos  esse,  quam  legem  esse  mortuam, 
quamquam  utrumque  dicere  potuisset,  et 
perinde  est  ad  id  de  quo  agitur,  utrum  vir, 
aut  uxor,  aut  uterque  moriatur. 

Porro  haec  similitudo  B.  Pauli  omnino 
requirit,  ut  vir  et  uxor  nullo  divortio,  aut 
repudio,  sed  sola  morte  liberati  queant  a 
vinculo  conjugii.  Nam  quamdiu  lex  vetus  vi¬ 
gebat,  nunquam  poterant  Judaei  jugum  ejus 
a  se  excutere,  etiamsi  illi  repudium  dare,  et 
ab  ea  divortium  facere  conarentur,  forni¬ 
cando  cum  variis  legibus  falsorum  Deorum  ; 
ergo  eodem  modo,  quanto  tempore  maritus 
vivit,  nunquam  potest  uxor  a  vinculo  con¬ 
jugii  liberari,  quamvis  cum  multis  aliis  viris 
fornicetur. 

Neque  argumenta  in  contrarium  convin¬ 
cunt.  Ad  primum  respondeo,  illud  :  Scienti¬ 
bus  legem  loquor ,  a  Theodoreto,  et  Ambrosio 
exponi  de  lege  natur  ai,  vel  cvangelica,  non 
de  lege  veteri,  ut  sensus  sit  :  Loquor  homi¬ 
nibus  peritis,  et  qui  bene  norunt  naturam 
legis,  et  conjugii  etc. 

Et  praiterea  aut  repudium  in  lege  veteri 
solvebat  revera  vincula  conjugii,  aut  non 
solvebat  (est  enim  controversia  inter  Docto- 
res).  Si  non  solvebat,  et  tantum  permitteba¬ 
tur,  ut  minus  malum,  non  autem  ut  licitum, 
ut  communior  habet  opinio  Doctorum,  quam 
etiam  sequuntur  Calvinus,  et  Beza,  in  cap. 
xix  Matthaei,  tum  parum  refert,  de  qua  lege 
Paulus  loquatur,  ut  patet.  Si  vero  solvebat 
vinculum,  et  permittebatur  ut  licitum,  tum 
non  potest  Pauli  locus  de  lege  Mosis  intelligi, 
quia  falsum  esset  quod  Paulus  dicit  :  Vi¬ 
vente  viro,  vocabitur  adultera,  si  fuerit  cum 
altero  viro;  neque  enim  vocabatur  adultera 
quae  vivente  viro  erat  cum  altero  viro,  si 
repudium  licitum  erat,  et  vinculum  conjugii 
dissolvebat. 

Ad  secundum  respondeo  illud  :  Quae  sub 
viro  est,  mulier ,  simpliciter  conjugatam  sig¬ 
nificare;  quod  nomen  non  minus  convenit 
mulieri  post  divortium,  quam  ante  divor¬ 
tium,  si  divortium  non  solvit  vinculum,  ut 
nos  contendimus.  Et  hoc  perspicuum  est  tum 
ex  conclusione  generali,  quam  Apostolus 


infert  :  Igitur  vivente  viro,  vocabitur  adultera 
etc.  non  enim  dixit,  Igitur  dum  est  sub  viro, 
vel  dum  non  repudiatur,  sed  dum  vir  ejus 
vivit,  vocabitur  adultera,  si  fuerit  cum  alte¬ 
ro  viro  :  tum  ex  I.  Corinth.  vn.  ubi  genera- 
tim  Paulus  dicit  :  Mulier  alligata  est  legi, 
quanto  tempore  vir  ejus  vivet  (i). 

Ad  tertium  respondeo  non  solum  voluisse 
Paulum  ostendere,  vinculum  conjugii  non 
durare  post  mortem  ;  sed  etiam  durare  toto 
tempore  vita}  alterius  conjugis.  Nam  illud 
non  durare  post  mortem  apertissimum  erat 
nec  fuisset  opus  ad  id  persuadendum  allega¬ 
re  legem,  ac  dicere :  Scientibus  legem  loquor. 

Praeterea  conclusio  ab  Apostolo  intenta, 
non  erat  solum,  non  obligari  Christianos  ad 
legem  Mosis,  sed  etiam  obligari  ad  non  re¬ 
cipiendam  ullam  aliam,  sicut  etiam  Hebraei 
obligabantur  legem  Mosis  servare  toto  tem¬ 
pore,  quo  ea  vivebat,  nec  poterant  ullo  proe- 
textu  eam  deserere,  donec  moreretur  per 
abrogationem,  aut  ipse  morerentur  illi  per 
translationem  in  alium  statum,  ut  diximus. 

Ad  ultimum  responde,  non  debere  qui¬ 
dem  similia  in  omnibus  esse  similia,  tamen 
debere  similia  esse  in  eo,  in  quo  est  vis  ar¬ 
gumenti  ex  illa  similitudine  ducti.  Requirit 
autem  vis  argumenti  Paulini,  ut  sicut  vincu¬ 
lum  legis  nullo  modo  disrumpi  potest,  qua¬ 
cumque  intercedente  pra}varicatione,  donec 
ea  lex  vivit,  ita  vinculum  conjugii  perseve¬ 
ret,  quacumque  interveniente  fornicatione, 
donec  maritus  aut  uxor  vivit. 

Adde  quod  I.  Corinth.  vii,  non  per  mo¬ 
dum  parabolae,  ad  illud  illustrandum,  sed 
absolute  pronuntiatur  :  Mulier  alligata  est 
legi,  quanto  tempore  vir  ejus  vivit  :  quod  si 
dormient  vir  ejus,  liberata  est ;  cui  vult,  nu¬ 
bat,  etc.  (2). 

Quartus  locus  est  in  epist.  priore  ad  Co- 
rint.  cap.  vn  :  His,  qui  Matrimonio  juncti 
sunt,  praecipio,  non  ego,  sed  Dominus,  uxorem 
a  viro  non  discedere  :  quod  si  discesserit,  ma¬ 
nere  innuptam ,  aut  viro  suo  reconciliari.  (3). 
Quem  locum  tractavimus  in  quaestione  su¬ 
periore  de  divortio  quoad  thorum. 

Habemus  autem  hinc  argumentum  plane 
insolubile.  Nam  vel  mulier,  de  qua  dicitur: 
Si  discesserit  etc.  discessit  ex  causa  justa  di¬ 
vortii,  ut  fornicationis,  haeresis,  et  quaecum¬ 
que  sit  alia  ;  vel  sine  tali  aliqua  causa.  Hoc 
posterius  dici  non  potest,  nam  Paulus  non 
diceret  de  tali  fcemina :  Maneat  innupta,  aut 


(1)  I  Corin.  VH,  30.  —  (2)  I  Corin.  VII,  30.  -  (3)  T  Corin.  VII,  4. 

viro  suo  reconcilietur ;  sed  diceret  :  Maneat 
innupta  donec  viro  suo  reconcilietur,  et  om¬ 
nino  ad  virum  suum  redeat ;  non  enim  po¬ 
terat  Paulus  permittere  injustum  divortium 
contra  expressum  Domini  praeceptum.  Etsi 
in  eodem  capite  Paulus  non  permittit  con¬ 
juges  abstinere  a  carnali  commercio  ob  ora¬ 
tionem,  et  ad  tempus,  nisi  ex  consensu, 
quomodo  permitteret  conjugem  invito  ma¬ 
rito  sine  ulla  causa  justi  divortii  separatam 
a  viro  manere?  Loquitur  ergo  sine  ullo  dubio 
de  muliere,  quaj  discessit  ob  justam  aliquam 
divortii  causam.  Atqui  ista  non  posset  alteri 
nubere,  ut  Paulus  apertissime  dicit ;  ergo 
etiam  causa  justa  divortii  non  solvit  vincu¬ 
lum  conjugii,  neque  licet  conjugibus  justo 
divortio  separatis  ad  alia  transire  conjugia. 

Unum  est  tantum,  quod  objici  potest,  quod 
etiam  ab  Erasmo  objectum  fuit.  Nam  videtur 
Apostolus  loqui  de  muliere  adultera,  qua} 
discedit  a  viro  non  sponte  sua,  sed  ab  illo 
ejecta  :  id  enim  significari  videtur,  cum  di¬ 
citur:  Aut  viro  suo  reconcilietur  ;  nam  recon¬ 
ciliari  proprie  ad  reos  pertinet,  qui  per  re¬ 
conciliationem  redeunt  in  gratiam  cum  iis, 
quos  offenderunt.  Quod  si  Paulus  agat  de 
adultera,  non  est  mirum,  si  velit  eam  manere 
innuptam :  soli  enim  parti  innocenti  conce¬ 
duntur  secunda}  nuptias. 

At  nullo  pacto  defendi  potest,  Paulum  lo¬ 
qui  de  muliere  adultera,  et  ejecta  :  nam  cum 
praecipitur  mulieri  a  viro  non  discedere, 
praicipitur  ne  ipsa  sit  auctor  divortii,  ac  ne 
deserat  virum,  non  autem  ne  ejiciatur,  et 
coacta  discedat.  Id  enim  praecipitur,  quod 
est  in  potestate  ejus,  cui  praecipitur  :  non 
est  autem  in  potestate  mulieris  ne  ejiciatur, 
neque  potest]  marito  expellente  non  disce¬ 
dere. 

Deinde  paulo  post  ait  Apostolus  :  Et  vir 
uxorem  non  dimittat  :  quod  esset  omnino 
idem  cum  priore  praecepto,  et  proinde  super¬ 
vacaneum,  si  mulierem  discedere  a  viro  nihil 
esset  aliud,  nisi  ejici,  et  dimitti  a  viro. 

Denique  si  Apostolus  solum  de  adultera 
dimissa  loqueretur,  valde  imperfectam  do¬ 
ctrinam  traderet :  adhuc  enim  quaeri  posset 
quid  sit  faciendum  mulieri,  quae  sepaeratur 
a  viro  ob  adulterium  viri,  non  ob  culpam 
suam  propriam.  Ergo  Paulus  generatim  lo¬ 
quitur  de  omni  muliere,  quae  justi  divortii 
auctor  est,  dicit  autem  :  Mulier  non  discedat , 
non  autem  dicit,  mulier  non  dimittat  virum, 


sicut  postea  dicit :  Vir  non  dimittat  uxorem , 
quia  ordinarie  uxor  est  in  domo  viri,  et  ideo 
divortium  facit  discedendo  ab  eo,  non  eum  ex 
domo  ejiciendo ;  contra  maritus,  quia  est  in 
domo  sua  divortium  facit  dimittendo,  non 
recedendo. 

Illud  autem  quod  objicitur  de  verbo,  Re¬ 
concilior.  quod  etiam  pag.  1259.  notavit 
Kemnitius,  ut  probaret  culpa  sua  uxorem 
discessisse,  nullam  vim  habet.  Reconciliari 
enim  dicitur  tam  is,  qui  laesit,  quam  is,  qui 
laesus  est :  nam  reconciliantur  proprie,  qui 
alienati  sunt.  Unde  M.  T.  Cic.  lib.  i.  epist.  2. 
ad  Lentulum,  dicit  reconciliatam  esse  volun¬ 
tatem  senatus,  quae  tam  non  culpa  sua,  sed 
aliorum,  abalienata  a  Lentulo  fuerat.  Et  in 
hoc  sensu  dicitur  Deus  reconciliari  homirvi- 
bus,  lib.  II  Machab.  cap.  i  :  Exaudiat  Deus 
orationes  vestras ,  et  reconcilietur  vobis  ;  et  cap. 
vil.  :  Reconciliabitur  Deus  servis  suis  ;  et  illud 
Matth.  v  :  Reconciliare  fratri  tuo  (1),  exponit 
Chrysostomus,  sive  juste,  sive  injuste  frater 
se  offensum  dicat. 

Eadem  veritas  secundo  ex  traditione  pro¬ 
bari  potest :  extant  enim  omnibus  aetatibus 
testimonia  Patrum.  Ac  primo  quidem  saeculo 
habemus  testimonium  Clementis,  in  Cano¬ 
nibus  Apostolorum  can.  48.  ubi  sine  ulla  ex¬ 
ceptione  excommunicari  jubetur,  qui  uxore 
dimissa  aliam  ducit. 

Deinde  secundo  saeculo,  id  est,  post  annum 
Domini  100.  habemus  testimonia  Justini,  et 
Athaenagorae.  Uterque  in  Apologia  pro  Chri¬ 
stianis,  ad  Imperat,  antoninum,  inter  dog¬ 
mata  Christiana  ponit,  adulterium  esse,  si 
quis  dimissam  ab  alio  ducat ;  et  Athenogo- 
ras  addit  etiam,  si  quis  priore  dimissa  aliam 
ducat,  non  esse  conjugium,  sed  adulterium. 
Eodem  saeculo  Clemens  Alexandrinus  lib.  ii. 
Stromatum  extremo  :  «  Adulterium,  inquit, 
existimat  Scriptura,  conjungi  Matrimonio, 
vivo  altero  ex  separatis»,  et  paulo  ante  dixe¬ 
rat,  non  posse  fieri  separationem ,  nisi  ob 
fornicationem. 

Saiculo  tertio,  post  annum  Domini  200. 
Tertullianus  lib.  iv,  in  Marcionem,  ultra 
medium,  objicienti  Marcioni  Christum  con¬ 
trarium  esse  Moysi,  quia  prohibuit  divortium, 
quod  ille  concesserat,  respondet  his  verbis  : 
«  Dico  illum  conditionaliter  nunc  fecisse  di¬ 
vortii  prohibitionem,  si  ideo  quis  dimittat 
uxorem,  ut  aliam  ducat  etc.  »  ubi  docet 
Christum  non  prohibuisse  divortium,  si  causa 


(I)  II  Macch.  I,  15;  ibid.  VII,  33 ;  Matth.  V,  24. 

justa  adsit,  sed  prohibuisse  alterum  conjm- 
gium  post  divortium.  Eodem  saeculo  Origenes 
tract.  7.  in  Matth.  explicans  cap.  ixx.  dicit 
quosdam  Episcopos  permississe  mulieri  nu- 
bei  e  viro  priore  vivente,  et  addit :  Contra  Scri¬ 
pturam  fecerunt. 

Saeculo  quarto  post  annum  Domini  300, 
in  Concilio  Elibertino  can.  9,  mulier  quae  ob 
viri  adulterium  alteri  nupsit,  non  recipitur 
ad  Communionem  nisi  post  mortem  prioris 
mariti  :  ex  quo  intelligimus,  illicitum  fuisse 
Matrimonium  illud  judicatum,  etiam  ex  parte 
innocentis,  et  in  causa  adulterii.  Eodem 
saeculo,  S.  Ambrosius  in  cap.  xvi.  Lucae  mul¬ 
ta  scribit  contra  eos,  qui  uxore  dimissa  aliam 
ducunt,  et  passim  adulterium  vocat  id  conju¬ 
gium  :  neque  in  tota  illa  disputatione  unquam 
excipit  causam  fornicationis.  Sanctus  item 
Hieronymus,  Ambrosii  aequalis,  in  epist.  ad 
Oceanum  de  obitu  Fabiolae,  scribit,  Fabiolam 
dimisso  viro  non  solum  adultero,  sed  etiam 
omnibus  flagitiis  cooperto,  alteri  nupsisse ;  sed 
addit  id  eam  fecisse,  quia  ignorabat  rigorem 
Evangelii :  et  ibidem  scribit,  eam  post  mortem 
secundi  mariti  publicam  poenitentiam  sibi  ab 
Episcopo  impositam,  summa  humilitate  egis¬ 
se.  Ex  quo  intelligimus,  eo  tempore  publicum 
crimen  habitum  in  Ecclesia  catholica  fuisse, 
si  quis  vivente  conjuge  ad  alias  nuptias  trans¬ 
iret,  etiam  causa  fornicationis,  vivente  con¬ 
juge  ad  alias  nuptias  transire.  Eodem  sseculo 
S.  Joan.  Chrysostomus  homil.  17.  in  Matth. 
enarrans  cap.  v.  idem  docet. 

Sa;culo  quinto,  post  annum  Domini  400. 
Concilium  Milevitanum,  can.  17.  definivit  se¬ 
cundum  Evangelicam  et  Apostolicam  doctri¬ 
nam,  nunquam  licere  vivente  conjuge  ad 
alias  nuptias  transire  :  et  idem  habetur  in 
Concilio  Africano  can.  09.  Eodem  smculo  In¬ 
nocentius  I.  in  epist.  3.  ad  Exuperium  can. 
0.  interrogatus,  an  intercedente  divortio  lice¬ 
ret  aliud  inire  conjugium,  respondit  nullo 
modo  licere,  sed  esse  utrumque  adulterum, 
tam  virum,  quam  uxorem,  si  post  divortium 
ad  alias  nuptias  transeant.  Eodem  tempore  S. 
Augustinus  ex  professo  hoc  docuit,  tum  in 
duobus  libris  de  adulterinis  conjugiis,  tum  in 
libro  de  bono  conjugali, 

Sajculo  sexto,  postannum  Domini  300.  Pri- 
masius  in  Commentario,  cap.  vii.  prioris  ad 
Corint.  in  illud  :  Si  discesserit,  manere  innu¬ 
ptam,  idem  habet. 

Saeculo  septimo,  post  annum  Domini  G00. 
Isidorus  idem  docet,  lib.  n.  de  officiis  divi¬ 
nis,  cap. ix. 


Saeculo  octavo,  post  annum  Domini  700.  Be- 
da  in  cap.  x.  Marci  idem  affirmat. 

Saeculo  nono,  post  annum  Domini  800. 
Concilium  Forojuliense  can.  10.  idem  aper¬ 
tissime  definivit;  et  eodem  saeculo  Theophy- 
lactus  in  cap.. xix.  Matth.  et  in  cap.  vii.  prio¬ 
ris  ad  Corinth. 

Saeculo  decimo,  post  annum  Domini  900. 
Concilium  Nannetense,  quod  sub  Arnulpho 
Imperatore  celebratum  creditur,  can.  12.  idem 
declaravit. 

Saeculo  undecimo,  post  annum  1,000. 
Anselmus  in  cap.  v.  et  cap.  xix.  Matth.  idem 
habet. 

Saeculo  duodecimo,  post  annum llOO.idem 
definivit  Alexander  III.  Papa,  cap.  ex  parte, 
de  sponsalibus,  et  Matrimoniis. 

Sapculo  decimo  tertio,  post  annum  1200. 
idem  definivit  Innocentius  III.  cap.  Gaude¬ 
mus,  de  divortiis;  et  eodem  saeculo,  idem  do¬ 
cuerunt  Theologi  omnes,  qui  super  dist.  33, 
quarti  sententiarum  scripserunt, ut  S.Thomas, 
S.  Bonaventura,  et  alii. 

Saeculo  decimo  quarto,  post  annum  1300. 
plurimi  Doctores  scholastici,  Scotus,  Duran¬ 
dus,  etc. 

Saeculum  decimo  quinto,  post  annum  1400, 
idem  statuit  Concilum  Florentinum,  in  in¬ 
struet.  Armenorum,  quod  sane  mirum  est 
non  advertisse  Cajetanum,  et  Catharinum, 
etc. 

Saeculo  denique  decimo  sexto,  post  annum 
1300,  idem  definivit  Concilium  Tridcnt.  sessi 
24.  can.  7. 

Accedat  ultimo  argumentum  ex  ratione 
petitum.  Primo, .  Matrimonium  fidelium,  sig¬ 
num  est  conjunctionis  Christi  cum  Ecclesia, 
ut  Apostolus  docet  cap.  iv.  ad  Ephes.  At  illa 
unio  indissolubilis  est :  igitur  et  vinculum 
conjugale  indissolubile  est.  Et  quamvis  tota 
simul  Ecclesia  a  Deo  fornicari  non  possit, 
tamen  aliquae  partes  Ecclesiae,  nonnulli  vide¬ 
licet  fideles,  fornicantur  interdum  spiritualiter 
et  divortium  faciunt,  sed  non  propterea  licet 
illis  mutare  Deum,  aut  Deus  ita  illos  abjicit, 
ut  nolit  reconciliari,  imo  semper  hortatur 
ad  reconciliationem.  Tale  igitur  debet  esse 
conjugium  Christianorum,  ut  nunquam  tale 
divortium  fiat,  quin  spes  maneat  reconcilia¬ 
tionis.  Et  hanc  rationem  a  Sacramento  du¬ 
ctam,  valde  urget  Augustinus  lib.  de  bono 
conjugali,  cap.  vii,  xv,  xvm,  et  xxiv. 

Secundo,  si  licitum  esset  aliud  Matrimo¬ 
nium,  injuria  efficeretur  proles  :  nam  filiis 
jam  natis  male  consuleretur,  qui  pro  patre 

vitricum,  pro  matre  novercam  habere  inci¬ 
perent.  Et  hsec  est  ratio  S.  Ambrosii  in  cap. 
xvi.  Luca?,  ubi  etiam  dicit,  propter  filios  de¬ 
bere  patrem  culpa?  ignoscere. 

Tertio,  si  esset  licitum  ejusmodi  conjugium 
vivente  altero  conjuge, aperiretur  aditus  infi¬ 
nitis  repudiis  etiam  injustis.  Nunc  enim  quia 
sciunt  fideles,  debere  se,  aut  coelibes  vivei'e. 
aut  priori  conjugi  reconciliari,  non  facile  ad 
divortium  adducuntur  :  at  si  scirent,  mox 
repudiata  uxore  posse  aliam  duci,  facillime 
divortia  fierent,  et  quaererent  occasiones  ali¬ 
quando  dissidiorium,  et  criminum,  etc.  Et 
hanc  rationem  attingit  Hieronymus  in  cap. 
xix.  Matthaei,  ubi  scribit,  quia  periculum  erat 
ne  mariti  ob  desiderium  alterius  conjugii, 
calumniam  struerent  priori  uxori,  sic  Do¬ 
minum  voluisse  dimitti  uxorem  ob  fornica¬ 
tionem,  ut  tomen  ea  vivente  non  liceret  aliam 
ducere. 

Quarto,  si  post  divortium  in  causa  forni¬ 
cationis,  liceret  parti  innocenti  aliud  Matrimo¬ 
nium  inire,  vel  id  liceret  etiam  nocenti,  yci 
non  liceret.  Si  liceret,  ergo  commodum  ex 
peccato  suo  adulter  reportaret;  et  saepe  etiam 
etiam  viri  dedita  opera  adulterium  commit¬ 
terent,  ut  possent  ab  uxore  liberari,  et  aliam 
uxorem  ducere.  Si  non  liceret,  quaero  in  pri¬ 
mis,  quare?  nam  cum  ea  persona  sit  a  vin¬ 
culo  prioris  conjugii  soluta  (neque  enim  potuit 
pars  innocens  aliud  Matrimonium  inire,  nisi 
vinculo  prioris  dirempto)  neque  ulli  facit  in¬ 
juriam,  quare  non  potest  Matrimonium  con¬ 
trahere  ? 

Dices,  quia  lex  prohibet.  Sed  ubi  est  lex 
prohibens?  neque  enim  ulla  lex  exstat,  quod 
sciam,  quae  soli  innocenti  nuptias  concedatt. 
Deinde,  cur  prohiberet  lex  conjugari  homi¬ 
nem  solutum,  et  proclivem  ad  vitia,  quando 
nulla  restat  amplius  spes  reconciliationis  cum 
conjuge  priore  ? Divino  igitur,  prudentissimo, 
justissimoque  judicio  Christus  sanxit,  conju- 
giupi  quoad  vinculum  omnino  indissolubile 
esse  debere. 

Tf{  ;  T,  Z  j  i!  f  I  •  t 

c>:  Afido  ultimo,  quod  etiam  apud  Ethnicos, 
ubi  mopum  disciplina  vigebat,  nulla  fiebant 
repudia.  Scribit  enim  Tertullianus  in  Apolo¬ 
get.  cap,  vi.  Itomaeipie,i’,  qnnos  fcrme  600.  ab 
Urbe  condita,  nullum  scriptum  fuisse  repu¬ 
dium  ;  deinde  autem  eversa  disciplina,  cum 
aliis  vitiis  etiam  repudia  introducta. 

..oni Udanti  Jo 

Solvuntur  argumenta  adversariorum. 

Proponam,  et  solvam  argumenta  Martini 
Kemnitii,  tum  quia  ipse  post  alios  omnes 
scripsit,  et  eorum  argumenta  collegit,  tum 
quia  nemo  ei  respondit ;  cum  Erasmo,  Caje- 
tano,  Catharino,  Luthero,  Bucero,  Brentio, 
Calvino,  et  Philippo  responderint  Joan.  Ec_ 
kius,  Ruardus,  Alphonsus  de  Catro,  et  alii 
ex  Catholicis  multi. 

Prima  objectio  Kemnitii  pag.  1250  :  «Lex 
Pontificia  negans  conjugi  innocenti  in  causa 
adulterii  aliud  conjugium,  privat  innocen¬ 
tem  jure  suo  absque  ejus  culpa,  contra  regu¬ 
las  juris.  » 

Respondeo  :  lex  ista  non  est  Pontificis  Ro¬ 
mani  solius,  sed  etiam  Christi.  Et  male  Kem- 
nitius  regulam  juris  allegat :  haec  enim  est  re¬ 
gula  in  sexto  de  Regul.  Juris,  can.  sine  culpa : 
«  Sine  culpa  nisi  subsit  causa,  non  est  aliquis 
puniendus. »  Ubi  non  solum  culpam,  sedetiam 
causam  abesse  oportet ;  ut  quis  nullo  modo 
puniri  possit :  alioqui,  quam  saepe  filii  privan¬ 
tur  ha?reditate  paterna  patris  ?  quam  saepe 
ob  indicia  aliqua  jure  torquentur  homines  a 
Judicibus,  sine  ulla  propria  culpa?  quam 
sa?pe  ob  incurabilem  conjugis  morbum  sine 
culpa  sua  privatur  alter  conjux  debito  con¬ 
jugali,  et  (quod  est  gravius)  fructu  nuptiarum 
id  est,  prole?  Sic  igitur  uxore  per  divortium 
separata,  privatur  vir  usu  conjugii  sine  cul¬ 
pa,  sed  non  sine  causa  :  causa  enim  subest 
maxima,  quia  vinculum  prioris  manet,  et 
quia  Christus  prohibet,  et  quia  fieret  injuria 
proli  etc. 

Secunda  objectio  pag.  1251  :  «  Si  non  li¬ 
ceret  uxorem  ducere  homini  innocenti,  divor¬ 
tium  a  Filio  Dei  concessum  in  causa  fornica¬ 
tionis  ,  nihil  esset  aliud,  nisi  laqueus  con¬ 
scientia?,  et  conjiciens  homines  in  ustiones, 
et  fornicationes,  in  iram  et  judicium  Dei  : 
nam  forte  persona  illa  innocens  non  habe¬ 
bit  donum  continentia?,  et  ideo  in  perpetua 
ustione  versabitur, quae  impedit  invocationem 
Dei;  aut  etiam  in  fornicationes,  et  adulteria 
praecipitabitur.  Quare  melius  Ecclesia?  sua? 
-Chvistqs  consuluisset,  si  divortium  nullum 
-concessisset,  tunc  enim  persona  innocens 
cogeretur  uti  remediis  a  Deo  ordinatis.  » 


Respondeo,  aut  persona  innocens  potest 
-i-  -i  k  i,  {  J  —  t-1  •  non  dimittere,  conjugem  :veT  fceTte  post  di- 

missionem  potest  reconciliari,  aut  Cogitur 
dimittere,  nec  potest  reconciliari.  Si  detur 
primum,  quod  accedit  ut  plurimum,  tum 
nullus  conscientia}  laqueus  metuendus  est  : 
habet  enim  persona  innocens  remedium 
paratum,  si  continere  non  potest,  nimirum 
ut  conjugem  non  dimittat,  non  dimissa}  re¬ 
concilietur,  ad  quod  Apostolus  hortatur, 

I  Corinth.  vii.  et  post  Apostolorum  Ambrosius 
in  cap.  xvi.  Luca},  et  Augustinus  lib.  n.  de 
adulterinis  conjug.  cap.  vi.  vii.  et  ix. 

Et  non  debere  durum  videri  maritis,  culpis 
uxorum  ignoscere,  probat  Augustinus  loco 
notato  multis  modis.  Primo,  quia  si  Deus  per 
sacramentum  Poenitentiae  purgat  peccatum 
adulterii,  et  ex  adultera  facit  sanctam,  et  eam 
sibi  reconciliat,  cur  grave  debet  esse  viro, 
mulierem  Deo  reconciliatam,  et  non  amplius 
adulteram,  sed  justam  existentem,  sibi  recon¬ 
ciliare?  nam  non  minus  illa  Deum  offenderat 
adulterio  spirituali,  quam  virum  adulterio 
carnali. 

Secundo,  Christus  remittit  viris,  quoties 
ipsi  reconciliari  volunt,  adulteria  spiritualia; 
ergo  debent  etiam  viri  remittere  uxoribus 
adulteria  carnalia,  si  reconciliari  illa}  cu¬ 
piant.  Nam  eadem  mensura,  qua  mensi  fue¬ 
rimus,  remetietur  nobis,  Matt.  vn.etLuc.  vi. 
et  metuendum  est,  ne  dicatur  nobis  :  Nonne 
oportuit  te  misereri  conservi  tui,  sicut  ego  tui 
misertus  sum?  Matth.  xvm  (1). 

Tertio,  saepe  accidit,  ut  vir  qui  uxorem  ob 
adulterium  dimisit,  sit  etiam  ipse  adulter,  si 
non  opere,  certe  voluntate.  Coram  Deo  au¬ 
tem,  et  in  rei  veritate  :  Qui  viderit  mulierem 
ad  concupiscendum  eam ,  jam  moechatus  est 
eam  in  corde  suo,  Matth.  v  (2).  Sicut  ergo 
viri  cupiunt  non  deseri  ab  uxoribus,  etiamsi 
fidem  eis  non  servaverint;  ita  debent  eas 
non  deserere,  aut  certe  reducere  si  dimise¬ 
rint,  licet  ipsis  aliquando  fidem  non  servave¬ 
rint  :  licet  enim  secundum  leges  mundi  im¬ 
pares  videantur  vir  et  uxor  in  causa  adulterii, 
tamen  secundum  legem  Christi  pares  sunt. 

Quod  si  non  liceat,  aut  non  expediat  uxo¬ 
rem  retinere,  aut  revocare  post  crimen  ad¬ 
missum  :  tunc  etiam  remedium  non  deest  in 
divino  auxilio,  quod  nemini  petenti  negatur, 
juxta  illud  :  Petite,  et  accipietis,  Matt.  vii  (3). 

Et  non  esse  hoc  novum,  ut  quis  cogatur 
sine  sua  culpa  ad  perpetuum  coelibatum, 
ostendit  Augustinus  libro  de  adulterinis  con¬ 
jugiis,  cap.  H.  et  sequentibus,  multis  exem’- 


plis.  Nam  si  forte  uxor  ab  initio  Matrimonii 
in  morbum  incidat,  et  in  eo  perduret  usque 
ad  mortem  viri;  vel  si  captiva  ducatur,  et 
viro  sciente,  in  carcero,  vel  alibi  apud  hostes 
perpetuo  vivat,  vel  justi  negotii  causa  mul¬ 
tos  annos  in  longinqua  regione  vir  ab  uxore 
disjunctus  maneat,  quid  tunc  faciet  vir  ille, 
si  forte  ustionem  pati  incipiat;  cum  neque 
ullam  divortii  justam  causam  habeat,  neque 
uxore  sua  uti  possit?  nonne  oportebit  a  Deo 
auxilium  ad  continendum  piis  precibus  im¬ 
petrare? 

Ex  his  perspicitur  quam  inconsiderate 
Kemnitius  scripserit,  melius  Christum  Eccle¬ 
sia}  consulturum  fuisse,  si  divortium  nullum 
concessisset.  Nam  si  id  non  concessisset, 
coegisset  homines  ad  pericula  apertissima, 
et  maxima  subeunda,  ut  vitarentur  pericula 
minora,  et  qua}  forte  nunquam  accident  : 
quod  extrema}  dementiae  fuisset.  Nam  si  forte 
alter  conjugum  fiat  haereticus,  ct  perpetuo 
alteram  ad  haeresim  suam  nitatur  attrahere, 
quis  non  videt,  si  illicitum  sit  divortium,  in 
aperto  discrimine  amittendae  fidei  miseram 
illam  conjugem  lege  cogente  esse  futuram? 

Tertia  objectio,  pag.  1232.  et  1233  :  Pha- 
risaei  Christum  interrogantes,  Matth.  xix.  an 
liceret  uxorem  dimittere,  loquebantur  de  di¬ 
missione  quoad  vinculum,  et  non  quoad  tho- 
rum  tantum ;  neque  enim  illi  aliam  dimissio¬ 
nem  noverant,  nisi  quae  in  lege  permittebatur. 
Illa  autem  talis  dimissio  erat,  ut  liceret  aliam 
ducere,  ut  colligitur  ex  Deuteron.  xxiv,  Le¬ 
vit.  xxi,  Jerem.  m  et  Ezechiel.  xliiv.  Chri¬ 
stus  igitur  eis  respondens,  loquitur  etiam  de 
dimissione  quoad  vinculum  :  nam  alioqui 
non  respondisset  ad  propositum.  Unde  sem- 
per  Dominus  conjungit  dimissionem  unius 
cum  acceptione  alterius,  dicens  :  Quicumque 
dimiserit  uxorem  suam,  et  aliam  duxerit  etc.  (-4). 
Matth.  xix.  Marci  x.  ct  Lucae  xiv.  Sed  Chris¬ 
tus  de  ista  dimissione  quoad  vin  culum  lo- 
quens,  Marth.  v  et  xix,  excipit  causam  for¬ 
nicationis  ;  ergo  voluit  posse  dimitti  uxorem 
quoad /vinculum  in  causa  fornicationis, 

Et  confirmatur  argumentum  a  contrario 
sensu.  Nam  sicut  Christus  dicit :  $hi  dfinWit 
uxorem  excepta  causa  fornicationis,  et  aliam 
ducit,  moechatur ,  ergo  qui  propter  causam 
fornicationis  dimittit  uixorem,  et  aliam  ducif, 
non  moechatur.  Sunt  autem  haec  argumenta 
a  contrario  sensu  omnium  et  manifestissima, 
et  firmissima. 


Illi  'HI 


iTr: 


(I)  Matth.  XYIII,  33.  -  (2)  Ibid.  V,  28.  -  (3)  Ibid.  VII,  7.  -  (4)  Matth.  XIX,  9. 

Secundo  confirmatur  ex  eo,  quod  Augusti¬ 
nus,  qui  contrarium  sensit,  non  potuit  ex¬ 
plicare  istum  locum,  nisi  misere  torquendo 
textum  Evangelii.  Dicit  enim  hunc  esse  sen¬ 
sum  exceptionis  quod  illi  gravius  quidem 
peccant,  qui  sine  causa  fornicationis  divor¬ 
tium  faciunt,  sed  tamen,  et  illos  adulterii 
reos  esse,  qui  propter  causam  forniflcationis, 
dimissa  priore  uxore  aliam  ducunt.  At  in- 
spiciatur  textus,  et  manifestum  erit,  Chri¬ 
stum  hoc  non  dicere. 

Prajterea  particulae,  itapgxio;,  et  ei  gr'  illam 
Augustini  contorsionem  non  admittunt:  nam 
in  Scripturis  passim  accipiuntur  exceptive 
ut  patet  I  Reg.  xx  :  Puer  hoc  non  sciebat , 
nisi  tantum  David ,  et  Jonathas;  I  Reg.  xxi  : 
Non  est  hic  alius  gladius ,  praeter  hunc; 
III  Reg.  iii  :  Nemo  adfuit ,  nisi  nos  duae; 
Actor,  xxvi :  Optarim  omnes  fieri  tales,  qualis 
ego  sum ,  exceptis  his  vinculis  (1).  In  his  enim 
sententiis  ineptissima  esset  interpretatio  de 
magis,  et  minus,  cum  simpliciter  sint  exclu- 
sivai  exceptiones,  sicut  et  particula  Nisi,  qme 
Matth.  xix.  usurpatur. 

Respondeo  :  ad  hoc  argumentum  duplex 
solutio  adhiberi  potest,  juxta  ea,  quae  dixi¬ 
mus  capite  superiore.  Nam  verba  illa  Mat¬ 
thaei  :  Nisi  ob  fornicationem ,  possunt  accipi 
exceptive,  vel  negative,  ut  ibi  diximus,  et  si 
quidem  accipiantur  exceptive,  tum  respon¬ 
dendum  est,  Christum  non  loqui  de  dimis¬ 
sione  quoad  vinculum,  sed  solum  quoad  tho- 
rum,  quando  concedit  dimissionem  in  causa 
fornicationis. 

«At  pharisaei  interrogaverant  de  dimis¬ 
sione  quoad  vinculum,  ergo  et  Dominus  dc 
eadem  respondit.  »  Concedo  pharisaeos  dc 
dimissione  quoad  vinculum  interrogasse,  sed 
nego  Dominum  de  eadem  respondisse.  «  Er¬ 
go,  inquit  adversarius,  non  satisfecit  Domi¬ 
nus  propositae  quaestioni.  »  Neganda  est  con¬ 
sequentia.  Nam  cum  in  dimissione  perfecta, 
quae  est,  quoad  vinculum,  non  contineantur, 
dimissio  unius,  et  potestas  ducendi  aliam  : 
Dominus  haec  duo  separavit,  ac  unum  qui¬ 
dem  concessit,  dimissionem  videlicet,  cum 
restrictione  ad  causam  fornicationis,  alterum 
vero  omnino  sustulit.  Et  haec  est  causa,  cur 
fei;e  semper  Dominus  illa  duo  distincte  po¬ 
suerit  :  Quicumque  dimiserit,  etc.,  et,  Aliam 
duxerit ,  ut  nimirum  explicaret  repudium  in 
lege  permissum,  et  partim  approbaret,  par- 
tim  improbaret. 

.71: 

(I)  1  Reg.  XX,  39 ;  ibid.  XXI,  9  ;  111  Reg.  111,  1 


Ad  argumentum  illud  a  contrario  sensu 
respondeo,  nihil  illud  concludere.  Nam  si 
exponamus,  ut  cap.  superiore  diximus,  verba 
Domini,  hoc  modo  :  Quicumque  dimiserit  uxo¬ 
rem  suam ,  nisi  ob  fornicationem,  et  aliam 
duxerit,  moechatur,  id  est,  mcechatur  illam 
dimittendo,  quia  facit  eam  moechari,  et  mce¬ 
chatur  aliam  ducendo,  quia  proprie  adulte¬ 
rium  committit,  atque  ita  bis  moechatur, 
tunc  a  contrario  sensu  inferendum  est :  ergo 
qui  propter  fornicationem  dimittit  uxorem, 
et  aliam  ducit,  non  moechatur  bis,  sed  tan¬ 
tum  semel,  id  est,  non  moechatur  dimittendo, 
sed  solum  aliam  accipiendo,  et  hoc  est  veris¬ 
simum.  Sic  etiam  si  accipiamus  alteram  ex¬ 
positionem,  quae  talis  erat :  Quicumque  dimi¬ 
serit  uxorem  suam,  nisi  ob  fornicationem, 
id  est,  quod  non  licet  nisi  ob  fornicationem : 
et  aliam  duxerit,  mcechatur,  a  contrario  sensu 
non  potest  inferri;  nisi  hoc,  Ergo  qui  pro¬ 
pter  fornicationem  dimittit  uxorem,  et  aliam 
ducit,  non  peccat  dimittendo,  sed  solum 
moechatur  aliam  ducendo.  Atque  haec  de 
prima  solutione. 

Si  vero  cum  S.  Augustino  accipiamus  illa 
verba  :  IMsiob  fornicationem,  non  exceptive, 
sed  negative  :  tunc  ad  argumentum  princi¬ 
pale  admittimus,  Christum  loqui  de  dimis¬ 
sione  quoad  vinculum,  ut  Kemnitius  conten¬ 
dit  :  sed  negamus,  concedi  istam  dimissio-  . 
nem  in  causa  fornicationis,  quia  illud  :  Nisi 
ob  fornicationem ,  non  est  exceptio,  sed  nega¬ 
tio  ;  negat  enim  Dominus  licitam  esse  talem 
dimissionem  sine  causa  fornicationis,  sed 
non  dicit  esse  licitam  si  adsit  causa  fornica¬ 
tionis. 

Ad  primani  confirmationem  respondeo, 
argumentum  a  contrario  sensu  non  conclu¬ 
dere,  nisi  recte  accipiantur  contraria.  Jam 
in  proposito  cum  dicimus  negative  :  Qui¬ 
cumque  sine  causa  fornicationis  dimissa 
uxore  aliam  ducit,  moechatur,  non  recte  in¬ 
fertur:  Ergo  qui  propter  fornicationem  uxore 
dimissa  aliam  ducit,  non  mcechatur,  sed 
tantum  inferri  potest  :  Ergo  minus  graviter 
moechatur.  Nam  qui  sine  causa  fornicationis 
uxore  dimissa  aliam  ducit,  non  ideo  mce¬ 
chatur,  quia  sine  tali  causa  aliam  ducit ;  sed 
quia  aliam  ducit.  Quod  autem  ea  causa  ab¬ 
sit,  non  facit  eam  moechari,  sed  facit  eum 
maichari  cum  injuria  prioris  conjugis;  et 
idcirco  qui  propter  fornicationem  priore  di¬ 
missa  aliam  ducit,  mcechatur  quidem,  sed 

Jj;.. i  t  t-) —  .71  ,V1  .doo;»l 

5;  Act.  XXVI,  29. 

minus  graviter,  quia  sine  injuria  prioris 
conjugis. 

Ponit  exemplum  Augustinus  lib.  i.  de 
adulterinis  conjugiis,  cap.  9,  ex  epist.  Jacob. 
cap.  iv  :  Scienti  bonum ,  et  non  facienti ,  pecca¬ 
tum  est  illi  (1).  Neque  enim  a  contrario  sensu 
debet  inferri:  ergo,  ignoranti  bonum,  et  non 
facienti,  peccatum  non  est  illi ;  nam  sunt 
etiam  peccata  ignoranti®.  Sed  inferri  debet: 
Ergo  ignoranti  bonum,  et  non  facienti,  mi¬ 
nus  peccatum  est,  quam  si  sciens  peccasset. 
Quemadmodum  si  quis  diceret  :  Qui,  nisi  ob 
inopiam  furatur,  peccat,  non  posset  inde  in¬ 
ferre  :  Ergo  qui  ob  inopiam  furatur,  non 
peccat,  sed  :  Ergo  qui  ob  inopiam  furatur, 
minus  peccat;  nisi  forte  sit  extrema  necessi¬ 
tas,  quia  tunc  non  modo  non  peccatum,  sed 
nec  furtum  appellandum  esset. 

Ad  secundam  confirmationem  respondeo, 
Kemnitium  semper  sui  esse  similem,  id  est, 
fraudulentum,  et  mendacem  :  neque  enim 
S.  Augustinus  usquam  scripsit,  exceptionis 
illius  :  Nisi  ob  fornicationem,  sensum  esse, 
quod  illi  gravius  peccent,  qui  sine  causa  for¬ 
nicationis  divortium  faciunt,  5]uasi  qu®stio 
proposita  fuisset,  ex  illicitis  divortiis  quod¬ 
nam  esset  gravius.  Nihil,  inquam,  tale  un¬ 
quam  scribit  Augustinus,  sed  solum  Chri¬ 
stum  in  Evangelio  B.  Matth®i,  expressisse 
unam  speciem  adulterii,  eamque  gravissi¬ 
mam,  aliis  praetermissis,  quia  id  requirebat 
locus  et  tempus  illius  disputationis  habitae 
cum  Pharis® is,  ut  nos  supra  capite  superiore 
exposuimus. 

Ad  illud  quod  ultimo  Kemnitius  de  parti¬ 
cula  exceptiva  objecit,  respondeo,  negari 
non  posse  illas  particulas,  irapexTo;,  et  sl  u/q 
sffipe  accipi  exceptive,  ut  loca  a  Kemnitio 
allata  demonstrant  :  sed  tamen  posse  etiam 
aliter  accipi.  Nam  Apoc.  ix.  ubi  legimus  : 
Et  praeceptum  est  illis,  ne  laederent  f oenum 
terrae,  neque  omne  viride,  neque  omnem  arbo- 
i'em,  nisi  tantum  homines,  qui  non  habent  sig¬ 
num  Dei  in  frontibus  suis  (2).  Nisi,  gr®ce, 
ei  non  potest  accipi  exceptive,  sed  adver¬ 
sative,  nisi  quis  velit  homines  inter  arbores 
connumerare.  Et  cap.  xxi.  ubi  legimus  :  Non 
intrabit  in  eam  aliquid  coinquinatum,  nisi  qui 
scripti  sunt  in  libro  vitae  (3),  non  potest  accipi 
particula  Nisi,  ei  g7}  gr®ce,  exceptive  :  nam 
sensus  esset,  aliquos  coinquinatos  intraturos 
esse  in  regnum  coelorum. 

Deinde  etiamsi  in  testimonio  Matth®i  xix. 

(t)  Jacob.  IV,  17.  —  (2)  Apoc.  IX,  4, 


vox  Nisi,  accipiatur  exceptive,  tamen  poterit 
esse  exceptio  negativa,  et  id  sufficit  senten- 
ti®  S.  Augustini.  Cum  enim  dicitur  :  Qui¬ 
cumque  dimiserit  uxorem,  excepta  causa  for¬ 
nicationis,  et  aliam  duxerit,  'moechatur,  potest 
excipi  causa  fornicationis,  vel  quia  cum  ea 
causa  adest,  non  est  adulterium  aliam  du¬ 
cere  ;  et  h®c  est  exceptio  affirmativa  :  vel 
quia  de  ea  causa  nihil  in  pr®sentia  determina¬ 
tur,  an  sufficiat  excusare  adulterium,  nec  ne, 
et  h®c  est  negativa,  quam  S.  Augustinus 
recte  amplexus  est.  Cur  autem  Dominus  ni¬ 
hil  determinaverit  eo  loco  de  ista  causa, 
ostendimus  capite  superiore. 

Quarta  objectio,  pag.  1239.  et  1260 :  «  Cum 
Apostolus  dicit,  I.  Gorinth.  vn  :  Pr®cipio 
non  ego,  sed  Dominus,  uxorem  a  viro  non 
discedere  :  quod  si  discesserit,  manere  in¬ 
nuptam,  aut  viro  suo  reconciliari,  intelligit 
mulierem  debere  innuptapa  manere,  si  dis¬ 
cesserit  excepta  causa  fornicationis  viri,  ob 
culpam  nimirum  suam;  ergo  si  causa  forni¬ 
cationis  adsit,  non  tenebitur  manere  in¬ 
nupta.  » 

Antecedens  probat.  Primo,  quia  in  verbo 
illo  :  Praecipio  non  discedere,  intelligitur  ex¬ 
ceptio  a  Domino  posita  de  causa  fornicatio¬ 
nis;  ergo  etiam  in  verbo  sequenti  :  Quod  si 
discesserit,  manere  innuptam,  debet  intelligi 
eadem  exceptio  :  alioqui  erit  ®quivo catio 
intra  paucas  lineas  in  verbo,  Discedo.  Se¬ 
cundo,  probat  ex  verbo  illo  reconciliari,  quod 
proprie  ad  reos  pertinet :  qui  enim  laesit,  de¬ 
bet  reconciliari,  qui  fuitl®sus,  placari.  Quare 
loquitur  Paulus  de  muliere  discedente  in¬ 
juste  sine  causa  liciti  divortii.  Tertio,  paulo 
post  idem  Apostolus  concedit  fideli  deserto 
ab  infideli,  nubendi  libertatem,  ergo  osten¬ 
dit  priorem  illam  sententiam  :  Non  discedere, 
vel  :  Si  discesserit  etc.  non  esse  accipiendam 
sine  exceptione.  Quarto,  Chrysostomus,Theo- 
phylactus,  QEcumenius,  et  Ambrosius,  hunc 
locum  exponentes,  excipiunt  causam  forni¬ 
cationis. 

Respondeo,  jam  satis  ostendi  capite  supe¬ 
riore,  Paulum  non  posse  exponi  nisi  de  dis¬ 
cessione  ob  justam  causam,  cum  ait  :  Quod 
si  discesserit  etc.  quia  alioqui,  et  cum  Evan¬ 
gelio,  et  secum  ipse  pugnaret,  si  daret  op¬ 
tionem  conjugi,  ut  ad  conjugem  rediret,  vel 
non  rediret,  etiamsi  injuste  ab  illo  reces¬ 
sisset. 

. 

Ad  primam  probationem  respondeo,  non 

esse  aequivocationem  in  verbis  Pauli,  sed 
eclypsim  ipsi  Paulo  frequentissimam ,  est 
enim  sensus  :  Praecipio  non  discedere ,  scilicet 
sine  justa  causa;  qudd  si  discesserit,  videlicet 
causa  inventa  ctc. 

Ab  secundam  supra  respondi,  verbum  re¬ 
conciliari  esse  commune,  et  ei  qui  laesit,  et 
ei  qui  laesus  est :  nam  secundum  Scripturas, 
et  nos  reconciliamur  Deo,  et  Deus  reconci¬ 
liatur  nobis. 

Ad  tertiam  respondeo,  argumentum  non 
esse  ad  rem.  Nam  quando  Paulus  permittit 
libertatem  nubendi  fideli  deserto  ab  infideli, 
loquitur  de  conjugio  contracto  inter  infideles, 
de  quo  Dominus  nihil  praeceperat;  unde  ait: 
Cxleris  ego  dico,  non  Dominus  etc.  At  quando 
jubet,  uxorem  a  viro  non  discedere,  et  si 
discesserit,  manere  innuptam,  loquitur  de 
Matrimonio  contracto  inter  fideles,  quod 
Christus  insolubile  esse  pronuntiavit. 

Sed  instabit  aliquis  :  Si  fornicatio  spiri¬ 
tualis,  nempe  infidelitas  solvit  vinculum  con¬ 
jugii,  cur  non  magis  fornicatio  corporalis? 

Respondent  nonnulli,  fornicationem  spiri¬ 
tualem  esse  majus  peccatum,  quam  corpo¬ 
ralem,  et  ideo  non  esse  consequens,  ut  si  ob 
majus  peccatum  solvitur  vinculum  conjugii, 
solvatur  ob  minus  peccatum.  Sed  non  est  so¬ 
lida  solutio.  Nam  etiamsi  fornicatio  spiritua¬ 
lis  sit  majus  peccatum  absolute,  tamen  ma¬ 
gis  repugnat  conjugio  fornicatio  corporalis, 
quam  spiritualis  :  et  ideo  si  fornicatio  spiri¬ 
tualis  solveret  vinculum,  solveret  etiam  cor¬ 
poralis. 

Vera  igitur  solutio  est,  vinculum  non  solvi 
ob  fornicationem  spiritualem  absolute,  quia 
tunc  solveretur  etiam  quando  alter  Catholi¬ 
corum  conjugum  fieret  infidelis  :  sed  solvi 
tamen  vinculum  conjugii  inter  infideles  con¬ 
tracti,  quando  alter  convertitur  ad  fidem, 
quia  conjugium  illud  sacramentum  non  erat, 
ut  supra  diximus. 

Ad  quartam  respondeo,  Patres  illos  non 
ponere  exceptionem  in  illa  sententia  :  Si 
discesserit;  sed  in  illa  :  Praecipio ,  non  disce¬ 
dere;  in  qua  nos  etiam  eamdem  exceptionem 
ponimus.  Porro  iidem  Patres  in  illa  sententia, 
Si  discesserit  etc.  ponunt  inclusionem,  ut  sic 
loquar,  potius  quam  exceptionem  fornica¬ 
tionis,  quod  est  manifeste  contra  adversa¬ 
rium. 

Chrysostomus  enim,  et  Theophylactus  di¬ 
cunt  ob  continentiae  desiderium,  vel  ob  alias 
causas  fieri  divortia,  sed  cum  tiunt,  oportere 
conjuges  non  transire  ad  alia  conjugia :  inter 


illas  autem  causas  quis  prohibet  fornicatio¬ 
nem  alterius  conjugis  numerare  ? 

Commentarius  autem  Ambrosii,  sive  qui¬ 
cumque  fuerit  auctor,  dicit  (ut  Kemnitius 
citat)  Apostolum  loqui  de  muliere  ,  quae 
recedit  ob  malam  conversationem  viri.  Per 
malam  autem  conversationem  nihil  conve¬ 
nientius  intelligi  potest,  quam  si  vir  uxori 
fidem  non  servet,  aut  eam  ad  peccandum 
sollicitet,  qua;  duae  sunt  causa;  justissimi  di¬ 
vortii.  Et  de  his  causis  se  locutum  auctor 
ille  paulo  post  ostendit :  dicit  enim,  ideo 
debere  innuptam  mulierem  manere  post  di¬ 
vortium,  quia  non  licet  ei  alteri  nubere,  si 
ob  fornicationem,  aut  apostasiam  viri  ab  illo 
discesserit.  Verba  igitur  a  Kemnitio  allegata, 
contra  ipsum  Kcmnitium  maxime  pugnant, 
quippe  qui  contendit  Paulum  do  ea  muliere 
loqui,  qua;  sine  justa  causa  a  viro  recedit. 

Objectio  quinta,  pag.  1263  :  «  Origenes 
tract.  7.  in  Matth.  etiamsi  dicat,  Episcopum, 
qui  permittit  mulieri  secundas  nuptias,  post 
divortium  causa  adulterii  factum,  id  permisis¬ 
se  contra  Scripturam,  tamen  ibidem  dici  teum 
non  sine  causa  permisisse,  et  comparat  hanc 
permissionem  cum  illa,  qua;  exstat  I.  Co- 
rinth.  vii  :  Bonum  est  homini  mulierem  non 
tangere,  sed  propter  fornicationem  etc.  Non 
igitur  intelligit  permissionem  criminis  mor¬ 
talis  vastantis  conscientiam,  et  effundentis 
gratiam.  » 

Respondeo  :  pervertit  more  suo  haereticus 
scripta  Patrum.  Origenes  enim  loco  notato, 
cum  ait,  illos  Episcopos  non  sine  causa  per¬ 
misisse  ;  significat  eos  permisisse  rem  ma¬ 
lam,  et  illicitam,  ut  ex  duobus  malis  elige¬ 
rent  minus  malum;  sic  enim  ait :  «  Pejorum 
comparatione  quae  mala  sunt,  permiserunt». 
Neque  comparat  Origenes  hanc  permissio¬ 
nem  cum  illa  Pauli  :  Bonum  est  homini  mu¬ 
lierem  non  tangere;  propter  fornicationem  au¬ 
tem  unusquisque  uxorem  suam  habeat ,  nisi  in 
eo ,  quod  utraque  est  permissio  quaedam 
concessa  ob  infirmitatem  hominum.  Nam  si 
omnes  Christiani  perfecti  esse  vellent  seque¬ 
rentur  id,  quod  Apostolus  simpliciter  bonum 
appellat,  cum  ait  :  Bonum  est  mulierem  non 
tangere;  tamen  quia  non  omnes  capiunt  ver¬ 
bum  hoc,  conceduntur  uxores.  Sed  tamen 
Origenes  non  dicit,  hanc  Pauli  permissionem 
esse  contra  Scripturam,  aut  esse  rei  malae, 
sicut  loquitur  de  permissione  secundi  con¬ 
jugii  post  divortium. 

(Juod  autem  Kemnitius  addit,  ex  sententia 
Origenis  secundum  illud  conjugium  non  esse 

crimen  lethale,.  falsum  est.  Quomodo  enim 
non  est,  crimen  lethale,  quod  est,  Origene 
teste  ,  expresse  contra  Scripturam  illam 
Pauli  Roman.  vii  :  Vivente  viro,  vocabitur 
adultera ,  si  fuerit  cum  alio  viro  (I)  ?  an  forte 
adulterium  non  est  crimen  lethale  ?  Sed  ad 
caetera  transeamus. 

Objectio  sexta,  pag.  1264  :  «  Concilium 
Neocacsariense,  canon  7,  contrahentibus  se¬ 
cundas  nuptias  post  divortium ,  injungit 
aliquam  poenitentiam,  sed  non  dirimit  con¬ 
tractum  Matrimonium.  Veteres  igitur  cen¬ 
sebant  ejusmodi  conjugia  non  esse  prorsus 
damnanda,  licet  optassent  non  fieri.  » 

Respondeo  :  non  tractat  Concilium  de 
nuptiis  post  divortium,  neque  ulla  est  in 
toto  illo  Concilio  divortii  mentio,  sed  de 
secundis  nuptiis,  quae  contrahuntur  mortua 
priore  uxore,  quas  licitas  quidem  esse  scie¬ 
bant  veteres,  sed  tamen  ob  signum  incon¬ 
tinentia;  aliqua  poenitentia  notabant ,  ut 
clarius  perspicitur  in  Concilio  Laodiceno, 
can.  7. 

Objectio  septima  ibidem  :  «  Hieronymus 
in  epistola  ad  Oceanum,  narrat  publicam 
poenitentiam  Fabiolac,  qua;  nupserat  alteri 
viro,  priore  vivente,  post  divortium  factum 
causa  fornicationis;  sed  addit,  illam  hoc  non 
ut  peccatum  mortale  commisisse  ,  neque 
tantum  Papiniani  leges  secutam,  sed  fecisse 
hoc  juxta  dicta  Pauli  :  Melius  est  nubere, 
quam  uri,  etc.  Volo  juniores  viduas  nubere. 
Neque  publica  poenitentia  Fabiplae  efficit, 
peccatum  esse  simpliciter  mortale  :  nam  et 
illis  qui  adulteram  sine  divortio  retinebant, 
duorum  aut  trium  annorum  poenitentia  tunc 
imponebatur  32.  quaest.  1.  can.  Si  quis.  » 

Respondeo  :  recte  dixit  Augustinus  fron¬ 
tem  ha;reticorum  non  esse  frontem,  lib.  iv. 
in  Jul.  cap.  8.  quis  enim  crederet  hominem, 
qui  ullo  pudore  teneretur,  tam  impudenter 
potuisse  mentiri  ?  Nam  illa  verba  Kemnitii  : 
«  Addit  Hieronymus  illam  hoc  non  ut  pec¬ 
catum  mortale  commisisse  »,  aut  significant 
illud  non  fuisse  peccatum  mortale  opinione 
Fabiolse,  aut  non  fuisse  opinione  Hieronymi. 
Si  dicat  primum,  ad  rem  non  loquitur  :  quid 
enim  curamus,  quam  opinionem  habuerit 
Fabiola  ?  de  sententia  enim  Hieronymi,  non 
Nabiola;  disceptamus.  Si  dicat  secundum, 
ut  debet,  aperte  mentitur.  Nusquam  enim 
in  tota  illa  epist.  scribit  S.  Hieronymus 
Fabiolam  in  secundo  illo  conjugio  non  pec¬ 


casse  mortaliter;  neque  id  scribere  poterat, 
nisi  secum  ipse  pugnare  vellet. 

Neque  dicit  Fabiolam  esse  secutam  legem 
Papiniani,  et  Pauli,  imo  potius  dicit  illam 
contra  Papiniani  legem  fecisse,  Papinianus 
enim  viris  frena  libidinis  laxat,  non  mulieri¬ 
bus.  Fabiola  autem  fcemina  erat,  non  vir  : 
«Alia;  sunt,  inquit  Hieronymus,  leges  Caesa- 
rum,  aliae  Christi  :  aliud  Papinianus,  aliud 
Paulus  noster  praecipit  etc.  »  Quod  autem 
Hieronymus  in  excusationem  aliquam  Fa¬ 
biola;  adducit  verba  Pauli :  Melius  est  nubere, ' 
quam  uri,  et  :  Volo  adolescentiores  nubere ; 
eo  pertinet,  ut  ostendat  illam  partim  ex  in¬ 
firmitate,  partim  ex  ignorantia  peccasse. 
Existimaverat  enim  illa  ad  se  pertinere  illas 
sententias,  tum  quia  ignorabat  vigorem 
Evangelii,  tum  quia  concupiscentia;  ardore 
se  ipsa  falleleaf. 

Sed  quod  nihilominus  teste  Hieronymo,  et 
propria  Fabiola;  conscientia,  mortaliter  ipsa 
peccaverit,  facile  probari  potest.  Primo,  quia 
Hieronymus  scribit  factum  illud  Fabiola; 
fuisse  contra  Christi  praeceptum  :  « Prae¬ 
cepit  Dominus,  inquit,  uxorem  non  debere 
dimitti  excepta  causa  fornicationis,  et  si  di¬ 
missa  fuerit,  manere  innuptam.  Quidquid 
viris  jubetur,  hoc  consequenter  redundat  in 
fceminas.  »  Haec  ille  :  ubi  apertissime  fa¬ 
ctum  Fabiolae  indicat  contra  expressam 
Christi  legem ,  et  consequenter  peccatum 
mortale  ex  genere  suo  fuisse. 

Secundo,  probatur  ex  illis  verbis  ejusdem 
Hieronymi  :  «  Igitur  et  Fabiola,  quia  per¬ 
suaserat  sibi,  et  putabat  a  se  virum  jure  di¬ 
missum,  nec  Evangelii  vigorem  noverat,  in 
quo  nubendi  universa  cautio,  viventibus  vi¬ 
ris,  foeminis  amputatur  :  dum  multa  Diaboli 
vitat  vulnera  ,  unum  incauta  vulnus  ac¬ 
cepit.  » 

Tertio  probatur  exiliis  :  «  Sed  quid  ego  iu 
abolitis,  et  antiquis  moror,  quterens  excusare 
culpam ,  cujus  poenitentiam  ipsa  confessa 
est  ?  »  Qualis  autem  poenitentia  fuerit,  his 
verbis  explicat  :  «  Tota  urbe  spectante  Ro¬ 
mana,  ante  diem  Paschae  in  Basilica  quon¬ 
dam  Laterani,  qui  Caesariano  truncatus  est 
gladio,  stetit  in  ordine  pcenitentium,  Episco¬ 
po,  presbyteris,  et  omni  populo  collacry- 
mantibus  :  Sparsum  crinen,  ora  lurida,  et 
squalidas  manus,  sordida  colla  submisit.  » 
Et  infra  :  «  Aperuit  cunctis  vulnus  suum,  et 
decolorem  in  corpore  citatricem  flens  Roma 

conspexit  :  dissuta  habuit  latera,  nudum 
caput,  clausum  os,  non  est  ingressa  in  Ec¬ 
clesiam  Domini,  sed  extra  castra  cum  Maria 
sorore  Moysi  separata  consedit,  ut  quam 
sacerdos  ejecerat,  ipse  revocaret.  »  Haec 
ille. 

Quis  autem  unquam  audivit  ejusmodi  poe¬ 
nitentiam  publicam  pro  veniali  culpa  postu¬ 
latam,  aut  concessam,  ne  dicam  impositam, 
et  injunctam  in  Ecclesia  ?  quem  unquam 
Episcopus  expulit  ex  Ecclesia  ob  veniale  de¬ 
lictum,  ut  Fabiolam  ejectam  scribit  Hiero¬ 
nymus  ? 

Porro  canon  ille,  quem  citat  Kcmnitius, 
quo  poenitentia  trium  annorum  injungitur  ei, 
qui  adulteram  retinet,  intelligi  debet  de  eo 
qui  in  adulterium  uxoris  consensit,  ut  Do- 
ctores  exponunt,  quod  quidem  mortale  crimen 
case  nemo  dubitare  potest.  Nam  alioqui 
adulteram  tolerari  posse,  et  maxime  emen¬ 
dari  cupientem  esse  retinendam,  fuse  docet 
Augustinus  lib.  ii.  de  adulterinis  conjugiis. 

Objectio  octava,  pag.  1265  :  «  Ambrosius, 
in  Commentario cap.  vii.  prioris  adCorinth., 
observat  Apostolum  non  dixisse  de  viro,  ut 
maneat  sine  uxore,  aut  uxori  reconcilietur, 
si  eam  dimiserit:  sed  tantum,  ut. vir  uxorem 
non  dimittat.  Ex  quo  ipse  colligit,  soli  mu¬ 
lieri  prohiberi  secundum  conjugium,  non 
autem  viro  post  divortium.  » 

Respondeo  :  Gratianus  32.  quiest.  7.  et 
Petrus  Lombardus  lib.  iv.  sentent.  distinet. 
35.  contendunt  ea  verba  ab  aliquo  falsario 
inserta  fuisse  commentario  hujus  auctoris. 
Alii  respondent  loqui  auctorem  istum  de 
lege  politica  Caesarum,  quod  videlicet  liceat 
viris,  non  autem  foeminis  per  leges  Caesarum 
repudiata  conjuge  aliam  ducere  :  et  ideo 
Paulum,  ne  offenderet  Caesarem,  non  voluisse 
expresse  dicere,  si  vir  dimiserit  uxorem, 
maneat  sic,  aut  uxori  reconcilietur. 

Si  tamen  haec  minus  probentur,  in  promptu 
est  responsio,  auctorem  eorum  commenta¬ 
riorum  non  esse  Ambrosium,  quod  eruditi 
non  ignorant,  neque  aliquem  ex  celebratis 
Patribus  :  proinde  ejus  unius  sententiam 
non  posse  omnibus  aliis  praejudicare ;  praj- 
sertim  cum  ejus  sententia  de  impari  jure 
conjugum  aperte  ipsi  vero  Ambrosio  adver¬ 
setur,  ut  videre  est,  lib.  i.  de  Abrahatm, 
cap.  4. 

Neque  ai’gumentum  ex  Paulo  sumptum  ab 
hoc  auctore,  concludit;  cum  enim  Paulus 
dicit  :  Et  vir  uxorem  non  dimittat ;  intelligit 
sine  dubio,  cum  non  debere  uxorem  ad  eum 
Tom.  V. 


modum,  quo  explicatum  est  de  muliere,  non 
debere  illam  recedere  a  viro. 

Objectio  nona,  pag.  eadem  :  «  Pollentius 
quidam  Augustini  sententiae,  de  illicito  con¬ 
jugio  post  divortium  aperte  contradixit;  non 
igitur  erat  hoc  eo  tempore  Catholicum 
dogma.  » 

Respondeo  :  Pollentius  non  contradixit 
Augustino,  sed  eum  consuluit  circa  quaestio- 
nem  obscuram,  et  loca  Scripturae  difficilia, 
ut  ex  principiis  utriusque  libri  intelligi  potest. 
Neque  mirum  est,  si  Augustinus  Pollentium 
non  vocavit  h {creticum,  neque  acriter  in¬ 
crepavit  ;  non  enim  h  {cretici  sunt  quicumque 
errant  in  fidei  doctrina,  sed  qui  pertinaciam 
ad  errorem  adjungunt,  quod  Pollentius  non 
legitur  fecisse.  Quare  idem  Augustinus  in 
epist.  ad  Volusianum  tertia,  non  reprehendit 
Yolusiauum,  sed  modeste  admonet  et  in¬ 
struit,  licet  quaestiones  ei  proposuerit  plane 
impias*  an  Deus  relicta  mundi  cura,  ad 
unius  corpusculi  angustias  se  coegerit,  an 
Christi  mater  fuerit  semper  virgo,  an  sit  cre¬ 
dibile  Deum  esse,  qui  in  utero  clausus  jacuit 
mensibus  decem  etc. 

Adde,  quod  tempore  Augustini  non  erat 
hoc  dogma  ab  aliquo  generali  Concilio  ex¬ 
plicatum,  et  ideo  facilius  excusari  poterant, 
si  qui  in  hac  re  emissent.  Quare  idem  Au¬ 
gustinus  libro  de  fide,  et  operibus,  cap.  19. 
dicit  venialiter  falli,  qui  ob  Scripturae  obscu¬ 
ritatem  existimant  non  esse  adulterum  eum, 
qui  dimissa  uxore  causa  fornicationis,  aliam 
ducit. 

Objectio  decima,  pag.  1266  :  «  Concilium 
Milevitanum  canon.  17.  prohibet  quidem  , 
ne  post  divortium  aliud  Matrimonium  in- 
eatur  :  sed  neque  aperte  negat  parti  innocenti 
in  causa  fornicationis  licitum  esse  aliud  Ma¬ 
trimonium;  et  praeterea  addit  Concilium  pe¬ 
tendam  esse  de  hac  re  legem  ab  Imperatore. 
Unde  colligimus,  non  fuisse  eo  tempore  ul¬ 
lam  apud  Christianos  legem,  quae  dirimeret 
ejusmodi  Matrimonia.  » 

Respondeo  :  Canones  Concilii  Milevitani, 
Augustino  praecipue  auctore  (ut  etiam  fate¬ 
tur  Kcmnitius)  compositi,  editique  fuerunt. 
Quare  cum  Augustinus  integris  libris  dispu¬ 
taverit,  in  nullo  casu,  ne  fornicationis  qui¬ 
dem,  licitum  esse  vivente  conjuge  ad  aliud 
transire  conjugium  ;  dubium  esse  non  debet, 
quae  sit  Canonis  illius  sententia.  Deinde  hoc 
ipso,  quod  ille  canon  nullam  causam  excipit, 
generatim  accipiendus  est. 

Legem  autem  imperialem  Patres  illi  de. 

siderabant,  non  qua  declaretur  illicitum  esse 
novum  conjugium  post  divortium,  utroque 
adhuc  vivente  conjuge  :  id  enim  ex  Evan- 
gelio,  et  Apostolo  constare  Patres  illi  affir¬ 
mant  :  sed  qua  punirentur  severe  etiam  a 
temporali  potestate,  qui  crimen  illud  admit¬ 
terent. 

Objectio  undecima,  pag.  eadem  :  «  Leo 
epist  8o.  alias  87.  ad  Episcopos  Africa), 
cap.  1,  sacerdotem,  qui  dimissa  uxore  aliam 
duxerat,  tantum  ab  ordine  removet,  non  au¬ 
tem  Matrimonium  ejus  dirimit,  aut  eum  ab 
Ecclesia)  communione  expellit.  » 

Respondeo  :  Non  loquitur  Leo  de  sacer¬ 
dote,  qui  post  susceptum  sacrum  ordinem, 
uxorem  duxerit;  neque  enim  id  unquam 
factum  est  ante  haeresim  Lutheranam  :  sed 
de  quodam,  qui  cum  uxorem  accepisset, 
priore  dimissa,  postea  ad  sacerdotium  pro¬ 
motus  fuerat.  Hunc  autem  S.  Leo  ab  ordine 
removet ;  nihil  autem  addit  de  Mafrimonio 
ejus,  ratum  ne,  an  irritum  esset,  tum  quia 
non  erat  ei  proposita  quaestio,  nisi  de  ordi¬ 
natione  :  an  scilicet  talis  homo  ad  sacer¬ 
dotium  promoveri  potuisset ;  tum  quia 
ibidem  addit,  salva  esse  debere  decreta  prae¬ 
decessorum  suorum.  Unum  est  autem  inter 
ea  decretum  Innocentii  I.  epist.  3.  quo  de¬ 
clarantur  adulteri,  qui  priore  dimissa,  etiam 
per  legitimum  divortium,  aliam  ducunt. 

Objectio  duodecima,  pag.  1266.  et  1267  : 
«  In  decreto  Gratiani,.  32.  qutest.  7,  referun¬ 
tur  quatuor  canones  ,  Quod  proposuisti  , 
Quaedam,  Concubuisti,  Si  quis  eum  ;  quibus 
conceditur  aliud  Matrimonium  post  divor¬ 
tium;  et  duo  quidem  eorum  canonum  ex 
Conciliis  sumpti  sunt,  duo  ex  epistolis  Pon¬ 
tificum  Zacharise,  et  Gregorii.  » 

Respondeo  :  primus  canon  sumptus  est  ex 
epistola  Gregorii  III.  ad  Bonifacium ;  ubi 
legimus  Gregorium  concessisse  secundum 
Matrimonium  cuidam  viro,  ob  aegritudinem 
'  conjugis  prioris.  Sed  canonem  istum  intel- 
ligunt  Doctores,  de  aegritudine,  quae  reddat 
mulierem  ineptam  ad  conjugium,  et  proinde 
sit  impedimentum  dirimens  contractum  Ma¬ 
trimonium. 

Secundus  canon  depromptus  est  ex  Con¬ 
cilio  quodam,  cujus  ne  nomen  quidem  exstat, 
unde  facile  contemni  posset.  Sed  exponitur 
tamen  recte  a  Doctoribus,  de  conjugio  in¬ 
eundo  post  mortem  prioris  conjugis.  Ilacc 
sunt  verba  canonis  :  «  Quaedam  cum  fratre 
viri  sui  dormivit  :  decretum  est,  ut  adulteri 
nunquam  conjugio  copulentur ;  illi  vero, 


cujus  uxor  stuprata  est,  licita  conjugia  non 
negentur.  »  Sententia  autem  hujus  canonis 
colligitur  ex  canone  simili  ,  qui  habetur 
paulo  post  in  eadem  quaestione,  et  incipit  : 
Hi  vero ;  ubi  statuitur,  ut  mortua  conjuge 
adultera ,  vir  ejus  ducat  quam  voluerit  : 
mulier  vero  adultera,  ne  marito  quidem 
mortuo  nubere  possit.  Quod  tamen  intelli- 
gunt  de  adultera,  quae  cum  propinquo  ali¬ 
quo  suo  peccaverit,  et  ideo  simul  incestuosa 
sit  :  nam  alioqui  simplex  adulterium  non 
impedii  Matrimonium  post  mortem  conjugis. 

Tertius  canon  est  Zachariae,  ubi  scribitur, 
eum,  qui  cum  sorore  uxoris  suae  dormivit, 
neutram  habere  posse,  uxorem  tamen  ipsius 
posse  nubere,  cui  voluerit.  Et  in  eamdem 
sententiam  loquitur  canon  4.  qui  est  Concilii 
Triburiensis.  Sed  intelliguntur  omnes  ejus¬ 
modi  canones  de  conjugio,  quod  parti  inno¬ 
centi  conceditur  post  mortem  conjugis 
prioris.  Atque  hactenus  Kemnitii  argumenta 
dissolvimus.  Nunc  adducemus  alia  ex  aliis. 

Objectio  decima  tertia  Lutheri  in  lib.  de 
caplivit.  Babyl.  cap.  de  Matrimonio  :  «  Chri¬ 
stus  divortium  permisitincausa  fornicationis, 
Matth.  v.  et  nullum  cogit  esse  ccelibem,  cum 
dicat :  Qui  potest  capere ,  capiat ,  Matth.  xix. 
Ergo  permittit  aliam  uxorem  duci  facto  di¬ 
vortio.  Et  confirmatur  ex  Paulo,  qui  ait : 
Melius  est  nubere,  quam  uri ,  I  Corinth.  vil. 

Respondeo  :  Christus  absolute  neminem 
cogit  esse  ccelibem,  quia  coelibatum  inter 
consilia,  non  inter  pnecepta  numerari  voluit; 
tamen  cogit  hominem  stare  promissis,  et 
consequenter  saepe  accidit  ut  cogat  esse  coe- 
libem.  Qui  enim  vovit  continentiam,  cogitur 
reddere  vota  sua,  et  sic  cogitur  esse  coelebs  : 
et  qui  duxit  uxorem,  promisit  se  illa  vivente 
nulli  alii  adhgesurum  ;  id  enim  requirit  vin¬ 
culum  Matrimonii,  quod  est  omnino  insolu¬ 
bile  ;  et  si  ideo  a  sua  se  continet,  cogitur  esse 
coelebs. 

Porro  Apostolus  rectissime  dixit,  melius 
esse  nubere,  quam  uri;  sed  non  dixit,  ut 
notat  Augustinus  lib.  n.  de  adulterinis  con¬ 
jugiis,  cap.  12  in  fine,  melius  est  moechari, 
quam  uri  :  moechari  autem  eum,  qui  vivente 
priore  aliam  ducit,  idem  Apostolus  docet 
Roman.  vn. 

Objectio  decima  quarta  est  Buceri  in 
comment.  cap.  xix.  Matth.  :  «  Judaeis  per¬ 
missum  erat  ob  duritiam  cordis  dimittere 
uxores,  et  alias  ducere  :  ergo  idem  licere 
debet  Christianis,  quando  eadem  invenitur 
in  eis  cordis  duritia,  ut  simul  commode  ha- 

bitarc  nequeant.  Probatur  consequentia. 
Primo,  quiasi  causa  legis  illius  durat,  se  quum 
est,  ut  etiam  lex  ipsa  duret.  Secundo,  quia 
Christus  filius  Dei  non  damnavit  quidquam 
eorum,  quse  Pater  ipsius  pixccepit  :  Pater 
autem  coelestis  jussit  duris  corde,  si  nollent 
maritali  sequitate  uxores  tractare,  ut  eas  li¬ 
bere  dimitterent,  ut  nuberent  aliis.  Tertio, 
adeo  necessarise  sunt  nuptia),  ut  si  qui,  aut 
quse  existat,  cui  nullus  sit  conjux,  conjugem 
illi  concedere  oporteat.  Non  enim  Deus 
creavit  hominem  masculum,  et  foeminam,  ut 
seorsim  vivant,  sed  dixit  :  Non  est  bonum 
hominem  esse  solum ,  Genes,  n.  Et  Paulus 
I  Corinth.  vii  :  Unusquisque  suam  uxorem 
habeat.  Ergo  si  impetrari  possit,  ut  conjuges 
non  separentur,  aut  separati  reconcilientur, 
id  quidem  optandum  est,  et  procurandum  : 
si  autem  obstiterit  cordis  duritia,  non  poterit 
infringi  verbum  Domini,  unusquisque  suam, 
ct  unaquseque  suum.  » 

Respondeo  :  qusestio  est  apud  Doctores, 
utrum  repudium  Judajis  concessum,  ita  ut 
aliud  Matrimonium  post  repudium  iniri  pos¬ 
set,  permissum  fuerit  ut  licitum,  an  vero  ut 
minus  malum. 

Et  quidem  sententia  communior  Magistri 
dist.  33.  lib.  iv.  et  ibidem  Bonav.  Richardi, 
Dominici  a  Soto,  et  aliorum  id  habet,  ut  illi¬ 
citum  semper  fuerit,  sed  permissum  tamen 
ut  impune  fieret,  causa  majoris  mali  evitandi. 
Nam  Deuter.  xxiv,  Scriptura  testatur,  mulie- 
rem  repudiatam,  si  alteri  nupserit,  fieri  pol¬ 
lutam,  et  abominabilem  coram  Domino  ;  ex 
quo  intelligimus,  non. licuisse  illi  secundo  nu¬ 
bere,  sed  conjugium  illud,  non  tam  conju¬ 
gium  ,  quam  adulterium  conjugii  nomine 
tectum  fuisse.  Et  Hierem.  m.  sic  legimus  : 
Vulgo  dicitur ,  si  dimiserit  vir  uxorem  suam, 
et  recedens  ab  eo  duxerit  virum  alterum, 
numquid  revertetur  ad  eam  ultra ?  numquid 
non  polluta,  et  contaminata  erit  mulier  illa ? 
Tu  autem  fornicata  es  eum  amatoribus  mul¬ 
tis  ;  tamen  revertere  ad  me,  dicit  Dominus  (1). 
Quo  loco  non  solum  polluta  dicitur,  qua) 
alteri  nupserit,  sed  etiam  aperte  fornicaria 
esse  significatur,  id  enim  requirit  compa¬ 
ratio  inducta. 

Et  si  quidem  hmc  opinio  sit  vera,  Buceri 
argumentum  facile  solvitur  :  si  enim  Judteis, 
non  obstante  pennissione  repudii,  peccatum 
erat,  post  repudium  seu  divortium  nubere, 
quanto  magis  Christianis  peccatum  erit. 

Sed  forte  contrariam  opinionem  quis  malit 
amplecti,  quae  (ut  verum  fatear)  mihi  semper 
probabilissima  visa  est.  Primo  quia  si  vin¬ 
culum  non  fuisset  solutum  per  libellum  re¬ 
pudii,  fuisset  illa  permissio  valde  insequalis, 
ne  dicam,  iniqua.  Nam  viris  permittebatur 
alias  uxores  ducere,  cum  esset  eo  tempore 
licita  polygamia  unius  viri  cum  multis  uxo¬ 
ribus,  focminaj  autem,  qua)  tamen  sunt  infir¬ 
miores,  coacta)  fuissent  perpetuo  continere, 
et  aliquando  sine  ulla  culpa.  Non  enim  lice¬ 
bat  fceminis  habere  simul  plures  viros  : 
quare  debuissent,  aut  adulterae  fieri,  aut 
perpetuo  continere.  Quis  autem  credet,  in 
lege  veteri  fuisse  coactas  mulieres  perpe¬ 
tuum  coelibatum  eo  tempore  inusitatum  to¬ 
lerare. 

Secundo,  quia  lex  vetus  non  puniebat  nu¬ 
ptias  repudiatarum  cum  aliis  viris,  ut  patet 
Deuteronom.  xxiv :  ergo  si  illae  nuptiae  adul¬ 
teria  erant,  lex  tolerasset  publica,  et  con¬ 
tinua  adulteria.  At  quis  facile  sibi  per¬ 
suadeat,  eam  legem,  qua)  jubebat  lapidari 
mulierem,  qua)  semel  in  adulterio  depre¬ 
hensa  esset,  simul  tolerasse  tot  adulteria, 
quae  publice  patrata  fuissent  a  multis  toto 
vita)  tempore  ? 

Tertio,  quia  lex  prohibebat,  ne  repudiata 
post  mortem  secundi  mariti,  posset  unquam 
reduci  a  priore  marito  :  et  quidem  ita  prohi¬ 
bebat,  ut  simul  indicaretgrave  esse  peccatum 
si  id  fieret*  ut  patet  expendenti  textum,  cap. 
xxiv  Deuteronomii.  At  si  per  repudium  non 
solvebatur  vinculum  conjugii,  non  erat  pec¬ 
catum,  nec  prohibendum ,  imo  valde  bo¬ 
num,  et  optandum,  ut  uxor  rediret  ad  suum 
verum  maritum. 

Quarto,  quia  mirum  esset,  neque  Mosem, 
neque  Prophetas,  qui  alia  vitia  populi  repre¬ 
hendebant,  nunquam  palam  reprehendisse 
ista  adulteria,  quse  fiebant  cum  repudia¬ 
tis. 

Quinto,  Levit,  xxi,  prohibetur  sacerdos 
non  ducere  uxorem  viduam,  nec  repudiatam, 
nec  meretricem,  sed  virginem  tantum,  ex 
qua  lege  videtur  omnino  colligi,  licuisse  aliis 
ducere  repudiatam,  quemadmodum  licebat 
ducere  viduam,  et  meretricem. 

Sexto,  Abraham  jubente  Deo  repudiavit 
Agar,  quam  duxerat  in  uxorem  ;  neque  pro¬ 
babile  est  fuisse  coactam  illam  deinceps  co¬ 
lere  coelibatum.  Sicut  ergo  Deus  dispensavit 
cum  Abraham  ratione  mysterii  circa  vin- 


(1)  Hierem.  III,  1. 

culum  Matrimonii,  cur  non  potuit  dispen¬ 
sare  cum  populo  suo  ob  eorum  infirmitatem 
circa  idem  vinculum,  etc. 

Septimo,  Exod.  xxi,  lex  divina  constituit, 
ut  si  dominus  servo  dederit  uxorem,  et  ea 
pepererit  filios,  anno  septimo  servus  egre¬ 
diatur  liber,  sed  uxor,  et  filii  domini  sint  ; 
atque  ita  privabatur  vir  ille  uxore,  et  filiis. 
Quod  si  vinculum  non  solvebatur,  cogebatur 
mulier  illa  sine  ulla  sua  culpa  perpetuo  con¬ 
tinere  ;  quod  cum  improbabile  sit,  dicendum 
videtur,  Deum  eo  tempore  facile  dispensasse 
circa  vinculum,  sicut  etiam  dispensaverat 
circa  polygamiam. 

Neque  argumentum  illud  prioris  opinionis 
convincit.  Nam  in  Deuter.  cap.  xxiv.  secun¬ 
dum  Hebraeos,  et  Griecos  coclices  legimus  : 
Quoniam  abominatio  est  coram  Domino ,  et  est 
bic  sensus  verborum  :  Repudiata  non  debet 
redire  ad  primum  virum,  quando  pollula 
est  cum  altero ,  id  est,  quando  cum  al¬ 
tero  rem  habuit,  quia  abominabile  est 
coram  Domino  ut  mulier  toties  mutet  ma¬ 
ritos,  et  quasi  commodata  fuerit  alteri, 
iterum  redeat  ad  primum.  Sed  juxta  editio¬ 
nem  Latinam,  quic  habet  de  muliere  :  Et 
abominabilis  facta  est  coram  Domino ,  sensus 
est :  Quia  maritus  ejus  publice,  et  proinde 
coram  Domino  eam  pollutam  et  abom  inabilem 
judicavit,  cum  illam  ejecit,  quia  mulier  ista 
a  marito  suo  notata  est  publica  infamia,  et 
ab  eo  facta  est  abominabilis,  et  polluta,  non 
est  aequum  ut  illam  amplius  habeat,  etiam 
si  forte  cupiat  eam  ducere. 

Neque  locus  etiam  Hicremise  concludit: 
nam  Dominus  argumentatur  a  minori,  si  vir 
non  recipit  repudiatam, si  ea  nupserit  alteri ; 
quanto  magis  deberem  ego  non  te  recipere, 
qum  non  nupsisti  alteri,  sed  fornicata  es  cum 
amatoribus  plurimis? 

Quod  si  haec  sententia  admittatur,  quam 
defendunt  S.  Thomas,  Scotus,  Durandus,  et 
Paludanus,  in  4.  distinet.  33.  Abulensis  in 
Matth.  cap.  xix.  quaest.  49.  et  30.  Eckius 
liomil.  74.  de  Sacramentis,  et  Petrus  a  Soto 
lect.  13.de  Matrimonio,  tunc  ad  argumentum 
Buceri  neganda  erit  consequentia.  Dominus 
enim  concessionem  J udaeis  factam  apertissime 
revocavit,  cum  ait  Matth.  xix  :  Qui  dimissam 
duxerit ,  moechatur.  Et  Matth.  xix  :  Ab  initio 
non  fuit  sic.  Et  :  Quod  Deus  conjunxit ,  homo 
non  separet.  Et  Mare,  x  :  Quicumque  dimiserit 
uxorem  suam,  et  aliam  duxerit,  adulterium 


committit  super  eam  ;  et  si  uxor  dimiserit  virum, 
et  alii  nupserit,  moechatur  (1). 

Sed  respondet  Bucerus,  debere  intelligi 
ista  omnia  de  iis,  qui  dimittunt,  vel  dimissam 
accipiunt  in  fraudem  prioris  conjugii.  Vult 
enim  ipse,  non  posse  aliud  Matrimonium 
iniri,  donec  post  divortium  tentata  sit  recon¬ 
ciliatio;  et  si  quis  aliam  ducat  dimissa  sua, 
aut  dimissam  ab  alio  accipiat,  antequam 
tentaverit,  an  posset  cum  sua  pacifice  habi¬ 
tare,  liunc  dicit  in  fraudem  prioris  conjugii 
Matrimonium  contrahere,  et  juxta  Domini 
sententiam  moechari  :  sed  si  alter  eonjugum 
duro  corde  sit,  ut  nullo  modo  velit  pacifice 
cum  conjuge  habitare,  de  hoc  dicit  Christum 
nihil  praecepisse. 

At  si  ista  ita  se  haberent,  Dominus  noster 
nulla  in  re  a  Pharisaeis  dissensisset.  Neque 
enim  Pharissei  volebant  matrimonia  dirimi, 
quando  conjuges  pacifice  habitabant,  sedso- 
lum  quando  alter  nolebat  cum  altero  concor¬ 
diter  vivere  :  neque  lex  ipsa  Mosis,  libellum 
repudii  dari  permisit,  nisi  ob  duritiam  cordis. 
Quod  si  Domino  cum  Pharisaeis  tam  bene 
conveniebat,  quid  sibi  volunt  illa  :  Dictum 
est  ant/quis,  etc.  Eqo  autem  dico  vobis,  etc.  (2). 
Non  igitur  dubitandum  est,  quin  Dominus 
absolute  repudium  illud  in  lege  concessum 
aut  permissum,  omnino  sustulerit,  et  ad  pri¬ 
mam  originem  conjugium  revocaverit. 

Ad  primam  probationem  respondeo,  cau¬ 
sam  illam  non  durare  universaliter  :  et  si 
duraret,  non  tamen  esse  tolerandam.  Major 
enim  est  gratia  Testamenti  novi,  quam  ve¬ 
teris,  sive  cognitionem,  sive  Sacramenta, 
sive  exempla  consideres:  imo  proprium  est 
novi  Testamenti,  auferre  cor  lapideum,  et 
dare  cor  carneum,  Ilieremue  xxxi.  et  Eze- 
chielis  xxxvi.  Nec  solum  in  Testamento  novo 
durum  non  judicatur,  uni  tantum  conjugi 
insolubiliter  alligari,  sed  etiam  mulierem 
omnino  non  tangere,  et  usque  ad  vitae  finem 
coelibatum  colere.  Denique  ipsum  etiam  con¬ 
jugium  in  testamento  novo  sacramentum 
est,  et  peculiarem  gratiam  confert,  qua  mo¬ 
lestia}  conjugii  facile  tolerentur,  qua  gratia 
Hebraei  in  veteri  Testamento  carebant. 
Quare  multa  in  Judicis  tolerari  poterant, 
quorum  status  puerorum  erat,  quie  in  Chri¬ 
stianis  toleranda  non  sunt,  quorum  professio 
majorem  perfectionem  requirit,  et  adjumenta 
ad  eam  acquirendam,  et  conservandam  sup¬ 
peditat. 


(1)  Matth  XIX,  9;  id.  XIX,  8:  Mare.  X,  it.  —  (2)  Matth.  V,  21. 

Deinde,  etiamsi  nihil  horum  haberemus 
quod  respondere  possemus ,  non  tamen 
propter  duros  corde,  Christi  Evangelium, 
quod  in  hac  re  perspicue  sonat,  pervertere, 
vel  mutare  nobis  liceret.  Alioqui  (ut  recte 
monet  S.  Augustinus  lib.  ii.  de  adulterinis 
conjugiis,  cap.  10,  lex  Christi  omnibus  incon¬ 
tinentibus  displicet,  nec  tamen  propter  eos 
immutanda  est. 

Ad  secundam  concedo  Christum  non  dam¬ 
nasse  quidquam  eorum,  quae  Pater  praece¬ 
perat  ;  is  enim  damnare  dicitur,  qui  repre¬ 
hendit  tamquam  injuste,  vel  imprudenter 
facta.  Christus  autem  nihil  eorum  quae  Pater 
praeceperat,  non  recte  imperatum  fuisse  un¬ 
quam  pronuntiavit,  sed  contra  potius  Mattii, 
v.  ait :  Non  veri  solvere  legem,  sed  adimplere. 
Et  :  Iota  unum,  aut  unus  apex  non  praeteribit 
a  lege,  donec  omnia  fiant  (1).  At  nihilominus 
plurima  Dei  praecepta,  quae  pro  tempore  data 
erant,  quaeque  statui  Synagogae  tantum  con¬ 
veniebant,  Christus  immutavit  :  et  qui  id  vel 
ignorat  vel  negat,  Christianus  non  est.  Ubi 
enim  nunc  est  in  populo  Dei  Circumcisio?  ubi 
sabbatum?  ubi  sacrificia  pecudum?  ubi  cae- 
teri  ritflfe  innumerabiles,  qui  in  Levitico  per 
Mosem  a  Deo  praecipiuntur  ?  Talis  igitur  cum 
fuerit  libellus  repudii,  mirum  esse  non  debet, 
si  eum  sublatum  de  medio  Christus  voluerit. 

Ad  tertiam  probationem,  quae  Epicurum 
magis,  aut  potius  equum,  et  canem,  quam 
hominem,  et  maxime  Christianum  deceret, 
respondeo,  non  esse  necessarium,  ut  ubi¬ 
cumque  est  vir  aut  mulier  sine  conjugo, 
continuo  detur  ei  conjux  ;  alioqui  falsa  essent 
Apostoli  verba  :  Bonum  est  homini,  mulierem 
non  tangere.  Et  :  Solutus  es  ab  uxore,  noli 
quaerere  uxorem.  Et  :  Qui  non  jungit  Matri¬ 


monio  virginem  suam,  melius  facit.  Et  :  Bea¬ 
tior  erit  si  sic  permanserit,  1  Corinth.  vil.  (1); 
et  B.  Joannes,  et  Christus  ipse,  non  recte  fe¬ 
cissent,  quod  sine  conjuge  esse  voluerunt. 

Porro  Deus  hominem  masculum,  et  foe- 
minarn  esse  voluit,  ut  propagari  posset  genus 
humanum,  non  autem,  ut  cogerentur  omnes 
cum  conjuge  vivere. 

Illud  vero  :  Non  est  bonum ,  hominem  esse 
solum  :  significat  non  fuisse  bonum  ad  pro-, 
pagationem  generis,  ut  solus  masculus  crea¬ 
retur,  sed  necessariam  fuisse  etiam  foeminse 
creationem :  non  autem  significat  non  licere, 
aut  non  esse  melius  ipsi  homini,  coelibatum 
colere,  quam  Matrimonio  jungi,  praesertim 
genere  satis  propagato ;  alioqui  pugnaret 
verbum  Dei  :  Non  est  bonum,  hominem  esse 
solum ,  cum  alio  verbo  Dei :  Bonum  est  homini , 
mulierem  non  tangere. 

Denique  illud  Pauli  :  Unusquisque  suami, 
dicitur  conjugatis,  juxta  illud,  alligatus  ex 
uxori  noli  quaerere  solutionem,  vel  si  de  du¬ 
cenda  uxore  agatur,  dicitur  illis  tantum,  qui 
liberi  sunt, pi  fornicationis  periculum  timent. 
Nam  alioqui,  si  quse  mulier  vinculo  conjugii 
cuni  viro  ligata  sit,  et  per  divortium  ab  eo 
discedat,  non  dicitur  ei,  unaquaeque  suum  ; ' 
sed  dicitur  :  Manere  innuptam,  aut  viro  re¬ 
conciliari.  Et  si  quae  per  votum  continentiae 
Deo  sit  alligata,  et  nubere  velit,  non  dicitur 
ei,  unaquaeque  suum  ;  sed  :  Damnationem 
habent,  quia  primam  fidem  irritam  fecerunt, 
I.  Timoth.  v.  (3).  Denique  si  quae  soluta  sit, 
et  de  Deo  sperans,  fornicationis  periculum 
non  metuat,  non  dicitur  ei ,  unaquaeque 
suum;  sed  :  Beatior  erit,  si  sic  permanserit, 

I  Corinth.  vn.  (4).  Atque  hactenus  de  Matri¬ 
monii  firmitate. 


CONTROVERSIA  V, 

DE  IMPEDIMENTIS  MATRIMONII. 


CAPUT  VXII1. 

De  impedimentis  Matrimonii  in  genere. 

Disseruimus  de  Matrimonii  contracti  firmi¬ 
tate  :  nunc  de  impedimentis  contrahendis 
disserendum  est.  Suntautem  duo  genera  im¬ 
pedimentorum.  Quaedam  enim  impediunt 
contrahendum,  sed  non  dirimuntcontractum. 


Quaedam  et  impediunt  confradiendum,  ct  di¬ 
rimunt  contractum. 

Dicuntur  impedire,  et  non  dirimere  ea, 
quae  non  adversantur  essentiae  Matrimonii, 
sed  soleinnitati,  aut  ornamento  alicui  acci- 
dentario ;  et  ideo  si  cum  co  impedimento 
Matrimonium  contrahatur,  peccant,  qui  ita 
contrahunt,  sed  Matrimonium  est  firmum,  et 
ratum. 


(1)  Matth.  V,  17.  -  (.2)  I  Corin.  VII.  <50.  -  (3)  I  Timo.  V.  12.  -  (4)  I  Corin.  VII,  40. 

Ea  vero  dicuntur  impedire,  et  dirimere, 
quae  ipsi  essentiae  Matrimonii  contraria  sunt, 
adeo  ut  necessario  aliquid  essentiale  Matri¬ 
monio  desit,  proinde  nec  sit  verum  Matri¬ 
monium,  si  cum  eo  impedimento  fuerit  ce¬ 
lebratum.  Quare  non  dicuntur  ista  impedi¬ 
menta  dirimere  contractum  Matrimonium  , 
quasi  Matrimonium  verum  dirimant  ,  sed 
quia  Matrimonium  de  facto,  non  de  jure  con¬ 
tractum,  irritum  reddunt.  Impedimenta  hu¬ 
jus  generis  numerantur  omnino  duodecim, 
qua;  his  versiculis  continentur  : 

Error,  conditio,  votum,  cognatio,  crimen. 

Cultus disparitas,  vis,  ordo,  ligamen,  honestas, 

Si  sis  affinis,  si  forte  coire  nequibis, 

Haec  socianda  velant  connubia,  facta  retractant. 

Sed  ut  hujus  numeri  ratio  intelligatur, 
sciendum  est,  omnia  impedimenta  revocan¬ 
da  esse  ad  consensum  conjugum,  vel  ad  per¬ 
sonas  contrahentes.  Nam  cum  tria  sint  ne¬ 
cessaria  ad  omnia  sacramenta  ,  materia, 
forma,  et  intentio  Ministri,  in  hoc  sacramen¬ 
to  materia  sunt  persona)  legitima;,  ut  supra 
diximus  :  ex  consensu  autem  pendent  forma, 
et  intentio.  Est  enim  consensus  causa  efficiens 
Matrimonii,  signa  vero  exprimentia  consen¬ 
sum,  forma  :  unde  si  consensus  adsit,  etiam 
signa  erunt  vera;  si  consensus  non  adsit, 
signa  erunt  falsa  ;  et  similiter  si  consensus 
adsit,  intentio  aderit ;  si  consensus  absit,  in¬ 
tentio  aberit.  Itaque  ad  Matrimonii  sacra¬ 
mentum  nihil  aliud  requiritur  essentialiter, 
nisi  consensus  signo  expressus  inter  legiti¬ 
mas  personas. 

Jam  igitur  ex  parte  consensus  sumuntur 
duo  generalia  impedimenta,  ignorantia,  et 
coactio  :  ha;c  enim  duo  faciant  involunta¬ 
rium.  Ad  ignorantiam  pertinet  error  perso¬ 
na;,  quod  est  primum  impedimentum  :  ne¬ 
que  enim  consentire  censetur  in  Matrimo¬ 
nium,  qui  uni  persona;  jungitur,  existimans 
esse  aliam.  Item  conditio  persona;,  quod  est 
secundum  impedimentum,  ut,  cum  quis  ser¬ 
vam  accipit,  quam  liberam  esse  credebat. 

IIuc  etiam  pertinet,  carentia  usus  liberi 
arbitrii;  neque  enim  pueri,  furiosi,  amentes 
contrahere  possunt,  cum  deliberatum  con¬ 
sensum  habere  nequeant :  et  hoc  impedi¬ 
mentum  non  est  inter  illa  duodecim  numera¬ 
tum,  sed  reducitur  ad  errorem.  Ad  coactio¬ 
nem  pertinet  vis,  seu  metus,  quod  est  impe¬ 
dimentum  septimum. 

Ex  parte  personarum  contrahentium  su¬ 
muntur  cadera  omnia,  quorum  alia  reddunt 


personam  inhabilem  absolute,  et  proinde 
respectu  cujuscumque  Matrimonii ;  alia  red¬ 
dunt  inhabilem  solum  respectu  alicujus  Ma¬ 
trimonii  cum  certa  persona  contrahendi,  non 
autcui  absolute. 

Ex  his,  quie  reddunt  personam  inhabilem 
absolute,  alia  sunt  naturalia,  alia  voluntaria. 
Naturale  impedimentum  est,  frigiditas,  et 
impotentia  qutevis  coeundi  perpetua,  sive 
innata,  sive  maleficio  procurata  :  ct  hoc  est 
impedimentum  duodecimum.  Voluntaria  im¬ 
pedimenta  sunt  :  votum  solemne  continen¬ 
tia;,  ordo  sacer,  et  ligamen  cum  alio  con juge ; 
qua;  sunt  impedimenta  III.  VIII.  et  IX.  Qui 
enim  alligati  sunt  Deo  per  vota  monastica, 
aut  per  sacros  Ordines,  vel  conjugi  per  Ma¬ 
trimonium  ,  non  possunt  novum  conjugii 
vinculum  accipere. 

Ea  vero,  quae  inhabilem  faciunt  respectu 
certi  Matrimonii,  non  autem  absolute,  tria 
sunt,  crimen,  nimia  conjunctio,  et  nimia  dis¬ 
junctio.  Crimen  est  impedimentum  quintum, 
et  per  crimen  intelligitur  adulterium  mixtum 
homicidio,  cum  ordine  ad  futurum  conju¬ 
gium.  Non  enim  potest,  qui  cum  aliqua  adul¬ 
terium  commisit,  et  ejus  viro  necem  fnolitus 
est,  illam  unquam  ducere  in  uxorem,  ut  in¬ 
fra  explicabitur :  quocirca  hoc  impedimen¬ 
tum  dirimit  certum  aliquod  Matrimonium, 
non  autem  omne  absolute. 

Nimia  disjunctio  vocatur  cultus  disparitas, 
et  est  impedimentum  sextum,  non  enim  pot¬ 
est  fidelis  cum  infideli  contrahere  Matrimo¬ 
nium.  Nimia  conjunctio  est  cognatio,  ad 
quam  tria  impedimenta  revocantur,  nimirum 
cognatio  naturalis,  quae  dicitur  proprie  con¬ 
sanguinitas,  et  est  impedimentum  quartum, 
et  ad  illud  reducuntur  cognatio  spiritualis, 
qualis  est  inter  baptizantem  seu  confirman¬ 
tem,  etbaptizatum  seu  confirmatum;  et  cog¬ 
natio  legalis,  quae  fit  per  adoptionem.  Huc 
etiam  pertinet  affinitas,  quae  per  carnalem 
copulam  acquiritur,  quae  est  impedimentum 
undecimum.  Et  denique  publica  honestas, 
qua;  est  affinitas  orta  ex  sponsalibus;  et  est 
impedimentum  decimum. 

Impedimenta  autem  quae  contrahendum 
impediunt,  sed  non  dirimunt  contractum, 
duo  numerari  solent.  Unde  existunt  versi¬ 
culi  i 

« 

Ecclesiae  vetitum,  necnon  tempus  feriatum 
impediunt  lieri,  permittunt  facta  teneri. 

Per  Ecclesite  vetitum,  intelligunt  prohibi- 

tionera,  ne  Matrimonia  clam  fiant,  cum  dc^ 
beant  in  facie  Ecclesiae,  et  coram  testibus 
celebrari.  Per  tempus  feriatum,  intelligunt 
certa  tempora  sacra,  ut  Adventus,  et  Qua¬ 
dragesimae,  quibus  Ecclesia  nuptias  celebra¬ 
ri  prohibuit.  Sed  primum  horum  impedi¬ 
mentorum  jam  post  Concilium  Tridentinum 
non  est  amplius  tantum  impediens  conjugium 
contrahendum,  sed  etiam  dirimens  contra¬ 
ctum;  quare  vel  reducendum  est  hoc  impe¬ 
dimentum  ad  crimen,  quod  erat  unum  ex 
impedimentis  dirimentibus,  vel  certe  erit  im¬ 
pedimentum  XIII. 

Sunt  praeterea  quaedam  alia  impedimenta 
non  dirimentia,  ut  votum  continentiae  sim¬ 
plex,  sponsalia,  instructio  Catechumeni  per 
traditionem  Catechismi,  et  sex  crimina :  in¬ 
cestus,  raptus  alienae  sponsae,  conjugium  sa¬ 
crilegum  cum  sanctimoniali,  caedes  uxoris, 
homicidium  presbyteri,  et  Baptismus  pro¬ 
prii  filii. 

Sed  haec  non  ponuntur  in  numero  seor- 
sim  cum  illis  duobus  primis,  quia  duo  illa 
sunt  impedimenta  distincta  omnino  a  diri¬ 
mentibus  :  haec  autem  novem  reducuntur  ad 
dirimentia,  et  cum  illis  explicari  solent.  Nam 
sex  crimina  reducuntur  ad  crimen,  Catcchi- 
smus  ad  cognationem  spiritualem,  votu  n 
simplex  ad  votum  solemne,  et  sponsalia  ad 
ligamen. 

Porro  adversarii  impedimenta  tria,  quae 
sumuntur  ex  parte  consensus  admittunt,  ni¬ 
mirum  errorem,  conditionem,  et  vim,  seu 
coactionem ;  ut  patet  cum  ex  aliis,  tum  ex 
Philippo  in  locis,  tit.  de  conjugio.  Sed  unum 
ipsi  addunt  impedimentum,  nimirum  defe¬ 
ctum  consensus  paterni  ;  et  ideo  prima 
quaestio  erit  utrum  ad  matrimonium  filiorum 
familias,  ita  necessario  requiratur  paren¬ 
tum  consensus,  ut  sine  eo  irritum  sit  conju¬ 
gium. 

Ex  impedimentis  autem,  quae  sumuntur 
ex  parte  personae,  duo  admittunt  simplici¬ 
ter,  nimirum  impotentiam  reddendi  debitum 
conjugale,  et  ligamen.  Duo  alia  admittunt 
ex  parte,  non  simpliciter,  ut  consanguinita¬ 
tem,  et  affinitatem;  haec  enim  admittunt, 
quoad  gradus,  qui  prohibentur  in  Levitico ; 
quoad  alios  rejiciunt. 

Reliqua  omnia  simpliciter  damnant  :  unde 
est  illa  vox  Lutheri  in  serm.  de  Matrimonio : 

«  Duo  do  viginti  causas  in  suo  jure  effinxit 
Papa,  quibus  omnibus  Matrimonium  vel  dis¬ 
sipet,  vel  impediat,  quas  tamen  fere  omnes, 
et  rejicio,  ct  condemno.  »  Haec  ille.  De  his 


igitur  impedimentis,  septem  tantum  sunt 
cum  Haereticis  hujus  temporis  quaestiones. 

CAPUT  XIX. 

Non  requiri  ad  essentiam  Matrimonii,  consen¬ 
sum  parentum. 

\  'j  'A  ' 

Prima  igitur  quaestio  est,  an  requiratur 
necessario  ad  Matrimonium  filiorum,  con¬ 
sensus  parentum.  Contendunt  enim  adver¬ 
sarii,  Matrimonium  irritum  esse,  nisi  fiat 
cum  parentum  co#nsensu  :  sed  quia  non  om¬ 
nino  inter  se  conveniunt,  eorum  sententias 
breviter  referemus.  Primus  videtur  fuisse 
Erasmus,  qui  rem  in  controversiam  revoca¬ 
vit  :  nam  in  colloquio  de  Matrimonio,  in- 
quo  Eubulum,  et  Catharinam  loquentes  in 
ducit,  sic  ait  :  «  Definiunt  quidaun  Matrimo¬ 
nium  esse  ratum,  quod  insciis,  aut  etiam  in¬ 
vitis  parentibus,  inter  puerum  et  puellam 
per  verba  de  praesenti  contractum  est.  Atqui 
istud  dogma  nec  natuim  sensus  approbat, 
nec  veterum  leges,  nec  Moyses  ipse,  nec 
cvangelica,  aut  apostolica  doctrina.  »  Haec 
ille. 

Martinus  Lutherus  in  serm.  de  Matrimo¬ 
nio,  cum  distinctione  loquitur  :  nam  aut  na¬ 
ta  est  proles  ex  conjugio  contracto  sine  pa¬ 
rentum  consensu,  aut  nondum  est  nata.  Si 
nata  est,  firmum  esse  debet  Matrimonium  : 
si  nondum  est  nata,  in  potestate  parentum 
Ierit,  confirmare ,  vel  irritare  conjugium, 
dem  docet  Philippus  in  locis,  tit.  de  conju¬ 
gio. 

Bucerus  in  cap.  19.  Matthaei  revocari  optat 
in  usum  leges  civiles,  quibus  id  caveri  di¬ 
cit,  ne  nuptim  filiorum  ratae  sint  sine  con¬ 
sensu  patris,  aut  avi,  aut  proavi.  Joannes 
Brentius  in  Catechismo,  exponens  quartum 
praeceptum,  si  Matrimonium  sine  parentum 
consensu,  celebratum  sit,  jubet  id  referri  ad 
Magistratum,  atque  ejus  judicio,  confirman¬ 
dum,  vel  irritandum  esse.  Nam  etiamsi  ge¬ 
neralis  regula  sit,  quod  liberi  debeant  inire 
conjugia  cum  parentum  consensu,  tamen 
nonnulli  sunt  casus,  in  quibus  licet  etiam 
secus  agere.  In  eamdem  sententiam  descen¬ 
dit  Martinus.  Kemnitius  in  2.  part.  Exam. 
Concilii  Tridentini  pagina  1273.  et  sequen¬ 
tibus,  ubi  tamen  non  recte  confundit  Matri¬ 
monia  filiorum  sine  consensu  parentum  , 
cum  Matrimoniis  clandestinis  :  potest  enim 

fleri  ut  Matrimonium  sit  clandestinum,  et 
tamen  cum  parentum  consensu  contractum, 
et  contra  ut  non  sit  clandestinum,  sed  pu¬ 
blicum,  et  coram  Ecclesia,  et  tamen  insciis, 
et  invitis  parentibus  celebratum;  Joannes 
Calvinus  lib.  iv.  Instituf.  cap.  19.  §.  ult. 
enumerans  leges  Pontificum  Romanorum  de 
Matrimonio  (ut  ipse  loquitur)  vel  in  Deum 
impias,  vel  in  homines  iniquissimas,  primo 
loco  istam  ponit  :  «  Quales  sunt,  inquit,  ut 
conjugia  inter  adolcscentulos,  parentum  in¬ 
jussu  contracta,  firma,  rataque  maneant.  » 
Haec  illi.  Catholici  vero  Doctores  adeo  non 
dubitant  ea  Matrimonia  firma,  ac  rata  esse, 
ut  neque  unquam  inter  impedimenta  Matri¬ 
monii  numeraverint  defectum  consensus  pa¬ 
terni,  et  nuper  Concilium  Tridentinum  sess. 
24.  in  decreto  de  Matrimoniis  clandestinis, 
in  haec  verba  statuerit  :  «  Sancta  Synodus 
anathemate  damnat  eos,  qui  falso  affirmant 
Matrimonia  a  filiisfamilias  sine  consensu  pa¬ 
rentum  contracta,  irrita  esse,  et  parentes  ea 
rata,  vel  irrita  facere  posse.  »  Sed  ut  bre¬ 
vius,  et  facilius  qusestio  explicetur,  proposi¬ 
tiones  aliquot  statuemus. 

Prima  propositio  :  «  Solo  consensu  paren¬ 
tum,  Matrimonium  inter  filios  celebrari  non 
potest  :  et  ideo  non  potest  pater  filium  ad 
conjugium  cogere.  »  Hpnc  propositionem 
admittit  Philippus  loco  notato,  neque  alii 
eam  negant. 

Probatur  primo  exemplo  Scriptura)  divi¬ 
nae.  Nam  in  Genesi  cap.  xxiv.  cum  pater,  et 
frater  Rebecca)  de  Matrimonio  ejus  cum  pro¬ 
curatore  Abrahae  petebat,  tractassent,  dixe¬ 
runt  :  «  Vocemus  puellam,  et  inquiramus 
ejus  voluntatem.  » 

Secundo  patet  ex  jure  canonico,  can.  Suf¬ 
ficiat,  27.  q.  2.  et  can.  Ubi  non  est,  30.  qu. 
2.  cap.  Tuas  dudum,  de  sponsa  duorum;  et 
can.  unico,  de  desponsatione  impuberum  in 
VI. 

Tertio  patet  ratione.  Nam  illorum  necessa¬ 
rio  ponsensus  requiritur,  qui  Matrimonii  for¬ 
mam  pronuntiant ;  essent  enim  falsa  verba 
illa  :  ((  Ego  te  accipio  in  meam,  Egi»  te  acci¬ 
pio  in  meum,  »  si  consensus  pronuntiantium 
ea  verba  deesset.  At  formam  pronuntiant 
ipsi  qui  contrahunt;  ipsorum  igitur  consen¬ 
sus  necessario  requiritur. 

Deinde  conjugium  est  summus  amicitia) 
gradus,  secundum  philosophum  ;  repugnat 
igitur  naturae  conjugii,  ut  contrahatur  inter 
invitos. 

Secunda  propositio  :  «  Filiorum  consensus, 


etiamsi  solus  sit,  ad  Matrimonium  firmum, 
ac  ratum  efficiendum  sufficit;  nec  potest  a 
parentibus,  vel  magistratu  ejusmodi  Matri¬ 
monium  irritari.  »  Htec  est  contra  Erasinum 
et  Uutheranos. 

Probatur  primo  exemplis  Scripturae  divi¬ 
na).  Genesi  xxvi^Esau  duxit  uxores  duas,  quae 
ambae  offenderant  animum  Isaac  et  Rebecca) 
parentum  ejus  :  proinde  invitis  parentibus 
eas  accepit.  Et  rursus  cap.xxvm,  accepitter- 
tiam,  contra  coriundem  parentum  volunta¬ 
tem  ;  nec  tamen  Isaac  ea  conjugia  irritavit, 
et  Scriptura  simpliciter  uxores  vocat,  qua) 
itaducta)  fuerant.  Deinde  Jocob  Genes,  xxix. 
et  xxx,  duxit  uxorem  unam  juxta  consilium 
parentum  suorum ;  sed  alias  tres,  et  praeser¬ 
tim  duas  ancillas  duxit,  parentibus  omnino 
insciis;  nec  tamen  Jacob  sanctissimus  Pa¬ 
triarcha  id  fecisset,  si  credidisset  necessa¬ 
rium  esse  consensum  parentum.  Tobias  quo¬ 
que,  ut  legimus  cap.  vir.  libri  Tobiae,  uxorem 
duxit  in  aliena  regione,  parentibus  ignoran¬ 
tibus  :  nec  tamen  angelus  Raphael,  qui  cum 
ipso  erat,  eum  admonuit  ut  parentum  con¬ 
sensum  expectaret,  neque  ipse  religioni  sibi 
duxit,  insciis  parentibus  id  facere. 

Secundo  probatur  ex  Jure  canonico.  Nam 
capit.  Cum  virum,  de  regularibus,  ita  loqui¬ 
tur  Clemens  III.  de  puella  nubili  :  «  Tunc, 
inquit  ,  quia  liberum  habet  arbitrium,  in 
electione  propositi,  parentum  sequi  non  co-  • 
gitur  voluntatem.  »  Et  huc  pertinet  quod  ait 
S.  Ambrosius  in  libro  de  Virginibus  :  «  Cui 
licet,  inquit,  maritum  eligere,  non  licet  Deum 
pneferre  ?  »  ubi  docet  licere  puella;  virgini, 
patre  etiam  invito,  continentiam  Deo  vove¬ 
re  :  sicut  eidem  licet  virum  eligere.  Et  idem 
Ambrosius  in  epist.  43.  ad  Sysinnium,  qui 
filio  indignabatur,  quod  sine  suo  consilio 
uxorem  duxisset,  dicit,  culpam  aliquam  ab 
eo  filio  admissam,  tamen,  satis  aperte  indi¬ 
cat,  Matrimonium  fuisse  ratum,  et  Sysin¬ 
nium  laudat,  quod  facile  culpam  ignoverit 
filio. 

Tertio  probatur  ratione.  In  ejusmodi  con¬ 
jugio  nihil  eorum  deest,  qua;  ad  essentiam 
Matrimonii  pertinent  ;  verum  igitur ,  et 
ratum,  atque  adeo  insolubile  Matrimonium 
erit.  Probatur  antecedens.  Nara  consensus 
contrahentium  adest,  et  proinde  attentio 
Ministri  ;  adest  materia,  qua;  sunt  persona; 
ad  Matrimonium  idonea;,  adest  forma,  id  est, 
verba  seu  signa  mutui  consensus  :  quid  igi¬ 
tur  deest?  Dicent,  consensus  non  est  plenus, 
ac  sufficiens  ;  nam  cum  filii  sint  in  potestate 

parentum,  non  possunt  in  re  lam  gravi  sine 
parentum  facultate  aliquid  constituere.  Re¬ 
spondeo:  vel  consensus  filiorum  non  est  ple¬ 
nus,  quia  deest  usus  liberi  arbitrii,  vel  quia 
deest  consilii  maturitas,  vel  quia  ita  subji¬ 
ciuntur  filii  parentibus,  ut  jus  non  habeant 
de  statu  vitee  sua;  disponendi.  Primum  dici 
non  potest,  quia  tunc  etiam  cum  parentum 
consensu,  conjugium  non  esset.  Nec  secun¬ 
dum  dici  potest.  Nam  ad  Matrimonium  con¬ 
trahendum  non  exigitur  necessario  consilii 
maturitas,  sed  solum  usus  liberi  arbitrii, 
qu.alis  etiam  requiritur  ad  peccandum,  ad 
merendum,  ad  vovendum,  etc.,  alioqui  dare¬ 
tur  occasio  Matrimonia  passim  dirimendi. 
Quocirca  solam  pubertatem  in  contrahenti¬ 
bus  canones  exigunt.  Deinde  saepe  accidit, 
ut  qui  parentes  adhuc  habet,  sit  vir  matu¬ 
rioris  consilii,  quam  multi  alii,  qui  parenti¬ 
bus,  aliisque  majoribus  orbati  sunt ;  si  igitur 
hi  posteriores  uxorem  eligere  possunt,  sine 
ullius  alterius  consilio,  cur  non  etiam  prio¬ 
res  illi,  qui  sunt  his,  ut  jam  ponimus,  pru- 
dentiores  ?  Sed  neque  tertium  dici  potest. 
Nam  filius  licet  patri  obedientiam,  et  reve¬ 
rentiam  debeat,  tamen  quando  usum  liberi 
arbitrii  habet,  liber  est,  et  sui  juris,  non 
minus  quam  pater,  in  his  quae  ad  statum  vi¬ 
tae  pertinent.  Quare  poterit  quidem  peccare, 
dum  non  sequitur  patris  directionem  in  sta¬ 
tu  eligendo,  tamen  quod  facit,  ratum  et  fir¬ 
mum,  erit,  quia  de  re  sua,  non  de  aliena 
disposuit.  Praeterea  conjugium  servorum  in¬ 
vitis  Dominis,  firmum  ac  ratum  esse,  Theo¬ 
logi  recte  docent  ;  et  habetur  injure  cano¬ 
nico,  cap.  1.  de  conjugio  servorum  :  non 
enim  jus  gentium,  quo  servitus  introducta 
est,  id  potuit  auferre  quod  jus  naturae  con¬ 
cessit.  Ergo  multo  magis  conjugium  filiorum 
invitis  parentibus  erit  ratum  :  major  enim 
subjectio  est  servorum  ad  Dominum,  quam 
filiorum  ad  parentes.  Confirmatur  argumen¬ 
tum  ex  testimonio  adversariorum.  Nam  Lu- 
therus  et  Melanchthon  contendunt,  Matrimo¬ 
nium  filiorum  invitis  parentibus  contractum, 
si  per  copulam  carnalem  consummatum  sit, 
non  posse  amplius  a  parentibus  irritari. 

At  copula  illa  carnalis  non  facit  filium 
prudentiorem,  neque  eximit  a  patria  pote¬ 
state  ;  ergo  etiam  ante  copulam  Matrimo¬ 
nium  contractum  a  parentibus  irritari  non  po¬ 
terat,  vel  si  tunc  poterat,  etiam  post  copulam 
poterit,  quod  ipsi  negant.  Sed,  inquit  Melan¬ 
chthon,  «  quando  Matrimonium  est  consum¬ 
matum,  non  amplius  agitur  de  futuro,  sed  de 


praesenti  ;  et  injuria  fieret  conjugi,  si  post, 
violationem  desereretur».  At  etiam  Matrimo¬ 
nium  contractum  per  verba  de  praesenti,  non 
est  futurum,  sed  praesens  conjugium,  et  dona¬ 
tio  conjugalis  jam  peracta  est  ;  illa  igitur  ra¬ 
tione  non  poterit  irritari  Matrimonium  ullum, 
sive  non  consummatum;  sive  non  consumma¬ 
tum.  Praeterea  Matrimonium  consummatum 
invitis  parentibus,  vel  jure  consummatum  est, 
vel  non.  Si  jure  consummatum ;  ergo  et  jure 
contractum  ante  consummationem :  non  enim 
jure  consummari  potest  Matrimonium,  non 
jure  contractum  ;  ergo  etiam  ante  consum¬ 
mationem  Matrimonium  invitis  parentibus 
contractum,  ratum  erat,  ac  firmum.  Sin  au¬ 
tem  non  jure  consummatum  fuit,  jure  post 
consummationem  irritari  poterit,  neque  ulla 
fiet  injuria  conjugi  :  non  enim  ulli  facit  inju¬ 
riam,  qui  utitur  jure  suo.  Alioqui  si  ista  ra¬ 
tio  universe  vim  habex-ct,  non  possent  dirimi 
Matrimonia  ulla  pos.t  consummationem,  quam¬ 
vis  nullo  jure,  imo  contra  omnia  jura  contra¬ 
cta.  Et  eadem  ratione,  per  stuprum  virgini 
illatum,  non  posset  dirimi  illa  conjunctio  ;  cu¬ 
jus  tamen  contrarium  legimus  in  Exodo  cap. 
22.  ubi,  qui  virginem  nulli  desponsatam  vi¬ 
tiaverit,  cogitur  eam  habere  uxorem,  si  pater 
eam  dare  voluerit,  sin  minus,  cogitur  saltem 
dotare. 

Tertia  propositio  :  «  Peccant  filii  quando 
sine  justa,  et  rationabili  causa  parentibus 
insciis,  vel  invitis  Matrimonia  contrahunt.  » 
Dixi  :  «  Sine  justa,  et  rationabili  causa,  » 
quia  potest  aliquando  fieri  ut  filius  non  pec¬ 
cet  inscio  patre  uxorem  ducendo  ;  quia  nimi¬ 
rum  credit  patrem  id  ratum  habiturum  ;  et 
hoc  modo  Tobias  inscio  patre  uxorem  duxit. 
Potest  etiam  fieri,  ut  non  peccet  filius  invito 
patre  uxorem  ducendo,  ut  si  pater  injuste 
prohibeat  filium  a  conjugio  ;  vel  causa  majo¬ 
ris  dotis,  non  nisi  indignam  mulierem,  aut 
etiam  haereticam  ei  dare  velit.  Ut  plurimum 
tamen  peccant  filii,  cum  non  sequuntur  in 
hac  re  parentum  voluntatem  :  nam  ut  plu¬ 
rimum  parentes  sunt  prudentiores,  neque 
periculum  est  ut  filiis  male  consultum  velint, 
cum  eos  naturaliter  diligant.  Praeterea  pa¬ 
rentum  est,  filiis  prospicere,  eosque  dirigere ; 
ergo  filiorum  est,  sinere  se  a  parentibus  regi, 
ac  duci.  Et  habemus  exempla,  ac  testimonia 
in  Scripturis  perspicua.  Genes,  cap.  xxiv, 
Isaac  accepit  uxorem,  quam  pater  ei  dedit, 
et  Rebecca  uxor  ipsius,  consilium  patris  sui 
in  ea  re  secuta  est ;  de  qua  re  disputans  Am¬ 
brosius  lib.  i.  de  Abraham  cap.  ultimo,  mul» 

ta  ad  hoc  propositum  affert,  et  inter  alia 
laudat  versus  Euripidis,  qui  virginem  ita  lo- 
quentem  introducit  :  «  Sponsalium  quidem 
meorum  pater  meus  curam  subibit  ;  hoc 
enim  non  est  meum.  »  Et  in  epist.  43.  ad 
Sysinnium,  dicit  eum  juste  indignatum,  quod 
se  inscio  filius  uxorem  ducere  voluisset. 

Exod.  xxxiv  et  Deuteronomii  vn,  prace- 
ptum  de  Matrimonio  filiorum,  parentibus 
potius  datur,  quam  filiis,  ne  jungantur  vide¬ 
licet  cum  Chananaeis  :  «  Filiam  tuam  non 
dabis Tilio  ejus  ;  nec  filiam  illius  accipies  filio 
tuo.  Et  Isaac  aperte  jussit  filio  suo  Jacob,  ut 
non  acciperet  uxorem  de  filiabus  Palestino- 
rum,  sed  aliquam  ex  filialius  Laban ;  quod  et 
ille  obedienter  fecit,  Genes,  xxvm.  Dices,  si 
potest  pater  filio  imperare,  ut  uxorem,  et  ta¬ 
lem  uxorem  ducat  ;  ergo  potest  cogere , 
ut  ducat,  vel  non  ducat  uxorem,  quod  est 
contra  primam  propositionem.  Respondeo 
tribus  modis  potest  intelligi,  ut  pater  dicatur 
filium  cogere  ad  Matrimonium.  Primo,  ut  fi¬ 
lium  plane  dissentientem  et  invitum  pater 
cogat  vivere  cum  aliqua  quam  velit  ejus  uxo¬ 
rem  esse  ;  et  hoc  non  potest  fieri,  et  si  fiat, 
Matrimonium  est  nullum.  Et  hoc  propiie  in 
prima  propositione  assertum  est.  Secundo, 
ut  filium  assentiri  cogat,  injecto  metu  mortis, 
aut  alio,  cadente  in  constantem  virum  ;  et 
hoc  etiam  patri  minime  licet.  Neque  Matri¬ 
monium  illud  esset  ratum  :  quoniam  ad  Ma¬ 
trimonium  non  solum  consensus,  sed  etiam 
consensus  liberrimus  contrahentium  exigi¬ 
tur,  cum  Matrimonium  sit  vinculum  perpe¬ 
tuum,  et  natura  sua  benevolentiam  et  amici¬ 
tiam,  camque  summam  requirat.  Tertio,  ut 
filium  ad  assentiendum  inducat,  auctoritate 
paterna  imperando,  quando  revera  filio  id 
conducit,  ita  ut  secundum  rectam  rationem 
dissentire  non  possit :  et  hoc  patri  licet,  et  fi¬ 
lius  obedire  tenetur.  Quemadmodum  etiam 
cum  filio  expedit  comedere  talem,  aut  talem 
cibum,  et  a  tali,  vel  tali  abstinere,  potest  pa¬ 
rens  jubere,  et  filius  tenetur  parere.  Et  licet 
hoc  etiam  sit  suo  modo  cogere,  et  metum  in¬ 
cutere  mortis  feternaj  :  non  tamen  propterea 
Matrimonium  illud  diceretur  coactum,  neque 
irritum  esset ;  quia  metus  ille  gehennee  non 
proprie  incutitur  ad  hoc,  ut  iste  uxorem  du¬ 
cat  ;  sed  per  se  consequitur  pnecepti  trans¬ 
gressionem. 


CAPUT  XX. 

Solvuntur  argumenta  Kemnitii. 

Sed  jam  argumenta  Kemnitii  dissolvamus, 
qui  ex  Luthero,  Bucero,  Calvino,  et  aliis  se¬ 
ctariis  ea  collegit. 

Primo  objieit  testimonium  seniorum  Pon¬ 
tificiorum,  qui  agnoscunt  et  fatentur,  Matri¬ 
monia  insciis  et  invitis  parentibus  contracta, 
non  esse  legitimam,  aut  divinam  conjunctio¬ 
nem  ;  et  allegat  Joannem  Gropperum  in  in¬ 
stitutione  Coloniensi. 

Respondeo  :  multis  modis  fallitur  Kemni- 
tius.  Primo,  quia  ex  uno  Groppero  colligere 
conaturmentem  saniorum  Catholicorum,  cum 
nos  contra  proferre  possimus  omnes  antiquos 
Theologos,  et  in  eis  S.  Thomam,  in  4.  dist. 
28.  quaest.  1.  ari.  3.  et  recentiores  plurimos 
doctissimos,  ut  Ruardum,  Petrum  et  Domi¬ 
nicum  a  Soto,  et  alios,  qui  apertissime  do¬ 
cent,  Matrimonium,  sive  clandestinum,  sive 
insciis  parentibus  contractum,  non  esse  so¬ 
lum  Matrimonium  verum,  sed  etiam  verum 
sacramentum. 

Secundo,  quia  Joannes  Gropperus  eo  loco 
non  loquitur  de  Matrimonio ,  cui  solum 
deest  parentum  consensus,  de  quo  nos  in 
praesenti  quaestione  tractamus,  sed  de  Matri¬ 
monio,  quod  insciis  parentibus  contrahitur, 
et  simul  clandestinum  est.  Matrimonium 
enim,  quod  in  facie  Ecclesiae  celebratur,  licet 
parentibus  insciis ,  vel  invitis ,  nunquam 
Gropperus  verum  esse  sacramentum  dene- 
gasset.  Quare  in  quaestione  praesenti  praecise 
accepta,  nulla  est  inter  Catholicos  dissen¬ 
tio. 

Tertio,  quia  Gropperus  Matrimonium  clan¬ 
destinum  negat  quidem  esse  sacramentum, 
id  quo  manifeste  fallitur,  ac  S.  Thomae,  et 
sanioribus  Theologis  repugnat  :  tamen  ad¬ 
mittit  esse  verum  Matrimonium,  et  ab  Eccle¬ 
sia  longo  tempore  toleratum,  sed  optat  ab 
Ecclesia  irritari  ;  quod  jam  factum  est  in 
Concilio  Tridentino.  Concilium  enim  dum  as¬ 
seruit  Matrimonia  clandestina,  quamdiu  ab 
Ecclesia  irrita  non  erant,  fuisse  vera  Matri¬ 
monia,  et  tamen  deinceps  illa  irritavit,  ac 
personas  inhabiles  fecit  ad  sic  contrahen¬ 
dum  ;  plane  satisfecit  desid<?rio  Gropperi,  et 
aliorum  multorum,  qui  ob  incommoda  gra- 

vissima,  quse  ex  clandestinis  conjugiis  oriun¬ 
tur,  ea  omnino  sublata  cupiebant.  Nulla  igitur 
inre,  si  quaestionem  de  sacramento  separes  a 
quaestione  de  veritate  Matrimonii,  de  qua  so¬ 
la  nunc  agimus,  Gropperus  a  nobis,  atque  a 
ca)teris  Theologis  Catholicis  dissentit. 

Secundo,  Kemnitius  argumentum  ducit  ex 
jure  divino  (profitetur  enim  se  probaturum 
sententiam  suam  ex  jure  divino,  naturali, 
civili,  et  canonico)  :  « Matrimonium  talis 
debet  esse  conjunctio,  ut  ejus  auctor,  et 
conciliator  Deus  ipse  haberi  possit  :  at  ejus¬ 
modi  non  sunt  Matrimonia,  quae  insciis,  vel 
invitis  parentibus  contrahuntur  :  non  igitur 
sunt  vera  Matrimonia.  Propositio  certa  est  ex 
illo  Matthaei  xix.  Quod,  Deus  conjunxit  etc.  As¬ 
sumptio  probatur.  Non  est  Deus  auctor,  et 
conciliator  Matrimonii ,  quod  contra  ejus 
verbum,  et  praeceptum  contrahitur,  Matri¬ 
monium  insciis  vel  invitis  parentibus,  contra 
Dei  verbum,  et  mandatum  contrahitur  :  non 
est  igitur  ejus  auctor,  et  conciliator  Deus. 
Assumptio  probatur  (nam  propositio  certis¬ 
sima  est):  nam  in  quarto  praecepto  Decalogi 
jubentur  filii  obedire  parentibus  :  et  expli¬ 
cat  Apostolus  ad  Colossens.  m.  id  in  omni¬ 
bus  rebus  esse  intelligendum  :  Filii,  inquit, 
obedite  parentibus  per  omnia.  » 

Et  quia  posset  fortasse  responderi,  ab  ea 
lege,  quae  jubet  obedire  parentibus,  excipi 
causrm  Matrimonii,  dicente  Scriptura  :  Re¬ 
linquet  homo  patrem,  et  matrem  et  adhaerebit 
uxori  suse,  probat  Kemnitius  istum  locum 
Scripturae  debere  intelligi  de  Matrimonio 
consummato,  non  de  desponsatione,  et  proin¬ 
de  in  Matrimonio  contrahendo  debere  filios 
parentibus  obedire,  Nam  in  Scriptura  tradit 
praecepta  parentibus,  de  filiabus  in  Matrimo¬ 
nio  collocandis, Deuter.  vn,  Hierem.  xxix.et 
I.  Corinth.  vn. 

Praeterea  exstat  lex  divina  Exodi  xxii.  et 
Deuteronomii  xxn.  ut  si  quis  virginem  stu¬ 
praverit,  det  patri  ejus  certum  numerum  si¬ 
clorum,  et  eam  uxorem  habeat,  si  pater 
voluerit,  vel  non  habeat,  si  noluerit.  Ex  quo 
intelligimus  patriae  potestatis  esse,  conju¬ 
gium  filiae  ratum  vel  irritum  facere. 

Adhaec,  si  puella  Deo  voverit  aliquid,  po¬ 
test  pater  votum  illud  irritare,  Num.cap.xxx.; 
ergo  multo  magis  irritare  poterit  idem 
parens,  promissionem  homini  factam  de  con¬ 
jugio. 

Denique  Deus  conjungit  virum  uxori  in  le¬ 
gitimo  Matrimonio,  sed  non  conjungit  imme¬ 
diate,  ut  olim  Adamum  Ev&  ;  ergo  per  ali¬ 


quod  medium.  Quod  sit  autem  medium,  ipse 
explicat  in  traditione  quarti  praicepti,  ubi 
jubet  filios  parentibus  obedire  ;  ergo  qui  his 
mediis  spretis  Matrimonium  contrahunt,  non 
possunt  certo  pronuntiare,  conjugium  illud 
esse  divinam,  et  legitimam  conjunctionem  : 
«  Haec  ratio,  inquit  Kemnitius,  gravissima 
est,  et  ex  jure  divino  desumpta.  » 

Despondeo,  non  probat  hoc  argumentum, 
Matrimonium  esse  irritum,  aut  irritari  posse, 
si  fiat  insciis,  aut  invitis  parentibus  ;  quod 
sane  probandum  erat  :  sed  tantum,-  non  de¬ 
bere  Matrimonium  insciis  aut  invitis  paren¬ 
tibus  contrahi,  et  male  facere,  qui  ita  con¬ 
trahunt,  de  quo  nulla  quaestio  est.  Sed  ut 
res  tota  perspicue  intelligatur,  singulas  argu¬ 
menti  partes  inspiciamus. 

Ad  primam  igitur  primi  syllogismi  propo¬ 
sitionem  respondeo,  dupliciter  posse  Deum 
auctorem  dici  Matrimonialis  conjunctionis. 
Uno  modo  ex  parde  ipsius  conjugii;  altero 
modo  ex  parte  contrahentium. 

Erit  auctor  Deus  Matrimonii  ex  parte  ipsius 
conjugii,  si  ipsa  conjugii  essentia  a  Deo  sit 
instituta  :  erit  autem  auctor  Matrimonii  ex 
parte  contrahentium,  si  ipsius  contrahen¬ 
tibus  Deus  inspiret  ut  Matrimonio  jun¬ 
gantur.  Id  quod  in  omnibns  sacramentis 
facile  reperimus.  Cum  enim  quis  Bapti¬ 
smum,  aut  Ordinationem,  aut  sacramen¬ 
tum  aliud  alj  alio  percipit,  potest  Deus 
auctor  dici  ejus  actionis,  vel  quia  ipse  sacra¬ 
mentum  instituit ,  quod  ille  percipit ,  vel 
quia  ipse  movet  tum  Ministrum  ad  Sacra¬ 
mentum  conferendum,  tum  alium  ad  Sacra¬ 
mentum  recipiendum.  Et  potest  ssepe  acci¬ 
dere,  ut  priore  modo  sit  auctor  Deus,  poste¬ 
riore  diabolus  ;  si  videlicet  verum  sacramen¬ 
tum  tradatur,  et  percipiatur,  sed  et  qui  tra¬ 
dit,  et  qui  percipit,  non  ob  Dei  gloriam,  et 
animse  salutem,  sed  ob  lucrum,  aut  commo¬ 
dum  aliquod  turpe,  ac  sordidum  moveatur. 

Sic  igitur  in  conjugio,  auctor  conjugii  uno 
modo  erit  Deus,  si  materia,  et  forma  adsint, 
qualia  Deus  instituit :  et  hoc  solum  requiri¬ 
tur,  ut  Matrimonium  sit  verum,  firmum  et 
ratum.  Altero  modo  auctor  erit  etiafti  Deus^ 
si  conjuges  ad  prolem  ad  Dei  gloriam  gig¬ 
nendam  ,  maturo  consilio,  de  sententia  ma¬ 
jorum,  aliisque  circumstantiis  debitis  obser¬ 
vatis,  Matrimonium  contrahant :  et  hoc  requi¬ 
ritur,  ut  Matrimonium  sine  peccato,  imo 
vero  cuin  merito,  et  laude  celebretur  ;  non 
autem  ut  sit  verum,  firmum  et  ratum.  Si 
enim  tantum  ad  explendam  libidinem,  terne- 


re,  sine  consilio  parentum,  conjugium  inea- 
tur,  non  erit  auctor  Deus,  sed  diabolus  ejus 
conjugii,  quod  attinet  ad  voluntatem  susci¬ 
pientium  :  licet  ejusdem  conjugii  auctor  sit 
Deus,  quod  attinet  ad  sacramenti  ejus  essen¬ 
tiam,  quae  tota  in  eo  conjugio  reperitur  ;  ut 
de  Baptismo,  aliisque  sacramentis  omnibus 
dici  potest. 

Ad  assumptionem  ejusdem  primi  syllogi¬ 
smi  respondeo,  juxta  positam  distinctionem, 
Matrimonia,  qua)  insciis,  vel  invitis  parenti¬ 
bus  contrahuntur,  saepe  non  habere  Deum 
auctorem  secundo  modo,  habere  tamen  pri¬ 
mo  modo,  si  nihil  aliud  obstet ;  et  ideo  vera, 
ac  rata  Matrimonia  esse,  licet  sine  peccato 
ut  plurimum  non  contrahantur. 

Ad  probationem  assumptionis,  quae  erat  : 
«  Deus  non  est  auctor  Matrimonii,  quod 
contra  praeceptum  ipsius  contrahitur  »,  per 
eamdem  distinctionem  respondeo.  Aut  enim 
praeceptum  Dei,  contra  quod  Matrimonium 
aliquis  contrahit,  ad  essentiam  Matrimo¬ 
nii  pertinet,  aut  solum  ad  circumstantias 
Matrimonio  accidentarias  explicandas,  ut  ad 
voluntatem  contrahentium  perficiendam,  ut 
bonum  bene  quaerat,  et  appetat,  etc.  Si 
priore  modo  quis  contra  praeceptum  Dei  fa¬ 
ciat,  non  habet  Deum  auctorem  conjugii, 
quoad  essentiam  ipsius  conjugii,  proinde  ir¬ 
ritum,  et  illegitimum  est  conjugium.  Si  po¬ 
steriore  modo  contra  praeceptum  faciat,  non 
habet  Deum  auctorem  suae  voluntatis  in  con¬ 
jugio  suscipiendo,  neque  praemium,  sed  poe¬ 
nam  operis  meretur ;  tamen  Deum  habet  con¬ 
jugii  sui,  quod  pertinet  ad  ejus  essentiam, 
auctorem  et  conciliatorem. 

Ad  probationem  assumptionis  secundi  syl¬ 
logismi,  quae  ducebatur  ex  quarto  praecepto 
Decalogi,  quod  explicatur  a  Paulo  Colossens. 
iii,  respondeo,  praeceptum  illud  ad  mores 
informandos,  non  ad  sacramenta  ministran¬ 
da  pertinere.  Quare  obediendum  est  Patri 
per  omnia,  etiam  in  contrahendo  conjugio, 
si  juste,  et  secundum  Deum  praecipiat  :  et 
ideo  qui  id  non  facit,  peccat,  sed  non  conti¬ 
nuo  Matrimonium  est  irritum.  Nam  non  mi¬ 
nus  Episcopo,  et  Ecclesiae  obediendum  est 
per  omnia,  quam  patri  carnali ;  et  tamen  si 
quis  laicus  contra  Episcopi,  et  Ecclesiae  prae¬ 
ceptum  baptizet,  Baptismus  erit  ratus,  et 
verus,  sed  laicus  ille  baptizando  peccabit. 
Neque  solum  Matrimonium  ut  sacramentum, 
est  ratum,  sed  etiam  ut  civilis  contractus, 
licet  contra  praeceptum  Patris  contrahatur. 
Nam  filius,  ut  supra  exposuimus,  etsi  te¬ 


neatur  patris  directionem  sequi,  cum  de  sta¬ 
tu  vitae  suae  disponit ;  tamen  de  re  sua,  non 
de  aliena  disponit,  remque  suam,  non  alie¬ 
nam  donat  :  quare  dispositio  ac  donatio  rata 
et  firma  est,  quamvis  non  sine  peccato  trans¬ 
acta  sit. 

At  illa  testimonia,  quae  adversarius  produ¬ 
cebat,  ut  probaret  Scripturam  dare  Patri 
praecepta  de  filiabus  in  Matrimonio  collocan¬ 
dis,  nihil  opus  est  respondere,  cum  nos  mi¬ 
nime  negemus  ad  parentum  curam  et  pro¬ 
videntiam,  filiorum  conjugia  maxime  perti¬ 
nere. 

Ad  illud  autem,  quod  ex  cap.  22.  Exodi, 
et  xxii.  Deuteronomii  adfertur,  ad  proban¬ 
dum,  penes  patrem  esse,  conjugium  filia) 
ratum,  vel  irritum  facere.  Respondemus, 
non  agi  eo  loco  de  Matrimonio  jam  contra¬ 
cto,  sed  de  futuro,  causa  stupri  praecedentis. 
Non  enim  illa  conjunctio  viri  cum  puella, 
quae  inscio  patre  in  duobus  illis  capitibus 
facta  describitur,  copula  conjugalis  erat,  sed 
stuprum,  ut  Scriptura  loquitur.  Non  enim 
stuprator  uxorem  habere  voluit,  sed  libidi¬ 
nem  tantum  explere  :  quare  in  poenam  in¬ 
jungitur  ei,  ut  puellam  ducat  uxorem,  si 
eam  pater  dare  voluerit.  Itaque  uon  est 
exemplum  illud  conjugii  a  patre  irritati,  sed 
tantum  conjugii  futuri,  vel  non  futuri  pro 
arbitrio  patris,  a  quo  tamen  non  excluditur 
puella)  consensus.  Sed  quid  futurum  esset, 
si  pari  consensu  vir,  et  fcemina  inscio  patre 
Matrimonium  contraxissent,  Scriptura  non 
habet. 

Adde,  quod  si  in  illis  capitibus  Moses  lo¬ 
queretur  de  irritatione  Matrimonii  jam  con¬ 
tracti  inter  virginem  et  stupratorem  ejus,  es¬ 
set  hoc  exemplum  contra  Lutherum  et  Phi¬ 
lippum,  et  contra  ipsum  etiam  Kemnitium, 
qui  dicunt,  conjugium  filiorum  invitis  paren¬ 
tibus  dirimi  non  posse,  si  consummatum  sit. 
Quo  modo  enim  potuisset  pater  filiam  suam 
a  stupratore  illo  separare  (ut  Moses  aperte 
concedit)  si  stuprum  illud  consummati  con¬ 
jugii  fuisset? 

Ad  illud  de  irritatione  votorum,  quae  ha¬ 
betur  in  lib.  Numer.  cap.  xxx,  respondeo, 
legem  illam  de  filiabus  determinare,  qua) 
adhuc  non  pervenerunt  ad  pubertatem ;  ut 
ex  eo  perspicuum  est,  quod  Scriptura  in  eo 
capite  bis  repetit,  patrem  irritare  posse  vota 
filiae,  quae  in  domo  parentum  habitat,  et  ad¬ 
huc  est  in  aetate  puellari.  Cui  legi  divinae 
similis  est  lex  canonica,  quae  habetur  Ca¬ 
none  Puella  20.  quaest.  2.  in  ha)c  verba  : 

«  Puella  si  ante  duodecimum  aetatis  annumi 
sponte  sua  velamen  sibi  sacrum  assumpse¬ 
rit.  possunt  statim  parentes,  vel  tutores  id 
factum  irritum  facere,  si  voluerint.  Si  vero 
in  fortiori  fetate  adolescentula,  vel  adole¬ 
scens  servire  Deo  elegerit,  non  est  potestas 
parentibus  prohibendi.  »  Ratio  autem  legis 
tum  divinae,  tum  canonicae,  est,  quia  ante 
annos  pubertatis  non  habent  homines  ple¬ 
num  judicium  rationis,  ideoque  nec  sunt 
Domini  actuum  suorum  :  at  post  annos  pu¬ 
bertatis,  sui  juris  efficiuntur,  et  de  persona 
sua,  et  actibus  qui  naturaliter  liberi  sunt, 
pro  arbitrio  disponere  possunt. 

Ad  ultimum  de  mediis,  per  qua;  Deus  con¬ 
jungit  homines  in  Matrimonium,  respondeo* 
ad  hoc  ut  Matrimonium  sit  verum  et  ratum, 
non  requiri  alia  media,  praeter  conjugum 
liberum  consensum.  Ut  enim  alia  sacramen¬ 
ta  Deus  per  ministrum  dispensat  :  sic  etiam 
Matrimonium;  minister  autem  Matrimonii 
est  uterque  conjux,  ut  alibi  explicuimus.  Ut 
autem  conjugium  sit  Deo  gratum  et  ipsis 
conjugibus  utile,  media  a  Deo  instituta  sunt, 
parentum,  et  amicorum  consilia,  matura  de¬ 
liberatio,  Sacerdotis  benedictio,  et  alia  id 
genus;  quae  qui  spernit,  non  potest  certo 
pronuntiare  suum  conjugium  Deo  placere, 
aut  sibi  utile  futurum,  licet  eodem  tempore 
possit  non  ambigere,  quin  sit  verum  et  fir- 
mum,  atque  a  Deo  certissime  institutum. 

Tertia  objectio  Kemnitii  ducitur  simul  ex 
jure  naturali  et  civili.  Nam  quod  Matrimonia 
liliorum  invitis  parentibus  contracta,  irrita 
sint,  ex  jure  civili  probat,  ex  1.  Nuptiae,  ff. 
de  ritu  nuptiarum,  et  ex  1.  i.  et  n.  c.  de  nu¬ 
ptiis,  et  ex  Institut.  de  nuptiis  §.  justas  au¬ 
tem.  Quod  autem  irrita  sint  etiam  jure  natu¬ 
ra;,  probat  ex  lege  proxime  citata.  Nam  in  ea 
lege,  posteaquam  sancitum  est  requiri  in 
nuptiis  consensum  parentum,  subjunguntur 
luec  verba  :  «  Nam  hoc  fieri  debere,  et  civi¬ 
lis,  et  naturalis  ratio  suadet,  in  tantum  ut 
jussus  parentum  praecedere  debeat.  » 

Respondeo  ratio  naturalis  docet  nuptias 
non  debere  injussu  parentum  celebrari.  Et 
hoc  vere  asserit  eo  loco  Justinianus  :  siqui¬ 
dem  jure  natura;  filius  patri  subjicitur,  et  ab 
eo  regendus  esset,  a  quo  accepit  ut  esset  : 
tamen  jus  natura;  non  docet,  irritum  esse 
Matrimonium  si  injussu  parentum  fiat.  Lex 
autem  civilis  non  multum  refert,  quid  in  hac 
parte  statuerit  :  nam  ut  scribit  Lucius  Papa 
111.  cap.  Clerici,  de  Judiciis,  Imperator  ipse 
fatetur ;  non  dedignari  leges  sacros  Canones 


mitari ;  et  habemus  hanc  Imperatoris  con¬ 
fessionem  in  authent.  Ut  Clerici  apud  Epi¬ 
scopos,  §.  penultim.  Cum  igitur  sacri  cano¬ 
nes,  et  nuper  generale  Concilium  definierit, 
Matrimonium  invitis  parentibus  contractum, 
modo  non  sit  clandestinum  (hoc  enim  idem 
Concilium  irritavit)  ratum  esse,  non  possunt 
leges  contrarium  definire,  et  si  forte  defi¬ 
nierint,  abrogatae  judicanda;  sunt. 

Quarta  objectio  ex  jure  canonico  plures 
canones  continet,  ad  quorum  singulos  re¬ 
spondebimus.  Primus  est  Evaristi  in  epistola 
decretali, qui  sic  loquitur  :  «Aliter  legitimum 
non  sit  confugium,  nisi  ab  his  qui  super  ip¬ 
sam  fceminam  dominationem  habere  viden¬ 
tur,  et  a  quibus  custoditur  uxor  petatur,  et 
a  parentibus,  et  propinquis  sponsetur.  » 

Respondeo  :  decretum  Evaristi,  quod  est 
etiam  in  corpus  juris  canonici  relatum,  can. 
Aliter  xxx.  quaest.  5.  multas  conditiones  re¬ 
quirit,  ut  Matrimonia  censeantur  legitima, 
quarum  conditionum  nonnulla;  adversariis 
nullo  modo  placere  possunt.  Quare  hoc  de¬ 
cretum  non  minus  cum  adversariis,  quam 
nobiscum  pugnat;  requirit  enim  inter  caete- 
ra,  ut  uxor  cum  precibus,  et  oblationibus 
(id  est,  cum  sacrificio  Missae)  a  Sacerdote 
benedicatur  :  item  ut  conjuges  biduo,  vel 
triduo  orationibus  vacent,  et  castitatem  cu¬ 
stodiant.  Quae  conditiones  si  necessariae  sunt, 
ut  conjugia  legitima  sint,  nulla  erunt  inter 
Lutheranos  legitima  conjugia  :  neque  enim 
oblationem  Deo  pro  nupturis  offerunt,  ne¬ 
que  biduo ,  vel  triduo  continentiam  ser¬ 
vant. 

Praeterea  multae  ex  illis  conditionibus,  ita 
sunt  extrinsecae  et  accidentariae,  ut  stultum 
sit  credere,  sine  illis  conjugium  irritum 
esse ;  quales  sunt,  ut  uxorem  paranymphi 
custodiant,  ut  propinqui  comitentur,  ut  ea 
legitime  dotetur,  et  solemniter  accipiatur  etc. 
Quare  cogimur  dicere,  Evaristum  non  vo¬ 
luisse  significare,  eas  omnes  conditiones  esse 
necessarias,  ita  ut  si  una  vel  altera  desit,  ir¬ 
ritum  sit  Matrimonium  :  sed  ita  legitimum 
esse  conjugium,  si  illa  omnia  adsint,  ut  e 
contrario  si  nulla  earum  adsit,  et  conjugium 
occulte  sine  testibus,  et  sine  ulla  celebritate 
contrahatur,  legitimum  haberi  non  possit ; 
non  quidem  in  conscientia,  sed  in  foro  ex¬ 
terno,  et  apud  Ecclesiam,  quae  non  judicat 
de  occultis. 

Secundus  canon  desumptus  est  ex  lib.  i. 
de  Abraham  S.  Ambrosii,  et  habetur  apud 
Gratianum  can.  Honorantur  32.  quaist.  2. 

Sed  nihil  in  eo  canone  contra  sententiam 
nostram  habetur  :  solum  enim  Ambrosius 
hortatur  puellas,  ut  ad  exemplum  Rebeccae, 
permittant  parentibus  judicium  de  nuptiis 
suis.  Si  autem  secus  fiat,  sintne  legitimae 
nuptiae  an  non,  Ambrosius  eo  loco  nihil  de¬ 
finit. 

Tertius  canon  est  Concilii  IV.  Garthagi- 
nensis  apud  Gratianum  30.  quaest.  3.  ean. 
sponsus.  Sed  neque  iste  canon  quidquam  ha¬ 
bet  cui  respondendum  sit.  Jubet  enim  canon, 
ut  cum  sponsus  et  sponsa  benedicendi  sunt 
a  Sacerdote,  offerantur  Ecclesiae  a  parenti¬ 
bus,  et  paranymphis ;  quod  quidem  facien¬ 
dum  esse  nos  minime  negamus.  Sed  non  in¬ 
de  sequitur,  conjugium  esse  irritum,  si  ista 
non  fiant,  quia  dubium  non  est,  ista  ad  so- 
lemnitatem,  non  ad  essentiam  conjugii  per¬ 
tinere. 

Quartus  canon,  qui  Leoni  tribuitur,  est 
apud  Gratianum,  can.  Qualis  30.  quaest.  3. 
Ubi  non  solum  nihil  est  contra  Catholicam 
sententiam,  cum  solum  describat  ille  canon 
ritum  nuptiarum,  non  autem  definiat,  irritum 
esse  conjugium,  si  ritus  illi  non  serventur  : 
sed  est  aliquid  expresse  contra  adversarios. 
Sic  enim  concluditur  ille  canon  :  «  Si  forni¬ 
cata  fuerit  uxor,  dimittenda  est,  sed  illa  vi¬ 
vente,  altera  non  ducenda,  quia  adulteri  reg¬ 
num  Dei  non  possidebunt.  »  Hanc  senten¬ 
tiam  admittere  deberet  Kemnitius,  si  canones 
veneratur. 

Quintus  canon  est  Concilii  Toletani  III. 
apud  Gratianum,  can.  IIoc  sanctum  32. 
quaest.  2.  ubi  hoc  solum  legimus,  ut  nulla 
virgo  extra  voluntatem  parentum,  vel  suam 
cogatur  maritum  accipere.  Quod  quidem  si 
recte  inspiciatur,  aliquid  habet  contra  Lu- 
theranos,  contra  Catholicos  prorsus  nihil  : 
pugnat  enim  Concilium  adversus  eos,  qui 
virgines  a  propositio  continentiae  impedire, 
atque  eis  maritos  obtrudere  nitebantur, 
quod  sane  Luthcrani  frequenter  faciunt. 
Statuit  igitur  Concilium,  ut  non  cogatur  vir¬ 
go  virum  accipere,  nisi  quem  ipsa  elegerit, 
aut  certe  pator  ejus,  ipsa  consentiente  :  sed 
numquid  hinc  sequitur,  ut  si  patre  inscio 
virum  duxerit,  irritum  sit  conjugium. 

Sextus  canon  est  Nicolai  Papa),  et  habetur 
can.  Nostrates  30.  quaest.  3.  ubi  inter  alios 
ritus  nuptiarum  ponitur,  ut  fiant  de  consensu 
parentum.  Sed  nihil  inde  sequitur.  Enume¬ 
rat  enim  Nicolaus  varios  nuptiarum  ritus,  et 
in  fine  canonis  adjungit,  non  esse  peccatum, 
si  non  omnes  serventur  :  ex  quo  intelligi- 


mus,  non  omnes  esse  essentiales,  neque  de¬ 
clarat  ipse  eo  loco,  qui  sint  essentiales,  qui 
vero  accidentarii. 

Septimus  canon  est  Concilii  Aurelianensis 
apud  Gratianum  30.  qusest.  1.  can.  De  rapto¬ 
ribus,  ubi  legimus  puellam  raptam  redden¬ 
dam  esse  patri,  etiamsi  raptori  ipsa  consen¬ 
serit. 

Octavus  est  Gregorii,  vel  potius  Gratiani 
ipsius,  eadem  causa 36.  quaest.  2.  can.  Apud, 
ubi  dicitur  :  «  Cum  rapta  patri  fuerit  resti¬ 
tuta,  si  voluntas  parentis  utriusque  in  unum 
convenerit,  non  prohibentur  invicem  copu¬ 
lari.  » 

•  Respondeo  :  aliud  est  raptus,  aliud  conju¬ 
gium  invito  patre  celebratum  :  raptus  enim 
ad  eam  pertinet,  quae  nondum  est  propria 
uxor ,  neque  sponsa.  Qui  enim  violenter 
sponsam  suam  patri  ejusdem  sponsae  aufert, 
non  dicitur  raptor ;  quia  rem  suam,  non 
alienam  capit,  ut  patet  ex  Gelasio,  cap.  Lex 
illa  36.  quaest.  1.  Recte  igitur  volunt  Cano¬ 
nes  raptam  puellam,  etiamsi  ipsa  consenserit 
rapi,  reddendam  esse  patri ;  quia  qui  rapuit, 
injuriam  fecit  patri,  violenter  ejus  filiam  ab¬ 
ducendo,  licet  injuriam  puqllaj  non  fecerit. 
Sed  si  puella  rapta  juxta  decretum  Triden- 
tini  Concilii  sess.  24.  cap.  6.  extra  raptoris 
potestatem  constituta,  et  in  loco  tuto,  libero 
consensu  cum  raptore  conjugium  contrahe¬ 
ret,  Matrimonium  esset  ratum,  nec  posset  a 
patre  irritari.  Raptus  enim  est  impedimen¬ 
tum  impediens  contrahendum  conjugium, 
sed  non  dirimens  contractum,  ut  docent 
Theologi,  et  in  iis  S.  Thomas  2.  2.  quaest. 
134.  art.  7.  ad  3.  ubi  ostendit  Concilium 
Meldense,  quod  contrarium  statuerat,  esse 
abrogatum. 

CAPUT  XXI. 

De  impedimentis,  quae  inhabilem  simpliciter 

faciunt  contrahentem,  id  est,  de  Voto  et  Li- 

gamine. 

Diximus  de  impedimentis,  quae  sumuntur 
ex  parte  consensus.  Nunc  de  iis  dicendum 
est,  qu;e  sumuntur  ex  parte  personarum 
contrahentium.  Et  primum  de  illis,  quae 
simpliciter  inhabilem  reddunt;  deinde  de 
aliis. 

Impedimenta,  quae  simpliciter  reddunt  in¬ 
habilem  personam,  quatuor  sunt  (ut  supra 
diximus)  :  impotentia  coeundi,  votum  so- 

lemne  monachorum,  ordo  sacer,  et  ligamen 
cum  uxore  jam  ducta.  Et  quibus  primum  et 
ultimum,  extra  controversiam  sunt:  tametsi 
Luthciais  de  ligamine  ex  sponsalibus  orto 
novum  errorem  excogitaverit,  quem  paulo 
post  obiter  refutabimus.  Duo  media  ad  unum 
revocari  possunt,  nimirum  ad  votum  solem- 
ne  :  siquidem  ordo  sacer  ideo  censetur  im¬ 
pedimentum,  quia  ex  decreto  Ecclesia)  an¬ 
nexum  habet  votum  solemne  castitatis. 

Quaestio  igitur  solum  superest  ;  utrum  so¬ 
lemne  votum  continentia)  sit  impedimentum 
dirimens  matrimonium.  Et  quidem  Luthe- 
rus  in  lib.  de  captivitate  Babylonica  cap.  de 
Matrimonio,  admisit,  votum  continentia)  esse 
impedimentum  legitimum  :  sed  in  aliis  libris 
postea  scriptis  ,  semper  negavit,  et  rcipsa, 
ducta  uxore  sanctimoniali,  sententiam  suam 
declaravit.  Quod  idem  omnes  ejus  discipuli, 
et  verbis,  et  factis  docent. 

.Apud  Catholicos  nunquam  dubium  fuit, 
quin  votum  continentia)  semplex,  sit  impe¬ 
dimentum  impediens  contrahendum ,  non 
tamen  dirimens  contractum  :  votum  autem 
solemne  sit  impedimentum  impediens  con¬ 
trahendum,  et  dirimens  contractum  quod 
ultimum  sub  anathemate  definitum  est  in 
Concilio  Tridentino,  sess.  24.  can.  9. 

Quare  tria  probanda  sunt.  Primo  votum 
simplex  castitatis  esse  impedimentum  impe- 
diensmatrimonium  contrahendum.  Secundos 
votum  simplex  castitatis,  non  esse  impedi¬ 
mentum  dirimens  contractum.  Tertio,  votum 
solemne  castitatis,  esse  impedimentum,  et 
impediens  et  dirimens. 

Sit  igitur  prima  propositio  :  «  Votum  sim¬ 
plex  impedit  Matrimonium  contrahendum.  » 
Ilsec  facile  probari  potest  ex  fundamento  fa¬ 
cto  in  n.  lib.  de  Monachis,  ubi  ostendimus  ex 
Scripturis,  Conciliis,  Patribus,  et  ex  ipsa  ra- 
tione  votum  perpetuae  continentia)  esse  licitum 
sanctum,  et  Deo  gratissimum.  Inde  enim  ra¬ 
tiocinari  possumus  ad  id,  quod  est  hujus 
loci  :  Votum  perpetua)  continentiae  est  lici¬ 
tum,  erge  servandum  est ;  cum  Scriptura  di¬ 
cat  :  Si  quid  vovisti  Deo,  ne  moreris  reddere  (I), 
Ecclesiast.  v,  et  Deuteron.  xxm.  At  reddi 
non  potest  votum  continentia)  ab  eo  qui 
uxorem  ducit,  cum  teneatur  illi  petenti  debi¬ 
tum  redere  :  non  igitur  licet  iis,  qui  votum 
ejusmodi  habent,  Matrimonio  jungi. 

Pra)terea,  I.  Timoth.  v.  B.  Paulus  de  vi¬ 
duis,  qua)  continentiam  voverant,  ita  pronun¬ 


tiat  :  Cum  luxuriatae  fuerint  in  Christo,  nube¬ 
re  volunt ,  habentes  damnationem ,  quia  pri¬ 
mam  fidem  irritam  fecerunt  (2).  Ubi  Aposto¬ 
lus  non  damnat  viduas  illas,  quia  posteaquam 
luxuriata)  fuerant,  nubere  voluerunt :  id  enim 
laudandum  erat,  non  vituperandum  :  sed 
quia  nubere  volentes,  primam  fidem,  Deo 
videlicet  datam  de  servanda  continentia,  irri¬ 
tam  faciebant,  et  hoc  modo  hunc  locum  ni- 
tellexerunt  omnes  interpretes  Gra)ci,  et  Lati¬ 
ni,  et  praeterea  Concil.  Carthaginiense  IV. 
can.  104.  et  Toletanum  IV.  can.  55.  Item 
Tertullianus  in  lib.  de  Monogamia.  Basilius 
in  lib.  de  virginitate.  Epiphanius  hanes.  48. 
Hieronymus  lib.  i.  in  Jovinianum.  Innocen¬ 
tius  I.  epistola  2.  cap.  13.  Augustinus  lib. 
de  bono  viduitatis  cap.  8.  et  9.  Gelasius 
epistola  1,  cap.  23.  Fulgentius  epist.  1. 

Secunda  propositio  :  «  Votum  simplex  non 
dirimit  matrimonium  post  ipsum  votum  con¬ 
tractum.»  Hanc  adversarii  non  negant:  et  eam- 
dem  ex  professo  docet  Augustinus  in  lib.  de 
bono  viduitatis  cap.  9.  et  10.  eamdem  inveni¬ 
mus  in  jure  declaratam  ab  Alexandro  III. 
Ccelestino  III.  etBonifacio  VIII.  cap.  Consu¬ 
luit,  qui  clerici,  vel  voventes,  et  cap.  Ilursus, 
eodem,  et  cap.  unico,  de  Voto  in  VI.  Et  ra¬ 
tio  declarationi  huic  apertissima  suffragatur. 
Promissio  enim  qualis  est  votum  simplex, 
obligat  quidem  in  conscientia,  tamen  non 
transfert  dominium  rei  promissae  ab  eo,  qui 
promisit,  in  eum  qui  promissa  est :  et  ideo  si 
is,  qui  promisit,  sententiam  mutet,  et  rem 
alteri  re  ipsa  donet,  ille  quidem  peccat,  ta¬ 
men  donatio  vim  suam  habet,  nisi  tale  sit 
vot  m  simplex  quod  hominem  in  statu  reli¬ 
gioso  constituat,  de  quo  voto  hoc  loco  non 
agitur. 

Et  hinc  refellitur  alius  error  Lutheri,  qui 
in  lib.  de  Captiv.  Babylon,  cap.  de  Matri¬ 
monio  ,  disputans  impedimento  ligaminis, 
admittit  quidem  cum  Catholicis,  ligamen 
cum  uxore  jam  ducta  esse  impedimentum 
dirimens  omnia  alia  Matrimonia,  sed  addit 
contra  omnes  Theologos  debere  etiam  liga¬ 
men  sponsaliorum  derimere  sequens  Matri¬ 
monium  :  «  Hic,  inquit,  concludunt,  si  post¬ 
eriorem  quis  cognoverit  ,  prioris  cessare 
sponsalia:  quod  plane  non  cupio.  Et  ego 
arbitror  eum  esse  jam  non  sui  juris,  qui  uni 
sese  addixerit,  ac  per  hoc  prohibente  jure 
divino  etc. 

Sed  error  iste  lutheri  damnatus  jamdu- 

dum  fuit,  cap.  De  illis,  et  cap.  Si  inter  virum, 
et  cap.  adolescens,  de  sponsalibus,  et  Matri¬ 
monio,  et  cap.  1.  de  sponsa  duorum,  quod 
caput  S.  Augustino  tribuitur  :  et  ratio  eadem 
est,  quia  per  sponsalia  non  fit  donatio,  sed 
promissio. 

Neque  argumenta  Lutheri  concludunt  pri¬ 
mo  sic  objicit :  :  «  Nemo  potest  dare  quod 
non  habet.  Qui  sponsalia  cum  una  contraxit, 
non  est  amplius  sui  juris ;  ergo  non  potest 
se  ipse  alteri  dare :  ergo  secundum  conjugium 
irritum  judicandum  est.  »  Respondeo,  nega¬ 
tur  assumptio.  Nam  qui  sponsalia  cum  una 
contraxit,  adhuc  est  sui  juris,  cum  se  nulli 
donaverit,  licet  donaturum  promiserit.  Quare 
si  relicta  sponsa  cum  alia  contrahat  per  ver¬ 
ba  de  praesenti,  Matrimonium  tenet,  sed  pec¬ 
cavit,  qui  fidem  fregit. 

Secundo  objicit :  «  Deus  prohibet  ne  quis 
in  negotio  fratrem  suum  circumveniat,  quod 
servandum  est  ultra,  et  supra  omnes  humanas 
traditiones.  »  Respondeo,  verum  est  quod 
assumitur  :  sed  quorsum  tendit?  Fatemur 
enim  peccare  eum,  qui  fratrem  suum  circum¬ 
venit,  fidem  ei  datam  non  servans,  sed  non 
ideo  irritum  erit  Matrimonium  cum  eo  pec¬ 
cato  contractum.  Nam  is  etiam-,  qui  uxorem 
alicui  divitem,  autmobilem,  aut  bene  mora¬ 
tam  promittit,  si  ea  talis  non  sit,  illum  sine 
dubio  circumvenit,  graviterque  in  proximum 
suum  peccavit :  neque  tamen  Matrimonium 
irritum  erit  ,  si  per  verba  de  prresenti  con¬ 
tractum  fuerit. 

Objicit  tertio  :  «  Si  votum  religionis  facit 
alienum,  cur  non  etiam  fides  data,  et  acce¬ 
pta;  cum  h®c  sit  praecepti,  et  fructus  spiritus, 
Gal.  v.  illud  autem  arbitrii  humani?»  Re¬ 
sponde  si  comparemus,  fidem  dare  spons®, 
cum  eo  quod  est  vovere,  utrumque  est  arbi¬ 
trii  humani  :  neque  enim  cogitur  quisquam 
jure  divino  hoc  aut  istud  vovere,  aut  uxorem 
istam,  vel  illam  ducere.  Si  conferamus  autem 
id,  quod  est  servare  fidem  spons®,  cum  eo, 
quod  est  implere  votum  Deo  factum;  utrum¬ 
que  est  pr®cepti,  et  fructus  spiritus  :  siqui¬ 
dem  implere  votum,  est  fidem  servare  Deo. 
Neque  Apostolus  inter  fructus  Spiritus  san¬ 
cti  numerat,  servare  fidem  homini,  et  non 
servare  fidem  Deo  :  quare  Lutherus  graviter 
errat,  cum  vota  arbitrii  humani,  sponsalia 
autem  juris  divini  esse  docet.  Cur  autem  vota 
religionis  solemnia  Matrimonium  dirimant, 
paulo  post  explicabimus. 

Objicit  quarto  :  «  Licet  uxori  virum  suum 
repetere,  voto  religionis  facto  non  obstante  ; 


cur  ergo  non  liceat  spons®  sponsum  suum 
repetere,  etiam  secuta  copula  cum  altera  ?  » 
Respondeo  ;  magnum  est  discrimen  inter 
uxorem  et  sponsam,  cum  illa  jam  habeat,  et 
possideat  ut  rem  suam,  corpus  viri  sui,  ut 
Apostolus  docet,  I  Cor.  vii.  ista  autem  non¬ 
dum  habeat,  nec  possideat  viri  corpus,  nisi 
in  spe  et  promissione.  Sed  de  his  satis. 

Tertia  propositio.  «  Votum  solemne  diri¬ 
mit  matrimonium  post  ipsum  votum  cele¬ 
bratum.  »  Probatur  auctoritate  et  ratione. 
Ac  primo  est  auctoritas  veterum  Concilio¬ 
rum. 

Toletanum  I.  celebratum  circa  annum  Do¬ 
mini  400.  can.  16.  statuit,  devotam  foeminam 
si  forte  nupserit,  non  posse  recipi  ad  Eccle¬ 
siam  nisi  vivente  illo,  cui  se  conjunxerat, 
caste  vivat,  aut  nonnisi  post  mortem  ejus. 
Ex  quo  intelligimus  nuptias  illas  non  fuisse 
habitas  veras  nuptias,  quia  post  monasticam 
professionem  contract®  fuerant :  alioqui  enim 
si  ver®  nupti®  fuissent,  cur  illam  continere 
oportuisset  ab  illo  ipso,  qui  in  maritum  fue¬ 
rat  acceptus  ? 

Chalcedonense  Concilium  generale,  ante  an¬ 
nos  1100.  celebratum  can.  16  :  «Virginem,  in¬ 
quit,  qu®  se  Domino  consecravit,  similiter 
et  Monachum  non  licere  nuptialia  jura  con¬ 
trahere  :  quod  si  hoc  inventi  fuerint  perpe¬ 
trantes,  excommunicentur.  » 

Neque  responderi  potest,  Concilium  pro¬ 
hibere  nuptias  celebrandas,  sed  non  judicare 
irritas  celebratas.  Nam  in  primis  Concilium 
Triburiense  canone  23.  hunc  ipsum  canonem 
Concilii  Chalcedonensis  allegavit,  ut  proba¬ 
ret  non  esse  verum  Matrimonium,  quod  post 
solemnia  vota  contrahitur.  Deinde,  nunquam 
fuit  dubium  inter  Christianos,  an  peccarent 
qui  votum  continenti®  Deo  non  redderent ; 
sed  non  defuerunt,  qui  dubitarent,  an  Matri¬ 
monia  essent  vera  et  rata,  qu®  ab  ipsis  con¬ 
trahuntur,  qui  continentiam  voverant.  Quare 
Concilium  declarare  voluit  id  quod  dubium 
erat,  atque  asseruit  non  esse  legitima  Matri¬ 
monia  post  solemne  votum,  quale  est  Mona¬ 
chorum,  et  sanctimonialium. 

Concilium  Forojuliense  ante  annos  1300. 
can.  11.  de  sacris  virginibns  :  «  Si  publice, 
inquit,  nupserint,  dignis  quidem  mundano 
judicio  corporalibus  coercit®  vindictis  segre¬ 
gentur  ab  invicem,  et  agant  cunctis  diebus 
vitae  su®  poenitentiam.  » 

Concilium  Toletanum  VIII,  ante  annos  900, 
canone  6.  subdiaconos,  si  uxores  duxerint, 
in  monasteriis  includi  jubet. 

Toletanum  IV,  ante  annos  930,  can.  51  : 
k  Nonnulli,  inquit,  monachorum  egredientes 
a  monasterio,  non  solum  ad  saeculum  rever¬ 
tuntur,  sed  etiam  uxores  accipiunt.  Igitur 
revocati  in  eodem  monasterio,  unde  exierant 
poenitentiae  deputentur.  » 

Turonicum  II,  ante  annos  1000,  can.  16  : 
«  Si  qui,  inquit,  in  monasterio  conversi  sunt, 
nullatenus  exinde  habeant  licentiam  evagan¬ 
di  ;  nec  (quod  absit)  ullus  eorum  conjugem 
ducere  possit;  et  si  uxorem  duxerit,  excom¬ 
municetur,  et  de  uxoris  malae  societatis  con- 
v  sortio,  etiam  judicis  auxilio  separetur.  »  i 

Triburicnse  Concilium,  ante  annos  cir¬ 
citer  700,  can.  23,  aperte  jubet  separari  cos, 
qui  post  votum  solemne  Matrimonio  conjun¬ 
guntur. 

Secundo  est  auctoritas  Pontificum  veterum, 
ac  Sanctissimorum.  Siricius  in  epistola  i. 
cap.  vi.  monachos  et  sanctimoniales,  si  ma¬ 
trimonia  contrahere  praesumant,  jubet  non 
solum  excommunicari ,  sed  etiam  in  ergastu¬ 
li8  usque  ad  finem  vitae  poenitentiam  agere. 

Innocentius  I.  in  epist.  2,  cap.  xn  et  xni, 
distinguit  aperte  inter  votum  solemne,  et 
simplex.  Nam  c.  2.  dicit,  eam,  quae  velum 
sacrum  acceperat,  ac  proinde  solemne  votum 
emiserat  continentia?,  si  forte  nupserit,  non 
posse  admitti  ad  poenitentiam,  donec  vixe¬ 
rit  is,  cui  se  conjunxit :  quemadmodum  cum 
illa  agitur,  qua;  vivente  viro  alteri  jungitur  ; 
cap.  xm,  dicit,  eam,  qiuc  promiserat  conti¬ 
nentiam  perpetuam,  sed  velum  sacrum  non¬ 
dum  acceperat,  id  est,  qua?  votum  simplex, 
non  solemne  emiserat,  si  postea  nupserit,  ad 
poenitentiam  admitti  posse. 

Gelasius  I.  in  epist.  1.  cap.  xxii  et  xxm. 
similem  distinctionem  habet,  ac  discrimen 
magnum  agnoscit  inter  nuptias  virginum 
professarum,  quarum  est  solemne  votum  ;  et 
nuptias  viduarum,  qua;  votum habenlsimplex. 
Nam  virginum  sacrarum  nuptias  vocat  in¬ 
cesta  foedera,  et  excommnnicari  eas  jubet; 
incesta  autem  foedera illigetimum  conjugium 
sonant.  X  iduas  autem  illas  dicit  olebere  Deo 
per  poenitentiam  satisfacere  :  sed  nec  vocat 
carum  nuptias  incesta  foedera,  neque  eas 
jubet  excommunicari. 

Grcgorius  I.  lib.  I.  epist.  40.  ad  Anthe- 
mium,  scribit,  monachos,  qui  uxores  duxe¬ 
rint,  separandos  a  conjugibus  esso,  atque  ad 
monasteria  remittendos. 

In  camdem  sententiam  exstant  multa  res¬ 
ponsa  Alexandri  III.  Ccclestini  III.  et  In- 
Toh.  V. 


nocentii  III.  in  tit.  Qui  clerici,  vel  vo¬ 
ventes. 

Tertio  est  auctoritas  sanctorum  Patrum. 
Cyprianus  lib.  I.  epist.  H.  ad  Pomponium 
scribit,  virgines  sacras,  qua;  cum  viris  dor¬ 
mierant,  adulteras  Christi  esse,  et  a  viris 
illis  omnino  separandas,  ct  conjunctionem 
illam  incestam  appellat.  Et  quamvis  ii,  cum 
quibus  illa;  dormierant,  non  se  maritos  earum 
dicebant ;  tamen  idem  judicium  de  illis  Cy¬ 
prianus  fecisset,  si  se  maritos  earum  profite¬ 
ri  voluissent.  Nam  illas  adulteras  Christi  vo¬ 
cat,  quia  fidem  Christo  non  servant  ;  fidem 
autem  non  servant,  si  alteri  se  jungant,  sive 
eum  maritum,  sive  alio  nomine  appellent.  Et 
incestam  conjunctionem  viri  cum  sacra  vir¬ 
gine  Cyprianus  vocat,  propter  relationem  ad 
Christum,  qui  frater  noster  fieri  voluit :  qua; 
relatio  non  minus  inveniretur  in  ea  conjun¬ 
ctione  ;  qua;  cum  viro  fieret  sub  nomine  con¬ 
jugis,  quam  in  ea,  qua;  fieret  sine  tali  nomine. 
Unde  quod  in  eadem  epist.  Cyprianus  dicit, 
eas  virgines  admonendas  esse,  ut  si  perse¬ 
verare  nolint,  aut  non  possint,  aperte  nu¬ 
bant,  intelligendum  est  de  illis,  qua;  non¬ 
dum  voverunt.  Alioqui  cum  Cyprianus  sub 
disjunctione  dicat,  ut  nubant,  si  perseverare 
nolint,  aut  non  possint,  permitteret  illis,  ut 
nuberent  post  votum,  etiamsi  possint  conti¬ 
nere,  modo  tantuifi  nolint,  quod  est  absur¬ 
dissimum,  ct  ne  ab  ipsis  quidem  Lutheranis 
concedendum. 

Basilius  in  lib.  de  virginitate,  parum  ultra 
medium  :  «  Cum,  inquit,  virginitatem  Domi¬ 
no  professa;  sint,  carnali  postmodum  volun¬ 
tate  male  blanda  dclinita;,  ac  devicta;,  stupri 
scelus  honesto  conjugii  nomine  obtegere  cu¬ 
piunt,  non  ignorant  hujusmodi ,  quamvis 
ignorantiam  simulent ;  qua;  sponsi  dextram, 
et  foedera  praevaricata  sit,  eam  nec  illius  ul¬ 
tra  esse  sponsam,  quem  dereliquit ;  neque 
ejus  uxorem  per  ullas  leges  dici  posse,  cui 
se,  deserto  sponso,  libidine  incitata  conjun¬ 
xit.  »  Et  infra  copiose  hoc  idem  ostendit, 
nunquam  illam  dici  posse  uxorem  viri  mor¬ 
talis,  sed  semper  Christi,  viri  immortalis 
adulteram. 

Ambrosius  in  lib.  ad  virginem  lapsam  cap. 
v  :  «  Qua;  se  spopondit  Christo,  ct  sacrum 
velamen  accepit,  jam  nupsit»  ;  jam  immor¬ 
tali  juncta  est  viro,  ct  jam  si  voluerit  nube¬ 
re  communi  lege  conjugii,  adulterium  perpe¬ 
trat. 

Joan.  Chrvsostomus  in  epist.  6.  ad  Tl:c- 

odorum  :  «  Honorabiles,  inquit,  nuptiae,  sed 
te  jam  servare  non  convenit  privilegia  nu¬ 
ptiarum  :  quamvis  frequenter  hoc  ipsum  nu¬ 
ptias  voces,  ego  tamen  adulterio  illud  pejus 
existimo.  » 

Hieronymus  lib.  i.  in  Joviannum:  «Certe 
confiteris,  inquit,  non  posse  esse  Episcopum, 
qui  in  episcopatu  filios  faciat  :  alioqui  si  de¬ 
prehensus  fuerit,  non  quasi  vir  tenebitur , 
sed  quasi  adulter  damnabitur.  » 

Neque  obstat,  quod  quidam  objiciunt  de 
S.  Malcho,  qui  teste  S.  Hieronymo  in  ejus 
vita,  posteaquam  multos  annos  monachus 
fuerat,  uxorem  duxit,  et  cum  ea  usque  ad 
finem  vitae  permansit.  Nam  conjugium  nul¬ 
lum  fuit  inter  Malchum,  et  eam  foeminam, 
quam,  coactus,  se  ducere  tinxit  in  uxorem :  si¬ 
quidem  illa  virum  alterum  habuit  viventem, 
ut  idem  Hieronymus  refert,  quando  a  domi¬ 
no  suo  nubere  Malcho  copellcbatur.  Itaque 
societas  quaedam  spiritualis  et  sancta  inter 
eos  fuit,  sub  nomine  nuptiarum. 

Nunc  ut  ratione  ducta  ex  verbo  Dei,  pro¬ 
bemus,  votum  solemne  esse  impedimentum 
dirimens  Matrimonium,  praemittendum  ne¬ 
cessario  est ,  quaestionem  esse  inter  Catholi¬ 
cos,  quo  jure  votum  solemne  dirimat  Matri¬ 
monium,  quod  post  ejusmodi  votum  cele¬ 
bratur,  naturali  ne,  ac-  divino,  an  solum 
ecclesiastico,  ac  positivo. 

Et  quidem  multi,  iique  gravissimi  Theolo¬ 
gi,  S.  Thomas,  S.  Bonaventura,  Albertus, 
Richardus,  Durandus,  et  Dominicus  a  Soto 
in  4.  dist.  38.  contendunt,  votum  solemne 
jure  divino,  ac  naturali  dirimere  Matrimo¬ 
nium.  Quorum  haec  est  potissima  ratio,  quia 
votum  solemne  non  est  simplex  promissio 
Deo  facta,  ut  est  votum,  quod  dicitur  sim¬ 
plex,  sed  est  traditio  de  praesenti  sui  ipsius 
in  perpetuum  Christi  obsequium ;  et  ea  tra¬ 
ditio  a  Christo  per  Ministros  suos  acceptata, 
ac  probata  est.  Quare  differt  votum  solemne 
a  simplici,  ut  conjugium  de  praesenti  con¬ 
tractum  a  sponsalibus  de  futuro.  Sed  jure 
divino  ac  naturali,  nemo  potest  alteri  dare 
quod  suum  non  est,  et  si  dederit,  irrita  est 
donatio  :  igitur  jure  naturali,  et  divino  irri¬ 
tum  est  conjugium  post  votum  solemne. 

Et  quidem  si  ex  Scripturis,  aut  evidenti 
aliqua  ratione  demonstrari  posset,  votum 
solemne  differre  a  simplici,  quod  in  illo  sit 
donatio  de  praesenti ,  in  isto  vero  promissio 
tantum  de  futuro,  non  opoi’teret  aliam  quae- 


rere  rationem.  Tamen  quia  principium  iliuil 
multi  negant,  ut  Scotus,  et  Paludanus  in  4. 
distinet.  38.  et  Cajetanus  in  2.  2.  quaest.  88. 
art.  7.  et  omnes  interpretes  juris  canonici, 
ut  Panormitanus  testatur  in  cap.  ItursHS, 
qui  clerici,  vel  voventes,  et  contra  potius 
existimant ,  solo  Ecclesiae  decreto  factum 
esse,  ut  votum  solemne  dirimat  Matrimo¬ 
nium  :  ideo  probandum  superest,  Ecclesiam 
potuisse  hoc  impedimentum  Matrimonii  con¬ 
stituere. 

Sed  hoc  facile  probatur.  Primum  ex  eo 
ipso  quod  fecit,  Ecclesia  enim  ab  antiquissi^ 
mis  temporibus,  ut  ex  testimoniis  citatis 
perspicuum  est,  tum  in  Conciliis,  tum  per 
summos  Pontifices  hoc  statuit.  Fortasse  etiam 
hoc  de  Apostolica  traditione  descendit.  Nara 
Cyprianus,  Basilius  et  Ambrosius,  qui  hoc 
impedimentum  agnoscunt,  ante  ea  Concilia, 
eosque  Pontifices  vixerunt,  a  quibus  hoc  de¬ 
cretum  factum  videtur  :  et  ideo  Concilia  et 
Pontifices  non  tam  novi  aliquid  statuisse, 
quam  vetus  decretum  innovasse,  aut  decla¬ 
rasse  censendi  sunt.  Quod  autem  Ecclesia 
antiqua,  quam  veram  fuisse  Christi  Eccle¬ 
siam  haeretici  negare  non  possunt,  fecit,  ct 
saepius  repetivit,  stultum,  atque  impium  est 
dicere,  non  esse  jure  factum. 

Deinde  probatur,  quia  illegitimas  facere 
personas  ad  Matrimonium,  non  est  mutare 
sacramenti  essentiam,  ut  supra  diximus,  sed 
ratum  vel  irritum  facere  contractum  huma¬ 
num,  qui  in  sacramento  Matrimonii  praere- 
quiritur.  Non  enim  Christus  declaravit,  quis 
contractus  humanus  sit  habendus  legitimus, 
quis  illegitimus,  sed  ea  declaratione  preesup- 
posita,  voluit  contractum  humanum  legiti¬ 
mum  inter  virum,  et  foeminam  sacramentum 
esse. 

Posse  autem  Ecclesiam  ejusmodi  contra¬ 
ctus  legitimos  vel  illegitimos  decreto  suo 
reddere,  personas  habiles  vel  inhabiles  effi¬ 
ciendo,  probatur.  Nam  in  primis  huc  perti¬ 
nent  omnia  illa  Scripturae  loca,  ex  quibus 
discimus,  curam  Ecclesiae  gubernandae  Apo¬ 
stolis,  ct  eorum  successoribus  esse  commis¬ 
sam,  Luqae  x  :  Qui  vos  audit ,  me  audit; 
Matth.  xvi :  Tibi  dabo  claves  regni  coelorum  ; 
Joannis  ultim.  :  Pasce  oves  meas  (1).  Nam  ad 
eum,  qui  jure  praeest,  pertinet  leges  condere 
de  actibus  humanis,  eosque  regere,  et  ratos, 
vel  irritos  facere. 

In  testamento  veteri,  praeter  jus  divinum 


(lj  Luc  X,  16;  Matth.  XVI,  19;  Joan.  XXI,  17. 


CAPUT  XXII. 


115 


naturale,  erant  etiam  certa:  leges  positiva: 
judiciales  accommodata:  illi  populo, tum  circa 
Matrimonia,  tum  circa  alios  contractus  hu¬ 
manos.  Illa:  autem  leges  abrogata:  sunt, 
neque  habemus  alias  a  Christo  praescriptas  ; 
ergo  necesse  est  in  Ecclesia  esse  potestatem 
similium  legum  pro  locis,  et  temporibus 
sanciendarum,  alioqui  Christiana  Respublica 
imperfectissima,  ac  plane  miserrima  esset. 

Pra:terca  possunt  reges  politici,  qui  rei- 
publica:  prasunt,  circa  humanos  contractus, 
humanas  leges  ferre,  eosque  certo  modo  fa¬ 
ctos,  ratos,  secus  autem  irritos  esse  decer¬ 
nere,  ob  communem  pacem  et  concordiam 
populorum  ;  ergo  poterunt  etiam  id  princi¬ 
pes  Ecclesiastici  ob  salutem  aeternam  ani¬ 
marum. 

Dices  :  si  ita  est,  non  solum  Ecclesia,  sed 
etiam  principes  politici  poterunt  impedimenta 
Matrimonii  constituere  :  nam  ex  contractu 
Matrimonii  non  tantum  salus  animarum,  sed 
etiam  pax,  et  concordia  temporalis  pen¬ 
det. 

Respondeo  :  si  Matrimonium  esset  solum 
contractus  civilis,  possent  sine  dubio  politici 
principes  impedimenta  constituere,  personas 
legitimas,  vel  illegitimas  efficiendo,  sicut 
etiam  fecerunt  sa:pe  Imperatores,  praesertim 
ethnici,  ut  patet  IT.  de  ritu  nuptiarum,  et 
C.  ad  legem  Juliam  de  adulteriis  ;  ubi  sunt 
multa:  leges  de  contractu  Matrimonii.  Tamen 
quia  nunc  apud  Christianos  Matrimonium 
est  sacramentum,  et  ex  contractu  illo  civili 
sacramentum  Ecclesia:  pendet,  et  sacramen¬ 
torum  dispensatio  ad  Ecclesiam  pertinet ; 
ideo  potestas  impedimenta  Matrimonii  con¬ 
stituendi,-  maxime  proprie  ad  principem 
ecclesiasticum  pertinet.  Ad  politicum  autem 
non  pertinet,  nisi  cum  consensu,  et  subordi- 
natione  ad  principem  ecclesiasticum  ;  non 
enim  eadem  potestas  ad  duo  diversa  tribu¬ 
nalia  teque  et  immediate  et  proprie  pertinere 
potest. 

Quare  S.  Thomas,  quamvis  in  4.  dist.  34. 
qua:st  unica  art.  1.  ad.  4.  concesserit  Matri¬ 
monium,  ut  est  civilis  contractus,  ‘pendere 
posse  a  lege  civili,  tamen  dist.  42.  qua:st.  2. 
art.  2.  ad  4.  id  ita  explicat,  ut  locum  ha¬ 
beat  lex  civilis,  si  auctoritas  etiam  accesserit 
Ecclesia:  :  «  Prohibitio,  inquit,  legis  huma¬ 
na:  non  sufficeret  ad  impedimentum  Matri¬ 
monii,  nisi  interveniret  auctoritas  Ecclesia:, 
quae  idem  interdicit.  » 

Quod  autem  Ecclesia  non  solum  potuerit 
votum  solemne,  impedimentum  dirimens 


Matrimonii  constituere,  sed  etiam  causam 
habuerit  id  constituendi,  facile  probari  po¬ 
test.  Nam  qui  vota  solemnia  continentiae 
suscipiunt,  illi  statum  vita:  mutant,  et  ab  im¬ 
perfecto  ad  perfectum  ascendunt;  absurdum 
autem  esset,  si  iidem  postea  iterum  redirent 
ad  statum  imperfectiorem.  Deinde,  qui  ha:c 
vota  faciunt,  magna  deliberatione,  et  praece¬ 
dente  probatione  diuturna  faciunt  :  incon- 
gruum  autem  est,  ut  id,  quod  maturo  con¬ 
silio  factum  est,  iterum  mutetur.  Adhmc 
vota  solemnia  regulariter  publice,  et  coram 
testibus  multis,  imo  “populo  inspectante 
fiunt;  ergo  non  possunt  sine  ingenti  scandalo 
violari.  Quare  decuit  Ecclesiam  providere, 
ne  id  mutari  possit  :  medium  autem  effieas- 
simum  providendi  fuit,  irritare  Matrimonia 
post  ejusmodi  vota  contracta.  Denique,  qui 
vota  solemnia  faciunt,  non  solum  Deo  se 
obligant,  sed  etiam  sponte  se  subjiciunt  Ec¬ 
clesia:,  ut  ab  ea  cogi  possint,  etiam  per  viam 
judicii  :  proinde  queri  non  possunt,  si  cos 
inhabiles  ad  Matrimonium  Ecclesia  facit. 

Atque  ea:dcm  ista:  rationes  ostendunt,  cur 
noluerit  Ecclesia,  vota  simplicia  esse  impe¬ 
dimenta  dirimentia.  Qui  enim  vota  simplicia 
faciunt,  nec  statum  proprie  mutant,  et  sa:pe 
sine  magna  deliberatione,  et  privatim,  ac 
sine  testibus  illa  faciunt,  neque  se  Ecclesia: 
subjiciunt  magis  quam  antea  subjecti  essent; 
unde  cogi  non  possint  ad  votum  servandum 
per  viam  judicii,  sed  per  viam  correctionis 
fraterna:,  nisi  talia  sint  vota  simplicia,  quee, 
ut  paulo  ante  diximus,  hominem  vere  ac 
proprie  religiosum  constituant,  qualia  sunt 
vota  simplicia  Societatis  nostra:,  quee  ex 
constitutione  Grcgorii  XIII.  Summi  Pontifi¬ 
cis,  quae  incipit :  Ascendente  Domino,  decla¬ 
rantur  substantialia  Religionis  et  dirimentia 
Matrimonium. 

CAPUT  XXII. 

J>c  impedimento  criminis. 

Supersunt  impedimenta  illa,  qua:  personam 
inhabilem  reddunt  ad  Matrimonium  cum 
certa  persona,  non  autem  universe  cum  om¬ 
nibus.  Ea  vero  sunt,  ut  supra  notavimus  : 
crimen,  cultus  disparitas,  et  cognatio.  De 
his  igitur  breviter  disserendum  est,  ac  pri¬ 
mum  de  crimine. 

Jubent  canones  impedimentum  esse  diri¬ 
mens  Matrimonium,  si  quis  cum  ea  conju¬ 
gium  contrahat ,  quam  polluit  per  adulte. 

rium  :  de  qua  re  est  integer  titulas  in  epi¬ 
stulis  Decretalibus,  sed  tamen  observant  IJo- 
ctorcs,non  semper  Matrimonium  esse  irritum, 
cum  quis  ducit  eam,  quam  polluerat  per 
adulterium,  sed  solum  in  tribus  casibus. 

Primus  casus  est,  cum  adulter  procurat 
mortem  conjugis  sua?,  vel  mariti  adultera;, 
ut  cum  adultera  conjugium  celebrare  possit: 
vel  contra,  si  adultera  procuret  mortem  viri 
sui,  vel  uxoris  adulteri,  ut  adulterum  in  ma¬ 
ritum  accipiat ;  et  habetur  definitio  hujus 
rei,  cap.  Super  hoc,  de  eo,  qui  duxit  in  Ma¬ 
trimonium  quam  polluerat  per  adulterium, 
et  intclligitur  casus,  si  mors  revera  sequa¬ 
tur. 

Secundus  est,  si  adulteri  dederint  sibi  in¬ 
vicem  fidem  de  Matrimonio  inter  se  con¬ 
trahendo  post  mortem  uxoris  adulteri,  vel 
mariti  adultera;  :  nam  qui  ita  sibi  fidem  de¬ 
derunt,  videntur  omnino  procuraturi  mortem 
alterius  conjugum.  Et  habetur  decisio  hujus 
can.  Relatum  31.  qua;st.  1. 

Tertius  est,  si  de  facto  adulteri  inter  se 
contraxerint,  viventibus  prioribus  conjugi- 
bus,  ut  habetur  cap.  Finali,  de  eo  qui  duxit 
in  Matrimonium. 

Sed  intclliguntur  duo  isti  casus,  si  uterque 
adulter  erat  conscius  vitae  conjugis  alterius. 
Alioqui  enim  si  vir  adulteram  decipiat,  affir¬ 
mans  conjugem  suam  esse  mortuam ;  vel 
contra,  mulier  adulterum  decipiat,  affirmans 
virum  suum  esse  mortuum  :  tunc  matrimo¬ 
nium  non  est  irritum,  ut  patet  ex  cap.  Pro¬ 
positum,  de  eo  qui  duxit  in  Matrimonium. 

Extra  hos  casus  non  dirimi  Matrimonium 
inter  adulteros  contractum,  docet  Augusti¬ 
nus  in  lib.  de  bono  conjugali  cap.  14.  et  in 
lib.  i.  de  nuptiis  et  concupiscentia  cap.  10. 
et  relata  sunt  hmc  testimonia  Augustini  inter 
canones  ecclesiasticos  31.  qumst.  1.  can. 
Denique.  Et  ha;c  de  crimine  adulterii. 

Crimen  autem  homicidii  sine  adulterio,  in 
uno  tantum  casu  dirimit  Matrimonium, 
quando  videlicet  in  morte  alterius  conjugum 
procuranda  conveniunt  tam  vir,  quam  foe- 
mina,  qui  inter  se  conjugium  inire  cupiunt ; 
ut  habemus  cap.  Laudabilem,  de  conversio¬ 
ne  infidelium.  Alioqui  enim,  si  alter  tantum 
homicidium  procuraret,  allero  inscio ,  et 
adulterium  non  pimccssif,  non  dirimitur  Ma¬ 
trimonium. 

Reprehendunt  Ecclesiam  ob  hoc  impedi¬ 
mentum  Lutherus  in  lib.  de  captivit.  Baby¬ 
lon.  cap.  de  Matrimonio,  ct  Philippus  Me- 
lanclfhon  in  locis  titul.  de  conjugio  :  ct  ar¬ 


gumentum  ipsorum  est,  exemplum  Davidis, 
qui  Bcthsabeam  uxorem  duxit,  cum  et  ipsam 
antea  per  adulterium  poluisset,  et  virum 
ejus  occidisset,  11  Reg.  xi. 

At  sententia  Ecclesia;  nititur  gravissimis 
testimoniis  Pontificum  ct  Conciliorum,  qua; 
habentur  31.  qua;st.  1.  can.  Nullus,  qui  est 
S.  Leonis,  et  can.  Illud,  et  can.  Relatum, 
qua;  ex  Conciliis  deprompta  sunt,  et  can. 
Super  hoc,  et  can.  Propositum,  de  eo  qui 
duxit  in  Matrimonium,  quam  polluit  per 
adulterium.  Et  praderea  gravissima  ratione. 
Quid  enim  atrocius  in  conjugio  fingi  potest, 
quam  ut  alter  conjugum  non  solum  fidem 
conjugi  non  servet,  sed  etiam  vita;  ejus  insi- 
dictur,  cum  quo  summum  amicitia;  gradum 
colere  debuisset? 

Neque  exemplum  Davidis  ad  rem  facit. 
Hoc  enim  impedimentum  non  est  de  jure 
divino,  sed  Ecclesiastico  :  et  in  Testamento 
veteri  multa  permittebantur,  qua;  in  nova 
lege,  qua;  perfectior  est,  optimo  jure  inter¬ 
dicuntur,  ut  polygamia  ,  libellus  repudii ,  et 
alia  id  genus  multa. 

Adde,  quod  etiam  secundum  ecclesiasticam 
legem,  peccatum  illud  Davidis  et  Bethsabca;, 
fortasse  non  fuisset  impedimentum  dirimens. 
Nou  enim  adulterium  solum,  neque  conjugis 
homicidium  quocumque  animo  patratum, 
dirimens  impedimentum  judicari  solet,  sed 
illud  solum  homicidium  conjugis,  quod  ea 
intentione  committitur,  ut  ejus  uxore  quis 
postea  potiatur.  Jam  vero  Bcthsabea  in 
adulterium  quidem  consensit,  sed  in  mortem 
viri  nullo  modo  quidquam  legitur  machina¬ 
ta  :  proinde  ex  parte  ejus  non  fuit  impedi¬ 
mentum,  quominus  conjugium  cum  Davidc 
contrahere  posset.  David  autem  adulterio 
homicidium  Uria;  adjunxit,  sed  non  est  cer¬ 
tum  an  eo  animo,  ut  uxore  ejus  potiretur  : 
nam  antea  sa;pc  conatus  erat  inducere  U- 
riam ,  ut  aci  uxorem  rediret ,  ut  co  modo 
adulterium  tegeretur. 

•  CAPUT  XXI II. 

* 

De  cultus  disparitate. 

Alterum  impedimentum  est  cultus  dispa- 
ritas.  Catholici  enim  communi  consensu  do¬ 
cent,  Matrimonia  fidelium  cum  infidelibus 
non  baptizatis,  non  solum  esse  illicita,  sed 
etiam  irrita  :  cum  ha;reticis  autem  baptiza¬ 
tis  illicita  esse,  non  tamen  irrita. 

Lutherus  autem  in  lib.  dc  captiv.  Baby¬ 
lon.  cap.  de  Matrimonio,  hoc  impedimentum 
non  admittit,  nec  tamen  aliud  argumentum 
adfert,  nisi  quia  Deus  haic  Matrimonia  Chri¬ 
stianis  prohibuisse  non  legitur,  et  quia  B. 
Monica  S.  Augustini  mater  virum  habuit  in¬ 
fidelem.  Idem  etiam  repetit,  cum  in  serm. 
de  Matrimonio,  tum  in  expositione  septimi 
capitis,  prioris  ad  Corinthios.  Philippus 
etiam  Melanchthon  in  locis,  tit.  de  conjugio, 
licet  fateatur  bono  animo  ab  Ecclesia  haec 
Matrimonia  fuisse  prohibita  :  vellet  tamen 
non  adeo  rigide  haec  observari,  ut  Catholici 
postulant. 

Sit  igitur  propositio  prima  :  «  Non  licet 
fidelibus  cum  infidelibus,  aut  etiam  haereticis 
Matrimonia  jungere.  »  Probatur  primo  ex 
verbo  Dei,  Deuter.  vri,  Deus  prohibuit  po¬ 
pulo  suo  Matrimonia  jungere  cum  Gentilibus. 
Et  quamvis  praeceptum  illud  sit  judiciale, 
et  solos  Judaeos  proprie  obligaverit,  tamen 
habet  aliquid  etiam  moralis,  et  ad  omnes 
pertinet,  si  causa  inspiciatur  :  nam  causam 
reddit  plane  moralem,  quae  etiam  nunc  lo¬ 
cum  habet  :  Quia  seducet,  inquit,  filium  tuum 
ne  sQf/uatur  me ,  et  ut  magis  serviat  Diis  alie¬ 
nis  (i),  et  111  Reg.  xi.  ubi  idem  praeceptum 
repetitur,  addit  Deus  :  Certissime  avertent 
corda  vestra,  ut  sequamini  Deos  alienos  (2),  et 
ibidem  additur ,  Salomonem  contra  hoc 
praeceptum  egisse,  et  illi  continuo  accidisse 
quod  Deus  praedixerat  :  depravatus  enim 
per  uxores  illas  ethnicas,  adoravit  carum 
idola.  Et  sane  si  vir  sapientissimus,  et  qui 
multas  alias  uxores  habebat,  per  nova  illa 
conjugia  cum  Gentilibus  ita  perverti  potuit 
ut  singularum  Deos  coleret,  quantum  peri¬ 
culum  iis  imminet,  qui  unam  tantum,  eam- 
que  ethnicam,  vel  haereticam  ducunt,  et  qui 
nullo  modo  sunt  cum  Salomone  in  prudentia, 
ct  sapientia  comparandi? 

Deinde  verbum  illud  B.  Pauli  I.  Corinth. 
Vli  :  Cui  vult  nubat,  tantum  in  Domino  (3), 
praeceptum  esse  de  Matrimonio  non  jun¬ 
gendo  nisi  cum  fidelibus,  docent  interpretes 
hujus  loci  fere  omnes,  ut  Ambrosius,  Thco- 
doretus,  Theophylactus,  Anselmus,  Sedu¬ 
lius,  S.  Thomas,  Cajetanus,  et  alii  :  et  prae¬ 
terea  Tertullianus  in  lib.  ii.  ad  uxorem,  et 
Hieronymus  lib.  i.  adversus  Jovi nianum. 

Denique  Augustinus  lib.  i.  de  adulterinis 
conjugiis  cap.  23.  hanc  expositionem  ad¬ 
mittit,  licet  etiam  aliter  exponi  posse  dicat, 


sic  enim  ait:  «Illud  In  Domino,  duobus  mo¬ 
dis  potest  intelligi  :  aut  Christiano  nubens, 
aut  Christiana  permanens.  Sed  posterior 
expositio  non  videtur  ita  probabilis,  ut  prior  : 
non  enim  dubium  esse  poterat ,  quin  illi¬ 
citum  esset  nubendo  apostatare  a  fide  ; 
imo  id  tam  perspicuum,  et  notum  est  om¬ 
nibus,  ut  plane  supervacaneum  videatur  de 
ea  re  Christianos  monere.  » 

Est  etiam  alius  locus,  II.  Corinth.  vi  : 
Nolite  jugum  ducere  cum  infidelibus  (1),  quem 
S.  Hieronymus,  cum  in  lib.  i.  in  Jovinianum, 
tum  in  epist.  ad  Gcrontiam  de  monogamia, 
exponit  dc  conjugio  cum  infidelibus  non 
jungendo.  Neque  huic  expositioni  repugnat 
Theophylactus  ct  alii,  qui  generatim  expo¬ 
nunt  dc  commercio -vitando  cum  infidelibus  : 
si  enim  commercium  cum  infidelibus  inter¬ 
dicitur,  certe  conjugium,  quod  est  commer¬ 
cium  omnium  maximum,  et  periculosissi¬ 
mum,  interdicitur. 

Secundo  probatur  ex  Conciliis.  Exstat 
canon  13.  Concilii  generalis  Chalcedonensis, 
ubi  prohibentur  conjugia  cum  haereticis , 
judaeis  et  paganis.  Exstat  item  Concilii  Aga- 
thensis  can.  G7.  ubi  habentur  haic  verba  : 
«  Non  oportet  cum  hominibus  haereticis  mi¬ 
scere  connubia,  et  vel  filios,  vel  filias  illis 
dare.  »  Concilium  item  Toletanum  111.  can. 
11.  prohibet,  ne  Judaei  uxorem  Christianam 
habeant,  et  Toletanum  IV.  canon  61.  jubet 
Hebraeos  cum  Christianis  Matrimonio  con¬ 
junctos,  aut  Christianos  fieri,  aut  ab  uxoribus 
separari.  Exstat  etiam  in  jure  civili  c.  de  Ju¬ 
daeis,  I.  Ne  quis  Christianam,  lex  Valen¬ 
tiniani  et  Theodosii,  quae  ut  adulteria,  punit 
conjugia  Judaeorum  cum  Christianis,  et  in 
C.  Theodosiano  lib.  m.  tit.  11.  similiter  pu¬ 
niuntur  Matrimonia  Romanorum  cum  Genti¬ 
libus. 

Tertio  probatur  ex  Patribus.  Tertullianus 
in  n.  lib.  ad  uxorem,  longa  disputatione  hoc 
agit,  non  oportere  Christianos,  vel  Christianas 
cum  infidelibus  contrahere  Matrimonia  S. 
Cyprianus  in  serm.  dc  lapsis,  inter  alia  cri¬ 
mina  fidelium  numerat,  jungere  cum  infide¬ 
libus  Matrimonia  :  idque  esse  dicit,  prosti¬ 
tuere  Gentilibus  membra  Christi.  S.  Ambro¬ 
sius  lib.  i.  de  Abraham  cap.  9  :  Cave,  Chri¬ 
stiane,  inquit,  Gentili,  aut  Judaeo  filiam  suam 
tradere;  cave  Gentilem,  aut  Judaeam,  atque 
alienigenam,  hoft  est,  haereticam,  et  omnem 
alienam  a  fide  tua,  uxorem  accersas  tibi.» 


(1)  Deut.  VII,  4.  -  (2)  111  Reg.  XI,  2.  -  (3)  Corinth  VII,  39.  -  (4)  II  Corinth  VI,  14. 

Et  in  epist.  70.  quae  est  prima  lib.  xx.  ad 
Vigilium,  instituit  novum  Episcopum  ,  ut 
plebem  suam  doceat  summopere  cavere  Ma¬ 
trimonium  cum  infidelibus.  S.  Hieronymus 
in  i.  lib.  adversus  Jovinianum  :  «  At  nunc 
pleraeque  ,  inquit ,  contemnentes  Apostoli 
jussionem,  junguntur  Gentilibus,  et  templa 
Christi  idolis  prostituunt.  » 

S.  Augustinus  videtur  in  hac  re  dubius 
haesisse.  Nam  in  lib.  i.  ad  Pollentium  cap. 
21.  refert  sententiam  Pollentii,  quod  in  utro¬ 
que  Testamento  prohibitum  sit,  Matrimonium 
fidelibus  cum  infidelibus  jungere :  qua)  verba 
Magister  in  libro  iv.  Sententiar.  distinet.  39. 
tamquam  ex  Augustini  sententia  refert,  cum 
revera  ex  Pollentii,  non  ex  Augustini  sen¬ 
tentia  accipienda  sint.  Deinde  cap.  25.  ex 
sententia  sua  loquens,  tantum  dicit  non  in¬ 
veniri  testimonium  in  Testamento  novo,  in 
quo  sine  ambiguitate  ejusmodi  conjugia 
prohibeantur,  quamvis  fateatur  Cyprianum 
nihil  dubitasse,  quin  illicita  essent  ea  con¬ 
jugia.  In  libro  vero  de  fide  et  operibus  cap. 
19.  iterum  repetit,  in  Scripturis  novi  Testa¬ 
menti  se  non  reperisse  de  hac  re  certum 
testimonium,  tametsi  Cyprianus  inter  gra¬ 
vissima  crimina  posuerit,  cum  infidelibus 
jungere  Matrimonia.  Sed  tandem  concludit, 
omnino  cavendas  esse  ejusmodi  conjun¬ 
ctiones,  quia  expedit  in  re  dubia  tutiorem 
partem  sequi  :  «  Omnimodo,  inquit,  conan¬ 
dum  est,  ne  fiant  tales  conjunctiones  :  quid 
enim  opus  est  in  tantum  discrimen  ambigui¬ 
tatis  caput  mittere.  » 

Itaque  ex  Augustino  habemus,  ut  minimum 
ista  Matrimonia  esse  dubia,  et  proinde  non 
contrahenda.  Nec  tamen  si  Augustino  dubi¬ 
tare  licuit,  nobis  quoque  licebit,  cum  nos 
Pauli  sententiam  habeamus  a  pluribus  inter¬ 
pretibus  explicatam,  multa  etiam  testimonia 
Conciliorum  et  Patrum,  quse  ipse  non  vide¬ 
rat  :  et  denique  omnium  Theologorum,  qui 
post  Magistrum  scripserunt,  atque  adeo  to¬ 
tius  Ecclesise  consensum  teneamus. 

Quarto  probatur  ratione.  Matrimonium  fi¬ 
delis  cum  infideli  multa  secum  adfert  incom¬ 
moda,  atque  damna ;  non  igitur  licitum  cen¬ 
seri  debet.  Antecedens  probatur.  Nam  in 
primis  periculum,  et  quidem  gravissimum 
adfert  fideli,  apostatandi  a  vera  fide  :  Et  qui 
amat  periculum ,  peribit  in  illo ,  Ecclesiastici 
m  (1).  Deinde,  proles  non  poterit  commode 
educari  in  vera  religione.  Adhaec  vix  poterit. 


in  domo  pax,  et  tranquillitas  illa  inveniri, 
quae  ad  conjugium  requiritur,  siquidem  dis¬ 
sensio  circa  religionem,  contentiones,  et  jur¬ 
gia,  odium  etiam,  et  alienationem  animorum 
gignit.  Denique,  ut  Tertullianus  copiose  de¬ 
monstrat,  si  maritus  sit  infidelis,  facile  impe¬ 
diet  omnia  exercitia  pietatis,  qute  alioqui 
uxor  Christiana  exhibere  tenetur. 

Secunda  propositio  :  «  Matrimonium  inter 
fidelem,  et  infidelem  non  est  irritum  juro 
divino,  naturali,  vel  positivo,  vel  certa  aliqua 
lege  Ecclesia).  »  Quod  non  jure  divino,  pro¬ 
bari  existimant  Dominicus  a  Soto  (ut  ipse 
loquitur  in  4.  dist.  39.  quaestione  unica  art. 
2.)  evidenter  ex  eo,  quod  I  Corinth.  vii. 
Paulus  permittit  fidelem  non  separari  a  con¬ 
jugo  infideli.  Si  enim  jure  divino  Matrimo¬ 
nium  fidelis  cum  infideli  irritum  esset,  quo¬ 
modo  B.  Paulus  permitteret,  in  tali  conjun¬ 
ctione,  qua)  fornicaria  sine  dubio  esset,  Chri¬ 
stianos  permanere  ? 

At  ista  ratio  non  solum  non  evidens,  sed 
nec  solida  esse  videtur.  Apostolus  enim  non 
permittit  fidelem  cum  infideli  contrahere,  sed 
Matrimonium  cum  infideli  contractum  per¬ 
mittit  non  dirimi  per  conversionem  alterius 
conjugis.  Non  est  autem  consequens,  ut  si 
cultus  disparitas  non  dirimat  Matrimonium, 
jure  divino  antea  contractum  ,  non  dirimat 
etiam  post  contractum.  Nam  impedimenta 
dirimentia  hoc  proprium  habent,  ut  dirimant 
si  ipsa  praecedant ;  non  dirimant,  si  sequan¬ 
tur.  Impotentia  enim  coeundi,  et  votum  so- 
lemne  continentiae,  et  alia  id  genus,  si  prae¬ 
cedant  Matrimonium,  illud  ita  impediunt,  ut 
irritum  reddant,  si  fiat  :  at  si  superveniant 
post  Matrimonium  legitime  contractum,  illud 
derimere  nequaquam  possunt.  Sicut  etiam 
hoc  tempore  cultus  disparitas,  saltem  jure 
Ecclesiastico,  dirimit  Matrimonium  post  con¬ 
tractum  :  et  taine/i  si  superveniat  post  Ma¬ 
trimonium  legitime  contractum,  ut  si  alter 
conjugium  fidelium  fiat  paganus,  vel  si  alter 
infidelium  convertatur,  non  dirimitur  conju¬ 
gium,  etiam  jure  ecclesiastico,  saltem  ipso 
facto. 

Illa  igitur  ratione  omissa,  quod  non  sit 
cultus  disparitas  impedimentum  dirimens 
jure  naturali,  probatur  primo,  quia  non  tollit 
omnino  finem  Matrimonii,  licet  aliquo  modo 
impediat.  Nam  ex  tali  conjugio  proles  nasci 
potest,  et  institui  etiam  in  religione,  licet 
difficilius  ctc. ;  et  aliquando;  accidere  potest 


(1)  Eccles.  III,  7. 

ut  non  etiam  impediatur  ullo  modo  educatio, 
neque  pax,  ut,  si  alter  conjugum  de  religione 
nihil  curet,  aut  bene  sit  allectus  erga  fidem. 
Quo  casu  non  modo  non  ex-it  impedimentum 
aut  periculum  ullum  conjugi  fideli,  sed  etiam 
erit  magna  spes  trahendi  alterum  ad  fidem  : 
tunc  autem  (si  non  obstet  jus  positivum)  ratio 
dictat  conjugium  ejusmodi  non  esse  malum, 
sed  bonum. 

Secundo  probatur  exemplo  Sanctorum, 
qui  sine  dubio  infidelibus  corffuncti  non  fuis¬ 
sent,  si  id  Matrimonium  jure  natura)  irritum 
esset.  Exstant  autem  exempla  in  lege  natu¬ 
rae,  in  lego  sci'ipta,  et  in  lege  gratia).  In  lege 
natura;,  Jacob  uxores  duxit  filias  Laban  Ido¬ 
lolatra;  ;  Joseph  filiam  Putipharis  Egyptiam  ; 
Moses  filiam  Jctro  jEtbiopissam.  In  lege 
scripta  Estlier  nupsit  Assuei’o  regi  Persarum 
ethnico  ;  ct  Salomon  uxorem  duxit  filiam 
Pharaonis  ;  et  David  accepit  filiam  Regis 
Gessur,  II  Regum  m.  In  lege  gratia)  testan¬ 
tur  Hieronymus  lib.  i.  in  Jovinianum,  ct 
Augustinus  lib.  de  fide  et  operibus  cap.  19. 
suo  tempore  fuisse  fx-equentissimain  Ecclesia 
ejusmodi  conjugia;  et  quamvis  a  Patribus 
reprehendebantur,  tamen  non  dirimebantur, 
nec  est  prohabile  fuissp  tolerata,  si  vera  Ma¬ 
trimonia  non  fuissent. 

Praeterea,  sancta  Monica  virum  habuit 
paganum,  teste  Augustino  lib.  ix.  Confession. 
cap.  9.  et  Clotildis  Christiana  nupsit  Clo- 
doveo  regi  Francorum  ethnico,  teste  Ci’e- 
goinoTuronicolib.  ii.  hist.  cap.  28.  Utraque 
autem  pia  ei’at,  et  virum  ad  fidem  con¬ 
vertit  :  non  potest  autem  fieri  ut  pia;  fceminae 
essent,  et  in  perpetua  fornicatione  viverent. 

Quod  non  sit  etiam  impedimentum  diri¬ 
mens  jure  divino  positivo,  probatur  :  nam  in 
Testamento  novo,  non  exstat  tale  praeceptum. 
Verba  enim  Pauli  :  Tantum  in  Domino ,  et  : 
Nolite  juifum  ducere  cum  infidelibus ,  non  pro¬ 
bant,  nisi  non  esse  contrahendum  cum  infi¬ 
delibus  :  non  autem  pi'obant,  Matrimonium 
esse  irritum. 

In  Testamento  autem  veteri  non  invenitur 
praeceptum  ita  prohibens  conjugia  cum  infi¬ 
delibus,  ut  ea  reddex’entur  irrita,  nisi  apud 
Esdram,  lib.  i.  cap.  9.  et  10.  Ibi  enim  legi¬ 
mus,  Esdra  interpretante  legem  Domini  in 
Deuteronomio  a  Moyse  latam,  separatos 
fuisse  filios  Israel  a  conjugibus  infidelibus, 
quas  duxerant.  Sed  illud  pxaeceptum  qua¬ 
tenus  irritans  Matrimonia,  judiciale  fuit,  non 
naturale,  et  ideo  cessavit  cum  caeteris,  neque 
ad  Christianos  pertinet.  Fuisse  autem  judi¬ 


ciale,  ex  eo  colligitur,  quod  solum  pi-ohi- 
buerit  conjugia  Judamrum  cum  infidelibus 
habitantibus  in  terra  Chanaam,  quos  Deus 
omnino  interfici,  et  deleri  volebat  :  non  au¬ 
tem  cum  infidelibus  caetei'is. 

Unde  Esther  legitime  nupsit  Assuero  gen¬ 
tili,  et  Salomon  accepit  in  uxorem  filiam 
Pharaonis.  Neque  obstat,  quod  lib.  i.  Esdrae 
cap.  ix.  inter  Gentes ,  quarum  connubia 
Judaeis  erant  prohibita,  numerantur  ^Egyptii: 
loquitur  enim  Esdras  de  zEgyptiis,  qui  habi¬ 
tabant  in  terra  Chanaam,  non  de  aliis,  ut 
Cajetanus  anuotavit. 

Jam  vero  quod  non  sit  cultus  disparitas 
impedimentum  dirimens,  ob  certam  aliquam 
legem  Ecclesiae,  piubatur,  quia  nulla  exstat 
talis  lex.  Quae  enim  nos  supra  citavimus  ex 
Conciliis ,  non  probant  Matrimonium  esse 
irritum,  si  fiat  inter  fidelem,  et  infidelem  sed 
tantum  non  esse  faciendum.  Nam  in  Conci- 
lionxrn  Chalcedonense,  et  Agathense  inter 
infideles  nominatim  ponunt  etiam  haereticos, 
et  tamen  communi  consensu  Catholicorum, 
Matrimonium  cum  haeretico  non  est  irritum. 
Concilium  autem  Toletanum  IV.  jubet  quidem 
separari  conjuges,  sed  non  loquitur  nisi  de 
Judaeis,  et  in  Hispania  :  neque  enim  Conci¬ 
lium  illud  universale,  sed  nationale  fuit, 
quare  legem  toti  Ecclesiae  dare  non  po¬ 
tuit. 

Tertia  propositio  :  «  Matrimonium  inter  fi¬ 
delem,  et  infidelem  non  baptizatum,  imtum 
est  ex  more  populi  Christiani,  vim  legis  obti¬ 
nente.  »  Probatur  ;  nam  ab  annis,  ut  mini¬ 
mum  400.  sine  ulla  controversia  creditum 
est  in  Ecclesia  Christiana,  ista  Matrimonia 
esse  nulla.  Nam  et  magister  sententiarum  in 
lib.  iv.  dist.  39.  et  Gratianus  28.  quaest.  1. 
et  deinceps  omnes  Theologi,  et  Canonistae 
tamquam  rem  exploratam,  et  a  majoribus 
acceptam  boc  tradiderunt.  Cum  igitur  tota 
Ecclesia  a  multis  jam  saeculis  id  crediderit  et 
servaverit,  et  tamen  certa  aliqua  lex  non  in¬ 
veniatur,  necesse  est,  ut  id  paulatim  sit 
introductum,  et  consuetudo  vim  legis  obti¬ 
nuerit. 

Non  posse  autem  hunc  morem,  sive  hanc 
legem  improbari,  duobus  argumentis  demon¬ 
strari  potest.  Primo,  exemplo  legis.  Si  enim 
in  lege,  veteri  cultus  disparitas  erat  impedi¬ 
mentum  dirimens  saltem  intra  certas  na¬ 
tiones,  certe  majori  i'atione  potuit  fieri  cultus 
disparitas  impedimentum  dirimens  apud 
Chi-istianos  :  nam  lex  Chi’istiana  perfectior 
est.  Et  praeterea  major  est  cultus  disparitas 

inter  Christianos,  et  infideles,  quam  inter 
Judajos,  et  infideles.  Nam  Christiana  lex 
omnibus  est  ad  salutem  necessaria  ;  et  qui 
Christiani  non  sunt,  alieni  sunt  a  Deo,  et  ah 
Ecclesia,  ac  religione  divina.  At  lex  Hebraeo¬ 
rum  non  erat  omnibus  necessaria,  multique 
inter  Gentes  salvari  poterant,  dum  lex  vige¬ 
ret  :  quare  non  erant  Gentiles  extra  Eccle¬ 
siam  Dei  per  hoc  solum,  quod  ad  populum 
Israel  non  pertinebant. 

Secundo,  Matrimonium  apud  Christianos 
Sacramentum  est,  ergo  non  debet  a  Chri¬ 
stianis,  illis  personis  tribui,  qui  Sacramenta 
suscipere  nequeunt.  Ergo  maxima  fuit  causa 
irritandi  Matrimonia  fidelium  cum  infide¬ 
libus  :  non  enim  infidelis  non  baptizatus 
ullius  Sacramenti  capax  est.  Et  heee  etiam 
ratio  est,  cur  Matrimonia  cum  hasrcticis  irri¬ 
tata  non  sint,  quia  videlicet  Sacramenta  esse 
possunt  ratione  praicedentis  Baptismi  in 
utroque  conjugo. 

Quarta  propositio  :  «  Potest  summus  Pon¬ 
tifex,  si  causa  id  postulet,  cum  fideli  dispen¬ 
sari,  utcuminfideliMatrimonium  contrahat. » 
llcec  propositio  ex  superioribus  sequitur.  Si 
enim  agatur  de  praecepto  irritante  ejusmodi 
Matrimonia,  dubium  non  est,  quin  in  eo  sum¬ 
mus  Pontifex  dispensare  possit,  cum  id  prae¬ 
ceptum  non  sit  naturale,  nec  divinum  positi¬ 
vum,  sed  plane  ecclesiasticum. 

Si  vero  agatur  de  praecepto  simpliciter 
prohibente,  de  quo  diximus  in  prima  propo¬ 
sitione,  id  praeceptum  vel  est  positivum,  vel 
naturale.  Si  est  naturale,  non  obligat  nisi 
quatenus  recta  ratio  dictat  id  non  esse  fa¬ 
ciendum,  vel  ob  periculum  subversionis,  vel 
ob  alias  causas.  Quare  cessantibus  illis  causis, 
non  est  contra  jus  naturae  ejusmodi  conju¬ 
gium  ,  praesertim  accedente  declaratione 
summi  pastoris  :  unde  etiam  Esther,  (ut 
supra  diximus)  et  Joseph,  Jacob,  Moyses,  et 
alii  viri  sancti,  cum  infidelibus  Matrimonio 
juncti  sunt,  quia  cessabat  ralio  periculi  etc. 
Si  vero  est  praeceptum  positivum  humanum, 
pt  apostoli  Pauli,  et  Conciliorum,  ac  Ponti¬ 
ficum  ,  potest  sine  dubio  Apostolorum,  et 
Pontificum  aliorum  successor  in  eo  dispen¬ 
sare,  cessante  periculo,  et  justa  causa  id 
postulante.  Praiceptum  autem  positivum  di¬ 
vinum,  mullum  est,  ut  supra  ostendimus  : 
illud  enim  Deuteron  vn,  quatenus  positivum, 
jam  est  abrogatum  ;  quatenus  autem  aliquo 
modo  naturale  erat,  non  obligat,  ut  diximus, 
nisi  quanda  ratio  recta  judicat  inesse  peri¬ 
culum  illud,  ob  quod  praiceptum  datum  est. 


Atque  hinc  solvuntur  omnia  argumenta, 
quae  fiunt  ab  haereticis,  vel  etiam  fieri  pos¬ 
sunt  :  nihil  enim  afferre  possunt,  neque  affe¬ 
runt,  nisi  exempla  eorum  fidelium,  qui  vel 
in  lege  antiqua,  vel  in  lege  nova,  Matrimonia 
cum  infidelibus  contraxerunt. 

Ad  quae  uno  ex  quatuor  modis  responden¬ 
dum  est.  Vel  enim  exempla  ad  cos  pertinent, 
quibus  nulla  lege  particulari,  sed  solum  lege 
naturae  secundum  rectam  rationem  in  certis 
casibus  talia  matrimonia  prohibebantur,  et 
tales  fuerunt,  Jacob,  Joseph,  Esther  etc.  Vel 
ad  eos,  qui  uxores  gentiles  quidem,  sed  quae 
ad  fidem  convertebantur,  duxerunt  :  id  enim 
semper  fuit  licitum.  Et  hoc  modoSalmon  du¬ 
xit  Raab  meretricem  ex  Palaestina,  et  Booz 
Iluth  Moabitidem  etc. ;  illae  siquidem  ad  fi¬ 
dem,  et  religionem  judaicam  accesserunt, 
licet  alioqui  essent  ex  gentibus,  cum  quibus 
non  licebat  Judaeis  contrahere  matrimonia. 
Vel  ad  eos,  qui  aperte  reprehenduntur,  quod 
contra  legem  cum  gentilibus  conjugia  ce¬ 
lebraverint.  Et  in  his  fuit  Salomon ,  qui 
III  Reg.  xi.  valde  arguitur  a  divina  Scriptura, 
quod  uxores  Moabitidas,  Ammonitidas,  et 
Chanaanitidas  contra  legem  duxerit  :  in  his 
etiam  numerandi  sunfr  Christiani,  qui  pro- 
pterea  graviter  a  sanctis  Patribus  reprehen¬ 
duntur,  ut  ex  Cypriano,  Ambrosio,  et  Hie¬ 
ronymo  supra  demonstravimus.  Vel  denique 
ad  eos,  quos  ignorantia,  et  introducta  con¬ 
suetudo  fortasse  excusabat.  Et  in  hoc  nume¬ 
ro  ponenda  videtur  sancta  Monica  mater  B. 
Augustini  :  nam  ejus  tempore  ita  invalue¬ 
rat  consuetudo,  ut  peccatum  non  putaretur 
cum  gentilibus  jungere  matrimonia,  ut  Au¬ 
gustinus  testatur  lib.  de  fide,  et  operibus 
cap.49. 

Itaque  S.  Monica,  cujus  exemplum  hmrc- 
tici  tanti  faciunt,  ignorantia,  et  more  patria; 
a  peccato  fortasse  excusabatur;  vel  certe 
poenitentia,  et  lacrymis  illud  purgavit  :  ne¬ 
que  debuit  matrimonium  semel  contractum 
dirimere,  quia  nondum  mos  populi  fidelis 
cultus  disparitatem  inter  impedimenta  diri¬ 
mentia  reposuerat,  ut  postea  fecit. 

CAPUT  XXIV. 

De  impedimento  Cognationis  ;  qu i<l  sit 
Cognatio ,  et  quot  ejus  gradus. 

Restat  impedimentum  cognationis,  de  quo 
gravissima  controversia  est :  qua;  ut  ordine 

explicari  possit,  primo  exponendum  erit, 
quid  sit  cognatio,  ctqui,  ct  quot  ejus  gradus. 
Secundo,  quid  de  hac  re  haeretici  sentiant. 
Tertio,  prohanda  erit  veritas,  et  solvenda 
argumenta  ipsorum. 

Ut  igitur  a  primo  incipiamus,  jureconsulti 
distinguunt  inter  cognationem*  et  agnatio¬ 
nem.  Cognatos  enim  vocant,  qui  ex  eodem 
sanguine  per  matrem  descendunt,  agnatos, 
qui  per  patrem;  tametsi  cognatos  etiam  in¬ 
terdum  omnes  consanguineos  appellent.  Ita¬ 
que  cognatio  aliquando  est  nomen  generis, 
aliquando  speciei;  agnatio  autem scinper  est 
nomen  speciei  :  qui  enim  agnati  sunt,  cognati 
etiam  dici  possunt,  non  contra,  ut  perspi¬ 
cuum  est  ex  leg.  Inter  agnatos,  ff.  unde  le¬ 
gitimi,  et  leg.  Jureconsultus,  ff.  de  gradibus 
et  affinibus  :  et  ex  Ambrosio  in  epist.  66.  ad 
Paternum ,  extrema,  ubi  negat  dici  posse 
agnatos,  qui  per  patrem  non  descendunt, 
ut  fratres  uterinos  ex  diverso  patre  natos. 
Quare  deceptus  est  Dominicus  a  Soto  in  4. 
dist.  40.  quaestione  unica  art.  1.  ubi  dicit, 
agnationem  esse  genus,  et  cognationem  esse 
speciem. 

In  jure  canonico,  tumcognatio,  tum  agna¬ 
tio  simpliciter  dicitur  consanguinitas,  qua?  in 
hoc  differt  ab  affinitate,  quod  consanguinitas 
est  vinculum  eorum,  qui  ab  uno  aliquo  per 
sanguinis  propagationem  descendunt ;  ita  ut 
omnes  eumdem  sanguinem  participent,  et  ad 
unum  stipitem  reducantur  :  affinitas  autem 
inter  eos  est,  qui  non  per  propagationem, 
sed  per  unionem  duorum  in  carnem  unam 
conjunguntur.  Quia  enim  per  carnalem  co¬ 
pulam  vir,  et  fcemina  fiunt  una  caro,  inde 
est  quod  consanguinei  unius  ex  illis  efficiun¬ 
tur  proximi,  et  affines  alterius.  Itaque  pa¬ 
rentes,  et  fratres,  et  caeteri  consanguinei 
uxoris,  efficiuntur  affines  mariti,  et  contra 
parentes,  et  fratres,  et  caeteri  consanguinei 
mariti,  eodem  modo  efficiuntur  affines  uxo¬ 
ris  :  non  tamen  consanguinei  unius  conjugis, 
sunt  affines  consanguineis  alterius  conjugis, 
sed  solum  ipsi  conjugi.  Et  quidem  in  eo  gra¬ 
du  fiunt  affines  alteri  :  conjugum,  in  quo 
gradu  sunt  consanguinei  alteri  pater  enim 
sponsa?  efficitur  quodam  modo  pater  sponsi, 
et  frater  sponsa?  efficitur  frater  sponsi,  etc. 
Quare  si  quis  noverit  gradus  consanguinita¬ 
tis,  facile  colliget  gradus  affinitatis. 

Quantum  igitur  ad  gradus,  sciendum  est, 
aliter  numerari  in  jure  civili,  aliter  in  jure 
canonico.  In  jure  civili,  ut  patet  ex  titulo  de 
gradibus,  in  Pandectis  Justiniani,  duplex 


ordo  constituitur.  Unus  rectus,  ut  patris, 
filii,  nepotis  etc.  vel  sursum  versus,  patris, 
avi,  abavi  etc.  Alter  transversus,  fratrum, 
consobrinorum  etc. 

Et  quidem  in  ordine  recto  tot  suntgradus, 
quot  sunt  persona? ,  omisso  stipite:  verbi 
gratia,  filius  est  in  primo  gradu,  nepos  in s  i 
eundo,  pronepos  in  tertio,  abnepos  in  quarto, 
etc.;  neque  in  haere  discrepat  jus  canonicum. 

In  ordine  autem  transverso  jus  civile  nul¬ 
lum  ponit  primum  gradum,  sed  incipit  a  se¬ 
cundo,  qui  est  fratrum  inter  se.  Et  ratio  est, 
quia  in  transverso  etiam  ordine,  tot  ponit 
jus  civile  gradus,  quot  sunt  persona?  dempto 
stipite,  fratres  autem  ut  minimum  duo  esse 
debent.  Si  enim  unus  tantum  sit  alicujus 
patris  filius,  is  non  dicitur  frater,  sed  filius 
tantum  :  proinde  non  facit  ordinem  trans- 
v  ersum,  sed  tantum  propagat  ordinem  re¬ 
ctum.  Fratres  igitur  qui  duo  sunt  ut  mini¬ 
mum,  secundum  efficiunt  gradum  :  tertium 
autem  faciunt  patruus,  vel  avunculus  cum 
filiis  fratrum,  vel  sororum ;  nam  tunc  tres 
persona?  inveniuntur  dempto  stipite.  Sint, 
exempli  gratia,  duo  fratres  :  si  alteri  eorum 
filius  nascatur,  jam  erunt  tres,  et  incipiet 
dici  alter  fratrum  patruus,  respectu  filii 
fratris  sui ;  atque  ita  in  tertio  gradu  sunt 
patruus,  et  filius  fratris.  Et  eadem  de  avun¬ 
culo,  amita,  matertera,  ratio  est.  Quartum 
faciunt  filii  fratrum,  qui  inter  se  patrueles 
dicuntur,  vel  consobrini,  si  filii  sororum 
sint.  Neque  enim  esse  possunt  patrueles, 
sive  consobrini,  nisi  quatuor  persona?  dem¬ 
pto  stipite  numerentur ;  duo  videlicet  fratres, 
ct  duo  ipsorum  filii.  Quintus  porro  gradus 
erit  inter  patruelem  unius,  et  filium  alterius. 
Sextus  gradus  inter  duos  filios  patruelium  ; 
ct  sic  deinceps. 

Ubi  illud  obiter  est  notandum,  secundum 
gradum  esse  aequaliter  distantium  a  stipite, 
tertium  autem  esse  ina?qualiter  distantium  : 
et  ad  eumdem  modum,  quartum,  sextum, 
octavum,  etc.  esse  aequaliter  distantium; 
quintum,  septimum,  nonum,  etc.,  esse  inae¬ 
qualiter  distantium. 

Neque  istum  ordinem  graduum  confinxit 
Justinianus  in  authenticis,  neque  eum  repro¬ 
bavit  Alexander  secundus,  in  Concilio  Late¬ 
ranensi  (ut  suspicatur  Dominicus  a  Soto,  in 
quartum,  dist.  40.  art.  2.)  sed  erat  in  anti¬ 
quissimis  legibus  Romanorum,  ut  patet  ex 
Paulo  jureconsulto  in  ff.  de  gradibus,  qui 
Paulus  trecentis  annis  Justinianum  proces¬ 
sit  :  floruit  enim  tempore  Alexandri  Impe- 


LIBER  I. 


I 

*  ratoris,  circa  annum  Domini  230.  et  ex  S. 
Ambrosio  in  cpist.  GG.  ad  Paternum,  ubi 
juxta  hunc  ordinem  numerandi  gradus,  affir¬ 
mat  duos  consobrinos  esse  consanguineos  in 
quarto  gradu;  patruum  autem,  et  filium  so¬ 
roris  in  tertio.  Scripsit  autem  Ambrosius  an¬ 
nis  supra  centum  antequam  nasceretur  Ju¬ 
stinianus. 

Alexander  autem  II.  papa,  in  Concilio  La¬ 
teranensi,  ut  patet  ex  can.  Ad  sedem,  35. 
quaest.  3.  non  refellit  Justinianum,  sed  erro¬ 
rem  quorumdam  male  intclligentium  Justi¬ 
nianum  :  unde  ibidem  Alexander  bis  terve 
repetit,  legem  civilem  recte  se  habere,  licet 
alium  ordinem  servet.  Jus  enim  civile  respi¬ 
cit  numerum  personarum,  jus  autem  cano¬ 
nicum  distantiam  a  stipite.  Igitur  secun¬ 
dum  jus  canonicum  in  ordine  recto  primus 
gradus  est  filiorum,  qui  proxime  a  stipite  de¬ 
rivantur,  secundus  nepotum,  tertius  prone¬ 
potum,  etc. ;  in  ordine  transverso,  primus 
gradus  est  fratrum  germanorum,  secundus 
patruelium,  seu  consobrinorum,  et  simul  pa¬ 
trui,  et  filii  fratris,  tertius  est  filiorum  duo¬ 
rum  fratruum  patruelium;  et  simul  patrue¬ 
lis,  et  filii  alterius  patruelis,  et  sic  deinceps. 
Ex  quo  deducit  Alexander  Papa,  ex  duo¬ 
bus  gradibus  secundum  jus  civile,  unum 
constitui  secundum  jus  canonicum  ;  et  pro¬ 
inde  eum  qui  est  secundus  jure  civili,  esse 
primum  jure  canonico  ;  et  qui  est  tertius  et 
quartus  jure  civili,  esse  secundum  jure  ca¬ 
nonico  ;  et  qui  est  tertius  et  sextus  jure  civili, 
esse  tertium  jure  canonico  ;  et  qui  est  septi¬ 
mus,  et  octavus  jure  civili,  esse  quortum  jure 
canonico,  et  sic  deinceps. 

Ratio  autem  canonicae  supputationis  red¬ 
ditur  optima  a  theologis  et  canonistis,  et 
habetur  etiam  capite  Quod  dilectio,  de  con¬ 
sanguinitate  et  affinitate,  et  cap.  Finali  eo¬ 
dem,  quia  nimirum  cum  persome  in  ordine 
transverso  non  conjungantur,  nisi  ratione 
stipitis,  a  quo  procedunt,  non  possunt  inter 
se  magis,  aut  minus  distare,  quam  a  stipite 
distent  :  necessario  igitur  efficitur,  ut  eo  gra¬ 
du  inter  se  conjungantur,  vel  distent,  quo 
stipiti  conjunguntur,  vel  ab  eo  distant.  Qua¬ 
re  duo  fratres  in  primo  gradu  erunt,  quia 
uterque  in  primo  gradu  est  cum  stipite  : 
ponsobrini  in  secundo  erunt,  quia  uterque  in 
secundo  gradu  est  cum  stipite.  Quod  si  inae¬ 
qualiter  a  stipite  distent,  ut  patruus,  et  filius 
fratris,  tunc  eo  gradu  inter  se  distabunt,  quo 
distat  a  stipite  ille,  qui  est  remotior.  Cum 
enim  per  stipitem  conjungantur,  fieri  *non 


potest,  ut  ullus  propinquior  sit  consanguineo 
suo,  quam  stipiti  :  non  igitur  filius  fratris 
minus  distare  potest  a  patruo,  quam  ab  avo. 
Licet  igitur  patruus  uno  tantum  gradu  distet 
a  stipite,  tamen  quia  filius  fratris  duobus 
gradibus  distat  ab  eodem  stipite,  ideo  pa¬ 
truus,  et  filius  fratris  in  secundo  gradu 
sunt,  non  minus  quam  duo  filii  fratrum. 

Et  hoc  est,  quod  Alexander  Papa  signifi¬ 
cavit,  cum  ait,  ex  duobus  gradibus  civilibus 
fieri  unum  canonicum.  Siquidem  jure  civili 
patruus,  et  filius  fratris,  faciunt  unum  gra¬ 
dum;  duo  filii  fratrum  faciunt  alterum,  quia 
una  persona  additur  ad  numerum,  et  jus  ci¬ 
vile  numerum  personarum  respicit  :'at  Jure 
canonico  idem  est  gradus  patrui  et  filii  fra¬ 
tris,  qui  duorum  patruelium,  quia  jus  cano¬ 
nicum  non  numerat  personas,  sed  distantiam 
a  stipite  confiderat. 

Est  autem  illud  observandum,  graduum 
supputationem  non  extendi  in  infinitum.  Nam 
virtus  paterna  in  filium  traducta,  per  quam 
est  filius  patri  similis,  non  solum  in  specie, 
sed  etiam  in  individuo,  ut  complexione,  mo¬ 
ribus,  colore,  lineamentis,  ob  quam  existit 
peculiaris  affectio  inter  consanguineos  ;  pau- 
latim  minuitur,  ita  ut  major  sit  in  filio,  quam 
in  nepote,  major  in  nepote,  quam  in  prone¬ 
pote  etc.  et  tandem  post  aliquot  generationes 
penitus  evanescit.  Alioqui  si  semper  duraret, 
id  sequeretur,  ut  omnes  homines,  qui  ab  uno 
Adamo,  primo  stipite  generis  humani  de¬ 
scendunt,  consanguinei  essent ;  cum  tamen 
c  contrario  experiamur  non  modo  non  omnes 
homines,  sed  neque  cives  unius  oppidi  eum 
affectum  retinere,  quem  natura  consangui¬ 
neis  insevit. 

Quia  tamen  non  facile  sciri  potest,  quous¬ 
que  virtus  illa  ejusdem  sanguinis  perseveret, 
et  probabile  est,  non  aequaliter  semper,  sed 
nunc  in  pluribus  ,  nunc  in  paucioribus  ge 
nerationibus  conservari,  prout  in  uno  poten- 
tior  est  virtus,  quam  in  alio  :  ideo,  ut  certi 
aliquid  haberemus,  legislatores  certum  nu¬ 
merum  graduum  praefixerunt. 

Et  quidem  Moyses  in  Levit,  cap.  18.  praefi¬ 
xit  duos  gradus  tantum,  primum  videlicet, 
et  secundum.  Prohibuit  enim  in  recta  linea, 
conjugium  patris  cum  filia,  et  cum  nepte,  et 
similiter  matris  cum  filio,  et  cum  nepote  : 
in  transversa  prohibuit  conjugium  fratris 
cum  sorore,  sive  ex  uno,  sive  ex  utroque  pa¬ 
rente,  et  nepotis  cum  amita,  vel  matertera ; 
non  tamen  prohibuit  conjugium  econtrario 
patrui,  vel  avunculi  cum  filia  fratris  vel  so- 

roris.  Et  hccc  quoad  consanguinitatem,  ubi 
sunt  duo  gradus  secundum  canones,  et  tres 
secundum  leges.  Quoad  affinitatem,  prohi¬ 
buit  conjugium  lilii  cum  noverca,  et  patris 
cum  nuru,  et  rursus  patris  cum  privigna, 
vel  cum  ejus  filia  :  et  hsec  in  recto  ordine. 
In  transverso  autem,  prohibuit  conjugium 
cum  uxore  fratris,  et  cum  sorore  uxoris,  uxo¬ 
re  vivente;  et  cum  uxore  patrui.  Ubi  etiam 
sunt  duo  gradus  secundum  canones,  primus 
et  secundus,  et  tres  secundum  leges  :  nam 
filia  privigna}  est  in  secundo  gradu  cum  pa¬ 
tre,  et  uxor  patrui  est  in  secundo  gradu  cum 
ejus  nepote. 

Quare  errat  Lutherus  incaptivit.  Babylon, 
cap.  de  Matrimonio,  ubi  dicit,  in  lege  divina 
non  prohiberi,  nisi  primum  gradum  affini¬ 
tatis,  et  primum,  et  secundum  consanguini¬ 
tatis. 

Quod  etiam  S.  Ambrosius  in  epist.  66. 
dicit,  in  lege  divina  prohiberi  conjugium  pa¬ 
truelium.  qui  sunt  in  4.  gradu  secundum  le¬ 
ges,  non  video  quomodo  verum  esse  possit : 
sicut  etiam,  quod  idem  Ambrosius  ibidem, 
negat  in  lege  expresse  prohiberi  conjugium 
Patris  cum  filia,  forte  lapsus  est  memoriae. 
Nam  prima  illa  prohibitio  :  «  Turpitudinem 
patris  tui,  et  turpitudinem  matris  tuae  non 
discooperies  »,  nihil  aliud  significat,  nisi  ne 
filia  patri  nubat,  et  ne  filius  matrem  accipiat 
in  uxorem. 

Sed  quamquam  lex  divina  his  paucis  gra¬ 
dibus  contenta  fuerit  :  tamen  lex  civilis  pro¬ 
hibuit  etiam  conjugia  consobrinorum,  qui 
sunt  in  quarto  gradu  secundum  leges,  ut 
Ambrosius  testatur  epist.  66. 

Lex  autem  ecclesiastica  longius  progressa 
est.  Ecclesia  enim  olim  septimum  gradum 
definierat,  ultra  quem  non  esset  ulla  consan¬ 
guinitas,  ut  patet  ex  Alexandro  II.  supra  ci¬ 
tato  :  sed  postea  in  Concilio  Lateranensi  sub 
Innoccntio  III.  restricta  est  tum  consangui¬ 
nitas,  tum  affinitas  ad  quartum  gradum,  ut 
patet  ex  cap.  Non  debet,  de  consanguinitate 
et  affinitate. 

Ex  quo  intelligimus,  id  quod  communiter 
dici  solet,  in  linea  recta  in  infinitum  prohi¬ 
beri  connubia,  quod  primus  forte  scripsit 
Cajus  1.  nuptiaj  2.  ff.  de  ritu  nuptiarum,  a 
multis  negari. 

Quamquam  non  est  cur  de  hac  de  valde 
solliciti  simus,  cum  vix  contingere  possit,  ut 
cupiant  aliqui  Matrimonium  inire  in  gradu 
quinto,  aut  ulteriore  in  recta  linea.  Aut  er. jm 
non  inveniuntur  homines  vivi,  aut  sunt  ita 


inaequales  quoad  aetatem,  ut  absurdissimum 
sit  eos  inter  se  Matrimonium  velle  contra¬ 
here.  Nam,  ut  demus  in  aliqua  linea  singu¬ 
los  gignere  cum  primum  per  aetatem  licet, 
id  est,  cum  ad  annum  decimum  quintum  per¬ 
venerint,  quod  tamen  raro,  aut  numquam 
accidit,  si  deberent  in  quinto  gradu  con¬ 
jungi,  haberet  unus  annos  90,  alter  -15,  et 
si  in  octavo  gradu,  haberet  unos  annos  133. 
alter  15.  Imo  ipse  Adam,  qui  vixit  930.  an¬ 
nos,  non  supervixit  tamen  nisi  usque  ad  oc¬ 
tavam  generationem  :  quo  tempore  si  extra 
consanguinitatem  suam  uxorem  ducere  vo¬ 
luisset,  debuisset  vir  decrepitus,  annorum  fere 
900.  puellam  annorum  15.  uxorem  accipere. 

Addidit  praeterea  Ecclesia  duas  alias  spe¬ 
cies  cognationis,  quas  in  Levitico  non  conti¬ 
nentur,  nimirum  cognationem  spiritualem, 
quas  oritur  ex  Baptismo,  et  Confirmatione  : 
et  cognationem  legalem,  qua;  oritur  ex  a- 
doptione.  Item  addidit  duas  alias  quasi  spe¬ 
cies  affinitatis  ;  unam,  qua?  oritur  ex  spon¬ 
salibus,  qua;  publica}  honestatis  justitia  ap¬ 
pellatur  ;  et  alteram,  quse  oritur  ex  copula 
carnali  fornicaria,  quamvis  heee  ultima  ex 
Levitico  juxta  quosdam  non  difficulter  e- 
ruatur.  Porro  juxta  Concilii  Tx'identini  de¬ 
creta  session.  24.  cognatio  spiritualis,  et  pu¬ 
blica  etiam  honestas  intra  primum  gradum 
tantum  Matrimonia  dirimunt  :  affinitas  au¬ 
tem  ex  copula  fornicaria,  intra  primum  et 
secundum. 

Est  etiam  &lia  quaedam  affinitas,  qua)  ori¬ 
tur  ex  Matrimonio  rato,  sed  nondum  con¬ 
summato,  qua)  quamvis  publica  justitia  dici 
soleat  :  jtainen  haud  dubie  est  quid  perfe¬ 
ctius,  et  ideo  Pius  V.  Papa  declaravit,  re¬ 
strictionem  Concilii  publica)  justitia)  ad  pri¬ 
mum  gradum  non  habere  locum,  nisi  in 
sponsalibus  de  futuro. 

CAPUT  XXV. 

Sententia;  afferuntur  de  impedimento 
cognationis. 

Ilis  praemissis,  qua)stioest,  intra  quos  gra¬ 
dus  cognatio,  sive  etiam  affinitas  Matrimonii 
contractum  jure  impediat  :  impedire  enim 
intra  gradum  aliquem  memo  est,  qui  neget. 
Quinque  invenio  de  hac  re  sententias  haere¬ 
ticorum. 

Prima  est  Joannis  Wicleffi,  qui  in  iv.  lib. 
Trialogi  cap.  20.  affirmat  cognationem  in 

primo  solum  gradu  impedire  conjugium,  id- 
que  in  recto  ordine,  in  transverso  autem 
nullam  esse  prohibitionem  :  ex  quo  colligit, 
inter  fratres  et  sorores  Matrimonium  posse 
conjungi,  quia  id  non  est  prohibitum  jure 
divino,  sed  tantum  per  humanam  inven¬ 
tionem. 

Quare  deceptus  est  Dominicus  a  Soto  in  4. 
sententiarum  distinet.  40.  artic.  3.  ubi  re¬ 
fert,  Wicleffum  sensisse,  prohibitiones  quse 
habentur  in  Levitico,  vim  suam  jure  divino 
etiam  apud  Christianos  retinere.  Non  enim 
id  sensit  Wicleffus,  sed  plane  contrarium. 
Ilsec  enim  sunt  verba  in  libro  ipsius,  quem 
apud  me  habeo  :  u  Nec  delector  in  multitu¬ 
dine  causarum  divortii,  cum  multas  sint  in- 
fundabilitcr  humanitus  ordinata;,  ut  patet 
specialiter  de  cognatione.  Nam  tempore  pri¬ 
mi  hominis,  fratres  et  sorores  fuerunt  ex  or¬ 
dinatione  divina  taliter  conjugati :  et  tempe¬ 
ro  Patriarcharum,  ut  Abraham,  Isaac,  et  ta¬ 
lium,  satis  propinqua;.  Nec  superest  ratio, 
quare  non  liceret  hodie,  nisi  humana  ordi¬ 
natio.  »  Hsec  ille  :  et  ideo  Thomas  Wal- 
densis,  tomo  n.  de  Sacramentis  cap.  134. 
(quem  etiam  Sotus  citat)  contra  Wicleffum 
contendit,  pra?cepta  Levitici  jure  divino  ad 
Christianos  etiam  pertinere. 

Altera  sententia  est  Lutheri  in  lib.  de  ca- 
ptivitateJBabylonica  cap.  de  Matrimonio, et  in 
serm.  de  Matrimonio,  edito  anno  1523,  Ar- 
gentinsc  ;  et  Martini  Buceri  in  commcnt.  cap. 
.\ix.  Matthsci ;  qui  solos  gradus  cognationis, 
qui  habentur  in  Levit,  cap.  wm.  ut  Matri¬ 
monii  impedimenta  agnoscunt,  eseteros  ab 
Ecclesia  additos  omnino  rejiciunt.  Itaque 
nolunt  in  gradibus  in  Levitico  expressis  ullo 
modo  licere  matrimonia  contrahere,  neque 
ullam  admittunt  Ecclesia;  dispensationem, 
cum  lex  illa  divina  sit,  non  humana  :  et  con¬ 
tra  volunt,  in  omnibus  aliis  gradibus  libere 
pesse  contrahi,  non  obstante  humana  lege, 
vel  consuetudine,  cum  Deus  optime  noverit 
quid  prohibendum,  quidve  non  prohiben¬ 
dum  fuerit. 

Et  hanc  sententiam  sequebantur,  qui  per¬ 
suaserunt  Henrico  regi  Anglorum,  non  potuis¬ 
se  Romanum  Pontificem  cum  ipso  dispensare, 
ut  acciperet  uxorem  fratris  sui  defuncti; 
quod  id  videlicet  expresse  prohibeat  lex  di¬ 
vina  Levit,  xviii. 

Tertia  sententia  est  Philippi  Malanchthonis 
in  locis,  tit  de  conjugio,  et  Martini  Kemnitii 
in  2.  part.  Examinis  Concilii  Tridentini  pag. 
1230.  et  sequentibus,  qui  conveniunt  cum 


Luthero  et  Bucero,  quod  prreccpla  Levitici 
circa  gradus  cognationis  naturalem  justitia; 
normam  contineant,  et  per  hoc  etiam  apud 
Christianos  vim  habeant,  et  omnino  immu¬ 
tabilia  sint :  sed  discrepant,  quoad  alios  gra¬ 
dus  in  Levitico  non  expressos.  Dicunt  enim 
aliquos  alios  gradus  ab  Ecclesia  antiqua  re¬ 
cte  fuisse  prohibitos,  et  nunc  etiam  posse  pro¬ 
hiberi,  modo  id  fiat  servata  libertate  con¬ 
scientia;,  id  est,  ut  non  sit  peccatum  in  con¬ 
scientia,  si  secus  fiat. 

Sed  tres  sunt  in  disputationeKemnitii  con¬ 
tradictiones.  Primum  enim  pagina  1231,  di¬ 
cit,  prsecepta  Levitici  de  gradibus  cognatio¬ 
nis,  esse  mandata  naturalia,  qua;  ad  omnes 
homines,  et  ad  omnia  tempora  pertineant, 
tanquam  norma;  justitia;,  in  mente  et  volun¬ 
tate  divina  immutabiles,  et  tamen  pag.  1230. 
proxime  praecedenti  dixerat,  Deuin  dispen¬ 
sasse  cum  filiis  Adami,  ut  fratres  sororibus 
copularentur  ;  qui  est  gradus  primus  in  linea 
transversa,  in  Levitico  expresse  prohibitus. 
Si  lex  illa  Levitici  ad  omnes  homines  et  om¬ 
nia  tempora  se  extendit,  et  est  norma  justitiae 
in  mente  divina  immutabilis,  quo  pacto  ad 
ipso  Deo  statim  initio  mundi  mutata  est  ? 

Deinde  pag.  1238.  affirmat  Kemnitius, 
omnia  Matrimonia,  qurc  non  pugnant  contra 
divinas  prohibitiones,  esse  a  Deo  conjuncta, 
et  ideo  dirimi  non  posse,  cum  Christus  di¬ 
xerit  :  Quod  Deus  conjunxit ,  homo  non  sepa¬ 
ret ;  et  tamen  in  eadem  pagina  et  superiore, 
concesserat  posse  Ecclesiam  cum  magistratu, 
gradus  aliquos  constituere  iis  proximos,  quos 
lex  divina  constituerat;  et  pag.  1234,  et 
1233.  approbaverat  ex  Ambrosio,  et  Augu¬ 
stino,  legem  civilem  prohibentem  conjugia 
consobrinorum,  licet  ea  non  prohibuerit  lex 
divina.  At  si  omnia  Matrimonia,  'qua;  non 
pugnant  cum  divina  prohibitione,  sunt  a  Deo, 
et  dirimi  nequeunt :  ergo  nulla  matrimonia 
prohiberi  possunt,  quse  Deus  non  prohibuit, 
neque  ulli  gradus  constitui,  quos  Deus  non 
constituit,  nisi  prohibere  velimus,  ac  diri¬ 
mere  matrimonia,  quse  Deus  conjunxit.  Quo¬ 
modo  ergo  possunt  homines  gradus  consti¬ 
tuere  ;  qui  non  sunt  in  Levitico,  ut  de  con¬ 
sobrinis  ? 

Postremo  pag.  1237.  vult  Kemnitius  posse 
constitui  per  leges  humanas  certos  gradus, 
intra  quos  non  sint  legitima  matrimonia  ;  sed 
tamen  salva  libertate  conscientisc.  At  ista 
manifeste  pugnant.  Nam  vel  matrimonia  in¬ 
tra  gradus  lege  humana  prsescriptos  con¬ 
tracta,  erunt  legitima,  vel  illegitima.  Legiti- 

ma  esse  non  poterunt,  cum  sint  contra  le¬ 
gem,  aut  certe  lex  ipsa  iniqua  erit,  et  mala, 
cujus  contrarium  Kemnitius  asserit;  ergo 
erunt  illegitima.  Ergo  in  conscientia  malum 
erit  illa  contrahere ;  nisi  forte  non  sit  malum, 
in  conscientia  nomine  conjugii  fornicationem 
committere ;  ergo  lex  illa,  quamvis  huma¬ 
na  in  conscientia  obligat,  cujus  contrarium 
Kemnitius  affirmabat. 

Adde  etiam  manifestum  Kemnitii  menda¬ 
cium,  pagina  1238.  dicit  enim  Romanum 
Pontificem  velle  conscientias  Pontificiis  pro¬ 
hibitionibus  non  minus  teneri,  quam  divinis. 
At  hoc  mendacium  esse,  perspicuum  est, 
quia  summus  Pontifex  in  pontificiis  prohibi¬ 
tionibus  sa?pc  dispensat ;  in  divinis  nunquam. 
Nam  qua?  videntur  Kemnitio  divinae  prohi¬ 
bitiones,  et  in  quibus  aliquando  Papa  dispen¬ 
sat,  eas  nos  paulo  post,  non  esse  divinas 
apud  Christianos,  Deo  volente  manifeste 
probabimus. 

Quarta  sententia  Brcntii  est,  qui  in  Con¬ 
fessione  Wirtembergensi,  cap.  de  conjugio, 
ct  in  Apologia  pro  eadem  confessione,  vult 
in  gradibus  cognationis  legem  civilem  impe¬ 
ratorum  servandam  esse.  Sed  fusius  hoc  tra¬ 
ctat  in  Commentariis  in  Leviticum  ad  cap. 
18.  quee  autem  eo  loco  habet,  ad  quinque 
capita  revocari  possunt. 

Primo  affirmat  legem  divinam,  qua?  in 
Lcvilico  habetur,  ad  Christianos  non  perti¬ 
nere,  quatenus  Mosaica  et  Leviticajudicialis 
est,  cum  sit  per  Christum  abrogata  :  sed  so¬ 
lum  quatemus  continet  aliquo  modo  legem 
natura?.  Lex  enim  natura?  jubet,  discrimen 
esse  inter  personas  in  contrahendis  Matrimo¬ 
niis,  sed  quod  sit  illud  discrimen,  non  ex¬ 
presse  docet. 

Secundo  addit,  non  osse  relinquendum  in 
arbirio  uniuscujusque,  ut  discrimen  persona¬ 
rum,  et  proinde  gradus  cognationis  consti¬ 
tuat,  sed  opus  esse  aliquo  legislatore. 

Tertio  dicit,  tres  esse  legislatores,  qui  de 
his  gradibus  leges  posuerunt,  Moysem,  Ro¬ 
manum  Pontificem  ct  Csesarem,  sed  nullum 
horum  simpliciter  admitti  posse.  Moyses 
enim  ad  nos  non  pertinet,  cum  ejus  politia 
per  Christum  abrogata  sit.  Romanus  Pontifex 
non  habet  auctoritatem  leges  ferendi.  Ca?sar 
est  quidem  verus  legislator,  sed  quia  in  hoc 
negotio  de  Matrimonio  subjecit  leges  suas 
canonibus  Pontificiis,  ideo  ipse  quoque  au¬ 
ctoritatem  amisit. 

Quarto  dicit,  cum  nulla  sit  reliqua  lex  de 
nuptiis,  sectandam  esse  legem  naturae,  et  ad 

cognoscendum  qui  gradus  siut  prohibiti  ure 
naturae,  observari  jubet,  in  quibus  gradibus 
conveniant  lex  Mosis,  et  lex  imperatoris  Ro¬ 
mani.  Nam  qui  gradus  prohibentur  ab  utra¬ 
que  lege,  ii  sine  dubio  censeri  debent  prohi¬ 
biti  jure  natura? ;  et  in  iis  nulla  dispensatio 
admittenda  est  :  qui  autem  prohibentur  a 
lege  Mosis  tantum,  aut  a  lege  Romani  Impe¬ 
ratoris  tantum,  ii  habendi  sunt  prohibiti  lege 
politica,  non  jure  natura?. 

Quinto  denique  addit,  non  solum  servan¬ 
dam  esse  legem  natura?  in  gradibus  cogna¬ 
tionis,  quod  attinet  ad  matrimonia,  sed  etiam 
legem  Romani  Imperatoris,  el  consuetudi- 
dem  loci,  et  arbitrium  etiam  prudentium  vi¬ 
rorum.  Licet  enim  lex  Romani  Imperatoris 
auctoritatem  perdiderit,  cum  se  canonibus 
Pontificiis  subjecit,  tamen  alioqui  justa  erat : 
et  quemadmodum  quidam  appellavit  a  rege 
somnolento  ad  vigilantem,  ct  alius  ab  ebrio 
ad  sobrium,  ita  nos  appellabimus  a  deceptis 
fraude  ad  recte  edoctos,  aut  a  legum  admi¬ 
nistratoribus  ad  ipsas  leges. 

In  qua  sententia  Brentii,  primum,  et  se¬ 
cundum  pronuntiatum  verissima  sunt  ;  ter¬ 
tium  et  quartum,  falsa,  ct  in  sequenti  capi¬ 
te  refutanda;  quintum  absurdissimum  est, 
ct  cum  tertio  manifeste  pugnans.  Nam  si 
leges  civiles  Romana?  amiserunt  auctorita¬ 
tem,  ut  apertissime  in  tertio  pronuntiato 
Brentius  ait,  nullum  jam  obligare  possunt, 
aeper  hoc  nulla  erunt  illegitima  matrimonia, 
nisi  qua?  prohibentur  lege  naturali  :  cujus 
contrarium  habet  quintum  pronuntiatum. 

Neque  obstat  illa  appellatio  Brentii,  a  de¬ 
ceptis  fraude,  ad  melius  edoctos.  Nam  impe¬ 
ratores  Romani  adhuc  sunt,  quales  olim  fue¬ 
runt,  nimirum  Catholici,  et  adhuc  subjiciunt 
leges  suas  Canonibus  ;  neque  enim  ullus  ad¬ 
huc  fuit  imperator  Lutheranus :  ad  quem 
igitur  imperatorem  Brentius  appellabit  ? 

Sed  ideo  fortasse  addidit,  se  appellare  ab 
administratoribus  legum  ad  ipsas  leges.  At 
hoc  inauditum,  et  absurdissimum  est,  ut 
quis  a  judice  ad  legem  appellet  :  et  quam¬ 
vis  utcumque  tolerari  posset,  ut  appellaretur 
a  judice  aliquo  inferiore  ad  legem  :  tamen 
ut  a  principe,  qui  legem  condidit  (hunc  enim 
vocat  Brentius  legis  administratorem)  appel¬ 
letur  ad  legem,  omnino  intolerabile  est,  cum 
lex  a  principe,  non  princeps  a  lege  auctori- 
ritalem  habeat,  nec  possit  princeps  auctori¬ 
tate  privari,  quin  et  ipsius  leges  continuo  de¬ 
sinant  esse  leges. 

Sed  fortasse  Brentius  leges  Romanas  esse 

censet,  non  ut  leges  coactivas,  sed  ut  pru¬ 
dentes  admonitiones,  ad  quem  modum  etiam 
leges  Platonis,  vel  Aristotelis  de  Republica, 
vel  Marci  Tullii  de  officiis  servari  possent. 
At  neque  hoc  dici  potest.  Nam  leges  istic, 
quse  carent  principis  auctoritate,  non  faciunt 
legitima,  vel  illegitima  matrimonia,  ac  pne- 
sertim  in  foro  externo.  Brcntius  autem  de  iis 
legibus  loquitur,  qum  faciunt  legitima,  vel 
illegitima  Matrimonia  :  scribit  enim  politicas 
leges  Romanorum  servandas  esse,  non  solum 
propter  conscientiam,  sed  etiam  propter 
successiones,  et  hmreditates,  quae  ad  legiti¬ 
mos  fdios  tantum  pertinent ;  et  ii  sunt  filii 
legitimi,  qui  ex  legitimo  matrimonio  pro¬ 
creantur.  Cogitur  ergo  Brentius  duo  ista 
pugnantia  admittere,  leges  Romanas  de  gra¬ 
dibus  cognationis  perdidisse  auctoritatem, 
et  tamen  obligare,  ac  necessario  ut  verissi¬ 
mas  leges  esse  servandas.  Sed  de  Brentio 
satis . 

Joannes  Calvinus  non  salis  explicat  sen¬ 
tentiam  suam.  Solum  enim  lib.  lv.  Institut. 
cap.  19.  §.  ultimo  reprehendit  Ecclesiam, 
quod  gradus  cognationis  constituerit  prajter 
aliarum  Gentium,  et  ipsius  etiam  Mosis  poli¬ 
tiam  :  et  quod  spiritualem  cognationem  im¬ 
pedimentum  Matrimonii  esse  voluerit.  Sed 
ex  sententia  Theodori  Bezce  primarii  Cal¬ 
vini  discipuli,  sententiam  Calvini  cognoscere 
licebit. 

Est  igitur  quinta  sententia  Theodori  Bezm 
in  libro  de  repudiis  et  divortiis,  qui  primo  re¬ 
prehendit  modum  supputandi  gradus,  quo 
utuntur  Canonici  Doctores,  tamquam  absur¬ 
dum  ;  et  solum  sequendum  esse  contendit 
modum  supputandi,  quo  utuntur  jureconsul¬ 
ti  civiles. 

Deinde  affirmat  gradus,  qui  numerantur 
in  Levitico,  jure  divino  servandos  esse,  et 
matrimonia  in  illis  gradibus  contracta,  esse 
omnino  nulla. 

Tertio  docet,  non  solum  gradus  illos,  qui 
expresse  habentur  in  levitico,  jure  divino 
servandos  esse,  sed  etiam  eos,  qui  a  simili 
colliguntur.  Ut,  quia  in  Levitico  prohibetur 
conjugium  nepotis  cum  amita,  vel  matertera, 
asserit  Beza,  prohibitum  etiam  intolligi  de¬ 
bere  conjugium  patrui,  vel  avunculi  cum 
nepte  ex  fratre  vel  sorore  :  et  quia  in  Levi- 
lico  prohibetur  conjugium  patris  cum  filia, 
et  avi  cum  nepte,  colligit  ipse,  prohibita  in- 
tclligi  omnia  conjugia  in  linea  recta,  quia 
semper  inajor  in  linea  recta  habet  locum  pa¬ 
tris  respectu  junioris,  et  eadem  ratione  vult 


esse  prohibitum  conjugium  patrui  non  soluin 
cum  nepte,  sed  cum  pronepte  etiam,  et  cum 
abnepte,  et  cum  omnibus  inferioribus.  Ita¬ 
que  multos  gradus  jure  divino  servari  jubet, 
quamvis  expresse  in  Levitico  non  habeantur. 

Quarto  docet,  leges  etiam  civiles  de  gra¬ 
dibus  cognationis  servandas  esse,  sic  tamen 
ut  matrimonia  in  his  gradibus  non  contra¬ 
hantur,  sed  si  contracta  fuerint,  non  diri¬ 
mantur.  Quod  tamen  revera  non  est  legem 
civilem  servare  :  lex  enim  civilis  irritat  Ma¬ 
trimonia  intra  gradus  prohibitos  contracta. 
Sed  de  his  postea  disseremus. 

Illud  hic  obiter  est  observandum,  Bczara, 
ut  haereticum  decebat,  in  eo  libro  calumniis, 
et  mendaciis  satis  instructum  incedere  :  e 
quibus  duo  annotare  placuit.  Pag.  ii.  de¬ 
pingit  hanc  figuram, 

Joannes. 

Petrus  Paulus 

Jacobus  Rachel 

Andreas  Susanna, 

Johanna. 

ac  dicit  :  «  Concedunt  canonici  Johannam 
fratris  abneptem  ducere  Petro  patruo  ma¬ 
ximo,  quae  ab  eo  si  rectam  supputationem 
sequamur,  sex  gradibus  distat :  Jacobo  vero 
Johannam  non  item,  quamvis  totidem,  id 
est,  sex  gradibus  distent,  imo  ne  Joannam 
quidem  Andreas  accipere  ex  illorum  Cano¬ 
nibus  poterit,  a  qua  tamen  septem  distat 
gradibus.  Itaque  intra  sextum  gradum  con¬ 
cedunt  nuptias  etiam  cum  eo,  qui  parentis 
loco  sit,  ut  modo  diximus  :  intra  eumdem, 
qui  parentis  loco  non  sit,  non  concedunt, 
nempe  inter  Jacobum  et  Johannam  :  nec  in 
septimo  quidem  gradu,  ut  inter  Andrcam  et 
Johannam.  Usque  adeo  procul  cos  a  recto 
cogit  deflectere  gheunda  illa  regula  conuncn- 
titia  de  gradibus  in  transversa  linea  inaequali 
numerandis.  »  lloec  ille.  In  quibus  paucis 
lineis  tot  sunt  ferme  errata,  quot  verba; 
adeo  ut  dubitare  cogar,  dormiens  ne  an 
vigilans  illa  scripserit. 

Primo  falso  affirmat  canonicos  Doctores 
concedere  patruo  maximo,  ut  abneptem  ex 
fratre  ducat  uxorem  :  nam  cum  inter  hos 
secundum  canones  sit  quartus  gradus  con¬ 
sanguinitatis  ,  nemo  canonicorum  diceret, 
inter  cos  conjugium  esse  licitum.  Notissimum 
enim  est,  et  supra  etiam  ab  ipso  Beza  cita¬ 
tum,  in  quarto  gradu  matrimonium  pro¬ 
hiberi,  cap.  Non  debet,  de  consanguinit.  et 
affinit. 


CAPUT  XXVI. 


Secundo  falso  affirmat  inter  hos  esse  gra¬ 
dum  sextum,  secundum  rectam  supputatio¬ 
nem.  Nam  per  rectam,  intelligit  legalem, 
ut  ex  superioribus  constat  :  semper  enim 
pro  legali  contra  canonicam  pugnat.  At  se¬ 
cundum  legalem  supputationem  inter  Pe¬ 
trum  et  Joannam,  sunt  gradus  quinque,  non 
sex  :  tot  enim  sunt  personae  dempto  stipite. 

Tertio  falso  affirmat  nuptias  Johanna) , 
qua)  concedebantur  Petro  negari  Jacobo,  et 
Andrea).  Nam  omnibus  quidem  negantur, 
quia  sunt  omnes  cum  ea  in  quarto  gradu  : 
at  si  Petro  concederentur,  concederentur 
etiam  consequenter  Jacobo  et  Andrea),  qui  in 
eodem  gradu  sunt  respectu  Johanna).  Neque 
ullum  Beza  canonistam  inveniet,  qui  secus 
doceat. 

Quarto  falso  affirmat  secundum  legum 
supputationem ,  totidem  gradibus  distare 
Johannam  a  Jacobo,  quot  ea  distat  a  Petro, 
nimirum  sex;  id  enim  falsum  esse,  nemo 
dubitare  potest,  cum  secundum  leges  uno 
gradu  sit  propinquior  Petrus  Johanna) , 
quam  Jacobus  eidem  Johanna).  Itaque  Pe¬ 
trus  quinque  gradibus  ab  ea  distat,  Jacobus 
sex,  Andrcas  septem,  si  legum  supputatio¬ 
nem  sequamur  :  secundum  canones  autem, 
omnes  tres  in  quarto  gradu  cum  Johanna 
•sunt. 

Ex  his  autem  quatuor  manifestis  erroribus 
sequitur,  ut  tota  illa  conclusio  sit  falsa  :  qua 
concludit,  canonicos  doctores  concedere  nu¬ 
ptias  intra  sextum  gradum  legalem  ei,  qui 
locp  patris  sit,  et  intra  eumdem  non  conce¬ 
dere  ei,  qui  loco  patris  non  sit :  ejusmodi 
enim  heee  sunt,  ut  vix  per  febrim  deliranti 
excidere  potuerint. 

Deinde  pag.  49.  Beza  scribit  Martinum  V. 
non  puduisse,  Matrimonium  cum  sorore  ger¬ 
mana  cuidam  relaxare,  idque  sceleratissi¬ 
mum  factum  appellat.  At  Martinus  V.  Pon¬ 
tifex  omnium  consensu  sapientissimus,  et 
optimus,  non  permisit  conjugium  cum  sorore 
sua  germana,  ut  Beza  mentitur,  sed  cum 
sorore  ejus,  quam  antea  cognoverat  per 
fornicationem,  ut  sanctus  Antoninus  refert,  3. 
parte  summa) Theologica),  titulo  i.  cap.  H. 
hanc  autem  affinitatem  non  expresse  le¬ 
gimus  in  Levitico.  Neque  negare  possunt 
adversarii,  longe  tolerabilius  esse,  ducere 
affinem  ex  copula  fornicaria  factam,  quam 
affinem,  ex  legitimo  matrimonio,  vel  con¬ 
sanguineam  in  primo  gradu ;  et  tamen  hoc 
ipsum  non  permisit  Pontifex  (ut  rursus  men¬ 
titur  Beza)  ob  pecunias  sibi  datas ;  sed  ob 

scandalum  ingens,  quod  ex  illius  conjugii 
separatione  timebatur,  cum  casus  esset  oc¬ 
cultus  ;  idque.  ex  maturo  consilio,  et  longa 
disceptatione  multorum  Theologorum,  ut  ex 
eodem  sancto  Antonino,  qui  eodem  tempore 
vixit,  intclligi  potest. 


CAPUT  XXVI. 

Rationem  Canonicam  supputandi  gradus, 

optimam  esse ,  defenditur  contra  Bezam. 

Adversus  omnes  superiores,  errores,  sta¬ 
tuam  aliquot  sententias,  seu  propositiones, 
ut  per  partes  facilius  veritas  explicetur. 

Prima  propositio  :  Ratio  supputandi  gra¬ 
dus  cognationis,  qua  utuntur  sacri  canones, 
optima  est.  »  Hanc  assero  contra  Bezam  in 
libro  citato  de  repudiis.  Nam  cum  cognatio 
sit  vinculum  eorum,  qui  propagantur  ab 
uno,  non  potest  fingi  melior  ratio  suppu¬ 
tandi  gradus,  quam  penes  distantiam  ab  illo 
uno.  Et  confirmatur,  quia  licet  ratio  civilis 
supputandi  gradus  sit  etiam  bona,  tamen 
non  potest  negari,  quin  canonica  sit  melior, 
cum  in  linea  transversa  primum  gradum 
ponat  :  videtur  enim  nescio  quid  absurdi 
pra)  se  ferre,  quod  detur  secundus  gradus 
sine  primo,  ut  revera  datur  in  ratione  sup¬ 
putandi  civili.  Et  quamvis  ipsi  respondere 
possint,  non  posse  dari  primum  in  illa  ra¬ 
tione  supputandi,  tamen  quis  negabit,  recte 
fecisse  canonistas,  qui  aliam  rationem  exco¬ 
gitarunt,  qua  illi  etiam  incommodo  mede¬ 
rentur  ? 

Sed  videamus  argumenta  Beza)  contra  ra¬ 
tionem  supputandi  canonistarum  :  «  Tres, 
inquit,  sunt  regula)  quibus  comprehenditur 
tota  sententia  canonistarum  :  nulla  illarum 
est,  qua)  non  sit  inepta,  et  absurda  :  ergo 
tota  sententia  ipsorum  est  absurda.  » 

Probat  majorem  propositionem  :  et  primo 
quoad  primam  'regulam.  Nam  prima  regula 
est  :  «  In  recta  linea  tot  numerandos  esse 
gradus,  quot  sunt  persona),  una  dempta.  » 
<i  IIa)c  vero  regula,  inquit  Beza,  et  si  nihil 
efficit  a  veritate  alienum,  tamen  non  recte 
concepta  est;  relinquit  enim  suspensum  a- 
nimum,  cur  demenda  sit  una,  etquamam  sit 
demenda.  » 

Respondeo :  cur  sit  demenda  una,  et  quod 
demenda  sit  prima,  dubium  esse  non  poterat 
inspicienti  arborem,  sive  lineas  cognatorum 

Nam  cum  gradus  sit  distantia  unius  ab  alia, 
prima  persona  non  potest  gradum  facere, 
cum  nec  a  seipsa,  nec  ab  ulla  superiore 
distet,  alioqui  non  esset  prima,  sed  secunda, 
quae  primo  incipit  distare,  et  separari  ab 
alia,  et  primum  gradum  facit.  Itaque  prima 
persona  est  veluti  punctum,  a  quo  ducitur 
linea  :  per  quam  distat  secunda  persona  a 
prima,  et  illa  linea  intermedia,  est  primus 
gradus,  qui  incipit  a  prima,  et  terminatur  in 
secundam  ;  proinde  non  potest  dici  gradus, 
nisi  cum  producta  fuerit  secunda  persona. 

Probat  deinde  Bcza  idem  de  secunda  re¬ 
gula,  qiuc  est  talis  :  «  In  ordine  transverso  si 
duo  aequi  distent  a  stipite,  tot  gradibus  inter 
se  distant,  quot  a  stipite  quivis  illorum  dis¬ 
tat.  »  —  «  Atqui,  inquit  Beza,  ineptam,  et 
falsam  esse  hanc  enumerationem,  vel  ipse 
communis  sensus  dictare  potuit  :  natura 
enim  ipsa  ostendit,  tot  esse  oportere  gradus 
quot  sunt  generationes  ;  nec  posse  perveniri 
a  fratre  ad  fratrem,  nisi  transitu  per  patrem 
communem  facto.  » 

Respondeo,  decipitur  Beza,  quia  fingit  ita 
a  fratre  ad  fratrem  transeundum  esse  per 
patrem,  ac  si  in  aliqua  linea  per  medium 
punctum,  duo  fratres,  duo  extrema  tene¬ 
rent  :  sic  enim  haud  dubie  unus  frater  ab 
alio  duobus  gradibus  distaret.  Sed  falsa  ista 
imaginatio  est  :  non  enim  ultra  patrem  est 
progressio  ad  aliam  personam,  nisi  ad  illam 
a  qua  pater  ipse  procedit,  nimirum  ad  avum. 
Et  sic  in  linea  recta  per  unam  personam 
transitui'  ad  aliam,  quia  una  persona  proce¬ 
dit,  ab  alia  :  ut,  nepos  duobus  gradibus  di¬ 
stat  ab  avo,  quia  non  potest  a  nepote  ad 
avum  ascendi  nisi  per  patrem.  At  a  fratre 
ad  fratrem  non  transitui'  per  patrem,  cum 
nulla  sit  processio  fratris  a  fratre,  nec  imme¬ 
diata,  nec  mediata,  sed  frater  uterque  in  pa¬ 
tre  conjungitur;  nec  habet  conjunctionem 
frater  cum  fratre,  vel  habitudinem,  nisi  qua¬ 
tenus  est  unum  cum  patre.  Quare  si  quis 
distantiam  inter  fratres  cognoscere  cupit, 
debet  id  solum  attendere,  quantum  distet 
alter  eorum  a  patre  ;  tantum  enim  inter  se 
etiam  distabunt,  cum  non  habeat  alter  ha¬ 
bitudinem  ad  alterum,  nisi  ut  est  unum 
cum  patre  suo,  ut  jam  diximus  :  quod  enim 
efiain  ipse  a  patre  distet  uno  gradu,  per  ac¬ 
cidens  est  respectu  distantiae  ab  altero  fratre. 

Dicet  aliquis:  Filius  patri  propinquior  esse 
videtur  quam  fratri ;  nam  et  amor  vehemen- 
tior,  et  obligatio  etiam  justitiae  major  est 
inter  patrem  et  filium,  quam  inter  duos 


fratres.  At  filius  a  patre  uno  gradu  distat , 
ergo  duobus  distat,  nisi  gradus  dimidiatos 
quis  jam  fingere  velit. 

Respondeo  :  majorest  propinquitas  filii  ad 
Patrem,  quam  fratris  ad  fratrem,  si  sic  lo¬ 
qui  licet,  intensive,  non  extensive :  non  enim 
longius  distat  frater  a  fratre,  quam  filius  a 
patre  ;  sed  in  aequali  distantia  major  est 
conjunctio,  et  proinde  major  amor,  et  obli¬ 
gatio.  Et  ratio  est,  quia  non  sunt  gradus  illi 
ejusdem  rationis.  Filiusenimcum  patre  jungi¬ 
tur  ut  effectus  eum  sua  proxima  causa,  et  ideo 
illi  similis  est  ex  vi  productionis,  unde  oritur 
amor,  et  ab  illo  pendet,  unde  oritur  obliga¬ 
tio.  At  frater  cum  fratre  conjungitur,  ut  ef¬ 
fectus  a  communi  causa  procedens  :  inter 
duos  autem  effectus  ab  una  causa  proceden¬ 
tes  non  est  ea  dependentia,  qua?  inter  cau¬ 
sam,  et  efTcctum,  licet  distantia  non  sit  major. 

Tandem  probat  Bcza  tertiam  regulam  esse 
falsam,  et  intolerabilem  errorem  continere. 
Est  autem  hac  regula  tertia  :  «  In  linea 
transversa  inaequali,  tot  gradibus  inter  se 
distant,  quot  gradibus  distat  a  stipite  ille, 
qui  est  remotior  »  «  Ilaec  vero  regula,  inquit 
Beza,  tum  crassum,  et  pudendum  errorem 
prodit,  ut  vel  sola  manifeste  ostendat  istos 
Antichristos  vere  fuisse  vertiginis  spiritui 
mancipatos,  ut  Dominus  per  cos  ulcisceretur 
id  universo  mundo  sum  veritatis  contem¬ 
ptum.  Cui  enim  obsecro,  nisi  prosus  mente 
capto,  venire  in  mentem  potuit,  ut  existima¬ 
ret,  data  duplici  serie  cognatorum,  una  ad 
dexteram,  altera  ad  sinistram,  conspici  qui¬ 
dem  ex  una  parte  discrimen  gcncratioiuim, 
in  altera  non  item?  »  Haec  ille. 

Vis  autem  argumenti  in  hoc  ista  est,  quod 
ex  nostra  tertia  regula  sequatur  hoc  absur¬ 
dum,  ut  una  persona  a;  quali  ter  distet  a  mul¬ 
tis  inaequaliter  distantibus.  Nam  si  a  stipite, 
qui  sit  Thare,  descendant  ab  una  parte  A- 
braham,  Isaac,  Jacob,  Joseph ;  ab  altera 
Nachor,  Bathuel,  Laban  :  si  quaeras  quoto 
gradu  distet  Joseph  a  Nachor,  respondebi¬ 
tur  :  quarto  ;  si  quaeras  quoto  distet  idem 
Joseph  a  Bathuel,  respondebitur  item  quar¬ 
to,  et  idem  dicetur  de  Laban.  Absurdum  au¬ 
tem  omnino  videtur,  ut  item  Joseph  aequa¬ 
liter  distet  ab  illis  tribus,  qui  inter  se  singulis 
gradibus  distant. 

Respondeo  :  hoc  argumentum,  si  quid 
probat,  probat  etiam  contra  secundam  re¬ 
gulam:  nam  etiam  in  linea  transversa  aequa¬ 
li,  qui  est  postremus  in  uno  latere,  distat 
aequaliter  ab  omnibus,  qui  sunt  in  altero  la- 

tore.  Quare  frustra  adducitur  hoc  argumen¬ 
tum  proprie  contra  tertiam  regulam. 

Sed  argumentum  revera  contra  neutram 
regulam  ullam  vim  habet.  Nam  qui  sunt  in 
uno  latere,  non  habent  habitudinem  ad  eos, 
qui  sunt  in  altero,  nisi  ratione  stipitis,  in 
quo  uniuntur,  et  ideo  per  accidens  est,  quod 
inter  se  distent,  vel  non  distent ;  quantum 
ad  habitudinem  ad  personas  alterius  lateris. 
Quare  non  est  absurdum,  sed  plane  conve¬ 
niens,  imo  et  necessarium,  ut  Joseph  tan¬ 
tum  distet  a  Nachor,  quantum  a  Bathuel,  vel 
etiam  a  Laban,  licet  illi  inter  se  singulis  gra¬ 
dibus  distinguantur:  nam  tres  illi  Josephum 
respiciunt  solum,  'quatenus  omnes  tres  uni¬ 
untur  in  Thare  primo  stipite,  a  quo  Joseph 
quatuor  gradibus  distat. 

Sed  petet  aliquis  fortasse,  unde  fiat,  ut  si 
consideremus  personam  remotiorem  a  stipi¬ 
te,  inveniamus  illam  aequaliter  distare  ab 
omnibus  personis  alterius  lateris,  ut  diximus 
de  Joseph  :  si  vero  consideremus,  propin¬ 
quiorum,  inveniamus  illam  distare  insequali- 
ter  a  singulis  alterius  lateris.  Nam  certe 
Abraham,  qui  est  proximus  stipiti,  id  est, 
Thare,  distat  a  Nachor,  qui  est  primus  in 
altero  latere,  uno  gradu;  a  Bathuel,  qui  est 
secundus,  duobus  ;  a  Laban,  qui  est  tertius, 
tribus. 

Respondeo ,  rationem  hujus  esse ,  quia 
quando  consideramus  personam  remotius 
distantem,  ut  Joseph,  tunc  attendimus  dis¬ 
tantiam  ipsius  a  stipite,  et  in  stipite  intelli- 
guntur  omnes,  qui  sunt  in  altero  latere  :  et 
ideo  tantum  distat  persona  illa  remotior  a 
stipite,  quantum  ab  omnibus  personis  alte¬ 
rius  lateris.  At  quando  consideramus  perso¬ 
nam  propinquiorem,  ut  Abraham,  tunc  non 
attendimus  distantiam  ejus  a  stipite; sed  dis¬ 
tantiam  stipitis  ad  personas  alterius  lateris, 
et  in  stipite  tunc  intclligimus  personam  illam 
propinquiorem  :  et  quia  stips  distat  inaequa¬ 
liter  a  personis  alterius  lateris,  ideo  etiam 
persona  illa  propinquior,  id  est,  Abraham, 
inaequaliter  distat  ab  omnibus  personis  alte¬ 
rius  lateris. 

Dices  rursus  :  quare  considerando  perso¬ 
nam  remotam,  ut  Joseph,  attendimus  distan¬ 
tiam  ejus  a  stipite,  et  non  etiam  id  facimus, 
quando  consideramus  personam  propinquam, 
ut  Abraham  ? 

Respondeo,  quia  si  considerando  perso¬ 
nam  propinquam,  attenderemus  distantiam 
ejus  a  stipite,  sequeretur  personas  aliquas 
alterius  lateris  esse  propinquiores  suo 
Tom.  V. 


collaterali  ,  quam  stipiti  ,  quod  est  omnino 
impossibile ;  cum  non  conjungantur  colla¬ 
terales,  nisi  per  stipitem.  Hoc  autem  absur¬ 
dum,  et  impossibile  sequi,  perspicuum  est. 
Nam  si  attendamus  distantiam' Abrahae  aTha- 
rc,  et  in  Thare  intelligamus  omnes  personas 
alterius  lateris;  tunc  distabit  Abraham  ab 
omnibus  personis  alterius  lateris  uno  tantum 
gradu,  quemadmodum  uno  tantum  gradu 
distat  a  stipite,  qui  est  Thare.  Ergo  Abra¬ 
ham,  et  Laban  erunt  in  primo  gradu.  Ergo 
Laban  propinquior  erit  ipsi  Abrahae,  quam 
ipsi  Thare  :  nam  ab  Abraham  distabit  uno 
gradu,  a  Thare  tribus,  quod  est  impossibile, 
cum  per  Thare  Laban  conjungatur  cum 
Abraham. 

Atque  hoc  est  fundamentum  tertiae  regulae 
Canonicae,  nimirum,  tot  gradibus  in  linea 
inaequali  distare  inter  se  collaterales,  quot 
grabibus  distat  remotior  a  stipite  ;  non  au¬ 
tem  quot  gradibus  propinquior  distat  ab  eo¬ 
dem  stipite  ;  ex  cujus  regulae  ignoratione 
processit  inanis  illa  jactantia,  atque  temeri¬ 
tas  Bezae. 

CAPUT  XXVII. 

Non  omnia  praecepta  Levitici  de  gradibus 
cognationis ,  esse  de  jure  naturae. 

Sit  jam  secunda  propositio:  «  Non  obli¬ 
gant  jure  divino  Christianos  praecepta  omnia, 
quae  de  gradibus  habentur  in  Levitico.  » 
Haec  est  contra  Lutherum,  Bucerum,  Melan- 
chthonem,  Kemnitium,  Calvinum  etBezam. 

Sed  est  in  primis  observandum  inter  nos,  et 
•adversarios  convenire,  praecepta  Levitici  non 
obligare  Chistianos,  quatenus  proprie  levi- 
tica,  id  est,  positiva,  et  judicialia  sunt,  sed 
tantum  quatenus  naturalia.  Sed  tota  contro¬ 
versia  est,  an  omnia  illa  praecepta,  quae  ha¬ 
bentur  in  Levitico  de  gradibus  cognationis, 
sint  naturalia;  an  aliqua,  vel  omnia  judicia¬ 
lia.  Et  quidem  adversarii  volunt,  omnia  esse 
naturalia,  et  proinde  per  Ecclesiam  indis- 
pensabilia  :  nos  autem  docemus,  non  esse 
omnia  naturalia,  et  ideo  in  quibusdam  posse 
per  Ecclesiam  dispensari  ut  Concilium  Tri- 
dentinum  affirmat,  session.  2 i.  canon.  3. 

Advertendum  est  secundo,  naturalia  prae¬ 
cepta  illa  esse,  quae  solo  lumine  naturali  sine 
aliquo  discursu,  aut  certe  per  discursum  ra¬ 
tionis  facillimum  cognoscuntur,  et  apud  om- 

nes  sunt  eadem,  tum  quoad  notitiam,  tum 
quoad  rectitudinem.  Nam  quae  indigent  lu¬ 
mine  supernaturali,  dicuntur  divina  positiva; 
quae  per  discursum  humanum  a  principe 
constituuntur,  dicuntur  humana,  et  talia  non 
sunt  eadem  apud  omnes. 

Potest  autem  tribus  modis  aliquod  pr*- 
ceptum  prohibens  dici  naturale.  Primo,  quia 
sit  de  re  intrinsece  mala,  ita  ut  semper,  et 
apud  omnes  sitmala,nec  possit  permutatio¬ 
nem  circumstantiarum  fieri  bona  :  qualia 
sunt  mentiri,  moechari,  odisse  Deum  etc.  et 
haec  proprie  vim  legis  habent,  et  sunt  om¬ 
nino  indispensabilia. 

Secundo,  quia  sit  de  re  mala  sempei',  et 
apud  omnes,  excepta  extrema  necessitate  : 
quale  est,  tollei’e  alienum  invito  Domino.  Id 
enim  apud  omnes,  et  semper  est  malum, 
excepta  ultima  necessitate  :  tunc  enim  quod 
erat  alienum,  definit  esse  alienum  et  sit 
commune.  Et  tale  etiam  esse  videtur,  Matri¬ 
monium  cum  propria  soroi’e  :  nam  ubique 
apud  homines,  qui  recta  ratione  utuntur,  id 
judicatur  malum,  nisi  extrema  omnino  co¬ 
gente  necessitate,  qualis  fuit  initio  mundi. 
Et  hsec  etiam  praecepta  vim  habent  legis  na- 
tuialis,  et  sunt  indispensabilia,  nisi  cesset 
obligatio,  exti'ema  necessitate  adveniente. 

Tertio  modo,  quia  sit  de  re  mala,  si  res  illa 
nude,  et  absolute  sumatur  ;  quae  tamen  pos¬ 
sit  mutatis  cii'cumstantiis  variis  modis  hone¬ 
stari,  ac  fieri  bona  :  quale  est  occidere  ho¬ 
minem.  Nam  homicidium  absolute  et  nude 
sumptum,  quid  malum  sonat  apud  omnes, 
et  hoc  modo  habetur  in  decalogo  :  Non  occi¬ 
des  ;  tamen  si  addantur  variae  circumstan¬ 
tiae,  ut,  quod  fiat  publica  auctoritate,  ob  bo¬ 
num  commune,  in  eum  qui  perniciosus  est 
lleipublicae  :  jam  non  sonat  malum,  et  jdeo- 
in  eadem  lege  Mosis,  saepe  jubentur  occidi 
homines,  ut  malefici,  adulteri,  homicidae. 
Et  tale  etiam  est  juramentum  :  siquidem  nu¬ 
de  sumptum,  quid  malum  sonat,  cum  sit 
quoddam  signum  incredulitatis,  et  fraudum 
humanarum.  Si  enim  inter  homines  fides  vi¬ 
geret,  et  suspicio  fraudum  cessaret,  nemo 
expeteret  juramentum.  Et  ideo  Dominus 
Matth.  v.  prohibet  juramentum,  nimirum 
nude  sumptum  :  et  tamen  dubium  esse  non 
potest,  quin  juramentum  suis  circumstantiis 
seu  comitibus,  ut  vocant  ornatum,  sit  bonum 
et  licitum. 

Hoc  igitur  tertio  modo  praecepta  naturalia 
vira  habent  legis,  si  agatur  de  re  nude  sum¬ 
pta.  Si  autem  agatur  de  re  adhibitis  variis 


circumstantiis,  non  habent  vim  legis,  quia 
tunc  res  illae  mutabiles  sunt,  neque  sunt  apud 
omnes  eaedem,  et  ideo  necesse  est,  ut  san¬ 
ciantur  speciali  lege  positiva,  si  omnino 
prohibendae  sunt  :  ac  praesertim  si  non  so¬ 
lum  matrimonium  impedire,  sed  etiam  diri¬ 
mere  debeant.  Nam  multa  sunt,  quae  si  fiant 
contra  i'ectam  rationem,  mala  sunt,  et  ta¬ 
men  facta  tenent,  nisi  speciali  lege  initentur, 
ut  supra  diximus  de  conjugio  filiorum  invitis 
parentibus. 

Jam  igitur  cum  in  conclusione  negamus, 
omnia  praecepta  Levitici  de  gradibus  cogna¬ 
tionis,  esse  naturalia,  intelligimus  primo  et 
secundo  modo  :  nam  tertio  modo  posset 
concedi,  omnia  esse  naturalia,  ut  concedunt 
plei-ique  Theologorum  veterum,  in  4.  dis¬ 
tinet.  40.  ut  Bonaventura,  Itichardus,  Palu- 
danus,  et  alii.  Sed  non  inde  sequitur,  omnia 
illa  praecepta  vim  legis  habere  ;  nisi  agatur 
de  gradibus  nude  sumptis.  Proinde  multi  ex 
illis  gradibus,  si  considerentur,  ut  variis 
circumstantiis  mutari  possunt ;  non  erunt 
jui'e  naturali  prohibiti  ;  neque  diriment  jure 
naturae  Matrimonium. 

Observandum  est  tertio,  nos  in  conclu¬ 
sione  non  dicere,  nulla  praecepta  Levitici 
esse  naturalia,  sed  non  omnia  esse  naturalia 
quia  de  aliquibus  id  libenter  fatemur,  ut  de 
primo  gradu  consanguinitatis  ;  sed  de  om¬ 
nibus  id  non  concedimus.  Unde  etiam  Con¬ 
cilium  Tridentinum,  non  dixit  Ecclesiam 
posse  dispensare  in  omnibus,  sed  tantum  in 
aliquibus. 

Probatur  nunc  propositio,  primo  ex  cap. 
xx.  Levitici.  Nam  cap.  xvill,  feruntur  leges 
de  gradibus,  in  quibus  matrimonium  prohi¬ 
betur  :  capite  autem  xx.  adduntur  pcenaj  iis, 
qui  intra  eos  gradus  conjugium  forte  con- 
ti-axerint.  Colligimus  autem  ex  poenis  illis 
maximam  diversitatem  inter  illos  gradus. 
Nam  conjugium  in  primo  gradu  affinitatis 
in  recta  linea,  Deus  punit  morte,  et  conjun¬ 
git  hoc  peccatum  cum  adulterio,  et  cum  so¬ 
domia,  quse  sunt  manifeste  contra  jus  natur*; 
et  eadem  est  ratio,  vel  potius  major,  de  con¬ 
sanguinitate  in  primo  gradu  in  linea  directa. 
Neque  enim  dubitari  potest,  quin  sit  dignus 
morte,  qui  duxerit  matrem  suam,  si  est  dig¬ 
nus  morte,  qui  duxerit  novercam  suam. 
Deinde  eamdem  poenam  mortis  lex  statuit  in 
cos,  qui  junguntur  in  primo  gradu  consangui¬ 
nitatis  in  linea  transversa,  ut  cum  frater  ac¬ 
cipit  sororem.  At  conjugium  in  secundo  gra¬ 
du  consanguinitatis  in  linea  transversa,  ut 

nepotis  cnm  amita  vel  matertera,  non  puni¬ 
tur  morte,  sed  pmna  leviori.  Et  similiter  con¬ 
jugium  in  primo  gradu  affinitatis,  ut  qui 
cum  uxore  fratris  defuncti,  et  in  secundo 
gradu,  ut  nepotis  cum  uxore  patrui,  non  pu¬ 
niuntur  morte,  sed  tantum  privatione  filio¬ 
rum,  id  est,  ut  filii  non  adscribantur  ipsis. 
Qua)  poena  satis  aperte  indicat,  conjugia  ista 
non  prohiberi  jure  natura),  sed  jure  positivo, 
proprio  Judaeorum  :  non  enim  communis 
ratio  dictat  apud  omnes  homines,  istam  esse 
justam  poenam  hujus  criminis. 

Secundo  probatur.  Nam  si  omnia  illa  prae¬ 
cepta  essent  naturalia,  semper  obligasscnt, 
etiam  ante  legem  datam,  quemadmodum 
obligabat  lex  de  non  occidendo,  non  moe¬ 
chando,  non  furando,  non  mentiendo,  ante- 
•  quam  lex  a  Deo  per  Mosem  populo  suo  da¬ 
retur  :  si  autem  leges  illa)  semper  obligas- 
sent,  nunquam  sancti  viri,  et  amici  Dei  con¬ 
tra  eas  leges  matrimonia  coutraxissent.  Ha¬ 
bemus  autem  exempla  non  pauca  Sanctorum 
qui  in  lege  natura),  in  gradibus  in  Levitico 
prohibitis,  connubia  junxerant. 

Primum  exemplum  sit  patriarcha)  Jacob, 
qui  duas  sorores  viventes  simul  accepit  uxo¬ 
res,  Liam,  et  Rachelem,  Genes,  xxix  ;  id 
autem  expresse  prohibetur  Levit,  xviii,  et  est 
primus  gradus  affinitatis  in  linea  transversa: 
imo  duplex  erat  in  eo  conjugio  affinitas; 
nam  utrique  soror  erat  affinis  ratione  alte¬ 
rius. 

Secundum  exemplum  est  Judee  patriarchae 
qui  Genes,  xxxvm,  dedit  filio  suo  secundo 
genito  uxorem  primogeniti  defuncti,  et  illo 
etiam  defuncto  eamdem  promisit  tertio  filio, 
qui  tamen  gradus  in  Levitico  prohibetur; 
et  est  etiam  primus  gradus  affinitatis  in  linea 
transversa. 

Tertium  exemplum  est  Moysis,  qui  natus 
est  ex  conjugio  nepotis  cum  amita.  Nam 
Exod.  vi,  sic  legimus  :  Accepit  Amram  uxo¬ 
rem  Jochabed  patruelem  suam ,  qux  peperit  ei 
Aaron,  et  Moysem  (1);  eo  autem  loco  nomen 
patruelis  accipitur  pro  patrua,  non  pro  so¬ 
rore  patruele.  Nam  vox  Kebrsea  HTl  ad  ver¬ 
bum  significat  patruam,  sicut  “Vn  significat 
patruum  :  non  enim  habent  Hebrafi  distin¬ 
ctum  nomen  pro  sorore  patris,  ut  nos  Latini 
nomen  amita).  Hieronymus  autem  ne  diceret 
patruam,  quod  Latine  est  inusitatum,  maluit 
dicere  patruelem. 

Sed  praeter  vocem  Hebraeam  est  locus 


manifestus  in  Numeris.  Proprie  enim  Jocha¬ 
bed  .erat  amita  ipsius  Amram,  ut  patet  ex 
cap.  xxvi.  Numeri,  ubi  habemus  Amram, 
fuisse  filium  Gaat  filii  Levi,  et  accepisse 
uxorem  Jochabed  filiam  Levi,  qua)  nata  est 
ei  in  Egypto;  ubi  apertissime  vides,  Jocha¬ 
bed  fuisse  sororem  Caat  patris  Amram,  et 
proinde  amitam  ipsius  Amram  viri  sui. 

Ad  hoc  argumentum  respondent  adversarii 
dupliciter.  Aliqui  dicunt  conjugia  ista  facta 
fuisse  Deo  dispensante,  ob  aliquod  myste¬ 
rium.  Sed  hmc  solutio  non  est  solida  :  nam 
ex  cap.  xxyiii  Genes,  satis  apparet  fuisse 
consuetudinem  loci,  ut  dua)  sorores  uni  viro 
conjungiJpossent.Nam  Laban  cum  decepisset 
Jacobum  obtrudendo  ei  unam  sororem  pro 
alia,  obtulit  ei  etiam  alteram  :  ille  vero  nihil 
omnino  dubitans,  continuo  acquievit ;  neque 
parentes  postea  eum  reprehenderunt,  neque 
ipse  factum  purgavit.  At  certe  si  fuisset  res 
insolita,  et  singularis,  et  qua)  scandalum  gig¬ 
nere  potuisset,  profecto  vir  sanctus,  aut  id 
non  fecisset,  aut  facti  sui  rationem  reddidis¬ 
set.  Idem  apparet  in  facto  Juda),  qui  cum 
uxorem  fratris  alteri  fratri  conjunxit,  non 
allegavit  dispensationem,  sed  rationem  con¬ 
suetudinis,  ut  scilicet  semen  defuncti  suscita¬ 
retur.  Pra)terea  nulla  apparet  causa  hujus 
dispensationis.  Quid  enim  mysterii  continet, 
quod  affines,  vel  consanguinei  inter  se  con¬ 
jungantur?  et  quae  necessitas  erat  harum  nu¬ 
ptiarum?  non  poterant  Jacobo  sufficere  tres 
uxores  ?  aut  nullae  erant  praeterea  mulieres 
in  terra,  praeter  duas  illas  sorores  ? 

Alia  ergo  solutio  est  Philippi  in  locis, titulo 
de  conjugio,  et  Bezae  in  libro  de  repudiis,  et 
divortiis,  quam  etiam  indicat  esse  Calvini  ; 
peccasse  istos  Patriarchas,  neque  in  omnibus 
excusandos  esse.  At  id  nullo  modo  dici  pot¬ 
est.  Nam  licet  sancti  Patriarcha)  aliquando, 
ut  homines,  peccaverint,  tamen  perpetuo  in 
peccato  manere,  non  est  Sanctorum,  et  ami¬ 
corum  Dei,  quales  illi  sine  dubio  erant.  Si 
autem  omnia  pra)cepta  Levitici  (ut  adversa¬ 
rii  dicunt)  essent  juris  natura),  et  matrimonia 
contra  illa  contracta  fuissent  irrita,  non  so¬ 
lum  Jacob,  et  Amram  peccassent,  sed  in 
peccato  semper  mansissent ;  et  eorum  filii 
spurii,  et  illegitimi  fuissent  :  atque  ita  pars 
quaedam  filiorum  Jacob,  et  ipse  Moses  ex  il¬ 
legitimo  Matrimonio  nati  essent. 

Tertio  probatur.  Nam  si  omnia  illa  pra)- 
cepfa  Levitici  de  gradibus,  jure  natura)  con- 


(1)  Exod.  VI,  20. 


132 


LIBER  I. 


stituta  essent,  sine  dubio  universalia  essent 
ita  ut  intra  eumdem  gradum  omnia  matri¬ 
monia  essent  illicita.  At  Moses  in  Levitico 
quaedam  conjugia  prohibuit,  et  quaedam  per¬ 
misit  in  eodem  gradu  :  ergo  non  est  illa  pro¬ 
hibitio  juris  naturae,  sed  judicialis, et  positi  va- 
Propositio  certissima  est  ;  quod  enim  jure 
naturae  prohibetur,  semper  et  ubique  prohi¬ 
betur  ;  neque  id  adversarii  negant.  Assum, 
ptio  probatur.  Nam  lex  illa  Levitici  prohibet 
conjugium  nepotis  cum  amita,  et  matertera, 
cl  non  prohibet  conjugium  patrui,  vel  avun¬ 
culi  cum  nepte  ex  fratre,  vel  ex  sorore  ;  cum 
tamen  sint  in  eodem  gradu  nepos  et  amita, 
patruus  et  neptis.  Praeterea  lex  prohibet  con¬ 
jugium  cum  uxore  fratris  etiam  defuncti, 
et  non  prohibet  conjugium  cum  sorore  uxo¬ 
ris,  nisi  ea  vivente,  ac  proinde  non  prohibet 
cum  sorore  uxoris  jam  defunctae  :  et  tamen 
est  idem  prorsus  gradus  affinitatis  cum  so¬ 
rore  uxoris,  et  cum  uxore  fratris. 

Ad  hoc  respondet  Beza  in  libro  de  i-epu- 
diis  et  divortiis,  prohibita  esse  ista  omnia 
conjugia,  etiamsi  in  Scriptura  non  expri¬ 
mantur  :  nam  a  simili  deducuntur  praecepta 
similia. 

Sed  contra.  Nam  in  primis  argumentum  a 
simili  in  legibus  prohibentibus  non  solet  va¬ 
lere  :  leges  enim  prohibentes  sunt  odiosae  ; 
odiosae  autem  leges  non  sunt  laxandae,  sed 
restringendae,  ut  habet  regula  juris. 

Deinde  consequentiae,  quas  Beza  facit,  non 
sunt  omnino  a  simili,  sed  a  minori.  Nam 
licet  sint  in  eodem  gradu  nepos  cum  amita, 
et  patruus  cum  nepte,  tamen  turpius  est  con¬ 
jungi  nepotem  cum  amita,  quam  patruum, 
cum  nepte  :  siquidem  ordinarie  amita  est 
senior  nepote,  et  ratione  sui  gradus  habet  in 
nepotem,  quasi  patriam  auctoritatem.  Uxor 
autem  subjici,  ac  regi  debet :  quare  indecens 
est,  ut  amita  sit  uxor  nepotis,  quia  deberet 
simul  regere,  et  regi  ;  subjici,  et  praeesse. 
At  patruus  est  ordinarie  senior  nepte,  et  in 
illam  auctoritatem  habet  :  non  est  autem 
indecens,  ut  vir  sit  uxore  senior,  et  illi  prae- 
sit.  Hac  igitur  de  causa  lex  unum  prohibuit, 
alterum  concessit.  Pari  ratione  sicut  turpius 
est  ut  una  mulier  duos  simul  maritos  habeat, 
quam  ut  unus  vir  duas  simul  uxores,  ita  suo 
modo  indecentius  videtur,  ut  una  sit  uxor 
duorum  fratrum  etiam  successive,  quam  ut 
unus  sit  vir  duarum  sororum  sucessive  :  et 
ideo  lex  unum  concessit,  alterum  prohibuit. 
Sed  quanquamista  diversitas  fuerit  sufficiens 
ratio,  cur  lege  positiva  judiciali  in  eodem 


gradu  conjugium  modo  prohiberetur,  modo 
concederetur  :  tamen  si  gradus  ille  jure  in¬ 
terdictus  esset,  profecto  non  sufficeret  mo¬ 
dica  alia  diversitas  ad  id  efficiendum,  ut  in 
eo  gradu  matrimonium  esset  aliquando  lici¬ 
tum.  Non  enim  illa  diversitas  est  in  ipso  gra¬ 
du  propinquitatis,  sed  in  aliquo  extrinseco 
superaddito,  nimirum  in  retate,  vel  sexu, 
vel  aliqua  simili  circumstantia. 

Confirmatur  haec  ratio.  Nam  matrimo¬ 
nium  inter  patrueles  non  est  prohibitum  jure 
naturae,  ut  etiam  adversarii  concedunt  ;  et 
tamen  in  eo  gradu  sunt  patrueles,  in  quo  est 
amita  cum  suo  nepote  :  omnes  enim  sunt  in 
secundo  gradu.  Non  igitur  secundus  ille  gra¬ 
dus  jure  naturae  prohibitus  est  :  proinde 
conjugium  nepotis  cum  amita  prohibitum 
est  in  Levitico  lege  positiva,  non  jure  na¬ 
tura}. 

Neque  obstat,  quod  juxta  supputationem 
legalem  patrueles  sint  in  quarto  gradu ;  et 
amita  cum  nepote  in  tertio.  Nam  licet  nu¬ 
merando  personas,  ut  jubet  legalis  supputa¬ 
tio,  in  diverso  gradu  sint  patrueles,  et  amita 
cum  nepote,  tamen  quod  attinet  ad  propin¬ 
quitatem,  vel  distantiam,  sunt  omnino  in 
eodem.  Nam,  ut  supra  ostendimus,  non  pot¬ 
est  amita  vel  ejus  filius,  cum  filio  fratris 
cognationem  habere,  nisi  ut  cum  stipite  uni¬ 
tur  :  proinde  non  magis  ab  illo  distat,  quam 
ab  eodem  stipite  distat  nepos.  Nepos  autem 
a  stipite  duobus  gradibus  distat ;  ergo  tam 
amita,  quam  ejus  filius,  a  filio  fratris  qui 
amitae  nepos,  et  amitae  filio  patruelis  est, 
duobus  tantum  gradibus  distat.  Porro  gra¬ 
duum  prohibitio  sine  ullo  dubio  propinqui¬ 
tatem  respicit,  non  personarum  multiplica¬ 
tionem  ;  et  ideo  tertius,  et  quartus  gradus 
legalis  in  secundum  canonicum  coincidunt, 
quod  attinet  ad  conjugiorum  prohibitio¬ 
nem. 

Confirmatur  ultimo  haec  ipsa  ratio,  exem¬ 
plo  Abrahae,  et  fratris  ejus  Nachor,  qui  (ut 
habetur  Genes,  xi.)  duxerunt  uxores,  duas 
filias  fratris  sui  Aran.  Ex  quo  sequitur,  non 
esse  contra  jus  naturae,  ut  patruus  neptem 
ducat,  et  consequenter  non  esse  contra  jus 
natura}  ut  nepos  ducat  amitam,  cum  sint  in 
eodem  gradu  :  et  tandem  sequitur,  prohibi¬ 
tionem,  quae  habetur  in  Levitico,  ne  quis 
amitam  ducat,  judicialem  esse,  non  natura¬ 
lem. 

Ad  hoc  Beza  quatuor  modis  responderet, 
ut  ex  libro  ejus  de  repudiis  colligitur.  Primo 
Aran  patrem  uxoris  Abrahae,  non  esse  fra- 

trem  Abraham,  sed  alium  quendam  homi¬ 
nem  distinctum  ab  illo  Aran,  qui  frater 
Abrahae  fuit.  Sed  hoc  repugnat  non  solum 
communi  expositioni  interpretum  ejus  loci, 
sed  etiam  cap.  xx.  Gcneseos,  ubi  Abraham 
dicit,  Saram  uxorem  suam  esse  sororem 
suam,  filiam  patris  sui,  et  non  filiam  matris 
sua; :  quod  exponitur  communiter,  ut  fuerit 
neptis  ejus  ex  patre,  non  ex  matre,  quod 
uterini  non  essent  Abraham  et  Aran.  At  si 
Aran  pater  Sara;  alius  quidam  erat  a  fratre 
et  patre  Abraha;  distinctus,  quomodo  erat  illa 
soror  Abraha;  ex  patre  ? 

Secundo  dicit,  forte  Saram  fuisse  privig¬ 
nam  Thare  patris  Abraham.  Sed  refellit 
ipse  idem  hanc  opinionem  ;  quia  si  Sara 
fuisset  privigna  Thare,  non  dixisset  Abra¬ 
ham  de  illa :  Filia  est  Patris  mei,  non  filia 
matris  mex  ;  sed  c  contrario,  filia  est  matris 
mea;,  non  filia  patris  mei.  Quod  si  quis  dicat 
fuisse  privignam  ex  alia  uxore,  non  ex  ma¬ 
tre  Abrahami.  Respondebimus  id  fieri  non 
potuisse,  quia  tunc  non  fuisset  soror  Abraha; 
neque  ullo  modo  illi  affinis,  ut  notum  est, 
et  tamen  ipse  ait  Genes,  xx  :  Vere  soror  mea 
est. 

Tertio  dicit,  fuisse  Saram  sororem  germa¬ 
nam  Abrahami.  Sed  hoc  falsum  esse,  infe¬ 
rius  demonstrabo,  ubi  perventum  fuerit  ad* 
locum  de  conjugio  fratrum,  et  sororum.  IIoc 
autem  loco,  non  est  opus  id  refellere  :  nam 
sententia  ista  maxime  pugnat  contra  adver¬ 
sarios.  Si  enim  Abraham  sororem  suam  ger¬ 
manam  conjugem  accepit,  qui  est  primus 
gradus  cognationis,  multo  magis  ducere  li¬ 
cuisset  amitam,  vel  neptem  qua;  sunt  in  se¬ 
cundo  gradu. 

Ideo  quarto  dicit,  Abrahamuin  in  ea  re 
peccasse  :  neque  id  esse  mirum,  quia  non¬ 
dum  erat  fidelis,  quando  illam  accepit.  At 
haec  solutio  tolerari  non  potest.  Nam  si  jure 
natura;  irritum  erat  matrimonium  illud,  non 
solum  peccasset  Abraham  contrahendo-,  sed 
etiam  in  conjugio  permanendo ,  nam  tota 
fere  vita  sua  in  incestu  perseverasset  :  quod 
de  viro  sanctissimo  nullo  modo  credi  potest. 
Quid?  quod  Deus  conjugium  illud  approba¬ 
vit,  cum  ex  Sara  filium  illi  promisit,  in  quo 
omnes  gentes  benedicenda;  erant,  Genes. 
XVII. 

Ex  quo  falsum  esse  convincitur,  quod  Beza 
scribit  in  eo  libro  de  repudiis  pag.  48.  Deum 
tolerasse,  sed  nunquam  id  conjugium  com¬ 

probasse.  Quomodo  enim  non  comprobavit, 
cum  ei  dixit :  Sarai  uxorem  tuam  non  vocabis 
Sarai,  sed  Saram;  et  benedicam  ei,  et  ex  illa 
dabo  tibi  filium,  cui  benedicturus  sum  (1)?  Gen. 
xvn.  Quis  credat  ex  illegitimo,  et  incesto 
conjugio  voluisse  Deum  excitare  haeredem 
Abraha;,  ex  quo  Messias  nasciturus  erat, 
et  in  quo  benedicenda;  erant  omnes  Gentes. 

Probatur  ultimo  nostra  propositio  ex  cap. 
xxv.  Deuteronomii,  ubi  praecipitur,  ut  si  quis 
absque  liberis  moriatur,  ducat  frater  ejus 
uxorem  illius,  et  suscitet  semen  fratri  suo. 
Lex  ista  nihil  jubet  contra  jus  natura; ;  quid 
enim  absurdius,  quam  ut  naturae  auctor  con¬ 
tra  naturam  pugnet?  Non  igitur  est  contra 
jus  naturae,  ut  ob  justum  aliquem  finem  quis 
ducat  uxorem  fratris  sui  :  ergo  quod  in  Lc- 
vitico  legimus,  cap.  xvm,  ne  quis  ducat 
uxorem  fratris  sui,  non  est  naturale  praece¬ 
ptum,  si  intelligatur  simpliciter,  ut  adversa¬ 
rii  volunt. 

Est  autem  observandum  multos  conatos 
esse  haec  duo  loca  conciliare,  sed  intentione 
diversa.  Alii  enim  voluerunt  ex  his  locis  ef¬ 
ficere,  conjugium  cum  uxore  fratris  non  esse 
prohibitum  jure  naturae,  et  ideo  posse  in  eo 
Pontificem  dispensare.  Alii  contra  haec  loca 
conciliant,  ut  possint  asserere,  non  obstante 
lege  Deuteronomii,  conjugium  cum  uxore 
fratris  pugnare  cum  jure  naturae. 

Primo  igitur  Joan.  Major,  in  iv.  sent.  dist. 
40.  quaest.  3.  dicit,  nusquam  in  lege  prohi¬ 
bitum  esse  conjugium  cum  uxore  fratris;  in 
Levitico  enim  illud  praeceptum  vitio  scripto¬ 
rum  superadditum  fuisse. 

At  haec  conciliatio  ansam  pra;bel  negandi 
apertissimas  Scripturas,  quando  eae  cum  aliis 
pugnare  videntur  :  nulla  enim  est  ratio,  cur 
Major  neget,  praeceptum  illud  esse  de  textu 
in  Levitico,  nisi  quia  pugnare  videtur  cum 
praecepto  Deuteronomii.  Nam  alioqui  praece¬ 
pti  illius  verba  habentur  in  omnibus  codici¬ 
bus  Hebraeis,  Graecis,  Chaldaicis,  Latinis; 
neque  ulla  suspicio  est,  inserta  fuisse  ab  ali¬ 
quo. 

Secundo  quidam  dixerunt,  in  Levitico  non 
prohiberi  conjugium  cum  uxore  fratris  abso¬ 
lute,  sed  tantum  cum  uxore  fratris  viventis, 
quemadmodum  in  eodem  loco  prohibetur 
conjugium  cum  sorore  uxoris,  et  expresse 
additur  :  «  Illa  vivente  ».  Haec  expositio  est 
Radulphi  in  commentario  hujus  loci,  et  favet 
causae  nostrae,  id  est,  Catholicorum,  qui  con- 


(l)  Gen.  XVII,  15. 

stiinter  affirmant  Pontificem  Maximum  jure 
dispensasse  cura  rege  Anglorum,  ut  uxorem 
fratris  sui  defuncti  accipere  posset. 

Tamen  haec  sententia  non  videtur  vera. 
Nam  conjugium  cum  uxore  fratris  viventis, 
est  adulterium.  Adulterium  autem  in  eodem 
capite  expresse  prohibitum  fuerat ;  ergo 
frustra  haec  prohibitio  de  conjugio  cum 
uxore  fratris  addita  fuisset.  Praeterea,  Levit, 
xx,  adulterium  punitur  poena  mortis  :  con¬ 
jugium  autem  cum  uxore  fratris  punitur 
poena  longe  minori.  Non  igitur  per  conju¬ 
gium  cum  uxore  fratris  intelligitur  adulte¬ 
rium  ;  ergo  non  intelligitur  conjugium  cum 
uxore  fratris  viventis,  quod  sine  adulterio 
esse  non  potest.  Neque  obstat,  quod  in  eo¬ 
dem  capite  prohibetur  conjugium  cum  so¬ 
rore  uxoris  viventis.  Nam  non  erat  adulte¬ 
rium  tempore  Judaeorum,  consuetudo  cum 
pluribus  mulieribus,  quia  polygamia  erat  li¬ 
cita  viri  cum  pluribus  uxoribus,  non  autem 
uxoris  cum  pluribus  viris. 

Tertio  alii  dicunt,  in  Levitico  prohiberi 
conjugium  cum  uxore  fratris  viventis,  sed 
repudiata. 

Haec  etiam  sententia  Catholicis  favet,  ta¬ 
men  non  est  probabilis,  cum  nulla  fiat  in  eo 
loco  Levitici  mentio  repudii,  et  quia  seque¬ 
retur,  posse  eodem  modo  restringi,  omnia 
illa  praecepta  ad  repudiatam ;  vel  confunde¬ 
rentur  omnia  illa  praecepta. 

Quarto  alii  volunt,  praeceptum  Deuterono¬ 
mii  non  intelligi  de  fratre  germano,  sed  de 
proximo  in  alio  gradu,  in  quo  liceat  secun¬ 
dum  legem  contrahere  Matrimonium,  ut  de 
patrueli,  vel  de  consobrino  :  nam  etiam  isti 
apud  Hebraeos  dici  solent  fratres.  Hanc  sen¬ 
tentiam  sequitur  Calvinus  in  comment.  ad 
cap.  18.  Levitici. 

Sed  est  sententia  improbabilis,  et  falsa,  et 
ab  ipso  Beza  Calvini  discipulo  refutatur  in 
lib.  de  repudiis,  pag.  76.  Nam  ex  Scripturis 
constat,  legem  intelligi  de  fratribus  germa¬ 
nis  principaliter,  licet  ad  alios  etiam  propin¬ 
quos  extendatur.  Genes,  xxxvm.  Judas  fra¬ 
tribus  germanis  uxorem  eamdem  conjunxit; 
et  Ruth.  i,  Noemi  hortatur  nurus  suas  vi¬ 
duas,  ut  non  expcctent  in  conjuges,  fratres 
virorum,  quos  ante  habuerant,  sed  aliis  viris 
nubant.  Loqui  autem  illam  de  fratribus  ger¬ 
manis,  patet  ex  illis  verbis  ejus  :  An  adhuc 
in  utero  meo  sunt  filii,  qui  fiant  mariti  vestri? 
Revertimimi ,  et  abite  filiae  meae  ;  quoniam  se¬ 


nior  sum,  quam  ut  virum  habere  queam  (1). 
Et  Matth.  xxn,  interrogatio  Sadducaeorum 
de  muliere,  quae  nupsit  septem  fratribus,  vi¬ 
detur  omnino  cogere,  ut  de  germanis  fratri¬ 
bus  lex  intelligi  debeat.  Adde,  quod  lex  ipsa 
Deuteronomii  satis  indicat  de  fratre  germa¬ 
no  rem  esse  intelligendam.  Nam  non  dicit 
absolute  accipiat  eam  frater.  Sed  :  Si  habi¬ 
taverint,  inquit,  fratres  simul,  et  unus  moria¬ 
tur  sine  liberis;  non  exibit  uxor  ejus  extra 
domum,  sed  ducet  eam  frater  alius  (2) ;  ubi 
describuntur  fratres,  qui  in  eadem  domo 
habitant,  quales  ordinarie  non  sunt,  nisi 
fratres  germani. 

Sed  objiciunt  vocem  hebraicam  ;  quae  ha¬ 
betur  in  Deuteronomio  :  non  enim  dicitur, 
accipiet  eam  ns,  id  est,  frater,  sed  031,  id 
est,  cognatus. 

Respondeo,  vocem  illam  03*'  proprie  sig¬ 
nificare  levirum,  id  est,  fratrem  mariti  de¬ 
functi  :  unde  etiam  verbum  OS1'  in  Piel,  sig¬ 
nificat  accipere  uxorem  fratris.  Habetur 
enim  haec  eadem  vox  Genes,  xxxvm.  vers. 
8.  et  Ruth.  1.  vers.  45.  ubi  sine  controver¬ 
sia  agitur  de  fratribus  germanis.  Praeterea 
in  hoc  cap.  xxv.  Deuteronom.  quorsum 
Scriptura  diceret  :  Si  habitaverint  fratres  si¬ 
mul,  et  unus  moriatur  sine  liberis  etc.  (3), 
nisi  vellet  per  031  significare  fratrem  defun¬ 
cti  fratris?  Denique  ibidem  paulo  pos  Scri¬ 
ptura  subjungit  :  Primogenitus,  quem  pariet 
mulier ,  erit  fratris  defuncti;  ubi  expresse 
defunctum  Scriptura  vocat  fratrem  ejus , 
quem  vocavit  OS''  ergo  et  iste  est  frater  illius. 
Proprie  igitur  031  est  id,  quod  latine  dicitur 
levir  :  quamvis  derivetur  etiam  ad  alios  pro¬ 
pinquos,  sicut  etiam  lex  ipsa  ad  alioS  perti¬ 
nebat  :  quando  fratres  deerant,  aut  non  vo¬ 
lebant  illam  accipere ;  tunc  enim  propin¬ 
quior  succedebat  in  jure  illam  ducendi,  ut 
historia  Ruth.  cap.  iv.  aperte  declarat. 

Quinto  alii  volunt,  legem  Deuteronomii 
intelligi  quidem  de  fratre  germano,  sed  esse 
exceptionem  quamdam  legis  in  Levitico  latae. 
Ita  docet  S.  Augustinus,  quaest.  61.  in  Levi- 
ticum,  et  Lyranus,  et  alii  in  commentario 
hujus  loci  :  eamdem  sequitur  Beza  in  libro 
de  repudiis,  pag.  78. 

Quae  sententia  probabilis  est ;  sed  nihil  ad¬ 
versariis  prodest.  Nam  exceptio  ista,  sive  lex 
exceptiva,  et  declarativa  alterius  legis,  a- 
perte  demonstrat,  legem  illam  Levitici  non 
fuisse  naturalem,  sed  judicialem.  Nam  lex 


(1)  Ruth.  I.  11.  -  (2)  Deut.  XXV,  5.  —  (3)  Deut.  XXV.  5. 

ista  Deuteronomii,  quae  est  legis  leviticae  de¬ 
claratio  ,  sive  exceptio ;  vel  est  naturalis, 
vel  judicialis.  Non  potest  dici  naturalis,  quia 
etiam  hoc  tempore  servanda  esset,  quod  ta¬ 
men  omnes  negant,  et  maxime  adversarii, 
et  ii  potissimum  qui  divortium  regis  Henrici 
VIII  a  Catharina  regina  defendunt.  Nam 
cum  Arthurus,  Henrici  frater  natu  major,  si¬ 
ne  liberis  decesserit,  non  solum  potuisset, 
sed  jure  divino,  et  naturali  debuisset  Henri- 
cus  frater  uxorem  ejus,  id  est,  Catharinam 
conjugem  dicere.  Ergo  coguntur  fateri,  ut 
etiam  fatentur,  legem  Deuteronomii  esse  ju¬ 
dicialem,  et  proinde  nunc  per  Christum  a- 
brogatam.  Quod  si  exceptio  judicialis  est, 
ergo  et  lex,  a  qua  fit  exceptio,  judicialis  est : 
exceptio  enim  fit  ab  iis,  qua;  sunt  ejusdem 
natura;,  et  ordinis.  Vel  si  lex  illa  naturalis 
erat,  et  exceptio  erit  naturalis  :  qualis  est 
illa,  quod  in  ultima  necessitate  liceat  fratri 
sororem  ducere  ;  lex  enim  naturalis  patitur 
hanc  naturalem  exceptionem. 

Praeterea|qualiscumque  sit  illa  exceptio, sive 
naturalis,  sive  judicialis,  convincit,  conju¬ 
gium  cum  uxore  fratris  non  esse  per  se,  et 
intrinsece  malum  ;  non  enim  quod  est  in¬ 
trinsece  malum,  per  ullam  circonstantiam 
potest  fleri  bonum.  Quare  habemus  ex  hac 
exceptione  legem  leviticam  non  esse  natura¬ 
lem  primi  ordinis. 

Rursus  ista  eadem  exceptio  convincit, 
conjugium  cum  uxore  fratris  non  esse  ma¬ 
lum  semper,  excepta  sola  ultima  necessitate, 
quale  diximus  esse  conjugium  cum  sorore 
germana.  Nam  iste  casus  in  Deuteronomio 
exceptus,  non  erat  ultima  necessitas,  sed 
pietas  quaedam  in  fratrem  mortuum.  Ergo 
praeceptum  Leviticum  non  est  etiam  naturale 
secundi  ordinis,  sed  tantum  tertii,  id  est, 
earum  rerum,  quae  sunt  malae,  ob  extrinse- 
cam  aliquam  turpitudinem,  quae  tamen  pot¬ 
est  tolli  per  aliquam  circumstantiam,  cujus 
honestas  vincat  priorem  turpitudinem  :  tunc 
enim  tale  conjugium  licitum  redditur  secun¬ 
dum  rectam  rationem,  cessante  lege  positi¬ 
va.  Et  sicut  non  est  contra  rationem,  imo 
secundum  rationem,  conjugium  ob  pietatem 
in  fratrem  :  ita  si  fiat  alia  similis  exceptio, 
vel  etiam  majoris  alicujus  boni,  ut,  si  modo 
ad  pacem  inter  principes  conservandam, 
ducat  quis  uxorem  fratris  defuncti ;  non  erit 
contra  rationem  tale  conjugium,  nec  ullo 
modo  illicitum,  nisi  ob  legem  Ecclesiasticam, 
in  qua  dispensari  potest. 

Dices  fortasse,  fuisse  dispensationem  in 


i.r> 

lege  natura;  a  Deo  factam.  At  dispensatio 
non  est  lex,  nec  jubet  aliquid  fieri,  sed  tan¬ 
tum  tollit  obligationem  legis  in  aliquo  parti¬ 
culari  casu,  et  permittit  secus  fieri,  quam 
lex  praecipiat.  In  Deuteronomio  autem  lex 
plane  statuitur,  jubens  ut  frater  uxorem  fra¬ 
tris  demortui  ducat,  et  poenam  in  transgres¬ 
sorem  constituit. 

Adde  ultimo,  quod  licet  non  sit  improba¬ 
bile  ob  Augustini  auctoritatem,  illam  exce¬ 
ptionem  esse,  tamen  probabilius  est  non 
esse.  Nam  exceptionem  addere  post  legem 
conditam,  et  maxime  alio  tempore,  et  loco, 
non  est  Dei,  qui  omnia  novit  :  sed  homi¬ 
num,  qui  experimento  paulatim  discunt,  suas 
leges  nonposse  servari, nisi  aliquid  excipiatur. 

Quare  probabilissima  est  Cajetani  exposi¬ 
tio  in  commentario  Levitici,  et  aliorum,  qui 
volunt  non  prohiberi  in  Levitico  matrimo¬ 
nium  cum  uxore  fratris  defuncti ;  nisi  acci¬ 
piendo  tale  conjugium  nude,  et  solitarie., 
quemadmodum  accipitur  homicidium  in  De¬ 
calogo,  cum  dicitur  :  Non  occides.  Qua;  lex 
non  impedit  quominus  fiant  postea  leges 
positivae  particulares,  quae  conjugium  cum 
uxore  fratris  cum  aliqua  circumstantia  pro¬ 
hibeant,  cum  alia  jubeant :  ad  quem  modum 
non  impedit  lex  Decalogi  :  Non  occides ,  quo¬ 
minus  fiant  leges  particulares,  quae  jubeant 
occidi  latronem  ,  et  maleficum ;  et  contra 
jubeant  non  occidi  eum,  qui  casu,  vel  se 
ipse  defendendo  alium  occideret,  etc. 

Sed  jam  argumenta  solvenda  sunt,  quibus 
Haeretici  probant,  omnia  praecepta  Levitici 
de  gradibus  cognationis  esse  naturalia,  et  per 
hoc  indispensabilia. 

Primum  argumentum  est  Philippi  in  locis, 
titulo  de  conjugio,  Brentii  in  Levitici  cap. 
xviii,  Kemnitii  in  2.  par.  Examinis,  pag. 
1231,  et  Bezae  in  lib.  de  repudiis.  Deus,  Le¬ 
vit.  18.  et  20.  pronuntiat,  se  gentes,  quae 
habitabant  Palaestinam  antequam  eo  Hebraei 
venissent,  puniturum  ob  -incesta  conjugia, 
quae  in  isto  cap.  xviii.  Levitici  prohibentur 
et  vocat  conjunctiones  illas  gentilium,  et 
abominationem  coram  Deo  ;  ergo  praecepta 
Levitici  de  gradibus  cognationis,  non  sunt 
judicialia,  sed  naturalia,  cum  gentes  etiam 
obligaverint,  quae  ad  populum  Israel  non 
pertinebant. 

Responderet  aliquis  fortasse,  Deum  punire 
voluisse  gentiles,  non  propter  transgressio¬ 
nem  praeceptorum  de  gradibus  cognatio¬ 
nis,  sed  propter  adulteria,  propter  concu¬ 
bitum  cum  masculis,  et  jumentis,  et  propter 

idololatriam,  quam  gentes  illa;  exercebant 
cum  idolo  Moloch.  Nam  istaquatuor  scelera, 
qua;  vere  sunt  contra  naturam,  prohibentur 
in  cap. xviii. 'Levitici, postprohibitionem  gra¬ 
duum  cognationis,  ct  tandem  subjiciuntur 
poena;  in  gentiles,  qui  pixedictis  sceleribus 
polluebantur.  At  non  videtur  solida  solutio. 
Nam  etiamsi  in  cap.  xviii.  Levitici,  poeninie 
gentiles  subjiciantur  immediate  post  illa  qua- 
tuor  scelera,  tamen  cap.  xx.  subjiciuntur 
esedem  poenae  in  eosdem  gentiles  immediate 
post  prohibitiones  graduum  cognationis. 

Neque  potest  responderi,  Deum  punivisse 
gentiles  ob  conjugia  in  primo  gradu  consan¬ 
guinitatis,  quas  sunt  contra  legem  natura;  : 
non  autem  ob  conjugia  in  aliis  gradibus.  Nam 
in  illo  cap.  xx.  post  enumeratos  gradus,  ha¬ 
bentur  ha;c  verba  :  Custodite  leges  meas, 
atque  judicia,  ct  facite  ea;  ne  et  vos  evomat 
terra...  JS olite  ambulare  in  legitimis  nationum 
quas  ego  expulsurus  sum  ante  vos ;  omnia 
enim  hxc  fecerunt ,  et  abominatus  sum  eas  (1). 
Hsec  ibi ;  illa  autem  verba  postrema  :  «Om¬ 
nia  heee  fecerunt»,  cum  sint  universalia, 
non  possunt  restringi  ad  certa  aliqua  sce¬ 
lera. 

Respondeo  :  omnia  illa  praecepta  de  gra¬ 
dibus  cognationis,  naturalia  sunt  aliquo, 
modo,  nimirum  si  nude,  ac  solitarie  suman¬ 
tur  gradus  cognationis,  sine  circumstantiis, 
qua;  sufficiant  ad  Matrimonia  in  illis  gradi¬ 
bus  honestanda.  Nam  certe  propositio  illa 
generalis  Levit,  xviii  :  Ad  proximam  sangui¬ 
nis  sui  nemo  accedat  (2),  jus  natura;  comple¬ 
ctitur,  et  ideo  etiam  in  singulis  pra;ccptis  de 
gradibus,  repetitur  vocabulum,  Turpitudo, 
quia  turpe  est  cum  cognata  matrimonium 
contrahere,  cum  natura  ipsa  dictet  reveren¬ 
tiam  quamdam  illis  deberi,  cum  qua  pugnat 
copula  carnalis.  Et  quia  gentes  ilice  sine  ullo 
delectu  miscebantur  consanguineis,  pecca¬ 
bant  haud  dubie  in  singulis  contra  jus  natu¬ 
ra;,  et  ideo  merito  puniebantur. 

Est  tamen  illud  hic  observandum,  pec¬ 
casse  quidem  gentes  in  ejusmodi  conjugiis 
contrahendis  ;  sed  non  ita  graviter,  ut  pro¬ 
pter  illa  ejicienda  essent  c  terra  :  ista  enim 
pcenajproprie  respicit  crimen  idololatria;,  ct 
adulteria,  ac  flagitia  illa  prodigiosa  cum  be¬ 
stiis,  et  masculis.  Cum  enim  Scriptura  dicit : 
Omnia  hxc  fecerunt  etc.  non  intclligit  tantum 
conjugia  in  gradibus  prohibitis,  sed  ornnia 
scelera  supra  nominata.  Nec  dicit  Scriptura, 


propter  singula  peccata  fuisse  dignos  illos, 
qui  a  terra  evomerentur ;  sed  propteromnia, 
quia  nimirum  inter  illa  omnia  erant  quaedam 
gravissima,  et  enormia. 

Veram  esse  hanc  solutionem,  confirmari 
potest  exemplis  Patriarcharum,  ut  Jacob, 
Juda,  et  ‘Amram,  addo  etiam  Abraham  ex 
opinione  Theodori  Bezae,  qui  in  gradibus 
prohibitis  coujugia  contraxerunt,  et  tamen 
a  Deo  puniti  non  sunt,  quia  videlicet  non 
temere,  sed  cum  ratione  id  fecerunt  :  neque 
ad  ista  conjugia  adjunxerunt  quatuor  illa 
scelera,  ob  qua;  proprie  gentes  illae  punitae 
fuerunt. 

Secundum  argumentum  ejusdem  Philippi, 
ct  Kemnitii:  «  Corinthii  praetextu Evangclicae 
libertatis  non  servabant  legem  Leviticam  de 
gradibus  cognationis  :  quidam  enim  eorum 
cum  noverca  sua  Matrimonium  celebravit. 
At  B.  Paulus  acriterob  hanc  rem  Corinthios: 
reprehendit,  et  incestuosum  illum  Satanae 
tradidit  :  ergo  Paulo  judice,  tenentur  Chri¬ 
stiani  ad  observantiam  legis  Leviticae  de 
gradibus.  Quare  lex  illa  non  judicialis,  sed 
naturalis  est.  » 

Respondeo,  primo  probabile  est,  primum 
gradum  affinitatis  in  linea  recta,  simpliciter 
prohibitum  esse  jure  naturae  :  sed  non  ideo 
praecepta  omnia  de  gradibus  sunt  naturalia, 
quia  unum  aut  alterum  est  naturale. 

Secundo,  probabile  est  Apostolum  loqui 
de  aliquo,  qui  novercam  concubinae  loco 
haberet,  vivente  adhuc  patre  ;  quod  scelus 
non  incestus  tantum,  sed  et  adulterium  etiam 
gravissimum  erat.  Id  enim  colligunt  S.  An- 
selmus,  et  S.  Thomasex  illo  II  Corinth.  vii  : 
Scripsi  vobis  non  propter  illum,  qui  fecit  inju¬ 
riam,  nec  propter  eum,  qui  passus  est,  sed  ad 
manifestandam  sollicitudinem  nostram  (3), 
nam  is  qui  fecit  injuriam,  est  filius  incestuo- 
sus  ;  qui  eam  pertulit,  est  pater,  cujus  uxor 
violata  est.  Et  quanquam  posset  intelligi,  ut 
vult  Theodoretus,  patri  mortuo  factam  esse 
injuriam,  tamen  longe  probabilius  est,  Apo¬ 
stolum  loqui  de  patre  vivo  ;  nam  mortuo 
non  facit  injuriam,  qui  ejus  uxorem  ducit, 
cum  per  mortem  solvatur  vinculum  conjugale. 

Tertium  argumentum  Kemnitii  :  «  Joan. 
Baptista,  cujus  ministerium  finem  imposuit 
legi  veteri,  confirmavit  pra;ceptum  Levitici 
de  non  ducenda  uxore  fratris  » .  Dixit  enim. 
Herodi  :  Non  licet  libi  habere  uxorem  fratris 
tui  (A),  Matth.  xiv.  et  Marci  xv. 


(1)  Lev.  XX,  22,  23.  —  (2)  Lcv.  XVIII,  6.  -  (3)  Corin.  VIII,  12.  -  (4)  Matt.  XIV,  4;  Mare,  XVI,  18. 

Respondeo :  primo  Joan.  Baptista  non  im¬ 
posuit  finem  legi,  sed  Christus,  si  de  muta¬ 
tione  ;  et  abrogatione  legis  agatur  :  imposuit 
tamen  etiam  Joannes  finem  legi,  quia  fuit 
ipse  ultimus  Propheta  veteris  Testamenti, 
juxta  illud  Lucae  xvi :  Lex,  et  Prophetae  usque 
ad  Joannem  (1).  Quare  toto  tempore  Joannis, 
lex  Mosis  vigebat,  et  tenebatur  Herodes, 
qui  eam  legem  profitebatur,  observare.  Non 
licebat  autem  ei  secundum  legem  babere 
uxorem  fratris  sui,  sive  is  viveret,  sive  mor¬ 
tuus  esset,  quia  proles  ex  eo  Matrimonio  jam 
nata  erat,  nimirum  filia  illa  Ilerodiadis,  quae 
saltandi  arte  ita  placuit  regi,  ut  ab  eo  caput 
sancti  Joannis  impetraverit.  Istam  enim  fi¬ 
liam  fuisse  Ilerodiadis,  ex  priore  marito, 
docet  Ghrysostomushomil.  49.  in  Matthaeum ; 
et  satis  constat  ex  eo,  quod  mors  Joannis 
incidit  in  ipsum  initium  conjugii  Herodis  cum 
Herodiade,  ut  patet  ex  Josepho  lib.  xviii. 
antiquit.  cap.  10.  Si  enim  eo  tempore  puella 
jam  tripudiare  noverat,  certe  multis  annis 
ante  nata  fuerat  :  neque  verisimile  est  S. 
Joannem  expectaturum  fuisse  tot  annos,  an¬ 
tequam  Herodem  publici  illius  criminis  re¬ 
prehenderet. 

Secundo  responderi  potest,  crimen  Hero¬ 
dis  non  fuisse  incestum  tantum,  sed  etiam 
adulterium  :  siquidem  ut  in  comment.  cap. 
xiv.  in  Matth.  refert  ex  antiquis  historiis  S. 
Hieronymus,  Herodes  viventis  fratris  uxo¬ 
rem  acceperat.  Quod  etiam  Josephus  scribit 
lib.  xviii.  Antiquit.  cap.  9.  quamvis  in  no¬ 
mine  dissensio  sit.  Josephus  enim  dicit  He¬ 
rodem  istum  duxisse  Ilerodiadem  uxorem 
alterius  Herodis  fratris  sui  viventis.  Hiero¬ 
nymus  autem  Philippum  nominat  fratrem 
Herodis,  cujus  uxor  antea  fuerat  Herodias. 
Et  quod  longe  majus  est,  Marcus,  cap.  vi. 
aperte  vocat  Philippum  :  quare  oportet,  vel 
falsum  esse  Josephum,  vel  hominem  illum 
utroque  nomine  appellatum.  Illud  hoc  loco 
ad  rem  nostram  facit,  omnes  convenire, 
Herodem  viventis  fratris  uxorem  habuisse. 

Quartum  argumentum  Kemnitii :  «  Deus 
Levit,  xviii.  et  xx.  varias  poenas,  easque 
gravissimas  adjecit  praeceptis  illis  de  gradi¬ 
bus  cognationis;  jussit  enim  interfici,  aut 
deleri  de  populo,  aut  orbari  filiis,  aut  pro¬ 
hiberi  aditu  Ecclesiae.  » 

Respondeo  :  non  sequitur  ex  his  poenis, 
omnia  illa  praecepta  esse  naturalia  :  nam 
etiam  judicialibus,  et  caeremonialibus  ad¬ 


duntur  similes  poenae,  ut  patet  de  transgres¬ 
sore  legis,  de  Circumcisione,  Gen.  xvn,  et 
de  comedente  fermentatum  in  diebus  azy¬ 
morum,  Exod.  xii.  Denique  pleni  sunt  libri 
Exodi,  Levitici,  et  Numerorum  ejusmodi  poe¬ 
nis. 

Quintum  argumentum  est  Joan.  Brentii  in 
commentario  Levitici,  cap.  xviii  :  «  Leges, 
in  quibus  conveniunt  Moses,  et  Caesar  Ro¬ 
manus,  non  possunt  esse  judiciales,  sed  mo¬ 
rales.  Sed  conveniunt  Moses  et  Caesar  in 
multis  gradibus  cognationis  prohibendis  : 
ergo  lex  prohibens  ejusmodi  gradus,  non 
est  habenda  judicialis,  sed  jmoralis.  »  Majo¬ 
rem  propositionem  probat,  quia  politiae  Mo¬ 
sis  et  Romanorum,  sunt  approbatae  a  Deo, 
et  sunt  omnium  aliarum  praestantissimae  ; 
ergo  non  est  dubium,  ea,  in  quibus  duae  illae 
politiae  conveniunt,  esse  juris  naturae. 

Respondeo :  non  est  verum  leges  omnes 
ad  jus  naturae  pertinere,  in  quibus  Moses,  et 
Caesar  conveniunt,  neque  id  solide  pro¬ 
batur  a  Brentio. 

Primum  enim  non  allegat,  neque  allegare 
potest  Brentius  ullum  testimonium  verbi 
Dei,  unde  probet  suam  propositionem  ; 
proinde  non  tenemur  illi  credere,  si  quid¬ 
quam  valent  apud  ipsos  ipsorum  principia. 

Deinde  non  vere  assumit,  politiam  Romano¬ 
rum  a  Deo  fuisse  approbatam.  Christus  qui¬ 
dem  dicit  Matth.  xxn.  Reddite  quae  sunt  Cae¬ 
saris,  Coesari  (2),  et  Apostolus,  Rom.  xm, 
omnem  potestatem  esse  a  Deo,  et  ideo  prin¬ 
cipibus  esse  parendum,  et  tributa  praestan¬ 
da.:  sed  non  ideo  confirmavit  Deus  omnes 
leges  Romanorum  ;  alioqui  confirmasset 
etiam  leges  de  colendis  idolis,  et  de  solvendis 
usuris.  Scribit  enim  Augustinus  in  epistola 
54.  ad  Macedonium,  adhuc  suo  tempore  le¬ 
gibus  Romanis  coactos  fuisse  homines  usuras 
solvere  :  nec  desunt  aliae  leges  injustae,  quas 
nimis  impium  est  dicere,  a  Deo  esse  proba¬ 
tas.  Aliud  igitur  est,  parendum  esse  princi¬ 
pibus  juste  imperantibus,  quod  Christus,  et 
Apostolus  volunt;  aliud  autem,  omnes  Prin- 
cipum  leges  esse  justas,  et  a  Deo  probatas, 
quod  nusquam  in  verbo  Dei  reperitur. 

Adhaec  etiamsi  leges  Romanorum  fuissent 
omnes  justae,  atque  adeo  probatae,  ut  revera 
erant  leges  Mosis  :  non  tamen  colligi  posset, 
ad  jus  naturae  pertinere  omnes  leges,  in  qui¬ 
bus  Moses  et  Caesar  conveniunt.  Potest  enim 
facile  fieri,  ut  conveniant  etiam  in  legibus 


(1)  Luc.  XVI,  16.  -  (2)  Matth.  XXII,  21. 

positivis ;  imo  cum  omnes  leges  Caesarum 
positiva  sint,  necesse  est,  ut  si  quando  con¬ 
veniunt  cum  Mosaicis,  in  positivis  plane 
conveniant.  Lex  enim  Caesaris  non  prohibet 
id,  quod  solo  lumine  rationis  omnes  nove¬ 
runt  esse  prohibitum,  sed  poenam  constituit 
in  eos  qui  secus  fecerint,  aut  certe  quod  jus 
natur®  docet  in  genere,  lex  civilis  determi¬ 
nat  in  particulari  ;  utrumque  autem  positi¬ 
vum  est,  tam  pcen®  constitutio,  quam  etiam 
determinatio  juris  in  particulari. 

Non  igitur  probavit  Brentius  suam  propo¬ 
sitionem  :  sed  probemus  nos  modo  ex  ejus 
principiis,  illam  esse  falsam.  Lex  Casaris  pro¬ 
hibet  conjugium  cumforore  uxoris  mortua, 
quod  conjugium  non  prohibet  lex  Mosis,  ut 
ibidem  Brentius  concedit  :  ergo  lex  illa 
positiva  est,  et  proprie  Casaris,  et  politica, 
non  autem  naturalis,  secundum  regulam 
Brentii,  qui  vult  positivas  esse,  et  non  natura¬ 
les  leges,  in  quibus  Moses  et  Casar  non 
conveniunt.  Rursus,  lex  illa  prositiva,  et 
politica  est,  ergo  etiam  lex  illa,  qua  prohi¬ 
bet  conjugium  cum  uxore  fratris  positiva 
et  non  naturalis  erit  :  nam  est  idem 
prorsus  gradus  affinitatis  cum  uxore  fratris, 
et  cum  sorore  uxoris.  Ut  enim  uxor  fratris 
mei  est  mihi  soror  affinitate,  quia  illa  est  una 
caro  cum  fratre  meo,  ita  soror  uxoris  mea 
est  mihi  soror  affinitate,  quia  soror  ejus  et 
ego,  una  caro  sumus.  Quod  si  lex  prohibens 
conjugium  cum  uxore  fratris,  non  est  natu¬ 
ralis,  ut  jam  deduximus,  ergo  falsa  est  pro¬ 
positio  Brentii  affirmans,  naturales  esso 
omnes  illas  leges ,  in  quibus  conveniunt 
Casar  et  Moses  :  hac  enim  non  est  natu¬ 
ralis,  et  tamen  in  ea  conveniunt  Casar  et 
Moses. 

Sextum  argumentum  affert  Thomas  Wal- 
densis  tom.  ii.  de  Sacramentis  cap.  13-4.  ex 
Augustino  in  lib.  quastionum  super  Levit, 
quast.  53.  alias  65.  ubi  Augustinus  videtur 
totam  illam  tabulam  leviticam  de  gradibus 
prohibitis  reducere  ad  Decalogum,  tamquam 
in  eo  praconceptam. 

Respondeo,  non  diligenter  attendit  Wal- 
densis  sententiam  S.  Augustini.  Is  enim 
quast.  61.  et  65.  dicit,  adulterium  in  Deca¬ 
logo  esse  prohibitum,  et  iterum  in  Levitico 
cap.  xvm.  ex  eo  autem  deducit,  reliqua 
pracepta  Levitici,  qua  prohibent  conjugium 
cum  uxore  patris,  vel  fratris,  vel  patrui  etc. 
non  debere  accipi  de  uxore  patris  viventis, 
aut  patrui  viventis,  aut  fratris  viventis,  sed 
mortui,  quiaalioqui  supervacanea  essent, cum 


omnia  ista  adulteria  sint,  et  jam  in  Decaloga 
prohibita. 

Septimum  argumentum  addi  potest  ex  In- 
nocentio  111.  capit.  Gaudemus,  de  divortiis, 
ubi  dicit,  matrimonium  inter  infideles  con¬ 
tractum  in  2,  3,  et  ulterioribus  gradibus,  esse 
ratum,  nec  debere  dissolvi  cum  illi  conver¬ 
tuntur  ad  fidem,  quia  non  tenebantur  illis 
legibus  Ecclesia.  Ex  quo  colligunt  aliqui,  ex 
sententia  Innocentii  matrimonium  infidelium 
in  primo  gradu  contractum,  esse  irritum,  et 
proinde  jure  natura  prohibitum.  At  conju¬ 
gium  cum  uxore  fratris  mortui,  est  in  primo 
gradu,  ergo  prohibitum  jura  natura. 

Respondeo  :  argumentum  hoc  non  est  con¬ 
tra  conclusionem  nostram.  Nos  autem  tan¬ 
tum  contendimus,  non  omnes  gradus  in  Le¬ 
vitico  prohibitos,  esse  prohibitos  jure  na¬ 
tura,  id  quod  Innocentius  etiam  docet,  dum 
secundum  gradum  non  vult  esse  prohibitum 
jure  natura,  cum  tamen  non  ignoraret  eum 
gradum  in  Levitico  fuisse  prohibitum. 

Est  tamen  hoc  argumentum  contra  id 
quod  sape  dicimus,  conjugium  cum  uxore 
fratris,  non  esse  irritum  jure  natura.  Ideo 
respondeo,  Innocentium  de  primo  gradu  ni¬ 
hil  dixisse,  sed  tantum  declarasse  id,  quod 
ei  propositum  fuerat  de  secundo  et  sequen¬ 
tibus.  Praterea  etiamsi  aperte  dixisset  pri¬ 
mum  gradum  jure  natura  prohibitum  esse, 
deberet  hoc  intelligi  de  primo  gradu  in  li¬ 
nea  recta,  vel  de  primo  gradu  consanguini¬ 
tatis,  non  autem  affinitatis.  Nam  ut  habemus 
cap.  fin.  de  divortiis,  idem  Innocentius  di¬ 
spensavit,  ut  in  Livonia  retinerent  uxores 
fratrum  defunctorum :  quod  certe  numquam 
fecisset,  si  existimasset,  jure  naturali  eum 
gradum  prohibitum  fuisse. 


CAPUT  XXVIII. 

Primum  gradum  consanguinitatis  tam  in  re¬ 
cta ,  quam  m  transversa  linea,  et  primum 
affinitatis  in  recta  linea,  jure  naturae  inter¬ 
dictos  esse,  et  ab  homine  indispensabiles 

Sit  jam  tertia  propositio  :  a  Jure  natura 
interdicta  sunt  conjugia  in  primo  gradu  con¬ 
sanguinitatis,  tam  in  recta  linea,  quam  in 
transversa ;  ct  in  primo  gradu  affinitatis  in 
recta  linea  tantum.  »  Docuimus  in  superiore 
conclusione,  non  omnia  pracepta  de  gradi¬ 
bus  prohibitis  ad  jus  natura  pertinere  :  nunc 

explicamus,  quaj  sint  censenda  pnecepta  ju¬ 
ris  naturaj. 

Est  autem  circa  propositionem  istam  ter¬ 
tiam  primo  loco  notandum,  nos  nihil  dixisse 
de  secundo,  et  tertio,  et  sequentibus  gradi¬ 
bus  in  recta  linea,  non  quod  eos  non  pute¬ 
mus  jure  naturaj  prohibitos,  sed  quia  eadem 
ratio  esse  videtur  de  primo,  et  de  cajteris  : 
est  enim  communis  sententia,  inter  ascen¬ 
dentes  et  descendentes  omnia  conjugia  esse 
prohibita.  Nam  etiamsi  in  gradibus  remotio¬ 
ribus  minor  sit  propinquitas  sanguinis,  ta¬ 
men  major  est  'inajqualitas  aetatis,  quae  de¬ 
fectum  illum  propinquitatis  compensat ;  ut, 
ex.  gr.  inter  nepotem  et  aviam  minor  est 
propinquitas  sanguinis,  et  proinde  minor 
indecentia  conjugii,  quam  inter  filium  et 
matrem  ;  tamen  major  est  inajqualitas  aeta¬ 
tis,  et  consequenter  major  indecentia  ratione 
aetatis  :  nepos  enim  vix  est  adolescens,  cum 
avia  jam  est  anus.  Pari  ratione  inter  prone¬ 
potem  et  proaviam,  minor  est  propinquitas 
sanguinis,  tamen  major  inaequalitas  aetatis, 
quam  inter  nepotem,  et  aviam.  Et  qnando 
tam  procul  proceditur  in  gradibus,  ut  jam 
nulla  sit  communicatio  sanguinis,  utiu  quin¬ 
to  gradu,  et  sdquentibus,  tunc  aut  mortui 
sunt  ascendentes ,  aut  omnino  confecti,  ac 
decrepiti ;  et  contra,  descendentes,  aut  in¬ 
fantuli,  aut  tam  tenerae  aetatis  sunt,  ut  nulla 
ratio  ferat,  inter  eos  conjugia  copulari. 

Secundo  loco  notandum  est,  nos  in  con¬ 
clusione  posuisse  primum  gradum,  sed  non 
omnino  universaliter  :  nam  primum  gradum 
affinitatis  in  linea  transversa,  ut  leviri  cum 
fratria,  non  putamus  prohibitum  esse  jure 
naturae,  ut  conclusione  superiore  docuimus. 
Neque  id  mirum  videri  debet.  Nam  magnis 
differentia  est  inter  primum  gradum  in  linea 
recta,  et  primum  in  transversa ;  et  rursum 
discrimen  est  non  contemnendum,  inter  con¬ 
sanguinitatem  et  affinitatem  :  imo  in  eo¬ 
dem  primo  gradu  in  linea  recta,  invenitur 
latitudo  quaedam,  et  proinde  diversitas. 

Possumus  autem  doctrinae  causa  ita  dis¬ 
ponere  ordinem  conjugiorum  jure  naturae 
prohibitorum.  Primum,  idque  omnium  tur¬ 
pissimum  est,  filii  cum  matre.  Nam  et  sum¬ 
ma  conjunctio  est  inter  matrem  et  filium,  et 
praeterea  deberet  mater,  quae  naturae  ordine 
filio  praeest,  eidem  conjugii  ratione  subesse. 

Secundum  est,  patris  cum  filia.  Id  enim 
par  est  primo,  quod  attinet  ad  conjunctio¬ 
nem,  sed  minus  turpe  est,  quia  non  inverti¬ 
tur  ordo  regiminis,  cum  et  filiae,  et  uxoris 


sit  subjici,  non  praeesse.  Ac  de  his  duobus 
omnes  conveniunt,  jure  naturae  esse  prohi¬ 
bita. 

Tertium  est,  fratris  cum  sorore  germana, 
ex  utroque  parente  :  nam  et  hic  summa 
conjunctio  est,  sed  lateralis,  et  ideo  minor, 
quam  sit  ea,  quae  patri  cum  filia  intercedit. 

Quartum  est,  fratris  cum  sorore,  ex  altero 
tantum  parente  :  neque  enim  dubium  esse 
potest,  quin  sit  minus  turpe  conjugium  cum 
sorore  ex  altero  parente,  quam  ex  utroque. 

Quintum  est,  privigni  cum  noverca,  id 
enim  parum  omnino  abest  a  tertio,  et  forte 
nihil.  Nam  etiamsi  ex  una  parte  minus  tur¬ 
pitudinis  habeat,  quia  est  affinitas,  non  con- 
sanguinatas  :  tamen  ex  altera  parte  plus  in¬ 
decentiae  prae  se  fert,  cum  sit  in  recta  linea, 
et  invertitur  ordo  regiminis ;  noverca  enim 
est  loco  matris,  et  ordinarie  etiam  senior 
esse  solet,  et  in  privignum  ordine  naturae 
potestatem  habet. 

Sextum,  et  ultimum  est,  vitrici  cum  pri¬ 
vigna  :  hoc  enim  est  in  eodem  gradu  cum 
superiore,  sed  de  est  indecentia  ex  perver¬ 
sione  regiminis.  Privignae  subesse  convenit 
vitrico,  sive  sit  loco  tantum  patris,  sive  fiat 
etiam  maritus  :  et  quod  dictum  est  de  privig¬ 
no,  et  noverca,  intelligendum  est  etiam  de 
genero,  et  socru  ;  et  quod  dictum  est  de  vi¬ 
trico,  et  privigna,  intelligendum  est  de  soce¬ 
ro,  et  nuru.  De  his  quatuor  gradibus  non 
desunt  qui  negent  eos  jure  naturae  prohibi¬ 
tos  in  quibus  est  Gajetanus  in  2.  2.  quaest. 
154.  art.  y.  tamen  sententia  communior  et 
verior  contrarium  habet. 

Tertio  notandum  est,  nos  in  conclusione 
dixisse,  conjugia  in  his  gradibus  indispensa- 
bilia  esse  ab  homine,  quia  putamus,  a  Deo 
dispensabilia  esse  conjugia  omnia  in  quovis 
gradu  :  nullus  enim  est  gradus,  in  quo  con¬ 
jugium  ita  sit  intrinsece  malum,  ut  repugnet 
illud  fieri  bene.  Quod  ex  eo  patet,  quia  nul¬ 
lus  gradus  tollit  finem  matrimonii  prima¬ 
rium,  vel  secundarium,  licet  aliquo  modo 
impediat;  nam  ex  conjugio  etiam  filii  cum 
matre,  nasci  possunt  liberi,  et  educari,  etc. 
neque  legi  ullum,  qui  expresse  hoc  negave¬ 
rit.  Nam  ipse  etiam  Cajetanusin2.  2.  quajst. 
134.  art.  9.  gradum  istum  primum  in  linea 
recta,  dicit  habere  per  se,  et  naturaliter 
annexum  impedimentum  conjugii  ;  tamen 
ibidem  scribit,  conjugium  in  hoc  gradu  dis- 
pensabile  esse  ab  auctore  naturaj. 

Et  aliquod  argumentum  ad  hoc  proban¬ 
dum  afferri  potest  ex  facto  filiarum  Loth, 


LIRER  I. 


140 

quae  cum  existimarent,  nullum  omnino  vi¬ 
rum  in  mundo  superesse,  crediderunt  sibi 
licitum  esse,  ex  proprio  patre  liberos  quae¬ 
rere,  Genes,  xix.  Et  quamquam  a  peccato 
non  excusentur,  quia  debuissent  curam  istam 
generis  propagandi  patri  relinquere,  aut 
certe  cum  eo  communicare  consilium,  et 
ipsius  expectare  judicium,  et  non  praeveni¬ 
re,  ac  patrem  decipere  :  tamen  factum  ip¬ 
sum  indicat,  in  tam  extremo  casu  non  esse 
omnino  contra  humanam  rationem  ejusmodi 
conjugium,  praesertim  si  accederet  auctori¬ 
tas  dispensantis  Dei.  Imo  Chrysostomus  ho- 
mil.  44.  in  Gen.  et  Ambrosius  lib.  i.  de 
Abraham  cap.  6.  eas  omni  crimine  liberant. 
Augustinus  lib  xxn.  contra  Faustum,  cap. 
43.  peccasse  dicit,  non  tam  ardore  libidinis, 
quam  nimio  amore  posteritatis. 

His  notatis,  probatur  conclusio.  Primo, 
quia  omnia  et  sola  conjugia  praedicta  pu¬ 
niuntur  ultimo  supplicio  in  Levit,  cap  xx. 
cum  caetera  puniantur  levioribus  poenis. 

Secundo,  quia  nulla  exstant  exempla  San¬ 
ctorum,  qui  ullo  unquam  tempore  his  gradi¬ 
bus  contraxerint  Matrimonia ,  cum  tamen 
exstent  de  tiliis,  ut  supra  ostendimus. 

Tertio,  quia  nulla  unquam  facta  est  dis¬ 
pensatio  ab  Ecclesia  in  his  gradibus  :  quam¬ 
vis  non  defuerint,  qui  eam  aliquando  quse- 
rerent.  Nam  de  Comite  Armeniaco  refert 
Paulus  jEmilius  in  Ludovico  XI.  eum  falso 
Pontificis  diplomate  sororem  germanam  sibi 
matrimonio  conjunxisse  :  qua  nimirum  ve¬ 
rum  diploma  extorquere  nunqufm  potuit 
a  Pontifice :  falsum  a  corrupto  quodam  mi¬ 
nistro  procuravit.  In  gradibus  autem  quos 
diximus,  jure  natura;  non  prohiberi,  non  se¬ 
mel  factse  leguntur  dispensationes.  Facta 
enim  legitur  in  primo  gradu  affinitatis  in  li¬ 
nea  transversa,  ab  Innocentio  III.  cap.  finali, 
de  divortiis ;  et  a  Martino  V.  teste  Antonio, 
3.  par.  tit.  I.  cap.  H  sunnna;  Theologica;  ; 
et  rursum  in  secundo  gradu  consanguinita¬ 
tis,  ab  Alexandro  VI.  teste  Cajetano  in  2.  2. 
quaest,  134.  art.  9.  Imo  (  ut  supra  est  de¬ 
monstratum)  Innocentius  III.  cap.  Gaude¬ 
mus  de  divortiis,  aperte  declaravit,  in  se¬ 
cundo  et  sequentibus  gradibus,  Matrimonia 
inter  infideles  contracta,  rata  esse  debere. 

Quarto,  quia  omnes  gentes  aut  a  conjugiis 
pra;dictis  naturaliter  abhorrent,  aut  si  quae 
gentes  iis  indulgent,  ab  aliis  fera;,  et  barba¬ 
ra;  judicantur. 

Persae,  qui  connubia  cum  parentibus,  et 
sororibus  permittebant,  ab  omnibus  repre¬ 


henduntur,  ut  a  Tertulliano  in  Apologetico, 
cap.  9.  a  Chrysostomo  homil.  de  Pentecoste 
in  fine,  ab  Augustino,  quaest.  61.  in  Levitic. 
a  Thcodoreto  in  lib.  de  legibus.  Aristoteles 
quoque  in  lib.  n.  Politicorum,  inde  repre¬ 
hendit  communionem  uxorum,  quia  seque¬ 
retur,  ut  filii  parentibus,  et  fratres  sorori¬ 
bus  jugerentur,  et  in  lib.  ix.  de  Historia 
animalium,  cap.  47.  scribit,  camelos,  et 
equos,  non  posse  adigi,  ut  cum  matribus 
misceantur,  et  exempla  duo  plane  admirabi¬ 
lia  refert.  Quod  etiam  facit  Plinius  lib.  vm. 
naturalis  Histor.  c.  42.  Svetonius  in  Caio, 
inter  flagitia  Caii  Imperatoris  refert ,  quod, 
sororem  Drusillam  uxoris  loco  habere  volue¬ 
rit.  Eutropius,  et  alii  Scriptores  in  Antonini 
Caracalla;  vita,  notant  eumdem,  quod  ob  ni¬ 
miam  impudicitiam  a  noverca  Julia  non  ab¬ 
stinuerit. 

Denique  Ambrosius  in  epist.  66.  ad  Pa¬ 
ternum  scribit,  conjugium  patris  cum  filia 
pugnare  cum  lege  natura;,  scripta  in  cordi¬ 
bus  singulorum.  Et  Augustinus  lib.  xv.  ci- 
vitat.  cap.  16.  scribit,  conjugia  cum  sorori¬ 
bus  non  nisi  perversis  legibus  fuisse  permissa. 
Quod  enim  semel  factum  est,  compellente 
necessitate,  a  fdiis  Adae,  ita  postea  multipli¬ 
catis  hominibus  natura  exhorruit ,  quasi 
nunquam  licuerit.  Possent  huc  etiam  adduci 
rationes  aliquot  naturales  ex  S.  Thoma,  et 
aliis  auctoribus,  sed  ea;  commodius  adducen¬ 
tur  pro  conclusione  sequenti. 

Jam  vero  contra  tertiam  hanc  propositio¬ 
nem  objici  solent  argumenta  qua;dam.  Pri¬ 
mum  sumitur  ab  exemplo  filiorum  Adae,  qui 
cum  sororibus  suis  Matrimonia  contraxe¬ 
runt.  Si  enim  ejusmodi  conjugia  cum  lege 
natura;  pugnarent,  non  possent  jure  contrahi, 
nisi  dispensante  auctore  natura;.  Nulla  au¬ 
tem  tunc  facta  legitur  dispensatio  ;  nec  vi¬ 
detur  decuisse  divinam  sapientiam,  ut  eodem 
tempore  legem  conderet,  et  in  lege  dispen¬ 
saret  :  quare  non  erit  prohibitum  jure  natu¬ 
ra;  conjugium  cum  sorore. 

Respondeo  :  primo  fieri  potest,  ut  Deus 
cum  filiis  Ada;  dispensaverit,  ut  sororibus 
jungerentur  :  non  enim  requirebatur  externa 
aliqua  dispensatio  per  vocem,  aut  Scriptu¬ 
ram,  sed  satis  erat  interna  inspiratio ;  forte 
etiam  Deus  per  Adamum  significavit,  ac  de¬ 
claravit  ejus  filiis  voluntatem  suam.  Neque 
absurdum  est,  quod  in  ipso  mundi  initio  in 
ea  lege  dispensaverit  Deus,  quandoquidem 
voluit  rerum  auctor  omnes  homines  ab  uno 
procedere,  neque  bonum  judicavit,  plures 

simul  masculos,  pluresque  fceminas  procre¬ 
are. 

Secundo,  facilius  dici  potest,  nulla  fuisse 
opus  dispensatione,  quia  conjugium  fratris 
cum  sorore  jure  naturae  prohibetur,  excepta 
summa  illa  necessitate  generis  propagan¬ 
di  :  ut  in  secunda  propositione  declaratum  est. 

'  Secundum  argumentum  sumitur  ab  ex¬ 
emplo  Abraha;,  qui  sororem  uterinam  du¬ 
xisse  videtur,  cum  ipse  dicat  Genes,  xx : 
Vere  soror  mea  est,  filia  patris  met,  non  filia 
matris  meae,  et  duxi  eam  in  uxorem  (I).  Re¬ 
spondeo,  Saram  dici  sororem  Abrahae  de 
more  Scripturarum,  quia  consanguinea  ejus 
erat,  neptis  videlicet  ex  patre. 

Et  quia  non  solum  nonnulli  ex  nostris,  sed 
etiam  Beza  in  lib.  de  repudiis  contendit, 
Saram  germanam  sororem  Abrahami  fuisse, 
ideo  sententiam  nostram  paulo  fusius  confir¬ 
mare  cupio,  et  ea  quae  contra  objiciuntur, 
refutare.  Igitur  neptem  ex  fratre,  non  soro¬ 
rem  germanam  fuisse,  probatur  primo  au¬ 
ctoritate  doctissimorum  scriptorum,  S.  Hie¬ 
ronymi  in  qumst.  Hebraicis,  ad  cap  xi 
Genes,  et  in  lib.  contra  Elvidium,  S.  Augu¬ 
stini  lib.  xvi.  Civitat.  cap.  12.  et  19.  et  lib. 
xxii.  contra  Faustum,  cap.  31.  et  Josephi 
Hebraei,  lib.  i.  aptiquit.  cap.  14. 

Secundo  probatur  ex  cap.  xi  Genes,  ubi 
legimus  :  Thare  genuit  Abram,  Nachor.  et  A- 
braham.  Et  infra :  Duxerunt  Abram  et  Nachor, 
uxores;  nomen  uxoris  Abram,  Sarai,  et  nomen 
Nachor  Melcha,  filia  Aran  patris  Melchae,  et 
patris  Jeschx  (2) ;  quo  loco  per  Jescham  non 
potest  iutelligi  nisi  Sarai,  quae  teste  Josepho 
et  Hieronymo,  binominis  erat.  Neque  enim 
ullo  modo  credibile  est,  Scripturam  prodere 
voluisse  patrem  Melchae,  et  non  patrem  Sa¬ 
rai,  personae  longe  dignioris  ;  et  deinde 
quorsum  mentiofieret  Jeschae,  si  diversa  esset 
a  Sarai  ? 

Tertio  probatur  ex  eodem  capite,  ubi  sic 
legimus  :  Tulit  itaque  Thare  Abram  filium 
suum,  et  Loth  filium  Aran  filii  sui,  et  Sarai 
nurum  suam,  uxorem  Abran  filii  sui( 3).  Qua¬ 
re  non  dixit  :  Et  Sarai  filiam  suam;  sed  so¬ 
lum,  Nurum  suam  ?  certe  filia  conjunctior  est 
patri,  quam  nurus.  Sed  quia  non  erat  pro¬ 
prie  filia,  noluit  eam  miscere  cum  iis,  qui 
proprie  erant  filii. 

Quarto  probatur,  quia  si  Abraham,  et  Na¬ 
chor  accepissent  sorores  germanas,  id  fecis¬ 
sent,  quia  eo  tempore  per  mores  illarum 


gentium  licuisset ;  ut  fatentur,  qui  defendunt 
Saram  fuisse  Abrahami  sororem  germanam. 
Neque  enim  recurrendum  est  ad  dispensa¬ 
tionem  divinam,  cum  ea  necessaria  non  fue¬ 
rit,  si  non  est  contra  jus  naturse  tale  conju¬ 
gium,  ut  adversarii  volunt.  At  si  tunc  et  per 
legem  naturae,  et  per  mores  gentis  licuisset 
tale  conjugium  inire  ;  nihil  profuisset  Abra¬ 
hae  dicere  :  Soror  mea  est.  Id  enim  dixit  ad 
tegendum  conjugium,  ut  patet  Gen.  xii.  et 
xx.  quod  idem  postea  fecit  Isaac,  Genes, 
xxvi.  interrogatus  enim  de  uxore  sua,  ac  ti¬ 
mens  propter  illam  occidi,  dixit  :  Soror  mea 
est.  Oportet  igitur  fateri,  homines  locorum 
illorum  ita  horruisse  conjugium  cum  propria 
sorore,  ut  audito  nomine  sororis,  statim  cre¬ 
derent  eam  non  fuisse  uxorem. 

Denique  quis  credat  Abrahamum  sine  ulla 
necessitate  duxisse  propriam  sororem,  cum 
propter  hoc  crimen  Deus  jusserit,  Levit,  xx. 
utrumque  conjugem  simul  necari. 

Sed  respondendum  est  ad  objectiones  Ca- 
jetani,  qui  contra  sentit  in  explicatione  cap. 
xx.  Genes,  et  cap.  xviii.  Levitici,  et  nonnul¬ 
lorum  aliorum. 

Primo  objiciunt  verba  illa  expressa  :  Vere 
soror  mea  est.  Respondeo,  significari  illis 
verbis,  vere  fuisse  consanguineam.  Nam 
etiam  Isaac,  Genes,  xxvi.  dicit  de  Rebecca, 
sororem  suam  esse,  cum  tamen  constet  eam 
fuisse  neptem  ex  patruele,  id  est,  filiam  Ba- 
thuclis  filii  Nachor  fratris  Abraham  :  itidem 
Abraham  vocat  Loth  fratrem  suum,  Genes, 
xm.  cum  tamen  esset  ejus  nepos  ;  et  Tobisc 
vm,  ait  Tobias  junior  :  Tuscis,  Domine ,  quia 
non  luxuriae  causa  accipio  sororem  meam 
conjugem  (4),  et  tamen  non  erat  soror  ejus 
germana.  Daniel.  v.  vocatur  Nabuchodono- 
sor  pater  Balsasaris,  cum  tamen  esset  avus 
ejus,  ut  in  eum  locum  scribit  Hieronymus. 
Denique  Matth.  xii  nominantur  quidam  fra¬ 
tres  Domini,  cum  tamen  nullos  habuerit 
Dominus  germanos  fratres. 

Secundo  objiciunt  :  Esto,  fratres  dici  pos¬ 
sunt  consanguinei  aiqualcs,  absurdum  tamen 
est,  patruum  dici  fratrem  neptis,  cum  potius 
pater  dici  deberet.  Respondeo  :  id  non  esse 
absurdum,  docent  exempla  allata,  Isaac  vo¬ 
cantis  Rebeccam  sororem,  quaj  erat  neptis 
ex  patruele  :  et  Abraham  vocantis  Loth  fra¬ 
trem,  qui  erat  nepos  ex  fratre. 

Tertio  objiciunt  :  «  Cum  Abraham  ait, 
filia  patris  mei,  loquitur  de  patre  proprie 

dicto,  non  de  avo  ;  ergo  de  sorore  loquitur, 
non  de  nepte.  »  Antecedens  Cajetanus  pro¬ 
bat,  quia  cum  addidit  Abraham  :  Et  non  filia 
matris  mese ,  sine  dubio  de  matre  proprie  di¬ 
cta  loquebatur  ;  igitur  etiam  cum  ait  :  Filia 
patris  mei ,  de  patre  proprie  dicto  loqueba¬ 
tur. 

Respondeo,  de  patre  proprie  dicto  loqui¬ 
tur  Abraham,  qui  de  patre  suo,  non  de  pa¬ 
tre  Sara;  loquitur;  ait  enim  :  Filia  patris 
mei ,  non  autem,  filia  patris  ejus.  Is  autem, 
qui  proprie  pater  erat  Abrahee,  pater  impro¬ 
prie,  id  est,  avus  erat  Sara;  :  mater  autem 
Abrahae,  non  erat  mater,  neque  avia  Sara, 
quia  Aran  pater  Sara,  non  erat  frater  Abra¬ 
hae  uterinus,  sed  ex  patre  tantum,  et  ideo 
dixit  :  Filia  patris  mei,  non,  Filia  matris 
meae.  Quare  improprietas  non  est  in  voce  Pa¬ 
tias,  sed  in  voce  Filia,  quae  pro  nepte  accipitur. 

Ac  cur  non  dixit  aperte  :  Neptis  patris 
mei?  vel  filia  fratris  mei?  cur  improprie  lo¬ 
qui  maluit,  quam  proprie  ?  Respondeo,  quia 
dixerat  :  Soror  mea  est,  debuit  consequenter 
loqui,  ac  dicere  :  Filia  patris  mei.  Praeterea, 
quia  pater  Sara  obiit  ante  avum,  ut  habe¬ 
mus  in  Genes,  cap.  XI.  illa  non  alium  patrem 
agnoscebat,  quam  avum,  et  ideo  etiam  Abra¬ 
ham  sororem  illam  appellare  solebat.  Et 
hoc  est  quod  ait  Chrysostomus  homil.  45.  in 
Genes,  quem  perperam  allegant  quidam  pro 
contraria  sententia.  Dicit  enim  appellatam 
sororem  Abraha :  quia  eumdem  patrem  vo¬ 
cabat,  quem  ille,  nimirum  quia  patre  pro¬ 
prie  dicto  amisso,  non  alium  patrem  noverat, 
quam  avum. 

Quarto  objiciunt :  «  Si  non  proprie  soror 
erat  Abrahami  Sara,  ergo  regem  fefellit, 
cum  ait :  Soror  mea  est.  »  Respondeo,  non 
fefellit  mendacio,  sed  elusit  ambiguitate, 
quodlicitumest,cum  aliquis  interrogatur  non 
juridice. 

At  saltem  debuisset  postea  rem  totam  ape¬ 
rire,  cum  periculum  evasisset,  ne  regem  il¬ 
lum  in  eam  opinionem  induceret,  quasi  cum 
sorore  germana  Matrimonium  contraxisset. 
Respondeo:  credibile  est  omnino,  sermonem 
longiorem  habitum  inter  Abraham,  et  regem 
illum,  et  omnia  fuse  explicata,  sed  Scriptura 
breviter,  more  suo,  rem  attigit. 

Quinto,  objici  potest  argumentum  paulo 
difficilius.  Nam  si  Sara  filia  esset  Aran,  et 
uxor  Abraha;,  ut  nos  dicimus,  debuisset  gig¬ 
ni,  cum  pater  ejus  Aran  septem  esset  anno¬ 


rum,  quod  fieri  nullo  modo  potest.  Id  autem 
sequi,  ita  probo.  Abraham  erat  decem  annis 
senior,  quam  Sara,  ut  patet  ex  cap.  Genes, 
xvil.  ubi  sic  loquitur  Abraham :  Putasne  cen¬ 
tenario  nascetur  filius,  et  Sara  nonagenaria 
pariet  (1)  ?  ergo  quando  nascebatur  Sara, 
decem  annorum  erat  Abraham.  Sed  Aran 
erat  junior  ipso  Abraham,  saltem  duobus 
annis,  cum  esset  tertius  ab  ipso  :  genuit  enim 
Tharc  tres  filios,  Abram,  Nachor,  et  Aran, 
Genes,  xi.  Ergo  Aran  erat  octo  annorum, 
quando  nascebatur  Sara ;  ergo  anno  septimo 
illam  genuit,  si  est  ejus  filia. 

Respondeo  :  Aram  major  erat  natu,  quam 
Abraham,  et  quam  Nachor,  licet  ob  dignita¬ 
tem  primo  loco  ponantur  Abraham.  Id  vero 
non  temere  dico,  neque  solum  ad  hanc  sol¬ 
vendam  difficultatem  excogitavi,  sed  ex  ipsa 
Scriptura  didici ;  nam  Genes,  xi.  sic  legi¬ 
mus  :  Vixit  Thare  septuaginta  annis,  et  genuit 
Abram,  Nachor,  et  Aran  (2).  Ex  quo  loco  ha¬ 
bemus,  anno  septuagesimo  Thare,  jam  na¬ 
tos  fuisse  tres  istos  filios  :  non  enim  Scriptu¬ 
ra  significat,  eodem  anno  omnes  tres  genitos 
fuisse,  sed  illo  anno  jam  habere  coepisse 
ipsum  Thare  tres  filios,  unum  videlicet  illo 
anno  genitum,  et  alios  antea.  Illo  autem  an¬ 
no  natus  est  Abraham;  Scriptura  enim  in 
Genesi  semper  indicat  tempus  nativitatis 
eorum,  quorum  texit  genealogiam,  ut  scia¬ 
mus  ostatem  totius  mundi,  aliis  pratermissis, 
qui  ad  istam  Chronologiam  non  pertinent. 
Ita  videmus  Scripturam  Genes,  iv.  prodidis¬ 
se,  quoto  anno  aetatis  Adae  natus  sit  Seth, 
per  quem  texitur  Chronologia,  non  autem 
quoto  anno  ejusdem  Ad®  natus  sit  Abel,  vel 
Cain;  et  Genes,  v.  dicitur  Noe,  cum  quin¬ 
gentorum  esset  annorum,  genuisse  Sem, 
Cham,  et  Japhet,  ubi  notatur  pracisc  annus, 
quo  natus  est  Sem,  quia  per  illum  deducitur 
Chronologia  :  et  in  reliquis  idem  observare 
licet.  Cum  ergo  solus  Abraham  ex  filiis  Tha¬ 
re  sitis,  cujus  explicatur  genealogia,  et  per 
quem  texitur  Chronologia,  necesse  est  dice¬ 
re,  illo  anno  ipsum  natum  esse,  alios  autem 
antea.  Proinde  Aran  non  septem,  sed  forte 
viginti  septem,  aut  triginta  septem  annorum 
erat,  quando  genuit  Saram  :  quod  etiam  in¬ 
de  confirmatur,  quia  obiit  ante  caiteros, 
et  quia  etiam  Nachor  filiam  ejus  accepit. 

Tertium  argumentum  principale  ducitur 
ab  exemplo  Thamar  filiae  David,  quee  cum  a 
fratre  suo  Ammon  opprimeretur,  dixisse  le- 

gitur  :  Nol(  frater  mi,  noli  opprimere  me,  noli 
facere  stultitiam  hanc ;  quin  potius  loquere  ad 
Regem,  et  non  negabit  me  tibi  (1).  II  Reg.  xm. 
Ex  hoc  enim  loco  intelligimus,  non  fuisse 
inusitatum,  ut  a  fratribus  ducerentur  soro¬ 
res  :  alioqui  enim,  .unde  consilium  illud  pu¬ 
ellae  venisset  in  mentem  ? 

Respondent  aliqui,  Thamar  non  fuisse  re¬ 
vera  filiam  David,  sed  privignam,  atque  ideo 
fuisse  quidem  sororem  uterinam  Absalon, 
sed  non  sororem  ullo  modo  Ammon.  At  hoc 
defendi  non  potest.  Nam  in  illo  ipso  capite 
xm.  lib.  II  Reg.  vocatur  Thamar  filia  regis, 
et  soror  Ammon,  et  clarissime  lib.  I  Para- 
lip.  cap.  m.  enumeratis  omnibus  filiis  David, 
subjungit  Scriptura  :  Omnes  ii  filii  David, 
absque  liliis  concubinarum,  habuerunt  que  so¬ 
norem  Thamar  (2).  Non  potuit  autem  Thamar 
soror  esse  omnium  filiorum  David,  qui  ex 
variis  uxoribus,  et  concubinis  nati  fuerant, 
nisi  eumdem  cum  illis  patrem  habuerit. 

Respondent  igitur  alii,  Thamar  fuisse  qui¬ 
dem  voram  sororem  Ammon,  et  bene  nosse, 
tale  conjugium  esse  illicitum,  sed  tamen  illa 
verba  protulisse,  vel  quia  nullum  aliud  con¬ 
silium  in  illis  angustiis  ei  occurrit,  vel  quia 
putavit  fratrem  perturbatum  illa  vehementi 
passione  non  animadversurum  fuisse,  illici¬ 
tum  esse  conjugium  cum  sorore.  At  neque 
hoc  dici  potest :  nam  Thamar  serio  locutam 
de  conjugio  futuro,  si  a  rege  id  peteretur, 
indicant  ejus  verba  in  eodem  capite.  Nam 
cum  vi  compressa  a  fratre,  in  summum 
odium  amore  converso,  expelleretur,  dixit : 
Majus  est  hoc  malum ,  quod  nunc  agis  adver¬ 
sum  me,  equam  quod  ante  fecisti,  expellens  me. 
Yoluit  igitur  illa  cum  eo,  more  conjugis  per¬ 
manere  ;  atque  id  satagebat,  ut  Davide  con¬ 
sentiente,  ab  Ammone  in  uxorem  ducere¬ 
tur. 

Quo  posito,  ad  argumentum  respondeo, 
non  posse  firmum  argumentum  duci  ab  opi¬ 
nione,  et  verbis  unius  puella!,  qua?  etiamsi 
nunquam  viderat  tale  conjugium,  et  ipsa 
etiam  absolute  id  horrebat :  tamen  existi¬ 
mavit  minus  malum  esse  a  fratre  duci  in 
uxorem,  quam  vi  stuprari,  praesertim  si  re¬ 
gis  assensus  accederet. 

Quartum  argumentum  simile  est  superiori; 
ducitur  enim  ab  exemplo  Adoniae,  qui  nover¬ 
cam  suam  Abisag  Sunamitidem  petiit  in  uxo¬ 
rem,  III  Reg.  ii. 

Respondeo  primo  :  non  constat  Abisag 


fuisse  uxorem  David,  et  per  hoc  neque  con¬ 
stat  fuisse  novercam  Adoniae  filii  David. 
Nam,  ut  loco  citato  dicitur,  ministrabat  illa 
Davidi  seni,  atque  ad  eum  calefaciendum 
cum  eo  cubabat,  sed  neque  vocatur  uxor, 
neque  David  eam  cognovit,  ut  Scriptura  lo¬ 
quitur  in  eodem  loco. 

Secnndo,  cum  Adonias  ob  eam  petitionem 
a  Salomone  poena  capitis  affectus  fuerit,  sig¬ 
num  est,  illum  rem  illicitam  postulasse  : 
certe  enim  plus  valere  debet  sententia  Salo¬ 
monis  regis  sapientissimi,  quam  postulatio 
Adoniae. 

CAPUT  XXIX. 

Reeteab  Ecclesia  prohiberi  conjugia,  usque  ad 

quartum,  vel  septimum  gradum  consangui¬ 
nitatis,  et  affinitatis. 

Sequitur  ordine  quarta  propositio,  quai 
talis  est  :  «  Recte  Catholica  Ecclesia  conju¬ 
gia  prohibuit  olim  usque  ad  septimum, 
postea  vero  usque  ad  quartum  gradum  con¬ 
sanguinitatis,  et  affinitatis.  »  Hajc  est  contra 
omnes  haereticos  supra  nominatos  :  omnes 
enim  de  hac  re  Ecclesiam  reprehendunt. 

Ac  duo  quidem  probanda  essent.  Primo, 
Ecclesiam  posse  leges  ferre  de  gradibus  cog¬ 
nationis.  Secundo,  causam  habuisse  cur 
ejusmodi  leges  tulerit.  Sed  illud  primum 
jam  est  probatum  supra  in  disputatione  de 
impedimento  voti  solemnis  :  probatur  igitur 
illud  secundum  quatuor  rationibus,  quas  fere 
ex  Patribus  desumpsit  S.*Thomas  in.  2.  2. 
quaest.  154.  art.  9. 

Prima  ratio  ducitur  ab  honore  debito  con¬ 
sanguineis,  et  affinibus  :  docet  enim  ipsa 
natura,  parentibus,  et  consequenter  aliis 
consanguineis,  et  affinibus  deberi  peculiarem 
verecundiam,  reverentiam  seu  cultum,  et 
observantiam.  Huic  autem  reverentiae  repug¬ 
nat  maxime  conjugalis  actus,  qui  sine  tur¬ 
pitudine  quadam,  et  irreverentia  exerceri 
non  potest.  Quocirca  Levitc.  xvm.  cum  pro¬ 
hibetur  conjugium  cum  matre,  causa  reddi¬ 
tur  :  Quia  mater  tua  est ;  et  cum  prohibetur 
conjugium  cum  nuru,  dicitur  :  Quia  uxor  fi¬ 
lii  tui  est.  De  qua  re  sic  loquitur  Augustinus 
lib.  xv.  de  civitat.  cap.  16:  «Nescio  quomo¬ 
do  inest  humanae  verecundiae  quiddam  natu¬ 
rale,  atque  laudabile,  ut  cui  debet  causa  pro- 

pinquitatis  verecundiam,  ab  ea  contineat, 
quamvis  generatricem,  tamen  libidinem,  de 
qua  erubescere  videmus,  et  ipsam  pudicitiam 
conjugalem.»  Haec  autem  ratio  eousque valet, 
quousque  habetur  notitia  cognationis  :  so¬ 
lent  autem  homines  ordinarie  usque  ad  quar¬ 
tam  generationem  se  cognatos  agnoscere, 
deinceps  autem  vix  ulli  sunt,  qui  se  pro  cog¬ 
natis  habeant. 

Secunda  ratio  ducitur  a  consuetudine,  et 
familiaritate,  quae  inter  consanguineos  et  af¬ 
fines  esse  debet.  Nam  parentes,  et  filii,  fra¬ 
tres,  et  sorores,  avi,  et  nepotes,  noverca,  et 
privigni  in  eadem  domo  habitant,  et  assidue 
noctu,  et  interdiu  simul  versantur  :  caeteri 
etiam  propinqui,  crebro,  et  fidenter  propin¬ 
quos  adeunt,  et  cum  illis  manent.  Ut  autem 
ista  intima  consuetudo  innoxia  esset,  opor¬ 
tuit  omnino  inter  ejusmodi  personas  conju¬ 
gia  interdicere  :  alioqui  enim  tria  mala  ex 
ista  assidua  conversatione  nascerentur. 
Unum,  quod  nimis  facile,  et  nimis  etiam  cito, 
ac  temere  matrimonia  conciliarentur.  Deinde 
maxima  praeberetur  incestibus  occasio  :  fa¬ 
cilius  enim  peccata  committuntur  cum  eis, 
cum  quibus  jus  est  matrimonii  contrahendi, 
quam  cum  aliis.  Denique  essent  omnia  plena 
malis  suspicionibus ;  et  affabilitas,  blandi- 
tiaeque,  et  oscula,  qua;  nunc  inter  propin¬ 
quos  pietatis  sunt,  tunc  libidinis  esse  non 
temere  crederentur.  Atque  hanc  rationem 
amplificat  S.  Ambrosius  in  epist.  66.  ad  Pa¬ 
ternum. 

Tertia  ratio  sumitur  a  studio  charitatis  in¬ 
ter  extraneos  dilatanda;.  Nam  per  matrimo¬ 
nia  conjunguntur,*  et  colligantur  homines 
vinculo  necessitudinis.  Quod  si  inter  propin¬ 
quos  matrimonia  contrahantur,  perit  hic 
fructus  amplissimus  propaganda;  necessitu¬ 
dinis  :  nam  ad  unam  personam  multa  viricu¬ 
la  inutiliter  restringuntur,  qua;  in  multas 
utilissime  spargi  potuissent.  Si  enim  frater, 
exempli  causa,  sororem  ducat  uxorem  ;  idem 
erit  frater,  et  maritus  respectu  uxoris;  et 
idem  erit  filius,  et  gener  respectu  patris  ;  et 
ille  erit  simul  pater,  et  socer  respectu  filii. 
Itaque  duo  vincula  dilectionis  reducuntur  ad 
unum,  qua;  duos  unire  potuissent.  Hanc  ra¬ 
tionem  affert  idem  Ambrosius  in  eadem 
epistola  66.  et  Augustinus  lib.  XV.  civitatis, 
cap.  16. 

Quarta  ratio  sumitur  ab  usu  moderato  of¬ 
ficii  conjugalis.  Cum  enim  naturaliter  con¬ 
sanguinei  diligantur,  si  adderetur  etiam 
amor  conjugalis,  cresceret  plus  debito  car¬ 


nalis  amor.  Quse  ratio  ex  Aristot.  in  ir.  lib. 
politic.  deprompta  est. 

Adversus  hanc  propositionem  sunt  luee 
adversariorum  argumenta.  Primo,  objicit 
Joannes  Brentius  in  commentar.  Levit,  ad 
cap.  18  :  «  Romanus  Pontifex  non  est  supra 
Christum,  cum  ipse  etiam  non  nisi  Vicarium 
ejus  se  faciat.  At  Christus  non  venit  leges 
politicas  constituere,  sed  verbum  Dei  annun¬ 
tiare  ;  ergo  nec  Ilomanus  Pontifex  debet,  aut 
potest  ejusmodi  leges  ferre.  » 

Respondeo  primo  :  Christus  non  tulit  qui¬ 
dem  politicas  leges,  sed  potuit  tamen  ferre, 
si  voluisset;  et  quod  per  se  potest,  potest 
etiam  per  Vicarios,  praesertim  cum  eae  leges 
ad  aeternam  salutem  fidelium  necessariae  ju¬ 
dicantur. 

Secundo,  leges  de  matrimonio  non  sunt 
mere  politicae,  sed  etiam  spirituales,  cum 
Matrimonium  sit  Sacramentum.  Unde  Chri¬ 
stus  ipse,  sicut  leges  aliquas  tulit  de  Sacra¬ 
mentis  caeteris,  ita  etiam  de  Matrimonio, 
cum  sustulit  polygamiam,  et  repudium  :  et 
sicut  reliquit  Ecclesiae  potestatem  multa  alia 
statuendi  circa  alia  sacramenta,  ita  etiam 
circa  Matrimonia.  Quare  plena  sunt  Concilia 
vetera  canonibus  de  Matrimonio,  ut  videre 
est  in  Concilio  Turonensi  II.  in  quo  multo¬ 
rum  Conciliorum  canones  allegantur. 

Secundo  objicit  Lutherus  in  Babylon, 
captivit.  de  Matrimonio,  et  Bucerus  in  cap. 
19.  Matthaei  :  «  Deus  melius  novit,  qua;  sint 
personae  apta;  ad  matrimonium,  et  quousque 
se  extendant  gradus  cognationis,  quam  ullus 
homo.  At  ipse  non  prohibuit  conjugia,  nisi 
usque  ad  secundum  gradum  in  linea  inao- 
quali ;  ergo  temere  prohibentur  ad  homi¬ 
nibus  conjugia  in  gradibus  ulterioribus.  » 

Respondeo  :  Deus  sapientissime,  et  plane 
divine  legem  dedit  populo  suo,  quam  tamen 
legem  eadem  sapientia  sua  noluit  nobis  esse 
communem,  sed  illi  tantum  populo  pe  culi  a 
rem  ;  aliud  enim  conveniebat  illi  uni  popu¬ 
lo,  aliud  Ecclesia;  Christiana;  per  omnes 
Gentes  diffusa;  :  illi  enim  populo,  non  fuit 
admodum  restringenda  lex  conjugii,  tum 
quod  pauci  essent,  tum  quod  in  eadem  tribu 
opes  proprie  conservandae  erant,  tum  deni¬ 
que,  quod  illi  valde  proni  essent  ad  uxores 
repudiandas.  Cum  enim  consanguinea;  ma¬ 
gis  diligantur,  quam  externae  mulieres,  quo 
minus  illa;  arcebantur  a  matrimoniis  cum 
consanguineis,  eo  magis  claudebatur  aditus 
ad  repudia.  Denique  sicut  ob  infirmitatem 
illius  Gentis  permittebantur  repudia,  et poly- 

gamia;  ita  etiam  concedebantur  Hebraeis 
conjugia  in  quibusdam  gradibus,  in  quibus 
Christianis  minime  deceret  concedi.  Unde 
S.  Augustinus  lib.  xv.  Civit,  cap.  16.  fatetur, 
antiquis  licita  fuisse  conjugia  cum  conso¬ 
brinis,  et  ea  tamen  Christianis  rectissime 
prohiberi. 

Tertio  objiciunt  Beza,  et  Kemnitius,  ille  in 
libro  de  repudiis,  iste  in  2.  parte  Exam. 
Trident.  Concilii  pag.  1235.  aliquot  Concilia 
vetera,  ut  Epannense  cap.  30.  Turonense  II. 
can  12.  Parisiense  I.  cap.  -4.  in  quibus  non 
prohibentur  conjugia,  nisi  usque  ad  secun¬ 
dum  gradum  :  quibus  addi  potest  testimo¬ 
nium  S.  Gregorii  in  responsis  ad  interrogata 
Augustini  Anglorum  Episcopi,  cap.  6.  ubi 
docet,  in  tertio  et  quarto  gradu  Matrimonia 
contrahi  posse,  modo  a  secundo  omnino  ab¬ 
stineatur.  Ex  quibus  testimoniis  colligunt 
adversarii,  prohibitionem  quarti  gradus,  et 
multo  magis  septimi,  antiquae  Ecclesiae  fuisse 
incognitam. 

Respondeo  :  falsum  est,  antiquitati  incog¬ 
nitam  fuisse  legem  de  prohibitione  usque 
ad  septimum  gradum.  Nam  in  primis  Ale¬ 
xander  II.  qui  sedit  post  annum  Domini  1060. 
in  Concilio  Lateranensi,  ut  habemus  can.  Ad 
sedem,  35.  quaest.  5.  affirmat,  antiquum 
morem  Ecclesiae  per  longa  tempora  durasse, 
ut  usque  ad  septimum  gradum  conjugia  in. 
terdicerentur.  S.  Gregorius,  qui  anno  600. 
sedebat,  id  est, 460.  annis  ainte  Alexandrum  II. 
lib.  xn.  epist.  31.  ad  Felicem  Episcopum 
Messanensem  apertissime  scribit,  se  cum  so¬ 
lis  Anglis  ob  recentem  conversionem  ad  fi¬ 
dem  dispensasse,  ut  in  tertio  et  quarto  gra¬ 
du  matrimonia  contraherent,  cum  alioqui 
usque  ad  septimum  communi  lege  interdi¬ 
cantur  :  ex  quo  solutum  manet  argumentum 
ex  Grego rio  antea  factum.  Praeterea  Julius 
Papa,  qui  plus  ducentis  annis  Gregorium  an¬ 
tecessit,  affirmat,  nulli  permittendum  esse 
matrimonium  contrahere  intra  septimum 
gradum,  ut  habetur  canon.  Nullum,  35. 
quaest.  2.  et  apud  Ivonem,  lib.  vii.  decreti. 

Exstat  etiam  Concilium  Toletanum  II.  ce¬ 
lebratum  ante  tempora  S.  Gregorii,  ubi  in 
5.  cap.  statuitur,  ut  matrimonium  nullus 
contrahat  cum  propinquis  ullis,  usquequo 
lineamenta  aftinitatis  generis  successione 
cognoscit,  quem  locum  explicat  Alexander 
II.  loco  citato,  ut  sensus  sit,  prohibita  esse 
conjugia  in  omnibus  gradibus,  et  proinde  in 
septem  ;  nullus  enim  ultra  septimum  cogna¬ 
tionem  ullam  agnoscit.  Simile  factum  est  de- 

cretum  in  Germania,  in  Concilio  Worma- 
tiensi,  referente  Gratiano,  can.  in  Copula¬ 
tione,  35.  quaest.  2.  ubi  prohibentur  conjugia 
in  propria  cognatione,  usque  dum  generatio 
agnoscitur,  aut  memoria  retinetur.  Conci¬ 
lium  item  Agathense  in  Gallia  celebratum 
ante  illa  omnia,  quae  adversarii  citant,  can. 
61  post  prohibitionem  graduum  aliquorum, 
addit  generalem  prohibitionem,  ne  quis  ul¬ 
lam  consanguineam  suam  ducat  uxorem  . 
Exstat  denique  apud  eumdem  Gratianum  ea¬ 
dem  causa,  35.  quaest.  2.  can.  Nulli,  et  can. 
Contradicimus  ;  et  duo  alia  Concilia  Gallica¬ 
na,  Lugdunense,  et  Cabylonense',  in  quibus 
rursum  ad  septimum  usque  gradum  Matri¬ 
monia  prohibentur.  Habemus  igitur  morem, 
sive  legem  de  septem  gradibus,  non  fuisse 
incognitam  antiquitati,,  cum  in  Italia,  Gallia, 
Hispania,  et  Germania  multis  saeculis  vigue¬ 
rit,  et  ante  annos  1000.  initium  coeperit. 

Ad  illa  igitur  tria  Concilia  ab  adversariis 
citata,  dico  enumerari  in  illis  Conciliis  prao- 
cipuos  quosdam  gradus,  sed  non  negari  esse 
etiam  alios  prohibitos.  Nam  Concilium  Tu¬ 
ronense  II.  remittit  se  ad  superiora  Concilia, 
ut  ad  Epannense,  et  alia,  et  aperte  profitetur, 
servanda  esse  statuta  veterum  :  Epannense 
autem  adducit  initium  canonis  61.  Concilii 
Agathensis  antea  celebrati ;  ex  quo  intelligi- 
mus,  omnia  convenire  cum  Agathensi,  ubi 
generaliter  prohibetur  cum  omnibus  consan¬ 
guineis  matrimonium. 

Adde,  quod  etiamsi  constaret  ea  Concilia 
permisisse  conjugia  ultra  secundum  gradum, 
nihil  absurdi  sequeretur  :  potest  enim  in 
ejusmodi  rebus  mutabilibus,  mutatio  et  va¬ 
rietas  facile  accidere. 

Quarto,  objiciunt  iidem  Beza  et  Kemnitius, 
rationem  Lateranensis  Concilii,  cur  prohibi¬ 
tio  restricta  sit  ad  quartum  gradum,  omnino 
ridiculam,  et  puerilem  esse  :  redditur  enim 
ea  causa,  quia  quatuor  sunt  humores  in  cor¬ 
pore  humano,  prout  ex  quatuor  elementis 
hominem  constat  esse  compositum. 

Respondeo  :  Concilii  illius  omnium  fre- 
quentissimi,  et  celeberrimi  sanctio,  qua  cog¬ 
natio  ad  quartum  gradum  restricta  est,  non 
ea  ratione  nititur,  quam  haeretici  exagitan¬ 
dam  susceperunt,  sedaliis  longe  gravioribus, 
ut  patet  ex  cap.  50.  ejusdem  Concilii.  Prae¬ 
cipua  autem  ratio  est,  quia  experientia  docet, 
non  posse  hoc  tempore  tot  graduum  prohi¬ 
bitionem  sine  ingenti  dispendio  conservari. 
Nam  quia  aetas  decrevit,  et  charitas  refrixit, 
et  concupiscentia  aucta  est,  fit  saepissime,  ut 

homines  non  recordentur  tantae  multitudinis 
consanguineorum,  et  affinium;  etse  ad  illos, 
tamquam  ad  extraneos  habeant;  et  ideo  fre¬ 
quenter  in  gradibus  prohibitis  plurimi  ex 
ignorantia,  vel  negligentia  contraherent  ma¬ 
trimonia,  si  adhuc  prohibitio  illa  duraret  : 
inde  autem  plurima  dubia,  lites,  et  scandala 
orrientur.  Quare  ut  recte  fecerunt  veteres, 
qui  eos  gradus  servarunt,  quamdiu  experien¬ 
tia  docuit  commode  posse  servari  :  ita  recte 
fecerunt  posteriores,  qui  eos  gradus  ad  pau¬ 
ciores  revocarunt,  quando  ab  eadem  expe¬ 
rientia  docti,  viderunt,  jam  non  posse  am¬ 
plius  sine  magno  dispendio,  ut  Concilium 
loquitur,  observari.  In  quarto  autem  gradu 
recte  fixus  est  terminus,  quia  cum  homines 
plurimi  quartam  generationem  videant,  non 
potest  facile  consanguinitas  usque  ad  eum 
gradum  oblivioni  mandari. 

Porro  ratio  illa  de  quatmr  humoribus, 
non  ut  ratio  primaria,  sed  ut  congruentia 
quaedam  affertur  :  neque  tamen  inepta,  aut 
ridicula  est,  sed  plane  physica,  ut  S.  Thomas 
ostendit  in  4.  distinet.  40.  queest.  1.  art.  4. 
Quia  enim  homo  ex  quatuor  elementis  con¬ 
stat,  colligitur  admodum  probabiliter,  in 
quarto  gradu  penitus  deficere  vim  illam  san¬ 
guinis'  ejusdem,  quse  a  primo  stipite  trahi¬ 
tur.  In  permixtione  enim  sanguinis  a  patre 
accepti  cum  alio  extraneo,  quse  fit  in  gene¬ 
ratione,  id  quod  est  subtilissimum,  nimirum 
vis  ignea,  1.  confunditur,  et  perit ;  2.  vis  ae¬ 
rea,  3.  aquea,  4.  terrea.  Quare  in  quarta  ge¬ 
neratione  totus  ille  sanguis  perire  videtur. 

CAPUT  XXX. 

t)e  Cognatione  spirituali ,  et  legali ,  degM 

Publica  honestate,  et  A  f finit ate  ex  fornica¬ 
tione. 

Quinta  propositio  :  «  Cognatio  spiritualis, 
et  legalis,  publica  justitia,  et  affinitas  ex 
fornicatione  merito  ab  Ecclesia  inter  impe¬ 
dimenta  matrimonii  referuntur.  »  De  cogna¬ 
tione  spirituali,  et  legali  integri  tituli  exstant 
in  epistolis  decretalibus  ;  multa  etiam  testi¬ 
monia  veterum  legi  possunt  apud  Gratia¬ 
num,  30.  qujest.  1.  et  3.  Pra;terea  rationes 
quatuor  pro  confirmatione  propositionis  su¬ 
perioris,  vim  etiam  habent  in  his  duabus 


cognationibus.  Neque  adversarii  aliquid  so¬ 
lidi  contra  afferunt,  licet  has  cognationes 
more  suo  irrideant. 

Lutherus  in  libro  de  capti vit.  Babylonica, 
cap.  de  Matrimonio,  et  eum  secutus  Beza  in 
lib.  de  repudiis,  illud  objiciunt,  quod  omnes 
Christiani  sint  fratres,  et  omnes  Christianae 
sorores  :  proinde  omnes  inter  se  spirituales 
cognati.  Quocirca  aut  cognationem  spiritua¬ 
lem  non  debere  censeri  impedimentum,  aut 
certe  cum  solis  ethnicis  Christianos  conjugia 
celebraturos. 

Sed  facile  est  respondere.  Nam  impedi¬ 
mentum  cognationis  spiritualis  non  ex  jure 
naturae,  sed  ex  Ecclesiae  arbitrio  pendet  : 
Ecclesia  autem  non  quamlibet  spiritualem 
cognationem  impedimentum  esse  voluit,  sed 
eam  solam,  quae  ex  Baptismo,  et  Confirma¬ 
tione  oritur.  Nam  ut  hanc  cognationem  im¬ 
pedimentum  faceret,  habuit  causam  rationa¬ 
bilem,  quia  unus  ab  alio  recipit  esse  spiritu¬ 
ale,  et  ideo  debet  illi  peculiarem  reverentiam 
etc.  neque  ullum  absurdum  ex  hac  impedi¬ 
menti  additione  sequi  videbat.  At  ut  cogna¬ 
tionem,  quae  est  inter  omnes  Christianos, 
impedimentum  faceret,  neque  causam  habuit 
(non  enim  quatuor  illae  rationes  in  hac  cog¬ 
natione  locum  habent)  et  absurdum  maxi¬ 
mum  sequi  videbat,  nimirum  ut  cogerentur 
fideles  infidelibus  copulari. 

Jam  vero  publica  honestas,  est  inchoata 
quaedam  affinitas  :  sicut  sponsalia  matrimo¬ 
nium  inchoatum  dici  possunt;  ideo  sicut  per¬ 
fecta  affinitas  impedimentum  est  matrimo¬ 
nium  dirimens  in  omnibus  gradibus,  ita  par 
erat,  ut  publica  honestas  matrimonium  in 
aliquo  saltem  gradu  dirimeret. 

Denique  affinitas  ex  fornicatione,  vera 
affinitas  est,  licet  paulo  imperfectior,  quam 
ea  sit,  qua;  oritur  ex  legitimo  matrimonio  : 
quod  si  vera  est  affinitas,  nulla  causa  est, 
cur  non  dirimat  matrimonium.  Esse  autem 
affinitatem  veram  eam,  qua;  oritur  ex  forni, 
catione,  perspicuum  est.  Nam  affinitas  na¬ 
scitur  exeo,  quod  per  conjugium  dua;  perso¬ 
na;  efficiuntur  una  caro  :  at  per  fornicatio¬ 
nem  etiam  dua;  persona;  efficiuntur  una  caro, 
dicente  Apostolo  I  Corinth.  vi  :  Qui  adhxret 
meretrici ,  unum  corpus  efficitur.  Erunt  enim, 
inquit,  duo  in  carne  una  (1).  Pra;terea  ex 
fornicatione  oritur  vera  cognatio,  cum  sit 
vere  pater,  qui  sic  generat,  et  vere  filius, 
qui  sic  generatur :  cur  igitur  ex  fornicatione 

oriri  non  possit  affinitas  ?  Adde,  quod  legi¬ 
mus  in  lib.  II  Reg.  cap.  xx.  decem  concubi¬ 
nas,  David,  quas  filius  ejus  Absalon  violave¬ 
rat,  inclusas  ab  eodem  Davide  fuisse,  et 
numquam  amplius  ab  eo  cognitas  ;  quia  ni¬ 
mirum  factae  erant  illae  omnes,  quasi  nurus, 
ob  conjunctionem  cum  filio  suo. 

CAPUT  XXXI 

De  duobus  impedimentis  non  dirimentibus. 

Egimus  hucusque  de  impedimentis  omni¬ 
bus  dirimentibus  Matrimonium’.  Nunc  de 
duobus  illis,  quibus  supra  diximus  Matrimo¬ 
nium  contrahendum  impediri,  non  tamen 
dirimi  contractum,  breviter  agendum  esi. 
Impedimenta  erant :  Ecclesiae  interdictum, 
et  tempus  feriatum. 

Per  Ecclesiae  interdictum  intelligitur  com¬ 
muniter  Matrimonium  clandestinum,  quod 
sub  gravibus  poenis  in  jure  canonico  interdi¬ 
citur,  ac  potissimum  iu  Concilio  Lateranen¬ 
si,  cap.  51.  et  nuper  in  Concilio  Trident. 
sess.  24.  non  solum  prohibitum  est,  sed 
etiam  plane  irritatum  ac  illegitimum  reddi¬ 
tum,  ut  jam  qui  ita  contrahunt,  verum  non 
habeant  Matrimonium,  sed  in  perpetua  for¬ 
nicatione  maneant.  Potuisse  autem  Ecclesiam 
haec  matrimonia  irritare,  dubitare  non  po¬ 
test  qui  credit  potuisse  eamdem  Ecclesiam 
irritare  matrimonia  in  certis  gradibus  cogna¬ 
tionis,  vel  ob  votum  solemne  continentiae, 
aut  aliis  de  causis,  de  quibus  supra  diximus : 
eadem  est  enim  omnium  ratio. 

Adversarii  probant,  quod  nunc  tandem 
matrimonia  clandestina  pronuntiemus  ille¬ 
gitima  ;  sed  nos  reprehendunt,  quod  ante 
Concilium  Tridentinum  ea  pro  veris,  et  ratis 
haberemus;  cum  tamen  damnaremus,  ac 
detestaremur.  Itaque  Martinus  Kemnitius  in 
2.  par.  Examin.  pag.  1280.  et  1281.  sic  lo¬ 
quitur  :  (i  Audi  vero  qualia  «auarata  Triden- 
tina  Synodus  de  hac  quaestione  statuat.  Fa¬ 
tetur  Ecclesiam  talia  clandestina  Matrimonia 
semper  detestatam  esse,  atque  prohibuisse  : 
et  tamen  simul  anathemate  damnat,  qui  ea 
vera  et  rata  esse  negant.  Potestne  igitur  de¬ 
testanda,  et  prohibita  conjunctio  facere  ve¬ 
rum  matrimonium  ?  Hoc  est;  detestanda  et 
prohibita  conjunctio  juxta  Tridentinum  Con¬ 
cilium,  est  legitima,  et  divina  conjunctio.  » 
Haec  ille. 

Sed  facilis  responsio  est.  Nam  idem  Ma¬ 


trimonium  esse  ratum,  verum,  legitimum, 
divinum,  et  simul  detestandum,  prohibitum, 
Deoque  invisum,  non  sunt  aa-JOTava,  nisi  in 
capite  male  sano  Kemnitii,  et  ejus  sodalium. 
Nam  si  essentiam  matrimonii  spectes,  ante 
Concilii  Tridentini,  decretum  verum,  ratum, 
legitimum,  et  divinum  erat  conjugium  clan¬ 
destinum  :  nihil  enim  ei  deerat  eorum,  qua} 
ad  essentiam  matrimonii  Deus  requiri  vo¬ 
luit,  cum  adesset  materia,  forma,  atque  in¬ 
tentio.  Si  tamen  ordinem,  et  modum  spectes, 
erat  detestandum,  prohibitum,  ac  Deo  invi¬ 
sum  :  neque  hoc  mirum  videbitur,  si  ani¬ 
madvertas  in  aliis  quoque  sacramentis  idem 
usu  venire.  Nam  si  quis  aqua  vera  cum  de¬ 
bita  forma  verborum,  et  intentione  ministri, 
ac  suscipientis  baptizetur ;  sed  absque  pro¬ 
posito  vitae  melioris,  cum  animo  a  Deo  aver¬ 
so,  et  in  peccatis  obdurato;  ejusmodi  Ba¬ 
ptisma  verum,  ratum,  legitimum,  ac  divi¬ 
num  erit,  neque  repeti  sine  sacrilegio  pote¬ 
rit  :  et  tamen  simul  detestandum,  prohibi¬ 
tum,  Deoque  invisum,  et  tum  danti,  tum  ac¬ 
cipienti  perniciosum.  Vide  quae  supra  dixi¬ 
mus,  cap.  19.  et  20. 

Alterum  impedimentum,  quod  tempus  fe¬ 
riatum  dicitur,  nihil  significat  aliud,  nisi  in¬ 
terdictam  esse  nuptiarum  solemnitatem  certis 
anni  temporibus.  Et  quidem  antiquo  jure 
prohibebantur  solemnes  nuptiae  ab  initio 
Adventus  usque  ad  Epiphaniam  ;  item  a 
Septuagesima  usque  ad  octavam  Paschae  ; 
denique  a  diebus  Rogationum  usque  ad  oc¬ 
tavam  Pentecostes.  De  qua  re  exstant  decreta 
Conciliorum  antiquorum,  et  Pontificum, 
apud  Gratian.  33.  quaest.  4.  et  inter  alia, 
Concilii  Laodiceni,  cap.  25.  quod  Concilium 
ante  annos  1200.  celebratum  est  :  exstat 
etiam  aliud  decretum,  extra,  de  feriis,  cap. 
Gapellanum. 

Ratio  hujus  prohibitionis  est,  quia  toto 
anno  festa  omnium  celeberrima  sunt  haec 
tria,  Natale  Domini,  Pascha,  et  Pentecoste  ; 
atque  in  his  tenebantur  omnes  ad  Eucha¬ 
ristiam  accedere  ex  Concilio  Agathensi,  can. 
18.  Solemnitas  autem  nuptiarum  res  est  mag¬ 
nae  distractionis,  cum  convivia,,  aliique  ap¬ 
paratus  fieri  soleant.  Ut  igitur  Christiani  ho¬ 
mines  sine  impedimento  ad  ea  festa  spiritu¬ 
alia,  et  ad  Sacramentum  Eucharistiae  susci¬ 
piendum  parati  invenirentur,  optimo  consi¬ 
lio  ab  Ecclesia  solemnes  nuptiae  tribus  illis 
temporibus  prohibitae  fuerunt.  Quam  tamen 
prohibitionem  nuper  Tridentinum  Concilium 
sess,  2L  cap.  10.  temperavit,  atque  ad  duo 

tantam  tempora  redegit ;  solum  enim  ab 
Adventu  Domini  usque  ad  Epiphaniam,  et  a 
die  Cinerum  usque  ad  octavam  Paschte  so- 
lemnes  nuptias  interdixit. 

Porro  hanc  utilissimam  legem  simpliciter 
damnat  Calvinus  lib.  4.  Instit.  cap.  19.  §. 
ult.  Kemnitius  item  in  2.  par.  Examin.  pag. 
1271.  laudat  quidem  ut  bono  zelo  institutam 
a  veteribus,  sed  duo  qurndam  reprehendit. 
Unum,  quod  institutum  hoc  retineatur,  cum 
causa  ejus  cessaverit  :  causa  enim  fuerat,- 
quia  ter  in  anno  populus  communicabat  cor¬ 
poris  Dominici  Sacramento ;  nunc  autem  se¬ 
mel  tantum  ad  Communionem  accedere  co¬ 
gitur.  Alterum,  quod  assui  coeperit  nova 
opinio ,  quasi  sanctitas  illorum  temporum 
non  posset  ferre  commixtionem  carnis  in  co¬ 
pula  conjugali,  sicut  quondam  in  sacris  Bo¬ 
nae  Deae  cogebantur  secubare. 

Sed  in  utroque  fallitur  Kemnitius.  Nam 
etiamsi  non  teneantur  Christiani  omnes  lege 
Ecclesiastica  ad  Communionem  accedere, 
nisi  in  Pascha  :  tamen  adhuc  viget  consue¬ 
tudo  in  tota  Ecclesia  communicandi  in  Na¬ 
tali  Domini,  adeo  ut  rari  sint  omnino,  qui  id 
non  faciant.  In  Pentecoste  rarior  est  com¬ 
munio  ,  et  ideo  etiam  fortasse  Concilium 
Tridentinum  hoc  tempore  nuptias  solemnes 
fieri  permisit. 

Adde,  quod  non  est  sola  Communio  causa 
illius  decreti,  sed  celebritas  etiam  principa¬ 
lium  festorum,  ad  qua;  Ecclesia  per  jejunia 
et  orationes  filios  suos  praeparare  satagit  : 
non  autem  bene  conveniunt  pompa;  nuptia¬ 
les,  convivia,  saltationes,  et  alia  signa  lceti- 
tiae,  cum  praeparatione  illa,  praesertim  Qua¬ 
dragesimae,  et  Adventus.  Nec  in  ullo  decreto 
eorum,  quae  habentur  33.  qua;st.  4.  vel  in 
titulo  de  feriis,  expresse  ponitur  causa  Com¬ 
munionis,  sed  solum  festorum  celebratio. 

In  altero,  more  suo,  mentitur  Kemnitius  : 
nam  neque  ullus  eam  opinionem  assuit  de¬ 
creto,  et  multi  contrarium  expresse  docent. 
Nam  S.  Thomas  iu  4.  dist.  32.  qua;st.  1.  art. 


5.  quaest.  4.  ad  2.  et  Cajetanus  in  summa  de 
peccatis,  verbo,  Nuptia; ;  et  Navarrus  in  En¬ 
chiridio,  cap.  22.  num.  71.  docent,  non  in¬ 
terdici  illis  temporibus  celebrationem  Matri¬ 
monii  per  verba  de  praesenti,  et  etiam  con¬ 
summationem  ;  sed  solemnem  tantum  spon¬ 
sae  deductionem,  et  publicam  illam  pompam, 
et  convivia,  quae  in  solemnitate  nuptiarum 
adhiberi  solent. 

Sed  quamquam  hoc  praecepto,  de  quo 
nunc  agimus,  non  prohibeatur  officium  con¬ 
jugale,  tamen  in  praecipuis  solemnitatibus, 
et  maxime  si  communicandum  sit  corpori 
Dominico,  abstinendum  esse  a  copula  conju¬ 
gali,  multis  Patrum  testimoniis  probant  Gra¬ 
tianus  33.  quaest.  4.  et  Magister  sentent.  lib. 
iv.  dist.  32. 

Et  habemus  fundamenta  hujus  in  divinis 
litteris.  Nam,  Exod.  xix,  Hebraei  accepturi  le¬ 
gem,  et  celebraturi  primum  festum  Penteco¬ 
stes,  jubentur  triduo  integro  praeparari,  et 
non  appropinquare  uxoribus.  Et  I  Regum 
xxi,  Achimelech  sacerdos  negat  Davidi  pa¬ 
nem  sanctum,  nisi  mundus  esset  a  mulieri¬ 
bus  :  ex  quo  loco  S.  Hieronymus  lib.  i.  in 
Jovinian.  et  in  Apologia  pro  eodem  libro, 
deducit,  multo  minus  dignum  esse  pane  coe¬ 
lesti,  qui  non  se  continet  ab  uxore.  Denique 
B.  Paulus  I  tCorinth.  vii,  vult  conjuges  ex 
consensu  invicem  a  copula  conjugali  absti¬ 
nere,  ut  vacent  orationi.  At  certe  in  praeci¬ 
puis  festis  oratoni  vacandum  est :  ergo  et  a 
copula  abstinendum. 

Neque  obstat,  quod  citat  Kemnitius,  tho- 
rum  immaculatum  a  Paulo  appellari  conju¬ 
gium.  Nam  etsi  culpa  vacat  officium  conju¬ 
gale,  si  loco,  et  tempore  fiat,  tamen  certe 
non  vacaret  culpa,  si  fieret  in  foro,  inspe¬ 
ctante  populo,  et  multo  minus  si  in  templo 
Deo  sacro.  Quid  ergo  mirum  est  si  Catholici 
dicant,  in  tempore  sacro,  et  maxime  quando 
communicandum  est,  a  conjugali  copula 
esse  abstinendum. 


CONTROVERSIA  VI. 


CAPUT  XXXII 

Causas  Matrimoniales  ad  Ecclesia; 
judicium  pertinere. 

Sexta  restat  controversia  de  causis  Matri¬ 
monialibus,  qua;  brevissime  poterit  expediri. 


Multi  ex  adversariis  causas  matrimoniales 
ad  politicum  magistratum  simpliciter  reji¬ 
ciunt,  ut  Philippus  melanchthon  in  locis,  ti¬ 
tulo  de  conjugio.  Joannes  Brentius  in  Apo¬ 
logia  pro  Confessione  Wirtcmbergcnsi ,  et 
alii. 


CAPUT  XXXII. 

Martinus  tamen  Kemnitius  in  2.  par.  Exa- 
min.  Tridentini  Concilii,  pag.  1272.  distin¬ 
guendum  esse  putavit.  Scribit  enim  Ecclesiae 
esse,  non  autem  politici  magistratus,  respon¬ 
dere  de  casibus  conscientiae,  qui  circa  ma¬ 
trimonium  ex  verbo  Dei  pendent;  tamen 
ferre  leges  de  matrimonio,  non  ad  Eccle¬ 
siam,  sed  ad  politicum  principem  pertinere 
contendit;  idque  probat,  tum  quia  legem 
prohibentem  conjugia  consobrinorum,  non 
Episcopi,  sed  Theodosius  imperator  tulit, 
tum  quia  Concilium  Milevitanum  legem  de 
divortio  ab  imperatore  petendam  esse  de¬ 
crevit.  Itaque  Kemnitius  circa  matrimo¬ 
nium,  non  aliam  tribuit  Ecclesiae  potesta¬ 
tem,  quam  explicandi  verbum  Dei,  qualem 
nos  concionatoribus,  et  privatis  Doctoribus 
concedimus. 

Catholici  distinguunt  de  causis  matrimo¬ 
nialibus.  Quaedam  enim  sunt  omnino  politi¬ 
cae,  ut  de  dotibus,  de  successionibus,  de  hae- 
reditatibus,  etc.  Quaedam  sunt  omnino  spi¬ 
rituales,  ut  de  partibus  sacramenti,  de  bene¬ 
dictione  sacerdotali  etc.  Quaedam  partim 
sunt  politicae,  partim  spirituales,  ut  de  gra¬ 
dibus  cognationis,  de  divortiis,  de  impedi¬ 
mentis,  et  aliis,  quae  ad  ipsum  contractum 
matrimonii  pertinent  :  quatenus  enim  con¬ 
tractus  ille  naturalis  est,  materia  est  politica 
quatenus,  idem  contractus  est  fundamentum 
Sacramenti,  et  res  conscientiae,  spiritualis  est. 

Bt  quidem  causas  primi  generis  non  ne¬ 
gamus  ad  politicum  Magistratum  simpliciter 
pertinere  :  unde  etiam  quotidie  intra  Catho¬ 
licam  Ecclesiam  coram  Judice  saeculari  cau¬ 
sae  illae  aguntur. 

Causas  secundi  generis  nemo  negare  pot¬ 
est  ad  solam  Ecclesiam  pertinere  :  alioqui 
quo  tempore  nulli  principes,  nullive  magist¬ 
ratus  politici  Christiani  erant,  oportuisset 
causas  omnino  spirituales  ad  infidelem  judi¬ 
cem  deferre,  aut  sine  legitimo  judice  causae 
illae  fuissent. 

Potissima  quaestio  est  de  causis  tertii  ge¬ 
neris,  quas  quidem  nos  dicimus  ad  politi¬ 
cum  magistratum  pertinere  posse,  sed  cum 
subordinatione  ad  ecclesiasticum  ;  simplici¬ 
ter  autem  ad  principem  ecclesiasticum  per¬ 
tinere,  ut  in  Concilio  Tridentino  sess.  24. 
can.  12.  definitum  est.  Id  supra  breviter 
est  probatum ,  in  disputatione  de  impedi¬ 
mento  voti  solemnis  :  et  nunc  rursus  tribus 
rationibus  confirmatur. 


Primo,  Matrimonium  est  Ecclesiae  Sacra¬ 
mentum  :  neque  apud  Christianos  separatur 
contractus  legitimus  matrimonii  a  sacramen¬ 
to  matrimonii,  cum  omnis  legitimus  contra¬ 
ctus  matrimonii  hoc  ipso  sit  sacramentum 
matrimonii.  Ergo  judicare  an  aliquis  contra¬ 
ctus  matrimonii  sit  legitimus,  est  judicare, 
an  ille  contractus  sit  sacramentum  :  sed  de 
Sacramentis  judicare,  ad  Ecclesiam  spectat; 
igitur  et  de  tali  contractu  judicare,  ad  Ec¬ 
clesiam  spectat. 

Secundo,  etiamsi  matrimonium  sacramen¬ 
tum  non  esset,  tamen  quia  res  est  conscien¬ 
ti®,  ex  legibus  divinis  pendens,  ad  pastores 
animarum  sine  dubio  pertineret,  quemad¬ 
modum  quaestiones  de  cambiis,  de  censibus, 
aliisque  contractibus,  in  quibus  interdum 
absconduntur  usurae,  ab  Ecclesia  judicuntur. 
Quare  mera  calumnia  est  illa  Kemnitii  in  2. 
par.  Examinis  pag.  1226.  ubi  dicit,  Catholi¬ 
cos  ex  Matrimonio  Sacramentum  fecisse,  ut 
causae  Matrimoniales  soli  judici  ecclesiastico 
subjecte  essent. 

Tertio,  probatur  ex  praxi  totius  Ecclesiae. 
Nam  in  primis  Christus  ipse  causam  de  di¬ 
vortio  et  repudio,  non  remisit  ad  Politicum 
Magistratum,  sed  ipse  judicavit,  Matthaei  v 
et  xrx.  Deinde  Apostolus  I.  Corinth.  vir. 
causam  conjugii  inter  fidelem  et  infidelem, 
similiter  cognovit,  neque  ad  magistratum 
eam  rejecit.  Denique  plena  sunt  Concilia,  et 
Pontificum  rescripta  legibus,  et  sententiis  in 
causa  Matrimonii  :  siquidem,  ut  ex  epistolis 
decretalibus  cognosci  potest,  semper  in  Ec¬ 
clesia  haec  fuit  consuetudo,  ut  de  ejusmodi 
causis,  non  reges,  sed  Pontifices  consule¬ 
rentur. 

Neque  ista  judicia  Christi,  Apostoli,  Pon¬ 
tificum  et  Conciliorum,  fuerunt  merae  inter¬ 
pretationes  verbi  Dei,  ut  Kemnitius  somniat, 
sed  legitimae  sententiae  coactivae.  Nam  Chri¬ 
stus  aperte  legem  tulit,  de  tollendo  repudio 
Judaeis  permisso  :  sic  enim  loquitur  Aposto¬ 
lus  de  illa  Christi  lege  :  Iis  qui  Matrimonio 
juncti  sunt,  prsecipio  non  ego,  sed  Dominus, 
uxorem  a  viro  non  discedere  :  quod  si  disces¬ 
serit,  manere  innuptam,  aut  viro  suo  reconci¬ 
liari,  I.  Corinth.  vn.  (I). 

Praeterea  in  Testamento  veteri  circa  du¬ 
bias  quaestiones  mittebantur  homines  ad  Sa¬ 
cerdotem,  ut  verum  judicem,  non  ut  simpli¬ 
cem  consiliarium  :  nam  Deuteronom.  xvii. 
jubebatur  occidi,  qui  sententiae  Sacerdotis 


(I)  ICorin.  VII,  10. 

non  acquiescebat.  Et  sane  aequum  non  est, 
majorem  fuisse  sacerdotis  Aaronici,  quam 
Christiani  Pontificis  auctoritatem. 

Denique  cur  non  potius  ad  homines  do¬ 
ctos,  quam  ad  Pontifices  causae  istae  ordina¬ 
rie  ferebantur,  si  consultoris  sapientia,  non 
judicis  auctoritas  in  Sacerdotibus  quaereba¬ 
tur?  Sed  de  potestate  ecclesiastica,  ex  qua 
particularis  ista  quaestio  de  Matrimonio  pen¬ 
det,  satis  fuse  alibi  disseruimus. 

Argumenta  duo  Martini  Kemnitii,  nihil 
concludunt.  Nam  quod  ad  legem  Theodosii 
attinet ,  jam  antea  diximus ;  posse  etiam 
principem  politicum  de  impedimentis  matri¬ 
monii  legem  ferre,  sed  principe  ecclesiastico 
approbante  :  si  enim  hic  repugnet,  lex  illa 
irrita  erit.  Quod  in  had  ipsa  lege  Theodosii 
cernimus.  Nam  cum  non  diu  post,  eam  le¬ 
gem  ejus  filii  abrogassent,  ut  patet  1.  Cele¬ 


brandis,  C.  de  nupt.  et  deinde  etiam  Justi¬ 
nianus  legem  tulisset,  ut  licita  essent  Matri¬ 
monia  inter  consobrinos,  §.  Duorum,  Instit. 
de  nupt.  S.  Gregorius  papa  legem  Honorii, 
et  Justiniani  aperte  reprehendit,  in  rescripto 
ad  Augustinum  Anglorum  Episcopum  ,  et 
contra  statuit,  inter  consobrinos  illicita  ma¬ 
trimonia  esse  censenda  :  et  haec  Pontificis 
lex,  non  autem  illa  Caesaris,  in  Ecclesia  ro¬ 
bur  obtinuit,  35.  quaest.  2.  can.  Quaedam  lex. 

Ad  illud  autem  Concilii  Milevitani ,  re¬ 
spondimus  in  disputatione  de  divortio,  Pa¬ 
tres  ejus  Concilii  non  petere  legem,  qua  de¬ 
cernatur,  non  licere  post  divortium  uxorem 
aliam  ducere,  priore  vivente,  sed  qua  pu¬ 
niatur  poena  externa,  qui  id  fecerit  :  jam 
enim  Patres  ipsi  in  Concilio  rem  satis  defi¬ 
nierant,  et  definitioni  suae  poenam  excom¬ 
municationis  adjecerant. 


CONTROVERSIA  VII. 


CAPUT  XXXIII 

De  caeremoniis  Sacramenti  conjugii. 

Postrema  controversia  de  ritibus,  ac  caere¬ 
moniis  est,  quibus  Matrimonii  sacramentum 
in  Ecclesia  Catholica  solet  administrari.  Id 
enim  commune  est  omnibus  Sacramentis,  ut 
praeter  essentialem  caeremoniam  a  Deo  in¬ 
stitutam,  in  qua  -Sacramenti  essentia  consi¬ 
stit,  adhibeantur  etiam  aliqui  alii  ritus  ex 
antiquo  Ecclesiae  more,  vel  instituto,  quo 
majori  cum  pietate,  ac  devotione  Sacramen¬ 
tum  percipiatur. 

In  matrimonio  igitur  hae  caeremoniae  ob¬ 
servari  solent.  Primo,  benedicuntur  novi 
sponsi  in  ecclesia  a  Sacerdote.  Secundo, 
offertur  pro  eis  oblatio  Eucharistiae.  Tertio, 
velamine  obnubuntur.  Quarto,  vitta  partira 
candida,  partim  purpurea  simul  junguntur. 
Quinto,  annulo  a  sacerdote  benedicto,  spon¬ 
sus  sponsam  donat.  Sexto,  variis  precibus 
conjugium  recens  contractum  Domino  com¬ 
mendatur.  Septimo,  cohortatione  sacerdotali 
monentur  officii,  ut  honeste  in  matrimonio 
se  gerant.  Horum  rituum  duos  postremos 
adversarii  etiam  servant,  ut  ex  libello  Calvi¬ 
ni  de  Sacramentis  ministrandis,  et  ex  aliis 
haereticorum  Agendis  perspicuum  est. 

Et  sane  mirum  est,  cur  Calvinus  in  libello, 


cui  titulum  fecit :  Formula  sacramentorum 
administrandorum,  tam  serio  tractet  de  ritu 
Matrimonii  celebrandi,  eumque  cum  ritu 
Baptismi,  et  Eucharistiae  conjungat,  cum  ta¬ 
men  Matrimonium  sacramentum  esse  neget 
Sed  ita  contingit  aliquando  pertinacibus,  ut 
quod  ore  negant,  factis  affirment. 

Caeteros  ritus,  quos  Catholici  servant,  non 
dubito  eis  parum  probari  :  tamen  neque 
Kemnitius  ad  can.  H.  sess.  24.  Concilii  Tri- 
dentini,  ubi  anathema  dicitur  hos  ritus  con¬ 
temnentibus,  aliquid  scripsit  contra  has  cae¬ 
remonias;  neque  apud  alios  auctores,  ullum 
legi  adversus  easdem  caeremonias  solidum 
argumentum.  Quare  satis  erit  hoc  loco,  ex 
veterum  auctoritate  ritus  illos  confirmare. 

Ac  primum  exstat  testimonium  Nicolai 
Papae,  qui  sedit  ante  annos  700.  et  habetur 
can.  Nostrates,  30.  quaest.  5.  Deinde  exstat 
testimonium  Isidori  lib.  2.  de  officiis,  cap. 
19.  ubi  etiam  ratio  singulorum  redditur. 
Floruit  autem  Isidorus  ante  annos  plus  900. 
Adhaec  Siricius  Papa  in  epist.  i.  cap.  4.  et 
Innocentius  I.  item  Papa,  in  epist.  2.  cap.  6. 
benedictionis  sacerdotalis,  qum  nubentibus 
dari  solet ,  meminerunt  :  ejusdem  etiam 
mentionem  faciunt  Patres  Concilii  IV.  Car¬ 
thaginiensis,  quorum  unus  fuit  S.  Augusti¬ 
nus  cap.  13.  S.  Ambrosius  in  epistola  70.  ad 
Vigilium,  non  procul  ab  initio,  non  solum 

benedictionis  meminit,  sed  etiam  velaminis, 
quo  novi  sponsi  a  sacerdote  in  Ecclesia  ope¬ 
riuntur  :  unde  etiam  nuptias  dictas  esse  in¬ 
terpretatur  idem  Ambrosius  lib.  i.  de  Abra- 
ham  cap.  ultim.  quod  velo  obnubatur  spon¬ 
sa.  Floruerunt  autem  Siricius,  et  Ambrosius 


ante  annos  1200.  et  Innocentius  atque  Augu¬ 
stinus,  ante  annos  paulo  pauciores.  Denique 
Tertullianus  his  omnibus  antiquior,  in  lib. 
ii.  ad  uxorem,  meminit  oblationis,  qua  Ma¬ 
trimonium  in  Ecclesia  confirmatur.  Atque 
haec  de  Sacramento  Matrimonii. 


LAUS  DEO,  VIRGINIQUE  MATRI  MARI.E. 


PMFATIO  AD  LECTOREM. 


Non  me  fugit ,  optime  lector,  non  paucos  esse,  qui  mirentur,  cur  edi¬ 
tio  hujus  quarti  tomi  (1)  tam  longo  tempore  dilata  fuerit.  Sed  ii  mira¬ 
ri  desinent,  si  causas,  quae  omnino  verae  et  multis  notae  sunt,  hujus  di¬ 
lationis  attenderint.  Nam  et  opuscula  quaedam  ob  varias  occasiones 
non  sine  magno  labore  conficere  hoc  ij)so  tempore  me  oportuit :  et  ad¬ 
versa  valetudine  non  semel  tentatus  studia  remittere ,  vel  etiam  peni¬ 
tus  intermittere  aliquando  coactus  sum.  Nec  deffuerunt  in  Urbe  occu¬ 
pationes  plurimae  tum  publicae,  tum  privatae ,  quae  saepe  menses ,  inter - 
dum? annos  huic  a  me  instituto  operi  eripuerunt. 

Accessit  postremo  Gallicana  peregrinatio,  non  minus  diuturna , 
quam  periculosa,  siquidem  in  eorum  numerum,  qui  SIXTI  V  jussu  Le¬ 
gatum  Apostolicum  comitabantur,  adscitus ,  annum  integrum  et  eo 
amplius,  partim  in  variis  itineribus  conficiendis,  partim  in  tolerandis 
obsidionis  Parisiensis  incommodis  ita  consumpsi ,  ut  in  tanto  armo¬ 
rum  strepitu  vix  aliquid  commentationi,  aut  scriptioni  opera  et  labo¬ 
ris  impenderim. 

Et  quoniam  in  mentionem  hujus  legationis  incidimus,  et  ego  insig¬ 
nium  virtutum  Henrici  Cajetani  Cardinalis  et  Legati  spectator  et  te¬ 
stis  fui,  injuriam  posteritati  facere  me  arbitrarer,  nisi  hoc  loco  testa¬ 
tum  relinquerem,  Legatum  Cajetanum  primaria  nobilitatis  virum  ea 
pietatis, sapientiae,  fortitudinis,  liber  alitatis,  comitatis,  doctrina  etiam 
et  ingenii  laude  toto  legationis  tempore  floruisse,  ut  una  esset  om¬ 
nium  vox,  ad  ea  negocia  tot  periculis  obnoxia,  totque  difficultatibus 
implicata,  nullum  ab  Apostolica  Sede  mitti  potuisse  hominem  aptio¬ 
rem.  Ejus  certe  incredibili  animi  magnitudini,  in  summa  rerum  om¬ 
nium  desperatione,  salutem  suam  debere  se  Galliarum  metropolis  Lu¬ 
tetia  libenter  agnoscit,  et  pr  a  dicat. 

(1)  Editionis  juxta  Venetam,  anni  MDXCXIX. 

Ego  vero  cum  itinerum  laboribus ,  bellorumque  periculis  essem  ali¬ 
quando  liberatus,  retuli  me  ad  opus  jampridem  institutum :  sed  non 
ita  ]j?dstinas  occupationes  effugere  potui,  quin  mihi  rursus  annus  alius 
quasi  de  manibus  elaberetur.  Itaque  hyeme  superiore,  ut  omnino  ab  oc¬ 
cupationibus  cateris  me  subducerem,  secessi  in  Tusculanum ,  atque  in 
ea  solitudine  paucis  mensibus  tandem  per  feci,  quod  alioqui  multis  an¬ 
nis  per  fcer e  non  potueram.  Quartus  igitur  hic  tomus,  quo  totum  opus 
concluditur  et  absolvitur,  ante  quadriennium,  inchoatus,  nunc  demum 
Deo  juvante  prodit  in  lucem. 

Quamvis  autem  controversias  omnes  temporis  nostri  complecti,  certa - 
que  methodo  in  unum  quasi  corpus  conferre  voluerim :  tamen  contro¬ 
versiam  de  indulgentiis ,  quae  arteris  omnibus  occasionem  dedit,  video 
nondum  esse  tractatam.  Nam  cum  in  libris  de  Poenitentia  ea  disputatio 
locum  habere  debuisset ;  et  ego  rebus  aliis  impeditus  ante  nundinas 
autumnales  manum  illi  extremam  imponere  non  potuissem ;  malui 
sine  hac  disputatione  tomum  illum  tertium  tunc  emittere,  quam  cum 
typographi  dispendio  propter  unius  libri  additionem ,  vernales  nun¬ 
dinas  expectare. 

Cseterum  si  Deus  vitam  mihi  paulo  longiorem  donare  dignabitur ,  et 
aliquid  otii  nactus  fuero  :  in  alia  totius  operis  editione  non  solum 
librum  de  indulgentiis,  sed  etiam  alia  quaedam ,  quae  a  nonnullis  desi¬ 
derari  videntur,  adjungam.  Interam  his  meis  laboribus,  quales  quales 
sunt,  vnius  divinae  gloriae ,  et  utilitatis  tuae  causa  susceptis,  pie  Lector, 
utere,  meque  apud  Deum  precibus  tuis  juva. 


ORATIO  IN  SCHOLIS  HABITA. 


Annum  jam  decimum  cum  Lutheranis  in  hac  palaestra  depugno.  Nec 
mihi  tamen  unquam  venit  in  mentem,  ut  antequam  novum  certamen 
ingrediar,  quale  tandem  sit  animal, Lutheranus,  aperiam,  cum  praeser¬ 
tim  apud  eos  agatur,  quorum  non  pauci  fortasse  nunquam  ejusmodi 
monstra  viderunt.  Sed  hoc  anno  rei,  de  qua  agitur,  magnitudo  admo¬ 
nuit,  ut  quoniam  concertatio  gravissima,  non  cum  uno,  vel  altero  grege 
Lutheranorum,  sed  cum  omnibus  omnino,  quamvis  inter  se  non  minus 
quam  anobis  dissidentibus,  futura  est,  non  ante  in  hanc  arenam  pugna¬ 
turus  ingrediar,  quam  breviter  exposuero,  quid  sit  quod  vulgo  dicitur 
Lutheranus. 

Ac  ut  nemo  dubitet,  orationi  meae  fidem  habere,  nihil  ipse  fingam, 
nihil  afferam  meum,  sed  eum  virum  auctorem,  ac  testem  producam, 
cujus  vel  solum  nomen  ad  fidem  faciendam  sufficiat.  Is  erit  Apostolus, 
et  Evangelista  Joannes,  qui  in  illa  sua  divinissima  Apocalypsi,  postea- 
quam  de  prioribus  saeculis  multa  longe  prospiciendo  perscripserat,  ubi 
ad  hoc  saeculum  venit,  Lutherum  per  stellam  de  ccelo  cadentem ;  Lu- 
theranam  doctrinam  per  fumum  de  tartaro  ascendentem  ;  ipsos  autem 
Lutheranos  per  exercitum  innumerabilium,  atque  horribilium  locusta¬ 
rum,  ita  suis  coloribus,  ita  ad  vivum,  ita  luculenter  expressit,  ut  nihil 
dici  potuisse  videatur  apertius.  Quamobrem  siqua^  Joannes  de  stella, 
de  fumo,  et  de  locustis  in  Apocalypsi  scripsit,  paulo  diligentius  pro 
temporis  brevitate  exposuerimus  ,  nemo  erit ,  qui  non  intelligat , 
quod  genus  bestiarum  sit,  cum  quo,  Deo  bene  juvante,  pugnare  aggre¬ 
dimur. 

Igitur  de  stella,  quae  primo  loco  inspicienda  est,  ita  loquitur  nonum 
caput  Apocalypseos  :  Et  quintus  Angelus  tuba  cecinit ,  et  vidi  stellam 
de  coelo  cecidisse  in  terram,  et  data  est  ei  clavis  putei  abyssi.  Et  aperuit 

'puteum  abyssi.  Seplem  Angelos  Joannes  inducit,  qui  toti  urbi  terrarum 
septem  ingentes  calamitates  septem  tubarum  clangore  praenuntiant.  De 
primis  quatuor  cum  adversariis  convenimus,  quatuor  principales  hai- 
reses,  quae  Catholicam  Ecclesiam  suis  temporibus  afflixerunt,  tubis  illis 
mysticis  indicari.  De  sexta  et  septima  tuba  nulla  dubitatio  esse  potest. 
Satis  enim  apertesexta  tuba  postremam,  eamque  gravissimam  Anti- 
christi  persecutionem.  Septima  vero  mundi  totius  interitum,  et  (ut 
Scriptura  loquitur)  consummationem  significant. 

De  vaticinio  quintae  tubae  nonnulla  controversia  est,  dum  illud  in 
nos  quadrare  Lutherani  clamant,  nos  in  illos  aptissime  convenire  non 
solum  dicimus,  sed  etiam  apertissime  comprobamus.  Illi  enim  vatici¬ 
nium  quintae  tubae  in  Catholicos  retorquere  nullo  modo  queunt,  nisi 
quintam,  ac  sextam  tubaA  ita  confundant,  ut  unam  efficiant  ex  duabus 
et  sacrum  ac  mysticum  tubarum  numerum  penitus  destruant.  Neque 
enim  Catholicae  nostrae  Ecclesiae  ullam  certam  haereseos  notam  inurunt, 
sed  eam  in  Antichristi  regnum  degenerasse,  degeneres  ipsi,  et  vere 
adulterini  filii  mentiuntur.  Regnum  autem,  et  tempora  Antichristi  ad 
sextam  tubam,  non  ad  quintam  pertinere,  et  res  ipsa  loquitur,  et  inter¬ 
pretes  ejus  loci  summa  consensione  testantur. 

Multo  igitur  verius,  ac  probabilius  est,  ut  quatuor  primis  tubis  qua¬ 
tuor  principales  haereses  designantur,  ita  etiam  quinta  tuba  haeresim 
quamdam  multiplicem,  et  deterrimam  significari,  quae  Antichristi  per¬ 
secutionem  proxime  praecurrat,  eique  viam  patefaciat,  atque  sternat : 
quam  haeresim  Lutheranam  esse,  non  ego  solus,  vel  primus,  sed  pluri¬ 
mi  ante  me  ex  conjecturis  non  levibus  docuerunt.  Sed  quicquid  sit  de 
proprio,  ac  germano  sensu  verborum  Joannis,  neque  enim  audeo  de 
vaticinio  obscumssimo  quidquam  temere  pronuntiare ,  Illud  affirmo, 
quae  Joannes  hoc  loco  de  stella,  de  fumo,  de  locustis  loquitur,  in  Luthe- 
rum,  et  Lutheranos  mirifice  convenire. 

Quid  enim  aliud  (ut  a  stella  cadente  exordiar)  vobis  esse  videtur,  stel¬ 
lam  de  coelo  cadere,  nisi  hominem  coelesti  vi  tae  addictum  a  terra  lon¬ 
gissimo  intervallo  remotum,  sacri  celibatus,  ac  monasticae  professionis 
splendore,  et  puritate  micantem,  subito  ad  terrenas  delicias,  atque  ad 
negotia  hujus  mundi  delabi;  mortali  conjugio  implicari,  in  carne  et 
sanguine  volutari  ?  Lutherum  autem  quis  tandem  ignorat,  cum  ali¬ 
quando  monasticam  vitam,  perfectam,  pauperem,  continentem  ,  coele¬ 
stem  plane,  ac  divinam  in  clarissimo  quodam  ordine  profiteretur,  repen¬ 
tino  atque  horribili  casu  ex  sacerdote  laicum,  ex  paupere  divitem,  ex 
continente  maritum,  ex  monacho  politicum  factum  ?  Monasterium  in 
palatium,  pannosam  vestem  in  sericam,  victum  sobrium,  ac  tenuem 
in  opiparas  coenas ,  et  prandia  commutasse  ?  Denique  qui  propter 


IN  SCHOLIS  IIABITA 


157 


Christum  uxorem,  liberos,  agros,  nummosque  contempserat,  ite¬ 
rum  propter  uxorem  et  liberos,  propter  agros  et  nummos  Christum  re¬ 
liquisse  ? 

Quia  vero  Lutherus  praecipuum  studium  suum  in  Apostolica  Sede 
oppugnanda  positurus  erat,  seque  Christi  Vicario  antagonistam  singu¬ 
larem  professurus,  pulchre  Joannes  dicit  stellae  de  ccelo  cadenti  elavem 
abyssi  datam.  Ita  nimirum  oportebat,  ut  sicut  Christus  Apostolo  Petro, 
ejusque  successoribus  claves  regni  coelorum  attribuit,  ita  etiam  Satanas 
cum  Apostolo  suo  primario  elavem  abyssi  communicaret ;  et  sicut 
Petrus  coelesti  clave  divina  oracula  reserabat,  ac  populis  sibi  creditis 
doctrinam  salutarem  de  coelo  afferebat,  sic  Lutherus  abyssi  clave 
infernalem  puteum  aperiret,  ac  tetros  inde  errores,  antiquarum  haere- 
sum  colluviem,  dogmata  per  perniciosa,  tartareaque  deduceret. 

Atque  hoc  est,  quod  sequitur  in  Apocalypsi :  EI  aperuit  puteum  abys¬ 
si ;  et  ascendit  fumus  putei  sicut  fumus  fornacis  mag?ice,  et  obscuratus 
est  sol ,  et  aer  de  fumo  putei  (1).  Fpmum  istum,  qui  Lutheri  casum 
consecutus  est,  plane  est  caecus,  et  stupidus,  qui  non  sentit.  Antequam 
enim  stella  ista  laberetur  e  coelo,  totus  ferme  Occidens,  vel  potius  La¬ 
tina  Ecclesia  universa,  uno  Boemiae  angulo  excepto,  ejusdem  fidei,  et 
religionis  erat,  et  quocumque  aliquis  iret,  fratres  suos  continuo  agno¬ 
scebat.  Siquidem  omnes  versabantur  in  lumine.  Una  erat  omnium  fides, 
eadem  praedicatio  ,  iidem  ritus  Sacramentorum ,  eadem  jejuniorum , 
festorumque  observatio :  non  erat  altare  contra  altare,  nec  domus  contra 
domum,  sed  ubique  ad  unum  atque  idem  sacrificium  a  sacerdotum 
Principe  colligebamur,  atque  in  unum  ovile  ab  uno  pastore  congrega¬ 
bamur,  et  ad  ubera  ejusdem  matris  Catholicae  Ecclesiae  nutriebamur. 
At  posteaquam  stellae  hujus  fulgor  in  tenebras  est  plangenda  conver¬ 
sione  mutatus,  et  abyssi  clave  puteum  tenebrarum  aperuit :  tantus  est 
fumus  haeresum,  schismatum,  sectarum  exortus,  ut  jam  nec  in  eadem 
provincia,  nec  in  eadem  civitate,  vel  domo,  unus  alium  internoscat. 
En  quanto  miraculo  separavit  Deus  Israelem  ab  ^Egyptiis.  Nos  enim  ad 
quos,  Dei  beneficio,  fumus  ille  tartareus  non  pervenit,  non  solum  in 
Italia,  Hispania,  Gallia,  sed  in  ipsa  etiam  Germania,  et  Britannia,  et  in 
ultimis  orbis  terrae  partibus  fratres  nostros  videmus  ;  cum  ^Egyptii  bo- 
reales,  quorum  terram  operuere  tenebrae  ffSgyptiis  densiores  et  quorum 
populos  caligo  feralis  involvit ;  in  eadem  (ut  dixi)  domo  inter  se  non 
agnoscant. 

Obscuravit  quoque  hic  fumus  (ut  in  Apocalypsi  dicitur)  solem  et 
aerem.  Nam  per  solem ,  Christum  accipiendum  esse,  qui  de  se  ipse 
dicit :  Ego  sum  lux  mundi;  per  aerem,  Scripturas,  per  quas  in  hujus 


(1)  Apocal.  IX,  2. 

vit®  laboribus  quodammodo  respiramus,  et  nostri,  et  adversarii,  hoc 
est,  et  Catholici,  et  haeretici  libenter  admittunt.  Et  Christum  quidem, 
quam  vehementer  fumus  iste  teterrimus  obscuraverit,  testis  est  Tran- 
sylvania,  et  finitimae  regiones,  ubi  a  novis  Ebionitis,  Samosatenis,  et 
Arianis,  qui  omnes  e  Lutheri  gymnasio  prodierant,  Christi  divinitas 
palam,  ac  sine  ullis  ambagibus  abnegatur.  Testis  Moravia,  Hollandia, 
et  nescio  quot  ali®  nationes,  ubi  Anabaptist®,  qui  et  ipsi  Luthero,si 
non  parente,  certe  avo,  et  majore  gloriantur,  Christo  veram  carnem, 
atque  animam  suis  erroribus  adimunt.  Testis  etiam  ipsa  Germania,  ubi 
qui  veri,  ac  rigidi  Lutherani  dici  volunt,  per  novum  nescio  quod  fig¬ 
mentum  ubiquitatis  humanam  Christi  naturam  cum  divina  confun¬ 
dunt. 

Non  defuerunt  olim  h®retici  veteres,  qui  Christum  justiti®  solem 
variis  errorum  nebulis  obscurare  tentarunt :  sed  nulli  unquam  libe¬ 
rius,  nulli  impudentius,  nulli  horribilius,  quam  ii,  quos  mundo  Eu- 
tlieri  schola  produxit.  Quis  enim  in  antiquis  H®reticis  legit,  Christum 
non  modo  non  esse  Deum,  sed  neque  adorandum,  aut  invocandum ; 
eumdem  etiam  de  salute  desperasse,  atque  esse  damnatum,  ut  omittam 
Cerberos  tricipites,  et  tricorpores  Geryones;  Deum  ficti  tium,  imagina¬ 
rium,  phantasticum,  aliaque  id  genus  nomina  blasphemi®,  qu®  piis- 
simi  scilicet  isti  Theologi  usurpant,  cum  sacrosanct®  Trinitatis  arcana 
explicare,  vel  potius  temerare  nituntur.  Horror  est  audire,  vel  legere 
quanta  temeritate  hoc  tempore  de  Christi  mysteriis  disputetur;  ut  jam 
dubitari  non  possit,  quin  isti  sibi  non  levibus  nebulis,  sed  fumo  teter- 
rimo,  atque  tractabili  Christum  solem  obduxerint. 

Porro  Scripturas,  qu®  (ut  dixi)  per  aerem  significantur,  incredibile 
dictu  est,  quam  densis  tenebris  hic  fumus  involverit.  Tot  enim  jam 
exstant  interpretationes  contrari®,  tot  commentaria  inter  se  pugnantia, 
tot  lites,  et  contentiones  de  intelligentia  verbi  Dei,  uteaqu®  olim  cla¬ 
rissima  omnibus  erant,  nunc  obscurissima,  ac  veluti  amigmata  qu®- 
dam  esse  videantur.  • 

Joannis  Evangelium  quis  nescit  adversus  Cerinthum,  et  Ebionem 
pr®cipue  scriptum  fuisse,  qui  Christum  sempiternum,  ac  Deum  esse 
negabant?  Et  quid  illis  verbis  clarius  pro  Christi  divinitate,  atque  ®ter- 
nitate  dici  potest :  In  principio  erat  Verbum ,  et  Verbum  erat  apud  Deum , 
et  Deus  erat  Verbum  (1)?  Et  tamen  hodie  Transylvani  locum  istum  ita 
suis  commentariis  perverterunt,  ac  depravarunt,  ut  ex  isto  ipso  loco 
argumentum  ducant,  quo  probent  Christum  neque  esse  Deum,  neque 
ante  Matrem  Virginem  extitisse. 

Quid  in  re  sacramentaria ?  Dicine  potest  aliquid  planius  illis  verbis  : 


(1)  Joan.  I,  1 . 

IIoc  est  corpus  meum  (1)  ?  At  hoc  tempore  pauca  ista  verba  tam  alte  in 
Cimmerias  tenebras  demersa  a  Lutheranis,  et  Zwinglianis  sunt,  ut 
nuper  quidam  ducentas  collegerit  horum  verborum  vel  apertas  depra¬ 
vationes,  vel  inter  se  dissidentes  interpretationes.  Exempla  generis 
ejusdem  prope  innumerabilia  possem  adferre ;  nisi  me  locustae  jamdu- 
dum  ad  se  inspiciendas  invitarent. 

De  fumo  igitur  putei  prodiisse  Joannes  vidit  agmina  quaedam  admi¬ 
rabilium,  et  furentium  locustarum,  quae  paulo  post  etiam  equorum,  et 
scorpionum,  et  leonum,  et  curruum  volitantium,  et  hominum  armato¬ 
rum  speciem  prae  se  ferrent.  Primum  locusta  sordidum,  atque  ut  ita 
dicam,  ventrosum  est  animal,  totum  siquidem  ejus  corpus  nihil  fere 
est,  nisi  venter.  Quocirca  nec  incedere,  nec  volare  recte  potest,  sed  sal¬ 
titando  erigit  se  in  sublime  quasi  volatura,  et  mox  nimio  ventris  pon¬ 
dere  ad  terram  depressa  turpiter  cadit.  Tales  omnino  sunt  haeretici 
Lutherani,  homines  ventri  addicti,  hostes  jejuniorum,  continentiae 
inimici ;  et  ea  de  causa  nec  possunt  recte  vivendo  per  viam  mandato¬ 
rum  incedere  ;  neque  pennis  contemplationis,  sese  ad  res  coelestes,  ac 
divinas  intuendas  erigere.  Nituntur  quidem  interdum  sese  attollere,  et 
mores  emendare,  sed  more  locustarum  continuo  iterum  cadunt,  ac  de¬ 
primuntur  ad  terram. 

Testis  esse  potest  Saxonica  visitatio.  Nam  cum  Lutherus  animadver¬ 
teret  aliquando  ob  evangelicam  libertatem  a  se  tot  annis  praedicatam, 
omnesque  leges  Ecclesiasticas  abrogatas,  et  ipsum  decretum  publice  in 
foro  exustum,  populos  Germaniae  jam  sine  ullo  fraeno  in  vitia  ruere ; 
quamdam  instituit  visitationem,  atque  admonuit  verbi  ministros,  ut 
praedicarent  poenitentiam,  timorem  Dei,  obedientiam,  opera  bona.  Sed 
saltus  fuit  locustae,  nam  nec  ipse  mores  emendavit  suos,  nec  populi 
pastorum  admonitionibus  paruerunt.  Nec  sane  immerito.  Quorsum 
enim  bonis  operibus  studeant,  quibus  sufficit  una  fides  ? 

Pari  ratione  conantur  plerique  eorum  per  contemplationem  volare, 
et  scribunt  jam  passim  libros  de  tribus  personis,  de  duabus  naturis, 
de  vera  Christi  divinitate,  deque  aliis  summis  fidei  nostrae  mysteriis, 
sed  interim  ita  cadunt,  ut  non  tibias  tantum,  sed  etiam  caput  ad  ter¬ 
ram  allidant.  Rari  enim  admodum  sunt  apudLutheranos,  qui  in  libris 
de  Christo  editis  velEbionem,  vel  Arium,  vel  Nestorium,  vel  Eutyche- 
tem  non  sapiant. 

Habent  deinde  locustae  illud  etiam  proprium,  quod  cum  rege  ca- 
reant,  tamen  lurmatim  incedunt.  Sic  enim  legimus  in  Proverbiis  Salo¬ 
monis  :  Regem  locusta  non  habet,  et  egreditur  universa  j)er  turmas 
suas  (2).  Sic  etiam  regem  Lutherani  non  habent  ullum.  Nullum  enim 

(1)  Joan.  XXVI,  26.  -  (2)  Prov.  XXX,  27. 

esse  volunt,  qui  toti  Ecclesiae  cum  potestate  praesit;  neque  aliud  magis 
in  catholicis  reprehendunt,  quam  quod  uni  omnes  obediant,  quodque 
unum  agnoscant  Christi  in  terris  Vicarium,  Petri  Apostoli  successorem, 
Ecclesiae  universae  patrem,  et  pastorem.  Sed  licet  rege  careant  novae  istae 
locustae,  brevi  tamen  ita  propagatae,  atque  auctae  sunt,  ut  turmatim  in¬ 
genti  agmine  progrediantur.  Quod  quidem  nonnulli  non  mediocriter  ad¬ 
mirantur.  Qui  fieri  potest  (inquiunt)  ut  doctrina  ista  nova  non  sit  a  Deo, 
et  tamen  tot  populos,  tot  provincias,  tot  regna  tam  brevi  tempore  occu¬ 
paverit?  Sed  si  ita  liceat  philosophari,  magis  adhuc  mirabimur,  cur 
Mahumeti  Alcoranum  in  magna  parte  orbis  terrae  tam  facile  obtinuerit. 

,  Sed  nulla  est,  mihi  credite,  causa  admirationis,  cum  et  Alcoranum 
Mahumeti,  et  Evangelium  Lutheri,  carni,  ac  sensibus  commodissime 
accidant.  Christi  Evangelium,  quod  res  difficillimas  ad  credendum,  et 
laboriosissimas  ad  operandum  imperat,  quodque  carni,  et  sanguini 
penitus  adversatur,  piscatorum  opera  tam  •  felici  progressu  in  toto 
orbe  terrarum  brevissimo  tempore  disseminatum,  receptumque  fuisse. 
Vere  est  admirandum,  certissimumque  divinae  potentiae  argumentum. 
At  Mahumeti,  Lutherique  doctrinam  nihil  est  mirum  et  facile,  et  in 
multis  locum  reperisse,  multa  enim  eaque  difficillima  fidei  nostrae 
mysteria  sustulit,  et  simul  fraena  libidinibus  laxavit,  et  omnibus  sce¬ 
lestis  hominibus  aditum  patefecit. 

Aspicite  enim  qui  sint  qui  ad  Lutheranos  plerumque  deficiunt :  gulae 
addicti  ad  eos  accurrunt,  quod  non  sint  apud  eos  stata  jejunia  :  incon¬ 
tinentes,  quod  apud  eos  etiam  monachis,  et  monialibus  matrimonia 
concedantur  :  desertores  monasterium,  quod  omnia  apud  eos  vota 
laxentur,  omnia  claustra  reserentur,  continentia  cum  conjugio,  cum 
divitiis  paupertas,  obedientia  cum  licentia  commutetur  :  homines 
avari,  et  ambitiosi,  quod  eis  Lutherani  non  solum  opes  Ecclesiae,  sed 
etiam  personas,  et  ipsam  fidem  ac  religionem  inaudita  adulatione  sub¬ 
jiciant  :  jitemque  otiosi  quod  Lutheri  religio  sola  fide  contenta,  opera 
non  requirat.  Denique  improbi,  et  scelerati  omnes,  quod  nec  peccata 
sacerdotibus  confiteri,  nec  ulli  hominum  vitee  suae  rationem  reddere 
teneantur. 

Et  miramur  adhuc  si  crescat  numerus  locustarum.  Homines  enim 
ita  comparati  a  natura  sunt,  ut  id  facile,  et  libenter  credant,  quod  cu¬ 
piunt,  quod  placet,  quod  delectat.  Non  est  difficile  voluptariis,  et  car¬ 
nalibus  hominibus  persuadere.  Sacerdotes  et  ‘Monachos  conjugio  alli¬ 
gari  oportere,  continentiam  esse  rem  supra  vires,  jejunia  superva¬ 
canea,  delectum  ciborum  superstitiosum.  Non  est  difficile  apud  avaros 
excusare  usuras,  apud  ambitiosos  simoniam,  apud  lascivos  fornica¬ 
tionem. 

’  Legite  Evangelium  :  Audiebant  (inquit  S.  Lucas)  omnia  haec  Phari - 
scei ,  qui  erant  avari,  et  deridebanteum.  Non  credebant  Pharaisaei  disse¬ 
renti  Domino,  ac  dicenti :  Non  potestis  Deo  servire ,  et  mammonae. 
Quare  ?  quia  erant  avari,  neque  a  Mammona  avelli  se  patiebantur.  Et 
alio  loco  ad  ambitiosos  Dominus  :  Quomodo ,  inquit,  vos  potestis  cre¬ 
dere,  qui  gloriam  ab  invicem  accipitis ,  et  gloriam  quae  a  solo  Deo  est , 
non  quaeritis  (1).  Non  miror,  inquit,  vos  non  credere,  mirarer  si  crede¬ 
retis,  quando  superbia  atque  ambitio  ita  oculos  vestros  excsecavit,  ut 
humilem  Christum,  et  gloriae  contemptorem  agnoscere  non  possitis. 
Accepissent  sane  Pharisaei  libenter  Christum,  si  non  crucem,  non  eges¬ 
tatem,  non  humilitatem  praedicasset,  sed  primos  accubitus  in  coenis, 
primas  cathedras  in  synagogis,  salutationes  in  foro,  denique  magnas 
opes ,  et  clarissimos  honores  hic  in  terris  suis  sectatoribus  attu¬ 
lisset. 

Quae  cum  ita  sint,  nihil  est  cur  quisquam  miretur,  si  tam  multi 
et  tam  facile  Mahumeto,  ac  Luthero  carnis  libertatem  praedicantibus 
manus  dederunt.  Erant  enim  utroque  tempore,  ut  ex  historicis  cogno¬ 
sci  potest,  mores  hominum  Christianorum  magna  ex  parte  corruptis¬ 
simi  ;  sacramenta,  religiones,  disciplina  Ecclesiastica  contemnebantur, 
conculcabantur,  jacebant :  florebant  vero,  ac  vigebant,  vel  potius  domi¬ 
nabantur,  ac  regnabant  omnia  genera  vitiorum,  ut  jam  homines  sic 
affecti  sanam  doctrinam  non  sustinerent,  sed  quaerentes  sibi  magistros 
prurientes  auribus.  Non  fiebant  haeretici,  quod  nemo  esset,  qui  haereses 
praedicaret.  Sed  jam  erant  ipsi  ad  haeresim  suscipiendam  praeparati. 
Ligna  erant  arida,  atque  ad  flammam  concipiendam  idonea.  Expecta- 
batur  solum  qui  ignem  excitaret,  atque  subjiceret.  Non  defuit  Satanas 
muneri  suo,  ac  per  Mahumetum  in  Oriente,  per  Lutherum  in  Occidente 
tantum  incendium  excitavit,  quantum  multis  annis,  et  magno  labore 
restingui  non  poterit.  Habemus  igitur,  cur  locustae  tam  subito  propa¬ 
gentur,  ut  per  turmas  plenis  agminibus  gradiantur.  Videamus  nunc, 
si  placet,  quibus  verbis  a  Spiritu  describantur. 

Ait  igitur  B.  Joannes,  vidisse  se  in  locustis  faciem  humanam ,  capil¬ 
los  muliebres,  caudam  scorpionum ,  dentes  leonum,  caput  corona  quasi 
aurea  insigne,  pectus  lorica  ferrea  communitum :  Atque  addit,  Fuisse 
eas  quasi  equos  paratos  ad  praelium,  et  sonitum  alarum  ipsarum , 
quasi  currus  equorum  properantium  ad  certamen  ;  et  habuisse  regem 
supra  se  Angelum  abyssi ,  qui  dicitur  Hebraice  Abaddon,  Graece  Apol- 
lyon,  Latine  Exterminator  (2).  Percurramus  breviter  singula. 

Facies  humana,  blanda,  muliebris ,  designat  initium  haereticae  prae¬ 
dicationis.  Nihil  enim  se  docturos  affirmant,  nisi  simplicem  veritatem, 

(1)  Luc.  XVI,  14;  Matth.  VI,  24 ;  Joan.  V,  4*.  -  (2)  Apoc.  IX,  8. 

ac  purissimum  Dei  verbum ;  nolle  se  aliquid  immutare,  vel  innovare 
sed  repurgare  tantum  nescio  quos  abusus,  ac  breviter  doctrinam  fidei, 
et  religionem  Christianam  ad  purissimos  fontes  Evangelii  revocare.  Ita 
nimirum  simpliciores  alliciunt,  sibique  audientiam  parant. 

Cauda  scorpionis  significat  exitum  lethiferum,  ac  venenatum.  Nam 
posteaquam  Dei  verbum  Lutheranus  Minister  proposuit,  continuo  illud 
perversa  interpretatione  depravat,  atque  ad  varios  detorquet  errores ;  et 
eo  modo  quasi  retorta  cauda  aculeum  infigens  in  audientium  mentes 
lethiferum  virus  infundit.  Scriptum  est,  inquit,  Bibite  ex  hoc  omnes , 
perperam  igitur ,  et  contra  Euangelium  faciunt ,  qui  calicem  Domini 
non  omnibus  praebent  (1).  Agnosco  Dei  verbum,  ac  veneror  :  Bibite  ex 
hoc  omnes.  At  bone  vir,  quo  tandem  verbo  Dei  probabis,  vocabulum 
(omnes)  ad  omnes  omnino  homines,  et  non  ad  omnes  certi  alicujus 
generis  pertinere  ?  Alioqui  si  ita  videtur,  demus  etiam  Tureis,  Judaeis, 
Ethnicis,  infantibus,  morionibus  sacrum  calicem;  nam  et  isti  inter  ho¬ 
mines  numerantur.  Scriptum  est,  inquit,  honorabile  connubium  in  om¬ 
nibus.  (c  Ergo  in  Apostolum  peccant,  qui  connubium  in  laicis  veneran¬ 
tur,  in  Sacerdotibus,  et  Monachis  reprehendunt  (2). »  Sed  siita  est,etin 
omnibus  hominibus  connubium  honorare  oportet,  honoremus  connu¬ 
bium  parentis  cum  filia,  fratris  cum  sorore,  avi  cum  nepte.  Quid  quod 
connubium  dixit  Apostolus,  non  sacrilegium?  Conjugia  vero  post  so- 
lemnia  vota, non  connubia,  sed  sacrilegia  a  sanctis  Patribus  nominantur. 

Sed  pergamus  ad  caetera.  Dentes  leonum  detractiones  sunt,  quibus 
assidue  et  litteris,  et  sermonibus  Lutherani  famam  lacerant  monacho¬ 
rum,  Sacerdotum,  Pontificum,  ipsorum  etiam  Sanctorum,  qui  cum 
Deo  feliciter  regnant.  Et  sane  detractionibus  ita  delectantur  Luthe¬ 
rani,  ut  eis  nutriri,  sustentari,  ac  vivere  videantur.  Et  tam  multa  di¬ 
cunt,  et  scribunt,  quae  nec  sunt,  nec  fuerunt,  fortasse  etiam  nunquam 
erunt,  ut  videantur  omnem  penitus  sensum  pudoris,  atque  omnem 
conscientiam  exuisse.  Certe  si  ex  eorum  disputationibus,  et  concioni¬ 
bus,  ex  commentariis,  et  libris  detractiones  detraherentur  :  sic  ab  eis 
tota  substantia,  et  succus  omnis  abscederet,  ut  ingentia  illa  volumina, 
quibus  bibliothecas  nunc  replent,  in  pauca  folia  contrahi  possunt. 

Corona  in  capite  locustarum  superbia  atque  arrogantia  est,  qua  sese 
Lutherani  super  omnes  efferunt.  Exstat  liber  Lutheri  ad  ducem 
Georgium;  in  eo  sic  ait :  «  A  tempore  Apostolorum  nullus  doctor  aut 
Scriptor,  nullus  theologus,  aut  jurisconsultus  tam  insigniter,  et  clare 
conscientias  saecularium  statuum  confirmavit,  instruxit,  et  consolatus 
est,  sicut  ego  feci.  Per  singularem  Dei  gratiam  hoc  certo  scio,  quoniam 


(1)  Mattii.  XXVI,  27.  -  (2)  Ileb.  XIII,  4. 

neque  Augustinus,  neque  Ambrosius,  qui  tamen  in  hac  re  optimi  sunt, 
mihi  in  hoc  aequales  sunt.  »  Et  rursus  in  sermone  de  eversione  Hieru¬ 
salem  :  «  Tam  copiose,  inquit,  praedicatum  est  a  nobis  evangelium,  ut 
ne  apostolorum  quidem  tempore  tam  clarum  fuerit. » Quid  quod  in  libro 
contra  Bullam  Leonis  X.  summi  Pontificis,  audet  homo  privatus  Pon¬ 
tificem  Maximum,  cum  universa,  quae  illi  paret,  Ecclesia  excomaeuni- 
care?  Quis  unquam  legit,  vel  audivit,  episcopum  a  presbytero,  ne 
dicam  summun  Pontificem  a  monacho  excommunicari  potuisse  ?  Ex¬ 
horruit  quondam  Chalcedonense  Concilium  Dioscori  audaciam,  qui 
Concilio  Ephesino  secundo  praesidens.  Leonem  primum  Pontificem 
excommunicare  praesumpserat.  At  quae  comparatio  esse  potest  inter 
Dioscorum  Patriarcham  secundae  sedis  generali  Concilio  praesidentem, 
et  Lutherum  privatum  monachum  ;  in  suo  cubiculo  delirantem?  quid 
quod  non  modo  Lutherus,  et  Calvinus  nihili  faciunt  mille  Cyprianos, 
et  mille  Augustinos,  sed  etiam  quivis  eorum  minister  pro  asinis,  et 
stipitibus  ducit  omnes  Catholicos  ? 

Erant  autem  corona;  illae  quasi  aureae,  id  est,  aureae  videbantur,  sed 
non  erant  :  simulant  enim  se  Dei  zelo  ad  ea,  quae  dicunt  incitari,  cum 
tamen  nihil  minus,  quam  zelum  Dei  noverint.  Vel  ideo  coronae  dicun¬ 
tur  quasi  aureae,  quia  magnis  se  nominibus  ornant,  cum  se  prophetas, 
evangelistas,  Helias  tertios,  repurgatores  doctrinae,  instauratores  fidei, 
ac  religionis,  appellant :  caeterum  solo  fulgore,  ac  sonitu  insignium 
vocabulorum,  cum  in  re  nihil  subsit,  inaniter  gloriantur. 

Pectus  lorica  ferrea  armatum  obstinationem  designat.  Lutherani 
siquidem,  sed  magis  adhuc  Calvinistae,et  maxime  omnium  Anaba- 
ptistae  ita  animum  obdurant,  atque  obfirmant,  ita  pectus  obstinatione, 
et  pertinacia  muniunt,  ut  quamvis  apertissime  convincantur,  malint 
tamen  millies  mori,  quam  ab  errore  recedere. 

Jam  vero  similitudo  equorum ,  qui  parati  videbantur  ad  bellum , 
signum  est  audaciae,  ac  temeritatis.  Si  quis  Lutherum  audiat,  putabit 
omnino  se  Goliath  Philistaeum ,  vel  Thrasonem  quempiam  audire  : 
«  Adeste  (inquit  in  assertione  art.  25.),  adeste  adhuc  omnes  Papistae  in 
unum;  conflate  studia  vestra  omnia  in  unum,  si  forte  possitis  hoc  vin¬ 
culum  dissolvere.  »  Et  ibidem  :  «  Hanc  ratiunculam, »  inquit,  « neque 
solvunt,  neque  solvent  unquam  omnes  Papistae  in  unum  chaos  con¬ 
fusi.  »  Sed  quam  temere  gloriosus  miles  ista  effutierit,  episcopus  Rof- 
fensis  beatissimus  martyr  ostendit,  qui  vincula  illa  Lutheri  judicio 
indissolubilia,  tamquam  fila  aranearum  momento  dissolvit. 

Porro  volantes  currus  miram  indicant  velocitatem,  qua  nova  ista  secta 
instar  pestiferae  tabis  sese  per  varias  regiones  effudit.  Nam  non  contenta 
occiduis,  et  aquilonaribus  regnis,  ad  orientem  quoque,  et  meridiem, 

ad  Graecos,  ad  Indos,  ad  ipsum  novum  orbem  navigare  ausa  est;  quam¬ 
quam  et  a  Graecis  cum  ignominia  repulsa  fuit,  et  apud  Indos  non  per¬ 
misit  Dominus,  ut  vestigium  figere  posset.  Neque  enim  tam  horribile 
flagellum  innocens  illa,  ac  tenera  Christi  Ecclesia  merebatur. 

Ad  extremum  :  Regem  supra  se  locustae  habere  dicuntur  Angelum 
abyssi.  Nam  etsi  regem  aspectabilem,  et  corporalem  locustae  non  ha¬ 
bent,  ut  supra  ex  Salomone  docuimus ;  invisibili  tamen  rege,  velint 
nolint,  carere  non  possunt.  Ipse  est  enim  (ut  ait  S.  Job)  rex  super  omnes 
filios  superbiae  :  in  filiis  autem  superbiae  principem  locum  haeretici 
tenent. 

Porro  Exterminator  dicitur  rex  locustarum,  quod  per  nullam  un¬ 
quam  haeresim,  aut  persecutionem  Satanas  Ecclesiam  ita  vastare,  atque 
ad  ultimum  exterminium  vocare  conatus  sit,  ut  hoc  tempore  fecit  per 
Lutheranos.  Caeterae  haereses  caput  aliquod  religionis  petebant,  sed  or¬ 
dinem,  ac  disciplinam,  aliaque  vel  munimenta,  vel  ornamenta  Eccle¬ 
siae  pro  viribus  conservabant.  Haeresis  Lutherana  partim  per  se,partim 
per  suas  proles,  Confessionistas,  Zwinglianos,  Anabaptistas,  Liberti¬ 
nos,  Samosatenos,  Arianos,  Ubiquistas,  omnia  omnino  Ecclesiae  bona 
in  iis  locis,  ubi  grassari  potuit,  instar  saevae  grandinis  prostravit,  dis¬ 
sipavit,  perdidit,  exterminavit. 

Percurrite  mecum  coelum,  terras,  purgatorium,  gehennam.  Quid  est 
in  coelo  ?  Deus,  Christus,  angeli,  beati.  Quid  in  his  intactum  relique¬ 
runt?  plane  nihil.  Deum  spoliarunt  Trinitate,  Christum  Deitate,  et 
humanitate;  sanctos  homines  beati tudine,  eosdem  cum  angelis  omni 
cultu,  et  veneratione. 

Ab  Ecclesia,  quae  est  in  terris,  quid  non  abstulit  Lutherana  tempe¬ 
stas?  magnam  partem  Scripturae,  omnia  pene  sacramenta,  omnes  tra¬ 
ditiones,  sacerdotium,  sacrificium,  vota,  jejunia,  festos  dies,  templa, 
altaria,  reliquias,  cruces,  imagines,  uno  verbo  monumenta  omnia  pie¬ 
tatis,  leges  ecclesiasticas,  disciplinam,  atque  ordinem  universum,  po¬ 
pulorum  erga  principes  obedientiam,  principum  erga  inferiores  pote¬ 
statem,  denique  omnem  modestiam,  omnem  virtutem,  omnem  domus 
Dei  decorem,  ac  pulchritudinem  exterminavit. 

Quid  jam  de  purgatorio  dicam?  ubi  non  modo  pias  illas  mentes,  vi¬ 
vorum  suffragiis  privavit,  sed  ipsum  totum  purgatorium  funditus 
evertere,  extinguere,  exterminare  conata  est.  Sed  forte  inferis  pepercit? 
ne  suo  regi  angelo  abyssi  injuriam  facere  videretur.  Non  ita  est.  Nam 
etiam  inferos  veros,  et  locales  multi  Lutheranorum  negant,  et  imagi¬ 
narios  nescio  quos  inferos  ex  capite  suo  fingunt.  Yera  igitur  extermi- 
natrix  haeresis  haec  dici  potest,  et  eo  rege  digna,  qui  Hebraice  Abaddon, 


(I)  Job.  xli,  25.; 

Graece  Apollyon,  latine  Exterminator  appellatur.  Et  mirum  sane  esset, 
si  non  etiam  Lutherani  ipsi  hoc  exterminium  mirarentur,  nisi  a  fumo 
illo  putei  plane  obcaecati  fuissent. 

Sed  una  in  tot  malis  consolatio  est.  Quod,  ut  Joannes  in  eodem  loco 
scribit :  Locustae  istae  herbas  virides ,  florentesque  arbores  non  laedunt : 
sed  ligna  solum  arida ,  atque  ad  incendium  prsoparata.  Lutherana 
etenim  secta  cum  tota  carnalis  sit,  non  facile  viros  bonos,  et  in  quo¬ 
rum  animis  viret,  ac  floret  religio,  et  pietas,  fallere  potest;  et  raro  aut 
nunquam  fortasse  contingit,  ut  Ecclesia  Catholica  deserta  ad  Luthera- 
nos  transfugerit,  qui  non  antea  corrupte,  et  perdite  inter  Catholicos 
vixerit. 

Cum  areae  ventilari  incipiunt,  non  frumenta,  sed  paleae  vento  abri¬ 
piente  separantur  ab  area,  ita  prorsus  cum  Ecclesia  per  ethnicorum 
persecutiones,  vel  haereticorum  deceptiones,  Deo  permittente,  cribra¬ 
tur,  aiit  ventilatur  a  Satana,  non  viri  sancti,  et  graves,  sed  improbi, 
leves,  curiosi,  lascivi  ab  Ecclesia  avolantes  ad  ethnicos,  haereticosve 
transfugiunt,  nec  fere  solet  accidere.,  ut  ante  circa  fidem  aliquis  nau¬ 
fraget,  quam  naufragare  coeperit  circa  mores.  Quare  ut  hoc  tempore 
improba  vita  gradus  quidam  est  ad  haeresim  Lutheranam,  sic  etiam 
contra  pestem  eamdem  antidotum  prapsentissimum,  atque  optimum 
erit  innocentia  vitae,  et  studium  operum  bonorum. 

DE  GRATIA  PRIMI  HOMINIS 

LIBER  UNICUS 


CAPUT  PRIMUM. 

Proponitur  controversia ,  fuerit  necne  pri¬ 
mus  homo  cum  dono  aliquo  supematurali 
conditus. 

Cum  in  hac  postrema  nostri  operis  parte 
de  gratia  humano  generi  in  primo  nostro 
parente  collata,  deque  ejus  gratia;  per  pec¬ 
catum  ejusdem  primi  hominis  amissione  ;  ac 
demum  de  gratia;  per  Jesum  Christum  Domi¬ 
num  nostrum  reparatione  propositum  nobis 
sit  (Deo  bene  juvante)  disserere  :  ratio  or¬ 
dinis  postulat,  ut  ab  eo,  quod  primo  loco 
positum  est,  disputandi  principium  facia¬ 
mus. 

Igitur  de  gratia  primi  hominis  disputatu¬ 
rus,  ac  de  gratia  triplici,  videlicet  de  gratia 
aninne,  qua;  dicitur  justitia  originalis;  de 
gratia  corporis,  id  est,  de  corporis  immorta¬ 
litate  ;  et  de  gratia  loci,  hoc  est,  de  paradi¬ 
so  ;  ab  ea  qua;stione  ducemus  exordium,  qua; 
natura;  ordine  eseteras  antecedit.  Est  autem 
ea  qumstio  :  «  Utrum  primus  homo  cum  do¬ 
no  aliquo  supematurali  conditus  fuerit.  »  In 
qua  qua;stione,  ex  uno  eodemque  principio 
Pelagiani,  ac  Lutherani  in  contrarias,  pug¬ 
nantes  que  sententias  abierunt. 

Pelagiani  enim,  cum  in  primo  homine  nul¬ 
lum  supcrnaturale  donum ,  sed  naturales 
tantum  facultates  agnoscerent,  et  simul  ani¬ 
madverterent,  nihil  in  homine  nunc  deside¬ 
rari,  quod  ad  naturam  humanam  constituen¬ 
dam  requiratur,  in  eam  sententiam  venerunt, 
ut  existimarent  per  Adami  peccatum  nihil 
omnino  homines  perdidisse,  talcmquc  nunc 
Tom.  V. 


quoque  humanam  esse  naturam,  qualem 
initio  primus  homo  de  manu  Conditoris  ac¬ 
ceperat. 

Contra  Lutherani  cum  pro  comperto  ha¬ 
beant,  hominem  per  lapsum  primi  parentis 
factum  esse  deteriorem,  et  cum  nulla  super- 
naturalia  dona  (in  quo  cum  Pelagianis  con¬ 
veniunt)  in  primo  homine  fuisse  contendant, 
eo  venire  compulsi  sunt,  ut  dicant  aliquid 
naturale,  quale  in  primis  est  liberum  arbi¬ 
trium,  natura;  hominis  nunc  deessc. 

Porro  Catholici  Doctores,  qui  multis  su- 
pernaturalibus  donis  primum  nostrum  pa¬ 
rentem  initio  creationis  ornatum  fuisse  non 
dubitant,  duos  illos  errores  sine  ulla  difficul¬ 
tate  declinant.  Docent  enim  per  Ada;  pecca¬ 
tum  totum  hominem  vere  deteriorem  esse 
factum  ;  et  tamen  nec  liberum  arbitrium, 
neque  alia  naturalia  dona,  sed  solum  super- 
naturalia  perdidisse. 

Erroris  Pelagianorum  testis  est  S.  Augusti¬ 
nus,  qui  tum  in  lib.  de  ha;res.  cap.  88.  tum 
apertius  in  epistola  10G.  ad  Paulinum  scribit, 
sensisse  Pelagianos  talem  omnino  conditum 
fuisse  primum  hominem,  quales  nunc  ccete- 
ros  homines  nasci  videmus  ;  nasci  autem 
nunc  homines  sine  ullis  supernaturalibus  do¬ 
nis  extra  controversiam  est. 

In  eodem  principio  cum  Pelagianis  conve¬ 
nire  Luthcranos,  cmterosque  hujus  temporis 
hmreticos  facile  demonstrabimus.  Joanncs 
enim  Calvinus  in  i.  lib.  Institut.  cap.  15.  §. 
8.  describens  primi  hominis  conditionem, 
nullam  mentionem  facit  supematurali um  do¬ 
norum,  in  coque  ponit  discrimen  inter  na¬ 
turam  humanam,  qualis  initio  fuit,  et  qualis 
nunc  est,  quod  initio  habuerit  liberum  arbi¬ 
trium,  nunc  eo  careat.  «  Ergo,  inquit,  ani¬ 
mam  hominis  Deus  mente  instruxit,  qua 

bonum  a  malo,  justum  ab  injusto  discerne¬ 
ret;  ac  quid  sequendum,  vel  fugiendum  sit, 
praeeunte  rationis  luce,  videret.  Huic  adjunxit 
voluntatem,  penes  quam  est  electio.  His 
praeclaris  dotibus  excelluit  prima  hominis 
conditio.  »  Et  paulo  post :  «  In  hac  integri¬ 
tate  libero  arbitrio  pollebat  homo,  quo,  si 
vellet,  adipisci  posset  vitam  aeternam.  » 

Hanc  autem  integritatem  fuisse  primo 
homini  naturalem,  declarat  idem  Calvinus 
in  verbis  sequentibus,  ubi  describit  ejusdem 
primi  hominis  lapsum  :  «  Hinc  tanta,  inquit, 
Philosophis  objecta  caligo,  quod  in  ruina 
aedificium,  et  in  dissipatione  aptas  juncturas 
quaerebant.  Principium  illud  tenebant,  non 
fore  hominem  rationale  animal,  nisi  inesset 
libera  boni  et  mali  electio.  Veniebat  etiam 
illis  in  mentem,  alioqui  tolli  discrimen  inter 
virtutes  et  vitia  ;  nisi  proprio  consilio  vitam 
homo  institueret.  Probe  quidem  hactenus,  si 
nulla  fuisset  in  homine  mutatio,  quae  dum 
ipsos  latuit,  nihil  mirum  si  coelum  terrae 
misceant ;  qui  vero  Christi  se  discipuli  esse 
professi,  in  homine  perdito,  et  in  spirituale 
exitium  demerso,  liberum  arbitrium  adhuc 
quaerunt,  inter  philosophorum  placita,  et 
coelestem  doctrinam  partiendo  plane  desi¬ 
piunt,  ut  nec  coelum,  nec  terram  attingant.  » 
Quibus  verbis  dum  fatetur  Calvinus  recte  a 
philosophis  indicatum  esse  non  fore  homi¬ 
nem  rationale  animal,  nisi  inesset  libera  bo¬ 
ni  et  mali  electio,  satis  aperte  significat,  ad 
naturam  hominis  pertinere,  ut  insit  in  eo 
libertas  arbitrii,  quemadmodum  ad  naturam 
ejusdem  hominis  pertinet,  ut  sit  animal  ra¬ 
tionale.  Quare  cum  mutationem,  qua}  per  pec¬ 
catum  facta  est,  Calvinus  in  liberi  arbritrii 
amissione  constituat,  efficitur,  ut  integrita¬ 
tem  illam,  in  qua  primus  homo  conditus  fuit, 
omnino  naturalem  fuisse  Calvinus  affirmet. 

Sed  multo  adhuc  apertius  Martinus  Luthe- 
rus  rem  camdem  asseruit  in  comment.  ad  3. 
cap.  Genes.  Disserens  enim  de  originali  ju¬ 
stitia  primi  hominis,  ita  concludit  :  «  Quare 
statuamus  justitiam  non  fuisse  quoddam  do¬ 
mum,  quod  ab  extra  accederet,  separatum 
a  natura  hominis,  sed  fuisse  vere  naturalem, 
ut  natura  Ada1  esset  diligere  Deum,  credere 
Deo,  agnoscere  Deum,  haec  tam  naturalia 
fuere  in  Adamo,  quam  naturale  est,  quod 
oculi  lumen  recipiunt.  »  Et  infra  :  «  Porro, 
inquit,  haec  probant,  originalem  justitiam 
esse  de  natura  hominis,  ea  autem  perpecca-  . 
tum  amissa  non  mansisse  integra  naturalia, 
ut  Scholastici  delirant.  » 


Neque  opus  erit  in  aliorum  hajreticorum 
sententiis  referendis  laborare,  tum  quod 
Lutherum ,  vel  Calvinum  pene  omnes  pro 
summis  doctoribus  habeant,  tum  etiam  quo¬ 
niam  quotquot  sunt  ab  Ecclesia  Catholica 
ob  Lutheri  dogmata  separati,  luctam  illam 
carnis  ac  spiritus,  quam  omnes  experimur, 
vere  proprieque  peccatum  esse  definiunt, 
quamvis  homo  sit  justus,  et  concupiscentiae 
motibus  strenue  repugnet. 

Ex  eo  vero  id  sequitur,  ut  non  potuerit 
homo  ex  eorum  sententia  talis  initio  condi, 
qualis  nunc  nascitur ;  quia  videlicet  semper 
ac  necessario  ex  ipsa  sui  institutione  pec¬ 
caret,  ac  per  hoc  ejus  peccata  in  auctorem 
naturae  Deum  refunderentur.  Originalis  igi¬ 
tur  justitia,  quae  rebellionem  illam  carnis 
coercebat,  ex  adversariorum  sententia,  ad 
naturalem  hominis  constitutionem,  non  ad 
dona  supernaturalia  pertinebat.  Huc  etiam 
referri  debent  articuli  quidam  ante  paucos 
annos  a  duobus  summis  Pontificibus  damna¬ 
ti,  Pio  V.  et  Gregorio  XIII.  Sic  enim  habet 
art.  21  :  «  Humana}  natura}  sublimatio,  et 
exaltatio  in  consortium  divina}  natura},  de¬ 
bita  fuit  integritati  primae  conditionis,  ac 
proinde  naturalis  dicenda  est,  non  superna- 
turalis.  »  Et  art.  26.  ita  se  habet  :  «  Integri¬ 
tas  primae  conditionis  non  fuit  indebita  hu¬ 
manae  naturae  exaltatio,  sed  naturalis  ejus 
conditio.  » 


CAPUT  XII. 

Hominem  non  esse  initio  conditum ,  qualis 
nunc  nascitur,  sed  multo  feliciorem. 

Nuncadversus  contrarios  illos  errores, qua- 
tuor  propositiones  adferre,  ac  probare  de¬ 
crevimus. 

Prima  propositio.  Homo  non  fuit  creatus 
qualis  nunc  nascitur,  pronus  ad  malum,  in¬ 
firmus,  ignorans;  sed  rectus,  justus,  sapiens, 
sine  concupiscentia,  et  difficultate,  quam 
ipsi  in  nobis  assidue  experimur. 

Secunda.  Primus  homo  non  quamlibet 
animi  rectitudinem,  sed  ipsam  etiam  gra¬ 
tiam  gratum  facientem  in  creatione  acce¬ 
pit. 

Tertia.  Primus  homo  justitia  originali,  et 
habitu  gratia}  gratum  facientis  ornatus,  non 
eguit  auxilio  illo  speciali,  quo  excitaretur 
ad  bene  operandum,  vel  ad  vitanda  peccata. 

Quarta.  Integritas  illa,  cum  qua  primus 
homo  conditus  fuit,  ct  sine  qua  post  ejus  la¬ 
psum  homines  omnes  nascuntur ,  non  fuit 
naturalis  ejus  conditio,  sed  supernaturalis 
evectio. 

Prima  igitur  propositio,  qua;  adversus  Pe- 
lagianorum  errorem  pugnat,  ex  divinis  litte¬ 
ris  satis  aperte  colligitur.  Nam  quod  legimus 
in  i.  cap.  Geneseos  :  Creavit  Deus  hominem 
ad  imaginem  et  similitudinem  suam  (1),  com¬ 
munis  expositio  Patrum,  ita  accipiendum  esse 
docet,  ut  imago  'ad  naturam  intelligentia}, 
et  voluntatis ,  similitudo  ad  sapientiam  et 
justitiam  referatur.  Ex  quo  sequitur,  ut  pri¬ 
mus  homo  non  solam  naturam  in  creatione 
acceperit,  cum  qua  nunc  etiam  homines  na¬ 
sci  videmus,  sed  etiam  ornamenta  quantam 
sapientia},  et  justitia},  quibus  sine  dubitatio¬ 
ne  caremus.  Sed  Patrum  sententias  audia¬ 
mus. 

S.  Irenaeus  lib.  v.  adversus  haereses,  cap. 

6  :  «Si  defuerit,  inquit,  animae  spiritus,  ani¬ 
malis  est  vere,  qui  est  talis,  et  carnalis  dere¬ 
lictus  imperfectus  erit,  imaginem  hahens  in 
psalmate,  similitudinem  vero  non  assumens 
per  Spiritum.  » 

S.  Cyprianus  in  serm  de  bono  patientiae, 
non  procul  ab  initio  :  «  Sic,  inquit,  perfectos 
dixit  fieri  filios  Dei,  sic  consummari  osten¬ 
dit,  et  docuit, .coelesti  nativitate  reparatos,  si 
patientia  Dei  Patris  maneat  in  nobis,  si  si¬ 
militudo  divina,  quam  peccato  Adam  per¬ 
diderat,  manifestetur,  et  luceat  in  actibus 
nostris.  » 

S.  Ambrosius  in  lib.  de  dignitate  condi¬ 
tionis  humanae,  cap.  2,  docet,  imaginem 
Dei  sitam  esse  in  natura  trium  facultatum 
animae  rationalis,  memoriae ,  intelligentia}' 
voluntatis.  Deinde  cap.  3.  docet,  similitudi¬ 
nem  in  justitia,  et  probitate  consistere  : 
«  Quas  virtutes,  inquit,  quanto  plus  quis¬ 
que  in  se  ipse  habet,  tanto  propius  est  Deo, 
et  majorem  sui  conditoris  similitudinem  ge¬ 
rit.  » 

S.  Basilius  homil.  10.  Examer.  quaerit  cur 
Moses  cum  dixit  :  Faciamus  hominem  ad 
imaginem,  et  similitudinem  nostram ,  adjungat 
continuo  :  Creavit  Deus  hominem  ad  imagi¬ 
nem  suam ,  et  nihil  dicat  de  similitudine.  Re¬ 
spondet  hujus  rei  causam  esse,  quoniam  ima¬ 
go,  qua?  est  ipsa  natura  mentis,  ct  voluntatis 
a  solo  Deo  fieri  potuit  :  similitudo  autem, 
quae  in  virtute,  et  probitate  consistit,  a  nobis 


quoque,  Deo  juvante,  perficitur.  Ac  inter 
alia  de  differentia  imaginis,  ct  similitudinis 
ita  loquitur  :  Per  imaginem  animae  im¬ 
pressam  meae,  obtinui  rationis  usum  :  ve¬ 
rum  Christianus  effectus,  utique  similis  effi¬ 
cior  Deo.  » 

S.  Hieronymus  in  commentar,  ad  cap. 
28.  Ezechielis,  explicans  illud  :  Tu  signa¬ 
culum  similitudinis  :  «  Et  notandum,  inquit, 
quod  imago  tunc  facta  sit  tantum,  similitudo 
in  Baptismate  compleatur.  »  Quae  verba  u-no 
sic  accipienda  sunt,  quasi  in  ipsa  creatione 
non  acceperimus  in  primo  nostro  parente  si¬ 
militudinem  Dei.  Id  enim  contrarium  esset 
Scripturae,  #quac  dicit,  ad  similitudinem  Dei 
creavit  illum ,  Genes,  v.  et  ipsius  etiam  Hie¬ 
ronymi  sententiae  repugnaret ,  qui  paulo 
superius  dixerat  hominem  per  Christum 
recipere  similitudinem,  quam  vitio  suo  ante 
perdiderat.  Itaque  in  verbis  citatis  significa¬ 
re  voluit,  nos  ex  prima  creatione  imaginem 
solum  habere,  quae,  ut  ipse  idem  elocet  in 
epistola  ad  Damasum  de  filio  prodigo,  in 
natura  liberi  arbitrii  potissimum  sita  est,  si¬ 
militudinem  autem  non  ex  prima  creatione, 
sed  ex  Baptismi  regeneratione  percipere. 
Nam  tametsi  Adam  initio  illam  habuerat, 
tamen  peccando,  et  sibi,  et  nobis  amiserat. 

S.  Joannes  Chrysostomus  homil.  9.  in  Ge¬ 
nes.  :  «  Sicut,  inquit,  imaginem  dixit  ob 
principatus  rationem,  ita  et  similitudinem, 
ut  pro  viribus  humanis  similes  fiamus  Deo, 
mansuetudine,  inquam,  et  lenitate,  et  virtu¬ 
tibus  Deo  similes  efficiamur,  quod  et  Chri¬ 
stus  dicit:  Similes  estote  Patri  vestro,  qui  in 
coelis  est.  » 

S.  Augustinus  in  lib.  contra  Adimantum, 
cap.  5  :  «  Filii,  inquit,  Dei  sunt  homines  re¬ 
novati  ad  ejus  imaginem,  et  similes  facti 
usque  ad  dilectionem  inimici.  »  Quo  loco  S. 
Augustinus  similitudinem  in  virtute  ponit. 
Dicit  vero  hominem  renovari  ad  imaginem, 
non  quod  imago  perierit,  sed  quia  di  {formata 
per  peccatum,  et  obscurata  fuerat  amissa 
perfectione,  quae  illi  ex  virtutibus  accede¬ 
bat;  quam  perfectionem  imaginis,  similitu¬ 
dinem  appellamus. 

Eucherius  lib.  i.  in  Genes.  :  «  Inter  simili¬ 
tudinem,  inquit,  et  imaginem  hoc  interest. 
Imago  Dei,  omnium  ;  similitudo,  paucorum. 
Hic  namque  imago  ab  excellentia  divina}  si¬ 
militudinis  distat,  quod  imago  Dei  anima 
peccatrix  esse  non  desinit  :  ad  Dei  autem 


(1)  Gen.  I,  27. 

similitudinem,  nisi  anima  sancta  fuerit,  non 
pervenit,  quia  illa  anima  creata  est  per  na¬ 
turam,  haec  dabitur  conformari  per  gratiam. 

S.  Joannes  Damascemus  lib.  ii.  de  fide 
orthodoxa,  cap.  12:  «Ilis,  inquit,  verbis, ad 
imaginem,  vis  intelligendi,  arbitriique  liber¬ 
tas  significatur  :  his  autem,  ad  similitudinem, 
virtutis  quoad  ejus  fieri  potest,  expressa  si¬ 
militudo.  » 

S.  Bernardus  serm.  1  de  Annuntiatione  : 

«  Ad  imaginem,  inquit,  et  similitudinem  De» 
factus  est  homo  ;  in  imagine,  arbitrii  liber¬ 
tatem  ;  virtutes,  habens  in  similitudine.  Et 
similitudo  quidem  perit;  verumtam^n  in 
imagine  pertransit  homo.  Imagofciquidem  in 
gehenna  uri  poterit,  non  exuri  ;  ardere,  sed 
non  deleri.  Similitudo  non  sic,  sed  aut  ma¬ 
net  in  bono,  aut  si  peccaverit  anima,  mu¬ 
tatur  miserabiliter  jumentis  insipientibus  si- 
milata.  »  Similia  habet  idem  auctor  in  tra¬ 
ctatu  de  gratia,  et  libero  arbitrio. 

Ex  his  igitur  tot  Patrum  testimoniis  cogi¬ 
mur  admittere  non  esse  omnino  idem  ima¬ 
ginem,  et  similitudinem  ,  sed  imaginem  ad 
naturam,  similitudinem  ad  virtutes  pertine¬ 
re  :  proinde  Adamum  peccando  non  imagi¬ 
nem  Dei,  sed  similitudinem  perdidisse,  et 
quia  nunc  homines  nascuntur  Adamo  simi¬ 
les  in  eo  quod  erat,  cum  filios  gigneret  post 
peccatum,  non  in  co  quod  fuerat  ante  pec¬ 
catum  :  propterea  recte  concludimus,  non 
fuisse  primum  hominem  creatum  quales 
nunc  homines  nascuntur,  sed  conditionis 
longe  melioris,  et  felicioris. 

Deinde  Genes,  ii,  legimus  de  primis  nostris 
parentibus  :  Erant  autem  ambo  nudi ,  et  non 
erubescebant  (i).  Hujus  rei  causam  Patres 
assignant,  quod  primi  nostri  parentes  ante 
peccatum  carerent  pudenda  illa  rebellione 
membrorum,  ob  quam  nunc  erubescimus, 
si  nudi  conspiciamur. 

S.  Augustinus  lib.  xiv.  de  civit.  Dei,  cap. 
17  :  «Sicut,  inquit,  scriptum  est,  Nudi  erant, 
et  non  confundebantur  :  non  quod  eis  sua 
nuditas  esset,  incognita,  sed  turpis  nuditas 
■nondum  erat  quia  nondum  libido  membra 
illa  praeter  arbitrium  commovebat:  nondum 
ad  hominis  inobedientiam  redarguendam  sua 
inobedientia  caro  quodam  modo  testimonium 
perhibebat.  » 

S.  Bernardus  serm.  1.  de  Annuntiatione: 


«  Nonne,  inquit,  contrariam  legem  invene¬ 
rant  in  membris  suis,  quos  de  novo  pudere 
coeperat  nuditatis?»  Neque  his  dissimilia 
scribunt  Chrysostomus,  Eucherius,  Ruper- 
tus  et  alii  in  commentario  ii.  cap.  lib.  Genc- 
seos,  Gregorius  Nazianzenus  orat.  2.  de  Pa¬ 
scha,  et  Cyrillus  Alexandrinus  lib.  m.  in  Ju¬ 
lianum.  IIuc  etiam  pertinet  illud  Apostoli 
Iloman.  vii  :  Jam  non  ego  operor  illud ,  sed 
quod  habitat  in  me  peccatum  (2).  Yocat  enim 
peccatum  rebellionem  carnis,  quia  ex  pec¬ 
cato  nata  fuerat.  Ex  quo  sequitur  ut  Adam 
ante  peccatum  rebellione  illa  caruerit,  sine 
qua  nullus  jam  hominum  nascitur.  Praeter- 
ea,  Creavit  Deus  initio  hominem  rectum,  ut 
legimus  Eccles.  vii,  et  secundum  se  vestivit 
illum  virtute,  Eccl.  xvii.  (3).  Nunc  autem 
sumus  natura  filii  irse,  ut  ait  Apostolus  ad 
Ephcs.  ii.  (i),  non  igitur  tales  nunc  nasci¬ 
mur,  qualis  initio  primus  homo  conditus 
fuerat. 

Adhasc,  Fecit  Deus  hominem  inextermina¬ 
bilem,  Sapient,  ii,  et  ideo  ad  praecepti  cu¬ 
stodiam,  poenam  illam  comminatus  fuerat : 
Quacumque  die  commederis,  morte  morieris , 
Genes,  u  (5).  Quare  cum  nunc  ex  ipso  ortu 
mortis  debitum  circumferamus,  neque  ullus 
sit, qui  mortis  imperium  effugere  queat,  certe 
sequitur  longe  deterioris  conditionis  esse  ho¬ 
minum  propagationem,  quam  fuerit  prima 
creatio. 

Denique  plane  felicem  fuisse  vitam  duo¬ 
rum  illorum  hominum,  qui  paradisum  vo¬ 
luptatis  ante  peccatum  securi  incolebant, 
breviter  indicat  Scriptura  divina  in  n.  cap. 
lib.  Genes,  quod  paulo  fusius  his  verbis  ex¬ 
plicat  S.  Augustinus  lib.  xiv.  de  civit.  Dei, 
c.  10:  «Quid,  inquit,  timere  vel  dolere  po¬ 
terant  illi  homines  in  tantorum  affluentia  bo¬ 
norum,  ubi  nec  mors  metuebatur,  nec  ulla 
corporis  mala  valetudo,  necaberatquidquam, 
quod  bona  voluntas  adipisceretur,  nec  ine¬ 
rat,  quod  carnem,  animumvc  hominis  feli¬ 
citer  viventis  offenderet  ?»  Et  infra :  «  Quam 
felices  erant  primi  homines,  et  nullis  agita¬ 
bantur  perturbationibus  animorum  ;  nullis 
corporum  laedebantur  incommodis  :  tam  fe¬ 
lix  universa  societas  esset  humana,  si  nec 
illi  malum,  quod  in  posteros  trajicerent,  nec 
quisquam  ex  eorum  stirpe  iniquitatem  com¬ 
mitteret,  quae  damnationem  reciperet,  o 


(l)Gen.  II,  25.  -  (2)  Rom,  VII,  20.  —  (3)  Eccl.  VII,B0;  XVII,  2.  -  (1)  Kph.  II.  3.  — 
(5)  Sup.  II,  23;  Cen.  II,  17. 

Vide  copiosiorem  descriptionem  felicita¬ 
tis  primorum  hominum  apud  Prosperum  in 
H.  lib.  de  vita  contemplativa,  cap.  18.  At 
nunc  tantam  experimur  omnes  corporis,  am- 
mique  niseriam,  ut  Apostolus  exclamet  Ro- 
man.  vil  :  Infelix  ego  homo ,  quis  me  libera¬ 
bit  de  corpore  mortis  hujus  ?  Et  ante  eum  Ec¬ 
clesiasticus,  c.  XL  :  Grave  jugum  super  filios 
Adatn  a  die  exitus  de  ventre  matris  eorum 
usque  in  diem  sepulturae  in  matrem  omnium. 
Et  Job  adhuc  antiquior  :  Ilomo ,  inquit  cap. 
XIV,  natus  de  muliere ,  brevi  vivens  tempore , 
repletur  mullis  miseriis,  qui  quasi  flos  egre¬ 
ditur,  et  conteritur ,  et  fugit  velut  umbra,  et 
numquam  in  eodem  statu  permanet  (1).  Vide 
plura  de  hac  re  in  tertio  libro  de  peccato 
originali,  ubi  disserimus  de  poena,  et  conse¬ 
quentibus  malis  peccati  originalis. 


CAPUT  III. 

Primum  hominem  gratiam  gratum  facientem 
in  creatione  accepisse. 

Sequitur  nunc  altera  propositio  :  «Primus 
homo  non  quamlibet  animi  rectitudinem,  sed 
ipsam  etiam  gratiam  gratum  facientem  in 
creatione  accepit.  »  Non  desuntquidem  theo¬ 
logi,  qui  justitiam  originalem  primo  parenti 
in  creatione  concessam  separent  a  gratia 
gratum  faciente,  ac  doceant  accepisse  Ada- 
mum  initio  habitum  quemdam,  qui  partem 
inferiorem  superiori  subjiceret,  non  tamen 
accepisse  gratiam  illam  gratum  facientem, 
qu<e  filios  et  amicos  Dei  efficit,  quaeque  ad 
vitam  aeternum  promerendam  necessaria 
est.  In  qua  sententia  videtur  fuisse  Petrus 
Lombard.  in  ii.  lib.  Sentent.  dist.  2i.  et  qui 
cum  sequitur,  Joan.  Scotus,  et  alia  quidam. 
Nos  Albert.  Magnum  in  commentar,  ejusdem 
distinet,  et  S.  Tliom.  i.  par.  quaest.  93.  art.  I. 
et  alios  sequimur,  qui  justitiam  originalem 
cum  gratia  gratum  faciente  ita  conjungunt, 
ut  obedientia  partis  inferioris  ad  superiorem, 
a  gratia  gratum  faciente,  quae  partem 
superiorem  Deo  obsequentem  reddebat, 
veluti  o  fonte,  et  radice  dependeat;  sive  au¬ 
tem  gratia  gratum  faciens  dicenda  sit  pars 
originalis  justitiae,  sive  tantum  radix,  et 
causa,  non  multum  referre  videtur.  Quare 
id  solum  probare  aggrediemur,  primum  pa¬ 


rentem  nostrum  cum  gratia  gratum  faciente 
conditum  fuisse. 

Ac  primum  divinae  litterae  satis  aperte  hoc 
indicant,  cum  dicunt,  nos  per  Christum  re¬ 
novari  ad  eam  justitiam,  in  qua  initio  conditi 
simus :  Renovamini ,  inquit  ApostolusadEphes. 
iv,  Spiritu  mentis  vestrae. ,  et  induite  novum 
hominem,  qui  secundum  Deum  creatus  est  in 
justitia,  et  sanctitate  veritatis  (2).  Qui  reno¬ 
vari  jubetur,  fuit  aliquando  novus  ;  quod  si 
renovatio  consistit  in  eo,  ut  induamus  homi¬ 
nem  Christo  similem,  creatum  secundum 
Deum,  in  justitia,  ct  sanctitate  veritatis, 
fuimus  igitur  aliquando,  videlicet  in  primo 
nostro  parente,  homines  novi,  conditi  secun¬ 
dum  Deum-in  justitia,  et  sanctitate  veritatis. 
Dicit  autem  B.  Paulus  :  Renovamini  spiritu 
mentis  vestra;,  tum  ut  intelligamus  in  Adamo 
non  solam  carnem,  sed  etiam  mentem  no¬ 
stram  fuisse  vitiatam  per  amissionem  gra¬ 
tia;;  tum  quia  non  renovamur  in  hoc  mundo 
ad  eam  innocentiam,  qua;  fuit  in  carne  pri¬ 
mi  hominis,  sed  solum  ad  eam  qua;  fuit  in 
mente,  expectantes  interim  redemptionem 
corporis  nostri,  ut  idem  Apostolus  ait  ad 
Roman.  vra. 

Similis  locus  est  in  epist.  ad  Coloss.  cap.  m : 
Nolite,  inquit  B.  Paulus,  mentiri  invicem, 
expoliantes  vos  veterem  hominem  cum  actibus 
suis,  et  induentes  novum,  eum  qui  renovatur 
in  agnitionem,  secundum  imaginem  ejus,  qui 
creavit  illum  (3).  Homo  qui  renovatur  in  agni¬ 
tionem  secundum  imaginem  Dei,  ad  quam 
initio  conditus  fuerat,  animus  noster  est,  qui 
per  Christi  gratiam  quotidie  proficit  in  agni¬ 
tione  Dei,  et  sanctitate,  ac  justitia,  et  eo 
modo  renovatur  in  eo  divina  imago,  qua;  per 
peccatum  obscurata  fuerat.  Ex  quo  sequitur  ut 
ante  vetustatem,  et  obscurationem  istam,  fue- 
ritin  homine  agnitio  Dei,  ct  sanctitas,  atque 
adeo  nova,  et  splendidissima  Dei  imago.  Ne¬ 
que  absimilis  est  locus  ille  ex  posteriore  epis¬ 
tola  ad  Corinth.  cap.  iv  :  Sed  licet  is ,  qui  foris 
est ,  noster  homo  corrumpitur  :  tamen  is,  qui 
intus  est,  renovatur  de  die  in  diem  {i). 

Praeter  ha;c  testimonia  Scriptura;  divina; 
habemus  testimonium  concilii  II  Arausicani, 
can.  19.  in  ha;c  verba  :  «  Natura  humana 
etiamsi  in  illa  integritate,  in  qua  condita  est, 
permaneret,  nullo  modo  seipsam  creatore 
suo  non  adjuvante,  servaret :  unde  cum  sine 
gratia  Dei  salutem  non  possit  custodire, 
quam  accepit,  quomodo  sine  Dei  gratia  po- 


(t)Rom.  VII,  24;  Eccl.XL,  I ;  Job.  XIV,  1 .  - (2)  Epii  IV,  23. ~(3) Coi,  III,  9.-(4) II  Corin.lV.lG, 

terit  reparare  quod  perdidit  ?  »  Ex  quo  loro 
colligimus,  nos,  cum  per  Christi  gratiam 
justificamur,  id  reparare,  quod  in  Adamo 
perdidimus  :  reparamus  autem  gratiam  gra¬ 
tum  facientem,  qua  filii  Dei  per  adoptionem 
efficimur;  hanc  igitur  gratiam  perdidimus 
in  Adamo. 

Concilium  Tridentinum  sess.  5.  in  decret. 
de  peccato  originis,  sic  ait  :  «  Si  quis  non 
confitetur  primum  hominem  Adam,  cum 
mandatum  Dei  in  paradiso  fuisset  trans¬ 
gressus,  statim  sanctitatem,  et  justitiam,  in 
qua  constitutus  fuerat,  amisisse  etc.  anathe¬ 
ma  sit.  »  Et  paulo  infra  :  «  Si  quis  Adse  prae¬ 
varicationem  sibi  soli,  et  non  ejus  propagini 
asserit  nocuisse,  et  acceptam  a  Deo  sancti¬ 
tatem,  et  justitiam,  quam  perdidit,  sibi  soli, 
et  non  nobis  etiam  eum  perdidisse  etc.  ana¬ 
thema  sit.  »  Fuit  igitur  Adam  in  paradiso 
non  solum  justus,  sed  etiam  sanctus  :  san¬ 
ctos  autem  non  facit,  nisi  Spiritus  sanctus 
per  gratiam  inhabitans  corda  hominum,  ut 
S.  Basilius  docet  in  lib.  de  Spiritu  sancto  ad 
Amphilochium,  cap.  16.  Quare  habuit  Adam 
in  paradiso  Spiritum  sanctum  inhabitantem. 
Accedant  nunc  testimonia  veterum  Patrum. 

S.  Irenaeus  lib.  m.  contra  hsereses,  cap. 
37.  Adamum  ita  loquentem  inducit :  «  Quo¬ 
niam  eam,  quam  habui  a  Spiritu  sanctitatis, 
stolam  amisi  per  inobedientiam  etc.  »  Et  in 
eodem  lib.  cap.  20.  ante  dixerat  :  «  Ut  quod 
perdideramus  in  Adam,  in  Christo  Jesu  re¬ 
cuperemus.  »  Stola  sanctitatis  a  Spiritu  san¬ 
cto  accepta  non  videtur  aliud  significare 
posse,  nisi  gratiam,  qua:  infunditur  in  cor¬ 
dibus  per  Spiritum  sanctum.  PrEesertim  cum 
heee  sit  sanctitas,  quam  per  Christum  recu¬ 
peramus  Et  Irenaeo  teste,  id  recuperamus 
per  Christum,  quod  perdidimus  in  Adamo. 

S.  Cyprianus  serm.  3.  qui  est  de  bono  pa¬ 
tientia:  :  «  Adam,  inquit,  contra  praeceptum 
coeleste  cibi  lethalis  impatiens  in  mortem  ce¬ 
cidit,  nec  acceptam  divinitus  gratiam  patien¬ 
tia  custode  servavit  ».  Idem  in  epist.  ad 
Ponpeium  exponit  illa  verba  Geneseos  :  In¬ 
spiravit  in  faciem  ejus  spiraculum  vitae  (1), 
de  gratia  Spiritus  sancti,  a  Deo  in  animam 
primi  parentis  infusa.  Quemadmodum  etiam 
ante  ipsum  eumdem  locum  exposuerat  S. Ire¬ 
naeus  lib.  v.  contra  hsereses. 

S.  Basilius  homil.  in  Psalm.  lxviii.  expli¬ 
cans  illud  :  Homo  cum  in  honore  esset,  etc. :  <i  In¬ 
sufflavit,  inquit,  in  faciem,  hoc  est,  propriae 


gratia:  partem  aliquam  homini  immisit,  ut 
per  simile  simile  cognoscat.  »  Idem  in  lib. 
de  Spiritu  sancto  ad  Amphilochium,  cap. 
15  :  «Per  Spiritum  sanctum,  inquit,  contingit 
restitutio  in  paradisum,  reditus  in  adoptio¬ 
nem  filiorum  etc.  »  Fuimus  igitur  ante  pec¬ 
catum  Adse  (S.  Basilio  teste)  filii  Dei  per  ado¬ 
ptionem.  Et  homil.  Quod  Deus  non  sit  au¬ 
ctor  malorum,  de  Adamo  sic  loquitur :  «  Quod 
vero  erat  ei  praecipuum  bonum  ?  assessio 
Dei,  et  conjunctio  per  dilectionem  etc.»  Yide 
totum  hunc  locum. 

S.  Ambrosius  lib.  vi.  Examer.  cap.  7.  ubi 
cum  multa  dixisset  de  imagine  gratia:,  ac  in¬ 
ter  crctera  docuisset  secundum  hanc  imagi¬ 
nem  animam  nitere  gratia  virtutum,  et  luce 
pietatis,  sapentia:  atque  justitia:,  subjungit  : 
«  Secundum  hanc  imaginem  Adamante  pec¬ 
catum,  sed  ubi  lapsus  est,  deposuit  imagi¬ 
nem  coelestis,  sumpsit  terrestris  effigiem». 
Idem  lib.  vii.  in  Luc.  cap.  47.  explicans  pa¬ 
rabolam  Samaritani :  « Qui  sunt,  inquit,  hi 
latrones,  nisi  angeli  noctis,  et  tenebrarum  ? 
Hi  ante  despoliant,  qua:  accepimus  indu¬ 
menta  gratia:  spiritalis,  et  sic  vulnera  infer¬ 
re  consueverunt.  Cave  ergo  ne  ante  nuderis 
sicut  Adam  ante  nudatus  est.  »  Habuit  igitur 
Adam  ante  peccatum  indumenta  gratia:  spi¬ 
ritalis. 

S.  Gregorius  Nazianzenus  in  orat,  de  Pa¬ 
scha,  enarrans  primi  hominis  creationem, di¬ 
cit,  eum  fuisse  angelum  terrestrem,  eumdem 
spiritum,  et  carnem,  spiritum  propter  gra¬ 
tiam,  et  ut  cum  Deo  maneret,  ac  benefacto¬ 
rem  glorificaret. 

S.  Joannes  Chrysostomus  homil.  16.  in 
Genes  : «  Videns  igitur,  inquit,  super  terram 
angelum  terrestrem,  et  invidia  tabescens  da:- 
mon  malorum  auctor,  magna  usus  est  ma¬ 
chinatione,  ut  et  hominem  gratia  Dei  pri¬ 
vare,  et  ingratum  factum  tantis  bonis  per 
divinam  bonitatem  ipsi  concessis  nudaro 
posset » . 

S.  Augustimus  lib.  de  correptione  et  gra¬ 
tia,  cap.  11  :  «Quid ergo?  Adam  non  habuit 
Dei  gratiam?  imo  vero  habuit  magnam, 
sed  disparem.  »  Et  infra  :  «NecipsumDeuses- 
se  voluit  sine  sua  gratia,  quem  reliquit  in  ejus 
libero  arbitrio».  Et  lib.  xi.  de  Genes,  cap. 
31.  et  lib.  xm.  decivit.  Dei,  cap.  13  :  «  Mox, 
inquit,  ut  prteceptum  transgressi  sunt,  in¬ 
trinsecus  gratia  deserente  omnino  nudati  in 
sua  membra  oculos  injecerunt .  »  Quod  au- 


(1)  Gen.  II,  7. 

tem  idem  S.  Augustinus  scribit  libro  de  cor¬ 
reptione  et  gratia,  cap.  10,  sic  Deum  con¬ 
didisse  Angelos,  et  primum  hominem,  ut 
prius  in  eis  ostenderet,  quid  posset  eorum 
liberum  arbitrium,  deinde  quid  posset  suae 
gratia;  beneficium,  justitia;que  judicium, 
non  significat,  Angelos,  et  primum  ho¬ 
minem  initio,  sine  gratia  Dei  fuisse  (con¬ 
trarium  enim  habetur  cap.  seq.),  sed  sensus 
eorum  verborum  est,  primum  voluisse  Deum 
ostendi  in  Angelis,  et  Adamo  quid  posset 
liberum  arbitrium,  gratia  quidem  adjutum, 
sed  in  gratia  non  confirmatum  :  deinde  quid 
posset  gratiae  beneficium  in  iis,  qui  confir¬ 
mantur  in  bono  per  beatitudinem  :  quidve 
justitiae  judicium  in  obstinatis,  atque  ad  in¬ 
feros  condemnatis. 

S.  Cyrillus  lib.  ii.  in  Joannem,  cap.  3  : 
«  Fuit,  inquit,  Adam  in  Paradiso,  quousque 
gratiam  creatoris  Spiritu  sancto  inhabitante 
servavit.  »  Yide  eumdem  lib.  i.  cap.  13.  lib. 
xi.  cap.  23.  lib.  xn.  cap.  36.  et  in  lib.  de 
adoratione  in  spiritu  ante  medium. 

S.  Leo  P  apaserm.  1.  de  jejunio  decimi 
mensis  :  «  Ad  quam,  inquit,  quotidie  nos 
utique  reparat  gratia  Salvatoris,  dum  quod 
cecidit  in  Adam  primo,  erigitur  in  secundo.» 

S.  Gregorius  lib.  v.  epist.  14.  et  lib.  vi 
epist.  31.  affirmat  animam  Adae  statim  atque 
peccavit  mortuam  esse,  nimirum  privatione 
gratiae.  Sic  enim  ipse  se  declarat,  cum  ait : 
«  Non  est  ejus  anima  ita  mortua,  ut  non 
esset,  sed  ut  beata  non  esset.  »  Intelligit au¬ 
tem  de  beatitudine  inchoata  per  gratiam, 
non  consummata  per  gloriam  ;  nam  subjun¬ 
git  continuo  :  «  Qui  tamen  Adam  postmodum 
per  poenitentiam  ad  vitam  rediit.  »  Ubi  idem 
significat  per  vitam,  quod  paulo  ante  per 
beatitudinem  :  neque  dubitari  potest,  quin 
post  poenitentiam  fuerit  Adam  beatus  bea¬ 
titudine  gratiae,  non  gloria;.  Quod  idem  col¬ 
ligimus  ex  verbis  superioribus,  ubi  S.  Gre¬ 
gorius  dicit,  nos  mortuos  esse  cum  Adamo, 
et  nunc  quidem  per  Christumliberari  a  morte 
anima;,  postmodum  autem  liberandos  etiam 
esse  a  morte  corporis. 

Ex  his  intelligi  potest,  auctorem  Quaestio¬ 
num  novi,  ac  veteris  testamenti  non  solum 
non  esse  S.  Augustinum,  ut  in  titulo  ejus  li¬ 
bri  scribitur,  sed  neque  esse  hominem  Ca¬ 
tholicum,  tametsi  S.  Thomas  in  1,  par. 
quaest.  93.  art.  1.  ad  2.  pie  eum  interpretari 
conetur.  Nam  is  auctor  in  quaest.  123.  diser¬ 


tis  verbis  refellit  eos,  qui  dicunt  Adamum 
accepisse  Spiritum  sanctum,  et  filium  Dei 
fuisse  per  adoptionem,  et  eam  adoptionem, 
per  ipsius  Adami  inobedicntiam  perditam, 
nos  per  Christi  obedientiam,  ac  merita  recu¬ 
perare.  Qua;  sententia  non  est,  ut  ille  auctor 
dicit,  Patrum  quorumdam  simplicium,  sed 
Patrum  doctissimorum,  cum  Graecorum,  tum 
Latinorum,  et  ex  Apostolo,  ut  supra  ostendi¬ 
mus,  satis  aperte  colligitur.  Neque  in  hac  re 
solum  auctor  ille  erravisse  convincitur,  sed 
in  aliis  etiam  plurimis.  Siquidem  qu.  2.  scri¬ 
bit,  mundum  a  Deo  conditum  ob  diaboli 
praesumptionem,  quaest.  21.  scribit  fcemi- 
nam  non  esse  creatam  ad  imaginem  Dei, 
quaest.  43.  scribit  Jephte  nullum  habere 
justitia;  testimonium ,  cum  tamen  habeat 
tam  praeclarum  apud  Apostolum  ad  Hebraeos 
xi ;  quaest.  109.  scribit,  Melchisedech  esse 
Spiritum  sanctum,  et  sacerdotem,  non  ta¬ 
men  summum.  Quam  sententiam  reprehen¬ 
dit  S.  Hieronymus  in  epistola  ad  Evagrium 
de  Melchisedech,  ubi  admonet  auctorem  ejus 
operis,  in  quo  asseritur  Melchisedech  esse 
Spiritum  sanctum,  esse  imperitum  scientia, 
et  sermone.  Est  autem  valde  probabile  hunc 
ipsum,  de  quo  agimus,  illum  esse,  quem  S. 
Hieronymus  reprehendit.  Fuit  enim  hic  au¬ 
ctor  paulo  antiquior  S.  Hieronymo,  quippe, 
qui  quaest.  44.  testatur,  fluxisse  ab  excidio 
Ilierosolymae  usque  ad  sua  tempora  annos 
circiter  trecentos  :  et  vere  imperitum  se  pro¬ 
dit  scientia,  et  sermone. 

At  non  sine  testimonio  Scripturae  affirmat 
auctor  ille,  Adamum  Spiritu  sancto  caruisse. 
Scribit  enim  Apostolus  in  epistola  priore  ad 
Corinth.  cap.  xv  :  Primum  hominem ,  id  est, 
Adamum,  factum  in  animam  viventem;  se¬ 
cundum,  id  est,  Christum,  in  spiritum  vivifi¬ 
cantem  (1).  Respondeo,  Apostolum  eo  loco 
conferre  corptis  recens  formatum  Adami, 
quod  animale  erat,  ciboque  ac  potu,  ut  sus¬ 
tentaretur  egebat,  cum  corpore  Christi  glo¬ 
rioso  post  resurrectionem,  quod  spirituale 
dici  poterat,  cum  nec  fami,  nec  siti,  nec  ulli 
corporali  necessitati,  aut  indigentiae  subja¬ 
ceret.  Disserit  enim  eo  loco  B.  Paulus  de  re¬ 
surrectione  corporum,  ac  dicit  prius  esse 
corpus  animale,  deinde  corpus  spirituale, 
ac  de  corpore  animali  exponit  illa  verba 
Geneseos  :  Factus  est  homo  in  animam  viven¬ 
tem ,  de  corpore  spirituali,  adjungit  ipse, 
secundus  homo  factus  est  in  spiritum  vivifican- 

tem.  Et  haec  est  expositio  Chrysostomi, 
Theophylacti,  Ambrosii,  Anselmi,  Thomae, 
et  aliorum  in  commentario  ejus  loci,  et  S. 
Augustini  in  epist.  146.  et  lib  xm.  de  civita¬ 
te  Dei,  cap.  2.  et  23.  quamvis  autem  corpus 
Adami  in  paradiso  animale  fuerit,  potuit  ta¬ 
men  animus  ejus  spiritualis  esse,  ut  revera 
fuit  per  Spiritum  sanctum  in  ejus  pectore 
habitantem. 


CAPUT  IV. 

Non  eguisse  primum  hominem  in  statu  inno¬ 
centia;  auxilio  speciali,  quo  excitaretur  ad 

bene  operandum,  vel  ad  vitanda  peccata. 

Ut  melius  intelligatur  qualis  fuerit  gratia 
primi  hominis  in  statu  innocentiae,  sit  pro¬ 
positio  tertia.  «  Primus  homo,  justitia  origi¬ 
nali,  et  habitu  gratia;  gratum  facientis  orna¬ 
tus,  non  eguit  auxilio  speciali,  quo  excitare¬ 
tur  ad  bene  operandum,  vel  ad  vitanda  pec¬ 
cata.  »  Uacc  propositio  sic  explicatur. 

Quatuor  dona  Dei  possunt  in  homine  con¬ 
siderari.  Primum  est  habitus  gratia;  naturam 
perficiens,  ut  pars  inferior  superiori,  et  su¬ 
perior  Deo  subjecta  maneat.  Secundum  con¬ 
servatio  ejus  habitus ,  est  enim  commune 
omnibus  rebus  creatis, ut  permanerenon  pos¬ 
sint,  nisi  Deo  eas  poi'pctuo  conservante. 
Tertium  cooperatio  Dei  cum  homine  per  au¬ 
xilium  generale  in  operibus  naturalibus,  et 
speciale  in  supernaturalibus.  Neque  enim 
possunt  secunda;  causa;  operari,  nisi  coope- 
rante  cum  eis  prima  causa.  Quartum  est 
motio  quaedam  Dei  per  auxilium  excitans, 
qua;  facit  hominem  uti  prioribus  donis.  Prio¬ 
ra  enim  tria  dona,  non  praestant  homini,  ut 
operetur,  sed  tantum  ut  possit  operari,  si 
velit  :  quartum  autem  donum  facit  hominem 
velle,  et  operari.  Id  quod  explicat  S.  Augu¬ 
stinus  in  libro  de  correptione  et  gratia,  cap. 
12.  et  libro  xiy.  de  civitate  Dei,  cap.  27. 
per  similitudinem  alimentorum.  Sicut  enim 
qui  praebet  homini  cibos,  et  relinquit  in  ejus 
arbitrio,  ut  comedat,  si  velit,  non  praestat 
ei,  ut-  vivat,  sed  ut  possit  vivere,  si  velit ; 
qui  vero  non  solum  alicui  cibos  praebet,  sed 
etiam  ipsos  in  os  ejus  infundit,  is  non  tan¬ 
tum  praestat  posse  vivere,  sed  etiam  vivere  : 
sic  et  Deus  per  habitum  gratiae  infusum,  et 
ejus  habitus  conservationem ,  et  per  hoc 


quod  promptus  est  ad  cooperandum,  dat 
homini  posse  bene  operari  si  velit,  non  ta¬ 
men  dat  velle ;  at  speciali  illa  motione  et  ex¬ 
citatione  uti  faciens  habitu  gratiae,  dat  velle, 
et  operari. 

Jam  igitur  primus  homo  habuit  tria  priora 
dona,  quarto  non  eguit,  neque  illud  habuit. 
Nos  post  lapsum  ejus  indigemus  omnibus,  et 
omnia  de  Dei  benignitate  per  Christi  merita 
obtinemus.  Ratio  hujus  discriminis  est,  quia 
primum  donum  in  Adamo  non  solum  men¬ 
tem  subjiciebat  Deo,  sed  etiam  carnem  spi¬ 
ritui,  ut  supra  diximus,  proinde  non  impe¬ 
diebatur,  nec  retardabatur  Adam  a  bono 
opere,  neque  ad  peccandum  incitabatur  per 
carnalem  concupiscentiam  :  in  nobis  autem 
primum  illud  donum  mentem  subjicit  Deo, 
sed  non  carnem  spiritui,  ideo  propter  carna¬ 
les  illecebras,  quae  assidue  vel  incitant  ad 
peccandum,  vel  a  bono  retardant,  desides- 
que  ac  dormitantes  efficiunt  egemus  auxilio 
excitante,  dirigente,  ac  protegente. 

Ilaec  omnia  ex  doctrina  S.  Augustini  con¬ 
firmari  possunt.  Ac  primum  datum  fuisse 
Adamo  donum  gratia;,  quod  carnem  spiritui, 
et  spiritum  Deo  subjiceret  ex  multis  testi¬ 
moniis  supra  probavimus,  et  insigne  est  te¬ 
stimonium  illud  lib.  iv.  in  Julian.  cap.  ult.  : 
«  Gratia  Dei  magna  ibi  erat,  ubi  terrenum, 
et  animale  corpus  bestialem  libidinem  non 
habebat.  » 

Deinde  indiguisse  Adamum  secundo  illo 
dono,  quo  conservationem  primi  boni  dixi¬ 
mus  contineri,  perspicuum  est  ex  lib.  vm. 
de  Genes,  ad  litteram,  cap.  12.  ubi  sic  legi¬ 
mus  :  «  Neque  tale  aliquid  est  homo  factus, 
ut  deserente  eo,  qui  fecit,  possit  aliquid  age¬ 
re  bene  tanquam  ex  seipso  etc.  »  Et  ponit 
similitudinem  :  «  Sicut,  inquit,  aer  praesente 
lumine  non  factus  est  lucidus,  sed  fit,  quia 
si  factus  esset,  non  fieret,  sed  etiam  absente 
lumine  lucidus  maneret.  Sic  homo  Deo  sibi 
praesente  illuminatur,  absenteautem  continuo 
tenebratur,  a  quo  non  locorum  intervallis, 
sed  voluntatis  aversione  disceditur.  » 

Tertio  autem  dono,  id  est,  cooperatione 
divina,  sive'  auxilio  adjuvante,  praeter  gra¬ 
tiam  habitualem,  opus  habuisse  Adamum, 
indicat  sanctus  Augustinus  illis  verbis  in  lib. 
de  natura,  et  gratia,  cap.  26.  ;  «  Sicut  ocu¬ 
lus  corporis  etiam  plenissime  sanus,  nisi 
candore  lucis  adjutus  non  potest  cernere  , 
sic  homo  etiam  perfectissime  justificatus,  ni¬ 
si  aeterna  luce  justitiae  divinitus  adjuvetur, 
recte  non  potest  vivere.  »  Neque  subtilius 

inquirendum  est  hoc  loco,  quomodo  lux  coo- 
peretur  oculo  ad  videndum.  Si  quidem  S. 
Augustinus  in  co  solo  similitudinem  consti¬ 
tuit,  quod  sicut  oculus  perfectissime  sanus 
non  potest  cernere,  nisi  extrinsecus  adjuve¬ 
tur.  Sic  etiam  homo  plenissime  justificatus, 
non  .potest  bene  vivere,  nisi  extrinsecus  illi 
adsit  cooperatio  omnipotentis  boni.  Neque 
illud  movere  nos  debet  quod  paulo  ante  a 
luce  similitudinem  duxerit  Augustinus  ad 
probandam  conservationem,  nunc  ab  eadem 
luce  similitudinem  petat  ad  probandam  coo¬ 
perationem.  Nam  varice  sunt  rerum  earum- 
dem  proprietates,  et  ideo  ab  iisdem  rebus 
varice  similitudines  trahuntur,  prout  mate¬ 
ria,  de  qua  disseritur,  locus,  tempus,  occa¬ 
sio  postulant.  Sed  habemus  alia  loca  praeter¬ 
ea  ad  rem  eamdem  comprobandam.  In 
epist.  106  :  «  Natura  humana,  si  in  illa  inte¬ 
gritate,  in  qua  condita  est,  permaneret,  nul¬ 
lo  modo  seipsam  creatore  suo  non  adjuvante 
servaret.  »  Et  in  Enchiridio  cap.  I0G  :  «  Et 
si  peccatum  in  solo  libero  arbitrio  erat  con¬ 
stitutum,  non  tamen  justitiae  retinendae  suf¬ 
ficiebat  liberum  arbitrium,  nisi  participatio¬ 
ne  immutabilis  boni  divinum  adjutorium 
praeberetur.  »  Et  in  lib.  de  correptione  et 
gratia,  cap.  11 :  «Tunc ergo  dederat  homini 
Deus  bonam  voluntatem,  in  illa  quippe  eum 
fecerat,  qui  fecerat  rectum  dederat  adjuto¬ 
rium,  sine  quo  in  ea  non  posset  permanere, 
si  vellet  etc.  »  Denique  in  lib.  xiv.  de  civit. 
Dei,  cap.  27  :  «  Cur  non  permitteret  Deus, 
ut  ab  illo  primus  homo  tentaretur;  quando¬ 
quidem  sic  erat  institutus,  ut  si  de  adjutorio 
Dei  fideret,  bonus  homo  malum  Angelum 
vinceret.  Si  autem  creatorem,  atque  adju¬ 
torem  Deum  superbe  sibi  placendo  desere¬ 
ret,  vinceretur ?  » 

Quarto  dono,  id  est,  auxilio  excitante,  et 
suadente  interius,  non  eguisse,  atque  ob  id 
eo  caruisse  Adamum,  facile  potest  intelligi 
primum  ex  illis  verbis  S.  Augustini  de  cor¬ 
reptione  et  gratia,  cap.  11  :  «  Ille  non  opus 
habebat  eo  adjutorio,  quod  implorant  isti 
cum  dicunt,  Video  aliam  legem  in  membris 
meis  etc.  »  Deinde  ex  eo  quod  idem  S.  Au- 
gustin.  dicit  in  lib.  de  bono  perseverantiae, 
cap.  7.  ubi  quaerit,  an  possit  homo  non  pec¬ 
care,  id  est,  perseverare  in  bono,  resistere 
omni  tentationi ,  servare  omnia  mandata 
ctc.,  et  respondet  :  «  Non  est  hoc  in  viribus 
liberi  arbitrii,  quales  nunc  sunt  :  fuerat  in 
homine  antequam  caderet.  »  Et  in  lib.  m. 
llipognost.  circa  principium  :  «  Responde¬ 


mus,  inquit,  neminem  posse  per  se  sibi,  id 
est,  per  liberum  arbitrium  implere  quod  ve¬ 
lit,  recte  dicimus,  nisi  protoplastum  solum 
potuisse,  cum  voluntas  liberi  arbitrii  fuisset 
sana  ei  ante  culpam.  »  Et  infra  loquens  de 
sanitate  liberi  arbitrii  :  «  Ipsa,  inquit,  est 
prima  gratia,  qua  primus  homo  stare  potuis¬ 
set,  si  mandata  servare  voluisset.  » 

In  his  locis  S.  Augustinus  non  significat 
fuisse  in  viribus  liberi  arbitrii  ante  lapsum 
Adoe,  perseverare  in  bono  sine  ulla  Dei  gra¬ 
tia,  id  enim  repugnat  plurimis  testimoniis 
paulo  ante  adductis  :  neque  significat  post 
lapsum  Ada;  non  esse  in  viribus  liberi  arbi¬ 
trii,  adjuncta  gratia  Dei,  perseverare  in  bo¬ 
no.  Sed  significat,  fuisse  in  statu  innocentia; 
in  viribus  liberi  arbitrii  perseverare  in  bono, 
quia  ipsa  etiam  gratia,  sine  qua  perseverare 
non  potuisset,  erat  in  potestate  liberi  arbi¬ 
trii.  Nam  gratia  habitualis  jam  illi  aderat, 
eaque  uti  poterat  cum  volebat ;  conservatio 
quoque  gratia;  non  deerat,  nec  defutura 
erat,  nisi  ipse  sponte  a  Deo  recedere  voluis¬ 
set.  Cooperatio  divina  promptissima  erat, 
sed  in  actu  primo  (ut  sic  loquar)  illi  assistens, 
non  in  actu  secundo,  nisi  cum  ipsi  Adamo 
operari  aliquid  libuisset. 

Dicitur  autem  post  lapsum  Adte  in  viribus 
liberi  nostri  arbitrii  non  esse  perseverare  in 
bono,  quia  praeter  gratiam  habitualem,  con¬ 
servationem,  et  cooperationem  in  actu  pri¬ 
mo,  egenus  ob  natura;  corruptionem  voca¬ 
tione,  et  suasione  interna,  qua;  non  est  in 
nostra  potestate,  quamvis  enim  consentire 
vocationi  sit  in  nostra  potestate,  tamen  ip¬ 
sum  vocari,  et  praesertim  sic  vocari,  ut  Deus 
videt,  nobis  aptum,  congruumquo  esse,  ut 
vocationi  non  resistamus,  sine  dubio  non  est 
in  nostra  potestate.  Sed  de  his  plura  suo  lo¬ 
co  dicemus.  Illud  hic  satis  est  didicisse  ex 
doctrina  sancti  Augustini,  non  eguisse  Ada¬ 
mum  ulla  gratia  piveter  eam,  qua;  illi  semper 
aderat,  quasque  quodam  modo  in  ejus  erat 
potestate.  Quocirca  in  lib.  de  correptione  et 
gratia,  cap.  12.  et  lib.  xiv.  de  civitate  Dei, 
cap.  27.  comparat  gratiam,  et  omnia  auxi¬ 
lia  concessa  primo  homini,  cum  alimentis, 
quibus  utimur,  si  volumus,  non  utimur,  si 
non  volumus.  Et  in  iisdem  locis  sa;pius  repe¬ 
tit,  habuisse  primum  hominem,  gratiam, 
qua  posset  perseverare,  si  vellet ;  ut  autem 
vellet,  relictum  fuisse  in  ejus  libero  arbitrio. 
Neque  ab  hac  sententia  dissentiunt  theologi 
scholastici,  ut  videre  est  apud  Magistrum  in 
lib.  ii.  Seutent.  dist.  24.  §.  4.  S.  Ronaventu- 

ram  in  eadem  dist.  quaest.  2.  Gregorium  Ari¬ 
minensem  dist.  29. 'quaest.  1.  art.  1.  con- 
clus.  3.  et  S.  Thomam.  in  1.  2.  qua;st  109. 
art.  9. 

CAPUT  V. 

Super  natur  ale  donum  fuisse  rectitudinem, 
quam  primus  homo  in  creatione  accepit. 

Propositionem  primam,  secundam,  et  ter¬ 
tiam,  qua;  erat  adversus  Pelagianos,  satis 
(ut  opinor)  pro  instituta  brevitate,  probavi¬ 
mus.  Nunc  postrema,  contra  Lutheranos  as¬ 
serenda  et  confirmanda  est. 

Quarta  igitur  propositio  haec  esse  potest  : 
«  Rectitudo  illa,  cum  qua  Adam  creatus  fuit, 
et  sine  qua  post  ejus  lapsum  homines  omnes 
nascuntur,  donum  supernaturale  fuit.  »  Haec 
est  adversus  haereticos  hujus  temporis.  Sed 
antequam  probetur,  explicanda  est. 

Sciendum  igitur  est  primo,  hominem  na¬ 
turaliter  constare  ex  carne,  et  spiritu,  et  ideo 
partim  cum  bestiis ,  partim  cum  Angelis 
communicare  naturam,  et  quidem  ratione 
carnis,  et  communionis  cum  bestiis,  habere 
propensionem  quamdam  ad  bonum  corporale, 
et  sensibile,  in  quod  fertur  per  sensum,  et 
appetitum  :  ratione  spiritus  et  communionis 
.  cum  Angelis,  habere  propensionem  ad  bo¬ 
num  spirituale,  et  intelligibile,  in  quod  fer¬ 
tur  per  intelligentiam  et  voluntatem.  Ex  his 
autem  diversis,  vel  contrariis  propensioni¬ 
bus  existere  in  uno  eodemque  homine  pug¬ 
nam  quamdam,  et  ex  ea  pugna  ingentem 
bene  agendi  difficultatem,  dum  una  propen¬ 
sio  alteram  impedit. 

Sciendum  secundo,  divinam  providentiam 
initio  creationis  ut  remedium  adhiberet  huic 
morbo,  seu  languori  natura;  humanae,  qui 
ex  conditione  materiae  oriebatur,  addidisse 
homini  donum  quoddam  insigne,  justitiam 
videlicet  originalem,  qua  veluti  aureo  quo¬ 
dam  fraeno  pars  inferior  parti  superiori,  et 
pars  superior  Deo  facile  subjecta  continere¬ 
tur.  Sic  autem  subjectam  fuisse  carnem  spi¬ 
ritui,  ut  non  posset  ipso  invito  moveri,  ne¬ 
que  eis  rebellis  fieri,  nisi  ipse  fieret  rebellis 
Deo;  in  potestate  tamen  spiritus  fuisse,  re¬ 
bellem  Deo  fieri,  et  non  fieri. 

Sciendum  tertio,  multis  modis  dici  aliquid 
naturale.  Primum  enim  naturale  dicitur 


id  omne,  quod  habetur  a  nativitate,  qua  sig¬ 
nificatione  dicimur  natura  filii  irae,  Ephes. 
n.  Et  hoc  modo  justitiam  originalem  fatemur 
dici  posse  naturalem.  Sed  haec  significatio 
ad  quaestionem  praesentem  non  pertinet,  pro- 
pterea  quod  naturale  hoc  modo  acceptum  non 
opponitur  supernaturali,  cum  tam  naturalia, 
quam  supernaturalia.  dona  possint  haberi  a 
nativitate,  ut  notum  est. 

Secundo,  naturale  dici  potest  id,  quod  est 
naturae  consentaneum,  quodque  eam  non 
destruit,  sed  ornat,  ac  perficit.  Qua  notione 
S.  Augustinus  libro  de  Spiritu,  et  littera,  cap. 
27.  dictum  esse  docet  ab  Apostolo  :  Gentes  qua: 
legem  non  habent ,  naturaliter  quae  legis  sunt, 
faciunt.  Roman.  ii.  (1).  Quia  enim  vitium  est 
contra  naturam,  gratia  vero  sanat  naturam, 
cum  ex  gratia  lex  impletur,  naturaliter  im¬ 
pleri  non  inepte  dici  potest.  Caeterum  de  na¬ 
turali  hoc  modo  accepto,  nulla  quaestio  est, 
cum  ejusmodi  naturale  non  supernaturali, 
sed  ei  quod  est  contra  naturam  opponatur, 
et  non  solum  justitia  originalis,  sed  etiam 
gratiae  donum  quodeumque,  et  ipsa  etiam 
vita  aeterna  hoc  modo  dicenda  sit  naturalis. 

Tertio  dicitur  naturale,  quod  tametsi  do¬ 
num  sit  gratuitum,  tamen  naturam  juvat,  ac 
perficit  in  operibus  naturalibus,  neque  eam 
elevat  ad  opera  ulla  supernaturalia.  Et  hoc 
modo  justitia  originalis,  si  distincta  esse  in- 
telligatur  a  gratia  gratum  faciente,  donum 
naturale  dici  potest,  ut  loquitur  Andreas 
Yega  lib.  ii  in  Concil.  Trident,  cap.  11. 

Quarto  naturale  vocatur,  quod  autjest  pars 
naturae,  aut  fluitaprincipiis  natutae.  Qua  sig¬ 
nificatione  corpus  et  animus,  facultates  quo¬ 
que  tum  sentiendi,  tum  intelligendi,  et  ope¬ 
rationes,  qua;  ab  eisdem  facultatibus  exer¬ 
centur,  naturalia  esse  dicuntur.  Atque  haec 
est  significatio,  de  qua  hoc  loco  proprie  dis¬ 
putamus,  et  naturali,  hoc  modo  considerato, 
valde  proprie  opponitur  supernaturale. 

Potest  autem  duobus  modis  dici  aliquid 
supernaturale,  per  se,  et  per  accidens.  Per 
se  dicitur  supernaturale,  quod  ex  genere  suo 
non  est  aptum  fluere  ex  principiis  natura;, 
qualis  fuit  ascensio  Eliae  igneo  curru  in  coe¬ 
lum,  robur  Samasonis,  et  alia  id  genus.  Per 
accidens  supernaturale  vocatur,  quod  inter¬ 
dum  obtinetur  divino  miraculo,  licet  alioqui 
ex  naturae  principiis  fluere  soleat.  Talis  fuit 
sensus  videndi,  quem  Dominus  caeco  nato 
restituit,  sapientia  divinitus  Salomoni  tributa, 

et  alia  non  pauca,  quae  in  Scripturis  leguntur 

Jam  igitur  adversarii  censent,  rectitudi¬ 
nem  illam,  in  qua  creatus  est  Adam,  fuisse 
illi  naturalem  hoc  ultimo  modo,  nimirum  quod 
fuerit  velut  quaedam  sanitas  debita  naturae, 
aptaque  nasci  ex  ipsa  natura  bene  constituta, 
id  est,  non  corrupta  :  et  nunc  hominibus,  qui 
eam  rectitudinem  amiserunt  in  Adamo, 
deesse  bonum  aliquod  naturale,  quale  deesset 
pecudi  si  caeca,  vel  claudicans,  vel  febricitans 
nasceretur.  Etsi  nunc  alicui  homini  originalis 
illa  justitia  divinitus  redderetur,  dicerent  eam 
esse  donum  supernaturale  per  accidens,  non 
per  se,  ut  diximus  de  oculis  redditis  caeco 
nato. 

Nos  vero  existimamus  rectitudinem  illam 
etiam  partis  inferioris,  fuisse  donum  super¬ 
naturale,  et  quidem  per  se,  non  per  accidens, 
ita  ut  neque  ex  naturae  principiis  fluxerit, 
neque  potuerit  fluere.  Et  quia  donum  illud 
supernaturale  erat,  jut  statiin  probaturi  su¬ 
mus,  eo  remoto,  natura  humana  sibi  relicta, 
pugnam  illam  experiri  coepit  patris  inferioris 
cum  superiore,  quae  naturalis  futura  erat, 
id  est  ex  conditione  materiae  secutura,  nisi 
Deus  justitiae  donum  homini  addidisset. 

Quare  non  magis  differt  status  hominis  post 
lapsum  Adae  a  statu  ejusdem  in  puris  natu¬ 
ralibus,  :'quam  differat  spoliatus  a  nudo,  ne¬ 
que  deterior  est  humana  natura,  si  culpam 
originalem  detrahas,  neque  magisignorantia, 
et  infirmatate  laborat,  quam  esset  et  laboraret 
in  puris  naturalibus  condita.  Proinde  corru¬ 
ptio  naturae,  non  ex  alicujus  doni  naturalis 
carentia,  neque  ex  alicujus  malae  qualitatis 
accessu,  sed  ex  sola  doni  supernaturalis  ob 
Adae  peccatum  amissione  profluxit.  Quae  sen¬ 
tentia  communis  est  Doctorum  Scholastico¬ 
rum  veterum,  et  recentiorum.  Neque  enim, 
quod  nos  docemus,  ex  uno  Dominico  a  Soto 
accepimus,  neque  contrarium  scripsit  S.  Tho- 
mas  cum  caeteris  probatioribus  auctoribus, 
(ut  quidam  viri  alioqui  insigniter  eruditi  cen¬ 
sent)  sed,  ut  dixi,  est  haec  sententia  commu¬ 
nior,  ut  testimonia,  quae  subjungimus,  indi¬ 
cabunt. 

Primum  igitur  S.Thomas  1.  par.  quaest.  95. 
artic.  1.  sic  loquitur  de  rectitudine,  cum  qua 
conditus  fuit  Adam :  «  Manifestum,  inquit, 
est,  quod  illa  subjectio  corporis  ad  animam, 
et  inferiorum  virium  ad  rationem,  non  erat 
naturalis ;  alioqui  post  peccatum  mansisset, 
cum  etiam  in  daemonibus  data  naturalia  post 
peccatum  permanserint.  » Et  infra  :  «Ex  quo 
datur  intelligi,  si  deserente  gratia  soluta  est 


obedientia  carnis  ad  animam,  quod  per  gra¬ 
tiam  in  anima  existentem  inferiora  ei  subde¬ 
bantur.  )>  Ex  hoc  loco  aperte  discimus  ho¬ 
minem  in  puris  naturalibus  conditum,  habi¬ 
turum  fuisse  rebellionem  illam  carnis  ad  Spi¬ 
ritum,  quam  nunc  post  amissum  justi tise  ori¬ 
ginalis  donum  omnes  experimur.  Quando¬ 
quidem  obedientia  carnis  ad  Spiritum  non 
fuit  in  primo  homine  naturalis,  sed  super¬ 
naturalis,  et  gratuita.  Proinde  justitia  ori¬ 
ginalis  divinitus  homini  collata  non  conser¬ 
vavit  solum,  sed  attulit,  et  fecit  rectitudinem 
partis  inferioris. 

Idem  S.  Thomas  1.  2.  quaest.  [82.  art.  1. 
ad  3.  «  Ex  peccato,  inquit,  originali  sequitur 
aliqua  inclinatio  in  actum  inordinatum  non 
directe,  sed  indirecte,  scilicet  per  remotio¬ 
nem  prohibentis,  id  est,  originalis  justitiae, 
quae  prohibebat  inordinatos  motus.  »  Fuis¬ 
sent  igitur  in  homine  inordinati  motus 
nisi  donum  supernaturale  accessisset.  Idem 
auctor  I.  2.  quaest.  87,  art.  7.  dicit,  ex  pec¬ 
cato  originali  factum  esse,  ut  natura  humana 
sibi  ipsi  relinqueretur  destituta  auxilio  justi¬ 
tiae  originalis.  Idem  auctor  in  quaest.  4.  de 
malo,  art.  1,  sic  loquitur  :  «Est  autem  consi¬ 
derandum,  quod  primo  homini  in  sua  insti¬ 
tutione  datum  fuerat  divinitus  quoddam  su¬ 
pernaturale  donum,  scilicet  originalis  justitia 
perquam  ratio  subdebatur  Deo,  et  inferiores 
vires  rationi,  et  corpus  animae,  etc.  »  Idem 
auctor  lib.  iv  contra  Gentes,  cap.  52 :  «  Se¬ 
cundum  doctrinam  (inquit)  fidei  ponimus  ho¬ 
minem  a  principio  taliter  esse  institutum 
quod  quamdiu  ratio  hominis  Deo  esset  sub¬ 
jecta  et  inferiores  vires  ei  sine  impedimento 
deservirent,  et  corpus  ab  ejus  subjectione 
impediri  non  posset  per  aliquod  impedimen¬ 
tum  corporale,  et  Deo,  et  sua  gratia  sup¬ 
plente  quod  ad  hoc  perficiendum  natura  mi¬ 
nus  habebat.  »  Idem  in  2.  Sententiar.  dist. 
31.  quaest  1,  art.  1.  «Deus,  inquit,  humanae 
naturae  in  sui  principio  supra  conditionem 
suorum  principiorum  contulerat,  ut  esset  in 
ratione  rectitudo  quaedam  originalis  justitiae, 
quam  sine  aliqua  resistentia  imprimere  pos¬ 
set  inferioribus  viribus.  Quia  hoc  gratis  col¬ 
latum  fuerat,  ideo  juste  per  ingratitudinem 
inobedientiae  subtractum  est.  Unde  factum 
est,  ut  primo  homine  peccante,  natura  hu¬ 
mana,  quae  in  ipso  erat,  sibi  ipsi  relinque¬ 
retur,  ut  consisteret  secundum  conditionem 
suorum  principiorum.  «  Natura  igitur  hu¬ 
mana  talis  nunc  est  ex  sententia  S.  Thomae, 
qualis  fuisset  si  donum  illud  supernaturale 

numquam  habuisset,  eo  excepto,  quod  nunc 
est  poena  ex  peccato  inflicta,  quod  tunc  ex 
natura,  et  conditione  materne  profluxisset. 

Neque  his  repugnat,  quod  idem  S.  Thomas 
docet  1. 2.  quaest.  82.  art.  3.  ad  primum,  con¬ 
cupiscere,  esse  homini  naturale,  in  quantum 
est  secundum  ordinem  rationis;  inesse  autem 
homini  contra  naturam  in  quantum  trans¬ 
cendit  limites  rationis.  Neque  enim  his  ver¬ 
bis  significatur  non  fuisse  futuram  in  homine 
condito  in  puris  naturalibus  concupiscentiam 
transcendentem  limites  rationis  :  contrarium 
enim  expresse  docuit  S.  Thomas,  cum  ait 
inordinatos  motus  consecutos  esse  ex  peccato 
originali,  tamquam  ex  removente  prohi¬ 
bens.  Id  igitur  significatur,  istam  concupi¬ 
scentiam  non 'fuisse  futuram  ut  bonum  ali¬ 
quid  naturale,  sed  ut  languorum,  et  vitium 
naturae,  non  ex  intentione  conditoris,  sed  ex 
conditione  materiae  consequens,  quale  vi¬ 
tium  est  in  gladio  ferreo,  subjectum  esse  ru- 
bigini.  Omne  enim  vitium,  contra  naturam 
dici  potest. 

Multo  minus  his  repugnat  quod  scribit  S. 
Thomas  in  I.  2.  quaest  83.  art.  1.  et  2.  per 
peccatum  non  solum  privari  hominem  donis 
super  naturalibus,  sed  etiam  diminui  bonum 
naturae.  Nam  in  eo  loco  non  disputat  S.  Tho¬ 
mas  de  peccato  originis  in  specie,  sed  de  pec¬ 
cato  in  universum,  ac  dicit,  bonum  naturae 
diminui  per  peccatum,  quia  ex  actu  peccandi 
oritur  in  eo,  qui  peccat,  inclinatio  ad  idem 
peccatum,  et  per  hoc  diminuitur  inclinatio  ad 
virtutem  oppositam,  quae  inclinatio  ad  virtu¬ 
tem  bonorum  naturae  dici  potest. 

Ex  qua  generali  doctrina  sequitur,  ut  ex 
peccato  actuali  oriatur  propensio  actualis  ad 
idem  peccatum  :  (ut  idem  auctor  disertis  ver¬ 
bis  docet  in  eadem  qu.  83.  art.  3.)  ex  pec¬ 
cato  autem  originali,  quod  non  in  actu,  sed 
in  habitu  consistit,  non  oriatur  directe  ulla 
inclinatio  ad  malum,  sed  indirecte  (ut  S. 
Thomas  loquitur)  tamquam  ex  removente 
prohibens.  Atque  haic  sunt  vulnera  singula¬ 
rum  potentiarum,  de  quibus  loquitur  idem 
S.  Thom.  1.  2.  quaest.  83.  art.  3.  quia  enim 
justitia  originalis  languorem  illum  impedie¬ 
bat,  qui  in  natura  humana  existere  potuisset 
ex  conditione  materiae.  Ideo  remoto  originalis 
justitiae  dono,  languor  ille  se  prodidit ;  et  fa¬ 
ctum  est  vulnus  peccati,  quod  languor  natu¬ 
rae  esse  potuisset. 

Denique  eam  esse  sententiam  S.  Thomae, 
quam  nos  diximus,  perspicuum  esse  potest 
cx  omnibus  ejus  interpretibus.  Omnes  enim 


communi  consensu  docent,  rectitudinem 
primi  hominis  effectum  fuisse  doni  cujusdam 
supernaturalis,  et  eo  dono  rempto  mansisse 
naturam,  qualis  esset,  si  in  puris  naturalibus 
condita  fuisset,  quod  attinet  ad  motus  inor¬ 
dinatos  partis  inferioris  ;  Vide  Joan.  Capreo¬ 
lum  in  2.  Sentent,  dist  30.  quaest.  1.  artic. 
1.  Thomam  cajetamnn  1.  2.  quaest.  83.  art. 
3.  ad  2  dubium,  et  quaest.  101).  art.  2.  Fran- 
ciscum  Ferarien.  in  commentar,  l.lib.  contra 
gentes,  c.  32.  Denique  Conradum  Koellim, 
et  Bartliolomaeum  Medinam  i.  2.  quaest.  83. 
art.  3.  et]  6 ;  qui  auctor  postremus  addit 
hame  esse  communem,  sententiam  omnium 
Theologorum. 

Et  certe  JoannCs  ScotusTlisertis  verbis  eam 
docet,  cum  sic  loquiturin  2.  Sententiar.  dist. 
29.  quaest.  unica:  «  Potest  dici  ergo,  quod 
si  originalis  justitia  habuit  illum  effectum 
facere  scilicet  perfectam  tranquillitatem  in 
anima  quantum  ad  omnes  potentias,  ita  quod 
natura  inferior  non  inclinaretur  contra  judi¬ 
cium  superioris,  aut  si  inclinaretur  quantum 
est  ex  se,  posset  tamen  ordinari,  et  regulari 
sine  difficultate  superioris,  et  sine  tristitia  in¬ 
ferioris:  cum  hoc  non  habucritpotentiafacta 
in  puris  naturalibus,  neccssc  est  ipsum  po¬ 
nere  donum  supernaturale,  quod  sit  illa 
tranquillitas  perfecta  in  anima.» 

Nec  minusaperte  doceteam  Durandus  in  2. 
Sententiar.  dist.  20.  quaest.  3.  ubi  cum  dixis¬ 
set,  justitiam  originalem  proprie  esse  rectum 
ordinem  virium  inferiorum,  et  superiorum 
ita  ut  inferiores  superioribus  subjectui  essent 
infranumero  septimo  sic  loquitur  :  «Justitia 
originalis  quamvis  esset  conditio  corporalis, 
errat  tamen  mere  donum  Dei:  et  non  proprie¬ 
tas  naturalis,  alioquin  manissct  post  pecca¬ 
tum,  sicut  natura  mansit  cum  suis  naturalibus 
proprietatibus  ;  ergo  justitia  originalis  non 
fuisset  transfusa  a  parente  in  prolem,  sed 
fuisset  proli  a  Deo  infusa,  sicut  parentibus 
fuit  a  Deo  gratis  collata.  »  Et  dist.  30qua)st. 
1.  admittit  cum  S.  Thema,  mortem,  et  cre¬ 
te  ros  defectus  humanos,  in  quos  per  Adte 
peccatum  incurrimus,  esse  a  natura,  ut  a 
causa  per  se,  a  culpa  vero  sicut  a  causa  re¬ 
movente  prohibens,  quia  videlicet  per  cul¬ 
pam  Ad  ai  amisimus  donum  justitiae  origina  lis 
quai  defectus  illos  prohibebat.  Idem  apper- 
tissime  docent  Gabriel  in  2.  dist.  30.  quaist. 
1.  Marsilius  in  2.  qua;st.  18  et  19.  et  alii  quos 
longum  esset,  et  minime  necessarium  huc 
adducere. 

Porro  veteribus  scholasticis  consentiunt 

recentiorcs  Doctorcs:  ac  ut  paucos  dc  multis 
proferam,  Joannes  Dricdo  lib.  i.  dc  gratia, 
et  libero  arbitrio,  cap.  3.  par.  4.  in  fine  : 

«  Ex  horum,  inquit,  consideratione  facile 
potest  quis  intelligere  temperaturam  illam, 
seu  consonantiam  omnium  virium  sub  im¬ 
perio  rationis,  non  fuisse  hominis  secundum 
naturam  ejus  constitutam  ex  anima  rationali 
ct  carne,  sed  secundum  peculiarem 
gratiam  Dei  dantis  primo  homini,  ut  inquit 
Sapiens  virtutem  continendi  omnia,  per  quam 
non  solum  inferiores  animae  vires,  et  totum 
corpus  continebatur  sub  rationalis  animae 
imperio,  per  quam  et  corporales  defectus,  ut 
mors,  morbi,  et  humorum  corruptiones  po¬ 
terant  cohiberi.  Per  peccatum  autem  amissa 
virtute  hac,  qua;  erat  originalis  justitia,  jam 
natura  humana  sibi  relicta  secundum  diver¬ 
sitatem  naturalium  complexionum  diversi¬ 
mode  movetur.  » 

Ruardus  Tapper  in  defensione  articuli  se¬ 
cundi,  ponit  aliquod  propositiones  de  pec¬ 
cato  originali.  Quarum  duas  hic  adseribam, 
secundam  ct  tertiam.  Secunda  propositio 
haec  est :  c»  Fide  firma  et  infallibili,  creden¬ 
dum  est,  quod  virium  rebellio,  ct  motiones 
inordinata;,  ignorantia,  infirmitates,  mors, 
et  universa;  miseriae,  quas  patiuntur  homines 
sunt  prona  peccati,  et  non  naturales  hominis 
conditi  conditiones.  »  Tertia  propositio  est 
hroc  :  <i  Universa  hroc  mala  potuissent  esse 
naturales  hominis  conditiones  et  proprie¬ 
tates,  ut  si  homines  crcasset  sine  gratia,  et 
jnstitia  originali,  qua;  sola  impediebat  ne 
hroc  mala  essent  in  homincf  sine  qua  secuta 
fuissent  principia  natuixe,  sicut  et  nunc  se¬ 
quuntur  naturam  ab  ea  destitutam,  quemad¬ 
modum  carum  plurima;  sunt  in  caderis  ani¬ 
malibus.  »  Hroc  ille. 

Andreas  Vegalib.n.  in  Concilium  Tridcnt 
cap.  11  :  «  Ipsa,  inquit,  lex  membrorum, 
carnis  scillicct  rebellio  ad  Spiritum,  ex  con¬ 
ditione  est  naturae  nostra;,  ct  non  ex  aliqua 
mala  qualitate  transfusa  in  nos  a  parentibus 
nostris,  ut  communiter  docent  Scholastici 
contra  Gregorium  Ariminensem,  et,  perinde 
atque  in  nobis,  fuissent  in  omnibus  creatis 
puris  naturalibus,  llabcnt  tamen  hroc  in  no¬ 
bis  rationem  prona;,  quam  non  haberent  in 
creatis  in  puris  naturalibus,  quia  Deus  bos 
defectus  naturales  reformarurat  per  justitiam 
originalem,  quam  perdidimus  per  peccatum.» 
Vide  camdem  sententiam  Dominicum  a  Soto 


lib.  i.  de  natura  et  gratia,  cap.  13.  Albertum 
Pigium  controversia  prima;,  et  alios. 

Denique  nescio,  quomodo  possitullus  hoc 
tempore  Catholicus  dubitare,  fuerit  ne  primi 
hominis  integritas  naturalis,  an  supernaturalis 
cum,  ut  supra  notavimus,  duo  summi  Pon¬ 
tifices,  Pius  V.  ctGregorius  XIII.  articulum 
illum  damnaverint :  «  Integritas  primas  con¬ 
ditionis  non  fuit  indebita  natura;  humana; 
exaltatio,  sed  naturalis  ejus  conditio.  » 

CAPUT  VI. 

Probatur  veritas  quartx  propositionis. 

Nunc  tandem  propositio  quarta  superiore 
capite  explicata,  ex  divinis  litteris,  veterum 
rostimoniis  et  argumentis  ex  ratione  ductis, 
comprobanda  est.  Quo  loco  illud  animad- 
vetere  oportebit,  testimoniis  omnibus  no¬ 
stram  sententiam  confirmari,  qua;  vel  osten¬ 
dunt  integritatem  primi  hominis  fuisse  su- 
pernaturalem,  vel  certe  donum  aliquod  su- 
pernaturale  primo  homini  fu'sse  collatum, 
utrumque  enim  in  controversiam  venit,  et 
suos  habet  oppugnatores. 

Primum  igitur  sacra;  littera;,  quid  ex  con¬ 
ditione  sua;  natura;  sit  homo,  indicant  illis 
verbis  :  Pulvis  cs,  ct  in  pulverem  reverteris, 
Genes,  ni  (l).Hroc  enim  est  sententia  illorum 
verborum.  Quamquam  te  valde  gloriosum 
mea  benegnitate  effecerim,  ita  ut  posses  ne¬ 
que  mortem,  neque  mala  ulla  formidare,  ta¬ 
men  ex  natura  tua  pulvis  eras,  mortalis,  fra¬ 
gilis,  doloribus,  laboribusque  obnoxius,  et 
quia  dono  illo  meo  superaddito  culpa  tua 
spoliatus  es,  ct  in  statum  tuum  naturalem  re¬ 
cidisti,  ideo  nunc  etiam  pulvis  cs,  et  in  pul¬ 
verem  reverteris.  Ad  haec  in  Psalmo  octavo 
describitur  his  verbis  hominis  prima  creatio  : 
Quid  est  homo,  quia  memor  es  ejus ,  aut  filius 
hominis,  quia  visitas  eum  ?  minuisti  eum  paulo 
minus  ab  Angelis,  gloria  et  honore  coronasti 
eum,  et  constituisti  eum  super  opera  manuum 
tuarum  (2).  Casus  autem  ejusdem  describi¬ 
tur  in  Psal.  XLYlll  :  Homo  cum  in  honore  esset, 
non  intellexit,  comparatus  est  jumentis  insipi¬ 
entibus,  et  similis  factus  est  illis  (3),  quibus 
duobus  modis  indicatur  fuisse  primum  ho¬ 
minem  donis  supernaturalibus  ornatum . 
Primum,  quoniam  miratur  Propheta  homi¬ 
nem  fere  Angelis  roquatum.  Quid  est  homo 
(inquit)  quod  memor  es  ejus;  quasi  dicere 


(l)Gen.  III,  19.  -  (2)  Psal.  VIII,  5.  -  (3)  Psal  XLVIII,  13. 

vellet,  mirum  esse,  hominem  natura  sua  cor¬ 
poratum,  mortalem,  animalium  cae  ter  orum 
affectibus  obnoxium,  ad  eam  gloriam  eve¬ 
ctum,  ut  parum  omnino  ab  Angelis  abesset. 
Deinde  accedit,  quod  dona  alia  primo  homi¬ 
ni  initio  collata,  vocat  honorem,  et  gloriam  : 
honor  autem  et  gloria  sine  dubio  aliquid 
extrinsecum,  et  superadditum  designant. 

Item  Ecclesiastici  xvii  :  Deus  creavit  homi¬ 
nem  de  terra ,  et  secundum  se  vestivit  illum  vir¬ 
tute  (4).  Quo  loco  creatio  refertur  ad  natu¬ 
ram,  indumentum  virtutis  ad  superaddita 
dona.  Quemadmodum  enim  de  honore,  sic 
etiam  de  indumento  recte  dici  potest  esse 
quid  extrinsecum,  et  superadditum.  Quo  e- 
tiam  pertinet  parabola  de  eo  qui  incidit  in 
latrones,  Luca)  x.  primum  enim  despoliave¬ 
runt  eum,  deinde  plagis  impositis  abierunt 
semivivo  relicto.  Ubi  non  solum  intelligimus 
ex  nomine  vestium,  qua)  (ut  diximus)  ex¬ 
trinsecum  quid  significant,  colligi  posse  do¬ 
nis  supernaturalibus  privatum  fuisse  primum 
hominem,  sed  etiam  animadvertimus,  plagas 
natura)  humana)  ex  despoliatione  consecutas 
esse.  Neque  enim  sine  causa  Dominus  in  pa¬ 
rabola  illa  prius  dixit,  hominem  spoliatum, 
posterius  autem  vulneratum  fuisse,  cum  ta¬ 
men  contra  accidere  soleat  in  veris  latroci¬ 
niis  :  nimirum  indicare  voluit  in  hoc  spiritua¬ 
li  latrocinio,  ex  ipsa  amissione  justitiae  ori¬ 
ginalis  nata  esse  vulnera  nostrae  naturae,  si¬ 
quidem  donum  illud  justitiae  non  solum  te¬ 
gebat,  et  ornabat,  sed  etiam  curabat,  et  sa¬ 
nabat  languorem  illum,  qui  ex  conditione 
materiae  alioqui  pullulasset.  Proinde  ex  natu¬ 
ra  humana  dono  illo  justitiae  spoliata,  sibique 
relicta  continuo  plaga)  illa),  et  vulnera  erupe¬ 
runt.  Quae  omnes  ex  Adamo  nati  experimur. 

Porro  parabolam  istam  de  jactura  dono¬ 
rum,  et  virtutum,  quam  primus  homo  pec¬ 
cando  fecit,  exponunt  communi  consensu 
Patres,  S.  Ambrosius,  Bcda,  Theophylactus, 
et  S.  Basibus,  quem  in  Cathcna  citat  S.  Tho- 
mas  in  commentario  hujus  loci,  necnon  S. 
Augustinus  lib.  ii.  qua)stion.  Evangelicar. 
queest.  19.  et  S.  Bernardus  serm.  1.  de  An¬ 
nuntiat. 

Accedant  secundo  testimonia  veterum 
Patrum.  S.  Dionysius  Areopagita  lib.  de  di- 
vin.  nominibus  cap.  4.  part.  4.  de  daxmoni- 
bus  loquens  :  «  Nec  Angelica,  inquit,  mune¬ 
ra  his  tributa  aliquando  permutata,  sed  inte¬ 
gra  sunt,  pcenitusque  conspicua.  »  Qua)  ver¬ 


ba  ita  edisserit  in  commentario  ejus  loci 
Marsilius  Ficinus  :  «  Sicut  (inquit)  nocturnus 
aer  tenebrosus,  non  quia  vel  rem  novam  su¬ 
beat,  vel  naturam  amittat  suam.  Sed  quia 
deest  ei  solis  lumen,  quod  rem  per  se  tene¬ 
brosam  efficit  lucidam  :  sic  animus,  ac  da)- 
mon  malus  cognominatur,  non  propterea 
quod  vel  naturale  quidquam  perdat,  vel  sus¬ 
cipiat  alienum,  sed  quia  deficit  a  benefico 
Dei  munere.  »  Hsec  ille. 

Atque  hinc  acceperunt  scholastici  Theolo¬ 
gi  communem  illam  sententiam,  naturalia  in 
daunonibus  post  casum  (Dionysio  teste)  man¬ 
sisse  integra.  Quod  idem  sine  dubio  de  ho¬ 
mine  quoque  inteUigi  debet.  Quod  si  natura¬ 
lia  in  Angelo,  et  homine  post  lapsum  inte¬ 
gra  remanserunt,  et  satis  constat,  justitiam, 
in  qua  conditi  sunt,  in  eis  post  lapsum  non 
mansisse,  certe  manifeste  sequitur,  justitiam 
illam  Angelo  et  homini  naturalem  non  fuisse. 

Neque  i'epugnat  quod  hoc  loco  ex  Diony¬ 
sio  docemus,  naturalia  in  Angelo,  et  homine 
post  lapsum  integra  remansisse,  cum  eo, 
quod  supra  non  semel  docuimus,  naturam 
nostram  per  Ada)  peccatum  vulneratam,  et 
corruptam  esse.  Nam  eadem  nostra,  et  da)- 
monum  natura,  si  referatur  ad  eum  statum, 
in  quo  esse  potuisset,  si  in  puris  naturalibus 
creata  fuisset,  integra  dici  debet,  et  in  hoc 
sensu  integra  dicitur  a  Dionysio,  et  Theolo- 
logis.  Si  vero  statum  illum  respiciamus,  ad 
quem  benignitate  Conditoris  fuerat  evecta, 
vulnerata,  et  corrupta  dicenda  est.  Exem¬ 
plum  hujus  rei  habemus  in  Samsone,  qui 
post  crines  refectos  cum  insignem  illam  for¬ 
titudinem  divinitus  acceptam  amisisset,  in¬ 
firmus  factus  dicitur,  non  quod  esset  jam  in¬ 
firmior,  quam  homines  ut  plurimum  esse 
soleant,  sed  quod  esset  infirmior,  quam  ipse 
antea  fuisset. 

S.  Basibus  in  lib.  de  Spiritu  sancto  ad  Am¬ 
philochium  cap.  1G.  «  Sanctificatio,  inquit, 
non  est  absque  Spiritu  ;  non  enim  natura 
sanctx  sunt  colorum  virtutes,  sed  juxta  pro¬ 
portionem  eminentia)  inter  ipsas,  sanctifica¬ 
tionis  mensuram  a  Spiritu  sancto  habent.  » 
Ha)c  ille.  Neque  dubitari  potest,  quin  quod 
de  Angelis  S.  Basibus  scripsit,  idem  in  pri¬ 
mum  hominem  apto  conveniat.  Quare  non 
natura  sanctus  fuit  primus  homo  dum  para¬ 
disum  incoleret,  sed  a  Spiritu  sancto  mensu¬ 
ram  sanctificationis  acceperat :  proinde  ju¬ 
stitia  illa  originalis,  divinaque  similitudo, qua 


(1)  Eccl.  XVII,  L 

praeditus  erat,  non  conditio  naturalis,  sed 
donum  supernaturale  fuit. 

S.  Joannes  Chrysostomus  hom.  io.  in  Ge¬ 
nes.  de  Adamo,  etEva,  qui  cum  nudi  essent, 
tamen  ob  justitiam  originalem  non  erube¬ 
scebant,  ita  loquitur  :  «  Gloria,  inquit,  quae 
superne  venerat,  vestiti  erant.  »  Ubi  vides 
justitiam  originalem  comparari  indumento, 
et  indumento  superne  venienti  :  ut  intelligas 
eam  non  ex  naturae  principiis,  sed  e  coelo, 
ac  supra  naturae  conditionem  primis  paren¬ 
tibus  accessisse. 

Sanctus  Cyrillus  lib.  I.  in  Joan.  cap.  9. 
de  Adamo  loquens  :  ((Participatione  inquit, 
luminis  splendet  super  naturam  suam  glorifi¬ 
cantis  Dei  gratia,  et  variis  donorufn  orna¬ 
mentis  ascendens.  »  Et  infra  :  «  Misericors 
enim  vere  Dominus  est,  qui  creaturam  par¬ 
vam,  atque  abjectam,  secundum  naturam, 
magnam  atque  mirabilem  sua  efficit  bonita¬ 
te.  »  Et  cap.  13.  «  Creatura  cum  serva  sit, 
nutu  solum  et  voluntate  Patris  ad  superna- 
turalia  vocatur.  »  Et  in  lib.  de  adorat,  in 
spiritu  ante  medium.  «  Ubi,  inquit,  Deo 
conditore  animal  hoc,  id  est,  homo,  suai 
naturae  rationibus  absolutum  est,  accipit  sta- 
tim  similitudinem  ad  illum.  »  Denique  in  lib. 
Quod  Spiritus  sit  Deus  ,  prope  initium  : 
«  Cum,  inquit,  posse  facere,  et  concedere 
creaturis  dignitatem,  quae  creaturam  exce¬ 
dit,  amplius  sit,  quam  ferat  creaturarum  na¬ 
tura  :  et  Spiritus  deificet,  quomodo  esset 
creatura,  et  non  magis  Deus,  utpote  deifi- 
cus  ?  »  Ex  his  S.  Cyrilli  doctissimi  hominis 
testimoniis  apertissime  discimus,  Adam  prae¬ 
ter  naturalia  ornamenta,  multa  etiam  dona 
supernaturalia  accepisse,  et  naturam  huma¬ 
nam,  per  se  parvam,  atque  abjectam  esse, 
sed  conditoris  benignitate  ad  ingentem  glo¬ 
riam  exaltari.  Neque  his  dissimilia  tradunt 
Patres  Latini. 

S.  Ambrosius  in  lib.  de  Isaac,  et  annua 
cap.  5  :  «  Nec  Adam,  inquit,  nudus  erat 
quando  eum  innocentia  vestiebat.  »  Et  lib. 
ii.  de  Jacob,  et  beata  vita  cap.  3 :  «  Sic,  in¬ 
quit,  despoliatus  Adam,  nudus  inventusest.  » 
Et  lib.  de  Elia,  et  jejunio  cap.  4  :  «  Opertus, 
inquit,  erat  Adam  virtutum  velamine,  prius¬ 
quam  praevaricaretur,  sed  tamquau>  exutus 
praevaricatione,  vidit  se  esse  nudum,  quia 
indumentum,  quod  habebat,  amiserat.  »  In¬ 
nocentiae  autem  illius  vestem,  non  natura¬ 
lem,  sed  gratuitam  fuisse  indical  tum  ipsa 
vestis  appellatio,  quae  superadditum  quid 
significat,  tum  id  quod  idem  auctor  scribit 


lib.  VII.  in  Luc.  cap.  47.  ubi  explicans  para¬ 
bolam  ejus,  qui  incidit  in  latrones,  et  eam 
applicans  ad  Adam,  et  nos  omnes  :  «  Qui 
sunt,  inquit,  isti  latrones,  nisi  Angeli  noctis, 
et  tenebrarum  ?  Hi  ante  despoliant,  quae  ac¬ 
cepimus  indumenta  gratiae  spiritualis,  et  sic 
vulnera  inferre  consuerunt.  »  Et  in  lib.  dc 
Paradiso  cap.  14  :  «  Quid  est,  inquit,  Adam 
ubi  es?  id  est,  non  in  quo,  sed  in  quibus  es  : 
non  ergo  interrogatio  est,  sed  increpatio,  de 
quibus  (inquit)  bonis,  de  qua  beatitudine,  de 
qua  gratia  ,  in  quam  miseriam  recidisti.  » 

S.  Hieronymus  in  cap.  m.  Osea)  :  «  Dae¬ 
mones,  inquit,  qui  lapsi  sunt  a  propria  dig¬ 
nitate,  et  nihil  antiquae  gratiae  possidentes, 
aridi  sunt,  et  veteri  siccitate  marcentes.  » 
Ex  quo  loco  habemus,  Angelos  per  pecca¬ 
tum  dona  supernaturalia  perdidisse.  Si  enim 
nomine  gratiae  dona  naturalia  intelligere- 
mus,  consequens  esset,  ut  Angeli  nihil  natu¬ 
ralium  donorum  post  peccatum  retinerent, 
atque  adeo  ad  nihilum  redacti  essent.  Est 
autem  eadem  ratio  hominum,  et  Angelorum, 
ut  adversarii  confitentur  ;  et  colligitur  ex  S. 
Augustino  lib.  de  correptione,  et  gratia  cap. 
10.  et  11.  non  igitur  negandum  est,  homines 
per  lapsum  Adae,  dona  supernaturalia  a- 
misisse. 

S.  Augustinus  lib.  xn.  de  Civit.  Dei  cap.  9. 
de  Angelis  ita  loquitur  :  «  Simul  in  eis  con¬ 
dens  naturam,  et  largiens  gratiam.  »  Ubi 
apertissime  distinguit  in  Angelis  naturam  a 
gratia,  et  lib.  xiu.  cap  13.  de  primis  nostris 
parentibus  sic  ait  :  «  Posteaquam  praecepti 
transgressio  facta  est,  gratia  deserente  divi¬ 
na,  de  corporum  suorum  nuditate  confusi 
sunt.  »  Et  lib.  xi.  de  Genes,  cap.  31:  «Mox, 
inquit,  utpraeceptum  transgressi  sunt,  intrin¬ 
secus  gratia  deserente,  omnino  mudati  in  sua 
membra  oculos  injecerunt.»  Et  lib.  iv.  in  Ju¬ 
lianum  cap,  ult :  «  Quid  est,  inquit,  gustato 
cibo  prohibito  nuditas  indicata,  nisi  peccato 
nudatum  quod  gratia  contegebat  ?  gratia 
quippe  Dei  magna  ibi  erat,  ubi  terrenum,  et 
animale  corpus  bestialem  libidinem  non  ha¬ 
bebat.  Qui  ergo  vestitus  gratia,  non  habebat, 
in  suo  corpore  quod  puderet,  spoliatus  gra¬ 
tia  sensit  quod  operire  deberet.  » 

Yides  in  his  locis,  semper  ab  Augustino 
innocentiam  illam,  justitiamque  originalem 
primi  hominis,  gratiam  nominari.  Vides 
item  eam  indumento,  quod  superadditur  ex¬ 
trinsecus  humano  corpori  perpetuo  compa¬ 
rari.  Vides  denique  bestialem  libidinem  ter¬ 
reno,  et  animali  corpori  naturaliter  conve- 

nire,  et  ideo  non  ex  natura,  sed  ex  magna 
Dei  gratia  corpus  Adami  terrenum,  et  ani¬ 
male  libidine  illa  in  statu  innocentia)  caruis- 
se.  Adde  quod  idemS.  Augustinus  lib.  m.  do 
libero  arbitrio  cap.  20.  22.  et  21.  non  obs¬ 
cure  docet,  potuisse  creari  hominem  sine 
justitia  originali,  neque  eum  locum  in  Re¬ 
tractationibus  correxit,  sed  confirmavit  po¬ 
tius,  cum  in  lib.*  i.  Rctractation.  cap.  0. 
ita  locutus  est  :  « Ignorantia,  ct  difficultas, 
etiamsi  essent  hominis  primordia  naturalia, 
nec  sic  culpandus  Deus,  sed  laudandus 
esset.  )>  At  si  justitia  originalis  naturalis  es¬ 
set,  non  potuisset  homo  sine  ea  creari,  nisi 
Deus  rem  naturaliter  mancam,  et  imperfe¬ 
ctam  sponte  condere  voluisset,  quod  abhor¬ 
rere  videtur  ab  ejus  sapientia,  ct  bonitate  : 
Dei  enim  perfecta  sunt  opera,  Deut.  32. 

S.  Ansclmus  in  lib.  de  conceptu  virginali, 
ct  peccato  originali  cap.  22.  de  Adamo  sic 
loquitur  :  «  Quoniam,  inquit,  in' tanta)  gratia) 
celsitudine  positus,  quae  bona  sibi  et  aliis  ser¬ 
vanda  acceperat,  sponte  deseruit,  idcirco  fi¬ 
lii  perdiderunt,  quae  pater  illis  cum  servando 
dare  posset,  non  servando  abstulit.  » 

Denique  S.  Bernardus  in  primo  sermone 
de  Annuntiatione  dicit,  A  dumum  pi' a)  vari¬ 
cando  amisisse  indumenta  virtutum,  et  si¬ 
militudinem  ad  Deum,  non  autem  imaginem 
divinam,  ct  quia  illa  (ut  ipse  loquitur)  non 
erat  assuta,  sed  insita,  atque  ipsi  impressa 
natura).  Quocirca  ex  testimonio  S.  Bernardi, 
justitia,  ca)tcra)quc  virtutes,  quarum  jactu¬ 
ram  primus  homo  peccando  fecit,  non  erant 
insita),  ct  impressa)  ipsi  natura),  ut  sunt  do¬ 
na  naturalia,  sed  extrinsecus  assutse,  ac  su¬ 
peraddita),  ut  sunt  dona  supernaturalia.  At¬ 
que  litec  ex  Patribus  sufficiant.  Addamus 
nunc  argumenta  ex  ratione  petita. 

Prima  ratio.  Naturale  est  corpori  animali 
sensu  ct  appetitu  pixedito  concupiscere  bonum 
sensibilem :  naturale  est  spiritui  rationali  con¬ 
cupiscere  bonum  spirituale,  quare  si  fiat  una 
natura  ex  spiritu  rationali,  ct  corpore  ani¬ 
mali  conflata  naturale  erit  ille  habere  diver¬ 
sas  ct  intersc  pugnantes  propensiones.  Quod 
igitur  primi  parentes  nostri  ante  peccatum 
pugna  ista  diversarum  appetitionum  care¬ 
rent,  donum  erat  supcrnaturale,  non  condi¬ 
tio  naturalis. 

Secunda  ratio.  Si  corruptio,  qua)  nunc  est 
in  natura  humana,  non  est  consecuta  ex  so¬ 
la  icmotionc  doni  supcrnaturalis,  neque  fuis¬ 


set  in  homine  in  puris  naturalibus  condito, 
qua)ro  causam  ejus ;  aliqua  enim  causa  esse 
debet  rebellionis  carnis  ad  spiritum.  Respon¬ 
dent  quidam  :  causam  esse  Deum  Scripturio 
partim  reclamant,  qua)  concupiscentiam  non 
esse  ex  Deo,  multis  in  locis  testantur.  Joan- 
nes  in  epist.  1.  cap.  ii.  dicit,  concupiscentiam 
non  esse  ex  patre,  sed  ex  mundo.  Jacobus  in 
es  epistola  sua  cap.  1.  scribit,  neminem  a  Deo 
tentari,  sed  a  concupiscentia  sua,  quod  certe 
non  scriberet,  si  concupiscentia  ipsa,  qua) 
fons  est  tentationum,  a  Deo  nobis  esset  in¬ 
serta.  Lex  :  Aon  concupisces ,  sancta  ct  bona, 
quam  ct  legem  mentis  Apostolus  vocat  ad 
ltoman.  vn,  sine  dubio  est  a  Deo  :  quomodo 
igitur  Iqx  membrorum,  qua)  illi  repugnat, 
est  a  Deo  et  quomodo  jubet  Deus  ut  non  fa¬ 
ciamus  quod  ipse  in  poenam  peccati  cogit 
non  facere  ? 

Porro  S.  Augustinus  scribit  quidem  multis 
in  locis,  inobedientiam  carnis  a  Deo  retribu¬ 
tam  homini  in  poenam  peccati,  sed  explicat 
id  factum  esse  per  ablationem  gratia),  non 
per  immissionem  concupiscentia).  Sic  enim 
loquitur  lib.  xi.  de  Genes,  cap.  31  :  «  Mox  ut 
pra)ceptum  transgressi  sunt,  intrinsecus  gra¬ 
tia  deserente  omnino  nudati  in  sua  membra 
oculos  injecerunt.  »  Et  lib.  iv.  in  Julianum 
cap.  13  :  «  Non  in  fructu,  inquit,  ligni  fuit 
libido  :  et  ideo  bonum  erat  lignum,  sed  mala 
est  inobedientia,  libidinis,  qua)  adversus  ho- 
minus  inobedentiam  quam  in  ligno  admisit 
Deo  deserente  surrexit.  »  Audis,  Deo  dese¬ 
rente,  non  Deo  inserente  libidinem  surrexis- 
se  ?  Et  similiter  loquitur  in  aliis  locis  supra 
citatis.  Quemadmodum  etiam  cum  idem  Au¬ 
gustinus  docet,  peccatum  aliquando  poenam 
esse  peccati,  et  per  hoc  a  Deo,  a  quo  est  om¬ 
nis  justa  poena,  non  intelligit  peccatum  esse 
a  Deo  inserente  malitiam,  sed  non  imper¬ 
tiendo  misericordiam.  Lib.  v.  in  Julianum 
cap.  3  : «  Cum,  inquit,  dicitur  homo  tradi  de¬ 
sideriis  suis,  inde  fit  reus,  quia  desertus  a 
Deo  cedit  eis,  atque  consentit,  vincitur,  ca¬ 
pitur,  trahitur,  possidetur,  ct  fiet  ei  pecca¬ 
tum  consequens  pra)cedentis  poena  peccati.  » 
Et  in  epist.  103,  ad  Sixtum :  «  Non  obdurat 
Deus  impartiendo  malitiam,  sed  non  imper¬ 
tiendo  misericordiam.»  Ettract.  33.  inJoan- 
nem  : "«  Sic  cxca)cat,  sic  obdurat  Deus,  de¬ 
serendo,  et  non  adjuvando,  quod  occulto 
judicio  facere  potest,  iniquo  non  potest.  » 
Itaque  non  est  Deus  concupiscentia),  sive 

corruptionis  nostra  natura  causa ,  nisi 
ut  removens  prohibens,  ut  S.  Thomas  loqui¬ 
tur  in  locis  supra  citatis. 

Omitto  sententias  illas,  qua  causam  hujus 
corruptionis  referunt  in  pomum  vetitum,  sive 
in  flatum  serpentis,  tum  quod  plane  sint  im 
probabiles,  tum  quod  in  disputatione  de 
peccato  originis  commodius  refelli  possint. 
Quare  cum  nulla  possit  reddi  causa  hujus 
corruptionis  prater  conditionem  materia,  ut 
causam  efficientem,  et  peccatum  Adami  ut 
causam  demeritoriam,  et  divinam  justitiam 
dono  supernaturali  hominem  spoliantem  ut 
causam  removentem  prohibens,  in  his  est  ac¬ 
quiescendum,  neque  alia  causa  quarenda 
est. 

Tertia  ratio.  Ex  peccatis,  qua  ob  homi¬ 
nibus  post  lapsum  primi  hominis  committun¬ 
tur,  quamvis  plurimis,  et  gravissimis,  amit¬ 
titur  solum  donum  gratia  supernaturalis,  et 
acquiritur  propensio  quadam  ad  idem  pec¬ 
catum  iterum  committendum,  et  minuitur 
inclinatio  ad  virtutem  peccato  illi  contrariam, 
sed  non  corrumpitur  principium,  aut  donum 
aliquod  naturale,  neque  acquiritur,  aut  au¬ 
getur  propensio  ad  omnia  vitia,  neque  mi¬ 
nuitur  inclinatio  ad  omnes  virtutes,  ut  expe¬ 
rientia  ipsa  testatur.  At  peccatum  Ada  cum 
fuerit  certum  quoddam,  et  actuale  peccatum 
et  ejusdem  generis  cujus  sunt  catera,  qua 
ab  hominibus  committuntur,  non  videtur 
alium  effectum  producere  potuisse,  quam  pro¬ 
ducant  catera,  eo  excepto,  quod  illud,  ut 
capitis  totius  natura,  in  omnes  posteros  re¬ 
dundavit  :  non  igitur  probabile  est  ex  pec¬ 
cato  Ada  naturalia  principia,  sive  dona  po¬ 
tuisse  corrumpi,  neque  concupiscentiam  il¬ 
lam  nasci,  qua  est  propensio  ad  omnia  vi¬ 
tia,  nisi  ea  remoto  justitia  originalis  dono, 
ex  ipsa  natura  composita,  ex  contrariis  con¬ 
secuta  fuisset. 

Quarta  ratio.  Si  natura  humana,  qualis 
nunc  est,  remota  culpa,  mala  est,  et  neces¬ 
sario  labitur  in  peccata,  et  ideo  non  potuit  a 
Deo  creari,  ut  adversarii  volunt,  sine  justitia 
originali,  certe  sequitur,  non  posse  homi¬ 
nem  mortuum  a  Deo  revocari  ad  vitam,  nisi 
praeditum  originali  justitia  :  idem  enim  se¬ 
quitur  absurdum,  sive  creetur,  sive  repare¬ 
tur  a  Deo  natura  mala,  et  quae  necessario 
peccet.  Non  enim  reparatio  illa  minus  est 
opus  solius  Dei,  quam  creatio.  Et  sicut  Deus 
diceretur  auctor  peccati,  si  naturam  crearet 
qua)  non  posset  peccata  vitare,  sic  etiam 
censeretur  peccati  auctor,  si  naturam  repa- 

raret,  preesertim  solus  et  immediata  sua  a- 
ctione,  quoe  non  posset  peccato  abstinere.  At 
multos  novimus  ex  sacris  litteris  a  mortuis  ex¬ 
citatos  divina  virtute,  et  ex  iis  nonnullos, 
quos  omnino  credibile  est  a  peccato  originis 
fuisse  purgatos,  qualis  fuit  Lazarus  frater 
Marthaj,  infantes  illi,  quos  Elias,  et  Elisseus 
a  mortuis  revocarunt :  qui  tamen  sine  dubi¬ 
tatione  ulla  etiam  in  nova  illa  vita  justitia 
originali  carebant,  et  tales  erant  quales  sunt 
ca;teri,  qui  ex  parentum  carne  per  genera¬ 
tionem  via  ordinaria  propagantur.  Adde 
quod  ratio  a  majori  duci  potest.  Nam  si  Deus 
animas  justas  Lazari  et  infantium,  de  quibus 
diximus,  conjungere  potuit  corpori  mortali, 
animali,  concupiscentiae,  et  ignorantiae  ob¬ 
noxio,  cur  non  magis  potuit  initio  animas, 
neque  justos,  neque  injustas  simili  corpori 
conjungere  ? 

Quinta  ratio  proprie  pugnat  adversus  illos 
qm  nou  solum  qualemcumque  rectitudinem, 
sed  etiam  omnia  dona  primis  parentibus  in 
creatione  concessa  naturalia  fuisse  conten¬ 
dunt.  Primi  parentes  evecti  fuere  ad  eam 
dignitatem  ut  essent  filii  Dei,  et  Dii  quidam, 
id  est,  divinae  consortes  naturae,  ut  S.  Petrus 
loquitur  de  iis,  qui  justificantur  per  Christum. 
Neque  id  adversarii  negant,  et  nos  in  sequenti 
disputatione  fusius  comprobabimus.  At  pro¬ 
fecto  absurdissimum  est,  rem  creatam,  qua¬ 
dis  est  homo,  Deum,  vel  Dei  filium  natura¬ 
liter  facere.  Quocirca  S.  Augustinus  in  iii. 
lib.  adversus  Maximum  cap.  15  :  «  Ideo,  in¬ 
quit,  homo  fit  gratia  filius,  quia  non  est  na¬ 
tura.  »  Et  S.  Cyrillus lib.  i.  in  Joan.  cap.  18  : 
«  Alia,  inquit,  naturae  ratio,  alia  adoptionis, 
et  alia  veri  filii,  alia  adoptati.  »  Sumus  au¬ 
tem  nos  'filii  Dei  adoptione.  Vere  igitur  ac 
naturaliter  ille  filius  est,  per  quem  nos  in  fi¬ 
liationem  adoptati ;  et  supra  dixerat :  «  Quo¬ 
niam  gentes  Filium  per  fidem  receperunt,  po¬ 
testatem  etiam  accipiunt  ut  filii  Dei  fiant.  Ac¬ 
cipiunt  autem  a  Filio,  cui  soli  naturaliter  hoc 
inest.  » 

CAPUT  VII. 

Refelluntur  argumenta  contra  superiorem 
sententiam. 

Solvemus  nunc  aliquot  objectiones,  qua) 
adversus  quartam  propositionem  fieri  so¬ 
lent. 

Prima  objectio  :  Si  justitia  originalis  super- 

naturalis  fuisset,  sequeretur  concupiscen¬ 
tiam  carnis  futuram  fuisse  naturalem,  ac  per 
hoc  bonam,  et  a  Deo.  At  Joannesin  I.  epist. 
cap.  ir.  dicit  eam  non  es3e  ex  patre,  sed  ex 
mundo.  Et  Paulus  ad  Roman.  vn,  dicit  se 
eam  odisse  :  et  Augustinus  lib.  vi.  contra  Ju- 
lian.  cap.  5.  et  alibi  multis  in  locis  probat 
eam  esse  malam,  ac  natura?  contrariam. 

Responsio  :  Concupiscentia  carnis  nunc 
quidem  poena  peccati  est,  tamen  homini  con¬ 
ditio  in  puris  naturalibus  fuisset  sine  dubio 
naturalis,  non  quidem  ut  bonum  aliquod  na¬ 
turae,  sed  ut  defectus,  et  quasi  morbus  qui¬ 
dam  naturae,  ex  conditione  materiae  conse¬ 
quens.  Quare  rectissime  dicitur  non  esse  ex 
Deo,  odio,  non  amore  dignam,  malam,  natu¬ 
raeque  contrariam,  propter  duas  causas :  pri¬ 
mum  quia  non  ex  intentione  aucteris  naturae 
sed  praeter  ejus  intentionem  in  homine  exti- 
tisset,  si  in  puris  naturalibus  homo  creatus 
fuisset;  deinde  quia  Deus  illam  sustulerat, 
et  ex  ipsius  hominis  culpa  locum  in  nobis 
habet. 

Secunda  objectio  :  S.  Augustinus  in  En- 
chir.  cap.  H.  scribit  :  animorum  quaecumque 
sunt  vitia,  naturalium  esse  privationes  bono¬ 
rum.  Sunt  autem  vulnera  nobis  ex  peccato 
primi  parentis  relicta,  vitia  quaedam  animo¬ 
rum  :  igitur  ea  vulnera  naturalium  sunt  pri¬ 
vationes  bonorum  ;  justitia  igitur  originalis, 
et  prima  illa  naturae  humanae  integritas,  cui 
privativa  vulnera  opponuntur,  naturalis  erat. 

Responsio.  Videtur  S.  Augustinus  eo  loco 
per  naturalia  bona,  non  formas  sed  subjecta 
intelligere,  ut  sententia  ejus  sit,  mala  illa  quae 
dicuntur  vitia,  privationes  esse  naturalium 
bonorum,  quia  in  bonis  naturis  insunt,  eas- 
que  contrariis  virtutibus  privant.  Nam  paulo 
ante  dixerat,  eadem  forma  loquendi  utens, 
corporales  morbos  esse  privationes  bonorum, 
quia  substantia  bona  est,  quae  accedente  mor¬ 
bo  sanitate  privatur.  Quod  si  hoc  modo  ac¬ 
cipiamus  verba  S.  Augustini,  verissima  sunt 
neque  pugnant  contra  sententiam  nostram  : 
neque  enim  negamus  animos  humanos  qui 
virtutibus  privantur  succedentibus  vitiis,  na¬ 
turalia  bona  dici  debere,  et  esse.  Praeterea 
loquitur  S.  Augustinus  de  vitiis,  quae  sunt 
habitus  quidam  per  iteratos  malos  actus  ac¬ 
quisiti,  non  de  concupiscentia,  ignorantia, 
infirmitate  et  malitia,  cum  quibus  nascimur. 

Porro  vitia  omnia  privationes  sunt  natu¬ 
ralium  bonorum,  id  est,  naturalis  rectitudinis 
non  qualis  in  primo  homine  fuit,  sed  qualis 
esse  potuit,  si  in  puris  naturalibus  conditus 


fuisset.  Natura  enim  creata  sine  justitia,  et 
stne  peccato  (id  enim  vocamus  in  puris  na¬ 
turalibus)  suam  quamdam  habet  rectitudinem, 
quatenus  videlicet  nullam  habet  vitii  curvi¬ 
tatem.  Denique  si  cogeremur  per  naturalia 
bona  apud  Augustinum,  intelligere  justitiam 
originalem  divinitus  datam,  etsuperadditam 
naturae,  pro  mptum  esset  respondere  donum 
illud  naturale  bonum  vocari,  quia  naturam, 
non  destruat,  sed  perficiat.  Quemadmodum 
e  contrario  vitium  dicitur  contra  naturam, 
quia  naturam  non  perficit,  sed  corrumpit. 

Tertia  objectio  :  S.  Augustinus  lib.  xii.  de 
Civ.  Dei  cap.  1.  sic  loquitur  de  Angelis  : 
«  Cum  vitium  creaturae  Angelicae  dicitur, 
quod  non  adhaeret  Deo,  hinc  apertissime  de¬ 
claratur,  ejus  naturae  ut  Deo  adhaereat  con¬ 
venire.  i)  Quod  si  naturale  est  Angelo  ad¬ 
haerere  Deo,  certe  naturale  erit  etiam  ho¬ 
mini  ;  non  igitur  opus  fuit  dono  aliquo  su- 
pernaturali  ut  primus  homo  Deo  adhaereret, 
ac  per  hoc  justus  et  rectus  esset. 

Responsio.  Docet  eo  loco  S.  Augustinus, 
naturae  Angelicae  convenire  ut  per  charita- 
tem  adhaereat  Deo,  et  in  hoc  distingui  a  na¬ 
turis  ratione  carentibus,  quibus  non  convenit, 
ut  per  charitatem  adhaereant  Deo,  ac  de  ipso 
beatae  sint,  quamquam  nec  miserae  esse  pos¬ 
sint.  Sed  non  docet,  id  Angelorum  naturae 
naturaliter  convenire,  quasi  possit  Angelus 
suis  solis  viribus  Deo  per  charitatem  inhae¬ 
rere,  aut  certe  quasi  donum  charitatis  in¬ 
fusae  necessario  Angelis  debeatur,  ita  ut  na¬ 
turale,  non  supernaturale,  debitum,  non  gra¬ 
tuitum  dici  debeat.  Quin  potius  contrarium 
disertis  verbis  docet  in  eodem  lib.  xii.  cap. 
9.  cum  sic  loquitur :  «  Et  istam  (bonam  vo¬ 
luntatem)  quis  fecerat  nisi  ille,  qui  eos  cum 
bona  voluntate,  id  est,  cum  amore  casto,  qui 
illi  adhaerent,  creavit,  simul  in  eis  et  condens 
naturam,  et  largiens  gratiam  ?  »  Et  infra  : 
«  Confitendum  est  igitur  cum  debita  laude 
creatoris,  non  ad  solos  sanctos  homines  per¬ 
tinere,  verum  etiam  de  sanctis  Angelis  posse 
dici,  quod  charitas  Dei  diffusa  sit  in  eis  per 
Spiritum  sanctum,  qui  datus  est  eis.  »  Haec 
ille,  qui  apertissime  distinguit  in  Angelis  na¬ 
turam  a  charitate,  quam  gratiam  vocat,  et 
non  per  creationem,  sed  per  Spiritus  sancti 
inspirationem  diffusam  in  eis  fuisse  scribit. 
Denique  nihil  aliud  hoc  loco  de  Angelis  dicit 
nisi  quod  de  hominibus  dixit  lib.  de  praede¬ 
stinatione  Sanctorum  cap.  8.  posse  habere  fi¬ 
dem,  et  charitatem,  naturae  esse  hominum, 
habere  autem,  gratiae  fidelium. 

Quarta  objectio.  S.  Augustinus  in  lib.  de 
correptione  et  gratiacap.  11.  et  in  Enchiridio 
cap.  106.  scribit,  felicitatem  illam,  per  quam 
homo  neque  peccare,  neque  mori  poterit,  id 
est  vitam  aeternam,  nunc  esse  munus  gratia;, 
qua;  merces  meriti  futura  erat,  si  primus 
homo  in  statu  innocentia;  permansisset.  Ex 
quo- sequi  videtur,  ut  in  statu  innocentiae 
nulla  gratia  opus  esset  ad  vitam  aeternam 
promerendam,  ac  per  hoc  justitia  originalis, 
et  ipsa  charitas,  per  quam  meremur,  non  do¬ 
num  gratiae,  sed  conditio  naturalis  primis  pa¬ 
rentibus  fuerit. 

Responsio.  Ex  sententia  S.  Augustini,  me¬ 
rita  vitae  aeternae  ut  nobis  post  lapsum  Adae 
sunt  ex  gratia,  ita  quoque  Angelis  sanctis,  et 
ipsi  Adae  ante  lapsum  fuerunt  ex  gratia  : 
proinde  in  omni  statu  vita  aeterna  et  merces 
est,  et  gratia.  Non  potuisse  Angelos,  aut  pri¬ 
mum  hominem  in  statu  innocentiae,  meritum 
vitae  aeternae  habere  sine  gratia,  docet  Au¬ 
gustinus  in  iisdem  locis,  unde  sumpta  est  ob¬ 
jectio.  Nam  in  Enchiridio  cap.  106.  cum  di¬ 
xisset:  «  Natura  humana  (felicitatem,  qua 
mori  non  poterit)  est  acceptura  per  gratiam, 
quam  fuerat,  si  non  peccasset,  acceptura  per 
meritum,  continuo  subjungit  ;  Quamvis  sine 
gratia  nec  tunc  ullum  meritum  esse  potuis¬ 
set.  »  Et  lib.  de  correptione  et  gratia  cap. 
11.  de  statu  primi  hominis  ante  lapsum  dis¬ 
serens  :  «  Nec  ipsum,  inquit,  Deus  esse  vo¬ 
luit  sine  gratia  sua,  quia  liberum  arbitrium 
ad  malum  sufficit,  ad  bonum  autem  parum 
est,  nisi  adjuvetur  ab  omnipotenti  bono.  » 
Vides  igitur  ex  Augustino  neque  Angelis,  ne¬ 
que  primo  homini  ante  lapsum  fcelicitatem 
esse  potuisse  mercedem,  et  non  gratiam, 
cum  sine  gratia  nulla  bona  merita  habere 
potuerit.  Nobis  autem  post  lapsum  Ada;  vi¬ 
tam  mternam  non  esse  solam  gratiam,  sed 
etiam  mercedem,  docet  idem  S.  Augustinus 
in  epistola  105.  ad  Sixtum  :  «  Nullane,  in¬ 
quit,  sunt  merita  justorum  ?  Sunt  plane,  sed 
ut  justi  fierent,  merita  non  fuerunt. »  Et  infra  : 
«  Sicut  merito  peccati  tamquam  stipendium 
redditur  mors,  ita  merito  justitia;  tamquam 
stipendium  vita  a;terna.  » 

Cur  ergo  (inquies)  si  et  nobis  et  illis  vita 
ffiterna  est  merces,  et  gratia,  S.  Augustinus 
dicit  in  locis  citatis,  nobis  vitam  asternam  esse 
donum  gratiee,  quas  merces  meriti  futura  erat 
si  Adam  non  peccasset?  Respondeo,  propter 
duas  causas.  Primum,  quia  Angeli,  et  primus 
homo  ante  lapsum  habuerunt  solum  gratiam 
qua  possent  bene  mereri,  et  perseverare  si  vel¬ 


lent,  ut  autem  vellent,  relictum  est  in  eorum 
libero  arbitrio.  Sancti  vero  post  lapsum  Ada; 
non  habent  solum  gratiam,  qua  possint  bene 
mereri,  et  perseverare,  si  velint,  sed  habent 
gratiam  quamdam  potentiorem,  qua  fit,  ut 
velint,  ut  S.  Augustinus  docet  lib.de  cor¬ 
reptione,  et  gratia  cap.  Ii.  et  12.  Itaque  re¬ 
spectu  hujus  graticE,  qua;  facit  nos  velle,  et 
perseverare,  dicitur  vita  a;terna  nobis  donum 
gratice,  Angelis  autem,  et  primo  homini,  si 
non  peccasset,  merces  meriti  :  quamvis,  ut 
ostendimus,  absolute  utriusque  sit  merces,  et 
gratia.  Quemadmodum  autem  gratia  illa, 
qua;  facit  nos  velle,  non  tollat  liberum  arbi¬ 
trium,  dicemus  postea  suo  loco. 

Altera  causa  est,  quia  nos  post  Ada;  pecca¬ 
tum  indiggi  facti  sumus  beatitudine,  et  digni 
miseria  sempiterna.  Neque  solum  non  ha¬ 
bemus  velle  bonum,  sed  neque  posse  id  velle 
nisi  ex  nova  Dei  benignitate  id  assequamur. 
Quare  respectu  hujus  novae  benignitatis,  qua 
non  eguerunt  Angeli  sancti,  neque  pri¬ 
mus  homo,  si  non  peccasset,  eguisset,  di¬ 
citur  nobis  beatitudo  donum  gratiae  ,  quae 
alioqui  merces  meriti  futura  erat.  Atque  hoc 
est  quod  docet  S.  Augustinus  in  Enchirid. 
cap.  106.  cum  ait :  «  Sed  post  illam  ruinam 
major  est  misericordia  Dei,  quando  et  ipsum 
liberum  arbitrium  liberandum  est  a  servitute 
cui  dominatur  cum  morte  peccatum.  »  Ex¬ 
emplum  hujus  rei  esse  posset,  si  rex  quis¬ 
piam  athletas  multos  ad  certamen  pro  insigni 
obtinendo  bravio  sua  benignitate  admitteret, 
eosdemque  armis,  et  caeteris  necessariis  re¬ 
bus  instrueret.  Deinde  aliqui  ex  iis  fortiter 
pugnando  ad  palmam  pertingerent,  alii  victi 
discedei’ent  :  sed  Rex  victos  illos  iterum  ex 
nova  liberalitate  melioribus  armis  instrueret, 
atque  ad  pugnam  rursus  admitteret,  ac  de¬ 
mum  efficeret,  ut  ipsi  quoque  victores  eva¬ 
derent.  Tametsi  enim  absolute  bravium  om¬ 
nibus,  qui  vicissent,  et  merces  esset,  et  gra¬ 
tia  ;  tamen  si  priores  cum  posterioribus  con¬ 
ferrentur,  recte  dici  posset,  prioribus  mer¬ 
cedem  meriti,  posterioribus  donum  gratia’ 
bravium  illud  fuisse. 

Quinta  objectio.  S.  Augustinus  lib.  m.  de 
libero  arbitrio  cap.  18.  sic  loquitur  :  «  Ap¬ 
probare  falsa  pro  veris  ut  erret  invitus,  et 
resistente  atque  torquente  dolore  carnalis 
vinculi  non  posse  a  libidinosis  operibus  tem¬ 
perare,  non  est  natura  instituti  hominis,  sed 
poena  damnati.  »  Respondeo  loquitur  de  na¬ 
tura,  qualis  fuit  in  primo  homine,  non  qualis 
esse  potuit.  Nam  in  eodem  libro  (ut  supra 

notavimus)  idem  Augustinus  scribit :  Si 
ignorantia,  et  difficultas  essent  hominis  pri¬ 
mordia  naturalia,  non  potuisse  reprehendi, 
sed  laudari  Creatorem.  Et  satis  copiose  dis 
putat  cap.  20.  eQsequent.  potuisse  hominem 
creari,  qualis  nunc  nascitur,  etiamsi  nullum 
peccatum  ante  prtecessisset. 

Sexta  objectio.  S.  Leo  serm.  13.  de  Pas¬ 
sione  Domini  vocat  innocentiam  primi  ho¬ 
minis  naturalem,  cum  sic  ait  :  «  Libertatem 
itaque  innocentia;  naturalis,  quam  primorum 
parentum  praevaricatione  perdidimus,  nulla 
per  Sanctorum  praecedentium  merita  rece¬ 
perunt.  »  Responsio.  Innocentiam  naturalem 
vocat,  quia  ab  initio  conditionis  cum  ipsa 
natura  tributa,  et  per  modum  naturae  in  po¬ 
steros  propaganda  fuerat.  Quemadmodum 
nunc  peccatum  originis  dici  potcstfnaturale, 
juxta  illud  :  Eramus  et  nos  natura  filii  irae  (1). 
Ephes.  ii.  Sed  sicut  peccatum  illud,  quamvis 
a  nativitate  trahatur,  tamen  extrinsecus  ac¬ 
cedit  natura:,  non  autem  ex  naturae  principiis 
fluit :  ita  quoque  donum  innocentiae  origi¬ 
nalis,  etiamsi  cum  natura  transfusum  fuisset 
non  tamen  ex  naturae  principiis,  sed,  ex  mu¬ 
nere  supernaturalis  gratiae  profluxisset. 

Septima  objectio,  Concilium  Tridentinum 
sess.  3.  docet,  propter  peccatum  originis  in¬ 
currisse  nos  potestatem  diaboli,  totumquo 
hominem  secundum  corpus,  et  animam  in 
deterius  esse  mutatum.  IIoc  autem  non  est 
solum  privari  dono  originalis  justitia;  ac  gra¬ 
tiae  ;  nam  homo  in  puris  naturalibus  sine 
gratia  in  potestate  diaboli  minime  fuisset  : 
non  solum  ratione  mortalitatis  nostrae,  sed 
etiam  ratione  peccati.  Responsio.  Nemo  no¬ 
strum  negat,  propter  peccatum  originis  non 
solum  justitia  originali,  et  gratia  nos  esse 
misere  spoliatos,  sed  etiam  incurrissse  in 
diaboli  potestatem,  et  totum  hominem  se¬ 
cundum  corpus  et  animam  in  deterius  esse 
mutatum.  Neque  illud  dicimus,  hominem  in 
puris  naturalibus  conditum,  futurum  fuisse 
in  diaboli  potestate,  sed  futurum  fuisse  qua¬ 
les  nos  sumus,  quoad  mortalitatem  corporis, 
rebellionem  membrorum,  ignorantiam,  dif¬ 
ficultatem,  et  similia  ;  ac  proinde  mutatio¬ 
nem  totius  hominis  secundum  corpus  et  ani¬ 
mam  in  deterius  ex  amissione  justitia;  origi¬ 
nalis  natam  esse,  ita  ut  non  sit  opus  dicere, 
Deum  vel  Diabolum  rebellionem  carnis  nobis 
inseruisse,  aut  nobis  dedita  opera  excaicas- 
se,  cum  ignorantia,  et  cupiditas,  et  alia  id 


genus  mala  ex  amissione  justitia;  originalis, 
ut  ex  removente  prohibens,  dimanare  potue¬ 
rint. 

Octava  objectio.  Naturalem  carnis  nostra; 
impetum  magis  nunc  esse  rebellem,  quam 
ante  peccatum  sine  gratia  futurus  erat , 
ex  doctrina  Augustini  clarissima  argumenta 
peti  possunt.  II®c  enim  sunt  verba  Augusti¬ 
ni,  lib.  de  correptione  et  gratia,  cap.  11: 
« Ille  Adam  videlicet  in  bonis  sua;  natura; 
erat,  nos  in  malis  natura;  sumus.  Ille  non 
eguit  morte  Christi,  supple,  ut  samitatem 
conservaret.  Nos  egemus,  supple,  ut  sani¬ 
tatem  recuperemus,  clamante  Paulo  :  Quis 
raelibcrabit  etc.  Ille  non  opus  habuit  adjutorio 
contra  rixam  carnis,  nos  ille  opus  habemus. 
Ille  denique  accepit  gratiam,  qua  potuit  si 
vellet,  nos  acccepimus,  ut  velimus,  idque 
tantum  velimus,  tantoque  ardore  diligamus, 
ut  voluntatem  contraria  concupiscentem  vo¬ 
luntate  Spiritus  vincamus.  »  H®c  ille.  Ilaud 
dubie  igitur  pura  illius  naturalia,  seclusa 
gratia,  et  dono  justitia;  multo  erant  saniora, 
et  puriora,  ut  qua;  minori  remedio  conserva¬ 
bantur,  seu  perficiebantur,  quam  nostra  sunt, 
sublata  jam  gratia. 

Responsio,  ex  verbis  S.  Augustini  non  po¬ 
test  ulla  ratione  colligi  naturalem  carnis 
nostra;  impetum  magis  nunc  esse  rebellem, 
quam  ante  peccatum  sine  gratia  futurus  erat ; 
neque  illud,  pura  naturalia  fuisse  saniora,  et 
puriora  ante  peccatum,  quam  modo  sint  post 
peccatum.  Nam, primum  non  dicit  Augusti¬ 
nus,  Adamum  fuisse  in  bonis  naturae,  nos 
esse  in  malis  naturae.  Sed  haec  sunt  verba 
ejus  :  (( Ille  in  bonis  erat,  quae  bonitate  sui 
conditoris  acceperat. »  Et  paulo  post  :  «  San¬ 
cti  vero  in  hoc  vita,  ad  quos  pertinet  libera¬ 
tionis  haec  gratia,  in  malis  sunt  etc.  »  Ubi 
nulla  fit  mentio  naturae.  Et  ex  superioribus 
verbis  intelligimus,  eum  loqui  de  bonis  gra¬ 
tiae,  non  naturae.  Sic  enim  ait  :  «  Quid  ergo  ? 
Adam  non  habuit  Dei  gratiam  ?  Imo  vero 
habuit  magnam,  sed  disparem.  Ille  in  bonis 
erat,  qu®  bonitate  sui  conditoris  acceperat 
etc.  »  Itaque  sensus  eorum  verborum  esse 
videtur,  Adamum  fuisse  in  bonis  grati®  ori- 
ginadisque  justitiae,  nos  esse  in  malis,  qu® 
cx  amissione  grati®  redundarunt. 

Sed  fac,  Augustinum  dixisse  :  Ille  erat 
in  bonis  natur®,  nos  sumus  in  malis  natur®  ; 
quid  inde  colliges,  nisi  Adamum  habuisse 
naturam  per  supcrnaturale  donum  sanatam 

ab  eo  morbo,  qui  ex  conditione  materiae  na¬ 
sci  potuerat  :  nos  habere  naturam  dono  illo 
privatam,  ac  per  hoc  naturali  aegritudini 
obnoxiam  atque  subjectam  ?  Deinde  quod 
addit  Augustinus ,  Adamum  non  eguisse 
morte  Christi,  nos  egere,  illam  habet  cau¬ 
sam,  quam  ibidem  idem  Augustinus  indicat, 
cum  ait,  nos  a  reatu  haereditario  et  proprio, 
Christi  sanguine  liberari  :  hinc  enim  sequi¬ 
tur,  ut  Adam  in  illo  statu  Christi  sanguine 
non  eguerit,  quia  nullum  habebat  reatum 
haeredilarium,  vel  proprium,  a  quo  liberan¬ 
dus  esset  :  nos  vero  Christi  sanguine  egea¬ 
mus,  quia  reatum  proprium,  vel  haeredi- 
tarium  omnes  habemus.  Quid  autem  hoc 
pertinet  ad  probandum,  pura  naturalia  fuis¬ 
se  in  primo  homine,  seclusa  gratia,  saniora 
quam  nostra  sint  ? 

Quod  ibidem  addit  Augustinus,  Adamum 
nou  eguisse  adjutorio  contra  rixam  carnis, 
nihil  est  mirum,  cum  in  eo  justitia  originalis 
sustulerit  rixam  carnis  ;  neque  enim  scribit 
Augustinus  Adamum  in  puris  naturalibus, 
seclusa  originali  justitia,  non  opus  habuisse 
adjutorio  contra  rixam  carnis,  sed  Adamum 
in  illis  bonis,  id  est,  in  statu  illo  felicitatis, 
in  quo  divino  munere  originalis  justitiae  or¬ 
natus  atque  instructus  nullas  carnis  molestias 
patiebatur,  non  habuisse  opus,  illo  adjutorio, 
quod  nos  assidue  imploramus,  cum  dicimus, 
«  Video  aliam  legem  in  membris  meis  ete. 
Infelix  ego  homo,  quis  me  liberabit  de  cor¬ 
pore  mortis  hujus  ?  »  Proinde  lectiore  gratia 
donatus  fuit  Adam,  nos  potentiorc,  quia  gra¬ 
tia  in  illo  non  solum  mentem  subjiciebat 
Deo,  sed  etiam  carnem  spiritui  ;  in  nobis  ve¬ 
ro  relicta  pugna  carnis  cum  spiritu,  gratia 
Dei  tanto, ardore  mentem  objecit  Deo,  ut 
appetitum  inferiorem  contraria  concupis¬ 
centem  eippetitu  superiore  vincamus.  Ilinc 
denique  factum  est  ut  placuerit  Deo,  pri¬ 
mo  homini  justitia  originali  praedito  dare 
solum  gratiam,  qua  posset  justitiam  operari, 
si  vellet,  nobis  autem  justitia  illa  spoliatis 
dare  gratiam  potentiorem,  qua  re  ipsa  velle¬ 
mus. 

Nona  objectio.  In  parvulis  quam  primum 
adolescunt,  maxima  vanae  cupiditatis  abun¬ 
dantia  apparet,  suaque  sponte  immani  impe¬ 
tu  in  vitia  vel  omnia,  vel  plurima  praecipites 
feruntur.  De  qua  re  lege  Augustinum  lib. 
xxn.  de  civit.  Dei,  cap.  22.  Non  sic  homo  in 
puris  naturalibus  in  lucem  editus  fuisset, 
nuda  enim  in  illo  fuisset  possibilitas  peccan¬ 
di,  non  praeceps  aliqua  inclinatio. 


Respondeo  :  Probanda  erat  assumptio  ar¬ 
gumenti.  Gratis  enim  assumitur,  non  talem 
fuisse  futurum  hominem  in  puris  naturalibus 
conditum,  ut  in  eo  praeter  peccandi  possibili¬ 
tatem  esset  etiam  praeceps  in  vitia  inclinatio, 
qualis  in  nobis  cernitur  post  lapsum  Adae. 
Quin  potius  apertissima  ratio  docet,  talem 
omnino  fuisse  futurum  hominem  in  puris 
naturalibus  ut  in  eo  esset  praeceps  illa  in  vi¬ 
tia  inclinatio  ;  tum  quia  objecta  sensuum 
propinqua,  et  praesentia  sunt,  objecta  autem 
spiritus  quodammodo  absentia,  ac  longe  re¬ 
mota  ;  tum  quia  toto  infantiae  et  pueritiae 
tempore  vix  ullum  habemus  rationis  usum, 
ob  naturalem  organorum  indispositionem, 
sensus-  autem  et  appetitus  inferior  quovis 
tempore  vigent  ;  tum  denique,  quia  nisi  ex 
materiae  conditione  illa  inclinatio  ad  vitia 
oriatur,  nulla  ejus  causa  demonstrari  potest, 
ut  supra  ostendimus. 

Decima  objectio  :  Si  talis  sensualitatis  im¬ 
petus,  saltem  secundum  quid,  et  ratione  ma¬ 
teria!  contra  hominis  naturam,  in  primo  ho¬ 
mine  fuisset ,  tunc  sane  etiam  peccatum 
corruptam  naturam,  et  ad  peccatum  allicien¬ 
tem  homo  habuisset.  Sed  si  hoc  ponatur, 
difficillimum  erit  Deum  excusare,  ne  sit  au¬ 
ctor  peccati,  qui  impetum  tam  rebellem,  et 
iniquum,  ideoque  malum,  et  quidem  pecca¬ 
tum,  quia  ioobedientia  quaedam  est  contra 
dominatum  mentis  (ut  ait  Augustinus  lib.  v. 
cap.  3.  contra  Julianum)  ipsi  naturae  ante 
ullum  hominis  demeritum  indidit.  Sed  con¬ 
tra  clamat  Scriptura,  quod  Deus  fecerit  ho¬ 
minem  rectum,  utique  sine  tali  curvitate,  ip¬ 
se  autem  se  immiscuerit  infinitis  quaestioni¬ 
bus,  rixis  videlicet,  et  pugnis  carnalibus. 

Responsio.  In  hoc  argumenta  non  recte 
confunditur  status,  in  quo  Adam  reipsa  con¬ 
ditus  fuit,  cum  eo  in  quo  condi  potuisset. 
Quod  enim  Scriptura  clamat  a  Deo  rectum 
hominem  esse  factum,  ipsum  autem  se  immi- 
scuissse  infinitis  quaestionibus,  verissimum 
est,  quia  Deus  hominem  (ut  saepe  jam  dixi¬ 
mus)  condidit  vestitum  originali  justitia, 
quae  pacem  summam,  ac  laetissimam  inter 
carnem  et  spiritum  faciebat  :  ipse  vero  pec¬ 
cando  justitiam  illam  amisit,  atque  ita  pug¬ 
nam  carnis,  ac  spiritus  sibi  ipse  peperit. 
Sed  si  Deus  hominem  in  puris  naturalibus 
condidisset,  fecisset  quidem  rectum  in  eo 
sensu,  quia  nullum  ei  vitiosum  habitum  in¬ 
sevisset,  sed  obnoxium  tamen  rebellioni  car¬ 
nis  ad  spiritum. 

Neque  propterea  difficile  est  demonstrare 

quemadmodum  Deus  non  sit  auctor  peccati. 
Primum  enim  rebellionem  illam  Deus  non 
fecissset,  etiamsi  hominem  in  puris  naturali¬ 
bus  condidisset,  sed  ea  praeter  intentionem 
agentis  ex  conditione  materire  consecuta 
fuisset.  Nam  neque  faber  ferrarius  recte  dici 
potest  auctor  robiginis,  quam  gladius  fer¬ 
reus  contrahit,  tametsi  gladium  ferreum  ip¬ 
se  fecerit.  Deinde  rebellio  illa  nec  proprie 
peccatum  est  (ut  in  libris  de  peccato  originis 
demonstrabimus,  ubi  etiam  locum  Augustini 
in  argumento  adductum,  exponemus)  nec 
necessario  ad  peccatum  inducit,  utS.  Augu¬ 
stinus  disputat  in  lib.  m.  de  libero  arbitrio. 
Nam  vel  homini  creato  in  puris  naturalibus 
Deus  pra)berct  auxilium,  quo  posset  concu¬ 
piscentiam  coercere,  aut  certe  cupiditatibus 
ejus  non  consentire,  vel  non  praeberet.  Si 
praeberet,  non  necessario  homo  concupi¬ 
scentiae  cederet.  Si  non  praeberet,  cederet 
quidem,  sed  non  sua  culpa  cederet,  proinde 
nec  peccaret.  Atque  hoc  ipsum  his  verbis  S. 
Augustinus  scribit  in  lib.  de  correptione 
etgratiacap.il  :  «  Si  autem  hoc  adjutorium 
vel  Angelo,  vel  homini  quam  primum  facti 
sunt,  defuisset,  quoniam  non  talis  natura 
facta  erat,  ut  sine  divino  adjutorio  posset 
manere  si  vellet,  non  utique  sua  culpa  ceci¬ 
disset  :  adjutorium  quippe  defuisset,  sine 
quo  manere  non  possent.  » 

Undecima  objectio.  Contra  accusatores 
natura)  solent  Patres  peccati  originis  corru¬ 
ptelam  nostre  vitio  invectam  opponere,  non 
ipsam  naturam,  ut  faciunt  Ethnici,  nover¬ 
cam  vocare.  Yide  Augustinum  lib.  iv.  in  Ju¬ 
lianum  :  lib  ii.  cap.  22.  de  peccatorum  ine¬ 
rit, s,  et  remissione.  Et  lib.  xiv.  cap.  17.  de 
Civ.  Dei.  Responsio  :  Recte  Patres  docent  non 
esse  naturam  accusandam,  sed  in  originale 
peccatum  nostrarum  omnium  erumnarum 
causam  referendam.  Nam  (ut  supra  non  semel 
diximus)  Deus  hominem  in  ipsa  conditione 
felicissimum  fecerat,  sed  eumdem  hominem 
sua  inobedientia  miserrimum  reddidit. 

At,  inquies,  quod  philosophi  ethnici  natu¬ 
ram  accusent,  eamque  nobis  non  parentem, 
sed  novercam  fuisse  dicant,  argumento  est 
naturam  humanam,  qualis  nunc  est,  non  ta¬ 
lem  esse,  qualis  naturaliter  esse  deberet. 
Respondeo,  philosophos  ethnicos  contraria 
de  natura  nostra  sensisse,  ut  ostendit  Theo- 
doretus  lib.  v.  ad  Graecos.  Alii  enim  ho¬ 
minem  miserrimum,  alii  felicissimum  a  na¬ 
tura  conditum  disserebant.  Tullius  in  m.  lib. 
de  Republica,  apud  Augustinum  lib.  iv.  in 


Julianum  cap.  12.  naluram  nobis  novercam 
fuisse  queritur.  Contra  Plato  in  tertio  item 
de  Republica  scribit,  hominem  per  corpus 
fieri  posse  beatum,  esseque  animantium  om¬ 
nium  felicissimum.  Nec  nimus  Galenus  in 
libris  de  partibus,  passim  celebrat  auctorem 
natura),  ut  qui  cum  hominum  genere  pr®- 
clarissime  egerit. 

Porro  cur  philosophi  ethnici  inter  se  de 
natura  humana  dissenserint,  causa  esse  po¬ 
tuit,  quia  nonnulli  spectarunt  in  homine  in 
puris  naturalibus  constituto  multa  egregia 
bona,  qua)  in  eo  inesse,  ac  mirifice  elucere 
nemo  inficiari  potest.  Alii  mentis  oculos 
convertunt  ad  eos  defectus,  qui  ex  conditio¬ 
ne  materise  prajter  intentionem  agentis  in 
hominis  natura  existunt,  et  quoniam  ®quum 
esse  censebant,  ut  natur®  auctor  hos  etiam 
defectus  suo  beneficio  summoveret,  ignora¬ 
bant  autem  quod  nos  ex  divinis  scripturis  di¬ 
dicimus,  defectus  illos  a  Deo  in  primi  homi¬ 
nis  conditione  sublatos,  rursus  in  poenam 
peccati  ex  conditione  materi®  oriri  permis¬ 
sos,  ideo  S.  Augustinus  in  iv.  lib.  adversus 
Julianum  cap.  12.  recte  scripsit,  philosophos, 
qui  naturam  novercam  appellabant,  rem  vi¬ 
disse,  causam  ignorasse. 

Duodecima  objectio.  Concupiscenti®  car¬ 
nalis  inordinati  motus  maxime  in  genitalibus 
apparent.  Sed  illorum  ante  peccatum  nullus 
fuisset  inordinatus  motus,  sed  generationi 
servissent  sine  ullo  libidinis  actu,  ut  longa 
disputatione  contra  Pelagianos  demonstrat 
Augustinus.  Ergo  nec  alius  ullus  concu¬ 
piscenti®  contra  rationem  impetus  in  puris 
naturalibus  locum  habere  potuit.  Respondeo : 
Assumptio  argumenti  probanda  fuerat.  Nam 
S.  Augustinus  longa  disputatione  contra 
Pelagianos,  demonstrat  quidem  non  fuisse  in 
primo  homine,  justitia  originali  pr®dito 
ullum  libidinis  ®stum,  do  qua  re  nulla  apud 
nos  dubitatio  est ;  non  tamen  demonstrat,  in 
puris  naturalibus  nullum  futurum  fuisse 
®stum  libinis,  sed  contrarium  potius  demon¬ 
strat  in  tot  locis  a  nobis  supra  citatis.  Qua¬ 
re  conclusio  illa  (ergo  nec  alius  ullus  concu¬ 
piscenti®  contra  rationem  impetus  in  puris 
naturalibus  locum  habere  potuit)  nec  Augu¬ 
stino,  nec  veritati  consentanea  est. 

Addi  potest  objectio  decima  tertia  in  hunc 
modum,  ®terna  beatitudo  finis  est  hominis 
naturalis,  ut  S.  Thomas  docet  in  1.  par. 
qu®st.  12.  art.  1.  debuit  igitur  homo  media 
naturalia  habere  ad  eum  finem  consequen¬ 
dum  ;  alioqui  rebus  omnibus  esset  miserior 

et  abjectior,  cum  res  caeterac  fines  suos  pro¬ 
priis,  ac  naturalibus  viribus  assequantur. 
Justitia  ergo,  et  caeterae  virtutes,  quae  ad 
beatitudinem  adipiscendam  necessaria  sunt, 
primo  homini  naturalia  fuerunt. 

Respondeo  :  Non  parva  quaestio  est,  sitne 
sempiterna  beatitudo,  quae  in  visione  Dei 
sita  est,  finis  hominis  naturalis,  an  superna- 
turalis.  Sed  quia  non  multum  facit  ad  rem 
nostram  illius  quaestionis  explicatio,  admis¬ 
sa  parte  affirmante,  respondeo  beatudi- 
nem  finem  hominis  naturalem  esse  quoad 
appetitum,  non  quoad  consecutionem.  Neque 
est  aut  novum,  aut  hominis  natura  indig¬ 
num,  ut  naturaliter  appetat,  quod  nonnisi 
supernaturali  auxilio  consequi  valeat.  Non 
est,  inquam,  novum,  siquidem  animae  homi¬ 
num  solutae  corporibus  naturalem  habent  or¬ 
dinem,  et  propensionem  ad  corpora,  quo¬ 
rum  formae  fuerunt,  nec  tamen  iterum  con¬ 
jungi  corporibus  sine  supernaturali  auxilio 
poterunt.  Non  est  autem  natura  humana  in¬ 
dignum,  sed  contra  potius  ad  maximam  ejus 
pertinet  dignitatem,  quod  ad  sublimiorem 
finem  condita  sit,  quam  ut  eum  solis  naturae 
suae  viribus  attingere  possit. 

Dicet  fortasse  quispiam.  Esto,  egeat  homo 
supernaturalibus  mediis,  tamen  id  sequetur, 
ut  non  potuerit  sine  mediis  illis  creari, 
ac  per  hoc  non  potuerit  talis  creari,  qualis 
nunc  nascitur,  neque  enim  ad  finem  inferio¬ 
rem  condi  potuit,  nisi  natura  ejus  mutaretur 
neque  negari  media  potuerunt  ad  finem  na¬ 
turalem  obtinendum. 

Respondeo  :  ^Equum  omnino  fuisse,  ut 
Deus  homini,  ad  finem  tam  sublimem  ordi¬ 
nato,  media  necessaria  non  negaret  :  ta¬ 
men  nihil  absurdi  secuturum,  si  negasset. 
Nam  tametsi  summa  illa  beatitudo  sit  finis 
hominis  naturalis,  tamen  est  finis  impropor- 
tionatus,  et  praeter  eum,  habet  homo  alium 
finem  naturalem  sibi  omnino  proportionatum 
qui  est  rationando  inquirere  veritatem.  Quare 
potuit  Deus  hominem  per  naturalia  media  ad 
finem  naturae  suae  proportionatum  perdu¬ 
cere:  nec  altius  evehere.  Cujus  rei  exemplum 
habemus  in  vespertilione,  qui  naturalem  ha¬ 
bet  capacitatem,  et  appetitum  videndi  solem, 
et  tamen  credibile  est  nunquam  futurum,  ut 
is  videat  solem,  sed  lumen  tantum  debile  ac 
subobscurum  ,  quod  est  objectum  oculorum 
ejus  non  solum  naturale,  sed  etiam  propor¬ 
tionatum. 

Adamum ,  ejusque  posteros  nequaquam  mori 
potuisse,  nisi  peccassent. 

Disseruimus  hactenus  de  donis  supernatu¬ 
ralibus,  quae  ad  animum  primi  hominis  in 
statu  innocentia;  pertinebant.  Nunc  de  cor¬ 
poris  immortalitate  disputandum  erit.  Duo 
siquidem  errores,  quemadmodum  de  justitia 
originali,  ita  etiam  de  corporis  immortalitate 
reperiuntur. 

Prior  fuit  Pelagianorum,  qui  affirmabant 
hominem  fuisse  moriturum,  etiamsi  non  pec- 
casset,  ut  S.  Augustinus  testatur  in  lib.  de 
haeres,  cap.  88.  Ad  quem  errorem  proxime 
accessit  Augustinus  Eugubinus  in  annotatio¬ 
nibus  ad  2.  cap.  Genes,  scribit  enim,  ex  Ada- 
mi  lapsu  genus  humanum  in  mortem  animae, 
non  corporis  incurrisse,  et  fuisse  homines 
morituros,  quamvis  non  peccassent.  Addit 
tamen  se  id,  si  forte  contra  fidem  sit,  omni¬ 
no  damnare  ac  retractare. 

Posterior  eorum  est,  qui  non  solum  docent, 
hominem,  nisi  peccasset,  non  moriturum, 
sed  etiam  illam  ejus  immortalitatem  natura¬ 
lem  dicendam  esse  volunt,  non  supernatura- 
lem. Quae  sententia  videtur  sequi  exilia,  quam 
supra  refutavimus  de  justitia  originali.  Et 
huc  pertinet  articulus  septuagesimus  quintus 
eorum,  quos  nuper  Pius  V.  et  Gregorius  XIII. 
damnaverunt.  Sic  enim  habet :  «  Immortali¬ 
tas  primi  hominis  non  erat  gratiae  beneficium, 
sed  naturalis  ejus  conditio.  »  Nos  igitur 
utrumque  errorem  breviter  confutabimus , 
ac  primum  ex  scripturis,  ex  Patrum  Testi¬ 
moniis,  ex  ratione  ipsa  perspicue  demon¬ 
strabimus,  mortem  poenam  esse  peccati,  ac 
p«r  hoc  neque  Adamum,  neque  ejus  posteros 
potuisse  mori  nisi  culpa  praecederet.  Deinde 
probabimus  hanc  primi  hominis  immorta¬ 
litatem  non  naturalem,  sed  supernaturalem, 
non  debitam,  sed  gratuitam,  non  naturae 
conditionem,  sed  gratiae  beneficium  esse  no¬ 
minandam. 

Quod  igitur  primum,  attinet,  mortem  poe¬ 
nam  esse  peccati,  colligitur  ex  verbis  illis 
Genes.  2.  Quacumque  die  comederis,  morte 
morieris  (1).  Quorsum  enim  mortis  commi¬ 
natio  in  praevaricationis  poenam,  si  Adam 
etiam  non  peccando  moriturus  erat  ?  Respon 


1)  Gen.  II,  17. 

debant  olim  Pelagiani  (teste  S.  Augustino 
lib.  i.  de  peccatorum  meritis  et  remissione 
cap.  ii.)  hunc  locum  dc  morte  animae,  non 
de  morte  corporis  intelligendum  esse,  que¬ 
madmodum  intelligimus  illum  :  Sine  mor¬ 
tuos  sepelire  mortuos  suos.  Sed  refellit  S.  Au¬ 
gustinus  hanc  explicationem  ex  verbis  illis 
Genes.  3.  Pulvis  est,  et  in  pulverem  reverte¬ 
ris  (1).  Dominus  enim  his  verbis  Adamum 
damnat  ad  eam  poenam,  quam  illi  fuerat  an¬ 
tea  comminatus.  Proinde  unus  locus  alium 
explicat.  Certum  autem  est,  corpus,  non  ani¬ 
mam,  ex  pulvere  factum  esse,  et  per  mortem 
in  pulverem  rediturum.  Quare  B.  Hierony¬ 
mus  in  quaestionibus  Hebraicis  laudat  Sym¬ 
machum,  quod  hoc  loco  verterit,  quacum¬ 
que  comederis,  mortalis  eris,  quia  videli¬ 
cet  Adam  per  transgressionem  non  erat  con¬ 
tinuo  moriturus,  sed  certe  morti  obnoxius 
futurus. 

Neque  his  repugnat  quod  S.  Grego rius 
lib.  v.  epistola  14.  exponat  hunc  locum  de 
morte  animae.  Nam  de  utraque  morte  intel- 
ligi  potest,  et  plenus  commentarius  erit,  si 
explicationem  Augustini  et  Gregorii  conjun¬ 
gentes  dicamus,  Deum  minatum  esse  Ada¬ 
mo  mortem  animae,  et  consequenter  neces¬ 
sitatem  moriendi  etiam  corporaliter,  cum 
immortalitas  corporis  (ut  paulo  post  demon¬ 
strabimus)  ex  vita  animae,  id  est,  ex  Dei 
gratia,  et  amicitia  dependeret.  Imo  S.  Au¬ 
gustinus  lib.  xm.  de  Civit.  Dei  cap.  12. 
hunc  locum  de  triplici  morte  intelligit  pro¬ 
pter  eamdem rationem,  quia  una  est  causa  al¬ 
terius,  de  morte  videlicet  animae  per  amis¬ 
sionem  gratiae,  de  morte  corporis  per  amissio¬ 
nem  animae,  et  de  morte  novissima  per  amis¬ 
sionem  gloriae.  Et  ante  eum  S.  Ambrosius 
in  lib.  de  Paradiso  cap.  ix.  scribit,  ideo  di¬ 
ctum  esse  morte  morieris ,  et  non  simpliciter 
morieris ,  quia  de  morte  corporis,  et  animae 
sermo  erat. 

Sed  praeter  hunc  locum,  habemus  alia 
multa,  eaque  tam  perspicua,  ut  nullo  modo 
in  aliam  sententiam  detorqueri  valeant.  Quid 
enim  apertius  illis  verbis  ?  Sapient,  i.  Deus 
mortem  non  fecit.  Et  Sapient,  ii.  Deus  creavit 
hominem  inexterminabilem  :  invidia  autem 
diaboli  mors  intravit  in  orbem  terrarum.  Et 
Rom.  v.  Per  unum  hominem  peccatum  in  hunc 
mundum  intravit ,  et  per  peccatum  mors.  Et 
Rom.  vi:  Stipendium  peccati  mors.  Et  Rom. 


viii  :  Si  autem  Christus  in  vobis  est,  corpus  qui¬ 
dem  mortuum  est,  propter  peccatum,  etc.  (2). 
Notat  autem  S.  Augustinus  libi,  de  pecca¬ 
torum  meritis,  et  remissione  cap.  v.  Aposto¬ 
lum  noluisse  dicere,  corpus  mortale  est  pro¬ 
pter  peccatum,  sed  mortuum,  quia  etiam  ante 
peccatum  corpus  Adami  erat  aliquo  modo 
mortale,  sed  per  peccatum  conjectum  est  in 
necessitatem  inevitabilem  moriendi.  Id  autem 
quod  necessario  brevi  futurum  est,  quodque 
jam  imminet,  usitate  dicitur  factum.  Denique 
I  Corinth.  xv.  S.  Apostolus  non  semel  repe¬ 
tit  hanc  veritatem,  cum  ait  :  In  Adamo  om¬ 
nes  moriuntur.  Et  :  Per  hominem  mors.  Et : 
Stimulus  mortis  peccatum  est  (3). 

His  accedunt  Conciliorum  definitiones.  Sic 
enim  legimus  in  Concilio  Milevitano,  can.  1. 
a  Placuit,  ut  quicumque  dicit,  Adam  primum 
hominem  mortalem  factum,  ita  ut  sive  pec¬ 
caret,  sive  non  peccaret,  moreretur  in  cor¬ 
pore,  hoc  est,  de  corpore  exiret,  non  pecca¬ 
ti  merito,  sed  necessitate  naturae,  anathema 
sit.  »  Et  in  Concilio  Arausicano  can.  2.  «  Si 
quis  soli  Ada;  praevaricationem  suam,  non 
etiam  ejus  propagini  asserit  nocuisse,  aut 
certe  mortem  tantum  corporis,  qua;  poena 
peccati  est,  non  autem  et  peccatum,  quod 
mors  est  animae,  per  unum  hominem  in  om¬ 
ne  genus  humanum  transisse  testatur,  inju¬ 
stitiam  Deo  dabit,  contradicens  Apostolo  di¬ 
centi?  Per  unum  hominem  peccatum  intra¬ 
vit  in  mundum,  et  per  peccatum  mor6  in  om¬ 
nes  homines  pertransiit,  in  quo  omnes  pec¬ 
caverunt.  »  Atque  his  similia  leguntur  in 
Concilio  Trident.  sess.  3. 

Accedat  ultimo  (ut  Patrum  testimonia, 
quae  obvia  sunt,  omittamus)  argumentum  ex 
ratione  petitum.  Non  potest  homo  defungi 
vita,  nisi  uno  ex  his  quatuor  modis,  ut  scili¬ 
cet  aut  externa  vi  opprimatur,  aut  fame, 
sitive  deficiat,  aut  morbis  ex  interna  humo¬ 
rum  intemperi  extinguatur,  aut  tandem  se¬ 
nio  contabescat.  At  primus  homo  sapientis- 
simus  erat,  et  rebus  omnibus,  quae  infra  ip¬ 
sum  erant,  libere  dominabatur,  ut  perspi¬ 
cuum  estex  nominibus,  qua;  animantibus  om¬ 
nibus  imposuit,  et  ex  illa  Dei  voce  :  Domina¬ 
mini  piscibus  ma?‘is,  et  volatilibus  coeli,  etc. 
Genes,  i  (4).  Quare  noverat  omnia  noxia,  ct  ea 
vitare  poterat,  et  debebat,  et  nisi  vitasset, 
peccatum  haud  dubie  commisisset,  ac  proin¬ 
de  non  in  statu  innocentia;  periisset. 


(1)  Gen.  III,  19.  —  (2)  Sap.  I,  13  ;  Sap.  II,  23;  Rom.  V,  12  ;  ibid.  VI,  21  ;  ibid.  VIII,  10.  — 
(3)  I  Corin.  XV  21, 22,  56.  —  (4)  Gen.  I,  28 

Ne  autem  dormienti  noxium  aliquid  acci¬ 
deret,  aut  alio  modo  Adam  extrinsecus  lae¬ 
deretur,  vigilabat  oculus  divinae  providentias 
ct  Angelorum  custodia.  Quod  enim  de  homi¬ 
ne  justo  legimus  :  Dominus  custodiet  te  ab 
omni  malo ,  Psal.  cxx,  et  :  Angelis  suis  man¬ 
davit  de  te,  ut  custodiant  te  in  omnibus  viis 
tuis,  Psalm.  xc  (1),  dubitari  non  potest,  quin 
etiam  de  Adamo,  qui  tempore  justus,  et  ami¬ 
cus  Dei  erat,  dici  potuisset. 

Ut  autem  ciborum  inopia  homo  non  more¬ 
retur,  providerat  Deus  multos  arborum  fru¬ 
ctus,  ex  quibus  si  vesci  nollet  ad  vitam  su- 
stendandam,  plane  peccaret.  Nam  et  Deus 
dixerat :  De  omni  ligno  comede ,  elc.  (2).  Gen.  n. 
Et  ratio  naturalis,  id  est,  lux  divina  in  corde 
scripta  dictabat  necessarium  esse  uti  cibis 
quos  Deus  creaverat. 

Ad  haec,  ne  ex  humorum  intemperie  mor¬ 
bi,  ac  mors  accidere  possent  ;  data  fuerat 
homini  justitia  originalis,  quae  non  solum 
appetitum  inferiorem  rationi,  sed  etiam  cor¬ 
pus  animae  perfecte  subjiciebat,  ut  homo  in 
eo  statu  felicitatis  incredibili  pace  intus  ct 
extra  frueretur. 

Denique  ne  senio  ex  debilitate  virtutis  nu¬ 
trientis  contabesceret,  ac  deficeret,  consti¬ 
tuerat  Deus  :  aut  per  usum  ligni  vitae  corro¬ 
borare  vim  nutrientem  ;  aut  ante  transfer¬ 
re  homines  ad  statum  gloriae  ,  quam  sene¬ 
scendi  tempus  accederet.  Loquor  autem 
sub  disjunctione,  quia  duae  sunt  opiniones 
de  usu  ligni  vitae,  ut  in  ultimo  capite  demon¬ 
strabitur. 

CAPUT  IX. 

Immortalitatem  primi  hominis  supernaturalem 
fuisse ,  non  naturalem. 

Jam  vero  primi  hominis  immortalitatem 
supernaturalem  fuisse,  non  naturalem,  con¬ 
stans  est  sanctorum  Patrum  sententia.  S.  Au¬ 
gustinus  lib.  vr.  de  Genes,  ad  litteram,  cap. 
25.  «  Aliud  est,  inquit,  non  posse  mori,  aliud 
posse  non  mori,  secundum  quemdam  modum 
primus  creatus  est  homo  immortalis,  quod 
ei  praestabatur  de  ligno  vitae,  non  de  consti¬ 
tutione  naturae.  »  Et  paulo  post :  «  Mortalis 
ergo  erat  conditione  corporis  animalis,  im¬ 
mortalis  autem  beneficio  conditoris.  »  Lib. 
xiii.  de  civitat.  Dei,  cap.  xx.  loqucns  de  iin- 

mortalitate  primorum  hominum  :  «  Qui  sta¬ 
tus,  inquit,  eis  de  ligno  vitae,  quod  in  medio 
paradisi  cum  arbore  vetita  simul  erat,  mira¬ 
bili  Dei  gratia  praestabatur.  »  Et  lib.  i.  de 
peccat,  merit.  et  remiss.  caip.  iv.  «  Si  Deus, 
inquit,  Israelitarum  vestimentis,  et  calcea¬ 
mentis  praestitit,  quod  per  tot  annos  non 
sunt  obtrita,  quid  mirum  si  obedienti  homi¬ 
ni  ejusdem  potentia  praestaretur,  ut  animale, 
et  mortale  habens  corpus,  haberet  in  eo 
quemdam  statum,  quo  sine  defectu  esset  an¬ 
nosus  tempore  quo  Deus  vellet  a  mortalitate 
ad  immortalitatem  sine  media  morte  ventu¬ 
rus  ?  Sicut  enim  haec  ipsa  caro,  quam  nunc 
habemus,  non  ideo  non  est  vulnerabilis,  quia 
non  esse  necesse,  ut  vulneretur,  sic  illa  non 
ideo  fuit  mortalis,  quia  non  erat  necesse  ut 
moreretur.  Talem  puto  habitudinem  adhuc 
in  corpore  animali,  atque  mortali  etiam  illis 
qui  sine  morte  hinc  translati  sunt,  fuisse  con¬ 
cessam.  Neque  enim  Henoch  et  Ilelias  per 
tam  longam  mtatem  senectute  marcuerunt. 

Hoc  loco  multis  modis  docet  Augustinus,  ' 
primi  nostri  parentis  corpus  natura  sua  fuis¬ 
se  mortale,  sola  autem  gratia  conditoris  im¬ 
mortale.  Primo,  quia  comparat  immortalita¬ 
tem  primi  hominis  cum  vestimentis,  et  cal¬ 
ceamentis  Israelitarum,  quae  in  solitudine 
per  annos  quadraginta  obtrita  non  sunt.Neque 
enim  dubitari  potest,  quin  ea,  vestimenta  et 
calceamenta  naturaliter  corrumpi  debuerint  . 
Secundo  quia  comparat  statum  primi  homi¬ 
nis  ante  peccatum  cum  statu  Henoch,  et 
Ilelim,  quos  certum  est  corpus  habere  mor¬ 
tale,  et  aliquando  moriturum,  tametsi  divina 
gratia  per  tot  saeculorum  curricula  conserve¬ 
tur.  Tertio,  quia  bis  terve  dicit,  corpus  primi 
hominis  fuisse  mortale,  et  a  mortalitate  ad 
immortalitatem  quandoque  sine  media  mor¬ 
te  venturum.  Quod  si  mortale  erat,  certe 
natura  mortale  erat,  nisi  quis  ita  desipiat, 
ut  mortalitatem  primi  hominis  adseribat  gra- 
tife,  immortalitatem  naturae.  Quarto,  quia 
dicit,  sic  fuisse  mortale  corpus  illud,  quam¬ 
vis  numquam  moriturum,  quemadmodum 
caro  nostra  vulnerabilis  est,  quamvis  non  sit 
eam  necesse  vulnerari.  Caro  autem  nostra 
natura  vulnerabilis  est,  sed  diligenti  custo¬ 
dia  fieri  potest,  ut  nunquam  vulneretur  : 
Igitur  et  illud  corpus  natura  mortale  erat, 
sed  divina  gratia  futurum  erat,  ut  nunquam 
moreretur, 

S.  Cyrillus  lib.  i.  in  Joan.  cap.  15  :  <>  Ra- 

tionale,  inquit,  animal  homo  a  Deo  produ¬ 
ctus,  quia  natura  sua  incorruptibilis,  atque 
perpetuus  esse  non  poterat,  spiritu  vitae  sig¬ 
natus  immortalitatis  bonum  super  naturam 
suam  consecutus  est.  »  Eamdem  sententiam 
habent  Theologi  Scholastici  cum  Magistro 
scntent.  lib  ii.  dist.  19.  quam  etiam  ratio 
evidens,  ac  certa  confirmat.  Nam  cum  homi¬ 
nis  natura  ex  contrariis  elementis,  atque  hu¬ 
moribus  constet,  intrinsecam  potentiam  ad 
corruptionem  habet  :  proinde  immortalitas 
est  ei  praeter  naturam,  vel  potius  supra  na¬ 
turam,  mortalitas  autem  naturalis.  Praeterea 
homo  in  statu  innocentiae  generabilis  erat, 
cum  ei  dictum  esset  Genes,  i :  Crescite  et  mul¬ 
tiplicamini  (1) :  igitur  et  corruptibilis  natura 
sua,  quamvis  divino  beneficio  futurum  erat 
ut  non  corrumperetur.  Item  in  statu  inno¬ 
centiae  natura  humana  cibo  et  potu  indige¬ 
bat,  ut  perspicuum  est  ex  cap.  i.  Genes,  ubi 
dantur  herbae,  atque  arborum  fructus  tum 
homini,  tum  animantibus  caeteris  in  escam  : 
At  corpus,  quod  cibo  indiget,  ut  conservetur, 
et  si  non  alatur,  perit,  certe  mortale  natura 
sua  esse  convincetur.  Huc  denique  pertinet 
locus  illae  Scripturae  Genes.  3.  «  Pulvis  es,  et 
in  pulverem  reverteris ,  ut  supra  initio  dispu¬ 
tationis  deduximus. 

Objiciet  aliquis  testimonium  S.  Augustini 
ex  lib.  xm.  de  civit.  Dei,  cap.  15.  ubi  sic 
legimus  :  «  Constat  inter  Christianos  veraci¬ 
ter  Catholicam  tenentes  fidem,  etiam  ipsam 
nobis  corporis  mortem,  non  lege  naturae,  sed 
merito  inflictam  esse  peccati.  »  Respondeo, 
significat  his  verbis  S.  Augustinus,  morien¬ 
di  necessitatem,  quae  ex  natura  hominis  se¬ 
cutura  erat,  per  Dei  gratiam  fuisse  sublatam, 
et  ideo  mortem,  quae  nunc  regnat  in  nobis, 
non  lege  naturae,  sed  merito  inflictam  esse 
peccati. 

Secundo  posset  objici  testimonium  Concilii 
II.  Arausicani,  canon.  2.  ubi  dicuntur  inju¬ 
stitiam  Deo  dare,  qui  asserunt  homines  mori¬ 
turos  fuisse,  quamvis  non  peccassent.  Nam  si 
mors  homini  naturalis  esset,  profecto  sine 
ulla  Dei  injustitia  homines  mori  possent  : 
quemadmodum  animantia  caetera  sine  ulla 
Dei  injustitia  moriuntur.  Respondeo  :  Si  in 
puris  naturalibus  homo  fuisset  conditus ,  po¬ 
tuisset  utique  sine  ulla  Dei  justitia  mori :  quia 
vero  Dei  benignitate  moriendi  necessitas  ab 
hominis  natura  sublata,  et  in  peccati  stipen¬ 
dium  commutata  fuerat  :  non  potuit  sine 


injustitia  fieri,  ut  homo  sine  ullo  culpae  me¬ 
rito  moreretur.  Praeterea  mors,  homini  in 
puris  naturalibus  condito  natura  debitum 
fuisset,  nunc  sine  dubio  poena  est  :  Poena 
autem  justa  esse  non  potest,  nisi  quam  culpa 
praecessit.  Quare  injustitiam  nunc  Deo  daret, 
qui  diceret  homin6m  ex  naturae  debito,  non 
ex  peccati  merito  vitam  finire. 

Objici  posset  ultimo,  Animam  rationalem 
natura  immortalem  esse,  proinde  corpus  illi 
dandum  fuisse,  quod  esset  naturaliter  immor¬ 
tale,  ac  per  hoc  immortalitatem  homini  na¬ 
turalem  esse,  mortalitatem  autem  praeter 
naturam.  Respondeo  :  Anima;  rationali,  qua 
immortalis  est,  corpus  immortale  aptissime 
congruebat :  quia  tamen  eadem  anima  cor¬ 
poris  forma  est,  simpliciter  ei  corpus  attri¬ 
buendum  fuit,  quod  esset  aptum  adfunctiones, 
quas  eadem  anima  in  corpore  exercere  debe¬ 
bat. 

Porro  functiones,  quas  nunc  exercemus,  et 
quae  nobis  etiam  in  statu  innocentia;  exer¬ 
cenda;  fuissent,  requirunt  corpus  ex  contra¬ 
riis  humoribus  et  qualitatibus  temperatum, 
ex  qua  temperatione  moriendi  necessitas  na¬ 
turaliter  sequitur.  Itaque  absolute  corpus 
primi  hominis  natura  sua  mortale  dici  debuit 
per  gratiam  opificis  immortale. 


CAPUT  X. 

Paradisum  terrestrem,  corporalemque  fuisse, 
in  quo  Adam  in  statu  innocentiae  habi¬ 
tavit. 

Disseruimus  hactenus  de  gratia,  et  de  im¬ 
mortalitate  primi  hominis,  id  est,  de  bonis 
animi,  et  corporis  eidem  a  conditore  con¬ 
cessis  :  nunc  de  bonis  externis,  de  paradiso, 
et  ligno  vitae  breviter  disseremus. 

Est  autem  prima  quaestio  :  «  Fueritne 
Paradisus  locus  aliquis  verus,  et  corporalis, 
ut  Scriptura  in  libro  Geneseos  significare  vi¬ 
detur,  an  potius  spiritalis,  ac  (ut  sic  loquar) 
allegoricus.  »  Non  defuerunt  ex  veteribus, 
qui  totam  illam  historiam  de  paradiso,  de 
fluminibus,  et  arboribus  destruere,  et  in  me¬ 
ras  allegorias  transmutare  voluerint.  Nota 
est  sententia  Philonis  Hebra;i  in  lib.  i.  Alle¬ 
goriarum.  Valentini  Haeresiarchae  apud  Irc- 
naeum  lib.  i.  adversus  haereses,  cap.  1.  ante 


(t)  Gen.  I,  22,  28.  —  (2)  Gen.  HI,  19. 


CAPUT  X. 


495 


medium,  et  Origenis  commentario  libri  Ge- 
neseos.  Sed  nostro  saeculo  (quod  mirum  vi¬ 
deri  debet)  sententiam  jam  olim  ii  Patribus 
damnatam,  interum  revocavit  ad  lucem,  ac 
propugnare  conatus  est  Franciscus  Georgius 
in  tom.  4.  problematum,  exponens  illa  verba  : 
Plantaverat  Dominus pdPadisum  voluptatis  (4) 
Genes,  n,  et  in  Harmonia  mundi  cantico  4. 
tom.  7.  cap.  24.  cujus  rationes  paulo  post 
refellemus. 

Igitur  paradisum  locum  fuisse  corporum, 
plantis  veris  corporatisque  plenum,  et  vero 
fonte,  tluminibusque  irriguum,  probare  pos¬ 
sumus.  Primo  ex  divinis  litteris,  qua?  ita  de¬ 
scribunt  Paradisum,  ut  ambigi  non  possit 
quin  sit  locus  verus  et  corporalis,  Genes,  ii. 
Plantaverat  autem  Dominus  Deus  paradisum 
voluptatis  a  principio,  et  in  eo  posuit  hominem , 
quem  formaverat.  At  plantari  corporum  est, 
et  homo  corporalis ,  et  animalis,  qualem 
fuisse  Adamum  omnes  fatentur,  in  loco  vero, 
et  corporali  poni  debuit.  Item  ibidem  addi¬ 
tur  :  Fluvius  egrediebatur  de  loco  voluptatis 
ad  irrigandum  paradisum,  qui  inde  dividitur 
in  quatuor  capita,  nomen  uni  Phison,  etc.  (2).  At 
flumina  ista  vera,  corporalia,  aspectabilia, 
navigabilia,  et  potabilia  sunt,  ut  perspicuum 
est  de  Euphrate,  et  Tigri  notissimis,  maxi- 
misque  fluminibus.  Rursus  cap.  3.  Adam  et 
Eva  absconderunt  se  inter  ligna  paradisi, 
consueruntque  sibi  perizomata  de  foliis  ficus. 
Erant  igitur  in  paradiso  vera,  et  corporalia 
ligna,  inter  quaelatere  poterant  homines  veri, 
et  corporales  :  erant  etiam  solia  ficulnea 
vera,  quibus  vera  hominum  membra  tegi  po¬ 
terant. 

Denique  ibidem  legimus  ejectum  fuisse 
Adamum  de  paradiso,  custodiamque  Ange¬ 
lorum  adhibitam,  ne  aditus  ei  pateret  ad  lig¬ 
num  vita?.  At  si  lignum  vita?  fuisset  solum 
spiritale,  sapientia  videlicet,  aut  virtus  aliqua, 
ut  quidam  somniant,  tanta  diligentia  Deus 
non  cavisset,  ne  ad  ipsum  hominibus  aditus 
pateret.  Siquidem  in  lib.  Proverb.  cap.  3. 
ubi  sapientia  dicitur  lignum  vita?  passim 
homines  invitantur  ad  sapientiam  et  vir¬ 
tutem. 

Accedant  secundo  testimonia  Patrum,  qui 
sententiam  Origenis,  ut  plane  erroneam,  et 
et  cum  orthodoxa  fide  pugnantem  refellunt. 
S.  Methodius  apud  Epiphanium  in  ha?resi, 
quae  est.  64  :  «  Paradisus,  inquit,  unde  in 
primo  parente  ejecti  sumus,  ex  hac  terra  pa¬ 


lam  est  locus  eximius  ad  jucundam  quietem 
et  vitam  meliorem  Sanctis  destinatus.  Ab 
ipso  Tigris,  et  Euphrates,  et  reliqui  fluvii, 
quiillic  profunduntur,  hicapparentfluxionum 
excursusin  nostrum  continentem  inundantes; 
non  enim  ex  supernis  de  coelis  effunduntur, 
ac  eliduntur,  nam  neque  sustinere  potuisset 
terra,  ut  tantam  aquae  molem  accrvatim  ex 
alto  dilabentem  susciperet  etc.  » 

S.  Epiphanius  in  epistol.  ad  Joan.  Epi¬ 
scopum  Hierosolymitanum  :  «  Quis,  inquit, 
audiat  in  tertio  coelo  donantem  nobis  Ori- 
genem  paradisum,  et  illum,  quem  Scriptura 
commemorat,  de  terra  ad  coelestia  transfe¬ 
rentem,  et  omnes  arbores  quae  scribuntur  in 
Genesi  sic  allegorice  intelligentem,  quod  sci» 
licet  arbores  angelicae  fortitudines  sint,  cum 
hoc  veritas  non  recipiat  ?  » 

S.  Hieronymus  in  epist.  ad  Pammachium 
de  erroribus  Joan.  Hierosolym.  enumerans 
Origenis  errores  :  «  Sextum,  inquit,  quod  sic 
paradisum  allegorizet,  ut  historia?  auferat 
viritatem,  pro  arboribus  angelos,  pro  flumi¬ 
nibus  virtutes  coelestes  intelligens,  totamque 
paradisi  continentiam  tropologica  interpre¬ 
tatione  subvertens,  »  Et  in  comment.  cap.  10. 
Daniel.  exponens  illud  :  Die  autem,  vigesima 
et  quarta  mensis  primi  eram  juxta  fluvium 
magnum ,  qui  est  Tigris  :  «  Unde,  inquit, 
eorum  deliramenta  conticescant,  qui  umbras 
et  imagines  in  veritate  qua?rentes,  ipsam  co¬ 
nantur  evertere  veritatem,  ut  flumina,  et 
arbores,  et  paradisum  putent  allegoriae  le¬ 
gibus  se  debere  subruere.  » 

S.  Joannes  Ghrysostomus  hom.  13.  in 
Genes.  :  «  Idcirco,  inquit,  nomen  loci  Scri¬ 
pturis  inseruit  B.  Moses,  ut  non  liceat  nugari 
volentibus  imponere  simpliciorum  auribus, 
ac  dicere,  nullum  esse  in  terra  hortum,  quem 
dicunt  paradisum,  sed  in  coelo,  et  fabulas 
quasdam  ejusmodi  somniare.  » 

S.  Augustinus  lib.  xm  de  Civitate  Dei 
cap.  21,  posteaquum  pluribus  verbis  confu¬ 
taverat  eos,  qui  paradisum  ita  spiritalem  fa¬ 
ciebant,  ut  corporalem  esse  negarent,  con¬ 
cludit  hoc  modo  :  «  Haec  et  si  qua  alia  com¬ 
modius  dici  possunt,  de  intelligendo  spiri- 
tualiterparadiso,eiemineprohibente  dicantur, 
dum  tamen  et  illius  historiae  veritas  fidelis¬ 
sima  rerum  gestarum  narratione  commen¬ 
data  credatur.  »  Et  lib.  viii.  de  Genescap.  1. 
eorum  sententiam  probari  sibi  affirmat,  qui 
paradisum  corporal?m  simul,  et  spiritualem 

fuisse  elocent.  E  quorum  numero  est  S.  Basi- 
lius,  qui  in  lib.  de  Paradiso,  tametsi  Origenis, 
et  errorum  ejus  non  fecerit  mentionem,  ex¬ 
ponit  tamen  narrationem  de  paradiso,  et  se¬ 
cundum  historiae  veritatem,  et  secundum 
intelligentiam  spiritualem. 'Quod  idem  fecisse 
S.  Ambrosium  paulo  post  demonstrabo.  Vide 
etiam  Theodoret.  queest.  24.  et  29.  in  Genes. 
Joan.  Damascen.  lib.  n.  de  fide  orthodoxa 
cap.  11.  Bedam,  Eucherium,  et  Rupertum 
in  cap.  2.  lib.  Genes.  Adde  et  Scholasticos 
Doctoresin  2.  Sentent.  dist.  17.  Omnes  enim 
communi  consensu  paradisum  corporalem 
faciunt.  Adde  postremo  argumenta  Fran- 
cisci  Georgii  levissima  esse,  ut  merito  mirari 
possis,  virum,  alioqui  doctum,  ob  tam  debiles 
ratiunculas  a  communi  totius  Ecclesite  sen¬ 
tentia  recedere  potuisse. 


CAPUT  XI. 

Solvuntur  objectiones. 

Igitur  prima  ejus  objectio  talis  est.  Nus¬ 
quam  legitur  in  Scriptura,  paradisum  in 
terra  fuisse  plantatum.  Respondeo  :  satis  id 
colligitur  ex  eo  quod  dicitur  plantatus.  Ne¬ 
que  enim  nisi  in  terra  plantari  queunt  horti- 
Quod  idem  apertissime  docent  arbores,  et 
flumina,  et  caetera  qua;  in  paradisi  descri¬ 
ptione  ponuntur.  Alioqui  eadem  forma  ar¬ 
gumentationis  ita  colligere  possemus  :  Nus¬ 
quam  legimus  in  Scriptura  primum  hominem 
habuisse  praecordia  :  non  igitur  habuit  ille 
praecordia. 

Secunda  objectio.  Si  paradisus  terrenus  et 
corporalis  esset,  certe  tertia  die  condi  de¬ 
buisset,  tunc  enim  jussu  Dei  protulit  terra 
herbam  virentem,  et  omnes  arbores.  At  pa¬ 
radisi  et  arborum  ejus  productio  post  sextum 
diem  facta  describitur.  Respondeo  :  S.  Basi¬ 
bus  in  lib.  de  paradiso  existimat,  paradisum, 
ejusque  arbores  creatas  fuisse  speciali  qua¬ 
dam  providentia  Dei  non  cum  cceteris  plantis 
tertia  die,  sed  seorsim  alio  tempore.  Sed  pos¬ 
sumus  etiam  dicere,  arbore»  paradisi,  atque 
adeo  ipsum  paradisum  tertia  die  fuisse  con¬ 
ditum,  cajterum  quia  res  erat  maxime  me¬ 
morabilis,  fusius  descriptam  fuisse  produ¬ 
ctionem  ejus  post  narrationem  operum  sex 
dierum.  Nam  Adami  quoque  productio  ex 
limo  terra;,  et  Eva;  ex  latere  viri  describitur 
post  narrationem  operum  sex  dierum,  et 


tamen  constat  eos  creatos  fuisse  sexta  die. 
Fortasse  etiam  ideo  interpres  Latinus  red¬ 
didit  :  Plantaverat  autem  Dominus  paradisum, 
et  non,  Plantavit  Dominus  paradisum  ;  ut 
significaret ,  non  tunc  primum  conditum 
paradisum,  sed  multo  antea,  nimirum  tertia 
die.  • 

Tertia  objectio.  Frustra  paradisus  ille  ter¬ 
renus  creatus  fuisset,  quippe  qui  nulli  usui 
esset  futurus,  cum  non  ignoraret  Deus  ho¬ 
minem  peccaturum,  et  ex  eo  loco  proji¬ 
ciendum.  Respondeo,  Theodoretum  q.  24.  in 
Gen.  annotavit,  non  frustra  conditum  para¬ 
disum,  quamvis  Adam  omnino  modico  tem¬ 
pore  in  eo  habitaturus  esset,  primum  quidem 
quia  non  parum  utilis  esse  potuit  homini  dein¬ 
ceps  ad  peccatum  fugiendum  recordatio  tam 
jucunda; habitationis,  aqua  ob  inobedientiam 
se  excidisse  noverat.  Deinde  quia  Deus  non 
punit  homines  antequam  peccent,  neque  de¬ 
sinit  eis  benefacere  ex  eo  solum,  quod  pra;- 
videtpeccaturos.  Addunt  alii  nunc  etiam  usum 
esse  aliquem  paradisi,  cum  in  eo  Enoch,  et 
Elias  habitare  credantur.  Addi  potest,  utilem 
quoque  nunc  esse  nobis  terrenum  illum  pa¬ 
radisum,  ut  in  descriptione  illa  tam  insignis 
loci,  tamquam  in  imagine  quadam  jntueamur 
excellentiam  spiritalis,  ac  coelestis  paradisi. 
Denique  si  non  frustra  datum  fuit  homini  ut 
posset  non  mori,  et  non  peccare,  et  ut  origi¬ 
nali  justitia  insignis  esset,  quamvis  non  igno¬ 
raret  Deus  hominem  peccaturum,  et  mori¬ 
turum,  et  dona  illa  eximia  brevi  amissurum; 
profecto  nec  frustra  dici  debet  conditus  pa¬ 
radisus,  tametsi  Adamus  eo  diu  non  esset 
usurus. 

Quarto  objectio.  S.  Hieronymus  in  qua;- 
stionibus  Hebraicis,  exponens  illud  :  Planta¬ 
verat  Dominus  paradisum  voluptatis  a  prin¬ 
cipio,  scribit,  paradisum  ante  coelum  et  ter¬ 
ram  fuisse  creatum.  At  fieri  non  potest,  ut 
paradisum  terrenum  et  corporalem  Hiero¬ 
nymus  crediderit  ante  coelum  et  terram 
extitisse  :  igitur  sententia  S.  Hieronymi  pa¬ 
radisus  non  est  terrenus  est  corporalis,  sed 
divinus  et  spiritualis.  Respondeo  :  S.  Hiero¬ 
nymus  aut  eo  loco  ex  aliorum  sententia  locu¬ 
tus  est,  ut  sa;pe  fecit  in  commentariis  epi¬ 
stola;  ad  Ephesios,  et  in  aliis  locis  :  aut 
significare  voluit,  paradisum  conditum  fuisse, 
antequam  coeli  et  terra;  fabrica  omnino  per¬ 
ficeretur  quod  verissimum  est.  Nam  etiamsi, 
tertia  die,  qua  paradisus  conditus  creditur, 
coeli  et  terra;  opificium  inchoatum  esset, 
non  tamen  absolutum  erat.  Nam  quarto  dic 

coelum  sideribus,  quinto  autem  et  sexto 
terra  animantibus  ornata  fuit.  Certe  de 
S.  Hieronymi  sententia  nullo  modo  dubi 
tari  potest,  ut  paulo  ante  ex  verbis  ejus  os¬ 
tendimus. 

Addere  possumus  ad  has  quatuor  Francisci 
Georgii  objectiones,  duas  alias. 

Est  igitur  quinta  objectio,  qua  utebantur 
veteres  Valentiniani,  et  Origeniani  :  Apo¬ 
stolus  Paulus  in  epist.  posteriore  ad  Corinth. 
cap.  12.  scribit  se  raptum  fuisse  in  tertium 
coelum,  et  continuo  idipsum  repetens  dicit, 
se  raptum  in  paradisum  :  igitur  in  tertio  coelo 
est  paradisus.  Respondeo  :  B.  Methodiusapud 
Epiphanium,  et  ipse  S.  Epiphanius  locis 
antea  notatis  docent,  duos  fuisse  Apostoli 
raptus,  unum  in  tertium  coelum,  alterum  in 
paradisum,  proinde  non  debere  ex  hoc  loco 
colligi,  in  tertio  coelo  esse  paradisum.  Faci¬ 
lius  responderi  potest,  non  esseeumdem  pa¬ 
radisum,  ex  quo  ejectus  fuit  Adam,  et  in 
quem  raptus  fuit  Paulus,  ut  recte  docet  com¬ 
mentarius  S.  Ambrosio  adseriptus  in  cap.  6. 
prioris  ad  Corinthios.  Vox  enim  Paradisus 
locum  deliciarum,  sive  hortum  significat,  et 
in  Scripturis  interdum  accipiturpro  paradiso 
corporali,  non  solum  Gcn.  ii.  et  iii  sed  etiam 
Ecclesiastm  ii.  Ubi  enim  nos  legimus  :  Feci 
mihi  hortos ,  et  pomaria ,  in  hebraeo  habetur, 
hortos  et  paradisos.  EtCanticor.  iv.  Emissiones 
lux  paradisus  malorum  punicorum  cum  pomo¬ 
rum  fructibus  (1).  Interdum  autem  pro  para¬ 
diso  spirituali,  cujus  corporalis  ille  figura 
fuit,  ut  Ezechiel.  xxvm.  Iu  deliciis  paradisi 
fuisti.  Luc.  xxm.  Hodie  mecum  eris  in  para¬ 
diso.  Et  Apocal.  ii.  Vincenti  dabo  edere  de 
ligno  vitx,  quod  est  in  paradiso  Dei  mei  (2).  Et 
sine  dubio  sic  accipiendus  videtur  paradisus 
11  ad  Corinth..xn. 

Sexta  objectio  ducitur  ab  auctoritate  S. 
Ambrosii,  qui  non  solum  in  libro  de  para¬ 
diso  totam  illam  narrationem  mystice  ,  et 
spiritualiter  explicat,  sed  etiam  in  epist.  42. 
ad  Sabinum,  jam  (ut  ipse  dicit)  veteranus 
Sacerdos,  interrogatus  a  Sabino  per  litteras, 
quid  sentiret  de  paradiso,  respondit,  se  de 
ea  re  librum  integrum  scripsisse,  et  comme¬ 
moratis  aliorum  sententiis,  dicit,  in  eo  con¬ 
venire  omnes,  ut  spiritualis  sit  :  «  Omnes, 
inquit,  congruunt,  in  paradiso  et  lignum  vita) 
radicatum,  et  lignum  scientia},  qua;  discernat 
bonum  et  malum  :  esetera  quoque  ligna 
plena  vigoris,  plena  vivificationis  spirantia, 


et  rationabilia.  Ex  quibus  colligitur  para¬ 
disum  ipsum  non  terrenum  videri  posse,  non 
in  solo  aliquo  ;  sed  in  nostro  principali,  quod 
animatur,  et  vivificatur  anima;  virtutibus,  et 
infusione  Spiritus  Dei.  »  Respondeo  :  S.  Am¬ 
brosius  non  negavit,  paradisum,  in  quo  fuit 
Adam,  corporalem  fuisse,  sed  eo  posito,  ut 
certo  ex  historia  sacra,  totus  fuit  in  expli¬ 
candis  paradisi  significationibus  atque  myste¬ 
riis  occupatus.  Quod  multis  modis  probare 
possumus. 

Primo,  quia  in  libro  de  paradiso  cap.  1. 
habet  haec  verba  :  «  In  hoc  ergo  paradiso 
Deus  hominem  posuit,  quem  plasmavit.  In- 
tellige,  quod  non  eum  hominem,  qui  secun¬ 
dum  imaginem  Dei  est,  posuit  :  sed  eum  qui 
secundum  corpus  :  incorporalis  enim  in  loco 
non  est.  »  Haec  verba  satis  aperte  indicant, 
paradisum  ex  Ambrosii  sententia  fuisse  cor¬ 
poralem,  cum  in  eo  positus  fuerit  Adam, 
qua  corpore,  non  qua  spiritu  praeditus  erat. 

Secundo,  quia  in  eodem  libro,  cap.  3.  fa¬ 
tetur  Ambrosius  de  paradiso  egredi  flumina 
illa,  Phison,  Geon,  Tigrim,  et  Euphratem  ; 
et  explicat,  Phison  ipsum  esse  Gangem,  Geon 
autem  Nilum,  flumina  verissima  atque  no¬ 
tissima,  et  addit  Tigrim  et  Euphratem,  qua; 
fluunt  de  paradiso,  ipsa  esse  qua;  ita  mediam 
includunt  Mesopotamiam,  ut  inde  ea  regio 
nomen  acceperit.  Quod  si  flumina  corporalia 
in  paradiso  oriri,  et  inde  egredi  S.  Ambro¬ 
sius  credidit,  profecto  paradisum  ipsum 
corporalem  fuisse  minime  dubitavit. 

Tertio,  quia  in  eodem  libro  cap.  7.  propo¬ 
nit  qumstionem,  unde  mors  Adae  acciderit, 
utrum  a  natura  ligni,  an  a  Deo  ;  et  respon¬ 
det,  mortem  neque  a  natura  ligni,  neque  a 
Deo  accidisse,  sed  ab  inobedientia  Adami, 
qui  de  fructu  ligni  vetiti  gustare  praesum- 
psit.  In  qua  quaestione,  et  quaestionis  solu¬ 
tione  ,  pro  comperto  accipit  illud  lignum 
fuisse  corporale. 

Quarto,  quia  in  epist.  42.  supra  citata  ad 
Sabinum,  posteaquam  dixerat,  varias  de  pa¬ 
radiso  extare  sententias,  ita  subjungit :  «Nam 
Josephus,  inquit,  ut  pote  Historiographus, 
locum  dicit  refertum  arboribus,  virgultisque 
plurimis,  irrigari  etiam  flumine,  qui  dividi¬ 
tur  in  quatuor  fluvios  etc.  »  Ubi  Josephum 
non  damnat,  sed  tantum  indicat,  cum  ut  hi¬ 
storicum  de  solius  historiae  descriptione  fuisse 
sollicitum.  Ex  quo  intelligimus,  historiam 
rei  gestae  ab  Ambrosio  non  negari  ,  sed 


(1)  Eccl.  II,  5;  Gen.  IV,  13.  —  (2)  Ezech.  XXVIII,  13;  Luc.  XXIII,  43;  Apo.  II,  7. 

omitti  ut  rem  notam,  atque  ab  aliis  explica¬ 
tam,  alioqui  non  diceret,  Josephumut  histo¬ 
riographum,  paradisum  corporalem  descri¬ 
psisse,  sed  ut  Judseum  nihil  nisi  corporales 
delicias  somniantem. 

Quinto,  quia  in  eadem  epistola  dicit,  om¬ 
nes  in  eo  convenire,  ut  in  paradiso  fuerint 
ligna  spirantia,  et  rationabilia.  Quod  quidem 
si  de  paradiso  mystice  accepto  intelligatur, 
verum  erit,  si  de  paradiso  simpliciter,  neque 
verum  est,  neque  potuit  S.  Ambrosio  in 
mentem  cadere,  ut  id  verum  crederet.  Nam, 
ut  omittam  scripta  S.  Epiphanii  contra  Ori- 
genistas,  negantes  paradisum  corporalem, 
qua}  non  videntur  incognita  S.  Ambrosio 
esse  potuisse,  certe  legerat  idem  Ambrosius 
librum  S.  Basilii  de  paradiso.  Quemadmo¬ 
dum  enim  ex  homiliis  Basilii  de  opere  sex 
dierum,  composuit  Ambrosius  suum  Exame- 
ron,  ita  ex  libro  ejusdem  de  paradiso  multa 
in  suum  librum  de  paradiso  transtulit.  Basi- 
lius  autem  apertissime  paradisum  corpora¬ 
lem  fuisse  scribit,  et  simul  mysticas  ejusdem 
paradisi  significationes  exponit.  Quod  igitur 
Ambrosius  ait,  paradisum  ipsum  non  terre¬ 
num  videri  posse,  non  in  solo  aliquo,  sed  in 
nostro  principali,  non  de  quocumque  para¬ 
diso  accipiendum  est,  sed  de  eo  tantum,  in 
quo  paulo  ante  dixerat,  inesse  ligna  spiran¬ 
tia  et  rationabilia. 


CAPUT  XII. 

Locum  terrestris  paradisi ,  a  cognitione 
humana  remotissimum  esse. 

Altera  de  paradiso  qua}stio  est :  «  In  qua 
parte  terrarum  sit  paradisus.  »  Quidam  ar¬ 
bitrati  sunt,  totum  orbem  terrarum  esse  pa¬ 
radisum  illum,  de  quo  Scriptura  loquitur 
Genes,  u.  In  qua  sententia  videtur  esse  Jo- 
sephus  lib.  i.  antiq.  cap.  2.  ubi  dicit,  flu¬ 
vium  qui  paradisum  irrigabat,  esse  amnem 
quemdam  totam  terram  ambientem,  quo  no¬ 
mine  Oceanum  significasse  creditur.  Sed  re¬ 
pugnat  huic  sententia}  Scriptura  divina.  Nam 
si  Deus  hominem  extra  paradisum  de  limo 
terra}  formatum  in  paradisum  introduxit,  ac 
deinde  e  paradiso  ejectum  in  eam  regionem 
reduxit  ubi  conditus  fuerat,  ut  legimus  Ge¬ 
nes.  ii.  et  m,  quomodo  fieri  potest,  ut  sit  uni¬ 
versa  terra  paradisus  ?  nisi  forte  extra  orbem 
terrarum  fuerit  limus  ex  quo  Adam  forma¬ 


tus  fuit,  et  ipse  Adam  post  lapsum  extra  uni¬ 
versam  terram  pulsus  fuerit,  ut  omittam 
custodiam  Angelorum  paradiso  appositam, 
ne  hominibus  reliquam  terram  incolentibus 
aditus  ad  paradisum  pateat.  Accedit  quoque 
scriptorum  pene  omnium  consensus,  qui  pa¬ 
radisum  quoddam  esse  volunt  orbis  terra} 
pomarium,  et  quasi  regiam  principis  anima¬ 
lium. 

Alia  sententia  in  altero  extremo  aliorum 
est,  qui  docent  paradisum  esse  extra  totam 
terram  ,  quam  nos  incolimus.  Existimant 
enim  terram  nostram  undique  cingi  ab  Oce¬ 
ano.  Oceanum  autem  cingi  ab  alia  terra, 
longe  majore,  eamque  esse,  et  nominari  pa¬ 
radisum.  Tribuit  hanc  sententiam  S.  Ephrem 
Bar-Gepha  in  libro,  quem  scripsit  de  paradi¬ 
so.  Sed  neque  huee  sententia  satis  cum  divi¬ 
nis  litteris,  aut  Patrum  traditione  congruit. 
Siquidem  Tigris,  et  Euphrates,  et  esetera  flu¬ 
mina,  quse  oriuntur  ex  paradiso,  in  hac  ter¬ 
ra  nostra  inveniuntur,  neque  credibile  est 
ea  per  immensum  tractum  ad  nos  pervenire 
ex  illo  alio  orbe  terrarum,  qui  fingitur  ultra 
Oceanum.  Deinde  videtur  jam  satis  comper¬ 
tum  variis  multorum  navigationibus,  neque 
ab  Oceano  cingi  omnem  terram,  neque  esse 
ultra  Oceanum  aliam  terram.  Denique  com¬ 
munis  est  opinio,  et  secundum  versionem 
LXX.  interpretum  colligitur  ex  ipsa  divina 
Scriptura  Genes,  ii.  paradisum  situm  esse 
ad  orientem.  Ex  quo  sequitur  ut  sit  falsum 
ab  eo  cingi  Oceanum  universum. 

Tertia  est  aliorum  sententia,  paradisum 
esse  locum  quemdam  sublimen,  et  usque  ad 
globum  luna3*pertingentem.  Tribui  solet  haec 
sententia  venerabili  Bedie ;  sed  in  ejus  ope¬ 
ribus  nusquam  eam  reperire  potui.  Exstat 
autem  in  quadam  glossa  Brideferti  Rame- 
siensis  ad  cap.  41.  Beda}  de  ratione  tempo¬ 
rum,  et  eam  refert,  nec  refellit  Petrus  Lom- 
bardus  in  ii.  lib.  Sententiarum  distinet.  17. 
At  profecto  incredibile  est  eum  esse  situm 
paradisi,  tum  quod  ea  regio  insaluberrima 
sit,  atque  adeo  inhabitabilis  propter  nimiam 
aeris  subtilitatem,  et  perpetuam  agitationem, 
tum  quia  si  tanta  esset  ejus  loci  sublimitas, 
ab  aliqua  regione  paradisus  conspiceretur, 
et  vel  nobis,  vel  antipodis  nostris  aliquando 
solis,  et  luna}  conspectum  eriperet ;  preeser- 
tim  cum  eadem  illa  opinio  ad  orientem  pa¬ 
radisum  constituat,  ut  perspicuum  est  cx 
Glossa  Brideferti  supra  citata.  Tum  denique 
quia  si  ulla  esset  proportio  altitudinis  para¬ 
disi  ad  latitudinem,  non  sufficeret  totius  ter- 

ree  amplitudo  ad  basim  ejus  capiendam;  si¬ 
quidem  mathematici  demonstrant,  a  super¬ 
ficie  terra;  usque  ad  globum  luna;  intercede¬ 
re  spatium  supra  centum  millium  milliario- 
rum.  Sed  fortasse  auctor  ejus  sententi® 
hyperbole  uti  voluit,  ut  ex  altitudine  hyper- 
bolica  paradisi  excellentiam  demonstraret, 
ut  admonet  S.  Thomas  1.  part.  qu.  102.  ar- 
tic.  i.  Quemadmodum  intolligimus  verba  S. 
Basilii  qui  in  lib.  de  paradiso  scribit,  para¬ 
disum  ob  situs  sublimitatem  nullas  tenebras 
admittere;  et  Joannis  Damasceni,  qui  lib.  2. 
de  fide,  cap.  ii.  scribit,  paradisum  esse  terra 
nostra  sublimiorem;  etliuperti,  qui  lib.  I.  in 
Genes,  cap.  37.  scribit,  paradisum  esse  lo¬ 
cum  coelo  proximum  ;  et  denique  Alchimii 
Aviti,  qui  lib.  i.  carminum  de  initio  mundi 
cap.  9.  de  paradisi  situ  ita  cecinit. 

«I 

Ergo  ubi,  transmissis,  muldi  caput  incipit.  Indis, 
Quo  perhibent  terram  confinia  jungere  coelo, 
Lucus  inaccessa  cunctis  mortalibus  arce 
Permanet. 

Quo  allusit  Cl.  Marius  Victor  cum  libro 
primo  carminum  in  Genesim  ait  : 

Eoos  aperit  felix  qua  terra  recessus, 

Editiore  globo  nemoris  paradisus  amaeni, 
Panditur,  et  teretis  distinguitur  ordine  sylvae 

Quarta  sententia  est  recentiorum  quorum¬ 
dam,  Augustini  Eugubini,  Hieronymi  ab  Ole¬ 
astro,  Francisci  Vatabli  in  annotationibus  ad 
cap.  2.  Genes,  et  Cornelii  Jansenii  in  cap. 
143.  Concordi®  Evangelic®,  qui  existimant 
paradisum  fuisse  in  Mesopotamia,  sed  dilu¬ 
vii  tempore  ita  ejus  pulchritudinem  et  amoe¬ 
nitatem  periisse,  ut  nullum  remanserit  ve¬ 
stigium  paradisi,  et  jam  neque  sit  opus 
custodia  Cherubin,  et  flammei  gladii,  et  non 
solum  hominibus  quibuscumque,  sed  etiam 
bestiis  pateat  ad  eum  locum  aditus. 

Mihi  vero  multis  de  causis  h®c  sententia 
non  probatur.  Primum,  quoniam  est  opinio 
nova,  et  repugnans  communi  Doctorum  con¬ 
sensui,  non  solum  Patrum,  sed  etiam  Scho¬ 
lasticorum.  Deinde  in  ipso  paradiso  orieba¬ 
tur  fluvius,  qui  inde  dividebatur  in  quatuor 
capita,  quorum  nomina  sunt  Euphrates,  Ti¬ 
gris,  Phison,  et  Geon  :  at  in  Mesopotamia 
nullus ejusmodifluviusoritur.  Fluunt  quidem 
per  Mesopotamiam  Euphrates,  et  Tigris,  c®- 
terum  non  ibi  oriuntur,  sed  in  Armenia  fon¬ 


tes  suos  habent.  Quare  secundum  hanc  ra¬ 
tionem  Armeni®  potius  (quod  tamen  nullus 
dixit)  quam  Mesopotami®  paradisi  nomen 
congrueret.  Porro  Phison  et  Geon  neque  in 
Mesopotamia  fontes  habent,  neque  in  ea  ullo 
modo  reperiuntur. 

Respondent  aliqui  :  in  Mesopotamia  Eu¬ 
phratem,  et  Tigrini  conjungi,  at  paulo  post 
iterum  separari,  atque  ita  effici  quatuor  ca¬ 
pita,  ac  veluti  flumina ;  et  quidem  duo  pri¬ 
ora  esse  Tigrini,  et  Euphratem,  duo  poste¬ 
riora  Phison,  et  Geon,  quamvis  his  nomini¬ 
bus  hoc  tempore  non  vocentur.  Sed  non  vi¬ 
detur  satis  apta  responsio  :  nam  Scriptura 
non  dicit,  flumina  aliunde  venientia  in  pa¬ 
radiso  conjungi,  sed  inde  primum  exoriri,  et 
post  egressionem  de  paradiso  dividi  in  qua¬ 
tuor  capita  :  Fluvius  (inquit  Scriptura)  egre¬ 
diebatur  de  loco  voluptatis  ad  irrigandum 
paradisum,  qui  inde  dividitur  in  quatuor  ca¬ 
pita  (1).  Itaque  quod  in  Mesopotamia  nullus 
oriatur  fluvius  ;  sed  flumina  jam  divisa 
aliunde  venientia,  illic  cernantur,  argumen¬ 
to  est,  non  fuisse  in  eo  loco,  neque  esse  pa¬ 
radisum. 

Deinde  Phison,  et  Geon  dicuntur  circuire 
varias  regiones,  illa  autem  duo  capita,  qu® 
nascuntur  ex  divisione  Tigris  et  Euphratis 
brevissimo  rectissimoque  tractu  in  mare 
Perficum  demerguntur.  Si  tamen  verum  est 
quod  isti  dicunt.  Nam  alioqui  ego  inspiciens 
tabulas  geographicas  non  video  Tigrim  et 
Euphratem  post  conjunctionem  iterum  se¬ 
jungi,  sed  simul  in  mare  Persicum  exonera¬ 
ri.  Non  igitur  dici  possunt  duo  illa  capita 
Phison  et  Geon. 

Ad  h®c  Phison,  et  Geon  a  multis  gravis- 
simisque  scriptoribus  dicuntur  esse  Ganges 
et  Nilus.  Sic  enim  docet  Josephus  lib.  i.  an- 
tiquit.  cap.  2.  Epiphanius  in  epist.  ad  Joan. 
Hierosolymit.  Ambrosius  lib.  de  paradiso, 
cap.  3.  Hieronymus  in  locis  Hebraicis,  Au¬ 
gustinus  lib.  vm.  de  Genes,  cap.  7.  Alchi- 
mius  Avitus,  et  Claudius  Marius  Victor  locis 
paulo  ante  citatis,  Eucherius  in  Genes,  et 
alii.  Et  quod  majus  est,  Hieremi®  ii.  ubi 
vulgata  editio  habet  :  Quid  tibi  vis  in  via 
sEgypti ,  ut  bibas  aquam  turbidam  ?  (2)  In  se¬ 
ptuaginta  interpretibus  legitur  :  Ut  bibas 
aquam  Geon.  Et  S.  Hieronymus  in  commen¬ 
tario  ejus  loci  testatur  semper  in  communi 
editione  fuisse  Geon.  Neque  repugnat  vulga¬ 
ta  editio  cum  editione  Septuaginta,  siquidem 


(i)  Gen.  II,  10.  —  (2)  Hierem.  II,  18. 

aquam  Nili,  qui  a  septuaginta,  interpretibus 
dicitur  Geon,  vere  turbidam  esse  testatur  in 
eodem  loco  S.  Hieronymus. 

Adde  etiam  quod  ipsa  divina  Scriptura 
Eccl.  xxiv.  docere  videtur,  Phison,  et  Geon, 
esse  Gangem,  et  Nilum  :  Qui  adimplet,  inquit, 
quasi  Phison  sapientiam,  et  sicut  Tigris  in  die¬ 
bus  novorum.  Qui  adimplet  quasi  Euphrates 
sensum  :  qui  multiplicat  quasi  Jordanis  in  tem¬ 
pore  messis  :  qui  mittit  disciplinam  sicut  lucem, 
et  assistens  quasi  Geon  in  die  vindemia;  (1). 
Quo  loco  Raban.  Jansenius,  et  alii  interpre¬ 
tes  sine  dubio  per  Phison,  Gangem,  per  Ge¬ 
on  Nilum  intelligi  volunt.  Nam  Ganges  est 
flumen  amplissimum,  et  hoc  ipsum  signifi¬ 
cat  nomen  Phison,  dicitur  enim  a  quod  est 
redundal-e,  quia  prieter  ceetera  flumina  im¬ 
pleri  solet.  Et  ad  hanc  etymologiam  allusit 
Ecclesiasticus  dicens  :  Qui  adimplet  quasi 
Phison,  sapientiam. 

Porro  Nilus  incrementum  accipere  incipit 
post  solstitium  sestivum,  et  in  tempore  vin¬ 
demia;  plenissimum  esse  solet.  Et  ideo  dixit 
Ecclesiasticus,  Etsicut.  Geon  in  die  vindemiae. 
Praeterea  ut  recte  notavit  Jansenius,  compa¬ 
rare  volens  Ecclesiasticus  sapientiam  Dei 
quinque  celeberrimis  fluminibus,  descripsit 
ea  flumina  illo  ordine,  quem  vere  inter  se 
habent  :  Primus  enim  ab  oriente  est  Ganges, 
secundus  Tigris,  tertius  Euphrates,  quartus 
Jordanis,  ultimus  Nilus.  Itaque  ipse  ordo 
narrationis  cogit,  ut  per  Phison  intelligamus 
Gangem,  per  Geon  Nilum,  cum  videamus 
primo  loco  nominari  Phison,  ultimo  loco 
Geon,  neque  ulla  ratio  esse  possit  cur  Jor¬ 
danis  prius  nominatus  sit  quam  Geon,  nisi 
quia  prior  est,  quoad  situm.  Quod  si  Phison 
et  Geon  sunt  Ganges  et  Nilus,  ut  tot,  et  tam 
graves  auctores  constanter  affirmant,  pro¬ 
fecto  neque  capita  illa  ex  Tigris  et  Euphra¬ 
tis  disjunctione  exorta  dici  possunt  Phison, 
et  Geon,  neque  in  Mesopotamia  collocandus 
est  paradisus,  cum  duo  ista  flumina  paradisi 
ad  Mesopotamiam  nulla  ratione  pertineant. 

Ex  quo  etiam  refellitur  quod  alii  dicunt, 
Phison  et  Geon  fuisse  quidem  circa  Mesopo¬ 
tamiam,  sed  aut  mutasse  vocabula,  aut  exa¬ 
ruisse.  Quamquam  hoc  postremum  repugnat 
expresse  Scripturae  sacrae,  quae  ut  diximus 
Eccl.  24.  indicat,  Phison  et  Geon  fuisse  flu¬ 
mina  ingentia,  qualia  non  facile  exarescunt, 
nec  praeter  Tigrini  et  Euphratem,  in  ea  re¬ 
gione  conspiciuntur.  Nam  etiamsi  quis  ob¬ 


stinate  contenderet,  Phison  et  Geon  apud 
Ecclesiasticum,  non  esse  Gangem  et  Nilum, 
tamen  nullo  modo  negare  posset  esse  flumi¬ 
na  maxima,  et  celeberrima,  non  autem  exun¬ 
dantiam,  aut  ramos  aliorum  fluminum  :  nisi 
vellet  Ecclesiasticum  inepte  comparasse 
summam  affluentiam  divinae  sapientia;  exi¬ 
guis  fluviis  :  et  eosdem  exiguos  fluvios  con¬ 
junxisse  celeberrimis  fluminibus Tigri  et  Eu¬ 
phrati. 

Accedit  ad  ha;c,  quod  paradisus  ita  de¬ 
scribitur  a  S.  Basilio  in  libro  de  paradiso,  a 
Joan.  Damasceno  lib.  ii.  de  fide,  cap.  11.  a 
S.  Augustino  lib.  xiv.  de  civit.  Dei,  cap.  10. 
Ab  Alchimio  Avito,  etClaud.  Mario  4ictore, 
et  aliis  supra  citatis.  Isidor.  lib.  xiv.  etymo- 
log.  cap.  3.  et  aliis  communiter,  ut  fuerit  in 
eo  ver  perpetuum,  nulla  frigora,  nulli  a;stus 
nulla;  pluvia;,  nives,  grandines,  nulhe  etiam 
nubes ;  quod  ipsum  significat  Scriptura,  cum 
dicit  primos  homines  in  paradiso  fuisse  nu¬ 
dos. 

Hic  (inquit,  Alchimius )  ver  assiduum  cceli  clementia 
servat. 

Turbidus  auster  adest,  semperque  sub  aere  sudo 

Nubila  diffugiunt  jugi  cessura  sereno. 

Nec  poscit  natura  loci  quos  non  habet  imbres, 

Sed  contenta  suo  dotantur  germina  rore. 

Sic  cum  desit  hyems,  nec  torrida  fer veat  aestas, 

Fructibus  Autumnus,  Ver  floribusoccupat  annum. 

At  Mesopotamia,  quamquam  est  amoenis¬ 
sima  regio,  sua  tamen  habet  frigora,  suos 
mstus,  pluvias,  grandines  etc.  Neque  re¬ 
sponderi  potest,  ob  diluvium  mutatam  esse 
magna  exparte  loci  illius  frelicitate.  Nam  di¬ 
luvium  non  mutavit  situm  locorum,  et  aeris 
temperamentum.  Itaque  perierint  ob  dilu¬ 
vium  arbores,  perierint  fructus  et  flores, 
temperamentum  aeris  perire  non  potuit.  Quo 
magis  Luthcrum  miror,  qui  in  comment.  2. 
diteap.  Genes,  scribit  in  paradiso  non  fuisse 
hyemem,  sed  ver  perpetuam,  ettamen  conten- 
paradisum  fuisse  Syriam,  Mesopotamiam, 
iEgyptum  et  Damascum,  in  quibus,  regioni¬ 
bus  non  potest  fuisse  ver  perpetuum,  nisi 
alius  tunc  fuerit  cursus  solis,  quam  nunc 
est . 

Accedit  postremo,  quod  sententia  est  gra¬ 
vissimorum  auctorum,  Enoch  et  Eliam  trans¬ 
latos  esse  in  paradisum,  unde  expulsus  fuit 
Adam,  atque  illic  nunc  vitam  felicissimam 
degere.  Credo  autem  nemini  unquam  venis¬ 
se  in  mentem,  ut  diceret,  Enoch  et  Eliam 


(1)  Eccl.  XXIV,  35,  30. 

translatos  fuisse  in  Mesopotamiam.  Vide 
I  ren  seu  m  lib.  v.  adversus  haeres.  cap.  5.  ubi 
ex  traditione  presbyterorum,  qui  Apostolos 
audierunt,  scribit,  Enoch  et  Eliam  translatos 
esse  in  paradisum,  ubi  fuit  Adam.  Vide 
etiam  Athanasium  in  lib.  sive  epist.  Quod 
Nicama  Synodus  etc.  Hieronymum  in  epist. 
ad  Pammach.  de  erroribus  Joan.  llierosoly- 
mit.  et  Augustin.  lib.  I.  de  peccat,  inerit,  et 
remiss.  cap.  3.  et  lib.  H.  de  peccat,  orig. 
cap.  23.  Et  confirmatur  haec  sententia  ex 
illo  Eccles.xLtv.  Enoch]placuit  Deo,  et  transla¬ 
tus  est  in  paradisum,  ut  det  gentibus  poeniten¬ 
tiam  (1).  Non  est  quidem  in  codice  Graeco  vox 
illa  (in  Paradisum)  tamen  est  in  omnibus  co¬ 
dicibus  vulgatae  editionis  Latinae,  quam  re¬ 
jicere  non  possumus,  si  Concilio  generali 
Tridentino,  sess.  3.  (ut  debemus)  obtempera¬ 
re  volumus.  Et  quamquam  vox  «  paradisi  » 
quemlibet  hortum  significare  possit,  ut  su¬ 
pra  diximus,  tamen  cum  in  Scriptura  abso¬ 
lute  ponitur,  non  solet  significare,  nisi  exi¬ 
mium  illum  paradisum,  in  quo  fuit  Adam  ; 
aut  eum,  cujus  ille  figura  fuit,  id  est,  coele¬ 
stem.  Certum  autem  est  Enoch  in  coelestem 
paradisum  non  ascendisse,  nemo  enim  inde 
descendet,  ut  det  gentibus  poenitentiam. 

CAPUT  XIII. 

Solvuntur  objectiones. 

Neque  vero  ejusmodi  sunt  argumenta  sen¬ 
tentiae  contrariae,  ut  solvi  non  possint. 

Objiciunt  enim  primo,  quod  Scriptura 
testetur  paradisum  plantatatum  fuisse  in 
Eden  ad  Orientem,  Genes,  ii  ;  Eden  autem 
locus  sit  prope  Charam  in  Mesopotamia,  ut 
intelligi  potest  ex  illo  Ezechiel.xxvn:  Charan 
et  Chene,  et  Eden  negotiatores  tui ,  et  ex  illo 
IV  llegum.  xvm  :  Num  quid  liberaverunt  Dii 
gentium  singulos,  quos  vastaverunt  Patres  mei , 
Goram  videlicet ,  et  Charan  et  Iieseph,  et  filios 
Eden  qui  erant  in  Thalassar.  Et  denique 
ex  illo  Genes,  iv.  Egressusque  Cain  a  facie 
Domini ,  habitavit  profugus  in  terra  ad  Orien¬ 
talem  plagam  Eden  (2).  Secundo,  quod  in 
Mesopotamia  reperiantur  flumina  quae  di¬ 
cuntur  fuisse  in  paradiso.  Tertio,  quod  ea 
sit  regio  amoenissima. 

Sed  respondemus,  vocem  Eden  in  Scri¬ 
ptura  nunc  esse  nomen  loci,  nunc  vero  sig¬ 


nificare  delicias,  seu  voluptatem,  ut  notum 
est  linguae  Hebraicae  peritis.  Et  quidem  in 
locis  citatis  Eden  esse  nomen  loci  perspi¬ 
cuum  est,  sed  non  esse  cum  locum,  unde 
ejectus  fuit  Adam,  non  leve  argumentum 
esse  videtur,  quod  in  eodem  dicatur  habi¬ 
tasse  Cain,  nisi  quis  ita  desipiat,  ut  existi¬ 
met  datum  fuisse  Camo  pro  exilio  paradi¬ 
sum.  Praeterea  ex  Eden,  ubi  erat  paradisus, 
oriebatur  flumen,  quod  inde  dividitur  in  qua- 
tuorcapita,  Gcn.  ii.  AtexEden,  quodestprope 
Mesopotamiam  nullum  ejusmodi  flumen  ori¬ 
ri  compertissimum  est.  In  secundo  autem 
cap.  Genes,  non  esse  nomen  loci,  sed  volu¬ 
ptatem  significare  satis  nobis  persuadet  au¬ 
ctoritas  editionis  vulgatae,  et  S.  Hieronymi, 
qui  non  solum  ita  vertit,  sed  etiam  in  quaest. 
Hebraicis  notat,  sic  vertisse  Symmaichum,  et 
ipsos  etiam  Septuaginta.  Quod  attinet  ad 
flumina,  et  loci  amoenitatem,  jam  ostendi¬ 
mus  in  Mesopotomia  nullum  oriri  ex  flumi¬ 
nibus  paradisi,  neque  eam  esse  amoenita¬ 
tem,  quae  fuisse  dicitur  in  paradiso.  Proinde 
eam  sententiam  melius  refelli,  quam  con¬ 
firmari  argumento  fluminum,  et  amoenita¬ 
tis. 

Est  aliud  argumentum  quod  contra  nos  fie¬ 
ri  posset  de  fontibus  Euphratis,  et  Tigris, 
qui  noti  esse  perhibentur.  Sed  respondent  S. 
Augustinus  lib.  viii.  de  Gen.  cap.  7.  Thco- 
doretus  quaest.  29.  in  Genes,  et  Rupertus 
lib.  ii.  in  Genes,  cap.  24.  Sed  unius  Au¬ 
gustini  verba  hoc  loco  adducemus  :  «  Quo¬ 
niam  (inquit  S.  Augustinus)  locus  ipse  pa¬ 
radisi  a  cognitione  hominum  est  remotissi¬ 
mus,  inde  quatuor  aquarum  partes  dividi 
credendum  est,  sicut  fidelissima  Scriptura 
testatur.  Sed  ea  flumina,  quorum  fontes  noti 
esse  dicuntur,  alicubi  isse  sub  terras,  et 
post  tractus  prolixarum  regium  locis  aliis 
erupisse,  ubi  tamquam  in  suis  fontibus  noti 
esse  perhibentur.  Nam  hoc  solere  nonnullas 
aquas  facere,  quis  ignorat  ?  » 


CAPUT  XIV. 

Paradisum  adhuc  superesse. 

Tractatur  alia  quaestio  a  Theologis  :  «Num 
aquae  diluvii  paradisum  destruxerint.  »  Et 
quidem  recentiores  illi,  quos  capite  superio- 


(1)  Eccl.  XL1V.  10.  —  (2)  Ezech.  XXVII ;  IV  Reg.  XVIII,  33;  Gen.  IV,  10. 
Tom.  V. 

re  nominavimus,  Eugubinus,  Jansenius.  et 
alii,  omnino  contendunt,  nusquam  in  terris 
nunc  exstare  paradisum  illum,  in  quo  Adam 
habitavit.  Quod  probant  tum  ex  cap.  vn.  Gen. 
ubi  dicuntur  aquee  diluvii  cooperuisse  omnes 
montes  excelsos  sub  omni  coelo,  tum  quia 
paradisus  in  Mesopotamia  situs  erat,  qua; 
regio  notissima  est,  nec  in  ea  ullus  cernitur 
paradisus. 

Quia  vero  nullum  unquam  ex  veteribus 
legi,  qui  paradisum  terrestrem,  vel  aquis  di¬ 
luvii,  vel  alia  de  causa  periisse  scripserit, 
et  contra  legi  plurimos,  qui  illum  exstare  af¬ 
firmant,  ut  Scholasticos  fere  omnes,  in  2. 
Sentent.  dist.  17.  etS.  Thomam.  l.p.  qusest. 
102.  art.  1.  ac  prmterea  veteres  Patres,  Ire- 
nseum,  Hieronymum.  Augustinum,  Theodo- 
retum,  Bedam,  Alchimum  Avitum,  et  caete- 
ros,  quos  capite  superiore  citavi,  non  facile 
auderem  a  tam  communi,  celebrique  opi¬ 
nione  recedere.  Praesertim  cum  S.  Augusti¬ 
nus  videatur  ad  fidem  Catholicam  hoc  re¬ 
ferre,  cum  sic  loquitur  in  ii.  lib.  de  peccato 
originali  cap.  23:  «  Longe’  aliter  se  habent 
quaestiones  ista;,  quas  esse  praeter  fidem  ar¬ 
bitratur,  quam  sunt  illae,  in  quibus  salva 
fide,  qua  Christiani  sumus,  aut  ignoratur 
quid  verum  sit,  et  sententia  definitiva  sus¬ 
penditur,  aut  aliter  quam  est  humana  et 
infirma  suspicione  conjicitur,  veluti  cum 
quaeritur,  qualis,  vel  ubi  sit  paradisus,  ubi 
constituit  Deus  hominem,  quem  formavit  ex 
pulvere,  cum  tamen  esse  illum  paradisum 
fides  Christiana  non  dubitet.  »  Haec  ille. 

Nec  videtur  satis  apte  responderi,  si  dica¬ 
tur,  Augustinum  non  velle  significare,  para¬ 
disum  nunc  exstare,  sed  non  esse  rem  fi¬ 
ctam,  aut  parabolicam  id,  quod  in  Genesi  de 
paradiso  narratur.  Nam  in  primis  quaestio¬ 
nes  illae,  quae  salva  fide  disputari  possunt, 
qualis  sit,  et  ubi  sit  paradisus,  praesuppo- 
nunt  paradisum  esse  etiam  nunc  in  rerum 
natura;  alioqui  posset  etiam,  vel  potius  de¬ 
beret  quaeri  sitne  paradisus,  antequam 
quaeratur  qualis  sit,  vel  ubi  sit.  Deinde  id 
cognosci  potest  ex  alia  quaestione  quam  ibi¬ 
dem  continuo  subjungit  Augustinus  :  «  Vel, 
inquit,  cum  quaeritur  ubi  sint  nunc  Elias, 
vel  Enoch,  an  ibi,  an  alibi,  quos  tamen  non 
dubitamus  in  quibus  nati  sunt  corporibus 
vivere.  »  Quo  loco  sicut  dixerat :  paradisum 
esse  fides  Christiana  non  dubitat,  ita  dicit : 
Enoch,  et  Eliam  non  dubitamus  in  suis  cor¬ 


poribus  vivere.  At  certum  est,  non  solum 
Enoch,  et  Eliam  non  esse  res  fictas,  sed  etiam 
re  ipsa  hoc  tempore  exstare,  et  vivere  : 
igitur  eodem  modo  certum  est  apud  Augu¬ 
stinum  paradisum  non  solum  non  esse  rem 
fictam, sed  etiam  nunc  re  ipsa  extare.  Denique 
idem  Augustinus  lib.  ii.  in  Genes,  cap.  24. 
dicit,  non  posse  dubitari  quin  flumina  orian¬ 
tur  ex  paradiso,  quia  Scriptura  hoc  dicit, 
licet  fontes  alibi  videantur.  Ubi  aperte  indi¬ 
care  videtur,  non  posse  dubitari,  quin  hoc 
tempore  exstet  paradisus. 

Accedit  etiam  ratio  probabilis,  cur  para¬ 
disus  conservari  debuerit,  videlicet  ut 
Enoch,  et  Elias,  quos  certum  est  in  suis 
corporibus  vivere,  congruentem  suo  statui 
sedem  haberent,  donec  tempus  esset,  ut 
cum  Antichristo  congredientes  vitam  cum 
morte  commutarent.  Hos  enim  duos  vivere, 
et  venturos,  ut  diximus,  ad  mundi  finem,  ut 
se  Antichristo  opponant,  probavimus  ex 
Scripturis,  communi  Patrum  Graecorum , 
Latinorumque  consensu,  lib.  m.  de  summo 
Pontifice  cap.  6.  ad  quem  locum  lectorem 
remittimus. 

Neque  argumentum  illud  de  aquis  diluvii 
cogit,  ut  a  communi  sententia  recedamus. 
Nam  credibile  est,  in  paradisum  aquas  dilu¬ 
vii  minime  penetrasse,  ut  scholastici  theo¬ 
logi  docent.  Ad  illum  autem  Scripturae 
locum,  ubi  dicuntur  aquae  cooperuisse  om¬ 
nes  montes  sud  universo  coelo,  respondemus, 
id  esse  intelligendum  de  omnibus  montibus 
ejus  terrae,  quae  a  peccatoribus  incolebatur, 
quaeque  habitationi  hominum  post  lapsum 
Adae  data  erat.  Similis  est  locus  in  eodem 
cap.  vii.  Genes.  Mortui  sunt  universi  homines, 
remansitque  solus  Noe,  et  qui  cum  eo  erant 
in  arca  (1).  Est  enim  universalis  propositio  : 
Mortui  sunt  universi  homines  ,  non  minus 
quam  illa  :  Cooperti  sunt  omnes  montes.  At 
certum  est,  illam  propositionem  :  Mortui 
sunt  universi  homines,  intelligendam  esse 
de  hominibus ,  qui  vitam  mortalem  in 
communi  hac  terra  degebant,  non  de  omni¬ 
bus  omnino;  siquidem  Enoch  mortuus  non 
est,  quamvis  non  esset  in  arca.  Igitur  eodem 
modo  propositio  illa  :  Cooperti  sunt  omnes 
montes,  intelligenda  est  de  omnibus  monti¬ 
bus  terra;, ubi  erant  homines  morti  destinati, 
nonde  m  jntibus,  aut  regione  paradisi. 

At,  inquies,  si  aqua;  diluvii  paradisum 
non  attigerunt,  frustra  Noe  tanto  labore 


(I)  Gen.  VII,  23. 

confecit  arcam.  Poterat  enim  cum  omnibus 
animantibus  in  paradiso  conservari.  Deinde 
cum  aqusc  diluvii  fuerint  altiores  quindecim 
cubitis  omnibus  montibus  universa}  terra}, 
certe  non  potuit  sine  miraculo  fieri,  ut  aqua} 
non  obruerent  paradisum.  Non  sunt  autem 
facile  miracula  confingenda.  Denique  pro¬ 
positio  Scripturae  universalis,  non  debet 
restringi,  nisi  in  ipsa  Scriptura  exceptio  fiat, 
aut  ratio  necessaria  eam  exposcat.  Exceptio 
autem  paradisi  ab  aquis  diluvii  omnem  ter¬ 
ram  operientibus ,  neque  in  Scriptura  ex¬ 
stat,  neque  ulla  necessaria  ratione  inducta 
est. 

Ad  primum  respondeo,  paradisum  non 
esse  locum  hominum  peccatorum,  et  huma¬ 
nis  calamitatibus  subjectorum,  sed  eorum 
tantum  qui  communibus  hujus  vita}  miseriis 
non  sunt  obnoxii,  quales  fuerunt  olim  Adam 
et  Eva,  et  nunc  Enoch  atque  Elias.  Itaque 
non  conveniebat  regio  paradisi  Noe,  et  filiis, 
atque  uxoribus  eorum.  Et  ideo  necessarium 
fuit  alia  ratione  vita}  ipsorum  a  Domino 
provideri. 

Ad  secundum  respondeo,  miraculum  non 
fingi  a  nobis  pro  arbitrio,  sed  necessario  af¬ 
firmari  ob  Scripturae  divina}  testimonium. 
Scriptura  enim  testatur  Enoch  non  periisse 
tempore  diluvii,  nec  tamen  fuisse  in  arca  : 
quare  cogimur  miraculum  aliquod  ponere 
quod  illum  a  diluvio  conservaverit.  Usita¬ 
tius  autem  et  congruentius  miraculum  fuit 
prohiberi  aquas  ne  paradisum  obruerent, 
quam  Enoch  in  aere  supra  aquas,  aut  jn  ter¬ 
ra  in  mediis  aquis  per  integrum  annum  con¬ 
servari. 

Ad  tertium  respondeo,  exceptionem  para¬ 
disi  optima  ratione  esse  inductam,  tum  ob 
conservationem  Enoch,  tum  quia  diluvium 
terris  immissum  fuerat  propter,  hominum 
peccata.  Proinde  destruere  debuit  solum  ea, 
qua} usui  taliumhominum  serviebant.  Sedfac 
in  paradisum  aquas  diluvii  penetrasse,  et 
Enoch  a  Deo  siugulari  aliqua  providentia 
in  mediis  aquis  conservatum,  non  inde 
efficies  necessario  paradisum  omnino  esse 
destructum.  Diluvium  siquidem  non  mutavit 
situm  loci,  neque  aeris  temperamentum,  nec 
arbores  omnes  eradicavit,  vel  arefecit,  alio- 
qui,  ubi,  qua}so,  reperisset  columba  ramum 
virentis  oliva},  quem  statirn  post  diluvium 
detulit  ad  Noe  ?  Detrimentum  igitur  aliquod 
paradiso  aqua}  diluvii  forsitan  attulerunt, 
sed  non  ejusmodi  ut  paradisus  esse  desierit. 


CAPUT  XV. 

In  paradiso  non  solum  homines, ,  in  statu  inno¬ 
centiae  ,  sed  etiam  animantia  rationis  exper¬ 
tia  habitatura  fuisse. 

Solet  etiam  quaeri  a  Theologis  :  «  Soline 
homines,  an  etiam  animantia  rationis  exper¬ 
tia  in  paradiso  locum  habitura  fuissent,  si 
homo  non  peccasset,  »  Et  quidem  Joannes 
Damascenus  id  negat  lib  ii.  de  fide  c.  11. 
Eum  sequitur  S.  Thomas  1.  p.  quaest.  102. 
art.  2.  et  alii  quidam  ex  Scholasticis  in  2. 
Sentent.  dist.  17. 

At  gravior  nobis  auctoritas  esse  videtur 
S.  Basilii  in  lib.  de  Paradiso,  et  S.  Augustini 
lib.  xiv.  de  Civit.  Dei  cap.  11.  qui  contra 
sentiunt.  Verba  S.  Augustini  haec  sunt  :  «  In 
paradiso  corporali  cum  duobus  illis  homini¬ 
bus  masculo  et  foemina  animalia  etiam  ter¬ 
restria  caetera  subdita,  et  innoxia  versaban¬ 
tur.  »  Et  sane  non  modicum  ornamentum 
terreno  paradiso  defuisset,  si  nulli  in  aquis 
pisces,  nullae  in  sylvis  aviculae,  nulla  in  pra¬ 
tis  et  campis  pecora  conspici  potuissent.  Ut 
illud  omittam,  non  frustra  primis  homin- 
nibus  dictum  a  Deo  fuisse,  ut  piscibus,  vo¬ 
lucribus,  et  caeteris  animantibus  dominaren¬ 
tur. 

Neque  vero  metuendum  erat,  ne  animan¬ 
tia  bruta  sumerentde  fructibus  ligni  vitae,  et 
immortalia  fierent.  Nam  neque  illa  cibos 
sumpsissent  naturae  suae  non  congruentes, 
neque  si  fructibus  ligni  vitae  vesci  potuissent, 
immortalitatem  ulla.ratione  consequerentur. 
Siquidem  lignum  non  ex  natura  sua,  sed  ex 
inspiratione  salubritatis  occultae  immortalita¬ 
tem  hominibus  attulisset,  fere  ad  eum  mo¬ 
dum,  quo  Sacramenta  Christiana  corporalia 
ac  sensibilia  gratiam  spiritualem,  atque  in¬ 
visibilem,  operantur.  Sic  enim  docet  S.  Au¬ 
gustinus  lib.  vm.  de  Genes,  cap.  4  :  «  Erat 
ei  in  lignis  caeteris  alimentum,  in  ista  autem 
sacramentum.  »  Et  cap.  o : « Illud  quoque  ad¬ 
do,  quamquam  corporalem  cibum ,  talem 
tamen  illam  arborem  praestitisse,  quo  corpus 
hominis  sanitate  stabili  firmaretur,  non  sic¬ 
ut  ex  alio  cibo,  sed  non  nulla  inspiratione 
salubritatis  occulta.  Profecto  enim  licet  usi¬ 
tatus  panis,  aliquid  tamen  amplius  ha¬ 
buit,  cujus  una  collyride  hominem  Deus  ab 
indigentia  famis  dierum  quadraginta  spatio 

vindicavit.  »  Vide  in  camdem  sententiam 
Theodorctum  quaest.  26.  in  Genes.  Euche- 
riura  lil)  i.  in  Gen.  cap.  13.  et  ipsum  Augu¬ 
stinum  lib.  13.  de  Civitate  Dei  cap.  20.  Qua¬ 
re  quemadmodum  animantia  bruta,  si  forte 
sacratissimam  Eucharistiam  gustarent,  nul¬ 
lum  inde  fructum  spiritalem  consequeren¬ 
tur  :  ita  neque  ex  ligno  vitee  immortalitatem 
adipisci  ulla  ratione  potuissent. 

CAPUT  XVI. 

Cherubin  custodientia  paradisum,  non  spectra 

aliqua,  sed  veros,  sanclosque  Angelos  fuisse. 

Quramnt  adhuc  nonnulli  :  «  Quidnam  fue¬ 
runt  illa  Cherubin,  quae  ad  paradisi  custo¬ 
diam  adhibita  fuisse  divina  Scriptura  com¬ 
memorat.  »  Theodoretus  quaest.  40  in  Genes, 
et  eum  sequutus  Procopius  Gazceus  in  enar¬ 
rat.  3.  cap.  lib.  Genes,  docent  nullo  modo 
esse  credendum  S.  Angelos  in  paradisi  cu¬ 
stodia  occupari,  sed  Cherubin  illa  nihil  esse 
aliud,  nisi  spectra  quaedam,  sive  formas 
horribiles  animalium,  quae  ingredi  cupientes 
in  paradisum  torrefaciebant.  Refert  etiam 
Sixtus  Senensis  lib.  v.  Bibliotheca?  sancta;, 
annotatione  58,  novum  haeresiarcham  Jaco- 
bum  Chium  (qui  forte  is  est,  qui  se  Paleo- 
gum  nominabat,  et  Romae  nuper  ab  haeresi 
adfidem  catholicam  conversus  est)  in  explana¬ 
tione  Symboli  asseruisse  Cherubin  ista  fuisse 
simulacrum  hominis  horribili  forma,  larva- 
que  contectum,  atque  in  paradisi  foribus  a 
Domino  collocatum,  ad  eum  plane  modum 
quo  solent  agricolae  in  satis,  et  hortis  palos 
defigere  laceris  vestium  pannis  indutos  ad 
aviculas  abigendas 

Sed  haec  opinio  tam  est  inepta  et  ridicula, 
ut  vix  ulla  responsione  opus  habeat.  Nam  ut 
omittam,  in  divinis  litteris  nomine  Cherubin 
passim  Angelos  significari,  et  non  fuisse 
Adamum  tam  rudem,  ut  simulacro  inanimi 
terreri  potuerit,  certe  gravissimi  Patres, 
Cherubin  hoc  loco  veros  sanctosque  Angelos 
fuisse  non  dubitarunt.  S.  Augustinus  lib.  xi. 
de  Genes,  cap.  40.  :  «  Et  ordinavit,  inquit, 
Cherubin,  et  flammeam  rompheam,  quae 
vertitur,  custodire  viam  ligni  vitae.  Hoc  per 
coelestes  utique  potestates  etiam  in  paradiso 
visibili  factum  esse  credendum  est,  ut  per 
angelicum  ministerium,  esse  tillic  ignea  quae¬ 
dam  custodia.  »  Quod  idem  scribit  Eucherius 
lib.  i,  in  Genes,  cap.  30.  llupertus  lib.  m. 
in  Genes,  cap.  32  et  alii  passim. 


CAPUT  XVII. 

Cur  diceretur  lignum  quoddam  arbor 
scienlix  boni  et  mali. 

Est  alia  quaestio  de  ligno  scientia;  boni  et 
mali  ;  «Unde  videlicet  ea  arbor  hoc  nomen 
habuerit.  »  Josephus  lib.  i.  antiquitatum, 
cap.  2,  scribit  eam  arborem  vim  habuisse 
acuendi  ingenium,  ac  prudentiam  augendi. 
Quam  sententiam  secuti  videntur  haeretici  il¬ 
li,  qui  a  Tertulliano  de  praescript.  haeretico¬ 
rum,  et  ab  Epiphanio  haeres.  37.  dicuntur 
Ophitae,  qui  pro  Christo  serpentem  colunt, 
quod  hominibus  auctor  fuerit  adipiscendi 
scientiam,  cum  esum  ligni  vetiti  persuasit. 
Joan.  Damasc.  lib.  ii.  de  fide  cap.  11.  docet 
arborem  illam  lignum  scientiae  appellatam, 
quodadferret  cognitionem  propriae  naturae. 
Eam  vero  cognitionem  adultis,  et  perfectis 
utilem  esse,  imperfectis  autem,  et  ad  con¬ 
cupiscentiam  pronis,  inutilem,  et  noxiam,  et 
ideo  prohibitum  fuisse  Adamo  adhuc  im¬ 
perfecto  existenti,  ne  arborem  illam  contin¬ 
geret. 

Sed  htee  improbabilia  sunt.  Nam  nec 
Deus  prohibuisset  hominibus  arborem,  quae 
prudentiam  augeret,  ac  per  hoc  utilissima 
illis  esset  :  neque  Adam  eo  tempore  rudis, 
et  imperfectus  erat,  sed  perfectus  et  sapiens, 
quippe  qui  nomina  omnibus  animantibus 
imposuit  :  neque  naturam  suam  ignorare 
potuit,  qui  naturas  rerum  omnium  noverat. 

Vera  igitur  sententia  est,  lignum  scientiae 
boni  et  mali  sic  appellatum,  quod  gustatum, 
ob  inobedientiae  culpam,  multa  mala  aidfer- 
ret,  ac  per  hoc  homines  experiendo  discerent 
discrimen  boni  et  mali,  quod  antea  sola 
contemplatione  didicerant.  Ita  docet  S.  Au¬ 
gustinus  lib.  xiv.  de  civit,  cap.  17.  et  lib. 
vin.  Genes,  cap.  6.  S.  Cyrillus  lib.  ni  in  Ju¬ 
liam.  Theodoret.  qua;st.  26,  in  Genes,  et 
Eucherius  lib.  i  in  Genes. 

CAPUT  XVIII 

Lignum  vitx  perfectam  immortalitatem 
afferre  potuisse. 

Ultima  restat  quaestio,  «  de  vi  atque  effi¬ 
cacia  ligni  vita;.  »  Duae  sunt  enim  de  hac  re 
Patrum  sententia;.  Una  S.  Augustini,  quem 

Theologi  Scholastici  fere  sequuntur,  lignum 
vitae  institutum  fuisse  ad  arcendam  mortem, 
quae  contingere  solet  ex  senio.  Quamvis  enim 
per  communes  cibos  reparetur  humidum 
illud,  quod  ex  generatione  accepimus,  quod¬ 
que  assidue  per  actionem  caloris  naturalis 
absumitur,  tamen  extranea  illa  substantia, 
qua}  ex  alimento  acccclit  praeexistenti  hu- 
mido,  numquam  est  tantae  virtutis,  quantae 
fuerat  illa,  quae  deperdita  est.  Ita  paulatim 
vis  nutriens  diminuitur,  ac  tandem  funditus 
perit,  et  ea  pereunte  vita  animalis  extingui- 
tur.  Vult  igitur  S.  Augustinus  eum  fuisse 
usum  ligni  vitae,  ut  vim  nutrientem  robora- 
'  ret,  et  eo  modo  hominem  a  senectute,  et 
morte  defenderet  :  «  Cibus,  inquit  lib.  xiv. 
de  civit.  Dei,  cap.  26.  aderat  ne  esuriret,  po¬ 
tus  ne  sitiret,  lignum  vitae  ne  illum  senecta 
dissolveret ;  nullus  intrinsecus  morbus,  nul¬ 
lus  ictus  metuebatur  extrinsecus  ».  Vide 
eumdem  lib.  vi.  de  Genes,  cap.  25,  et  lib.  vili, 
cap.  5.  et  lib.  n.  de  peccator.  mei'itis  et  re- 
miss.  cap.  3.  et  lib.  xm  de  civit.  Dei,  cap.  20. 

Altera  sententia  multorum  est  veterum 
Patrum,  et  (nisi  ego  fallor)  valde  corformis 
Scripturae  sacra},  et  rationi.  Docet  haec  sen¬ 
tentia,  lignum  vitae  eam  vim  habuisse,  ut  vel 
semel  gustatum  perfectam  ad  ferret  immor¬ 
talitatem,  qualem  habebimus  post  resurre¬ 
ctionem,  et  ideo  non  ante  sumendum  fuisse, 
quam  transferendi  essent  homines  de  statu 
gratiae,  in  quo  poterant  non  mori,  ad  statum 
gloriae,  in  quo  non  possent  amplius  mori. 
Glossa  interlinearis  in  illa  verba  :  Ne  forte 
sumat  de  ligno  vitae,  etc.,  sic  loquitur  :  « Im¬ 
pleto  electorum  numero  gustaturi  erant  de 
ligno  vitae,  et  sic  ad  beatum  statum  migra¬ 
turi.  »  Rupertus  lib.  m.  in  Genes,  cap.  30  : 
«  Nequaquam,  inquit,  ut  non  ulli  arbitran¬ 
tur,  frequentandum  erat  necessario  lignum, 
tamquam  perpetrandae  vitae  transitivum  me¬ 
dicamentum,  sed  semel  hoc  sumpto  viveret 
corpus  in  aeternum.  »  Theodoretus  quaest. 
2G.  in  Genes,  scribit,  lignum  vita}  positum 
fuisse  in  medio  paradisi  tamquam  praemium 
obedientiae.  Non  erat  autem  futurum  obe- 
dientiae  praemium  corroboratio  virtutis  nu¬ 
trientis,  sed  perfecta  immortalitas.  S.  Joan- 
nes  Chrysostomus  (quem  imitatus  videtur 
Theodoretus)  homil.  18.  in  Genes,  scribit, 
duas  fuisse  arbores  in  paradiso  praeter  cude¬ 
ras  admirabiles  :  unam  mortis,  alteram  vita}, 
priorem  in  stipendium  iuobedientiae,  poste¬ 
riorem  in  praemium  obedientiae.  Ex  quo 
sequitur,  ut  quemadmodum  arbor  scientiae, 


quae  erat  arbor  mortis,  semel  gustata,  ne¬ 
cessitatem  attulit  moriendi,  sic  etiam  arboY 
vitae  semel  gustata,  aeternitatem  esset  alla¬ 
tura  vivendi. 

S.  Irenaeus  lib.  m.  adversus  haercsescap. 
37.  scribit,  Adamum  de  paradiso  fuisse  ex¬ 
pulsum,  ne  lignum  vitae  attingere  posset. 
Idquc  non  tam  ex  indignatione,  quam  ex 
misericordia,  ne  videlicet  fieret  miser  in 
aeternum,  et  malum  ejus  esset  irreparabile  : 
«  Ejecit,  inquit,  eum  de  paradiso,  et  a  ligno 
vitae  longe  transtulit,  non  invidens  ei  lignum 
vitae,  sed  miserans  ejus,  ut  non  perseveraret 
semper  transgressor,  neque  immortale  esset 
quod  circa  eum,  et  malum  interminabile.  » 
Idem  habet  S.  Hilarius  in  comment.  Psal. 
Lxvm.in  illa  verba  :  Quem  tu  percussisti,  per¬ 
secuti  sunt  :  «  Non  pepercerat,  inquit,  primo 
illi  de  terrae  limo  Adae,  quem  de  Paradiso 
post  culpam,  ne  lignum  vitae  attingens  in 
aeternitate  poenae  maneret,  ejecit.  »  Idem  his 
verbis  breviter  significat  S.  Gregorius  Na- 
zianzenus  orat.  2.  de  Pascha  :  «  Inde  (Adam 
de  paradiso  ejectus,  et  a  ligno  vita}  separa¬ 
tus)  lucratur  quippiam,  mortem  nempe,  ac 
peccati  abscissioncm,  ne  malum  esset  im¬ 
mortale,  fitque  poena  misericordia.  »  Vide 
in  eamdem  sententiam  sanctum  Hieroymum 
in  cap.  65.  Isaiae.  S.  Cyrillum  lib.  m.  adver¬ 
sus  Julianum  circa  medium.  Eucherium  lib. 
i.  in  Genes,  et  Rupcrtum  lib.  m.  in  Genes, 
cap.  29. 

Neque  responderi  potest  ad  ista  loca  Pa¬ 
trum,  sententiam  ipsorum  esse,  ejectum 
fuisse  Adamum  de  paradiso,  ne  saepius  re¬ 
currendo  ad  arborem  vita}  conservaret  vir¬ 
tutem  nutrientem,  et  eo  modo  nunquam 
moreretur.  Nam  si  lignum  vitae  non  habuis¬ 
set  aliam  vim  quam  roborandi,  et  conser¬ 
vandi  virtutem  nutrientem,  non  solum  non 
fecisset  post  peccatum  Adae  homines  immor¬ 
tales,  sed  parum  omnino  profuisset  ad  vitae 
diuturnitatem.  Siquidem  post  lapsum  Adae 
maxima  pars  hominum  extinguitur  ante  se¬ 
nium  febre,  peste,  fame,  ferro,  praicipitio, 
aliisque  innumerabilibus  casibus  :  rarissimi 
sunt,  qui  solo  senio  moriantur.  Patres  autem 
dicunt,  homines  post  peccatum  futuros 
fuisse  plane  immortales,  et  perpetuo  miseros 
et  malum  eorum  interminabile,  quale  est 
peccatum,  et  infelicitas  damionum  si  lignum 
vitae  attingere  potuissent.  Sentiebant  igitur 
Patres  lignum  vita}  non  solam  virtutem  nu¬ 
triendi  roborasse,  sed  perfectam  immortalita¬ 
tem  attulisse. 


206 


LIBER  I. 


.  Porro  favet  huic  sententiae  vehementer 
testimonium  illud  Scripturae  divinae  :  Dixit 
Deus,  Ne  forte  mittat  manum  suam  et  sumat 
cie  ligno  vitee,  et  vivat  in  seternum,  etc.  (1). 
Illa  enim  particula,  ne  forte ,  ut  Rupertus 
annotavit,  cogere  videtur  ut  ex  hoc  loco  in- 
telligamus  lignum  vitae  etiam  semel  casu 
gustatum,  perfectam  immortalitatem  allatu¬ 
rum.  Quod  vero  quidam  dicunt,  Deum  lo¬ 
cutum  esse  ironice,  cum  ait,  et  vivat  in  seter¬ 
num ,  non  est  probabile,  tum  quia  repugnat 
testimoniis  Patrum  quos  citavimus,  tum 
quia  ejectio  Adae  de  paradiso,  et  Angelus 
cum  gladio  flammeo  constitutus  ad  custo¬ 
diendam  viam  ligni  vitae,  satis  indicant 
Deum  non  ironice,  sed  propie,  et  serio  esse 
locutum. 

Quod  autem  alii  dicunt,  illud  :  in  seternum 
significare  in  longum  tempus,  non  autem  in 
perpetuum,  propterea  quod  vox  hebraica 
D59  hoc  loco  scribatur  sine  littera  1  parum 
movere  debet.  Illa  enim  observatio  S.  Hie¬ 
ronymi  in  comment.  i.  cap.  epist.  ad  Gal.  de 
voce  0^9  et  obly  vera  est,  sed  non  perpe¬ 
tua.  Saepe  enim  confunduntur  haec  vocabula 
ut  ex  hoc  ipso  loco  perspicuum  est.  Scribit 
enim  S.  Hieronymus  loc.  cit.  obj?  sine  lit¬ 
tera  1  significare  spatium  quinquaginta  an¬ 
norum,  quo  numero  definiebatur  tempus  Ju¬ 
bilaei  apud  Hebraeos.  Et  tamen  Genes,  m.  ubi 
legimus  ;  Ne  forte  sumat  de  ligno  vitse,  et  vi¬ 
vat  in  seternum ,  habetur  vox  illa  Ob?  sine  T 
et  certum  est  ea  non  significari  spatium  quin¬ 
quaginta  annorum.  Cur  enim  timeri  poterat, 
ne  viveret  Adam  quinquaginta  annos  auxi¬ 
lio  ligni  vitae,  cum  vixerit  sine  ligno  vitae  su¬ 
pra  nonagentos  ? 

Accedit  postremo  etiam  ratio.  Nam  non 
videtur  fuisse  necessarium  lignum  vitae  ut 
conservaret  homines  in  statu  innocentiae,  ne 
senium  eos  dissolveret ;  si  enim  absque  ju¬ 
stitia  originali,  et  extra  paradisum  inter  tot 
angustias  et  pericula  vixerunt  multi  supra 
nonagentos  annos,  ut  Adam,  Seth,  Enos,Cai- 
nan,  Jared,  Mathusalem,  Noe  :  certe  cum 
originali  justitia,  in  regione  saluberrima  pa¬ 
radisi,  et  in  summa  corporis,  atque  animi 
traquillitate  longe  diutius  vivere  potuissent, 
quousque  videlicet  transferendi  essent  de 
statu  gratiae  ad  statum  gloriae.  Neque  enim 
credibile  est  tempus  viae,  et  meriti,  quod 
in  Angelis  brevissimum  fuit,  in  hominibus 
futurum  fuisse  longissimum.  Ex  his  duabus 


sententiis  fateor  equidem  hanc  posteriorem 
mihi  probabiliorem  videri ;  quamvispriorem 
propter  Augustini,  et  Scholasticorum  multo¬ 
rum  auctoritatem  non  negem  etiam  esse  pro¬ 
babilem.  Utramque  certe  arbitror  sine  erro¬ 
ris  periculo  posse  defendi.  Solvam  igitur 
duas  objectiones,  quae  contra  posteriorem 
sententiam  fieri  solent. 


CAPUT  XIX. 

Solvuntur  objectiones. 

Objiciunt  quidam  primo,  lignum  vitae 
fuisse  in  medio  paradisi,  et  per  hoc  notum, 
et  in  promptu  ;  ex  quo  sequi  videtur,  ut 
Adam  pro  arbitrio  potuerit  de  fructu  ejus 
sumere,  quocumque  tempore  vellet,  praeser¬ 
tim  cum  non  fuisset  illi  interdicta  ulla  arbor 
praeter  arborem  scientiae  boni  et  mali,  imo 
e  contrario  imperatum,  ut  de  omni  ligno  ve¬ 
sceretur.  Non  igitur  semel  tantum,  idque 
sub  finem  status  illius  gustandum  fuerat  lig¬ 
num  vitae. 

Secundo  objiciunt,  non  fuisse  transferen¬ 
dos  homines  ad  vitam  simpliciter  beatam,  et 
immortalem,  nisi  post  impletum  numerum 
electorum  :  interea  vero  opus  fuisse  remedio 
aliquo  advei-sus  mortem,  et  senectutem  :  ne¬ 
que  aliud  fingi  posse,  cui  hoc  tribuatur  prae¬ 
ter  lignum  vitae. 

Respondet  ad  primum  Rupertus  loco  ci¬ 
tato.  Neque  Adamum,  neque  ipsum  etiam 
daemonem  scivisse  ubi  esset  lignum  vitae, 
alioqui  sicut  persuaserat  illi  Satan  ut  come¬ 
deret  de  ligno  scientiae,  ut  faceret  eum  mise¬ 
rum,  sic  etiam  persuasurum  fuisse  ut  come¬ 
deret  de  ligno  vitae,  ut  faceret  perpetuo  mi¬ 
serum.  Et  idcirco  addit  Rupertus  (ut  supra 
notavimus)  dictum  esse  a  Deo,  ne  forte  su¬ 
mat  de  ligno  vitae,  quia  poterat  fieri  ut  casu 
incideret  Adam  in  arborem  vitae,  licet  ubi 
esset,  ignoraret. 

Possumus  etiam  respondere,  scivisse  Ada¬ 
mum  ubi  esset  lignum  vitae,  sed  non  fuisse 
de  illo  sumpturum,  nisi  suo  tempore,  id  est, 
cum  esset  transferendus  de  statu  gratiae 
ad  statum  gloriae.  Neque  enim  ignorabat 
Adam  se  aliquando  ad  statum  longe  subli¬ 
miorem  evehendum,  et  tunc  fore  tempus  su¬ 
mendi  de  ligno  vitae ;  et  simul  sciebat  parum 


(l)Gen.  III,  22. 

prodesse  immortalitatem  sine  beatitudine, 
neque  erat  curiosus,  nec  aliqua  stimulabatur 
concupiscentia  mala  gustandi  aliquid  ante 
tempus.  Itaque  abstinuisset  se  ab  eo  cibo 
•  usque  ad  praefinitum  tempus,  et  sic  praece¬ 
ptum  illud  implevisset  :  De  omni  ligno,  quod 
est  in  paradiso,  comede,  suo  tempore  videli¬ 
cet,  neque  enim  oportebat  eum  uno  die  fru¬ 
ctus  omnium  arborum  degustare.  At  post 
lapsum  factus  erat  intemperans,  et  curiosus, 
et  periculum  erat  ne  in  suam  perniciem  su¬ 
meret  lignum  vitae,  ideo  justissimo,  et  ipsi 
homini  utilissimo  Dei  consilio  de  paradiso 
fuit  ejectus. 

Ad  secundam  objectionem  :  Respondeo 
non  esse  usque  adeo  certum,  utrum,  si  Adam 
non  peccasset,  omnes  simul  electi  transfe¬ 
rendi  fuissent  uno  eodemque  tempore  ad 
beatam  vitam  an  vero  alii  post  alios ;  ita  ut 
filii  parentibus  ni  statu  innocentiae  succe¬ 
derent,  et  qui  priores  in  hanc  vitam  intra¬ 
rent,  priores  etiam  ad  aliam  pervenirent. 
Sanctus  enim  Augustinus  in  lib.  ix  de  Genes, 
ad  litteram  cap.  6.  quaestionem  hanc  movet, 
et  insolutam  relinquit.  Itaque  probabile  est 
tempus  meriti  fuisse  futurum  certo  aliquo 
annorum  numero  definitum,  ut  50.  vel  100. 


annorum,  et  ut  quis  eum  terminum  attigisset, 
et  toto  eo  tempore  in  bonis  operibus  perdu- 
rasset,  ad  sempiternam  gloriam  transferen¬ 
dum  :  quemadmodum  hoc  tempore  non  ex- 
pectant  animae  sanctae,  ut  impleatur  numerus 
electorum,  sed  quae  prius  absolvunt  tempus 
peregrinationis  et  viae,  eae  prius  ad  patriam 
et  gloriam  evehuntur. 

Quod  si  etiam  demus  debuisse  impleri  nu¬ 
merum  electorum,  antequam  ullus  de  statu 
innocentiae  ad  statum  gloriae  transmigraret 
non  tamen  ideo  cogemur  tempus  illud  meriti 
et  viae  in  longum  sic  extendere,  ut  necessa¬ 
rius  fuerit  usus  ligni  vitae  ante  finem  com¬ 
munis  et  universalis  translationis.  Atque 
haec  de  paradiso  pro  instituti  nostri  ratione 
sufficiant.  Quia  vero  non  ita  pridem  in  lucem 
prodierunt  disputationes  ejusdem  argumenti 
a  Benedicto  Pererio  in  comment.  in  Gen.  et 
a  Gregorio  de  Valentia  ini  part.  S.  Thomae, 
aditae,  quae  praeclarae  et  accuratissimae  es¬ 
se  dicuntur,  lectorem  admonendum  censui, 
haec  nostra,  qualiacumque  sunt,  ante  multos 
annos  scripta,  et  auditoribus  in  scholis  tra¬ 
dita  fuisse  :  neque  mihi  unquam  libros  do¬ 
ctissimorum  illorum  Theologorum  ordinis 
mei,  evolvere  per  otium  licuisse. 

DE  STATU  PECCATI 

CAPUT  PRIMUM 

De  peccati  definitione. 

De  peccato  multa  a  Theologis  disputan¬ 
tur,  quae  non  videntur  inultum  ad  rem  no¬ 
stram  facere.  Quare  iis  omissis,  definitionem 
solum,  et  partitionem,  causam,  et  discri¬ 
mina  peccati  trademus,  quae  necessaria,  vel 
certe  valde  utilia  sunt  ad  eas  controversias, 
quas  habemus  prae  manibus,  explicandas. 

Est  igitur  initio  animadvertendum,  non 
esse  idem  peccatum,  et  vitium.  Peccatum 
enim  est  nomen  operationis  malas,  quae  oppo¬ 
nitur  operationi  virtutis  :  vitium  autem  est 
nomen  habitus  mali,  qui  opponitur  virtuti, 
ut  virtus  habitum  significat.  In  hoc  enim 
mala  bonis  praestant,  quod  vocabulis  magis 
abundant.  Nara  ad  significandam  actionem 
virtutis  nullam  habemus  propriam  vocem, 
et  idcirco  utimur  nomine  virtutis  tum  ad 
actionem,  tum  ad  habitum  designandum.  Ad 
significandam  autem  actionem,  quae  nascitur 
cx  vitio,  habemus  plurimas  voces,  peccatum, 
jcrimen,  delictum,  scelus,  facinus,  flagitium, 
culpam,  erratum,  et  alia.  Esse  autem  vitium 
nomen  habitus,  non  actionis,  ex  corporali¬ 
bus  rebus  intelligi  potest,  unde  nomina  ad 
res  spirituales  transferri  solent.  Dicimus 
enim  vitium  esse  in  equo,  quando  habet 


permanentem  aliquam  qualitatem,  ob  quam 
saepe  aut  cespitat,  aut  terretur,  aut  fraeno 
retineri  nequit :  sed  si  casu  id  accidat  semel, 
atque  iterum,  non  propterea  dicitur  equus 
vitiosus.  Quocirea  recte  Aristoteles  in  vn. 
lib  de  moribus,  cap.  8.  vitium  comparat  cum 
hydropisi,  quae  est  sitis  permanens.  Et  S. 
Augustinus  in  lib.  de  perfectione  Justitiae, 
cap.  4.  simile  esse  dicit  vitium  curvitati  ti¬ 
biae,  peccatum  autem  claudicationi. 

Praetermisso  igitur  vitio,  de  quo  non  est 
nobis  in  praesentia  disputandum,  peccatum 
sic  definitur  a  S.  Augustino  lib.  ii  de  con¬ 
sensu  Evangelistarum,  cap.  4  :  «  Peccatum 
est  transgressio  legis.  »  Quae  definitio  gene¬ 
ralissima  esi, et  convenit  in  peccata  omnia  non 
solummorum,  sed  etiam  naturae,  et  artis. Nihil 
est  enim  aliud  peccatum,  nisi  declinare,  ac 
recedere  a  regula.  Quod  etiam  brevissime 
docuitS.  Joannesin  epist.  1.  cap.  3.  his  ver¬ 
bis  :  Peccatam  est  iniquitas.  Et  clarius  graece 

otgapTfa  lati  avopua. 

At  peccatum  in  moribus,  de  quo  solo  nos 
agimus,  definit  idem  S.  Augustinus  lib.  xxil. 
contra  Faustum,  cap.  27 :  dictum,  vel  fa¬ 
ctum,  vel  concupitum  contra  legem  asternam. 
Quam  definitionemTheologi  magno  applausu 
receperunt,  nec  immerito.  Nam  cum  duo 
quaedam  in  peccato  reperiantur,  substantia, 
quae  est  materiale,  et  ratio  ipsa,  quae  est  for¬ 
male  peccati :  utrumque  Augustinus  ea  defi¬ 
nitione  complexus  est.  Substantia  peccati 

est  actio  aliqua  voluntaria,  vel  voluntaria 
actionis  omissio.  Ratio  peccati  est  ipsa  de¬ 
clinatio,  et  recessio  a  regula  in  illa  actione, 
vel  ejus  omissione.  Et  quoniam  tria  sunt 
instrumenta  generalia  actionum,  cor,  lingua, 
manus,  et  rursus  tria  sunt  genera  actio¬ 
num,  unum  plane  spiritualium,  ut  desiderio¬ 
rum,  aliud  plane  corporalium,. ut  factorum; 
aliud  partim  spiritualium,  partim  corpora¬ 
lium,  ut  verborum  :  propterea  S.  Augusti¬ 
nus  ut  comprehenderet  quidquid  est  in  pec¬ 
cato  materiale,  dixit,  peccatum  esse  dictum, 
vel  factum,  vel  concupitum.  Non  meminit 
autem  omissionis,  quia  definitiones  debent 
esse  breves ;  et  negatio  ex  affirmatione  colli¬ 
gitur. 

Porro  peccati  rationem,  atque  adeo  ipsum 
formale  peccati  indicavit  Augustinus  cum 
ait,  contra  legem  aeternam,  nec  dicere  voluit, 
contra  rationem,  ut  loquuntur  philosophi, 
neque  contra  legem  Dei,  ut  loquitur  S.  Am¬ 
brosius  lib.  de  paradiso,  cap.  8;  neque  con¬ 
tra  legem  simpliciter,  sed  contra  legero  aeter¬ 
nam,  nimirum  ut  comprehenderet  omnes 
leges,  et  ipsam  legum  radicem.  Siquidem 
omnis  lex  tum  naturalis,  tum  positiva,  et 
positiva  tum  Dei,  tum  hominum,  ideo  est 
lex,  quia  congruit  cum  lege  aeterna,  quae  est 
ipsa  Dei  ratio  summa,  ac  perfectissima 
regula;  neque  est  aliud  quaelibet  vera  lex, 
nisi  adumbratio  quaedam,  atque  participatio 
legis  aeternae. 

Unum  desiderari  videtur  in  Augustini  de¬ 
finitione,  ut  videlicet  voluntarii  mentio  in  ea 
fieret.  Non  enim  quodvis  dictum,  factum, 
concupitum,  sed  dictum,  factum,  concu¬ 
pitum  voluntarium,  contra  legem  aeter¬ 
nam,  est  peccatum:  «  Usque  adeo»,  in¬ 
quit  Augustinus  in  lib  de  vera  .religione, 
cap.  14,  «  peccatum  voluntarium  est  ma¬ 
lum,  ut  nullo  modo  sit  peccatum,  si  non 
sit  voluntarium.  Sed  non  sine  causa  hoc  loco 
Augustinus  voluntarium  praetermisit.  Poterat 
enim  ex  aliis  partibus  definitionis  facile  col¬ 
ligi.  Siquidem  non  est  proprie  contra  legem, 
nisi  id  quod  est  voluntarium.  Neque  enim 
lex  proprie  datur,  nisi  iis,  qui  habent  usum 
liberi  arbitrii. 

Haec  de  definitione  peccati  hoc  loco  suffi¬ 
ciant.  Illud  solum  obiter  observandum  est, 
tamtam  esse  aliquorum  ex  Lutheranis  impe¬ 
ritiam,  vel  impudentiam,  ut  Augustini  defi¬ 
nitionem,  tacito  ejus  nomine,  inter  errores 


numerare  non  vereantur,  idque  non  alia  de 
causa,  nisi  quia  eamdem  definitionem  apud 
scriptores  Catholicos  invenerunt.  Tilmannus 
Heshusius,  qui  se  Episcopum  Sambiensem 
vocitat,  in  libro  de  sexcentis  erroribus  Pon¬ 
tificiorum,  loco  quarto,  numero  primo  ? 
«  Pontificii,  inquit,  hoc  modo  definiunt  ple¬ 
rumque  peccatum,  quod  sit  vel  dictum,  vel 
factum,  vel  concupitum  centra  Dei  legem.  » 
Et  numero  secundo  :  «  Tamquam  immotam, 
inquit,  regulam  urgent,  usque  adeo  volun¬ 
tarium  est  peccatum,  ut  non  sit  peccatum, 
si  non  sit  voluntarium.  »  Deinde  enumeratis 
aliis  aliquot  ejusmodi  sententiis,  antidotum 
tamquam  contra  venena  subjungit. 

At  vel  ignorabat  Heshusius  has  esse  S. 
Augustini  sententias,  vel  non  ignorabat.  Si 
ignorabat,  valde  imperitus  sit  necesse  est, 
cum  hae  sint  sententiae  celeberrimae,  ac  fere 
omnibus  notae.  Si  non  ignorabat,  impuden- 
tissimus  est,  cum  tantum  Doctorem  contem¬ 
nere  non  dubitaverit,  ac  praesertim  in  ea  re, 
in  qua  (ut  ipse  idem  Augustinus  loquitur 
loco  citato,  de  vera  religione,  cap.  44.) 
nulla  Doctorum  paucitas,  nulla  indoctorum 
turba  dissentit.  Agimus  tamen  gratias,  quod 
dum  Augustini  sententias,  ut  Pontificiorum 
errores  damnat,  Augustinum  Pontificium 
fuisse  concedit. 


CAPUT  II. 

Peccati  partitiones. 

♦ 

Jam  vero  quinque  sunt  peccati  partitio¬ 
nes.  Prima  sumitur  ab  objectis,  ac  proinde 
specifica  partitio  est ;  siquidem  actiones  ab 
objectis  species  sumunt.  Ab  objectis  autem 
generatim  duo  ducuntur  genera  peccatorum, 
alia  enim  sunt  peccata  carnalia,  alia  spiri¬ 
tualia,  juxta  illud  Apostoli  I.  ad  Corinthios 
vil :  Emundemus  nos  ab  omni  inquinamento 
carnis,  et  spiritus  (4).  Est  autem  haec  plena 
atque  perfecta  partitio.  Siquidem  res  omnes, 
ad  quas  inordinate  convertimui*,  cum  pecca¬ 
mus,  aut  sunt  bona  apprehensa  sensibus 
carnis,  ut  cibus,  potus,  concubitus,  aut  in- 
telligentia,  ut  honor,  potestas,  divitia».  Per 
conversionem  ad  priora  fiunt  peccata  carna¬ 
lia,  per  conversionem  ad  posteria  fiunt  peccata 
spiritualia.  Illa  nos  reddunt  similes  belluis, 


(4)  1  Corintb.VlI,  1. 

ista  daemonibus ;  et  latine  dicuntur  illa  fla- 
gitia,  ista  scelera,  vel  facinora. 

Altera  partitio  ducitur  ab  origine,  dicun¬ 
tur  enim  alia  peccata  actualia,  alia  origina¬ 
lia.  Actualia  sunt  quae  propria  voluntate 
committimus.  Originalia  sunt  quae  trahun¬ 
tur  a  primo  parente  Adamo,  per  carnalem 
propagationem,  quaeque  voluntaria  sunt 
aliena,  non  propina  voluntate ;  sed  de  peccato 
originis  plura  dicemus  infra  suo  loco. 

Tertia  partitio  ..sumitur  a  lege.  Dicuntur 
enim  alia  peccata  commissionis,  alia  omissio¬ 
nis.  Commissionis  peccata  sunt,  quae  pugnant 
cum  lege  negante,  acprohibitente  aliquid,  ut 
adulterium,  homicidium,  furtum,  quae  legibus 
illis  repugnant :  Non  mxchaberis ,  Non  occides , 
Noti  furaberis.  Omissionis  vero  ea  peccata 
dicuntur,  quae  violant  leges  affirmantes,  et 
imperantes  aliquid,  ut  cum  quis  parentibus 
debitum  honorem  non  exhibet,  contra  illud : 
Honora  parentes.  Et  quidem  commissio,  pec¬ 
catum  ;  omissio,  delictum  proprie  dici  solet, 
ut  S.  Augustinus  quaest.  20.  inLevitic.  colli¬ 
git  ex  cap.  vn.  Levitici,  ubi  alia  sacrificia 
instituuntur  pro  peccatis,  alia  pro  delictis. 

Quarta  partitio  sumitur  ab  eorum  varie¬ 
tate,  qui  potissimuln  peccato  laeduntur.  Alia 
enim  peccata  committuntur  in  Deum,  alia 
in  proximum,  alia  in  nos  ipsos.  Adversus 
quae  peccata  nos  munit  Apostolus  cum  ait 
in  epist.  ad  Titum,  cap.  ii  :  Sobrie,  juste,  et 
pie  vivamus  in  hoc  saeculo  (1).  Sobrie  videlicet 
quoad  nos;  juste  quoad  proximum;  pie 
quoad  Deum.  Et  propheta  David  in  Psalm. 
50.  adversus  eadem  peccata  Spiritum  san¬ 
ctum,  spiritum  rectum,  spiritum  principalem 
a  Deo  petebat. 

Quinta  partitio  nascitur  ex  gravitate  cul¬ 
parum,  sive  ex  reatu  pcenae,  quae  peccantes 
consequitur.  Dicuntur  enim  peccata  quae- 
deun  lethalia,  alia  venialia.  Lethalia  sunt  quae 
hominem  plane  avertunt  a  Deo,  et  quibus 
poena  debetur  aeterna.  Venialia,  quae  non¬ 
nihil  impediunt  cursum  ad  Deum,  non  ta¬ 
men  abeo  avertunt,  et  facili  negotio  expian¬ 
tur.  Priora  dicuntur  crimina,  poeteriora 
peccata,  ut  S.  Augustinus  monetinEnchirid. 
cap.  64,  ubi  scribit,  sine  crimine  justos  ho¬ 
mines  vivere,  sine  peccato  non  vivere.  De¬ 
nique  simile  est  mortale  peccatum  vulneri 
lethifero,  quod  subito  vitam  extinguit,  ve¬ 
niale  autem  plagae  levi,  quae  sine  vitae  peri¬ 
culo  suscipitur,  et  facile  curatur.  Illud  enim 

cum  charitate,  quae  vita  est  animae,  pugnat, 
hoc  non  tara  contra,  quam  praeter  charita- 
tem  est.  Et  quoniam  haec  postrema  partitio 
praeter  coeteras  ad  adversariis  oppugnatur, 
de  ea  copiosius  disseremus. 

CAPUT  III 

De  discrimine  peccati  mortalis,  et  venialis. 

De  discrimine  peccati  mortalis  et  venialis 
non  levis  controversia  est.  Sed  ut  status 
causae  facilius  possit  intelligi,  praemittendae 
sunt  partitiones  quaedam  peccati  venialis. 

Prima  partitio  est  trimembris ;  peccata 
venialia  a  causa,  ab  eventu,  ex  natura  et 
ratione  peccati.  Peccatum  veniale  a  causa 
dicitur  peccatum,  quod  ex  ignorantia,  vel  ex 
infirmitate  committitur,  quod  genus  pec¬ 
cati  non  dicitur  veniale,  ut  distinguatur 
contra  quodcumque  mortale,  sed  contra 
peccatum  mortale  ex  malitia.  Tametsi  enim 
peccata  ex  ignorantia,  vel  ex  infirmitate 
saepe  sint  mere  mortalia,  tamen  dicuntur 
omnia  venialia,  quia  est  in  eis  aliquid  immi¬ 
nuens  culpae  gravitatem,  et  ratione  cujus  is 
qui  peccavit,  est  vicinior  indulgentiae.  De 
quo  genere  peccati  loquitur  Apostolus  in 
epistola  priore  ad  Timotheum,  cap.  i,  cum 
ait :  Fui  blasphemus,  et  contumeliosus,  et 
persecutor,  sed  misericordiam  consecutus 
sum,  quia  ignorans  feci  in  incredulitate.  » 

Peccatum  veniale  ab  eventu  dicitur  id, 
quod  per  poenitentiam  excipiatur  ,  juxta 
illud  S.  Ambrosii  in  lib.  de  Paradiso,  cap.  14  : 
«  Veniabilis  culpa,  quam  sequitur  professio 
delictorum.  »  Qua  significatione  videtur  acce¬ 
pisse  S.  Augustinus  veniale  peccatum  in  lib. 
de  civit.  Dei,  cap.  ult.,  cum  ait  :  «  Nunc  vero 
dum  venialis  iniquitatis,  etiamsi  perseveret, 
ignoratur  modus,  profecto  et  studium  in 
meliora  proficiendi  orationi  instando  vigi¬ 
lantius  adhibetur,  et  faciendi  de  mammona 
iniquitatis  sanctos  amicos  cura  non  sper¬ 
nitur  » .  Eadem  notione  usus  est  auctor  libri 
de  vera  et  falsa  poenitentia,  cap.  18.  qui 
scripsit,  peccata  per  poenitentiam  fleri  ve¬ 
nialia.  Haec  quoque  venialia  non  opponuntur 
absolute  mortalibus,  sed  iis,  qum  reipsa 
nunquam  remittuntur,  ac  per  hoc  ad  mortem 
perducunt  aeternam. 


(1)  Tit.  II,  12. 

Peccata  venialia  ex  natura  et  ratione  pec¬ 
cati  dicuntur  ea,  quae  non  sunt  contraria 
charitati  Dei,  et  proximi,  quaque  proprie  et 
absolute  mortalibus  opponuntur.  De  venia¬ 
libus  primi  et  secundi  genei’is  nulla  contro¬ 
versia  est.  Nemo  est  enim,  qui  neget  pecca¬ 
torum  alia  ex  ignorantia,  vel  infirmitate,  alia 
ex  malitia  posse  committi ;  et  rursus  alia  per 
poenitentiam  expiari,  alia  per  poenitentiam 
non  expiata  in  a  ternum  puniri.  De  venialibus 
tertii  generis  est  tota  qusestio.  Qua  venialia 
rursus  in  duo  genera  dividuntur.  Alia  enim 
dicuntur  venialia  ex  genere  suo,  alia  ex  im¬ 
perfectione  operis. 

Yenialia  ex  genera  suo  dicuntur  ea,  qua 
habent  pro  objecto  rem  malam,  et  inordi¬ 
natam,  rsed  qua  charitati  Dei,  vel  proximi 
non  repugnet,  quale  est  verbum  otiosum, 
risus  nimius,  et  alia  id  genus  :  et  his  con¬ 
traria  sunt  peccata  mortalia  ex  genere  suo, 
ut  perjurium,  adulterium,  et  similia,  qua 
aperte  cum  charitate  Dei,  vel  proximi  pug¬ 
nant. 

Yenialia  ex  imperfectione  operis  ea  sunt, 
qua  tametsi  ex  genere  suo  mortalia  esse 
possent,  tamen  ob  imperfectionem  operis 
venialia  efficiuntur,  quia  videlicet  sola  imper¬ 
fectio  operis  facit,  ut  cum  charitate  pugnare 
non  judicentur.  His  vero  contraria  sunt  mor¬ 
talia  ex  parte  agentis,  qua  quidem  ex  genere 
suo  venialia  esse  potuissent,  et  tamen  ex 
dispositione  quadam  peccantis  mortalia  sunt, 
tale  peccatum  esset,  si  quis  adeo  delectaretur 
otiosis  confabulationibus,  ut  paratus  esset  in 
iis  tempus  conterere,  etiam  cum  ex  divino 
pracepto  aliquid  aliud  ei  necessario  facien¬ 
dum  incumberet. 

Rursus  peccata  venialia  ex  imperfectione 
operis  in  duo  membra  secari  solent.  Alia 
enim  dicuntur  venialia  ex  subreptione,  alia 
ex  parvitate  materia.  Ex  subreptione  dicun¬ 
tur  ea,  qua  non  sunt  perfecte  voluntaria, 
quales  sunt  subiti  motus  cupiditatis,  ira, 
invidentia,  et  alii  similes,  qui  prius  in  animo 
existunt,  quam  ratio  plane  deliberare  potuerit, 
essent  necne  admittendi ;  quiquidem  et  pec¬ 
cata  sunt,  cum  praveniri  aut  continuo  repelli 
potuissent,  si  ratio  vigilasset  :  et  tamen  ve- 
niala  sunt,  cum  pleno  voluntatis  assensu  ca- 
ruerint.  Ex  materia  parvitate  dicuntur  ea 
qua  in  re  parva  ac  levi  committuntur,  quale 
esset  furtum  unius  oboli,  quod  neque  proxi¬ 
mum  notabiliter  ladit,  neque  ejusmodi  est 
ut  apud  aquos  homines  amicitiam  tollere 
queat. 


CAPUT  IV. 

Referuntur  sententia  haereticorum. 

His  ita  constitutis  ad  sententias  adversa¬ 
riorum  explicandas  accedamus.  Primi  fue¬ 
runt  Jovinianus,  et  Pelagius,  qui  discrimen 
peccati  mortalis,  et  venialis  sustulerunt,  e 
medio.  Jovinianus  enim  docuit ,  peccata 
omnia  esse  paria ;  ut  breviter  indicavit  S. 
August.  lib.  de  haresibus  cap.  82,  sed  cla¬ 
rius  S.  Hieronymus  in  ii.  lib.  adversus  Jovi- 
nianum,  non  procul  a  fine,  his  verbis  :  «  De 
eo  autem  quod  niteris  approbare,  convitium 
et  homicidium,  raca  et  adulterium,  otiosum 
sermonem  et  impietatem  uno  supplicio  re¬ 
pensari,  jam  supra  tibi  responsum  est.  »  Et 
infra  :  «Non  tibi  habebunt  tantas  gratias, 
quos  de  humili  in  sublime  levas,  quantum 
irascentur,  quos  propter  leve  quotidianumque 
peccatum  in  exteriores  tenebras  extrusisti.  » 
Haec  ille.  Quocirca  valde  mirum  est,  quid 
Alphonso  de  castro  venerit  in  mentem,  ut  in 
s .10  lib.  xii.  contra  lnereses,  verbo  Pecca¬ 
tum,  haeres.  8.  scriberet,  hunc  errorem,  de 
peccatorum  aequalitate,  nusquam  a  S.  Hiero¬ 
nymo  in  duobus  libris  adversus  Jovinianum, 
ipsi  Joviniano  adseribi.  Nam  per  multas 
paginas  in  secundo  libro  contra  Jovinianum 
sanctus  Hieronymus  non  solum  hunc  errorem 
nominatim  Joviniano  tribuit,  sed  etiam  omnia 
ejus  argumenta  proponit  et  solvit.  Et  S.  Au¬ 
gustinus  in  epist.  29.  ad  Hieronymum,  hunc 
Joviniani  errorem  ab  ipso  Hieronymo  prae¬ 
clare  confutatum  fuisse  testatur. 

Jovinianum  secutus  Pelagius,  quolibet  pec¬ 
cato  justitiam  amitti  docebat,  ac  per  hoc 
omne  peccatum  esse  mortale,  et  quoniam 
multos  justos  esse  negare  non  poterat,  affir¬ 
mabat  posse  hominem  in  hac  vita,  sine  omni 
peccato  vivere.  Ita  refert  S.  Hieronymus  in  i. 
et  ii.  Dialogo  contra  Pelagianos.  EtS.  Augu¬ 
stinus  in  lib.  de  haeres,  cap.  88.  « In  id  etiam, 
jnquit  Augustinus,  progrediuntur,  ut  dicant, 
vitam  justorum  in  hoc  saeculo  nullum  omnino 
habere  peccatum,  et  ex  his  Ecclesiam  Christi 
in  hac  mortalitate  perfici,  ut  sit  omnino  sine 
macula  et  ruga,  quasi  non  sit  Christi  Ecclesia, 
quae  in  .toto  terrarum  orbe  clamat  ad  Deum  : 
Dimitte  nobis  debita  nostra.  » 

Post  hos  Joannes  Wicleffus  (ut  refert  Tho- 
mas  Waldensis  tom.  2.  de  Sacramentis,  cap. 
54  et  seq.)  totam  Ecclesiam  reprehendebat, 

(juod  ignoraret  distinctionem  peccati  mor¬ 
talis,  et  venialis.  Docebat  vero  ipse,  omnia 
peccata  esse  mortalia,  si  per  mortale  intelli- 
gatur  id,  quod  est  mortis  aeternae  inductivum. 
Si  vero  per  mortale  intclligatur  id,  quod  de 
lacto  mortem  aeternam  adducit,  tunc  omnia 
peccata  reproborum  esse  mortalia,  electorum 
venialia  ex  natura  sua.  Ex  qua  sententia 
illud  manifeste  sequitur,  ut  omnia  sint  mor¬ 
talia. 

Nostro  sseculo  quo  veteres  errores  pene 
omnes  renascuntur,  nulli  sunt  haeretici  qui 
verum  discrimen  agnoscant  inter  peccata 
mortalia,  et  venialia.  Martin us  Luthcrus  in 
assert.  omnium  articulorum  suorum,  cum  in 
artic.  32.  dixisset,  omne  opus  ho.i.inis  justi 
esse  peccatum,  et  hoc  Leo  X.  Pontifex  dam- 
nasset,  ita  suum  errorem  auxit,  ut  diceret, 
omne  opus  hominis  justi  esse  peccatum  ex 
natura  sua  mortale,  et  ex  sola  Dei  miseri¬ 
cordia  veniale.  Idem  Luthcrus  in  lib.  de  ca- 
ptivit.  Babylon,  cap.  de  Baptismo,  indicat 
omnia  peccata  esse  venialia  praeter  incredu¬ 
litatem,  cum  ait  :  «  Ita  vides  quam  dives  sit 
homo  Christianus,  sive  baptizatus,  qui  etiam 
volens  non  potest  perdere  salutem  suam 
quantiscumque  peccatis,  nisi  nolit  credere.  » 
Quod  non  ita  accipiendum  est,  quasi  existi¬ 
maverit  Luthcrus  non  esse  ulla  peccata  ex 
natura  sua  mortalia  praeter  incredulitatem  : 
sed  illud  dicit,  quia  sibi  persuasit  omnia  pec- 
'  cata  condonari,  vel  non  imputari  creden¬ 
tibus  ;  non  credentibus  autem  nullum  condo¬ 
nari,  cum  fides  sola,  ejus  opinione,  justificet, 
ita  reditur  ad  primum  errorem,  ut  quaevis 
peccata  natura  sua  mortalia  sint,  sola  vero 
Dti  misericordia  venialia. 

Philippus  Melanchthon  in  locis  commu¬ 
nibus  tit.  de  discrimine  peccati  mortalis  et 
venialis,  videtur  quidem  agnoscere  distin¬ 
ctionem  aliquam,  inter  haec  peccata,  sed  re¬ 
vera  a  Lutheri  sententia  non  recedit.  Scribit 
enim  peccata  mortalia  esse,  quae  excutiunt 
Scriptum  sanctura ;  venialia,  quae  non  excu¬ 
tiunt.  Sed  inter  explicandum  satis  aperte  pro¬ 
dit  errores  suos.  Primum  enim  docet  discri¬ 
men  peccati  mortalis  et  venialis  non  habere 
locum  in  non  renatis  :  «  Quamquam,  inquit, 
Nero  et  Epicurus  multo  atrocius  peccant, 
quam  Cato  :  tamen  utrique  sunt  oppressi 
peccatis  mortalibus  horrendis,  et  ira  Dei 
aeterna.  Nec  neccsse  est  in  non  renatis  quae¬ 
rere  discrimen  peccati  mortalis  et  venialis, 
quia  orauc  quod  non  est  ex  fide,  peccatum 
est.  »  Quod  si  peccata  non  renatorum  sunt 
Tom.  V. 


omnia  mortalia,  id  omnino  sequitur,  ut  nulla 
sint  peccata  ex  natura  sua  venialia.  Nam  si 
quae  essent  ex  natura  sua  venialia,  etiam  in 
non  renatis  essent  venialia. 

Secundo  docet,  in  renatis  venialia  peccata 
esse  motus  pravos,  qui  rationem  ita  praeve- 
niunt,  aut  rapiunt,  ut  voluntarii  dici  non  pos¬ 
sint  :  quique  nobis  invitis  et  repugnantibus 
in  nobis  interdum  existunt.  Et  quia  poterat 
aliquis  occurrere,  ac  dicere,  ea  quae  non 
sunt  voluntaria,  non.  esse  peccata  nec  mor¬ 
talia,  nec  venialia,  subjungit,  vulgatum  illud 
dictum  (Quod  non  est  voluntarium,  non  est 
peccatum)  intelligendum  esse  quoad  judicium 
civile,  non  quoad  judicium  legis  divinae.  Ita¬ 
que  omnia  illa,  quae  sunt  ex  sententia  Catho¬ 
licorum  vera  peccata,  id  est,  quae  suntaliquo 
modo  voluntaria  omnia  (inquam)  ex  Philippi 
sententia  sunt  mortalia,  et  sola  illa  apud  cum 
venialia  sunt,  quae  apud  Catholicos  nulla 
peccata  sunt. 

Tertio  docet,  peccata  venialia  esse  vere 
contra  legem  Dei,  et  magnam  deformitatem 
adferre;  atque  adeo  iram  Dei  mereri.  Sed 
venialia  dici,  quia  condonantur  iis,  qui  Deo 
grati  sunt.  Quod  est  illud  ipsum,  quod  Lu- 
therus  voluit,  cum  ait,  omnia  opera  justorum 
esse  peccata  mortalia  ex  natura  sua,  sed  ve¬ 
nialia  ex  misericordia  Dei,  quia  credentibus 
non  imputantur  :  «  Quamquam,  inquit,  re¬ 
nati,  in  quibus  est  accensa  cognitio  Christi, 
et  vera  invocatio,  et  inchoata  est  obedientia, 
sunt  justi,  placent  Deo,  et  habent  Spiritum 
sanctum  :  tamen  in  eis  adhuc  in  hac  vita 
manet  ingens  infirmitas,  videlicet  caligo  in 
mente  de  Deo,  et  voluntatis  ac  cordis  prava 
inclinatio,  et  multi  vitiosi  affectus,  etc.  »  Et 
paulo  post  :  «  Ilajc  mala  in  renatis  sunt 
contra  legem  Dei,  ut  Paulus  testatur  Roman. 
v ti.  et  quanta  sit  deformitas,  quanta  magni¬ 
tudo  horum  malorum  pii  in  veris  doloribus 
aliquo  modo  agnoscunt.  Sed  quia  persona 
accepta  est,  accensa  agnitione  Christi,  et  fide 
in  corde,  et  donato  Spiritu  sancto,  et  aliquo 
modo  infirmitatem  agnoscit,  et  deplorat,  et 
expavescit,  agnitione  ira;  Dei  adversus  pec¬ 
catum,  et  petit  condonationem,  et  repugnat 
primis  incendiis,  fiunt  huic  persona)  haec 
mala  venialia  peccata,  id  est,  condonata, 
ita  ut  non  excutiant  Spiritum  sanctum,  et 
fidem,  ac  maneat  persona  in  gratia.  »  E 
rursus  paulo  inferius  :  «  Etsi,  inquit,  morbi 
haerentes  adhuc  in  renatis  in  hac  vita,  et  vi¬ 
tiosi  affectus,  non  sunt  levia,  aut  contem¬ 
nenda  mala,  nec  sunt  tantum  ixxV.xi  praeter 

legem  Dei,  ut  monachi  finxerunt,  sed  vere 
sunt  contra  legem  Dei  ;  tamen  donec  manet 
in  renatis  bona  conscientia  et  fides,  manet 
etiam  Spiritus  sanctus.  » 

Quarto  docet,  peccata  mcrtalia  esse  illa 
omnia,  qua  excutiunt  fidem,  id  est,  quse  simul 
cum  fide  consistere  nequeunt  :  talia  autem 
esse  omnia  peccata  voluntaria  :  «  Postremo, 
inquit,  haec  duo  impossibile  est  simul  exi- 
stere,  malam  conscientiam,  id  est,  propo¬ 
situm  peccandi,  et  fidem,  quae  est  fiducia 
misericordiae  Dei  propter  Christum  promissae. 
Quia  habens  propositum  peccandi,  contemnit 
aut  fugit  Deum,  non  accedit  ad  Deum.  At  fi¬ 
ducia  misericordiae  accedit  ad  Deum  Pon¬ 
tifice  Christo  ».  Ex  his  habemus,  Philippum 
non  agnoscere  ulla  peccata  venialia  nisi  in¬ 
voluntaria,  et  ea  venialia  esse  non  ex  na¬ 
tura  sua,  sed  quia  ob  fidem  non  imputantur. 

Eamdem  sententiam  exprimit  Tilmannus 
Heshusius  in  lib.  de  erroribus  Pontificior. 
tit.  4.  qui  est  de  peccato,  num.  24.  his  verbis  : 
<(  Contendunt  Pontificii,  discrimen  inter  pec¬ 
catum  mortale  et  veniale  non  in  eo  consistere, 
quod  venialia  peccata  tecta,  et  condonata  sint : 
mortalia  vero  aeternae  damnationi  obnoxia, 
sed  quod  discrimen  sit  in  ipsa  peccatorum  na¬ 
tura,  et  actione,  hoc  modo,  quod  peccata 
mortalia  sint  ejusmodi,  utrepugnentjustitia), 
charitati,  et  legi  divinae,  et  mereantur  aeter¬ 
nam  damnationem ;  venialia  vero  nec  chari¬ 
tati,  nec  justitiae,  nec  legi  adversentur,  nec 
etiam  mereantur  mortem,  vel  iram  Dei,  sed 
sint  digna  venia.  » 

In  eamdem  sententiam  concurrunt  Magde- 
burgenses  cent.  1.  lib.  n.  cap.  4.  column. 
171.  ubi  sic  loquuntur  de  discrimine  pecca¬ 
torum  ex  doctrina  (ut  ipsi  putant)  Aposto- 
lica  :  «  Docent  (Apostoli)  veniale  peccatum 
nullum  quidem  per  se  esse,  dum  asserunt 
omnia  peccata  pugnare  cum  lege  divina,  et 
mereri  iram  Dei,  et  aeternas  poenas.  Sed  per 
accidens,  hoc  est,  propter  causas  aliunde 
incidentes,  nempe  propter  remissionem  pec¬ 
catorum  ,  quae  contingit  fidelibus  propter 
Christum.  »  Et  paulo  ante  dixerant  :  «  Qui 
natus  ex  est  Deo,  peccatum  non  committit, 
l^oc  est,  non  committit  peccatum  mortale, 
sed  venialia  ejus  sunt  peccata,  seu  peccata 
propter  fidem  in  Christum,  ipsi  non  impu¬ 
tantur.  »  Et  column.  173:  « Impiis,  inquiunt, 
et  incredulis  non  tantum  scelera  externa 
contra  legem  Dei  adferunt  mortem  et  con¬ 
demnationem  :  verum  etiam  depratava  na¬ 
tura,  et  interni  affectus  mali,  et  opera  ex¬ 


terna,  etiam  civiliter  honesta.  Renatis  vero 
mortem  edferunt  omnia  actualia  peccata, 
sive  interna  ut  cogitationes,  et  affectus,  sive 
externa,  ut  dicta,  et  facta  contra  legem  Dei, 
si  non  repugnent  iis  fide,  sed  assentiantur  ad 
efficiendum  ea,  sive  in  actum  perducantur, 
sive  non.  »  Et  paulo  infra  :  «  Peccata  mor¬ 
talia  excutiunt  fidem,  et  Spiritum  sanctum, 
et  bonam  conscientiam.  » 

Eadem  est  sententia  Martini  Kemnitiiin  i. 
par.  Examinis  Concilii  Tridentini  pag.  926. 
et  927.  «  Peccata  mortalia,  inquit,  excutiunt 
fidem,  et  Spiritum  sanctum,  et  tunc  desinunt 
esse  justi.  Venialia  vero  peccata  sunt  etiam 
in  renatis,  nec  propterea  desinunt  esse  justi. » 
Et  infra  :  «  Licet  sint  differentiae,  et  gradus 
peccatorum,  nullum  tamen  tam  minutum  et 
leve  peccatum  est,  quod  non  sit  avoixta,  hoc 
est,  pra;varicatio  legis  divirne.  »  Et  infra  : 
«  Lex  accusat  et  damnat  etiam  illa  peccata, 
quae  venialia  vocantur,  nisi  tegantur  et  non 
imputentur  propter  Christum.  » 

Porro  Joannes  Calvinus  partim  Luthero, 
partim  Joviniano,  partim  Wicleffo  assentitur. 
Nam  lib.  n.  Institutionum,  cap.  8.  §.  59.  ita 
concludit:  «  Habeant  filii  Dei  omne  peccatum 
mortale  esse,  quia  est  adversus  Dei  volun¬ 
tatem  rebellio,  quae  ejus  iram  necessario 
provocat ;  quia  est  legis  praevaricatio,  in  qua 
edictum  est  sine  exceptione  Dei  judicium  : 
Sanctorum  delicta  venialia  esse,  non  ex  suapte 
natura,  sed  quia  ex  Dei  misericordia  veniam 
consequuntur.  »  Et  lib.  m.  cap.  4.  §.  28  : 
((  Cacterum,  inquit,  fidelium  peccata  venialia 
esse  :  non  quia  non  mortem  mereantur,  sed 
quia  Dei  misericordia  nulla  est  condemnatio 
iis,  qui  sunt  in  Christo  Jesu,  quia  non  impu¬ 
tantur  quia  venia  delentur.  »  Neque  his  dissi¬ 
milia  scribit  in  Antidoto  Concilii  Trident. 
sess.  6.  cap.  12. 

Atque  haec  quidem  consentanea  sunt  do¬ 
ctrinae  Lutheranorum.  Sed  quia  idem  Cal¬ 
vinus  lib.  m.  Institutionum,  cap.  2.  §.11. 
docet,  fidem  esse  donum  proprium  electo¬ 
rum,  et  semel  vere  habitam  non  posse  un¬ 
quam  amitti;  inde  consequitur,  ut  ex  doctrina 
Calvini  peccata  omnia  reproborum  sint  mor¬ 
talia,  electorum  autem  venialia,  utWicleffum 
etiam  sensisse  demonstratimus.  Hoc  tamen 
interest  inter  WiclefTum  et  Calvinum,  quod 
Wicleffus  absolute  peccata  electorum  facit 
venialia,  Calvinus  autem  vult  esse  venialia, 
qua;  fiunt  ab  electis  post  fidem  semel  ade¬ 
ptam,  non  autem  qua;  ante  fidem. 

Itaque  opinione  Calvini  peccata  fidelium 


CAPUT  V. 


21!) 


electorum  sunt  venialia,  non  tam  quia  electi 
sunt,  quam  quia  manent  cum  fide,  qute  semel 
habita  numquam  perit,  et  propria  e  'cetorum 
est;  in  quo  Calvinus  Jovinianum sequitur, qui 
docuit  hominem  semel  baptizatum  non  posse 
unquam  a  gratia  Dei,  excidere,  testeS.  Hiero¬ 
nymo  lib.  ii.  adversus  Jovinianum.  Verba 
autem  Calvini  lib.  m.  Instit.  cap.  2.  §.  11.  haec 
sunt  :  «  Reprobi  nunquam  sensum  gratiae 
nisi  confusum  percipiunt,  ut  umbram  potius 
apprehendant,  quam  solidum  corpus.  Quia 
peccatorum  remissionem  spiritus  proprie  in 
solis  electis  obsignat,  ut  eam  speciali  fide  in 
usum  suum  applicent.  »  Et  paulo  ante  : 
«Ergo,  inquit,  ut  solos  electos  semine  incor¬ 
ruptibili  Deus  in  perpetuum  regenerat,  ut 
nunquam  dispereat  semen  vitae  eorum  cor¬ 
dibus  insitum,  itasolidein  illis  obsignat  ado¬ 
ptionis  suae  gratiam,  ut  stabilis  ac  rata  sit. » 

His  omnibus  erroribus  contraria  est  sen¬ 
tentia  communis  Theologorum  Catholicorum 
apud  Magistrum  Sententiarum  in  secundo  li¬ 
bro  Sentent.  dist.  42.  et  S.  Thom.  1.  2. 
quaest.  88.  art.  1.  et  omnium  fere  scriptorum 
qui  adversus  haereticos  de  hac  controversia 
disseruerunt.  Docent  enim  communi  con¬ 
sensu,  peccata  quaedam  ex  natura  sua,  nulla 
ratione  habita  ad  praedestinationem,  ve]  re¬ 
probationem,  aut  ad  statum  renatorum,  vel 
non  renatorum,  esse  mortalia,  quaedam  ve¬ 
nialia  ;  et  prioribus  quidem  indignum  reddi 
hominem  amicitia  Dei,  et  mortis  aeternae 
reum,  posterioribus  temporalis  tantum  sup¬ 
plicii  ,  paternaeque  castigationis  hominum 
reum  constitui.  Excipiuntur  Joan.  Gerson. 
3.  par.  Theologiae,  tract.  de  vita  spirituali 
animae,  lect.  1.  Jacobus  Almain  tract.  3. 
cap.  20.  et  Joan.  Episcopus  Roffcnsis  in  re¬ 
futatione  artic.  32.  Lutheri,  qui  nonnihil  a 
communi  Theologorum  sententia  deflexe¬ 
runt,  sed  absque  pervicacia,  et  longe  alia 
ratione,  quam  hostes  fidei  faciant. 


CAPUT  V. 

Refellitur  sententia  Joviniani  et  Pelagii. 

Refellemus  nunc  ordine,  primo  Jovinianum 
et  Pelagium.  Deinde  Wicleffum  et  Calvi¬ 
num;  tertio  Lutherum,  Philippum,  Kemni- 
tium,  et  cajteros  ejusdem  sectae.  Postremo 


adversus  omnes  simul  probabimus  Catholi¬ 
cam  sententiam  de  distinctione  peccati  mor¬ 
talis  et  venialis  ox  natura  sua. 

Igitur  Jovinianus  et  Pelagius,  qui  simpli¬ 
citer  distinctionem  peccati  mortalis  et  ve- 
niatlis  tollebant  e  medio,  ex  iis  Scripturis 
apertissime  refelluhtur,  quai  docent  peccata 
quaedam  injustos  homines  constituere,  quae¬ 
dam  in  ipsis  justis  ita  haerere,  ut  non  pro- 
pterea  justi  esse  desinant.  Ad  primum  caput 
illa  pertinent  Ezech.  xvm.  ubi  posteaquam 
Dominus  per  Prophetam  descripsit  hominem 
probum,  qui  non  levaverit  oculos  ad  idola 
domus  Israel,  non  adulterium,  non  furtum 
fecerit,  hominem  non  contristaverit  etc., 
subjungit  :  Hic  justus  est ,  vita  vivet  { 1),  qua¬ 
si  dicere  velit,  si  secus  fecerit,  justus  non 
erit,  sed  injustus.  Et  ideo  paulo  post  auldit  : 
Si  averterit  se  justus  a  justitia  sua ,  et  fecerit 
iniquitatem  secundum  omnes  abominationes , 
quas  operari  solet  impius ,  numquid  vivet  ? 
Eodem  pertinet  illud  Apostoli  I  Corinth.  vi  : 
An  nescitis,  quia  iniqui  regnum  Dei  non  possi¬ 
debunt  ?  nolite  errare,  neque  fornicarii,  neque 
idolis  servientes ,  neque  adulteri,  neque  molles, 
neque  masculorum  concubitores,  neque  fures, 
neque  avari,  neque  ebriosi,  neque  maledici , 
neque  rapaces  regnum  Dei  possidebunt,  et  hsec 
quidem  fuistis,  sed  abluti  estis,  sed  sanctificati 
estis,  sed  justificati  estis  in  nomine  Domini 
Jesu  Christi,  et  in  spiritu  Dei  nostri  (2). 

Ubi  Apostolus  tribus  modis  ostendit,  pec¬ 
cata  quae  hic  enumerantur,  facere  homines 
injustos,  sive  cum  justitia  non  posse  consi¬ 
stere.  Primo,  quia  docet  eos,  qui  talia  agunt, 
esse  iniquos.  Nam  cum  dixisset  :  Nescitis 
quia  iniqui  regnum  Dei  non  possidebunt,  con¬ 
tinuo  explicuit  qui  sint  appellandi  iniqui, 
cum  addidit  :  Neque  fornicarii ,  neque  ido¬ 
lis  servientes,  etc.  Secundo,  quia  purgatio¬ 
nem  ab  ejusmodi  peccatis  non  solum  ablu¬ 
tionem  vocat,  sed  etiam  justificationem,  ni¬ 
mirum,  ut  indicaret  injustos  esse  qui  talia 
agunt,  vel  egerunt,  donec  per  Dei  gratiam 
justificentur.  Tertio,  quia  testatur  ejusmodi 
peccatis  excludi  homines,  ac  privari  posses¬ 
sione  regni  coelorum,  qua3  merces  est  ope¬ 
rum  bonorum,  et  corona  justitiae.  Multa  pos¬ 
sent  alia  huc  adduci,  sed  non  est  opus,  cum 
hanc  partem  omnes  admittant. 

Ad  alterum  igitur  caput  de  quo  solo  pot¬ 
est  esse  dubitatio,  pertinet  illud  Prophetae 
Psal.  xxxi  :  Pi-o  hac  orabit  ad  te  omnis  san- 


(I)  Ezech.  XVIII,  9.  —  (2)  I  Corinth..  VI,  9. 

ctus  in  tempore  opportuno  (1)  ?  Ubi  illud  : 
Pro  hac ,  refertur  ad  peccati  remissionem,  de 
qua  paulo  ante  dixerat :  Dixi ,  confitebor  ad¬ 
versum  me  injustitiam  meam ,  et  tu  remisisti 
impietatem  peccati  mei.  Cum  igitur  pro  re¬ 
missione  peccati  oret  omnis  sanctus,  mani¬ 
feste  sequitur,  esse  qusedam  peccata,  qua) 
in  sanctis  aliquando  inveniuntur,  nec  tol¬ 
lunt  sanctitatem.  Eodem  pertinet  illud  Ps. 
xc  viii  :  Moyses,  et  Aaron  in  sacerdotibus  ejus, 
et  Samuel  inter  eos,  qui  invocant  nomen  ejus, 
custodiebant  testimonia  ejus,  et  praeceptum 
quod  dedit  illis;  Domine  Deus  noster,  tu  exau¬ 
diebas  eos,  Deus  tu  propitius  fuisti  eis ,  et  ul- 
ciscens  in  omnes  adinventiones  eorum  (2)  ?  Ex 
hoc  loco  discimus,  Moysem,  Aaron,  et  Sa- 
muelem  viros  justos  fuisse,  et  custodivisse 
praecepta  Domini.  Et  tamen  non  defuisse  illis 
peccata,  ob  quae  propitiatione  Dei  indigerent 
et  a  Domino  paterne  castigarentur.  Simile 
est  illud  Salomonis  Proverbiorum  xxiv  :  Se¬ 
pties  in  die  cadet  justus,  et  resurget;  et  Ec- 
clesiast.  vn  :  Non  est  homo  justus  in  terra , 
qui  faciat  bonum,  et  non  peccet  (3).  Et  in  Te¬ 
stamento  novo  docuit  Christus,  Apostolos,  et 
omnes  alios  fideles,  quantumvis  justissimos, 
quotidie  dicere  :  Dimitte  nobis  debita  nostra, 
Matth.  vi  (4).  Et  S.  Joannes,  qui  sine  dubio 
sanctus  et  justus  erat,  de  se  et  aliis  dicit, 

I  Joan.  i  :  Si  dixerimus,  quia  peccatum  non 
habemus,  nos  ipsos  seducimus  (5).  Et  B.  Jaco- 
bus  similiter  de  se,  et  caeteris  pronuntiat :  In 
multis  offendimus  omnes ,  Jacob.  m  (6).  Igitur 
ex  divinis  litteris  aperte  convincitur,  esse 
peccata  quaedam,  qua)  cum  justitia  et  san¬ 
ctitate  non  pugnent.  Idem  probari  potest  ex 
definitione  Conciliorum.  Nam  Concilium  Mi- 
levitanum  can.  7,  ita  de  hac  re  loquitur  : 
<i  Item  placuit,  ut  quicumque  dixerit  in  ora¬ 
tione  Dominica  ideo  dicere  sanctos,  Dimitte 
nobis  debita  nostra,  ut  non  pro  seipsis  hoc 
dicant,  quia  non  est  eis  jam  necessaria  ista 
petitio,  sed  pro  aliis,  qui  sunt  in  suo  populo 
peccatores,  et  ideo  non  dicere  unumquem¬ 
que  Sanctorum  :  Dimitte  mihi  debita  mea, 
sed  :  Dimitte  nobis  debita  nostra,  ut  hoc 
pro  aliis  potius,  quam  pro  se  petere  intelli- 
gatur,  anathema  sit.  »  Similia  habentur  can. 
G.  et  8.  Cui  Concilium  ante  mille  et  centum 
annos  celebrato  subscripsit  Concilium  oecu- 
mcnicum  Tridentinum,  cum  ait  f  ess.  6.  cap. 

II  :  «i  Licet  in  hac  mortali  vita,  quamtumvis 


sancti  et  justi  in  levia  saltem  et  quotidiana, 
qua)  etiam  venialia  dicunlur,  peccata  quan¬ 
doque  cadant,  non  propterca  desinunt  esse 
justi.  Nam  justorum  illa  vox  est  humilis  et 
verax :  Dimitte  nobis  debita  nostra.  » 

Accedit  praeterea  sanctorum  Patrum  con¬ 
sensus.  Sanctus  Cyprianus  in  serm.  de  elee¬ 
mosyna  :  «  Si  autem,  inquit,  nemo  esse  sine 
peccato  potest,  et  quisquis  se  inculpatum 
dixerit,  aut  superbus,  aut  stultus  est,  quam 
necessaria,  quam  benigna  est  elementia  di¬ 
vina,  qua)  cum  sciat  non  deesse  sanatis  qua)- 
dam  postmodum  vulnera,  dedit  curandis 
denuo,  sanandisque  vulneribus  remedia  sa¬ 
lutaria.  » 

S.  Basilius  oratione  in  Psal.  cxiv  :  «  Qui  in 
peccato,  inquit,  mortali  haeret;  dicat  :  Cir¬ 
cumdederunt  me  dolores  mortis,  et  pericula 
inferni  invenerunt  me.  »  Quo  loco  S.  Basi¬ 
lius  cum  peccatum  mortale  nominat,  signi¬ 
ficat,  inveniri  etiam  peccatum  veniale,  ob 
quod  non  sit  opus  dicere :  Circumdederunt 
me  dolores  mortis. 

S.  Ambrosius  in  Psalm.  cxvm.  serm.  1G. 
explicans  illud  :  «  Fac  cum  servo  tuo  secun¬ 
dum  misericordiam  tuam.  Non  potest,  in¬ 
quit,  hoc  justus  negare,  quia  nemo  sine  pec¬ 
cato.  » 

S.  Gregorius  Nazianzenus  orat.  2.  in  Ju 
lianum.  ultra  medium  :  «  Magnum,  inquit, 
est,  neque  ab  initio  peccare,  aut  saltem  non 
in  maximis  delinquere.  Quoniam  penitus  a 
peccato  liberum  esse,  Deus  supra  humanam 
naturam  ordinavit. »  Ex  quo  loco  intclligi- 
mus,  peccata  qusedam  levia  in  omnibus  ho¬ 
minibus,  quamvis  justis  et  sanctis  reperiri. 

S.  Hieronymus  lib.  n.  adversus  Pelagia- 
nos,  non  procul  ab  initio  :  «  Justos,  inquit, 
esse  concedo,  sine  omni  autem  peccato  om¬ 
nino  non  assentior.  »  Idem  fusissime  docet 
toto  lib.  n.  et  iii.  contra  Pelagianos,  et  lib. 
II.  contra  Jovinianum. 

S.  Augustinus  lib.  i.  contra  duas  epistolas 
Pelagianorum,  cap.  14  :  «  Nullus,  inquit,  in 
Ecclesia  recte  posset  ordinari  minister,  si 
dixisset  Apostolus,  si  quis  sine  peccato,  ubi 
ait,  si  quis  sine  crimine  est.  Multi  quippe  fi¬ 
deles  baptizati,  sunt  sine  crimine,  sine  pec¬ 
cato  autem  in  hac  vita  neminem  dixerim.  » 
Et  lib.  iii.  cap.  3  :  «  Quamvis,  inquit,  dia¬ 
bolus  sit  auctor  et  princeps  omnium  pecca¬ 
torum,  non  tamen  filios  diaboli  faciunt  qua)- 


(1)  Psal.  XXXI,  G.  -  (2)  Psal.  XCXVI1I,  G.  -  (3)  Prov.  XXIV,  16;  Eccl.  VII,  21.  -  (4)  Matth, 
VI,  12.  -  (5)1  Joan  8.  —  (G)  Jacob.  ili,  2. 

cumque  peccata.  Peccant  enim  et  filii  Dei, 
quoniam  si  dixerint  se  non  habere  peccatum, 
seipsos  seducunt,  et  veritas  in  eis  non  est.  » 
Idem  libro  de  natura  et  gratia  cap.  36.  scri¬ 
bit,  omnes  omnino  Sanctos,  excepta  S.  Vir¬ 
gine  Deipara  dicere  potuisse  illa  verba  S. 
Joan.  jam  citata  :  «  Si  dixerimus,  quia  pec¬ 
catum  non  habemus,  nos  ipsos  seducimus,  et 
veritas  in  nobis  non  est.  » 

Joannes  Cassianus  collat.  22.  cap.  13  : 
«  Caeterum,  inquit,  justos,  ac  sanctos  viros 
non  esse  immunes  a  culpa  manifeste  Scri¬ 
ptura  pronuntiat,  dicens :  Septies  in  die  ca¬ 
dit  justus,  et  resurgit.  Quid  enim  aliud  est 
cadere, quam  peccare? et  tamen  cum  dicatur 
septies  cadere,  justus  nihilominus  pronun¬ 
tiatur,  nec  justitiae  ejus  praejudicat  lapsus 
fragilitatis  humanae,  quia  multum  interest 
inter  sancti,  et  peccatoris  hominis  lapsum. 
Aliud  enim  est  admittere  mortale  peccatum, 
et  aliud  est  cogitatione,  quae  peccato  non 
careat,  praeveniri  etc.  » 

S.  Gregorius  lib.  xxi.  Moralium  cap.  9  : 
«  Hoc,  inquit,  inter  peccatum  distat,  et  cri¬ 
men,  quod  omne  crimen  peccatum  est,  non 
tamen  omne  peccatum  crimen  est :  et  in  hac 
vita  multi  sine  crimine,  nullus  vero  esse  sine 
peccatis  valet,  in  qua  videlicet  peccatorum 
et  criminum  distinctione  pensandum  est, 
quia  nonnulla  peccata  animam  polluunt, 
quam  crimina  extinguunt.  » 

S.  Bcmardusin  sermone  de  coena  Domini: 
«  Et  unde,  inquit,  scimus,  quia  ad  diluenda 
peccata  quae  non  sunt  ad  mortem,  et  a  qui¬ 
bus,  plene  cavere  non  possumus  ante  mor¬ 
tem,  ablutio  ista  pertineat?  »  Vide  cumdem 
in  libro  de  prajeepto  et  dispensatione  ubi  ex 
Scripturis,  ex  regula  sancti  Benedicti,  et  ex 
ipsa  ratione  demonstrat,  quaedam  esse  pec¬ 
cata  lethaliter  criminalia,  ut  ipse  loquitur, 
quaedam  autem  venialia.  Vide  etiam  ejus¬ 
dem  aequalem  Richardum  de  sancto  Victorc> 
qui  librum  integrum  scripsit  de  distinctione 
peccati  mortalis  et  venialis,  ac  docuit,  om¬ 
nes  Sanctos  in  hac  vita  venialiter  aliquando 
peccare,  et  privilegium  esse  beatorum  in 
coelo  regnantium  venialibus  omnino  carere. 
Huc  etiam  pertinere  possunt  argumenta  , 
quae  paiulo  post  adversus  Lutheranorum  sen¬ 
tentiam  proponemus. 


CAPUT  VI. 

Diluuntur  objectiones  Pelagianorum. 

Pelagiani  (ut  referunt  sancti  Patres  Hiero¬ 
nymus  et  Augustinus)  loca  quaedam  ex  Scri¬ 
pturis  urgebant,  ex  quibus  effici  arbitraban¬ 
tur,  posse  ac  debere  homines  peccatis  omni¬ 
bus  carere,  ac  per  hoc  nullum  esse  pecca¬ 
tum,  quod  justitiae  non  repugnet. 

Prima  objectio  sumitur  ex  illis  testimoniis, 
qua;  docent,  homines  debere  esse  perfectos, 
Deuter.  xvm  :  Tu  autem  perfectus  eris  coram 
Domino  Deo  tuo.  Matth.  v  :  Estote  perfr fJ, 
cti,  sicut  Pater  vester  coelestis  perfectus  est  (1). 
Certe  perfectus  dici  non  potest,  cui  aliquid 
deest ;  deesse  autem  aliquid  ei,  qui  in  pecca¬ 
tis  est  negari  non  potest.  Possumus  igitur  et 
debemus  omni  peccato  carere,  et  hoc  Deus 
jubet  ut  simus  perfecti,  si  amici  et  filii  ejus 
esse  volumus. 

Responsio  :  Perfectio  in  Scripturis  non 
uno  modo  accipitur.  Interdum  enim  perfecti 
dicuntur,  qui  semper  actu  diligunt  Deum,  et 
omnia  quae  faciunt,  in  ipsum  actu  referunt. 
Cum  qua  perfectione  nullum  peccatum,  ac 
ne  veniale  quidem  consistere  potest.  Sed  haec 
perfectio  propria  beatorum  est,  neque  nobis 
in  hac  vita  a  Domino  imperatur.  Itaque  A- 
postolus  de  hoc  perfectionis  gradu  loquens 
in  epistola  ad  Philippenses,  cap.  m,  ait : 
Non  quocl  jam  acceperim  :  aut  jam  perfectus 
sim.  Sequor  autem  si  comprehendam ,  etc.  (2). 
Interdum  :  Perfecti  dicuntur,  qui  tametsi 
non  semper  actu  Deum  cogitent  et  diligant, 
ut  beati  faoiunt,  tamen  totos  se  Deo  conse¬ 
crant,  atque  omnia  deserunt,  ut  Deo  pla¬ 
ceant,  juxta  illud  Matth.  xix  :  Si  vis  perft- 
ctus  esse,  vade,  vende  omnia  quae  habes ,  et  da 
pauperibus,  et  habebis  thesaurum  in  coelo,  et 
veni  sequere  me  (3).  Atque  haec  perfectio  non 
imperatur,  sed  consulitur,  ut  S.  Augustinus 
docet  in  epist.  89.  qu.  4.  et  ante  eum  san¬ 
ctus  Ambrosius  in  libro  de  viduis,  et  S.  Hie¬ 
ronymus  in  libro  contra  Vigilantium.  Deni¬ 
que  perfecti  dicuntur,  et  quidem  valde  fre¬ 
quenter,  qui  Deum  super  omnia  diligunt,  et 
licet  non  deserant  actu  res  suas,  tamen  para¬ 
ti  sunt  potius  omnium  rerum,  et  ipsius  vitae 
jacturam  facere,  quam  Dei  gratiam  et  ami¬ 
citiam  perdere ;  atque  ita  servant  omnia  di- 


(1)  Deut.  XVIII,  13;  Matth.  V,  4 S.  —  (2)  Philip.  III,  12.  —  (3)  Matth,  XIX,  21. 

vina  mandata,  dum  nihil  admittunt,  quod 
charitati,  qua;  finis  est  praecepti,  repugnet. 

Hunc  perfectionis  gradum  Christus  impe¬ 
ravit,  cum  ait  :  Estote  perfecti.  Matth.  v,  et 
de  eodem  loquitur  Scriptura  Gen.  vi.  cum 
ait  :  Noe  vir  justus  atque  perfectus  fuit.  Et 
cap.  xvii  :  Ambula  coram  me,  et  esto  perfe¬ 
ctus.  Et  Deut.  xvill  :  Tu  autem  perfectus 
eris  cum  Domino  Deo  tuo.  Et  Philip,  m  : 
Quicumque  perfecti  sumus,  hoc  sentiamus  (4). 
Isti  autem  duo  gradus  perfectionis  non  ex¬ 
cludunt  omnia  peccata,  sed  ea  solum,  qua; 
charitati  repugnant.  Nam  Apostoli  perfecti 
erant  juxta  illud  jam  citatum  ad  Philip,  ni : 
Quicumque  perfecti  sumus.  Et  in  priore  ad 
Corinth.  cap.  ii  :  Sapientiam  loquimur  inter 
perfectos  (2).  Et  tamen  Apostoli  erant,  qui 
dicebant  :  Si  dixerimus ,  quia  peccatum  non 
habemus  etc.  Et  ;  In  multis  offendimus  omnes. 
Et  Apostolos  Dominus  orare  docuit :  Dimitte 
nobis  debita  nostra. 

Secunda  objectio  sumitur  ex  illis  testimo¬ 
niis,  quae  veram  justitiam  omni  macula  ca¬ 
rere  oportere  affirmant.jPsalm.  xiv  :  Domine, 
quis  habitabit  in  tabernaculo  tuo ,  aut  quis  re¬ 
quiescet  in  monte  sancto  tuo  ?  Qui  ingreditur 
sine  macula ,  et  operatur  justitiam.  Psalm. 
xvii  :  Ero  immaculatus  cum  eo,  et  observabo 
me  ab  iniquitate  mea.  Psalm.  cxvm  :  Beati 
immaculati  in  via,  qui  ambulant  in  lege  Do¬ 
mini.  Ephes.  i  :  Elegit  nos  in  ipso  ante  mun¬ 
di  constitutionem ,  ut  essemus  sancti  et  imma¬ 
culati  (3). 

Responsio  :  S.  Augustinus  in  libro  de  per¬ 
fectione  justitiae,  dicit,  sanctos  in  hac  vita 
appellari  posse  immaculatos ,  non  quod  nul¬ 
las  contrahant  maculas,  sed  quia  cupiunt  ac 
student  nullas  contrahere,  et  si  quas  contra¬ 
hunt,  continuo  eas  per  orationem  tergunt. 
Posset  etiam  responderi,  maculam  proprie 
non  oriri  ex  peccato  veniali,  sed  solum  mor¬ 
tali,  ut  S.Thomas  docet  1.  2.  quaest.  89.  art. 
1.  Sive  autem  dicamus  cum  S.  Augustino, 
justos  in  hac  vita  nominari  immaculatos, 
quia  sunt  desiderio,  ac  studio  tales,  sive 
cum  S.  Thoma,  quia  veniale  peccatum  non 
efficit  maculam,  illud  negari  non  potest,  in 
Scripturis  vocari  immaculatos  etiam  eos, 
qui  venialibus  peccatis  non  carent,  cum  si 
de  ullis  hominibus  dici  possit  :  Beati  imma¬ 
culati  in  via,  et :  Qui  ingreditur  sine  macula, 


et  :  Ut  essemus  sancti,  et  immaculati,  id  sine 
dubio  de  Apostolis  dici  possit,  et  tamen 
clamat  unus  ex  ipsis  :  Si  dixerimus,  quia 
peccatum  non  habemus ,  nos  ipsus  seduci¬ 
mus  (4). 

Objectio  tertia  sumitur  ex  testimonio  illo  I. 
Joan.  m  :  Omnis  qui  natus  est  ex  Deo,  pecca¬ 
tum  non  facit ,  quoniam  semen  ipsius  manet  in 
eo,  et  non  potest  peccare,  quoniam  ex  Deo  natus 
est  (3).  Responsio  :  S.  Augustinus  lib.  ii.  de 
peccator,  merit.  et  remiss.  cap.  7.  dicit, 
justos  in  hac  vita  partim  esse  filios  Dei  ra¬ 
tione  gratia;  justificantis,  partim  filios  hujus 
saeculi,  ratione  carnalis  concupiscentia;,  quae 
ex  peccato  primi  hominis  in  nobis  relicta  est ; 
et  quidem  ut  filios  Dei  non  peccare,  sed  per¬ 
fici  quotidie  magis  ac  magis  ;  tamen  ut  filios 
hujus  saeculi  ratione  infirmitatis  nondum 
omnino  sublatae  aliquando  labi.  S.  Bernar- 
dus  serm.  1.  de  Septuagesima,  refert  hunc 
locum  ad  praedestinationem,  ac  dicit,  filios 
Dei  non  peccare,  ita  ut  in  peccato  non  per¬ 
maneant?  «  Omnis,  inquit,  qui  natus  est  ex 
Deo,  non  peccat,  id  est,  non  permanet  in  pec¬ 
cato,  quia  conservat  illum  (utique  ut  perire 
non  possit)  quae  falli  non  potest,  generatio 
coelestis.  »  Sed  optime  omnium  videntur 
hunc  locum  exposuisse  S.  Augustinus  tract. 
5.  in  epistola  S.  Joannis,  et  S.  Hieronymus 
lib.  i.  adversus  Pelagianos,  qui  docent,  ho¬ 
mines  justos,  dum  justi  sunt,  non  posse  pec¬ 
care  eo  peccati  genere,  quod  repugnat  ju¬ 
stitiae,  sive  charitati,  quae  est  verissima  , 
perfectissimaque  justitia.  Itaque  de  veniali¬ 
bus  peccatis,  quae  cum  charitate  non  pug¬ 
nant,  scripsit  S.  Joannes  :  Si  dixerimus, 
quia  peccatum  non  habemus  etc.  De  lelhalibus 
autem  :  Qui  natus  est  ex  Deo,  non  peccat , 
etc.  (6).  , 

Objectio  quarta  sumitur  ex  testimonio  illo 
Luc.  i  :  Erant  autem  justi  ambo,  incedentes 
in  omnibus  mandatis,  et  justificationibus  Do¬ 
mini  sine  querela  (7).  Videtur  enim  hoc  loco 
sanctus  Evangelista  Lucas,  posteaquam  di¬ 
xerat,  Erant  autem  justi  ambo,  explicare 
voluisse  quid  sit  esse  justum,  et  ideo  adjun¬ 
xisse,  incedentes  in  omnibus  mandatis,  et  ju¬ 
stificationibus  Domini  sine  querela.  Quae  ex¬ 
plicatio  removere  videtur  ab  homine  justo 
peccata  omnia  non  solum  gravia,  sed  etiam 
levia.  Et  confirmabat  hoc  argumentum  Pe- 


(1)  Gen.  VI,  9;  ibid  XVII,  1  ;  Deut.  XVIII ,  13;  Philip.  IIP,  15.  -  (2)  I  Corinth.  II,  6.  —  (3)  Psal. 
XIV,  1 ;  ibid.  XVII,  24;  ibid.  CXVIII,  1;  Eph.  I,  4.  —  (!)  Psal.  CXIII ;  Psal,  XIV,  2;  Eph.  I,  4;  I  Joan. 
I,  8.  —  (5i  I  Joan.  III,  9.  —  (6)  I  Joan.  I,  8.  —  (7)  Luc.  I,  6. 

lagius  ex  commentario  S.  Ambrosii  in  hunc 
locum  Evangelii,  ubi  S.  Ambrosius  invehi¬ 
tur  m  eos,  qui  putant  homines  non  posse 
absque  peccato  vivere. 

Responsio  :  Ad  locum  Evangelii  respondet 
S.  Augustin.  in  lib.  de  perfectione  justitiae, 
et  in  libro  de  gratia  Christi,  cap.  48.  et  49. 
aliud  esse  vivere  sine  querela,  aliud  vivere 
sine  peccato  :  illum  enim  sine  querela  vive¬ 
re,  de  quo  homines  queri  non  possunt,  qui 
nemini  noceat,  omnibus  prosit,  scandalum 
nulli  tribuat,  licet  coram  Deo  peccatis  ve¬ 
nialibus  non  careat,  et  tales  fuisse  Zacha- 
riam,  et  Elisabeth.  Ad  commentarium  S.  Am¬ 
brosii  respondet  ibidem  Augustinus,  S.  Am¬ 
brosium  aut  postea  sententiam  suam  humi¬ 
liter  correxisse,  aut  solum  significare  voluisse 
posse  homines  sine  peccato  vivere  non  abso¬ 
lute,  sed  secundum  quemdam  modum,  ita 
ut  sine  querela  inter  homines  conversentur. 
Nam  idem  Ambrosius  in  commentario  Isaiae 
(quem  Augustinus  eo  loco  citat)  aperte  scri¬ 
bit,  neminem  in  hac  vita  sine  peccato  ,  aut 
omnino  immaculatum  esse  posse. 

Est  autem  hoc  loco  observandum,  quod 
tametsi  dixerimus,  nullum,  quantumvis  ju¬ 
stum  et  sanctum,  potuisse  in  hac  vita  sine 
peccatis  venialibus  vivere,  semper  tamen 
excipimus  Dominum  nostrum  Jesum  Chri¬ 
stum  ,  et  ejus  matrem  semper  Virginem 
Mariam.  Nam  potissima  causa,  cur  a  pecca¬ 
tis  venialibus  omnino  liberari  nequeamus  in 
hac  vita,  est  concupiscentia  illa  carnis,  qure 
et  peccati  fomes  a  Theologis  dicitur,  quam 
ex  justitiae  originalis  amissione  contraximus ; 
Christus  autem  concupiscentia  illa  omnino 
caruit,  quippe  qui  de  Virgine  virtute  Spiri¬ 
tus  sancti  conceptus  fuit.  Ipsa  autem  sancta 
Virgo  (ut  S.  Thomas  docet  in  3.  par.  queest. 
27.  art.  3.)  in  prima  sanctificatione,  vel  a 
fomite  plane  liberata,  vel  (quod  ipse  magis 
probat)  tanta  gratiae  copia  repleta  fuit,  ut 
fomes  in  ea  ligatus  manserit,  ac  deinde  in 
ipsa  filii  conceptione  penitus  ablatus  fuerit. 
Itaque  de  Christo  legimus  :  Qui  peccatum 
non  fecit ,  nec  inventus  est  dolus  in  ore  ejus , 
I  Pet.  ii  (1).  De  Virgine  autem  :  Tota  pulchra 
es  amica  mea ,  et  macula  non  est  in  ic, 
Cant.  iv  (2). 

De  eadem  S.  Cyprianus  (vel  quicumque 
fuit  auctor,  sine  dubio  antiquus  et  doctus) 
in  serra,  de  Nativitate  Christi  :  «  Plurimum, 
inquit ,  a  caeteris  differens  (Maria)  natura 


communicabat,  non  culpa.  »  De  eadem 
S.  Ambrosius  serm.  ult.  in  Psalm.  cxvm  : 
«  Suscipe,  inquit,  me  non  ex  Sara,  sed  ex 
Maria,  ut  incorrup  ta  sit  virgo,  sed  virgo 
per  gratiam  ab  omni  integra  labe  peccati.  » 
Et  S.  Augustinus  lib.  de  natura,  et  gratia, 
cap.  36  :  «  Excepta,  inquit,  sancta  Virgine 
Maria  ,  de  qua  propter  honorem  Domini 
nullam  prorsus,  cum  de  peccatis  agitur, 
habere  volo  quaestionem.  Inde  enim  scimus, 
quod  ei  plus  gratiae  collatum  fuerit  ad  vin¬ 
cendum  omni  ex  parte  peccatum,  quia  con¬ 
cipere,  ac  parere  meruit  eum,  quem  constat 
nullum  habuisse  peccatum.  »  Et  S.  Anselmus 
lib.  de  conceptu  virginali ,  cap.  18  :  «  De¬ 
cuit,  inquit,  ut  ea  puritate  Virgo  niteret,  qua 
major  sub  Deo  nequit  intelligi.  »  Et  S.  Ber- 
nardus  in  epist.  174  :  «  Ego,  inquit,  puto, 
quod  et  copiosior  sanctificationis  benedictio 
in  eam  descenderit,  quae  ipsius  non  solum 
sanctificaret  ortum,  et  vitam  deinceps  ab 
omni  peccato  custodiret  immunem,  quod  ne¬ 
mini  alteri  in  natis  quidem  mulierum  cre¬ 
ditur  esse  denatum.  Decuit  nimirum  Regi¬ 
nam  virginum  singularis  privilegio  sancti¬ 
tatis  absque  omni  peccato  ducere  vitam  quai 
dum  peccati  mortis  que  pareret  peremptorem, 
munus  vitae  et  justitia  omnibus  obtineret.  » 
Idem  docet  S.  Thomas  in  3.  par.  quaest.  27. 
art.  4.  S.  Bonaventura,  et  caeteri  Theologi 
in  3.  Sentent.  dist.  3.  et  copiose  Richardus 
de  S.  Victore  in  ii.  lib.  de  Emmanuele.  Deni¬ 
que  Concilium  Tridentinum  sess.  6.  can. 
23.  ita  concludit  :  «  Si  quis  dixerit,  hominem 
semel  justificatum  posse  in  tota  vita  peccata 
omnia  etiam  venialia  vitare,  nisi  ex  speciali 
Dei  privilegio,  quemadmodum  de  beata  Vir¬ 
gine  tenet  Ecclesia,  anathema  sit.  » 

Neque  movere  debent  testimonia  Chryso- 
stomi,  Ambrosii,  et  Augustini ,  quae  contra 
citat  Calvinus  in  Antidoto  hujus  canonis 
Concilii  Tridentini.  Nam  testimonium  Am¬ 
brosii,  quod  ille  citat,  nusquam  exstat;  testi¬ 
monium  autem  Augustini  generale  est,  et 
exceptionem  admittit,  quam  ipse  Augustinus 
in  alio  loco  adhibet,  ut  nos  ostendimus. 
Chrysostomus  videtur  quidem  aliquid  dicere 
adversus  ea,  quae  communiter  Patres  docent : 
tamen  et  verba  ejus  benigne  exponi  possunt, 
et  ipse  sibi  anteferri  sine  dubio  patietur  com¬ 
munem  Patrum  consensum,  et  ipsas  groecas 
Liturgias,  in  quibus  asseritur  Beata  Virgo 
plane  irreprehensa,  et  incontaminata,  san- 


(1)  Pet.  II,  22.  -  (2)  Cant.  IV,  7.  ' 

ctior  Cherubin  et  Seraphin.  Vide  plura  apud 
Canisiura  nostrum  lib.  r.  dc  Beata  Virgine, 
cap.  10.  et  lib.  iv.  cap.  ult. 

CAPUT  VII. 

Refellitur  error  Joan.  Wicleffi ,  et  Joan. 

Calvini. 

Demonstravimus  hactenus,  esse  discrimen 
aliquod  inter  peccata,  et  quaedam  eorum 
lethalia,  quaedam  venialia  recte  nominari. 
Nunc  ii  refellendi  sunt,  qui  distinctionem 
istam  admittunt,  sed  perversa  interpretatione 
depravant.  Ac  imprimis  occurrunt  Joan. 
Wicleffus  et  Joan.  Calvinus  ,  qui  (ut  supra 
ostendimus)  peccata  venialia  dici  volunt 
omnia  peccata  praedestinatorum,  mortalia 
vero  peccata  omnia  reproborum.  Quam  sen¬ 
tentiam  non  solum  Catholici  Doctores,  sed 
etiam  Lutherani  ex  Scripturarum  exemplis 
firmissima  ratione  confutant.  Nam  profecto 
Adam  praedestinatus  erat,  et  nunc  in  coelo 
cum  beatis  spiritibus  regnat.  Nam  inter  hac- 
i'eticos  numerant  Tatianum,  qui  negabat 
Adamum  salvum  esset,  Irenaeus  lib.  i.  cap. 
31,  Tertullian.  lib.  de  praescript.  haeret., Epi- 
phanius  haeres.  4G.  et  Augustinus  in  lib.  de 
haeresibus,  cap.  25.  et  tamen  eumdem  Ada- 
mum  lethaliter  peccasse,  et  vere  a  gratia 
Dei  excidisse  nemo  unqnam  negavit,  cum 
Apostolus  dicat  :  Per  unum  hominem  pecca¬ 
tum  in  hunc  mundum  intravit,  et  per  peccatum 
mors ,  Roman  v.  (1),  et  cum  Deus  tam  aper¬ 
te  comminatus  esset  :  Quacumque  die  come¬ 
deris  ex  eo,  morte  morieris,  Genes,  ii.  (2), 
quod  de  morte  non  solum  corporis,  sed 
etiam  animae  intelligendum  esse  docent 
sancti  Patres,  Ambrosius  lib.  de  paradiso, 
c.  9,  August.  lib.  xm.  civ.  cap.  12.  et  Gre¬ 
gor.  lib.  v.  epist.  14. 

Adde  etiam  quod  non  solum  lapsus  est 
Adam  in  peccatum  lethalis  inobedientiae , 
sed  etiam  fidem  amisit,-  quam  amitti  non 
posse  Calvinus  existimat.  Audi  Tertullianum 
in  secundo  libro  adversus  Marcionem  : 
«  Quis  dubitabit  ipsum  illud  Adae  delictum 
hacresim  pronuntiare?  n'  Et  infra:  «  Rudis 
admodum  haereticus  (Adam)  fuit.  »  Audi 
sanctum  Ambrosium  in  epist.  33.  ad  sororem 
Marcellinam  :  a  Agnoscis  Adam,  esse  te  nu¬ 


dum,  quia  bona  indumenta  fidei  prredidisti.  » 
Et  lib.  vil.  in  Lucam,  can.  47.  dicit,  Ada¬ 
mum  exutum  fuisse  fidei  vestimento,  tum 
primum  peccavit.  Audi  sanctum  Augustinum 
lib.  xiv.  de  civit.  Dei,  canon.  17  :  «  Hoc 
itaque  cognoverunt,  quod  felicius  ignora¬ 
rent,  si  Deo  credentes,  et  obedientes  non 
committerent,  quod  eos  cogeret  experiri, 
infidelitas  et  inobedidentia  quid  nocerent,  » 
Et  lib.  i.  in  Julianum,  cap.  2.  idem  probat 
testimonio  sancti  Olympi  Episcopi  Hispani. 
Audi  S.  Pr&spcrum  in  responsione  ad  tertium 
dubium  Genuensium  :  «  Credendo  Adam 
diabolo,  non  credidit  Deo.  »  Et  infra  : 

«  Quomodo  fides  in  Adam  perdita,  in  quoquam 
filiorum  ejus  inveniretur,  nisi  ea  idem  spiri¬ 
tus,  qui  omnia  in  omnibus  operatur  ,  infun¬ 
deret?  »  Et  infra  :  «  Omnes  igitur  quod 
Adam  perdidit,  perdiderunt.  Perdidit  autem 
primitus  fidem,  quam  omnes,  quia  primam 
potuimus  amittere,  primam  habemus  acci¬ 
pere.  »  Cum  igitur  Adam  electus,  ac  prao- 
destinatus  fidem  semel  habitam  peccando 
perdiderit,  et  reus  mortis  aeternae  constitutus 
fuerit,  falsum  omnino  esse  convincitur,  quod 
Wicleffus,  et  Calvinus,  et  ante  eos  Jovinia- 
nus  asseruit,  peccata  praedesti natorum  non 
posse  esse  lethalia,  praesertim  si  fidem  ali¬ 
quando  habuerint. 

Alterum  exemplum  est  sancti  propheta; 
David,  quem  praedestinatum  fuisse,  atque 
adeo  salvum  et  sanctum  esse  nemo  negare 
potest,  cum  Dominus  dicat  in  Evangelio, 
Luca;  xm  :  Cum  videritis  Abraham,  Isaac,  et 
Jacob,  et  omnes  Prophetas  in  regno  Dei  (3). 
Certe  enim  si  omnes  Propheta;  erunt  in  reg¬ 
no  Dei,  sine  dubio  non  aberit  David,  qui 
per  excellentiam  Propheta;  cognomen  inve¬ 
nit.  Eumdem  fuisse  fidelem,  et  justum,  ante¬ 
quam  in  peccatum  adulterii,  et  homicidii 
laboretur,  aeque  certum  est.  Nam  Apostolus 
Paulus  Actor  xm.  sic  ait  de  eo  :  Suscitavit 
illis  ( DeusJ  David  Regem ,  cui  testimonium 
perhibens  dixit  :  Inveni  David  filium  Jesse  vi¬ 
rum  secundum  cor  meum  (4).  Et  Psalmi  ejus 
aperte  indicant  fuisse  Davidem  plenum  fide, 
et  Spiritu  sancto. 

Porro  eumdem  lapsum  esse  in  peccata 
mortalia,  eaque  gravissima  ,  ac  per  hoc 
Spiritum  sanctum  excussisse,  et  gratia  exci¬ 
disse  facile  probari  potest.  Nam  in  primis 
hoc  apertissime  docet  ipse  David  in  Psalm.  l. 
ubi  proprie  (ut  ex  titulo  constat)  deflet  adul- 


(1)  Rom.  V,  12.  -  (2)  Gon.  II,  17.  —(3)  Luc.  XIII,  28.  —  (4)  Act.  XIII,  22 

tcrium  suum  ,  et  homicidium  occasione 
Bethsabca;  commissum  ,  ubi  inter  cfletera 
dicit  :  Tibi  soli  peccavi ,  et  malum  coram  te 
feci ,  et  :  Cor  mundum  crea  in  me  Deus ,  et 
Spiritum  rectum  innova  in  visceribus  meis  (1). 
Nec  sane  peteret  cor  mundum  in  se  creari, 
et  renovari  spiritum  rectum,  nisi  crederet 
per  peccatum  munditiem  cordis,  et  rectitu¬ 
dinem  spiritus  se  amisisse.  Quod  vero  sub¬ 
jungitur  :  Et  Spiritum  sanctum  tuum  ne  au¬ 
feras  a  me.  Non  significat,  in  eo  peccante 
remansisse  habitatorem  Spiritum  sanctum, 
qui  in  solis  justis  proprie  inhabitat  :  sed  sig¬ 
nificat  (Augustino  teste)  spiritum  coepisse 
iterum  Davidi  adesse,  cum  ei  poenitentiam 
inspiravit,  et  ideo  Davidem,  qui  donum  Dei 
non  ignorabat,  precatum  esse  a  Deo,  ut 
spiritum  illum  sanctum,  poenitentiae  lacry- 
mas  in  se  excitantem,  non  auferret.  Quod 
autem  David  reconciliationem  adhuc  expe- 
ctaret  et  peteret,  perspicuum  est  ex  verbis 
sequentibus  :  Redde  mihi  laetitiam  salutaris 
tui.  Et  rursum  :  Auditui  meo  dabis  gaudium 
et  laetitiam,  et  exultabunt  ossa  mea  humiliata. 
Et  :  Cor  contritum  et  humiliatum  Deus  non 
despicies  (I). 

His  accedunt  testimonia  Patrum.  Nam 
S.  Ambrosius  in  lib.  de  Apologia  David, 
cap.  16,  explicans  illud  :  Libera  me  de  san¬ 
guinibus,  etc.  :  «  Ad  Uria?  mortem,  inquit, 
potest  referri,  quod  mandatae  necis  ejus  con¬ 
scius  veniam  tanti  poscat  admissi.  »  Et  in¬ 
fra  :  «  Quibus  vinculis  se  enodari  desiderans 
divinum  sibi  precatur  auxilium,  ut  ab  omni 
criminis  perpetrati  labe  mundetur.  »  Et  in¬ 
fra  :  «  Non  est  mirum,  quod  t  :m  graviter 
doleat  fundendi  sanguinis  innoxii  sibi  obre¬ 
psisse  peccatum.  Ideo  liberari  se  a  sanguini¬ 
bus,  hoc  est  a  peccatis  mortalibus  postula¬ 
vit.  »  Ilis  verbis  Ambrosius  Davidis  adulte¬ 
rium  et  homicidium,  peccata  mortalia  fuisse 
docet,  cum  et  crimina,  et  vincula,  et  tanta 
admissa,  et  expresse  peccata  mortalia  nomi¬ 
net. 

S.  Augustinus  tract.  in  Psalm.  lvi.  ita 
Davidem  loquentem  inducit  :  «  Miserere 
mei  secundum  magnam  misericordiam  tuam. 
Subveni  gravi  vulneri  secundum  magnam 
medicinam  tuam.  Grave  est  quod  habeo, 
sed  ad  omnipotentem  confugio.  De  meo  tam 
lethali  vulnere  desperarem  ,  nisi  tantum 
medicum  rcperirem.  »  Et  hic  vides  peccatum 
Davidis  grave,  et  lethale  nominari ,  et  ejus¬ 


modi,  ut  fere  ad  desperationem  posset  ad¬ 
ducere. 

S.  Hieronymus  in  epist.  ad  Oceanum  de 
obitu  Fabiola;  describit  poenitentiam  publi¬ 
cam  Davidis,  qualis  in  Ecclesia  pro  magnis 
sceleribus  fieri  solet.  Ex  quo  satis  indicat, 
grave  admodum  fuisse  peccatum  Davidis. 

S.  Gregorius  lib.  xxn.  Moralium,  cap.  13. 
scribit,  peccatorem  similem  esse  Lazaro 
mortuo,  qui  Domini  voce  revocatur  ad  vi¬ 
tam  :  atque  exemplum  Davidis  adducens 
ait  :  «  Unde  David  Propheta  ab  illa  tanti 
mole  facinoris  reviviscens  ad  vocem  Domini, 
quasi  foras  exiit,  dum  per  Natham  correptus 
quod  fecerat  accusavit.  »  Ex  his  igitur  ma¬ 
nifestum  est,  Davidem  praedestinatum,  fide¬ 
lem,  et  justum  in  peccatum  mortale  incidis¬ 
se,  et  rursus  per  poenitentiam  ad  gratiam 
Domini  rediisse  :  ac  proinde  falsam  atque 
etiam  apertissime  falsam  Wicleffi,  et  Calvini 
esse  sententiam. 

Tertium  exemplum  est  Apostoli  Petri , 
quem  prajdestinatum  fuisse,  et  nunc  salvum, 
sanctum,  et  beatum  esse  nemo  negat,  cum 
B.  Joannes  in  extremo  Evangelio  suo  tam 
luculentum  testimonium  reddiderit  beatae 
morti  ipsius.  Nam  cum  Dominus  Petro  di¬ 
xisset  :  Cum  senueris  alius  cinget  te,  et  ducet 
quo  tu  non  vis ,  subjunxit  Evangelista  :  Hoc 
autem  dixit,  significans  qua  morte  clarifxcatu- 
rus  esset  Deum  (2)  Eumdem  Petrum  fidelem 
et  justum  fuisse  antequam  Dominum  ter  ab¬ 
negaret,  testis  est  Christus  ipse  ,  qui  et 
Matth.  xvi.  eum  beatum  appellavit,  et  Joan. 
xin.  eidem  dixit  :  Qui  lotus  est ,  non  indiget, 
nisi  ut  pedes  lavet.  Et  vos  mundi  estis,  sed 
non  omnes ,  etc.  (3). 

Eumdem  autem  mortale  peccatum,  et  qui¬ 
dem  gravissimum  admisisse,  cum  ad  vocem 
ancillae  Dominum  negavit,  nec  solum  nega¬ 
vit,  sed  etiam  jurejurando,  et  anathematizan¬ 
do  negationem  confirmavit,  testantur  lacry- 
mae,  et  poenitentia  ejus.  Nam  (ut  scribit  Mat- 
thaius  cap.  26.)  post  tantum  admissuni  faci¬ 
nus  amare  flevit.  Testantur  etiam  sancti  Pa¬ 
tres  idipsum  passira,  sed  ut  non  laboremus 
in  re  perspicua,  unus  hoc  loco  sufficiet  Au¬ 
gustinus,  qui  tract.  66.  in  Joan.  non  solum 
hoc  docet,  sed  etiam  contendit  ita  esse,  nec 
posse,  salva  fide  aliter  dici.  Inter  alia  sic 
Petrum  alloquitur  :  «  Timendo  mortem  car¬ 
nis  tum,  mortem  dabis  animai  tuse.  Quanta 
enim  vita  est  confiteri  Christum,  tanta  mors 


(i)  Psal  L,  6, 12.  -  (2)  Joan.  XXI,  18, 19.  —  (3)  Joan.  XIII,  tO. 

est  negare  Christum.  »  Et  infra  :  «  In  anima 
Petri  contigit,  quocl  offerebat  in  corpore, 
non  tamen  pro  Domino,  quod  temere  prae¬ 
sumebat,  praecessit,  sed  aliter  quam  puta¬ 
bat  ;  namque  ante  mortem,  et  resurrectio¬ 
nem  Domini,  et  mortuus  est  negando,  et  re¬ 
vixit  plorando.  Sed  mortuus  est,  qui  superbe 
praesumpsit;  revixit  autem,  quia  benigne  ille 
respexit.  »  Ecce  quoties  Augustinus  repetit, 
Petrum  in  anima  mortuum  esse,  ac  proin¬ 
de  peccatum  mortale  commisisse,  cum  Chri¬ 
stum  negavit.  Et  audet  tamen  Calvinus  di¬ 
cere,  fideles  praedestinatos  lethaliter  pecca¬ 
re  non  posse. 

His  omnibus  accedat  manifesta  ratio  ex 
adversariorum  ducta  principiis.  Actiones  il¬ 
las  Adami,  Davidis,  Petri,  ex  genere  suo 
peccata  fuisse,  nemo  negare  potest,  nisi 
praevaricatio  coelestis  mandati  specialis,  adul¬ 
terium,  homicidium,  Christi  abnegatio  cum 
execratione,  et  perjurio  alicui  non  videantur 
esse  peccata  ;  ea  vero  peccata  a  scientibus, 
et  volentibus  commissa,  atque  adeo  volun¬ 
taria  fuisse,  extra  controversiam  est.  Quaero 
igitur,  an  ea  peccata  simul  cum  fide  justifi¬ 
cante  in  hominibus  illis  Adamo,  Davide,  Pe¬ 
tro,  consistere  potuerint,  an  non  potuerint. 
Nam  si  non  potuerunt,  excusserunt  fidem 
justificantem,  ac  per  hoc  lethalia  fuerunt, 
quod  nos  contendimus.  Neque  ipsi  hoc  nega¬ 
re  possunt,  cum  ex  communi  adversariorum 
doctrina  illa  sint  mortalia  peccata,  quae  cum 
fide  consistere  nequeunt. 

Si  vero  dicat  Calvinus  peccata  illa  Adami, 
Davidis,  Petri,  cum  fide  consistere  potuisse  : 
sequitur,  posse  homines  semel  justificatos 
libere  praevaricari  Dei  mandata,  adulteria  et 
homicidia  perpetrare,  Christum  abnegare, 
addita  etiam  execratione,  atque  perjurio. 
Nam  si  haec  in  hominibus  semel  justificatis 
cum  ipsa  fide  justificante  manent,  hoc  ipso 
a  Deo  non  imputantur,  nec  tam  sunt  venia¬ 
lia,  et  remittenda,  quam  reipsa  condonata, 
atque  dimissa,  neque  reum  faciunt  ullius 
poenae  ac  supplicii.  Iloc  vero  dogma  nemo 
non  videt  quam  sit  absurdum,  et  pernicio¬ 
sum.  Huc  igitur  disputationis  summa  perdu¬ 
citur,  ut  vel  concedere  cogatur  Calvinus 
posse  homines  fideles,  et  praedestinatos  pec¬ 
care  lethaliter,  ac  per  hoc  non  esse  peccata 
omnia  praedestinatorum,  post  fidem  semel 
adeptam,  venialia  :  vel  praedestinatis  fideli¬ 
bus,  id  est,  vere  fidelibus  licentiam  tribuat 
adulteria,  homicidia,  perjuria,  et  alia  id  ge¬ 
nus  scelera  impune,  ac  libere  perpetrandi. 


Videtur  autem  Calvinus  hoc  posterius 
membrum  eligere.  Nam  tametsi  in  Antidot. 
Concil.  Tridentini  sess.  6.  can.  27.  scripse¬ 
rit,  ubi  fides  regnat,  nullum  esse  peccatum  : 
tamen  can.  28.  addit,  semen  fidei,  id  est,  fi¬ 
dem  veram  et  vivam,  sed  sopitam  manere 
cum  gravissimis  lapsibus  :  «  Semen,  inquit, 
aliquod  fidei  manere  in  homine  licet  silffoca- 
tum,  etiam  inter  gravissimos  lapsus  non  ne¬ 
go,  id  quantulumcumque  est,  particulam  es¬ 
se  fateor  verae  fidei ;  addo  etiam  vivae,  quan¬ 
do  aliter  non  posset  ex  ea  oriri  fructus.  Ve¬ 
rum  quoniam  non  apparet  ad  tempus,  nec 
se  usitatis  signis  exerit,  perinde  habetur  at¬ 
que  emortua,  quoad  sensum  nostrum.  »  Ita¬ 
que  cum  velit  manere  fidem  veram  et  vivam 
in  homine  cum  gravissimis  lapsibus,  licet  ea 
non  se  prodat  exterius  :  et  certo  sibi  persua¬ 
serint  adversarii,  fidem  justificare,  et  facere 
ut  nulla  peccata  imputentur,  sequitur  ut  cre¬ 
diderit  Calvinus  gravissimos  lapsus  fidelibus 
non  imputari. 


CAPUT  VIII. 

Refellitur  error  Lutheranorum. 

Lutherani,  ut  supra  ostendimus  ex  Luthe- 
ro,  Melanchthone  ,  Illyrico ,  Heshusio ,  et 
Kemnitio,  tria  praecipue  docent.  Primo,  pec¬ 
cata  venialia  esse  illa,  quae  a  Deo  non  impu¬ 
tantur,  quamvis  ex  se  digna  sint  poena,  ac 
supplicio  sempiterno.  Secundo,  illa  peccata 
a  Deo  non  imputari,  quae  simul  in  homine 
cum  fide,  id  est,  cum  fiducia  misericordia) 
consistunt.  Tertio,  illa  sola  peccata  cum  fide 
consistere,  quae  sunt  involuntaria.  Ex  quibus 
sequitur,  quarto  omnia  peccata  in  infideli¬ 
bus  esse  mortalia,  et  consequenter  omnia 
peccata  ex  natura  sua  esse  mortalia.  De  quo 
4.  cap.  (quia  commune  est  etiam  quibusdam 
aliis  scriptoribus  non  Lutheranis)  seorsim 
postea  disseremus.  Nunc  tria  priora  capita, 
quse  propria  videntur  esse  Lutheranorum, 
breviter  refellamus. 

Quod  igitur  primo  loco  affirmant,  peccata 
venialia  esse  ea,  qua)  non  imputantur,  repug¬ 
nat  aperte  Scripturis  et  Patribus.  Scriptura 
siquidem  in  iis  locis,  ubi  de  peccatis  venia¬ 
libus  ex  consensu  etiam  Lutheranorum  lo¬ 
quitur,  manifeste  docet,  oportere  a  Deo  peti 
remissionem  eorum  peccatorum  :  non  igitur 
ea  sunt  tecta  et  condonata,  vel  non  imputata 

(ut  ipsi  dicunt),  sed  imputantur,  et  ligant,  ac 
reum  faciunt  quamvis  facile  condonentur,  ac 
remittantur.  Convenit  inter  nos,  et  Luthera- 
nos,  de  venialibus  agi  Matth.  vi  :  Dimitte 
nobis  debita  nostra  (1) ;  quia  justorum  etiam 
est  ha)c  humilis,  et  vera  confessio.  At  hic  vi¬ 
demus  peti  a  justis  remissionem  peccatorum 
venialium  :  proinde  non  fuisse  ante  condona¬ 
ta,  vel  non  imputata.  Eadem  ratio  est  de  lo¬ 
co  illo  I  Joan.  i  :  Si  dixerimus  quia  pecca¬ 
tum  non  /tabemus  etc.,  continuo  subjungitur  : 
Si  confiteamur  peccata  nostra,  fidelis  est,  et 
justus,  ut  remittat  nobis  peccata  nostra ,  et 
emundet  nos  ab  omni  iniquitate  (2). 

At  si  peccata  justorum,  quia  persona  gra¬ 
ta  est,  non  imputarentur,  quid  opus  esset 
remissione?  et  cur  oporteret  confessionem 
ante  praemittere  ?  nec  dissimilis  est  locus  ille 
Psalm.  xxxi  :  Pro  hac  (id  est,  pro  remissione 
peccati)  orabit  ad  te  omnis  Sanctus  in  tempore 
opportuno  (3)  Et  illud  Psalm.  xcxvm  :  Tu 
propitius  fuisti  eis,  et  ulciscens  in  omnes  adin¬ 
ventiones  eonim  (4).  Certe  si  ulciscebatur 
Deus  peccata  servorum  suorum  fidelium  Mo¬ 
sis,  Aaronis,  et  Samuelis,  imputabat  eis,  nec 
tegebat,  donec  purgata  essent.  Huc  etiam 
pertinet  illud  Joan.  xm  :  Qui  lotus  est,  non 
indiget  nisi  ut  pedes  lavet  (5),  quod  sancti  Pa¬ 
tres  ad  peccata  venialia  pertinere  docuerunt. 
Qui  enim  lotus  est  ab  impietate  et  lethalibus 
criminibus,  adhuc  eget  lotione  pedum,  id 
est,  remissione  venialium,  quae  instar  pulve¬ 
ris  in  via  vitae  hujus  pedibus  nostris  adhae¬ 
rent  :  «  Dominus  dicit  (inquit  S.  Augustinus 
tract.  56.  in  Joan.)  :  Veritas  loquitur,  quod 
opus  habeat  pedes  lavare  etiam  ille,  qui  lo¬ 
tus  est.  Quid  fratres  mei,  quid  putatis,  nisi 
quia  homo  in  sancto  quidem  Baptismo  totus 
abluitur,  non  praeter  pedes,  sed  totus  omni¬ 
no  :  verumtamen  cum  in  rebus  humanis 
postea  vivitur,  utique  terra  calcatur.  Ipsi  igi¬ 
tur  humani  affectus,  sine  quibus  in  hac  mor¬ 
talitate  non  vivitur,  quasi  pedes  sunt,  ubi  ex 
humanis  rebus  afficimur,  et  sic  afficimur,  ut 
si  dixerimus,  quia  peccatum  non  habemus, 
nos  ipsos  decipiamus,  et  veritas  in  nobis  non 
sit.  Quotidieigitur  lavatpedes  nobis, qui  inter¬ 
pellat  pro  nobis,  et  quotidie  nos  opus  habe¬ 
re,  ut  pedes  lavemus,  id  est,  vias  spiritua¬ 
lium  gressuum  dirigamus,  in  ipsa  oratione 
Dominica  confitemur,  cum  dicimus  :  Dimitte 
nobis  debita  nostra,  sicut  et  nos  dimittimus 


debitoribus  nostris.  Si  enim  confiteamur  sic¬ 
ut  scriptum  est,  peccata  nostra,  profecto  il¬ 
le  qui  lavit  pedes  discipulorum  suorum,  fide¬ 
lis  est  et  justus,  qui  dimittat  nobis  peccata 
nostra,  et  mundet  nos  ab  omni  iniquitate,  id 
est,  usque  ad  pedes,  quibus  conversamur  in 
terra.  »  Ha)c  S.  Augustinus.  Ex  quibus  om¬ 
nibus  perspicuum  esse  potest,  quam  falso  et 
temere  dixerit  Philippus  (ut  citavimus  cap. 
4.)  peccata  venialia  esse  peccata  condonata. 
Et  Illyricus,  esse  peccata,  qua)  propter  fidem 
in  Christum  non  imputantur,  et  Heshusiusj 
esse  peccata  tecta,  et  Calvinus,  esse  peccata 
quie  iis,  qui  sunt  in  Christo  Jesu,  non  impu¬ 
tantur. 

Quod  autem  secundo  loco  dicunt,  illa  pec¬ 
cata  non  imputari,  ac  per  hoc  esse  venialia, 
qua)  simul  cum  fide  consistunt,  facili  nego¬ 
tio  convincitur  esse  falsum.  Nam  si  id  ita  es¬ 
set,  ut  adversarii  volunt,  sequeretur  nullum 
esse  mortale  peccatum  pra)ter  infidelitatem, 
ac  proinde  sacrilegia,  homicidia,  adulteria, 
furta,  rapinas,  non  esse  peccata  mortalia, 
quod  est  et  contra  manifestam  Christi,  et 
Apostolorum  doctrinam,  et  contra  ipsorum 
Lutheranorum  sententiam.  Sequi  autem  ex 
dogmate  adversariorum,  nullum  esse  mor¬ 
tale  peccatum  praeter  infidelitatem,  proba¬ 
tur.  Nam  nullum  est  peccatum,  quod  fidem 
necessario  excludat,  praeter  id  quod  ei  op¬ 
ponitur,  quod  est  infidelitas.  Quod  idem  ex¬ 
perientia  ipsa  manifeste  testatur  :  nam  si 
per  fidem  intelligatur  assensus  certus  et  in¬ 
dubitatus,  his  omnibus  rebus  adhibitus, quas 
Ecclesia  ex  verbo  Dei  scripto,  vel  tradito 
credendas  esse  docet,  multos  videmus  inter 
Catholicos  publicos  peccatores,  homicidas, 
fornicarios,  fures,  ebriosos,  qui  tamen  sine 
ulla  dubitatione  fidem  habent  iis  omnibus, 
qua)  Ecclesia  credenda  proponit. 

Si  vero  per  fidem  accipiamus  id  quod  Lu- 
therani  falso  sibi  persuaserunt  esse  fidem, 
fiduciam  videlicet  misericordia)  propter  Chri¬ 
stum,  et  quidem  specialem,  qua  unusquisque 
certo  credat,  et  confidat,  sibi  Deum  propter 
Christum  esse  propitium,  videmus  plurimos 
inter  haereticos  qui  ejusmodi  fidem  se  habe¬ 
re  dicant,  cum  vitam  turpissimam  ducant, 
et  errores  etiam  gravissimos  de  Christo,  de 
Ecclesia,  de  Sacramentis,  de  peccatis,  de 
justificatione,  caeterisque  rebus  ad  doctrinam 
fidei  pertinentibus  doceant.  Nam  huic  spe- 


(1)  Matth.  VI,  12.  -  (2)  I  Joan.  I,  8,  9.  -  (3)  Psal.  XXXI,  6.  -  (4)  Psal.  XCXVIII,  8.  -  (5)  Joan. 
XIII,  10. 

ciali  fidei  Luthcranorum  non  repugnat  quae- 
libet  infidelitas,  sed  ea  solum,  qua  quis  non 
certo  credit  sibi  Deum  esse  propitium. 

Quod  si  torte  Lutherani  dicant,  se  nullos 
habere  errores,  et  fidem  illam  suam  specia¬ 
lem  esse  non  posse  in  iis,  qui  homicidia, 
adulteria,  et  alia  id  genus  peccata  commit¬ 
tunt  :  suis  dimissis  aliarum  sectarum  homi¬ 
nes  parumper  inspiciant.  Certe  Calvinianos 
in  erroribus  multis  et  magnis  versari,  atque 
adeo  blasphemos  et  sacrilegos  esse  neque 
ignorant,  neque  tacent,  et  tamen  negare  non 
poterunt,  eos  sibi  certo  persuadere  se  Deo 
propter  Christum  esse  carissimos,  ac  proinde 
habere  fidem  illam  specialem,  quae  apud  eos 
sola  justificat.  Quod  idem  dicere  possumus 
de  Anabaptistis,  de  Trinitariis,  et  aliis,  qui 
Lutheranis  haeretici  sunt,  et  tamen  certo 
credunt  sibi  Deum  propter  Christum  esse 
propitium.  Quod  si  fiducia  illa  concipi  potest 
ab  iis,  qui  in  erroribus  contra  verbum  Dei 
pertinacissimi  sunt,  cur  non  poterit  etiam 
concipi  ab  iis,  quos  homicidia,  adulteria, 
furta,  et  alia  similia  peccata  delectant? 

At  (inquit  Philippus  in  locis,  titulo  de  dis¬ 
crimine  peccati  mortalis  et  venialis)  qui  ha¬ 
bet  propositum  peccandi,  non  accedit  ad 
Deum,  sed  eum  contemnit  ac  fugit  :  fides 
autem  ad  Deum  accedit  per  Christum  Pon¬ 
tificem  :  igitur  impossibile  est  haec  duo  si¬ 
mul  consistere,  propositum  peccandi  et  fi¬ 
dem.  Respondeo,  eum  qui  habet  propositum 
peccandi,  si  apprehendat  Deum  ut  justum 
judicem,  et  qui  peccata,  dum  in  nobis  ma¬ 
nent,  odit,  ac  punit,  quemadmodum  eum 
Catholici  apprehendunt,  sine  dubio  fugere  a 
Deo  :  at  si  Deum  apprehendat  (ut  eum  Lu¬ 
therani  apprehendunt)  ita  misericordem  et 
facilem,  ut  peccata  in  nobis  vere  inhaerentia 
et  viventia  nolit  punire,  sed  tegere,  ac  pro 
eis  Christi  justitiam,  et  merita  nobis  impu¬ 
tare;  nego  eum  ad  Deum  non  accedere.  Qui 
enim  sibi  persuadere  potuit  peccata  vere  in 
se  manentia  sibi  a  Deo  non  imputari,  et  iis 
non  obstantibus  se  Deo  propter  Christum  ca¬ 
rum,  et  gratum  esse ;  eadem  facilitate  cre¬ 
dere  poterit,  propositum  peccandi  sibi  a  Deo 
non  imputari,  dummodo  Christi  merita,  sua 
faciat  per  fidem.  Certe  Calvinus  non  existi¬ 
mavit  impossibile  propositum  peccandi  cum 
fide  conjungere,  quoniam  in  Antidoto  canon. 
28.  sess.  6.  Concilii  Tridentini  scripsit,  etiam 
in  magnis  lapsibus  remanere  fidem  veram  et 
vivam.  Ac  non  ipse  quidem  Lutherus  tam 
certo  credidit,  non  posse  duo  illa  conjungi, 


nt  credidit  Philippus.  Nam  in  lib.  de  capti- 
vit.  Babylon,  cap.  de  Baptismo  scribit,  non 
posse  hominem  damnari  quantiscumque  pec¬ 
catis,  si  stet,  vel  redeat  fides.  Quo  loco  per 
illam  disjunctionem  <'  si  stet,  vel  redeat  fi¬ 
des  »,  aperte  significavit,  non  se  certo  sta¬ 
tuisse,  non  posse  stare  fidem  cum  magnis 
lapsibus. 

Habemus  igitur  cx  ipsa  natura,  et  ratione 
fidei,  omnia  peccata  cum  ipsa  fide  posse 
consistere,  praeter  infidelitatem,  vel  diffiden¬ 
tiam  fidei,  vel  fiduciae  contrariam  :  ac  per 
hoc  omnia  peccata  praeter  infidelitatem,  vel 
diffidentiam  praedictam,  esse  venialia,  si 
omnia  illa  dici  debent  venialia,  quae  fidem 
non  excludunt.  Sed  probatur  hoc  idem  rur¬ 
sus  ex  doctrina  Patrum,  et  ex  communi 
sensu  et  consensu  omnium  gentium.  Nam  si 
peccata  omnia,  vel  saltem  graviora,  quae  nos 
mortalia  nominamus,  cum  fide  consistere 
non  possent,  sequeretur  non  posse  hominem 
Christianum  labi  in  fornicationem,  furtum, 
homicidium,  aut  aliud  simile  peccatum, quin 
eodem  momento  fieret  haereticus.  Nam  fi¬ 
dem  justificantem  amitteret,  quae  sola  est 
vera  fides  :  qui  autem  fidem  veram  amit¬ 
tunt,  haeretici  dicuntur.  At  hoc  repugnat  to¬ 
ti  antiquitati,  et  sensui,  ac  consensui  om¬ 
nium  gentium.  Semper  enim  in  Ecclesia  la¬ 
tissimum  discrimen  agnitum  est  inter  haereti¬ 
cos,  et  malos  Catholicos,  cum  illi  discessio¬ 
nem  faciant  ab  Ecclesia,  isti  intra  Ecclesiam 
perdite  vivant ;  illi  doctrinam  oppugnent, 
isti  disciplinam  violent ;  illi  zizaniis,  isti  pa¬ 
leis  ;  illi  lupis  rapacibus,  isti  morbidis  ovibus 
comparentur. 

Denique  inauditum  est  in  Ecclesia,  ut  ob 
solam  fornicationem,  vel  adulterium,  aut 
aliud  simile  peccatum  Christianus  aliquis  fi¬ 
dem  amisisse,  atque  adeo  infidelis,  aut  hac- 
reticus  factus  fuisse  dicatur.  S.  Augustinus 
in  lib.  quaestionum  in  Matth.  quaest.  11  : 
(( Inter  haereticos,  inquit,  et  malos  Catholi¬ 
cos  hoc  interest,  quod  haeretici  falsa  credunt; 
illi  autem  vera  credentes,  non  vivunt  ita  ut 
credunt.  »  Et  lib.  iv.  de  Baptismo  contra 
Donatistas,  cap.  18  :  «  Constituamus,  inquit, 
aliquem  castum,  continentem,  non  avarum, 
non  idolis  servientem,  hospitalitatem  indi¬ 
gentibus  ministrantem,  non  cujusquam  ini¬ 
micum,  non  contentiosum,  patientem,  quie¬ 
tum,  nullum  aemulantem,  nulli  invidentem, 
sobrium,  frugalem,  sed  haereticum  :  nulli 
utique  dubium  est  propter  hoc  solum,  quod 
haereticus  est,  regnum  Dei  non  possessurum. 

Constituamus  alium  fornicantem,  immun¬ 
dum,  luxuriosum,  avarum,  vel  etiam  aper¬ 
tius  Idolis  dedicatum,  veneficum  discordio¬ 
sum,  contentiosum,  aemulum,  animosum, 
seditiosum,  invidum,  ebriosum,  comessato- 
rem,  sed  Catholicum  :  numquid  propter  hoc 
solum,  quod  Catholicus  est,  regnum  Dei  pos¬ 
sidebit,  agens  talia,  de  quibus  sic  concludit 
Apostolus,  quae  praedico  vobis,  sicut  praedi¬ 
xi,  quoniam  qui  talia  agunt,  regnum  Dei  non 
possidebunt?  Si  hoc  dicimus,  nos  ipsos  se¬ 
ducimus.  »  Neque  opus  est  alia  Patrum  te¬ 
stimonia  superaddere,  cum  res  adeo  sit  per¬ 
spicua,  ut  mirum  sit  ab  ullo  hominum  in  du¬ 
bium  revocari  potuisse. 

Probatum  igitur  est,  sequi  ex  doctrina  Lu- 
theranorum,  ut  adulteria,  homicidia,  furta 
et  alia  id  genus  peccata  sint  omnia  venialia, 
cum  fidem  utcumque  ea  accipiant  non  ex¬ 
cludant.  Esse  autem  hoc  dogma  contra  do¬ 
ctrinam  Christi,  et  .Apostolorum,  et  contra 
eorumdem  Lutheranorum  sententiam,  qua} 
eiat  assumptio  nostri  argumenti,  facile  potest 
obstendi.  Christus  enim  Matth.  v  :  Qui  dixe¬ 
rit ,  inquit ,  fratri  suo  fatue,  reus  erit  gehenna; 
ignis  (1).  Ex  quo  intelligimus,  verbum  con¬ 
tumeliosum  in  fratrem  peccatum  esse  lethalc. 
Et  Matth.  xxv :  Ite, maledicti  in  ignem  setemum : 
Esurivi  enim,  et  non  dedistis  mihi  manducare, 
etc  (2).  Ex  quo  loco  recte  colligit  S.  Augusti¬ 
nus  lib.  de  fide  et  operibus  cap.  13.  non 
communicare  bona  sua  cum  indigentibus,  et 
multo  magis  rapere  aliena,  peccata  esse  n*>r- 
talia,  etiam  in  his,  qui  fidem  nunquam  ami¬ 
serunt  :  «  Erit  ergo,  inquit,  aeterna  combustio, 
et  eos  in  illam  ituros  veritas  dicit,  quorum 
non  fidem,  sed  bona  opera  defuisse  declara¬ 
vit.  »  Apostolus  autem,  ut  paulo  ante  idem 
Augustinus  commemoravit,  1  ad  Corinth.  vi. 
ad  Ephes.  i.  et  ad  Galatas  quinto,  enumerat 
aliquot  genera  peccatorum,  et  subjungit  : 
Qui  talia  agunt,  regnum  Dei  non  consequen - 
turos  (3). 

Denique  Philippus  Melanchtlion  (ut  supra 
citavimus)  disertis  verbis  scripsit  in  Locis 
communibus,  tit.  de  discrimine  peccati  mor¬ 
talis  et  venialis,  peccata  voluntaria  contra 
legem  Dei,  omnino  esse  mortalia,  a  Dixi,  in¬ 
quit,  de  veniali  peccato.  Sed  cum  hi,  qui 
fuerunt  renati  scientes,  et  volentes  violant 
legem  Dei,  ut  cum  amplectuntur  impias  opi¬ 
niones,  aut  stabiliunt  eas  sua  approbatione, 
aut  indulgent  odiis,  ambitione,  flammis  libi¬ 


dinum,  avaritia},  aut  externis  factis  ruunt  con¬ 
tra  legem  Dei,  ut  David  rapiens  alienam  con¬ 
jugem,  et  astute  maritum  interficiens.  Ha} 
actiones  contra  conscientiam  sunt  peccata 
mortalia.  »  Hsec  ille.  Cum  igitur  voluntarium 
adulterium,  vel  homicidium,  vel  aliud  simile 
peccatum,  ipso  etiam  teste  Philippo,  sit  mor¬ 
tale,  et  tamen  (ut  ante  ostendimus)  cum  fide 
consistere  possit,  manifeste  sequitur,  aut  fal¬ 
sum  esse  quod  idem  Philippus  cum  Luthe- 
ranis  cccteris  docet,  omnia  peccata,  quae  si¬ 
mul  cum  fide  consistunt,  esse  venialia,  aut 
certe  ipsorum  sententias  inter  se  esse  pugnan¬ 
tes,  et  alteram  ab  altera  destrui,  atque  unam 
ex  altera  refutari. 

Jam  vero  tertium  caput,  quod  continebat, 
illa  sola  peccata,  qua}  sunt  plane  involunta¬ 
ria,  cum  fide  posse  consistere,  ex  iis  qua} 
dicta  sunt  apertissime  convinrit  esse  falsum. 
Jam  enim  ostendimus,  non  solum  peccata 
involuntaria,  sed  etiam  voluntaria,  quam- 
tumvis  gravia,  simul  cum  fide  consistere 
prader  id  solum,  quod  fidei  contrarium  est, 
haeresim  videlicet,  aut  infidelitatem.  Deinde 
peccata  prorsus  involuntaria  apud  eos,  qui 
recte  judicare  possunt,  non  venialia,  sed  nulla 
sunt.  Et  si  S.  Augustino  credimus,  repugnan¬ 
tia  loquitur,  qui  dicit  peccatum  involuntarium 
cum  de  ratione  peccati  sit  esse  voluntarium. 
«Usque  adeo»,  inquit  Augustinus  lib.  de 
vera  religione,  cap.  14,  «  peccatum  volunta¬ 
rium  est  malum,  ut  nullo  modo  sit  peccatum, 
si  non  sit  voluntarium.  »  Neque  loquitur  S. 
Augustin.  de  Judicio  civili,  ut  Philippus  nu¬ 
gatur,  sed  divino.  Nam  loquitur  de  peccato 
in  genere,  ut  comprehendit  etiam  peccata 
malorum  Angelorum,  qua}  ad  judicium  civi¬ 
le  nullo  modo  pertinent.  Sed  de  hoc  para- 
doxo  Lutherano  in  disputatione  de  concu¬ 
piscentia,  et  de  libero  arbitrio  plura  dice¬ 
mus. 


CAPUT  IX. 

Peccatum  veniale  natura  sua  distingui  a  mor¬ 
tali,  ostenditur  ex  Scripturis.  . 

Nunc  tandem  ad  veram  sententiam  com¬ 
probandam  accedimus,  ex  cujus  comproba¬ 
tione  non  solum  supradicti  errores  omnes 
radicitus  evellentur,  sed  etiam  refutabuntur 


(l)  Matth.  V,  22.  -  (2)  !d.  XXV,  41.  -  (3)  Gal.  V,  21. 

sententiae  eorum  scriptorum,  qui  a  communi 
Theologorum,  et  Ecclesiae  doctrina  qm.  /is 
ratione  discesserunt.  Probandum  igitur  no¬ 
bis,  peccatum  veniale  ex  natura  sua  distin¬ 
gui  a  mortali ,  ac  sine  ulla  relatione  vel  ad 
prcedistinationem,  vel  ad  misericordiam  Dei, 
vel  ad  statum  renatorum,  esse  ejusmodi,  ut 
poenam  quidem  mereatur,  sed  non  aeternam  ; 
et  Deum  offendat,  sed  non  usque  ad  amici- 
tiae  dissolutionem.  Id  primum  probabitur 
ex  Scripturis  ;  tum  ex  definitionibus  eccle¬ 
siasticis  ;  deinde  ex  doctrina  Patrum;  po¬ 
stremo  ex  ratione. 

Quod  attinet  ad  primum,  Matth.  v.  sic  le¬ 
gimus  :  Quid  irascitur  fratri  suo,  reus  erit  ju¬ 
dicio  ;  qui  dixerit  raca,  reus  erit  concilio;  qui 
dixerit  fatue ,  reus  erit  gehennee  ignis  (1).  Hoc 
loco  non  respicit  Dominus  praidestinationem* 
neque  discutit,  quid  possit,  aut  velit  divina 
misericordia  ;  sed  res  ipsas  dijudicat,  et  pec¬ 
catorum  mensuram.  Facit  autem  tres  gradus 
iracundiae,  unum  ejus,  quae  ita  levis  est,  ut 
in  vocem  nullam  erumpat ;  alterum  ejus, 
quae  paulo  gravior  est,  non  tamen  pervenit 
usque  ad  apertum  convicium;  tertium  ejus, 
_  quae  gravissima  est,  et  manifestum  convicium 
parit.  Quamvis  enim  possit  interdum  iracundia 
interior  esse  gravissima,  et  tamen  dissimu¬ 
lari  extex-ius ;  nihilominus  ordinarie  quo  est 
major,  eo  se  magis  prodit,  et  ideo  Dominus 
levissimam  iracundiam  vocat  eam,  quae  non 
manifestatur  ullo  signo  exteriore. 

Quod  vero  dicitur  in  secundo  gradu  :  Qui 
dixerit  fratri  suo  raca,  non  est  omnino  certum 
quid  proprie  significet.  S.  Augustinus  lib.  i. 
de  sermone  Domini  in  monte,  cap.  9.  et  S. 
Gregorius  lib.  xxi.  Moral.  cap.  5.  scribunt, 
esse  interjectionem  irascentis,  quae  nihil  de- 
teimiinate  significet,  sed  solum  exprimat  ani¬ 
mum  esse  commotum.  Quae  interpretatio 
piebabilis  est,  praesertim  cum  dicat  Augu¬ 
stinus,  se  id  accepisse  ab  Hebraeis.  Quamvis 
enim  non  inveniatur  in  Scripturis  ejusmodi 
inteijectio,  neque  in  Dictionariis,  Ilebxaicis, 
et  Chaldaicis,  quae  nunc  extant,  potuit  tamen 
eo  tempore  fuisse  in  usu,  ac  deinde  obsole¬ 
visse  :  neque  etiam  necesse  est  in  Dictiona¬ 
riis  omnes  omnino  voces  invenii-i.  Denique 
quod  ea  vox  translata  non  fuerit  in  G  ne  cum 
aut  Latinum,  argumento  est,  nihil  ea  piopiie 
significari.  Caeterum  S.  Hieronymus  in  com¬ 
mentar.  hujus  loci  annotavit  vocem  Raca,  si¬ 
gnificare  hominem  vacuum.  Nam  a  verbo 


■pvi  quod  estcvacuare,  fit  nomen  pT  vacuus, 
et  addito  s  more  Syrorum,  fit  api. 

Sed  quod  addit  idem  auctor  hoc  loco  sig¬ 
nificare  hominem  vacuum  cerebi-o,  non 
caret  difficultate  ;  tum  quia  in  Scripturis  non 
facile  invenitur  ea  vox  in  hoc  sensu  ;  tum 
quia  vocai'e  hominem  vacuum  cerebro,  non 
videtur  esse  minus  convicium,  quam  si  vo¬ 
cetur  stultus.  Non  possum  autem  me  conti¬ 
nere,  quin  Theodori  Bezax  ineptias  hoc  loco 
paucis  perstringam.  Is  enim  in  annotatione 
ad  hunc  locum  versionem  IIebi'aieam  hujus 
Evangelii  reprehendit,  quod  pro  Raca  habeat 
5-59*1,  quia  (ut  ipse  dicit)  majus  convicium 
est  vocare  hominem  ;*;3H,  id  est,  malum, 
quam  fatuum,  et  tamen  ipse  idem  suspicatur 
Christum  sua  lingua  dixisse  90*5,  pro  eo  quod 
nos  habemus  Raca;  neque  animadvertit  ma¬ 
jus  convicium  significari  per  vocem  901, 
quam  per  vocem  illa  enim  impium 

sigidficat,  haec  malum,  et  saepissime  accipi¬ 
tur  non  pro  malo,  id  est,  sceleixito,  sed  pro 
tenui,  aut  deformi,  aut  macilento,  ut  omit¬ 
tam  quod  littera  &  non  redditur  latine  per 
Ch,  sed  per  Sc,  aut  per  S,  simpliciter,  ut  pa¬ 
tet  in  vocibus,  Hosanna,  Salomon,  Sabaoth, 
Sabathum,  et  similibus.  Probabile  igitur  est, 
raca  hoc  loco  significax*e  hominem  vacuum 
opibus,  aut  dignitate,  aut  certe  vanum  et 
otiosum.  Nam  et  in  his  significationibus  in¬ 
venitur  ea  vox  in  Scriptuins,  et  longe  minus 
l«dit,  quam  vox  fatuus.  Sed  quidquid  sit  de 
propria  significatione  ejus  vocabuli,  illud 
nobis  hoc  loco  satis  est,  minus  grave  pecca¬ 
tum  desexabiper  raca  quam  per  fatue. 

His  autem  tribus  gradibus  peccatorum 
respondent  tres  reatus,  judicii,  concilii,  et 
gehennae  ignis.  Et  quidem  x-eus  judicii  dici¬ 
tur  (ut  recte  explicat  S.  Augustinus  loco  su- 
pra  notato)  qui  aliquid  fecit,  unde  in  judicium 
vocari  possit,  ut  causa  ejus  discutiatur.  Reus 
concilii  dicitur,  cujus  culpa  certa  est,  sed 
ambiguum  quanta  sit,  et  quam  pcenam  me¬ 
reatur,  et  ideo  judices  inter  se  conveniunt 
in  concilium,  ut  definint  poenae  mensuram. 
Reus  gehennae  ignis  dicitur,  cujus  culpa  et 
mensura  culpae ,  ac  per  hoc  etiam  poenae 
gravitas  certa  est.  Significari  autem  per  ge¬ 
hennam  ignis,  mortem  aeternam  apud  inferos 
docent  in  commentario  hujus  loci  Hilaiius, 
Augustinus, Chrysostomus,  etTheophylactus. 
Hieronymus  hoc  loco  nihil  dicit,  sed  in  com¬ 
mentario,  cap.  10.  in  illa  verba :  Timete  eum, 


(1)  Matth.  V.  22. 

qui  potest  aniinnm  et  corpus  perdere  in  gehen¬ 
nam  (1),  scribit,  nomine  gehenna:  semper 
in  Evangelio  significari  poenas  aeternas. 

Ex  his  igitur  conficitur  argumentum  ejus- 
mod  :  Manifes:um  convicium,  teste  vel  ju¬ 
dice  Christo,  facit  reum  gehennae  ignis,  ac 
per  hoc  est  peccatum  mortale.  Iracundia, 
sono  vocis  expressa,  sed  ad  malum  convicii 
non  pertingens,  facit  reum  concilii,  id  est, 
non  constat  an  mereatur  gehennam,  sed  aut 
ea  poena,  aut  minore  digna  est.  Inveniuntur 
igitur  peccata  quaedam,  quae  leviora  sunt, 
quam  ut  gehennam  ignis  mereantur.  Quor¬ 
sum  enim  cogeretur  concilium  ad  discernen¬ 
dum  num  aliqua  culpa  gehenna  ignis  pu¬ 
nienda  esset,  si  omnes  culpae  gehennam  ignis 
mirerentur  ?  Sunt  igitur  culpae  aliquae,  quae 
divino  judicio  sola  poena  temporali mulctan- 
dae  sunt.  Itursus  iracundia,  quae  nullo  signo 
externo  foras  erupit,  non  facit  reum  concilio, 
sed  judicio  ;  hoc  est,  non  constat,  an  merea¬ 
tur  poenam  aliquam,  an  nullam;  ex  quo 
sequitur,  ut  sine  dubio,  si  poenam  meretur, 
temporalem,  non  aeternam  mereatur,  cum  sit 
levior  culpa,  quam  ea  esset,  de  qua  dubium 
esse  poterat,  temporale  ne  supplicium,  an 
aeternum  mereretur. 

Neque  digna  videtur  responsione  annotatio 
Bezae  ad  hunc  locum  Evangelii.  Scribit  enim 
inaequalia  peccata  hic  describi  a  Domino,  et 
minus  esse  reum  fieri  judicio,  . quam  concilio, 
et  concilio,  quam  gehennae  ignis :  addit  ta¬ 
men,  omnia  peccata, quamvis  inter  se  inaequa¬ 
lia,  mortem  mereri, quia  stipendium  peccati 
mortem  esse  scribit  Apostolus  ad  Rom.  vi. 
At  si  per  mortem  idem  intelligit  Apostolus, 
quod  per  gehennam  Christus, 'cum  eam  vitae 
aeternae  opponat,  dicens :  Stipendium  peccati 
mors,  gratia  Dei  vita  aeterna  (2),  fieri  non  po¬ 
test,  ut  omnia  peccata  mortem  mereantur, 
nisi  gehennam  omnia  mereantur.  Jam  autem 
demonstravimus  ex  Christi  sententia  non 
omnia  peccata  reum  facere  gehennae  ignis. 
Non  igitur  stipendium  est  omnis  peccati  mors, 
sed  ejus  tantum  peccati,  quod  opponitur  gra- 
tiaj  et  amicitiae  cum  Deo,  de  quo  Apostolus 
loquebatur.  Itaque  diversis  gradibus  pecca¬ 
torum,  qui  describuntur  a  Domino,  non  re¬ 
spondent  diversi  gradus  suppliciorum  in  ge¬ 
henna,  ut  Beza  existimat,  quia  si  ita  esset, 
non  recte  Dominus  de  solo  tertio  gradu  di¬ 
xisset,  reus  erit  gehennae  ignis;  sed  respondent 
diversi  gradus  suppliciorum,  quorum  alia 


£3  i 

sint  aeterna,  alia  temporalia,  alia  brevis¬ 
sima.  Atque  haec  de  primo  testimonio  Scri¬ 
pturae. 

Alia  duo  testimonia  habentur  Mat.  xxm. 
et  Luc.  vi.  in  quibus  locis  Dominus  peccata 
quaedam  comparat  rebus  natura  sua  levissi¬ 
mis,  alia  vero  gravissimis.  Luces  caeci  (inquit 
Mat.  xxm)  excolantes  culicem,  camelum  autem 
glutientes  (3).  Hic  videmus  peccata  quaedam 
conferri  culicibus,  alia  camelis  :  arguit  enim 
Dominus  Pharisaeos,  quod  gravissima  prae¬ 
cepta  legis  facile  transgrederentur,  minuta 
vero  diligentissime  observarent,  atque  ita 
peccata  levissima  studiose  caverent,  maxima 
vero  sine  scrupulo  perpetrarent.  Constat  au¬ 
tem  inter  culicem  et  camelum  tantum  esse 
ex  natura  rei  discrimen,  ut  nulla  fere  inter 
ea  proportio  esse  videatur. 

Rursus  Luc.  vi :  Quid,  inquit,  vules  festucam 
in  oculo  fratris  lui,  trabem  autem,  quae  in  ocu¬ 
lo  tuo  est,  non  consideras  (4)?  Certe  inter  festu¬ 
cam  et  trabem,  tanta  ex  natura  rei  differentia 
est,  ut  festuca  leviter  portari  queat,  trabs 
autem  sit  importabilis,  et  non  solum  oculum 
destruat,  sed  etiam  totum  corpus  hominis 
opprimat,  si  illi  imponatur.  Si  autem  omnia 
peccata  ex  natura  sua  morte  sempiterna 
digna  essent,  quis  credat,  ita  quaedam  ab 
ipso  Domino  extenuari  potuisse,  ut  cum  fe¬ 
stuca  et  culice  conferrentur,  praesertim  cum 
alia  camelis,  et  trabibus  ab  eodem  Domino 
fuerint  comparata? 

Est  aliud  testimonium  Lucae  xir:  Dico  tibi, 
non  exies  inde,  donec  etiam  novissimum  minu¬ 
tum  reddas  (0).  Per  novissimum  minutum  in- 
telligunt  Patres  peccata  minuta  et  levissima, 
pro  quibus  in  carcero  purgatorii  satisfacien¬ 
dum  est,  nisi  in  hac  vita  purgata  vel  relaxata 
fuerint.  Tertullianus  in  lib.  de  anima,  cap. 
xvn,  per  novissimum  quadrantem,  sive  minu¬ 
tum,  exponit  modica  quaeque  delicta  pur¬ 
ganda  ante  resurrectionem.  Origenes  homil. 
33.  in  Lucam,  dicit,  eos  reddere  novissimum 
quadrantem,  qui  modicum  debent,  et  usque 
ad  certum  tempus  detinentur  in  carcere. 
Hieronymus  in  comment.  ad  cap  v.  Matth.  : 
«  Hoc  est,  inquit,  quod  dicit,  non  egredieris 
de  carcere,  donec  etiam  minuta  peccata  per¬ 
solvas.  »  Denique  Cyprianus  lib.  iv.  epist.  2. 
Ambrosius  in  commentar,  ad  cap.  xii.  Lucae, 
et  Eusebius  Emissenus  (seu  potius  Caesarius 
Arclatensis)  homil.  3.  de  Epiphania,  scribunt, 
per  novissimum  quadrantem  intelligi  ea  pec- 


(1)  Matth.  X,  28.  -  (2)  Rom.  VI,  21.  —  (3)  Matth.  XXIII,  24.-  (4)  Luc.  VI,  41.  -  (5)  Luc.  XII,  59. 

cata,  quae  post  hanc  vitam  in  locis  purgato¬ 
riis  expiantur,  qua)  sine  dubio  venialia  sunt. 
Nam  qui  cum  peccato  mortali  decedit  ex  hac 
vita,  continuo  stipendium  peccati,  mortem 
videlicet  sempiternam  accipit.  Jam  igitur 
cum  debitum  unius  minuti  minimum  sit,  ne¬ 
que  in  ullo  tribunali  pro  tam  exiguo  debi¬ 
to  ullus  damnari  possitjad  mortem,  si  Domi¬ 
nus  peccata  venialia  cum  tali  debito  recte 
comparavit,  sequitur,  ut  peccata  venialia  ex 
natura  sua  mortem  aeternam  nulla  ratione 
Mereantur. 

Adhaec  Apostolus  Paulus,  I  Corinth.  m, 
peccata  venialia  rebus  natura  sua  levissimis 
comparat,  ligno,  fceno,  stipulis  :  Si  quis , 
inquit,  superaedificat  supra  fundamentum  hoc, 
aurum ,  argentum,  lapides  pretiosos,  ligna , 
fcenum,  stipulam,  uniuscujusque  opus  mani¬ 
festum  erit.  Dies  enim  declarabit,  quia  in  igne 
revelabitur ,  et  uniuscujusque  opus  quale-sit 
ignis  probabit.  Si  cujus  opus  manserit  quod 
super  aedificavit,  mercedem  accipiet  :  si  cujus 
opus  arserit,  detrimentum  patietur,  ipse  autem 
salvus  erit,  sic  tamen  quasi  per  ignem.  Quo  loco 
(ut  exponunt  Ambrosius  sermon  20.  in  Psalm. 
118.  Hieronymus  lib.  ii.  adversus  Jovinia- 
num,  Augustinus  lib.  xxi  de  civitate  Deicap. 
26.  Gregorius  lib.  i.  Dialogorum  cap.  39  et 
alii)  significat  Apostolus  per  aurum  et  argen¬ 
tum,  et  lapides  pretiosos,  opera  perfecta  et 
laudabilia,  quae  in  judicio  Dei  examinata,  ni¬ 
hil  nisi  mercedem  promerentur :  per  lignum, 
fcenum,  et  stipulas  opera  inutilia  et  reprehen¬ 
sione  digna,  sed  venialia,  quae  detrimentum 
quidem  adferant  et  purgatione  indigeant, 
non  tamen  a  salute  excidere  faciant.  Nun¬ 
quam  autem  B.  Paulus  peccata  venialia  cum 
fceno  et  stipulis  comparasset,  nisi  revera  es¬ 
sent,  ut  loquitur  S.  Gregorius  loco  notato, 
peccata  minuta,  atque  levissima.  Peccata 
enim  ex  natura  sua  mortalia  ferro  potius, 
aut  a)ri,  vel  plumbo  (ut  ibidem  idem  Grego¬ 
rius  dicit)  comparanda  fuissent. 

Accedat  his  testimonium  S.  Jacobi  Aposto¬ 
li,  qui  in  1.  cap.  sua)  epistola)  distinguit  ten- 
tationem  a  peccato,  et  peccatum  a  crimine  : 
Unusquisque,  inquit,  lentatura  concupiscentia 
sua  abstractus,  et  illectus.  Concupiscentia  vero 
cum  conceperit,  parit  peccatum  :  peccatum 
vero  cum  consummatum  fuerit,  generat  mor¬ 
tem  (1).  Ubi  S.  Jacobus  non  distinguit  motus 
concupiscentia)  in  involuntarium,  et  volun¬ 
tarium  :  nec  dicit  omnem  motum  volunta¬ 


rium  esse  peccatum  mortale,  omnem  invo¬ 
luntarium  esse  veniale,  ut  Philippus  Melan- 
chthon  voluisset.  Sed  distinguit  tres  motus 
concupiscentia)  ;  unum  involuntarium,  quo 
quis  ad  peccatum  incitatur,  sine  ullo  suo 
consensu,  cum  ait  :  Unusquisque  tenlalur  a 
concupiscentia  sua  abstractus  et  illectus  ;  et 
hunc  inotum  non  dicit  Apostolus  esse  pecca¬ 
tum,  sed  causam  peccati,  si  nimirum  accedat 
consensus.  Alterum  motum  vult  esse  imper¬ 
fecte  voluntarium,  cum  addit  :  Concupiscen¬ 
tia  vero  cum  conceperit,  parit  peccatum.  Esse 
autem  hunc  motum  imperfecte  voluntarium, 
et  proinde  peccatum,  sed  veniale,  patet,  quia 
nominatur  peccatum,  et  tamen  distinguitur 
a  peccato  consummato,  et  mortem  generan¬ 
te.  Ex  quo  intelligimus  hunc  secundum  mo¬ 
tum  non  esse  peccatum  consummatum,  nec 
generare  mortem,  ac  per  hoc  non  esse  pecca¬ 
tum  mortale.  Tertium  denique  adjungit  per¬ 
fecte  voluntarium,  ct  hunc  motum  esse  pec¬ 
catum  mortale,  declarat  Apostolus,  dicens  : 
Peccatum  vero  cum  consummatum  fuerit,  ge¬ 
nerat  mortem. 

Neque  vero  suspicari  debemus,  peccatum 
consummatum  hoc  loco  dici  solum  peccatum 
opere  perpetratum,  quasi  desideria  illicita 
mortalia  peccata  nominari  non  possent,  nisi 
opere  compleantur.  Nam  cum  inter  prima 
decem  praecepta  legis  distincte  nominentur, 
tanquam  duo  diversa  mandata  :  Non  moecha¬ 
beris,  ct  :  Non  concupisces  uxorem  proximi 
tui,  et  cum  Dominus  in  Evangelio  Matth.  v. 
dixerit:  Qui  viderit  mulierem  ad  concupiscen¬ 
dum  eam,  jam  moechatus  est  eam  in  corde 
suo (3). Dubium  essenon  potest, quinpeccatum 
consummatum,  et  generans  mortem,  sit 
concupiscentia,  cui  perfectus  et  consummatus 
adhibetur  assensus,  tametsi  nunquam  opere 
compleatur.  Neque  respondere  possunt  Lu- 
therani,  peccatum  illud,  de  quo  S.  Jacobus 
loquitur,  cum  ait  :  Concupiscentia  cum  con¬ 
ceperit,  parit  peccatum,  esse  peccatum  venia¬ 
le  ex  misericordia  Dei,  quia  videlicet  fideli¬ 
bus  non  imputatur,  non  autem  esse  tale  ex 
natura  sua.  Nam  ipsi  solum  ea  dicunt  non 
imputari,  qua)  sunt  plane  involuntaria.  Hoc 
autem,  de  quo  loquimur,  non  est  omnino  in¬ 
voluntarium  :  nam  alioqui  non  potuisset  dis¬ 
tinguere  S.  Jacobus  concupiscentiam  illi¬ 
cientem,  et  parientem  peccatum  ab  ipso  pec¬ 
cato,  quod  ab  ea  concupiscentia  paritur.  Si¬ 
quidem  (ut  paulo  ante  diximus)  non  potest 


(I)  i  Corinth.  111,  12.  -  (2)  Jacob.  I,  14.  -  (3)  Mattii.  V.  28. 

fingi,  quemadmodum  concupiscentia  peeea- 
tum,  pariat,  nisi  eliciendo  a  voluntate  con¬ 
sensum. 

Accedant  ultimo  duo  loca,  in  quibus  de 
peccatis  quibusdam  longe  mitius  Scripturae 
loquuntur,  quam  de  iis  loqui  soleant  qua) 
sunt  omnium  consensu  peccata  lethalia, 
Matth.  xii  :  De  omni  verbo  otioso,  quod  locuti 
fuerint  homines,  reddent  rationem  in  die  judi¬ 
cii  (1).  Aliud  profecto  est,  verbum  otiosum  non 
esse  sine  culpa,  et  ideo  discutiendum  in  die 
judicii,  aliud  vero  :  Ite  in  ignem  aeternum  ; 
Ligatis  manibus  et  pedibus  ejus,  projicite  eum 
in  tenebras  exteriores  ;  Discedite  a  me  omnes 
operarii  iniquitatis,  et  alia  id  genus,  qua)  pas- 
sim  occurrunt  in  Evangeliis.  Eplies.  v  :  For¬ 
nicatio,  et  omnis  immunditia,  aut  avaritia, 
nec  nominetur  in  vobis,  sicut  decet  Sanctos, 
aut  turpitudo,  aut  stultiloquium,  aut  scurrili¬ 
tas,  qux  ad  rem  non  pertinet  sed  magis  gratia¬ 
rum  actio .  Hoc  enim  sciole  intelli gentes,  quod 
omnis  fornicator,  aut  immundus,  aut  avarus, 
quod  est  idolorum  servitus,  non  habet  hxredita- 
tem  in  regno  Christi  et  Dei  (2).  Non  temere  B. 
Apostolus  cum  sex  peccatorum  genera  caven¬ 
da  esse  pronuntiasset,  qua)  videlicet  apud 
g<yitiles  vix  pro  peccatis  agnoscebantur,  for¬ 
nicationem,  immunditiam,  avaritiam,  turpia, 
verba,  stultiloquia  et  scurrilitatem,  de  tribus 
prioribus  tantum  adjunxit,  eos,  qui  talia 
agunt,  non  habere  hmreditatem  in  regno 
Christi  et  Dei.  Nimirum  enim  docere  vole¬ 
bat,  tria  posteriora  debere  quidem  esse  alie¬ 
na  ab  ore  sanctificato  fidelium,  non  tamen 
ex  genere  suo  talia  esse  qua)  excludant  ab 
haereditate  Christi  et  Dei. 

Neque  hic  locum  habet  quod  adversarii 
dicere  solent,  qua)dam  esse  peccata  venialia, 
quae  non  excludant  a  regno  Dei,  sed  ea  non 
esse  talia  ex  natura  sua,  sed  ex  misericordia 
Dei  non  imputante.  Nam,  ut  saipc  diximus, 
ea  sola  venialia  ipsi  agnoscunt,  ac  non  impu¬ 
tari  dicunt,  quae  sunt  involuntaria.  At  pecca¬ 
ta,  de  quibus  hic  agunt  Christus  et  Paulus, 
voluntaria  sunt,  videlicet  verba  otiosa,  mi¬ 
nus  honesta,  stulta,  scurrilia. 

Idem  ostenditur  ex  traditione  Ecclesiae,  et 
Patrum. 

Peccata  quaedam  ex  natura  sua  venialia 
esse,  non  solum  Scripturae,  quas  hactenus 
protulimus,  ostendunt,  sed  etam  testimonia 
Ecclesiae  et  Patrum.  Nam  Concilium  Milevi- 
tanum  can.  G.  7.  et  8.  docet,  sanctos  et 
justos  honines  habere  peccata  quaedam , 
quae  tametsi  sanctitati  et  justitiae  non  repug¬ 
nent,  tamen  vere  peccata  sint,  et  remissio¬ 
ne  indigeant,  Sed  quia  possent  adversarii 
respondere,  peccata  illa  Sanctorum  esse  ve¬ 
nialia  ex  misericordia  Dei,  non  ex  natura 
sua,  proferemus  commentarium  S.  Augusti¬ 
ni,  qui  eorum  canonum  auctor  fuit,  ut  ipse 
sua  verba  exponat.  Tametsi  enim  canones 
illi  nomine  totius  Concilii  editi  sunt,  tamen 
qui  eos  composuit,  Augustinus  fuit.  Is  autem 
in  lib.  de  natura  et  gratia  cap.  33.  36.  et  37. 
profert  easdem  Scripturas  :  Dimitte  nobis 
debPa  nostra,  et  :  Si  dixerinus,  quia  pecca¬ 
tum  non  habemus  etc.  quas  protulerat  in  illis 
canonibus  Milevitanis. 

Deinde  cap.  38.  explicat  de  quibus  pecca¬ 
tis  Scriptura)  illa)  intelligendse  sint  :  «  Ita, 
inquit,  nec  commemorandum  fuit,  si  Abel, 
quamvis  merito  justus  appellatus  est,  paulo 
immoderatius  aliquando  risit,  vel  animi  re¬ 
missione  jocatus  est,  vel  vidit  aliquid  ad 
concupiscendum,  vel  aliquando  immodera¬ 
tius  poma  decerpsit,  vel  plusculo  cibo  cru¬ 
dior  fuit,  vel  cum  oraret,  cogitavit  aliquid, 
unde  ejus  in  aliud  avocaretur  intentio,  et 
quoties  illa  ista,  ac  similia  multa  subrepse¬ 
rint.  »  Htec  ille.  Ubi  satis  ostendit,  peccata 
venialia  non  esse  solum  primos,  et  involun¬ 
tarios  motus  concupiscentia),  quos  adversa¬ 
rii  peccata  mortalia  ex  natura  sua,  et  venia¬ 
lia  ex  Dei  misericordia  esse  docent  ;  sed 
etiam  actiones  quasdam  malas,  et  plane  vo¬ 
luntarias,  ut  risum  immoderatum,  cibum  ni¬ 
mium,  jocum  non  necessarium  :  qua)  actio¬ 
nes  si  essent  peccata  mortalia  ex  natura  sua, 
sine  dubio  imputarentur  a  Deo  et  hominem 
damnarent,  ac  per  hoc  cum  justitia  nulla  ra¬ 
tione  consisterent.  Sola  enim  involuntaria 
(cx  sententia  adversariorum)  non  imputantur, 
et  cum  justitia  consistunt,  At  hree  peccata 


(1)  Matth.  XII,  36.  —  (2)  Eph.  V.  3. 
Tom.  Y. 

ex  doctrina  S.  Augustini,  ct  Concilii  Milevi- 
tani  venialia  sunt,  et  cum  justitia  consistunt. 
Igitur  non  sunt  mortalia  ex  natura  sua,  sed 
cx  natura,  et  ex  genere,  et  modis  omnibus, 
absolute,  et  simpliciter  venialia. 

Confirmatur  hoc  idem  (propter  Catholicos) 
ex  Tridentino  Concilio.  Nam  sess.  14.  cap. 
5.  docemur,  in  Confessione  Sacramentali 
peccata  mortalia  omnia,  quae  menti  occurrunt 
post  diligentem  conscientiae  discussionem, 
esse  necesssario  aperienda  :  venialia  vero 
utiliter  aperiri,  non  necessario  :  ex  quo  se¬ 
quitur,  ut  peccata  venialia  non  solum  in  ho¬ 
minibus  justis,  sed  etiam  in  impiis  esse  pos¬ 
sint,  alioqui  homines  impii  omnia  omnino 
peccata  in  confessione  necessario  aperire 
deberent,  quod  est  contra  doctrinam  Conci¬ 
lii,  et  sensum  Ecclesiae  universae  :  At  pecca¬ 
ta  venialia  ex  misericordia  Dei  ea  non  im¬ 
putante,  non  sunt  in  impiis,  sed  in  solis  piis 
et  justis,  ex  sententia  adversariorum  :  Igitur 
peccata  venialia,  quae  in  impiis  esse  Conci¬ 
lium  Tridentinum  admittit,  non  sunt  venia¬ 
lia  ex  misericordia  Dei  ea  non  imputante, 
sed  ex  natura  sua.  Denique  his  accedat  quod 
in  Bulla  Pii  V.  Pont.  Max.  per  Gregrorium 
XIII.  renovata,  in  qua  multi  errores  dam¬ 
nantur,  unus  est,  nulla  esse  peccata  venialia 
ex  natura  sua. 

Praeter  haec  testimonia  non  desunt  etiam 
Patrum  Graecorum  et  Latinorum  sententiae. 
Intelligimus  enim  sanctos  Patres,  cum  de 
peccatis  venialibus  verba  faciunt,  ea  venia¬ 
lia  peccata  significare  velle,  quae  natura  sua 
talia  sunt,  ex  eo  quod  levissima,  minuta, 
quotidiana  vocant.  Neque  enim  minuta,  et 
levia  recte  dici  queunt,  quae  ex  natura  sua 
reum  mortis  aeternae  constituunt,  licet  ex 
misericordia  condonentur. 

Origenes  homil.  35.  in  Lucam  sic  ait  : 
«  Unusquisque  pro  qualitate  et  quantitate 
peccati  diversam  mulctae  sententiam  expen¬ 
dit.  Si  parum  est,  quod  peccas,  ferieris  dam¬ 
no  minuti,  ut  Lucas  scripsit,  ut  vero  Mat¬ 
thaeus  quadrantis.  Verumtamen  necesse  est 
hoc  ipsum,  quod  extitisti  debitor,  solvere. 
Non  enim  inde  exies,  nisi  et  minima  quaeque 
persolveris.  »  Hic  loquitur  Origenes  de  ve¬ 
nialibus  non  de  mortalibus  (ne  forte  quis 
dicat,  minima  dici  ab  eo  peccata  minima  in¬ 
ter  mortalia)  nam  in  fine  homiliae  scribit, 
eos  qui  debent  unum  quadrantem,  certo  tem¬ 
pore  detineri  in  carcere  (videlicet  in  purga¬ 
torio)  qui  debent  ingentem  summam,  sempi¬ 
terno  tempore  cruciari  :  «  Si,  inquit,  qui 


•  #  # 
parum  debet,  non  egreditur  nisi  exolvat  mi¬ 
nutum  quadrantem  :  utique  qui  tanto  debito 
fuerit  obnoxius,  infinita  ei  ad  reddendum  saj- 
cula  numerabantur.  »  Itaque  venialia  pecca¬ 
ta  vocat  minima,  et  ideo  minima,  quia 
qualitate  et  quantitate  sunt  minima.  Nam 
(ut  ipse  dicit)  pro  qualitate,  et  quantitate 
peccati  supplicia  decernuntur. 

Porro  peccata  minima  qualitate  et  quanti¬ 
tate,  ex  natura  et  ratione  sua  minima  sunt. 
Tertullian.  in  lib.  de  anima,  cap.  47.  pecca¬ 
ta,  quae  temporariam  purgationem  admit¬ 
tunt,  modica  delicta  nominavit,  ut  supra  ci¬ 
tavimus. 

S.  Joannes  Chrysostomus  hom.  24.  in 
Matth.  exponens  illud  cap.  vil  :  Quid  vides 
festucam  in  oculo  fratris  ete,  peccata  venia¬ 
lia,  que  flagitiis  opponuntur,  delicta  levissi¬ 
ma,  et  culpas  parvulas  appellavit. 

S.  Hieronymus  in  commentar,  cap.  5. 
Evangelistffi  Matthaei,  eadem  venialia  pecca¬ 
ta,  peccata  minuta  nominanda  censuit.  Et 
ibidem  explicans  illud  :  «  Qui  viderit  mulie¬ 
rem  ad  concupiscendum  eam,  etc.  »  dicit 
esse  discrimen  inter  iraOo?  et  TvpocTraQeiav, 
quod  iraOo?  sit  desiderium  cum  consensu, 
7;poita0eia  sit  titillatio  sine' consensu,  et  addit 
TtpouaOstav  culpam  habere  vitii,  non  tamen 
teneri  in  crimine.  Ubi  aperte  docet,  titilla¬ 
tionem  esse  peccatum  aliquod,  sed  leve,  nec 
dici  posse  crimen,  nisi  accedat  consensus, 
quia  videlicet  in  illa  titillatione  non  sit  nisi 
peccatum  negligentiae  in  praecavendo,  vel 
cito  rejiciendo,  quod  praecavendum,  vel  reji¬ 
ciendum  erat.  Idem  lib.  n.  adversus  Jovinia- 
num  qui  peccata  paria  docebat :  «  Non  tibi, 
inquit,  habebunt  tantas  gratias,  quos  de  hu¬ 
mili  in  snblime  levas,  quantum  irascentur, 
quos  propter  leve  quotidianumque  peccatum 
in  exteriores  tenebras  retrusisti.  »  Ubi  S. 
Hieronymus  apertissime  docet,  levia,  quoti- 
dianaque  peccata,  qualia  sunt  (ut  ipse  ibidem 
ait)  verba  otiosa,  non  mereri  ex  natura  sua 
poenam  gehennae.  Nam  si  talem  poenam  ea 
peccata  mererentur,  nulla  fieret  homini  inju¬ 
ria,  si  ob  ejusmodi  delicta  in  exteriores  te¬ 
nebras  truderetur,  neque  juste  inde  queri 
vel  irasci  posset.  Sed  nec  levia  ullo  mudo  no¬ 
minanda  essent,  ob  quae  in  tenebras  exterio¬ 
res  detrudi  aliquis  posset. 

S.  Augustinus  lib.  de  natura  et  gratia  cap- 
38 :  «  Quia,  inquit,  saepe  in  levissimis,  et  ali¬ 
quando  incautis  obrepit  peccatum,  et  justi 
fuerunt,  ct  sine  peccato  non  fuerunt.  »  Hoc 
loco  videmus,  venialia  peccata  quae  justi- 

tiam  non  auferunt,  vel  ideo  talia  esse,  quia 
in  re  levissima  consistunt,  vel  quia  obrepunt 
incautis.  Proinde  ratio  cur  peccatum  ali¬ 
quod  sit  veniale,  non  est,  quia  non  imputa¬ 
tur,  licet  imputari  possit  (ut  adversarii  do¬ 
cent)  sed  quia  in  re  levissima  consistit,  ut  in 
verbo  otioso,  in  risu  nimio,  in  joco  superva¬ 
caneo,  vel  quia  obrepit  incautis,  ut  evagatio 
meDtis  tempore  orationis,  ut  cum  Augustino 
Catholici  docent. 

Idem  auctor  de  spiritu  et  lit.  cap.  36  : 

«  His,  inquit,  constitutis,  peccatum  erit  ho¬ 
minis  ex  fide  viventis,  aliquando  alicui  dele¬ 
ctationi  illicitae  consentire,  non  tantum  in 
illis  horrendis  facinoribus,  et  flagitiis  perpe¬ 
trandis  ;  verum  etiam  in  istis  levioribus,  ut 
vel  aurem  alicui  voci,  que  audienda  non 
esset,  vel  linguam  alicui,  quae  ‘dicenda  non 
esset,  accommodet.  »  Et  in  Enchirid.  cap, 
71 :  «De  quotidianis,  inquit,  brevibus,  levi- 
busque  peccatis,  sine  quibus  haec  vita  non 
ducitur,  quotidiana  fidelium  oratio  satisfacit. 
Eorum  enim  est  dicere,  Pater  noster  qui  es 
in  coelis,  qui  jam  Patri  tali  regenerati  sunt  ex 
aqua  et  Spiritu  sancto,  delet  omnino  haec 
oratio  minima  et  quotidiana  peccata.  »  Et 
sermon.  41.  de  Sanctis  :  «  Illo,  inquit,  tran¬ 
sitorio  igne  (de  quo  dixit  Apostolus)  ipse  au¬ 
tem  salvus  erit,  sic  tamen  quasi  per  ignem, 
non  capitalia,  sed  minuta  peccata  purgan¬ 
tur.  »  Et  infra  :  «  Quibus  peccatis  licet  occi¬ 
di  animam  non  credamus,  ita  tamen  eam 
veluti  quibusdam  pustulis,  et  quasi  horrenda 
scabie  replentes  deformem  faciunt,  ut  eam 
ad  amplexus  illius  sponsi  coelestis,  aut  vix, 
aut  cum  grandi  confusione  venire  permit¬ 
tant. 

Ex  his  locis  colligimus,  sensisse  Augusti¬ 
num,  peccata  venialia  ex  natura  esse  talia. 
Tum  quia  vocat  ea  brevia,  levia,  levissima, 
minuta,  minima,  quotidiana.  Tum  quia  com¬ 
parat  ea  cum  pustulis,  et  scabie,  quae  non 
solum  non  occidunt,  sed  etiam  ex  natura  sua 
non  sunt  morbi  lethales.  Tum  denique,  quia 
peccata  venialia  vocat  non  solum  subitos 
quosdam  concupiscentiae  motus,  quos  solos 
adversarii  pro  venialibus  habent,  atque  a 
Deo  non  imputari  dicunt,  sed  etiam  peccata 
quaedam  omnino  voluntaria,  ut  jocos  super¬ 
vacaneos,  risum  nimium,  et  similia,  quae  ex 
natura  sua  in  rebus  levissimis  consistunt, 
quibus  adjungit  etiam  mendacia  officiosa  in 
Enchiridio  cap.  22.  cum  sic  loquitur  :  «  Non 


ideo  mendacium  poterit  aliquando  laudari, 
quia  nonnumquam  pro  salute  quorumdam 
mentimur.  Peccatum  ergo  est,  sed  veniale, 
quod  benevolentia  excusat.  » 

Idem  probatur  ex  ratione. 

Jam  vero  peccata  quaedam  ex  natura  sua 
venialia  esse,  ac  per  hoc  non  esse  tam  gra¬ 
via,  ut  reatum  sempiternae  mortis  efficiant, 
his  argumentis  ex  naturali  ratione  ductis 
confirmari  potest. 

Primum  argumentum.  Si  peccata  venialia 
ex  natura  sua  essent  mortalia,  et  solum  fide¬ 
libus  ob  fidem,  quam  habent,  non  imputa¬ 
rentur;  certe  infidelibus  omnino  imputaren¬ 
tur,  et  mortalia  essent.  Id  vero  manifeste 
falsum,  atque  absurdum  est  :  igitur  falsum 
quoque,  et  absurdum  erit,  peccata  venialia 
ex  natura  sua  esse  mortalia.  Propositio  ab  ad¬ 
versariis  conceditur,  neque  ulla  probatione 
eget.  Nam  si  sola  fides  causa  est  cur  peccata 
aliqua  sint  venialia,  sine  dubio  peccata 
omnia  mortalia  erunt  iis,  qui  fide  carent. 
Assumptio  igitur  argumenti  probatur.  Nam 
in  eodem  genere  peccati  gravius  Deum  fide¬ 
lis,  quam  infidelis  offendit ;  siquidem  fide¬ 
lis  magis  tenetur  perfectioni  vitee  studere, 
quam  infidelis,  cum  et  majori  lumine  sit 
praeditus,  et  plura  a  Deo  beneficia,  plura 
contra  peccatum  remedia,  plura  denique  ad¬ 
jumenta  receperit  :  Ille  servus  (  ait  Christus 
Lucae  xii.  )qui  cognovit  voluntatem  Domini 
sui,  et  non  praeparavit,  et  non  fecit  secundum 
voluntatem  ejus ,  vapulabit  multis  :  qui  autem 
non  cognovit ,  et  fecit  digna  plagis,  vapulabit 
paucis.  Omni  autem ,  cui  multum  datum  est, 
multum  quaeretur  ab  eo ;  et  cui  commendave¬ 
runt  multum,  plus  petent  ab  eo.  Item  ad  He- 
br.  x  :  Quanto  magis  (inquit  Apostolus)  puta¬ 
tis  deteriora  mereri  supplicia ,  qui  filium  Dei 
conculcaverit,  et  sanguinem  testamenti  pollutum 
duxerit,  in  quo  sanctificatus  est,  et  spiritui 
gratiae  coutumeliam  fecerit  (1)  ?  Contra  vero 
idem  Apostolus  docet,  peccata  infidelium  ob 
ignorantiam,  esse  leviora,  cum  de  se  ita  lo¬ 
quitur  in  epist.  priore  ad  Timotheum,  cap.  i : 
Misericordiam  consecutus  sum,  quia  ignorans 
feci  in  incredulitate  (2). 


[  (I)  Luc.  XII.  47.  Heb.  X,  19.  -  (2)  l  Tim.  1, 16. 

Quare  merito  S.  Thomas  in  1.  2.  qurnst. 
89.  art.  5.  scribit,  irrationabiliter  dici  mo¬ 
tus  illos  sensualitatis,  qui  in  fidelibus  pecca¬ 
ta  sunt  venialia,  in  infidelibus  esse  mortalia, 
cum  dignitas  personas  non  minuat,  sed  au¬ 
geat  rationem  culpas.  Et  sane  quis  capiat, 
verbum  otiosum  infideli  alicui  peccatum  esse 
mortale,  mihi  autem  veniale,  cum  ego  di¬ 
sertis  verbis  Deum  dixisse  legerim  :  De  omni 
verbo  ostioso,  quod  l  oculi  fuerint  homines , 
reddent  rationem  in  die  judicii.  Ille  autem  ni¬ 
hil  ejusmodi  noverit  :  et  cum  sine  ulla  com¬ 
paratione  magis  tenear  ego  perfectione  stu¬ 
dere,  quam  ille  ?  Igitur  cum  non  sit  Evan- 
gelio,  neque  rectae  rationi  consentaneum,  ut 
peccata  fidelium  venialia,  mortalia  sint  infi¬ 
delibus,  sequitur  ut  etiam  infidelibus  sir.t 
venialia,  ac  per  hoc  ex  natura  sua,  non  ex 
conjunctione  cum  fide,  vel  alia  ratione  ex- 
trinseca  sint  venialia. 

Secundum  argumentum.  Si  proprie  loqui 
velimus,  non  ideo  peccatum  aliquod  est  ve¬ 
niale,  quia  Deus  illud  ad  reatum  mortis  ae¬ 
ternae  non  imputat,  sed  ideo  Deus  ad  reatum 
mortis  aeternae  non  imputat,  quia  veniale 
est.  Veniale  siquidem  dicitur  quod  est  venia 
dignum,  sive  in  quo  aliquid  est,  cur  mitius 
puniri  debeat.  Quaero  igitur  quid  illud  sit, 
quod  facit  ut  peccatum  aliquod  sit  venia  dig¬ 
num,  et  ad  reatum  mortis  a  Deo  non  im¬ 
putetur.  Respondebunt,  esse  fidem,  cum  qua 
peccatum  illud  simul  consistit.  Sed  rursus 
quaero,  cur  peccatum  aliquod  cum  fide  si¬ 
mul  consistat,  et  sit  veniale,  aliud  fidem  ex¬ 
cludat,  et  sit  mortale.  Respondebunt,  quia 
illud  involuntarium  est,  hoc  voluntarium.  Id 
enim,  ut  supra  diximus,  Philippus  Mclanch- 
thon,  et  caeteri  Lutherani  docent.  At  quid 
est  hoc  aliud,  nisi  discrimen  peccatorum 
mortalium  et  venialium  ad  ipsam  peccati  ra¬ 
tionem  et  naturam  referre,  et  verbo  negare 
quod  re  ipsa  affirmare  cogaris?  nam  volun¬ 
tarium  esse  vel  involuntarium,  ad  ipsam 
peccati  naturam  et  rationem  pertinet.  Siqui¬ 
dem  peccatum,  quo  magis  est  voluntarium, 
eo  magis  est  peccatum  ;  quo  minus  est  vo¬ 
luntarium,  eo  minus  est  peccatum  ;  etsi  nullo 
modo  voluntarium  sit,  nullo  modo  peccatum 
erit,  ut  supra  ex  Augustino  docuimus. 

Tertium  argumentum  ex  S.  Thoma  1.  2. 
quaest.  87.  art.  3.  et  3.  part,  quaest.  80.  art. 
4.  Peccatum  veniale  ex  natura  sua  non  po¬ 
nit  in  homine  aversionem  a  Deo,  cum  non 
repugnet  charitati,  ut  perspicuum  est.  At 
pcena  aeterna  non  debetur  peccato,  nisi  ra¬ 


tione  aversionis  a  bono  aeterno,  quod  est 
Deus.  Igitur  peccatum  veniale  ex  natura  sua 
non  est  ejusmodi,  ut  reum  faciat  hominem 
supplicii  sempiterni. 

Quartum  argumentum.  Si  natura  sua  quae¬ 
vis  offensio  dissolveret  amicitiam  Dei, eadem 
ratione  dissolveret  quamvis  aliam  amicitiam 
Quod  enim  ex  natura  rei  convenit,  semper 
et  ubique  convenit.  At  multum  distat  offen¬ 
sio  gravis  et  capitalis  a  levi  et  veniali  inter 
homines.  Qui  enim  amicum  vel  incaute  lae¬ 
dit;  vel  in  re  levissima,  judicio  prudentium 
non  censetur  solvendae  amicitiae  satis  justam 
causam  dedisse,  et  sane  stultissimus  habere¬ 
tur,  qui  ob  quamcuinque  offensiunculam  ini¬ 
micus  amico  efficeretur,  cumque  usque  ad 
mortem  insectari  vellet :  igitur  eam  etiam 
amicitiam,  quae  nobis  cum  Deo  intercedit, 
non  dissolvet  ex  natura  sua  quaelibet  culpa  ; 
neque  ullo  modo  probabile  est  risum  immo¬ 
deratum,  aut  verbum  otiosum  ex  natura  sua 
tale  esse  hominen  alioqui  justum,  et  Dei  ami¬ 
cum  dignum  efficiat  perpetuo  odio  Dei,  et 
sempiterno  cruciatu. 

Quintum  argumentum.  Peccatum  non  di¬ 
citur  univoce  de  mortali  et  veniali,  ser  per 
analogiam  quamdam  ;  et  proinde  peccatum 
veniale  non  est  perfecte  peccatum  sicut  mor¬ 
tale,  sed  imperfecte,  ut  recte  docent  Albcr- 
lus,  S.  Bonaventura,  et  alii,  in  2.  Sentent. 
dist.  42.  et  S.  Thomas.  in  1.  2.  quaest.  88. 
art.  1.  ad  1.  Igitur  non  debetur  ei  pcena 
mortis  aeternae,  qua;  est  simpliciter  et  per¬ 
fecte  poena,  vel  potius  poenarum  omnium 
gravissima. 

Antecedens  hujus  argumenti,  quod  solum 
in  controversiam  venire  potest,  hac  ratione 
probo.  Ad  peccatum  constituendum  duo 
potissimum  requiruntur,  ut  sit  voluntarium, 
et  contra  legem,  ut  initio  hujus  libri  demon¬ 
stravimus  ;  peccatum  autem  veniale  omne 
aut  non  est  perfecte  voluntarium,  aut 
non  est  perfecte  contra  legem  ;  igitur  nul¬ 
lum  est  veniale  peccatum,  quod  perfecte  et 
simpliciter  sit  peccatum,  sed  imperfecte, 
ut  diximus,  et  secundum  quid. 

Assumptio  declaratur,  et  probatur.  Nam 
peccatum  veniale  triplex  est,  ut  supra  dixi¬ 
mus  ;  aut  enim  est  veniale  ex  genere  suo, 
ut  verbum  otiosum  :  aut  ex  imperfectione 
operis,  et  hoc  vel  ex  subreptione,  ut  deside¬ 
rium  illicitae  rei  non  plene  deliberatum  vel 
ex  parvitate  materiae,  ut  furtum  unius  oboli 
vel  alterius  rei,  nullo,  aut  vilissimo  pretio 
aestimatae.  Peccatum  igitur  veniale  ex  su- 

breptione  non  est  perfecte  voluntarium, 
proinde  nec  perfecte  peccatum.  Peccatum 
autem  veniale  ex  parvitate  materiae,  est  qui¬ 
dem  perfecte  voluntarium,  sed  non  perfecto 
contra  legem.  Lex  enim  non  prohibet  fur¬ 
tum  unius  oboli  in  specie,  sed  prohibet  fur¬ 
tum  in  genere.  Et  quia  finis  praecepti  est 
charitas,  qui  prohibet  furtum,  prohibet 
injuriam  et  laesionem  proximi,  et  furtum 
quidem  '  rei  notabilis,  quo  simpliciter  proxi¬ 
mus  laeditur,  prohibet  simpliciter  ;  furtum 
rei  minimae,  quo  proximus  non  laeditur,  nisi 
secundum  quid,  non  prohibet,  nisi  secun¬ 
dum  quid.  Quod  autem  de  lege  prohi¬ 
bente  furtum  exempli  causa  diximus,  idem 
de  caeleris  similibus  legibus  intelligendum 
est.  Quare  peccatum  veniale  ex  imperfectio¬ 
ne  operis  non  est  perfecte  contra  legem, 
proinde  nec  perfecte  peccatum. 

Denique  peccatum  veniale  ex  genere  suo 
esse  potest  perfecte  voluntarium,  et  perfecte 
contra  legem,  si  lex  aliqua  specialis  de  eo 
sit,  sed  ea  lex  non  erit  perfecte,  et  in  rigore 
lex,  ut  sic  loquamur.  Nam  cum  (ut  diximus, 
vel  potius  ut  Apostolus  dicit )  finis  praecepti 
sit  charitas,  et  ex  fine  mensurentur  prae¬ 
cepta,  si  quod  praeceptum  constituatur  de 
re,  quae  parum  admodum  ad  eum  finem  per¬ 
tineat,  ut  si  speciali  praecepto  caveatur  nc 
quis  verbum  otiosum  loquatur,  id  praece¬ 
ptum  non  poterit  esse  perfecte,  et  in  rigore, 
atque  (ut  «liqui  loquuntur)  antonomastice 
lex. 

Ita  videmus  omnia  peccata  venialia,  aut 
non  esse  perfecte  voluntaria,  aut  non  esse 
perfecte  contra  legem,  quae  perfecte  et  in 
rigore  sit  lex.  Et  quia  quod  non  est  perfecte 
voluntarium,  hoc  ipso  etiam  non  est  perfecte 
contra  legem,  nisi  materialiter  ;  propterea 
recte  dicunt  Theologi  peccata  venialia,  cu- 
juscumque  tandem  generis  sint,  non  esse 
contra  legem,  sed  praeter  legem. 

Quod  totum  hac  etiam  ratione  confirmari 
potest.  Si  peccatum  veniale  perfecte  ac  pro¬ 
prie  esset  contra  legem,  sequeretur  hominem 
justum  statim  atque  unum  aliquod  pecca¬ 
tum  veniale  commisit,  esse  vere  ac  perfecte 
legis  praevaricatorem,  et  per  hoc  reum  om¬ 
nium  coelestium  praeceptorum,  juxta  illud 
Apostoli  Jacobi  :  Qui  offendit  in  uno ,  factus 
est  omnium  reus ,  Jacobi  ii.  (1).  Hoc  autem 
falsura,  et  absurdissimum  esse  constat  ex  eo, 


quod  Scriptura  vocat  homines  simpliciter 
sanctos,  et  justos,  et  legis  divinae  observa¬ 
tores,  etiam  cum  peccatis  venialibus  non 
carent.  Nam  de  Zacharia,  et  Elizabeth  sic 
scribit  Lucas  c.  i  :  Erant  autem  justi  ambo 
ante  Deum ,  incedentes  in  omnibus  mandatis  et 
justificationibus  Domini  sine  querela  (2).  Hos 
autem  caruisse  peccatis  venialibus  etiam 
tunc,  cum  (teste  Evangelista)  incedebant  in 
omnibus  mandatis  Domini,  dubium  esse  non 
potest,  cum  apostolus  Joannes  de  se,  et  sui 
similibus  dicat :  Si  dixerimus,  quia  peccatum 
non  habemus ,  nos  Ipsos  seducimus,  I.  Joan. 
i  (3).  Et  alius  Apostolus  :  In  multis  offendi¬ 
mus  omnes,  Jacobi  iii  (4). 

Denique  peccata  venialia  non  excludunt 
charitatem,  nam  alioqui  in  hominibus  justis 
esse  non  possent,  cum  (teste  Augustino  lib. 
de  natura  et  gratia,  cap.  ult.)  charitas  sit  ve¬ 
ra,  perfectaque  justitia  :  Qui  autem  diligit, 
legem  implevit,  ut  Apostolus  ait  Roman. 
xiii  (3).  Non  igitur  legis  praevaricator  est, 
qui  sola  habet  peccata  venialia,  quin  potius 
iis  etiam  praesentibus  legem  implere  dicitur. 
Quare  non  suntpeccata  venialia  proprie  con¬ 
tra  legem,  neque  perfecte  simpliciterque 
peccata. 

CAPUT  XII. 

Diluuntur  objectiones  ex  Scripturis. 

Restat  nunc,  ut  objectiones,  quae  contra  ea 
quae  diximus,  fieri  solent,  breviter  dilua¬ 
mus. 

Prima  objectio  sumitur  ex  Scripturis,  quae 
generatim  de  omni  peccato  ita  pronuntiant : 
Maledictus  omnis,  qui  non  permanserit  in  om¬ 
nibus,  qux  scripta  sunt  in  libro  legis  hujus, 
Deuteron.  xxvn  ;  Anima,  qux  peccaverit,  ipsa 
morietur,  Ezechiel.  xvm  ;  Stipendium  pecca¬ 
ti  mors,  Roman.  vi ;  Qui  offenderit  in  uno  fa¬ 
ctus  est  omnium  reus ,  Jacobi  ii  ;  Qui  solverit 
unumdemandatis  istis  minimis, minimus  vocabi¬ 
tur  in  regno  coelorum,  Matth.  v  (G).  Haecdicun. 
tur  de  peccatis  universe ;  igitur  omnia  peccata 
reum  faciunt  maledictionis  divinae,  et  mortis 
aeternae,  et  a  regno  coelorum  excludunt.  Qua¬ 
re  sunt  omnia  ex  se  mortalia,  ct  si  quae  ve¬ 
nialia  sunt,  id  non  habent  ex  natura  sua,  sed 
ex  misericordia  Dei, 


(1)  Jacob.  II,  10.  —  (2)  Luc.  I,  6.  —  (3)  I  Joan,  I,  8.  —  (4)  Jacob.  III,  2,  3.  —  (5)  Rom.  XIII,  8.  — 
G)  Deut.  XXVII,  26;  Ezech  XVIII,  20;  Rom.  VI,  23;  Jacob.  II,  10;  Matth,  V,  19. 

Ac  ne  forte  quis  dicat,  peccata  venialia  non 
esse  simpliciter  et  absolute  peccata,  Scri¬ 
pturas  autem  allegatas  de  veris  perfectisque 
peccatis  esse  accipiendas,  probari  potest  ex 
apostolo  Joan.  peccata  venialia  simpliciter 
et  absolute  peccata,  et  iniquitates  in  divinis 
litteris  nominari. 

De  venialibus  enim  loquitur  in  epist.  i. 
cap.  1.  cum  ait:  «Si  dixerimus,  quia  pecca¬ 
tum  non  habemus,  nos  ipsos  seducimus,  et 
veritas  in  nobis  non  est :  si  autem  confitea¬ 
mur  peccata  nostra,  fidelis  est  et  justus,  ut 
remittat  nobis  peccata  nostra,  et  emundet 
nos  ab  omni  iniquitate.  »  Apostolus  quoque 
Jacobus  cap.  iii.  sum  epistolae  peccata  ve¬ 
nialia  offensiones  appellat,  cum  ait :  in  mul¬ 
tis  offendimus  omnes ,  et  ipse  idem  cap.  ir.  de 
offensionibus  generat  m  ait  :  Qui  offenderit  in 
uno ,  factus  est  omnium  reus. 

Denique  si  minima  mandata  violari  non 
possunt  sine  amissione  regni  coelestis  (mini¬ 
mum  enim  vocari  in  regno  coelorum)  nulla 
peccata  tam  parva  erunt,  quae  non  possint 
hominem  damnare,  si  a  Deo  absque  miseri¬ 
cordia  judicemur. 

Respondeo  :  Quamvis  peccata  venialia, 
si  cum  mortalibus  conferantur,  non  sint  per¬ 
fecte  peccata,  ut  in  extremo  capite  superiore 
docuimus,  absolute  tamen  peccata  nominari 
possunt,  ut  in  sacris  litteris  nominantur. 
Nam,  juxta  communionem  philosophorum 
doctrinam,  ens  non  univoce  dicitur  de  Deo 
et  rebus  creatis  ;  neque  de  substantia  et  ac¬ 
cidente,  et  sunt  res  omnes  creatse,  res  im¬ 
perfectae,  cum  creatores  collatce  ;  et  acci¬ 
dentia,  entia  sunt  imperfecta,  si  cum  sub¬ 
stantia  conferantur :  nomen  tamen  entis  non 
solum  Deo,  sed  etiam  rebus  creatis,  et  ipsis 
quoque  accidentibus,  absolute  communi¬ 
catur.  Itaque  non  negamus  peccata  venia¬ 
lia,  absolute  peccata,  et  iniquitates,  atque 
offensiones  dici  posse,  et  re  ipsa  his  nomini¬ 
bus  in  divinis  litteris  appellari,  sed  dicimus 
vocabula  ista  non  univoce  peccatis  morta¬ 
libus  et  venialibus  convenire,  et  idcirco  non 
esse  ex  solis  his  vocibus  de  rebus  ipsis  pro¬ 
nuntiandum,  sed  oportere  ex  adjunctis,  an¬ 
tecedentibus,  et  sequentibus  judicare,  ubi 
Scripturee  divinae  de  peccatis  mortalibus,  et 
ubi  de  venialibus  loquantur. 

Porro  in  locis  in  argumento  allatis,  non  de 
peccatis  in  universum,  sed  de  solis  mortali¬ 
bus  agi  facile  probare  possumus.  Primum, 


quia  si  Scripturas  illae  peccata  venialia  com¬ 
prehenderent,  sequeretur  homines  justos  ob 
sola  peccata  venialia  non  solum  excidere 
posse  a  vita  gratiae  sed  etiam  re  ipsa  exci¬ 
dere  ;  non  enim  Scripturas  illas  dicunt,  ani¬ 
mam  quae  peccaverit,  posse  mori,  si  Deus 
imputare  velit  peccatum,  sed  plane  mori  : 
neque  dicunt,  eum  qui  non  permanserit  in 
praeceptis  Domini,  posse  maledici,  si  Deus 
voluerit,  sed  jam  esse  maledictum :  et  sti¬ 
pendium  peccati  non  dicunt,  posse  esse  mor¬ 
tem,  sed  re  ipsa  esse  :  neque  ait  S.  Jacobus, 
eum  qui  offendit  in  uno,  posse  fieri  omnium 
reum,sedfactum  esse  omnium  reum.  Et  deni¬ 
que  in  Evangelio  Dominus  non  ait :  Qui  solverit 
unum  de  mandatis  istis  minimis,  et  docuerit 
sic  homines,  minimus  vocari  poterit  in  regno 
coelorum,  sed  absolute  pronuntiat  minimum, 
id  est  nullum,  eum  esse  vocandum  in  regno 
coelorum.  At  ne  ipsi  quidem  adversarii  con¬ 
cedunt,  ob  sola  peccata  venialia  hominem 
justum  excidere  a  vita  gratiae  ;  vel  maledici 
a  Domino ;  vel  fieri  totius  divinae  legis  vio¬ 
latae  reum;  vel  excludi  continuo  ad  haeredi- 
tate  regni  coelestis  :  igitur  loca  illa  non  de 
venialibus  delictis,  sed  de  criminibus  tan¬ 
tum  accipienda  sunt. 

Deinde  hoc  idem  ostenditur  ex  adjunctis, 
praecedentibus,  vel  sequentibus.  Siquidem 
maledictio  illa  Deuteronomii  refertur  ad  vio¬ 
latores  mandatorum,  quae  in  eo  ipso  loco 
tradita  fuerant.  Id  enim  significat  illud  pro¬ 
nomen,  hujus,  cum  dicitur  :  Maledictus  qui 
non  permanserit  in  omnibus ,  quae  scripta  sunt 
in  libro  legis  hujus  (1).  Ea  vero  mandata 
sunt  omnia  longe  gravissima  de  cavenda 
idololatria,  incestu,  homicidio,  et  similibus, 
quae  consensu  omnium  crimina  sunt,  ac  pec¬ 
cata  lethalia. 

Pari  ratione  Ezechiel  ubi  ait  :  Anima  quae 
peccaverit ,  ipsa  morietur  (2),  enumerat  varia 
scelera,  quae  sunt  omnia  genere  suo  morta¬ 
lia,  et  quidem  ex  gravioribus,  et  ideo  abomi¬ 
nationes,  et  res  detestandas,  atque  impieta¬ 
tes  ea  nominat.  De  ejusmodi  autem  peccatis 
rectissime  dicitur  :  Anima  quae  peccaverit, 
ipsa  morietur. 

Jam  vero  B.  Paulus  in  toto  vi.  cap.  epist. 
ad  Romanos,  de  peccato  illo  disserit,  quod 
pugnat  cum  gratia,  et  simul  cum  justitia 
manere  non  potest;  et  quod  qui  habet,  mor¬ 
tuus  est,  qui  non  habet,  vivus  :  qualia  sunt 
non  omnia  peccata,  sed  solum  lethalia,  vc- 


(1)  Deut.  XXVII,  26.  —  (2)  Ezecb.  XVIII,  20. 

nialibus  enim  gratiam,  justitiam,  et  vitam 
non  excludi,  et  Catholici  et  Lutherani  ad¬ 
mittunt.  De  his  igitur  peccatis  in  extremo 
capite  concludit  :  Stipendium  peccati  mors , 
gi'atia  autem  Dei  vita  xterna  (1). 

S.  Jacobus  in  epistola  sua  cap.  ii.  cum 
ait  :  Qui  offenderit  in  uno ,  factus  est  omnium 
reus  (2),  explicat  satis  aperte  de  criminibus 
se  loqui,  quaj  proprie  et  perfecte  sunt  contra 
legem.  Sic  enim  subjungit  continuo  :  Qui 
enim  dixit  :  Non  mxchaberis,  dixit,  et  Non 
occides.  Quod  si  non  mxchaberis,  occides  au¬ 
tem,  factus  es  transgressor  legis.  Cur  autem 
dixerit,  reum  esse  omnium  mandatorum, 
qui  unum  transgressus  fuerit,  etiamsi  ceete- 
ra  observasse  videatur,  causam  reddit  S. 
Augustinus  in  epist.  29  ad  S.  Hieronymum, 
quem  sequitur  Beda  in  commentario  hujus 
loci,  etQEcumenius,  quia  videlicet  omnia 
mandata  ad  unum  revocantur ,  quod  est 
mandatum  dilectionis,  ut  Apostolus  docet 
Rom.  xiii  ;  hinc  enim  sequitur,  ut  qui  unum 
aliquod  preeceptum  violat ,  consequenter 
charitatem  violet  ;  qui  autem  charitatem 
violat,  totam  legem  quodammodo  violat  : 
efficitur  enim  ita  simpliciter  transgressor  le¬ 
gis,  et  reus  mortis  aeternae,  ac  si  nullum 
unquam  praeceptum  servasset. 

Et  quemadmodum,  ut  pulchre  docet  au¬ 
ctor  operis  imperfecti  in  Matthaeum  homil  35. 
in  ii.  tom.  S.  Joannis  Chrysostomi,  ei  qui 
unam  solum  corporis  partem  non  armatam 
reliquit,  et  inde  vulnus  accepit  et  periit,  ni¬ 
hil  prodest,  quod  reliqua  membra  magno 
labore  munierit,  ita  nihil  prodest  ad  mortem 
aeternam  evadendam  omnia  praecepta  ser¬ 
vare,  si  quis  offendat,  ac  labatur  in  uno, 
cum  omnia  sint  in  charitate  connexa,  et  qui 
charitatem  violat,  amicus  Dei  esse  non  pos¬ 
sit. 

Ex  his  autem  perspicuum  est  B.  Jacobum 
per  offensionem  in  uno  hoc  loco  non  intel- 
ligere  quamlibet  offensionem,  sed  eam  tan¬ 
tum,  quae  charitatem  excludat,  qualis  certe 
non  est  offensio,  quam  venialem  dicimus, 
quippe  quae  in  hominibus  justis,  et  charitate 
flagrantibus  reperitur.  Neque  enim  sine 
charitate  erat  discipulus  ille,  quem  diligebat 
Jesus,  cum  de  se  et  caeteris  diceret  :  Si  di¬ 
xerimus,  quia  peccatum  non  habemus,  nos 
ipsos  seducimus  etc.  (3).  Quare  S.  Jacobus 
longe  aliter  accipit  offensionem,  cum  dicit 
cap.  ii  :  Qui  offendit  in  uno ,  factus  est  omni¬ 


um  i'eus.  Et  cum  postea  cap.  m.  dicit  :  In 
multis  offendimus  (4).  Ibi  enim  de  offensio¬ 
ne  criminali,  hic  de  veniali  locutus  est ;  et 
ideo  ibi  de  eo  qui  offendit  in  uno,  subjun¬ 
xit,  factus  est  omnium  j'eus;  hic  autem  addi¬ 
dit  :  Qui  autem  non  offendit  in  verbo,  hic  per¬ 
fectus  est  vir;  ubi  de  ea  offensione  loqui  se 
declaravit,  quae  perfectioni,  non  de  ea,  quae 
necessariae  integritati  opponitur. 

Restat  ultimus  locus  ex  Evangelio  Matth. 
cap.  v.  quem  locum  praeter  caeteros  urget 
Calvinus,  in  Antidoto  Concilii  Tridentini 
sess.  6.  cap.  12.  Ubi  primum  observandum 
est,  non  dixisse  Dominum  :  Qui  fecerit  pec¬ 
catum  minimum,  minimus  vocabitur  in  reg¬ 
no  coelorum  :  neque  etiam  dixisse  :  Qui 
solverit  unum  ex  his  mandatis  minimis,  mi¬ 
nimus  vocabitur  etc.  Sed  :  Qui  solverit  unum 
de  his  mandatis  minimis,  et  docuerit  sic  homi¬ 
nes ,  minimus  vocabitur  in  regno  coelorum  (5). 
Ubi  Dominus  excludit  a  regno  noc  eos,  qui 
quomodocumque  solvunt  mandata  legis  di¬ 
vinae  ,  sed  qui  solvunt  prava  interpreta¬ 
tione  illa  destruente^,  quod  Scribae,  et  Pha- 
risaei  faciebant,  qui  sic  praedicabant  dile¬ 
ctionem  amicorum,  ut  inimicos  odio  haberi 
praeciperent ;  et  sic  adulterium  damnabant, 
ut  concupiscentiam  solo  corde  conceptam 
prohibitam  esse  negarent.  Hinc  enim  Domi¬ 
nus  clamabat :  Non  veni  legem  (moralem  vi¬ 
delicet)  solvere,  id  est,  abrogare,  ac  tollere, 
sed  adimplere ,  id  est,  perfecte  explicrae,  et 
vites  ad  eam  servandum  fidelibus  suppe¬ 
ditare.  Itaque  hoc  modo  unum  ex  minimis 
mandatis  solvere,  non  est  peccatum  mini¬ 
mum  ac  veniale,  sed  ingens  ac  lethale  cri¬ 
men, cum  sit  depravare  ac  corrumpere  ver¬ 
bum  Dei. 

Et  hoc  modo  intelligit  hunc  locum  S.  Hie¬ 
ronymus  in  commentar,  ubi  dicit,  a  Domino 
sugillari  scribas,  et  pharisseos,  qui  mandata 
divina  perperam  exponendo,  corrumpebant. 
S.  etiam  Augustinus  in  lib.  i.  de  serm.  Do¬ 
mini  in  monte  cap.  16.  scribit,  illud  :  «  Qui 
solverit  et  docuerit  sic  homines,  »  ita  esse 
accipiendum,  ut  sensus  sit  :  «  Qui  solverit, 
et  docuerit  sic,  id  est,  secundum  id  quod 
solvit,  non  secundum  id,  quod  invenit,  et 
legit.  » 

Deinde  si  quis  contendat,  excludi  hoc  loco 
a  regno  coelorum  non  solum  qui  perverse 
docet,  sed  etiam  qui  non  observat  mandata 
minima,  etiamsi  forte  recte  doceat,  possu- 


(1)  Rom.  VI,  23.  —  (2)  Jac.  II,  10.  -  (3)Joan.  I,  8.  -  (4)  Jac.II,10;  ibid.  111,2 _ (5);Matth.V,  19. 

mus  aliam  adhibere  solutionem.  Nam  per 
mandata  minima  recte  possunt  intelligi  man¬ 
data  legis  veteris  :  Non  occides ,  non  mcechabe- 
ris  etc.  de  quibus  paulo  ante  dixerat  :  Non 
veni  legem  solvere,. sed  implere.  Et  hoc  modo 
hunc  locum  intelligit  S.  Augustinus  inlib.  I. 
de  serm.  Domini  in  monte  cap.  18.  et  S.  An- 
selmus  in  comment.  dicuntur  enim  illa  mi¬ 
nima,  non  quia  peccatum  minimum  aut  leve 
committant,  qui  ea  praevaricantur  ;  sed  quia 
minus  perficiant  hominem,  quam  ea,  quae 
Christus  explicando  et  perficiendo  tradidit. 
Minus  enim  perfectus  est  qui  tantum  non 
moechatur,  quam  qui  etiam  non  videt  ad 
concupiscendum  :  et  minus  perfectus  est 
qui  tantum  occidit,  quam  qui  etiam  nullum 
verbum  cotumeliosum  dicit. 

Denique  si  quis  omnino  velit  per  mandata 
minima  intelligi  mandata,  quae  Christus  ad¬ 
jecit  supra  justitiam  Scribarum  et  Pbarisaeo- 
rum,  ut  exponunt  Chrysostomus  et  Theo- 
phylactus  :  tum  solutionem  tertiam  affere¬ 
mus.  Dicemus  enim  mandata  minima  vocari, 
Non  concupiscere  mulfferem  alienam  ;  Non 
dimittere  propriam,  nisi  ob  fornicationem; 
Non  aliam  ducere  priore  vivente;  Non  dicere 
proximo  fatue  ;  Non  odisse  inimicos,  et  simi¬ 
lia  ,  quae  vera  et  propria  mandata  sunt,  quae- 
que  sine  crimine  violari  non  possunt.  Nam, 
ut  docent  Chrysostomus  et  Theophylactus, 
non  vocavit  ea  Christus  minima  mandata, 
quia  re  vera  sint  levia,  et  exigua,  sed  ut 
modeste  de  rebus  suis  loqueretur,  et  nos 
doceret  etiam  in  hac  doctrina  humilitatem, 
vel  etiam  quia  minus  peccatum  est  haec  vio¬ 
lare,  quam  superiora.  Minus  enim  malum 
est  concupiscere,  quam  re  ipsa  moechari ;  et 
dicere  fatue  quam  occidere.  Quocirca  sicut 
non  occidere,  et  non  moechari  sunt  minima, 
quoad  perfectionem,  ut  dicebat  S,  Augusti¬ 
nus  et  S.  Anselmus,  et  c  contrario  sunt  ma¬ 
xima,  quoad  reatum,  quem  inducunt ,  si 
violentur,  sic  etiam  non  concupiscere,"  et 
non  conviciari  sunt  minima  quoad  i'eatuin, 
et  e  contrario  sunt  maxima  quoad  perfectio¬ 
nem. 

Sed  objicies,  inter  Christi  mandata  non 
solum  inveniri  Non  conviciari,  sed  etiam 
Non  irasci,  et  Non  dicere  raca ,  quse  qui  non 
observent,  peccant  venialiter,  et  tamen  juxta 
Domini  sententiam,  qui  mandata  illa  minima 
solverit,  minimus  vocabitur  in  regno  coelo¬ 
rum. 


Respondeo,  illa  non  esse  proprie  et  per  se 
mandata,  sed  gradus  ejusdem  mandati.  Do¬ 
minus  enim  explicare  volens  perfecte  man¬ 
datum  illud  legis  :  Non  occides,  quod  a  scri¬ 
bis  et  pharisacis  perperam  exponebatur  : 
docuit  non  solum  re  ipsa,  sed  etiam  verbis, 
et  cogitatione  proximum  1  cedere,  peccatum 
esse  ;  et  simul  explicuit  discrimen  horum 
graduum  cum  ait  :  Qui  irascitur,  reus  erit 
judicio  ;  Qui  dixerit  raca,  reus  erit  concili  o  ; 
Qui  dixerit  fatue,  reus  erit  gehenna. ?  ignis.  Ita¬ 
que  docuit,  mandatum  de  non  occidendo, 
perfectissime  observari  ab  eo,  qui  ne  irasci¬ 
tur  quidem  proximo  sine  causa ;  si  vero  quis 
leviter  irascitur ,  ita  ut  non  prorumpat  in 
vocem  indignationis,  aut  certe  non  in  aper¬ 
tum  convicium,  eum  jam  recedere  a  perfecta 
observatione  legis,  sed  tamen  censeri  secun¬ 
dum  quid  non  autem  simpliciter  praevarica- 
torem,  et  ideo  non  esse  reum  gehennae  ig¬ 
nis,  sed  poenae  longe  mitioris.  Si  quis  autem 
manifestum  convicium  in  proximum  jaciat, 
quod  certe  ex  amico  pectore  progredi  nequit, 
tum  demum  non  a  perfecta  observatione, 
sed  simpliciter  ab  observatione  legis  eum 
cecidisse,  atque  adeo  reum  gehennae  ignis 
factum  esse,  etsi  reus  est  simpliciter  violatae 
legis,  qui  verbo  laedit,  multo  magis  reum 
esse,  qui  verberibus,  aut  morte  fratrem 
suum  afficit.  Atque  haec  de  prima  objectio¬ 
ne. 

Aliae  objectiones  sumuntur  ex  aliis  Scri¬ 
pturae  sacrae  testimoniis,  quae  non  ita  dire¬ 
cte,  sed  quasi  ex  obliquo  pugnare  videntur 
contra  ea,  quae  nos  supra  docuimus. 

Est  igitur  secunda  objectio,  quam  Joan- 
nes  Calvinus  producit  in  medium,  illud 
Matth.  xxn  :  Diliges  Dominum  Deum  tuum  ex 
toto  corde,  etc.  (I).  Ex  quo  loco  ejusmodi 
argumentum  conficit  in  Antidoto  Concilii 
Trident.  sess.  6.  cap  42  :  «  Quaero,  inquit, 
an  ullum  sit  omnino  quamlibet  leve  pecca¬ 
tum,  quod  non  legis  observantiae  repugnet  ? 
Quae  enim  vitiosa  cogitatio  obrepet  in  homi¬ 
nis  animum,  si  totius  Dei  amore  occupetur? 
non  autem  satisfit  legi,  nisi  cum  diligitur 
Deus  ex  toto  corde.  » 

Respondeo  :  Dilectio  Dei  ex  toto  corde 
duobus  modis  intelligi  potest :  uno  modo  ut 
idem  sit  ex  toto  corde,  quod  super  omnia  alia 
integre,  ac  perfecte,  ut  nihil  Dei  amori  an¬ 
teponatur,  vel  adaequetur  ;  altero  modo,  ut 
seinpcr  actu  Deus  cogitetur,  et  diligatur, 


(1)  Matth.  XXII,  37. 

ct  sic  animum  Dei  amor  occupatum  teneat, 
ut  nihil  obrepere  possit,  quod  sit  (non  in¬ 
quam)  contra,  sed  praeter  Dei,  vel  proximi 
charitatem.  Priore  modo  fatemur  imperari 
nobis,  ut  Deum  ex  toto  corde  diligamus, sed 
cum  hac  dilectione  negamus  pugnare  pec¬ 
cata  venialia.  Ac  per  hoc  falsum  esse  con¬ 
tendimus  repugnare  observantiae  legis  quam¬ 
libet  leve  peccatum.  Posteriore  modo  fate¬ 
mur,  nullam  vitiosam  cogitationem  obrepere 
posse  ei,  qui  totus  in  Dei  amore  oceupetur, 
sed  eam  dilectionem,  quse^propria  est  bea¬ 
torum,  nobis  in  hac  vita  non  proprie  impe¬ 
rari,  sed  tantum  indicari  asserimus,  ut  nimi¬ 
rum  sciamus,  quo  spem  ac  desideria  dirigere 
debeamus. 

Haec  autem  ita  se  habere  in  libro  de  Mo¬ 
nachis,  cap.  2.  et  13.  jam  antea  demonstra¬ 
vimus.  Sed  hoc  loco  nobis  illud  unum  argu¬ 
mentum  sufficiet,  quod  Scriptura  testetur 
Davidem  in  toto  corde  suo  secutum  esse 
Deum,  Regum  xiv,  et  similiter  Josiam,  IV. 
Reg.  xxm,  et  de  Zacharia  et  Elisabeth  scribat 
Lucas,  cap.  i,  ambulasse  eos  in  omnibus 
mandatis,  et  justificationibus  Domini,  neque 
enim  dicerentur  ambulasse  in  omnibus  man¬ 
datis,  qui  primum  et  maximum,  quod  est  de 
diligendo  Deo  ex  toto  corde  neglexissent. 
Quod  autem  de  Davide,  Josia,  Zacharia, 
Elisabeth  Scripturse  testantur,  ambigi  non 
potest,  quin  etiam  dici  possit  de  Abrahamo, 
de  Mose,  de  Elia,  de  Joanne  Baptista,  de 
Apostolis  Petro,  Paulo,  Joanne,  Jacobo,  et 
eseteris,  et  tamen  Joannem  dixisse  scimus  : 
St  dixerimus  quia  peccatum  non  habemus ,  nos 
ipsos  seducimus ,  I.  Joan.  i,  et  Jacobum  simi¬ 
liter  :  In  multis  offendimus  omnes ,  Jacob. 
iii  (1).  Quare  non  repugnant  observantiae 
legis  imperantis  dilectionem  ex  toto  corde, 
levia  illa  peccata,  quae  in  illis  fuerunt,  qui 
Deum  ex  toto  corde  dilexerunt. 

Tertia  objectio  sumitur  ex  illo  Joan.  xm  : 
Si  non  lavero  te,  non  habebis  partem  me- 
cum  (2).  Nam  S.  Augustinus  in  commentario 
hujus  loci  interpretatur  per  lotionem  pedum, 
purgationem  a  peccatis  venialibus  cujus  ex¬ 
positionem  sequitur  etiam  S.  Bernar.  in  ser¬ 
mone  de  coena  Domini.  Quod  si  peccata  ve¬ 
nialia  excludunt  a  parte  Domini,  id  est,  a 
regno  coelesti,  profecto  natura  sua  non  ve¬ 
nialia, sed  mortalia  dicenda  sunt.  Adde  quod 
S.  Basilius  lib.  i.  de  Baptismo,  cap.  2,  dicit. 
Jacobum  ideo  dixisse  :  Qui  offendit  in  uno 


factus  est  omnium  reus,  quia  audierat  a  Do¬ 
mino  :  Si  non  lavero  te  non  habebis  partem 
mecum.  Ex  quo  intelligimus,  ad  venialia 
peccata  etiam  pertinere  illud  :  Qui  offendit 
in  uno,  factus  est  omnium  reus . 

Respondeo  :  illud  ( sinon  lavero  te,  non  ha¬ 
bebis  partem  mecum )  duobus  modis  exponi 
potest.  Uno  modo  ad  litteram  de  materiali 
pedum  lotione,  ut  videlicet  notetur  inobe- 
dientia  apostoli  Petri,  qui  Domino  parere 
nolebat  in  eo,  ut  sineret  sibi  pedes  lavari ; 
ct  hoc  modo  accepit  S.  Basilius  hanc  Do¬ 
mini  comminationem  ;  et  recte  dixit,  tale 
peccatum  esse  non  obedire  Domino,  ut  qui 
in  ea  una  re  offendat,  fiat  omnium  praece¬ 
ptorum  reus,  non  enim  veniale,  sed  mortale 
peccatum  fuisset,  Si  Apostolus  Petrus  per¬ 
specta  Domini  voluntate  obstinate  resistere 
omnino  decrevisset. 

Altero  modo  de  spirituali  lotione  a  pec¬ 
catis  venialibus,  quomodo  acceperunt  hunc 
locum  S.  Augustinus  et  S.  Bernardus,  prae¬ 
sertim  propter  illa  verba  :  Qui  lotus  est,  non 
indiget,  nisi  ut  pedes  lavet ;  quibus  verbis  sig¬ 
nificatur  homines  justos  esse  quidem  lotos, 
et  tamen  egere  in  hac  vita  purgatione  a 
peccatis  venialibus  quasi  sordibus  pedum 
ex  humana  conversatione  contractis.  Quam¬ 
vis  autem  fieri  non  possit,  ut  quis  cum  ejus¬ 
modi  sordibus  in  regnum  coelorum  ingre¬ 
diatur,  quo  nihil  coinquinatum  intrabit, 
Apocal.  xxi,  et  ideo  recte  dictum  sit  :  si  non 
lavero  te,  non  habebis  partem  mecum ;  tamen 
non  simpliciter  ejusmodi  peccata  excludunt 
a  regno,  sed  solum  ad  tempus,  donec  videli¬ 
cet  purgata  non  fuerint ;  et  quia  non  meren¬ 
tur  ex  natura  sua  poenam  seternam,  sed  tem¬ 
poralem,  ideo  ex  natura  sua  non  excludunt 
a  regno,  nisi  pro  tempore  illo,  quod  ad  sui 
purgationem  exigunt. 

Quarta  objectio  sumitur  ex  illo  Matt.  x  :  Qui¬ 
cumque  dederit  uni  ex  minimis  istis  calicem 
aquae  frigidae,  non  perdet  mercedemsuam  (3). 
Sic  enim  quidam  ratiocinantur  :  Minima  o- 
pera  bona  merentur  vitam  alternam,  ut  ex 
testimonio  allato  perspicuum  est:  igitur  et  mi¬ 
nima  peccata  merentur  supplicium  sempiter¬ 
num. 

Respondeo  :  multis  modis  argumentum 
hoc  peccat.  Primum  enim  non  ait  Dominus 
de  eo,  qui  dederit  calicem  aquse  frigida;,  vi¬ 
tam  seternam  possidebit,  sed  non  perdet  mer- 
cedem  suam.  Quare  ex  eo  testimonio  effic 


(1)  l  Joan.  I,  8;  Jacob.  III,  2.  —  (2)  Joan.  XIII,  8.  —  (3)  Matth.  X,  42. 

non  debet,  minima  peccata  mereri  mortem 
aeternam,  sed  non  perditura  esse  pamara 
suam,  quod  quidem  libenter  concedimus, 
sed  non  continuo  poena  illa  erit  sempi¬ 
terna. 

Deinde  etiamsi  Dominus  disertis  verbis 
promisisset  regnum  coelorum  iis,  qui  darent 
calicem  aqua?  frigidae,  non  tamen  conse¬ 
quens  esset,  ut  minimo  peccato  deberetur 
poena  gehennae.  Dare  enim  minimo  operi 
maximum  praemium,  ingens  liberalitas  et 
misericordia  esset.  Dare  autem  minimo  pec¬ 
cato  maximam  poenam,  injustitia  et  crudeli¬ 
tas  esset.  Denique  dare  calicem  aquae  frigidae 
ex  charitate  Dei,  non  est  minimum  opus, 
sed  valde  magnum,  et  vere  meritorium  vitae 
aeternae;  huic  autem  operi  bono  non  est  op¬ 
ponendum  peccatum  veniale,  quod  simul 
cum  charitate  consistit,  sed  mortale,  quod 
charitati  repugnat.  Quodlibet  autem  pecca¬ 
tum  charitati  repugnans,  etiamsi  alioqui  mi¬ 
nimum  videatur  non  minimum,  sed  magnum 
erit,  et  vere  mortis  aeternae  miritorium. 

Aliae  quaedam  objectiones  proponi  possent 
ex  illis  Scripturae  testimoniis,  quae  docere 
videntur,  animas  et  purgatorio  non  esse 
certas  de  salute  :  ex  quo.deducitur,  peccata 
venialia,  quae  in  illis  forte  haerent,  cum  de 
hac  vita  discedunt,  mortem  sempiternam 
promereri.  Sed  eae  solutae  sunt  in  2.  lib.  de 
Purgatorio  cap.  5. 

CAPUT  XIII. 

Solvuntur  objectiones  ex  Patribus. 

Jam  vero  ex  Patribus  primo  loco  objici  so¬ 
let  S.  Basilius,  qui  in  quaestionibus  compen¬ 
dio  explicatis  quaest.  4.  scribit,  nullum  pec¬ 
catum  esse  contemnendum  ut  parvum,  cum 
revera  nullum  sit  parvum,  quando  B.  Pau¬ 
lus  de  omni  peccato  generatim  pronuntiave¬ 
rit,  stimulum  mortis  peccatum  esse ;  et  rur¬ 
sus  quaest.  293.  affirmat,  in  novo  Testamen¬ 
to  nullam  inveniri  differentiam  gravium  et 
levium  peccatorum. 

Respondeo  :  non  certo  constat,  an  eae 
quaestiones  sint  Magni  Basilii,  an  potius 
Eustathii  Sebasteni,  cujus  multi,  et  graves 
errores  damnantur  in  Concilio  Gangrensi. 
Huic  enim  auctori  a  multis  hoc  opus  olim 
adscriptum  fuisse  testes  sunt  Sozomenus  lib. 
ili.  historia  cap.  13.  et  Nicephorus  lib.  9. 
cap.  16.  et  lib.  xm.  cap.  29.  Huc  etiam  acce¬ 
dit,  quod  auctor  harum  quaestionum  quaest.  i. 


et  qu.  93.  non  videtur  admittere  traditiones 
non  scriptas,  cum  e  contrario  S.  Basilius  in 
libro  de  Spiritu  sancto  ad  Amphilochium, 
cap.  27,  acriter  eas  defendat.  Quare  cum 
valde  probabile  sit  eas  quaestiones  editas  es¬ 
se  ab  homine  parum  probatae  fidei,  non  est 
cur  earum  testimonium  magni  faciamus. 

Possumus  tamen  eas  sententias  cujuscum- 
que  sint,  in  bonum  sensum  explicare.  Solum 
enim  videtur  auctor  ille  demonstrare  voluis¬ 
se,  nullum  peccatum  apud  Christianos,  ac 
potissimum  apud  monachos  ut  parvum  ac 
leve  contemnendum  esse.  Quamvis  enim 
unum  peccatum  sit  alio  gravius,  ut  idem 
auctor  docet  quaest.  106.  tamen  omnia,  etiam 
levissima  Christiano  homini,  a  quo  major 
vitae  perfectio  exigitur,  quam  a  Judaeo,  pro 
viribus  cavenda  sunt.  Quod  si  id  Christianis 
in  commune  recte  praecipitur,*  quanto  magis 
monachis,  quos  auctor  ille  potissimum  insti¬ 
tuendos  susceperat,  praecipiendum  erit  ? 
Quod  vero  ille  addit,  omne  peccatum  esse 
stimulum  mortis,  potest  etiam  admitti,  quia 
omne  peccatum,  aut  mortem  efficit,  si  est 
mortale,  aut  ad  eam  disponit,  si  est  veniale. 

Secundo  loco  objici  potest  testimonium  S. 
Hieronymi,  qui  in  ii.  dialogo  adversus  Pela- 
gianos  ante  medium,  videtur  omnia  peccata 
habere  pro  mortalibus  cum  ita  loquitur  : 
a  Si  ira,  et  sermonis  injuria,  atque  interdum 
jocus,  judicio  concilioque,  et  gehennae  igni¬ 
bus  deligatur,  quid  merebitur  turpium  rerum 
appetitio,  et  avaritia,  quae  radix  est  omnium 
malorum  ?  » 

Respondeo  :  sine  ulla  dubitatione  S.  Hie¬ 
ronymus  non  accepit  illos  reatus  conjunctim, 
quasi  existimaverit,  iram,  vel  jocum  reos 
homines  efficere  judicii,  concilii,  et  gehennae 
ignis.  Si  enim  hoc  vellet,  pugnaret  cum  ipsa 
Domini  sententia,  quam  ipse  idem  Hierony¬ 
mus  paulo  ante  adduxerat.  Si  quidem  in  ea 
sententia  tres  reatus  tribus  peccatorum  ge¬ 
neribus,  vel  potius  tribus  gradibus  ejusdem 
peccati  respondent,  singuli  singulis,  non 
singulis  omnes.  Et  quamvis  Hieronymus  in 
enumerandis  gradibus  peccati  primo  loco  po¬ 
suerit  iram,  secundo  sermonis  injuriam,  ter¬ 
tio  jocum ;  in  enumerandis  autem  reatibus, 
primo  loco  posuerit  judicium,  secundo  Con¬ 
cilium,  tertio  gehennam  ignis  :  tamen  non 
respondet  joco  gehenna  ignis,  sed  sermonis 
injuriae,  ut  ex  Evangelii  textu  colligitur.Qua- 
re  S.  Hieronymus  non  habuit  rationem  or¬ 
dinis  in  illa  enumeratione,  sed  tantum  nu¬ 
meri. 

Tertio  objiciunt  aliqui  S.  Augustinum, 
qui  in  lib.  ii.  peccatorum  meritis  et  remiss. 
cap.  3.  habet  haec  verba  :  «  Quis  cum  spe 
aliqua  adipiscendae  salutis  aeternae,  de^ftac 
vita  migraret,  manente  illa  sententia,  quod 
quicumque  totam  legem  servaverit,  offendat 
autem  in  uno,  factus  est  omnium  reus,  nisi 
post  paululum  sequeretur,  superexultat  au¬ 
tem  misericordia  judicium?  »  Videtur  enim 
his  verbis  S.  Augustin.  significare,  peccata 
quaecumque  etiam  venialia  ex  se  mereri  mor¬ 
tem  aeternam,  :  t  re  vera  ob  quodlibet  pec¬ 
catum  damnandos  homines  nisi  misericor¬ 
dia  judicium  mitigaret.  Cui  sententiae  similis 
est  illa,  ejusdem  auctoris  in  epist.  29  :  «  Cum 
Ilex  justus  sederit  in  throno,  quis  gloriabitur 
castum  se  habere  cor  ?  aut  quis  gloriabitur, 
mundum  se  esse  a  peccato  ?  quae  igitur  spes 
est,  nisi  superexaltet  misericordia  judi¬ 
cium?  »  Et  illa  ex  confessionibus  lib.  xi. 
cap.  ult.  :  «  Vae  etiam  laudabili  vitae  homi¬ 
num,  si  remota  misericordia  discutias  e- 
am.  »  *  . 

Sunt  praeterea  multa  loca  ejusdem  aucto¬ 
ris,  qui  docent,  multa  venialia  simul  collecta 
damnare  hominem  :  ex  quo  sequi  videtur, 
ut  si  pauca  venialia  non  damnent,  id  fiat  ex 
misericordia  Dei,  non  ex  natura  ipsius  pec¬ 
cati.  Loca  sunt  haec  :  In  epistola  29.  ad  Hie¬ 
ronymum  :  «  Denique,  inquit,  S.  Jacobus 
jam  ex  isto  loco  de  misericordiae  operibus 
loquitur,  ut  quos  vehementer  illa  sententia 
terruerat,  consoletur,  cum  admonet,  quo¬ 
modo  etiam  quotidiana  peccata  (sine  quibus 
hic  non  vivitur)  quotidianis  remediis  expien¬ 
tur  :  ne  homo,  qui  cum  in  uno  offenderit, 
fiat  omnium  reus.:  in  multis  offendendo, 
quia  in  multis  offendimus,  propter  magnum 
aggerem  reatus  .sui  minutatim  collectum  ad 
tribunal  tanti  judicis  perveniat,  et  eam, 
quam  non  fecit,  misericordiam  non  inveniat, 
sed  potius  dimittendo,  atque  dando  merea¬ 
tur  sibi  dimitti  peccata,  reddique  promissa.  » 
In  epist.  108.  ad  Seleucianum  :  «  Est  etiam, 
inquit,  poenitentia  bonorum,  et  humilium  fi¬ 
delium  poena  quotidiana,  in  qua  pectora 
tundimus,  dicentes  :  Dimitte  nobis  debita 
nostra  :  sicut  et  nos  dimittimus  debitoribus 
nostris.  Neque  enim  ea  nobis  dimitti  volu¬ 
mus,  quae  dimissa  non  dubitamus  in  bapti¬ 
smo,  sed  illa  utique,  quaj  humanae  fragilitati, 
quamvis  parva,  tamen  crebra  subrepunt, 
quae  si  collecta  contra  nos  fuerint  ita  nos 
gravabunt  et  oppriment,  sicut  unum  aliquod 
grande  pecccatum.  Quid  enim  interest  ad 


naufragium,  utrum  uno  grandi  fluctu  navis 
operiatur  et  obruatur  an  paulatim  subrepens 
aqua  in  sentinam,  et  per  negligentiam  dere¬ 
licta,  atque  contempta  impleat  navem,  atque 
submergat  ?  » 

In  concione  3.  super  Psalm.  118  :  «  Sed 
quoniam,  inquit,  tentatio  et  vita  hominis  su¬ 
per  terram,  etiamsi  a  criminibus  longe  simus, 
non  tamen  deest,  ubi  desideriis  peccati,  vel 
facto,  vel  dicto,  vel  cogitatu  obediamus, 
quando  adversus  majora  vigilantibus  quae¬ 
dam  incautis  minuta  subrepunt,  quae  si  ad¬ 
versus  nos  colligantur,  etiamsi  non  singula 
suis  motibus  conterunt,  omnia  tamen  acervo 
nos  obruunt.  »  Tract.  12.  in  Joan.  :  «  Quo¬ 
modo,  inquit,  minuta  peccata  si  negligantur, 
occidunt  ?  Minutae  sunt  guttae,  quae  flumina 
implent.  Minuta  sunt  grana  arenae,  sed  si 
multa  arena  imponatur,  premit,  atque  op- 
primit.  Hoc  facit  sentina  neglecta,  quod  fluc¬ 
tus  irruens  paulatim  per  sentinam  intrat  : 
sed  diu  intrando  et  non  exhauriendo,  mer¬ 
git  navim.  »  Denique  tract.  1.  in  epist. 
Joan.  :  «  Ista  levia,  inquit,  quae  diximus, 
noli  contemnere  :  si  contemnis,  quando  ap¬ 
pendis,  expavesce  quando  numeras.  Levia 
multa  faciunt  unum  grande.  Multae  guttae 
implent  flumen.  Multa  grana  faciunt  mas¬ 
sam.  » 

Respondeo  :  duo  quaedam  pro  compertis 
habenda  suut,  ex  quibus  pendet  horum  lo¬ 
corum  explicatio.  Primum  est,  S.  Augusti¬ 
num  non  existimasse,  eum  qui  venialiter  of¬ 
fendit  in  uno,  fieri  omnium  reum,  juxta  sen¬ 
tentiam  S.  Jacobi,  sed  solum  eum,  qui  le- 
thaliter  offendit.  Id  quod  perspicuum  est  ex 
epist.  29.  ad  Hieronymum,  ubi  S.  Augusti¬ 
nus  non  semel  repetit,  ideo,  qui  offendit  in 
uno,  fieri  omnium  reum,  qui  pugnat  contra 
charitatem,  ex  qua  pendent  omnia  mandata. 
Quare  ex  sententia  S.  Augustini,  qui  peccat 
salva  charitate,  non  ita  offendit,  ut  fiat  om¬ 
nium  reus.  Idem  autem  S.  Augustinus  in  ea¬ 
dem  epistola  scribit,  peccata  venialia  com¬ 
mitti  a  filiis  Dei  justis  et  charitatem  habenti¬ 
bus,  sed  non  tantam,  quantam  in  patria  ce- 
lesti  habebunt.  Ex  eo  enim  quod  non  est  in 
hac  vita  charitas  tam  perfecta,  quam  erit  in 
futura  vita,  omnia  peccata  venialia  committi 
dicit. 

Itaque  vult  peccata  lethalia  simpliciter 
cum  charitate  non  posse  consistere  ;  pecca¬ 
ta  autem  venialia  consistere  quidem  cum 
charitate,  sed  non  cum  perfectione  illa  cha- 
ritatis,  quam  habebimus  in  patria.  Ex  quo 


254 


LIBER  I. 


sequitur,  ut  qui  lethaliter  offendit  in  uno, 
fiat  omnium  reus  ;  non  autem  quivenialiter. 
Quocirca  in  extrema  epistola,  ubi  loquitur  de 
peccatis  venialibus,  dicit  eos  qui  multa  pec¬ 
cata  levia  et  qnotidiana  committunt,  terreri 
a  B.  Jacobo  dicente  :  Qui  offendit  in  xino  fa¬ 
ctus  est  omnium  reus  ;  non  quia  unum  pecca¬ 
tum  leve  et  quotidianum  eam  vim  habeat,  ut 
faciat  omnium  reum  ;  sed  quia  magna  con¬ 
geries  peccatorum  levium  videatur  aequare 
unum  aliquod  grande  peccatum,  quod  qui 
commiserit,  fiet  omnium  reus.  Hoc  enim  sig¬ 
nificant  illa  verba  supra  citata,  quos  vehe¬ 
menter  illa  sententia  terruerat,  consolatur 
cum  admonet,  quomodo  etiam  quotidiana 
peccata,  sine  quibus  hic  non  vivitur,  quoti¬ 
dianis  remediis  expientur,  ne  homo  qui  cum 
in  uno  offenderit,  fiat  omnium  reus,  in  mul¬ 
tis  offendendo,  quia  in  multis  offendimus, 
propter  magnum  aggerem  reatus  sui  minu- 
tatim  collectum  <id  tribunal  tanti  judicis  per¬ 
veniat  ete. 

Alterum  est,  sententias  illas  S.  Augustini, 
in  quibus  docet  multa  peccata  levia  simul 
collecta  occidere,  et  damnare  hominem  non 
secus  atque  unum  grande  peccatum ;  non 
sic  esse  accipiendas,  quasi  multitudo  pecca¬ 
torum  venialium,  dum  venialia  manent,  ae¬ 
quari  possit  uni  mortali.  Id  enim  apertissi¬ 
mis  rationibus  convincitur  esse  falsum.  Nam 
veniala  peccata,  ex  consensu  omnium  Theo¬ 
logorum,  neque  tollunt,  neque  minuunt  ha¬ 
bitum  charitatis,  sed  solum  actum,  et  fer¬ 
vorem  ejus  impediunt  :  quare  etiamsi  om¬ 
nia  peccata  venialia  simul  colligerentur  in 
unum,  nunquam  efficerent  id,  quod  facit 
unum  lethale  peccatum,  quod  videlicet  con¬ 
tinuo  charitatem  excludit.  Deinde  pcena 
mortalis  peccati  sempiterna  est,  pcena  ve¬ 
nialis  temporaria  :  at  nulla  spatia  tempora¬ 
lia  a;ternitatem  adfequare  queunt  :  igitur 
nec  ulla  multitudo  venialium  peccato  - 
rum  unius  mortalis  peccati  gravitatem 
unquam  adaaquabit.  Siquidem  ea  est  pro¬ 
portio  pcenee  ad  poenam,  qua)  culpa)  ad 
culpam  cum  pcena  sequatur  culpam. 

Ad  haec  si  multa  venialia  uni  mortali  a)- 
qualia  essent,  incredibilis  ambiguitas  in  ani¬ 
mis  fidelium  existeret,  cum  neque  Scriptura), 
neque  Concilia,  neque  ulli  auctores  unquam 
definierint,  quot  venialia  requirantur  ad 
unum  mortale  efficiendum.  Denique  oporte¬ 
ret  venialia  peccata,  cum  multa  sunt,  neces- 


sarioi  n  confessione  sacramentali  sacerdoti¬ 
bus  aperire;  quod  ct  Concilio  Tridentino 
sessione  44.  cap.  5.  et  communi  Christiano¬ 
rum  sensui,  et  consuetudini  repugnat. 

Sententia  igitur  sancti  Augustini  (ut  recte 
docet  B.  Thomas  in  4.  2.  qua)st.  88.  art.  3.) 
ea  fuit,  multa  venialia,  si  contemnantur,  et 
negligantur,  paulatim  disponere  hominem 
ad  mortale  crimen  :  quemadmodum  vulnus 
curabile,  si  negligatur,  paulatim  gignit  apo¬ 
stema  lethiferum,  et  eo  modo  dicitur  fieri  in¬ 
curabile.  Id  quod  apertius  scribit  S.  Grego- 
rius  lib.  x.  Moral.  cap.  44.  illis  verbis  :  «  Si 
curare  parva  negligimus,  insensibiliter  se¬ 
ducti  audenter  etiam  majora  perpetra  - 
mus  (4).  »  Et  ante  utrumque,  idem  scripsit 
Ecclesiasticus  cap.  xix.  cum  ait  :  Qui  spernit 
modica ,  paulatim  decidet  (1).  Posset  etiam 
dici,  multa  veniala,  secundum  Augustini  sen¬ 
tentiam  a)quari  uni  mortali,  quoad  poenam 
temporalem  in  purgatorio  luendam. 

Ilis  duobus  prmmissis,  respondeo  ad  pri¬ 
mum  testimonium  ex  lib.  ii.  de  peccatorum 
meritis  et  remissione  duabus  de  causis  S. 
Augustinum  scripsisse  :  «  Quis  cum  aliqua 
spe  adipiscenda)  salutis  etc.  »  Primo  quia 
quodlibet  crimen  quamvis  solum,  et  mini¬ 
mum  sit,  sufficit  ad  a)ternam  hominis  perdi¬ 
tionem,  ct  nemo  certo  novit,  an  non  habeat, 
vel  habuerit  aliquod  ejusmodi  crimen  unde 
iram  Dei  sibi  conciliaverit,  et  ad  gratiam  e- 
jus  per  veram  poenitentiam  non  redierit.  Et 
ideo  nemo  cum  spe  adipiscenda)  salutis  de 
hac  vita  migraret,  nisi  sciret,  se  bonum  Do¬ 
minum  habere,  et  speraret,  per  ejus  miseri¬ 
cordiam  peccata  sua,  pra)sertim  lethalia, 
jam  esse  dimissa.  Secundo,  quia  in  veniali¬ 
bus  offendimus  omnes,  multa  autem  Yenialia 
disponunt  (ut  diximus)  ad  mortale;  quivero 
offendit  in  uno  mortaliter,  efficitur  omnium 
reus  :  ideo  nisi  Deus  providisset  nobis  quo¬ 
tidiana  remedia  ad  quotidiana  purganda 
peccata,  nemo  fere  esset,  qui  cum  spe  aliqua 
adipiscendse  salutis,  de  hac  vita  migraret. 

Ad  alterum  locum  ex  epistola  29.  et  ad 
tertium  ex  lib.  ix.  confess.,  respondeo,  lo¬ 
qui  S.  Augustinum  de  poena  purgatorii,  qua) 
acerbissima  est,  et  quam  vix  ulli  justi  homi¬ 
nes,  nisi  ex  magna  Dei  misericordia  eva¬ 
dunt,  ita  ut  recta  ex  corpore  ad  coelum  evo¬ 
lent.  Hoc  autem  ita  esse  perspicuum  est  ex 
eodem  lib.  ix.  confess.  cap.  ult.  Nam  oratu¬ 
rus  Augustinus  pro  anima  matris  sua)  de- 


(l)Eccl.  XIX,  4. 

functa},  quam  vehementer  laudaverat,  ne 
quis  forte  miraretur,  cur  pro  ea  oraret,  quam 
tantopere  commendaverat,  reddit  rationem 
dicens  :  «  Va}  etiam  laudabili  vitse  hominum, 
si  remota  misericordia  discutias  eam.  »  Ubi 
si  illud  «  va}  » ,  respiceret  damnationem  te- 
ternam,  non  fuisset  ratio,  cur  pro  defuncta 
matre  orandum  esset :  neque  enim  pro  dam¬ 
natis  orare  licet. 

Itaque  significare  voluit,  homines  etiam 
vita}  laudabilis,  non  carere  peccatis  veniali¬ 
bus,  ob  qua},  si  severe  judicentur,  gravissi¬ 
mas  poenas  in  prrgatorio  luere  debeant. 
Poenas  autem  purgatorii  majores  esse  omni¬ 
bus  poenis,  et  suppliciis  hgjus  vita},  et  pro- 
pterea  recte  dici :  Vee  illis,  qui  ad  eas  luendas 
descendunt,  testatur  idem  Augustinus  tract. 
in  Psalm.  xxxvii.  ubi  sic  ait :  «  Salvus  erit 
quasi  per  ignem,  gravior  tamen  erit  ille 
ignis,  quam  quidquid  potest  homo  pati  in 
hac  vita.  »  Ad  alia  loca  jam  responsum  est. 


CAPUT  XIV. 

Diluuntur  objectiones  ex  naturali  ratione 
petita;. 

Supersunt  adhuc  pauca}  quaedam  obje¬ 
ctiones,  quae  ex  ipsa  naturali  ratione  ducun¬ 
tur. 

Prima  objectio  :  Quaelibet  culpa  juste  pot¬ 
est  a  Deo  puniri  poena  mortis  et  temporalis, 
et  aeternse;  igitur  quaelibet  culpa  natura  sua 
mortalis  est,  et  sola  Dei  misericordia  venia¬ 
lis.  Antecedens  probatur.  Nam  malum  cul¬ 
pae  etiam  levissimae  majus  e§t  quolibet  malo 
poenae  etiam  gravissimae;  igitur  juste  potest 
quaelibet  culpa  puniri  quavis  poena  etiam 
mortis  aeternae.  Antecedens  hujus  argu¬ 
menti  posterioris  probatur,  quia  potius  sub¬ 
eunda  est  quaevis  poena  quamvis  gravissima, 
quam  peccatum  aliquod  etiam  levissimum 
perpetrandum ;  nam  alioqui  peccatum  ali¬ 
quando  licitum  esset,  quod  nullo  modo  fieri 
potest,  cum  repugnantia  sint,  aliquid  esse 
peccatum,  et  esse  licitum. 

Respondeo  :  potest  quidem  Deus  de  rebus 
suis  facere  quicquid  libuerit,  et  non  solum 
hominem  qui  venialiter  peccavit  interficere, 
sed  etiam  in  nihilum  redigere:  tamen  si  id 
faceret,  Dominum  se  probaret,  non  judicem: 
«  Nam,  »  utS.  Augustinus  ait  lib.  iii.  adver¬ 
sus  Julianum,  cap.  18,  «  bonus  est  Deus, 


justus  est  Deus,  potest  aliquos  sine  bonis 
meritis  liberare,  quia  bonus  est :  non  potest 
quemquam  sine  malis  meritis  damnare,  quia 
justus  est.  »  Ita  possumus,  et  nos  discere, 
bonus  est  Deus,  justus  est  Deus.  Potest  ali¬ 
quos  supra  condignum  remunerari,  quia  bo¬ 
nus  est :  non  potest  quemquam  supra  condig¬ 
num  punire,  quia  justus  est.  Quare  nega¬ 
mus  quod  in  antecedenti  illo  assumitur, 
posse  Deum  juste  punire  peccatum  quodli¬ 
bet  etiam  veniale,  pcena  omnium  gravissima, 
qua}  est  mors  ceterna. 

Ad  probationem  respondemus,  culpam 
quidem  etiam  levissimam  esse  majus  ma¬ 
lum,  quam  sit  poena  quaecumque  etiam  gra¬ 
vissima.  Nam  culpa  est  malum  simpliciter, 
et  nullo  modo  eligibilis  :  poena  autem  est 
malum  illi,  qui  punitur,  non  tamen  simpli¬ 
citer,  quin  etiam  bona  et  justa  dici  debet, 
et  est  eligibilis  ad  vitandum  malum  culpae. 
Sed  non  ideo  debetur  maxima  poena  levissi¬ 
ma}  culpae  quia  pcena  ex  genere  suo  minus 
est  malum,  quam  culpa.  Non  enim  debetur 
culpae  ex  ratione  justitiae  maximum  aliquod 
malum  simpliciter,  sed  malum  poenae  ;  quod 
cum  malo  culpae  proportionem  habet,  ita  ut 
gravi  culpae  gravis  pcena,  graviori  gravior, 
gravissimae  gravissima,  et  contra  levi  levis, 
leviori  levior,  levissimae  levissima  poena  re¬ 
spondeat.  Itaque  tametsi  mors  potius  oppe¬ 
tenda  sit,  si  optio  detur,  quam  otiosum  ver¬ 
bum  proferendum,  non  tamen  otiosum  ver¬ 
bum  prolatum  sempiterna  morte  vindican¬ 
dum  erit,  quo  supplicio  parricidia,  atque 
adulteria,  aliaque  ejusdem  generis  crimina 
vindicantur. 

Altera  objectio.  Peccatum  veniale  infini¬ 
tam  habet  malitiam,  estque  infinito  odio  dig¬ 
num  ;  igitur  infinitam  poenam  ex  natura 
sua  meretur.  Probatur  antecedens,  nam  non 
debet  peccatum  veniale  committi  ad  quocl- 
vis  bonum,  etiam  infinitum  adipiscendum, 
ergo  non  minus  est  odibile  peccatum  ve¬ 
niale,  quam  sit  amabile  bonum  infinitum ; 
bonum  autem  infinitum  infinito  amore  dig¬ 
num  est ;  ergo  peccatum  veniale  infinito 
odio  dignum  est ;  habet  igitur  peccatum  ve¬ 
niale  infinitam  malitiam,  sicut  bonum  infini¬ 
tum  infinitam  bonitatem. 

Respondeo  :  peccatum  veniale  non  habet 
malitiam  infinitam,  cum  non  avertat  homi¬ 
nem  a  Deo  summo,  atque  infinito  bono.  Ea 
enim  causa  est,  cur  peccatum  mortale  dica¬ 
tur  infinitam  malitiam  habere,  quia  mutat 
ultimum  finem,  ac  facit,  ut  homo  relicto 

Deo,  qui  vere  est  infinitus,  in  rem  creatam 
ut  in  suum  finem  ultimum  convertatur. 
Quod  autem  non  oporteat  peccatum  veniale 
committere  ab  bonum  infinitum  adipiscen¬ 
dum,  non  ea  est  ratio,  quia  sit  ipsum  etiam 
malum  infinitum,  sed  quia  est  simpliciter 
malum ;  ut  non  possit  ullo  modo  fieri  bo¬ 
num,  ac  per  hoc  non  sit  eligibile  neque  me¬ 
dium  ad  ullum  bonum  consequendum. 

Tertia  objectio  :  Peccatum  veniale  potest 
nunquam  remitti  :  atqui  peccatum,  quod 
nunquam  remittitur,  semper  puniri  potest: 
igitur  peccatum  veniale  semper  puniri  pot¬ 
est.  Proinde  quod  temporaliter,  et  non  in 
aeternum  puniatur,  non  est  ex  natura  ejus, 
sed  ex  misericordia  Dei.  Propositio  hujus 
argumenti  probatur.  Nam  peccatum  veniale 
remitti  non  potest  sine  gratia  Dei :  quod  au¬ 
tem  ex  gratia  Deus  facit,  potest  sine  dubio 
non  facere ;  igitur  potest  veniale  peccatum 
nunquam  remittere.  Et  confirmari  potest  ar¬ 
gumentum  ex  sententia  S.  Thomse,  qui  in 
1.  2.  quaest.  87.  art.  S.  scribit,  peccata  ve¬ 
nialia  in  hominibus  ad  inferos  condemnatis 
sempiterno  supplicio  puniri. 

Respondeo  :  peccatum  veniale  potest  nun¬ 
quam  remitti,  sed  non  oritur  id  ex  natura 
ipsius  peccati,  sed  aliunde.  Possunt  autem 
duo  quaedam  in  peccato  considerari.  Primo 
deformitas,  sive  macula,  quae  ex  peccato  re¬ 
linquitur  in  anima.  Secundo  reatus  poenae  ob 
injuriam  Deo  factam.  Et  quidem  deformi¬ 
tas,  quam  parit  peccatum  mortale,  oritur  ex 
amissione  gratiae  Dei,  quae  est  quasi  lux 
quaidam,  et  vita  ipsius  animae ;  et  quia  ne¬ 
mo  potest  se  ipsum  a  morte  revocare,  ideo 
peccatum  mortale,  quod  tollit  principium 
vitae,  id  est,  gratiam,  ex  natura  sua  est  quo¬ 
dammodo,  irremissibile.  Nihil  enim  relin¬ 
quit  in  homine,  unde  per  se  resurgere  possit, 
sed  si  forte  resurgit,  id  fit  ex  peculiari,  et 
magna  Dei  misericordia.  At  peccatum  ve¬ 
niale  non  excludit  gratiam  ■  Dei,  non  tollit 
principium  vitae,  sed  tantum  impedit  aliquo 
modo  fervorem  charitatis,  et  ideo  proprie 
non  efficit  maculam  seu  deformitatem  in 
anima  :  quod  si  deformitas  dicenda  sit  priva¬ 
tio  illa  fervoris,  ea  facile  tolli  potest  per  a- 
ctum  dilectionis,  qui  quidem  est  in  potestate 
hominis  justi,  et  habitu  charitatis  praediti. 
Quare  peccatum  veniale,  quod  attinet  ad 
maculam  seu  deformitatem,  non  est  ex  na¬ 
tura  sua  irremissibile,  sed  remissibile,  cum 
relinquat  in  homine  charitatem,  ex  cujus 
actu  facile  remitti  potesf. 


Quod  si  in  homine  peccatore  sit  veniale 
peccatum,  in  eo  irremissibile  erit,  donec 
non  remittitur  peccatum  mortale.  Sed  hoc 
erit  per  accidens,  nimirum  ratione  subjecti, 
quia  videlicet  homo  ille  gratia  Dei  et  vita 
spirituali  privatus,  non  potest  actum  ullum 
charitatis  efficere,  quo  peccata  venialia  de¬ 
leat.  Quod  autem  attinet  ad  reatum,  pecca¬ 
tum  mortale  per  se  inducit  reatum  poen® 
sempiternae,  sicut  per  se  est  irremissibile. 
Neque  enim  debet  deformitas  sempiterna 
sine  poena  sempiterna  manere,  ut  pulchri¬ 
tudo,  qum  de  operibus  Dei  per  culpam  per¬ 
petuo  tollitur,  per  decorem  justitiae  perpetuo 
reparetur.  Coutra  autem  veniale  peccatum 
quemadmodum  non  est  per  se  et  ex  natura 
sua  irremissibile,  ita  non  inducit  per  se  et  ex 
natura  sua  reatum  poenae  sempiternae,  sed 
temporalis :  quamvis  per  accidens  fieri  pos¬ 
sit,  ut  per  omnem  aeternitatem  puniatur  sicut 
per  accidens  fieri  diximus,  ut  aliquando  per 
omnem  aeternitatem  minime  deleatur. 

Ex  his  ad  formam  argumenti  propositi 
respondemus ;  ac  primum  concedimus  pec¬ 
catum  veniale  posse  nunquam  remitti,  et 
semper  puniri,  sed  per  accidens,  ut  diximus, 
non  per  se.  Ex  quo  etiam  solvitur  confirma¬ 
tio  ex  auctoritate  S.  Thomae. 

Ad  illud  autem,  quod  objiciebatur  in  pro¬ 
batione  propositionis,  (peccatum  veniale  re¬ 
mitti  non  potest  sine  gratia,  quod  autem  ex 
gratia  Deus  fecit,  potest  non  facere :  igi¬ 
tur  potest  veniale  peccatum  nunquam  re¬ 
mittere),  respondemus,  vel  gratiam  in  ar¬ 
gumento  sumi  pro  habitu  gratiae  in  anima 
inhaerente ;  vel  pro  liberali  condonatione 
poenae.  Et  quidem  si  accipiatur  pro  habitu 
gratiae,  non  negamus  absque  gratia  pecca¬ 
tum  remitti  non  posse;  sed  eam  gratiam 
jam  habet  homo  justus,  qui  peccatum  ve¬ 
niale  purgare  debet,  proinde  non  eget  nova 
infusione  gratiae,  sed  satis  illi  erit,  si  ex  ipsa 
gratia,  quam  habet,  actum  aliquem  dile¬ 
ctionis  eliciat.  Si  vero  gratia  accipiatur  pro 
liberali  condonatione  poenae,  fatemur  posse 
Deum  absolute  non  condonare,  poenam, 
quod  enim  ex  gratia  facit,  potest  non  facere; 
sed  tamen  cum  promiserit  disertis  verbis  in 
Evangelio  donum  remissionis,  si  et  ipsi  re¬ 
miserimus  debitoribus  nostris  :  Si  enim  re¬ 
miseritis  hominibus  (inquit  Matth.  vi,  14)  pec¬ 
cata  eorum,  dimittet  et  vobis  pater  vester  coe¬ 
lestis  delicta  vestra.  Profecto  si  non  absolute, 
certe  ratione  promissionis  et  pacti  non  pote¬ 
rit  non  remittere,  si  et  nos  remiserimus,  ei- 

que  dixerimus,  ut  ipse  nos  docuit  :  Dimitte 
nobis  debita  nostra,  sicut  et  nos  dimittimus 
debitoribus  nostris  Itaque  S.  Augustinus 
in  libro  de  corrept.  et  gratia  cap.  43.  dicit, 
in  judicio  misericordiam  bonis  meritis  justo¬ 
rum  esse  reddendam.  Merentur  enim  qui 
bene  operantur,  ut  Deus  misericorditer  in- 
dulgeat,  si  quid  manente  charitate  delique¬ 
rint. 

Adde  postremo,  quod  si  vellet  Deus  non 


condonare ,  sed  omnino  exigere  pcenam  pec¬ 
cati  venialis  ab  eo,  qui  culpam  ipsam  venia¬ 
lem  per  actum  dilectionis  purgasset,  tempo¬ 
ralem  tantum,  non  autem  sempiternam  exi¬ 
gere  posset.fQuocirca  etiamsi  nullum  esset 
pactum  Dei  nobiscum  de  remissione  poenae, 
adhuc  tamen  perspicuum  esset,  peccatum 
veniale  ex  natura  sua  non  inducere  reatum 
pcenae  sempiternae.  Atque  hic  sit  hujus  dis¬ 
putationis  terminus. 


CONTROVERSIARUM 


DE  AMISSIONE  GRATLE 

SIVE  DE  STATU  PECCATI 


LIBER  SECUNDUS 

QUI  EST  DE  CAUSA  PECCATI  PRIMI  IIOMINIS,  AC  DE  CAUSA 

PECCATI  IN  GENERE. 


Disseruimus  in  primo  libro  de  peccati  definitione,  et  partitione  :  nunc  de 
peccato  primi  hominis,  cujus  merito  divinse  gratiae  jacturam  genus  humanum 
fecit,  Deo  juvante  disseremus.  Ac  primum  quidem  de  causa  illius  peccati;  tum 
de  ipso  peccato  disputandum  erit. 

Porro  de  causa  peccati  illius,  atque  adeo  de  causa  peccati  in  universum  gra¬ 
vissima  controversia  est,  qumnam  sit  propria,  et  praecipua  causa  peccati,  an 
ea  videlicet  in  hominem,  an  potius  in  Deum  referenda  sit.  Qua  controversia 
explicata ,  ubi  constiterit,  Deum  non  esse  causam  peccati;  subjicientur  tres 
aliae  quaestiones  breviores  de  tentatione,  quam  satis  constat  causam  fuisse  minus 
principalem  et  extrinsecam  ejusdem  peccati  :  unam ,  cur  Deus  tentari  per¬ 
miserit  primum  hominem,  quem  non  ignorabat  ea  tentatione  vincendum ;  al¬ 
teram,  quid  fuerit  serpens  ille,  qui  primum  hominem  in  paradiso  tentavit; 
tertiam,  qualis  fuerit  illa  tentatio. 


CAPUT  PRIMUM. 

J)c  erroribus  circa  primariam  causam 
peccati 

Multi  fuerunt  tum  antiquis,  t  um  ex  recen- 
tioribus  hscreticis ,  qui  primariam  peccati 
causam,  ingenti  blasphemia,  in  Deum  ipsum 
retulerunt.  Princeps  hujus  erroris  ille  ipse 


fuit,  qui  simpliciter  primus  fuisse  dicitur 
omnium  hmreticorum.  Sic  enim  de  Simone 
Mago  scribit  VincentiusLirinensis  in  commo¬ 
nitorio  adversus  profanas  vocum  novitates  : 
«  Quis  ante  magum  Simonem  Apostolica  di¬ 
strictione  percussum,  a  quo  vetus  ille  turpi¬ 
tudinum  gurges  usque  in  novissimum  Pri- 
scillianum  continua,  et  occulta  successione 
manavit,  auctorem  malorum,  idest,  scelerum, 
impietatum,  flagitiorumque  nostrorum  ausus 
est  dicere  creatorem  Deum  ?  » 

Deinde  Cerdonista?,  Marcionistse,  Mani¬ 
chaei,  Priscillianistae,  Albigenses,  qui  variis 
saeculis,  et  in  diversis  regionibus  scholas  im¬ 
pietatis  aperientes,  duoque  prima  principia, 
ac  vcluti  duos  Deos  unum  bonum ,  alterum 
malum  introducentes ,  primariam  peccati 
causam  Deum  malum  esse  voluerunt.  De 
Cerdonistis  vide  Tertullianum  in  libro  de 
praescriptione  adversus  haereticos  ;  de  Mar- 
cionistis  Irenaeum  lib.  i.  cap.  29.  adversus 
haereses ;  de  Manichaeis  S.  Augustinum  in 
lib.  de  hmresibus  cap.  49;  de  Priscillianistis 
S.  Leonem  in  epist.  ad  Turbium  93.  cap  G ; 
de  Albigensibus  S.  Antoninum  in  Summa 
Theologica  par.  4.  tit.  11.  cap.  7.  §.  3.  Sed 
quamquam  isti  omnes  Deum  peccati  causam 
esso  dicerent,  tamen  sententiam  suam  aliquo 
modo  temperabant.  Nam  Simon  Magus  non 
docebat  aperte  Deum  velle,  aut  imperare, 
aut  etiam  efficere  mala,  sed  ea  ratione  pec¬ 
catorum  nostrorum  causam  esse,  quod  eam 
naturam  nobis  dederit,  quai  non  possit  non 
peccare.  Cerdon,  Marciori,  Manichceus,  et 
cseteri,  qui  duo  rerum  principia  statuebant, 
referebant  quidem  peccati  causam  in  princi¬ 
pium  quoddam  primum,  et  sempiternum,  sed 
illud  non  Deum,  sed  diabolum,  aut  certe 
Deum  non  bonum,  sed  malum  nominabant. 

Primus  igitur,  qui  apei-te  Deum,  et  bonum 
Deum  auctorem  peccati  fecit,  Florinus  qui¬ 
dam  fuit,  qui  ex  Montani  discipulo,  per  no¬ 
vum  hoc  dogma  hajresiai’cha  fieri  meruit.  De 
quo  Florino  recte  scripsit  Ire  meus  (ut  refert 
Caesariensis  lib.  v.  hist.  cap.  20).  eum  fuisse 
plusquam  haereticum,  cum  id  ausus  fuerit 
palam  asserere,  quod  nullus  han’eticorum 
usque  ad  id  tempus  assenierat.  Sanctus 
Augustinus  in  lib.  de  haeres,  cap.  59.  scribit, 
Seleucianorum  hamesim  fuisse,  malum  ali¬ 
quando  esse  a  Deo,  aliquando  a  matei  ia.  Sed 
non  explicuit,  an  de  malo  naturali,  an  de 
morali,  quod  proprie  dicitur  peccatum,  Seleu- 
ciani  loquerentur. 

Florinum,  Irenaio  (ut  diximus)  plusquam 
haereticum,  nostro  hoc  saeculo  non  pauci  se¬ 
cuti  sunt.  Pi-aecipui  sunt,  qui  dicuntur  Liber¬ 
tini,  quorum  sectam  (quoniam  alios  auctores 
non  habemus)  ex  Calvino  didicimus,  et  ex 
eodem  historiam,  quam  hoc  loco  i’ecensemus, 
petere  coacti  sumus.  Scripsit  enim  Joannes 
Calvinus  duos  libros  adversus  Libertinos , 
quorum  alter  inscribitur  :  Instructio  contra 
Libertinos,  alter  est  epistola  adRotomagenses 
adversus  Franciseammi  quemdam  Libertini 
erroris  sectarium.  Igitur  auctores  dogmatis 
Tom.  V. 


fuerunt  Coppinuset  Quintinus,  sutores  Flan- 
dri.  Quonim  alter  (id  est,  Quintinus)  Tornaci 
a  Catholico  magistratu  tum  ob  multa  fla- 
gitia,  tum  etiam  ob  novam,  eamque  valde 
perniciosamhairesim  interfectus  est,  sed  prius 
erroribus  abjuxatis. 

Primarius  eorum  fuit  ei'ror,  unum  esse 
tantum  spiritum  immortalem,  videlicet  Deum: 
angelos,  daemones,  animas,  nihil  esse  praeter 
opinionem.  Ilinc  vero  multa,  eaque  absur¬ 
dissima  dogmata  colligebant.  Primum  erat, 
quaecumque  fieri  videntur  ab  hominibus  sive 
bona  sive  mala  illa  sint,  omnia  fieri,  non  ab 
hominibus,  sed  ab  illo  uno  spiritu  Dei ,  qui 
omnia  in  omnibus  opei’atur. 

Alterum,  peccatum  nihil  esse  praeter  ina¬ 
nem,  et  falsam  opinionem,  cum  Deus  om¬ 
nia  faciat,  qui  nihil  mali  facei’e  potest. 

Tertium,  non  debere  reprehendi  eos,  qui 
occidunt,  moechantur,  fuxantur  ;  id  enim  esset 
Deum  reprehendere. 

Quartum  ,  regeuerationem  esse  deposi¬ 
tionem  conscientiae,  abjectionemscrupulorum 
ignox-ationem  discriminis  inter  bonum  etma- 
luiu.  Nam  in  statu  innocentiae  ignorabet 
Adam  discrimen  boni  et  mali,  atque  ad  cum 
statum  redire  dicunt  Libertini  eos,  qui  sine 
scrupulo  quidlibet  agunt,  et  lianc  esse  Chri¬ 
stianam  libertatem,  et  mortificationem  veteris 
Adami.  Quocirca  si  quem  vident  reformidare 
actiones  malas,  dicei-e  solent,  o  Adam  adhuc 
aliquid  vides,  adhuc  pomi  illius  gustum  re¬ 
tines. 

Quintum,  poenitentiam  nihil  esse  aliud, 
nisi  agnoscere,  et  profiteri  se  nihil  egisse 
mali,  atque  ea  de  causa  dicunt,  Petro  pec¬ 
catum  fuisse  dimissum,  quia  crediderit,  se 
non  peccasse,  cum  Chidstum  negavit  :  Juda) 
non  fuisse  dimissum  quia  crediderit  se  pec¬ 
casse  ,  neque  potuerit  conscientiam  illam 
exuere,  ut  ex  illis  ejus  verbis  cognoscitur  : 
Peccavi  tradens  sanguinem  justum. 

Sextum,  posse  hominem  in  hac  vita  ad 
summam  pei-fectionem,  et  innocentiam  per¬ 
venire,  quia  videlicet,  si  abjiciat  omnes  scru¬ 
pulos,  omni  peccato  carebit. 

Septimum,  Christum  nihil  esse,  nisi  quid¬ 
dam  compositum  ex  spii-ituDei,  et  opinione. 
Tunc  autem  mortuum  esse  Christum,  quando 
abolevit  illam  opinionem,  quod  peccatum  sit 
aliquid  :  tunc  vero  ab  inferis  rediissc,  et  nos 
omnes  in  vitam  revocasse,  cum  docuit,  non 
esse  ipsum  Dei  spii-itum,  qui  semper  vivit,  et 
regnat ;  neque  aliam  expectandam  esse  re-i 
surrectionem. 

Octavum,  licitum  esse  simulare,  ac  dissi¬ 
mulare  omnia,  et  cum  Catholicis  catholice, 
cum  Lutheranis  lutherane  vivere. 

Nonum,  Scripturas  sacras  non  esse  magni 
faciendas,  cum  spiritus  sufficiat.  Porro  ipsi 
Libertini  non  solum  Scripturas,  sed  etiam 
scriptores  sacros  ita  contemnebant,  ut  per 
contumeliam  S.  Joannem  juvenem  stolidum, 
S.  Matthaeum  foeneratorem,  S.  Paulum  vas 
confractum,  S.  Petrum  Christi  abnegutionem 
nominarent. 

Quamvis  autem  horrendas  istas  blasphe- 
mias,  Calvinus  detestari  se  dicat,  et  eas  etiam 
(ut  diximus)  editis  libellis  refutare  conatur , 
omnino  tamen  probabile  est,  ut  Anabaptistas 
ex  Lutheranis,  sic  Libertinos  ex  Calvinianis 
promanasse.  Nam  in  libris  Calvini,  et  Magi¬ 
stri  ejus  Zwinglii,  ac  discipuli  ejus  Bezae, 
necnon  Martini  Buceri,  et  Petri  Martyris,  qui 
in  multis  cum  Calvino  conveniunt,  inveniun¬ 
tur  apertissimae  sententiae,  ex  quibus  colli¬ 
gitur,  Deum  esse  auctorem  omnium  sce¬ 
lerum,  quae  ab  hominibus  perpetrantur. 

Docuerunt  idem  olim  Lutherus  et  Melan- 
chthon,  ut  perspicuum  est  ex  assertione  art. 
36.  ubi  Lutherus  scribit,  neminem  habere  in 
potestate,  ut  cogitet  bonum  vel  malum ;  et 
clarius  ex  commentario  Melanchthonis  in 
cap.  vili,  ad  Rom.  ubi  legimus,  sic  esse  opus 
Dei,  Davidis  adulterium  et  Judac  proditionem, 
ut  Pauli  vocationem.  Gseterum  uterque  sen¬ 
tentiam  retractavit.  Nam  Lutherus  in  libro 
de  visitatione  Saxonica  agnoscit,  et  docet 
liberum  arbitrium  in  rebus  civilibus  tam  ad 
bonum,  quam  ad  malum ;  et  Melanchthon  in 
locis  communibus  anno  1336.  editis,  titulo  de 
causa  peccati,  studiose  refellit  sententiam 
illam,  qua;  refert  in  Deum  actiones  malas. 
Multi  etiam  Lutheranorum,  ut  Heshusius  Ca¬ 
stalio,  et  alii,  Calvini  sententiam  de  causa 
peccati  libris edidis  refutarunt.  Qubb  sit  autem 
Calvini  sententia,  in  3.  cap.  demonstrabi¬ 
mus. 

\ 

CAPUT  II. 

Explicatur  datus  quaestionis. 

Quia  praecipua  controversia,  cumZwinglio 
et  Calvino,  et  iis,  qui  in  eodem  errore  ver¬ 
santur,  disputanda  est  :  operae  pretium  esse 
duxi,  statum  quaestionis  breviter  explicare, 
nam  si  sub  his  verbis  controversia  propo¬ 
natur,  an  Deus  sit  auctor  malorum ;  vel  an 


possit ;  vel  an  sit  causa,  cur  nos  peccemus  : 
nulla  quaestio  erit.  Siquidem  illa  omnia  non 
solum  Catholici,  sed  etiam  Calvinistae,  et  ipsi 
quoque  Libertini  negant. 

De  Libertinis  id  refert  Calvinus  in  epist.  ad 
Rotomagenses  adversus  Franciscanum  quem¬ 
dam  Libertinum,  his  verbis  :  «  Contestatur, 
inquit,  sibi  longe  aliam  esse  mentem,  seque 
Deum  mali  auctorem  facere  nolle  affirmat  : 
sed  quid  prodest  ejusmodi  subterfugium  in 
re  tam  aperta  ?  »  Itaque  Libertini,  tametsi 
adulteria,  homicidia,  rapinas,  et  caetera  ho¬ 
minum  scelera,  atque  flagitia  in  Deum  refer¬ 
rent,  negabant  tamen  se  facere  Deum  aucto¬ 
rem  malorum;  quia  videlicet  non  judicabant, 
illa  esse  mala,  cum  a  Deo  fierent,  qui  nihil 
mali  facere  potest. 

Zwinglius  in  serm.  de  providentia,  cap  3. 
et  6.  non  semel  repetit,  Deum  injustum  non 
esse,  nec  peccare  ulla  ratione  posse.  Joannes 
vero  Calvinus  non  uno  in  loco  disertis  verbis 
affirmat  Deum  non  esse  auctorem  malorum. 
Praefatione  libri  de  aeterna  Dei  praedestina¬ 
tione  :  «  Inter  omnes  pios,  inquit,  fixum  hoc, 
et  confessum  esse  debet,  non  esse  cur  suis 
peccatis  socium  homines  Deum  adseribant, 
vel  ullo  modo  secum  involvant  ad  partem 
culpae  sustinendam.  »  Et  in  fine  ejusdem 
libri  :  «  Ergo,  inquit,  cum  justa  de  causa, 
licet  nobis  ignota,  a  Domino  procedant,  quae 
scelerate  ab  hominibus  maleficia  perpe¬ 
trantur  :  etiamsi  rerum  omnino  prima  causa 
sit  ejus  voluntas,  peccati  tamen  eum  esse 
auctorem  nego.  »  Et  paulo  post  :  «  Turpi 
quidem,  inquit,  et  illiberali  calumnia  nos 
gravant,  qui  Deum  peccati  auctorem  fieri 
obtendunt,  si  omnium  quae  aguntur  causa 
est  ejus  voluntas.  »  Et  lib.  i.  Instit.  cap.  17. 
§.  3  :  «  Ad  hanc  modestiam,  inquit,  qui¬ 
cumque  erunt  compositi,  neque  in  praeteri¬ 
tum  de  rebus  adversis  contra  Deum  frement, 
neque  scelerum  culpam  in  ipsum  regerent.  » 
Et  ibidem  reprehendit  Lyconidem,  qui  apud 
Plautum  dicit  :  «  Deus  impulsor  fuit,  credo 
Deos  voluisse.»  Denique  idem  Calvinus  in  ad¬ 
monitione  adversus  Libertinos  longa  dispu¬ 
tatione  probare  nititur,  Deum  non  esse  cau¬ 
sam  peccati.  Petrus  Martyr  in  comment.  1. 
cap.  epist.  ad  ltoman,  scribit  quidem  Deum 
vere  ac  proprie  impellere  homines  ad  pec¬ 
candum,  tamen  simul  negat,  Deum  peccare, 
aut  esse  auctorem  peccati. 

Denique  Theodorus  Beza  tum  in  respon¬ 
sione  ad  Ileshusium,  tum  in  alia  ad  Casta- 
lionem,  diligenter  purgat  se  et  Calvinum  ajj 

illa  nota  quod  Deum  auctorem  peccati  faciat. 
Ac  (ut  omittam  caetera)  in  responsione  ad 
Castalionem  triginta  et  octo  Aphorismis  ex¬ 
plicat  totam  sententiam  suam,  et  praeceptoris 
sui  Calvini.  Eorum  Aphorismorum  octavus 
sic  habet  :  «  Non  consequitur  ex  istis  ulla 
istarum  blasphemiarum ,  nempe  vel  Deum 
esse  auctorem  peccati,  sive  delectari  iniqui¬ 
tate,  aut  etiam  velle  iniquitatem  :  vel  Sata- 
nam,  aut  homines  male  agendo,  obedire  Deo, 
aut  quatenus  male  agunt,  facere  quod  Deus 
vult,  ac  proinde  esse  extra  culpam.  Absint 
vero  quam  longissime  omnes  ejusmodi  bla- 
phemiae  non  tantum  a  linguis  sed  etiam  a 
cogitationibus  nostris. » 

Quare  cum  adversarii  verbo  fateantur,  id 
quod  Catholici  docent,  frustra  laboraremus 
in  testimoniis  Scripturae  et  Patrum  addu¬ 
cendis,  quibus  probatur  Deum  non  esse  cau¬ 
sam  peccati,  nisi  antea  doceremus,  eos  reipsa 
sentire  quod  verbo  profiteri  non  audent  ; 
ideo  nobis  tria  prestanda  erunt.  Primo  ex¬ 
plicandum,  quid  ipsi  doceant  de  causa  pec¬ 
cati  ex  parte  Dei  ;  secundo,  an  ex  eo  quod 
ipsi  docent,  sequatui*,  Deum  esse  auctorem 
peccati ;  tertio,  an  sit  vera  eorum  sententia  ; 
ac  proinde,  an  Deus  sit  auctor  peccati. 

CAPUT  III.  ' 

Sententia  Zwinglii ,  Calvini ,  et  Bezse  ex 
verbis  ipsorum  in  medium  adducitur. 

Quod  igitur  ad  primum  attinet,  sententia 
Zwinglii,  Calvini,  et  Bezae  de  causa  peccati 
ex  parte  Dei  quinque  propositionibus  com¬ 
prehendi  potest. 

Prima  est :  Deus  non  solum  permittit,  sed 
etiam  vult  fieri  quacumque  fiunt  ab  homini¬ 
bus  peccata.  Secunda  :  Deus  non  solum  vult 
fieri,  sed  etiam  ab  aeternitate  decrevit  ut 
fierent  ,  quacumque  fiunt  ab  hominibus 
peccata ,  idque  non  praevisa  determina¬ 
tione  voluntatis  humana  :  Deus  enim  non 
decernit  quidquam  quia  prascit  futurum, 
sed  prascit  futura,  quia  ipse  decrevit  ut  fi¬ 
erent.  Tertia :  Deus  non  solum  ab  aternitate 
decrevit  ut  fierent,  quacumque  fiunt  ab  ho¬ 
minibus  peccata,  sed  etiam  imperat  Satana, 
et  improbis  hominibus  ut  concipiant  male¬ 
ficia,  eosque  ad  hoc  inclinat,  impellit,  et 
etiam  cogit.  Quarta,  Deus  non  solum  impe¬ 
rat  Satana,  vel  eum  inclinat  et  impellit,  ut 
homines  ad  peccandum  inducat,  sed  etiam 


ipse  operatur  in  mentibus  hominum  impi¬ 
orum,  et  per  eos,  ut  per  sua  instrumenta, 
ipse  tamquam  prima  causa  facit  ea  omnia, 
qua  respectu  hominum  dicuntur,  et  sunt 
vere  peccata.  Quinta  :  Tametsi  ea,  qua  re¬ 
spectus  hominum  dicuntur,  et  sunt  vere  pec¬ 
cata,  fiant  Deo  volente,  definiente,  imperan¬ 
te,  et  operante,  tamen  respectu  Dei  non 
possunt  dici,  nec  sunt  peccata,  sed  opera 
bona  et  justa,  quia  homines  mala  intentione, 
Deus  autem  bono  consilio  illa  omnia  fa¬ 
cit.  Proinde  Deus  neque  ipse  peccat,  neque 
est  auctor,  et  causa  peccati.  Hanc  esse  Zwin¬ 
glii,  Calvini,  et  Beza  sententiam,  ex  ipsorum 
libris  et  confessione  facili  negotio  demon¬ 
strabimus. 

Primum  igitur  Zwinglius  in  serm.  de  pro¬ 
videntia,  quem  scripsit  ad  principem  Catto¬ 
rum  Philippum  anno  1530.  has  teterrimas, 
ac  plane  tartareas  blasphemias  habet.  Nam 
cap.  5.  loquitur  :  «  Porro  injustitiam  in  sese 
nobis  ostendere  numen  cum  nulla  ratione 
posset,  ut  quod  undique  verum,  bonum, 
sanctum  natura  sit,  per  creaturam  injustitiae 
exemplum  produxit,  non  quasi  creatura  il¬ 
lam  suo  marte  produxit,  quae  nec  est,  nec 
vivit,  nec  operatur  sine  numine,  sed  quod 
numen  ipsum  auctor  est  ejus,  quod  nobis  est 
injustitia,  illi  vero  nullatenus  est.  »  Et  infra  : 
«  Cum  igitur  Angelum  transgressorem  facit, 
et  hominem,  ipse  tamen  transgressor  non 
constituitur.  »  Et  cap.  6  :  «  Quod  Deus  ope¬ 
ratur  per  hominem,  homini  vitio  vertitur, 
non  etiam  Deo.  »  Et  infra  :  «  Unum  igitur, 
atque  idem  facinus,  puta  adulterium,  aut  ho¬ 
micidium,  quantum  Dei  est  auctoris,  motorist 
impulsoris,  opus  est,  crimen  non  est :  quan¬ 
tum  autem  hominis  est,  crimen  ac  scelus 
est.  »  Et  infra  :  «  Cum  movet  ab  opus  ali¬ 
quod,  quod  perficienti  instrumento  fraudi  est 
sibi  tamen  non  est  ;  ipse  enim  libere  movet, 
neque  instrumento  facit  injuriam,  cum  omnia 
sint  magis  sua,  quam  cujusque  artificis  sua 
instrumenta,  quibus  non  facit  injuriam,  si 
nunc  limam  in  malleum,  et  contra  malleum 
in  limam  convertat.  Movet  ergo  latronem  ad 
occidendum  innocentem,  etiam  ac  impara¬ 
tum  ad  mortem.  »  Haec  ille. 

Sed  jam  Calvinum  audiamus.  Is  primum  in 
lib.  i.  Instit.  cap.  17.  §.  11.  sic  loquitur  : 
«  Verum  ubi  in  memoriam  revocant  diabo¬ 
lum,  totamque  improborum  cohortem  sic 
omnibus  partibus  manu  Dei  tamquam  fraeno 
cohiberi,  ut  nec  concipere  ullum  adversus 
nos  maleficium,  nec  conceptum  moliri,  nec 


ad  perpetrandum,  si  maxime  moliantur,  di¬ 
gitum  movere  queant,  nisi  quantum  ille  per¬ 
miserit,  imo  nisi  quantum  ille  mandarit, 
nec  compedibus  tantum  ejus  teneri  ligatos, 
sed  etiam  ad  obsequia  praestanda  fraeno  cogi, 
habent  unde  se  prolixe  consolentur.  Nam  ut 
domini  est,  eorum  furorem  armare,  et  con¬ 
vertere,  destinareque  quo  libuerit,  ita  et 
modum,  finemque  statuere,  ne  pro  sua  libi¬ 
dine  licentiose  exultent.  »  Haec  ille.  In  qui¬ 
bus  verbis  habemus  tertiam  propositionem, 
quam  paulo  ante  notavimus  in  explicanda 
Calvini  sententia.  Hic  enim  disertis  verbis 
Calvinus  dicit,  Deum  non  solum  permittere, 
sed  etiam  «  mandare  »,  ut  Satan  et  improbi 
concipiant  maleficia,  et  ea  moliantur  adver¬ 
sus  probos,  et  furorem  ipsorum  armari,  et 
destinari  a  Deo,  quo  ipse  voluerit,  et  tandem 
cogi  quasi  fraeno  Satanam  et  impios  ad  obse¬ 
quia  praestanda,  id  est,  ut  juxta  Dei  mauda- 
tum  maleficia  concipiant,  et  moliantur. 

Rursus  in  eodem  lih.  cap.  18.  §.  1  :  «  Ab¬ 
surdum,  inquit,  videtur,  volente  ac  jubente 
Deo  excaecari  hominem,  qui  mox  caecitatis 
suae  pcenas  daturus  est,  tergiversando  itaque 
effugiunt,  Dei  tantum  permissu,  non  etiam 
voluntate  hoc  fieri,  ipse  vero  palam  se  facere 
pronuntians,  effugium  illud  repudiat.  (Juod 
autem  nihil  efficiant  homines,  nisi  arcano 
Dei  nutu,  nec  quidquam  deliberando  agitent 
nisi  quod  ipse  jam  apud  se  decreverit,  et  ar¬ 
cana  sua  directione  constituat,  innumeris,  et 
claris  testimoniis  probatur.  »  Et  §.  2  :  «  Et 
certe,  inquit,  nisi  intus  operaretur  in  men¬ 
tibus  hominum,  non  recte  dictum  esset,  au¬ 
ferre  labium  a  veracibus,  et  a  senibus  pru¬ 
dentiam.  »  Et  paulo  post :  «  Sed  nihil,  in¬ 
quit,  clarius  potest  desiderari,  quam  ubi  to¬ 
ties  pronuntiat  se  excaecare  hominum  mentes 
ac  vertigine  percutere,  spiritu  soporis  inebri¬ 
are,  incutere  amentiam,  obdurare  corda. 
Haec  etiam  ad  permissionem  multi  rejiciunt, 
ac  si  deserendo  reprobos,  a  Satana  excsecari 
sineret.  Sed  cum  diserte  exprimat  spiritus, 
justo  Dei  judicio  infligi  caecitatem,  et  amen¬ 
tiam,  nimis  frigida  est  solutio.  » 

Et  paulo  post,  de  sceleribus  Assyriorum: 
«  Apparet,  inquit,  certa  destinatione  Dei 
fuisse  impulsos.  »  Et  infra  :  «  Dicitur  etiam 
idem  Satan  excaecare  infidelium  mentes:  sed 
unde  hoc,  nisi  quod  a  Deo  ipso  manat  effi¬ 
cacia  erroris,  ut  mendaciis  credant,  qui  re¬ 
nuunt  parere  veritati.  »  Et  §.  2  :  «  Homo,  in¬ 
quit,  justo  Dei  impulsu  agit  quod  sibi  non  li¬ 
cet.  »  Ex  his  habemus  quator  priores  propo¬ 


sitiones  :  audimus  enim  Deum  non  solum 
permissione,  et  desertione ,  sed  voluntate, 
decreto,  impulsu,  praecepto,  interna  opera¬ 
tione  efficere,  ut  hominescogitent,  deliberent 
agant  qua)  sibi  non  licent. 

Idem  auctor  lib.  ii.  Instit.  cap.  4.  §.  2  : 
«  Satan,  inquit,  alioqui  pravos  Chaldaeorum 
animos  venenatis  suis  aculeis  ad  perpetran¬ 
dum  id  flagitium  instigat :  illi  ad  injustitiam 
furiose  ruunt,  omniaque  inemhra  scelere  ob¬ 
stringunt  ,  ac  contaminant.  Proprie  ergo 
agere  dicitur  Satan  in  reprobis,  in  quibusreg- 
num  suum,  hoc  est,  nequitiae,  exercet.  Di¬ 
citur  et  Deus  suo  modo  agere  quod  Satan 
ipse,  instrumentum  cum  sit  ira)  ejus,  pro 
ejus  nutu,  ac  imperio,  huc  atque  illuc  se  in¬ 
flecti  ad  exequenda  ejus  justa  judicia.  Omitto 
hic  universalem  Dei  motionem,  unde  creatu¬ 
ra)  omnes  ut  sustinentur,  ita  efficaciam  quid¬ 
vis  agendi  ducunt;  de  illa  speciali  actione 
tantum  loquor,  qua)  in  unoquoque  facinore 
apparet.  Idem  ergo  facinus  Deo,  Satanae,  ho¬ 
mini  assignari,  videmus  non  esse  absurdum. » 

Rursus  §.  3.  posteaquam  dixerat  Calvinus 
Deum  posse  dici  excajcare  homines  dese¬ 
rendo,  adjungit  aliam  rationem  his  verbis  : 
«  Secunda  ratio,  quae  multo  propius  accedit 
ad  verborum  proprietatem,  quod  exequenda 
sua  judicia  per  ministrum  ira)  suae  Satanam, 
et  consilia  eorum  destinat,  quo  visum  est,  et 
voluntates  excitat,  et  conatus  firmat.  »  Et  §. 
4  :  «  Postea,  inquit,  dicit  se  aggravasse  cor 
iilius  et  indurasse,  an  induraverit  non  emol¬ 
liendo  ?  id  quidem  verum  est :  sed  plus  ali¬ 
quid  fecit,  quod  obstinatione  pectus  ejus  ob- 
firmandum  Satanae  mandavit.  »  In  his  locis 
tertia  propositio  apertissime  continetur.  Au¬ 
dimus  enim  specialem  illam  actionem,  qua) 
in  facinore  cernitur  Deo  auctori  tribuendam 
esse,  quia  ipse  per  ministerium^Satanae  vo¬ 
luntates  impiorum  excitet  ad  malum,  et  cor¬ 
da  eorum  obduret,  ne  obediant  etc. 

Idem  auctor  in  m.  lib.  Instit.  cap.  23.  §. 
4.  Ita  sibi  ipse  objicit  :  «  Nonne,  inquit,  ad 
eam,  quae  nunc  pro  damnationis  causa  ob¬ 
tenditur,  correptionem,  Dei  ordinatione  prac- 
destinati  ante  fuerant  ?  cum  ergo  in  sua  cor¬ 
ruptione  pereunt,  nihil  aliud,  quam  poenas 
luunt  ejus  calamitatis,  in  quam  ipsius  prae¬ 
destinatione  lapsus  est  Adam,  ac  posteros 
praecipites  secum  traxit,  an  non  itaque  inju¬ 
stus,  qui  creaturis  suis  tam  crudeliter  illu¬ 
dit  ?  »  Huic  objectioni  ita  respondet  :  «  Fa¬ 
teor  sane,  in  hanc,  qua  nunc  illigati  sunt, 
conditionis  miseriam,  Dei  voluntate  deci- 

disse  omnes  filios  Adam,  atque  id  est,  quod 
principio  dicebam,  redeundum  tandem  sem- 
per  esse  ad  solum  divinae  voluntatis  arbi¬ 
trium,  cujus  causa  sit  in  ipso  abscondita.  » 
Et  §.  7  :  «  Disertis,  inquit,  verbis  hoc  ex¬ 
stare  negant,  decretum  fuisse  a  Deo,  ut  sua 
defectione  periret  Adam,  quasi  vero  idem 
ille  Deus  quem  Scriptura  praedicat,  facere 
quacumque  vult,  ambiguo  fine  condiderit 
nobilissimam  ex  suis  creaturis.  » 

Et  paulo  post  :  «  Decretum  quidem,  in¬ 
quit,  horribile  fateor  :  inficiari  tamen  nemo 
potest,  quin  praesciverit  Deus  quem  exitum 
esset  habiturus  homo,  antequam  ipsum  con¬ 
deret,  et  ideo  praesciverit,  quia  decreto  suo 
sic  ordinaverat.  »  Et§.  8  :  «  Quamquam,  in¬ 
quit,  nec  ipsum,  quem  probabile  est,  sola 
Dei  permissione,  nulla  ordinatione  hominem 
sibi  accersisse  interitum.  »  Et  paulo  post : 
«  Cadit  igitur  homo,  Dei  providentia  sic  or¬ 
dinante.  »  Et  §.  9  :  «  Excusabiles,  inquit, 
peccando  haberi  volunt  reprobi,  quia  eva¬ 
dere  nequeunt  peccandi  necessitatem  :  prae¬ 
sertim  cum  Dei  ordinatione  sibi  injiciatur 
hujusmodi  necessitas.  Nos  vero  inde  nega¬ 
mus  rite  excusari,  quandoquidem  Dei  ordi¬ 
nationi,  qua  se  exitio  destinatos  conquerun¬ 
tur,  sua  constet  aequitas  nobis  quidem  incog¬ 
nita,  sed  illi  certissima.  » 

Ex  his  locis  satis  aperte  colliguntur  prima 
et  secunda  propositio  Calviniani  erroris.  Di¬ 
sertis  enim  verbis  non  semel  Calvinus  re¬ 
petiit,  non  solum  Dei  permissione,  sed  vo¬ 
luntate,  ordinatione,  praedestinatione  pri¬ 
mum  hominem  lapsum  esse,  quia  Deus  id 
voluerat,  et  ordinaverat;  ideo  etiam  praesci¬ 
visse,  nec  solum  primum  hominem,  sed  om¬ 
nes  ejus  posteros  ex  Dei  praedestinatione  in¬ 
cidisse  in  peccandi  necessitatem. 

Porro  haec  omnia  iterum  repetit,  et  copio¬ 
sius  etiam  tractat  in  lib.  de  aeterna  Dei  prae¬ 
destinatione.  Quia  vero  liber  ejus  valde  pro¬ 
lixus  est,  neque  distinctionem  ullam  habet 
capitum,  aut  sectionum  aliarum,  citabo  nu¬ 
merum  paginarum,  juxta  editionem  opuscu¬ 
lorum  Genuensem  anni  1552.  in  fol.  Sic 
igitur  loquitur  pag.  903  :  «  Arcanum  Dei 
consilium,  quo  praeordinatus  fuerat  hominis 
lapsus,  qua  decet  sobrietate,  procul  adoret 
fides  nostra.  »  Et  pag.  906  :  «  Ad  justam 
hominis  damnationem  satis  erat  in  via  sa¬ 
lutis  cum  esset  collocatus,  inde  sponte  exci¬ 
disse.  At  fieri  aliter  non  potuit.  Quid  tum  ? 
an  ideo  culpa  liberatur,  quae  tota  in  ejus  vo¬ 
luntate  residet  ?  »  Vides,  lefctor  hoc  loco  , 

Calvinum  concedere,  non  potuisse  hominem 
non  cadere,  quia  aeterno  Dei  decreto  fuerat 
jam  ejus  casus  praeordinatus. 

Rursus  pag.  916  :  «  Non  nisi  sciente,  at¬ 
que  ita  ordinante  Deo  cecidit  Adam,  seque 
et  posteros  perdidit.  »  Et  pag.  917  :  «  Quo¬ 
modo  autem  Dei  praescientia,  et  decreto  sta¬ 
tutum  fuerit,  quid  de  homine  futurum  erat  : 
neque  tamen  in  culpae  societatem  trahendus 
sit  Deus,  quasi  transgressionis  vel  auctor  sit, 
vel  approbator,  cum  longe  altius  humanae 
mentis  perspicacia  esse  arcanum  palam  sit, 
ne  ignorantiam  nostram  fateri  pudeat.  Imo  ne 
quem  ex  fidelibus  nescire  pigeat  quod  Domi¬ 
nus  lucis  suae  inaccessae  fulgore  absorbet. » 
Hoc  vere  Calvinus  dixit,  inexplicabile,  vel 
potius  inintelligibile  esse,  quomodo  Deus  non 
sit  auctor  peccati,  si  ejus  decreto  primus  ho¬ 
mo  peccavit.  Nam,  ut  paulo  post  demonstra¬ 
bimus,  apertissime  falsum  est,  Deum  non 
esse  auctorem  peccati,  si  ejus  decreto  homi¬ 
nes  peccant,  quod  autem  falsum  est,  mirum 
non  est,  si  explicari,  et  intelligi  nequeat. 

Rursus  pag.  944  :  «  Hinc  certe  jam  colli¬ 
gere  promptum  est  quam  inane  et  fluxum  sit 
illud  divinae  justitiae  patrocinium,  quae  mala 
sunt,  non  ejus  voluntate,  sed  permissu  dun- 
taxat  fieri,  equidem  quatenus  mala  sunt, 
quae  malo  animo  perpetrant  homines,  utsta- 
tim  planius  exponam,  Deo  minime  placere 
fateor  ;  sed  quod  otiosum  ea  permittere  fin¬ 
gunt,  quae  Scriptura  non  tantum  eo  volente, 
sed  auctore  fieri  pronuntiat,  nimis  frivolum 
est  effugium.  »  Et  pag.  9-46  :  «  Ergo  cum 
justa  de  causa  licet  nobis  ignota  a  Domino 
procedant,  quae  scelerate  ab  hominibus  ma¬ 
leficia  perpetrantur,  etiamsi  rerum  prima 
causa  sit  ejus  voluntas,  peccati  tamen  eum 
esse  auctorem  nego.  Nec  vero  oblivione  te¬ 
genda  est  illa,  quam  posui,  causarum  diver¬ 
sitas,  quod  alia  est  propinqua,  alia  autem  re¬ 
mota  causa  :  ut  sciamus  quam  longa  inter 
aequabilem  Dei  providentiam,  et  turbulentos 
hominum  impetus,  sit  distantia  :  »  Haec  ille. 
Ex  quibus  habemus  primam,  secundam,  et 
quintam  Joannis  Calvini  propositionem. 

Sedeamdem  quintam  propositionem  fusius 
et  apertius  explicat  idem  Calvinus  in  instru¬ 
ctione  adversus  Libertinos  cap.  14.  ubi  po- 
steaquam  dixerat,  in  omni  opere  tam  bono, 
quam  malo  esse  homines  instrumenta  Dei, 
subjungit  haec  verba  :  «  Magna  est  differen¬ 
tia  inter  opus  Dei,  et  opus  impii,  cum  eo 
Deus  vice  instrumenti  utitur.  Impius  enim 
sua  avaritia,  aut  ambitione,  aut  invidia,  aut 


254 


UBER  II. 


crudelitate  incitatur  ad  facinus  suum,  nec 
alium  finem  spectat,  ideo  ex  radice  illa,  id 
est,  ex  animi  affectione,  et  fine,  quem  spe¬ 
ctat,  opus  qualitatem  sumit,  et  merito  malum 
judicatur,  sed  Deus  respectum  omnino  con¬ 
trarium  habet,  nempe  ut  justitiam  suam  ex¬ 
erceat  etc.  »  Et  infra,  similem  esse  dicit 
Deum  soli,  qui  radiis  suis  in  cadavere  cor¬ 
ruptionem  generat,  et  tamen  impuritatem 
nullam  ad  se  trahit. 

Addam  nunc  etiam  Theodori  Bezae  testi¬ 
monia,  ut  exacte  intelligatur,  quid  Calvinus, 
et  ejus  sectatores  de  hac  re  sentiant.  Is  igitur 
in  responsione  ad  Sebastianum  Castilionem 
de  aeterna  Dei  praedestinatione  in  refutatione 
secundae  calumniae,  ita  loquitur  de  casuAda- 
mi  :  «  Deus  hominem  conditurus  ad  gloriam 
tum  misericordiae,  tum  severitatis  suae  decla¬ 
randam,  Adamum  condidit  ad  imaginem 
suam,  id  est,  sanctum,  ac  innocentem.  Cur 
nam  id  vero  ?  nempe  quia  bonus  cum  sit, 
non  potest  ab  eo  vitiosum  quidquam  creari  : 
vitiosi  autem  sint  oportet  tum  quorum  con¬ 
stituit  misereri,  tum  etiam  quos  juste  decrevit 
gloriae  suae  causa  condemnare.  Ideo  oportuit 
Adamum  condi  sanctum,  et  innocentem,  sed 
qui  sua  sponte,  et  sine  ulla  Dei  culpa  vitiosus 
factus,  viam  patefaceret  aeternis  Dei  consiliis, 
id  est,  tum  misericordia?,  tum  severitati  ip¬ 
sius  declarandae.  Oportuit  ergo  Deum  quoque 
hanc  unicam  viam  sibi  aperire,  id  est,  Adam 
lapsum  ordinare,  sed  ad  eum,  quem  dixi  fi¬ 
nem,  qui  cum  sit  justissimus  et  sanctissimus, 
justam  quoque  ipsius  ordinationem  esse  con¬ 
sequitur.  »  Et  paulo  post  :  «  Quaerenda, 
inquit,  est  vitii  origo  in  instrumentorum 
spontaneo  motu,  quo  fit  ut  Deus  juste  decre¬ 
verit,  quod  illi  juste  fecerunt.  At  enim  dices : 
Non  potuerunt  resistere  Dei  voluntati,  id  est, 
decreto,  fateor,  sed  sicut  non  potuerunt,  ita 
etiam  noluerunt.  Yerum  non  poterant  aliter 
velle.  Fateor  quoad  eventum,  et  evspYeiav. 
sed  voluntas  tamen  Adami  coacta  non  fuit.  » 
Idem  Bcza  paulo  post  explicat  sententiam 
Calvini,  et  suam  triginta  octo  aphorismis,  ac 
in  primis  septemdecim  nihil  aliud  docet, 
nisi  Deum  esse  causam  primam  omnium  re¬ 
rum,  quae  fiunt,  et  determinasse  omnia  ab 
aeterno  ante  omnem  praevisionem  determi¬ 
nationis  secundarum  causarum.  Secundas 
autem  causas,  sive  eae  sint  rationis  expertes, 
sive  ratione  praeditae,  in  omni  opere  suo  esse 
instrumenta  Dei.  Ubi  (ut  ostendat  Deum  non 
esse  causam  peccati)  multa  tradit  de  instru¬ 
mentorum  varietate.  Ac  tandem  subjicit  quin¬ 


que  aphommos  18.  19.  20.  21.  et  22.  in  qui¬ 
bus  consistit  totius  rei  summa;  quos  iisdem 
verbis  huc  referre  placuit. 

Aphorismus  XVIII .  Jam  igitur  ista  ad 
Deum  ipsum  accommodemus,  cujus  efficaci¬ 
tatem  ante  probavimus  in  omnibus,  quae  fiunt 
intervenire  sine  ulla  exceptione :  et  ita  quidem 
ut  per  ea,  quae  condidit  tamquam  per  instru¬ 
menta,  exequatur  suo  tempore  quicquid  ab 
aeterno  decrevit.  » 

Aphorismus  XIX.  «Quicquid  agit  Deus, 
bonum  est,  cum  a  summo  bono  nihil  mali 
possit  proficisci :  omnia  autem  efficit,  omnia 
igitur  bona  sunt  quatenus  a  Deo  efficiuntur: 
et  discrimen  illud  boni,  et  mali  in  instrumen¬ 
tis  duntaxat  locum  habet.  » 

Aphorismus  XX.  «  Nam  si  haec  instrumen¬ 
ta  bona  sunt,  et  respiciunt  patefactam  Dei 
voluntatem,  bene  agunt,  et  Deus  quoque  bene 
agit  per  illa.  Quo  fit  ut  id  opus  omnibus  mo¬ 
dis  sit  bonum.  » 

Aphorismus  XXI.  Mala  autem  instrumen¬ 
ta,  mala,  inquam,  non  ex  creatione,  sed  ex 
corruptione,  quatenus  quidem  agunt,  male 
semper  agunt,  ideoque  juste  incurrunt  in  iram 
Dei :  quatenus  autem  Deus  per  illa  agit,  bono 
Dei  operi,  vel  invita,  vel  per  ignorantiam 
serviunt.  Nam  Deus,  per  quaecumque  agaj, 
instrumenta,  semper  bene  agit.  » 

Aphorismus  XXII.  «  Sic  autem  agit  per 
illa  instrumenta,  ut  non  tantum  sinat  illa 
agere,  nec  tantum  moderetur  eventum,  sed 
etiam  excitet,  impellat,  moveat,  regat,  atque 
adeo,  quod  omnium  est  maximum,  etiam 
creet,  ut  per  illa  agat  quod  constituit.  Qua? 
omnia  recte  agit  Deus,  et  sine  ulla  injusti¬ 
tia.  » 

Atque  haec  quidem  omnino  sufficerent  ad 
sententiam  Calvini  et  Beza?  intelligendam. 
Addam  tamen  adhuc  unum  aphoi'ismum,  ut 
ex  eo  discamus  quam  acute  Beza  de  his  rebus 
disserere  soleat.  Sic  igitur  loquitur  in  apho- 
rismo  31  :  «  Agit  (Deus)  sui  operis  respectu: 
permittit  vero  ejus  operis  respectu,  quod 
mala  ipsa  instrumenta  sponte  peragant;  sive 
quatenus  activa  sunt,  non  passiva  instrumen¬ 
ta,  ut  usitata  in  scholis  verba  retineamus. 
Juste  tamen  permittit,  quod  ista  injuste  agant, 
quoniam  peccata,  quatenus  a  Deo  nolente 
permittuntur,  peccata  non  sunt,  sed  pecca¬ 
torum  poenae;  justum  enim  est  coram  Deo 
peccata  etiam  peccatis  ulcisci.  Sed  istae 
aedem  actiones,  quatenus  a  Satana,  et  a  ma¬ 
lis  per  Satanam,  et  per  propriam  concupi¬ 
scentiam  sollicitatis  proficiscuntur,  eatenus 

demum  peccata  sunt,  quae  Dominus  juste  suo 
tempore  ulciscitur.  Nunquam  enim  Dominus 
peccata  quatenus  peccata  sunt,  permittit, 
imo  semper  prohibet,  ac  vetat.  » 

Sequuntur  autem  ex  hoc  eleganti  aphori- 
smo  tria  qusedam  notatu  dignissima.  Primo 
sequitur,  ea  quse  fiunt  ab  instrumentis  ma¬ 
lis  sub  eadem  ratione  permitti,  et  non  per¬ 
mitti.  Nam  qua;  fiunt  ab  instrumentis  malis, 
quatenus  ea  instrumenta  activa  sunt,  non 
fiunt  a  Deo,  sed  permittuntur,  ut  habet  ini¬ 
tium  apborismi  hujus  31.  et  illa  eadem, 
sub  eadem  ratione,  id  est ,  ut  fiunt  ab 
instrumentis  malis,  quatenus  ea  instrumenta 
activa  sunt,  non  permittuntur  a  Deo.  Deus 
enim  peccata  non  permittit,  sed  prohibet,  ut 
habet  finis  ejusdem  aphorisrni,  peccata  au¬ 
tem  sunt  ea  qua;  fiunt  ab  instrumentis  malis, 
quatenus  activa  sunt,  ut  habet  aphorismus 
21.  Igitur  eadem  opera  sub  eadem  ratione 
permittuntur,  et  non  permittuntur. 

Secundo  sequitur,  et  eadem  illa  opera  sub 
eadem  ratione  esse  peccata,  et  non  esse  pec¬ 
cata.  Namque  fiunt  ab  instrumentis  malis, 
quatenus  ea  activa  sunt,  mala  sunt,  id  est, 
peccata,  ut  docet  aphorismus  21.  Sed  rursus 
illa  eadem,  sub  eadem  ratione,  peccata  non 
sunt,  Deus  enim  peccata  non  permittit  sed 
prohibet,  ut  docet  aphorismus  31 .  Permit¬ 
tit  autem  opera  qua;  fiunt  ab  instrumentis 
malis,  quatenus  activa  sunt,  ut  docet  idem 
aphorismus  ;  igitur  eadem  opera  sub  eadem 
ratione  peccata  sunt,  et  peccata  non  sunt. 

Tertio  sequitur, instrumenta  mala, quatenus 
activa  sunt  invito  Deo,  vel  ignorante  operari, 
Nam  vel  novit  Deus  quid  illa  agant,  vel  igno¬ 
rat.  Si  ignorat,  igitur  ignorante  Deo  instru¬ 
menta  Dei  opera  sua  perficiunt.  Si  novit  aut 
consentit,  aut  repugnat,  aut  permittit ;  ne¬ 
que  fingi  potest  quartum  membrum,  nam 
qui  permittit,  medius  est  inter  consentien¬ 
tem,  et  repugnantem.  Quocirca  S.  Augusti¬ 
nus  in  Enchiridio  cap.  93.  scribit,  nihil  om¬ 
nino  fieri  posse  ,  nisi  Deo ,  vel  faciente, 
vel  permittente.  Nam  eo  repugnante  nihil  fie¬ 
ri  posse,  extra  controversiam  esse  credidit. 
At  per  aphorismum  Bezse,  quae  fiunt  ab  in¬ 
strumentis  malis,  quatenus  activa  sunt,  Deo 
nec  agente,  nec  permittente  fiunt,  quia  pec¬ 
cata  sunt,  et  Deus  peccata  nec  facit,  nec 
permittit.  Igitur  ea  Deo,  vel  ignorante,  vel 
repugnante  fiunt. 

Ex  sententia  Zivinglii,  Calvini,' et  Bezse  recte 

colligi ,  Deum  esse  auctorem  peccatorum  , 

quse  a  nobis  fiunt. 

Exposita  sententia  Zwinglii,  Calvini  et  Bezae 
de  causa  peccati  ex  parte  Dei,  sequitur  ut 
probemus  ex  ea  sententia  recte  colligi,  Deum 
esse  auctorem  peccati,  quamvis  id  ipsi,  ne 
invidiam  tam  horribilis  blasphemiae  subeant, 
nec  palam  affirmare  audeant,  et  non  raro 
disertis  verbis  inficientur.  Ac  ut  sit  clarior 
disputatio,  et  impietas  adversariorum  magis 
elucescat,  quatuor  absurda,  et  blasphema  ex 
sententia  adversariorum  sequi  demonstrabo. 
Primum  enim  erit,  Deum  vere  et  proprie 
esse  auctorem  peccatorum  quse  fiunt  ab  ho¬ 
minibus.  Secundum,  proprie,  et  vere  Deum 
peccare.  Tertium,  Deum  solum  vere  pecca¬ 
re.  Quartum,  si  hsec  negentur,  veram  fore 
Libertinorum  sententiam,  quse  habet,  nihil 
esse  peccatum  nisi  falsam  opinionem.  Ex  qui¬ 
bus  intelligetur  absurdissimum  dogma  Liber¬ 
tinorum,  quod  ab  ipso  Calvino  refutatum 
est,  ab  ejusdem  Calvini  doctrina,  tamquam 
a  radice  surculum  germinasse. 

Veniamus  ad  primum.  Deus  (ex  sententia 
adversariorum)  impellit  homines  ad  peccan¬ 
dum,  atque  adeo  cogit  eos  peccare.  Sic  enim 
Zwinglius  scribit  in  serm.  de  providentia, 
cap.  6:  «  Nec  dicet  quisquam,  Innocens  igi- 
!ur  est  latro  ;  Deo  enim  impulsore  egit.  Nam 
contra  legem  peccavit.  At,  inquies,  coactus 
est  ad  peccandum.  Permitto,  inquam,  coa¬ 
ctum  esse,  sed  in  hoc  ut  et  alter  transferetur, 
et  alter  cruci  adfigeretur.  »  Ubi  fatetur  Zwin¬ 
glius,  cogi  latronem  a  Deo  ad  homicidium, 
sed  ad  eum  finem,  ut  occisus  a  latrone  trans¬ 
feratur  ad  coelum,  et  ipse  latro  ex  sententia 
judicis  affigatur  in  cruce.  Sic  enim  se  ipse 
exponit. 

Calvinus  sic  loquitur  lib.  I.  Instit.  cap.  18. 
§  4 :  «  Homo  justo  Dei  impulsu  agit  quod 
sibi  non  licet.  »  Et  supra  cap.  17.  §.  11.  dixe¬ 
rat,  impios  a  Deo  cogi  quasi  fraeno  ut  male¬ 
ficia  concipiant,  et  moliantur.  At  qui  impel¬ 
lit,  et  cogit  alium  ad  opus  quodeumque  fa¬ 
ciendum,  ejusdem  operis  auctor  primarius 
est,  et  dicitur  apud  omnes  gentes  ;  neque 
sinit  ullo  modo  naturale  lumen  intelligentiae 
nostrae  insitum  hoc  negari  :  igitur  Deus  ex 
sententia  adversariorum,  auctor  primarius 

est,  eorum  peccatorum,  qua;  ab  hominibus 
perpetrantur. 

ltursus  Deus  ex  sententia  adversariorum 
jubet  Satana;,  et  impiis,  ut  maleficia  conci¬ 
piant,  et  moliantur,  ut  in  loco  proxime  cita¬ 
to,  idem  Calvinus  scribit.  At  opus  quodcum- 
que,  ex  communi  consensu  omnium  gentium, 
magis  pertinet  ad  imperantem,  quam  ad 
exequentem  :  igitur  Satana;,  et  impiorum 
maleficia  magis  pertinent  ad  Deum  ,  ut 
auctorem,  quam  ad  ipsos  impios,  et  Sata- 
nam. 

Ad  ha;c,  impii  dum  peccant,  instrumenta 
Dei  sunt,  ut  passim  in  locis  citatis  Calvinus, 
et  Beza  testantur:  at  qui  utitur  instrumento, 
auctor  est  primarius  ejus  operis,  quod  ipse 
per  instrumentum  facit ;  igitur  Deus  ex  sen¬ 
tentia  Calvini,  et  Beza;  auctor  est  primarius 
omnium  peccatorum. 

Denique  Deus  ab  Eeternitale  .voluit,  et  de¬ 
crevit,  ut  primus  homo  caderet  in  peccatum 
non  ante  praevisa  determinatione  voluntatis 
humanae,  sed  ex  mero,  et  absoluto  benepla¬ 
cito  suo,  ut  Calvinus  docet  lib.  m.  Institut. 
cap.  23.  et  in  lib.  de  pra;destinatione,  qua; 
loca  supra  fuse  citavimus.  At  si  Deus  per¬ 
misisset  primo  homini,  ut  staret,  vel  cade¬ 
ret  pro  arbitrio  suo,  et  non  potius  efficaciter 
procurasset  ut  caderet,  facile  decretum,  illud 
frustrari  potuisset;  igitur  necesse  fuit,  ut 
Deus  primi  hominis  casum  efficaciter  procu¬ 
raret  ;  atque  adeo  primo  homini  peccandi 
necessitatem  injiceret.  Quod  ipsum  libenter 
Calvinus  admittit  in  locis  citatis.  At  qui  pro¬ 
curat,  et  quidem  efficaciter,  ut  aliquis  pec¬ 
cet,  is  ejus  peccati  verissimus  auctor  dici  de¬ 
bet, nisi  cum  ipso  naturae  lumine  pugnare  veli¬ 
mus  :  igitur  Deus  ex  Calvini  sententia,  veris¬ 
simus  auctor  peccati ,  quod  primus  homo 
commisit,  haberi  potest,  ac  debet. 

Haec  argumenta,  quae  partim  ex  adversa¬ 
riorum  pronuntiatis,  partim  ex  certissimo 
lumina;  natura;,  et  consensu,  confessioneque 
omnium  gentium  contexta  sunt,  non  difficul¬ 
ter  Zwinglius,  et  Calvinus  unica  distinctione 
sibi  videntur  eludere.  Dicunt  enim  Deum  im¬ 
pellere,  et  cogere  impios  ad  scelera  conci¬ 
pienda,  et  molienda,  sed  ea  non  esse  scelera 
quatenus  fiunt  Deo  impellente,  et  cogente , 
sed  quatenus  procedunt  a  mala  impiorum 
voluntate,  et  ideo  non  Deum,  sed  ipsos  im¬ 
pios  esse  auctores  scelerum  suorum.  Pari 
ratione  dicunt  Deum  jubere  impiis,  ut  scele¬ 
ra  concipiant ;  item  esse  impios  instrumenta 
Dei ;  et  denique  Deum  efficaciter  procurare, 


ut  homines  cadant :  sed  opera  impiorum  non 
posse  dici,  neque  esse  peccata,  qua  parte  a 
Dei  mandato,  providentia  vel  motione  pro¬ 
cedunt  :  sed  ea  solum  ex  parte  qua  sunt  ipso¬ 
rum  instrumentorum,  id  est,  hominum  im¬ 
piorum  opera. 

Cur  autem  mala  sit  voluntas  hominis,  quce 
flagitium  eligit,  non  autem  sit  mala  voluntas 
Dei,  quce  idem  flagitium  elegi  voluit :  sive 
cur  in  eodem  opere,  bona  sit  voluntas  Dei, 
mala  voluntas  hominis,  tres  causas  reddunt. 
Una  est,  quia  natura  humana  vitio  primi 
hominis  tota  corrupta  est,  sed  ista  ratio 
(quam  alio  loco  copiosus  refutabimus)  non 
solvit  qumstionem.  Nam  peccatum  primum 
primi  hominis,  ut  etiam  peccatum  primum 
Satanae,  non  ortum  duxit  ex  aliqua  praeex¬ 
istente  natura;  corruptione,  ut  adversarii 
confitentur.  Ex  quo  etiam  refellitur  alia  ra¬ 
tio,  quae  afferri  posset,  cur  Deus  non  sit  au¬ 
ctor  peccati,  quia  videlicet  non  velit  pecca¬ 
tum  ut  culpam,  sed  ut  poenam  alterius  pec¬ 
cati.  Nam  ista  ratio  non  potest  habere  locum 
in  primo  peccato  primi  hominis,  et  angeli, 
quod  cum  fuerit  reimum,  nullius  praeceden¬ 
tis  peccati  poena  esse  potuit. 

Quaerimus  igitur  cur  in  eodem  opere  mala 
fuerit  voluntas  primi  hominis  ante  natura; 
humanae  depravationem,  et  ante  alium  la¬ 
psum,  Dei  autem  voluntas  non  fuerit  mala. 
Ergo  prima  illa  ratione  omissa  secundam 
adhibent,  quam  etiam  multis  in  locis  usque 
ad  nauseam  repetunt.  Scribunt  enim  Dei  vo¬ 
luntatem  esse  bonam,  dum  ad  flagitia  impel¬ 
lit,  vel  ea  jubet,  aj*t  procurat,  aut  per  impios, 
tamquam  per  sua  qusedam  instrumenta  per¬ 
ficit,  quia  bonum  finem  Deus  propositum 
habet.  Vult  enim  homines  peccare,  ut  habeat 
quos  juste  damnet  ct  quorum  liberaliter  mi¬ 
sereatur,  ut  ea  ratione  justitiae,  misericordias¬ 
que  suse  gloriam  manifestet. 

Porro  impiorum  voluntatem  esse  malam, 
quia  in  illo  ipso  opere,  quod  imperante,  im¬ 
pellente,  et  movente  Deo  faciunt,  malum  fi¬ 
nem  spectant,  videlicet  ut  libidinem  suam 
expleant,  non  ut  gloria;  Dei  serviant.  Hanc 
rationem  reddit  Zwinglius  in  serm.  de  provi¬ 
dentia  cap.  G  :  «  Quod,  inquit,  Deus  facit, 
libere  facit,  alienus  ab  omni  affectu  noxio, 
igitur  et  absque  peccato,  ut  adulterium  Da- 
vid,  quod  ad  auctorem  Deum  pertinet,  non 
magis  Deo  sit  peccatum,  quam  cum  taurus 
totum  armentum  inscendit,  et  implet,  etc.  » 
Eamdem  rationem  reddit  Calvinus  lib.  i. 
Institut.  cap.  17.  §.  3.  et  in  lib.  de  eeterna 

Dei  praedestinatione  pag.  946.  et  in  instruet, 
adversus  Libertinos  cap.  14.  et  Beza  in  re¬ 
sponsione  ad  Sebastianum  Castalionem,in  re¬ 
futatione  secundae  calumniae,  et  in  aphori- 
smis,  ut  supra  citavimus.  Sed  hanc  eorum 
doctrinam,  quae  totius  erroris  fundamentum 
est,  nullo  negotio  solidissime  possumus  re¬ 
futare. 

Primum  enim  doctrina  Apostolica  est,  non 
esse  facienda  mala,  ut  veniant  bona,  Rom. 
.3.  non  igitur  bona  intentio,  et  finis  bonus 
animo  conceptus  id  efficere  potest,  ut  liceat 
ea  facere,  quae  per  se  intrinsece,  et  ex  ob¬ 
jecto  mala  sunt.  Alioqui  reprehendi  non  de¬ 
beret,  qui  causa  eleemosynae  furtum  faceret : 
neque  is,  qui  privata  auctoritate  hominem 
interficeret,  ne  is  exemplo,  aut  facto  suo 
aliis  noceret  :  neque  ille,  qui  suscipiendae 
prolis  gratia  committeret  adulterium.  Siqui¬ 
dem  isti  omnes  bonum  finem  spectarent. 
Quod  si  hominum  furta,  homicidia,  adulte¬ 
ria  vere  peccata  sunt,  et  homines  eorum 
scelerum  auctores  justissime  puniuntur,  ta¬ 
metsi  bona  intentione  facta  esse,  re  vera  di¬ 
cantur,  et  sint :  cur  Deuseorumdem  operum 
auctor  ob  solam  intentionem  bonam  excu¬ 
sandus  erit?  fallitur  igitur  adversarius,  et 
quia  mala  intentio  vitiat  opus  alioqui  bonum ; 
perperam  ipse  colligit  opera  mala  ex  inten¬ 
tione  bona  justificari.  Nam  opus  bonum  na¬ 
scitur  ex  integra  causa, malum  autem  ex  quo¬ 
vis  defectu  oriri  potest.  Id  quod  nemo  igno¬ 
rat  qui  vel  prima  moralis  philosophiae  rudi¬ 
menta  didicerit. 

Deinde  quaeram  ab  ad  versa  ric^  utrum  mala, 
hominis  intentio  sit  a  Deo,  nec  ne.  Nam  si 
malae  intentionis  est  auctor  Deus,  sequitur 
omnino  peccati  auctorem  esse  Deum.  Quo¬ 
modo  enim  non  est  auctor  peccati,  qui  non 
solum  actionis  malae  auctor  est,  sed  etiam 
ipsius  intentionis  malae,  unde  habet  actio, 
Calvino,  et  Beza  doctoribus,  ut  sit  mala,  et 
peccatum  proprie  nominetur  ?  Porro  Deum 
intentionis  malae  auctorem  esse,  negare  non 
possunt  adversarii,  nisi  secum  ipsi  manifeste 
pugnare  velint.  Nam  si  Deus,  ut  ipsi  volunt, 
impellit  homines  ad  peccatum,  et  peccatum 
non  est  sine  mala  intentione,  certe  impellit 
etiam  ad  malam  intentionem.  Et  si  ab  aeter¬ 
nitate  decrevit  ad  misericordiam,  et  justi¬ 
tiam  suam  ostendendam,  ut  homo  peccaret, 
et  peccatum  non  est  peccatum,  nisi  mala 
intentione  fiat,  neque  potest  ex  misericordia 
vere  remitti,  aut  ex  justitia  vere  puniri,  nisi 
vere  peccatum  sit,  hoc  est,  nisi  mala  inten¬ 


tione  fiat,  manifeste  sequitur,  Deum  ab 
aeternitate  voluisse,  et  statuisse,  ut  homo 
mala  intentione  operaretur,  et  eo  modo  ca¬ 
deret.  Et  quia  decretum  Dei  non  debet  esse 
incertum,  neque  ab  arbitrio  creaturae  pende¬ 
re,  oportuit  ipsum  Deum  efficaciter  procu¬ 
rare,  ut  homo  mala  intentione  operaretur,  et 
non  minus  intentionis  malae,  quam  ipsius 
operis  auctorem  esse. 

Tertia  ratio  propria  est  Zvinglio,  qui  ideo 
tradit  malam  esse  hominis  voluntatem  in 
opere  malo,  Dei  non  malam,  quia  Deo  non 
est  posita  lex,  homini  autem  posita  est,  pro¬ 
inde  in  eodem  opere  voluntas  hominis  trans¬ 
greditur  legem,  et  mala  est,  Dei  voluntas 
non  transgreditur,  et  mala  non  est.  Sic  enim 
loquitur  in  eodem  sermone  de  providentia, 
cap.  6  :  «  Quod,  inquit,  Deus  facit  non  est 
peccatum, quia  non  est  contra  legem,  illi  enim 
non  est  lex  posita,  utpote  justo,  nain  justis 
non  ponitur  lex,  juxta  Pauli  sententiam.  Unum 
igitur,  atque  idem  facinus,  puta  adulterium, 
aut  homicidium,  quantum  Dei  est  auctoris, 
motoris,  ac  impulsoris,  opus  est,  crimen  non 
est,  quantum  autem  hominis  est,  crimen  ac 
scelus  est.  Ille  enim  lege  non  tenetur,  hic 
autem  lege  etiam  damnatur.  »  Et  supra  cap. 
v  :  «  Cum,  inquit,  Deus  Angelum,  vel  homi¬ 
nem  transgressorem  facit,  ipse  tamen  non 
transgreditur,  ut  qui  contra  legem  non  ve¬ 
niat.  Non  est  igitur  peccatum  quod  Deus 
fecit,  sed  homini,  atque  Angelo  est,  illos  enim 
lex  premit,  atque  accusat.  Deo  cum  creaturis 
suis  libere  licet  agere,  non  minus  quam  pa- 
trifamiliae  cum  rebus  suis,  quam  figulo  cum 
luto.  Utcumque  igitur  creaturam  huc  im¬ 
pellat,  aut  illuc  agat,  tantum  abest  ut  peccet, 
ut  haec  citra  insigne  bonum  non  faciat,  cum 
interim  homo,  cui  lex  est  prsefixa,  etiam  cum 
impellitur,  peccet,  adversus  enim  legem  ope¬ 
ratur.  »  Haec  ille. 

Sed  hsec  Zwinglii  doctrina  sibi  ipsa  repug¬ 
nat,  et  evidentissime  refutatur.  Primum,  si 
Deus  impellit  hominem  ad  adulterium  (ut 
ipse  dicit)  quemadmodum  artifex  instru¬ 
mentum  ad  opus;  vult  igitur  ut  homo  sibi 
pareat  in  adulterio  perpetrando,  quemad¬ 
modum  vult  artifex  ut  sibi  pareat  instru¬ 
mentum  in  opere  faciendo ;  proinde  ille  im¬ 
pulsus  Dei  est  prseceptum,  et  lex,  quam 
homo  implere  tenetur,  ut  instrumentum  te¬ 
netur  obsequi  artifici,  a  quo  movetur.  Ergo 
homo  impulsus  a  Deo,  adulterium  committens 
praevaricatur,  et  non  praevaricatur  Dei  legem; 
peccat,  et  non  peccat.  Et  Deus  illum  impellens 

vult  eum  servare,  et  non  servare  legem,  pec¬ 
care,  et  non  peccare. 

Deinde,  licet  Deo  non  sit  lex  posita  ab 
aliquo  superiore  legislatore,  tamen  sua  sa¬ 
pientia  ipsi  est  lex,  et  (ut  ipse  Zwinglius  ibi¬ 
dem  docet)  quod  nobis  est  lex,  Deo  est  inge¬ 
nium,  et  natura.  Non  minus  ergo  tenetur 
Deus,  non  repugnare  ingenio,  sapientiae,  et 
naturae  suae,  quam  teneantur  homines  non 
repugnare  legi  Dei.  Quare  si  Deus  impelleret 
homines  ad  ea,  quae  sunt  contraria  legi 
aeternae,  ac  proinde  ingenio,  et  sapientiae 
Dei,  quale  est  adulterium,  mala  esset  ejus 
volunlas,  quippe  quae  repugnaret  regulae 
rectae  divinae  sapientiae,  et  Deus  seipsum 
negaret,  quod  nullo  modo  fieri  potest,  ut 
Apostolus  ait. 

Tertio,  Deo  non  est  lex  posita  ex  sententia 
Zwinglii,  quomodo  justo  non  est  lex  posita. 
At  justo  non  est  lex  posita,  quae  cum  terreat, 
quia  sponte  sua  legem  servat ;  non  autem 
quia  non  peccet,  si  forte  contra  legem  aliquid 
faciat.  Nam  Ezech.  xvm.  Dominus  testatur, 
justum  plane  peccaturum,  et  damnandum, 
si  fecerit  ea,  quae  sunt  lege  prohibita.  Igitur 
eodem  modo  Deo  non  est  lex  posita,  quia 
sponte  sua,  imo  ex  natura  sua  semper  con¬ 
formis  est  voluntas  ejus  sapientiae  ipsius  ;  non 
quod  liceat  Deo  seipsum  negare,  ad  ea  ho¬ 
mines  impellendo,  quae  repugnant  aeternae 
legi,  quae  est  ipsa  Dei  infinita  ratio,  et  sa¬ 
pientia. 

Quarto,  non  potest  ullo  modo  fieri ,  ut 
homo  Deo  impellente  faciat  quod  lege  Dei 
prohibitum  est,  et  tamen  Deus  impellens  non 
sit  auctor  criminis,  sed  operis.  Nam  quid 
aliud  Ost  crimen,  nisi  patratio  operis,  lege 
Dei  prohibiti?  Quomodo  igitur  Deus  non  est 
auctor  criminis  si  est  auctor  operis  lege  di¬ 
vina  prohibiti  ?  et  quomodo  Zwinglius  dicit  a 
Deo  factum  esse  hominem, et  Angelum  trans¬ 
gressorem  legis,  si  Deus  non  est  auctor 
transgressionis,  sed  operis  tantum  ?  Omitto 
hic  quanta  sit  impietas  docere,  a  Deo  puniri 
homines,  quia  faciant  ea,  quae  Deus  ipse 
cogit  ut  faciant.  Habemus  igitur  ex  Zwinglii, 
Calvini,  et  Bezae  sententia  rectissime  colligi, 
Deum  vere  ac  proprie  auctorem  esse  peccati, 
tametsi  ipsi  verbo  id  negent. 

Ex  Zivinrjlii,  Calvini,  et  Bezse  sententia  sequi , 
Deum  vere,  ac  proprie  peccare. 

Sequitur  nunc,  ut  probemus,  Deum  ex 
sententia  adversariorum,  non  solum  esse  pec¬ 
cati  auctorem,  sed  vere,  ac  proprie  peccare ; 
quae  est  blasphemia  horribilis,  et  quam  ne 
ipsi  quidem  Libertini  libere  proferre  audent. 
Sciendum  est  igitur,  ad  hoc,  ut  aliquis  vere, 
ac  proprie  peccet,  non  id  requiri,  ut  is  velit 
peccatum  sub  ratione  peccati,  id  est,  eligat 
ipsam  peccati  turpitudinem,  atque  malitiam, 
sed  ut  sit  causa  actionis  malae,  quatenus  ex 
ipsa  actione  consequitur  ea  malitia.  Nullus 
enim  est,  qui  velit  malum  sub  ratione  mali, 
cum  malum  sit  extra  objectum  voluntatis,  et 
nihil  habeat  unde  appeti,  eligive  possit.  Ita¬ 
que  facinorosi  omnes  in  peccatis,  non  ipsam 
peccati  turpitudinem,  sed  bonum  aliquod,  ut 
lucrum,  aut  voluptatem  spectant :  sed  ideo 
vere  ac  proprie  peccare  dicuntur,  quia  lu¬ 
crum,  aut  voluptatem  quaerunt  per  actionem, 
cui  est  annexa  turpitudo,  et  ejus  actionis  ipsi 
causa  sunt,  non  quocumque  modo,  sed  ut  ex 
illa  actione  necessario  sequitur  turpitudo. 
Hinc  enim  fit,  ut  peccati  turpitudo  ipsis  jure, 
ac  merito  tribuatur. 

Porro  tria  requiruntur  ut  ad  actionem  ali¬ 
quam  turpitudo  sequatur,  ac  per  hoc  tria  re¬ 
quiruntur,  ut  aliquis  vere  ac  proprie  peccare 
'dici  possit,  trimum  est,  ut  actio  repugnet 
legi  sive  positivae,  sive  naturali,  sive  tempo¬ 
rali,  sive  aeternae.  Nam  ut  libro  superiore  do¬ 
cuimus  ex  Scriptura,  et  Patribus,  nihil  est 
aliud  peccatum,  nisi  praevaricatio  legis.  De¬ 
nique  extra  controversiam  est,  actionem  non 
esse  malam,  quae  nulli  legi  repugnet.  Proinde 
extra  controversiam  etiam  esse  debet,  quod 
primo  loco  posuimus,  requiri  in  actione,  ad 
quam  sequitur  turpitudo,  ut  alicui  legi  repug¬ 
net. 

Alterum  est,  ut  ea  actio  a  causa  libera 
efficiatur.  Haec  enim  sola  ratio  est,  cur  ani¬ 
mantia  bruta,  pueri,  stulti,  dormientes,  non 
peccent  quamvis  ea  faciant,  quae  alioqui  cum 
regula  rectae  rationis  apertissime  pugnant,  ut 
si  hominem  interimant,  autblasphemum  ali¬ 
quid  proferant  (nam  psittaci,  et  corui  inter¬ 
dum  ad  loquendum  assuefiunt)  aut  res  sacras 
turpiter  foedent,  aut  aliquid  aliud  ejusdem 
generis  perpetrent. 

Tertium,  quod  ad  veram  peccati  rationem 
exigitur  est,  ut,  qui  actionem  cum  lege  pug¬ 
nantem  facit,  non  solum  libere  faciat,  sed 
etiam  faciat  ut  causa  particularis,  ita  ut  actio 
talis  sit  in  specie,  quia  a  tali  causa  procedit ; 
quia  enim  causa  universalis  limitatur,  ac 
determinatur  a  causa  particulari,  et  ex  se  in¬ 
differens  est  ad  hanc  actionem,  et  ad  illam, 
non  potest  recte  dici  hanc  actionem  esse 
talem  in  specie,  quia  est  a  causa  universali, 
sed  solum  quia  esse  a  tali  causa  particulari. 
Et  quoniam  deformitas  illa,  qua}  cernitur  in 
peccato,  consequitur  actionem,  ut  est  talis  in 
specie,  ideo  non  potest  ea  deformitas  in  cau¬ 
sam  universalem,  sed  solum  in  particularem 
proprie  referri.  Certe  cum  oriuntur  monstra 
sive  in  hominibus,  sive  in  animantibus  bru¬ 
tis,  nemo  dicit  causam  monstrositatis,  qua} 
est  quoddam  natur  te  peccatum,  referendam 
esse  in  coelum,  aut  aliam  causam  univer¬ 
salem,  sed  solum  in  causas  propinquas,  coe¬ 
lum  enim  influxu  suo  non  magis  produceret 
hominem,  quam  equum,  aut  plantam,  et  si 
hominem  non  magis  istum,  quam  illum,  nisi 
a  causa  particulari  determinaretur.  Proinde 
monstrositatis,  quse  in  homine  cernitur,  causa 
est  alter  homo,  qui  hominem  illum  genuit, 
non  coelum,  quod  influxum  praestitit  ejus¬ 
modi,  ut  cum  eo  perfectus  homo  gigni  po¬ 
tuisset,  nisi  in  causa  proxima  impedimentum 
extitisset. 

Jam  igitur,  si  Deus  concurrat  cum  homine 
ad  actionem  illam,  quse  peccatum  est,  solum 
ut  causa  universalis,  facile  poterit  intelligi 
quomodo  et  actionis  illius  causa  sit,  et  causa 
peccati  non  sit.  Erit  enim  vere  causa  actionis, 
quia  vere  concurret  ad  substantiam,  sive  en- 
titatem  (ut  sic  loquamur)  actionis  illius  pro¬ 
ducendam;  et  tamen  causa  peccati  non  erit, 
quia  concurret  influxu  quodam  universali,  et 
indifferenti  ad  hanc  actionem,  et  ad  contra¬ 
riam  ;  ac  per  hoc  non  erit  talis  actio  in  spe¬ 
cie,  quia  a  Deo,  sed  quia  ab  homine  prodit : 
et  tota  culpa  erit  hominis,  qui  concursu  Dei 
abuti  voluit  ad  istam  actionem,  cum  ad  aliam 
bene  uti  potuisset.  Qua  ratione  etiam  non  di¬ 
citur  Deus  causa  peccati,  quodlibera  hominis 
voluntate  committitur,  licet  liberam  volun¬ 
tatem  homini  ipse  dederit,  eamque  conservet; 
quia  videlicet,  libera  voluntate  potest  homo 
bene  uti  si  velit,  et  eam  illi  Deus  ideo  dedit, 
ut  ea  bene  uteretur,  non  ut  illa  in  suam 
perniciem  et  donatoris  injuriam  abutere¬ 
tur. 

Quod  si  Deus  non  solum,  ut  causa  univer¬ 


salis  ad  eas  actiones,  quae  malae  sunt,  con¬ 
currat,  sed  etiam  ut  causa  particularis  eas, 
ut  tales  sunt  in  specie,  intendat,  easque  im¬ 
peret,  vel  ad  eas  hominem  impellat,  vel  per 
homines,  ut  per  instrumenta,  actiones  illas 
in  specie  efficiat,  nullo  modo  intelligi  po¬ 
terit  quemadmodum  Deus  ipse  non  peccet. 
Non  enim  homines  alia  de  causa  peccare  di¬ 
cuntur,  et  vere,  ac  proprie  re  ipsa  omnium 
consensu  peccant,  nisi  quia  sunt  causae  libe¬ 
rae,  et  particulares  earum  actionum,  quae  cum 
ratione,  atque  aeterna  lege  pugnant.  Defor¬ 
mitas  enim  illa,  et  malitia,  in  qua  peccati 
ratio  proprie  consistit,  necessario  sequitur 
ad  ejusmodi  actiones,  ut  supra  demonstratum 
est. 

Jam  vero  Calvinus,  et  Zwinglius  non  negant 
Deum  concurrere  ad  actiones  quasdam,  quae 
cum  aeterna  lege  pugnant,  et  ex  objecto  sunt 
malae  :  neque  illud  etiam  negant,  Deum  li¬ 
bere,  ac  (ut  Apostolus  loquitur)  secundum 
concilium  voluntatis  suae  omnia  operari.  In 
quibus  duobus  ab  eis  non  dissentimus  :  sed 
de  tertio  illo  capite,  quod  ad  peccandum 
requiri  diximus,  tota  controversia  est.  Nos 
enim  Deum  dicimus  concurrere  ad  eas 
actiones  solum  ut  causam  universalem,  per 
influxum  quemdam  indifferentem  tam  ad  eas, 
quam  ad  contrarias ;  et  praeterea'  si  non  de 
physica,  sed  de  morali  causa  agatur,  dicimus 
actiones  illas  in  specie  a  Deo  non  intendi,  nec 
imperari,  sed  e  contrario,  improbari,  prohi¬ 
beri,  damnari;  atque  ideo  non  posse  ullo 
modo  in  Deum  referri  earum  malitiam,  ac 
turpitudinem. 

At  adversarii  non  uno  in  loco  docent,  Deum 
non  solum  ut  causam  universalem  ad  actiones 
illas  concurrere,  sed  etiam  eas,  ut  tales  sunt 
in  specie,  velle,  et  imperare,  ac  per  instru¬ 
menta  sua  proprie  efficere,  ac  per  hoc  esse 
causam  particularem,  tum  moralem,  tum 
physicam.  Quod  certe  nihil  est  aliud,  nisi 
vere,  et  proprie  peccare.  Audi  Calvinum 
lib.  ii.  Institut.  cap.  4.  §.  2  :  «  Omitto,  inquit, 
hic  universalem  Dei  motionem,  unde  crea¬ 
tura}  omnes,  ut  sustinentur,  ita  efficaciam 
quidvis  agendi  ducunt.  De  illa  speciali  actione 
tantum  loquor,  qua}  in  unoquoque  facinore 
apparet  :  idem  ergo  facinus  Deo,  Satanae, 
homini,  assignari,  videmus  non  esse  absur¬ 
dum.  »  Hsec  ille. 

Ubi  vides,  quemadmodum  Calvinus  velit 
ipsum  facinus,  quod  a  Satana,  vel  ab  homine 
perpetratur,  assignari  debere  etiam  Deo , 
cujus  Satan,  et  homo  instrumenta  sunt,  quia 

Deus  non  influxu  tantum  generali  cum  Sa¬ 
tana,  vel  homine  cooperatur,  sed  etiam  spe¬ 
cialem  illam  actionem,  qua}  cernitur  in  faci¬ 
nore,  ipse  intendit,  et  ad  eam  inflectit  ho¬ 
minis,  et  Satanae  voluntatem,  ac  denique 
illam  proprie  ipse  facit. 

Idem  etiam  lib.  i.  Instit,  cap.  18.  §.  2.  ubi 
explicat,  quemadmodum  homines  excaecari, 
ac  decipi  Scripturae  doceant,  dicit,  Deum 
non  tantum  sinere,  ut  Satan  homines  deci¬ 
piat,  sed  ipsum  Deum  intus  in  mentibus  ope¬ 
rari,  atque  ab  ipso  Deo,  manare  efficaciam 
erroris.  Haec  enim  sunt  verba  ejus  :  «  Certe, 
inquit,  nisi  operaretur  intus  in  mentibus  ho¬ 
minum,  non  recte  dictum  esset,  auferre  la¬ 
bium  a  veracibus.»  Et  infra:  «  Dicitur  etiam 
idem  Satan  excaecare  infidelium  mentes,  sed 
unde  hoc,  nisi  quod  a  Deo  ipso  manat  effi¬ 
cacia  erroris?  »  Haec  ille. 

Itaque  quemadmodum  sancti  Patres,  Au¬ 
gustinus  tract.  26.  in  Joan.  et  lib.  de  praede¬ 
stinatione  Sanctorum  cap.  8.  et  Gregorius 
lib.  xi  Moral.  cap.  5.  et  alii  docent,  frustra 
concionatores  exterius  exhortari,  nisi  Deus 
intus  operetur,  et  ideo  conversionem  pecca¬ 
toris  esse  opus  Dei.  Ita  Calvinus  docet  fru¬ 
stra  Satanam  conari  ad  excreandos,  et  deci¬ 
piendos  nisi  Deus  operetur  intus,  et  ideo 
efficaciam  erroris  ab  ipso  Deo  manare  :  et 
sicut  in  conversione  peccatoris  Deus  est,  qui 
proprie  illuminat,  et  convertit  :  ita  in  per¬ 
versione  justi,  Deum  esse,  qui  proprie  sedu¬ 
cit,  et  pervertit.  At  illuminare,  et  convertere 
opus  est  bonum,  et  recta}  rationi  congruens ; 
et  contra  seducere,  et  pervertere,  opus  est 
malum,  et  a  recta  ratione  abhorrens  ;  igitur 
sicut  Deus  bene  facit  illuminando,  et  conver¬ 
tendo,  ita  male  facit  et  peccat  seducendo, 
et  pervertendo. 

Zwinglius  in  serm.  de  providentia  cap.  5. 
dicit,  fuisse  necessariam  injustitiam,  ut  ju¬ 
stitia  cognosci  posset.  Et  cap.  6.  dicit,  fuisse 
necessarium  mendacium,  ut  veritas  cogno¬ 
sceretur,  et  ideo  Deum  impulisse  Angelum, 
et  hominem  ad  mendacium,  et  injustitiam. 
Igitur  ex  sententia  Zwinglii  Deus  voluit,  et 
proprie  intendit  in  particulari  actionem 
mendacii,  et  injustitia}.  Ac  per  hoc  mala  fuit 
ejus  voluntas,  ac  manifeste  peccavit. 

Porro  Beza  in  aphorismo  22.  docet,  Deum 
non  solum  excitare,  et  impellere  instrumenta 
ad  actiones  illas,  quae  mala}  sunt,  et  peccata 
respectu  instrumentorum,  sed  etiam  creare 
ipsa  instrumenta,  id  est,  homines  ad  eum  fi¬ 
nem,  ut  actiones  illas  ab  ipso  intentas,  et  de¬ 


cretas  jam  inde  ab  aeternitate,  perficiant.  Ex 
qua  Bezae  doctrina  manifestum  est,  actiones 
malas  ut  tales  sunt  in  specie  a  Deo  esse  in¬ 
tentas,  et  ipsi  ut  verae,  et  propriae,  ac  prin¬ 
cipali  causae  esse  tribuendas,  ex  quo  sequitur 
(ut  ex  jam  dictis  patet)  Deum  ex  sententia 
Bezae,  vere,  ac  proprie  peccare. 

Sed  praeter  hoc  argumentum,  idem  colli¬ 
gitur  ex  iis,  quae  diximus  capite  superiore. 
Nam  si  recte  colligimus,  ex  adversariorum 
sententia,  Deum  esse  vere,  ac  proprie  aucto¬ 
rem  peccatorum,  quae  a  nobis  fiunt,  certe  recte 
etiam  colligere  possumus,  vere,  ac  proprie 
Deum  peccare.  Qui  enim  est  alteri  auctor, 
ut  peccet,  continuo  ipse  etiam  peccat.  Neque 
enim  magis  pugnat  cum  aeterna  lege  velle 
mentiri,  aut  fornicari,  aut  innoxium  punire, 
quam  velle  efficere,  ut  alius  mentiatur,  aut 
fornicetur,  aut  innoxium  puniat.  Itaque  in 
omni  rcpublicanon  minus  puniri  soletis,  qui, 
homicidium  fecit,  quam  is,  qui,  ut  illud  fieret, 
imperavit.  Non  autem  punitur ,  nisi  qui 
peccat;  igitur  consensu  omnium,  qui  pec¬ 
catum  imperat,  ipse  etiam  peccat. 

Neque  vero  satisfacit  similitudo  illa  de 
sole,  et  cadavere,  quam  Calvinus  adducere 
solet,  ut  ostendat,  Deum  non  peccare,  licet 
sit  causa,  cur  alii  peccent.  Quam  quidem  si¬ 
militudinem  adeo  propriam,  et  ad  rem  illu¬ 
strandam  appositam  existimavit ,  ut  eam 
multis  in  locis  repetierit,  ut  lib.  i.  Instit.  cap. 
17.  §.  5.  in  Instructione  contra  Libertinos 
cap.  14.  et  in  epist.  contra  Franciscarium 
quemdam  Libertinum.  Est  autem  hiec  simili¬ 
tudo,  quam  verbis  ejus  referam  ex  lib.  i.  In¬ 
stitutionum  :  «  Et  unde  qua}so,  inquit,  fcetor 
in  cadavere,  quod  calore  solis  tum  putrefa¬ 
ctum,  tum  reseratum  fuerit?  radiis  solis  ex¬ 
citari  omnes  vident,  nemo  tamen  illos  foetere 
ideo  dicit.  Ita  cum  in  homine  malo  subsi- 
deat  mali  materia,  et  culpa  :  quid  est  quod 
inquinamentum  aliquod  contrahere  putetur 
Deus,  si  ad  suum  arbitrium  utatur  ejus  mi¬ 
nisterio.  »  Ha}c  ille. 

At  tribus  in  rebus  peccat  ha}C  similitudo. 
Primum,  quod  ante  actionem  solis  ponatur 
cadaver,  id  est,  corpus  jam  corruptum.  Ne¬ 
que  enim  ex  corpore  integro,  soli*  radii  fce- 
torem  excitare  potuissent.  At  Deus  ab  ad¬ 
versariis  affirmatur,  peccatum  excitasse  in 
voluntate  primi  hominis,  cum  adhuc  ea  inte¬ 
gra,  et  omnino  sana,  et  innocens  esset. 

Deinde,  sol  est  causa  universalis,  neque 
corruptionem,  sed  calefactionem  intendit  : 
qute  calefactio  ex  se  indifferens  est  ad  efle- 

ctus  varios  producendos,  et  a  causis  particu¬ 
laribus  limitatur,  et  determinatur  ad  hoc 
potius,  quam  illud  efficiendum.  Itaque  cur 
ex  cadavere  calefacto  excitetur  foetor,  ex  po¬ 
mo,  aut  aromate  similiter  calefacto  existat 
odor,  non  in  solem,  sed  in  causas  particula¬ 
res  causa  referenda  est.  Deus  autem,  ut  su¬ 
pra  docuimus,  non  solum  ut  causa  universa¬ 
lis,  sed  etiam  ut  particularis  ex  doctrina 
Calvini,  et  Bezse,  concurrit  ad  actiones  ma¬ 
las,  qui®  ab  hominibus  fiunt.  Eas  enim  in 
particulari  Deus  intendit,  imperat,  et  per 
humanas  voluntates,  ut  per  sua  instrumenta 
perficit. 

Denique,  sol  etiamsi  esset  causa  particu¬ 
laris,  non  tamen  corrumperetur  corrumpen¬ 
do  alia,  quia  non  agit  libera  voluntate,  ne¬ 
que  per  actionem  ullam  immanentem,  sed 
per  actionem  in  aliud  transeuntem,  et  ne¬ 
cessariam.  At  qui  libera  voluntate  facit  a- 
lium  peccare,  is  etiam  continuo  peccat,  nec 
potest  corruptione  peccati  alium  putrefacere, 
nisi  simul  etiam  ipse  putrescat.  Nam  ea  vo¬ 
luntas,  qua  vult  alium  peccare,  in  ipso  est, 
non  in  alio,  et  cum  ea  sit  mala,  quippe  qu<e 
libere  fertur  in  objectum  cum  recta  ratione 
non  congruens ;  sequitur  ut  ipse  etiam  sit 
malus,  et  peccet. 


CAPUT  VI. 

Ex  doctrina  Calvini,  Zivinglii,  Bezse,  et  si¬ 
milium  colligi,  Deum  solum  vere  peccare , 
non  autem  homines. 

Ostendimus  hactenus,  sequi  ex  doctrina 
Zwinglii,  Calvini,  etBezai,  Deum  esse  aucto¬ 
rem  omnium  peccatorum,  quse  ab  homini¬ 
bus  perpetrantur,  et  ipsum  etiam  Deum  vere 
peccare.  Nuuc  demonstrandum  est,  solum 
Deum  (ex  sententia  eorumdem)  ita  peccare, 
ut  homines  a  peccato  immunes  judicari  de¬ 
beant.  Utar  autem  hae  ratiocinatione  :  Nemo 
peccat  in  eo  quod  vitare  non  potest  :  primi 
parentes  nostri  in  statu  innocentiae,  actiones 
malas  vitare  non  potuerunt  :  igitur  primi 
parentes  nostri  in  actionibus  malis  non  pec¬ 
carunt.  Quod  si  primi  parentes  quo  tempore 
gratia  Dei,  et  libero  arbitrio  praediti  erant, 
peccatum  vitare  non  poterant,  ac  per  hoc 
non  peccabant  etiamsi  male  agerent ;  certe 
multo  minus  possunt  homines  post  Adee  pec¬ 
catum  malas  actiones  vitare ;  cum  gratia  Dei, 


et  libero  arbitrio,  ex  adversariorum  senten¬ 
tia  carcant,  ac  proinde  non  peccant,  etiamsi 
in  omnia  scelerum,  et  flagitiorum  genera 
dilabantur. 

Propositio  illa  :  Nemo  peccat  in  eo,  quod 
vitare  non  potest,  certissima  est.  Nam  ut  S. 
Augustinus  ait  lib.  de  vera  religione  cap. 
14  :  «  Ita  manifestum  est,  peccatum  non 
esse,  quod  non  est  voluntarium,  ut  nulla 
hinc  Doctorum  paucitas,  nulla  indoctorum 
turba  dissentiat.  »  Neque  vero  debet  eo  loco 
voluntarium  distingui  contra  coactionem  , 
sed  contra  necessitatem.  Nam  paulo  infra 
explicans  idem  Augustinus,  quid  sit  volun¬ 
tate  bene  facere,  aut  male  :  «  Tales,  inquit, 
servos  suos  meliores  esse  Deus  judicavit,  si 
ei  servirent  liberaliter,  quod  nullo  modo  fie¬ 
ri  posset,  si  non  voluntate,  sed  necessitate 
servirent.  »  Et  in  fine  capitis :  «  Quod  au¬ 
tem,  inquit,  homini  a  perverso  angelo  per¬ 
suasum  dicitur,  etiam  ad  hoc  utique  volun¬ 
tate  consensit.  Nam  si  necessitate  id  fecisset 
nullo  peccati  crimine  teneretur.  »  Hsec  ille. 

Ubi  vides,  primum  hominem  non  potuisse 
teneri  crimine,  si  necessitate  peccasset,  id 
est,  peccatum  vitare  non  potuisset.  Quod 
etiam  affirmat  idem  S.  Augustinus  in  libro 
de  correptione  et  gratia,  quem  librum  senex 
conscripsit  exorta  jam  antea  haeresi  Pela- 
giana  (ne  forte  Calvinus  librum  de  vera  reli¬ 
gione  contemnendum  censeat,  quod  ab  Au¬ 
gustino  juvene  scriptus  fuerit)  in  libro  igitur 
de  correptione  et  gratia,  cap.  11,  sic  loqui¬ 
tur  S.  Augustinus  de  Adamo  :  «  Tunc  ergo 
dederat  homini  Deus  bonam  voluntatem  :  in 
illa  quippe  eum  fecerat,  qui  fecerat  rectum, 
dederat  adjutorium,  sine  quo  in  ea  non  pos¬ 
set  permanere,  si  vellet ;  ut  autem  vellet,  in 
ejus  reliquerat  libero  arbitrio.  Posset  ergo 
permanere  si  vellet,  quia  dederat  adjuto¬ 
rium,  per  quod  posset,  et  sine  quo  non  pos¬ 
set  perseveranter  bonum  tenere,  quod  vel¬ 
let.  Sed  quia  noluit  permanere,  profecto 
ejus  culpa  est,  cujus  meritum  fuisset,  si  per¬ 
manere  voluisset.  »  Et  mox  :  «  Si  autem  hoc 
adjutorium,  vel  Angelo,  vel  homini,  quam 
primum  facti  sunt,  defuisset,  quoniam  non 
talis  natura  facta  erat,  ut  sine  divino  adjuto¬ 
rio  posset  manere  si  vellet,  non  utique  sua 
culpa  cecidissent.  Adjutorium  quippe  defuis¬ 
set,  sine  quo  manere  non  possent.  »  Ila3c 
ille.  Itaque  ex  sententia  S.  Augustini,  An¬ 
gelus,  et  primus  homo  non  sua  culpa  ceci¬ 
derunt,  si  casum  vitare  non  potuerunt. 

Neque  id  responderi  potest  (quod  Calvi- 

nus  et  Bczn  solent)  videlicet,  eos  qui  non 
possunt  vitare  peccatum,  vere  tamen  pecca¬ 
re,  quia  volunt  peccare.  Nam  qui  non  pos¬ 
sunt  vitare  peccatum,  non  possunt  non  velle 
peccare,  quia  si  possent  non  velle;  possent 
etiam  non  peccare,  cum  in  voluntate  pecca¬ 
tum  sit  :  qui  autem  non  possunt  non  velle 
peccare,  non  habent  adjutorium,  quo  in  bo¬ 
na  voluntate  manere  possint.  De  his  autem 
pronuntiat  S.  Augustinus,  eos  non  sua  cul¬ 
pa  cadere,  quibus  tale  adjutorium  fuerit  de¬ 
negatum. 

Jam  vero  Assumptio  primi  argumenti,  vi¬ 
delicet,  primos  parentes  nostros  in  statu  in¬ 
nocentiae  non  potuisse  vitare  peccatum,  di¬ 
sertis  verbis  ab  adversariis  affirmatur.  Nam 
ut  supra  capite  quarto  citavimus,  haec  sunt 
verba  Zwinglii  cap.  6.  de  providentia  :  «  At, 
inquies,  coactus  est  homo  ad  peccandum, 
permitto,  inquam,  coactum  esse.  »  Haec  ille. 
Et  ut  in  3.  cap.  recitavimus,  haec  sunt  verba 
Calvini  lib.  m.  Instit.  cap.  23.  §.  7  :  «  De¬ 
cretum  quidem  horribile,  fateor,  inficiari 
tamen  nemo  potest,  quin  praesciverit  Deus, 
quem  exitum  esset  habiturus  homo,  ante¬ 
quam  ipsum  conderet,  et  ideo  praesciverit, 
quia  decreto  suo  sic  ordinaverat.  »  Ubi  do¬ 
cet  Calvinus  Deum  ex  sua  sola  voluntate, 
antequam  determinationem  liberi  arbitrii 
primi  hominis  praevideret,  decrevisse  homi¬ 
nis  lapsum,  et  quia  Dei  voluntati  nemo  resi¬ 
stere  potest,  sequitur,  non  potuisse  primum 
hominem  effugere  lapsum  illum.  Quod  idem 
Calvinus  agnoscit  cum  subjungit  §.  9  :  «  Ex¬ 
cusabiles  peccando  haberi  volunt  reprobi, 
quia  evadere  nequeunt  peccandi  necessita¬ 
tem  :  praesertim  cum  ex  Dei  ordinatione  sibi 
injiciatur  ejusmodi  necessitas:  Nos  vero  inde 
negamus  rite  excusari,  quandoquidem  Dei 
ordinationi,  qua  se  exitio  destinatos  conque¬ 
runtur,  sua  constet  aequitas,  nobis  quidem 
incognita,  sed  illi  certissima.  »  Ubi  non  ne¬ 
gat  Calvinus,  hominem  necessario  peccare, 
sed  dicit  esse  inexcusabilem,  quia  Deo  sua 
constat  ratio,  cur  homini  peccandi  necessita¬ 
tem  injecerit. 

Nos  vero  hoc  loco  nihil  aliud  probare  con¬ 
tendimus,  nisi  primum  hominem,  ut  etiam 
caeteros  omnes  ex  Calvini  sententia  pecca¬ 
tum  vitare  non  potuisse.  Quod  cum  ille  con¬ 
cedat,  nihil  desideramus  amplius.  Porro 
idem  Calvinus  in  lib.  de  aeterna  Dei  praede¬ 
stinat.  pag.  906.  de  re  eadem  sic  loquitur : 
«  Ad  justam  hominis  damnationem  satis  erat 
in  via  salutis  cum  esset  collocatus ,  inde 


sponte  excidisse.  At  fieri  aditer  non  potuit. 
Quid  tum?  an  ideo  culpa  liberatur,  quae  tota 
in  ejus  voluntate  residet?  Quo  loco  rursum 
fatetur,  primum  hominem  non  potuisse  vita¬ 
re  peccatum,  sed  ideo  vult,  eum  esse  inex¬ 
cusabilem,  quia  culpa  in  ejus  voluntate  resi¬ 
deat,  id  est,  quia  peccare  voluerit,  et  sponte 
peccaverit,  tametsi  non  potuerit  non  velle 
peccare. 

Quod  etiam  docet  Beza  in  responsioue  ad 
Castilionem  de  aeterna  Dei  praedestinatione, 
cum  ait  :  Quaerenda  est  vitii  origo  in  instru¬ 
mentorum  spontaneo  motu.  Quo  fit  ut  Deus 
juste  decreverit,  quod  illi  injuste  fecerunt. 
At  enim  dices,  non  potuerunt  resistere  Dei 
voluntati  :  fateor ;  sed  sicut  non  potuerunt, 
ita  etiam  noluerunt.  Verum  non  poterant 
aliter  velle,  fateor  quoad  eventum,  et  ivi p- 
ysiav,  sed  voluntas  tamen  Adami  coacta  non 
fuit.  »  Quibus  verbis  tum  Calvinus,  tum  Beza 
apertissime  confitentur  non  potuisse  Ada- 
mum  non  velle  peccare,  et  ideo  necessario 
peccasse;  tametsi  non  coacte,  sed  sponte  vo¬ 
luerit,  et  peccaverit.  Qua3  ipsorum  confes¬ 
sio,  quamvis  abstineat  a  vocabulo  coactionis 
a  quo  Zwinglius  non  abstinuit,  tamen  satis 
nobis  est  ad  probandam  assumptionem  argu¬ 
menti,  quod  initio  proposuimus.  Id  enim  so¬ 
lum  assumpsimus,  primos  parentes  nostros 
non  potuisse  vitare  peccatum. 

Quod  autem  Calvinus,  et  Beza  dicunt,  pri¬ 
mum  hominem  necessario  quidem,  sed  ta¬ 
men  sponte  peccasse,  nihil  eos  juvat.  Jam 
enim  ex  Augustino  docuimus,  primos  pa¬ 
rentes,  si  necessitate  peccarunt,  nullo  culpae 
crimine  detineri,  et  si  non  habuerunt  adju¬ 
torium,  quo  possent  permanere  in  bona  vo¬ 
luntate,  id  est,  quo  possent  non  velle  peccare, 
non  sua  culpa  cecidisse.  Alioqui  si  sufficeret 
ad  peccandum,  sponte  aliquid  velle,  et  non 
requireretur,  non  necessario  velle,  nulla  es¬ 
set  ratio  cur  pueri,  atque  amentes,  et  ipsa; 
etiam  bestiae  non  peccarent,  cum  hominem 
laedunt,  aut  aliquid  magni  pretii  destruunt. 
Agunt  enim  ista  omnia  sponte,  et  sponte  ap¬ 
petunt,  non  coacte,  ea  qua?  non  possunt  non 
agere,  vel  r.on  appetere. 

Habemus  igitur  quod  initio  proposuimus, 
ex  doctrina  Zwinglii,  Calvini  et  Bezae,  recte 
colligi  Deum  esse  peccati  auctorem,  ipsum 
etiam  peccare,  et  solum  ipsum  proprie,  ac 
vere  peccare.  Quamquam  de  eo,  quod  homo 
non  sit  reus  culpae,  si  necessario  peccat,  in 
tractatu  de  libero  arbitrio  copiosius  dissere¬ 
mus. 

CAPUT  VII. 

Ex  doctrina  Zwinglii,  Calvini  et  Bezx,  non 

male  colligi  nihil  esse  peccatum,  nisi  fal¬ 
sam  opinionem,  ut  volunt  Libertini. 

Quod  si  blasphemum,  et  Christianis  auri¬ 
bus  intolerandum  videtur,  ut  sane  videri 
debet,  Deum  et  peccati  esse  auctorem,  et 
solum  ipsum  vere  peccare :  nihil  restat  aliud, 
nisi  ut  adversarii  dicant,  nullum  esse,  neque 
unquam  fuisse  peccatum.  Nam  neque  homi¬ 
nes  peccant,  cum  quicquid  agunt,  Deo  ju¬ 
bente,  et  impellente,  atque  adeo  necessita¬ 
tem  adferente  faciant  :  neque  Deus  etiam 
peccat,  cum  ipse,  qui  summum  est  bonum, 
nihil  facere  possit  mali.  Atque  hoc  ipsum, 
est,  quod  Libertini  volunt,  quos  Calvinus  a 
se  genitos  immerito  recusat  agnoscere. 

Tanta  est  autem  Libertini  hujus  dogmatis 
absurditas,  ut  vel  ex  ipsa  satis  admoneri 
Calvinus  potuerit,  ut  cogitaret  quam  pesti¬ 
lentem,  ac  perniciosam  doctrinam  in  orbem 
terrarum  invexerit.  Nam  si  semel  tollatur 
discrimen  boni,  et  mali,  quemadmodum  il¬ 
lud  tollere  conantur  Libertini,  continuo  et 
fides,  ac  religio,  qua  Christiani  sumus,  tolle¬ 
tur  e  medio,  et  omnis  politica  gubernatio, 
per  quam  homines  cum  hominibus  socian¬ 
tur,  penitus  interibit.  Nam  si  nullum  esse 
potest  in  mundo  peccatum,  tota  Scriptura 
divina,  quse  passim  peccata  reprehendit, 
falsat  erit:  nulla  quoque  erit  gehenna,  quam 
tam  saepe  Dominus  peccatoribus  commina¬ 
tur  :  nullum  erit  futurum  judicium  in  fine 
saeculi,  quod  idem  Dominus  non  semel  prae¬ 
dixit  :  ipse  etiam  Christus  frustra  venerit  in 
hunc  mundum  peccatores  salvos  facere ; 
frustra  crucem,  et  mortem  pertulerit,  ut  sua 
obedientia  Adami  inobedientiam  expiaret; 
frustra  instituerit  Sacramenta,  quae  essent 
et  remedia  peccatorum  praeteritorum ,  et 
praesidia  ad  cavenda  futura. 

Quod  si  Scriptura  divina  falsa  est,  si  ina¬ 
nia  Sacramenta,  si  Christi  incarnatio,  pas¬ 
sio,  resurrectio  nihil  prosunt,  si  nullus  est 
judicii,  aut  gehennae  metus,  quorsum  Chri¬ 
stiani  sumus?  Ac  ut  omittamus  religionem, 
si  parricidia,  adulteria,  furta,  proditiones, 


peccata  non  sunt ,  certe  juste  puniri  ne¬ 
queunt;  si  vero  impune  talia  perpetrentur, 
quo  pacto  ulla  societas  hominum  diu  stare 
poterit?  Sed  non  est  opus  hunc  errorem 
verbis,  aut  rationibus  confutare,  qui  cum 
ipso  lumine  rationis  apertissime  pugnat.  Re¬ 
cte  enim  admonuit  Aristoteles  lib.  i.  Topic. 
cap.  9.  eos,  qui  de  rebus  clarissimis  dubi¬ 
tant,  non  esse  verbis,  sed  verberibus  coer¬ 
cendos. 

CAPUT  VIII. 

Probatur  ex  divinis  litteris ,  Deum  nec  peccare, 
nec  esse  peccati  auctorem. 

Sequitur  tertia  pars  disputationis  de  causa 
peccati  ex  parte  Dei ;  in  qua  demonstran¬ 
dum  erit  ex  Scripturis,  et  Patribus,  et  natu¬ 
rali  etiam  ratione,  Deum  nec  peccare,  nec 
esse  ullo  modo  peccati  auctorem  :  jam  enim 
ostendimus,  absurdissimum  istum  errorem 
Libertinis  cum  Calvino,  et  Beza  esse  com¬ 
munem. 

Primum  igitur  Scripturae  disertis  verbis 
affirmant,  a  Deo  peccata  non  fieri.  Genes,  i : 
Vidit  Deus  cuncta  qux  fecerat,  et  erant  val¬ 
de  bona.  Deuteron.  xxxii  :  Deus  fidelis,  et  abs¬ 
que  ulla  iniquitate.  Habac.  i  :  Mundi  sunt 
oculi  tui,  ne  videant  malum ,  et  respicere  ad 
iniquitatem  non  poteris.  Rom.  m  :  Numquid 
iniquus  est  Deus  ?  absit,  alioqui  quomodo  judi¬ 
cabit  Deus  hunc  mundum  ?  Rom.  ix  :  Num¬ 
quid  iniquitas  apud  Deum  ?  absit.  I.  Joan.  m : 
Peccatum  in  eo  non  est.  Sapient,  xi  :  Nihil 
odisti  eorum,  qux  fecisti.  Et  Sapient,  xiv  : 
Odio  est  Deo  impius ,  et  impietas  ejus  (1).  De¬ 
nique  Scriptura  plena  est  ejusmodi  testimo¬ 
niis.  Neque  adversarii  tam  sunt  impudentes, 
ut  aperte  dicere  audeant  a  Deo  peccata  fieri, 
ita  ut  ipse  peccet :  quamvis  id  ex  eorum  do¬ 
ctrina,  ut  supra  ostendimus,  colligatur. 

Secundo,  Scriptura  docet  Deum  non  velle 
peccata,  ac  proinde  non  decrevisse  ab  seter- 
no,  ut  peccata  fierent.  Psalm.  v  :  Non  Deus 
volens  iniquitatem  tu  es.  Psal.  lxxii  :  Odisti 
omnes  qui  fornicantur  abs  te.  Ezech.  xvili : 
Numquid  voluntatis  mex  est  mors  impii  ?  dicit 
Dominus.  II  Petr.  m  :  Deus  neminem  vult  peri¬ 
re  (2). 


(1)  Gen.  I,  31;  Deut.  XXXII,  4;  Hab.  I,  13;  Rom.  III,  5;  Rom.  IX,  14;  1  Joan,  III,  5;  Sap.  XI, 
25 ;  Sap.  XIV,  9.  —  (2)  Psal.  V,  5;  Psal.  LXXII,  27  ;  EzerX  XV1U,  23;  11  Pet.  III,  9. 

LIBER  IL 


Ad  haec,  et  similia,  quae  adduci  possent, 
respondent  Calvinus,  etBeza  locis  citatis,  Et 
Petrus  Martyr  in  comment.  1.  cap.  epist.  ad 
Rom.  Deum  non  velle  peecata  fieri  ea  volun¬ 
tate,  quae  nobis  in  Scripturis  declarata  est, 
quam  theologi  voluntatem  signi  nominare 
solent  ;  et  de  hac  voluntate  esse  accipienda 
testimonia  supra  citata.  Nihilominus  tamen 
alia  quadam  voluntate  omnino  velle  Deum, 
ut  homines  peccent,  quoniam  alioqui  non  as¬ 
sequeretur  finem  sibi  propositum  declaran¬ 
dae  gloriae  suae  in  condemnatione,  vel  puni¬ 
tione  peccati. 

Sed  isti  dum  dicunt,  voluntatem  Dei  in 
Scripturis  patefactam,  eam  esse,  qnae  prohi¬ 
bet  peccata  ;  satis  ostendunt  ;  illam  aliam 
voluntatem,  qua  Deus  vult  peccata,  non  esse 
in  Scripturis  patefactam  ;  seque  eam  non  ex 
Scripturis,  sed, ex  proprio  capite  deduxisse. 
Praeterea  cum  in  Deo  non  possint  esse  con¬ 
trariae  voluntates,  et  velle  peccatum,  ac  non 
velle  peccatum  sint  contraria;  si  Deus  vult 
peccata,  sequitur  ut  in  eo  non  sit  voluntas, 
quae  nollit  peccata,  ac  per  hoc  sequitur  ut 
voluntas  declarata  in  Scripturis,  sive  volun¬ 
tas  signi,  nihil  aliud  sit,  nisi  voluntas  men¬ 
tiendi.  Quid  enim  est,  velle  peccata,  et  ta¬ 
men  velle  indicare,  ac  declarare  se  nolle 
peccata,  nisi  velle  mentiri  ?  nisi  forte  men¬ 
dacium  non  sit  significare  te  nolle,  quod 
maxime  velis.  Adhaec  voluntas  signi  dicitur 
a  theologis  ipsum  praeceptum,  vel  prohibitio; 
proinde  illa  sola  Scripturae  loca  continent  vo¬ 
luntatem  signi,  quae  praecepta,  vel  prohibi¬ 
tiones  continent.  Illa  igitur  testimonia,  quae 
nos  paulo  ante  adduximus  :  Non  Deus  volens 
iniquitatem  tu  es,  et  similia  quae  per  modum 
indicandi,  non  per  modum  imperandi  pro¬ 
ponuntur,  non  sunt  ad  voluntatem  signi  pro¬ 
prie  referenda. 

Tertio,  Scriptura  manifeste  docet,  Dum 
non  imperare  peccata,  ac  per  hoc  non  esse 
auctorem  peccatorum  ut  causam  moralem, 
Eccles.  xv  :  Nemini  mandavit  impie  agere. 
Hieremiae  xix  :  /Edificaverunt  excelsa  Baa- 
lim ,  qux  non  praecepi ,  nec  locutus  sum,  nec 
ascenderunt  in  cor  meum  (i).  Denique,  Deus 
severissime  prohibet,  et  punit  omnia  peccata. 
Non  igitur  imperat,  ut  fiant,  nisi  forte  secum 
ipse  pugnare  credatur.  Quid  ad  haec  loca  re¬ 
spondere  soleant  adversarii,  jam  supra  dixi¬ 
mus,  et  eorum  tergiversationem  refutavimus, 
ubi  ostendimus  ex  sententia  adversariorum, 


recte  colligi,  Deum  esse  peccatorum  aucto¬ 
rem,  quia  ex  eorum  sententia,  Deus  imperat, 
ut  ea  fiant,  quse  non  possunt,  nisi  male  fieri. 

Quarto,  Scriptura  docet  Deum  non  incita¬ 
re,  ac  multo  minus  compellere  homines  ad 
peccandum.  Jacob.  I :  Nemo  cum  tentatur,  di¬ 
cat  quoniam  a  Deo  tentatur.  Deus  enim  inten¬ 
tator  malorum  est.  Ipse  autem  neminem  tentat. 
Eccles.  xv  :  Non  dicas,  per  Deum  abest  :  qux 
enim  odit,  ne  feceris.  Non  dicas ,  ille  me  im¬ 
planavit.  Non  enim  necessarii  sunt  ei  homines 
impii ( 2).  Quo  testimonio  Spiritus  sancti  studio¬ 
se  refutare  voluisse  videtur  sententiam  ad¬ 
versariorum.  Nam  Petrus  ille  falso  Martyr 
nominatus,  in  comment.  1.  cap.  ad  Roman. 
duobus  modis  dicit,  Deum  impellere  homi¬ 
nes  ad  opera  mala,  uno  modo  ita  deserendo, 
ut  nulla  ratione  possit  homo  tentationi  resi¬ 
stere  :  altero  modo  pnebendo  peccandi  inci¬ 
tamenta  intus  in  animo,  et  etiam  extra. 
Contra  priorem  modum  clamat  Spiritus  san¬ 
ctus  :  Non  dicas  per  Deum  abest.  Contra  poste¬ 
riorem,  addit,  Non  dicas,  ille  me  implanavit. 
Et  quoniam  Beza  docet  Deum  voluisse,  ac 
decrevisse,  ut  primus  homo  peccaret,  et  pec¬ 
cando  nos  omnes  pecatores  efficeret,  quo¬ 
niam  nisi  homines  peccatores  essent,  non 
posset  Deus  gloriam  justifice,  et  misericordiae 
suae  partirn  puniendo,  partim  miserendo  pa¬ 
tefacere  ;  ex  quo  sequitur,  ut  necessarii  Deo 
sint  homines  impii.  Ideo  Spiritus  sanctus  addi 
voluit  illam  rationem  :  Non  enim  necessarii 
sunt  ei  homines  impii. 

Adhaec  S.  Paulus  in  epist.  priore  ad  Cor. 
cap.  10.  Fidelis  Deus,  inquit,  qui  non  sinet 
vos  tentari  supra  id  quod  potestis  (3).  Profe¬ 
cto  qui  non  permittit  nos  tentari  supra  vires, 
multo  mius  ipse  nos  tentat,  aut  impellit  ad 
peccandum.  Petrus  Martyr  loco  citato  re¬ 
spondet  ad  testimonium  S.  Jacobi  a  nobis 
primo  loco  adductum  :  ac  primum  rejicit  dis¬ 
tinctionem  S.  Augustini,  qui  lib.  n,  de  con¬ 
sensu  Evangelistarum  cap.  30.  scribit,  du¬ 
plex  esse  genus  tentationis,  unum  ad  proban¬ 
dum,  alterum  ad  seducendum  ;  et  de  priore 
scriptum  esse  :  tentavitDeus  Abraham,  Gen. 
xxii,  de  posteriore  scriptum  esse  :  Deus  in¬ 
tentator  malorum  est,  ipse  autem  neminem 
tentat,  Jacobi  i. 

Ilanc  distinctionem  tanti  auctoris,  |ct  per 
se  etiam  certissimam,  atque  verissimam  su¬ 
perbe  contemnit  Petrus  Martyr,  in  qua  re 
magnum  causse  sum  prmjudicium  fecit.  Quis 


(l)Eccl.  XV,  21  ;  Hier*  XiX,  5.  -  (2)  Jacob.  1, 13;  Eocl.  XV,  11.  —  (3)  I  Corin.  X,  13. 


enim  non  malit  sancto  Augustino,  quam  isti 
Petro  solo  nomine  Martyri  fidem  habere  ? 
Affert  autem  ipse  aliam  distinctionem,  ac  di¬ 
cit,  tentationum  alias  esse  externas,  alias  in¬ 
ternas,  externas  interdum  esse  a  Deo,  et 
ideo  non  loqui  Jacobum  de  tentationibus, 
qua?  extrinsecus  adhibentur,  sed  de  iis,  qua; 
intus  in  animo  suggeruntur.  Sed  quoniam 
istas  etiam  internas  tentationes  a  Deo  esse 
paulo  ante  docuerat  idem  auctor,  idcirco 
adjungit,  sententiam  Jacobi  esse,  Deum  non 
tentare  internis  suggestionibus,  ita,  ut  homo 
sit  excusabilis.  Nam  in  homine  Deus  invenit 
materiam,  quasi  et  seminarium  tentationum, 
innatam  videlicet  concupiscentiam. 

At  luec  Petri  doctrina  repugnat  omnino 
sententiai  B.  Jacobi,  qui  absolute  pronuntiat, 
a  Deo  neminem  tentari,  et  Deum  intenta¬ 
torem  malorum  esse  ;  non  enim  recte  dicitur 
non  tentare  is,  qui  revera  tentat,  licet  non 
reddat  inexcusabilem  eum,  qui  tentatur  ; 
alioquin  ipse  etiam  Satan  dici  posset  nemi¬ 
nem  tentare,  et  intentator  malorum  esse, 
cum  ipse  quoque  non  reddat  homines,  quos 
tentat,  inexcusabiles,  et  non  sit  ipse  origo 
mali,  sed  inveniat  in  hominibus  materiam, 
et  seminarium  tentationum,  insitam  videlicet 
concupiscentiam. 

Quinto  Scriptura  docet,  peccatum  esse 
proprium  creatura! ;  ex  quo  sequitur,  ut 
nullo  modo  in  creatorem  referri  possit.  Osca! 
Xlif  :  Perditio  tua  ex  te  Israel ,  tantummodo  in 
me  auxilium  tuum  (1).  Hoc  est,  nihil  ex  me 
habes,  nisi  adjutorium,  ruinam  ex  te  solo  ha¬ 
bes.  Joan.  vili :  Cum  loquitur  mendacium,  ex 
pi opiis  loquitur,  quia  mendax  est ,  et  'pater 
ejus.  I.  Joan.  m  :  Qui  facit  peccatum,  ex  dia¬ 
bolo  est ,  Denique  I  Joan.  i.  legimus  :  Deus 
lux  est,  et  tenebrae  in  eo  non  sunt  ullae  (2). 

Respondent  Calvinus  et  Martyr,  originem 
mali  esse  in  homine  propter  natura!  corru¬ 
ptionem,  et  hoc  significari  testimonio  illo 
Oi-sm  propheta!,  et  aliis  similibus.  At  pecca¬ 
tum  primum  Adami  non  habuit  originem 
ex  natura!  corruptione,  sed  ipsum  est,  quod 
naturam  corrumpit ;  quare  si  illud  etiam 
commissum  est  inpellcnte  Deo,  ut  supra  Cal¬ 
vinum  velle  demonstravimus,  sequitur,  ut 
vel  de  Adamo  dici  non  potuerit :  Perditio  tua 
ex  te  :  vel  Calvini  sententia  falsa  sit. 

Deinde|ipsam  concupiscentiam,  et  peccatum 
originis  insertum  esse  inhumana  natura  ab 


ipso  Deo,  docet  Petrus  Martyr  loco  citato  in 
cap.  i.  ad  Rom.  Igitur  non  solum  de  Adamo 
sed  neque  de  emteris  hominibus  vere  dici 
potest  :  Perditio  tua  ex  te.  «  At,  inquit  Mar¬ 
tyr,  concupiscentia,  ipsumque  originale  pec¬ 
catum  insertum  quidem  est  in  homine  a  Deo, 
sed  in  poenam  peccati  Adami.  Ita  prima  ori¬ 
go  perditionis  humana!  non  est  Deus,  sed 
Adam. 

Omitto,  quod  non  dixit  Propheta  :  Perdi¬ 
tio  tua  ex  Adamo,  sed  ex  te  :  et  quod  si  pec¬ 
catum  ipsum  Adami  refertur  in  Deum,  in 
Deum  quoque  referri  debeat  peccatum  no¬ 
strum  originale,  quod  ex  illo  fluxit.  Hoc  tan¬ 
tum  accipio,  absurdum,  et  iuiquum  esse,  ut 
unus  puniatur  pro  alio,  ea  praisertim  poena, 
quie  sit  etiam  proprie  peccatum,  dicente  Do¬ 
mino  perEzech.  cap.  xviii  :  Anima,  quae  pec¬ 
caverit,  ipsa  morietur  ;  et  filius  non  portabit 
iniquitatem  patris  (3).  Qua  igitur  ratione  fieri 
potest,  ut  Deus  justissimus  in  poenam  pecca¬ 
ti  Adami,  inseruerit  verum  peccatum  in  om¬ 
nibus  ejus  filiis,  et  nepotibus  ? 

His  accedit,  quod  non  solum  ait  Propheta  : 
Perditio  tua  ex  te  ;  sed  etiam  addit  :  In  me 
tantummodo  auxilium  (puni.  Quibus  verbis 
duo  significantur,  non  esse  alium,  qui  possit 
auxiliari  generi  humano,  jam  perdito,  praeter 
Deum  ;  et  in  Deo  nihil  esse  aliud,  nisi  auxi¬ 
lium,  proinde  non  tentationem,  nec  impulsio¬ 
nem  ad  peccatum,  neque  ullam  ruina!,  et 
perditionis  causam.  Neque  aliud  denique 
quod  auxilio  sit  contrarium.  Ut  sensus  sit,  ex 
te  perditio,  ex  me  non  perditio,  sed  auxilium 
tantum. 

Sexto,  Scriptura  docet,  Deum  hortari  ho¬ 
mines,  ut  non  obdurent  corda  sua,  Psalm. 
xciv  :  No  lite  obdurare  contra  vestra  { 4j.  Item 
pulsare  ad  ostium  cordis,  ac  paratum  esse 
ingredi,  si  aperiatur  ;  Apoc.  m  :  Ego  sto  ad 
ostium,  et  pulso  ;  si  quis  aperuerit  mihi ,  intra¬ 
bo  ad  eum  (3).  Item  invitare  omnes  ad  se, 
Matth.  xi  :  Venite  ad  me  omnes  (6).  Non  igi¬ 
tur  Deus  potest  esse  causa  peccati  induran¬ 
do  proprie  corda  hominum,  et  intus  efficaci¬ 
ter  operando,  ut  adversarii  dicunt.  Alioqui 
videretur  Deus  sibi  ipse  contrarius.  Quorsum 
enim  dicit  :  Nolite  obdurare  corda  vestra,  si 
ea  vult  obdurari,  et  ipse  est,  qui  ea  quasi 
manibus  suis  obdurat  ;  et  quorsum  stat  ad 
ostium,  et  pulsat,  si  ipse  claudit  corda,  et  effi¬ 
caciter  operatur,  ne  aperiantur  ?  quorsum 

(3)  Ezecli  XVIII,  20.  -  (4) 


(I)  Ose.  XHI,  9.  —  (2)  Joan.  VIII,  44;  1  Joan.  III,  8;  1  Joan.  I,  5.  — 
Ptal.  XCX1V,  8.  -  (5)  Apo.  111,  20.  -(0)  Matth,  XI,  28. 

etiam  omnes  vocat,  atque  invitat,  si  ipse  ag¬ 
gravat  aures,  nc  forte  audiant,  et  convertan¬ 
tur,  et  vivant ? 


CAPUT  IX. 

Probatur  testimoniis  Pati  am,  Deum  non 
esse  peccati  auctorem. 


Ad  Scripturarum  testimonia  addemus  tra¬ 
ditionem  Ecclesiasticam.  Igitur  S.  Dionysius 
Areopagita  in  lib.  de  divinis  nominibus  cap. 
■i  :  «  Non  igitur,  inquit,  Deus  auctor  est  ma¬ 
li.  »  Et  paulo  post  demonstrat,  Angelos,  et 
animas  fieri  malas,  cum  a  Dei  bonis  defi¬ 
ciunt. 

S.  Justinus  in  Dialogo  cumTriphone,  pro- 
pre  extremo  :  «  Illud  quoque,  inquit,  ante 
docui,  Deum  non  esse  causam,  cur  ii,  quo¬ 
rum  peccata  ante  cognita  sunt,  sive  Angeli, 
sive  homines  improbi  efficiantur,  sed  sua 
quisque  culpa  tales  gunt.  » 

S.  Irenaeus  integrum  opus  adversus  hanc 
haeresim  scripsit,  teste  Euscbio  lib  v.  hist. 
cap.  19.  Cum  enim  Florinus  quidam  doceret, 
Deum  esse  auctorem  mali,  reprehendit  eum 
S.  Irenams  his  verbis,  qua?  apud  Eusebium 
loc.  cit.  reperies :  « Ista  dogmata,  Florine,  ut 
tecum  agam  humanius,  sanae  doctrinae,  et 
sententiae  non  sunt.  Ista  dogmata  sunt  Eccle¬ 
siae  repugnantia,  utpote  quae  eos,  qui  illis 
obsequuntur,  in  maximam  impietatem  deji¬ 
ciunt.  Ista  dogmata  ne  haeretici  quidem,  qui 
erant  ab  Ecclesia  exturbati,  unquam  afiir- 
mare  audebant.  Ista  dogmata  presbyteri,  qui 
ante  nos  fuerunt,  quique  erant  Apostolorum 
discipuli,  minime  tibi  tradiderunt.  » 

Clemens  Alexandrinus  lib.  i.  Stromatum 
circa  medium,  ostendit  causam  peccati  non 
posse  referri  in  Deum,  cum  Deus  non  impe¬ 
diat,  quominus  liberum  arbitrium  eligat 
quod  voluerit  :  «  Qui,  inquit,  non  prohibuit 
liberam  animae  electionem,  juste  judicat,  ut 
vel  maxime  quidem  Deus  nobis  non  sit  causa 
vitii.  »  Et  lib.  i.  Paedagogi  cap.  8  :  «  Culpa, 
inquit,  est  ejus  qui  eligit ;  in  Deum  autem 
culpa  conferri  nequit. » 

Origenes  lib.  iv.  contra  Celsum  post  me¬ 
dium  :  «  Post  haec,  inquit,  pergit  Celsus,  na¬ 
turam  malorum  cognoscere  difficile  est  non 
philosophantibus,  et  satis  est  vulgus  doceri, 


mala  non  esse  a  Deo,  sed  materiam  versari 
circa  mala.  »  Et  infra  :  «  Est  quidem  verum, 
inquit,  mala  non  esse  ex  Deo.  Nam  et  noster 
Hieremias,  manifeste  docet,  quod  ex  ore  Do¬ 
mini  non  egredientur  mala  cum  bonis,  caetc- 
rum  materiam,  quae  versetur  circa  mortalia, 
causam  esse  madorum,  falsum  est.  Nam  sua 
cuique  ratio  causa  est  existentis  in  ipso  mali¬ 
tiae,  quae  quidem  malum  est,  malae  quoque 
actiones,  quae  ex  ea  proveniunt.  » 

Eusebius  Caesariensis  lib.  vi.  de  praepara¬ 
tione  Evangelica  cap.  5  :  «  Impius,  inquit, 
profecto  judicabitur,  imo  vero  pessimus  om¬ 
nium,  qui  a  creatore  universi  alios  ad  adul¬ 
teria,  adios  ad  rapinas,  alios  ad  alia  vitia 
impelli  arbitretur.  Unde  sequitur,  aut  haec 
peccata  non  esse,  aut  peccandi  causam  in 
creatorem  refex-ri.  »  Et  infra  :  «  Quare  non 
jure  homo,  sed  creator  ejus  peccator  erit, 
quo  dogmate  nihil  scelestius  cogitari  pot¬ 
est.  D 

S.  Athanasius  in  orat,  contra  Idola,  non 
procul  ab  initio,  demonstrat,  Deum  auctorem 
mali  esse  non  posse  :  «  Id,  inquit,  absurdum 
simul  et  impossibile  fuerit.  Non  enim  ex  bo¬ 
no  malum,  neque  in  eo  est,  neque  per  eum. 
Alioqui  pro  bono  haberi  non  posset,  cum 
aut  miscellaneam,  contraiuamque  natui’am 
habei'et,  aut  causa,  auctorque  malorum  exi- 
steret.  »  Idem  Athanasius,  eamdem  senten¬ 
tiam  tribuit  S.  Antonio,  ejus  vitam  descri¬ 
bens. 

S.  Basilius  hom.  2.  de  opere  sex  dierum  : 
«At,  inquit,  a  Deo  malum  profluxisse  pium 
non  est  dicere.  »  Idem  integram  orationem 
scripsit  de  eo,  quod  Deus  non  sit  auctor  ma¬ 
lorum. 

S.  Gi’egorius  Nissenus  lib  vil.  Philoso¬ 
phia?  cap.  1  :  «  Non  enim,  inquit,  Deo  fas 
est  adseribere  turpes  actiones  et  injustas.  » 

S.  Gregorius  Nazianzenus,  orat  1.  in  Julia¬ 
num,  ante  medium,  disserens  de  consiliis 
divina?  providentia?  :  «  A  quibus,  inquit, 
consiliis  non  ille  quidem  ad  malum  excifatus 
est  (Deus  enim  nullo  modo  causa  est  mali, 
quippe  natura  bonus,  vitiumque  ejus  est,  qui 
eligit)  haud  tamen  ab  impetu  suo,  animique 
pi'oposito  i-epressus  est.  » 

S.  Joannes  Chrysostomus  hom.  23.  iu 
Acta  Apost.  :  «  Nullus,  inquit,  dicat,  Deus 
nobis  auctor  malorum  est.  »  Et  infia  :  «  Sa¬ 
tius  fuerit,  sexcenties  defodi,  quam  Deum 
audire  talia  per  nos.  »  Et  hom.  3.  in  Gen.  : 

«  Propter  hoc,  inquit,  creaturam  hanc  om¬ 
nem  produxit,  et  nos  formavit,  non  ut  per- 

eamus,  neque  ut  suppliciis  nos  torqueat  : 
sed  ut  salvet.  »  Et  hom.  de  interdictione  ar¬ 
boris  ad  Adam,  qua;  habetur  post'  homilias 
in  Genesim,  inquit  :  «  Manifestum  est,  Deum 
noluisse  Adam  peccare,  qui  voluit  eum  ante 
delictum  praestruere.  Potuit  Adam  Deo  pa¬ 
rere,  quod  noluit,  qui  consentire  diabolo 
maluit.  »  Qua;  (luo  loca  pugnant  aperte  cum 
sententia  Calvini  et  Bezae,  qui  dicunt  a  Deo 
creatos  homines,  ut  eos  perderet,  et  Deum 
voluisse,  ut  Adam  peccaret,  et  omnes  poste¬ 
ros  peccato  suo  inficeret,  quo  aditus  ipsi  Deo 
aperiretur  ad  justitiam,  ct  misericordiam  os¬ 
tendendam  ; 

S.  Epiphanius  haeres.  G6.  qua;  est  Mani¬ 
chaei,  non  procul  ab  initio  :  «  Absurdum, 
inquit,  est  malitiam  Deo  tribuere  ;  et  divinae, 
ac  Ecclesiasticae  Scriptura;  character  hoc 
confitetur,  Deum  penitus  alienum,  et  imper¬ 
mixtum  a  malo  esse  :  Deus  enim  nihil  mali 
fecit,  sed  omnia  valde  bona  :  ut  qui  bonus 
sit  natura,  incomprehensibilis  essentia,  om¬ 
nia  continens  et  ipse  a  nemine  contentus. 
Neque  igitur  malum  semper  erat,  neque  ex 
Deo  factum  est  malum.  »  Et  infra  :  «  Juxta 
permissionem  liberi  arbitrii  omnibus  propria 
voluntate  uti  concedit,  ut  quisque  quod  vo¬ 
luerit,  faciat,  quod  ipse  quidem  malorum 
causa  non  sit  etc.  » 

Theodoretus  in  Epitome  divinorum  decre¬ 
torum,  cap.  de  Anticbristo  :  «  Deus,  inquit, 
non  est  causa  malorum,  ut  volunt  etiam  ex¬ 
terni  philosophi.  Nec  enim  ipse  Cain  effecit 
homicidam.  »  Idem  auctor  serm.  5.  ad  Grae- 
cos,  copiose  hoc  ostendit,  adductis  testimo¬ 
niis  Diatonis,  et  aliorum. 

S.  Cyrillus  Alexandrinus  lib.  m.  in  Julia¬ 
num  circa  medium  :  «  Igitur  bona  quidem, 
et  bene  operans,  imo  ipsa  bonitas  est  di¬ 
vina,  et  ineffabilis  natura,  non  ignoravit  au¬ 
tem  malum,  sed  novit  non  practice  id,  quod 
nos  sentimus,  in  omne  venientes  malum.  » 
Haec  ille,  ubi  docet,  Deum  scire  bonum,  et 
malum,  sed  bonum  tbeorice,  et  pratice,quia 
semper  bene  operatur ;  malum  autem  theo- 
rice,  non  practice,  quia  nunquam  male  ope¬ 
ratur. 

S.  Joannes  Damascenus  lib.  iv.  de  fide 
cap.  20.  nihil  aliud  docet,  nisi  Deum  non 
esse  auctorem  mali,  ct  explicat  testimonia 
Scripturae,  qua;  secus  habere  videntur.  At¬ 
que  hsec  quidem  sunt  Graecorum  testimonia. 
Addemus  nunc  etiam  Latinorum. 

Tertullianus  in  lib.  adversus  Hermoge¬ 
nem  ;  «  Jam  ergo,  inquit,  malum  ab  ipso. 

qui  est  mali  si  non  auctor,  quia  non  effector, 
certe  permissor,  quia  dominator.  »  Et  in 
lib.  de  Trinitate  :  «  Nec  enim  potest  fieri, 
ut  sit  initiator,  aut  artifex  ullius  mali  operis, 
qui  nomen  sibi  perfecti  vendicat,  et  paren¬ 
tis,  et  judicis.  » 

S.  Ambrosius  lib.  de  paradiso  cap  15 
«  Deus,  inquit,  operatur  quod  bonum  est, 
non  quod  malum.  »  Idem  in  lib.  i.  Exame- 
ron  cap.  8  :  «  Numquid,  inquit,  malitiam 
Deus  creavit?  sed  ea  ex  nobis  orta,  non  a 
creatore  Deo  condita,  morum  levitate  gene¬ 
ratur.  )>  Et  infra  :  «  Eradicari  hanc  Deus 
vult  de  animis  singulorum.  Quomodo  ipse 
eam  generaret,  cum  clamet  Propheta  :  Desi¬ 
nite  a  malitiis  vestris?  et  pra;cipue  S.  David : 
Desine,  inquit,  a  malo,  et  fac  bonum.  Quo¬ 
modo  ergo  ei  initium  a  Domino  damus  ?  sed 
haec  opinio  feralis  eorum,  qui  perturbandam 
Ecclesiam  putaverunt.  » 

S.  Hieronymus  in  comment.  1.  cap.  ad 
Ephes.  explicans  illud  :  Qui  universa  opera¬ 
tur  secundum  consilium  voluntatis  sua;  : 
«  Non,  inquit,  quo  omnia  quae  in  mundo 
fiant,  Dei  voluntate,  et  consilio  peragantur  : 
alioquin  et  mala  Deo  poterunt  imputari  :  sed 
quo  universa,  quse  facit,  consilio  facit,  et 
voluntate.  »  Et  in  commentario  cap.  7.  Ec- 
cles.  explicans  illa  verba,  Deus  creavit  ho¬ 
minem  rectum  ;  «  Ne  videretur,  inquit,  De¬ 
um  auctorem  mali  facere ,  argute  praecavit, 
et  ait  bonos  nos  a  Deo  creatos,  sed  quia 
libero  sumus  arbitrio  derelicti,  vitio  nostro 
ad  pejora  delabi.  »  Vide  eumdem  lib.  xn.  in 
Isaiam  extremo ;  et  in  principio  primi  libri 
contra  Pelagianos. 

S.  Augustinus  tres  libros  de  libero  arbi¬ 
trio  ea  potissimum  de  causa  scripsit,  ut  os¬ 
tenderet,  Deum  non  esse  causam  peccati. 
Idem  Augustinus  epist.  105.  ad  Sixtum  : 

«  Iniquitatem,  quam  rectissima  veritas  im¬ 
probat,  damnare  novit  ipse,  non  facere.  » 
Et  lib.  xiii.  de  Trinit.  cap.  12  :  «  Modus, 
inquit,  quo  traditus  est  homo  in  diaboli  po¬ 
testatem,  non  ita  debet  intelligi,  tanquam 
hoc  Deus  fecerit,  aut  fieri  jusserit,  sed  quod 
tantum  permiserit.  »  Et  lib.  v.  de  Civitate 
Dei  cap.  8  :  «  A  Deo  sunt  omnes  potestates  : 
quamvis  ab  illo  non  sint  omnium  volunta¬ 
tes.  »  Et  cap.  9  :  «  Sicut  omnium  naturarum 
creatorem,  ita  omnium  potestatum  dator, 
non  voluntatum.  Mala;  quippe  voluntates  ab 
illo  non  sunt,  quoniam  contra  naturam  sunt, 
quie  ab  illo  est.  »  Lib.  xil.  Confess.  cap.  11 : 

«  Hoc  solum  a  te  non  est,  quod  non  est,  mo- 

tusque  voluntatis  a  te  qui  es,  ail  id  quod 
minus  est,  quia  talis  motus  delictum,  atque 
peccatum  est.  »  Idem  lib.  de  spir.  et  lit.  c. 
31  :  «  Nusquam,  inquit,  legimus,  non  est  vo¬ 
luntas  nisi  a  Deo,  et  recte  non  scriptum  est, 
quia  verum  non  est.  Alioquin  etiam  peccato¬ 
rum,  quod  absit,  auctor  est  Deus,  si  non  est 
voluntas  nisi  ab  illo,  quoniam  mala  voluntas 
jam  sola  peccatum  est,  etiamsi  desit  effe¬ 
ctus,  id  est,  si  non  habeat  potestatem.  »  Et 
lib.  H.  de  peccatorum  meritis,  et  remissione 
cap,  17  :  Nullius,  inquit,  culpa;  humanae  in 
Deum  referas,  causam.  »  Et  cap.  18:  «  Ma¬ 
lam  voluntatem  ad  auctorem  Deum  esse 
referendam  nefas  est  dicere.  »  Item  :  «  Si 
ergo  voluntas  aut  bona  est,  aut  mala  ; 
et  utique  malam  non  habemus  ex  Deo,  re¬ 
stat  ut  bonam  habeamus  ex  Deo.  »  Lib.  de 
praedest.  sanet,  cap.  10  :  «  Praescire,  inquit, 
potens  est  Deus,  etiam  quae  ipse  non  facit, 
sicut  quaecumque  peccata.  » 

Quo  loco  demonstrat  S.  Augustinus,  prae¬ 
destinationem  sine  praescientia  esse  non  pos¬ 
se.  Posse  autem. esse  sine  praedestinatione 
praescientiam  :  praedestinavit  enim  Deus 
bona,  quae  se  praesciebat  esse  facturum.  Ma¬ 
la  autem  praescivit,  sed  non  praedestinavit, 
proinde  non  fiunt  mala  (ut  Calvinus  dicit)  ex 
decreto  Dei.  Idem  auctor  lib.  m.  de  libero 
arbitrio  cap.  16.  ita  concludit  :  «  Omnino 
non  invenio,  nec  inveniri  posse,  et  prorsus 
non  esse  confirmo,  quomodo  tribuantur  pec¬ 
cata  nostra  creatori  nostro  Deo  ;  quando  et 
in  ipsis  eum  laudabilem  invenio,  non  solum 
quod  ea  punit,  sed  etiam  quod  tunc  fiunt, 
cum  ab  ejus  veritate  receditur.  »  Denique  in 
i.  lib  de  ordine  cap.  i:  «  Sequitur,  inquit, 
aut  divinam  providentiam  non  usque  ad 
haec  ima  portendi,  aut  certe  mala  omnia 
Dei  voluntate  committi,  utrumque  impium, 
sed  magis  posterius.  »  Quid  clarius  contra 
Calvinum,  et  Bezam  dici  potuit?  similia 
passim  in  Augustino  reperiuntur. 

Auctor  libri  Hypognostici,  qui  habetur 
inter  opera  ejusdem  Augustini  lib.  vi.  circa 
medium,  disserens  de  peccato  Juda;  prodi¬ 
toris  :  «  Absit,  inquit,  hoc  a  summo  bono 
judice,  auctore  omnium  bonorum  Deo,  dam¬ 
natore  vero  cunctorum  malorum  :  quia 
mala  Juda; ,  ut  praedixi ,  praescivit,  non  fe¬ 
cit.  » 

S.  Prosper  in  responsione  ad  capitula  Cal¬ 
lorum,  cap.  12  :  «  Voluntas  Dei  nunquam 
vult,  nisi  bona.  Praescientia  autem,  et  bona 
noscit,  et  mala  :  sed  bona  quae,  aut  ipse  fa¬ 


ciat,  aut  etiam  ut  nos  faciamus,  imperat  : 
mala  autem,  qua;  omnino  ipse  non  facit,  nec 
fieri  suasit,  aut  impulit.  »  Et  cap.  14  :  «  In¬ 
fidelitas  non  credentium  Evangelio,  nequa¬ 
quam  ex  Dei  prajdestinatione  generatur. 
Donorum  enim  Deus  auctor  est,  non  malo¬ 
rum.  »  Vide  etiam  responsionem  ad  capi¬ 
tula  Vicentiana  cap.  3,  7.  8.  9.  10.  11.  12. 
et  13. 

S.  Leo  Pontifex  auctor  est  Sententiarum, 
quae  in  Concilio  Arausicano  II.  definita; 
sunt,  in  quarum  vigesima  quinta,  qua;  est 
postrema,  ita  legimus  :  «  Aliquos  ad  malum 
divina  potestate  praedestinatos  esse,  non  so¬ 
lum  non  credimus,  sed  etiam  si  sunt,  qui 
tantum  malum  credere  velint,  cum  omni  de¬ 
testatione  il'is  anathema  dicimus.  »  Quam 
sententiam  iterum  confirmavit,  et  quasi  su¬ 
am  fecit  Synodus  Valentina,  qua;  tempore 
Lotharii  Imperatoris  in  Galliis  celebrata  est 
cap.  3.  Idem  S.  Leo  senu.  16.  de  pass.  Do¬ 
mini  :  «  Numquid,  inquit,  iniquitas  perse¬ 
quentium  Christum  ex  Dei  est  orta  consilio  ? 
et  illud  facimus,  quod  omni  majus  est  cri¬ 
mine,  manus  divina;  prae parationis  arma¬ 
vit?  non  hoc  plane  de  summa  justitia  sen¬ 
tiendum  est.  » 

S.  Fulgentius  lib.  i.  ad  Monimum  toto, 
disputat  hanc  quaestionem  :  Utrum  peccata 
fiant  ex  praedestinatione  Dei.  Qua;  est  ipsa 
quaestio,  quam  nunc  tractamus  adversus 
Calvinistas.  Nam  (ut  idem  Fulgentius  te¬ 
statur  in  eodem  lib.  i,  ad  Monimum  cap. 
ult.)  paulo  post  obitum  S.  Augustini  non 
defuerunt  aliqui,  qui  ex  libro  de  praedesti¬ 
natione  Sanctorum  B.  Augustini,- male  in¬ 
tellecto,  collegerunt,  Deum  praedestinasse 
impios  ad  opera  mala,  et  proinde  fieri  opera 
mala  ex  decreto,  et  impulsu  Dei.  Quem  er¬ 
rorem  copiosissime  refutavit,  primo  S.  Pro¬ 
sper,  deinde  S.  Leo,  et  Concilium  Arausi- 
canum  supra  citatum.  Tum  S.  Fulgentius, 
et  auctores,  qui  eos  secuti  sunt,  ut  Leo  IX. 
et  alii. 

Sed  operae  pretium  erit  atiquid  ex  libro  S. 
Fulgentii  huc  adducere.  Sic  igitur  ipse  lo¬ 
quitur  lib.  i.  ad  Monimum  cap.  13  :  «Potuit, 
inquit,  sicut  voluit,  praedestinare  quosdam 
ad  gloriam,  quosdam  ad  poenam.  Sed  quos 
praedestinavit  ad  gloriam,  praedestinavit  ad 
justitiam  :  quos  autem  praedestinavit  ad  pte- 
nam,  non  praedestinavit  ad  culpam.  Posset 
enim  peccatum  aliquod  ex  praedestinatione 
Dei  esse,  si  posset  aliquis  hominum  juste 
peccare.  Nullus  autem  hominum  juste  pec- 

cat,  quamvis  eum  Deus  juste  peccare  per¬ 
mittat.  »  Et  infra  :  « In  Sanctis  coronat 
Deus  justitiam,  quam  eis  gratis  ipse  tribuit, 
gratis  servavit,  gratisque  perfecit.  Iniquos 
autem  condemnabit  pro  impietate,  vel  inju¬ 
stitia,  quam  in  cis  ipse  non  fecit.  In  illis 
enim  opera  sua  glorificat,  in  istis  autem 
opera  non  sua  condemnat.  »  Etcap.  21  :  «Si 
enim  cum  a  Deo  fieret  homo,  sic  erat  in 
pra:senti  opere  Dei  bonus,  ut  in  praedestina¬ 
tione  ejus  esset  malus,  procul  dubio  Dei 
opere  malus  futurus  erat,  a  quo  ad  peccan¬ 
dum  praedestinatus  fiebat.  Ubi  statim  illa 
consequetur  absurditas  ,  ut  dicatur,  quia 
Deus,  de  quo  Propheta  dicit  :  Qui  fecit  quae 
futura  sunt,  in  se  habuit,  quod  absit,  ini¬ 
quitatis  originem,  si  hominem  a  se  factum 
ipse  praedestinaverat  peccatorem.  Praedesti¬ 
natio  enim  ejus  praeparatio  est  operum  ejus. 
Et  sicut  competit  Deo  bono,  ut  causa  sit  to¬ 
tius  operis  boni  :  sic  incongruum  est,  ut  im¬ 
putetur  causa  cujuslibet  operis  mali.  » 

S.  Gregorius  lib.  xxix.  Moralium  cap.  21  : 
«  Dominus,  inquit,  auctor  est  naturae,  non 
culpae,  m  Et  hom.  9.  in  Ezechielem,  in  prin¬ 
cipio  :  «  Sed  sciendum,  inquit,  quia  mala 
nostra  solummodo  nostra  sunt,  bona  autem 
nostra  et  omnipotentis  Dei  sunt,  et  nostra.  » 

Leo  IX.  Pontifex  in  epist.  ad  Petrum  An¬ 
tiochenum,  tradens  fidei  Catholicae  confes¬ 
sionem  :  «  Credo,  inquit,  Deum  praedesti¬ 
nasse  solum  bona,  praescivisse  autem  bona 
et  mala.  » 

Hugo  de  S.  Victore  lib.  i.  de  Sacramentis 
parte  5.  cap.  27  :  «  Malis  inquit,  Deus  pote¬ 
statem  tribuit  solam,  non  voluntatem,  quia 
licet  ex  ipsius  permissione  sit,  quod  malum 
possunt,  ex  inspiratione  tamen  ejus  non  est, 
quod  malum  volunt.  Malarum  enim  volun¬ 
tatum  Deus  ordinator  est,  non  creator.  » 

His  addere  possumus  quia  gentilium  te¬ 
stimonia,  qui  sapientissimi  praeter  caeteros 
haberi  solent.  Unum  est  Mercurii  Trismegi¬ 
sti  in  Pimandro  cap.  ult.  ubi  legimus  :  «  A 
Deo  factore  'nihil  turpe,  nihil  malum  prodi¬ 
re.  »  Alterum  est  Platonis  in  secundo  Dia- 
golo  de  Republica,  qui  sic  ait  :  «  Bonorum 
quidem  solus  Deus  causa  est  dicendus,  malo¬ 
rum  autem  quamlibet  aliam,  praeter  Deum, 
causam  quaerere  decet. »  Et  infra  :  «Malorum 
alicui  causam  esse  Deum,  cum  bonus  sit, 
refellendum  est  omnino,  nec  permittendum 
hoc  quemquam  dicere  in  sua  civitate,  si  bo¬ 
nis  instrui  legibus  civitas  debet.  Nec  insuper 
queraquanr  audire,  sive  sit  ille  junior,  sive 


senior,  sive  carminibus  ha;c  inserantur,  sive 
soluta  oratione  narrentur,  tamquam  qua; 
neque  dictu  sancta  sint,  neque  aliis  utilia, 
nec  inter  se  cosona.  »  Tertium  est  Maximi 
Tyrii,  qui  in  serm.  25.  ubi  de  causa  mali 
disserit,  ita  loquitur  de  malo  morali,  quod 
proprie  dicitur  peccatum  :  «  Ejus,  inquit, 
nomen  est  improbitas,  causamque  ab  eli¬ 
gentis  arbitrio  nanciscitur,  Deo  semper  extra 
omnem  causam  constituto.  » 


CAPUT  X. 

Eadem  veritas  rationibus  comprobatur. 

Ad  ha;c  testimonia  rationes  addi  possunt. 
Prima  ratio  sit  ea,  qua  utitur  S.  Anselmus 
in  lib.  de  libero  arbitrio  cap.  8.  Justa  volun¬ 
tas  hominis  est  ea  tantum,  qua;  vult  id,  quod 
Deus  vult  eam  velle;  injusta  vero  contrario 
est  ea  ,  quse  vult  id  ,  quod  Deus  non  vult 
eam  velle  :  ergo  si  Deus  vellet  hominem 
peccare,  quod  adversarii  dicunt,  vellet  ho¬ 
minem  velle  id,  quod  non  vellet,  eum  velle, 
qua;  est  manifesta  contradictio.  Quare  non 
solum  non  vult  Deus  hominem  peccare,  sed 
nec  potest  ulla  ratione  id  velle.  Ex  quo  etiam 
sequitur,  ut  non  sit  Deus  auctor  peccati,  nec 
hortando,  nec  imperando,  nec  impellendo, 
nec  ullo  alio  modo.  Vel  enim  id  faceret  no¬ 
lens,  aut  volens ;  non  utique  nolens,  ergo 
volens.  Quod  si  volens  sequitur  ut  diximus, 
apertissima  contradictio. 

Secunda  ratio  esse  potest  ea,  qua;  est  apud 
S.  Fulgentium  lib.  i.  ad  Monimum,  cap.  21. 
22.  et  23.  In  Dei  operibus  nihil  esse  potest 
non  plenum  sapientia;,  et  rationis  ;  nulla  au¬ 
tem  posset  excogitari  ratio  cur  Deus  velit, 
aut  faciat  homines  peccare;  non  igitur  id 
vult,  nec  facit.  Assumptio  demonstratur  hoc 
modo  :  In  omni  opere  Dei,  aut  justitia,  aut 
misericordia  cernitur.  Nam  omnes  viae  ejus 
misericordia,  et  veritas,  Psalm.  xxiv.  Et 
quidem  cur  Deus  hominem  ex  injusto  faciat 
justum,  ratio  reddi  potest,  quia  in  eo  opere 
misericordia  divina  mirifice  declaratur.  At 
cur  ex  justo  facere  velit  injustum,  non  po¬ 
test  reddi  ratio,  cum  in  hoc  opere  nec  mi¬ 
sericordia,  nec  justitia,  sed  iniquitas  potius, 
et  crudelitas  locum  habeant. 

Dicet  fortassis  aliquis,  etiamsi  in  hoc  ope¬ 
re,  quo  quis  efficitur  injustus,  nulla  cerni 
possit  misericordia,  vel  justitia  ;  tamen  pot- 

est,  hoc  opus  ordinari  ad  finem,  in  quo  mi¬ 
sericordia,  vel  justitia  luceat.  Proinde  pote¬ 
rit  reddi  ratio  cur  Deus  velit  aliquos  injustos 
facere  nimirum,  ut  habeat,  quorum  mise¬ 
reatur,  et  quos  puniat,  Ilaec  enim  est  ratio 
Theodori  Bezae,  ut  supra  vidimus,  qui  do¬ 
cuit,  Deum  decrevisse  lapsum  primi  homi¬ 
nis ,  et  omnium  filiorum  ejus,  ut  viam  pate¬ 
faceret  misericordia),  et  justitiae  sua)  mani¬ 
festanda).  At  (ut  recte  dicit  S.  Fulgentius 
loco  citato,  lib.  i.  ad  Monimum,  cap.  22.) 
Justitia  justa  non  erit,  si  puniendum  reum 
non  invenisse,  sed  fecisse  dicatur;  quin  po¬ 
tius  major  erit  injustitia,  si  lapso  Deus  tri¬ 
buat  poenam,  quem  stantem  praedestinasse 
dicitur  ad  ruinam. 

Porro  misericordia  illa  crudelis,  et  immi¬ 
sericors  esset,  quae  hominem  impium  faceret, 
ut  eum  ab  impietate  postea  liberaret,  nisi 
forte  a  clementia  laudandus  esse  videatur, 
qui  hominem  spoliet  ut  vestiat ;  vulneret, 
ut  sanet;  in  puteum  dejiciat,  ut  eum  inde 
extrahat.  Pulchre  S.  Augustinus,  lib.  ni. 
Confessionum,  cap.  2.  dicit,  malevolam  bene¬ 
volentiam  (quod  esss  non  potest)  omnino  fu¬ 
turam,  si  quis  miserum  aliquem  esse  velit, 
ut  ei  misereatur.  Adde  quod  non  poterant 
Deo  deesse  plurimae  rationes  gloriae  suae  ma¬ 
nifestandae,  etiamsi  homines  non  peccas- 
sent.  Recte  enim  scripsit  Ecclesiasticus  cap. 
15.  non  esse  Deo  necessarios  homines  im¬ 
pios. 

Tertia  ratio  est  sancti  Augustini  lib. 
lxxxiii.  quaestionum,  quaest.  3.  Nullo  sa¬ 
piente  homine  auctore  fit  homo  deterior. 
Non  enim  parva  ista  culpa  est,  imo  tanta 
est,  quae  in  sapientum  quamvis  hominem  ca¬ 
dere  nequeat.  Est  autem  Deus  omni  homine 
sapiente  praestantior.  Multo  minus  igitur  Deo 
auctore  fit  homo  deterior.  Item  quaest.  21. 
Quisquis  omnium,  quae  sunt,  auctor  est,  et 
ad  cujus  bonitatem  id  tantum  pertinet,  ut 
sit  omne  quod  est,  non  esse,  ad  eum  perti¬ 
nere  nullo  pacto  potest.  Omne  autem  quod 
deficit,  ab  eo,  quod  est  esse,  deficit,  et  ten¬ 
dit  in  non  esse.  Esse  autem,  et  in  nullo  de¬ 
ficere  bonum  est;  et  malum  est  deficere.  At 
ille,  ad  quem  non  esse  non  pertinet,  non  est 
causa  deficiendi,  id  est,  tendendi  ad  non 
esse,  quia,  ut  ita  dicam,  essendi  causa  est. 
Boni  igitur  tantummodo  causa  est,  et  pro- 
pterca  ipse  summum  bonum  est,  quocirca 
mali  auctor  non  est,  qui  omnium,  qua?  sunt, 


auctor  est,  quia  in  quantum  sunt,  in  tantum 
bona  sunt,  lhcc  ille. 

Simili  ratione  utuntur  fere  omnes  Patres, 
supra  citati,  ac  praesertim  Athanasius,  Basi¬ 
bus,  Nazianzenus,  Epiphanius,  qui  ex  eo, 
quod  Deus  natura  bonus  est,  et  summum, 
purumque  bonum,  colligunt  fieri  non  posse, 
ut  ab  ipso  sitorigo  mali;  cum  simile  a  simili, 
non  a  contrario  producatur. 

Quarta  ratio  est  sancti  Ambrosili  lib.  i.  Exa- 
meron  cap.  8.  Deus  cupit  eradicari  malitiam, 
et  ideo  prohibet,  ac  punit  peccata.  Et  ipse 
Dei  filius  venit,  ut  tollat  peccata  mundi,  ut 
dissolvat  opera  diaboli,  ut  destruat  corpus 
peccati:  qua  ratione  igitur  fieri  potest,  ut 
Deus  velit  homines  peccare,  et  ideo  non  so¬ 
lum  peccata  permittat,  sed  etiam  incitet,  et 
impellat  homines  ad  peccatum,  et,  ut  adver¬ 
sarii  blasphemant,  ipse  per  homines,  tam¬ 
quam  per  instrumenta  sua,  illa  omnia  effi¬ 
caciter  peragat,  quae  scelerate  fiunt  ab  illis? 

Quinta  ratio  talis  esse  potest.  Si  Deus  es¬ 
set  auctbr  peccati,  ipse  quoque  peccaret.  At 
peccare  non  minus  Deo  repugnat,  quam  non 
esse  Deum :  igitur  fieri  nequit,  ut  Deus  sit 
auctor  peccati.  Propositio  certissima  est. 
Nam  si  Deus  esset  auctor  peccati,  certe  vel¬ 
let  homines  peccare.  Homines  peccare  est 
malum;  igitur  Deus  vellet  malum  ;  ac  per  hoc 
voluntas  ejus  esset  mala ;  ubi  autem  est  vo¬ 
luntas  mala,  ibi  est  peccatum.  Assumptio 
primi  argumenti  probatur  ex  ipsa  Dei  natura, 
qua)  plane  tollitur,  ac  destruitur,  si  pecca¬ 
tum  in  ea  ponatur.  Nam  peccare  est  deficere, 
Deus  autem,  si  potest  deficere,  non  est, 
summum  et  infinitum  esse,  proinde  nec  est 
Deus.  Item,  peccare  non  potest,  qui  non 
errat  aliqua  in  re,  neque  enim  voluntas  po¬ 
test  appetere  malum,  nisi  sub  ratione  boni. 
Unde  est  illud  Sapientis  :  Erant  qui  operan¬ 
tur  malum ,  Proverb.  xiv  (1).  Et  illud  Philo¬ 
sophi  :  k  Omnis  malus  ignorans,  »  3.  Ethi¬ 
corum  cap.  I.  Deus  autem,  potest  errare, 
non  est  summa,  et  infinitasapientia,  proinde 
nec  est  Deus. 

Rursus  peccare  est  recedere  a  regula  le¬ 
gis  a)terna),  qua)  est  ipsa  divina  sapientia; 
Deus  autem  a  divina  sapientia  recedere  non 
potest,  quin  a  se  ipse  recedat,  cum  sit  ipsa 
divina  sapientia.  Denique  peccare  est  averti 
ab  ultimo  fine,  et  summo  bono,  quod  nihil 
est  nisi  Deus:  igitur  sicut  repugnat  Deum  a 
se  averti,  ita  repugnat  Deum  peccare. 


(1)  Prov.  XIV,  22, 

Accedat  postrema  ratio  ex  eo  quod  omnes 
communiter  execrantur  Marcionem,  Mani- 
chaeum,  et  alios  veteres  haereticos,  qui  aliquo 
modo  Deum  faciebant  auctorem  peccatorum: 
at  longe  magis  execrandi  sunt  Libertini  et 
Calvinistae.  Siquidem  illi  veteres,  cum  non 
auderent  in  Deum  bonum  referre  causam 
mali,  duos  Deos  finxerunt,  unum  bonum, 
bonorum  auctorem;  et  alterum  malum,  au¬ 
ctorem  malorum.  Libertini  vero,  et  Calvini¬ 
stae,  unum,  et  eumdem  Deum  auctorem  fa- 
ciuntomniumscelerum,  et  flagitiorum,  quae  ab 
hominibus  perpetrantur.  Sed  de  his  hactenus. 

CAPUT  XI. 

Refelluntur  objectiones  deprompta ?  ex  divinis 
litteris. 

Superest  ut  ad  argumenta  respondeamus; 
et  quoniam  multa  loca  divinae  Scripturae  ab 
adversariis  afferuntur,  revocabimus  omnia 
ad  certa  capita. 

Primum  igitur  objiciuntur  ea  testimonia, 
quibus  significari  videtur,  Deum  velle,  et 
decrevisse,  jam  ab  aeternitate,  ut  fiant  mala 
opera.  Huc  pertinet  illud  Genes.  xlv:  Non 
vestro  consilio,  sed  Dei  voluntate  huc  missus 
sum.  Etcap.  L  :  Nolite  timere,  num  Dei  possu¬ 
mus  resistere  voluntati  (i)  ?  In  quibus  duobus  lo¬ 
cis  excusat  Joseph  scelus  fratrum  suorum, 
qui  eum  vendiderant  Madianitis,  quia  sic 
Deus  voluerit,  cujus  voluntati  resistere  ne¬ 
mo  possit. 

Huc  etiam  pertinent  illa:  Hunc  definito 
consilio,  et  praescientia  Dei  traditum,  per  manus 
iniquorum  affligentes  intere  mistis,  Actor,  n. 
Et :  Convenerunt  vere  in  civitate  ista  adversus 
sanctum  puerum  tuum  Jesum,  quem  unxisti, 
Herodes  et  Pontius  Pilatus  cum  gentibus,  et 
populis  Israel,  facere  qua:  manus  tua,  et  con¬ 
silium  tuum  decreverunt  fieri.  Actor,  iv  (1). 

Responsio:  In  malis  operibus  saepe  accidit, 
ut  actio  sit  mala,  et  passio  bona.  Venditio 
enim  Patriarchae  Joseph,  et  occisio  Domini 
nostri  Jesu  Christi,  si  considerentur  ex  parte 
agentium,  id  est,  vendentium  et  occiden¬ 
tium,  scelera  erant  gravissima;  si  ex  parte 
patientium,  videlicet  Josephi  et  Christi, 
aequo  animo  ferentium  venditionem,  vel 
mortem,  opera  erant  summae  patentiae,  ac 
per  hoc  valde  bona.  Deus  igitur  voluit,  ac 
praedefinivit  opera  ista  virtutum,  quae  in  pas¬ 


sione  consistunt,  cum  voluit,  ac  praedefini¬ 
vit,  ut  Joseph  venderetur,  et  Christus  occi¬ 
deretur. 

Opera  autem  mala  vendentium  Joseph,  et 
occidentium  Christum,  non  voluit,  nec  prae¬ 
definivit,  sed  praescivit,  et  permisit,  ut  multi 
sancti  Patres,  supra  citati  docent,  et  in  iis 
Augustinus,  Prosper,  Fulgentius,  qui  accu¬ 
ratius  de  iis  rebus  disseruerunt.  Ad  hoc  enim, 
ut  infallibiter  fieret  quod  Deus  voluerat  et 
praedefinierat,  ut  videlicet  Joseph  vendere¬ 
tur,  et  Christus  occideretur,  satis  erat  Deum 
praevidisse  malas  voluntates  fratrum  Joseph, 
et  Judaeorum,  ac  Pilati,  et  simul  voluisse 
permittere,  'ut  malae  illae  voluntates  suo  tem¬ 
pore  parerent,  quod  scelerate  conceperant. 

Ac  ut  singula  loca  in  argumento  proposi¬ 
to  breviter  explicemus,  in  cap.  45  et  50.  libri 
Geneseos,  non  dicit  Joseph  a  Deo  impulsos 
fuisse  fratres  suos  ad  scelus,  sed  Deum  con¬ 
vertisse  malum  eorum  in  bonum.  Sic  enim 
ait :  Vos  cogitastis  de  me  malum,  sed  Dem 
vertit  illud  in  bonum,  ut  exaltaret  me,  et  sal¬ 
vos  f aceret  multos  populos  (3).  Consolatur  au¬ 
tem  Joseph  fratres  suos,  ostendens  bonum 
rei  eventum  ex  divina  providentia,  quae  ma¬ 
lum  illud  permisit,  ut  multa,  et  magna  bona 
inde  eliceret.  Id  enim  significant  illa  verba 
cap.  45  :  Nolite  timere ,  neque  durum  vobis 
videatur ,  quod  me  vendidistis  in  his  regionibus. 
Pro  salute  enim  vestra  misit  me  Dominus  ante 
vos  (4).  Neque  enim  parva  consolatio  est  ei, 
qui  peccavit,  et  quem  peccati  jam  pcenitet, 
si  videat  occasione  peccati  sui  magnum  ali¬ 
quod  bonum  esse  consecutum. 

Illud  autem  :  Non  vestro  consilio,  sed  Dei 
voluntate  huc  missus  sum,  in  eumdem  sensum 
recidit.  Pertinet  enim  (ut  exponit  Chryso- 
stomus  homil.  64.  in  Genes.)  ad  consolatio 
nem  fratrum,  et  sensus  est  :  Nisi  Deus  per¬ 
mittere  voluisset  id,  quod  de  me  facere  co¬ 
nabamini,  non  potuissetis  vestro  consilio, 
quidquam  agere :  propterea  non  vestro  consi¬ 
lio,  sed  Dei  providentiae  adscribo  causam  in- 
gres  sus  mei  in^Egyptum,  quod  etiam  docet 
S.  Ambrosius  lib.  de  J oseph,  cap.  12.  ubi  scri¬ 
bit,  S.  Josephnon  tam  attendisse  quod  a  fratri¬ 
bus  missus  fuisse  ad  mortem,  quam  quod  a 
Deo  missus  fuisset  ad  vitam,  et  ideo  fraterna 
charitate  conatum  esse  peccatum  illorum 
excusare,  et  causam  ingressus  sui  in  ^Egy- 
ptum,  non  illorum  impietati,  sed  Dei  provi¬ 
dentiae  tribuisse. 


(I)  Gen.  XLV,  8;  ibid.  L,  19.  -  (2)  Act.  II,  23;  ibid.  IV,  27.  —  (3)  Gen.  L,  20.  —  (4)  Gen.  XLV,  5. 

Illud  autem  cap.  i.  :  Nolite  timere,  num  Dei 
possumus  resistere  voluntati  (1),  longe  alium 
sensum  habet,  quam  prima  fronte  verba  prae 
se  ferre  videantur.  Non  enim  significat,  non 
potuisse  fratres  Joseph  resistere  Dei  volunta¬ 
ti,  qua)  erat,  ut  Joseph  /Egyptiis  venderetur: 
sed  non  potuisse  ipsum  Joseph  resistere 
Dei  voluntati,  qua;  erat,  ut  fratribus  suis  igno¬ 
sceret.  Verba  enim  IIebra;aha)csunt,  Nolite  ti¬ 
mere  nam  sub  Deo  sum  ego  135%  pnnn 

“13  ISTCVbS  et  concordat  textus  Graecus 
et  Chakkeus,  et  sensus  est  ut  exponit  Chry- 
sostomus  homil.  ult.  in  Genes.  Deum  timeo, 
et  illisubjectus  sum,  et  ideo  illum  imitari,  ei- 
que  obedire  debeo.  Quare  cum  ille  tam  mag¬ 
na  bona  mihi  praestiterit  per  occasionem 
hujus  venditionis,  non  debeo,  nec  possum 
vobis  irasci,  ne  ingratus  erga  Deum  videar. 
Itaque  verba  illa  interpretis  Latini  :  Num 
Dei  possumus  resistere  voluntati?  ad  solum  Jo¬ 
seph  referenda  sunt,  qui  de  se  in  numero 
multitudinis  loquitur,  quod  non  est  inusita¬ 
tum,  praesertim  cum  de  ea  re  loquatur,  qua; 
ad  omnes  pertinet,  qui  vere  Deum  timent. 

Neque  aliam  responsionem  exigunt  duo 
testimonia  ex  actis  Apostolorum,  de  quibus 
sic  loquitur  S.  Leo  scrm.  16.  de  pass.  Do¬ 
mini:  <(  Multum  diversum,  multumque  con¬ 
trarium  est  id,  quod  iu  malignitate  Juda;o- 
rum  est  praecognitum,  et  quod  in  Christi  est 
passione  dispositum.  Non  inde  processit  vo¬ 
luntas  interficiendi,  unde  moriendi,  nec  de 
uno  extitit  spiritu  atrocitas  sceleris,  et  tole¬ 
rantia  Redemptoris.  Non  enim  impias  furen¬ 
tium  manus  immisit  in  se  Dominus,  sed  ad¬ 
misit;  nec  pra;sciendo  quod  faciendum  esset; 
coegit  ut  fieret,  cum  tamen  ad  hoc  carnem 
suscepisset,  ut  fieret.  »  Haec  ille.  Nihil  igitur 
aliud  ex  locis  illis  colligi  potest,  nisi  Deum 
voluisse,  ac  definivisse,  ut  Christus  passione, 
ac  morte  sua  mundum  redimeret.  Non  au¬ 
tem  voluisse  aut  definivisse,  ut  Judas  Chri¬ 
stum  proderet,  Juda)i  ad  Pilatum  adducerent, 
Pilatus  morti  adjudicaret,  milites  denique 
illum  crucifigerent,  et  occiderent,  sed  haec 
omnia  praevidisse  futura,  si  ipse  permitteret  ; 
et  voluisse,  ac  decrevisse  permittere. 


CAPUT  XII. 

Solvuntur  objectiones  ec  aliis  testimoniis 
Scriptura \ 

Secundo  loco  objiciuntur  ea  testimonia, 
quibus  significatur,  Deum  creare  impios,  ut 
postea  in  eorum  poenis  justitia  divina  relu¬ 
ceat.  Sic  enim  legimus  Proverb.  xvi:  Omnia 
propter  semet ipsum  operatus  est  Dominus,  im¬ 
pium  quoque  ad  diem  malum.  Et  Rom.  ix:  .4« 
non  habet  polestanem  figulus  facere  aliud  vas 
in  honorem,  aliud  in  contumeliam?  Exod.  ix: 
Idcirco  autem  posui  te,  ut  ostendam  in  te  for¬ 
titudinem  meam,  et  narretur  nomen  meum  in 
omni  terra.  Vel  ut  Apostolus  citat  Rom.  ix  : 
In  hoc  ipsum  excitavi  te,  ut  ostendam  in  (e 
virtutem  meam,  etc.  (2). 

Respondeo,  Deum  non  creare  impios  nisi 
materialiter,  ut  in  scholis  Theologi  loquun¬ 
tur,  id  est,  creare  eos,  quos  videt  futuros 
impios,  ut  eorum  impietate,  quam  ipse  non 
fecit,  sed  tantum  praescivit,  utatur  ad  justi¬ 
tiam,  et  pbtentiam  suam  manifestandam. 
Sic  S.  Augustinus  loquitur  in  epist.  106.  ad 
Paulinum:  «  Quamvis  peccata  non  fecerit, 
naturas  tamen  ipsas,  quae  per  se  ipsas  sine 
dubio  bona;  sunt,  quibus  tamen  ex  arbitrio 
voluntatis  futura  essent  vitia  peccatorum,  et 
in  multis  talia,  quibus  esset  aeterna  p<ena 
reddenda,  quis'1  nisi  Deus  creavit?  Quare, 
nisi  quia  voluit?  quare  autem  voluerit,  0 
homo,  tu  quis  es,  qui  respondeas  Deo?  num- 
quid  dicit  figmentum  ei,  qui  se  finxit,  quare 
sic  me  fecisti?  an  non  habet  potestatem  figu¬ 
lus  luti  ex  eadem  conspersione  facere,  aliud 
quidem  vas  in  honorem,  aliud  in  contume¬ 
liam  ?  »  Haec  ille. 

Item  in  Enchirid.  cap.  27.  posteaquam 
dixerat,  totam  naturam  infectam  esse  pec¬ 
cato  originali,  sic  ait  :  «  Non  sane  creatoris 
desistente  bonitate,  et  hominum,  quamvis» 
de  propagine  vitiata  damnataque  nascen¬ 
tium,  formare  fcemina,  et  animare,  et  ordi¬ 
nare  membra  per  temporum  aetates,  per  lo¬ 
corum  spatia,  vegetare  sensus,  alimenta  do¬ 
nare.  Melius  enim  judicavit  de  malis  bona 
facere,  quam  mala  nulla  esse  permittere.  » 
In  Proverbiis  igitur  cum  legimus,  Deum  om¬ 
nia  propter  semetipsum  operari,  impium 


(1)  Gen.  L,  19.  -  (2)  Prov.  XVI,  4;  Rom.  IX,  21;  Exod.  IX;  Rom.  IX,  1". 

quoquo  ad  diem  malum;  nihil  aliud  intelli- 
gendum  est,  nisi  Deum,  qui  omnia  produxit 
in  gloriam  suam,  eos  etiam,  quos  vidit  im¬ 
pios  fore,  §i  crearentur,  nihilominus  pro¬ 
creasse,  ut  reddita  eis  poena,  quam  meren¬ 
tur,  justitia?  sua}  gloriam  patefaciat. 

Itaque  negamus  aliquos  a  Deo  creari  ad 
interitum  sempiternum,  sed  eos,  qui  ad  ma¬ 
lum,  sive  interitum  pra}videntur  ituri,  dici¬ 
mus  creari  propter  gloriam  Dei.  Hoc  enim 
dicit  Salomon,  Deum  omnia  propter  scmet- 
ipsum  operari,  impium  quoque  ad  diem 
malum  (videlicet  iturum)  propter  semetip- 
sum,  id  est,  ad  gloriam  suam  operari. 

Tota  autem  qua}stioin  eo  sitaesse  videtur, 
an  impii  creentur  ad  gloriam  divinae  justitia}, 
in  eorum  suppliciis  demonstrandam,  ob  de¬ 
cretum  Dei,  quod  omnem  culpae  praevisio- 
nem  antecesserit,  ut  Calvinus  et  Beza  docent; 
an  potius,  quod  nos  credimus,  quia  Deus  ob 
eorum  praevisa  peccata,  eos  decreto  suo  ab 
aeternitate  damnaverit.  Tantum  autem  abest, 
ut  Salomon  dixerit,  Deum  ante  peccati  prai- 
visionem  decrevisse  aliquos  damnare, ut  po¬ 
tius  contrarium  significasse  videatur,  cum 
ait,  Deum  omnia  operari  propter  semetip- 
sum,  id  est,  ut  gloriam  misericordiae,  justi- 
tiaeve  suae  demonstret.  Nam  damnationem 
decernere  ob  praevisa  peccata,  justitiae  est. 
Sine  praevisione  autem  peccatorum  damna¬ 
tionem  decernere,  injustitiae  esse  videtur; 
sic  enim  loquitur  S.  Augustinus  lib.  iii.  in 
Julianum,  cap.  18:  «  Bonus  est  Deus,  justus 
est  Deus,  potest  aliquos  sine  bonis  meritis 
liberare,  quia  bonus  est;  non  potest  quem¬ 
quam  sine  malis  meritis  damnare,  quia  ju¬ 
stus  est.  »  Et  in  epist.  106.  ad  I)aulinum  : 
«  Quemquara  immeritum,  et  nulli  peccato 
obnoxium,  si  Deus  damnare  creditur,  alienus 
ab  iniquitate  non  creditur.  »  Non  potuit  igi¬ 
tur  Deus  ante  praevisionem  peccati  decerne¬ 
re  damnationem  alicujus,  ut  justitiam  suam 
ea  damnatione  mostraret. 

Quod  etiam  manifestius  fiet  ex  testimonii 
secundi  explicatione.  Nam  quod  dicitur 
Deus  fecisse  vasa  quantam  in  contumeliam, 
non  sic  accipiendum  est,  quasi  ipse  ex  mate¬ 
ria  nobili,  aut  indifferenti  fecerit  vasa  in  con¬ 
tumeliam,  sed  quod  ex  materia  damnata,  et 
contumeliosa  fecerit  vasa,  qualia  materia 
ipsa  postulabat,  cum  tamen  ex  eadem  mate¬ 
ria  fecerit  alia  quaedam  in  honorem,  pro  vo¬ 
luntate  sua,  non  pro  conditione  materiae 
quomodo  si  figulus  ex  luto  vasa  quaedam 
lutea  faceret:  eaque  ut  pia  ter  ia  ipsa  requirit. 


vilissimis  ministeriis  deputaret;  quaedam  au¬ 
tem  ex  eodem  luto  facta,  supra  materiae 
conditionem  auro,  et  gemmis  ornaret,  et  ad 
nobilissimos  usus  adhiberet.  Ex  quo  sequi¬ 
tur,  ut  vasa  facta  in  contumeliam,  a  Deo 
habeant,  ut  sint  vasa  ;  a  materia  vero,  ut 
sint  in  contumeliam;  vasa  vero  facta  in  ho¬ 
norem,  a  Deo  utrumque  habeant,  et  quod 
vasa  sint,  et  quod  in  honorem  sint. 

Ita  exponit  S.  Augustinus  in  epist.  105.  ad 
Sixtum  :  «  An  non  habet,  inquit,  potestatem 
figulus  luti  ex  eadem  massa,  utique  merito, 
recteque  damnata,  facere  aliud  vas  in  hono¬ 
rem  indebitum,  propter  misericordia}  gra¬ 
tiam,  aliud  in  contumeliam  debitam  propter 
irae  justitiam.  >;  Et  rursus  ibidem  :  «  Quamvis 
itaque  Deus  faciat  vasa  irae  in  perditionem, 
ut  ostendat  iram,  et  demonstret  potentiam 
suam,  qua  bene  etiam  utitur  malis,  et  ut 
notas  faciat  divitias  gloriae  suae,  in  vasa  mise¬ 
ricordiae,  quae  fecit  in  honorem,  non  damna¬ 
bili  massae  debitum,  sed  suae  gratiae  largitate 
donatum,  tamen  in  eisdem  irae  vasis  propter 
meritum  massae  in  contumeliam  debitam 
factis,  id  est,  hominibus,  propter  naturae  bo¬ 
num  creatis,  sed  proptar  vitia  supplicio  desti¬ 
natis,  iniquitatem,  quam  rectissima  veritas 
improbat,  damnare  novit  ipse,  non  facere.  » 
Et  in  epist.  106.  ad  Paulinum :  «  Ilaec  massa, 
inquit,  si  esset  ita  media,  ut  quemadmodum 
nihil  boni,  ita  nec  mali  aliquid  mereretur, 
non  frustra  videretur  iniquitas,  ut  ex  ea  fic 
rent  vasa  in  contumeliam.  Cum  vero  per 
liberum  arbitrium  primi  hominis  in  condem¬ 
nationem  universa  destruxerit,  procul  dubio 
quod  ex  ea  fiunt  vasa  in  honorem,  non  ipsius 
justitiae,  quae  gratiam  nulla  praecessit,  sed 
Dei  misericordiae  :  quod  vero  in  contume¬ 
liam,  non  iniquitati  Dei,  quae  absit  ut  sit  apud 
Deum,  sed  judicio  deputandum  est.  » 

Sed  Theodorus  Beza  animadvertens  hunc 
locum  ita  explicatum  errori  suo ,  ad  quem 
stabiliendum  eum  adduxerat,  nihil  favere, 
confidenter  S.  Augustini  sententiam  rejicit, 
et  per  massam,  ex  qua  fiunt  vasa  in  honorem, 
et  in  contumeliam,  intelligendum  esse  con¬ 
tendit  genus  humanum  non  creatum,  et  vitio 
primi  peccati  corruptum,  sed  creandum, 
sive  lutum  illud,  ex  quo  Deus  Adamum,  et  in 
illo  omnes  homines  finxit.  Sic  enim  loquitur 
in  responsione  ad  acta  Colloquii  Montisbel- 
gardensis,  parte  priore,  pag.  155  :  «  Sed  re¬ 
quirit,  inquit,  D.  Andreas  aliquid  expressius. 
Cum  igitur  idem  Apostolus  Deum  testatur 
instar  figuli  ex  eadem  massa  quaedam  vasa 

honori,  quaedam  dedecori  fecisse,  quomodo 
dictum  istud  explicari  vere,  et  commode  po¬ 
terit,  quin  ad  ipsum  usque  Adami  opificium 
ascendamus?  nec  enimmassa? nomen  humano 
generi  condito,  sed  condendo  convenit,  ne 
dum  ut  massa;  appellatione  corruptum  hu¬ 
manum  genus  intelligatuc.  Nam  si  ita  esset, 
minime  dixisset  Apostolus,  Deum  ex  illa 
massa  facere  vasa  irae,  sed  quae  jam  essent 
ira;  vasa,  in  illa  misera  massa  relinquere,  nec 
Apostolo  laborandum  fuisset  in  afferenda  Dei 
justitia  in  reproborum  exitio.  Deus  igitur  illic 
confertur  cum  figulo,  cui  si  conceditur  vasa 
tum  ad  honestos,  tum  ad  turpes  usus  arbitrio 
suo  condere,  neque  luto  propterea  fieri  pu¬ 
tatur  injuria  :  an  non  multo  magis  Deo  sic 
lutum  illud,  ex  quo  humanum  genus  in  uno 
homine  conderet,  disponere  licuit,  ut  inde 
alios  educeret,  in  quibus  justam  iram  suam 
exerceret,  alios  quos  per  insignem  suam  bo¬ 
nitatem  bearet.  Quomodo  vero  illa  condidit? 
certe  in  Adamo,  ad  cujus  etiam  creationem 
procul  dubio  respexit  Apostolus,  cum  figuli, 
et  luti  meminit.  »  Et  pag.  164.  «  Nec  etiam 
ignoro,  inquit,  ipsum  Augustinum  saepe  per 
luti  massam  intelligere  humanum  genus,  non 
solum  ut  jam  conditum,  sed  etiam  originis 
peccato  vitiatum,  unde  nascantur,  quorum 
misereatur,  et  quos  juste  induret.  Sed  si  valet 
istud,  tam  nota  esset  causa  destinationis  ad 
viam,  quam  destinationis  ad  misericordiam. 
Cur  autem  Apostolus,  si  ita  esset,  exclamaret, 
0  altitudo  divitiarum.  ,> 

Sed  facile  est,  istam  Bezae  sententiam  re¬ 
futare,  et  ejus  objectionibus  respondere.  Nam 
ut  omittam  quod  per  massam,  genus  huma¬ 
num  peccato  corruptum,  intelligunt  praeter 
Augustinum,  Ambrosius,  Ilaymo,  Primasius, 
Beda,  Anselmus,  Thomas,  et  alii  in  hunc 
locum,  id  ipsum  indicat  Apostolus  cum  ait  : 
(i  Si  Deus  volens  ostendere  iram,  et  notam 
facere  potentiam  suam  sustinuit  in  multa 
patientia,  vasa  irae,  apta  in  interitum,  ut 
ostenderet  divitias  gloriae  suae,  in  vasa  mise¬ 
ricordiae,  quae  praeparavit  in  gloriam.  »  Qui¬ 
bus  verbis  significatur,  Deum  quidem  valde 
odisse  vasa  illa  contumeliae,  et  voluisse  primo 
quoque  tempore  in  eorum  confractione 
ostendere  iram,  et  potentiam  suam  :  tamen 
sustinuisse  vasa  illa  in  multa  partientia,  quia 
id  utile  esset  vasis  misericordiae,  quae  praepa¬ 
rata  erant  in  gloriam. 

At  certe  si  Deus  fecisset  vasa  contumeliae 
propria  sua  voluntate,  non  id  exigente  con¬ 
ditione  materiae,  non  ea  odisset,  neque  jure 


confringere  vellet.  Nihil  enim  Deus  odit 
eorum,  quae  fecit.  Et  cur,  quaeso,  sustinere 
deberet  Deus  in  multa  patientia  vasa  illa,  si 
ea  sponte  ipse  fecisset,  et  talia  esse  voluisset? 
certe  figulus  si  ex  luto  faciat  vasa  lutea,  ea- 
que  vilissimis  ministeriis  deputet,  non  pro¬ 
pterea  illa  odit,  neque  illis  irascitur,  neque 
confracta  videre  cupit. 

Deinde  quamvis  S.  Augustini  auctoritatem 
Beza  repudiet,  ejus  tamen  rationem,  velit  no¬ 
lit,  admittere  debet.  Est  enim  illud  insolubile 
argumentum,  si  massa  aliqua  ita  esset  media, 
ut  nec  boni,  nec  mali  aliquid  mereretur  (ut 
Beza  existimat)  non  frustra  videretur  iniquitas 
apud  Deum,  si  is  ex  ea  faceret  vasa  in  contu¬ 
meliam  :  at  non  est,  nec  esse  potest  iniquitas 
apud  Deum  :  igitur  massa,  ex  qua  fiunt  vasa 
in  contumeliam,  est  ante  corrupta  per  pecca¬ 
tum,  et  iram  Dei  contumeliamque  meretur. 

Quod  vero  Beza  dicit,  non  fieri  vasa  in  con¬ 
tumeliam,  nisi  interveniente  lapsu  Adami, 
parum  valetad  Dei  justitiam  demonstrandam. 
Nam  ut  ipse  ibidem  (in  responsione  ad  acta 
Colloquii  Montisbelgardensis,  pag.  155  et 
104.)  dicit  :  «  Decretum  Dei  de  faciendis  ex 
eadem  massa  vasis  aliis  in  honorem,  aliis  in 
contumeliam,  antecedit  omnem  praevisionem 
culpa;,  et  omnem  omnino  causam  ;  sed  quia 
non  poterat  Deus  exeeutioni  hujus  decreti 
viam  aperire,  nisi  homo  peccaret,  ideo  ordi¬ 
navit  lapsum  Adami,  ut  haberet  quorum 
misereretur,  et  quos  juste  puniret.  »  Itaque 
interventus  ille  lapsus  primi  hominis  non  ad 
decretum  divinum  de  perdendis  in  aeternum 
reprobis,  sed  ad  exeeutionem  decreti  per¬ 
tinet.  Quod  certe  injustitiam  Dei  non  tollit, 
sed  auget.  Sicut  enim  injustum  est  in  exeeu- 
tione  damnare  hominem  nihil  merentem  ;  ita 
injustum  est,  decernere  hominem  damnare, 
cujus  nullum  extet  malum  meritum,  ne  in 
praevisione  quidem,  cum  lit  decretum.  Cum 
enim  justitia  exigat,  ut  poena  i'espondeat 
culpa;,  sicut  exeeutio  damnationis  injusta  est, 
culpa  non  praecedente,  ita  etiam  decretum 
damnationis  injustum  est,  nisi  ob  culpam, 
saltem  praevisam  fiat. 

Dixi  autem  injustitiam  non  solum  non  tolli, 
sed  etiam  augeri,  quia  additur  novum  genus 
injustitiae,  cum  dicitur  Deum  decrevisse,  et 
ordinasse  primi  hominis  lapsum,  ut  haberet, 
quos  juste  puniret,  quin  etiam  magis  inju¬ 
stum  est,  ut  Deus  velit  et  ordinet,  ut  homo 
peccet,  ut  habeat  quos  puniat,  quam  ut 
simpliciter  absque  culpa  puniat.  Majus  enim 
malum  est  culpa,  quam  poena,  et  ideo  major 

injustitia  est  alicui  nihil  mali  merito  auctorem 
esse  culpae,  quam  poena;. 

Sed  respondeamus  ad  argumenta,  quibus 
Reza  probat,  massam  apud  Apostolum  non 
esse  genus  humanum,  originis  vitio  jam  de¬ 
pravatum.  Primum  argumentum  :  «  Si  ita 
est,  inquit,  non  diceret  Apostolus,  Deum  ex 
illa  massa  facere  vasa  irae,  sed  quae  jam 
essent  ira*  vasa  in  illa  misera  massa  relin¬ 
quere.»  Respondeo,  recte  Apostolum  dixisse, 
a  Deo  vasa  fieri  ex  massa,  non  autem  relinqui 
in  massa ;  quia  homines  nondum  nati  non 
sunt  in  massa,  nec  sunt  vasa,  nisi  in  potentia. 
Cum  autem  actu  nascuntur,  tunc  incipiunt 
esse  actu  vasa,  et  quidem  ex  massa  corrupta 
formata,  id  est,  ex  genere  humano  originali 
vitio  infecto,  propagata. 

Secundum  argumentum,  Si  de  massa  jam 
corrupta  loqueretur  Apostolus,  non  labora¬ 
ret  in  asserenda  Dei  justitia  in  reproborum 
exitio.  Tam  enim  nota  esset  causa  destina¬ 
tionis  ad  iram,  quam  destinationis  ad  mise¬ 
ricordiam.  Cur  autem  sitita  esset,  exclama¬ 
ret,  o  altitudo  divitiarum  ?  Respondeo,  non 
laborare  Apostolum  in  asserenda  Dei  justitia 
in  reproborum  exitio,  sed  in  eo,  quod  in 
pari  causa  Deus  unius  misereatur,  alterius 
non  misereatur.  Quod  Jacob  diligat,  Esau 
odio  habeat,  antequam  quidquam  boni,  vel 
mali  egerint,  cum  uterque  natura  sit  filius 
ira*.  Quod  denique  ex  eadem  massa,  corrupta 
videlicet,  et  vitiata,  alia  vasa  efficiat ,  ut 
massa  ipsa  meretur,  in  contumeliam,  alia 
praeter  omne  meritum  efficiat  in  honorem. 
Hujus  enim  discretionis  nulla  causa  assignari 
potest,  nisi  Dei  voluntas,  quemadmodum 
etiam  illius,  qua  figulus  ex  eadem  massa 
aliud  vas  deputat  cibis,  aliud  sordibus  exci¬ 
piendis,  et  illud  ornat  auro,  et  pictura,  hoc 
luteum,  ut  est,  relinquit.  Atque  ad  hanc  dis¬ 
cretionem  perpetuo  refert  S.  Augustinus 
illam  Apostoli  exclamationem  :  O  altitudo  di¬ 
vitiarum. ,  ac  praesertim  in  epist.  105.  ad  Six- 
tum,  ubi  tranctans  illud,  O  altitudo  :  «  Nec, 
inquit,  de  inscrutabilibus  judiciis  ejus  audeant 
judicare,  cur  in  una  eademque  causa  super 
alium  veniat  misericordia  ejus,  super  alium 
maneat  ira  ejus.  Qui  enim  sunt  isti,  qui  re¬ 
spondeant  Deo?  »  Et  ibidem  :  «  Cur  autem 
istum  potius,  quam  illum  liberet,  aut  non  li¬ 
beret,  scrutetur  qui  potest  judiciorum  ejus 
tara  magnum  profundum,  veruntamen  caveat 
praecipitium.  » 

Tertium  argumentum.  Ad  primi  hominis 
creationem  proculdubio  respexit  Apostolus 
cum  figuli,  et  luti  meminit.  Respondeo,  id  non 
esse  necessarium,  nec  verisimile,  cum  exstet 
locus  apertissimus  in  Isaia,  cap.  45.  ad  quem 
Apostolus,  Calvino  etiam,  et  Petro  Martyre 
testibus,  quos  Beza  pneceptores  agnoscit, 
allusit :  «Numquid  dicit  lutum  figulo  suo,  quid 
facis  etc.  »  ubi  Propheta  non  tractat  de  prima 
hominis  formatione,  sed  dicit,  non  minus 
posse  Deum  de  hominibus  pro  arbitrio  dispo¬ 
nere,  quam  figulum  de  vasibus.  Praeterea  si 
proprie  loqui  velimus,  ex  luto,  unde  formavit 
Deus  primum  hominem,  non  sunt  facta  multa 
vasa,  sed  unum  tantum,  idque  in  honorem. 
Caeteros  enim  homines  non  ex  luto  Deus  fin¬ 
git,  sed  ex  aliis  hominibus ,  per  carnalem 
generationem  quotidie  '  propagat.  Proinde 
massa,  ex  qua  fiunt  vasa  alia  in  honorem,  alia 
in  contumeliam,  non  est  lutum  illud,  ex  quo 
primus  homo  solus,  et  extraordinario  quodam 
modo  formatus  est,  sed  homines  ipsi  sunt, 
ex  quibus  per  naturalem  generationis  viam 
alii  homines  procreantur. 

Restat  ultimus  locus  ex  cap.  ix.  Exodi,  et 
cap.  ix.  ad  Rom.  In  hoc  ipsum  posui,  sive 
excitavi,  te,  ut  ostendam  in  te  potentiam  meam 
etc.  (1).  Videtur  enim  his  verbis  colligi  Pha- 
raonem,  ideo  fuisse  a  Deo  creatum,  ut  pec¬ 
caret,  et  ob  peccata  punitus,  Dei  potentiam 
demonstraret.  Sed  facile  est  iis,  quae  antea 
dicta  sunt,  hunc  locum  explicare,  sive  enim 
illud,  posui ,  aut  excitavi  te,  significet,  creavi 
te,  sive  ad  regnum  promovi,  sive  conservavi, 
cum  jamdudum  mori  debuisses  (omnia  enim 
haec  patitur  vox  Hebraea  *7*TH13!Pn  qua;  ad 
verbum  sonat,  stare  feci  te)  semper  intelli- 
gendum  est,  praevisum  peccatum,  quod  Deus 
non  facit,  sed  ordinat  in  bonum. 

Itaque  sensus  est,  cum  praeviderim  lore  te 
mihi  contrarium ;  et  obstinata  mente  prae¬ 
ceptis  meis  repugnaturum  ;  et  cum  potuerim 
impedire,  ne  nascereris,  aut  ne  ad  regnum 
conscenderes,  vel  etiam  statiin  te  de  medio 
tollere,  cum  primum  peccare  coepisti,  ideo 
tamen  vitam,  et  regnum  tribui  tibi,  idque 
ad  non  breve  tempus,  ut  malitia  tua  uterer 
ad  exercitium  populi  mei,  et  justitiam,  ac 
potentiam  meam  in  tuo  supplicio  demonstra¬ 
rem. 

S.  Augustinus  quaest.  32.  in  Exodum,  ita 
hunc  locum  exponit ;  «Et  propter  hoc  ipsum 
conservatus  es,  ut  ostendam  in  te  potentiam 


(t  Exod.  IX,  16. 


276 


LIBEH  II. 


meam,  et  ut  annuntietur  nomen  meum  in 
universa  terra.  Haec  Scripturae  verba  et  Apo¬ 
stolus  posuit,  cum  in  eodem  loco  perdifficili 
versaretur.  Ibi  autem  et  hoc  ait,  si  autem 
volens  Deus  ostendere  iram,  et  demonstrare 
potentiam  suam,  sustinuit  in  multa  patientia 
vasa  irae,  parcendo  utique  iis,  quos  malos 
futuros  esse  praescierat,  quae  vasa  dicit  per¬ 
fecta  in  perditionem.  »  Et  infra  :  «  Novit  ergo 
Deus  uti  malis,  in  quibus  tamen  humanam 
naturam  non  ad  malitiam  creat,  sed  eos  per¬ 
fert  patienter,  quo  usque  scit  oportere,  non 
inaniter,  sed  utendo  eis  ad  admonitionem, 
vel  exercitationem  bonorum.  Ecce  enim  ut 
annuntiaretur  nomen  Dei  in  universa  terra, 
vasis  misericordiae  utique  prodest.  Ad  eorum 
itaque  utilitatem  Pharao  servatus  est,  sicut 
et  Scriptura  testatur,  et  exitus  docet.  » 

Porro  Rupertus  Tuitiensis  hunc  eumdom 
locum  explanans,  ita  ait :  «  Nam  idcirco  po¬ 
tius  Deus  Pharaonem  excitavit,  subauditur 
in  regnum,  et  idcirco  summam  illi  pote¬ 
statem  contulit,  quia  vas  irae  fuit,  et  quia 
jaindudum  aptus  erat  in  interitum,  idcirco 
corripiendis  superpositus  est  misericordiae 
filiis,  ut  esset  virga  furoris,  et  baculus  in 
manu  Domini  super  cos,  quos  per  tribula¬ 
tionem  ingloriam  transferre  praeparavit.  Igi¬ 
tur  cura  dicit,  idcirco  excitavi  te,  subau¬ 
diendum  est,  in  regnum,  permittendo  vide¬ 
licet,  non  agendo  ut  in  summum  ascenderes 
imperium,  ut  haberes  potestatem  secundum 
nequitiam,  vel  duritiem  cordis  tui  saeviendi 
in  populum  meum.  »  Haec  ille. 

Calvinus  et  Petrus  Martyr  in  comment. 
cap.  ix.  ad  Romanos  referunt  illud  :  Excitavi 
te ,  ad  inobedientiam  Pharaonis,  ut  sensus 
sit.  In  hoc  ipsum  incitavi  te,  ut  populum 
meum  affligeres,  et  mihi  resisteres,  quo  in  te 
demonstretur  potentia  mea.  Et  si  quidem 
vellent,  Pharaonem  excitatum,  ut  ejus  ino- 
bedientia  praevisa  Deus  uteretur  ad  populi 
justam  castigationem,  et  potentiae  suae  osten¬ 
sionem,  idem  dicerent,  quod  nos  cumS.  Au¬ 
gustino  paulo  ante  diximus.  Sed  si  velint, 
quod  sane  velle  videntur,  Deum  ante  omnem 
peccati  Pharaonis  praevisionem  absolute  Pha¬ 
raonem  excitasse,  ut  sibi  resisteret,  aper¬ 
tissime  Deum  auctorem  peccati  faciunt,  et 
S.  Augustino  repugnant,  quia  in  loco,  paulo 
ante  citato,  dixit,  Deum  non  creare  homines 
ad  malitiam,  sed  iis,  quos  malos  scit  futuros, 


bene  uti.  Neque  ex  verbis  Mosis,  aut  Pauli» 
aliud  colligi  potest,  quam  Pharaonem,  a  Deo 
fuisse  creatum,  vel  conservatum,  vel  ad  re¬ 
gnum  promotum,  quamvis  eum  inobedientem, 
et  obstinatum  futurum  sciret,  ut  justitiam, 
et  potentiam  suam  manifestaret. 


CAPUT  XIII. 

Solvuntur  objectiones  ex  aliis  Scriptura ; 
locis. 

Tertium  caput  continet  ea  loca,  in  quibus 
significatur,  Deum  impellere  homines  ad  mala, 
et  iis  quasi  instrumentis  uti  ad  ea  opera,  qua) 
sine  peccato  perfici  nequeunt,  lib.  II  Regum 
cap.  xxiv.  Addidit  irasci  furor  Domini  contra 
Israel ,  commovit  que  David  in  eis  dicentem , 
Vade,  numera  Israel.  Eodem  lib.  cap.  xvi  : 
Dominus  praecepit  Semei,  ut  malediceret  Da- 
vidi.  III  Reg.  xxil.  dicit  Deus  spiritui  malo, 
qui  promiserat  se  decepturum  Achab,  Deci¬ 
pies  et  praevalebis ,  vade,  et  fac  ita  (1).  Item 
lib.  III.  Regum  cap.  xi.  et  xii.  et  lib.  IV. 
cap.  ix.  et  x.  dicitur  a  Deo  fuisse  rebellio 
Jeroboam,  contra  Roboam;  et  Jehu  contra 
Achab;  et  tamen  constat  utrumque  peccasse 
una  cum  populo,  qui  a  legitimis  regibus  de¬ 
fecit. 

Job.  i.  Dominus  dedit ,  Dominus  abstu¬ 
lit  (2),  ubi  dicitur  Deus  abstulisse,  quae  Cal- 
dsei  abstulerant,  quia  illi  instrumenta  Dei 
fuerant  in  eo  opere.  Isaiae  x,  Scnnache- 
rib  dicitur  Serra  in  manu  Domini.  Et  ibi¬ 
dem,  virga  furoris,  et  baculus  irae  ejus.  Et 
cap.  xiii :  Ecce  ego  suscitabo  contra  vos  Medos, 
qui  de  argento  non  cogitabunt ,  nec  aurum 
desiderabunt :  arcubus  suis  pueros  configent , 
et  fructus  ventris  non  miserebuntur,  nec  par¬ 
cet  filiis  oculus  eorum  (3).  Et  ab  initio  capi¬ 
tis  :  Praecepi,  inquit,  sanctificatis  meis.  Ubi 
Medos  et  Persas  sanctificatos  suos  vocat,  quia 
instrumenta  erant  irae  suae.  Hieremiae  li  : 
Excitavit  Dominus  Spiritum  Regum  Medo¬ 
rum  :  (quoniam  cogitatio  ejus  est  contra  Ba¬ 
bel  (4).  Et  c.  l,  vocatur  rex  Babylonis  mal¬ 
leus  universae  terrae.  Et  Ezech.  xii,  vocatur 
idem  rex  rete  Dei,  ad  capiendos  Israelitas 
expansum.  Huc  etiam  pertinent  loca  illa  psal¬ 
morum.  Psal.  xliii  :  Declinasti  semitas  nostras 


(1)11  ReS  XXIV,  1;  ibid.  XVI,  10;  III  Reg.  XXII,  22.  -  (2)  Job.  I,  SI.  -  (3)  Tsai.  XIII,  17.  - 
(4)  Hier  LT,  1 1 . 

a  via  tua.  Psal.  civ  :  Convertit  cor  eorum ,  ut 
odirent  populum  ejus.  Psal.cxvm  :  Incluta  cor 
meum  in  testimonia  tua ,  et  non  in  avaritiam. 
Psalm.  cxl  :  Non  declines  cor  meum  in  verba 
malitiae.  Denique  illud  :  Et  ne  nos  inducas  in 
tentationem,  Matth.  vi  (1). 

Respondeo,  quatuor  modis  posse  intelligi, 
ut  Deus  impellat,  sive  inclinet  aliquem  ad 
malum.  Primus  modus  esset,  Si  Deus  per 
se,  et  proprie  impelleret,  vel  physice,  id 
est,  movendo  immediate  voluntatem,  vel 
moraliter,  id  est,  vere  et  proprie  impe¬ 
rando.  Sed  hic  modus  est  manifeste  falsus, 
et  in  Deum  impius,  ac  blasphemus.  S.  Au¬ 
gustinus  tractat.  53.  in  Joanncm  :  «  Fe¬ 
cerunt,  inquit,  peccatum  Judxei,  quod  eos 
non  compulit  facere,  cui  peccatum  non  pla¬ 
cet,  sed  facturos  esse  praevidit,  quem  nihil 
latet.  »  Et  paulo  post  :  «  IIoc  omnino  pietas 
religiosorum  inconcussum  debet,  inviolatum- 
que  tenere,  sicut  Apostolus  dicit,  cum  eam- 
dem  tractaret  difficili  imum  quaestionem,  num- 
quid  iniquitas  apud  Deum?  absit.  »  Et  lib. 
de  gratia  et  libero  arbitrio  cap.  20  :  «  Quo¬ 
modo,  inquit,  dixerit  Dominus  Scmei  male¬ 
dicere  David,  quis  sapiens,  et  intelligct?  non 
enim  jubendo  dixit,  ubi  obedientia  laudare¬ 
tur.  Nam  si  jubenti  obtemperasset,  laudandus 
potius,  quam  puniendus  esset,  sicut  ex  hoc 
postea  novimus  esse  punitum.  »  Itaque  S. 
Augustinus  negat  peccatores  compelli  a  Deo 
ad  peccatum,  quia  esset  iniquitas  apud  Deum  ; 
et  simul  etiam  negat  a  Deo  proprie  imperari 
peccatoribus,  ut  peccent,  quia  illi  obtempe¬ 
rantes  Deo,  laudandi  potius,  quam  puniendi 
essent. 

Hoc  igitur  modo,  ut  impio,  praxtermisso, 
secundus  modus  est,  ut  intelligamus,  Deum 
in  Scripturis  dici  excitare,  et  provocare  ali¬ 
quos  ad  malum,  vel  etiam  imperare,  ut  male 
operentur,  eisque  tamquam  instrumentis  uti, 
quia  permittit  cos  male  agere.  Quamvis  enim 
non  omnis,  qui  aliquid  permittit,  recte  dica¬ 
tur  imperare,  ut  illud  fiat,  neque  excitare, 
et  provocare  ad  illud,  tamen  Deus,  sine  cu¬ 
jus  permissione  nihil  fieri  potest,  cum  ad 
certum  aliquem  finem  consequendum,  fieri 
sinit  aliquid,  recte  dicitur  per  quemdam  tro¬ 
pum,  illud  imperare,  atque  ad  illud  excitare. 
Quemadmodum  etiam  usitate  dicimus,  a  ve¬ 
natore  immissum  fuisse  canem  in  leporem, 
quamvis  venator  funem  solum  laxaverit,  quo 


canis  retinebatur  ne  leporem  persequi  pos¬ 
set. 

Id  aperte  discimus  ex  liist.  Job  :  neque 
enim  Deus  diabolum  excitavit  in  Job,  sed 
petenti  facultatem  eum  vexandi  concessit  il¬ 
lis  verbis:  Ecce  universa ,  (pix  habet ,  in  manu 
tua  sunt,  tantum  in  eum  non  extendas  manum 
tuam  (2).  Neque  necesse  erat  ut  Deus  incita¬ 
ret  diabolum  in  Job,  neque  ut  illi  imperaret, 
ut  sanctum  illum  virum  tam  atrociter  di¬ 
vexaret.  Ipse  enim  diabolus  satis  per  se  ode¬ 
rat  Jobum,  et  omnem  suam  potentiam  in 
eum  experiri  cupiebat,  quia  tamen  ei  nocere 
non  poterat,  nisi  Deus  permitteret,  et  quan- 
diu,  quousque,  quomodo  permitteret,  ideo 
Scriptura  totam  illam  afflictionem  Deo  po¬ 
tius,  quam  diabolo  tribuit.  Nam  et  Job  dicit: 
Dominus  dedit,  Dominus  abstulit.  Et  diabolus 
dixit  :  Extende  manum  tuam ,  et  tange  cuncta , 
(pix  possidet;  nisi  in  faciem  benedixerit  tibi. 
Et  Deus  ipse  dicit  :  Tu  autem  commovisti  me, 
ut  affligerem  eum  frustra  (3).  Videmus  igitur 
Deo  tribui  actiones  illas,  cnm  solum  eas  fieri 
ipse  permiserit. 

Idem  patet  ex  Augustino,  qui  lib.  ii.  ad 
Simplicianum,  qunest.  2.  explicans  testimo¬ 
nium  Job,  dicit,  Satanam  per  se  habuisse 
malam  voluntatem  nocendi  S.  Job,  a  Deo  au¬ 
tem  nihil  petivisse,  nisi  permissionem  exe- 
quendi  quod  jam  conceperat.  Et  lib.  de  gra¬ 
tia  et  libero  arbitrio  cap.  13.  sic  ait  :  «  Cum 
auditis,  inquit,  ego  Dominus  seduxi  Prophe¬ 
tam  illum,  vel  quem  vult  indurat,  ejus  me¬ 
rita  cogitate,  quem  sic  obdurari,  vel  seduci 
permisit.  » 

Tertius  modus  est,  ut  dicatur  Deus  exci¬ 
tare  ad  malum,  vel  imperare  malum,  vel  uti 
malis  impiorum  voluntatibus  tamquam  in¬ 
strumentis,  quia  non  solum  permittat  impios 
male  agere,  sed  etiam  deserat  eos,  qui  affli¬ 
guntur,  et  sic  donet  impiis  in  eos  victoriam. 
Sic  dicitur  Deus  imperasse  spiritui,  ut  deci¬ 
peret  Aehab,  quia  non  solum  pemiisit  spiri¬ 
tui,  ut  loqueretur  mendacia  per  ora  omnium 
Prophetarum  Achab.  Sed  etiam  non  dedit 
illi  lumen,  quo  discerneret  mendacium  a  ve¬ 
ritate.  Sic  etiam  dicitur  Deus  usus  Assyrio 
Rege,  tamquam  virga,  et  baculo,  vel  etiam 
malleo,  et  secux-i,  ad  percutiendos  filios  Is- 
rael,  quia  non  solum  permisit  Regem  illum 
armari  in  Israelitas,  sed  etiam  deseruit  po¬ 
pulum  suum,  avertit  adjutorium  gladii  sui, 


(1)  Psal.  XLIII,  19;  ibid.  CIV,  25;  ib.  CXVIII,  36 ;  ibid  CXL,  4;  Matth.  VI,  13.  -  (2)  Job.  I,  12.  — 
(3)  Job.  I,  21,  ibid.  41;  ibid.  II,  3. 

et  non  est  auxiliatus  ei  in  bello,  ut  dicitur  in 
Psal.  lxxxyiii.  Sic  etiam  exponit  S.  Augu¬ 
stinus  in  epist.  80.  quoest.  2.  illud  :  Et  ne 
nos  inferas  in  tentationem  :  «  Intelligitur,  in¬ 
quit,  ne  nos  inferri  deserendo  permittas.  » 

Sed  si  forte  isti  modi  non  per  omnia  satis- , 
faciant,  accedat  alius,  qui  omnino  satisfaciet. 
Deus  igitur  non  solum  permittit  impios  agere 
multa  mala,  noc  solum  deserit  pios,  ut  co¬ 
gantur  pati  quae  ab  impiis  inferuntur  ;  sed 
etiam  praesidet  ipsis  voluntatibus  malis,  eas- 
que  regit  et  gubernat,  torquet  ac  flectit  in  eis 
invisibiliter  operando,  ut  licet  vitio  proprio 
malae  sint,  tamen  a  divina  providentia  ad 
unum  potius  malum,  quam  ad  aliud  non  po¬ 
sitive,  sed  permissive  ordinentur. 

Explicat  hoc  Hugo  de  S.  "Victore  lib.  i.  de 
Sacramentis  par.  5.  cap.  29.  his  verbis  :  De 
illo  autem  modo  divinae  moderationis,  quo 
malas  etiam  voluntates  praesidens  occulta,  et 
invisibili  operatione  ad  suum  arbitrium  tem¬ 
perat  et  inclinat,  hoc  sentiendum,  ut  creda¬ 
tur,  Deus  malis  voluntatibus  non  dare  cor¬ 
ruptionem,  sed  ordinem.  »Et  infra :  Yoluntati 
ergo  malae,  vitium  est  ex  ipsa,  quo  mala  est; 
ordo  autem  ex  Deo  est,  quo  per  velle  sive 
ad  hoc,  sive  ad  illud  est.  In  voluntate  ergo 
vitium  est,  et  ipsum  malum  est,  et  ex  ipso 
voluntas  mala  est.  In  velle  autem  et  vitium 
est,  in  quantum  velle  ex  voluntate  mala  est, 
et  ordo  est,  in  quantum  ad  hoc,  vel  ad  hoc 
ex  disponente  est.  Et  cum  ipsum  velle  ad  hoc 
aliquid  est,  malum  est,  quod  ad  hoc  est,  quia 
mala  voluntate  est  :  quod  autem  potius  ad 
hoc,  quam  ad  illud  est,  bonum  est,  quia  ordo 
est,  et  ex  bene  disponente  est.  Potest  ergo 
voluntas  mala  in  se  corrumpi,  et  resolvi  per 
proprium  vitium,  quod  ei  aliunde  non  datur  : 
sed  non  potest  per  velle  extra  se  praecipitari, 
nisi  qua  ei  via  aperitur.  Et  qui  praecipiti  qua 
vult  ad  ruinam  viam  aperit,  quodammodo 
ipsam  inclinat,  non  impellendo,  sed  permit¬ 
tendo,  et  non  tenendo;  nec  auctor  illi  est 
ruendi,  sed  incedendi  ordinator.  Haec  ille.  , 
Ilis  autem  addi  potest  ex  S.  Thoma  in 
commcnt.  cap.  9.  ad  Roman.  Deum  non  so¬ 
lum  inclinare  voluntates  malas  ad  unum  po¬ 
tius,  quand  ad  aliud  permittendo,  ut  feran¬ 
tur  in  unum,  et  non  permittendo,  ut  ferantur 
in  aliud,  ut  Hugo  recte  docuit ;  sed  etiam 
positive,  inclinando  in  unum,  et  avertendo 
ab  alio,  non  quidem  per  se,  et  physice  mo¬ 
vendo  voluntatem  ad  unum,  et  removendo 


ab  alio,  quod  libertati  arbitrii  pramuliearc 
videretur,  sed  occasionaliter,  ut  S.  Thomas 
loquitur,  et  moraliter,  immittendo  videlicet 
cogitationem  aliquam  bonam,  ex  qua  malus 
ob  suum  vitium  occasionem  sumat  judicandi, 
melius  esse  huic  nocere,  quam  illi,  sive  huic 
potius  iniquitati  servire,  quam  illi.  Et  juxta 
hunc  modum  S.  Augustinus  et  Theodoretus 
exponunt  illud  Psal.  civ  :  Convertit  cor  eo¬ 
rum ,  ut  odirent  populum  ejus  (1).  Dicunt  enim 
Deum  id  fecisse  non  perventendo  corda  Ae¬ 
gyptiorum,  sed  benefaciendo  populo  suo, 
unde  A5gyptii  majoris  odii  occasionem  acce¬ 
perunt.  Ita  igitur  Deus,  licet  malas  non  fa¬ 
ciat  voluntates,  eis  tamen  praesidet,  et  regit, 
atque  ordinat  in  bonum  electorum  suorum, 
quemadmodum  (ut  docet  S.  Basilius  in  ora¬ 
tione,  quod  Deus  non  sit  auctor  malorum) 
medici  utuntur  viperee  veneno,  quod  ipsi  non 
fecerunt  ad  corpora  curanda. 

Atque  ex  iis  explicari  possunt  omnia  loca 
supra  citata.  Quod  enim  lib.  II.  Reg.  cap. 
xxiv.  dicitur  a  Deo  commotum  Davidem,  ut 
muneraret  populum,  in  qua  numeratione  gra¬ 
viter  peccavit,  ex  ! lib.  I  Paralip.  cap.  xxi. 
explanatur,  ubi  sic  legimus  :  Consurrexit  au¬ 
tem  Satan  contra  Israel ,  et  incitavit  David  ut 
numeraret  Israel  (2).  Itaque  is,  qui  proprie 
Davidem  incitavit  ad  peccatum,  non  Deus, 
sed  diabolus  fuit  :  tribuitur  tamen  hmc  inci¬ 
tatio  etiam  Deo,  quia  nisi  Deus  permisisset, 
diabolus  id  non  fecisset.  Permisit  autem  Deus, 
quia  id  peccata  populi  merebantur. 

Ad  illud  de  maledictione  Semei;  jam  di¬ 
ctura  est,  quemadmodum  intelligi  debeat, 
Deum  praecepisse  Semei,  ut  malediceret  Da- 
vidi.  Dicitur  enim  Deus  praecepisse,  quia  cor¬ 
ruptam  Semei  voluntatem  inclinavit  ad  ma¬ 
ledicendum  Davidi.  Inclinavit  autem  (ut  di¬ 
ximus  ex  Hugone)  non  compellendo,  sed  ape¬ 
riendo  illi  viam  ad  hoc  malum,  et  claudendo 
ad  alia,  id  est,  permittendo,  ut  hoc  solum 
malum  vellet  et  perageret,  ex  multis,  ad  quai 
parata  erat. 

Eadem  est  responsio  ad  aliud  de  spiritu 
decipiente  Achabum.  Ipse  enim  spiritus  ob¬ 
tulit  se  Deo,  ad  decipiendum  Regem,  nec  tam 
imperio,  quam  permissione  divina  egebat, 
cum  ex  se  promptissimus  ad  omne  malum, 
imo  et  cupidissimus  nocendi  esset.  Sed  ur¬ 
get  Calvinus  lib.  I.  Institut.  cap.  18.  §.  H  : 

«  Si  Dei  judicium  estexc&catio,  etamentia  A- 
chab,  nudee  permissionis  figmentum  evane- 


(I)  Psal.  CIV,  25.  -  (2)  I  Paralip.  XXI.  I. 

scit  :  quia  ridiculum  esset,  judicem  tantum 
permittere,  non  etiam  decernere  quid  fieri 
velit,  et  mandare  exeeutionem  ministris.  » 
At  S.  Augustino  ridiculum  non  est  visum 
judicem  tantum  permittere,  cum  ait  lib.  de 
gratia  et  libero  arbitrio  cap.  23  :  «  Cum  au¬ 
ditis,  Ego  Dominus  decepi  Prophetam  illum, 
et  quem  vult  indurat,  ejus  merita  cogitate, 
quem  sic  obdurari,  et  seduci  permisit. »  Ubi 
cum  S.  Augustinus  dicit,  ob  merita  homi¬ 
num  Deum  permittere  deceptionem  et  indu- 
rationem,  satis  ostendit,  Deum  ut  judicem 
illa  permittere.  Quamvis  enim  simpliciter 
permittere  soleat  etiam  is,  qui  non  est  judex; 
tamen  si  quis  in  manu  sua  habeat  impedire, 
vel  permittere,  ut  uuus  alteri  noceat,  et  de¬ 
cernat  non  impedire,  sed  permittere,  ut  hac 
ratione  puniat  eum,  qui  tali  poena  dignus 
est,  is  profecto  judicem  in  ea  permissione 
aget. 

Ad  alia  duo  de  Jcroboam,  et  Jehu  ea¬ 
dem  responsio  adhiberi  posset,  sed  probabi¬ 
lius  dici  posse  arbitror ,  utrumque  fuisse 
legitimum  Regem,  et  a  Deo  proprie  electum. 
Quamvis  enim  Calvinus  lib.  i.  Institutionum 
cap.  ult.  velit  Jeroboam  et  Jehu  deficiendo 
a  propriis  dominis,  et  regnum  invadendo 
graviter  peccasse,  et  idem  de  Jcroboam 
sentiat  Petrus  Martyr  in  commentario  cap.  xi. 
lib.  iii.  Regum,  tamen  S.  Augustinus  lib. 
xyii.  de  Civit.  Dei  cap.  21.  et  22.  aperte  do¬ 
cet,  neque  Jeroboam,  neque  populum  in  ea 
defectione  peccasse  :  «  Apparuit,  inquit,  nul¬ 
lum,  in  ea  re  nec  regis  Israel,  nec  populi  fuisse 
peccatum,  sed  voluntatem  Dei  vindicantis  im¬ 
pletam.  »  Et  profecto  Scriptura  sancto  Augu¬ 
stino  manifeste  favet.  Nam  lib.  iii.  Regum 
cap.  xi.  posteaquam  Ahias  propheta  nomine 
Dei  regnum  promiserat  Jeroboamo,  sub¬ 
jungit  bsec  verba  :  Si  audieris  omnia,  quae 
praecepero  tibi ,  et  ambulaveris  in  viis  meis , 
et  feceris  quod  rectum  est  coram  me ,  custo¬ 
diens  mandata  mea ,  et  praecepta  mea ,  sicut 
fecit  David  servus  meus ,  ero  tecum,  et  aedi¬ 
ficabo  tibi  domum  fidelem ,  quomodo  aedifi¬ 
cavi  David  domum  (1).  At  certe  Deus  non  con¬ 
ferret  Jeroboamum  cum  Davide,  neque  illi 
promitteret  protectionem  in  regno,  et  fide¬ 
lem  successionem;  si  eum  non  verum  Re¬ 
gem,  sed  Tyrannum,  et  invasorem  fuisse 
scivisset. 

Praiterea  cap.  12.  cum  Roboam  aciem  ar¬ 
matam  educere  vellet  in  Jeroboam,  ut  uni¬ 


versum  regnum  recuperaret,  misit  Deus  Se- 
meiam  prophetam,  qui  diceret  regi  Roboam, 
et  universo  populo  :  Non  ascendetis ,  neque  bel¬ 
labitis  contra  fratres  vestros ,  filios  Israel.  A 
me  enim  factum  est  verbum  hoc  (2).  Quo  au¬ 
dito,  cessaverunt  ab  intentione  bellandi,  et 
agnoverunt  Jeroboam  ut  legitimum  regem, 
atque  a  Deo  creatum  super  decem  tribus, 
quemadmodum  rex  erat  Roboam  super  tri¬ 
bum  Juda  et  Benjamin.  Itaque  licet  postea 
Jeroboam  scelestissimus  fuerit,  et  schisma 
fecerit  in  religione,  tamen  cum  regnum  acce¬ 
pit,  bonus  erat,  et  electione  divina,  ac  totius 
populi  consensu  et  vocatione  legitime  regnare 
coepit. 

Quod  idem  constat  de  Jehu  :  non  enim 
regnum  ambivit,  sed  ad  eum,  nihil  tale  co¬ 
gitantem,  misit  Elisaeus  unum  de  filiis  Pro¬ 
phetarum,  qui  eum  nomine  Dei  ungeret  re¬ 
gem  super  Israel,  et  imperaret,  ut  occideret 
Achabum  regem,  Jezabelem  reginam,  et  om¬ 
nem  ejus  domum  exterminaret.  Ac  deinde 
cum  id  ipse  perfecisset,  dixit  ad  eum  Domi¬ 
nus  :  Quia  studiose  egisti  quod  rectum  erat,  et 
placebat  in  oculis  meis,  et  omnia ,  quae  erant  in 
corde  meo ,  fecisti  contra  domum  Achab,  filii 
tui  usque  ad  quartam  generationem  sedebunt 
super  thronum  Israel ,  lib.  IV  Regum  c.  x. 
Quis  autem  credat,  Deum  laudaturum  fuisse 
factum  Jehu,  ac  dicturum,  eum  studiose 
fecisse,  quod  rectum  erat,  si  Jehu  ex  ambi¬ 
tione  rebellasset,  et  injuste  Dominum  suum 
occidisset,  ut  Calvinus  docet?  Non  igitur 
recte  probavit  Calvinus,  ex  Deo  esse,  quae 
perverse  fiunt  ab  hominibus,  quia  fuerit  au¬ 
ctor  regni  Jeroboam  et  Jehu. 

Sed  objicit  Calvinus,  quodinOsesecap.  vm. 
Deus  videatur  improbare  regnumllieroboam, 
cum  ait  :  Ipsi  regnaverunt,  et  non  ex  me; 
principes  exsiterunt,  et  non  cognovi  (4).  Quem 
locum  S.  Hieronymus  etiam  de  Jeroboam 
interpretatur.  Respondeo,  duobus  modis  dici 
posse  Jeroboam  regnasse  non  ex  Deo,  id 
est,  Deo  non  approbante.  Primum  enim  ex¬ 
poni  potest  hic  locus  (ut  S.  Thomas  admonet 
in  comment.  cap.  13.  epistola;  ad  Romanos) 
de  usu  regni,  non  de  institutione,  et  hoc 
modo  certum  est,  non  fuisse  ex  Deo  regnum 
Jeroboam,  neque  aliorum,  qui  cum  secuti 
sunt.  Omnes  enim  impii  reges  fuerunt. 

Deinde  potest  hic  idem  locus  exponi  de 
causa,  sive  occasione  institutionis  regni  Je¬ 
roboam,  ea  siquidem  non  fuit  ex  Deo,  ac 


(1)111  Reg.  XI,  38.  -  (2)  III  Reg.  XII.  24.  -  (3)  IV  Reg.  X.  30.  —  (4)  Oso.fe.  VIII.  4. 

per  hoc  nec  ipsa  institutio,  nimirum  si  occa¬ 
sionem  rcspiciatur,  fuit  ex  Deo.  Deus  enim 
non  volebat  Salomonem  ita  graviter  peccare, 
ut  mereretur  divisionem  regni,  neque  abso¬ 
lute  volebat  regnum  dividi  :  tamen  posito 
peccato  Salomonis,  placuit  Deo,  ut  regnum 
divideretur,  et  ideo  ipse  partem  ejus  regni 
tradidit  Jeroboam.  Qua  ratione  conciliare 
solemus  duo  illa  loca  :  Deus  mortem  non  fe¬ 
cit,  Sapient.  I.  Et  :  Dominus  mortificat  et  vi¬ 
vificat  (1).  I  Reg.  ii.  Deus  enim  vere  neci 
dat  quos  vult,  sed  tamen  id  non  faceret,  nisi 
in  primo  parente  totum  genus  humanum 
mortis  reatum  contraxisset. 

Neque  aliud  voluisse  S .  Hieronymum , 
perspici  potest  ex  eo,  quod  ipse  testimonium 
Oseai  non  exponit  de  solo  Jeroboam,  sed 
etiam  de  Saule.  Constat  autem  Saulem  verum 
et  legitimum  regem  fuisse,  et  a  Deo  electum, 
juxta  illud  I  Regum,  x  :  Certe  videtis  quem 
elegit  Dominus,  quoniam  non  est  illi  similis  in 
omni  populo  (2).  Et  tamen  quia  peccavit  po¬ 
pulus  in  petendo  rege,  ut  habemus  1  Reg. 
xii,  occasio  eligendi  Saulem,  sive  instituen¬ 
di  regni  in  populo  Dei,  non  fuit  ex  Deo,  et 
vere  dicere  potuit  Deus  per  Prophetam  : 
Ipsi  regnaverunt,  et  non  ex  me.  Sed  de  hoc 
loco  satis  multa  dicta  sunt. 

Ad  illud  Psal.  xliii  :  Declinasti  semitas  no¬ 
stras  a  via  tua  (3),  respondeo,  declinationem 
illam  semitarum  a  viis  Domini,  non  esse  de¬ 
clinationem  ad  peccata,  sed  declinationem 
ab  auxilio,  et  favore  divino.  Praecedit  enim 
in  eo  loco  :  Hiec  omnia  venerunt  super  nos. 
Nec  obliti  sumus  te,  et  inique  non  egimus  in 
testamento  tuo.  Et  paulo  post  sequitur  :  Et 
declinasti  semitas  nostras  a  via  tua.  Et  mox 
adjungitur  explicatio  :  Quoniam  humiliasti 
nos  in  loco  afflictionis,  et  cooperuit  nos  umbra 
mortis. 

Adde,  quod  licet  videatur  per  affirmatio¬ 
nem  dici,  Declinasti  semitas  nostras  a  via  tua, 
tamen  possumus  subintelligere  negationem, 
quae  habetur  ad  initium  versiculi,  juxta  regu¬ 
las  Hebraeorum,  ut  sensus  sit :  Non  recessit  re¬ 
tro  cor  nostrum, et  non  declinasti  semitas  no¬ 
stras  a  via  tua,  id  est,  te  adjutore  non  de¬ 
clinavimus  avia  tua,  tantum  abest  ut  retro¬ 
cesserit  a  te  cor  nostrum.  Itaque  S.  Hiero¬ 
nymus  vertit :  «  Non  x-ecessit  retro  cor  no¬ 
strum,  necdeclinaveruntsemitae  nostra;  a  viis 

(l)  Sap.  I,  13.  Reg.  II,  6  -  (2)  I  Reg.  X.  - 
11,  30;  Jos.  XI,  20;  I  Reg.  II,  23;  III  Reg.  XII,  15; 
XX,  7;  Joan.  XII,  39;  Rom.  I,  28;  ibid.  IX,  18. 

tuis.  »  Ad  alia  loca  non  est  opus  alia  respon¬ 
sione.  Jaun  enim  exposuimus  quemadmodum 
intelligenda  sint. 

CAPUT  XIV. 

Solvuntur  objectiones  ex  aliis  Scripturae  testi¬ 
moniis  petita’. 

Quartum  caput  continet  ea  loca,  in  quibus 
Deus  dicitur  exceecarc,  vel  indurare  corda 
hominum  :  ut  non  velint,  nec  possint  bene 
agere,  Exodi  vii.  viii.  et  ix ;  Induravit  Domi¬ 
nus  cor  Pharaonis.  Dent,  n  :  Induraverat  Do¬ 
minus  spiritum  Sehon.  Josue  xi  :  Domini  sen¬ 
tentia  fuerat,  ut  indurarentur.  I.  Reg.  ll :  Non 
audierunt  vocem  Patris  sui,  quia  voluit  Domi¬ 
nus  occidere  eos,  111.  Reg.  xii  ;  Non  acquievit 
Ilex  populo  ,  quoniam  aversatus  eum  fuerat 
Dominus.  Job  xii  :  Qui  commutat  labium  vera¬ 
cium,  et  doctrinam  senum  aufert,  qui  immutat 
cor  principum,  et  decipit  eos,  ut  frustra  ince¬ 
dant  per  invium,  palpabunt  quasi  in  tenebris, 
et  non  in  luce,  et  errare  eos  faciet  quasi  ebrios. 
Isahe  ix  :  Dominus  miscuit  in  medio  ejus  spi¬ 
ritum  vertiginis.  Et  cap.  lxiii  :  Quare  errare 
nos  fecisti  de  viis  tuis,  indurasti  cor  nostrum 
ne  timeremus  te?  Hierem.  xx  ;  Seduxisti  me 
Domine,  et  seductus  sum.  Joan.  xii  :  Propterva 
non  poterant  credere,  quia  iterum  dixit  Isaias  : 
Excsccavit  oculos  eorum,  et  induravit  cor  eo¬ 
rum ,  etc.  Rom.  i  :  Tradidit  eos  Deus  in  repro¬ 
bum  sensum,  ut  faciant  quae  non  conveniunt. 
Et  Rom.  ix  :  Cujus  vult  miseretur ,  et  quem 
vult  indurat  (i). 

Respondeo, ex  communi  sanctorum  Patrum 
sententia,  Deum  non  esse  causam  excffica- 
tionis  et  indurationis  positive  (ut  sic  loquar) 
sed  negative;  videlicet,  permittendo,  dese¬ 
rendo,  non  miserendo.  Quod  justum  esse  ne¬ 
gari  non  potest,  cum  Deus  non  deserat,  nisi 
desertus,  et  justum  sit,  ut  qui  deserunt,  de¬ 
serantur,  ut  S.  Augustinus  docet  libro  de 
natura  et  gratia,  cap.  26.  trat.  2.  in  Joan- 
nem.  Et  quamvis  Petrus  Martyria  commen¬ 
tario  primi  capitis  ad  Romanos  fateatur , 
omnes  Patres  ita  exponere  (ut  diximus),  non 
gravabor  tamen  aliqua  testimonia  S.  Augu¬ 
stini  in  medium  adducere.  Igiturin  epist.  103. 

(3) Psal.  XLIII,  19.  -  (4)  Exocl.  IX,  12;  Deut. 
Job.  XH,  20;  Isai.  XIX,  14;  ibid.  LXIII,  17,  Hier. 

ad  Sixtum,  sic  ait :  «  Non  obdurat  Deus  im- 
partiendo  malitiam,  sed  non  impartiendo 
misericordiam. »  Itemlib.  i.  ad  Simplicianum 
quaist.  2.  circa  medium  :  «  Obdurare,  in¬ 
quit,  Deum  est  nolle  misereri,  nec  ab  illo  ir¬ 
rogatur  aliquid,  quo  sit  homo  deterior,  sed 
tantum  quo  sit  melior,  non  erogatur.  »  Et 
lib.  v.  in  Julianum,  cap.  3.  «  Cum  ergo,  in¬ 
quit,  dicitur  homo  tradi  desideriis  suis,  inde 
fit  reus,  quia  desertus  a  Deo  cedit  eis,  atque 
consentit,  vincitur,  capitur,  trahitur,  possi¬ 
detur.  )>  Denique  in  Joannem  tract.  33  :  «  Sic, 
inquit,  excaecatDeus,  sic  obdurat,  deserendo, 
non  adjuvando,  quod  occulto  judicio  facere 
potest,  iniquo  non  potest.  » 

Similia  habet  S.  Joannes  Chrysostomus 
homil.  3.  in  epist.  ad  Romanos,  ubi  ponit 
exemplum  ducis  milites  suos  in  acie  deseren¬ 
tis.  Similia  etiam  S.  Gregorius  lib.  xxv.  Mo¬ 
ralium,  cap.  12.  et  13.  et  Damascenus  lib.  iv. 
de  fide,  cap.  20.  Isidorus  lib.  ii.  de  summo 
bono,  cap.  19.  Sed  quia  non  quadibet  per¬ 
missio,  vel  desertio  dici  potest  excaecatio,  vel 
induratio,  res  tota  paulo  diligentius  expli¬ 
canda  est. 

Primo  igitur  observandum  est,  caecitatem 
mentis,  ut  etiam  cordis  obdurationem  esse 
peccatum,  causam  peccati,  et  effectum,  seu 
poenam  peccati.  Sic  enim  scribit  S.  Augusti¬ 
nus  lib.  v.  contra  Julianum,  cap.  3 :  «  Cavi- 
tas,  inquit,  mentis,  quam  solus  illuminator 
Deus  removere  potest,  et  est  peccatum,  quo 
in  Deum  non  creditur,  et  est  pcena  peccati, 
qua  cor  superbum  digna  animadversione  pu¬ 
nitur,  et  est  causa  peccati,  cum  aliquid  mali 
cavi  cordis  errore  committitur.  »  Quod  idem 
de  obduratione  cordis  intelligitur,  nam  eo 
loco  promiscue  loquitur  S.  Augustinus  de 
cavitate  et  obduratione.  Et  in  Scripturis  de 
utraque  homines  reprehenduntur,  tamquam 
de  vero,  maximoque  peccato.  Matth.  xm  ; 
Incrassatum  est  cor  populi  hujus,  et  auribus 
graviter  audierunt,  et  oculos  suos  clauserunt , 
ne  quando  videant  oculis,  et  auribus  audiant,  et 
corde  intelligant,  et  convertantur ,  et  sanem 
eos  (1). 

Itaque  caecitas  cordis,  de  qua  loquimur, 
non  est  simplex  carentia  luminis,  sed  affectus 
pravus,  quo  quis  illustrationes  divinas  re¬ 
pellit,  vel  impedimentum  ponit,  quo  minus  a 
Deo  illuminetur.  Quare  dicuntur  ejusmodi 
homines,  Matth.  xm,  videntes  videre,  et  non 
videre,  quia  vident  quidem  unde  illuminari 


possent,  sed  ex  malitia  sua  nolunt  advertere, 
atque  ita  excavat  eos  malitia  ipsorum.  Pari 
ratione  cordis  obduratio  est  pravus  affectus, 
quo  quis  admonitiones  divinas,  sive  internas, 
sive  externas  contemnit,  et  semper  magis  ac 
magis  eis  resistit,  donec  ad  eum  statum  de¬ 
veniat,  ut  eas  ne  sentiat  quidem.  Hinc  enim 
cor  dicitur  durum,  lapideum,  grave,  crassum, 
quando  non  movetur  ad  correptiones  et  in¬ 
crepationes  divinas,  quia  quae  sunt  ejusmodi 
nec  cedunt,  nec  sentiunt.  Sicut  e  contrario 
cor  dicitur  tenerum,  molle,  et  carneum, 
quando  facile  acquiescit  Deo,  vel  homini  ad¬ 
monenti,  quia  caro  mollis,  ac  tenera  facile 
penetratur,  et  exiguas  etiam  punctiones  per¬ 
cipit  :  «  Cor  durum  (inquit  S.  Bernardus lib. 
i.  de  consideratione)  nec  seipsum  exhor¬ 
rescit,  quia  seipsum  non  sentit ;  non  movetur 
precibus,  minis  non  cedit,  flagellis  magis  du¬ 
ratur.  » 

Hinc  habemus  permissionem  illam,  qua 
Deus  sivit  primum  hominem  labi,  et  qua  nunc 
etiam  sinit  justos  peccare,  non  posse  dici  ex¬ 
cavationem,  vel  indurationem,  quia  excava¬ 
tio  et  induratio  cum  sit  poena  peccati  non 
potest  esse  primum  peccatum,  neque  excae- 
cantur  vel  indurantur  justi,  sed  peccatores. 
Rom.  i:  Sicut  non  probaverunt,  Deum  habere 
in  notitia,  tradidit  illos  Deus  in  reprobum  sen¬ 
sum.  Item  :  Quia  commutaverunt  veritatem 
Dei  in  mendacium,  et  coluerunt,  ac  servierunt 
crealurse  potius  quam  creatori  :  propterea  tra¬ 
didit  illos  Deus  in  passiones  ignominiae.  Et  II. 
ad  Thes.  II  :  Eo  (quod  charitatem  veritatis  non 
receperunt,  ut  salvi  fierent ,  ideo  mittet  illis 
Deus  operationem  erroris,  ut  credant  menda¬ 
cio  (2). 

Secundo  loco  observandum  est,  ad  exca;- 
cationem,  et  obdurationem  non  sufficere,  ut 
quis  non  videat,  vel  non  cedat,  sed  requiri 
ut  non  possit  moraliter  videre,  nec  cedere. 
Id  enim  ostendit  nomen  excavationis  et  ob¬ 
durationis.  Caici  siquidem  non  dicuntur  qui 
videre  possunt,  licet  non  videant ;  et  res  durm 
illas  dicuntur,  quas  nec  cedunt,  si  compri¬ 
mantur,  nec  cedere  queunt,  et  potius  fran¬ 
guntur,  quam  cedant.  Hinc  Joan.  xir  legi¬ 
mus  /  Ideo  non  poterant  credere,  quia  iterum 
dixit  Isaias,  Excseca  cor  populi  hujus,  et  aures 
ejus  aggrava.  Et  Eccl.  vil  :  Considera  opera 
Dei,  quod  nemo  possit  corrigere,  quem  Deus 
despexerit  (3).  Ex  quo  intelligimus,  non  dici 
Deum  excavare,  vel  indurare,  quando  juvat 


(1)  Matth.  XIII,  15.  —(2)  Rom.  I,  28;  II  Thess.  II,  tO.  —  (3)Joan.  XII,  39;  Eccl.  VII,  13. 

hominem  auxilio  suo,  ita  ut  ille  vere  possit, 
si  velit,  licet  permittat  eum  labi,  et  eatenus 
deserat,  quia  non  praebet  auxilium,  quo  ille 
infallibiliter  velit.  Alioqui  omnes  qui  peccant 
essent  excaecati,  et  obdurati,  cum  nemo  pec¬ 
cet  nisi  permittente,  atque  aliquo  modo  de¬ 
serente  Deo  :  constat  autem  non  omnes  qui 
peccant  excaecatos,  vel  obduratos  proprie 
dici  posse. 

Illa  igitur  sola  permissio,  atque  desertio, 
excajcatio  et  obduratio  dicitur  ex  parte  Dei, 
qua  fit  ut  homo  justo  Dei  judicio,  peccata 
praeterita  punientis,  ita  destituatur  auxilio  di¬ 
vino,  ut  non  possit  moraliter  non  cadere, 
quod  pulchre  ostendit  similitudo  illa  Chry- 
sostomi  de  duce  milites  in  prajlio  deserente. 
Ex  quo  etiam  solvitur  quod  objicere  solet 
Calvinus,  cum  argumentatur,  excaecationem, 
et  obdurationem  non  posse  referri  ad  solam 
permissionem,  vel  desertionem,  cum  Deus 
judicem  agat  in  hac  re,  et  judicis  sit  non 
solum  permittere,  vel  deserere,  sed  etiam 
re  ipsa  punire.  Nam  ista  permissio,  ac  deser¬ 
tio  gravissima  est  punitio,  cum  homo  in 
poenam  peccati  praeteriti  in  medio  hostium 
nudus,  atque  inermis  divino  judicio  relinqua¬ 
tur. 

Tertio  observandum  est,  hanc  impote.itiam 
qua  homo  excaecatus,  vel  obduratus,  non  po¬ 
test  videre  quod  videndum  est,  nec  agere 
quod  agendum  est,  non  esse  absolutam,  sed 
ex  hypothesi.  Nam  licet  homo,  dum  est 
caecus,  et  obduratus,  non  possit  cernere,  et 
credere,  tamen  absolute  potest,  quia  potest 
cum  Dei  gratia  removere  caecitatem,  et  ob¬ 
durationem,  quibus  remotis  cernere  poterit, 
et  credere.  Numquam  enim  Deus  ita  desti¬ 
tuit,  quin  saltem  juvet  ad  impetrandam  gra¬ 
tiam,  et  vires,  quibus  obduratio  tolli  possit, 
quando  tenetur  homo  converti  ad  fidem,  vel 
justitiam,  et  nisi  faciat  peccet.  Proinde  qui 
non  potest  facere  quod  debet,  sua  culpa  non 
potest,  et  ideo  peccat,  quia  si  peteret  auxi¬ 
lium,  utique  impetraret. 

Et  hinc  est  quod  Exod.  vm.  et  alibi  in  Scri- 
turis  obdurati  reprehenduntur, et  puniuntur ; 
quia  culpa  sua  indurationem  incurrunt,  et 
in  ea  perseverant.  Sanctus  Joannes  qui  cap. 
xii.  dixerat  de  quibusdam :  Propterea  non 
poterant  credere  quia  dixit  Isaias  :  Excxca  cor 
populi  hujus.  Idem  cap.  xv.  dicit  de  iisdem  : 
Excusationem  non  habent  de  peccato  suo  (1). 
Et  sanctus  Augustinus  tract.  53.  in  Joannem, 


tractans  illud  :  Propterea  non  poterant  credere, 
monet,  ut  nemo  audeat  propter  ejusmodi  im¬ 
potentiam  negare  liberum  arbitrium,  aut  ex¬ 
cusare  peccatum,  et  rationem  insinuat,  quia 
licet  caeci  non  possint  videre,  tamen  pos¬ 
sunt  ex  caecis  fieri  videntes. 

Sed  occurret  aliquis,  atque  objiciet  incer¬ 
tum  fore  judicium  Dei,  quo  in  poena  peccati 
praeteriti  aliquos  obdurat  et  excaecat,  si  in 
illorum  potestate  est  non  excaecari,  vel  obdu¬ 
rari,  aut  continuo  caecitatem,  obdurationem¬ 
que  repellere.  Respondeo,  certitudinem  divi¬ 
ni  judicii  ex  eo  pendere,  quod  eum,  qui  ex¬ 
caecari,  atque  obdurari  meretur,  Deus  non 
solum  deserit,  ac  desertione  sua  vinci  sinit 
ab  hostibus,  et  in  peccata  varia  trahi,  atque 
perduci,  sed  etiam  non  dat  gratiam  congru¬ 
entem  ejus  ingenio  ad  impetrandas  vires, 
quae  est  alia  occultior  desertionis  species, 
id  est,  non  eum  excitat,  et  vocat,  quomodo 
praevidet  illi  aptum  esse,  ut  sequatur  exci¬ 
tantem,  et  vocantem,  et  quamvis  non  dene  - 
get  auxilium,  quo  ille  absolute  possit  auxi¬ 
lium  petere  :  tamen  certissime  videt  eum 
auxilio  illo  non  usurum.  Atque  ita  cujus  vult 
miseretur,  et  quem  vult  obdurat ;  ut  dicitur 
Rom.  ix. 

Quarto  observandum  est,  hanc  desertionem 
secundum  morem  loquendi  Scripturae  recte 
significari  per  vocabula  actionem  exprimen¬ 
tia,  quamvis  revera  non  sit  actio,  sed  actio¬ 
nis  omissio.  Nam  in  ii.  lib.  regum  cap.  xii. 
dicitur  David  occidisse  Uriam  Heteum,  cum 
tamen  David  eum  per  se  non  occiderit,  nec 
jusserit  proprie  occidi,  sed  tantum  imperavit 
duci  Joab,  ut  eum  constitueret  in  loco,  ubi 
fortissimum  esset  praelium,  ibique  eum  dese¬ 
reret,  ut  vinceretur,  et  moreretur.  Sic  igitur 
Deus  recte  dicitur  tradere  in  reprobum  sen¬ 
sum,  inducere  in  tentationem,  mittere  ope¬ 
rationem  erroris,  obdurare,  etexcaecare,  lice 
haec  omnia  non  faciat  nisi  permittendo  et  de¬ 
serendo, 

Neque  tamen  hinc  sequitur,  Deum  esse 
causam  peccati,  aut  peccare  deserendo  ho¬ 
mines  in  tentationibus,  licet  David  peccave¬ 
rit,  et  causa  fuerit  peccati  jubendo  Uriam 
deseri  in  praelio.  Nam  Urias  innocens  erat, 
nec  poterat  juste  a  Davide,  vel  Joabo  inter¬ 
fici,  et  ideo  peccavit  David,  cum  jussit  eum 
in  praelio  derelinqui,  ut  moreretur.  At  si  Urias 
necem  promeruisset,  potuisset  utique  David 
eum  illa  ratione  de  medio  tollere  ;  et  quamvis 


(1)  Joan.  XV,  22. 

tunc  etiam  vere  diceretur  causa  mortis  Uriae, 
tamen  neque  ipse  peccaret,  neque  esset  causa 
peccati  Ammonitarum,  quorum  gladio  ille 
periit.  Neque  enim  David  jussit  Ammonitis 
ut  Uriam  occiderent,  sed  cum  illi  sponte  sua 
raperentur  ad  caedem  filiorum  Israel,  uti  vo¬ 
luit  David  eorum  impetu  ad  necem  Uriae, 
quem  relinqui  jussit,  non  ad  necem  aliorum 
quos  a  praelio  subduxit. 

Ita  quoque  et  Deus  cum  aliquos  justo  judi¬ 
cio  deserendo  tradit  in  reprobum  sensum, 
excaecat,  obdurat,  in  tentationem  inducit, 
neque  ipse  peccat,  quia  juste  deserit,  neque 
est  causa  peccati ;  quia  non  excitat  ipse  sata- 
nam  ad  tentandum,  et  hominem  ad  consen¬ 
tiendum  (nisi  ut  supra  diximus,  excitare  sit 
non  impedire)  sed  utitur  utriusque  nequitia 
ad  eum  puniendum,  qui  tali  poena  dignus  est. 

Porro  Calvinuslib.  n.  Institut.cap.  4.§.  4.  ad¬ 
mittit  Deum  saepe  obdurare  solum  deserendo : 
tamen  addit  esse  alia  testimonia,  quae  ultra 
procedant  :  «  Qualia  sunt,  inquit,  de  Pha- 
raonis  induratione.  An  induravit  non  emol¬ 
liendo?  id  quidem  verum  est;  sed  plus  ali¬ 
quid  fecit,  quod  obstinatione  pectus  ejus  ob- 
firmandum  Satanae  mandavit.»  Haec  ille.  Sed 
hoc  quod  ipse  dicit  de  Satana  jussu  Dei  ob- 
firmante  cor  Pharaonis,  ex  divinis  litteris  non 
colligitur :  neque  ipse  locum  ullum  profert, 
unde  id  probetur.  Quamvis  exponi  facillime 
posset,  ut  supra  exposuimus  illud  :  Dominus 
praecepit  Semei  maledicere  Davidi.  ' 

Quinto  est  observandum,  actionem  excae- 
candi,  et  obdurandi  interdum  tribui  in 
Scripturis  etiam  illis  rebus,  quae  suiit  occa¬ 
siones  potius*  qjiam  causae  ejusmodi  actio¬ 
num.  Sic  enim  dicuntur  munera  excaecare 
oculos  sapientum,  Exod.  xxm.  etEccles.  xx. 
Sic  creaturae  dicuntur  factae  in  muscipulam 
pedibus  insipientium,  Sap.  xiv.  Sic  vinum  et 
mulieres  apostatare  faciunt  sapientes,  Ec- 
cles.  xix.  Sic  patientia  Dei  aliquo  modo  indu¬ 
rat,  Rom.  ii.  Caeterum  cum  occasione  talium 
rerum  homines  excaecantur,  vel  indurantur, 
non  dicitur  Deus  eos  excaecare,  vel  indurare, 
nisi  forte  per  accidens,  sed  ipsi  homines 
abutentes  rebus  bonis,  seipsos  excaecant,  vel 
obdurant.  Deus  enim,  cum  in  Scripturis  di¬ 
citur  excaecare,  vel  indurare,  id  facit  ut  ju¬ 
stus  judex,  et  ideo  non  conversionem,  et 
poenitentiam,  sed  poenam  et  ruinam  eorum 
intendit,  qui  excaecantur,  vel  obdurantur.  At 
cum  patienter  expectat,  vel  peccata  dissi¬ 


mulat,  non  poenam  et  ruinam,  sed  conver¬ 
sionem  et  poenitentiam  intendit:  Dissimulat 
enim  peccata  hominum  propter  poenitentiam, 
ut  dicitur  Sapient,  xi  (1),  et  Apostolus  ait  : 
Ignoras  quia  patientia  Dei  ad  poenitentiam  te 
adducit  ?  tu  autem  secundum  duritiam  tuam,  et 
impoenitens  cor  thesaurizas  tibi  iram  in  die 
irae,  et  justi  judicii  Dei.  Rom.  ii  (2). 

Quare  patientia  Dei  ad  poenitentiam  addu¬ 
cit,  et  ideo  qui  inde  excaecantur,  non  excae¬ 
cantur  a  Deo,  sed  excaecat  eos  malitia  ipso¬ 
rum,  ut  dicitur  Sapient,  v.  Et  vere  si  Deum 
excaecare  nihil  esset  aliud,  nisi  patienter  ex- 
pectare,  orandus  esset  Deus,  ut  S.  Augusti¬ 
nus  recte  colligit  lib.  v.  in  Julianum,  cap.  3. 
ut  nos  excaecaret.  Igitur  loca  initio  capitis 
adducta,  quae  significant  a  Deo  homines  in¬ 
durari,  vel  excaecari  non  possunt  commode 
explicari  de  excaecatione,  et  obduratione  per 
patientiam,  sed  per  desertionem,  ut  supra 
diximus,  et  ut  perspicuum  erit,  si  eorum  ali¬ 
qua  percurramus. 

Primum  testimonium  sumptus  fuerat  ex 
cap.  vii.  viii.  et  ix.  Exodi,  ubi  agitur  de  in¬ 
duratione  Pharaonis.  Videmus  autem  in  iis 
locis  aliquando  tribui  causam  efficientem 
indurationis  ipsi  Pharaoni,  qui  ex  patientia 
Dei  sumebat  occasionem  contemnendi  ipsum 
Deum,  et  obfirmdndi  cor  suum  in  proposito 
non  obediendi ;  aliquando  tribui  ipsi  Deo , 
qui  non  ita  illustrabat,  neque  movebat  per 
gratiam  cor  illius,  ut  videbat  congruum  illi 
esse,  ut  attenderet ,  et  flecteretur.  Videns 
Pharao,  inquit  Moses  Exod.  viii,  quod  data 
esset  requies,  ingravavit  cor  suum,  et  non  au¬ 
divit  eos,  sicut  praecepterot  Dominus  (3).  Ecce 
quomodo  abutitur  Pharao  Dei  patientia  ad 
indurationem.  Et  rursus  cap.  ix  :  Videns 
Pharao,  quod  cessasset  pluvia,  et  grando,  et 
tonitrua,  auxit  peccatum,  et  ingravatum  est  cor 
ejus,  et  servorum  illius,  et  induratum  nimis  (4), 
quia  videlicet  flagella  Dei  cessabant,  existi¬ 
mabat  Pharao  nihil  jam  esse  periculi,  et 
grandinem,  ac  tonitrua  casu  accidisse,  ideo 
confirmabat  propositum  non  parendi.  Sed 
quia  quod  non  cogitaret  idem  Pharao,  fla¬ 
gellorum  cessationem  provenire  ex  precibus 
Mosis,  nascebatur  ex  justo  Dei  judicio,  quo 
decreverat,  non  misereri  Pharaonis,  neque 
eum  illustrare  et  movere,  ut  videbat  ejus  in¬ 
genio  congruum,  aptumque  esse  propterea 
in  iisdem  locis  saepe  repetitur  :  Induravit 
Dominus  cor  Pharaonis. 


(1)  Sap.  XI,  24.  —  (2)  Rom.  11,  4.  —  (3)  Exod.  VIII,  15.  —  (1)  Ibid.  IX,  34. 

Eodem  modo  explicanda  sunt  loca  similia 
adducta  ex  Deuteronomio,  Josue,  libris  Re¬ 
gum,  ex  Isaia,  et  ex  Apostolo.  Illud  autem 
Job  :  Qui  commutat  labium  veracium ,  et  do¬ 
ctrinam  senum  aufert ,  et  qui  immutat  cor 
principum  et  decipit  (1),  non  habet  difficulta¬ 
tem.  Non  enim  Deus  immutat  labium  vera¬ 
cium  mentiendo,  sed  vel  permittendo,  ut  de¬ 
cipiantur,  ut  diximus  capite  superiore,  vel 
reddendo  mutos,  et  elingues  prudentissimos 
consiliarios.  Neque  etiam  Deus  immutat  cor 
principum,  faciendo  ex  bono  malum,  vel  ali¬ 
quam  falsam  notitiam  eis  inspirando,  sed 
immittendo  bonam  aliquam  cogitationem, 
aut  certe  indifferentem,  ex  qua  tamen  impe¬ 
diantur  a  proposito  suo,  atque  ita  decipian¬ 
tur,  cum  Dei  providentia  fiat,  ut  non  asse¬ 
quantur  quod  cupiebant. 

Exemplum  habemus  in  Absalone,  qui  cum 
patrem  suum  ex  urbe  regia  expulisset,  et 
cum  omnino  perdere  desideraret,  ut  ipse 
unus  regno  universo  libere  potiretur,  Dei 
providentia  agente,  consilium  convocavit,  et 
audito  consilio  Achitophel,  ac  probato,  quod 
quidem  ad  implendum  ejus  desiderium  uti¬ 
lissimum  erat ;  Deo  inspirante,  audire  voluit 
etiam  consilium  Chusai,  quod  in  speciem 
erat  utile,  re  autem  vera  perniciosum  :  effe¬ 
cit  vero  Deus,  ut  Absalon  attenderet  ad  con¬ 
silium  Chusai,  et  rationes  ejus  ponderaret, 
oblitus  consilii  Achitophel,  atque  ita  immu¬ 
tavit  cor  ejus,  ac  fecit,  ut  reprobato  consilio 
Achitophel  eligeret  consilium  Chusai,  ex 
quo  impeditus  est  ab  eo,  quod  maxime  cu¬ 
piebat.  Yide  lib.  II  Reg.  cap.  xvii. 

Simile  est  quod  accidit  S.  Athanasio.  Nam 
cum  in  navicula  fugeret  persecutores  suos, 
Deo  inspirante  convertit  naviculam,  et  ob¬ 
viam  ire  perrexit  adversariis,  qui  per  idem 
flumen  eum  insequebantur.  Egit  vero  divina 
providentia,  ut  illi  eum  non  agnoscentes,  ab 

1110  ipso  peterent,  quantum  inde  Athanasius 
abesset,  quo  respondente  non  longe  abesse, 

1111  citato  cursu  descendere  festinarunt.  At¬ 
que  ita  sine  ullo  mendacio  ab  Athanasio,  vel 
a  Deo  potius  justissime  decepti  palpabant, 
ut  inquit  Job,  quasi  in  meridie,  et  errabant 
velut  ebrii,  cum  eo  magis  ab  Athanasio  re¬ 
cederent,  quo  se  ad  eum  propius  accedere 
cogitabant.  Yide  Theodoreti  historiam  lib. 
iii.  cap.  8.  vel  Ruffini  lib.  i.  cap.  34. 

Illud  Hieremiae  xx  :  Sediuisti  me  Domine , 
et  seductus  sum  (2),  recte  exponitur  a  S.  Hie¬ 


ronymo,  quod  ambiguitate ,  non  falsitato 
contigerit.  Audiverat  enim  Ilieremias  :  Ecce 
Prophetam  in  gentibus  dedi  te.  Et  rursus  : 
Ecce  constitui  te  super  gentes,  et  regna.  Ita¬ 
que  libenter  munus  prophetandi  assumpse¬ 
rat  tamquam  contra  gentes,  a  quibus  popu¬ 
lus  Domini  vexabatur  prophetaturus  :  ad¬ 
vertit  tamen  postea,  se  perpetuo  contra  gen¬ 
tem  suam,  et  reges  suos  Domino  jubente 
prophetare,  ex  quo  multas,  et  varias  cala¬ 
mitates  patiebatur.  Accedit,  quod  cura  prae¬ 
diceret,  capiendam  urbem  Hierosolymam  a 
Chaldaeis,  ita  loquebatur,  ac  si  statim  id  es¬ 
set  implendum,  unde  cum  non  ita  accideret 
putabatur  mentitus,  et  a  populo,  tamquam 
impostor  deludebatur.  Ita  igitur  ambiguitate 
verborum  Domini,  partim  quoad  gentes, 
partim  quoad  tempus  deceptum  se  dicit, 
cum  aliter  videret  impleri  sermones  Domini, 
quam  ante  crediderat. 

Denique  illud  Joann.  xn  :  Propterea  non 
poterant  credere ,  quia  iterum  dixit  Isaias, 
Excsecavit  oculos  eorum,  etc.  duobus  modis 
intelligi  potest.  Aut  enim  causa,  cur  Judaei 
credere  non  possent,  erat,  quia  id  praedixit 
Isaias  ita  futurum ;  aut  quia  excaecati  erant 
juxta  vaticinium  Isaiae.  Si  dicatur  primum, 
tunc  res  est  perspicua.  Non  enim  praescien¬ 
tia,  et  praedictio  futurorum  imponit  rebus 
necessitatem,  et  ideo  solum  dicuntur  non 
potuisse  credere,  quos  Isaias  praedixit  non 
credituros,  quia  non  poterat  fieri,  quin  eve¬ 
niret  quod  Propheta  spiritu  Dei  eventurum 
praedixerat,  quamquam  libere  eventurum 
esset.  Imo  non  poterat  fieri,  ut  non  libere 
eveniret,  cum  peccatum  essef,  ac  proinde 
libere  factum,  id  quod  eventurum  Propheta 
praedixerat.  Si  datur  secundum,  quod  etiam 
est  probabilius,  tunc  caecitas  erit  quidem 
causa,  cur  nonjiossent  Judaei  credere,  sed 
causa  erit  (ut  supra  diximus)  ex  hypothesi 
non  absolute,  quia  licet  dum  excaecati  erant, 
credere  non  possent,  poterant  tamen  mutari 
cum  Dei  graitia,  et  ex  caecis  fieri  videntes,  et 
credere. 

Simile  est  illud  Joann.  v  :  Quomodo  vos 
potestis  credere ,  qui  gloriam  ab  invitem 
accipitis ,  et  gloriam ,  quae  a  solo  Deo  est,  non 
quaeritis  (3)  ?  Neque  enim  Dominus  dice¬ 
re  volebat,  cos  absolute  non  posse  cre¬ 
dere,  quorsum  enim  toto  illo  capite,  et  se¬ 
quenti  eos  hortaretur  ad  credendum,  quos 
sciret  non  posse  credere?  Sed  monebat,  de- 


(1)  Job  XII.  20.  -  (2)  Hier.  XX,  7.  -  (3)  Joan  V.  45. 

siderium  humanae  gloriae  impedimentum  illis 
esse,  quominus  credere  possent;  et  ideo 
gloriam  humanam  contemnerent,  et  gloriam, 
quae  a  solo  Deo  est,  quaererent,  si  credere, 
et  salvi  esse  cuperent. 

CAPUT  XV. 

Explicantur  alia  Scriptura:  testimonia. 

Quintum  et  postremum  caput  ea  loca  com¬ 
plectitur,  in  quibus  dicitur,  Deus  reipsa  ope¬ 
rari,  et  efficere  ea,  quae  mala  sunt,  II.  lteg. 
xii  :  Haec  dicit  Dominus ,  ego  suscitabo  super 
te  malum  de  domo  tua,  et  tollam  uxores  tuas 
in  oculis  tuis,  et  dabo  proximo  tuo,  et  dormiet 
cum  uxoribus  tuis  in  oculis  solis  hujus.  Tu 
enim  fecisti  abscondite,  ego  autem  faciam  ver¬ 
bum  istud  in  conspectu  omnis  Israel,  et  in  con¬ 
spectu  Solis  hujus  (1).  Urget  hunc  locum 
Calvinus  lib.  n.  Institut.  cap.  18.  §.  1  :  «  Ab- 
salon,  inquit,  incesto  coitu  patris  thorum 
polluens  detestabile  scelus  perpetrat  :  Deus 
tamen  hoc  opus  suum  esse  pronuntiat.  Verba 
enim  sunt  :  Tu  fecisti  occulte,  ego  vero  pa¬ 
lam  faciam,  et  coram  sole  hoc.  » 

Similia  sunt  illa  :  Ecce  positus  est  hic  in 
ruinam,  et  in  resurrectionem  multorum  in  Is¬ 
rael,  Luc  ii.  Et  apertius  :  Ecce  pono  in 
Sion  lapidem  offensionis ,  et  petram  scandali, 
Rom.  ix  (2).  Ubi  Deus  ipse  (ut  expendit  Be- 
za)  dicit  se  ponere  in  Sion  lapidem  offensio¬ 
nis,  et  petram  scandali.  Addit  Beza  in  re¬ 
sponsione  ad  Castallionem  de  aeterna  Dei 
praedestinatione  in  refutatione  secundae  ca¬ 
lumniae,  locum  illum  Ephcs.  i  :  Qui  operatur 
omnia  secundum  consilium  voluntatis  suae  (3). 
Quem  locum  sine  ulla  exceptione  de  omnibus 
omnino  rebus,  quae  in  mundo  fiunt,  intelli- 
gendum  esse  contendit,  ut  sensus  sit :  Om¬ 
nia,  quae  fiunt,  sive  bona,  sive  mala,  Deo 
non  solum  praesciente,  et  permittente,  sed 
etiam  volente,  decernente  et  operante  fieri. 
Sed  ex  iis,  quae  supra  dicta  sunt,  facile  erit 
haec  testimonia  explicare. 

Quod  enim  primo  loco  dicitur,  de  incestu 
Absalon,  dicitur  Deus  malum  illud  fecisse, 
non  qua  culpa  Absalonis,  sed  qua  poena  Da- 
vidis  erat.  Quamvis  enim  malum  esset  Ab- 
salonein  peccare,  quod  non  volebat,  sed  pro¬ 
hibebat  Deus,  bonum  tamen,  ac  justum  erat 

puniri  Davidem,  quod  voluit,  et  fecit  Deus. 
Fecit  autem  non  incitando  Absalonem  ad 
malum,  neque  illud  ei  suadendo,  vel  impe¬ 
rando,  sed  permittendo,  cum  facile  impedi¬ 
re  posset,  vel  etiam  voluntatem  ejus  ad 
multa  scelera  inclinatam  avertendo,  et  cohi¬ 
bendo  ab  aliis,  atque  ad  hoc  unum  illi  viam 
aperiendo,  id  est,  sinendo  ruere  in  hoc,  non 
sinendo  ruere  in  alia. 

Porro  ejusmodi  permissionem  secundum 
morem  Scripturae,  dici  posse  opus  Dei,  sive 
facientis,  sive  imperantis,  perspicuum  est 
ex  historia  S.  Job,  ubi  dicitur  Deus  afflixisse 
S.  Job,  cum  tamen  ex  historia  illa  constet, 
diabolum  non  a  Deo  fuisse  incitatum,  ut 
affligeret  Jobum,  sed  solam  Dei  permissio¬ 
nem  optasse  et  impetrasse. 

Illa  vero  loca  ex  Luc.  n.  et  Rom.  ix.  de 
Christo  posito  in  ruinam,  et  in  petram  scan¬ 
dali,  non  significant  a  Deo  Christum  ideo 
fuisse  missum  in  mundum,  ut  esset  causa, 
vel  occasio  ruinae,  vel  scandali,  sed  mis¬ 
sum  quidem  ut  esset  causa  salutis,  tamen 
futurum  etiam  fuisse,  ut  esset  occasio  ruinae 
et  scandali,  non  ipso  praebente  occasionem, 
sed  hominum  malitia  eam  accipiente.  Ita 
S.  Fulgentius  lib.  i.  ad  Trasimundum  regem, 
cap.  4.  tractans  haec  loca :  «  Lapis  ille,  in¬ 
quit,  qui  ab  aedificantibus  reprobatus,  in  ca¬ 
put  tactus  est  anguli,  quibusdam  pravae  cre¬ 
dulitatis  caecitate  possessis  lapis  offensionis, 
et  petra  scandali  efficitur.  »  Et  paulo  infra : 
<(  Ecce  positus  est  hic  in  ruinam,  et  in  resur¬ 
rectionem  multorum  :  ibi  ergo  male  creden¬ 
tibus  ruinam  perfidia  generat,  ubi  recta  cre¬ 
dulitas  fideles  exaltat.  »  Non  itaque  lapis 
ipse  a  Deo  positus,  sed  caecitas  in  eum  offen¬ 
dentis,  id  est,  perfidia,  ruinam  generat.  Sic 
etiam  Theodoretus  quaest.  12.  in  Exod.  ad¬ 
ducens  haec  loca,  et  praeterea  illud  Joan.  ix: 
Ego  in  judicium  veni,  ut  qui  non  vident  vi¬ 
deant,  et  qui  vident  caeci  fiant  (4) ;  monet  non 
fuisse  scopum  Dei  Christum  mittentis ;  ut 
videntes  caeci  fierent,  et  stantes  ruerent,  vel 
ambulantes  in  petram  offenderent,  sed  Scri¬ 
pturam  indicasse,  id  quod  futurum  erat. 
Quemadmodum  etiam  quod  legimus  Joan.  ii  : 
Solvite  templum  hoc,  et  ego  in  triduo  excitabo 
illud  (5),  non  significat,  imperatum  fuisse  a 
Christo  Judaeis,  ut  illud  facerent,  sed  eos  id 
facturos,  fuisse  praedictum.  Et  cum  ait  Judae 
Joan  xiii  :  Quod  facis,  fac  citius  (6),  non  ei 


(1)  II  Reg.  XII,  H.  —  (2)  Luc.  II.  34;  Rom.  IX,  33.  —  (3)  Eph  1,11.—  (4)  Joan.  IX,  39.  -  Joan. 
II,  19.  —  (6)  Joan.  XIII,  27. 

mandavit  proditionem,  sed  indicavit,  brevi 
eum  facturum,  et  impleturum,  se  permit¬ 
tente,  quod  jam  diu  desideraverat. 

Sententia  igitur  Simeonis  hac  est  :  Ecce 
positus  est  hic  in  ruinam ,  et  in  resurrectionem 
multorum ,  hoc  est,  Ecce  a  Deo  missus  est 
Christus,  qui  multis  eum  propter  passionem 
et  ignominiam  crucis  despicientibus  erit  oc¬ 
casio  ruina;,  multis  autem  in  eum  fideliter 
'  #  /  ,  , 

credentibus  erit  causa  resurrectionis  et  sa¬ 
lutis.  Eadem  est  sententia  B.  Pauli  ad  Rom. 
ix.  Quod  enim  ipse  ait :  Ecce  pono  in  Sion 
lapidem  offensionis,  et  petram  scandali  (1), 
hunc  habet  sensum :  Ecce  pono  in  Sion  lapi¬ 
dem,  qui  erit  lapis  offensionis  et  petra  scan¬ 
dali.  Nam  et  Simeon,  et  Paulus  ad  prophe¬ 
tiam  Isaise  respexit,  qua;  habetur  cap.  vm. 
ubi  non  dicitur  Deus  facturus,  ut  Chrisus  sit 
in  ruinam,  et  in  petram  scandali,  sed  sim¬ 
pliciter  praedicitur  Christus  futurus  in  rui¬ 
nam,  et  in  petram  scandali,  occasionem  vi¬ 
delicet  ruina;,  et  scandali  accipiente  homi¬ 
num  ca;citate  ex  Christi  passione  et  morte  : 

«  Dominum,  inquit,  exercituum  ipsum  san¬ 
ctificate,  ipse  pavor  vester,  et  ipse  terror 
vester,  et  erit  vobis,  in  sanctificationem  :  in 
lapidem  autem  offensionis,  et  in  petrum  scan¬ 
dali  duabus  domibus  Israel,  in  laqueum,  et 
in  ruinam  habitantibus  in  Hierusalem  ;  et 
offendent  ex  eis  plurimi,  et  cadent,  et  conte¬ 
rentur,  et  irretientur,  et  capientur.  » 

Quod  autem  B.  Paulus  ait  :  Ecce  pono  in 
Sion  lapidem ,  sumptum  est  ex  cap.  xxvm. 
ejusdem  Prophetae,  ubi  Deus  per  Isaiam  di¬ 
cit  :  Ecce  mittam  in  Sion  lapidem  angularem , 
probatum  ,  electum ,  in  fundamento  funda¬ 
tum  (2).  Sed  quia  conjunxit  Apostolus  ha;c 
verba  diversorum  capitum  in  unam  senten¬ 
tiam,  ideo  paulo  durius  loqui  visus  est.  Sed 
si  exponatur  ut  diximus,  omnia  cohaerebunt, 
neque  diversa  videbitur  sententia  Isaiae  a 
sententia  Pauli,  nimirum  posuit  Deus  in  Sion 
lapidem,  qui  ex  intentione  ipsius  Dei  esset 
angularis,  pretiosus,  electus,  ut  dicitur  cap. 
xxvm.  quamvis  ex  incredulitate  hominum  fu¬ 
turus  esset  etiam  multis  in  lapidem  offensio¬ 
nis  et  petram  scandali. 

Illud  denique  Ephes.  i :  Qui  operatur  om¬ 
nia  secundum  consilium  voluntatis  suae  (3),  in 
quo  aphorismos  suos  tamquam  in  optimo  fun¬ 
damento  Beza  construxit,  nihil  omnino  facit 
ad  rem.  Non  enim  Apostolus  dicit,  Deum 
operari  omnia  absolute,  qua;  fiunt  in  mundo, 


tam  bona ,  quam  mala  ,  cum  e  contrario 
Deus  oderit  peccata ,  et  nihil  faciat  eorum 
qua;  odit,  ut  legimus  Sapient,  xi.  Sententia 
igitur  Apostoli  est ,  Deum  operari  omnia  , 
qua;  operatur  ,  non  temere  ,  neque  invitum, 
fed  libere  ,  et  prudenter  ,  id  enim  est  secun¬ 
dum  consilium  voluntatis  suae.  Quemadmo¬ 
dum  viri  prudentes  dicuntur  omnia  mature 
agere  ,  non  quod  omnia  ipsi  agant,  sed  quod 
quidquid  agant  ,  cum  consilio  agant. 

Itaque  S.  Hieronymus  quasi  Bezae  com¬ 
mentarium  praevidisset ,  ita  scripsit  in  hunc 
locum  :  «  Operatur ,  inquit  ,  omnia  Deus 
secundum  consilium  voluntatis  suae  :  non 
quo  omnia  ,  quae  in  mundo  fiant ,  Dei  volun¬ 
tate  ,  et  consilio  peragantur  (alio quin  et 
mala  Deo  poterunt  imputari)  sed  quo  uni¬ 
versa  ,  quae  facit  ,  consilio  faciat  et  volun¬ 
tate  ,  quod  scilicet ,  et  ratione  plena  sint , 
et  potestate  facientis.  »  Adhaec  si  daremus 
Bezae  in  his  Apostoli  verbis  significari  om¬ 
nia  omnino  fieri  a  Deo  ,  quae  in  mundo  fiunt, 
non  tamen  inde  sequeretur ,  peccata  ,  quae 
ab  hominibus  fiunt,  etiam  a  Deo  fieri,  cum 
peccatum  facere  ,  non  sit  facere,  sed  defi¬ 
cere  ,  neque  peccatum  sit  res  aliqua ,  sed 
corruptio  rei  alicujus.  Quemadmodum  au¬ 
tem  Deus  faciat  quidquid  in  actione  mala 
ihest  rei ,  et  boni;  et  tamen  non  sit  auctor 
corruptionis,  et  defectus,  qui  in  actione  illa 
cernitur,  explicuimus  cap.  5.  et  rursus  ex¬ 
plicabimus  cap.  17. 

CAPUT  XVI. 

Explicantur  loca  aliquot  S.  Augustini ,  quae 
in  speciem  favere  videntur  adversarius. 

Post  loca  Scripturarum  objiciunt  Calvinus, 
et  Beza  testimonia  qusedam  S.  Augustini  ex 
lib.  v  contra  Julianum,  ex  Enchiridio,  et  ex 
lib.  de  gratia  et  libero  arbitrio.  Illa  igitur, 
et  alia ,  quse  nobis  interim  occurrunt,  brevi¬ 
ter  explicabimus. 

Incipiamus  a  primo  tomo  operum  ejus. 
Lib.  ix  confess.  cap.  8.  sic  loquitur  S.  Augu¬ 
stinus  de  sancta  Monica,  qua;  in  pueritia  per 
convicium  famula;  curata  est  a  vinolentia , 
cui  dedita  esse  coeperat :  «  Quid ,  inquit , 
egisti  Deus  meus  ?  unde  curasti  ?  unde  sa¬ 
nasti  ?  nonne  protulisti  durum  ,  et  acutum 


(I)  Rom.  IX,  33.  -  (2)  Isaie.  XXVIII,  10.  -  (3)  Eph.  I,  11. 

ex  altera  anima  convicium  ,  tamquam  medi¬ 
cinale  ferrum, ex  occultis  provisionibus  tuis, 
et  uno  ictu  putredinem  illam  praecidisti.  » 
Hic  jam  Calvinus  ,  si  in  hunc  locum  incidis¬ 
set  ,  dicere  non  dubitaret  famulam  illam  a 
Deo  incitatam  ,  et  compulsam  fuisse ,  ut 
Dominae  suae  conviciaretur,  idque  significari 
illis  verbis  :  Nonne  protulisti  durum ,  et  acu¬ 
tum  ex  altera  anima  conviciam.  Sed  aliam 
omnino  fuisse  mentem  S.  Augustini ,  ex  ver¬ 
bis  ejusdem  in  extremo  capite  positis  intelli- 
getur.  «  Tu,  Domine,  inquit,  rector  cceli- 
tum  et  terrenorum ,  ad  usus  tuos  contor¬ 
quens  profunda  torrentis ,  fluxum  saeculorum 
ordinans  turbulentum  ,  etiam  de  alterius 
animae  insania  sanasti  alteram  ,  ne  quisquam 
cum  hoc  advertit,  potentiae  suae  tribuat, 
si  verbo  ejus  alter  corrigatur,  quem  vult 
corrigi. »  Ex  his  enim  verbis  intelligimus,  non 
fuisse  a  Deo  incitatam ,  vel  compulsam  fa¬ 
mulam  illam  ad  convicium,  sed  convicium 
illud  jam  animo  conceptum  ,  et  foras  per 
voces  erumpens  a  Dei  providentia  ordina¬ 
tum  fuisse  ad  vitium  Monicae  sanandum.  Ne¬ 
que  enim  Deus  fons  est,  unde  turbulenti 
scelerum  torrentes  manant,  sed  artifex  est 
mirabilis  ,  qui  ad  usum  suum  torrentes  illos 
per  se  fluentes  contorquet ,  et  ordinat  ad 
bonum  aliquod  perficiendum. 

Itaque  dicitur  Deus  protulisse  convicium 
illud  ex  anima  famulae  illius  tamquam  fer¬ 
rum  medicinale  ex  occultis  provisionibus 
suis,  quia  non  poterat  famula  illa  convicium 
concipere,  vel  proferre,  nec  alio  tempore, 
alio  loco,  in  aliam  personam,  quam  Deus 
permisisset,  Deus  autem  non  permisit  ab  illa 
convicium  concipi,  aut  proferri,  nisi  quod 
utile  esset  ad  Monicam  curandam,  et  illo 
tempore  et  loco  solum  permisit,  quo  tempore 
et  loco  praevidit  utile  fore  ad  Monicae  sani¬ 
tatem. 

Aliud  testimonium  exstat  in  Enchiridio,  cap. 
100.  quod  a  Calvino  et  Beza  non*semel  cita¬ 
tur.  Sic  igiturloquitur  S.  Augustinus  :  «  Pro- 
pterea namque  magna  opera  Domini  exquisita 
in  omnes  voluntates  ejus,  ut  miro,  et  ineffabili 
modo,  non  fiat  praeter  ejus  voluntatem,  quod 
etiam  contra  ejus  fit  voluntatem,  quia  non 
fieret,  si  non  sineret  :  neque  utique  nolens 
sinit,  sed  volens,  nec  sineret  bonus  fieri  ma¬ 
la,  nisi  omnipotens,  etiam  de  malo,  facere 
posset  bene.  »  Duo  quaedam  ex  hoc  loco 
adversarii  colligunt.  Primo,  mala  seu  pec¬ 


cata  non  fleri  praeter  Dei  voluntatem,  proin¬ 
de  velle  Deum  ut  fiant ;  recteque  ab  ipsis 
dictum  esse  decreto,  et  voluntate  Dei,  Ada- 
mum  lapsum  esse.  Secundo,  Deum  per¬ 
mittere  mala  non  invitum,  nec  otiose  spe¬ 
ctantem,  sed  volentem,  ac  per  hoc  inanem 
esse  Catholicorum  distinctionem,  qui  dicunt 
mala  fieri  non  Deo  volente,  sed  Deo  permit¬ 
tente,  quasi  permissio  non  includat  volun¬ 
tatem.  Sed  non  erit  difficile  respondere,  si 
prius  breviter  explicemus,  quemadmodum 
se  habeat  voluntas  Dei  erga  peccata. 

Dico  igitur,  Deum  erga  peccata  non  ha¬ 
bere  positive  velle,  aut  nolle,  sed  negative 
non  velle  :  non  habet  Deus  positive  velle 
peccata,  quia  bonus  et  justus  est.  Nec  esset 
bonus  et  justus,  si  peccata  (id  est,  mala)  et 
iniquitates  vellet.  Non  habet  etiam  positive 
nolle,  quia  omnipotens  est,  neque  esset 
omnipotens,  si  aliquid  fieret  ipso  invito. 
Fieret  autem  aliquid  ipso  invito,  si  fieret 
aliquid,  quod  ipse  fieri  nollet.  Non  igitur  ha¬ 
bet  velle,  aut  nolle,  sed  non  velle,  juxta  illud 
Psal.  v  :  Non  Deus  volens  iniquitatem  tu  es(l). 

Sed  occurrit  Beza  in  responsione  ad  acta^ 
Colloquii  Mompelgardensis,  pagina  cente¬ 
sima  octuagesima  tertia,  ac  dicit,  si  Deus 
respectu  peccatorum  non  habeat  velle,  aut 
nolle,  sed  tantum  non  velle,  sequi  ut  eorum, 
quai  in  mundo  geruntur,  longe  maxima  pars 
fiat  Deo  vel  imprudente,  vel  non  curante, 
quorum  illud  ab  ejus  providentia,  istud  ab 
ejus  potentia  penitus  est  alienum.  Respon¬ 
deo  neutrum  sequi,  nam  etiamsi  Deus  non 
velit  peccata  fieri,  tamen  novit  ea  futura, 
et  posset  impedire,  si  vellet  :  proinde  non 
fiunt  eo  imprudente  ;  preeterea  vult  non 
impedire,  vult  permittere,  vult  ordinare, 
vult  punire  :  proinde  non  fiunt  eo  non  cu¬ 
rante,  et  quasi  otiose  spectante.  Necquenos 
dicimus,  quod  in  superiore  pagina  idem  Beza 
reprehendit,  divinam  providentiam  non  se 
extendere  nisi  ad  mala  ordinanda,  et  quasi 
limitibus  definienda,  ita  ut  moliri  possit 
Satan  contra  Ecclesiam  quidquid  ei  libuerit, 
quamvis  non  quiquid  libuerit  perficere 
queat.  Non  inquam,  hoc  solum  damus  pro- 
videntise  Dei,  sed  etiam  addimus,  nihil 
fieri  posse,  nisi  Deo  permittente,  ac  per  hoc, 
non  solum  non  perficiet  Satan  contra  Eccle¬ 
siam,  quidquid  ei  libuerit,  sed  nec  molietur 
quidquid  ei  libuerit,  sed  quidquid  ei  permit¬ 
tere  Deo  placuerit. 


(1)  Psal.  V,  5. 

Observandum  est  praiterca  id,  quod  dixi¬ 
mus,  Deum  respectu  peccati  non  habere 
positive  nolle,  debere  intelligi  de  voluntate 
beneplaciti,  quae  absoluta  est.  Nam  habet 
Deus  nolle  fieri  peccata,  voluntate  signi, 
quae  non  absoluta,  sed  conditionata  est.  Volun¬ 
tas  enim  signi,  dicitur  praeceptum,  sive  pro¬ 
hibitio,  quae  voluntas  ideo  conditionata  dici 
potest,  quia  cum  Deus  praecipit,  ut  aliquid 
non  fiat,  simul  addit  poenam  si  fiat.  Proin¬ 
de  cum  aliquid  prohibet,  non  absolute  vult 
illud  non  fieri  sed  vult  aut  non  fieri,  aut 
puniri  eum,  qui  facit.  Quare  semper  invicta 
manet  voluntas  divina,  neque  ei  ullo  modo 
resisti  potest.  Nam  etiamsi  aliqui  legem  ejus 
praevaricentur  ,  et  faciant  quod  ipse  fieri 
prohibuit,  non  tamen  evadunt  supplicium, 
quod  ipse  idem  praevaricatoribus  commi¬ 
natur. 

Ex  his  testimonium  S.  Augustini  facillime 
poterit  explicari.  Dicit  enim  non  fierit  prae¬ 
ter  ejus  voluntatem,  quod  fit  contra  ejus 
voluntatem,  non  quia  ipse  velit  illud  fieri, 
sic  enim  secum  ipse  pugnaret,  sed  propter 
alias  duas  causas,  quas  ibidem  idem  auctor 
posuit.  Prima  causa  est,  quia  (ut  diximus) 
cum  Deus  peccata  prohibet,  non  simpliciter 
vult  non  fieri,  sed  aut  non  fieri,  aut  puniri 
eum,  qui  facit.  Altera  causa  est,  quia  licet 
Deus  non  velit  peccata  fieri,  tamen  vult  per¬ 
mittere  ut  fiant,  ordinaturus  illa  pro  sua 
infinita  potentia,  et  sapientia  in  bonum. 

Priorem  causam  ponit  Augustinus  in  praece- 
dentibus  verbis,  dum  sic  ait  :  «  Haec  sunt  ma¬ 
gna  opera  Domini  exquisita,  in  omnes  volun¬ 
tates  ejus,  et  tam  sapienter  exquisita  ut  cum 
angelica  et  humana  creatura  peccasset,  id  est, 
non  quod  ille,  sed  quod  voluit  ipsa,  fecisset, 
etiam  per  eamdem  creaturae  voluntatem,  qua 
factum  est  quod  creator  noluit,  impleret 
ipse  quod  voluit,  bene  utens  et  malis,  tam¬ 
quam  summe  bonus  ad  eorum  damnatio¬ 
nem,  quos  juste  praedestinavit  ad  poenam, 
et  ad  eorum  salutem,  quos  benigne  praede¬ 
stinavit  ad  gratiam.  Quantum  enim  ad  ipsos 
pertinet,  quod  Deus  noluit  (voluntate  signi) 
fecerunt,  quantum  vero  ad  omnipotentiam 
Dei,  nullo  modo  efficere  valuerunt.  Hoc 
quippe  ipso,  quod  contra  voluntatem  Dei 
fecerunt,  de  ipsis  facta  est  voluntas  Dei.  » 
Ecce  qua  ratione  non  fiat  praeter  Dei  volun¬ 
tatem,  quia  videlicet  facit  ipse  de  peccanti¬ 
bus  quod  vult,  dum  eos  alternae  damnationi, 


quam  peccantibus  fuerat  comminatus,  ad¬ 
dicit. 

Posteriorem  causam  ponit  in  verbis  se¬ 
quentibus,  sic  loquens  :  «  Propterea  nam¬ 
que  omnia  opera  Domini  exquisita  irfomnes 
voluntates  ejus,  ut  miro,  et  ineffabili  modo 
non  fiat  praeter  ejus  voluntatem,  quod  con¬ 
tra  ejus  fit  voluntatem,  quia  non  fieret,  si 
non  sineret.  »  Ideo  igitur  non  fiunt  peccata 
praeter  Dei  voluntatem,  quia  non  fierent  si 
non  sineret,  ac  per  hoc  licet  non  habeat 
Deus  velle  fieri,  habet  tamen  velle  permit¬ 
tere. 

Sed  (inquiunt  adversarii)  velle  permittere 
includit  velle  fieri.  Nam  hic  subjicit  Augu¬ 
stinus.  «Non  utique  sinit  nolens,  sed  volens.  » 
Et  paulo  ante  cap.  93  :  «  Non  ergo,  inquit, 
fit  aliquid,  nisi  omnipotens  fieri  velit,-  vel 
sinendo  ut  fiat,  vel  ipse  faciendo.  »  Ubi  S. 
Augustinus  aperte  dicit,  Deum  velle  fieri  id, 
quod  sinit  fieri.  Et  cap.  96.  dicit,  bonum 
esse  ut  mala  sint.  «  Quamvis,  inquit,  quae 
mala  sunt,  in  quantum  mala  sunt,  non  sint 
bona  ;  tamen,  ut  non  solum  bona,  sed  etiam 
sint  et  mala,  bonum  est.  »  Quod  autem  bo¬ 
num  est,  Deus  vult,  igitur  mala  esse,  seu 
fieri  Deus  vult.  Addit  Petrus  Martyr  in  cap. 
9.  epist.  ad  Roman.  vocem  permissionis  in 
Scripturis  significare  etiam  voluntatem,  et 
operationem  Dei,  non  solam  negationem. 
Et  allegat  illud  ad  Corinth.  xvi  :  Spero  me 
aliquantulum  temporis  manere  apud  vos ,  si 
Dominus  permiserit ;  et  illud  ad  Hebr.  vi : 
Et  hoc  faciemus ,  siquidem  permiserit  Deus  (I). 

Respondeo,  proprie  permittere  non  inclu¬ 
dere  velle,  sed  non  nolle,  sive  non  impedire, 
et  verissimam  esse  theologorum  Catholico¬ 
rum  doctrinam,  qui  dicunt  Deum  velle  bo¬ 
na,  mala  autem  non  velle,  sed  permittere  ; 
et  longe  aliud  esse  velle  fieri  mala,  et  velle 
permittere,  ut  fiant  mala.  Siquidem  velle 
fieri  mala,  est  malae  voluntatis,  quae  vel 
delectaturmalis,  vel  uti  vult  eis  ad  bona, 
contra  illam  regulam.  «  Non  sunt  facienda 
mala,  ut  eveniant  bona.  »  At  velle  permit¬ 
tere  mala  potest  esse  bonae  voluntatis,  ac 
praesertim  in  summo  rerum  omnium  mode¬ 
ratore,  ad  quem  spectat  non  impedire  cur¬ 
sum  rerum  quamvis  defectibilium,  ut  hinc 
ostendat  primum,  quid  per  se  possit  libe¬ 
rum  arbitrium.  Deinde  quid  ejus  gratiae 
beneficium,  justitiaeque  judicium,  ut  loqui¬ 
tur  S.  Augustinus  lib.  de  correptione  et  gra- 


(1)1  Corin.  XVI,  7;  Heb.  VI,  3. 

tia,  cap.  12.  Cum  igitur  idem  Augustinus 
dicit,  Deum  permittere  mala  non  nolentem, 
sed  volentem,  intelligimus  Deum  permit¬ 
tere  non  invitum,  sed  volentem  permittere. 
Non  autem  proprie  volentem  illa  fieri.  Cum 
vero  dicit,  nihil  posse  fieri,  nisi  Deus  velit 
fieri,  aut  sinendo  ut  fiat,  aut  ipse  faciendo, 
ipse  se  explicat.  Non  enim  diceret,  aut  si¬ 
nendo,  aut  faciendo,  si  proprie  Deus  vellet 
fieri  tam  bona,  quam  mala.  Nam  Deus  vo¬ 
luntate  agit.  Et  ideo  quidquid  vult  fieri,  fit, 
ct  ideo  fit,  quia  ipse  volendo  facit. 

Iraque  si  Deus  vellet  fieri  mala,  non  per¬ 
mitteret,  sed  faceret  mala.  Quorsum  ergo 
Augustinus  distingueret  permissionem  ab 
opere,  dicens,  aut  sinendo  ut  fiat,  aut  ipse 
faciendo,  si  existimaret  Deum  proprie  velle 
tam  qua;  facit,  quam  qua;  permittit,  cum 
non  ignoraret  Deum  volendo  facere  ?  Sen¬ 
tentia  igitur  ejus  loci  talis  est  :  Nihil  potest 
fieri,  nisi  Deus  velit  fieri,  saltem  per  accidens, 
id  est,  nisi  velit  permittere  ut  fiat  ab  aliis,  aut 
etiam  velit  ipse  illud  procurare,  et  facere. 

Porro  quod  adjungit,  bonum  esse,  ut  sint 
mala,  eodem  modo  explicandum  est,  videli¬ 
cet  bonum  esse,  ut  sint  Deo  permittente,  non 
Deo  agente  ct  volente  :  quod  est  per  acci¬ 
dens  esse  bonum,  quia  conjunctum  est  cum 
aliquo  per  se  bono.  Mala  enim  per  se  nihil 
ornamenti  afferunt  rebus  caderis,  tamen 
ordinata  a  Deo,  et  suo  loco  posita,  faciunt, 
ut  res  bona;  magis  emineant,  ut  idem  Augu¬ 
stinus  docet  in  eodem  lib.  c.  II.  qui  etiam 
de  eadem  re  sic  loquitur  in  lib.  iii.  de  libero 
arbitrio,  cap.  91  :  «  Quomodo,  inquit,  juste 
peccata  punit,  qua;  si  defuissent,  creatura 
ejus  plena  et  perfecta  non  esset  ?  Hic  re¬ 
spondetur,  non  ipsa  peccata,  vel  ipsam  mise¬ 
riam  perfectioni  universitatis  esse  necessa¬ 
ria,  sed  animas,  in  quantum  anima;  sunt, 
quje  si  velint,  peccant,  si  peccaverint,  mise¬ 
ra;  fiunt.  »  Ha;c  ille.  Quare  non  tam  est  bo¬ 
num,  ut  peccata  sint,  quam  ut  ordinentur, 
posteaquam  Deo  permittente  existunt. 

Quocirca  S.  Augustinus  ex  eo  quod  dixit 
bonum  est,  ut  mala  sint,  non  colligit,  Deum 
velle  mala,  sed  tantum  permittere.  Haec 
j  enim  sunt  verba  ejus  :  «  Nec  dubitandum 
est,  Deum  facere  bene  etiam  sinendo  fieri, 
quaecumque  fiunt  male.  Non  enim  hoc  nisi 
justo  judicio  sinit,  ct  profecto  bonum  est, 
quod  justum  est.  Quamvis  ergo  quae  mala 
sunt,  in  quantum  mala  sunt,  non  sint  bona: 


tamen  ut  non  solum  bona,  sed  etiam  sint 
et  mala,  bonum  est.  Nam  nisi  esset  hoc  bo¬ 
num,  ut  essent  et  mala,  nullo  modo  esse  si¬ 
nerentur  ab  omnipotente  bono.  Cui  profecto 
quam  facile  est,  quod  vult  facere,  tam  facile 
est,  quod  non  vult  esse  non  sinere,  » 

Neque  in  Scripturis  ullus  est  locus,  ubi 
vox  'permittere  non  possit  recte  exponi  de 
propriete  dicta  permissione,  quae  non  signi¬ 
ficat  velle,  sed  non  impedire.  Nam  quod 
dicitur  I.  Corinth.  xvi,  Spero  me  apud  vos 
aliquantulum  temporis  permansurum,  si  Do¬ 
minus  penniserit  (i),  rectissime  intelligitur 
dictum  esse  pro  eo,  quod  est,  si  Dominus 
non  impedierit.  Saepe  enim  Apostolus  cogi¬ 
tabat  aliquo  ire,  et  Dominus  alio  eum  desti¬ 
nabat.  Actor,  xvi  :  Transeuntes  autem 
Phrygiam  ei  Gallicis:  regionem  vetati  sunt  a 
Spiritu  sancto  loqui  verbum  Dei  in  Asia.  Cum 
venissent  autem  in  Mistam,  tentabant  ire  in 
Bythiniam ,  et  non  permisit  eos  Spiritus  Jesu. 
Et  ad  Roman  i  :  Nolo  autem  vos  ignorare, 
fratres,  quia  saepe  proposui  venire  ad  vos,  et 
prohibitus  sum  usque  adhuc.  Quod  etiam  di¬ 
citur  Hebr.  vi  :  Et  hoc  faciemus,  siqui¬ 
dem  permiserit  Dominus  (2),  eumdem  sensum 
habet.  Scribit  enim  Apostolus  nolle  se  am¬ 
plius  de  rudimentis  fidei  disserere,  de  poeni¬ 
tentia  ab  operibus  mortuis,  de  Baptismo,  im¬ 
positione  manuum,  et  similibus,  sed  de  iis, 
quae  ad  perfectionem  vitae  Christianae  perti¬ 
nent.  Addit  autem  :  Siquidem  permiserit 
Dominus,  quia  videlicet  ignorabat,  an  Deus 
permissurus  esset  eum  facere,  an  ad  alia 
opera  vocaturus.  Ostendit  enim  his  verbis, 
se  omnino  pendere  a  providentia  Dei,  et  quae 
Deo  annuente  aggreditur,  eadem  Deo  volen¬ 
te  perficere,  aut  eo  impediente  dimittere. 

Aliud  testimonium  rursus  objiciunt  Calvi¬ 
nus,  et  Beza  in  eodem  Enchiridio,  cap.  101, 
ubi  sic  loquitur  S.  Augustinus  :  «  Aliquando 
bona  voluntate  homo  vult  aliquid,  quod 
Deus  non  vult;  et  rursus  fieri  potest,  ut  hoc 
velit  homo  voluntate  mala,  quod  Deus  vult 
bona.  Tantum  interest  quid  velle  homini, 
quid  Deo  congruat,  et  ad  quem  finem  suam 
quisque  referat  voluntatem,  ut  aut  appro¬ 
betur,  aut  improbetur.  »  Videtur  enim  his 
verbis  Augustinus  admittere,  Deum  velle  id 
ipsum,  quod  volunt  homines  mali,  dum  mala 
operantur  ;  sed  ideo  bonam  esse  Dei  volun¬ 
tatem,  quia  bona  intentione  Deus  vult,  quod 
impii  mala  intentione  volunt. 


(1)  Corin.  XVI,  7.  —  (2)  Act.  XVI,  6;  Rom.  1, 13,  Heb.  VI,  3; 

Sed  facillime  id  solvitur.  Nam  in  his  rebus, 
quae  sunt  per  se  malae,  et  in  nullo  casu  pos¬ 
sunt  fieri  bene,  nunquam  Deus  vult  id,  quod 
volunt  homines  mali.  In  rebus  autem,  quaj 
sunt  malae  ratione  praecepti  positivi  eas  pro¬ 
hibentis,  aut  alicujus  circumstantiae,  facile 
fieri  potest,  ut  Deus  bona  voluntate  velit, 
quod  mala  voluntate  volunt  homines  mali, 
et  quod  noluntbona  voluntate  homines  boni  : 
ita  ut  magis  congruant  cum  bona  voluntate 
Dei  illi  qui  nolunt,  quam  illi  qui  volunt,  quod 
ipse  vult.  Exempla  sunt  in  eodem  loco  S.  Au¬ 
gustini,  vult  Deus  aliqutm  hominem  mori, 
quia  id  merentur  ejus  peccata;  voluntas  haec 
Dei  justa  est,  ac  per  hoc  bona  :  forte  etiam 
vult  hoc  Deus,  quia  praevidet  illum,  si  diu¬ 
tius  vivat  gravius  peccaturum,  et  atrocius 
apud  inferos  puniendum,  ex  quo  non  solum 
justa,  sed  etiam  misericors  est  voluntas  Dei, 
quae  vult  illum  de  medio  tolli.  Contingit 
autem,  ut  filius  ejus,  non  quia  scit  patrem 
mereri  mortem,  aut  gravius  peccaturum,  si 
vixerit,  sed  quia  eum  odit,  aut  cupit  cito 
possidere  paternam  haereditatem,  velit  eum- 
dem  mori ;  sine  dubio  haec  filii  voluntas, 
quamvis  id  velit,  quod  vult  et  Deus,  iniquis¬ 
sima  est.  Tenetur  enim  filius  parentes  dili¬ 
gere,  et  juvare,  ac  multo  magis  non  odisse. 
Proinde  magis  congrueret  cum  bona  Dei  vo¬ 
luntate  voluntas  hujus  filii,  si  nollet  quod 
vult  Deus,  quam  nunc  congruat,  quando  vult 
quod  Deus  vult. 

Sed  non  potest  ullo  modo  ex  his  colligi, 
Deum  esse  auctorem  peccatorum,  aut  velle 
peccata  fieri.  Nam  etiamsi  Deus  vultaliquaodo 
id,  quod  peccator  vult,  non  tamen  vult  Deus, 
ut  ille  hoc  velit,  imo  contrarium  vult,  sal¬ 
tem  voluntate  signi,  qua  prohibuit  illi  ne  id 
vellet.  Quod  si  Deus  filio  imperaret,  ut  pa¬ 
rentem  occideret,  sicut  imperavit  Ahrahae 
ut  occideret  filium,  tunc  non  mala  voluntate 
filius  vellet  mori  parentem  suum,  dum  id  non 
odio  patris,  sed  ut  obsequeretur  Deo  jubenti 
id  vellet.  Sin  autem  filius  non  habeat  Dei 
mandatum  de  parente  occidendo,  et  tamen 
forte  noverit,  Deo  placere  ut  is  moriatur, 
non  debet  quidem  obmurmurare  Deo,  sed 
contra  potius  eum  laudare,  et  acquiescere  in 
ejus  voluntate,  paratus  sequo  animo  ferre 
mortem  patris,  cum  acciderit :  sed  interim 
ei  deesse  non  debet,  quia  mandatum  habet 
honorandi  parentes,  eosque  juvandi,  ac  sus¬ 
tentandi  ;  et  placebit  sine  dubio  Deo  studium 
filii  in  parente  conservando,  licet  ipse  alia  via 
sibi  nota,  parentem  illum  occidi  decreverit. 


Sequitur  aliud  testimonium,  quod  obji¬ 
ciunt  ex  lib.  vi.  de  Genesi  litteram  cap.  15. 
ubi  legimus,  voluntatem  Dei  esse  rerum  ne¬ 
cessitatem,  atque  id  necessario  futurum,  quod 
Deus  voluerit.  Utitur  hoc  testimonio  Calvi¬ 
nus  lib.  hi.  Instit.  cap.  23.  §.  8.  ut  probet, 
Deum  decrevisse  ab  seterno,  ac  voluisse,  ut 
primus  homo  peccaret,  et  cum  tota  potesta- 
ritate  in  damnationis  reatum  incurreret. 

Sed  facilis  est  responsio.  Fatemur  enim, 
id  omne,  quod  Deus  vult,  infallibiter  im¬ 
pleri,  Dei  enim  voluntati  nemo  resistere  po¬ 
test.  Sed  probandum  erat  Calvino,  Deum  ex 
Sententia  B.  Augustini  voluisse,  ut  primus 
homo  peccaret.  Nam  in  loco  citato,  non  hoc 
scribitS.  Augustinus,  sed  disserit  de  creatione 
hominis,  ac  dicit,  hominem  formatum  ex 
limo,  quia  Deus  ita  voluit,  neque  id  repugna¬ 
re  causis  naturalibus  generationis  humanae  , 
quia  Deus  dedit  illis  causis  ut  inde  pos¬ 
sit  homo  generari,  non  autem  suam  potesta¬ 
tem  illis  causis  alligavit. 

Alliud  testimonium  objiciunt  ex  lib.  v. 
contra  Julianum  cap.  3.  ubi  tractans  illud  : 
Tradidit  eos  in  passionem  ignominiae  etc.  : 

«  Sequitur,  inquit,  propter  hoc  tradidit  illos 
Deus  in  passiones  ignominiaj.  Audis  propter 
hoc ;  et  quaeris  inaniter  qnomodo  intelligen- 
dus  sit  tradere  Deus,  multum  laborans,  ut 
ostendas  eum  tradere  deserendo.  »  Quibus 
verbis  videtur  S.  Augustinus,  non  admittere 
explicationem  illam,  quam  nos  supra  secuti 
sumus,  quod  Deus  deserendo  tradat. 

Respondeo  a  S.  Augustino  non  reprehendi 
Julianum,  quod  dixerit,  Deum  tradere  dese¬ 
rendo,  sed  quia  dixerit,  unum  peccatum  non 
esse  poenam  alterius  peccati,  et  existimave¬ 
rit,  id  bene  probari,  si  ostendisset,  Deum 
tradere  deserendo.  Itaque  ipse  S.  Augustinus 
demonstrat,  unum  peccatum  esse  poenam 
alterius  peccati,  sive  Deus  tradat  homine 
desideriis  suis  deserendo,  sive  alio  modo,  ac 
per  hoc  inaniter  laborasse  Julianum,  ut  os¬ 
tenderet,  Deum  tradere  deserendo:  «  Audis, 
inquit,  Propter  hoc,  et  qumris  inaniter  quo¬ 
modo  intelligendus  sit  tradere  Deus,  multum 
laborans,  ut  ostendas  eum  tradere  deserendo. 
Sed  quomodolibet  tradat,  propter  hoc  tradi-l 
dit,  propter  hoc  deseruit.  Curavit  enim  apo- 
stolusdicere  quanta  poenasit  tradi  passionibus 
ignominiae,  sive'  deserendo,  sive  alio  vel  ex¬ 
plicabili,  vel  inexplicabili  modo,  quo  facit 
haec  summe  bonus,  et  ineffabiliter  justus.  » 

Adhaec  reprehendit  Augustinus  Julianum, 
quod  per  «  deserere  »  non  intellexerit,  desti- 

tuere,  scu  non  juvare  cadentem,  sed  perti¬ 
nere,  ut  quis  in  desideriis,  in  quibus  jam  erat 
haereat ;  ac  demonstrat  Augustinus,  tradi  in 
desideria,  non  esse  permittere,  ut  in  aliquo 
sint  desideria  mala,  sed  deserere,  ac  dese¬ 
rendo  sinere,  ut  desideriis  malis  consentiat. 
Sic  enim  loquitur  Augustinus  ponens,  et  re¬ 
prehendens  verba  Juliani:  «Jam  flagitiorum, 
inquis,  desideriis  aestuabant.  Et  adjungis,  ac 
dicis,  quomodo  ergo  per  potentiam  tradentis 
Dei  putandi  sunt  in  talia  facta  cecidisse  ? 
Quid  ergo  plus  factum  est,  obsecro  te,  aut 
quid  diceret,  tradidit  illos  Deus  in  desideria 
cordis  eorum,  sijam  erant  possessi  quodam 
modo  malis  desideriis  cordis  sui?  Numquid 
autem  consequens  est,  ut  si  habet  aliquis  cor¬ 
dis  desideria  mala,  jam  etiam  consentiat  eis 
ad  committenda  eadem  mala?  ac  per  hoc 
aliud  est  habere  mala  desideria  cordis,  aliud 
tradi  eis  :  utique  ut  consentiendo  eis  possi¬ 
deatur  ab  eis,  quod  fit  cum  divino  judicio 
traditur  eis.  » 

Quod  autem  S.  Augustinus  non  reprehen¬ 
dat,  sed  approbet,  Deum  tradere  deserendo, 
patet  ex  sequentibus  verbis  :  «  Cum  ergo, 
iuquit,  dicitur  homo  tradi  desideriis  suis, 
inde  fit  reus,  quia  desertus  a  Deo  cedit  eis, 
atque  consentit,  vincitur,  trahitur,  capitur, 
possidetur,  a  quo  enim  quis  devictus  est, 
huic  et  servus  addictus  est ;  et  fit  ei  pecca¬ 
tum  consequens  pnecedentis  poena  peccati.» 

Sed  objiciunt  rursus  ex  eodem  capite  illa 
verba:  Quid  est  autem  quod  dicis,  cum  deside¬ 
riis  suis  traditi  dicuntur,  relicti  per  divinam 
patientiam  intelligendi  sunt,  non  per  poten¬ 
tiam  in  peccata  compulsi  ?  Quasi  non  simul 
posuerit  haec  duo  idem  Apostolus,  et  patien¬ 
tiam  et  potentiam,  ubi  ait,  si  autem  volens 
Deus  ostendere  iram,  et  demonstrare  poten¬ 
tiam  suam,  attulit  in  multa  patientia  vasa 
irae,  quae  perfecta  sunt  in  perditione.  »  Ubi 
videtur  S.  Augustinus  concedere,  aliquos  a 
Deo  per  potentiam  in  peccata  compelli. 

Respondeo,  recte  S.  Augustinum  docere 
contra  Julianum,  Deum  tradere  aliquos  suis 
desideriis,  non  esse  per  solam  patientiam 
deserere,  quasi  ideo  solum  dicatur  Deus  tra¬ 
dere  aliquos  suis  desideriis  quiaeos  patienter 
tolerat,  et  impunitos  ad  tempus  relinquit. 
Nam  alioqui,  ut  cap.  seq.  idem  Augustinus 
colligit,  qui  a  Deo  petit,  ne  tradat  desideriis 
suis  id  peteret,  ne  sit  patiens  erga  se  bonitas 
ejus.  Quare  ex  hoc  loco  perspicue  intelligi- 
mus,  Julianum  non  accepisse  desertionem 
Dei  pro  destitutione  auxilii  divini,  ut  nos 

cum  Augustino  accipimus,  sed  pro  simplici 
permissione  et  tolerantia,  quomodo  fatemur 
non  sola  desertione  Deum  tradere  aliquos 
desideriis  suis. 

Porro  non  solam  patientiam,  sed  etiam 
potentiam  Dei  cerni  in  obduratione  peccato¬ 
rum,  duobus  modis  intelligi  potest,  juxta 
mentem  S.  Augustini.  Primo,  quia  finis  ob¬ 
durationis  est,  ut  punitione  peccatoris  obdu¬ 
rati,  quae  sine  dubio  mirabilis,  et  horribilis 
erit,  appareat  justitia  et  potentia  Dei.  Et  hoc 
habent  verba  Apostoli  ab  Augustino  adducta: 
«  Si  autem  Deus  volens  ostendere  iram,  et 
demonstrare  potentiam  suam,  etc.  »  Et  rur¬ 
sus  :  «  In  hoc  ipsum  excitavi  te,  ut  ostendam 
in  te  potentiam  meam.  »  Neque  dubitari  po¬ 
test,  quin  Deus  potentiam  suam  magis  osten¬ 
derit  in  flagellis,  et  submersione  Pharaonis 
obdurati,  quam  in  ipsa  ejusdem  Pharaonis 
obduratione.  Secundo,  quia  Deus  non  solum 
deserit  peccatores,  cum  eos  tradit  desideriis 
cordis  eorum,  sed  etiam  cum  eorum  malas 
voluntates,  quas  ipse  non  fecit,  sed  futuras 
non  ignoravit,  ita  mirabiliter  torquet,  regit, 
ordinat,  ut  ex  eis  bonum  eliciat  et  faciat,  ut 
etiam  invitse,  ac  nolentes  sibi  serviant,  et 
hoc  ipso  quod  libenter  faciunt,  justo  Dei  ju¬ 
dicio  gravissime  puniantur. 

Quare  potest  rectissime  dici,  Deum  per 
potentiam  tradere  aliquos  desideriis  suis, 
eosque  per  potentiam  excrecare  et  obdurare, 
non  quidem  quod  deserere,  non  illuminare , 
non  emollire,  ad  potentiam  pertineat,  aut 
quod  Deus  positive  ad  malum  compellat, 
aut  impellat,  sed  quia  (ut  diximus,  et  expli¬ 
cuimus  fusius  cap.  13.)  mirabili  potentia  re¬ 
gat  corda  etiam  impiorum,  et  impediat,  ne 
aliud  perficiant,  conentur,  velint,  cogitent, 
quam  quod  ipse  permittit,  ipsamque  culpam 
eis  vertat  in  poenam,  et  ad  multa  bona  ma¬ 
lis  eorum  voluntatibus  ipse  summe  potens, 
summeque  bonus  utatur.  Atque  hoc  est , 
quod  scribit  idem  Augustinus,  in  hoc  ipso 
lib.  v.  contra  Julianum  cap.  i.  cum  ait  : 
«  Facit  haec  miris,  et  ineffabilibus  modis, 
qui  novit  justa  judicia  sua  non  solum  in  cor¬ 
poribus  hominum,  sed  et  in  ipsis  cordibus 
operari,  qui  non  facit  voluntates  malas,  sed 
utitur  eis  ut  voluerit,  cum  aliquid  inique 
velle  non  possit.  » 

Quamvis  autem  admittamus  juxta  mentem 
sancti  Augustini,  Deum  per  potentiam  tra¬ 
dere  impios  desideriis  suis,  eosque  exese- 
care  et  obdurare,  non  tamen  admittimus 
impios  a  Deo  per  potentiam  in  peccata  com- 


LIBER  II. 


21*2 

pelli.  Nam  neque  hoc  loco  S.  Augustinus  id 
usquam  dicit,  et  in  aliis  locis  a  nobis  supra 
citatis,  saepe  contraxium  dicit.  Unum  locum 
hic  notare  sufficiet,  tract.  53.inJoan.  :  «Fe¬ 
cerunt,  inquit,  Judaei  peccatum,  quod  eos 
non  compulit  facere,  cui  peccatum  non  pla¬ 
cet,  sed  facturos  esse  praevidit,  quem  nihil 
latet.  » 

Alia  testimonia  proferunt  ex  lib.  de  gratia 
et  libero  arbitrio  cap.  20.  et  21.  Nam  cap. 
20.  sic  legimus  :  «  Scriptura  divina,  si  dili¬ 
genter  inspiciatur,  ostendit,  non  solum  bonas 
hominum  voluntates,  quas  ipse  facit  ex  ma¬ 
lis,  sed  etiam  illas ,  quae  conservant  saeculi 
creaturam,  ita  esse  in  Dei  potestate,  ut  eas 
quo  voluerit,  quando  voluerit,  faciat  inclinari, 
vel  ad  poenas  quibusdam  ingerendas,  vel  ad 
beneficia  quibusdam  praestanda,  sicut  ipse 
judicat,  occultissimo  quidem  judicio,  sed 
sine  ulla  dubitatione  justissimo.  »  Et  infra  : 
«  Voluntatem  proprio  vitio  malam  in  hoc 
peccatum  judicio  suo  justo  et  occulto  incli¬ 
navit.  »  Et  cap.  21  :  «  Operatur  Deus  in 
cordibus  hominum  ad  inclinandas  eorum 
voluntates  quocumque  voluerit,  sive  ad  bona 
pro  sua  misei-icordia,  sive  ad  mala  pro  me¬ 
ritis  eorum,  judicio  utique  suo  aliquando 
aperto ,  aliquando  occulto,  semper  autem 
justo.  » 

Respondeo,  haxe  loca  jam  esse  explicata 
superius,  videlicet  cap.  13,  siquidem  eo  loco 
ostendimus  ex  Hugonc  Yictorino,  qui  Au¬ 
gustinum  secutus  est,  Deum  operari  in  cor¬ 
dibus  inclinando  ad  unum  malum  potius, 
quam  ad  aliud,  non  quidem  malitiam  inse¬ 
rendo,  aut  inclinata  coi'da  ad  bonum  pei-- 
vei'tendo,  sed  inclinata  vitio  proprio  ad  ma¬ 
lum  impediendo  ne  ferantur  in  aliud,  et 
non  impediendo  utfei’antur  in  hoc.  Id  quod 
idem  Augustinus  in  hoc  libro  indicat,  cum 
ait  cap.  20,  Deum  inclinare  voluntatem  pro¬ 
prio  vitio  malam.  Et  cum  apertius,  cap.  23. 
concludit,  dicens  :  «  Cum  ergo  auditis,  ego 
Dominus  seduxi  px-ophetam  illum,  et  quem 
vult  indurat,  ejus  merita  cogitate,  quem  sic 
obdurari,  vel  seduci  permisit.  »  Ubi  vides, 
ipsam  permissionem  seductionis  et  obdura¬ 
tionis  judicio  divino  tribuit,  quia  videlicet, 
nisi  mererentur  hominum  peccata,  Deus  eos 
non  ita  seduci,  neque  obdui'ari  sineret. 

Aliud  testimonium  objici  solet  ex  lib.  de 
coi'rept.  et  gratia  cap.  7.  ubi  sic  loquitur  S. 
Augustinus  :  «  Cum.  inquit,  audimus,  nonne 
ego  vos  duodecim  elegi,  et  unus  ex  vobis 
diabolus  est,  illos  debemus  intelligere  ele¬ 


ctos  per  misericordiam,  illum  per  judicium. 
Illos  ergo  elegit  ad  obtinendum  regnum 
suum;  illum  ad  effundendum  sanguinem 
suum,  »  Quod  si  Christus  elegit  Judam  ad 
opus  proditionis,  unde  sanguinis  effusio  se¬ 
cuta  est,  certe  videtur  omnino  voluisse,  et 
ab  aeterno  decrevisse,  ut  Judas  illud  imma¬ 
ne  scelus  perpetraret. 

Respondeo,  Christum  praxscivissc  ab  aeter- 
no  Judam  si  permitteretur,  fore  pecuniarum 
cupidum,  et  ex  ea  cupiditate  Magistri  sui 
ac  Domini  scelestissimum  proditorem,  et 
simul  praevidisse  quantum  boni  ex  illo  sce¬ 
lere  ipse  elicere  posset,  si  illud  permitteret, 
et  ideo  decrevisse  omnino  permittere.  Hoc 
autem  permissionis  decretum,  ex  quo  infalli- 
biliter  sequebatur  sanguinis  sui  effusio,  vo¬ 
cat  Augustinus  electionem  Judae  ad  effun¬ 
dendum  sanguinem  suum.  Nam  paulo  ante 
dicit,  Judam  fuisse  electum  ad  opus,  cui 
congruebat.  Quibus  vei'bis  significat,  Judam 
per  se  illi  operi  congruisse,  et  ideo  satis 
fuisse,  ut  Deus  illum  permitteret  facere, 
quod  cupiebat.  Et  paulo  post  idem  explicat 
apertius  his  verbis  :  «  Ad  illo  quippe  electus 
est,  qui  novit  bene  uti  etiam  malis,  ut  per 
ejus  opus  damnabile,  illud,  propter  quod  ip¬ 
se  venerat,  opus  venerabile  compleretur. » 
Itaque  Christum  elegisse  Judam  ad  effun¬ 
dendum  sanguinem  suum,  nihil  est  aliud, 
nisi  Christum  decrevisse  uti  mala  voluntate 
Judae,  quam  se  permittente  in  eo  futuram 
praenoverat,  ad  passionem  suam,  et  mundi 
redemptionem  peragendam. 

Postremo  addunt  Calvinus  in  lib.  iij.  In- 
stit.  cap.  23.  §.  7.  et  Theodorus  Beza  in 
responsione  ad  acta  Colloquii  Mompelgar- 
densis,  pag.  133.  testimonium  sancti  Au¬ 
gustini  ex  lib.  de  corrcpt.  et  gratia,  cap. 
10.  ad  probandum,  mala  non  solum  prae¬ 
sciri,  sed  etiam  decerni  a  Deo  et  lapsum 
Adami  non  solum  a  Deo  praecognitum,  sed 
etiam  volitum  et  definitum.  «  Nunc  audia¬ 
mus,  inquit,  Augustinum  loquentem  libro 
de  coireptione  et  gratia :  Saluberrime  con¬ 
fitemur,  quod  rectissime  credimus,  Deum, 
Dominumque  rerum  omnium,  qui  creavit 
omnia  bona  valde,  et  mala  ex  bonis  exoritu- 
ra  pi’aescivit  (praescientiam  autem  Augustinus 
numquam  a  proposito  Dei  sejungit)  et  scivit 
magis  ad  suam  omnipotentissimam  bonita¬ 
tem  pertinex-e,  etiam  de  malis  benefacere, 
quam  mala  esse  non  sinere  ;  sic  ordinasse 
Angelorum  et  hominum  vitam,  ut  in  ea 
prius  ostenderet,  quid  posset  liberum  arbi- 

trium,  deinde  quid  posset  gratiae  suce*bene- 
ficium,  justitiaeque  judicium.  » 

Hoc  testimonium  si  removeatur  illa  paren¬ 
thesis  Bezae  (praescientiam  autem  Augusti- 
mus  numquam  a  proposito  Dei  sejungit) 
nihil  omnino  probat.  Non  enim  dicit  S.  Au¬ 
gustinus,  Deum  decrevisse,  ut  mala  ex  bonis 
orirentur,  sed  dicit  pertinuisse  ad  ejus  om- 
nipotentissimam  bonitatem,  potius  de  malis 
benefacere,  quam  mala  esse  non  sinere.  Nec 
dicit,  Deum  sic  ordinasse  Angelorum  et  ho¬ 
minum  vitam,  ut  prius  necessario  peccarent, 
deinde  propter  peccata  punirentur.  Sed  di¬ 
cit,  Deum  sic  ordinasse  Angelorum  et  ho¬ 
minum  vitam,  ut  prius  ostenderetur,  quid 
posset  liberum  arbitrium,  deinde  quid  pos¬ 
set  gratiae  beneficium  justitiaeque  judicium, 
id  est,  prius  ostenderetur,  potuisse  Angelos 
per  liberum  arbitrium  cadere,  et  non  cadere, 
et  deinde  potuisse  Deum  Angelos,  qui  ex 
libero  arbitrio  ceciderant,  juste  punire  qui 
vero  per  liberum  arbitrium  steterant,  tanta 
gratiae  plenitudine  donare,  ut  jam  amplius 
cadere  non  possent.  Homines  similiter  in 
statu  innocentiae  constitutos,  potuisse  per  li¬ 
berum  arbitrium  cadere,  et  non  cadere,  et 
si  quidem  non  cecidissent,  potuisse  Deum  ad 
perfectam  beatitudinem  cos  perducere  ;  sin 
autem  cecidissent,  potuisse  juste  punire,  vel 
misericorditer  liberare,  ut  in  sequentibus 
Augustinus  fuse  explicat.  Quare  omnia  ve¬ 
rissima  sunt,  nec  ulla  ex  parte  Bezae  senten¬ 
tiam  juvant. 

Porro  illa  parenthesis  «  pracscentiam  au¬ 
tem  numquam  Augustinus  a  proposito  Dei 
sejungit  »,  primum  petit  principium;  id  enim 
probandum  susceperat  initio,  quod  nunc 
tamquam  certum,  et  concessum  assumit  : 
Deinde  falsum  est,  si  de  peccatis  agatur,  ut 
hoc  loco  agitur  :  sanctus  enim  Augustinus 
lib.  de  praedestinatione  Sanctor,  cap.  10.  di¬ 
cit,  praedestinationem  (quae  idem  est  cum  de¬ 
creto)  non  posse  separari  a  praescientia,  ta¬ 
men  praescientiam  posse  separari  apraed%|ti- 
natione,  sive  decreto;  Deus  enim  nihil  de¬ 
cernit,  ac  definit,  quin  praesciat  se  facturum  ; 
multa  autem  praescit  futura,  quae  ipse  non 
decernit,  nec  definit.  «  Praedestinatio,  in¬ 
quit,  sine  prajscientia  esse  non  potest.  Po¬ 
test  autem  esse  sine  praedestinatione  prae¬ 
scientia.  Praedestinatione  quippe  Deus  prae¬ 
scivit  quae  fuerat  ipse  facturus.  Praescire 
autem  potest  etiam  ea,  quae  ipse  non  facit, 
sicut  quaecumque  peccata.  » 

Idem  cognosci  potest  ex  responsione  S. 


Prosperi  ad  objectiones  Vincentianas  10.  11. 
12.  13.  11.  13.  et  16.  Nam  cum  quidam  su¬ 
spicarentur  ex  doctrina  S.  Augustini  sequj 
id,  quod  nunc  Calvinus  et  Beza  defendunt- 
mala  fieri  non  solum  praesciente,  sed  etiam 
praedestinante  et  decernente  Deo,  respon¬ 
det  Prosper,  istas  sententias  blasphemas  esse, 
et  a  S.  Augustini  doctrina  prorsus  alienas. 
Inter  caetera  sic  loquitur  in  responsione  ad 
objectionem  undecimam  :  «  Objectio,  quod 
quando  incestant  patres  filias,  et  matres  fi¬ 
lios,  vel  quando  servi  dominos  occidunt, 
ideo  fiat,  quia  Deus  praedestinavit  ut  fieret. 
Responsio  :  Si  diabolo  objiceretur,  quod  ta¬ 
lium  facinorum  ipse  auctor,  ipse  esset  in¬ 
centor,  puto  quod  aliqua  ratione  exonerare  se 
hac  posset  invidia,  et  talium  scelerum  patra¬ 
torem  ,  de  ipsorum  voluntate  vinceret  :  quia 
etsi  delectatus  est  furore  peccantium,  pro¬ 
bare  tamen  se  non  intulisse  vim  criminum. 
Qua  ergo  insipientia,  quave  dementia  defini¬ 
tur  ad  Dei  referendum  esse  consilium,  quod 
nec  diabolo  in  totum  adscribl  potest,  qui  in 
peccantium  flagitiis  illecebrarum  adjutor, 
non  voluntatum  credendus  est  esse  genera¬ 
tor?  nihil  ergo  talium  negotiorum  Deus  prae¬ 
destinavit  ut  fieret;  nec  illam  animam  nequi¬ 
ter,  turpiterque  victuram,  ad  hoc  ut  taliter 
viveret,  praeparavit  :  sed  talem  futuram  non 
ignoravit,  et  de  tali  juste  se  judicaturum  esse 
praescivit.  Atque  ita  ad  pranlestinationem 
ejus  nihil  aliud  referri  potest,  nisi  quod  aut 
ad  debitam  justitiae  retributionem,  aut  ad 
indebitam  pertinet  gratiae  largitatem  » .  Hic 
certe  videmus,  quam  luculenter  S.  Prosper 
pro  Augustino  respondens,  separet  praescien¬ 
tiam  a  consilio,  definitione,  et  praedestina¬ 
tione  Dei,  cum  de  malis  agitur  :  et  contra 
quam  falso  scripserit  Beza,  Dei  praescientiam 
a  decreto,  seu  proposito  numquam  ab.Augu- 
stino  sejungi. 


CAPUT  XVII. 

Solvuntur  objectiones  ductae  ex  ratione. 

Superest  ut  ad  rationes,  quas  proferunt, 
breviter  respondeamus. 

Prima  ratio  Calvini  lib.  iii  Institut.  cap. 
23.  §.  7.  Si  Deus  non  decrevit  ab  aeterno,  ut 
primus  homo  cum  tota  posteritate  laberetur, 
sequitur  Deum  ambiguo  fine  condidisse  no-. 

bilissimam  creaturam.  Non  enim  condidit, 
ut  staret,  ut  perspicuum  est  ex  eo  quod  non 
stetit  ;  vel  igitur  condidit,  ut  laberetur,  et 
sic  aperiretur  via  misericordia}  et  justitia} 
divina},  vel  condidit  in  finem  ambiguum,  at¬ 
que  incertum,  ut  ex  eventu  penderet  id,  quod 
Deus  postea  facturus  esset,  quod  certe  val¬ 
de  absurdum  esse  videtur. 

Respondeo,  Deum  condidisse  hominem  in 
finem  bonum  et  certum,  videlicet  ad  gloriam 
misericordiae,  justitiaeque  in  eo  manifestan¬ 
dam.  Licet  enim  Deus  non  decreverit,  ne¬ 
que  voluferit,  ut  primus  homo  peccaret,  ne¬ 
que,  ad  hunc  finem  eum  condiderit,  ut  pecca¬ 
ret  tamen  praescivit  eum  peccaturum,  si  con¬ 
deretur,  qualis  conditus  est ;  et  simul  praesci- 
vit,  se  posse  tade  remedium  ejus  peccato  ad¬ 
hibere,  ut  inde  justitia,  et  misericordia  sua 
mirifice  patefieret,  quemadmodum  si  quis 
dum  cogitat  domum  aedificare, animadvertat, 
si  domus  in  tali  loco  aedificetur,  fore,  ut  pa¬ 
teat  pestilentibus  ventorum  flatibus,  et  simul 
videat,  se  posse  optimum  remedium  adhi¬ 
bere,  quod  non  solum  flatus  ventorum  arceat, 
sed  etiam  ornamento  sit  toti  aedificio  ;  is  pro¬ 
fecto  si  domum  tali  loco  aedificet,  nec  dici 
poterit  cupivisse  domum  patere  flatibus  pe¬ 
stilentium  ventorum,  neque  vere  dicetur  eo 
imprudente  id  accidisse,  sed  eum  ut  sapien¬ 
tem  architectum  providisse  quod  accidere 
poterat,  et  nihilominus  voluisse  in  eo  loco 
domum  extruere,  quia  viderit  se  posse  arte 
sua  omni  incommodo  facile  mederi. 

At  dicet  Calvinus,  Deus  praescivit  homi¬ 
nem  casurum,  quia  jam  decreverat,  ct  prae¬ 
destinaverat  ejus  lapsum.  Prior  ergo  fuit 
praedestinatio,  quam  praescientia  ;  proinde 
quando  decrevit  Deus  hominem  condere,  vel 
in  ambiguum  finem  condere  voluit,  vel  certe 
in  eum  finem,  ut  laberetui’,  et  per  ejus  la¬ 
psum  aperiretur  via  misericordiae,  ac  justi¬ 
tiae  Dei  manifestandae. 

Respondeo,  Deum  cognitione  simplicis  in- 
telligentiae  cognovisse  hominem  casurum, 
si  conderetur,  non  solum  antequam  eum 
conderet,  sed  etiam  antequam  condere  de¬ 
cerneret.  Itaque  prior  est  (secundum  mo¬ 
dum  nostrum  intelligendi)  cognitio  illa  con- 
ditionalis  propositionis,  nimirum  si  homo 
creetur,  peccabit,  quam  decretum  absolu¬ 
tum  hominis  condendi.  Priora  enim  sunt 
in  Deo,  quae  necessaria  sunt,  quam  quae  libe¬ 
ra,  cum  ista  in  Deo  possint  non  esse,  illa  non 


possint.  Necessarium  autem  est  Deum  cog¬ 
noscere  omnia  omnino,  quae  cognosci  pos¬ 
sunt,  sive  ea  sint  absolute  futura,  sive  ex 
hypothesi,  alioqui  non  esset  infinitae  scien¬ 
tiae,  ac  per  hoc  nec  esset  Deus.  Non  fuit  au¬ 
tem  necessarium,  sed  liberum,  ut  Deus  de¬ 
cerneret  hominem  condere. 

Porro  cognosci  posse  a  Deo  nonsolum  illa, 
quae  futura  sunt  absolute,  sed  etiam  ea,  quae 
essent,  si  tales,  vel  tales  causae  ponerentur, 
licet  re  ipsa  nunquam  futura  sint,  perspi¬ 
cuum  est  ex  divinis  litteris.  NamI  Reg.  xxm 
interrogatus  Dominus  a  Davide,  an  si  ipse 
maneret  in  urbe  Ceilam,  proderetur  a  civi¬ 
bus  illius  urbis  in  manus  Saulis,  respondit  : 
tradent.  Sciebat  ergo  Deus  futurum,  ut  Da- 
vid  proderetur,  si  maneret  in  Ceilam,  et  ta¬ 
men  quia  non  mansit,  non  fuit  proditus,  et 
absolute  non  erat  futurum,  ut  proderetur. 
Et  Matth.  xi.  Dominus. ait :  Si  in  Tyro  et 
Sidone  factae  fuissent  virtutes ,  quae  factae  sunt 
in  te,  olirn  in  cinere  et  cilicio  poenitentiam 
egissent  (1).  Sciebat  igitur  Dominus,  fore  ut 
Tyrii  et  Sidonii  converterentur  ad  poeniten¬ 
tiam,  si  miracula  illis  ostendisset,  quae  Beth- 
saidae  fecerat,  quod  tamen  absolute  futu¬ 
rum  non  erat. 

Sanctus  etiam  Augustinus  in  epist.  49. 
quaest.  2.  docet,  Christum  antiquis  tempo¬ 
ribus  non  venisse,  quia  praesciebat  homines 
illorum  temporum,  etiam  visis  miraculis 
maximis  minime  credituros.  Idem  etiam 
cum  tam  sa}pe  repetit,  Deum  vocare  electos, 
sicut  videt  eis  aptum  esse,  ut  sequantur  vo¬ 
cantem  :  reprobos  autem  non  ita  vocare,  pro 
certo  sumit,  Deum  nosse,  tali  vocatione 
oblata,  eum  qui  vocatur,  secuturum,  alia 
vero  similiter  oblata,  non  secuturum.  Yido 
lib.  i.  ad  Simplician.  quaest.  2.  et  librum  de 
bono  persevei’antiae  cap.  44.  Hinc  idem  S. 
Augustinus  libro  de  corrept.  et  gratia  cap. 
10.  scribit,  Deum  creasse  hominem  et  Ange¬ 
lum,  ut  primum  in  eis  ostenderet,  quid  pos- 
set^liberum  arbitrium,  deinde  quid  posset 
suae  gratiae  benificium  justitiacque  judicium. 
Qui  finis  non  erat  incertus,  aut  ambiguus, 
quia  noverat  Deus,  Angelos  per  liberum  ar¬ 
bitrium  partim casuros,  partim  non  casuros; 
hominem  autem  cum  omni  posteritate  lapsu¬ 
rum,  atque  ideo  tum  in  Angelis,  tum  in  ho¬ 
minibus  demonstrare  se  posse  misericor¬ 
diam,  et  judicium.  Et  in  eodem  lib.  cap. 
12.  aperte  docet,  Deum  praescivisse  primum 


(1)  Matth.  XI,  21. 

hominem  lapsurum,  sed  eum  ad  hoc  non 
coegisse  :  «  Praesciente,  inquit,  Deo  quid  ille 
esse  facturus  injuste,  praesciente  tamen,  non 
ad  hoc  cogente,  sed  simul  sciente,  quid  ipse 
de  eo  facturus  esset  juste.  » 

Addo  praeterea  quod  etiam  si  daremus, 
Deum  non  praevidisse,  antequam  decerneret 
hominem  creare,  quid  homo  facturus  esset, 
si  crearetur,  tamen  non  proptereain  ambi¬ 
guum  finem  creatam  a  Deo  fuisse  nobilissi¬ 
mam  naturam.  Deus  enim  omnia  propter 
semetipsum,  id  est,  ad  gloriam  suam  decla¬ 
randam  operatur;  hic  autem  finis  impediri 
non  poterat  ullo  modo,  quidquid  tandem 
homo  pro  arbitrii  sui  libertate  faceret.  Nam 
si  peccaret,  non  effugeret  Dei  justitiam ;  si 
non  peccaret,  Dei  gratiam  magis  ac  magis 
sibi  conciliaret.  Semper  autem  Dei  gloria 
eluceret,  sive  per  excellentem  gratiam  homo 
coronandus  esset,  sive  per  justum  judicium 
puniendus.  An  autem  homo  misericordiam, 
an  justitiam  Dei  experturus  esset,  ambiguum 
aliquo  modo  fuisset,  sed  absque  ullo  detri¬ 
mento  gloriae  Dei,  nam  et  ambiguitas  ista  ex 
Dei  decreto  manasset,  qui  hominem  in  manu 
consilii  sui  relinquere  voluisset,  et  (ut  dixi¬ 
mus)  semper  Dei  gloria  sive  coronando,  sive 
puniendo  locum  suum  habuisset. 

Altera  ratio  ejusdem  Calvini  ibidem  ejus¬ 
modi  est.  Non  est  factum  naturaliter,  ut  a 
salute  exciderent  omnes  unius  parentis  cul¬ 
pa.  Cum  igitur  hoc  naturas  adseribi  nequeat, 
ab  admirabili  consilio  Dei  profectum  esse 
minime  obscurum  est.  Quid  ergo  prohibet 
fateri  de  primo  homine  (quod  videlicet  de¬ 
creto  Dei  lapsus  sit)  quod  inviti  de  toto  hu¬ 
mano  genere  concedunt  ? 

Respondeo,  negare  nos,  quod  invitos  con¬ 
cedere  Calvinus  assumit.  Factum  enim  asse¬ 
rimus  omnino  naturaliter,  ut  primo  homine 
cadente  genus  humanum  universum  caderet. 
Naturam  enim  in  se  primus  homo  vitiavit, 
cum  justitiam  illam  orriginalem  amisit,  quam 
Deus  ille  pro  se,  et  pro  toto  genere  humano 
donaverat.  Quare  qui  per  naturalem  propa¬ 
gationem  filii  Adami  efficiuntur,  naturaliter 
injusti,  et  peccatores  nascuntur,  quod  Apo¬ 
stolus  docet,  cum  ait  Ephes.  ii  :  Eramus  et 
nos  natura  filii  irae,  sicut  ete  (1).  Idem  passim 
docet  sanctus  Augustinus,  qui  etiam  tract. 
44.  in  Joannem,  scribit,  omnes  homines  na¬ 
tura  esse  filios  irae,  quia  peccante  primo  ho¬ 
mine  vitium  pro  natura  inolevit.  Et  (quod 


magis  est  admirandum)  ipse  idem  Calvinus 
ita  exponit  verba  Apostoli  in  commentario 
ejus  loci,  ut  probetpeccatum  originale,  quia 
in  omnibus  naturaliter  hoc  peccatum  inest, 
cum  sit  omnibus  eadem  natura  communis  : 

«  Locus,  inquit,  est  insignis  contra  Pelagia- 
nos,  et  quicumque  peccatum  originale  ne¬ 
gat.  Nam  quod  naturaliter  inest  omnibus, 
id  certe  est  originale.  Naturaliter  vero  nos 
omnes  damnationi  obnoxios  Paulus  docet.  » 
Ha;c  ille.  Quamvis  igitur  Adamus  non  natu¬ 
raliter,  sed  voluntarie  peccaverit,  tamen  po¬ 
sito  peccato  Adami,  et  naturae  corruptione, 
quae  ex  eo  peccato  consecuta  est,  sine  alio 
Dei  decreto,  per  ipsam  naturalem  propaga¬ 
tionem  nascimur  omnes  peccatores,  atque 
irae  filii. 

Tertia  ratio  Calvini  et  Bezae  :  Homo  non 
potuit  labi  Deo  invito,  vel  ignorante,  vel 
otiose  spectante,  quia  primum  repugnat  Dei 
potentiae,  secundum  Dei  sapentiae,  tertium 
Dei  providentiae  ;  igitur  Deo  volente,  et  de¬ 
cernente  lapsus  est. 

Respondeo,  non  bene  colligi  conclusionem. 
Nam  lapsus  est  homo  Deo  permittente  ;  et 
ex  lapsu  illo  per  suam  potentiam,  sapientiam 
et  providentiam  ingens  bonum  eliciente.  At¬ 
que  non  est  homo  lapsus,  Deo  volente,  aut 
decernente,  sed  neque  eo  invito,  aut  igno¬ 
rante,  aut  otiose  spectante.  Quemadmodum 
non  diceretur  aliquis  otiose  spectare  fluvium 
sponte  currentem,  si  cursum  illius  detorque 
ret  ad  agrum  aliquem  irrigandum,  quamvis 
non  ipse  fluvio  impetum  illum  dedisset. 

Quarta  ratio.  Saepe  unum  peccatum  est 
poena  alterius  peccati,  ut  ex  Scripturis  ma¬ 
nifeste  probat  S.  Augustinus  lib.  v.  contra 
Julianum  cap.  3.  At  poenae  auctor  est  Deus, 
igitur  et  peccati,  quodpoena  est  alterius  pec¬ 
cati. 

Respondeo,  peccatum  bifariam  conside¬ 
rari  posse.  Primo,  ut  egreditur  a  voluntate, 
et  actio  quaedam  est.  Secundo,  ut  recipitur 
in  ipsa  voluntate,  et  passio  est.  Ut  igitur 
peccatum  a  voluntate  egreditur,  non  est  poe¬ 
na,  sed  culpa;  poena  enim  non  actionem,  sed 
passionem  significat  :  ut  autem  recipitur  in 
voluntate,  eamque  bono  rectitudinis  pri¬ 
vat,  sic  poena  est,  quamvis  non  omnino 
proprie,  et  in  rigore,  sed  largo  modo,  quia 
poena  proprie  dicta  simpliciter  involuntaria 
esse  debet,  ut  culpa  simpliciter  voluntaria. 
Jam  igitur  Deus  non  est  auctor  peccati,  ut 

culpa  est,  quod  peccato  proprie  et  simplici¬ 
ter  convenit,  sed  solum  ut  habet  rationem 
poenae,  quod  (ut  diximus)  non  simpliciter, 
sed  secundum  aliquid  tantum  peccato  conve¬ 
nit. 

Sed  prajterea  observandum  est,  Deum  non 
esse  auctorem  peccati,  ut  poena  est,  impel¬ 
lendo  ad  peccatum,  sed  deserendo,  permit¬ 
tendo,  non  miserendo  (utsupra  explicuimus) 
ita  ut  non  tam  ipsum  peccatum,  quam  de¬ 
sertio  Dei  poena  justo  Dei  judicio  inflicta 
dici  debeat.  Sic  enim  loquitur  S.  Augusti¬ 
nus  lib.  de  gratia  et  libero  arbitrio,  cap.  23  : 
«  Cum  auditis  :  ego  Dominus  decepi  prophe¬ 
tam  illum,  et  quem  vult  obdurat,  ejus  me¬ 
rito  cogitate,  quem  Deus  ita  seduci,  vel  ob¬ 
durari  permisit.  » 

Quinta  ratio  esse  potest  (qua  utitur  Zwin- 
glius  in  serm.  de  providentia,  cap.  5.  et  6). 
Oportebat,  ut  homo  cognosceret  veritatem, 
et  justitiam  Dei  (ad  hanc  enim  contemplan¬ 
dam  creatus  est)  at  veritas,  et  justitia  plane 
cognosci  nequeunt,  nisi  ex  contrario,  men¬ 
dacio  videlicet,  et  injustitia;  ergo  Deus  pro¬ 
curare  debuit  mendacium,  et  injustitiam. 
Non  autem  potuit  in  seipso  exemplum  men¬ 
dacii,  vel  injustitia?  praebere  ;  debuit  igitur 
efficere  ut  creatura  aliqua  id  praestaret.  Si¬ 
milem  rationem  adducit  Bcza  in  responsione 
ad  Castalionem  saepe  citata.  Scribit  enim 
Deum  ab  aeterno  decrevisse  justitiam,  et  mi¬ 
sericordiam  suam  manifestare  :  et  quia  non 
poterat  id  efficere,  nisi  homo  laberetur  in 
culpam,  cum  alioqui  non  esset  qui  juste  pu¬ 
niri,  vel  qui  misericorditer  liberari  posset, 
ideo  Deum  ab  aeterno  decrevisse,  et  voluisse 
primi  hominis,  et  universae  ejus  posteritatis 
lapsum. 

Respondeo,  hanc  rationem  multis  modis 
solvi  posse.  Primum  enim  falsum  est,  non 
posse  cognosci  veritatem,  et  justitiam,  nisi 
ex  contrario,  mendacio  videlicet,  et  injusti¬ 
tia.  Nam  veritas  et  justitia  per  se  cognosci¬ 
biles  sunt,  neque  a  mendacio,  aut  injustitia, 
pendent,  cum  sine  illis  esse  possint,  et  fue¬ 
rint  in  Deo  ab  aeterno,  et  in  Angelo  et  homi¬ 
ne,  antequam  mendacium,  et  injustitia  exi- 
sterent.  Verum  quidem  est,  mendacium  et 
injustitiam,  ut  mortem,  caecitatem,  et  reli- 
'qua,  quae  boni  alicujus  privationem  signifi¬ 
cant,  neque  esse,  neque  intelligi  posse  sine 
contrario  bono.  Sed  non  est  eadem  ratio  de 
forma  et  privatione,  cum  privatio  pendeat 
a  forma,  forma  non  pendeat  a  privatione. 

Deinde  esto,  non  possent  veritas,  et  justi¬ 


tia  sine  notitia  mendacii,  et  injustitiae  plane 
cognosci,  non  tamen  ideo  necessarium  erat, 
ut  mendacium,  et  injustitia  re  ipsa  existc- 
rent.  Potuit  enimutriusque  mali  natura  cog¬ 
nosci,  etiamsi  numquam  extitisset,  alioqui 
non  solum  homo,  sed  etiam  Deus  eguisset 
mendacio,  et  injustitia  ad  ipsum  mendacium, 
et  injustitiam,  et  per  ea  ad  veritatem  et  ju¬ 
stitiam  cognoscendam.  Quod  vero  vulgo  dici 
solet,  non  cognosci  bonam  valetudinem  ab 
iis,  qui  in  morbum  non  inciderunt,  neque 
pacis  bona  ab  iis,  qui  belli  mala  experti 
non  sunt,  non  tam  ad  cognitionem,  quam 
ad  sestimationem  referendum  est.  Multo  e- 
nim  pluris  a?stimat,  apetit,  quaerit,  conservat 
sanitatis  nonum,  qui  contrarium  malum  to¬ 
lerare  coactus  est,  quam  qui  numquam  ac- 
grotavit.  Nec  tamen  ideo  mentiendum  est, 
aut  injustitia  committenda,  ut  charior  sit  ve¬ 
ritas,  et  justitia,  nec  vulnerandus  est  proxi¬ 
mus,  ut  sit  ei  postea  bona  valetudo  jucun¬ 
dior,  quia  non  sunt  facienda  mala,  ut  eve¬ 
niant  bona,  juxta  verbum  Apostoli  Rom.  ili. 

Ad  rationem  Bezae  pari  facilitate  respon¬ 
deo,  primo,  non  fuisse  necessarium  absolute, 
ut  Deus  misericordiam,  et  justitiam  suam 
mundo  patefaceret.  Neque  enim  mundum 
necessario  Deus  creavit,  sed  libere,  et  po¬ 
tuisset  non  creare,  cum  ipse  se  ipso  beatus 
nulla  re  prorsus  indigeat.  Deinde  addimus, 
potuisse  Deum  misericordiam,  et  justitiam 
suam  ostendere,  etiamsi  peccatum  numquam 
extitisset.  Neque  enim  absque  misericordia 
ingenti  Deus  res  creatas  e  nihilo  produxit, 
sustentat,  movet,  novis  quotidie  beneficiis 
cumulat,  ac  perficit,  neque  sine  justitia  co¬ 
ronat  bene  merentes,  et  promissiones  suas 
adimplet. 

At,  inquis,  non  apparet  justitia  vindicati- 
va,  nisi  sint  impii,  qui  merito  puniantur. 
Respondeo,  non  esse  necessarium,  ut  omnes 
justitia)  partes  hominibus  innotescant.  Quid 
enim,  si  placuisset  Deo,  peccatoribus  omni¬ 
bus  injuriam  misericorditer  condonare,  an 
non  licebat  ei  quod  volebat  facere?  Itaque 
congruens,  et  mquum  fuit,  posteaquam  An¬ 
gelus,  et  homo  peccaverant,  ut  Deus  osten¬ 
deret,  quid  posset  sua)  gratia)  beneficium, 
justi tia)que  judicium;  tamen  si  aliquid  aliud 
Domino  placuisset,  id  quoque  sine  dubio 
congruens,  aiquumque  fuisset.  Id  enim  est 
aiquum,  et  congruens,  quod  Domino  placet : 
sed  si  Angelus,  aut  homo  peccare  noluissent, 
quod  vere  et  proprie  in  eorum  potestate  fuit, 
non  potuit  Deus  eos  impellere  ad  peccan- 

dum,  ut  justitiam,  ct  misericordiam  patefa¬ 
ceret,  quia  (ut  sa*pe  diximus)  ex  Apostoli 
sententia,  non  sunt  facienda  mala,  ut  ve¬ 
niant  bona.  Malum  est  autem,  et  a  lege  ie- 
terna,  qua;  est  ipsa  Dei  sapientia  et  ratio, 
plane  abhorrens,  impellere  aliquem  ad  pec¬ 
candum  et  Deus,  sibi  ipse  contrarius  esset, 
seque  ipse  negaret,  si  homines  ad  peccan¬ 
dum,  id  est,  ad  ea  facienda  compelleret,  qua; 
fieri  aderna  lege  prohibuit. 

CAPUT  XVIII. 

Solvitur  objectio ,  qux  a  Theologis  proponi  so¬ 
let  veritatis  explicandae  gratia. 

Una  restat  objectio,  quam  Catholici  Theo¬ 
logi  veritatis  explicanda;  causa  proponere 
solent.  Ea  est  hujusmodi :  Deus  est  causa  to¬ 
tius  entitatis,  quae  in  mala  actione  cernitur, 
cum,  secundum  Scripturas,  per  ipsum  omnia 
facta  sint,  et  sine  ipso  factum  sit  nihil ;  igi¬ 
tur  videtur  etiam  esse  causa  deformitatis, 
quae  in  actione  illa  inest,  quae  proprie  pec¬ 
catum  dicitur. 

Probatur  consecutio.  Primo,  is  qui  est 
causa  causae,  est  etiam  causa  causati,  at 
Deus  est  causa  actionis,  unde  resultat  defor¬ 
mitas  ;  igitur  etiam  causa  est  deformitatis, 
quae  ex  actione  illa  resultat. 

Secundo,  is  vere  ac  proprie  peccare  dici¬ 
tur,  qui  sciens,  et  volens  est  causa  actionis, 
cum  qua  est  annexa  deformitas,  licet  ipsam 
deformitatem  forte  non  velit;  Deus  autem 
sciens,  et  volens  est  causa  actionis,  cum  qua 
est  annexa  deformitas,  igitur  peccare  dicen¬ 
dus  est,  licet  deformitatem  illam  nolit. 

Tertio,  qui  sciens,  et  volens  concurrit  cum 
alio  ad  actionem  malam,  particeps  est  cri¬ 
minis  quod  ille  committit.  Deus  autem  sciens, 
et  volens  concurrit  cum  omnibus,  qui  pec¬ 
cant,  ad  eorum  malas  actiones,  igitur  parti¬ 
ceps  esse  videtur  criminum,  qua;  ab  omnibus 
iis  perpetrantur,  qui  peccant. 

(Juarto,  actiones  quadam  ita  sunt  per  se 
atque  intrinsece  mala;,  ut  deformitas  abxeis 
sit  omnino  inseparabilis,  et  prohibitae  sint, 
quia  inahe,  non  malae  quia  prohibita;,  ac  de¬ 
nique  nullo  modo  bene  fieri  possint,  quales 
sunt  mentiri,  odisse  Deum,  et  alia  id  genus  : 
Deus  autem  ad  ejusmodi  actiones,  non  minus 
quam  ad  alias  omnes,  concurrit,  igitur  fieri 
non  posse  videtur,  ut  Deus  omnino  liberetur 
u  culpa. 

Toji.  V. 


Quinto,  nulla  est  ratio  cur  homo  dicatur 
peccare,  dum  mentitur,  aut  blasphemat,  si 
non  peccat  Deus  dum  cum  homine  concurrit 
ad  mendacium,  vel  blasphemiam  illam  pro¬ 
ducendam.  Uterque  enim  libere  operatur, 
uterque  facit  opus  intrinsece  malum  :  uter¬ 
que  totam  actionem  illam  efficit.  At  homo 
vere  peccat  omnium  judicio,  igitur  et 
Deus. 

Hoc  argumentum  non  ab  omnibus  eodem 
modo  solvitur.  Primum  enim  non  defuerunt 
qui  existimarent,  Deum  non  esse  causam 
actionum,  qua;  a  rebus  creatis  efficiuntur, 
nisi  mediate,  quatenus  videlicet  Deus  dedit 
rebus  virtutes  operativas,  et  ipsas  conser¬ 
vat.  Ita  Durandus  in  2.  sent.  distint.  1. 
quast.  o.  et  distint.  37.  qusest.  1.  Sed  hac 
sententia  merito  passim  ab  omnibus  refuta¬ 
tur,  ut  qua;  Scriptura;  divina;,  ct  sanctis  Pa¬ 
tribus  contraria  sit.  De  qua  re  plura  dice¬ 
mus  in  iv.  lib.  de  Gratia  et  de  libero  arbi¬ 
trio,  cap.  i.  ubi  quastionis  hujus  proprius 
locus  est. 

Alia  est  aliorum  solutio,  qui  dicunt  Deum 
esse  causam  actionum  omnium,  et  cum  om¬ 
nibus  secundis  causis  operari,  sed  ideo  non 
peccare,  quod  non  teneatur  ullis  legibus,  ho¬ 
mines  autem  peccare,  quia  legibus  tenean¬ 
tur.  Hac  sententia  Zwinglii  haeresiarcha*  est, 
ut  supra  retulimus,  et  refutavimus  cap.  4  ; 
est  etiam  aliorum  quorumdam,  qui  tametsi 
cum  Zwinglio  non  conveniant  in  eo,  quod  ille 
docet,  Deum  impellere  homines  ad  peccata, 
tamen  non  aliter  nituntur  ostendere,  quem¬ 
admodum  Deus  non  peccet,  cum  actionem 
illam  cum  homine  producit,  qua;  homini 
peccatum  est,  nisi  quia  Deus  nulla  lege  tene¬ 
tur;  ct  nihil  est  peccatum,  nisi  pravaricatio 
legis. 

Gaeterum  non  est  hac  solida  defensio  ve¬ 
ritatis,  propter  duas  causas.  Primum,  quia 
multa;  sunt  actiones  ita  per  se,  et  intrinsece 
mala;,  ut  semper  pugnent  cum  lege  aterna, 
et  ratione  recta,  et  non  possint  ulla  addita 
circumstantia  reddi  licita;  :  et  quia  Deus, 
quamvis  nulli  legi  proprie  subjectus  sit,  ta¬ 
men  non  potest  aliquid  agere,  quod  repug¬ 
net  sapientia;  suae,  qua;  est  lex  adorna,  ideo 
non  potest  actiones  illas  efficere,  aut  ad  eas 
concurrere,  cum  sc  ipse  negare  non  possit. 
Deinde  quia  tametsi  Deus  multa,  qua;  non 
sunt  per  se,  et  intrinsece  mala,  facere  possit, 
qua  hominibus  sunt  prohibita,  qualia  sunt 
occidere  homines,  etiam  innocentes,  et  quod 
est  unius,  alteri  donare  etiam  illo  invito  cu- 

jus  antea  fuerat ;  tamen  ista,  et  alia,  si  qua 
sunt  ejusdem  generis,  potest  quidem  Deus, 
ut  Dominus  rerum  omnium,  facere  per  se, 
vel  alios,  ut  voluerit;  cteterum  non  potest 
homines  juvare,  cum  ista  ipsa  opera  facien¬ 
do  peccant,  quia  per  se,  et  intrinsece  malum 
est,  juvare  aliquem  ut  peccet,  sive  (quod 
idem)  participem,  et  socium  esse  peccantis. 

Exemplo  nobis  sint  Abraham  et  David  : 
imperavit  Deus  Abrabamo,  ut  filium  inno¬ 
centem  occideret.  Potuit  sine  dubio  Deus  cum 
Abrabamo  concurrere  ad  Isaacum  innoxium 
occidendum,  quia  caedes  illa,  nec  Deo  pec¬ 
catum  erat,  qui  ut  Dominus  omnium  potest 
rebus  suis,  ut  voluerit,  uti ;  neque  Abraha- 
mo,  qui  non  propria  auctoritate,  sed  impe¬ 
rio  divino  filium  occidebat.  David  Uriam  in¬ 
nocentem  gladio  filiorum  Amnion  neci  de¬ 
dit.  Non  potuit  Deus  cum  Davide  ad  cajdem 
illam  concurrere,  quia  David  in  ea  re  legem 
Domini  violavit,  nec  potuit  Deus  Davidem 
juvare,  ut  id  faceret,  quod  ipse  fieri  prohi¬ 
buerat  ;  quamvis  alioqui  potuisset  Deus 
Uriam,  non  minus  quam  Isaacum  jubere  de 
medio  tolli. 

Quod  idem  in  rebus  humanis  cernimus. 
Potest  rex  condonare  vitam  reo,  non  tamen 
potest  judici  cooperari,  ut  ipse  sententia  sua, 
cum,  quem  scit  reum,  innoxium  pronuntiet. 
Potest  aliquis  uxorem  ducere,  pecunias  pos¬ 
sidere,  carnibus  vesci,  non  tamen  potest 
operam  suam  accommodare,  ut  ista  faciat, 
cui  ex  voto,  quo  se  ipse  Deo  obligavit,  ista 
non  licent.  Nondum  ergo  solutus  est  nodus 
objectionis  illius,  qua  efficiebatur,  Deum  non 
posse  a  culpa  liberari,  si  iniqua  agentibus 
cooperetur. 

Vera  igitur  solutio  illa  est,  quam  indica¬ 
vimus  cap.  5,  qua;  ut  apertius,  ac  fusius  ex¬ 
plicetur,  pauca  quaedam  observanda  sunt. 

Primum  est,  peccati,  quod  non  tam  actio, 
quam  defectio  est,  non  esse  qua;rendam  cau¬ 
sam  efficientem,  sed  deficientem.  Sic  enim 
loquitur  S.  Augustinus,  lib.  xn.  de  Civit. 
Dei,  cap.  7  :  «  Nemo  quaerat  efficientem 
causam  malae  voluntatis.  Non  enim  est  effi¬ 
ciens,  sed  deficiens :  quia  nec  illa  effectio 
est,  sed  defectio.  »  Quare  si  ad  unum  ali¬ 
quem  effectum  multae  causae  concurrant,  et 
aliquae  deficiant,  aliqatce  non  deficiant,  illae 
solae  verae  causae  dicendae  erunt  peccati, 
quod  in  effectu  cernitur,  quae  in  agendo  de¬ 
fecerint.  Exempli  causa,  gignitur  monstrum, 
homo  videlicet  longe  brevior  justo,  aut  ali¬ 
quo  membro  carens,  ad  generationem  ho¬ 


minis  illius  concurrit  Deus,  sol,  pater  et  ma¬ 
ter,  praeterea  virtus  seminalis  ut  instrumen¬ 
tum,  menstruum  ut  materia ;  sed  quia  non 
deficit,  nisi  materia,  ei  soli  tribuitur  causa 
monstri.  Ambulat  claudus  deformi  incessu, 
sed  quia  non  deficit  Deus,  neque  virtus  mo- 
trix,  quae  in  homine  est,  sed  sola  tibia  quae, 
ob  curvitatem,  non  plene  subjicitur  virtuti 
motrici,  soli  tibiae  tribuitur  causa  claudica¬ 
tionis.  Quod  exemplum  affertur  a  S.  Augu¬ 
stino  in  lib.  de  perfect.  justitiae,  resp.  4. 

Secundo  observandum  est,  peccatum,  quod 
est  malum  morale,  formaliter  consistere  in 
privatione  rectitudinis,  quae  in  actu  volunta¬ 
tis  debuit  inesse,  videlicet  conformitatis  ad 
regulam  rectae  rationis,  sive  legis  divinae, 
causam  autem  hujus  privationis  per  se  non 
posse  esse  aliquid  positivum,  sed  aliam  pri¬ 
vationem,  seu  delectum,  ut  ostendit  S.  Tho- 
mas  lib.  m.  contra  Gent.  cap.  10.  et  in 
quaest.  1.  de  malo,  art.  3.  Triplex  autem  de¬ 
fectus  assignari  potest,  in  quem  referenda 
est  causa  peccati.  Primus,  atque  adeo  proxi¬ 
mus,  et  immediatus  defectus  est,  non  atten¬ 
dere  ad  regulam  rationis.  Inde  enim  oritur, 
ut  voluntas  producat  actum  non  conformem 
rationi,  qui  (ut  diximus)  peccatum  est,  quia 
non  respicit  regulam  rationis,  dum  operatur. 
Hic  autem  defectus,  licet  non  sit  actus  ali¬ 
quis  positivus,  sed  negatio  quajdam,  tamen 
est  voluntarius,  quia  alioqui  non  esset  causa 
peccati ;  nec  tamen  est  voluntaiuus,  quia  sit 
actus  elicitus  a  voluntate,  sed  quia  est  in  po¬ 
testate  voluntatis  attendere,  vel  non  atten¬ 
dere  ad  regulam.  Non  minus  enim  libere  vo¬ 
luntas  operatur,  quam  non  operatur.  Neque 
est  hic  defectus,  quatenus  praecedit  actum 
peccati  malum  aliquod  naturale,  aut  volun¬ 
tarium,  sed  simplex  negatio.  Non  est,  in¬ 
quam,  malum  naturale,  quia  tunc  peccatura 
etiam,  quod  inde  nascitur,  esset  naturale, 
nec  posset  homo  non  semper  peccare,  proin¬ 
de  nec  proprie  peccaret  :  neque  est  malum 
voluntarium,  quia  essfet  peccatum,  et  oporte¬ 
ret  quaerere  defectum  praecedentem,  et  sic 
daretur  progressus  in  infinitum.  Est  igitur 
defectus  ille,  ut  praecedit  peccatum,  tempo¬ 
re,  aut  natura,  causa  mali,  ut  autem  comi¬ 
tatur  actum,  induit  rationem  mali.  Malum 
est  enim  non  attendere  ad  regulam,  dum 
quis  operatur,  sive  operari  non  attendendo 
ad  regulam. 

Alter  defectus,  sed  remotus  est,  quod  vo¬ 
luntas  creata  non  sit  summum  bonum  :  inde 
enim  fit,  ut  voluntas  non  semper  ad  regu- 

lam  attendat,  et  defectus  sit  capax,  quia  non 
est  bonum  summum.  Sic  enim  scribit  S.  Au¬ 
gustinus  in  Enchiridio,  cap.  12  :  «Natura) 
omnes,  quoniam  naturarum  omnium  condi¬ 
tor  summe  bonus  est,  bona)  sunt  :  et  quia 
non  sicut  earum  conditor,  summe,  atque  in- 
commutabiliter  bona)  sunt,  ideo  in  eis  et 
minui,  et  augeri  bonum  potest.  » 

Tertius  defectus,  ac  remotissimus  est, 
quod  voluntas  humana,  ex  nihilo  sit  creata. 
lndc#cnim  non  est  summum,  et  infinitum 
bonum,  in  quod  defectus  cadere  non  potest, 
quia  ex  nihilo  facta  est.  Augustinus  lib.  ii. 
de  nuptiis  et  concupiscentia,  cap.  28  :  «  Nec 
ideo,  inquit,  potuit  ex  bono  oriri  voluntas 
mala,  quia  bonum  factum  est  a  Deo  bono, 
sed  quia  de  nihilo  factum  est,  non  de  Deo.  » 
Idem  etiam  habet  lib.  xii.  de  Civit.  Dei, 
cap.  1. 

Ex  his  intelligemus,  non  esse  necessarium, 
ut  Deus  ad  peccatum  concurrat,  et  nullo 
modo  fieri  posse,  ut  Deus  peccet.  Non  est 
enim  necessarium,  ut  Deus  ad  peccatum  con¬ 
currat,  quia  et  ipsum  peccatum  proprie  non 
res  aliqua,  sed  privatio  est :  et  causa,  sive 
dix,  et  origo  peccati,  similiter  negatio  est,  ra- 
non  res.  Porro  Deus  nullo  modo  peccare  po¬ 
test,  quia  non  potest  esse  causa  deficiens, 
cum  sit  bonum  summum  et  infinitum,  et  non 
possit  ejus  voluntas  non  semper  ad  regulam 
sapientia)  sua)  respicere,  cum  in  Deo  sapien¬ 
tia  et  voluntas  idem  sint,  ac  per  hoc  vo¬ 
luntas  Dei  sit  ipsa  regula  omnis  bonae  actio¬ 
nis. 

Tertio  observandum  est,  in  actu  peccati 
tria  necessario  requiri,  quorum  uno  defi¬ 
ciente  desinit  esse  peccatum.  Primum  est, 
ut  non  congruat  cum  sua  regula  ;  ista  enim 
declinatio  a  lege  (ut  saepe  diximus)  est  for¬ 
male  peccati.  Alterum,  ut  producatur  a  li¬ 
bero  arbitrio.  Actus  enim  non  est  moralis 
per  se,  nisi  elicitus  a  libera  voluntate,  siqui¬ 
dem  actus  aliarum  potentiarum  non  sunt 
morales  secundum  substantiam,  sed  solum 
quatenus  imperantur  a  libera  voluntate  ,  et 
eo  modo  participant  rationem  moralis,  quo¬ 
circa  pecudes,  et  homines  furiosi,  vel  infan¬ 
tes,  aut  dormientes  nullum  habent  actum 
moralem,  nec  peccare  possunt,  quia  pecca¬ 
tum  est  malum  morale.  Tertium  est,  ut  sit 
actus  particularis,  vel  potius  singularis,  de¬ 
terminatus,  in  certa  specie  constitutus.  Ne¬ 
que  de  hoc  ulla  dubitatio  esse  potest.  Non 
enim  actus  morales  nisi  certi  et  singulares 
esse  queunt,  neque  alios  producere  potest 

causa  particularis,  qualis  est  humana  volun¬ 
tas. 

Ha)c  tria  qusp  ad  peccatum  constituendum 
requiri  diximus,  ad  primum  revocari  pos¬ 
sunt,  non  enim  esse  potest  actus  non  con¬ 
formis  regulae,  id  est,  legi,  nisi  sit  particula¬ 
ris,  et  a  libero  arbitrio  productus.  Lex  enim 
non  est  nisi  de  actibus  particularibus,  et 
certis  ;  neque  legis  capax  est,  nisi  potentia 
libera,  qualis  est  voluntas. 

Itaque  non  potuit  rectius,  et  brevius  defi¬ 
niri  peccatum,  quam  ut  a  S.  Joanne  fuit  de¬ 
finitum  illis  verbis :  Peccatum  est  iniquitas, 
vel  (ut  clarius  habetur  graece)  agaptia  ia-: iv 
avopla,  I  Joan.  iii.  Ex  his  apertissima  erit 
ratio  cur  Deus  non  peccet,  neque  peccati 
causa  jure  dici  possit ,  quamvis  concurrat 
ad  actionem  illam  efficiendam  ,  quae  homini 
est  peccatum.  Ratio  enim  est,  quia  Deus  non 
efficit  actionem  illam,  ut  causa  particularis, 
sed  ut  causa  universalis,  praebens  vim,  et 
influxum  quemdam  indifferentem ,  et  com¬ 
munem  ad  illam  actionem  et  ad  contrariam, 
ita  ut  actio  illa  non  sit  talis  in  specie,  quia  a 
Deo  fit ,  sed  solum  quia  fit  a  sua  particulari 
causa,  quae  est  humana  voluntas.  Haec  enim 
«st,  quae  vitio  suo  non  attendens  ad  regulam, 
abutitur  auxilio  Dei  generali  ad  hanc  actio¬ 
nem,  cum  eodem  auxilio  ad  aliam  actionem 
bene  uti  potuisset  et  debuisset. 

Hanc  rationem  reddit  sanctus  Thomas 
(cujus  testimonium  Beza  in  hac  controversia 
magni  facit)  in  1.2.  quaest.  80.  art.  1  ad  3. 
ubi  sic  loquitur  :  «  Dicendum  quod  Deus  est 
universale  principium  omnis  interioris  motus 
humani  :  sed  quod  determinatur  ad  malum 
consilium  voluntas  humana,  hoc  directe 
quidem  est  ex  voluntate  humana,  et  a  dia¬ 
bolo  per  modum  persuadentis,  et  appetibilia 
proponentis.  »  Et  in  eadem  parte,  quaest. 
10.  art.  -4.  dicit,  divinam  motionem  recipi 
in  causis  secundis  juxta  earum  dispositio¬ 
nem.  Et  fusius  hoc  explicat  in  quaest.  3.  de 
malo,  art.  2  :  «  Attendendum,  inquit,  est, 
quod  motus  primi  moventis  non  recipitur 
uniformiter  in  omnibus  mobilibus,  sed  in 
unoquoque  secundum  proprium  modum.  » 
Et  in  quaest.  eadem  art.  7.  ad.  13.  dicit, 
Deum  agere  cum  omnibus  secundis  causis, 
sed  cum  liberis  ita  agere,  ut  eas  non  deter¬ 
minet  ad  unum,  sed  relinquat  determinatio¬ 
nem  in  potestate  liberi  arbitrii.  Denique  in 
lib.  iii.  contra  Gentes  cap.  66.  dicit,  causas 
secundas  esse  particulantes,  et  determinan¬ 
tes  actionem  primi  agentis.  Vult  igitur 


300 


UBER  II. 


S.  Thomas,  Deum  movere  voluntatem  ad 
operaudum,  sed  ejus  motum,  atque  influxum 
generalem  esse ,  et  ab  ipsa  voluntate  deter¬ 
minari  ad  hanc,  aut  illam  actionem  particu¬ 
larem,  ita  ut  actio  particularis  sit  a  Deo,  sed 
non  ideo  sit  talis,  quia  est  a  Deo,  sed  quia 
est  a  voluntate. 

Neque  multum  refert  hoc  loco,  utrum  cum 
sancto  Thoma  dicamus,  Deum  concurrere  ad 
actiones  secundarum  causarum,  movendo 
ipsas  causas  secundas,  an  vero  cum  aliis 
sentiamus,  Deum  concurrere  operando  im¬ 
mediate  in  ipsum  effectum,  modo  illud  te¬ 
neamus,  concursum  Dei  esse  generalem,  et 
a  concursu  secunda;  causa;  limitari.  Quod 
exemplo  solis  facile  potest  ostendi ;  quemad¬ 
modum  enim  ad  productionem  hominis  con¬ 
currit  sol  cum  homine,  sed  non  ideo  qui 
nascitur  est  homo  ,  quia  producitur  a  sole, 
sed  quia  producitur  ab  homine  ;  potuisset 
enim  per  eumdem  solis  concursum  produci 
bos,  aut  equus  ,  si  talis  fuisset  causa  secun¬ 
da  :  et  si  forte  defectus  reperiatur  in  homine 
illo  recens  nato,  nemo  referet  causam  defe¬ 
ctus  illius  in  solem,  sed  in  hominem,  non 
tam  quia  sol  sit  causa  necessaria,  quam  quia 
per  solis  concursum  potuisset  homo  perfe¬ 
ctus  procreari,  si  defectus  in  causa  proxima 
nullus  fuisset  :  ita  quoque  ad  actionem  vo¬ 
luntatis  humana;  concurrit  Deus  cum  libero 
arbitrio,  sed  quia  Deus  generali  tantum  con¬ 
cursu  adest,  non  est  talis  actio  ,  quia  a  Deo, 
sed  quia  a  libero  arbitrio  producitur  :  et  si 
forte  actio  mala  est,  defectus  ad  Deum  nullo 
modo  pertinet,  cum  per  ejus  concursum 
potuisset  contraria  actio  reque  produci ,  at¬ 
que  ea,  quae  producta  est. 

Dicet  fortassis  aliquis  :  Qui  gladium  pra;- 
bet  ei,  quem  scit  illo  male  usurum,  sine  du¬ 
bitatione  peccat ,  etiamsi  potuerit  ille  gladio 
bene  uti,  si  voluisset  :  cur  igitur  non  peccat 
Deus  concursum  suum  illi  adjungens,  quem 
scit  eo  ad  peccandum  abusurum?  Respon¬ 
deo,  hominem  qui  praebet  gladium  ei,  quem 
scit  male  usurum,  ideo  solum  peccare,  quia 
tenebatur  impedire  malum ,  quod  sciebat 
eventurum,  cum  tam  facile  potuisset :  Deum 
autem  non  teneri  ad  mala  impedienda,  qua; 
certo  novit  eventura,  tum  quia  summus 
provisor  est,  tum  quia  potest  ex  malis  eli¬ 
cere  bona,  tum  quia  aequum  est  ut  natu¬ 
ras  conservet  neque  eis  deneget  auxilium, 
sine  quo  operari  non  possunt,  tum  denique 
quia  si  Deus  omnia  mala  impedire  vellet, 
plurima  bona  mundo  deessent .  cum  nihil 


fere  sit  in  rebus  creatis,  quo  non  aliqui  abu¬ 
tantur.  Quid  ?  quod  etiam  in  rebus  humanis 
non  peccat  magistratus,  si  meretricibus  cer¬ 
tum  locum  urbis  incolendum  attribuat, 
quamvis  certo  sciat  co  loco  ipsas  non  bene 
usuras.  Potest  enim  permittere  minus  ma¬ 
lum,  ut  majora  impediantur. 

Rursus  objiciet  aliquis ,  concursus  Dei 
cum  voluntate  ad  actionem  unam ,  differt 
specie  a  concursu  Dei  cum  voluntate  ad  a- 
ctionem  contrariam  :  non  est  igituwunus, 
atque  idem  concursus,  communis,  atque 
indifferens.  Respondeo,  concursus  illos  Dei, 
ut  limitatos  a  voluntate  humana,  differre 
specie,  ut  ipsa;  actiones  differunt,  tamen  ex 
se  unum  et  eumdem  concursum  esse  com¬ 
munem,  atque  indifferentem. 

Item  objicies  :  Actio  humana  non  solum 
ut  res  qumdam,  sed  etiam  ut  actio  talis  in 
specie,  est  aliquid,  igitur  ut  talis  in  specie, 
est  a  Deo.  Respondeo,  actionem  humanam 
plane  totam  esse  a  Deo,  et  ab  ipso  habere, 
non  solum  esse  genericum,  sed  etiam  speci¬ 
ficum,  et  singulare  :  ca;terum  id  habere  per 
concursum  Dei  determinatum  ad  actionem 
talem  a  voluntate  humana.  Proinde  non  ha¬ 
bere  esse  specificum  ex  modo  agendi  Dei, 
sed  ex  modo  agendi  voluntatis  humana;. 

Objicies  postremo  :  Si  Deus  non  est  causa 
peccati,  quia  concurrit  ut  causa  generalis, 
igitur  non  erit  etiam  causa  actionis  bona; 
moraliter,  quia  ad  illam  actionem  concurrit 
ut  causa  generalis.  Respondeo ,  magnum 
esse  discrimen  inter  bonas  et  malas  actiones. 
Nam  actiones  bona;,  si  sunt  supernaturalcs, 
fiunt  a  Deo  per  auxilium  speciale,  et  habent 
ab  ipso  ut  sint  tales,  id  est,  supernaturalcs  : 
si  vero  sint  bona;  tantum  moraliter,  sunt 
quidem  a  Deo  per  auxilium  generale,  tamen 
duas  ob  causas  rectissime  tribuuntur  Deo, 
etiam  ut  tales  sunt  in  specie.  Primum,  quia 
sunt  a  Deo  intenta;,  Deus  enim  ideo  nobis 
dedit  liberum  arbitrium,  et  auxilium  gene¬ 
rale,  ut  iis  bene  uteremur  ad  vitam  secun¬ 
dum  rationem  traducendam,  quamvis  per¬ 
mittat,  ut  secus  etiam,  si  libuerit,  faciamus, 
ut  S.  Augustinus  docet  lib.  m.  de  libero  ar¬ 
bitrio,  cap.  1.  et  6.  Deinde,  quia  Deus  actio¬ 
nes  bonas  suadet,  imperat,  laudat,  atque  ad 
eas  hortatur  et  invitat  :  eadem  vero  ratione 
non  potest  actio  mala  Deo  tribui,  quia  neque 
eam  intendit,  neque  imperat,  sed  contra  po¬ 
tius  vetat,  improbat,  dissuadet,  atque  ab  ea 
deterret,  et  avertit.  Itaque  non  solum  turpi¬ 
tudo  peccati,  sed  ipsum  etiam,  quod  mate- 

liale  theologi  vocant;  si  ut  tale  est  in  specie 
consideretur,  Deo  tribuendum  non  est,  cum 
Deus  (ut  diximus)  non  solum  turpitudinem, 
sed  etiam  actiones  ipsas  turpes  aversctur,  et 
lege  sua  prohibeat.  Ex  his  facile  erit  ad 
quinque  argumenta  initio  capitis  proposita 
i'espondcrc. 

Primum  argumentum  erat :  Qui  est  causa 
caussc,  est  etiam  causa  causati ;  Deus  autem 
est  causa  causa?,  id  est,  actionis,  ex  qua  de¬ 
formitas  peccati  exoritur,  igitur  est  causa 
ipsius  deformitatis.  Respondeo,  propositio¬ 
nem  illam  :  Quod  est  causa  causa?,  est  etiam 
causa  causati,  ut  plurimum  non  habere  lo¬ 
cum  in  causa  universali,  quse  adhibet  in¬ 
fluxum  quemdam  communem,  et  indifferen¬ 
tem  ad  multa.  Nam  sa?pe  accidit,  ut  causa 
secunda  egrediatur  ab  ordine  prima?,  vel  ut 
defectus  sit  in  secunda  causa,  et  non  in  pri¬ 
ma,  vel  ut  defectus  oriatur  ex  re,  ut  est  talis 
in  specie,  quod  habet  a  secunda  causa,  et 
non  a  prima ;  ac  per  hoc  multis  modis  fieri 
potest,  ut  causa  universalis  sit  causa  causa?, 
et  tamen  non  sit  causa  causati. 

Hinc  S.  Thomas  in  1.  2.  q.  79.  art.  1.  do¬ 
cet,  non  recte  concludi,  Deum  esse  causam 
peccati  ,  quia  sit  causa  voluntatis  humana? , 
qua?  peccatum  facit.  Non  enim  voluntas  hu¬ 
mana  peccatum  facit ,  quatenus  a  Deo  facta 
est,  sed  quatenus  declinat  ab  ordine  Dei,  et 
nos  supra  demonstravimus ,  deformitatem 
peccati  non  posse  tribui  Deo  ,  tum  quia  de¬ 
fectus  est  in  sola  causa  secunda,  tum  quia 
deformitas  illa  sequitur  actionem,  ut  est  talis 
in  specie,  quam  habet  a  secunda  causa  :  qua 
etiam  ratione  monstra,  qua?  sunt  peccata 
naturae,  non  tribuuntur  causis  universalibus, 
sed  solum  propriis,  et  particularibus. 

Alterum  argumentum  erat  :  Qui  sciens  et 
volens  est  causa  actionis,  cum  qua  est  an¬ 
nexa  deformitas,  vere  ac  proprie  peccat; 
Deus  sciens,  ac  volens  est  causa  actionis, 
cum  qua  est  annexa  deformitas  ;  igitur  Deus 
vere,  ac  proprie  peccat.  Respondeo,  propo¬ 
sitionem  esse  veram  de  causa  particulari 


actionis,  non  de  universali,  qualis  est  Deus. 
Quoniam  causa  universalis  est  causa  actionis 
per  influxum  quemdam  generalem,  et  indif¬ 
ferentem,  ex  quo  non  potest  sequi  actio  de¬ 
formis,  nisi  causa  secunda,  abutens  influxu 
illo  bono,  eum  detorqueat  ad  malum.  Itaque 
Deus  sciens,  et  volens  causa  est  actionis, 
qua?,  quod  attinet  ad  influxum  ipsius  ,  bona 
est,  et  simpliciter  bona  esset,  nisi  per  in¬ 
fluxum  secunda;  causa?  corrumperetur. 

Tertium  argumentum  erat :  Qui  sciens,  et 
volens  cum  aliquo  ad  actionem  malam  con¬ 
currit,  is  particeps  criminis  esse  videtur  : 
Deus  autem  sciens,  et  volens  concurrit  cum 
omnibus,  qui  peccant,  ad  eorum  malas  actio¬ 
nes  :  Deus  igitur  particeps  esse  videtur  om¬ 
nium  criminum ,  qua?  ab  hominibus  per¬ 
petrantur.  Respondeo,  propositionem  esse 
veram  de  iis.  qui  concurrunt  ut  causa? parti¬ 
culares,  ii  siquidem  vere  concurrunt  ad 
actionem  malam.  Deus  autem,  et  creterae 
causa;  universales  non  concurrunt  proprie  ad 
actionem  malam,  sed  ad  actionem  indiffe¬ 
rentem  ex  se,  ut  supra  satis  explicuimus. 

Quartum  argumentum  erat  :  Deus  con¬ 
currit  ad  actiones  intrinsece  malas,  a  quibus 
deformitas  nullo  modo  separari  potest,  igi¬ 
tur  Deus,  ut  est  causa  actionis,  ita  est  causa 
deformitatis.  Respondeo,  actiones  intrinsece 
malas  nullas  esse,  nisi  ut  sunt  determinata?, 
et  tales  in  specie  ;  nam  entitas  ipsa  odii  Dei, 
si  per  se  consideretur,  non  est  mala,  sed 
solum  ut  est  talis  entitas ;  Deus  autem  (ut 
sa?pc  diximus)  non  est  causa  specificans 
actionem,  cum  sit  causa  universalis,  et  ex 
se  indifferens  ad  unam  actionem,  et  ad  con¬ 
trariam. 

Quintum  argumentum  erat  :  Nulla  est  ra¬ 
tio,  cur  homo  dicatur  peccare,  et  non  Deus, 
cum  camdem  actionem  uterque  sciens,  et 
volens  faciat.  Respondeo,  jam  rationem  esse 
allatam,  quia  videlicet  ad  actionem  illam 
Deus  concurrit  ut  causa  universalis,  homo 
ut  causa  particularis. 

LIBER  TERTIUS 


QUI  EST  DE  PECCATO  PRIMI  HOMINIS 


Disputatum  est  libro  superiore,  de  causa  peccati  primi  hominis  primaria  : 
nunc  de  ipso  peccato  disserendum  erit.  Ac  primum  de  tentatione  praevia. 

Deinde  de  ipsa  culpa.  Tum  de  poenitentia.  Postremo  de  poena,  et  consequen¬ 
tibus  malis. 


CAPUT  PRIMUM. 

De  tentatione ,  quae  peccatum  primorum  paren¬ 
tum  praecessit,  quodque  primi  parentes  vere 
peccaverint. 

De  tentatione  primorum  parentum  primo 
quaeri  potest,  an  omnino  tentari  potuerint 
primi  illi  homines  ad  peccandum.  Non  enim 
defuerunt  hoc  nostro  saeculo,  in  quo  nullus 
cogitari  potest  tam  absurdus  error,  qui  non 
continuo  patronos  inveniat,  qui  asseruerint, 
primos  parentes  neque  peccasse,  neque  pec¬ 
care  potuisse,  ac  ne  tentationi  quidem,  quae 
ad  peccandum  inducat,  obnoxios  ulla  ratione 
fuisse.  Nam  ut  Lutherus  refert  in  comment. 
1.  cap.  Genes,  inventi  sunt,  qui  dicerent, 
praeceptum  datum  a  Deo  primis  hominibus, 
ut  de  ligno  scientiae  boni,  et  mali  non  ederent 
non  fuisse  legem,  sed  admonitionem  tan¬ 
tum,  qualia  sunt  praecepta  medicorum,  cum 
aliquid  noxium  prohibent.  Quod  quidem  con¬ 
firmabant  argumento,  ex  principiis  Luthe- 
ranis  satis  apte  deducto,  quia  videlicet  lex 


justo  non  est  posita,  sed  peccatori,  ut  Apo¬ 
stolus  scribit  1  Timoth.  i.  primi  autem  ho¬ 
mines  in  paradiso  degentes  justi  erant  om¬ 
nium  consensu.  Et  quoniam  ubi  non  est  lex, 
nec  praevaricatio  esse  potest,  ut  idem  Apo¬ 
stolus  docet  Rom.  iv,  colligebant,  primos  ho¬ 
mines,  cum  pomum  vetitum  gustaverunt, 
non  incidisse  ,  neque  incidere  potuisse  in 
praevaricationem,  ac  per  boo  in  peccatum, 
cum  peccatum  sit  «votxta  id  est,  praevari¬ 
catio  legis,  teste  Joanne  in  I  epist.  cap.  m. 
Sed  hic  error  adeo  crassus,  et  absurdus  est, 
ut  vix  refutatione  indigeat. 

Primum  enim,  praeceptum  illud  de  pomo 
vetito  veram  fuisse  legem,  et  primos  parentes 
pomo  illo  degustato  vere,  graviterque  pec¬ 
casse,  testis  est  pcena,  quae  pomi  esum  con¬ 
secuta  est.  Cur  enim  de  paradiso  expulsi,  a 
ligno  vitae  exclusi,  mortis  necessitate  con¬ 
stricti,  atque  ad  victum  cum  dolore,  et  labore 
quaerendum  damnati  sunt,  si  nihil  peccarunt? 
Quod  si  forte  respondeant,  mortis  necessi¬ 
tatem,  et  aerumnas  caeteras  ex  natura  pesti¬ 
feri  illius  cibi,  non  ex  peccati  merito,  aut  ex 
sententia  justi  judicis  manasse,  occurret 
Scriptura  divina,  quae  responsionem  istam 

refellat.  Eccles.  xxv  :  A  muliere  initium  pec¬ 
cati. ,  et  per  illam  morimur  omnes.  Rom.  v  : 
Per  unum  hominem  peccatum  in  hunc  mundum 
intravit ,  et  per  peccatum  mors.  Rom.  vi  :  Sti¬ 
pendium  peccati  mors.  Rom.  vm  :  Corpus 
quidem  mortuum  est  propter  peccatum  (1).  Vi¬ 
des  igitur,  mortem  non  ex  natura  ligni  scien¬ 
tiae  boni  et  mali,  sed  ex  peccato  natam. 

Deinde  lignum  scientiae  sine  dubio  bonum 
erat,  nam  vidit  Deus  cuncta  quae  fecerat ,  et 
erant  valde  bona ,  Genes,  i  (2).  Non  igitur  ex 
natura  ligni  illius  tanta  mala  nasci  poterant, 
quibus  praesertim  obruerentur  innocentes. 

Adhaec  immortalitas  primorum  hominum 
in  paradiso  (utin  lib.  de  statu  innocentiae  de¬ 
monstravimus)  non  erat  homini  naturalis, 
sed  ex  gratia,  et  amicitia  divina  pendebat : 
non  igitur  eam  natura  ligni  alicujus,  sed  sola 
culpa,  et  aversio  ab  amicitia,  et  gratia  Dei 
corrumpere  poterat. 

Quod  si  forte  adversarii  Scripturas  con¬ 
temnant,  quamvis  ad  veritatem  oppugnan¬ 
dam  earum  testimoniis  abuti  voluerint,  ex 
peccatis,  quae  in  praesenti  ab  hominibus  com¬ 
mittuntur,  eorum  error  manifesta  ratione 
vincetur.  Si  quidem  ex  eo  quod  ipsi  docent, 
primos  homines  non  peccasse,  quia  legem 
non  habuerunt,  cum  essent  justi,  sequitur, 
nullos  homines  peccare,  quin  etiam  fieri  non 
posse,  ut  ulli  homines  peccent.  Nam  si  pec¬ 
catum  praerequirit  legem,  cum  peccatum  sit 
praevaricatio  legis,  et  lex  praerequirit  pecca¬ 
tum,  cum  lex  justo  non  ponatur,  sed  pecca¬ 
tori,  ergo  peccatum  semper  praerequirit  pec¬ 
catum,  nullum  igitur  luit  primum  peccatum. 
Et  si  primum  non  fuit,  unde  caetera  extite- 
runt?  Quare  necesse  est,  ut  vel  fuerit  lex  ante 
peccatum,  et  falsa  sit  adversariorum  opinio; 
vel  certe  nulla  sint,  nec  fuerint  unquam  in 
mundo  peccata,  qui  est  error  Libertinorum, 
quorum  impudentia  (ut  diximus  libro  supe¬ 
riore)  non  argumentis,  sed  tormentis,  et  sup¬ 
pliciis  tantum  coercenda  esset. 

Quorsum  enim  rationibus  cum  iis  agatur, 
qui  rationem  ipsam  negant,  et  religionem, 
acrempublicam,  omnem  fidem,  etomnia  jura 
simul  evertunt  ?  et  sane  credibile  est,  eos, 
qui  Luthero  auctore,  peccatum  primorum 
hominum  negant,  de  grege  esse  Libertino¬ 
rum,  quos  Lutherus  ipse,  et  Calvinus  impru¬ 
dentes  genuerunt.  Et  viderint  ipsi  qua  aequi¬ 
tate  oppugnent,  quos  ex  schola  sua  prodiisse 
negare  non  possunt,  et  quorum  argumenta, 


si  sibi  ipsi  repugnare  nolint,  refutare  non 
queerunt.  Nam  certe  argumentum  illud,  lex 
justo  non  est  posita,  primi  homines  justi 
erant,  igitur  lex  illis  non  fuit  posita,  Lutherus 
loco  citato  multum  laborat,  ut  solvat,  et 
multis  frustra  consumptis  verbis  vere  non 
solvit.  Summa  solutionis  ejus  est,  quod  Apo¬ 
stolus  1  Timoth.  i.  loquatur  de  lege  lata  post 
peccatum,  ac  de  ea  vere  dixerit,  legem  justo 
non  esse  positam,  sed  peccatoribus  :  esse  au¬ 
tem  aliam  legem  ante  peccatum  latam,  et 
eam  ad  justos  pertinere. 

At  concedet  adversarius,  Apostolum  loqui 
de  lege  post  peccatum  lata,  sed  argumentum 
iterum  texet  hoc  modo  :  Post  peccatum  lex 
lata  est  propter  peccatores,  et  ideo  solis  pec¬ 
catoribus,  non  autem  justis  posita  est;  igitur 
quando  nulli  erant  peccatores,  sed  justi  om¬ 
nes,  ut  in  statu  innocentiae,  nulla  lex  ferenda 
fuit.  Vel  certe  hoc  modo,  lex  post  peccatum 
ideo  ad  justos  non  pertinet,  quia  justi  sunt, 
nam  si  peccatores  essent,  ad  eos  sine  dubio 
pertineret ;  atqui  Adam  et  Eva  in  paradiso 
justi  erant  :  igitur  lex  ad  eos  minime  perti¬ 
nebat. 

Adde  quod  distinctio  illa  de  lege  ante  pec¬ 
catum,  vel  post  peccatum  lata,  omnino  inanis 
est.  Nam  invenimus  legem  post  peccatum  la¬ 
tam,  quae  justis  data  est  ;  lex  enim  circum¬ 
cisionis  post  peccatum,  data  est  Abrahamo 
viro  justo,  et  ejus  posteritati,  ut  esset  signa¬ 
culum  justitiae  fidei,  Rom.  iv.  Invenimus 
etiam  legem  ante  peccatum  latam,  quae  non 
minus  ad  peccatores,  quam  ad  justos  perti¬ 
neat  ;  lex  enim,  quae  naturalis  dicitur,  ab 
ipsa  hominis  creatione  coepit,  quippe  quae  in 
corde  omnis  hominis  ratione  utentis  scripta 
est;  et  ea  sine  dubio  tam  justos,  quam  pec¬ 
catores  obligat.  Frustra  igitur  scribit  Luthe¬ 
rus,  legem  datam  post  peccatum  ad  pecca¬ 
tores,  legem  datam  ante  peccatum  ad  justos 
pertinere.  Sed  loci  Paulini  explicationem, 
Luthero  dimisso,  a  sanctis  Patribus,  Am¬ 
brosio  et  Augustino  sumamus. 

S.  Ambrosius  in  expositione  Psal.  xxxvi. 
tractans  versiculum  illum  :  Lex  Dei  ejus  in 
corde  ipsius,  docet  verba  Apostoli  (justo  non 
est  lex  posita,  sed  injustis  et  peccatoribus) 
debere  intelligi  de  renovatione  legis,  quae  fit 
quando  scribitur  in  tabulis,  aut  libris.  Lex 
enim  non  ponitur  in  tabulis  propter  justos, 
qui  legem  servant,  et  eam  in  corde  fideliter 
retinent,  juxta  verba  Psalmi,  lex  Dei  ejus  in 


(1)  Eccl.  XXV,  23;  Rom.  V,  42;  ibid.  VI,  23;  ibid.  VIII,  10.  —  (2)  Gen  I,  31. 


LIBER  III. 


304 

corde  ipsius  ;  sed  propter  peccatores,  qui 
legis  obliviscuntur,  et  ita  vjvunt,  ac  si  legem 
non  haberent. <Jnde  idem  Apostolus  cum  ait : 
sed  injustis,  grtecc  posuit,  avdaoi?  id  est, 
exlegibus,  sive  legis  praevaricatoribus.  Ex 
quo  aperte  significavit,  legem  non  ideo  poni 
injustis,  quia  non  tenerentur  etiam  antea 
lege,  sed  quia  obliti  erant  legis,  nec  ideo  non 
poni  justis,  quia  justi  carere  debeant  lege, 
sed  quia  legem  in  corde  se  habere  per  opera 
bona  testantur.  Potuit  igitur  primis  homini¬ 
bus  in  statu  innocentia;  dari  lex  tum  naturalis 
tum  etiam  positiva,  sed  non  fuit  opus  reno¬ 
vatione,  aut  descriptione  in  tabulis  lapideis. 
Quod  propter  iniquos  postea  factum  est,  ut 
peccatum  cognosceretur,  ut  Apostolus  dis¬ 
putat  Rora.  vii. 

S.  Augustinus  lib.  de  spiritu  et  littera  cap. 
40.  hunc  cumdcm  locum  Apostoli  ex  cap.  i, 
prioris  ad  Tim.  Justo  non  est  lex  posita ,  sed 
injustis,  vult  similem  esse  locis  illis  ejusdem 
Apostoli,  Non  estis  sub  lege,  sed  sub  gratia, 
Rom.  vi.  et,  Si  spiritu  ducimini,  non  estis  sub 
lege  (4),  Galat.  v.  Qua;  loca  non  significant, 
justos  non  teneri  legibus,  vel  non  peccare, 
si  legem  non  servent,  sed  non  habei*e  legem 
supra  se,  quasi  cervicibus  imminentem,  et 
flagello  minantem,  ac  terrentem,  ut  habent 
injusti,  qui  timore  poena  bonum  operantur. 
Operantur  enim  justi  bonum  amore  justitiae, 
ac  libenti  animo,  operatuid  etiam  si  lex  non 
esset,  vel  poenam  nullam  minaretur.  Quo¬ 
circa  in  lege  potius  sunt,  quam  sub  lege,  ut 
Apostolus  de  se  loquitur  I.  Corint.  ix.  ubi 
dicit,  se  sublege  non  esse,  et  tamen  sine  lege 
Dei  non  esse,  sed  in  lege  esse  Christi.  Sic 
igitur  primi  homines  in  paradiso,  quamdiu 
innocentiam  conservarunt,  sub  lege  non erant 
neque  lex  eis  posita,  id  est,  quasi  jugum  no¬ 
lentibus  imposita  erat :  cum  tamen  sine  lege 
non  essent,  sed  in  lege  creatoris  essent. 

CAPUT  II. 

Cur  Deus  permiserit  tentari  hominem ,  quem 
sciebat  casurum. 

Cum  satis  jam  constet ,  primos  homines 
tentatos,  ettentatione  devictos  fuisse:  sequi¬ 
tur  alia  quaestio,  cur  Deus  tentari  eos  voluerit, 
aut  permiserit,  quos  non  ignorabat  tentatione 
vincendos. 

(1)  ITim.  I,  9;  Rom.  VI,  44:  Gal.  V,  48. 


Notisunt  errores  Zwinglii,  Calvni,  et  eorum 
qui  Zwingliani  et  Calviniani  potius  ,  quam 
Christiani  et  Catholici  dici  voluerunt.  Nam 
(ut  in  libro  superiore  docuimus)  placuit  no¬ 
vatoribus  istis,  assci'ei'e  Deum  voluisse,  ac 
decrevisse,  ut  primi  homines  laberentur,  et 
ideo  non  solum  permissione,  sed  etiam  vo¬ 
luntate,  et  ordinatione  Dei  fuisse  tentatos. 
Porro  lapsum  primorum  parentum  voluit 
Deus,  si  Zwinglio  credimus,  quia  necessarium 
erat  peccatum,  ut  justitia  ab  homine  cogno- 
sceretur,  cum  contraiia  ex  contrariis  innote¬ 
scant,  vel  (si  credimus  Calvino)  quia  non  po¬ 
terat  Deus  aditum  patefacei'e  misericordia;, 
et  justitae  suae,  nisi  homo  per  peccatum  miser, 
et  supplicio  dignus  efficeretur.  Sed  haec  jam 
refutata  sunt  libro  superiore,  et  nos  magis 
credimus  Apostolo  Petro  dicenti,  Deum  ne¬ 
minem  velle  perire  II  Pet.  m.  et  coapostolo 
ejus  affirmanti,  Non  esse  facienda  mala,  ut 
veniant  bona,  Rom.  iii.  et  sapienti  coneio- 
nanti,  Deo  non  esse  necessarios  peccatores, 
Eccles.  xv. 

His  igitur  dimissis  S.  Pi'osper  lib.  ii.  de 
vita  contemplativa,  cap.  49.  videtur  in  ea 
fuisse  sententia,  ut  existimaret,  primos  ho¬ 
mines  ante  tentationem  in  superbiam  quam¬ 
dam  elatos,  occulte  peccasse,  et  ideo  per- 
missos  fuisse  tentai-i  in  poenam  peccati  : 
«Non  tentarentur,  inquit, nisi  deserti,  nec  de¬ 
sererentur,  nisi  ipsi  prius  deseruissent  Deum, 
etc.  »  Quod  idem  videtur  d  icere  S.  Augu¬ 
stinus  lib.  xi.  de  Genesi  ad  litteram,  cap.  30, 
ubi  sic  loquitur  :  «  Quando  his  verbis  cre¬ 
deret  mulier,  nisi  inesset  menti  quaedam  de 
se  superba  praesumptio,  qua;  per  illam  ten¬ 
tationem  fuerat  convincenda  et  humilianda?  » 
At  haec  opinio  falsa  esse  convincitui-,  tum  ex 
Sci‘iptui’a,  quae  dicit  diabolum  fuisse  homi¬ 
cidam  ab  initio,  Joan.  vm.  non  autem  ipse 
occidisset,  si  jam  antea  primi  homines  per 
supcibiam  periissent  :  tum  ex  eo,  quod  oc¬ 
casionem  superbiendi  primi  homines  habue¬ 
runt  ex  promissione  illa,  eritis  sicut  Dii. 

Porro  S.  Augustinus  loco  citato,  non 
loquitur  absolute  de  tentatione  ,  sed  de 
tentatione  vincente.  Quod  «apertius  scripsit 
lib.  xi.  de  Genesi  ad  litteram  cap.  5.  his 
verbis  :  «  Nec  arbitiamdum  est,  quod  es¬ 
set  hominem  dejecturus  iste  tentator  nisi 
praecessisset  in  anima  hominis  quaedam 
elatio  comprimenda,  ut  per  humiliationem 
peccati,  quam  dc  se  falso  praesumpserit  di- 

sceret.  »  Itaque  superbia  illa  occulta  non 
fuit  causa,  cur  Deus  permiserit  hominem 
tentari,  cum  tentatio  superbiam  praecesserit, 
sed  cur  permiserit  induci  in  tentationem, 
sive  a  tentatore  perduci  in  apertam  inobe- 
dientiam.  Fortasse  etiam  verba  S.  Prosperi 
eodem  modo  intelligi  possunt,  quo  S.  Augu¬ 
stini  verba  intclligcnda  esse  diximus.  Sed 
quidquid  de  hoc  sit,  illud  constat,  non  fuisse 
peccatum  causam  permissionis  tentationis. 

Hac  igitur  opinione  rejecta  S.  Augustinum 
audiamus,  qui  tria  qutedam  docet.  Primo, 
nullam  fecisse  Deum  injuriam  homini,  quod 
eum  a  diabolo  tentari  permiserit,  cum  eum 
tantis  viribus  instruxerit,  ut  facile  potuerit 
adversarium  superare  ?  Secundo,  primariam 
causam  hujus  pennissionis  Deo  soli  esse  no¬ 
tam.  Tertio,  rationes  illas  probabiliter  reddi 
posse,  quia  id  requirerent  omnipotentia,  pro¬ 
videntia,  misericordia  et  justitia  Dei,  pul¬ 
chritudo  universi,  et  ipsa  hominis  gloria,  at¬ 
que  utilitas. 

Non  fecisse  Deum  injuriam  homini,  docet 
Augustinus  lib  xiv.  de  civit.  Dei,  cap.  27  : 

«  Cur  non  permitteret,  inquit,  ut  ab  Angelo 
malo  primus  homo  lentaretur,  quando  qui¬ 
dem  sic  erat  institutus,  ut  si  de  adjutorio  Dei 
fideret,  bonus  homo  malum  Angelum  vin¬ 
ceret?  »  Et  lib.  de  corrept.  et  grat.  cap.  12  : 
a  Ille  Adam,  inquit,  et  terrente  nullo,  et  in¬ 
super  contra  Dei  terrentis  imperium  libero 
usus  arbitrio  non  stetit  in  tanta  felicitate, 
in  tanta  non  peccandi  facilitate.  »  Et  infra  : 
«Tales  vires  habebat  ejus  voluntas,  quai  sine 
ullo  fuerat  instituta  peccato,  et  nihil  illi  ex 
se  ipsa  concupiscentialitcr  resistebat,  ut  digne 
tanta!  bonitati,  et  bene  vivendi  felicitati  per¬ 
severandi  committeretur  arbitrium.  »  Et  in¬ 
fra  :  «  Fortissimo  (Adamo  videlicet)  dimisit 
atque  permisit  facere  quod  vellet;  infirmis 
servavit,  ut  ipso  donante  invictissime  quod 
bonum  est ,  vellent ,  et  hoc  deserere  invi¬ 
ctissime  nollent.  »  Non  igitur  juste  queri  po¬ 
tuit  Adam,  quod  a  diabolo  tentari  permissus 
sit,  cum  tanta  facilitate  de  hoste  suo  trium¬ 
phare  potuerit. 

Jam  vero  primariam  causam  hujus  permis¬ 
sionis  soli  Deo  notam  esse,  docet  idem  Augu¬ 
stinus  lib.  xi.  de  Genesi  ad  litteram,  cap.  4  : 
«  Si  ergo,  inquit,  quaeritur,  cur  Deus  tentari 
permiserit  hominem,  quem  tentationi  consen¬ 
surum  esse  prasciebat,  altitudinem  quidem 
consilii  ejus  penetrare  non  possum,  et  longe 
supra  vires  meas  esse  confiteor.  »  Et  epist. 
106.  ad  Paulinum  ad  similem  quaistionem, 

cur  videlicet  Deus  eos  procreet,  quos  aeterno 
igni  damnandos  praevidet,  respondet:  «Dcuin 
id  facere  quia  vult,  cur  autem  velit.,  tu  quis 
es,  inquit,  qui  respondeas  Deo  ?  an  non  ha¬ 
bet  potestatem  figulus  faciendi  vasa,  alia  in 
honorem,  alia  in  contumeliam.  » 

Sed  quamquam  haec  ita  se  habent,  tamen 
probabiles  sunt  rationes  illae,  quas  paulo  ante 
tetigimus.  Ac  primum  de  omnipotentia  Dei, 
quae  in  hac  permissione  perspicitur,  ita  lo¬ 
quitur  Augustinus  in  lib.  de  corrept.  et  gra¬ 
tia,  cap.  10:  «  Qui  creavit  omnia  bona  valde, 
et  mala  ex  bonis  exoritura  esse  praescivit, 
scivit  magis  ad  suam  omnipotentissimam 
bonitatem  pertinere  etiam  de  malis  bene¬ 
facere,  quam  mala  esse  non  sinere.  »  Idem 
docet  in  Enchiridio,  cap.  11. 

De  providentia,  idem  August.  loquitur  in 
lib.  vn.  de  civit.  Dei,  cap.  30  :  «  Sic,  inquit, 
administrat  omnia,  qua!  creavit,  ut  etiam 
ipsaproprios  exercere,  et  agere  motus  sinat.  » 
Ideo  igitur  permisit  Deus  primos  homines 
labi,  quia  ad  providentiam  ejus  pertinebat, 
ut  homines  libero  arbitrio  praeditos,  sineret 
pro  arbitratu  suo  resistere,  vel  cedere  tenta- 
tori.  Quod  idem  docet  in  lib.  de  corrept.  et 
gratia,  cap.  10.  ubi  scribit,  Deum  sic  insti¬ 
tuisse  angelorum,  hominumque  naturam,  ut 
primum  in  ea  ostenderetur,  quid  posset  libe¬ 
rum  arbitrium,  deinde  quid  posset  suas  gra¬ 
tias  beneficium,  justitieeque  judicium. 

De  misericordia,  et  justitia  loquitur  Augu¬ 
stinus  loco  proxime  citato  de  corrept.  et  grat. 
cap.  10  :  «  Deus  igitur  permisit  hominem  ten¬ 
tari,  quem  sciebat  esse  casurum,  quia  simul 
videbat,  eo  casu  se  uti  posse  ad  misericor¬ 
diam,  et  justitiam  declarandam,  dum  ex 
damnata  massa  alios  juste  puniet,  alios  mise¬ 
ricorditer  liberabit.  » 

De  pulchritudine  universitatis,  qua!  ex  hac 
permissione  consurgit,  loquitur  idem  Augu¬ 
stinus  in  lib.  ni.  de  libero  arbitrio,  cap.  9. 
ubi  proposita  qusestione  :  «  Cur  Deus  non  fe¬ 
cerit,  ut  nulla  creatura  ad  miseriam  perve¬ 
niret,  »  neque  enim  id  aut  omnipotens  non 
potuit,  aut  bonus  invidit,  respondet,  ordinem 
creaturarum  a  summa  usque  ad  infimam 
gradibus  justis  ita  decurrere,  ut  ille  invideat, 
qui  dixerit,  ista  non  esset ,  invideat  etiam 
ille,  qui  dixerit,  ista  talis  esset.  Si  enim  quis 
diceret,  lunam  aut  omnino  non  fieri,  aut  certe 
aiqualem  soli  fieri  debuisse,  invideret  non  pa¬ 
rum  ornatum  rerum  universitati ;  sic  etiam 
qui  diceret,  animas  rationales  aut  creandas 
non  fuisse,  aut  ita  creandas  ut  numquam 

peccarent,  ita  ut  nulla  esset  anima,  quae  pec¬ 
cando  misera  fieret,  is  invideret  ornatum 
aliquem  mundo.  Siquidem  anima  illa,  quam¬ 
vis  misera,  melior  est  quolibet  corpore,  et 
ornat  locum,  in  quo  a  Deo  pro  merito  suae 
actionis  ponitur. 

Quemadmodum,  ut  idem  Augustinus  ait, 
nihil  est  in  domo  nobilius  homine,  nihil  ab¬ 
jectius  cloaca,  et  tamen  servus  in  peccato 
tali  deprehensus,  ut  mundandae  cloacae  dignus 
habeatur,  ornat  eam  etiam  turpitudine  sua, 
et  utrumque  horum,  id  est,  turpitudo  servi, 
et  mundatio  cloacae  jam  conjunctum,  et  reda¬ 
ctum  in  quamdam  sui  generis  unitatem,  ita 
dispositae  domui  coaptatur,  atque  subtexitur, 
ut  ejus  universitati  ordinatissimo  decore 
conveniat.  Sed  quamvis  ex  peccato  omnipo¬ 
tentia  Dei  id  bonum  eliciat,  atque  inde  rerum 
universitatem  exornet:  non  tamen  propterea, 
aut  peccata  necessaria  fuerunt,  aut  non  po¬ 
tuit  Deus  angelos,  atque  homines  omnes  a 
peccato,  et  miseria  liberare,  non  enim  pec¬ 
cata,  aut  miseria  ordinem  universitatis  exor¬ 
nant,  sed  angeli,  aut  animae,  quae  pro  merito 
culpae  ordinantur  ad  poenas  :  neque  Deo 
deesse  poterat  ratio  exornandi  rerum  uni¬ 
versitatem,  si  nullus  angelus,  et  nullus  homo 
peccare  voluisset,  quemadmodum  (ut  ibidem 
Augustinus  ait)  si  servus  peccare  noluisset, 
non  defuisset  domesticae  disciplinae  alia  pro¬ 
visio,  qua  cloacae,  et  loca  caetera  munda¬ 
rentur. 

Itaque  sic  fecit  ad  rerum  pulchritudinem, 
ut  Deus  permiserit  tentari  primos  homines, 
quos  casuros  esse  praeviderat,  ut  tamen  alio 
modo  rerum  pulchritudini  consuli  potuerit, 
si  aut  homo  non  fuisset  casurus,  aut  Deus  id, 
quod  futurum  praeviderat,  permittere  no¬ 
luisset,  de  qua  re  vide  eumdem  Augustinum 
lib.  in.  de  libero  arbitrio,  cap.  12. 

Superest  ultima  ratio,  quae  ab  ipsius  ho¬ 
minis  utilitate  sumitur.  Primum  enim  (ut 
Augustinus  scribit  lib.  xi.  de  Gen.  ad  litteram, 
cap.  4.)  non  videtur  magnae  laudis  fuisse  fu¬ 
turum  hominem,  si  propterea  posset  bene 
vivere,  quia  nemo  male  vivere  suaderet.  De¬ 
inde  perspiciebat  Deus  valde  utile  id  futurum 
ad  eruditionem  sanctorum ;  nimirum  ut  casus 
primi  hominis  praeberet  futuris  sanctis  contra 
cupiditatem  dubitationis  exemplum,  et  incu¬ 
teret  contra  superbiam  timorem  pium  (ut  ait 
S.  Augustinus  in  eodem  libro  cap.  6.  Adhaec 
permisit  Deus  tentationem,  et  casum  primi 


hominis,  quia  praescius  erat,  quod  ab  ejus 
semine  adjuto  sua  gratia,  ipse  diabolus  fuerat 
sanctorum  gloria  majore  vincendus,  ut  idem 
loquitur  Augustinus  lib.  xiv.  de  civit.  Dei 
cap.  27.  Denique  addere  possumus,  occasione 
peccati  primorum  hominum  Christum  nobis 
donatum,  per  quem  majora  Dei  munera  sus¬ 
cepimus,  quam  ea  fuerint,  quae  per  Adamum 
amisimus.  Nam  (ut  Apostolus  testatur  Rom» 
v.)  ubi  abundavit  delictum,  superabundavit  et 
gratia.  Et  :  Non  sicut  delictum,  ita  et  do¬ 
num  (1).  «  Validius,  inquit,  S.  Leo.serm.  12. 
de  passione  Domini,  donum  factum  est  liber¬ 
tatis,  quam  debitum  servitutis.  »*  Et,  ut  idem 
ait  in  serm.  3.  de  Pentecoste  :  «  Si  homo 
diabolica  fraude  deceptus,  a  lege  sibi  posita, 
per  concupiscentiam  mon  devicisset,  creator 
mundi  creatura  non  fieret.  »  Quod  etiam 
docetS.  Augustinus  serm.  9.  de  verbis  Apo¬ 
stoli,  cum  ait :  Nulla  causa  fuit  veniendi  Christo 
Domino,  nisi  peccatores  salvos  facere.  Itaque 
Ecclesia  cum  exultatione,  et  gratiarum  actione 
in  vigiliis  paschal  bus  canit  :  o  felix  culpa, 
quae  talem,  ac  tantum  meruit  habere  redem¬ 
ptorem. 

CAPUT  III. 

De  serpente,  qui  Evam  seduxit ,  quod  verus  et 

naturalis  fuerit  serpens,  quodque  per  eum 

diabolus  sit  locutus. 

Sequitur  ut  de  primorum  hominum  tenta- 
tore  pauca  dicamus,  praesertim  cum  ait 
hanc  doctrinae  partem  haeretici  varie  depra- 
varint. 

Antiquissima  haeresis  a  Graeca  voce  &pi?, 
quae  serpentem  significat,  Ophitarum  fuit, 
cujus  meminerunt,  Irenaeus  lib.  i.  de  haere- 
sibus  cap.  34.  Tertullianus  in  lib.  de  prae¬ 
scriptione  adversus  haereticos  cap.  47.  Cle¬ 
mens  Alexandrinus  lib.  vii.  Stromatum.  Epi- 
phanius  haeresi  27.  Hieronymus  in  dialogo 
adversus  Luciferianos.  Augustinus  in  lib.  de 
haeresib.  cap.  17.  Philastrius,  Theodoretus, 
Damascenus,  et  alii,  qui  de  haeresibus  scri¬ 
bunt.  Hi  docebant,  sapientiam  Dei  serpentem 
illum  esse,  qui  primorum  hominum  oculos 
aperuit,  ut  bonum,  malumque  dignoscerent. 
Idque  fecisse  in  odium  creatoris,  cui  ipsa  con¬ 
traria  esset. 

Eumdem  errorem  postea  docuit  etiam  Ma- 


(1)  Rom  V,  20 ;  ibid.  15, 

nichaeus  Augustino  teste  in  lib.  de  hseresibus, 
cap.  46  ;  qui  serpentem  illum  Christum  esse 
volebat.  Origenes  etiam  more  suo  ad  allego¬ 
riam  omnia,  quai  absurda  illi  videbantur, 
transferens ,  per  serpentem  delectationem 
intelligi  voluit.  Primo  enim  delectatio  sensum 
quasi  Evam,  titillat  et  seducit.  Deinde  sen¬ 
sus  mentem,  hoc  est,  Adamum  ad  consen¬ 
tiendum,  et  peccandum  inflectit.  Vide  Ambro¬ 
sium  libro  de  paradiso  cap.  2.  ubi  hanc  sen¬ 
tentiam,  tacito  nomine  Origenis  refert.  Nec 
defuerunt  (teste  Procopio  in  commentario 
tertii  capitis  Geneseos)  qui  assuerunt  diabo¬ 
lum  induisse  corpus  phantasticum  ad  simili¬ 
tudinem  serpentis.  Julianus  denique  (ut  est 
apud  Cyrillum  lib.  m.  in  Julianum)  narra¬ 
tionem  Mosis  de  serpente  fabulosam,  omnino 
fuisse  contendit,  eo  praesertim  nomine,'  quod 
serpens  humana  voce  locutus  fuisse  perhi¬ 
beatur 

Caeterum  verum  illum,  et  naturalem  ser¬ 
pentem  fuisse,  sed  per  eum  diabolum  esse 
locutum,  tam  ex  litteris  sacris  perspicuum  est, 
ut  vix  ulla  probatione  opus  esse  videatur. 
Nam  quae  dicuntur  cap.  3.  Gen.  de  poena 
serpentis,  quod  maledictus  sit  super  omnia 
animantia,  et  bestias  terrae,  quod  super  pectus 
suum  gradiatur ;  quod  terram  comebat,  quod 
inimicitia  perpetua  sit  inter  filios  Hevae  et 
serpentes,  apertissime  in  verum  et  naturalem 
serpentem  quadrat,  ut  notum  est ;  in  sapientia 
Dei,  vel  delectationem  nulla  ratione  conve¬ 
niunt.  Quocirca  summo  consensu  sancti  Pa¬ 
tres  docent,  verum  illum  fuisse  serpentem, 
ut  Chrysostomus  homil.  16.  in  Gen.,  Basilius 
in  oratione  quod  Deus  non  sit  auctor  malo¬ 
rum,  Epiphanius  in  haeresi  Ophitarum,  Augu¬ 
stinus  lib.  ii.  de  Genes,  cap.  2.  et  alii. 

Non  autem  ipsum  perse  mutum  serpentem, 
sed  diabolum  per  eum  esse  locutum,  testatur 
liber  Sap.  cap.  2.  his  verbis  :  Deus  creavit 
hominem  inexterminabilem,  et  ad  imaginem  si¬ 
militudinis  sux  fecit  illum  ;  invidia  autem  dia¬ 
boli  mors  introivit  in  orbem  terrarum,  imitantur 
autem  illum,  qui  sunt  ex  parte  illius  (1).  Te¬ 
statur  etiam  Christus  Joan.  vm.  cum  ait : 
Fos  ex  patre  diabolo  estis,  et  desideria  patris 
vestri  vultis  facere.  Ille  homicida  erat  ab  ini¬ 
tio ,  et  in  veritate  non  stetit  (2).  Homicida  enim 
ab  initio  non  aliter  fuit,  nisi  quia  primos  ho¬ 
mines,  ut  loquitur  S.  Leo,  veneno  suae  morti- 
ficavit  invidiae.  Testatur  quoque  S.  Joannes 
in  Apocalypsi  cap.  xx.  ubi  non  alia  de  causa 


diabolum  vocat  serpentem  antiquum ,  nisi  quia 
cyabolus  initio  serpentem  induit.  Testantur 
denique  omnes  Patres,  tum  ii,  qui  librum 
Geneseos  interpretantur,  vel  quaestiones  in 
eum  scripserunt,  ut  Hieronymus,  Theodo- 
retus,  Eucherius,  Beda,  Eupertus,  Chryso¬ 
stomus  et  Augustinus,  tum  etiam  Cyprianus 
in  sermone  de  zelo  et  livore,  Basilius  in  ora¬ 
tione,  quod  Deus  non  sit  auctor  malorum, 
Ambrosius  in  libro  de  paradiso,  Cyrillus  lib. 
m.  in  Julianum,  et  alii  passim. 

Quod  vero  Julianus  serpentem  loqui  po¬ 
tuisse,  fabulosum  putat,  recte  reprehendit 
Cyrillus  loco  notato,  cum  apud  ethnicos, 
quorum  opiniones  Julianus  sequi  se  fatebatur, 
et  equi,  et  fluvii  aliquando  locuti  esse  cre¬ 
dantur  :  caeterum  apud  Christianos  non  exi¬ 
stimantur  animantia  bruta  per  se  loqui  posse, 
sed  posse  tamen  spiritus  angelicos  sive  bonos, 
sive  malos  id  per  ora  bestiarum  facile  prae¬ 
stare.  Non  enim  serpens  dumtaxat  spiritu 
diaboli  plenus  locutus  est,  sed  etiam  asina 
Balaam,  bono  angelo  eam  movente,  hominis 
voceloquens  prohibuit  prophetae  insipientiam, 
ut  loquitur  sanctus  Petrus  in  epistola  poste¬ 
riore  cap.  ii.  et  nota  est  historia  ex  cap.  xxii. 
Num. 

Una  superest  dubitatio :  An  diabolus  sponte 
sua  serpentem  elegerit,  per  quem  Evam  se¬ 
ducere  conaretur,  an  aliam  bestiam  non  sit 
a  Deo  permissus  assumere,  quam  serpentem. 
S.  Joannes  Chrysostomus  homil.  16.  in  Ge¬ 
nesim  ,  scribit  diabolum  de  industria  ser¬ 
pentem  elegisse,  quod  is  aptissimus  videretur 
ob  naturalem  suam  calliditatem  ad  insidias 
mulieri  faciendas. 

Sed  probabilior  videtur  sententia  sancti 
Augustini  lib.  n.  de  Gen.  cap.  3.  qui  docet, 
Satanam  non  fuisse  permissum  alio  instru¬ 
mento  uti,  quam  serpentis  ore.  Cum  enim 
mens  diaboli  eo  tenderet,  ut  seduceret,  faci¬ 
lius  sperare  potuit  se  consecuturum  quod 
quasrebat,  si  insidias  tegeret,  quam  si  ape¬ 
riret.  Tegeret  autem  si  columbam  aut  ovem 
assumeret,  quai  sunt  animalia  naturse  simpli- 
ciset  innocentis.  Sed  voluit  Deus,  ut  si  diabo¬ 
lus  hominem  tentare  vellet,  id  non  faceret  nisi 
per  serpentem,  ut  sicut  diabolo  permittebat 
tentare,  ita  hominem  admoneret  etiam  ex 
ipsa  forma  serpentis,  quem  callidum  animal 
esse  non  ignorabat,  ut  caveret  insidias.  Quod 
vero  S.  Chrysostomus  dicit,  diabolum  quaisi- 
visse  idoneum  animal  ad  insidias  faciendas, 


(1)  Sap.  II,  23.  -  (2)  Joan.  Vm,  44. 

locum  haberet,  si  ea  calliditate,  quae  natura¬ 
liter  in  serpente  inest,  Eva  decipi  potuisse^ 
sed  cum  non  serpentis  muti,  sed  diaboli  ip¬ 
sius  astutia  necessaria  fuerit  ad  hominem 
seducendum,  seque  potuit  diabolus  per  ser¬ 
pentem,  ac  per  columbam,  et  (ut  diximus) 
occultiore  consilio ,  ac  majori  fraude  per 
columbam  negotium  seductionis  peragere. 


CAPUT  IV. 

Primum  peccatum  parentum  primorum  fuisse 
superbiam. 

Disseruimus  de  tentatione;  nunc  de  ipso 
peccato  disserendum  est,  ac  prima  se  offert 
illa  qusestio,  quodnam  fuerit  primorum  ho-' 
minum  primum,  et  principale  peccatum. 

Non  defuerunt  ex  veteribus,  qui  sentirent, 
in  eo  peccasse  primos  homines,  quod  ante¬ 
verterint  usum  ligni  scientia)  boni  et  mali,  ut 
S.  Augustinus  refert  lib.  xi.  de  Genesi  ad 
literam,  cap.  41.  quorum  sententia,  si  my¬ 
stice  accipiatur,  fortasse  non  improbanda 
erit.  Fieri  enim  potest,  ut  per  lignum  scientia) 
contemplationem  aliquam  significatam  esse 
velint,  qua)  solis  beatis  congruat,  ac  per  hoc 
non  ante  tempus  debitum  appetendam  :  sic 
enim  interpretatur  arborem  scientia)  S.  Gre- 
gorius  Nazianzenus  oratione  de  Natali  Do¬ 
mini,  et  orat.  2.  de  Pascha. 

Sed  certe  ad  literam  ea  sententia  vera  esse 
non  potest.  Neque  enim  Deus  ad  tempus 
esum  ligni  scientia)  prohibuit,  sed  in  perpe¬ 
tuum,  cum  ait :  Quacumque  die  comederis  ex 
eo,  morte  morieris.  Minus  etiam  probabilis 
eorum  sententia  est,  qui  teste  Augustino  in 
eodem  loco ,  dicebant  primum  peccatum 
Adami  atque  Hevae  fuisse  intemperantiam, 
quod  videlicet  ante  legitimum  tempus  usum 
conjugii  arripuissent,  et  nuptias  suas  quo¬ 
dammodo  furati  essent.  Satis  enim  ex  histo¬ 
ria  sacra  constat,  Adamum  cognovisse  uxo¬ 
rem  suam,  posteaquam  propter  peccatum 
ex  paradiso  exactus  fuisset,  ut  intelligi  po¬ 
test  ex  cap.  iv.  Gen.  Deinde  non  potuit 
primum  peccatum  esse  intemperantia  carnis, 
cum  nulla  esset,  neque  esse  posset  in  statu 
innocentia)  concupiscentia  carnalis  recta) 
rationi  repugnans,  nisi  prius  ipsa  ratio  Deo 
repugnare  co)pisset,  ut  in  libro  de  statu  in¬ 
nocentia)  demonstravimus.  Adde,  quod  e- 
tiamsi  continuo  post  creationem  suam  primi 


homines ,  liberis  operam  dare  voluissent, 
nulla  erat  lex,  qua  prohiberentur  id  facere. 

Nam  neque  infantes,  aut  pueri,  sed  viribus, 
et  statura  perfecti  creati  fuerant,  ut  aetas 
matura  expectanda  non  esset  :  et  jam  audi¬ 
erant  :  Crescite  et  multiplicamini ,  et  Adamus 
divinitus  edoctus  pronuntiaverat  :  Hoc  nunc 
os  ex  ossibus  meis,  et  caro  de  came  mea,  et, 

Propter  hoc  relinquet  homo  patrem,  et  matrem, 
et  adhaerebit  uxori  suae. 

Sunt  alia)  duae  sententiae,  qua)  sanctos  Pa¬ 
tres  habent  auctores.  Sanctus  enim  Ambro¬ 
sius  in  libro  de  paradiso  cap.  12.  scribit, 
peccasse  Evam,  quod  addiderit  aliquid  ad 
verba  Domini.  Nam  cum  Deus  prohibuisset, 
ne  vescerentur  de  fructu  ligni  scientia)  boni 
et  mali,  alioqui  futurum  ut  morerentur  : 
illa  retulit,  prohibitum  sibi  fuisse,  ne  vesce¬ 
rentur  de  ligno  scientiae,  neque  illud  tange¬ 
rent,  ne  forte  morerentur.  Ubi  addidit  veti¬ 
tum  fuisse  contactum  ligni,  et  absolutam 
mortis  interminationem  revocavit  in  dubium 
per  vocem  illam  (forte).  S.  Joannes  Chryso- 
stomus  hom.  16.  in  Genesim  scribit,  initium 
peccati  fuisse,  quod  Eva  cum  diabolo  collo¬ 
qui  coeperit. 

Caeterum  sancti  isti  Patres,  non  videntur 
accurate  de  peccato  primae  parentis  dissere¬ 
re  voluisse,  sed  obiter,  ex  eo  quod  acciderat 
occasionem  accipere  admonendi  populum, 
tum  ut  fideliter,  et  religiose  verba  Dei  reci¬ 
tarent,  tum  ut  diligenter,  et  studiose  malo¬ 
rum  colloquia  praecaverent.  Et  quamvis  illa 
additio  ad  verbum  Dei,  et  colloquium  cum 
diabolo  aliquo  modo  peccata  dici  possint, 
quia  fuerunt  occasiones  peccati,  qued  post¬ 
ea  commissum  est :  proprie  tamen  peccata 
non  fuerunt.  Nam  Eva  non  mutavit  senten¬ 
tiam  Domini,  quamvis  non  totidem  verbis 
illam  expresserit,  ac  Deus  illam  initio  pro¬ 
nuntiaverat.  Neque  sciebat  diabolum  esse,  k 

qui  secum  per  serpentem  loquebatur.  Et 
praeterea  satis  instructa  erat,  ac  munita  gra¬ 
tia)  divinae  praesidio,  ut  posset  tuto  cum  ipso 
etiam  diabolo  aperte  colloqui,  si  tentationi 
ejus  resistere  voluisset. 

His  igitur  opinionibus  dimissis,  in  quarum 
refutatione  cum  haereticis  nostri  temporis 
convenimus,  videamus,  quae  inter  nos,  et 
illos  controversia  supersit.  Martinus  Luthc- 
rus  in  commentario  3.  cap.  Gen.  contendit, 
primum  peccatum  primorum  parentum  fuis¬ 
se  infidelitatem,  quod  videlicet  non  credide¬ 
rint  se  morituros,  si  fructum  illum  deguslas- 
sent.  Id  Lutherus  probat,  tum  ex  verbis 

Scripturae,  tura  ex  ratione.  Nam  Scriptura, 
Genes,  mi,  refert,  serpentem  hoc  potissimum 
persuadere  conatum  esse  mulieri,  ut  crede¬ 
ret  se  non  morituram  :  et  mulierem  non 
prius  ausam  respicere  poma  illius  arboris, 
ac  multo  minus  decerpere,  quam  audisset  : 
Nequaquam  moriemini.  Scit  enim  Deus, quia 
quacumque  die  comederitis,  aperientur  oculi 
vestri,  ct  critis  sicut  Dii  scientes  bonum  et 
malum.  Ratio  autem  id  suadet,  ut  sicut  ini¬ 
tium,  et  radix  justitiae  est  fides,  ita  radix,  et 
initium  peccati  sit  infidelitas. 

Eadem  est  sententia  Joannis  Calvini,  qui 
lib.  ii.  Institut.  cap.  1.  §.  4.  ita  breviter  ex¬ 
plicat  sententiam  suam  :  «  Infidelitas  radix 
defectionis  fuit.  Hinc  autem  emersit  ambi¬ 
tio,  et  superbia,  quibus  annexa  est  ingrati¬ 
tudo.  »  Et  infra  :  a  Infidelitas  ambitioni 
januam  aperuit  :  ambitio  vero  contumacia! 
fuit  mater.  »  Et  rationem  hanc  reddit  :  quia 
nunquam  repugnare  Dei  imperio  ausus 
fuisset  Adam,  nisi  ejus  verbo  incredulus. 

At  sententia  theologorum  catholicorum 
communis  est,  primum  peccatum  Evse  fuisse 
superbiam.  Vide  S.  Thomam  in  2.  2.  qua!st. 
103.  et  Theologos  caderos  in  2.  sent.  dist. 
2i.  et  22.  De  Adamo  S.  Bonavenlura,  et 
Scotus  loco  citato  existimant,  primum  ejus 
peccatum  fuisse  inordinatum  amorem  erga 
cunjugem,  amorem  autem  n6n  carnalis  con¬ 
cupiscentia!,  sed  humanas  amicitiae.  Sanctus 
vero  Thomas  loco  notato,  utriusque  parentis 
primum  peccatum  docet  fuisse  superbiam, 
quas  sententia  omnino  recipienda  est.  Nam 
et  cum  divinis  litteris  ct  cum  testimoniis 
Patrum,  et  cum  ipsa  ratione  maxime  con¬ 
gruit. 

Incipiamus  a  Scripturis,  Eccles.  x.  Initium 
superbia i  hominis  apostatare  a  Deo,  quoniam  ab 
eo ,  qui  fecit  eum,  recessit  cor  ejus.  Et  rursum  : 
Initium,  inquit,  omnis  peccati  superbia  (I).  Quo 
loco  duobus  argumentis  sapiens  ostendit, 
superbiam  esse  vitium  maxime  detestabile. 
Primum,  quia  principium  superbia!  huma¬ 
na!,  id  est,  primus  actus  superbia!  hominis, 
apparuit  in  illa  defectione  primi  hominis, 
qui  a  Deo,  qui  eum  recens  creaverat,  sponte 
recessit,  nolens  subjici  ejus  imperio.  Dein¬ 
de,  quia  illa  primi  hominis  superbia  fuit  ini¬ 
tium  omnis  peccati;  sive  omnium  peccato¬ 
rum,  quai  ab  hominibus  commissa  sunt,  et 
quotidie  committuntur.  Quod  idem  confirmat 


Tobias  illis  verbis,  quai  habentur  cap.  vi. 
Superbiam  numquam  in  tuo  sensu,  aut  in  tuo 
verbo  dominari  permittas.  In  illa  enim  initi¬ 
um  sumpsit  omnis  perditio  (2).  Quamvis  enim 
lncc  loca  referri  possent  ad  peccatum  Angeli, 
quod  fuit  absolute  omnium  primum  :  tamen 
credibilius  est  Ecclesiasticum  et  Tobiam 
respexisse  ad  primum  peccatum  primorum 
hominum,  quod  notius  erat  vulgo,  quam 
peccatum  Angeli. 

Adhacc  B.  Paulus  cap.  3.  epist.  ad  Ilom.  : 
Sicut ,  inquit, per  inobedientiam  unius  hominis 
peccatores  constituti  sunt  multi,  ita  per  obedi- 
entiam  unius  hominis,  justi  constituentur  mul¬ 
ti  (3).  Quo  loco  Apostolus  loquitur  de  pec¬ 
cato  Adami  potius,  quam  Eva!,  siquidem 
in  Adamo  omnes  moriuntur,  I  Corinth.  xv. 
Et  per  unum  hominem  peccatum  in  mundum 
intravit,  in  quo  omnes  peccaverunt.  Rom.  v(4). 
Et  loquitur  de  primo  peccato,  non  de  esete- 
ris,  qua!  post  primum  commisit  ;  nam  per 
prunum  peccatum  amisit  gratiam  Dei,  et 
originalem  justitiam,  cujus  privatio  est  in 
ejus  posteris  originale  peccatum.  Porro  ac¬ 
tus  primus  superbia!  est,  nolle  subjici  impe¬ 
rio,  et  praeceptis  alterius,  qua!  proprie  di¬ 
citur  inobedientia  :  sicut  e  contrario  humi¬ 
litatis  est ,  subjici  imperio,  et  pimeeptis 
aliorum,  qua!  proprie  dicitur  obedientia. 
Hinc  legimus  Eccles.  x  :  Initium  superbia i 
hominis  apostatare  a  Deo.  Quod  non  ita  acci¬ 
piendum  est,  quasi  apostasia  sit  prior  quam 
superbia,  sed  significat  Ecclesiasticus,  pri¬ 
mam  partem,  sive  primum  superbia!  actum 
fuisse  nolle  parere  Deo,  ut  S.  Thomas  recte 
exponit  in  2.  2.  quaist.  162.  art.  7.  ad  2. 
hinc  etiam  Ilierem.  ii,  dicitur  homini  :  A 
saeculo  confregisti  jugum  meum,  rupisti,  vin¬ 
cula,  dixisti  :  Non  serviam  (3). 

Sanctus  etiam  Augustinus  pro  eodem  ha¬ 
bet  superbiam,  et  inobedientiam,  humilita¬ 
tem,  et  obedientiam,  lib.  xiv.  de  civit.  Dei, 
cap.  13  :  «  Bonum  est,  inquit,  sursum  habe¬ 
re  cor,  non  tamen  ad  se  ipsum,  quod  est 
superbia!,  sed  ad  Dominum,  quod  est  obe- 
dientiae,  quai  nisi  humilium  esse  non  potest.» 
Et  in  eodem  loco  :  «  Melius  esse  possent  Dii 
summo  veroque  principio  cohaerendo  per 
obedientiam,  quam  suum  sibi  existendo  per 
superbiam.  »  Quo  loco  opponit  Augustinus 
tamquam  contraria,  obedientiam  et  super¬ 
biam,  quia  videlicet  inobedientia  est  quae- 


(1)  Eccl.  X,  14.  -  (2)  Tob.  IV,  14.  --  (3)  Rom.  V,  19.  -  (4)  l  Corin.  XV,  22;  Rom.  V,  12.  — 
(3)  Hier.  II,  20. 

dara  superbia  et  obedientia  quaedam  humi¬ 
litas.  Et  lib.  vm.  de  Genesi  ad  litteram,  cap. 
14  :  «  Nec  fieri  potest,  ut  voluntas  propria 
non  grandi  ruina?  pondere,  super  hominem 
cadat,  si  eam  voluntati  superioris  extollen¬ 
do  praeponat.  Hoc  expertus  est  homo  con- 
temmens  praeceptum  Dei,  et  hoc  experi¬ 
mento  didicit,  quid  interest  inter  bonum  et 
malum,  bonum  scilicet  obedientiae,  malum 
autem  inobedicntiae,id  est,  superbiae  et  con¬ 
tumaciae.  »  Apostolus  igitur  consideravit, 
peccatum  primi  hominis  coepisse  ab  occulta 
inobedientia,  qua  in  superbiam  elatus,  non 
imperio  Dei  subjici,  sed  in  sua  potestate  esse 
dilexit,  et  inde  erupisse  in  apertam  inobe- 
dientiam ;  qua  fructum  vetitum  gustare 
praesumpsit  ;  et  ideo  proprie,  et  aptissime 
dixit,  per  unius  inobedientiam  multos  pec¬ 
catores  esse  constituos. 

Quod  si  primum  peccatum  hominum  pri¬ 
morum  fuisset  infidelitas,  aut  amor  conjugis, 
non  vere,  aut  certe  non  proprie  S.  Paulus 
illud  peccatum  inobedientiam  appellasset. 
Neque  enim  infidelitas,  vel  amor  conjugis 
nimius,  inobedientia  proprie  dici  potest  : 
superbia  vero  quamvis  ex  sc  latius  pateat 
quam  inobedientia,  et  non  omnis  superbia 
inobedientia  sit,  omnis  tamen  inobedientia 
formaliter  sumpta,  superbia  est,  ac  per  hoc 
superbia,  qua  quis  contemnit  praeceptum, 
nec  parere  vult  legis  superioris,  proprie 
contumacia,  sive  inobedientia  dici  potest. 
Quemadmodum  etiam  humilitas,  quae  reddit 
hominem  subjectum  superiori,  quoad  om¬ 
nia  latius  patet,  quam  obedientia,  quae  red¬ 
dit  hominem  subjectum  superiori,  quatenus 
aliquid  praecipit  :  tamen  quaedam  humilitas, 
ea  videlicet,  quae  hominem  praecepto  supe¬ 
rioris  subjicit,  simul  et  humilitas  et  obedien¬ 
tia  dicitur.  Atque  haec  de  testimoniis  Scri¬ 
pturarum. 

Probemus  nunc  testimoniis  Patrum,  pri¬ 
mum  peccatum  parentum  primorum,  non 
infidelitatem,  neque  aliquid  aliud,  sed  su¬ 
perbiam  fuisse.  S.  Basilius  in  oratione  quod 
Deus  non  sit  auctor  malorum  :  «Quamobrem 
inquit,  dolis  hominem  aggressus,  eadem 
ambitionis  cupiditate,  quam  ipse  ab  initio 
habuit,  velle  similem  esse  Deo,  haec  rursus 
ad  decipiendos  nos  usus,  lignum  ostendit, 
per  cujus  degustationem  pollicitus  est  homi¬ 
nem  similem  fore  Deo.  » 

S.  Joanncs  Chrysostomus  homil.  1G.  in 
Gen.  :  « Igitur,  inquit,  ut  divinitatem  mente 
sua  imaginata  est,  ad  esum  properavit.  » 


S.  Augustinus  lib.  vm.  de  Genesi  ad  litte¬ 
ram,  cap.  13.  loquens  de  primo  peccato  : 
«  Denique,  inquit,  a  peccante  nihil  aliud 
appetitum  est,  nisi  non  esse  sub  dominatione 
Dei,  quando  illud  admissum  est,  in  quo  ne 
admitteretur,  sola  deberet  jussio  dominantis 
attendi.  »  Sed  clarius  lib.  xi.  cap.  30  : 
«  Quando,  inquit,  his  verbis  crederet  mulier 
a  bona  atque  utili  re  divinitus  se  fuisse  pro¬ 
hibitos,  nisi  jam  inesset  menti  amor  ille  pro¬ 
pria?  potestatis,  et  quaedam  de  se  superba 
priesumptio,  qua?  per  illam  tentationem  fue¬ 
rat  convincenda  et  humilianda?  »  His  verbis 
apertissime  S.  Augustinus  refellit  sententiam, 
quam  Lutherus  et  Calvinus  tuentur.  Illi  e- 
nim  volunt  ex  infidelitate  superbiam  natam 
esse,  contra  autem  S.  Augustinus  disputat, 
non  potuisse  infidelitatem  in  animo  prima? 
parentis  locum  invenire,  nisi  in  eo  superbia 
praecessisset. 

Idem  Augustinus  in  Enchir.  cap.  43.  enu¬ 
merans  actus  malos,  et  quasi  partes  peccati 
primi  hominis, primo  loco  ponit  superbiam  : 
«Superbia,  inquit,  est  illic,  qua  homo  in  sua 
p  dius  esse,  quam  in  Dei  potestate  dilexit.  » 
Item  in  lib.  xiv.  de  civit.  Dei,  cap.  13,  de 
utroque  primo  parente  loquens  :  «  In  occu¬ 
lto,  inquit,  mali  esse  coeperunt,  ut  in  aper¬ 
tam  inobedientiam  laberentur.  Non  enim  ad 
malum  opus  perveniretur,  nisi  praecessisset 
mala  voluntas.  Porro  malae  voluntatis  ini¬ 
tium,  quid  potuit  esse  nisi  superbia?  initium 
enim  omnis  peccati  superbia.  «  Et  infra  :  » 
Manifesto  ergo,  apertoque  peccato,  ubi  fac¬ 
tum  est,  quod  Deus  fieri  prohibuerat,  diabolus 
hominem  non  cepisset,  nisi  jam  ille  sibi 
placere  coepisset.  Hic  enim  delectavit  quod 
dictum  est :  Eritrs  sicut  Dii,  quod  melius  esse 
possent  summo  veroque  principio  cohaeren¬ 
do  per  obedientiam,  quam  suum  sibi  exi- 
stendo  principium  per  superbiam.  » 

S.  Leo  serm.  5.  de  Nativitate  Domini  : 
«  Quid,  ihquit,  sanandis  aegris,  illuminan¬ 
dis  caecis,  vivificandis  mortuis  aptius  fuit, 
quam  ut  superbia?  vulnera  humilitatis  reme¬ 
diis  curarentur  ?  »  Ubi  vocat  superbiae  vul¬ 
nera,  mala  inflicta  humano  generi  ex  pec¬ 
cato  Adami.  Item  in  eodem  loco  :  «  Illi  (Ada¬ 
mo)  per  elationem  lapso  dictum  est,  terra 
es,  et  in  terram  ibis.  Huic  per  humilitatem 
exaltato  dictum  est,  sede  a  dextris  etc.  » 

S.  Prosper  lib.  ii.  de  vita  contemplativa 
cap.  19:  «  Et  mihi  quidem,  inquit,  videtur 
quod  non  ederent  de  ligno  prohibito,  nisi 
concupissent;  nec  concupissent,  nisi  tentali, 

nec  tentarentur,  nisi  diserti ;  nec  desereren¬ 
tur,  a  Deo,  nisi  ipsi  prius  desererent  Deum; 
nec  desererent  Deum,  nisi  superbirent 
et  similitudinem  Dei  miserabiliter  appetis¬ 
sent. 

S.  Fulgentius  in  lib,  ii.  de  Incarnatione 
et  gratia  Christi,  cap.  22  :  «  Quia  primus 
homo  in  superbiam  est  diabolica  persuasione 
dejectus,  perdidit  humilitatem.  » 

S.  Gregorius  lib.  iv.  Moral.  cap.  9  :  «Duas, 
inquit,  ad  intelligendum  se  creaturas  fece¬ 
rat,  angelicam  videlicet  et  humanam ;  u- 
tramque  vero  superbia  perculit,  atque  ab 
statu  ingenitae  rectitudinis  fregit.  »  Euche- 
rius  lib.  1.  in  Gen.  et  alii  non  pauci  idem 
docent. 

Accedat  Postremo  etiam  ratio,  nam  inter 
actus  malos  priores  fuerunt  interiores,  quam 
exteriores,  tam  circa  objectum  intelligibile, 
quam  circa  sensibile.  Cum  enim  pars  infe¬ 
rior  subjecta  esset  superiori,  nec  ab  ea  de¬ 
ficere  posset,  donec  ipsa  non  deficeret  a 
Deo ;  non  potuit  concupiscentia  sensibilis 
alicujus  boni  in  animo  praevalere,  nisi  prius 
ipse  animus  a  Deo  aversus  ad  infima  corru¬ 
isset.  Quare  fieri  non  potest,  ut  amor  erga 
uxorem  immoderatus ,  primum  peccatum 
Adarni  fuerit :  nec  solum  de  de  amor  car¬ 
nalis  concupiscentiae  loquor,  sed  etiam  de 
amore  illo  socialis  benevolentiae ,  quem  Bo- 
naventura  et  Scotus  primum  peccatum  sta¬ 
tuunt.  Nam  et  ille  amor  rei  sensibilis  erat, 
videlicet  consortii  humani,  et  socialis  vitae, 
quam  amittere  Adamus  nolens,  maluit  le¬ 
gem  Dei  transgredi,  quam  vitae  sociam  con¬ 
tristare. 

Porro  inter  actus  interiores,  et  circa  bo¬ 
num  intelligibile  prior  est  actus  circa  finem 
quam  circa  media,  siquidem  media  appe¬ 
tuntur  propter  finem  ,  non  contra  .  Finis 
autem  hominis  in  malis  est  excellentia  pro¬ 
pria,  quae  superbiae  est  objectum.  Non  igi¬ 
tur  infidelitas,  aut  aliquid  aliud,  sed  superbia 
primum  peccatum  utriusque  primi  parentis 
fuit. 

Praeterea  (ut  sententiam  Lutheri  et  Cal¬ 
vini  proprie  refellamus)  non  potuit  mens 
primorum  parentum  divino  lumine  illustra¬ 
ta,  in  errorem  induci,  nisi  antea  per  aver¬ 
sionem  a  Deo  lumine  illo  destituta  fuisset, 
ut  Augustinus  ratiocinatur  lib.  xiv.  de  civit. 
Dei,  cap.  13.  Quemadmodum  nemo  potest 
credere  solem  non  lucere,  dum  solem  ip¬ 


sum  respicit  :  ergo  infidelitatem  primorum 
parentum-  aversio  a  Deo,  et  peccatum  prae¬ 
cessit  ;  non  igitur  infidelitas  primum  pecca¬ 
tum  fuit. 

Adhaec  mater  infidelitatis  est  superbia,  ut 
idem  Augustinus  docet  in  lib.  de  pastoribus 
cap.  8.  Igitur  superbia  infidelitatem  praeces¬ 
sit  :  non  e  contrario,  nisi  filiam  matre  an¬ 
tiquiorem  faciamus. 

Denique  prior  in  peccatis  est  conversio  ad 
bonum  creatum,  quam  aversio  a  bono  in- 
creato  :  neque  enim  aversio  perse  appetibilis 
est,  cum  non  sit  bona,  et  solum  bonum  sit  ob¬ 
jectum  voluntatis.  Itaque  quia  convertimur 
ad  bonum  creatum,  sequitur,  ut  avertamur 
ab  increato,  non  autem  primo,  et  per  se 
aversio  ipsa  a  voluntate  eligitur.  At  non 
velle  Deo  credere,  qui  est  actus  infidelitatis, 
est  aversio  qusedam  a  Deo,  igitur  infidelitas 
non  est  primus  actus  malus,  sed  alium  ali¬ 
quem  priorem,  quo  ad  bonum  creatum  con¬ 
vertimur,  sequitur.  Quare  Scripturae  divinae 
non  uno  in  loco  testantur,  mala  opera  prae¬ 
cedentia  esse  causam  consequentis  infideli¬ 
tatis  I  Timoth.  i  :  Habens  fidem,  et  bonam 
conscientiam ,  quam  quidam  repellentes,  circa 
fidem  naufragaverunt,  et  I  Timoth.  vi  :  Ra¬ 
dix  omnium  malorum  est  cupiditas,  quam  qui¬ 
dem  appetentes ,  erraverunt  a  fide  (1). 


CAPUT  V. 

Solvuntur  objectiones,  et  explicatur,  quae 
fuerit  surperbia  primorum  hominum. 

Superest  objectiones  aliquas  solvere,  quae 
contra  ea,  quae  capite  superiore  docuimus, 
afferri  solent. 

Prima  objectio  Lutheri.  Satanae  tentatio  eo 
tendebat,  ut  primum  crederet  Eva  non  esse 
verum,  quod  Deus  dixerat,  morituros  videli¬ 
cet,  qui  fructum  ligni  vetiti  gustarent,  deinde 
fructum  illum  gustando  legem  Dei  praevari¬ 
caretur,  succubuit  autem  Eva  tentationi,  igi¬ 
tur  primum  peccavit  non  credendo,  deinde 
fructum  vetitum  degustando.  Responsio.  Sa¬ 
tanas  non  solum  ad  infidelitatem,  et  inobe- 
dientiam,  sed  etiam  ad  superbiam  adducere 
conabatur  Evam.  Nam  ideo  dixit,  scit  enim 
Deus,  quia  quacumque  die  comederitis  ape¬ 
rientur  oculi  vestri,  et  eritis  sicut  Dii  scientes 
bonum  et  malum.  Quare  mulier  in  eo  pri- 


(1)  I  Tira.  I,  19;  I  Tim.  VI,  10. 

muin  a  tentatore  seducta  et  devicta  est, 
quod  in  superbiam  elata  affectavit  esse  sicut 
Deus,  sciens  bonum  et  malum ;  deinde  per 
superbiam  excsccata  credidit  diabolo,  et  non 
credidit  Deo,  et  in  apertam  inobedientiam 
lapsa  est. 

Secunda  objectio  Lutheri  et  Calvini.  Fides 
est  radix,  et  origo  justitiae,  ergo  infidelitas 
radix,  et  origo  injustitiae.  Responsio.  Ex  ante¬ 
cedente  ab  adversariis  posito,  sequitur  oppo¬ 
situm  consequentis.  Quia  enim  fides  est  ori¬ 
go  justitia;,  sequitur  infidelitatem  non  esse 
originem,  sed  finem  injustitiae.  Nam  quod 
est  primum  in  generatione,  est  ultimum  in 
resolutione.  Fundamentum  est  principium 
aedificationis,  sed  eversio  fundamenti  non  est 
principium,  sed  finis  destructionis.  Qui  enim 
aedificat  a  fundamento  incipit,  intecto  desi¬ 
nit:  qui  destruit  incipit  a  tecto,  desinit  in 
fundamento.  Et  in  animantibus  cor  primum 
incipit  vivere:  ultimum  desinit  vivere.  Quare 
numquam  in  Scripturis  dicitur,  radix  om¬ 
nium  malorum  est  infidelitas,  sicut  dicitur  : 
radix  omnium  malorum  est  cupiditas,  id  est, 
amor  sui,  sive  propriae  excellentia;,  qua;  est 
superbia.  Neque  legimus  usquam,  initium 
omnis  peccati  infidelitas,  sicut  legimus,  ini¬ 
tium  omnis  peccati  superbia. 

Tertia  objectio  Calvini.  Nunquam  repu¬ 
gnare  imperio  Dei  ausus  fuisset  Adam,  nisi 
ejus  verbs  incredulus.  Responsio,  Adam  non 
fuisset  ausus  imperio  Dei  manifesto  et  ex¬ 
presso,  quo  lignum  scientia;  vetabatur,  repug¬ 
nare,  nisi  verbo  ejus  incredulus:  sed  nec 
fuisset  verbo,  Dei  incredulus,  nisi  per  ela¬ 
tionem  a  Deo  aversus  divina  luce  destitutus, 
tenebrescere  coepisset,  ut  sanctus  Augusti¬ 
nus  de  Eva  scribit,  lib.  xi.  de  Genes,  cap. 
30  et  lib.  xiv.  de  civit.  Dei,  cap.  13.  Atque 
hinc '  explicari  potest  alius  locus  ejusdem  S. 
Augustini  ex  lib.  xiv  de  civit.  Dei,  cap.  17. 
ubi  videtur  primum  peccatum  primorum  ho¬ 
minum  constituere  in  infidelitate  cum  dicit: 
«  Hoc  itaque  cognoverunt,  quod  felicius 
ignorarent,  si  Deo  credentes,  et  obedientes 
non  committerent,  quod  eos  cogeret  expe¬ 
riri,  infidelitas  et  inobedientia  quid  noce¬ 
rent.  »  Solum  enim  ex  hoc  loco  probatur 
fuisse  in  peccato  primorum  hominum  infide¬ 
litatem,  et  inobedientiam,  apertam  videlicet, 
quam  commiserunt  dum  lignum  vetitum  de¬ 
gustarunt:  sed  non  probatur  non  praecessisse 
superbiam,  et  inobedientiam  occultam,  de 
qua  idem  Augustinus  loquitur  loco  citato,  in 
eodem  lib.  cap.  13. 


Quarta  objectio  est  Bonaventura;  et  Scoti 
qui  afferunt  testimonium  S.  Augustini  ex 
lib.  xi.  de  Genesi  ad  litteram,  cap.  12  et  cx 
lib.  xiv  de  ci vitat.  Dei,  cap.  11.  ubi  S.  Au¬ 
gustinus  scribit  Adamum  incidisse  in  pecca¬ 
tum  inobedientia;  cx  amore  immoderato  er¬ 
ga  conjugem,  ac  per  hoc  primum  peccatum 
Adami  fuisse  amorem  illum  uxoris,  non  au¬ 
tem  superbiam.  Ac  ne  forte  respondeatur, 
amorem  nimium  erga  conjugem  fuisse  prio¬ 
rem  inobedientia  manifesta,  non  autem  ino¬ 
bedientia,  vel  superbia  occulta,  notandus  est 
locus  adductus  ex  lib.  xi  de  Genesi  ad  litte¬ 
ram,  cap.  12.  ubi  Augustinus  scribit,  Ada¬ 
mum  fuisse  in  statu  innocentia;,  quando 
uxorem  immoderate  amare  coepit,  sic  enim 
loquitur :  «  Adam  noluit  Evam  contristari, 
quam  credebat  posse  sine  suo  solatio  conta¬ 
bescere,  si  ab  ejus  alienaretur  animo,  et  om¬ 
nino  illa  interire  discordia;  non  quidem 
carnis  victus  concupiscentia,  quam  nondum 
sensciat  in  resistente  lege  membrorum  legi 
mentis  sua;,  sed  amicali  quadam  benevolen¬ 
tia,  qua  plerumque  fit,  ut  offendatur  Deus, 
ne  homo  ex  amico  fiat  inimicus.  »  Et  confir¬ 
mari  potest  hoc  argumentum  ex  cap.  m.  Ge¬ 
nes.  ubi  Deus  enumerans  peccata  Adami, 
primum  ponit,  quod  audierit  vocem  uxoris 
sum,  secundum  quod  comederit  de  ligno  ve¬ 
tito. 

Respondeo  :  sanctus  Augustinus  vult  qui¬ 
dem  amorem  inordinatum  erga  uxorem 
fuisse  priorem  in  Adamo,  quam  esset  aperta 
inobedientia,  ut  loca  citata  demonstrant, 
tamen  non  vult  priorem  fuisse,  quam  super¬ 
biam  occultam.  Nam  lib.  xiv.  de  civit.  Dei, 
cap.  13.  contrarium  in  his  verbis  docet: 
«  Spontaneus  est  autem  iste  defectus ;  quo¬ 
niam  si  voluntas  in  amore  superioris  immu¬ 
tabilis  boni,  a  quo  illustrabatur,  ut  videret, 
et  accendebatur,  ut  amaret,  stabilis  perma¬ 
neret,  non  inde  ad  sibi  placendum  avertere¬ 
tur,  et  ex  hoc  tenebresceret  et  frigesceret, 
ut  vel  illa  verum  crederet  dixisse  serpentem, 
vel  ille  Dei  mandato  uxoris  pireponerct  vo¬ 
luntatem  etc.  » 

Primo  igitur  secundum  Augustinum  fuit 
superbia  occulta  in  animo  Adami,  deinde 
vitium  inordinati  amoris  erga  uxorem,  po¬ 
stremo  aperta  mandati  divini  transgressio. 
Fequc  in  lib.  xi.  de  Genesi  ad  litteram,  cap. 
42.  dicit  S.  Augustinus  Adamum  fuisscj  in 
statu  innocentia;,  quando  immoderate  uxo¬ 
rem  amare  coepit,  sed  dicit,  nondum  sen¬ 
sisse  concupiscentiam  carnis  repugnantis 

legi  mentis.  Potuit  enim  fieri,  ut  amissa  in¬ 
nocentia,  originalique  justitia,  non  continuo 
extiterit  in  carne  motus  ille  pudendus, 
quamvis  continuo  existere  potuerit.  Nam 
etiam  hoc  tempore,  quo  justitia  originali 
caremus,  non  semper  patimur  carnis  rebel¬ 
lionem,  etEva  non  solum  per  superbiam  in¬ 
teriorem,  sed  etiam  per  exteriorem  inobe- 
dentiam  lapsa  fuerat  in  peccatum,  et  tamen 
non  continuo  sensit  carnis  rebellionem,  alio- 
qui  nuditatem  suam  agnovisset,  et  erubuis¬ 
set  antequam  virum  suum  ad  peccandum 
induceret. 

Quinta  objectio,  quae  Scoti  est.  Homo 
prius  cognoscit  alia,  quam  se,  ergo  prius 
amat  amore  amicitiae  alios,  quam  se,  ac  per 
hoc  prius  fuit  in  Adamo  inordinatus  amor 
uxoris,  quam  propriae  excellentiae. 

Itespondeo  :  Haec  objectio  in  multis  pec¬ 
cat.  Primum  enim  cum  Adam  habuerit  scien¬ 
tiam  infusam  a  Deo,  potuit  prius  cognoscere 
se,  quam  alia.  Deinde,  quidquid  sit  de  aliis 
rebus,  certe  prius  cognovit  se,  quam  uxorem, 
cum  aliquanto  tempore  vixerit,  antequam 
uxor  ejus  existeret.  Praeterea  non  est  neces¬ 
sarium,  ut  quod  prius  cognoscitur,  prius 
ametur,  cum  possit  aliquid  cognosci,  et  non 
amari  :  denique  mulieris  primum  peccatum 
fuit  amorproprius,  ut  Scotus  fatetur,  cur  igi¬ 
tur  non  potuit  etiam  primum  peccatum  viri 
esse  amor  proprius? 

Sexta  objectio.  Si  per  superbiam  primi 
homines  initio  lapsi  essent,  id  profecto  acci¬ 
disset,  quia  cupierunt  fieri  sicut  Dii,  ut  Sa- 
tan  illis  promittebat.  Qiuero  igitur,  an  cre¬ 
diderint  se  posse  fieri  sicut  Deos,  an  vero 
non  crediderint  :  nam  si  crediderunt,  certe 
in  errorem,  atque  adeo  in  infidelitatem, 
prius  quam  in  elationem,  et  superbiam  lapsi 
sunt :  si  non  crediderunt,  non  apparet  quem- 
madmodum  appetere  potuerint,  fieri  sicut 
Dii.  Neque  enim  id  appeti  potest,  quod  non 
posse  fieri  creditur. 

Respondeo.  S.  Augustinus  in  explicat. 
Psalm.  lxviii.  tractans  illa  verba :  Qua  non 
rapui  tunc  exolvebam  (1),  scribit,  primos  homi¬ 
nes  rapere  voluisse  divinitatem,  et  perdi¬ 
disse  felicitatem.  Quod  non  ita  accipiendum 
est,  quasi  voluerint  mutare  naturam,  et  ex 
hominibus  Dii  per  essentiam  fieri.  Nam  idem 
ipse  Augustinus  in  plurimis  locis  explicat, 
superbiam  primorum  hominum  in  eo  sitam 
fuisse,  quod  optaverint  fieri  Dii  per  imita- 

tiouem,  ct  similitudinem,  ut  sicut  Deus  scit 
bonum  et  malum,  nec  eget  aliquo  rectore, 
et  gubernatore,  nec  alicujus  potestati  subdi¬ 
tus  est;  ita  ipsi  scirent  bonum,  ct  malum, 
nec  Dei  providentia  indigerent,  neque  illius 
imperio  et  potestati  subessent.  Lib.  ii.  de 
Genesi  contra  Manichaeos,  cap.  15:  «  Vide¬ 
mus,  inquit,  his  verbis,  per  superbiam  pec¬ 
catum  esse  persuasum.  Ad  hoc  enim  videt, 
quod  dictum  est,  Eritis  sicut  Dii.  Quid  hic 
intelligitur,  nisi  persuasum  esse,  ut  sub  Deo 
esse  nollent,  sed  in  sua  potestate  potius  sine 
domino,  ut  legem  ejus  non  observarent, 
quasi  invidentes  sibi,  ne  se  ipsi  regerent,  non 
indigentes  illius  interno  lumine,  sed  utentes 
propria  providentia,  quasi  oculis  suis  ad  dig¬ 
noscendum  bonum,  et  malum,  quod  ille  pro¬ 
hibuisset.  Hoc  est  ergo,  quod  persuasum  est, 
ut  suam  potestatem  nimis  amarent  ctc.  » 
Tractat.  -4.  in  epist.  Joan. :  «  Contempsit  Adam 
in  paradiso  positus  praeceptum  Dei,  et  erexit 
cervicem,  veluti  in  potestate  sua  esse  cu¬ 
piens,  et  nolens  subdi  potestati  Dei.  »  Idem 
docet  in  Enchirid.  cap.  ii  lib.  vm  de  Genesi 
ad  litteram,  cap.  13.  et  lib.  xi.  cap.  30.  et 
lib.  xiv.  de  civitat.  Dei,  cap.  13.  quae  loca 
capite  superiore  citavimus. 

Porro  initium  hujus  superbiae  potuit  esse, 
ac  fuit  in  homine  sine  ullo  prEccedente  errore 
per  solam  incogitantiam,  sive  inconsidera- 
tionem  :  Non  enim  coepit  superbia  hominum 
ab  illo  actu,  Nolo  esse  sub  Dei  potestate,  sed 
post  audita  verba  diaboli  :  Eritis  sicut  Dii 
scientes  bonum  et  malum  (quae  verba  mulier 
ab  ipso  diabolo,  vir  a  muliere  audivit,  sicut 
e  contrario,  praeceptum  Dei  vir  ab  ipso  Deo, 
mulier  a  viro  audierat,  teste  Augustino  lib. 
xi.  de  Genesi  cap.  31.)  volvere  coeperunt 
intra  se,  pulchrum  esse  non  pendere  ab  alio, 
ct  simul  coeperunt  delectari  propria  potesta¬ 
te,  eamque  appetere,  ac  vehementer  placere 
sibi;  et  occupati  ejusmodi  cogitatione,  de¬ 
lectatione,  ac  desiderio,  non  erexerunt  ani¬ 
mum  ad  Deum,  neque  cogitaverunt,  id  ne¬ 
que  fieri  posse,  neque  sibi  expedire,  atque 
ita  paulatim  ad  se  magis,  ac  magis  conversi, 
et  a  Deo  aversi  cajcutire  coeperunt,  et  fidem 
habere  verbis  Satanae,  et  Dei,  praeceptum, 
minasque  contemnere.  Sic  enim  (ut  docet 
Augustinus  lib.  xiv  de  civit.  Dei  cap.  28.) 
gradatim  pergitur  in  via  iniquitatis  ab  amore 
sui  usque  ad  contemptum  Dei,  quemadmo¬ 
dum  in  via  justitiae  ab  amore  Dei,  usque  ad 


(l)  Psal.  LXVIII,  5. 
Tom.  V. 


21 


3U 


LIRER  m. 


contemptum  sui.  Itaque  simile  videtur  fuisse 
peccatum  primum  hominum  primorum  ei 
peccato,  quod  a  Theologis  dicitur  delectatio 
morosa.  Neque  enim  qui  circa  pecunias,  aut 
dignitates,  aut  voluptates  delectationem  mo¬ 
rosam  habent,  statuunt  furtis,  ambitioni, 
aut  fornicationi  operam  dare,  neque  cogi¬ 
tant,  fieri  ne  possit  an  non,  quod  animo  vol¬ 
vunt,  sed  solum  ea  cogitatione  delectantur, 
ac  si  res  ipsa  praesto  esset,  et  peccatum  non 
imaginatione,  sed  opere  patraretur. 


CAPUT  VI. 

Primos  parentes  amisisse  fidem,  et  qim  fuerit 
eorum  infidelitas. 

Disseruimus  de  superbia  primorum  homi¬ 
num,  quam  ostendimus  fuisse  principium 
primi  peccati  et  simul  explicuimus  queenam 
superbia  fuerit.  Nunc  de  infidelitate  eorum- 
dem  breviter  disserendum  erit,  et  simul  ex¬ 
plicandum,  in  quo  erraverint  Nam  etiamsi 
contendimus,  primum  peccatum  primorum 
hominum  non  fuisse  infidelitatem,  non  tamen 
negamus,  eos  post  superbiae  peccatum  inci¬ 
disse  in  infidelitatem,  quae  est  communis  Pa¬ 
trum  sententia. 

Tertullianus  in  n.  lib.  adversus  Marcio- 
nem  cap.  2  :  «  Quis,  inquit,  dubitabit,  ip¬ 
sum  illud  Adae  delictum  haeresim  pronun¬ 
tiare  ;  quod  per  electionem  suae  potius, 
quam  divinae  sententiae  admisit?»  Ambro¬ 
sius  in  epist.  33.  lib.  v.  ad  Marcellinam  soro¬ 
rem  scribens,  inducit  Deum  ita  loquentem 
ad  Adamum  :  «  Agnoscis  esse  te  nudum, 
quia  bona  indumenta  fidei  perdidisti.  »  Au¬ 
gustinus  in  Enchirid.  cap.  43.  enumerans 
partes  primi  peccati,  primo  loco  ponit  super¬ 
biam,  secundo  infidelitatem  :  «  Sacrilegium, 
inquit,  illic  est,  quia  Deo  non  credidit.  » 
Item  lib.  xiv.  de  civit.  Dei,  cap.  17.  «  IIoc 
itaque  cognoverunt,  quod  felicius  ignora¬ 
rent,  si  Deo  credentes,  et  obedientes  non 
committerent,  quod  eos  cogeret  experiri  in¬ 
fidelitas,  et  inobedientia  quid  nocerent.  »  De¬ 
nique  lib.  I.  adversus  Julianum  cap.  3.  citat 
Augustinus  in  eamdem  sententiam  Olym¬ 
pium  Episcopum  Hispanum. 

Prosperin  responsione  adcapitulaGenuen- 
sium,  dubio  3.  «  Quid  est,  inquit,  quod  ei¬ 
dem  naturae  solam  fidem  non  vult  esse  prre- 


ceptam,  quam  nisi  primam  (Adam)  amisisset, 
eniteris  bonis  omnibus  non  careret?  Cre¬ 
dendo  enim  Adam  diabolo,  non  credidit 
Deo.  »  Et  infra  :  «  Quomodo  fides  in  Adam 
perdita,  in  quoquam  filiorum  ejus  invenire¬ 
tur,  nisi  eam  idem  spiritus,  qui  omnia  in  om¬ 
nia  in  omnibus  operatur  infunderet  ?  »  Idem 
in  libro  contra  Collatorem,  cap.  19  :  «  Perdi¬ 
dit,  inquit,  Adam  fidem,  perdidit  continen¬ 
tiam,  perdidit  charitatem.  »  Et  cap.  21  : 
«  Justitiam  iniquitas  depulit,  humilitatem 
superbia  destruxit,  infidelitas  rapuit  fidem, 
captivitas  abstulit  libertatem. » 

S.  Leo  serm.  4.  de  Nativitate  Domini : 
«  Homo  primus,  inquit,  invido,  et  deceptori 
temere,  atque  infeliciter  credidit.  »  S.  Ful¬ 
gentius  lib.  ii.  de  incarnatione,  et  gratia 
Christi  cap.  22.  «  Primus,  inquit,  homo  per¬ 
didit  fidem,  perdens  autem  fidem,  perdidit 
divinam  protectionem,  scriptum  est  enim, 
qui  non  credit  Deo,  non  protegetur  ab  eo.  » 

Sed  merito  quaeri  potest,  quid  illud  sit, 
quod  primi  homines  Deo  eon  crediderint. 
Ac  de  fcemina  quidem  duae  sunt  opiniones, 
quidam  enim  existimant,  eam  non  credi¬ 
disse,  mortem  subsecuturaun,  si  fructum  ar- 
borie  vetitae  degustaret,  quin  potius  credi¬ 
disse,  Deum  esse  mentitum,  et  ex  invidentia 
prohibuisse  fructum  illum  optimum,  et  uti¬ 
lissimum.  Et  in  hunc  sensum  exponunt  ver¬ 
ba  illa  :  «  Cur  praecepit  vobis  Deus,  Et  ne¬ 
quaquam  morierimi.  Scit  enim  Deus  -quod 
quacumque  die  comederitis;  aperientur  oculi 
vestri,  et  eritis  sicut  Dii  scientes  bonum  et 
malum.  »  Ita  docet  Cyrillus  lib.  m.  in  Ju¬ 
lianum.  Chrysostomus  hom.  16.  in  Genes. 
Augustinus  lib.  ii  de  Genesi  contra  Mani¬ 
chaeos  cap.  13.  Rupertus,  Rabanus,  et  alii 
permulti  in  comment.  cap.  m.  Genes. 

Alii  volunt  Evam  credidisse,  non  fuisse  a 
Deo  prohibitum  fructum  ligni  scientiae  boni 
et  mali  :  seque  ac  virum  suum  non  bene  in¬ 
tellexisse  verba  Domini.  Atque  in  hanc  sen¬ 
tentiam  exponunt  verba  illa  :  Cur  prsecepit 
vobis  Deus ,  ut  non  ederetis  de  omni  ligno  etc. 
Ac  si  dictum  esset,  cur  praecepisset  Deus,  ut 
a  fructu  alicujus  arboris  manu  abstineretis, 
cum  omnes  sint  bonae  et  salutares  ?  Non  est 
igitur  cur  credatis  vos  morituros,  si  lignum 
scientiae  gustaveritis,  scit  enim  Deus  eam 
arborem  utilissimam  esse,  quippe  quae  scien¬ 
tiam  augeat,  et  ideo  cum  bonus  sit,  et  vestri 
curam  gerat,  nunquam  rem  tam  bonam  vo¬ 
bis  prohibuisset.  Indicat  hanc  sententiam  S. 
Augustinus  lib.  xi,-  de  Genesi  ad  litteram, 

cap.  30.  his  verbis  :  «Arbitror  quod  putaverit 
(Eva)  Deum  alicujus  significationis  causa 
dixisse,  si  manducaveritis  morte  moriemini, 
atque  ideo  sumpsit  de  fructu  ejus,  et  man¬ 
ducavit,  et  dedit  etiam  viro  suo.  »  Eamdem 
insinuat  Epiphanius  haeresi  Caianorum,  quae 
est  38.  ubi  dicit,  diabolum,  ut  mulierem  se¬ 
duceret,  simulasse  se  amicum  Dei  :  «  Diabo¬ 
lus,  inquit,  per  mendacium  decepit  Evam, 
et  Adam,  alia  pro  aliis  dicens,  et  amicitiam 
cum  creatore  demonstrans.  »  Non  igitur 
Deum  mendacem,  et  invidum  facere  voluit, 
si  amicitiam  cum  illo  demonstravit. 

Eidem  sententiae  non  parum  favet  quod 
Apostolus  II  Corinth.  xi,  comparat  seductio¬ 
nem  Evae  per  serpentem  cum  seductione 
Corinthiorum  per  Pseudoapostolos.  Neque 
enim  illi  aperte  Deum  calumniabantur,  sed' 
transfigurantes  se  in  Apostolos  Christi,  prae¬ 
texebant  honorem  Dei ,  et  verum  Christi 
Evangelium.  Favet  quoque  eidem  sententiae, 
quod  mulier  non  audierit  a  Deo  immediate 
praeceptum,  sed  per  Adamum  illud  accepe¬ 
rit,  ut  S.  August.  docet  lib.  xi.  de  Genesi  ad 
littei’am,  cap.  34.  et  Ambrosius  de  Institut. 
Virginis  cap.  4.  hinc  enim  facile  fuit  illi  per¬ 
suadere,  aut  praeceptum  non  esse  datum,  aut 
non  esse  sic  accipiendum,  ut  Adam  illi  dixe¬ 
rat.  Favet  denique  huic  expositioni  textus 
Hebraicus,  siquidem  illa  vox  BS03  quam  nos¬ 
ter  interpres  vertit,  cur,  magis  ad  verbum 
redderetur  per  particulam,  vere  quod ,  aut, 
etiam  quod ,  ut  sensus  sit,  estne  verum,  quod 
Deus  praeceperit  vobis,  ne  de  omni  ligno 
comederetis  ?  ubi  videmus  insinuari  dubita¬ 
tionem  de  ipso  praecepto,  datum  ne  fuerit  a 
Deo,  an  non. 

Accedit,  quod  secundum  hanc  explicatio¬ 
nem  clarius  apparet  seductio  mulieris,  et 
astutia  serpentis.  Nam  seducitur  quis,  cum 
ei  persuadetur  aliquid  falsum  sub  specie 
veri  :  at  mulieri  justae,  et  innocenti  Deum 
esse  invidum,  et  mendacem,  non  potuit  pri¬ 
ma  fronte  verisimile  videri ;  se  autem  non 
bene  intellexisse  verba  Dei,  plane  credibile 
videri  potuit.  Exemplum  habemus  in  haereti¬ 
cis,  qui  Satanam  in  seducendis  fidelibus  stu¬ 
diose  imitantur,  neque  enim  Calviniani  di¬ 
cunt,  mentitum  esse  Christum  cum,  pane  in 
manibus  sumpto,  ait :  IIoc  est  corpus  meum ; 
si  enim  hoc  dicerent,  neminem  seducerent, 
sed  ab  omnibus  ut  blasphemi  et  impii  repel¬ 
lerentur  ;  sed  dicunt,  a  Catholicis  non  recte 

intelligi  verba  Christi,  et  per  tropum  acci¬ 
pienda  quae  a  Catholicis  sine  tropo  accipiun¬ 
tur.  Et  similiter  faciunt  omnes  alii  haeretici, 
qui  non  Deum  mendacem,  sed  Catholicos 
imperitos  esse  contendunt,  et  hac  ratione 
multis  imponunt. 

Haec  sententia  posterior  mihi  valde  pro¬ 
batur  ;  tamen  ob  reverentiam  gravissimorum 
auctorum,  qui  priorem  sequuntur,  non  audeo 
hanc  posteriorem  ita  priori  illi  anteponere, 
ut  non  illam  etiam  ut  probabilem  recipien¬ 
dam  esse  censeam.  Atque  haec  de  infidelitate 
mulieris. 

De  viro,  hoc  est,  Adamo,  minor  quaestio 
est.  Nam  teste  B.  Paulo  in  epist.  I.  ad  Ti- 
mot.  cap.  2  :  Vir  non  est  seductus,  mulier  au¬ 
tem  seducta  in  prsevaricatione  fuit  (I).  Et  in 
ipsa  sacra  historia  legimus  dixisse  mulierem 
Genes,  iii  :  Serpens  seduxit  me  (2).  Virum 
autem  non  dixisse  se  fuisse  seductum,  sed 
comedisse  pomum  sibi  a  muliere  allatum. 
Quare  sive  diabolus  persuadere  voluerit, 
Deum  esse  invidum  et  mendacem ;  sive  prae¬ 
ceptum  de  fructu  ligni  scientiae  non  edendo, 
non  fuisse  accipiendum  proprie,  sed  cum 
aliquo  tropo  ;  id  mulier  credidit,  ac  per  hoc 
seducta  in  praevaricatione  fuit  :  vir  autem 
non  credidit,  nec  seductus  fuit,  sed  alia  ra¬ 
tione  erravit,  nimirum  (ut  S.  Augustinus 
multis  in  locis  docet)  existimavit  veniale  fore, 
si  contra  praeceptum  Dei  de  fructu  illo  co¬ 
mederet,  ne  sociam,  eamque  unicam  con¬ 
tristaret.  In  eo  quoque  erravit,  quod  cum 
videret,  uxorem  manducato  cibo  illo  non  es¬ 
se  mortuam,  sibi  ip^-e  persuasit,  se  quoque 
non  moriturum,  si  cibum  eumdem  manduca¬ 
ret.  Quia  vero  credere  tenebatur  verbo  Dei, 
quo  dictum  fuerat :  Quocumque  die  comede¬ 
ris  ex  eo  morte  morieris,  ideo  Patres  recte 
dicunt,  Adamum  Deo  non  credidisse,  et  in¬ 
fidelem,  vel  ut  Tertullianus  [loquitur,  haere¬ 
ticum  esse  factum. 

Denique  tum  ex  praecedente  elatione,  tum 
ex  habita  experientia  dubitare  coepit,  an  forte 
verum  esset  quod  diabolus  dixerat,  eritis  si¬ 
cut  Dii ;  non  enim  Deus  ironice  dixisset  : 
Ecce  Adam  sicut  unus  ex  nobis  factus  est, 
nisi  Adam  aliquo  modo  credidisset  se  futu¬ 
rum  sicut  Deum  cibum  illum  comedendo  : 
hoc  autem  erat  fidem  habere  diabolo,  et  non 
habere  Deo. 

Sed  Augustinum  audiamus  lib.  xiv.  de 
civit.  Dei,  cap.  41  :  «  Inexpertus,  inquit,  di¬ 

vina;  severitatis  (Atiam)  in  eo  falli  potuit  ut 
veniale  crederet  esse  commissum.  »  Et  lib. 
eodem  cap.  13  :  «  Vel,  inquit,  illa  crederet 
verum  dixisse  serpentem,  vel  ille  Dei  man¬ 
dato  uxoris  pr;e poneret  voluntatem,  putaret- 
que  se  venialitcr  transgressorem  esse  prae¬ 
cepti,  si  vita;  sute  sociam  non  desereret  etiam 
in  societate  peccandi.  »  Et  lib.  xi.  de  Genesi 
ad  litteram,  c.  30  :  «  Dedit,  inquit,  viro  suo 
fortasse  cum  verbo  suasorio,  quod  Scriptura 
tacens  intelligendum  reliquit.  An  forte  nec 
suaderi  jam  opus  erat  viro,  quando  illam  eo 
cibo  mortuam  non  osse  cernebat  ?  »  Et  lib. 
eodem  cap.  ult.,  posteaquanr  dixerat,  Ada- 
muin  comedisse  fructum  vetitum,  ne  conju¬ 
gem  contristaret,  subjungit  :  «  Ergo  alio 
quodam  modo  etiam  ipse  deceptus  est,  sed 
dolo  illo  serpentino,  quo  mulier  seducta  est, 
nullo  modo  illum  arbitror  potuisse  seduci  in 
illo  modo,  quo  illa  potuit.  Hanc  autem  pro¬ 
prie  seductionem  appellavit  Apostolus,  quia 
id  quod  suadebatur,  cum  falsum  esset,  ve¬ 
rum  esse  putatum  est.  »  Et  infra  :  «  Sed 
etiamsi  virum  propter  aliquam  mentis  ela¬ 
tionem,  quae  Deum  internorum  scrutatorem 
latere  non  potuit,  sollicitavit  aliqua  expe-' 
rien  di  cupiditas,  cum  mulierem  videret  ac¬ 
cepta  illa  esca  non  esse  mortuam,  secundum 
ea,  qua;  superius  tractavimus,  non  tamen 
eum  arbitror,  si  jam  spiritali  mente  praeditus 
erat,  ullo  modo  credere  potuisse,  quod  eos 
Deus  ab  esca  illius  ligni  invidendo  prohibuis¬ 
set.  » 

CAPUT  VII. 

Adamum  proprie  non  fuisse  seductum. 

Ex  his,  qua;  diximus  capite  superiore, 
folvi  potest  alia  qua;stio.  Utrum  videlicet 
Adam  proprie  seductus  dici  possit.  Nam  ab 
una  parte  B.  Pauli  verba  clarissima  sunt  : 
Vir  non  est  seductus,  mulier  autem  seducta  in 
praevaricationem  fuit  I  Timoth.  ii.  Et  rur¬ 
sus  :  Timeo ,  ne  sicut  serpens  Evam  seduxit 
astutia  sua,  ita  corrunpantur  sensus  vestri, 
II  Corinth  xi.  (I).  Ubi  nulla  mentio  fit  Ada- 
mi.  Ab  altera  parte  communis  patrum  sen¬ 
tentia  id  videtur  habere,  ut  Adam  fuerit  se¬ 
ductus. 

S.  Ignatius  in  epist.  ad  Trallianos :  e  Dia¬ 


bolus,  inquit,  per  mulierem  seduxit  Adam 
patrem  generis  nostri.  »  S.  Irenacus  lib.  m. 
cap.  33.  alias  37  :  «  Ab  altero  Adam  sedu¬ 
ctus  sub  occasione  immortalitatis,  statim  ti¬ 
more  corripitur  etc.  »  S.  Epiphanius  hteresi 
38.  qua;  est  Caianorum  :  «  Ipse,  inquit,  Dia¬ 
bolus  per  mendacium  decepit  Evam,  et 
Adam.  »  S.  Joannes  Chrysostomus  hora.  9. 
in  priorem  ad  Timotheum  ;  «  Ad  compara¬ 
tionem,  inquit,  mulieris  dicit  illum  non  fuisse 
seductum.  »  Ubi  docet  Adamum  seductum 
fuisse,  sed  minori  seductione,  ita  ut  ad  com¬ 
parationem  mulieris  videatur  non  fuisse  se¬ 
ductus.  S.  Cyrillus  Alexandrinus  lib.  ii.  in 
Joan.  cap.  3  :  «  Sed  posteaquam  diabolica 
fraude  seductus,  Dei  prmeepta  contempsit,  et 
spreto  mandato  gratiam  perdidit,  terram  se 
•esse,  et  in  terram  reversurum  audivit.  » 

S.  Hilarius  (ut  ad  Latinos  veniamus)  can. 
3.  in  Mattii.  :  «  Serpens,  inquit,  Adam  pelle¬ 
xerat,  et  in  mortem  fallendo  traduxerat.  » 
S.  Ambrosius  in  lib.  de  paradiso,  cap.  4 : 
«  Mulier,  inquit,  prior  decepta  est,  et  virum 
ipsa  decepit.  »  S.  Augustinus  tract.  in  Psal. 
08.  in  iilud  :  Quae  non  rapui  tunc  exolve- 
bam  :  «  Quis,  inquit,  rapuit  ?  Adam.  Quis 
primum  rapuit  ?  ille  ipse  qui  seduxit  Adam.» 
S.  Prosper  in  lib.  contra  Collatorem,  c.  21  : 
«  Postquam  Adam  se  deceptori  suo  subdi¬ 
dit,  perdidit  boni  scientiam.  S.  Leo  serm.  2. 
de  Nativitate  Domini  :  «  Gloriabatur,  inquit, 
diabolus  sua  fraude  deceptum  hominem  di¬ 
vinis  caruisse  muneribus.  »  S.  Fulgentius 
lib.  ii.  de  Incarnatione,  et  gratia  Christi,  cap. 
22.  :  «  Quia  primus  homo,  inquit,  in  super¬ 
bia  diabolica  est  persuasione  dejectus,  per¬ 
didit  humilitatem,  perdidit  fidem  etc.  » 
Propter  hanc  apparentem  sanctorum  Pa¬ 
trum  cum  Apostolo  Paulo  discordiam,  multi 
conati  sunt  verba  B.  Pauli  ita  interpretari, 
ut  ex  iis  non  posset  colligi.  Adamum  vere  ac 
proprie  non  fuisse  seductum  :  sed  ete  inter¬ 
pretationes  non  omnino  convenire  videntur 
verbis,  et  intentioni  Apostoli.  Percurram 
breviter  praecipuas.  Prima  est.  Vir  non  est 
seductus,  id  est,  a  Diabolo.  Nam  a  muliere 
seductus  est.  Secunda.  Vir  non  est  seductus, 
id  est,  non  est  seductus  prior.  Nam  ante 
cum  mulier  seducta  fuit.  Tertia.  Vir  non  est 
seductus,  id  est,  non  scribitur,  in  Genesi  ejus, 
seductio  ;  quemadmodum  Melchisedech  di¬ 
citur  ab  Apostolo  Hebr.  vil.  sine  patre,  sine 
matre,  sine  genealogia,  neque  initium  die- 

rum,  neque  finem  vita}  habens,  quia  nihil 
horum  de  eo  legitur  in  Scripturis.  Quarta. 
Vir  non  est  seductus,  id  est,  in  praevarica¬ 
tionem,  sicut  mulier  seducta  est  in  praevari¬ 
cationem.  Nam  mulier  seducta,  fuit  auctor 
praevaricandi  viro  suo.  Tir  autem  seductus, 
non  fuit  ulli  auctor  praevaricandi. 

Ilai  quatuor  explicationes  non  videntur 
quadrare  omnino  in  hunc  locum  Apostoli. 
Tum  quia  absolute  ipse  pronuntiat.  Vir  non 
est  seductus,  mulier  autem  seducta  in  prae¬ 
varicatione  est ;  ac  si  diceret,  uterque  prae¬ 
varicatus  est,  sed  vir  sine  aliquo  seducente 
se,  mulier  ah  alio  circumventa  atque  sedu¬ 
cta;  tum  quia  intentio  Apostoli  eo  loco  erat, 
demonstrare  mulieres  non  ita  pollere  judicio, 
ac  vigore  animi,  ac  viros,  et  propterea  non 
debere  eas  docere  in  Ecclesia  sed  a  viris  di¬ 
scere.  Nam  cum  dixisset  :  Mulier  in  silentio 
discat  cum  omni  subjectione.  Docere  autem 
mulieri  non  permitto,  neque  dominari  in  virum , 
sed  esse  in  silentio,  utrumque  probat.  Et  pri¬ 
mum,  quod  mulier  non  debeat  dominari  in 
virum,  sed  subjecta  esse,  inde  colligit.  Quia 
prior  Adam  formatus  est,  deinde  Eva.  Et, 
ut  addit  I  ad  Corinth.  xi :  Mulier  ex  viro  non 
vir  ex  muliere;  et  mulier  propter  virum,  non 
vir  propter  mulierem  formatus  est  (1).  Quod 
autem  mulier  discere  debeat,  non  docere, 
probat,  Quia  vir  non  est  seductus,  mulier  se¬ 
ducta  in  praevaricatione  est.  Quod  quidem 
eo  tendit,  ut  ostendatur  mulier  simplicioris 
esse  natura},  minoris  judicii  et  prudentiae, 
quam  vir,  nam  (ut  notat  Chrysostomus  in 
commentario  hujus  loci)  maluit  Apostolus 
dicere,  vir  non  est  seductus,  mulier  est  se¬ 
ducta,  quam  Adam  non  est  seductus,  Eva 
est  seducta,  ut  ostenderet  id  quod  accidit 
Adamo  et  Evae  provenisse  ex  differentia  na¬ 
turali  viri,  et  mulieris,  et  naturaliter  viros 
esse  prudentiores,  et  ingenii,  ac  judicii  me¬ 
lioris  et  maturioris,  quam  fmmina?  sint ;  ac 
propterea  mulieres,  qua}  tam  facile  seducun¬ 
tur,  non  esse  idoneas  ad  docendum. 

Jam  vero  quatuor  illa}  interpretationes,  si 
verae  essent,  redderent  argumentum  Aposto¬ 
li  plane  infirmum  ac  debile.  Non  enim  pro¬ 
pterea  censendum  est,  mulieres  immaturi 
judicii  esse,  et  ad  docendum  ineptas,  quod 
Eva  seducta  sit  a  Diabolo,  et  Adam  a  mu¬ 
liere,  vel  quod  Eva  sit  prius  seducta,  quam 
Adam,  vel  quod  Evae  seductio  scripta  sit  in 
Genesi,  Adae  seductio  non  sit  scripta;  vel 


denique  quod  Evae  seductio  fuerit  causa 
praevaricationis  Ada},  non  contra.  Nam  quod 
Eva  seducta  sit  a  diabolo,  Adam  a  muliere, 
tantum  abest,  ut  arguat  mulierem  simplicio¬ 
ris  esse  natura?,  quam  virum,  ut  potius  ar¬ 
guat  contrarium,  siquidem  longe  difficilius 
est,  evadere  insidias  diaboli,  quam  mulieris. 
Quod  autem  Eva  prior  seducta  fuerit,  Adam 
posterior,  quodque  unius  seductio  scripta 
sit,  non  alterius,  nihil  ad  rem  propositam 
facere  videntur,  cum  per  accidens  se  habe¬ 
ant  ad  vigorem  animi  demonstrandum.  Quod 
denique  Eva}  seductio  causa  fuerit  praevari¬ 
cationis  viri,  per  accidens  foetum  est,  tum 
quia  prior  ipsa  seducta  est,  tum  quia  nullus 
tunc  erat,  cui  vir  praevaricandi  occasionem 
dare  posset. 

Verissima  est  igitur  S.  Augustini  senten¬ 
tia,  quam  superiore  capite  secuti  sumus ; 
videlicet  Adamum  proprie  non  fuisse  sedu¬ 
ctum,  et  verba  Apostoli  sine  ulla  additione 
proprie,  et  formaliter  (ut  more  scholastico 
loquamur)  esse  accipienda,  cum  ipse  ait  : 
Vir  non  est  seductus,  mulier  seducta  in  prae¬ 
varicatione  est.  Nam  in  tribus  erravit  Adam 
(ut  supra  diximus)  quod  crediderit  peccatum 
esse  veniale  mandatum  Dei  praevaricari  ; 
quod  crediderit  se  manducando  cibum  veti¬ 
tum,  non  esse  moriturum ;  quod  crediderit, 
se  futurum  similem  Deo,  et  nullius  provi¬ 
dentiae,  imperioque  subjectum. 

Primi  erroris  causa  fuit  amor  nimius  erga 
conjugem,  ac  per  hoc  non  seductio  alicujus, 
qui  per  dolum  cum  deceperit,  sed  propria 
ipsius  pravitas,  et  caecitas  ex  praecedente 
elatione  subsecuta.  Secundi  erroris  causa 
fuit,  praeter  propriam  caritatem,  experientia, 
quam  habuit  cum  vidit  uxorem  illo  cibo 
manducato  non  esse  mortuam,  fortasse  etiam 
uxoris  adhortatio,  qua}  tamen  proprie  sedu¬ 
ctio  dici  non  poterat,  cum  ipsa  non  animo 
fallendi,  sed  simplicilcr,  quod  verum  esse 
credebat,  viro  suo  proponeret.  Tertii  erroris 
occasio  fuit,  verbum  serpentis  a  muliere  viro 
suo  relatum  (eritis  sicut  Dii),  causa  autem 
fuit  non  ipsius  serpentis,  aut  mulieris  aucto¬ 
ritas,  vel  persuasio,  sed  tum  experientia 
pra}cedens,  quae  ut  fecit  eum  dubitare  de 
'illo  (morte  moriemini),  ita  fecit  propendere 
ad  credendum  illud  (critis  sicut  Dii)  ;  tum 
propria  superbia,  id  est,  amor  propria?  po¬ 
testatis,  libenter  enim  et  facile  credimus 
quod  amamus.  Vide  Augustinum  lib.  xi.  de 

Genesi  ad  litteram,  cap.  ult.  et  lib  xiv.  de 
civit.  Dei,  can.  11. 

Neque  vero  sancti  illi  Patres,  qui  scribunt, 
Adamum  seductum  fuisse  cum  Apostolo  pug¬ 
nant,  aut  Apostolum  non  legerunt,  vel  non 
intellexerunt  :  sed  de  seductione  Adami  alio 
modo  locuti  sunt.  Nam  ipse  etiam  Augusti¬ 
nus  alicubi  scribit,  Adamum  fuisse  sedu¬ 
ctum,  alicubi  non  fuisse  seductum,  nec  tamen 
secum  ipse  pugnat,  sed  alio,  atque  alio  mo¬ 
do  seductionem  accipit.  Itaque  Patres  id  so¬ 
lum  significare  voluerunt,  Adamum  a  diabo¬ 
lo,  non  quidem  immediate,  et  proprie,  sed 
mediate,  occasionabiliter,  et  materialiter  (ut 
sic  loquamur)  fuisse  seductum.  Qua  signifi¬ 
catione  eamdem  vocem  accipit  B.  Paulus 
cum  ait  :  Peccatumper  mandatum ,  seduxit  me 
et  per  illud  occidit ,  Ilom.  vii  ;  Qui  se  exis¬ 
timata  liquid  esse,  cum  nihil  sit,  se  ipsum  se¬ 
ducit,  Galat.  vi  ;  Sapiens  cum  dicit  :  Creatu¬ 
ras  factas  esse  in  muscipulam  pedibus  insipien¬ 
tium,  Sapient,  xiv,  et  Daniel  cum  ad  senem 
illum  scelestum  loquitur :  Species  decepit  te.  et 
concupiscentia  subvertit  cor  tuum,  Dan.  xm.  (1). 

Possent  etiam  juxta  hanc  sententiam  recte 
accipi  duae  priores  interpretationes  ex  illis 
quatuor,  quas  refutavimus.  Nam  prima  in¬ 
terpretatio,  quae  erat  :  Yir  non  est  seductus 
(id  est)  a  serpente,  verissima  est,  si  hunc 
habeat  sensum  :  Mulier  vere  et  proprie  se¬ 
ducta  est,  quia  serpens  eam  animo  fallendi 
astute  decepit,  cum  ei  proposuit  falsum  sub 
specie  veri ;  at  vir  seductus  quidem  aliquo 
modo  est  a  muliere,  sed  non  proprie,  quia 
nec  illa  intentionem  habuit  fallendi,  nec  ipse 
ob  ejus  persuasionem,  sed  ob  ejus  amorem 
excaecatus  est,  et  hoc  existimo  S.  Joannem 
Chrysostomum  sibi  voluisse,  cum  interpreta¬ 
tionem  illam  excogitavit.  Ipse  enim  primus 
est  auctor  illius  interpretationis. 

Secunda  interpretatio,  quae  erat  :  Yir  non 
est  seductus,  id  est,  prior;  quae magnos  quo' 
que  auctores  habet,  S.  Epiphani um  haeresi 
38.  S.  Thomam,  Theodoretum,  et  QEcume- 
nium  in  commentario,  vera  erit,  si  hoc  modo 
accipiatur,  vir  non  est  seductus  prior,  quia 
videlicet  diabolus  agnoscens  virum  sapien- 
tiorem,  non  ausus  est  illum  immediate  ag¬ 
gredi,  sed  a  muliere,  quae  facilius  seduci 
poterat,  incoepit,  ut  ea  seducta,  virum  etiam 
dejiceret,  si  non  proprie  seducendo,  at  certe 
blanditiis  mulieris  inflectendo,  atque  ad  pec¬ 
candi  societatem  impellendo. 


CAPUT  VIII. 

Primum  A  dami  peccatum  non  potuisse 
esse  veniale. 

Occasione  verbarumS.  Augustini,  qui  scri¬ 
bit  Adamum  existimasse  se  venialiter  pecca¬ 
turum,  si  legem  Domini  violaret,  tractari 
solet  alia  quaestio,  videlicet  :  An  primum 
peccatum  in  statu  innocentiae  potuerit  esse 
veniale.  Et  quidem  non  desunt  qui  existi¬ 
ment  fieri  potuisse,  ut  primum  peccatum 
primorum  parentum  veniale  esset.  Ita  enim 
Scotus  docet  in  2.  sentent.  distin.  21  et  alii 
quidam  pauci,  qui  eum  sequuntur.  Sed  gra¬ 
viores  Theologi  contrarium  docent,  ut  S. 
Thora.  in  1,  2.  quoest.  89.  art.  3.  Albertus, 
S.  Bonavent.  Richardus,  Durandus,  .Egi- 
dius,  et  alii,  in  2.  sentent.  distin.  21.  et  Ale¬ 
xander  Alensis  in  Summa  theologica  part. 
2.  quaest.  104.  num.  6. 

Hujus  autem  rei.  Duplex  est  ratio,  quarum 
altera  ducitur  ab  effectu  :  altera  a  causa,  et 
utraque  sancti  Augustini  auctoritate  corro¬ 
boratur.  Prior  igitur  ratio  est,  quia  si  pec¬ 
catum  veniale  in  statu  innocentiae  locum 
haberet,  sequeretur  etiam  timorem,  ac  do¬ 
lorem  in  eo  statu  locum  habiturum.  Culpam 
enim  sequitur  pccna,  et  quia  culpa  venialis 
non  tollit  gratiam,  et  amicitiam  Dei,  neque 
in  statu  innocentiae  originalem  justitiam  sus¬ 
tulisset,  neque  homine  ex  paradiso  voluptatis 
ejecisset,  fuisset  utique  in  paradiso  et  in  sta¬ 
tu  illo  felicitatis  aliquo  pceno,  ac  per  hoc 
timor,  et  dolor.  Quod  esse  absurdissimum, 
docet  S.  Augustinus  lib.  xiv.  de  Civit.  Dei, 
cap.  10. 

Posterior  ratio,  quae  a  causa  ducitur,  talis 
est.  Peccatum  veniale,  aut  tale  est  ex  subre¬ 
ptione,  aut  ex  genere  suo.  Rursus  quod 
ex  subreptione  est,  aut  oritur  ex  appetitu 
carnis  praeveniente  rationem,  ut  imperfe¬ 
ctum  desiderium  adulteri  :  aut  ex  ipsa  vo¬ 
luntate  praeveniente  perfectam  rationis  deli¬ 
berationem,  ut  imperfectus  motus  infidelita¬ 
tis.  Quod  autem  est  veniale  ex  genere  suo, 
ut  mendacium  officiosum,  semper  oritur  ex 
aliquo  inordinato  amore  vel  timore,  ac  per 
hoc  ex  aliqua  rebellione  partis  inferioris  a 
superiore,  vel  ipsius  voluntatis  a  ratione.  At 
in  statu  innocentiae  nulla  esse  poterat  rebel- 


(1)  Rom.  VII,  11;  Sap.  VI,  3;  Sap.  XIV,  11;  Dant.  XIII,  56. 

lio  partis  unius  ab  altera,  neque  fieri  pote¬ 
rat,  ut  appetitus  inferior  voluntatem,  aut  vo¬ 
luntas  rationem  praeveniret.  Id  enim  efficie¬ 
bat  justitia  originalis,  ut  perfecta  subordina- 
tio  maneret  partis  inferioris  ad  superiorem  ; 
et  praeterea  nullus  erat  in  homine  error, 
nulla  difficultas,  ergo  nulla  via,  nullus  aditus 
patebat  peccato,  manente  in  homine  originali 
justitia.  Ea  vero  justitia  nisi  per  mortale 
peccatum  amitti  non  poterat :  peccato  igitur 
veniali  nullus  in  statu  innocentiae  locus  esse 
poterat. 

Hinc  S.  Augustinus  lib.  xiv.  de  Civit.  Dei, 
cap.  10 :  (i  Erat,  inquit,  in  paradiso  devita¬ 
tio  tranquilla  peccati,  qua  manente  nullum 
omnino  aliunde  malum,  quod  contristaret 
irruebat.  An  forte  cupiebant  prohibitum  lig¬ 
num  ad  vescendum  contingere,  sed  mori 
metuebant :  ac  per  hoc  et  cupiditas  et  metus 
jam  tunc  illos  homines  etiam  in  illo  pertu- 
babat  loco  ?  absit  ut  hoc  existimemus  fuis¬ 
se,  ubi  nullum  erat  omnino  peccatum  ».  Et 
in  eodem  lib.  cap.  26  :  «  Sicut  in  paradiso 
nullus  aestus,  aut  frigus,  sic  in  ejus  habita¬ 
tore  nulla  ex  cupiditate  vel  timore  accede¬ 
bat  voluntatis  offensio,  nihil  omnino  triste, 
nihil  erat  inaniter  laetum  ;  gaudium  verum 
perpetuabatur  ex  Deo,  in  quem  flagrabat 
charitas  ex  corde  puro,  et  conscientia  bona, 
et  fide  non  ficta.  Atque  iiTter  se  conjugum 
fida  ex  honesto  amore  societas,  concors 
mentis  corporisque  vigilia,  et  mandati  sine 
labe  custodia.  » 

Argumenta,  quae  contra  hanc  sententiam 
fieri  solent,  et  facilia  sunt,  et  a  Cajetano  re¬ 
cte  solvuntur  in  commentario  S.  Thom.  1,2. 
quaest.  89.  art.  3.  et  ea  de  causa  praetereun¬ 
da  mihi  esse  censui. 


CAPUT  IX. 

Peccatum  Adami  gravius  fuisse  ouam 
peccatum  Evx. 

Tractatur  a  Doctoribus  alia  quaestio,  uter 
peccaverit  gravius,  vir  primus  an  mulier 
prima.  Et  quidem  S.  Joan.  Chrysost.  hom. 
7.  ad  populum  Antiochenum,  disertis  verbis 
docet,  peccatum  mulieris  gravius  fuisse 
quam  peccatum  viri.  Quam  sententiam  ple- 
rique  Scholasticorum  sequ  itur  in  2.  sent. 
dist.  22.  Contra  autem  S.  Ambrosius  in  lib. 
de  Institutione  virginis  cap.  4.  multis  argu¬ 


mentis  contendit,  virum  gravius  peccasse, 
quam  foeminam.  S.  Augustinus  loquens  de 
primo  actu  malo  primorum  parentum,  id 
est,  de  motu  superbiae,  lib.  xi.  de  Genesi  ad 
litteram,  cap.  35.  dicit,  eam  peccasse,  im¬ 
pari  sexu,  pari  fastu.  Et  tam  in  eo  libro, 
quam  in  lib.  xiv.  de  Civit.  Dei,  semper  ita 
loquitur,  ac  si  aequale  putaverit  fuisse  pec¬ 
catum  mulieris  peccato  viri.  Sed  quoniam 
cap.  6*.  duas  opiniones  probabiles  esse  dixi¬ 
mus,  unam  de  infidelitate  mulieris,  quod 
crediderit  Deum  esse  invidum,  et  mendacem 
alteram  quod  crediderit,  Deum  non  prohi¬ 
buisse  lignum  scientiae,  seque  aut  virum 
suum  non  bene  intellexisse  verba  Domini  : 
idcirco  nunc  etiam  duas  opiniones  probabi¬ 
les  esse,  affirmare  cogimur  de  gravitate  pec¬ 
cati  viri,  ac  mulieris. 

Probabilis  enim  est  sententia  S.  Joannis 
Chrysostomi,  et  multorum  scholasticorum, 
qui  docent,  mulierem  gravius  peccasse, 
quam  virum  :  quia  si  mulier  credidit,  Deum 
ex  invidia  esse  mentitum,  cum  ait.  Quacum¬ 
que  die  comederis,  morte  morieris ,  quod  (ut 
dixi)  Doctores  illi  probabiliter  sentiunt,  certe 
mulieris  superbia,  et  infidelitas  longe  fuit 
gravior  quam  superbia,  et  infidelitas  viri. 
Mulier  enim  voluit  invito  Deo,  fieri  sicut 
Deus,  quae  est  superbia  plane  intolerabilis, 
et  credidit  Deum  esse  invidum  et  mendacem, 
quae  est  species  infidelitatis  extremae,  et  bla- 
sphemiam  continet  inauditaum.  Vir  enim 
non  credidit,  Deum  esse  invidum,  vel  men¬ 
dacem,  sed  veniale  fore  peccatum  suum,  ac 
per  hoc  se  non  moriturum  transgrediendo 
praeceptum,  forte  etiam  futurum  sicut  Deum. 
Proinde  cupivit  quidem  fieri  sicut  Deus,  sed 
non  invito  Deo  ;  et  infidelis  fuit,  sed  absque 
blasphemia  illa  et  errore  gravissimo,  quae  in 
peccato  mulieris  fuerunt. 

Probabilior  tamen  sententia  nobis  videtur 
(ut  supra  etiam  diximus)  mulierem  non  cre¬ 
didisse  Deum  esse  invidum  et  mendacem, 
sed  solum  praeceptum  Dei  a  se,  vel  a  viro 
suo  non  bene  intellectum,  ac  per  hoc  cum 
S.  Ambrosio  arbitramur,  virum  absolute 
gravius  peccasse,  quam  foeminam  ;  licet 
quoad  aliquos  actus  aeque  peccaverit  mulier 
ac  vir,  ut  S.  Augustinus  recte  docuit. 

Sed  ut  haec  omnia  facilius  perspiciantur, 
sciendum  est  in  peccato  viri  fuisse  septem 
actus  malos,  et  in  peccato  fceminae  totidem, 
sed  non  omnino  eosdem.  Primus  actus  ma¬ 
lus  in  peccato  viri,  superbia  fuit,  qua  in 
sua  potius  esse,  quam  in  Dei  potestate  di- 

lexit.  Testis  Augustinus  in  Enchiridio,  cap. 
-45.  Secundus,  amor  conjugis  immoderatus. 
Testis  idem  Augustinus  lib.  xi.  de  Genesi 
cap.  ult.  Tertius,  infidelitas,  qua  Deo  non 
credidit  dicenti,  morte  morieris,  et  diabolo 
credidit,  eritis  sicut  Dii.  Augustinus  in  En¬ 
chiridio,  cap.  45.  Quartus,  curiositas.  «  Sol¬ 
licitavit  enim  eum  quaedam  experiendi  cupi¬ 
ditas  »,  inquit  Augustinus  lib.  xi.  de  Genesi 
cap.  ult.  Quintus,  inobedientia  particularis 
et  expressa.  Comedisti  de  ligno ,  de  quo  prae¬ 
ceperam  ne  comederes ,  inquit  Deus  ad  Ada- 
mum  Gen.  iii.  Sextus,  excusatio  peccati. 
Mulier ,  quam  dedisti  mihi  sociam  dedit  mihi, 
Genes,  m.  Septimus,  laesio  proximi.  Nam 
in  Adam  omnes  moriuntur ,  I  Corinth.  xv  (1). 

In  peccato  mulieris  primus  fuit,  superbia. 
Augustinus  lib.  xi.  de  Genes,  cap.  3.  Secun¬ 
dus,  infidelitas,  qua  serpenti  .credidit,  ct 
Deo  non  credidit.  Augustinus  ibibem.  Ter¬ 
tius,  concupiscentia  cibi  prohibiti.  Vidit 
enim  lignum,  quod  esset  pulchrum  visu,  et  ad 
vescendum  suave,  Genes,  iii.  Quartus,  inobe¬ 
dientia  particularis,  et  notissima.  Sumpsit 
enim  de  fructu,  et  manducavit,  ’  Gen.  iii. 
Quintus,  inductio  viri  ad  peccandum.  A  ttulit 
viro,  qui  et  ipse  comedit ,  Genes,  iii.  Sextus 
excusatio  peccati.  Serpens  decepit  me,  Genes, 
m.  Septimus,  laesio  generis  humani.  Nam 
a  muliere  initium  peccati,  et  per  illam  omnes 
morimur, Eccles.  xxv  (2). 

Jam  vero  si  conferamus  actus  ipsos  malos 
inter  se,  inveniemus  peccatum  viri  aequale 
esse,  aut  aliquanto  gravius  peccato  mulieris; 
si  conferamus  personas  peccantes,  invenie¬ 
mus  in  multis  peccatum  viri  esse  gravius,  in 
paucissimis  gravis  esse  peccatum  mulieris. 

Primus  actus  utriusque,  fuit  superbia,  et 
superbia  plane  eadem.  De  utroque  enim 
scribit  Augustinus  lib.  xi.  de  Genes,  cap. 
34  :  e  Quid  mirum,  si  superbi  volentes  esse 
sicut  Dii,  evanuerunt  in  cogitationibus  suis?  » 
Et  cap.  35  :  «  Impari  sexu,  pari  fastu.  » 

Secundus  actus  utrique  communis  fuit  in¬ 
fidelitas,  et  infidelitas  eadem,  aut  persimi¬ 
lis,  uterque  credidit  se  non  moriturum  sed 
futurum  sicut  Deum,  hoc  solum  videtur  esse 
discriminis,  quod  mulier  credidit,  praece- 
ptum  non  esse  datum,  aut  a  se  non  bene  in¬ 
tellectum;  vir  credidit  veniale  fore  pecca¬ 
tum,  si  praeceptum  transgrederetur,  ac  per 
hoc  non  ita  accipiendum  praeceptum,  ut 


verba  sonare  videbantur.  Itaque  fere  in  idem 
recidit  infidelitas  utriusque. 

Tertius  actus  communis,  fuit  inobedien- 
tia  omnino  eadem,  ut  notum  est. 

Quartus  actus  communis  utrique  fuit,  ex¬ 
cusatio  peccati.  Et  in  hoc  actu  gravior  fuit 
iniquitas  viri,  quam  mulieris.  Vir  enim  so¬ 
ciam  accusavit,  mulier  hostem  ;  et  praeterea 
vir  in  Deum  culpam  rejecit,  cum  ait  :  Mulier 
quam  dedisti  mihi,  etc.  Mulier  in  serpentis 
astutiam,  et  in  suam  simplicitatem  :  Serpens, 
inquit,  decepit  me. 

Quintus  actus  communis  utrique,  fuit  Ias¬ 
sio  generis  humani ;  et  in  hoc  etiam  actu 
sine  controversia  gravius  Adam  ,  quam 
Eva  peccavit.  Nam  Eva  occasionem  dedit 
perditioni  generis  humani,  sed  Adam  vera 
ac  propria  causa  fuit  ejus  perditionis.  Nam 
si  sola  Eva  pecasset,  non  propterea  corru¬ 
ptum  esset  genus  humanum ,  siquidem, 
per  unius .  hominis  inohedientiam  peccatores 
constituti  sunt  multi,  et  in  uno  homine,  Adamo 
videlicet,  omnes  peccaverunt,  Roman.  v  (2). 

Sextus  actus  viri  proprius,  fuit  amor  ni¬ 
mius  in  conjugem,  cui  respondet  sextus 
actus  mulieris  proprius,  invitatio  viri  ad 
peccandum.  Qui  duo  actus  videntur  omnino 
similes  ;  cum  Eva  non  alia  de  causa  virum 
incitaverit  ad  cibum  vetitum  degustandum, 
nisi  quia  valde  diligebat  eum,  et  ut  bonum 
quod  se  invenisse  credebat,  cum  eo  commu¬ 
nicaret. 

Septimus  actus  viri  proprius,  fuit  cupiditas 
experiendi,  an  cibus  ille  mortem  atferret ; 
cui  respondet  septimus  actus  mulieris  pro¬ 
prius  concupiscentia  cibi  illius,  qui  vel  ipso 
aspectu  speciem  et  suavitatem  prae  se  ferebat. 
In  hoc  vero  actu  quis  non  videt,  graviorem 
esse  viri  culpam,  quam  mulieris?  nam  cu¬ 
riositas  illa  viri  tentatio  Dei  erat,  et  quidem 
periculosa  admodum  ;  cupiditas  mulieris 
tentatio  fuit  gulae,  quae  ab  objecti  praesentia 
facile  irritatur.  Actus  igitur  mali  per  se  con¬ 
siderati,  magis  virum,  quam  mulierem  dam¬ 
nant. 

Quod  si  personas  consideremus,  aliasque 
actuum  illorum  circumstantias  longe  clarius 
apparebit  majorem  viri,  quam  foeminae  cul¬ 
pam  esse  judicandam.  Primum  enim,  vir 
erat  sapientior  et  fortior.  Deinde,  vir  caput 
erat  mulieris,  et  eam  docere,  non  eam  au¬ 
dire  debuit.  Quod  exprobrans  illi  Deus  ait : 


(I)  Gen.  III,  17;  ibid.  12;  I  Corin.  XV,  22.  —  (2)  Gen.  III,  6;  ibid.  III,  13;  Eccl.  XXV,  33.  — 
(3)  Rom.  V,  19. 

Quia  audisti  vocem  uxoris  tux  etc.  Tertio,  vir 
hostem  habuit  debiliorem,  mulier  fortiorem, 
ut  notum  est.  Quarto,  vir  a  Deo  praeceptum 
acceperat,  mulier  a  viro  (ut  supra  ex  Ambro¬ 
sio  et  Augustino  docuimus.)  Quinto  mulier 
magis  agnovit  culpam,  quam  vir,  siquidem 
confessa  est  errorem,  cum  ait,  Serpens  dece¬ 
pit  me:  vir  neque  errorem,  neque  culpam 
agnovisse  videtur.  Sexto,  Deus  longe  gravius 
Adamum  reprehendit,  quam  Evam.  Ait 
enim  per  irrisionem  :  Ecce  Adarn  sicut  unus 
ex  nobis  factus  est  etc.  Septimo,  cum  Deus  et 
virum,  et  mulierem  propria  poma  mulctas- 
set,  poenam  mortis,  quae  utrique  communis 
futura  erat,  soli  Adamo  significavit,  dicens  : 
Pulvis  es,  et  in  pulverem  reverteris. 

s  CAPUT  X. 

Peccatum  primi  hominis  fuisse  aliquo  modo 

peccatorum  omnium  gravissimum ,  non  tamen 

absolute. 

Ultima  questio  de  peccato  primi  hominis 
esse  solet,  an  fuerit  peccatorum  omnium  gra¬ 
vissimum.  Est  autem  communis  Doctorum 
responsio,  non  absolute,  sed  secundum  ali¬ 
quid  omnium  peccatorum  fuisse  gravissimum. 
Yide  S.  Thomam  in  2.  2.  q.  163.  art.  3. 
et  caeteros  Theologos  iu  2.  sentent.  dis¬ 
tinet.  21. 

Et  quidem,  quod  non  fuerit  omnium  pec¬ 
catorum  absolute  gravissimum,  facile  pro¬ 
bari  potest.  Illud  enim  peccatum  absolute 
dicitur  gravius  ,  quod  secundum  speciem 
suam  est  gravius.  Illud  absolute  gravissimum, 
quod  secundum  speciem  suam  est  gravis¬ 
simum.  Illud  autem  secundum  speciem  suam 
est  gravius,  cujus  objectum  majori  bono 
contrarium  est,  et  ideo  cum  nihil  sit  amori  Dei 
praeferendum,  nullaque  sit  virtus  charitate 
praestantior,  efficitur  ut  nihil  sit  in  malis  de¬ 
terius  odio  Dei.  Porro  peccatum  primi  homi¬ 
nis  non  fuit  proprie  odium  Dei,  sed  superbia, 
inobedientia  infidelitas,  quae  non  charitati, 
sed  humilitati,  obedientiae,  ac  fidei  proprie 
opponuntur. 

Quod  autem  secundum  aliquid  peccatum 
illud  peccatorum  omnium  gravissimum  fue-r 
rit,  demonstrat  S.  Augustinus  ex  triplici  ca¬ 
pite.  Primum  ex  falicitate  non  peccandi,  quae 
major  fuit  in  Adam,  quam  in  aliis  hominibus 
unquam.  Ilabuit  enim  praeceptum  unum  tan¬ 
tum,  idque  levissimum  ;  habuit  multa,  quae 


ad  servandum  impellerent,  Dei  jubentis  au¬ 
ctoritatem,  et  gravissimas  poenas  transgres¬ 
sori  propositas  :  caruit  concupiscentia,  quae 
ad  peccandum  induceret.  Sed  Augustini 
verba  audiamus,  lib.  xiv.  de  civit.  Dei, 
cap.  12  :  «  Hoc,  inquit,  de  uno  cibi  genere 
non  comedfendo,  ubi  aliorum  tanta  copia 
subjacebat,  tam  leve  praeceptum  ad  obser¬ 
vandum,  tam  breve  ad  memoria  retinendum, 
ubi  praesertim  nondum  voluntati  cupiditas 
resistebat,  quod  de  poena  transgressionis 
posteasubsecutumest,  tanto  majore  injustitia 
violatum  est,  quanto  faciliore  posset  obser¬ 
vantia  custodiri.  »  Et  in  eodem  lib.  cap.  15: 
«  Ubi  enim  magna  est  inobedentiae  poena 
proposita,  et  res  a  creatore  facilis  imperata, 
quisnam  satis  explicet,  quantum  malum  sit 
non  obedire  in  re  facili,  et  tantae  potestatis 
imperio,  et  tanto  terrenti  supplicio  ?  » 

Altera  ratio  ducitur  ab  ingratitudine  pri* 
mi  hominis,  qui  summa  felicitate  in  paradi¬ 
so  fruebatur.  Nunc  enim  maxima  a  Deo  be¬ 
neficia  habemus,  sed  partim  in  fide,  ut  bene¬ 
ficium  incarnationis,  partim  in  spe,  ut  sem¬ 
piternam  felicitatem,  ex  quo  fit,  ut  parum 
admodum  illa  cognoscamus  :  deinde  admi¬ 
sta  nunc  sunt  beneficia  flagellis,  et  consola¬ 
tiones  tribulationibus.  Quocirca  non  est  adeo 
mirum,  si  in  his  tenebris  et  in  hoc  exilio 
multi  Deum  deserant,  et  ad  temporalia  bona 
declinent.  At  Adam  plurima  habuit  Dei  bene¬ 
ficia,  maximum  lumen,  nullas  tribulationes, 
nullam  ignorantiam,  et  tamen  Deum  deseruit : 
«  Quia  (inquit  S.  Augustinus  lib.  xiv.  de 
Civit.  Dei,  cap.  15.)  contempus  est  Deus  ju¬ 
bens,  qui  hominem  creaverat,  qui  ad  suam 
imaginem  eum  fecerat,  qui  caeteris  animali¬ 
bus  praiposuerat,  qui  in  paradiso  constituerat, 
qui  rerum  omnium  copiam,  salutisque  prae¬ 
stiterat  etc.,  justa  damnatio  subsecuta  est.  » 
Et  lib.  xxi.  cap.  17  :  Sed  poena  aeterna  ideo  : » 
dura,  et  injusta  sensibus  videtur  humanis, 
quia  in  hac  infirmitate  moribundorum  sen¬ 
suum,  deest  ille  sensus  altissimae,  purissi- 
maeque  sapientiae,  quo  sentiri  possit,  quan¬ 
tum  nefas  in  illa  prima  praevaricatione  com¬ 
missum  sit.  Quanto  enim  magis  homo  frue¬ 
batur  Deo,  tanto  majore  iniquitate  dereliquit 
Deum,  et  factus  est  malo  dignus  aeterno,  qui 
hoc  in  se  peremit  bonum,  quod  esse  posset 
aeternum.  » 

Tertia  ratio  sumitur  a  laesione  generis  hu¬ 
mani.  Peccatum  enim  in  eadem  specie  tan¬ 
to  majus  est,  quanto  pluribus  nocet.  Nullum 
autem  fuit  unquam  peccatum,  quod  pluribus 

noceret,  quam  peccatum  Adae.  Siquidem  uni¬ 
versum  genus  bominum  damnationi  addixit: 
«  Hinc  est  (inquit  Augustinus  loco  citato) 
universa  generis  humani  massa  damnata, 
quoniam  qui  hoc  primitus  admisit,  cum  ea, 
quae  in  illo  fuerat  radicata,  sua  stirpe  puni¬ 
tus  est.»  Videeumdem  Augustinum  in  Enchi- 
rid.  cap.  26.  et  27. 


GAPUT  XI. 

De  poena  primi  peccati. 

Explicuimus  tentationem ,  et  peccatum 
primorum  parentum,  nunc  de  poena  ejusdem 
peccati,  quam  in  praesenti  tempore  patimur, 
paucis  disseremus. 

Ac  poena  quidem,  quae  proprie  primo  pec¬ 
cato  quasi  e  regione  respondet,  jactura  fuit 
originalis  justitiae,  et  supernaturalium  dono¬ 
rum,  quibus  Deus  naturam  nostram  instruxe¬ 
rat,  ut  sanctus  Thomas  docet  in  2.  2.  quaest. 
164.  art.  haec  enim  est  poena,  quam  aequali¬ 
ter  patiuntur  quotquot  ex  Adamo  originem 
ducunt,  et  in  ipso,  ac  per  ipsum  initio  pecca¬ 
verunt.  Caetera  vero  mala  tam  corporis, 
quam  animi,  quae  nos  in  hac  velle  miseria¬ 
rum  premunt,  sunt  quidem  primi  peccati 
poenae,  quia  ex  prima  illa  poena,  hoc  est,  ex 
originalis  justitiae  amissione  nascuntur,  ta¬ 
men  non  ita  proprie  et  immediate,  ut  illa 
donorum  ablatio.  Illa  enim  est  quasi  poena 
a  judice  taxata*  ut  S.  Thomas  loquitur,  cae¬ 
tera  mala  eam  poenam  consequuntur,  ad 
eum  modum  quo  sequitur  inundatio  flumi¬ 
num,  aut  maris,  aggeribus  disruptis,  quibus 
aquarum  impetus  continebatur,  atque  ea 
causa  est,  cur  caeterea  mala  non  aequaliter 
omnes  premant,  licet  in  primo  peccato  sint 
omnes  homines  pares. 

Sed  quamvis  haec  ita  se  habeant,  tamen 
Deus  in  lib.  Geneseos  cap.  3.  cum  describit 
poenas  tum  viri,  tum  mulieris,  non  meminit 
amissionis  justitiae  originalis,  sed  malorum 
consequentium.  Tum  quia  primam  illam,  et 
propriam  peccati  sui  poenam  jam  sentiebant, 
et  nuditate,  erubescentia,  ac  fuga,  inobe- 
dientiae  poenam  se  luere  testabantur  :  Deus 
autem  non  quid  jam  paterentur,  sed  quid 
deinceps  passuri  essent,  indicare  eis  vole¬ 
bat.  Tum  etiam  ut  ab  effectis  discerent, 


quam  gravis  poena  sit  illa  originalis  justitiae 
carentia,  quandoquidem  ex  illa  una  tot  aliae 
calamitates  secuturae  essent. 

Porro  mala  illa  consequentia  primam  pri¬ 
mi  peccati  poenam,  sunt  fere  innumerabilia, 
de  quibus  paulo  fusius  disseremus  in  m.  lib. 
de  peccato  originali.  Deus  autem  in  Genesi 
cap.  m.  solum  attigit  ea,  quae  ad  vitam 
corporalem  pertinent,  quoniam  cum  vita  sit 
fundamentum  bonorum  omnium  tempora¬ 
lium,  mala  quae  ad  vitam  pertinent,  sunt 
omnium  communissima  et  notissima. 

Tria  vero  sunt  mala,  quae  ad  vitam  corpo¬ 
ralem  ex  poena  peccati  redundarunt.  Unum 
mulieribus  proprium,  alterum  proprium  vi¬ 
ris,  tertium  utrisque  commune.  Ingressus 
hominum  in  vitam,  gravis  est  mulieribus, 
quae  cum  labore  gerunt  in  utero  conceptum 
foetum  et  cum  dolore  pariunt  :  conservatio 
vitee  laboriosa  est  viris,  ad  quos  praecipue 
spectat  et  sibi,  et  uxori,  ac  proli  victum  quae¬ 
rere.  Denique  exitus  e  vita  sive  moriendi 
necessitas,  tum  viris,  tum  foeminis  summam 
tristitiam  affert. 

Haec  tria  mala  Deus  in  Genesi  describit ; 
ac  primum  de  primo,  quoad  vitae  ingressum 
pertinet,  sic  loquitur  :  Mulieri  quoque  dixit , 
multiplicabo  aerumnas  tuas ,  et  conceptus  tuos , 
in  dolore  paries  filios  et  sub  viri  potestate  ens, 
et  ipse  dominabitur  lui  (1).  Quid  sibi  velint 
haec  verba,  non  est  facile  explicare,  praeser¬ 
tim  cum  multiplicatio  conceptum  ad  bene¬ 
dictionem  pertineat,  et  in  paradiso,  ac  statu 
innocentiae  futura  esset,  juxta  illlud  :  Crescite 
et  multiplicamini ,  Genes,  i  (2i. 

Non  defuerunt  gravissimi  Patres,  qui  exi¬ 
stimaverint  propagationem  generis  humani 
per  opus  nuptiarum,  ac  per  hoc,  conceptum, 
et  partum,  et  subjectionem  foeminae  ad  vi¬ 
rum,  non  fuisse  futura  in  statu  innocentiae. 
Et  idcirco  recte  inter  poenas  primi  peccati 
numerari.  Ita  sensit  Gregorius  Nissenus  in 
lib.  de  creatione  hominis,  cap.  18.  Joannes 
Chrysostomus  hom.  18.  Genes.  Et  Joannes 
Damascenus  lib.  ii.  de  fide  orthodoxa,  cap. 
30.  et  lib.  iv.  c.  23.  Sanctus  etiam  Hierony¬ 
mus  in  lib.  contra  Jovinianum,  huic  senten¬ 
tiae  non  audet  aperte  repugnare.  Scribit  enim 
incertum  esse,  an  in  statu  innocentiae  propa¬ 
gatio  per  nuptias  futura  fuisset. 

Sed  haec  opinio  merito  refellitur  a  sancto 
Thoma  in  1.  par.  quaest.  98.  art.  2.  et  a  Theo¬ 
logis  caeteris  in  2.sentent.  dist.  20.  et  a  S. 


(I)  Gen.  III,  6.  —  (2)  Gen.  I,  22,  18. 

Augustino  lib.  xiv.  de  Civit.  Dei  cap.  21.  et 
ser.  et  lib.  ix.  de  Genesi  ac  literam,  et  cap. 
3.  ct  sequ.  et  a  ceteris  Latinis  Patribus,  qui 
post  Augustini  tempora  scripserunt,  ut  Eu- 
cherio,  Ruperto,  et  caeteris,  et  sane  Scriptu¬ 
ra  divina  noVi  obscure  testatur,  propaga¬ 
tionem  hominum  in  paradiso  per  masculi,  et 
fceminae  conjunctionem  fuisse  futuram.  Nam 
in  i.  cap.  Genes,  legimus  :  Masculum  et  semi- 
nam  creavit  eos ,  et  dixit:  Crescite  et  multi  [dica¬ 
mini  ^  etc.  (i).  Ubi  videmus  ante  peccatum  ho¬ 
mines  cum  sexuum  diversitate  creatos,  idque 
in  eum  finem  ut  crescerent,  et  multiplica¬ 
rentur. 

Quod  vero  Gregorius  Nissenus,  et  Joannes 
Damascemus  respondet,  sexuum  diversila- 
tem  ideo  institutam,  quia  praeviderat  Deus 
fore,  ut  Adam  peccaret,  et  propter  peccatum 
sexuum  diversitate  ad  opus  generationis 
egeret,  non  recte  dicitur.  Tum  quia  per  pec¬ 
catum  natura  non  est  mutata,  quoad  partes, 
et  membra  naturalia,  sed  solum  quoad  actio¬ 
nes  et  officia.  Tum,  quia  non  decuit  divinam 
providentiam,  ut  prius  in  homine  ostenderet 
vestigia  poenae,  quam  in  eo  extitisset  vesti¬ 
gium  culpa». 

Rursus,  cap.  ii.  dixit  Deus  :  Non  est  bonum 
hominem  esse  solum,  faciamus  ei  adjutorium  si¬ 
mile  sibi  (2).  Ex  quo  loco  recte  colligit  Augu¬ 
stinus,  mulierem  ideo  potissimum  institutam, 
ut  in  propagatione  filiorum  virum  juvaret. 
Neque  enim  aliud  est  opus,  in  quo  non  melius 
vir  a  viro,  quam  a  fa:mina  juvari  possit.  Ac 
praesertim  in  paradiso,  ubi  nullus  erat  labor 
subeundus,  nulla  indigentia  timebatur,  nulla 
fuit  causa  cur  foemina  viro  necessaria  esset, 
nisi  propter  generationem. 

Accedit,  quod  in  ipsa  loco  felicitatis  ante 
peccatum  commissum  dixit  Adam  :  Relinquet 
homo  patrem  et  matrem ,  et  adhaerebit  uxori 
suae,  et  erunt  duo  in  carne  una  (3).  Quae  verba 
ad  Matrimonium,  atque  ad  maritalem  con¬ 
junctionem  pertinere  testatur  Christus  in 
Evangelio  Matth.  xix.  et  Apostolus  ad 
Ephes.  v. 

Denique  homo  in  statu  innocentiae,  quam¬ 
vis  per  donum  supernaturale  id  haberet,  ut 
posset  non  mori,  tamen  corpus  habuit  vere 
animale,  quod  ut  cibo  egebat,  ut  conservare¬ 
tur,  ita  etiam  generatione  opus  habebat,  ut 
propagaretur. 

Fuisset  igitur,  si  homo  non  peccasset,  san¬ 
ctum  connubium,  et  thorus  immaculatus, 


absque  libidinoso  carnis  ardore,  gestasset 
mater  in  utero  prolem  sine  labore,  peperisset 
sine  dolore  :  «  Ut  enim  (inquit  Augustinus 
lib.  xiv.  de  Civit.  Dei  cap.  26.)  ad  pariendum 
non  doloris  gemitus,  sed  maturitatis  impul¬ 
sus  foeminea  viscera  relaxaret :  sic  ad  fcetan- 
dum,  et  concipiendum  non  libidinis  appeti¬ 
tus,  sed  voluntarius  usus  naturam  utramque 
conjungeret.  »  Fuisset  etiam  subjectio  uxo¬ 
ris  ad  virum,  sed  charitatis,  non  conditionis: 
et  spontaneae  voluntatis,  non  violentae  coa¬ 
ctionis,  ut  idem  Augustinus  docet  lib.  xi.  de 
Gen.  ad  litteram  cap.  37. 

Quare  poena  peccati,  est  quod  fceminae 
cura  fastidio,  et  labore  conceptum  foetum  in 
utero  gerant,  quod  cum  dolore  pariant,  quod 
viris  ita  subjiciantur,  ut  etiam  invitse  illis 
parere,  eosque  non  solum  diligere,  sed  etiam 
timere  cogantur.  Atque  hoc  est,  quod  Evae 
Deus  pramuntiavit,  cum  ait  :  Multiplicabo 
aerumnas  tuas,  etc.  Quod  autem  dicit  Deus  : 
Multiplicabo  aerumnas  tuas,  et  conceptus  tuos, 
non  ita  accipiendum  est,  quasi  multiplicatio 
conceptuum  absolute  ad  poenam  pertineat, 
sed  vel  hebraica  phrasi  dictum  est  :  Multipli¬ 
cabo  aerumnas,  et  conceptus,  pro  eo  quod 
est,  Multiplicabo  aerumnas  conceptuum,  et 
ideo  fortasse  septuaginta  interpretres  ad  rem 
explicandam,  omiserunt  vocem  conceptus, 
quae  in  Hebraeo  habetur,  et  simpliciter  posue¬ 
runt  :  Multiplicabo  tristilias  et  gemitum  tuum. 
Yel  dictum  est,  multiplicabo  conceptus,  quia 
si  Adam  et  Eva  non  peccassent,  soli  illi  foe¬ 
tus  concepti  fuissent,  qui  ad  maturitatem 
perventuri  erant  ;  nunc  autem  saepenumero 
fceminae  foetum  concipiunt,  et  cum  labore, 
et  tristitia  gerunt,  qui  anteextinguitur,  quam 
lucem  videre  incipiat.  Quae  multiplicatio  con* 
ceptuum gravissima  sanepoena  judicanda  est. 

Quod  autem  aliqui  dicunt  multiplicationem 
conceptuum  referri  ad  tempus,  quo  foetus 
gestatur  in  utero,  nunc  enim  ex  poena  pec¬ 
cati  novem  mensibus  foetum  gestari,  in  pa¬ 
radiso  vero  conceptum  foetum  continuo  fuisse 
pariendum,  neque  probabile  est,  neque  ver¬ 
bis  Scripturae  convenit,  neque  sententiae  S. 
Augustini ,  qui  (ut  paulo  ante  citavimus) 
scribit  maturitatis  impulsu,  foeminea  viscera 
relaxanda  fuisse. 

Porro  quod  in  describenda  poena  mulieris 
dicitur,  sub  viri  potestate  eris,  vel  ut  habent 
Graeca,  ad  virum  tuum  conversio  tua,  duobus 
modis  accipi  potest  propter  ambiguitatem 


(1)  Gen.  I,  27.  —  (2)  Gen.  II,  18.  —  (3)  Cen.  II,  24. 

vocis  Hebraea?  quoti  tum  conversio¬ 

nem  et  obedientiam,  tum  desiderium  et  con¬ 
cupiscentiam  significare  solet.  Yel  igitur 
sensus  erit,  mulierem  serviendo  etobediendo 
ad  virum  convertendam,  ut  ab  ejus  ore,  et 
mandatis  pendeat  :  vel  certe  significabitur, 
mulierem  etiam  post  laborem  gerendi  uteri, 
et  dolorem  pariendi  adhuc  virum  desidera¬ 
turam.  Siquidem  non  levis  est  poena,  ab  eo 
se  continere  non  posse,  quod  tam  ingentem 
laborem,  et  tristitiam  afferat. 

Jam  vero  quod  attinet  ad  poenam  viris 
propriam,  quae  est  in  parando  victu,  qui  et 
sibi  et  uxori,  et  liberis  satis  esse  possit,  ea 
describitur  his  verbis  :  Maledicta  terra  in 
opere  tuo,  in  labore  comedes  ex  ea  cunctis  die¬ 
bus  vitx  tuse.  Spinas ,  et  tribulos  germinabit 
tibi,  et  comedes  herbas  terrx  ;  in  sudore  vultus 
tui  vesceris  pane  tuo.  Quibus  verbis  triplex 
labor  agricolarum  describitur. 

Primus  nascitur  ex  terree  sterilitate,  de  qua 
dicitur  :  Maledicta  terra  in  opere  tuo,  in  la¬ 
bore  comedes  ex  ea.  Maledictio  enim  in  Scri¬ 
pturis  sterilitatem  significat,  ut  contra  bene¬ 
dictio  fcecunditatem.  Itaque  multi  requiruntur 
labores,  ut  quis  ex  terra  sterili  comedere,  id 
est  fructum  ad  cibum  idoneum  colligere 
possit. 

Secundus  labor  nascitur  ex  spinis,  malis¬ 
que  herbis,  quae  ex  terra  enim  foecundacum 
bonis  frugibus  oriuntur.  Et  quia  nisi  magno 
labore  spinae,  ac  tribuli,  et  herbae  noxiae 
evellantur,  bonas  herbas  habere  non  pos¬ 
sumus,  ideo  dicitur,  spinas,  et  tribulos  ger¬ 
minabit  tibi,  et  comedes  herbas  terrae,  hoc 
est,  herbas  quidem  habere  poteris,  sed  non 
absque  impedimento  spinarum  et  tribu¬ 
lorum. 

Tei'tius  labor  est  in  colenda  terra  quamvis 
foecunda,  et  spinis,  ac  tribulis  vacua.  Tot 
enim  labores  exanthlandi  sunt  in  arando,  se¬ 
rendo,  metendo  ;  vitibus,  et  arboribus  plan¬ 
tandis,  et  putandis,  aliisque  id  genus  rebus 
faciendis,  ut  merito  dictum  sit  :  In  sudore 
vultus  tui  vesceris  pane  tuo.  Quo  loco  nomine 
panis  omnis  cibus  intelligitur,  secundum  mo¬ 
rem  Scripturae  familiarem.  . 

Illud  hoc  loco  praetereundum  non  est,  quod 
nos  habemus  in  editione  Latina  :  Maledicta 
terra  in  opere  tuo,  in  Hebraicis  codicibus 
esse,  maledicta  terra  ‘jTijpa  (id  est)  propter 
te.  Ex  quo  intelligimus,  illud,  in  opere  tuo, 
non  significare,  in  opere  terrae  colendae,  sed 
in  peccato  tuo.  Ut  S.  Hieronymus  monet  in 
quaestionibus  Hebraicis  in  Genesim.  Ubi 


etiam  notat  aliquos  vertisse,  propter  te  ;  ali¬ 
quos,  in  transgressione  tua.  Nisi  forte  in¬ 
terpres  pro  legerit  "7T1323. 

Restat  poena  communis  viris,  ac  mulieribus 
quae  est  necessitas  moriendi,  quam  Deus 
cum  poenis,  qua?  ad  virum  magis  proprie 
pertinent,  conjungere  voluit.  Tum,  quia 
peccatum  viri  proprie  causa  mortis  fuit.  Tum 
quia  viro  dictum  fuerat :  Quacumque  die  co¬ 
medens  ex  eo,  morte  morieris.  Tum,  quia  in 
viro  mulier  intelligitur,  cum  vir  sit  caput 
mulieris.  Tum  denique,  ut  supra  notavimus, 
quia  vir  gravius  peccavit ,  quam  mulier. 
Porro  haec  poena  in  illis  verbis  continetur. 
Pulvis  es,  et  in  pulverem  reverteris.  Ex  quibus 
verbis  intelligimus,  illud,  Quacumque  die  co¬ 
mederis,  morte  morieris,  nihil  aliud  signifi¬ 
care,  nisi  morti  certissimae  obnoxius  eris. 
Yide  plura  de  hac  re  in  libro  de  gratia  primi 
hominis  cap.  8. 

Poenae  Adami,  atque  Evae  adjunxit  Deus 
po?nam  serpentis,  dixit  enim  Dominus  ad 
serpentem :  «  Quia  fecisti  hoc,  maledictus 
es  inter  omnia  animantia,  et  bestias  terne, 
super  pectus  tuum  gradieris,  et  terram  co¬ 
medes  cunctis  diebus  vitae  tuae.  Inimicitias 
ponam  inter  te,  et  mulierem,  et  semen  tuum, 
et  semen  illius.  Ipsa  conteret  caput  tuum,  et 
tu  insidiaberis  calcaneo  ejus.  »  Quae  verba 
tum  ad  serpentem  corporalem,  ut  exponit 
Chrysostomus  homil.  17.  in  Genes,  tum  ad 
ipsum  diabolum,  ut  explicat  Augustinus  lib. 
ii  de  Genes,  cap.  36.  commode  referuntur. 
Quamvis  enim  serpens  corporalis  proprie 
non  peccaverit,  quippe  qui  rationis  est  ex¬ 
pers  ;  tamen  puniri  debuit,  ut  iram  Dei  ad¬ 
versus  peccatum  intelligeremus.  Magnum 
est  enim  irae  indicium,  cum  non  solum  pec¬ 
cati  auctor  punitur,  sed  instrumenta  etiam, 
quibus  peccatum  commissum  est ,  conte¬ 
runtur. 

Exponamus  breviter  poenam  serpentis, 
primum  ut  ad  serpentem  corporalem,  deinde 
ut  ad  ipsnm  diabolum. pertinet.  Dixit  igitur 
Dominus  ad  serpentem  :  Quia  fecisti  hoc,  ser¬ 
pentem  Deus  alloquitur,  non  quod  ipse  ver¬ 
ba  illa  intelligere  posset,  sed  propter  Ada- 
mum  et  Evam ,  qui  praesentes  aderant  ; 
quemadmodum  etiam  Christus  aliquando  fi¬ 
culneae  maledixit,  aliquando  imperavit  mari, 
et  ventis. 

Porro  non  quaesivit  Deus  a  serpente,  qua¬ 
re  id  fecisset,  quemadmodum  ab  Eva  qua?- 
sivit,  neque  enim  serpens  ille  corporalis  ra¬ 
tionem  aliquam  facti  sui  reddere  potuisset, 

sed  simpliciter  ait :  Quia  fecisti  hoc,  maledi¬ 
ctus  es  inter  omnia  animantia,  et  bestias  terrae , 
hoc  est,  quia  instrumentum  diaboli  ad  homi¬ 
nes  seducendos,  et  perdendos  fuisti,  abje¬ 
ctissimum  eris  animal,  et  omnibus  invisum, 
et  exccrabile  :  et  cum  antea  non  toto  corpore 
reperes,  sed  solum  parte  posteriore,  anterio¬ 
re  autem  rectus  incederes  ;  deinceps  super 
ventrem,  et  super  pectus  tuum  gradieris  : 
terram  quoque  perpetuo  comedes,  cum  an¬ 
tea  nequaquam  terra,  sed  herba  cibus  tuus 
esset :  denique  cum  in  paradiso  cum  ani¬ 
mantibus  caeteris,  et  cum  ipso  homine  paci¬ 
fice  viveres ,  bellum  erit  posthac  inter 
te,  et  mulierem,  et  prolem  tuam,  ac  proles 
mulieris,  quod  nullo  unquam  tempore  so¬ 
pietur. 

Jam  vero  si  ad  ipsum  diabolum  ha?c  verba 
pertineant,  non  dixit  Dominus  diabolo,  qua¬ 
re  hoc  fecisti,  sed ,  quia  hoc  fecisti,  quia  vide¬ 
licet  diabolus  ita  est  obduratus  in  malo,  ut 
nullo  modo  emendari  queat.  Et  vero  idem 
ipse  maledictus  inter  omnia  animantia,  et 
bestias  terrae,  quia  miser,  ac  vilis  effectus 
est  super  omnes,  sive  angelos,  sive  homines 
peccatores.  Quemadmodum  enim  justitia  an¬ 
gelos,  atque  omnes  Deos  quodam  modo  facit, 
sic  e  contrario  peccatum  eosdem  bestias  facit. 

Super  pectus  autem  diabolus  graditur,  tum 
quia  in  astucia,  et  calliditate  sua  confidit,  ut 
Hieronymus  explicat  in  quaestionibus  Hebrai¬ 
cis;  tum,  quia  permittitur  a  Deo  de  super¬ 
bia,  et  falsa  potestate  gaudere,  qui  antea  de 
veritate,  et  charitate  gaudebat.  Non  enim 
parva  pcena  est,  cum  aliquis  adhuc  peccare, 
et  de  peccato  gaudere  sinitur,  ut  explicat 
Augustinus  lib.  ii.  de  Gen.  contra  Manichaeos 
cap.  17. 

Porro  terram  diabolus  comedit,  sive  quia 
terrenos,  ac  reprobos  homines  vorat,  non 
sanctos  atque  electos,  ut  Augustinus  docet 
lib.  ii.  de  Gen,  contra  Manichaeos  cap.  18. 
sive  quia  in  terrena  sanctorum  corpora  po¬ 
testatem  exercet,  animas  autem  non  potest 
occidere,  ut  docet  Ambrosius  in  lib.  de  para¬ 
diso  c.  Io. 

Id  vero  facietcunctis  diebus  vitae  sua?,  hoc 
est,  usque  ad  diem  judicii ;  tamdiu  enim  dia¬ 
bolus  nocere  sinetur,  et  tamdiu  vivere  se  pu¬ 
tabit,  quamdiu  nocere  poterit. 

Denique  inimicitia  erit  pepertua  inter  dia 
bolum  ctmuliercm,  et  inter  utriusque  semen ; 
et  diabolus  quidem  insidiabitur  calcaneo, 
sed  interim  tamen  caput  suum  contritum  re¬ 

feret.  S.  Augustinus  loco  notato,  per  semen 
diaboli  suggestiones  malas,  per  semen  mu¬ 
lieris  fructum  boni  operis  intelligendumesse 
docet.  Diabolus  enim  mala  suggerendo  cal¬ 
caneo  incidiatur,  ut  hominem  justum  labi 
faciat,  sed  illa  caput  serpentis  conterit, 
quia  ipsa  suggestionum  initia  statim  com¬ 
primit.  Vide  alias  explicationes  apud  Iremeum 
lib.  m.  cap.  38.  Leonem  serm.  2.  de  Natali 
Domini.  Hieronymum  in  qua?stionibus  He¬ 
braicis,  et  alios. 


CAPUT  XII. 

De  poenitentia ,  et  salute  primorum 
hominum. 

Restat  pars  ultima  hujus  disputationis, 
qua?  erat  de  primorum  parentum  poenitentia 
et  salute.  Fuit  enim  u  na  ex  Tatiani  hairesibus, 
primos  homines  post  mortem  a?terna?  dam¬ 
nationi  addictos  fuisse.  Qui  error  communi 
Patrum ,  et  Ecclesia?  consensu  rejectus 
est.  Nam  imprimis  quotquot  scribunt  de 
hieresibus  Tatianum  reprehendunt,  quod  sa¬ 
luti  primorum  parentum  contradicere  ausus 
fuerit. 

Vide  Iraeneum  lib.  i.  cap.  30.  et  31.  Ter¬ 
tullianum  in  lib.  de  pra?scriptione  adversus 
haereticos  cap.  32.  Epiphanium  in  ha?resi 
Tatiani,  qua?  est  46.  Philastrium  in  Catalogo 
hajreticorum.  Augustinum  in  lib.  de  ha?resi- 
sibus  cap.  23.  Quibus  adde  ejusdem  S.  Au¬ 
gustini  testimonium  ex  epistol.  99.  ad  Evo- 
dium  in  ha?c  verba  :  «  Et  de  illo  quidem  pri¬ 
mo  homine,  patre  generis  humani,  quod 
eum  ibidem  (Christus  ad  inferna  descendens) 
solverit, Ecclesia  feie  tota  consentit.  Quod 
eam  non  inaniter  credidisse  credendum  est 
undecumque  hoc  traditum  sit,  etiamsi  cano¬ 
nicarum  Scripturarum  hinc  expressa  non 
proferatur  auctoritas.  Quemquam  illud,  quod 
in  lib.  Sap.  cap.  10.  scriptum  est ;  ha?c  illum, 
qui  primus  factus  est,  patrem  orbis  terrarum, 
cum  solus  esset  creatus,  custodivit,  et  edu¬ 
xit  illum  a  delicto  suo,  et  dedit  ei  virtutem 
continendi  omnia,  magis  pro  hac  senten¬ 
tia,  quam  pro  ullo  alio  intellectu  facere  videa¬ 
tur.  » 

Quo  loco  S.  Augustinus  primum  probat  ex 
traditione  non  scripta,  Adamum  salvatum 

esse,  deinde  ex  Scriptura;  neque  revocat  in 
quaestionem,  an  liber  Sapientia}  sit  canoni¬ 
cus,  sed  an  verba  ejus  libri  ita  perspicue  pro 
hac  sententia  faciant,  ut  nihil  contra  objici 
possit.  Et  plane  (ut  ipse  etiam  indicat)  non 
apparet  ,  quomodo  aliter  intelligi  possint 
illa  verba  ( eduxit  cum  a  delicto  suo )  quam  de 
poenitentia,  et  salute  primi  hominis. 

Adliaeo  S.  Irenccus  in  lib.  nr.  cap.  34.  et 
seq.  multis  rationibus  probatur  conatur  pri¬ 
mos  parentes  salvos  esse.  Primum,  quia  no¬ 
va  est  sententia  contraria,  et  ab  ipso  Tatia- 
no  primum  excogitata.  Deinde,  quia  Deus 
non  maledixit  Adamo  et  Evae,  sicut  maledixit 
serpenti,  cujus  salvus  omnino  deplorata  erat. 
Quo  argumento  utitur  etiam  Tertullianus  in 
lib.  ii.  adversus  Marcionem  :  «  Ideo,  inquit, 
nec  maledixit  ipsum  Adara  et  Evam,  ut  re¬ 
stitutionis  candidatos,  ut  confessione  revela¬ 
tos.  »  Tertio,  quia  Adam  et  Eva  in  signum 
poenitentia}  induerunt  se  asperis  perizomatis 
ex  foliis  ficulneis,  quasi  sacco  et  cilicio.  Quar¬ 
to,  quia  non  videtur  bonus  pastor  ovem  cen¬ 
tesimam  ,  quae  perierat ,  proprie  invenis¬ 
se,  si  primus  homo,  qui  per  eam  significaba¬ 
tur,  salvus  non  esset.  Quinto,  quid  posset 
diabolus  merito  gloriari,  se  a  Christo  victum 
non  esse,  si  filii,  ac  posteri  primorum  paren¬ 
tum,  non  ipsi  primi  parentes,  de  captivitate 
liberarentur.  Diabolus  enim  primos  parentes 
proprie  superavit,  caeteros  autem  homines 
ideo  jure  captivos  tenet ,  quod  filii  sint 
eorum,  quos  ipse  jure  belli  servos  suos  fecit, 
A  quo  enim  quis  superatur,  ejus  servus  effi¬ 
citur. 

Addit  Epiphanius  haeresi  46.  aliud  argu¬ 
mentum  ex  eo,  quod  non  sine  ingenti  myste¬ 
rio  Adam  sepultus  fuisse  traditur  in  eo  ipso 
loco,  ubi  Christus  in  cruce  pendens  sangui¬ 
nem  suum  fudit ;  qui  quidem  locus  a  cranio 
primi  hominis  ibi  reperto  Calvariae  nomen 
accepit.  Quorsum  enim  divina  providentia 
hoc  procurasset,  ut  cadaver  primi  hominis 
ea  potissimum  terra  contegeretur,  quae  san¬ 
guine  Redemptoris  aspergenda  erat ,  nisi 
ut  intelligeremus,  ipsum  etiam  primum  ho¬ 
minem  a  peccato  suo  Christi  sanguine  ex¬ 
piatum  ? 

Nam  quod  S.  Hieronymus  in  comment. 
Matth.  cap.  27.  et  epist.  adEphes.  cap.  5 hanc 
sententiam  de  primi  hominis  sepultura  in  mon¬ 
te  Calvaria}  refelli  existimat  ex  lib.  Josue  cap. 
14.  ubi  dicitur,  Magnus  Adam  sepultus  in  Ca- 

iath  Arbe ;  qui  locus  dictus  videtur  Ca- 
r 


riath  Arbe  ;  id  est,  civitas  quatuor,  quia  qua- 
tuor  summorum  hominum  ossa  contineat, 
Adam,  Abraham ,  Isaac  et  Jacob  ,  non 
multum  nos  movet .  Nam  sententia  illa 
de  sepultura  Adami  in  monte  Calvaria}  non 
solius  Epiphanii,  sed  aliorum  multorum  est, 
ut  Origenis  tract.  33.  in  Matth.  Athanasii  in 
sermone  illo  brevissimo  de  passione  Domini 
qui  incipit «  Hominum  certe  peccata»  ;  Basilii 
in  cap.  3.  Isaiae ;  Joannis  Chrysostomi  homil. 
84,  in  Joan.  Anastasii  Sinaitae  lib.  vii.  con¬ 
templat.  in  Exam.  Germani  in  theoria  rerum 
Ecclesiasticarum,  Euthimii  et  Theophilacti 
in  cap.  27.  Matth.  Ex  Latinis  antiquissi¬ 
mus  Tertullianus  ita  de  hac  re  scripsit 
in  lib.  ii.  adversus  Marcionem  carmino 
scripto. 


Golgotha  locus  est,  capitis  Calvaria  quondam, 
Lingua  paterna  prior,  sic  illuni  nomine  dixit. 

Hic  m-  dium  terrae  est,  hic  est  victoria  signum, 

Os  magnum  hic  veteres  nostri  docuere  repertum, 
Hic  hominem  primum  suscepimus  esse  sepulium. 
Hic  patitur  Christus  pio  sanguine  terra  madescit, 
Pulvis  Adae  ut  possit  veleris  cum  sanguine  Christ 
Commixtus  stillantis  aquae  virtute  levari. 


Haec  ille.  Idem  postea  scripsit  Cyprianus,  vel 
quicumque  est  auctor,  sermone  de  Resurre¬ 
ctione  Domini.  Ambrosius  epist.  19.  ad  Horo- 
ntianum,  et  in  cap.  23.  Lucae.  Augustinus 
serm.  71.  de  tempore,  et  quod  magis  admi¬ 
randum  videtur,  ipse  IIiei'onymus  in  epistola 
ad  Marcellam,  in  qua  hortatur  illam,  ut  ve¬ 
niat  in  Palestinam. 

Ad  argumentum  illud,  quod  dicebatur, 
Adam  sepultus  in  Hebron,  quae  est  Cariath 
Arbe,  responderi  potest,  per  Adam  maximum 
non  intelligi  eo  loco  primum  parentem,  sed 
hominem  quemdam  magnum,  qui  dicebatur 
proprio  nomine  Arbe.  Nam  vox  hebraica 
DIS  communis  est  ad  nomen  proprium  pri¬ 
mi  parentis,  et  ad  commune  omnibus  homi¬ 
nibus,  sed  quando  praefigitur  (")  demon¬ 
strativum,  ut  hoc  loco,  ubi  habemus  DUSM 
non  solet  esse  nomen  proprium,  sed  commu¬ 
ne.  Praeterea  in  eo  loco,  Josue  cap.  14.  vers. 
13.  dicitur,  Arbe  homo  maximus  inter  Ena- 
cim.  Cur  autem  sic  dicatur,  colligitur  ex  cap. 
13.  vers.  13.  et  ex  cap.  21.  vers.  11.  ubi  le¬ 
gimus,  Arbe  fuisse  partem  Enac,  ac  proinde 
caput,  et  principem  omnium  Enacitarum. 
Itaque  dicebatur  Hebron  Cariath  Arbe,  quia 


CAPUT  XII. 


327 


erat  civitas  Arbe,  qui  Arbe  fuit  maximus 
homo  inter  Enacitas,  quia  erat  pater  Enaci, 
a  quo  Enacitae  omnes  ducebant  originem. 
Fortassis  etiam  fuit  maximus  homo  proce¬ 
ritate  corporis,  siquidem  Enacitae  gigantes 


erant,  ut  perspicuum  est  ex  cap.  xiil.  Num 
ubi  qui  terram  promissionis  lustraverant,  di¬ 
cunt  :  Ibi  vidimus  monstra  quxdam  filiorum 
Enac  de  genere  giganteo,  quibus  comparati 
quasi  locustx  videbamur. 

CONTROVERSIARUM 


DE  AMISSIONE  GRATIiE 


LIBER  QUARTUS 

QUI  EST  PRIMUS  DE  PECCATO  ORIGINIS 


CAPUT  PRIMUM. 

Proponitur  materia  disputationis  sequentis,  et 
qui  de  ea  scripserint  breviter  indicantur. 

De  peccato  originis;  quod  a  peccato  primi 
hominis,  de  quo  in  superiore  lib.  disserui¬ 
mus,  in  universum  genus  humanum  deriva¬ 
tum  est,  disputationis  ordo  nunc  postulat  ut 
disseramus. 

Ac  tres  sunt  de  peccato  originis  praicipmc 
quccstioncs  :  prima,  sit  ne  aliquod  peccatum 
originis;  secunda,  quid  sit  illud  peccatum; 
tertia,  qua)  sit  ejus  propria  poena.  Ad  has 
enim  quaistiones  revocari  possunt  aliae  om¬ 
nes,  ut  illae  :  Quomodo  peccatum  hoc  tradu¬ 
catur,  a  quo  traducatur,  ad  quos  traducatur, 
unum  ne  tantum,  an  alia  etiam  peccata  tra¬ 
ducantur.  • 

Est  autem  haic  de  peccato  originis  dispu¬ 
tatio,  una  ex  gravissimis  fidei  nostrae  contro¬ 
versiis.  Nam  ut  S.  Augustinus  docet  in  libro 
de  peccato  originali  cap.  24.  in  causa  duo¬ 
rum  hominum,  quorum  per  unum  venumdati 
sumus  sub  peccato,  per  alterum  redimimur  a 
peccatis,  proprie  fides  Christiana  consistit. 
Et  idcirco  in  lib.  i.  adversus  Julianum  c.  2. 
idem  Augustinus  de  controversia  hac  ita  lo¬ 
quitur  :  «  Alia  sunt  in  quibus  inter  se  ali¬ 
quando  etiam  doctissimi,  atque  optimi  re¬ 
gula)  Catholicae  defensores,  salva  fidei  com¬ 


page,  non  consonant,  et  alius  alio  de  una  re 
melius  dicit  et  verius.  IIoc  autem  unde  nunc 
agimus,  ad  ipsa  fidei  pertinet  fundamenta. 
Quisquis  in  Christiana  fide  vult  labefactare 
quod  scriptum  est,  Per  hominem  mors,  et 
per  hominem  resurrectio  mortuorum,  et  sic¬ 
ut  in  Adam  omnes  moriuntur,  ita  in  Christo 
omnes  vivificabuntur,  totum  quod  in  Chri¬ 
stum  credimus  auferre  molitur.  » 

Scripserunt  de  peccato  originis  auctores 
multi,  tum  veteres  tum  recentiores.  Primus 
omnium  sanctus  Augustinus  (ejus  enim  tem¬ 
pore  quaistio  ha)c  orta  est,  ut  ipse  testatur 
lib.  m.  de  peccatorum  meritis  et  remissione 
cap.  5.  G.  et  7.)  controversiam  de  peccato 
originis  copiosissime  disputavit  in  libro  unico 
de  peccato  originali  contra  Pelagium;  in  duo¬ 
bus  ad  Valerium  de  nuptiis,  et  concupiscen¬ 
tia;  in  tribus  ad  Marcellinum  de  peccatorum 
meritis  et  remissione;  in  quatuor  ad  Bonifa- 
cium  contra  duas  epistolas  Pelagianorum;  in 
sex  ad  Claudium  adversus  Julianum;  et  iti 
aliis  libris,  et  epistolis  suis  frequentissime. 

Post  Augustinum  scripserunt  de  re  eadem 
ex  professo,  S.  Prosper  ad  capitula  Genucn- 
sium,  responsione  3.  S.  Fulgentius  lib.  de 
gratia  Christi,  cap.  4.  et  43.  et  seq.  Ilugo  de 
S.  Victore  lib.  i.  de  Sacramentis  part.  7.  a 
cap.  2  i.  Ansclmus  in  lib.  de  conceptu  virgi¬ 
nali  et  peccato  originali,  Petrus  Lombardus 
lib.  2.  sent.  dist.  30.  et  31.  et  in  eamdem  dis¬ 
tinctionem  Theologi  Scholastici  omnes. 

Item  Albertus  2.  part.  tract.  47.  Alexander 


CAPUT  II. 


329 


Alcnsis  2.  part.  quajst.  122.  S.  Thomas  in 
•1.  2.  qua)st.  81.  ct  lib.  iv.  contra  Gentes  a 
cap.  5.  Henricus  quodlib.  1.  quaest.  22.  et 
23.  vEgidius  quodlib.  6.  quaest.  19.  Gulicl- 
mus  Parisiensis  in  tractatu  de  vitiis  et  pec¬ 
catis. 

Et  nostro  hoc  saeculo  plurimi  circa  idem 
argumentum  laborarunt.  Ut  AlbertusPighius 
in  controversia  prima,  quae  est  de  peccato 
originis.  Ambrosius  Catharinus  in  lib.  de  pec¬ 
cato  originali.  Dominicus  a  Soto  in  lib.  i.  de 
natura  et  gratia  cap.  7.  Alphonsus  a  Castro 
in  lib.  xii.  adversus  omnes  haereses.  Andreas 
Yega  lib.  ii.  in  Concilium  Tridentinum.  Dic- 
gus  Payva  lib.  3.  orthodoxarum  explicatio¬ 
num,  et  lib.  v.  defensionis  Concilii  Triden- 
tini.  Joanncs  Driedo  lib.  i.  de  gratia  ct  libero 
arbitrio,  tract.  3.  Ruardus  Tapperus  in  ex¬ 
plicatione  artic.  2.  Cunerus  Petri  in  lib.  de 
peccato  originali.  Theodorus  Pcltanus  in  dis¬ 
ceptatione  de  peccato  originis.  Jodocus  Tile- 
tanus  in  Apologia  pro  Concilio  Tridentino. 
Wilhelmus  Lindanuslib.  iv.  Panoplia)  c.  10. 
Andreas  Fabricinus  in  harmonia  Confessionis 
Augustanae  artic.  2.  ubi  ponit  varios  tracta¬ 
tus  insignium  Theologorum  de  hac  re.  Tho¬ 
mas  Stapletonus  lib.  i.  et  ii.  de  justificatione. 

Ex  adversariis  Huldricus  Zwinglius  scripsit 
de  peccato  originis  in  lib.  de  Baptismo 
tract.  3.  et  rursus  copiosius  in  lib.  qui  inscri¬ 
bitur  :  Declaratio  de  peccato  originis  ad  Ur¬ 
banum  lthegium.  Murtinus  Lutherus  in  as- 
sert.  2.  et  3.  articuli.  Philippus  Melanchthon 
in  locis  tit.  de  peccato  originis.  Joannes  Cal¬ 
vinus  lib.  ii.  Instit.  cap.  1.  et  lib.  iv  cap.  15. 
et  in  Antidoto  Concilii  Tridentini  Martinus 
Bucerus,  et  Petrus  Martyr'in  comment.  c.  5. 
ad  lloman.  Martinus  Keranitius  in  Examine 
Concilii  Tridentini.  Henricus  Bullingerus 
serm.  10.  Decad.  3.  Matthias  Illyricus  multa 
scripsit  de  peccato  originali.  Primum  in  Cen¬ 
turiis,  centuria  1.  lib.  ii.  cap.  4.  Deinde  in 
lib.  de  essentia  imaginis  Dei,  ct  diaboli;  in 
libro  dc  occasione  vitandi  erroris  in  libro  de 
eximia  utilitate  hujus  doctrinae  ;  in  libro 
Nosce  te  ipsum.  Denique  in  refutatione  quo¬ 
rumdam  contrarium  sentientium.  Scripserunt 
autem  contra.  Illyricum  multi  ex  adversariis ; 
ut  Joan.  Wigandus,  Martinus  Kemnitius, 
Tilmannus  Heshusius,  JoachimusMerlinus  et 
alii. 


CAPUT  II. 

Referuntur  errores  circa  primam  quxstionem, 

quse  est,  an  sit  aliquod  peccatum  originis. 

Quod  attinet  ad  primam  quaestionem,  qua 
qumritur,  sitne  aliquod  peccatum  originis, 
id  est,  quod  per  generationem  ex  parentibus 
trahatur.  Primus  Pelagius  novum  dogma 
excogitare  coepit,  ut  S.  Augustinus  testatur 
in  lib.  de  peccato  originali,  ab  initio  usque 
ad  cap.  16.  et  in  lib.  i.  de  peccatorum  meritis 
et  remissione  cap.  2.  ct  sequentibus,  et  lib. 
de  ha;res.  cap.  88.  ubi  scribit  dogma  Pela¬ 
gii,  et  discipuli  ejus  Goelestii  fuisse,  peccatum 
Adami  soli  ipsi  nocuisse,  non  autem  posteri¬ 
tati.  Quod  autem  omnes  qui  ex  Adamo  ori¬ 
ginem  trahunt  moriantur,  fleri  naturaliter; 
nam  etiam  Adamum  fuisse  moriturum,  quam¬ 
vis  non  peccasfcet.  Itaque  volebat  nasci  tunc 
homines  sine  virtute,  et  sine  vitio,  et  talem 
fuisse  Adamum  ante  lapsum. 

Opera)  pretium  vero  est  animadvertere,  qua 
calliditate  Pelagius  fefellerit  Synodum  Pa- 
leslinam,  apud  quam  novae  hujus  hoeresis 
causa  fuerat  accusatus.  Nam  (ut  S.  Augusti¬ 
nus  refert  in  libro  de  peccato  originali  c.  15.)- 
anathematizavit  in  ea  Synodo  Pelagius,  eos 
qui  dicerent  peccatum  primi  hominis  poste¬ 
ris  non  nocuisse,  et  infantes  tales  nunc  nasci, 
qualis  erat  Adam  ante  lapsum.  Sed  postea 
discipulis  suis  respondit,  ideo  se  illa  objecta 
damnasse,  quia  peccatum  primi  hominis  no¬ 
cuit  posteris  non  propagatione,  sed  exemplo, 
eum  enim  imitati  sunt  omnes,  qui  postea 
peccaverunt  :  et  infantes  non  tales  nascun¬ 
tur,  qualis  fuit  Adam  ante  lapsum,  quia  ca¬ 
rent  infantes  usu  liberi  arbitrii,  ct  praecepti 
capaces  non  sunt.  Adam  autem  ante  lapsum 
et  liberi  arbitrii  usum  habuit,  ct  praecepti 
capax  fuit.  Ilie  sunt  videlicet  artes  haeretico¬ 
rum. 

Est  alius  error  Pclagianorum,  qui  convicii 
(ut  apparet)  argumentis  Catholicorum,  pri¬ 
mum  hominem  non  moriturum,  si  non  pcc- 
casset,  et  post  peccatum  mortalem  factum, 
mortales  filios  genuisse,  docere  coeperunt, 
mortem  corporis  trahi  per  generationem  ex 
Adamo,  non  tamen  peccatum,  quod  est  mors 
anima).  Ita  refert  S.  Augustinus  in  lib.  iv. 
contra  duas  epistolas  Pclagianorum  cap.  2. 
et  4. 

Uterque  error,  tam  prior  ille  Pelagii,  quam 

hic  posterior  Pelagianorum  patronos  reperit 
hoc  nostro  steculo.  Priorem  errorem,  qui  nec 
peccatum,  nec  mortem  ex  Adamo  trahi  con¬ 
tendit,  tuentur  hoc  tempore  Anabaptistffi,  ut 
cognosci  potest  ex  argumentis,  qua)  nos  re¬ 
futavimus  in  libro  de  Baptismo  cap.  9.  Nam 
argumentum  30.  32.  et  33.  inde  ducebantur 
ad  probandum  infantes  non  esse  baptizan¬ 
dos,  quod  careant  peccato  originali.  Idem 
testatur  Petrus  Martyr  in  commentar,  cap.  3. 
ad  Rom.  ubi  dicit,  eos  non  tantum  negare 
originale  peccatum,  sed  etiam  mortem,  et 
afflictiones  hujus  vita;  ita  referre  ad  causas 
naturales,  ut  nullo  modo  velint  ex  peccato 
primi  hominis  derivari.  Adversus  quam  sen¬ 
tentiam,  quod  attinet  ad  mortem  corporis,  in 
lib.  de  statu  Innocentia;  disseruimus. 

Ejusdem  sententiae  videntur  fuisse  Albi- 
genses,  teste  S.  Antonino  in  Summa  theolo¬ 
gica  part.  4.  tit.  Ii.  cap.  7.  §.5.  et  ante  Al- 
bigenses  Petrus  Abailardus.  Is  enim  (ut  scribit 
S.  Bernardus  in  epistola  centesima  octuage- 
sima  octava)  non  recte  sensit  de  peccato  ori¬ 
ginis.  Quis  autem  ejus  error  fuerit,  insinuat 
idem  Bernardus  in  epist.  190.  ubi  postea- 
quam  dixerat,  Abailardum  docuisse,  Chri¬ 
stum  non  venisse  in  mundum,  nec  passum  et 
mortuum  esse,  nisi  ut  nos  verbo  et  exemplo 
doceret  ac  institueret,  inde  colligit,  ex  sen¬ 
tentia  Abailardi,  Adamum  nobis  non  no¬ 
cuisse,  nisi  exemplo,  et  infantes,  qui  institu¬ 
tionis,  et  exemplorum  capaces  non  sunt, 
neque  in  Adam  periisse,  neque  per  Christum 
salvari. 

Posteriorem  errorem,  qui  mortem  corpo¬ 
ris,  aliosque  morbos,  et  mala  ex  Adamo  trahi 
concedit,  non  tamen  peccatum,  quod  est 
mors  anima;,  renovarunt  hoc  sa;culo  Huldri- 
cus,  Zwinglius,  Jacobus  Faber,  et  Desiderius 
Erasmus.  Ac  de  Jacobo  quidem  Fabro  nulla, 
est  ambiguitas,  satis  enim  aperte  in  com¬ 
mentar.  cap.  3.  ad  Itom.  et  in  Apologia  pro 
suis  commentariis  docet,  nihil  nos  ex  Adam 
trahere  nisi  obligationem  ad  mortem. 

Erasmus  purgare  se  studuit  a  suspicione 
hujus  erroris,  tamen  non  videtur  plane  pur¬ 
gatus.  Nara  cum  in  annot.  ad  cap.  5.  ad  Rom. 
scripsisset  in  Adamo  omnes  peccasse  imita¬ 
tione,  et  hoc  modo  exposuisset  illud  :  in  quo 
omnes  peccaverunt,  ac  deinde  vidisset  pro¬ 
pter  eam  explicationem  se  incidisse  in  su¬ 
spicionem  hiereseos  Pelagianae,  in  alia  edi¬ 
tione  negavit  se  esse  Pelagianum,  et  pecca¬ 
tum  originis  agnoscere  se  disertis  verbis 
testatus  est.  Cseterum  in  tam  longa  disputa¬ 


tione  nunquam  dicit  aliquid,  unde  intelligi 
possit,  eum  credidisse  peccatum  originis  non 
imitatione,  sed  generatione  trahi.  Hoc  autem 
dicere  debuit,  si  vere  purgari  cupiebat,  cum 
id  esset,  quod  ei  potissimum  objiciebatur. 

Quid?  quod  non  solum  non  dicit,  pecca¬ 
tum  originis  generatione,  non  imitatione  ad 
nos  derivari,  sed  multa  dicit,  quibus  indicat, 
se  contra  sentire.  Primum  verba  B.  Pauli 
quibus  nulla  sunt  apertiora  pro  peccato  ori¬ 
ginali  ,  omnino  contendit  non  esse  intelli- 
genda  de  vera  propagatione  peccati,  ut 
Catholici  omnes  intelligunt,  sed  de  imita¬ 
tione,  ut  Pelagiani  volebant. 

Deinde  auctorem  commentariorum  bre¬ 
vium  in  omnes  epistolas  Pauli,  qua;  falso  tri 
buuntur  S.  Hieronymo,  commendat,  ut  vi¬ 
rum  valde  doctum.  Is  enim  auctor  exponit 
illa  verba  :  In  quo  omnes  peccaverunt,  de  imi¬ 
tatione.  At  auctorem  illorum  commentario¬ 
rum  fuisse  Pelagium,  aut  Pelagianum  aliquem 
extra  controversiam  est.  Pelagium  enim  scri¬ 
psisse  commentaria  brevia  in  epistolas  Pauli 
testis  est  Augustinus  lib.  m.  de  peccatorum 
meritis  et  remissione,  cap.  I.  3.  et  12,  et 
quamvis  non  extet  nunc  in  illis  commentariis 
argumentatio  quaedam,  quam  in  illis  se  le¬ 
gisse  Augustinus  dicit,  non  propterea  certum 
est,  ea  commentaria  non  esse  Pelagii  :  Si¬ 
quidem  fieri  potest,  ut  argumentatio  illa  sub¬ 
lata  fuerit  ab  iis,  qui  eum  librum  sancti 
Hieronymi  nomine  venditare  voluerunt. 

Sed  quidquid  de  hoc  sit,  illum  certum  est, 
judicio  doctorum  omnium  auctorem  illum 
esse,  si  non  Pelagium,  certe  Pelagianum. 

Adhsec,  Erasmus  S.  Joannem  Chrysosto- 
mum  Pelagianum  facere  nititur,  ut  videlicet 
insignem  patronum  ha;resi  Pelagiana;  acqui¬ 
rat,  quem  tamen  S.  Augustinus  lib.  ii.  in  Ju¬ 
lianum,  cap.  2.  diligenter  purgat,  et  Julia¬ 
num  acriter  reprehendit,  qui  eamdem  notam 
eidem  Chrysostomo  inurere  conabatur. 

Praeterea,  quia  videbat  Erasmus,  multum 
se  premi  auctoritateS.  Augustini,  qui  totis 
viribus  Pelagianam  haeresim  oppugnavit,  id¬ 
circo  enumerat  ejusdem  S.  Augustini  errata, 
sive  quae  ipse  arbitrabatur  errata,  ut  immi¬ 
nuat,  atque  extenuet  quantum  potest  ejus  au¬ 
ctoritatem  :  neque  erubescit  scribere  S.  Augu¬ 
stinum,  S.  Hieronymum,  ct  S.  Ambrosium,  in 
disputationibus  adversus  ha;reticos,  non  sin¬ 
cere  Scripturas  interpretari,  casque  ad  vi¬ 
ctoriam  detorquere. 

Denique  diligenter  monet ,  providendum 
nobis  esse,  ne  nimis  oderimus  Pelagianos. 


CAPUT  II. 


Addo,  quod  in  cncomio  matrimonii  aperte 
testatur,  se  non  audire  eos,  qui  dicunt  foe¬ 
dam  libidinem,  non  a  natura,  sed  a  peccato 
esse  profectam.  0“®  omnia  mirum  est,  si 
non  Erasmum  Pelagianum  esse  significent, 
quamvis  ipse  verbo  Pelagianum  se  esse  ne¬ 
get. 

Veniamus  ad  Zwinglium.  Is  in  comment. 
cap.  v.  ad  Hom.  scribit,  peccatum  de  quo 
Apostolus  loquitur,  cum  ait  :  In  quo  omnes 
peccaverunt.  Non  esse  proprie  peccatum,  sed 
effectum  peccati,  id  est,  morbum  ac  defe¬ 
ctum.  Sed  apertius  hoc  docet  in  libro  de  Ba¬ 
ptismo,  tract.  3.  in  digressione  de  peccato 
originali,  et  apertissime  in  libro,  qui  scribi¬ 
tur,  Declaratio  de  peccato  originali  ad  Ur¬ 
banum  Rhegium.  Sed  quia  Henricus  Bullin- 
gerus  in  serm.  10.  Decad.  3.  Martinus  Buce¬ 
rus  in  comment.  cap.  3.  epist.  ad  Rora.  Et 
Rudolphus  Gualterus  in  Apologia  pro  Zwin- 
glio,  nituntur  cum  ab  hac  nota  modis  omni¬ 
bus  liberare,  ac  dicunt,  Zwinglium  distin¬ 
guere  voluisse  peccatum  originale  a  peccato 
actuali,  et  cum  negavit  peccatum  originale 
esse  proprie  peccatum,  locutum  esse  de  pec¬ 
cato,  ut  significat  actionem  sceleratam,  quai 
propria  voluntate  committitur  :  id  circo  ne¬ 
cessarium  esse  duxi  paulo  diligentius  Zwin- 
glii  sententiam  explicare,  atque  ex  verbis  ip¬ 
sius  ostendere,  non  posse  eum  a  Pelagii  er¬ 
rore  purgari. 

Primum  igitur  fatetur  Zwinglius  senten¬ 
tiam  suam,  qua  dicit,  peccatum  originis 
morbum  esse,  non  peccatum ,  contrariam 
esse  communi  sententia  scholarum  Catholi¬ 
carum.  Sic  enim  loquitur  in  libro  de  Bapti¬ 
smo  tract.  3.  in  digressione  de  peccato  origi¬ 
nali  :  «  Pauca  quaedam  de  peccato  originali 
nobis  dicenda  sunt,  nec  ignoro  quot  convi¬ 
ciorum  plaustra  nobis  a  Pontificiorum  rabie, 
et  fremitu  expectanda  sint,  qui  me  etiam 
hanc  ob  causam  haereticum  esse  clamabunt, 
qui  Scripturas  nec  ipse  intelligam,  nec  ex¬ 
ponam  aliis,  sed  falsis  interpretationibus  cor¬ 
rumpam,  et  convellam.  Sed  utut  fremant, 
peccatum  originale  nihil  aliud  esse  dicimus, 
quam  morbum  illum,  qui  haereditario  jure 
ab  Adamo  primo  omnium  nostrum  parente 
in  nos  derivatus  est.  »  Et  infra  :  «  Unde  col¬ 
ligimus  peccatum  originale  morbum  quidem 
esse,  qui  tamen  per  se  culpabilis  non  est, 
nec  damnationis  poenam  inferre  potest,  ut 
cumque  hic  nobis  Theologorum  disputatio¬ 
nes  et  sententiae  reclamitent.  »  Haec  ille. 

At  catholici  theologi  non  docent,  pecca¬ 

tum  originis  non  distingui  ab  actuali,  neque 
dicunt  esse  actionem  sceleratam  propria  vo¬ 
luntate  commissam,  et  tamen  sentiunt  esse 
vere,  proprieque  peccatum,  quod  hominem 
non  solum  miserum,  sed  etiam  peccatorem 
et  reum  damnationis  efficiat :  Zwinglius  igi¬ 
tur  non  solum  negavit,  peccatum  originis 
esse  peccatum  actuale,  ut  ejus  defensores  et 
patroni  contendunt,  sed  etiam  esse  vere,  ac 
proprie  peccatum,  quod  peccatorem  et  reum 
mortis  faciat.  Id  enim  Doctores  catholici 
sentiunt,  a  quibus  ille  se  dissentire  libere  con¬ 
fitetur.  Adde  quod  Bucerus  in  comment. 
cap.  5.  ad  Rom.  fatetur  Theologos  Catholi¬ 
cos  qui  scholastici  dicuntur,  rectam  senten¬ 
tiam  de  peccato  originis  tradidisse,  quare 
secum  ipse  Bucerus  pugnat,  cum  Zwinglium 
defendit,  qui  scholasticorum  sententiam  de 
peccato  originis  totis  viribus  oppugnavit. 

Deinde  idem  Zwinglius  disertis  verbis  ne¬ 
gat,  morbum  originalem  proprie  esse  pecca¬ 
tum,  et  solum  per  metonymiam  peccatum 
dici  posse  concedit.  «  Theologi  (inquit  in  lib. 
de  Baptis,  tract.  3.)  morbum  hunc,  et  con¬ 
tagionem  naturse  nostrse  hsereditariam,  pec¬ 
catum  originale  vocare  consueverunt,  Pauli 
Apostoli  dictum,  quo  ad  Roman.  cap.  5. 
utitur,  minus  probe  intelligentes.  Qui  enim 
fieri  potest,  ut  quod  morbus,  et  contagio 
est,  peccati  nomen  mereatur,  vel  peccatum 
revera  sit  ?  »  Et  in  declaratione  de  peccato 
originis,  initio  :  «  Quid,  inquit,  brevius,  aut 
clarius  dici  potuit,  quam  originale  peccatum 
non  esse  peccatum,  sed  morbum,  et  Chri¬ 
stianorum  liberos  propter  morbum  istum 
non  addici  seterno  supplicio  ?  contra  vero 
quid  imbecillius  dici  potuit,  et  a  canonica 
Scriptura  alienius,  quam  Baptismi  lavacro 
hanc  calamitatem  levari,  et  non  tantum  esse 
morbum,  sed  etiam  reatum  ?  » 

Et  infra,  cum  dixisset,  peccatum  originis 
non  esse  peccatum,  sed  morbum,  definit  mor¬ 
bum,  ac  dicit,  esse  naturalem  defectum,  quo 
nemo  vel  pejor,  vel  sceleratior  dici  potest; 
et  ponit  exempla,  ut  balbutire,  laborare  po¬ 
dagra,  caecutire  etc.  et  statim  addit:  «Sic 
ergo  diximus,  originalem  contagionem  mor¬ 
bum  esse,  non  peccatum  etc.  »  Et  infra  : 
«  Hoc,  inquit,  volo,  culpam  originalem  non 
vere,  sed  metonymiee  a  primi  parentis  ad¬ 
misso  culpam  vocari :  Esse  autem  nihil  aliud, 
quam  conditionem,  miseram  quidem  illam, 
at  multo  leviorem,  quam  crimen  meruerat.  » 
Et  infra  :  «  Est  ergo,  inquit,  ista  ad  peccan¬ 
dum  amore  sui  propensio  peccatum  origina- 

e,  qutc  quidem  propensio  non  est  proprie 
peccatum,  sed  fons  quidam,  ac  ingenium.  » 

Videmus  igitur  Zwinglium  non  solum  distin¬ 
guere  peccatum  originis  a  scelerata  actione, 
quae  peccatum  actuale  dicitur,  ut  etiam  Ca¬ 
tholici  distinguunt,  sed  «aperte  docere,  pec¬ 
catum  Originale,  non  esse  proprie  peccatum, 
nec  inducere  reatum,  et  solum  per  metony- 
miam  interdum  appellari  peccatum,  quia  est 
effectus  peccati.  Nam  ut  ipse  ibidem  dicit, 
quod  recentiores  actuale  peccatum  vocant, 
id  solum  est  proprie  peccatum. 

Praeterea  idem  Zwinglius  iu  libro  de  Ba¬ 
ptismo,  tractat.  «3.  non  semel,  sed  saepius  re¬ 
petit,  morbum  originalem  non  posse  damna¬ 
tionem  afferre,  nisi  erumpat  in  actionem  le¬ 
gi  divinae  contrariam,  qualis  actio  in  iis  so¬ 
lum  inveniri  potest,  qui  usum  rationis  ha¬ 
bent.  Ex  quo  intelligimus  id,  quod  aliquo¬ 
ties  scribit,  peccatum  originale  omnes  dam¬ 
nare,  nisi  remedio  sanguinis  Christi  curetur, 
dictum  esse  propter  adultos,  qui  ex  peccato 
originali  in  actualia  dolabuntur,  et  quod  ad¬ 
dit,  se  loqui  de  filiis  fidelium  tantum,  cum 
dicit  peccato  originis  infantes  non  damnari, 
additum  esse  ad  mitigandam  invidiam,  quam 
ipse  sibi  ex  hac  opinione  conflaverat.  Nam 
ratio,  qua  ipse  probat,  peccatum  originale 
non  posse  damnare,  non  ducitur  ex  sangui¬ 
ne  Christi,  sed  ex  eo  quod  non  damnat  ho¬ 
minem,  nisi  transgressio  legis,  et  legem 
transgredi  non  potest,  qui  eam  non  novit, 
quales  sunt  infantes.  (Jute  ratio  non  minus 
efficit,  filios  infidelium  non  posse  damnari, 
quam  filios  fidelium. 

Sed  verba  ejus  audiamus  :  «  Colligimus, 
inquit,  peccatum  originale  morbum  quidem 
esse,  qui  tamen  per  se  culpabilis  non  est, 
nec  damnationis  poenam  inferre  potest,  utcum 
que  hic  nobis  Theologorum  disputationes,  et 
sententire  reclamitent,  donec  homo  cont.i- 
gione  hac  corruptus,  legem  domini  transgre¬ 
ditur,  quod  tum  demum  fieri  consuevit,  cum 
legem  sibi  positam  videt,  et  intelligit.  »  Et 
infra  :  «  Paulus,  inquit,  ad  Rom.  m.  peccati 
cognitionem  per  legem  oboriri  dicit.  Ubi  er¬ 
go  legis  cognitio  nulla  est,  ibi  nec  peccati 
cognitio  esse  potest.  Ubi  vero  cognitio  pec¬ 
cati  non  est,  ibi  nec  prcevaricatio  est,  adeo- 
que  nec  damnatio  quoque  ibidem  esse  po¬ 
test.  Idem  enim  hoc  Paulus  testatur,  Rom. 
iv.  dicens  :  Siquidem  ubi  non  est  lex,  ibi  nec 
transgressio  est  (I).  Jam  ergo  testimoniorum 


istorum  vim,  et  potentiam  considera,  quie 
tanta  est,  ut  omnia  omnium  Theologorum  de 
originali  peccato  commenta  penitus  subruat : 
Morbus  enim  hic  nobis  damnationem  airerre 
nequit,  qua;  tum  demum  subsequitur,  cum 
legem  oculis  nostris  expositam,  conspicati 
adhuc,  tamen  morbo  hoc  et  affectu  corru¬ 
pta;  natura;  impulsi,  legem  transgredimur. 
Numquam  enim  ha;c  fallet  ratio,  qua  trans¬ 
gressionem  nullam  prorsus  illic  esse  dicimus, 
ubi  legis  cognitio  nulla  est  :  ubi  autem 
transgressio  non  est,  ibi  nec  damnatio  esse 
potest.  Supina  igitur  jacet  Theologorum 
sententia,  et  omnibus  constat,  fidelium  libe¬ 
ros  propter  originalem  illum,  et  heredita¬ 
rium  morbum,  damnationem  subire  nullam, 
quod  legem,  et  legis  sententiam  ignorant.  » 

Videsnc  quam  perspicue  Zwinglius  neget, 
peccatum  originis  damnare,  et  quod  dicit  de 
filiis  fidelium,  ceque  filiis  infidelium  con¬ 
venire  ?  Non  enim  filios  fidelium  excipit  a 
damnatione  propter  pactum  «aliquod  o  Deo 
cum  parentibus  initum,  vel  propter  fidem 
parentum,  aut  suam,  vel  propter  speciale  a- 
liquod  Christi  beneficium  ;  sed  quia  legem, 
et  lcgisSentcntiam  ignorant,  et  ubi  legis  cog¬ 
nitio  non  est,  nec  transgressio,  nec  damna¬ 
tio  esse  potest,  qua;  ratio  non  minu  filios 
infidelium,  quam  fidelium  eximit  a  damna¬ 
tionis  periculo. 

Quocirca  idem  Zwinglius  in  declaratione 
de  peccato  originali  docet  probabile  esse  per 
Christum  universam  naturam  esse  restitu¬ 
tam,  ita  ut  nulli  omnino  infantes,  sive  gen¬ 
tilium,  sive  fidelium  filii  sint,  pereant;  nulli 
etiam  adulti,  quamvis  gentiles,  si  opus  legis 
scriptum  ostendant  in  cordibus  suis.  Ubi 
quod  dicit  de  restitutione  per  Christum,  non 
alio  referri  videtur,  quam  ad  errorem  tegen¬ 
dum,  et  invidiam  declinandam.  Nam  Christi 
sanguis,  omnium  consensu,  tum  Catholico¬ 
rum,  tum  etiam  Lutheranorum,  non  prodest, 
nisi  instrumento  aliquo  «applicetur,  Sacra¬ 
mento  videlicet,  fide,  aut  si  quod  est  aliud. 
Proinde  nulla  ratione  fingi  potest,  Christi 
sanguine  naturam  universam  a  peccato  ori¬ 
ginali  absolute  et  generaliter  esse  liberatam, 
et  ratio  qua  Zwinglius  prob.it  peccatum  ori  - 
ginis  non  posse  damnare  infantes,  non  fun¬ 
datur  (ut  supra  ostendimus)  in  beneficio 
Christi,  sed  in  eo,  quod  ubi  non  est  pnevari- 
catio,  ibi  non  est  damnatio  ;  et  non  est  pr«e- 
varicatio  ubi  non  est  cognitio  legis. 


(1)  Rom.  IV,  15. 


CAPUT  IU. 


‘ilii; 


Denique  quod  Zwinglius  omnino  credi¬ 
derit,  peccatum  originis  non  solum  distingui 
ab  actuali  peccato,  sed  vere  et  proprie  non 
esse  peccatum,  nec  facere  hominem  reum, 
perspicuum  est  ex  eodein  lib.  qui  inscribi¬ 
tur  :  Declaratio  de  peccato  originali,  ultra 
medium  libri,  ubi  dicit,  infantes,  quandiu 
legis  capaces  non  sunt,  in  statu  esse  inno¬ 
centiae.  Quomodo  enim  poterat  clarius  infan¬ 
tes  a  statu  peccati  eximere,  quam  asseren¬ 
do  eos  in  statu  innocentiae  degere  ? 

Sed  objiciunt  Zwinglii  defensores,  Gualte- 
rus,  Bucerus,  et  Bullingerus  confessionem 
quandam  Zwinglii,  in  qua  peccatum  origi¬ 
nis  agnoscere  sc  dicit, et  per  illud  omnes  per¬ 
ire,  nisi  Christi  sanguine  redimantur.  Re¬ 
spondeo,  non  esse  mirum,  neque  novum  ;  ut 
haeretici  vel  secum  ipsi  pugnent,  vel  fraudu-  • 
lentas  confessiones  edant,  quod  etiam  Pela¬ 
gium  fecisse,  supra  docuimus.  Itaque  veri¬ 
simile  est,  Zwinglium,  ne  a  Lutheranis  om¬ 
nibus  haereseos  damnaretur,  in  verbis  con¬ 
fessionis  cum  Luthero  convenisse.  Et  tamen 
eadem  illa  verba  multo  aliter  intellexisse, 
quam  Lutherus  et  Lutherani  existimarent, 
forte  enim  significare  voluit,  per  originale 
peccatum  omnes  perire,  nisi  Christi  sangui¬ 
ne  redimantur,  quia  propensio  ad  peccan¬ 
dum,  quae  apud  ipsum  est  originale  pecca¬ 
tum,  omnes  ad  peccandum  impellit,  cum  le¬ 
gis  cognitionem  habere  incipiunt,  ut  ipse  in 
eodem  libro  saepe  repetit. 

Unum  hoc  loco  non  est  praetereundum, 
Zwinglii  sententiam  alio  atque  alio  modo 
Lutheranis,  et  Catholicis  esse  contrariam. 
Nam  tria  Zwinglius  docet.  Primo,  ex  pecca¬ 
to  primi  hominis  redundare  in  omnes  homi¬ 
nes  morbum  quemdam,  id  est,  propensionem 
quamdam  ad  peccandum,  quae  concupiscen¬ 
tia  ab  aliis  dici  solet.  Secundo,  hunc  mor¬ 
bum  non  esse  proprie,  sed  mctonymice  pec¬ 
catum,  id  est,  effectum  et  causam  peccati. 
Tertio,  hunc  ipsum  morbum  esse  peccatum 
originale,  ac  per  hoc  originale  peccatum  non 
proprie,  sed  mctonymice  tantum  esse  pec¬ 
catum. 

Ex  his  tribus,  in  primo  convenimus  om¬ 
nes,  in  secundo  convenit  Zwinglius  cum 
Catholicis,  dissentit  a  Lutheranis ;  Catholici 
enim  (ut  in  disputatione  de  concupiscentia 
demonstrabimus)  concupiscentiam  radicem, 
seu  fomitem  peccatorum  esse  volunt,  non  ta¬ 
men  peccatum,  nisi  ei  ratio  ipsa  consentiat, 


Lutherani  contra  concupiscentiam  verum 
peccatum  esse  contendunt,  sive  illi  ratio 
consentiat,  sive  repugnet.  In  tertio  convenit 
Zwinglius  cum  Lutheranis,  dissidet  a  Catho¬ 
licis.  Nos  enim  (ut  paulo  post  docebimus) 
praeter  concupiscentiam  agnoscimus  in  ho¬ 
mine  ex  Adami  semine  propagato  justitiae 
privationem,  et  habitualem  quamdam  ab  ip¬ 
so  Deo  aversionem,  nec  non  reatum  quem¬ 
dam  et  maculam,  quae  ipsum  hominem  vere, 
ac  proprie  peccatorem  efficiunt,  et  exitio 
sempiterno  addicunt,  nisi  Christi  sanguine 
redimatur.  Lutherani  autem,  ut  donum  ju¬ 
stitiae  originalis  naturae  superadditum  atque 
habituale  minime  agnoscunt,  ita  nec  ejus 
privationem  agnoscere  possunt,  et  ideo  pec¬ 
catum  originis  in  ipsa  concupiscentia,  quam 
tamen  proprie  peccatum  esse  volunt,  consti¬ 
tuere  et  collocare  coguntur.  Ex  quo  sequi¬ 
tur,  ut  ipsi  etiam  Lutherani  peccatum  ori¬ 
ginis  negent,  quamvis  acriter  pro  eo  asse¬ 
rendo  contra  Zwinglium  pugnent.  Nam  (ut 
diximus  paulo  ante,  et  suo  loco  infra  proba¬ 
bimus)  concupiscentia  illa  non  est  peccatum, 
nisi  mctonymice,  ut  Zwinglius  docet.  Sed 
de  his  postea. 


CAPUT  III. 

Derivari  ex  peccato  Adami  in  posteros  aliquod 
veri  nominis  peccatum ,  probatur  ex  cap.  5. 
ad  Romanos. 

Jam  veritas  Catholica  fidei,  qua  adversus 
Pelagianos,  tum  veteres,  tum  recentes  do¬ 
cet,  peccatum  vere,  ac  proprie  dictum  in 
posteros  Adami  per  generationem  derivari, 
confirmanda  est,  primum,  testimoniis  Scri¬ 
pturarum.  Deinde,  traditione  Conciliorum  ac 
Patrum.  Postremo  etiam  rationibus. 

Primum  igitur,  ac  praecipium  Scripturae 
testimonium  habetur  in  epist.  ad  Rom.  cap. 
3.  in  illis  verbis  :  Propterea  sicut  per  unum 
hominem  peccatum  in  hunc  mundum  intravit, 
et  per  peccatum  mors ,  et  ita  in  omnes  homines 
mors  pertransiit ,  in  quo  omnes  peccarunt. 
Et  infra  :  Per  inobedientiam  unius  hominsi 
peccatores  constituti  sunt  multi  (I).  Ex  his 
verbis  tale  argumentum  duci  potest.  Per 
unum  hominem  intravit  in  hunc  mundum 
quoddam  peccatum,  quod  omnes  homines 


(1)  Rom.  V,  12. 

peccatores,  et  per  hoc  morti  obnoxios  fecit. 
At  ejusmodi  peccatum  non  potest  actuale, 
id  esi,  actuali  voluntate  commissum,  cum 
etiam  infantes  sint  morti  obnoxii,  et  sa;pe 
moriantur  antequam  quicquam  boni  vel  ma¬ 
li  propria  voluntate  designare  potuerint  : 
igitur  est  peccatum  originale. 

Hoc  argumentum  tribus  modis  infirmari 
posset.  Primum,  si  quis  diceret,  peccatum, 
in  illis  verbis  :  Per  unum  hominem  peccatum 
in  hunc  mundum  intravit ,  non  sgnificare  pec¬ 
catum  originale  filiorum  Adam,  sed  ipsum 
actuale  peccatum  Adami,  quod  per  unum 
hominem  dicitur  introisse  in  mundum,  quia 
tum  primum  coepit  esse  peccatum  in  mundo, 
quando  fuit  in  Adamo,  qui  erat  pars  mundi. 
Hanc  explicationem  indicare  videtur  Zwin- 
glius  in  lib.  de  Baptismo  (in  digressione  de 
pec.  originali)  ubi  sic  ait  :  «  Sensus  verbo¬ 
rum  Pauli  hic  est  :  Peccatum  per  unum  ho¬ 
minem,  Adamum  nempe,  in  mundum  in¬ 
travit.  Is  enim  primus  praeceptum  Domini 
contemnendo  praevaricatus  est.  » 

Deinde  alio  modo  potest  argumentum 
nostrum  eludi,  si  quis  contenderet,  pecca¬ 
tum  hoc  loco  significare  peccatum  originale, 
sed  Apostolum  sed  peccato  non  proprie,  sed 
metonymice  esse  locutum,  ut  sensus  sit  : 
Per  unum  hominem  peccatum  in  hunc 
mundum  intravit,  hoc  est,  peccante  une  ho¬ 
mine  morbus  quidam,  id  est,  pronitasad  pec¬ 
candum,  mortalitas  quoque,  et  alise  non  le¬ 
ves  aerumnae  in  mundum  intrarunt.  Hos  enim 
peccati  effectus  B.  Paulus  per  figuram  me- 
tonymioe  peccatum  nominavit.  Ita  exponit 
idem  Zwinglius  in  comment.  cap.  5.  epist. 
ad  Roman.  Et  eamdem  fuisse  credibile  est, 
sententiam  Pelagianorum,  qui  non  ipsum 
peccatum,  sed  effectum  peccati  ex  Adamo 
trahi  dicebant. 

Denique  tertio  modo  posset  argumentum 
nostrum  omnino  labefactari,  si  quis  osten¬ 
deret,  peccatum  in  mundum  introisse,  non 
propagatione,  sed  imitatione,  ut  post  Pela¬ 
gium  Erasmus  demonstrare  conatus  est,  qui 
(ut  animadvertit  Titelmannus  in  collatione 
de  epist.  ad  Roman.)  totam  versionem  suam 
ad  hanc  sententiam  accommodavit.  Nam  ubi 
antiqua  versio  habebat,  per  unum  hominem, 
ipse  reddidit  propter  unum  hominem,  et  ubi 
legebamus,  in  omnes  homines  mors  pertrans- 
iit,  vertit  ipse  :  in  omnes  homines  mors  per¬ 
vasit.  Et  ubi  antea  erat  in  quo  omnes  pec¬ 


caverunt,  posuit  ipse  :  quatenus  omnes  pec¬ 
cavimus. 

Sed  facile  erit  (Deo  juvante)  tres  istas  ex¬ 
positiones,  vel  potius  depravationes  everte¬ 
re  ;  et  illam  unam  explanationem  stabilire, 
quoe  sola  est  vera,  quae  docet,  peccatum 
proprie  acceptum,  non  imitatione,  sed  pro¬ 
pagatione  in  mundum,  hoc  est,  Adami  po¬ 
steros  per  unum  hominem,  Adamum  videli¬ 
cet,  introisse. 

Prima  igitur  illa  expositio,  quae  vocem 
(peccatum)  interpretatur  de  peccato  actuali 
ipsius  Adami,  refellitur  satis  aperte,  quia 
non  per  unum  hominem,  sed  per  unum  An¬ 
gelum  peccatum  in  hunc  mundum  intravit, 
s<  peccatum  intrasse  dicatur  in  mundum, 
quia  peccare  coepit  aliquis,  qui  erat  in  mun¬ 
do.  Vel  si  de  mundo  corporali  sermo  sit,  non 
per  unum  hominem,  id  est  Adamum,  sed 
per  unam  foeminam  peccatum  in  hunc  mun¬ 
dum  intravit.  Siquidem  Eva  afitb  peccavit, 
quam  Adam,  et  ipsa  peccante,  coepit  esse 
peccatum  in  mundo. 

Si  quis  objiciat  Ambr.  in  commentario  ex¬ 
posuisse,  per  unum  hominem,  id  est,  per 
Evam,  respondebimus,  commentaria  illa  non 
censeri  a  viris  doctis  esse  S.  Ambrosii  ;  et 
cujuscumque  sint,  eam  expositionem,  per 
unum  hominem,  id  est,  per  Evam,  commu¬ 
niter  rejici  non  solum  a  nostris,  sed  etiam 
ab  adversariis,  ut  a  Zwinglio  et  caeteris  ;  nec 
immerito.  Nam  illud,  per  unum,  quod  est 
generis  masculini,  satis  indicat  per  hominem , 
hoc  loco  significari  virum,  noa  foeminam. 
Quod  etiam  confirmatur  ex  verbis  illis  :  In 
quo  omnes  peccaverunt.  Nam  de  eodem  lo¬ 
quitur  Apostolus,  cum  ait :  Per  unum.  Et : 
in  quo ,  utrumque  autem  est  generis  mascu¬ 
lini. 

Accedit  quod  in  toto  cap.  confertur  Chri¬ 
stus  cum  Adamo,  ut  etiam  I.  ad  Gorinth. 
xv.  ubi  dicitur  :  In  Adam  omnes  moriuntur, 
in  Christo  omnes  vivificabuntur  (1).  Itaque 
cum  Apostolus  causam  peccati,  quod  in 
mundum  intravit,  referat  in  Adamum,  et 
non  possit  hoc  intelligi  de  peccato  actuali, 
cum  illud  non  per  Adamum,  sed  per  Evam 
initium  coeperit,  sequitur,  ut  necessario  in- 
telligatur  de  peccato  originali. 

Refellitur  secundo  eadem  expositio  ex  il¬ 
lis  verbis  :  Et  per  peccatum  mors.  Nam  ita 
intravit  peccatum  in  mundum,  ut  intravit 
mors  :  Sed  mors  non  intravit  in  mundum 


(1)  Corin.  XV,  22. 

ratione  solius  Adami,  quasi  ipse  solus,  aut 
primus  sit  mortuus,  nam  ante  ipsum  Abel 
mortuus  est,  et  omnes,  ut  experimur,  etiam 
infantes  moriuntur.  Non  igitur  peccatum  in¬ 
travit  in  mundum  ratione  solius  Adami, 
quia  ipse  videlicet  actualiter  peccaverit,  et 
sic  peccatum  fuerit  in  mundo,  quia  fuit  in 
Adamo,  qui  erat  pars  mundi,  alioqui  opor¬ 
tuisset  Apostolum  dicere,  per  Adamum  pec¬ 
catum  in  mundum  intravit,  et  per  Abelem 
mors. 

Tertio  refellitur  ex  verbis  sequentibus. 
Nam  cum  Apostolus  addit  :  Et  ita  in  omnes 
homines  mors  per  transiit,  in  quo  omnes  pecca¬ 
verunt,  explicat  per  mundum,  se  intelle¬ 
xisse  omnes  homines.  Colligit  enim  ex  eo 
quod  peccatum  est  causa  mortis,  ideo  in  om¬ 
nes  homines  mortem  transisse,  quia  per 
Unum  hominem  in  omnes  homines  peccatum 
transierat.  Quare  cum  ait  :  Per  unum  homi¬ 
nem  peccatum  in  hunc  mundum  intravit ,  idem 
est  ac  si  dixisset  :  Per  unum  hominem  pec¬ 
catum  in  omnes  homines  intravit.  Et  quo¬ 
niam  non  intravit  in  omnes  homines  actuale 
peccatum  Adce,  sequitur,  ut  intraverit  origi¬ 
nale. 

Jam  altera  expositio,  quaj  proprie  Fabri, 
Zwinglii,  et  Pelagianorum  est,  qui  per  pecca¬ 
tum,  quod  in  mundum  intravit,  effectus  pec¬ 
cati  intelligi  volunt,  manifesta  ratione  refel¬ 
litur.  Siquidem  Apostolus  utrumque  distin¬ 
cte  ponit,  peccatum  ut  causam,  et  mortem 
ut  effectum.  Sic  enim  ait  :  Per  unum  homi¬ 
nem  peccatum  in  hunc  mundum  intravit ,  et  per 
peccatum  mors.  Quod  si  nomine  peccati  in- 
telligeretur  effectus  peccati,  certe  per  pec¬ 
catum  mors  intelligeretur,  quae  est  prima¬ 
rius,  et  clarissimus  peccati  effectus.  Ae  per 
hoc  cum  dicitur,  peccatum  in  hunc  mundum 
intravit,  et  per  peccatum  mors,  sensus  esset, 
mors  in  hunc  mundum  intravit,  et  per  mor¬ 
tem  mors. 

Si  quis  dicat,  per  peccatum  hoc  loco  non 
intelligi  mortem,  sed  alium  peccati  effectum, 
quem  prajcipuum  Zwinglius  esse  docet,  pro- 
nitatem  videlicetad  peccandum ;  in  promptu 
est  responsio  :  non  enimpronitasad  peccan¬ 
dum  est  causa  mortis,  sed  ipsum  verum,  et 
proprie  dictum  peccatum.  Nam  stipendium 
peccatimors,  ad  Roman.  vi.  Et,  Anima  quse 
peccaverit ,  ispa  morietur ,  Ezech.  xvm  (1). 
Et  Adamo  non  dixit  Deus  :  quacumque  die 
pronus  fuerisad  peccandum,  sed :  quacumque 


die  comederis  de  ligno  vetito,  morte  morie¬ 
ris.  Denique,  apud  nos  qui  re  ipsa  furantur, 
aut  occidunt,  non  qui  proni  sunt  ad  furan¬ 
dum,  vel  occidendum,  extremo  supplicio  af¬ 
fici  solent. 

Praeterea  licet  peccatum  metonymice  pro 
poena  peccati  interdum  accipiatur,  tamen 
verbum  (peccare)  non  videtur  nisi  violenter, 
et  durissime  exponi  posse  pro  eo,  quod  est, 
puniri,  aut  mortalem  fieri,  aut  corporaliter 
mori ;  neque  in  Scripturis  ullum  testimo¬ 
nium,  ut  existimo,  pro  hac  acceptione  inve¬ 
nietur. 

Cum  igitur  Apostolus  non  solum  dixerit, 
peccatum  in  mundum  intrasse  per  unum  ho¬ 
minem,  sed  etiam  in  uno  homine  omnes 
peccasse,  et  quia  peccaverunt,  et  peccatum 
habent,  et  peccatores  constituti  sunt,  ideo 
morti,  quai  poena  peccati  est,  addictos  esse, 
non  potest  non  Apostolo  repugnare,  qui  per 
unum  hominem  solam  poenam  peccati,  non 
etiam  ipsum  verum,  proprieque  dictum  pec¬ 
catum  ad  reliquos  homines  promanasse  di¬ 
xerit.  Adde  ultimo  quod  (ut  Concilium  Arau- 
sicanum  II.  can.  2.  docet)  «  injustitiam  Deo 
dare  convincitur  qui  mortem,  quae  est  poena 
peccati,  sine  peccato,  quod  est  meritum 
mortis,  ad  nos  transisse  dicit.  » 

Tertia  expositio,  quae  majorem  habet  ve¬ 
risimilitudinem  paulo  accuratius  refellenda 
est,  ut  eam  refellit  S.  Augustinus  lib.  i.  de 
peccatorum  meritis  et  remissione  cap.  9.  et 
sequentibus,  et  in  epist.  89.  ad  Hilarium 
quaest.  3.  Primum  igitur,  peccatum  non  imi¬ 
tatione,  sed  propagatione  per  unum  homi¬ 
nem  in  hunc  mundum  intrasse  probatur  ex 
intentione  et  proposito  beati  Pauli.  Nam  in 
tota  fere  epist.  ad  Roman.  aut  certe  in  ma¬ 
jore  parte  ejus,  propositum  B.  Paulo  erat 
ostendere,  omnes  homines,  tam  Judaeos, 
quam  gentiles  vocatos  esse  ad  gratiam  Evan- 
gelii  sine  ullis  praecedentibus  meritis.  Id  au¬ 
tem  efficaciter  probat  in  c.  5.  quod  nunc 
habemus  in  manibus,  ex  eo  quod  nullus  est 
homo,  qui  peccatum  non  habeat  ad  se  ex 
prima  origine  derivatum,  quique  Adamo 
peccante,  non  peccaverit ;  qui  denique  non 
sit  peccator  ex  prima  primi  hominis  ino- 
bedientia  constitutus.  Quod  argumentum 
Apostoli  debile  prorsus,  atque  infirmum  es¬ 
set,  si  peccatum  primi  hominis  ad  posteros 
sola  imitatione  transisset.  Quis  enim  affir¬ 
mare  auderet,  omnes  homines  Adami  imita¬ 


ti)  Rom.  VI,  23:  Eaech.  XVIIIT  4,  20. 

tionc  peccasse,  aut  deinceps  peccaturos, 
cum  plurimi  nihil  unquam  de  Adamo,  aut 
ejus  peccato  cognoverint. 

Secundo  probatur  ex  illa  particula  sicut. 
Cum  enim  Apostolus  dicit  :  Propterea  sicut 
per  unum  hominem  peccatum  in  hunc  mun¬ 
dum  intravit  et  per  peccatum  mors,  illa 
particula  comparativa,  Sicut,  requirit  alte¬ 
ram  partem  comparationis,  qua)  non  alia 
potest  esso,  quam  ista  :  ita  per  unum  homi¬ 
nem  (Christum  videlicet)  intravit  justitia;  et 
per  justitiam  vita  :  certum  autem  est  justi¬ 
tiam  non  intrasse  in  mundum  per  imitatio¬ 
nem  Christi,  sed  per  regenerationem,  quae 
est  per  Christum.  Ex  quo  sequitur,  ut  simili¬ 
ter  peccatum  non  intraverit  in  mundum  per 
imitationem  Adami,  sed  per  generationem 
ex  Adamo.  Non  posse  autem  aliam  esse 
comparationem  ab  Apostolo  indicatam, 
quam  illam,  qua:  est  inter  Christum  et  Ada- 
mum,  perspicuum  erit,  si  consulamus  inter¬ 
pretes  hujus  loci.  Omnes  enim  expositiones 
in  eamdem  sententiam  recidunt,  at  tres  om¬ 
nino  expositiones  invenio. 

Prima  est  Origenis,  quam  sequuntur  Am¬ 
brosius,  Haymo,  et  alii  permulti.  Docent  hi, 
sensum  Apostoli  esse  imperfectum,  alteram 
enim  partem  comparationis  omissam  esse, 
sed  supplendam,  ut  nos  supra  posuimus. 

Altera  expositio  est  S.  Augustini  lib.  vi. 
in.  Julian.  cap.  1.  in  editione  Lovaniensi 
cap.  4;  alteram  partem  comparationis  habe¬ 
ri  in  superioribus  verbis,  ubi  legimus,  nos 
per  Christum  Deo  reconciliatos  esse.  Vult 
enim  S.  Augustinus,  quem  sequitur  S.  Tho- 
mas  in  commentario  hujus  loci,  Apostolum 
reddere  rationem,  cur  per  Christum  simus 
Deo  reconciliati  ac  dicere,  propterea  nos 
per  Christum,  quasi  per  secundum  Adamum 
Deo  reconciliari  debuisse,  quia  per  unum 
hominem,  qui  est  primus  Adamus,  peccatum 
in  hunc  mundum  intraverat,  et  per  pecca¬ 
tum  mors.  Ita  ut  verba  hoc  modo  conne- 
ctantur  :  Gloriamur  in  Deo  per  Jesum  Chri¬ 
stum  Dominum  nostrum,  per  quem  nunc  re¬ 
conciliationem  accepimus,  propterea  sicut 
per  unum  hominem  peccatum  in  hunc  mun¬ 
dum  intravit,  id  est,  propterea  reconciliatio¬ 
nem  accepimus  per  Christum,  sicut  per 
unum,  id  est,  quia  eodem  modo  per  unum 
hominem  peccatum  in  hunc  mundum  intra¬ 
vit. 

Tertia  expositio,  quae  aptissima  mihi  vi¬ 
detur,  est  ejusdem  Origenis  in  commentario, 
et  S.  Augustini  in  explicatione  aliquot  pro¬ 


positionum  epist.  ad  Roman.,  alteram  partem 
comparationis  haberi  paulo  inferius  in  illis 
verbis  ;  «  Igitur  sicut  per  unius  delictum  in 
omnes  homines  in  condemnationem,  sic  et 
per  unius  justitiam  in  omnes  homines- in  ju¬ 
stificationem  vita:.  »  Familiare  enim  est 
Apostolo  interrumpere  orationem  aliquibus 
interpositis,  ac  deinde  resumere  et  perficere, 
quod  inchoaverat. 

Videmus  igitur  quaecumque  expositio  eli¬ 
gatur,  semper  fieri  comparationem  inter 
Adamum  et  Christum.  Quod  enim  Jacobus 
Faber  dicit,  supervacaneam  esse  conjunctio¬ 
nem  (et),  atque  hoc  modo  legendam  esse 
Apostolicam  sententiam  :  Propterea  sicut 
per  unum  hominem  peccatum  in  hunc  mun¬ 
dum  intravit,  et  per  peccatum  mors,  ita  in 
omnes  homines  mors  pertransiit ;  quemad¬ 
modum  etiam  legit  Zwinglius  in  lib.  de  Bapti" 
smo  ;  indignum  est  refutatione,  cum  omnes 
codices,  Graeci,  Latini,  Syri,  cam  conjun¬ 
ctionem  habeant,  nec  ulla  sit  hactenus  ob¬ 
servata  in  hoc  loco  lectionis  varietas,  et  Ori- 
genes  antiquissimus  auctor,  ac  postinodum 
alii  multi  notaverint  imperfectam  videri 
Paulinam  sententiam,  ob  illam  conjunctio¬ 
nem,  et,  quia  non  dixit  Paulus,  ita  in  omnes 
homines,  sed,  et  ita  in  omnes  homines  mors 
pertransiit. 

Tertio  probatur  ex  illis  verbis  :  Per  unum 
hominem.  Nam  si  de  imitatione  ageretur, 
non  dixisset  Apostolus,  per  unum  hominem, 
sed  per  unum  Angelum  peccatum  intravit 
in  mundum.  Ille  enim  est  primus  qui  pecca¬ 
vit,  et  eum  imitantur,  qui  sunt  ex  parte  il¬ 
lius,  ut  dicitur  Sap.  n.  Praeterea  illud  per  est 
particula  causalis,  ut  patet  ex  toto  isto  cap. 
ubi  saepissime  ponitur  per  et  semper  signifi¬ 
cat  veram  causam,  qualis  causa  non  est  is, 
quem  solum  per  accidens,  aut  materialiter 
alii  imitantur.  Et  quoniam  qui  peccant,  non 
ideo  peccant,  ut  imitentur  Adamum,  cum, 
(ut  supra  diximus)  multi  nihil  audierint  de 
Adamo,  et  qui  de  illo  aliquid  audierunt,  non 
soleant  de  eo  cogitare  dum  peccant,  sequi¬ 
tur,  ut  non  potuerit  recte  Apostolus  dicere, 
per  Adamum  peccare  exteros. 

Atque  hoc  quidem  Erasmus  vidit,  et  ideo 
mutavit  illud  per  in  propter ,  ut  Apostolus  di¬ 
cere  videatur,  propter  Adamum,  id  est,  oc¬ 
casione  Adami  peccatum  in  mundum  introis¬ 
se.  Sed  id  fecit  Erasmus  et  contra  codicum 
Latinorum  etiam  vetustissimorum  auctorita¬ 
tem,  in  omnibus  enim  legitur  per,  et  contra 
regulas  Graeca:  linguae,  qua:  id  postulant,  ut 

particula,  Sia,  cum  regit  genitivum,  signifi¬ 
cet,  per,  cum  regit  accusativum,  significet, 
propter,  quas  regulas  ipse  etiam  Erasmus 
ubique  observare  solet.  Na*m  c.  4.  ad  Roma¬ 
nos  (ut  non  longe  petamus  exempla)  inveni¬ 
tur,  Sto!,  cum  accusativo  in  ultima  periodo, 
quater,  et  semper  vertit  Erasmus,  ut  etiam 
cieteri  interpretes,  propter,  cap.  autem  5. 
invenitur,  Sia,  cum  genitivo  plusquam  duo¬ 
decies,  et  semper  verterunt  tum  Erasmus, 
tum  cseteri ,  per,  praeterquam  hoc  loco,  ubi 
placuit  Erasmo  mutare,  per,  in  propter.  Et 
mirabile  est,  quod  cum  Apostolus  in  eadem 
periodo  bis  ponat,  Sia,  cum  genitivo,  dicens  : 

St’!vo;  avOpioTTGu  i,  auapxia  it?  xov  zocaov  £(g?,aOs, 
xai  Sta  x9j;  aaapxia;  6  Oavaxo;,  Erasmus  primo 
loco  reddiderit,  propter,  secundo,  per.  Per¬ 
spicuum  igitur  est,  veram  lectionem  esse  per 
unum  hominem,  ac  per  hoc  Adamuin  veram 
causam  fuisse  peccati,  cum  quo  omnes  na¬ 
scimur. 

Quarto  probatur  ex  illis  verbis  :  Et  per 
peccatum  mors.  Docet  enim  Apostolus  ita 
peccatum  causam  esse  mortis ,  ut  Adam 
causa  fuit  peccati,  quod  in  mundum  intra¬ 
vit.  Sic  enim  ait  :  Per  unum  hominem  pecca¬ 
tum  in  hunc  mundum  intravit,  et  per  peccatum 
mors.  Sed  certe  peccatum  non  est  causa 
mortis,  per  imitationem,  aut  improprie,  vel 
per  accidens,  et  ex  occasione,  sed  quia  pec¬ 
catum  generat  mortem,  ut  S.  Jacobus  loqui¬ 
tur  in  epist.  sua  cap.  1.  Igitur  Adamus  etiam 
causa  peccati  fuit,  non  per  imitationem,  vel 
improprie,  aut  per  accidens  et  ex  occasione. 
Sed  quia  peccator  ipse  effectus,  peccatores 
filios  genuit. 

Quinto  probatur  ex  verbis  sequentibus.  Et 
ita  in  omnes  homines  mors  pertransiit.  Nam 
verbum  illud  pertransiit  indicat  modum,  quo 
peccatum,  et  mors  in  hunc  mundum  intra¬ 
verunt.  Nimirum  peccatum  et  mors,  non  in 
ipso  Adamo  constiterunt,  sed  cum  ad  filios 
transissent,  non  in  ipsis  quoque  finem  acce¬ 
perunt,  sed  per  filios  ad  nepotes,  per  nepo¬ 
tes  ad  pronepotes,  per  illos  ordine  suo  ad 
omnes  posteros  transierunt,  ut  eadem  sit  ra¬ 
tio  propagationis  naturae  atque  peccati. 

Quocirca  Erasmus  noluit  hoc  loco  vertere 
«  pertransiit  »  ut  antiquus  interpres  fecerat, 
sed  a  pervasit»;  quod  verbum  non  ita  expli¬ 
cat  propagationem  peccati,  ut  non  possit 
etiam  referri  ad  imitationem.  Ceeterum,  no¬ 
stra  lectio  non  solum  nititur  auctoritate  in¬ 
terpretis  antiquissimi  et)  ab  universa  Eccle¬ 
sia  approbati;  sed  etiam  editione  Syriaca, 


in  qua  pro  greeeo  verbo  8t?jX0£v,  est  verbum 
*13P,  quod  est  hebraicum  et  proprie  transire 
significat.  Unde  est  etiam  nsyii  vadum  seu 
transitus.  Adde  quod  S.  Augustin.  serm.  4. 
de  verbis  Apostoli,  prope  finem,  non  solum 
agnoscit  nostram  lectionem,  sed  etiam  ex¬ 
pendit  vim  verbi  «  pertransiit  »  et  inde  pro¬ 
bat  propagationem  peccati  originalis. 

Sexto  probatur  ex  illis  verbis  :  In  quo  om¬ 
nes  peccaverunt.  Nam  (ut  S.  Augustinus  col¬ 
ligit  lib.  iv.  contra  duas  epistolas  Pelagiano- 
rumteap.  4.)  necesse  est  illud,  in  quo,  signi¬ 
ficare,  in  quo  Adamo,  vel  in  quo  peccato, 
vel  in  qua  morte.  Non  enim  facta  est  mentio 
in  superioribus  verbis  ejusdem  sententia;, 
nisi  horum  trium  ;  et  aliquid  sine  dubio  an¬ 
tecedens  referre  debet  pronomen,  quo.  Por¬ 
ro  non  potest  recte  exponi,  in  quo,  id  est,  in 
quo  peccato,  quia  peccatum  in  lingua  graeca 
est  generis  fceminini,  agapxia,  et,  in  quo, 
grsecc  io  w  est  generis  masculini. 

Nec  potest  accipi,  in  quo,  in  qua  morte, 
tametsi  mors  graece  sit  generis  masculini, 
Qavaxo,-,  quoniam  non  peccant  homines  in 
morte,  sed  in  peccato  potius  moriuntur  : 
restat  igitur,  ut,  in  quo,  significet,  in  quo 
Adamo,  ut  sit  explicatio  ejus,  quod  dictum 
erat,  per  unum  hominem  peccatum  in  hunc 
mundum  intravit.  Ideo  enim  per  unum  ho¬ 
minem  peccatum  in  mundum  intravit  et  per 
peccatum  mors,  et  ita  in  omnes  homines 
mors  pertransiit,  quia  in  illo  uno  homines 
omnes  peccaverunt.  Quod  si  in  illo  uno  ho¬ 
mine,  Adamo  videlicet,  omnes  peccaverunt, 
negari  non  potest  originale  peccatum  pro¬ 
pagatione,  non  imitatione  trahi.  Non  enim 
qui  Adamum  peccando  imitantur,  in  illo  pec¬ 
casse  dici  possunt,  sed  qui  propterea  pecca¬ 
tum  habent,  quia  ex  illo  nascuntur,  qui  cum 
peccaret,  omnium  personam  in  se  uno  ge¬ 
rebat. 

Sed  occurit  Erasmus,  ac  docet,  illud  Grae¬ 
cum  hf  w  vertendum  fuisse,  quatenus,  vel, 
in  quantum,  sive  eo  quod  :  griece  enim  prae¬ 
positionem,  in,  non  esse,  ini,  sed,  iv,  et  ideo 
sic  ipse  vertit,  et  eodem  modo  vertunt  hoc 
tempore  omnes  sectarii,  qui  non  tam  veri¬ 
tate, quam  novitate  gaudent. 

Caeterum,  etiamsi  non,  in  quo,  sed,  quate¬ 
nus,  legeremus,  non  ideo  tamen  argumen¬ 
tum  nostrum  labefactaretur.  Nam  si  mors 
in  omnes  homines  pertransiit,  quatenus 
omnes  peccaverunt,  sine  dubio  infantes 
etiam  peccasse  negari  non  poterit,  cum  eos 
quoque  mortales  esse,  et  saepe  in  ipsa  infan- 

tia  mori  videamus,  at  quod  est  peccatum 
infantium,  si  nullum  est  originale  peccatum? 
An  actuale  peccatum  in  eis  inveniri  potent, 
de  quibus  Scriptura  testatur,  nihil  eos  egis¬ 
se  boni,  vel  mali  ?  Sed  non  est  opus  ad  haec 
descendere,  cum  lectio  illa,  in  quo,  verissi¬ 
ma  sit,  et  nullo  negotio  ab  adversariorum 
calumniis  defendatur,  si  videlicet  novitati 
ipsorum  objiciamus  consensum  veterum, 
non  solum  Latinorum,  sed  etiam  Graicorum, 
qui  procul  dubio  melius  noverant  vim  pro¬ 
positionis  graecae,  quam  Erasinus  aut  Faber. 

Igitur  Cbrysostomus,  Theophylactus,  QE- 
cumenius  Graeci,  disertis  verbis  explicant 
m  quo  Adamo.  Simi  iter  exposuisse  Hila¬ 
rium,  testatur  Augustinus  lib.  iv.  contra 
duas  epistolas  Pelagianorum,  cap.  4.  Eadem 
expositio  est  in  commentario,  qui  tribuitur 
Ambrosio.  Eademe  est  Haymonis,  Anselmi, 
Thomae  et  aliorum.  PorroS.  Augustinus  non 
solum  hoc  eodem  modo  constanter  ubique 
semper  exposuit,  sed  etiam  in  lib.  vi.  contra 
Julian.  cap.  12.  referi  expositionem,  quam 
nunc  Erasmus  et  novatores  sequuntur,  fuisse 
a  Juliano  propositam,  ut,  m  quo,  significet,  m 
quantum,  vel,  eo  quod,  et  addit  esse  eam  expli¬ 
cationem  novam,  distortam,  falsam,  et  homi¬ 
nis  mirabiliter  impudentis,  vel  potius  insani¬ 
entis.  Neque  verum  est,  quod  Erasmus  dicit, 
e  in,  non  significare,  in,  nam  in  epist.  ad  Hebr. 
cap.  ix.  quodgraecehabetui  ent  6pco&a<u,  Era¬ 
smus  ipse  cum  caeteris  vertit,  in  cibis  :  et 
illud  iiz\  vzxpoU,  vertit  in  mortuis.  Nec  de¬ 
sunt  alia  testimonia,  sed  haec  duo  sufficiunt. 

Illud  hoc  loco  addendum  est,  frustra  ab 
Erasmo  reprehendi  S.  Augustinum,  quod 
illud,  in  quo ,  significare  putaverit,  in  quo 
peccato  ;  cum  tamen  peccatum  graece  sit 
generis  fceminini.  Nam  Augustinus  lib.  i. 
de  peccatorum  meritis  et  remiss.  cap.  10. 
cum  forte  textum  Graecum  non  consuluisset, 
scripsit,  illud,  in  quo,  sive  referatur  ad  Ada- 
mum,  sive  ad  peccatum ,  evidens  esse  testi¬ 
monium  pro  peccato  originali.  Idem  tamen 
(ut  paulo  ante  diximus)  in  lib.  iv.  contra 
duas  epistol.  Pelag.  cap.  4.  disertis  verbis 
monuit,  in  quo,  non  posse  referri  ad  pecca¬ 
tum,  cum,  in  quo,  sit  generis  masculini,  et 
peccatum  apud  Graecos  generis  foeminini. 

Septimo,  probatur  ex  verbis  sequentibus  : 
Usque  ad  legem  enim  peccatum  erat  in  mun¬ 
do.  Peccatum  aulemnon  imputabatur,  cum  lex 
non  esset :  sed  regnavit  mors  ab  Adam  usque 
ad  Mosem,  etiam  in  eos,  quinon  peccaverunt 
in  similitudinem  praevaricationis  A  das.  Docet 


enim  his  verbis  Apostolus,  ante  legem  da¬ 
tam  peccatum  non  fuisse  cognitum,  ac  per 
hoc  nec  reputatum  esse  peccatum  :  tamen 
revera  fuisse  in  mundo  peccatum,  non  so¬ 
lum  actuale,  quod  per  legem  cognosci  coepit, 
sed  etiam  originale,  quod  colligi  potest  ex 
morte,  quae  regnavit  in  omnes  etiam  parvu¬ 
los,  qui  non  peccaverunt  in  similitudinem 
praevaricationis  Adae,  id  est,  actu,  ac  pro¬ 
pria  voluntate,  ut  peccavit  Adam.  Sunt  au¬ 
tem  hoc  loco  duae  lectiones.  Una  est  cum 
negatione,  ut  nos  citavimus  et  exposuimus, 
et  hanc  sequuntur  Chrysostomus  et  alii 
Graeci  posteriores,  et  S.  Augustinus  in  epist, 
89.  ad  Hilarium.  Altera  est  sine  negatione  : 
Regnavit  mors  ab  Adam  usque  adMosen,  etiam 
in  eos,  qui  peccaveunt  in  similitudinem  praeva¬ 
ricationis  Adse,  et  hanc  sequuntur  Origenes, 
et  commentarius,  qui  Ambrosio  inscribitur, 
et  juxta  hanc  lectionem  sensus  esset,  regna¬ 
vit  mors  ab  Adam  usque  ad  Mosem,  etiam 
in  eos,  qui  solum  peccaverunt  in  similitudi¬ 
nem  praevaricationis  Adae,  hoc  est,  propter 
similitudinem,  quam  habent  cum  Adamo  ob 
communicationem  ejusdem  peccati. 

Octavo,  probatur  ex  illis  verbis  :  «  Qui 
est  forma  futuri.  »  Nam  omnium  consensu 
dicitur  Adam  forma  futuri,  id  est,  Christi, 
quia  fuit  illi  similis  in  genere,  non  in  specie. 

,  Uterque  enim  in  filios  suos  aliquid  diffudit, 
sed  dissimiliter  quantum  ad  speciem,  quia 
peccatum  A  damus,  Christus  justitiam.  Porro 
Christus  justitiam  non  imitatione,  sed  rege¬ 
neratione  diffudit :  igitur  et  Adam  pecca¬ 
tum  non  imitatione,  sed  generatione  trans¬ 
misit.  Et  sane  (ut  S.  Augustinus  admonet 
in  lib.  i.  de  peccatorum  meritis  et  remiss. 
cap.  14.)  Si  B.  Paulus  de  similitudine  eorum 
loqueretur,  qui  exemplum  peccandi,  vel 
bene  agendi  cseteris  praebuerunt,  non  con¬ 
ferret  Adamum  cum  Christo,  sed  cum  Abele. 
Nam  quemadmodum  primus  fuit  Adam, 
qui  exemplo  eseteros  peccare  docuit,  sic 
primus  fuit  Abel,  qui  cseteris  bene  vivendo 
praeluxit,  et  quem  omnes  omnino  imitari 
potuerunt.  Christum  enim,  qui  tot  saeculis 
posterior  Adamo  fuit,  quantum  ad  carnem, 
quomodo  tam  multi,  qui  eum  praecesserunt, 
imitari  potuissent  ? 

Nono,  probatur  ex  verbis  illis  :  Judicium 
quidem  ex  uno  in  condemnationem,  gratia  au¬ 
tem  ex  multis  delictis  in  justificationem.  Nam 
ut  idem  Augustinus  in  eodem  lib.  i.  de  pec¬ 
catorum  meritis  et  remiss.  cap.  12.  et  13. 
docet,  si  Adam  non  esset  causa  peccati, 

quod  est  in  ejus  posteris,  nisi  quia  posteri 
illum  imitantur,  nulla  ratio  reddi  posset,  cur 
Apostolus  diceret,  judicium  ex  uno,  gratia 
ex  multis.  Cur  enim  non  judicium  ex  uno, 
gratia  ex  uno ;  vel  judicium  ex  multis,  gra¬ 
tia  ex  multis  ?  Nam  quemadmodum  judicium 
Dei  homines  condemnat  ob  multa  delicta, 
quae  ex  uno  illo  Adami  delicto  didicerunt, 
ita  gratia  Dei  homines  justificat  a  multis 
delictis,  qua;  ex  illo  uno  Adami  delicto  didi¬ 
cerunt.  Sicut  enim  inter  delictum  Adami  et 
damnationem  aliorum  sunt  media  multa 
propria  delicta,  sic  etaim  inter  delictum  A- 
dami,  et  justificationem  aliorum  sunt  media 
multa  propria  delicta. 

At  si  concedatur,  Adamum  causam  fuisse 
peccati  omnium  posterorum  generationem, 
causa  illius  diversitatis  in  promptu  est. 
Proplerea  siquidem  judicium  est  ex  uno  in 
condemnationem,  gratia  vero  ex  multis  de¬ 
lictis  in  justificationem,  quod  Adam  unum 
tantum  in  nos  delictum  carnali  generatione 
transmiserit,  et  ex  eo  tota  massa  generis  hu¬ 
mani  damnata  sit;  Christus  vero  non  ab  uno 
illo  duntaxat,  quod  nascendo  contraximus, 
sed  ab  omnibus  aliis,  qua;  male  vivendo  ad¬ 
jecimus,  spirituali  nos  regeneratione  justifi¬ 
cet. 

Decimo  probatur  ex  illis  verbis  :  Sicut  per 
tnobedientiam  unius  hominis  peccatores  consti¬ 
tuti  sunt  inulti.  Ita  per  unius  obedientiam  ju¬ 
sti  constituentur  multi.  Ilie  enim  non  solum 
habemus  comparationem  Adami  cum  Chri¬ 
sto, de  qua  saepe  jam  locuti  sumus,  sed  etiam 
unam  unius  Adami  inobedientiam  commu¬ 
nem  fuisse  multis,  et  ita  communem,  ut  per 
illam  peccatores  vere  constituantur.  Quia 
vero  non  possunt  peccatores  alii  per  aliorum 
peccata  constitui,  sequitur  ut  inobedientia 
Adami,  non  ut  in  illo  erat,  sed  ut  ad  poste¬ 
ros  generatione  transfunditur,  omnes  eos 
peccatores  constituat,  qui  ex  ipso  nascun¬ 
tur. 

Accedat  postremo  definitio  Concilii  Mile- 
vitani,  cap.  2.  quae  docet,  locum  Apostoli  ad 
Itom.  v  :  Per  unum  hominem  peccatum  in 
hunc  mundum  intravit,  ete  (1).  non  aliter  esse 
intelligendum,  quam  de  peccato  originali, 
quod  generatione  contrahitur.  Quod  autem 
Eramus  dicit,  Concilium  fuisse  particulare, 
ac  propterea  se  decretis  ejus  minime  teneri, 
superbe  ac  temere  dictum  nobis  videtur, 
praesertim  cum  illud  Concilium  ab  Aposto- 

lica  sede  sit  confirmatum,  ut  constat  ex  epi- 
pistola  Innocenti!  I.  ad  Concilium  Milevita- 
num,  quae  epist.  habetur  in  1.  tom.  Conci¬ 
liorum,  et  inter  epistolas  S.  Augustini,  num. 
93.  Relatum  quoque  est  hoc  decretum  Cone. 
Milevit.  in  corpus  Juris  Canonici,  de  conse¬ 
cratione  dist.  4.  can.  Placuit.  Et  denique 
Concilium  universale  nostro  hoc  saeculo 
Tridenti  celebratum  sess.  5.  idem  decretum 
verbis  iisdem  renovavit,  ut  jam  nulli,  qui 
Catholicus  haberi  velit,  de  hujus  loci  Apo- 
stolici  explicatione  liceat  dubitare. 


Cx\.PUT  IY. 

Idem  probatur  ex  aliis  testimoniis  Scri- 
plurce  divinae. 


Praeter  locum  Apostoli  jam  explicatum, 
sunt  alia  multa  in  Scripturis  utri  usque  te¬ 
stamenti,  ex  quibus  nos  praecipua  adduce¬ 
mus. 

Primus  locus  est  in  lib.  Job.  cap  14.  quem 
S.  Augustinus,  caeterique  Patres  passim 
allegare  solent  ex  versione  70  interpretum, 
his  verbis  :  Nemo  mundus  a  sorde,  nec  infans, 
cujus  est  unius  dici  vita  super  terram,  et  re¬ 
spondent  verba  Graeca  :  Ti;  y“P  *«0apb;  se-rai 
anc  p  jTrou ;  «XX’  ouosi;  sav  xat  at’ a  r,u.spa  6  6to? 
«uTovi  siu  tvis  v?;;.  In  codice  Heebraico  non  dif¬ 
ficulter  idem  sensus  invenitur.  Sic  enim  le¬ 
gimus  ;  w  D^snn-Bt*  nns  sebb  mna 
ini  ra  quae  verba- hoc  sonant:  Quis  da¬ 
bit  mundum  ab  immundo  ?  non  unus  (mundus 
videlicet  est)  etiamsi  breves  dies  ejus.  Inter¬ 
pres  noster  sic  reddidit  :  Quis  potest  facere 
mundum  de  immundo  conceptum  semine  ? 
nonne  tu  qui  solus  es  ?  breves  dies  hominis 
sunt.  Quae  lectio,  tametsi  aliquid  addit  ad 
verba  Hebraica  per  modum  paraphrasis;  ta¬ 
men  quoad  sententiam  optime  convenit  cum 
ipso  Haebraico  textu,  praesertim  ut  nunc  scri¬ 
bitur  et  distinguitur.  Nam  illud  SMSBM  pro- 
.pric  (ab  immundo)  vel  (de  immundo)  signi¬ 
ficat,  cui  noster  interpres  explicandi  gratia 
adjunxit,  Semine:  Septuaginta  vero,  aut  ac¬ 
ceperunt  immundum  pro  immunditia,  aut 
legerunt  E1SW2B  pio  S^B ;  illud  autem 
S5  noster  interpres  accepit  per  modum  in¬ 
terrogantis,  et  ideo  vertit,  nonne  tu  qui  solus 
sive  unus  es? 


(1)  Rom.  V,  12. 

Septuaginta  vero  interpretati  sunt  per 
modum  negantis,  et  idcirco  dixerunt,  Sed 
ne  tinus.  Sic  etiam  interpres  noster  illum, 
Breves  dies  ejus ,  conjunxit  cum  sequenti 
versu,  ut  conjungunt  etiam  Hebraei,  qui  inde 
incipiunt  non  solum  novum  versum,  sed 
etiam  novum  caput,  et  ideo  vertit  :  Breves 
dies  hominis  sunt,  numerus  mensium  ejus  apud 
te  est.  At  septuaginta  conjunxerunt  ea  verba 
cum  pixecedentibus  et  ideo  verterunt,  etiamsi 
una  dies  sit  vita  ejus. 

Itaque  utramque  versionem,  et  nostram 
latinam  vulgatam,  et  illam  septuaginta  vi¬ 
rorum  verba  Hebi-aica  ferre  possunt.  Et 
cum  nostra  sit  a  Concilio  cecumenico  ap¬ 
probata,  et  illa  ab  omnibus  pene  veteribus, 
quod  attinet  ad  hunc  locum, celebrata,  neu¬ 
tra  contemnenda  est. 

Et  quidem  juxta  nostram  editionem  su¬ 
mitur  argumentum  pro  peccato  originali,  ex 
eo  quod  si  solus  Deus  potest  mundare  ho¬ 
minem  de  immundo  conceptum  semine,  sequi¬ 
tur  eumdem  hominem  ab  ipsa  conceptione  es¬ 
se  immundum.  Non  enim  mundari  egent,  nisi 
immundi.  Haec  autem  immunditia  sine  dubio 
non  corporalis,  sed  spiritualis  est  :  nam  a 
corporali  immunditia,  mundari  homo  etiam 
ab  homine  potest.  Denique  in  Scripturis 
immunditia  pro  peccato  accipitur.  Isai  , 
lxiv.  Facti  sumus  ut  immundi  omnes  nos,  et 
tamquam  pannus  menstruatae  omnes  justitia: 
nostrae,  Et  Zachariae  m.  Auferte  vestimenta 
sordida  ah  eo,  et  dixit  ad  eum,  ecce  abstuli  a  te 
iniquitatem  tuam  (1).  Porro  juxta  editionem 
Septuaginta  interpretum  testimonium  est 
adhuc  illustrius.  Nam  si  non  est  mundus  a 
corde  infans  unius  dici,  profecto  peccatum 
quoddam  omnibus  nobis  ab  ipsr  conceptio¬ 
ne  inhaeret. 

Alterum  testimonium  habetur  in  Psal.  l. 
in  illis  verbis  :  Fece  in  iniquitatibus  con¬ 
ceptus  sum ,  et  in  peccatis  concepit  me  mater 
mea  (3).  Ubi  primo  loco  sciendum  est,  non  im¬ 
pedire  argumentum  pro  peccato  originis , 
quod  in  numero  multitudinis  dicatur  homo 
concipi  in  peccatis,  cum  peccatum  originis 
unum  sit,  non  multa.  Nam  revera  in 
Hebraico  fonte  numerus  est  singularis  : 
■'ss  iDrvcm  scnai  inVrn  jrwa  ■jn  et  ideo 
S.  Hiei’onymus,  et  alii  fere  omnes  reddide¬ 
runt  in  iniquitate,  et  in  peccato.  Adde  quoque 
ex  S.  Augustino  in  Enclxir.  cap.  44.  et  45. 
posse  etiam  peccatura  originale  significari 


nomine  peccatorum  et  iniquitatum,  tum  quia 
non  est  inusitata  in  Scripturis,  et  in  profanis 
auctoribus  figura  intellectionis,  qua  nume¬ 
rus  multitudinis  ponitur  pro  numero  singu- 
lax*i,  et  contia  numerus  singulai-is  pro  nu- 
mei’0  multitudinis,  tum  quia  in  peccato  illo 
primo  Adami,  quod  a  posteris  genex-atione 
contrahitur,  multae  fuerunt  iniquitates,  su¬ 
perbia,  infi delitas,  inobedientia  et  alia;. 

Deinde  illud  est  observandum  non  posse 
hunc  locum  depravari  ab  adversariis,  quasi 
peccatum  in  hoc  testimonio  accipiatur  im¬ 
proprie,  id  est,  pro  mortalitate,  aut  morbo 
aliquo,  nam  ea;  voces  'JY1?  et  V.BH  proprie 
verum  peccatum  significant,  et  eaedem  voces 
in  eodem  Psalmo  siepius  repetuntur,  et  sem- 
per  accipiuntur  pro  vero  et  proprie  dicto 
peccato,  quale  fuit  adulterium  Davidis  cum 
Bethsabea;,  quod  in  eo  Psalmo  potissimum 
deploratur. 

Postremo  non  licet  hanc  Davidis  confes¬ 
sionem  detorquere  ad  peccata  pai-entum,  qui 
eum  genuernnt,  quasi  dicei'e  voluerit,  paren¬ 
tes  suos  peccasse,  cum  genuerunt.  Nam  in 
primis  satis  constat,  Davidem  non  ex  forni¬ 
catione,  vel  adulterio,  sed  ex  honesto,  et 
sancto  conjugio  natum.  Deinde  cum  David 
in  toto  hoc  Psalmo  argumenta  conquirat, 
quibus  divinam  misericordiam  ad  se  flectat, 
non  debuit  peccata  ,parentum  allegare,  sed 
miseriam  suam  exponere.  Et  hoc  est,  quod 
faciat,  cum  se  miserum  ab  ipsa  conceptione 
fuisse  dicit.  Praeterea  verbum  ilud  iniVlO 
non  refertur  ad  actionem  gignendi,  in  qua 
peccatum  esse  solet,  quando  parentes  gig¬ 
nendo  peccant,  sed  ad  formationem  corpo- 
ris,  quae  post  parentum  concubitum  a  Deo 
fit.  Yere  enim,  ac  sapienter  dixit  sancta  illa 
Martyrum  Machabaorum  mater  ;  Nescio 
qualiter  in  utero  meo  apparuistis,  neque  enim 
ego  spiritum,  et  animam  donavi  vobis,  et  vi¬ 
tam,  et  singula  membra  non  ego  ipsa  compegi; 
sed  enim  mundi  creator,  qui  formavit  hominis 
nativitatem,  quique  omnium  invenit  originem 
etc.  in  lib.  n.  Machabaxorum  cap.  vix.  (3) 

Sic  etiam  altera  illa  vox  isrvcrp  proprie 
non  significat  gignere,  aut  concipere,  sed 
calefacere,  et  fovere.  Proinde  refertur  ad  il¬ 
lud  tempus,  quo  foetum  jam  foi*matum,  et 
animatum  mater  in  utero  fovet,  et  fovendo 
calefacit.  Certum  autem  est  nullum  interve¬ 
nire  parentum  peccatum,  vel  cum  proles 
concepta  formatur,  vel  cum  jam  formata  in 


(1)  Isai.  LNIV,  6  ;  Zach.  III  4.  -  (2)  Psal.  L,  7.  -  (3)  II  Mach.  VII,  22. 

utero  confovetur.  Et  fortasse  ad  calumnias 
futurorum  htereticorum  tollendas,  Spiritus 
sanctus  noluit  hoc  loco  uti  vocabulis,  quoe 
proprie  significant  gignere,  vel  concipere, 
qua;  sunt  'i';*'  et  r.Tb 

Jam  vero  ex  novo  testamento  habemus  in 
primis  verba  illa  Praecursoris  Domini,  Joan. 
i  :  Ecce  agnus  Dei,  ecce  qui  tolllit  peccata 
mundi  (i).  Quo  loco  in  textu  Graeco  legitur 
in  num.  singulari  ~/,v  Sgaptlav  vovi  xosgo v,Ecce 
qui  tollit  peccatum  illud  mundi.  Quod  est  au¬ 
tem  peccatum  illud  mundi,  nisi  commune 
illud  peccatum,  quod  per  unum  hominem  in 
hunc  mundum  intravit,  ut  ex  Apostolo  su¬ 
pra  citavimus  ? 

Deinde  habemus  illud  Joan.  nr.  Qui  non 
credit  in  filium ,  ira  Dei  manet  super  eum  (2). 
Ubi  notat  S.  Augustinus  lib.  vi  in  Julianum 
cap.  12.  non  esse  dictum,  ira  Dei  veniet  su¬ 
per  eum,  sed  manet  super  cum,  quia  jam 
antea  erat,  et  manet  in  omnibus  filiis  Adae, 
nisi  per  Christum  tollatur. 

Tertio  habemus  illud  Rom.  m.  Omnes  pec¬ 
caverunt,  et  egent  gloria  Dei  (3).  Certe  enim 
si  omnes  peccaverunt,  non  excipiuntur  par¬ 
vuli  a  peccato.  Parvuli  autem  propria  volun¬ 
tate  nihil  boni,  aut  mali  egerunt,  ut  idem 
Apostolus  ait  ad  Rom.  ix.  Igitur  omnes  pec¬ 
casse  dicuntur,  quia  filii  illius  sunt,  in  quo 
omnes  peccaverunt,  ad  Rom.  v. 

Quarto  habemus  comparationem  illam 
Adami  cum  Christo,  gratia;  cum  peccato,  re¬ 
surrectionis  cum  morte,  quam  idem  Aposto¬ 
lus  facit  in  priore  epist.  ad  Corinth.  cap.  13. 
ex  qua  comparatione  manifeste  colligitur,  ita 
omnes,  qui  ex  Adamo  nascuntur,  peccatum 
et  mortis  aeternae  debitum  contrahere,  sicut 
omnes,  qui  renascuntur  in  Christo,  gratiam 
justificationis,  et  beata;  resurrectionis  pignus 
acquirunt. 

Quinto  habemus  insignem  illam  Apostoli 
ratiocinationem  in  epist.  posteriore  ad  Co- 
vinth.  cap.  v  :  Si  unus  pro  omnibus  mortuus 
est ,  ergo  omnes  mortui  sunt.  Et  pro  omnibus 
mortuus  est  Christus  (-4).  Ubi  primum  condi- 
tionalis  consecutio  ponitur,  si  unus  pro  om- 
•  ilibus  mortuus  est,  ergo  omnes  mortui  sunt. 
Deinde  absolute  assumitur,  Christus  pro  om¬ 
nibus  mortuus  est.  Relinquitur  autem,  ut 
absolute  concludamus,  ergo  omnes  mortui 
sunt.  Et  satis  aperte  loquitur  B.  Paulus  de 
morte  omnium,  non  tam  corporali,  quam 


spirituali.  Dicit  enim  Christum  mortuum  esse, 
ut  qui  vivunt ,  jam  non  sibi  vivant ,  sed  Deo. 
Et  paulo  post  clarius,  quod  dixerat,  Christum 
pro  nobis  mortuum,  dicit,  Nos  Deo  per  Chri¬ 
stum  reconciliatos.  Et  paulo  post  clarissime, 
dicit :  Eum  qui  peccatum  non  fecerat,  pro  no¬ 
bis  peccatum,  id  est,  hostiam  pro  peccato, 
factum ,  ut  nos  efficeremur  justitia  Dei  in  illo. 
Jam  igitur  cum  constet,  Christum  pro  nobis 
omnibus  omnino  mortuum,  atque  hostiam 
pro  peccato  factum  esse  ,  sequitur  omnes 
omnino,  sine  ulla  exceptione  conditionis, 
sexus,  retatis,  mortuos  esse  in  Adamo,  et  red¬ 
emptore,  seu  justificatore  indiguisse. 

Sexto  habemus  illud  Galat.  m  :  Conclusit 
Scriptura  omnia  sub  peccato,  ut  remissio  per 
Christum  daretur  credentibus  (3).  Est  enim 
sententia  hujus  loci,  Scripturam  demonstrare, 
omnes  homines  esse  peccatores,  nec  posse  nisi 
per  Christum  ad  indulgentiam  pervenire. 

Septimo,  habemus  illud  Ephes.  ii  :  Era¬ 
mus  et  nos  natura  filii  irse ,  sicut  elc.  (6).  Di¬ 
cimur  enim  natura  filii  ira;,  quia  a  nativitate 
vel  quia  ex  natura  peccato  pruni  hominis 
vitiata,  reatum  peccati  trahimus,  ex  quo  ira;, 
atque  vindicta;  divina;  obnoxii  sumus.  Aliqui 
interpretantur  illud,  natura,  ac  si  dictum  es¬ 
set  prorsus.  Quam  interpretationem  S.  Hie¬ 
ronymus  in  commentario  non  rejicit,  quin 
etiam  fatetur,  vocem  esse  ambiguam,  tam¬ 
etsi  priorem  ipse  expositionem  sequitur. 

S.  autem  Augustinus  lib.  vi.  in  Julianum 
cap.  4.  graviore  censura  eam  interpretatio¬ 
nem  dignam  esse  xensuit.  Sic  enim  ait  : 
«  Quod  autem  dicis,  ubi  ait  Apostolus,  na¬ 
tura  filii  ira;,  posse  intelligi,  prorsus  filii  ira;. 
Nonne  hinc  admoneri  debuisti,  antiquam 
contra  vos  defendi  catholicam  fidem  :  quia 
non  fere  invenitur  Latinus  codex,  si  non  a 
vobis  nunc  incipiat  emendari,  vel  potius  in 
mendum  mutari,  ubi  non,  natura,  sit  scri¬ 
ptum  ?  Quod  utique  cavere  debuit  interpre¬ 
tum  antiquitas,  nisi  etiam  fidei  haec  esset 
antiquitas,  cui  coepit  vestra  resistere  novi¬ 
tas.  »  Haec  ille,  qui  ex  eo,  quod  omnes  codi¬ 
ces  Latini  habent,  natura,  recte  colligit,  hoc 
loco  non  esse  vocem  ambiguam,  quoniam  si 
ita  esset,  aliquis  vertisset,  prorsus,  aliquis, 
natura,  nunc  autem  omnes  eodem  modo , 
verterunt,  quia  omnes  eodem  modo  testimo¬ 
nium  hoc  Apostolicum  intellexerunt.  Ac  de 
Scripturis  quidem  haec  loca  sufficiant. 


(1)  Joan.  I,  21),  3G.  —  (2)  Joan.  III,  36.  -  (3)  Rom.  III,  23.  —  (4)11  Corint.  V.  14,  15.  -  (5)  Gal. 
III,  22.  —  (G)  Eph.  II,  3. 

CAPUT  V. 

Probatur  eadem  veritas  testimoniis  Patrum , 

qui  ante  Pelagianam  kxresim  exortam  scri¬ 
pserunt. 

Secundo  loco  confirmanda  est  veritas  testi¬ 
moniis,  ac  traditione  Ecclesia.  Ac  primo  af¬ 
feremus  testimonia  Patrum  illorum,  qui  ante 
Pelagianam  haeresim  exortam  scripserunt. 
Deinde  addemus  Ecclesia  decreta,  qua  pro¬ 
prie  haresim  istam  damnaverunt. 

Primus  igitur  prodeat  S.  Dionysius  Areo¬ 
pagita,  qui  in  lib.  de  Eccles.  hierarch.  cap. 
3.  part.  3,  peccatum  primi  hominis  toti  natura 
humana  adseribit :  <•  Humanam,  inquit,  natu¬ 
ram,  initio  stolide  a  divinis  beneficiis  prola¬ 
psam,  obnoxia  passionibus  variis  vita  susce¬ 
pit,  et  mortis  corruptibilis  finis.  Quippe  per¬ 
niciosa  illa  a  vera  bonitate  defectio,  et  sacra 
in  paradiso  legis  pravaricatio  eam ,  qua 
sponte  sua  blande  mulcentibus,  atque  infe¬ 
stis  adversarii  fraudibus  cedens  vitale  excus¬ 
serat  jugum,  his  qua  sunt  divinis  bonis  con¬ 
traria  tradidit,  »  Quibus  verbis  Dionysius 
primum  docet,  humanam  naturam  divinis 
beneficiis,  qua  in  creatione  acceperat  spo¬ 
liatam  ,  obnoxiam  factam  esse  passionibus 
quoad  animam,  et  morti,  quoad  corpus. 
Deinde  rationem  reddit  hujus  spoliationis, 
ac  dicit,  id  factum  esse,  quia  natura  huma¬ 
na  sponte  cedens  fraudibus  Satana  vitale 
jugum  excussit.  Ista  enim  defectio  a  vera 
bonitate  tradidit  eam  bis,  qua  sunt  contra¬ 
ria  divinis  bonis,  id  est,  passionibus  et  mor¬ 
talitati. 

Ubi  vides  S.  Dionysium  non  solum  poe¬ 
nam,  sed  etiam  culpam  toti  natura  tribuere. 
Quod  idem  paulo  infra  his  verbis  docet  : 
«  Oberrans  itaque  (natura  humana)  et  a  re¬ 
cto  itinere  ad  eum,  qui  veraciter  Deus  est, 
tendente  aversa,  et  perditis,  atque  maleficis 
turmis  subjecta,  minime  advertit,  se  pro 
Diis,  atque  amicis,  infestis  hostibus  fuisse 
obsecutam.  » 

Secundus  testis  prodeat  S.  Ignatius,  qui 
in  epist.  ad  Trallianos  ita  loquitur  :  «  Vos 
ergo  succincti  mansuetudine  imitatores  esto¬ 
te  passionum  Christi,  et  dilectionis  ejus,  qua 
dilexit  nos,  dans  semetipsum  pro  nobis,  ut 
nos  sanguine  suo  mandaret  ab  antiqua  im¬ 
pietate.  » 

Tertius  sit  S.  Justinus  Martyr,  qui  in  dia¬ 


logo  cum  Tryphone  sic  ait  :  «  Ad  amnem 
eum  non  ideo  venisse  pro  comperto  habe¬ 
mus,  quod  vel  Bapiisini  lavatione,  vel  Spiri¬ 
tus  in  specie  columbm  adventu  opus  ei  fuerit 
sicut  nec  nasci,  et  crucifigi  propter  functio¬ 
nis  hujusmodi  indigentiam  sustinuit  :  sed 
humani  generis  causa,  quod  per  Adam  in 
mortem,  et  fraudem,  seductionemque  ser¬ 
pentis  conciderat,  ut  interim  propriam  pro 
se  maligne  agentis,  cujusque  culpam  taceam.» 
Ilie  videmus,  non  solam  mortem,  sed  etiam 
serpentis  seductionem  toti  generi  humano 
communem  esse ,  et  Christum  crucifixum, 
esse  pro  peccato,  tum  communi  toti  naturae 
humanae,  tum  propriis  uniuscujusque ,  id 
est,  pro  peccato  tum  originali,  tum  actuali. 

Quartus  sit  S.  Irenceus  lib.  v.  cap.  17  : 

«  Delevit,  inquit,  chirographum,  debita  no¬ 
stra,  affigens  illud  cruci,  uti  quemadmodum 
per  lignum  facti  sumus  debitores  Deo,  per 
lignam  accipiamus  debiti  remissionem.  » 
Vide  eumdem  lib.  m.  cap.  20.  et  rursus  a- 
lium  locum  apud  Augustinum  lib.  i.  in  Ju¬ 
lianum  cap.  2. 

Quintus  sit  Tertullianus,  qui  in  lib.  de  ani¬ 
ma,  cap.  40.  sic  ait  :  «  Omnis  anima  eo  us¬ 
que  in  Adam  censetur,  donec  in  Christo  re¬ 
censeatur  :  tamdiu  immunda,  quamdiu  re¬ 
censeatur.  Peccatrix  autem  quia  immunda.» 

Sextus,  Origenes  homil.  8.  in  Levitic.  : 

«  Queecumque  anima,  inquit,  in  carne  nasci¬ 
tur,  iniquitatis,  et  peccati  sorde  polluitur, 
propter  quod  dictum  est  :  Nemo  mundus  a 
sorde,  nec  infans,  cujus  est  unius  diei  vita 
super  terram.  » 

Septimus,  S.  Cyprianus  lib.  m.  epist.  88. 
ad  Fidum  :  «  Infans,  Inquit,  recens  natus  nil 
peccavit,  nisi  quod  secundum  Adam  carnali- 
tcr  natus,  contagium  mortis  antiquae  prima 
nativitate  contraxit.  » 

Octavus,  S.  Athanasius  serm.  in  illud  : 

«  Omnia  mihi  tradita  sunt  »,  sub  initium  : 

«  Postquam,  inquit,  peccaverat,  et  lapsus  fue¬ 
rat  homo,  ejusque  lapsu  perturbatis  omni¬ 
bus,  mors  invaluisset  ab  Adam  usque  ad 
Christum,  terraque  exeerationi  data  esset, 
infernus  apertus,  paradisus  clausus,  cceluin  . 
infensum,  et  tandem  corrupto,  et  interem¬ 
pto  homine  invaluisset  diabolus  contra  nos 
etc.  » 

Nonus,  S.  Hilarius,  qui  in  explicatione 
Psal.  118.  exponens  illa  verba  ad  finem  to¬ 
tius  Psal.  :  Vivet  anima  mea,  et  laudabit  te, 
sic  ait  :  «  Vivere  se  in  hac  vita  non  reputat, 
quippe  qui  dixerit :  Ecce  in  iniquitatibus 

conceptus  sura,  et  in  delictis  peperit  me  ma¬ 
ter  mea.  Scit  se  sub  peccati  origine,  et  sub 
peccati  lege  esse  natum.  ;> 

Decimus,  S.  Basilius,  qui  in  expositione 
Psal.  32.  explicans  illud  :  «  Diligit,  miseri¬ 
cordiam,  et  judicium,  misecicordia  Domini 
«  plena  est  terra  »  :  Nequit,  inquit,  homo 
mundo  corde,  acliberomninoasorde  peccati 
inveniri,  etiamsi  unius  diei  tempore  supra 
terram  vixerit.  Quamobrem  si  quis  videat 
quotidie  malitiam  invalescentem,  ac  depa¬ 
scentem  homines,  et  fragile  genus  hominum 
mille  mortibus  delictorum  gratia  dignum, 
tanto  admirabitur  magis  divitias  bonitatis 
divina)  tolerantia),  et  longanimitatis.  »  Vide 
alium  locum  ejusdem  apud  Augustinum  lib. 
l.  in  Julianum  cap  2. 

Undecimus,  S.  Ambrosius,  qui  in  Apolo- 
gia  David  cap.  xi.  sic  ait  :  «  Antequam  na¬ 
scamur  ,  maculamur  contagio ;  antequam 
usuram  lucis,  originis  ipsius  excipimus  inju¬ 
riam,  in  iniquitate  concipimur.  »  Et  infra  : 
«  Merito  David  deploravit  in  se  ipsa  inquina¬ 
menta  natura,  quod  prius  inciperet  in  homi¬ 
ne  macula,  quam  vita.  »  Item  lib.  i.  de  poe¬ 
nitentia  cap.  2.  sic  ait  :  «  Omnes  homines 
sub  peccato  nascimur,  quorum  ipse  ortus  in 
vitio  est,  sicut  habes  lectum  dicente  David  : 
Ecce  enim  in  iniquitatibus  conceptus  sum.  » 
Vide  alia  multa  loca  etiam  clariora  apud  Au- 
gustin.  lib.  i.  in  Julinn.  cap.  2.  et  lib.  de 
nuptiis,  et  concupiscentia,  cap.  33.  et  lib.  i. 
ad  Bonifacium,  cap.  11. 

Duodecimus,  auctor  comment.  in  epist.  B. 
Pauli,  qua)  S.  Ambrosio  tribuuntur.  Is  enim, 
ut  Ambrosius  a  viris  doctis  esse  creditur,  ita 
aequalis  Ambrosii  sine  dubio  fuit.  Vixit  enim 
tempore  Damasi  Papae,  ut  ipse  testatur  in 
comment.  cap.  3.  prioris  ad  Timotheum.  Hic 
igitur  auctor  in  comment.  cap.  3.  ad  Roma¬ 
nos,  sic  ait:  «  Manifestum  est  itaque  in  Adam 
omnes  peccasse,  tamquam  in  massa,  ipse 
enim  per  peccatum  corruptus,  quos  genuit, 
omnes  nati  sunt  in  peccato.  Ex  co  igitur  om¬ 
nes  peccatores,  quia  ex  ipso  sumus  omnes.» 
Item  in  comment.  cap.  4.  ad  Hebraeos  : 
«  Juxta  similitudinem  carnis  sine  peccato, 
quia  natura,  quam  veram  suscepit,  similis 
est  carnis  nostrae,  peccata  vero  nequaquam 
habuit,  quae  caro  nostra  de  parentibus  con¬ 
traxit,  quia  tale  fuit  originale  peccatum  in 
carne  primi  hominis,  unde  et  poena,  et  re¬ 
medium  fieri  potuisset. 

Tertius  decimus,  Cyrillus  Hierosolymita¬ 
nus  catechesi  2  :  «  Per  hunc,  inquit,  Pater 


noster  Adam  pulsus  est,  et  pro  paradiso  ad¬ 
mirando  quodam  modo  sponte  sua  fructus 
ferente,  terram  spiniferam  accepit.  Quid  igi¬ 
tur  (dixerit  aliquis)  decepti  periimus  :  num- 
quid  non  est  deinceps  salus?  cecidimus,  an 
non  licet  resurgere  ?  » 

Quartus  decimus,  S.  Gregorius  Nazianze- 
nus  orat.  3.  de  pace,  sic  ait  :  «  Totus  lapsus 
sum,  atque  ex  primigeni  hominis  inobedien- 
tia,  et  diaboli  fraude  condemnatus  sum.  »  Et 
in  2.  oratione  in  S.  Pascha,  dicit,  nos  omnes 
ab  initio  per  peccatum  lapsos.  Vide  etiam 
alia  loca  apud  Augustinum  lib.  i.  in  Julia¬ 
num  cap.  2. 

Quintus  decimus,  S.  Hieronymus  in  com¬ 
mentario  cap.  G.  Oseae  Propheta)  :  «  Et  ibi, 
inquit  Deus,  hoc  est  in  Paradiso,  omnes  prae¬ 
varicati  sunt  in  mc,  et  in  similitudinem  prae¬ 
varicationis  Adam.  Non  enim  mirum,  si  quod 
in  parente  praecessit,  etiam  in  filiis  condem¬ 
netur.  »  Item  in  commentar,  cap.  2.  Micheae  : 
«  Unusquisque  nostrum  cum  Adam  de  para¬ 
diso  cecidit,  et  in  hujus  mundi  captivitate 
versatur.  »  Vide  alium  locum  apud  Augusti¬ 
num  loco  citato. 

Sextus  decimus ,  Ruffmus  in  comment. 
Psalm.  l  :  «  Ego,  inquit,  conceptus  con¬ 
traxi  mecum  iniquitatem  originalis  delicti. 
Numquid  de  adulterio  David  natus  erat,  de 
Jesse  justo  viro,  et  conjuge  ejus?  Quid  est 
ergo  quod  se  dicit,  in  iniquitatibus  conce¬ 
ptum  esse,  nisi  quia  detrahitur  iniquitas  ex 
Adam  ?  nemo  nascitur,  nisi  trahens  culpam, 
et  culpa)  poenam.  »  Fortasse  Ruffinus  ha)c 
scripsit  post  hamesim  Pelagianorum  exor¬ 
tam  :  tamen  placuit  ejus  testimonium  hic 
adseribere,  quia  vixit  idem  auctor  etiam  an¬ 
te  illud  tempus. 

Septimus  decimus,  S.  Sirieius  Papa,  in 
epist.  I.  ad  Himerium  cap.  2.  sic  ait  :  «  In¬ 
fantibus,  qui  necdum  loqui  valent  per  aeta¬ 
tem,  vel  his,  quibus  in  qualibet  necessitate 
opus  fuerit  sacra  unda  Baptismatis,  omni 
volumus  celeritate  succurri,  ne  ad  nostrarum 
perniciem  tendat  animarum,  si  negato  desi¬ 
derantibus  fonte  salutari  unusquisque  exiens 
de  sa)culo,  et  regnum  perdat,  et  vitam.  » 

Decimus  octavus,  S.  Joannes  Chrysosto- 
mus  in  homil.  ad  Neophytos  :  «  Venit,  in¬ 
quit,  semel  Christus,  invenit  nostrum  chyro- 
graphum  paternum,  quod  scripsit  Adam.  Ille 
initium  induxit  debiti,  nos  fuenus  auximus 
posterioribus  peccatis. »  Sic  enim  vertit  ver¬ 
ba  de  verbis  S.  Augustinus  lib.  i.  in  Julia¬ 
num,  ubi  etiam  diligenter  notavit,  Chryso- 

slomum  non  fuisse  contentum  dicere,  «  chy- 
rograplium  paternum,  »  sed  addidisse,  «no¬ 
strum,  »  ut  intelligeremur,  ad  nos  etiam  per¬ 
tinere,  et  nostrum  esse  ipsum  Adm  pecca¬ 
tum.  Alia  loca  Chrysostomi  vide  inferius 
cap.  9.  ubi  salvuntur  argumenta. 

Decimus  nonus,  S.  Augustinus  in  lib.  t. 
ad  Simplicianum  (quem  scripsit  antequam 
Pelagiana  liscresis  orta  esset,  ut  ex  retracta¬ 
tionibus  perspicuum  est).  Nam  in  eo  lib. 
qutest.  i.  sic  ait  :  «  Illud  est  ex  poma  origi¬ 
nalis  peccati,  hoc  est  ex  pcena  frequentati 
peccati,  cum  illo,  in  hanc  vitam  nascimur ; 
hoc,  vivendo  addimus.  »  Et  rursus  quaest. 
2  :  «  Sunt  igitur  omnes  homines,  quando¬ 
quidem  ut  Apostolus  ait,  in  Adam  omnes 
moriuntur,  a  quo  in  universum  genus  huma¬ 
num  origo  ducitur  offensionis  Dei,  una  quae¬ 
dam  massa  peccati,  supplicium  debens  divi¬ 
nae,  summa^que  justitiae,  quod  sive  exigatur, 
sive  donetur,  nulla  est  iniquitas.  »  His  addi 
possunt  Reticius  et  Olympus,  duo  veteres 
Patres,  quorum  opera  non  extant,  sed  eo¬ 
rum  testimonia  citat  S.  Augustinus  lib.  i.  in 
Julianum  cap.  2.  Habemus  igitur  auctores 
supra  viginti,  qui  futuram  Pelagianara  hae- 
resim  de  peccato  originali  redarguendo,  ac 
refellendo  praevenerunt. 


CAPUT  VI. 

Probatur  eadem  veritas  ex  definitione 
Ecclesiastica. 

Nunc  afferemus  judicia  non  singulorum 
hominum,  sed  ipsarum  Ecclesiarum,  sive 
Conciliorum,  quibus  error  ille  Pelagii,  Coe- 
lestii  et  Juliani,  quem  Faber,  Erasinus  et 
Zwinglius  nostro  sacculo  renovarunt,  pu¬ 
blice  damnatus  fuit.  Habemus  autem  judi¬ 
cia  totius  orbis  terrarum. 

Primum  enim  in  Oriente  Concilium  Palc- 
stinum,  Episcoporum  44.  errorem  hunc  ita 
damnavit,  ut  Pelagium  ipsum  ad  eumdem 
errorem  damnandum  compulerit.  Meminit 
hujus  Synodi  S.  Augustinus  lib.  i.  in  Julia¬ 
num  cap.  2.  epist.  100.  et  alibi. 

Deinde  in  Occidente  habemus  ex  Africa 
Concilium  Milevitanum,  quod  in  2.  can.  ita 
statuit  :  «  Placuit,  ut  quicumque  parvulos 
recentes  ab  uteris  matrum  baptizandos  ne¬ 
gat,  aut  dicit,  in  remissionem  peccatorum  cos 
quidem  baptizari,  sed  nihil  cx  Adamo  tra¬ 


here  originalis  peccati,  quod  lavacro  rege¬ 
nerationis  expietur,  anathema  sit.  » 

Habemus  item  ex  Africa  Concilium  Car¬ 
thaginiense  nationale  frequentissimum,  Epi¬ 
scoporum  videlicet  21 7,  quod  postconfirmatio- 
nem  a  Zozimo  summo  Pontifice  obtentam,  a 
toto  orbe  receptum  fuit,  ut  refert  S.  Prosper 
in  Chronico  ad  annum  420. 

Ex  Hispania  habemus  Concilium  Toleta¬ 
num  VI.  can.  i.  ubi  sic  legimus  :  «  Ex  his 
tribus  divinitatis  personis  solum  Filium  fa¬ 
temur  ad  redemptionem  humani  generis 
propter  culparum  debita,  quie  per  inobe- 
dientiam  Adse  originaliter,  et  nostro  libero 
arbitrio  contraximus,  resolvenda,  a  secreto 
Patris,  arcanoque  prodiisse,  et  humanitatem 
sine  peccato  de  sancta  semper  Virgine  as¬ 
sumpsisse.  »  Vide  etiam  Concilium  Toleta¬ 
num  XII.  can.  2. 

Ex  Gallia  habemus  Concilium  Arausica- 
num  II.  canon.  2.  ubi  sic  legimus  :  «  Si  quis 
soli  Ada;  prsevaricationem  suam,  et  non  ejus 
propagini  asserit  nocuisse  ;  aut  certe  mor¬ 
tem  tantum  corporis,  quee  poena  est  peccati, 
non  autem  et  peccatum,  quod  est  mors  ani¬ 
ma),  per  unum  hominem  in  omne  genus  hu¬ 
manum  transisse  testatur,  injustitiam  Deo 
dabit,  contradicens  Apostolo  dicenti.  Per  u- 
nnm  hominem  peccatum  in  hunc  mumdum 
intravit,  et  per  peccatum  mors,  et  ita  in  om¬ 
nes  homines  mors  pertransiit  etc.» 

Ex  Germania  habemus  Concilium  Mogun- 
tinum,  can.  S.  ubi  sic  legimus  :  «Hoc  pri¬ 
morum  hominum  peccatum  propagatione 
in  omnes  homines  transiit,  ctsecum  poenam 
suam  trahit,  ut  sint  omnes  homines  ira)  Dei, 
damnationis,  et  rftortis  rei,  et  ad  peccatum 
proni. » 

Ex  Italia  habemus  responsa  veterum  sum¬ 
morum  Pontificum,  Innocentii,  Zozimi,  Cce- 
lestini,  Leonis,  Gregorii.  Nam  B.  Innocen¬ 
tius  I.  exortum  errorem  istum,  tempore  sui 
Pontificatus,  aperte  damnavit,  ut  Augustinus 
testatur  lib.  i.  in  Julianum  cap.  2.  et  epist. 
137.  Extat  autem  epist.  ejusdem  Innocentii 
ad  Concilium  Milevitanum,  in  qua  confirmat 
ejus  Concilii  decreta,  et  inter  alia  sic  loqui¬ 
tur  :  «  Si  ergo  nihil  volunt  officere  non  re¬ 
nasci,  fateantur  necesse  est,  nec  regenera¬ 
tionis  sacra  fluenta  prodesse  etc.  »  B.  Zozimi 
epist.  ad  Episcopos  totius  orbis  non  extat, 
sed  ejus  ha)C  verba  recitat  S.  Augustinus  in 
epistol.  137.  adOptatum  :  «  Fidelis  Dominus 
in  verbis  suis,  ejusque  Baptismus  re,  ac  ver¬ 
bis,  id  est,  opere,  confessione,  ct  remissione 

vora  peccatorum,  in  omni  sexu,  aetate,  con¬ 
ditione  generis  humani,  eamdem  plenitudi¬ 
nem  tenet.  Nullus  enim  nisi  qui  peccati  ser¬ 
vus  est,  liber  efficitur,  nec  redemptus  dici 
potest,  nisi  qui  vere  per  peccatumfuerit  ante 
captivus,  sicut  scripturo  est :  Si  vos  filius  li¬ 
beraverit,  vere  liberi  eritis.  Per  ipsum  enim 
renascimur  spiritualiter,  per  ipsum  crucifi¬ 
gimur  mundo  :  ipsius  morte  mortis  ab  Adam 
omnibus  nobis  introductae,  atque  transmissae 
universae  animae  illud  propagatione  contra¬ 
ctum  chyrographum  rumpitur,  in  quo  nullus 
omnino  natorum,  antequam  per  baptismum 
liberetur,  non  tenetur  obnoxius  ».  Post  haec 
verba  recitata  ita  subjungit  Augustinus  :  «In 
his  verbis  Apostolicae  sedis  tam  antiqua,  at¬ 
que  fundata,  certa  et  clara  est  Catholica  fi¬ 
des,  ut  nefas  sit  de  illa  dubitare  Christia¬ 
no.  i) 

B.  Coeleslinus  in  epistol.  ad  Gallos  prima, 
post  finem  epistolae  annectit  aliquot  capi¬ 
tula,  quibus  quidquid  contrarium  est^  mini¬ 
me  Catholicum  habendum  esse  pronuntiat, 
in  4.  cap.  sic  ait  :  «  In  praevaricatione  Adafc 
omnes  homines  naturalem  possibilitatem,  et 
innocentiam  perdidisse.  »  In  cap.  12.  sicrur- 
sus  loquitur  :  «  Illud  quod  circa  baptizandos 
in  universo  mundo  sancta  Ecclesia  unifor¬ 
miter  agit,  non  otiosio  contemplamur  in¬ 
tuitu,  cum  sive  parvuli,  sive  juvenes  ad  rege¬ 
nerationis  veniunt  Sacramentum,  non  prius 
fontem  vitae  adeunt,  quam  exorcismis,  et 
exsufflationibus  clericorum,  spiritus  ab  eis 
immundus  abigatur  :  ut  tunc  vere  appareat, 
quo  modo  princeps  mundi  hujus  mittatur 
foras,  et  quo  modo  prius  alligetur  fortis,  et 
deinceps  vasa  ejus  diripianturin  possessionem 
translata  victoris,  qui  captivam  ducit  capti¬ 
vitatem,  et  dat  dona  hominibus.  » 

S.  Leo  I.  epist.  8G.  ad  Nicetam  Aquile- 
iensem  ita  loquitur  :  «  Sed  ab  istis  ideo  per 
naturalem  industriam  dicitur  praeveniri,  ut 
qua;  ad  gratiam  proprio  clara  sit  studio,  nul¬ 
lo  videatur  peccati  originalis  vulnere  saucia¬ 
ta.  Ideo  etiam  parvulos  dicunt,  si  sine  Ba¬ 
ptismo  hinc  de  saeculo  exierint,  non  posse 
damnari,  neque  reos  in  peccato  Adae  teneri, 
sed  ad  regnum,  vel  ad  vitam  aeternam  sine 
ulla  cunctatione  venire,  cum  Apostolus  di¬ 
cat.  Per  unum  hominem  peccatum  in  hunc 
mundum  intravit,  et  per  peccatum  mors, 
et  ita  in  omnes  homines  pertransiit,  propter 
quod  et  ipsi  parvuli  baptizantur.  » 


S.  Gregorius  in  epist.  53.  lib.  vil.  ad  Se- 
cundinum  :  «Illud,  inquit,  incertum  non  est, 
quia  nisi  sacri  Baptismatis  gratia  fuerit  rena¬ 
tus  homo,  omnis  anima  originalis  peccati 
vinculis  est  obstricta.  »  His  accedunt  postre¬ 
mo  Concilia  universalia  duo,  Florentinum  et 
Tridentinum,  quorum  illud  in  litteris  unionis 
sic  docet  :  «  Illorum  autem  animas,  qui  in 
actuali  mortali  peccato,  vel  solo  originali  de¬ 
cedunt,  mox  in  infernum  descendere,  poenis 
tamen  disparibus  puniendos  ».  Istud  autem 
sess.  5.  in  decreto  de  peccato  originis,  ad 
verbum  repetit  decreta  Conciliorum  veterum 
Milevitani  et  Arausicani.  Quae  cum  ita  sint, 
nulla  omnino  remanet  de  fide  Catholicae  Ec¬ 
clesiae  dubitatio  :  ut  non  potuerint  Erasmus, 
Faber,  Zwinglius  atque  Anabaptistae  sine  in¬ 
credibili  temeritate  errorem  toties  damna¬ 
tum,  iterum  innovare. 


CAPUT  VII. 

Res  eadem  rationibus  confirmatur. 

Sed  accedant  postremo  etiam  rationes,  ex 
variis  principiis  ductae.  Prima  ratio  ducitur 
ex  Baptismo,  eaque  invicta  prorsus  et  inso¬ 
lubilis,  qua  veteres  passim  usi  sunt.  Infantes 
continuo  baptizandi  sunt,  si  periculum  sit, 
ne  in  ea  aetate  moriantur,  ut  ex  Apostolica 
traditione  docet  S.  Dionysius  in  lib.  de  Ec- 
clesiast.  Hierarchiacap.ult.  Origenes  hom.  8. 
in  Leviticum,  B.  Cyprianus  lib.  m.  epist.  8. 
S.  Hieronymus  lib.  3.  adversus  Pelagianos 
extremo,  S.  Augustinus  lib.  iv.  de  Baptismo 
contraDonatistas,  cap.  24.  neque  idPelagia- 
ni,  Zwinglius,  vel  Erasmus  negaverunt : 
et  semper  in  Ecclesia  fuit  haec  sollicitudo  fi¬ 
delium,  ut  diligentissime  providerent,  ne 
quis  omnino,  sive  adultus,  sive  infans  abs¬ 
que  Baptismo  decederet,  ut  perspicuum 
est  ex  epistola  Siricii,  supra  citata,  ad  Hime- 
rium  cap.  2.  et  ex  epist.  28.  S.  Augustini,  ad 
S.  Hieronymum.  Et  praeter  Apostolicam 
traditionem  habeitius  verbum  ipsum  scri¬ 
ptum,  quod  ea  traditio  nobis  explicuit  cla¬ 
rius  :  Nisi  quis  renatus  fuerit  ex  aqua ,  et  Spi¬ 
ritu  sancto ,  non  potest  intrare  in  regnum  Dei, 
Joao.  hi  (1). 

Certum  autem  est,  Baptismum  dari  ad  re¬ 
missionem  peccati.  Nam  qui  baptizantur, 


(I)  Joan.  III,  3. 

renascutifur  ex  aqua ,  et  Spiritu  sancto ,  Joa». 
jil.  Cur  autem  renasci  debet  per  gratiam, 
cujus  generatio  corrupta  non  fuit  per  pecca¬ 
tum  ? 

Item  qui  baptizantur,  moriuntur  peccato 
et  resurgunt  :  Ut  in  novitate  vitx  ambulent , 
Rom.  6.  Quomodo  vero  mori  potest  pecca¬ 
to,  qui  peccatum  nullum  habet?  Rursus 
qui  baptizantur,  mundantur  et  lavantur. 
Ephes.  v  :  Mundans  lavacro  aquae  in  verbo  vi¬ 
tx.  Tit.  iii  :  Per  lavacrum  regenerationis ,  et 
renovationis  etc.  Actor,  xxn  :  Ablue  peccata  tua 
invocato  nomine  ipsius.  Qui  autem  fieri  potest, 
'ut  mundetur,  et  lavetur,  qui  sordes,  aut  ma¬ 
culas  nullas  habet  ? 

Denique  idem  ostendit  forma  Baptismi. 
Sive  enim  per  forman  intelligamus  verba 
illa  :  Ego  te  baptizo  etc.,  sive  symbolum  illud 
externum,  quod  est  similitudo  rei  internae, 
falsa  erit  forma  Baptismi,  ut  Concilia  alle¬ 
gata  testantur,  si  Baptismus  non  datur  in 
remissionem  peccatorum.  Nam  quid  est  : 
Ego  te  baptizo ,  nisi,  ego  te  lavo,  vel  mundo 
juxta  Scripturas  definientes  Baptismum, 
lavacrum  regenerationis,  quo  mundamur  in 
verbo  vitae  ?  Quid  vero  significat  symbolum 
illud  externum,  quo  mergimur  in  aquam,  e- 
mergimus  ex  aqua,  nisi  (ut  Apostolus  ipse 
docet,  Roman.  vi.)  Morinos  peccato ,  utresur- 
gamus  justitix  ?  Quare  dubitari  non  potest, 
quin  infantes,  quibus  necessarium  esse 
baptismum  ex  verbo  Christi  et  Apostoliea 
traditione  monstratum  est,  peccatum  habeant 
quod  secum  ex  utero  matris  adduxerint. 

Secunda  ratio  dicitur  a  caeremoniis  Bapti- 
Bmi  antiquissimis,  et  in  Ecclesia  universa 
celebratis  exorcismo  videlicet  etexsufflatione. 
Quo  argumento  utitur  passim  S.  Augustinus, 
ut  lib.  I.  de  peccatorum  meritis  et  remission. 
cap.  34.  lib.  I.  de  nuptiis  et  concupiscentia, 
cap.  20  et  lib.  vi.  in  Julianum,  cap.  2.  utun¬ 
tur  etiam  Coelestinus  Papa  in  epistol.  ad  Gal¬ 
los,  et  alii  posteriores.  Nam  Pelagiani  repre¬ 
hendere  nec  poterant,  nec  audebant  usum 
universae  Ecclesiae,  quo  per  exorcismum,  et 
exsufflationem  ab  infantibus  baptizandis  spi¬ 
ritus  immundus  abigituf.  Sic  enim  scribit 
Augustinus  lib.  VI.  in  Julianum  cap.  2  :  «  ld 
tu  commemorare  timuisti,  tamquam  ipse  a 
toto  orbe  exsufflandus  esses,  si  huic  exsuf¬ 
flationi,  qua  princeps  mundi  a  parvulis  e^ici- 
,tur  foras,  contradicere  voluisses. »  Quod  si 


spiritus  immundus  infantes  ante  Baptismum 
possidet  negari  non  potest, quin  cos  per  pec¬ 
catum  captivos  teneat.  Neque  enim  permitte¬ 
ret  Deus  creaturam  suam  a  diabolo  possi¬ 
deri,  nisi  sibi  eam  per  peccatum  ipse  antea 
subjecisset.  A  quo  enim  quis  superatur,  ejus 
et  servus  efficitur. 

Tertia  ratio  ex  circumcisionis  mysterio. 
Circumcisio  siquidem,  ex  sententia  S.  Au¬ 
gustini  lib.  xvi.  de  Civ.  Dei  cap.  27.  S.  Gre- 
gorii  lib.  iv  Moralium  cap.  2.  S.  Bernardiin 
epist.  77.  et  Innocentii  III.  cap.  Majores,  de 
Baptismo,  et  ejus  effectu,  ad  peccatum  ori¬ 
ginis  purgandum  instituta  fuerat  :  ex  alio¬ 
rum  vero  sententia,  si  non  ad  tollendum 
peccatum  originale,  certe  ad  significandam 
ejus  purgationem  referebatur.  Nam  ideo  in 
eo  membro  fieri  jussa  est,  in  quo  evidentius 
peccati  illius  effectus  apparet,  et  per  quod 
genus  humanum  carnaliter  propagatur,  et 
propagatione  inficitur.  Vide  Augustinum 
tractat.  30.  in  Joannem. 

Quarta  ratio  ex  poena  peccati.  Mors  poena 
peccati  est,  ut  ex  eo  constat,  quod  dictum 
est  primo  parenti  :  Quacumque  die  comede¬ 
ris  ex  eo ,  morte  morieris ,  Genes,  ii,  Moriun¬ 
tur  autem  omnes,  et  ipsi  etiam  infantes,  qui 
propria  voluntate  nihil  egerunt  boni  vel  ma¬ 
li,  igitur  pcGcatum  quoddam  infantibus inest, 
quod  non  committitur  propria  voluntate,  sed 
ipsa  propagatione  a  parentibus  trahitur. 

Neque  responderi  potest,  mortem  fuisse 
poenam  Adamo,  filiis  autem  non  esse  poe¬ 
nam,  sed  infortunium  et  calamitatem,  quem¬ 
admodum  cum  quis  ob  culpam  suam  ad 
inopiam  redactus,  filios  pauperes  gignit, 
ipsi  quidem  inopia  poena  peocatijest,  filiis 
autem  infelicitas  et  miseria. 

Hoc,  inquac,  responderi  non  potest.  Nam 
Deus  jjer  Ezechielem  testatur,  se  non  affli¬ 
gere  filios  ob  culpas  parentum.  Sic  enim  le¬ 
gimus  Ezechielis  xvm.  Quid  est,  quod  parabo¬ 
lam  istam  vertitis  in  proverbium  in  Israel,  di¬ 
centes  :  Patres  comederunt  uvas  acerbas,  et 
dentes  filiorum  obstupescunt  ?  Vivo  ego,  dicit 
Dominus,  si  erit  ultra  vobis  parabola  hxc  in 
proverbium  in  Israel :  Eccc  omnes  animx  mex 
sunt,  ut  anima  patris ,  ita  anima  filii  mea  est  : 
Anima  qux  peccaverit,  ipsa  morietur,  filius 
non  portabit  iniquitatem  patris ,  nec  pater 
portabit  iniquitatem  filii. 

Neque  huic  loco  repugnat  quod  legimus  in 


(1)  Rom  VI,  4.  -  (2)  Eph.  V.  26;  Tit  III,  5;  Act.  XXII,  16.  -  (3)  Rom.  VI.  -  Gen.  II,  17.  - 
(4)  Ezech.  XVIII,  2. 

Exofl.  cap.  xx  :  Ego  sum  Dominus  Deus  tuus , 
fortis,  zelotes  visitans  peccata  patrum  in  filios  in 
tertiamet  quartam  genera  ionem  (1).  Nam  Deus 
punit  peccatum  patrum  in  filiis  non  semper, 
sed  tunc  solum,  cum  filii  imitantur  peccata 
patrum,  ut  docent  S.  Patres,  Hieronymus 
in  comment.  ad  cap.  18.  Ezechiel.  Augusti¬ 
nus  in  Psal.  cvm.  in  illa  verba :  In  memoriam 
redeat  iniquitas  patrum  ejus  (2).  Et  in  lib.  cont. 
Adimantum  cap.  7.  Chrysostomus  hom.  29. 
in  Genesin,  tractans  illud  :  Maledictus  puer 
Ckanaam,  et  hom.  75.  in  Matth.  Gregor, 
lib.  xv.  moral.  cap.  22.  et  Thomas  in  1.  2. 
q.  87.  art.  8.  Quos  sequuntur  fere  omnes  re- 
centiores,  et  hoc  ipsum  indicat  Scriptura, 
cum  ait  :  His  qui  oderunt  me;  non  enim  sim¬ 
pliciter  Deus  dicit,  se  puniturum  peccata  pa¬ 
trum  in  filiis,  sed  in  iis  qui  eum  oderunt. 

Itaque  non  puniuntur  filii  pro  patribus, 
quasi  non  mereantur  eam  poenam  peccata 
filiorum,  aut  magis  puniantur  quam  meriti 
sunt,  sed  quia  nisi  praecessissent  peccata 
parentum,  Deus  eos  fortasse  non  punivisset 
in  hoc  mundo,  sicut  parentes  eorum  non 
punivit.  Cum  igitur  infantes  non  sint  ratio¬ 
nis  capaces,  ac  per  hoc  non  imitentur  pec¬ 
cata  patrum,  et  tamen  puniantur  poena  om¬ 
nium  gravissima,  qua)  est  mors  temporalis, 
ct  aeterna,  sequitur  necessario,  ut  habeant, 
aliquod  aliud  peccatum,  ob  quod  juste  pu¬ 
niantur,  et  hoc  est,  quod  originale  vocamus. 

Quocirca  S.  Paulus  absolute  pronuntiat, 
Mortem  stipendium  esse  peccati ,  ad  Rom.  vi. 
et,  Aculeum  mortis  esse  peccatum  I  ad  Co- 
rinth.  xv.  Et  in  lib.  Sapientiae,  cap.  12.  le¬ 
gimus  :  Cum  ergo  justus,  juste  omnia  disponis , 
ipsum  quoque  qui  non  debet  puniri,  condem¬ 
nare  exterum  aestimas  a  tua  virtute .  Et  Job. 
cap.  4  :  Quis  unquam  innocens  periit  ?  gut 
quando  recti  deleti  sunt  ?  (3)  Denique  S.  Augu¬ 
stinus  lib.  i.  retract.  cap.  9:  «  Omnis,  inquit, 
poena,  si  justa  est,  poena  peccati  est,  et  sup¬ 
plicium  nominatur.  » 

Quinta  ratio  ex  passione  et  morte  Domini. 
Dominus  enim  pro  injustis  passus  et  mortuus 
est,  Isai.  lui.  Si  posuerit  pro  peccato  animam 
suam,  videbit  semen  longaevum  ad  Roman.  v. 
Christus  secundum  tempus  pro  impiis  mortuus 
est  1  Petr.  m.  Christus  semel  pro  peccatis 
nostris  mortuus  est ,  justus  pro  injustis 
Mortuus  autem  est  pro  omnibus,  ut  eadem 

Scriptura  testatur,  II  ad  Corintli.  v :  Pro  orn- 
, nibus  mortuus  est  Christus.  1  ad  Tiinoth.  ii. 
Dedit  redemptionem  seipsum  pro  omnibus  (4). 
Igitur  omnes  injusti  et  peccatores  sunt,  aut 
certe  fuerunt. 

Sexta  ratio  ex  parabolis  et  figuris.  Nam 
ovis  centesima,  qua)  aberravit  a  grege,  et 
drachma  perdita  Luc.  xv.  omnium  consensu 
naturam  humanam  universam  significabant. 
Ille  etiam,  qui  Luca)  x.  descendens  ab  Hie¬ 
rusalem  in  Hiericho  indicit  in  latrones,  atque 
ab  eis  spoliatus,  et  semivivus  relictus,  jacebat 
in  via,  sine  controversia  genus  humanum 
designat,  quod  a  Satana  in  primo  parente 
gratiae  cclestis  indumento  exutum,  et  plagis 
confectum,  ita  jacebat,  ut  semivivus  recte 
dici  posset,  cum  ablata  esset  anima)  vita  gra¬ 
tiae,  non  vita  naturae. 

Septima  ratio  ex  diverso  judicio,  et  sensu 
sanctorum  et  ethnicorum  in  natalitiis  homi¬ 
num.  Siquidem  ethnici,  qui  peccatum  origi¬ 
nis  ignorabant,  magna  celebritate  colebant 
natales  dies,  ac  potissimum  Reges  et  Princi¬ 
pes.  Genes,  xl.  Pharao  celebrabat  convivium 
solemne  die  natalitiorum  suorum  :  idem  facit 
Matth.  xiv.  Herodes  idem  passim  legitur  in 
historiis  gentilium.  Contra  vero  Sancti  diem 
suum  natalem  ob  originis  corruptionem  de¬ 
plorant  :  Pereat  dies,  in  qua  natus  sum, 
inquit  Job.  cap.  3,  et  Hieremias  c.  20 :  Male¬ 
dicta  dies,  in  qua  natus  sum  (5).  Abraham 
quoque  filii  sui  non  diem  natalem,  sed  diem 
ablactationis  celebravit,  Genes.  21.  Porro 
Ecclesia  Christiana  natalitia  Sanctorum  fe¬ 
stivis  gaudiis  recolit,  sed  ea  natalitia  vocat, 
non  quibus  cum  peccato  nascuntur  ad  vitam 
mortalem,  sed  quibus  per  temporalem  mor¬ 
tem  transeunt  ad  vitam  beatam  et  immorta- 
talem.  Scit  enim  pretiosam  esse  in  conspectu 
Domini  Sanctorum  ejus  mortem.  Psal.  cxv  ; 
et,  Beatos  esse  mortuos,  qui  in  Domino  mo¬ 
riuntur  (6).  Apocal.  xiv. 

Odava  ratio  ex  antiquitate  sententiae  Ca¬ 
tholicae,  et  novitate  erroris  contrarii.  Una 
enim  ex  praecipuis  notis  haereseos  est,  si  post 
fidem  Catholicam  praedicatam  et  receptam  et 
longo  tempore  cultam,  nova  aliqua  opinio 
exoriatur,  quae  novitate  sua  perturbet  ani: 
mos  fidelium  assuetos  jam  dudum  contrariae 
doctrinae.  Talem  fuisse  doctrinam  Pelagii, 
qilae  negat  originale  peccatum,  testatur  his 


(1)  Exo.  X,  5.  -  (2)  Psal.  CVM,  14.  —  (3)  Rora.  VI,  23;  I  Corin.  XV,  56;  Sap  XII,  15;  Job.  IV,  7. 
—  (4)  Isai.  LIII,  10;  Rom.  V,  6  ;  I  Pet.  III,  18;  II  Corin.  V,  15;  I  Timot.  II.  G.  —  (5)  Job.  III,  3. 
Hier.  XV,  14.  —  (6)  Psal.  CXV,  15;  Ap.  XIV,  13. 

verbis  S.  Augustinus  in  lib.  m.  de  peccat, 
raerit.  etrem.c.6.  et  7.«  Unde  nobis  hoc  nego¬ 
tium  repente  emerserit,  nescio.  Nam  ante 
parvum  tempus  a  quibusdam  transitorie  col- 
loquentibus,  cursim  mihi  aures  perstricta; 
sunt,  cum  illic  apud  Carthaginem  essemus, 
non  ideo  parvulos  baptizari,  ut  remissionem 
accipiant  peccatorum,  sed  ut  sanctificentur 
in  Christo.  Qua  novitate  permotus,  et  quia 
opportunum  non  fuit,  ut  contra  aliquid  di¬ 
cerem,  et  non  tales  homines  erant,  de  quo¬ 
rum  essem  auctoritate  sollicitus,  facile  hoc 
in  transactis,  atque  abolitis  habui.  Et  ecce 
contra  Ecclesiam  jam  studio  flammante  de¬ 
fenditur,  ecce  scribendo  etiam  memoriae 
commendatur,  ecce  res  in  hoc  discriminis 
adducitur,  ut  hinc  etiam  a  fratribus  consula¬ 
mur,  ecce  coutra  disputare,  et  scribere  cogi¬ 
mur.  »  IIa;c  ille,  qui  in  eodem  loco  testatur 
se  apud  nullum  scriptorem  ante  Pelagium 
unquam  legere  potuisse,  homines  nasci  sine 
peccato  originali.  Quin  etiam  adeo  fuisse  hoc 
dogma  de  peccato  originis  in  Ecclesia  fixum 
ac  certum,  ut  ex  eo  qua;stiones  alia;  solveren¬ 
tur. 

Hoc  etiam  nostro  sacculo  Pelagiana  hsere- 
si  jamdudum  extincta,  Jacobus  Faber,  et 
Zwinglius,  qui  eamdem  haeresim  ab  inferis 
excitarunt,  aperte  fatentur,  sententiam  suam 
esse  contrariam  doctrinae, omnium  scholarum 
ac  per  hoc  novam,  sive  potius,  ut  diximus, 
renovatam. 


CAPUT  VIII. 

Diluuntur  objectiones  ex  Scripturis. 

Superest  ut  argumenta  solvamus ,  quie 
primum  a  Scripturis,  deinde  a  Patribus, 
postremo  a  ratione  ducuntur.  Primo  loco 
alleram  testimonia  Scripturarum,  quae  olim 
Pelagiani  objiciebant  :  deinde  qua;  Zwin¬ 
glius  postea  adjecit.  Primum  testimonium 
ex  Testamento  veteri,  erat  illud  Ezech.  xvm : 
Filius  non  portabit  iniquitatem  Patris  (1). 
Hoc  testimonium,  ut  potissimum  in  hac 
causa  px-otulerat  olim  Julianus,  protulit  etiam 
nostro  saeculo  Zwinglius  in  lib.  de  Baptismo, 
in  digressione  de  peccato  originis. 

Respondit  S.  August.  lib.  vi.  in  Julianum, 


cap.  42.  verba  Ezechielis  esse  prophetica, 
iisque  promitti  beneficium  Testamenti  novi, 
quo  per  regenerationem  delendum  erat  chy- 
rogruphum  paternum,  ut  non  amplius  noce¬ 
ret  peccatum  veteris  Adami,  iis,  qui  ad  no¬ 
vum  Adamum  per  Baptismum  pertinere  coe¬ 
pissent.  0u°d  evidentius  scribitur  a  Hiere- 
mia,  c.  31.  his  verbis  :  «  In  diebus  illis  non 
dicent,  Patres  manducaverunt  uvam  acer¬ 
bam,  et  dentes  filiorum  obstupuerunt.  Sed 
unusquisque  in  suo  peccato  morietur.  Omnis 
homo,  qui  comederit  uvam  acerbam  obstu¬ 
pescent  dentes  ejus.  Ecce  dies  venient,  dicit 
Dominus,  et  feriam  domui  Juda  foedus  no¬ 
vum,  non  secundum  pactum  quod  pepigi 
cum  patribus  vestris  in  die,  qua  apprehendi 
manum  eorum,  ut  educerem  eos  de  terra 
.digypti ;  pactum  quod  irritum  fecerunt,  et 
ego  dominatus  sum  eorum,  dicit  Dominus. 
Sed  hoc  erit  pactum,  quod  feriam  cum  do¬ 
mo  Israel  :  Post  dies  illos,  dicit  Dominus, 
dabo  legem  meam  in  visceribus  eorum,  scri¬ 
bam  eam,  et  ero  eis  in  Deum,  et  ipsi  erunt 
mihi  in  populum,  quia  propitiabor  iniquitati 
eorum ,  et  peccati  eorum  non  memorabor 
amplius.  »  x 

Sed  observandum  est  hoc  loco,  duobus 
modis  posse  fieri,  ut  filius  non  portet  iniqui¬ 
tatem  patris.  Uno  modo  si  per  novam  gene¬ 
rationem  transferatur  ab  illo  patre  ad  alium; 
et  hoc  modo  promittit  Deus  per  Hieremiam 
futurum  in  Testamento  novo,  ut  homines* 
per  regenerationem  translati  ab  Adamo  ad 
Christum,  non  portent  iniquitatem  Adami. 
Altero  modo,  si  non  imitetur  iniquitatem  pa¬ 
tris  nec  sit  particeps  peccati  illius ;  et  hoc 
modo  videtur  Ezechiel  dicere,  filium  non 
portaturum  iniquitatem  patris,  ut  exposui¬ 
mus  capite  superiore.  Ezechiel  enim  aperte 
prohibet  ipsis  Judaeis  nomine  Dei,  ne  utan¬ 
tur  eo  proverbio  :  «  Patres  comederunt  uvas 
acerbas,  et  dentes  filiorum  obstupescunt.  » 
Et  rationem  reddit  :  «  quia  equae  sunt  viae 
Domini,  et  omnes  anima;  ejus  sunt  etc.  »  Et 
juxta  hanc  expositionem  promptum  est  Pela- 
gianis  respondere,  filios  non  regeneratos 
non  portare  iniquitatem  patris,  sed  suam ; 
peccatum  enim  originale,  tametsi  ab  Adamo 
est,  non  tamen  Adami,  sed  nostrum  est. 

Itaque  idem  S.  Augustinus,  qui  hoc  loco 
contentus  fuit  dicere,  filios  non  portare  ini¬ 
quitatem  patris,  quando  regenerati  sunt;  in 
eodem  lib.  vi.  in  Julian.  cap.  -4.  dixerat, 


(1)  Ezech.  XVIII,  20. 

etiam  ante  regenerationem  filios  non  portare 
aliena  peccata,  sed  propria  :  «  Parentum, 
inquit  ,  peccata  modo  quodam  dicuntur 
aliena  ,  et  rursus  modo  quodam  repe- 
riuntur  et  nostra.  Aliena  quippe  proprie¬ 
tate  sunt  actionis ,  et  nostra  sunt  con¬ 
tagione  propaginis.  Quod  si  falsum  esset, 
profecto  grave  jugum  super  filios  Adam  a 
•die  exitus  de  ventre  matris  eorum,  nullo  mo¬ 
do  justum  esset.  »  Haec  ille. 

Secundum  testimonium  afferebant  Pela¬ 
giam  ex  illis  verbis  Roman.  v  :  Sicut  per 
unius  hominis  inobedientiam  peccatores  con¬ 
stituti  sunt  multi  e tc.  (i).  Si  enim  non  imita¬ 
tione,  sed  propagatione  peccatores  consti¬ 
tuerentur  homines  ob  inobedientiam  Adami, 
non  diceret  Apostolus,  multi,  sed  omnes. 
Respondet  S.  Augustinus  in  eodem  lib.  vi. 
in  Julian.  cap.  12.  per  multos  intelligi  debe¬ 
re  omnes,  qui  nascuntur  ex  Adamo,  qui  vere 
sunt  multi.  Possunt  enim  aliqua  esse  omnia, 
qua}  tamen  non  sint  multa,  ut  Evangelia 
quatuor,  sunt  omnia  non  multa.  Possunt 
etiam  esse  multa,  qua}  non  sint  omnia,  ut 
credentes  in  Christum  multi  sunt,  non  ta¬ 
men  omnes,  quia  non  omnium  est  fides 

Apostolus  igitur  valde  proprie  dixit,  mul¬ 
tos  constitui  per  Adamum  peccatores ,  et 
multos  justos  per  Christum,  quia  omnes,  qui 
nascuntur  ex  Adamo,  constituuntur  pecca¬ 
tores,  et  illi  sunt  multi,  non  tamen  omnes 
simpliciter,  cum  Eva  sit  homo,  et  tamen 
non  sit  per  Adamum  injusta  constituta,  et 
Christus  etiam  sit  homo,  et  tamen  nec  sit  ex 
Adamo,  nec  peccator  :  et  similiter  omnes, 
qui  renascuntur  in  Christo,  constituuntur 
justi,  et  hi  sunt  multi,  sed  non  omnes  sim¬ 
pliciter  ,  quia  non  omnes  renascuntur  in 
Christo. 

Porro  Scriptura  utrumque  dixit,  et  mul¬ 
tos,  et  omnes.  Ait  enim  :  «  Sicut  per  unius 
delictum  in  omnes  homines  in  condemnatio¬ 
nem,  sic  et  per  unius  justitiam  in  omnes  ho¬ 
mines  in  justificationem  vitae  :  sicut  enim 
per  inobedientiam  unius  hominis  peccatores 
constituti  sunt  multi,  ita  et  per  unius  obedi- 
tionem  justi  constituentur  multi.  »  Cum  di¬ 
cit,  omnes,  significat,  neminem  esse  ex  Ada¬ 
mo,  qui  non  sit  peccator,  neminem  ex  Chri¬ 
sto,  qui  non  sit  justus  :  et  similiter  neminem 
esse  peccatorem,  qui  non  sit  ex  Adamo,  ne¬ 
minem  esse  justum,  qui  non  sit  ex  Christo. 
Cum  dicit  ( multos )  significat  illos,  quos  dixit 

omnes,  non  esse  omnes  simpliciter,  sed  ta¬ 
men  absolute,  et  simpliciter  multos. 

Similis  locus  est  in  cap.  xvir.  Gen.:  Patrem 
multarum  gentium  posui  te.  Et  cap.  xxii  :  In 
semine  tuo  benedicentur  omnes  gentes  (2).  Ubi 
videmus  eos,  qui  promittuntur  Abrahae  in 
filios,  nunc  dici  multos,  nunc  omnes,  quia 
omnes  sunt  in  quodam  genere,  et  tamen 
simpliciter  non  omnes,  sed  multi. 

Dicet  aliquis,  si  omnes,  qui  nascuntur  ex 
Adamo,  contrahunt  originale  peccatum,  cur 
Apostolus  in  eodem  cap.  scribit  :  Gratiam 
Dei  per  Christum  abundasse  in  plures,  quam 
peccatum  abundaverit  per  Adamum  ?  Re¬ 
spondeo,  vocem  illam  (plures)  non  significare 
comparationem  eo  loco,  sed  aequivalere  voci 
(multos).  Nam  in  textu  Graeco  non  est  irXeto- 
va<,  sed  iroXXti;.  Itaque  sensus  est,  Gratiam 
Dei  per  Christum  non  fuisse  restrictam  ad 
unum,  vel  duos,  sed  abundasse  in  plures,  sic¬ 
ut  peccatum  non  solum  infecit  Adamum  et 
filios,  sed  alios  plurimos.  Atque  hoc  quod  est 
abundare  in  plures,  multo  magis  convenit 
gratiae,  quam  peccato,  cum  gratia  sit  poten- 
tior  et  efficaci  or. 

Tertium  testimonium  sumebant  ex  eodem 
loco  Apostoli  :  Per  unum  hominem  peccatum 
in  mundum  intravit.  Nam  si  peccatum  intras- 
set  in  mundum  per  generationem,  non  dice¬ 
ret  Apostolus,  per  unum  hominem,  sed  per 
duos  homines.  Generatio  enim  duos  requirit. 
Respondet  auctor  Hypognostici  lib.  ii.  di¬ 
ctum  esse,  Per  unum  hominem ,  quia  vir  et 
mulier  conjuncti  per  matrimonium,  non  sunt 
duo,  sed  una  caro,  ut  Dominus  dicit  Matth. 
xix.  Addit  idem  auctor,  Scripturam,  ut  satis¬ 
faceret  curiosis  Pelagianis,  utrumque  dixisse 
per  unum  et  per  unam.  Nam  Rom.  v.  ait : 
Per  unum  hominem ;  Eccles.  xxv.  ait :  A 
muliere  initium  factum  est  peccati ;  et  per  il¬ 
lam  omnes  morimur  (3).  Possumus  adjungere 
tertiam  solutionem,  Apostolum  dixisse  :  Per 
unum  hominem,  id  est,  Adamum,  quia  pri¬ 
maria  causa  peccati  originalis  ,  non  Eva, 
sed  Adam  fuit.  Tum  quia  peccatum  Adami, 
non  Evai  traducitur  in  posteros.  Tum  quia 
vir  causa  est  activa  generationis,  mulier  pas¬ 
siva.  Quare  si  Ileva  peccante,  Adam  in  inno¬ 
centia  permansisset,  non  haberent  ipsorum 
filii  originale  peccatum,  et  contra  haberent 
illud,  si  Eva  in  innocentia  permanente  so¬ 
lus  Adam  pcccasset. 

Quartum  testimonium  aepipiebant  ex  ver- 


(1)  Rom.  V,  49.  -  (2)  Gen.  XVII,  5;  XXII,  18.  -  (3)  Rom.  V,  12;  Eccl.  XXV,  33. 

bis  illis  Apostoli  Pauli  II  ad  Cor.  v  :  Omnes 
nos  manifestari  oportet  ante  tribunal  Christi, 
ut  referat  unusquisque  propria  corporis ,  sicut 
gessit,  sive  bonum,  sive  malum  (1).  Respondet 
S.  August.  lib.  vi.  in  Julian.  c.  4.  par¬ 
vulos  vel  manifestandos  esse  ante  Christi 
tribunal ,  vel  non  manifestandos ;  si  non 
manifestandos  ,  quia  videlicet  de  adultis 
tantum  loquatur  Apostolus ,  nihil  hanc 
sententiam  ad  parvulos  pertinere,  ac  per 
hoc  non  probari  hoc  testimonio  non  esse 
in  parvulis  originale  peccatum  :  si  manife¬ 
standos,  parvulos  non  regeneratos  reporta¬ 
turos  quod  gesserunt  per  alios,  id  est  pec¬ 
catum,  sicut  reportabunt  parvuli  regenerati, 
quod  gesserunt  per  alios,  id  est,  meritum  fi¬ 
dei.  Sicut  enim  prodest  parvulis,  dum  ba¬ 
ptizantur,  quod  per  alios  credunt,  et  ideo 
inter  fideles,  et  justos  numerantur  a  Christo. 
Sic  etiam  mirum  non  est  si  eis  noceat,  quod 
fidem  et  justitiam  amiserunt  per  alium,  et 
ideo  inter  infideles  et  injustos  numerantur  a 
Christo,  atque  ad  eorum  gregem  pertinent, 
de  quibus  praecursor  Domini  dicit  :  Qui  non 
credit  in  filium,  non  videbit  vitam,  sed  ira 
Dei  manet  super  eum,  Joan.  m  (2). 

Quintum  testimonium  adducit  Zwinglius 
in  lib.  de  Baptismo,  excap.  3.  et  4.  ad  Rom. 
his  verbis  :  «  Nunc  Scripturae  testimonia, 
quae  pollitici  sumus,  proferemus.  Paulus  ad 
Roma.  3.  peccati  cognitionem  per  legem 
oboriri  dicit.  Ubi  ergo  1  gis  cognitio  nulla 
est,  ibi  nec  peccati  cognitio  esse  potest.  Ubi 
vero  cognitio  peccati  non  est,  ibi  nec  praeva¬ 
ricatio  est,  adeoque  nec  damnatio  quoque 
ibidem  esse  potest.  Idem  enim  hoc  Paulus 
testatur  ad  Rom.  4.  dicens.  Siquidem  ubi 
non  est  lex,  ibi  nec  transgressio  est.  Jam  er¬ 
go  testimoniorum  istorum  vim,  et  potentiam 
considera,  quse  tanta  est,  ut  omnia  omnium 
Theologorum  de  originali  peccato  commenta 
penitus  subvertat.  Morbus  enim  hic  nobis 
damnationem  afferre  nequit ,  quse  tum  de¬ 
mum  subsequitur,  cum  legem  oculis  nostris 
expositam  conspicati,  adhuc  tamen  morbo 
hoc,  et  affectu  corruptae  naturse  impulsi,  le¬ 
gem  transgredimur. » 

Respondeo,  Zwinglium  ex  duobus  Scri- 
pturse  testimoniis  non  syllogismum,  sed  pa- 
ralogismum  texuisse.  Nam  ex  illo  testimonio : 
Per  legem  cognitio  peccati,  ad  Rom.  m  (3), 
deduxit,  ubi  nulla  est  cognitio  legis,  nullam 
esse  praevaricationem.  Quam  consecutionem 


non  recte  probavit  ex  illo  alio  testimonio : 
Ubi  lex  non  est,  nec  praevaricatio  est,  ad  Rom. 
iv.  Non  enim  Apostolus  ait,  ubi  legis  cogni¬ 
tio  non  est,  nec  praevaricatio  est;  quae  reci 
Zwinglii  collectio ;  sed:  Ubi  lex  non  est,  nen 
praevaricatio  est.  Et  quidem  quod  Apostolus 
ait,  verissimum  est,  non  enim  potest  fingi 
praevaricatio,  nisi  sit  lex,  quae  praevaricando 
violetur.  Quod  autem  Zwinglius  ait,  falsum 
est,  cum  saepe  fiat,  ut  aliqui  legem  ignorent, 
et  tamen  eam  vere  praevaricentur.  Unde 
'sunt  peccata ,  quae  dicuntur  ignorantiae , 
quae  peccata  lethalia  esse  possunt  si  igno¬ 
rantia  sit  voluntaria,  qualis  est  eorum,  de 
quibus  dicitur  :  Noluit  intelligere,  ut  bene 
ageret. 

Itaque  B.  Paulus  ad  Roman.  n.  ait :  Qui 
sine  lege  peccavenmt,  sine  lege  peribunt  (4). 
Esse  autem  sine  lege,  teste  ipso  Zwinglio  in 
declaratione  dei  peccato  originis,  est  legem 
ignorare.  Nam  alioqui,  ut  ipse  dicit,  nemo  est 
sine  lege.  Sunt  igitur  aliqui,  qui  legem  igno¬ 
rant,  et  tamen  peccant,  et  pereunt,  ac  per 
hoc  falsum  est,  quod  ipse  ait,  ubi  legis  co¬ 
gnitio  non  est,  nec  praevaricatio  aut  dam¬ 
natio  est. 

Rursus  aliam  propositionem  Zwinglius  as¬ 
sumpsit,  quam  non  probavit,  illam  videlicet, 
ubi  non  est  praevaricatio,  ibi  nec  damnatio 
esse  potest.  Et  quidem  si  de  praevaricatione 
in  universum,  sive  ea  propria,  sive  commu¬ 
nis  sit,  Zwinglius  loqueretur,  admitti  posset 
ea  propositio,  quamvis  eam  ipse  nullo  argu¬ 
mento  comprobaverit,  sed  ex  ea  nihil  effi¬ 
ceret  contra  originale  peccatum.  Parvuli 
enim,  qui  usu  rationis  carent,  non  habent 
quidem  praevaricationem  propriam,  ob  quam 
damnentur  ;  sed  habent  communem  quam¬ 
dam  toti  humafio  generi,  de  qua  loquitur 
Apostolus,  cum  ait :  In  quo  omnes  peccaverunt, 
ad  Rom.  v.  (1)  ob  quam  universum  jure  dam¬ 
natum  est. 

Caeterum,  quia  sine  dubio  Zwinglius  de 
propria  pra*varicatione  loquitur,  id  est,  quae 
propria  voluntate  committitur,  ideo  illam  ejus 
propositionem  :  Ubi  non  est  praevaricatio,  ibi 
nec  damnatio  esse  potest,  falsam  esse  con¬ 
tendimus  ,  et  Scripturis  contrariam.  Nam 
idem  Apostolus,  qui  ad  Roman.  ix.  dicit,  in¬ 
fantes  nihil  boni,  nihil  mali  fecisse,  ac  per 
hoc  nullam  legem  propria  voluntate  praeva¬ 
ricatos  esse,  idem  ad  Ephes.  ii.  scribit:  Om¬ 
nes  esse  natura  flios  irae;  et  ad  Roman.  v  : 


(1)  II  Corin.  V,  10.  —  (2)  Joan.  III,  36.  —  (3)  Rom.  II.  20.  —  (4)  Rom.  II.  12.  —  (5)  Rom.  V,  12. 

Unius  delicto  in  omnes  homines  in  condemna¬ 
tionem  (1). 

Denique  Zwinglius  illud  assumit,  quod  po¬ 
tissimum  in  quaestione  versatur,  solam  vide¬ 
licet  praevaricationem,  quae  est  actuale  pec-i 
catum,  esse  proprie  peccatum,  quod  homi¬ 
nem  damnare  potest.  Id  enim  Catholici  om¬ 
nes  negant,  et  contrarium  testimoniis  multis 
Scripturarum  apertissime  probant.  Ipse  vero 
probavit  quidem  ex  Scripturis,  per  legem 
cognosci  peccatum,  et  ubi  lex  non  est,  non 
esse  praevaricationem  :  quae  duo  extra  con¬ 
troversiam  sunt ;  sed,  ubi  non  est  praevari¬ 
catio,  non  esse  damnationem,  quod  unum  ei 
probandum  fuerat,  nulla  ratione  probavit, 
sed  assumpsit  ut  certum,  quod  vitium  dia¬ 
lectici  vocant,  petere  principium,  quo  nihil 
absurdius  in  disputatione  committitur. 

Sextum  testimonium  petit  idem  Zwinglius 
in  eodem  libro  ex  illis  Apostoli  verbis  ad 
Rom.  vil  '.Absque  lege  peccatum  erat  mortuum , 
ergo  autem  vivebam  sine  lege  aliquando. 
Porro  veniente  mandato  peccatum  revixit  (2). 

«  Quando,  inquit  Zwinglius,  sine  lege  vi¬ 
xisse  dicemus  Apostolum  ?  nempe  cum  puer 
adhuc  esset,  et  aetate  tener.  Alioquin  enim 
sine  lege  nemo  esse  potest.  »  Sed  clarius  ex 
hoc  loco  argumentum  format  idem  Zwinglius 
in  declaratione  de  peccato  originis,  prope  fi¬ 
nem.  Ibi  enim  probat,  parvulos,  et  non  ba- 
ptizatos,  esse  in  statu  innocentiae,  hoc  argu¬ 
mento  :  «;  Quamdiu,  inquit,  parvuli  legis  ca¬ 
paces  non  sunt,  in  stfatu  esse  innocentiae,  nos 
incunctanter  de  nostris  asseruimus,  fulti  au¬ 
ctoritate  Pauli  ad  Roman.  iv.  Ubi  enim  non 
est  lex,  ibi  nec  praevaricatio.  Sunt  autem  te¬ 
neri  inexperti,  legumque  rudes,  non  minus 
sine  lege,  quam  Paulus  :  ergo  non  transgre¬ 
diuntur,  proindeque  nec  damnantur.  Per¬ 
hibet  autem  Paulus,  se  aliquando  sine  lege 
vixisse,  ad  Roman.  vn.  id  autem  de  nulla  aeta¬ 
tis  ejus  parte,  quam  infantia,  puefitiave  in- 
telligendum  est.  Peccatum  ergo  tum  ei  mor¬ 
tuum  fuerit,  at  ubi  lex  vixerit,  jam  se  mor¬ 
tuum  esse  testatur.  Eodem  modo  nos,  quam¬ 
diu  sumus  per  aetatem  rudes  legis,  non  pec¬ 
camus  ipsi :  ubi  vero  lux  legis  affulsit,  jam 
rei  reddimur.  »  Haec  ille. 

Respondeo,  hoc  argumentum  nihil  conclu¬ 
dere  propter  tres  causas.  Primum  enim  illud  : 
Absque  legk  peccatum  mortuum  erat ,  non  sig¬ 
nificat  peccatum  simpliciter  non  fuisse,  sed 
non  fuisse  cognitum,  nec  reputatum  pro  pec- 

t 

!)  Eph.  II,  3;  Rom.  V,  18.  -  (2)  Rom.  VII,  8.  - 


cato  ,  quamvis  revera  peccatum  esset.  Sic 
enim  idem  Paulus  docet  ad  Rom.  v:  Usque 
ad  legem  enim  peccatum  erat  in  mundo  :  Pec * 
catum  autem  non  imputabatur,  cum  lex  non 
esset  (3).  Ubi  illud  :  Non  imputabatur ,  signi¬ 
ficat  peccatum  non  fuisse  ab  hominibus  pro 
peccato  habitum,  donec  lex  Mosis  peccatum 
prohibendo,  ipsum  aperte  manifestavit.  Quod 
enim  peccatum  a  Deo  imputatum  fuerit, 
perspicuum  est  ex  poena  peccati,  qua)  est 
mors,  toti  generi  humano  communis.  Itaque 
in  parvulis  sine  lege  (ut  Zwinglius  docet)  vi¬ 
ventibus,  peccatum  est  mortuum,  id  fcst,  oc¬ 
cultum  et  latens,  non  autem  nullum  omnino, 
ac  per  hoc  non  sunt  parvuli  in  statu  inno¬ 
centiae,  sed  in  statu  peccati  et  damnationis 
rei,  quamdiu  per  Baptismum  non  renascuntur 
injChristo. 

Deinde  illud  :  Ego  autem  vivebam  sine 
lege  aliquando,  non  cogimur  intelligere  (ut 
vult  Zwinglius  de  parvulis,  et  de  lege  naturae). 
Nam  ista  ejus  interpretatio  fuit  Origenis  in 
commentario  hujus  loci.  Sed  refutata  est  opti¬ 
mis  argumentis  a  S.  Joanne  Chrysostomo 
in  comment.  ejus  odem  loci.  Est  autem  ex¬ 
positio  communior  sanctis  Patribus,  quod 
Apostolus  loquatur  in  persona  naturae  hu¬ 
manae,  qualis  erat  ante  legem  Mosis,  et  sen¬ 
tentia  hujus  loci  haec  sit :  Peccatum  absque 
lege  Mosis  mortuum  erat,  quia  non  cogno¬ 
scebatur  ut  offensa  Dei,  nec  ut  reatum  mortis 
adducens.  Homines  autem  vivebant  sine  lege 
Mosis  videlicet,  aliquando,  et  ideo  in  oculis 
eorum  ignorantia  excaecatis,  peccatum  mor¬ 
tuum  erat,  sed  ubi  lex  advenit,  peccatum  re¬ 
vixit,  quia  cognosci  coepit.  Vide  comment. 
Chrysosfomi  et  Theojihylacti,  necnon  Am¬ 
brosii  (sive  quicumque  is  fuit  auctor),  Hay- 
monis,  Anselmi,  Thomae,  et  aliorum  in  hunc 
locum.  Denique  etiam  Augustinum  lib.  i.  ad 
Simplicianum,  q.  1.  et  lib.  lxxxiii.  q.  66. 

Postremo  si  concederemus  hoc  testimo¬ 
nium  proprie  ad  parvulos  pertinere  ,  non 
propterea  efficeretur,  parvulos  nondum  ba- 
ptizatos  esse  in  statu  inneentiae,  sed  solum 
carere  eos  peccato  actuali,  quod  propria  vo¬ 
luntate  committitur.  Qui  enim  sine  lege  sunt 
id  est,  ut  Zwinglius  explicat,  legem  non  norunt 
neque  ejus  noscendae  capaces  sunt,  non  pos¬ 
sunt  actione  propria  legem  praevaricari.  At 
quaestio  nostra  est,  an  praeter  actuale  pecca¬ 
tum  non  sit  etiam  aliquod  aliud  vere  ac  pro¬ 
prie  dictum  peccatum,  quod  non  actione 

(3)  Rom.  V,  13. 

propria  committatur,  sed  a  parentibus  per 
generationem  trahatur.  Ad  quam  quaestio¬ 
nem  nihil  omnino  pertinet  locus  Apostoli  a 
Zwinglio  adductus. 

Septimum  testimonium  adducitur  ab  eo¬ 
dem  Zwinglio.  tum  in  lib.  de  Baptismo,  tum 
ia  declaratione  de  peccato  originis  ex.  cap, 
V.  adRom.  ubi  sic  Paulus  loquitur  :  Regnavit 
mors  ab  Adam  usque  ad  Mosem,  in  eos  quoque 
qui  non  peccaverunt  in  similitudinem  prae¬ 
varicationis  Adam  (i).  Nam  ex  hoc  loco 
Zwinglius  colligit,  mortem  quidem  ex  primo 
parente  trahi,  non  autem  peccatum.  Sed  fa¬ 
cilis  est  responsio.  Nam  Apostolus  (ut  supra 
diximus)  demonstrare  voluit ,  ante  legem 
Mosis,  fuisse  in  mundo  peccatum,  et  omnes 
homines  fuisse  peccatores,  tametsi  peccatum 
non  ita  perspicue  cognosceretur,  ut  offensa 
Dei.  Id  vero  probat  ex  morte,  quae  est  poena 
peccati,  et  in  omnibus  regnat,  et  regnavit 
etiam  illo  tempore,  quo  peccatum  non  pers¬ 
picue  cognoscebatur,  id  est,  ab  Adam  usque 
ad  Mosem. 

Quare  non  dicit  Apostolus,  mortem  reg¬ 
nasse  in  eos,  qui  nullo  modo  peccaverunt 
(si  enim  hoc  diceret,  neque  probaret  quod 
volebat,  et  verbis  illis  suis  repugnaret :  mors 
in  omnes  homines  pertransiit,  in  quo  omnes 
peccaverunt),  sed  dicit,  mortem  regnasse  in 
illos,  qui  non  peccaverunt  in  similitudinem 
praevaricationis  Adam,  id  est,  qui  non  pec¬ 
caverunt  propria  actione  contra  legem  plane 
perspectam  et  cognitam ,  quemadmodum 
peccavit  Adam.  Itaque  ex  verbis  Apostolicis 
habemus,  omnes  homines  mori,  et  peccatum 
habere,  vel  habuisse,  quamvis  non  omnes 
peccaverint  actuali  peccato  ,  ut  peccavit 
Adam. 

CAPUT  IX. 

Explicantur  testimonia  Patrum ,  quae  Pelagianis 
in  speciem  favere  videntur. 

Ex  Patribus  pauci  quidam  sunt,  qui  pro 
sententia  Pelagianorum  adduci  possent,  vi¬ 
delicet  Clemens  Alexandrinus,  Ambrosius, 
Arnobius,  S.  Joannes  Chrysostomus  et  The- 
odoretus.  Clemens  lib.  m.  Stromat.  sub  fi¬ 
nem,  sic  ait :  «  Dicant  ergo  nobis,  ubi  for¬ 
nicatus  est  infans  natus,  vel  quomodo  sub 
Adae  cecidit  execrationem,  qui  nihil  est  ope¬ 
ratus  ?  » 


At  non  satis  constat,  cujus  haec  verba  sint, 
ipsius  ne  Clementis,  an  haereticorum,  cum 
quibus  in  eo  Stromate  Clemens  disputat.  Ac 
probabile  est,  illis  verbis  contineri  objectio¬ 
nem  Julii  Cassiani,  et  aliorum,  qui  docebant 
malam  esse  generationem,  et  ea  de  causa 
nuptias  damnabant.  Illi  enim  prolato  testi¬ 
monio  sancti  Job  :  Nemo  mundus  a  sorde,  nec 
sisit  infans  unius  diei,  inde  colligebant,  in¬ 
fantes  nasci  immundos  et  peccatores;  et  quo¬ 
niam  certum  est,  non  esse  infantes  propria 
aliqua  actione  pollutos,  cum  nec  fornicari, 
nec  aliquid  ejusmodi  facere  possint,  efficie¬ 
bant  malam  esse  generationem  ,  quando¬ 
quidem  ex  ea  homines  procreantur  immundi. 
Sic  enim  continuo  subjicit  Clemens.  «  Re¬ 
stat  ergo  eis  (ut  videtur)  consequenter  ut  di¬ 
cant,  malam  esse  generationem,  non  solum 
eam,  quae  est  corporis,  sed  etiam  eam,  quae 
est  animae.  »  Itaque  haeretici  illi  peccatum 
originis  non  negabant,  sed  asserebant  potius 
et  ex  ea  assertione  errorem  suum  astruere 
conabantur. 

S.  Ambrosium  adducit  Michael  Servetus 
(teste  Sixto  Senense  lib.  vi.  Bibliothecae 
sanctae,  annotat.  236.)  contra  peccatum  ori¬ 
ginale,  propter  illa  verba,  quae  habentur  in 
commentario  capitis  quinti  ad  Romanos  : 
«  Mors  dissolutio  corporis  est,  cum  anima  a 
corpore  separatur.  Est  et  alia  mors,  quae  se¬ 
cunda  dicitur  in  gehenna,  quam  non  peccato 
Adae  patimur,  sed  ejus  occasione  propriis 
peccatis  acquirimus,  a  qua  boni  immunes 
sunt,  tantum  quod  in  inferno  erant,  sed  su¬ 
periori,  quasi  in  libera,  quia  ad  coelum  as¬ 
cendere  non  poterant.  » 

Sed  facilis  est  responsio.  Nam  neque  com¬ 
mentaria  illa  censentur  Ambrosii  ,  neque 
auctor  eorum  commentariorum  quidquam 
scripsit  contra  doctrinam  Ecclesiae  de  pec¬ 
cato  originis,  sed  eam  potius,  ut  cap.  5.  os¬ 
tendimus, -apertissime  confirmavit.  In  verbis 
autem  paulo  ante  citatis,  nihil  aliud  auctor 
ille  docet,  nisi  poenam  originali  peccato  de¬ 
bitam  non  esse  gehennam  ignis,  hoc  est,  poe¬ 
nam  sensus,  ut  recentiores  Theologi  loqu¬ 
untur,  sed  carentiam  aeterna;  beatitudinis, 
quae  poena  damni  appellari  solet,  quam  poe¬ 
nam  qui  sustinent,  in  inferno  quidem  de¬ 
gunt,  sed  in  parte  quadam  ejus  loci  superiore, 
atque  altiore,  quam  ut  ad  eam  gehennae 
flamma  pertingere  queat. 

Hanc  vero  esse  auctoris  illius  sententiam, 


CAPUT  IX. 


3d3 


ex  ejus  verbis  intelligi  potest;  nam  postquam 
dixerat,  ob  peccatum  originale  fuisse  ho¬ 
mines,  alioqui  bonos,  in  inferno,  neque  ad 
coelum  ascendere  potuisse,  ita  subjunxit  : 
«  Sententia  enim  tenebantur  data  in  Adam, 
quod  chirographum  in  decreti  morte  Christi 
deletum  est.  Sententia  autem  decreti  fuit,  ut 
unius  hominis  corpus  sol  veretur  super  terram; 
anima  vero  vinculis  inferni  detenta  exitia  pa¬ 
teretur.  »  Et  infra  :  «  Paterno  autem  pec¬ 
cato  ex  Dei  sententia  erat  apud  inferos  ;  gra¬ 
tia  Dei  abundavit  in  descensu  Salvatoris, 
omnibus  dans  indulgentiam,  cum  triumpho 
sublatis  eis  in  coelum.  » 

Jam  vero  Arnobius  tertio  loco  adduci  po¬ 
test,  qui  commentario  Psalmi  quinquagesimi 
sic  loquitur:  «  Non  dixit  David,  cum  iniqui¬ 
tatibus,  aut  cum  peccatis  genuit  me  mater 
mea,  sed  in  iniquitatibus  conceptus  sum,  et  in 
peccatis  genuit  me  mater  mea.  Dicendo 
enim  matrem  eum  in  suis  iniquitatibus  ge¬ 
nuisse,  eum  in  peccatis  saeculi  peperisse  sig¬ 
navit,  quia  omne  peccatum  corde  concipitur 
et  ore  consummatur,  hic  autem  qui  nascitur, 
sententiam  Adae  habet,  peccatum  vero  suum 
non  habet.  » 

Hic  vero  auctor  quicumque  sit,  certe  non 
est  Arnobius  ille,  praeceptor  Lactantii,  qui 
scripsit  libros  septem  adversus  Gentes,  sed 
aliquis  multo  recentior,  ut  aliqui  ante  nos 
observarunt.  Videtur  autem  auctor  iste  non 
negasse,  parvulos  habere  peccatum,  quod 
ex  Adamo  contraxerint,  sed  non  habere  pec¬ 
catum,  quod  propria  voluntate  commiserint. 
Nam  dicit  parvulos  habere  sententiam  Adac, 
ac  per  hoc  etiam  culpam  Adae  sibi  genera¬ 
tione  communicatam.  Non  enim  justa  sen¬ 
tentia  esset,  nisi  culpa  praecederet,  et  id¬ 
circo  cum  dixisset.  Hic  autem  qui  nascitur, 
sententiam  Adae  habet,  non  adjunxit,  pec¬ 
catum  vero  non  habet ;  sed  peccatum  vero 
suum  non  habet  ;  quod  relativum  (suum)  ad 
peccatum  actuale  referri  debet,  de  quo  supra 
dixerat,  peccatum  corde  concipi,  et  ore  con¬ 
summari. 

Quarto  loco,  adducitur  S.  Joannes  Chry- 
sostomus,  qui  non  solum  olim  Juliano  Pe¬ 
lagii  sectarori  primario,  sed  etiam  nostra 
aetate  novis  Pelagianis  visus  est  negasse  ori¬ 
ginale  peccatum.  Haec  autem  sunt  testimonia 
quae  ex  Chrysostomo  proferri  solent.  Primum 
homilia  10.  in  epistolam  ad  Romanos:  «  Quid 
sibi  vult  (inquit  Chrysostomus)  in  quo  omnes 
peccaverunt  ?  quod  illo  lapso,  et  illi  item  qui 
de  ligno  non  comederunt,  effecti  sunt  ex  illo 


tempore  omnes  mortales.  »  Quibus  verbis 
solam  mortalitatem  primi  hominis,  non  au¬ 
tem  inobedientiam  ejus,  qua  pomum  ve¬ 
titum  gustavit,  communicari  posteris  dicere 
videtur.  Quod  etiam  apertius  paulo  inferius 
his  verbis  scribit  :  «  Videtur,  inquit,  quae¬ 
stionem  non  parvam  habere  quod  dictum  est, 
videlicet  multos  ob  unius  inobedientiam 
peccatores  extilisse.  Illo  enim  peccante , 
ac  mortali  effecto,  et  qui  ex  eo  orti  sunt,  eos 
tale^esse,  nihil  absurdum.  At  ex  illius  ino- 
bedientia  alterum  peccatorem  extitisse,  quam 
obsecro  ,  Congruentiam  et  consequentiam 
habet  ?  Quid  igitur  hoc  loco  verbum  hoc 
(peccatores)  significat?  mihi  videtur  tantum- 
dem  significare,  quantum  illud  (supplicio  ob¬ 
noxii,  ac  mortis  rei)  quod  Adam  mortuo,  om¬ 
nes  sunt  mortales  effecti.  » 

Alterum  testimonium  habetur  homilia  17. 
in  epistolam  priorem  ad  Corinthios  :  «  Quid 
igitur  faciam,  inquit,  propter  illum,  vide¬ 
licet  Adamum,  pereo?  minime  propter  illum. 
Neque  enim  tu  sine  peccato  permansisti ; 
quod  si  non  idem  peccatum,  tamen  aliud 
commisisti.  » 

Tertium  testimonium  homilia  39.  in  eam- 
dem  epistolam  :  «  Quid  igitur,  dic  mihi, 
num  omnes  in  Adam  morte  peccati  mortui 
sunt  ?  Quomodo  ergo  Noe  vir  justus  sseculo 
suo  fuit  ?  quomodo  Abraham  ?  quomodo 
Job  ?  quomodo  multi  denique  alii,  et  quo¬ 
modo,  dic  mihi,  omnes  vivificabuntur  in 
Christo,  et  hi  praesertim,  qui  in  gehennam 
adducendi  sunt  ?  Itaque  si  hoc  de  corpore 
dictum  esse  velimus,  constabit  oratio,  si  au¬ 
tem  de  justitia  et  peccato,  nequaquam.  » 

Quartum  testimonium,  homilia  24.  in  epi¬ 
stolam  ad  Ephesios  :  «  Corruptibile  nobis 
corpus  est ,  sed  incorruptibilis  anima.  Ne 
igitur  et  ipsam  corrumpamus,  hoc  illud  pri¬ 
mum  primi  hominis  peccatum  fecit ;  quod 
autem  post  lavacrum  fit,  etiam  animam  cor¬ 
rumpere  potest.  » 

Quintum  testimonium  ,  homilia  ad  Neo¬ 
phytos  :  «  Vides  quot  sunt  Baptismatis  largi¬ 
tates?  sed  multis  quidem  videtur  Baptismi 
gratia  in  peccatorum  tantum  remissione  con¬ 
sistere.  Nos  autem  baptismi  honores  jam 
computavimus  decem,  hac  de  causa  et  infan¬ 
tulos  baptizamus,  quamvis  non  sint  iniquitati 
peccato;  nempe  ut  eis  addatur  sanctitas,  ju¬ 
stitia,  adoptio,  haereditas,  et  fraternitas  Chri¬ 
sti.  »  Haec  igitur  testimonia  sunt,  ob  quae 
S.  Joannes  Chrysostomus  ad  patrocinium  Pe- 
lagianse  haereseos  ab  adversariis  advocatur. 


LIBER  IV. 


3*4 


SedB.  Augustinus  jam  olimChrjsostomum 
defendit  in  lib.  i.  adversus  Julianum  cap.  2. 
ubi  sic  loquitur  :  «  Itane  verba  S.  Joannis 
Episcopi  audes  tamquam  e  contrario  tot  ta¬ 
lium  sententiis  collegarum  ejus  opponere, 
eumque  ab  illorum  concordissima  societate 
sejungere,  et  eis  adversarium  constituere? 
absit,  absit  hoc  malum  de  tanto  viro  credere, 
aut  dicere;  absit,  inquam,  ut  Constantinopo- 
litanus  Joannes  tot  ac  tantis  coepiscopis  suis, 
maximeque  Romano  Innocentio,  Carthagi¬ 
niensi  Cypriano,  Cappadoci  Basilio,  Nazian- 
zeno  Gregorio,  Gallo  Hilario,  Mediolanensi 
resistat  Ambrosio.  » 

Deinde  multa  loca  idem  Augustinus  ex 
libris  Chrysostomi  profert,  unde  probet,  eum 
de  peccato  originali  nihil  aliud  sensisse,  quam 
tot  ejus  coepiscopi  senserint.  Ex  his  locis  duo 
hic  adscribam.  Primus  habetur  in  homilia 
ad  Neophytos  :  «  Venit,  inquit,  semel  Chri¬ 
stus,  invenit  nostrum  chirographum  pater¬ 
num,  quod  scripsit  Adam.  Ille  initium  induxit 
debiti,  nos  foenus  auximus  posterioribus  pec¬ 
catis.  »  Certe  videmus  in  his  verbis  chiro¬ 
graphum  debiti,  quod  scripsit  Adam,  nostrum 
vocari,  et  aperte  distingui  a  fcenore  pecca¬ 
torum  actualium,  quod  nos  addidimus.  Sumus 
igitur  (Chrysostomi  sententia)  Deo  debitores, 
tum  ob  peccatum  ab  Adamo  contractum, 
tum  ob  peccata  propria  voluntate  commissa. 
Alter  locus  habetur  in  horail  10.  in  epist.  ad 
Rom.  :  «  Quod,  inquit,  Christo  Crux  etsepul- 
chrum,  hoc  nobis  baptisma  fuit,  quamvis 
non  iisdem  in  rebus.  Ille  enim  carni  et  mor¬ 
tuus  et  sepultus  est,  nos  autem  peccato 
utrumque.  » 

Ex  hoc  loco  recte  colligit  P.  Augustinus  ex 
sententia  Chrysostomi,  parvulos  in  peccata 
nasci.  Nam  illi  etiam  baptizantur  in  Christo, 
ac  per  hoc  moriuntur  peccato.  Quotquot  enim 
baptizantur  in  Christo,  consepeliuntur  ei  in 
morte ,  ut  Apostolus  dicit ,  exponit  autem 
Chrysostomus,  consepeliri  in  morte ,  nihil 
esse  aliud,  nisi  mori  et  sepeliri  peccato,  sicut 
Christus  mortuus  et  sepultus  est,  quoad  car¬ 
nem. 

His  duobus  locis,  ab  Augustino  adductis, 
addemus  nos  alia  duo.  Sit  igitur  tertius  lo¬ 
cus  ex  hom.  eadem  ,  videlicet  decima  in 
epist.  ad  Rom.  non  procul  ab  initio  :  «  Li¬ 
quet,  inquit,  quod  non  ipsum  peccatum,  quod 
a  legis  transgressione  ortum  est,  sed  illud 
quod  ab  Adami  inobedientia ;  ipsum  illud, 
inquam,  peccatum  erat,  quod  omnia  perde¬ 
bat.  »  In  his  enim  verbis  Chuysostomus  dis¬ 


tinguit  peccatura,  quod  oritur  in  nobis  ex 
legis  transgressione,  quod  actuale  dicitur,  ab 
eo  peccato,  quod  ex  Adami  inobedientia  in 
nobis  existit,  quod  originale  vocatur,  atque 
ait  ab  isto  posteriore  peccato  mortem  et  om¬ 
nia  mala  promanasse,  et  ideo  mirum  non 
esse,  si  regnavit  mors  etiam  antequam  lex 
daretur.  Nam  erat  in  mundo  peccatum  ab 
Adami  inobedientia  natum,  et  illud  omnia 
perdebat. 

Quartus  locus  est  in  hom.  40.  in  epistolam 
priorem  ad  Corinth.  :  «  Deus,  inquit,  in  rege¬ 
nerationis  lavacro  mentem  gratia  tangit,  ra- 
dicale  peccatum  evellit,  et  ut  tu  aurum  fer- 
rumve  recoquendo  purum,  novumque  facis  ; 
sic  Spiritus  ille  sanctus  in  Baptismate  velut 
in  fornace  recoquit  ipsam,  et  peccatum  con¬ 
sumendo  quolibet  auro  purius  splendentem 
reddit.  »  Certe  peccatum  radicale  non  potest 
aliud  fingi,  nisi  illud,  quod  a  radice,  id  est, 
ab  Adamo  trahimus,  quodque  per  Baptismum 
tum  in  parvulis,  tum  in  magnis  eluitur.  Ad¬ 
duci  solet  alius  locus  ex  homilia  de  Adam  et 
Eva,  quae  inter  opera  Chrysostomi  legitur. 
Sed  ea  homilia  non  censetur  esse  Chryso¬ 
stomi,  tum  quod  graece  nusquam  inveniatur, 
et  auctor  non  Graecus,  sed  Latinus  fuisse  exi¬ 
stimetur,  tum  quod  in  ea  duo  integra  capita 
reperiantur  in  libro  de  Ecclesiasticis  dogma¬ 
tibus. 

Ex  his  non  difficile  erit  ea  testimonia  expli¬ 
care,  quae  adversarii  ex  Chrysostomo  profe¬ 
runt.  Ad  primum  testimonium  ex  homilia  10. 
in  epistolam  ad  Ilotnanos  respondemus,  Chry- 
sostomum  quidem  scripsisse,  ex  peccato  Adae 
nos  omnes  mortales  effectos  esse,  quod  ve¬ 
rissimum  est,  non  autem  negasse,  ex  eodem 
Adae  peccato  nos  meritum  mortis,  id  est, 
peccatum  originale  traxisse.  Quin  potius  id 
aperte  indicasse,  cum  paulo  post  subjunxit 
immortalitatem  illam,  cui  obnoxii  facti  su¬ 
mus,  supplicium  quoddam  fuisse.  Non  enim 
supplicium  justum  esset,  nisi  meritum  sup¬ 
plicii,  id  est,  peccatum  etiam  haberemus. 

Porro  quod  absurdum  visum  est  Chryso¬ 
stomo,  ut  ex  inobedientia  unius  alii  pecca¬ 
tores  constituantur,  sine  dubio  ad  actuale 
peccatum  referendum  est.  Neque  enim  fieri 
potest,  ut  praecise  quia  unus  peccat,  alius 
peccare  dicatur,  sive  ut  peccatum  unius  sit 
alterius  peccatum .  1  taque  recte  Chrysostomus 
in  illis  verbis  :  Unius  inobedientia  peccatores 
constituti  sunt  multi ,  noluit  verbum,  pecca¬ 
tores,  ita  accipi,  quasi  sensus  esset  :  Unius 
inobedientia  multi  actu  inobedientes  facti 


CAPUT  IX. 


punt;  sed  voluit  multos  dici  peccatores  ex 
unius  inobedientia,  quia  tales  genuit  Adam, 
qualis  ipse  erat  post  peccatum,  ipse  autem 
peccator  erat,  peccato  in  ipso  per  modum 
habitus  remanente,  et  inde  obnoxius  supplicio 
et  mortis  j-eus. 

Porro  hoc  ipsum  peccatum  per  modum  ha¬ 
bitus  inhaerens,  et  reatum  mortis,  ac  ipsam 
moriendi  necessitatem  in  omnibus,  qui  na¬ 
scuntur  ex  Adam,  inesse,  satis  aperte  Chry- 
sostomus  indicavit,  cum  alicubi  peccatum 
radicale,  alibi  peccatum  absolute,  ut  supra 
dictum  est,  alibi  mortalitatem,  alibi  mortis 
supplicium  nominaverit.  Sed  quia  nondum 
exorti  fuerant  Pelagiani,  securiusloquebatur, 
et  ideo  solam  mortalitatem  interdum  nomi¬ 
nabat,  cum  tamen  peccatum  habituale  non 
excluderet. 

Ad  alterum  testimonium  ex  homil.  17.  in 
priorem  ad  Corinthios,  facilis  est  responsio. 
Siquidem  in  concione  eos  Chrysostomus  me¬ 
rito  reprehendit,  qui  causam  damnationis 
sua}  rejiciunt  in  Adamum.  Nam  si  nullum  nos 
peccatum  propria  voluntate  committeremus, 
possemus  fortasse  queri  de  Adamo,  quod 
propter  illum  pereamus.  At  cum  tam  multa 
et  tam  gravia  peccata  perpetremus,  frustra 
querimur  de  Adamo.  Adde  quod  eos  Chry¬ 
sostomus  alloquebatur,  quibus  jam  peccatum 
originis  per  Baptismum  condonatum  fuerat. 
Proinde  mirum  non  est,  si  nolebat  eos  dam¬ 
nationis  sua}  causam  in  Adamum  rejicere. 

Ad  tertium  ex  hom.  39.  ineamdem  episto¬ 
lam,  expedita  responsio  erit,  si  duo  breviter 
annotemus.  Alterum  est,  Chrysostomi  pro¬ 
positum  eo  loco  esse,  demonstrare  Aposto- 
lica  illa  verba  :  In  Adam  omnes  moriuntur ,  de 
morte  corporis,  non  de  morte  animae  esse  in- 
telligenda.  Quod  quidem  verissimum  esse,  vel 
ex  eo  cognosci  potest,  quod  in  toto  illo  capite 
Apostolus  de  resurrectione  corporum  disserat. 

Alterum,  verba  illa  Chrysostomi  :  «  Num 
omnes  in  Adam,  morte  peccati,  morti  sunt, 
etc.»  non  esse  intelligenda  de  morte  animae 
quacumque,  sed  de  morte  aeterna,  sive  de  ca¬ 
su  in  peccatum  non  qudcumque,  sed  irrepa¬ 
rabili.  Id  quod  ex  contrario  perspici  potest. 
Nam  cum  dicit,  non  omnes  per  Christum 
vivificari,  quoad  vitam  animae,  non  loquitur 
de  quacumque  vita  animae,  sed  de  perfecta, 
quae  est  per  gloriam  sempiternam.  Probat 
enim  non  omnes  per  Christum  vita  animae 
vivificari,  quia  multi  in  gehennam  adducendi 


355 

sunt.  Quae  ratio  nihil  efficeret,  si  de  vita  ani¬ 
mae  per  gratiam  loqueretur,  cum  multi  sint 
in  gehenham  adducendi,  qui  tamen  vitam 
animae  per  gratiam  aliquando  receperunt. 

His  duobus  annotatis  nihil  scrupuli  rema¬ 
net  in  verbis  Chrysostomi.  Non  enim  negat 
sanctus  ille  Doctor,  omnes  in  Adam  mortuos 
esse  morte  peccati  quacumque,  sed  irrepa¬ 
rabili,  atque  aeterna.  Quod  (ut  diximus)  veris¬ 
simum  est. 

,  Ad  quartum  ex  homil.  24.  in  epist.  ad 
Ephesios,  respondeo,  Chrysostomum  loqui 
de  iis  tantum,  qui  baptizati  jam  erant,  ut 
perspicuum  est  ex  illis  verbis  :  «Quod autem 
post  lavacrum  fit,  etiam  animam  corrumpere 
potest.  <n  Porro  qui  baptizati  sunt,  corpus 
adhuc  gerunt  corruptibile  :  non  enim  Ba¬ 
ptismus  tollit  moriendi  necessitatem  ex  primo 
peccato  inductam,  et  ideo  (ut  Apostolus  lo¬ 
quitur  ad  Rom.  vili.)  expectamus  redemptio¬ 
nem  corporis  nostri  (1).  Animam  tamen  habent 
incorruptibilem,  hoc  est,  quae  non  necessario 
corrumpitur  morte  peccati,  sed  potest  num- 
quam  corrupi,  si  velint  homines  baptizati 
gratiam  diligenter  conservare,  quam  in  Ba¬ 
ptismo  perceperunt. 

Ad  quintum  ex  homilia  ad  Neophytos  re¬ 
spondit  jam  olim  S.  Augustinus  lib.  i.  in  Ju¬ 
lianum,  Chrysostomum  non  dixisse,  infantes 
non  esse  inquinatos  peccato,  quod  potuisse 
ad  peccatum  originale  trahi,  sed  non  habere 
peccata,  quod  ad  peccata  actualia  sine  dubio 
pertinet.  Graeca  enim  Chrysostomi  verba  > 
haec  sunt :  Ata  valito  xal  va  t*e5£o<  (Ja7m£o;.uv, 

xattot  a;xapTi([xaTa  oux  i/ ovtb. 

At  Chrysostomus,  inquies,  demonstrare 
volebat,  Baptismum  non  esse  institutum  ad 
solam  remissionem  peccatorum.  Id  vero  satis 
efficaciter  se  demonstrasse  credidit  exemplo 
infantium,  qui  baptizantur  in  Ecclesia,  quam¬ 
vis  peccata  non  habeant.  Nihil  autem  haec 
ratio  efficeret,  nisi  infantes  omni  peccato, 
etiam  originali  carerent. 

Respondeo,  illos,  odvcrsus  quos  Chrysos¬ 
tomus  disputabat,  in  ea  sententia  fuisse,  ut 
existimarent,  per  Baptismum  non  infundi 
gratiam  et  dona  Spiritus  sancti,  neque  animas 
purgari  et  ornari,  sed  solum  remitti  debita 
peccatorum,  per  quamdam  condonationem 
extrinsecam,  quemadmodum  inter  homines 
remittuntur  offensiones,  et  amicitia}  reconci¬ 
liantur.  Quam  sententiam  recte  Chrysostomus 
refellit  exemplo  parvulorum.  Siquidem  ori- 


(1)  Rom.  VIII,  23. 

ginalc  peccatum  non  tam  est  offensa,  quam 
macula.  Nihil  enim  parvuli  propria  voluntate 
egerunt,  unde  Deum  offendere  possent,  sed 
ideo  peccatum  habere  dicuntur,  quia  carent 
justitia,  et  animam  inquinatam,  atque  a  Deo 
aversam,  habitualiter  gerunt,  ut  in  sequenti 
disputatione  ostendemus.  Itaque  Baptismo 
egeut  infantes,  non  tain  ut  peccata  eis  remit¬ 
tantur  per  condonationem  offensarum,  quam 
ut  peccati  maculum  in  eis  abstergatur,  et 
ipsi  gratiam  et  dona  recipiant,  quibus  pur¬ 
gentur,  ornentur,  justificentur,  et  ex  Satante 
servis  filii  Dei  efficiantur. 

Quinto  loco  adduci  potest  Theodoretus.  Is 
enim  exponens  caput  quintum  epistola;  ad 
Romanos,  videtur  velle,  peccatum  Adami  non 
transisse  ad  posteros,  nisi  ratione  occasionis. 
Sic  enim  loquitur  :  «  Cum  Dominus  Adam 
fabricatus  esset,  et  ratione  ornasset,  dedit 
unum  praeceptum  ad  rationem  exercendam. 
Is  deceptus,  mandatum  transgressus  est,  et 
cum  mortis  decreto  factus  fuisset  obnoxius, 
ita  Cain,  et  Seth,  et  alios  genuit.  Hi  vero 
omnes,  utpote  ex  eo  geniti,  habebant  mor¬ 
talem  naturam.  Ejusmodi  autem  natura  mul¬ 
tis  indiget,  et  cibo,  et  potu,  et  indumentis,  et 
habitatione,  et  diversis  artibus.  Eorum  autem 
usus  saepe  ad  mediocritatis  exuperationem 
incitat.  Mediocritatis  autem  exuperatio  pec¬ 
catum  generat.  Dicit  itaque  divinus  Apostolus, 
quod  cum  Adam  peccavisset ,  et  mortalis 
propter  peccatum  factus  esset,  utrumque  ad 
t  genus  pervenit,  id  est,  peccatum  et  mors. 
Ad  omnes  enim  mors  pervasit,  quatenus  om¬ 
nes  peccaverunt.  Non  enim  propter  primi 
hominis  peccatum,  sed  propter  suum,  unus¬ 
quisque  mortis  decretum  suscipit. »  Eamdem 
sententiam  habet  idem  Theodoretus  in  expli¬ 
catione  Psalmi  quinquagesimi,  tractans  ver¬ 
siculum  illum  :  Ecce  enim  in  iniquitatibus  con¬ 
ceptus  sum. 

Rursus  in  epitome  divinorum  decretorum 
cap.  12.  quod  est  de  Salvatoris  incarnatione, 
tractans  illud  Apostoli  ad  Rom.  v  :  Sicut 
per  unius  inobedientiam  peccatores  constituti 
sunt  multi  etc.  sic  ait  :  «  Valde  necessario 
illud,  multi,  in  utroque  posuit.  Etenim  cum 
Adam  peccasset,  et  plurimi  divinas  leges 
transgressi  essent,  permanserunt  nonnulli  in 
decretis  natura;,  et  virtutis  curam  gessere, 
sicut  Abel,  Henoch,  et  Noe,  et  Patriarcha;, 
et  Propheta;,  et  alii  plurimi  non  solum  apud 
Hebraeos,  sed  etiam  apud  alias  gentes.  » 


Caeterum,  quamvis  Theodoretus  interdum 
loca  quaedam  Scripturae  ita  exposuerit,  ut 
Pelagiani  solebant  :  eum  tamen  de  peccato 
originis  a  Catholicis  Patribus  non  dissensisse, 
ex  ejus  testimoniis  doceri  potest.  Nam  in 
eodem  cap.  12.  divinorum  decretjprum  ita 
loquitur  :  «  Justitiae  decretum,  cum  unus 
peccasset,  universum  genus  morti  tradidit. 
Divina  autem  misericordia,  cum  omnes  ho¬ 
mines  essent  sub  maledicto,  et  peccati  laqueis 
essent  implicati,  per  unius  justitiam  dedit 
omnibus  salutem.  »  Vides  in  his  verbis  aper¬ 
tissimam  Theodoreti  sententiam  de  peccato 
originis.  Nimirum  affirmat,  Adamo  peccante, 
omnes  homines  peccati  laqueis  implicatos, 
sub  maledicto,  et  morti  traditos  fuisse. 

Sed  rursus  in  eodem  capite  ita  loquitur 
idem  Theodoretus  :  «  Quando  unus  peccavit, 
omnes  condemnati  sunt  :  nunc  autem  cum 
omnes  peccaverint,  omnibus  volentibus  salus 
proposita  est  per  fidem.  Cum  sic  ostendisset, 
unius  justitiam  fuisse  communis  peccati  sa¬ 
lutare  medicamentum  :  ostendit  per  ipsum 
quoque  fuisse  peractam  mortis  dissolutio¬ 
nem.  »  Quid  clarus  dici  poterat,  quam 
Adami  peccatum  fuisse  commune  peccatum, 
et  uno  peccante  omnes  homines  condem¬ 
natos? 

Rursus  ibidem  haec  Theodoretus  subjungit : 
«  Servamur  non  lege,  sed  divina  misericordia 
justitiam  assequentes.  Lex  enim,  quod  justum 
est,  omnes  ad  supplicium  adduxit.  Omnes 
enim  fuimus  peccati  perpetratores.  Si  enim 
cum  unus  peccasset,  genus  condemnatum 
est,  erat  utique  omnino  justius,  eos,  qui  sub 
peccato  fuerunt,  subire  supplicium.  » 

Sed  explicemus  breviter  loca,  quae  contra 
allata  sunt.  Cum  igitur  in  primo  testimonio 
ex  commentario  cap.  v.  ad  Roman.  Theodo¬ 
retus  indicabat,  peccatum  primi  hominis  ex 
occasione  ad  posteros  pervenisse,  loquitur 
sine  dubio  de  peccato  actuali,  quod  propria 
voluntate  committitur.  Quamvis  autem  Theo¬ 
doretus  dicat,  ex  occasione  primi  peccati 
coepisse  posteros  Adami  in  varia  peccata  de¬ 
labi,  non  tamen  idecmegasse  existimandus 
est  originale  peccatum  ;  quin  potius  illud 
asseruisse. 

Nam  idcirco  dixit,  peccatum  primi  hominis 
viam  patefecisse  peccatis  nostris  actualibus, 
quia  naturam  corruptam ,  et  vitiatam  ex 
Adamo  trahimus.  Quod  clarius  expressit, 
cum  subjunxit,  peccatum  et  mortem  ad  nos 

ex  Adamo  pervenisse,  et  non  propter  pecca¬ 
tum  primi  hominis,  sed  propter  suum  unum¬ 
quemque  nostrum  decretum  mortis  suscipere. 
Quorum  verborum  haec  sententia  est,  unum¬ 
quemque  nostrum  mortis  sententiae  subjacere, 
non  propter  peccatum,  quod  in  ipso  Adamo 
fuit,  sed  propter  illud,  quod  ex  Adamo  deri¬ 
vatum,  in  unoquoque  nostrum  hajrct,  loqui 
enim  hoc  loco  Theodoretum  de  peccato  ori¬ 
ginis,  non  de  actuali,  certum  est,  cum  ex 
ipsius  Theodoreti  sententia  peccata  nostra 
actualia  decretum  mortis  non  praecedant, 
sed  sequantur.  Ideo  enim  (ut  ipse  in  eodem 
comment.  scripsit)  actu  peccamus,  quia  mor¬ 
tis  necessitati ,  et  variis  passionibus  obnoxii 
nascimur. 

Itaque  quod  ait,  unumquemque  nostrum 
ob  suum  peccatum  mortis  decretum  susci¬ 
pere,  necessario  accipi  debet  de  peccato  ori¬ 
ginis,  quod  vere  in  nobis  causa  mortis,  sive 
mortalitatis  est,  cum  peccata  actualia  e  con¬ 
trario  sint  ejusdem  mortalitatis  non  causa, 
sed  effectus. 

Quodattinetadalterum  testimonium  exepi- 
tome  divinorum  decretorum,  exposuit  qui¬ 
dem  Theodorctns  sententiam  illam  Apostoli : 
Sicut  per  unius  inobedientiam  etc.  de  pecca¬ 
tis  actualibus,  quae  occasione  primi  peccati 
intraverunt  in  mundum,  cum  rectius  de  pec¬ 
cato  originali  sententiam  illam  exponere 
potuisset  :  tamen  in  eadem  epitome  (ut  su¬ 
pra  demonstratum  est)  apertissimis  testimo¬ 
niis  idem  Theodoretus  orthodoxam  doctri¬ 
nam  de  peccato  originis  tradidit. 


CAPUT  X. 

Diluuntur  argumenta  ducta  ex  ratione. 

Hestat  nunc  ut  argumenta  illa  breviter  di¬ 
luamus,  quae  ducuntur  ex  ratione. 

Prima  objectio.  Christi  justitia  non  creden¬ 
tibus  nihil  prodest,  igitur  et  peccatum  Adami 
non  peccantibus  nihil  obest  :  infantes  autem 
non  peccant,  quippe  qui  (Apostolo  teste)  ad 
Roman.  ix  :  Nihil  boni  vel  mali  agunt  (I)  ; 
igitur  peccatum  Adami  infantibus  nihi  obest. 
Respondet  Augustinus  lib.  iii  de  peccat,  me- 
rit.  et  remiss.  cap.  2.  Christi  justitiam  nihil 
prodesse  iis,  qui  nullo  modo,  hoc  est,  nec 


sua  voluntate,  nec  aliena  credunt,  et  ad 
eumdem  modum  peccatum  Adami  nihil  abes¬ 
se  iis,  qui  nullo  modo,  hoc  est,  nec  sua,  nec 
aliena  voluntate  peccarunt.  Porro  infantes 
nihil  quidem  agere ,  vel  egisse  voluntate 
propria,  ut  Apostolus  scribit  ad  Roman.  ix. 
tamen  aliena  volvntate  peccasse  ,  cum  ille 
peccavit ,  in  quo  omnes  peccaverunt  ,  ut 
idem  Apostolus  testatur  ad  Roman.  v. 

Secunda  objectio.  Deus  remittit  peccata 
propria ;  non  igitur  credibile  est  ab  eo  im¬ 
putari  aliena.  Respondet  idem  Augustinus  in 
eodem  lib.  cap.  vm,  Deum  remittere  peccata 
propria  spiritu  regeneratis,  non  carne  gene¬ 
ratis  :  nec  imputare  peccata  omnino  aliena, 
sed  ea,  quae  tametsi  aliena  dicantur,  quia 
aliena  voluntate  commissa  sunt,  tamen  etiam 
propria  dici  possunt,  quia  in  iis  haerent; 
quibus  imputantur.  Sic  autem  originale  pec¬ 
catum  et  alienum  et  proprium  recte  dici,  su¬ 
pra  non  semel  docuimus. 

Tertia  objectio.  Ad  rationem  veri  peccati 
pertinet,  ut  sit  voluntarium  :  atqui  peccatum 
originis  non  est  voluntarium  parvulis,  cum 
sit  (ut  jam  dictum  est)  aliena  voluntate  com¬ 
missum  ;  igitur  peccatum  originis  parvulis 
non  est  vere  peccatum.  Respondeo  :  pecca¬ 
tum  bifariam  sumitur.  Nam  et  actio  mala 
dicitur  peccatum  ;  et  reatus,  ac  macula,  qua? 
transeunte  actu  resident  in  anima  ejus,  qui 
peccavit,  peccatum  nihilominus  appellantur. 
Voluntarium  igitur  ad  rationem  actionis  ma¬ 
lae  per  se  pertinet,  ad  rationem  autem  reatus 
et  maculae  pertinet,  nisi  ratione  causae  suae, 
sive  enim  velit,  sive  nolit,  qui  actionem  ma¬ 
lam  voluntate  libera  perpetravit,  reatum  et 
maculam  peccando  contrahit.  Porro  in  in¬ 
fantibus1  non  actionem  malam,  sed  reatum 
dumtaxat,  et  maculam  ponimus,  ac  per  hoc 
non  requiritur  voluntas  propria,  ut  infantes 
peccatum  originale  a  parentibus  trahant, 
sed  sufficit  aliena. 

Itaque  S.  Augustinus  lib.  ii.  de  nuptiis  et 
concupiscentia  cap.  28.  et  lib.  i  retract.  c. 
13.  et  15.  et  aliis  in  locis,  cum  quaeritur, 
quemadmodum  peccatum  originale  sit  vo¬ 
luntarium,  respondet,  esse  voluntarium  vo¬ 
luntate  primi  parentis.  Quia  tamen  reatus, 
et  macula  ex  mala  actione  dimanant,  neo 
possunt  in  iis  haerere,  ad  quos  actio  mala 
nullo  modo  pertinet,  ideo  S.  August.  multis 
in  locis  docet,  Adamum,  cum  primum  pecca¬ 
vit,  totius  humani  generis  gessisse  personam, 

et  pr®ceptum  de  pomo  vetito  non  edendo, 
non  solum  Adamum,  sed  omnes,  qui  in  lum¬ 
bis  ejus  erant,  pariter  obligasse,  ut  sicut 
gratia  primo  illi  homini  collata,  ad  omnes 
posteros  pertinebat,  ita  etiam  praecepti  illius 
transgressio  ad  omnes  posteros  pertineret  : 
«  Unde  (inquit  Augustinus  lib.  m.  de  pecca¬ 
torum  meritis  [et  remissione  cap.  7.)  nec 
illud  liquide  dici  potest,  quod  peccatum  Ad® 
etiam  non  peccantibus  nocuit,  cum  Scri¬ 
ptura  dicat,  In  quo  omnes  peccaverunt.  Nec 
sic  dicuntur  ista  aliena  peccata,  tamquam 
omnino  ad  parvulos  non  pertineant.  Siqui¬ 
dem  in  Adam  omnes  tunc  peccaverunt, 
quando  in  ejus  natura  illa  insita  in  qua  eos 
gignere  poterat,  adhuc  omnes  ille  unus  fue¬ 
runt,  sed  dicuntur  aliena,  quia  nondum  ipsi 
agebant  vitas  proprias,  sed  quidquid  erat 
in  futura  propagine,  vita  unius  hominis  con¬ 
tinebat.  » 

Si  quem  moveat,  cur  Deus  voluerit,  ut 
peccatum  Adami  ita  posteris  omnibus  impu¬ 
taretur,  ac  si  omnes  idem  peccatum  patra¬ 
vissent,  respondebimus  cum  S.  Augustino 
lib.  v.  adversus  Julianum  cap.  3.  et  cum  S. 
Bernardo  in  serm.  1.  de  Domin.  1.  post  oc¬ 
tavas  Epiphani®,  judicium  hoc  Dei  justum 
esse  ,  sed  occultum  :  «  Nostra  est  (inquit 
Bernardus)  Adami  culpa,  quia  etsi  in  alio, 
nos  tamen  peccavimus ;  et  nobis  justo  Dei 
judicio  imputabatur,  lic  et  occulto.  »  Adde 
quod  originale  peccatum,  et  si  voluntarium 
nobis  est,  quatenus  Adam  cum  peccavit,  to¬ 
tius  natura;  personam  gessit*  tamen  inter 
omnia  peccata  minimum  habet  de  volunta¬ 
rio,  et  ideo  minus  grave  est  in  ratione  vo¬ 
luntarii,  quam  quodlibet  veniale,  quamvis 
sit  in  ratione  mali  gravissimum,  cum  privet 
hominem  gratia  Dei,  ac  sempiterna  felicita¬ 
te.  Vide  S.  Thomam  3.  par.  qu®st.  1  art.  4. 
et  in  2.  Sentent.  distinet.  33.  qusest.  2.  art. 
1.  ad  2  et  de  malo,  qu®st.  5.  art.  1.  in  re¬ 
sponsione  ad  9. 

Quarta  objectio.  Si  peccatum  originis  per 
generationem  a  parentibus  traheretur,  vide¬ 
retur  malum  esse  conjugium,  quippe  quod 
esset  causa  peccati.  Respondit  ad  hoc  argu¬ 
mentum  sanctus  Augustinus  duobus  libris, 
quos  inscripsit  de  nuptiis  et  concupiscentia. 
Summa  solutionis  hsec  est,  non  esse  per  se 
ex  coiljugio,  quod  proles  nascatur  cum  pec¬ 
cato,  sed  per  accidens.  Non  enim  ideo  proles 
cum  peccato  nascitur,  quia  ex  conjunctione 
viri  et  foemin®  nascitur,  quod  est  proprium 
conjugii  (nam  etiam  in  statu  innocentia;  fuis¬ 


set  conjunctio  viri  et  fremin®,  et  tamen  pro¬ 
les  sine  peccato  nata  fuisset)  :  sed  quia  acci¬ 
dit  natur®,  qu®  per  conjugium  propagatur, 
ut  a  primo  parente  corrupta  ac  vitiata  fue¬ 
rit,  quare  conjuges,  dum  filios  gignunt,  natu¬ 
ram  quidem  corruptam  ac  vitiatam  propa¬ 
gant  :  sed  ejus  corruptionis  -culpa  non  ad 
ipsos,  sed  ad  primum  hominem  pertinet. 

Quinta  objectio.  Non  peccat  (dicebat  enim 
Julianus)  iste  qui  nascitur,  non  peccat  ille 
qui  genuit,  non  peccat  ille  qui  condidit.  Per 
quas  ergo  rimas  inter  tot  pr®sidia  innocen¬ 
ti®  peccatum  fingis  ingressum?  Respondit 
sanctus  Augustinus  lib.  ii.  de  nuptiis  et  con¬ 
cupiscentia  cap.  28  :  «  Quid  qu®ris,  inquit, 
latentem  rimam,  cum  habeas  apertissimam 
januam  ?  Per  unum  hominem,  ait  Apostolus, 
peccatum  in  hunc  mundum  intravit.  »  Et  in 
eodem  libro  cap.  26  :  «  Voluntarium  pecca¬ 
tum  hominis  primi  originalis  est  causa  pec¬ 
cati.  »  Itaque  ad  argumentum  Juliani  ne¬ 
gari  poterat  consecutio.  Quamvis  enim  non 
sit  peccati  originalis  causa  pater,  qui  gene¬ 
rat,  nec  filius,  qui  nascitur,  nec  Deus,  qui 
condidit  :  tamen  non  sequitur,  nullam  esse 
causam  ejus  peccati,  cum  Apostolus  dicat : 
Per  unum  hominem  peccatum  in  hunc  mundum 
intravit. 

•  Sexta  objectio.  Sffipe  qui  gignit,  a  peccato 
justificatus  est,  quo  pacto  igitur  trajicit  pec¬ 
catum  in  filium,  quod  ipse  non  habet  ?  Re¬ 
spondet  S.  Augustinus  lib.  ii.  de  peccatorum 
meritis  et  remissione  c.  23.  26.  et  27.  et  in 
aliis  locis,  hominem  regeneratum  in  Christo, 
ac  per  hoc  justificatura,  non  generare,  car¬ 
nalem  prolem  secundum  id,  quod  est  rege¬ 
neratus,  id  est,  secundum  Spiritum,  sed  se¬ 
cundum  id,  quod  habet  de  vetustate,  id  est, 
secundum  carnetn  :  et  ea  de  causa  prolem 
non  sanctam,  sed  peccatricem  nasci.  Adhi¬ 
bet  similitudines  lib.  vi.  in  Julianum  cap.  2. 
et  3,  oleastri,  qui  insertus  in  oleam,  fit  olea, 
et  tamen  ex  ejus  semine  non  olea  nascitur, 
sed  oleaster.  Item  Hebr®orum,  qui  circum¬ 
cisi  cum  sint,  filios  tamen  gignunt  incircum- 
cisos. 

Posset  adhiberi  alia  solutio.  Generat  enim 
homo  sibi  similem  in  specie,  non  in  indivi¬ 
duo,  hoc  est,  communicat  cum  filio  qu®  toti 
natur®  human®  communia  sunt,  non  ea 
qu®  sibi  ut  tali  person®  conveniunt.  Tam¬ 
etsi  enim  aliqua  accidentia  personalia  trans¬ 
fundat  aliquando  pater  in  filium,  tamen  id 
neque  necessarium  est,  nec  semper  fit.  Jam 
igitur  homo  justificatus,  cum  filium  gignit, 

non  ooraraunicat  cum  eo  justitiam,  quae  est 
accidens  personale,  sed  naturam,  qualis  est 
in  se  post  Adae  peccatum;  ea  vero  corrupta 
et  vitiata  est. 

Septima  objectio.  Si  peccatum  originis 
traheretur  per  generationem,  certe  naturale 
vitium  esset :  atqui  hoc  est  valde  absurdum, 
tum  quia  Deo  naturae  auctori  tribuendum 
esset,  cui  tribuuntur  omnia  naturalia ;  tum 
quia  quod  naturale  est,  proprie  peccatum 
esse  non  potest ;  tum  demum,  quia  despe¬ 
randa  esset  liberatio  a  peccato.  Respondeo, 
peccatum  originis  aliquo  modo  naturale  dici 
posse  juxta  illud  Apostoli  ad  Ephes.  ii :  Era¬ 
mus  natura  filii  irae  (i);  nam  et  a  nativitate 
trahitur,  et  est  vitium  naturae  potius  quam 
personae,  ut  upra  diximus  :  non  tamen  est 
naturale,  quasi  sit  pars  naturae,  aut  ex  natu¬ 
ra  produxerit.  Est  enim  privatio  quaedam  et 
defectus,  isque  non  ex  natura,  sed  ex  libera 
primi  hominis  voluntate  manavit. 

Ex  quo  sequitur  primo,  ut  non  in  Deum, 
sed  in  Adami  inobedientiam,  ut  in  propriam 
causam  relerri  debeat.  Sequitur  deinde,  ut 
peccatum  proprie  dici  possit :  illa  enim  na¬ 
turalia  vitia,  peccata  proprie  dici  nequeunt, 
quae  in  libertatem  arbitrii  non  referuntur, 
qualia  sunt  caecitas,  surditas,  et  quaevis 
monstrositas  a  nativitate  contracta.  Sequi¬ 
tur  postremo,  non  esse  desperandam  hujus 
peccati  liberationem.  Non  enim  ut  hic  mor¬ 
bus  curetur,  destruenda  natura,  sed  perfi¬ 
cienda,  quod  facile  potest  medicus  ille  coele¬ 
stis,  qui  venit  quaerere,  et  salvum  facere 
quod  perierat.  Itaque  S.  Augustinus  lib.  ii. 
in  Julianum  cap.  1  :  «  Nec  perfectio,  inquit, 
est  desperanda  virtutis,  per  ejus  gratiam, 
qui  ex  origine  vitiatam  mutare  potest,  et 
sanare  naturam.  » 

Octava  objectio.  Peccatum  definitur,  di¬ 
ctum,  vel  factum,  vel  cogitatum  contra  le¬ 
gem  alternam.  At  infantes  nec  dicere,  nec 
facere,  nec  cogitare  aliquid  possunt.  Re¬ 
spondeo,  definiri  per  ea  verba  peccatum,  ut 
accipitur  pro  actu  peccati,  non  autem  pro 
reatu  et  macula,  quae  remanent  transeunto 
actu.  Porro  in  infantibus  non  actum  pecca¬ 
ti,  sed  reatum  et  maculam  inesse  dicimus  ut 
supra  docuimus. 

Nona  objectio.  Si  nascuntur  homines 
mali,  et  dibaoli  potestati  subjecti ,  igitur 
videtur  diabolus  conditor  eorum.  Nec  enim 
Deus  conderet,  quos  diaboli  potestati  subji¬ 

ceret.  Respondeo,  quod  homines  nascantur 
mali,  et  diaboli  potestati  subjecti,  non  esse 
causam  in  conditore  naturae,  sed  in  corru¬ 
ptore,  Deus  enim,  et  initio  naturam  bonam 
condidit,  et  nunc  quod  in  ea  bonum  est, 
propagat ;  porro  vitium  accidit  illi  ex  pec¬ 
cato  primi  hominis,  et  ipsum  est  vitium, 
quod  eam  spiritui  immundo  subjecit  :  «  Nos 
(inquitAugustinuslib.il.  in  Julianum  cap. 
2.)  dicimus,  non  diabolum,  sed  Deum  ve¬ 
rum,  et  vere  bonum  esse  hominum  condito¬ 
rem,  munda  de  immundis  ineflabiliter  ope¬ 
rantem,  quamvis  hominum  nemo  mundus 
nascatur,  et  ideo  donec  mundetur  Spiritu 
sancto,  sub  spiritu  immundo  esse  coga¬ 
tur.  » 

Decima  objectio.  Peccatum  non  in  carne, 
sed  in  anima  sedem  habet  :  sed  anima  non 
trahitur  ex  Adamo,  aut  si  trahitur,  non  pro¬ 
pagatione,  sed  imitatione  trahitur. 

Hoc  argumentum  semper  Augustino  dif¬ 
ficillimum,  ac  pene  insolubile  visum  est. 
Qua  etiam  de  causa  nunquam  certo  sibi 
persuadere  potuit,  animas  creari  ex  nihilo, 
non  a  parentibus  trahi.  Et  quoniam  non 
desunt  tempore,  qui  in  ea  S.  Augustini  du¬ 
bitatione  haerendum  esse  censeant,  ideo  in 
sequenti  capite,  quaestionem  de  animae  ori¬ 
gine  paulo  planius  explicare,  et  tunc  demum 
de  modo,  quo  peccatum  traducitur,  disse¬ 
rere,  et  ad  objectionem  propositam  respon* 
dere  decrevimus. 


CAPUT  XI. 

i 

Explicatur  quaestio  de  origine  animae , 

• 

Igitur  de  origine  animae  semper  fuit  gra¬ 
vissima  concertario.  Primum  apud  ethnicos 
philosophos  ;  deinde  apud  Christianos  theo¬ 
logos.  Nam  ex  errore  Stoicorum  natus  est 
error  Manichaei  et  Priscilliani  :  ex  errore 
Platonis  error  Origenis  :  ex  errore  Aristo¬ 
telis,  vel  certe  ex  Aristotelis  sententia  non 
bene  percepta,  error  Apollinaris  ,  ut  jure 
Tertullianus  in  lib.  adversus  Hermogenem, 
Philosophos  Patriarchas  haereticorum  nomi¬ 
nandos  censuerit. 

Sex  in  universum  fuisse  video  sententias 
de  origine  animae.  Quas  omnes  breviter  re¬ 
feremus,  et  quid  de  unaquaque  sentiendum 
sit  indicabimus. 

Prima  sententia  est,  animas  humanas  esse 
particulas  substantiae  Dei,  proinde  nec  pro¬ 
prie  creari,  nec  a  parentibus  traduci,  sed  a 
Deo  mirabiliter  inspirari.  Hunc  Stoicum 
errorem  primus  defendit  Philo  Judaeus  in 
eo  libro,  quem  inscripsit  :  Quod  deterius 
potiori  insidietur  eumdem  postea  secuti  sunt 
Gnostici,  Manichaei,  Pricillianistae ,  ut  S. 
Augustinus  refert  in  lib.  de  haeresibus  cap. 
6.  46.  et  70. 

Est  autem  haec  sententia  hceresis  explo¬ 
rata.  Siquidem  divina  substantia  immuta¬ 
bilis  atque  inviolabilis  est  :  Ego  Deus  et 
non  mutor ,  Malach.  m  :  Apud  quem  non  est 
transmutatio,  nec  vicissitudinis  obumbratio , 
Jac.  I.  Tu  autem  idem  ipse  es,  et  anni  tui  non 
deficient,  Psalm  ct.  (I ).  At  anima  humana 
mutabilis  et  violabilis  est,  cum  ex  bona  possit 
fieri  mala  per  peccatum,  et  rursus  ex  mala 
bona  per  gratiam.  Quare  merito  damnata  est 
haereseo  haec  sententia  in  primo  Concilio  Bra- 
carensi,  c.  5, et  ep.  S.  Leonis  ad  Turbium  c.  o. 

Quod  vero  objiciebant  adversarii  ex  cap. 
ii.  Genes.  :  Inspiravit  in  faciem  ejus  spiracu¬ 
lum  vitae  (2),  facile  solvitur.  Nam  ex  illis  ver¬ 
bis  intelligimus,  humanum  spiritum  a  Deo 
"esse  productum  (inspirare  enim  est  spiritum 
alicui  dare)  non  tamen  ex  eo  necessario  col¬ 
ligitur,  ex  Dei  substantia  esse  spiritum  ho¬ 
minis.  Potest  enim  Deus  tribus  modis  spi¬ 
ritum  producere  :  uno  modo  ex  projpria 
substantia,  quomodo  producit  ac  spirat  Spi¬ 
ritum  sanctum  ;  altero  modo  ex  nihilo, 
quomodo  produxit  spiritus  angelicos  ;  tertio 
modo  ex  materia  creata,  quomodo  produxit 
/  ac  producit  animas  bestiarum,  quas  Eccle¬ 
siastes  spiritus  appellat  cap.  m. 

Jam  vero  ad  quem  istorum  modorum  sit 
referenda  productio  anima;,  non  potest  col¬ 
ligi  ex  illis  solis  verbis  :  Inspiravit  spiracu¬ 
lum  vitae.  Tamen  si  addamus  non  potuisse 
animam  humanam  produci  ex  Dei  substan¬ 
tia,  quia  mutabilis  est,  neque  ex  materia 
creata,  quia  materialis  non  est,  sequetur  pro¬ 
ductam  esse  ex  nihilo. 

Altera  sententia  est.  Animas  humanas 
creatas  quidem  a  Deo  fuisse,  et  ex  nihilo,  sed 
omnes  simul  una  cum  Angelis,  ac  deinde  fa¬ 
stidio  affectas  bonorum  illorum  spiritualium, 
quibus  in  cado  fruebantur,  amare  coepisse 
res  terrenas,  atque  idcirco  a  Deo  in  corpora 
tamquam  in  carceres  detrudi. 


Platonicum  hunc  errorem,  quem  tuetur 
Origenes  in  lib.  i.  rapi  dp/wv,  hoc  est,  de  prin¬ 
cipiis  cap.  7.  et  aliis  in  locis,  damnavit  Con¬ 
cilium  Bracarense  primum  cap.  6.  et  S.  Leo 
in  epistola  citata  ad  Turbium  cap.  10.  Eun¬ 
dem  errorem  antea  reprehenderant  sancti 
Patres,  Epiphanius  in  epistola  ad  Joannem 
Hierosolymitanum.  Hieronymus  in  epist.  ad 
Pammachium  contra  eumdem  Joannem. 
Thcophilus  Alexandrinus  in  lib.  i.  Paschali. 
Augustinus  in  epist.  28.  ad  Hieronymum,  et 
praeclarissime  Cyrillus  Alexandrinus  lib.  i. 
in  Joannem,  cap.  9.  ubi  viginti  tribus  argu¬ 
mentis  hunc  errorem  expugnat.  Nos  princi¬ 
pales  rationes  breviter  attingemus. 

•  Prima  ratio  esse  potest,  quia  si  anima;  in 
corpora,  tamquam  in  carceres  supplicii  gra¬ 
tia  detruderentur,  sequerentur  multa,  quae 
absurdissima  sunt.  Nam  in  primis  impruden¬ 
ter  Deus  tempore  diluvii  sceleratos  omnes 
occidisset,  et  justum  Noe  conservasset;  nec 
minus  improvide  Sodomitas  perdidisset,  Lot 
vero  ab  incendio  liberasset.  Nihil  enim  id 
fuisset  aliud,  nisi  viros  improbos  e  carceribus 
dimittere,  probos  in  vinculis  retinere.  Deinde 
maximas  gratias  agere  deberemus  diabolo, 
qui  mortem  nobis  procuravit,  id  est,  januam 
carceris  aperuit,  nullas  vero  Christo,  qui  re¬ 
surrectionem  nobis  acquisivit,  id  est,  in  car¬ 
cerem,  cumque  perpetuum  revocavit.  Prae¬ 
terea  benedictiones  illae  :  Crescite  et  multi¬ 
plicamini,  Genes,  i  et  ix ;  Et  patrem  multa¬ 
rum  gentium  constitui  te,  f aciamque  te  crescere 
vehementissime ,  Genes,  xvn;  et  :  Addat  Deus 
ad  hunc  numerum  multa  millia,  Deuter.  l.  (1), 
non  benedictiones,  sed  maledictiones  essent. 
Quid  enim  esset  aliud,  multiplicari  homines, 
quam  impleri  carceres? 

Rursus,  cum  Deus  Annae  supplicanti  filios 
donavit,  et  Ezechiae  vitam  prorogavit,  et  La- 
zarum,  ac  filium  viduae  a  mortuis  revocavit, 
non  beneficium,  sed  injuriam  fecisset.  Deni¬ 
que  cur  Deus  in  lege  maleficos  jubet  occidi, 
innocentes  conservari?  et  cur  in  omni  Repu- 
blica  bene  instituta  latrones  et  parricidae  de 
medio  tolluntur,  si  detineri  in  corpore  sup¬ 
plicium  est,  educi  de  corpore,  beneficium  ? 

Altera  ratio  est,  quia  si  omnes  animae  in 
cado  peccassent,  et  ideo  ad  corpora  damna¬ 
tae  fuissent,  falsum  esset  quod  ait  Apostolus 
ad  Roman.  v  :  Regnavit  mors  ab  Adam  usque 
ad  Moysem  etiam  in  eos,  qui  non  peccaverunt. 


(1)  Mal.  III.  0;  Jacob.  I,  17;  Psal,  CI,  28.  -  (2)  Gen.  II,  7.  -  (3)  Gen.  I,  22, 18;  IX,  1,  7;  Gen. 
XVII,  5;  Deut  1,11. 

Et  ad  Itoinan.  ix.  :  Cum  nondum  nati  essent, 
nec  aliquid  boni ,  vel  mali  egissent.  Et  in  po¬ 
steriore  ad  Corinth.  cap.  v  :  Omnes  nos  ma¬ 
nifestari  oportet  ante  tribunal  Christi,  ut  re¬ 
fellat  unusquisque  propria  corporis  sicut  gessit, 
sive  bonum,  sive  malum  (i). 

Tertia  ratio,  si  animae  de  coelo  ad  terras, 
de  luce  ad  tenebras,  de  clarissimo  domicilio 
beatorum  ad  deterrimum  carcerem  damna¬ 
torum  descendarent,  cum  in  corpore  vivere 
incipiunt,  falsa  esset  Scriptura  divina,  quae 
ait  :  Erat  lux  vera,  qux  illuminat  omnem  ho¬ 
minem  venientem  in  hunc  mundum,  Joan.  i. 
Et  rursus  :  Multi  dicunt  quis  ostendet  nobis 
bona?  signatum  est  super  nos  lumen  vultus  tui 
Domine,  Psalm.  iv.  (2). 

Porro  argumenta  Origenistarum  facilia 
sunt,  adeo  ut  sancti  Patres  ea  potius  indi¬ 
care,  quam  refellere  voluerint.  Afferebant 
illud  ex  Psalm.  cxiv  :  Convertere,  vel,  rever¬ 
tere  anima  mea  in  requiem  tuam.  Et  illud  ex 
Psalm.  cxviii  :  Priusquam  humiliarer ,  ego 
deliqui.  Et  illud  ex  Psalm.  cxli  :  Educ  de  cu¬ 
stodia  animam  meam.  Et  illud  ex  cap.  i. 
Joannis  :  Erat  lux  vera,  qux  illuminat  omnem 
hominem  venientem  in  hunc  mundum  (3). 

Sed  in  primo  testimonio  gratias  agit  pro¬ 
pheta  Deo,  quod  a  magnis  periculis  liberatus 
ingenii  sollicitudine  jam  careret,  et  simul 
hortatur  se  ipse  ad  internam  pacem  et  ani¬ 
mi  tranquillitatem  repetendam,  quam  ob  fre 
quentes  timores  et  angustias  pene  perdide¬ 
rat.  Potest  etiam  hic  locus  intelligi  de  requie 
sempiterna,  a  cujus  spe  per  peccatum  excidi¬ 
mus,  et  ad  quam  per  poenitentiam  revocamur* 

In  secundo  testimonio  agnoscit  propheta, 
ct  quilibet  alius  justus,  se  non  immerito  a 
Domino  interdum  flagellari,  et  per  tentationes 
humiliari.  Quandoquidem  peccata  sua  poe¬ 
nam  ejusmodi  mereantur. 

In  tertio,  ad  litteram  loquitur  David  de 
spelunca,  in  qua  latebat  ob  Sauli  persecutio¬ 
nem,  ut  perspicuum  est  ex  titulo  Psalmi. 
Jtaquc  Deum  precatur,  ut  se  aliquando  libe¬ 
ret  ab  obsidione  illa,  ne  semper  cogatur  in 
spelunca,  quasi  in  custodia  delitescere.  Spi- 
ritualiter  autem  hic  locus  intelligi  potest  dc 
carcere  corporis  hujus  mortalis,  a  quo  sancti 
viri  educi  cupiunt :  Quia  corpus  quod  corrum¬ 
pitur  aggravat  animam,  ut  ait  Sapiens  c.  ix. 
Unde  est  illa  vox  Apostoli  ad  Rom.  vii:  Quis 
me  liberabit  de  corpore  mortis  hujus  (4)?  Qui¬ 


bus  vocibus  non  cupiunt  sancti  homines  sim¬ 
pliciter  a  corpore  liberari,  sed  a  corpore 
mortali.  Ut  in  hunc  locum  annotavit  S.  Au¬ 
gustinus.  Nam  alioqui  redemptionem  corpo¬ 
ris  magno  desiderio  expectant,  ut  ait  Apo¬ 
stolus  ad  Roman.  vm.  et  si  fieri  posset  (ut 
ait  idem  Apostolus  II  Corinth.  v.)  non  cupe- 
rent  spoliari,  sed  supervestiri,  ut  absorbere¬ 
tur  quod  mortale  est  a  vita. 

In  quarto  testimonio  non  significatur,  ho¬ 
minem  venire  in  hunc  mundum,  quasi  antea 
extra  mundum  fuisset,  sed  quia  cum  nihil  es¬ 
set,  ac  per  hoc  in  mundo  non  esset,  per  ge¬ 
nerationem  coepit  esse,  et  vivere  in  hoc 
mundo,  ut  sanctus  Cyrillus  in  commentario 
recte  docet. 

Tertia  sententia  est,  animas  humanas  si¬ 
mul  cum  Angelis  initio  conditas  fuisse,  ac 
deinde,  modo  unam,  modo  aliam  ad  corpus 
mitti,  lnterest  autem  inter  hanc  sententiam; 
et  superiorem,  quod  haec  non  docet  animas 
in  coelo  peccasse,  neque  in  poenam  peccati 
corporibus  includi,  ut  superior  docebat:  sed 
ideo  solum  affirmat,  animas  omnes  initio 
fuisse  creatas,  ne  concedere  cogatur,  Deum 
aliquid  novi  fecisse  post  diem  septimum, 
cum  scriptum  sit  Genes,  i,  eo  die  cessasse 
Deum  ab  opere  quod  instituerat. 

Hujus  sententiae  sunt  rabini  aliqui  Hebrae¬ 
orum  ,  ut  intellgi  potest  ex  commentario 
rabbi  Salomonis  in  cap.  33.  Deuteron.  et  ex 
aliis  eorum  libris.  Eamdem  sententiam  tra¬ 
dit  Gregorius  Nyssenus  in  lib.  de  anima, 
cap/  6.  Si  tamen  is  liber  est  ejus  et  non  po¬ 
tius  Nemesii,  aut  alicujus  alterius,  cum  Gre¬ 
gorius  Nyssenus  in  lib.  de  opificio  hominis, 
cap.  28  et  29.  ex  instituto  hanc  sententiam 
refellat.  Alios  etiam  nonnullos  ex  catholicis 
doctoribus  ejusdem  sententia)  fuisse,  scribit 
S. Hieronymus  in  epistola  ad  Marcellinum,  et 
Anapsychiam,  qua)  est  27  inter  epistolas  san¬ 
cti  Augustini. 

Hanc  sententiam  S.  Hieronymus  loco  ci¬ 
tato,  vocat  stultam  persuasionem.  Et  sanctus 
Leo  in  epistola  ad  Turbium,  cap.  10.  his  ver¬ 
bis  reprenhendit  :  «  Catholica  fides  constan¬ 
ter  praedicat,  atque  veraciter,  quod  anima) 
hominum,  prius  quam  suis  inspirarentur  cor¬ 
poribus,  non  fuere. 

Denique  sanctus  Thomas  in  prima  parte 
summa),  qua)st.  118.  art.  3.  eamdem  senten¬ 
tiam  hoc  argumento  refellit.  Anima  est  na- 


(1)  Rom.  V,  14;  Rom.  IX,  11;  II  Corin.  V  10.  —  (2)  Joan.  I,  9;  Psal.  IV,  G.  -  (3)  Psal.  CXIV,  7; 
ibid.  CXVIII,  G7;  ibid.  CXLI,  1;  Joan.  I,  9.  -  (4)  Sap.  IX,  15;  Rom.  VII,  24. 

tura  imperfecta,  et  pars  hominis  non  totus 
homo,  ac  per  hoc  naturaliter  conjungitur  ‘ 
cum  corpore,  ut  forma  cum  sua  materia.  At 
absurdum  est,  Deum  inchoasse  opus  suum  a 
re  imperfecta,  cum  Dei  perfecta  sint  opera, 
nec  minus  absurdum  est,  unam  partem  ho¬ 
minis  factam  esse  initio  mundi,  alteram  fieri 
post  multa  saecula ;  igitur  anima  non  fuit 
antequam  corpori  inspiraretur. 

Propositio,  quae  sola  probatione  indigere 
videtur,  probatur,  nam  si  anima  per  se  per¬ 
fecta  substantia  esset,  non  posset  esse  forma 
corporis,  formam  autem  esse  certum  est  tum 
aliunde,  tura  ex  definitione  Concilii  Latera¬ 
nensis  sub  Leone  X.  Scss.  8. 

Item  si  anima  non  conjungeretur  naturali¬ 
ter  cum  corpore,  violenter  in  eo  maneret, 
neque  esset  nobis  beneficium  vita,  sed  poena. 

Denique  si  anima  perfecta  esset  absque 
corpore,  neque  esset  pars  hominis  naturalis, 
quaeri  posset,  utrum  sua  voluntate  cum  cor¬ 
pore  copuletur,  an  aliena.  Et  siquidem  sua 
voluntate,  tria  sequentur  absurda  :  primum, 
quod  frustra  velit  conjungi  cum  corpore, 
cum  non  egeat  ejus  opera;  alterum,  quod 
tot  saeculis  manserit  separata,  et  nunc  de¬ 
mum  quasi  mutata  sententia  velit  esse  in 
corpore;  tertium,  quod  casu  fiat  ut  in  corpus 
delabatur.  Neque  enim  potest  non  casu  fieri, 
ut  uno  tempore  concurrat  voluntas  hominis 
generantis  ac  disponentis  materiam  cum  vo¬ 
luntate  anima*  descendere  cupientis  ad  eam 
informandam.  Sin  autem  aliena  voluntate 
cum  corpore  copulantur,  certe  cogitu*  a  su¬ 
periori  potestate  in  poenam  peccati  praeceden¬ 
tis.  Qui  est  error  Oiugenis  paulo  an  te  refutatus. 

Neque  responderi  potest,  eam  non  cogi  in 
poenam  peccati,  sed  voluntate  Dei  applicari 
ad  regendum  corpus  humanum,  quemadmo¬ 
dum  Angeli  applicantur  ad  incitanda  corpora 
coelestia.  Nam  Angeli  non  formae  coelorum, 
neque  in  eis  tamquam  carceribus  detinentur, 
neque  poenam  ullam  ex  eo  ministerio  ca¬ 
piunt  :  animae  vero  ita  copulantur  corpori¬ 
bus,  ut  eorum  formae  efficiantur,  neque  ,in- 
telligunt,  dum  sunt  in  corpore,  nisi  per  phan¬ 
tasmata  corporalia,  ut  merito  in  tenebris  esse 
videantur;  denique  mala  corporis  ita  redun¬ 
dant  in  animos,  ut  Sapiens  dixerit  cap.  ix  : 
Corpus  quod  corrumpitur,  aggravat  ani¬ 
mam  (1).  Itaque  si  animae  in  coelo  fuerunt 
antequam  cum  corpore  jungerentur,  negari 
non  potest  quin  in  poenam  alicujus  peccati 


invitae  detrudantur  in  corpora,  quemadmo¬ 
dum  scelesti  homines  inviti  coguntur  ad  car¬ 
ceres. 

Argumenta  contraria  duo  sunt,  quae  bre¬ 
viter  refellenda  videntur.  Objicitur  primo 
Scriptura,  quae  in  i.  cap.  lib.  Genes,  refert, 
hominem  sexta  die  creatum  fuisse  ad  imagi¬ 
nem  et  similitudinem  Dei  :  ac  deinde  cap.  ii. 
refert,  hominem  post  septimam  diem  forma¬ 
tum  fuisse  ex  limo  terrae.  Videtur  enim  ex 
his  locis  satis  aperte  colligi,  hominem  crea¬ 
tum  fuisse  quoad  animam,  in  qua  proprie 
est  imago  Dei,  sexta  die ;  quoad  corpus, 
quod  ex  limo  terrae  constat,  post  septimam 
diem.  Et  quia  eadem  est  ratio  eseterorum 
hominum,  videtur  dicendum,  animas  omnes 
creatas  fuisse  sexta  die  inter  opera  primae 
creationis  reruqj,  corpora  vero  post  septi¬ 
mam  diem  paulatim  per  generationem  mul¬ 
tiplicari. 

Objicitur  secundo,  absurdum  esse,  ut  ali¬ 
quid  novi  producatur  a  Deo  post  septimam 
diem,  in  qua  finem  imposuit  omnibus  operi¬ 
bus  suis.  Produceret  autem  aliquid  novi,  si 
animas  quotidie  procrearet  ex  nihilo,  id  est, 
quae  neque  in  potentia  materiae,  neque  in 
virtute  seminali  in  primis  sex  diebus  condi¬ 
tae  fuissent. 

Ad  primam  objectionem  respondeo  ,  in 
duobus  illis  locis  narrari  productionem  to¬ 
tius  hominis,  sed  in  uno  brevius,  in  altero 
plenius.  Itaque  totus  homo  conditus  fuit 
sexta  die,  tum  quoad  animam,  tum  quoad 
corpus ;  sed  quia  id  fuerat  in  primo  cap.  Ge- 
neseos  breviter  indicatum,  et  res  erat  magni 
momenti  placuit  Spiritui  sancto  in  secundo 
capite  iterum  retexere  narrationem  eamdem, 
et  totum  ordinem  creationis  humanae  fusius 
explicare.  Et  quamvis  imago  Dei  proprie  re¬ 
sideat  in  anima,  tamen  ratione  animae  totus 
homo  recte  dicitur  conditus  ad  imaginem 
Dei.  Et  certe  Scriptura  in  primo  illo  capite 
Geneseos  non  dicit,  factam  esse  animam  ad 
imaginem  Dei,  sed  factum  esse  hominem, 
eumque  masculum  et  foeminam,  eisque  di¬ 
ctum  :  Crescite  et  multiplicamini.  Quae  certe 
non  soli  animae,  sed  toti  homini  conveniunt. 

Ad  alteram  objectionem  S.  Augustinus  in 
epist.  28.  ad  Hieronymum,  responderi  posse 
dicit,  Deum  cessasse  die  septimo  ab  opere 
suo,  quia  nihil  postea  fecit  novum,  sed  gu¬ 
bernavit,  et  multiplicavit  opera,  quae  primi- 
illis  diebus  fecerat.  Itaque  ‘animarum  creas 


(!)  Sap.  IX.  15. 

tionem  non  esse  novam,  quia  jam  animam  ait,  producat  terra,  sed,  formavit  ipse  ho- 
unam  ejusdem  speciei  cum  coeteris,  sexto  die  %  minem  de  limo  terra;,  et  inspiravit  in  faciem 

ejus  spiraculum  vitae.  Ex  quo  intelligimus, 


fecerat. 

Possumus  etiam  respondere,  animas  dici 
.  posse,  creatas  fuisse  omnes  sexta  die,  non 
actu,  sed  virtute.  Nam  cum  Deus  produxit 
principia  generationis  humanae,  hoc  est,  vi¬ 
rum  et  fceminam,  eisque  dixit :  Crescite  et 
multiplicamini,  tum  non  solum  produxit  in 
virtute  omnia  corpora  humana,  quae  per  ge¬ 
nerationem  propaganda  erant,  sed  etiam  vo¬ 
luit,  ut  quotiescumque  materia  rite  praepara¬ 
ta  esset  ad  humanam  generationem,  continuo- 
anima  existeret,  et  corpus  illud  animaret,  ac 
per  hoc  non  solum  corpora,  sed  totos  homi¬ 
nes  in  virtute  produxit,  cum  duos  illos  ho¬ 
mines  condidit,  eisque  vim  generis  propa¬ 
gandi  attribuit. 

Quare  licet  animae  creentur  ex  nihilo  in  eo 
ipso  temporis  puncto,  quo  corporibus  inspi¬ 
rantur,  tamen  ita  est  hoc  perpetuum,  et  se¬ 
cundum  naturae  ordinem  initio  constitutum 
procedit,  ut  pro  miraculo  habendum  sit,  si 
anima  corpori  disposito  ac  praeparato,  suo 
tempore  desit. 

Quarta  sententia  est,  animas  non  minus  a 
parentibus  trahi,  quam  corpora ;  ita  ut  ex 
anima  patris,  sit  anima  filii,  quemadmodum 
ex  corpore  patris,  est  corpus  filii.  Auctor  hu¬ 
jus  sententiae  primus  inter  Christianos  Ter¬ 
tullianus  fuit,  quem  secutus  est  Apollinaris, 
ut  sanctus  Hieronymus  refert,  in  epistola 
supra  citata  ad  Marcellinum,  et  Anapsy- 
chiam.  Ubi  etiam  idem  auctor  dicit,  in  ea¬ 
dem  sententia  fuisse  maximam  partem  occi¬ 
dentalium.  Eamdem  sententiam  attributam 
fuisse  Luciferianis,  testatur  sanctus  Augusti¬ 
nus  in  libro  dc  hseresibus,  capite  octogesimo 
primo. 

Hanc  sententiam  ut  exploratum  errorem 
rejiciunt  ac  refellunt  omnes  Theologi  Scho¬ 
lastici,  cum  Magistro  sententiarum  lib.  ii. 
distinet.  17.  et  18.  eamque  S.  Thom.  in  pri¬ 
ma  parte,  quaest.  118.  art.  2.  disertis  verbis 
hseresim  appellat. 

Ac  primum  refutari  solet  haec  sententia  ex 
capite  ii.  Geneseos.  Nam  Deus  ut  discrimen 
ostenderet  inter  animam  humanam,  et  ani¬ 
mas  bestiarum,  de  bestiis  dixerat,  cap.  i : 
Producant  aquae  reptile  animae  viventis,  et  vo¬ 
latile  super  terram.  Et  rursus  :  Producat 
terra  animam  viventem  in  genere  suo,  et  re¬ 
ptilia,  et  bestias,  etc.  (1).  At  de  homine,  non 


animag  bestiarum  materiales  esse,  et  ex  ma¬ 
teria  ipsa  eductas,  animam  humanam  non 
ex  limo  eductam,  sed  ab  ipso  creatore  inspi¬ 
ratam. 

Neque  nos  movere  debet,  quod  Philastrius 
in  Catalogo  haereticorum,  capite  nonagesimo 
nono,  inter  ha}reticos  numerat  eos,  qui  cen¬ 
sent  spiraculum  illud  vitae  esse  animam  ra¬ 
tionalem  ,  et  non  potius  gratiam  Spiritus 
sancti.  Nam  Philastrius  in  ea  re  parum  con¬ 
siderate  locutus  est,  ut  sanctus  docet  Augu¬ 
stinus,  lib.  xiii.  de  Civit.  Dei,  cap.  24.  tan¬ 
tum  enim  abest,  ut  haec  sententia  sit  haeretica 
ut  contraria  non  solum  repugnet  sanctis 
Patribus,  Chrysostomo  homil.  12.  et  13.  in 
Genesim;  Hieronymo  in  epistola  ad  Pamma- 
chium,  de  erroribus  Joannis  Hierosolymitani ; 
Augustino  lib.  xn.  de  Civitat.  Dei,  cap.  23. 
et  lib.  xiii.  cap.  24;  Theodoreto  quaest.  23. 
in  Genesim;  Eucherio^lib.  i.  in  Genesim,  et 
aliis  ;  sed  etiam  Apostolo  Paulo,  qui  in  epi¬ 
stola  priore  ad  Corinthios,  cap.  13.  dicit  ho¬ 
minem  initio  conditum  fuisse  animalem , 
deinde  post  resurrectionem  futurum  spiritu¬ 
alem.  Et  probat,  quia  scriptum  est  :  Factus 
est  homo  m  animam  viventem.  Porro  haec  verba 
quae  Apostolus  citat,  scripta  sunt  in  ii.  cap. 
Geneseos,  ubi  legimus  :  Inspiravit  in  faciem 
ejus  spiraculum  vitae,  et  factus  est  homo  in 
animam  viventem  (2).  Quare  spiraculum  illud 
vitae  (Apostolo  teste)  non  dedit  homini  esse 
spirituale,  quale  habetur  per  gratiam  sancti 
Spiritus,  sed  esse  animale,  quod  habetur  per 
animam,  quae  praestat  corpori  esse,  et  vi¬ 
vere. 

Est  autem  proprie  sententia  ejus  loci  :  In¬ 
spiravit  Deus  in  faciem  (sive  ut  Hebraea  verba 
sonant  in  nares )  ejus  spiraculum  vitae,  hoc  est, 
posuit  Deus  in  naribus  corporis  illius  ex  limo 
terrae  conflati  spiritum,  ac  fecit,  ut  spirare  ac 
vivere  inciperet.  Respiratio  enim  signum  est 
vitae  ;  quia  vero  non  vivit  homo  sine  anima, 
quae  est  vitae  principium,  ideo  cum  dicitur 
Deus  dedisse  homini,  ut  spiraret  ac  viveret, 
intelligitur  animam  quoque  dedisse,  perquam 
fit,  ut  homo  spiret,  ac  vivat.  Quod  si  Patres 
aliqui  (ut  Irenaeus,  Cyprianus,  Basilius,  quos 
citavimus  in  lib.  de  gratia  primi  hominis, 
cap.  3.)  interdum  hunc  locum  exponunt  de 
gratia  Spiritus  sancti,  non  de  anima  ratio- 


(1)  Gen.  I.  —  (2)  Gen.  II,  7. 

nali,  ii  non  ad  litteram,  sed  mystice  Scriptu¬ 
ram  accipiunt.  < 

Sed  observandum  est,  hunc  locum  salis 
efficaciter  demonstrare  animam  primi  ho¬ 
minis  non  ex  materia  eductam,  sed  a  Deo  ex 
nihilo  fuisse  creatam.  Caeterum  non  cogere 
ut  idem  dc  animabus  reliquis  judicemus. 
Posset  enim  responderi,  quemadmodum  Deus 
primi  hominis  corpus  ex  limo  terra?  formavit, 
reliqua  vero  corpora  non  per  se  ex  limo 
terra?,  sed  per  generationem  ex  parentum 
corporibus  procreat  :  ita  primi  hominis  ani¬ 
mam  a  Deo  proprie  atque  ex  nihilo  fuisse  cre¬ 
atam,  nunc  vero  ex  illa  prima  reliquas  pro¬ 
pagari. 

Quare  ut  sanctus  Augustinus  disputat  in 
epist.  28.  ad  Hieronymum,  nullus  fortasse 
Scripturae  locus  invenietur,  in  quo  perspicue 
doceatur,  animas  non  fieri  ex  propagine,  sed 
creari.  Nam  loco  illa,  Qui  fingit  sigillat  ini 
corda  eorum,  Psalm.xxxn;  et,  Spiritus  redeat 
ad  Deum ,  qui  dedit  illum,  Ecclcs.  ult.  ;  et, 
Flatum  omnem  ego  feci,  Isaia?  lvji  (1),  pro¬ 
bant  quidem  animarum  omnium  conditorem 
esse  Deum,  tamen  non  indicant  modum  quo 
a  Deo  sint  condita?,  utrum  per  creationem  ex 
nihilo,  an  per  propagationem  ex  anima  primi 
hominis. 

Nos  igitur  his  omissis  duobus  modis  effica¬ 
citer  demonstrare  conabimur,  animas  non 
propagari  ex  parentibus,  sed  creari;  primum 
traditione  ecclesiastica  ,  deinde  rationibus 
evidenter  ductis  ex  principiis  fidei.  Quod  ad 
primum  attinet,  afferemus  testimonia  Pa¬ 
trum,  qui  sententiam  de  propagine  animarum 
aperte  reprehendunt. 

Sanctus  Hilarius  lib.  x.  de  Trinitate  ante 
medium  libri:  «  Anima,  inquit,  hominis  opus 
est  Dei,  carnis  vero  generatio  semper  ex 
carne  est.  »  Et  infra  :  «  Ut  per  se  sibi  as¬ 
sumpsit  ex  Yirgine  corpus,  ita  ex  se  sibi  ani¬ 
mam  sumpsit,  qua:  utique  nunnjuam  ab  ho¬ 
mine  gignentium  originibus  pra?betur.  » 

Sanctus  Ambrosius  libro  de  Noe  et  Arca, 
cap.  4  :  «  Plerumque,  inquit,  Angelos,  filios 
Dei  Scriptura  vocat,  quia  ex  nullo  homine 
generantur  anima?.  »  Item  libro  de  paradiso 
cap.  I  i  :  «  Considera,  inquit,  quia  de  cor¬ 
pore  costam  sumpsit,  non  de  anima  portio¬ 
nem,  hoc  est,  non  anima  ex  anima,  sed  os 
de  ossibus,  et  caro  de  carne.  » 

Sanctus  Hieronymus  in  commentario  ca¬ 
pitis  postremi  Ecclesiasta?  ?  «  Satis,  inquit, 


ridendi  sunt,  qui  putant  animas  ex  corpo¬ 
ribus  seri,  et  non  a  Deo,  sed  a  corporum  pa¬ 
rentibus  generari.  »  Item  in  lib.  m.  Apologia? 
adversus  Ruffinum,  ultra  medium,  et  in  epis¬ 
tola  ad  Pammachium  de  erroribus  Joannis- 
Hierosolymitani  ante  medium,  recitatis  sen¬ 
tentiis  Origenis,  Tertulliani  et  Apollinaris 
lla?reticorum,  dc  anima,  dicit  :  «  Ecclesia¬ 
sticum  dogma  esse,  ut  Deus  quotidie  animas 
fabricetur.  »  Ubi  cum  opponat  Ecclesiasti¬ 
cum  dogma  sententiis  IIa?reticorum,  videtur 
omnino  sensisse,  Catholica  fide  esse  tenen¬ 
dum,  animas  non  traduci  a  parentibus,  sed 
creari. 

Sanctus  Joannes  Chrysostomus  homil.  23. 
in  varia  loca  Matthaei :  «  Anima,  inquit,  nec 
generat,  nec  generatur,  nec  ullum  agnoscit 
patrem  praeter  eum,  cujus  voluntate  creata 
est.  » 

Sanctus  Grcgorius  Nyssenus  in  libro  de 
anima,  cap.  6,  refellit  ex  proposito  senten¬ 
tiam  de  propagatione  animarum  ex  paren¬ 
tibus  tamquam  exploratum  errorem. 

Theodoretus  lib.  v.  ad  Gra?cos,  qui  est  de 
natura  hominis  circa  medium  libri  :  «  For¬ 
mari  prius,  inquit,  in  alvo  matris  infantem 
ait  (Moses)  ac  tum  denique  jam  perfecto  cor¬ 
pore  animari,  non  ita  quidem  ut  anima  pra?- 
exitens  aliunde  corpori  inseratur.  Neque  ut 
enascatur  c  semine,  sed  divino  institutio,  sic¬ 
ut  ab  initib  insita  naturae  lex  fuit,  creationem 
accipiat.  »  Addit  in  eodem  loco  Theodo¬ 
retus,  hoc  esse  dogma,  in  quo  conveniant 
omnes  Scriptura?  Apostolorum  et  Prophe¬ 
tarum. 

S.  Cyrillus  lib.  i.  in  Joannem,  cap.  9  : 

«  Opportune,  inquit,  ac  juste  non  peccare  in 
hac  carne  jubemur  :  quoniam  eo  coepimus 
esse  tempore,  quo  una  cum  corpore  in  hunc 
mundum  venimus,  ac  quasi  a  loco  quodam, 
a  nihilo  ad  esse  pervenimus.  »  Quo  loco  Cy¬ 
rillus  scribit,  non  solum  animam  ante  corpus 
non  fuisse,  sed  etiam,  a  nihilo  ad  esse  per¬ 
venisse.  Quamvis  enim  de  toto  homine  lo¬ 
qui  videatur,  cum  ait  non  peccare  in  carne, 
jubemur,  etc.,  tamen  desola  anima  loquitur, 
qua?  per  intellectionis  figuram  homo  etiam 
dici  solet,  ut  perspicuum  est  ex  tota  illa  dis¬ 
putatione. 

S.  Augustinus,  quamvis  (ut  paulo  post  di¬ 
cemus)  incertam  esse  crediderit  originem 
animarum,  et  in  lib.  x.  de  Genesi  cap.  23. 
scripserit ,  opinionem ,  quae  asserit  propa- 


(l)Psal.  XXXII,  15;  Eccl.  XII,  7;  Isai.  LYII,  10. 

ginem  animarum,  niti  fortioribus  argumentis 
quam  sententias  caeteras :  tamen  in  epist. 
157.  ad  Optatum,  quam  scripsit  multo  po¬ 
sterius,  apertissime  refellit  eam  sententiam, 
quam  nos  modo  refutare  conamur:  «  Itaque 
illi,  inquit,  qui  propaginem  animarum  incon¬ 
siderata  temeritate  defendunt,  etc.  »  Et  in 
eadem  epistola  loquens  de  sententia  Tertul¬ 
liani,  sic  ait  :  «  Quo  quid  perversius  dicit 
potest?  » 

S.  Leo  in  epistola  ad  Turbium,  cap.  10: 
«  Catholica  fides,  inquit,  constanter  praedi-' 
cat  atque  veraciter,  quod  animae  hominum 
priusquam  suis  inspirarentur  corporibus  non 
fuere,  nec  ab  ullo  incorporentur,  nisi  ab  opi¬ 
fice  Deo,  qui  et  ipsarum  est  creator  et  cor¬ 
porum.  »  Idem  in  epist.  11.  ad  Julianum, 
docet  eo  modo  nobis  animas  inspirari,  quo 
fuit  inspirata  Christo  :  ac  certum  est,  Christi 
animam  non  fuisse  propagatam  ex  parenti¬ 
bus,  ut  docet  sanctus  Augustinus  lib.  10»  de 
Genesi  cap.  19,  sed  creatam  a  Deo. 

Vide  in  eamdem  sententiam  auctorem  de 
operibus  Cardinalibus  Christi  (quod  opus  ha¬ 
betur  inter  opuscula  S.  Cypriani)  in  ser¬ 
mone  de  resurrectione ;  auctorem  libri  de 
Ecclesiasticis  dogmatibus,  cap.  14.  quod 
opus  habetur  in  quarto  tomo  S.  Augustin. 
S.  Bernardum  serm.  27.  in  Cantica,  Inno¬ 
centium  III.  in  commentario  Psalm.  l.  De- 
• 

nique  Concilium  Lateranense  sub  Leone  X. 
sess.  8. 

Ad  quae  testimonia  potest  etiam  addi  popu¬ 
lorum  consensus  ;  est  enim  ita  insitum  in 
mentibus  fidelium,  animas  a  Deo  recens  ere¬ 
mi,  cum  foetus  in  uteris  matrum  animantur, 
ut  etiam  agricolae,  fabri,  sutores,  mulierculae, 
pueri  hoc  sciant,  et  si  quis  contrarium  pu¬ 
blice  doceret,  pessime  omnino  apud  Catho¬ 
licum  populum  audiret :  a  Miraris,  »  inquit 
sanctus  Hieronymus  in  ii.  lib.  Apologiae  ad¬ 
versus  Ruffinum,  «  si  contra  te  fratrum 
scandala  concitentur,  cum  id  nescire  te  jures 
quod  Christi  Ecclesiae  se  nosse  fateantur  ?  » 
Venio  ad  rationes:  qua)  ducuntur  ex  pxanci- 
piis  fidei.  Siquidem  ea,  quae  evidenter  dedu¬ 
cuntur  ex  articulis  fidei,  pertinent  etiam  ad 
fidem. 

Prima  ratio  animas  hominum  esse  immor¬ 
tales  principium  est  fidei,  et  quidem  prima¬ 
rium  et  certissimum,  et  in  scripturis  sanctis 
omnium  consensu  luculenter  expressum.  At 
si  animae  hominum  sunt  immortales,  neces¬ 
sario  per  se  subsistunt.  Nam  si  non  per  se 
subsisterent ,  sed  penderent  a  corpore ,  ut 


animae  pecudum,  illo  pereuutc,  et  ipsas  in¬ 
terire  necesse  esset.  Itursus  si  animae  ho¬ 
minum  per  se  subsistunt,  certe  etiaim  per  se 
producuntur.  Illa  enim  per  se  producuntur, 
quae  per  se  subsistunt ,  illa  producuntur , 
ad  productionem  alterius,  quae  ad  exi- 
steutiam  alterius  existunt.  Denique  si  ani¬ 
mae  hominum  per  se  producuntur,  id  mani¬ 
feste  sequitur,  ut  non  fiant  ex  propagine,  sed 
creentur  ex  nihilo.  Quae  enim  ex  propagine 
fiunt,  ut  animae  omnium  bestiarum,  non  per 
se  fiunt,  sed  ad  compositi  generationem  ex¬ 
istunt.  Animae  igitur  hominum,  aut  per  se 
fiunt,  quod  est  creari,  non  traduci,  aut  non 
sunt  immortales,  quod  est  (ut  diximus)  contra 
fidem. 

Secunda  raitio  :  si  animae  hominum  a  pa¬ 
rentibus  trahuntur,  vel  trahuntur  ex  corpore 
vel  ex  anima  parentum  ;  si  ex  corpore,  sunt 
igitur  corporales,  ac  per  hoc  mortales,  ut 
caeterae,  quae  ex  corporali  semine  producun¬ 
tur.  Si  ex  anima,  vel  ex  tota,  vel  ex  parte  ; 
si  ex  tota,  igitur  vel  parens  caret  deinceps 
anima,  quippe  qui  totam  transfudit  in  filium; 
vel  tota  manet  in  patre,  et  in  filio.  Utrumque 
est  evidenter  falsum  ;  nam  experientia  te¬ 
statur,  parentem  per  generationem  anima  non 
destitui  ;  et  non  esse  unam  atque  eamdem 
animam  patris  et  filii  ;  ut  omittam  singulare, 
ac  proprium  esse  divinae  naturae  ob  ejus  infi¬ 
nitatem,  ut  una  numero  sit  in  pluribus  per¬ 
sonis.  Sin  autem  non  ex  tota,  sed  ex  parte 
animae  patris  existit  anima  filii,  igitur  anima 
partibilis  est,  ac  per  hoc  corporalis  et  mor¬ 
talis.  Ita  semper  reditur  ad  articulum  de  ani¬ 
mae  immortalitate. 

Dices,  non  fit  anilia  ex  corpore,  neque  ex 
anima  patris ,  sed  ex  semine  animae ,  quod 
cum  semine  corporis  tranfunditur  in  uterum 
matris.  Id  enim  sensisse  eos,  qui  animam  fi¬ 
eri  ex  propagine  contendebant,  testatur  S. 
Augustinus  lib.  x.  de  Genesi,  cap.  20.  Re¬ 
spondeo,  vel  semen  anima)  corporale  est,  vel 
spirituale  :  si  corporale,  non  poterit  ex  eo  fi¬ 
eri  anima  spiritualis  ;  si  spirituale,  iterum 
quaeremus,  sit  ne  substantia,  vel  accidens. 
Nam  si  substantia  est,  vel  ex  nihilo  fiet,  vel 
ex  alia  substantia  ;  si  ex  nihilo,  igitur  cre¬ 
abitur  ab  homine  substantia  spiritualis;  si  ex 
alia  substantia,  iterum  quaeremus,  sit  ne  illa 
corporalis,  an  spiritualis,  et  sic  dabitur  pro¬ 
gressio  in  infinitum.  Si  vero  sit  accidens,  vir¬ 
tus  scilicet  quaedam  seminalis,  tum  semen 
animae  non  erit  materia,  sed  instrumentum 
agentis.  At  nos  materiarii  quaerimus,  nisi  quis 

ita  desipiat,  ut  velit  patrem^ex  nihilo  animam 
facere,  quod  solit  convenit  creatori. 

Tertia  ratio:  omnis  forma,  quce  per  veram 
generationem  producitur,  si  a  corpore  sepa¬ 
ratur,  necessario  perit.  Id  enim  est  formam 
per  veram  generationem  produci,  de  potentia 
materia}  virtute  producentis  educi.  Quod  au¬ 
tem  de  potentia  materiae  educitur,  ita  pendet 
a  materia,  ut  sine  ea  neque  fleri,  neque  esse 
queat.  Est  autem  anima  humana  vera  cor¬ 
poris  forma,  ut  in  Concilio  Lateranensi  ses- 
sion  8.  declaratum  est,  et,  si  a  parentibus 
trahitur,  per  veram  generationem  sine  dubi¬ 
tatione  producitur.  Neque  enim  homines 
aliter  filios  gignunt,  quam  animantia  ctetera, 
tantumque  abest,  ut  homines  propria  aliqua 
actione,  quce  soli  homini  conveniat,  gignant, 
ut  potius  usum  rationis  in  ipso  actu  genera¬ 
tionis  amittant.  Quare  si  anima  humana  tra¬ 
ducitur,  non  secus  atque  anima}  bestiarum, 
et  generabitur  ex  materia,  et  a  materia  se¬ 
parata  deficiet,  ac  peribit.  Sic  igitur  de¬ 
monstratum  sit,  animas  humanas  non  fieri 
ex  propagine,  sed  creari.  Neque  argumen¬ 
ta  quae  contra  fieri  solent,  magnam  vim  ha¬ 
bent. 

Objici  solet  primum  illud  Genes,  xlvi  : 
Omnes  animae ,  quae  egressae  sunt  de  fcemoreJa- 
cob,  fuere  sexaginta  sex  (1).  Respondetur,  per 
animas  eo  loco  intelligi  debere  ipsos  homines, 
qui  anima  constant.  Frequens  enim  est  in 
Scripturis  usus  ejus  figurae,  quse  dicitur  in¬ 
tellectio,  cum  videlicet  aut  totum  ex  parte, 
aut  ex  toto  pars  intelligitur.  Sic  in  lib.  I  Re¬ 
gum  cap.  xxviii.  dicitur,  Samuel  apparuisse 
Saiili,  cum  ei  anima  Samuelis  apparuisset. 
Sic  in  lib.  Levitici  capt  5.  accipitur  anima 
pro  homine  cum  dicitur,  si  peccaverit  anima, 
et  audierit  vocem  jurantis.  Item  anima,  quae 
tetigerit  aliquid  immundum.  Item  anima, 
quae  juraverit,  etc. 

Objicitur  secundo,  argumentum  ductum 
ex  cap.  7.  epistolae  ad  Hebweos,  hoc  modo, 
Christus  et  Levi  fuerunt  in  lumbris  Abrahae, 
quando  is  decimas  obtulit  summo  sacerdoti 
Melchisedech  ;  et  tamen  Levi  decimatus  di¬ 
citur,  cum  pater  ejus  Abraham  decimatus 
fuit,  Christus  autem  non  dicitur  decimatus 
(inde  enim  probat  Apostolus  sacerdotium 
Christi  pra}stantius  esse  sacerdotio  levitico) 
quia  sacerdotium  Christi  est  secundum  or¬ 
dinem  Melchisedech,  qui  ab  ipso  Levi  in  lum¬ 
bis  Abrahae  delitescente  decimas  accepit,  igi¬ 


tur  non  eodem  modo  fuerunt  in  lumbis  A- 
braha}  Christus  et  Levi,  sed  propria  quadam 
et  certa  ratione  fuit  Levi,  qua  non  fuit  Chri¬ 
stus.  Fuit  autem  Christus  in  lumbis  Abrahte 
ratione  corporis,  ergo  Levi  in  iisdem  lumbis 
fuit  ratione  corporis,  et  ratione  animae. 

Hoc  argumentum  proponit,  et  solvere  co¬ 
natur  S.  Augustinus  lib.  x.  de  Genesi,  cap. 
19.  Nos  breviter  respondemus,  aliter  fuisse 
in  lumbis  Abrahae  Levi,  quam  Christum,  non 
quod  Levi  fuerit  in  lumbis  Abrahae  ratione 
animae  et  corporis,  Christus  autem  solum  ra¬ 
tione  corporis,  sed  quia  Christus  fuit  in  lum¬ 
bis  Abrahae  secundum  materiam  carnis,  non 
secundum  rationem  seminalem,  Levi  autem 
secundum  utrumque.  Siquidem  Christus  ma¬ 
trem  habuit  ex  progenie  Abrahae,  non  pa¬ 
trem;  mater  autem  in  generatione  materiam 
praebet,  non  vim  activam,  quae  solum  residet 
in  semine  viri,  quaeque  tamquam  instrumen¬ 
tum  viri,  format  corpus  quod  generatur.  No¬ 
tum  estenim  ex  Evangelio,  Christum  a  Virgine 
per  Spiritus  sancti  virtutem  conceptum,  et  ex 
Virgine  mirabiliter  natum  esse.  Porro  Levi 
et  patrem  et  matrem  habuit  ex  progenie  A- 
brahae,  atque  ideo  in  lumbis  ejus  fuit  secun¬ 
dum  materiam  carnis  ratione  matris,  et  se¬ 
cundum  rationem  seminalem  ratione  patris. 
Atque  haec  causa  fuit,  cur  Christus  non  con¬ 
traxerit  originale  peccatum,  neque  opus  ha¬ 
buerit  decimas  solvere,  Levi  autem  et  pec¬ 
cato  subjectus,  et  in  Abrahamo  decimatus 
fuerit. 

Objici  solet  tertio,  si  animae  non  trahantur 
a  parentibus,  sed  creentur  a  Deo,  et  corpori¬ 
bus  per  generationem  dispositis  inspirentur, 
sequi  hoc  absurdum,  ut  Deus  adulteris,  et 
fornicariis  in  procreatione  hominis  coepere¬ 
tur.  Quippe  qui  fornicariis,  et  adulterinis 
conceptibus  animas  largiatur.  Quod  argu¬ 
mentum  ab  Apollinare  excogitatum,  Grego- 
riusNyssenuslib.  xu.  de  anima,  cap.  6,  pene 
insolubile  judicavit. 

Sed  respopdit  S.  Hieronymus  in  lib.  m. 
Apologiae  contra  Ruffinum,  non  magis  absur¬ 
dum  esse  ut  Deus  adulterinis  conceptibus 
inspiret  animas,  quam  ut  terra  gremio  suo 
confoveat  semina,  quse  sator  furto  sustulerit, 
vel  immunda  projecerit  manu.  Quam  simi¬ 
litudinem  elegantissimam  esse  scribit  S.  Au¬ 
gustinus  in  epist.  28.  ad  Hieronymum. 

Sed  si  quis  scholasticam  solutionem  requi¬ 
rat,  breviter  respondemus,  in  fornicatione, 

et  adulterio  duo  quaedam  considerari  posse, 
actionem  naturalem  generationis  humanae, 
et  vitium  transgredientis  legem  Dei  in  opere 
illo  perficiendo ;  ac  primum  quidem  bonum 
esse,  et  ei  bono  bonum  Deum  cooperari, 
cum  animas  in  materiam  rite  dispositam,  ac 
praeparatam  infundit  :  secundum  esse  ma¬ 
lum,  et  ei  Deum  nulla  ratione  cooperari. 

Quinta  sententia  eorum  est,  qui  censent, 
latere  originem  animae,  neque  esse  aliquid 
temere  definiendum.  Hujus  sententiae  ad 
mortem  usque  fuit  sanctus  Augustinus,  ut 
intelligi  potest  ex  lib.  x.  de  Genesi.  Item  ex 
quatuor  libris  de  origine  animae,  quos  scri¬ 
psit  jam  senex,  et  ideo  scripsit,  ut  ostenderet, 
se  de  hac  re  non  sine  magna  causa  non  au¬ 
dere  certam  proferre  sententiam.  Rursus  in 
epist.  28.  ad  Hieronymum,  et  ex  epist.  157. 
ad  Optatum.  Denique^x  lib.  ii.  Retractatio¬ 
num,  cap.  56.  S.  Augustini  cunctationem 
secuti  sunt  S.  Gregorius  in  epistola  ad  Se- 
cundinum,  quae  habetur  in  registro  epistola¬ 
rum  ejus  lib.  vii.  cap.  27.  et  Eucherius  in 
commentario  secundi  capitis  libri  Geneseos. 
Neque  desunt,  qui  in  eadem  dubitatione  ad¬ 
huc  perseverandum  esse  velint. 

Nos  tamen  hoc  tempore  hanc  sententiam 
minime  tutam  esse  censemus,  et  ideo  sen¬ 
tentiae  sextae  subscribimus,  quae  docet,  ho¬ 
minibus  singulis  animas  singulas,  non  ex 
propagine,  sed  ex  nihilo,  tunc  primum  crea¬ 
ri,  atque  infundi,  cum  in  uteris  matrum  foe¬ 
tus  concepti,  atque  ad  animationem  praepa¬ 
rati  sunt.  Quae  sententia  est  omnium  aucto¬ 
rum,  quos  adduximus  contra  sententiam 
quartam,  exceptis  Augustino  et  Gregorio 
Nysseno. 

Porro  ratio,  cur  quintam  sententiam  ex¬ 
plodendam,  et  hanc  sextam  amplectendam 
esso  judicemus,  duplex  est.  Primum  enim 
habemus  hoc  tempore  praeter  testimonia  Pa¬ 
trum,  qui  sancti  Augustini  tempora  praeces¬ 
serunt,  rescriptum  sancti  Leonis  primi,  su¬ 
pra  citatum  ad  Turbium,  decretum  Leonis 
decimi  in  Concilio  Lateranensi,  consensum 
Theologorum  omnium,  qui  his  quingentis 
annis  floruerunt;  denique  rationes  egregias 
a  Theologis  excogitatas ;  quibus  argumentis 
sanctus  Augustinus  caruit. 

Deinde  tota  causa,  quae  sanctum  Augusti¬ 
num  impedivit,  ne  creationem  novarum  ani¬ 
marum  certo  sibi  persuaderet,  fuit  argumen¬ 
tum  Pelagianorum  contra  peccatum  origina¬ 
le,  quod  superiori  capite  proposuimus.  Nam 
argumenta  caitera  contra  novam  animarum 


creationem,  idem  Augustinus  facile  se  puta¬ 
vit  posse  dissolvere,  et  reipsa  dissolvit  in 
epist.  28.  ad  Hieronymum,  sed  in  eadem 
epistola,  ut  etiam  in  157.  ad  Optatum,  in¬ 
genue  confitetur,  se  neque  legendo,  neque 
orando,  neque  ratiocinando  invenire  potuis¬ 
se,  quomodo  cum  aaimarum  creatione  pec¬ 
catum  originis  defendatur. 

Cffiterum  remota  quiestione  peccati  origi¬ 
nalis,  S.  Augustinus  sententiam  de  creatione 
animarum  verissimam  esse  non  dubitavit. 
Nam  in  i.  lib.  de  origine  animse,  cap.  19, 
posteaquam  enumeravit  quatuor  errores,  qui 
in  quaestione  de  anima  cavendi  sunt,  ita 
scripsit  :  «  Nihil  ergo  istorum  quatuor  di¬ 
centes,  quoniam  quodlibet  eorum  falsum, 
atque  impium  est,  hanc  sententiam  suam  » 
(de  nova  creatione  animarum)  «  non  solum 
me  non  vetante,  sed  etiam  favente,  et  gra¬ 
tias  agente  defendant.  »  Et  in  epist.  28  : 
<(  Nam  licet,  inquit,  nemo  faciat  optando,  ut 
verum  sit  quod  verum  non  est,  tamen  si  fieri 
posset,  optarem,  ut  hsec  sententia  vera  esset, 
sicut  opto,  ut  si  vera  est,  abs  te  liquidissime, 
atque  invictissime  defendatur.  »  Et  in  epist. 
157  :  a  Et  si  inveneris,  inquit,  quod  te  quae¬ 
rere  admonui,  quod  ipse  adhuc,  fateor,  non 
inveni,  defende  quantum  potes,  atque  asse¬ 
re  animarum  infantium  ejusmodi  esse  novi¬ 
tatem,  ut  nulla  propagatione  ducantur  :  et 
nobiscum  quod  inveneris  fraterna  charitate 
communica.  Si  autem  non  inveneris,  nec  sic 
jam  temere  in  aliam  sententiam  tua  defle¬ 
ctatur  assensio,  ut  ea  ex  illa  una  credas  pro¬ 
pagando  traduci,  ne  forte  alius  invenire  pos¬ 
sit,  quod  ipse  non  possit,  aut  aliquando  in¬ 
venias  quod  nunc  non  potes.  »  Et  infra  sic 
ait  :  «  Si  optes  animas  sic  alienas  a  propa¬ 
gatione  defendere,  ut  tamen  hoc  chirogra¬ 
pho,  quod  sola  Christi  morte  rumpendum 
est,  rectissima  ratione  demonstrentur  obstri¬ 
ctae,  non  solum  nemine  prohibente  defende, 
verum  etiam  id  nobis  quomodo  tecum  de¬ 
fendere  possimus  ostende.  Si  autem  non  po¬ 
tes,  melius  origo  animae  latet.  » 

Ex  his  locis  perspicuum  est,  S.  Augustino, 
sententiam  nostram  de  creatione  animarum, 
visam  esse  longe  veriorem,  quam  sententiam 
de  propagatione.  Neque  objici  debet,  quod 
in  lib.  x.  de  Genesi,  cap.  23.  videatur  ma¬ 
gis  propendere  in  sententiam  de  propagatio¬ 
ne.  Neque  enim  confert  eo  loco  sententiam 
cum  sententia,  sed  argumenta  cum  argumen¬ 
tis,  ac  dicit,  sententiam  de  propagatione  niti 
fortiori  argumento.  Non  tamen  inde  sequitur 

eam  sententiam  visam  illi  fuisse  veriorem. 

Adde  quod  epistolam  ad  Hieronymum  de 
origine  animae,  scripsit  Augustinus  posterius, 
quam  libros  de  Genesi,  et  epistolam  ad  Opta¬ 
tum  adhuc  posterius,  et  post  utramque  scri¬ 
psit  libros  quatuor  de  origine  animae,  jam 
valde  senex,  ut  ex  lib.  n«*Retractationum  in- 
telligi  potest.  In  bis  autem  scriptis  semper 
magis,  ac  magis  invenitur  recessisse  a  sen¬ 
tentia  de  propagine,  et  accessisse  ad  senten¬ 
tiam  de  creatione  animarum.  Igitur  sola  tra¬ 
ductio  peccati  originalis  Augustinum  impe¬ 
divit,  quo  minus  creationem  animarum  cre¬ 
deret. 

At  revera  neque  animarum  creatio  impe¬ 
dit  peccati  traductionem,  ut  in  sequenti  ca¬ 
pite  demonstrabimus  ;  neque  propagatio 
animarum  ex  anima  Adami  propagationem 
peccati  juvat,  siquidem  Adamus,  quoad 
animam,  justificatus  fuit  a  peccato  antequam 
filios  generaret ;  saepe  etiam  parentes  justi, 
et  peccato  originali  carentes  filios  gignunt : 
non  potest  autem  ex  anima  justa  trahi  anima 
injusta,  ac  per  hoc  non  ideo  traducitur  pec¬ 
catum  in  prolem,  quia  anima  fit  ex  anima. 

Quare  cum  argumentum  illud  de  peccato 
originis  solum  cunctationis  S.  Augustino 
causa  fuerit  :  illud  autem  non  minus  facile 
dissolvatur  posita  creatione  animarum,  quam 
posita  propagine,  ut  mox,  Deo  volente,  do¬ 
cebimus,  nulla  causa  est,  cur  amplius  dubi¬ 
tandum  esse  credamus  :  certe  quidem  S. 
Augustinus,  si  nunc  inter  homines  viveret, 
non  solum  faveret,  sed  etiam  gratias  ageret 
iis,  qui  nostram  hanc  sententiam  tuerentur. 

est,  nihil  esse  notius,  quam  peccatum  origi¬ 
nale  traduci,  nihil  obscurius,  quam  quomodo 
traducatur.  Hinc  etiam  in  epist.  29.  ad  Hie¬ 
ronymum  consolatur  se  his  verbis  :  «  Ele¬ 
ganter  dictum  esse  narratur,  quod  huic  rei 
satis  apte  convenit.  Cum  quidam  ruisset  in 
puteum,  ubi  aqua  tanta  erat,  ut  eum  magis 
exciperet,  ne  moreretur,  quam  suffocaret, 
ne  loqueretur,  accessit  alius,  et  eo  viso  ad- 
mirans,  ait,  quomodo  huc  cecidisti?  At  ille, 
obsecro  (inquit)  cogita  quomodo  hinc  me  li¬ 
beres,  non  quomodo  huc  ceciderim,  quaeras. 
Ita  quoniam  fatemur,  et  fide  Catholica  tene¬ 
mus,  de  reatu  peccati  tanquam  de  puteo, 
etiam  parvuli  infantis  animam  Christi  gra¬ 
tia  liberandam,  satis  est  ei,  quod  modum, 
quo  salva  fiat,  novimus,  etiamsi  numquam 
quomodo  in  malum  illud  devenerit  noveri¬ 
mus.  »  Haec  eo  loco.  * 

Tamen  in  lib.  v.  adversus  Julianum,  cap. 
3.  explicat  sententiam  suam  de  proposita 
quaestione  his  verbis  :  «  Profecto  aut  utrum¬ 
que  vitiatum  ex  homine  trahitur,  aut  alte¬ 
rum  in  altero  tamquam  in  vase  vitiato  cor¬ 
rumpitur  ;  ubi  occulta  justitia  divinae  legis 
includitur.  Quid  autem  horum  sit  verum,  li¬ 
bentius  disco,  quam  dico,  ne  audeam  docere 
quod  nescio.  »  Horum  verborum  sensus  hic 
est  :  Aut  utrumque,  id  est,  anima  et  corpus, 
secundum  illorum  sententiam,  qui  propagi¬ 
nem  animarum  defendunt,  vitiatum  trahi¬ 
tur  :  aut  alterum  in  altero,  id  est,  anima  in 
corpore  tamquam  in  vase  vitiato  corrumpi¬ 
tur,  secundum  sententiam  eorum,  qui  ani¬ 
mas  a  Deo  creari  censent :  et  solam  carnem 
corruptam  a  parentibus  traduci  volunt. 

Porro  carnem  ideo  corruptam  trahi,  scri¬ 
bit  idem  Augustinus,  quia  cum  libidine  ge¬ 
neratur.  Non  enim  generationem,  sed  libidi¬ 
nem  esse,  quae  proprie  peccatum  traducit. 
Yide  Augustinum,  lib.  i.  de  peccatorum  me¬ 
ritis  et  remissione,  cap.  9.  lib.  I.  de  nuptiis, 
et  concupiscentia,  cap.  24.  lib.  v.  in  Julia¬ 
num  cap.  2.  et  Fulgentium  lib.  de  fide  ad 
Petrum,  cap.  2. 

Haec  sententia  si  accipiatur  ut  verba  so¬ 
nant,  ut  eam  accepisse  videntur  Petrus  Lom- 
bardus  in  secundo  sententiarum,  distinet. 
31.  et  Gregorius  Ariminensis,  et  Gabriel  in 
eodem  loco,  ferenda  non  videtur.  Primum 
enim  non  potest  intelligi,  quemadmodum 
caro,  quae  corpus  est,  animam  inficiat,  quas 
spiritus  est.  Deinde  labes  carnis  proprie  pec¬ 
catum  esse  non  potest,  praesertim  antequam 
anima  rationalis  accedat,  quare  tametsi  caro 


Explicatur  quomodo  peccatum  originis  tradu¬ 
catur,  et  solvitur  argumentum  Pelagiano - 
7‘urn,  quod  cap.  x.  extremo  propositum  fue¬ 
rat. 

Explicata  quaestione  de  origine  animae, 
explicandus  est  modus,  quo  peccatum  origi¬ 
nale  traducitur.  Hinc  enim  solutio  pendet 
argumenti  Pelagianorum,  quod  semper  est 
habitum  difficillimum. 

Igitur  sanctus  Augustinus  nunquam  plane 
in  hac  quaestione  sibi  satisfecit.  Hinc  est  il¬ 
lud  in  lib.  i.  de  moribus  Ecclesiae,  cap.  22. 
nihil  esse  peccato  originali  ad  praedicandum 
notius,  nihil  ad  intelligendum  secretius.  Hoc- 

animam  inficeret,  non  tamen  inficeret  con¬ 
tagione  peccati.  Adha?c,  certum  est,  in  Ada¬ 
mo  vitium  prius  in  anima,  quam  in  carne 
fuisse,  et  ab  anima  ad  carnem,  non  a  carne 
ad  animam  transivisse  :  «  Ab  animo  (inquit 
Augustinus  lib.  v.  in  Julianum,  cap.  3.) 
cojpit  elatio,  et  ad  praeceptum  transgre¬ 
diendum  inde  consensio,  tunc  est  caro  facta 
peccati,  etc.  »  Cur  igitur  in  filiis  Adami,  ad 
quos  hereditas  peccati  ejusdem  devoluta  est, 
non  idem  ordo  servetur. 

Praeterea,  si  quis  jam  ex  nihilo  crearetur, 
quales  nos  nascimur,  quod  posse  fieri  supra 
demonstratum  est,  is  neque  haberet,  neque 
traduceret  in  posteros  originale  peccatum, 
ut  Concilium  Tridentinum  statuit  sess.  6. 
cap.  3.  ubi  dicit,  eos  solos  peccatum  originis 
trahere  posse,  qui  ex  Adami  semine  pro¬ 
creantur  ;  at  is  non  careret  concupiscentia  et 
ardore  libidinis,  ut  notum  est  ex  iis,  quae 
supra  docuimus ;  igitur  non  est  proprie  car¬ 
nis  vitium,  quod  animam  inficit,  et  peccatum 
in  posteros  trajicit. 

Praeterea  si  duo  homines,  vir  et  fcemina, 
ex  Adamo  nati,  singulari  privilegio  Dei,  sine 
libidine  generarent,  peccatum  nihilominus 
in  filios  suos  transmitterent,  quia  filii  horum 
parentum,  vere  filii  essent  Adami,  et  in  eo 
peccassent,  in  quo  omnes  peccaverunt, 
Rom.  iv,.  neque  gratia  personalis  proximo¬ 
rum  parentum  in  eos  transfunderetur.  Non 
igitur  libido  generantium  originalis  est  causa 
peccati.  .  » 

Accedat  postremo,  quod  si  libido  esset 
causa  peccati,  ille  majus  peccatum  traheret, 
qui  cum  majori  libidine  conciperetui'.  Quod 
est  manifeste  falsum,  cum  peccatum  originis 
in  omnibus  hominibus  sit  aequale. 

Fuerunt  igitur  qui  existimarent,  animam 
in  carne  vitiari,  non  quod  vel  in  carne  pec¬ 
catum  proprie  dictum  haereat,  vel  caro  spi¬ 
ritum  proprie  inquinare  possit :  sed  quod 
caro  destituta  originali  justitia,  ac  rebellis 
rationi  effecta,  animam  deorsum  trahat  :  ac 
per  hoc  obliquam  et  distortam  efficiat.  Illa 
vero  obliquitas  est  peccatum.  Ita  sensisse  vi¬ 
dentur  Alexander  Alensis  in  2.  p.  quaest. 
103.  memb.  4.  et  S.  Bonaventura  ibid.  art. 
1.  qua?st.  2. 

Sed  ha?c  sententia  refellitur  iisdem  argu¬ 
mentis,  a*c  prajsertim  quatuor  postremis.  Et 
praeterea,  si  res  ita  se  haberet,  sequeretur 
parvulos  ante  usum  rationis  non  habere 

peccatum  originis,  nisi  in  potentia.  Neque 
enim  anima  trahitur  deorsum  a  carne,  nisi 
quando  caro  concupiscit  contra  spiritum, 
quod  non  fit  ante  usum  rationis.  Deinde  vel 
spiritus  carni  male  concupiscenti  x*esistit, 
vel  succumbit ;  si  resistit,  non  peccat ;  si 
succumbit,  peccatum  actuale  committit. 

Est  alia  sententia,  quam  verissimam  esse 
non  dubito,  S.  Anselmi  in  libro  de  conceptu 
virginali,  cap.  7.  et  10,  sancti  Thomae  in  1. 
2.  qua?st.  81.  art.  1.  et  quaest.  4.  de  malo, 
art.*l.  necnon  Scoti,  Durandi  et  aliorum,  in 
secundum  sententiarum,  distinction.  31,  ad 
traductionem  peccati  originalis  nihil  aliud 
requiri,  nisi  ut  homo  per  veram  generatio¬ 
nem  ab  Adamo  descendat.  Hoc  enim  ipso, 
quod  aliquis  in  lumbis  Adse  fuit,  cum  is  prae¬ 
ceptum  in  paradiso  transgrederetur,  in  illo 
ejus  peccato  communicavit.  Nam  (ut  Aposto¬ 
lus  loquitur  ad  Roman.  v.)  in  illo  omnes  pec¬ 
caverunt  (1),  omnes,  inquam,  qui  in  lumbis 
ejus  erant. 

Neque  aliud  sibi  volunt  verba  sancti  Au¬ 
gustini  :  «  Alterum  in  altero  tamquam  in 
vase  vitiato  corrumpitur.  »  Significatur  enim 
his  verbis,  animam  non  pollui,  cum  creatur 
a  Deo,  sed  cum  per  conjunctionem  cum  car¬ 
ne  ex  Adamo  tracta,  pars  hominis  efficitur. 
Neque  enim  anima,  ut  consideratur  ante¬ 
quam  corpori  inspiretur,  filia  est  Adami,  sed 
homo  est  filius  Adami  :  homo  autem  tunc 
primum  existit,  cum  auima  carni  conjungi¬ 
tur. 

Pari  ratione,  cum  S.  Augustinus  tam  scope 
repetit,  non  generationem,  sedlibidinemesse, 
qua?  peccatum  traducit,  non  vult  significare, 
ipsam  libidinem  actualem  esse  veram  cau¬ 
sam  originalis  peccati,  quod  absurdum  esse 
paulo  ante  demonstravimus ;  sed  indicare 
voluit,  causam  peccati  originalis  non  esse 
simpliciter  propagationem,  nam  etiam  in 
paradiso  propagatio  fuisset,  ubi  tamen  pec¬ 
catum  non  fuisset,  sed  propagationem  ex 
natura  corrupta,  cujus  argumentum  certissi¬ 
mum  est  ardor  libidinis,  sine  quo  ardore,  ne 
sanctissimi  quidem  conjuges  generare  solent. 

Ex  his,  qua?  hactenus  dicta  sunt,  facile  erit 
argumentum  illud  Pelagianorum  solvere, 
quod  ad  finem  capitis  decimi  propositum 
fuit.  Argumentum  hoc  erat  :  peccatum  non 
in  carne,  sed  in  anima  sedem  habet,  sed 
anima  non  trahitur  ex  Adamo,  igitur  nec 
peccatum  trahitur  ex  Adamo. 

Respondemus  ad  assumptionem  argumenti, 
animam  non  trahi  ex  Adamo,  quasi  ab  Ada¬ 
mo  fiat,  vel  ex  Adami  anima  fiat,  sed  tamen 
esse  partem  hominis  qui  vere  trahitur  ex  A- 
damo.  Quare  neganda  est  illa  consecutio  : 
Igitur  nec  peccatum  trahitur  ab  Adamo.  Ne¬ 
que  enim,  ut  peccatum  ex  Adamo  trahatur, 
necessarium  est,  ut  anima  fiat  ab  Adamo,  sed 
satis  est,  si  homo  ipse  cujus  pars  est  anima, 
fiat  ab  Adamo. 

Porro  vere  et  proprie  dicitur  homo  homi¬ 
nem  generare,  tametsi  anima  non  produca¬ 
tur  ab  homine,  sed  inspiretur  a  Deo.  Nam 
generatio  non  terminatur  ad  productionem 
forma!,  vel  materiae,  sed  compositi. 

Proinde  qui  animam  cum  carne  conjungit, 
is  vere  hominem  facit.  Conjungit  autem  ani¬ 
mam  cum  carne  is,  qui  materiam  ita  dispo¬ 
nit,  quod  facit  homo  per  generationem,  ut 
infallibiliter  anima  consequatur.  Homo  igi¬ 
tur  hominem  per  generationem,  vere  [pro¬ 
ducit,  undecumque  existat  anima. 

Ex  quo  intelligimus,  non  solum  non  impe¬ 
diri  traductionem  peccati  ex  eo,  quod  animae 
creentur  a  Deo,  sed  neque  multum  juvari, 
vel  illustrari,  si  animae  hominum  intelligan- 
tur  fieri  ex  propagine ;  quemadmodum  ani¬ 
mae  bestiarum  fiunt.  Nam  bestiarum  animae 
non  fiunt  ex  propagine,  quasi  pars  aliqua 
animae  parentum  trajiciatur  in  prolem  (pa¬ 
ter  enim  solum  praebet  semen,  quod  super¬ 
fluum  alimenti,  et  mater  sanguinem  men¬ 
struum,  qui  est  etiam  superfluum  alimenti, 
et  neutrum  est  pars  animantis) ;  sed  quia  pa¬ 
rentes  generando  disponunt  materiam  usque 
ad  animationem. 

Itaque  sive  animae  fiant  ex  propagine,  sive 
inspirentur  a  Deo,  non  potest  reddi  commo¬ 
dior  et  expeditior  ratio  traductionis  peccati, 
quam  sit  ea,  quam  assignavimus,  quia  vide¬ 
licet  quicumque  per  carnalem  generationem 
concipiuntur,  veri  sunt  Adae  filii.  Proinde 
nulla  causa  est,  cur  propter  originale  pecca¬ 
tum  de  animarum  creatione  amplius  dubi¬ 
temus. 


CAPUT  XIII. 

Non  ab  Evo,  sed  a  solo  Adamo  peccatum  ori¬ 
ginale  trahi. 

Explicavinus  hactenus  primam  controver¬ 
siam  de  peccato  originis,  quae  erat  :  An  sit 
aliquod  peccatum,  quod  per  generationem 
trajiciatur  in  posteros.  Nunc  antequam  ad 
alteram  controversiam  principalem,  quae 
erit  de  natura  peccati  originis,  veniamus, 
tractandae  videntur  tres  quaestiones  brevio¬ 
res.  Prima,  unde  hoc  peccatum  trahatur. 
Altera,  ad  quos  trahatur.  Tertia,  quod  pec¬ 
catum  trahatur. 

De  prima  quaestione  illud  est  certum,  hoc 
peccatum  ex  Adamo  trahi.  De  illo  enim  Apo¬ 
stolus  dicit  :  Per  unum  hominem  peccatum 
intravit  in  mundum,  elc.  ad  Roman.  v.  Et  : 
Sicut  in  Adam  omnes  moriuntur,  ita  in  Christo 
omnes  vivificabuntur,  I  ad  Corinth.  xv.  (i). 
Duo  sunt,  quae  in  controversiam  vocari  pos¬ 
sunt,  unum,  si  Eva  sola  peccasset,  Adamo 
in  innocentia  permanente,  an  peccatum  Evai 
ad  posteros  traduceretur  ;  alterum,  si  primi 
parentes  non  peccassent,  peccasset  autem 
Cain,  vel  aliquis  alius  ex  posteris  Adae,  utrum 
peccatura  illud  ad  filios  dimanaret. . 

Quod  ad  priorem  quaestionem  attinet,  con¬ 
veniunt  omnes,  peccatum  proprie  dictum 
non  fuisse  trajiciendum  in  posteros,  si  sola 
Eva  peccasset ;  tamen  in  eo  dissentiunt, 
quod  aliqui  existimant,  ex  peccato  solius 
Evae  dimanaturam  in  filios  moriendi  neces¬ 
sitatem,  et  ccetera  incommoda,  qua!  mor¬ 
talitas  secum  trahit. 

Alii  contra  disputant,  neque  peccatum, 
neque  moriendi  necessitatem  in  filiis  Adaj 
locum  habitura  ex  peccato  solius  Evae.  Quae 
sententia  posterior  est  S.  Thomae  in  1.2. 
quaest.  81.  art.  et  sine  dubitatione  verissi¬ 
ma.  Nam  peccatum  originale  contrahimus, 
quia  cum  Adam  peccavit,  in  illo  fuimus,  ut 
in  activo  principio.  Non  fuimus  autem  in 
Eva,  ut  in  activo  principio,  cum  mater  non 
virtutem  activam,  sed  materiam  solum  ad 
prolem  generandam  praibeat.  Quod  si  pec¬ 
catum  ab  Eva  non  trahimus,  certe  nec  mor¬ 
tem  ab  illa  trahimus,  quai  est  pcena  pec¬ 
cati.  Stipendium  enim  peccati  mors,  Roman. 
vi.  Quare  Scriptura  non  dicit :  In  Eva  om- 


0)  Rom.  V,  12;  I  Corin.  XV,  22. 

nes  moriuntur,  sed  in  Adam  omnes  moriun¬ 
tur,  \  Gorinth.  xv.  (i).  Et  tamen  cum  Eva 
prius  peccaverit,  quam  Adamus,  si  ab  Eva 
mortem  traheremus,  omnino  dicendum  fuis¬ 
set  :  In  Eva  omnes  moriuntur. 

Scribit  quidem  Ecclesiaticus  cap.  23.  A 
muliere  initium  factum  est  peccati,  et  per 
illam  morimur  omnes.  Sed  aliud  est,  per  il¬ 
lam,  aliud,  in  illa  ;  per  illam  morimur,  quia 
illa  occasionem  peccandi  viro  suo  prsebuit, 
unde  mors  consecuta  est ;  at  non  in  illa,  sed 
in  Adam  omnes  moriuntur,  quia  non  Evae, 
sed  Adae  peccatum  commune  fuit  omnibus 
et  ideo  illo  peccante,  omnes  in  illo  peccavi¬ 
mus,  et  illo  moriente,  omnes  in  illo  mortui 
sumus.  Denique  Concilium  Arauscicanum 
canon.  2.  statuit,  non  posse  mortem  sine 
peccato  ad  homines  transire,  nisi  injustitia 
Deo  detur,  et  contradicatur  Apostolo  di¬ 
centi  :  Per  unum  hominem  peccatum  in  hunc 
mundum  intravit,  et  per  peccatum  mors. 

Jam  vero  quod  attinet  ad  alteram  quae¬ 
stionem,  communis  sententia  est,  si  primus 
homo  non  peccasset,  qui  totius  naturae  per¬ 
sonam  gerebat,  quocumque  alio  peccante, 
peccatum  luturum  fuisse  personale  et  parti¬ 
culare,  et  ideo  posteritatem  ejus  infici  et 
vitiari  minime  potuisse.  Videtur  quidem  S. 
Thomas  contrarium  indicare  quaest.  5.  de 
malo,  art.  4.  ad  ult.  sed  fortasse  corruptus 
est  is  locus. 


CAPUT  XIV. 

Ad  filios  fidelium  peccatum  originis  pertinere , 
quemadmodum  ad  filios  infidelium. 

Altera  quaestio  erat,  ad  quos  peccatum 
originale  trajiciatur.  Et  quidem  in  contro¬ 
versiam  revocari  non  debet,  an  trajiciatur 
ad  eos,  qui  ex  Adamo  per  carnalem  genera¬ 
tionem  minime  descendunt.  Neque  enim  du¬ 
bitari  potest,  quin  Dominus  Jesus  Christus, 
qui  non  ex  semine  viri,  sed  Spiritus  sancti 
virtute  in  utero  Virginis  conceptus  fuit,  origi¬ 
nali  peccato  caruerit.  Et  eadem  ratio  esset,  si 
aliquis  alius  per  divinam  potentiam  aliunde, 
quam  ex  Adam  originem  duceret.  Itaque  so¬ 
lum  quaestio  est  utrum  omnes,  qui  per  carna¬ 
lem  generationem  ex  Adamo  nascuntur,  tra¬ 
hant  originale  peccatum.  Siquidem  non  pauci 


ex  haereticis  sine  peccato  originis  concipi,  ac 
nasci  volunt  omnes  filios  fidelium  :  multi  au¬ 
tem  ex  Catholicis,  Virginem  Deiparam  omnis 
omnino  peccati,  etiam  originalis  expertem 
fuisse  contendunt.  De  utraque  sententia  bre¬ 
viter  disseremus. 

Igitur  Huldricus  Zwinglius  in  lib.  de  Ba¬ 
ptismo,  et  in  declaratione  de  peccato  origi¬ 
nis,  tamquam  rem  certam  et  exploratam  do¬ 
cet,  nihil  esse  in  filiis  fidelium,  etiam  ante 
baptismum,  quod  proprie  peccatum  dici  pos¬ 
sit  :  quamquam  probabiliter  idem  dici  posse 
censeat  de  filiis  infidelium  ;  quin  etiam  abso¬ 
lute  peccatum  originis  negat,  ut  supra  de¬ 
monstravimus. 

Joannes  Calvinus  in  Antidoto  Concilii 
Trident.  ad  cap.  5.  sess.  6.  et  lib.  iv.  Instit. 
cap.  16.  §  24,  et  23.  docet,  filiis  fidelium 
non  imputari  Teccatum  originis,  et  etiam 
ante  baptismum  esse  sanctos,  et  membra 
Ecclesiae. 

Similia  docent  Martinus  Bucerus  in  cap.  iii 
Matth.  Petrus  Martyr  et  Henricus  Bulingerus 
in  cap.  7.  prioris  ad  Corinth. 

Sed  haec  eorum  sententia,  vel  haeresis  po¬ 
tius,  aperte  repugnat  verbo  Dei,  traditioni 
Patrum,  decretis  Conciliorum,  atque  Ponti¬ 
ficum,  et  Ecclesiae  universae  consuetudini. 

Primum  enim  testimonia,  quae  supra  attu¬ 
limus  ex  Scripturis  ad  probandum  originale 
peccatum,  universalia  sunt,  et  homines  om¬ 
nes,  sive  fidelium,  sive  infidelium  filios  com¬ 
prehendunt.  Deinde  locus  ille  Psalm.  l  :  Ecce 
enim  in  iniquitatibus  conceptus  sum,  etc.  (1), 
non  quemcumque  hominem,  sed  Davidem 
ipsum  in  peccato  conceptum  fuisse  docet  ; 
porro  Davidem  filium  fuisse  hominis  fidelis 
et  justi  dubitari  non  potest.  Ruffinusin  hunc 
locum  (ut  etiam  supra  citavimus)  :  cDavid, 
inquit,  natus  erat  de  Jesse  viro  justo,  et  con- 
juge  ejus.  Quid  est  ergo  quod  de  se  dicit,  in 
iniquitatibus  conceptum  esse,  nisi  quia  de¬ 
trahitur  iniquitas  ex  Adam,  nemo  nascitur, 
nisi  trahens  culpam  et  culpae  poenam. » 

Item  illud  Apostoli  ad  Ephes.  ii  :  Eramus 
et  nos  natura  filii  irse,  sicut  et  exteri  (2),  aper¬ 
tissime  dicitur  de  fideliis  fidelium,  qualis  erat 
Apostolus,  qui  ad  Philip,  iii.  scribit,  se  fuisse 
degenere  Israel,  ex  tribu  Benjamin,  Hebraeum 
ex  Hebraeis.  Et  ad  Galat.  ii.  dicit,  se  natura, 
hoc  est,  a  nativitate,  Judaeum,  non  ex  genti¬ 
bus  peccatorem.  Denique  circumcisio  Dei 
mandato  (Genes,  xvn. )  filiis  fidelium  adhi- 


(l)  I  Rom.  VI,  23.  —  (2)  I  Cor.  XX,  22.  _  (3)  Psal.  L,  7.  -  (4)  Eph.  II,  3. 

benda  erat,  et  tamen  ea  peccatum  originis 
vel  tollebat,  vel  tollentium  significabat,  ut 
veteres  omnes  concedunt. 

Adhtec  accedit  traditio  Patrum.  NamS.  Cy¬ 
prianus  lib.  iii.  epist.  8.  ad  Fidum  de  filiis 
fidelium  interrogatus  fuerat,  utrum  ante  octa¬ 
vum  diem  baptizari  possent.  Neque  enim  in¬ 
fideles  filios  suos  baptizari  procurabant,  aut 
sinebant.  Respondit  autem  Cyprianus  bapti¬ 
zandos  esse  ejusmodi  parvulos  etiam  ante 
octavum  diem,  si  opus  sit,  propter  contagium 
mortis  antiqua;  quod  unusquisque  eorum 
prima  nativitate  contraxit. 

S.  Ambrosius  de  filiis  fidelium  sine  dubio 
loquebatur,  cum  diceret  in  Apologia  David 
cap.  11  :  «  Antequam  nascamur,  contagio». 
Nam  se  quoque  in  eo  numero  ponit,  et  alios 
qui  de  Christianis  parentibus  nascuntur. 

Sanctus  Hieronymus  in  epistol.  ad  Laetam 
de  institutione  filia;  :  «  Christiani,  inquit, 
non  nascuntur,  sed  fiunt.  »  Quod  antea  scri¬ 
pserat  etiam  Tertulianus  in  Apologetico  cap. 
17.  non  igitur  filii  fidelium  nascuntur  sancti, 
et  Ecclesia;  membra,  ut  adversarii  docent. 

S.  Augustinus  lib.  ii.  de  peccato  originali, 
cap.  40  :  «  Regeneratus,  inquit,  non  regene¬ 
rat  filios  carnis,  sed  generat,  ac  per  hoc  in 
eos  non  quod  regeneratus,  sed  quod  genera¬ 
tus  est,  trajicit.  Sic  igitur  sive  reus  infidelis 
sive  absolutus  fidelis  non  generat  absolutos 
uterque,  sed  reos.  Quomodo  non  solum  ole¬ 
astri,  sed  etiam  olea;  semina  non  oleas  ge¬ 
nerant,  sed  oleastros  ».  Idem  docet  lib.  i.  de 
nuptiis  et  concupiscentia,  c.  18.  19.  et  20. 
lib.  vi.  adversus  Julianum  cap.  2.  et  3.  et 
lib.  ii.  de  peccatorum  meritis  et  remissione, 
cap.  25.  et  duobus  sequentibus. 

Addi  possent  multa  similia  Patrum  testi¬ 
monia,  sed  non  est  opus,  cum  ne  unus  qui¬ 
dem  ex  Patribus  adduci  possit,  qui  contra 
senserit. 

Jam  vero  quod  attinet  ad  Conciliorum  at¬ 
que  Pontificum  decreta,  Concilium  Milevi- 
tanum  canon.  2.  cum  dicit  anathema  iis,  qui 
negant  parvulos  recenter  ab  uteris  matrum 
baptizandos  esse  in  remissionem  peccatorum, 
et  B.  Siricius  in  epistol.  1.  ad  Ilimerium, 
cap.  2.  cum  infantibus  jubet  per  baptismum 
omni  celeritate  succurri,  sine  dubio  de  filius 
fidelium  pra;cipue  loquuntur.  Nam  (ut  supra 
diximus)  infideles,  ut  plurimum,  aut  non  si¬ 
nebant,  aut  non  procurabant,  ut  filii  ipsorum 
per  baptismum  regenerarentur. 


Denique  Ecclesiae  universae  consuetudo, 
magnam  vim  in  ejusmodi  rebus  habere  de¬ 
bet.  Semper  autem  in  Ecclesia  fuit  haec  sol¬ 
licitudo  fidelium,  ut  summopere  caverent, 
ne  filii  ipsorum  in  quavis  aetate  sine  bapti¬ 
smo  decederent  :  «  Quisquis,»  inquit  Augu¬ 
stinus  epistol.  28.  ad  Hieronymum  «  dixerit, 
quod  in  Christo  vivificabnntur  etiam  parvuli, 
qui  sine  Sacramenti  ejus  participatione  de 
vita  exeunt,  hic  profecto  et  contra  Aposto- 
licam  praedicationem  venit,  et  totam  con¬ 
demnat  Ecclesiam,  ubi  propterea  cum  ba¬ 
ptizandis  parvulis  festinatur  et  curritur, 
quia  sine  dubio  creditur,  aliter  eos  in  Chrito 
vivificari  non  posse.  Qui  autem  non  vivifica¬ 
tur  in  Christo,  restat  ut  in  eadem  damnatione 
maneat,  de  qua  dicit  Apostolus,  Per  unius 
delictum  in  omnes  homines  in  condemna¬ 
tionem.  » 

Certe  si  in  Ecclesia  cum  baptizandis  par¬ 
vulis  festinatur  et  curritur,  a  fidelibus,  qui 
in  Ecclesia  sunt,  festinatur  et  curritur  ;  ne 
videlicet  filii  fidelium  sine  baptismo  dece¬ 
dentes  non  sint  in  regno  coelorum  cum  pa¬ 
rentibus  fidelibus,  sed  apud  inferos  cum 
alii  filiis  infidelium.  Certe  etiam  Zwinglius 
et  Calvinus  et  ca;teri,  qui  parvulos  fidelium 
in  Christo  vivificari  dicunt,  etiamsi  absque 
Sacramenti  ipsius  participatione  decedant, 
contra  praidicationem  Apostolicam  veniunt, 
et  totam  condamnant  Ecclesiam. 

Accedit  postremo  illa  consuetudo,  qua; 
semper  in  Ecclesia  celeberrima  fuit,  exorci¬ 
zandi  et  exsufflandi  filios  fidelium  baptizan¬ 
dos.  Illa  enim  apertissime  testatur,  filios 
etiam  fidelium  immundo  spiritui  subditos 
esse,  donec  Spiritu  sancto  in  eos  superve¬ 
niente  mundentur  :  «  Verum  est,  inquit  S. 
Augustinus  in  lib.  vi  contra  Julian.  cap.  ii, 
quod  antiquitus  veraci  fide  Catholica  prffidi- 
catur  et  creditur  per  Ecclesiam  totam,  qua; 
filios  fidelium,  nec  exorcizaret,  nec  exsuffla¬ 
ret,  si  non  cos  de  potestate  tenebrarum,  et  a 
principe  mortis  erueret.  » 

Porrit  argumenta,  quibus  adversarii  ad 
hanc  novitatem,  contra  totius  Ecclesia;  con¬ 
sensum,  imo  etiam  (ut  ostendimus)  contra 
ipsum  Dei  verbum  asserandam  permoti  vi¬ 
dentur,  levissima  sunt,  et  a  nobis  refutata  in 
lib.  de  Baptismo  cap.  iv. 

Prsecipuum  fundamentum  eorum,  sunt  illa 
verba :  Ero  Deus  tuus,  et  seminis  tui  post  te, 
Gen.  xvii  (I).  Quamvis  enim  hoc  dictum  sit 


(1)  Gen.  XVIII,  7. 

soli  Abrahae,  tamen  intelligitur  dictum  esse 
omnibus  ejus  posteris,  quia  promissio  aeterna 
est.  Sic  enim  loquitur  Deus  :  Statuam  pactum 
meum  inter  me,  et  te,  et  inter  semen  tuum  post 
te  in  generationibus  suis  foedere  sempiterno ,  ut 
sim  Deus  tuus,  et  seminis  tui  post  te.  Itaque 
quod  dixit  Deus  Abrahae,  idem  intelligitur 
dictum  filio  ejus,  et  nepoti,  et  caeteris  usque 
in  sempiternum.  Nos  autem  per  Christum 
facti  sumus  etiam  Abrahae  filii,  et  conjuncti 
populo  Dei.  Quare  unicuique  nostrum  dictum 
esse  existimandum  est  :  Ero  Deus  tuus,  et 
seminis  tui :  ac  per  hoc  filii  fidelium,  hoc  ipso 
quod  filii  sunt  fidelium,  ad  foedus  illud  per¬ 
tinent,  et  populo  Dei  aggregati  esse  cen¬ 
sentur. 

Respondeo,  promissionem  illam,  quatenus 
spiritualis  erat,  et  ad  vitam  aeternam  perti¬ 
nebat,  factam  esse  semini  Abraham,  non  se¬ 
cundum  carnem,  sed  secundum  fidem,  ut 
exponit  Apostolus  ad  Rom.  iv  et  ix  et  ad 
Gal.  iii  et  iv.  Proinde  filii  fidelium  non  hoc 
ipso,  quod  sunt  filii  fidelium  secundum  car¬ 
nem,  pertinent  ad  foedus,  et  ad  populum 
Dei,  sed  tunc  primum  incipiunt  deputari  in 
semen,  et  in  foedere  contineri,  cum  incipiunt 
imitari  fidem  parentum  suorum,  quod  faciunt 
vel  credendo,  vel  Sacramentum  fidei  pien- 
do,  quamvis  ipsum  Sacramentum  fidei  susci¬ 
pere  sit  etiam  quoddam  credere,  ut  Augu¬ 
stinos  docet  lib  i.  de  peccatorum  meritis  et 
remissione  cap.  27 ;  ubi  etiam  disertis  ver¬ 
bis  refellit  quod  Calvinistffi  dicunt,  filios  fi¬ 
delium  ante  baptismum  pertinere  ad  oves 
Christi  :  «  Quoniam,  inquit,  de  ovibus  ejus 
esse  non  incipiunt  parvuli,  nisi  per  bapti¬ 
smum,  profecto,  si  hoc  non  accipiunt,  peri¬ 
bunt.  » 

« 

CAPUT  XV. 

D.  Virginem  Mariam  sine  peccato  originali 

conceptam  fuisse. 

Jam  vero  de  Beatissima  Deipara,  quam 
multi  ex  Catholicis  sine  peccato  originis  con¬ 
ceptam  fuisse  contendunt,  ideo  solum  dispu¬ 
tate  cogimur,  quoniam  non  desunt,  qui  Ec¬ 
clesiam  universam,  et  ipsum  Concilium  Tri- 
dentinum  accusant,  quod  opinionem  illam  de 
immaculata  Virginis  conceptione  (quam  ipsi 
manifestum  errorem  esse  credunt)  non  so¬ 
lum  tolerare,  sed  etiam  ut  piam  et  probabi- 
cm  recipere  videatur.  Neque  desunt,  qui 


impudenter  affirment,  ab  Ecclesia  Ilomana 
defendi  conceptionem  immaculatam  Virgi¬ 
nis  Mariae,  tamquam  articulum  fidei. 

Non  igitur  tria  breviter  demonstrare  ag¬ 
gredimur.  Primo,  non  haberi  apud  Catholi¬ 
cos  pro  re  certa  et  explorata,  ac  fide  Catho¬ 
lica  tenenda,  B.  Virginem  sine  peccato  fuisse 
conceptam.  Secundo,  hanc  ipsam  opinionem 
non  esse  nullo  modo  haereticam,  vel  erroneam 
judicandam.  Tertio,  non  esse  etiam  temera¬ 
riam,  sed  piam  admodum  ac  probabilem, 
atque  adeo  contraria  sententia  longe  proba¬ 
biliorem. 

Quod  attinet  ad  primum,  Joannes  Pome- 
i’anus  unus  ex  primis  Lutheri  discipulis,  in 
commcnt.  cap.  i  et  xuv.  Hierem.  scribere 
ausus  est,  pro  articulo  fulci,  apud  Catholicos 
haberi  B.  Virginem  sine  ullo  peccato,  imo 
etiam  de  Spiritu  sancto  fuisse  conceptam. 

Sed  hoc  impudentissimum  mendacium 
satis  aperte  refellunt  dum  Pontificum  consti¬ 
tutiones,  et  Concilii  cecumenici  decretum, 
quibus  constitutionibus,  ac  decretis  Catholici 
omnes  libenter  obediunt. 

Sixtus  IV.  Pontifex  Maximus  in  ea  Consti¬ 
tutione,  quai  incipit,  «  Grave  nimis,  »  de  re¬ 
liquiis  et  veneratione  Sanctorum,  disertis 
verbis  pronuntiat,  nondum  esse  qusestionem 
istam,  de  conceptione  B.  Virginis,  ab  Eccle¬ 
sia  Romana  et  Apostolica  Sede  definitam,  et 
ideo  pcenam  excommunicationis  statit  in  eos, 
qui  alterutram  sententiam,  ut  haereticam 
damnare  audent.  / 

Judicium  Sixti  Pontificis  secutum  est  Con¬ 
cilium  Tridentinum  sess.  5,  ac  demum  nostro 
tempore  Pius  V  in  constitutione,  quam  edi¬ 
dit  de  conceptione  Beatissima!  Virginis  Ma¬ 
lim.  Porro  Concilium  Basileense  sess.  xxxvi 
definivit  quidem,  B.  Virginem  sine  peccato 
fuisse  conceptam  :  sed  nec  ea  definitio  facit 
certam  fidem,  cum  Concilium  illud  ab  Apo¬ 
stolica  sede  probatum  non  fuerit,  nec  ipsum 
Concilium  sententiam  suam  pro  articulo  fidei 
haberi  voluit.  Solum  enim  statuit,  eam  sen¬ 
tentiam  amplectandam  esse  ut  piam,  et  con¬ 
sonam  cultui  Ecclesiastico,  fidei  Catholicm, 
Scripturis  et  rationi. 

Jam  vero  quod  attinet  ad  secundum,  Mat- 
thias  Illyricus  cent.  ix,  cap.  10.  ubi  tractat  de 
quodam  auctore,  qui  dicitur  Idiota,  senten¬ 
tiam  illam,  qum  facit  B.  Virginemo  mnis  pec¬ 
cati  etiam  originalis  expertem,  erroneam 
esse  docet.  Idem  habet  Tilmannus  lleshu- 
sius  in  lib.  de  sexcentis  erroribus  Pontificio¬ 
rum,  tit.  de  peccato,  num.  ult.  Idem  etiam 

Martinus  Kemnitius  in  examine  sess.  3.  Con¬ 
cilii  Tridentini,  ubi  altquoties  repetit  sen¬ 
tentiam  de  conceptione  immaculata  Virginis 
Marim,  contra  verbum  Dei  defendi ;  et  in 
extrema  disputatione  cum  dixisset,  non  posse 
afferri  pro  hac  sententia  Scripturas,  aut  tra¬ 
ditionem,  aut  Paties,  sed  solas  revelationes 
et  miracula,  addit  Pontificios,  cum  novos  ar¬ 
ticulos  fide  condere  volunt,  non  curare  ver¬ 
bum  Dei  scriptum  vel  traditum. 

Ab  hac  adversariorum  temeritate  longe  ab¬ 
sunt  omnes  Catholici.  Tametsi  enim  non  de¬ 
sint  inter  Catholicos,  qui  propensiorem  ad 
veritatem  existiment  esse  sententiam  illam, 
qum  praeter  Christum,  neminem  excipit  a 
communi  lege  peccati  originalis  :  tamen  illi 
ipsi  sententiam  contrariam  neque  damnant 
ut  erroneam,  neque  damnare  possunt,  nisi 
decretis  generalis  Concilii  Tridentini,  et  sum¬ 
morum  Pontificum  Sixti  IV  ac  Pii  V  resistere 
velint,  quod  si  facerent,  inter  Catholicos  nu¬ 
merandi  non  essent. 

Probatur  igitur,  sententiam  de  immacu¬ 
lata  Virginis  conceptione,  fidei  Catholica} 
minime  repugnare.  Id  enim  Catholica}  fidei 
repugnat,  quod  asseritur  vel  contra  expres¬ 
sum  Dei  verbum,  quale  est,  Deum  non  esse 
unum,  aut  esse  corporalem,  aut  non  creasse 
coelum  et  terram  et  similia;  vel  contra  ver¬ 
bum  Dei  ab  Ecclesia  declaratum,  ut  filium 
Dei  non  esse  Patri  consubstantialem,  Spiri¬ 
tum  sanctum  a  Patre  et  Filio  non  procedere, 
Christum  non  habere  duas  voluntates,  et 
alia  id  genus.  Virginem  autem  Deiparam  ab 
originali  peccato  fuisse  immunem,  non  re¬ 
pugnat  expresso  Dei  verbo,  neque  Ecclesia} 
declarationi,  ut  vel  ex  eo  perspicuum  esse 
potest,  quod  nullus  adversariorum  adhuc  lo¬ 
cum  ullum  Scriptura},  vel  Conciliorum  pro¬ 
tulit,  ubi  disertis  verbis  legatur,  B.  Virginem 
Mariam  in  peccato  originali  fuisse  conce¬ 
ptam.  Proferuntur  quidem  Scripturae  etCon- 
ciliorum  testimonia  quaedam  generalia,  sed 
ea  satis  commode  explicantur  ab  iis,  qui  B. 
Viginem  a  generalibus  illis  sententiis  exci¬ 
piendam  esse  yolunt. 

Dices :  Si  res  ita  se  habet,  non  erit  contra 
fidem,  si  non  solum  Virgo  Deipara,  sed  qui¬ 
vis  etiam  alius  ab  originali  peccato  asseratur 
immunis.  Neque  enim  de  ullo  homine  diser¬ 
tis  verbis  Scripturae,  aut  Concilia  docent, 
eum  in  peccato  fuisse  conceptum,  nisi  de 
Davide,  qui  de  se  ait  in  Psalm.  L  :  Ecce  enim 


in  iniquitatibus  conceptus  sum,  et  in  peccatis 
concepit  me  mater  mea  (1). 

Respondeo,  fidem  Catholicam  id  solum  re¬ 
quirere,  ut  credamus,  omnes  homines,  qui 
per  carnalem  generationem  ex  Adamo  na¬ 
scuntur,  ex  eodem  trahere  originale  pecca¬ 
tum,  nisi  forte  singulari  privilegio  a  communi 
lege  aliquis  excipiatur.  Proinde  cum  ad  sin¬ 
gulos  descenditur,  non  erit  continuo  haercti- 
cus,  qui  hunc,  aut  illum  negaverit  in  peccato 
fuisse  conceptum,  sed  tamen  temere  id  ne¬ 
gabit,  et  jure  ac  merito  praesumetur  haereti- 
ticus,  nisi  probabiles  rationes  attulerit,  cur 
singulare  illud  privilegium  in  hunc,  aut  il¬ 
lum  hominem  convenire  censuerit.  Quales 
rationes  nemo  adhuc  protulit,  nisi  pro  con¬ 
ceptione  unius  Virginis  Maria.  Sed  hac  om¬ 
nia  erunt  clariora,  cum  argumenta  adversa¬ 
riorum  profligata  fuerint. 

Quod  attinet  ad  tertium,  probandum  est 
breviter,  non  temere,  sed  pie  ac  recte  existi¬ 
mari  B.  Virginem  Mariam  singulari  Dei  pri¬ 
vilegio  ab  omni  omnino  peccato  fuisse  im¬ 
munem.  Neque  vero  expectandum  est,  ut 
expressum  Dei  verbum  afferamus,  aut  cer¬ 
tam  aliquam  Ecclesia}  definitionem.  Id  enim 
si  facere  possemus,  non  solum  pie  ac  recte 
existimari  hoc  diceremus,  sed  pro  heereticis 
haberemus,  qui  contra  sentirent.  Probabiles 
igitur  tantum,  congruentesque  rationes  af¬ 
ferendae  sunt,  primum  ex  Scripturis,  deinde 
ex  Patribus,  tum  ex  consensu  Ecclesiae,  po¬ 
stremo  ex  ratione. 

Ex  Scripturis  habemus  in  primis  duas  insi-' 
gnes  figuras.  Primum  hominem  Christi  figu¬ 
ram  gessisse,  vel  (ut  Apostolus  loquitur)  for¬ 
mam  fuisse  futuri ,  id  est,  Christi,  docet  idem 
Apostolus  ad  Rom.  v  et  I  Corinth.xv.  Constat 
autem  primum  hominem  non  ex  concubitu 
maris,  et  foeminae  generatum,  sed  ex  terra, 
caque  nondum  maledicta  ab  ipso  Deo  con¬ 
ditum  fuisse.  Decuit  igitur  ut  secundus  homo, 
qui  similiter  non  ex  concubitu  maris  et  fce- 
mince,  sed  opera  Spiritus  sancti  formandus 
erat,  ex  terra  non  maledicta,  id  est  ex  Matre 
Virgine,  quae  omnis  maledictionis,  ac  per 
hoc  omnis  peccati  expers  fuerit,  formaretur. 
Atque  hinc  fortasse  ab  Angelo,  Benedicta 
inter  mulieres,  salutata  est.  Ilanc  figuram 
primus  observasse  videtur  S.  Andreas  apo¬ 
stolus, ^cujus  haec  verba  referunt  Presbyteri 
Achaiae  in  lib.  de  passione  ejusdem  Apostoli 
et  Martyris  Andreae ;  «  Sicut  de  terra  imma- 


(1)  Psal.  L,  7. 

culata  factus  fuerat  homo  primus,  ita  ne- 
ccsse  erat,  ut  de  immaculata  Virgine  Chri¬ 
stus  nasceretur.  » 

Deinde  Evam  Mariae  typum  ac  figuram 
fuisse  docet  Epiphanius  haeresi  lxviii  et  alii 
praeterea  multi,  quos  non  est  necesse  nume¬ 
rare.  Satis  autem  constat,  Evam  sine  pec¬ 
cato  fuisse,  cum  primum  foimata  est.  Dece¬ 
bat  igitur  ut  mater  omnium  viventium  vita 
spirituali  sine  peccato,  conciperetur,  cum 
matre  omnium  viventium  vita  animali  sine 
peccato  condita  fuerit. 

Adhaec  accedunt  loca  illaex  Canticis  :  Sic¬ 
ut  lilium  inter  spinas ,  sic  amica  mea  inter  fi¬ 
lias,  Cant.  ii.  Et :  Tota  pulchra  es  amica  mea, 
et  macula  non  est  in  te,  Cant.  iv.  Et  :  Hortus 
conclusus,  soror  mea  sponsa ,  hortus  conclusus, 
fons  signatus,  ibidem  (i).  Haec  enim  tametsi 
de  Ecclesia  universa,  qualis  praesertim  erit 
in  coelis,  intelligi  possint,  tamen  B.  Virgini 
quoque  apertissime  convenire  negari  non 
debet,  cum  et  multi  sanctorum  Patrem  de 
B.  Virgine  haec  omnia  exposuerint,  et  Eccle¬ 
sia  ipsa  Catholica  in  festis  ejusdem  beatissi¬ 
mae  Virginis,  vel  in  officio  matutino,  vel  in 
sacrificio  Missae  lectiones  ex  Canticis  recitari 
jubeat. 

Jam  vero  ex  testimoniis  Patrum  habemus 
in  primis  S.  Ambrosium,  qui  serm.  22.  in 
Psalm.  cxvm,  explanans  ultimum  versicu¬ 
lum,  sic'ait  :  «  Suscipe  me  non  ex  Sara,  sed 
ex  Maria,  ut  incorrupta  sit  Virgo,  sed  Virgo 
per  gratiam  ab  omni  integra  labe  peccati.  » 

Habemus  deinde  S.  Hieronymum,  qui  in 
explanatione  Psalm.  lxxvii  tranctans  illud  : 
Deduxit  eos  in  nube  diei,  dixit  nubem  illam 
esse  Virginem  Mariam,  et  addit  haec  verba  : 
«  Pulchre  dixit,  diei,  quia  nubes  illa  non  fuit 
in  tenebris,  sed  semper  in  luce.  » 

Habemus  tertio,  S.  Augustinum,  qui  in 
lib.  de  natura  et  gratia  cap.  36  sic  ait :  «Ex¬ 
cepta  sancta  Virgine  Maria,  de  qua  propter 
honorem  Domini  nullam  prorsus,  cum  de 
peccatis  agitur,  habere  volo  quaestionem.  In¬ 
de  enim  scimus,  quod  ei  plus  gratiae  colla¬ 
tum  fuerit  ad  vincendum  omni  ex  parte  pec¬ 
catum,  quae  concipere,  ac  parere  meruit 
eum,  quem  constat  nullum  habuisse  pecca¬ 
tum.  » 

Ad  hunc  locum  reponderi  solet,  sanctum 
Augustinum  de  peccato  actuali  non  de  origi¬ 
nali  esse  locutum.  Caeterum  multa  sunt,  qnao 
nos  contra  sentire  cogunt. 


Primum,  quod  S.  Augustinus  dicat  se 
nullam  prorsus  quaestionem  de  sancta  Virgi¬ 
ne  habere  velle,  cum  de  peccatis  agitur. 
Quibus  verbis  satis  indicat  se  quaestionem 
aliam  de  sancta  Virgine  habere  nolle,  cum 
agitur  de  peccato  originali. 

Deinde  quod  addat,  illi  gratiam  fuisse  col- 
latam  ad  vicendum  omni  ex  parte  peccatum. 
Quomodo  enim  omni  ex  parte  peccatum 
vicit,  si  peccato  originali  contaminata  fuit? 

Tertio  quod  dicat,  se  propter  honorem 
Domini  de  sancta  Virgine  quaestionem  habere 
nolle  cum  de  peccatis  agitur.  At  certe  honor 
Domini  non  minus  postulare  videtur,  ut  ejus 
mater  caruerit  originali  peccato,  quam  ac¬ 
tuali,  cum  illud  moidale  necessario  fuerit, 
hoc  veniale  esse  potuerit. 

Denique,  quia  ex  Augustini  sententia,  ne¬ 
mo  vivit  sine  peccato  actuali,  qui  habuit 
peccatum  originale.  Haec  enim  sunt  ejus 
verba  in  lib.  v.  in  Julianum  cap.  9  :  «  Pro¬ 
fecto  peccatum  etiam  major  fecisset,  si  par¬ 
vulus  habuisset.  Nam  propterea  nullus  est  ho¬ 
minum  prsepter  ipsum,  qui  peccatum  non 
fecerit  grandioris  aetatis  accessu;  quia  nullus 
est  hominum  prsepter  ipsum,  qui  peccatum 
non  habuerit  infantilis  aetatis  exortu.  »  Cum 
ergo  sancta  Virgo  non  fecerit  ex  Augu¬ 
stini  sententia  actuale  peccatum,  ut  ex  lo¬ 
co  citato  de  natura  et  gratia,  etiam  adver¬ 
sarii  colligunt ;  sequitur  ex  ejusdem  Au¬ 
gustini  sententia,  ut  neque  habuerit  origi¬ 
nale  peccatum,  si  doctrinam  suam  ex  lib.  v, 
adversus  Julianum  Augustinus  admittat. 

Habemus  quarto  Sedulium,  qui  in  i  lib. 
mirabilium  divinorum,  canens  expulsionem 
Adami  ex  paradiso,  sic  ait  : 

Ei  veluti  e  spinis  mollis  rosa  surgit  acutis, 

Nilquod  laedat  habens,  matremque  obscurai  honore: 
Sic,  Evae  de  stirpe  sacra  veniente  Maria, 

Virginis  antiquae  facinus  nova  virgo  piaret. 

Habemus  quinto  auctorem  sermonum  de 
operibus  Cardinalibus  Christi,  qui  Cypriani 
titulum  ferunt.  Is  enim  in  sermone  de  Nati¬ 
vitate,  sic  ait  :  «  Non  sustinebat  justitia,  ut 
.  illud  vas  electionis  (Maria)  communibus  las¬ 
saretur  injuriis  ;  quoniam  plurimum  a  coe- 
teris  differens  natura  communicabat  non 
culpa.  » 

Habemus  sexto  Sophronium  patriarcham 


(1)  Can.  II,  2;  IV  7;  12. 

Hierosolymorum,  qui  in  epistola  ad  Sergium 
episcopum  Constanti nopolis,  qua)  lecta  est 
sexta  Synodo  act.  11.  sic  loquitur  :  «  Ute¬ 
rum  intactum  virginitatis  ingressus,  castita¬ 
tem  lustratam  Marite  sancta),  pra)clara)que,  et 
qua;  Dei  sunt,  sapientis,  et  ab  omni  contagio¬ 
ne  liberata)  et  corporis  et  anima)  et  intellectus 
incarnatus  qui  erat  incarneus  etc.  » 

Habemus  septimo  Joannem  Damascenum, 
qui  in  orat.  1.  de  Natali  B.  Virginis  multa 
scribit,  de  immaculata  ejus  conceptione,  et 
inter  alia  sic  ait  :  «  Natura  gratiam  antever¬ 
tere  ausa  non  est.  »  Quibus  verbis  aperte 
significat,  non  prius  B.  Virginem  naturam 
accepisse,  quam  gratiam. 

Habemus  octavo  vetustum  auctorem,  cog- 
no  mine  Idiotam,  qui  paulo  post  annum  Do¬ 
mini  800.  floruit.  Is  enim  in  contemplatione 
Virginis  Maria)  c.  2.  sic  ait  :  «  Tota  pulchra 
es  Virgo  gloriossissima,  non  in  parte,  sed  in 
toto,  et  macula  peccati  sive  mortalis,  sive  ve¬ 
nialis,  sive  originalis,  non  est  in  te.  »  Idem 
etiam  cap.  6.  scribit,  Virginem  Mariam  pra)- 
servatam  fuisse  a  peccato  originali.  Videtur 
auctor  iste  scripsisse  post  sanctum  Bernar- 
dum,  quia  utitur  ejus  verbis  ;  proinde  post 
annum  1033 .  Quo  anno  S .  Bernardus 
obiit. 

Habemus  nono  Petrum  Damiani,  qui  in 
sermone  de  Natali  S.  Joannis  Baptista)  scri¬ 
bit,  altiore  genere  sanctificationis  B.  Virgi¬ 
nem  mundatam  fuisse  a  peccato  quam  Joan¬ 
nem  vel  Hieremiam,  qui  in  utero  sanctificati 
leguntur.  Non  videtur  autem  aliud  genus 
sanctificationis  fingi  posse,  quam  ut  B.  Vir¬ 
go  mundata  sit  a  peccato,  id  quod  necessa¬ 
rio  incidisset,  nisi  per  gratiam  praservata 
fuisset,  Joannes  vero  et  Hieremias  sanctifi¬ 
cari  sint  a  peccato,  in  quod  jam  re  ipsa  inci¬ 
derant.  Idem  Petrus  in  sermone  de  Annun¬ 
tiatione  B.  Maria)  :  «  Cum  fecerit,  inquit, 
Deus  omnia  opera  sua  valde  bona,  hoc  me¬ 
lius  fecit,  consecrans  sibi  in  ea  reclinatorium 
aureum,  in  qua  sola  se  post  tumultus  Ange¬ 
lorum  et  hominum  reclinaret  et  requiem  in¬ 
veniret.  » 

Habemus  decimo  B.  Brunoncm,  qui  in 
commentario  Ps.  ci.  tractans  illa  verba : 
«i  Dominus  de  coelo  in  terram  aspexit,  dum 
de  regalibus  sedibus  in  uterum  Virginis  ve¬ 
nit.  IIa)c  est  incorrupta  terra  illa,  qui  bene¬ 
dixit  Dominus  ab  omni  propterea  peccati 
contagione  libera.  » 

Habemus  undecimo  S.  Anselmum,  qui  in 
lib.  de  conceptu  virginali  et  peccato  origina¬ 


li  cap.  18.  sic  ait  :  «  Decebat,  ut  illius  con¬ 
ceptio  (Christi  videlicet)  de  matre  purissima 
fieret,  nempe  decens  erat,  ut  ea  puritate, 
qua  major  sub  Deo  nequit  intclligi,  virgo  il¬ 
la  niteret  etc.  »  At  profecto  major  puritas, 
etiam  sub  Deo  posset  intclligi,  si  B.  Virgo 
aliquando  peccati  macula  inquinata  fuisset. 
Angeli  siquidem  sub  Deo  puritate  nitent ;  et 
tamen  nulla  unquam  macula  inquinati  fue¬ 
runt.  Idem  Anselmus  in  connnent.  cap.  3. 
posterioris  ad  Corinth.  «  Omnes,  inquit, 
mortui  sunt  in  peccatis  nemine  prorsus  ex¬ 
cepto,  dempta  Matre  Dei,  sive  originalibus, 
sive  etiam  voluntate  additis.  » 

Habemus  duodecimo  Cathenam  Graecorum 
in  Cantica  a  Thcodoreto  compositam.  Nam 
in  lib.  m.  prope  extremo  legimus  :  «  Virgi¬ 
nem  Mariam  ideo  columbam,  eamque  uni¬ 
cam  in  Canticis  nominari,  quod  Cherubim  ' 
et  Seraphim  puritate  vincat.  »  At  certe  non 
vinceret  puritate  Cherubim  et  Seraphim,  in 
quibus  nullum  unquam  peccatum  fuit,  si 
fuisset  in  ipsa  originale  peccatum.  . 

Omitto  testimonia  recentiorum  scriptorum, 
ut  B.  Laurentii  Justitiani,  S.  Bernardini  Se¬ 
nensis,  et  aliorum.  Solum  enim  testimonia 
illorum  afferenda  esse  censui,  qui  ante  flo¬ 
ruerunt,  quam  in  Ecclesia  controversia  ista 
coepisset. 

Venio  ad  consensum  Ecclesia),  qui  certe 
ab  annis  non  paucis  maximus  est.  Nam  in 
primis  caput  Ecclesia)  summus  Pontifex  Six- 
tus  IV.  in  extravaganti  «  Cum  pra)exeel- 
sa,  »  et  in  altera,  qua)  incipit,  «  Grave  ni¬ 
mis,  »  satis  aperte  testatur  hanc  sententiam 
de  immaculata  Virginis  conceptione  piam 
et  probabilem  esse.  In  eadem  sententia  fuis¬ 
se  Alexandrum  VI.  Julium  II.  et  Leonem  X. 
perspicuum  est  ex  eo,  quod  ordinem  quem¬ 
dam  religiosum  in  honorem  immaculata) 
conceptionis  institutum  confirmarunt  et  pri¬ 
vilegiis  ornarunt. 

Deinde  Concilium  Basileense,  in  quo  decre¬ 
tum  est,  hanc  sententiam  ut  probabiliorem 
esse  tenendam ;  tametsi  certam  fidem  non 
faciat,  ut  Concilium  oecumenicum,  tamen  ex 
eo  facile  potest  intelligi,  multos  Ecclesia) 
Doctores  ex  variis  Provinciis  congregatos  ita 
sensisse.  Accedit  prieterea,  quod  Academia) 
illustres,  ac  potissimum  Parisiensis,  hanc  ip¬ 
sam  sententiam  amplectuntur.  Adde  ultimo, 
quod  totus  fere  orbis  Christianus  celebrat 
festum  diem  conceptionis  Virginis  Maria), 
eamque  conceptionem  immaculatam  vo¬ 
cat. 

Sed  nec  rationes  desunt  ad  hanc  ipsam 
sententiam  confirmandam.  Nam  certum  est, 
Deum  potuisse  B.  Virginem  u  peccati  origi¬ 
nalis  contagione  praeservare,  probabile  au¬ 
tem  est,  etiam  voluisse,  igitur  probabile  est 
eam  ab  ejusmodi  contagione  fuisse  praeser¬ 
va  tam.  Potuisse  Deum  hoc  facere,  negari 
non  potest.  Nam  neque,  ex  parte  Dei,  neque 
ex  parte  creaturae  ulla  repugnantia  cer¬ 
nitur.  Non  quidem*  ex  parte  Dei  quia  est 
omnipotens,  et  non  estimpossibile  apud  Deum 
omne  verbum  :  non  item  ex  parte  creatu¬ 
rae,  nam  nihil  obstat,  quo  minus  eodem  tem¬ 
poris  puncto  anima  rationalis  creetur  a  Deo, 
et  gratia  repleatur.  Quod  facium  esse  credi¬ 
mus  in  creatione  Angelorum  et  anima?  pri¬ 
morum  parentum,  et  mullo  certius  in  crea¬ 
tione  animae  Christi. 

Deinde  si  potest  anima  justificari,  postea- 
quam  peccatum  habere  coepit,  ac  per  hoc  de 
injusta,  fieri  justa,  ut  in  nobis  fieri  non  du¬ 
bitamus,  cur  non  poterit  anima  in  ipsa  cre¬ 
atione  sanctificari,  antequam  incipiat  esse 
peccatrix  ? 

Dices  :  non  repugnat  absolute  divinae  po¬ 
tentia;  aut  voluntati,  pra?servare  aliquem  a 
peccato,  repugnat  tamen,  posito  decreto  illo 
divino  et  immutabili,  quo  statuit  Deus,  ut  si 
Adam  non  peccaret,  omnes  homines  conci¬ 
perentur  justitia  originali  praediti,  sin  autem 
peccaret,  conciperentur  in  iniquitate,  et  es¬ 
sent  natura  filii  ira?. 

Respondeo,  decretum  illud  divinum  ita  es¬ 
se  iutclligendum,  ut  si  Adam  peccaret,  om¬ 
nes  homines,  qui  cx  ipso  originem  traherent, 
ex  vi  conceptionis  obnoxii  essent  peccato, 
neque  ullum  jus  haberent  ad  justitiam  illam, 
quam  in  primo  parente  acceperant,  non  ta¬ 
men  eo  decreto 'potestatem  Deo  esse  abla¬ 
tam.  quominus  ex  misericordia  et  privilegio 
singulari  posset  aliquem  a  peccato  re  ipsa 
pi  wservarc.  Nam  ex  Adamo  non  solum  pec¬ 
catum,  sed  etiam  mortem  in  totum  genus 
humanum  redundasse  credimus,  idque  ob 
decretum  Dei,  quo  dictum  est  :  Quacumque 
die  comederis ,  morte  morieris.  Unde  Aposto¬ 
lus  1  Corinth.  xv  :  In  Adam,  inquit,  omnes 
moriuntur  (l).  Et  tamen  quis  ambigat  posse 
Deum  efficere,  ut  aliquis  re  ipsa  non  moria¬ 
tur  ?  decreto  enim  satisfieri  videtur,  si  om¬ 
nes  Adie  posteri  morti  obnoxii  sint. 

Sic  etiam  ob  decretum  illud  Dei  non  so¬ 
lum  concipiuntur,  sed  etiam  nascuntur  om¬ 


nes  homines  in  peccato,  quod  attinet  ad  vim 
generationis  humana?,  ct  ideo  ncccsse  ha¬ 
bent  nasci  denuo,  quia  quod  natum  est  ex 
carne  caro  est,  et  nisi  renascantur  ex  aqua 
et  Spiritu  sancto,  non  possunt  introire  in  reg¬ 
num  Dei,  ut  Dominus  loquitur  Joan.  iii,  et 
tamen  legimus  Hieremiam  sanctificatum  an¬ 
tequam  de  vulva  matris  sua?  egrederetur, 
Hiercm.  i,  et  de  S.  Joanne  Angelus  dicit  ad 
Zachariam.  Spiritu  sancto  replebitur  adhuc 
ex  utero  matris  sute.  Luca?  i.  et  de  ipsa  Vir¬ 
gine  Maria  nulla  qutestio  est  apud  Catholi¬ 
cos,  quin  saltem  ante  nativitatem  in  utero 
matris  sanctificata  fuerit. 

Ilabeinus  igitur,  Deum  potuisse  Virginem 
Mariam  ab  omni  peccato  liberam  conservare, 
et  sanctam  ac  justam  in  ipsa  creatione  effi¬ 
cere.  Voluisse  autem,  satis  probabiliter  de¬ 
monstrari  existimamus  ex  illis  rationibus, 
quibus  S.  Th ornas  in  3.  par,  qutest.  27.  art. 
4.  probat,  Matrem  Dei  omnis  peccati  actua¬ 
lis  expertem  esse  debuisse. 

•Prima  ratio  est,  quia  tam  honor,  quam 
ignominia  matris  redundat  in  prolem. 

Secunda,  quia  mater  Christi  singularem 
affinitatem  et  conjunctionem  cum  ipso  habet, 
qua?  autem  conventio  Christi  ad  Belial  ? 

Tertia,  quia  singulari  modo  Dei  filius,  qui 
est  ipsa  Dei  sapientia  habitavit  in  matre  ;  at 
in  malevolam  animam  non  introibit  sapientia, 
nec  habitabit  in  corpore  subdito  peccatis,  ut 
dicitur  Sap.  i.  (2). 

Quarta,  quia  debuit  in  Virgine  testimo¬ 
nium  illud  sponsi  coelestis  impleri :  Tota  pul¬ 
chra  es  amica  mea,  et  macula  non  est  in  te. 
Cant.  (3) 

Ha?  certe  rationes,  ut  probant  decuisse 
Dei  matrem  ab  omni  actuali  peccato  immu- 
nem  esse,  ita  si  fieri  potuit,  ab  originali  : 
imo  etiam  magis  ab  originali,  quam  ab  ac¬ 
tuali  veniali ;  cum  originale  magis  inquinet 
et  deformet,  et  cum  Belial  conjungat,  et  cor¬ 
pus  atque  animam  peccato  subdat,  quam 
veniale. 

Addi  potest  alia  quinta  ratio.  Nam  cum 
Deus  statuerit,  sanctissimam  hanc  Virginem 
evehere  ad  summam  dignitatem,  ut  omni¬ 
bus  puris  creaturis,  etiam  angelicis  pra?stet, 
de  (pia  re  nulla  controversia  esse  potest, 
certe  par  erat,  ut  nullum  esset  privilegium 
alicui  pura?  creatura?  collatum,  quod  non 
etiam  huic  Virgini  conferretur,  nisi  forte  con¬ 
ditioni,  statui,  natura?,  aut  sexui  repugnaret. 


(*'  I  Coria.  XV,  25.  -  (S;  S.ip.  1.  1.  -  (3i  Cant.  IV  7 

AI  sanctificari  in  ipsa  creatione  datum  est 
primis  parentibus,  sanctificari  autem  in  ipsa 
creatione,  et  nullo  unquam  pollui  peccato, 
datum  est  angelis  sanctis,  et  privilegium  hoc 
conditionis,  statui,  naturae,  sexui  B.  Virginis 
non  repugnant :  igitur  pium  est  credere,  c- 
jusmodi  privilegio  Dei  matrem  minime  ca- 
ruisse. 

Accedant  postremo  revelationes  divinae, 
quas  de  hac  re  se  habuisse  S.  Birgitta  te¬ 
statur  in  lib.  i.  cap.  9,  et  lib.  vi.  cap.  49.  et 
53.  qua)  quidem  revelationes  contemnenda) 
non  sunt,  cum  a  viris  gravissimis  diligenter 
excussa)  et  approbata)  fuerint. 


CAPUT  XVI. 

Solvuntur  argumento. ,  qux  adversus  immacu¬ 
latam  B.  Virginis  conceptionem  fieri  so¬ 
lent. 

Nunc  argumenta  solvenda  sunt,  tum  ea 
quibus  hairetici  probare  conantur,  nostram 
sententiam  fidei  Catholica)  repugnare,  tum 
ea  quibus  alii  nonnulli  sibi  persuaserant, 
sententiam  nostra)  contrariam  veriorem  esse, 
atque  tutiorem. 

Sed  antequam  ad  argumenta  ipsa  venia¬ 
mus  explicandum  erit  breviter,  quemadmo¬ 
dum  accipiendum  sit  quod  dicimus,  B.  Vir¬ 
ginem  originali  peccato  semper  caruisse. 

Tribus  modis  peccatum  primi  parentis 
cum  filiis  ejus  communicatur.  Primo  enim 
dicuntur  Ada)  filii  in  ipso  Adamo  peccavis¬ 
se,  cum  ille  praeceptum  Domini  in  Pa¬ 
radiso  transgressus  est.  Et  quoniam  tunc 
non  erant  ipsi  in  actus,  sed  in  poten¬ 
tia,  ideo  quoque  tunc  peccatum  non  actu, 
sed  potentia  contraxerunt.  Sive,  quod  est 
idem,  non  in  se,  sed  in  parente  peccave¬ 
runt  ;  quemadmodum  non  in  se,  sed  in  pa¬ 
rente  subsistebant.  Hinc  S.  Augustinus  lib. 
I.  de  peccatorum  mer.  et  remiss.  cap.  10. 
«  Certe,  inquit,  manifestum  est,  alia  esse 
propria  cuique  peccata,  in  quibus  hi  tantum 
peccant,  quorum  peccata  sunt,  aliud  hoc 
unum,  in  quo  omnes  peccaverunt,  quando 
omnes  ille  unus  homo  fuerunt.  » 

Deinde  rursus  dicuntur  in  peccato  concipi 
omnes  Ada)  filii,  cum  primum  foetus  in  ute¬ 
ro  matris  existere  incipit,  quamvis  informis 


ct  inanimis.  Tametsi  enim  peccatum  proprio 
non  possit  esse,  nisi  in  anima  rationali,  et 
foetus  conformari  incipiat  longo  tempore  an¬ 
te  animationem,  tamen  quia  tunc  revera  in¬ 
cipit  homo  existere,  ratione  unius  suae  partis, 
(unde  dicuntur  filii  in  uteris  matrum  novem 
mensibus  gestari,  II.  Mach.  vn.)  et  pars  illa 
ex  corrupta  natura  originem  habet,  et  vitia¬ 
ta,  recte  nominari  potest,  atque  ei  ex  vi  sua) 
generationis  debetur,  ul  cum  primum  ani¬ 
mam  rationalem  sortita  fuerit,  inde  existat 
homo  peccator,  et  ira^divinte  filius.  Propter- 
ca  non  immerito,  dicuntur  homines  tunc 
primum  in  iniquitatibus  generari.  Explicat 
hoc  multis  verbis  S.  Anselmus  in  lib*  de 
conceptu  virginali  ct  peccato  originali  cap. 
7.  et  de  hac  prima  conceptione  exponit  illud, 
Psal.  l.  :  Eccc  enim  in  iniquitatibus  conce¬ 
ptus  sum  (1). 

Tertio  denique  dicuntur  homines  concipi 
in  peccato,  cum  anima)  corporibus  inspiran¬ 
tur.  Tunc  enim  primum  incipiunt  proprie, 
et  re  ipsa  esse  homines,  et  habere  volunta¬ 
tem  originali  justitia  denudatam,  a  Deo  a- 
versam  et  deformem. 

Jam  igitur  quod  attinet  ad  primum  mo¬ 
dum,  non  desunt,  qui  existiment  B.  Virgi¬ 
nem  non  peccasse  in  Adamo.  Dicunt  enim 
legem  de  non  gustando  ligno  scientia)  boni 
et  mali  datam  fuisse  primo  parenti  pro  se  et 
omnibus  posteris,  excepta  Virgine  Maria. 
Proinde  illam,  ut  erat  in  lumbis  Ada),  gu¬ 
stasse  cum  illo  cibum  vetitum,  non  tamen 
peccasse,  quia  prohibitio  ad  eam  non  per¬ 
tinebat. 

(Jiuc  sententia  nobis  non  admodum  tuta 
esse  videtur  ct  contraria)  omnino  subscribi¬ 
mus.  Nam  inter  Catholicos  convenit,  B.  Vir¬ 
ginem  per  Christi  sanguinem  vere  fuisse  red¬ 
emptam,  ct  quod  Apostolus  ait  :  Christus 
pro  omnibus  mortuus  est.  II.  Corinlh.  v.  sine 
ulla  exceptione  esse  accipiendum.  At  si  B. 
Virgo  neque  actu,  neque  potentia,  neque  in 
se,  neque  in  parente  suo  peccavit,  quomodo, 
qua)so,  redempta  dici  potest  ? 

Quod  attinet  ad  secundum  modum,  si  B. 
Virgo  non  fuit  libera,  ut  diximus,  a  peccato 
primi  parentis  quatenus  in  lumbis  ejus  erat, 
profecto  prima  ejus  conceptio  similis  fuit  con¬ 
ceptioni  aliorum.  Nimirum  originem  habuit 
ex  natura  corrupta,  eique  ex  vi  generationis 
debebatur,  ut  peccatum  contraheret,  cum 
primum  ad  eam  anima  rationalis  accederet. 

Quod  attinet  ad  tertium  modum,  sine  pec¬ 
cati  originalis  macula  fuisse  existimamus 
animam  B.  Virginis,  in  ipso  etiam  primo  in¬ 
stanti  sua:  creationis  et  infusionis  in  corpus, 
ita  ut  nunquam  persona  illa  actu  existens 
peccatum  habuerit.  Atque  lioc  solum  est,  in 
quo  B.  Virgo  differt  a  caderis,  qtii  per  gra¬ 
tiam  Dei,  Christiquc  passionis  meritum  a 
peccato  originali  liberati  fuerunt,  quod  alii 
communiter  liberati  sint  post  nativitatem ; 
aliqui  pauci  ante  nativitatem,  sed  post  ani¬ 
mationem,  ipsa  sola  in  ipso  instanti  anima¬ 
tionis. 

Ex  his  qua}  diximus  facile  solvi  possunt 
argumenta,  qua}  ab  adversariis  proferuntur, 
sive  ex  Scripturis,  sive  ex  Patribus,  sive  ex 
ratione  ducantur.  Primum  igitur  profert 
Kemnitius  in  Examine  Concilii  Tridentini 
sess.  5.  pag.  518.  Scripturas,  qua}  (ut  ipse 
dicit)  solum  Christum  excipiunt  a  peccato 
II  Cor.  v  :  E  um  qui  peccatum  non  noverat  etc.  ; 
Ilebr.  vii  :  Talis  decebat  ut  nobis  esset  Ponti¬ 
fex,  innocens ,  impollutus ,  segregatus  a  pecca¬ 
toribus  (1). 

Bespondeo  :  Scriptura}  ista},  a  Kemnitio 
allatae,  dicunt  quidem  Christum  non  novisse 
peccatum,  et  innocentem,  et  impollutum,  et 
segregatum  a  peccatoribus  fuisse  :  tamen 
non  addunt,  soli  Christo  convenire.  Quin  po¬ 
tius,  si  sonum  verborum  tantum  attenda¬ 
mus,  inveniemus  similia  nonnullis  aliis  in 
Scripturis  tribui.  De  Job  legimus  :  Erat  vir 
ille  simplex,  et  rectus,  et  timens  Deum ,  et  rece¬ 
dens  a  malo,  Job.  i.(2).  Et  de  parentibus  Prae¬ 
cursoris  :  Erani  justi  ambo  ante  Deum,  ince¬ 
dentes  in  omnibus  mandatis ,  et  justificationibus 
sine  querela.  Fatemur  tamen  recte  dici  posse, 
Christum  solum  ab  originali  peccato  immu- 
nem  fuisse,  quia  solus  ipse  ex  vi  generatio¬ 
nis  peccatum  evasit,  et  neque  in  se,  neque  in 
Adamo  peccavit,  quippe  qui  solus  non  ex  se¬ 
mine  viri,  sed  Spiritus  sancti  virtute  a  Virgine 
conceptus  et  ex  Virgine  natus  sit.  Virgo  autem 
beata  caruit  quidem  originali  macula,  sed  pri¬ 
vilegio  gratia}  divinae,  non  vi  generationis 
humana},  et  licet  in  se  polluta  non  fuerit,  in 
parente  tamen  fuit.  Similia  sunt  cum  solus 
Deus  dicitur  bonus ,  Matth.  ix  ;  Solus  sapiens, 
Itom.  xvi ;  Solus  immortalis,  1  Tim.  ult,  (3). 
Quia  videlicet  solus  ipse?  talis  est  per  es¬ 
sentiam,  caeteri  autem  sive  angeli,  sive  homi¬ 
nes,  per  participationem. 

Secundo,  profert  testimonia  illa,  qua}  om¬ 
nes  homines  in  peccato  constituunt,  llom.  v, 
In  quo  omnes  peccaverunt ;  I  Corinth.  xv,  In 
Adarn  omnes  moriuntur;  Ephes.  n,  Eramus 
natura  filii  irse,  sicut,  etc.  (-4).  Respondeo,  non 
negamus  B.  Virginem  in  Adamo  peccasse, 
eo  modo  quo  peccare  poterat,  qua}  nondum 
erat,  nisi  in  potentia,  ac  per  hoc  obnoxiam 
fuisse,  ut  quando  actu  esse  inciperet,  re  ipsa 
in  se  peccatum  haberet.  Tamen  addimus, 
pra3ventam  fuisse  singulari  gratia,  ac  privi¬ 
legio  Dei,  ut  simul  et  esse,  et  justa  esse  inci¬ 
peret. 

Neque  illud  negamus,  eamdem  Virginem 
in  Adamo  esse  mortuam,  hoc  est,  propter 
Ada}  peccatum  mortis  debitum  contraxisse 
et  solvisse.  Nam  etiamsi  in  primo  sua}  crea¬ 
tionis  instanti  anima  ejus  per  gratiam  a  pec¬ 
cati  macula  liberata  fuit,  redemptionem  ta¬ 
men  corporis  non  continuo  habuit,  quemad¬ 
modum  nos  omnes,  serius,  quidem  quam  B. 
Virgo,  a  peccato  originali  liberati  sumus,  et 
tamen  renovati  spiritu  mentis  nostrse  adhuc 
redemptionem  corporis  expectamus,  et  ideo 
morti  et  airumnis  atque  calamitatibus  sub¬ 
jecti  sumus,  qua}  ex  peccato  primi  hominis 
in  genus  humanum  redundarunt. 

Denique  non  negamus,  B.  Virginem  natu¬ 
ra  fuisse  filiam  ira},  sed  addimus  gratia  sem- 
per  fuisse  filiam  misericordiae.  Ex  natura 
enim  corrupta  parentum  suorum  quid  ha}re- 
ditare  potuisset,  nisi  corruptionem  ?  placuit 
tamen  Deo,  sic  eam  in  benedictionibus  dul¬ 
cedinis  picevenire,  ut  nunquam  esset  pecca¬ 
trix,  quod  postulabat  natura,  sed  semper 
esset  justa,  quod  gratia  conferebat. 

Tertio,  objiciunt  alii  verba  illa  B.  Pauli, 
II  Cor.  v :  Si  unuspro  omnibus  mortuus  est,  er¬ 
go  omnes  mortui  sunt,  et  pro  omnibus  mortuus 
est  Christus  (5).  Respondeo,  concedimus,  B. 
Virginem  aliquo  modo  mortuam  esse  morte 
peccati  (de  hac  enim  morte  sine  dubitatione 
Apostolus  loquitur)  ut  etiam  verum  sit,  pro 
ipsa  vivificanda,  ut  pro  ceterisomnibus  mor¬ 
tuum  esse  Christum.  Caderum  mortua  dici¬ 
tur  B.  Virgo  quod  obnoxia  fuerit  morti,  et 
necessario  moritura  ex  vi  sua}  generationis, 
nisi  eam  gratia  pra}vcnisset.  Similis  est  lo¬ 
cus  Rom.  vm  :  Corpus  quidem  mortuum  est 
propter  peccatum  ,  spiritus  vero  vivit  pro¬ 
pter  justificationem  (6),  quo  loco  dicuntur 
corpora  fidelium  justificatorum  mortua, 


(1)  11  Cor.  V,  21;  Heb.  VII,  26.  —  (2)  Job,  1,1.  —  (3)  Matth.  IX,  17;  Rom.  XVI,  27;  I  Tim.  VI, 
16.  —  (4)  Rom.  V,  12;  I  Corin.  XV,  22;  Eph.  II,  3.  —  (5)  II  Cor.  V,  14.  -  (6)  Rom.  VIII.  ly. 

non  quod  reip.su  jam  xuortuu  sint ,  sed 
quod  morti  obnoxia,  et  necessario  moritura; 
quamvis  dubitandum  non  sit,  quin  possit 
Deus  aliquos  u  morte  eximere,  si  ita  judicet 
ad  suam  gloriam  expedire. 

Dicet  aliquis  :  si  D.  Virgo  semper  fuit  ju¬ 
sta,  quippe  quae  in  ipso  primo  instanti  crea¬ 
tionis  gratiam  justificationis  accepit,  nullo 
igitur  tempore  peccato  invenietur  obnoxia. 
Neque  enim  obnoxia  peccato  fuit,  antequam 
esset  in  rerum  natura  ;  neque  posteaquam  in 
rerum  natura  esse  coepit,  cum  simul  esse,  et 
justa  esse  coeperit. 

Respondeo,  B.  Yirgiuem  tribus  tempori¬ 
bus  peccato  fuisse  obnoxiam.  Primo  quam- 
diu  in  lumbis  Adae,  et  eaeterorum  parentum 
suorum  fuit.  Toto  enim  illo  tempore,  sicut 
fuit  in  potentia  Adae  filia  sic,  fuit  in  potentia 
peccato  obnoxia.  Deinde  rursus,  quando 
concepta  est  in  utero  matris  ante  animatio¬ 
nem.  Tametsi  enim  tunc  non  fuerit  integre 
in  rerum  natura,  fuit  tamen  ex  parte,  et  ra¬ 
tione  illius  partis  dicebatur  ipsa  vere  exi- 
sterc;  sic  enim  (ut  supra  notavimus)  dicuntur 
proles  in  utero  matris  novem  mensibus  de¬ 
litescere.  Toto  autem  illo  tempore,  quod  in¬ 
ter  primam  conceptionem  et  infusionem  ani¬ 
ma  rationalis  intercessit,  fuit  illa  non  in  po¬ 
tentia,  sed  in  actu,  quamvis  ratione  unius 
partis  peccato  originali  obnoxia,  quo  sine 
dubio  polluta  fuisset,  nisi  per  gratiam  prae- 
servata  fuisset. 

Denique  obnoxia  peccato  fuit  ipsa  integre 
existens  in  primo  instanti  conjunctionis  ani¬ 
mal  rationalis  cum  corpore.  Tametsi  enim  in 
eodem  instanti  temporis  justificata  fuerit, 
tamen  quia  ordine  natu  ne  prius  est  subje¬ 
ctum,  quam  accidentia,  ideo  prius  fuit,  ordi¬ 
ne  natura;,  persona  illa  extra  suas  causas, 
quam  aut  peccatum,  aut  justitia  in  illa  inhac- 
reret.  Itaque  in  illo  priori  instanti  natura; 
fuit  obnoxia  peccato,  quia  sine  dubio  conti¬ 
nuo  peccatum  contraxisset,  nisi  in  illo  ipso 
temporis  puncto  justitia;  luce  ornata  fuisset, 
quo  peccati  labe  infici  debuisset.  Habemus 
igitur  testimonia  Scripturarum  nihil  omnino 
efficere  contra  immaculatum  B.  Virginis 
conceptionem. 

Secundo  loco  producit  Kemnitius  testimo¬ 
nia  Patrum.  Primum  testimonium  Augustini 
est  in  lib.  de  natura  et  gratias,  cap.  20,  ubi 
S.  Augustinus  scribit,  gratiam  B.  Virgini 
collatam  fuisse  ad  vincendum  omni  ex  par- 
b»  .peccatum  :  «  Manifestissimum  ,  inquit 
Keninitins,  est,  quod  non  sentiat.  Mariam  si- 


«c  pecato  conceptam  fuisse.  Alias  enim  non 
opus  fuisset  conferri  ipsi  gratiam  ud  vincen¬ 
dum  peccatum.  » 

Respondeo  :  si  beatissima  Virgo  natura  sua 
i  u  isset  impeccabilis  (quod  nenno  Catholico¬ 
rum  dicit),  sine  dubio  gratia  non  eguisset  ad 
vincenduiibomni  ex  parte  peccatum.  At  cum 
per  gratiam  in  ipsa  creatione  infusam  vicerit 
originale  peccatum,  hoc  est,  aditum  ci  om¬ 
nino  praecluserit;  et  rursum  per  gratiam 
tum  habitualem,  tum  directionis  et  protectio¬ 
nis,  tum  etiam  cooperationis  divina;  macu¬ 
las  omnes  peccati  actualis  evaserit,  profecto 
falsum  est  quod  Kemnitius  dicit,  non  opus 
fuisse  conferri  B.  Maria;  gratiam  ad  vincen¬ 
dum  peccatum,  si  sine  peccato  concepta  fuit. 
An  non  A  dani  et  Eva  sine  peccato  creati 
fuerunt,  et  tamen  ad  vincendum  peccatum 
gratia  eguerunt  ?  non  igitur  concipi  sine 
peccato,  sed  impeccabilem  esse  natura  re¬ 
quiritur  et  sufficit.  nt  quis  non  egeat  gratia 
ud  vincendum  omni  ex  parte  peccatum. 

Secundum  testimonium  est  ejusdem  Au¬ 
gustini  in  lib.  de  fide  ad  Petrum,  cap.  2(5  : 
«  Firmissime  lene,  et  nullatenus  dubites, 
omnem  liominem,  qui  per  concubitum  viri 
et  mulieris  concipitur,  cum  peccato  origina¬ 
li  nasci  utc.  »  Cui  testimonio  addit  Kemni¬ 
tius  aliud  in  camdem  sententiam  ex  lib.  de 
nuptiis  et  concupiscentia.  Et  rursum  aliud 
S.  Ambrosii  cx  comment.  in  Lue.  lib.  u.  in 
haec  verba  :  «  Solus  enim  per  omnia  ex  na¬ 
tis  de  frendua  sanctus  Dominus  Jcsus,  qui 
terrena;  contagia  corruptela;  immaculati  par¬ 
tus  novitate  non  sensit.  »  Addit  aliud  in 
camdem  sententiam  ex  commentar,  ejusdem 
Ambrosii  in  Isaiam. 

Respondeo  :  nihil  aliud  bis  testimoniis  pro¬ 
batur,  nisi  nullum  esse,  praeter  Christum, 
qui  ex  vi  generationis  non  traxerit  originale 
peccatura.  Nam  ideo  S.  Ambrosius  addidit, 
Christum  solum  immaculati  partus  novitate 
non  sensisse  terrena;  contagia  corruptelae, 
quia  videlicet  solus  ipse  euin  sit  ex  Virgine, 
ac  de  Spiritus  sancti  virtute  conceptus,  pec¬ 
catum  cx  vi  generationis  exclusit.  Caetcri 
oinncs  aut  peccatum  re  ipsa  contrahunt,  aut 
illud  non  ex  vi  generationis,  sed  privilegio 
gratiae  singularis  effugiunt. 

Ad  cmndem  modum  intelligi  debet,  quod 
ex  homil.  2.  de  Natali  Domini  Eusebii  Emis- 
seni  adduci  solet.  Non  enim  auctor  ille  ait  : 
<(  A  peccati  originalis  nexu  nullus  immunis 
existit,  ncc  ipsa  genitrix  Redemptoris  » ,  quo 
modo  hunc  'locum  Cajefatms  adducit  ;  sed  : 

u  A  peccati  originalis  nexu  nemo  per  se  li¬ 
ber  cxtitit,  etc.  »  ubi  illud,  «  per  se,  »  signi¬ 
ficat,  ex  vi  generationis,  sive  ex  natura,  non 
ex  gratia. 

Tertium  testimonium  Augustini  est  in  li¬ 
bro  de  perfectione  justitiae.  «  Quisquis,  in¬ 
quit  Augustinus,  esse  vel  fuisse  in  hac  vita 
aliquem  hominem,  vel  aliquos  homines  putat, 
excepto  uno  Mediatore  Dei  et  hominum,  qui¬ 
bus  necessaria  non  fuerit  remissio  peccato¬ 
rum,  contrarius  est  divinae  Scripturio,  ubi 
Apostolus  ait  :  Per  unum  hominem  pecca¬ 
tum  in  mundum  intravit,  ete.  » 

Respondeo  :  non  negamus  B.  Virgini  ne¬ 
cessariam  fuisse  remissionem  peccatorum, 
et  Christum  ejus  luisse,  ut  eaeterorum  om¬ 
nium,  redemptorem  :  sed  dicimus,  remissa 
ei  fuisse  peccata,  non  in  qua?  inciderat,  sed 
in  quae  incidisset,  nisi  gratia  Dei  per  Christi 
merita  prayvenla  fuisset.  Neque  est  hic  mo¬ 
dus  loquendi  a  Scripturis  divinis,  vel  ab  Au¬ 
gustini  disputationibus  alienus.  Certe  inPsal. 
lxxxv.  dicit  Propheta  :  Eruisti  animam 
meam  de  inferno  inferiori.  Et  in  Psal.  cxliii  : 
Redemisti  servum  tuum  de  gladio  malujno  (1). 
Nec  tamen  in  infernum  inferiorem  Prophe¬ 
ta  ceciderat,  aut  a  gladio  maligno  caesus  fue¬ 
rat  ;  sed  quia  periculum  erat,  ne  id  fieret,  et 
gratia  Dei  periculum  illud  evaserat,  ideo 
gratias  agit, ac  dicit;  Eruisti ,  ete. 

fn  quem  locum  S.  Augustinus  ita  loquitur  : 
«  Quemadmodum  si  medicus  videat  tibi  im¬ 
minentem  aegritudinem  forte  ex  aliquo  labo¬ 
re,  et  dicat,  parce  tibi,  sic  te  tracta,  requi¬ 
esce,  his  cibis  utere,  nam  si  non  feceris,  aegro¬ 
tabis  :  Iu  autem  si  feceris,  et  salvus  eris,  re¬ 
cte  dicis  medico,  liberasti  me  ab  aegritudine, 
non  in  qua  jam  eras,  sed  in  qua  futurus  eras. 
Nescio  quis  habens  causam  molestam,  mit¬ 
tendus  erat  in  carcerem,  venit  alius,  defen¬ 
dit,  cum.  Gratias  agens,  quid  dicit  ?  Eruisti 
animam  meam  de  carcere.  Suspendendus 
erat  debitor,  solutum  est  pro  eo,  liberatus 
dicitur  de  suspendio.  In  his  omnibus  non  e- 
rant,  sed  quia  talibus  meritis  agebantur,  ut 
nisi  subventum  esset,  ibi  essent,  inde  se  re¬ 
cte  dicunt  liberari,  quo  per  liberatores  suos 
non  sunt  permissi  perduci.  » 

Ex  qua  sententia  B.  Augustini  explicari 
possunt  alia  duo  testimonia.  Scribit  enim 
Zozimus  Papa  in  epist.  quam  refert  idem 
Augustinus  epist.  157.  in  hunc  modum  : 
«  Nullus,  nisi  qui  peccati  servus  est.  libor 

efficitur,  nec  redemptus  dici  potest,  nisi  qui 
vere  per  peccatum  fuerit  ante  captivus.  » 
Scribit  item  S.  Leo  serm.  I.  de  Nativitate 
Domini  :  «  Sicut  nullum  a  reatu  liberum  re- 
perit,  ita  pro  liberandis  omnibus  venit. »  Sed 
his  verbis  significatur  (ut  ex  Augustino  didi¬ 
cimus)  nullum  posse  liberari,  vel  redimi,  ni¬ 
si  fuerit  servus,  vel  captivus  re  ipsa,  aut  cer¬ 
te  esse  debuerit,  nisi  eum  liberatoris  ac  red¬ 
emptoris  gratia  praevenisset.  Et  per  se  nul¬ 
lum  a  reatu  liberum  fuisse,  et  ideo  Christum 
pro  liberandis  omnibus  advenisse. 

Quartum  testimonium  est  ejusdem  Augu¬ 
stini  in  lib.  v.  ad  versus  Julianum  cap.  9  :  «  Si 
sine  dubio,  inquit,  caro  Christi  non  est  caro 
peccati,  sed  similis  carni  peccati ;  quid  re¬ 
stat  ut  intelligamus,  nisi  ea  excepta  omnem 
i’cliquam  humanam  carnem  esse  peccati?  et 
hinc  apparet  illam  concupiscentiam,  per 
quam  Christus  concipi  noluit,  fecisse  in  ge¬ 
nere  humano  propaginem  mali  :  quia  Maria; 
corpus  quamvis  inde  venerit,  tamen  eam  non 
trajecit  in  corpus,  quod  non  inde  concepit. 
Caeterum  corpus  Christi  inde  dictum  esse  in 
similitudine  carnis  peccati,  quia  omnis  alia 
hominum  caro  peccati  est,  quisquis  negat, 
et  carnem  Christi  ita  carni  comparat  nascen¬ 
tium  hominum  caetcrorum,  ut  asserat  utram¬ 
que  esse  puritatis  aequalis,  detestandus  hro- 
reticus  invenitur.  » 

Respondeo  :  fatemur  carnem  Christi  non 
fuisse  carnem  peccati,  et  carnem  aliorum 
hominum,  etiam  B.  Virginis  Mariae  carnem 
fuisse  peccati :  nec  tamen  inde  fateri  cogimur, 
in  ipso  primo  instanti  creationis  animae  beatis¬ 
simae  Virginis,  non  fuisse  illi  gratiam  justifi¬ 
cationis  infusam,  qua  peccati  originalis  ma¬ 
culae  omnis  omnino  aditus  praecluderetur. 
Neque  enim  caro  peccati  dicitur  ea,  quae  pec¬ 
catum  in  se  haheatt,  sed  quae  ex  se,  et  ex  natura 
sua  peccatum  haberet,  nisi  gratia  illud  ex¬ 
cluderet  :  item  quae  non  sine  libidine  paren¬ 
tum  propagata  est,  quaeque  si  naturali  ordi¬ 
ne  gignat,  peccatum  in  prolem  omnino  tra¬ 
jiciat  ;  quae  denique  morti,  aliisque  malis  ex 
peccato  primi  parentis  exortis  subdita  sit. 

Jam  vero  B.  Virgo  (ut  saepe  diximus)  ex 
natura  sua.  et  vi  conceptionis  peccato  ori¬ 
ginali  sine  dubio  polluenda  fuisset,  nisi 
privilegium  gratiae  singulare  intercessisset. 
Item,  non  sine  libidine  parentum  concepta, 
morti,  atque  aerumnis  ex  Adae  peccato  ma¬ 
na  nf ibus  subdita  fuit.  Denique,  si  eadem 

Virgo  (quod  est  signum  evidens  corrupta; 
naturae,  quoad  carnem)  solemni  more  ex 
complexu  virili  filios  concepisset,  illa;  ejus 
proles  originali  peccato  minime  caruisscnt. 
Ita  recte  dicitur  caro  15.  Virginis  caro  fuisse 
peccati.  Christus  autem  qui  non  carnem 
peccati,  sed  similitudinem  habuit  carnis  pec¬ 
cati,  ex  vi  conceptionis  peccato  pollui  non 
potuit,  sine  libidine  enim  conceptus  fuit, 
mortem  et  mrumnas  sponte  sua  assumpsit,  et 
liberos  si  gignere  voluisset,  absque  originali 
peccato  sine  controversia  genuisset, 

Quintum  testimonium  S.  Bernardi  est,  qui 
sic  ait  :  «  Excepto  homine  Christo  universos 
respicit,  quod  unus  humiliter  confitetur  :  In 
iniquitatibus  conceptus  sum, et  in  peccatis 
concepit  me  mater  mea.  » 

Respondeo  :  testimonium  hoc  a  Kemnitio 
ex  epistol.  17u.  ad  Canonicos  Lugdunenses 
depromptum  est.  In  qua  tamen  epist.  ti'ia 
sunt  contra  Kemnitium,  nihil  pro  Kemnitio. 
Primum  contra  Kemnitium  est,  quod  S.  Ber- 
nardus  aperte  tradit,  B.  Virginem  ante  san¬ 
ctam  fuisse,  quam  natam  :  Sed,  inquit,  et  or¬ 
tum  Virginis  didici  in  Ecclesia  et  ab  Ecclesia 
indubitanter  habere  festivum,  atque  sanctum 
firmissime  cum  Ecclesia  sentiens,  in  utero 
eam  accepisse,  ut  sancta  prodiret. 

Et  paulo  post  :  «  Fuit,  inquit,  procul  du¬ 
bio  Mater  Domini  ante  sancta,  quam  nata.  » 

Secundo,  contra  eumdem  est,  quod  in 
eodem  loco  S.  Bernardus  addit  B.  Virginem 
fuisse  omnis  peccati  actualis  expertem  : 
«  Ego,  inquit,  puto,  quod  et  copiosior  san¬ 
ctificationis  benedictio  in  eam  descenderit, 
qua  ipsius  non  solum  sanctificaret  ortum, 
sed  et  vitam  ab  omni  deinceps  peccato  cu¬ 
stodiret  immunem,  quod  nemini  alteri  in  na¬ 
tis  quidem  mulierum  creditur  esse  dona¬ 
tum.  » 

Tertio,  gravissime  contra  Kemnitium  pug¬ 
nat,  quod  S.  Bernardus  in  hac  re,  ut  in  aliis 
rebus  omnibus  sententiam  suam  Ecclesia; 
Romana;  judicio  voluit  esse  subjectam.  Sic 
enim  epistolam  claudit  :  «  Qua;  autem  dixi, 
absque  prmjudicio  sane  dicta  sint  sanius  sa¬ 
pientis  Romanm  praesertim  Ecclesia;  auctori¬ 
tati,  atque  examini  totum  hoc,  sicut  et  caetera, 
quae  ejusmodi  sunt  universa  reservo  :  ipsius 
si  quid  aliter  sapio,  paratus  judicio  emenda¬ 
re.  »  Si  hanc  obedientiam  sancti  viri,  non 
voculas  hinc  indo  temere  collectas  imitari 
dignarentur  heerctici,  haeretici  non  essent 


neque  ulla  nobis  cum  Kemnitio  controversia 
remaneret.  » 

Ha;c  igitur  contra  illum  faciunt  :  pro  illo 
autem  nihil  esse  in  tota  epist.  facile  demon¬ 
strabo.  Nam  etsi  S.  Bernardus  dicat  B.  Virgi¬ 
nem  in  utero  sanctificatam,  non  tamen  dicit 
id  factum  esse  post  infusionem  anima;  ratio¬ 
nalis,  non  autem  in  ipsa  infusione,  quod  nos 
asserimus.  Quod  vero  idem  vir  sanctus  af¬ 
firmat,  B.  Virginem  in  peccato  esse  conce¬ 
ptam,  ac  per  hoc  conceptionem  ejus  non  fuis¬ 
se  sanctam;  de  prima  conceptione,  qua;  in 
ipso  concubitu  parentum  fieri  solet,  non  de 
animatione  accipiendum  est.  Nam  inde  pro¬ 
bat  S.  Bernardus  eam  conceptionem  non 
fuisse  sanctam,  quia  inter  amplexus  marita¬ 
les  non  se  immiscuisset  sanctitas.  Atqui  am¬ 
plexus  maritales  prima  conceptione,  non  in 
secunda,  qua;  magis  proprie  dici  posset  ani¬ 
matio,  locum  habent. 

Deinde  illud  semper  urget  idem  auctor, 
quod  solus  Christus  de  Spiritu  sancto  con¬ 
ceptus  sit,  et  B.  Virgo  de  Spiritu  sancto  con¬ 
ceperit,  non  autem  fuerit  de  Spiritu  sancto 
concepta. 'Quod  argumentum  nihil  aliud  pro¬ 
bat,  nisi  primam  conceptionem  solius  Christi 
vere  fuisse  sanctam. 

Ex  qua  explicatione  solvitur  etiam  quod  ex 
Anselmo  posset  adduci,  licet  ejus  testimonii 
Kemnitius  non  meminerit.  S.  enim  Ansel- 
mus  in  ii.  lib.  Cur  Deus  homo  cap.  16.  aper¬ 
tissime  scribit,  B.  Virginem  in  peccato  esse 
conceptam  et  natam.  Sed  loquitur  de  prima 
conceptione  seminis  et  de  nativitate,  quae  sit 
in  utero,  non  de  ea,  quae  sit  ex  utero,  hoc 
est,  de  formatione  foetus,  per  quam  incipit 
homo  esse  in  mundo,  juxta  illud  Matth.  i  : 
Quod  in  ea  natum  est,  de  Spiritu  sancto  est  (1). 
Nam  idem  Anselmus  in  lib.  de  conceptu  vir¬ 
ginali,  et  peccato  originali  c.  7.  scribit,  ho¬ 
mines  in  peccato  originali  concipi  ante  infu¬ 
sionem  anima;,  non  quod  caro  sine  anima  sit 
capax  peccati,  sed  quod  homo  ex  semine,  et 
ex  ipsa  conceptione  trahat  necessitatem,  ut 
cum  animam  rationalem  habuerit ,  simut 
etiam  peccatum  habeat. 

Et  de  hac  prima  conceptione,  qua;  proprie 
dicitur  conceptio,  exponit  ibidem  Anselmus 
verba  illa  Job  :  Quis  potest  facere  mundum  de 
immundo  conceptum  semine  ?  Et  illa  Davidis  : 
Ecce  enim  in  iniquitatibus  conceptus  sum,  etc. 
Neque  ulla  ratione  credibile  est  S.  Anselraum 
affirmare  voluisse,  B.  Virginem  in  peccato 

originali  natam  ex  utero  matris,  cum  ejus 
tempore  Ecclesia  universa  festum  diem  Na¬ 
tivitatis  B.  Virginis  coleret,  eamdemque  Vir¬ 
ginem  prius  sanctam  fuisse,  quam  natam  pu¬ 
blice  praedicaret.  Quod  ex  sermonibus  Petri 
Damiani  de  Natali  Virginis  intelligi  potest, 
qui  venerabilis  Petrus  S.  Anselmi  aequalis 
fuit,  vel  eo  paulo  major. 

Ex  his,  quae  hactenus  dicta  sunt  nullo  ne¬ 
gotio  solvi  possunt  argumenta  omnia,  quae 
vel  Capreolus,  vel  Cajetanus,  vel  alii  solent 
adducere,  non  ut  sententiam  nostram  dam¬ 
nent,  sed  ut  suam  probabiliorem  esse  de¬ 
monstrent.  Nam  testimonia  Scripturae,  Con¬ 
ciliorum  et  Patrum,  quae  pro  se  facere  arbi¬ 
trantur,  maxima  ex  parte  generalia  sunt,  ac 
per  hoc  non  impediunt,  quo  minus  aliquis 
singulari  privilegio  excipi  possit.  Concilium 
enim  Tridentinum,  cui  nemo  Catholicorum 
resistere  auderet,  cum  doctrinam  communem 
et  universalem  de  peccato  originis  tradidis¬ 
set,  aperte  subjunxit :  «  Non  fuisse  mentem 
sanctae  Synodi  B.  Virginem  his  decretis  inclu¬ 
dere.  »  Quo  facto  docuit,  tuto  nos  idem  pos¬ 
se  dicere  de  Conciliis  Milevitano  et  Arausi- 
cano,  et  si  quae  alia  sunt,  in  quibus  univer¬ 
salis  doctrina  de  peccato  tradatur.  Testimo¬ 
nia  vero  Patrum,  quae  B.  Virginem  nomina- 
tim  attingunt,  aut  jam  explicata  sunt,  aut 
eodem  modo  explicari  possunt.  Quod  vero 
ad  alias  objectiones  attinet,  nulla  est,  quae  ex 
iis,  quae  diximus,  non  facile  diluatur. 

Objiciunt  primo,  B.  Virginem  non  vere 
fuisse  redemptam,  si  nunquam  fuit  captrva. 
Sed  jam  ostendimus,  illos  verissime  redimi, 
qui  necessario  captivi  fuissent,  nisi  redem¬ 
ptoris  gratia  intercederet. 

Objiciunt  secundo  ,  Christum  mortuum 
esse  pro  omnibus,  et  tamen  eumdem  non  pro 
justis,  sed  pro  peccatoribus  mortuum  esse. 
Ad  hoc  etiam  jam  respondimus,  Christum 
mortuum  esse  pro  peccatoribus,  qui  jam 
erant,  vel  qui  necessario  fuissent,  nisi  eis 
mors  ejusdem  Christi  mirabili  gratia  succur¬ 
risset. 

Objiciunt  tertio,  B.  Virginem  cum  libidine 
parentum  fuisse  conceptam,  libidinem  autem 
instrumentum  esse,  quo  trajicitur  in  prolem 
originale  peccatum.  Responsio  ex  his,  quae 
diximus,  in  promptu  est.  Nam  libido  paren¬ 
tum  signum  est  natura;  corrupta;,  ex  natura 
autem  corrupta  naturaliter  caro  vitiata  con¬ 
cipitur,  sed  nihil  prohibet,  quo  minus  possit 
Deus,  cum  animam  rationalem  cum  carne 
vitiata  conjungit,  simul  in  eam  gratiam  ju¬ 


stificationis  infundere,  qua  peccati  macula  pe¬ 
nitus  arceatur. 

Objiciunt  quarto  ,  B.  Virginem  multas 
a;rumnas,  atque  ipsam  etiam  mortem,  qua; 
sunt  peccati  poena;,  esse  perpessam.  Sed  jam 
diximus,  B.  Virginis  animam  a  peccati  macu¬ 
la  prmservatam,  non  autem  carnem  fuisse 
redemptam,  nisi  cum  post  mortem  singulari 
Dei  gratia  gloriosa  surrexit. 

Objiciunt  quinto,  detrahi  de  gloria  filii  Dei, 
si  privilegium  immaculata;  conceptionis  ali¬ 
cui  alteri  tribuatur.  Sed  gloria  filii  Dei  pro¬ 
pria  illa  est/  quod  de  Spiritu  sancto  conce¬ 
ptus  ex  vi  generationis  peccatum  contrahere 
non  potuerit.  Accedit  ad  ejus  gloriam,  si  per 
ipsius  merita  non  solum  justificari  possint 
qui  peccatum  jam  habent,  sed  etiam  prae¬ 
servari  a  peccato  aliquem,  qui  in  illud  alio- 
qui  necessario  incidisset. 


CAPUT  XVII. 


Refelluntur  mendacia  et  calumnise  K emnitii , 
circa  B.  Virginis  conceptionem. 


Post  argumentorum,  quae  speciem  aliquam 
soliditatis  habere  videbantur,  dissolutionem, 
refellenda  sunt  etiam  mendacia  et  calumniae 
Kemnitii,  quae  simplicioribus  negotium  face¬ 
re  possent. 

Igitur  Kemnitius  pag.  520.  demonstraturus 
quemadmodum  sensim  crescant  errores,  et 
superstitiones,  dum  sine  verbo  Dei  de  rebus 
ejusmodi  disputatur,  primo  loco  ponit,  tem¬ 
pore  Petri  Lombardi  ignotam  adhuc  fuisse 
opinionem  de  immaculata  Virginis  conce¬ 
ptione.  Sed  hoc  falsum  esse  perspicuum  est  ex 
Patribus  a  nobis  citatis,  ac  praesertim  ex  A n- 
selmo  in  comment.  cap.  5  posterioris  ad  Co- 
rinth.  Fuit  autem  Anselmus  antiquior  Petro 
Lombardo.  Quid  quod  ipse  Kemnitius  post 
duas  paginas  hanc  ipsam  opinionem  tribuit 
Anselmo,  quam  hoc  loco  negat  cognitam  fuis¬ 
se  tempore  Lombardi  ?  ita  nimirum  ejus  dicta 
inter  se  pulchre  cohaerent. 

Secundo  loco  dicit,  Petrum  Lombardum 
arrepta  occasione  cx  verbis  S.  Augustini  dis¬ 
putare  coepisse,  B.  Virginem  in  conceptione 
Christi  ab  omni  peccato,  atque  etiam  a  fomi¬ 
te  liberatam.  Sed  non  fuisse  primum  Lom¬ 
bardum,  qui  tam  insignem  puritatem  B.  Vir¬ 
gini  tribuerit.  Intelligi  potest  ex  Anselmo  lib. 


L1BEII  IV. 


i:.  Cur  Deus  homo  cap.  16.  et  lib.  de  con¬ 
ceptu  virginali  cap.  18.  et  ex  ipso  Augustino 
lib.  de  natura  et  gratia  cap.  xxxvi.  et  ex 
aliis. 

Tertio  dicit,  eos,  qui  Lombardum  secuti 
sunt,  excogitasse  sanctificationem  in  utero,  et 
sanctam  nativitatem  ejusdem  virginis Mariai. 
At  hocest  insigne  mendacium,  cum  sanctifi¬ 
catio  in  utero,  et  sancta  nativitas  Yirginis  in 
universa  Ecclesia  celeberrima  luerit  etiam 
tempore  S.  Bernardi  et  Petri  Damiani,  qui 
Petrum  Lombardum  non  secui  i  sunt,  sed  ejus 
aequales,  vel  majores  fuerunt. 

Quarto  dicit,  post  ea  tempora  natam  esse 
opinionem  de  immaculata  ejusdem  Virginis 
conceptione.  Et  licet  S.  Thomas  et  S.  Bona- 
ventura  eidem  opinioni  restiterint,  tamen  in 
quibusdam  locis  institui  coepisse  festum  con¬ 
ceptionis.  Hic  quoquo  insigne  mendacium 
cernitur.  Nam  si  festum  conceptionis  institui 
coepit  post  tempora  S.  Thomse,  vel  ejus  reta¬ 
te,  ut  hoc  loco  Kemnitius  dicit,  quomodo  S. 
Bernardus,  qui  centum  annis  S.  Thomam 
preeeessit,  in  epist.  174.  quam  idem  Kemni¬ 
tius  supra  citavit,  meminit  hujus  festi?  Quo¬ 
modo  S.  Anselmus,  qui  annis  ferme  ducen¬ 
tis  eodem  S.  Thoma  fuit  antiquior,  eodem 
teste  Keranitio,  festi  conceptionis  originem 
tradidit  ? 

Quinto  dicit,  Concilium  Tridentinum  in  ap¬ 
pendice  illa  de  Conceptione  B.  Virginis,  cum 
Sixti  IV.  Pontificis  constitutionem  observari 
jussit,  id  voluisse,  ut  liberum  esset,  extra, 
prretor,  aut  etiam  contra  verbum  Dei  opi¬ 
nari,  an  B.  Virgo  concepta  fuerit  sine  pec¬ 
cato  originali.  Sed  hoc,  ut  alia  qua;  sequun¬ 
tur,  tam  est  impudens  calumnia  atque  men¬ 
dacium,  ut  nihil  impudentius  fingi  queat. 
Ideo  siquidem  tum  Sixtus  Pontifex,  tum 
Concilium  Tridentinum  libertatem  opinandi 
circa  conceptionem  B.  Virginis  permiserunt, 
quod  probe  intelligerent,  neutram  partem 
verbo  Dei  aperte  repugnare.  Quod  enim 
contra  verbum  Dei  non  sit  opinio  ulla  libera, 
non  est  quod  Kemnitius  nos  docere  conten¬ 
dat.  Id  enim  nemo  apud  Catholicos  ignorare 
permittitur.  Sed  de  bis  hactenus,  ne  frustra 
bonas  horas  in  nugis  Kemnitianis  consum¬ 
psisse  videamur. 


CAPUT  XVIII. 

Mon  transire  ad  posferns  per  generationem 

omnia  peccata  parentum,  sed  primam  tantum 

primi  hominis  lapsum. 

Postrema  restat  qiuestio  ex  tribus  illis,  quas 
cap.  13.  proposuimus. 

Est  igitur  qusestio,  quod  non  peccatum  per 
generationem  trajiciatur  ad  posteros,  illud 
ne  unum,  quod  Adam  primo  commisit,  an 
esetera  omnia  tum  ipsius  Ad<c,  tum  aliorum 
parentum  ? 

Et  quidem  S.  Augustinus  in  Enchiridio 
cap.  16.  sic  ait  :  «  Parentum  quoque  pecca¬ 
tis  parvulos  obligari  non  solum  primorum 
hominum,  sed  etiam  suorum  de  quibus  ipsi 
nati  sunt,  non  improbabiliter  dicitur.  »  Idem 
repetit  in  lib.  vi.  adversus  Julianum  cap.  2. 
ejusque  sententiam  iisdem  verbis  tradidit 
S.  Leo  in  epistol.  86.  ad  Nicetam ;  san¬ 
ctus  etiam  Gregorius  lib.  xv.  Moralium,  cap. 
22.  ad  eamdem  sentcnliam.  ut  videtur,  ac¬ 
cessit. 

Caeterum  sancti  isti  Patres,  fortasse  non 
de  contagione  culpa;,  sed  de  communicatio¬ 
ne  poena;  locuti  sunt.  Deus  enim  (ut  supra 
diximus)  et  ex  Scripturis  divinis  evidenter 
colligitur  :  Visitat  peccata  Patrum  in  filios  in 
tertiam  et  quartam  generationem  bis,  qui 
oderunt  eum. 

Nam  quod  attinet  ad  culpam,  extra  con¬ 
troversiam  esse  debet,  unum  tantum,  hoc  est, 
primum  primi  parentis  peccatum,  ad  poste¬ 
ros  carnali  generatione  transmitti.  Sic  enim 
B.  Apostolus  loquitur  in  epist.  ad  llom.  v  : 
Judicium  quidem  ex  uno  (delicto)  in  omnes 
homines  in  condemnationem ,  gratia  vero  ex 
multis  delictis  in  justificationem  (1).  Quo  loco 
differentiam  ponit  Apostolus  inter  peccatum 
quo  damnata  est  massa  generis  humani,  et 
gratiam,  qua  liberatur,  ac  dicit,  peccatum 
unum  fuisse,  qoud  omnes  homines  perdidit, 
gratiam  vero  non  ab  illo  uno  solum,  sed 
etiam  ab  omnibus  aliis  liberare. 

Hinc  in  eodem  loco  ipse  idem  Apostolus 
ait  :  Unius  delicto  multi  mortui  sunt  ;  ct : 
Unius  delicto  mors  regnavit ;  ct):  Unius  deli¬ 
cto  in  omnes  homines  in  condemnationem  ;  ct  : 
Per  inobedientiam  unius  hominis  peccatores 
constituti  sunt  multi.  Hinc  etiam  in  eodem 


(1)  Rom  V.  16. 


CAPUT  XVI II. 


loco  vocat  Adamum  fonnam  futuri,  id  est, 
Christi,  ct  in  epist  I  ad  Corinth.  cap.  xv, 
Apostolus  comparat  Adamum  cum  Christo,  ct 
illum  vocat  primum  hominem,  hunc  secun¬ 
dum  hominem,  quia  nimirum  ille  solus  om¬ 
nem  suam  posteritatem  perdidit,  hic  solus 
omnem  suam  posteritatem  reparavit.  Quod 
si  peccata  non  solum  primi  parentis,  sed 
aliorum  etiam  per  generationem  traheremus 
neque  solus  Adam  recte  diceretur  forma  fu¬ 
turi,  neque  Christus  recte  diceretur  secundus 
homo.  Id  quod  diligenter  notavit  S.  Augu¬ 
stinus  et  ex  Augustino  S.  Prosper  in  libro 
sententiarum  Augustini,  sententia  299. 

Deinde  sancti  Patres  hoc  idem  summa 
consensione  testantur,  Nam  S.  Ignatius  in 
epist.  ad  Trallianos,  peccatum  quod  nascen¬ 
do  trahimus,  vocat  antiquam  impietatem  S. 
Iraeneus  lib.  v.  «adversus  hacreses  vocat  chiro¬ 
graphum,  quod  scripsit  Adam.  S.  Cyprianus 
lib.  m.  epist.  8.  voc.at  contagium  mortis  anti¬ 
qua;  S.  Joannes  Chrysostomus  in  priorem  epi- 
stol.  ad  Corinth.  hornil.  40.  vocat  radicalepeo- 
catum.S.  Hieronymus  lib.  m.  adversus  Pel«a- 
gianos  extremo,  non  agnoscit  in  parvulis  ullum 
peccatum,  praeter  primam  primi parentis  prae¬ 
varicationem,  idque  testimonio  Cypriani  con¬ 
firmat.  S.  Augustinus  lib.  i.  de  peccatorum 
meritis  et  remiss.  cap.  40.  unum  esse  dicit 
peccatum,  in  quo  omnes  peccaverunt.  Et 
apertius  in  Enchiridio  cap.  43.  scribit,  par¬ 
vulos  soli  peccato  originali  mori  cum  bapti¬ 
zantur,  adultos  autem  illis  omnibus  peccatis 
mori,  qua;  male  vivendo  addiderunt  ad  illud 
unum,  quod  nascendo  traxerunt.  Deinde  ad¬ 
dit  c.  -44.  cum  adulti  dicuntur  mori  pecc.ato 
per  baptismum,  etp.arvuli  dicuntur  baptizari 
in  remissionem  peccatorum,  utramque  sen¬ 
tentiam  esse  tropicam,  in  illis  enim  ex  nu¬ 
mero  singulari  intelligi  numerum  multitudi¬ 
nis,  in  istis  contra  ex  numero  multitudinis 
intelligi  numerum  singularem.  Denique  cap. 
4. 'i.  adjungit,  peccatum  originale  unum  tan¬ 
tum  esse,  sed  interdum  significari  numero 
multitudinis,  quia  multas  partes  et  quasi 
membra  continet,  cum  in  illo  uno  peccato 

superbia,  sacrilegium,  fornicatio  spiritualis, 
et  alia  quaedam  cerni  potuerint.  S.  Anselmus 
in  lib.  de  conceptu  virginali  et  peccato  ori- 
ginali,  cap.  23.  quaestionem  proponit,  an  pec¬ 
catum,  quod  a  parentibus  trahimus,  sit  unum 
vel  multa,  et  respondet  esse  unum.  Quae 
sententia  fuit  etiam  Petri  Lombardi,  et  scho¬ 
lasticorum  Theologorum  lib.  n .  sentent. 
dist.  33. 

His  accedunt  rationes,  nam  si  Adam  non 
peccasset,  transmisisset  quidem  ad  posteros 
justitiam  originalem,  quae  non  tam  ipsi,  quam 
toti  naturae  in  ipso  data  fuerat :  non  autem 
transmisisset  dona  sua  personalia,  pruden¬ 
tiam,  acquisitas  virtutes,  et  alia  id  genus  : 
igitur  ratio  postulat,  ut  non  transmittat  etiam 
peccata  sua  personalia,  sed  illud  unum  dum¬ 
taxat,  propter  quod  justitia  originali  privatius 
fuit,  quod  naturae  peccatum  a  Theologis  no¬ 
minatur. 

Deinde  experientia  docet,  saepe  viros  ad¬ 
modum  malos  genuisse  viros  admodum  bo¬ 
nos,  hoc  est,  ab  ineunto  aetate  pronos  ad 
virtutes,  et  opera  egregia.  Achaz  enim  et 
Amon  reges  deterrimi  filios  genuerunt  Eze- 
chiam  et  Josiam,  qui  et  viri  optimi  et  reges 
praestantissimi  «ab  ipsa  pene  infantia  fuisse 
narrantur.  At  si  vitia  parentum  omnium 
transirent  ad  proles,  baborassent  certe  pa¬ 
rentum  vitiis  Ezechi«as  ct  Josias,  saltem  ini¬ 
tio  aetaitis;  neque  enim  uno  die  tot  vitia  fun¬ 
ditus  eradicari  potuissent. 

Neque  vero  S.  Augustinus,  S.  Leo  et  S. 
Gregorius  in  locis  initio  adductis  contrarium 
sentiunt.  Non  enim  de  contagione  culpae,  sed 
de  communicatione  po;n;e  locuti  sunt.  Quod 
vel  ex  eo  perspicuum  esse  potest,  quod  alle¬ 
gant  verba  illa  Exodi  xx  :  Qui  reddis  peccata 
patrum  in  filios  in  tertiam  et  quartam  genera¬ 
tionem  (1).  Quod  esse  intelligendum  de  filiis 
illis,  qui  peccata  parentum  imitantur,  idem 
Gregorius  loco  cit.  docet,  juxta  verbum  Do¬ 
mini  Ezechielis  cap.  xvm  :  Filius  non  porta¬ 
bit ,  iniquitatem  patris  (2).  Sed  de  hac  re  su¬ 
pra  disseruimus  cap.  7.  et  8.  hujus  libri. 


(l)Exod,  XX.  5.  -(2)  Ezech.  XVIII,  20. 


CONTROVERSIARUM 


DE  AMISSIONE  GRATI /E 

SIVE  DE  STATU  PECCATI 

LIBER  QUINTUS  . 

QUI  EST  SECUNDUS  DE  PECCATO  ORIGINIS 


CAPUT  PRIMUM. 

Proponitur  sententia,  sive  potius  absurdissmia 
hseresis  Illyrici. 

Explicuimus  lib.  superiore  primam  illam 
quaestionem,  sitne  aliquod  verum  peccatum, 
quod  per  carnalem  generationem  trajiciatur 
ad  posteros.  Sequitur  nunc  altera  quaestio  de 
natura  et  ratione  ejusdem  peccati.  Sunt  au¬ 
tem  quinque  errores  in  hac  parte  vitandi,  de 
quibus  ordine  disseremus,  antequam  ad  eam 
sententiam  explicandam,  et  defendendam 
veniamus,  quam  verissimam  esse  censemus. 

Primus  igitur  error  est  Matthiae  Illyrici, 
hominis  ad  monstra  excogitanda  quodam 
modo  nati.  Is  multos  libros  conscripsit  de 
natura  peccati  originis,  quorum  unus  inscri¬ 
bitur  :  Demonstrationes  evidentissimse  de 
essentia  imaginis  Dei  et  diaboli  ;  alter :  De 
occasione  vitandi  erroris;  Tertius :  De  ex¬ 
imia  utilitate  hujus  doctrina; ;  Quartus : 
Nosce  teipsum ;  Quintus :  Refutatio  quo¬ 
rumdam  ;  contrarium  sentientium.  Extat 
etiam  liber  cujusdam  Illyrici  discipuli,  qui 
inscribitur  Methodica  probatio  propositio¬ 
nis,  quod  peccatum  originale  sit  substantia, 
per  D.  M.  Pau.  Rei.  D.  V.  V.  in  quo  libro 
peccatum  passim  dicitur  subsistens  quiddam, 
praesens  et  operans  in  homine  etc.  Sententia 
vero  ejus  his  propositionibus  comprehendi 
potest. 


Prima  propositio.  Peccatum  si  generatim 
sumatur,  res  est  transcendens  omnia  praedi¬ 
camenta;  speciatim  vero  quaedam  peccata 
pertinent  ad  praedicamentum  substantia;, 
alia  ad  praedicamentum  quantitatis,  vel  qua¬ 
litatis  vel  ubi,  vel  habitus;  et  sic  de  cae- 
teris.  Secunda  propositio.  Peccatum  origi¬ 
nis  substantia  est,  non  qualitas,  vel  ratio,  vel 
aliquid  ejusmodi.  Tertia.  Peccatum  origi¬ 
nis  nihil  est  aliud  nisi  substantialis  imago 
diaboli.  Quarta.  Anima  rationalis  per  peci 
catum  primi  hominis  substantialiter  tota  cor¬ 
rupta  est,  ac  transformata  in  imaginem  dia¬ 
boli  ex  imagine  Dei :  ut  quemadmodum  in 
homine  mortuo  forma  substantialis  cadaveris 
est  loco  animae,  ita  post  peccatum  Adae  sit 
in  anima  forma  quaedam  teterrima  substan¬ 
tialis  pro  ea,  quae  ante  fuerat.  Quinta.  Mu¬ 
tatio  ista  non  potest  proprie  dici  generatio, 
vel  creatio,  sed  transformatio,  qualis  est, 
cum  vinum  vertitur  in  acetum. 

Hanc  suam  sententiam  plurimis  argu¬ 
mentis  Illyricus  confirmare  nititur,  quorum 
alia  ducuntur  a  Scriptura  et  ratione,  quae 
nos  paulo  post  suo  loco  refellemus  ;  alia  pe¬ 
tuntur  ex  variis  Martini  Lutheri  testimoniis, 
quae  nos  Kcmnitio  et  Wighando,  nccnon 
lleshusio  efMerlino  enodanda  relinquimus.' 
Scripserunt  enim  adversus  Illyricum  quatuor 
isti  theologi  Lutherani,  quamvis  alioqui 
Joannes  Wighandus  ejusdem  Illyrici  collega 
fuerit  in  Centuriis  conscribendis. 

Et  fortasse,  si  Lutheri  scripta  et  sententias 
scrutari  vellemus,  et  ex  iis,  ut  Illyricus  po- 


(1)  Gen.  111,  7. 


CAPUT  I. 

stulat,  de  praesenti  controversiajudicium  face¬ 
remus,  non  quatuor  illi  Magistri,  sed  unus 
Illyricus  victoriam  reportaret.  Certe  enim 
Martinus  Lutherus  in  commcnt.  cap.  3.  lib. 
Genes,  explicans  illa  verba:  Tunc  aperti 
sunt  oculi  amborum  (1),  non  obscure  signi¬ 
ficat,  peccatum  originis  ad  substantiam  ho¬ 
minis  pertinere :  «  Yide,  inquit,  quid  sequa¬ 
tur  ex  illa  sententia,  si  statuamus  justitiam 
originalem  non  fuisse  naturae,  sed  donum 
quoddam  superfluum,  superadditum.  An 
non  sicut  ponis  justitiam  non  fuisse  de  es¬ 
sentia  homiDis,  ita  etiam  sequetur,  pecca¬ 
tum  quod  successit,  non  esse  de  essentia  ho¬ 
minis?  »  Ilacc  Lutheri  verba  satis  aperte 
Illyrico  favent,  nec  satisfaciunt  glossa)  quo¬ 
rumdam,  qui  aliorsum  ea  detorquere  co¬ 
nantur. 

Idem  etiam  Lutherus  in  explicatione  Psal.  l. 
tractans  illa  verba :  Ecce  enim  in  iniquitatibus 
conceptus  sum,  sic  ait  :  «  Non  loquitur  David 
de  ullis  operibus,  sed  simpliciter  de  materia, 
et  ipso  esse  et  dicit  semen  humanum,  id  est, 
massa,  ex  qua  conceptus  sum,  tota  est  vitio 
et  peccato  corrupta.  Materia  ipsa  est  vitiata. 
Lutum  illud,  ex  quo  vasculum  hoc  fingi  ere¬ 
pit,  damnabile  est.  »  Et  paulo  post:  «  Foe¬ 
tus,  inquit,  in  utero,  antequam  nascimur,  et 
homines  esse  incipimus,  peccatum  est.  » 
Ha)c  Lutherus. 

Rursus  illi  ipsi,  qui  adversus  Illyricum 
disputationes  longissimas  ediderunt,  non 
pauca  scribunt,  qua)  causam  Illyrici  melio¬ 
rem  facere  videantur.  Nam  Johannes  Wig- 
handus  in  propositionibus  de  peccato  ori¬ 
ginis  proposit.  II 9.  scribit,  peccatum  ori¬ 
ginis  esse  rem  ream,  et  natura  sua  dignam 
morte  aeterna,  et  damnatam  a  Deo,  nisi  per 
Christum  remissio  fiat.  At  profecto  rem  esse 
.ream  et  dignam  aeterna  morte  nisi  remissio 
fiat,  non  convenit  accidenti,  sed  substantia), 
et  substantia)  viventi,  ac  rationali.  Neque 
enim  furtum  dignum  est  patibulo,  sed  fur  ; 
nec  furto,  sed  furi  potest  remissio  fieri.  Quare 
videtur  Wighandus  id  ipsum  asserere,  quod 
oppugnat,  peccatum  videlicet  originis  subs¬ 
tantiam  esse,  non  accidens.  Idem  auctor  pro¬ 
posit.  213.  scribit,  per  peccatum  primi  ho¬ 
minis  totam  substantiam  hominis  esse  cor¬ 
ruptam  ac  depravatam,  et  non  accidentia 
ejus  tantum,  ut  Sophistae  docebant. 

At  scholastici  theologi,  quos  iste  more  suo 
Sophistas  vocat,  ideo  dicunt,  non  substan¬ 


tiam  hominis,  sed  accidentia  per  peccatum 
esse  corrupta,  quia  non  pars  aliqua  essentia), 
sive  substantiae  humanae,  ac  ne  potentia  qui¬ 
dem  aliqua  periit,  sed  justitia  amissa  est,  et 
in  ejus  locum  injustitia,  pravitasque  succes¬ 
sit,  et  tam  justitiam,  quam  injustitiam  acci¬ 
dentia  esse  usque  ad  hoc  saeculum,  in  quo 
monstra  opinionum  passim  nascantur,  extra 
controversiam  fuit. 

Iste  igitur  W  ghandus,  qui  contra  sophi¬ 
starum  sententia  o  docet,  non  accidentia  so¬ 
lum,  sed  etiam  substantiam  hominis  esse  cor¬ 
ruptam,  quid  aliud  significat  nisi  justitiam  et 
injustitiam  non  accidentia,  sed  substantiam 
esse  ?  atque  hoc  est,  quod  Illyricus  tot  suis 
libris  conabatur  efficere. 

Rursus  Tilmannus  Heshusius  alter  Illyrici 
antagonista,  in  libro  de  hac  ipsa  qua)stione 
conscripto,  non  solum  fatetur,  totam  homi¬ 
nis  substantiam  per  peccatum  corruptam  ac 
depravatam  esse,  sed  etiam  aperte  docet, 
imaginem  ]  ei  in  homine  fuisse  substantiam; 
imaginem  autem  Dei  per  peccatum  amissam, 
et  in  ejus  locum  imaginem  diaboli  succes¬ 
sisse,  non  Tilmannus  solus,  sed  omnes  Lu- 
therani  concedunt.  Ex  quo  sequitur,  priorem 
hominis  substantiam  periisse,  et  aliam  per 
transformationem  quamdam  videlicet  acces¬ 
sisse.  Nescio  autem  quid  aliud  Illyricus  op¬ 
tare  queat,  nisi  quod  isti  ejus  adversarii  tam 
liberaliter  dant. 

Denique  Martinus  Kemnitius,  qui  inter  pri¬ 
mos  hostem  se  Illyrici  profitetur,  in  Resolu¬ 
tione  de  peccato  originis,  dicit,  totam  mas¬ 
sam  anima)  corruptam  esse  summa  atque 
extrema  depravatione.  Idem  in  Examine 
Goncilii  Tridentini  sessione  5.  pag.  454.  di¬ 
cit,  peccatum  esse,  quicquid  repugnat  divi¬ 
na)  legi,  sive  sit  defectus,  sive  inclinatio,  sive 
ratio.  Itaque  ipsam  etiam  rationem,  qua)  est 
suprema  pars  hominis,  Kemnitius  vult  esse 
peccatum,  quia  ipsa  etiam  legi  Dei  repugnat. 
At  quid,  qua)so,  aliud  docet  Illyricus?  Yide- 
mus  igitur  hostes  Illyrici,  sive  imprudentes, 
sive  praevaricantes  non  raro  in  ejus  castra 
transire  ;  sed  quicquid  de  illis  sit,  sententiam 
Illyrici  falsam,  atque  absurdam  esse,  et 
Verbo  Dei,  symbolo  fidei,  traditioni  Patrum, 
et  manifestissimae  rationi  repugnare  conten¬ 
dimus. 


(i)  Gen.  III,  7. 

Refutatur  error  Illyrici,  qui  asseruit  peccatum 
originis  esse  substantiam. 

Scriptura  divina  non  obscure  docet,  pec¬ 
catum  non  esse  substantiam,  sive  naturam 
aliquam,  sed  privationem,  ac  defectum. 
Nam  S.  Joannes  dicit :  Omnia  per  ipsum  fa¬ 
cta  sunt ,  et  sine  ipso  factum  est  nihil  Joan.  i. 
Sanctus  autem  Paulus  addit  :  Omnis  crea¬ 
tura  Dei  bona  est  1  Timoth.  iv  (i).  Ex  qui¬ 
bus  duobus  locis  evidenter  sequitur  nul¬ 
lam  substantiam,  sive  naturam  esse  malam, 
ac  per  hoc  neque  esse  peccatum.  Nam  cum 
peccatum  omnium  consensu  sit  malum,  si 
idem  peccatum  substantia  esset,  vel  non  om¬ 
nis  substantia  essetfacta  a  Deo,  quod  repug¬ 
nat  Evangelio,  vel  non  omnis  creatura  Dei 
bona  esset,  quod  repugnat  Apostolo. 

Deinde  argumentari  possumus  ex  Scriptu¬ 
ra,  juxta  Lutheranoruin  communem  explica¬ 
tionem.  Nam  B.  Paulus  (ut  Lutherani  com¬ 
muniter  docent)  de  peccato  originali  disserit 
ad  Roman.  yii.  cum  ait :  «  Scio  quod  non 
habitat  in  me,  hoc  est,  in  carne  mea  bonum. 
Non  enim  quod  volo  bonum  hoc  ago,  sed 
quod  odi  malum  hoc  facio.  Si  autem  quod 
odi  malum,  hoc  facio,  jam  non  ego  operor 
illud,  sed  quod  habitat  in  me  peccatum.  » 
Ex  quo  loco  perspicue  intelligimjis,  pecca¬ 
tum  quod  Lutherani  originale  esse  definiunt, 
non  esse  ipsum  hominem,  sed  in  homine  ha¬ 
bitare;  et  non  in  mente,  sed  in  carne  sedem 
habere.  Quod  enim  hoc  loco  caro  non  signifi¬ 
cet  totum  hominem,  sed  alteram  partem  tan¬ 
tum, certum  est  ex  eo  quod  distinguitur  contra 
mentem.  Nam  ad  mentem  pertinet  illud,  volo 
bonum ,  et  illud,  odi  malum.  Et  apertissime 
paulo  inferius :  Video  aliam  legem  in  membris 
meis  repugnantem  legi  mentis  meae.  Et  rur¬ 
sus:  Igitur  ego  ipse  mente  servio  legi  Dei,  cor¬ 
ne.  autem  legi  pecca' i. 

Quod  si  peccatum  originis  non  est  in  men¬ 
te,  sed  in  carne,  quanto  minus  ipsa  mens  di¬ 
ci  poterit  esse  peccatum,  ut  contendit  Illy¬ 
ricus?  neque  vero  responderi  potest,  Apo¬ 
stolum,  qui  de  se  haec  dicit,  justificatum  fu¬ 
isse  a  peccato.  Nam  ex  communi  sententia 
Lutheranorum,  peccatum  originis  non  ita 
remittitur  in  justificatione,  ut  non  sit.  sed  ut 


non  imputetur,  imo  ex  hoc  ipso  loco,  ubi 
B.  Paulus,  qui  sine  dubio  justificatus  erat, 
de  se  loquitur,  probant  Lutherani,  in  homi¬ 
nibus  justis  peccatum  semper  haerere,  et 
esse  vere,  proprieque  peccatum.  Quare  cum 
in  Apostolo  Paulo  esset  peccatum  originis, 
ut  Lutherani  volunt,  et  in  eodem  esset  mens 
bona,  cum  peccato  illo  pugnans,  ut  ipse  te¬ 
statur,  sequitur  apertissime  peccatum  origi¬ 
nis  nihil  minus  esse,  quam  id,  quod  Illyricus 
somniat,  qui  non  tam  in  mente,  quam  ipsam 
mentem  affirmat  esse  peccatum. 

Jam  vero  symbolum  fidei  non  minus  aper¬ 
te  paradoxum  istud  Illyrici  funditus  destruit. 

Primus  articulus  est:  «  Credo  in  unum 
Deum.  »  At  Illyrici  delirium  tot  facit  Deos, 
quot  sunt  mentes  in  originali  justitia  perma¬ 
nentes.  Nam  quemadmodum  originale  pec¬ 
catum  ad  substantiam  hominis  pertinet  post 
lapsum  A  dee,  ex  Illyrici  sententia,  sic  etiam 
originalis  justitia  ad  substantiam  hominis 
pertinebat  ante  lapsum  ejusdem.  Quia  vero 
proprium  est  solius  Dei,  ut  sit  non  ex  acci¬ 
dente  dono,  sed  substantialiter  justus,  ut  S. 
Gregorius  docet  hom.  I  i.  inEvang.,  sequitur 
ut  mentes  primorum  hominum  ante  lapsum, 
Dii  quidam  essent,  et  nunc  etiam  tot  sint  in 
coelo  Dii,  quod  sunt  Angeli,  originali  justitia 
praediti.  Omnes  enim  substantialiter  justi,  et 
boni  sunt. 

Idem  primus  articulus  docet,  <■  unum 
Deum  esse  creatorem  omnium  rerum.  »  At 
si  vera  esset  Illyrici  sententia,  Deus  non  esset 
creator  animarum  hominum,  sed  diabolus, 
qiicC  est  heeresis  Manichaei.  Nam  post  lapsum 
Adae  ipsa  humanae  animae  substantia  est  pec¬ 
catum,  ex  Illyrici  sententia;  peccati  autem 
non  est  auctor  Deus,  sed  diabolus,  ut  idem 
ipse  Illyricus  confitetur. 

Respondet  Illyricus,  Deum  vere  dici  crea-- 
torem  omnium  rerum,  quia  creavit  ipse 
hanc  naturam  bonam,  quae  postea  opera  dia¬ 
boli  facta  est  mala.  At  quaistio  est  dc  ista 
substantia  mala,  quis  eam  fecerit,  et  quoti- 
die  faciat.  Nam  si  diabolus,  igitur  diabolus 
est  creator  alicujus  substantiae,  et  non  est 
Deus  creator  ominum  rerum.  Si  Deus,  igi¬ 
tur  est  auctor  peccati.  Quod  tamen  disertis 
verbis  damnatur  in  confessione  Augustana 
ari  .  19.  cuju.:  confessionis  sectatorem  se  Illy¬ 
ricus  profitetur. 

Respondet  Illyricus,  istam  susbtantiam  to¬ 
tam  esse  a  Deo,  et  totam  a  diabolo  ;  a  Deo 

CAPUT  If. 


389 


quidem,  quia  ipse  conservat,  et  propagat 
hanc  naturam  ita  corruptam  ct  vitiatam ;  a 
diabolo  autem,  quia  ipse  eam  sic  vitiavit, 
et  (ut  ipse  pro  sua  insigni  honestate  loquitur) 
penitus  concacavit,  et  addit,  nullam  esse  no¬ 
vaculam  sophistarum  ita  acutam,  ut  possit 
distinguere  in  anima  hominis  peccatoris, 
quid  sit  Dei,  et  quid  diaboli. 

At  liacc  responsio,  ut  unum  errorem  tollat, 
inducit  duos.  Primum  enim  si  Deus  propagat  , 
et  conservat  hanc  naturam  qua-  ita  penitus 
corrupta  et  vitiata  est  ut  vere  et  proprie  sit 
ipsa  vitium,  atque  peccatum,  certe  sequitur, 
ut  Deus  sit  auctor  peccati.  Quid  enim  est  pro¬ 
pagare,  et  conservare  peccatum,  nisi  aucto¬ 
rem  esse  peccati  ?  Itaque  Deus  verus,  ac  bo¬ 
nus  erit  auctor  mali,  ex  Illyrici  sententia, 
quae  impietas  Manichaei  et  Marcionis  impie¬ 
tatem  longe  superat.  Siquidem  illi  peccati 
causam  in  Deum  quemdam  malum,  non  in 
bonum  retulerunl. 

Deinde  si  diabolus,  initio  natorum  ita  de¬ 
pravavit,  ut  per  eam  depravationem  forma 
substantialis  bona  perierit,  et  forma  sub¬ 
stantialis  mala  producta  fuerit,  quis  non  vi¬ 
det,  diabolum  creatorem  substantiae  dici 
posse  ? 

Hespondct  Illyricus,  diabolum  non  esse 
creatorem,  quia  non  creavit  substantiam  ul¬ 
lam,  sed  bonam  transformavit  in  malam  : 
«  Quemadmodum,  inquit  ipse,  muliercula' 
norunt  lac  in  caseum,  vel  butyrum  convertere, 
ct  vinum  in  acetum  transmutare,  et  tamen 
neque  dicuntur,  neque  sunt  creatrices.  » 

At  nihil  ista  faciunt  ad  rem,  siquidem  lac 
et  vinum,  res  sunt  naturaliter  transmutabi- 
les,  et  ideo  non  debet  videri  mirum,  si  adhi¬ 
bitis  ab  homine  naturalibus  causis,  illa  facile 
transmutentur.  Substantia;  vero  spirituales, 
quales  sunt  animae  rationales,  et  Angeli,  non 
sunt  naturaliter  corruptibiles,  aut  substan¬ 
tialiter  mutabiles,  cum  materia  careant,  et 
ideo  solus  Deus  potest  eas  ex  nihilo  condere, 
aut  in  nihilum  redigere  :  aut  etiam  ex  aliis 
alias  facere  :  neque  minus  requirit  omnipo¬ 
tentiam  conditoris,  talium  rerum  creatio, 
quam  earumdem  rerum  substantialis  trans¬ 
formatio. 

Neque  multum  juvat  Illyricum,  quod  ipse 
interdum,  cum  valde  premitur,  dicit,  non 
totam  anima;  substantiam  in  aliam  totam, 
diaboli  opera,  esse  conversam;  sed  partem 
tantum  supremam,  id  est,  rationem.  Nam 
(ut  omittam,  quod  ipse  idem  sa' pissime  dicat, 

tufam  animam,  immo  tofum  hominem,  esse 

corruptum)  non  sunt  in  anima  hominis  plu- 
ros  substantiaj,  sed  una,  eaque  impartibilis, 
licet  ratione  plures  in  ea  gradus,  ac  veluti 
partes  distinguamus.  Illa  autem  una  sub¬ 
stantia  non  potest  ullo  modo  re  ipsa  partim 
conservari,  partim  destrui,  sed  aut  tota  con¬ 
servetur,  aut  tota  pereat,  necesse  est. 

Pugnat  deinde  doctrina  ista  Illyrici  cum 
articulis  fidei,  quibus  Dominicaj  Incarnatio¬ 
nis  mysterium  continetur.  Siquidem  fides 
Christiana  docet,  a  Verbo  divino  naturam 
humanam  assumptam,  ejusdem  speciei  cum 
nostra,  iri  est,  carnem  et  animam,  qualem 
nos  habemus  :  «  Non  alterius  naturaj  (inquit 
S.  Leo  in  epist.  xi.  aci  Julianum)  erat  ejus 
caro,  quam  nostra,  nec  alio  illi,  quam  cal¬ 
leris  hominibus  anima  est  inspirata  princi¬ 
pio,  quaj  excelleret,  non  diversitate  generis, 
sed  sublimitate  virtutis.  »  At  ex  Illyrici,  sen¬ 
tentia,  anima  nostra  peccatum  est,  igitur  aut 
Christus  peccatum  assumpsit  in  unitatem 
persona*,  qui*  nihil  absurdius  fingi  potest; 
aut  animam  non  habuit  ejusdem  naturaj  cum 
nostra,  quod  (ut  diximus)  Symbolo  fidei  ma¬ 
nifeste  repugnat. 

Respondet  Illyricus,  Christum  assumpsisse 
animam  humanam,  non  qualem  nos  habe¬ 
mus,  sed  qualis  in  Adamo  fuit  ante  pecca¬ 
tum,  distingui  vero  unam  ab  alia  non  specie, 
aut  genere  physico,  sed  tantum  theologico. 
Intelligit  autem  per  theologicam  differen¬ 
tiam,  quod  summus  graclus  anima;  rationalis 
non  sit  idem  in  nobis,  et  in  Christo,  tametsi 
reliqua  anima  sit  eadem. 

At  summus  gradus,  si  recte  philosophari 
velimus,  ad  speciem  physicam  pertinet.  Ille 
siquidem  est,  per  quem  physice  distingui¬ 
mur  ab  animantibus  eseteris. 

Quocirca  mysterium  Incarnationis  Arrius, 
et  Apollinaris  destruere  judicati  sunt  a  Pa¬ 
tribus  nostris,  quod  mentem  in  Christo  non 
agnoscerent,  ejusdem  naturae  cum  nostra. 
Vide  Epiphanium  haeresi  69.  et  77.  et  Augu¬ 
stinum  haeresi  49.  et  53. 

Pugnat  praeterea  error  Illyrici  cum  arti¬ 
culo  dc  resurrectione.  Nam  non  resurget 
eadem  substantia  hominis,  quae  nunc  est,  et 
quae  per  mortem  desinit  esse.  Haec  enim  tota 
ex  Illyrici  sententia  peccatum  est,  et  peccai- 
turu  sine  dubio  non  resurget.  Igitur  alia  sub¬ 
stantia  producetur,  ac  per  hoc  non  erit  vera 
resurrectio,  sed  nova  productio.  Resurrectio 
enim  non  est,  nisi  ejus,  quod  cecidit. 

Respondet  Illyricus,  resurrecturum  idem 
omnino  individuum,  sed  forma  substantiali 

mutata.  At  quo  pacto  idem  erit  individuum, 
si  non  habebit  camdem  formam  substantia¬ 
lem? 

Pugnat  denique  cum  articulo  de  vita  a)ter- 
na.  Nam  si  non  resurget  idem  qui  cecidit, 
non  etiam  coronabitur  idem,  qui  in  agone 
certavit. 

Tertio,  adversus  Illyrici  somnium  produci 
possunt  clarissima  testimonia  Patrum.  S.  Ra¬ 
silius  in  oratione,  quod  Deus  non  sit  auctor 
malorum  :  «  Non  imagineris,  inquit,  pro¬ 
priam  aliquam  esse  substantiam  mali.  Nam 
malitia  non  est  aliquid  subsistens»  » 

S.  Gregorius  Nazianzenus  in  oratione  in 
S.  Lavacrum,  prope  extrema  :  «  Crede,  in¬ 
quit,  nullam  esse  mali  essentiam,  nec  per  se 
subsistere,  nec  a  Deo  creatam.  » 

S.  Epiphanius  haeresi  37  :  «  Malum,  in¬ 
quit,  aliquando  non  erat,' neque  radix  ulla 
fuit  malitiae,  neque  malum  est  quiddam  per 
se  subsistens.  » 

S.  Ambrosius  lib.  r.  Hexameron,  cap.  S  : 

<(  Utique,  inquit,  non  substantialis,  sed  acci¬ 
dens  est  malitia.  »  Et  paulo  post  affirmat 
hccresim  esse  pestiferam  Valentini,  Marcionis 
et  Manichaei,  quod  malitia  sit  substantia. 

S.  Hieronymus  in  epist.  ad  Ctcsiphontcm : 

(i  Nunquam,  inquit,  a  me  audies  malam  esse 
naturam.  » 

S.  Augustinus  lib.  vn.  Confessionum,  cap. 
12  :  «  Malum,  inquit,  illud,  quod  quaerebam, 
unde  esset,  non  est  substantia,  quia  si  sub¬ 
stantia  esset,  bonum  esset.  »  Et  in  explica¬ 
tione  Psal.  lxyiii  :  «  Quaesivi,  inquit,  quid  esset 
iniquitas,  et  non  inveni  substantiam,  sed  a 
summa  substantia,  te  Deo,  detortam  in  infi¬ 
mam  voluntatis  perversionem.  »  Et  lib.  i. 
adversus  Julianum  cap.  3  :  «  Non,  inquit, 
resistimus  Manichaeis,  nisi  obtineamus,  non 
esse  mala  orta  nisi  ex  bonis,  nec  ea  mala 
substantiam  esse,  sed  substantiarum  vitia 
creatarum.  » 

Denique  Patres  omnes  Manichaeum ,  ut 
haereticum  exeerantur,  quod  diceret  malum 
esse  substantiam,  quam  non  fecisset  Deus,  ct 
quse  in  homine  fons  esset,  et  origo  omnium 
peccatorum.  Quod  idem  Illyricus  dicit  de 
peccato  originis,  quod  videlicet  substantia 
quaedam  sit,  quam  Deus  non  fecerit,  et  quae 
causa  sit  peccatorum  omnium,  quae  ab  ho¬ 
minibus  perpetrantur. 

Respondet  ipse,  sententiam  suam  longis¬ 
sime  a  Manichaei  errore  distare.  Manichaeum 
enim  duas  naturas  aeternas  introducere,  u- 
nam  bonam,  alteram  malam  :  se  vero  unam 


tantum  naturam  aeternam  agnoscere,  cain- 
que  bonam,  malam  enim  postea  accessisse. 
Addit  etiam  adversarios  suos  Lutheranos  vi¬ 
deri  potius  Manichaeos,  quippe  qui  duas  in 
homine  naturas  constituant,  unam  bonam, 
hoc  est,  substantiam,  alteram  malam,  id  est, 
peccatum,  quod  esse  volunt  veram,  ac  posi¬ 
tivam  qualitatem  :  se  autem  unam  tantum 
naturam  in  homine  ponere,  vel  bonam,  vel 
malam  ;  bonam  videlicet  ante  lapsum  Adae, 
malam  post  lapsum  ejusdem. 

At  revera  utrique  videntur  Manichaei,  et 
Illyricus,  et  adversarii  ejus  Lutherani,  sed 
ipse  magis.  Illi  quidem  dum  realem  ct  posi¬ 
tivam  qualitatem  peccatum  originis  esse  de¬ 
finiunt,  coguntur  omnino  dicere,  vel  Deum 
non  esse  causam  illius  qualitatis  malse,  ac 
per  hoc  non  esse  causam  omnium  rerum, 
quae  revera  existunt,  qui  est  unus  ex  erro¬ 
ribus  Manichaeorum  ;  vel  certe  causam  esse 
peccati,  qui  est  error  gravior,  quam  fuerit 
Manichaeorum. 

Illyricus  autem  etiamsi  se  purgat  ab  uno 
Manichaeorum  errore,  quia  non  docet,  mali 
naturam  esse  absque  principio,  et  sempiter¬ 
nam,  tamen  nunquam  se  purgabit  ab  aliis 
tribus  erroribus  Manichaei,  quod  videlicet 
aliqua  substantia  sit  mala,  et  non  a  Deo,  sed 
a  diabolo  procreata ;  quod  peccatorum  no¬ 
strorum  non  sit  causa  liberum  arbitrium, 
sed  substantia  illa  mala,  quod  denique  dua) 
sint  in  homine  substantia),  una  bona,  altera 
mala.  Nam  etiamsi  in  libro  de  substantia 
imaginis  Dei,  et  diaboli,  dicat  totum  homi¬ 
nem  esse  malum  :  tamen  in  refutatione  con¬ 
trarium  sentientium  dicit,  non  totum  homi¬ 
nem,  nec  totam  animam,  sed  solum  id,  quod 
est  in  anima  summum,  id  est,  cor,  esse  cor¬ 
ruptum  et  malum.  Sunt  igitur  in  eodem  ho¬ 
mine,  ex  Illyrici  sententia,  substantia  cor¬ 
poris,  et  anima),  quoad  partem  inferiorem, 
bona;  et  substantia  cordis,  sive  partis  supe¬ 
rioris,  mala.  Quod  si  Lutherani  ea)tcri  (Illy¬ 
rico  teste)  censendi  sunt  Manichaei,  quia 
ponunt  in  homine  substantiam  bonam,  et 
qualitatem  malam  :  quanto  magis  Illyricus 
ipse  Manichams  habendus  erit,  qui  ponit  in 
homine  unam  substantium  bonam,  et  aliam 
substantiam  malam? 

Sed  veniamus  ad  rationes.  Prima  ratio,  si 
peccatum  corrumpit  vere  et  proprie  substan¬ 
tiam  animse  ;  igitur  anima  rationalis  cor¬ 
ruptibilis  est,  et  re  ipsa  corrumpitur,  ac 
desinit  esse,  quod  est  apertissime  contra  fi¬ 
dem  Catholicam,  ct  rationem? 


CAPUT  m. 

Secunda  ratio.  Si  per  peccatum  Adami 
prior  substantia  hominis  periit,  et  alia  in  lo¬ 
cum  ejus  successit,  igitur  inepte  Deus  Ada- 
mum  increpat,  dicens  :  Aciam  ubi  es?  Et  : 
Quis  tibi  indicavit ,  ejuod  nudus  esses  ?  Et  : 
Nonne  quia  comedisti  de  ligno  ?  Et :  Quia  au¬ 
disti  vocem  uxoris  tux  ctc.  Nam  Adam  ille, 
qui  comederat  de  ligno,  et  audierat  vocem 
uxoris,  jam  perierat.  Ille  autem,  cum  quo 
post  lapsum  loquebatur  Deus,  erat  alius  ge¬ 
nere  differens  a  priore. 

Tertia  ratio.  Si  peccatum  originis  est  ipsa 
substantia  hominis,  ut  Illyricus  dicit,  igitur 
peccatum  originis  multa  bona  facit,  intclli- 
git,  disputat,  indicat,  scribit  contra  seipsum, 
credit,  sperat,  diligit,  hortatur  alios  ad  cre¬ 
dendum,  et,  quod  est  mirabilius,  innocenter 
vivit.  Nam  Illyricus,  qui  se  totum  peccatum 
esse  non  dubitabat,  tamen  scribit  de  se  in 
extremo  libro  de  essentia  imaginis  Dei  et 
diaboli,  se  multos  annos  honeste,  innocen- 
terque  vixisse  :  «  Vixi,  inquit,  multos  annos 
Wittembergoe,  cujus  temporis  honeste,  inno- 
centerque  actaj  vita;,  multos  fide  dignos 
testes  producere  possum.  »  At  quis  credat 
id,  quod  non  est  nisi  malum,  et  fons  omnium 
malorum,  tam  multa  bona  facere  posse,  ut 
etiam  innocentias  titulum  mereatur  ? 

Quarta  ratio.  Si  peccatum  originis  est  sub¬ 
stantia  hominis,  vel  est  tota  ejus  substantia, 
vel  pars ;  si  tota,  falsum  igitur  est  quod  Illy¬ 
ricus  dicit  in  Refutatione,  peccatum  non  esse 
nisi  summum  animae  rationalis  gradum.  Non 
enim  solus  ille  gradus  est  totus  homo  :  Si 
pars,  igitur  falsum  est  quod  idem  Illyricus 
in  lib.  de  essentia  imaginis  Dei,  et  diaboli 
toties  repetit,  totam  essentiam  hominis  to¬ 
tumque  hominem  esse  corruptum  et  trans¬ 
formatum  in  aliam  substantiam,  quemad¬ 
modum  cum  dolium  vini  totum  vertitur  in 
acetum  :  et  omnes  illi  clamores,  quibus  ipse 
utitur  adversus  eos,  qui  extenuant  peccatum 
originis,  non  solum  inanes  sunt,  sed  etiam 
in  ipsum  retorqueri  possunt.  Nam  sicut  ipse 
dicebat,  Christum  fieri  dimidium  redempto¬ 
rem  ab  illis,  qui  non  confitebantur,  totum 
hominem  esse  corruptum ;  ita  nos  dicere 
possumus,  Christum  ab  Illyrico  fieri  non  di¬ 
midium,  sed  longe  minus  quam  dimidium 
redemptorem.  Nam  si  unus  tantum  anima) 
ratioualis  gradus  corruptus  fuit,  certe  unum 
tantum  animae  rationalis  gradum  Christus 

(1)  Gen.  VIII,  21. 

(5)  Luc.  IV,  39. 


reparavit.  Venit  enim  quaerere,  et  salvum 
facere  quod  perierat.  Luc.  19. 


CAPUT  III. 

Solvuntur  argumenta  Illyrici. 

Nihil  est  tam  absurdum,  quin' aliqua,  si 
non  vera,  certe  verisimili  ratione  suaderi 
possit.  Sed  Illyricus  non  contentus  probabi¬ 
libus  argumentis,  demonstrationes  ex  divi¬ 
nis  litteris  insolubiles  (ut  ipse  quidem  affir¬ 
mat)  et  plurimas  attulit.  Quod  tamen,  an  ita 
se  habeat,  Deo  juvante,  mox  apparebit.  Pro¬ 
ponam  enim,  et  solvam  ea,  qua)  ex  libris 
ejus  collecta,  majorem  prae  se  ferunt  diffi¬ 
cultatem. 

Prima  objectio.  Scripturae  in  peccato  ori¬ 
ginis  describendo,  utuntur  verbis  substan¬ 
tiam  significantibus;  igitur  peccatum  origi¬ 
nis  est  substantia.  Genes,  viii  :  Figmentum 
cordis  humani  malum  est  ab  adolescentia 
sua  (1).  Ubi  massa  ipsa  cordis,  hoc  est,  sub¬ 
stantia,  dicitur  esse  mala.  Et  Genes,  vi.  di¬ 
citur  :  Figmentum  cordis  tantum  esse  ma¬ 
lum  (2),  id  est,  nihil  habere  boni.  Ad  Ro- 
man.  vi :  Vetus  homo  noster  crucifixus  est,  ut 
destruatur  corpus  peccati  (3).  Quo  loco  pec¬ 
catum  dicitur  vetus  homo,  et  aperte  corpus 
habere  significatur.  Ibidem  :  «  Non  regnet 
peccatum  in  vestro  mortali  corpore,  ad  obe- 
diendum  concupiscentiis  ejus.  »  At  quod 
regnat,  et  concupiscit,  non  est  accidens  mor¬ 
tuum,  sed  viva  substantia. 

Responsio.  Scriptura,  si  quando  verbis 
substantiam  significantibus  utitur  in  descri¬ 
ptione  peccati,  non  loquitur  proprie,  sed 
figurate,  qui  modus  loquendi  in  Scripturis 
frequentissimus  est.  Psalm.  lxviii  :  Operuit 
confusio  faciem  meam  (i) .  Certe  confusio  non 
est  substantia,  et  tamen  ita  describitur,  ac  si 
esset  indumentum  aliquod.  Sed  figura  per¬ 
spicua  est.  Quoniam  enim  qui  confunduntur, 
suffunduntur  rubore,  ideo  facies  eorum  ope¬ 
riri  videntur.  Luca)  iv  :  Imperavit  Dominus 
febri,  et  febris  febricitalem  dimisit.  Quis  im¬ 
perat  accidentibus?  et  quomodo  est  acci¬ 
dens  quod  hominem  dimittit  et  recedit?  certe 
imperata  facere,  sive  ad  imperantis  vocem 
dimittere  aliquem  non  solum  substantia;, 


-  (2)  Gen.  VI,  5,  —  (3)  Roman.  VI,  6.  -  (4)  Psalm.  LXVIII,  8. 

sod  etiam  viventis,  et  intelligentis  esse  solet, 
et  tamen  nemo  dubitat,  quin  febris  sub¬ 
stantia  non  sit. 

Sed  respondeamus  ad  singula  loca.  Fig¬ 
mentum  cordis,  quod  in  Genesi  malum  esse 
dicitur,  non  est  ipsa  cordis  substantia,  sed  co¬ 
gitatio,  qua?  a  corde  fingitur  quic  non  est  sub- 
stantiased  accidens.  Quamvis cnimcap.  8.  Ge¬ 
nes.  dicatur  figmentum  cordis  malum,  tamen 
cap.G.  ubi  res  eadem  pluribus  verbis  narratur, 
dicitur  tTCSyrt  hoc  est  figmentum  cogita¬ 

tionum.  Sic  enim  legimus  Genes,  vi.  vers.  5. 
ad  verbum  :  «  Et  omne  figmentum  cogita¬ 
tionum  cordis  ejus  tantum  malum  omni  die. » 
Quod  autem  cogitationes  omnes  dicuntur 
esse  m alte,  sine  dubio  hyperbole  est  Scri¬ 
pturis  familiaris.  Nam  in  eodem  cap.  0.  Ge¬ 
nesis  legimus  :  Omnis  caro  corruperat  inani 
suam  :  et  tamen  in  eodem  loco  dicitur  :  Noe 
vir  justus,  atque  perfectus  fuit  in  generatio¬ 
nibus  suis. 

Porro  quod  in  epist.  adRom.  cap.  vi.  legi¬ 
mus  de  homine  vetere,  ineptissime  solvitur 
ab  Ileshusio  :  dicit  enim  veterem  hominem 
latius  patere,  quam  peccatum,  quod  vetus 
homo  complectatur  subjectum  et  formam, 
id  est,  naturam  humanam  et  ejus  vitium; 
peccati  m  autem  solam  formam,  id  est,  vi¬ 
tium.  Quod  si  ita  esset,  cum  beatus  Paulus  ad 
Goloss.  ni.  et  ad  Ephes.  iv.  jubet  nos  exuere 
veterem  hominem,  intelligendum  esset,  opor¬ 
tere  nos  naturam  humanam  deponere,  hoc 
est,  ut  ipsi  nos  interficeremus. 

Vera  igitur  responsio  est,  quie  ex  inter¬ 
pretibus  ejus  loci,  tum  Grmcis,  tum  Latinis 
colligitur,  per  hominem  veterem  significari 
vitam  veterem,  qua?  agitur  in  peccatis,  et 
contra  per  hominem  novum,  vitam  novam, 
qua?  agitur  per  virtutem.  Proprie  siquidem 
vetus  homo  est  Adam,  novus  homo  est  Chri¬ 
stus  ;  sed  nos  dicimur  exuere  veterem  homi¬ 
nem,  cum  non  cernitur  amplius  in  nostris 
actionibus  similitudo  peccantis  Adami;  et 
contra  induere  novum  hominem,  cum  ita 
vivimus  Christi  virtutes  imitantes,  ut  Chri¬ 
stus  in  conversatione  nostra  manifeste  appa¬ 
reat.  Nam  quod  ad  Ephes.  iv.  et  ad  Coloss. 
m.  Apostolus  vult  exui  veterem  hominem, 
et  indui  novum;  apertius  I  ad  Corinth.  xv. 
dicit  :  Sicut  portavimus  imaginem  terreni,  ita 
portemus  imaginem  coelestis.  Et  apertissime 
ad  Rom.  XIII  :  Induimini  Dominum  nostrum 
Jesum  Christum  (1).  Ha?c  autem  omnia  ad 


actiones,  non  ad  substantiam  pertinere,  per¬ 
spicuum  est  ex  cap.  m.  epist.  ad  Coloss.  ubi 
explicans  Apostolus,  qua?  sint  membra  ho¬ 
minis  veteris,  ait :  Mortificate  membra  vestra, 
quae  sunt  super  terram ,  fornicationem,  im¬ 
munditiam,  libidinem,  concupiscentiam  malam , 
etc.  (2),  et  ibidem  explicans  quid  sit  depone¬ 
re  hominem  veterem  :  Deponite,  inquit,  iram, 
indignationem, malitiam,  blasphemiam,  etc.  Et 
ibidem  explicans  quid  sit  induere  novum  ho¬ 
minem  :  Induite,  inquit,  viscera  misericordiae , 
benignitatem,  humilitatem,  modestiam,  etc. 

Porro  per  corpus  peccati  intelligitur,  per 
tropum  quemdam,  tota  multitudo,  et  quasi 
congeries  peccatorum,  quam  male  vivendo 
contraximus,  ut  sententia  Apostoli  ad  Rom. 
vi.  luee  sit  :  Vetus  homo  noster  simul  cruci- 
filius  est,  ut  destruatur  corpus  peccati  (3),  hoc 
est,  per  vim  crucis  Christi  vita  nostra  mala, 
et  vitiosa  periit,  ut  deinceps  nullum  peccatum 
admittamus,  sed  in  novitate  vita?  ambu¬ 
lemus,  in  omni  opere  bono  fructificantes  etc. 

Similis  tropus  est  Luc.  xi.  in  illis  verbis  : 
Si  oculus  tuus  fuerit  nequam,  totum  corpus 
tuum  tenebrosum  erit  (4),  hoc  est,  si  intentio 
fuerit  mala ,  omnes  actiones  erunt  etiam 
malae.  Posset  etiam  per  corpus  peccati  intel- 
ligi  robur,  cl  potentia  concupiscentiae;  nam 
delectatur  Apostolus  phrasibus  hebraicis  ; 
Hebraei  autem  eadem  voce  et  corpus, 
et  robur  appellare  solent :  itaque  per  corpus 
peccati  recte  intelligetur  robur,  peccati,  id 
est,  concupiscentiae,  quae  ab  Apostolo  saepe 
vocatur  peccatum  per  metonymiam,  quia  est 
effectus,  et  causa  veri  peccati,  ut  S.  Augu¬ 
stinus  multis  in  locis  docet,  ac  praesertim 
lib.  i.  contra  duas  epistolas  Pelag.  cap.  13, 
et  consentanea  sunt  huic  sententiae  qua?  se¬ 
quuntur  :  «Utnon  ultra  serviamus  peccato  »  ; 
et  :  «Non  regnet  peccatum  in  vestro  mortali 
corporeadobediendum  concupiscentiis  ejus.» 
Quibus  in  locis  omnium  consensu,  nomino 
peccati  concupiscentia  accipienda  est,  qua? 
quidem  metaphorice  regnare,  et  imperare 
dicitur,  cum  ardentius  incitata  consensum 
voluntatis  extorquet.  Alioqui  enim  neque  res 
praedita  ratione,  ut  proprie  imperare  possit, 
neque  substantia  est.  Nihil  enim  est  aliud 
concupiscentia,  nisi  \is  appetendi  immode¬ 
rata.  De  qua  re  plura  alio  loco  dicemus. 

Secunda  objectio.  Peccatum  originis  est 
fons,  et  radix  omnium  peccatorum.  Nain 
Apostolus  ad  Homan.  vii.  dicit,  peccatum  ope- 


-  (I)  1  Corin.  XV,  49;  Itom  M  I,  :  i.  —  <2)  Colos.  111-  5  —  (31  Rom.  VI.  0.  -  (4i  Luc.  XI  3L 

latum  esse  in  se  omnem  concupiscentiam.  Et 
sine  dubio  de  peccato  originali  loquitur;  con¬ 
tinuat  enim  disputationem  inchoatam  de 
peccato  originali  in  5.  cap.  ac  fons,  et  radix 
omnium  peccatorum  est  ipsum  cor,  sive  ipsa 
rationalis  anima,  cum  Dominus  dicat  Matth. 
xv  :  De  corde  exeunt  cogitationes  malx ,  adul¬ 
teria ,  furta,  etc.  (1).  Cor  autem  sine  contro¬ 
versia  substantia  est ;  igitur  peccatum  ori¬ 
ginis  substantia  est. 

Sed  quia  hoc  argumentum  tanti  factum  est 
ab  Illyrico,  ut  etiam  initio  libri  ante  praefa¬ 
tionem  illud  posuerit,  placet  ejus  verba  ad- 
scribere  :  a  Thesaurus,  aut  causa  primaria 
omnis  mali  actualis,  nempe  cor  pessimum, 
vetus  animalisque  homo,  aut  caro  perpetuo 
concupiscens ,  et  militans  contra  spiritum, 
Deum  et  legem  ejus,  est  et  ipsamet  essentia 
hominis,  teste  Scriptura  et  Theologis  :  Ori¬ 
ginale  peccatum  est  causa  primaria,  seu  the¬ 
saurus,  origo,  radix,  et  fons  omnium  actua¬ 
lium  peccatorum,  testibus  iisdem :  igitur  ori¬ 
ginale  peccatum  est  essentia  ipsa.  » 

Responsio.  Multa  sunt  vitia  hujus  argu¬ 
menti.  Primum  enim,  si  ad  formam  syllo¬ 
gisticam  vere  redigatur  ,  erit  in  secunda 
figura  ex  puris  affirmantibus.  Nam  in  illa  pri¬ 
ma  propositione  :  Thesaurus  omnis  mali  actu¬ 
alis  est  ipsa  essentia  hominis,  attributum  est 
thesaurus,  etsubjectum  est,  essentia  hominis, 
et  ideo  si  recto  ordine  ponantur  partes  propo¬ 
sitionis,  dicendum  erit  ;  essentia  hominis, 
sive  cor  pessimum,  est  thesaurus  omnis  mali 
actualis;  ac  deinde  subjungenda  est  altera 
propositio  :  Peccatum  originale  est  thesaurus 
omnis  mali  actualis.  Ex  quibus  non  magis  se¬ 
quitur  :  Ergo  peccatum  originale  cstxipsa 
hominis  essentia;  quam  si  quis  diceret :  Dia¬ 
bolus  est  mendax,  Illyricus  est  mendax,  ergo 
Illyricus  est  diabolus. 

Deinde  quidquid  sit  de  forma  argumenti  , 
assumptio  illa  est  falsa  :  Peccatum  originale 
est  thesaurus,  et  fons,  et  radix,  omnium  ac¬ 
tualium  peccatorum.  Nam  prima  Adam  ct 
Eva,  et  omnes  angeli  mali  in  Actuale  pecca¬ 
tum  inciderunt,  cum  tamen  originali  peccato 
caruerint.  Et  nos  quoque,  si  peccatum  origi¬ 
nale  non  traheremus  a  parentibus,  tamen  et 
a  diaboli  tenturi  et  peccare  sine  dubitatione 
possemus.  Sicut  etiam  post  peccatum  ori¬ 
ginis  in  Baptismo  dimissum,  non  raro  pecca¬ 
mus. 

Illud  autem  Apostoli  ad  Roman.  vn  :  Pec~ 

(i)  Matth.  XV,  19.  -  (2)  Rom.  VII,  8. 

Tom.  V, 


catum  operatum  est  in  me  omnem  concupiscen¬ 
tiam  (2)  :  non  est  accipiendum  de  peccato 
originali, sed  de  fomite,  qui  peccatum  dicitur 
per  metonymiam,  quia  est  effectus  et  causa 
peccati.  Quemadmodum  in  eodem  capite, 
cum  Apostolus  dicit:  Quid  ergo,  lex  peccatum 
est?  absit ,  etc.  no  nquamt,  sitne  lex  proprie 
peccatum,  quod  in  qusestionem  venire  non 
poterat ;  sed,  sitne  lex  peccatum,  id  est, 
causa  peccati.  Ac  respondet,  nonesse  causam, 
sed  occasionem,  quia,  licet  ipsa  sit  sancta  et 
bona,  tamen  ex  ea  fomes  occasionem  accipit 
magis  concupiscendi,  quia  nitimur  in  vetitum. 
Neque  his  repugnat,  quod  Apostolus  conti¬ 
nuare  videatur  disputationem  inchoatam  cap. 
5.  Nam  disputationem  ita  continuat,  ut  cum 
c.  o.  disseruerit  de  peccato  originis,  postea 
cap.  6.  et  7.  disserat  de  concupiscentia,  qu® 
est  effectus  et  poena  peccati  originis. 

Adde  tertio,  quod  ipsa  etiam  concupi¬ 
scentia  non  est  fons  et  radix  omnium  omnino 
peccatorumactualium.siperconcupiscentiam 
intelligamus  concupiscentiam  carnis,  de  qua 
in  eo  capite  loquitur  Apostolus,  ubi  eam 
vocat  etiam  legem  membrorum.  Nam  S. 
Joannes  in  epist.  1.  cap.  2.  tres  fontes  pec¬ 
catorum  ostendit,  concupiscentiam  carnis, 
concupiscentiam  oculorum  ,  et  superbiam 
vitae. 

Quod  autem  Apostolus  dicit  :  Peccatum, 
id  est,  fomes,  per  mandatum,  operatum  est 
in  me  omnem  concupiscentiam,  duobus 
modis  intelligi  potest.  Primum,  ut  significaro 
voluerit,  omne  genus  concupiscenti®  ac¬ 
tualis  contra  mandatum  prodire  posse  ex 
fomite,  id  est,  ex  potentia  concupiscibili ; 
quamvis  etiam  aliunde  prodire  possint,  quo¬ 
modo  idem  Apostolus  I.  Timoth.  vi.  dicit, 
radicem  omnium  malorum  esse  cupiditatem, 
id  est,  avaritiam.  Nam  graece  est  eptXapyupt'*, 
Deinde,  ut  per  omnem  concupiscentiam  in¬ 
telligamus  summam,  et  ardentissimam  con¬ 
cupiscentiam,  et  haec  videtur  esse  maxime 
litteralis  explicatio.  Nam  Apostolus  dicit  : 
Peccatum  per  mandatum  operatum  esse  om¬ 
nem  concupiscentiam;  ex  mandato  autem 
non  tam  habuit  fomes,  ut  esset  fons  variorum 
peccatorum,  quam,  ut  vehementiorem  con¬ 
cupiscentiam  excitaret. 

Denique  quarto  addi  potest,  etiamsi  con¬ 
cederemus,  peccatum  originale  esse  fontem 
simpliciter  omnium  actualium  peccatorum, 
tamen  non  inde  recte  colligi  peccatum  ori- 

ginale  esse  hominis  essentiam,  vel  totam,  vel 
partem,  ut  cor,  aut  animam.  Nam  non  eodem 
inodoconveniret  peccato,  et  cordi,  vel  animae 
esse  fontem,  et  thesaurum  actualium  pecca¬ 
torum.  Cor  enim,  sive  ani  i  a,  est  vere  fons 
peccatorum,  per  modum  principii  activi  et 
interni.  Ac  proprie  Dominus  dicit,  De  corde 
exeunt  cogitationes  malx,  adulteria,  furta , 
blasphemix,  elc.  Peccatum  autem  originis,  si 
accipiatur  pro  caricntia  justitiae  originalis, 
quae  est  Catholicorum  sententia,  non  est  fons 
peccatorum,  nisi  per  modum  removentis 
obstaculum.  Si  accipiatur  pro  fomite,  ut  ple- 
rique  Lutheranorura  sentire  videntur,  est 
fons  peccatorum  per  modum  causae  extrin- 
sece  proponentis  objectum  voluntati.  Quo¬ 
modo  etiam  diabolus  dici  potest  fons  pecca¬ 
torum.  Nam  et  diabolus  tentatorin  Evangelio 
nominatur,  Matth.  iv.  et  de  concupiscentia 
scribit  S.  Jacobus  in  epist.  sua  cap.  i.  Unus¬ 
quisque  tentcitur  a  concupiscentia  sua  abstractus 
et  illectus  (1).  Sic  igitur  quatuor  modis  sol¬ 
vitur  primarium  Illyrici  argumentum. 

Tertia  objectio.  Peccatum  est  id  omne, 
quod  pugnat  cum  lege.  Nam  in  epist.  d.  B. 
Joannis  cap.  3.  definitur  peccatum  his  ver¬ 
bis  :  f,  apapTia  l<mv  r,  avopia ;  At  ipsum  COI',  ipsa 
anima,  ipse  totus  homo  pugnat  cum  lege. 
Ubi  enim  legimus  :  Caro  concupissit  adversus 
spiritum,  ad  Galat.  v  (2).  nomine  carnis  in- 
telligitur  totus  homo  ;  siquidem  inter  opera 
carnis  non  solum  numerantur  adulteria  et 
fornicationes,  sed  etiam  hcereses,  invidiaj, 
sectfe,  etc.  Et  Joan  hi.  totus  homo  dicitur 
caro,  cum  Dominus  ait  :  Quod  natum  est  ex 
carne,  caro  est.  Denique  adulteria,  homicidia 
et  similia,  quee  ad  Galat.  5.  dicuntur  opera 
carnis,  Matth.  do.  ex  corde  prodire  dicuntur. 
Cum  igitur  id  omne  quod  pugnat  cum  lege 
peccatum  sit,  et  totus  homo  pugnet  cum  lege, 
sequitur,  ut  totus  homo  peccatum  sit;  homo 
autem  substantia  est,  igitur  peccatum  sub¬ 
stantia  est. 

Responsio.  Ileec  objectio  a  Kemnitio  solvi 
nullo  modo  potest,  cum  ipse  concedat,  id 
omne  vere  ac  proprie  esse  peccatum,  quod 
legi  repugnat,  sive  sit  actio,  sive  potentia, 
sive  substantia.  Nos  autem  facili  negotio  pro¬ 
positum  argumentum  diluemus.  Neque  enim 
peccatum  est  res  contraria  legi,  sed  ipsa  con-' 
trarietas,  sive  repugnantia  ad  legem;  id  enim 
significat  dvouia  declinationem,  seu  devia¬ 


tionem,  a  lege.  Declinatio  autem,  deviatio’ 
contrarietas  et  repugnantia,  non  substantiam 
significant,  sed  accidens,  et  id  non  posi¬ 
tivum,  sed  privativum,  hoc  est,  carentiam 
rectitudinis,  sive  privationem  conformitatis 
ad  regulam.  Et  quoniam  haje  privatio  in 
actione  proprie  inhaeret  (actio  enim  est,  quae 
imperatur,  vel  prohibetur  a  lege),  ideo  actio 
proprie  dicitur  esse  secundum  legem,  vel 
contra  legem.  Ex  quo  sequitur,  ut  sicut  pri¬ 
vatio  conformitatis  ad  legem  est  peccatum 
fonnaliter,  ita  actio  non  conformis  legi  sit 
peccatum  materialiter,  substantia  vero,  quaj 
est  actionis  principium,  non  peccatum  mate¬ 
rialiter,  aut  formaliter,  sed  peccans,  vel  pec¬ 
catrix  nominari  debeat.  Itaque  S.  Augustinus 
in  lib.  22.  contra  Faustum  cap.  27.  definiens 
peccatum,  non  ait  :  Peccatum  est  cor,  vel 
anima,  vel  totus  bomo,  sed  dictum,  vel  fa¬ 
ctum,  vel  concupitum  contra  legem  Dei. 

Quarta  objectio.  Imago  Dei  in  homine  non 
erat  aliquod  accidens,  sed  substantia.  Sicut 
enim  dicitur  Gen.  i:  Creavit  Deus  hominem  ad 
imaginem  suam,  ita  dicitur  Gen.  v  :  Adam  ge¬ 
nuit  (ilium  ad  imaginem  suam  (4).  Certum  est 
autem  filium  esse  ad  imaginem  patris,  non 
propter  sola  accidentia,  sed  propter  naturas 
similitudinem.  Sed  si  imago  Dei  substantia 
erat,  profecto  etiam  imago  diaboli  substantia 
esse  debet.  Amisit  autem  homo  per  peccatum 
imaginem  Dei,  et  induit  imaginem  diaboli, 
juxta  illud  Joan.  vm  :  Vos  ex  patre  diabolo 
estis;  et  ad  Coloss.  iii  :  Induite  novum  hominem, 
qui  renovatur  secundum  imaginem  ejus ,  qui 
creavit  eum  (4). 

Respondeo  :  imaginem  Dei  esse  ipsam  ani¬ 
mae  rationalis  naturam,  libenter  admittimus, 
neque  opus  erat,  ut  ad  hoc  probandum,  quod 
nemo  negat,  tam  multum  Illyricus  desudaret. 
Caeterum,  hanc  imaginem  per  peccatum  esse 
amissam,  vel  in  aliam  substantialiter  trans¬ 
formatam,  omnino  negamus.  Iste  enim  est 
error  Origenis,  a  sanctis  Patribus  refutatus, 
ut  intelligi  potest  ex  Epiphanio  hairesi  64. 

Illud  autem  Joan.  vm.  Vos  ex  patre  diabolo 
estis,  non  significat,  homines  peccatores  ge¬ 
rere  imaginem  diaboli  naturalem,  sive  sub¬ 
stantialem.  Nec  enim  diabolus  gignit,  aut 
procreat  homines  peccatores,  nisi  per  meta¬ 
phoram  dicatur  gignere  quos  decipit,  quem¬ 
admodum  Apostolus  I.  ad  Corinth.  iv.  dicit, 
se  genuisse,  quos  docuit.  Itaque  peccatores 


(  l)  Jacob.  1  14.  -  (2)  Gal.  V,  17.  -(3)  Joan.  111,  6.  —(4)  Gen.  I,  27;  ibid.  V,  3.  —  (5)  Joan.  VIII, 
44;  Coi.  III,  10,  * 

filii  diaboli  sunt  per  imitationem,  non  per 
naturam,  et  imaginem  quamdam  ejus  gerere 
dici  possunt,  quia  similes  ei  sunt,  non  sub¬ 
stantia,  sed  vitio;  non  natura,  sed  mori¬ 
bus. 

Vide  S.  Augustinum  lib.  advers.  Adimant, 
cap.  5.  ubi  ostendit  Tribus  modis  aliquos  dici 
filios  aliorum.  Primo,  per  naturam,  quomodo 
Abel  filius  fuit  Adami;  secundo,  per  doctri¬ 
nam,  quomodo  Corinthios  filios  suos  vocat 
Apostolus  I  ad  Corinth.  iv ;  tertio,  per  imi¬ 
tationem,  quomodo  nos  omnes  filii  dicimur 
Abrahae,  cum  fidem  ejus  imitatur,  ad  Roman. 
iv.  et  Gal.  iv.  et  peccatores  dicuntur  lilii 
diaboli,  quia  imitantur  eum,  qui  sunt  ex  parte 
ipsius,  Sap.  n. 

Ad  illud  autem  ad  Coloss.  iii  :  Qui  reno¬ 
vatur  secundum  imaginem,  respondeo,  homi¬ 
nem  renovari  per  gratiam  in  ea  parte  sui, 
secundum  quam  est  imago  Dei,  juxta  illud 
ad  Ephesios  iv  :  Renovamini  spiritu  mentis 
vestrae  (1).  Haec  autem  renovatio  mentis  hu¬ 
mana;,  quae  est  imago  Dei  significat  imaginem 
illam  obscuratam  fuisse,  non  deletam.  Quod 
ut  facilius  intelligatur,  sciendum  est,  ima¬ 
ginem  Dei  tribus  modis  considerari  posse,  se¬ 
cundum  naturam,  secundum  habitum,  et  se¬ 
cundum  actum,  ex  quibus  modis  secundus  et 
tertius  nihil  sunt  aliud,  nisi  perfectiones  ima¬ 
ginis  primo  modo  consideratae.  Nam  quemad¬ 
modum  imago  depicta,  si  solum  sit  lineis 
adumbrata,  vera  erit  imago,  sed  rudis  ;  si 
addantur  -colores,  reddetur  perfectior  ;  si 
exprimantur  venae,  musculi,  et  minutissimae 
quaeque  partes,  perfectissima  judicabitur.  Sic 
etiam  ipsa  substantia  animae  rationalis  imago 
Dei  est,  sed  addito  habitu  gratiae,  et  sapientiae 
perficitur  et  ornatur,  cum  vero  actu  Deum 
cognoscit  et  diligit,  perfectissima  et  ornatis¬ 
sima  est. 

Ac  peccatum  quidem  substantiam  imaginis 
de  medio  tollere  non  potuit,  sustulit  tamen 
perfectionem  illam,  et  eximiam  similitudinem, 
quae  in  habitu,  et  actu  cognitionis,  et  amoris 
posita  erat.  Itaque  imago  non  periit,  sed 
obscurata,  ac  deformata  est,  quasi  coloribus 
extinctis  :  et  ideo  reformari  dicitur  cum  gra¬ 
tia,  et  sapientia  reparantur  in  nobis,  quomodo 
imago  depicta  renovari  dici  posset,  si  colores 
ferme  extincti  eidem  imagini  iterum  adde¬ 
rentur. 

Quinta  objectio.  Justitia  originalis  in  pri¬ 
mis  parentibus  non  fuit  accidens,  sed  sub¬ 


stantia,  igitur  et  injustitia  originalis,  qua;  ju¬ 
stitiae  illi  successit,  non  accidens,  sed  substan¬ 
tia  e  st.  Antecedens  hujus  argumenti  probatur 
ex  argumento  superiore.  Dictum  enim  est, 
imaginem  Dei  in  homine  esse  ipsam  naturam 
anima;  rationalis  :  idem  autem  esse  imaginem 
Dei,  et  justitiam  originalem,  colligitur  ex 
Apostolo  Paulo, qui  quod  dixeratad  Coloss.  iii  : 
Induite  novum  hominem ,  qui  reformatur  se¬ 
cundum  imaginem  ejus ,  qui  creavit  illum  ; 
explicare  videtur  ad  Ephes.  iv.  cum  ait  : 
Induite  novum  hominem,  qui  secundum  Deum 
creatus  est  in  justitia,  et  sanctitate  veritatis  (2). 
Ubi  pro  eodem  videtur  accipere  imaginem, 
et  justitiam,  sive  sanctitatem. 

Responsio.  Justitiam  originalem  de  essen¬ 
tia  hominis,  vel  angeli  fuisse  qui  dicit,  is 
plane  creaturam  cum  creatore  contundit. 
Solus  enim  creator  id  proprium  habet,  ut  sit 
per  essentiam  justus.  Neque  idem  sunt  imago 
Dei,  et  justitia  originalis,  sed  justitia  origi¬ 
nalis,  ornamentum  quoddam,  et  perfectio 
imaginis  Dei,  et  quia  conditus  fuit  primus 
homo  ad  imaginem  Dei,  non  quocumque 
modo,  sed  ad  imaginem,  justitia  et  sapien¬ 
tia,  aliisque  ornamentis  insignem ;  ideo  B. 
Paulus  dicit,  hominem  reformari  secundum 
imaginem  Dei,  quando  induit  novum  homi¬ 
nem,  creatum  injustitia  et  sanctitate  verita¬ 
tis,  quia  videlicet  imago  Dei  per  amissionem 
justitia;  deformata,  iterum  ad  pristinum  ni¬ 
torem  per  justificationem  redit. 

His  addi  potest,  quod  etiamsi  verum  esset, 
justitiam  originalem  fuisse  substantiam  ;  non 
tamen  sequeretur,  peccatum  originis  esse 
substantiam.  Siquidem  peccatum  originis 
non  est  aliqua  forma  justitiae  originali  con¬ 
traria,  sed  est  privatio  justitia;  originalis,  ut 
suo  loco  demonstraturi  sumus. 

Sexta  objectio.  Accidens  est  quod  potest 
adesse  et  abesse  praeter  subjecti  corruptio¬ 
nem  :  Atqui  peccatum  originis  substantiam 
anima;  rationalis  omnino  corrumpit.  Scri¬ 
ptum  est  enim  Genes,  i  :  Quacumque  die  co¬ 
mederis,  morte  morieris.  Et  ad  Colossens.  ii  : 
Et  vos  cum  essetis  mortui  in  delictis,  convivifi¬ 
cavit  cum  illo  (3).  Igitur  peccatum  originis 
non  accidens,  sed  substantia  est. 

Responsio.  Tilmannus  Heshusius  ad  hoc 
argumentum  respondere  non  potuit,  nisi 
cum  injuria  Porphirii,  quem  de  quinque  vo¬ 
cibus  disserentem  scholae  pene  omnes  se¬ 
quuntur.  Itaque  repudiata  definitione  acci¬ 


ti)  Eph.  IV,  23.  -  (2)  Eph.  IV,  24.  -  (3)  Gen.  III,  5  ;  Colo.  II,  13. 

dentis,  quam  Porpliirius  tradiderat,  appro¬ 
bat  definitionem,  quam  his  verbis  tradit 
Philippus  Melanchthon  :  «  Accidens  est, 
quod  non  per  se  subsistit,  nec  est  pars  sub¬ 
stantia?,  sed  est  in  alio  mutabiliter.  »  Quae 
definitio  (ut  omittam  alia  vitia)  videtur  con¬ 
tra  ipsum  Heshusium,  et  auctorem  ejus  Phi¬ 
lippum  pugnare.  Nam  si  peccatum  originis 
ita  ha?ret  in  anima  ex  sententia  Luthcrano- 
rum  omnium,  ut  neque  per  Baptismum,  ne¬ 
que  ulla  alia  ratione  evelli  possit  donec  in 
hac  vita  sumus,  certe  sequitur,  ut  non  sit  in 
alio  mutabiliter,  ac  per  hoc  non  sit  accidens, 
sed  substantia. 

Sed  quidquid  de  hoc  sit,  argumentum  Il¬ 
lyrici  sine  magno  labore  solvi  potest.  Pri¬ 
mum  enim  destructio,  sive  mors,  quam  ad- 
fert  anima?  peccatum,  non  est  substantialis 
et  propria,  sed  accidentalia  et  metaphorica. 
Non  enim  per  peccatum  perit  essentia  ani¬ 
ma?,  quippe  quae  immortalis  est,  sed  gratia, 
sive  justitia.  Dicitur  enim  gratia  Dei  per  me¬ 
taphoram  vita?  animae,  propter  similitudi¬ 
nem,  quam  habet  cum  ipsa  anima,  qua?  est 
vita  corporis.  Et  idcirco  idem  peccatum  nunc 
dicitur  mors  animae,  ut  loco  citato  ad  Colos- 
sens.  ii.  nunc  infirmitas,  ut  ad  Rom.  v.  nunc 
somnus,  ut  ad  Ephes.  v. 

Deinde  etiamsi  peccatum  proprie  et  sub¬ 
stantialiter  vitam  anima?  tolleret,  quemad¬ 
modum  mors  corporalis  proprie  et  substan- 
t  aliter  tollit  vitam  hominis,  non  tamen  pro- 
pterea  peccatum  non  esset  accidens,  sed  sub¬ 
stantia,  aut  reprehendenda  esset  Porphirii 
definitio.  Nam  corporalis  mors  omnium 
consensu  est  accidens,  non  substantia,  et  ta¬ 
men  sic  destruit  subjectum  suum,  ut  non 
destruat  definitionem  Porphirii. 

Quod  enim  Porpliirius  dicit  de  subjecti 
destructione,  non  intelligitur  efficienter,  sed 
formaliter.  Neque  enim  significare  voluit  non 
esse  accidentia  qualitates  illas,  aut  actiones, 
qua?  subjectum  efficienter  corrumpunt,  ut 
febres  pestilentes,  ustionem,  sectionem,  et 
alia  id  genus;  sed  res  illas  non  esse  acciden¬ 
tia,  quarum  prresentia,  vel  absentia  facit  ut 
subjectum  essentiam  non  retineat  suam. 

Si  corvo  addis  cogitatione  candorem,  adhuc 
corvus  essentiam  retinet,  si  addas  animam 
rationalem,  jam  non  erit  amplius  corvus ; 
igitur  candor  corvo  esset  accidens,  anima 
rationalis  substantia.  Contra  vero  si  tollas  a 
corvo  nigredinem,  adhuc  erit  corvus,  si  tol¬ 


las  animam  sentientem,  non  erit  corvus  : 
igitur  nigredo  corvo  est  accidens,  anima 
sentiens  est  substantia.  Qualitates  autem, 
qua?  efficienter  subjectum  corrumpunt,  tan¬ 
tum  abest,  ut  eidem  formaliter  repugnent,  ut 
nisi  in  ipso  esse  non  possint  :  et  idcirco  illo 
destructo,  ipsas  quoque  continuo  interire  ne- 
cesse  sit. 

Quare  juxta  Prophirii  definitionem,  pec¬ 
catum  non  est  substantia,  sed  accidens, 
quia  ipsa  et  manente  per  reatum  et  macu¬ 
lam,  et  sublato  per  justificationem,  adhuc 
subjectum,  id  est,  anima  suam  essentiam  re¬ 
tinet  ;  et  si  (quod  naturaliter  fieri  nequit)  a- 
nima?  substantia  interiret,  ipsum  quoque 
peccatum,  quod  in  anima  sedem  habebat,  sine 
dubio  interiret. 

Septima  objectio.  Justificatio  est  creatio 
novi  cordis,  juxta  illud  Psal.  lv  :  Cor  mun¬ 
dum  crea  in  me  Deus.  Et  Ezechiel.  xxxvi : 
Auferam  a  vobis  cor  cor  lapideum ,  et  dabo  vo¬ 
bis  cor  carneum  (i).  Item  est  regeneratio  to¬ 
tius  hominis,  ut  patet  ex  Joan.  m,  ad  Tit. 
ili,  I  Petri  i,  et  II  Jacobi  i,  et  aliis  locis.  At 
cor  carneum,  et  cor  lapideum  substantia? 
sunt,  et  regeneratio  et  creatio  ad  substan¬ 
tiam,  non  ad  accidentia  pertinent. 

Responsio.  Ista  omnia  metaphorica  sunt, 
non  propria;  quod  nemo,  nisi  omnino  hebes 
negare  potest.  Certe  enim  peccatum,  aut  cor 
peccato  obduratum  non  est  proprie  lapide¬ 
um,  sed  ita  dicitur  propter  similitudinem, 
qua?  est  inter  peccatoris  obstinationem,  et 
duritiem  lapidis.  Pari  ratione  mens  justa 
non  est  proprie  cor  carneum,  sed  ita  nomi¬ 
natur  propter  similitudinem,  quam  habet 
mens  per  justitiam  ad  imperium  Dei  facilis 
cum  carne  molli,  ac  tenera.  Denique  tametsi 
gratia  justificationis,  et  peccatum  accidentia 
sint,  recte  tamen  per  metaphoram  homines 
regenerari,  et  rursus  etiam  creari  dicuntur, 
cum  a  peccato  justificantur  propter  similitu¬ 
dinem,  qua?  cernitur  inter  peccatum  et  mor¬ 
tem,  atque  inter  justitiam  et  vitam. 

Octava  objectio.  Christus  ab  Apostolo  di¬ 
citur  peccatum  II.  ad  Corinth.  v,  sed  Chri¬ 
stus  est  substantia,  igitur  et  peccatum  est 
substantia.  Si  dicas  :  Christus  per  tropum 
dicitur  peccatum,  quia  fuit  hostia  pro  pec¬ 
cato,  recte  id  quidem,  sed  non  diceretur 
Christus  peccatum,  quia  fuit  hostia  pro  pec¬ 
cato,  nisi  homo  ipse,  pro  quo  Christus  mor¬ 
tuus  est,  vere  ac  proprie  peccatum  esset. 


(1)  Psal.  L.  12;  Ezech.  XXXVI,  2G. 

Christus  enim  peccatum  appellatus  est,  quia 
passus  est  i<l,  quod  peccato  ipsi  debebatur  ; 
nimirum  fuit  hostia  piacularis,  vice  homi¬ 
num,  qui  jure  interfici  merebantur. 

Responsio.  Christus  peccatum,  id  est,  vic¬ 
tima  pro  peccato  dictus  est,  non  quia  vice 
peccati  fuerit  immolatus;  quis  enim  tam 
absurde  loqueretur;  sed  quia  morte  sua 
Deum  placavit,  qui  propter  peccatum  homi¬ 
num  generi  infensus  erat.  Itaque  illud  (pro 
peccato)  cum  dicitur  Christus  hostia  pro  pec¬ 
cato,  non  significat  loco  peccati,  sed,  pro  ex¬ 
piatione  peccati,  quod  Joannes  explicuit,  cum 
ait :  Ecce  Agnus  Dei,  qui  tollit  peccata  mundi, 
Joan.  i  (i). 

Nona  objectio.  Homines  peccatores  dicun¬ 
tur,  propter  originale  peccatum,  natura  filii 
irae,  ad  Ephesios  ii,  et  naturalis  dicitur  ma¬ 
litia  eorum,  Sap.  xn,  et  contra,  homines 
justi  dicuntur  naturaliter,  quae  legis  sunt, 
facere,  ad  Roman.  ii.  Igitur  tam  justitia, 
quam  peccatum  ad  naturam  ipsam,  et  es¬ 
sentiam  hominis  pertinent. 

Respondeo  :  dicuntur  homines  natura 
filii  ira},  non  quod  ipsum  peccatum  sit  natu¬ 
ra,  sed  quoniam  a  nativitate,  et  per  natura¬ 
lem  propagationem  peccatum  originale  tra¬ 
ducitur  ;  et  naturalis  dicitur  malitia,  qua} 
longa  serie  a  patribus  accepta,  difficulter 
exui  potest.  Non  enim  de  omnibus  loquitur 
Sapiens  (quod  tamen  faceret,  si  peccatum 
originis  ad  essentiam  hominis  pertineret) 
sed  de  Chananads,  qui  in  parente  suo  Chain 
maledicti  fuerunt  :  Erat  enim ,  inquit,  semen 
maledictum  ab  initio. 

Quod  autem  dicitur  ad  Rom.  ii  :  Gentes, 
quae  legem  non  habent,  naturaliter,  qux  legis 
sunt  faciunt ;  non  significat  justitiam  esse  ho¬ 
minibus  justis  ita  naturalem,  ut  sit  tota  es¬ 
sentia,  vel  pars  essentia}  humana},  sed  esse 
conformem,  et  consentaneam  naturae.  An¬ 
tium  enim  est  contra  naturam,  virtus  secun¬ 
dum  naturam,  quia  vitio  natura  corrumpitur, 
virtute  perficitur.  Itaque  gentes  per  Chri¬ 
stum  justificatae,  naturaliter  dicuntur  facere 
opera  justitiae,  quia  sunt  opera  illa  consen¬ 
tanea  natura}  per  gratiam  reformatae.  Atque 
haec  quidem  est  explicatio  S.  Augustini  in 
libro  de  littera  et  spiritu,  cap.  xxvi. 

Sed  etiam  alia  explicatio,  quam  Chryso- 
stomus  et  plurimi  alii  auctores  sequuntur, 
quaeque  mihi  magis  probatur,  ut  loquatur 
Apostolus  de  gentibus,  ignorantibus  Chri¬ 


stum,  qua;  solo  naturali  lumine  illustratae 
aliquid  boni  interdum  agunt.  Et  juxta  hanc 
explicationem  illud  ( naturaliter )  opponitur 
legi  scriptae  in  tabulis,  et  idem  est,  quod  ex 
lege  natura}. 

Itaque  sensus  est,  gentes  qua}  legem  (scri¬ 
ptam  videlicet)  non  habent,  naturaliter,  id 
est,  ex  lege,  et  instinctu  naturali,  quae  legis 
sunt  faciunt.  Nam  si  forte  parentes  hono¬ 
rant,  non  occidunt,  non  moechantur,  non 
furantur,  id  faciunt,  non  quia  ista  legerunt 
in  tabulis  Mosis,  sed  quia  naturalis  ratio  di¬ 
ctat,  quod  tibi  fieri  non  vis,  non  esse  alteri 
faciendum.  De  qua  explicatione  plura  dice¬ 
mus  in  lib.  v.  de  gratia  et  libero  arbitrio 
cap.  ii.  Nunc  illud  addendum  est,  hunc  lo¬ 
cum,  quem  Illyricus  pro  se  adducit,  adver¬ 
sus  eum  maxime  pugnare.  Nam  si  gentes 
nondum  justificatae,  naturaliter  qua;  legis 
sunt,  faciunt,  quomodo  verum  est  quod  Illy¬ 
ricus  dicit,  naturam  hominis  non  justificati, 
adeo  esse  corruptam,  ut  sit  ipsum  peccatum? 
An  potest  ipsum  peccatum  naturaliter  ea 
quae  legis  sunt  facere  ? 

Decima  objectio  sumitur  ex  testimoniis 
Theologorum,  et  quidem  Illyricus  multa  te¬ 
stimonia  adducit  sanctorum  Patrum,  ut 
Ignatii,  Irenaei  et  aliorum,  qui  nihil  fere 
aliud  docent,  nisi  imaginem  Dei  ad  naturam 
hominis  pertinere.  Quod  quia  nos  minime 
negamus,  non  est  frustra  in  illis  recitandis 
tempus  conterendum.  Adducit  etiam  testi¬ 
monia  Lutheri,  Melanchthonis,  et  similium, 
quae  nos  explicanda  relinquimus  Heshusioet 
Merlino,  aliisque  sectariis,  qui  illa  suscipiunt. 
Nos  enim  non  pluris  facimus  Lutheruin  et 
Melanchthonem,  quam  ipsum  Illyricum.  Ad¬ 
ducit  quoque  per  incredibilem  impudentiam, 
Petrum  Lombardum,  S.  Thomam,  Cardina¬ 
lem  Cajetanum,  Dominicum  a  Soto,  Ruar- 
dum  Tapperum  et  Albertum  Pighium. 

Ex  Petro  Lombardo  producit  illa  verba  ex 
lib.  ii.  sententiarum  dist.  39.  littera  A. 

«  Cum  voluntas  de  naturalibus  sit,  quare 
ipsa  non  semper  bonum  est,  et  si  aliquando 
vitiis  subjaceat  ?  Ad  hoc  facile  respondent, 
qui  dicunt,  omnia  qua;  sunt,  in  quantum 
sunt,  bona  esse  ;  quia  et  ipsam  voluntatem, 
in  quantum  est,  vel  in  quantum  voluntas  est, 
ut  supra  posuimus,  bonum  esse  asserunt ; 
sed  in  quantum  inordinata  est,  mala  est  et 
peccatum.  Ubi  potest  ab  eis  rationabiliter 
quaeri,  si  voluntas,  in  quantum  inordinata 

est,  peccatum  est,  quare  ergo  intellectus, 
ratio,  et  ingenium,  et  hujusmodi,  cum  inor¬ 
dinata  sunt,  peccata  non  sunt  ?  inordinata 
vero  sunt,  sicut  voluntas,  cum  ad  rectum  ti- 
nem  non  tendunt,  eorumque  actus  praevari¬ 
cationes  existunt.  »  His  Petri  Lombardi  ver¬ 
bis  recitatis,  triumphum  canit  Illyricus  in 
hunc  modum  :  «  Hinc  »  (inquit  in  lib.  de  es¬ 
sentia  imaginis  Dei,  et  diaboli  pag.  254.  ) 
«  liquido  perspicis,  voluntatem,  intellectum, 
rationem,  et  ingenium,  quatenus  inordinata 
sunt,  esse  peccata.  Et  quidem  loquitur  de 
ipsismet  potentiis  animae  rationalis,  non  de 
earum  actibus,  aut  motibus,  action^jusque. 
Manifeste  ergo  sensit  mecum  quantumvis 
aliorum  subtilitatibus,  et  vehementia  non 
raro  ad  illas  sophisticas  tenuitates  abripia¬ 
tur,  quod  peccatum  sit  accidens,  aut  etiam 
•  quoddam  nihil.  »  Haec  Illyricus. 

Sed  ut  intelligas  quam  parum  fidei  sit  ha¬ 
bendum  haereticis,  lege  quae  Petrus  Lombar- 
dus  immediate  post  verba  illa  ab  Illyrico 
allegata  subjunxit.  Sic  enim  ait  :  «  Ad  quod 
illi  dicunt,  voluntatis  nomine  aliquando  vim, 
scilicet,  naturalem  potentiam  volendi,  ali¬ 
quando  actum  ipsius  vis  significari.  "Vis  au¬ 
tem  ipsa  naturaliter  animae  insita  numquam 
peccatum  est,  sicut  nec  vis  memorandi,  vel 
intelligendi ;  sed  actus  hujus  vis,  qui  et  vo¬ 
luntas  dicitur,  tunc  peccatum  est,  quando 
inordinatus  est.  »  Et  paulo  infra  :  «  Ecce 
qualiter  solvitur  praemissa  quaestio  ab  his, 
qui  tradunt,  omnia  esso  bona,  in  quantum 
sunt.  Qui  vero  dicunt,  voluntates  malas  pec¬ 
cata  esse,  et  nullo  modo  bona,  brevius  re¬ 
spondent  dicentes,  actum  voluntatis  non  esse 
de  naturalibus,  sed  vim  ipsam,  et  potentiam 
volendi,  quae  semper  bonum  est,  et  in  omni¬ 
bus  est,  etiam  in  parvulis,  in  quibus  non¬ 
dum  est  ejus  actus.  »  Vides,  lector,  quanta 
sit  impudentia  hominis  haeretici,  qui  in  eo 
ipso  loco  affirmat ,  Petrum  Lombardum 
dicere  ,  ipsam  vim  et  potentiam  volun¬ 
tatis  peccatum  esse  ,  non  ejus  actum  ,  in 
quo  loco  idem  auctor  disertis  verbis  dicit, 
non  ipsam  vim  et  potentiam  voluntatis,  sed 
ejus  actum,  cum  inordinatus  est,  esse  pecca¬ 
tum. 

Quod  ad  reliquos  auctores  attinet,  quos 
pi-o  se  citat  Illyricus,  uno  verbo  responderi 
potest.  Adducit  enim  duas  eorum  sententias. 
Unam»  quod  concupiscentia  ut  pars  materia¬ 
lis  peccati  originis ;  alteram,  quod  concu¬ 
piscentia  sit  pars  animae  inferior.  Ex  his 
duabus  deducit  ipse  tertiam,  quod  videlicet 


peccatum  originis  faltem  quoad  unam  par¬ 
tem,  sit  ipsa  animae  substantia. 

Sed  in  hac  sententia  Theologorum  expli¬ 
canda,  multis  modis  peccat.  Primum  enim 
Theologi  partem  materialem  peccati  originis 
non  existimant  esse  peccatum  proprie,  sed 
ideo  dici  peccatum,  quia  est  effectus  peccati. 
Peccatum  enim  proprie  in  privatione  justitiae 
originalis  constituunt.  Deinde,  ipsam  concu¬ 
piscentiam  non  vocant  animae  partem,  quasi 
sit  pars  essentiae,  ut  Illyricus  somniat,  sed 
quia  est  potentia  quaedam  animae,  ac  proinde 
qualitas,  non  substantia.  Vocant  enim  theo¬ 
logi  potentias  partes  animae,  sed  potentiales, 
non  substantiales.  Tertio,  non  docent  Theo¬ 
logi  concupiscentiam  esse  potentiam  animae 
absolute,  sed  vitiatam,  sive  deordinatam,  ita 
utnon  tamipsapotentia,  quam  vitium  ejus  sit 
proprie  concupiscentia.  Itaque  S.  Thomas, 
eam  febri  similem  esse,  et  languorem  naturae 
appellari  dicit.  Porro  febrem,  et  languorem, 
nemo  sanus  substantiam  esse  diceret.  Deni¬ 
que  Theologi  concupiscentiam,  quam  aliquo 
modo  peccatum  appellari  posse  censent,  in 
parte  inferiore  animae  constituunt;  Illyricus 
autem  superiorem  tantum,  vel  potius  supre¬ 
mam  animae  partem,  quam  nunc  rationem, 
nunc  liberum  arbitrium,  nunc  ipsum  cor  ap¬ 
pellat,  peccatum  originis  esse  contendit  : 
nihil  igitur  commune  habet  Illyrici  delirium 
cum  Theologorum  sententia.  Multae  sunt 
aliae  objectiones  Illyrici,  sed  usque  adeo  le¬ 
ves,  ut  me  puduerit  eas  adferre. 

CAPUT  IV. 

Proponitur  et  refellitur  secundus  error ,  qui 
est  multorum  Lutheranorum. 

Exploso  errore  Illyrici, sequitur  ut  ad  sen¬ 
tentiam  caeterorum  haereticorum  hujus  tem¬ 
poris  veniamus.  Et  quidem  prima  fronte 
videntur  tam  Lutherani,  quam  Calvinistae 
nec  inter  se,  nec  ab  Ecclesia  dissidere,  nam 
ex  adversariis  Philippus  tum  in  Apologia 
Confessionis  Augustanae,  art.  2.  tum  in  locis 
communibus,  titulo  de  peccato  originali;  et 
Joannes  Calvinus  in  lib.  ii.  Institut.  cap.  i. 
admittunt  definitionem  communem  peccati 
originalis,  quod  sit  videlicet  privatio  justitiae 
originalis  :  Murtinus  quoque  Bucerus  in 
epist.  ad  ltom.  testatur,  se  non  videre,  in 
quo  Scholastici,  quoad  peccatura  originis, 


CAPUT  IV. 


ab  orthodoxa  sententia  varient.  Et  ex  no¬ 
stris  Joannes  Hoffmebterus  in  judicio  de  2. 
art.  Confess.  Augustan.  et  Alphonsus  Virve- 
sius  in  tertia  Philippica,  vix  ullam  agnoscunt 
dissensionem  in  hoc  articulo  inter  nos  et 
sectarios.  Tamen  si  res  tota  diligenter  ex¬ 
pendatur,  duo  quaedam  in  doctrina  adver¬ 
sariorum  invenientur,  quae  longissime  di¬ 
stant  a  vera,  sanaque  doctrina  Catholico¬ 
rum. 

Alterum  est,  quod  plurimi  eorum  pecca¬ 
tum  originis  non  distinguunt  a  peccato  ac¬ 
tuali.  Alterum  quod  ea,  quae  Catholici  volunt 
esse  vulnera  naturae,  infirmitates,  morbos 
ex  peccato  originali  relictos,  ut  ignorantiam, 
difficultatem,  concupiscentiam,  ipsi  vere  et 
proprie  peccatum  originis  esse  velint,  et  in 
omnibus  per  Christum  justificatis  ita  mane¬ 
re,  ut  natura  sua  damnare  possit  homines, 
si  Deus  illud  imputare  velit.  Sed  priorem 
errorem  proponamus  ,et  breviter  refellamus. 

Igitur  prior  error  extat  apud  Lutherum  in 
assertione  articuli  tertii,  ubi  dicit,  impossi¬ 
bile  esse,  ut  fomes  sit  absque  actuali  pecca¬ 
to.  Et  supra  in  assertione  secundi  articuli  jam 
dixerat,  fomitem,  sive  concupiscentiam  esse 
peccatum  originale.  Rursus  in  assertione 
ejusdem  terti  articuli  :  «  Omitto,  inquit,  di¬ 
cere,  quod  originale  peccatum,  ut  omnia 
peccata,  ita  et  incredulitas  est.  »  Idem  e- 
tiamLutherus  in  commentario  2.  cap.  Gen. 
dicit,  peccatum  originale  esse  incredulita¬ 
tem,  desperationem,  et  alia  similia,  quae  sine 
dubio  peccata  actualia  sunt.  Idem  in  asser¬ 
tione  ejusdem  articuli  tertii,  dicit  fomitem 
esse  rem  vivam,  et  quae  movetur.  Et  tandem 
addit  haec  verba  :  «  Ideo  fomes  vere  est  ac¬ 
tuale  peccatum.  » 

Jam  vero  Philippus  Melanchthon  in  locis 
communibus,  editis  anno  1522.  titulo  :  Quid 
peccatum,  sic  ait  :  «  Peccatum  originale  est 
nativa  propensio,  et  quidam  genialis  impe¬ 
tus  et  energia,  qua  ad  peccandum  trahimur, 
propagata  ab  Adam  in  omnem  posterita¬ 
tem.  »  Et  paulo  post  :  «  Scriptura  non  vocat 
hoc  originale,  illud  actuale  peccatum.  Est 
enim  et  originale  peccatum  plane  actualis 
quajdam  prava  cupiditas.  »  Idem  Philippus, 
cum  in  Confessione  Augustana  art.  2.  po¬ 
suisset,  peccatum  originale  esse,  quod  ho¬ 
mines  sint  sine  metu,  et  fiducia  Dei;  et  Ca¬ 
tholici  in  refutatione  Confessionis,  qua;  extat 
apud  Fabricium  Leodium  in  Harmonia  Cen- 

fossionis  Augustana?,  objecissent,  quod  esse 
sine  metu  et  fiducia  Doi,  sint  peccata  actua¬ 
lia.  Ille  non  aliter  respondit  in  Apologia, 
nisi  Confessionem  Germanicam  allegando, 
in  qua  non  solum  actus,  sed  etiam  propensio 
et  dona  Dei  ad  efficiendum  timorem  et  fidu¬ 
ciam  hominibus  in  peccato  natis  denegan¬ 
tur.  Itaque  non  negavit,  peccata  actualia 
pertinere  ad  originale  peccatum,  sed  addit 
aliquid  amplius. 

Idem  etiam  in  eadem  Apologia  dicit  a 
Scholasticis  extenuari  peccatum  originis,  et 
inter  esetera  sic  loquitur  :  «  Itaque,  inquit, 
cum  de  peccato  originis  loquuntur,  graviora 
vitia  humana;  natura;  non  commemorant, 
scilicet  ignorationem  Dei,  contemptum  Dei, 
vocare  metu  et  fiducia  Dei,  odisse  judicium 
Dei  fugereDeum  judicantem,  irasci  Deo,  de¬ 
sperare  gratiam,  habere  fiduciam  rerum  pin¬ 
sentium,  etc.  »  Sic  etiam  in  locis  communi¬ 
bus,  editis  post  annum  1540.  non  dicit  qui¬ 
dem  aperte,  peccatum  originis  esse  actua¬ 
lem  cupiditatem,  ut  antea  dixerat,  tamen 
explicans  quid  sit  concupiscentia,  sive  dzxlitx 
(ut  ipse  loquitur)  omnium  potentiarum,  in 
qua  constituit  rationem  peccati  originis,  di¬ 
cit  ad  eam  pertinere  ignorationem  Dei,  du¬ 
bitationes,  esse  sine  timore,  sine  dilectione, 
amare  se  magis  quam  Deum,  etc.  At  profe¬ 
cto  negari  non  potest,  quin  contemptus  Dei, 
odium  judicii  divini  irasci  Deo,  fugere  judi¬ 
cantem  Deum,  desperare  gratiam,  dubitare 
de  misericordia  Dei,  amare  se  plus  quam 
Deum,  sint  vere  peccata  actualia. 

Martinus  Kemnitius  in  Examine,  sess.  5. 
Concilii  Tridentini,  pag.  456.  docet  illam 
sententiam  Scriptura;,  Genes,  vi  :  Omne 
firmentum  cogitationis  cordis  eorum  tantum 
malum  est  omni  tempore  (1).  Sic  enim  ipse 
citat  inlelligendam  esse  de  peccato  originali, 
ct  pertinere  etiam  ad  pueros  et  infantes,  et 
probat,  quia  Genes.  8.  repetitur  lnec  sen¬ 
tentia,  et  additur,  Figmentum  cordis  huma¬ 
ni  esse  malum  a  pueritia ;  et  vox  hebreea, 
qua;  significat  pueritiam,  dicitur  etiam  de 
infantia,  et  tamen  in  sequenti  pagina  expli¬ 
cans  quid  sit  figmentum  ,  quod  hebraice 
dicitur  «  Significat,  inquit,  vel  intus 
animo  aliquid  concipere,  formare  et  quasi 
effigiare,  vel  foris  juxta  conceptam  ideam 
aliquid  fingere,  seu  formare.  »  Et  infra  : 
«  Significat  igitur,  quando  mens  primum 
concipit,  et  format  cogitationes, ipsos  primos 

motus,  conatus  seu  impetus  cordis,  quando 
homo  est  sine  Spiritu  sancto,  jam  esse  res 
malas.  »  Et  pag.  -458.  dicit,  cogitationem, 
quae  deliberatione  confirmata  est,  appellari 
etiam  in  Scripturis,  et  allegat  Isai.  cap. 
26.  Quare  Kemnitius  satis  aperte  ad  pec¬ 
catum  originis  refert  actualem  cogitationem, 
tum  primam  et  indeliberatam,  tum  etiam 
deliberatione,  ut  ipse  loquitur,  confirma¬ 
tam. 

Sed  hic  error  tam  est  crassus,  ut  vix  re¬ 
futatione  indigeat.  Primum  enim  sequitur 
fex  eo  in  infantibus,  pnesertim  in  utero  ma¬ 
tris  existontibus,  aut  recens  natis  non  esse 
originale  peccatum,  quod  non  solum  Scri¬ 
pturis  sanctis,  sed  etiam  ipsorum  Luthera- 
norum  doctrinae,  et  confessioni  repugnat. 
Infantes  enim  in  uteris  matrum,  aut  recens 
nati,  nullum  habent  usum  mentis,  et  ideo 
nec  Deum  contemnere,  neque  abeo  fugere, 
neque  illi  irasci,  neque  gratiam  desperare, 
neque  aliud  contra  Dei  legem  appetere,  vel 
cogitare  possunt.  Et  contra,  fidem  et  timo¬ 
rem  Dei  actu  habere  non  tenentur,  cum  isti 
actus  usum  rationis  requirant,  quo  infantes 
carent.  Proinde  si  peccatum  originale  sit  care¬ 
re  fide  et  metu  Dei,  et  ista  carentia  in  infan¬ 
tibus  peccatum  non  sit,  certe  sequitur  infan¬ 
tes  peccato  originali  etiam  ante  Baptismum 
carere. 

Quod  si  forte  Luthcrani  respondeant  in¬ 
fantes  ejusmodi  usum  mentis  habei’e,  et 
revera  pravos  motus  cordis  in  illis  existere, 
et  carentiam  bonorum  actuum  illis  imputari; 
non  solum  pugnabunt  cum  S.  Augustino, 
qui  lib  i.  de  peccatorum  meritis  et  remis¬ 
sione,  cap.  35.  ridet  quosdam  Pelagianos, 
qui  in  infantibus  recens  natis,  actualia  pec¬ 
cata  esse  dicebant ;  sed  etiam  cum  ipsa  ex¬ 
perientia  :  experimur  enim  infantes  recens 
natos  usque  adeo  mentis  usu  destitutos  esse, 
ut  nec  ubi  sint  sentiant  et  juxta  se  jacentibus 
mammis  magis  possint  esurientes  flere  , 
quam  suggere,  quippe  qui  nec  mammas 
quidem  ipsas,  nec  aliud  aliquod  norint.  Qui 
vero  nec  mammas,  nec  matrem  agnoscunt, 
quomodo  credibile  est  ab  iis  Deum  agnosci  ? 
et  qui  Deum  omnino  cogitare  non  valent,  quo 
pacto  (quaeso)  ullum  contemnere  ab  illo 
fugere,  illi  irasci,  gratiam  ejus  desperare, 
vel  de  misericordia  ipsius  dubitare  queunt  ? 

Quid  quod  in  ipso  primo  instanti  conce¬ 
ptionis  incipiunt  homines  peccatum  originis 


habere,  et  tamen  in  illo  primo  instanti,  for¬ 
tasse  etiam  aliquanto  tempore  post,  non 
solum  non  habent  usum  mentis,  sed  ne  sen¬ 
suum  quidem. 

Denique  nonne  Scriptura  divina  parvulos 
ab  omni  actuali  peccato  perspicue  liberat? 
Siquidem  scribit  Apostolus  ad  Rom  ix  :  Cum 
nondum  nati  fuissent,  aut  aliquid  boni  egissent, 
aut  mali  (I).  Loquitur  autem  de  Jacob  et 
Esaii,  nondum  natis,  sed  jam  conceptis,  et 
in  utere  existentibus,  ut  ex  ipso  loco  episto¬ 
la)  ejus  intelligi  potest.  Moses  quoque  de 
parvulis  dicit,  in  i  cap.  Deut.  :  Filii  tui,  qui 
hodie  ignorant  distantiam  boni,  et  mali  (2). 
Et  Dominus  Jonae  quarto,  dicit  in  Ninive 
fuisse  plusquam  120,000.  hominum,  qui  igno¬ 
rabant,  quid  esset  inter  dexteram  et  sini¬ 
stram  suam.  Qui  locus  a  S.  Hieronymo,  et 
aliis  refertur  ad  ignorantiam,  qua)  cernitur 
in  infantibus. 

Quod  si  parvuli  in  tam  profundis  ignoran¬ 
tia)  tenebris  versantur,  et  distantiam  boni, 
et  mali,  et  quid  inter  dexteram  et  sinistram 
ipsorum  sit  ignorent,  multo  magis  Dei  judi¬ 
cium,  misericordiam,  gratiam  et  similia  eos 
ignorare  necesse  est.  Qui  vero  ista  ignorant, 
non  possunt  certe  judicium  Dei  fugere,  de 
misericordia  dubitare,  gratiam  Domini  de¬ 
sperare,  atque  alia  ejusdem  generis  agere. 
Respondebunt  fortasse,  se  non  ponere  in 
parvulis  actiones  aliquas  mentis,  repugnan¬ 
tes  legi  Dei,  sed  tantum  mentem  ipsam  spo¬ 
liatam  originali  justitia,  et  pronam  ad  actio¬ 
nes  legi  Dei  repugnantes  producendas,  cum 
rationis  usus  advenerit.  Yocasse  autem  se 
hoc  vitium  actuale  peccatum,  non  quod  sit 
actio  aliqua,  sed  quod  sit  actualis,  et  vera 
pronitas,  sive  morbus  ac  defectus  re  ipsa, 
atque  actu  in  homine  existens,  et  non  mera 
negatio,  aut  relatio.  Sic  enim  videntur  ex¬ 
plicare  sententiam  suam  Lutherus  in  asser¬ 
tione  articuli  tertii,  et  Melanchthon  in  locis 
editis  anno  1522  :  «  Yere,  inquit,  Lutherus, 
fomes  est  actuale  peccatum  actualis  priva¬ 
tio,  sive  defectus  ejus  rei,  quae  adesse  debet, 
et  actualis  positio  seu  praesentia  infirmitatis 
et  aliorum  affectuum,  qui  deesse  debent.  » 

At  si  ita  sententiam  suam  explicent,  pri¬ 
mo  abutuntur  vocabulis  contra  scholarum 
omnium  consuetudinem.  Nemo  enim  hacte¬ 
nus  pronitatem,  vel  passionem  appellavit 
actuale  peccatura! 

Deinde  perperam  dicunt,  extenuari  pec- 


(1)  Rom.  IX  11.  -  (2)  Deut.  I.  39. 

catum  originis,  si  quis  ad  id  peccatuxn  per¬ 
tinere  non  velit,  irasci  Deo,  fugere  judicium 
Dei,  dubitare  de  misericordia,  et  desperare 
gratiam,  et  similia;  ista  enim  non  pronita- 
tes,  sed  actiones  sunt. 

Tertio,  non  recte  Apologia  Confess.  Au¬ 
gustanae  dicit,  peccatum  originis  non  solum 
esse  privationem  actuum  fideret  timoris,  sed 
etiam  donorum,  quibus  illi  actus  efficiuntur. 
Nam  privatio  actuum  fidei,  et  timoris  ac¬ 
tuale  peccatum  est  :  non  enim  solus  actus 
malus,  sed  etiam  omissio  actus  boni  dicitur 
actuale  peccatum.  Proinde  necessario  se¬ 
quitur,  aut  infantes  habere  peccatum  actua¬ 
le,  saltem  omissionis,  quod  absurdissimum 
est,  aut  carere  etiam  originali,  quod  fidei 
Christiana;  contrarium  esse,  ne  ipsi  quidem 
adversarii  negant. 

Quarto,  male  Lutherus  in  assert.  art.  3. 
scribit,  fieri  non  posse,  ut  fomes  separetur 
ab  actu  et  motu,  cum  sit  res  viva,  et  quse 
semper  movetur,  ac  gignit  malos  actus.  Nam 
si  id  fieri  nequit,  certe  sequitur  quod  antea 
dicebamus,  ex  doctrina  Lutheranorum  col¬ 
ligi,  ut  infantes  vel  careant  fomite,  ac  per 
hoc  originali  peccato;  vel  habeant  malos 
actus  Deum  videlicet  contemnendo,  fugien¬ 
do,  etc. 

Quinto,  coguntur  fateri  locum  illum  Ge¬ 
nes.  viii  :  Figmentum  cordis  malum  a  pueri¬ 
tia  (1),  non  pertinere  ad  peccatum  originis, 
cum  per  figmentum  cogitationes  intelligi 
velint.  Et  tamen  eum  locum  tanquam  pri¬ 
marium  pro  peccato  originis  allegare  so¬ 
lent. 

Habemus  igitur  inconstantem  esse  doctri¬ 
nam  adversariorum,  et  illud  absurdum  eos 
omnino  sequi,  ut  vel  parvulos  a  peccato  ori¬ 
ginali  immunes  faciant,  vel  naturam  peccati 
originalis  non  recte  explicent. 


CAPUT  V. 

Proponitur  tertius  error ,  qui  est  communis 
omnibus  Lutheranis  et  Calvinistis 

Jam  tertius  error  est  is,  quem  initio  capi¬ 
tis  superioris  dicebamus  esse  alterum  ex 
duobus,  in  quibus  Lutherani  cum  Catholicis 
non  conveniunt.  Est  igit  ur  sententia  commu¬ 


to  1 

nis  apud  sectarios  corruptionem  natur», 
sive  concupiscentiam,  qualis  remanet  in  ho¬ 
minibus  post  justificationem  esse  peccatum 
ex  natura  sua  vere  ac  proprie,  quamvis 
credentibus  non  imputetur.  Intelligunt  au¬ 
tem  per  natur»  corruptionem  ea,  quae  Ca¬ 
tholici  vulnera  natur»  appellare  solent,  vi¬ 
delicet  ignorantiam,  difficultatem,  propensio¬ 
nem  ad  malum,  et  similia. 

Non  est  autem  quaestio  inter  nos  et  ad¬ 
versarios,  sit  ne  humana  natura  graviter 
depravata  per  Adae  peccatum.  Id  enim  li¬ 
benter  fatemur.  Neque  etiam  quaestio  est, 
an  haec  depravatio  aliquo  modo  ad  pecca¬ 
tum  originale  pertineat,  ita  ut  materialq 
ejus  peccati  dici  possit.  Id  enim  sanctus 
Thom.  concedit  in  1.2.  quaest.  82.  art.  1. 
ubi  dicit,  peccatum  originis  esse  habitum 
corruptum,  id  est,  languorem  et  depravatio¬ 
nem  totius  naturae  per  modum  habitus  se 
habentem,  et  in  art.  3.  dicit  concupiscen¬ 
tiam  esse  peccatum  originis  materialiter. 

Sed  tota  controversia  est,  utrum  corru¬ 
ptio  naturae,  ac  praesertim  concupiscentiaper 
se,  et  ex  natura  sua,  qualis  invenitur  etiam 
in  baptizatis  et  justificatis,  sit  proprie  pecca¬ 
tum  originis.  Id  enim  adversarii  conten¬ 
dunt  :  Catholici  autem  negant,  quippe  qui, 
sanata  voluntate  per  gratiam  justificantem, 
docent  reliquos  morbos  non  solum  non  con¬ 
stituere  homines  reos,  sed  neque  posse  con¬ 
stituere,  cum  non  habeant  veram  peccati 
rationem. 

Quocirca  S.  Thom.  quem  in  primis  Theo¬ 
logi  Catholici  sequuntur,  dixit  quidem  in  I. 
2.  qu»st.  82.  art.  1.  peccatum  originis  esse 
habitum  corruptum,  qui  non  solum  conti¬ 
neret  privationem  justitia?,  sed  etiam  per¬ 
versionem  omnium  potentiarum  :  tamen  in 
art.  3.  divisit  habitum  illum  in  partes  duas, 
in  aversionem  mentis  a  Deo,  et  rebellionem 
partis  inferioris  a  superiore,  et  addidit  in 
sola  aversione  mentis  a  Deo  consistere  pro¬ 
prie  et  formaliter  peccatum  originis  in  re¬ 
bellione  autem  partis  inferioris,  quee  fuit 
effectus  rebellionis  mentis  a  Deo,  non  con¬ 
sistere  peccatum,  nisi  materialiter. 

Porro  eam,  quam  diximus  fuisse  commu¬ 
nem,  sententiam  Lutheranorum  et  Calvini- 
starum,  perspicuum  est  ex  testimoniis  ipso¬ 
rum,  quorum  pauca  (exempli  gratia)  hoc 
loco  subjiciemus. 

Igitur  Lutherus  in  assertione  art.  2. 


(l)Gen.  VIII,  21. 

cum  multa  dixisset,  ut  probaret,  concupi¬ 
scentiam  in  baptizatis,  et  justificatis  esse 
peccatum,  ita  sibi  ipse  objicit  :  «  Scio  quid 
hic  mihi  opposituri  sint,  scilicet  omnia  quse 
dicta  sunt,  probare  non  peccatum,  sed  defe¬ 
ctum,  seu  infirmitatem  in  nobis  relinqui 
post  Baptismum.  »  Et  infra  :  «Verum,  in¬ 
quit,  quod  defectum  sic  appellant,  ut  pec¬ 
catum  esse  negent,  et  non  culpam,  sed  poe¬ 
nam,  tantum  peccati  esse  velint,  admittere 
non  possum.  »  Et  infra  :  «  Interim,  inquit, 
favor  Dei  nos  suscipit  et  sustinet,  non  im¬ 
putans  ad  mortem,  quod  reliquum  est  pec¬ 
cati  in  nobis,  licet  vere  peccatum  sit  et 
imputari  possit.  » 

Philippus  Melanchthon  in  locis  editis  po¬ 
steriore  tempore,  titulo  de  peccato  originis, 
quaerit,  quod  sit  formale  in  peccato  originis, 
ac  dicit,  esse  reatum.  Deinde  quaerit,  quod 
sit  fundamentum  hujus  relationis,  quae  dici¬ 
tur  reatus,  ac  dicit,  esse  vitium  nobiscum 
nascens.  «  Cum,  inquit,  quaeritur,  quod  sit 
formale  peccati  originis  ,  recte  respondetur, 
reatus.  Deinde  vero  quaerendum  est  funda¬ 
mentum  hujus  relationis  :  id  vero  est  vitium 
nobiscum  nascens,  quod  est  malum  pugnans 
cum  lege  Dei.  »  Ex  quibus  verbis  intelligi- 
mus,  vitium  nobiscum  nascens,  id  est,  con¬ 
cupiscentiam  natura  sua  efficere  reatum, 
quia  est  malum  pugnans  cum  lege  Dei,  ac 
per  hoc  natura  sua  esse  peccatum,  tametsi 
per  Baptismum  tollatur  reatus,  et  desinat 
esse  peccatum,  non  re  ipsa,  sed  per  non 
imputationem. 

Joannes  Calvinus  lib.  ii.  Institut  -cap.  1. 
§.  8.  sic  definit  peccatum  originis  :  «  Haere- 
ditaria  naturae  nostrae  pravitas  et  corruptio, 
quse  primum  facit  reos  irse  Dei,  tum  etiam 
opera  in  nobis  profert,  quae  Scriptura  vocat 
opera  carnis.  »  Quae  definitio  facile  posset 
cum  sententia  S.  Thomae  et  aliorum  Catho¬ 
licorum  conciliari,  nisi  continuo  haec  verba 
Calvinus  adjungeret  :  «  Atque  id  est  proprie 
quod  a  Paulo  ssepius  peccatum  nominatur.  » 
Respicit  enim  ad  cap.  vi.  et  vii.  ad  Roman. 
ubi  beatus  Apostolus  concupiscentiam  car¬ 
nis,  quam  in  se  quoque  ipse,  quamvis  justi¬ 
ficatus,  et  sanctus  experiebatur,  peccatum 
frequenter  appellat. 

Ex  quo  intelligimus,  peccatum  originis 
Calvino  esse  naturae  corruptionem,  etiam 
posteaqam  praecipua  pars  ejus  corruptionis, 
id  est,  aversio  mentis  a  Deo,  per  gratiam  ju¬ 
stificantem  sublata  est.  Quocirca  idem  Cal¬ 
vinus  lib.  m.  Institut.  cap.  3.  multis  locis 


S.  Augustini  prolatis  contendit,  omnes  cupi¬ 
ditates  esse  peccata,  tametsi  consensus  desit. 

Petrus  Martyr  in  commentar,  cap.  v.  ad 
Roman.  peccatum  originis  ita  definit  :  «  To¬ 
tius  hominis  naturae  depravatio  a  lapsu  pri¬ 
mi  parentis  in  posteros  traducta  per  genera¬ 
tionem,  quae  nisi  beneficium  Christi  succur¬ 
rat,  omnes  inde  nascentes,  infinitis  prope 
malis,  et  aeterna;  damnationi  adjudicat.  » 
Deinde  docet,  hanc  depravationem  continere 
privationem  rectitudinis  omnium  partium  et 
potentiarum  ,  et  praeterea  quaedam  positiva, 
propensionem  ad  malum,  naturae  impetum 
contra  verbum  Dei,  et  alia  id  genus.  Deni¬ 
que  addit  :  «  Quae,  inquit,  supersunt  in  re¬ 
generatis,  ad  aeternam  mortem  non  impu¬ 
tantur;  verum  quaevis  res  ex  eo  judicari 
debet,  quod  est  in  seipsa.  Quare  si  quaeratur 
ex  nobis,  an  sit  peccatum  quod  manet  in 
regeneratis,  respondebimus  esse  peccatum.» 

Martinus  Kemnitius  in  Examine  sess.  3. 
Concilii  Tridentini,  pag.  434.  non  solum 
concupiscentiam,  sed  ipsam  etiam  molem 
carnis,  quamvis  nondum  formatis  organis, 
vult  esse  vere  proprieque  peccatum  :  «  Cum 
igitur,  inquit,  massa  embrionis  in  primo  ar¬ 
dore  conceptionis  primum  inciperet  uteri 
calore  foveri,  jam  erat  peccato  contaminata, 
quse  contaminatio,  juxta  Davidis  confessio¬ 
nem,  habebat  veram  rationem  peccati ;  cum 
nondum  formata  essent  vel  mentis,  vel  vo¬ 
luntatis  vel  cordis  organa.  »  Et  infra  pag. 
464.  quairit  de  concupiscentia  in  renatis, 
quid  sit  jier  se,  ex  se,  et  ex  sua  natura*  Et 
tandem  post  multa  respondet  pag.  468  : 
«  Non,  inquit,  fingere  debent  renati  reli¬ 
quam  in  membris  suis  concupiscentiam  ta¬ 
lem  esse,  quse  per  se ,  etiamsi  remota  gratia 
et  remissionis  umbraculo,  Deus  in  judicium 
cum  illa  intrare  vellet,  non  possit  hominem 
exosum  Deo  facere,  et  damnare  :  sed  agno¬ 
scant  quale  sit  malum,  et  gratias  agant  Deo, 
qui  propter  filium  mediatorem  malum  illud 
non  imputat  ad  damnationem.  »  In  hanc 
sententiam  loquuntur  fere  omnes  alii  hujus 
temporis  sectarii. 

CAPUT  VI. 

Refutantur  calumniae,  et  mendacia 
haereticorum. 

Sed  placet,  antequam  ad  refutationem 
hujus  erroris  veniamus,  breviter  annotare 

calumnias  vel  mendacia,  ineptias,  et  contra¬ 
dictiones,  quibus  adversarii  suas  disputatio¬ 
nes  in  hac  materia,  ut  in  aliis  omnibus, 
exornarunt. 

Primus,  Lutherus  in  libro  adversus  execra- 
bilem  Bullam  Antichristi,  disserens  de3.  art. : 
(i  De  hac,  inquit,  re  probabiliter  disputavi, 
nec  hodie  certus  sum.  »  Et  similia  dicit  de 
quarto,  et  tamen  post  unam  paginam  ita 
scribit  :  «  Ego  his  scriptis  testor,  me  omnia 
damnata  per  Bullam  istam  execrabilem  , 
confiteri  pro  Catholicis  dogmatibus.  »  Et 
jam  antea  initio  libri  sic  praefatus  fuerat  : 
«  Assero  et  amplector  fiducia  tota  spiritus 
mei  articulos  per  eam  damnatos,  asseren- 
dosque  pronuntio  omnibus  Christianis  sub 
poena  aeternae  maledictionis.  » 

Itaque  fomitem  retardare  animum  exeun¬ 
tem  a  corpore,  ab  ingressu  coeli,  etiamsi 
nullum  adsit  actuale  peccatum  (hic  enim 
erat  art.  3.)  Lutherus  habet  pro  Catholico 
dogmate,  et  vult  haberi  ab  omnibus  sub 
poena  maledictionis  aeternae  :  et  tamen  ad¬ 
huc  incertus  est,  quid  agatur  cum  tali  anima, 
retardetur  necne  ab  ingressu  coeli,  et  solum 
probabiliter  disputat. 

Idem  Lutherus  in  assertione  omnium  arti¬ 
culorum  suorum,  art.  2.  imponit  sancto  Au¬ 
gustino,  quod  dixerit  peccatum  actu  trans¬ 
ire,  reatu  manere.  Et  rursus  in  extrema 
disputatione  :  «  Concludamus,  inquit,  cum 
pulcherrimo  verbo  Augustini  :  Peccatum  , 
inquit,  remittitur  in  Baptismo,  non  ut  non 
sit,  sed  ut  non  imputetur.  Ecce  est,  et  rema¬ 
net  peccatum,  sed  non  imputatur.  »  At  nus¬ 
quam  sic  loquitur  S.  Augustinus,  neque 
unum  locum  adhuc  notare  potuerunt  adver¬ 
sarii,  libi  sanctus  Augustinus  dicat,  pecca¬ 
tum  actu  manere,  non  reatu,  vel  esse  in  ho¬ 
mine,  sed  non  imputari.  Dicit  quidem  con¬ 
cupiscentiam  manere  post  Baptismum,  sed 
addit,  eam  non  solum  non  imputari,  sed  ne¬ 
que  esse  peccatum,  nisi  ratio  victa  illi  cedat. 
Testimonia  S.  Augustini  habentur  lib.  i.  de 
nuptiis  et  concupiscentia,  cap.  23.  et  27. 

Philippus  Melanchthon  in  Apologia  Con¬ 
fessionis  Augustanae,  in  defensione  articuli 
secundi,  qui  est  de  peccato  originali,  gravi¬ 
ter  quaeritur  de  Scholasticis ,  in  haec  verba  : 
«  Ilos  morbos,  qui  maxime  adversantur  legi 
Dei,  non  animadvertunt  Scholastici  ,  imo 
tribuunt  interim  humanae  naturae  integras 
vires,  ad  diligendum  Deum  super  omnia.  » 
Et  paulo  post :  a  Quod  si  hos  tantas  vires  ha¬ 
bet  natura  humana,  ut  per  se  possit  diligere 


Deum  super  omnia,  ut  confidenter  affirmant 
Scholastici,  quid  erit  peccatum  originis  ? 
quorsum  autem  opus  erit  gratia  Christi,  si 
nos  possumus  fieri  justi  propria  justitia  ?  » 

At  post  unam  vel  alteram  pagellam  oblitus 
sui,  Scholasticos  contrarium  sentire  dicit  : 
«  Itaque,  inquit,  vetus  definitio,  cum  inquit, 
peccatum  esse  carentiam  justitiae,  detx-ahit 
non  solum  obedientiam  inferiorum  virium 
hominis,  sed  etiam  detrahit  notitiam  Dei, 
fiduciam  erga  Deum,  timorem  et  amorem 
Dei,  aut  certe  vim  ista  efficiendi  detrahit. 
Nam  et  ipsi  Theologi  in  scholis  tradunt  ista 
non  effici  sine  certis  donis  et  auxilio  gratiae.» 
Non  igitur  Scholastici  tribuunt  homini  post 
lapsum  integras  vires  ad  diligendum  Deum, 
et  justificationem,  si  sentiunt  ista  non  effici 
sine  certis  donis  et  auxilio  gratiae.  Idem 
Philippus  in  locis  communibus  editis  anno 
1322.  titulo  de  peccato  :  «  Nec  est,  inquit, 
quod  de  stultis  illis  x-elationibus  in  peccato 
disputemus,  pravus  affectus,  pravusque  cor¬ 
dis  motus  est  contra  legem  Dei  peccatum.  » 
At  in  locis  iisdem,  editis  posteriore  tempore, 
titulo  eodem  docet,  formale  peccati  esse 
reatum ;  reatum  esse  1’elationem  :  «  Recte, 
inquit,  eruditi  sciunt,  universaliter  formale 
peccati  esse  reatum.  Sed  haec  relatio  alicui 
malo  accidit,  etc.  »  Idem  etiam  paulo  post : 
«  Monachi,  inquit,  Jnerudite  omiserunt  re¬ 
atum,  et  dixerunt  formale  peccati  esse  defe¬ 
ctum,  et  hunc  tolli  in  renatis,  ac  manere 
materiale,  quod  intelligebant  appetitiones 
ipsas  conditas  a  Deo,  quae  sunt  res  bonae,  sed 
quid  dicerent,  non  intellixerunt,  etc.  » 

Multa  sunt  in  his  paucis  verbis  errata. 
Primum,  idem  Philippus,  qui  in  locis  priori¬ 
bus  reprehendebat  Scholasticos,  quod  rela¬ 
tiones,  id  est,  reatum  in  peccatis  agnosce¬ 
rent,  in  locis  posterioribus  defendit  ipse 
reatum,  et  relationes  adversus  Scholasticos. 

Deinde,  repugnat  aperte  Luthero,  in  cujus 
verba  juraverat.  Lutherus  enim  in  assertione 
secundi  articuli,  reprehendit  Scholasticos, 
quod  concupiscentiam  in  renatis  dixerint 
esse  defectum.  Philippus  vero  eosdem  re¬ 
prehendit,  quod  rem  eamdem  negaverint 
esse  defectum. 

Tertio,  mentitur  evidentissime,  nisi  forte 
Scholasticos  non  legerit,  et  non  tam  quod 
ipsi  scripserunt,  quam  quod  ipse  de  illis 
somniavit,  confutare  decreverit.  Nam  Scho¬ 
lastici,  sive  Monachi,  adeo  non  omiserunt 
reatum,  ut  Scotus  et  Durandus  vix  aliud, 
quam  reatum,  propxde  peccatum  esse  dixe- 

rint ;  sanctas  autem  Thomas  tametsi  praeter 
reatum,  agnoscit  etiam  maculam ,  tamen 
reatum  nullo  modo  omisit,  ut  perspicuum 
est  ex  1.  2.  quaest.  81.  art.  3.  ad  2.  ubi  dict, 
peccatum  originis  per  Baptismum  tolli,  quoad 
reatum,  et  remanere  quoad  fomitem. 

Denique  ,  illud  etiam  est  apertissimum 
mendacium,  quod  Monachi  dicant,  concu¬ 
piscentiam  in  renatis  non  esse  defectum, 
sed  rem  bonam,  id  est,  appetitiones,  ut  sunt 
a  Deo  conditae.  Ista  enim  nulli  Monachi  Ca¬ 
tholici  unquam  dixerunt,  sed  omnes  summo 
consensu  docent,  post  Baptismum  in  renatis 
manere  concupiscentiam  rebellem,  et  repug¬ 
nantem  legi  mentis,  et  hanc  esse  malam, 
et  morbum,  ac  defectum,  non  tamen  pecca¬ 
tum  proprie  dictum,  nisi  rationalis  voluntas 
desideriis  ejus  assensum  praebeat. 

Joannes  Calvinus  lib.  ii.  Institut.  cap.  1. 
§.  9  :  «  Frigidum,  inquit,  et  stultum  est, 
corruptelam  quae  ex  peccato  Adae  manet,  et 
peccatum  istud  esse  sensualitatem,  vel  ad 
motus  sensualitatis  restringere.  In  quo  cras¬ 
sam  inscitiam  detexit  Petrus  Lombardus,  qui 
sedem  quaerens  et  investigans,  dixit  in  carne 
esse  peccatum  originis,  Paulo  teste ,  non 
quidem  proprie,  sed  quia  in  carne  magis 
apparet.  »  Sed  in  his  verbis  Calvinus  aut 
mentiri,  et  imponere  simplicioribus  voluit, 
aut  Petrum  Lombardum  non  legit,  vel  non 
intellexit.  Nam  Petrus  Lombardus  nusquam 
peccatum  originis  ad  motus  sensualitatis 
restrinxit ;  quin  potius  docuit  in  illis  moti¬ 
bus  consistere  non  posse  ,  quia  esset  actuale 
non  originale.  Sic»enim  loquitur  in  ii.  lib. 
Senten.  dist.  30.  Iit.  G  :  «  Nunc  supercst  vi¬ 
dere,  quid  sit  ipsum  originale  peccatura  , 
Quod  cum  non  sit  actuale,  non  est  actus, 
sive  motus  animae,  vel  corporis.  »  Deinde 
idem  Petrus  non  quaerebat  sedem  peccati 
originis,  cum  dixit  illud  esse  in  carne,  sed 
causam.  Nam  distinet.  30.  litt.  B.  proponit 
quaestiones  a  se  tractandas,  et  dicit  esse 
tres.  Quid  sit  peccatum  originale,  quare  di¬ 
catur  originale  ,  et  quomodo  traducatur. 
Quibus  postea  quartam  addit  distin.  32.  litt. 
A  :  quomodo  dimittatur  in  Baptismo.  Quae¬ 
nam  autem  sit  ejus  sedes  ,  nusquam  propo¬ 
nit,  nusquam  tractat,  sed  ubique  tanquam 
notum  assumit,  esse  animam.  Nam  ut  ipse 
dicit  distin.  31.  Iit.  C.  culpa  non  potest  esse 
in  re  irrationali. 

Itaque  cum  dicit ,  peccatum  esse  in  carne 
non  intelligit  esse  in  carae,  tanquam  in  sede, 
vel  subjecto,  ut  Calvinus  somniat,  sed  tan¬ 


quam  in  causa,  quia  videlicet  per  concupi¬ 
scentiam  carnalem  traducitur.  Sic  enim  ipse 
loquitur  distin.  31.  litt.  B.  «  Quae  dicitur 
manere  in  carae,  non  quia  in  anima  sit,  sed 
quia  per  corruptionem  carnis  inanima  sit.» 
Et  lit.  D  :  «  Caro  quae  in  concupiscentia  libidi¬ 
nis  seminatur,  nec  culpam  habet,  nec  actum 
culpae ,  sed  causam.  »  Denique  quidquid 
Petrus  Lombardus  dicit,  id  totum  ex  sanctis 
Patribus,  Ambrosio  et  Augustino  probat. 
Quare  Calvinus  dum  Petrum  Lombardum 
crassae  inscitia;  reprehendit.  Ambrosium  et 
Augustinum  crassa;  inscitia;  reprehendit.  Sed 
ista  tanta  calumniandi ,  vel  mentiendi  libido 
nulli  magis  ,  quam  auctori  proprio  apud 
aequos  judices  nocet. 

Jam  vero  Petrus  Martyr  in  commentario 
5.  cap.  ad  Roman.  ut  se  in  hac  re,  sicut  in 
caeteris,  falsum  Martyrem  esse  probet,  scri¬ 
bit,  sententiam  illam  suam  de  peccato  ori¬ 
ginis,  esse  etiam  S.  Augustini,  et  S.  Ansel- 
mi,  S.  Thomae,  Sr  Bonaventurse,  et  Scoti. 
Quod  certe  falsissimum  est ;  nullum  enim 
testimonium  horum  Doctorum  proferri  po¬ 
terit,  quo  probetur,  morbos,  qui  supersunt 
in  regeneratis,  per  se  esse  peccata,  et  i’eos 
mortis  aeternae  facere  posse.  Certe  sanctus 
Augustinus,  quem  alii  secuti  sunt,  in  pluri¬ 
mis  locis,  quae  postea  citabuntur,  contrarium 
disertis  verbis  affirmat. 

Martinus  Kemnitius  in  Examine  3.  sess. 
Concilii  Tridenti  ni,  praeter  illud  incredibile 
paradoxum,  sive  potius  Illyrici  et  Manichaei 
delirium  ,  quo  docet,  ipsum  embryonem 
nondum  animatum  habere  veram  et  pro¬ 
priam  peccati  rationem  ,  omnino  tragice 
exagitat,  quod  vir  doctissimus  Andradius 
dixerat,  in  Concilio  Tridentino  non  esse  de¬ 
finitum,  in  quo  posita  esset  propria  i'atio 
peccati  originalis,  et  ideo  de  hac  re,  salva 
fide,  adhuc  in  scholis  liberas  esse  disputan¬ 
tium  opiniones.  Atque  hinc  idem  Kemnitius 
colligit  a  Concilio  Tridentino  libertatem  esse 
relictam  defendendi  sententias  omnes  , 
quamvis  profanas  et  cum  sacris  Scripturis 
aperte  pugnantes.  «  Ad  perpetuam  (inquit 
pag.  436.)  rei  memoriam  notum  sit  toti  orbi 
Christiano  ,  profanam  Pighii  sententiam  (ne 
quid  dicam  durius)  in  decreto  Tridentino 
non  esse  vel  improbatam,  vel  damnatam, 
sed  relictam  esse  eum  aliis  profanis  Schola¬ 
sticorum  de  peccato  originali  disputationi¬ 
bus  sub  opinandi  libertate.  »  At  si  Concilium 
diligenter  legatur,  facile  apparebit,  et  verum 
esse  quod  Andradius  scripsit,  et  tamen  pro- 

fanas  omnes  opiniones  tum  Pigliii,  tum  ali¬ 
orum,  a  Concilio  Tridentino  fuisse  damnatas. 
Siquidem  eorum,  quae  ad  rationem  peccati 
originalis  pertinent,  quaedam  ad  fidem  Ca¬ 
tholicam  necessaria  sunt,  quaedam  sine  ullo 
fidei  detrimento  ignorari  possunt.  Concilium 
ergo  definivit  ea,  quae  prioris  generis  erant, 
ut  peccatum  originis  non  solum  morbum, 
sed  etiam  peccatum  vere,  proprieque  dictum 
esse,  contra  errores  Zwinglii.  Item  in  homi¬ 
ne  inhaerere,  ac  proinde  non  substantiam 
esse,  sed  accidens,  contra  Illyrici  somnia. 
Rursus  non  unum  in  omnibus,  sed  unicui¬ 
que  proprium  in  esse,  contra  sententiam 
minus  rectam  Pighii  et  Catharini ;  nec  solum 
in  infidelium,  sed  etiam  in  fidelium  filiis  lo¬ 
cum  habere,  contra  haeresim  Buceri,  Marty¬ 
ris  et  Calvini.  Denique  per  Baptismum  ita 
deleri,  ut  in  recens  baptizatis  nihil  maneat 
quod  habeat  veram  peccati  rationem,  contra 
communem  Lutheranorum  omnium  Catho¬ 
licae  fidei  repugnantem  doctrinam. 

His  autem  erroribus  explosis,  atque  dam¬ 
natis,  noluit  idem  Concilium  subtiliores  Scho¬ 
lasticorum  quaestiones  excutere,  quae  salva 
lide,  in  utramque  partem  disputari  poterant. 
Nam  et  sciebat,  quod  sanctus  Augustinus  in 
lib.  i.  de  moribus  Ecclesiae,  cap.  22.  scri¬ 
ptum  reliquit,  nihil  esse  hoc  peccato  ad  prae¬ 
dicandum  notius,  nihil  ad  intelligendum  se¬ 
cretius  :  et  vestigiis  veterum  Conciliorum 
inhaerere  decreverat,  qui  de  mysteriis  fidei, 
nihil  aliud  explicare,  et  sub  anathematis  poe¬ 
na  credenda  tradere  consueverant,  nisi  quod 
ad  fidem  conservandam,  et  haereses  confu¬ 
tandas  necessarium  videbatur.  Atque  haec 
pauca  de  adversariorum  calumniis  et  men¬ 
daciis  hoc  loco  sufficiant. 

CAPUT  VII. 

Refutatur  ex  Scripturis  tertius  error,  qui 
est  apud  Lutheranos  communis. 

Sequitur,  ut  errorem  Lutheranorum  et 
Calvinistarum  5.  cap.  expositum,  Scripturae 
et  Patrum  testimoniis  confutemus. 

Asserimus  igitur,  naturae  corruptionem, 
sive  concupiscentiam,  qualis  remanet  post 
Baptismum  in  regeneratis,  non  esse  pccca- 
tum  originis,  non  solum  quia  non  imputatur, 

sed  etiam  quia  imputari  non  potest,  cum  nul¬ 
lum  sit  ex  se,  vel  ex  natura  sua  peccatum. 

Primum  argumentum  ad  hanc  sententiam 
confirmandam  duci  potest  ab  illis  verbis  S. 
Jacobi,  cap.  r  :  Unusquisque  tentatur  a  con¬ 
cupiscentia  sua  abstractus,  et  illectus.  Deinde 
concupiscentia  cum  conceperit,  pant  peccatum ; 
peccatum  vero  cum  consummatum  fuerit  gene¬ 
rat  mortem  (I).  Hic  enim  quatuor  res  distin¬ 
gui  videmus  ab  Apostolo,  Concupiscentiam, 
id  est,  potentiam  appetendi  pronam  ad  ma¬ 
lum,  et  tres  ejus  motus,  suggestionem,  de¬ 
lectationem,  et  consensum.  Sic  enim  eos 
motus  appellant  Theologi  post  Gregorium 
homil.  16.  in  Evangelia,  et  Bedam  in  com¬ 
mentario  hujus  loci. 

Suggestio  est  prima  illa  apprehensio  rei 
delectabilis,  quae  abstrahit,  et  illicit  animam, 
et  siquidem  trahat  ad  delectationem  cum  ali¬ 
quo  imperfecto  consensu,  sequitur  secundus 
motus,  de  quo  dicit  Jacobus  :  Concupiscen¬ 
tia,  cum  conceperit,  id  est,  cum  illexerit, 
parit  peccatum.  Denique  si  suggestio  adjun¬ 
cta  delectatione,  trahat  ad  perfectum  con¬ 
sensum,  existit  tertius  motus,  de  quo  dicit 
Apostolus  :  Peccatum  vero  cum  consumma¬ 
tum  fuerit,  generat  mortem.  Non  enim  per 
consummatum  peccatum  intelligi  debet  so¬ 
lum  peccatum  operis,  sed  quodeumque  pec¬ 
catum,  cui  plenus  accesserit  voluntatis  as¬ 
sensus.  Nam  dubitari  non  potest,  quin  desi¬ 
derium  adulteri,  si  voluntarium  sit,  generet 
mortem,  cum  Dominus  dicat  Matth.  v  :  Qui 
viderit  mulierem  ad  concupiscendam  eam,  jam 
moechatus  est  eam  in  corde  suo.  Et  eadem  est 
ratio  de  aliis  similibus. 

Jam  igitur  concupiscentiam,  id  est,  poten¬ 
tiam,  pronam,  et  primum  ejus  motum  non 
appellat  B.  Jacobus  peccatum.  Partum  im¬ 
perfectum,  hoc  est,  delectationem  non  plene 
deliberatam,  peccatum  vocat,  sed  non  mor¬ 
tale;  denique  partum  perfectum,  hoc  est, 
desiderium  cum  pleno  consensu,  peccatum 
plane  mortale  esse  definit. 

Calvinus  lib.  m.  Instit.  cap.  3.  §.  13.  et 
Beza  in  annotationibus  ad  hunc  locum  re¬ 
spondent,  beatum  Jacobum  illis  verbis,  parit 
peccatum,  loqui  de  peccatis  operum,  sive 
actualibus  :  non  autem  sequi,  ut  concupi¬ 
scentia,  sive  concupiscere  nullum  sit  pecca¬ 
tum,  quamvis  peccatum  operis,  vel  actuale 
non  sit. 

At  contra  hanc  eorum  explicationem  pu¬ 

gnant  primum  verba  sequentia  :  Peccatum 
vero  cum  consummatum  fuerit,  generat  mor¬ 
tem.  Nam  peccatum  operis,  ordinarie  plene 
deliberatum  esse  solet,  et  consummatum  ab 
omnibus  dicitur.  Cur  ergo  beatus  Jacobus 
peccatum  operis  distinxit  a  peccato  consum¬ 
mato,  dicens  :  Peccatum  autem  cnm  consum¬ 
matum  fuerit ,  generat  mortem  ? 

Respondet  Calvinus,  peccatum  consum¬ 
matum  apud  Jacobum  dici  totum  cursum 
hominis  peccatoris,  quo  finito'  nihil  restat, 
nisi  supplicium  mortis  aeternae.  At  Jacobus 
non  loquitur  de  toto  cursu  peccatoris,  id  est, 
de  omnibus  peccatis  simul,  sed  de  singulis 
peccatis,  ut  perspicuum  est  ex  illis  verbis  : 
Nemo  cum  tentatur  dicat,  quoniam  a  Deo  ten- 
talur.  Hic  enim  sine  dubio  loquitur  de  tenta- 
tione  particulari,  quae  certo  tpmpore  in  ho¬ 
mine  existit.  Id  namque  significat  illud,  cum. 
Et  de  hac  eadem  loquitur,  cum  subjungit  : 
Unusquisque  vero  tentatur  a  concupiscentia  sua 
abstractus  et  illectus.  Jubet  enim  S.  Jacobus, 
ut  cum  exurgit  aliqua  tentatio,  nemo  illam 
referat  in  Deum,  sed  in  carnem  suam.  Ac  de 
illa  ipsa  particulari  tentatione  subjungit, 
quod  peccatum  pariat,  et  de  illo  eodem  pec¬ 
cato  affirmat,  quod  cum  consummatum  fue¬ 
rit,  generat  mortem.  Quia  vero  satis  constat, 
non  quodlibet  peccatum,  quamvis  perfectum 
et  consummatum,  perducere  continuo,  ac  re 
ipsa  ad  mortem  aeternam,  quae  est  in  alia 
vita,  sequitur,  ut  loquatur  Apostolus  de 
morte  animae,  quae  fit  in  hac  vita,  cum  gratia 
Domini  anima  destituitur.  Peccatum  igitur 
generans  mortem,  est  quodlibet  peccatum 
mortale,  sive  sit  operis,  sive  linguae,  sive  de¬ 
siderii. 

Deinde  nulla  est  ratio  cur  peccatum  abso¬ 
lute  positum,  cum  dicitur  :  Concupiscentia 
cum  conceperit,  parit  peccatum,  Calvinus  re¬ 
stringi  velit  ad  peccatum  operis.  Nam  cum 
peccatum  oris,  ut  blasphemia,  vel  perjurium, 
et  cordis,  ut  desiderium  voluntarium  conju¬ 
gis  alienae,  non  minus  peccatum  sit,  ncc  mi¬ 
nus  prohibeatur  in  Decalogo,  quam  furtum, 
vel  aliud  peccatum  operis,  quo  jure  vocabu¬ 
lum  peccati,  absolute  positum,  ad  solum 
operis  peccatum  restringi  poterit?  Peccatum 
igitur  quod  concupiscentia  parit,  est  omne 
peccatum  actuale,  sive  cordis,  sive  oris,  sive 
operis;  sed  illud,  si  plenum  habeat  consen¬ 
sum  voluntatis,  consummatum,  et  mortale 
dicitur;  sin  autem,  imperfectum  et  veniale 
nominatur. 

Dicent  fortasse,  si  peccatum,  quod  concu¬ 


piscentia  parit,  est  peccatum  actuale,  quid 
prohibet,  cur  ipsa  concupiscentia  non  sit 
etiam  verum  peccatum,  si  non  actuale,  sal¬ 
tem  originale  ? 

At  cum  adversarii  dicunt,  concupiscen¬ 
tiam  esse  peccatum,  vel  loquuntur  de  primo 
ejus  motu,  qui  dicitur  a  Patribus  suggestio, 
vel  de  pronitate  potentiae  concupiscibilis  ad 
malum ;  si  de  suggestione  loquuntur,  illa  non 
potest  dici  peccatum  originale,  quia  est  actio 
quaedam  et  proinde  si  peccatum  esset,  actu¬ 
ale  esset.  Et  jam  ostendimus  eam  peccatum 
actuale  non  esse. 

Si  loquuntur  de  pronitate,  eadem  ratione 
probatur,  eam  nullum  esse  peccatum.  Nam 
si  pronitas  illa  peccatum  esset,  sive  actuale, 
sive  originale,  ideo  nimirum  esset,  quia  pug¬ 
nare  videtur  cum  lege  Dei,  ut  adversarii 
dicunt,  ac  praesertim  Calvin,  lib.  m.  Institut. 
cap.  3.  §.  10.  et  Kemnitius  in  Examine  3. 
sess.  Concilii  Tridcnt.  pag.  434.  At  si  proni¬ 
tas  peccatum  esset,  quia  pugnare  videtur 
cum  lege  Dei,  multo  magis  actus  ejus,  quam¬ 
vis  omnino  involuntarius,  esset  peccatum, 
cum  magis  pugnet  cum  lege  actus,  quam 
pronitas  ad  actum.  Habemus  autem  ex  do¬ 
ctrina  Apostoli,  actum  concupiscentiae  om¬ 
nino  involuntarium  nullum  esse  peccatum, 
ut  supra  ostendimus  :  efficitur  igitur,  ut  con¬ 
cupiscentia  ipsa,  id  est,  pronitas  ad  actum 
malum,  nullum  sit  omnino  peccatum.  Et 
confirmatur  haec  nostra  explicatio  testimo¬ 
niis  Apostolicis  ex  Augustino,  Cyrillo  etBeda, 
ut  alios  Patres  interim  omittamus. 

S.  Augustinus  lib.  vi.  adversus  Julianum, 
cap.  3  :  «  Sed,  inquit,  cum  dicit  Apostolus 
Jacobus,  unusquisque  tentatur  a  concupi¬ 
scentia  sua,  abstractus  et  illectus.  Deinde 
concupiscentia  cum  conceperit,  parit  pecca¬ 
tum  :  profecto  in  his  verbis  partus  a  pariente 
discernitur.  Pariens  enim  est  concupiscen¬ 
tia,  partus  peccatum.  Sed  concupiscentia 
non  parit,  nisi  conceperit;  non  concipit,  nisi 
illexerit,  hoc  est,  ad  malum  perpetrandum 
obtinuerit  voluntatis  assensum.  » 

S.  Gyrillus  lib.  iv.  in  Joannem,  cap.  oi  : 
«  Voluptas  quaedam,  inquit,  ante  omne  pec¬ 
catum  praecurrit,  et  fervens  cupiditas  ad  de¬ 
licta  solet  allicere,  quae  ante  peccandi  actum 
insidet,  et  mentis  consensum  arripit,  per¬ 
suadens  facile  hac  via  veniendum  esse  quo 
gliscimus.  Quod  verum  Christi  discipulus  os¬ 
tendit,  dicens  :  Nemo  qui  tentatur,  dicat  a 
Deo  se  tentari,  neminem  enim  Deus  tentat, 
sed  unusquisque  a  sua  cupididate  abstractus, 

atque  seductus,  tentatur.  Cupiditas  deinde, 
postquam  conceperit,  parit  peccatum,  porro 
consummatio  mortem  generat.  » 

Certe  si  ante  omne  peccatum  voluptas 
quaedam  praecurrit,  et  si  cupiditas  ad  malum 
alliciens,  ante  peccandi  actum  insidet,  non 
est  veri  nominis  peccatum  ipsa  titillatio  et 
incitatio,  etiam  cum  delectatione  conjuncta, 
nisi  aliquo  modo  consensum  mentis  obtineat. 
Quod  si  titillatio,  quae  actus  quidam  est,  pec¬ 
catum  non  est,  multo  minus  pronitas  ad  eum 
actum,  peccatum  esse  poterit. 

Beda  in  commentario  hujus  loci  distinguit 
suggestionem  a  delectatione,  et  delectatio¬ 
nem  a  consensu  ;  ac  dicit,  solam  suggestio¬ 
nem,  nisi  trahat  ad  delectationem,  non  so¬ 
lum  non  parere  peccatum,  sed  e  contrario 
parere  coronam  vita;,  juxta  verbum  ejusdem 
Apostoli  in  eodem  loco  :  «  Beatus  vir  qui 
suffert  tentationem,  quoniam  cum  probatus 
fuerit,  accipiet  coronam  vitae.  » 

Secundum  argumentum  principale  sumi¬ 
tur  ex  cap.  7.  epist.  ad  Boman.  ubi B. Paulus 
sic  loquitur  :  «  Nunc  autem  non  ego  operor 
illud,  sed  quod  habitat  in  me  peccatum.  Scio 
enim  quia  non  habitat  in  me,  id  est,  in  carne 
mea,  bonum.  »  His  enim  verbis  satis  aperte 
docet  Apostolus,  concupiscentiam  in  homine 
justificato  non  esse  proprie  peccatum,  quod 
reum  facere  possit.  Nam  primum  dicit,  mo¬ 
tum  concupiscentiae  non  esse  suum  opus,  ac 
per  hoc  non  posse  sibi  imputari.  Quo  enim 
jure  mihi  imputari  possit,  quod  meum  non 
est?  Deinde  addit  hujusmodi  malum  non 
esse  in  se,  sed  in  carne  sua.  Constat  autem 
carnem  non  esse  capacem  peccati  proprie 
dicti. 

Sed  contra  objiciunt  Calvinus  lib.  ii.  Instit. 
cap.  i.  §.  9.  et  cap.  2.  §.  ult.  et  Beza  in  an- 
notationib.  ad  7.  cap.  epistolae  ad  Romanos, 
in  hoc  7.  cap.  epist.  ad  Rom.  carnem  accipi 
pro  toto  homine,  qualis  est  secundum  natu¬ 
ram  corruptam.  Quod  probat  Beza  in  anno¬ 
tationibus  ad  hunc  locum,  quia  Beatus  Pau¬ 
lus  inter  corruptissimas  partes  mentem  nu¬ 
merat  I.  ad  Timoth.  vi.  et  alibi,  et  adEphes. 
iv,  jubet  renovari  spiritum  mentis  nostrae. 

Respondeo,  in  multis  locis  divinae  Scri¬ 
pturae  sine  dubio  per  carnem  intelligi  omnes 
potentias  tum  inferiores,  tum  superiores  per 
peccatum  corruptas.  Unde  etiam  videmus 
ad  Galatas  quinto,  inter  opera  carnis  haere- 
ses  numerari.  Itaque  non  negamus  etiam 


mentem  per  peccatum  fuisse  corruptam.  Cae- 
terum  in  7.  cap.  ad  Roinan.  negamus,  car¬ 
nem  sumi  pro  toto  homine,  atque  asserimus, 
accipi  pro  altera  parte  tantum,  quae  vires  in¬ 
feriores  complectitur.  Nam  in  primis  si  per 
carnem  intelligeretur  totus  homo,  non  vere 
diceret  Paulus  :  Non  ego  operor  illud.  Quo¬ 
modo  enim  non  ipse  operatur,  quod  ejus  caro 
et  animus,  hoc  est,  ipse  totus,  operatur?  Sin 
autem  reluctante  ratione,  quae  est  potissima 
hominis  pars,  sola  pars  inferior  operetur, 
vere  dici  potest,  Non  ego  operor  illud. 

Deinde  cum  Apostolus  dicit  :  «  Scio,  quia 
non  habitat  in  me,  id  est,  in  carne  mea,  bo¬ 
num.  Quorsum  attinet  illa  correctio,  in  me, 
id  est,  in  carne  mea  :  »  Si  in  toto  homine  est 
illud  malum,  de  quo  loquitur?  Tertio,  nonne 
Apostolus  disertis  verbis  distinguit  carnem  a 
mente,  id  est,  unam  partem  hominis  ab  al¬ 
tera,  cum  dicit  :  «  Video  aliam  legem  in 
membris  meis ,  repugnantem  legi  mentis 
meae  ?  et  ego  ipse  mente  servio  legi  Dei,  carne 
autem  legi  peccati.  » 

At  (inquit  Beza)  mens  non  consideratur  ab 
Apostolo  simpliciter,  ut  adversarii  faciunt, 
sed  it  opponitur  membris,  quia  legi  Dei  con¬ 
sentit,  quod  in  solis  regeneratis  accidit.  Ita¬ 
que  vult,  mentem  accipi  hoc  loco  pro  mente 
renovata  per  gratiam,  quae  opponitur  mem¬ 
bris,  id  est,  toti  homini,  qualis  est  ex  se,  sive 
ex  corruptione  naturae,  et  probat,  quia  ad 
Colossenses  secundo,  ubi  nos  legimus  :  In¬ 
flati  sensu  carnis  suae.  Graece  pro  sensu  est 
vou<;,  id  est,  mens,  et  ad  Rom.  vm,  eadem 
mens  carnis  dicitur  oppov^ua  capxo ;,  id  est, 
prudentia  carnis. 

Sed  haec  objectio  nihil  concludit.  Admitti¬ 
mus  enim,  mentem  cousiderari  a  Paulo,  ut 
renovatam  per  gratiam,  et  nos  eodem  modo 
illam  consideramus ;  negamus  autem  illam 
opponi  toti  homini.  Consequens  enim  est,  ut 
mentem  renovatam  opponat  parti  non  reno¬ 
vatae,  id  est,  carni,  cujus  redemptionem  ad¬ 
huc  expectamus. 

Et  confirmatur  quarto,  quia  quod  Aposto¬ 
lus  hic  dixit,  in  carne  sua  esse  malum,  cla¬ 
rius  dixit  ad  Roman.  vi.  in  corpore  mortali 
id  malum  esse,  et  in  hoc  ipso  cap.  vii  :  Quis 
me  liberabit  de  corpore  mortis  hujus  (I)  ?  Per 
corpus  autem  mortale  certum  est,  non  posse 
intelligi  omnes  partes  hominis,  sed  alteram 
tantuin. 

Quinto,  quia  quod  dicit  :  «  Mente  servio 


(1)  Rom.  VII,  24. 

legi  Dei,  paulo  ante  dixit :  Condelector  legi 
Dei,  secundum  interiorem  hominem.»  Intel- 
ligimus  autem  ex  cap.  iv.  posterioris  ad  Co- 
linth.  exteriorem  hominem  esse  corpus  cor¬ 
ruptibile,  interiorem  autem  esse  animam 
rationalem  :  «  Licet  is,  qui  foris  est,  noster 
homo  corrumpitur,  is,  qui  intus  est,  renova¬ 
tur  de  die  in  diem  (1).  » 

Sexto,  quia  tametsi  caro  interdum  acci¬ 
piatur  pro  toto  homine,  tamen  cum  caro  di¬ 
citur,  in  malam  partem,  non  usurpatur  h?ec 
vox  in  Scripturis,  nisi  cum  agitur  de  impiis, 
quorum  animus  carni  obedit,  ut  Genes,  vi  : 
Aon  permanebit  spiritus  meus  in  homine,  quia 
caro  est;  Joan.  m,  Quod  natum  est  ex  came, 
caro  est;  ad  Galat.  v,  Opera  carnis  sunt  forni¬ 
catio ,  etc.  I  ad.  Corinth.  xv,  Caro  et  sanguis 
regnum  Dei  non  possidebit  (  I).  Et  in  illis  etiam 
locis  agitur  de  impiis,  in  quibus  mens,  vel 
prudentia  tribuitur  carni,  qua?  loca  Beza  ci¬ 
taverat.  Justificati  autem,  quia  carnis  desi¬ 
deriis  fortiter  resistunt,  non  solum  non  di¬ 
cuntur  caro,  sed  etiam  dicuntur  in  carne  non 
esse,  ut  patet  ex  cap.  vm.  ad  Roman.  Quare 
cum  in  toto  cap.  vii.  loquatur  Apostolus  de 
se,  aliisque  justificatis,  sine  dubio  per  car¬ 
nem  non  intelligit  totum  hominem,  sed  tan¬ 
tum  partem  hominis  inferiorem, 

Accedat  auctoritas  sancti  Augustini,  qui 
passim  ita  exponit  hscc  loca,  ac  praesertim 
in  i.  lib.  contra  duas  epistolas  Pelagiano- 
rum,  cap.  10.  et  toto  i.  lib.  de  nuptiis  et  con¬ 
cupiscentia,  in  quo  libro  cap.  6.  sic  loqui¬ 
tur  :  «  Ibi  homo  primitus  Dei  lege  trans¬ 
gressa,  aliam  legem  repugnantem  suae  menti 
habere  coepit  in  membris,  et  inobedientiae 
suae  malum  sensit,  quando  sibi  retributam 
dignissime  inobedientiam  suae  carnis  inve¬ 
nit.  » 

Adde  ultimo  quod  etiamsi  cogeremur  no¬ 
mine  carnis  intelligere  omnes  animae  poten- 
tentias  etiam  in  vn  ad  Rom.  tamen  omnino 
discendum  esset,  nomen  carnis  in  justificatis 
non  pertinere  ad  voluntatem,  sive  mentem, 
nisi  quoad  primos  quosdam  motus  indelibe- 
ratos.  Nam  apertissime  opponit  Apostolus 
consensum  voluntatis,  desideriis  carnis.  Ita¬ 
que  etiam  hoc  modo  concupiscentia  non  ha¬ 
beret  sedem  nisi  in  parte  animae,  quae  non 
est  capax  peccati  proprie  dicti.  Nam  nec  pars 
inferior,  nec  superior,  ut  praevenit  suo  motu 
judicium  rationis,  peccati  proprie  dicti  capax 
est.  Ibi  enim  tantum  peccatum  proprie  dic¬ 


tum  esse  potest,  ubi  justitia  proprie  dictat 
esse  potest ;  non  potest  autem  justitia  pro- 
proprie  dicta  esse  in  parte  inferiore,  vel  in 
superiore,  ut  praevenit  judicium  rationis, 
igitur  nec  peccatum  proprie  dictum. 

Tertium  argumentum  duci  potest  a  testi¬ 
monio  beati  Pauli  in  epist.  ad  Rom.  cap  vm 
ubi  sic  loquitur  :  Nihil  ergo  damnationis  est 
iis  qui  sunt  in  Christo  Jesus  (3).  Quo  loco,  cum 
in  vi  et  vii,  cap.  multa  dixisset  de  concupi¬ 
scentia,  quam  modo  peccatum  per  metony- 
miam,  modo  legem  membrorum  appellave¬ 
rat,  tandem  concludit,  nihil  esse  timendum 
justificatis  in  Christo,  etsi  concupiscentiam 
illam  adhuc  sentiant  in  membris,  repugnan¬ 
tem  legi  mentis.  Nec  tam  significat,  nullam 
esse  condemnationem  justificatis  in  Christo 
ob  concupiscentiam,  quam  nihil  esse  in  eis 
condemnatione  dignum,  sive  nullam  esse 
causam  condemnationis.  Quod  enim  non¬ 
dum  essent  actu,  ac  re  ipsa  condemnati, 
perspicuum  erat,  quia  sententia  damnationis 
non  fertur,  nisi  post  hanc  vitam.  Habemus 
igitur  ex  hoc  loco,  concupiscentiam,  qualis 
remanet  in  renatis,  non  esse  peccatum  ex 
natura  sua. 

Respondent  communiter  adversarii,  Lu- 
therus,  Calvinus,  Kemnitius  et  caiteri,  Apo¬ 
stolum  dixisse,  nihil  damnationis  esse  rena¬ 
tis  ob  concupiscentiam,  non  quod  ea  non  sit 
damnatione  digna,  sed  quod  ejus  reatum 
Deus  dimiserit  in  Baptismo. 

At  hgee  responsio  multis  de  causis  non 
est  solida.  Primum  enim  si  vere  crederent 
adversarii,  reatum  dimitti  in  Baptismo,  fa¬ 
teri  deberent  consequenter,  nihil  esse  in  re¬ 
natis,  quod  habeat  veram  peccati  rationem. 
Siquidem  reatus  et  sancti  Augustini  testi¬ 
monio,  et  ipsorum  confessione  est  id,  quod 
proprie  dicitur  peccatum.  Sic  enim  loquitur 
sanctus  Augustinus  lib.  i,  de  nuptiis,  et  con¬ 
cupiscentia,  cap.  xxvi  :  «Hoc  est  non  habere 
peccatum,  reum  non  esse  peccati.  »  Et  Phi¬ 
lippus  in  locis  communibus  ut  sapra  citavi¬ 
mus  tit.  de  peccato,  docuit,  formale  peccati 
esse  reatum.  Quod  idem  indicat  Calvinus 
lib.  in.  Instit.  cap.  m,  §  xi,  cum  dicit,  re¬ 
misso  reatu,  manere  in  homine  peccati  ma¬ 
teriam.  At  certe  sublata  rei  forma,  non  ma¬ 
net  ejus  rei  ratio,  sive  natura,  cum  forma 
sit  prajeipua  pars  natura;,  immo  sit  ipsa  ra¬ 
tio  et  quidditas  rei. 

Deinde,  reatus  est  omniuo  inseparabilis  ab 

oo,  quod  natura  sua  est  dignum aeterna dam¬ 
natione  qualem  osse  volunt  concupiscentiam 
adversarii.  Nam  reatus,  qui  ab  Augustino  di¬ 
citur  peccatum,  et  a  Philippo  formale  pecca¬ 
ti,  non  est  sola  ordinatio  ad  poenam;  ha?c 
enim  est  bona  et  a  Deo;  sed  est  dignitas  sive 
meritum  poenae,  ut  eam  S.  Augustinus  ap¬ 
pellat  :  «  Nemo  nascitur  (inquit  in  Psalm.  i.) 
nisi  trahens  poenam,  trahens  meritum  poenae.» 
Porro  iste  reatus,  ut  recte  docet  Philippus 
loco  notato,  est  relatio,  cujus  proximum  fun¬ 
damentum  est  actus  malus,  sive  iniquitas. 
Non  potest  autem  relatio  a  fundamento  pro¬ 
ximo  separari,  quia  ex  ipso  fundamento  na¬ 
turaliter  et  necessario  sequitur.  Neque  eniin 
fieri  potest,  ut  qui  genuit  filium,  nou  sit  ejus 
pater,  et  qui  genitus  est  ab  alio,  non  sit  ejus 
filius,  quia  posita  generatione,  quae  est  fun¬ 
damentum,  necessario  consequitur  in  gene¬ 
rante  paternitas,  in  genito  filiatio.  Eodem 
modo  quia  scelus,  exempli  causa,  homicidii 
fundamentum  est  reatus,  fieri  non  potest,  ut 
qui  homicidium  fecit,  non  sit  reus,  id  est,  dig¬ 
nus  poena,  etiamsi  forte  judex  nolit  illum 
punire,  ac  tunc  praesertim  separari  non  po¬ 
test  reatus  a  scelere,  cum  adhuc  manet  ac¬ 
tus,  vel  desiderium  homicidii. 

Jam  igitur  si  concupiscentia,  etiam  in  re¬ 
natis,  esset  natura  sua  res  digna  morte  sem¬ 
piterna,  ut  adversarii  communiter  docent,  et 
(ut  Philippus  fatetur)  fundamentum  proxi¬ 
mum  ejus  relationis,  quae  dicitur  reatus, 
certe  ab  ca  reatus  sejungi  nullo  modo  pos¬ 
set.  Quomodo  enim  separari  potest  reatus, 
id  est,  dignitas,  et  meritum  poenae  ab  ea  re, 
quae  natura  sua  est  digna  poena  et  meretur 
poenam?  Ergo  si  B.  Paulus  per  damnatio¬ 
nem  intelligit  reatum,  evidenter  sequitur  ut 
vel  falsum  sit  Apostoli  testimonium,  vel  sit 
verum  quod  nos  dicimus,  concupiscentiam 
in  renatis  natura  sua  non  esse  rem  dignam 
poena,  nec  habere  veram,  ac  propriam  pec¬ 
cati  rationem. 

\  Tertio,  etiamsi  concederemus,  fieri  posse, 
ut  concupiscentia  escet  res  digna  morte  Sem¬ 
piterna,  et  tamen  ab  ea  tolleretur  l-eatus,  ta¬ 
men  certum  est  ex  Scripturis  divinis,  Deum 
nunquam  remittere  reatum  dum  manet  ejus 
fundamentum.  Nam  judicium  Dei  secundum 
veritatem  est,  ad  Rom.  ii.  Et  :  Odio  habet 
Deus  omnes,  qui  operantur  iniquitatem,  et  per¬ 
dit  omnes  qui  loquuntur  mendacium,  Psal.  v. 
Et  :  Odio  est  Deo  impius  et  impietas  ejus ,  Sa¬ 


pient  xiv  (1).  Denique  Ezecli.  xvnr,  demon¬ 
strat  Deus  aequas  esse  vias  suas,  quia  ma¬ 
nente  iniquitate,  punit;  remota  illa,  ignoscit. 
Quare  si  re  vera  concupiscentia  in  renatis 
(ut  adversarii  volunt)  esset  iniquitas  digna 
morte  sempiterna,  nunquam  Apostolus  di¬ 
xisset  :  Nihil  ergo  damnationis  est  iis,  qui 
sunt  in  Christo  ./esu.  Neque  enim  tam  cito 
oblitus  fuisset  ejus,  quod  antea  dixex*at,  ju¬ 
dicium  Dei  secundum  veritatem  esse. 

Quarto,  illa  particula,  ergo,  cum  Aposto¬ 
lus  dicit  :  Nihil  ergo  damnationis  est,  etc., 
significat,  eam  sententiam  deduci  ex  supe¬ 
rioribus  verbis  :  in  superioribus  autem  ver¬ 
bis,  non  dixerat  B.  Paulus,  Deum  non  im- 
putare  concupiscentiam,  aut  condonare  ejus 
reatum,  sed  ostenderat  motus  concupiscen¬ 
tia)  involuntarios  non  esse  peccata,  nec  posse 
homini  imputari.  Id  enim  significat  (ut  su- 
pra  diximus)  illud  ad  Ilom.  vn  :  Non  enim 
quod  volo  bonum,  hoc  ago ;  sed  quod  odi 
malum,  illud  facio.  Si  autem  quod  odi  ma¬ 
lum,  illud  facio,  jam  non  ego  operor  illud, 
sed  quod  habitat  in  me  peccatum.  »  Nam  si 
vei'e  dici  potest  (ut  sine  dubio  potest)  de  motu 
concupiscentia)  involuntario,  non  ego  operor 
illum,  pi-ofecto  nobis  imputari  non  potest 
ejusmodi  motus,  quippe  cujus  non  auctores 
non  sumus,  qui  fit  in  nobis,  sed  non  a  no¬ 
bis.  Quod  si  motus  ille  nobis  imputari  ne¬ 
quit,  multo  minus  (ut  supia  diximus)  proni- 
tas  ad  eum  molurn  nobis  imputari  poterit. 
Quoniam  igitur  per  Baptismum  non  so¬ 
lum  habemus  remissionem  omnium  pecca¬ 
torum,  sed  etiam  gratiam,  qua  legi  carnis 
fortiter  ac  strenue  resistamus,  et  ideo  con¬ 
cupiscentia  in  renatis  non  habet  culpae,  sed 
pcense  tantum  et  aegritudinis  rationem,  ideo 
beatus  Paulus  ait  :  Nihil  ergo  damnationis  est 
iis,  qui  sunt  in  Christo  Jesu.  Et  subjungit  ra¬ 
tionem  similem  superiori  :  Qui,  inquit,  non 
secundum  carnem  ambulant. 

Ex  iis  rejicitur  etiam  responsio  Illyrici,  qui 
cum  videret,  quod  Lutherus,  Philippus,  Cal¬ 
vinus  dixerant  de  reatu  remisso,  non  satis 
esse  fumum,  addidit  aliam  responsionem 
in  Apologia  pro  Confessione  Antuerpiensi , 
cap.  3,  quod  videlicet,  nihil  damnationis 
sit  iis,  qui  sunt  in  Christo,  non  simpliciter, 
et  per  se,  sed  per  accidens,  accedente  vide¬ 
licet  assidua  petitione  remissionis  pecca¬ 
torum,  tum  actualium,  tum  etiam  ipsius 
concupiscentiae.  Quae  responsio  Illyrici  ab- 

surdissima  est.  Nam  nec  pro  remissione 
concupiscentiae  oraro  debent  renati,  ut  S. 
Augustinus  disertis  verbis  docet  lib.  i, 
cap.  13  contra  duas  epistolas  Pelagianorum, 
in  epist.  200  ad  Asellicum,  et  in  libro  de 
perfectione  justitiae  :  nec  admitti  sine  im¬ 
pietate  potest,  quod  Apostoli  sententia  non 
sit  vera  simpliciter  et  per  se,  sed  tantum 
per  accidens.  Inde  enim  sequeretui’,  ut  sim¬ 
pliciter,  et  per  se  falsa  esset. 

Sed  accedit  praeterea  ratio  illa  quarta, 
quam  attulimus  contra  Lutheri,  Philippi,  et 
Calvini  explicationem.  Nam  quemadmodum 
Apostolus  illam  conclusionem,  Nihil  ergo 
damnationis ,  etc.  non  deduxit  ex  eo,  quod 
concupiscentia  non  imputetur,  ita  etiam  non 
deduxit  ex  eo  quod  petentibus  remittatur,  sed 
exeo,  quod  resistente  voluntate  per  gratiam 
Dei  justificata  motibus  concupiscentiae,  motus 
illi  nostri  non  sint,  nec  nobis  imputari  possint. 

Quartum  argumentum  principale,  sumitur 
ab  his  testimoniis  Scripturarum,  quae  do¬ 
cent  per  Baptismum  fieri  veram  peccatorum 
remissionem,  ita  ut  non  solum  condonetur 
debitum  poenae,  sed  etiam  maculae  abluantur, 
purgentur,  deleantur,  tollantur,  etc.  Sed  quo¬ 
niam  totum  hoc  argumentum  fuse  tractavi¬ 
mus  in  2.  tom.  de  Sacramentis,  lib.  I.  de 
Baptismo,  cap.  13.  ideo  supervacaneum  du¬ 
ximus  hoc  loco  illud  repetere. 

CAPUT  Vili. 

Refellitur  idem  error  ex  testimoniis  sanctorum 
Patrum. 

Accedant  secundo  loco  testimonia  veterum 
patrum,  quae  ita  in  hac  parte  causae  nostrae 
favent,  ut  id  Calvinus  fateri  coactus  fuerit.  Sic 
enim  scribit  lib.  3.  Institutionum,  cap.  3.  § 
10  :  «  Neque  opus  est  multum  investigando 
laborare,  quid  hic  veteijes  sentiant,  quando 
unus  Augustinus  sufficere  ad  id  potest,  qui 
fideliter  magnaque  diligentia  omnium  sen¬ 
tentias  collegit.  Ex  illo  igitur  sumant  lecto¬ 
res,  si  quid  de  sensu  antiquitatis  habere  certi 
volunt.  Porro  inter  illum  et  nos  hoc  discri¬ 
men  est,  quod  ipse  quidem  concupiscentiae 
morbum  peccatum  vocare  non  audet,  sed  ad 
illum  designandum  infirmitatis  nomine  con¬ 
tentus,  tum  demum  fieri  peccatum  docet, 
ubi  vel  opus,  vel  consensus  accedit.  Nos  au¬ 
tem  illud  ipsum  pro  peccato  habemus,  quod 
aliqua  omnino  cupiditate  homo  titillatur.  » 


Quia  tamen  Lutherus,  Kemnitius  et  ipse 
etiam  Calvinus  ad  errorem  suum  stabilien¬ 
dum  Patrum  testimoniis  ac  potissimum  S. 
Augustini,  non  minus  in  hac  controversia, 
quam  in  ceeteris  abutuntur ,  opera;  pre¬ 
tium  esse  duxi,  aliquot  Patrum,  tum  Graeco¬ 
rum  ,  tum  Latinorum  testimonia  produ¬ 
cere. 

Primus  ex  Graecis  sit  S.  Methodius,  qui 
apud  Epiphanium  in  haeresi  Originis,  quae 
est  num.  64.  docet  concupiscentiam  in  nobis 
relictam  esse  ad  agonem,  ut  per  eam  pro¬ 
bemur,  tanquam  aurum  in  fornace.  Constat 
autem  aurum  in  fornace  nullo  modo  inqui¬ 
nari,  sed  purgari.  Addit  etiam,  motus  con¬ 
cupiscentiae  forinsecus  contra  nos  instare. 
Ex  quo  intelligimus,  eos  nobis  imputari  non 
posse,  cum  nostri  non  sint.  Denique  horta¬ 
tur  ad  resistendum  illis,  ne  forte  ob  negli- 
gentiam  capiamur.  Quasi  dicat,  nos  capi 
non  posse,  ac  per  hoc  nec  peccare,  nisi  veli¬ 
mus  :  «  Confidenter,  inquit,  ipsas  (concupi¬ 
scentias  videlicet)  depellere  oportet.  Quo  enim 
admittamur  in  regnum  coelorum,  per  omnes 
voluptates,  ac  tristitias  probati,  si  non  im¬ 
mutati  fuerimus,  sed  ubiqne  velut  aurum 
incorruptum,  per  ignem  examinati  a  propria 
virtute  ne  discesserimus,  contingit  hoc,  ut  a 
multis  mens  nostra  infestetur.  »  Et  infra : «  Vi¬ 
des,  inquit,  quod  cogitationes  propter  inha¬ 
bitans  in  nobis  peccatum,  forinsecus  nobis 
instant,  velut  canes  rabiosi,  aut  feri,  aut  au¬ 
dentes  latrones,  contra  nos  semper  infligati 
a  tyranno,  ac  principe  iniquitatis,  probantes 
nos,  an  resistere  ipsis  possimus,  et  aciem 
contra  instruere.  Age  igitur,  o  anima,  forti¬ 
ter  resiste,  ne  forte  remittens  capiaris.  » 

S.  Basilius  in  lib.  de  virginitate,  ultra  me¬ 
dium  :  «  Naturalis,  inquit,  appetitus  ad  gu- 
lositatem,  aut  scortationem  corpus  titillat.  » 
Et  in  lib.  constitutionum  Monasticarum,  cap. 
2.  copiose  de  hoc  argumento  disserens,  do¬ 
cet,  omnes  carnis  affectus  esse  naturales, 
et  si  quando  in  iis  peccatur,  totum  esse  ex 
negligentia  anima;  pra;sidentis.  Eumdem 
carnis  affectum  comparat  equo  pingui,  ac 
robusto,  qui  si  forte  sessorem  dejiciat,  non 
ipse  accusandus  est,  sed  is,  qui  habenas  re¬ 
gebat.  Certe  si  affectus  carnis  sunt  naturales, 
non  erit  peccatum  illos  habere ;  sed  eos  non 
regere  ut  oportet,  eisque  cedere,  atque  suc¬ 
cumbere.  Dicuntur  autem  a  sancto  Basilio 
naturales,  immoderati  concupiscentia;  mo¬ 
tus,  non  quod  fuerint  in  natura  nostra  ante 
peccatum,  vel  quasi  non  sint  poena  peccati, 

sed  quia  futuri  fuissent  iu  natura  nostra,  ni¬ 
si  Deus  eam  supernaturali  dono  justitiae  ori¬ 
ginalis  ornasset;  et  jam  dono  illo  per  pec¬ 
catum  amisso,  natura  nostra  ad  eum  statum 
redierit,  in  quo  futura  fuisset,  si  in  puris 
naturalibus  condita  esset. 

S.  Joannes  Chrysostomus  homil.  19.  ad 
populum  Antiochenum,  ultramedium  :  «  Ni¬ 
si  consuetudinem,  inquit,  vincamus,  quomo¬ 
do  concupiscentiam  vincemus,  cujus  radix 
habet  a  natura  principium  ?  Concupiscere 
enim  naturale ;  at  male  concupiscere  jam 
est  voluntatis.  »  Idem  homil.  17.  in  Matthae¬ 
um.  «  Non  simpliciter,  inquit,  dixit,  qui  con¬ 
cupiverit,  sed  qui  viderit  mulierem  ad  con¬ 
cupiscendum,  id  est,  qui  concupiscentiam 
sibi  consciverit,  quique  nullo  omnino  cogen¬ 
te  quiescenti  cogitationum  feram  subito  im¬ 
miserit.  Hoc  enim  non  jam  naturae  est,  sed 
propriae  desidiae.  »  Idem  homil.  13.  in  epist. 
ad  Roman  :  «  Ipse,  inquit,  passiones  in  se 
peccatum  non  sunt,  effraenata  vero  ipsarum 
immoderantia  peccatum  operata  est.  Et  ut 
exempli  gratia  unam  illarum  tractem,  con¬ 
cupiscentia  quidem  peccatum  non  est,  quan¬ 
do  vero  egressa  modum  foras  eruperit,  tunc 
demum  adulterium  fit,  non  a  concupiscen¬ 
tia,  sed  a  nimio,  et  illicito  illius  luxu.  »  Is¬ 
tum  autem  nimium,  et  illicitum  luxum  a  vo¬ 
luntate  habere,  ut  peccatum  sit,  docet  idem 
Chrysostomus  paulo  post,  exponens  illud  : 
Non  quod  volo  bonum,  hoc  ago  :  «  Quacum¬ 
que,  inquit,  culpa  esse  potest,  ea  omnis  vo¬ 
luntatis  est.  » 

Auctor  operis  imperfecti  in  Matthaeum,  ex¬ 
ponens  illa  verba  capitis  quinti :  Qui  viderit 
mulierem ,  ad  concupiscendum  eam ,  hom.  12. 
aperte  docet,  praeceptum,  Non  concupisces, 
non  esse  datum  carni,  sed  anima  rationali, 
ac  propterea  sola  carne  concupiscere,  ratio¬ 
ne  videlicet  reluctante,  nullum  esse  pecca¬ 
tum  :  «  Non  mandat,  inquit,  carni,  qua 
mandat.  Quis  enim  sapiens  illi  ponit  praece- 
ptum,  qui,  et  si  vult,  non  potest  obaudire  ?  sed 
animam  alloquitur,  et  anima  mandat,  etc.  » 

Sanctus  Cyrillus  lib.  iv.  in  Joan.  cap.  51. 
circa  medium  :  «  Voluptas  quadam,  inquit, 
ante  omne  peccatum  pracurxit,  etc.  »  Vide 
hunc  locum  supra  citatum,  cap.  superiore. 

Ex  Latinis,  S.  Cyprianus  (vel  quicumque 
est  auctor)  in  sermone  de  ablutione  pedum  : 

«  Sic,  inquit,  abluit,  quos  parentalis  labes 
infecerat,  ut  nec  actualis  :  nec  originalis  ma¬ 
cula  post  ablutionem  illam  ulla  sui  vestigia 
derelinquat.  » 

S.  Hilarius  in  Psalm.  cxviii.  exponens 
vers.  29  «  Viam  iniquitatis  amove  a  me  », 

satis  aperte  distinguit  concupiscentiam  a 
peccato,  eamque  non  peccatum,  sed  vitam 
ad  peccatum  esse  docet  :  «  Promptum,  in¬ 
quit,  fuerat  dicere,  iniquitatem  amove  a 
me.  Sed  licet  infirmitatis  suae  conscius,  cum 
meminerit  in  corpore  suo  viam  inesse  pec¬ 
candi,  tamen  per  timorem  Dei  a  peractione 
peccati  omnis  alienus  est.  Viam  igitur  pecca¬ 
ti,  qua  ad  peccatum  pergere  promptum  est, 
amoveri  a  se  deprecatur,  id  est,  omnia  cor¬ 
poralium  voluptatum  desideria  auferri,  nec 
tentationem  aliquam  concupiscentia},  aut 
ignorantiae,  qua  tanquam  per  viam  ad  pec¬ 
catum  itur,  ingruere.  » 

S.  Ambrosius  lib.  i.  de  officiis  cap.  21  : 
a  Non  mediocre,  inquit,  est  mitigai'e  iracun¬ 
diam,  non  infei'ius,  quam  omnino  non  com- 
moveil.  Hoc  nostrum  est,  naturae  illud.  Illae 
denique  commotiones  in  pueris  innoxiae  sunt 
quae  plus  habent  gratiae,  quam  amaritudi¬ 
nis.  »  Idem  in  Psalm.  iv.  exponens  illud  : 
Irascimini ,  et  nolite  peccare  :  «  Si  irascimini, 
inquit,  nolite  peccare,  sed  vincite  ratione  ii-a- 
cundiam.  »  Idem  in  libro  de  Sacramento  re¬ 
generationis,  ut  citat  S.  Augustinus  lib.  ii. 
in  Julianum  :  c<  Beata,  inquit,  mors,  quae 
nos  peccato  eripit,  ut  i’efoi'met  Deo.  Numquid 
naturae  fine  justificatur  a  peccato  aliquis  ? 
non  utique  quoniam  qui  peccato  moritur,  in 
peccato  manet  ;  ille  autem  justificatur  a  pec¬ 
cato,  cui  per  Baptismum  peccata  remittuntur 
omnia.  »  Errant  igitur  Lutherani,  qui  con¬ 
cupiscentiae  peccatum  affirmant  non  posse 
tolli  de  medio,  nisi  per  mortem. 

S.  Hieronymus  in  epist.  ad  Oceanum  : 
«  Quomodo,  inquit,  justificati  sumus,  et 
sanctificati,  si  peccatum  aliquod  in  nobis  re¬ 
linquitur  ?  » 

S.  Pi’osper  lib.  iii.  de  vita  contemplativa 
cap.  4  :  «  Peccatum,  inquit,  perpetrare  non 
possum,  nisi  malae  delectationi  consentiam.  » 

S.  Gregorius  lib.  ix.  epist.  39.  ad  Theo- 
thistam  patritiam,  multis  ai’gumentis  probat, 
peccata  omnia  l-adicilus  in  baptismate  ex- 
tirpari  :  «  Si  qui  sunt,  inquit,  qui  dicunt, 
peccata  in  Baptismate  supci-ficie  tenus  dimitti 
quid  est  hac  praedicatione  infidelius,  in  qua 
ipsum'  fidei  Sacramentum  festinant  solvere  ? 
in  quo  pxincipaliter  ad  coelestis  munditiae 
mysterium  anima  ligatur,  ut  absoluta  radi¬ 
citus  a  peccatis  omnibus,  soli  illi  inhaereat, 
de  quo  Psalmista  ait :  Mihi  autem  adhaerere 
Deo  bonuxn  est.  »  Et  infra:  «  Totus  mundus 

dici  non  potest,  cui  de  peccato  aliquid  re- 
niansit  :  Sed  nemo  resistit  voci  veritatis,  qme 
ait,  qui  lotus  est,  mundus  est  totus  :  niliil 
ergo  ei  de  peccati  sui  contagione  remanet, 
quem  totum  fatetur  mundum  ipse,  qui  red¬ 
emit.  » 

S.  Bernardus  in  serm.  de  sex  tribulatio¬ 
nibus  :  «  Peccatum,  inquit,  in  foribus  est, 
nisi  ipse  aperias  non  intrabit ;  appetitus  in 
corde  prurit,  sed  nisi  sponte  cesseris,  nihil 
nocebit  ;  consensum  cohibe,  ne  prsevaleant 
haec,  et  immaculatus  eris.  »  Idem  in  serm. 
56.  in  Cantica  :  «  Cura,  inquit,  concupi¬ 
scentia}  totis  resistere  viribus,  ut  non  per¬ 
trahat  in  consensum,  et  omnis  deinceps  ma¬ 
lignitatis  machina  evanescit.  Nec  est  omnino 
quod  sponsum  perhibeat  appropinquare  tibi 
praeter  solum  parietem  corporis.  » 

Ultimo  loco  S.  Augustinus  accedat,  quem 
preeter  caiteros  patronum  se  habere  jactant, 
Lutherus  in  assertione  artic.  2.  Philippus  in 
Apologia  Confessionis  Augustana},  et  alii. 
Porro  S.  Augustinus  non  modo  nusquam  di¬ 
sertis  verbis  dicit,  concupiscentiam  proprie 
esse  peccatum,  sed  etiam  contrarium  affirmat 
in  omnibus  tomis  operum  suorum. 

Tomo  i.  lib.  ii.  de  Genesi,  contra  Mani- 
charns  c.  1  i  :  «  Aliquando,  inquit,  ratio  vi¬ 
riliter  etiam  commotam  cupiditatem  refrenat 
atque  compescit.  Quod  cum  fit,  non  labimur 
in  peccatum,  sed  cum  aliquanta  luctatione 
coronamur.  »  Idem  lib.  i  Retractationum 
cap.  13  :  «  Hoc  peccatum,  de  quo  sic  cstlo- 
cutus  Apostolus,  ideo  peccatum  vocatur, 
quia  peccato  factum  est,  et  poena  peccati 
est.  Quandoquidem  de  concupiscentia  carnis 
dicitur.  » 

Tomo  ii.  in  epist.  200.  ad  Asellicum  : 
«  Quamvis  insint,  dum  sumus  in  corpore 
mortis  hujus,  desideria  peccati,  si  nulli  eo¬ 
rum  adhiberemus  assensum,  non  esset  unde 
diceremus  Patri  nostro,  qui  est  in  coelis  :  Di¬ 
mitte  nobis  debita  nostra.  »  Et  Lutherus  ta¬ 
men  in  assertione  art.  2.  ex  oratione  Domi¬ 
nica  ducit  argumentum  ad  probandum,  con¬ 
cupiscentiam  in  renatis  esse  vere,  propricquc 
peccatum. 

Tomo.  3.  lib.  xiv.  de  Trinitate  cap.  17  : 
«  Quemadmodum  aliud  est  carere  febribus, 
aliud  ab  infirmitate,  qme  febribus  facta  est, 
revalescere,  itemque  aliud  est  infixum  'te¬ 
lum  de  corpore  demere,  aliud  vulnus  quod 
eo  factum  est,  secunda  curatione  sanare;  ita 
prima  curatio  est,  causam  removere  languoris 
quod  per  omnium  fit  indulgentiam  pecca¬ 


torum  ;  secunda  ipsum  sanare  languorem* 
quod  fit  paulatim  perficiendo  in  renovatione 
hujus  imaginis.  Quae  duo  demonstrantur  in 
Psalmo,  ubi  legitur  :  qui  propitius  fit  om¬ 
nibus  iniquitatibus  tuis,  quod  fit  in  Bapti¬ 
smo.  Deinde  sequitur  :  Qui  sanat  omnes  lan¬ 
guores  tuos,  quod  fit  quotidianis  accessibus 
cum  haje  imago  renovatur.  » 

Turno  iv.  in  lib.  de  continentia  cap.  7  : 

«  Languorem  istum  culpa  meruit,  natura 
non  habuit :  quam  sane  culpam  per  lavacrum 
regenerationis  Dei  gratia  fidelibus  jam  re¬ 
misit,  sed  sub  ejusdem  medici  manibus  ad¬ 
huc  natura  cum  suo  languore  confligit.  » 
Et  infra  :  «  Propitius  fit  iniquitatibus,  cum 
peccata  dimittit ;  sanat  languores,  cum  de¬ 
sideria  prava  compescit ;  propitius  fit  iniqui¬ 
tatibus,  dando  indulgentiam  ;  sanat  languo¬ 
res  dando  continentiam.  Illud  factum  est  in 
Baptismo  confilentibus,  hoc  fit  in  agone  cer¬ 
tantibus.  » 

Tomo  v.  lib.  1.  de  civit.  Dei  cap.  25:  «  Illa 
concupiscentialis  inobedientia  quanto  magis 
absque  culpa  est  in  corpore  non  consentien¬ 
tis,  si  absque  culpa  est  in  corpore  dormien¬ 
tis  ?  »  Item  lib.  xx.  cap.  26  :  «  Excepto  uno 
mediatore,  et  post  lavacrum  regenerationis, 
quibusque  adhuc  parvulis,  nemo  mundus  a 
sorde,  sicut  scriptum  est,  nec  infans,  cujus 
est  vita  unius  diei  super  terram.  »  Comparat 
hoc  loco  S.  August.  parvulos  recens  natos 
cum  ipso  Christo,  quoad  munditiam  a  sorde 
peccati.  Quai  sane  comparatio  "impia  esset, 
si  in  parvulis  baptizatis  adhuc  esset,  ut  Lu- 
therani  volunt,  sordes  vera  peccati,  quai  tam¬ 
etsi  eis  non  imputaretur,  ^ tamen  imputari 
posset. 

Tomo  vi.  in  lib.  de  bono  conjugali  cap. 
11  :  «  Opus  nuptiarum  ab  omni  crimine  de¬ 
fendit  Apostolus  dicendo  :  Et  si  acceperis 
uxorem  non  peccasti.  »  At  Lutherus  in  as¬ 
sertione  secundi  articuli  in  ultimis  verbis, 
contendit  libidinem  inevitabilem  sanctorum 
parentum,  dum  generant,  verum  esse  pec¬ 
catum. 

Tomo  vii.  lib.  1.  contra  duas  epist.  Pela- 
gianorum  cap.  10  :  «  Nulla  ergo  damnatio 
est  iis,  qui  sunt  in  Christo  Jesu  :  Non  enim 
damnatur  ,  nisi  qui  concupiscentiae  carnis 
consentit  ad  malum.  »  Et  cap.  13  :  «  Di¬ 
cimus  Baptisma  dare  omnium  indulgentiam 
peccatorum,  et  auferre  crimina,  non  radere, 
nec  ut  omnium  peccatorum  radices  in  mala 
carne  teneantur,  quasi  rasorum  in  capite  ca¬ 
pillorum,  unde  crescant  iterum  resecanda 

peccata.  Sed  de  ista  concupiscentia  carnis 
falli  eos  credo,  vel  fallere,  cura  qua  necesse 
est  ut  bnptizatus,  et  hoc  si  diligentissime  pro¬ 
ficit,  et  spiritu  Dei  agitur,  pia  mente  con¬ 
fligat.  Sed  haec  etiamsi  vocatur  peccatura, 
non  utique  quia  peccatum  est,  sed  quia  pec¬ 
cato  facta  est,  sic  vocatur,  sicut  Scriptura 
manus  cujusque  dicitur,  quod  manus  eam 
fecerit.  »  Idem  repetit  lib.  i.  de  nuptiis  et 
concupiscentia  cap.  23.  et  addit,  posse  etiam 
dici  peccatum,  quia  est  causa  peccati :  «  sic¬ 
ut  frigus,  inquit,  dicitur  pigrum,  quia  facit 
homines  pigros.  »  Item  lib.  vi.  in  Julianum 
cap.  3  :  «  Omni  peccato  carent  justificati,  sed 
non  omni  malo.  «Idem  habetcap.il.  et 
lib.  ii.  de  peccatorum  meritis,  et  remissione 
cap.  22. 

Tomo  8.  tract.  in  Psalm.  30  :  «  Opus  hoc 
castum  in  conjuge  non  habet  culpam.  »  Et 
concione  3.  in  Psalm.  118.  iterum  docet,  pe¬ 
titionem  illam  :  Dimitte  nobis  debita  nostra, 
non  pertinere  ad  motus  concupiscentia?  invo¬ 
luntarios. 

Tomo  ix. (  tract.  41.  in  Joan.  :  «  Numquid 
quia  deleta  est  tota  iniquitas,  nulla  remansit 
infirmitas  ?  » 

Tomo  x.  serm.  6,  de  verbis  Apostoli  : 
llestat  ergo  cum  carne  conflictus,  quia  de¬ 
leta  est  iniquitas,  sed  remanet  infirmitas.  » 
Vide  etiam  serm.  3.  et  12. 

Ad  haec,  et  similia  S.  Augustini  testimonia 
variis  modis  respondere  conantur  adversarii. 
Ac  primum  Bucerus  et  Kemnitius  dicunt  S. 
Augustinum,  ubi  negat  concupiscentiam  esse 
peccatum  proprie  dictum,  non  loqui  secun¬ 
dum  morem  Scripturarum,  sed  more  vulgi, 
et  politice.  Vulgo  siquidem  eae  solum  actio¬ 
nes  dicuntur  peccata,  quibus  adest  volun¬ 
tatis  assensus. 

At  si  ea  in  re  vulgus  errabat,  quis  credat 
sanctum  Augustinum  cum  vulgo  errare  vo¬ 
luisse  ?  Deinde  quis  sibi  persuadere  poterit, 
sanctum  Augustinum  non  solum  in  concioni¬ 
bus  et  epistolis,  sed  etiam  in  libris  maxime 
seriis,  in  quibus  ex  Scripturis  divinis  Pcla- 
gianos  refellebat,  vulgariter,  et  politice  con¬ 
tra  Scripturarum  veritatem  loqui  voluisse? 
Denique  si  vera  esset  istorum  responsio, 
sanctus  Augustinus  pernicioso  errore  popu¬ 
lum  decepisset.  Docuit  enim,  non  esse  oran¬ 
dum  pro  remissione  motuum  concupiscentia} 
nisi  eis  praebeatur  assensus.  Pro  qua  tamen 
remissione  orandum  esset,  si  motus  illi  pec¬ 
cata  essent,  ut  orari  volunt  Lutherus  in  as¬ 
sertione  articuli  secundi.  Illyricus  in  Apo- 

logia  Confessionis  Antuerpiensis  cap.  3.  et 
alii.  Neque  id  excidit  semel  Augustino,  sed 
frequenter  ab  eo  repetitum,  et  inculcatum  le¬ 
gimus  in  epist.  200.  ad  Asellicum  lib.  n.  de 
peccatorum  meritis  et  remissione  cap.  4.  lib. 
1.  contra  duas  epistolas  Pelagianorum,  cap. 
13.  libro  de  perfectione  justitia?,  et  concione 
3.  in  Psalm.  118. 

Altera  responsio  est  ejusdem  Kemnitii , 
apud  Augustinum,  peccatum  dupliciter  ac¬ 
cipi,  uno  modo  pro  eo  quod  facit  reum,  alio 
modo  pro  eo  quod  non  facit  reum,  tamelsi 
verum  sit  peccatum,  et  vera  iniquitas,  atque 
hujus  generis  posterioris  esse  concupiscen¬ 
tiam  ia  renatis,  sed  Augustinnm  loqui  de 
priore  genere,  cum  negat  concupiscentiam 
esse  peccatum. 

At  ha?c  distinctio  omnino  commentitia  est 
siquidem  apud  Augustinum  «  omne  verum 
peccatum  facit  reum.  »  Sic  enim  ipse  lo¬ 
quitur  lib.  1.  de  nuptiis  et  concupiscentia 
cap.  23.  hoc  est,  non  habere  peccatum,  reum 
non  esse  peccati,  et  ideo  ipse  idem,  peccatum 
sublato  reatu,  dicit  non  esse  peccatum,  nisi 
tropice,  ut  supra  citavimus  ex  lib.  i.  de  nu¬ 
ptiis  et  concupiscentia  cap.  23.  et  idem  ipse 
in  Baptismo  non  solum  reatum,  sed  etiam 
iniquitatem  tolli  dixit  tractatu  41,  in  Jo- 
annem. 

Tertia  solutio  Calvini  est,  lib.  m.  Institut. 
cap.  3.  §.  12.  qt  13.  sanctum  Augustinum 
aliquando  timuisse  invidiam,  quam  illi  con¬ 
stare  studebant  Pelagiani,  quasi  doceret,  per 
Baptismum  non  remitti  omnia  peccata,  et 
ideo  abstinuisse  a  nomine  peccati,  quando 
de  concupiscentia  loquebatur  :  sed  postea 
prostrato  jam  errore,  et  invidia  superata 
aperte  vocasse  concupiscentiam  peccatum, 
lib.  3.  in  Julianum  cap.  3.  et  tract.  41.  in 
Joan.  ubi  ex  propria  sententia  loquitur. 

At  licet  quidem  fortasse  ob  metum  invidia? 
aliquando  celare  veritatem,  sed  nunquam 
licet  dicere  falsitatem,  praesertim  in  causa 
fidei,  ut  idem  S.  Augustinus  docet  in  libro  de 
mendacio.  In  testimoniis  vero  a  nobis  ad¬ 
ductis  non  solum  non  appellatur  concupi¬ 
scentia  peccatum,  sed  apertis  verbis  dicitur, 
non  esse  peccatum,  nisi  improprie. 

Praeterea  in  illo  tract.  41;  in  Joannem,  ubi 
dicit  Calvinus  Augustinum  loqui  sine  timore 
invidia?,  et  ex  propria  mente,  nonne  apertis¬ 
sime  dixit  concupiscentiam  in  renatis  reli¬ 
quam,  esse  infirmitatem  non  iniquitatem  ? 
«  Numquid,  inquit,  quia  deleta  est  tota  ini¬ 
quitas,  nulla  remansit  infirmitas  ?  »  Ex  quo 

intclligimus  eum  do  peccato  improprie  loqui, 
cum  in  eodem  tractatu  semel  aut  iterum  con¬ 
cupiscentiam  vocat  peccatum,  utens  verbis 
illis  Apostoli  ad  Romanos  vi :  Non  regnet  pec¬ 
catum  in  vestro  mortali  corpore.  Et  illis  ad 
Rom.  vii  :  Non  ego  operor  illud ,  sed  quod  ha¬ 
bitat  in  me  peccatum  (1). 

Denique  si  sanctus  Augustinus  in  lib.  v. 
in  Julianum,  jam  errorem  prostraverat,  et 
ideo  libere  loquebatur,  multo  magis  prostra¬ 
verat  eumdem  errorem  in  lib  vi.  et  tamen  in 
eo  lib.  cap.  v.  sic  ait :  «  Tu  autem  qui  pu¬ 
tas,  quod  si  malum  esset  concupiscentia,  ca¬ 
reret  ea  qui  baptizatur,  multum  enas.  Omni 
enim  peccato  caret,  non  omni  malo.  »  Libri 
quoque  retractationum  posteriores  sunt  li¬ 
bris  in  Julianum,  et  tamen  lib.  1.  cap.  15. 
apertissime  scribitur,  concupiscentiam  infir¬ 
mitatem  esse,  non  autem  peccatum,  nisi  per 
mctonymiam.  Denique  liber  de  perfectione 
justitiae  posterior  est  etiam  libris  retracta¬ 
tionum,  et  tamen  in  eo  libro  extremo  docet, 
adeo  non  esse  peccata  motus  concupiscentiae 
involuntarios,  ut  pro  eorum  remissione  non 
sit  opus  dicere  :  Dimitte  nobis  debita  nostra. 

Quarta  solutio  est  Kemnitii  pagina  484.  ubi 
post  quam  allegaverat  pro  se  locum  Augu¬ 
stini  ex  lib.  v.  in  Julianum  cap.  3.  subjungit 
hicc  verba  :  «  Ilsec  manifestissima  est  re¬ 
tractatio,  seu  explicatio  ejus,  quod  antea  in¬ 
commodius  dixerat,  reliquam  concupiscen¬ 
tiam  non  esse  peccatum,  sed  poenam  et  cau¬ 
sam  peccati.  »  • 

At  haec  solutio  refellitur  ex  iis,  quae  paulo 
ante  sunt  dicta.  Nam  siS.  Augustinus  lib.  v. 
in  Julianum,  cap.  3,  retractasset  sententiam 
illam,  qua  dixerat,  concupiscentiam  non  esse 
proprie  peccatum,  quomodo  hoc  idem  ite¬ 
rum  dixisset  lib.  vj.  in  Julianum  cap.  5.  et 
lib.  i.  Retractationum  cap.  15.  et  in  lib.  de 
perfectione  justitia;. 


CAPUT  IX. 

Refellitur  idem  error  variis  rationibus. 

Ultimo  loco  rationes  varias  ad  eumdem  er¬ 
rorem  profligandum  afferemus. 

Prima  ratio.  Baptismus  non  liberat  ho¬ 
minem  a  concupiscentia,  igitur  vel  concupi¬ 
scentia  non  est  peccatum  originis,  vel  Ba¬ 


ptismus  non  liberat  hominem  a  peccato  ori¬ 
ginis. 

Respondet  Lutherus  in  assertione  artic.  2. 
per  Baptismum  remitti  peccatum  originis 
quoad  reatum,  non  quoad  actum.  Sed  ha;c 
solutio  explosa  jam  est  supra  cap.  7.  Respon¬ 
dent  alii,  per  Baptismum  non  tolli  quidem 
concupiscentiam,  sed  tamen  tolli  ejus  domi¬ 
nium.  Id  enim  facit  gratia,  qucc  per  Bapti¬ 
smum  confertur,  ut  concupiscentia  non  do- 
minetur. 

At  haec  solutio  facile  refutatur.  Nam  si  con¬ 
cupiscentia  esset  peccatum  originis,  non  esset 
propter  dominium,  sed  propter  repugnantiam 
ad  rationem,  vel  pronitatem  ad  repugnan¬ 
dum.  Siquidem  peccatum  originis  est  id,  cum 
quo  nascimur,  et  quod  ab  origine  etiam  in¬ 
fantes  trahunt :  nascimur  autem  cum  proni- 
tate  ad  repugnandum  rationi  ;  dominium  au¬ 
tem  in  infantibus  non  invenitur,  sed  postea 
accedit  ex  consensu  voluntatis,  et  ideo  actu¬ 
ale,  non  originale  peccatum  est.  Itaque  Ba¬ 
ptismus  etiamsi  dominium  tollat,  non  tamen 
peccatum  originis  tollit,  si  concupiscentia  est 
peccatum  originis. 

Porro  quod  diximus,  concupiscentiam  non 
propter  dominium,  sed  propter  repugnan¬ 
tiam,  vel  pronitatem  esse  peccatum  originis, 
ex  Augustino  manifeste  colligitur.  Nam  lib.  vi. 
in  Julianum  cap.  v.  sic  ait :  «  Tale  porro, 
ac  tam  magnum  malum,  tantum  quia  inest, 
quomodo  non  teneret  in  morte,  et  pertraheret 
in  ultimam  mortem ,  nisi  et  ejus  vincu¬ 
lum  in  illa,  qua;  fit  in  Baptismo,  remissione 
peccatorum  omnium  solveretur  ?  »  Ibidem 
cap.  8  :  «  Neque  enim,  inquit,  nulla  est  ini¬ 
quitas,  cum  in  uno  homine  vel  superiora  in¬ 
ferioribus  turpiter  serviunt,  vel  inferiora  su¬ 
perioribus  contumaciter  reluctantur,  etiamsi 
vivere  non  sinantur.  »  Vide  etiam  lib.  n.  de 
peccato  originali  cap.  39.  Quemadmodum 
autem  intelligi  debeat  quod  S.  Augustinus 
dicere  videtur,  concupiscentiam  carnis  esse 
peccatum  originis,  in  solutione  argumento¬ 
rum  explicabimus. 'Nunc  solum  demonstrare 
volumus  eorum  sententiam  non  congruere 
cum  doctrina  S.  Augustini,  qui  dicunt,  in 
Baptismo  remitti  peccatum  originis,  quia 
tollitur  concupiscentue  dominatus. 

Secunda  ratio.  Concupiscentia  est  effectus, 
et  pcena  peccati  originalis,  ergo  non  est  pec¬ 
catum  ipsum  originale.  Nam  tametsi  possit 
unum  et  idem,  et  peccatum  esse,  et  pcena 


(l)Rom.  VI,  12|;  tbid.YII  17. 


CAPUT  IX. 


peccati,  addo  etiam,  et  causa  peccati  :  ta¬ 
men  hoc  sine  dubio  intelligendum  est  per 
comparationem  ad  diversa.  Neque  enim  in- 
telligi  potest,  ut  res  una  sit  peccatum,  et  poe¬ 
na,  atque  effectus  ejusdem  peccati,  quia  es¬ 
set  pcena,  et  effectus  sui  ipsius,  ac  per  hoc 
prior  et  posterior  seipsa. 

Esse  autem  concupiscentiam  poenam,  et 
effectum  peccati  originalis,  probatur  primo 
ex  verbis  illis  Apostoli  ad  Roman.  v  :  Per 
unum  hominem  peccatum  in  hunc  mundum  in¬ 
travit ,  et  per  peccatum  mors,  et  ita  in  omnes 
homines  mors  pertransiit ,  in  quo  omnes  pecca¬ 
verunt  (1).  Habemus  enim  ex  hoc  loco  mor¬ 
tem  esse  poenam,  et  effectum  peccati  origi- 
ginalis;  mors  autem  est  pars  corruptionis 
humana;  naturae,  altera  vero  pars  ejusdem 
corruptionis  est  concupiscentia  cum  ignoran¬ 
tia,  et  aliis  ejusdem  generis  naturae  nostrae 
inflictis  vulneribus.  Igitur  eadem  ratio  vide¬ 
tur  esse  mortis  et  concupiscentiae.  Quare  sic¬ 
ut  mors  est  poena  et  effectus  peccati  origi¬ 
nalis,  ita  quoque  et  concupiscentia  est  pce¬ 
na  et  effectus  ejusdem  peccati.  Quod  idem 
S.  Augustinus  multis  in  locis  non  obscu¬ 
re  significat  lib.  v.  in  Julianum  c.-  3.  : 
«  Concupiscentia,  inquit,  pcena  peccati  est, 
quia  reddita  est  meritis  inobedientis  »;  lib.  I 
retractationum  cap.  13.  dicit,  hominem 
nasci  implicatum  reatu  Adae,  et  ob  id  pcenae 
obnoxium,  et  per  poenam  intelligit  concu¬ 
piscentiam,  de  qua  statim  subjungit,  eam 
per  tropum  vocari  peccatum,  quia  est  effe¬ 
ctus  peccati. 

Sed  apertissime  id  habet  S.  Augustinus, 
lib.  xiv  de  Trinitate  cap.  17.  et  libro  de  con¬ 
tinentia  cap.  7.  quae  sunt  a  nobis  citata  ca¬ 
pite  superiore.  Ubi  comparat  peccatum  origi¬ 
nale  febribus,  concupiscentiam  languori,  qui 
remanet  sanatis  febribus  :  «  Aliud  est,  in¬ 
quit,  carere  febribus  aliud  ab  infirmitate, 
quae  frebribus  facta  est,  revalescere. »  Et 
infra  :  «  Prima  curatio  est  causam  remo- 

vere  lauguoris,  quod  per  omnium  fit  indul¬ 
gentiam  peccatorum;  secunda  ipsum  sanare 
languorem,  quod  fit  paulatim  proficiendo 
etc.  »  Vides,  quam  aperte  peccatum,  quod 
remittitur  in  Baptismo,  dicatur  causa  lan¬ 
guoris,  jd  est,  concupiscentiae  remanentis. 
Non  igitur  ipsa  concupiscentia  potest  esse 
peccatum  originale,  nisi  idem  sit  causa  sui. 

Tertia  ratio.  Si  homo  non  nasceretur  ex 
Adamo,  et  tamen  haberet  concupiscentiam, 

quam  nunc  habet,  non  posset  in  eo  concupi¬ 
scentia  proprie  vocari  peccatum,  igitur  con¬ 
cupiscentia  non  est  ex  se,  et  ex  natura  sua 
proprie  peccatum.  Hujus  argumenti  antece¬ 
dens  est  S.  Augustini  lib.  m.  in  Julianum 
cap.  12.  ubi  'concedit  S.  August.  Juliano  ho¬ 
minem  non  posse  juste  reprehendi,  neque 
esse  reum,  vel  peccatorem  propter  concu¬ 
piscentiam,  si  cum  ea  concupiscentia,  quam 
habet,  non  propagetur  ex  Adamo,  sed  cree¬ 
tur  a  diabolo,  et  praeter  Augustini  auctori¬ 
tatem,  res  est  omnino  explorata  ac  certa. 
Nam  tunc  concupiscentia  res  esset  omnino 
naturalis ;  propter  naturalia  autem  nemo 
juste  reprehendi  potest,  ut  si  quis  caecus  na¬ 
scatur,  aut  fatuus.  Quod  si  concupiscentia 
non  esset  peccatum,  si  naturalis  esset,  pro¬ 
fecto  non  esset  peccatum  per  se  et  ex  natura 
sua.  Quod  enim  ex  natura  sua  peccatum  est, 
semper  peccatum  est,  et  undecumque  tandem 
oriatur,  sive  ab  homine,  sive  a  diabolo,  sem¬ 
per  facit  reum. 

Quarta  ratio.  Concupiscentia  si  sumatur 
pro  actu  involuntario,  id  est,  pro  primis  con¬ 
cupiscentiae  motibus  quibus  mens  resistit, 
nullum  peccatum  est ;  igitur  multo  minus 
peccatum  erit,  si  sumatur  pro  ipsa  pronitate 
ad  actum.  Consequentiam  hujus  argumenti 
adversarii  concedunt,  quia  pronitatem  ideo 
peccatum  esse  volunt,  quoniam  existimant 
eam  pugnare  cum  lege  Dei :  Certum  autem 
est,  eam  non  pugnare  cum  lege  Dei,  si  actus 
ejus  cum  eadem  lege  non  pugnat.  Probemus 
igitur  antecedens,  quod  ipsi  communi  con¬ 
sensu  negant.  Concupiscentia  in  pueris,  a- 
mentibus  et  dormientibus  peccatum  non  est, 
quia  non  est  in  potestate  eorum  non  concu¬ 
piscere,  ut  docent  S.  Augustinus  lib.  x.  Con- 
fession.  cap.  30.  S.  Prosper  lib.  m.  de  vita 
contemplativa  cap.  6.  et  sanctus  Ambrosius 
lib.  i.  de  officiis  cap.  21.  At  non  est  etiam  in 
potestate  virorum  sapientium  et  vigilantium, 
non  habere  primos  illos  concupiscentiae  mo¬ 
tus,  ut  experientia  docet ;  igitur  illi  peccata 
non  sunt,  et  vere  dixit  beatus  Augustinus 
lib.  i.  de  civit.  Dei  cap.  23.  «  Quanto  magis 
concupiscentialis  inobedientia  absque  culpa 
est  in  corpore  non  consentientis,  si  absque 
culpa  est  in  corpore  dormientis?  » 

Praeterea  lex  Domini  non  solum  non  im¬ 
possibilis,  sed  etiam  facilis,  ac  suavis  est  ha¬ 
bentibus  gratiam  ipsius,  Matth.  xi  :  Jugum 
meum  suave  est,  et  onus  meum  leve ;  I.  ad 

Corinth.  x  :  Fidelia  Deus ,  qui  non  patietur 
vos  tentari supra  id ,  quod  potestis;  I  Joan.m  : 
Et  mandata  ejus  gravia  non  sunt  (1).  Sanctus 
Rasilius  oratione  in  illud:  «Attende  tibi, » 
non  procul  ab  initio  :  «  Impium,  inquit,  est 
dicere,  impossibilia  esse  spiritus  praecepta.  » 
Sanctus  Hieronymus  lib.  m.  adversus  Pela- 
gianos,  non  longe  a  principio  :  «Deus,  in¬ 
quit,  possibilia  mandavit,  hoc  nulli  dubium 
est.  »  Sanctus  Augustinus  lib.  ii.  de  peccat, 
merit.  et  remiss,  cap.  3  :  «  Acute,  inquit,  sibi 
videntur  dicere,  quasi  nostrum  hoc  ullus 
ignoret,  quod  si  nolumus  non  peccamus,  nec 
praeciperet  Deus  homini,  quod  esset  huma¬ 
na}  impossibile  voluntati.  »  S.Cyrillus  lib.m. 
in  Julianum,  circa  medium,  significat  im¬ 
possibile  videri  praeceptum  illud  :  «  Si  quis 
viderit  mulierem  ad  concupiscendum  etc.  » 
sed  continuo  corrigit  se  his  verbis :  «Sed  non 
ita,  inquit,  sapere  nos  sinit;  nam  per  gra¬ 
tiam  Dei  adimpletur  ab  iis,  qui  non  secun¬ 
dum  carnem  ambulant.  »  At  impossibile  est, 
nisi  privilegio  singulari  Dei,  etiam  justis,  et 
sanctis  non  habere  motus  concupiscentiae, 
repugnantes  legi  mentis,  ut  notum  est  ex  ipso 
Apostolo  Roman.  vir.  et  11  ad  Corinth.  xii. 
igitur  motus  illi  peccata  non  sunt. 

Quinta  ratio.  Haec  adversariorum  senten¬ 
tia  injuriam  facit  Christo,  et  ejus  meritis. 
Nam  si  concupiscentia  est  verum  peccatum, 
etsemper  manet  in  homine,  quantumvis  ju¬ 
stificato,  certe  sequitur,  ut  Christus  nos  non 
vere,  sed  imputative  tantum  a  peccatis  red¬ 
emerit,  ac  liberaverit,  et  sit  diabolus  Chri¬ 
sto  potentior,  cum  ille  vere  potuerit  inqui¬ 
nare,  iste  non  potuerit  vere  mundare.  Unde 
etiam  falsa  erunt  testimonia  illa  Scriptura¬ 
rum,  Joan.  vnr.  Si  vos  filius  liberaverit,  vere 
liberi  eritis.  Et  ad  Roman.  vin.  Sicut  per  unius 
inobedientiam  peccatores  constituti  sunt  multi, 
ita  per  unius  obedientiam  justi  constituentur 
mulli  (2).  Nam  qui  adhuc  sunt  in  peccato, 
vere  liberati  dici  possunt,  nec  vere  sunt  justi 
constituti  per  Christi  obedientiam,  sicut  ve¬ 
re,  et  non  imputative  tantum  injusti  sunt 
constituti  per  Adami  inobedientiam.  Sed  de 
his  plura  suo  loco  in  disputatione  de  justifi¬ 
catione. 

Sexta  ratio  esse  posset,  quia  sententia  ad¬ 
versariorum  se  ipsa  destruit,  cum  fieri  ne¬ 
queat,  ut  qui  vere  sunt  iniqui  et  peccatores, 
manente  in  illis  videlicet  perpetua  legis  di¬ 
vina;  inobedientia,  non  sint  rei  divina} 

indignationis  et  odii.  Sed  hanc  rationem 
supra  cap.  7.  satis  fuse  persecuti  snmus. 
Ilis  igitur  omissis,  ad  argumenta  adversa¬ 
riorum  diluenda  «accedamus. 


CAPUT  X. 

Solvuntur  argumenta  adversariorum,  deprom¬ 
pta  ex  cap.  6.  7.  et  8.  ad  Roman. 

Multa  sunt  argumenta,  qua;  adversarii  Ca¬ 
tholicis  objicere  solent.  Ut  igitur  a  Scriptu¬ 
ra}  sacra}  testimoniis  ordiamur,  primum,  ac 
praecipuum  argumentum  sumunt  Lutherus, 
Calvinus,  Philippus,  Kemnitius  et  alii  ex 
cap.  6.  7.  et  8.  epist.  ad  Roman.  Sed  quia 
sunt  in  his  capitibus  multa;  sententiae  expli¬ 
candae,  proponemus  scorsim  objectiones, 
quae  ex  his  testimoniis  colliguntur. 

Prima  objectio.  Non  regnet  peccatum  in 
vestro  mortali  corpore ,  Rom.  vi.  (3).  Non  ait 
Apostolus,  Non  sit  peccatum  in  vestro  mor¬ 
tali  corpore,  sed  non  regnet,  ut  notavitetiam 
S.  August.  tract.  41.  in  Joan.  Igitur  semper 
est  in  nobis  peccatum,  licet  non  semper  reg¬ 
net.  Loquitur  autem  Apostolus  de  concupi¬ 
scentia,  ut  patet  ex  sequentibus  :  Ad  obe- 
diendum  concupiscentiis  ejus;  concupiscentia 
igitur  semper  in  nobis  est,  et  semper  pecca¬ 
tum  est. 

Respondeo,  tum  hoc  loco,  tum  in  sequenti 
capite  saepius,  concupiscentiam  appellari 
peccatum  improprie,  per  figuram  metony- 
miae,  quod  sit  causa  peccaiti,  si  ei  obediatur. 
Sed  contra,  exclamat  Lutherus  in  assertione 
articuli  secundi,  non  licere  ipsis  Angelis, 
nedum  hominibus  verba  Dei  pro  arbitrio  in¬ 
terpretari,  ut  quod  illa  peccatum  appellant, 
nos  defectum,  et  non  proprie  peccatum  esse 
dicamus.  Nam  si  ita  liceat  pro  arbitrio  verba 
Dei  exponere,  ubique  poterimus  nomen  pec¬ 
cati  per  defectum  interpretari,  et  dicere  adul¬ 
terium  non  esse  adulterium,  furtum  non  esse 
furtum,  et  de  eseteris  eodem  modo. 

At  frustra  Lutherus  ita  vociferatur.  Nullus 
enim  est,  qui  majori  licentia  Scripturas  per¬ 
vertat,  quam  ipse  faciat.  Scriptura;  siquidem 
passim  affirmant,  peccata  per  Christum  tolli. 
Isai.  Lin  :  Ipse  peccata  multorum  tulit;  Joan.i: 
Ecce  agnus  Dei,  ccce  qui  tollit  peccata  mundi ; 

ad  Roman.  xi :  Cum  abstulero  peccata  eo¬ 
rum  (1),  et  Lutherus  tamen  in  assertione 
ejusdem  secundi  articuli  disertis  verbis  dicit: 
nullum  peccatum  tolli,  sed  tantum  remitti, 
id  est,  non  imputari.  Ipse  igitur  vere  facit, 
quodne  Angelis  quidem  licet. 

Xos  autem  non  negamus,  conc.upiscentiam 
dici  peccatum,  ut  Apostolus  eam  vocat,  sed 
negamus  dici  peccatum  proprie;  quod  nec 
Apostolus  dixit.  Et  praiterea  colligimus  ex¬ 
plicationem  nostram  evidenter  ex  Scripturis. 
Nam  Scriptura}  testantur  vocem  peccati  esse 
ambiguam,  et  nunc  accipi  pro  culpa,  nunc 
pro  poena,  quae  est  culpae  effectus,  nunc 
etiam  pro  causa  peccati,  nunc  denique  pro 
sacrificio,  quod  est  peccati  expiatio.  Deute- 
ronom.  ix  :  Peccatum  vestrum,  quod  fecera¬ 
tis,  id  est  vitulum,  igne  combussi ,  et  in  frusta 
comminuens,  in  pulverem  redegi  (2).  Ubi  mani¬ 
festissime  vitulus  dicitur  peccatum,  quia  ef¬ 
fectus  et  causa  peccati  fuit.  Zacharia}  ulti¬ 
mo,  loquens  Deus  de  plagis  ^Egypti  :  Hoc 
erit,  inquit,  peccatum  SEgypti,  id  est,  poena 
peccati.  Thren.  iv.  Completa  est  iniquitas  tua 
filia  Sion,  non  addet  ultra  Dominus,  ut  trans¬ 
migret  te  (3).  Ubi  etiam  iniquitas  pro  poena 
iniquitatis  accipitur.  Ad  Romanos  vn,  Lex 
peccatum  est?  absit  (4).  Hic  omnium  consensu 
peccatum  accipitur  pro  causa  peccati.  Quem¬ 
admodum  paulo  infra  eadem  lex  dicitur 
mors  id  est,  causa  mortis  II  ad  Corinth.  v. 
Christus  vocatur  peccatum,  quia  sacrificium 
fuit  pro  peccato.  Ut  etiam  Osca}  iv.  dicuntur 
Sacerdotes  comedere  peccata  populi,  quia 
comedunt  oblationes,  pro  expiatione  peccati. 
Itaque  certum  est  ex  Scripturis,  vocem  pec¬ 
cati  non  semper  accipi  pro  culpa,  id  est,  pro 
peccato  proprie  dicto. 

Rursus  ex  Scriptulis  constat,  peccata  pro¬ 
prie  dicta  vere  tolli  in  justificatione,  ut  ex 
locis,  paulo  ante  adductis,  perspicuum  est  ; 
nec  minus  constat  ex  Scripturis,  concupi¬ 
scentiam  in  justificatione  non  tolli,  cum  Apo¬ 
stolus  justificatus,  de  se  dicat  ad  Roman. vn:' 
Sentio  aliam  legem  in  membris  meis  etc.  (o). 
Igitur  ex  Scripturis  constat,  Scripturas,  qute 
concupiscentiam  peccatum  appellant,  expo¬ 
nendas  esse  de  peccato  improprie,  id  est,  de 
causa  vel  effectu  peccati. 

Id  ipsum  confirmari  potest  ex  eodem  loco 
Apostoli.  Siquidem  testatur  Apostolus  hoc 
peccatum  esse  in  corpore,  non  in  mente.  Ait 


enim  :  Non  regnet  peccatum  in  vestro  mortali 
corpore.  Et  cap.  vii.  Non  habitat  in  me,  id  est, 
in  carne  mea ,  bonum.  At  peccatum  proprie 
dictum,  non  potest  esse  in  corpore,  sed  in 
mente.  Peccatum  enim  est  injustitia,  et  ibi 
solum  locum  habere  potest  vera  injustitia, 
ubi  locum  habere  solet  vera  justitia.  Quis 
autem  justitiam  veram,  proprieque  dictam 
in  membris  carnis  unquam  posuit?  Igitur j 
Apostolus,  cum  dicit,  concupiscentiam  esse 
peccatum,  sed  habitare  in  •carne,  non  in 
mente,  aperte  significavit,  eam  non  proprie, 
sed  figurate  esse  peccatum.  Accedat  auctori¬ 
tas  S.  Augustini,  qui  (ut  citavimus  cap.  8.) 
multis  in  locis  scripsit,  concupiscentiam  ab 
Apostolo  appellari  peccatum,  quia  est  effe¬ 
ctus,  vel  causa  peccati.  Quce  etiam  sententia 
est  Concilii  Tridcntini  sess.  3.  cujus  Concilii 
auctoritas  vel  sola  catholicis  sufficeret. 

Porro  argumentatio  illa  Lutheri,  si  hoc 
loco  peccatum  non  accipiatur  proprie,  posse 
ubique  non  accipi  proprie  ;  ineptissima  est, 
nam  ex  particulari  propositione  non  colligi¬ 
tur  propositio  universalis,  quamvis  contra  ex 
universali  recte  colligatur  particularis.  Quo¬ 
niam  particularis  in  universali  continetur, 
non  contra.  Itaque  si  quis  ostenderet,  pec¬ 
catum  ubique  in  Scripturis,  accipi  proprie, 
rectissime  colligeret,  hoc  etiam  loco  accipi 
proprie.  Sed  ex  eo,  quod  in  hoc  particulari 
loco  certis  de  causis  peccatum  accipiatur 
improprie,  non  efficiet,  ut  ubique  accipiatur 
improprie. 

Sed  opportune  Kemnitius  in  Examine. 
Concilii  Tridcntini  sess.  o.  pag.  476.  Luthe- 
ro  suppetias  ferens  dicit,  nullum  esse  melio¬ 
rem  interpretem  verborum  Pauli,  ipso  Pau¬ 
lo.  Deinde  ex  ipso  Paulo  probat  vocem,  pec¬ 
catum,  accipi  debere  proprie  hoc  loco.  Pri¬ 
mo,  quia  Paulus  concupiscentiam  vocat  non 
bonum.  Secundo^  quia  vocat  malum.  Tertio, 
quia  illud  malum  describit  privative,  per  il¬ 
lud,  perficere  bonum  non  invenio.  Quarto, 
quia  idem  malum  describit  positive  per  il¬ 
lud,  quod  odi  malum,  illud  facio.  Quinto, 
quia  dicit,  concupiscentiam  pugnai'e  cum 
piXBcepto,  Non  concupisces.  Sexto,  quia  dicit, 
illud  malum  esse  crucifigendum,  mortifican¬ 
dum,  destruendum.  Septimo,  quia  propter 
hoc  malum  exclamat,  miser  ego  homo  etc. 
Respondeo,  concupiscentia,  quamvis  non  sit 
proprie  peccatum,  tamen  est  corruptio  quse- 


(I)  Isai  LI1I,  12;  Joan,  I,  29;  Rom.  XI,  27.  -  (2)  Deut.  IX,  21.  -  (3)  Thren.  IV,  22.  -  (4)  Rom. 
VII,  7.  -  (5)  Rom.  VII,  23.  —(6)  Rom.  VII,  18. 

dam  incitans  ad  malum,  et  ideo  recte  dicitur 
non  bonum  et  malum,  et  malum  privativum, 
et  positivum,  et  crucifigendum,  ac  destruen¬ 
dum.  Quomodo  autem  pugnet  cum  lege,  et 
miserum  faciat,  paulo  post  explicabitur. 

Secunda  objectio,  ad  Iloman  vn  :  Pecca¬ 
tum  non  cognovi  nisi  per  legem.  Nam  concupi¬ 
scentiam  nesciebam ,  nisi  lex  diceret ,  Non  con¬ 
cupisces  (1).  Hic  Apostolus  aperte  concupi¬ 
scentiam  testatur  esse  peccatum.  Nam  pri¬ 
mum  dicit  se. cognovisse  peccatum  per  le¬ 
gem,  et  postea  declarat,  peccatum  illud  esse 
concupiscentiam  ;  et  legem,  per  quam  illud 
cognovit,  dicit  esse  prmceptum,  Non  concu¬ 
pisces.  Neque  potest  hoc  loco  accommodari 
distinctio  de  peccato  proprie,  vel  improprie 
dicto.  Nam  concupiscentia  ideo  dicitur  esse 
peccatum,  quia  est  praevaricatio  divinae  legis, 
Non  concupisces. 

Respondeo,  peccatum  hoc  loco  proprie 
accipi,  id  est,  pro  vera  legjs  praevaricatione  : 
sed  concupiscentiam  non  accipi  pro  fomite, 
sed  pro  actu  voluntario  concupiscendi,  qui 
prohibitus  est  lege,  Non  concupisces.  Id  ita 
esse  perspicuum  est,  tum  ex  contextu  Apo¬ 
stoli,  qui  cum  dixisset,  legem  non  esse  pec¬ 
catum,  id  est,  causam  peccati,  sed  esse  cau¬ 
sam  cognitionis  peccati,  probavit  ex  eo, 
quod  non  cognoscebant  homines  actus  inte¬ 
riores,  ut  desiderium  uxoris,  vel  rei  alienae  es¬ 
se  peccata,  nisi  lex  dixisset,  non  concupisces. 
Tum  etiam  ex  loco  illo  Evangelii  Matth.  v  : 
Dictum  est  antiquis  :  Non  moechaberis  ;  Ego 
autem  dico  vobis,  quia  omnis,  qui  viderit  mu¬ 
lierem  ad  concupiscendum  eam,  jam  moechatus 
est  eam  in  corde  suo  (2).  Dominus  enim  haec 
dixit  contra  perversas  Pharisaeorum  opinio¬ 
nes,  qui  adhuc  docebant,  flagitia  interna 
non  esse  peccata.  Quod  etiam  patet  ex  Jose- 
pho  lib.  xii.  antiquitatum  cap.  13.  qui  scri¬ 
bit  motum  internum  non  esse  peccatum,  nisi 
exterius  se  prodat.  Item  ex  David  Kimhi  in 
Psalm.  lxvi.  vers.  17.  ubi  sic  exponit  illud  : 
Iniquitatem  si  aspexi  in  corde  meo,  non  audiet 
Dominus  (3),  id  est,  non  imputabit  ad  pecca¬ 
tum  desiderium  injustum,  si  tantum  sit  in 
corde. 

Itaque  Dominus  ignorantiam  illam,  quse 
regnaverat  ante  legem,  et  rursus  per  Phari- 
saeos  inducta  fuerat,  destruere  voluit,  cum 
ait  :  Omnis  qui  viderit  mulierem  ad  concupi¬ 
scendum  etc.  et  non  sine  causa  addidit,  in 
corde  suo,  quia  non  concupiscentia  carnis, 


sed  cordis,  id  est,  voluntaria  prohibita  est 
lege,  Non  concupisces.  De  eadem  ignorantia 
loquitur  Apostolus,  cum  ait  :  Concupiscen¬ 
tiam  nesciebam,  nisi  lex  diceret,  Non  concu¬ 
pisces.  Itaque  hoc  B.  Pauli  testimonium, cum 
de  peccato  actuali  intelligatur,  nihil  juvat 
causam  adversariorum. 

Unum  objici  posset  contra  nostram  hanc 
solutionem,  quod  videlicet  admittamus  in 
eodem  capite  frequentes  aequivocationes  in 
voce,  peccati.  Sed  hoc  non  est  vitium,  sed 
ornamentum,  cum  aiquivocatio  non  obscurat 
sententiam.  Et  certe  cogit  nos  evidentia  rei, 
ut  sic  exponamus.  Nam  cum  Apostolus  dicit : 
Quid  ergo  dicemus,  lex  peccatum  est  ?  absit. 
Sed  peccatum  non  cognovi  nisi  per  legem.  Et 
mox  :  Peccatum  per  mandatum  operatum  estin 
me  omnem  concupiscentiam.  Dubitari  non  po¬ 
test,  quin  primo  loco  peccatum  accipiatur 
pro  causa  peccati,  alioqui  inepte  quairere- 
tur,  an  lex  peccatum  esset.  Secundo  loco 
pro  peccato  proprie  dicto,  quod  repugnat 
legi  tertio  loco  pro  fomite,  qui  operatur 
omnem  concupiscentiam.  Ubi  videtur  Apo¬ 
stolus  explicare,  cur  fomitem  appellaverit 
peccatum,  quia  videlicet  efficit  peccatum, 
cum  operetur  in  nobis  concupiscentiam , 
eamque  voluntariam  abstrahendo  et  illi¬ 
ciendo,  ut  B.  Jacobus  in  epistola  sua  scri¬ 
bit. 

Tertia  objectio  :  Scio  enim  quia  lex  spiri¬ 
tualis  est,  ego  autem  carnalis  sum,  venumdatus 
sub  peccato ,  Roman.  vn  (4).  Hoc  loco  B. 
Paulus  fatetur  se  non  servare  legem,  quia 
illa  spiritualis  est,  ipse  vero  carnalis,  et  non 
loquitur  de  lege  prohibente  actiones  volun¬ 
tarias  ;  hanc  enim  legem  Apostolus  servare 
se  dicit,  cum  ait :  Quod  odi  facio,  et  mente 
servio  legi  Dei.  Igitur  loquitur  de  lege  prohi¬ 
bente  concupiscentiam  ipsam  nobis  insitam 
ex  peccato  Ada3 ;  ac  per  hoc  concupiscentia 
illa  repugnat  legi,  et  vere  proprieque  pecca¬ 
tum  est. 

Respondeo.  Duas  esse  hujus  loci  exposi¬ 
tiones,  et  secundum  utramque  recte  argu¬ 
mentum  solvi  posse.  Prior  expositio  est 
Chrysostomi,  Theophylacti,  Ambrosii,  et 
aliorum  in  huuc  locum,  et  Augustini,  lib.  I. 
ad  Rimplicianum  quaist.  1.  qui  existimant 
Apostolum  non  loqui  de  se,  suique  simili¬ 
bus,  justis;  sed  induisse  personam  hominum 
impiorum,  qui  non  solum  fomitem  habent, 
sed  etiam  ab  ipso  fomite  vincuntur,  et  per- 


(l)Rom.  VII,  7.  -  (2)  Matth.  V,  27.  -  (3)  Ps.  LXVI,  17.  —  (4)Rom.  VII,  14. 

trahuntur  in  varia  flagitia ;  qui  recto  dicun¬ 
tur  venumdati  sub  peccato,  quia  nondum 
redempti  sunt  per  applicationem  sanguinis 
Christi ;  quae  fit  per  fidem  et  Sacramenta. 
Et  secundum  hanc  expositionem  argumen¬ 
tum  adversariorum  nullas  vires  habet.  Qnod 
vero  dicit  Apostolus  :  Quod  odi  facio,  et, 
mente  servio  legi  Dei,  quae  videntur  non  con¬ 
venire  hominibus  nondum  justificatis ;  intel- 
ligenda  sunt  de  lumine  rationis,  et  quodam 
appetitu  boni,  qui  saltem  in  genere  nulli  ho¬ 
mini  deest.  Nam  etiam  perditissimi  quique 
norunt,  malum  esse  furtum,  homicidium, 
adulterium,  et  in  aliis  haec  ipsa  scelera  dete¬ 
stantur  :  Video,  inquit  ille,  meliora,  probo- 
que  ;  deteriora  sequor. 

Posterior  expositio  est  S.  Augustini  in  om¬ 
nibus  fere  libris  contra  Pelagianos,  qui  etiam 
illam  priori  praefert  lib.  ii.  Retractat,  cap.  1. 
et  de  praedestinatione  Sanctorum  cap.  4. 
Item  Primasii,  Anselmi,  Thomae,  et  aliorum 
in  hunc  locum.  Quae  expositio  posterior  no¬ 
bis  etiam  magis  probatur,  praesertim  quia 
B.  Paulus  ex  iis,  quae  dixerat  in  7.  cap.  : 
Condelector  legi  Dei  interiorem  hominem,  et, 
non  ego  operor  illud,  'et  mente  servio  legi  Dei, 
it  similibus,  deducit  illam  conclusionem  ini¬ 
tio  cap.  8  :  Nihil  ergo  damnalonis  est  his, 
qui  sunt  in  Christo  Jesu,  qui  non  secundum 
carnem  ambulant,  etc.  (1).  Quae  conclusio 
manifeste  indicat.  Apostolum  in  cap.  7.  de 
se,  et  caeteris  per  Christum  renatis  esse  locu¬ 
tum.  Secundum  hanc  expositionem  dicen¬ 
dum  est,  beatum  Paulum  non  velle  signifi¬ 
care,  legem  spiritualem,  non  servari  a  justi¬ 
ficatis,  quatenus  opus  est  ad  vitandum  pec¬ 
catum,  sed  non  servari  quantum  ad  quam¬ 
dam  perfectionem,  quae  est  finis  praecepti, 
ac  propterea  proprie  non  est  in  praecepto. 

Sciendum  est  enim  in  praeceptis  interdum 
significari  solum  media  ad  aliquem  finem, ut 
cum  dicitur,  pugna  contra  hostes,  fac  medi¬ 
cinam  aegroto.  Haec  enim  sunt  media,  illud 
ad  victoriam,  istud  ad  sanitatem.  Interdum 
autem  significari  simul  finem  et  media,  ut  si 
quis  dicat,  vince  hostes,  sana  aegrotum.  Ilie 
enim  non  solum  imperantur  pugna  et  cura¬ 
tio,  quae  sunt  media,  sed  etiam  indicatur  fi¬ 
nis,  victoria  et  sanitas.  Caeterum  obligatio 
praecepti  proprie  in  mediis,  quae  imperantur 
consistit,  non  in  fine  :  et  praevaricator  est, 
qui  media  negligit,  non  qui  finem  non  asse¬ 
quitur.  Neque  enim  peccat,  cui  dicitur,  vin¬ 


ce  hostes,  si  non  vincat,  modo  viriliter  pug¬ 
net  ;  neque  is  peccat,  cui  dictum  est,  sana 
aegrotum,  etiamsi  sanare  non  possit,  modo 
curet  apposite  ad  sanandum.  Finis  enim  in 
praecepto  indicari  potest,  proprie  imperari 
non  potest. 

Praeceptum  igitur,  Non  concupisces ,  ejus 
generis  est,  ut  simul  media,  et  finem  com¬ 
prehendat.  Media  sunt  resistere  concupi¬ 
scentiis,  eisque  nunquam  assentiri,  nun¬ 
quam  cedere  :  atque  haec  ita  obligant,  ut 
qui  non  fecerit,  continuo  reus  existat  :  finis 
est  funditus  concupiscentias  extirpare,  atque 
id  efficere,  ut  nullus  in  carne  motus  oriatur 
contra  rationem.  Hunc  autem  finem  lex  pro¬ 
ponit,  ut  intelligamus,  quo  sit  nobis  Deo  ju¬ 
vante  tendendum,  non  ut  rei  simus,  si  id 
non  faciamus,  quod  facere  in  nostra  pote¬ 
state  non  est,  et  quod  ad  felicitatem  futura; 
vita;,  non  ad  obligationem  praesentis  perti¬ 
net. 

Sic  enim  S.  Augustinus  docet  in  epist. 
200.  ad  Asellicum  ;  «  Hoc,  inquit,  lex  posuit 
dicendo,  Non  concupisces,  non  quod  hic  vo- 
leamus,  sed  ad  quod  proficiendo  tendamus.» 
Et  lib.  i.  de  nuptiis  et  concupiscentia  cap. 
29.  «  Multum,  inquit,  boni  facit,  qui  facit 
quod  scriptum  est,  Post  concupiscentias  tuas 
non  eas  :  sed  non  perficit,  quia  non  implet 
quod  scriptum  est,  Non  concupisces.  Ad  hoc 
ergo  dixit  lex,  Non  concupisces,  ut  nos  in 
hoc  morbo  jacere  intelligentes,  medicinam 
gratia;  quaereremus,  et  in  eo  praecepto  scire¬ 
mus,  et  quo  debeamus  in  hac  mortalitate  co¬ 
nari,  et  quo  possit  a  nobis  illa  beatissima 
immortalitate  perveniri.  » 

Ait  igitur  B.  Paulus  :  «  Scimus  quia  lex 
spiritualis  est.  »  Quia  videlicet  spirituales 
homines  facit,  et  spirituales  omnino  requirit, 
ut  perfecte,  etiam  quoad  finem  observetur. 
Ego  autem  carnalis  sum.  Quia  nondum  spiri¬ 
tuale  corpus  habeo  (inquit  Augustinus  lib.  i. 
contra  duais  epistolas  Pelagianorum  cap.  10.) 
non  enim  carnalem  se  vocat  Apostolus, quod 
secundum  carnem  ambulet ;  nam  id  paulo 
infra  aperte  negat ;  sed  quod  non  sit  totus 
spiritualis,  qualis  post  resurrectionem  erit. 
Neque  enim  absurdum  est,  ut  sit  in  illa  vita 
etiam  caro  spiritualis,  si  potuit  esse  in  hac 
vita  in  his,  qui  adhuc  carnalia  sapiunt,  etiam 
spiritus  ipse  carnalis.  Venumdatus  sub  peccato, 
non  quia  Christi  sanguine  redemptus  non 
sim,  sed  quia  (ut  ad  Roman.  vm.  idem  Apo- 


(i)Rom.  VII,  22;  ibid.  VIII,  1. 

stolus  dicit)  et  nos  primitias  spiritus  haben¬ 
tes  intra  nos  ingemiscimus  adoptionem  expe- 
ctantes ,  redemptionem  corporis  nostri  (1). 
Itaque  venumdatus  erat  Apostolus  cum  caetc- 
ris  in  praevaricatione  primi  peccati,  et  quo¬ 
niam  redemptus  erat  quoad  animam,  primi¬ 
tias  spiritus  habens,  expectabat  autem  red¬ 
emptionem  corporis  sui,  ideo  concupiscen¬ 
tias  sentiebat,  sed  non  consentiebat,  et  pro- 
pterea  adjungit  :  Quod  enim  operor  non  intel- 
ligo,  id  est,  non  scio,  non  approbo,  vel  prius 
id  fit,  quam  ratio  in  consilium  avocetur,  et 
ideo  me  ignorante,  et  non  consentiente  fit  : 
Non  enim  quod  volo  bonum,  hoc  ago  ;  sed  quod 
odi  malum,  illud  facio.  Ubi  facere  se  dixit  (in¬ 
quit  Augustinus  loco  citato)  non  affectu  con¬ 
sentiendi  et  implendi ,  sed  ipso  motu  concupi¬ 
scendi. 

Quare  B.  Apostolus  legem  spiritualem, 
Non  concupisces,  non  omnino  perficiebat, 
qua  parte  adhuc  carnalis  erat  :  nec  tamen 
peccabat,  quia  lex  non  obligat  ad'non  sen¬ 
tiendum  carnis  motus,  sed  ad  non  consen¬ 
tiendum  eis,  ut  supra  diximus,  cum  hoc  sit 
medium,  illud  finis.  Atque  haec  dicta  sunt  ad 
mentem  S.  Augustini,  qui  praecepto,  Non 
concupisces,  intelligit  prohiberi  aliquo  modo 
motus  omnes  concupiscentiae,  etiam  invo¬ 
luntarios  :  assensum  vero  his  motibus  prohi¬ 
beri  docet  illo  alio  praecepto  :  Post  concupi¬ 
scentias  tuas  non  eas  (2),  Eceles.  xvm. 

Caeterum  probabile  etiam  est,  quod  alii 
docent,  praecepto,  Non  concupisces ,  non  pro¬ 
hiberi  ullo  modo  motus  involuntarios  :  sed 
assensum  tantum,  et  hoc  praecepto  contineri 
solum  media,  non  autem  finem.  Quod  proba¬ 
tur  primo,  quoniam  ab  Apostolo  haec  voca¬ 
tur  lex  mentis  Roman.  vii.  Quia  non  carni, 
sed  menti  data  est.  Secundo,  quia  hoc  praece¬ 
ptum  habetur  in  Exodo  cap.  20.  in  Deutero- 
nom.  cap.  5.  et  Matth.  v.  cum  aliis  praeceptis 
Decalogi.  Non  occides ,  Non  moechaberis ,  et 
caeteris,  quae  intelliguntur  omnia  de  actioni¬ 
bus  liberis,  planeque  voluntariis.  Porro  illud, 
Post  concupiscentias  tuas  non  eas,  intelligi 
commode  potest  de  opere  externo,  quo  con¬ 
cupiscentiae  satiantur.  Unde  mox  sequitur  : 
Si  enim  praestiteris  animae  tuae  concupiscentias 
suas,  faciet  te  in  gaudium  inimicis  tuis.  Juxta 
hanc  expositionem  praecepti,  Non  concupi¬ 
sces,  dicendum  est,  Apostolum,  cum  ait : 
Lex  spiritualis  est ,  ego  autem  carnalis  sum , 
non  significare,  non  perfici  legem  a  se,  sed 


causam  peccati  non  esse  legem,  quae  spiri¬ 
tualis  est ;  sed  carnis  nostrae  corruptionem, 
quae  pullulat  prava  desideria,  etiam  relu¬ 
ctante  ratione.  Dixerat  enim  paulo  ante  : 
c  Itaque  lex  quidem  sancta,  et  mandatum 
sanctum,  et  justum,  et  bonum;  quod  ergo 
bonum  est,  mihi  factum  est  mors?  absit,  sed 
peccatum,  ut  appareat  peccatum,  per  bo¬ 
num  operatum  est  mihi  mortem,  ut  fiat  su¬ 
pra  modum  peccans  peccatum  per  manda¬ 
tum.  ))  Et  continuo,  ut  hoc  probaret,  adjun¬ 
xit  :  «  Scimus  enim  quod  lex  spiritualis  est, 
ego  autem  carnalis  sum,  etc.  »  Hoc  est,  lex 
non  potuit  mihi  mortem  operari,  quia  spiri¬ 
tualis  est  :  sed  radix  peccati  in  me  est,  qui 
adhuc  carnalis  sum,  venumdatus  sub  pecca¬ 
to,  quoad  corpus.  Unde  etiam  me  ignorante, 
vel  invito  oriuntur  in  carne  mea  motus  con¬ 
cupiscentia;,  qui  allicere  conantur  ad  assen¬ 
sum.  Ex  his  objectiones  reliqua;  facili  nego¬ 
tio  diluentur. 

Quarta  objectio  Roman.  vii  :  Si  quod  nolo, 
facio,  consentio  legi,  quia  bona  est  (3).  Si 
mens  Pauli  consentiebat  legi,  certe  idem  vo¬ 
lebant  lex  Domini,  et  mens  Pauli,  sed  mens 
Pauli  nolebant  sentire  motus  concupiscentiae 
(ut  patet)  quia  invitus  eos  sentiebat ;  igitur 
ex  lege  Domini  nolebat  eos  motus  existere, 
igitur  motus  illi,  quamvis  involuntarii,  repug¬ 
nabant  legi,  ac  proinde  peccatum  erant. 
Unde  S.  Augustinus  sermon.  o.  de  verbis 
Apostoli  :  «  Quid,  inquit,  dicis  o  lex?  Non 
concupisces,  et  ego  nolo  concupiscere,  non 
implet  legem  infirmitas  mea,  sed  legem  lau¬ 
dat  voluntas  mea.  » 

Respondeo  :  si  praeceptum,  Non  concupi¬ 
sces,  extendamus  cum  Augustino  ad  motus 
involuntarios,  fatemur  eos  motus  repugnare 
legi,  sed  negamus  esse  peccata  ;  quia  repug¬ 
nant  legi  ut  indicanti  finem,  non  ut  impe¬ 
ranti  media,  ut  supra  explicatum  est.  Sin 
autem  praeceptum  illud  restringamus  ad 
motus  tantum  voluntarios,  r  espondemus  ad 
argumentum,  consensum  Pauli  cum  lege, 
non  consistere  in  eo  quod  rem  eamdem  ve¬ 
lint,  aut  nolint  Paulus  et  lex  ;  sed  quod  Pau¬ 
lus  velit,  aut  nolit  id  quod  lex  jubet  eum 
velle,  aut  nolle.  Itaque  consensum  Pauli  cum 
lege  in  eo  positum  esse,  quod  lex  jubeat  eum 
resistere  concupiscenthe ,  et  Paulus  velit 
concupiscentia;  resistere,  ac  resistat. 

Quare  sensus  verborum  Pauli  hic  erit,  si 
quod  nolo,  facio  ;  consentio  legi,  quia  bona 


(1)  Roni.  VIII,  23.  -  (2)  Eccl  XVIII,  30.  -  (3)Rom  VII,  10. 

est ;  hoc  est,  si  invitus  concupisco,  non  re¬ 
pugno  legi,  sed  ei  consentio  ;  ipsa  enim  vult, 
ut  ego  nolim  concupiscere,  et  ego  nolo 
concupiscere ;  cum  concupisco,  id  fit  prte- 
ter,  et  contra  voluntatem  meam.  Posset 
etiam  facilius  dici,  legem  nolle  concupiscen¬ 
tiam,  ut  objectum ;  et  similiter  mentem 
Pauli  nolle  eamdem,  similiter,  ut  objectum. 
Quemadmodum  si  quis  hominem  c?su,  atque 
omnino  praeter  intentionem  occideret,  is  vere 
dicere  posset,  Quod  nolui,  feci:  et  ideo  con¬ 
sentio  legi,  quai  ait,  Non  occides,  quia  bona 
est.  Nec  tamen  ex  his  verbis  colligi  deberet 
praeceptum,  Non  occides ,  extendi  ad  homi¬ 
cidium  omnino  involuntarium,  et  reum  esse, 
qui  praeter  intentionem  occiderit.  Caedes 
enim  involuntaria  non  est  contra  legem,  nisi 
materialiter. 

Quinta  objectio,  Hom.  vii  :  Invenio  igitur 
legem,  volenti  mihi  facere  bonum,  quoniam 
malum  mihi  adjacet  (1).  Ex  hoc  loco  ducit 
argumentum  Calvinus.  Videtur  enim  Apo¬ 
stolus  dicere,  velle  se  legem  servare/  et  ita 
bonum  facere,  sed  non  posse,  propter  ma¬ 
lum  adjacens,  id  est,  concupiscentiam  repug¬ 
nantem  legi. 

Respondeo  :  locus  hic  sine  dubio  ita  ob¬ 
scurus  est,  ut  multi  interpretes  existiment 
aliquid  deesse,  et  alius  alio  modo  defectum 
resarcire  studeat.  Sed  B.  Augustinus  lib.  i. 
contra  duas  epistolas  Pclagianorum  c.  10. 
salis  commodum  sensum  indicavit,  et  in  quo 
nihil  subintelligi  debeat.  Vult  enim  illud, 
bonum ,  conjungi  cum,  lege ,  non  cum  verbo, 
facere;  ut  hic  sit  sensus,  Invenio  igitur  le¬ 
gem  bonum  quoddam  esse  mihi  volenti  fa¬ 
cere,  id  est,  volenti  bene  operari,  et  secun¬ 
dum  legem  vivere  :  ideo  autem  legem  inve¬ 
nio  esse  quoddam  bonum,  quoniam  malum 
concupiscenti®  adjacet  mihi.  Dum  enim  ab 
una  parte  malum  adjacens  incitat  ad  pecca¬ 
tum  ;  ab  altera  lex  Domini  bona  retrahit  a 
peccato.  Itaque  non  potest  ex  hoc  loco  effici, 
non  posse  legem  servari,  aut  concupiscen¬ 
tiam  involuntariam  esse  peccatum. 

Sexta  objectio  :  Video  aliam  legem  in  mem¬ 
bris  meis  repugnantem  legi  mentis  meat,  et  ca¬ 
ptivantem  me  in  lege  peccati  (2),  Itoman.  vii. 
Hoc  loco  videmus  concupiscentiam  repug¬ 
nare  legi,  et  captivare,  id  est,  servum  pec¬ 
cati  facere,  ac  per  hoc  sine  dubio  esse  pec¬ 
catum. 

Respondeo  :  non  omne  quod  repugnat  legi 


peccatum  est,  quamvis  omne  peccatum  legi 
repugnet.  Peccatum  enim  repugnat  legi 
privative,  quia  est  actio  recedens  a  sua  re¬ 
gula,  cum  posset,  et  deberet  cum  sua  regula, 
congruere.  Multa  vero  legibus  repugnare,  quic 
peccata  non  sunt,  extra  controversiam  est. 
Repugnat  enim  legi  homo,  qui  peccat,  et  ta¬ 
men  homo  non  est  peccatum  proprie,  nisi 
cum  Illyrico  delirare  velimus.  Item  repugnat 
legi  justae  lex  injusta,  interdum  etiam  lex 
unius  Principis  legi  alterius  contraria  est, 
cum  tamen  neutra  videatur  injusta.  Potest 
quoque  lex  injusta  legi  item  injust®  repug¬ 
nare.  Nec  tamen  lex  peccatum  proprie  dici 
potest,  sicut  nec  virtus. 

Jam  igitur  concupiscentia  repugnat  legi 
mentis,  non  ut  actio  recedens  a  regula,  cum 
posset,  et  deberet  regulae  congruere ;  sed 
repugnat  ut  lex  contraria  impellens  ad  ma¬ 
lum;  quomodo  etiam  legi  repugnat  diabolus 
et  quidquid  incitat  ad  legis  transgressionem. 
Itaque  hoc  ipso,  quod  Apostolus  concupi¬ 
scentiam  vocat  legem  membrorum,  signifi¬ 
cat  eam  non  esse  proprie  peccatum. 

Apposite  autem  legis  nomine  concupi¬ 
scentia  appellata  est,  quia  lex  nihil  est  aliud,* 
nisi  regula  actionum.  Et  quemadmodum  lex 
mentis  est  regula  bona:  actionis,  quam  si  se¬ 
quaris,  bene  ages  :  ita  concupiscentia  regu¬ 
la  est  peccandi,  quam  si  sequaris,  omnino 
peccabis.  Illud  autem,  captivantem  me  in  lege 
peccati ,  recte  exponit  S.  Augustinus  lib.  i. 
de  nuptiis  et  concupiscentia  cap.  30.  ubi  do¬ 
cet,  concupiscentiam  dici  captivantem,  id 
est,  captivare  conantem ;  vel  captivantem 
secundum  carnem,  non  secundum  mentem  ; 
ut  supra  dictum  est  de  illis  vocibus,  Ego  au¬ 
tem  carnalis,  venumdatus  sub  peccato. 

Septima  objectio,  Roman.  vii.  Infelix  ego 
homo ,  quis  me  liberabit  de  corpore  mortis  hu¬ 
jus  (3)?  Hoc  etiam  est  Calvini  argumentum  : 
colligit,  concupiscentiam  esse  peccatum, 
quia  miseros  facit  homines. 

Respondeo  :  Infelicitas  et  miseria  in  Scri¬ 
pturis  ut  plurimum  poenae  potius  tribuitur, 
quam  culpae,  ut  Proverb.  xiv  :  Miseros  facit 
populos  peccatum  (4).  Et  Psal.  xi  :  Propter 
miseriam  inopum,  et  gemitum  pauperum,  nunc 
exurgam  dicit  Dominus  (5).  Kemnitius  (ut  in 
I.  objectione  diximus)  ex  hoc  loco  probabat, 
concupiscentiam  esse  peccatum  proprie  di¬ 
ctum;  et  rationem  reddit,  quia  Paulus  hoc 
dicens  agnoscit,  malum  illud  esse  persedig- 


(I)  Rom.  VII,  21.  -  (2)  Rom.  VII,  23.  -  (3)Rotn.  VI,  24.—  (4)  Prov.  XIV,  34.  -  (5)  Psal.  XI,  0, 

nura  morte  feterna.  Sed  ineptissima  ratio 
est,  cum  Apostolus  de  corpore  mortali,  et 
passionibus  obnoxio  liberari  cupiat,  de  mor¬ 
te  vero  aeterna  ne  verbum  quidem  dicat. 
Nam  quod  in  sequenti  capite  additur  :  Nihil 
ergo  damnationis  etc.  ibidem  explicatur,  cur 
dictum  sit;  nimirum,  quia  renati  non  secun¬ 
dum  carnem  ambulant,  non  autem  quia  con¬ 
cupiscentia  quamvis  peccatum,  non  imputetur. 

Octava  objectio,  Rom.  vii  :  Velle  adjacet 
mihi,  perficere  autem  bonum  non  invenio  (1). 
At  qui  non  perficit  bonum,  sine  dubio  pec¬ 
cat.  Et  hoc  argumentum  Calvini  est, 

Respondeo  :  ut  quis  peccet  non  faciendo 
aliquid,  requiritur,  ut  debeat,  et  possit  illud 
facere.  Nam  si  quis  debeat,  et  non  possit, 
miser  est,  non  peccator  :  si  possit  et  non  de¬ 
beat,  minus  bonus  est,  non  tamen  malus.  Id 
autem  de  quo  agimus,  id  est,  carne  non 
concupiscere,  non  est  in  nostra  potestate,  et 
ideo  velle  adjacet  nobis  ,  perficere  bonum 
nunquam  concupiscendi  non  invenimus.  Et 
ideo  concludit  Apostolus,  Infelix  ego  homo 
etc.  Hinc  S.  Augustinus  lib.  i.  contra  duas 
epistolas  Pelagianorum  cap.  10  :  «  lloc  est, 
inquit,  perficere  bonum,  ut  nec  concupiscat 
homo.  » 

Nona  objectio,  Roman.  vm  :  Sapientia 
carnis  inimica  est  Deo.  Vel,  ut  clarius  habent 
Graeci  textus,  cppbvr,u.a  ty);  aapxb;  eyOpa  ei?  Oeov, 

«  inimicitia  est  in  Deum,  legi  enifn  Dei  non 
est  subjecta.  »  Hunc  locum  passim  adferunt 
adversarii,  ut  probent  concupiscentiam  esse 
malum  totius  hominis,  et  inimicitiam  adversus 
Deum,  et  repugnantiam  contra  legem  ejus; 
ac  proinde  proprie,  verissimeque  peccatum. 

Respondeo  :  Prudentia,  sive  sapientia,  sive 
sensus  carnis  (nam  his  omnibus  vocibus  ad 
rem  eamdem  significandam  utitur  Paulus) 
vere  proprieque  peccatum  est,  sed  actuale, 
non  originale.  Non  enim  vocat  Apostolus 
prudentiam  carnis  illud  malum,  quod  cap. 
7.  dixit  esse  in  carne,  sive  in  membris.  Nam 
illud  malum  in  se  quoque,  et  in  aliis  sanctis 
hominibus  agnoscit  Apostolus;  prudentiam 
vero  carnis  non  ponit  nisi  in  peccatoribus, 
qui  terrena  sapiunt,  et  secundum  carnem 
ambulant.  Sic  enim  loquitur  :  Non  secundum 
carnem  ambulamus,  sed  secundum  spiritum. 
Qui  enim  secundum  carnem  sunt,  quae  carnis 
sunt  sapiunt ;  (pii  vero  secundum  spiritum  sunt 
sentiunt.  Nam  prudentia  carnis  mors  est,'  pru¬ 
dentia  autem  spiritus  vita  et  pax;  quoniam  sa¬ 


pientia  carnis  inimica  est  Deo.  Legi  enim  Dei 
non  est  subjecta  ;  nec  enim  potest.  Qui  autem 
in  carne  sunt ,  Deo  placere  non  possunt.  Vos 
autem  in  carne  non  estis,  sed  in  spiritu,  si  ta¬ 
men  spiritus  Dei  habitat  in  vobis  (2). 

Prudentia  igitur  carnis  est  cura,  et  sollici¬ 
tudo  quaedam  nimia  providendi,  quae  carni 
sunt  commoda,  utilia,  suavia,  neglecta  cura, 
et  sollicitudine  eorum,  qua;  ad  spiritum  per¬ 
tinent.  Talis  autem  sensus,  sive  affectus  (vi¬ 
detur  enim  verbum  ©povEtv,  unde  est  vocabu¬ 
lum  cppdvTjfx.se,  apud  Apostolum  magis  ad  affe¬ 
ctum,  quam  ad  cognitionem  pertinere)  ini¬ 
micus  est  Deo,  quia  non  congruit  cum  ejus 
lege  neque  congruere  potest  dum  talis  est. 
Neque  enim  fieri  potest,  ut  iniquitas  cum 
aequitate  concordet,  quamvis  fieri  possit, 
ut  homo  gratia  Dei  adjuvante,  deponat 
prudentiam  illam  carnis,  et  ea,  qua;  spiritus 
sunt,  gustare,  et  procurare  incipiat.  Hinc  ap¬ 
paret  adversariorum  temeritas,  qui  omnia 
confundunt,  et  miscent,  et  argumenta  pe¬ 
tunt  ex  his  locis,  qui  nihil  ad  rem  faciunt. 


CAPUT  XI. 

Solvuntur  objectiones  ex  aliis  Scripturae 
locis  depromptae. 

Constitui  loca  omnia  breviter  explicare, 
qua;  proferunt  adversarii  ad  probandum 
concupicentiam  ex  natura  sua  esse  pecca¬ 
tum.  Igitur  praeter  loca  illa  ex  epist.  ad  Rom. 
quae  sunt  a  nobis  superiore  capite  explicata, 
haec  etiam  addunt. 

Primum  proferunt  Kemnitius,  et  alii  testi¬ 
monium  ex  Genesi  cap.  vi.  et  vm.  ubi  dici¬ 
tur  :  Cuncta  cogitatio  cordis  humani  intenta 
ad  malum  omni  tempore.  Hebraice  autem  di¬ 
citur,  ipsum  figmentum  cordis  humani  totum, 
et  semper  esse  malum  (3).  Respondeo,  locus 
ille  Geneseos  similis  videtur  ei  loco,  quem 
proxime  explicuimus  ex  cap.  8.  ad  Roman. 
describit  enim  Moses  ingenium  illorum,  qui 
vivebant  tempore  Noe,  ac  dicit  omnes  illos 
secundum  carnem  ambulasse,  et  quae  carnis 
sunt  tantum  cogitare,  et  sapere  consuevisse 
Itaque  dicitur  figmentum  cordis,  sive  (ut  ha¬ 
betur  cap.  6.)  figmentum  cogitationum  cor¬ 
dis  totum,  et  semper  malum,  quia  nihil  fere 
homines  illi  cogitabant,  nisi  quod  ad  volu¬ 
ptatem,  vel  utilitatem  carnis  pertineret. 


*  (f)  I  Rom.  VII,  18  —  (2)  Rom.  VIII,  4  et  seqq.  -  (3)  Gen.  VI,  5. 


CAPUT  XI. 


m 


Sed  hoc  peccatum  erat  actuale,  non  origi¬ 
nale,  nisi  forte,  ut  Latini  codices  habent,  ad¬ 
mittant  adversarii  cogitationem  cordis  ho¬ 
minum  illorum,  non  tam  fuisse  actu  malam, 
quam  pronam  ad  malum.  Illam  enim  proni- 
tatem  ad  malum  concedimus  esse  vulnus  ex 
peccato  originali  relictum,  sed  negamus  esse 
proprie  peccatum,  nisi  in  actum  volunta¬ 
rium  pnodeat.  Tum  vero  peccatum  quidem 
esse,  sed  actuale,  non  originale,  ut  saipc 
jam  diximus  et  probavimus. 

Secundum,  ex  Psalm.  xviii  :  Delicta  quis 
intelligit  ?  et  Psalm.  l  :  Cor  mundum  crea 
in  me  Deus  (i).  Haec  duo  loca  producit  Lu- 
therus  in  assert.  2.  articuli,  ut  probet  homi¬ 
nes  etiam  justificatos  semper  habere  delicta, 
et  cor  immundum.  Quod  non  potest  esse  nisi 
ratione  concupiscentiae,  quae  remanet  in  ju¬ 
stificatis  usque  ad  mortem.  Respondeo  :  haec 
loca  non  pertinent  ullo  modo  ad  peccatum 
originale,  neque  ad  concupiscentiam,  quae 
remanet  post  justificationem,  tum  quia  in 
justificatione  peccata  omnia  remittuntur , 
tum  quia  concupiscentia  non  est  res  osculta, 
aut  obscura,  ut  dicendum  sit,  Delicta  quis 
intelligit?  tum  denique  quia  non  opus  est 
orare  pro  concupiscentia,  aut  ejus  motibus 
involuntariis  expiandis  ,  ut  S.  Augustinus 
docet  in  epist.  200.  supra  citata. 

Loquitur  igitur  David  de  peccatis  actuali¬ 
bus,  sive  venialibus,  quibus  raro  caremus, 
sive  mortalibus  occultis,  et  de  quibus  non 
omnino  certi  sumus,  an  sint  nobis  remissa. 
Itaque  David,  quamvis  justificatum  se  esse 
speraret,  recte  tamen  dicebat  :  Delicta  quis 
intelligit ?  ab  occultis  munda  me ,  Domine.  Et: 
Cor  mundum  crea  in  me  Deus.  Petebat  enim 
mundari  cor  suum  a  maculis  quotidianis,  vel 
etiam  a  gravioribus,  si  forte  esset  iis  quoque 
ignoranter  inquinatus. 

Tertium  ex  Hierem.  xvil  :  Pravum  est  cor 
hominis  (2).  At  cordis  pravitatem  quis  neget, 
inquit  Confessio  Saxonica,  vere  esse  pecca¬ 
tum  ?  Respondeo,  pravum  cor  apud  Hierc- 
miam  non  est  cor  malum,  sive  inquinatum 
peccatis,  sed  callidum,  ac  difficile,  ut  pene¬ 
tretur.  Nam  vox  Hebraja  est  tjpp  non  yi  un¬ 
de  etiam  Septuaginta  verterunt  [3ap0s?a  x«p- 
5(x,  cor  profundum.  Et  consonat  vocabulum 
sequens,  et  incrustabile.  Sed  etiamsi  intelli- 
gamus,  cor  hominis  malum  appellari,  id  ita 
accipiendum  erit,  quasi  dictum  sit,  pronum 
ex  natura  corrupta  ad  malum.  Pronitas  au¬ 


tem  non  est  proprie  peccatum,  ut  saepe  dixi¬ 
mus.  Denique  loquitur  Propheta  de  impiis, 
quorum  cor  pravum ,  et  immundum  esse 
non  negamus,  cum  e  contrario  de  justis  di¬ 
catur,  Matth.  v  :  Beati  mundo  corde  (3).  Et 
I  Timoth.  i  :  Finis  praecepti  charitas  de  corde 
puro  elc.  (3).  Et  Act.  xv  :  Fide  purificans 
corda  eorum. 

Quartum  ex  Matth.  vi  :  «  Sola  enim  oratio 
dominica  (inquit  Lutherus  in  assertione  art. 
2.)  omnes  concludit  sub  peccato.  Nam  qui 
orat  ut  fiat  voluntas  Dei,  fatetur  se  non  fe¬ 
cere  voluntatem  Dei,  qui  petit,  ut  sanctifice¬ 
tur  nomen  Dei,  agnoscit  se  polluere  nomen 
Dei ;  qui  cupit,  ut  adveniat  regnum  Dei,  in¬ 
telligit  se  sub  regno  esse  diaboli.  »  Respon¬ 
deo  :  inanissima  est  objectio.  Nam  (ut  S.  Cy¬ 
prianus  recte  exponit  in  sermone  de  oratio¬ 
ne  Dominica)  «  sanctificari  petimus  nomen 
Dei  in  nobis  »,  ut  qui  per  baptismum  sancti- 
ficati  sumus,  in  eo  quod  esse  coepimus,  per¬ 
severemus.  Cupimus  «  ut  adveniat  regnum 
Dei,  »  quod  post  resurrectionem  et  judicium 
expectamus,  ut  qui  in  praesenti  vita  Christo 
compatimur,  in  futura  cum  illo  regnemus. 
Oramus,  «  ut  fiat  voluntas  Dei  in  terra,  sicut 
fit  in  coelo,  »  ut  infideles,  qui  terreni  adhuc 
sunt,  per  fidem  voluntatem  Dei  faciant,  sicut 
eam  faciunt  fideles,  qui  coelestes  per  eam- 
dem  fidem  jam  esse  coeperunt. 

Denique  oratio  Dominica  usque  adeo  non 
convincit,  in  nobis  perpetuo  haerere  origina¬ 
le  peccatum,  ut  Lutherus  somniat;  ut  etiam 
Christus,  qui  sine  controversia  nullum  omni¬ 
no  peccatum  habuit,  oraverit,  ut  fieret  vo¬ 
luntas  Dei,  Matth.  xxvi.  et  Augustinus  dicat 
in  epist.  200.  et  alibi  nobis  orationem  illam 
Dominicam  :  Dimitte  nobis  debita  nostra ,  non 
fore  necessariam  si  nullum  aliud  haberemus 
originale  peccatum. 

Quintum  ex  Matth.  xiii.  et  Luc.  x  :  «  Ubi 
duabus  parabolis  »  (inquit  Lutherus  loco  ci¬ 
tato)  «  ostendit  Dominus  non  continuo  ho¬ 
minem  liberari  ab  omni  peccato,  sed  paula- 
tim,  ac  per  hoc,  semper  remanere  aliquid 
peccati  purgandum.  »  Prior  parabola  est  de 
fermento  misso  in  sata  tria,  quae  paulatim 
fermentata  sunt.  Posterior  est  de  Samarita¬ 
no,  qui  hominem  a  latronibus  vulneratum 
duxit  in  stabulum,  et  plagas  ejus  non  in  mo¬ 
mento  curavit,  sed  paulatim  curari  voluit. 

Respondeo  :  parabolae  istae  nihil  juvant 
causam  Lutheri.  Nam  ut  S.  Augustinus  recte 


(1)  Psal.  XVIII,  13.  Psal.  L,  12.  —  (2)  Hier.  XVII,  9.  —  (3)  Matth.  V,  8;  4  Tim.  I,  5.  Act.  XV,  9. 

docet  lib.  xiv  de  Trinit.  cap.  17.  ct  alibi, 
cum  Scripturae  significant,  hominem  paula- 
tim  curari,  et  proficere,  non  loquuntur  de 
remissione  peccatorum,  sed  de  curatione 
languoris  ex  peccato  relicti.  Sicut  enim  aliud 
est  telum  de  corpore  eruere ,  aliud  vulnus 
per  telum  inflictum  sanare,  sic  etiam  aliud 
est  peccatum  tollere,  quod  fit  in  baptismo 
aliud  vulnus  ex  peccato  factum,  id  est,  con¬ 
cupiscentiam  omnino  sanare,  quod  fit  paula- 
tim  dum  imus  de  virtute  in  virtutem.  Sed 
Lutherus  causam  cum  effectu,  id  est,  pecca¬ 
tum  originis  cum  vulneribus  ex  eo  natis 
confundit. 

Sextum  ducit  Lutherus  ex  cap.  15.  Joan- 
nis,  ubi  dicit,  discipulos  esse  purgandos, 
quos  tamen  cap.  13.  dixerat  esse  mundos. 
Hinc  enim  sequitur,  post  justificationem  ad¬ 
huc  remanere  peccata.  Respondeo,  purga¬ 
tio  in  hominibus  justificatis  necessaria  qui¬ 
dem  est,  sed  propter  peccata  actualia,  ac 
praesertim  venialia,  quae  quotidie  subrepunt, 
non  propter  originale,  quod  perfecte  remit¬ 
titur  in  baptismo.  Vide  Augustinum  tract. 
80.  in  Joannem. 

Septimum  sumit  ex  illo  ad  Galat.  v  :  Caro 
concupiscit  adversus  spiritum  (1).  Sed  jam 
supra  responsum  est,  concupiscentiam  istam 
non  esse  proprie  peccatum,  dum  ei  spiritus 
reluctatur,  quia  non  est  nisi  in  carne,  quae  se¬ 
des  peccati  esse  non  potest.  Verum  enim  pec¬ 
catum  non  in  carne,  sed  in  mente  quaeri  debet. 

Octavum  ex  illo  ad  Ephes.  iv  :  Renovamini 
spiritu  mentis  vestrae  (2).  Non  juberet  Apo¬ 
stolus  jam  renatis  (ut  objiciunt  Lutherus  et 
Calvinus)  ut  renovarentur,  nisi  in  eis  vetu¬ 
stas  aliqua  superesset.  Vetustas  autem  pec¬ 
catum  est,  ex  primo  homine  contractum, 
sicut  novitas  gratia  est  secundi  hominis  lar¬ 
gitate  donata.  Respondeo  :  vetustas  in  Scri¬ 
pturis  duobus  modis  accipitur.  Primo,  pro 
peccato  originis.  Secundo,  pro  malis  ex  pec¬ 
cato  relictis.  Et  ideo  potest  dici  homo,  et 
perfecte  renovatus  per  lavacrum  regenera¬ 
tionis  et  renovationis  Spiritus  sancti,  ut  di¬ 
citur  ad  Tit.  3.  et  tamen  egere  renovatione, 
et  renovari  de  die  in  diem. 

Hinc  S.  Augustinus  lib.  vi.  in  Julianum  cap. 
5  :  «  Exponens,  inquit,  verba  mea  non  se¬ 
cundum  meum  sensum,  sed  secundum  do¬ 
lum  tuum,  dixisse  me  affirmas,  quod  gratia 
non  perfecte  Jiominem  novum  faciat.  Non 


hoc  dico,  attende  quod  dico.  Gratia  perfe¬ 
cte  hominem  novum  facit.  »  Et  mox  :  «  Nunc 
etiam  perfecte  innovat  hominem,  quantum 
attinet  ad  liberationem  ab  omnibus  omnino 
peccatis,  non  quantum  ad  liberationem  ab 
omnibus  malis.  »  Adde  quod  vetustas,  et  no¬ 
vitas  dicuntur  etiam  in  Scripturis  de  pecca¬ 
tis  actualibus,  et  malis  habitibus  inde  con¬ 
tractis,  et  liberatione  ab  iisdem.  Sic^enim  ac¬ 
cipienda  videntur  qmc  dicit  Apostolus  ab 
Golossens.  m  :  'Expoliantes  vos  veterem  ho¬ 
minem  cum  actibus  suis,  et  induentes  novum, 
etc.  Et  ad  Ephes.  iv  :  Deponite  vos  secundum 
pristinam  conversationem  veterem  hominem. 
Item  :  Deponentes  mendacium,  loquimini  veri¬ 
tatem  etc  (3). 

Nonum  ex  illo  Colossens.  hi  :  Mortificate 
membra  vestra,  quae  sunt  super  terram :  for¬ 
nicationem,  immunditiam,  etc.  (4).  Colligit  hinc 
Lutherus,  justificatos  adhuc  habere  membra 
ista  veteris  Adami,  quae  B.  Paulus  peccata 
esse  dicit.  Respondeo  :  per  membra,  quae 
super  terram  sunt,  intelligitur  concupiscen¬ 
tia,  quae  lex  membrorum  dicitur  Rom.  v ; 
eadem  autem  membra  vocantur  fornicatio, 
invidia,  etc.,  quia  causa  istorum  omnium  est 
concupiscentia,  dum  ei  praebetur  assensus. 
Jubentur  autem  justificati  mortificare  haec 
sua  membra,  ne  forte  illiciendo  ad  consen¬ 
sum  trahant.  Quod  est  idem  cum  eo,  quod 
dicitur  ad  Roman.  vi :  Non  regnet  peccatum 
in  vestro  mortali  corpore  ad  obediendum  con¬ 
cupiscentiis  ejus  (3).  Justificatos  autem  non 
habere  jam  illa  peccata,  quae  parit  concupi¬ 
scentia,  cum  illi  obeditur,  docet  idem  Apo¬ 
stolus  ibidem  subjungens,  in  quibus  et  vos 
ambulastis  aliquando. 

Decimum  sumit  idem  Lutherus  ex  illo 
llebr.  xir :  Deponentes  omne  pondus,  et  cir¬ 
cumstans  nos  peccatum  (6).  Respondeo,  non 
vocat  Apostolus  (ut  Lutherus  credidit)  cir¬ 
cumstans  peccatum  concupiscentiam  penitus 
inhaerentem.  Nam  cum  ea  deponi  non  pos¬ 
sit,  frustra  hortaretur  ad  eam  deponendam. 
Et  praeterea  B.  Paulus  per  circumstans  pec¬ 
catum  intelligit  sine  dubio  aliquid  extrinse- 
cum,  ut  omnes  fere  expositores  docent. 
Concupiscentia  autem  non  est  quid  extrinse- 
cum,  sed  res  maxime  interna.  Ex  quibus 
etiam  refellitur  expositio  Bezac  in  annotat,  ad 
hunc  locum.  Ubi  per  circumstans  peccatum 
intelligit  naturae  pravitatem. 


(I)  Gal.  V,  17.  —  (2)  Eph.  IV,  23.  -  (3)  Coi.  III,  9;  Eph  IV,  22,  25.  -  (4)  Coi.  111,  5.  -  (5)  Rom. 
VI.  —  (0)  Ileb.  XII,  i. 

Igitur  Apostolus  ducit  metaphoram  ab  iis, 
qui  currunt  vel  decertant  in  stadio,  quibus 
duo  prajeipue  sunt  cavenda,  ut  non  graven¬ 
tur  aliquo  onere,  et  ut  non  impediantur  in 
certamine,  vel  cursu  ab  aliquo  obstaculo  : 
Deponentes,  inquit,  omne  pondus,  et  circum¬ 
stans  nos  peccatum ,  curramus  ad  propositum 
nobis  certamen  ctc.  Et  quidem  per  pondus 
iutelligunt  expositores  curas  inanes  rerum 
temporalium  ;  per  circumstans  peccatum  intel- 
ligunt  occasiones,  et  pericula  peccati,  sive 
ipsa  peccata,  qua;  nobis  undique  insidiantur. 
Vox  enim  Graeca  suTtotWcov  significat  id, 
quod  facile  circumdat,  et  obsidet,  qualia 
suut  qua;  nobis  per  sensus  corporis  undique 
ingeruntur,  a  quibus  facillime  capimur,  nisi 
diligentissime  caveamus. 

Opponit  autem  B.  Paulus  eleganter  cir¬ 
cumstans  peccatum  circumposita;  nubi  San¬ 
ctorum  exemplorum ;  dixerat  enim  :  Haben¬ 
tes  iijitur  tantam  circumpositam  (Gra;ce  -3?'.- 
xoijaevgv)  nubem  testium,  deponentes  omne  pon¬ 
dus,  ctc.  significare  volens  ita  nos  uudique 
circumdari  exemplis  sanctorum  Patrum,  sic¬ 
ut  circumdamur  periculis,  et  occasionibus 
peccandi,  ut  ad  exempla  illa  aspicientes  dis¬ 
cutere  possimus  omnia  jacula  adversarii. 
Ex  quo  intelligimus  verum  esse  quod  supra 
diximus,  per  circumstans  peccatum  non  posse 
intelligi  concupiscentiam  nobis  insitam,  sed 
extrinsecus  tentationes;  sicut  extrinseca  sunt 
exempla  Sanctorum,  qua;  circumstanti  pec¬ 
cato  Paulus  opponit. 

Undecimum  sumit  idem  Lutherus  in  asser¬ 
tione  art.  3.  ex  illo  Jacobi  i  :  Ut  simus  ini¬ 
tium  aliquod  creaturse  ejus  (1).  Philosophatur 
enim  Lutherus,  nos  dici  initium,  quia  imper¬ 
fecte  justificamur,  et  semper  aliqua  ex  parte 
peccatum  in  nobis  remanet,  ac  si  dictum 
esset,  inchoatio  quasdam  sumus,  non  com 
plementum,  parlim  justi,  partim  peccato¬ 
res.  Respondeo  :  vox  Graeca  apud  Jacobum 
«rap/r,  omnium  consensu  non  opponitur  com¬ 
plemento,  sed  primarium,  et  praecipuum  si¬ 
gnificat.  Quare  multi  vertunt,  etiam  cx  ad¬ 
versariis,  ut  simus  primitiae  creaturarum. 

Vult  igitur  B.‘Jacobus  sanctos,  ct  electos 
esse  primitias,  id  est,  partem  perfectissimam 
creaturas.  Alioqui  si  Luthcri  sententia  vera 
esset,  Christus  ipse  non  perfecte,  sed  incho¬ 
ate  tantum  resurrexisset.  Nam  I.  Corinth. 
xv.  ubi  legimus  :  Christus  resurrexit,  primitix 
dormientium.  Et  rursus  ;  Omnes  vivificabun¬ 


tur,  unusquisque  in  suo  ordine  (2).  Primitke 
Christus,  deinde  ii  qui  sunt  Christi,  in  utro¬ 
que  loco  nomine  primitiarum  in  Graeco  ha¬ 
betur  dirap/pq,  quo  vocabulo  (ut  diximus) 
utitur  Jacobus  cum  ait  :  Ut  simus  initium  ali¬ 
quod  creaturae  ejus. 

Duodecimum  sumit  idem  Lutherus  exilio, 
I.  Joan.  i.  Si  dixerimus  quia  peccatum  non 
habemus  (3).  Ubi  notat,  non  esse  dictum,  ha¬ 
buimus,  sed  habemus.  Nullum  est  autem  pec¬ 
catum  semper  in  nobis  manens,  nisi  concu¬ 
piscentia.  Respondeo  loquitur  B.  Joamies  de 
peccatis  actualibus,  sed  quotidianis,  ac  mi¬ 
nutis,  quae  frequentissiina  sunt,  ut  docet 
S.  Augustinus  tractat.  1.  in  epist.  Joan.  lib. 
de  natura  et  gratia  cap.  36.  et  alibi  passim. 
Similis  est  sententia  illa  B.  Jacobi  cap.  m.  In 
multis  offendimus  omnes  (4).  Ubi  tamen  cla¬ 
rius  explicatur,  haec  esse  peccata  actualia, 
non  originalia. 

Adde,  posse  fieri,  ut  saltem  ad  breve  tem¬ 
pus  aliquis  eareat  omni  peccato,  etiam  ve¬ 
niali  ;  tamen  quia  vere  Job  dicit  cap.  ix  : 
Si  justus  fuero,  hoc  ipsum  ignorabit  anima 
mea  (o).  Ideo  de  se  ipse  nemo  affirmare  po¬ 
test,  se  non  habere  peccatum.  Quare  recte 
B.  Joamies  non  ait  :  Si  dixerimus,  aliquem 
non  habere  peccatum  ;  sed,  Si  dixerimus, 
quia  peccatum  non  habemus,  nos  ipsos  seduci¬ 
mus  ctc. 

Kemnilius  in  Examiuc  Concilii  pug.  514. 
plane  ridiculum  se  ostendit  circa  hunc  locum. 
Clamat  enim  ingentem  esse  blaspliemiain, 
si  hunc  locum  dc  peccatis  actualibus  intolli- 
gendum  esse  dicamus,  quoniam  si  ita  esset 
ad  infantes  et  dormientes  ea  sententia  mini¬ 
me  pertineret.  Quasi  vero  infantes  et  dor¬ 
mientes  unquam  dixerint,  se  peccatum  non 
habere.  Au  non  ipse  Joauncs,  cum  ait  :  Si 
dixerimus,  apertissimo  testatur,  se  de  iis  tan¬ 
tum  loqui,  qui  sermonis  et  rationis  usum 
habentes  falso  pronunciant,  se  esse  quod  non 
sunt?  quod  c<?ftc  infantes  ct  dormientes  fa¬ 
cere  non  possunt. 

CAPUT  XII. 

Solvuntur  objectiones  ex  Putribus. 

Ex  Patribus  adversarii  non  pauca  argu¬ 
menta  colligant;  praesertim  Kemnilius.  Nam 


(i)Jacob.  I,  18.  -  (2)  1  Cor.  XV,  20.  —  (3)  Joan.  I,  8.  —  (4)  Jacob.  III.  2.  —  (5)  Job.  IX,  21. 
Tom.  V.  28 

Lutherus  uno  vel  altero  Augustini  testimonio, 
coque  falso  citato  contentus  fuit.  Calvinus 
Ambrosium  Augustino  adjunxit.  Kemnitius 
Cyprianum,  Hilarium,  Ambrosium,  Hiero¬ 
nymum,  Augustinum  produxit.  Id  quod  ne¬ 
cessario  fecit;  nam  Concil.  Trident.  sess.  5, 
docet,  per  baptismum  tolli  quidquid  in  no¬ 
bis  peccati  rationem  habet ;  et  concupiscen¬ 
tiam  reliquam  Ecclesiam  Catholicam  nun¬ 
quam  intellexisse,  veram  peccati  rationem 
habere.  Ille  igitur  reprehendens  hanc  sen¬ 
tentiam  tenetur  ostendere,  Ecclesiam  Catho¬ 
licam  sensisse,  concupiscentiam  in  renatis 
verum,  ac  proprium  esse  peccatum  ;  quod 
se  facturum  prolatis  vetustissimorum  Pa¬ 
trum  testimoniis,  audacissime  pollicetur. 

Ex  Cypriano  igitur  Kemnitius  in  Examine 
Concil.  Trid.  pag.  481.  quaedam  verba  pro¬ 
fert  in  medium,  quee  sunt  apud  Augustinum 
lib.  ii.  in  Jnlian.  Sic  autem  Kemnitius  lo¬ 
quitur  :  «  Et  Cyprianus  apud  Augustinum 
malis  motibus  de  origine  venientibus  fortiter 
resistens,  inquit  :  Ne  quisquam  sibi  de  pu¬ 
ro,  atque  immaculo  pectore  blandiatur,  ut 
innocentia  sua  fretus,  medicinam  non  pu¬ 
tet  adhibendam  esse  vulneribus,  cum  scri¬ 
ptum  sit,  Quis  gloriabitur  castum  se  habere 
cor  ?  aut  quis  gloriabitur  mundum  se  esse 
a  peccatis?  Si  autem  nemo  sine  peccatis  esse 
potest,  quisquis  se  inculpatum  esse  dixerit, 
aut  superbus,  aut  stultus  est.  >;  Respondeo, 
incredibilem  esse  Remnitii  impudentiam 
et  nequitiam,  cujus  perpetuas  in  gehenna 
sine  dubio  poenas  luet. 

Sciendum  igitur  est  S.  Augustino  in  2.  lib. 
advers.  Julian.  id  propositum  fuisse,  ut  ex 
testimoniis  sanctorum  Patrum  everteret  quin¬ 
que  argumenta  Pelagianorum.  Sic  enim  ipse 
loquitur  initio  libri  :  «  Nunc  argumenta  ipsa 
vestra,  quibus  agitis,  ne  hominum  prima  na¬ 
tivitas  originali  peccato  credatur  obstricta, 
eloquiis  sunt  redarguenda  sanctorum  ».  Et 
mox,  enumerans  illa  argumenta  :  «  Dicitis, 
inquit,  nos  asserendo  originale  peccatum, 
diabolum  dicere  hominum  nascentium  con¬ 
ditorem,  damnare  nuptias,  negare  in  ba¬ 
ptismo  dimitti  universa  peccata,  Deum  cri¬ 
mine  iniquitatis  arguere,  desperationem  per¬ 
fectionis  ingerere,  Ha;c  quippe  omnia  con¬ 
sequentia  esse  contenditis,  si  credamus  na¬ 
sci  parvulos,  peccato  primi  hominis  obliga¬ 
tos.  »  Deinde  toto  libro  recitat  sanctorum 
Patrum  varia  testimonia,  quibus  modo  li¬ 
num,  modo  alterum,  modo  plura  simul  ex 
prtedictis  argumentis  evertit.  Adfert  igitur 


preeter  cratera,  testimonium  Cypriani*  ut  e- 
vertat  argumentum  quintum,  ac  probet, 
posse  hominem  perfecte  vivere,  etiamsi  pec¬ 
catum  originale  contraxerit,  et,  eo  per  ba¬ 
ptismum  remisso,  relicta  sit  in  membris  no¬ 
stris  concupiscentia,  cum  qua  sit  perpetuo, 
dum  vivimus,  depugnandum. 

Testimonium  Cypriani  ex  libro  de  morta¬ 
litate  hoc  est :  «  Cum  avaritia  nobis,  inquit, 
cum  impudicitia,  cum  ira,  cum  ambitione 
congressio  est,  cum  carnalibus  vitiis,  cum 
illecebris  sracularibus  assidua  et  molesta  lu¬ 
ctatio  est,  etc.  »  Post  hoc  testimonium  sub¬ 
jungit  Augustinus  :  «  Absit  autem  ut  S.  Cy¬ 
prianum  aut  avarum  existimemus,  quia  cum 
avaritia ;  aut  impudicum,  quia  cum  impu¬ 
dicitia  ;  aut  irae  subditum,  quia  cum  ira ; 
aut  ambitiosum,  quia  cum  ambitione ;  aut 
carnalem,  quia  cum  carnalibus  vitiis;  aut 
sacculi  hujus  amatorem,  quia  cum  illecebris 
saecularibus  confligebat.  Imo  vero  ideo  ni¬ 
hil  eorum  erat,  quia  his  malis  motibus  par- 
tim  de  origine,  partim  de  consuetudine  ve¬ 
nientibus  fortiter  resistebat.  Ilis  verbis  do¬ 
cet  Augustinus,  S.  Cyprianum  victorem  fuis¬ 
se  vitiorum,  et  malos  illos  motus  de  vitiata 
origine  venientes,  non  solum  non  fuisse  in 
eo  vera  peccata,  sed  potius  cotem  fuisse  vir¬ 
tutis  et  materiam  gloriosae  victoriae. 

Craterum  quia  periculum  erat,  ne  Pela¬ 
giam  colligerent  ex  hac  S.  Augustini  re¬ 
sponsione,  posse  hominem  ita  perfecte  vive¬ 
re,  ut  in  nullum  unquam  laberetur  veniale 
peccatum,  qui  erat  alius  ipsorum  error  :  id¬ 
circo  idem  Augustinus  subjungit  continuo  : 
«  Nec  ideo  tamen  in  tam  periculoso,  laborio- 
soque  certamine  nullo  telo  feriebatur  hostili, 
cum  dicat  in  epistola  sua  de  eleemosinfs,  Ne 
quisquam  sibi  de  puro,  atque  immaculato 
pectore  blandiatur,  ut  innocentia  sua  fretus 
non  putet  medicinam  adhibendam  esse  vul¬ 
neribus  ;  cum  scriptum  sit  :  Quis  gloriabi¬ 
tur  castum  se  habere  cor  ?  etc.  » 

Itaque  S.  Augustinus  ex  testimoniis  Cy¬ 
priani  a  Kemnitio  etiam  citatis,  duos  confu¬ 
tat  errores,  qui  sunt  hoc  tempore  ipsi  Kem¬ 
nitio  cum  Lutheranis  omnibus  communes. 
Unus  est,  non  posse  eum,  qui  habuerit  ori¬ 
ginale  peccatum,  veram  justitiam  operari. 
Existimant  enim  Lutherani  omnia  opera  no¬ 
stra  esse  peccata,  quia  contaminentur  a  con¬ 
cupiscentia,  qua?  est,  ipsorum  sententia,  vere 
proprieque  peccatum.  Alter  est,  nullum  esse 
peccatura  natura  sua  veniale,  sed  omnia  per 
se  esse  mortalia. 


CAPUT  XII. 


Hinc  igitur  apparet  multiplex Kemnitii  im¬ 
pudentia.  Primum  enim  ita  conjunxit  verba 
illa  S.  Augustini  :  «  His  malis  motibus  de  o- 
rigine  venientibus,  »  cum  illis  Cypriani  : 
«  Ne  quisquam  sibi  de  puro,  atque  immacula¬ 
to  pectore  blandiatur,  etc.  »  ut  videatur 
Cyprianus  dicere,  malos  illos  motus  vera 
esse  peccata,  etiam  cum  eis  resistitur. 

At  priora  verba  non  sunt  Cypriani,  sed 
Augustini,  qui  (ut  jam  diximus)  probat  ex 
libro  Cypriani  de  mortalitate,  eum  qui  re¬ 
sistit  malis  motibus  veram  virtutem  asse¬ 
qui,  et  non  solum  non  peccare,  sed  etiam 
coronam  mereri.  Posteriora  verba  sunt  Cy¬ 
priani,  sed  ex  alio  libro,  ex  tractatu  videli¬ 
cet  de  eleemosyna,  ubi  Cyprianus  ostendit, 
homines  quantumvis  justos  et  perfectos  non 
carere  peccatis  venialibus,  et  ideo  eleemosy¬ 
nae  pharmaco  indigere. 

Deinde  Kemnitius  non  solum  perperam 
testimonia  sanctorum  Patrum  usurpat,  sed 
etiam  incredibili  audacia  illa  ipsa  pro  se  ad¬ 
ducit,  quibus  error  ipsius,  ut  jam  ostendi¬ 
mus,  manifeste  planeque  convincitur.  Deni¬ 
que  addit  ad  impudentiam,  cura  ob  luec  te¬ 
stimonia,  Cypriani  et  aliud  Hilarii,  quod  mox 
citabimus,  liis  verbis  triumphum  canit.  «Ob¬ 
secro  autem  lectorem,  ut  ha;c  Hilarii  et  Cy¬ 
priani  verba  conferat  ad  decretum  Triden¬ 
ti  num,  quod  affirmat  in  baptismo  ita  tolli, 
quicquid  habet  veram  et  propriam  rationem 
peccati,  ut  renati  efficiantur  innocentes,  im¬ 
maculati,  puri,  innoxii.  Patres  certe  contra¬ 
rium  dicunt ;  et  tamen  non  verentur  Tridcn- 
tini  de  consensu  Catholica;  Ecclesia; gloriari. » 
Imo  non  veretur  haereticus  pervertere  ver¬ 
ba  Patrum,  et  cum  ceciderit  in  foveam, 
quam  fecit,  ita  gloriari,  quasi  alios  dejecis¬ 
set.  Sed  videamus,  quid  ex  Hilario  Kemni¬ 
tius  proferat. 

Hilarius,  inquit  Kemnitius,  «vocat  corpo¬ 
ra  nostra  omnium  vitiorum  materiam.  Ma¬ 
la,  qua;  in  nobis  sunt,  malitiam  per  condi¬ 
tionem  originis.  Et  ubi  expresse  de  renatis, 
qui  concupiscentia;  repugnant,' Hilarius  lo¬ 
quitur,  inquit  :  memores  illa  ipsa  corpora 
nostra  omnium  vitiorum  esse  materiam,  pro 
qua  polluti,  et  sordidi  nihil  in  nobis  mun¬ 
dum,  nihil  innocens  obtinemus.  »  Et  paulo 
post :  «  Augustinus  etiam  hanc  Hilarii  sen¬ 
tentiam  citat,  Nos  in  hoc  terreni  et  mortici¬ 
ni  corporis  habitaculo,  mundos  esse  non  pos¬ 
se,  nisi  per  ablutionem  coelestis  misericor¬ 
diae  emundationem  consequamur,  post  de¬ 
mutationem  resurrectionis,  terreni  corporis 

nostri  effecta  gloriosiore  natura.  »  Rursus  : 

«  Ipsis,  inquit,  Apostolis  verbo  jam  licet  fi¬ 
dei  emundatis,  atque  sanctificatis,  non  dees- 
se  tamen  malitiam,  per  conditionem  commu¬ 
nis  nobis  originis  docuit  dicens  :  Si  vos,  cum 
sitis  mali,  nostis  bona  data  dare  filiis  ve¬ 
stris.  » 

Respondeo  ;  in  primo  testimonio  ex  Hila¬ 
rio  adducto  habemus,  corpora  nostra  propter 
morbum  concupiscentiae  materiem  esse  om¬ 
nium  vitiorum,  quia  concupiscentia,  quam¬ 
vis  ipsa  proprie  peccatum  non  sit,  tamen 
causa  est  peccatorum,  dum  ad  peccata  stimu¬ 
lat  et  impellit.  Et  quantum  est  ex  parte  con¬ 
cupiscentia;,  nihil  mundum,  nihil  innocens 
in  nobis  est,  sed  variis  peccatis  polluti  et  sor¬ 
didi  sumus.  Sed  quamvis  ita  se  res  habeat, 
tamen  si  gratia  Domini  adjuti  fortiter  con¬ 
cupiscentia;  resistimus,  non  solum  non  pol¬ 
luimur,  aut  sordidamur,  sed  coronam  obti¬ 
nemus,  et  a  peccatis  alias  perpetratis  per 
hanc  victoriam  emundamur.  Sic  enim  loqui¬ 
tur  idem  Hilarius  in  eodem  loco  ab  Augu¬ 
stino  citatus  :  «Tanta,  inquit,  et  tam  admira¬ 
bilis  in  nos  misericordiae  Dei  bonitas  est,  ut 
per  quem  in  Adae  offensa  generositatem 
primae,  et  beata;  illius  creationis  amisimus, 
per  eum  rursus  id  quod  amisimus  obtinere 
mereamur  :  tunc  enim  diabolus  invidens  no¬ 
cuit,  nunc  autem  cum  nocere  nititur,  vinci¬ 
tur.  Movet  enim  per  infirmitatem  carnis 
nostrae  omnia  potestatis  suae  tela  cum  ad 
lasciviam  accendit,  ebrietatem  illicit,  cum 
ad  odia  stimulat,  cum  ad  avaritiam  provo¬ 
cat,  cum  ad  caedes  instruit,  cum  ad  maledi¬ 
cta  exacerbat.  Sed  cum  per  infirmitatem  ani¬ 
mi  horum  omnium  surrepentia  incentiva 
reprimuntur,  emundamur  a  peccato  per  hu¬ 
jus  victoria;  gloriam.  «  Hinc  autem  deducit 
per  modum  conclusionis  verba  illa,  quae  citat 
Kemnitius  :  «  Memores  igitur,  inquit,  et 
conscii,  illa  ipsa  corpora  nostra  omnium  vi¬ 
tiorum  esse  materiem,  pro  qua  polluti  et 
sordidi  nihil  in  nobis  mundum,  nihil  innocens 
obtinemus;  gaudeamus  nobis  esse  hostem,  in 
cujus  concertatione  quodam  concertationis 
nostrae  bello  dimicemus.  » 

Ubi  non  dicit  Hilarius  nos  absolute  pollu¬ 
tos  et  sordidos  esse,  et  nihil  mundum,  nihil 
innocens  obtinere  ;  sed  ex  parte  concupi¬ 
scentiae,  qua;  materia  est  vitiorum,  et  semper 
incitat  ad  peccata,  nihil  nos  nisi  pollutionem 
et  sordes  habere  posse,  tamen  ex  parte  gra¬ 
tiae,  per  quam  vincimus  concupiscentiae  in¬ 
centiva  non  solum  pollutionem  et  sordes 

evadimus,  sed  magis  etiam  emundamur, 
atque  purgamur.  Alioquin  si  absolute  polluti, 
et  sordidi  essemus,  etiam  quando  resistimus 
concupiscentia;  (ut  Kemnitius  docet)  non  di¬ 
ceret  Hilarius,  gaudendum  nobis  esse,  quod 
hostem  habeamus  (qua;  verba  studiose  Kem¬ 
nitius  prajtermisit)  nam  si  nihilominus  pol¬ 
luimur  et  sordidamur,  et  nihil  mundum, 
nihil  innocens  obtinemus,  certe  non  gauden¬ 
dum,  sed  flendum  nobis  est.  Neque  verba 
illa:  «Memores  igitur  etc.  »  idem  Hilarius 
tamquam  conclusionem  ex  verbis  illis  dedu¬ 
ceret,  «  emundamur  a  peccato  per  hujus  vi¬ 
ctoria;  gloriam»  :  quomodo  enim  emundamur 
per  victoriam,  si,  etiam  pugnantibus  nobis 
nihil  mundum,  nihil  innocens  obtinemus? 
Atque  hicccle  primo  testimonio. 

Alterum  testimonium  et  tertium  ejusdem 
llilarii  S.  Augustinus  ad  peccata  venialia  re¬ 
fert.  Postquam  enim  probaverat  ex  Cypriano 
homines  justos  in  hac  vita  indigere  munda¬ 
tione  a  peccatis  venialibus;  idem  probat  ex 
Hilario,  adductis  duobus  testimoniis,  qua; 
sunt  illa,  qua;  citavit  Kemnitius.  Quamvis 
enim  renali  puri,  justi  ct  innocentes  (ut  Con¬ 
cilium  Trideut.  loquitur)  re  vera  sint,  et 
mundi  a  peccatis  omnibus  pneteritis,  sive 
originalibus,  sive  actualibus  per  baptismum, 
tamen  in  hac  vita,  qua;  lota  tentatio  est, 
non  possunt  longo  tempore  vivere  sine 
aliqua  uoja  sorde  peccati ,  saltem  quoti¬ 
diani  et  venialis,  unde  immundi  et  mali  dici 
possunt. 

Possemus  pneterea  duo  luec  llilarii  testi¬ 
monia  exponere  de  pronitate  ad  malum,  qua; 
tametsi  proprii  nominis  peccatum  non  sit, 
tamen  malum  quoddam  est  et  immundities, 
ac  malitia  dici  potest.  Certe  verba  illa  Domi¬ 
ni  :  «  Si  vos  cum  silis  mali,  Mattii,  vu.  qua; 
Hilarius  citat,  omnino  commode  referri  pos¬ 
sunt  ad  pronitatem,  ut  sensus  sit  :  Si  vos, 
qui  ex  natura  corrupta  proni  estis  ad  malum, 
nostis  bona  dare  liliis  vestris;  quanto  ma¬ 
gis  Pater  coelestis,  qui  ex  natura  sua  pronus 
est  ad  benignitatem,  dabit  spiritum  bonum 
petentibus  se  ? 

Sequitur  testimonium  S.  Ambrosii,  quod 
Calvinus  et  Kemnitius  ex  eodem  S.  August. 
lib.  H.  in  Julian.  citant.  Sed  verlm  ipsa  Kern- 
nitii  audiamus:  «  Ex  Ambrosio,  inquit,  Au¬ 
gustinus  vocat  vitia  nostra,  quic  legi  mentis 
ex  lege  peccati  resistunt.  Illorum  reatus  qui¬ 
dem  in  baptismo  periit,  infirmitas  vero  man¬ 
sit.  »  Item,  «  Ambrosius  vocat  iniquitatem, 
non  illam  qum  deletur  iu  Baptismo.  Illa  nam¬ 


que  peccatorum,  qua;  fecimus,  fuit,  qua; 
cuncta  remissa  sunt,  atque  omnino  non  sunt. 
Istam  vero  legem  peccati,  cujus  manentis 
reatus  in  sacro  fonte  remissus  propterea 
vocavit  iniquitatem,  quia  iniquum  est,  ut 
caro  concupiscat  adversus  spiritum,  quamvis 
adsit  in  nostra  renovatione  justitia.  »  Ibidem  : 
«  Ambrosius  dicit  quamdam  delectationem 
esse  divino  mundato  adversam,  et  de  illa 
Paulum  loqui  cum  ait :  Video  aliam  legem 
in  membris  meis  repugnantem  legi  mentis 
mea;.  Ambrosius  igitur  nostram  sententiam 
ipsissimis  verbis  reddit,  et  exprimit. 

Respondeo,  tota  Kcmnitii  objectio  in  tribus 
vocibus  posita  est.  Quod  videlicet  S.  Ambro¬ 
sius  vocat  concupiscentiam,  qiue  est  in  rena¬ 
tis,  «  vitium,  iniquitatem,  et  delectationem 
mandato  Dei  adversam.  »  Quod  attinet  ad 
vocabulum  vitii,  dico  per  eam  vocem  signi¬ 
ficari  omnem  corruptionem  et  languorem, 
etiamsi  proprie  non  sit  peccatum.  Et  haec 
non  mea,  sed  Augustini  responsio  est.  Sic 
enim  ipsi;  loquitur  in  eodem  II.  lib.  in  Julia¬ 
num  :  c  Jam  ne  discernis,  jam  nc  perspicis, 
jam  ne  respicis,  et  in  baptismate  fieri  om¬ 
nium  remissionem  peccatorum,  et  cum  ba¬ 
ptizatis  quasi  civile  bellum  interioium  rema¬ 
nere  vitiorum?  non  enim  talia  sunt  vitio, 
qua;  jam  peccata  dicenda  sint,  si  ad  illicita 
opera  spiritum  concupiscentia  non  trahat,  et 
concipiat ,  pariatque  peccatum ;  passiones 
sunt,  vitia  sunt,  frenenda,  cohibenda,  sanan¬ 
da  sunt,  sed  dum  curantur,  infesta  sunt. 

Quod  ad  vocem  iniquitatis,  dico  vocari 
concupiscentiam  ab  Ambrosio  iniquitatem, 
quia  est  deordiuatio  quantam,  et  perversitas 
naturae  contra  ordinem  in  prima  creatione 
positum,  non  tamen  proprie  peccatum,  cuiu 
ejusmodi  perversitas  non  sit  in  voluntate, 
qua;  sola  capax  est  peccati  proprie  dicti, 
sed  in  carne.  Nam  etsi  nunc  equus  freni  im¬ 
patiens  dejiciat  sessorem,  iniquitas  est,  quia 
secundum  ordinem  a  Deo  in  creatione  posi¬ 
tum  ,  debuerunt  animantia  omnia  homini 
obedire.  Quia  tamen  equus  nec  virtutis,  nec 
vitii  proprie  capax  est,  ea  non  est  iniquitas, 
nisi  materialiter  et  improprie. 

Hoc  modo  intellectam  esse  verbis  Ambro¬ 
sii  ab  Augustino  iniquitatem,  patet  ex  tribus. 
Primo,  quia  dicit,  hanc  iniquitatem  esse  in 
carne,  non  in  mente.  Propterea,  inquit,  vo¬ 
cavit  iniquitatem,  quia  iniquum  est,  ut  caro 
concupiscatadversus  spiritum.  Secundo,  quia 
cum  hac  iniquitate  justitiam  in  eodem  homi¬ 
ne  esse  testatur.  «  Quamvis,  inquit,  adsit  in 

nostra  renovatione  justitia.  »  Non  potest  au¬ 
tem  iniquitas  proprie  dicta  cum  justitia  in 
eodem  homine  commorari.  Tertio,  quia  idem 
Augustinus  tractatu  41.  in  Joan.  dicit,  per 
baptismum  tolli  omnem  iniquitatem,  et  solum 
remanere  infirmitatem.  Ex  quo  sequitur,  ut 
concupiscentia  remanens,  non  sit  proprie 
iniquitas,  sed  infirmitas.  Adde  quod  S.  Am¬ 
brosius  in  lib.  de  Isaac  et  anima  cap.  8  unde 
sumptum  est  testimonium,  de  quo  agimus, 
satis  aperte  significat,  per  iniquitatem  se  in- 
lelligerc  passionem  corporis,  qu»  caret  pro¬ 
prio  nomine,  et  iniquitas  dici  potest  per  tro¬ 
pum,  quia  ad  iniquitatem  perducit.  Nam 
comparat  animam  currui,  Christum  aurigae, 
quatuor  virtutes  cardinales  quatuor  bonis 
equis,  quatuorpassior.es  quatuor  malis  equis : 
«  Boni  equi,  inquit,  virtutes  sunt  anima;, 
mali  equi  passiones  corporis.  Boni  equi  pru¬ 
dentia,  temperantia, fortitudo,  justitia;  mali 
equi  iracundia,  concupiscentia,  timor,  ini¬ 
quitas.  »  Ubi  vides  opponi  prudenti»  non 
vitium  stultitia;,  sed  passionem  iracundiee  ; 
temperanti»,  et  fortitudini  opponi  vides  non 
vitia  contraria,  sed  passiones  ;  sic  igitur  et 
justitia;  non  opponit  vitium  contrarium,  qua; 
est  iniquitas  proprie  dicta,  sed  passionem 
quamdam  corporalem,  qmc  non  est  iniquitas, 
nisi  improprie. 

Quod  attinet  ad  ultimum  vocabulum,  id 
est  :  «  delectationem  divino  mandato  adver¬ 
sam  :  »  supra  copiose  respondimus,  ubi  de¬ 
monstravimus,  concupiscentiam  involunta- 
riamlcgi  Deiesse  contrariam,  solum  materiali¬ 
ter,  id  est,  ut  objectum,  non  ut  actum.  Lex 
enim  proprie  ipsi  homini  prohibet,  ne  con¬ 
sentiat  in  concupiscentiam,  sive  carnis  dele¬ 
ctationem.  Et  ideo  consensus  est  proprie  a- 
clus  legi  Dei  contrarius;  delectatio  vero  solius 
carnis,  spiritu  repugnante,  non  est  contraria, 
nisi  materialiter,  ac  per  hoc  neque  peccatum 
est,  nisi  materialiter.  Vide  cap.  10.  in  refu¬ 
ta!  ione  quarta;  objectionis. 

Ex  his  intelligi  potest,  quam  vana  sit  illa 
Kcmnitii  gloriatio  :  «  Ambrosius  igitur  no¬ 
stram  sententiam  ipsissimis  verbis  reddit  et 
exprimit.  »  Ipsissima  enim  verba  Lutherano- 
rum  illa  sunt,  quod  concupiscentia  in  rena¬ 
lis,  per  se,  ex  se,  et  ex  natura  sua  sit  verum  et 
proprie  dictum  peccatum,  quod  reum  facere 
et  damnare  in  sternum  possit,  si  Deus  impu¬ 
tare  velit,  et  propterea  nulla  sit  in  homine  vera 
justitia,  sed  omnia  ejus  opera  bona  sint  pec¬ 
cata  mortalia,  et  similia,  qua;  nec  in  Ambro¬ 
sio,  nec  in  ullo  alio  sancto  Patre  reperiuntur, 

Quarto  loco  producit  Kemnilius  S.  Hiero¬ 
nymum  :  «  Ilierbnymus,  inquit,  in  7.  cap. 
Matth.  dicit  irpoitdOcwv  naOo?  esse  primos  mo¬ 
tus,  quando  ab  initio  movent  et  irritant : 
vero  esse,  postquam  ad  illos  voluntatis  con¬ 
sensus  accesserit,  et  de  primis  motibus  dicit, 
quamvis  habeant  culpam,  tamen  non  teneri 
crimine. 

Respondeo  :  n«3n  loquitur  S.  Hieronymus 
in  commentar,  cap.  d.  Matth.  (hic  enim  est 
locus,  non  in  cap.  7.  ut  falso  Ivemnitius  ci¬ 
tat)  de  concupiscentia,  ut  significat  pronita- 
tem,  quam  adversarii  peccatum  originis  esse 
volunt,  sed  de  actu  concupiscentia;:  et  dis¬ 
tinguit  duplicem  actum.  IJnum  plane  volun¬ 
tarium.  et  hunc  vocat  «  passionem  et  crimen » 
id  est,  peccatum  lethale,  ut  cum  quis  con¬ 
sentit  desiderio  adulterii.  Et  hoc  sine  dubio 
peccatum  est,  sed  actuale,  non  originale. 
Alterum  non  omnino  voluntarium,  nec  om¬ 
nino  involuntarium,  et  cum  quis  visa  mulie¬ 
re  titillatur  delectatione,  quam  videlicet 
pnecavere  potuisset,  si  diligenter  oculos  suos 
custodire  voluisset,  et  hanc  vocat  «  propas¬ 
sionem,  »  ac  dicit  vitii  culpam  habere,  non 
tamen  crimen,  hoc  est,  peccatum  esse  ve¬ 
niale,  non  mortale.  Quod  quidem  verissimum 
est,  et  cum  Kemnitii  et  Lutheranorum  c»te- 
rorum  sententia  manifeste  pugnat,  qui  dis¬ 
crimen  peccati  .mortalis  et  venialis  igno¬ 
rant. 

At  pro  sententia  Kemnitii  testimonium  hoc 
S.  Hieronymi,  nullo  colore  adferri  potest. 
Siquidem  ipse  cum  Lutheranis  caderis  con¬ 
cupiscentiam  renatorum  aut  liberant  ab  omni 
culpa,  si  culpa  pro  reatu  accipiatur  aut  cul¬ 
pam  mortalem,  et  damnantem  illi  tribuunt 
si  culpa  pro  eo  accipiatur,  quod  natura  sua 
imputari,  et  damnare  potest.  S.  vero  Hiero¬ 
nymus  apertissime  distinguit  inter  «  culpam 
vitii,  et  crimen,  et  propassioni  »  tribuit  tan¬ 
tum  «  culpam  vitii,  »  qua;  polluit  aliquo  modo 
sed  non  damnat  ex  natura  sua,  cum  non  sit 
crimen,  «  Passioni  >»  autem,  id  est,  concu¬ 
piscenti»  omnino  voluntari»,  tribuit  «  cri¬ 
men  »,  quod  facit  reum  ignis  »terni.  Quod 
si,  ut  quidam  volunt,  in  textu  II.  Hieronymi 
non  legatur  vitii  culpam,  sed  initii,  tum  sen¬ 
sus  erit,  primos  motus  non  esse  peccata,  sed 
originem  et  causam  peccatorum. 

Respondetur  ad  loca ,  qux  producuntur  ex 
Augustino. 

Veniamus  nunc  ad  loca,  qute  citantur  cx 
Augustino.  Primum  citat  Lutherus  in  assert. 
2.  art.  duo  loca  unum  ex  lib.  r.  de  nuptiis  et 
concupiscentia  c.  25.  ubi  dimitti  dicit  pecca¬ 
tum  in  baptismo,  «  non  ut  non  sit,  sed  ut 
non  imputetur.  »  Alterum  ex  eodem  lib.  cap. 
37.  ubi  dicit,  idem  peccatum  «  reatu  transi¬ 
re,  actu  manere.  »  Respondeo  :  Lutherus 
(ut  supra  diximus)  crimen  falsi  commisit. 
Nusquam  enim  S.  August.  dixit,  peccatum 
in  aliquo  esse,  sed  non  imputari,  vel  actu 
manere,  reatu  transire.  Neque  enim  tam 
stupidus  erat,  ut  non  intelligeret,  reatum  a 
peccato  separari  non  posse,  cum  in  eodem 
lib.  cap.  26,  scripserit :  <>  Hoc  est  non  habe¬ 
re  peccatum,  reum  non  esse  peccati.  »  Lo¬ 
quitur  igitur  S.  Augustin.  in  duobus  locis 
citatis  de  concupiscentia,  camque  dicit  in  re¬ 
natis  non  esse  peccatum,  non  imputari,  nec 
reos  facere,  licet  maneat,  quoad  actum,  quia 
non  cessat  prava  desideria  excitare. 

Sed  contra  solutionem  est  argumentum 
Melanchthonis  et  Calvini,  et  aliorum,  S.  Au¬ 
gust.  non  solum  in  lib.  i.  de  nuptiis  et  con¬ 
cupiscentia  cap.  25,  sed  etiam  lib.  ii.  in  Ju- 
lian.  et  alibi  passim  dicit  concupiscentiam 
in  baptismo  remitti  :  «  Lex,  inquit,  ista  pec¬ 
cati  et  remissa  est  in  regeneratione  spiritali, 
et  manet  in  carne  mortali.  »  At  nihil  remit¬ 
titur,  nisi  peccatum ;  igitur  ipsa  in  se  vere 
peccatum  erat,  antequam  remitteretur.  Sed 
manet  in  renatis  eadem,  qua}  antea  erat, 
quoad  substantiam,  ergo  adhuc  vere  pecca¬ 
tum  est,  et  solum  remitti  dicitur,  quia  non 
imputatur.  Respondeo,  S.  Aug.  significat 
quidem  concupiscentiam  in  non  renatis  esse 
peccatum,  et  propterea  remitti  per.  bapti¬ 
smum;  sed  intelligit  eam  peccatum  esse,  non 
ratione  sui,  sed  ratione  reatus  peccati  origi¬ 
nalis,  qui  cum  ea  annexus  manet  usque  ad 
baptismum.  Sic  enim  loquitur  idem  August. 
lib.  i.  de  nupt.  et  concupiscentia  cap.  32  : 
<(  llajc  itaque  remissio  peccatorum  quamdiu 
non  fit  in  prole,  sic  ibi  est  lex  ista  peccati, 
ut  etiam  in  peccatum  imputetur,  id  est,  ut 
etiam  reatus  ejus  cum  illo  sit,  qui  eum  teneat 
aeterni  supplicii  debitorem.  »  llaec  ille,  qui 
similiter  loquitur  in  multis  locis. 


Sed  hoc  loco  diligenter  attendendum  est 
reatum  concupiscentiae  tribus  modis  intelli- 
gi  posse.  Primo  dici  potest  reatus  concupi¬ 
scentiae,  reatus  qui  ab  ipsa  oritur,  et  in  ipsa 
fundatur,  ita  ut  reus  sit  qui  ipsam  habet, 
quia  ipsam  habet.  Sicut  dicitur  reatus  furti 
is,  quo  proprie  reus  dicitur,  qui  furtum  fecit. 
Secundo,  dici  potest  reatus  concupiscentiae 
is,  quo  ipsa  facta  est,  non  quem  ipsa  facit, 
quomodo  si  quis  sibi  ipse  manum  abscinde¬ 
ret,  diceretur  esse  reus  manus  abscissae,  non 
quod  habere  manum  abscissam  sit  peccatum, 
vel  reum  faciat,  sed  quod  abscindere  sibi  ma¬ 
num  sit  contra  rationem,  et  reatum  faciat. 
Sic  igitur  dicitur  reatns  concupiscentiae,  non 
quod  ipsam  habere,  facit  hominem  reum, 
sed  quod  ipsa  nata  sit  ex  reatu  peccati  Ada- 
mi,  qui  factus  Deo  rebellis,  meruit  in  se  ex¬ 
periri  carnis  suae  rebellionem.  Tertio,  dici 
potest  etiam  reatus  concupiscentiae  is,  quem 
ipsa  faciat  si  ad  consensum  pertrahat,  ut  non 
sit  proprie  homo  reus,  quia  concupiscentiam 
habet,  sed  quia  concupiscentiae  cedit. 

Ex  his  tribus  modis  adversarii  primum  eli¬ 
gunt,  et  ideo  concupiscentiam  proprie  pec¬ 
catum  esse  volunt.  Nos  autem  secundum  et 
tertium  accipimus  ;  et  ideo  concupiscentiam 
non  tam  peccatum,  quam  effectum  et  causam 
peccati  esse  contendimus.  Porro  secundum 
illum  et  tertium  modum  esse  ex  mente  S. 
August.  probamus  ex  verbis  ejusdem  in  ii. 
lib.  adversus  Julianum,  circa  medium  epi- 
logi  :  «  Quamvis,  inquit,  jam  in  eodem  mo¬ 
do  appelletur  peccatum,  quo  facit  reum,  sed 
quod  sit  reatu  primi  hominis  factum,  et  quod 
rebellando  nos  trahere  nititur  ad  reatum.  » 
Rursus  in  eodem  libro  paulo  superius  expli¬ 
cans  testimonium  Ambrosii  de  bonis  et  ma¬ 
lis  equis,  indicat  modum  tertium  his  verbis  : 
«  An  nondum  fateberis,  quod  reatus  eorum 
perierit,  infirmitas  manserit,  non  reatus,  quo 
ipsa  rea  fuerant  sed  quo  nos  reos  fecerant  in 
malis  operibus,  quo  nos  traxerant.  »  Hisenim 
verbis  ostendit  Augustinus  vitia  cum  quibus 
nascimur  remitti  in  Baptismo,  quia  reatus 
eorum  remittitur,  licet  infirmitas  remaneat. 
Per  reatum  autem  dicit  se  intelligere  reatum 
malorum  operum,  qua;  fecimus  concupiscen¬ 
tia}  assentiendo. 

In  eodem  lib.  ii.  in  Julianum  paulo  ante 
medium  libri,  meminit  secundi  modi.  Nam 
cum  dixisset,  concupiscentia;  reatum,  ut  ca;- 
tera  peccata  omnia  solvi  in  Baptismate,  et 
deinceps  eam  manere  adagonem  ;  objicit  si¬ 
bi  dicturum  Julianum  id  malum,  contra 

quod  post  baptismum  dimicamus,  non  esse 
aliquid  a  parentibus  tractum,  sed  malos  ha¬ 
bitus  ante  baptismum  propriis  actibusacqui- 
sitos.  Deinde  respondet  his  verbis  :  «  Si  hoc 
dicis,  jam  procul  dubio  cernis,  atque  conce¬ 
dis  esse  in  homine  aliquid  mali,  quod  non 
ipsum,  sed  reatus,  qui  ex  illo  contractus  fue¬ 
rat,  auferatur  in  baptismo.  »  Quibus  verbis 
similem  esse  docet  S.  Augustinus  concupi¬ 
scentiam  nobis  innatam,  malo  habitui  multis 
malis  actibus  comparato  :  et  quemadmodum 
in  baptismo  adultorum  remittuntur  omnia 
peccata,  quibus  comparatus  est  habitus,  non 
tamen  ipse  habitus  tollitur  :  ita  quoque  in 
baptismo  parvulorum  remitti  peccatum  ori¬ 
ginis,  unde  concupiscentia  nata  est,  non  ta¬ 
men  ipsam  concupiscentiam  penitus  extirpa- 
ri.  Jam  vero  certum  est,  eum,  qui  malos 
habitus  contraxit,  non  esse  reum  proprie, 
quia  malos  illos  habitus  habet,  sed  quia 
malos  actus  fecit,  unde  mali  habitus  proces¬ 
serunt.  Sic  igitur  qui  concupiscentiam  habet, 
non  est  reus  proprie  ratione  concupiscentiee, 
quasi  peccatum  sit  illam  habere,  sed  ratione 
peccati,  quo  ipsa  concupiscentia  facta,  est, 

Atque  hac  ratione  remitti  dicitur  concu¬ 
piscentia  in  Baptismo,  non  ratione  sui,  sed 
ratione  annexi  reatus,  qui  ejus  reatus  dici¬ 
tur,  quia  per  eum,  ut  diximus,  facta  est. 
Idem  S.  August.  lib  r.  Retractat,  cap.  15. 
dicit,  homines  nasci  implicatos  reatu  Ada?, 
et  ob  id  poena?  obnoxios;  et  paulo  post  eam 
poenam,  concupiscentiam  esse  docet  :  reatus 
igitur,  qui  solvitur  in  baptismo,  non  est  pro¬ 
prie  reatus,  quem  concupiscentia  facit,  sed 
reatus  unde  poena  ista  processit.  Reatus 
enim  Ada?,  quo  et  nos  nascimur  implicati, 
non  fuit  habere  concupiscentiam,  ut  notum 
est,  sed  mente  averti  a  Deo,  unde  nata  est 
aversio  carnis  aratione.  Quocirca  idem  Au¬ 
gustinus  lib.  xiv  de  Trinit.  cap.  17.  apertis¬ 
sime  scripsit,  in  baptismo  remitti  omnia  pec¬ 
cata,  non  tamen  extingui  concupiscentiam, 
quia  aliud  est  causam  removere  languoris, 
aliud  ipsum  curare  languorem  :  ubi  cum  di¬ 
cit  in'  Baptismo  per  remissionem  peccati  si¬ 
ve  reatus,  causam  concupiscentia?  removeri, 
evidenter  ostendit,  reatum  concupiscentia?, 
qui  remittitur  in  baptismo,  non  esse  reatum 
quem  concupiscentia  facit,  sed  per  quem 
concupiscentia  facta  est. 

Denique  idemS.  Augustinus  lib.  vi.  in  Ju- 
lian.  cap,  5.  dicit,  in  baptismo  tolli  reatum 
omnium  malorum,  non  omnia  mala,  ot  po¬ 
nit  exemplum  de  corruptione  corporis,  et  de 


ignorantia,  et  idem  intelligit  de  concupi¬ 
scentia,  imo  de  ipsa  praecipue  loquitur.  At 
certum  est  reatum  corruptionis  corporis,  qui 
tollitur  in  Baptismo,  esse  reatum,  quo  ipsa 
corruptio  facta  est,  non  autem  quem  ipsa 
corruptio  faciat,  quasi  peccatum  sit  esso 
mortalem. 

Sed  contra  hanc  nostram  solutionem  mul¬ 
ta  sancti  Augustini  testimonia  ab  adversariis 
adducuntur,  quibus  ipsi  demonstrare  nitun¬ 
tur,  reatum  concupiscentia?  qui  solvitur  in 
Baptismo,  accipiendum  esse  primo  modo 
superius  explicato,  id  est,  esse  reatum,  qui 
concupiscentiam  ipsam  comitatur,  ita  ut  sit 
reus  quicumque  concupiscentiam  habet,  hoc 
ipso  quod  concupiscentiam  habet,  nisi  per 
Baptismum  reatus  hujusmodi  remittatur. 
Lib.  ii.  in  Julianum  ante  medium  :  «  Non 
tamen,  inquit,  ideo  malum  hoc  nihil  no¬ 
cuisset,  etiamsi  prius  quam  in  illo  apparere 
coepisset,  parvulus  ex  hac  vita  exisset,  quia 
reatus  ejusdem  mali,  non  quo  reum  malum 
est,  sed  quo  reum  facit,  in  quo  est,  sicut  ge¬ 
neratione  contrahitur,  ita  nisi  regeneratione 
non  solvitur.  » 

Rursus  in  eodem  lib.  circa  medium  epilo- 
gi  :  «  Quamvis  jam  non  eodem  modo  appel¬ 
letur  peccatum,  quo  facit  reum,  sed  quod 
sit  reatu  primi  hominis  factum.  »  Ubi  illud 
jam  satis  aperte  demonstrat, concupiscentiam 
post  Baptismum  non  habere  reatum,  quo 
ipsa  faciat  reum,  sed  ante  baptismum  ha¬ 
buisse.  Item  lib.  I.  de  nuptiis  et  concupi¬ 
scentia  cap.  23.  «  IIa?c,  inquit,  concupiscen¬ 
tia,  qua?  solo  Sacramento  regenerationis  ex¬ 
piatur,  profecto  peccati  vinculum  generatio¬ 
ne  trajicit  in  posteros,  nisi  ab  illo  et  ipsi  rege¬ 
neratione  solvantur.  »  Item  lib.  vi  in  Julia¬ 
num  cap.  5.  <i  Tale  porro,  ac  tam  magnum 
malum  tantum  quia  inest,  quomodo  non 
teneret  in  morte,  et  pertraheret  in  ultimam 
mortem,  nisi  et  ejus  vinculum  in  illa,  quae 
fit  in  baptismo,  remissione  peccatorum  om¬ 
nium  solveretur.  »  Et  eodem  lib.  cap.  6. 
« Nos,  inquit,  eam  (concupiscentiam)  ma¬ 
lam  dicimus,  et  manere  tamen  in  baptizatis, 
quamvis  reatus  ejus,  non  quo  ipsa  rea  erat, 
neque  enim  aliqua  persona  est,  sed  quo  re¬ 
um  hominem  originaliter  faciebat,  fuerit 
remissus,  jatque  vacuatus. » 

Item  lib.  I.  de  nuptiis  et  concupiscentia, 
cap.  20.  Augustinus  dicit,  quod,  sicut  adul¬ 
terium  actu  transit,  remanet  reatu;  ita  con¬ 
cupiscentia  transit  reatu,  et  remanet  actu.  » 
Ubi  comparat  reatum  concupiscentia?  cum 


LIBER  V. 


2 


reatu  adulterii.  Reatus  autem  adulterii,  est 
reatus  quo  ipsum  adulterium  reum  facit 
hominem.  Denique  lib.  vi.  in  Julian.  cap. 
8.  Augustinus  dicit,  reatum  esse  ordinatio¬ 
nem  divina)  legis,  ut  nulla  iniquitas  maneat 
impunita,  nisi  Christi  sanguine  expietur.  Et 
mox  subjungit,  concupiscentiam  quee  est  in 
renatis,  esse  iniquitatem,  et  puniendam 
fuisse,  nisi  per  Baptismum  expiata  fuisset  : 
«  Neque  enim,  inquit,  nulla  est  iniquitas  si 
in  uno  homine,  vel  superiora  inferioribus 
turpiter  serviant,  vel  inferiora  superioribus 
contumaciter  reluctentur,  etiamsi  vincere 
non  sinantur,  ctc.  » 

Respondeo,  in  ultimo  testimonio  (ut  ordine 
retrogrado  procedamus)  vocat  Augustinus 
concupiscentiam  iniquitatem,  quia  talis  est, 
vel  fonnalitcr,  si  in  mente  sit,  ut  cum  supe¬ 
riora  inferioribus  turpiter  serviunt;  vel  egr- 
te  materialiter,  si  in  sola  carne  sit,  ut  cum 
inferiora  superioribus  reluctantur,  etiamsi 
vincere  non  sinantur.  Nam  non  esse  concu¬ 
piscentiam  solius  carnis,  qua;  remanet  in 
renatis,  proprie  et  fonnalitcr  iniquitatem, 
patet  ex  tract.  41 .  in  Joan.  ubi  dicit  Angusti- 
nus,  per  Baptismum  totam  deleri  iniquita¬ 
tem,  et  solam  remanere  infirmitatem.  Ha;c 
autem  infirmitas,  qiue  est  materialis  iniqui¬ 
tas,  recte  dicitur  punienda,  nisi  expiata  es¬ 
set,  propter  reatum,  quo  facta  est,  qui  cum 
ipsa  trahitur  ex  Adam,  et  cum  ipsa  manet 
donec  remittatur,  quo  reatu  ipsa  concupi¬ 
scentia  dicitur  hominem  reum  facere,  non 
quod  absolute  illam  habere  sit  peccatum, sed 
quia  peccatum  est,  illam  habere  ex  propria 
culpa 

In  testimonio  pcnullimo  non  comparat 
Augustinus  concupiscentia;  reatum  cum  rea¬ 
tu  adulterii  in  omnibus,  sed  in  eo  tantum, 
quod,  ut  separatur  reatus  adulterii  ab  adul¬ 
terio,  ita  separatur  reatus  concupiscentia;  a 
concupiscentia.  Nam  alioqui  idem  Augusti¬ 
nus  lib.  vi.  in  Julianum  cap  7.  dicit,  concu¬ 
piscentiam  similem  esse  habitui,  non  actui, 
et  cap.  8,  dicit,  non  esse  similem  adulterio, 
vel  sacrilegio,  sed  manenti  qualitati. 

Ad  ca;tera  loca  dici  posset,  per  eum  rea¬ 
tum,  quo  concupiscentia  facta  est,  ab  ipsa 
concupiscentia  fieri  hominem  reum,  donec 
non  remittitur  per  Baptismum.  Potest  etiam 
dici,  in  his  locis  loqui  Augustinum  de  concu¬ 
piscentia,  quatenus  ea  efficit  habitum  tota¬ 
lem  corruptum,  ut  supra  diximus,  vere  enim 
lile  totalis  habitus,  sive  totalis  illa  natura;,  et 
omnium  potentiarum  corruptio,  facit  homi¬ 


nem  reum,  etiamsi  tantum  insit,  et  nihil 
operetur,  ut  in  infantibus 

Cadorum  in  hoc  totali  habitu  pars  una,  id 
est,  aversio  mentis  a  Deo,  est  fonnalitcr 
peccatum,  et  reum  hominem  proprie  facit; 
altera,  id  est,  rebellio  partis  inferioris  a  su¬ 
periore.  non  est  peccatum  nisi  materialiter, 
nec  facit  proprie  hominem  reuiii,  nisi  illi¬ 
ciendo  pertrahat  ad  consensum.  Quoniam 
igitur  ante  Baptismum  concupiscentia  con¬ 
juncta  est  in  homine  cum  aversione  mentis 
a  Deo,  ideo  recte  dicitur  habere  reatum,  non 
solum  per  quem  ipsa  facta  est,  si  considere¬ 
tur,  ut  pars  illius  habitus  corrupti,  sed  etiam 
quo  facit  reum,  si  consideretur  ut  unum  quid 
cum  altera  parte  ejusdem  habitus  corrupti. 
Post  Baptismum  vero,  quia  pars  illa  forma¬ 
lis,  id  est,  aversio  mentis  a  Deo,  sanata  et 
sublata  est,  ideo  sola  remanet  pars  altera,  id 
est,  concupiscentia  carnis,  qua;  non  habet 
reatum,  quo  facit  reum,  neque  illum  quo  ip¬ 
sa  facta  est;  sed  cum  solum,  ad  quem  perdu¬ 
cit,  si  regnare  sinitur. 

Et  hoc  modo  cohasrent  inter  se  loca  omnia 
S.  Augustini ;  atque  etiam  excluditur  admi¬ 
ratio  illa  Calvini  in  antidoto  sess.  5.  Concilii 
Tridentini,  ubi  miratur,  Patres  Concilii  rem 
eamdem,  id  est, concupiscentiam,  dicere  non 
esse  post  Baptismum  id,  quod  erat  antea. 
Patres  enim  rectissime  dixerunt,  concupi¬ 
scentiam  post  Baptismum  manere,  et  tamen 
non  esse  peccatum,  ut  erat  antea,  quia  vi¬ 
delicet  separata  ab  aversione  mentis  non 
habetannexum  reatum, quem  habebat  antea. 
Atque  haec  de  primo  genere  testimoniorum 
S.  Augustini. 

Alterum  genus  testimoniorum  adducitur  a 
Kemnitio  eorum  videlicet,  qua;  non  videntur 
habere  magnas  viros,  et  ideo  breviter  per¬ 
stringuntur  ;  «  Ipse  Augustinus,  inquit , 
Kemnitius,  reliquam  concupiscentiam  vocat 
malam;  et  quomodo hocintelligi  velit,  decla- 
ratperantithesim :  nam  dicit  esse  non  bonam, 
non  sanctam,  sed  malam,  contra  Julian.  lib. 
vi.  cap.  G.  et  lib.  v.  cap.  4.  inquit,  discerne 
mala,  qua;  per  patientiam  sustinemus  ab  eis 
malis,  quie  per  continentiam  refrsenamus. 
Hoc  est,  affirmat  concupiscentiam  non  tan¬ 
tum  esse  malum  poenae, sed  et  malum  culpre, 
cap.  5.  vocat  vitium,  contra  quod  virtute 
pugnandum  est.  Est  igitur  vitium  tale,  quod 
virtuti  opponitur.  Lib.  ii.  contra  Julianum, 
lex  repugnans  legi  mentis,  qua;  in  tanti  quo¬ 
que  Apostoli  membris  orat,  remittitur  in  Ba¬ 
ptismate,  non  finitur.  Lib.  i,  de  peccatorum 

meritis  et  remissione  cap.  3.  per  Baptismum 
Christi  hoc  agitur,  ut  caro  peccati  evacue¬ 
tur.  Non  autem  sic  evacuatur,  ut  in  carne 
concupiscentia  innata  non  sit,  sed  non  obsit 
mortuo,  qua;  inerat  vivo.  Tractat.  41.  in 
Joanncm,  Augustinus  vocat  reliquam  con¬ 
cupiscentiam  languorem  obluetanfem  saluti 
nostrae,  alibi  vocat  infirmitatem  succumben¬ 
tem  legi  Dei.  »  Ha;c  ille  pagina  482.  addit 
autem  duo  alia  loca  pag.  302.  Unum  ex  lib. 
ir.  de  bono  perse verant ise  cap.  3.  Alterum 
ex  lib.  iv.  ad  Bonifacium  cap.  7.  in  quibus 
Augustinus  tribuit  Pelagianis  eam  senten¬ 
tiam,  qua;  nunc  est  Catholicorum,  quod  vi¬ 
delicet  per  Baptismum  homines  perfecte 
renoventur ;  et  nullum  habeant  omnino  pec¬ 
catum. 

Respondeo  ad  primum,  ex  lib.  vi.  in  Ju- 
lian.  cap.  6.  recte  dicitur  concupiscentia  non 
bona,  nec  sancta,  sed  mala.  Non  tamen  se¬ 
quitur,  eam  esse  proprie  peccatum.  Nam 
diabolus  quoque,  et  Angeli  ejus  non  sunt 
boni,  nec  sancti,  sed  mali,  et  tamen  non 
sunt  proprie  peccata,  nisi  juxta  doctrinam 
Illyrici.  Itaque  idem  Augustinus  in  eodem 
lib.  vi.  in  Julianum  cap.  3.  dicit,  Baptiza- 
tum  carere,  omni  peccato,  non  tamen  omni 
malo ;  et  in  ipso  cap.  G.  dicit,  per  Bapti¬ 
smum  remitti  omnia  peccata,  sed  non  sanari 
omnes  languores.  Ubi  concupiscentiam  vult 
esse  malum  et  languorem,  non  tamen  pec¬ 
catum. 

Ad  secundum  ex  lib.  v.  eap.  4.  recte  dis¬ 
tinguit  Augustinus  mala,  qua; per  patientiam 
tolerantur,  ut  febres,  inopiam,  persecutio¬ 
nes,  et  similia,  qua;  non  incitant  per  se  ad 
peccandum  ab  iis  malis,  qua;  per  continen¬ 
tiam  reframantur,  ut  passiones  immodera¬ 
tas,  qiuc  proprie  incentiva  sunt  vitiorum, 
quamvis  autem  htec  mala  framanda,  et  quoad 
ejus  fieri  potest,  debellanda  sint,  tamen  non 
propterea  culpa;,  aut  peccata  proprie  dici 
possunt.  Idem  enim  S.  August.  in  ii.  lib. 
cont.  Julian.  de  his  malis  ita  scribit  :  «  Non 
talia  sunt  vitia,  qua;  jam  peccata  dicenda 
sint ;  passiones  sunt,  vitia  sunt,  framanda, 
cohibenda,  sananda  sunt.  Itaque  glossa  illa 
Kemnitii,  hoc  est,  affirmat  Augustinus  con¬ 
cupiscentiam  non  tantum  esse  malum  pre¬ 
nse,  sed  et  malum  culpa;,  »  destruit  textum. 
Dicendum  autem  fuisset,  affirmari  ab  Au¬ 
gustino,  concupiscentiam  non  tantum  esse 
poenam,  sed  esse  etiam  in  se,  et  absolute 
malam,  quia  est  quid  immoderatum  et  v i- 
ljo«um.  quamvis  non  habeat  propriam  cul- 


pse  rationem,  cum  non  in  voluntate,  sed  in 
carne  sedem  habeat. 

Ad  tertium,  ex  lib.  v.  in  Julianum  cap.  v. 
Itecte  dicit  S.  Augustinus,  contra  concupi¬ 
scentiam  virtute  pugnari ;  sed  non  omne 
quod  virtuti  opponitur,  peccatum  est  proprie 
tlic;  tumnisi  forte  novam  dialecticam  Kemni- 
tius  adinvenerit.  Virtuti  siquidem  actus  ma¬ 
lus  repugnat,  ut  castitati  adulterium,  et  hoc 
est  peccatum  proprie  dictum  :  repugnat  eti¬ 
am  habitus  malus,  qui  non  peccatum,  sed 
vitium  dici  solet.  Repugnat  denique' passio, 
in  qua  moderanda  et  coercenda  virtus  occu¬ 
patur.  Porro  concupiscentia  (ipso  Augustino 
teste)  ut  paulo  ante  dicebamus,  in  2.  lib. 
adversus  Julianum,  ut  passio  ac  vitium,  non 
ut  peccatum,  virtuti  repugnat. 

Ad  quartum,  ex  lib.  2.  in  Julianum,  quis 
negat  legem  carnis  repugnantem  legi  mentis 
remitti  in  baptismate,  non  finiri  ?  sed,  ut 
nos  fatemur,  concupiscentiam  ratione  reatus 
annexi  in  baptismate  remitti  et  tamen  ad 
agonem  remanere  ;  ita  fateri  (velit  nolit) 
Kemnitius  debet,  post  baptismum  concupi¬ 
scentiam  non  peccatum  esse,  sed  vitium. 

Ad  quintum,  ex  lib.  i.  de  peccatorum  me¬ 
ritis  et  remissione,  cap.  3.  Non  negamus 
concupiscentiam  post  baptismum  non  ila 
evacuari,  ut  non  sit;  sed,  ut  non  obsit  mortuo 
ratione  reatus  annexi,  qua;  inerat  vivo. 

Ad  sextum,  ex  tractat.  -41.  in  Joan.  conce¬ 
dimus,  reliquam  concupiscentiam  obluctari 
saluti  seterme,  quia  allicere  nititur  ad  pecca¬ 
tum,  non  quia  ipsa  in  se  proprie  sit  pecca¬ 
tum.  Idem  enim  Augustinus  in  illo  eodem 
tractatu  disertis  verbis  dicit,  in  baptismo 
deleri  totam  iniquitatem,  et  solam  remanere 
infirmitatem. 

Ad  septimum,  ex  alio  loco,  dico,  negari 
non  posse,  quin  infirmitas  nostrasuccumbat 
legi  Dei,  si  non  adjuvetur  a  gratia.  Sed  ve¬ 
rum  est  tamen  quod  S.  Augustinus  ait  in  lib. 
v.  adversus  Julianum  cap.  4.  videlicet,  esse 
concupiscentiam  sub  animi  potestate,  gratia 
Dei  per  Jesum  Christum  Dominum  nostrum, 
in  mortis  corpore  castigandam,  in  morte 
corporis  resolvendam,  in  corporis  resurre¬ 
ctione,  et  mortis  morte  sanandam. 

Ad  octavum,  ex  lib.  ii.  de  bono  perseve¬ 
rantia;,  cap  5.  manifesta  est  Kemnitii  impu¬ 
dentia.  Siquidem  S.  Augustinus  Pelagianis 
tribuit  errorem  illum,  quod  homo  justus  in 
hac  vita  nullum  habeat  veniale  peccatum. 
Kemnitius. autem  ita  citat  Augustinum,  quasi 
Pelagiani  senserint  concupiscentiam  invo- 

luntariam,  quae  remanet  post  baptismum, 
vere  ac  proprie  esse  peccatum.  Loqui  autem 
Augustinum  de  peccatis  actualibus,  sed  ve¬ 
nialibus,  non  de  concupiscentia  involuntai-ia, 
perspicuum  est  ex  eo,  quod  allegat  verba 
Domini  :  Dimitte  nobis  debita  nostra ,  quam 
orationem  non  esso  dicendam  pro  concu¬ 
piscentia  involuntaria,  idem  Augustinus  sae- 
pissime  repetit  epist.  200.  et  alibi.  Haec  enim 
sunt  verba  Augustini  a  Kemuitio  recitata  : 
«  Etiam  hoc  Pelagiani  audent,  audent  dicere 
hominem  justum  in  hac  vita  nullum  habere 
omnino  peccatum  ?  ct  in  talibus  hominibus 
esse  jam  in  praesenti  tempore  Ecclesiam,  non 
habentem  maculam,  neque  rugam :  tanquam 
sponsa  Christi  non  sit,  quae  per  universam 
terram  quod  ab  eo  didicit,  dicit  :  Dimitte 
nobis  debita  nostra.  » 

Ad  nonum,  ex  lib.  iv.  adBonifacium  cap.7. 
Non  dissimili  impudentia  Kemnitius  abutitur 
testimonio  S.  Augustini.  Ille  enim  non  repre¬ 
hendit  Pelagianos,  quod  dicant,  per  bapti¬ 
smum  perfecte  hominem  renovari;  sed  quod 
malo  sensu  hanc  veritatem  depravent,  dum 
ita  volunt  perfecte  hominem  innovari ;  ut 
deinceps  nullum  committatveniale  peccatum. 
Kemnitius  autem  ita  citat  Augustinum,  quasi 
ille  senserit  post  baptismum  rcmanerealiquid, 
quod  vere  et  proprie  sit  peccatum,  ct  per 
hoc  non  perfecte  per  baptismum  hominem 
renovari.  Haec  autem  sunt  verba  S.  Augustini 
integra,  non  truncata,  ut  a  Kemnitio  callide 
allegantur  :  «  Quid  eis  (Pelagianis)  prodest, 
quod  adversus  Manichaeos,  qui  baptisma 
destruunt,  isti  dicunt  baptismo  perfecte  ho¬ 
mines  innovari,  atque  ad  hoc  Apostoli  adhi¬ 
bent  testimonium,  qui  per  lavacrum  aquae 
Ecclesiam  de  gentibus  sanctam  fieri,  imma- 
culatamque  testatur;  cum  superbo  sensu, 
atque  perverso -contra  orationes  ipsius  Eccle¬ 
siae  suas  exerant  disputationes  ?  Hoc  enim 
dicunt,  ut  credatur  Ecclesia  post  sanctum 
baptismum,  in  quo  sit  omnium  remissio  pec¬ 
catorum,  ulterius  nonhabere  peccatum,  cum 
adversus  eos  illa  a  solis  ortu  usque  ad  occa¬ 
sum  omnibus  suis  membris  clamet :  Dimitte 
nobis  debita  nostra.  » 

Quod  autem  S.  Augustinus  contra  Luthe- 
ranos  doceat,  per  baptismum  perfecte  homi¬ 
nem  renovari,  perspicuum  est  ex  illis  ejus 
verbis  lib.  vi,  in  Julianum  cap.  5  :  «  Dixisse 
me  affirmas  quod  gratia  non  perfecte  homi¬ 
nem  novum  faciat.  Non  hoc  dico,  attende 
quod  dico  :  Gratia  perfecte  hominem  novum 
facit ;  quandoquidem  et  ad  corporis  immor¬ 


talitatem,  plenamque  felicitatem  ipsa  per¬ 
ducit.  Nunc  etiam  perfecte  innovat  homi¬ 
nem,  quantum  attinet  ad  liberationem  ab 
omnibus  peccatis,  non  quantum  ad  libera¬ 
tionem  ab  omnibus  malis. » 

Tertium  genus  testimoniorum  producitur  a 
Calvino  et  Kemnitio.  Quod  genus  continet 
ea  loca,  qua;  concupiscentiam  proprie  docent 
esse  peccatum,  sive  inobedientiam  legis, 
etiamsi  illi  a  ratione  et  spiritu  resistatur. 
Lib.  i.  contra  duas  epistolas  Pelagianor. 
cap.  13.  dicit  Augustinus.  «  Concupiscentiam 
vocari  peccatum,  non  tantum  quia  ex  peccato 
facta  est,  et  quia  peccatum  facit,  si  vincit, 
sed  etiam  quia  peccandi  delectatione  mo¬ 
vetur,  etsi  ei  vincente  delectatione  justitias 
non  consentiatur.  Item  lib.  v.  in  Julianum 
cap.  3.  Concupiseentiacarnis,  inquit,  adversus 
quam  bonus  concupiscit  spiritus,  et  peccatum 
est,  quia  inest  illi  inobedientia  contra  domi¬ 
natum  mentis;  et  poena  peccati  est,  quia 
reddita  est  meritis  inobedientis,  et  causa 
peccati  est,  defectione  consentientis,  vel 
contagione  nascentis.  »  Atque  ob  haec  loca, 
maxime  autem  ob  posteriorem  triumphant 
Kemnitius  et  Calvinus. 

Addunt  etiam  aliud  testimonium  Kemnitius 
et  Calvinus  ex  tract.  41.  in  Joan.  ubi  conten¬ 
dunt  Augustinum  loqui  ex  propria  mente. 
Loquens  enim  Augustinus  de  renatis  :  «  Li¬ 
berati,  inquit,  sunt  a  peccato,  quia  carent 
criminibus  et  querela.  Sed  illa  est  inchoata 
non  perfecta  libertas  ;  nondum  est  tota,  non¬ 
dum  pura  libertas  ;  quia  video  aliam  legem 
in  membris  etc.  »  Hinc  enim  apparet,  adhuc 
renatos  esse  impuros  propter  concupiscen¬ 
tiam.  Ibidem  :  «  Quia  deleta  est  tota  ini¬ 
quitas,  nulla  remansit  infirmitas?  certe  si 
non  remansisset,  sine  peccato  hic  viveremus.» 
Ubi  ipsam  infirmitatem  remanentem  appellat 
Augustinus  peccatum.  Ibidem  :  «  Quamdiu 
vivis,  peccatum  necesse  est  esse  in  membris 
tuis  :  saltem  illi  regnum  auferatur.  Non  fiat 
quod  jubet.  »  Et  ibidem  tranetans  discrimen 
peccati  regnantis  et  non  regnantis,  inquit  : 
«  Non  ergo  Deus  quaedam  peccata  damnat, 
quaedam  justificat  et  laudat  :  nulla  laudat, 
sed  odit  omnia.  »  Hic  videmus  concupiscen¬ 
tiam  vocari  peccatum,  quod  «  Deus  odit  et 
curando  agit,  ut  consumatur,  »  ut  ibidem 
Augustinus  subjungit.  Ex  quo  colligit  Kemni¬ 
tius  falso  dixisse  Concilium  Tridentinum  , 
Deum  in  renatis  nihil  odisse.  Atque  haec  tria 
testimonia  sunt  omnium  praecipua  in  iis, 
quae  ab  adversariis  producuntur. 

Respondeo  :  utitur  in  primis  duobus  locis 

5.  Augustinus  nomine  peccati  largo  modo, 
ut  omnem  corruptionem  et  vitium  significat. 
Quemadmodum  etiam  lib.  ir.  in  Julianum 
vocavit  iniquitatem.  Id  ita  esse  probatur 
Primo  ex  eo,  quod  S.  Augustinus  in  primo 
loco  monet,  concupiscentiam  non  esse  pec¬ 
catum.  Sic  enim  ait  :  «  Et  ideo  jam  non  sit 
peccatum,  sed  sic  vocetur,  sive  quod  peccato 
facta  sit,  sive  quod  peccandi  delectatione 
moveatur  etc.  »  Ubi  aperte  ostendit,  moveri 
delectatione  peccandi  non  esse  peccatum 
proprie,  nisi  consensus  accedat.  Nam  alioqui 
perperam  posuisset  illam  particulam  adver¬ 
sativam  sed.  Quod  autem  in  hoc  loco  dixit, 
moveri  delectatione  peccandi,  in  sequenti 
dixit,  inesse  inobedientiam  contra  dominatum 
mentis.  Neutrum  igitur  est  peccatum  proprie 
et  formalitcr,  sed  solum  largo  modo,  vel 
materialiter. 

Secundo  idem  probatur  ex  eo,  quod  (ut 
supra  diximus)  inobedientia  carnis  contra 
dominatum  mentis,  non  potest  proprie  esse 
peccatum,  donec  mens  resistit,  quia  caro  non 
est  capax  peccati  proprie  dicti.  Quare  S.  Au¬ 
gustinus  cum  rationem  illam  reddit,  cur  con¬ 
cupiscentia  sit  peccatum,  quia  videlicet  inest 
illi  inobedientia  contra  dominatum  mentis ; 
illa  ipsa  ratione  significavit,  concupiscentiam 
proprie  non  esse  peccatum. 

Tertio,  quia  S.  Augustinus  in  eodem  opere 
adversus  Julianum  lib.  ii.  dicit,  motus  istos 
concupiscentia,  passiones,  et  vitia  esse,  non 
tamen  peccata.  Et  lib.  vi.  cap  5.  dicit,  esse 
malum,  non  tamen  peccatum  :  «  Omni  pec¬ 
cato,  inquit,  baptizati  carent,  non  omni 
malo.  » 

Itaque  neS.  Augustinum  inconstantem  fa¬ 
ciamus  ,  cogimur  dicere  ab  eo  aliquando 
concupiscentiam  appellari  peccatum  ,  ali¬ 
quando  negari  esse  peccatum,  quia  nunc 
vocem  (peccati)  largo  modo,  et  improprie, 
nunc  proprie,  fonnaliterque  accipiat.  Neque 
vero  hic  habet  locum,  quod  dicit  Kemnitius, 
Augustinum  in  lib.  v.  in  Julian.  cap.  3. 
retractasse  quod  antea  dixerat.  Nam  quod 
antea  dixerat,  iterum  postea  repetivit  in  lib. 

6.  ut  jam  ante  monuimus.  Et  si  quod  habetur 
in  lib.  5.  esset  retractatio ;  certe  quod  habetur 
in  lib.  G.  esset  retractatio  retractationis.  Sed 
quis  credat,  virum  gravissimum  lib.  v.  revo¬ 
casse  quod  scripserat  lib.  ii.  et  rursum  lib.  6. 
revocasse  quod  scripserat  lib.  v. 

At  cur  qmeso  (dicet  aliquis)  S.  Augustinus 
non  fuit  contentus  in  lib.  illo  quinto  dicere, 


concupiscentiam  vocari  peccatum,  quia  est 
poena,  et  causa  peccati?  cur  addidit,  ac  dixit, 
«  non  solum  eam  poenam  et  causam  peccati, 
sed  etiam  esse  peccatum?  »  Responsio  est  in 
promptu,  quia  Julianus  ex  eo  quod  Augusf. 
in  libro  de  nuptiis  et  concupiscentia  dixerat, 
concupiscentiam  esse  poenam  peccati,  colle¬ 
gerat  eam  esse  bonam  et  laudabilem.  Voluit 
igitur  sanctus  doctor  ostendere,  non  esse  rem 
bonam  aut  indifferentem  concupiscentiam, 
sed  malam ;  et  quia  poena  (ut  a  Deo  est)  bona 
et  laudabilis  est ;  et  causa  peccati,  potest 
etiam  esse  res  bona  aut  indifferens,  si  sit 
causa  per  accidens,  ut  sunt  omnia  objecta 
sensuum  delectabilia ;  propterea  S.  Augu¬ 
stinus  coactus  est  dicere,  concupiscentiam 
non  solum  esse  poenam  et  causam  peccati, 
sed  etiam  peccatum,  id  est,  rem  in  se  malam 
et  vitiosam,  qualia  sunt  non  solum  peccata 
morum,  quse  proprie  peccata  dicuntur,  sed 
etiam  peccata  naturm,  ut  ccecitas  et  surditas, 
vel  quaelibet  monstrositas  naturalis,  quales 
sunt  etiam  habitus  mali,  qui  vitia  dici  solent, 
et  ipsae  passiones  immoderatae,  quae  in  statu 
naturae  integrae  locum  nullum  in  homine  ha¬ 
buissent. 

Neque  multum  refert,  quod  idem  S.  Au¬ 
gustinus  comparat  concupiscentiam  cum 
caecitate  cordis,  quam  dicit  esse  peccatum, 
quo  in  Deum  non  creditur  et  simul  pcenam 
et  causam  peccati.  Nam  propositum  S.  Au¬ 
gustino  fuit,  ostendere  posse  id,  quod  est 
poena  peccati,  esse  etiam  peccatum,  sive  pro¬ 
prie,  sive  largo  modo  ;  et  ideo  varia  profert 
exempla,  non  multum  laborans,  utrum  sint 
in  omnibus  similia,  modo  similia  sint  in  eo, 
de  quo  agitur. 

Jam  vero  testimonium  ex  tract.  41,  in 
Joannem  si  abesset  pervicacia,  nullo  modo 
ab  adversariis  proferretur.  Nam  in  ea  tra¬ 
ctatu  S.  Augustinus  disertis  verbis  dicit,  per 
baptismum  tolli  omne  peccatum,  ac  totam 
deleri  iniquitatem,  nec  remanere  nisi  lan¬ 
guorem  et  infirmitatem.  Quod  vero  postea 
dicit,  renatos  non  esse  sine  peccato,  inter- 
•  dum  loquitur  de  peccatis  venialibus,  qua} 
post  baptismum  fiunt ;  interdum  ipsam  con¬ 
cupiscentiam  cum  Apostolo  vocat  peccatum 
per  metonymiam,  et  ideo  dicit,  peccatum 
hoc  est  in  membris,  non  in  animo. 

Itaque- cum  dicit,  non  esse  in  renatis  pu¬ 
ram  libertatem,  ideo  dicit,  quia  non  sunt 
puri  a  peccatis  venialibus  ;  et  quia  peccato¬ 
rum  venialium  causa  est  concupiscentia,  ideo 
addit:  Quia  video  aliam  leyem  in  membris ,  etc. 

pari  ratione  cum  dicit,  si  nulla  remansisset 
infirmitas,  sine  peccato  hic  viveremus;  dc 
peccatis  loquitur  venialibus,  quorum  causa 
(ut  diximus)  ut  plurimum  est  infirmitas.  De¬ 
nique  non  negamus  concupiscentiam  dici 
peccatum  habitans  in  membris,  et,  damnari, 
atque  odio  haberi  a  Deo;  non  ut  peccatum 
proprie  dictum,  sed  ut  morbum  et  languo¬ 
rem.  Nam  etiam  medici  non  solum  febrem, 
sed  etiam  remanentem  infirmitatem  oderunt, 
et  pellere  sua  arte  conantur. 

Porro  in  Concilio  Tridentino  recte  etiam 
dictym  est,  Deum  in  renatis  nihil  odisse; 
quia  loquitur  Concilium  de  odio,  quod  red¬ 
undet  in  personam.  Sic  enim  nihil  odit 
Deus,  nisi  peccatum.  Unde  dicitur  Sap.  xiv  : 
Odio  est  Deo  impius ,  et  impietas  ejus  (1). 
Odium  autem  concupiscentia?,  quod  ponit 
Augustinus  in  Deo  non  redundat  in  perso¬ 
nam.  Non  enim  Deus  propter  concupiscen¬ 
tiam,  quae  est  in  renatis,  vult  renatos  dam¬ 
nare,  sed  potius  vult  concupiscentiam  pau- 
latim  consumere,  ut  renati  perfecte  sanentur 
ac  liberentur. 

Calvinus  in  antidoto  Concilii  admittit , 
Deum  nihil  in  renatis  odisse ;  sed  non  minus 
errat  ipse,  dum  hoc  admittit,  quam  Kemni- 
tius  dum  reprehendit.  Nam  si  concupiscentia 
esset  ex  natura  sua  peccatum,  ut  ipse  dicit, 
non  esset  verum,  eam  a  Deo  non  haberi 
odio,  etiam  in  renatis.  Ut  enim  S.  Augusti¬ 
nus  recte  ait  in  hoc  ipso  tract.  41 .  in  Joanncm : 
«  Deus  omnia  peccata  odit.  »  Nihil  igitur 
Deus  in  renatis  odit,  quia  nihil  remanet  post 
baptismum,  quod  habeat  veram  peccati  ra¬ 
tionem. 


CAPUT  XIV. 

Solvuntur  objectiones  ex  ratione. 

Praeter  testimonia  Scripturarum  et  Pa¬ 
trum,  proferunt-  etiam  adversarii  aliquot  ra¬ 
tiones. 

Prima  ratio.  Motus  concupiscentia?  sunt 
illiciti,  etiamsi  nobis  nolentibus  fiant,  ut  ex 
Augustino  colligitur  lib.  i.  de  nuptiis  eteon- 
cupis.  cap.  27.  igitur  lege  divina  prohibiti 
sunt,  ac  per  hoc  inobedientia  legis,  et  pec¬ 
catum  est  illos  habere,  quamvis  justis  et  fide¬ 
libus  non  imputentur. 


Respondeo  :  motus  concupiscentiae  dicun¬ 
tur  illiciti,  quia  non  licet  eis  praebere  con¬ 
sensum,  non  quia  non  liceat  eos  invito  animo 
pati,  quemadmodum  carnalis  copula  extra 
conjugium  res  est  illicita,  et  tamen  si  quis 
per  vim  turpitudinem  pateretur,  aut  omnino 
ignoranter  committeret,  non  peccaret.  Ita¬ 
que  S.  Augustinus  loco  notato,  non  dicit  eos 
motus  esse  illicitos,  quia  non  liceat  eos  pati, 
sed  quia  non  liceat  eis  obediic:  «  Non  enim, 
inquit,  si  bona  et  licita  desideria  essent,  cis 
obedirc  prohiberet  Apostolus,  dicens  :  Non 
regnet  peccatum  in  vestro  mortali  corpore 
ad  obediendum  desideriis  ejus.  » 

Secunda  ratio.  Id  quod  per  se  trahit  ad 
malum,  eadem  lege  prohibetur,  qua  prohi¬ 
betur  ipsum  malum,  ut  perspicuum  est  de 
amplexibus  et  osculis  impudicis  :  concupi¬ 
scentia  autem,  quantumvis  involuntaria  per 
se  trahit  ad  malum,  Jacobi  i  :  Unusquisque 
lentatur  a  concupiscentia  sua  abstractus  et  il¬ 
lectus;  igitur  ejusmodi  concupiscentia  lege 
divina  prohibita  est,  et  legem  violat  qui 
concupiscit,  quamvis  invitus. 

Respondeo  :  id  quod  Jier  se  trahit  ad  ma¬ 
lum,  eadem  lege  prohibetur,  qua  prohibetur 
ipsum  malum,  sed  sicut  ipsum  malum  non 
prohibetur  proprie,  ita  ut  reum  faciat,  nisi 
cum  est  in  potestate  nostra  illud  non  .com¬ 
mittere,  sic  etiam,  vel  potius  majori  ratione, 
id  quod  per  se  trahit  ad  malum,  non  cense¬ 
tur  proprie  prohiberi,  nisi  quatenus  in  arbi¬ 
trio  nostro  est  illud  assumere,  vel  rejicere. 
Nam  si  jure  non  potest  reprehendi,  qui  stu¬ 
prum  per  vim  oblatum  patitur,  quanto  minus 
reprehendi  poterit,  qui  complexum,  vel  oscu¬ 
lum  impudicum  pati  cogitur,  etiamsi  inde  se 
stimulari  ad  flagitium  sentiat  ?  Sic  igitur 
concupiscentia?  motus,  qui  reluctante  animo 
interdum  exoriuntur  in  carne,  non  sunt  illi¬ 
citi,  nec  prohibiti  nisi  materialiter  :  proprie 
vero,  ac  formaliter  solus  consensus  intelligi- 
tur  prohiberi. 

Tertia  ratio  contra  solutionem  superiorem. 
Qui  cogenti  cupiditati  bona  voluntate  resi¬ 
stere  non  potest,  et  ideo  facit  contra  pra?ce- 
pta  justitia?,  vere  et  proprie  peccat,  ut  S. 
Augustinus  docet  lib.  I.  rctract.  cap.  15.  At 
in  lege  justitia?  non  solum  prohibetur  opus, 
ut  adulterium ,  sed  etiam  desiderium ,  ut 
concupiscentia  adulterii ;  igitur  sicut  opus 
est  vere  peccatum,  etiamsi  resisti  bona  vo¬ 
luntate  non  possit;  ita  concupiscentia  ipsa 

vere  peccatum  erit,  quamvis  invito  animo 
oriatur. 

Respondeo :  multum  mterest  inter  motus 
concupiscentiae  carnalis  involuntarios,  qui 
in  sola  carne  sedem  habent ;  et  desiderium 
voluntatis,  sive  opere  compleatur,  sive  non 
compleatur.  Nam  motus  ille  carnis  involun¬ 
tarius  nullo  modo  est  in  potestate  nostra,  et 
ideo  nec  peccatum  proprie,  sed  tantum  per 
melonvmiam,  ut  in  illo  ipso  loco  idem  S.  Au¬ 
gustinus  docet.  Desiderium  autem  adulterii 
voluntarium  sive  ipsum  opus  adulterii  pari¬ 
ter  voluntarium,  aliquando  non  est  in  nostra 
potestate  immediate,  quia  divino  judicio  de¬ 
serti  non  habemus  vires,  quibus  cogenti  cu¬ 
piditati  resistere  valeamus :  tamen  semper 
est  in  potestate  saltem  mediate,  quia  possu¬ 
mus  a  Deo  auxilium  petere  et  gratia  ejus 
adjuvante  tentationi  resistere:  «  Et  ideo  (ut 
ibidem  Augustinus  dicit)  tunc  facere  contra 
preeeepta  justitia:,  sive  opere,  sive  consensu, 
sic  est  peccatum,  ut  sit  etiam  pcena  peccati.  » 

(Juarc  totum  argumentum  conceditur,  si 
in  consequente  de  concupiscentia  illa  sit  ser¬ 
mo,  quse  in  ipsa  voluntate  per  consensum 
oritur.  Fieri  enim  potest  ut  ea  concupiscen¬ 
tia  invito  animo  oriri  dicatur,  si  forte  nollet 
aliquis  consentire,  et  tamen  victus  tentatione 
consentiat.  Sin  autem  de  concupiscentia 
carnis  agatur,  qua:  nullo  modo  consensum 
extorqueat,  argumentum  nihil  omnino  con¬ 
cludet;  nam  in  antecedente  dicitur  esse  pec¬ 
catum  id,  quod  fit  cogente  carnis  cupiditate, 
quod  non  est  in  nostra  potestate  immediate, 
sed  tantum  mediate.  Ex  quo  non  sequitur, 
ut  peccatum  sit  ipsa  cupiditas  carnis,  qua: 
non  est  in  potestate  nostra,  neque  mediate, 
neque  immediate. 

Quarta  ratio.  Concupiscentium,  qua:  re¬ 
manet  in  baptizatis.  Deus  odit,  ut  S.  Augu¬ 
stinus  docet  in  Psalm.  xxxv.  explicans  illud  : 
malitiam  autem  non  audivit  (1),  Apostolus 
item  illam  odio  habebat,  Uom.  7.- (2).  Quod 
odi  facio.  Et  nos  illam  odio  habere  de¬ 
bemus,  juxta  illud  Judie  :<Jdienlcs  eam ,  qux 
carnalis  est ,  maculatam  tunicam  (3).  At  nihil 
odit  Deus  nisi  peccatum,  Sap.  xiv.  Odio  est 
Jteo  impius,  et  impietas  ejus  (4) .  Etcap.  ii.  Di¬ 
ligis  omnia,  qux  sunt,  et  nihil  odisti  eorum, 
qux  fecisti  (o).  Fecit  autem  omnia  Deus,  pne- 
ter  peccatum.  Quare  concupiscentia  rema¬ 
nens  in  renatis  peccatum  est. 


Respondeo:  jam  supra  diximus  in  explica¬ 
tione  testimoniorum  S.  Augustini,  concupi¬ 
scentiam  odio  haberi  a  Deo,  et  a  nobis  odio 
esse  habehdam;  quia  tametsi  proprie  pecca¬ 
tum  non  sit,  tamen  incitat  ad  peccatum  ;  et 
cum  ea  bellum  intestinum  et  assiduum  gere¬ 
re  cogimur. 

Quod  autem  Scriptura  dicit,  Deum  nihil 
odisse  eorum,  qua:  fecit,  verissimum  est ;  sed 
illud  est  falsum  Deum  omnia  fecisse  praeter 
peccatum.  Deus  enim  fecit,  ac  diligit  omnia 
quae  sunt,  quia  omnia  bona  sunt.  Vidit  enim 
cuncta  quae  fecerat  et  erant  valde  bona,  Gen. 
i.  Proinde  malum  nullum  fecit,  et  malum 
omne  odit,  quatenus  malum  non  est  res  ali¬ 
qua,  sed  rei  alicujus  privatio.  Itaque  in  eo¬ 
dem  libro  Sap.  cap.  i.  legimus:  Deus  mortem 
non  fecit  (G).  Et  de  concupiscentia  Joan.  Apo¬ 
stolus  in  1  epistol.  cap.  2.  dicit  Eam  non 
esse  ex  patre,  sed  ex  mundo  (7).  Odit  igitur 
Deus  in  nobis  concupiscentiam,  non  ut  pec¬ 
catum,  sed  ut  languorem  ex  peccato  reli¬ 
ctum,  cainquc  sanando  quotidie  minuit,  do¬ 
nec  penitus  consumatur.  Quomodo  autem  in- 
telligendum  sit,  quod  Consilium  Tridentinum 
dicit,  Deum  in  renatis  nihil  odisse,  explica¬ 
tum  est  capite  superiore. 

Quinta  ratio.  Concupiscentia  non  est  a  Deo, 
ut  habetur,  1.  Joan.  2.  At  omnis  justa  pcena 
est  a  Deo,  ut  habetur  Amos  3.  Igitur  concu- 
piscentianon  estsolum  pcena,  sed  etiam  culpa. 

Respondeo  :  si  argumentum  hoc  vires  ha¬ 
beret,  efficeret  etiam  mortem  corporalem 
non  esse  tantum  poenam,  sed  etiam  culpam. 
Nam  mors  non  est  a  Deo,  ut  habetur  Sap.  t. 
Et  omnis  justa  pcena  est  a  Deo  etc.  Dico 
igitur  concupiscentiam  non  esse  a  Deo,  qua¬ 
tenus  illa  est  mala,  et  tamen  esse  a  Deo,  qua¬ 
tenus  bonum  est,  ut  eo  malo  puniatur  homi¬ 
nis  iuobedientia.  Item  concupiscentiam  non 
esse  a  Deo,  quia  non  fuit  ipse  auctor  peccati, 
unde  illa  manavit ;  tamen  esse  a  Deo,  quia 
in  ultionem  peccati  abstulit  donum  origina¬ 
lis  justitia:,  quod  carnem  spiritui  subjicie¬ 
bat,  quo  tanquam  framo  quodam  sublato, 
continuo  extitit  in  homine  rebellio  ista  mem¬ 
brorum  :  «  Quia  dixi  (inquit  S.  Augustinus 
lib  v.  in  Julian.  cap.  7.)  inobedientiain  car¬ 
nis,  qua:  in  carne  concupiscente  adversus 
spiritum  apparet  diabolico  vulnere  conti¬ 
gisse  :  et  rursus  hanc  legem  peccati  repug¬ 
nantem  legi  mentis,  a  Deo  esse  illatam  pro- 

pter  ultionem,  et  ideo  poenam  esse  peccati ; 
haec  inter  se  asseveras  esse  contraria.  Quasi 
fieri  non  possit,  ut  idem  malum,  et  diaboli 
iniquitate,  et  Dei  aequitate  peccantibus  inge¬ 
ratur.  Neque  hinc  sibi  ipsa  divina  adversantur 
eloquia  quia  scriptum  est,  Deus  mortem  non 
fecit.  Item  scriptum  est,  vita  et  mors  a  Do¬ 
mino  Deo.  Quia  deceptor  hominis  causa  mor¬ 
tis  est  diabolus,  quam  non  ut  primus  auctor 
ejus,  sed  ut  peccati  ultor  intulit  Deus.  » 

Sexta  ratio.  Nulla  est  poena  hujus  vitae, 
quae  oh  finem  bonum  expeti  non  possit,  at 
concupiscentia  ob  nullum  finem  recte  expeti 
potest:  igitur  concupiscentia  non  est  solum 
poena,  sed  etiam  culpa. 

Respondeo  :  falsa  est  propositio.  Nam  igno¬ 
rantia  earum  rerum,  qua)  ad  salutem  neces¬ 
sariae  sunt,  sine  dubio  poma  peccati  est  et 
tamen  expeti,  nisi  imprudenter  et  male  non 
potest.  Pari  ratione  tentationes  Satanae  ex¬ 
peti  non  possunt,  cum  orare  jubeamur :  Et 
ne  nos  inducas  in  tentationen,  Math.  vi  (1),  et 
tamen  tentationes  internae,  quibus  Satanas 
imaginationem  movet,  et  inania,  vel  illicita 
interdum  nos  cogitare  compellit,  poena  pec¬ 
cati  sunt.  Denique  nullas  poenas  expetendas 
esse  docet  S.  August.  sed  omnes  tolerandas, 
cum  sic  loquitur  lib.  x.  Confess.  cap.  28. 
«  Quis  velit  molestias  et  difficultates  pati  ? 
tolerare  jubes  eas,  non  amare.  Nemo  quod 
tolerat  amat,  et  si  tolerare  amat.  Quamvis 
enim  gaudeat  se  tolerare,  mavult  tamen  non 
esse  quod  toleret.  Porro  concupiscentia  ea¬ 
dem  ratione  expeti  non  debet,  non  quod 
peccatum  sit,  si'  non  ei  consentiatur,  sed 
quod  ad  peccandum  inducat,  et  quod  mole¬ 
sta  sit,etgravis,  et  ideo  non  amanda,  sed  to¬ 
leranda  sit,  si  debellari  nequeat.  Neque  dis¬ 
plicere  debet  judicium  Dei,  qui  eam  ad  ago- 
nem,  et  exercitium  virtutis  remanere  voluit, 
ct  Apostolo  suo  dixit  :  Sufficit  tibi  gratia 
mea ,  nam  virtus  in  infirmitate  perficitur ,  II 
Corinth.  xii  (2). 

Septima  ratio.  Christus  per  omnia  tenturi 
voluit ,  sed  absque  peccato  (3),  ut  Apostolus 
docet  ad  Hebr.  iv.  Et  ideo  communes  hu¬ 
mana)  vita)  miserias  omnes  assumpsit,  ut  fra¬ 
tribus  per  omnia  similis  fieret.  At  concupi¬ 
scentiam  carnis  non  assumpsit,  neque  tenta- 
tionem  ejusmodi,  qua)  a  rebellione  carnis 
oriretur,  pati  voluit :  igitur  concupiscentia 
non  solum  poena,  ac  miseria,  sed  culpa,  et 
iniquitas  est. 


Respondeo  :  non  solum  concupiscentiam, 
sed  etiam  ignorantiam  Christus  assumere 
noluit,  quamvis  neutra  sit  peccatum  si  sit 
omnino  involuntaria.  Cur  autem  ignorantiam 
et  concupiscentiam  Christus  habere  noluerit, 
docet  S.  Thomas  in  3.  part.  qua)st.  Io. 
art.  2.  et  3.  Tum  quia  duae  istae  miseriae  ni¬ 
hil  proderant  ad  redemptionem  generis  hu¬ 
mani,  sed  potius  oberant.  Tum  etiam  quia 
plenum  gratia  et  veritate  Christum  esse  opor¬ 
tebat,  quibus  duobus  donis  concupiscentia 
et  ignorantia  manifeste  repugnant.  Vide  S. 
Augustinum  lib.  ii.  de  peccatorum  meritis 
et  remissione  cap  29.  Et  lib.  v.  in  Julianum 
cap.  9.  ubi  docet  Christum  fuisse  ab  igno¬ 
rantia  et  concupiscentia  semper  immunem. 

Octava  ratio  sic  proponitur  a  Kcmnitio 
pag.  506  in  examine  Concilii.  Concupiscentia 
etiam  in  renatis  est  dvouda,  propterea  quod 
dissidet,  a  norma  legis,  et  cum  illa  pugnat : 
et  quia  lex  est  norma  justitiae,  et  quicquid 
ab  ea  dissidet  et  cum  ea  pugnat  rationem 
peccati  habet.  Sed  Petrus  Martyr  in  com- 
ment.  epist.  ad  Romanos  magis  artificiose  sic 
argumentum  texit:  Omne  quod  non  est  con¬ 
forme  legi  divinae,  peccatum  est,  ut  patet  ex 
illo  i.  Joan.3.  Et peccatum  est  iniquitas  (4),  si¬ 
ve  dvou.ia,  ut  habetur  in  Graeco  :  At  depravatio 
naturae  humanae  non  est  conformis  legi  di¬ 
vina),  eique  triplici ;  repugnat  enim  primo 
legi  institutionis  primae,  quia  non  est  qualis 
eam  Deus  condidit;  secundo ,  legi  naturae, 
quia  non  potest  vivere  convenienter  rationi ; 
tertio,  legi  scriptae  :  Non  concupisces.  Igitur 
ea  depravatio  peccatum  est.  Hoc  argu¬ 
mentum  Achiles  est  (ut  vulgo  dicitur)  Phi¬ 
lippi,  Buceri,  Petri  Martyris,  Calvini,  Kem- 
nitii.  «  Argumenti  hujus  (inquit  Kemnitius 
pag.  506.)  mole  premi  se  omnes  Pontificii 
sentiunt,  ideo  varias  quaerunt  rimas,  ut  ela¬ 
bantur.  » 

Respondeo  :  argumentum  hoc  ex  iis,  qua: 
dicta  sunt  facile  solvi  potest;  et  adeo  non 
premit  sua  mole  Catholicos,  ut  a  multis  per 
jocum  eludatur,  quippe  quod  seria  respon¬ 
sione  non  egeat.  Nam  concupiscentiam  esse 
avopiav,  in  renatis,  largo  modo  et  materialiter 
supra  concessimus  cum  Augustino,  et  eadem 
l  atione  concedimus  esse  pcccatunrlargo  mo¬ 
do,  materialiter,  vel  improprie,  quemad¬ 
modum  omne  vitium,  omnisque  recessus  a 
regula,  vel  ordine,  non  solum  in  moribus, 
sed  etiam  in  natura  et  arte,  dici  potest  esse 

peccatum.  Sin  autem  concupiscentiam  re¬ 
natorum  contendant  proprie  esse  avoaiav, 
quomodo  hanc  vocem  accipit  S.  Joannes, 
cum  ait,  Et  peccatum  est  dvoufa,  sive  iniqui¬ 
tas  i.  Joan.  iii.  negamus,  concupiscentiam 
renatorum  esse  avoiria. 

Neque  bona  est  illa  Kemnitii  probatio  :  Con¬ 
cupiscentia  etiam  in  renatis  est  dvogi' a  pro- 
pterea  quod  dissidet  a  norma  legis,  et  cum 
illa  pugnjjt.  Nam  non  quod  dissidet  a  legis 
norma,  vel  cum  illa  pugnat,  est  dvouta,  sed 
ipsadiscordia,  sive  repugnantia,  vel  recessus, 
ac  deviatio  proprie  est  dvojjua  et  formaliter 
peccatum.  Dissidet  enim  a  lege  diabolus  ten- 
tans  ad  peccandum,  sed  non  est  ipse  iniqui¬ 
tas,  sed  iniquitatis  suasor.  Dissidet  etiam 
homo  qui  peccat,  sed  non  est  ipse  neque  esse 
dicitur  iniquitas  et  peccatum,  sed  auctor 
peccati.  Dissidet  item  a  lege  voluntas  hu¬ 
mana,  cujus  consensu  peccatum  perficitur  ; 
sed  nec  ipsa  dicitur  iniquitas,  vel  peccatum, 
sed  principium,  vel  causa  peccati.  Denique 
dissidet  a  lege  actio  humana, cum  non  est  le¬ 
gi  congruens,  et  ne  ipsa  quidem  est  iniquitas, 
sed  iniqua.  Iniquitas  igitur  (ut  diximus)  est 
ipsa  recessio  a  norma  legis,  quae  melius 
explicatur  gneca  voce  dvogia.  Illa  autem  re¬ 
cessio,  vel  deviatio  a  norma  legis  immediate 
inest  in  ipsa  actione,  quae  secundum  legis 
normam  fieri  debuisset. 

Jam  vero  concupiscentia  repugnat  quidem 
legi  mentis,  ut  Apostolus  dicit  ad  Rom.  vn. 
sed  neque  est  ipsa  formalis  repugnantia  ;  ne¬ 
que  repugnat,  ut  actio  recedens  a  norma  le¬ 
gis;  neque  ut  potentia,  vel  persona,  qme 
normam  sequi  teneatur  :  sed  repugnat,  ut 
incitans  et  impellens  ad  praevaricandam  le¬ 
gem,  quemadmodum  de  diabolo  diximus. 
Tentatur  enim  unusquisque  a  concupiscentia 
sua,  ut  habemus  Jacobi  i. 

Est  autem  hoc  loco  notandum,  haberi  i. 
Joannis  3.  peccatum  esse  ,  dvogta,  quod 
noster  interpres  vertit  iniquitatem.  Sed  i. 
Joan  v.  non  haberi  omnem  dvopiav,  esse 
peccatum,  sed  ir3<av  dSlxiav,  id  est,  om¬ 
nem  injustitiam  esse  peccatum;  nostrum  au¬ 
tem  interpretem  in  utroque  loco  vertisse  ini¬ 
quitatem,  quia  non  habebat  vocabulum,  quo 
proprie  exprimeret  dvoaiav,  quse  est  recessio 
a  lege.  Caiterum  quicquid  sit  de  aequivo- 
catione  Latinai  vocis,  certum  est  non  esse 
idem,  omnem  dvogtav  esse  peccatum,  et 
omnem  doixtav,  esse  peccatum,  ut  Kemnitius 
contendit.  Nam,  dS.xi*  species  est,  dvouta, 
est  genus.  Omnis  enim  injustitia  est  recessus 


a  lege,  non  autem  omnis  recessus  a  lege  est 
injustitia.  Et  quod  dicit  S.  Joannes,  omnem 
doixtav  esse  peccatum,  verissimum  est: 
quod  auterh  dicit,  et  saepissime  repetit  Kem¬ 
nitius,  omnem  dvouiav  esse  peccatum,  non  est 
verum,  nisi  peccatum  largo  mundo  acci¬ 
piatur,  ut  etiam  peccata  artis  et  naturae  com¬ 
prehendit.  Sed  de  his  hactenus.  Nam  ad 
mendacia  et  calumnias  et  varia  Kemnitii  ab¬ 
surda,  satis  respondit  Andradius,  in  quem 
proprie  illa  omnia  Kemnitius  effutiit. 

Jam  vero  ad  argumentum,  ut  texitur  a 
Petro  Martyre,  respondeo,  propositionem 
illam  a  Omne,  quod  non  est  conforme  legi 
divinae,  peccatum  est  »,  veram  esse  in  uni¬ 
versum,  si  peccatum  accipiatur  largo  modo  ; 
sin  autem  agatur  de  peccato  in  moribus, 
debere  etiam  restringi  ad  conformitatem  le¬ 
gis  praecipientis  actus  morales.  Alioqui 
etiam  monstra,  quae  sunt  peccata  naturae, 
essent  peccata  proprie  dicta,  et  puniri  debe¬ 
rent;  quod  certe  est  absurdissimum.  Assum¬ 
ptionem  vero  illam  :  «  At  depravatio  naturae 
humanae  non  est  conformis  legi  divinae,  » 
dico  etiam  esse  veram,  si  agatur  de  lege  in 
universum,  non  autem  si  agatur  de  lege, 
cujus  praevaricatio  inducat  reatum,  sitque 
peccatum  proprie  dictum,  de  quo  nos  in 
praesenti  disputamus. 

Nam  etsi  depravatio,  quae  est  in  volun¬ 
tate,  si  accipiatur  pro  aversione  a  Deo,  sit 
vere  peccatum,  ut  postea  dicemus  ;  tamen 
depravatio  quae  est  in  intelligentia,  vel  in 
carne,  necjion  pronitas  quaedam  voluntatis 
ad  obsequendum  desideriis  carnis,  et  diffi¬ 
cultas  ejusdem  ad  obsequendum  Deo,  non 
est  contra  legem  ullam,  cujus  praevaricatio 
sit  peccatum  proprie  dictum.  Et  ideo  non  est 
per  se,  et  ex  natura  sua  peccatum.  Quod 
enim  attinet  ad  legem  primic  institutionis 
naturae,  non  est  ea  lex  moralis,  cujus  prae¬ 
varicatio  reum  constituat  transgressorem, 
non  enim  jussit  Deus,  ut  homo  nasceretur 
cum  justitia  originali,  vel  hoc,  aut  illo  mo-  , 
do  ;  sed  instituit  naturam,  sicut  voluit,  et 
ornavit  iis  donis,  quibus  ei  placuit  illam  or¬ 
nare  ;  et  eidem  attribuit  principia,  ex  quibus 
propagari  posset.  Si  quando  autem  contin¬ 
git,  ut  aliter  res  oriatur,  quam  Deus  insti¬ 
tuerit,  est  quidem  in  ea  re  peccatum  aliquod 
naturae,  sed  non  tale  peccatum  quod  suppli¬ 
cio  dignum  sit.  Nam  non  creavit  Deus  homi¬ 
nes  caecos,  vel  surdos,  aut  claudos,  et  tamen 
cum  nascuntur  aliqui  caeci,  vel  surdi,  aut 
claudi,  nemo  eos  reprehendendos,  aut  casti- 

gandos  censcot,  etiamsi  non  congruat  eorum 
natura  cum  lege  primae  institutionis. 

Quod  vero  attinet  ad  legem  naturae,  qiue 
jubet  ut  vitam  agamus  secundum  rationem, 
quam  legem  viribus  natura?  corrupta?  ser¬ 
vare  non  possumus;  dico,  posse  legem  illam 
bifariam  considerari.  Primo,  ut  signitieat 
legem  moralem,  quae  proprie  imperat  volun¬ 
tati,  ut  sequatur  ductum  rationis,  non  con¬ 
sentiat  desideriis  carnis  etc.  et  hoc  modo 
vera  lex  est,  sed  ejus  praevaricatio  non  est 
peccatum  originale,  sed  actuale,  et  ad  rem 
pra?sentem  non  perlinet.  Secundo,  ut  signi¬ 
ficat  ordinem  et  congruentiam  naturalem, 
quae  requirit,  ut  pars  superior  imperet,  infe¬ 
rior  subjiciatur,  et  voluntas  sine  difficultate 
rationi  obediat  etc.  Et  hoc  modo  lex  ista 
naturalis  eadem  est  cum  institutione  naturae, 
contra  quam  institutionem  pugnant  rebellio 
carnis,  ct  difficultas  voluntatis,  sed  ea  non 
sunt  peccata  proprie  dicta ;  sed  poena?  pec¬ 
cati,  et  defectus  consequentes  materiam, 
quemadmodum  se  habet  rubigo  in  cultro  fer¬ 
reo.  Porro  dc  lege  scripta,  Non  concupisces, 
satis  multa  supra  diximus,  ubi  demonstravi¬ 
mus.  eam  legem  proprie  non  prohibere  nisi 
desideria  voluntaria,  qua?  sunt  peccata  actu¬ 
alia,  non  originalia. 


CAPUT  XV. 

Refellitur  eorum  Catholicorum  sententia,  qui 
peccatum  originis  in  quadam  positiva  quali¬ 
tate  constituunt. 

Refutavimus  hactenus  tres  errores  hujus 
temporis  fucrcticorum  :  nunc  refutanda?  sunt 
dua?  Catholicorum  incommoda?  sententia?, 
quae  videntur  etiam  errores  nominari  posse. 

Prima  sententia  eorum  est,  qui  duas  esse 
doceiit  in  homine  malas  qualitates,  unam  in 
carne,  alteram  in  anima,  quarum  posterior 
a  priori  oriatur,  (animam  enim  ex  contactu 
carnis  pollui  existimant)  utramque  autem 
concupiscentiam  dici  posse  censent,  sed  so¬ 
lam  posteriorem  statuunt  esse  originale  pec¬ 
catum.  Itaque  peccatum  originis  nihil  aliud 
esse  volunt,  nisi  concupiscentiam,  hoc  est, 
morbidam  in  anima  qualitatem,  prava  desi¬ 
deria  perpetuo  excitantem.  Ita  docet  Petrus 
Lombardus  in  n.  lib.  sentent.  dist.  31.  g.  2. 
et  3.  quem  secuti  sunt  Henricus  Quodlib.  2. 
qua?sl.  11.  et  Grcgorius  Arim.  in  2.  dist.  30. 


qua?st.  1.  et  ex  reccntioribus  JoaunesDriedo 
in  1.  lib.  de  gratia  et  libero  arbitrio.  Hoc  ta¬ 
men  interest  inter  Hern  icum  et  Grcgorium, 
quod  Henricus  arbitratur  malam  illam  ani¬ 
ma?  qualitatem  esse  propensionem  ad  omnia 
mala  :  Grcgorius  autem  restringit  ad  incli¬ 
nationem  in  bonum  delectabile  secundum 
carnem. 

Ha?c  sententia  tametsi  convenit  ex  parte 
cum  errore  Lutheranorum  ;  tamen  in  eo  dif- 
fert,  quod  Lutherani  non  agnoscunt  ullam 
superadditam  qualitatem,  sed  eam  potius  ri¬ 
det  Philippus  in  Apologia  Confessionis,  non 
procul  ab  initio  :  «  Dc  fomite,  inquit,  dispu¬ 
tant,  quod  sit  qualitas  corporis,  et,  ut  suo 
more  sint  inepti,  qua?runt,  utrum  qualitas 
illa  contagione  pomi,  an  ex  afflatu  serpentis 
contracta  sit.  »  Ha?c  ille.  Pra?lerea  differt 
etiam  in  eo,  quod  Lutherani  concupiscen¬ 
tiam  post  baptismum,  ex  natura  sua  pecca¬ 
tum  proprie  dictum  esse  volunt  ;  auctores 
autem  illi  Catholici  minime  id  concedunt. 

Videtur  autem  nobis  luee  sententia  nullo 
modo  defendi  posse.  Quod  ut  manifestum 
fiat,  pauca  qua?dam  pra?miltenda  erunt,  ex 
quibus  controversia?  status  omniuo  aperie¬ 
tur. 

Sciendum  est  igitur  primo,  concupiscen¬ 
tiam  non  semper  eodem  modo  accipi  in  Scri¬ 
pturis.  Interdum  enim  significat  appetitum 
boni  in  universum,  qua  notione  mulla?  bona? 
concupiscentia?  inveniuntur,  ut  S.  Augusti¬ 
nus  monet  concion.  8.  in  Ps.  cxvm.  nam 
concupiscentia  sapientia?  bona  et  laudabilis 
est,  quippe  qua?,  ut  dicitur  Sap.  vi.  deducit 
ad  regnum.  Bona  est  item  concupiscentia, 
qua  spiritus  adversus  carnem  concupiscit, 
de  qua  loquitur  Apostolus  ad  Galat.  v.  recte 
quoque  .concupiscebat,  qui  dicebat  in  Ps. 
cxviii.  concupivi  desiderare  justificationes 
luas. 

Rursus  concupiscentia  aliquando  significat 
actum,  aliquando  potentiam.  Nam  et  concu¬ 
piscentiam  dicimus  ipsum  desiderii  motum, 
ut  patet  ex  Augustino  lib.  vi.  in  Julinuuwi 
eap.  8.  et  ipsam  potentiam,  seu  vim  appe¬ 
tendi  bona  sensibilia,  ut  patet  ex  eodem  Au¬ 
gustino  lib.  iv.  in  Julian.  cap.  14.  et  lib.  vi. 
eap.  7.  et  hoc  modo  concupiscentia  non  est 
mala,  sed  bona,  vel  indifferens.  Nam  possu¬ 
mus  per  eamddm  vim  appetendi,  et  bene  et 
male  concupiscere,  et  sine  dubio  vis  appe¬ 
tendi  bona  sensibilia  fuit  in  Christo,  et  in 
primo  homine  ante  peccatum,  et  rursus  in 
nobis  post  resurrectionem  erit.  Itaque  S. 

Augustinus  locis  citatis  fatetur,  non  ita  acci¬ 
piendam  esse  concupiscentiam  cuin  agitur 
de  peccato  originis. 

Est  igitur  alia  notio  concupiscentia;,  qua 
concupiscentiam  appellamus  vitium,  quo  pro¬ 
ni  sunt  homines  ad  appetenda  bona  sensibilia 
contra  ordinem  rationis.  Et  hoc  modo  acci¬ 
pitur  concupiscentia  passiui  ab  Augustino  in 
libris  adversus  Pelagianos ;  lib.  2.  in  Julia¬ 
num  ante  medium,  scribit  concupiscentiam 
non  esse  substantiam,  sed  substantia;  vitium ; 
et  apertius  lib.  vr.  cap.  7  ;  «  Ego,  inquit, 
tanquam  valetudinem  malam  ex  origine  vi¬ 
tiata  ingenitum  esse  dico  homini  vitium,  quo 
caro  concupiscit  adversus  spiritum.  »  Et 
lib.  i.  de  nuptiis  et  coneupisc.  cap.  25: 

«  Non  enim,  inquit,  concupiscentia  substan¬ 
tialiter  manet,  sicut  aliquod  corpus,  aut  spi¬ 
ritus,  sed  allectio  est  quasdam  mala;  qualita¬ 
tis,  sicut  languor.  »  Et.in  cap.  31  :  «  Carnem, 
inquit,  appellavit,  ubi  est  quidam  morbidus 
carnis  affectus,  non  ipsam  corporis  confor¬ 
mationem.  » 

Sciendum  est  secundo,  istud  vitium  in 
carne  potissimum  residere,  hoc  est,  in  parte 
hominis  inferiore,  qua;  sensualitas  dicitur, 
bl  (juod  supra  docuimus  ex  Apostolo  Rom. 
vii.  ubi  concupiscentiam  dicit  esse  malum 
inhabitans  in  carne,  et  repugnare  legi  men¬ 
tis,  ctc.  QuorcireaS.  Augustinus  in  omnibus 
libris,  quos  adversus  Pelagianos  scripsit, 
semper  de  concupiscentia  loquens,  ad  vitium 
partis  inferioris  recurrit  lib.  1.  de  peccat, 
meritis  et  remiss.  cap.  29.  «Quod  igitur,  in¬ 
quit,  in  membris  corporis  hujus  movetur, 
fotumque  animum  in  se  dejectum  conatur 
attrahere,  et  neque  cum  mens  voluerit,  as¬ 
surgit,  neque  cum  meus  voluerit,  conquie¬ 
scit,  hoc  est  malum  peccati,  in  quo  nascitur 
omnis  homo.  »  Et  lib.  iv.  in  Juliauum  c.  4. 
dicit,  libidinem,  sive  concupiscentiam  esse 
vitium,  quo  appetimus  immoderate  delecta¬ 
tionem  omnium  sensuum,  sed  pnueipue  gu¬ 
standi  ct  tangendi.  Et  lib.  vi.  cap.  8.  «  Huic 
chirographo,  inquit,  nascuntur  obnoxii  om¬ 
nes  in  carne  de  carne  carnaliter  nati.  Neque 
enim  nulla  est  iniquitas,  cum  in  uno  homine, 
vel  superiora  inferioribus  turpiter  serviunt, 
vel  inferiora  superioribus  contumaciter  relu¬ 
ctantur,  etiamsi  vincere  non  sinantur.  »  De¬ 
nique  in  omnibus  libris  contra  Pelagianos  di¬ 
recte  scriptis,  cum  in  singulis  fere  capitibus 
concupiscentiam  saepius  nominet ,  semper 
fere  pro  vitio  partis  inferioris,  qua;  rebellis 
est  superiori,  concupiscentia;  nomen  accipit. 
Tom.  V. 

Caderum  negandum  non  est,  etiam  in  parte 
superiore  simile  vitium  inveniri.  Nam  ea 
quoque  animi  pars  prona  est  ad  concupi¬ 
scendos  honores,  inanem  gloriam,  et  alias 
vanitates,  et,  etiamsi  nolimus,  interdum  pa- 
rit  ejusmodi  desideria.  Quocirca  B.  Paulus 
in  epist.  ad  Galat.  cap.  o.  cum  dixisset  car¬ 
nem  concupiscere  adversus  spiritum,  statim 
enumerans  opera  carnis,  non  solum  nomi¬ 
navit  fornicationem,  ebrietatem,  et  alia  id 
genus;  sed  etiam  idololatriam,  haereses,  ini¬ 
micitias  ctc.  quod  diligenter  notavit  S.  Au¬ 
gustinus  lib.  xiv.  de  civ.  cap.  2.  3.  et  4.  ubi 
demonstrat,  carnem  interdum  accipi  pro  toto 
homine,  qualis  est,  sine  gratia  Dei,  post  la¬ 
psum  Adami,  et  eum  dici  carnalem,  qui  se¬ 
cundum  se  ipsum,  non  secundum  Deum  vi¬ 
vit.  Ex  quo  in  explicatione  Psal.  t.xxix  dicit, 
omne  peccatum  oriri  ex  cupiditate  male  in¬ 
flammante,  vel  ex  timore  male  humiliante. 

Itaque  concupiscentiae  vitium  licet  pneci- 
pue  in  sensualitate,  tamen  etiam  in  mente 
sedem  habet.  S.  autem  Augustinus  in  libris 
contra  Pelagianos  ideo  pene  ubique  loquitur 
dc  vitio  sensualitatis,  quia  in  sensualitate 
magis  hoc  vitium  se  prodit,  non  quod  igno¬ 
raret  etiam  in  mente  locum,  habere.  Atque 
in  liis  omnibus  nisi  lallor,  cum  Petro  J.om- 
bardo,  Hcnrico,  Gregorio,  et  cieteris  omni¬ 
bus  convenimus.  Solum  qua;stio  manet  de 
hoc  vitio,  sitne  positiva  qualitas,  an  non,  et 
utrum  hoc  ipsum  vitium  sit. proprie,  ac  for- 
iualiter  originale  peccatum.  Illi  affirmant 
utrumque,  nos  utrumque  negamus.  Dicimus 
enim  sensualitatem  esse  pronam  ad  concu¬ 
piscendum  etiam  contra  ordinem  rationis, 
non  ex  aliqua  insita  qualitate  eam  incli¬ 
nante,  sed  ex  carentia  justitia;  originalis, 
quae  cam  perfecte  rationi  subjiciebat.  Quem¬ 
admodum  si  equus  incitetur  ad  curren¬ 
dum,  non  quia  admoventur  ei  calcaria,  sed 
quia  sublatum  est  frsonum  :  et  voluti  si  ali¬ 
quid  propendeat  ad  casum  non  quia  premi¬ 
tur  aliquo  corpore  gravi  superaddito,  sed 
quia  sublatum  est  aliquid,  quod  prohibebat 
ne  caderet.  Quod  autem  diximus  de  sensua¬ 
litate,  de  voluntate  quoque  intclligendum 
est. 

Ilis  praenotatis  probamus,  non  esse  concu¬ 
piscentiam  positivam  qualitatem.  Primo,  te¬ 
stimoniis  sancti  Augustini,  quem  adversarii 
vel  solum  pro  sua  opinione  patronum  habere 
sc  putant.  Is  igitur  iu  lib.  2.  de  peccato  ori¬ 
ginis  cap.  f  .  loquens  de  concupiscentia,  cu¬ 
jus  reatum  dicit  esse  originale  peccatum,  ut 

patet  ex  capitibus  sex  praecedentibus,  sic  ait: 
«  Comparatur  homo  pecoribus  per  vitium, 
non  per  naturam,  non  pecoris  vitio,  sed  na¬ 
tura;.  Tanta;  namque  excellentia;  est  in  com¬ 
paratione  pecoris  homo,  ut  vitium  hominis 
natura  sit  pecoris.  »  Item  lib.  iv.  adversus 
Julian.  cap.  5  :  «  Ilsec  autem  libido,  inquit, 
ideo  malum  non  est  in  belluis,  quoniam  non 
repugnat  rationi,  qua  carent.  »  Et  cap.  14  : 
« Ideo,  inquit,  in  pecoribus  malum  non  est 
concupiscentia,  quia  non  adversus  spiritum 
concupiscit,  sed  eorum  potius  oblectat  spiri¬ 
tum.  »  Et  in  Psalm.  ciii.  concio.  4  :  «  Quod 
equo,  inquit,  natura  est,  homini  crimen  est. » 
In  his  locis  S.  Augustinus  docet  illud  ipsum 
esse  in  homine  vitium  concupiscentia;,  quod 
est  in  animantibus  rationis  expertibus  na¬ 
tura.  Certum  est  autem  in  animantibus  ra¬ 
tionis  expertibus  nullam  esse  corruptam  qua¬ 
litatem,  qua  sint  prona  ad  concupiscendum, 
sed  solum  appetitum  sensitivum,  qui  rationi 
utique  repugnaret,  si  ratio  in  belluis  esset. 
In  homine  igitur  nulla  est  qualitas  positiva, 
praeter  ipsam  sensualitatem,  sed  ipsa  sensua¬ 
litas  ;  ideo  vitiosa  dicitur,  et  est  in  homine, 
quia  deberet  rationi  obtemperare ,  quod 
etiam  faceret,  nisi  homo  propter  peccatum 
justitiam  originalem  amisisset. 

Praeterea  idem  S.  Augustinus,  lib.  1.  de 
nuptiis  et  concupiscentia  cap.  25.  dicit,  con¬ 
cupiscentiam  non  substantialiter  manere,  sed 
sicut  kinguorem.  Et  lib.  2.  in  Julianum,  ante 
medium,  dicit,  non  esse  substantiam,  sed 
substantiae  vitium.  Solet  autem  S.  Augusti¬ 
nus  per  substantiam  intelligere  id  omne, 
quod  est  in  rerum  natura,  id  est,  omne  po¬ 
sitivum.  Sic  enim  ait  in  Psalm.  lxviii  : 

(i  Quod  nulla  substantia  est,  nihil  omnino 
est.  »  Idem  quoque  auctor  ubicumque  con¬ 
cupiscentiae  causam  explicat,  semper  recur¬ 
rit  ad  privationem,  sive  absentiam  gratiae. 
Lib.  i.  de  peccat,  meritis  et  remiss.  cap.  16 : 

<(  Quando  ergo,  inquit,  peccavit  Adam  non 
obediens  Deo,  tunc  ejus  corpus  gratiam  per¬ 
didit,  qua  ejus  animae  omni  ex  parte  obedic- 
bat ;  tunc  ille  extitit  bestialis  motus  puden¬ 
dus  hominibus,  quem  in  sua  erubuit  nudi¬ 
tate.  Ex  hac  igitur  inobedientia  carnis,  ex 
hac  lege  peccati  et  mortis,  quisquis  carnali- 
ter  generatur,  regenerari  spiritualiter  opus 
habet.  »  Et  lib.  iv.  in  Julian.  cap.  ult.  : 

«  Quid,  inquit,  est  gustato  cibo  prohibito 
nuditas  indicata,  nisi  peccato  nudatum  quod 
gratia  contegebat?  gratia  quippe  Dei  magna 
ibi  erat,  ubi  terrenum,  et  animale  corpus 


bestialem  libidinem  non  habebat.  »*Idem  . 
repetit  lib.  II.  de  Genesi  cap.  31.  et  lib.  xili. 
de  Civ.  Dei  cap.  13. 

Vides  in  his  locis,  non  solum  ad  gratia; 
absentiam  revocari  concupiscentia;  vitium, 
sed  etiam  vocari  libidinem  bestialem,  quia 
illa  ipsa  libido  est  in  homine  vitium,  quae  in 
bestiis  est  natura.  Et  rursus,  ideo  magna  Dei 
gratia  factum  esse  in  paradiso,  ut  terrenum 
et  animale  corpus  libidinem  non  haberet, 
quia  ex  se  et  ex  natura  sua  libidinem  habi¬ 
turum  fuisset,  nisi  magna  illa  gratia,  ne  ha¬ 
beret,  impedivisset.  Non  igitur  accessit  mala 
qualitas  aliqua;  sed  ipsa  sensualitas,  ut  spo¬ 
liata  originali  justitia  rationi  repugnat,  con¬ 
cupiscentia  dicitur. 

Deinde  hoc  ipsum  rationibus  confirmatur. 
Nam  primo  si  concupiscentia  qualitas  esset 
positiva,  positivam  causam  habere  deberet. 
Qua;ro  igitur,  qua?  sit  ista  causa.  Nam  vel 
erit  Deus,  vel  diabolus,  vel  serpens,  vel  ipse 
homo,  vel  certe  pomum  ipsum  vetitum. 
Deus  non  potest  esse,  prmsertim  secundum 
adversarios,  qui  volunt  concupiscentiam  esse 
peccatum  originis;  nam  tunc  Deus  esset  au¬ 
ctor  peccati.  Et  praeterea  si  ea  qualitas  esset 
a  Deo,  ut  a  propria  causa  efficiente,  seque¬ 
retur  saltem  Deum  esse  causam  tenlationis 
ad  malum.  Unusquisque  enim  tentatur  a  con¬ 
cupiscentia  sua,  ut  habetur  Jacobi  I.  quod 
si  concupiscentia  infunditur  a  Deo,  certe  se¬ 
quitur,  ut  Deus  sit  causa  tentationis  ad  ma¬ 
lum;  quod  tamen  est  contra  eumdem  Jaco- 
bum,  qui  in  eodem  loco  dicit,  Deus  intenta¬ 
tor  malorum  est,  ipse  autem  neminem  tentat. 

Sed  nec  diabolus  esse  potest  causA  effi¬ 
ciens  ejus  qualitatis.  Neque  enim  potestatem 
habet  diabolus  aliquid  producendi,  nisi  per 
motum  localem  applicando  activa  passivis, 
idque  in  rebus  corporalibus  tantum.  Haec 
autem  qualitas  spiritualis  esse  dicitur. 

Multo  minus  serpens  corporalis  causa  esse 
potuit  ejusdem  qualitatis,  tum  quia  serpens 
corporalis  non  potest  afflare  spiritualem 
qualitatem,  tum  quia  nihil  egit  ille  serpens 
in  Adamum,  sed  solum  cum  Eva  collocu¬ 
tus  est.  / 

Ipse  autem  Adam  per  actum  peccandi  effi¬ 
cere  potuit  in  se  dispositionem  aliquam  ad 
similem  actum,  sed  non  talem  qualitatem, 
qua;  perpetuo  haereret,  et  ad  omnia  mala  in¬ 
clinaret,  qualis  est  concupiscentia.  Nam  «ictus 
ille  superbia;  fuit,  et  per  eum  gigni  non  po¬ 
tuit  continuo  habitus  superbia;,  sed  solum 
levis  dispositio,  quae  facillime  tolli  potuisset; 

et  multo  minus  gigni  potuit  habitus  incli¬ 
nans  ad  fornicationem,  adulteria,  homicidia, 
furta,  etc. 

Denique  neque  in  pomum  vetitum  causa 
ejus  qualitatis  rejici  potest,  neque  enim  po¬ 
mum  illud  malum  fuit,  et  ideo  prohibitum, 
sed  ideo  malum,  quia  prohibitum,  et  alio- 
qui  ex  natura  sua  bonum,  ut  caetera  quae 
Deus  creaverat,  ut  S.  Augustinus  recte 
docet  lib.  xiv.  de  Civit.  Dei  cap.  12.  et 
etiamsi  pomum  vitiatum  et  corruptum  fuis¬ 
set,  non  tamen  intelligi  posset,  quemadmo¬ 
dum  in  anima  qualitatem  spiritualem  efficere 
potuisset.  Restat  igitur  ut  mala  concupiscen¬ 
tia.  quae  causam  positivam  non  habuit,  non 
sit  qualitas  positiva. 

Praeterea  secundo,  si  concupiscentiae  vi¬ 
tium  qualitas  esset  positiva,  per  peccatum 
primi  hominis  in  ipso  primo  homine  exorta; 
non  facile  posset  ostendi,  quemadmodum 
transmitteretur  ad  posteros  ;  neque  enim  ha¬ 
bitus  acquisiti  trajiciuntur  in  prolem,  ut  per¬ 
spicuum  est  de  omnibus  habitibus  scientia¬ 
rum,  virtutum,  artium,  donorum.  Quod  si 
aliquando  pater  ingeniosus  filium  ingenio¬ 
sum  gignit,  aliquando  etiam  contra  accidit, 
ut  pater  sapiens  filium  insipientem  generet, 
ut  Scriptura  testatur  de  Salomone  et  filio 
ejus  Roboam. 

Tertio,  vel  Deus  est  auctor  positivae  illius 
qualitatis,  vel  non  :  si  est,  igitur  est  auctor 
peccati.  Istam  enim  concupiscentiam  adver¬ 
sarii  peccatum  esse  contendunt  :  si  nou  est, 
igitur  Deus  non  est  auctor  omnium  rerum, 
neque  verum  erit  quod  in  Evangelio  legimus, 
Joan.  i  :  Omnia  per  ipsum  facta  sunt,  et  sine 
ipso  factum  est  nihil  (1). 

Quarto,  etiamsi  concederemus,  in  carne 
qualitatem  morbidam  ex  peccato  primi  ho¬ 
minis  accessisse:  tamen  intelligi  non  posset, 
quomodo  caro  infecta  animam  inficeret.  Ne¬ 
que  enim  corpus  immediate  in  spiritum  agere, 
et  spiritualem  qualitatem  producere  potest. 

Quinto,  cum  illa  qualitas,  si  ponatur,  ad¬ 
ventitia  sit,  et  contra  naturam,  quomodo  fieri 
potest,  ut  tam  longo  tempore  non  sit  immi¬ 
nuta,  vel  penitus  extincta? 

Sexto,  videtur  omnino  supervacanea;  nam 
ad  hoc,  ut  caro  concupiscat  contra  spiritum, 
satis  est  si  habeat  sentientem  appetitum , 
qualem  bestiae  habent,  et  non  adsit  fraenum 
originalis  justitiae.  Ut  autem  animus  sequa¬ 
tur  corporis  temperamentum,  satis  est  quod 


in  eadem  animae  essentia  radicem  habeant 
sentiens  apetitus  et  voluntas,  et  sensus  et 
ratio.  Hinc  enim  absque  ullius  qualitatis  ad¬ 
jumento,  ob  solam  corporis  complexionem 
et  constitutionem  aliqui  sunt  ingeniosi,  ali¬ 
qui  hebetes,  aliqui  hilares,  aliqui  tristes,  ali¬ 
qui  proni  ad  unum  vitium,  alii  ad  aliud,  ali¬ 
qui  mites,  aliqui  ipacundi  etc. 

Septimo,  qualitas  ista  positiva  per  bapti¬ 
smum  non  tollitur,  ut  notum  est ;  ergo  si 
peccatum  originis  est  concupiscentia ,  et 
concupiscentia  est  qualitas  positiva;  certe 
sequitur,  peccatum  originis  per  baptismum 
non  tolli.  Quod  in  Ecclesia  Catholica,  ut  ex¬ 
ploratus  error  exploditur. 

Neque  satisfaciunt  duae  illae  solutiones  quod 
peccatum  originis  per  baptismum  dicatur 
remitti,  tum  quia  concupiscentia  baptizatis 
non  imputatur  ad  culpam,  tum  quia  propter 
gratiam,  quae  in  baptismo  confertur,  concu¬ 
piscentia  non  amplius  dominatur.  Nam  prior 
solutio  Concilio  Tridentino  (cujus  auctorita¬ 
tem  Catholici  non  spernunt)  apertissime  ad¬ 
versatur,  damnat  enim  Concilium  Lutherano- 
rum  errorem,  qui  dicunt  peccatum  originis 
post  baptismum  manere,  sed  non  imputari ; 
et  affirmat  idem  Concilium,  per  baptismum 
tolli  quicquid  peccati  rationem  habet.  Poste¬ 
rior  solutio  decretis  ejusdem  Concilii  mani¬ 
feste  repugnat.  Nam  cum  per  baptismum 
infunditur  gratia,  non  tollitur  dominium 
concupiscentiae,  sed  ligatur  et  impeditur  ad 
tempus,  et  cum  per  actuale  peccatum  amit¬ 
titur  gratia,  iterum  solvitur,  ac  redit  idem 
concupiscentia!  dominium.  Quare  si  concu¬ 
piscentia  dominans  est  peccatum  originis, 
manifeste  sequitur  peccatum  originis  per 
baptismum  non  vere  tolli,  ut  Concilium  do¬ 
cet.  Nam  si  vere  tollitur,  unde  quaeso  idem 
peccatum  in  homine  peccatore  post  bapti¬ 
smum  existit?  neque  enim  responderi  potest, 
non  esse  idem,  sed  aliud.  Nam  eadem  con¬ 
cupiscentia  dominans  est,  quae  ante  bapti¬ 
smum  erat;  et  peccatum  originis,  nisi  per 
originem  carnalis  generationis,  quae  semel 
fit,  existere  non  potest. 

His  accedat,  quod  haec  solutio,  non  vide¬ 
tur  consentanea  doctrinae  S.  Augustini.  Ipse 
enim  cum  dicit,  reatum  concupiscentiae  esse 
peccatum  originis,  non  recurrit  ad  concupis- 
contiam dominantem,  sed  dicit,  hoc  malum, 
tantum  quia  inest,  etiamsi- non  dominetur, 
perducere  ad  aeternam  mortem,  nisi  reatus 

ejus  per  baptismum  expietur;  ut  perspicuum 
est  ex  lib.  2.  de  peccato  originali  cap.  39.  et 
lib.  vi.  in  Julian.  c.  3.  et  8.  et  alibi.  Quemad¬ 
modum  autem  accipi  debeat  concupiscentia; 
reatus,  qui  solvitur  in  baptismo,  supra  ex¬ 
plicuimus.  Porro  argumenta  adversariorum, 
prader  ea,  qua;  sunt  a  nobis  refutata  in  dis¬ 
putatione  adversus  Luthcranos .  sumuntur 
omnia  ex  testimoniis  S.  Augustini. 

Primum  igitur  objiciunt,  quod  S.  Augu¬ 
stinus  scribit  concupiscentiam  esse  qualita¬ 
tem  :  sic  enim  loquitur  de  ea  lib.  i.  de 
nuptiis  et  concupiscentia  cap.  25  :  «  Aon 
substantialiter  manet,  sicut  aliquod  corpus 
aut  spiritus,  sed  affectio  est  quiedam  rnake 
qualitatis,  sicut  languor.  s>  Et  cap.  31.  «Car¬ 
nem,  inquit,  nunc  appellavit,  ubi  est  morbi¬ 
dus  quidam  carnis  affectus,  non  ipsam  cor- 
poris conformationem. »  Deinde  addunt,  quod 
idem  Augustinus  lib.  5.  in  Julian.  cap.  3. 
dicit,  animam  in  corpore,  lauquam  in  vase 
vitiato  corrumpi,  hoc  est,  ex  mala  qualitate 
carnis  redundare  malam  qualitatem  in  ani¬ 
ma.  Postremo  adjiciunt,  quod  in  lib  iv.  hv- 
pognostici  idem  auctor  docet,  libidinem  iu 
homine  ex  aftlatu  serpentis  esse  natam. 

Ad  primum  respondeo,  vocari  ab  Augu¬ 
stino  qualitatem,  sive  morbidum  allectum, 
ipsam  naturalem  inclinationem  sensualitatis 
vitiatam  non  aliqua  positiva  labe,  sed  ex 
carentia  justitia;  originalis.  A'am  eodem  mo¬ 
do  S.  Thomas  in  I.  2.  qua;st.  82.  art.  I. 
vocat  peccatum  originis  habitum  corruptum, 
iu  quo  sil  aliquid  positivum,  ipsa;  videlicet 
potentiae  anima;  non  bene  disposita ;  et  ali¬ 
quid  privativum,  nimirum  deordinatio  ex 
carentia  justitia;  originalis  consequuta.  Quo¬ 
circa  tam  S.  Augustinus,  quam  S.  Thomas 
concupiscentia;  vitium  siepenumcro  natura; 
languorem  appellant.  Languor  autem  signifi¬ 
cat  humores  corporis  debita  proportione,  et 
harmonia  privatos. 

Ad  alterum  respondeo,  recte  dici  animam 
iu  corpore  tanquam  in  vase  vitiato  corrum¬ 
pi,  non  quod  sit  in  carne  positiva  qualitas  ex 
qua  rursus  in  anima  qualitas  alia  oriatur; 
sed  quod  anima  non  incipiat  habere  pecca¬ 
tum,  nisi  cum  infunditur  corpori,  tunc  enim 
primum  incipit  esse  homo  lilius  Adami. 
Siquidem  anima;  ut  prius  natura  iutelligilur 
creari  a  Deo,  niliil  habet  cum  Adamo,  ac 
per  hoc  non  communicat  ejus  peccato,  sed 
cum  iu  corpore  generato  ex  Adamo  incipit 
habitare  ct  cum  ipso  corporo  unum  supposi¬ 
tum  facere,  tuuc  (ut  sqpru  fusius  explicui¬ 


mus)  peccatum  originis  contrahit.  Dicitur 
autem  corpus  ex  Adamo  generatum,  etiam 
ante  animationem,  vas  corruptum,  quia  ex  vi 
talis  generationis  debetur  illi  ut  sit  morti,  et 
variis  passionibus  obnoxium. 

Ad  postremum  ex  libro  hypognostici,  ut 
omittam  librum  illum  non  censeri  opus  Au¬ 
gustini,  respondeo,  verba  illius  auctoris  in- 
tclligenda  esse  metaphorice.  Per  afllatum 
enim  serpentis  persuasionem  diabolicam 
significavit.  Quod  videlicet,  ut  ipse  loquitur 
magis  secutus  sit  Adam  serpentem  suaden  - 
tem,  quam  Deum  praemonentem.  Nam  ex 
Genesi  constat,  flatum  serpentis  corporalis 
ad  Adamum  non  pervenisse,  sed  solum  dia¬ 
boli  persuasionem,  et  eam  non  per  serpen¬ 
tem  ,  sed  per  mulierem.  Sententia  igitur 
illius  auctoris  est,  quemadmodum  serpens 
corporalis  afflando  venenum  hominum  cor¬ 
pora  interimit,  ita  serpentem  spiritualem, 
id  est,  diabolum,  suadendo  peccatum,  primo 
parenti  necem  anima;,  et  corporis  attulisse. 

CAPUT  XVI. 

Refellitur  error  Alberti  Piyhii,  et  Ambrosii 
Caiharini. 

Restat  ultimus  error  confutandus,  qui  est 
.Alberti  Pighiiin  prima  controversia  de  pec¬ 
cato  originis,  et  Ambrosii  Caiharini  in  opu¬ 
sculo  de  lapsu  hominis,  et  peccato  originali 
cap.  0.  et  videtur  etiam  fuisse  quorumdam 
veterum,  ut  refert  Petrus  Lombardus  in  n. 
lib.  sent.  dist.  30.  Hjcc  igitur  sententia  do¬ 
cet,  peccatum  originis,  nihil  esso  aliud,  nisi 
illam  primam  Adami  inobedientiam ,  qua 
praeceptum  de  ligno  scientiae  non  gustando 
violatum  est,  ex  qua  sententia  deducuntur 
ab  iisdem  auctoribus  tres  alia;  sententia;. 
Prima,  peccatum  originis  esse  unum  et  idem 
in  omnibus  hominibus.  Secunda,  hoc  unum 
peccatum  in  primo  homine  re  ipsa  fuisse,  in 
cajteris  per  imputationem.  Tertia,  nihil  esse 
in  parvulis  re  ipsa  inha;rens,  quod  habeat 
veram  peccati  rationem,  justitia;,  maculam, 
reatum,  ct  similia,  pcen»,  non  culpa;  ratio¬ 
nem  habere,  nisi  forte  improprie.  Quomodo 
nomen  causic  accommodatur  effectui. 

lhec  sententia  parti m  est  vera,  partim 
falsa.  Verum  est  enim  et  adversus  Luthera- 
nos  asserendum,  ac  defendendum,  peccatum 
primum  Adami.  ad  uos  etiam  pertinere  ct 

nostrum  cssc  aliquo  modo,  ut  paulo  post 
explicabimus.  Lutherani  enim  depravatio¬ 
nem  naturse  humana;  proprie  peccatum  esse 
contendunt,  etiam  sine,  relatione  ad  pecca¬ 
tum  Adami.  Sed  de  hoc  postea.  Rursus  ve¬ 
rum  est,  praeter  communicationem  peccati 
Adami,  esse  in  parvulis  carentium  justitia; 
originalis,  reatum,  maculam  et  similia.  Qua; 
Albertus  et  Ambrosius  cum  caderis  Catholi¬ 
cis  Doctoribus  agnoscunt. 

Falsum  autem  est  et  haereticum,  peccatum 
originis  nihil  esse  aliud,  nisi  primam  Adac 
transgressionem  actualem;  et,  nihil  esse  in 
parvulis,  unicuique  proprium  et  iulnorens, 
quod  habeat  veram  peccati  rationem.  Extat 
enim  apertissima  Concilii  Tridcntini  a;cu- 
menici  definitio,  in  5.  sess.  ubi  quatuor  sen¬ 
tentia;  leguntur  de  peccato  originis,  qua;  sunt 
quatuor  argumenta  contra  Pighii,  Catharini- 
que  doctrinam. 

Docet  in  primis  Concilium,  peccatum  ori¬ 
ginis  propagatione,  non  imitatione  transfun¬ 
di.  At  quod  est  unum  numero  non  propaga¬ 
tur  ,  nec,  vere  transfunditur .  Sicut  etiam 
propagari  et  transfundi  non  potest,  quod 
statim  peractum  transiit,  et  jam  nusquam 
est,  et  nihil  est.  Respondet  Gatharinus,  pec¬ 
catum  illud  unum  Adami  propagari  et  trans¬ 
fundi  non  in  se,  quod  fieri  nequit,  sed  in 
poenis,  qua;  ex  ipso  natae  sunt,  quaeque  sal¬ 
tem  improprie,  et  per  metcTnymiam  peccata 
dici  possunt.  At  Concilium  apertissime  dis¬ 
tinguit  peccatum  originis,  quod  propagari 
dicit  per  generationem,  a  poenis,  quae  ex 
ipso  peccato  nascuntur.  Nam  primo  damnat 
Pclagianos'  novos,  ac  veteres,  qui  negabant 
peccatum  originis  propagatione  transfundi, 
et  per  baptismum  deleri;  deinde  sub  finem 
decreti  admonet,  fomitem  non  esse  proprie 
peccatum,  sed  ita  nominari  interdum,  quod 
sit  ex  peccato  et  ad  peccatum  inclinet.  Prae- 
terea  si  Concilium  voluisset  peccatum  origi¬ 
nis  propagari  solum  ratione  poenarum,  Pe- 
lagianos,  praesertim  novos,  non  condemnas- 
set ;  neque  enim  illi  negant,  peccati  poenas 
propagari,  et  transfundi  ad  posteros. 

Docet  secundo  idem  Concilium,  peccatum 
originis  inesse  unicuique  proprium.  At  pec¬ 
catum  illud  unum  Adami  commune  omnibus 
esse  potest,  proprium  unicuique  esse  non  po¬ 
test. 

Tertio  docet,  per  baptismi  gratiam  remitti 
parvulis  id  totum,  quod  habet  in  eis  veram, 
ac  propriam  peccati  rationem.  Erit  igitur 
aliquid  in  parvulis,  quod  veram  et  propriam 


peccati  rationem  habeat,  quod  certe  de  pec¬ 
cato  Adami  dici  non  potest,  cum  illud  in 
parvulis  non  inhaereat. 

Postremo  docet,  peccatum  originis  remit¬ 
ti,  non  esse  non  imputari,  sed  vere  tolli.  At 
si  peccatum  originis  nihil  esset  aliud,  nisi 
peccatum  Adac  posteris  per  imputationem 
communicatum,  certe  sequeretur,  illud  re¬ 
mitti  nihil  esse  aliud ,  nisi  non  amplius 
imputari.  Habemus  igitur  sententiam  Ca- 
tharini  et  Pighii,  cum  Tridonlino  Concilio, 
non  obscure  pugnare. 

Porro  Concilii  sententia  Scripturis  sanctis, 
et  veterum  Patrum  testimoniis,  et  ipsi  etiam 
rationi  consentanea  est.  Nam  R.  Paulus  in 
epistola  ad  Rom.  cnp.  5.  comparat  peccatum 
originis,  quocl  a  primo  parento  per  generatio¬ 
nem  trahimus  cum  justitia,  quam  a  Christo 
per  regenerationem  acquirimus.  Non  dici¬ 
mur  autem  justi  proprie,  et  tormaliter  per 
justitiam  Christi,  sed  per  eam,  quam  unus¬ 
quisque  in  se  habet.  Sic  igitur  nec  dicimur 
peccatores  per  peccatum,  quod  fuit  in  Ada¬ 
mo,  sed  per  id,  quod  iu  unoquoque  nostrum 
lueret.  Deinde  Scripturae,  quas  in  1.  lib. 
adduximus  indicant,  peccatum  originis  esse 
immunditiam  et  labem  nobis  haerentem , 
quae  per  baptismum  ablui  debeat ;  non  so¬ 
lam  imputationem  peccati  Adae.  Idem  quo¬ 
que  sancti  Patres  supra  citati  docent.  Sed 
apertissime  S.  Augustinus  scribit,  peccatum 
nostrum  originale  esse  distinctum  ab  actuali 
peccato  Adami,  ut  effectum  a  causa.  Sic 
enim  ait  lib.  ii.  de  nuptiis  etconcupisc.  cap. 
26  :  «  Voluntarium  peccatum  hominis  primi, 
originalis  est  causa  peccati.  »  Haeret  igitur, 
in  nobis  aliquid,  et  peccatum  originale  dici¬ 
tur,  quocl  non  est  illa  prima  Adami  inobe- 
dientia,  sed  aliquid  aliud,  quod  ab  illa  ma¬ 
navit.  , 

Denique  rationis  lumen  idem  ostendit. 
Nam  si  parvuli  non  haberent  in  se  proprium 
et  inhaerens  peccatum,  non  possent  diei  ab¬ 
solute,  ac  proprie  peccatores.  Et  praeterea 
non  egerent  ad  peccati  remissionem  rege¬ 
neratione,  ablutione,  gratiae  infusione,  sed 
salis  ossei,  si  Deus  illis  Adae  peccatum  non 
amplius  imputaret.  Quae  certe  divinis  Scri¬ 
pturis,  Conciliorum  decretis,  et  Patrum  te¬ 
stimoniis  manifeste  repugnant.  Neque  vero 
argumenta  Catharini  et  Pighii  tantam  vim 
habent,  ut  propter  ea  recedendum  sit  a  com¬ 
muni  Theologorum  sententia.  Nam  ex  his 
quae  dicemus  in  sequentibus  duobus  capiti¬ 
bus,  nullo  negotio  diluentur, 

CAPUT  XVII. 

Explicatur  vera  sententia  de  natura  peccati 
originis. 

Restat,  ut  erroribus  refutatis  ad  explican¬ 
dam  veram  sententiam  accedamus. 

Sciendum  igitur  est  'peccati  nomen  bifa¬ 
riam  accipi  solere.  Uno  modo  pro  libera 
transgressione  praecepti;  alio  modo  pro  eo 
quod  remanet  in  anima  peccatoris  post  ac¬ 
tionem  illam  transgressionis  praecepti.  Nam 
quod  actio  ipsa,  qua  praeceptum  transgredi¬ 
mur,  et  sit,  et  dicatur  proprie  peccatum, 
nemo  est,  qui  neget,  et  perspicuum  est  ex 
definitione  peccati  quae  est,  dictum,  vel 
factum,  vel  concupitura,  etc.  Quod  autem 
post  actionem  peccati  aliquid  maneat,  quod 
sit,  et  dicatur  proprie  peccatum,  ex  eo  po¬ 
test  intelligi,  quod  qui  peccatum  commise¬ 
runt,  dicuntur  ab  omnibus  post  actionem 
peccati,  proprie,  et  formaliter  peccatores  ; 
item  dicuntur  esse  in  peccato,  habere  pec¬ 
catum,  mundari  a  peccato  etc. 

Quamvis  autem  id  quod  remanet  post  ac¬ 
tionem,  sit  aliquo  modo  effectus  ejusdem 
actionis,  tamen  est  etiam  aliquo  modo  idem 
cum  ipsa  actione,  et  ideo  non  per  figuram 
metonymise,  sed  proprie  dicitur  peccatum  ; 
et  duplex  illa  significatio  peccati  non  est  sig¬ 
nificatio  duarum  rerum,  sive  duorum  pecca¬ 
torum,  sed  unius  et  ejusdem  alio  atque  alio 
modo  se  habentis.  Quemadmodum  enim  ca¬ 
lefactio,  et  calor  per  calefactionem  acquisi¬ 
tus,  non  sunt  duo  calores,  sed  unus,  qui 
calefactio  dicitur  dum  acquiritur,  et  fit;  ca¬ 
lor  autem  dum  factus  et  acquisitus  perma¬ 
net  :  sic  etiam  peccati  perversio,  sive  obli¬ 
quitas,  ut  est  in  motu,  dicitur  peccatum  in 
priore  significatione;  ut  autem  permanet  in 
anima  peccantis,  dicitur  peccatum  in  signi¬ 
ficatione  posteriore.  Nam  sicut  qui  a  sole 
avertitur,  manet  aversus  in  tenebris, ^lonec 
ad  solem  iterum  revertatur ;  et  qui  ab  aliquo 
recedit,  manet  in  ea  distantia,  donec  itenim 
accedat ;  sic  etiam  qui  per  peccatum  a  Deo 
avertitur  et  recedit,  non  solum  dum  peccat, 
sed  etiam  postquam  peccavit,  manet  a  Deo 
aversus,  et  longe  dissitus,  donec  per  poe¬ 
nitentiam  convertatur  et  revertatur  ad 
Deum. 

Sciendum  est  secundo,  has  varias  peccati 
significationes  in  peccato  actuali,  et  perso¬ 


nali  ab  omnibus  agnosci ;  non  item  in  origi¬ 
nali.  Sed  cum  originale  peccatum  non  minus 
proprie,  et  vere  sit  peccatum,  quam  perso¬ 
nale  :  nihil  est  cur  timeamus  etiam  ad  origi¬ 
nale  illas  extendere.  Igitur  cum  videamus 
in  puero  recens  nato  nihil  esse,  quod  pecca¬ 
tum  in  priore  significatione  dici  possit, 
quippe  in  quo  voluntas  ab  omni  actione  va¬ 
cat  ;  certe  peccatum  in  priore  significatione 
non  in  nobis,  sed  in  prima  tantum  origine, 
id  est,  in  primo  parente  quaerendum  est.  Nec 
est  aliud  haud  dubio  ,  quam  inobedientia 
illa  voluntarie  ab  eo  commissa,  perquam  se, 
et  suos  posteros  justitia  originali  spoliavit, 
reos  mortis  effecit,  turpes  et  invisos  Deo 
reddidit. 

Itaque  peccatum  in  priore  significatione 
unum  est  duntaxat  omnium  hominum  ,  sed 
in  Adamo  actuale  et  personale ,  in  nobis 
originale  dicitur.  Solus  enim  ipse  actuali 
voluntate  illud  commisit  :  nobis  vere  com¬ 
municatur  per  generationem  eo  modo,  quo 
communicari  potest  id  quod  transiit,  nimi¬ 
rum  per  imputationem.  Omnibus  enim  im¬ 
putatur,  qui  ex  Adamo  nascuntur,  quoniam 
omnes  in  lumbis  Adami  existentes  in  eo,  et 
per  eum  peccavimus,  cum  ipse  peccavit. 

Et  ad  hoc  peccatum  Catharinus  et  Pighius 
respexerunt,  neque  propter  hoc  reprehen¬ 
sione  digni  sunt.  Hoc  enim  oportuit  dicere, 
sed  aliud  non  tacere,  quod  ipsi  tacuerunt  : 
nos  en’m  praeterea  dicimus,  quemadmodum 
in  Adamo  praeter  actum  illius  peccati  fuit 
etiam  peiversio  voluntatis  et  obliquitas  ex 
actione  relicta,  per  quam  peccator  proprie, 
et  formaliter  dicebatur  et  erat,  donec  ei  per 
poenitentiam  i  emitteretur  :  ita  quoque  in 
omnibus  nobis,  cum  primum  homines  esse 
incipimus,  praeter  imputationem  inobedien- 
tiae  Adami,  esse  etiam  similem  perversionem 
et  obliquitatem  unicuique  inhaerentem,  per 
quam  peccatores  proprie  et  formaliter  dici¬ 
mur,  donec  per  baptismum  talis  iniquitas 
remittatur ;  sed  hanc  obliquitatem  in  Adamo 
fuisse  personale  peccatum  in  posteriore  sig¬ 
nificatione  ;  in  nobis  originale  in  posteriore 
etiam  significatione. 

Atque  huc  respexerunt  S.  Anselmus  in 
lib.  de  conceptu  virginali  cap.  3.  S.  Thoraas 
in  i.  2.  quaest.  82.  art.  3.  S.  Bonaventura, 
Scotus,  Durandus,  Gabriel  et  alii  in  2.  sent. 
dist.  30.  qui  peccatum  originis  esse  volue¬ 
runt  carentiam  justitiae  originalis  debitae  in 
esse. 

Sciendum  est  tertio,  auctores  citatos  con- 

venire  in  eo,  quod  peccatum  originale  sit  ca¬ 
rentia  justitiae  originalis  debitae  in  esse;  ta¬ 
men  in  modo  explicandi  non  omnino  inter  se 
convenire.  Videtur  enim  privatio  doni  illius 
esse  potius  poena  quam  culpa,  et  ideo  labo¬ 
rant  omnes  ut  ostendant  quomodo  sit  pecca¬ 
tum,  et  alii  alia  dicunt. 

Quidam  existimant,  peccatum  originale 
esse  carendam  justitiae  originalis  cum  indig¬ 
nitate  illam  habendi,  ita  tamen,  ut  forma- 
liter ,  peccatum  consistat  in  illa  indignitate  , 
quam  etiam  reatum  appellare  solent.  Dicunt 
enim  Adamum  per  actum  peccati  factum 
esse  indignum  dono  justitiae,  et  ideo  juste 
illo  fuisse  privatum  :  et  similiter  omnes  po¬ 
steros  Adae,  quia  peccaverunt  in  Adamo, 
indignos  esse  gratia  Dei,  et  dignos  odio  et 
poena ;  quia  vero  indigni  sunt  gratia  et  odio, 
ac  poena  digni,  ideo  non  infundi  illis  justi¬ 
tiam  originalem  a  Deo,  quae  alioqui  infusa 
fuisset. 

Alii  sentiunt,  carentiam  justitiae  originalis 
esse  peccatum,  quia  debuit  Adam  sibi,  et 
nobis  donum  illud  praestantissimum  conser¬ 
vare,  quod  quia  non  fecit,  reus  factus  est, 
et  nos  omnes  reos  fecit  doni  illius  amissi. 

Alii  in  ea  sententia  esse  videntur,  ut  ca¬ 
rentia  justitiae  originalis  dicatur  peccatum 
quia  per  eam  tanquam  per  effectum  suum 
primarium  actio  ipsa  primi  peccati  in  nobis 
manet,  et  peccatores  nos  efficit. 

Alii  docent,  per  justitiam  originalem  in- 
telligi  posse  tum  ipsum  donum  a  Deo  infu¬ 
sum,  tum  rectitudinem  voluntatis,  et  subje¬ 
ctionem  ad  Deum,  quae  per  donum  illud 
efficiebatur ;  et  quidem  peccatum  originale 
esse  carentiam  justitiae  originalis  ,  ut  eo  no¬ 
mine  significatur  non  donum  a  Deo  infusum, 
sed  rectitudo  et  subjectio  voluntatis. 

Alii  denique  carentiam  ipsam  doni  divini 
per  actum  peccati  effectam,  sive  ex  actione 
illa  manante,  peccatum  originale  esse  defi¬ 
niunt.  Quae  sententia  postrema  nobis  veris¬ 
sima  esse  videtur,  et  auctorem  habet,  praeter 
caeteros,  S.  Thomam  in  i.  2.  quaest.  82. 
art.  3.  ubi  docet,  formale  in  peccato  originis 
esse  privationem  justitiae  originalis,  quae  vo¬ 
luntatem  subjiciebat  Deo. 

Si  quis  igitur  a  nobis  quaerat,  quid  pro¬ 
prie  sit  originale  peccatum,  respondebimus 
cum  distinctione  ad  hunc  modum.  Si  pecca¬ 
tum  pro  actione  cum  lege  pugnante  acci¬ 
piatur  ;  peccatum  originale  est  prima  Adami 


inodedientia  ab  ipso  Adamo  commissa,  non 
ut  erat  singularis  persona,  sed  ut  personam 
totius  generis  humani  gerebat.  Si  vero  pecca¬ 
tum  accipiatur  pro  eo  quod  residet  in  homi¬ 
ne  post  actionem,  ef  unde  idem  homo  non 
peccans,  sed  peccator  nominatur  ;  peccatum 
originale  est  carentia  doni  justitiae  originalis, 
sive  habitualis  aversio,  et  obliquitas  volun¬ 
tatis,  quae  et  macula  mentem  Deo  invisam 
reddens  appellari  potest. 


CAPUT  XVIII. 

Probatur  sententia  in  superiori  capite 
explicata. 

Ut  sententiam  jam  explicatam  per  partes 
commodius  probemus.  Duae  propositiones 
statuendae  erunt. 

Prima  propositio,  prima  Adami  praevari¬ 
catio,  quae  totius  humani  generis  praevari¬ 
catio  fuit,  peccatum  est  originale,  si  pecca¬ 
tum  pro  actione  accipiatur.  Probatur,  primo 
ex  divinis  litteris,  Rornan.  v  :  In  quo  omnes 
peccaverunt  (I).  Ex  quo  loco  intelligimus,  nos 
omnes  non  solum  nasci  peccatores,  sed  etiam 
aliquando  peccavisse  ,  quod  idem  Apostolus 
docet  ftoman,  iii.  cum  ait  :  Omnes  peccave¬ 
runt ,  et  egent  gloria  Dei  (2).  Sed  quia  cer¬ 
tum  est,  neminem  nostrum  peccavisse  pro¬ 
pria  voluntate,  antequam  nati  essemus,  ut 
ipse  idem  B.  Paulus  testatur,  Rom.  ix,  se¬ 
quitur  ut  peccaverimus  aliena  voluntate, 
id  est,  Adami  :  quae  tamen  voluntas  nisi 
fuisset  aliquo  modo  totius  naturae,  ac  per 
hoc  etiam  nostra,  nullo  modo  vere  peccavis¬ 
se  diceremur.  Peccavimus  igitur  in  primo 
homine,  quando  ille  peccavit,  et  illa  ejus 
praevaricatio  nostra  etiam  praevaricatio 
fuit. 

Idem  probant  illa  verba  ejusdem  cap.  5. 
ad  Roman.  :  Per  unius  inobedientiam  pecca¬ 
tores  constituti  sunt  multi.  Et :  Unius  delicto  in 
omnes  homines  in  condemnationem  (3).  Non 
enim  vere  per  Adami  inobedientiam  consti¬ 
tueremur  peccatores,  nisi  inobedientia  illius  ' 
nostra  etiam  inobedientia  esset,  et  ex  illa 
profluxisset  ea  macula  et  perversio,  quae  in 
nobis  inhaeret  Neque  juste  unius  delicto 
condemnaremur  omnes,  nisi  delictum  illud 
commune  fuisset  omnibus.  Atque  ex  his  so- 


(1)  Rom.  V,  12.  -  (2)  Rom.  III,  23.  -  (3)  Rom.  V,  19. 


Iut;i  manent  argumenta  Cutharini  et  Pighii 
ex  Scripturis  petita.  Adducunt  enim  loca 
Apostoli  jam  citata  ;  qua;  tamen  non  probant 
nihil  in  nobis  esse,  quod  peccatum  dici  pos¬ 
sit,  praiter  imputationem  peccati  Adami , 
sed  tantum  probant  quod  nos  diximus,  illam 
Adami  inobedientiam  ad  nos  etiam  pertinere, 
et  ex  illa  fluxisse  maculam,  qua;  unicuique 
propria  vere  adlueret. 

Secundo  probatur  eadem  propositio  testi¬ 
moniis  sanctorum  Patrum.  S.  Augustinus 
lib.  i.  de  peccatorum  meritis  et  remis.  cap. 
10  :  «  Certe,  inquit,  manifestum  esi  alia  esse 
propria  cuique  peccata,  in  quibus  hi  tantum 
peccant,  quorum  peccata  sunt ;  aliud  hoc 
unum,  in  quo  omnes  peccaverunt,  quando 
omnes  ille  unus  homo  fuerunt.  »  Idem  in 
eodem  opere  lib.  m.  cap.  7.  «  Unde  nec 
illud  liquide  dici  potest,  quod  peccatum  A  da; 
etiam  non  peccantibus  nocuit,  cum  Scriptura 
dicat,  in  quo  omnes  peccaverunt.  Nec  sic  di¬ 
cuntur  ista  aliena  peccata,  tanquam  omnino 
ad  parvulos  non  pertineant.  Siquidem  in 
Adam  omnes  tunc  peccaverunt,  quando  in 
ejus  natura  illa  insita,  in  qua  eos  gignere 
poterat,  adhuc  omnes  ille  unus  fuerunt ;  sed 
dicuntur  aliena,  quia  nondum  ipsi  agebant 
vitas  proprias  ;  sed  quidquid  erat  in  futura 
propagine,  vita  unius  hominis  continebat.  » 
Idem  lib.  xvi.  de  Civ.  Dei  cap.  27.  explicans 
illud  Gen.  xvii ;  Masculus ,  cujus  caro  praeputii 
circumcisa  non  fuerit,  peribit  anima  illa  de 
populo  suo,  quia  testamentum  meum  dissipavit. 
Intelligenda,  inquit,  «  sunt  luce  divina  ver¬ 
ba,  tanquam  dictum  sit  :  Qui  non  fuerit  re¬ 
generatus,  interibit  anima  illa  de  genere 
suo,  quia  testamentum  meam  dissipavit , 
quando  in  Adam  cum  omnibus,  et  ipse  pec¬ 
cavit.  » 

Idem  in  epistol.  23.  ad  Bonifacium  : 
«  Traxit  ergo  reatum,  quia  unus  erat  cum 
illo  et  in  illo,  a  quo  traxit,  ‘quando  quod 
traxit  admissum  est.  »  Idem  in  epistol.  89. 
ad  Hilarium  qurest.  3.  et  lib.  i.  Retract.  c. 
13.  dicit,  parvulos  nasci  reos  illius  peccati, 
quod  Adam  commisit,  et  in  Ps.  cxyiii  con- 
cion.  23.  et  lib.  2.  de  nuptiis  et  concupisc. 
cap.  11.  dicit,  etiam  parvulos  contineri  inter 
prajvaricantes,  de  quibus  ait  David  :  Praeva¬ 
ricantes  reputavi  omnes  peccatores  terrae,  quia 
legem  in  paradiso  cum  primo  parente  trans¬ 
gressi  sunt. 

Itaque  de  sententia  B.  Augustini  dubitari 
non  potest.  Neque  dissimila  in  aliis  patribus 
inveniuntur,  S,  Basilius  orat,  i,  de  Jejunio ; 


«  Primum,  inquit,  mandatum  accepit  Adam, 
de  ligno  scientia;  boni  et  mali  ne  edatis.  » 
Et  mox*:  «  Quandoquidem  non  jejunavimus, 
excidimus  e  paradiso.  »  Ubi  dicit,  nos  non 
jejunasse,  quia  cum  Adamo  comedimus  fru¬ 
ctum  prohibitum.  S.  Gregorius  Nazjanzenus 
in  oratione  de  natali  Domini  :  «  At  postquam 
inquit,  diaboli  invidia,  mulicrisquc  trans¬ 
gressione  ,  proh  mea;  imbecillitatis  ( mea 
enim  fuit  primaevi  parentis)  traditi  mandati 
oblitus  homo  esf,  amaroque  succubuit  gu¬ 
stui,  pariter  et  a  vita;  ligno,  et  a  Deo  propter 
pravitatem  extorris  agitur.  »  S.  Ambrosius 
in  cap.  13.  Luca;  :  «  Fuit,  inquit,  Adam,  et 
in  illo  fuimus  omnes.  Periit  Adam,  et  in  illo 
omnes  perierunt.  »  S.  Bernardus  serm.  i. 
de  Dominica  prima  post  octavam  Epiphania;, 
loquens  de  culpa  originali  :  «Aliena,  inquit, 
est,  quia  in  Adam  omnes  nescientes  pecca¬ 
vimus  :  nostra,  quia  et  si  in  alio,  nos  tamen 
peccavimus,  et  nobis  justo  Dei  judicio  impu¬ 
tabatur,  licet  occulto.  » 

Postremo  probari  potest  eadem  propositio 
evidentissima  ratione.  Nisi  enim  ponamus, 
nos  in  Adamo,  et  cum  Adamo  vere  peccasse, 
nulla  ratione  explicari  poterit,  quomodo  in 
parvulis  recens  natis  sit  aliqua  vera  culpa  : 
et  hoc  Catholicum  dogma  non  tam  supra  ra¬ 
tionem,  quam  contra  rationem  esse  videbitur. 
Nam  quidquid  dicamus  in  parvulis  ex  pecca¬ 
to  Adami  hmrere,  sive  reatum,  sive  aversio¬ 
nem,  sive  gratia;  privationem ,  sive  quid 
aliud  ;  illud  nullo  modo  parvulis  vitio  dari, 
ac  ne  esse  quidem  poterit,  nisi  processerit 
ab  actione  libera,  cujus  actionis  illi  aliquo 
modo  participes  fuerint 

Ac  reatus  quidem  cum  sit  relatio  conse¬ 
quens  actionem,  qua  ratione  fieri  potest,  ut 
existat  in  eo  qui  non  est  particeps  actionis, 
avei’sio  habitualis,  nisi  preeeesserit  actualis, 
ne  intelligi  quidem  potest.  Nam  si  Deus  per 
absolutam  suam  potestatem  spoliaret  homi¬ 
nem  justum  gratia,  sine  ulla  ejus  culpa  ac¬ 
tuali,  solo  beneplacito  sute  voluntatis  ,  care¬ 
ret  ille  quidem  conversione  habituali  ad 
Deum,  quam  habitus  gratia;  faciebat;  sed 
non  propterea  diceretur  a  Deo  aversus,  sed 
tantum  non  conversus  ;  quemadmodum  si 
Deus  hominem  aliquem  ex  nihilo  nunc  pro¬ 
duceret,  et  gratiae  habitum  illi  non  infunde- 
x*et,  non  haberet  ille  convcx-sionem  ad  Deum, 
sed  neque  aversionem,  sed  tantum  non  con¬ 
versionem,  qua;  nomen  culpa;  nullo  modo 
meretur. 

Sed  fingamus,  parvulum  aliquem  habere 


aversionem,  et  reatum,  et  tamen  non  pec¬ 
casse  cuin  primo  parente,  quis  capere  pote¬ 
rit.  eum  merito  reprehendi  et  puniri  debere? 
guam  culpam  habet  in  eo,  quod  ita  genera¬ 
tus  est?  Nuin  impedire  potuit,  ne  sic  gigne¬ 
retur?  Quod  vero  quidam  dicunt,  an  pecca¬ 
tum  debeat  osse  voluntarium,  necne,  q mu¬ 
stionem  esse  originis,  non  essentiae,  et  ideo 
undecumque  verum  peccatum  oriatur,  modo 
insit,  posse  imputari  ei,  in  quo  inest  :  om¬ 
nino  improbabile  est.  Nam  omne  verum 
peccatum  essentialiter  habet  ordinem  ad 
voluntatem  liberam,  ita  ut  si  aliunde  quam 
a  libera  voluntate  nascatur,  verum  peccatum 
non  sit.  Quare  enim»blasphemia  in  furioso, 
vel  psittaco  non  esse  censetur,  nisi  quia  non 
ducit  originem  a  libera  voluntate  ? 

Itaque  an  peccatum  voluntarium  esse  de¬ 
beat,  non  solum  causae,  sed  etiam  essentiae, 
quaestio  est;  nec  ullo  modo  imputari  potest 
ad  culpam,  quod  nullo  modo  a  libera  volun¬ 
tate  processit.  Quod  autem  alii  dicunt,  pec¬ 
catum  in  parvulis  recens  natis  esse  volunta¬ 
rium  habituali  parvulorum  voluntate,  quia 
non  gerunt  contrarium  voluntatis  arbitrium, 
atque  ita  verum  esse  peccatum  etiam  sine 
relatione  ad  peccatum  Adami,  non  minus 
est  improbabile.  Nam  quod  parvuli  non  ge¬ 
rant  contrarium  voluntatis  arbitrium,  non  fit 
culpa  ipsorum,  neque  ipsis  est  voluntarium, 
cum  non  sit  in  eorum  potestate.  Quare  non 
potest  recte  diei  parvulis,  peccatum  esse 
voluntarium  habituali  voluntate  per  hoc  so¬ 
lum,  quod  non  gerunt  contrarium  voluntatis 
arbitrium. 

Denique  nor^  satis  est  ad  culpam,  ut  ali,- 
quid  sit  voluntarium  habituali  voluntate, 
sed  requiritur  ut  processerit  ab  actu  etiam 
voluntario  :  alioquin  voluntarium  illud,  ha¬ 
bituali  volontate,  naturale  esset,  et  miseri¬ 
cordia,  non  reprehensione  dignum.  Certe 
si  quis  in  puris  naturalibus  crearetur,  is  et 
gratia  careret,  et  conversione  ad  Deum  ha¬ 
bituali,  et.  carnem  concupiscentem  contra 
rationem  haberet,  nec  gereret  contrarium 
voluntatis  arbitrium,  et  tamen  vere  ac  pro¬ 
prie  peccator  nec  diceretur,  nec  esset.  Qua¬ 
re  S.  Augustinus  cum  quaerit,  unde  pecca¬ 
tum  originale  sit  voluntarium ,  nunquam 
recurrit  ad  habitualem  parvuli  voluntatem, 
sed  ad  voluntatem  Adami,  in  quo  omnes 
peccaverunt,  ut  lib.  i.  Retractat,  cap.  13. 
et  15.  et  lib.  ii.  de  nuptiis  et  concupiscentia 
cap.  26.  et  28. 

Maneat  igitur  quod  supra  diximus,  non 


posse  in  parvulis  aliquid  esse,  quod  habeat 
culpae  rationem,  nisi  participes  fuerint  etiam 
ipsi  praevaricationis  Adae. 


CAPUT  XIX. 

Probatur  altera  pars  ejusdem  sententiv , 

Secunda  propositio.  Privatio  doni  justitiae 
originalis  quatenus  est  aversio  mentis  a  Deo 
per  modum  habitus  manens,  peccatum  est 
originale,  si  peccatum  accipiatur  pro  eo  quod 
remanet  transeunte  actu,  et  unde  habet  homo, 
ut  proprie  et  formalitcr  peccator  esse  dica¬ 
tur.  Probatur  haec  propositio  primo  ex  refu¬ 
tatione  aliarum  sententiarum,  quas  numera¬ 
vimus  capite  superiore. 

Nam  prima  illa  sententia,  quae  peccati  ori¬ 
ginalis  essentiam  in  indignitate,  seu  reatu 
constituebat,  non  videtur  probabilis.  Tum 
quia  indignitas  illa  relatio  quaedam  est,  ac 
res  positiva  ;  peccatum  autem,  unde  homo 
formaliter  et  proprie  peccator  dicitur,  non 
est  relatio ,  nec  res  positiva,  sed  privatio. 
Siquidem  omne  peccatum  est  nudum,  omne 
autem  malum  est  privatio  boni.  Tum  quia 
indignitas  non  est  mors  animae,  nec  iniquitas 
nec  malitia,  nec  fceditas,  sed  relatio  conse¬ 
quens  ista  omnia;  at  peccatum  originis  juxta 
Scripturas  et  Concilia,  mors  est  anima),  ini¬ 
quitas,  malitia,  foeditas  :  et  ideo  necesse  ha- 
hent  homines  propter  hoc  peccatum  renasci, 
justificari,  purgari  elc. 

Altera  sententia,  qua?  peccatum  originis 
poneb.at  in  praevaricatione  praecepti  de  dono 
justitia)  conservando,  videtur  adversari  Scri¬ 
ptulis  et  rationi.  Scriptura)  siquidem  juxta 
communem  veterum  Patrum  explicationem 
peccatum  primi  hominis,  quod  per  genera¬ 
tionem  propagatur  ad  posteros,  non  aliud 
fuisse  tradunt,  quam  inobcdienliam  illam, 
qua  praeceptum  de  ligno  scientia)  boni  et 
mali  violatum  est.  Et  ratio  idem  ostendit ; 
nam  neque  habuit  Adam  singulare  prteee- 
ptum  de  dono  justitiae  conservando,  neque  li¬ 
bera  voluntate  elegit  donum  illud  amittere, 
sicut  revera  singulare  praeceptum  habuit  de 
ligno  scientia)  non  edendo,  et  libera  volun¬ 
tate  elegit  lignum  illud  attinge.re  ,  atque 
edere.  Denique  quia  donum  gratia)  per  trans¬ 
gressionem  cujuslibet  praecepti  perditur, 
non  fuit  opus,  ut  ullum  daretur  pra)ceptum 
singulare  et  distinctum  a  caeteris  de  gratia 

conservanda,  sed  satis  fuit,  si  in  omnibus 
implicite  contineretur.  Itaque  reatus  amissa; 
gratiae,  non  est  peccatum  distinctum  a  cae- 
teris,  alioqui  omnis  qui  peccaret,  semperduo 
peccata  committeret,  sed  est  unus  et  idem 
cum  transgressione  aliorum  praeceptorum. 

Tertia  sententia,  quae  peccatum  originale 
esse  volebat  privationem  justitia;  originalis, 
quatenus  peream,  ut  per  effectum  suum  pri¬ 
marium,  actio  primi  peccati  in  anima  re¬ 
sidet,  et  falsa  esse  potest,  et  vera.  Nam  si 
privationem  justitiae  originalis  ita  velit  esse 
effectum  peccati,  ut  non  sit  etiam  ipsa  vere, 
proprieque  peccatum ,  Concilio  Tridentino 
manifeste  repugnat,  neque  distingui  potest  a 
sententia  Catharini,  quam  supra  rejecimus. 
Si  vero  privationem  justitiae  dicat  esse  ef¬ 
fectum  primi  peccati,  non  quod  non  sit  ipsa 
vere  proprieque  peccatum,  sed  quia  non  es¬ 
set  vere  peccatum,  nisi  ab  actione  peccati 
procederet ;  tum  sententia  verissima  est,  ne¬ 
que  a  nostra  ulla  ratione  dissentit. 

Quarta  sententia,  quae  privationem  justi¬ 
tiae  originalis  peccatum  esse  dicebat,  ut  justi¬ 
tia  pro  rectitudine  voluntatis,  non  pro  dono 
a  Deo  voluntati  infuso  accipitur,  similiter 
falsa  esse  potest  et  vera.  Nam  si  omnino  pri¬ 
vationem  doni  a  Deo  infusi  a  ratione  formali 
peccati  originalis  excludat,  repugnabit  Cone. 
Trid.  in  quo  sicut  formalis  causa  justifica¬ 
tionis  impii  definitur,  esse  gratia  a  Deo  in¬ 
fusa,  ut  suo  loco  demonstrabitur,  ita  etiam 
formale  peccati  significatur  ejusdem  gratire 
esse  privatio.  Quare  idem  Concilium  sess.  5. 
peccatum  esse  dicit  mortem  animse.  Quid 
autem  est  mors  anima;  nisi  privatiogratiae,  sic 
ut  vita  animae  omnium  consensu  est  ipsa 
gratia  ? 

Sin  autem  auctores  quartae  hujus  sententiae 
non  excludunt  a  ratione  peccati  originalis 
privationem  doni  divinitus  infusi  ;  sed  ad¬ 
monere  volunt,  privationem  justitiae  a  Deo 
infusae  praecise  sumptam  non  esse  peccatum, 
cum  possit  etiam  sine  ullo  peccato  contingere 
sed  tunc  demum  peccatum  esse,  cum  ex 
aversione  actuali  procedit,  idem  omnino  sen¬ 
tiunt,  quod  S.  Thomas  sentit,  et  nos  in  con¬ 
clusione  posuimus. 

Igitur  privatio  doni  justitiae  originalis  pec¬ 
catum  originale  dicitur,  quatenus  idem  est 
cum  aversione  a  Deo  habituali.  Nam  quem¬ 
admodum  anima ,  seu  voluntas,  dono  illo 
praedita,  conversa  dicitur  ad  Deum,  et  justa 
habitualiter  ;  sic  etiam  dono  illo  privata,  non 
conversa,  et  non  justa  dicitur ;  et  si  ipsa  se 


a  Deo  averterit,  et  donum  illud  excluserit, 
aversa  et  injusta  optimo  jure  dicetur. 

Probatur  secundo,  quoniam  ex  omnibus 
quae  remanent  in  anima  peccatoris,  trans- 
eunte  actu  peccati,  nihil  est  quod  propriam 
peccati  rationem  habere  possit,  nisi  privatio 
justitiae,  sive  aversio  et  macula,  qua;  unuin 
et  idem  sunt. 

Remanet  in  anima  peccatoris  primo,  ordo 
quidam  a:l  actum  prrecedentem,  sive  pri¬ 
vatio  innocentia;,  qua;  in  eo  sita  est,  ut  ali¬ 
quis  nunquam  peccaverit.  Secundo,  reatus 
culpce,  qui  est  dignitas  odii,  indignitas  gratia; 
et  meritum  poenae.  Tertio,  reatus  poena;,  id 
est,  ordinatio,  sive  obligatio  ad  luendam  poe¬ 
nam.  Quarto,  offensa,  sive  inimicitia  ejus, 
qui  per  peccatum  est  lsesus.  Quinto,  dispo¬ 
sitio,  vel  habitus  acquisitus.  Sexto,  aversio, 
sive  obliquitas  voluntatis,  manens  per  modum 
habitus,  ut  enim  qui  faciem  a  sole  avertit, 
manet  aversus,  donec  iterum  ad  euindem  so¬ 
lem  faciem  suam  convertat;  et  digitus  sponte 
curvatus  curvitatem  retinet,  donec  iterum 
per  actum  contrarium  dirigatur  :  sic  tiam 
voluntas,  quae  per  actum  peccati  a  Deo  re¬ 
cessit,  in  eo  recessu  permanet,  donec  ite¬ 
rum  per  poenitentiam  ad  Deum  accedat. 
Septimo,  privatio  gratiae,  sive  injustitiae  a 
Deo  infusae.  Octavo,  macula,  atque  foeditas, 
quae  ex  privatione  divini  nitoris,  ac  luminis 
oritur. 

Ex  his  omnibus  ordo  ad  actum  praeceden¬ 
tem  non  est  proprie  peccatum  ;  non  enim 
facit  ut  homo  peccatum  habeat,  sed  ut  habu¬ 
erit,  nec  possit  non  habuisse.  Quocirca  iste 
ordo  manet  etiam  post  peccatum  remissum, 
nec  potest  ulla  ratione  deleri.  Innocentia 
enim  semel  amissa  per  nullam  potentiam  re¬ 
parari  potest. 

Reatus  culpa;,  id  est,  dignitas  odii,  indig¬ 
nitas  gratiae  et  meritum  poenae,  non  est  pro¬ 
prie  peccatum  sed  effectus  necessario  conse¬ 
quens  et  aliquid  manens  post  actum  peccati. 
Non  enim  homo  est  dignus  odio  praecise, 
quia  peccavit ;  alioqui  nunquam  talis  dig¬ 
nitas  auferri  posset,  et  peccatum  esset  irre¬ 
missibile,  sicut  fieri  non  potest,  ut,  qui  pec¬ 
cavit,  non  peccaverit.  Consequitur  igitur  ea 
dignitas  odii,  vel  deformitatem,  vel  obliqui¬ 
tatem  manentem,  vel  damnum  datum,  et 
nondum  resarcitum  :  atque  ita  non  est  pec¬ 
catum,  sed  affectus  peccati.  Prreterea,  talis 
dignitas,  vel  indignitas  non  est  aliquid  rece¬ 
dens  a  lege,  non  est  voluntaria,  non  deformat 
vel  occidit  spiritualiter  animam,  non  est  pri- 

vatio  boni,  neque  habet  aliquid  aliud  eorum, 
qua}  proprie  peccato  conveniunt. 

Reatus  poenae,  sive  meritum,  sive  obligatio 
sive  etiam  ordinatio  dicatur  ad  poenam,  multo 
minus  peccatum  est,  quam  reatus  culpa}. 
Nam  obligatio  et  ordinatio  ad  poenam,  ori¬ 
untur  ex  merito  et  dignitate  poenae,  et  sunt 
a  Deo  obligante  et  ordinante  eum  qui  pec¬ 
cavit  ad  luendam  poenam.  Quare  tantum  ab¬ 
est,  ut  reatus  poena}  sit  peccatum,  ut  potius 
sit  aliquid  boni  a  Deo  institutum  ad  refor¬ 
mandum  et  restituendum  ordinem  justitia}, 
quem  culpa  turbaverat. 

Offensa  quoque  non  videtur  proprie  esse 
peccatum,  cum  sit  in  eo,  qui  per  peccatum 
est  la}sus,  non  in  eo,  qui  laesit.  Dispositio, 
vel  habitus  acquisitus  vitium  est,  non  pec¬ 
catum.  Nam  et  estqualiXas  positiva,  et  manet 
saepenumero  post  culpam  r  missam. 

Restat  igitur  aversio  habitualis,  quae  pro¬ 
prie  peccatum  sit.  Nam  ut  peccatum  actuale 
est  aversio  actualis  a  Deo,  et  ejus  lege,  ita 
peccatum  habituale  est  aversio  habitualis  a 
Deo  et  ejus  lege.  Et  sicut  peccatum  actuale 
est  privatio  rectitudinis  actualis ;  ita  pecca¬ 
tum  habituale  est  privatio  rectitudinis  habi¬ 
tualis,  qua}  est  habitus  gratiae ;  et  sicut  pec¬ 
catum  actuale  est  voluntarium  actuali  vo¬ 
luntate,  ita  peccatum  habituale  est  volunta¬ 
rium  habituali  voluntate. 

Ex  quo  intelligimus,  multum  interessc  in¬ 
ter  habitum  vitiosum  acquisitum  per  actus 
frequentatos,  et  peccatum  habituale.  Nam 
habitus  acquisitus  est  qualitas  positiva  :  pec¬ 
catum  habituale  est  privatio.  Item  habitus  ac¬ 
quisitus  non  potest  tolli  per  unum  actum  vo¬ 
luntatis,  quamvis  efficacissimum,  peccatum 
habituale  sicut  uno  actu  fit,  ita  uno  actu  tol¬ 
litur.  Rursus  habitus  acquisitus  potest  esse 
etiam  valde  intensus  cum  actu  contrario,  et 
cum  gratia  Dei;  peccatum  habituale  non  po¬ 
test,  saltem  de  potentia  ordinaria.  Denique 
habitus  acquisitus  non  potest  dici  proprie 
voluntarius,  cum  maneat  in  nobis  per  ali¬ 
quod  tempus  nobis  invitis  et  repugnanti¬ 
bus  :  peccatum  habituale  voluntarium  est, 
quia  voluntarie  in  peccato  manemus,  et  si 
efficaciter  velimus  non  manere ,  non  ma¬ 
nemus. 

Itaque  differt  habituale  peccatum  ab  ha¬ 
bitu  acquisito,  quomodo  qui  curvus  manet, 
quia  ita  vult  manere,  ab  eo,  qui  ob  assuetu¬ 
dinem  ita  curvus  est,  ut  non  possit  nisi  ad¬ 
modum  difficulter  erigi.  Quia  tamen  pecca¬ 
tum  habituale  non  est  voluntarium,  nisi  ha- 


bitualiter,  ideo  potest  manere  etiam  in  dor¬ 
miente,  in  amente,  in  infante. 

Porro,  privatio  gratia}  et  macula,  qua} 
erant  duo  postrema  ex  his,  quae  diximus  ex 
actu  peccati  relinqui  in  anima  peccatoris,  re 
non  differunt  ab  aversione  habituali.  Nam 
cum  gratia  Dei  per  modum  habitus  in  volun¬ 
tate  inhaerens,  eam  formaliter  conversam  ad 
Deum,  justam,  rectam,  formosamque  effi¬ 
ciat:  ejus  privatio  voluntatem  eamdem  habi- 
tualiter  aversam,  injustam,  obliquam  et  de¬ 
formem  facit.  Yide  S.  ThomametCajetanum 
ini.  2.  quaest.  80.  art.  2. 

Refelluntur  objectiones  quae  fieri  possunt 
contra  doctrinam  capitis  superioris. 

Adversus  ea,  quae  diximus,  objectiones 
quaedam  fieri  solent,  quas  breviter  in  hoc  ca¬ 
pite  dissolvemus. 

Prima  objectio.  Peccatum  originis  est  pec¬ 
catum  proprie  dictum,  at  peccatum  proprie 
dictum  definitur  a  S.  Augustino  lib.  xxil. 
contra  Faustum  cap.  27  :  «  Dictum,  vel  fa¬ 
ctum,  vel  concupitum  contra  legem  Dei.  » 
Igitur  peccatum  originis  est  dictum,  vel  fa¬ 
ctum,  vel  concupitum  contra  legem  Dei :  non 
potest  autem  fingi  in  peccato  originis  aliud 
dictum,  vel  concupitum,  nisi  factum  primi 
parentis  in  comedendo  cibo  prohibito;  igitur 
illud  solum,  non  autem  privatio  justitiae  ori¬ 
ginalis,  aut  aversio  habitualis,  vel  macula, 
est  peccatum  originis. 

Respondeo  :  hoc  argumentum  est  id,  quod 
Pighium,  et  Catharinum  adduxit,  ut  crede¬ 
rent,  peccatum  originis  nihil  esse  reipsa  in 
nobis  manens,  sed  tantum  inobedientiam 
primi  parentis  nobis  imputatam.  Caeterum 
facile  solvi  potest,  nam  peccatum  proprie 
dictum  non  solum  dicitur  de  ipso  actu  tran- 
seunte,  sed  etiam  de  eo,  quod  post  ipsum 
manet  in  anima  peccatoris,  ut  supra  osten¬ 
dimus.  Siquidem  eadem  est  malitia  atque 
perversitas,  qua}  est  inactu  malo  per  modum 
transeuntis,  et  in  voluntate  per  modum  ha- 
‘bitus  permanentis.  Definitio  autem  S.  Au¬ 
gustini  convenit  peccato,  ut  peccatum  signi¬ 
ficat  actum  transeuntem,  non  ut  significat 
maculam  permanentem.  In  ea  enim  signifi¬ 
catione,  quae  magis  est  nota,  peccatum  defi¬ 
niri  solet. 

Secunda  objectio.  S.  Augustinus  in  plu¬ 
rimis  locis  docet  id,  quod  manet  post  actum 
peccati,  nihil  aliud  esse,  nisi  reatum  ;  igitur 
peccatum  originis,  ut  etiam  aliud  quodeum- 
que  peccatum,  non  est  privatio  justitia?,  vel 
a  versio  habitualis,  sed  tantum  reatus.  Lib.  1. 
de  nuptiis  et  concupiscentia  cap.  20  :  «  Hoc 
est,  inquit,  non  habere  peccatum,  reum  non 
esse  peccati.  Nam  si  quisquam,  verbi  gra¬ 
tia,  fecerit  adulterium,  etiamsi  nusquam 
deinceps  faciat,  reus  est  adulterii,  donec  re¬ 
atus  ipsius  indulgentia  remittatur.  Habet 
ergo  peccatum,  quamvis  illud,  quod  admisit 
jam  non  sit,  quia  cum  tempore,  quo  factum 
est,  pra?teriit.  Nam  si  a  peccando  desistere, 
hoc  esset  non  habere  peccatum,  sufficeret, 
ut  hoc  nos  moneret  Scriptura,  Fili  peccasti, 
non  adjicias  iterum :  non  autem  sufficit,  sed 
addidit,  et  de  pristinis  deprecare,  ut  tibi  di¬ 
mittantur.  Manent  ergo,  nisi  remittantur,  sed 
quomodo  manent  si  praeterita  sunt,  nisi  quia 
praderierunt  actu,  manent  reatu  ?  » 

Idem  lib.  I  .  Retractationum  cap.  15 : 

((  Quasi  vero,  inquit  peccatum  quod  eos  ex 
Adam  dicimus  originaliter  extrahere,  id  est, 
reatu  ejus  implicatos,  et  ab  hoc  poenae  ob¬ 
noxios  detineri  etc.  »  Idem  lib.  vi.  in  Ju¬ 
lianum  cap.  8.  fuse  de  hac  re  tractat ;  et 
tandem  concludit  his  verbis  :  «  Ubi  ergo 
manet  reatus,  nisi  in  occultis  legibus  Dei, 
qua?  sunt  scripta?  quodammodo  in  mentibus 
Angelorum,  ut  nulla  sit  iniquitas  impunita, 
nisi  quam  sanguis  Mediatoris  expiaverit,  cu¬ 
jus  signo  crucis  consecratur  unda  Bapti¬ 
smatis,  ut  ea  diluatur  reatus  tanquam  in  chi¬ 
rographo,  scriptus  in  notitia  spiritualium 
potestatum,  per  quas  po?na  exigitur  pecca¬ 
torum,  huic  chirographo  nascuntur  obnoxii 
omnes  in  carne  de  carne  carnali  ter  nati  etc.  » 

Respondeo  :  sanctus  Augustinus  non  fuit 
sollicitus  in  his  locis,  explicare  quid  illud  sit, 
quod  hominem  formaliter  peccatorem  efficit, 
neque  etiam  quot  sint,  et  qua?, illa  quaetrans- 
cunte  actu  peccati  remanent  in  peccatore. 
Sed  illud  tantum  demonstrare  voluit  ;  trans¬ 
eunto  actu  aliquid  remanere,  ratione  cujus 
remissio  sit  necessaria.  Accepit  autem  ad 
hoc  demonstrandum,  ipsum  reatum ;  tum 
quia  est  effectus  peccati  notissimus  ;  tum 
etiam  quia  donec  reatus  non  sit  remissus, 
numquam  dicitur  plene,  atque  perfecte  pec¬ 
catum  remissum.  Iit  contra,  tunc  peccatum 
omnino  perfecte  censetur  remissum,  cum 
non  solum  culpa,  sed  etiam  omnis  poena  fu¬ 
erit  remissa. 


Non  sensisse  autem  B.  Augustinum,  trans¬ 
eunto  actu,  manere  solum  reatum,  sed  etiam 
aversionem  habitualem,  sive  iniquitatem  et 
maculam,  hoc  est,  reatum  cum  suo  funda¬ 
mento,  perspicuum  est  ex  tract.  in  Psalm.  l. 
ubi  sic  loquitur  :  «  Quid  est,  quod  se  di¬ 
cit  in  iniquitate  conceptum,  nisi  quia  tra¬ 
hitur  iniquitas  ex  Adam  ?  etiam  ipsum  vin¬ 
culum  mortis  cum  ipsa  iniquitate  concretum 
est.  »  Item  ex  lib.  ii.  de  peccatorum  meritis 
et  remissione  cap.  34.  ubi  de  parvulo  bapti¬ 
zando  ait :  «  Quomodo  converti  ad  Deum 
potest,  a  quo  non  est  aversus?  »  loquitur 
contra  Pclagianos,  qui  existimabant,  parvu¬ 
los  non  nasci  iniquos  neque  a  Deo  aversos. 
Ipse  igitur  in  parvulis  iniquitatem  et  aversi¬ 
onem  agnoscit,  ob  quam  rei  sunt,  et  ira?  filii. 
Idem  quoque  Augustjnus  passim  allegat  illud 
Job :  Non  est  mundus  a  sorde,  nec  in  fons  cu¬ 
jus  est  unius  diei  vita  super  terram,  ut  in 
Psalm.  i,,  lib.  v.  Hypognostici,  et  alibi.  Ex 
quo  intclligimus  non  solum  reatum,  sed  e- 
tiam  maculam  peccati,  ab  Augustino  agnosci. 

Tertia  objectio.  Privatio  justitia?  originalis 
est  effectus  et  poena  peccati,  ut  S.  Tliomas 
docet  qufest.  5.  de  malo,  art.  4.  et  1.  2. 
qua?st.  87.  art.  7.  praeterea  ista  privatio  est 
a  Deo,  qui  hominem  spoliat  dono  isto,  sicut 
ipse  idem  Deus  eodem  dono  hominem  in 
creatione  vestierat  :  non  igitur  privatio  ju¬ 
stitia?  originalis  est  proprie  ac  formaliter  pec¬ 
catum  originis :  alioqui  peccatum  proprie  et 
formaliter  esset  a  Deo. 

Respondeo  :  Justitia  originalis  duas  paries 
habebat.  Nam  et  subjiciebat  mentem  Deo, 
et  carnem  spiritui.  Ratione  prioris  partis  pri¬ 
vatio  justitia?  est  formale  in  peccato  originis. 
Ratione  posterioris  eadem  privatio  est  mate¬ 
riale,  ut  idem  S.  Tliomas  affirmat  in  1.  2. 
qua?st.  82.  art.  3.  ac  per  hoc  ratione  prioris 
partis  non  est,  effectus  peccati  originalis,  sed 
ipsum  peccatum.  Ratione  posterioris  est  ef¬ 
fectus.  Rursus  privatio  justitia?  ratione  prio¬ 
ris  partis  non  est  involuntaria,  sed  volunta¬ 
ria  ;  voluntarie  siquidem  primus  homo  a 
Deo  recessit,  atque  ab  eo  se  avertit  :  at  ra¬ 
tione  posterioris  partis  privatio  justitiae  invo¬ 
luntaria  est.  Quis  enim  non  moleste  fert, 
quod  caro  spiritui  obtemperare  nolit?  Quis 
contumacem  servum  non  invitus  patitur? 
Quare  privatio  justitia?  ratione  posterioris 
partis  proprie  poena  dici  potest,  non  item  ra¬ 
tione  prioris.  Hoc  enim  interest  inter  culpam 
et  poenam,  quod  culpa  omnis  voluntaria,  om¬ 
nis  autem  poena  involuntaria  est, 

Denique  donum  justitiae  ratione  prioris 
partis  non  dicitur  proprie  a  Deo  tolli,  sed 
ab  ipso  homine  projici  quodammodo,  et  ex¬ 
cludi;  ut  enim  is,  qui  a  sole  avertit  faciem, 
non  dicitur  tenebrescere,  quia  sol  non  luceat 
super  cum,  sed  quia  ipse  prohibet  ne  lumen 
ad  se  perveniat,  sic  etiam  quod  Deus  non 
conservet  in  homine  donum  justitia},  non  est 
quia  Deus  nolit,  sed  quia  homo  impedimen¬ 
tum  ponif.  Quocirca  S.  Thomas  in  quaest.  4. 
de  malo  art.  t .  in  responsione  ad  1 1 .  argu¬ 
mentum,  dicit,  quod  anima;  non  infundatur 
nunc  originalis  justitia,  non  esse  ex  parte 
Dei,  sed  ex  parte  naturae  humante,  in  qua 
invenitur  contrarium  prohibens.  Quia  nimi¬ 
rum  tota  natura  in  Adamo  avertit  se  a  Deo, 
et  impedimentum  gratia}  posuit.  Et  in  2.  2. 
qutest.  24.  art.  10.  dicit,  habitum  charitatis, 
qui  a  solo  Deo  infunditur  et  conservatur,  ex¬ 
pelli  non  solum  demeritorie,  sed  etiam  ef¬ 
fective  ab  actu  peccati  mortalis,  quia  cum 
lali  actu  consistere  non  potest  habitus  chari¬ 
tatis. 

At  donum  justitia}  originalis  ratione  partis 
posterioris,  licet  mediate  et  consequenter 
expellatur  ab  homine  peccante,  tamen  dici¬ 
tur  etiam  proprie  tolli  a  Deo,  tum  quia  pos¬ 
set  consistere  cum  peccato,  tum  quia  ejus 
privatio  justa  est  poma  peccati,  et  omnis 
justa  poena  est  a  Deo.  Quare  S.  Augustinus 
non  semel  repetit,  in  p cenam  rebellionis, 
qua  mens  primi  hominis  Deo  subjici  noluit, 
factum  esse  ut  ipsi  menti  hominis  non  subji¬ 
ceretur  caro  ejus.  Lib.  xm.  de  civit.  Dei  cap. 

13  :  «  Senserunt,  inquit,  novum  motum  ino- 
beclientis  carnis  suce,  tanquam  reciprocam 
poenam  inobedienticc  suce.  »  Et  lib.  xiv. 
cap.  Io  :  «  In  illius  peccati  perna  quid  ino- 
bedientkc  nisi  inobedientia  retributa  est.  » 
Et  lib.  xv.  cap.  6  :  «  Languor  est  quippe  iste 
inobedienticc  primee  supplicium.  »  Vide  in 
eamdem  sententiam  lib.  i.  de  nuptiis  et 
concupiscentia  cap.  U.  et  lib.  v.  in  Juliau. 
cap.  3. 

Quarta  objectio.  Justitia}  originalis  priva¬ 
tio  est  causa  peccati  originalis,  ut  S.  Thomas 
docet  in  1.  2.  qucesl.  82.  art.  2.  non  igitur 
est  ipsum  originale  peccatum. 

Respondeo  :  loquitur  S.  Thomas  de  causa 
formali,  et  si  causa  formalis  peccati  origina¬ 
lis  est  privatio  justitiae  originalis,  certe  pec¬ 
catum  originale  formaliter  in  privatione  ju¬ 
stitia}  originalis  consistit,  ut -idem  S.  Thomas 
docet  in  ead  m  quaest.  art.  3. 

Quinta  objectio.  Justitia  originalis  non  re¬ 
stituitur  in  Baptismo,  ut  notum  est ;  igitur 
aut  Baptismus  non  tollit  originale  peccatum, 
aut  peccatum  originale  non  est  privatio  ju¬ 
stitia}  originalis. 

Respondeo  :  Non  restituit  Baptismus  om¬ 
nia  quae  ad  originalem  justitiam  pertine¬ 
bant  :  tamen  absolute  dici  potest,  originalem 
justitiam  restituere ;  quia  restituit  illud  do¬ 
num,  quatenus  mentem  convertebat  ad 
Deum,  et  subjectam  faciebat  Deo.  Id  enim 
proprie  dicebatur  justitia,  et  ejus  privatio 
proprie  dicitur  injustitia. 

CAPUT  PRIMUM 

Varias  sententiae  de  poena  peccati  originalis 
post  hanc  vitam. 

Restat  ultima  disputatio  de  malis  conse¬ 
quentibus  originale  peccatum  ;  quorum  alia 
patiuntur  homines,  si  in  infantia,  peccato 
nondum  remisso,  forte  rapiantur  ;  alia  to¬ 
lerare  coguntur,  si  diutius  hanc  vitam  du¬ 
cant,  sive  peccatum  dimissum  fuerit,  sive 
non  fuerit.  Ac,  ut  incipiamus  ab  iis  qui  sine 
.Baptismo  in  infantia  de  hac  vita  decedunt, 
neque  reatum  alium  secum  ferunt,  nisi  pec¬ 
cati  originalis,  quinque  numerantur  senten¬ 
tiae  de  supplicio  ejusmodi  infantium,  quae 
paulatim  a  summa  lenitate  ad  summam  se¬ 
veritatem  descendunt. 

Prima  sententia  eorum  fuit,  qui  regnum 
coelorum  infantibus  non  baptizatis  promitte¬ 
re  audebant,  etiamsi  non  negarent  eos  in 
peccato  originali  conceptos  et  natos.  Ita 
sensit  quidam  Vincentius,  quem  refellit  san¬ 
ctus  Augustinus  in  lib.  i.  de  origine  animae 
cap.  9.  et  lib.  m.  cap.  13.  In  euradem  erro¬ 
rem  incidit  nostro  saeculo  Zwinglius  in  de¬ 
clarat.  de  pec.  orig.  ad  Urbanum  Rhegium, 
ubi  docet,  probabile  esse,  per  Christum  uni¬ 
versam  naturam  humanam  ita  esse  restitu¬ 
tam,  ut  etiam  filii  infidelium  sine  Baptismo 
decedentes  salventur.  Id  autem  non  solum 
probabile,  sed  etiam  certum  esse  de  filiis  fi¬ 
delium  :  quem  errorem,  quod  attinet  ad  fi¬ 


lios  fidelium,  sequuntur  multi  sectariorum, 
ut  Bucerus,  Martyr,  Calvinus,  quos  refutavi¬ 
mus  in  libro  de  Baptismo  cap.  A. 

Altera  sententia  paulo  quidem  minus  libe¬ 
ralis,  sed  tamen  valde  mitis,  fuit  eorum,  qui 
parvulos  non  baptizatos  excludebant  a  reg¬ 
no  ccelorum,  et  vita  beata  Sanctis  promissa. 
Tamen  eis  dabant  vitam  ajternam  et  natura¬ 
lem  beatitudinem  sine  ulla  molestia,  aut  do¬ 
lore,  extra  regnum  beatorum,  et  procula 
carcere  damnatorum,  hoc  est,  in  loco  medio 
inter  gehennam  et  coelum,  qualis  locus  vix 
potest  fingi  alius  quam  terree  convexum.  Ita 
sensisse  olim  Pclagianos  docet  S.  Augusti¬ 
nus  in  lib.  de  haeresibus  cap.  88  :  «  Nam, 
inquit,  etiamsi  non  baptizentur,  promittunt 
eis  extra  regnum  quidem  Dei,  sed  tamen 
aeternam  et  beatam  quamdam  vitam  suam.  » 

Quod  autem  per  regnum  Dei  intclligat 
Augustinus  non  solum  domum  coelestem, 
sed  etiam  visionem  Dei,  et  quod  Pelagiani 
non  promiserint  parvulis  non  baptizatis  vi¬ 
tam  aeternam  supernaturalem,  qum  consistit 
in  visione  Dei,  sed  solum  vitam  aeternam, 
sive  beatitudinem  naturalem,  perspicuum 
est  ex  lib.  v.  in  Julianum  cap.  8.  ubi,  Au¬ 
gustino  teste,  Pelagiani  alienabant  parvulos 
non  baptizatos  a  vita  Dei  cum  alienarent  a 
regno  Dei.  Quid  est  autem  vita  Dei,  nisi  vi¬ 
sio  Dei?  Sed  neque  ipsum  regnum  coelorum 
in  Scripturis  aliud  significat,  nisi  felicitatem 
aeternam,  quae  in  Dei  visione  consistit,  juxta 
illud  :  Angeli  eorum  in  coelis  semper  vident 
faciem  patris  mei.  qui  in  coelis  est  (1),  Matth. 


(I)  Math.  XVIII.  10. 

XVIII.  Et  illud  :  Scimus  quia  cum  apparuerit, 
similes  ei  erimus,  quia  videbimus  eum  secuti 
est,  I  Joan.  iii  (1).  Et  illud  :  Hxc  est  autem 
vita  sterna ,  ut  agnoscant  te  solum  Deum  ve¬ 
rum  etc.  Joan.  xiv  (2).  Itaque  Pelagiam  non 
vitam  aeternam  simpliciter,  sed,  ut  Augusti¬ 
nus  loquitur,  «  quamdam  suam  vitam  aeter¬ 
nam  »,  infantibus  non  baptizatis  promitte¬ 
bant. 

Ad  quem  errorem  proxime  accessisse  vi¬ 
dentur,  Ambrosius  Catharinus  in  lib.  de  sta¬ 
tu  puerorum  sine  Baptismo  decedentium; 
Albertus  Pighius  in  prima  controversia ;  et 
Hieronymus  Savonarola  in  lib.  de  triumpho 
crucis.  Docent  enim  infantes  sine  Baptismo 
morientes,  futuros  post  judicium  beatos  na¬ 
turali  beatitudine,  et  in  quodam  voluti  para¬ 
diso  terrestri  perpetuo ,  feliciterque  victu¬ 
ros. 

Tertia  sententia  jam  aliquanto  severior, 
docet  parvulos  sine  Baptismo  decedentes 
damnari  apud  inferos  seterna  morte,  sed  ta¬ 
men  sic  puniri  carentia  visionis  Dei,  qua;  di¬ 
citur  poma  damni,  ut  nullum  patiantur  om¬ 
nino  dolorem,  neque  internum,  neque  exter¬ 
num.  Ita  docet  S.  Thom.  in  queest.  o.  de 
malo  art.  I.  2.  et  3.  et  tum  ipse,  tum  alii 
aliquot  Scholastici  Doctores  in  2.  Sent.  dist. 
33. 

Quarta  sententia  superiore  adhuc  severior 
liberat  quidem  parvulos  ejusmodi  a  cruciatu 
ignis  et  vex-mis,  de  quo  legimus  Marci  nono  : 
Vermis  eorum  non  moritur,  et  ignis  non  extin- 
guitur  ;  qute  proprie  dicitur  poena  sensus,  sed 
non  eos  liberat  ab  interno  dolore,  qui  sequi¬ 
tur  ex  amissa  beatitudine  sempiterna;  felici¬ 
tatis.  Ita  docet  Petrus  Lombardus  in  ii.  lib. 
sent.  distinet.  33.  Iit.  E.  Euraque  nonnulli 
alii  secuti  sunt,  ut  referunt  S.  Thomas,  S. 
Bonaventura,  Gi-egorius  Ariminensis,  et  alii 
in  commentar,  ejusdem  loci. 

Quinta  sententia  severissima,  atque  extre¬ 
ma,  docet,  parvulos  propter  originale  pecca¬ 
tum  utroque  poena;  genere,  damni  scilicet  et 
sensus,  in  gehenna  perpetuo  cruciari  :  in 
hanc  sententiam  satis  apei'tc  propendet  Gre- 
gorius  Ariminensis  in  2.  sentent.  distinet. 
33.  queest.  3.  et  Joannes  Driedo  in  i.  lib.  de 
gratia  et  libero  arbitrio  tract.  3.  cap.  2. 

Haeretici  nostri  temporis  extremis  senten¬ 
tiis  maxime  delectantur,  et  ideo  parvulos 
non  baptizatos,  aut  in  coelo  cum  beatis  lo¬ 
cant,  ut  diximus  de  Zwinglio  et  Calvino; 


aut  igni  sempiterno  illos  addicunt.  Quod  ma¬ 
nifeste  colligitur  tum  ex  Luthex’o,  Melan- 
chthone,  et  aliis  qui,  ut  ostendimus  libro 
supei-iore,  peccatum  originale  cura  actuali 
confundunt  :  tum  ex  Tilmanno  Heshusio, 
qui  in  lib.  de  sexcentis  erroribus  Pontificio¬ 
rum,  tit.  de  peccato  num.  13.  numerat  inter 
errores  sententiam  illam  Scholasticorum, 
qua;  docet,  parvulos  sine  Baptismo  deceden¬ 
tes,  poenam  damni,  non  sensus  apud  inferos 
esse  passuros,  nunc  pra:dictas  sententias 
paulo  diligentius  excutiemus. 


CAPUT  II. 

Refellitur  prima  et  secunda  sententia,  atque 

asseritur,  parvulos  sine  Baptismo  deceden¬ 
tes,  mortis  xternx  pxna  esse  damnandos. 

Ex  cnumei’atis  sententiis  prima  et  secunda, 
non  solum  falsa;,  sed  etiam  haireticae  existi¬ 
manda;  sunt ;  et  contra,  fide  Catholica  te¬ 
nendum  est,  parvulos  sine  Baptismo  dece¬ 
dentes,  absolute  esse  damnatos,  et  non  sola 
coelesti,  sed  etiam  naturali  beatitudine  per¬ 
petuo  carituros.  Quo  loco  illud  pra;faridum 
esse  videtur,  misericordiam  nostram  erga 
parvulos  jam  defunctos,  nihil  eis  prodesse, 
et  contra  nihil  eisdem  obesse  sententia;  no¬ 
stra;  severitatem  :  multum  autem  nobis 
obesse,  si  ob  inutilem  misericordiam  erga 
defunctos,  pertinaciter  aliquid  contra  Scri¬ 
pturas,  aut  Ecclesiam  defendamus;  idcirco 
non  affectum  quemdam  humanum,  qui  ple- 
i'iquc  moveri  solem,  sed  Scriptura;,  Conci¬ 
liorum  et  Patium  sententiam  consulex^e  et 
sequi  debemus, 

Quod  igitur  attinet  ad  beatitudinern  coe¬ 
lestem  et  vitam  a:ternam  in  regno  coelorum, 
extat  clarissima  Domini  sententia,  Joan.  iii  : 
Nisi  quis  renatus  fuerit  ex  aqua  et  Spiritu 
sancto  non  potest,  introire  in  regnum  Dei  (4) 
ad  quam  rem  confirmandam  multa  protuli¬ 
mus  tum  in  lib.  de  Baptismo  cap.  4.  tum 
in  i.  lib.  de  peccat,  orig.  c.  14.  ad  qua:  lo¬ 
ca,  ne  frustra  eadem  repetamus,  lectorem 
remittimus.  Quod  autem  ejusmodi  parvuli 
absolute  damnati  et  miseri,  et  ne  naturali 
quidem  beatitudine  beati  sint,  his  argumentis 
probamus. 


(1)  I  Joan.  III,  2.  —  (2)  Joan.  XVII,  3.  —  (3)  Mare.  XX,  43.  —  (41  Joan.  HI,  14 

Primum  argumentum  ex  testimoniis  divina¬ 
rum  litterarum  ducitur.  Joan.  iii  :  Sicut  Mo¬ 
ses  exaltavit  serpentem  in  deserto,  ita  exaltari 
oportet  filium  hominis ,  ut  omnis ,  qui  credit  in 
eum,  non  pereat,  sed  habeat  vitam  aeternam. 
Et  infra  :  Qui  credit  in  filium ,  habet  vitam 
aeternam  ;  qui  autem  incredulus  est  filio,  non 
videbit  vitam,  sed  ira  Dei  manet  super  eum  (i). 
Jam  cum  parvuli  non  baptizati  nullo  modo 
respiciunt  in  serpentem,  id  est,  non  credant 
in  Christum,  neque  per  se,  neque  per  alios, 
neque  actu,  neque  habitu,  quid  sequitur, 
nisi  ut  non  habeant  vitam  feternam,  ut  pe¬ 
reant  in  aeternum,  ut  non  videant  vitam,  ut 
ira  Dei  maneat  super  illos.  Recte  enim  ani¬ 
madvertit  S.  Augustinus  serm.  14.  de  verb. 
Apost.  non  esse  dictum  :  «  Ira  Dei  veniet 
super  eos,  »  sed,  «  manet  super  eos,  i>  ut 
intelligeremus,  fidem  in  Christum  necessa¬ 
riam  esse,  non  solum,  ne  incidamus  in  iram 
Dei,  sed  etiam  ut  liberemur  ab  ira,  in  quam 
incidimus  per  inobedienliam  primi  hominis. 
De  qua  dictum  est  ab  Apostolo  ad  Ephes.  ll : 
Eramus  enim  et  nos  natura  filii  irae ,  sicut 
etc.  (2). 

Ilis  accedit  illud  ejusdem  Apostoli  ad  Rom. 
v  :  Per  unius  delictum  in  omnes  homines  in 
condemnationem.  (3).  Sunt  igitur  parvuli  sine 
Baptismo  decedentes,  secundum  Scripturas 
a  Deo  condemnati,  et  iratum  contra  se  Deum 
habent,  et  non  videbunt  in  aeternum  vitam 
beatam  ac  felicem,  nam  corporalem  qui¬ 
dem  vitam  in  communi  resurrectione  perci¬ 
pient,  sed  non  dicentur-resurgere  ad  vitam, 
sed  ad  mortem,  qui  ideo  resurgent,  ut  per¬ 
petuo  sint  miseri  :  et  non  est  vera  vita,  nisi 
ubi  feliciter  vivitur,  ut  S.  Augustinus  docet 
in  Enchirid.  cap.  92. 

Denique  in  Apocal.  cap.  20  :  Beatus,  et 
sanctus  qui  habet  partem  in  resurrectione  pri¬ 
ma  :  in  his  secunda  mors  non  habet  potesta¬ 
tem.  Et  infra  :  Qui  non  est  inventus  in  libri > 
vitae  scriptus,  missus  est  in  stagnum  ignis  (1). 
At  parvuli  non  baptizati  non  habent  partem 
in  resurrectione  prima,  nec  sunt  scripti  in 
libro  vita?,  igitur  in  eos  mors  secunda  habet 
potestatem,  et  missi  sunt  in  stagnum  ignis. 
Est  autem  hoc  loco  notandum,  Catharinum 
in  libro  suo  de  statu  puerorum  etc.  definire 
mortem  secundam  carentium  omnis  felicita¬ 
tis,  tum  naturalis,  tum  supernaturalis. 

Alterum  argumentum  sumi  potest  ex  defi¬ 
nitionibus  Conciliorum.  Concilium  Palesti- 


num,  teste  S.  August.  in  epist.  10(3.  ad  Paul, 
compulit  Pelagium  anathematizare,  infan¬ 
tes  etiamsi  non  baptizentur,  habere  vitam 
asternam  :  «  Hac  autem,  inquit  Augustinus, 
negata,  quid  nisi  mors  icterua  remanebit»  V 
Consilium  Carthaginiense  in  epist.  apud 
Augustinum  00:  « Quieumque,  inquit,  ne¬ 
gat  parvulos  a  perditione  liberari  per  Ba¬ 
ptismum  Christi,  et  salutem  percipere  sempi¬ 
ternam,  anathema  sit.  » 

Concilium  Milevitanum  in  epist.  apud  Au¬ 
gust.  92.  similia  repetit  :  « Pueros,  inquit, 
parvulos  si  nullis  innoventur  Christiana? 
gratia?  Sacramentis,  habituros  vitam  alter¬ 
nam,  nequam  pra?su raptione  contendunt.  » 
Concilium  Florentinum  in  ult.  sess.  «  Il¬ 
lorum,  inquit,  animas,  qui  in  actuali  mor¬ 
tali  peccato,  vel  solo  originali  decedunt, 
mox  in  infernum  descendere,  poenis  tamen 
disparibus  puniendas.  » 

Concilium  Tridentinum  sess.  5.  consenta¬ 
nee  nd  antiquiora  Concilia,  disertis  verbis 
docuit,  parvulos  sine  Baptismo  ad  vitam 
o? ternam  non  pervenire. 

Tertium  argumentum  sumitur  ex  testimo¬ 
niis  summorum  Pontificum.  S.  Innocentius  I. 
in  epistol.  ad  Concilia  Carthaginiense  et  Mile¬ 
vitanum,  qua;  sunt  apud  Augustinum  91. 
et  93.  dum  approbat  decreta  illorum  Conci¬ 
liorum,  simul  reprobat  Pelagianorum  luere- 
sim. 

S.  Siricius  in  epist.  l.ad  Himerium  cap.  H. 
docet,  infantes  in  periculo  vita?  constitutos, 
continuo  baptizari  debere,  et  rationem  red¬ 
dens  ait  :  «  Ne  regnum  perdant  et  vitam.  » 
S.  Leo  Papa  in  epist.  80.  ad  Nicctam  ju¬ 
bet,  Pelagianos  ad  Ecclesiam  redire  volen¬ 
tes,  non  esse  'recipiendos,  nisi  prius  suos 
anathematizent  errores,  et  inter  eaheros. 
quod  pueri  sine  Baptismo  de  sceculo  exeun¬ 
tes,  non  possint  damnari. 

S.  Gregorius  lib.  ix.  Moral.  cap.  16 :  «Non¬ 
nulli,  inquit,  prius  a  praesenti  luce  subtrahun¬ 
tur,  quam  ad  perferenda  bona  malavc  merita 
activae  vitae  perveniant.  Quos  quia  a  culpa 
originis  Sacramenta  salutis  non  liberant,  et 
hic  ex  proprio  nihil  egerunt,  et  illuc  ad  tor¬ 
menta  perveniunt.  »  Et  infra  :  «  Perpetua 
quippe  tormenta  percipiunt,  qui  nihil  ex 
propria  voluntate  peccaverunt. » 

Joauncs  papa,  ut  habetur  30.  qua?st.  i.  ca¬ 
non.  ad  limina,  laudat  quamdam  laicum, 
qui  uecessitale  cogente  proprium  lilium  bu- 

ptizuvit :  «  Quoniam  (ut  ipso  loquitur)  ne 
aniniam  perpetua  morte  pereuntem  dimitte¬ 
ret,  sacri  unda  Baptismatis  lavit,  ut  eum  do 
potestate  auctoris  mortis,  et  tenebrarum  eri¬ 
peret,  et  in  regnum  Christi  jam  regnaturum 
sine  dubitatione  transmitteret.  ». 

Quartum  argumentum  a  testimoniis  Pa¬ 
trum.  S.  Augustinus  in  epist.  106.  ad  Pau- 
linum  :  «Nempe,  inquit,  aliquando  fatebun¬ 
tur,  parvulos  non  baptizatos  vitam  habere 
non  posse,  ue  per  hoc  quoslibet  tolerabilius 
omnibus  qui  etiam  propria  peccata  commit¬ 
tunt,  tamen  aeterna  morte  mulctnri.  »  Et  lib.  i. 
de  orig.  animae  cap.  9 :  «  Non  baptizatis  par¬ 
vulis  nemo  promittat  inter  damnationem 
regnumque  coelorum  quietis  vel  felicitatis 
cujuslibet,  atque  ubi  libet  qitasi  medium  lo¬ 
cum  ;  hoc  enim  eis  haeresis  Pelagiana  promi¬ 
sit.  »  Et  lib.  it.  e.  :  «  Novellos  haereticos 
Pelagianos  justissime  Cdnciliorum  Catholi¬ 
corum,  et  sedis  Apostolicai  damnavit  aucto¬ 
ritas,  eo  quod  ausi  fuerint  non  baptizatis 
parvulis  dare  quietis  et  salutis  locum,  etiam 
praeter  regnum  coelorum.  »  Etlib.  i.  de  pec¬ 
cat.  mer.  etremiss.  c.  23  :  «  Nulla  salus  ae¬ 
terna,  praeter  Baptismum  Christi,  promitta¬ 
tur  infantibus,  quam  non  promittit  Scriptura 
divina  humanis  omnibus  ingeniis  praefe¬ 
renda.  »  Yide  etiam  in  eodem  lib.  cap.  28. 
et  lib.  ii.  de  peccato  orig.  c.  21.  lib.  v.  in 
Julian.  cap.  8.  inEnchirid.  cap.  93.serm.  11. 
de  verbis  Apostoli. 

S.  Prosper  lib.  n. devocat,  gentium  cap.  8. 
«  Quid  est,  inquit,  quod  alienatur  a  salute 
perpetua  tanta  infantium  multitudo,  totque 
in  his  aetatibus  hominum  millia  extra  vitam 
relinquuntur  asternam  ?  » 

S.  Fulgent,  in  lib.  de  lide  ad  Petrum 
cap.  3.  «  Parvulos,  inquit,  quibus  nulla  pos¬ 
sunt  vel  bona,  vel  mala  inesse  propria  me¬ 
rita  voluntatis,  insolubili  nexu  aeterna  dam¬ 
natio  retinet.  » 

Auctor  sermonum  de  operibus  Cardinali¬ 
bus  Christi,  qui  falso  inscribuntur  Cypriano, 
cum  sint  auctoris  antiqui  et  docti,  sed  Cy¬ 
priano,  imo  et  August.  sine  dubio  poste¬ 
rioris,  in  serm.  de  circumcisione,  loquens  de 
poena  peocati  originalis  :  «  Supererat,  inquit, 
post  mortem  carnis,  animae  labor  et  afflictio 
spiritus  :  nec  poterat  ulla  ratione  absolvi  illa 
damnatio,  nisi  morti  omnium  vita  omnium 
subveniret,  et  pro  generali  morbo  gratia  Dei 
singulare  propinaret  antidotum.  » 

Venerabilis  Beda  in  comment.  cap.  14. 
Joan  :  «  Respuendi,  inquit,  sunt  a  corde 
Christiano,  qui  putant  ideo  dictum  multas 
esse  mansiones,  quia  extra  regnum  coelorum 
erit  aliquid,  ubi  beate  maneant  innocentes, 
qui  sine  Baptismo  ex  hae  vita  migrarunt. 
Quia  sine  illo  in  regnum  coelorum  ingredi 
non  potuerunt.  » 

S.  Ansehnus  in  lib.  de  couceptu  virginali 
cap.  27  :  «  Si  originale,  inquit,  peccatum 
est  aliquod  peccatum,  nccesse  est  omnem 
hominem  in  eo  natum,  illo  non  dimisso  dam¬ 
nari.  » 

S.  Bernardus  in  epist.  191.  ad  Innocen¬ 
tium,  prope  lineui,  dicit:  «  Infantes  perire  si 
non  baptizentur.  » 

Quintum  argumentum  sumi  potest  ex  ra¬ 
tionibus  quae  in  Scripturis  et  Patribus  funda¬ 
mentum  habent.  Prima  ratio  parvuli  uon 
baptizati,  tum  in  bac  vita,  tum  in  alia  sunt 
captivi,  et  in  potestate  diaboli  :  non  igitur 
beati,  ne  naturali  quidem  bcatiludinc,  sed 
absolute  infelices  ct  miseri.  Et  quidem  quod 
infantuli,  nisi  baptizentur,  sint  in  potestate 
diaboli  et  captivi,  certissimum  est.  Nam  A- 
postolus  ad  Coi.  i.  dicit  :  Nos  per  Christum 
eripi  de  potestate  tenebrarum.  Ex  quo  sequi¬ 
tur,  ut  ante  Baptismum  simus  omnes  sui) 
potestate  tenebrarum.  Quare  Act.  xxvi, 
Christus  ipse  dicit,  se  mittere  Paulum  ad 
(jentes  et  pupulos,  ut  aperiat  oculus  eorum,  et 
convertantur  de  tenebris  ad  lucem,  et  de  pote¬ 
state  Satanas  ad  Deum.  Et  Luca)  xi.  com¬ 
parat  Dominus  Satauam  forti  annato  custo¬ 
dienti  atrium  suum.  Et  Joan.  xn  :  Nunc ,  in¬ 
quit,  princeps  hujus  mundi  ejicietur  foras  (1). 
Hanc  autem  diaboli  expulsionem  iu  parvu¬ 
lis  tieri  per  Baptismum,  docent  exorcismi  ct 
exsufflationes,  quarum  in  Ecclesia  semper 
fuit  usus. 

S.  Augustinus  lib.  i.  de  pec.  inerit,  et  rc- 
miss.  cap.  35  :  «  Vellem,  inquit,  aliquis  isto¬ 
rum,  qui  contraria  sapiunt,  mihi  baptizan¬ 
dum  parvulum  adferret.  Quid  in  illo  agit  ex¬ 
orcismus  meus,  si  in  familia  diaboli  non  te¬ 
netur?  »  Et  lib.  ii.  de  pec.  orig.  cap.  40  : 
«  Ipsa,  inquit,  sancta)  Ecclesia)  Sacramenta 
satis  indicant,  parvulos  a  partu  etiam  reccn- 
tissimos  per  gratiam  Christi  dc  diaboli  ser¬ 
vitio  liberari.  »  Et  infra  :  «  Non  solum  aetate 
majores,  sed  etiam  pusillos  eruit  a  potestate 
tenebrarum.  »  Et  lib.  vi.  iu  Julian.  cap.  2. 
«  Verum  est,  inquit,  quod  antiquitus  veraci 

(1)  Coi.  1, 13  ;  Act.  XXVi,  18;  L  (c.  XI,  21  :  Joan.  XII.  31. 

fide  Catholica  praedicatur  ct  creditur,  per 
Ecclesiam  totam  :  quod  filios  fidelium,  nec 
exorcizaret,  nec  exsufflaret,  si  non  eos  de 
potestate  tenebrarum,  et  a  principe  mortis 
erueret :  quod  in  libro  meo,  cui  tu  velut  re¬ 
spondes,  a  me  positum  est.  Sed  id  tu  com¬ 
memorare  timuisti,  tanquam  ipse  ab  orbe 
foto  exsufflandus  esses,  si  huic  exsufflationi, 
qua  princeps  mundi,  et  a  parvulis  ejicitur 
foras,  contradicere  voluisses.  »  Et  eodem 
lib.  cap.  8.  «Hjc  ergo  generi  humano  in¬ 
flictum  vulnus  a  diabolo,  quidquid  per  illud 
nascitur,  cogit  esse  sub  diabolo.  » 

Denique  lib.  i.  denupt.  et  concup.  c.  20.  : 
«  Non  enim,  inquit,  fides  dubitat  Christiana» 
quod  novi  haeretici  oppugnare  coeperunt,  et 
eos  qui  lavacro  regenerationis  abluuntur, 
redimi  de  potestate  diaboli,  et  eos,  qui 
nondum  tali  regeneratione  redempti  sunt, 
etiam  parvulos  filios  redemptorum  sub  ejus¬ 
dem  esse  potestate  captivos,  nisi  et  ipsi  ea¬ 
dem  Christi  gratia  redimantur  :  ad  omnes 
namque  pertinere  non  dubitamus  aetates  il¬ 
lud,  de  quo  Apostolus  loquitur,  beneficium 
Dei,  qui  eirnit  nos  de  potestate  tenebrarum 
etc. »  Et  rursus  lib.  ii.  de  nup.  concup.  c. 
18  :  «  Accusat,  inquit,  Ecclesiam,  toto  orbe 
diffusam,  in  qua  ubique  omnes  baptizandi 
infantuli  non  ob  aliud  exsufflantui',  nisi  ut 
ab  eis  princeps  mundi  mittatur  foras,  a  quo 
necesse  est  vasa  irso  possideantur,  cum  in 
Adam  nascuntur,  si  in  Christo  non  renascan¬ 
tur,  et  in  ejus  regnum  per  gratiam  facta 
vasa  misericordiae  transferantur.  » 

Similia  invenies  in  omnibus  Patribus,  et 
in  ipsis  etiam  Pontificum  decret.  ut  in  epist. 
Celest.  ad  Gallos,  in  epistola  Zozimi  ad 
omnes  Episcopos;  in  epist.  Joan.  Papae,  apud 
Gratianum  30.  quaest.  i.  can.  Ad  limina. 

Ex  quibus  apparet  omnino  improbabiliter, 
ne  qitid  gravius  dicam,  sciipsisse  Ambros. 
Cathar.  in  lib.  de  statu  puerorum  sine  Bapti¬ 
smo  decedentium,  parvulos  ejusmodi,  post 
diem  judicii  non  foro  amplius  sub  diaboli 
potestate.  Quoniam,  ut  ipse  ait,  etiam  pro 
illis  diabolus  ejectus  erit  foras.  Nam,  ut  jam 
ex  S.  August.  audivimus,  secundum  fidem 
universae  Ecclesiae  non  eruuntur  infantes  de 
potestate  Satanae,  neque  ejicitur  diabolus 
foras,  nisi  per  regenerationem,  quae  est  in 
Christo  :  et  necesse  est  vasa  irae  esse  sub  dia¬ 
bolo,  nisi  per  gratiam  Dei  in  regnum  Christi, 
facta  vasa  misericordiae,  transferantur. 

Quis  autem  negat,  nisi  manifestus  haere¬ 


ticus,  parvulos  in  peccato  decedentes,  nun¬ 
quam  per  Christum  regenerandos,  neque  in 
ejus  regnum  ullo  unquam  tempore  transfe¬ 
rendos  ?  Quid,  quod  idem  S.  August.  disertis 
verbis  scribit,  etiam  post  judicium  parvulos 
sub  diaboli  potestate  futuros?  Nam  in  lib.  i. 
de  nupt.  et  concup.  c.  23.  cum  dixisset :  «  Hoc 
generi  humano  inflictum  vulnus  a  diabolo, 
quidquid  per  illud  nasci  tui-,  cogit  esse  sub 
diabolo.  »  Et  paulo  post:  «  Non  itaque  tenet 
homines  diabolus,  sive  majoris,  sive  infanr 
tilis  aetatis,  propter  qyod  homines  sunt,  sed 
propter  quod  immundi  sunt  etc. »  Subjun¬ 
git  :  «  Majores  quidem  poenas  ultimo  judi¬ 
cio,  quanto  est  immundior,  ipse  passurus  ; 
verumtamen  et  quibus  in  illa  damnatione  to¬ 
lerabilius  erit,  liuic  sunt  subditi  veluti  prin¬ 
cipi  auctorique  peccati,  quia  nulla  erit  dam¬ 
nationis  causa  nisi  peccatum.  »  Igitur  parvuli 
non  baptizati,  cum  semper  captivi  sub  prin¬ 
cipe  diabolo  futuri  sint,  non  beati,  sed  mi¬ 
seri  dicendi  sunt. 

Altera  ratio  sumitur  ex  loco,  in  quo  pax-- 
vuli  degunt,  ct  semper  degent,  siquidem  lo¬ 
cus  eorum  est  carcer  inferni,  locus  horridus 
ac  tenebricosus,  in  quo  qui  degent,  sine  du¬ 
bio  beati  esse  non  poterunt,  cum  beatitudo 
definiatur  status  omnium  bonorum  aggi’e- 
gatione  pei'fectus.  Locum  autem  talium  in¬ 
fantium  esse  carcerem  inferni,  docent  in 
primis  fere  omnes  Theologi  Scholastici,  S. 
Thomas,  S.  Bonaventura,  Scotus,  Duran¬ 
dus,  Richardus,  Capi’eolus,  et  alii  in  2.  seni, 
dist.  33.  vel  in  4.  dist.  45.  et  pi'asterea  Ale- 
xand.  Alens.  in2.part.  Summae,  quaest.  122. 
membro  10.  §.  1.  et  Albertus  in  2.  part. 
Summa:  quaist.  113. 

Hoc  solum  inter  veteres  istos  Theologos 
interest,  quod  alii  constituunt  infantes  in 
parte  inferni  altiore,  quam  limbum  puero- 
rum  appellant,  alii  cum  cseteris  damnatis 
eos  locum  habei^e  pronuntiant.  Docent  hoc 
idem  Patres  Concilii  Florent,  in  decret. 
quod  habetur  in  ult.  sess.  ubi  simpliciter  de¬ 
finiunt,  animas  eorum  qui  in  solo  peccato 
originali,  vel  mortali  actuali  decedunt,  in  in¬ 
fernum  descendei’e,  poenis  tamen  dispari- 
bus  puniendas.  • 

Neque  ulla  est  ratio,  cur  ex  eo  loco  post 
ultimum  judicii  magni  diem  liberanda)  sint, 
cum  post  hanc  vitam  non  sit  locus  miseri¬ 
cordia),  sed  justitiae,  et  in  Eccles.  xi.  scri¬ 
ptura  sit  :  Ubicumque  ceciderit  lignum,  sive 
ad  austrum ,  sive  ad  aquilonem,  ibi  erit  (1). 


(1)  Eccl.  XI,  3. 


CAPUT  J. 


Quem  locum  S.  Hieronymus  in  comment.  ei 
alii  communiter  exponunt  de  hominibus,  qui 
in  eo  statu  perpetuo  erunt,  in  quo  illos  mors 
invenerit. 

Docent  hoc  ipsum  denique  SS.  Patres, 
qui  non  incerta  opinione,  sed  fide  certissima 
contra  haeresim  Pelagianorum  rem  istam  te¬ 
nendam  esse  confirmant.  S.  August.  lib.  I. 
de  pec.  merit.  et  remiss.  c.  28  :  «  Nec  est, 
inquit,  ullus  ulli  medius  locus,  ut  possit  esse 
nisi  cum  diabolo,  qui  non  est  cum  Christo. 
Hinc  et  ipse  Dominus  volens  auferre  de  cor¬ 
dibus  male  credentium  istam  nescio  quam 
medietatem,  quam  conantur  quidam  parvu¬ 
lis  non  baptizatis  tribuere,  ut  quasi  merito 
innocentia;  sint  in  vita  aeterna,  sed  quia  non 
sunt  baptizati,  non  sint  cum  Christo  in  regno 
ejus,  definitivam  protulit  ad  haec  ora  obstru¬ 
enda  sententiam,  ubi  ait :  Qui  non  est  mecurn 
contra  me  est.  »  Et  serm.  14.  de  verb.  Apost. 
non  longe  ab  initio  :  «  Nullus,  inquit,  reli¬ 
ctus  est  medius  locus,  ubi  ponere  queas  in¬ 
fantes.  De  vivis  et  mortuis  judicabitur,  alii 
erunt  ad  dexteram,  alii  ad  sinistram,  non 
novi  aliud.  Si  ergo  dextera  erit,  et  sinistra, 
et  nullum  medium  locum  in  Evangelio  no¬ 
vimus,  ecce  in  dextera  regnum  coelorum  est. 
Percipite,  inquit,  regnum  :  quod  ibi  non  est, 
in  sinistra  est.  Quid  erit  in  sinistra  ?  ite  in 
ignem  aeternum.  » 

Auctor  hypognostici,  qui  vel  est  Augusti¬ 
nus,  vel  alius  omnium  consensu  arttiquus  et 
doctus  lib.  v.  ultra  medium.  Primum,  in¬ 
quit,  «  locum,  fides  Catholicorum  divina 
auctoritate  regnum  credidit  esse  coelorum, 
unde,  ut  dixi,  non  baptizatus  excipitur.  » 
Secundum,  «  gehennam,  ubi  omnis  aposta¬ 
ta,  vel  a  Christi  fide  alienus,  aeterna  suppli¬ 
cia  experietur.  »  Tertium,  «  penitus  ignora¬ 
mus;  imo  nonesse  in  Scripturis  sanctis  in¬ 
veniemus  :  finge,  Pelagiane,  locum  ex  offici¬ 
na  perversi  dogmatis  tui,  ubi  alieni  a  Chri¬ 
sti  gratia  vitam  requiei,  et  gloria;  possidere 
parvuli  possint.  » 

S.  Fulgentius  in  lib.  de  fide  ad  Petrum 
cap.  27.  inter  regulas  fidei  numerat,  quod 
parvuli  sine  Baptismo  decedentes  in  gehen¬ 
na  locum  perpetuum  sint  habituri. 

Venerabilis  etiam  Beda  loco  citato  in  com¬ 
ment.  cap.  14.  Joan.  repellendum  dicit  esse 
a  corde  Christiano,  quod  sit  aliqua  mansio 
beatitudinis  extra  regnum  coelorum. 

Accedat  postremo  etiam  ratio,  quae  non 
obscure  docet,  infantes,  qui  non  erunt  in 
ccelo,  non  alium  locum  habituros,  quam  in¬ 

ferorum  subterraneas  sedes.  Siquidem  om¬ 
nino  credibile  est,  post  ultimi  judicii  diem, 
elementum  aquae,  ad  locum  suum  naturalem 
esse  rediturum,  totamque  terram  undique 
cooperturum  :  nam  ut  Theologi  Doctores 
communi  consensu  docent  in  4.  sentent. 
dist.  47.  post  diem  judicii  nullae  erunt  am¬ 
plius  plantae,  nulla  animantia,  nulla  corpora 
mixta,  hominibus  duntaxat  exceptis.  Neque 
enim  perpetuo  duratura  sunt,  nisi  qua;  vel 
in  toto,  vel  ex  parte  incorruptionem  ab  ipsa 
natura  sortita  sunt.  Ejusmodi  autem  sunt 
primum  corpora  coelestia,  quae  et  secundum 
totum,  et  secundum  partes  incorruptibilia 
sunt.  Deinde  elementa  qua;  secundum  to¬ 
tum,  licet  non  secundum  partes  a  natura  in¬ 
corruptionem  habent.  Denique  homines,  qui 
secundum  partem,  quae  est  anima  rationalis, 
non  secundum  totum  immortales  sunt ;  cae- 
tera  corpora  sunt  omnia  tum  in  toto,  tum  in 
partibus  corruptibilia. 

Quare  cum  aqua  initio  mundi  totam  am¬ 
biret  terram,  ut  natura  ejus  postulare  vide¬ 
batur,  ac  deinde  jussu  Dei  in  locum  unum 
congregata  fuerit,  ut  esset  locus  in  terra  ge¬ 
nerationi  animantium  et  plantarum,  certe 
generatione  ista  sublata  ratio  ipsa  et  natura 
rerum  postulat,  ut  aqua  ad  locum  pristinum 
revertatur;  qua;  cum  ita  sint,  non  solum  ex 
Scripturis,  Conciliorum  et  Patrum  testimo¬ 
niis,  sed  etiam  ex  rationis  conjectura  colli¬ 
gimus,  locum  infantium  sine  Baptismo  de¬ 
cedentium,  non  alium  quam  infernum  esse 
futurum,  ac  per  hoc  non  habituros  illos  bea- 
titudinem  ullam,  etiam  naturalem,  cum  ad 
beatitudinem  omnia  bona,  inter  qua;  non 
minimum  est  loci  commoditas  et  praestantia, 
sine  dubio  requirantur. 

Tertia  ratio  principalis  sumitur  ex  natura 
et  ratione  beatitudinis.  Beatitudo  enim  natu¬ 
ralis,  de  hac  si  quidem  tota  quaestio  est,  re¬ 
quirit  praecipue  perfectionem  intelligentiae 
per  scientias;  non  erit  autem  hujusmodi  per¬ 
fectio  in  infantibus  sine  Baptismo  decedenti¬ 
bus  ;  igitur  non  erit  in  eis  ulla  beatitudo. 

Assumptio  hu  jus  argumenti,  qua;  solapro- 
batione  indiget,  sic  probatur.  Scientia  rerum, 
vel  a  Deo  ceelitus  infunditur,  vel  proprio  la¬ 
bore  acquiritur  :  non  infundetur  parvulis, 
de  quibus  agimus,  ulla  scientia,  quia  neque 
eam  bonis  operibus  meruerunt,  neque  gratis 
eis  donabitur,  cum  post  mortem  non  sit 
tempus  gratia;,  sed  judicii,  et  ipsi  praeterea 
sint  vasa  irae,  non  misericordia;.  Quod  au¬ 
tem  attinet  ad  acquisitionem  proprio  labore, 

noti  poterit  eu  11011  esse  vultio  tenuis  et  exi¬ 
gua,  eum  neque  in  huc  vita  didicerint  ali¬ 
quid,  et  in  alia  clausi  perpetuo  futuri  sint  in 
carcero  tenebricoso,  ubi  ministerio  sensuum 
parum  admodum  juvari  poterunt. 

Sed  fortasse  anima;  illorum,  dum  usque 
ad  diem  judicii  a  carnis  onere  liberte  sunt, 
sapientia  et  scientia  repleri  poterunt.  iN'011 
ita  est,  nam  ut  recto  scribit  S.  Thomos  in  i. 
purto  qusest.  89.  art.  i.  et  seq.  anirnai  septv- 
ratic,  si  privilegium  absit,  iutelligunt  quidem 
aliquid,  sed  valde  imperfecte  et  confuse,  et 
ideo  naturaliter  corpori  uniuntur,  ut  eo  (un¬ 
quam  instrumento  utantur  ad  res  perfecte 
distincteque  intelligcndas. 

Eadem  ratio  est  de  virtutibus  moralibus, 
quarum  perfectio  ad  naturae  felicitatem  ne¬ 
cessaria  est.  Nam  ut  ex  hac  vita  discedunt 
infantes  sine  vitiis  et  virtutibus  positivis,  cum 
sola  habituali  aversione  a  Deo,  ita  semper 
erunt  aversi  liabitualiter  a  Deo.  neque  pro¬ 
licient  in  virtutibus,  nisi  forte  admodum  im¬ 
perfecte  pro  ratione  imperfecta;  cognitionis, 
quam  in  eo  statu,  ut  diximus,  assequen- 
tur. 

Quartam  rationem  adjungere  placet  pro¬ 
prie  adversus  Pighium  et  Gatlmriinim  ex 
absurdo,  quod  ex  eorum  opinione  consequi¬ 
tur.  Nam  si  verum  esset,  quod  ipsi  scribunt, 
parvulos  cum  originali  peccato  decedentes, 
non  solum  euriluros  omni  dolore,  tum  inter¬ 
no,  tum  extorno,  sed  etiam  beatos  ac  felices 
iu  quodam  voluti  terrestri  paradiso  perpe¬ 
tuo  vitam' acturos,  plenos  sapientia  et  virtu¬ 
tibus  sua  sorte  optime  contentos,  Deum  toto 
cordo  diligentes  et  laudantes,  Angelorum 
denique  consortio  ct  revelationibus  stepe 
fruentes,  si  htoc,  inquam,  vera  essent,  se¬ 
queretur  infantes  melioris  conditionis  esse, 
quia  peccaverunt  in  Adamo,  quam  si  in  pu¬ 
ris  naturalibus  decessissent.  Non  enim  tanta 
debentur  hominibus  in  puris  naturalibus  in 
infantia  decedentibus.  Itaque  parvuli  isti 
praemium  ex  peccato  referrent. 

Sequeretur  deinde  parvulos  debere  bapti¬ 
zari  ut  adoptionem  divinam  adepti  admittan¬ 
tur  ad  regnum  coelorum,  non  aut  quia  peri¬ 
culum  sit  ne  damnentur  ct  pereant.  Nihil 
enim  eis  adest  mali  prester  carentium  visio¬ 
nis  Dei,  ct  nihil  iisdem  boni  deest,  nisi  vi¬ 
sio  Dei,  hoc  est  possessio  regni  ecclesiis. 

Atqui  haec  est  ipsa  lucrosis  Pelagiuna,  nam 
ut  sanctus  Augustinus  testatur  iu  lib.  i.  do 
origine  aninue  c.  9.  non  timebant  Pclagiani 
parvulis  damualionon».  si  non  baptizaren¬ 


tur,  sed  a  regno  exclusionem ;  ubi  per  dam¬ 
nationem  non  intelligit  August.  exclusionem 
a  regno,  sed  aliquid  aliud,  nam  si  exclusio, 
esset  damnatio,  qui  exclusionem  timebant 
non  baptizatis,  damnationem  quoque  eisdem 
pariter  timuissent.  Quare  idem  August.  lib. 
de  hteres.  cap.  88.  scribit,  parvulos  secun¬ 
dum  haeresim  Pelagii  Baptismo  indigere,  ut 
regeneratione  adoptati  admittantur  ad  reg¬ 
num  Dei,  et  non  ut  non  pereant,  sed  ut  de 
bono  transferantur  ad  melius. 

Nos  igitur,  ut  a  Pclagianoruin  errore, 
quam  longissime  recedamus,  nullam  tribui¬ 
mus  parvulis  sine  Baptismo  vitam  beatam, 
eosque  baptizandos  asserimus,  noa  tantum 
ut  a  regno  Dei  non  excluduntur,  sed  etiam 
ut  a  peccato  liberati,  a  potestate  Satante, 
et  ab  inferni  carcere  pariter  liberentur,  et 
vitam,  ac  requiem  percipiant  sempiter¬ 
nam. 

CAPUT  III. 

llespondetur  ad  objectiones  contra  doctrinam, 
capitis  superioris. 

Sed  opera*  pretium  erit  respondere  ad 
objectiones  aliquas  Ambrosii  Gatharini,  quas, 
ille  opponendas  putavit  doctrina)  veterum 
Patrum,  quam  nos  cap.  superiore  defendi¬ 
mus.  Omiftam  argumenta,  quibus  ille  pro¬ 
bare  nititur,  parvulos  non  puniendos  igne 
gehenna;  (id  enim  etiam  nos  probabimus  in 
sequenti  capite)  et  ea  solum  adducam,  qui¬ 
bus  effecisse  se  putat,  parvulos  non  semper 
futuros  in  damnatione  mortis,  nec  semper 
habituros  sedem  in  locis  subterraneis,  et  de¬ 
nique  felicem,  ac  beatam  vitam  acturos  ex¬ 
tra  .regnum  c  telorum. 

Prima  igitur  ejus  objectio  talis  est :  «  Quod, 
inquit,  seterna  damnatio  non  sit  secundum 
omnem  poenam,  factum  est  per  Jesum  Chri¬ 
stum  Dominum  nostrum,  qui  venit  pecca¬ 
tum  illud  sufferre,  sicut  enim  dictum  est  a 
Paulo,  sicut  per  unius  delictum  in  omnes 
homines  in  condemnationem  ;  sic  et  ab  eo¬ 
dem  dictum  est,  ita  et  per  unius  justitiam  in 
omnes  homines  in  justificationem  vita».  Non 
quod  velim  dicere,  quod  ii  pueri,  nisi  appli¬ 
cetur  eis  vita  per  Jesum  Christum  in  Sacra¬ 
mento,  justificentur  ud  vitam  te  ternam.  Ab¬ 
sit  ha;resis,  sed  non  perpetua:  subdentur 
condemnationi  mortis;  quia  ct  pro  illis  ulti¬ 
mo  loco  inimica  destruetur  mors,  neque  sub 

diaboli  perpetuo  potestate  erunt.  Quia  et  pro 
illis  ejectus  erit  diabolus  foras  in  die  novissi¬ 
mo,  ut  nihil  juris  habeat  ulterius  in  illos.  Il¬ 
la  ergo  damnatio  ob  illud  peccatum  non  erit 
perpetua.  » 

Hespondeo  :  ha?c  argumentatio  Catharini, 
primum  repugnat  expressis  testimoniis  Pa¬ 
trum,  quae  in  eap.  superiore  citavimus.  De¬ 
inde  sequitur  ex  ea,  ut  si  damnatio  parvulo¬ 
rum  non  sit  aeterna,  eadem  ratione  damna¬ 
tio  majorum  non  videatur  aeterna.  Nam  quod 
ipse  dicit,  Christum  venisse,  ut  tolleret  pec¬ 
catum  originis,  et  propter  Christi  justitiam 
omnes  justificari,  et  in  novissimo  die  inimi¬ 
cam  mortem  perituram,  et  diabolum  foras 
ejiciendum,  reque  valet  in  majoribus  ac  par¬ 
vulis.  Christus  enim  venit  omnia  peccata 
tollere  :  Dedit  enim  semetipsum  redemptionem 
pro  omnibus.  1  Timot.  2  (1).  Et  ipse  est  pro¬ 
pitiatio  pro  peccatis  totius  minui  i.  i.  Joan.  2  (2). 
Propter  ejus  justitiam  omnes  non  solum  par¬ 
vuli,  sed  etiam  adulti  justificabuntur.  Nam 
judicium  quidem  ex  uno,  delicto  videlicet,, 
in  condemnationem,  gratia  autem  ex  multis 
delictis  in  justificationem,  inquit  Apostolus 
ad  Rom.  o.  et  inimica  destruetur  mors,  pro 
omnibus  omnino  non  solum  parvulis,  sed 
etiam  majoribus ;  omnes  enim  resurgent,  e- 
tiam  gravissimi  peccatores.  Denique  et  dia¬ 
bolus  ejicietur  foras,  sed  Scriptura  nusquam 
indicat,  eum  deinceps  habiturum  potesta¬ 
tem  in  majores,  non  autem  in  parvulos. 

Itaque  si  conclusio  illa,  damnationem  vi¬ 
delicet  non  fore  perpetuam,  vera  est  de  par¬ 
vulorum  damnatione,  vera  etiam  erit  de 
damnatione  majorum.  Quod  si  damnatio 
peccatorum  non  sit  aeterna,  dubitari  etiam 
poterit  de  beatitudine  Sanctis  promissa,  ne 
forte  non  sit  aeterna,  ut  S.  Augustinus  colli¬ 
git  lib  xxi.  de  civit.  Dei  cap.  24.  Sed  his 
omissis  respondeamus  breviter  ad  argumen¬ 
tum. 

Quod  igitur  Catharinus  dicit,  Christum 
venisse,  ut  peccatum  originis  tolleret,  verum 
est  quoad  efficaciam,  quia  ut  ex  Joanne  ci¬ 
tavimus,  ipse  est  propitiatio  pro  peccatis  to¬ 
tius  mundi ;  a  multis  tamen  non  tollitur  hoc 
peccatum,  quia  non  applicatur  cis  pretium 
redemptionis.  Instrumentum  enim  applica¬ 
tionis  pro  parvulis  nullum  est,  praiter  Ba¬ 
ptismum  ;  proinde  sine  Baptismo  deceden¬ 
tes,  expertes  sunt  redemptionis. 

Quod  addit,  scriptum  esse,  «  Per  unius 


justitiam  in  omnes  homines  in  justificatio¬ 
nem  vita?  »,  verissimum  quoque  est  :  sed 
intclligitur  ex  communi  Catholicorum  sensu 
atque  consensu,  non  in  omnes  simpliciter, 
sed  in  omnes,  qui  ex  Christo  per  Baptismum 
renascuntur.  Sicut  enim  omnes,  qui  nascun¬ 
tur  ex  Adamo,  damnantur ;  ita  omnes  qui 
renascuntur  in  Christo,  justificantur;  quare 
ad  parvulos  non  baptizatos  nihil  hoc  testi¬ 
monium  pertinet. 

At  in  novissimo  etiam  pro  parvulis  inimi¬ 
ca  destruetur  mors.  Si  hic  locus  de  resurre- 
ctione  simpliciter  intclligalur  :  destruetur 
quidem  mors  pro  omnibus  damnatis,  quia 
omnes  resurgent,  sed  non  propterca  desi¬ 
nent  esse  in  morte  alterna  :  nam  resurgent 
non  ad  resurrectionem  vitee,  sed  ad  resur¬ 
rectionem  judicii,  ut  Dominus  dicit  Joan.  v. 
hoc  est,  resurgent,  ut  miseri  semper  in  dam¬ 
natione  vivant,  et  ut  mors  eorum  nunquam 
moriatur. 

Sin  autem,  quod  probabilius  videtur, 
verba  illa,  «  Inimica  destruetur  mors,  »  in- 
tclligantur  de  resurrectione  ad  veram  vitam, 
nihil  luec  promissio  ad  parvulos  pertinet. 
Resurrectio  enim  ad  veram  vitam,  fidelium 
tantum  erit  atque  Sanctorum,  ut  S.  Augu¬ 
stinus  affirmat  in  epist.  i  16.  ad  Gosentium, 
qui  etiam  in  cpistol.  28.  adHieron.  parvulos 
in  eorum  numero  ponit,  qui  resurgent  non 
ad  resurrectionem  vitee,  sed  ad  resurrectio¬ 
nem  judicii,  id  est,  damnationis. 

Denique  quod  affert  Catharinus  de  eje¬ 
ctione  diaboli,  nihil  omnino  probat ;  nam  ut 
supra  ostendimus  multis  testimoniis,  diabo¬ 
lus  non  ejicitur  foras,  nisi  per  Baptismum, 
cujus  rei  signum  est,  quod  In  univorsa  Ec¬ 
clesia  ex  antiquissima  traditione  parvuli  ba¬ 
ptizandi  exorcizantur  et  exsufflantur. 

Altera  objectio  Catharini  pugnat  pro  ter-  ' 
tio  loco  infantibus  assignando,  ex  cap.  12. 
Daniel,  ubi  sec  legimus  :  Et  multi  de  his , 
qui  dormiunt  in  terree  pulvere ,  evigilabunt, 
alii  in  vitam  ;c ternam,  alii  in  opprobrium,  ut 
videant  semper  (3).  Attendite,  inquit  Cathari¬ 
nus,  «non  dicit,  omnes  qui  dormiunt,  sedmul- 
ti  dehis  qui  dormiunt,  ut  clare  innuat,  super- 
esse  aliquos  dormientium,  qui  nec  in  vitam 
alternam,  nec  in  opprobrium  te  ternum  vigi¬ 
laturi  sunt.  Hi  autem  quinam  esse  possunt, 
nisi  pueri  isti  ?  Alioqui  dent  nobis  contradi¬ 
centes,  quinam  hi  sint.  Certe  hic  locus  irre- 
fragabilitcr  contra  eos  concludit.  » 


(1)  Timoth.  II,  «.  -  (2)  I  Joan.  II,  2.  —(3)  Dan.  XII. 

Respondeo,  S.  Augustinus  lib.  xx.  de  civ. 
Dei  c.  23.  et  Theodoret.  in  comment.  hujus 
loci,  nos  admonent,  vocem  illam,  «  multi,  » 
positam  esse  hoc  loco  pro  voce,  «  omnes,  » 
quia  re  vera  multi  erunt,  qui  resurgent,  cum 
omnes  resurgent.  Simile  est  illud  ad  Roman. 
V.  Per  inobedientiam  unius  hominis  peccato¬ 
res  constituti  sunt  multi  (1).  Quos  multos  vo¬ 
cavit,  etiam  omnes  vocat,  cum  ait  :  In  quo 
omnes  peccaverunt.  Et  :  Per  unius  delictum  in 
omnes  homines  in  condemnationem  (2).  Simile 
est  etiam  quod  habetur  Gen.  xvn.  Patrem 
multarum  (/entium  constitui  te  (3).  De  quibus 
gentibus  rursus  dicitur  cap.  xvm.  et  xxn.  In 
semine  tuo  benedicentur  omnes  gentes  ter¬ 
ree . 

Adde  quod  S.  Augustinus  loco  notato,  S. 
Ambrosius  in  i.  Psal.  et  S.  Hieronymus  in 
cap.  2G,Isai.  dicunt,  locum  istum  Dan.  idem 
omnino  significare,  quod  multo  post  Domi¬ 
nus  expressit  Joan.  v.  cum  ait:  Omnes,  qui 
in  monumentis  sunt  audient  cocem  filii  Dei,  et 
procedent,  qui  bona  fecerunt,  in  resurrectionem 
vitx  qui  vero  mala  egerunt,  in  resurrectionem 
judicii  ( 4).  Ubi  vide  mus,  a  Domino  ipso  decla¬ 
ratum  esse,  per  multos  dormientes  in  terra3 
pulvere  intelligendos  esse  omnes,  qui  in  mo¬ 
numentis  sunt,  id  est,  omnes  mortuos.  Non 
igitur  irrefragabiliter  hic  locus  contra  eos 
concludit,  qui  negant  parvulos  extra  coelum, 
et  gehennam,  sedem  quamdam  tertiam  post 
judicium  habituros. 

Tertia  objectio  :  «  Si  verum  fuerit,  inquit 
Catharinus,  quod  Augustinus  ad  Renatum 
scripsit,  videlicet  his  pueris  medium  assig¬ 
nare  locum  inter  gehennae  supplicium,  et 
coelorum  regnum,  haeresim  esse  Pelagia- 
nam ;  consequens  est,  ut  omnis  schola  ha}- 
resim  Pclagianam  defendat.  At  cur  non  po¬ 
tius  fateamur,  quod  Augustinus  humani  ali¬ 
quid  passus  est,  et  excessit  in  dogmate  ?  » 

Respondeo  :  S.  Augustinus  in  lib.  ad  Re¬ 
natum,  qui  est  primus  de  origine  animae, 
cap.  9.  non  dicit,  esse  Pelagianam  haeresim, 
assignare  parvulis  medium  locum  inter  Ge¬ 
hennae  supplicium  et  coelorum  regnum,  sed 
inter  damnationem  regnumque  coelorum. 
Parvulos  autem  vere  esse  damnatos,  ac  per 
hoc  non  habere  medium  locum  inter  dam¬ 
nationem,  regnumque  coelorum,  non  solum 
Apostolus  dicit  ad  Rom.  v.  et  omnis  schola 
contra  Pelagianos  defendit,  sed  ipse  etiam 
Catharinus  in  illo  ipso  suo  libello  confirmat. 


Sic  enim  loquitur  in  responsione  ad  primum 
argumentum  :  «  Fateor,  inquit,  quod  nemo 
secundum  fidem  negare  potest,  omnes  in 
Adam  peccasse,  et  ideo  pueros  omnes  illud 
vitium  contrahere,  ac  secum  ferre  damna¬ 
tionem.  » 

Sed  esto  scripsisset  Augustinus  in  libro  ad 
Renatum,  non  posse  assignari  parvulis  me¬ 
dium  locum,  nisi  ex  sententia  Pelagianorum, 
inter  gehenna}  supplicium,  et  coelorum  reg¬ 
num;  quod  vere  scripsit  in  serm.  14.  de 
verbis  Apostoli,  et  alibi  :  non  propterea  con¬ 
sequens  erit,  ut  omnis  schola  haeresim  Pe¬ 
lagianam  defendat.  Nam  tametsi  Theologi 
Scholastici  in  eo  fere  conveniant,  ut  parvuli 
sine  Baptismo  decedentes  non  patiantur  poe¬ 
nam  sensibilem  ignis  corporalis ;  tamen  a- 
perte  docent,  ut  nos  supra  citavimus,  eos  in 
inferno  esse,  et  poenam  damni  perpetuo  lue¬ 
re  ;  ac  per  hoc  non  assignant  illis  medium 
locum  inter  gehennae  supplicium,  et  coelo¬ 
rum  regnum.  Sed  in  ipsa  gehenna  mitiore 
poena  quam  caeteros  puniendos  esse  confir¬ 
mant.  A  qua  sententia  ne  ipse  quidem  Au¬ 
gustinus  multum  abhorret.  Non  igitur  Au¬ 
gustinus  aliquid  humani  passus  esse,  aut 
excessisse  in  hoc  dogmate  censendus  est; 
sed  illi  plane  humanum  aliquid  patiuntur, 
et  excedunt,  qui  parvulos  in  superiore  parte 
terra,  quasi  in  terrestri  paradiso  collocant, 
eosque  beatos  ac  felices  dicunt. 

Quarta  objectio  :  «  Quia  non  erat  conve¬ 
niens,  inquit  Catharinus,  ut  quidquam  frau¬ 
daretur  suo  fine,  id  est,  illo  qui  ei  secundum 
naturam  competit :  idcirco  parvulos  ea  ma¬ 
nebit  felicitas,  quam  homini  dignum  est 
competere,  ut  homo  est.  Ergo  istis  pueris, 
qui  humanam  naturam  sine  crimine  habe¬ 
bunt,  illa,  qum  humante  natura  convenit,  et 
quodammodo  ipso  jure  debetur  felicitas, 
dabitur.  Noscentergo  quatenus  naturalis  cog¬ 
nitio  se  extendere  poterit,  Dominum  Deum 
et  substantias  separatas  longe  super  omnes 
Philosophos.  Non  enim  ullum  habebunt  im¬ 
pedimentum  ex  corpore,  neque  interius, 
neque  exterius,  et  in  teternum  viventes  pro¬ 
ficient  quasi  in  immensum.  » 

Respondeo  :  Multa  sunt  in  hac  ratiocina¬ 
tione,  quae  merito  negari  et  reprehendi  pos¬ 
sunt.  Primum,  falsum  est,  non  esse  conve¬ 
niens  ,  ut  quidquam  fraudetur  suo  fine' 
Quin  potius  conveniens  est,  ut  summus  pro¬ 
visor  omnium  rerum,  dirigat  quidem  omnia 


(1)  Rom.  V,  19.  -  (2)  Gen.  XVII,  5.  —  (3)  ibid.  XXII,  18.  -  (4)  Joan.  V,  28. 

'  ad  suum  finem,  sed  tamen  aliqua  ab  eo  fine 
excidere  permittat ;  vide  sanctum  Thom.  in 
.  quaest  .  22.  art.  2  .  et  quaest.  23  .  art.  3. 

Deinde  falsum  est,  parvulos  sine  Bapti¬ 
smo  decedentes,  naturam  humanam  habere 
sine  crimine,  nisi  per  crimen  actuale  pec¬ 
catum  intelligi  velis.  Sed  quidquid  sit  de  no¬ 
mine,  certum  est,  parvulos  naturam  habere 
peccato  depravatam,  et  esse  filios  ira;,  ac  per 
hoc  nullo  jure  deberi  eis  felicitatem. 

Denique  falsum  est,  naturalem  esse  felici¬ 
tatem,  vivere  in  aeternum,  cum  corpore  pe¬ 
nitus  immortali,  proficere  in  immensum, 
nullum  impedimentum  ex  corpore  habere, 
intelligere  Deum  et  substantias  separatas 
supra  omnes  Philosophos,  idque  sine  labore, 
sine  doctore,  sine  libris,  aliisque  discendi 
instrumentis.  Nihil  enim  horum  natura  hu¬ 
mana  perse  requirit,  quin  potius  naturale  est 
homini  corpus  habere  mortale,  cibo  ac  potu 
indigere,  pendere  a  sensibus,  corporalibus 
in  scientiis  acquirendis  non  sine  magno 
labore  ad  inlelligentiam,  quamvis  exiguam, 
ac  tenuem  rerum  incorporalium  pervenire. 

Quare  non  resurgent  parvuli,  de  quibus 
loquimur,  ad  vitam  immortalem,  quod  ita 
postulat  eorum  natura,  vel  quod  ipsis  id  val¬ 
de  utile  sit  futurum,  sed  ut  justitia  Dei  in  eo¬ 
rum  perpetua  damnatione  cernatur.  Et  ideo 
corpus  habebunt,  immortale  quidem,  sed 
non  impassibile,  non  spirituale,  non  glorio¬ 
sum  :  mentem  quoque  habebunt,  non  qui¬ 
dem  actuali  peccato  inquinatam,  sed  habi- 
tualiter  a  Deo  aversam,  nullisque  scientiis, 
aut  virtutibus  ornatam. 

Quinta  objectio  :  «  Cum  non  sint  futuri,  in¬ 
quit  Catharinus,  proprie  exules  a  regno  Dei, 
sed  relegatis  magis  similes,  probabile  mihi 
videtur,  quod  non  carebunt  Angelicis  reve¬ 
lationibus  et  visitationibus  etiam  eorum,  qui 
erunt  in  coelis,  qui  sic  recreabunt  eos,  et  so¬ 
labuntur,  ut  praeter  divinae  visionem  maje- ' 
statis,  nihil  eis  deesse  intelligamus.  » 

Respondeo :  Inter  exulem,  et  relegatum  ea 
differentia  constituitur  I.  2.  ff.  de  poenis,  ut 
exules  jus  civitatis  amittant,  relegati  retineant. 
Quare  si  parvuli  non  baptizati,  non  exules  a 
regno  Dei,  et  civitate  sancta  Hierusalem 
coelesti,  sed  relegati  dicendi  sint,  id  seque¬ 
tur,  ut  ejusmodi  parvuli,  cives  Sanctorum, 
domestici  Dei,  filii  regni,  et  membra  corpo¬ 
ris  Christi  haberi  debeant ;  nam  cum  Eccle¬ 
sia,  qua;  est  in  coelis,  nunc  civitas  sancta. 


nunc  domus  Dei,  nunc  coelorum  regnum, 
nunc  etiam  corpus  Christi  esse  dicantur, 
qui  cives  Sanctorum  sunt,  iidem  domestici 
Dei,  filii  regni,  et  membra  Christi  nominan¬ 
tur.  At  quis  ferat  Catholicus,  ut  homines  sine 
fide  et  Baptismo  dicantur  membra  Christi  ? 
et  filii  ira;  sint  filii  regni  ?  et  qui  scripti  non 
sunt  in  libro  vitee,  sint  etiam  post  hanc  vi¬ 
tam  cives  Sanctorum,  et  domestici  Dei  ? 

Non  igitur  relegatis,  sed  plane  deportatis 
similes  sunt  parvuli  sine  Baptismo  deceden¬ 
tes,  et  in  locis  subterraneislongissime  a  san¬ 
cta  civitate  constituti,  neque  Angelorum,  ne¬ 
que  hominum  beatorum  visitatione  fruuntur. 
Ilie  plane  locum  habet,  quod  scribit  S.  Au¬ 
gustinus  in  lib.  i.  de  peccatorum  meritis  et 
remissione,  cap.  23.  et  relatum  est  in  decre¬ 
tum  de  consecratione,  distin.  4.  can.  Nul¬ 
la.  <(  Nulla  ex  nostro  arbitrio  praeter  Bapti¬ 
smum  Christi,  salus  aeterna  promittatur  in¬ 
fantibus,  quam  non  promittit  Scriptura  divina 
humanis  omnibus  ingeniis  praeferenda.  » 

Sexta  objectio  :  «  Probabilissimum,  inquit, 
judicavi,  quod  quidam  dicunt,  habitationem 
eorum  fore  super  hanc  terram,  quia  locus 
tst  proprius  hominum,  ubi  contemplabuntur 
opera  Dei.  »  Et  huc  aspexit  forsan,  qui  dixit : 
Coelum  coeli  Domino ,  terram  autem  dedit  filiis 
hominum.  Et  fortasse  hoc  est  etiam  quod 
dixit  Apostolus  :  «  Instaurata  per  Jesum  om¬ 
nia  quae  in  coelis  et  qua;  in  terra,  id  est,  quae 
coelestem  habitationem  habebunt,  et  quae 
terrenam.  » 

Respondeo  :  non  est  de  rebus,  quae  pen¬ 
dent  a  divina  voluntate,  aliquid  asserendum, 
nisi  Deus  ipse  in  Scripturis  sanctis  tale  ali¬ 
quid  revelaverit.  Scripturae  autem,  ut  san¬ 
ctus  Augustinus,  a  nobis  supra  citatus,  saepius 
observavit,  nusquam  tradunt,  post  diem  ju¬ 
dicii  futuras  hominum  sedes,  nisi  duas,  unam 
in  coelo  cum  Angelis,  alteram  in  inferno  cum 
daemonibus,  quae  sunt  etiam  duae  civitates,' 
Hierusalem  et  Babylon,  et  de  quibus  tam 
multa  scribit  idem  Augustinus  in  libris  de  ci- 
vitateDei.  Quare  superior  terrae  facies  pro- 
priusest  hominumlocus,  dummortales  sunt, 
et  egent  aere  ad  respirationem,  et  fructibus 
terrae  ad  alimentum,  et  pro  hoc  tempore  lo-  § 
quitur  Psalm.  Coelum  coeli  Domino,  terram 
autem  dedit  filiis  hominum  (1) ;  immortalibus 
autem  pro  ratione  meritorum  coelum  potius, 
aut  gehenna  conveniet. 

Quod  autem  Apostolus  ad  Ephes.  cap.  ii 


(1)  Psalm.  CXIII,  16. 

scribit,  Christum  instaurasse  qua)  in  coelis, 
et  qua)  in  terra  sunt,  significat  per  Christum 
reparatas  in  crelo  Angelorum  ruinas,  et  in 
terra  genus  humanum  de  captivitate  red¬ 
emptum.  S.  Augustinus  in  Enchirid.  cap. 
62.  « In  ipso,  inquit,  instaurantur  qua)  in 
ccelis  sunt,  cum  id,  quod  inde  in  Angelis 
lapsum  est,  ex  hominibus  redditur  ;  instau¬ 
rantur  autem  quae  in  terris  sunt,  cum  ipsi 
homines,  qui  praedestinati  sunt  ad  aeternam 
vitam,  a  corruptionis  vetustate  liberantur.  » 

Alia  est  expositio  sancti  Hieronymi  in  hunc 
locum,  qui  pro  «  instaurare,  »  legit,  «  recapi- 
tularc, »  et  sensum  esse  vult,  in  Christi  cru¬ 
ce  omnia  mysteria  diversis  temporibus  prae¬ 
dicta,  vel  figurata,  ad  unam  veluti  summam 
esse  revocata.  S.  Joannes  Chrysostomus 
aliam  adfert  expositionem,  et  quidem  valde, 
consentaneam  verbis  Apostoli  :  verbum  e- 
nim  Gra)cum  dvazssaXauoffaaO&i,  exponit,  re¬ 
ducere  ad  unum  caput,  ut  sententia  hujus 
loci  sit,  factum  esse  per  mysterium  incar¬ 
nationis,  ut  coelestia,  et  terrena,  id  est  An¬ 
geli  et  homines,  unum  caput,  id  est,  Chri¬ 
stum,  habere  inciperent,  cum  antea  propter 
hominum  peccata  sejuncta,  et  separata  es¬ 
sent  a  terrenis  coelestia.  Quod  aliis  verbis  i- 
dem  Apostolus  ad  Colossens.  cap.  i.  scribit, 
cum  ait :  Pacificam  per  sanguinem  crucis  ejus, 
sive  quae  in  teiris,  sive  quae  in  ccelis  sunt  (1). 

Septima  objectio  :  «  Est  alia  ratio,  inquit 
Catharinus,  per  hoc  non  rejicienda,  quam 
docti  quidam  induxere  :  Quoniam  cum  terra 
hsec  mansura  sit  in  reternum,  et'  purgatior, 
et  pulchrior,  sicut  scriptum  est  :  Et  vidi  coe¬ 
lum  novum,  et  terram  novam  ;  sicut  autem 
ccclum  non  nude  pro  coelo  sumitur,  absque 
habitatore,  ita  nec  terra.  Et  vere  valde  in- 
congruum  videtur,  locum  talem  et  tantum 
fore  perpetuo  vacuum  sine  habitatore ;  et 
similiter  terrenos  homines  carere  habitatio¬ 
ne  sua  propria,  qua)  est  terra  haec,  nam  sub 
terra  manere  tales,  minus  conveniens  eorum 
conditioni  videtur.  » 

Respondeo  :  terra  quidem  manebit  in  a)- 
ternum,  et  purgatior,  sed  aquis  (ut  supra 
diximus)  undique  cooperta,  et  ideo  non  erit 
^conveniens  habitationi  hominum.  Porro  cce- 
lum  novum  omnino  sine  habitatore  intolli¬ 
tur,  nisi  quis  velit,  post  judicium  aut  dro¬ 
mones,  aut  aves  in  coelo  hoc  degere.  Neque 
enim  de  coelo  syderco,  sed  aereo  sermo  est. 
Hoc  enim  coelum  innovabitur,  et  purgabitur, 


cum,  ut  loquitur  S.  Petrus  in  epist.  2.  cap. 
ult.  Cceli  ardentes  solventur  (2).  Quod  si  pa¬ 
rum  conveniens  esset,  terram  perpetuo  va¬ 
cuam  hominibus  permanere,  eadem  ratione 
parum  esset  conveniens,  aquam  piscibus,  et 
aerem  avibus  perpetuo  carituram.  Denique 
conditioni  hominum  damnatorum  optime 
convepit  locus  sub  terra,  id  est,  carccr,  sive 
ergastulum  inferorum. 

Octava  objectio  :  «  Quod  si  nunc  anima)  te¬ 
nentur  in  limbo,  sicut  olim  sancti  Patres  de¬ 
tenti  sunt,  qui  locus  sub  terra  esse  merito 
creditur,  hoc  illi  originali  peccato  datur  in- 
terim  usque  ad  diem  magnae  resurrectionis. 
Quar.do  enim  totum  Christi  corpus  resurre¬ 
xerit,  scilicet  in  Sanctis  suis,  tunc  coquum  erit 
et  ipsos  potiri  perfectione  sua.  » 

Respondeo  :  Si  anima)  parvulorum  sine 
Baptismo  decedentium,  in  poenam  originalis 
peccati  detinentur  in  limbo  subterraneo  ;  et 
peccatum  illud  nunquam  dimittetur,  ut  Ca¬ 
tholici  omnes  constanter  credunt,  certe  se¬ 
quitur,  animas  eorum  parvulorum  cx  limbo 
illo  subterraneo  nunquam  egressuras.  Por¬ 
ro  cum  totum  Christi  corpus  resurrexerit,  re¬ 
surgent  etiam  et  damnati  omnes,  tum  pusil¬ 
li,  tum  magni.  Sed  non  ideo  resurgent,  ut 
ibi  sint  anima),  ubi  fuerant  corpora,  sed  con¬ 
tra  ut  ibi  sint  corpora,  ubi  fuerant  anima). 
Sequentur  corpora  sua  animas,  sive  in  cte- 
lum,  sive  in  infernum. 

Objectio  ultima,  quamvis  non  ultimo  loco 
posita,  sumitur  ex  Augustino,  qui  in  lib.  m. 
de  libero  arbitrio,  cap.  23.  sic  ait  :  «  Quis 
novit  quid  parvulis,  quorum  cruciatibus  du¬ 
ritia  majorum  contunditur,  aut  exercetur  fi¬ 
des,  aut  misericordia  probatur,  quis,  inquam, 
novit,  quid  ipsis  parvulis  iu  secreto  judicio¬ 
rum  suorum  bona)  compensationis  reservet 
Deus  ? 

Respondeo  :  Idem  S.  Augustinus  in  epist. 
28.  ad  Hieronymum  explicat  heee  sua  verba, 
ac  dicit,  ea  se  protulisse  pro  infantibus  ba¬ 
ptizatis,  non  autem  pro  iis,  qui  sine  peccati 
originalis  remissione  decedunt. 


(1)  Colos?..  I,  20.  —  (2)  Pet,  III,  12. 

Itefellitur  quinta  opinio,  atque  annentur,  par¬ 
vulas  sine  Baptismo  decedentes,  non  punien¬ 
das  poena  sensus ,  sive  ignis  sensibilis. 

Excussimus  primam  et  secundam  senten¬ 
tiam,  easque  ex  divinis  litteris,  et  Ecclesia¬ 
stica  traditione  refutavimus.  Nunc  ad  aliud 
extremum,  id  est,  ad  Quintam  sententiam  ac¬ 
cedemus,  quae  tantum  abest,  ut  parvulis 
sine  Itaptismo  decedentibus,  vitam  adernam 
promittat,  ut  etiam  eos  omni  genere  poena*, 
tum  damni,  tumefiam  sensus,  et  in  animo, 
et  in  corpore  puniri  velit.  Qua;  quidem  sen¬ 
tentia  non  videtur  aperte  ab  Ecclesia  Catho¬ 
lica  reprobata ;  rejicitur  tamen  passim  in 
scholis,  et  nobis  etiam  improbabilis  esse  vi¬ 
detur.  Itaque  sequentibus  argumentis  re¬ 
futari  potest. 

Primum  sumitur  cx  divinis  litteris.  Legi- 
mus  enim  in  Apocalyp.  cap.  xvm.  Quan¬ 
tum  se  glorificavit ,  et  in  deliciis  fuit,  tantum 
date  illi  tormentum  et  lucium  (l).  At  parvuli 
nulla  se  ratione  glorifica verunt,  neque  in  de¬ 
liciis  ullis  fuerunt ;  nullum  igitur  merentur 
tormentum  et  luctum.  Item  Isai.  ult.  et 
Mare.  ix.  conjungitur  ignis  cum  verme  : 
1  'crinis,  inquit,  eorum  non  morietur,  et  ignis 
non  extinguetur  (2).  Constat  autem  parvulos 
nullam  passuros  poenam  ex  morsu  vermis, 
id  est,  ex  conscientia  mali  operis  animum 
pungente,  atque  affligente;  igitur  credibile 
etiam  est,  nullam  esse  passuros  ignis  mate¬ 
rialis  poenam. 

Alterum  argumentum  sumitur  ex  epistola 
decretali  Innocentii  III.  Pontificis  gravissimi, 
atque  doctissimi,  qua;  habetur  in  lib.  m. 
decretalium,  tit.  de  Baptismo,  ct  ejus  effe¬ 
ctu,  cap.  Majores,  ubi  legimus,  peccati  ori¬ 
ginalis  poenam  esse  carentium  visionis  divi¬ 
na;,  actualis  autem  gehenna;  perpetua;  cru¬ 
ciatum.  Quo  loco  per  cruciatum  gehenna; 
non  potest  intelligi  nisi  poena  sensus,  qrne 
opponitur  p(»;me  damni.  Neque  repugnat 
luec  sententia  testimoniis  Patrum,  qui  scri¬ 
pserunt,  parvulos  seternis  poenis  in  gehenna 
torqueri.  Illi  enim  poenam  gehenna;  acci¬ 
piunt  pro  generali  supplicio,  quod  tum  ad 
poenam  damni,  tum  ad  poenam  sensus,  tum 
ad  utramque  simul  referri  potest.  Innocen¬ 


tius  autem  gehenna;  cruciatum  non  pi'0  ge¬ 
nere  infernalium  poenarum,  sed  pro  altera 
specie  usurpare  maluit. 

Tertium  argumentum  sumitur  ex  testimo¬ 
niis  sanctorum  Patrum,  qua;  non  possunt  re¬ 
ctius  conciliari  cum  testimoniis,  qua*  sunt  a 
nobis  supracitata,  quamsi  dicamus,  parvulos 
non  pati  in  gehenna  poenam  sensus,  sed  so¬ 
lius  damni. 

S.  Gregorius  Nazianzenus,  vir  sine  con¬ 
troversia  doctissimus,  et  in  fidei  dogmatibus 
integre  conservandis  diligentissimus,  ora¬ 
tione  in  sanctum  lavacrum,  ante  modium, 
tria  genera  hominum  sine  Baptismo  dece¬ 
dentium  esse  dicit,  quorum  alii  Baptismum 
contempserint,  alii  ex  negligcnlia  propria 
amiserint,  alii,  hoc  est,  infantes,  aliorum 
negligentia  illo  caruerint.  De  horum  omnium 
poena  post  hanc  vitam  ita  pronuntiat :  «  Exi¬ 
stimo,  inquit,  futurum,  ut  primi  quidem 
cum  aliorum  scelerum,  tum  etiam  Baptismi 
contempti  pcenas  luant :  alii  autem  poenas 
quidem,  sed  leviores  pendant,  ut  qui  non 
tam  animi  pravitate,  quam  stultitia  a  Bapti¬ 
smo  aberrarint :  postremi  denique  nec  coe¬ 
lesti  gloria,  nec  suppliciis  a  justo  judice  affi- 
ciantux*,  ut  pote  qui  licet  Baptismo  consig¬ 
nati  non  fuerint, improbitate  tamen  careant, 
atque  hanc  jacturam  passi  potius  fuerint, 
quam  fecerint.  Neque  enim  quisquis  suppli¬ 
cio  dignus  non  est,  protinus  honorem  quo¬ 
que  meretur.  Quemadmodum  nec  quisquis 
honore  indignus  est,  statim  etiam  poenam 
promeretur.  «  Non  negat  hic  sanctus  Do- 
ctor,  parvulos  plecti  poena  damni,  sed  po¬ 
tius  id  fatetur,  cum  ait,  eos  esse  coelesti  ho¬ 
nore  indignos  :  negat  autem  eos  plecti  alia 
poena,  qua;  dicitur  sensus,  quoniam  ea  pro¬ 
prie  improbitari  debetur,  qua  illi  carent. 

S.  Ambrosius,  vel  quisquis  auctor  fuit 
commentariorum  in  epistolas  S.  Pauli,  qua; 
Ambrosii  nomen  ferunt,  explicans  cap.  5. 
ad  Roman.  scribit,  non  omnes  in  Adamo, 
tanquam  in  massa ,  peccasse ,  ct  tamen 
paulo  in  inferius  adjungit,  neminem  puniri 
morte  secunda  in  gehenna,  nisi  eam  sibi 
propriis  malis  actibus  acquirat.  Ubi  cum 
fateatur,  omnes  peccasse,  non  potest  negare 
omnes  quoque  pariter  puniendos,  nisi  re¬ 
missionem  obtineant.  Sed  certum  pccme 
genus  ab  illis  removet  qui  nihil  propriis 
actibus  meruerunt.  Illud  autem  poena;  ge¬ 
nus  non  potest  esse  aliud,  nisi  po;na  sensus. 


(!)  Apoc.  XVIII,  7.  -  (2)  Isai.  LXVI,  24;  Mare,  IX,  43. 

S.  Augustinus  lib.  m.  de  libero  arbitrio, 
cap.  23.  «  Dicunt,  inquit,  qualis  in  futuro, 
judicio  deputabitur,  cui  nec  inter  justos  lo¬ 
cus  est,  quoniam  nihil  recte  fecit;  neque 
inter  malos,  quoniam  nihil  peccavit?  quihus 
respondetur  ad  universitatis  complexum  et 
totius  creatura),  vel  per  locos,  vel  per  tem¬ 
pora  ordinatissimam  connexionem  non  posse 
superfluo  creari  qualemcumque  hominem, 
ubi  solium  arboris  nullum  superfluo  creatur : 
sed  sane  superfluo  quaeri  de  meritis  ejus,  qui 
nihil  meruerit,  non  enim  metuendum  est, 
ne  vita  esse  potuerit  media  quaedam  inter 
recte  factum  atque  peccatum,  et  sententia 
judicis  media  esse  non  possit, inter  praemium, 
atque  supplicium.  » 

Hanc  sententiam  S.  Augustinus  nusquam, 
quod  ego  quidem  legerim,  retractavit.  Et 
tamen  si  hoc  faciendum  esse  censuisset,  ha¬ 
buit  magnam  occasionem,  tum  in  t.  lib.  Re¬ 
tractationum,  cap.  9.  ubi  diligenter  exami¬ 
nat  hos  libros,  tum  in  epist.  28.  ad  Hierony¬ 
mum,  ubi  disputat  de  parte  quadam  hujus 
ipsius  cap.  23.  in  quo  habentur  verba,  quae 
paulo  ante  citavimus.  Neque  vero  in  his 
verbis  sanctus  Augustinus  tribuit  parvulis 
medium  locum  inter  coelum  et  infernum,  sed 
mediam  sententiam  inter  praemium,  quod 
debetur  iis,  qui  propria  voluntate  boni  ali¬ 
quid  meruerunt,  et  supplicium ,  quod  iis 
debetur,  qui  propria  voluntate  poenam  sibi 
ipsi  pepererunt.  Quare  parvuli  sine  Baptismo 
decedentes  non  c-arebunt  supplicio  com¬ 
muni  peccato  originali  et  actuali,  quibus 
amittitur  gratia  Dei,  quas  poena  est  carentia 
visionis  divinae  ;  sed  liberi  erunt  ab  ea  pce- 
na,  quae  propria  est  peccati  actualis,  quae 
poena  igriis,  sive  sensus  appellatur. 

Rursus  idem  Augustinus  lib.  v.  in  Julia¬ 
num,  cap.  8.  sic  loquitur  :  «  Ego  autem  non 
dico  parvulos,  sine  Christi  Baptismate  mo¬ 
lientes,  tanta  poena  esse  plectendos,  ut  eis 
non  nasci  potius  expediret.  »  Et  infra  :  «Quis 
dubitaverit  parvulos  non  baptizatos  in  dam¬ 
natione  omnium  levissima  futuros  ?  quae, 
qualis  erit  et  quanta  erit,  quamvis  definire 
non  possim,  non  tamen  audeo  dicere,  quod 
eis,  ut  nulli  essent,  quam  ut  ibi  essent,  po¬ 
tius  expediret. » 

Ex  hoc  loco  Duo  quaidam  colligimus,  qua) 
ad  rem  nostram  multum  pertinent.  Habemus 
primum,  non  fuisse  ausum  sanctum  Augu¬ 
stinum  pronuntiare  de  parvulis  morientibus 
sine  Baptismo  sententiam  illam  Domini  : 
Melius  erat  ei,  si  natus  non  fuisset  homo  ille 


cum  tamen  ea  sententia  de  illis  omnibus  pro¬ 
nuntiari  posse  videatur,  qui  sempiterno 
igne  in  gehenna  cruciantur.  Deinde  intelligi- 
raus,  S.  Augustinum  nunquam  affirmare 
voluisse  parvulos  illos,  in  specie,  torqueri 
poena  sensus,  sed  tantum  in  genere  poenam 
aliquam  sustinere.  Non  enim  dicit  solum,  se 
definire  non  posse,  quanta  sit  ea  poena, quod 
referri  potuisset  ad  solam  magnitudinem, 
sed  ait :  «  Quoe,  qualis,  et  quanta  sit,  definire 
non  possum.  »  Qua)  verba  satis  aperte  indi¬ 
cant,  de  ipsa  specie  poena)  Augustinum  fuisse 
incertum .  His  accedit  Petrus  Lombardus 
cum  omni  schola  Theologorum,  qui  in  -4. 
sent.  dist.  33.  communi  consensu  docent, 
parvulos  sine  Baptismo  morientes  puniri 
apud  inferos  poena  damni,  non  autem  poena 
sensus,  ac  per  hoc  liberos  esse  omnino  a 
supplicio  ignis  corporalis. 

Quartum  argumentum  sumitur  a  ratione. 

Prima  ratio.  Peccatum  originis  non  tollit 
in  homine  ordinem  naturalem,  sed  superna- 
turalem,  conversionem  videlicet  ad  Deum 
per  donum  gratia)  supernaturale.  Igitur 
a)quum  est,  ut  poena  peccati  originalis  sit 
privatio  boni  supernaturalis,  qualis  est  ca¬ 
rentia  visionis  Dei,  non  autem  inflictio  poe¬ 
na)  sensibilis,  qua)  naturam  ipsam  laedit. 

Secunda  ratio.  Propter  habitualem  caren- 
tiam  virtutum,  et  habitualem  pronitatem  ad 
vilia,  nemo  puniri  solet  poena  positiva,  ac 
sensibili,  sed  solum  propter  culpam  actua¬ 
lem,  non  enim  suspenduntur  a  magistratu, 
qui  carent  habitu  justitia;;  vel  qui  proni  sunt 
ad  furta,  sed  qui  re  ipsa  furantur :  possunt 
tamen  qui  carent  virtutibus,  et  c  contrario 
proni  sunt  ad  mala,  rejici  tanquam  indigni 
ab  aliqua  dignitate  adipiscenda.  At  pecca¬ 
tum  originis  est  culpa  solum  habitualis;  sunt 
enim  infantes  propter  id  peccatum  habitua- 
liter  aversi  a  Deo,  et  habitualiter  proni  ad 
concupiscendum  contra  rationem  ;  igitur 
rejici  possunt  tanquam  indigni  a  coelesti 
beatitudine  adeunda,  non  tamen  puniri  de¬ 
bent  supplicio  ignis,  et  sulphuris,  qui  sunt 
pomae  sensibiles,  ac  positiva). 

Tertia  ratio.  Propter  originale  peccatum 
non  injungitur  in  Ecclesia  hominibus  bapti¬ 
zandis,  quamvis  adultis,  ulla  satisfactio  po>- 
nalis  ;  neque  jubentur  ejusmodi  homines 
propter  id  peccatum,  ullam  animo  tristitiam, 
doloremve  concipere  :  igitur  credibile  est, 
nullum  ei  respondere  sensibilem  poenam  in 
saeculo  futuro,  sed  carentiam  tantum,  ut  su¬ 
pra  dictum  est,  beatitudinis  sempiterna). 


CAPUT  V. 


467 


CAPUT  y. 

Respondetur  ad  objectiones  contra  doctrinam 
capitis  superi  ris 

Sed  objici  possunt,  ac  solent,  nec  pauca, 
nec  levia  argumenta  adversus  ea,  quse  dixi¬ 
mus  cap.  superiore. 

Piima  objectio,  Matth.  m.  praecursor  Do¬ 
mini  de  ipso  Domino  ita  loquitur  :  Cujus 
ventilabrum  in  manu  ejus,  et  permundabit 
aream  suem,  et  congregabit  triticum  in  hor¬ 
reum  suum,  paleas  autem  comburet  igni  inex- 
tinguibili  (1).  Sed  parvuli  sine  Raptismo 
decedentes  non  sunt  grana  in  horreum  infe¬ 
renda,  igitur  paleae  ignis  inextinguibilis  pa¬ 
bulum  futurae. 

Respondeo  :  haec  parabola  nihil  omnino 
ad  parvulos  pertinet.  Siquidem  a^a  nihil 
est  aliud  nisi  Catholica  Ecclesia,  in  qua  sunt 
boni  malis  admixti,  ut  grana  paleis,  omnes 
tamen  fideles,  nulli  infideles,  ut  sanctus  Au- 
gustiuus  docet  in  libro  contra  Donatistas, 
post  collationem  cap.  10.  parvuli  sine  Ba¬ 
ptismo,  non  sunt  in  area,  ac  per  hoc  neque 
inter  frumenta,  neque  inter  paleas  nume¬ 
rantur. 

Secunda  objectio,  Matth.  m  :  Omnis  ar¬ 
bor,  quse  non  facit  fructum  bonum ,  excinde- 
tur,  et  in  ignem  mittetur  (2).  At  parvuli  fru¬ 
ctum  bonum  non  fecerunt,  et  plane  inutiles 
in  hoc  mundo  fuerunt ;  igiturexcisi  in  ignem 
mittentur. 

Respondeo  :  loquitur  Scriptura  de  adultis, 
qui  fructum  facere  cum  possent,  minime 
fecerunt.  Nam  etiam  arbores  ante  unam 
diem,  vel  alteram  plantata;  non  mittuntur  in 
ignem,  etiamsi  fructum  non  ferant.  . 

Tertia  objectio,  Matth.  xm  :  Sic  erit  in 
consummatione  saeculi,  exibunt  Angeli,  et  se¬ 
parabunt  malos  de  medio  justorum ,  et  mittent 
illos  in  caminum  ignis  (3).  At  parvuli  sine 
Baptismo  justi  non  sunt,  sed  mali  et  pecca¬ 
tores. 

Respondeo :  verba  citata  conclusio  sunt 
parabola?  de  sagena  missa  in  mare,  bonos  et 
malos  pisces  congregante.  Porro  sagena  illa 
non  mundum  universum ,  sed  Ecclesiam 
tantum  significat,  in  qua  sunt  homines  boni 
et  mali,  sed  fideles  et  baptizati,  ut  S.  Augu¬ 
stinus  explicat  lib.  supra  citato,  contra  Do¬ 


natistas,  post  collationem  cap.  4.  illa  igitur 
verba  ;  Separabunt  malos  de  medio  justorum, 
et  mittent  illos  in  caminum  ignis ,  ad  infantes 
non  perlinent,  qui  in  sagena  Ecclesise  nun¬ 
quam  fuerunt. 

Quarta  objectio,  Matth.  xxv  :  Omnibus  qui 
a  sinistris  erunt ,  id  est,  omnibus  malis  dice¬ 
tur  :  Ite  maledicti  in  ignem  aeternum  (4).  Ju¬ 
dicium  hoc  sine  dubio  universale  erit,  igitur 
etiam  parvuli  adesse  cogentur.  Non  erunt 
autem  parvuli  a  dextris  :  nam  alioqui  reg¬ 
num  coelorum  possiderent;  erunt  igitur  a 
sinistris,  et  sententiam  illam  accipient  :  Ite 
maledicti  in  ignem  aeternum. 

Respondeo,  judicium  universale  erit,  et 
omnes  omnino  aderunt  pusilli  cum  magnis, 
fideles  cum  infidelibus,  justi  cum  peccatori¬ 
bus.  Sed  non  eadem  forma  omnes  judica¬ 
buntur  ;  in  Evangelio  autem  Matth.  xxv, 
solum  describitur  forma,  qua  judicabuntur 
ii,  qui  in  Ecclesia  sunt,  atque  ita  hic  locus 
ad  parvulos  non  pertinet,  qui  in  Ecclesia  non 
sunt. 

Describi  vero  solum  formam  judicii  eo¬ 
rum,  qui  sunt  in  Ecclesia,  perspicuum  est, 
Primum  ex  Augustino  libro  citato  contra 
Donatistas,  cap.  4.  et  libro  de  fide  et  operi¬ 
bus,  cap.  13.  et  in  quaestionibus  ad  Dulci- 
tium,  quaest.  1 . 

Deinde  ex  ipsius  Evangelii  verbis;  com¬ 
parat  enim  Dominus  bonos  et  malos  ovibus 
et  hoedis  qui  in  eodem  grege  ejusdem  pa¬ 
storis  numerantur.  Constat  autem  gregem 
unius  pastoris  nihil  esse  aliud  nisi  Eccle¬ 
siam,  in  qua  sunt  boni  et  mali,  sed  Christia¬ 
ni.  Infideles  enim  lupis  potius,  e.t  canibus 
quam  hoedis  in  Scripturis  comparari  solent. 
Illa  etiam  ratio  aeterni  supplicii  :  Esurivi 
enim  et  nondedistis  mihi  manducare,  ete  ,  satis 
aperte  indicat,  istam  judicii  formam  ad  solos 
fideles  esse  referendam,  quippe  qui  non  ar¬ 
guuntur,  quod  rectam  fidem  non  habuerint, 
sed  quod  opera  fidei  non  ostenderint. 

Denique  cum  Evangelium  ad  solos  fideles 
pertineat,  neque  enim  fidem  habent  Evan¬ 
gelio,  nisi  fideles  :  non  erat  opus  in  Evan¬ 
gelio  describere  formam,  qua  judicabuntur 
infideles,  sed  satis  fuit  in  genere  dixisse  : 
Qui  non  crediderit ,  condemnabitur  (3).  Mare, 
ult.  Et  :  Qui  incredulus  est  filio,  non  videbit 
vitam  (6).  Joan.  m.Et  de  parvulis  :  Unius  de¬ 
licto  in  omnes  in  condemnationem.  Rom.  v.  (7). 


(1)  Matth.  III,  12.  -  (2)  Matth.  III,  10.  —  (3)  Matth.  XIII,  49.  -  (4)  Matth.  XXV,  41.  -  (5)  Mare. 
XVI,  16.  -  (6)  Joan.  III,  36.  —  (7)  Rom.  V,  18. 


4f,8 


UBER  VI. 


At,  inquies,  S.  Augustinus  ser.  14.  de 
verbis  Apostoli,  ex  hoc  loco  Matth.  xxv. 
probat  adversus  Pelagianos,  parvulos  sine 
Baptismo  defunctos,  ituros  in  ignem  aeter- 
num,  eo  quod  ad  sinistram  pertineant,  cum 
in  dextera  nulli  sint  nisi  justi,  et  nullus  sit 
tertius  locus  praeter  dexteram  et  sinistram. 
Respondeo  :  ex  loco  Evangelii  Matth.  xxv. 
tantum  colligitur,  ut  diximus,  forma  in  spe¬ 
cie,  qua  judicabuntur  mali  Catholici  :  tamen 
potest  etiam  colligi,  omnes  omnino  peccato¬ 
res  futuros  in  sinistra,  et  sententiam  damna¬ 
tionis  accepturos.  Nam  judicium  universale 
erit,  et  mali  Catholici  ideo  erunt  in  sinistra, 
quia  ibi  erunt  daemones  et  infideles,  et  omnes 
operarii  iniquitatis.  Sic  enim  legimus  Lue. 
xil.  Quod  si  dixerit  servus  ille  in  corde  suo, 
moram  facit  Dominus  meus  venire,  et  ceperit 
percutere  servos  et  ancillas ,  edere  et  bibere,  et 
inebriari ,  veniet  Dominus  servi  illius  in  die  qua 
non  sperat,  et  hora  (qua  nescit,  et  dividet  eum, 
partemque  ejus  cum  infidelibus  ponet  (1).  At¬ 
que  hoc  solum  probare  volebat  S.  Augusti¬ 
nus  in  serm.  14.  de  verbis  Apostoli,  nimirum 
parvulos  non  habituros  vitam  aeternam,  sed 
futuros  in  sinistra,  et  damnandos. 

Itaque  cum  dicit,  eos  ituros  in  ignem  al¬ 
ternum,  accipit  ignem  aeternum  pro  loco 
inferni,  ubi  est  ignis  alternus,  sive  pro  dam¬ 
natione,  non  autem  proprie  pro  certa  poenaj 
specie,  sive  qualitate,  nam  disertis  verbis 
lib.  5.  in  Julianum,  cap.  8.  scripsit,  se  defi¬ 
nire  non  posse  qualis,  et  quanta  sit  futura 
poena,  qua  plectentur  parvuli,  sine  Bapti¬ 
smo  Christi  morientes. 

Quinta  objectio,  Apocalvp.  20  :  lteatus  et 
sanctus,  qui  habet  partem  in  resurrectione 
prima  :  in  his  secunda  mors  non  hcibct  potesta¬ 
tem  (2).  Et  infra,  ut  etiam  cap.  xxi,  Mors  se¬ 
cunda  dicitur  esse  stagnum  ignis,  et  sulphuris. 
At  parvuli  non  habent  partem  in  resurrec¬ 
tione  prima  :  igitur  in  eis  potestatem  habet 
mors  secunda,  quae  est,  ut  diximus,  stagnum 
ignis  et  sulphuris.  Rursus  in  eodem  cap.  20. 
describitur  universale  judicium,  in  quo  ju¬ 
dicabuntur  omnes,  pusilli  et  magni,  secun¬ 
dum  opera  ipsorum,  et  tandem  concluditur 
his  verbis  :  Qui  non  est  inventus  in  libro  vitee 
scriptus,  missus  est  in  stagnum  ignis.  Certum 
autem  est,  parvulos  in  peccato  originali  de¬ 
functos,  non  esse  in  libro  vita?  scriptos. 

Respondeo  :  posset  fortasse  responderi,  in 
his  locis  Scripturam  non  loqui  nisi  de  adul¬ 


tis,  qui  secundum  opera  propria  judicandi 
erunt.  Nam  in  eodem  cap.  xx.  scriptum  est : 
Et  libri  aperti  sunt,  et  judicati  sunt  mortui  ex 
his ,  qux  scripta  erant  in  libris,  secundum 
opera  ipsorum  (3).  Et  cap  xxi.  declarat  Scri¬ 
ptura,  qui  sint  mittendi  in  stagnum  ignis,  et 
ait  :  Timidis ,  et  incredulis,  et  exeeratis,  et 
homicidis,  et  fornicatoribus,  et  veneficis ,  et 
idololatris,  et  omnibus  mendacibus ,  pars  illorum 
erit  in  stagno  ardenti  igne  et  sulphure,  quod 
est  mors  secunda  (4).  Sed  certe  probabilius 
est,  sententias  istas  esse  generales.  Namideo 
in  cap.  20.  dicitur,  pusillos  et  magnos  ste¬ 
tisse  ante  thronum  judicandos ;  et  undique 
mortuos  esse  advocatos;  et  propositio  illa: 
(i  Qui  non  est  inventus  in  libro  vitae  scriptus, 
etc.  »  ad  praedestinationem  aeternam  perti¬ 
net,  qua:  non  minus  infantes,  quam  adultos 
complectitur. 

Denique  sanctus  Augustinus  in  lib.  vi.  in 
Julianum,  cap.  4.  docet,  parvulos  etiam  ju¬ 
dicandos  in  die  judicii,  secundum  ea  quae 
gesserunt  in  corpore  juxta  illud  Apostoli  ii. 
ad  Corinth.  v  :  Ut  referat  unusquisque  sicut 
gessit,  sive  bonum,  sive  malum  (5).  Nam  sicut 
ad  baptizatos  pertinet,  quod  crediderunt  per 
alios,  ita  ad  non  baptizatos  pertinet,  quod 
peccaverunt  per  alium. 

Potest  igitur  responderi,  parvulos  quidem 
judicandos  esse  secundum  opera  ipsorum, 
nam  etiamsi  nihil  egerint  propria  voluntate, 
tamen  per  Adamum,  et  in  Adamo  peccave¬ 
runt,  ct  ideo  mittendos  esse  in  stagnum  ignis, 
hoc  est,  in  locum,  ubi  est  ignis,  nec  tamen 
inflammandos  illo  igne,  aut  cruciandos,  vel 
quod  sint  in  parte  altiore  ejus  loci,  vel  quod 
ignis  vim  habeat  eos  detinendi,  non  tamen 
urendi.  Siquidem  ignis  post  diem  judicii 
non  habebit  vim  urendi,  nisi  ut  instrumen¬ 
tum  divin»  justitiae ,  et  propterea  alios 
magis,  alios  minus,  alios  etiam  nihil  laedet. 

Sexta  objectio  ex  symbolo  Athanasii  : 
a  Omnes  homines  resurgere  habent  cum  cor¬ 
poribus  suis,  et  reddituri  sunt  de  factis 
propriisrationem,  et  qui  bona  egerunt,  ibunt 
in  vitam  aeternam,  qui  vero  mala  in  ignem 
aeternum.  » 

Respondeo,  omnes  quidem  resurgent, 
etiam  parvuli,  cum  corporibus  suis,  et  red¬ 
dent  de  factis  propriis  rationem,  sed  parvuli 
facile  se  expedient ;  dicent  enim  se  nihil  ha¬ 
bere  propriorum  factorum.  Nihil  enim  boni 
vel  mali,  etiam  Apostolo  teste  ad  Rom.  ix. 


(!)  Luc.  XII,  45.—  (2)  Apoc,  XX.  5.-  (3)  Ibid.  XX.  12;-  (4)  Ibid.  XXI,  8  -(5)  II  Corinth.  V,  10. 

se  propria  voluntate  gessisse.  Quare,  quod 
sequitur  :  Iit  qui  bona  egerunt,  ibunt  in  vitam 
alternam,  quivero  mala  in  ignem  aeternum,  ad 
eos  non  pertinet. 

Quamvis  autem  non  explicetur  iu  symbo¬ 
lo,  (juid  de  iis  futurum  sit,  qui  propria  vo¬ 
luntate  nihil  peccaverunt,  sed  tantum,  ut  lo¬ 
quitur  S.  Cyprianus  in  epist.  8.  lib.  ii.  con¬ 
tagium  mortis  antiqure  prima  nativitate  tra¬ 
xerunt,  tamen  aliunde  scimus  illos  non  ha¬ 
bituros  vitam  asternam,  et  in  ipso  inferno  poe¬ 
na  mitissima  esse  plectendos  :  sicut  c  con¬ 
trario  non  explicatur  in  symbolo  quid  futu¬ 
rum  sit  de  parvulis  baptizatis,  qui  nihil  boni 
propria  voluntate  fecerunt,  sed  per  alios 
tantum  professi  sunt,  et  in  Christum  se  cre¬ 
dere,  et  Satanae  renuntiare,  et  per  Bapti¬ 
smum  Christum  induerunt  :  tamen  aliunde 
scimus  eos  fratres  Christi  esse  effectos,  et 
per  hoc  lueredes,  haeredes  quidem  Dei,  cohae- 
redes  autem  Christi.  Sed  profecto  verisimi¬ 
lius  est  symbolum  universalem  doctrinam 
tradere  de  praemio,  et  supplicio  omnium 
etiam  parvulorum. 

Dicuntur  autem  propria  facta  alicujus  non 
sol  nn  illa,  quae  propria  voluntate  quis  gessit, 
sed  etiam  quae  ad  ipsum  jam  in  corpore  vi¬ 
ventem  pertinent,  ut  sanctus  Augustinus  do¬ 
cet  lib.  vi.  in  Julianum,  cap.  J.  et  in  epist. 
107.  explicans  illud  Apostoli :  Omnes  nos  ma¬ 
nifestari  oportet  ante  tribunal  Christi,  ut  referat 
unusquisque  propria  corporis  sicut  gessit.  Quod 
ergo  dicitur  ituros  malos  in  ignem  aeternum, 
intelligendum  est,  ituros  in  locum  ubi  est 
ignis  aeternus,  sed  puniendos  pro  varietate 
culparum,  alios  ustione,  alios  sola  detentione. 

Septima  objectio,  ex  Patribus  Augustino 
et  Fulgentio.  Sanctus  enim  Augustinus  satis 
aperte  scribit,  parvulos  igne  sempiterno  cru¬ 
ciandos,  in  serm.  44.  de  verb.  Apostol.  et 
idem  firmissime  credi  jubet  S.  Fulgentius 
lib.  de  fide  ad  Petrum,  cap.  27. 

Respondeo  :  videntur  sancti  isti  Patres  sig¬ 
nificare  voluisse,  parvulos  cruciandos  igne 
sempiterno  per  detentionem,  non  per  ustio¬ 
nem.  Nam  id  unum  tanquam  certum,  ubi¬ 
que  tradit  Augustinus  parvulos  sine  Bapti¬ 
smo  defunctos,  futuros  in  eo  loco,  ubi  est 
ignis  aiternus,  cum  diabolo  et  Angelis  ejus. 
Quae  autem,  qualis  et  quanta  poena  eorum 
lutura  sit,  se  definire  posse  aperte  negavit. 
Quod  si  B.  Fulgentius  forte  aliter  sensit,  non 
facimus  illi  injuriam,  si  Beatum  Gregorium 
Nazianzenuin  cum  univorsa  schola  Theolo¬ 
gorum  sequi  malumus. 


Octava  objectio.  Parvuli  puniuntur  in  hac 
vita  pcena  sensus,  cum  sint  obnoxii  fami,  si¬ 
ti,  morbis,  aliisque  infinitis  propemodum  ca¬ 
lamitatibus  :  igitur  credibile  est,  eos  in  alia 
quoque  vita  pcena  aliqua  sensus  esse  punien¬ 
dos. 

Respondeo  :  afflictiones  hujus  viteo,  non 
infliguntur  proprie  ac  directe  parvulis  in 
pcenam  originalis  peccati,  sed  consequuntur 
naturam  humanam  originali  justitia  spolia¬ 
tam  ;  nam  alioqui  similia  passi  fuissent  ho¬ 
mines,  si  in  puris  naturalibus  conditi  fuis¬ 
sent,  quemadmodum  similia  patiuntur  ani¬ 
mantia  rationis  expertia,  non  aliqua  sua  cul¬ 
pa,  sed  ex  conditione  natura).  At  ignis  et 
sulphuris  cruciatus,  in  alia  vita  non  potest 
esse  naturalis,  sed  solum  ex  institutione  di- 
vince  justitia),  et  idcirco  si  tales  poena)  infli¬ 
gerentur  parvulis,  non  indirecte  ct  conse¬ 
quenter,  sed  directe  ct  principaliter  inflige¬ 
rentur. 

Nona  objectio  :  parvuli  post  diem  judicii, 
non  habebunt  corpora  gloriosa,  sed  passibi¬ 
lia,  igitur  sine  dubio  aliquid  patientur  :  «  In 
eis  vero  (inquit  S.  Augustinus  lib.  vi.  iu  Ju¬ 
lianum,  cap.  o.)  qui  non  ad  vitam  resurgent, 
concupiscentia  non  feliciter,  sed  poenaliter 
erit,  non  quia  tunc  quisquam  ab  ea  munda¬ 
bitur,  sed  quia  tunc  malis  non  in  delecta¬ 
menta,  sed  in  tormenta  vertetur.  »  Et  in 
epist.  140.  ad  Conscntium,  qua)st.  1.  «  Pro¬ 
inde,  inquit,  illi,  qui  ad  judicium  resurrecturi 
sunt,  non  commutabuntur  in  illam  corrupte¬ 
lam,  quae  nec  doloris  corruptionem  pati  po¬ 
test.  Illa  namque  fidelium  est  atque  Sancto¬ 
rum,  isti  vero  perpetua  corruptione  crucia¬ 
buntur,  quia  ignis  eorum  non  extinguetur, 
et  vermis  eorum  non  morietur.  » 

Respondeo  :  corpora  damnatorum  passi¬ 
bilia  quidem  erunt,  tamen  non  patientur 
nisi  secundum  ordinationem  divinae  justitia) 
et  supernaturaliter.  Nam  cum  post  judicium 
cessare  debeat  ortus  et  interitus  rerum  natu¬ 
ralium,  tolletur  a  corporibus  naturalibus  vis 
agendi  in  alia  corpora,  ac  per  hoc  non 
agent,  nisi,  sicut  antea  diximus,  ut  instru¬ 
menta  divina)  justitiae.  Quare  cum  divinae 
justitia)  ratio  id  non  exigat,  ut  corpora  par¬ 
vulorum  ignem  patiantur,  immunia  illa  cor¬ 
pora  a  dolore  erunt;  quamvis  alioqui  non 
gloriosa,  sed  similia  corporibus  caelerorum 
damnatorum  futura  sint.  Sanctus  vero  Au¬ 
gustinus  in  locis  notatis  non  tractat  quaestio¬ 
nem  de  parvulis,  sed  in  genere  de  corpori¬ 
bus  damnatorum  loquitur.  Qua  propter  ver- 

ba  ejus  verissima  sunt,  quoniam  ut  pluri¬ 
mum  ita  se  res  habet,  ut  ipse‘docet. 

Decima  objectio  :  Christus  pro  peccato 
originis  expiando  poenam  sens  s,  et  quidem 
gravissimam  passus  est,  igitur  poena  ei  pec¬ 
cato  debita,  est  poena  sensus. 

Respondeo  :  Christus  passus  est  non  poe¬ 
nam,  qua;  directe  peccatis  nostris  debeba¬ 
tur  ;  neque  enim  poenam  gehenna;  sustinuit, 
sed  aliam,  qua;  quoniam  infiniti  meriti  et  ef¬ 
ficaciae  fuit,  propter  personae  patientis  digni¬ 
tatem,  ideo  pro  peccatis  omnibus  plenissime 
satisfecit.  Adde  quod  non  solum  pro  peccato 
originis,  sed  etiam  pro  actualibus  culpis 
Christus  passus  est.  Culpae  autem  actuales 
poenam  sensus  sine  dubitatione  merentur. 


CAPUT  VI. 

Refellitur  tertia  opinio ,  et  asseritur ,  probabile 
esse,  parvulos  non  baptizatos  passuros  inte¬ 
riorem  animi  dolorem ,  quamvis  mitissi¬ 
mum. 

Restat  ad  extremum,  ut  excutiamus  opi¬ 
nionem  tertiam  et  quartam,  quarum  prior 
parvulos  eximebat  ab  omni  dolore  tum  in¬ 
terno  tum  externo;  posterior  internum  eis 
relinquebat,  ab  externo  penitus  liberabat, 
et  quidem  prior  probabilis  est  propter  aucto¬ 
ritatem  S.  Thom.  S.  Bonaventurae,  et  alio¬ 
rum  multorum  illustrium  Theologorum.  Sed 
posterior  probabilior  nobis  videtur  propter 
auctoritatem  sanctorum  Patrum,  Augustini 
Fulgentii,  Gregorii,  et  aliorum,  quos  non¬ 
nulli  etiam  Scholasticorum  Theologorum  se¬ 
cuti  sunt. 

Dicimus  igitur  parvulos  sine  Baptismo  de- 
cedeptes  dolorem  animi  habituros,  quod  in- 
lelligent  se  beatitudine  privatos,  a  consortio 
piorum  fratrum  et  parentum  alienos,  in  car¬ 
cerem  inferni  detrusos,  et  in  tenebris  perpe¬ 
tuis  vitam  acturos. 

Caeterum  hunc  dolorem  in  eis  levissimum, 
mitissimumque  mullis  de  causis  futurum. 
Tum  quod  dispositionem  ad  beatitudinem 
non  nisi  remotissimam  habuerint.  Tum,  quod 
intelligent  non  propria  negligentia  se  tan¬ 
tum  bonum  amisisse,  unde  etiam  verme  con¬ 
scientia:  carebunt.  Tum,  quod  delicias,  ne¬ 
que  coelestes,  neque  terrenas  unquam  gusta- 
vexint.  Facile  enim  iis  bonis  caremus,  qui¬ 
bus  nunquam  assuevimus.  Tum  denique, 


quod  videbunt  plurimos  esse  in  eodem  ge¬ 
hennae  caicere  se  multo  infelieiores,  ad  quo¬ 
rum  sortem  ipsi  quoque  peitinere  potuissent, 
si  diutius  sibi  vivere  contigisset ;  quare  S. 
Augustinus  multis  in  locis  affirmat,  parvulos 
sine  Baptismo  decedentes  in  damnatione 
omnium  mitissima  futuros.  Vide  lib.  i.  de 
pec.  mer.  et  remiss.  cap.  16.  in  Enchir. 
cap.  93.  et  lib.  v.  in  Julian.  cap.  8.  Sed  ad- 
fei-amus  testimonia  Patrum,  ad  probandum 
parvulos  non  vacat ui-os  omni  dolore  animi. 

Primum  testimonium  est  sancti  Augustini 
lib.  i.  de  orig.  animae,  cap.  9.  «  Parvulis 
non  baptizatis  nemo  pi’omittat  quietis  aut 
felicitatis  cujuslibet,  atque  ubilibet,  inter 
damnationem  regnumque  coelorum,  quasi 
medium  locum,  etc.  »  Negat  hoc  loco  san¬ 
ctus  Augustinus,  parvulos  habei’0  locum  ul¬ 
lum  quietis,  aut  felicitatis  cujuslibet.  At  si 
nullo  omnino  dolore,  nulla  tristitia  tange¬ 
rentur  nec  interna,  nec  externa,  neque  cor¬ 
poris,  neque  animi,  certe  magna  et  perfecta 
quiete  frucrentur. 

Secundum  testimonium  ejusdem  Augustini 
in  epist.  106.  ad  Paulinum  :  «  Nempe  fate¬ 
buntur  parvulos  non  baptizatos,  quamlibet 
tolerabilius  omnibus,  qui  etiam  propina  pec¬ 
cata  committunt,  tamen  seterna  morte  mul- 
ctari.  »  At  vox  illa,  «  tolerabilius  » ,  manife¬ 
ste  requirit  ut  parvuli  aliquid  habeant  poe¬ 
nale  tolei-andum ;  non  dicitur  autem  tolera¬ 
re,  nisi  qui  sentit  dolorem  et  laboi'al  in  per- 
fei'endo. 

Tertium  testimonium  ejusdem,  lib.  vi.  in 
Julian.  cap.  4.  ultra  medium,  ubi  probat 
parvulis  esse  malum,  non  intrare  in  regnum 
Dei,  et  ipsos  de  hac  re  dolere :  «  Si  hoc, 
inquit,  eis  non  erit  malum,  non  ergo  ama¬ 
bant  regnum  Dei  tot  innocentes  imagines 
Dei.  Si  autem  amabunt,  et  tantum  amabunt, 
quantum  innocentes  amai‘e  debent  regnum 
ejus,  a  quo  ad  ipsius  imaginem  creantur,  ni¬ 
hil  ne  mali  de  hac  sepai’atione  patientur?  » 
addit  etiam  idem  Augustinus  lib.  v.  in  Ju¬ 
lian.  cap.  8.  parvulis  poenam  esse  futuram, 
quod  separabuntur  a  consortio  pioi'um  pa¬ 
rentum.  At  cci-te  separai-i  a  re,  qua;  diligi¬ 
tur,  necessaiio  dolorem  affert. 

Quai-tum  testimonium  ejusdem  Augustini 
est  in  epist.  28.  ad  Hieronymum,  in  serra.  14. 
de  verb.  Apost.  et  alibi,  ubi  docet,  parvulos 
in  inferno  poenam,  vel  supplicium  esse  pas¬ 
suros  ;  qua;  nomina  vixintelligi  possunt  sine 
aliquo  dolore. 

Quintum  testimonium  est  S.  Fulgentii  in 


CAPUT  VI. 


471 


lib.  de  fide  ad  Petrum,  cap.  3.  qui  dicit, 
parvulos  sine  Baptismo  decedentes,  intermi¬ 
nabilia  gehenna;  sustinere  supplicia,  at  sup¬ 
plicium  sine  dolore  esse  non  solet. 

Sextum  estS.  Gregorii  lib.  ix.  moral.  cap. 
16.  ubi  non  semel  repetit  parvulos  perpetua 
gehenna;  tormenta  percipere;  quis  autem 
tormentum  sine  dolore  esse  concedat? 

Septimum  est  Cypriani,  sive  quicumque 
fuit  auctor,  in  serm.  de  ratione  circumcisio¬ 
nis,  ubi  loquens  de  poena  peccati  originalis 
post  mortem  :  «  Supererat,  inquit,  post  mor¬ 
tem  carnis,  anima;  labor  et  afflictio  Spiritus  », 
quid  clarius  ? 

Ad  haec  testimonia  accedit,  quod  nullus 
hactenus  eorum,  qui  contra  sentiunt,  con¬ 
gruentem  rationem  reddere  potuit,  cur  in- 
tantes  non  tristentur  dum  cogitant,  se  coele¬ 
sti  felicitate  privatos,  et  in  carcerem  inferni 
esse  detrusos.  Aliqui  veterum  Scholasti  c- 
rutn  dixerunt,  parvulos  illos  propterea  dolo¬ 
rem  nullum  percepturos  ex  amissione  beati- 
tudinis,  quod  ignorabunt  omnino  eam  se 
amisisse,  cum  id  nisi  per  fidem  cognosci  non 
possit,  et  ipsi  fidem  nunquam  habuerint ; 
hanc  rationem  approbat  S.  Thom.  in  qua;st. 
o.  de  malo,  art.  3.  Sedeamdem  reprehendit 
in  2.  Scnt.  dist.  33.  qumst.  2.  art.  3.  Defen¬ 
dit  quidem  eam  Durandus  in  eamdem  distin. 
ctionem  ejusdem  libri  scribens. 

Ceterum,  S.  Thomse  (ut  dixi)  et  S.  Bona- 
vent.  in  2.  Senten.  scribentibus,  aliisque  vi¬ 
ris  doctis  jure  non  placuit  :  nam  si  ea  ratio 
aliquid  efficeret,  sequeretur,  barbaros  adul¬ 
tos,  qui  multa  et  gravissima  peccata  ad 
unum  illud  originale  addiderunt,  non  habi¬ 
turos  dolorem  de  amissa  beatitudine  ;  quan¬ 
doquidem  in  hac  vita  de  ea  beatitudine,  vel 
de  Christo  nihil  unquam  audierunt.  Cogno¬ 
scent  igitur  esse  aliquam  beatitudinem,  et 
eam  se  amisisse,  quia  cognoscent  naturam 
suam,  et  in  ea  naturale  desiderium  summi 
boni  adipiscendi  ab  auctore  naturte  insertum 
esse  non  ignorabunt :  nam,  ut  loquitur  san¬ 
ctus  Augustinus  lib.  i.  Confess.  cap.  i.  fecit 
nos  Deus  ad  se,  et  inquietum  est  cor  nostrum, 
donec  requiescat  in  ipso.  Itaque  hac  inquieti 
cordis  tristitia  homines  illi  vacaro  non  pote¬ 
runt. 

Deinde  nonne  in  die  judicii  palam  aspi¬ 
cient  multos  sui  generis,  et  fortasse  parentes 
et  fratres  in  ccelum  cum  ingenti  gloria  ascen¬ 
dere?  nonne  in  eodem  judicio,  ut  justus 
Deus  ab  omnibus  comprobetur,  ratio  mani¬ 
festa  erit,  tum  proemii,  tum  supplicii  om¬ 


nium  hominum  ?  «  Tunc  enim  illuminabun¬ 
tur  abscondita  tenebrarum,  et  manifesta 
erunt  consilia  cordium,  »  ut  Apostolus  scri¬ 
bit  I.  ad  Corinth.  iv.  vide  S.  Thom.  in  4. 
Scnt.  distinet.  43.  quaest.  1.  art.  3.  quiesti- 
uncula  2.  ubi  docet,  in  judicio  omnibus  no¬ 
tam  esse  futuram,  tum  sententiam  suam,  et 
alimim,  tum  etiam  rationem  et  causam  ejus 
sententia;. 

Quod  autem  Durandus  respondet  ad  judi¬ 
cium  proprie  non  pertinere  parvulos,  sed 
solum  adultos,  qui  actualia  peccata  commit¬ 
tunt,  repugnat  Apostolo,  qui  ad  Itom.  v.  di¬ 
cit  :  Unius  delicto  in  omnes  homines  in  con¬ 
demnationem.  Neque  enim  condemnatur,  qui 
non  judicatur.  Repugnat  symbolo  Athanasii, 
in  quo  dicitur,  omnes  homines  resurrectu¬ 
ros,  et  reddituros  judici  rationem.  Repugnat 
Augustino,  qui  serm.  14.  de  verbis  Apostoli 
dicit,  parvulos  resurrecturos  ad  judicium,  et 
judicandos. 

Hac  igitur  ratione  explosa,  S.  Bonavent. 
aliam  excogitavit,  scribit  enim  homines  illos 
simul  consideraturos  beatitudinem,  quam 
amiserunt;  et  poenas  aliorum  damnatorum, 
quas  evaserunt ;  et  quanquam  prior  consi¬ 
deratio  dolorem,  posterior  gaudium  adferre 
possit,  tamen  ita  unam  temperandam  per 
aliam,  ut  consideratio  amissa;  beatitudinis, 
impeditura  sit  gaudium  de  evasione  poena¬ 
rum,  et  consideratio  evasionis  poenarum,  im¬ 
peditura  sit  dolorem  de  privatione  beatitu¬ 
dinis,  atque  ita  futurum,  ut  illi  neque  tris¬ 
tentur  unquam,  neque  laetentur. 

Sed  haec  etiam  i’atio  non  plene  satisfecis¬ 
se  videtur,  nam  si  res  ita  se  haberet,  vide¬ 
rentur  homines  illi  redacti  ad  naturam  re¬ 
rum  non  sententiam.  Et  sane,  probabilius 
diceretur,  eos  non  simul,  sed  pervices  consi¬ 
deraturos,  nunc  amissam  beatitudinem,  nunc 
liberationem  a  gravioribus  malis,  atque 
eadem  ratione,  nunc  tristes,  nunc  laetos  fu¬ 
turos,  aut  certe  considerationem  poenarum 
quas  evaserunt,  non  penitus  sublaturam,  sed 
ex  parte  mitigatuiam  tristitiam,  quam  secum 
consideratio  amissa;  felicitatis  adferre. 

S.  Thomas  aliam  rationem  adducit,  nimi¬ 
rum  homines  illos,  ideo  nulla  tristitia  esse 
afficiendos,  quod  probe  intellecturi  sint,  nul¬ 
lam  se  proportionem  ad  eam  beatitudinem 
unquam  habuisse,  cum  nec  habuerint  gra¬ 
tiam,  nec  usum  liberi  arbitrii.  Non  enim  tri¬ 
stantur  qui  recto  judicio  utuntur,  si  eo  bono 
carcant^  ad  quod  nulla  ratione  inveniuntur 
idonei. 

Verum  neque  ia  lmc  ratione  mens  huma¬ 
na  penitus  acquiescit.  Nam  tametsi  nunquam 
in  se  parvuli  decedentes  sine  Baptismo  pro- 
portionem  habuerint  ad  bcatiludinem,  ta¬ 
men  habuerunt  in  primo  parente,  et  cognos¬ 
cent,  ut  ostendimus,  se  primi  parentis  culpa 
tantum  bonum  perdidisse. 

Itichardus  in  eamdem  distinctionem  33. 
lib.  ii.  Sententiarum  scribens,  cum  videret 
pnedictas  rationes  non  plene  satisfacere,  ad¬ 
didit  quartam  atque  ait,  quod  parvuli  cogno¬ 
scant  se  beatitudinc  excidisse,  et  tamen  non 
inde  tristentur,  fieri  singulari  Dei  provi¬ 
dentia,  qui  dolorem  ab  eorum  animis  remo¬ 
vet. 

Sed  hiec  ratio  nihilo  videtur  esse  melior 
cteteris,  nam  cum  Deus  non  impediat,  quo 
minus  parvuli  in  hac  vita  patiantur  dolores, 
qui  sequuntur  ex  amissione  justitias  origina¬ 
lis,  cur  impediret  dolorem,  qui  post  mortem 
naturaliter  consequelur  cognitionem  amissas 
bealitudinis?  Si  enim  ulla  causa  esset  impe¬ 
diendi  hunc  dolorem,  illa  sine  dubio  esset, 
quia  non  merentur  parvuli  ejusmodi  dolorem, 
cum  nihil  mali,  propria  voluntate  commise¬ 
rint,  at  eadem  ratione  impedire  deberet  Deus 
tot  mala,  qua:  nunc  parvuli  patiuntur. 

CAPUT  VII. 

Respondetur  ad  objectiones  contra  doctrinam 
capitis  superioris. 

Adversus  ca  qua:  dicta  sunt  nonnulla)  ob¬ 
jectiones  fieri  solent,  quas  breviter  dissolve¬ 
mus. 

Prima  objectio.  Verba  divina)  Scriptura), 
quas  supra  ex  Apocalypsi  allata  sunt  :  Quan¬ 
tum  se  fflorificavit ,  et  in  deliciis  fuit ,  tantum, 
date  illi  tormentum  et  luctum  (1).  Si  recte  pro¬ 
bant,  parvulos  non  esse  passuros  poenam 
sensus,  certe  etiam  probant,  non  esse  passu¬ 
ros  dolorem  animi,  cum  parvuli  nullas  om¬ 
nino  delicias,  neque  corporis,  neque  animi 
degustare  potuerint.  Respondeo  :  multum 
interest  inter  poenam  sensus  et  dolorem  ani¬ 
mi.  Nam  poma)  sensus  post  hanc  vitam  nulla 
esse  poterit,  nisi  a  divina  justitia  directe,  uc 
proprie  infligatur ;  non  autem  fequuni  est, 
ut  Scriptura  docet,  ut  poena  directe  infliga¬ 
tur  ei,  qui  nullam  habuit  voluptatem.  At  do¬ 


lor  animi  ex  amissione  bealitudinis  non  pro¬ 
prie  ac  directe  infligitur,  sed  per  sehacnalu- 
raliter  sequitur.  Itaque  sicut  in  hac  vita  pre¬ 
mi  directe  inflictapropter  originale  peccatum, 
est  privatio  justitia)  originalis,  qua)  partem 
inferiorem  superiori,  et  corpus  anima)  sub¬ 
jiciebat,  poena  autem  indirecta  et  consequens 
sunt  omnes  labores,  et  dolores  hujus  vita)  : 
sic  etiam  post  mortem  poena  directe  inflicta 
propter  originale  peccatum,  est  carentia  vi¬ 
sionis  Dei,  poma  autem  indirecta  et  conse¬ 
quens  est  animi  dolor,  qui  ex  amissae  beati- 
tudinis  cognitione  percipitur. 

Secunda  objectio  :  Parvulorum  poena  post 
hanc  vitam  mitissima  erit,  ut  S.  Augustinus 
docet  in  Enchirid.  cap.  93.  et  alibi: at  dolor 
de  amissa  beatitudine  gravissimus  est,  et 
multis  partibus  dolorem  corporalem  supe¬ 
rat.  Respondeo,  cum  sanctus  Augustinus  di¬ 
cit,  poenam  parvulorum  fore  mitissimam, 
non  comparat  poenam  animi  cum  poena  cor¬ 
poris,  sed  poenam  parvulorum  cum  poena 
majorum.  Itecte  autem  dicit  fore  mitissimam 
tribus  de  causis.  Primo,  quia  majores  pu¬ 
nientur  poena  damni  et  sensus  ;  parvuli  poena 
damni  solius.  Secundo,  quia  majores  ad  poe¬ 
nam  damni  annexum  habebunt  vermem  con¬ 
scientia',  quo  parvuli  carebunt.  Tertio,  quia 
majores  dolorem  de  amissa  beatitudine  gra¬ 
vissimum  percipient,  parvuli  contra  levissi¬ 
mum.  Tanto  enim  dolor  de  re  amissa  gra¬ 
vior  est,  aut  lcviop,  quanto  quis  majorem 
aut  minorem  ad  eam  rem  adipiscendam  dis¬ 
positionem  habuit.  Nulli  autem  damnatorum 
minorem  dispositionem  ad  coelestem  beati  tu  - 
dinem  habuerunt,  quam  ii,  qui  ante  usum 
rationis  de  vita  migrarunt. 

Tertia  objectio.  Concors  Doctorum  senten¬ 
tia  in  eam  opinionem  propendet,  ut  parvuli 
nullum  omnino  dolorem  animi  patiantur.  Re¬ 
spondeo  non  ita  est,  nam  antiquiores  Docto- 
res,  Augustinus,  Fulgentius,  Gregorius,  auc¬ 
tor  sermonum  de  cardinalibus  operibus  Chri¬ 
sti  magis  propendent,  ut  ostendimus,  in  con¬ 
trariam.  Deinde  Petrus  Lombardus  in  '1.  Sen- 
tent.  dist.  33.  dum  soluin  removet  a  parvulis 
ignem  corporalem  et  vermem  conscicntiie, 
satis  aperte  relinquit  carentiam  bealitudinis 
cum  dolore,  qui  inde  consequitur.  Innocent. 
quoque  in  cap.  Majores  de  Baptismo  et  ejus 
effectu,  cum  dicit,  pcenum  peccati  originalis 
esse  carentiam  visionis  divina),  actualis  au¬ 
tem,  gehenna)  perpetuo:  cruciatum ;  ignem 

corporalem,  qui  propriae  gehennae  cruciatus 
dicitur,  a  poena  parvulorum  excludit,  non 
autem  eum  tristitiam,  quae  carentium  visionis 
Dei  naturaliter  comitatur. 

Adhaec  sanctus  Thomas,  et  sanctus  Bona- 
veutura  testantur,  non  defuisse  suo  tempore 
Scriptores,  qui  docerent,  parvulos  non  ba¬ 
ptizato*  passuros  animi  dolorem,  quamvis 
mitissimum,  ex  carentia  visionis  Dei.  Denique 
nostro  saeculo  Joanncs  Driedo,  ut  supra  dixi- 
mus,  non  solum  dolorem  internum,  sed  etiam 
externum  parvulis  non  baptizatis  tribuendum 
esse  censuil.  Et  Dominicus  a  Soto  lib.  i.  dc 
natura  et  gratia,  cap.  1  i.  disputationem  suam 
ita  conclusit  :  «  Quocirca  vel  dicendum  est 
hanc  causam,  qua  fuerint  expulsi,  occultam 
sibi  esse,  quod  magis  probaverim,  eo  quod 
sit  extra  naturalem  ordinem  rerum  :  aut  si 
eam  cognoscunt,  ut  quidam  volunt,  vix  pos¬ 
sum  intelligere,  quomodo  nulla  inde  eos 
tristitia  molestet.  »  Ubi  vir  i»te  doctissimus 
et  insignis alioqui  S.  Thonue  sectator  aperte 
fatetur,  parvulos  dolorem  internum  passuros, 
si  verum  sit,  quod  nos  cum  sancto  Thorria, 
sanctoque  Bonaventura  verissimum  esse  non 
dubitamus  ,  nolam  fore  -  iisdem  parvulis 
causam,  cur  a  beatitudine  coelesti  excide¬ 
rint. 

Petrus  quoque  a  Sotu  in  libro  de  institu¬ 
tione  Sacerdotum,  lectione  sexta  de  Bapti¬ 
smo,  propre  extrema,  novitates  Catharini  vi¬ 
tandas  numerat,  quod  parvuli  in  die  novis¬ 
simo  recepturi  sint  integram  et  perfectam 
naturam  solo  dono  originali,  visioneque  di¬ 
vina  carentem,  sed  qua.*  nullo  modo  eis  af¬ 
flictioni  vel  tristitiae  sit  futura. 

Quarto  objectio.  Parvuli  post  hanc  vitam 
intelligenl,  justa  Dei  ordinatione  se  privari 
caelesti  beatitudine,  igitur  non  dolebunt,  nec 
tristabuntur  de  ea  privatione ;  nam  alioqui 
perversae  voluntatis  essent  non  solum  habitu, 
sed  etiam  actu,  et  de  divinis  judiciis  obmur¬ 
murarent,  forte  etiam  blasphemarent.  Quae 
suul  omnia  perabsurba,  cum  constet  eos  non 
futuros  pejores,  quam  essent  cum  hinc  dis¬ 
cesserunt.  Itcspoildeo,  non  est  necessarium, 
ut  qui  justum  Dei  judicium  in  sua  afflictione 
cognoscunt,  aut  non  doleant,  aut  de  Deo  ob¬ 
murmurent.  Potest  enim  fieri,  ut  vere  pa¬ 
tiantur,  sed  patienter  et  sine  querimonia.  An 
in  locis  purgatoriis  animae  non  agnoscunt  se, 
justo  Dei  judicio  poenas  luere  ?  aut  dolores 
et  quidem  atrocissunos  non  sentiunt?  aut  de 
divinis  judiciis  obloquuntur  ?  S.  Job,-  Christi 
martyres,  Christus  ipse  in  passione  sua,  nun- 
Tox.  V. 

ne  dolores  gravissimos  senserunt,  el  patien¬ 
tissime  pertulerunt,  et  Dei  voluntate  se  pati 
certissime  cognoverunt  ?  Sed  de  bis  hacte¬ 
nus. 

/ 

CAPUT  VIII. 

Proponitur  methodus  fulunc  disputationis  de 
poena  peccati  in  hac  cita. 

Disseruimus  hucusque  de  poma  peccati 
originalis,  quam  ii  patiuntur  ,qui  vixdum 
nati  cx  hac  vita  sine  hujus  peccati  remissio¬ 
ne  decedunt.  Nunc  de  poena  illa,  vel  potius 
de  poenis,  et  calamitatibus  illis  disseremus, 
quas  in  hac  vita  patiuntur,  qui  aliquandiu 
supervivunt,  et  tum  praesertim  si  ad  usum 
rationis  accedant.  Erit  autem  tripartita  haec 
disputatio.  Primum  enim  per  modum  simpli¬ 
cis  narrationis  enumerabimus  incommoda 
hujus  vitae.  Deinde  propter  Pelagianos  quae¬ 
remus  sint  ne  haec  incommoda  poenae  peccati 
originalis.  Postremo,  quid  Lulherani  de  hac 
re  sentiant  excutiejnus. 

Quod  igitur  ad  primum  attinet,  incommo¬ 
da  hujus  vitae  sanctus  Augustinus  ad  duos 
veluti  fontes  reducit,  ignorantiam  et  difficul¬ 
tatem,  ex  quibus  alios  duos  fontes  malorum 
oriri  dicit,  errorem  et  dolorem.  Ignorantia 
enim  parit  errorem,  difficultas  dolorem.  Vide 
Augustinum  lib.  m.  de  libero  arbitrio,  cap. 
18.  19.  ct  20.  In  Enchirid,  cap.  24.  et  in  lib. 
de  natura  ct  grat.  cap.  67. 

Theologi  scholastici  paulo  aliter  luce  tra¬ 
dunt,  scribunt  enim  quatuor  esse  vulnera 
naturae,  ignorantiam,  malitiam,  concupi¬ 
scentiam,  infirmitatem;  quorum  primum  in 
mente,  secundum  in  voluntate,  tertium  in 
appetitu  concupiscente,  quartum  in  irasceutc 
constituunt.  Sed  nos  opera;  pretium  esse  du¬ 
ximus,  maxime  propter  Luthcranos,  qui  ex¬ 
tenuari  a  nobis  effectus  peccati  originalis  ex¬ 
istimant,  si  haec  omnia  distinctius  atque  ube¬ 
rius  explicemus. 

Igitur  mala  hujus  vitae,  alia  sunt  interna, 
alia  externa.  Interna  voco,  quae  sunt  in  ipso 
homine,  ut  ignorantiam,  concupiscentiam, 
et  similia;  externa  quae  sunt  extra  hominem, 
ut  habere  Deum  iratum,  esse  side  diaboli  po¬ 
testate,  carere  obedientia  animantum  ra¬ 
tionis  expertium  ;  a  cmlo,  ab  aere,  ab  aqua, 
ab  ipsa  terra  multas  et  varias  calimitates  per¬ 
peti. 

Sed  rursus  interna  alia  sunt  in  parte  ani- 

mae  superiore,  alia  in  inferiore ;  alia  in  cor¬ 
pore.  In  superiore  laesa  sunt  intelligentia  et 
voluntas ;  in  infeiiore  sensus  tum  interni, 
tum  externi,  et  utraque  appetendi  facultas ; 
in  corpore  denique  plurima  sunt  incommoda 
et  ad  extremum  ipsa  mors.  Itaque  vere  scri¬ 
ptum  est  in  Concilio  Arausic.  can.  d.  ct  in 
Trident.  sess.  5.  totum  hominem  secundum 
corpus,  ct  secundum  animam  per  Adami 
praevaricationem  in  deterius  esse  muta¬ 
tum. 


CAPUT  IX. 

Enumerantur  morbi  sive  vulnera  mentis 
humanae. 

Ut  igitur  a  prima  animi  nostri  parte  inci¬ 
piamus,  in  intelligentia,  seu  mente  humana, 
plurima  sunt  vulnera.  Primum  est  ignoran¬ 
tia  rerum  necessariarum  in  infantihus  tanta, 
quanta  et  in  bestiis  quidem  cernitur.  S.  Au¬ 
gustinus  lib.  i.  de  peccat,  merit.  et  remiss. 
cap.  38  :  «  Multorum,  inquit,  pecorum,  pulli 
etiam  minutissimi  matres  agnoscunt,  nec  su¬ 
gendis  uberibus  cura  et  ope  admoventur 
aliena,  sed  ea  ipsi  in  maternis  corporibus 
loco  abdito  posita  mirabili  facilitate  nove¬ 
runt.  Contra,  homini  nato,  nisi  opere  nutri¬ 
entis  admotis  labris  papillae  uberis  ingeran¬ 
tur,  nec  ubi  sint  sentiunt,  et  juxta  se  jacen¬ 
tibus  mammis  magis  possunt  esurientes  flere, 
quam  sugere. 

Secundum  est  fatuitas,  cum  qua  nonnulli 
nascuntur ;  nullum  enim  est  animal,  quod 
ita  nascatur  destitutum  omnino  ab  omni  ope¬ 
ratione  naturae  suae  propria,  ut  hominum  ali¬ 
qui  nascuntur.  S.  Augustinus  deplorans  hanc 
miseriam  in  epist.  28.  ad  Hieronymum :  «  Tam 
tardi,  inquit,  nonnulli  sunt  et  obliviosi,  ut  ne 
prima  quidem  discere  litterarum  elmenta  po- 
'  tuerint.  Quidam  vero  tantae  sunt  fatuitatis, 

ut  non  multum  a  pecoribus  differant,  quos 
moriones  vulgo  nominant.  » 

Tertium  est  difficultas  discendi,  nam  sine 
labore  ignoramur  ,  cum  labore  discimus. 
Tamque  altera  dices  suas  in  quorumdam 
mentibus  ignorantia  jecit,  ut  malint  illi  sem- 
per  in  tenebris  ignorantiae  vivere,  quam  tan¬ 
tum  laboris,  quantum  ad  discendum  neces¬ 
sarium  esse  vident,  omnino  subire.  Sanctus 
Augustinus  lib.  xxii.  de  civit.  Dei,  cap.  22  : 


«  Quid,  inquit,  aliud  indicat  horrenda  quae¬ 
dam  profunditas  ignorantiae,  ex  qua  omnis 
error  existit,  qui  omnes  filios  Adam  tenebro¬ 
so  quodam  sinu  suscipit,  ut  homo  ab  illo 
liberari  sine  labore  ,  dolore  ,  timore  non 
possit.  » 

Quartum  est  ignoratio  ultimi  finis,  ut  cu¬ 
jus  adeptione  tota  hominis  beatitudo  consi¬ 
stit  ;  non  enim  solum  ignorant  omnes  homi¬ 
nes,  nisi  divinitus  adjuventur,  finem  super- 
naturalem,  sed  etiam  maxima  pars  hominum 
ab  ipso  naturali  fine  intelligendo  aiberrat. 
Cujus  rei  testes  esse  possunt  tam  diversae 
philosophorum  sententiae  de  summo  bono. 
De  quibus  vide  S.  August,  lib.  xix.  de  civit. 
Dei,  cap.  i.  et  seq.  Quid  autem  miserius  fin¬ 
gi  potest,  quam  ignoratio  proprii  finis,  id  est, 
veri  ac  summi  boni  ? 

Quintum  est  ignoratio  mediorum  ad  finem, 
id  est,  earum  rerum,  per  quas  ad  bonam 
beatamque  vitam  perveniri  potest.  Nemo  est 
enim  tam  prudens,  qui  non  saepenumero 
dubitet,  haesitet,  caecutiat  in  deliberatione 
rerum  agendarum,  ac  praesertim  circa  locum, 
tempus,  modum,  aliasque  i’erum  circum¬ 
stantias  :  «  Cogitationes  enim  mortalium  ti¬ 
midae  et  incertae  providentiae  nostrae, »  inquit 
Sapiens  cap.  ix. 

Sextum  est  difficultas  intelligendi  naturas 
rerum.  Nam  cum  hominis  proprium  munus 
esse  videatur  contemplari  res  omnes,  et  ex 
earum  cognitione  ad  conditoris  cognitionem 
ascendere,  et  insitum  sit  homini  a  natura 
incredibile  sciendi  desiderium  ;  unde  est 
illud  Philosophi  in  i  libro  Metaphisic  :  «Om¬ 
nes  homines  natura  scire  desiderant»,  et  illud 
M.  Tulli,  in  i.  Tusculan.  :  «Natura  inest men¬ 
tibus  nostris  insatiabilis  quaedam  cupiditas 
veri  videndi  »  :  tamen  tanta  est  imbecillitas 
mentis  humanae,  ut  ne  fornicae  quidem  na¬ 
turam  perfecte  noverit,  ut  S.  Basilius  scribit 
in  epistola  168.  ad  Eunomium.  Itaque  vere 
dixit  Ecclesiastes  cap.  i  :  Cunctae  res  diffici¬ 
les ,  non  potest  eas  homo  explicare  sermone.  Et 
cap.  iii  :  Mundum  tradidit  disputatoini eorum, 
ut  non  inveniat  homo  opus *,  quod  operatus  est 
Deus  ab  initio  usque  ad  finem.  Quam  autem 
obscuram  ac  tenuem  de  Deo  notionem  ac¬ 
quirere  possit  humanum  studium,  testantur 
tot  monstrosae  opiniones  Ethnicorum,  de 
natura  Dei,  qui  eo  usque  progressi  sunt,  ut 
etiam  coepis  et  alliis  divinitatem  dare  non 
dubitaverint. 


(11  Eccl>  I.  8;  Eccl.  111,  41. 

Septimum  est  ignoratio  propriae  mentis. 
Nam  caeterae  mentes,  angelicae  videlicet,  se 
ipsae  perfecte  norunt  :  mens  vero  humana 
nihil  minus  quam  seipsa  cognoscit ;  nec  so¬ 
lum  naturam  suam,  sed  etiam  opera  sua 
ignorat.  Hinc  sanctus  ille  propheta  ingemi¬ 
scens  clamat  in  Psal.  xviii  :  Delicta  quis  in- 
telliyit  ?  ab  occultis  meis  munda  me  Domine  (1)> 
incredibilis  plane  est  infelicitas,  ut  ipse,  qui 
propria  voluntate  peocnt,  non  possit  saepe 
discernere,  an  vere  peccaverit,  an  deliberata 
voluntate  consenserit,  quoties,  quantumque 
deliquerit?  Atqui  fieri  potest,  ut  vitam  recte 
instituat ,  et  aegritudinibus  suis  medicinam 
faciat,  qui  se  ipse  non  novit,  nec  scit  quo 
morbo  laboret,  ac  ne  id  quidem  intelligit, 
an  laboret. 

Octavum  est,  quod  mens  humana  ab  ipso 
corpore,  quod  ei  datum  est  pro  instrumen¬ 
to  ad  scientias  comparandas,  impeditur,  ne 
facile  perfecteque  intelligat  :  Corpus  enim 
quod  corrumpitur ,  aggravat  animam ,  inquit 
liber  Sap.  cap.  ix.  et  terrena  inhabitatio  de¬ 
primit  sensum  multa  cogitantem  (1).  Certe  au¬ 
tem  nullum  est  aliud  corpus  quod  impediat 
actionem  praestantissimam  propriae  formae. 

Nonum  est  curiositas  quaedam  propemo- 
dum  naturalis.  Itari  enim  sunt,  qui  non  li- 
.  bentius,  ac  diligentius,  aliena  facta,  ac  prae¬ 
sertim  errata  observent,  quam  sua.  Sanctus 
Joannes  Chrysostomus  in  i.  lib.  de  compun¬ 
ctione  cordis  affirmat,  vix  inveniri  etiam  in¬ 
ter  eos  qui  perfectionem  vitam  profitentur, 
qui  non  laborent  eo  vitio,  ut  videant  festu¬ 
cam  in  oculo  fratris,  trabem  autem  in  suo 
non  videant.  Unde  data  est  occasio  fabulae 
de  duabus  manticis,  quarum  anterior  aliena 
vitia,  posterior  propria  continet  :  «  Sed  non 
videmus,  inquit  ille,  mantica;  quod  in  tergo 
est.  »  Et  alius  ;  «  Sed  praecedenti  spectatur 
mantica  tergo;  »  magna  est  haec  miseria, 
nam  propria  vitia  cognoscere  semper  est  u- 
tile,  saepe  autem  necessarium  ;  aliena  scru¬ 
tari  vix  unquam  utile,  saepenumero  noxium 
ac  perniciosum  fuit. 

Decimum  est,  quod  multa  inania,  levia, 
inepta  volvimus  animo,  vel  inviti,  etiam  a- 
lienissimo  tempore.  Deplorant  hanc  mise¬ 
riam  sancti  Patres  passim,  atque  inter  caete- 
ros  S.  Hieronymus  in  dialogo  adversus  Lu- 
ciferianos,  in  aliorum  fortasse  persona  lo- 
quens  :  «  Nunc,  inquit,  creberrime  in  ora¬ 
tione  mea,  aut  per  porticus  deambulo,  aut 


de  fcenore  computo,  aut  abductus  turpi  cogi¬ 
tatione,  etiam  quae  dictu  erubescenda  sunt, 
gero.  »  Et  S.  Augustino  in  lib.  x.  Confess. 
cap.  35  :  «  Cum,  inquit,  in  hujuscemodi  re¬ 
bus  conceptaculum  sit  cor  nostrum,  et  portet 
copiosae  vanitatis  catervas,  hinc  et  orationes 
nostrae  saepe  interrumpuntur  atque  turban¬ 
tur,  et  ante  conspectum  tuum,  dum  ad  au¬ 
res  tuas  voce  cordis  intendimus,  nescio  unde 
irruentibus  nugatoriis  cogitationibus  res  tan¬ 
ta  praeciditur.  »  Itaque  quod  ait  Apostolus 
ad  Rom.  vm  :  «  Vanitati  creatura  subjecta 
est  non  volens,  »  in  ipsam  etiam  humanam 
mentem  optime  quadrat. 

His  accedit,  quod  cum  mens  aeterna  sit,  et 
ei  perpetua  debeatur  operatio  ,  tamen  dum 
est  in  corpore,  ne  mediam  quidem  temporis 
partem  sibi  vindicare  potest ;  nam  si  detra¬ 
has  infantiam,  ac  pueritiam,  in  quibus  aetati¬ 
bus  mens,  aut  nihil,  aut  parum  admodum 
operatur ;  si  demas  tempus,  quod  sibi  cor¬ 
pus  sumit  tum  ad  somnum,  tum  ad  alias  vi¬ 
tae  necessitates,  quantulum  est  quod  intelli 
gentiae  ad  opus  suum  relinquitur? 


CAPUT  X. 

De  morbis,  ac  vulneribus  voluntatis. 

Sequitur  altera  pars  animi,  quae  dicitur 
voluntas  ;  cujus  vulnus  est  etiam  multiplex. 

Primum  est  illa,  quam  graece  «piXauxtav, 
id  est,  amorem  sui,  nominant.  Omnes  enim 
quaerunt  quae  sua  sunt,  nisi  per  Spiritum 
sanctum  charitas  Dei  in  eorum  cordibus  in¬ 
fundatur.  Atque  hinc  nascuntur  illa,  quae 
S.  Augustinus  enumerat  in  lib.  xxil.  de  Ci¬ 
vit.  Dei  cap.  22  :  «  Mordaces  curae,  pertur¬ 
bationes,  moerores,  formidines,  insana  gau¬ 
dia,  discordiae,  lites,  bella,  insidiae,  iracun¬ 
diae,  inimicitiae,  fallaiciae,  adulatio,  fraus, 
furtum,  rapina,  perfidia,  superbia,  ambitio, 
invidentia,  homicidia,  parricidia,  crudelitas, 
saevitia,  nequitia,  luxuria,  petulantia,  impu¬ 
dentia,  impudicitia,  fornicationes,  adulteria, 
incesta,  et  contra  naturam  utriusque  sexus 
tot  stupra  atque  immunditise,  quas  turpe  est 
etiam  dicere,  sacrilegia,  haneses,  blasphe- 
miae,  perjuria,  oppressiones  innocentium, 
calumniae,  circumventiones,  praevaricationes 

falsu  testimonia,  iniqua  judicia,  violentia;, 
latrocinia,  et  quidquid  talium  malorum  in 
mentem  non  venit,  et  tamen  de  vita  homi¬ 
num  non  recedit.  »  Verum  luee  sunt  homi¬ 
num  malorum  :  ah  illa  tamen  erroris  et  per¬ 
versi  amoris  radice  venientia,  cum  qua  om¬ 
nis  fdius  Adam' 'nascitur. 

Secundum  est  difficultas,  quam  experi¬ 
mur  in  vitiis  superandis,  et  virtutibus  exco¬ 
lendis.  Nam  linis  hominis  naturalis,  euan- 
tum  ad  voluntatem,  est  vivere  secundum 
rationem.  Proinde  virtus  secundum  naturam 
est,  vitium  contra  naturam  ;  ct  videmus  res 
omnes  libenter,  et  facile  moveri  ad  ea  qua; 
natura;  sute  consentanea  sunt,  osgve  ct  diffi¬ 
culter  ad  eu,  qua;  natura;  sute  repugnant. 
At  homines  betantur  cum  male  fecerint:,  et 
exaltant  in  rebus  pessimis  (1),  inquit  Sapiens 
in  lib.  Provcrbior.  eap.  n.  Et  :  J 'libant ,  ut 
inquit  Job  cap.  xv,  sicut  aquam  iniquitatem 
(2),  id  est.  sine  molestia  ct  labore,  facile 
suaviterque  peccata  committunt. 

Testes  hujus  rei  sunt  multiplices  illte  po;- 
nte,  quas  tum  in  parvulos,  tum  in  majores 
cogimur  exercere,  ut  homines  vel  inviti  coer¬ 
ceantur  a  vitiis  ;  «  Quid  enim  (inquit  Augu- 
slinus  loco  citato)  sibi  volunt  multimoda;  for¬ 
midines,  quie  cohibendis  parvulorum  vanita¬ 
tibus  adhibentur?  quid  paedagogi,  quid  ma¬ 
gistri,  quid  ferulae,  quid  lora,  quid  virga;, 
quid  disciplina  illa,  qua  Scriptura  sancta  di¬ 
cit  dilecti  lilii  latera  esse  tundenda ,  ne 
crescat  indomitus ,  domarique  jain  durus, 
aut  vix  possit,  aut  fortasse  non  possit?  quid 
agitur  his  pomis  omnibus,  nisi  ut  debelletur 
imperitia,  et  prava  cupiditas  refrenetur,  cum 
quibus  malis  in  hoc  saeculo  vivimus?  » 

Quid  vero  significant  majora  illa  tormen¬ 
ta,  quas  legum  severitas  pro  majoribus  ex¬ 
cogitavit,  cruces,  secures,  patibula,  rota;, 
ignes  et  alia  id  genus,  nisi  su;vitiam  tantam 
omnino  esse  necessariam  contra  pronitatem 
humana;  voluntatis  ad  malum?  Nam  cum 
tanta  abundantia  vana;  cupiditatis,  qua;  iu 
pueris  incipit  apparere,  in  hanc  vitam  intra¬ 
mus,  ut  rarus  omnino  sit,  qui  si  dimittatur 
vivere  ut  velit,  et  facere  quidquid  velit,  non 
in  ea  facinora  et  flagitiu,  quas  supra  comme¬ 
morata  sunt,  vel  cuncta,  vel  multa  perve¬ 
niat;  quanta  igitur  ha;c  miseria  est,  non  pos¬ 
se  a  magna  miseria,  nisi  per  aliam  magnam 
miseriam  liberari  ? 

Tertium  est  incredibilis  quaedam  negli- 


gentia  in  iis,  qua;  ad  beate  vivendum,  tum 
in  hac  vita,  tum  etiam  post  mortem  perti¬ 
nent.  Nam  cum  satis  eynstct,  beatitudinem 
in  hac  vita,  in  virtute  perfecta  sitam  esse,  et 
simul  experiamur  viam  ad  perfectam  virtu¬ 
tem  esse  difficilem  ;  ratio  postulat,  ut  magno 
studio  in  hanc  rem  incumbamus.  Si  enim  qui 
magnum  studium  adhibent,  non  sine  labore 
perveniunt,  quid  fiet  de  illis,  qui  nullum 
adhibent? 

Rursus ,  cum  animam  esse  immortalem 
naturaliter  cognoscamus,  par  esset,  ut  nihil 
sa;pius,  nihil  diligentius,  nihil  majori  cum 
sollicitudine  tractaremus,  quam  quid  nobis 
sit  eventurum  post  mortem.  At  contra  pleri- 
que  hominum  nihil  minus  curant,  quam  de 
parandis  virtutibus  vel  beatitudine  sempi¬ 
terna;  et,  quod  magis  est  admirandum,  no 
in  extrema  quidem  senectute,  cum  certum 
est,  mortem  longe  abesse  non  posse,  stu¬ 
dium  incipiunt  adhibere  ad  procurandam 
salutem ;  tanta  videlicet  oblivio,  tantus  so¬ 
por,  tanta  securitas  genus  humanum  me¬ 
rito  prima;  praevaricationis  oppressit. 

Quartum  est  immoderata  sollicitudo  in 
temporalibus  lucris  captandis.  Qui  enim  in 
veris  et  summis  bonis  qmerendis  supra  mo¬ 
dum  ncgligentes  sunt,  iidem  sunt  in  compa¬ 
randis  bonis  falsis,  inanibus  et  fugacibus 
attentissimi.  Quam  sane  calamitatem  generis 
humani  non  solum  noster  Ecclesiastes  mul¬ 
tis  in  locis  deplorat,  sed  etiam  ethnicus  ille, 
qui  Satyras  suas  ita  coepit  :  «  0  curas  homi¬ 
num,  o  quantum  est  in  rebus  inane.  »  Et 
quoniam  ut  S.  Aug.  loc.  not.  scribit,  desi¬ 
dia,  segnities,  pigritia,  negligentiu,  vitia  sunt, 
quibus  labor  fugitur,  et  tamen  labor  ipse 
etiam  cum  est  utilis,  poma  est,  ideo  sivo  la¬ 
bore  desidiam  vincimus,  sive  desidia  labo¬ 
rem  fugimus,  semper  miseri  sumus. 

Quintum  est  mira  quaedam  perversitas  vo¬ 
luntatis  lnimana;,  qua;  ad  verum  Deum  co- 
lendumtard  issiina  est,  ctiain  cum  is  se  per 
multa  miracula,  vel  beneficia  patefacit :  ad 
colendos  autem  Deos  falsos  promptissima, 
tametsi  nihil  omnino  de  eorum  divinitate  cog¬ 
noverit.  Certe  philosophi  multi  per  ea,  qux 
facta  sant,  ut  Apostolus  loquitur  ad  [toni,  i, 
Deum  cognoverunt ,  non  tamen  sicut  Deum, 
glori fieaverunt  (3).  Hebrau  quoque  Deum  ve¬ 
rum  per  innumerabilia  siguu  et  prodigia 
cognitum  facillime  fastidiebant  ae  desere¬ 
bant  ;  et  ad  sacrificandum  falsis  Diis  etiam 

filios  proprios  promptissimi  accurrebant  , 
quare  Hicrem.  11,  Deus  ipse  Juda?is  expro¬ 
brat  inconstantiam  Dei  veri  colendi,  exem¬ 
pto  ethnicorum  qui  in  cultu  falsorum  Deo¬ 
rum  retinendo  constantissimi  erant. 

Sextum  est  inconstantia,  instabilitas,  pug¬ 
na  quredam  et  contentio  voluntatis  humana?; 
nam  res  eiofera?  tam  superiores,  ut  Angeli, 
quam  inferiores,  .ut  pecudes,  semper  idem 
volunt,  aut  nolunt,  bonum  prosequuntur, 
malum  fugiunt.  At  homines  rem  eamdem 
modo  volunt,  modo  nolunt,  modo  neque  pla¬ 
ne  volunt,  neque  plane  nolunt.  Placet  adul¬ 
terium,  dicit  incontinens,  sed  nolo,  quia  lex 
prohibet.  Neque  solum  pars  inferior  cum  su¬ 
periore.  sed  superior  secum  ipsa  confligit. 
«  Unde  hoc  monstrum,  inquit  S.  Augustinus 
Confess.  lib.  viti.  cap.  9.  et  quare  istud  lu¬ 
ceat  misericordia  tua,  et  interrogem,  si  for¬ 
te  mihi  respondere  possint  latebra?  poena¬ 
rum  hominum,  et  tenebrosissima?  contritio¬ 
nes  filiorum  Adam.  Unde  hoc  monstrum,  et 
quare  istud  ;  imperat  animus  corpori,  et  pa¬ 
retur  sfatim,  imperat  animus  sibi,  et  resisti¬ 
tur.  »  Et  cap.  seq. :  «  Ego  cum  deliberabam 
ut  jam  servirem  domino  Deo  meo,  sicut  diu 
disposueram,  ego  eram  qui  volebam,  ego 
qui  nolebam.  Nec  plene  volebam,  nec  plene 
nolebam  ;  ideo  mecum  contendebam,  ct  dis¬ 
sipabar  a  me  ipso,  et  ipsa  dissipatio  rae  in¬ 
vito  quidem  fiebat,  nec  tamen  ostendebat 
naturam  mentis  aliena;,  sed  poenam  mea?.  » 
Septimum  est  fastidium  proprii  status.  Ma¬ 
gnum  enim  argumentum  est  corruptionis 
voluntatis  humana?,  quod  nemo  sorte  sua 
contentus  vivat ;  sed  laudet  diversa  sequen¬ 
tes,  ut  ille  ait.  Id  enim  signum  est  a?gritudi- 
nis  manifesta?,  nam  res  ca?tera?,  si  subsint 
qua?  natura  eorum  requirit,  facillime  acquie¬ 
scunt,  neque  mutationem  ullam  expetunt. 
Proprium  autem  a?grotantium  est  nunc  u- 
num,  nunc  aliud  velle,  fastidire  cibos,  le¬ 
ctum,  modo  hunc,  modo  illuc  impatienter  se 
convertere:  «  Nos,  inquit  S.  Gregorius  hom. 
36.  in  Ev.,  nati  in  hujus  peregrinationis  a?- 
rumna,  huc  fastidiosi  jam  venimus,  nescimus 
quid  desiderare  debeamus.  »  Et  infra  :  «  Fa¬ 
stidio  ergo  nostro  tabescimus,  et  longa  ine¬ 
dia?  peste  fatigamur.  » 

Octavum  est,  quod  nullus,  nisi  per  gra¬ 
tiam  renovetur,  peccata  omnia  mortalia  vi¬ 
tare  potest,  venialia  vero,  ne  renovati  qui¬ 
dem  possunt,  nisi  privilegio  singulari :  quare 
ita  proprium  hominibus  videtur  esse  pecca¬ 
tum,  ut  vulgo  dici  soleat  «  humanum  esse 

peccare.  »  Unde  ille  peccatum  excusans  : 
<(  Persuasit,  inquit,  nox,  amor,  vinum,  ado¬ 
lescentia ;  humanum  est.  »  Et  alius  quidam  : 
«  Nemo  sine  crimine  vivit,  optimus  ille  est 
qui  minimis  urgetur.  »  Magna  est  luee  volun¬ 
tatis  a?griludo,  ut  cum  nemo  peccare  possit, 
nisi  velit,  et  nihil  sit.  magis  in  potestate  ho¬ 
minis,  quam  velle  ;  tamen  non  possit  semper 
bene  velle,  et  per  hoc  absque  quini  peccato 
vivere. 

CAPUT  XI. 

Or<  minem  partis  anima;  inferioris. 

In  parte  anima?  inferiore,  in  qua  sunt  sen¬ 
sus,  tum  interni,  tum  externi,  et  duplex  ap¬ 
petendi  facultas,  multa  sunt,  etiam  ct  gravia 
vulnera. 

Primum,  quod  multi  nascantur  ca?ci,  aut 
surdi,  aut  muti,  aut  claudi,  aut  alio  modo  in 
hac  parte  la?si,  nam  sine  dubio  nihil  unquam 
tale  accidisset,  si  primus  homo  non  peccas- 
set.  Neque  in  aliis  animantibus  ista  cerni¬ 
mus,  qua?  in  hominibus  sa?pc  deflemus.  Ita¬ 
que  S.  Augustinus  lib.  vi.  in  Julian.  cap.  4. 
ad  prenam  peccati  originalis  etiam  hoc  refert, 
quod  tam  multi  orbi,  morbidi,  monstrosique 
nascantur. 

Secundum  est  illusio  somniorum,  qua?  per 
sensus  interiores  efficitur,  qu.e  illusio  ne 
partem  quidem  illam  temporis  liberam  nobis 
relinquit,  qua?  ad  aliquantulam  quietem  a. 
natura  concessa  fuisse  videtur  :  «  Ipse  som¬ 
nus  (inquit  S.  August.  lib.  xxir.  de  Civ.  Dei 
cap.  22.}  qui  proprie  quietis  nomen  accepit, 
quis  verbis  explicet  sirpe  somniorum  visis 
quam  sit  inquietus,  et  quam  magnis  licet 
falsarum  rerum  terroribus,  quas  ita  exhibet, 
ei  quodam  modo  exprimit,  ut  a  veris  eas  dis¬ 
cernere  nequeamus,  animam  miseram,  sen¬ 
susque  perturbet  ?  » 

Tertium  est,  quod  cum  interior  sensus, 
ideo  nobis  a  natura  sil  attributus,  ut  menti 
ad  contemplationem,  intelligentiamquc  de¬ 
serviat;  tamen  sa?pe  mirum  in  modum  intel- 
ligentiam  impedit  et  confundit,  cum  impor¬ 
tunissimo  tempore  varia  figmenta  suggerit 
animo,  et  a  contemplatione  rerum  coelestium 
ad  suas  nugas  pene  violenter  avertit. 

Quartum,  est  infirmitas  in  appetitu,  qui 
dicitur  irascibilis  :  nam  cum  ha?c  facultas 
homini  data  sit,  ut  imperanti  rationi  tan- 
quam  miles  armatus  obediat,  et  sit  quasi  ner- 

vus  quidam  animi  (ut  loquitur  magnus  Basi- 
lius  in  oratione  de  ira)  fortitudinem,  con¬ 
stantiamque,  ac  robur  ad  res  bene  et  ordine 
gerendas  prmbens.  Contra  plerumque  acci¬ 
dit,  ut  imperium  anima;  sponte  invadens 
hominem  penitus  in  feram  convertat,  eum- 
que  cogat  impetu  ferri,  insilire,  rabie  ut  ca¬ 
nes  affici,  pungere  ut  scorpiones,  mordere 
ut  serpentes'.  Nascitur  nobiscum  ista  pestis, 
et  in  ipsa  infantia  incipit  apparere  :  «  An, 
inquit  Augustinus  lib.  i.  Confessionum  cap. 
vil,  pro  tempore  etiam  illa  bona  erant,  flen¬ 
do  petere  etiam  quod  noxie  daretur,  indi¬ 
gnari  acriter  non  subjectis  hominibus,  libe¬ 
ris  et  majoribus,  liisque  a  quibus  genitus 
est ;  multisque  prmterea  prudentioribus  non 
ad  nutum  voluntatis  obtemperantibus ,  fe¬ 
riendo  nocere,  niti  quantum  potest,  quia  non 
obeditur  imperiis,  quibus  perniciose  obedi- 
retur?  ita  imbecillitas  membrorum  infanti¬ 
lium  innocens  est,  non  animus  infantium. 
Vidi  ego  et  expertus  sum  zelantem  parvu¬ 
lum  :  nondum  loquebatur,  et  intuebatur  pal¬ 
lidus  amaro  aspectu  collactaneum  suum.  » 

Quintum  est  concupiscentia,  qua;  post  amis¬ 
sam  originalem  justitiam,  soluta  contra  spi¬ 
ritum  pugnat,  et  hinc  nascitur  intestinum 
illud  bellum,  quod  usque  ad  mortem  finiri 
non  potest,  propter  quod  Apostolus  clamat 
ad  Rom.  vn  :  Infelix  ego  homo,  quis  me  libe¬ 
rabit  de  corpore  mortis  hujus  (i)  ?  De  quo 
malo  integros  libros  scripsit  Augustinus  ad¬ 
versus  Pelagianos,  et  nos  multa  diximus  in 
libro  superiore,  et  aliquid  etiam  dicturi  su¬ 
mus  circa  finem  hujus  libri. 

Quantum  autem  imperium  in  rationem  hic 
affectus  acceperit,  et  contra,  quam  debiles 
sint  vires  rationis  adversus  impetum  hujus 
indomitie  fera;,  testatur  vita  plurimorum 
adolescentium,  qui  tam  immenso  voluptatum 
turpissimarum  incendio  flagrant,  ut  pene  ad 
insaniam  redigantur.  Testantur  novee  et  in¬ 
audita;  libidinum  adinventiones,  quibus  con¬ 
cupiscentia  hominum  longe  superat  concu¬ 
piscentiam  bestiarum,  ut  ostendit  Plutarchus 
in  opusculo,  quod  bruta  ratione  utantur. 
Testantur  jejunia,  vigiliae,  sacci,  humi  cuba¬ 
tiones,  spinarum  aculei,  aliaque  id  genus, 
quibus  viri  sancti  tanquam  armis  coelestibus, 
ut  hoc  malum  reprimerent,  utebantur.  Tes¬ 
tantur  horribiles  tragoedia;,  qua;  singulis  ®ta- 
tibus,  et  in  omnibus  mundi  partibus  occa¬ 
sione  carnalis  concupiscentia;  acciderunt. 


Certe  in  Scripturis  sanctis  horrorem  incu¬ 
tiunt,  qua;  de  Samsone,  Salomone  et  Davide 
leguntur  exempla,  quorum  primus  fortitu¬ 
dine,  secundus  sapientia  omnibus  anteibat, 
tertius  ad  fortitudinem,  et  sapientiam,  san¬ 
ctitatem  et  pietatem  plane  singularem  ad¬ 
junxerat. 

CAPUT  XII. 

De  miseriis  hominum  quoad  corpus. 

Jam  vero  corporales  miseriae  in  hac  lacry- 
marum  valle,  plane  innumerabiles  sunt,  quae 
tamen  nullae  fuissent,  nisi  peccatum  eis  adi¬ 
tum  patefecisset. 

Primum,  tot  sunt  morborum  genera,  ut 
nec  libris  medicorum  omnia  comprehensa 
sint. 

Deinde,  in  eorum  pluribus  ac  plane  omni¬ 
bus  etiam  ipsa  adjumenta  et  medicamenta, 
tormenta  sunt,  inedia,  pharmaca,  sectiones, 
ustiones,  ut  multi  saepe  levius  malum  aesti¬ 
ment  morbum,  quam  medicinam. 

Tertio,  inopia  cibi  ac  potus  ad  quantam 
rabiem  homines  interdum  adducant;  multa 
et  in  sacris  et  in  profanis  auctoribus  exem¬ 
pla  declarant  :  «  Nonne,  inquit  Augustinus 
lib.  xxii.  de  Civ.  Dei  cap.  22,  ad  hoc  per¬ 
duxit  sitientes  homines  ardor  immanis,  ut 
urinam  quoque  humanam,  vel  etiam  suam 
biberent?  nonne  ad  hoc  fames,  ut  a  carnibus 
hominum  abstinere  se  non  possent,  nec  in¬ 
ventos  homines  mortuos,  sed  propter  hoc  a  se 
occisos,  nec  quoslibet  alienos,  verum  etiam 
filios  matres  incredibili  crudelitate,  quam 
rabida  esuries  faciebat,  absumerent?  » 

Quarto,  ad  inopiam  arcendam  tantus  est 
labor  necessarius,  ut  Scriptura  primo  homini 
dictum  fuisse  testatur  :  In  sudore  vultus  tui 
vescetds  pane  tuo  (2),  Gen.  m.  Et  rursum  alio 
loco  propter  eamdem  causam,  ita  dicitur  homo 
nasci  ad  laborem,  quasi  ad  proprium  quod¬ 
dam  munus,  ut  avis  nascitur  ad  volatum,  Job 
v  (3).  Itaque  sicut  miseria  morbi  per  aliam 
miseriam  sa;pe  graviorem,  id  est,  per  medi¬ 
camenta  pellitur  :  sic  etiam  malum  inopise 
per  malum  laboris,  nec  brevius,  nec  levius 
temperatur.  Non  erat  difficile  Deo,  qui  pascit 
aves  coeli,  etiamsi  non  serant,  neque  metant, 
neque  congregent  in  horrea,  efficere,  ut  ho¬ 
mines  etiam  sine  labore  victum  qua;rerent ; 


(1)  Rom.  VII,  24.  -  (2)  Gen.  III,  19.  -(3)  Job.  V,  7. 

sed  voluit  in  pcenam  peccati,  ut  homines  «  a 
poenali  exitio,  »  ut  loquitur  Augustinus  loc. 
not.  «  non  nisi  poenali  eruerentur  auxilio.  » 

Quinto  accedit  brevitas  vitae.  Nam  cum 
homines  ad  scientiam  rerum,  quae  propria 
est  hominis  operatio,  non  nisi  longo  tempore, 
magnoque  labore  perveniant,  aequum  esse 
videbatur,  ut  diutissime  viverent,  alioqui 
fulurum  erat,  ut  pene  nulli  finem  sibi  pro¬ 
prium  et  naturalem  attingerent.  Contra  ta¬ 
men  vita  hominis  brevissima  est.  Plurimi 
enim  ante  decedunt,  quam  ad  maturitatem 
venire  coeperint,  et  qui  longissime  vivunt, 
ad  aetatem  cervorum,  et  cornicum  minime 
perveniunt. 

Quare  non  defuerunt  ex  ethnicis,  qui  de 
natura  quererentur,  quod  longiorem  vitam 
cornicibus,  quam  hominibus  dedisset.  Alius 
tunc  vitam  relinquere  se  dicebat,  cum  disce¬ 
re,  et  vitam  hominis  propriam  agere  inci¬ 
peret.  Alius  librum  suum  ab  illis  verbis  exor¬ 
ditur  :  «  Ars  longa,  vita  brevis,  »  quasi  dicere 
vellet,  non  recte  agi  cum  natura  humana, 
quae  propter  vitae  brevitatem  artes  sibi  pro¬ 
prias  assequi  non  potest.  Scriptura  etiam 
divina  non  tacet,  vitam  hominum  esse  bre¬ 
vissimam.  »  Homo  natus  de  muliere  (inquit 
Job  cap.  14.)  brevi  vivens  tempore ,  repletur 
multis  miseriis,  qui  quasi  flos  egreditur  et  con¬ 
teritur,  et  fugit  velut  umbra  (1).  Isaias  vero 
Propheta  cap.  40.  et  Apostolus  Petrus  in 
epist.  1.  cap.  1.  hominem  foeno  eomparare 
non  dubitarunt,  quod  ad  primum  solis  ra¬ 
dium  siccatur  et  cadit. 

Accedit  postremo  timor  continuus  immi¬ 
nentis  mortis.  Nam  tametsi  vita  humana 
amara  est  valde,  tamen  adhuc  amarior  esse 
videtur  interitus  :  Siccine  separat,  aiebat  ille, 
amara  mors  (2).  Et  Apostolus  ii.  ad  Cor.  v.  : 
Ingemiscimus,  inquit,  gravati ,  eo  quod  nolu¬ 
mus  expoliari,  sed  supervestiri,  ut  absorbeatur 
quod  mortale  est  a  vita  (3).  Et  ad  Hebr.  n. 
dicit,  Christum  per  mortem  suam  destruxisse 
eum,  qui  habebat  mortis  imperium,  id  est, 
diabolum,  ut  liberaret  eos,  qui  timore  mor¬ 
tis,  per  totam  vitam  obnoxii  erant  servituti. 
Animus  certe  immortalis ;  et  qui  naturalis 
forma  corporis  est,  sine  dubio  corpus  immor¬ 
tale  desiderat.  Proinde  mors  inimica  natu¬ 
rae,  et  omnium  terribilium  extremum  recte 
nominata  est. 


CAPUT  XIII. 

De  miseriis  natur x  humanae,  quae  exttinsecus 
accedunt. 

Explicuimus  breviter  eas  miserias,  quae  in 
homine  ex  ipso  homine  oriuntur  :  nunc  de 
illis  dicendum  est,  quae  extrinsecus  accedunt. 

Prima  et  summa  est,  quod  homines  post 
peccatum  primi  parentis,  Deum  iratum  et 
inimicum  habent  :  Nascimur  enim  omnes  (ut 
Apostolus  ait  ad  Ephes.  n.)  filii  irae  (4).  Si 
autem  Deus  contra  nos  est,  quis  pro  nobis 
esse  audebit?  Et  quid  mirum,  si  armatur  or¬ 
bis  terrae  contra  hominem,  cum  inimicus  ho¬ 
mini  sit,  qui  fecit  coelum  et  terram  ?  Secunda 
est,  quod  traditi  sumus  in  potestate  princi¬ 
pis  tenebrarum,  qui  quidem  multorum  etiam 
parvulorum  corpora  invadit,  eosquc  misera¬ 
biliter  vexat  et  cruciat.  Omnium  autem  men¬ 
tes  sollicitat  ad  peccatum,  et  mille  nocendi 
artes  habens  ,  die  noctuque  tanquam  leo 
rugiens  circuit  quaerens  quem  devoret.  Con¬ 
tra  milleformes  (inquit  Augustinus  lib.  xxn. 
de  Civit.  Dei  cap.  22.)  daemonum  incursus 
quis  innocentia  sua  fidit?  quandoquidem  ne 
quis  fideret,  etiam  parvulos  baptizatos,  qui¬ 
bus  certe  nihil  est  innocentius,  aliquando  sic 
vexant,  ut  in  eis  maxime,  Deo  sinente,  ista 
monstretur  hujus  vitae  flenda  calamitas. 

Tertia  est,  quod  homo  homini  hostis  crude¬ 
lissimus  et  immanissimus,  omni  loco  et  tem¬ 
pore  insidiatur.  Quis  enim  explicet,  quanta 
patiantur  homines  ab  hostibus,  a  pyratis,  a 
latronibus?  nonne  ab  eis  et  depredatio,  et 
captivitas,  et  vincula,  et  carcer,  et  exilium, 
et  cruciatus,  et  amputatio  membrorum,  et 
privatio  sensuum,  et  oppressio  corporis  ad 
obscoenam  libidinem  opprimentis  explen¬ 
dam,  et  alia  multa  horrenda  sa3pe  contin¬ 
gunt? 

Quarta  est  inobedientia  animantium  ra¬ 
tionis  expertium ;  praeposuit  enim  initio  Deus 
hominem  bestiis  terrae,  volatilibus  coeli,  et  pi¬ 
scibus  maris  (5),  ut  Scriptura  loquitur  Gen.  i. 
et  certe  si  primus  homo  ab  imperio  Dei  non 
recessisset,  omnia  animantia  hominis  impe¬ 
rio  facile  paruissent.  Nunc  vero  retinet  qui¬ 
dam  homo  principatum  in  bestias,  eisque 
jure  suo  ad  sua  commoda  uti  potest  :  sed 
liberam  exeeutionem  propter  peccatum  ami- 


(1)  Job.  XIV,  1 .  -  (2)  Reg.  XV,  32.  -  (3)  II  Corin.  V,  4.  -  (4)  Eph.  II,  3.  -  (5)  Gen.  I,  26. 

sit.  Detrectant  enim  imperium,  siepe  etiam 
in  ipsum  Dominum  suum  insurgunt,  neque 
nisi  magna  industria  ct  labore  subjiciuntur ; 
quemadmodum  principes  regunt  aliquando 
populos  rebelles,  et  domini  mancipia  fugi¬ 
tiva. 

Significavit  hoc  Deus  Genes,  ix  illis  verbis 
ad  Noe  :  Terror  vester  ac  tremor  sit  super 
omnia  animantia  terne,  et  super  omnes  volu¬ 
cres  cceli,  et  cuncta  quie  moventur  in  terra  (I). 
Quo  loco  verba  illa,  terror  ac  tremor,  indi¬ 
cant,  in  statu  innocentiae  fuisse  pacificum 
imperium;  post  peccatum  autem,  futurum 
violentum  atque  terribile.  Observat  autem 
S.  August.  loco  citato,  non  solum  multa  ho¬ 
mines  pati  ab  agrestium  bestiarum  et  fera¬ 
rum,  vel  tantummodo  molestis,  vel  etiam 
mortiferis  morsibus  :  verum  etiam  interdum 
a  mansuetis  et  domesticis  animalibus  :  pro¬ 
pter  rabiem  enim,  qua;  contingit  ex  rabido 
cane,  fit,  ut.  blanda  et  amica  suo  Domino 
bestia  nonnunquam  vehementius  et  ama¬ 
rius,  quam  leones  draconesque  metuatur. 

Quinta  est  calamitas,  qme  e  cmlo,  terra, 
mari,  non  raro  accidere  solet.  Nam  vix  dici 
potest,  quanta  ea  detrimenta  sint,  qua;  con¬ 
tingunt  hominum  generi,  ut  ejusdem  Augu¬ 
stini  verbis  utar,  ab  sestibus  et  frigoribus, 
tempestatibus,  imbribus,  alluvionibus,  coru¬ 
scatione,  tonitru,  grandine,  fulmine,  motibus 
hiatibusque  terrarum,  oppressionibus  ruina¬ 
rum,  eruptionibus  ignium,  a  tot  venenis  fru¬ 
ticum,  aquarum,  aurarum.  Qua;  mala  pa¬ 
tiuntur  navigantes?  qua;  terrena  itinera  gra- 
dientes?  qure  hortorum  agrorumque  culto¬ 
res?  quot  et  quanti  a  coelo  et  terra,  vel  per¬ 
niciosis  animalibus  casus  timentur  agrorum 
fructibus?  solent  tamen  de  frumentis  tandem 
collectis  et  reconditis  esse  securi.  Sed  qui¬ 
busdam,  quod  novimus,  proventum  optimum 
frumentorum,  fluvius  improvisus,  de  horreis 
ejecit  atque  abstulit. 

Sexta  est,  qua;  nulla  ratione  praevideri  po¬ 
test  aerumna  casuum  fortuitorum,  quae  sicut 
in  statu  innocentiae  locum  nullum  habuisset, 
ita  post  peccatum  undique  occurrit  :  «  Quis 
ambulat,  inquit  Augustinus,  ubicumque  non 
inopinatis  subjacens  casibus?  de  foro  quidam 
rediens  domum  sanis  pedibus  suis,  cecidit, 
pedem  fregit,  et  ex  illo  vulnere  finivit  hanc 
vitam.  Quid  videtur  sedente  securius?  de 
sella,  in  qua  sedebat,  cecidit  Heli  sacerdos 
et  mortuus  est.  »  Haec  Augustinus.  Quibus 


uddi  possent  multa  similia,  quae  leguntur 
»pud  Valerium  lib.  ix.  cap.  12.  et  Plinium 
lib.  vn.  cap.  7  et  53. 


CAPUT  XIV. 

Ostenditur  contra  Pelagianos  concupiscentiam 
esse  malam. 

De  miseria  humanae  vitee,  quam  his  quin¬ 
que  capitibus  exposuimus,  controversia  cum 
Pelagianis  duplex  est.  Altera  an  sint  vere 
mala  illa  omnia,  qua;  nos  inter  miserias  nu¬ 
meravimus.  Altera  an  sint  in  homine  ex  me¬ 
rito  peccati,  an  ex  conditione  naturae.  Pela- 
giani  enim  qui  peccatum  originale  negabant, 
aliqua  ex  iis,  quae  nos  inter  calamitates  et 
vitia  numeravimus,  pracipue  vero  concupi¬ 
scentiam  carnis,  inter  naturae  bona  nume¬ 
rabant.  Alia,  mala  quidem,  sed  naturalia 
esse  dicebant. 

Adversus  hunc  errorem  pugnat  acerrime 
S.  Augustinus  in  lib.  de  peccato  originali  a 
c.  34.  usque  ad  39.  in  libris  duobus  de  nu¬ 
ptiis  et  concupiscentia,  in  i.  lib.  contra  duas 
epistolas  Pclagianorum  cap.  15.  et  tribus  seq. 
lib.  hi.  contra  Julian.  cap.  6.  et  seq.  et  totis 
libris  iv.  et  v.  contra  cuftidem  Julian.  Nos 
Augustinum  sequentes  demonstrabimus  pri¬ 
mum  concupiscentiam,  qualis  in  nobis  est, 
vere  esse  malam,  et  vitium  natura;,  non  bo¬ 
num  natura;  nominandam.  Deinde  tum  ipsam 
concupiscentiam,  tum  cmtera  mala  supra  ex¬ 
plicata,  ex  peccato  nata  esse,  non  ex  condi¬ 
tione  natura;. 

Igitur  concupiscentiam  esse  malam.  Primo 
docet  Apostolus  ad  Rom.  n.  cum  ait :  Malum 
adjacet  mihi ,  perficere  autem  bonum  non  in¬ 
venio  (2).  Ubi  per  malum  adjacens  nihil  aliud 
intelligi  potest,  nisi  concupiscentia  carnis ; 
nam  illud  idem  malum  in  eodem  capite,  idem 
Apostolus  vocat  legem  membrorum,  et  le¬ 
gem  peccati  repugnantem  legi  mentis.  At  si 
concupiscentia  esset  bonum  natura; ,  quo¬ 
modo  ab  Apostolo  malum  nominaretur? 

Secundo,  idem  Apostolus  in  priore  ad  Cor. 
cap.  7.  :  Qui  non  se  continent ,  nubant ;  melius 
est  enim  nubere  quam  uri  (3).  Et  rursus  ad¬ 
monens  conjugatos  ut  propter  orationem  ad 
tempus  et  ex  consensu  contineant,  et  rursus 
propter  tentationis  periculum  revertantur  in 


(t)  Gen.IX,  2. 


(2)  Rom;  11,31.  -(3)  I  Corinlb.  VIU  0. 

id  ipsum  :  Hoc,  inquit,  dico  secundum  indul¬ 
gentiam,  non  secundum  imperium.  Ubi  S.  Apo* 
stolus  satis  aperte  declarat  conjugium  datum 
esse  a  Deo  in  remedium  concupiscentia;,  et 
indulgentia  opus  esse ;  cum  opus  conjugii 
exercetur  non  amore  prolis,  sed  ad  satisfa¬ 
ciendum  concupiscentia;,  sive,  ut  Ambrosius 
loquitur,  non  amore  posteritatis,  sed  ardore 
libidinis  :  at  certe  remedio  et  indulgentia 
non  egent  res  bonae,  sed  malse. 

Tertio,  idem  Apostolus  I  Corinth.  ix.  ca¬ 
stigat  corpus  suum,  et  in  servitutem  redigit, 
et  ii.  Corinth.  xn.  ter  Dominum  rogat  ut  au¬ 
feratur  a  se  stimulus  carnis.  At  quod  tan¬ 
tus  Apostolus  ita  vehementer  oppugnat,  et 
precibus  apud  Deum  ,  et  asperitate  vita; 
in  se,  sine  dubio  malum  est,  et  eo  carrere 
bonum. 

Quarto,  idem  Apostolus  ad  Galat.  v.  dicit 
carnem  concupiscere  adversus  spiritum,  spi¬ 
ritum  autem  adversus  carnem.  At  concupi¬ 
scentiam  spiritus  bonam  esse,  testantur  opera 
ejus,  qua;  ibidem  enumerantur,  charitas, 
gaudium,  pax,  etc.;  igitur  malam  esse  necesse 
est  concupiscentiam  carnis,  qua;  concupi¬ 
scentia;  spiritus  adversatur.  Ut  interira  omit¬ 
tam,  quod  cum  ejus  fructus,  qui  in  eodem 
loco  notantur,  mali  sint,  non  potest  ipsa  non 
esse  mala,  juxta  doctrinam  Domini,  Matth. 
vn.  :  Non  potest  arbor  bona  malos  fructus  fa¬ 
cere  (1). 

Quinto,  Apostolus  Joannes  in  epist.  T.  cap. 
2.  concupiscentiam  dicit  non  esse  ex  Patre, 
sed  ex  mundo.  Quomodo  autem  bonum  est, 
quod  non  est  a  Deo,  a  quo  est  omne  bonum? 

Sexto,  concupiscentia  carnis  eget  frarno, 
alioqui  fertur  immoderate  in  omnia  flagitia  : 
at  fraenum  non  ipsa  sibi  adhibet,  sed  a  ra¬ 
tione  illi  imponitur,  igitur  ipsa  ex  se  immo¬ 
derata,  ac  per  hoc  mala  et  vitiosa  est. 

Septimo,  propter  istam  concupiscentiam 
omnis  concubitus  ,  etiam  leg'itimus  cum 
uxore,  vitat  aspectum,  et  nisi  in  latebris,  vel 
in  tenebris  nunquam  peragitur.  At  propter 
bona  nemo  erubescit,  nemo  tenebras  quaerit. 
Igitur  concupiscentia  sine  dubitatione  est 
mala,  vide  Augustinum  lib.  14.  de  Civitate 
Dei,  cap.  17.  et  sequent. 

Octavo,  malum  est,  ut  inferiora  superio¬ 
ribus  reluctentur.  Id  enim  contra  aequitatem 
et  rectam  rationem  est.  At  propter  concu¬ 
piscentiam  pars  animae  inferior  superiori, 
id  est ,  rationi  repugnat ,  legi  mentis  non 

paret,  spiritui  adversatur.  Quis  igitur  am¬ 
bigat,  an  ea  mala  sit  appellanda  ? 

Nono,  accedant  testimonia  Patrum,  quo* 
Augustinus  citat  lib.  ii.  in  Julian.  Cypriani, 
Ambrosii,  Hilarii,  Hieronymi,  Chrysostomi, 
qui  malam  esse  concupiscentiam  uno  ore 
confirmant. 

Decimo,  accedant  testimonia  ethnicorum. 
Nam  Augustinus  lib.  xiv.  de  Civit.  Dei  cap. 
19.  et  lib.  iv.  in  Julian.  cap.  12.  Tullium 
adducit  in  iii.  lib.  de  Republica  dicentem, 
iracundiam  et  libidinem  vitiosas  esse  animi 
partes.  Clemens  quoque  Alexandrinus  in 
tertio  Stromatum  Platonem  citat,  in  primo 
de  Republica  dicentem,  corporis  voluptatem 
sapientia;  repugnare,  et  esse  dominam  sae¬ 
vissimam,  a  qua  felicissimum  sit  posse  li¬ 
berari;  similia  ex  Archita  Tarentino,  et  So¬ 
phocle  recitat  M.  Tullius  in  dialog.  de  se¬ 
nectute,  et  inter  alia  scribit,  nullam  capita¬ 
liorem  pestem  quam  voluptatem  corporis 
hominibus  a  natura  datam. 

CAPUT  XV 

Non  solum  concupiscentiam ,  sed  omnes  miserias 
humana ;  natura;  poenas  esse  peccati. 

Nunc  ordine,  sed  brevissime  demonstra¬ 
bimus  ,  omnes  supra  numeratas  humana; 
vita;  calamitates,  ex  merito  esse  peccati, 
non  ex  conditione  natura;.  De  qua  re  di¬ 
ximus  etiam  aliqua  in  i.  lib.  de  gratia  primi 
hominis.  Possunt  autem  humana;  calamita¬ 
tes  omnes  ad  decem  pra;cipuas  revocari. 

Prima  est,  ignorantia  in  mente.  Hanc  or¬ 
tam  esse  ex  peccato,  testatur  David  in  Psal. 
48  :  Homo  cum  in  honore  esset,  non  intelle¬ 
xit,  comparatus  est  jumentis  insipientibus,  et 
similis  factus  est  illis  (2).  Adamum  quoque 
ante  peccatum  novisse  naturas  rerum,  quas 
nunc  ignoramus,  satis  aperte  colligitur  ex 
cap.  2.  Genes,  ubi  nomina  imposuit  omnibus 
animantibus,  ut  natura  uniuscujusque  exige¬ 
re  videbatur,  denique  in  paradiso  nullus 
fuisset  error,  nulla  deceptio,  nulla  ignoran¬ 
tia  earum  rerum,  quae  pro  loco  et  tempore 
scienda  fuissent.  Nam  ista  omnia  sunt  mala, 
et  poena;  peccati,  ut  S.  August.  docet  in 
Enchir.  cap.  24.  et  25.  et  in  lib.  m.  de  libe¬ 
ro  arbitrio  cap.  18.  nullum  autem  malum 


(1>  Matth.  VII,  18.  -  (2)  Psa!,  XUVIII,  13. 

in  paradiso  fuisset,  si  Adam  non  peccasset, 
ut  idem  auctor  docet  in  lib.  xiv.  de  Civ.  Dei 
cap.  10. 

Secunda,  malitia  in  voluntate.  Hanc  non 
fuisse  in  primis  parentibus  ante  peccatum, 
et  ex  peccato  natam  esse  testatur  Ecclesia¬ 
stes  cap.  vil.  ubi  dicit :  Hoc  inceni  quod  fece¬ 
rit  Deus  hominem  rectum ,  et  ipse  se  infinitis 
miscuerit  quaestionibus  (1). 

Tertia,  concupiscentia  in  parte  inferiore. 
Hanc  poenam  esse  peccati  docet  Apostolus 
Rom.  7.  cum  eam  saepissime  vocat  pecca¬ 
tura,  quia  videlicet  ex  peccato  nata  sit.  Do¬ 
cet  etiam  verecundia  primorum  parentum, 
qui  post  peccatum  erubuerunt  nuditatem 
suam,  eamque  frondibus,  quae  primae  in 
promptu  fuerunt,  tegere  festinarunt  Gen.  3. 
Docet  postremo  etiam  ratio,  nam  (ut  S.  Au¬ 
gustinus  ratiocinatur  in  i.  lib.  contra  duas 
epistolas  Pelagian.  cap.  17.)  aut  in  paradiso 
fuisset  libido  et  quotiescumque  illa  exurge¬ 
ret,  toties  et  per  concubitum  satisfieret  : 
aut  fuisset  quidem,  sed  per  temperantiam 
fraenaretur,  aut  denique  non  fuisset,  et  nul¬ 
la  existente  libidine,  ut  caetera  membra, 
quaeque  ad  opera  sua,  sic  ad  opus  proprium 
etiam  genitalia  jussis  volentium  sine  ulla 
difficultate  servissent.  Sed  duo  priora  re¬ 
spuenda  sunt,  quibus  libidini  aut  servitur, 
aut  repugnatur.  Nam  illud  primum  tam  prae¬ 
clara  status  illius  honestas,  hoc  autem  se¬ 
cundum,  tam  magna  felicitas  non  vult  :  re¬ 
stat  igitur  ut  tertium  solum  sit  verum,  et  li¬ 
bido,  quae  in  primis  parentibus  ante  pecca¬ 
tum  non  fuit,  ex  peccato  sit  nata,  et  ad  nos 
per  peccatum  in  quo  concipimur,  propagata 
descendat. 

Quarta  calamitas,  labor  et  dolor  in  corpo¬ 
re.  Hanc  ex  peccato  manasse  Deus  ipse  te¬ 
statur,  cum  ait  Genes,  iii.  In  sudore  vultus  tui 
vesceris  pane  tuo  (2).  Unde  sunt  illa  Eccles. 
cap.  xl.  Jugum  grave  super  filios  Adam,  a  die 
exitus  de  ventre  matris  ipsorum,  usque  in  diem 
sepulturae ,  in  matrem  omnium  (3). 

Quinta,  est  mors  ipsa,  de  qua  B.  Paulus 
ad  Rom.  v.  :  Per  unum  hominem  peccatum 
in  hunc  mundum  intravit ,  et  per  peccatum 
mors  (4).  Et  cap.  vi.  Stipendia  peccati  mors. 
Sexta,  ira  Dei,  hanc  autem  esse  poenam  pec¬ 
cati,  nulla  ratione  dubitari  potest,  nisi  de  ip¬ 
sius  Dei  justitia  dubitetur.  Nam  vultus  Domini , 
ut  legimus  in  Psal.  xxxm.  non  est,  nisi  super 


facientes  mala,  ut  perdat  de  terra  memoriam 
eorum  (3).  Et  ad  Rom.  i.  scribit  Apostolus  : 
Revelari  iram  Dei  de  coelo  super  omnem  im¬ 
pietatem  et  injustitiam  (6).  Itaque  non  nasce¬ 
remur  filii  irae,  quales  nos  nasci  scribit  A- 
postolus  ad  Ephes.  2.  nisi  in  iniquitatibus 
conciperemur,  et  in  peccatis  parerent  nos 
matres  nostrae,  ut  legimus  in  Psal.  l. 

Septima,  captivitas  sub  diabolo,  hame  poe¬ 
nam  esse  peccati  docet  B.  Petrus  in  epist.  ir. 
cap.  ii.  cum  ait,  A  quo  quis  superatus  est, 
hijjus  et  servus  est  (7).  Deinde,  ut  recte  notat 
S.  Augustinus  in  epist.  28.  ad  Hieronymum, 
non  daret  Deus  homines  diabolo  tanquam 
naturam  inferiorem  naturae  excellentiori, 
quomodo  tradidit  homini  bestias  terrae.  Nam 
etsi  mortalis  est  homo,  tamen  est  etiam  ra¬ 
tionalis,  et  Dei  capax,  et  ideo  non  Angelo¬ 
rum  servus,  sed  conservus  est,  et  Deo  non 
per  Angelos,  sed  per  se  famulatum  praestat. 
Quare  quod  diabolus  princeps  hujus  mundi 
nominetur  in  Scripturis,  et  homines  captivos 
teneat  ad  suam  ipsius  voluntatem,  et  nos 
Christi  ope  indigeamus,  ut  de  potestate  Sa¬ 
tanae  liberemur,  non  potest  aliunde,  quam 
ex  peccato  factum  esse. 

Octava,  crudelitas  hominum  in  alios  homi¬ 
nes.  Hanc  vere  ex  peccato  manare  Jacobus 
Apostolus  docet  cum  in  epistola  sua  cap.  IV. 
dicit  :  Unde  bella  et  lites  in  nobis,  nonne  ex 
concupiscentiis  vestris,  quae  militant  in  mem¬ 
bris  vestris  (8)  ?  Concupiscentiam  autem  poe¬ 
nam  esse  peccati,  paulo  ante  monstravimus. 
Itaque  peccatum  concupiscentiam  procreavit; 
concupiscentia  vero  lites  et  bella.  Neque  hgee 
solum,  sed  etiam  seditiones,  rixas,  homici¬ 
dia,  veneficia,  impudicitiam,  et  illa  omnia 
mala,  quai  opera  carnis  vocat  Apostolus  ad 
Galat.  v. 

Nona,  inimicitia  et  rebellio  bestiarum. 
Non  fuisse  futurum  hoc  malum  in  statu  in¬ 
nocentiae,  colligitur  ex  iii.  cap.  Gen.  ubi  ser¬ 
pens  familiariter  cum  Heva  colloquitur,  et 
neque  ipsa  serpentem  horret,  neque  serpens 
ipsam  aut  fugit  aut  ferit.  Idem  intelligi  po¬ 
test  ex  c.  ii.  ubi  Dei  nutu  animantia  omnia 
venerunt  ad  hominem,  ut  ab  eo  tanquam  a 
proprio  rege  ac  domino  nomen  acciperent, 
et  subjectionem  ac  fidelitatem  eidem  quodam 
modo  testarentur.  Accedit  etiam,  quod  multi 
sancti  viri,  ut  Magnus  Antonius,  S.  Martinus, 
S.  Franciscus,  et  alii  quamplurimi,  etiam  in 


(l|  Eccl.  VII,  30.  —(2)  Gen.  III,  19.  —  (3)Eccl.  XL,  l.-(4)Rom.  V,  12;  Rom.  VI,  23,  -  (5)  Psal. 

hac  vita,  miram  animantium  etiam  ferocis¬ 
simarum  obedientiara  habuerunt.  Quod  cer¬ 
te  non  aliunde  fiebat,  nisi  quia  in  eis  gratia 
Dei  sanaverat  magna  ex  parte  naturam  ;  et 
sicut  inobedientia  primi  hominis  erga  Deum 
effecerat,  ut  bestiae  imperium  hominis  de¬ 
trectarent,  sic  etiam  perfecta  obedientia 
Sanctorum  erga  Deum  faciebat,  ut  animan¬ 
tia  bruta  antiquum  imperium  recognosce¬ 
rent. 

Decima  calamitas,  sunt  illa  omnia  mala 
quae  a  coelo,  terra,  mari,  vel  ante  praevisa, 
vel  omnino  inopinata  homines  patiuntur. 
Haec  enim  omnia  ad  peccati  supplicium  per¬ 
tinere,  docet  liber  Sap.  cap.  o.  ubi  dicit,  ar¬ 
mari  creaturam  ad  ultionem  inimicorum 
Dei,  et  pugnare  cum  eo  orbem  terrarum  con¬ 
tra  insensatos,  neque  dubitari  potest,  quin  ad 
has  etiam  calamitates  Ecclesiasticus  respe¬ 
xerit,  cum  jugum  grave  impositum  esse  dixit 
super  filios  Adae.  Atque  hactenus  ex  Scri¬ 
ptura  demonstratum  est  humanae  vitae  mise¬ 
rias,  poenas  sive  fructus  esse  peccati  origi¬ 
nalis. 

Possumus  rem  eamdem  ratione  quoque  et 
auctoritate  humana  probare.  Nam  tametsi 
calamitates  humani  generis  fere  omnes  po¬ 
tuerint  esse  naturales,  quod  accidisset,  si 
Deus  hominem  sine  originali  justitia  in  pu¬ 
ris  naturalibus  condere  voluisset;  ex  quo  se¬ 
quitur,  ut  remota  revelatione  divina,  non 
possit  certo  statui  corruptionem  humanam 
poenam  esse  peccati  :  tamen  hac  revelatione 
jam  habita,  et  fide  in  animis  nostris  accen¬ 
sa  divinitus,  non  mediocriter  ratio  naturalis 
fidem  ipsam  corroborat.  Omnino  enim  veri¬ 
simile  est,  non  fuisse  Deum  optimum  et  no¬ 
stri  generis  amantissimum  conditurum  homi¬ 
nem  tam  miserum,  quam  nunc  est,  nisi  pec¬ 
cati  nostri  magnitudo  tale  supplicium  me¬ 
ruisset. 

Quare  pleri  que  veterum  ethnicorum  huma¬ 
nae  vitae  miserias  ita  deflent,  ut  vel  de  natura, 
tanquam  de  noverca  querantur,  vel  per  has 
miserias,  puniri  peccata  animarum  in  alia 
vita  comn\issa  suspicentur.  De  quibus  recte 
pronuntiavit  Sanctus  Augustinus  lib.  iv.  in 
Julianum,  cap.  12.  eos  rem  vidisse,  causam 
ignorasse.  Vide  haec  Ethnicorum  testimonia 
apud  Theodoretum  lib.  v.  de  curandis  Grae¬ 
corum  affectionibus,  non  procul  ab  initio,  et 
Augustinum  lib.  iv.  in  Julian.  cap.  12.  13. 
14.  15. 


CAPUT  XVI. 

De  effectu  -peccati  originalis,  quid  sentiant 
nostri  temporis  haeretici. 

Quae  sunt  hucusque  a  nobis  disputata  de 
malis  consequentibus  originale  peccatum, 
Sectariis  nostri  temporis,  ni  fallor,  displice¬ 
re  non  possunt.  Remanet  autem  controver¬ 
sia  inter  nos,  quod  ipsi  tres  alios  effectus 
peccati  originalis  esse  volunt,  quos  Catholici 
non  agnoscunt.  Unus  est  amissio  liberi  arbi¬ 
trii,  nos  enim  laesum,  ipsi  extinctum  libe¬ 
rum  arbitrium,  per  Adae  peccatum  esse  vo¬ 
lunt.  Alter  est,  tanta  naturae  corruptio,  ut 
non  possit  homo,  etiam  justificatus,  non 
semper  peccare.  Nos  enim  libenter  ad¬ 
mittimus,  non  posse  homines  solis  viri¬ 
bus  naturae  corruptae  quidquam  boni  prae¬ 
stare,  quod  ad  pietatem  et  vitam  aeternam 
pertineat  :  tamen  viribus  naturae,  per  gra¬ 
tiam  reparatae  ac  sanatae,  et  ipso  Deo  sem¬ 
per  cooperante  et  adjuvante,  credimus  homi¬ 
nem  posse  legem  implere,  bene  vivere,  vi¬ 
tam  aeternam  mereri.  Caeterum  his  contro¬ 
versiis  duabus  in  sequentibus  disputationi¬ 
bus  non  deerit  proprius  locus. 

Tertius  igitur  effectus  est  odisse  Deum, 
fugere  judicium  Dei,  dubitare  de  promissi¬ 
onibus  Dei,  desperare  de  remissione  pecca¬ 
torum,  et  sempiterna  salute.  Haec  enim  et  si¬ 
milia  nunc  ipsum  originale  peccatum,  nunc 
ejus  fructus  esse  volunt.  Vide,  confessionem 
Augustanam  et  Apologiam  art.  2. 

Caeterum  non  esse  ejusmodi  motus  pecca¬ 
ti  originalis  effectus,  nisi  forte  remotos  ac 
mediatos,  ut  sunt  omnia  peccata,  duabus 
rationibus  dcmonsti’ari  potest.  Primum,  quo¬ 
niam  non  existunt  in  homine  tales  motus, 
nisi  mediante  imperio  voluntatis.  Proinde, 
propria  causa  ejusmodi  peccatorum  ,  ut 
etiam  actualium  caeterorum,  est  voluntas  hu¬ 
mana,  ut  cum  Catholici  fatentur  etiam  adver¬ 
sarii  in  ipsa  Confessione  Augustana  art.  19. 
et  Philippus  in  locis,  tit.  de  causa  peccati. 
Deinde,  quoniam  isti  motus  inveniuntur  in 
multis,  in  quibus  non  est  originale  peccatum, 
ut  in  daemonibus;  et  in  multis  non  inveniun¬ 
tur,  in  quibus  est  originale  peccatum,  ut.  in 
infantibus.  Fatemur  tamen  propensionem  ad 
.haec  peccata,  et  carentiam  habituum,  seu 

virtutum  fidei,  spei,  et  charitatis ,  quibus  peccatum  originis,  vel  ejus  offectus  sine  du- 
primus  homo  in  paradiso  ornatus  fuerat,  ad  bio  pertinere. 

Parum  omnino,  auditores,  dementiae,  ac  furori  haereticorum  hujus 
temporis  videbatur,  si  Christo  solum,  atque  omnibus  Sanctis,  totique 
Catholicae  Ecclesiae  bellum  indicerent,  nisi  etiam  in  ipsam  naturam 
generis  humani,  atque  adeo  in  sua  ipsorum  capita  atque  viscera,  in¬ 
festas  manus;  gladiosque  converterent. 

Eripuerunt  Christo  innumerabiles  virgines  sacras,  quas  coelesti  tha¬ 
lamo  jam  addixerat,  sibique  ipse  solemni  caeremonia,  rituque  despon¬ 
derat.  Detraxerunt  beatis  angelis  et  hominibus  coelum  cum  Christo 
tenentibus  praeconia ,  signa,  basilicas ,  dies  festos ,  mortalium  vota, 
preces,  implorationes,  omnia  denique  et  illis  debita,  et  nobis  salutaria 
monumenta  virtutum.  Abstulerunt  Ecclesiae  bonam  Sacramentorum 
partem,  non  paucos  libros  sacros,  divinum  ac  saluberrimum  sacrifi¬ 
cium  ,  Apostolicas  traditiones ,  atque  Ecclesiasticas  caeremonias  uni¬ 
versas.  Ad  extremum  Pontifices,  auctoritate;  Principes,  imperio;  po¬ 
pulos,  disciplina;  pastores,  gregibus ;  greges,  pastoribus;  veneratione, 
reliquias;  reliquiis,  aras;  aris,  templa;  templis,  religionem;  religione, 
terrarum  orbem  praedones  importunissimi  spoliaverunt. 

Nec  tamen  his  tot,  ac  tantis  sacrilegiis  perpetratis  haereticorum  furor, 

t  ' 

ac  rabies  conquievit,  donec  etiam  ut  se,  ac  suos,  totamque  naturam 
generis  humani  violarent,  arbitrii  libertatem  nobis  omnibus  suis  sen¬ 
tentiis  detraxerunt,  seque  ipsi  non  belluarum  similes,  sed  belluas 
plane  rationis  expertes  profiteri  non  _ dubitarunt.  Quod  ego,  quando 
praefandi  usus  in  hoc  nostro  gymnasio  veteri  more  jam  est  receptus, 
quam  brevissime  potero  demonstrabo. 

Quamquam,  si  vere  ac  sapienter  judicare  volumus,  non  libertatem 
arbitrii  tot  libris  ac  disputationibus  haeretici  vel  in  se,  vel  in  nobis 

extinguunt,  sed  animum  male  sanum  produnt  suum,  et  ex  hoc  uno 
stultissimo  dogmate  insigne  adierunt  universo  doctrina?  suae  corpori 
detrimentum. 

Quis  igitur  istis  fidem  habere  possit,  dum  de  Deo,  de  Justitia,  de 
Sacramentis,  deque  aliis  rebus  gravissimis  atque  abstrussimis  dispu¬ 
tant  :  cum  eos  videat  de  suorum  animorum  libertate,  quam  sentire  et 
experiri  coguntur,  tam  perverse  judicare  ?  Quis  non  eos  amentes  et 
furiosos,  et  simul  ingratos  divino  numini  esse  censeat,  qui  tam  ex¬ 
cellens  et  praeclarum  Dei  donum,  quod  nec  ob  magnitudinem  con¬ 
temni,  nec  ob  usum  frequentissimum  latere  potest,  cum  per  singula 
pene  momenta  in  aciem  oculorum  et  mentis  incurrat,  tamen  obstina¬ 
tissime  respuere,  refutare,  abjicere,  execrari  pergunt  ? 

An  vero  non  est  eximium  Dei  munus  libertas  arbitrii,  quod  Nissenus 
Gregorius,  «  optimum  quiddam,  et  omnium,  quae  sunt  in  homine, 
praestantissimum  »  esse  definit  ?  quo  solo  et  a  brutis  animantibus  se¬ 
paramur,  et  proxime  ad  Angelorum  naturam  accedimus,  et  ipsius  di¬ 
vini  numinis  imaginem  gerimus,  et  rebus  omnibus,  quae  sunt  infra 
lunam,  tanquam  Dii  quidam  terrestres  praesumus  ? 

Deinde  si  tollas  arbitrii  libertatem,  nonne  vides  una  repente  conci¬ 
dere  omnia  pene  hominum  bona,  quae  illa  videlicet  sede,  illo  funda¬ 
mento  nitebantur  ?  et  ubi  quaeso  erit  justitiae  splendor?  ubi  tempe¬ 
rantia.?  decus  ?  ubi  virtutum  caeterarum  chorus  ?  ubi  laus  benefa¬ 
ctorum  ?  ubi  praemium  meritorum  ?  quid  ?  quod  nec  sempiternae 
felicitatis  capax  esse,  si  B.  Augustino  et  B.  Bernardo  credimus,  nisi 
arbitrii  libertas  potest  ?  «  Neque  gratia  (inquit  Augustinus  lib.  Hipo- 
gnostici3.)  sine  libero  arbitrio  facit  hominem  habere  beatam  vitam, 
nec  liberum  arbitrium  sine  gratia.  »  Et  B.  Bernardus  :  «  Tolle,  inquit, 
liberum  arbitrium,  non  erit  quod  salvetur :  tolle  gratiam,  non  erit 
unde  salvetur  ».  Quantum  igitur  Dei  donum  illud  existimandum  est, 
sine  quo  nec  boni,  nec  beati,  ac  ne  homines  quidem  unquam  esse  po¬ 
tuissemus  ? 

Quod  si  de  populari  libertate,  qua  regius  dominatus  excluditur,  quae 
melius  umbra  quaedam,  et  imago  libertatis,  quam  libertas  dici  potest, 
quaeque  diutius  nisi  summo  labore  non  conservatur,  et  raro  salutaris, 
saepius  noxia  esse  solet,  tamen  M.  Tullius  dixisse  vere  putatur,  tantum 
in  ea  libertate  inesse  boni,  ut  non  solum  ab  hominibus,  verum  etiam 
a  bestiis  expetatur,  ac  non  immerito  rebus  omnibus  anteponatur :  quid 
nos  tandem  de  naturali  illa,  et  germana  libertate  dicere  par  est,  quae 
animis  nostris  a  Deo  conditore  insita  et  impressa,  nihil  esse  videtur 
aliud  (ut  S.  ait  Bernardus  serm.  81.  in  Cantica)  nisi  «  divinum  quiddam 
praefulgens  in  animo,  tanquam  gemma  in  auro,  quod  et  summum  na- 

turas  nostrae  splendorem,  atque  ornamentum  adfert,  et  nullis  crimi¬ 
nibus  aboleri,  nullis  calamitatibus  minui,  nulla  externa  vi  labefactari, 
destruive  potest  ?  » 

Sed  forte  nimis  abdita  atque  abstrusa  res  est  libertas  arbitrii,  nec  nisi 
a  paucis,  iisque  acutissimis  et  doctissimis  perspici  potest.  Nolo  verbis 
meis  respondere,  S.  Augustinum,  quem  unum  ex  omni  vetustate  so¬ 
brium  in  hac  causa  fuisse  Calvinus  dicit,  si  placet  audiamus.  Ts  in  eo 
lib.  quem  de  duabus  animabus  contra  Manichaeos  scripsit,  de  libero 
arbitrio  in  haec  verba  loquitur:  «  Neque  hic.,  inquit,  libri  obscuri  mihi 
scrutandi  erant,  unde  discerem,  neminem  vituperatione,  suppliciove 
dignum,  qui  id  non  faciat  quod  facere  non  potest,  nonne  ista  cantant 
et  in  montibus  pastores,  et  in  theatris  poetae,  et  indocti  in  circulis,  et 
docti  in  bibliothecis,  et  magistri  in  scholis,  et  antistites  in  sacris  locis, 
et  in  orbe  terrarum  genus  humanum:  »  Et  in  lib.  de  vera  religione. 
«  Atque  adeo,  inquit,  hoc  est  manifestum,  ut  nulla  doctorum  paucitas, 
nulla  indoctorum  turba  dissentiat.  »  Quid  potuit  clarius  de  hujus 
quaestionis  claritate  dici  ? 

Quis  igitur  eorum  sive  stuporem,  sive  furorem  non  admiretur,  qui 
magistri  orbis  terrarum  haberi  volunt,  et  vel  id  ignorant,  quod  et 
pastores  in  montibus  et  in  theatris  poetae,  et  indocti  in  circulis  decan¬ 
tant  ?  vel  falsum  esse  contendunt,  quod  et  docti  in  bibliothecis,  et  ma¬ 
gistri  in  scolis,  et  Pontifices  in  templis,  et  ipsum  genus  humanum  in 
orbe  terrarum  clarissima  voce,  summaque  animi  consensione  verissi¬ 
mum  esse  testatur  ?  Quid  ?  quod  communem  hunc  sensum  et  consen¬ 
sum  orbis  terrae,  ac  praecipue  veterum  Patrum,  majorum  nostrorum 
non  ignorant  hujus  temporis  haeretici :  et  tamen  sine  ullo  pudore,  inu¬ 
sitato  genere  superbiae,  incredibilique  audacia  paucitatem  suam,  multi¬ 
tudini  generis  humani ;  imperitiam  suam,  sapientiae  omnium  Patrum ; 
novorum  dogmatum  vanitatem,  auctoritati  gravissimae  vetustatis  to¬ 
tius,  ac  saeculorum  omnium  anteponunt.  Ac  ne  aliquid  me  fingere,  vej 
augere  plusquam  oporteat  arbitremini,  eorum  ipsorum,  quorum  de 
stultitia  verba  facimus,  testimonia  proferamus;  ordiamur,  si  ita  vi¬ 
detur,  ab  historicis,  quorum  praecipua  laus  est  veritas. 

Matthias  Illyricus  in  illa  sua  centuriata  historia,  centur.  2.  cap.  4. 
coi.  59.  cum  Justini,  Irenaei,  atque  aliquot  aliorum  Patrum  vetustis¬ 
simorum  sententias  de  libero  arbitrio  retulisset,  haec  verba  subjecit : 
a  Eodem  modo  Clemens  Alexandrinus  liberum  arbitrium  ubique  asse¬ 
rit,  ut  appareat  in  ejusmodi  tenebris  »  (sic  enim  liberi  arbitrii  confes¬ 
sionem  vocat)  «  non  tantum  fuisse  omnes  ejus  saeculi  Doctores,  verum 
etiam  in  posterioribus  eas  subinde  crevisse.  »  • 

Non  est  autem  hoc  loco  praetereundum,  eos  Doctores,  de  quibus  in 
Tom.  V.  32 

eo  libro  Illyricus  agit,  illos  esse,  qui  vel  Apostolos  ipsos  loquentes  au¬ 
dierunt,  vel  certe  Apostolis  proxime  successerunt.  Quod  si  doctores 
illi,  omnes  ad  unum  (ut  adversarii  confitentur)  liberum  arbitrium 
ubique  asseruerunt,  neque  fieri  potest,  ut  reliquus  coetus  fidelium 
aliud  senserit  in  dogmatibus  fidei,  quam  quod  a  Doctoribus  suis  didi¬ 
cerat,  certe  omnis  illa  prima  Ecclesia,  qua;  Christi  sanguinem  adhuc 
prope  calentem  excepit,  quaeque  ardore  fidei  ad  confessionem  prom¬ 
ptissima,  et  fortissimorum  martyrum  coronis  et  triumphis  celeberrima 
fuit,  illae,  inquam,  fidelium  primitiae,  omnes  omnino  (Illyrici  testi¬ 
monio)  eam  de  libero  arbitrio  fidem  tuebantur,  quam  ipse  Illyricus 
cum  Lutheranis  caeteris  oppugnat. 

Neque  solum  prima  illa  aetas,  verum  etiam  posteriores  omnes  (ejus¬ 
dem  Illyrici  testimonio)  doctrinam  eamdem  incredibili  consensu  te¬ 
nuerunt.  Id  enim  illa  verba  significant  :  «  Ut  appareat  in  ejusmodi  te¬ 
nebris  non  tantum  fuisse  omnes  ejus  saeculi  Doctores,  verum  etiam  in 
posterioribus  eas  subinde  crevisse.  »  Possem  et  alia,  si  per  tempus  li¬ 
ceret  ex  eadem  historia  testimonia  decerpere  :  sed  ad  caeteros  auctores 
festinat  oratio. 

Philippus  Melanchthon  in  eo  libro ,  quem  de  Locis  communibus 
primum  edidit :  « In  hoc,  inquit,  loco,  cum  prorsus  Christiana  doctrina 
a  philosophia  et  humana  ratione  dissentiat ,  tamen  sensim  irrepsit 
philosophia  in  Christianismum,  quia  receptum  est  impium  de  libero 
arbitrio  dogma,  et  obscurata  Christi  beneficentia  per  profanam  illam, 
et  animalem  rationis  nostrae  sapientiam  :  usurpata  est  vox  liberi  ar¬ 
bitrii,  a  divinis  litteris,  a  sensu  et  judicio  spiritus  alienissima,  qua 
videmus  sanctos  viros  non  raro  offensos  esse.  Additum  est  e  Platonis 
Philosophia  vocabulum  Rationis  aeque  perniciosum.  Nam  perinde  atque 
his  posterioribus  Ecclesiae  temporibus  Aristotelem  pro  Christo  sumus 
amplexi,  ita  statim  post  Ecclesiae  auspicia  per  Platonicam  philosophiam 
Christiana  doctrina  labefactata  est :  ita  factum  est,  ut  praeter  canonicas 
Scripturas,  nullae  sint  in  Ecclesia  sincerae  litterae.  Redolet  philosophiam 
quicquid  omnino  commentariis  proditum  est.  »  Haec  ille,  qui  quidem, 
nescio  an  apertius  poterat  indicare,  se  bellum  cum  omnibus  Ecclesiae 
Patribus  et  Doctoribus,  gerendum  suscepisse,  et  aliam  omnino  fidei 
doctrinam  a  se  tradi,  aliam  esse  eam,  quam  universa  Christi  Ecclesia 
jam  inde  ab  Apostolicis  temporibus  didicerit  semper  et  docuerit.  Nec 
enim  alia  de  causa  nullas  esse  dicit  in  Ecclesia  sinceras  litteras  et  phi¬ 
losophiam  redolere  omnes  veterum  commentarios ,  nisi  quia  negare 
non  poterat,  omnibus  omnium  Patrum  libris,  commentariis,  historiis, 
concionibus,  liberum  arbitrium  liberrime  atque  apertissime  praedicari. 

Jam  vero  Philippum  secutus  Joannes  Brentius  in  Apologia  pro  Con- 

fessione  sua  Wirtembergensi :  «  Pater,  inquit,  e  coelis  clamavit,  non 
de  Hieronymo,  non  de  Augustino,  non  de  Bernardo,  non  deConcilio 
Arausicano,  sed  de  filio  suo  Domino  nostro  Jesu  Christo  Hunc  audite.  » 
Quasi  vero  de  sanctis  Ecclesiae  pastoribus  et  doctoribus,  q  aales  in  primis 
Hieronymus,  Augustinus,  Bernardus,  omnesque  Arausicani  Concilii 
Patres  fuerunt,  Christus  ipse  non  dixerit :  Qui  vos  audit,  me  audit. 

Sed  ad  caetera  progrediamur,  et  omissis  aliis,  quos  nimis  longum 
esset  singulos  recensere;  Joannis  Calvini  testimonio,  ac  sententia  con¬ 
tenti  simus.  Is  lib.  n.  Institut.  cap.  2.  g  4.  posteaquam  philosophos 
omnes  incredibili  consensione  liberum  arbitrium  asseruisse  professus 
esset,  ita  subjunxit :  «  Tametsi  Graeci  prae  aliis,  atque  inter  eos  singu¬ 
lariter  Ghrysostomus  in  extollenda  humanae  voluntatis  facultate,  mo¬ 
dum  excesserunt;  veteres  tamen  omnes,  excepto  Augustino,  sic  in  hac 
re  aut  variant,  aut  vacillant,  aut  perplexe  loquuntur,  ut  certi  fere  nihil 
ex  eorum  scriptis  referre  liceat,  qui  postea  secuti  sunt,  dum  pro  s£* 
quisque  in  humanae  naturae  defensione  argutiae  laudem  captat,  sensim 
alii  post  alios  in  deterius  continuo  delapsi  sunt.  »  Haec  ille.  Ex  cujus 
verbis  nemo  vestrum  (opinor)  non  facile  colligit,  propterea  scriptores 
omnes  (Augustino  excepto)  tam  veteres,  quam  recentes  Calvino  minus 
placere,  quod  sententiae  ipsius  de  servo  arbitrio  nimis  libere  adver¬ 
sentur.  Alioqui  quid  sibi  vult  querimonia  illa,  quae  paulo  post  in  eodem 
libro  sequitur  ?  «  Nimis,  inquit,  philosophice  hac  de  re  locuti  sunt  qui 
se  Christi  jactabant  esse  discipulos.  Nam  quasi  adhuc  integer  staret 
homo,  semper  apud  Latinos  liberi  arbitrii  nomen  extitit.  Graecos  vero 
non  puduit  multo  arrogantius  usurpare  vocabulum.  Siquidem  «ure^euaiav 
dixerunt,  ac  si  potestas  sui  ipsius  apud  homines  fuisset.  » 

Ac  ne  solum  de  nomine  liberi  arbitrii,  sed  etiam  de  re  ipsa  loqui 
eum  existimetis,  audite  quid  cap.  3.  §.  11.  dicat:  *  Ac  voluntatem, 
inquit  Deus  movet,  non  qualiter  multis  saeculis  traditum  est  et  cre¬ 
ditum,  ut  nostrae  postea  sit  electionis  motioni  aut  obtemperare,  aut 
refragari :  sed  illam  efficaciter  efficiendo.  Illud  ergo  toties  a  Chrysostomo 
repetitum  repudiari  necesse  est,  Quem  trahit,  volentem  trahit.  »  Itaque 
non  modo  Calvini  testimonio  liberi  arbitrii  nomen  in  Ecclesia  semper 
fuit,  sed  etiam  dogma,  et  doctrina  Chrysostomi  aetate  exstabat,  ac  de¬ 
inceps  multis  saeculis  tradita,  credita,  propagata,  confirmata  est. 

Sed  a  partibus  suis  Augustinum  Calvinus  habet,  ejusque  viri  longe 
doctissimi  patrocinio  fretus,  caeteros  omnes  merito  despicit.  Omitto 
primum  quod  etiamsi  B.  Augustinus  Calvino  faveret,  tamen  neminem 
tam  iniquum  judicem  esse  oporteret,  qui  unum  hominem  quamvis 
doctissimum ,  omnium  saeculorum  Patribus  et  Doctoribus ,  totique 
Ecclesiae,  atque  adeo  orbis  terrae  consensui  anteferret.  Taceo  deinde 

quod  B.  Augustinus  in  libro  de  gratia  et  libero  arbitrio  cap.  2.  clarissimis 
verbis  Calvinum  haereticum  pronuntiat,  cum  ait :  «  Est  igitur  liberum 
arbitrium ;  quod  quisquis  esse  negaverit,  Catholicus  non  est.  » ld  quod 
sexcentis  aliis  in  locis  repetit,  ut  suo  loco  palam  faciemus.  Nihil  etiam 
dico,  quod  in  eodem  lib.  Calvinus  parum  ingenue,  ne  dicam  impu¬ 
denter,  ab  illo  ipso  Augustino  recedit,  quem  sibi  solum  ex  omni  ve¬ 
tustate  patronum  reliquerat.  Sic  enim  ait  c.  3.  §.  7.  «  Sed  erunt  forte  qui 
concedent  voluntatem  a  bono  suopte  ingenio  aversam ,  sola  Domini 
virtute  converti,  sic  tamen  ut  praeparata  suas  deinde  in  agendo  partes 
habeat.  Quemadmodum  docet  Augustinus,  omne  bonum  opus  gratiam 
praecedere,  et  id  comitante,  non  ducente;  pedissequa,  non  praevia  vo¬ 
luntate.  »  Et  paulo  infra,  hanc  ipsam  B.  Augustini  sententiam  refellens : 
«  Sed  quia,  inquit,  reformata  opus  est  Domini,  hoc  perperam  homini 
tribuitur,  quod  gratiae  praevenienti  pedissequa  voluntate  obsequatur.  » 
Quid  clarius  ?  et  ubi  nunc  est  illud,  excepto  Augustino  ?  ubi  tua,  Cal¬ 
vi  ne,  jactatio  ? 

Sed  his  praetermissis,  illud  unum  dicam,  quod  silere  nullo  modo 
possum,  adeo  parum  vero,  ac  simplici  testimonio  B.  Augustini  con- 
lisum  esse  Calvinum,  ut  ausus  non  fuerit  locum  unum,  eumque  diu 
quaesitum,  et  ex  omnibus  selectum  proferre,  nisi  multis  fucatum  co¬ 
loribus  ,  mendaciisque  bene  suffultum ,  ac  diligentissime  fraudibus 
obvolutum.  Sic  enim  loquitur  ad  finem  ejusdem  cap.  3.  «  Audiamus, 
inquit,  nunc  Augustinum  suis  verbis  loquentem,  ne  aetatis  nostrae 
Pelagiani,  hoc  est,  Sorbonici  sophistae,  totam  vetustatem  nobis  adver¬ 
sam  pro  suo  more  criminentur.  Libro  de  correptione  et  gratia  ad  Va- 
lentinum  fusius  exequitur,  quod  breviter,  ejus  tamen  verbis  referam, 
gratiam  persistendi  in  bono,  Ada;  fuisse  datam,  si  vellet:  nobis  dari 
ut  velimus,  ac  voluntate  concupiscentiam  superemus.  Habuisse  ergo 
illum  posse  si  vellet,  sed  non  velle  ut  posset :  nobis  et  velle  dari  et 
posse.  Primam  fuisse  libertatem,  posse  non  peccare :  nostram  mullo 
majorem  non  posse  peccare.  Ac  ne  de  futura  post  immortalitatem  per 
fectione  loqui  putetur  (sicuti  perperam  Lombardus  eo  trahit)  scru¬ 
pulum  hunc  paulo  post  eximit.  Tantum  quippe,  inquit,  Spiritu  sancto 
accenditur  voluntas  sanctorum,  ut  ideo  possint,  quia  sic  volunt;  ideo 
velint,  quia  Deus  operatur  ut  sic  velint.  »  Haec  ille. 

Numerate  mendacia.  Primum  ,  illa  verba :  «  Primam  libertatem 
fuisse,  posse  non  peccare,  nostram  esse  multo  majorem  non  posse 
peccare  »  ;  nusquam  in  toto  Augustino,  ne  dum  in  eo  libro,  inveniun¬ 
tur.  At,  si  non  verba,  certe  sententia  invenitur.  Cur  ergo  dixisti :  «  Au¬ 
diamus  nunc  Augustinum  suis  verbis  loquentem  ?  cur  addidisti,  quod 

ille  fusius,  ego  breviter,  ejus  tamen  verbis  referam  ?  »  cur  B.  Augustini 
verba  pollicitus,  tua  postmodum  nobis  obtrudis  ? 

Quid?  si  nec  sententiam  inveniri  demonstravero?  nonne  S.  Augu¬ 
stinus  in  libro  suo  de  haeresibus,  Joviniano  haeresiarchae  tribuit  hanc 
sententiam,  homines  justos  etiam  in  hac  vita  non  posse  peccare  ?  nonne 
in  libro  de  spiritu  et  littera  extremo,  atque  aliis  in  locis  passim  docet, 
neminem  esse  tam  justum  ,  qui  non  aliquando  peccet  ?  Quis  igi¬ 
tur  credat  Augustino  verba  illa  excidere  potuisse,  quas  Joviniani  sen¬ 
tentiam  continent,  quaeque  omnibus  fere  libris  ejusdem  Augustini 
maxime  repugnant?  Atque  hoc  est  mendacium  primum. 

Alterum  deinde  in  illis  verbis  continetur,  ubi  Lombardum  repre¬ 
hendit,  quod  S.  Augustini  verba  de  secunda  libertate  perperam  traxerit, 
adeam  perfectionem,  quae  post  hanc  vitam  erit.  Ad  quod  mendacium 
refellendum  ipsa  per  se  B.  Augustini  verba  sutliciunt.  Haec  enim  sunt 
vera  Augustini  verba  :  «  Prima  libertas  erat,  posse  non  peccare  :  novis¬ 
sima  erit  multo  major,  non  posse  peccare.  Prima  immortalitas  erat, 
posse  non  mori :  novissima  erit  multo  major,  non  posse  mori.  Prima 
erat  perseverantiae  potestas,  bonum  posse  non  deserere:  novissima 
erit  felicitas  perse verentiae  bonum  non  posse  deserere.  Numquid,  quia 
erunt  bona  novissima  potiora,  atque  meliora,  ideo  fuerunt  illa  prima, 
vel  parva,  vel  nulla  ?  »  Ubi  non  ait  Augustinus  (ut  vult  Calvinus)  nostra 
libertas  est  non  posse  peccare  :  sed  novissima  libertas  erit  non  posse 
peccare/Qno  quaeso  pertinet  illud,  «  novissima  »  ?  quo  illud,  «  erit  » ? 
nisi  ad  tempus  futurum  et  si  (ut  Augustinus  dixit)  illorum  erit  non 
posse  peccare,  quorum  erit  non  posse  mori :  quis  nisi  insanus  dicat, 
nostrum  esse  non  posse  peccare,  qui  non  modo  possumus  mori,  sed 
etiam  non  possumus  non  mori?  denique  si  bonum  non  posse  deserere, 
perseverantia?  mercedem,  atque  ipsam  felicitatem  futuram  Augustinus 
dicit,  qua  fronte,  quo  ore  Calvinus  illud  ipsum  ad  hujus  vita?  brevis¬ 
sima?,  atque  infelicissima?  statum  trahere  conatur. 

Jam  vero  cum  negat  Calvinus  vetustatem  sibi  adversari,  quod  idem 
et  in  libro  adversus  Pighium,  et  in  praefatione  Institutionis,  et  alibi 
passim  repetit,  non  solum  prodige  mentitur,  sed  etiam  egregie  secum 
pugnat.  Nam  si  veteris  Ecclesiae  ea  sententia  fuit,  quae  nunc  Calvini  est, 
ex  necessitate  omnia  fieri,  nullam  esse  libertatem,  nullam  contingen- 
tiam,  quo  pacto  semper  in  Ecclesia  liberi  arbitrii  nomen  extitit?  qui 
fieri  potuit,  ut  veteres  omnes  (ne  Augustino  quidem  excepto)  nimis 
philosophice  locuti  sint,  atque  in  defensione  humanae  mentis  virium, 
modum  excesserint  ? 

Dicturi  sunt  fortasse,  sententiam  suam,  sententiam  Christi  et  Apo- 
tolorum  esse,  quorum  littera?  omnium  Patrum  commentariis  quemad- 

modum  auctoritate,  sic  etiam  antiquitate  praestant.  At  ego  libenter  ab 
eis  vicissim  quaererem,  utrum  tandem  Christum  et  Apostolos  arbitren¬ 
tur  doctrinam  suam  praedicatione,  et  miraculis  propagasse,  an  vero  inu¬ 
tiliter,  et  sine  ullo  fructu  rem  egisse.  Non  erunt,  opinor,  tam  ingrati,  ut 
Christum  et  Apostolos,  atque  ipsum  etiam  Spiritum  Sanctum  qui  per 
ipsorum  linguas  loquebatur  tanto  tempore,  tot  concionibus,  tot  signis 
et  prodigiis,  nihil  egisse  dicant. 

Quod  si  doctrinam  suam  Christus  et  Apostoli,  ut  res  est,  plurimis 
hominibus  persuaserunt,  et  longe,  lateque  .ad  lines  usque  orbis  terrae 
propagarunt ;  eaque  doctrina  ita  philosophorum  placitis  adversatur,  ut 
liberum  arbitrium  (ut  Calvinus  dicit)  tanquam  impium  quoddam  fig¬ 
mentum  penitus  tollat,  ac  destruat  :  cur  obsecro  semper  in  Ecclesia,  ut 
idem  ait  Calvinus,  liberi  arbitrii  nomen  extitit  ?  cur  nomen  servi  arbi¬ 
trii  ante  Lutheri  tempora  nunquam  est  auditum  ?  cur  illi  omnes  Pa¬ 
tres  et  Doctores,  qui  Apostolis  proxime  successerunt,  quemadmodum 
ex  Centuriis  Illyrici  jam  didicimus,  liberum  arbitrium,  et  non  servum 
potius  docuerunt?  cur  statim  post  Ecclesise  auspicia  (ut  Philippus  lo¬ 
quitur)  libertas  arbitrii  juxta  sententiam  Philosophorum  praedicari 
coepta  est  ?  quo  cemento,  quaeso,  quo  glutino  poterunt  sententiae  istae 
ita  conjungi,  ut  aliquo  modo  inter  se  cohaereant  ?  Christus  et  Apostoli 
populis,  gentibus,  nationibus,  orbi  terrarum  universo,  nullum  esse  in 
homine  liberum  arbitrium  persuaserunt;  tamen  nemo  unquam  id 
credidit,  semper  in  Ecclesia  liberi  arbitrii  nomen  extitit;  veteres  om¬ 
nes  in  defensione  liberi  arbitrii  modum  excesserunt ;  philosophiam  re¬ 
dolet  quidquid  omnino  commentariis  proditum  est. 

Quamobrem  nemini  dubium  esse  jam  debet,  quin  hujus  temporis 
haeretici,  dum  contra  liberum  arbitrium  tam  audacter  disputant,  eam 
doctrinam  in  Ecclesiam  invehant,  quam  ipsimet  intelligunt,  et  confi¬ 
tentur  omnibus  veteribus  Patribus,  toti  antiquae  Ecclesiae,  orbi  terra¬ 
rum  universo  omnium  gentium  sensui,  et  consensui  repugnare. 

Quod  quidem  ejusmodi  est,  ut  ego  dum  in  eorum  libris  verba  ipso* 
rum  paulo  attentius  lego,  ita  vehementer  admirer,  ut  vix  oculis  meis 
credam.  Quis  enim  non  obstupescat  ?  quis  credat  exis  tere  potuisse  ho¬ 
mines  tam  projectae  audaciae,  tam  incredibilis  superbiae,  tam  insolentis 
arrogantiae,  ut  se  Doctoribus  omnium  gentium,  et  omnium  saeculorum 
Graecis,  Latinis,  sacris,  profanis,  veteribus,  recentioribus  anteponant  ? 
et  qui  post  mille,  et  quingentos  annos  dicant,  nullae  sunt  in  Ecclesia 
sincerae  litterae  :  omnes  Patres  erraverunt;  nos  solisapimus;  nos  soli 
videmus  ;  caeteri  hallucinantur,  et  delirant  universi  ? 

Qua^  cum  ita  smt,  nulla  sane  fides,  ejusmodi  monstris  tam  absurde 
delirantibus  debetur  :  praesertim  si  illud  addamus,  doctrinam  de  servo 

arbitrio  primum  locum  inter  adversariorum  dogmata  obtinere.  Sic 
enim  loquitur  Lutherus  in  assertione  art.  36.  qui  est  de  arbitrii  liberta¬ 
te  :  « In  cceteris,  inquit,  articulis  de  Papatu,  Conciliis,  Indulgentiis, 
aliisque  non  necessariis  nugis,  ferenda  est  levitas  et  stultitia  Papae  et 
suorum  :  sed  in  hoc  articulo,  qui  omnium  optimus,  et  rerum  nostra¬ 
rum  summa  est,  dolenduin,  ac  flendum  est,  miseros  sic  insanire  ».  Hoc 
nimirum  addendum  supererat  ad  cumulum  furoris,  ut  non  solum  ipsi 
furerent,  sed  etiam  eos  omnes,  qui  non  pariter  furunt,  insanire  arbi¬ 
trarentur. 

Sed  profecto  si  in  eo  articulo,  qui  ipsorum  judicio  omnium  optimus, 
et  rerum  Lutheranarum  summa  est ;  adeo  manifeste,  vehementerque 
delirant,  ut  nullam  omnino  fidem,  nisi  forte  ab  iis,  qui  pariter  insa¬ 
niant  mereantur  :  multo  certe  minus  in  rebus  ceeteris  ulla  eis  fides  ab 
hominibus  sanis  et  sobriis  haberi  deberet. 

Quia  tamen  justissimo  Dei  judicio,  peccata  hominum  castigante,  ac 
puniente,  non  defuerunt,  nec  desunt  permulti,  a  quibus  nova  ista  hae¬ 
reticorum  dogmata,  licet  absurda  et  incredibilia  sint,  avidissime  tamen 
excipiantur  et  approbentur  :  nostrae  partes  erunt,  totum  hunc  locum 
diligentissime  pertractare,  et  tam  in  statuenda  et  confirmanda  veritate, 
quam  in  evertendis,  ac  refutandis  erroribus  contrariis  operam,  labo¬ 
rem,  vigilantiam  quantam  maximam  poterimus,  collocare  :  quod  ef¬ 
fecturum  me  omnino  confido,  si  Dei  primum  benignitate,  ac  favore, 
deinde  etiam  vestra  alacritate,  et  studiis  adjuvabor. 


De  Gratiae  reparatione,  quae  est  potissima  totius  hujus  operis  pars, 
tria  disputanda  se  offeruut;  Primum  enim  de  Gratia  et  libero  arbitrio 
differendum  erit.  Haec  enim  sunt  fundamenta  totius  aedilicii  reparandi : 
«  Tolle  inquit,  S.  Bernardus  in  libro  de  Gratia,  et  libero  arbitrio,  liberum 
arbitrium,  non  est  quod  salvetur;  tolle  gratiam,  non  est  unde  sal¬ 
vetur.  Deinde  de  ipsa  reparatione  Gratiae,  id  est,  de  justificatione  impii 
disputandum  erit.  Postremo  addendum  de  consequenticus  justifica¬ 
tionem,  id  est,  de  fructibus  et  bonis  operibus  justificatorum. 

Porro  de  Gratia  et  libero  arbitrio  sex  erunt  libri.  Primus,  de  Gratiae 
acceptionibus  et  partitionibus.  Secundus,  de  Gratiae  commnicatione  et 
praedestinatione.  Tertius,  de  natura  lieri  arbitrii.  Quartus,  de  viribus 
arbitriii  et  gratiae  necessitate  in  naturalibus.  Quintus,  de  iisdem  in 
moralibus.  Sextus,  de  iisdem  in  supernaturalibus. 

CAPUT  PRIMUM. 

De  variis  acceptionibus  Gratia1. 

v  / 

De  gratia  et  libero  arbitrio,  Deo  juvante, 
scripturus,  ab  ipsa  gratia  merito  incipiendum 
esse  video. 

Igitur  gratia  inde  nomen  accepit,  quod 
gratis  detur;  gratia,  inquit  S.  Augustinus 
tractat,  in  Psal  xliii,  merito  nominatur ,  quia 
gratis  datur.  Opponitur  autem  debito,  dicente 
Apostolo,  ad  Rom.  iv.  E  i  autem  qui  operatur, 
merces  non  imputatur  secundum  gratiam,  sed 
secundum  debitum.  Et  ad  Roman.  xi.  Si  autem 
gratia ,  jam  non  ex  operibus,  alioquin  gratia, 
jam  non  est  gratia  (I). 

Porro  tres  sunt  in  sacris  litteris  hujus  vo¬ 
cabuli  notiones,  accipitur  primum  amplis¬ 
sima  significatione  pro  quovis  beneficio  Dei, 
sive  illud  naturale  sit,  sive  natura?  ordinem 
gradumque  transcendat ;  qua  significatione 
accipitur  gratia  in  illis  verbis  Sapient,  cap. 
xvi.  Propter  hoc  et  tunc  in  omnia  transfigu¬ 
rata  omnium  nutrici  gratiae  lux  deserviebant. 
Quo  loco  gratiam  vocat  Scriptura  illam  Dei 
benignitatem  et  providentiam ,  quse  tan- 
quam  nutrix,  omnia  quse  ab  ipso  Deo  creata 
sunt,  conservat  et  fovet;  sic  etiam  S.  Au¬ 
gustinus  in  Psal.  cxliv.  in  illud  :  Et  justitia 
tua  exultabunt :  «  Attendamus,  inquit,  gra¬ 


tiam  Dei  non  solum  qua  fecit  nos,  verum 
etiam  quare  fecit».  Et  in  Epist. 95  «  Quadam 
inquit,  non  improbanda  ratione  dicitur  gratia 
Dei,  qua  creati  sumus,  et  de  hoc  tanto  bene¬ 
ficio  gratias  agere  debemus.  Unde  merito  et 
ista  gratia  dici  debet,  quia  non  praeceden¬ 
tium  aliquorum  operum  meritis,  sed  gratuita 
Dei  bonitate  donata  est.  » 

Cseterum  hsec  acceptio  gratise  non  mul-  , 
tum  ad  rem  nostram  facit,  neque  solent 
theologi,  cum  de  gratia  Dei  disputationem 
adversus  haereticos  Pelagianos  instituunt, 
gratise  nomine  dona  naturalia  significare. 
Pelagiani  enim  gratiam,  hoc  primo  modo  ac¬ 
ceptam,  non  negabant,  quin  etiam  hinc  hse- 
reses  suas  quasi  quodam  pallio  tegere  cona¬ 
bantur,  cum  dicerent,  sine  Dei  gratia  nihil 
nos  agere  posse  ;  gratise  autem  nomine  libe¬ 
rum  arbitrium,  atque  alia  id  genus  naturalia 
dona  intelligi  volebant,  ut  sanctus  Augusti¬ 
nus  testis  est  in  libro  de  gratia  Christi,  cap. 
3.  et  sequentibus. 

Accipitur  secundo  gratia  Dei  pro  solis  illis 
beneficiis  divinis,  quse  natura?  superaddita, 
neque  ad  rei  naturam  constituendam,  aut 
conservandam  sunt  necessaria,  neque  ex 
ipsa  fluunt,  aut  ipsi  quoquo  modo  debentur. 
Intelligimus  autem  hoc  loco  gratiam  Dei  vo¬ 
cari  supernaturalia  beneficia  generali  qua¬ 
dam  significatione,  ut  etiam  illa  comprehen¬ 
dantur,  quse  non  ex  merito  Christi,  sed  ex 
sola  Dei  liberalitate,  neque  in  indignos,  et 


(l)Rom.  IV,  4;  Rom.  XI,  6.  —  Sap.  XVI,  25. 

peccatores,  sed  in  non  dignos,  et  non  justos 
conferuntur,  quaeque  non  tara  indebita,  quam 
non  debita  nominanda  sunt.  Ejusmodi  fuisse 
justitiam  originalem,  et  gratiam  gratum  fa¬ 
cientem  primo  nostro  parenti  in  creatione 
collatam,  post  paulo  demonstrabimus.  De 
qua  gratia,  ut  etiam  de  gratia  Angelorum, 
quae  ad  hoc  idem  genus  pertinet,  disputat 
S.  Augustinus,  cum  alibi,  tum  in  libro  de 
correptione  et  gratia,  cap.  10.  et  11. 

Huc  etiam  referri  potest  gratia  quam  in 
Christi  humanitate  fuisse  Scripturae  testan¬ 
tur,  Psal.  xliv.  Diffusa  est  gratia  in  labiis 
tuis.  Luc  ii.  Gratia  Dei  erat  in  illo ,  Joan.  i. 
Plenum  gratise  et  veritatis  (1).  De  qua  sic  lo¬ 
quitur  S.  Augustinus  lib.  i.  de  praedestina¬ 
tione  Sanctorum,  cap.  Io.  «  Ea  gratia  fit  ab 
initio  fidei  su®  homo  quicumque  Chri¬ 
stianus,  qua  gratia  homo  ille  ab  initio  factus 
est  Christus :  de  ipso  Spiritu  et  hic  renatus, 
de  quo  est  ille  natus  :  eodem  Spiritu  fit  in 
nobis  remissio  peccatorum ,  quo  Spiritu 
factum  est,  ut  nullum  haberet  ille  pecca¬ 
tum.  )>  Hac  Augustinus. 

Accipitur  tertio  gratia  Dei  maxime  pro¬ 
prie  pro  solis  illis  Dei  beneficiis,  qua;  non 
modo.supernaturalia  et  non  debita  sunt,  sed 
etiam  indiguis  hominibus  ex  Christi  merito 
conferuntur,  ad  Rom.  m.  Justificati  gratis 
per  gratiam  ipsius ,  per  redemptionem  quse  est 
in  Christo  Jesu  (2).  Ubi  non  satis  esse  credidit 
Apostolus  si  diceret  ;  Justificati  gratis ,  sed 
addidit :  Per  gratiam  ipsius,  Et :  Per  Red¬ 
emptionem ,  quse  est  in  Christo ,  nimirum  ut 
significaret,  justificationem  post  lapsum 
Ad®,  non  solum  gratis  dari,  sed  etiam  indi¬ 
gnis,  et  peccatoribus  dari, qui  nisi  persecun- 
dum  Adamum  redimerentur,  iras  filii,  et 
servi  Sathan®  aeterno  tempore  permanerent. 

Idem  quoque  Beatus  Apostolus,  cum  di¬ 
xisset  ad  Roman.vi.  Stipendium  peccati  mors, 
non  adjunxit  stipendium  justitia;  vita  aeterna, 
quod  antithesis  requirere  videbatur,  et  quod 
sine  dubio  adjunxisset,  si  de  homine  ante 
lapsum  loqueretur,  ut  sanctus  Augustinus 
disputat  in  Enchiridio,  cap.  10G.  et  107.  sed 
adjunxit:  Gratia  Dei  vita  aeterna.  Tametsi 
enim,  ut  loco  citato  scribit  Augustinus,  vita 
aeterna  certa  sit  merces  operum,  eam  tamen 
gratiam  appellare  maluit  sanctus  Apostolus, 
ut  intclligercmus,  ipsa  etiam  nostra  merita 
esse  Dei  munera,  neque  id  solum,  quod  sine 


Dei  gratia  nulla  esse  possint  liberi  arbitrii 
bona  merita,  sed  quia  post  illam  Ad®  rui¬ 
nam  nova  quadam  et  singulari  Dei  gratia 
liberandum  fuit  liberum  arbitrium,  a  capti¬ 
vitate  ac  servitute  peccati. 

CAPUT  II. 

De  partitionibus  gratise. 

\ 

Jam  vero  gratise  secundo,  et  tertio  modo 
acceptie,  de  qua  in  sequentibus  disputationi¬ 
bus  multa,  Deo  juvante,  scripturi  sumus, 
multa;  partitiones  sunt.  Prima  partitio  est  in 
gratiam  aeternam  ac  temporariam.  Gratia 
aeterna  est  ille  amor,  quo  nos  Deus  ante 
mundi  constitutionem  ab  ipsa  aeternitate  di- 
lexit,  in  cujus  gratia;  laudem  et  gloriam 
nos  a  Deo  pradestinatos  esse  atque  electos  in 
adoptionem  filiorum  testatur  Apostolus  ad 
Ephes.  i  :  Praedestinavit,  inquit,  nos  in  lau¬ 
dem  gloriae  gratia;  sua;  (3).  Gratia  temporal  ia 
dicuntur  beneficia  'vocationis,  et  justifica¬ 
tionis,  quae  ex  aterna  gratia,  ut  effectus  ex 
causa,  derivantur.  Nam  quos  praedestinavit, 
hos  et  vocavit;  quos  vocavit,  hos  et  justificavit, 
ad  lloman.  viii  (4). 

Altera  partitio  est  gratia;  temporariae  in 
gratiam  gratis  datam,  et  gratiam  gratum 
facientem.  Quae  partitio  non  sic  accipienda 
est,  quasi  aliqua  sit  gratia  non  gratis  data, 
sed  uni  speciei,  quod  proprio  nomine  careat, 
relinquitur  nomen  generis.  Gratia  gratis  data 
est  donum  supernaturale,  absque  ullo  de¬ 
bito,  ad  aliorum  spiritualem  salutem  praci- 
pue  collatum,  prima  ad  Corinth.  xn.  Divi¬ 
siones  gratiarum  sunt,  etc.  (5).  Gratia  gratum 
faciens  est  donum  supernaturale  absque 
ullo  debito,  ad  propriam  uniuscujusque  spi¬ 
ritualem  salutem  potissimum  datum,  II  ad 
Corinth.  xn.  Sufficit  tibi  gratia  mea  (6). 

Supernaturale  donum  utraque  gratia  dici¬ 
tur,  quia  non  consequitur  naturam,  sed  su¬ 
pra  naturam  conceditur  divinitus :  idque 
absque  ullo  debito,  quia  neque  debetur  na¬ 
tura;,  neque  cadit  sub  meritum  persona. 
Quamvis  autem  ex  gratia  gratis  data  inter¬ 
dum  beneficia  corporalia  consequantur,  ut 
bona  valetudo  ®grotantis  :  tamen  quia  finis 
ultimus  omnis  grati®  gratis  dat®,  est  sanitas 
anim®  sempiterna,  ideo  ad  spiritualem  salu¬ 
tem  eas  referri  diximus. 


(1)  Psal  XLIV,  3;  Joan.  I,  14;  Luc.  II,  40.  —  (2)  Rom.  III,  24.  —  Rom  VI,  23.  —  (3)  Eph.  1, 6. 
(4)  Rom.  VIII,  30.  —  (5)  I  Corin.  XII,  4;  II  Corinth.  XII,  9. 

Denique  addidimus  in  definitione  gratiae 
gratis  datae,  ad  aliorum  praecipue  salutem, 
hoc  genus  gratiae  pertinere,  quia  licet  com¬ 
mune  sit  gratiae  gratis  datae  cum  gratia  gra¬ 
tum  faciente,  ut  tam  propriae,  quam  aliene 
saluti  conducant :  tamen  illud  interest,  quod 
gratia  gratum  faciens  datur  potissimum  ad 
propriam  uniuscujusque  salutem,  secundario 
ad  aliorum,  nimirum,  ut  nos  ipsi  primum 
justi  perfectique  efficiamur,  deinde  caeteri 
videant  opera  nostra  bona,  et  glorificent  Pa¬ 
trem  nostrum  qui  in  coelis  est. 

Contra  vero  gratia  gratis  data,  alienam 
salutem  spectat  praecipue,  eorum  videlicet, 
qui  praedicatione  et  miraculis  vel  ad  fidem, 
vel  ad  poenitentiam  pertrahuntur  :  propriam 
autem  secundario,  quia  dum  per  ea  dona  so- 
lerter  in  proximorum  salutem  incumbimus, 
Deum  nobis  conciliamus  atque  ab  eo  audire 
meremur  :  Euge  serve  bone,  et  fidelis,  etc. 
Sicut  enim  Philosophi  duo  genera  virtutum 
esse  volunt,  quasdam  privatas,  et  necessarias 
nnicuique  ubicumque  vivat,  ut  temperantiam 
et  continentiam,  quasdam  communes,  et  ne¬ 
cessarias  in  Republica,  propter  aliorum  so¬ 
cietatem,  ut  justitiam,  et  liberalitatem :  ita 
etiam  Deus  in  Republica  Christiana  duo  esse 
voluit  genera  adjumentorum  ;  privatum,  quo 
quisque  fit  bonus;  et  commune,  quo  indige¬ 
mus  ad  aliorum  juvandam  salutem. 

Tertia  partitio  est  gratiae  gratum  facientis, 
in  gratiam  permanentem,  sive  habitualem, 
et  gratiam  auxilii  specialis.  Gratia  perma¬ 
nens  dicuntur  habitus  infusi,  fidei,  spei, 
charitatis,  ac  praecipue  charitatis,  ut  paulo 
post  demonstraturi  sumus.  Gratia  auxilii  spe¬ 
cialis  definiri  posse  videtur  his  verbis  :  Est 
motio  Dei  qua  homo  ad  operationes,  quae  na¬ 
turam  suam  aliquo  modo  superant,  adjuva¬ 
tur.  Motio  dicitur,  ut  distinguatur  ab  infusis 
ac  permanentibus  qualitatibus  ;  neque  enim 
auxilium  speciale  est  habitus  infusus,  aut 
permanens  qualitas,  sed  actio  qua  Deus  ho¬ 
minem  movet  ad  operandum,  vel  cum  eo 
operatur  ;  non  est  autem  hoc  auxilium  ne¬ 
cessarium  ad  operationes,  quae  vires  naturae 
non  superant,  quales  sunt  intelligere  et  ap¬ 
petere  res  humanas,  ad  hujusmodi  enim  suf¬ 
ficit  auxilium  generale  ;  sed  necessarium  est 
ad  eas  operationes,  quae  quoquo  modo  natu¬ 
rae  vires  excedunt. 

Porro  tribus  modis  operatio  aliqua  vires 
naturae  superare  potest.  Primum  simpliciter 
et  absolute,  ut  si  ex  genere  suo  operatio  sit 
ordinis  altioris,  quam  sunt  res  naturales, 


quales  sunt  actus  virtutum  Theologicarum, 
fidei,  spei,  et  charitatis,  quae  non  acqui¬ 
runtur  per  iteratos  et  frequentatos  actus, 
sed  divinitus  in  animam  infunduntur. 

Secundo,  non  simpliciter,  sed  ratione  sta¬ 
tus  peccati ;  quemadmodum  enim  homo 
aegrotus  movere  non  potest  ingentem  ali¬ 
quam  molem,  nisi  juvetur  ab  alio,  quam  ipse 
idem,  si  sanus  esset,  solus  movere  potuisset ; 
sic  homo  per  peccatum  debilitatus,  multa 
non  potest  sine  auxilio  speciali  efficere,  quae 
in  statu  innocentiae,  sine  tali  auxilio,  facile 
effecisset. 

Tertio,  ratione  modi,  loci,  temporis,  per¬ 
sonae,  aut  alterius  cujuslibet  circumstantiae  ; 
saepe  enim  accidit,  ut  id,  quod  neque  ex 
genere  suo,  neque  ratione  status,  vires  na¬ 
turae  superat,  easdem  tamen  superet  ratione 
circumstantiae  ;  ac,  ut  in  exemplo  posito 
perseveremus,  poterit  homo  sanus  per  se, 
molem  quamdam  loco  movere,  non  tamen 
poterit  sine  alterius  auxilio,  si  alteram  ma¬ 
num  tantum  adhibere  cogatur,  aut  si  loco 
parum  commodo,  vel  moles,  vel  ipse  sit  con¬ 
stitutus  :  ita  poterit  homo  justus  praeceptum 
aliquod  Decalogi  facile  adimplere,  si  nulla 
extrinsecus  diabolica  tentatio  accedat  ;  si 
vero  tentatio  ejusmodi  accedat,  sine  speciali 
auxilio  id  facere  non  poterit. 

Ex  his  autem  facile  erit  colligere,  quid 
intersit  inter  guxilium  Dei  generale,  et  auxi¬ 
lium  speciale  :  generale  siquidem  datur  ad 
actus  omnes  tam  bonos,  quam  malos,  nam 
et  in  malis  actibus  id  quod  materiale  et  po¬ 
sitivum  est  bonum  est,  nec  fieri  nisi  Deo  co- 
operante  potest ;  speciale  autem  non  datur 
nisi  ad  actus  bonos. 

Rursus  generale  auxilium  datura  Deo,  ut 
auctore  naturae,  ad  ea  opera,  quae  per  natu¬ 
rales  potentias  exercentur,  et  ad  finem,  qui 
cum  natura  proportionem  habeat,  referun¬ 
tur  ;  speciale  vero  praestatur  a  Deo,  ut  glo¬ 
riae  donatore,  ad  ea  opera,  quae  naturae,  vi¬ 
res  excedunt,  et  ad  finem  sempiternae  bea- 
titudinis  ordinantur. 

Adhaec  generale  auxilium,  quamvis  non 
sit  debitum  simpliciter,  est  tamen  debitum 
aliquovmodo  ex  hypothesi,  cum  enim  Deus 
res  creatas  exstare,  et  operari  voluerit,  ae¬ 
quum  est,  ut  e*6  non  deneget  auxilium,  sine 
quo  nec  se  ipsae  movere,  nec  aliquid  omni¬ 
no  possent  efficere;  speciale  autem  nulla 
ratione  est  debitum,  sed  ex  nova  quadam  et 
infinita  Dei  liberalitate  donatur,  praesertim 
si  loquamur  de  prima  gratia  hominem  prae- 

veniente  et  excitante  :  quare  nomen  gratia; 
magis  proprie  convenit  auxilio  speciali  , 
quam  generali,  sicut  etiam  magis  proprie 
habitus  fidei,  spei  et  charitatis,  quam  in- 
fclligendi,  volendique  facultates,  dona  gra¬ 
tia?  nominantur. 

Quarta  partitio  est  auxilii  specialis,  in 
auxilium  excitans,  et  auxilium  adjuvans;  ad 
gratiam  auxilii  excitantis  divina?  illustratio¬ 
nes,  atque  inspirationes  pertinent,  quibus 
Deus  cor  nostrum  pulsat,  ut  a  somno  pecca¬ 
ti,  vel  negligentiae  in  bonis  operibus  excite¬ 
mur  :  ad  gratiam  auxilii  adjuvantis  spectat 
divina  cooperatio,  directio,  ac  protectio, 
quibus  juvamur  tum  ut  elegamus  tum  ut  fa¬ 
ciamus  quod  Deus  praeveniens  inspiravit.  A- 
pocalypsis  cap.  m :  Eccc  sto  ad  ostium  et  pulso, 
si  quis  audierit  vocem  racam,  et  aperuerit  ja¬ 
nuam,  in  traho  ad  illum  etc.  (1).  Hinc  est  illud 
in  precibus  Ecclesiae :  «  Actiones  nostras, 
quaesumus  Domine,  aspirando  praeveni,  et 
adjuvando  prosequere.  »  Et  illud  sancti  Au¬ 
gustini  lib.  it.  de  peccatorum  meritis  et  re¬ 
missione  c.  18  :  «  Quod  ad  Deum  nos  conver¬ 
timus,  nisi  ipso  excitante  et  adjuvante  non 
possumus. »  Et  illud  beati  Bernardi  in  libro 
de  gratia  et  libero  arbitrio  :  «  Conatus  nostri 
et  cassi  sunt,  si  non  adjuventur;  ct  nulli,  si 
non  excitentur.  »  Quibus  congruit  illud  Con¬ 
cilii  Tridentini  sess.  6.  c.  6.  «  Disponuntur 
ad  justificationem,  dum  excitati  divina  gra¬ 
tia,  et  adjuti,  fidem  ex  auditu  concipientes 
etc.  i) 

Quinta  partitio  est  auxilii,  sive  gratia;  in 
auxilium,  sive  gratiam  sufficientem,  et  effi¬ 
cacem.  Auxilium  sufficiens  dicitur,  quo  Deus 
ita  hominem  vocat,  et  excitat,  et  juvare  di¬ 
rigendo,  protegendo ,  cooperando  paratus 
est,  ut  re  vera  possit  ille  sic  excitatus,  et 
vocatus,  velle  credere,  velle  converti,  velle 
bonum  aliquod  facere,  tamen  re  ipsa  non 
velit  credere,  aut  converti,  aut  bonum  illud 
facere.  Auxilium  efficax  dicitur,  quo  Deus 
ita  hominem  vocat,  et  excitat,  et  juvare  di¬ 
rigendo,  protegendo,  cooperando,  paratus 
est,  ut  infallibili  ter  re  ipsa  velit  ille,  qui  sic 
excitatur,  et  vocatur,  et  re  ipsa  credat,  con¬ 
vertatur,  bonum  faciat. 

Sexta  partitio  est. gratia;  efficacis  in  ope¬ 
rantem,  et  cooperantem  :  gratia  operans 
est,  quae  facit  ut  velimus  ;  cooperans  vero, 
quae  facit  ut  quod  voluerimus,  impleamus. 
Qua;  partitio  sumpta  est  ex  verbis  illis  sancti 


Augustini  libro  de  gratia  et  libero  arbitrio, 
cap.  17.  «Ipse  ut  velimus  operatur  incipiens, 
qui  volentibus  cooperatur  perficiens.  »  Et 
infra  :  «  Sine  illo  vel  operante  ut  velimus, 
vel  cooperante  cum  volumus,  ad  bona  pie¬ 
tatis  opera  nihil  valemus.  »  De  his  duabus 
partitionibus  in  fine  hujus  libri  plenius  dis¬ 
seremus. 

Solet  adferri  alia  quaedam  partitio  gratiae, 
in  praevenientem  ct  subsequentem,  cum  in 
Psalm.  LYltl.  legalimus  :  Misericordia  ejus 
prseveniet  me.  Et  in  .Psalm.  xxii,  Misericor¬ 
dia  tua  subsequetur  me  (2).  Sed  haec  partitio 
nihil  novi  continet,  sed  superiores  dun taxat 
includit ;  siquidem  gratia  excitans  dici  po¬ 
test  praeveniens  ;  et  adjuvans,  subsequens, 
juxta  illud  :  «  Actiones  nostras  aspirando 
praeveni,  ct  adjuvando  prosequere.  »  Rursus 
gratia  operans  est  etiam  pi‘aeveniens ;  et  co¬ 
operans,  subsequens  :  «  Nolentem  (inquit, 
sanctus  Augustinus  in  Enchiridio  cap.  32.) 
praevenit  ut  velit,  volentem  subsequitur,  ne 
frustra  velit.  »  Et  sanctus  Gregorius  liomil. 
t).  in  Ezechielem  :  «  Nos,  inquit,  praevenit, 
ut  velimus,  et  volentes  subsequitur,  ne  ina¬ 
niter  velimus.  »  Denique  omnis  gratia  prior, 
praeveniens  dici  potest ,  si  comparetur  ad 
posteriorem  :  «  Prevenit  (inquit  sanctus  Au¬ 
gustinus  libro  de  natura  et  gratia  cap.  32.) 
ut  sanemur,  et  subsequitur,  ut  sanati  vege¬ 
temur;  praevenit  ut  vocemur,  et  subsequi¬ 
tur  ut  glorificemur ;  praevenit,  ut  pie  viva¬ 
mus,  et  subsequitur,  ut  cum  illo  semper 
vivamus.  » 

CAPUT  III. 

Gratiam  gratum  facientem  esse  qualitatem , 

per  modum  habitus  in  homine  permanen¬ 
tem. 

Ex  partitionibus  priemissis  qua;dam  sunt, 
quae  non  nullas  pariunt  quaestiones.  Ac 
primum  de  participatione  gratiae  in  gratiam 
habitualem,  et  gratiam  auxilii  specialis,  duae 
sunt  qua;stiones  ;  una,  sitne  gratia  aliqua 
habitualis;  altera,  utrum  ea  gratia  sit  quali¬ 
tas  a  charitate  distincta. 

Quod  ad  primum  attinet,  non  instituimus 
hoc  loco  disputationem  de  justitia  inhaerente 
vel  imputativa,  quam  in  tractatu  de  justifi¬ 
catione  impii,  suo  loco  pro  viribus  Deo 
juvante,  tractabimus.  Sed  solum,  an  detur 


(I)  Apo.  III,  20.  -  (2)  Psal.  LY1H,  H;  Psal.  XXII,  6. 


gratia  habitualis  gratum  faciens  habentem; 
non  enim  desunt,  qui  non  admittant  gra¬ 
tiam  gratum  facientem,  quae  sil  habitus,  aut 
certe  qualitas  per  modum  habitus  iu  anima 
permanens.  Joannes  ■Calvinus  in  Antidoio 
Concilii  Tridentini,  sess.  0.  cap.  7  :  e  Fal¬ 
sum,  inquit,  esse  contendo,  ullam  justitia; 
partem  in  qualitate  sitam  esse  vel  habitu, 
qui  nobis  resideat,  sed  gratuita  acceptione 
nos  esse  justos.  »  Martinus  Kcmnitius  iu 
Examine  Tridentini  Concilii,  prima  parte, 
pagina  G40.  editionis  anni  1  in  parva 
forma  (  de  qua  editione  semper  intelligcndte 
sunt  citationes  paginarum  in  meis  libris) 
reprehendit  Concilium  Tridentinum,  quod 
iu  qualitatibus-  et  virtutibus  iniusis  justifi¬ 
cationis  gratiam  constituerit.  Tilmannus 
lleshusius  in  libro  de  sexcentis  erroribus 
Pontificiorum,  (qui  liber,  ut  alibi  etiam  mo¬ 
nui,  mullo  verius  inscriberetur  de  sexcentis 
mendaciis  Luthcranorum  ,  cum  nihil  fere 
contineat  aliud,  nisi  apertissima,  crassissi- 
maque  mendacia)  loco  sexto,  numero  secun¬ 
do,  reprehendit  Cathechismum  Concilii  Tri¬ 
dentini,  quod  gratiam  gratum  facientem  esse 
definiat  qualitatem  divinam  in  anima  inha;- 
rentem. 

Ad  hanc  sententiam  accessit  Albertus  Pi- 
ghius,  Catholicus  alioqui  Doctor,  sed  in 
nonnullis  qua;stionibus  ut  ante  nos  Ruardus 
Tapperus,  vir  doctissimus,  annotavit,  ex 
lectione  librorum  Calvini  misere  seductus. 
Sic  enim  Pighius  loquitur  in  5.  lib.  de  libe¬ 
ro  arbitrio  :  «  Cratire  acceptionem  variam 
non  ex  Scholis:  sed  ex  divinis  Scripturis 
petemus.  Quando  quidem  in  illis  fere  imagi¬ 
nantur  gratiam  Dei  qualitatem  aliquam  in- 
crcatam  anima;  nostra;  a  Deo,  vel  eamdem 
cum  charitatis  habitu,  vel  distinctam  ab  eo¬ 
dem.  Qua;  commentitia  universa  existimo, 
nec  ex  scripturis  ullam  auctoritatem  habe¬ 
re.  »  Ha:c  ille. 

At  sententia  communis  Theologorum  tum 
in  primum  Sentent.  distinet.  17.  tum  in  se¬ 
cundum  dist.  27.  constanter  docet,  habitum 
supernaturalem  a  Deo  nobis  infundi,  quo 
anima  exornetur,  et  perficiatur,  atque 
adeo  justa  Deoque  grata  cl  accepta  redda¬ 
tur.  Quamvis  enim  Petrus  Lombardus  in  1 . 
lib.  Sentent.  dist.  17.  charitatezn  non  habi¬ 
tum  aliquem,  sed  ipsum  Spiritum  sanctum 
esse  dicere  videatur,  tamen  in  eodem  libro, 
distinet.  37,  docet  cum  sancto  Augustino 
Spiritum  sanctuin  non  solum  eos  inhabitare, 
qui  cum  actu  cognoscunt  et  diligunt,  sed 

etiam  parvulos  baptizatos,  qui  eum  actu  no" 
que  cognoscunt,  neque  diligunt;  ex  quo 
sequitur,  ut  crediderit,  Spiritum  sanctum 
per  habitum  aliquem  iu  parvulis  habitare. 

Idem  etiam  Petrus  in  u.  lib.  Sentent.  dis¬ 
tinet.  27.  docet,  gratiam  esse  virtutem  nobis 
a  Deo  infusam  :  virtutem  autem  esse  bonam 
animi  qualitatem  ;  quare  Joannes  Scotus  in 
1.  Sentent.  dist.  17.  quaestion.  1.  artic.  3. 
recte  exponi,  ac  defendi  posse  docet,  sen¬ 
tentiam  illam  magistri.  Quam  tamen  sanctus 
Thomas  in  2.  2.  quaesi.  23.  artic.  2.  et  cale¬ 
ri  Theologi  Magistri  sententiam  reprehen¬ 
dunt.  quasi  is  negaverit  habitum  charitatis  ; 
nos  utrumque,  Deo  volente,  probabimus, 
et  gratiam  in  genere,  et  eharitatem  in  specie 
esse  habitum,  sive  qualitatem  creatam. 

Neque  vero  haec  sententia,  quae  habitus 
infusos  defendit,  solum  Theologorum  Scho¬ 
lasticorum,  sed  etiam  Ecclesiae  totius  senten¬ 
tia  est;  nam  exstant  duorum  Conciliorum  ge¬ 
neralium  de  hac  re  decreta.  Concilium  enim 
Viennense  subClemente  V.  Pontifice  Maximo 
in  Gailiiis celebratum,  uthabemus  in  Clemen- 
lina  prima  de  summa  Trinitate,  et  fide  Ca¬ 
tholica,  cum  de  hac  re  varia;  Theologorum 
circumferrentur  opiniones,  statuit  eam  esse 
recipiendam,  quae  asserit  infundi  in  Baipli- 
smo  tum  parvulis,  tum  adultis  habitus  gratiae 
et  virtutum. 

Concilium  etiam  Tridentinum  sess.  (>. 
quamvis  definire  noluerit,  sit  ne  gratia  gra¬ 
tum  faciens,  habitus  proprie  dictus,  an  qua¬ 
litas  alia, tamen  esse  qualitatem  permanentem 
per  modum  habitus,  atque  anima;  inhaeren¬ 
tem  satis  aperte  definivisse  videtur,  cum  ait 
ca-p.  7.  justificationem  non  esse  solum  re¬ 
missionem  peccatorum,'  sed  etiaip  sanctifi¬ 
cationem,  et  renovationem  interioris  hominis 
per  voluntariam  susceptionem  gratiae  et 
donorum.  Et  cum  paulo  infra  in  eodem  ca¬ 
pite  addit,  in  ipsa  justificatione  cum  remis¬ 
sione  peccatorum  simul  infundi  fidem, spem 
et  eharitatem  caque  anima;  inhaerere.  Et 
cum  canone  tertio  distinguit  gratiam  justifi¬ 
cationis  ah  actibus  fidei,  spei,  dilectionis  et 
poenitentia;.  Et  cum  canone  11.  definit  justi¬ 
ficationis  gratiam  non  esse  tantuui  externum 
Dei  favorem,  sed  etiam  eharitatem  in  corde 
diffusam,  eique  inhaerentem. 

Denique  hanc  fuisse  Tridentini  Concilii 
mentem,  praeter  alios  aucturos,  testatur  Ca- 
tcchismus  ejusdem  Concilii,  in  tractatu  do 
Sacramento  Baptismi,  his  verbis  :  «  Est 
autem  gratia,  quemadmodum  Tridcntiim 

Synodus  ab  omnibus  credendum,  poena  ana. 
thematis  proposita,  decrevit,  non  solum  per 
quam  peccatorum  fit  remissio,  sed  divina 
qualitas  in  anima  inhaerens,  ac  veluti  splen¬ 
dor  quidam  et  lux,  quae  animarum  nostrarum 
maculas  omnes  delet,  ipsasque  animas  pul¬ 
chriores  et  splendidiores  reddit.  <t  Ac  nequis 
forte  conetur  per  divinam  qualitatem  intel- 
ligere  actionem,  non  habitum  ;  paulo  post 
idem  auctor  scribit,  per  eam  qualitatem, 
quae  in  cordibus  nostris  diffunditur,  ad  om¬ 
nia  Christianae  pietatis  officia  nos  habiles 
reddi.  Et  paulo  infra  adjungit,  ex  ea  pias 
honestasque  actiones  proficisci. 

CAPUT  IV. 

Probatur  veritas  capite  superiore  explicata. 

Haec  igitur  vera  et  communis  apud  Or¬ 
thodoxos  sententia  probanda  est  testimoniis 
Scriptura;  et  Patrum.  Primum  igitur  eo 
potissimum  testimonio  probari  mihi  videtur, 
quo  eam  refellere  conatur  Calvinus  in  Anti¬ 
doto  Concilii,  loco  citato.  Scribit  enim  Cal¬ 
vinus,  non  posse  justitiam  esse  qualitatem 
nobis  inhaerentem,  sed  imputationem  solum 
justitiae  Christi,  propter  illud  Apostoli  ad 
Romanos  v  :  Per  obedientiam  unius  hominis, 
justi  constituentur  multi  (1). 

At  nos  per  obenditiam  unius  Christi  justos 
multos  constitui  existimamus  in  eo  sensu,  ut 
merito  obedientiae  Christi  reconcilietur  nobis 
Deus,  et  ab  eo  justitia  donemur,  qua;  sil  qua¬ 
litas  animae  nostrae  infusa,  et  inhaerens.  Id 
quod  ex  antithesi  verborum  Apostoli  mani¬ 
feste  probamus,  dixerat  enim  Beatus  Pau¬ 
lus  :  Quemadmodum  per  inobedientiam  unius 
hominis  peccatores  constituti  sunt  multi.  Lt 
continuo  adjecit  :  Ita  per  obeditionern  unius 
hominis ,  justi  constituentur  multi.  Constat 
autem  nos  non  constitui  peccatores  per  im¬ 
putationem  injustitiae,  quae  fuit  in  Adamo, 
sed  pei  injustitiam  nobis  vere  inhaerentem, 
per  modum  habitus,  quam  contraximus  ob 
inobedientiam  primi  hominis,  cujus  filii  su- 
m  is  :  igitur  justi  etiam  constituimur,  si  quid 
Apostoli  antithesis  valet,  ndn  per  imputatio¬ 
nem  justitiae,  quae  est  in  Christo,  sed  per  justi¬ 
tiam  nobis  vere  inhaerentem  per  modum  ha¬ 
bitus, quae  nobis  infunditur  ob  Christi  obedien- 


tiain,  cujus  per  lavacrum  regenerationis  filii 
efficimur. 

Secundo,  probatur  haec  veritas  ex  verbis 
illis  Domini,  Joan.  IV  :  Aqua ,  quam  ego  dabo 
ei,  fiet  in  eo  fons  aquae  salientis  in  vitam  aeter¬ 
nam  (2).  Fons  enim  iste  Spiritus  sanctus  est 
per  gratiam  inhabitans,  sive  gratia  a  Spiritu 
sancto  inhabitante  diffusa,  ut  colligitur,  tum 
ex  cap.  vii.  Joannis,  ubi  cum  Dominus  di¬ 
xisset  :  Qui  credit  in  me,  sicut  dicit  Scriptu- 
ra,  flumina  de  ventre  ejus  fluent  aquae  vivae  : 
subjunxit  Evangelista  :  Hoc  autem  dixit  de 
Spiritu,  quem  accepturi  erant ,  credentes  in 
eum  (3).  Tum  ex  Patribus,  qui  haec  loca 
communiter  exponunt  de  Spiritu  sancto , 
sive  de  gratia  ejus  vivificante,  haec  enim  duo 
in  idem  recidunt,  cum  Spiritus  sanctus  non 
•inhabitet, nisi  per  effectum  aliquem  creatum, 
id  est,  per  gratiam  et  charitatein ;  neque 
charitas  et  gratia  sine  Spiritu  sancto  inhabi¬ 
tante  esse  possit. 

Itaque  fontem  istum  aquae  vivae  Cyrillus 
lib.  2.  in  Joannem  cap.  82.  et  Theophyla- 
ctus  in  cap.  4.  Joannis,  gratiam  Spiritus 
sancti  vocant.  Hieronymus  in  cap.  lv.  Isaiae, 
et  Basilius  in  Psalm  xlv.  Spiritum  sanctum 
esse  dicunt.  Ambrosius  lib.  1.  de  Spiritu 
sancto  cap.  19.  et  Joannes  Chrysostomus 
homil.  31.  in  Joannem,  modo  Spiritum  san- 
ictum,  modo  Spiritus  sancti  gratiam  appel- 
ant ;  neque  ab  his  dissentiunt  Augustinus, 
et  alii  hujus  loci  interpretes. 

Sed  quanquam,  ut  diximus,  in  idem  reci¬ 
dat,  sive  Spiritum  sanctum,  sive  gratiam 
ejus,  fontem  illum  esse  dicamus,  tamen  ma¬ 
gis  proprie  videtur  hic  locus  exponi  de  ipsa 
gratia  creata,  quam  de  Spiritu  sancto  cre¬ 
atore.  Tum  quia  Dominus  ait  :  Fiet  in  eo 
fons  aquae ;  siquidem  fieri  ad  rem  creatam 
pertinet ;  tum  etiam  quia  ejusdem  sunt  ge¬ 
neris  fons  et  aqua  ex  fonte  manans,  et  san¬ 
cta  opera,  qua;  intelliguntur  per  aquam  ex 
fonte  fluentem,  magis  conveniunt  cum  ha¬ 
bitu  gratia;,  quam  cum  Spiritu  sancto,  ut 
notum  est. 

Porro  dubitari  non  potest,  quin  per  fon¬ 
tem  intelligatur  aliquid  permanens  et  fixum, 
ac  per  hoc  significetur  gratia  inhaerens  ani¬ 
mae  per  modum  habitus  permanentis,  unde 
fluant  rivi  bonorum  operum,  qui  saliant  in 
vitam  eeternam ;  aqua  enim  tam  alte  ascen¬ 
dit,  quam  est  altus  locus,  unde  descendit;  et 
quoniam  fons  iste  de  coelo  descendit,  ideo 


(1)  Rom.  V,  19.  -  (2)  Joan.  IV.  14.  -  (3)  Joan.  VII.  38. 

aquae  ejus  ad  coelum  usque  perveniunt,  hoc 
est,  merentur  opera  justa  regnum  coeleste, 
quoniam  ex  gratia  coelesti  ac  divina  prove¬ 
niunt. 

Tertio,  probatur  ex  illis  Scripturae  testi¬ 
moniis,  quae  significant  gratiam  diffundi , 
sive  efTundi  in  cordibus,  ad  Romanos  cap.  v  : 
Charitas  Dei  diffusa  est  in  cordibus  nostris 
per  Spiritum  sanctum,  qui  datus  est  nobis  (4). 
Et  ad  Tit  m  :  Salvos  nos  fecit  per  lavacrum 
regenerationis ,  et  renovationis  Spiritus  san¬ 
cti ,  quem  effundit  in  nos  abunde  (2).  Cer¬ 
te  enim  tunc  Spiritus  sanctus  abunde  effun¬ 
ditur,  cum  abundanter  gratia  ejus  donatur  : 
effusio  autem  et  diffusio  gratiae,  sive  chari- 
tatis  in  corda  hominum,  non  ad  actionem 
hominis,  sed  ad  donum  Dei  collatum  homini, 
referri  debet.  Actiones  enim  effunduntur 
ex  cordibus  :  De  corde  enim  (ait  Dominus 
Matthaei  xv.)  ex>  unt  cogitationes  malae,  elc.  (3); 
non  effunduntur  aut  diffunduntur  in  corda  , 
neque  donum  in  corde  effusum,  externus 
Dei  favor  proprie  dici  potest,  sed  aliquid  ip¬ 
sum  cor  attingens,  purgans  et  renovans,  ut 
Apostolus  loquitur. 

Quarto,  huc  pertinent  etiam  illa  loca,  ubi 
gratia  comparatur  pignoxd,  sigillo,  unctioni 
vel  semini,  rebus  videlicet  creatis,  et  per¬ 
manentibus,  ii.  ad  Corinth.  i  :  Qui  unxit  nos 
Dem,  et  signavit  nos,  et  dedit  pignus  Spiritus 
in  cordibus  nostris.  Et  I  Joan.  ii  :  Unctionem 
quam  accepistis  ab  eo,  maneat  in  vobis.  Et 
cap.  m  :  Qui  natus  est  ex  Deo ,  peccatum  non 
facit ,  quia  semen  ejus  manet  in  eo  (4).  Quid 
enim,  quaeso,  est  aliud  semen  Dei  in  nobis 
manens,  nisi  charitas  habitualis,  ex  qua  fru¬ 
ctus  operum  bonorum  nascuntur? 

‘  Addamus  nunc  testimonia  veterum,  qui 
tametsi  non  aperte  nominent  habitum,  vel 
qualitatem ;  tamen  ita  rem  describunt,  ut 
parvo  negotio  possit  intelligi,  verum  esse 
quod  ait  concilium  Viennense,  hanc  senten¬ 
tiam  testimoniis  veterum  esse  conformem. 

S.  Dionysius  Areopagita  cap.  2.  part.  i. 
lib.  de  Ecclesiastica  Hierarchia  :  «  Primus, 
inquit,  ad  divina  motus,  Dei  dilectio  est. 
Porro  sacrae  dilectionis  ad  divina  mandata 
facienda  principalis  omnino  progressus  est 
secretissima  illa  et  ineffabilis  operatio  ,  qua 
divinus  in  nobis  status  efficitur;  »  Quid, 
quaeso,  divinus  status  esse  potest,  nisi  divi¬ 
num  quoddam  esse  nobis  collatum. 

S.  lrenaeus  lib.  v.  cap.  6.  adversus  haere- 


ses  :  «  Cum  autem,  inquit,  Spiritus  commix¬ 
tus  anima  unitur  plasmati,  propter  effusio¬ 
nem  Spiritus  spiritalis,  et  perfectus  homo 
factus  est.  Et  hic  est  qui  secundum  imagi¬ 
nem  et  similitudinem  factus  est  Dei.  »  Et 
infra  saepius  repetit,  hominem  perfectum 
tribus  constare,  corpore,  anima,  et  Spiritu 
Dei,  id  est,  donis  et  gratia  Spiritus  sancti. 
Et  certe  vocabula  commixtionis  et  infusionis, 
et  hoc,  quod  est  esse  quasi  pai’tem  hominis, 
rem  permanentem  demonstrant. 

S.  Cyprianus  in  epist.  2.  lib.  ii.  ad  Dona¬ 
tum  :  «  Postquam,  inquit,  undae  genitalis 
auxilio,  superioris  aevi  labe  detersa  in  expi¬ 
atura  pectus,  ac  purum  desuper  ss  lumen  in¬ 
fudit,  postquam  ccelitus  spiritu  hausto  in 
novum  me  hominem  nativitas  secunda  i*epa- 
ravit  :  Scis  ipse  profecto  quid  detraxerit 
nobis,  quidve  contulerit  mors  ista  criminum, 
vita  virtutum.  »  Infusio  luminis,  et  haustus 
spiritus,  et  inde  renovatio  hominis  aliquid 
permanens  in  homine  significat. 

S.  Basilius  in  lib.  de  Spiritu  sancto  cap. 
26.  explicans  quemadmodum  Spiritus  san¬ 
ctus  per  gratiam  hominem  inhabitet,  sic  lo¬ 
quitur  :  «  Sicut  cernendi  vis  est  in  oculo 
sano,  sic  et  operatio  Spiritus  in  anima  pur¬ 
gata  ;  et  quemadmodum  ars  est  in  eo  qui  na- 
ctus  est  illam,  ita  gratia  Spiritus  i.i  eo  qui 
recepit,  semper  quidem  praesens,  at  non 
perpetuo  operans.  »  Similitudo  vii’tutis  cer¬ 
nendi  et  artis,  sine  dubio,  gratiam  per  mo¬ 
dum  habitus  inesse  animae  ostendunt. 

S.  Ambrosius  lib.  vi.  Hexamcr.  cap.  8  : 
«Utrum,  inquit,  justificatio  secundum  corpus, 
an  secundum  animam  tibi  confeiTi  videatur, 
quaeso  respondeas  ».  Sed  dubitare  non  potes 
cum  justitia,  unde  justificatio  derivata  est, 
mentis  tuae  utique,  non  corpox-is  sit.  Pictus 
es  ergo,  o  homo,  et  pictus  a  Domino  Deo 
tuo,  bonum  habes  artificem,  atque  pictorem. 
Noli  bonam  delere  picturam,  non  fuco,  sed 
veritate  fulgentem,  non  cera  expressam,  sed 
gratia.  »  Pictura  res  est  permanens,  ac  per 
hoc  gratiam 'permanentem  demonstrat. 

S.  Gregorius  Nazianzenus  ,  oratione  in 
sanctum  lavacrum  ante  medium,  loquens  de 
effectu  gr  atiae,  qua?  confertur  in  Baptismo  : 
«  Novos,  inquit,  ex  veteribus,  ac  Dei  similes 
efficit  absque  igne  constans,  et  sine  confra-* 
ctione  irradians.  » 

Sanctus  Hieronymus  praefatione  commen¬ 
tariorum  in  Threnos  Ilieremiae,  describens 


(I)  Roro.  V.  5. -(2)  Tit.  III,  5.-(3)  Mattii.  XV,  19.— (4)  II  Corin.  1,22;  I  Joan,  II,  27:  III,  9. 

animam  peccatricem  :  u  Nudata ,  inquit , 
est  domus  Dei  omnibus  ornamentis  suis, 
cunctisque,  qua;  divinitus  consecutu  fuerat, 
spoliata  i; imioribus,  remansit  deformis  ac 
turpis.  »  Et  in  commentar,  opist.  ad  Phile¬ 
monem  extremo  :  «  Cum,  inquit,  in  Spiritu 
t-ralia  fuerit,  totum  facit  hominem  spiritu¬ 
alem,  ut  et  caro  spiritui  serviat,  el  anima 
non  vincatur  a  carne,  et  redacta  simul  iu 
substantiam  spiritualem,  adhaereant  Domino, 
quia  qui  adhaeret  Domino  .  udus  spiritus 
est.  » 

S.  Joannes  ChrysostomUs  hom.  iO.  in 
epist.  priorem  «id  Corinth.  :  « Itaque,  inquit, 
qui  crimine,  Kegis  beneficio,  absolutus  est, 
inquinatum  animum  servat;  quem  abluit 
Baptisma,  non  item,  sed  solis  radiis  purio¬ 
rem  ruentem  habet.  »  Et  hom.  ad  Neophy¬ 
tos,  quam  citat  S.  Augustinus  lib.  1.  contra 
Julianum,  scribit  etiam,  infantibus  per  Ba¬ 
ptismum  conferri  sanctitatem  et  justitiam, 
quae  sane  nisi  habitualis  esse  non  potest. 

S.  Augustinus  lib.  i.  do  peccatorum  meri¬ 
tis  et  remissione,  eap.  9  :  «  Ille,  inquit,  iri 
quo  omnes  vivificabuntur, praeterquam  quod 
se  aul  justitiam  exemplum  imitantibus  prae¬ 
bet.  dat  etiam  sui  Spiritus  occultissimam 
gratiam,  quam  etiam  latenter  infundit  et 
parvulis.  »  Hic  sane  negari  non  potest,  quin 
S.  Augustinus  de  gratia  habituali  loquatur, 
quae  et  occultissima  est,  et  cujus  solius  ca¬ 
paces  sunt  animi  parvulorum.  Idem/auctor 
in  eodem  libro  cap.  35.  dicit,  parvulos  per 
Baptismum  converti  ad  Deum,  cum  antea 
essent  aversi,  quod  intclligi  nequit,  nisi  de 
conversione  habituali,  per  infusum  habitum 
charitatis. 

S.  Cyrillus  Alexandrinus  lib.  iv.  commen¬ 
tariorum  in  Isaiam,  orat.  2,  explicans  ilia 
verita,  cap.  xliv  :  Memento  horum  Jacoh , 
et  Israel :  quia  puer  meus  es  tu ,  formavi  te 
puerum  ctc.  sic  loquitur  :  «  Formatur  item 
iri  filium  Dei,  intelligibilitcr  informatus  divi¬ 
narum  legum  scientia  ad  speciem  effigiem- 
que  excellentem,  qum  virtutum  ornatu  in 
animis  hominum  inhaeret,  ac  insidet,  haec 
nutem  pulchritudo  intelligi  potest  Spiritualis, 
formatur  etiam  veluli  in  Christo  per  sancti 
Spiritus  participationem,  ad  ipsius  speciem. 
Scribit  siquidem  ad  Galatas  divinus  Paulus: 
Filioli,  quos  iterum  parturio,  donec  forme¬ 
tur  Christus  iu  vobis.  Formatur  autem  in 
nobis  Christus  sancto  Spiritu  nobis  divinam 
quamdam  formam  per  sanctificationem  et 
justitiam  indente,  sic  enim  in  animis  nostris 


elucet  character  substantia  Dei,  ac  Patris 
reformante,  ut  dixi,  sancto  Spiritu  nos  per 
sanctificationem  in  ipsum.  »  Hac  ille,  qui 
vix  poterat  apertius  de  qualitate  divina  in 
mentibus  nostris  inbarcnte  loqui,  cum  eam 
ct  formam  appellet,  et  in  animo  inhaerere 
scribat. 

Eusebius  Emisscnus,  sive  potius  Casarius 
Arelatensis  in  sermone  iilo  pulcherrimo  de 
corpore  Domini,  qui  inscribitur  sermo  quin¬ 
tus  do  Paschale  :  «  Teipsum,  inquit,  qui  jam 
es  renatus,  interroga,  dudum  alienus  a  vita, 
peregrinus  a  misericordia,  a  salutis  via,  in¬ 
trinsecus  mortuus,  exulabas.  Subito  initiatus 
Christi  legibus  ct  salutaribus  mysteriis  inno¬ 
vatus,  in  corpus  Ecclesia  non  videndo,  sed 
credendo  transisti,  et  de  filio  perditionis 
adoptivus  Dei  fieri,  occulta  puritate  merui¬ 
sti  :  in  mensura  visibili  permanens  major 
factus  cs  toipso  invisibiliter  ,  sine  quantitatis 
augmento,  in  exteriore  nihil  additum  est,  et 
totum  iu  interiore  mutatum  est.  »  Atque  hac 
ex  Patribus  hoc  loco  sufficiant.  Addemus 
plura  eum  ventum  fuerit  ad  controversiam 
de  justificatione. 

Probatur  ultimo  hac  eadem  veritas  ratio¬ 
nibus.  Prima  ratio,  ex  parte  Dei.  Deus  diligit 
justos,  ei  odit  peccatores,  ut  Scriptura  pas- 
sim  loquuntur;  nulla  autem  mutatio  in  ipso 
Deo  cogitari  potest  :  igitur  mutatio  fit  in  ho¬ 
mine.  cum  ex  non  dilecto  incipit  esse  dile-, 
e  tus ;  quare  concedendum  est,  in  homine 
justo  osse  pulchritudinem  aliquam  veram  ct 
spiritualem,  ob  quam  oculis  Dei  gratus  effi¬ 
citur,  pnesertim  cum  Deus  non  possit  deci¬ 
pi,  aut  errare,  ut  diligat  injustum  pro  justo, 
et  deformem  pro  formoso.  Praeterea  Dei  di¬ 
lectio  efficax  est,  igitur  cui  Deus  vult  bo¬ 
num,  continuo  ille  vere  efficitur  bonus;  ni¬ 
hil  enim  aliud  est  diligere,  nisi  velle  bonum, 
ct  quidem  homines  multa  bona  cupiunt  ami¬ 
cis,  qute  tamen  ipsi  conferre  non  possunt  : 
at  Dei  voluntas  omnipotens  et  eflieacissima 
est. 

Secunda  ratio  cx  parte  hominis.  Homo  ad 
supcrualuralem  gloriam  conditus  ,  opera 
supcrnaturalia  operari  debet,  quibus  ud  fi¬ 
nem  illum  tendere,  ac  tandem  pervenire, 
queat  :  sed  opera  supcrnaturalia  prserequi- 
runt  esse  suponialurule,  sive  formam  super¬ 
na  tu  ralem  :  Imia  enim  sunt  opera,  qualis 
est  forma,  sive  essentia,  unde  opera  ipsa 
procedunt,  quod,  in  rebus  omnibus  cernimus; 
igilur  dat  Deus  hominibus,  quos  justificat, 
formam  supernaturalem,  quam  habitum 

gratia1  nominamus.  Et  fortasse  huc  respexit 
sanctus  Petrus,  cum  ait  in  epist.  posteriore 
cap.  \.  nos  effici  divinae  consortes  naturae. 
Certe  luee  est  ratio  S.  Dionysii  Areopagitae, 
quem  supra  citavimus,  is  enim  apertissime 
dicit  in  lib.  de  Ecclesiastica  llierarehia  cap. 
2.  part.  I.  non  posse  hominem  divina  opera¬ 
ri,  nisi  divinum  quemdam  statum  ante  reci¬ 
piat;  quemadmodum  nec  humana  opera  fa¬ 
cere  valemus,  nisi  homines  simus. 

Praeterea  non  est  homo  justus  et  sanctus 
eo  tempore  solum,  quo  justa  et  sancta  opera 
facit,  sed  etiam  dum  cessat,  dum  quiescit, 
dum  dormit  :  non  igitur  ab  opere,  sed  ab 
habitu  permanente  justus  et  sanctus  dicitur. 
Ipse  etiam  Aristoteles  in  secundo  libro  de 
moribus,  cap.  i.  vidit  ct  docuit,  non  posse 
vere  et  proprie  nominari  justum,  qui  aliquod 
opus  justum  fecerit,  sed  qui  justitia1  habitum 
acquisierit. 

Tertia  ratio  ex  parte  instrumentorum  ju¬ 
stificationis.  qiue  sunt  coelestia  Sacramenta. 
Baptismus  non  solum  homines,  qui  usum 
habent  rationis,  sed  etiam  infantes,  amentes, 
dormientes  quandoque  justificat  :  ac  de  in¬ 
fantibus  quidem  supra  citavimus  Glirysosto- 
mura  et  Augustinum,  et  possent  plurimi  alii 
huc  adduci,  si  opus  esset.  At  in  infantibus, 
et  eseteris,  qui  usu  rationis  carent,  nulla 
inesse  potest  justitia  actualis;  erit  igitur  ha¬ 
bitualis. 

Praeterea  Baptismus  non  quomodocumque 
justificat,  sed  per  modum  regenerationis,  sic 
enim  legimus  Joan.  m.  :  Nisi  quis  runatus 
fuerit  ex  aqua  et  Spiritu  sancto  etc.  Et  ad  Ti¬ 
tum  iii  :  Salvos  nos  fecit  per  lavacrum  rege¬ 
nerationis  fi).  At  regenerari  non  est  aliquid 
agere,  sed  novam  naturam  et  divinam,  ac 
supernaturalem  formam  accipere,  unde  filii 
Dei  nominemur  et  simus;  justitia  igitur,  quae 
per  Baptismum  acquiritur,  non  est  actualis, 
sed  habitualis,  qme  per  modum  formae‘in 
anima  inhaereat,  eamque  ad  esse  quoddam 
divinum  et  supernaturalc  evehat. 

Denique  Sacramenta  saltem  ex  communi 
Catholicorum  sententia  gratiam  conferunt  et. 
efficiunt,  ut  instrumenta  Dei,  non  autem  ef¬ 
ficiunt  actualem  in  nobis  justitiam,  ut  expe¬ 
rientia  in  plurimis  non  obscure  testatur  : 
efficiunt  igitur  habitualem.  His  igitur  argu¬ 
mentis  efficimus,  gratiam  justificantem  esse 
qualitatem ;  quemadmodum  autem  idem 
probetur  de  charitate,  vide  infra  cap.  8;  ne¬ 


que  enim  probare  necesse  est  chariluleui 
esse  habitum  creatum,  nisi  antea  constet 
gratiam  justificantem  idem  esse  cum  chari¬ 
tate. 

CAPUT  V. 

Solvuntur  objec tumes. 

Adversus  ea,  qme  capite  superiore  con¬ 
firmata  sunf,  duaj  objectiones  fieri  solent. 
Priina  objectio  sumitur  ex  verbis  S.  Augu¬ 
stini,  qui  de  gratia  ifa  loquitur  ut  videatur 
velle  eam  non  esse  habitum,  quo  nos  uta¬ 
mur,  sed  potius  ipsum  Spiritum  sanctum, 
qui  nos  regat  et  moveat;  nam  in  lib.  iii. 
Hypognostici,  comparat  liberum  arbitrium 
nostrum  jumento,  gratiam  Dei  sessori,  a  quo 
jumentum  gubernatur  et  regitur;  et  in  epist. 
106.  scribit  in  operibus  grati®  voluntatem 
nostram  comitem  esso,  non  ducem  ;  pedis- 
sequam,  non  prmviam. 

Respondeo,  S.  Augustinum  loqui  de  gra¬ 
tia  simul  creata  et  increafa,  id  est,  de  Deo, 
qui  per  dona  sua  creata  sedet  in  nobis,  et 
variis  modis  nos  ducit,  regit,  moderatur  et 
gubernat,  non  secus  ac  sessor  jumentum. 
Quod  Apostolus  ad  Roman.  vm.  illis  verbis 
admonuit  :  Qui  Spiritu  Dei  aguntur,  hi  sunt 
lilii.  Dei  ( 2).  Hinc  autem  non  tolluntur  habi- 
lus  creati  et  infusi,  sed  potius  asseruntur  et 
confirmantur:  nam  Deus  per  habitus  illos 
Imbitat  in  nobis,  quod  de  iide  testatur  Apo¬ 
stolus,  cum  ait  ad  Eplies.  m  :  Christum  ha¬ 
bitare  per  fidem  m  cordibus.  Et  de  charitate, 
ad  Roman.  v  :  charitas  Dei  diffusa  est  tn  cor¬ 
dibus  nostris ,  per  Spiritum  sanctum ,  qui  datus 
est  nobis.  Et  S.  Joannes  in  epist.  1.  cap.  iv: 
Qui  manet  in  charitate ,  in  Deo  manet ,  et  Deus 
in  eo  (3).  Ipse  etiam  S.  Augustinus  in  epist. 
106.  citata  dicit,  Gratiam  in  nobis  augeri  et 
perfici,  id  quod  nisi  de  gratia  creata  intel 
ligi  nequii  :  <i  Gratia,  inquit,  meretur  auge¬ 
ri,  ut  aucta  mereatur  et  perfici;  comitante, 
non  ducente ;  pedissequa.  non  praivia  vo¬ 
luntate.  » 

Et  quamvis  habitibus,  qui  sunt  in  nobis, 
utamur,  cum  volumus,  tamen  indigemus 
praeterea  divina  cooperatione  ,  directione, 
protectione,  sjcpe  etiam  nova  inspiratione 
novoque  impulsu,  ct  ideo  recte  sanctus  Au¬ 
gustinus  dicit,  in  operibus  gratia?  voluntatem 


(1)  Joan.  III,  3;  Tit  III.  —  (2)  Rom,  VIII  14.  -  (3)Eph.  III,  17:  Rom.  V,  5:  T  Joan.  IV,  10. 

nostram  comitem  potius  quam  ducejn,  et  pe- 
dissequam  magis  esse,  quam  praeviam. 

Secunda  objectio  sumitur  ex  verbis  ejus¬ 
dem  Augustini,  qui  dicere  videtur,  Pelagi- 
anorum  sententiam  fuisse,  necessariam  esse 
gratiam  habitualem,  per  quam  evehantur 
homines  ad  statum  filiorum  Dei:  nam  lib.  i. 
de  peccatorum  meritis  et  remiss.  cap.  18. 
sic  loquitur  :  «  Sed  illi  (Pelagiam  videlicet) 
movent,  et  aliquid  consideratione  ac  discus¬ 
sione  dignum  videntur  adferre,  qui  dicunt, 
parvulos  recenti  vita  editos  visceribus  ma¬ 
trum,  non  propter  remittendum  peccatum 
percipere  Baptismum ,  sed  ut  spiritualem 
procreationem  non  habentes ,  creentur  in 
Christo,  ipsius  regni  coelorum  participes,  fi¬ 
ant  eo  modo  filii  et  haeredes  Dei,  cohaeredes 
autem  Christi.  »  Quam  sententiam  Pelagi- 
anorum  refert  idem  Augustinus  lib.  ii.  con¬ 
tra  duas  epistolas  Pelagianorum  cap.  6.  et 
lib.  iv.  cap.  2.  et  in  lib.  de  hseresibus  cap. 
88.  refellit  autem  eam  sententiam  lib.  vi.  in 
Julian.  cap.  4.  ubi  dicit,  nullam  esse  causam 
cur  infantes  excludantur  a  regno  Dei,  si  nul¬ 
lum  habent  peccatum,  quamvis  non  regene¬ 
rentur  in  Christo. 

Respondeo,  nusquam  ab  Augustino  repre¬ 
hendi  Pelagianos,  quod  regenerationem  et 
adoptionem  filiorum  Dei  parvulis  necessa¬ 
riam  esse  dicerent  ad  regnum  coelorum  obti¬ 
nendum  ,  sed  quod  negarent  necessariam 
etiam  esse  ad  peccatum  originale  purgan¬ 
dum.  Pelagiani  siquidem  tum  in  parvulis, 
tum  in  adultis  gratia;  necessitatem  aliquam 
non  negabant,  sed  non  integre  et  perfecto, 
ut  oportebat  veritatem  confitebantur,  agno¬ 
scebant  in  parvulis  gratiam  adoptionis;  gia- 
tiam  remissionis  peccati  originis  non  agnos¬ 
cebant,  fatebantur  adultis  necessariam  esse 
gratiam  remissionis  peccatorum ;  gratiam 
qua;  naturam  sanaret,  et  in  bonis  operibus 
faciendis,  peccatisque  vitandis  juvaret,  mi¬ 
nime  fatebantur. 

Quod  autem  Augustinus  non  reprehendat 
Pelagianos  ,  quod  attinet  ad  necessitatem 
Baptismi  in  parvulis  propter  regnum  coelo¬ 
rum,  perspicuum  est  ex  illis  verbis  lib.  vi. 
contra  Julian.  cap.  4.  «  Agimus  gratias  , 
quia  non  hoc  putatis  :  non  enim  ad  regnum 
Dei  natos,  nisi  perfundantur,  id  est,  bapti¬ 
zentur,  admittitis,  atque  ita  perfundi  multo 
melius  judicatis,  quam  nasci.  »  Et  ex  illis 
in  eodem  capite:  «  Enumera  qute  fides  vera 
non  dubitet  Christiana,  in  quibus  ea  comme¬ 
moras,  quse  pene  omnia  praedicamus  et  nos.  » 


Et  in  lib.  ii.  contra  duas  epist.  Pelagian. 
cap.  6  :  «  Si  parvulos,  inquit,  Pelagianos  al- 
loquens,  negatis  attrahere,  quod  in  Bapti¬ 
smo  remittatur  originale  peccalum,  tamen 
in  illo  regenerationis  lavacro  adoptari  ex  fi¬ 
liis  hominum  in  filios  Dei  non  negatis.  »  Non 
igitur  hanc  adoptionem  et  exaltationem  na¬ 
tura  humanae  per  Christum  Augustinus  in 
Pelagianorum  sententia  reprehendit. 

Quid  igitur,  inquies,  sibi  vult,  cum  lib.  vi. 
in  Julian.  cap.  4.  absurdum  putat,  si  par¬ 
vuli  non  baptizati  excludantur  a  regno,  si 
juxta  Pelagianorum  sententiam  nullum  ha¬ 
beant  originale  peccatum  ?  Respondeo,  non 
judicari  absurdum  ab  Augustino,  si  parvuli 
non  adoptari  in  filios  Dei,  quamvis  omni  pec¬ 
cato  carentes,  excludantur  a  regno  ;  sed  si 
non  adoptentur,  cum  nulla  sua  culpa  meru¬ 
erint  excludi  ab  adoptione,  et  per  hoc  a  reg¬ 
no  ;  prasertim  cum  alii  permulti  sine  ullis 
suis  meritis  gratiam  adoptionis  et  participa¬ 
tionem  regni  coelestis  acquirant.  Nunc  enim 
cum  quaeritur,  cur  ex  parvulis  alios  Deus  per 
Baptismum  ad  regnum  coelorum  adducat, 
alios  sine  Baptismo  mori,  et  a  regno  excludi 
permittat;  respondere  solemus,  ut  in  illis  mi¬ 
sericordiam,  in  istis  justitiam  suam  demon 
stret.  At  si  nulla  sint  peccata,  mirum  pro¬ 
fecto  erit,  si  Deus  infantes  aliquos  innocentes 
atque  ad  imaginem  suam  creatos,  nolit  in 
regno  suo,  atque  ut  eos  ibi  non  habeat,  sine 
Baptismo  interire  sinat,  cum  alios  item  in¬ 
fantes,  et  similiter  innocentes  per  Baptismum 
adoptet  in  filios,  et  in  regnum  suum  perducat 
non  sine  dolore  aliorum,  qui  excluduntur. 

Hanc  esse  B.  Augustini  sententiam,  per¬ 
spicuum  est  ex  verbis  ejus;  sic  enim  loquitur 
lib.  vi.  in  Julianum  cap.  4.  respondens  ad 
verba  Juliani,  qui  dixerat,  Deum  infantibus 
nihil  boni,  vel  mali  merentibus  regeneratio¬ 
nis  gratiam  tribuisse  :  «  Quid,  inquit,  cum 
offenderunt,  quos  pariter  innocentes,  mun¬ 
dos,  a  se  ad  imaginem  suam  creatos  innu¬ 
merabiles  ab  isto  munere  (regenerationis  vi¬ 
delicet)  alienat,  nec  eorum  voluntatem  hujus 
ineffabilis  pravenit  beneficii  largitate,  sepa¬ 
rans  tot  imagines  suas  a  regno  suo  :  si  hoc 
eis  non  erit  malum,  non  ergo  amabunt  reg¬ 
num  Dei,  tot  innocentes  imagines  Dei  :  si 
autem  amabunt,  et  tantum  amabunt,  quan¬ 
tum  innocentes  amare  debent  regnum  ejus, 
a  quo  ad  ipsius  imaginem  creantur,  nihil  no 
mali  de  hac.  ipsa  separatione  patientur  ?  Po¬ 
stremo  ubilibet  sint,  quomodolibet  sint,  sub 
Deo  judice,  qui  nec  fato  premitur,  nec  per- 

sonarum  acceptione  corrumpitur,  in  illius 
regni  felicitate  non  erunt,  ubi  erunt  qui  pa¬ 
riter  nihil  boni,  malive  meruerunt,  sed  si  ni¬ 
hil  meruissent  mali ,  nunquam  privarentur 
in  communi  causa  communione  tanti  boni.  » 
Ali®  nonnullae  objectiones  solvendae  es¬ 
sent;  sed  ese  proprie  pertinent  ad  quaestionem 
illam,  utrum  justificemur  per  imputationem 
justitiae  Christi,  an  per  justitiam  nobis  inh®- 
rentem  ;  et  ad  illam,  utrum  ad  meritum  vitae 
aeternae  requiratur,  ut  opus  procedat  ex  ha¬ 
bitu  gratiae  gratum  facientis,  an  satis  sit,  ut 
opus  sit  conforme  legi  Dei.  Itaque  in  iis  locis, 
objectiones  caeteras,  Deo  juvante,  diluemus. 


CAPUT  VI. 

Gratiam  gratum  facientem  re  non  distingui 
ab  habitu  charitatis. 

Altera  quaestio  superest,  utrum  habitus 
gratiae,  de  quo  hactenus  disseruimus,  sit 
idem  cum  habitu  charitatis.  Quae  controver¬ 
sia,  cum  ad  fidem  Catholicam  non  pertineat, 
inter  ipsos  Catholicos  Doctores,  salva  fide, 
disputari  solet :  sed  mihi  ea  de  causa  tra¬ 
ctanda  fuit,  ut  intelligatur  in  controversiis 
consequentibus  quid  per  habitum  gratiae 
gratum  facientis  intelligi  velim. 

Igitur  quatuor  sunt  apud  Theologos  de  hac 
quaestione  sententi®.  Quidem  enim  volunt, 
gratiam  gratum  facientem  esse  habitum,  re 
et  ratione  a  charitate  distinctum,  et  gratiam 
quidem  in  ipsa  animae  substantia,  tamquam 
in  subjecto  sedem  habere,  charitatem  in  vo¬ 
luntate.  Existimant  enim  ita  se  habere  gra¬ 
tiam  ad  virtutes  infusas,  quemadmodum  se 
habet  anima  ad  suas  potentias,  et  sicut  anima 
dat  esse  naturale  corpori,  ex  ipsa  autem  po¬ 
tentiae  fluunt,  quae  sunt  actionum  instrumen¬ 
ta.  Sic  etiam  gratiam  dare  animae  esse  quod¬ 
dam  supernaturale,  ex  ipsa  vero  quodam¬ 
modo  fluere  habitus  virtutum  infusarum,  qui 
sint  principia  proxima  operationis  supernatu- 
ralis.  Ita  docet  S.  Thomas  in  I.  2.  quaest.  110. 
art.  3.  et  4.  et  q.  27.  de  verit.  art.  2.  in  2. 
Sentent.  dist.  26.  quaest.  1.  artic.  3.  et  lib. 
in.  contra  Gentes  cap.  150.  Eadem  est  sen¬ 
tentia  Capreoli  in  comment.  lib.  n.  Sentent. 
Cajet,  in  comment.  ad  1.  2.  Ferrar.  in  explic. 
librorum  contra  Gentes,  Dominici  a  Soto  lib. 
ii.  de  nat.  et  grat.  «ap.  17.  et  18.  et  aliorum. 


Alii  distinctionem  inter  gratiam  et  chari- 
tatem,  non  realem,  sed  formalem  constituunt, 
ut  Alexander  Alensis  in  Summa  Theologica 
pari.  3.  quaest.  69.  mem.  2.  art.  4.  Albertus 
Magnus  in  2.  Sentent.  dist.  26.  art.  3.  et  for¬ 
tasse  S.  Bonaventura  in  2.  Sentent.  dist.  26. 
quaest.  5.  et  in  3.  dist.  27.  art.  1.  quaest.  3. 
is  enim  non  satis  explicat,  an  velit  re  ipsa, 
an  solum  formaliter  distingui  gratiam  a  cha¬ 
ritate  ;  in  eo  tamen  aperte  dissidet  a  S. 
Thoma,  quod  tum  gratiam,  tum  charitatem 
in  voluntate  constituit. 

Alii  gratiam  et  charitatem  neque  re  ipsa, 
neque  formaliter,  sed  tantum  ratione  distin¬ 
guunt.  Docent  enim  unum  atque  eumdem  ha¬ 
bitum,  qua  parte  subjectum  respicit,  atque 
hominem  ipsum,  in  quo  inest,  exornat,  Deo¬ 
que  gratum  et  amabilem  reddit,  gratiam 
nominari  ;  qua  parte  respicit  opus,  et  volun¬ 
tatem  promptam  efficit  ad  Deum  super  om¬ 
nia  diligendum,  dici  proprie  charitatem.  Haec 
sententia  est  Alexandri  Alensis,  qui  forte  mu¬ 
tavit  opinionem  in  Summa  Theologica , 
quaestio.  12.  de  pienitentia,  memb.  3.  Ri- 
chardi  in  2.  Sentent.  distinet.  26.  quaest.  4. 
item  Scoti,  Mayroms,  Gabrielis,  Majoris,  et 
aliorum  in  eamdem  distinctionem,  Henrici  a 
Gandavo  quod  lib.  4.  quaest.  10.  et  exrecen- 
tioribus  Andreae  Vegae  lib.  vn.  in  Concil. 
Tridentin.  cap.  25.  et  duobus  sequentibus. 

Alii  denique  nihil  omnino  interesse  volunt 
inter  gratiam  et  charitatem,  soloque  nomine 
distingui  affirmant,  ita  Durand.  in  2.  dist. 
26.  quaest.  1.  num.  8. 

Quamvis  autem  duae  priores  sententiae,  et 
quarta  probabiles  sint,  et  auctores  insignes 
ac  doctissimos  habeant  ;  tertia  tamen  proba¬ 
bilior  mihi  esse  videtur,  et  cum  Scripturis, 
et  Patribus,  et  cum  ipso  Tridentino  Concilio 
magis  congruere. 

Et  quidem  sententia  quarta  Durandi  satis 
refelli  videtur;  tum  auctoritate  omnium  ali¬ 
orum  Theologorum,  qui  distinctionem  ali¬ 
quam  inter  charitatem  et  gratiam  agnove¬ 
runt  ;  tum  etiam  quia  si  gratia  facit  hominem 
Deo  dilectum,  et  charitas  facit  eumdem  dilec¬ 
torem  Dei,  ut  communis  conceptio,  et  no¬ 
mina  ipsa  testantur;  profecto  aliquid  interest 
inter  charitatem  et  gratiam  ;  neque  verum 
est  quod  scribit  Durandus,  fieri  hominem 
Deo  per  gratiam  gratum,  per  charitatem  ca¬ 
rum  et  ideo  non  magis  esse  distincta  charita¬ 
tem  et  gratiam,  quam  esse  carum  et  gratum. 
Nam  si  proprie  loqui  velimus,  per  charitatem 
quam  quisque  in  se  habet,  non  est  alteri  ca- 

rus,  sed  habet  alteram  carum ;  est  enim  cha- 
ritas  virtus,  qua  diligimus,  non  qua  diligi¬ 
mur  ;  quamvis  possit  ipsa  esse  ratio,  cur  ab 
altero  diligamur ;  amor  enim  amorem  ma¬ 
xime  provocat.  Quare  gratia,  qua  sumus  Deo 
cari,  sive  grati,  distinguitur  saltem  ratione  a 
charitate,  qua  Deum  habemus  carum.  Prio¬ 
res  autem  ilke  sententia;,  quae  distinctionem 
realem  aut  formalem  inter  gratiam  etehari- 
tatem  ponebant,  his  argumentis  refellun¬ 
tur. 

Primo,  Concilium  Tridentinum,  tametsi 
non  voluit,  quaestionem  istam,  ut  qme  ad  fi¬ 
dem  non  pertineat,  definire  ;  tamen  satis 
aperte  indicasse  videtur,  cui  sententia;  ma¬ 
gis  faveret.  Namsess.  6.  cap.  7.  ubi  proprie 
de  hac  re  agit,  simpliciter  affirmat  unicam 
esse  formalem  causam  justificationis,  eam- 
que  in  charitate  cons*stere  :  «  Demum,  in¬ 
quit,  unica  formalis  causa  est  justitia  Dei,  non 
qua  ipse  justus  est,  sed  qua  nos  justos  facit 
etc.  »  Et  paulo  post  explicans  quid  sit  illa 
justitia  :  «  Quamquam,  inquit,  nemo  possit 
esse  justus,  nisi  cui  merita  passionis  Domini 
nostri  Jesu  Christi  communicantur  ;  id  tamen 
in  hac  impii  justificatione  fit,  dum  ejusdem 
sanctissima;  passionis  merito  per  Spiritum 
sanctum  charitas  Dei  diffunditur  in  cordibus 
eorum  qui  justificantur,  atque  ipsis  inhaeret. 
Unde  in  ipsa  justificatione,  cum  remissione 
peccatorum,  haec  omnia  simul  infusa  accipit 
homo,?pcr  Jesum  Christum,  cui  inseritur,  fi¬ 
dem,  spem  et  charitatem  ;  nam  fides  nisi  ad 
eam  spes  accedat  ei  charitas,  neque  unit 
perfecte  cum  Christo,  neque  corporis  ejus  vi¬ 
vum  membrum  efficit.  »  Et  paulo  post,  hanc 
fidem  vivam,  id  est,  cum  spe  et  charitate 
conjunctam,  esse  dicit  id,  quod  ex  traditione 
Apostolica  petunt  catechumeni  ab  Ecclesia, 
cum  petunt  fidem  vitam  aeternam  praestan¬ 
tem.  Et  mox  adjungit  hanc  ipsam  fidem  vi¬ 
vam  esse  veram  et  Christianam  justitiam, 
quam  ceu  primam  stolam  per  Adami  pecca¬ 
tum  amissam,  ct  per  Christi  obedientiam  re¬ 
cuperatam,  candidam  et  immaculatam  ju¬ 
bentur  renati  conservare. 

At  certe  si  gratia  justificans  a  virtutum 
Theologicarum  habitibus  distingueretur,  jure 
Concilium  reprehendi  posset,  quod  hoc  loco 
nullam  de  istiusmodi  gratia  mentionem  fe¬ 
cisset.  An  non  esset  imperfecta  et  manca 
tanti  Concilii  doctrina,  si  in  explicatione  ju¬ 
stificationis  illud  emisisset,  quod  est  in  justi¬ 
ficatione  prrecipnum?  Adde  quod  cap.  10. 
idem  Concilium  docet,  justitia;  incrementum 


ab  Ecclesia  postulari,  cum  ita  orat  :  «  Da  no¬ 
bis  Domine  fidei,  spei  et  charitatis  aug¬ 
mentum  ». 

•  Alterum  argumentum  sumitur  a  doctrina 
veterum  Patrum  ,  qui  perpetuo  justitiam, 
qua  coram  Deo  justificamur,  eique  grati,  at¬ 
que  accepti  sumus,  in  virtute,  ac  praesertim 
in  charitate  constituunt.  Augustinus  libro  de 
natura  et  gratia  cap.  42  :  «  Charitas,  inquit, 
est  verissima,  plenissima,  perfectissimaque 
justitia.  »  Et  in  Psalm.  118.  concione  2G : 
«  Justitia,  inquit,  virtus  est  magna  animi» 
prrecipueque  laudabilis.  »  Et  mox  exponens 
illud:  «  Feci  judicium  ct  justitiam.  Justitiae, 
inquit,  nomine,  hoc  loco  non  ipsa  virtus,  sed 
opus  ejus  significatum  est,  quis  enim  fecit  in 
homine  justitiam,  nisi  qui  justificat  impium, 
hoc  est,  per  gratiam  ex  impio  facit  justum  ? 
Unde  ait  Apostolus,  justificati  gratis  per  gra¬ 
tiam  ipsius.  Facit  ergo  justitiam,  id  est,  opus 
justitia;,  qui  habet  in  se  justitiam,  id  est,  o- 
pus  gratia;.  » 

Quo  loco  S.  Augustinus  apertissime  docet, 
justitiam,  qua  justificamur  a  Deo,  esse  vir¬ 
tutem  divinitus  infusam,  per  quam  operamur 
opera  justa  ;  proinde  non  vult  esse  habitum 
aliquem  in  essentia  anima;,  qui  nihil  opere¬ 
tur,  sed  habitum  virtutis  in  potentia  opera¬ 
trice.  Vide  praterca  testimonia  veterum, 
qme  citavimus  in  libro  dc  statu  innocentia:, 
cap.  2.  ad  explicandum  discrimen  inter  ima¬ 
ginem  et  similitudinem  Dei.  Docent  enim  ea 
testimonia  concitum  fuisse  hominem  ad  ima¬ 
ginem  et  similitudinem  Dei,  et  imaginem  in 
natura,  similitudinem  in  probitate  et  justitia 
sitam  esse  :  per  justitiam  autem  virtutes,  ac 
potissimum  charitatem  intolligi  oportere,  nori 
dubium  est. 

Tertium  argumentum  peti  potest  ex  divinis 
litteris,  in  quibus  videmus  ea  omnia  tribui 
charitati,  qu;e  ab  auctoribus  contraria;  sen¬ 
tentia1  tribuuntur  gralise,  non  solum  absolute 
sed  etiam  eam  distingui,  ut  ipsi  docent,  a 
charitate.  Profecto  autem  si  in  charitatem, 
secundum  Scriptunfs,  conveniunt  ea  omnia, 
qua:  soli  gratia;  jure  tribui  solent,  alterum 
necesse  est,  vel  in  Scripturis  falsam  doctri¬ 
nam,  quod  fieri  non  potest,  contineri,  vel, 
quod  nos  contendimus,  gratiam  a  charitate 
aut  nullo  modo,  aut  sola  ratione  distingui. 

Gratiae,  proprium  esse  volunt,  ut  a  chari¬ 
tate  ipsorum  opinione  distinguitur,  dare  ani¬ 
ma;  quoddam  esse  supernaturale,  ex  quo 
dicatur  homo  filius  Dei  per  participationem 
ot  divinae  consors  natuhe.  Id  vero  totum 


CAPUT  VI. 


Scriptura  apertissime  tribuit  charitati,  I 
Joan.  iii  :  Videte  qualem  charitatem  dedit  no¬ 
bis  Pater ,  ut  filii  Dei  nominemur ,  et  simus. 
Et  cap.  iv  :  Omnis  qui  diligit ,  ex  Deo  natus 
est  (1). 

Prieterea  tunc  accipit  homo  illud  esse  su- 
pernaturale  cum  regeneratur  ac  renascitur, 
novaque  efficitur  creatura.  Id  autem  fieri 
per  charitatem  ex  Scripturis,  ita  probatur: 
Semen  ex  quo  regeneramur,  est  verbum  Dei, 
I.  Petri  I  :  Renati  non  ex  semine  corruptibili , 
sed  ex  incorruptibili  per  verbum  Dei  vici  (2).  Et 
Jacobi  i  :  Genuit  nos  verbo  veritatis ,  ut  simus 
initium  aliquod  creaturae  ejus  (3).  Verbum 
autem  proprie  fidem  in  nobis  gignit  camque 
vivam,  quae  per  dilectionem  operatur,  ad 
Ilom.  x  :  Fides  ex  auditu,  auditus  autem  per 
verbum  Christi  { 4).  Fides  igitur  viva,  id  est, 
cum  charitale,  est  id,  per  quod  renascimur, 
et  proinde  ipsa  dat  illud  esse  divinum  et  su- 
pernaturale,  unde  dicimur  filii  Dei. 

Et  confirmatur  hoc  ipsum  ex  illis  Apostoli 
verbis  ad  Galat.  iii  :  Omnes  enim  filii  Dei 
estis  per  fidem  (5).  Loqui  autem  13.  Paulum 
de  fide  viva,  perspicuum  est  ex  cap.  v.  ubi 
cum  dixisset  :  Evacuati  estis  a  Christo ,  qui  in 
lege  justificamini,  ex  gratia  excidistis  (6),  sub¬ 
jungit  explicans  quid  sit  ista  gratia,  et  quid 
faciat  filios  Dei  :  «  Nam,  inquit,  in  Christo 
Jesu,  neque  circumcisio  aliquid  valet,  neque 
praeputium,  sed  fides  qute  per  dilectionem 
operatur.  »  Et  cap.  vi.  hanc  ipsayi  fidem 
vivam  appellat  novam  creaturam,  cum  ait : 
In  Christo  Jesu,  neque  circumcisio  aliquid 
valet ,  neque  prxputiurn,  sed  nova,  creatura. 
De  qua  nova  creatura  dicit  idem  Apostolus 
ad  Ephes.  n  :  Ipsius  enim  sumus  factura , 
creati  in  Christo  Jesu  in  operibus  bonis  (7). 

Et  confirmatur  rursus  ex  parte  eorum,  qui 
nos  regenerant,  qui  sunt  Evangelii  praedica¬ 
tores,  I  ad  Corinth.  iv  :  Per  E vangelium  ego 
vos  genui;  ad  Gal.  iv  :  Filioli  mei,  quos  iterum 
parturio,  donec  formetur  Christus  in  vobis. 
Christus  autem  in  nobis  per  fidem  formatur 
et  habitat,  ad  Ephes.  iii  :  Christum  habitare 
per  fidem  in  cordibus  vestris  (8).  Fidem  au¬ 
tem  istam  debere  esse  vivam  et  charitate 
formatam  dubium  esse  non  potest.  Quare  S. 
Joan.  I.  epist.  cap.  iv.  dicit,  Deum  per  cha¬ 
ritatem  in  nobis  manere  :  Deus  charilas  est, 


et  qui  manet  in  charitate,  in  Deo  manet,  et 
Deus  in  eo  (9). 

Sunt  praeterea  mulla  alia,  quae  tribui  solent 
gratia*,  quae  omnia  in  Sripturis  tribuuntur 
charitati.  Neque  aliquid  afferri  potest  ita 
gratiae  proprium,  ut  non  conveniat  etiam 
charitati;  quare  nulla  est  causa,  cui\distincli 
habitus  ponantur  gratiae  et  charitatis,  percur¬ 
ramus  breviter  singula. 

Primo,  gratiae  proprium  esse  dicunt,  fa¬ 
cere  hominem  Deo  dilectum,  at  Proverbio¬ 
rum  vili,  legimus  :  Ego  diligentes  mc  diligo. 
Et  Joan.  xiv.  Si  quis  diligit  me,  diligetur  a 
Patre  meo  (10). 

Secundo,  gratia  dicitur  esse  animae  vita, 
ut  peccatum,  mors;  at  I.  Joannis  m.  legi¬ 
mus  :  Qui  non  diligit,  manet  in  morte ;  et  nos 
scimus,  quia  translati  sumus  de  morte  ad  vi¬ 
tam,  quia  diligimus  fratres  (11). 

Tertio,  gratia  donum  illud  esse  dicitur,  per 
quod  in  nobis  habitat  Spiritus  sanctus.  At 
Rom.  v.  legimus  :  Charitas  Dei  diffusa  est  in 
cordibus  nostris  per  Spiritum  sanctum,  qui  da¬ 
tus  est  nobis  (12). 

Quarto,  per  gratiam  a  peccato  justifica¬ 
mur.  At  Lucae  vii.  Jegimus  :  Remittuntur  ei 
peccata  mulla,  quoniam  d  ilex  it  multum  (33). 
Et  jam  antea  ex  Apostolo  ad  Galat.  6.  osten¬ 
dimus,  novam  creaturam  esse  fidem  per  di¬ 
lectionem  operantem,  et  exTridentino  Con¬ 
cilio  demonstravimus,  formalem  causam  ju¬ 
stificationis  esse  charitatem  mentibus  nostris 
infusam.  Neque  ullus  est  Theologus  aut  Phi¬ 
losophus,  qui  justitiae  nomine  aliud,  quam 
virtutem,  intelligat. 

Quinto,  gratia  est  fons  et  radix  omnium 
virtutum.  At  Apostolus  aid  Roman.  xm  : 
Plenitudo,  inquit,  legis,  est  dilectio.  Et  I  ad 
Corinth.  xm  :  Charitas,  inquit,  patiens  est, 
benigna  est  Mc.  omnia  credit,  omnia  sperat, 
omnia  sustinet,  etc.  (14).  Et  S.  Gregorius  ho- 
mil.  27.  in  Evangelia  dicit  charitatem  esse 
radicem  omnium  operum  bonorum ;  et  S. 
Prosper  lib.  3.  de  vita  contemplativa,  c.  13. 
dicit,  charitatem  esse  vitam  virtutum,  mor¬ 
tem  vitiorum. 

Sexto,  gratia  separat  filios  regni  a  filiis 
damnationis  :  nullus  enim  cum  gratia  perit, 
nullus  sine  gratia  salvatur.  At  Jacobi  1.  le¬ 
gimus,  coronam  vita/ repromissam  esse  dili- 


(1)  I  Joan.  III,  1  ;  IV,  7.  —(2)  I  Pct.  I,  23.  -  (3'  Jacob-  I,  '8.  —  (4)  Rom  *X,  17.  -  (5)  Gal 
III,  7.  —  10)  Ibid.  V,  4.  -  (7)  Gal  VI,  15;  Eph  II,  10.  -  (8)1  Corint  IV,  15;  Gal.  IV,  19;  Eph.  Ili' 
17.  -  (9)  1  Joan  IV,  8.  -  (10)  Prov.  VIII,  17;  Joan.  XIV,  23.  — .(U )  Joan.  III,  14.  —  (12)  Rom.  V,  5.' 
—  (13)  Luc.  VII,  47.  —(14)  Rom.  XUI,  K>;  —  I  Corint.  XIII,  4. 

gentibus  Deum.  Et  sanctus  Augustinus  lib. 
xv.  de  Trinit.  cap.  18  :  «  Sola  charitas,  in¬ 
quit,  dividit  inter  filios  regni,  et  filios  dam¬ 
nationis  alternae.  » 

Septimo,  gratia  est  donum  Dei  omnium 
maximum.  At  Apostolus  I.  ad  Corinth.  xm  : 
anteponit  charitatem  omnibus  aliis  donis.  Et 
ad  Coloss.  iii  :  Super  omnia ,  inquit,  charita¬ 
tem  habete ,  quod  est  vinculum  perfectionis  (1). 
Et  S.  Augustinus  lib.  xv.  de  Trin.  cap.  18. 
«  Nullum,  inquit,  est  isto  Dei  dono  excellen¬ 
tius  :  dantur  et  alia  per  Spiritum  sanctum 
munera,  sed  sine  charitate  nihil  prosunt.  » 
Et  serm.  50.  de  verbis  Domini :  «  Adde,  in¬ 
quit,  charitatem,  prosunt  omnia ;  detrahe 
charitatem,  nihil  prosunt  caetera  :  quale  bo¬ 
num  est  charitas  fratres  ?  quid  pretiosius, 
quid  luminosius,  quid  firmius,  quid  utilius, 
quid  securius?  » 

Octavo,  nihil  majus  gratia  facere  potest, 
quam  conjungere  hominem  Deo.  At  I.  ad 
Corinth.  vi.  legimus  :  Qui  adhaeret  Deo ,  vide¬ 
licet  per  charitatem,  unus  spiritus  fit  cum  eo  (2). 
Et  i.  Joan.  iv.  Qui  manet  in  charitate,  in  Deo 
manet,  et  Deus  in  eo  (3).  Id  quod  praeclare  ex¬ 
plicat  S.  Bernardus  serm,.  83.  super  Cantica, 
ubi  ostendit,  nihil  esse  quod  magis  hominem 
Deo  conjungat,  quam  charitatem,  «  qua  >>,  ut 
ipse  loquitur,  «  quasi  maritatur  anima  Deo.  » 

Nono,  gratia  facit  amicos  Deo.  At  Joan. 
xv.  legimus  :  Vos  amici  mei  estis,  si  feceritis 
quae  ego  praecipio  vobis  (4). 

Decimo,  gratia  formosos  gratiosos  facit. 
At  charitas  est  vestis  illa  nuptialis,  qua  qui 
carent,  mittuntur  in  tenebras  exteriores,  ut 
exponit  S.  Gregor,  homil.  38.  atque  hsec  ex 
divinis  litteris  hoc  loco  sufficiant. 

Accedant  postremo  argumenta  ducta  ex 
ratione.  Prima  ratio,  si  gratia  ista  distingue¬ 
retur  a  charitate,  caeterisque  infusis  virtuti¬ 
bus,  quemadmodum  distinguitur  anima  a 
potentiis,  vel  lumen  rationis  a  virtutibus,. ut 
S.  Thom.  docet,  sequeretur  amissa  gratia 
per  peccatum,  simul  amitti  virtutes  omnes 
infusas,  sicut  pereunte  anima,  pereunt  neces¬ 
sario  ejus  potentiae,  et  sine  lumine  rationis 
nullae  omnino  virtutes  in  anima  conservan¬ 
tur;  at  fides  infusa  non  perit  gratia  rece¬ 
dente,  ut  Catholici  omnes  fatentur ;  non  igi¬ 
tur  distinguitur,  neque  pendet  fides  a  gratia 
gratum  faciente,  ut  distinguuntur,  ac  pen¬ 
dent  potentiae  ab  anima,  et  virtutes  a  lumine 
rationis. 


Neque  vero  satisfaciet  argumento,  si  quis 
dixerit,  amissa  gratia  remanere  quidem  fi¬ 
dem,  sed  non  perfectam  et  formatam,  et  hoc 
modo  solum  manare  eam,  ac  dependere  ab 
habitu  gratiae.  Nam  quamvis  sine  gratia  fides 
imperfecta  atque  informis  sit,  est  tamen  ha¬ 
bitus  supernaturalis,  et  operationem  habet 
supernaturalem ;  docuit  autem  S.  Thomas, 
non  posse  esse  in  anima  habitus  supernatu- 
rales.  et  operationes  supernaturales,  nisi  an¬ 
tea  evecta  esset  eadem  anima  ad  esse  quod¬ 
dam  supernaturale  per  habitum  gratia;,  cum 
operatio  praerequirat  esse. 

Secunda  ratio,  si  gratia  esset  habitus  a 
charitate  distinctus,  id  sine  dubio  esset  pro¬ 
pter  tria  quae  videntur  esse  propria  ipsi  gra¬ 
tiae  et  charitati  non  convenire,  quorum  pri¬ 
mum  est,  dare  animae  esse  divinum  et  su¬ 
pernaturale.  Alterum  esse  proprium  effe¬ 
ctum  amoris,  erga  hominem.  Tertium  esse 
id,  quo  proprie  Deo  gratius  est,  quicumque 
illi  gratus  est.  At  haec  ipsa  tria  apertissime 
quadrant  in  charitatem,  non  igitur  opus  est, 
alium  habitum  quaerere. 

Probatur  assumptio  argumenti,  nam  quod 
attinet  ad  esse  divinum,  certum  est,  non 
posse  hominem  participare  divinum  esse, 
nisi  accidentaliter ;  nullum  est  autem  acci¬ 
dens,  quo  magis  participemus  esse  divinum, 
quam  charitas,  ac  ne  ipsa  quidem  gratia  si 
esset,  ut  ponitur  a  S.  Thoma,  ita  nos  evehe¬ 
ret  ad  esse  divinum,  ut  ro  vera  charitas  ve¬ 
hit;  gratia  enim  illa  esset  accidens  ordinis 
supernaturalis,  et  daret  animae  esse  quoddam 
accidentarium  supernaturale  ;  at  charitas 
praeterquam  quod  est  accidens  ordinis  super¬ 
naturalis,  et  dat  animae  esse  accidentarium 
supernaturale,  conjungit  animam  cum  Deo, 
quam  intime  atque  arcte  in  hac  vita  fieri  po¬ 
test;  quod  non  faceret  gratia,  Deus  enim 
intelligentia  et  voluntate  attingitur,  sed  in- 
telligentia  in  hac  vita  nonnisi  per  fidem,  et 
in  aenigmate  Deum  attingit ;  voluntas  autem 
etiam  in  hac  vita  immediate,  et  proprie  Deo 
conjungitur  per  amorem. 

Adde  quod  cum  summa  perfectio  in  Deo 
sit  cognitio  et  amor,  in  futura  vita  participa¬ 
bimus  per  gloriam,  divinam  perfectionem 
visionis  Dei,  de  qua  scribit  Joannes  in  i. 
epist.  cap.  iii  :  Similes  ei  erimus,  quia  vide¬ 
bimus  eum  sicutiest  (5) ;  nunc  autem  participa¬ 
mus  per  gratiam,  perfectionem  amoris  Dei 
et  proximi,  de  qua  dicit  Dominus  Matth.  v  : 


(1)  Coi.  III,  14. — (2)  1  Corinth.  VI,  47.— (3)  I  Joan.  IV,  16.— (4)  Joan.  XV,  J4.-(5)  1  Joan.  III,  2. 

Diligite  inimicos  vestros,  ut  sitis  filii  Patris 
vestri ,  etc.  (i). 

Quod  attinet  ad  effectura  proprium  amoris 
Dei,  ille  profecto  charitas  est,  quid  enim 
vult  nobis  Deus,  cum  nos  amat,  nisi  id  quod 
nobis  est  optimum  :  optimum  autem  nobis 
charitas  est,  ut  supra  ex  Apostolo  et  Augu¬ 
stino  docuimus. 

Quod  autem  pertinet  ad  tertium,  de  eo 
quo  proprie  Deo  grati  sumus ;  id  vero  nihil 
est  aliud,  nisi  charitas,  siquidem  in  ea  con¬ 
sistit  summa  similitudo  ad  Deum,  quam  in 
hac  vita  possimus  habere.  Deus  enim  diligit 
sibi  similes,  et  eo  nos  magis  diligit  quo  su¬ 
mus  ei  similiores.  Atque  hoc  est  verum  ami¬ 
citiae  fundamentum  inter  nos  et  Deum,  ami¬ 
citia  siquidem  oritur  ex  similitudine,  cum 
omne  simile  diligat  suum  simile ;  Similitudo 
autem,  quae  est  fundamentum  amicitiae,  non 
tam  est  similitudo  naturae,  quam  morum  et 
virtutum;  alioqui  inter  omnes  homines  esset 
amicitia,  et  inter  Angelos  et  homines  nulla 
esset.  Porro  charitas  est  regina  virtutum,  et 
omnibus  aliis  virtutibus  longe  praestat.  Quare 
similitudo  in  charitate,  est  prima  et  summa 
causa  amicitiae  inter  nos  et  Deum. 

Tertia  ratio.  Gratia  proprie  opponitur  cul¬ 
pae,  sed  culpa  est  actualis  et  habitualis  de¬ 
formitas  in  voluntate;  igitur  et  gratia  erit 
habitus  et  actus  in  voluntate. 

Quarta  ratio.  Gratia  respondet  gloriae,  sed 
gloria  non  erit  habitus  aliquis  in  essentia 
animae,  ut  adversus  Hern  icum  Theologi  com¬ 
muniter  docent,  sed  conjunctio  cum  Deo  per 
visionem  et  amorem,  igitur  et  gratia  non  est 
habitus  aliquis  in  essentia  animae,  sed  fides, 
spes  et  charitas  ipsius  animae  potentiis  divi¬ 
nitus  infusie  atque  in  illis  inhaerentes. 

Quinta  ratio.  Per  gratiam  formalitcr  justi¬ 
ficamur ;  at  justitia  communi  consensu  Theo¬ 
logorum  et  Philosophorum,  virtus  animi  est, 
et  in  voluntate ,  non  in  essentia  animae  se¬ 
dem  habet. 

CAPUT  VII. 

Solvuntur  objectiones . 

Adversus  ea  quae  capite  superiore  confir¬ 
mata  sunt,  fieri  solent  non  levia  argumenta, 
quae  nunc  breviter  et  ordine  diluemus. 


Prima  objectio  sumitur  ex  duobus  Conci¬ 
liis  generalibus,  siquidem  in  Concilio  Vien¬ 
nensi,  sub  Clemente  V.  ut  habetur  in  Cle¬ 
menti  na  prima,  de  summa  Trinitate  et  fide 
Catholica  definitum  est ,  in  Baptismo  tara 
parvulis,  quam  adultis  conferri  informantem 
gratiam,  et  virtutes.  Et  in  Concilio  Triden- 
tino  sess.  6.  cap.  7.  legimus,  justificationem 
esse  renovationem  interioris  hominis  per  vo¬ 
luntariam  susceptionem  gratia»  et  donorum. 
Et  canone  undecimo  dicitur  anathema  iis, 
qui  docent,  hominem  justificari  vel  sola  im¬ 
putatione  justitia  Christi,  vel  sola  peccato¬ 
rum  remissione,  exclusa  gratia  et  charitate. 
In  quibus  locis  videmus  semper  distingui 
gratiam  a  virtutibus  et  donis,  atque  adeo  ab 
ipsa  etiam  charitate. 

Respondeo,  Concilia  ista,  ac  praecipue  Tri- 
dentinum,  dedita  opera  ita  loqui  voluisse  vi¬ 
dentur,  ut  indefinitam  relinquerent  quaestio¬ 
nem  Scholasticam,  de  distinctione  gratiae  a 
charitate,  et  solum  definirent,  quod  ab  hae¬ 
reticis  negabatur,  nos  justificari  per  aliquid 
re  ipsa  in  anima  inhaerens ;  ea  siquidem 
causa  fuit,  cur  Tridentinum  Concilium,  nunc 
gratiam  et  charitatem,  nunc  solam  charita- 
tem  nominaret ;  sed  quamvis  haec  ita  sint, 
tamen  videntur  omnino  Concilii  Patres  in 
eam  sententiam  inclinasse,  quae  pro  eodem 
habet  gratiam  et  charitatem.  Nam,  ut  su¬ 
pra  ostendimus,  in  explicatione  causae  for¬ 
malis  justificationis,  ubi  maxime  oportebat 
hujus  distinctionis  mentionem  facere,  solam 
nominaverunt  charitatem,  cum  suis  comiti¬ 
bus  fide  et  spe. 

Porro  ubi  Concilia  ista  distincte  nominant 
gratiam  et  virtutes,  vel  gratiam  et  dona; 
aut  per  gratiam,  intelligunt  charitatem,  per 
virtutes  et  dona,  reliquas  virtutes,  ac  si  di¬ 
xissent,  gratiam  et  caeteras  virtutes,  sive  gra¬ 
tiam  et  caitera  dona ;  aut  certe  idem  signifi¬ 
cant  illae  voces,  quedmadmodum  cum  dici¬ 
mus,  aliquem  esse  sanctum  et  bonum,  inno¬ 
centem  et  justum  etc.  id  quod  in  Scripturis 
sacris,  et  in  Patrum  libris  passim  fieri  vide¬ 
mus  ad  rem,  de  qua  agitur,  magis  explican¬ 
dam. 

Et  hoc  modo  intelligendus  est  canon  11. 
Concilii  Tridentini,  ubi  damnantur  anathe¬ 
mate,  qui  excludunt  a  justificatione  gratiam 
et  charitatem,  nam  idem  omnino  significari 
eo  loco  per  gratiam  et  charitatem,  colligimus 
tum  ex  verbis  sequentibus,  ubi  numero  sin- 


(1)  Matth.  V,  4 i. 

gulaii  dicitur,  qu<e  in  eorum  cordibus  dif¬ 
fundatur,  atque  illis  inha?reat  :  tum  ex  c.  7. 
ejusdem  sessionis,  cui  respondet  canon  iste 
undecimus  (neque  enim  in  canonibus  nova 
dogmata  traduntur,  sed  Rediguntur  ad  for¬ 
mam  anathematismorum  ea,  qme  in  capiti¬ 
bus  definita  fuerant)  verba  autem  cap.  7.  ex 
quibus  canon  undecimus  confectus  est,  ha?c 
sunt:  <(  Id  in  hac  impii  justificatione  fit,  dum 
charifas  Dei  per  Spiritum  sanctum  in  eorum 
cordibus  diffunditur,  atque  illis  inlneret.  » 

Secunda  objectio  ducitur  ex  Patribus.  Pro- 
ferunt  autem  unum  tantum,  sed  antiquissi¬ 
mum  et  celeberrimum,  is  est*  sanctus  Diony- 
s  us  Areopagita,  qui  in  libro  de  Ecclesiastica 
Hierarchia,  cap.  2.  part.  1.  scribit,  non 
posse  hominem  operari  divina,  nisi  prius 
adeptus  fuerit  statum,  sive  esse  divinum, 
quemadmodum  etiam  opera  humana  non 
ante  operari  incipimus,  quam  homines  esso 
cceperimus. 

Respondeo  :  recte  Dionysius  docet,  non 
posse  hominem  operari  divina,  nisi  ante  par¬ 
ticipaverit  esse  divinum,  sed  quoniam  esse 
divinum  non  potest  ab  homine  participari, 
nisi  per  aliquod  accidens,  ideo  infunduntur 
homini  divina?  qualitates,  habitus  vidolieel 
fidei  et  spei  et  charitatis,  ac  per  eas  efficitor 
homo  divina?  consors  natura?,  et  divina  ac 
supernaturalia  operatui-. 

Dicet  aliquis:  non  solum  opera  divina,  sed 
etiam  habitus  divini  pneexigunt  esse  divi¬ 
num,  est  enim  habitus  juxta  Philosophum  in 
lib.  vii.  Physicorum,  text.  17.  dispositio  per¬ 
fecti  ad  optimum,  perfectum  autem  vocat  id, 
quod  est  dispositum  secundum  naturam , 
quare  cum  natura  humana  non  sit  ex  se  dis¬ 
posita  ad  opera,  supernaturalia,  neque  ad  ea 
naturalem  proportionem  habeat,  necessario 
exigitur  aliquid  quod  elevet,  t?t  supernatu- 
raliter  perficiat  naturam  humanam,  ut  in 
eam  habitus  supernaturales  infundi  queant. 
Pra?terea  sicut,  in  rebus  naturalibus  distin¬ 
guuntur  tria,  esse,  posse,  operari,  quorum 
tertium  a  secundo,  et  secundum  a  primo  de¬ 
pendet  :  sic  etiam  in  rebus  supernaturalibus 
distinguenda  sunt  tria,  esse,  quod  habetur 
per  gratiam,  posse,  quod  habetur  per  infu¬ 
sas  virtutes,  et  operari,  qua?  sunt  ipsa?  actio¬ 
nes  fidei  et  spei  et  charitatis. 

Respondeo  :  habitus  acquisiti,  dc  quibus 
loquitur  Aristoteles,  pra?exigunt  naturalem 
dispositionem  subjecti  ad  opus,  quia  non 


dant  operari,  sed  facile  ac  prompte  operari; 
proinde  si  natura  sine  habitu  operari  non 
posset,  nihil  ei  prodesset  habitus.  At  habitus 
divinitus  infusi  non  exigunt  naturalem  dis¬ 
positionem  in  subjecto,  sed  solum  capacita¬ 
tem  naturalem,  ipsi  autem  elevant  naturam, 
et  proportionem  illi  conferunt  ad  actionem 
supernaturalem.  Hanc  autem  capacitatem 
essi?  in  anima  rationis  participe,  docet  S.  Au¬ 
gustinus  lib.  de,  praedestinatione  Sanctorum, 
cap.  v.  cum  ait  y  «  Posse  habere  fidem  et 
charitatem,  natura?  est  hominum;  habere 
autem,  gratia?  fidelium.  » 

Ad  illud  autem,  quod  addebatur,  in  omni¬ 
bus  rebus  inveniri  esse,  posse  et  operari, 
respondemus  :  id  esse  verum  in  substantiis, 
non  in  accidentibus;  substantiae  enim  crea¬ 
tae  non  possunt  per  se  sine  instrumentis,  id 
est,  sine  accidentibus  operari,  et  ideo  in  eis 
distinguitur  ipsum  esse  substantiale  a  poten¬ 
tiis,  et  potentife  ab  actionibus ;  at  vero  in 
accidentibus  non  distinguuntur  ista  tria,  cum 
ipsum  esse  qualitatis  operatricis  sit  potentia 
seu  virtus  ;  proinde  cum  esse  divinum,  quod 
habet  anima  per  gratiam,  sit  esse  acciden- 
inrium,  non  est  necessarium,  ut  distinguatur 
a  virtute,  sed  unus  atque  idem  habitus,  ut 
respicit  subjectum,  dici  potest  esse  superna- 
I  urale ;  ut  respicit  opus,  dici  potest  virtus 
supernaturalis. 

Tertia  objectio  ex  divinis  litteris,  Scriptu- 
ne  testantur,  hominem  per  gratiam  renasci, 
ac  per  hoc  adipisci  esse  divinum,  Joan.  m  : 
Nisi  quis  renatus  fuerit ,  etc.  Et :  Quod  na¬ 
tum  est  cx  carne,  caro  est ;  quod  natum  est  ex 
spiritu ,  spiritus  est  (1).  Pra?terea  secundum 
Scripturas  gratia  Spiritus  sancti  est  prior 
charitate,  ac  per  hoc  non  possunt  esse  idem 
charitas  et  gratia,  ad  Roni.  v  :  Charitas  I)ei 
diffusa  esi  in  cordibus  nostris  per  Spiritum 
salictum,  qui  datus  est  nobis  (2).  Ubi  vides, 
prius  dari  Spiritum,  ac  deinde  diffundi  in 
cordibus  charitatem,  ad  Galat.  v  :  Fructus 
Spiritus  est  charitas,  gaudium,  etc.  I.  Joan. 
iv  :  Non  quia  nos  dileximus  Deum,  sed  ipse 
prior  diicxit  nos  (3).  Quod  si  prius  diligimur, 
quam  diligamus,  certe  sequitur  charitatem, 
qua  Deum  diligimus,  posteriorem  esse  gra¬ 
tia,  qua  Deo  grati  et  amabiles  sumus. 

Respondeo  :  jam  ostendimus  .capite  supe¬ 
riore,  nos  renasci  per  charitatem,  et.  accipe¬ 
re  esse  divinum,  dum  efficimur  Deo  similes 
in  virtutibus,  ac  pra?sertim  in  charitate.  Xe- 


(1)  Joan.  III,  3.  -  (2)  Rom.  V,  5.  -  (3)  Gal.  V,  22;  I  Joan.  IV,  10. 


«j no  enim  participare  possumus  esse  divinum 
secundum  aliquid  substantiale ,  nam  cum 
substantia  sit  ipsa  rei  natura,  si  substantia¬ 
liter  .participaremus  esse  divinum,  naturali¬ 
ter  essemus  Dii,  quod  nullo  modo  fieri  pot¬ 
est.  Itaque  S.  Augustinus  in  lib.  contra  Adi- 
mantum,  cap.  v,  scribit,  homines  justos  esse 
filios  Dei  :  «  Quia  sunt  Deo  similes  in  dile¬ 
ctione  et  in  sanctitate.  »  Et  in  Psalm.  xcix. 
explicans  ipsum  titulum  :  «  In  quantum,  in¬ 
fluit,  in  te  crescit  charitas,  efficit  et  revocat 
te  ad  similitudinem  Dei.  »  Et  ipse  etiam  san¬ 
ctus  Thomas  in  Secunda  Secunda;,  qumst. 
2.'!.  art.  2.  ad  2.  dicit,  charitatem  esse  vitam 
anima;. 

Quod  autem  attinet  ad  eas  Scripturas, 
qua;  faciunt  charitatem  posteriorem  gratia, 
dicimus,  eas  Scripturas  intelligendas  essede 
gratia,  ut  significat  benevolentiam  Dei  erga 
nos,  ndn  autem  qualitatem  aliquam,  qute  sit 
in  nobis  :  Deus  enim  duobus  modis  nos  dili¬ 
git,  uno  modo,  ut  simus  justi  et  sancti,  alio 
modo  quia  sumus  justi  et  sancti.  Dc  prio¬ 
re  modo  loquitur  Apostolus  ad  Roman. 
v  :  Cum  adhuc  peccatores  essemus ,  Christus 
pro  nobis  mortuus  est.  Ad  Ephes.  I  :  Ele¬ 
git  nos  ut  essemus  sancti.  Et  cap.  v :  Chri¬ 
stus  dilexit  Ecclesiam ,  et  se  ipsum  tradidit  pro 
ea ,  ut  eam  sanctificaret,  mundans  eam  lavacro 
aqux  in  verbo  vita;.  De  posteriore  modo 
loquitur  Sapientia,  Provevb.  vm  :  Ego  dili¬ 
gentes  me  diligo.  Et  Dominus  Joan.  xiv  : 
Qui  diligit  nic,  diligetur  a  Patre  meo.  Et 
cap.  xvi  :•  Pater  amat  vos,  quia  vos  me  ama¬ 
stis  (1). 

Jam  igitur  charitas,  qua  in  nobis  est,  cum 
effectus  et  objectum  sit  benevolentia;  Dei,  ut 
effectus,  est  illa  posterior,  ut.  objectum, 
est  prior.  Quare  cum  dicitur  charitas  dif¬ 
fundi  in  cordibus  per  Spiritum  sanctum, 
vol  cum  dicitur  charitas  fructus  esse  Spi¬ 
ritus  sancti,  non  significatur,  dari  nobis 
aliquod  donum  Spiritus  sancti,  cx  quo  pro¬ 
cedat,  atque  emanet  charitas,  sed  dari  nobis 
Spiritum  sanctum,  qui  est  domfln  incrcatum 
et  ejus  primum  et  primarium  effectum  in 
nobis  esse  charitatem;  cum  autem  dicitur 
Deus  nos  prius  diligere,  quam  diligatur  a 
nobis,  non  significatur  esse  in  nobis  aliquid, 
unde  mereamur  diligi  antequam  diligamus  ; 
sed  a  Deo  nos  diligi,  ut  ex  injustis  justi,  et 
ex  deformibus  formosi  efficiamur,  ut  postea 
justi,  sanctiquc  offecti  per  donum  chari tatis, 


amicitia  inter  nos  constituatur  ct  diligamus, 
ac  diligamur. 

Quarta  objectio  sumitur  cx  rationibus.  Pri¬ 
ma  ratio,  effectus  formales  gratia;  et  chari- 
tatis,  diversi  sunt,  nec  unus  alium  includit, 
aut  necessario  comitatur  ;  nam  effectus  gra¬ 
tia;  est  facere  dilectum,  effectus  charilalis  est, 
facere  diligentem,  et  potest  fieri,  ut  unus  di¬ 
ligatur,  et  non  diligat,  et  contra  ;  non  igi¬ 
tur  sunt  unum  et  idem  habitus  gratia;  et 
charitatis. 

Secunda  ratio,  effectus  gratia;  semper  est 
in  actu,  dum  ipsa  gratia  in  homine  perseve¬ 
rat,  semper  enim  facit  gratum;  at  effectus 
charitatis  non  est  semper  in  actu  perseve¬ 
rante  charitatc,  cum  non  semper  actu  dili¬ 
gamus  ;  non  igitur  sunt  idem  charitas  et 
gratia. 

Tertia  ratio,  in  rebus  naturalibus,  praeter 
virtutes  acquisitas,  est  in  animo  lumen  na¬ 
turale,  ex  quo  aliquo  modo  virtutes  omnes 
manant;  erit  igitur  etiam  in  supernatura- 
libus  donis,  praeter  habitus  virtutum  infu¬ 
sos,  lumen  gratia;,  cx  quo  habitus  illi  pro- 
fluant. 

Quarta  ratio,  gratia  est  donum  quoddam 
universale,  quod  totum  hominem  Deo  gra¬ 
tum  reddit,  et  omnia  opera  accepta  illi  facit, 
et  omni  peccato  repugnat ;  at  virtutes  sunt 
dona  particularia,  qua;  particulares  poten¬ 
tias  in  operibus  ipsarum  perficiunt,  ct  certis 
vitiis  opponuntur  ;  igitur  non  sunt  idem  gra¬ 
tia  et  virtutes. 

Quinta  ratio,  per  gratiam  reformatur  ima¬ 
go  Dei,  qute  per  peccatum  fuerat  obscurata, 
at  imago  non  est  solum  in  potentiis,  sed 
etiam  in  ipsa  anima;  substantia ;  gratia  igi¬ 
tur  non  est  sola  charitas  in  voluntate  inhae- 
rens,  sed  etiam  habitus  aliquis  in  substantia 
anima;  constitutas. 

Respondeo,  ad  primam  rationem  facile  est 
respondere,  siquidem  facere  dilectum  et  di¬ 
ligentem,  ab  una  et  eadem  qualitate  prove¬ 
nire  possunt,  si  ea  diverso  modo,  ut  supra 
diximus,  consideretur;  eadem  enim  ohari- 
tas,  ut  forma  inhaerens  animae,  facit  eam 
formosam,  ct  per  hoc  gratam  oculis  Dei ;  ut 
principium  operationis,  facit  eam  aptam  ct 
promptam  ad  diligendum;  nec  tamen  sunt 
isti  duo  effectus  formales,  sed  unus,  illa  e- 
nim  propensio  ct  promptitudo  animae  ad 
Deum  diligendum,  est  ejus  pulchritudo,  qua; 
gratam  eam  facit  Deo  ;  ct  quamvis  fieri  pos¬ 


ti)  Rom  V,  9;  Epii.  I,  i;  ibid.  V,  25;  Prov.  VIII,  17;  Joan.  XIV,  ‘21;  ibid,  XVI,  27. 

sit,  ut  aliquis  diligatur,  et  non  diligat,  quan¬ 
do  fundamentum  dilectionis  unius,  non  est 
dilectio  alterius,  sed  aliquid  aliud,  ut  forma 
corporis,  aut  aliquid  ejusmodi;  tamen  si 
fundamentum  dilectionis  unius,  sit  dilectio 
alterius,  ut  nos  ponimus,  fieri  non  potest,  ut 
qui  diligitur  non  diligat,  cum  ideo  diligatur, 
quia  diligit. 

Ad  secundam  rationem  respondemus,  ef¬ 
fectum  formalem  gratiae  semper  esse  in  actu, 
et  similiter  effectum  charitatis  formalem.  Ut 
enim  gratia  semper  facit  gratum,  ita  et  cha- 
ritas  semper  facit  propensum  et  promptum 
ad  diligendum ;  diligere  autem  actu  quod 
non  semper  habemus,  non  est  effectus  formae 
sed  efficientis,  sive  quod  est  idem,  non  est 
effectus  charitatis,  ut  dat  esse  formale  animae, 
in  qua  inhmret,  sed  ut  est  principium  actio¬ 
nis. 

Ad  tertiam  dicimus,  in  rebus  supernatu- 
ralibus  lumen  fidei  esse  loco  luminis  natura¬ 
lis,  ex  fide  enim  aliquo  modo  spes  et  chari- 
tas  manant,  ut  ex  fide  per  charitatem  for¬ 
mata  virtutes  omnes,  morales .  ad  finem 
supernaturalem  ordinantur. 

Ad  quartam  respondeo,  charitatem  dici 
posse  donum  universale,  quia  regina  est  vir¬ 
tutum,  et  radix  omnis  meriti,  et  ab  ipsa  ac¬ 
tiones  virtutum  omnium  imperantur,  et  nul¬ 
lum  peccatum  mortale  secum  patitur ;  quare 
Apostolus  ait  :  Qui  diligit,  legem  implevit ,  ad 
Rom.  xni.  Et  :  Charitas  patiens  est,  benigna 
est,  etc.  I  ad  Gorinth.  xm  (1).  Et  S.  Augu¬ 
stinus  lib.  de  natura  et  gratia  cap.  70  : 
«  Charitas,  inquit,  inchoata,  inchoata  justi¬ 
tia  est ;  charitas  provecta,  provecta  justitia 
est;  charitas  magna,  magna  justitia  est; 
charitas  perfecta,  perfecta  justitia  est.  » 

Ad  quintam  dico,  imaginenTDei  esse  tum 
in  substantia,  tum  in  potentiis,  sed  non  esse 
lsesam,  nisi  quatenus  in  potentiis  est,  pecca¬ 
tum  siquidem  lumen  intclligentiae  obscuravit, 
voluntatis  libertatem  debilitavit,  appetitum 
inferiorem  superiori  rebellem  fecit,  similitu¬ 
dinem  ad  Deum,  qua;  in  justitia  sita  erat, 
plane  sustulit  :  in  ipsa  vero  substantia  ani¬ 
ma;  nihil  proprie  operatum  est  :  quare  ob¬ 
jectio  ista  postrema,  videtur  potius  nostram 
confirmare,  quam  infirmare  sententiam. 


CAPUT  VIII. 

Charitatem  esse  virtutem  creatam,  non  ipsum 
Spiritum  sanctum. 

Quoniam  charitatem  a  gratia  gratum  fa¬ 
ciente,  non  distingui  demonstravimus,  ut 
solidius  confirmetur,  gratiam  gratum  facien¬ 
tem  esse  qualitatem,  quod  probatum  a  nobis 
est  cap.  4.  operse  pretium  esse  duximus  hoc 
loco  refellere  sententiam  eorum,  qui  docent, 
charitatem,  qua  diligimus  Deum,  non  esse 
habitum  creatum,  sed  ipsam  personam  Spi¬ 
ritus  sancti  ;  quam  sententiam  supra  dixi¬ 
mus,  Petro  Lombardo  tribui  solere. 

Est  autem  observandum,  non  fuisse  Lom- 
bardum  tam  rudem  et  hebetem,  ut  existima¬ 
ret  actionem  diligendi,  quam  nos  produci¬ 
mus,  quaique  charitas  actualis,  a  Theologis 
nominatur,  esse  Spiritum  sanctum,  sed  quod 
docuit  Lombardus,  id  fuit,  causam  sive  prin¬ 
cipium  proximum  dilectionis  Dei,  esse  in 
nobis  Spiritum  sanctum,  non  autem  habi¬ 
tum  aliquem  creatum,  quales  sunt  habitus 
fidei,  spei,  caeterarumque  virtutum ;  itaque 
hoc  interesse  voluit  inter  charitatem,  et  alias 
virtutes,  quod  in  istis,  prmter  actionem,  ha¬ 
bitus  etiam  creatus,  reperiatur :  in  illa  nullus 
sit  habitus  creatus,  sed  ipse  Spiritus  sanctus 
immediate  nos  moveat  ad  actionem  diligendi. 
Quam  sententiam  omnes  Theologi  refellunt 
in  commentariis  suis  ad  distinet.  47.  libri 
primi  Sentent.  atque  in  primis  sanctus  Tho- 
mas  acriter  eam  oppugnat  in  2.  2.  quiest. 
23.  art.  2.  et  in  qusestionibus  disputatis, 
quaistione  de  charitate,  articulo  primo,  ubi 
diluit  objectiones  viginti  quatuor,  quse  pro 
sententia  Petri  Lombardi  fieri  potuissent. 

Probatur  igitur  charitatem  esse  qualita¬ 
tem  creatam,  primum  ex  testimonio  illo  B. 
Pauli  ad  Rom.  v  :  Charitas  Det  diffusa  est  in 
cordibus  nostris,  per  Spiritum  sanctum,  qui 
datus  est  nobis  (2).  In  cujus  loci  explicatione 
sciendum  est,  ambiguum  videri  posse,  1  iqua- 
tur  ne  Apostolus  de  charitate,  qua  nos  dili¬ 
git  Deus,  an  de  illa,  qua  nos  diligimus  Deum, 
nam  commentarius,  qui  inscribitur  Ambro¬ 
sio,  explicat  hunc  locum  de  charitate  Dei 
erga  nos.  Contra  autem  Augustinus  lib.  de 
Spiritu  et  littera,  cap.  32.  et  Bernardus  in 
epistol.  107.  Anselmus  et  alii  nonnulli,  in 


(4)  Rom.  XIII,  8;  I  Corin.  XIII,  4.  -  (2)  Rom.  V,  5. 

hunc  locum,  docent,  Apostolum  loqui  de 
charitate,  qua  nos  diligimus  Deum.  Plenus 
commentarius,  de  utraque,  explicat  verba 
B.  Pauli,  ita  enim  exponunt  in  commentario 
hujus  loci  Ori  genes,  Chrysostomus,  Theo- 
doretus,  Sedulius,  QEcumenius,  Thomas,  et 
alii. 

Sed  tamen  proprie  loqui  Paulum  de  cha¬ 
ritate,  quas  est  in  nobis  per  modum  habitus, 
probatur  hoc  modo  :  non  loquitur  Apostolus 
de  dilectione  actuali,  sed  de  re  aliqua  per¬ 
manente.  Actualis  enim  dilectio  non  diffun¬ 
ditur  a  Deo  in  cor  nostrum,  sed  effunditur  a 
corde  nostro  in  Deum,  juxta  illud :  Finis 
prxeepti  charitas  de  corde  puro,  I  ad  Tim.  (1); 
in  quo  loco  de  actu,  non  de  habitu  agitur, 
actus  enim  est  finis  praecepti,  non  habitus; 
itaque  charitas  actualis  exit  de  corde  puro, 
et  ad  Deum  tendit.  Apostolus  autem  ad  Ro. 
man.  5.  loquitur  de  charitate,  qua;  in  cor 
nostrum  a  Deo  immittitur,  et  in  eo  permanet. 
Rem  autem  istam  permanentem  non  esse 
Spiritum  sanctum,  sed  donum  ejus,  proba¬ 
tur  ex  voce  illa,  «  diffusa  est  >>,  non  enim 
convenit  proprie  Spiritui  sancto  diffundi, 
nisi  ratione  donorum  suorum,  quare  Acto¬ 
rum  ii.  B.  Petrus  dicit  :  Dextera  igitur  Dei 
exaltatus ,  effudit  hoc  donum,  quod  uos  videtis 
et  auditis  (2),  ubi  donum  creatum  dicitur  ef¬ 
fusum. 

Idem  etiam  probatur  ex  illis  verbis:  Per 
Spiritum  sanctum ,  qui  datus  est  nobis.  Hic 
enim  distinguitur  Spiritus  sanctus  a  chari¬ 
tate  in  nobis  effusa,  ut  causa  ab  effec  tu,  quem¬ 
admodum  si  quis  diceret :  Effusa  est  lux 
in  hac  domo  per  lampadem,  qua;  accensa 
est  nobis;  vel :  Effusus  est  odorper balsamum, 
quo  uncti  sumus  :  Neque  enim  ullus  diceret 
lucein  et  lampadem  idem  esse,  neque  odo¬ 
rem  et  balsamum,  sed  unum  alterius  cau¬ 
sam  esse. 

Secundo,  probatur  ex  testimoniis  Patrum. 
S.  Augustinus,  de  cujus  sententia  tota  fere 
quaestio  est,  lib.  de  Spiritu  et  littera  cap. 
32  :  «  Charitas,  inquit,  Dei  dicta  est  diffundi 
in  cordibus  nostris,  non  qua  nos  ipse  diligit, 
sed  qua  nos  facit  dilectores  suos:  sicut  justi¬ 
tia  Dei,  qua  justi  ejus  munere  efficimur,  et 
Domini  salus,  qua  nos  salvos  fecit,  et  fides 
Christi,  -qua  nos  fideles  facit.  »  Hoc  loco  duo¬ 
bus  modis  docet  S.  Augustinus  charitatem 
diffusam  in  cordibus,  non  esse  Spiritum  san¬ 
ctum,  sed  virtutem  creatam.  Primo,  quia 

similem  esse  dicit  justitiae,  saluti  et  fidei. 
Secundo,  quia  dicit,  non  esse  istam  charita¬ 
tem,  qua  nos  Deus  diligit,  sed  qua  nos  facit 
dilectores  suos.  Spiritus  autem  sanctus  ex 
sententia  Petri  Lombardi,  est  charitas,  qua 
Deus  nos  diligit,  ct  qua  nos  diligimus  Deum. 

Idem  Augustinus  in  lib.  dg  moribus  Eccle¬ 
sia;  Catholicae  cap.  20.  scribit,  charitatem 
esse  virtutem  animi  nostri  ;  quod  certe  non 
convenit  Spiritui  sancto.  Idem  in  lib.  de  na¬ 
tura  et  gratia  cap.  70.  dicit,  charitatem  esse 
justitiam,  qua  justi  sumus,  et  in  Psalm.  118. 
concione  20.  dicit,  justitiam,  qua  justi  su¬ 
mus,  esse  virtutem  animi,  quam  Deus  in 
nobis  efficit,  et  in  epist.  83.  ad  Consentium, 
et  lib.  xv.  de  Trinitate  cap.  8.  dicit,  justi¬ 
tiam,  qua  justi  sumus,  esse  formam,  qua 
formosi  ex  deformibus  efficimur  :  at  certe 
non  recte  de  persona  Spiritus  sancti  dicere¬ 
tur,  quod  sit  virtus  animi  a  Deo  effecta,  vel 
forma,  qua  formosi  ex  deformibus  efficiamur. 

Denique  lib.  xv.  de  Trinitate  cap.  18. 
aperte  distinguit  charitatem,  quae  est  in  no¬ 
bis,  a  persona  Spiritus  sancti  :  «  Dilectio, 
inquit,  quae  ex  Deo  est,  et  Deus  est,  proprie 
Spiritus  sanctus  est,  per  quem  diffunditur  in 
cordibus  nostris  Dei  charitas,  per  quam  nos 
tota  inhabitat  Trinitas.  »  Ubi  non  dixit  dile¬ 
ctionem,  quae  proprie  Spiritus  sanctus  est, 
in  nobis  diffundi,  sed  per  illam  diffundi  in 
nobis  charitatem  Dei,  qua  videlicet  Deum 
diligimus. 

S.  Joannes  Chrysostomus  hom.  32.  in  prio¬ 
rem  ad  Corinthios,  de  charitate  copiose  dis¬ 
putat,  ac  semper  eam  virtutem  appellat,  et 
ut  de  vera  virtute  loquitur  S.  Cyrillus  lib.  ix 
in  Joannem  cap.  24.  distinguit  charitatem, 
qua;  est  in  nobis,  ab  ea,  qua;  est  in  Deo,  et 
eam  quidem,  quae  est  in  Deo,  Deum  esse 
docet,  nostram  autem  non  Deum,  sed  virtu¬ 
tem  quamdam,  quae  sit  quasi  forma  et  imago 
illius,  qua;  est  in  Deo.  Denique  S.  Bernardus 
in  epist.  11.  ad  Carthusienses,  et  in  libro  de 
diligendo  Deo,  ultra  medium  :  «  Recte,  in¬ 
quit,  dicitur  charitas  et  Deus,  et  Dei  donum 
charitas  enim  dat  charitatem,  substantiva 
accidentalem.  »  Ubi  dantem  significat,  no¬ 
men  est  substantiae;  ubi  donum,  qualitatis. 

Probatur  ultimo  rationibus.  Prima  ratio 
quae  est  S.  Thoinae  in  2.  2.  quaest.  23.  art.  2. 
si  nullus  est  habitus  charitatis,  vel  Spiritus 
sanctus  efficit  in  animis  nostris  dilectionem, 
concurrente  et  cooperante  libera  voluntate} 

vel  oa  non  concurrente,  neque  coopcrante  : 
si  primum  detur,  sequitur  actionem  diligendi 
iu  nobis  non  esse  perfectam,  facilem,  prom¬ 
ptam,  suavem ;  si  detur  secundum  sequitur 
eamdem  actionem  non  esse  voluntariam  et 
liberam,  ac  per  hoc  nec  meritoriam  :  utrum¬ 
que  autem  est  qf.  contra  rationem  dilectionis, 
et  contra  id,  quod  unusquisque  in  se  experi¬ 
tur.  Nihil  enim  magis  voluntarium  esse  po¬ 
test,  nihil  promptius,  facilius,  suavius  chari- 
tate,  neque  solum  secundum  Scripturas  actio 
diligendi  meritoria  est,  sed  principium  et  ra¬ 
dix  omnis  meriti.  Nam  coronam  vitii’  repro¬ 
misit  Dem  diligentibus  se,  Jacob.  I.  (t).  ' 

Sequi  autem  ex  opinione  illa  Magistri, 
actionem  diligendi  non  esse  voluntariam  et 
liberam,  aut  certe  non  promptam  et  suavem, 
perspicuum  est.  Nam  si  Spiritus  sanctus  di¬ 
lectionem  in  nobis  efliciat,  non  coopcrante 
libera  voluntate,  sine  dubio  dilectio  illa  vo¬ 
luntaria  osse  non  poterit;  sivero  coop  nante 
libera  voluntate,  sed  absque  habitu  prius  in¬ 
fuso,  dilectio  perfecta  et  prompta  non  erit, 
neque  enim  potentia  perfectam  actionem  fa¬ 
cere  potest,  nisi  ipsa  perfecta  per  habitum* 
neque  potest  prompte  et  suaviter  operari, 
nisi  ex  forma,  quam  in  se  habeat,  inclinetur 
ad  operationem.  Quare  si  voluntas  humana 
nullam  habeat  formam,  nullumque  habitum, 
per  quem  inclinetur  ad  amorem  Dei  super- 
naturalem,  sed  solum  extrinsecum  auxilium 
Spiritus  sancti,  sine  dubio  perfecte  et  prompte 
Deum  non  diliget. 

Secunda  ratio,  per  eliaritatem  efficimur 
filii  Dei,  ut  supra  probavimus  ex  epist.  I.  S. 
Joannis  cap.  3.  et  aliis  multis  locis,  proinde 
per  charitatem  adipiscimur  esse  divinum, 
juxta  illud  Psal.  lxxxi  :  Ego  dixi,  Dii  estis ,  et  . 
filii,  excelsi  omnes  (2).  Non  enim  est  filius 
Dei,  nisi  Deus,  sicut  nec  filius  hominis,  nisi 
homo,  ergo  Spiritus  sanctus,-  si  charitas  est, 
homines,  quos  inhabitat,  facit  esse  Deos,  ac 
per  hoc  eis  communicat  naturam  suam :  non 
autem  communicat  personam,  id  enim  sin¬ 
gulare  privilegium  est  humanitatis  Christi, 
ut  in  persona  divina  sustentetur,  communi¬ 
cat  igitur  naturam,  juxta  illud  beati  Petri  iu 
epist.  II.  cap.  1  :  Ut  divinae  efficiamur  cbn - 
sortes  naturae  (3).  Porro  Dei  natura  commu¬ 
nicari  non  potest,  nisi  per  accidentariam  ali¬ 
quam  sui  participationem,  id  est,  per  for¬ 
mam  aliquam  creatam;  charitas  igitur  est 


forma  creata,  per  quam  nos  Spiritus  sanctus 
inhabitat. 

Tertia  ratio.  Spiritus  sanctus  non  soluin 
adultos,  sed  etiam  infantes  baptizatos  inha¬ 
bitat,  ut  S.  Augustinus  docet  in  epist.  57.  ad 
Dardanum;  efficit  igitur  in  illis  charitatem, 
at  non  actualem,  igitur  habitualem. 


CAPUT  IX. 

Solvuntur  objectiones. 

/ 

Argumenta  Lombardi  partim  ex  Scriptu¬ 
lis,  partim  ex  Augustino  petuntur. 

Prima  objectio  est.  Deus  in  Scripturis  ab¬ 
solute  charitas  nominatur,  1  Joan.  iv  :  Deus 
charitas  est,  et  qui  manet  in  charitate ,  in  Deo 
'manet,  et  Deus  in  eo  (4).  Est  igitur  vere  et 
proprie  charitas,  nam  ut  S.  Augustinus  mo¬ 
net  lib.  xv.  de  Trinitate  cap.  17.  non  dictum 
est,  Deus  charitas  mea,  sicut  Psal.  cxli  :  Tu 
es,  Domine,  spes  mea,  et  Psalm.  lxx  :  Tu  es 
patientia  mea  (3),  sed  simpliciter,  Deus  chari¬ 
tas  est  (1). 

ltespondeo :  non  negamus,  Deum  absolute, 
vere  ct  proprie  dici  posse  charitatem,  sed 
qua  nos  ipse  diligit,  non  qua  nos  eum  dili¬ 
gimus,  quemadmodum  etiam  Deus  sapientia 
et  justitia  recte  dicitur,  qua  ipse  sapiens  et 
justus  est,  non  qua  nos  sapientes  et  justi 
sumus. 

At  contra,  est  objectio  secunda.  Non  solum 
Jouuncs  Deum  charitatem  esse  dixit,  sed  ad¬ 
didit  :  Et  qui  manet  in  charitate ,  in  Deo  ma¬ 
net,  et  Deus  in  eo,  ubi  loquitur  tam  de  cha- 
ritate,  qua  diligimus,  quam  de  illa,  qua  dili¬ 
gimur,  id  enim  est  manere  in  charitate,  dili¬ 
gere  Deum,  et  diligi  a  Deo,  et  hanc  ipsam 
charitatem  dicit  Joannes  esse  Deum,  cum 
ait  :  Qui  manet  in  charitate,  in  Deo  manet,  et 
Deus  in  co. 

Respondeo  :  S.  Joannes  rectissime  dicit, 
eum  qui  diligit  et  diligitur,  in  Deo  manere 
et  Deum  in  eo,  non  quod  charitas  qua  dili¬ 
gimus,  sit  Deus,  sicut  illa,  qua  diligimur ; 
sed  quia  inseparabiles  sunt,  ct  ubi  est  una, 
ibi  est  etiam  altera,  una  enim  alteram  tra¬ 
hit  ;  nam  quemadmodum  S.  Augustinus  dicit 
lib.  xii.  Confessionum,  cap.  15.  justitiam  Dei 
esse  lumen  illuminans,  justitiam  nostram 


(i,  Jacob.  I,  12.  -  (2)  Psal,  LXXXI,  t).  -  (3)  11  Pet.  I,  4.  -  (4)  I  Joan.  IV,  8.  -  (5>Psal.  CXLI,  G; 

lumen  illuminatum,  sic.  etiam  dicere  possu¬ 
mus,  charitatem  Dei  esse  ignem  accenden¬ 
tem,  nostram  vero  ignem  accensum,  et  sicut 
per  inseparabilitatem  luminis  producti  a  sole, 
et  solis  producentis,  dicere  solemus,  eum  qui 
est  in  lumine  a  Sole  producto,  esse  in  sole, 
et  solem  in  eo,  ita  quoque  propter  insepara¬ 
bilitatem  charitatis  creatae,  et  claritatis  in- 
creatae,  qme  est  Deus,  recte  dicimus,  eum 
qui  manet  in  charitate,  in  Deo  manere,  et 
Deum  in  eo,  cum  charitas  sine  Deo  esse  non 
possit. 

Esse  autem  veram  hanc  explicationem,  col¬ 
ligi  potest  ex  duobus.  Primo,  quia  in  eodem 
loco  idem  Joannes  ait  :  Qui  confessus  fuerit 
quoniam  Jesus  est  filius  Dei,  in  Deo  manet ,  et 
Deus  in  eo.  Nec  tamen  dicere  auderemus  con¬ 
fessionem  fidei  esse  Deum,  sed  solum,  sine 
Deo  esse  non  posse,  juxta  illud  I  ad  Corin¬ 
thios  xii  :  Nemo  potest  dicere  Dominus  Jesus, 
nisi  in  Spiritu  sancto  (i).  Secundo,  quia  sicut 
Joannes  scripsit :  Deus  charitas  est,  sic  etiam 
scripsit  :  Charitas  ex  Deo  est.  Charitas  enim 
qua}  est  in  Deo,  Deus  est;  charitas  quae  est 
in  nobis,  non  Deus,  sed  Dei  donum  est. 

Tertia  objectio.  S.  Augustinus  lib.  de  mo¬ 
ribus  Ecclesiae  caput  11.  affirmat,  nihil  esse 
melius  charitate ;  id  autem,  quo  nihil  est  me¬ 
lius,  solus  Deus  est;  charitas  igitur  Deus  est. 

Respondeo  :  cum  S.  Augustinus  docet,  nihil 
esse  melius  charitate,  non  loquitur  absolute, 
sed  per  comparationem  ad  alia  dona,  quae  in 
hac  vita  percipimus  a  Deo,  ut  ipse  idem  cla¬ 
rius  explicat  lib.  xt.  de  Trini t.  cap.  18.  Et 
tamen  vere  et  absolute  etiam  dici  potest, 
nihil  esse  melius  charitate,  cum  charitas  quae¬ 
dam,  videlicet  increata,  Deus  sit. 

Quarta  objectio.  S.  Augustinus  lib.  vm.  de 
Trinitate  cap.  7.  ita  ratiocinatur:  «  Qui  pro¬ 
ximum  diligit,  consequens  est,  ut  ipsam  prae¬ 
cipue  dilectionem  diligat;  Deus  autem  dile¬ 
ctio  est,  consequens  est  ergo  ut  praecipue 
Deum  diligat.  »  Et  cap.  8  :  «  Nemo  dicat, 
non  novi  quid  diligam.  Diligat  fratrem,  et 
diliget  eamdem  dilectionem,  magis  enim  no¬ 
vit  dilectionem  qua  diligit,  quam  fratrem 
quem  diligit,  ecce  jam  potest  notiorem  ha¬ 
bere  Deum,  quam  fratrem.  »  Et  infra  :  «  Ista 
contextio  satis  aperteque  declarat  eamdem 
ipsam  fraternam  dilectionem  non  solum  ex 
Deo,  sed  et  Deum  esse.  »  In  his  locis  videtur 
S.  Augustinus  ita  perspicue  docere  charita¬ 
tem,  qua  nos  diligimus  Deum  et  proximum, 


vere  esse  Deum,  ut  nihil  contra  dici  queat, 
atque  hoc  est  potissimum  argumentum  Lom- 
bardi. 

Respondeo  :  certum  est  ha3C  loca  sancti 
Augustini,  quamvis  alioqui  satis  obscura, 
non  esse  accipienda  de  charitate  nostra  ha¬ 
bituali,  sed  de  actuali,  et  ideo  ninil  omnino 
contra  sententiam  nostram,  vel  pro  Lom- 
bardo  facere ;  nemo  enim  unquam  sibi  in 
animum  induxit,  charitatem  actualem,  quee 
est  liberi  nostri  arbitrii  effectus,  esse  Dehm. 

Loqui  autem  Augustinum  de  charitate 
actuali,  probamus,  quia  dicit,  eum  qui  pro¬ 
ximum  diligit,  magis  nosse  et  diligere  ipsam 
dilectionem,  quam  proximum,  quod  quidem 
verum  est  de  charitate  actuali,  non  de  habi¬ 
tuali  ;  nam  qui  diligit,  amat  ipsum  diligere, 
et  cognoscit  per  experientiam  certam  se  dili¬ 
gere,  sicut  cognoscit  se  cogitare,  videre,  au¬ 
dire,  et  similia.  Et  sine  dubio  magis  novit  se 
diligere,  quam  fratrem  ipsum,  quem  diligit. 
Itaque  de  actuali  dilectione  verissima  sunt, 
quas  S.  Augustinus  scribit ;  de  habituali  au¬ 
tem  nequaquam  essent  vera,  siquidem  habi¬ 
tus  charitatis  adeo  non  est  nobis  notus,  ut 
multi  putent,  quamvis  falso,  nullum  esse 
ejusmodi  habitum. 

Porro  dilectionem  actualem  S.  Augustinus 
Deum  esse  dixit,  non  quod  sil  Deus  per  es¬ 
sentiam,  sed  quod  sit  imago  quajdam,  et 
participatio  divina}  bonitatis,  quam  qui  cog¬ 
noscit  et  diligit,  cognoscit  et  diligit  Deum, 
non  in  se,  sed  in  sua  imagine.  Alioqui  si  do 
Deo  in  se  loqueretur,  nunquam  diceret,  nos 
videre  Deum,  et  notiorem  nobis  esse  Deum, 
quam  fratrem;  neque  enim  dubitari  potest, 
quin  Deus  in  hac  vita  non  videatur,  ut  est  in 
se,  ab  iis  omnibus,  qui  diligunt  fratres. 

Non  absimilis  est  locus  in  lib.  xii.  Confes¬ 
sionum,  cap.  25.  ubi  S.  Augustinus  dicit,  nos 
videre  ipsam  affernam  et  incommutabilem 
veritatem,  qua}  Deus  est,  cum  aliquod  verum 
cognoscimus  :  «  Si  ambo,  inquit,  videmus 
verum  esse  quod  dico,  ubi,  quieso,  id  vide¬ 
mus?  neque  ego  utique  in  te,  neque  tu  in 
me,  sed  ambo  in  ipsa,  qua}  supra  mentes 
nostras  est,  Incommutabili  veritate :  cum  ergo 
de  ipsa  Domini  Dei  nostri  luce  non  conten¬ 
damus,  cur  de  proximi  cogitatione  conten¬ 
dimus.  quam  sic  videre  non  possumus,  ut 
videtur  incommutabilis  veritas.  »  Quo  loco 
non  vult  S.  Augustinus  dicere,  videri  a  no¬ 
bis  ipsam  subsistentem  veritatem,  qua}  Deus 

est,  nisi  quadam  quasi  imagine  ejus,  omnis 
enim  veritas  Deum  repraesentat,  qui  est  veri¬ 
tas  increata,  incommutabilis,  et  subsistens  ; 
idem  igitur  et  de  charitatc  sentiendum  est, 
non  enim  Deus  magis  est  charitas,  quam 
veritas.  Si  quis  plura  de  hac  re  desiderat, 
videat  S.  Thomam  in  quaestionibus  dispu¬ 
tatis,  quaest.  1.  de  charitate. 


CAPUT  X. 

Solvuntur  dubitationes  quaedam  circa  parti¬ 
tionem  gratiae,  in  gratis  datam ,  et  gratum 
facientem. 

Jam  vero  de  partitione  gratiae  in  gratiam 
gratis  datam,  et  gratum  facientem,  sunt 
etiam  quaedam  dubitationes,  sed  breves  ac 
faciles,  eas  brevissime  percurremus. 

Primo  igitur  quaeri  solet  a  Theologis,  sit 
ne  gratia  gratis  data  habitus  permanens,  an 
motio  Dei  transiens  ;  nam  in  tertia  partitione 
divisimus  gratiam  gratum  facientem,  in  gra- 
tiaim  habitualem,  et  in  gratiam  auxilii  spe¬ 
cialis  ;  de  gratia  gratis  data  nihil  diximus. 

Respondeo  :  ex  novem  donis  gratis  datis, 
quae  enumerantur  ab  Apostolo  I  ad  Corinth. 
xii.  quinque  videri  habitus  permanentes  : 
Sapientiam ,  scientiam,  fidem,  genera  lingua¬ 
rum ,  et  interpretationem  sermonum  ;  quatuor 
reliqua,  motiones  transeuntes  ;  gratiam  sani¬ 
tatum. ,  operationem  virtutum ,  prophetiam,  et 
discretionem  spirituam  (1).  Ratio  horum  om¬ 
nium  est :  proprium  est  habituum,  ut  qui  eos 
habent,  pro  arbitrio  eis  utantur.  Porro  du¬ 
bitari  non  potest,  quin  ii,  qui  habent  donum 
scientiae,  sapientiae,  et  similia,  iis  uti  possint 
quando  velint ;  contra  vere  certum  est,  do¬ 
num  prophetia}  non  semper  adfuisse  pro¬ 
phetis,  sed  tunc  solum  cum  a  Deo  ad  aliquod 
pramoscendum  illustrabantur,  ut  S.  Grego- 
rius  docet  hom.  1.  in  Ezechielem,  et  perspi¬ 
cuum  est  ex  lib.  iv.  Regum  cap.  3.  et  4.  ubi 
Ilelisaeus,  egregius  adioqui  propheta,  per 
psaltem  et  Dei  laudem  Spiritum  prophetiae 
in  se  excitabat,  et  aperte  faissus  est,  se  igno¬ 
rasse  mortem  filii  Sunamitis  :  Anima,  in¬ 
quit,  ejus  in  amaritudine  est,  et  Dominus  non 
indicavit  mihi.  Idem  dicendum  videtur  de 
dono  sanitatum,  et  operatione  virtutum.  Or¬ 
dinarie  enim  non  fiunt  miracula,  quando 


volunt  homines,  sed  quando  Deus  eos  ad  ea 
facienda  impellit ;  quod  si  aliqui  donum  sa¬ 
nitatis  habere  videantur  per  modum  habi¬ 
tus,  quales  sunt  reges  Francorum,  qui  cu¬ 
rant  morbum  struma;,  quando  volunt,  tamen 
neque  in  iis  donum  illud  'est  vere  habitus, 
siquidem  miracula  non  fiunt  ex  virtute  ali¬ 
qua  creata,  qua;  in  hominibus  inhaereat,  sed 
ex  virtute  Dei,  qua;  iis  assistit,  qui  miracula 
faciunt. 

Secundo  quaeri  potest,  an  gratia;  gratis 
data;  sejungi  possint,  vel  a  se  invicem,  vel 
a  gratia  gratum  faciente.  Sed  quaestio  facilis 
est,  nam  certum  est,  haec  dona  a  se  invicem 
separari,  dicente  Apostolo  I  ad  Corinth.  xu  : 
Alii  datur  per  Spiritum  sermo  sapientiae,  alii 
sermo  scientiae,  etc.  (2).  Quamquam  credibile 
sit,  in  Apostolis  omnia  dona  fuisse.  Rursus 
dubitari  non  potest,  quin  a  gratia  gratum  fa¬ 
ciente  separari  queant.  Posse  enim  esse  sine 
charitate  donum  linguarum,  prophetiam, 
sapientiam,  scientiam  et  fidem,  idem  Apo¬ 
stolus  testatur  i.  ad  Corinth.  xm.  Constat 
autem  eharitatem,  vel  ipsam»  esse  gratiam 
gratum  facientem  :  vel  ejus  comitem  indivi¬ 
duam.  Adhiec,  Matth.  vii.  Dominus  ait,  mul¬ 
tos  dicturos  in  die  judicii  :  Nonne  in  nomine 
tuo  prophetavimus,  et  virtutes  multas  fecimus  ? 
qui  tamen  audient:  Nescio  vos.  Et,  discedite 
a  me  omnes  operarii  iniquitatis  (3).  Denique  et 
Balaarn  Ariolus  multa  de  Christo  vere  pro¬ 
phetavit,  Num.  22.  et  23.  et  Gaiphas,  vir 
alioqui  perditissimus,  cum  esset  pontifex 
anni  illius,  prophetavit,  Joan.  xi.  Negandum 
tamen  non  est,  ut  plurimum  gratias  gratis 
datas,  cum  gratia  gratum  faciente  conjungi, 
quia  ut  S.  Greg  irius  docet  hom.  17.  in  Eze- 
chiel.  ejusmodi  donis  servos  suos  Deus  ornat 
exterius,  ut  appareat  quid  sint  apud  Deum 
interius. 

Tertio  quoeritur,  utrum  sermo  sapientia;  et 
sermo  scientia;  sint  idem,  quod  spiritus  sa¬ 
pientia;  et  spiritus  scientia;,  de  quibus  agi¬ 
tur  Isaise  xi.  Multi  enim ,  quoniam  existi-  ' 
mant,  septem  dona  Spiritus  sancti  nunquam 
separari  a  gratia  gratum  faciente  et  chari¬ 
tate,  contendunt  longe  diversa  esse,  sermo¬ 
nem  sapientia;  et  scientia;,  et  Spiritum  sa¬ 
pientia;  et  scientia;. 

Nobis  autem  probabile  videtur,  parum  aut 
nihil  interesse  inter  sermonem  sapientia;  et 
scientiae,  et  spiritum  sapientia;  et  scientiae: 
ac  per  haec  dona  Spiritus  sancti,  ut  a  nobis 

accipiuntur,  a  charitate  et  a  se  invicem  se¬ 
parari  posse.  Nam  sanctus  Augustinus  proli¬ 
xe  disputans  de  hoc  loco  B.  Pauli  I.  ad  Co¬ 
rinthios  xn.  in  lib.  xn.  de  Trinitate  cap. 
et  15.  et  lib.  xm.  cap.  19.  et  20.  et  lib.  xm. 
Confessionum  cap.  8.  docet,  sapientiam,  de 
qua  Paulus  loquitur,  esse  contemplationem 
rerum  alternarum,  scientiam  autem  cogni¬ 
tionem  rerum  agendarum,  vel  fugiendarum, 
quomodo  etiam  distinxit  sapientiam  et  scien¬ 
tiam,  de  quibus  loquitur  Isaias  cap.  11.  in 
lib.  i.  de  serm.  Domini  in  monte. 

Ex  quo  intelligimus,  ex  sententia  S.  Au- 
gust.  eamdem  esse  sapientiam  et  scientiam 
apud  Isaiain,  et  apud  Paulum  ;  vel  uno  dono 
alterum  contineri ;  non  enim  potest  aliquis 
habere  per  Spiritum,  sermonem  sapientiae, 
nisi  habeat  per  Spiritum  donum  sapientia). 
Sermo  enim  sapientia)  apud  Augustinum, 
loco  citato,  est  sermo  de  iis  rebus  qua)  per 
sapientiam  cognoscuntur,  debet  igitur  per 
Spiritum  donum  habere  sapientia),  qui  per 
eumdem  Spiritum  sermonem  habet  sapien¬ 
tia)  ;  certum  autem  est,  sermonem  sapientia) 
non  esse  in  omnibus  bonis  fidelibus,  nam 
alii  datur  per  Spiritum  sermo  sapientiae,  alii 
sermo  scientia).  Unde  Augustinus  lib.  xiv. 
de  Trinit.  cap.  1:  «  Qua  scientia,  inquit,  non 
pollent  fideles  plurimi,  licet  *polleant  ipsa  fi¬ 
de  plurimum  ?  » 

Igitur  nec  ipsa  dona  sapientia)  et  scientiae 
sunt  in  omnibus  bonis  fidelibus.  Quod  idem 
ex  ipso  B.  Paulo  colligi  potest?  Nam  B.  Pau¬ 
lus  I.  ad  Corinth.  xm.  cum  ostendere  vellet, 
gratias  gratis  datas,  sine  charitate  nihil  pro¬ 
desse,  ita  loquutus  est  :  Si  linguis  hominum 
loquar ,  et  Angelorum,  charitatem  autem  non 
habuero ,  factus  sum  velut  xs  sonans,  aut  cim- 
balum  tinniens,  et  si  habuero  prophetiam ,  et 
noverim  mysteria  omnia ,  et  omnem  scientiam, 
et  si  habuero  omnem  /idem,  elc.,  ubi  quod 
cap.  12.  vocaverat  sermonem  sapientia),  ex¬ 
plicat  per  illud  :  Si  noverim  mysteria  omnia, 
et  omnem  scientiam,  et  sihabuero  omnem  fidem, 
elc.  (1).  Et  quod  vocaverat  sermonem  scien¬ 
tia),  simpliciter  vocat  omnem  scientiam. 

Quare  per  sermonem  sapientia)  et  scientia) 
non  intelligebat  Apostolus  solum  donurn  ex¬ 
plicandi  mysteria,  vel  dogmata,  ut  existi¬ 
mant,  qui  priorem  opinionem  sequuntur ; 
sed  etiam  cognitionem  mysteriorum  et  dog¬ 
matum,  quam  qui  habent,  sapienter  et  scien¬ 
ter  sermonem  proferre  possunt  :  cognitio 


autem  mysteriorum  et  dogmatum  ad  ipsum 
donum  sapientia)  et  scientia)  pertinent,  et  a 
charitate  separari  queunt ,  juxta  verbum 
Apostoli  jam  citatum  :  Si  noverim  mysteria 
omnia  etc. 

Deinde  S.  August.  lib.  i.  de  serm.  Domini 
in  monte,  cap.  9,  docet,  timorem  illum,  de 
quo  scriptum  est  Proverb.  i.  et  in  Psal.  cx  : 
Initium  sapientix  timor  Domini  (2),  esse 
unum  ex  septem  Spiritus  sancti  donis,  timo¬ 
rem  autem  qui  est  initium  sapientiae,  esse 
timorem  servilem  qui  charitati  viam  parat, 
et  illa  introeunte  exit  :  docent  S.  Patres,  ut 
Basilius  in  oratione  de  initio  Proverbiorum, 
et  alii.  Vult  igitur  S.  Augustinus  dona  Spi¬ 
ritus  sancti  sine  charitate  esse  posse;  S. 
etiam  Gregorius  lib.  i.  Moral.  cap.  32.  dispu¬ 
tans  de  septem  donis  :  «  Non  enim,  inquit, 
idem  est  sapere  quod  intelligere,  nam  multi 
a)terna  quidem  sapiunt,  sed  intelligere  ne¬ 
quaquam  possunt.  »  Ubi  ostendit,  non  esse 
necessario  connexa  donum  sapientiae  et  do¬ 
num  intellectus. 

Adhaec,  multi  sunt  fideles  adeo  rudes,  ut 
nihil  fere  capiant,  nisi  crasso  modo,  et  exem¬ 
plis  corporalibus  proponatur  :  «  Quos  (ut  lo¬ 
quitur  S.  Augustinus  in  lib.  contra  epist. 
fundamenti  cap.  4.)  non  intelligendi  vivaci¬ 
tas,  sed  credendi  simplicitas  tutissimos  fa¬ 
cit.  »  His  autem  tribuere  donum  scientiae, 
vel  intellectus,  ridiculum  plane  videtur,  quos 
tamen  charitate  et  gratia  gratum  faciente 
destitutas  esse  dicere  non  possumus. 

Postremo,  quorsum  in  Ecclesia  necessarii 
essent  Doctores,  si  omnes  dono  sapientia), 
scientia)  et  intellectus  praediti  essent?  neque 
enim  probabile  est,  dona  ista  nihil  esse  aliud, 
nisi  qualitates  divinitus  infusas,  quibus  mens 
humana  facile  duci  se  sinat  a  Spiritu  sancto  : 
siquidem  Scriptura)  et  sancti  Patres,  per  sa¬ 
pientiam,  scientiam  et  intellectum,  passim 
intelligunt  cognitionem  mysteriorum,  alia- 
rumque  rerum,  quam  certum  est  non  in  om¬ 
nibus  esse,  in  quibus  est  charitas. 

Atque  haec  dicta  sint  de  Spiritu,  sive  dono 
sapientiae  et  scientia),  ut  significant  notitiam 
mysteriorum,  quomodo  accipere  videntur 
S.  Patres,  Augustinus  et  Gregorius.  Nam  si 
accipiantur  pro  quibusdam  habitibus  divini¬ 
tus  infusis,  quibus  mens  humana  recte  dis¬ 
ponitur,  ut  a  Spiritu  sancto  ducatur  et  mo¬ 
veatur,  ut  ejusmodi  dona  accipit  S.  Thom. 
in  1.  2.  quaest.  68.  tunc  dicendum  erit,  haec 

dona  (ut  S.  Thomas  recte  docet)  inseparabi¬ 
lia  esse,  tum  inter  se,  tum  a  charitatc  :  et 
aliud  esse  sermonem  sapientiae  et  scientia; ; 
aliud  Spiritum  sapientia,  et  scientiae.  Sed  de 
bis  nimis  multa  pro  instituto. 

Quarto  quaeritur,  num  gratiae  gratis  datae 
sint  taritum  novem,  ut  colligi  videtur  ex  cap. 
■12.  prioris  ad  Gorinth. 

Respondeo ,  esse  multo  plurcs ,  neque 
enim  Apostolus  eo  loco  omnes  enumeravit, 
sed  tantum  aliquas  exempli  loco  posuit.  Id 
patet  ex  cap.  12.  epist.  ad  Rom.  ubi  loquens 
idem  Apostolus  de  eadem  re,  adjungit  ad 
prophetiam  gratiam  docendi  et  exhortandi, 
item  gratiam  gubernandi,  gratiam  ministran¬ 
di,  gratiam  dispensandi,  quorum  donorum 
meminit  idem  Apostolus,  1  ad  Gorinth.  xn. 
abi  ait :  Numquid  omnes  Apostoli.  ?  numquid 
omnes  Prophetse ?  numquid  omnes  virtutes? 
etc.  (1).  Itaque  multa  sunt  et  varia  Spiritus 
sancti  dona,  qua;  ad  aliorum  utilitatem  fide¬ 
libus  conceduntur  :  neque  opus  est  curiose 
certum  numerum  qu arere,  cum  is  nusquam 
pra:cise  in  sacris  litteris  indicetur. 

Quinto  quseritur,  utrum  potestas  confe¬ 
rendi  Sacramenta,  sit  gratia  gratis  data? 

Sed  facilis  est  responsio,  nam  etiamsi  po¬ 
testas  illa  sit  aliquo  modo  gratia  gratis  data, 
tamen  proprie  non  est  ex  genere  eorum  do¬ 
norum,  quie  a  Theologis  dicuntur  gratia 
gratis  data.  Siquidem  gratia  gratis  data 
cum  exercentur,  auctorem  suum  Spiritum 
sanctum,  exterius  manifestant,  juxta  illud  I 
ad  Corinth.  xn :  Unicuique  datur  manifestatio 
Spiritus  ad  utilitatem  (2).  Quicumque  enim 
audit  aliquem  loquentem  variis  linguis,  aut 
miracula  lacientem,  aut  prophetantem,  aut 
efficaciter  persuadentem,  facile  judicat  au¬ 
ctorem  illius  doni  esse  Spiritum  sanctum  : 
at  potestas  Sacramenta  conferendi  occulta 
est,  et  potius  eget  fide,  ut  credatur  inesse, 
quam  ipsa  fidem  aliis  rebus  faciat. 

Deinde  gratia  gratis  data  non  tribuitur 
unicuique  eam  volenti,  sed  distribuitur  a 
Deo,  prout  ipse  voluerit,  ut  Apostolus  docet 
I.  ad  Corinth.  xii.  Potestas  autem  Sacra¬ 
menta  conferendi  datur  omnibus,  qui  Sacra¬ 
mentum  Ordinis  suscipere  volunt.  Denique 
potestas  conferendi  Sacramenta  datur  per 
homines ;  gratiae  gratis  data;  immediate  a 
sancto  Spiritu  conferuntur. 

Sexto  quaeritur,  utrum  gratia;  gratis  daUu 
sint  nobiliores,  quam  gratia  gratum  faciens? 

(I )  l  Corinth.  XII,  20.  -  (2)  1  Corinth,  Xlf,  7.  . 


Sed  respondet  Apostolus  1.  ad  Gorinth. 
xii.  charitatem,  qua;  est  gratia  gratum  fa¬ 
ciens,  omnibus  aliis  donis  praestare.  De  hac 
enim  ait :  Adhuc  excellentiorem  viam,  cohis  de¬ 
monstro  (3).  Quod  idem  testantur  S.  Patres, 
Augustinus  lib.  xv.  de  Trinitate  cap.  18.  et 
Gregorius  hom.  17.  in  Ezcchiel.  Accedit 
etiam  ratio,  quia  gratia  gratum  faciens,  im¬ 
mediate  hominem  cum  Deo  conjungit,  et 
amicum  ac  filium  Dei  facit;  gratiae  vero  gra¬ 
tis  datae,  veluti  quaedam  instrumenta  sunt, 
quibus  unus  homo  alios  praeparat,  ac  dispo¬ 
nit,  ut  gratiam  gratum  bidentem  aliquando 
recipiant,  et  per  cani  in  amicitiam  Dei,  et 
adoptionem  liliorum  recipiantur. 


CAPUT  XI. 

Concedendam  esse  partitionem  auxilii  specialis 
in  sufficiens  et  efficax. 

De  quiuta  partitione,  quae  est  gratiae,  tum 
excitantis,  tum  adjuvantis,  in  gratiam  suffi¬ 
cientem,  et  efficacem :  Dua;  sunt  quaestio¬ 
nes. 

Prior  est,  an  b*c  partitio  admittenda  sit ; 
posterior,  unde  sumatur  efficacia  gratiae,  si¬ 
ve  quid  proprie  sit  gratia  efficax. 

Quod  ad  priorem  quaestionem  attinet,  eam 
partitionem  haeretici  nostri  temporis  omnino 
repudiare  coguntur,  cum  apud  eos,  qui  a 
Deo  moventur,  necessario  bene  agant ;  qui 
non  moventur,  non  possint  bene  agere ;  ac 
per  hoc  omnis  Dei  motio  sit  efficax,  nulla 
sufficiens.  Calvinus  lib.  ii.  Institut.  cap.  3. 
§.  10:  «  Voluntatem,  inquit,  movet  gratia, 
non  qualiter  multis  saeculis  traditum  est,  et 
creditum,  ut  nostrae  postea  sit  electionis, 
motioni  aut  obtemperare,  aut  refragari ;  sed 
illam  efficaciter  efficiendo.  »  Nec  aliam 
agnoscit  gratiam,  ut  ex  ea  sectione,  et  se¬ 
quentibus  perspici  potest. 

Eamdem  partitionem  sine  dubio  Pelagiani 
quoque  repudiabant,  quippe  qui  existima¬ 
bant,  ipsum  liberum  arbitrium  esse  suffi¬ 
ciens  auxilium  perveniendi  ad  salutem,  ne¬ 
que  aliam  agnoscebant  potentiorem  gratiam, 
ut  ex  Augustino  intelligi  potest,  lib.  r.  contra 
duas  epistolas  Pelagianorum  cap.  ultirn.  Ad 
utramque  hceresim  refutandam  necessariam 

esse  arbitramur  hanc  partitionem ,  quam 
etiam  breviter  confirmabimus. 

Primum  igitur  auxilium  Dei  vere  sufficiens 
adfuisse  nonnullis,  qui  tamen  reipsa  con¬ 
versi  non  sunt,  ac  per  hoc  auxilium  illud  ef¬ 
ficax  non  fuisse,  manifesto  colligitur  ex  sacris 
litteris.  Isaue  v.  sic  loquitur  Dominus  :  Habi¬ 
tatores  Jenisalem,  et  viri  Juda,  judicate  inter 
me  et  vineam  meum ,  quid  est  quod  ultra .  debui 
facere  e  i  nex  mere,  et  non  feci  ei  ?  An  quod  ex- 
pectavi  ut  faceret  uvgs,  et  fecit  labruscas  (1). 
Ili,  quos  Dominus  reprehendit,  sine  dubio  non 
habuerunt  gratiam  illam  efficacem,  qure  a 
nullo  duro  corde  respuitur ;  nam  si  habuis¬ 
sent,  fructum  bonum  utique  fecissent  . 

Si  vero  sufficientem  gratiam,  per  quam 
vere  et  proprie  converti  possent,  non  habuis¬ 
sent,  non  vere  diceret  Dominus  :  Quid  ultra 
debui  facere  vineae  meae,  et  non  feci?  Respon¬ 
deretur  enim,  posteaquam  vineam  plantasti, 
et  ex  ea  fructum  ferre  cupiebas,  debuisti  ea 
omnia  circa  illam  adhibere,  quae  necessaria 
erant,  ut  ea  fructum  facere  posset ;  quomodo 
autem  omnia  necessaria  adhibuisti,  si  defuit 
illi  sufficiens  cultura,  nec  habuit  vere  qme 
requirebantur  ad  fructum  faciendum? 

Deinde  quorsum  diceret  Dominus  :  Expe- 
ctavi  ut  faceret  uvas,  si  non  dedisset  ei  facul¬ 
tatem  germinandi,  et  omnia  necessaria  ad 
proferendas  uvas  ?  Oportet  igitur  ut  fateamur, 
habuisse  illos  homines  auxilium  Dei  plane 
sufficiens  ad  conversionem,  et  ad  vitam  Deo 
gratam  instituendam. 

Similis  locus  habetur  Matth.  xxm.  :  Je¬ 
nisalem,  Jenisalem,  qux  occidis  Prophetas, 
et  lapidas  eos,  qui  ad  te  missi  sunt,  quoties  volui 
congregare  filios  tuos,  quemadmodum  gallina 
congregat  pullos  suos  sub  alas,  et  noluisti?  (2). 
De  quibus  queritur  Dominus,  non  habuerunt 
gratiam  efficacem ;  si  enim  habuissent,  vo¬ 
luissent  sine  dubio  sub  alas  Domini  congre¬ 
gari.  Nec  tamen  caruerunt  gratia  necessaria 
et  sufficienti,  qua  possent  velle  quod  Deus 
volebat,  alioqui  non  diceret  Christus  :  Volui 
congregare  filios  tuos  et  noluisti.  Quomodo 
enim  voluit,  et  ita  voluit  ut 'queratur  de  no¬ 
lentibus,  si  cos,  quos  sciebat  per  se  non  pos¬ 
se  velle,  non  juvit  ut  possent  velle? 

Illud  etiam  quod  legimus ,  Actor,  vn  : 
Vos  semper  Spiritui,  sancto  resistitis,  satis 
aperte  significat  quibusdam  inspirari  bona 
desideria,  et  ita  inspirari,  ut  converti  pos¬ 


sint  :  et  tamen  cos  nolle  converti.  Nam  si 
non  inspirabantur  Judajis  illis  bona  deside¬ 
ria,  quomodo  resistebant  Spiritui  sancto?  si 
non  poterant  resistere,  cur  a  sancto  Stepha- 
no  tam  acriter  arguuntur? 

Apostolus  quoque  Paulus  idem  ostendit, cum 
ait  ad  Itoman.  ii  :  An  divitias  bonitatis  ejus  et 
patientix,  et  loganirnitatis  Contemnis  ?  ignoras , 
quia  benignitas  Dei  ad  poenitentiam  te  adducit  ? 
Cur  enim  qweso,  Deus  ad  poenitentiam  ex- 
pcctaret,  quibus  non  dedisset  sufficiens 
auxilium  ad  conversionem  ?  ignorat  fortasse, 
neminem  posse  converti,  et  poenitentiam 
agere,  nisi  cui  vires  ipse  praebuerit  ? 

Denique,  ut  alia  multa  similia  loca  praeter¬ 
eam,  Apocal.  ni  Dominus  ait  :  Ego  sto  ad 
ostium  et  pulso,  si  quis  aperuerit  mihi,  intrabo 
ad  eum  (5).  Vel  igitur  ii,  ad  quorum  cor  Do¬ 
minus  pulsat,  habent  sufficiens  auxilium  ape¬ 
riendi,  vel  non  habent;  si  habent,  est  quod 
volumus  ;  si  non  habent,  cur,  obsecro;  Domi¬ 
nus  pulsat?  an  ignorat  eos  aperire  non  posse? 
an  stultus  non  esset,  qui  ostium  vicini  pul¬ 
saret,  si  certo  sciret,  neminem  intus  esse, 
qui  aperire  posset  ?  Habemus  igitur  ex  divi¬ 
nis  litteris,  dari  quibusdam  sufficiens  auxi¬ 
lium,  quibus  non  datur  efficax. 

Possumus  autem  ex  iisdem  sacris  litteris 
demonstrare,  quibusdam  concedi  efficax 
auxilium,  per  quod  infallibiliter  convertan¬ 
tur.  Nam  Joan.  vi,  Dominus  ait  :  Omnis  qui 
audivit  a  Patre  et  didicit,  venit  ad  me  (6).  Quod 
si  omnis  qui  audit  et  discit  a  Patre,  venit  ad 
Christum,  nullus  est  qui  audiat  et  discat,  qui 
non  veniat;  est  igitur  queedam  vox  Patris 
intus  in  corde  loquens,  quai  infallibifcr  per¬ 
suadet.  Istam  vocem,  efficacem  gratiam  no¬ 
minamus.  Idem  probant  illa  verba  Domini 
Joan.  x.  de  ovibus  suis  :  Et  non  rapiet  ens 
quisquam  de  manu  mea  (7),  ideo  enim  non 
rapiet  eas  quisquam  de  manu  ejus,  quia  da¬ 
bit  illis  gratiam  efficacem,  per  quam  infalli¬ 
biliter  convertantur,  et  in  linem  usque  per¬ 
severent. 

Eodem  pertinet  illud  Apostoli  ad  Rom.  vm : 
Quos  vocavit,  hos  et  justificavit  (8).  Loquitur 
enim  de  vocatis  secundum  propositum,  nam 
paulo  ante  dixerat  :  Omnia  cooperantur  in  bo¬ 
num  his,  qui  secundum  propositum  vocati  sunt 
sandiALt  mox:  Nam  quos prxseivit,  hos  et  prx- 
destinavit ;  quos  praedestinavit ,  hos  et  vocavit; 
quos  vocavit,  hos  et  justificavit .  Itaque  licet 

multi  sint  vocati,  qui  non  respondent,  nec 
justificantur,  tamen  qui  vocantur  secundum 
propositum,  omnes  respondent  justificantur. 
Et  ideo  de  his  absolute  pronuntiat  Spiritus 
sanctus :  Quos  vocari/.,  hos  et  justificavit  :  ista 
vocatio  secundum  propositum,  quam  nullus 
vocatus  contemnit,  gratia  est  efficax. 

Hinc  etiam  Ezechiel.  xxxvi.  Dominus  di¬ 
cit  :  Spiritum  meum  ponam  in  medio  vestri,  et 
faciam  ut  in  prxceptis  meis  ambuletis  (1),  ubi, 
quia  de  gratia  efficaci  sermo  est,  non  dicit 
Dominus,  faciam  ut  in  pra?ceptis  meis  ambu¬ 
lare  possitis,  sed  :  Faciam  ut  ambuletis.  Di¬ 
cente  autem  Domino  :  Faciam  ut  ambuletis , 
quis  contra  suspicari  audebit,  forte  futurum 
esse,  ut  non  ambulent,  aut  quod  est  idem, 
ambulare  nolint  in  praeceptis,  quos  Deus  am¬ 
bulaturos  esse  confirmat? 

Jam  vero  camdem  partitionem,  quam  ex 
Scripturis  breviter  probavimus,  S.  Augusti¬ 
ni  testimoniis  comprobemus,  ac  primum  suf¬ 
ficientem  gratiam,  sed  non  efficacem  habe¬ 
mus  in  lib.  lxxxiii.  quaestionum,  quaest.  GS. 
in  illis  verbis  :  «  Ad  illam  ccenam,  quam  Domi¬ 
nus  dicit  in  Evangelio  praeparatam,  nec  om¬ 
nes  qui  vocati  sunt,  venire  voluerunt,  neque 
illi  qui  venerunt,  venire  possent,  nisi  voca¬ 
rentur.  Itaque  nec  illi  debent  sibi  tribuere, 
qui  venerunt,  quia  vocati  venerunt,  nec  illi 
qui  noluerunt  venire,  debent  alteri  tribuere, 
sed  tantum  sibi,  quoniam  ut  venirent  vocati, 
erat  in  eorum  libera  voluntate ;  propterea 
etsi  quisquam  sibi  tribuit,  quod  vocatus  ve¬ 
nit,  sicut  non  habuit  meritum  praemii  ut  vo¬ 
caretur,  sic  inchoat  meritum  supplicii,  cum 
vocatus  venire  neglexerit.  »  Et  ibidem  asse¬ 
rit  Pharaonem,  antequam  induraretur,  fuisse 
vocatum,  et  potuisse  venire  ;  sed  quia  noluit, 
meruisse  obdurationem.  Ex  hoc  testimonio 
habemus  duo.  Unum  est,  non  omnem  voca¬ 
tionem  esse  eflicanem,  quia  multi  vocati  non 
veniunt.  Alterum,  omnes  vocatos  habere 
sufficiens  auxilium  ad  veniendum.  Nam  ideo 
juste  puniri  eos  dicit  Augustinus,  qui  vocati 
venire  negligunt,  quia  venire  poterant,  cum 
esset  hoc  in  eorum  libera  voluntate,  ut  veni¬ 
rent  aut  non  venirent,  posteaquam  per  voca¬ 
tionem  divinam  veniendi  vires  acceperant. 
Nam  quod  vocatio,  interna  videlicet,  sit  gra¬ 
tia  qua?dam  et  vires  praibeat  voluntati,  idem 
Augustinus  clarius  docet  lib.  i,  ad  Simplicia- 
num,  quaest.  2.  cum  sic  ait  :  «  Noluit  Esau 
et  non  cucurrit,  sed  et  si  voluisset  et  cucur¬ 


risset,  Dei  adjutorio  pervenisset,  qui  etiam 
velle  et  currere  vocando  praestaret,  nisi  vo¬ 
catione  contempta  reprobus  fieret.  Aliter 
enim  Deus  praestat  ut  velimus,  aliter  praestat 
quod  voluerimus  :  ut  velimus  enim  et  suum 
esse  voluit  et  nostrum,  suum  vocando,  nos¬ 
trum  sequendo ;  quod  autem  voluerimus  solus 
praestat,  id  est,  posse  bene  agere  et  semper 
beate  vivere. » 

Hic  audimus,  Deum  vocando  praestare  ut 
velimus  et  curramus,  et  nostrum  velle,  esse 
Dei  et  nostrum,  Dei  vocando,  nostrum  se¬ 
quendo  ;  hic  etiam  videmus  ex  Augustini 
sententia,  Esau  potuisse  velle  et  currere,  et 
tamen  non  voluisse  et  non  cucurrisse,  ac  per 
hoc  habuisse  gratiam  sufficientem,  sed  non 
efficacem  :  idem  aperte  docet  in  libro  de  cor¬ 
reptione  et  gratia  cap.  7.  ubi  docet,  omnes 
justificatos  posse  perseverare  si  volunt;  quod 
etiam  definiturin  Concilio  Arausicanocan.  23. 
ct  Tridentino  sess.  6.  c.  13.  Ex  quo  sequitur, 
omnes  justificatos  habere  auxilium  sufficiens 
ad  perseverandum;  quia  vero  re  ipsa  non 
omnes  perseverant, sequitur  non  omnes  habe¬ 
re  auxilium  efficax. 

Habemus  igitur  in  Augustino  gratiam  suf¬ 
ficientem  ;  ostendamus  etiam  gratiam  effica¬ 
cem,  libro  de  gratia  et  libero  arbitrio  cap.  o : 
a  Ut  Paulus  de  coelo  vocaretur,  et  tam  ma¬ 
gna  et  efficacissima  vocatione  converteretur, 
gratia  Dei  erat  sola,  quia  ejus  merita  erant 
magna,  sed  mala.  »  Libro  de  praedestinatio¬ 
ne  Sanctorum  cap.  8  :  «  Ilaec,  inquit,  gratia 
a  nullo  duro  corde  respuitur,  ideo  quippe 
tribuitur,  ut  cordis  duritia  primitus  aufera¬ 
tur.  »  Et  libro  de  correptione  et  gratia,  cap. 
12.  dicit,  electis  non  solum  dari,  ut  perseve¬ 
rare  possint,  si  velint ;  sed  etiam  dari  ut  ve¬ 
lint,  et  certissime  perserverent. 

Accedat  ultimo  etiam  ratio,  qua  proposita 
partitio  confirmetur,  nam  si  non  detur  gra¬ 
tia  aliqua  vere  sufficiens,  tria  sequuntur  in¬ 
commoda.  Primum,  quod  primus  homo  non 
sua  culpa  cecidisset,  nam  non  habuit  primus 
homo  gratiam  efficacem  ad  perseverandum, 
non  enim  perseveravit;  vel  igitur  habuit  suf¬ 
ficientem  gratiam,  qua  stare  posset,  vel  non 
habuit;  si  habuit,  est  quod  nos  dicimus  ;  si 
non  habuit,  certe  non  sua  culpa  cecidit,  ut 
sanctus  Augustinus  recte  colligit  libro  de  cor¬ 
reptione  et  gratia  cap.  9 ;  non  enim  culpa? 
adseribi  potest,  quod  nullo  modo  vitari  po¬ 
tuit,  * 


(1)  Ezecli.  XXXVI,  27. 

Alterum,  quod  videbitur  Deus  amicos  suos 
deserere,  antequam  deseratur  ab  eis,  nam 
cum  justus  aliquis  peccat,  certe  non  habuit 
gratiam  efficacem  ad  resistendum  peccato  ; 
si  enim  habuisset,  utique  nonpeccasset,  quod 
si  nec  sufficientem  quidem  habuit  qua  posset 
resistere,  quomodo  non  fuit  a  Deo  desertus, 
antequam  ipse  Deum  desereret?  Absurdum 
autem  esse  amicos  Dei  destitui  necessa¬ 
rio  adjutorio,  antequam  ipsi  Deum  cadendo 
deserant,  testatur  Augustinus  libro  de  natu¬ 
ra  et  gratia  cap.  26.  et  tract.  2.  in  Joaa.  et 
Prosper  in  resp.  7.  ad  objectiones  Vincentia- 
nas,  et  ante  eos  Chryrostomus  homil.  80.  in 
Joan.et  post  eos  Concilium  Tridentinum  ses- 
sion.  6.  cap.  11.  et  cap.  13. 

Sed  solent  aliqui  respondere,  Deum  non 
dici  deserere,  quando  nondat  auxilium  bene 
vivendi,  sed  quando  ab  amicitia  alicujus 
avertitur,  et  hoc  modo  non  deserere,  nisi 
prius  deseratur  ;  licet  pro  arbitrio  suo  auxi¬ 
lium  illud  praebeat,  aut  deneget. 

At  Concilium  Tridentinum  (ut  alia  interim 
omittamus)  apertissime  docet,  Deum  non  de¬ 
serere,  quia  non  denegat  auxilium  ;  dicit 
enim  eos  qui  pie,  juste  et  sobrie  vivunt,  in 
bono  posse  proficere,  quia  Deus  non  deserit, 
nisi  desertus,  sess.  6.  cap.  11 ;  et  rursus  debe¬ 
re  omnes  justos  firmissimam  spem  in  Dei 
auxilio  collocare,  quia  nisi  ipsi  ejus  gratiae 
desint,  Deus  ipsis  non  deerit ;  at  si  nullum 
esset  auxilium  efficax,  non  possemus  hanc 
spem  in  Deo  collocare,  cum  quotidie  videa¬ 
mus  tale  auxilium  multis  justis  deesse  ante¬ 
quam  ipsi  Deum  deserant,  alioqui  numquam 
peccarent. 

Tertium  incommodum  est,  quod  nemo  po¬ 
terit  vere  dicere  se  non  fecisse  tantum  boni, 
quantum  potuit ;  neque  ullus  se  merito  repre¬ 
henderet,  quod  gratiae  Dei  non  sit  coopera¬ 
tus,  quantum  potuit  et  debuit.  Nam  si  nulla 
sit  gratia  efficax,  nulla  erit  gratia,  cui  ulla 
ex  parte  unquam  resistatur,  ac  per  hoc  unus¬ 
quisque  nihil  unquam  minus  aget,  quam  id 
sit,  ad  quod  eum  gratia  divina  movet.  At 
certe  sancti  omnes  se  ipsi  negligentiae  et 
ignaviae  accusare  solent,  ac  non  se  coopera¬ 
tos  esse  gratiae,  ut  par  erat,  cum  gemitu  con¬ 
fitentur. 

Jam  vero,  praeter  sufficientem  gratiam, 
dari  etiam  gratiam  efficacem,  vel  unico  illo 
argumento  confirmari  potest,  quia  sublata 
gratia  efficaci,  tollitur  fundamentum  divinae 
praedestinationis  :  «  Praedestinatio  enim,  ut 
ait  S.  Augustinus  libro  de  praedestinatione 

Sanctorum  cap.  10,  est  gratiae  praeparatio, 
gratia  vero  ipsa  donatio.  »  At  praeparatio 
gratiae  sufficientis  communis  est  etiam  re¬ 
probis. 

Deinde  praedestinatio  non  est  sola  prae¬ 
paratio,  sed  praescientia  et  praeparatio  bene¬ 
ficiorum  Dei,  quibus  certissime  liberantur, 
quicumque  liberantur,  ut  idem  Augustinus 
docet  libro  de  bono  perseverantiae  cap.  14  ; 
novit  igitur  Deus  quaedam  esse  beneficia, 
quibus  aliquis  infallibiliter  liberabitur,  et  ea 
praeparat,  si  is  ad  numerum  pertinet  electo¬ 
rum,  illa  autem  est  gratia  efficax,  per  quam 
aliquis  infallibiliter  liberatur.  Si  qua  sunt  ar¬ 
gumenta  quae  contra  hanc  partitionem  objici 
possint,  ea  facilius  in  sequenti  disputatione 
solventur. 

CAPUT  XII. 

In  qua  re  sit  gratiae  efficacia. 

Sequitur  altera  quaestio ,  unde  sumatur 
pfficacia  gratiae ;  de  qua  re  trps  opinio¬ 
nes  invenio,  duas  extremas,  et  unam  me¬ 
diam. 

Prima  opinio  eorum  est,  qui  gratiam  effi¬ 
cacem  constituunt  in  assensu  et  cooperatione 
humana,  ita  ut  ab  eventu  dicatur  gratia  effi¬ 
cax,  quia  videlicet  sortitur  effectum,  et  idK> 
sortitur  effectum,  quia  voluntas  humana  coo¬ 
peratur.  Itaque  existimanthi  aructores,  in  po¬ 
testate  hominis  esse,  ut  gratiam  faciat  esse 
efficacem,  quae  alioquin,  ex  se  non  esset  nisi 
sufficiens. 

Haec  opinio  aliena  est  omnino  a  sententia 
B.  Augustini,  et  quantum  ego  existimo  a  sen¬ 
tentia  etiam  Scripturarum  divinarum  .  Nam 
S.  Augustinus  lib.  de  praedestinatione  San¬ 
ctorum,  cap.  8.  dicit,  gratiam,  efficacem  vi¬ 
delicet,  a  nullo  duro  corde  respui,  quia  ipsa 
cor  emollit ;  ubi  vides,  efficaciam  tribui  gra¬ 
tiae,  non  voluntati  haraanae.  Et  lib.  de  Spi¬ 
ritu  et  littera  c.  34,  quaerens,  cur  Deus  uni 
ita  suadeat,  ut  persuadeat,  alteri  non  ita, 
non  repondet,  quia  unus  consentit,  alter  non 
consentit,  sed  exclamat :  0  altitudo  divitiarum. 
Itaque  refert  in  arcanum  divinae  voluntatis, 
cur  uni  detur  gratia  efficax,  alteri  non  detur. 
Et  in  epist.  107.  ad  Vitalem,  reprehendit 
eos,  qui  dicunt  omnes  homines  fuisse  acce¬ 
pturos  gratiam  Dei,  si  non  illi,  quibus 
non  datur  ,  eam  sua  voluntate  respue¬ 
rent. 

Ubi  sine  dubio  loquitur  de  gratia  efficaci, 
nam  gratiam  sufficientem  probabimus  paulo 
infra  ex  sententia  S.  Augustini  omnibus  ho¬ 
minibus  dari ;  non  igitur  vult  S.  August. 
gratiam  efficacem  pendere  ab  humana  vo¬ 
luntate  ;  sed  a  divina.  Denique  tam  est  hoc 
in  operibus  S.  Augustini  frequens  et  ob¬ 
vium  ut  supervacaneum  sit  id  pluribus  con¬ 
firmare. 

Quod  attinet  ad  Scripturas  sacras,  verba 
illa  Domini  Joan.  vi :  Omnis  qui  audivit  a  Pa¬ 
tre  et  didicit ,  venit  ad  me  (1),  satis  perspicue 
docent,  in  quo  sita  sit  efficacitas  gratiae,  illi 
enim  infallibiliter  veniunt  ad  fidem  Christi, 
sive  per  fidem  ad  Christum,  qui  Patrem  coe¬ 
lestem  habent  doctorem,  ita  ut  infallibilitas 
effectus  non  habeat  pro  causa  studium  di¬ 
scipuli.  sed  excellentiam  magistri,  allegat 
enim  ibidem  Dominus  prophetiam  Isaiae  cap. 
liv  :  Est  scriptum,  inquit,  in  Prophetis,  erunt 
omnes  docibiles  Dei{ 2).  Vel,  ut  clarius  habetur 
‘in  textu  Grseco  StSax-ot  toti  0eou,  docti  a  Deo, 
juxta  illud  Psal.  xcm  :  Beatus  homo,  quem 
tu  erudieris,  Domine  (3).  Vide  Augustinum 
tractantem  hunc  locum  lib.  de  prredestinat. 
Sanctor,  cap.  8. 

Alius  locus  est  i.  Corinth.  iv  :  Quis  enim 
te  discernit?  quid  habes,  quod  non  accepisti 
etc.  (4).  Nam  si  vera  esset  opinio  istorum, 
fidelem  ab  infideli  plane  discerneret  liberum 
arbitrum  :  nam  si  duo  sint,  qui  eumdem  con- 
cionatorem  audiant,  et  eamdem  interius  in¬ 
spirationem  habeant,  et  unius  credat,  alter 
non  credat,  nonne  dicere  poterit  is  qui  cre¬ 
didit,  se  discerni  ab  infideli  per  liberum  ar¬ 
bitrium,  quia  ipse  inspirationem  acceperit, 
quam  alter  rejicit?  nonne  gloriari  poterit 
contra  infidelem,  quod  ipse  Dei  gratia;  coo¬ 
peratus  sit,  quam  ille  contempsit  ?  et  tamen 
Apostolus  hoc  omnino  prohibet,  et  ideo  non 
solum  posse  credere,  sed  etiam  ipsum  cre¬ 
dere,  dicit  esse  donum  Dei,  Philippens.  i.  et 
Deum  in  nobis  operari  non  solum,  ut  possi¬ 
mus  velle,  sed  etiam  ut  velimus,  Phi- 
lipp.  2. 

Denique  hrec  opinio  evertit  omnino  funda¬ 
mentum  pra;destinationis  divina;,  quam  S. 
Augustinus  ex  divinis  litteris  solidissime  com¬ 
probavit  ;  inde  enim  pendet  certitudo,  atque 
infallibilitas  pra;destinationis  ,  quod  electis 
Deus  efficacem  gratiam  praeparavit.  Quos 
enim  praedestinavit,  hos  vocavit,  vocatione  il¬ 
la,  ut  Augustinus  monet  in  libro  de  corre¬ 


ptione  etgratiacap.  7.  secundum  propositum, 
de  qua  dictum  est  :  Omnia  cooperantur  in  bo¬ 
num  his,  qui  secundum  propositum  vocati  sunt 
sancti.  Quos  autem  vocavit  secundum  propo¬ 
situm,  hos  justificavit,  justificatione  videlicet 
secundum  propositum,  quae  adjunctam  habet 
perseverantiam  usque  in  finem ;  quos  vero 
ita  justificavit,  hos  magnificavit. 

Quod  si  vocatio  efficax  non  penderet  a  pro¬ 
posito  Dei,  sed  ab  humana  voluntate,  nullus 
locus  praidesti nationi  relinqueretur,  sed  tan¬ 
tum  praescientia;,  neque  Apostolus  dixisset  , 
ut  secundum  electionem  propositum  Dei  mane¬ 
ret  :  Non  ex  operibus,  sed  ex  vocante  dictum 
est  ei,  quia  major  serviunt  minori,  sicut  scri¬ 
ptum  est,  Jacob  dilexi,  Esau  odio  habui,  llom. 
ix.  (f).  Omitto,  quod  esset  abuti  vocabulis, 
vocare  gratiam  efficacem,  eamquo  a  suffi¬ 
ciente  distinguere,  si  nulla  omnino  in  ipsa 
gratia  distinctio  esset,  et  totum  discrimen  ab 
humana  voluntate  penderet. 

Est  igitur  alia  sententia  in  alio  extremo 
aliorum,  qui  docent  gratiam  efficacem  esso 
actionem  Dei  physicam,  qure  determinat  vo¬ 
luntatem  ad  volendum  et  eligendum  bonum, 
quod  illi  fuerat  per  gratiam  excitantem  inspi¬ 
ratum  ;  et  quia  non  potest  fieri,  ut  Deus  phy¬ 
sice  determinet  voluntatem,  quin  ipsa  volun¬ 
tas  determinetur,  ideo  fieri  non  potest,  ut 
gratia  ista  non  habeat  effectum  infallibi¬ 
lem. 

Ha;c  opinio  videtur  mihi  aut  esse  omnino 
eadem  cum  errore  Calvini  etLutheranorum, 
aut  parum  ab  illo  distare.  Et  quemadmodum 
opinio  deterior  destruebat  gratiam  efficacem 
et  simul  praedestinationem  ,  ita  haec  opinio 
destruit  gratiam  sufficientem,  et  simul  tollit 
e  medio  liberum  arbitrium .  Nam  ista  deter¬ 
minatio  voluntatis,  quam  gratia  efficere  dici¬ 
tur,  est  necessaria  ad  hoc  ut  voluntas  mo¬ 
veatur.  Siquidem  sine  Dei  concursu  nihil 
omnino  fieri  potest;  et  ex  sententia  horum 
auctorum,  Dei  concursus  nihil  est  aliud,  nisi 
determinatio,  quam  Deus  efficit  in  volunta¬ 
te.  Quod  si  gratia  ista  necessaria  est,  non  igi¬ 
tur  sine  ea  potest  fieri  actio  bona,  ac  per  hoc 
nulla  remanet  gratia  vere  sufficiens,  qua;  non 
sit  etiam  efficax ;  destruit  igitur  htec  opinio 
gratiam  sufficientem. 

Quod  autem  tollat  ex  medio  liberum  arbi¬ 
trium,  ita  probari  potest.  Nam,  posita  gratia 
determinante,  non  est  in  potestate  liberi  ar¬ 
bitrii  agere  vel  non  agere,  neque  est  in  ejus 

potestate,  ut  ea  gratia  ponatur,  vel  non  po¬ 
natur,  igitur  necessario  et  non  libere  volun¬ 
tas  agit  :  sed  quia  de  hac  re  fusius  disputa¬ 
turi  sumus  in  5.  lib.  hoc  loco  solum  probare 
instituam,  non  esse  hanc  opinionem  confor¬ 
mem  doctrinae  S.  Augustini.  Nam  qui  eam 
opinionem  sequuntur,  ideo  potissimum  eam 
sequuntur,  quod  eam  S.  Augustini  esse  sibi 
persuaserint. 

Igitur  quatuor  argumentis  demonstrari 
potest,  S.  Augustini  mentem  longe  aliam 
luisse,  quam  istorum  sit  :  et  simul  explicari, 
qua;  sit  vera  sententia  de  efficacia  gratiae. 
Primum  argumentum  sumitur  ab  iis  testimo¬ 
niis,  in  quibus  S.  Augustinus  docet,  gratiam 
efficacem  consistere  in  vocatione,  sive  per¬ 
suasione  et  illustratione  interna,  ac  proinde 
ad  gratiam  excitantem  pertinere  potius  quam 
ad  adjuvantem,  si  per  adjuvantem  intelliga- 
mus  physicam  Dei  cooperationem.  Auctores 
enim  opinionis,  quam  refutare  aggredimur, 
gratiam  efficacem  ponunt  in  illa  physica 
Dei  actione,  qua;  producit  ipsum  actum  vo¬ 
lendi. 

Igitur  sic  loquitur  S.  Augustinus  in  libro 
de  spiritu  et  littera  cap.  34.  «  Attendat,  et 
videat,  inquit,  non  ideo  tantum  istam  volun¬ 
tatem,  divino  muneri  tribuendam,  quia  ex 
libero  arbitrio  est,  quod  nobis  naturaliter 
creatum  est  :  verum  etiam  quod  visorum 
suasionibus  agit  Deus,  ut  velimus  et  ut  cre¬ 
damus.  «Et  ibidem  :  »  His  modis  quando  Deus 
agit  cum  anima  rationali  ut  ei  credat,  neque 
enim  credere  potest  quolibet  libero  arbitrio, 
si  nulla. sit  suasio,  vel  vocatio  cui  credat, 
profecto  et  ipsum  velle  credere  Deus  opera¬ 
tur  in  homine,  et  in  omnibus  misericordia 
ejus  praevenit  nos,  consentire  autem  vocatio¬ 
ni  Dei,  vel  dissentire  proprie  voluntatis,  est, 
qua;  res  non  solum  non  infirmat  quod  di¬ 
ctum  est,  quid  habes  quod  non  accepisti,  ve¬ 
rum  etiam  confirmat.  Accipere  enim  et  ha¬ 
bere  anima  non  potest  dona,  de  quibus  au¬ 
dit,  nisi  consentiendo,  ac  per  hoc  quid  ha¬ 
beat  et  quid  accipiat,  Dei  est  :  accipere  au¬ 
tem  et  habere  utique  accipientis  et  habentis 
est.  )) 

Hoc  loco  S.  Augustinus  primum  ostendit, 
ipsum  velle  bonum,  esse  donum  Dei,  non 
quomodo  Pelagiani  docebant,  quia  sit  ex 
libero  arbitrio,  quod  nobis  a  Deo  donatum 
est,  sed  quia  sit  ex  peculiari  gratia  Dei. 
Deinde  explicat  quidnam  illa  gratia  sit,  ac 
dicit  esse  suasionem,  inspirationem,  visorum 
immissionem,  internam  vocationem.  Deni¬ 


que  excludit  opinionem  illam  qua;  docet, .a 
Deo  determinari  voluntatem,  ac  dicit  con¬ 
sentire  vocationi  et  suasioni  Dei,  vel  dissen¬ 
tire  proprie  voluntatis  esse. 

Ilursus  idem  Augustinus  lib.  i.  ad  Simpli- 
cianum,  quaest.  2  :  «  Noluit,  inquit,  Esau  et 
non  cucurrit,  sed  et  si  voluisset  et  cucurris¬ 
set,  Dei  adjutorio  pervenisset,  qui  ei  etiam 
velle  et  currere  vocando  praestaret,  nisi  vo¬ 
catione  contempta  reprobus  fieret.  Aliter 
enim  Deus  praestat  ut  velimus,  aliter  praestat 
quod  voluerimus.  Ut  velimus  enim  et  suum 
esse  voluit  et  nostrum,  suum  vocando,  no¬ 
strum  sequendo;  quod  autem  voluerimus, 
solus  praestat,  id  est,  posse  bene  ageio  et 
semper  beate  vivere.  Et  hic  videmus,  ipsum 
velle  nostrum,  fieri  a  Deo,  non  per  physicam 
actionem  dedeiminantem  voluntatem,  sed 
per  vocationem,  qua;  est  moralis  inclinatio 
et  impulsio,  cui  libere  consentimus  vel  dis¬ 
sentimus.  » 

Idem  habemus  in  lib.  83.  quaestionum, 
quaest.  68.  ubi  dicit  'Augustinus,  ideo  non 
debere  sibi  tribuere  eos,  qui  ad  comam  mag¬ 
nam  venerunt,  quia  vocati  venerunt ;  voca¬ 
tio  enim  gratia  fuit,  sine  qua  venire  non  po¬ 
tuissent.  Idem  Auctor  in  epist.  107.  ante  me¬ 
dium  :  «  St  ergo,  inquit,  ita  praepararet  at¬ 
que  operaietur  Deus  hominis  voluntatem,  ut 
tantummodo  legem  suam,  atque  doctrinam 
libero  ejus  adhiberet  arbitrio,  nec  vocatione 
illa  alta  atque  secreta,  sic  ejus  ageret  sen¬ 
sum,  ut  eidem  legi  atque  doctrinae  accom¬ 
modaret  assensum,  procul  dubio  eam  legei'C, 
vel  intelligere  legendo,  vel  etiam  exponere 
ac  praedicare  sufficeret,  nec  opus  esset  orare 
ut  Deus  ad  fidem  suam  infidelium  corda 
converteret.  » 

Vides  hic,  gratiam  Dei  efficacem,  quae  in¬ 
fidelium  coi'da  convertit,  et  voluntatem  bo¬ 
nam,  quam  operatur  in  nobis,  esse  vocatio¬ 
nem  altam,  atque  secretam,  quae  sensum 
internum,  id  est,  mentem  agit,  atque  illi 
persuadet,  ut  consensum  doctrinae,  qua;  sibi 
praedicatur,  accommodet.  Idem  lib.  de  prae¬ 
destinat.  Sanctorum  cap.  8  explicans  illud 
Joan.  vi  :  Omnis  qui  audivit  a  patre  et  didicit, 
venit  ad  me  (1) ;  Valde,  inquit,  remonta  est 
a  sensibus  carnis  Inec  schola,  in  qua  pater 
auditur  et  docet,  ut  veniatur  ad  filium;  ib 
est  et  ipse  filius,  quia  ipse  est  verbum  ejus, 
per  quod  sic  docet,  nec  agit  hoc  cum  carnis 
aure,  sed  cordis.  » 

Hic  vero  non  solum  discimus  ex  Augusti¬ 
no,  gratiam  efficacem  esse  internam  suasio- 

nem,  qua?  adhibetur  cordis  auribus ;  sed  et¬ 
iam  discimus  ex  Evangelio ;  Christus  enim 
in  Evangelio  ;  de  Dei  gratia,  qua?  facit  nos 
velle  credere,  loquitur,  cum  ait  :  Omnis  qui 
audivit  a  Patre  et  didicit,  venit  ad  me.  Idem 
Augustinus  similia  habet  in  libro  de  bono 
perseverantia?  cap.  14.  quem  locum  citabi¬ 
mus  in  argumento  quarto  ;  idem  auctor  li¬ 
bro  de  gratia  et  libero  arbitrio  cap.  3.  «  Ut 
Paulus,  inquit,  de  coelo  vocaretur,  et  tam 
magna  et  efficacissima  vocatione  converte¬ 
retur,  gratia  Dei  erat  sola,  etc.  »  Hic  etiam 
videnr.s  gratiam  efficacem  esse  vocationem. 

Quo  autem  illa  fuerit  yocatio,  explicat 
idem  Augustinus  lib.  i.  ad  Simplicianum 
queest.  2.  ad  finem,  ubi  sic  ait  :  «  Quid  vo¬ 
lebat  Saulus  nisi  ut  invaderet,  et  traheret, 
vinciret  et  necaret  Christianos  ?  quam  rabida 
voluntas  ?  quam  furiosa  ?  quam  ca?ca  ?  qui 
tamen  una  desuper  voce  prostratus,  occur¬ 
rente  utique  tali  viso,  quo  mens  illa  et  vo¬ 
luntas,  refracta  saevitia  retorqueretur  et 
corrigeretur  ad  fidem.  »  Illa  igitur  fuit  vo¬ 
catio  efficax,  immissio  talis  visi  in  mente 
Pauli,  quo  ille  subito  persuaderetur  et  vellet 
credere. 

Denique  idem  ductor  tract.  26.  in  Joan. 
explicans  quomodo  pater  trahat  homines  ad 
Christum  :  «  Ramum,  inquit,  viridem  osten¬ 
dis  ovi,  et  trahis  illam;  nuces  puero  demon¬ 
strantur  et  trahitur.  »  Et  mox  :  «  Si  ergo  is¬ 
ta,  qua?  inter  delicias  et  voluptates  terrenas 
revelantur  amantibus  trahunt,  quoniam  ve¬ 
rum  est,  trahit  sua  quemque  voluptas  ;  non 
trahit  revelatus  Christus  a  Patre  ?  quid  enim 
fortius  desiderat  anima,  quam  veritatem  ?  » 
Hic  aperte  videmus  aptis  similitudinibus  ex¬ 
plicatum,  quemadmodum  gratia  trahat  ani¬ 
mam,  non  eam  physice  determinando,  sed 
invitando,  atque  alliciendo  demonstratis  iis, 
quae  congrua  sunt  ei  qui  trahitur. 

Alterum  argumentum  sumitur  ex  iis  locis, 
in  quibus  S.  Augustinus  docet  gratiam  Dei, 
quae  facit  nos  velle,  ac  per  hoc  efficax  est, 
esse  gratiam  praevenientem  et  adeo  praeve¬ 
nientem,  ut  sine  nobis  operetur,  proinde  es¬ 
se  praevenientem  non  solum  natura,  sed  ali¬ 
quando  etiam  tempore.  Hinc  enim  manifeste 
sequitur,  gratiam  efficacem  non  esse  physi¬ 
cam  actionem  determinantem  voluntatem ; 
ea  siquidem  actio  non  potest  esse  prior  actu 
voluntatis  humanae,  nisi  prioritate  natura?  ; 
et  prioritate  naturae,  non  ut  significat  instans 
in  quo  sit  illa  actio,  sed  tantum  a  quo  sit  : 
ipsa  enim  humana  volitio,  ut  sic  loquar,  ut 


a  Deo  est,  dicitur  actio  Dei,  nec  intelligi 
potest,  ut  in  aliquo  instanti  Deus  efficiat  il¬ 
lam  volitionem,  quin  intelligatur  in  eodem 
instanti  illa  volitio  fieri  et  esse  in  nobis,  sicut 
non  potest  intelligi,  ut  Deus  moveat  volun¬ 
tatem  quin  illa  moveatur.  Igitur  in  epist. 
107.  «  Gratia,  inquit,  meretur  augeri,  ut  au¬ 
cta  mereatur  et  perfici;  comitante,  non  du¬ 
cente  ;  pedissequa,  non  praevia  voluntate.  » 
Et  ibidem  aliquoties  repetit,  per  gratiam 
praeveniri  voluntatem. 

Ex  qua  sententia  vidit  Calvinus  recte  col¬ 
ligi,  voluntatem  a  gratia  praeparari,  non  au¬ 
tem  ita  determinari,  ut  non  sit  ei  liberum 
assentiri,  vel  dissentire,  et  ideo  Augustini 
sententiam  audacter  rejecit,  sic  enim  scribit 
in  lib.  ii.  Institutionum  cap. 3.  §  7.  «  Sed 
erunt,  inquit,  qui  concedent  voluntatem  a 
bono  suopte  ingenio  aversam,  sola  Domini 
virtute  converti,  sie  tamen  ut  praeparata, 
suas  deinde  in  agendo  partes  habeat,  quem¬ 
admodum  docet  Augustinus,  omne  bonum 
opus  gratiam  praecedere,  et  id  comitante, 
non  ducente ;  pedissequa,  non  praevia  vo¬ 
luntate.  »  Et  infra  :  «  Sed  quia  reformata 
opus  est  Domini,  hoc  perperam  homini  tri¬ 
buitur,  quod  gratiae  praevenienti  pedissequa 
voluntate  obsequatur.  »  Haec  ille. 

Idem  Augustinus  lib.  i.  ad  Simplicianum 
quaest.  2.  scribit,  ipsum  velle  nostrum,  et 
Dei  esse  et  nostrum  ;  Dei,  vocando;  nostrum, 
sequendo  ;  ubi  hunc  vides  esse  ordinem. 
Primum  Deus  vocat,  deinde  nos  vocatione 
accepta  sequimur.  Idem  Augustinus  in  libro 
de  gratia  et  libero  arbitrio  cap.  3  :  «Ut  apo¬ 
stolus  Paulus,  inquit,  efficacissima  vocatione 
converteretur,  gratia  Dei  erat  sola.  »  Solam 
vocat  gratiam  Dei,  quia  non  cooperabatur 
voluntas  humana  Deo  in  illa  actione  vocan¬ 
di,  qua  proveniebatur  et  pra?parabatur,  ut 
vellet  converti.  Quare  in  eodem  libro  cap. 
16.  ita  scribit  :  «  Certum  est  nos  velle  cum 
volumus ;  sed  ille  facit  ut  velimus  bonum,- 
de  quo  dictum  est,  quod  pra?paratur  volun¬ 
tas  a  Domino.  »  Et  cap.  17:  «  Ut  velimus  si¬ 
ne  nobis  operatur;  cum  autem  volumus,  et 
sic  volumus  ut  faciamus,  nobiscum  coopera¬ 
tur.  »  Quod  antea  dixerat,  gratia  Dei  erat 
sola,  nunc  explicat  per  illa  verba  :  «  Ut  veli¬ 
mus  sine  nobis  operatur.  » 

Provenit  igitur  Deus,  et  proparat  vocan¬ 
do,  idque  sine  nobis.  Deinde  nos  sequimur, 
non  tamen  sine  ejus  auxilio,  vocationi  assen- 
tiendo.  Denique  in  epist.  107.  ad  Vitalem, 
explicans  illud  Psal.  37.  «A  Domino  gressus 

hominis  diriguntur,  et  vitam  ejus  volet.  » 
Observat,  primum  dictum  esse,  gressus  ho¬ 
minis  a  Deo  dirigi,  deinde  additum  hominem 
velle  :  «  Quia,  ut  ipse  loquitur,  voluntas  bo¬ 
na  donum  Dei  est,  qui  gressus  hominis  pro- 
pterea  primitus  dirigit,  ut  viam  ejus  velit.  » 
Itaque  primum  dirigit  Deus  gressus,  praepa¬ 
rans  voluntatem  interna  inspiratione  ac  sua¬ 
sione,  deinde  ipsa  voluntas  praeparata  inspi¬ 
rationi  ac  suasioni,  libere  volendo  assenti- 
tur. 

Tertium  argumentum  sumitur  ex  omnibus 
illis  locis,  quibus  capite  superiore  probavi¬ 
mus,  dari  gratiam  sufficientem  distinctam 
ab  efficaci.  Nam  fieri  non  potest,  ut  detur 
gratia  vere  sufficiens,  quae  simul  non  sit  effi¬ 
cax,  si  gratia  Dei  physice  determinat  volun¬ 
tatem  ;  ista  enim  gratia  praesente  et  operan¬ 
te,  habet  homo  gratiam  efficacem  ;  ista 
absente,  ne  sufficientem  quidem  habet. 

Postremum  argumentum  sumitur  ex  illis 
locis,  in  quibus  idem  S.  Augustinus  ostendit 
unde  fiat,  ut  gratia  sit  efficax,  licet  non  de¬ 
terminet  physice,  sed  tantum  moraliter,  per 
modum  suasionis  :  sunt  autem  duo  loca 
praecipua.  Locus  prior  est  in  lib.  i.  ad  Sim- 
plician.  quaest.  2  :  «  Igitur,  inquit,  non  vo¬ 
lentis  neque  currentis,  sed  miserentis  est 
Dei,  qui  hoc  modo  vocavit,  quomodo  aptum 
erat  eis,  qui  secuti  sunt  vocationem.  »  Et  in¬ 
fra  :  «i  Cujus  miseretur,  sic  eum  vocat,  quo¬ 
modo  scit  ei  congruere,  ut  vocantem  non 
respuat. » 

Posterior  est  in  lib.  ii.  de  bono  perseve¬ 
rantiae  c.  i-4:  («Ex  quo  apparet,  habere  quos¬ 
dam  in  ipso  ingenio  divinum  naturaliter 
munus  intelligentiae,  quo  moveantur  ad  fi¬ 
dem,  si  congrua  suis  mentibus,  vel  audiant 
verba,  vel  signa  conspiciant.  Et  tamen  si 
Dei  altiori  judicio  a  perditionis  massa  non 
sunt  gratiae  praedestinatione  discreti,  nec  ip¬ 
sa  ei  adhibentur,  vel  dicta  divina  vel  facta 
per  qure  possent  credere,  si  audirent  utique 
talia  vel  viderent.  » 

Praeter  haec  duo  loca,  sunt  etiam»alia,  ex 
quibus  hoc  idem  colligitur,  nam  in  libro  de 
spiritu  et  littera  cap.  34.  cum  dixisset  S. 
Augustinus,  Deum  internis  inspirationibus 
agere  cum  anima  ut  velit,  et  hac  de  causa 
ipsam  voluntatem  bonam  esse  donum  Dei, 
subjungit  :  «  Jam  si  ad  illam  profunditatem 
scrutandam  quisquam  nos  coarctet,  cur  illi 
ita  suadeatur,  ut  persuadetur,  illi  autem  non 
ita  duo  sola  occurrunt  interim,  quae  respon¬ 
dere  placet,  o  altitudo  divitiarum,  et,  num- 


quid  iniquitas  apud  Deum  ?  »  Ubi  potuisset 
S.  Augustinus  respondere  uni  persuaderi, 
alteri  non  ita,  quias  unus  vult  assentiri,  al¬ 
ter  non  vult;  sed  quoniam  noverat,  posse 
Deum  etiam  nolenti  assentiri  facile  persua¬ 
dere,  et  ex  nolente  facere  volentem,  si  vellet 
ei  proponere,  quae  scit  menti  ejus  et  ingenio 
congruere ;  ideo  ad  arcanum  divini  consilii 
retulit  dicens  :  O  altitudo  divitiarum. 

Idem  Augustinus  hoc  ipsum  satis  aperte 
declarat  tract.  26.  in  Joan.  ubi  explicat, 
quomodo  Deus  trahat  homines  ad  fidem,  et 
faciat  eos  velle  credere,  nam  quemadmodum 
pastor  trahit  ovem  cum  demonstrat  ei  ramum 
viridem,  quo  scit  illam  delectari,  et  pueros 
parentes  alliciunt  ostensis  nucibus,  quae  aeta¬ 
ti  illi  congruunt  :  sic  etiam,  Augustini  sen¬ 
tentia,  Deus  homines  trahit  inspiratione  in¬ 
terius  oblata,  qualem  scit  aptam  esse,  ut  ab 
eis  non  respuatur ;  quomodo  lib.  i.  ad  Sim- 
plician.  quaest.  2.  in  fine,  idem  Augustinus 
scribit,  Apostolum  Paulum  continuo  a  Deo 
Hfisse  conversum,  quia  fecit,  ut  tale  visum 
menti  ejus  occurreret,  quale  requirebatur, 
ut  mens  illa  et  voluntas  refracta  saevitia,  re¬ 
torqueretur  et  corrigeretur  ad  fidem. 

Denique  omnia  testimonia  in  primo  argu¬ 
mento  allata  huc  pertinent.  Neque  enim  in- 
tclligi  potest,  quo  pacto  gratia  efficax  con¬ 
sistat  in  illa  interna  suasione,  quae  per  libe¬ 
rum  arbitrium  respui  potest,  et  tamen  infal¬ 
libilem  effectum  habeat,  nisi  addamus,  Deum 
iis,  quos  efficaciter  et  infallibiliter  trahere 
decrevit,  eam  suasionem  adhibere,  quam 
videt  congruere  ingenio  eorum,  et  quam 
certo  novit  ab  eis  non  contemnendam. 

Solvuntur  objectiones  quaedam  abversus  ea, 
quae  dicta  sunt  de  gratia  efficaci. 

Occurrunt  tria,  quae  objici  possent  adver¬ 
sus  ea,  quae  in  superiore  capite  disputavi¬ 
mus. 

Primum  est  gratiam  efficacem  non  videri 
in  illustratione  et  inspiratione,  seu  vocatio¬ 
ne,  ac  suasione  constituendam,  quod  ista  . 
omnia  ad  legem  et  litteram,  non  ad  gratiam 
et  spiritum  pertineant ;  quid  enim  interest 
inter  suasionem  istam  internam,  et  concio¬ 
nem  externam  ?  et  tamen  externa  concio  lit¬ 
tera  est,  non  spiritus. 


LIBER  I. 


Respondeo,  mullum  omnino  interesse  in¬ 
ter  gratiam  interna;  suasionis,  et  concionem 
externam ;  nam  concio  externa  admovetur 
auribus  corporis,  concio  interna  auribus 
cordis. 

Deinde,  concio  externa  solum  proponit 
objectum,  sed  non  infundit  lumen  menti  ad 
illud  cognoscendum,  neque  aspirat  affectum 
ad  illud  diligendum ;  at  interna  ac  divina 
suasio  aliquando  proponit  objectum,  quod 
est  illi  commune  cum  externa ;  sajpius  au¬ 
tem  utitur  externa  pro  instrumento  ;  sempcr 
autem  lumen  infundit,  et  afflat  initium  bo¬ 
na;  voluntatis,  quod  est  quasi  semen,  unde 
postea  oritur  fructus  voluntatis  perfectse  et 
deliberata; ;  quamvis  autem  proponere  ob¬ 
jectum  per  se  non  ad  spiritum,  sed  ad  litte¬ 
ram  pertineat,  tamen  ad  gratiam  pertinet, 
ut  ea  lectio,  vel  concio  occurrat,  quae  est 
accommodata  hominis  ingenio,  praesertim 
si  accedat  internus  Doctor,  qui  aperiat  cor 
intendere  his  quae  audiuntur,  aut  leguntur, 
ut  de  Lidia  purpuraria  loquitur  Scripturi^ 
Actor,  xvi. 

Denique  gratia  interna  non  solum  excitat 
per  illustrationem  et  aspirationem  boni  desi¬ 
derii,  sed  etiam  adjuvat  voluntatem,  eiquo 
cooperatur  etiam  physice  ad  eliciendum  a- 
ctum  voluntatis  deliberatae,  quamquam  gra¬ 
tia  magis  dicitur  efficax,  ut  supra  demonstra¬ 
vimus,  ex  illa  excitatione,  quse  proprie  vo¬ 
catio  dici  solet,  quam  ex  cooperatione  physi¬ 
ca.  Yide  Augustinum  in  epist.  107.  de  spi¬ 
ritu  et  littera  cap.  34.  et  de  praedestinatione 
Sanctorum,  cap.  8.  in  quibus  locis  aperte 
tribuit  gratiae  et  spiritui,  ut  distinguitur  a  le¬ 
ge  et  littera,  internam  suasionem,  quam  nos 
gratiam  excitantem  appellamus. 

Secunda  objectio,  si  gratia  efficax  est  in- 
terna  suasio,  qua  ita  vocatur  aliquis,  ut  ap¬ 
tum  est  ei,  ut  vocantem  non  spernat;  gratia 
sufficiens,  ut  aib  efficaci  distinguitur,  nihil 
erit  aliud,  nisi  interna  suasio,  qua  ita  vocatur 
aliquis,  ut  aptum  ei  non  est,  ut  vocantem 
non  spernat.  Atqui  absurdum  videtur,  ut 
Deus  vocet  aliquem,  ut  aptum  ei  non  est,  ut 
vocantem  non  spernat,  sive,  ut  tunc  vocet, 
quando  videt  non  secuturum, '  et  non  vocet 
quando  videt  secuturum. 

Respondeo :  certum  esse  vocari  a  Deo  mul¬ 
tos,  ut  aptum  eis  non  est,  ut  vocantem  non 
spernant,  et  eo  tempore,  quo  Deus  videt  illos 
non  secuturos,  et  non  vocari  eo  tempore, 
quo  pra;videntur  secuturi,  si  vocarentur. 
Nam  Dominus  Matth.  xi.  dicit,  Tyrios  et  Si¬ 


donios  poenitentiam  acturos  fuisse  in  cinere 
et  cilicio,  si  ea  signa  vidissent,  quae  Galihei 
videbant,  qui  tamen  iis  visis  non  converte¬ 
bantur.  Itaque  Dominus  signa  fecit  coram 
Galilaeis,  eosque  vocavit,  quando  vidit  eos 
non  convertendos,  et  noluit  signa  facere  co¬ 
ram  Tyriis  et  Sidoniis,  eosque  vocare  quan¬ 
do  videbat  eos  convertendos,  si  per  ea  signa 
vocati  fuissent. 

Neque  dubitari  potest,  quin  ii  qui  arguun¬ 
tur  restitisse  Spiritui  sancto,  Actor,  cap.  vn. 
vocati  fuerint  a  Spiritu  sancto  eo  modo  et  eo 
tempore,  quo  videbat  eis  non  aptum  esse  ut 
obedirent.  Nam  vocatos  esse,  et  non  obe- 
divisse,  certum  est,  quia  alioqui  non  repre¬ 
henderentur,  quod  Spiritui  sancto  restitis¬ 
sent :  praescivisse  autem  Spiritum  sanctum 
eos  non  obedituros,  si  illo  modo  et  illo  tem¬ 
pore  vocarentur ;  nec  defuisse  Spiritui  sancto 
potentiam,  qua  vocare  posset  eo  tempore  et 
modo,  quo  videbat  illos  secuturos,  quis  ne¬ 
gare  audebit,  nisi  sapientiam  aut  potentiam 
Dei  infinitam  negare  velit?  vocavit  igitur 
quomodo  et  quando  vidit  non  secuturos, 
et  non  vocavit  quomodo  et  quando  vidit  se¬ 
cui  uros. 

Quod  autem  Deus  facit,  absurdum  videri 
non  debet,  etiamsi  causam  ignoremus : 
quamquam  in  hac  re  non  omnino  causam 
ignoramus,  ut  ex  Augustino  colligi  potest 
in  epist.  100.  et  alibi.  Deus  enim  reprobos 
non  vocat,  quando  videt  secuturos,  quia  non 
tenetur  ita  eos  vocare,  et  juste  potest  dese¬ 
rere,  cum  natura  sint  filii  irae.  Vocat  autem 
quando  videt  non  secuturos,  tum  ut  osten¬ 
datur  vis  liberi  arbitrii,  tum  propter  electos, 
ut  ipsi  in  perditione  aliorum  intelligant, 
quam  gratiam  acceperint  a  Deo,  qui  cos  non 
solum  vocavit,  sed  ita  vocavit,  ut  videbat 
infallibiliter  secuturos.  Neque  reprobi  cul¬ 
pam  ullam  suae  inobedientiae  in  Deum  referre 
possunt ,  cum  non  praescientia  Dei ,  sed 
ipsorum  voluntas  causa  fuerit,  ut  vocationi 
non  acquiescerent. 

Tertia  objectio. Videtur  ista  explicatio  gra¬ 
tia;  sufficientis  et  efficacis,  quam  nos  tradidi¬ 
mus,  aut  parum,  aut  etiam  nihil  differre  ab 
opinione  illa,  qua;  efficaciam  gratia;,  non  tam 
in  ipsa  gratia,  quam  in  voluntate  humana 
ponit.  Quam  opinionem  initio  superioris  ca¬ 
pitis  refutavimus. 

Respondeo,  sententiam  nostram,  quam 
S.  Augustini  esse  demonstravimus,  aliqua 
in  re  cum  prima  illa  opinione  convenire,  sed 
in  multis  ab  illa  discrepare.  Convenit  enim 

ia  eo,  quod  utraque  sententia  gratiam  suf¬ 
ficientem  et  efficacem  ponit  in  auxilio  exci¬ 
tante  potissimum,  non  in  adjuvante.  Sed 
discrepant  inter  se,  quod  prima  opinio  vult 
efficaciam  gratiae  pendere  a  voluntate  huma¬ 
na,  nostra  vero,  pendere  vult  a  voluntate 
Dei. 

Et,  si  proponatur  qurntio,  utrum  si  duo 
homines  habeant,  camdcm  omnino  gratiam 
excitantem  et  adjuvantem,  saltem  in  actu 
primo,  et  eumdem  contionatorem  audiant, 
et  eadem  signa  videant  :  utrum,  inquam, 
fieri  possit,  ut  unus  credat,  alter  non  credat. 
Prima  illa  opinio  respondebit,  fieri  posse, 
quia  libera  voluntas  manet,  et  potest  pro  ar¬ 
bitrio  gratiam  sequi,  vel  ei  resistere.  Qua) 
responsio  contradicit  Apostolo,  qui  I  ad 
Corinth.  iv.  prohibet  fideli  ne  infletur  adver¬ 
sus  infidelem,  et  rationem  reddit,  quia  fides, 
quae  eos  discernit,  est  donum  Dei,  quod  illi 
est  datum,  et  alteri  non  est  datum.  «  Quis 
enim,  inquit,  te  discernit?  quid  habes  quod 
non  accepisti ;  si  accepisti,  quid  gloriaris 
quasi  non  acceperis  ?  » 

At  nostra  sententia  respondebit,  posse 
quidem  fieri,  ut  duo  homines  eadem  interna 
motione  accepta  eumdem  contionatorem  au¬ 
diant,  et  eadem  signa  videant,  et  unus  cre¬ 
dat,  alter  non  credat ;  tamen  non  posse  fieri, 
ut  si  eamdem  omnino  gratiam  excitantem  duo 
homines  acecipiant,  unus  credat,  alter  non 
credat.  Siquidem  ad  gratiam  rion  solum  per¬ 
tinet  motio,  sive  excitatio  interna,  sed  cir¬ 
cumstantia  loci,  temporis,  personae,  etc.  Si 
enim  eadem  motione  accepta  unus  credit, 
alter  non  credit,  sine  dubio  unus  accepit 
motionem  eo  modo,  loco  et  tempore,  quo 
Deus  praevidit  ejus  ingenio  congruere,  alter 
non  ita  accepit;  ac  per  hoc  longe  majorem 
habuit  Dei  gratiam,  is  qui  credit,  quam  qui 
non  credit.  Qui  enim  non  credidit,  habuit 
gratiam  perquam  posseteredere ;  qui  autem 
credidit,  habuit  gratiam  qua  posset  et  vellet 
credere.  Tunc  enim  Deusin  nobis  operatur  vel¬ 
le,  cum  ita  vocat,  ut  videt  secuturos.  Et  ideo  ve¬ 
re  non  potcstfidelisadversus  infidelem  gloriari 
aut  inflari, quia  qui  eum  principaliter  discernit 
ab  infideli,  non  est  ipse  per  liberum  arbi¬ 
trium,  -sed  Deus  per  gratiam  efficacem,  quam 
ei  dedit  et  alteri  non  dedit.  Vide  Augusti¬ 
num  libro  de  praedestinatione  Sanctorum 
Ctip  •  •  % 

Dices,  si  ponamus  id  quod  ponit  Augusti¬ 

nus  lib.  12.  de  Civit.  Dei  cap.  6.  duos  vide¬ 
licet  in  omnibus  pares,  tentatos  eadem  ten- 
tatione,  eodem  modo,  loco,  tempore,  et 
rnque  affectos,  et  tamen  unus  resistat,  alter 
cadat ;  nonne  causa  diversitatis  referenda 
erit  in  liberum  arbitrium?  ut  eo  loco  refert 
Augustinus :  nam  sine  dubio  etiam  gratia 
fuit  aqualis,  si  vocatio  data  est  utrique  eo¬ 
dem  modo,  loco,  et  tempore,  et  cum  essent 
seque  affecti,  alioqui  non  fuissent  in  omnibus 
pares. 

Respondeo  :  causam  diversitatis  referendam 
esse  in  liberum  arbitrium,  ut  Augustinus  eo 
loco  recte  probat,  sed  non  primam  causam  : 
nam  prima  causa  fuit,  quia  Deus  uni  dedit 
inspirationem,  quam  praevidit  ab  illo  per  li¬ 
berum  arbitrium  amplectendam,  alteri  dedit 
eamdem,  sed  quam  praevidit  ab  eo  per  libe¬ 
rum  arbitrium  rejiciendam. 


CAPUT  XIV. 

Qux  sit  proprie  gratia  operans. 

De  sexta  partitione  gratiae  in  operantem 
et  coopcrantem,  non  levis  est  quaestio,  quam 
sane  peperit  obscuritas  verborum  S.  Augu¬ 
stini,  a  quo  eam  partitionem  Theologi  acce¬ 
perunt,  et  Apostoli  Pauli,  unde  eam  Augu¬ 
stinus  accepit.  Apostoli  verba  sunt  in  epist. 
ad  Philippenses  cap.  ii.  Deus  est,  qui  ope¬ 
ratur  in  vobis  velle  et  perficere,  pro  bona  vo¬ 
luntate  (1).  Quae  verba  sic  explicat  Augusti¬ 
nus  in  libro  de  gratia  et  libero  arbitrio  cap. 
xvii.  «  Ipse  ut  velimus,  operatur  incipiens, 
qui  volentibus  cooperatur  perficiens.  »  Et 
mox  :  «  Ut  velimus,  sine  nobis  operatur  ; 
cum  autem  volumus,  et  sicut  volumus,  ut  fa¬ 
ciamus  nobiscum  cooperatur.  »  Multae  sunt 
hujus  partitionis  expositiones. 

Primum  enim  Theologi  Scholastici,  gra¬ 
tiam  operantem  vocant  ipsum  habitum  gra¬ 
tia),  ut  formaliter  nos  justos  et  gratos  Deo  fa¬ 
cit;  id  enim  Deus  in  nobis  sine  nobis  facit. 
Gratiam  coopcrantem  esse  volunt  eumdem 
habitum,  ut  operis  meritorii  principium  est ; 
cum  enim  opera  dona  facimus,  non  sola  gra¬ 
tia  operatur  in  nobis,  sed  et  nos  ipsi  vere 
operamur. 

Haec  doctrina  verissima  est,  et  eam  infe¬ 
rius  suo  loco  adversus  haereticos  propugna- 


(I)  Philip.  11,  13. 

bimus ;  sed  tamen  non  proprie  partitio  gra¬ 
tia}  operantis  et  cooperantis,  ut  ab  Apostolo 
et  Augustino  accepta  est.  ad  habitum  gratia;, 
sed  potius  ad  auxilium  speciale  pertinere 
videtur.  Neque  enim  Apostolus  et  Augu¬ 
stinus  tribuunt  gratia;  operanti,  ut  faciat  ho¬ 
minem  justum,  sed  ut  faciat  cum  velle  et 
desiderare  justitiam :  neque  efficientia  sive 
operatio  proprie  dici  potest  id,  quod  gratia 
non  efficienter,  sed  formaliter  facit. 

Est  igitur  alia  explicato,  quod  gratia  ope¬ 
rans  non  distinguatur  a  gratia  excitante,  ne¬ 
que  cooperans  ab  adjuvante;  et  quia  gratia 
excitans,  inspirat  initium  quoddam  bonae 
voluntatis,  ad  quod  non  libere  concurrimus  ; 
gratia  adjuvans  juvat  ad  assensum  praestan¬ 
dum  et  eligendum,  quod  Deus  inspiravit,  in 
quo  plane  liberi  sumus  :  ideo  dictum  esse  vo¬ 
lunt  auctores  hujus  sententiae,  Deum  in  nobis 
sine  nobis  efficere  ut  velimus,  nobiscum  au¬ 
tem  cooperari  cum  volumus;  ubi  per  illud, 
«  ut  velimus  »  intelligunt  imperfectum  et 
indeliberatum  desiderium ;  per  illud  «  cum 
volumus  ■» ,  intelligunt  perfectam  et  delibe¬ 
ratam  electionem. 

Haec  explicatio  non  videtur  satisfacere  ver¬ 
bis  Apostoli  et  S.  Augustini;  uterque  enim  tri¬ 
buit  gratiae  operanti,  tamquam  effectum  pro¬ 
prium,  non  illud  velle  indeliberatum  et  im¬ 
perfectum  sed  velle  deliberatum,  unde  ope¬ 
ra  bona  nascuntur :  «  Deus  (inquit  Aposto¬ 
lus)  operatur  in  nobis  velle  et  perficere.  » 
Ubi  non  distinguitur  velle  indeliberatum  a 
velle  deliberato,  sed  voluntas  ab  executione. 
Et  S.  Augustinus:  «  Ut  velimus,  inquit,  sine 
nobis  operatur,  cum  autem  volumus,  et  sic 
volumus  ut  operemur,  nobiscum  coopera¬ 
tur.  »  Ubi  cooperatio  adjungitur  operi  nostio 
ex  perfecta,  ac  per  hoc,  deliberata  voluntate 
prodeunti. 

Alia  explicatio  aliorum  est,  gratiam  ope¬ 
rantem  esse  eam,  qua;  tribuit  actum  inter¬ 
num,  cooperantem  quae  tribuit  externum. 
Quae  videtur  esse  S.  Thomae  in  i.  2.  quaest. 
411.  art.  2. 

Sed  non  videtur  requiri  gratia  aliqua  spe¬ 
cialis  ad  actum  externum  ;  ubi  enim  aliquid 
efficaciter  volumus,  membra  corporis  ad  nu¬ 
tum  obediunt,  et  ideo  S.  Augustinus  in 
eodem  libro  de  gratia  et  libero  arbitrio  cap. 
16.  dicit,  petendum  esse  a  Deo,  ut  tantum 
velimus,  quantum  necesse  est,  ut  volendo 
faciamus  et  cap.  17.  dicit,  eos  qui  volunt 
mandata  servare,  et  non  possunt,  ideo  non 
posse,  quia  pravam  habent  voluntatem.  Et 


breviter,  in  utroque  capite  hoc  docet,  posi¬ 
ta  efficaci  voluntate,  nullam  remanere  diffi¬ 
cultatem  ;  itaque  sufficit  auxilium  generale 
ad  opus  externum  perficiendum,  quod  au¬ 
xilium  non  dicitur  proprie  gratia,  neque  ope¬ 
rans,  neque  cooperans. 

Dicendum  igitur  est,  gratiam  operantem 
illam  esse,  quae  efficit  in  homine  primum  ac¬ 
tum  deliberata;  voluntatis,  qualis  est  conver¬ 
sio,  sive  ab  infidelitate  ad  fidem ;  sive  a  pec¬ 
catis  caeteris  ad  poenitentiam :  gratiam  vero 
cooperantem  esse  illam,  quae  efficit  conse¬ 
quentes  actus  voluntatis,  quales  sunt,  velle 
orare,  velle  quaerere  sacerdotem,  velle  bona 
opera  facere,  et  alii  similes.  Quos  continuo 
sequuntur  actus  externi,  ita  ut  gratia  operans 
nihil  sit  aliud,  nisi  auxilium  speciale  efficax 
respectu  primi  actus  voluntatis  ;  gratia  vero 
cooperans  sit  auxilium  speciale  respectu  a- 
ctuum  sequentium. 

Sed  quaestio  est,  eaque  non  levis,  quomo¬ 
do  sit  intelligendum,  quod  S.  Augustinus  ait, 
primum  actum  deliberatae  voluntatis  fieri  si¬ 
ne  nobis.  Quomodo  enim  fit  sine  nobis,  quod 
nostra  libera  deliberatione  et  electione  effi¬ 
citur.  Neque  enim  audiendi  sunt  Lutherani 
et  Galvinistae,  qui  contendunt  actus  bonos 
internos  ita  fieri  sine  nobis,  ut  nos  sint  actus 
liberi  arbitrii ;  neque  nos  eos  proprie  facia¬ 
mus,  sed  immissos  a  Deo  necessario  recipia¬ 
mus.  Hunc  enim  errorem  postea  suo  loco  co¬ 
piose  refellemus. 

Neque  dubitari  potest  quin  ista  eorum  sen¬ 
tentia  alienissima  sit  a  mente  S.  Augustini, 
de  cujus  verbis  nunc  laboramus.  Nam  in 
lib.  i.  ad  Siraplic.  quaest.  2  :  «  Ut  velimus, 
inquit,  et  suum  esse  voluit,  et  nostrum,  su¬ 
um  vocando,  nostrum  sequendo.  »  Item  lib. 
ii.  contra  duas  epistoliis  Pelagianorum  cap. 
8  :  «  Homo,  inquit,  praeparat  cor,  non  tamen 
sine  adjutorio  Dei,  qui  tangit  cor.  »  Et  paulo 
post :  «  Quamvis  nisi  adjuvante  illo,  sine 
quo  possumus  facere,  os  non  possumus 
aperire,  tamenos  aperimus  illius  adjumen¬ 
to,  et  opere  nostro  ;  nam  quid  est  praepa¬ 
rare  cor  et  os  asperire,  nisi  voluntatem  pa¬ 
rare?  »  Item  tract.  72  in  Joan. :  «  Credenti 
in  eum  qui  justificat  impium,  deputatur  ejus 
fides  ad  justitiam,  in  hoc  opere  facimus  ope¬ 
ra  Christi,  quia  et  ipsum  credere  in  Christum 
opus  est  Christi.  Hoc  operatur  in  nobis  non 
tamen  sine  nobis.  »  Item  in  eodem  loco : 
«  Operanti  in  se  Christo  cooperatur  homo 
ad  salutem  aeternam  ac  justificationem  su¬ 
am.  »  Haec  ille.  Non  igitur  dubitari  potest, 

quia  S.  Augustinus  nihil  commune  habuerit 
cum  sententia  haereticorum,  qui  nos  pas¬ 
sive  tantum  concurrere  existimant  ad  actus 
pietatis  internos. 

Cmterum  si  haec  ita  se  habent,  quaestio 
initio  proposita  magis  jam  implicata  videtur; 
nam  ex  eodem  Augustino  audivimus,  ipsum, 
ut  velimus,  Deum  operari  sine  nobis,  et  non 
operari  sine  nobis,  Deum  solum  id  operari, 
et  nos  ei  cooperari ;  ct  alia,  quae  pugnantia 
esse  videntur. 

Igitur  observandum  est,  Deum  secundum 
quoddam  genus  causae,  esse  moventem  re¬ 
spectu  ipsius  velle  deliberati,  et  voluntatem 
non  esse  moventem,  sed  tantum  motam ; 
cum  tamen  secundum  aliud  causae,  genus,  ad 
eumdem  actum  volendi  producendum  Deus 
concurrat  ut  movens,  voluntas  autem  tum  ut 
mota,  tum  ut  movens,  ct  ideo  utrumque  ve¬ 
rum  esse,  Deum  operari  ipsum  velle  delibe¬ 
ratum  sine  nobis,  et  non  operari  sine  nobis. 

Nam  si  consideremus  causam  efficientem 
et  physicam  illius  actus,  ea  non  solum  est 
Deus  per  auxilium  speciale,  sed  etiam  volun¬ 
tas  per  liberum  arbitrium  et  hoc  modo  illud 
velle,  est  Dei  et  nostrum, et  nos  in  coopera¬ 
mur  Deo,  et  Deus  illud  operatur  non  sine 
nobis,  ut  S.  Augustinus  loquitur  in  locis  pau¬ 
lo  ante  adductis  contra  haereticos. 

At  si  consideremus  causam  illius  ejusdem 
actus  moralem,  id  est,  causam  moventem 
suadendo,  hortando, consulendo,  ea  solus  est 
Deus  ;  voluntas  autem  secundum  hoc  genus 
causae  non  est  movens,  sed  tantum  mota. 
Non  enim  ipsa  se  voluntas  impellit  suadendo 
et  hortando,  ut  velit  quod  non  vult,  sed  Deus 
per  inspirationes  suas  intus  animae- loquens, 
ei  suadet  et  persuadet,  ut  velit.  Haec  est  igi¬ 
tur  gratia  operans,  quae  praevenit  conatum, 
et  industriam  nostram,  et  operatur  ut  veli¬ 
mus,  quod  antea  nolebamus,  sine  nobis  ope¬ 
rantibus  ut  velimus,  non  tamen  sine  nobis 
libere  consentientibus  dum  volumus. 

Atque  hinc  intelligemus,  cur  ad  primum 
actum  voluntatis  tantum,  requiratur  gratia 
operans,  ad  reliquos  autem  non  sit  necessa¬ 
ria  operans,  sed  cooperans ;  nam  posleaquam 
coepimus  velle  converti  ad  Deum,  jam  nos 
ipsi  non  tantum  per  liberum  arbitrium  pro- 
ducimusDeojuvante  rcliquosactus,sed  etiam 
nos  incitamus  et  impellimus,  Deo  cooperan- 
te,  ad  eos. 

Ac  ut  corporali,  similitudine  rem  illustre¬ 
mus,  sit  aliquis  cui  expediat  navigare  in 
orientem,  et  tamen  nolit  id  facex-e ;  si  quis 


ad  cum  accedat,  eique  multis  allatis  rationi¬ 
bus  tandem  persuadeat,  et  de  nolente  vo¬ 
lentem  faciat;  deinde  ubi  eum  velle  navi¬ 
gare  cognoverit,  procuret  illi  navem,  pecu¬ 
nias  et  caetera,  quae  navigantibus  sunt  ne¬ 
cessaria  ;  is  profecto  vere  dicere  poterit, 
ego  solus  feci,  ut  iste  navigationem  susci¬ 
pere  vellet;  nam  etiamsi  alter  rationes  al¬ 
latas  audierit,  atque  apud  se  expenderit,  et 
tandem  assensum  praebuerit  ;  non  tamen 
ipse  sibi  persuasit,  neque  se  ipse  movit,  sed 
amicus  ejus  illum  movit  eique  persuasit. 

Caeterum  quod  attinet  ad  exeeutionem  vo¬ 
luntatis,  non  potest  amicus  ille  dicere  :  Ego 
solus  detuli  istum  in  orientem,  sed  solum  ego 
illum  adjuvi,  et  cooperatus  sum  ut  commodo 
navigaret.  Siquidem  ille  qui  ab  amico  per¬ 
suasus  navigaret  decrevit,  sine  dubio  non 
sibi  ipse  defuit,  sed  cogitare  coepit,  quid 
facto  opus  esset,  ct  conatum  atque  indu¬ 
striam  adhibere  ad  futuram  navigationem. 

Hanc  esse  veram  hujus  distinctionis  ex¬ 
plicationem  ex  ipso  Augustino  colligi  po¬ 
test.  Nam  in  lib.  de  gratia  et  libero  arbitrio 
cap.  o.  sic  loquitur  :  «  Ut  Apostolus  Paulus 
de  coelo  vocaretur,  et  tam  magna  et  effica- 
cissima  vocatione  converteretur,  gratia  Dei 
erat  sola,  quia  merita  ejus  erant  magna,  sed 
mala.  »  Ubi  soli  gratiae  tribuitur  conversio 
B.  Pauli,  ac  per  hoc  fuit  illa  gratia  operans, 
non  quia  Paulus  concurrerit  libere  consen¬ 
tiendo,  et  per  liberum  arbitrium  actum  illum 
conversionis  active  producendo,  sed  quia 
merita  ejus  erant  magna  sed  mala,  id  est, 
quia  non  praecesserat  ante  conversionem 
ullum  meritum,  sive  studium,  aut  conatus  ad 
conversionem;  «olet  enim  Augustinus  meri¬ 
tum  appellare  quemlibet  actum  bonum,  ra¬ 
tione  cujus  aliquid  aliud  accipimus;  ut  per¬ 
spicuum  est  ex  epist.  lOo.  et  106.  ubi  dicit, 
solam  fidem  dari  sine  ullo  merito  praece¬ 
dente,  quia  eam  nullus  bonus  actus  praece¬ 
dit  :  remissionem  vero  peccatorum  non  dari 
sine  merito,  quia  fides  orando  illam  meretur. 
Itaque  in  librft  de  gratia  et  libero  arbitrio, 
cap.  14  :  «Fides,  inquit,  et  non  petila  con¬ 
ceditur,  ut  ei  petenti  alia  concedantur.  »  Et 
paulo  ante  dixerat,  se  fidem  appellare  vo¬ 
luntatem  credendi. 

Itaque  gratia  operans  est,  quae  facit  nos  velle 
credere,  quia  id  in  nobis  fit  sine  nobis  peten¬ 
tibus,  ac  multo  minus  laborantibus  et  conan- 
tibus;  gratia  cooperans  est,  qure  facit  nos 
velle  orare,  jejunare,  eleemosynas  dare,. et 

Sacramenta  requirere,  quia,  id  non  fit  nisi 

conatu  atque  industria  nostra  cooperante. 
Hinc  idem  Augustinus  in  eodem  libro  cap. 
17.  non  dicit,  Deum  operari,'  velle  nostrum 
sine  nobis,  sed  operari,  ut  velimus  sine  no¬ 
bis,  nos  enim  cooperamur  Deo  volendo,  id 
est,  libere  producendo  actum  volendi,  ged 
non  cooperamur  faciendo  ut  velimus.  Quia 
non  ipsi  nos  movemus,  et  incitamus  ad  vo¬ 
lendum,  sed  ipse  solus  interna  inspiratione 
nos  movet  atque  impellit. 

Fortasse  etiam  sanctus  Thomas  non  est 
alienus  ab  hac  expositione;  quamvis  enimloco 
citato  1 . 2.  quEest.  111.  art.  2.  retulerit  gratiam 
operantem  ad  actum  internum,  cooperantem 
ad  externum ;  tamen  probabile  est,  per  in¬ 
ternum  actum  eum  intellexisse  primum  in¬ 
ternum,  per  externum  autem  intellexisse 
alios  consequentes,  quos  externi  sequuntur. 
Nam  in  eodem  articulo  docuit,  gratiam  ope¬ 
rantem  necessariam  esse  in  conversione, 


cum  voluntas  primo  de  mala  lit  bona,  ct 
ibidem  docuit,  gratiam  cooperantem  esse 
necessariam  ad  actus  exteriores,  quia  ii  fieri 
non  possunt,  nisi  Deus  confirmet  volunta¬ 
tem  in  bono  et  praebeat  facultatem  bene  ope¬ 
randi. 

Non  igitur  S.  Thomas  voluit,  gratiam  coo¬ 
perantem  simpliciter  referri  ad  actus  exte¬ 
riores,  sed  ad  interiores,  ut  ex  iis  pendent 
exteriores,  et  hoc  modo  cum  B.  Paulus  dicit 
Deum  operari  in  nobis  velle  et  perficere,  per 
vocem,  «  perficere  »,non  est  intelligenda 
sola  exeeutio  externa,  sed  tam  interna  quam 
externa  opera,  qum  nascuntur  ex  primo  actu 
voluntatis.  Iit  cum  S.  Augustinus  scribit 
Deum  operari  in  nobis  ut  velimus,  cooperari 
autem  cum  ita  volumus  ut  faciamus,  per  il¬ 
lud,  «  faciamus  »,  non  est  accipienda  actio 
tantum  externa,  sed  etiam  opus  internum 
ut  oratio,  contritio  ctc. 

CAPUT  PRIMUM. 

Proponitur  quxslio,  an  auxilium  sufficiens 
omnibus  detur. 

Expeditis  quaestionibus  circa  partitiones 
gratiae,  tractanda  est  gravis  illa  controversia, 
de  communicatione  gratiae  et  praedestina¬ 
tione  divina,  videlicet  an  gratia  sufficiens  aid 
salutem  detur  omnibus  hominibus,  et,  si  itu 
sit,  quomodo  salvetur  gratuite  praedestina¬ 
tionis  veritas.  Cujus  controversiae  explicatio 
omnino  necessaria  est  ad  sequentes  dispu¬ 
tationes,  »lc  libertate  arbitrii  et  gratiae  ne¬ 
cessitate.  Sunt  autem  dua;  sententiae  con¬ 
trariae  de  proposita  quaestione,  inter  quas 
media  incedit  veritas. 

Pi  ima  sententia  Pelagianorum  est,  et  eo¬ 
rum  qui  Pelagianis  in  Gallia  occulte  fave¬ 
bant,  Fausti,  Cassiani  et  aliorum.  Docet  haec 
sententia,  gratiam  Dei  omnibus  hominibus 
paratam  esse,  modo  ipsi  eam  petere  et  exci¬ 
pere  velint,  posse  autem  unumquemque  ex 
a  iribus  liberi  arbitrii  sine  alia  praeveniente 
gratia,  ipsam  gratiam  expetere,  invocare, 
excipere.  Refert  hanc  sententiam  sive  potius 
hajresim  S.  Augustinus  in  lib.  i.  ad  Bonifa- 
cium  contra  duas  epistolas  Pelagianorum  cap. 
ult.  et  in  epist.  106 et  107.  ct  in  lib.  de  prse- 
destin.  Sanctor,  cap.  1.  et  2.  eamdem  referunt 
Hilarius  et  Prosper  in  epistolisad  Augusti¬ 
num,  et  Petrus  Diaconus  in  libro  de  incarna¬ 
tione  et  gratia  Christi,  cap.  ult. 

Altera  sententia  priori  contraria  est  eorum 
Tom.  V, 


omnium,  qui  non  agnoscunt  'distinctionem 
inter  auxilium  efficax  et  sufficiens,  in  quo¬ 
rum  numero  sunt  Lutberus  in  assertione 
art,  36.  et  Calvinus  lib.  m.  Instit.  c.  22.  §. 
10.  et  cap.  21.  §.  13.  et  16.  hi  enim  docent 
multis  deesse  sufficiens  auxilium  ad  salu¬ 
tem,  omnibus  iis  videlicet,  qui  non  a  massa 
perditionis  divina  praedestinatione  discreti. 

Inter  has  contrarias  pugnantesque  sen¬ 
tentias  incedunt  Theologi  Catholici  quam 
plurimi,  ac  fere  omnes,  qui  docent  omnibus 
hominibus  pro  loco  et  tempore  sufficiens 
auxillium  non  deesse,  et  tamen  sine  praeve¬ 
niente  gratia,  neminem  posse  gratiam  desi¬ 
derare,  petere,  vel  accipere.  Vide  Alexan¬ 
drum  Alensem  in  3.  par.  Summae,  quaest.  60 
memb.  3.  art.  3.  Albertum  Magnum  in  2. 
sentent.  dist.  28.  urt.  1.  S.Thomam  in.  1.2. 
quasst.  109.  art.  8.  ad  1.  et  in  lib.  ni.  contra 
Gentiles  cap.  139.  S.  Bonaventuram  in  2. 
sentent.  dist.  28.  art.  1.  qua;st.  3.  Scotuin 
in  1.  sent.  dist.  16.  et  ex  recentioribus  A- 
drianum  Papam  in  quaest.  3.  de  pcenit.  Jo- 
annem  RofTensem  in  refutatione  art.  36. 
Franciscum  Fcrrarien.  in  comment.  lib.  ih. 
contra  Gentiles  cap.  139.  Jonnnem  Driedo- 
nem  in  lib.  de  captivitate,  et  redempt.  gene¬ 
ris  humani  tract.  3.  Ruardum  Tapperum  in 
explicatione  articuli  de  libero  arbitrio,  Do¬ 
minicum  a  Soto  lib.  i.  de  natura  et  gratia 
cap.  13.  et  18.  Andream  Vegam  lib.  xili. 
super  Concilium  Tridcntinum  cap.  13. 

Quoniam  autem  explicatio  proposita;  quse- 
stionis  multa  continet  capita,  neque  una  re¬ 
sponsione  absolvi  potest,  per  aliquot  propo¬ 
sitiones  rem  totam  expedire  conabimur'. 

CAPUT  II. 

Auxilium  gratix  non  expectare,  sed  praevenire 

voluntates  nostras,  neque  aequaliter  omnibus 

adesse . 

•  r  ■  \ 

Sit  igitur  prima  propositio.  Auxilium 
gratiai  Dei  non  ita  offertur  omnibus  homini¬ 
bus,  utDeusexpectet  homines,  qui  illud  desi¬ 
derent  vel  postulent,  sed  praevenit  omnia  de¬ 
sideria  et  omnem  invocationem.  »  Haec  pro¬ 
positio  est  contra  Pelagianos  et  Pelagiano- 
rum  reliquias,  et  habetur  in  Concilio  Arau- 
sicano  can.  3.  et  4.  ubi  sic  legimus  :  «  Si  quis 
per  invocationem  humanam,  gratiam  dicit 
posse  conferri,  non  autem  ipsam  gratiam  fa¬ 
cere,  ut  invocetur  a  nobis,  contradicit  Isaiae 
Prophetae,  vel  Apostolo  idem  dicenti :  « Inven¬ 
tus  sum  a  non  quaerentibus  me,  palam  appa¬ 
rui  his,  qui  me  non  interrogabant.  »  Item  : 

«  Si  quis,  ut  a  peccato  purgemur,  volunta¬ 
tem  nostram  Deum  expectare  contendit,  non 
autem,  ut  etiam  purgari  velimus,  per  sancti 
Spiritus  infusionem  et  operationem  fieri  con¬ 
fitetur,  resistit  ipsi  Spiritui  sancto  per  Salomo¬ 
nem  dicenti.  Praeparatur  voluntas  a  Domino, - 
et  Apostolo  salubriter  praedicanti :  Deus  est, 
qui  operatur  in  nobis  velle  et  perficere  pro 
bona  voluntate.  »  Vide  quae  scripsimus  in  vi. 
lib.  cap.  2.  4.  et  o.  nam  illa  omnia  hanc  pro¬ 
positionem  corfirmant. 

Secunda  propositio  :  « Auxilium  gratiae 
Dei  non  aequaliter  omnibus  adest.  »  llaec  pro¬ 
positio  in  divinis  litteris  ita  luculenter  habe¬ 
tur,  ut  mirum  videri  possit  ab  ullo  unquam 
fuisse  negatam.  Urget  S.  Augustinus  illud 
Sapient,  iv  :  Raptus  est  ne  malitia  mutaret 
intellectum  illius,  aut  ne  fictio  deciperet  ani¬ 
mum  ejus  (I).  Certe  enim  non  omnibus  hoc 
praestat  Deus,  ut  eos  rapiat,  antequam  in 
peccata  labantur.  Urgetetiam  illud  Matth.  xi: 
Si  in  Tyro  et  Sidone  hxc  facta  fuissent,  in 
cinere  et  cilicio  poenitentiam  egissent  (2).  Ubi 
videmus  Deum  mirabili,  sed  justo,  et  sibi 
soli  noto  judicio  non  solum  non  aequaliter 
omnibus  gratiae  auxilia  subministrare,  sed 
etiam  iis  quos  credituros  praevidebat,  si  mi¬ 
racula  Christi  vidissent,  ea  niiracula  non 
ostendisse,  et  eadem  illis  ostendisse,  quos 


praevidebat  quibuscumque  visis  miraculis, 
minime  credituros. 

Huc  pertinet  etiam  Mare,  iv  :  Vobis  datum 
est  nosse  mysterium  regni  Dei,  exteris  autem 
non  est  datum.  Et  illud  Rom.  ix  :  Cujus  vult 
miseretur,  et  quem  vult  indurat.  Et  Rom.  xii  : 
Unicuique  Deus  divisit  mensuram  fidei.  Et  II 
Thessal.  m  :  Non  omnium  est  fides. 'Et  Phil.  ii  : 
Vobis  donatum  est,  ut  in  illum  credatis  (3). 

Denique,  ut  alia  innumerabilia  praetermit¬ 
tam,  si  gratia  aequaliter  omnibus  adest,  quo¬ 
modo  Deus  in  praeteritis  generationibus  permi¬ 
sit  omnes  ingredi  vias  suas,  nunc  autem  an¬ 
nuntiat  ut  pcenitentiam  agant,  ut  legimus  Ac¬ 
tor.  xiv.  et  xvii.  Cur  Paulus  illo  ipso  tempore, 
qui  spirabat  minas  et  caedes  in  discipulos  Do¬ 
mini,  divino  miraculo,  Christo  ipso  eum  vo¬ 
cante,  convertitur,  cum  tam  multos  minus 
fortasse  malos  in  delictis  suis  Deus  jacere 
permittat?  Cur  ex  parvulis  molientibus  inter¬ 
dum  filius  optimi  viri  sine  baptismo  decedit 
et  perit,  filius  adulteri,  vel  incestuosi  ba¬ 
ptismo  abluitur  et  regno  potitur  aeterno?  Cur 
demum  inscrutabilia  esse  dicit  Apostolus  ju¬ 
dicia  Dei,  et  investigabiles  vias  ejus  in  ele¬ 
ctione  et  reprobatione  mortalium,  si  gratia 
aequalitater  omnibus  adest,  et  ex  arbitrio 
hominum  pendet  ut  eam  capiant,  vel  abji¬ 
ciant  :  vide  S.  Augustinum  in  lib.  de  praede¬ 
stinatione  Sanctorum;  Prosperum  in  libro 
contra  Collatorem;  Pq.trum  Diaconumin  libro 
de  incarnatione  et  gratia  Christi;  Fulgentium 
inlibro  ejusdem  argumenti ;  Joannem Maxen¬ 
tium  in  professione  fidei ;  et  totum  Arausi- 
canum  Concilium  ;  ubi  diligentissime  totus 
hic  Pelagianorum  error  evertitur. 


CAPUT  III, 

Solvuntur  argumenta  Pelagianorum  et  Pcla~ 
gianis  faventium,  contra  duas  propositiones 
capitis  superioris. 

• 

Argumenta,  quibus  error  Pelagianorum 
confirmari  solet,  facile  solvi  possunt. 

Primum  sumitur  ex  cap.  vi.  Sap.  xEqua- 
liter  est  illi  cura  de  omnibus  (4).  Respondeo, 
vox  xqualiter  non  videtur  hoc  loco  referenda 
ad  ipsam  curam,  quasi  Deus  non  magis  curet 
rem  unam  quam  aliam,  sed  ad  res  ipsas,  quai 


(-1)  Sap.  IV,  il.  —  (2)  Matth.  XI,  21.  -(3)  Mare.  IV,  11.  Rom.  IX,  38;  Rom.  XII,  3;  IIThcss.  III, 
3;  Phil.  1,29.- (4)  Sap.  VI,  8. 

curantur,  ut  sensus  sit,  nihil  omnino  subtrahi 
a  providentia  Dei,  sed  res  omnes,  nulla  pror¬ 
sus  excepta,  quamvis  infima  et  vili,  divina 
providentia  gubernari.  Quod  significantius 
exprimit  vox  Graeca,  qua;  habetur  hoc  loco, 
videlicet  xoiv5|,  id  est,  communiter. 

Sed  fac  illud,  aequaliter ,  referri  ad  curam 
et  providentiam  ;  nihil  tamen  Pelagiani  inde 
lucrantur ;  nam  non  loquitur  Sapiens  de  be¬ 
neficio  gratiae,  sed  retributione  praemiorum 
atque  poenarum.  Praecedit  enim  illud  : 
«  Horrendo  et  cito  apparebit  vobis,  quoniam 
judicium  durissimum  in  his  qui  praesunt 
fiet.  »  Itaque  sententia  hujus  loci  est,  in  ex¬ 
tremo  judicio  Deum  non  accepturum  per¬ 
sonas,  Regum  et  Principum,  sed  ex  aequali¬ 
tate  justitiae  sententiam  esse  laturum. 

Secundum  argumentum  sumunt  ex  illo 
Joan.  i.  Erat  lux  vera ,  quae  illuminat  omnem 
hominem  venientem  in  hunc  mundum  (1).  Ubi 
videtur  Christus  conferri  cum  sole,  qui  lucem 
suam  in  omnia  loca  aeque  diffundit.  Respon¬ 
deo  :  posset  hic  locus  non  incommode  referri 
ad  naturalem  illustrationem,  quae  fit  in  no¬ 
bis,  cum  in  creatione  lumen  intelligentiao  e^ 
rationis  accipimus.  Tamen  quoniam  Chryso- 
stomus  et  Cyrillus  in  commentario  exponunt 
de  lumine  gratiae,  respondeo,  sensum  hujus 
loci  esse,  a  Christo  illuminari  omnes  homi¬ 
nes,  non  quod  omnes  illuminentur,  cum  multi 
in  infidelitate  remaneant,  sed  quoniam  nemo 
illuminatur  nisi  per  ipsum,  vel,  si  magis  pla¬ 
ceat,  illuminari  dicas  omnes  homines  per 
Christum;  quoniam  omnibus  praebet  auxilium 
sufficiens,  quo  converti  et  credere  possint, 
quamvis  nec  lumen  aequale  omnibus  praebeat, 
neque  expectet  ut  homines  illuminari  cupiant 
et  expetant,  sed  ipse  desideria  et  preces  illu¬ 
minando  pneveniat. 

Porro  similitudines  non  in  omnibus  rebus 
convenire  debent,  ac  per  hoc  neque  necesse 
est,  ut  si  sol  non  illuminat  caecos,  id  etiam 
non  faciat  Christus,  et  si  sol  non  aperit  fene¬ 
stras  domus,  neque  Christus  aperiat  sene- 
stras  cordis,  et  si  sol  lucem  suam  aequaliter 
ubique  diffundit,  Christus  quoque  non  dividat 
unicuique  mensuram  tidei  et  donorum,  sed 
aequaliter  omnibus  hominibus  gratiae  suae 
dona  distribuat. 

Tertium  sumunt  ex  illo  Joan.  i  :  Quotquot 
receperunt  eum ,  dedit  illis  potestatem  filios  Dei 
fieri  (2).  Hic  enim  videmus  Deum  expectarc 


ut  recipiatur,  et  tum  demupa  his,  qui  se  rece¬ 
perint,  dare  gratiam,  per  quam  filii  Dei  fieri 
possint.  Respondeo  :  vere  Deus  expectat  ut 
recipiatur,  ut  det  suscipientibus  se  potestatam 
filios  Dei  fieri. 

Caeterum,  quia  recipere  Deum  in  hoc  loco 
Evangelii  nihil  est  aliud,  nisi  credere,  ut  ibi¬ 
dem  declaratur,  cum  subditur :  his  qui  cre¬ 
dunt  in  nomine  ejus,  nemo  autem  potest  cre¬ 
dere  nisi  Deus  fidem  illi  donaverit,  dicente 
Apostolo  Philipp.  i  :  Vobis  donatum  est  ut  in 
illum  credatis  (3).  Ideo  nemo  potest  eum  reci¬ 
pere,  nisi  gratia  eum  divina  praevenerit : 
Gratia  estis  salvati  (inquit  Apostolus  Ephes.  n) 
per  fidem,  et  hoc  non  ex  vobis,  Dei  enim  donum 
est  (4).  Ac  si  diceret,  gratia  potestatem  acce¬ 
pistis,  ut  filii  Dei  efficeremini,  quoniam  per 
fidem  recepistis  Deum,  quae  fides  donum  ip¬ 
sius  est.  Vide  Augustinum  lib.  i.  ad  Bonifa- 
cium  cap.  3. 

Quartum  sumunt  ex  illa  promissione  :  Pe¬ 
tite  et  dabitur  vobis,  omnis  enim  qui  petit  ac¬ 
cipit.  Et :  Dabit  spiritum  bonum  petentibus  se, 
Luc.  xi  (5).  Respondet  sanctus  Augustinus 
lib.  iv.  in  Julian.  cap.  8.  non  posse  peti  spi¬ 
ritum  bonum,  nisi  prius  spiritus  bonus  fidem 
infundat,  et  per  eam  excitet  ad  petendum. 
Nam  quomodo  invocabunt ,  in  quem  non  credi¬ 
derunt,  Rom.  x.  Et  :  Postulet  in  fide  nihil  hae¬ 
sitans,  inquit  Jacobus  c.  1 ;  fidem  autem  do¬ 
num  esse  Spiritus  sancti  docet  idem  Aposto¬ 
lus  ad  Ephes.  ii:  Gratia  estis  salvati  per  fidem, 
et  hoc  tamen  vobis,  Dei  enim  donum  est  (5). 

Quintum  sumuntex  illa  Christi  vocatione  : 
«  Venite  ad  me  omnes  qui  laboratis  etc.  » 
Matth.  xi.  Respondeo,  invitat  Christus  omnes 
ut  veniant,  non  quod  possint  homines  solis 
naturae  viribus  venire  ,  cum  scriptum  sit 
Joan.  vi :  Nemo  potest  ad  me  venire,  nisi  Pater 
qui  misit  me  traxerit  eum  (6).  Sed  ut  admoneat, 
ut  gratiae  praevenienti  cooperentur,  et  non 
resistant  Spiritui  sancto. 

Sextum  sumunt  ex  illis  Scripturis,  quae 
testantur,  Deum  non  esse  acceptorem  perso¬ 
narum.  Actor.  10,  Rom.  2,  1.  Petr.  1,  etc.. 
hinc  enim  sequi  videtur,  ut  Deus  non  magis 
ex  se  faveat  uni  quam  alteri  :  sed  volentes 
curari,  sanet,  non  volentes,  deserat.  Re¬ 
spondeo,  acceptio  personarum  vitium  est 
contra  justitiam,  et  ideo  locum  non  habet  in 
donis  gratiae. 

Itaque  in  iis  rebus  quae  quoquomodo  justi- 


(1)  Joan.  V  9.  —  (2)  Joan.  I,  12.  —  (3)  Philip.  I,  29.  -  (4)  Eph.  II,  8.  -  (5)  Luc.  XI,  9  ;  Rom. 
X,  14  ;  Jacob.  I,  6  ;  Eph.  II,  6.  —  (6)  Joan.  VI,  44. 

tium  sapiunt,  Deus  {equus  est  omnibus,  neque 
personas  accipit  ,  sed  unicuique  reddit  secun¬ 
dum  opera  sua,  at  in  donis  gratiae  nemini 
facit  injuriam,  si  uni  dat  quod  alteri  negat. 
Imo  in  ipso  judicio  quamvis  acceptio  perso¬ 
narum  esset  alicui  minus  praemium  dare, 
quam  justo  judicio  mereatur,  vel  majori  sup¬ 
plicio  afficere  quam  dignus  sit  reus,  tamen  si 
alicui  majus  praemium  aut  minorem  poenam 
dare  voluerit,  non  erit  acceptor  personarum  ; 
etiamsi  id  non  cum  omnibus  servet,  quoniam 
hoc  non  est  injustitiae,  sed  liberalitatis,  juxta 
illud  Matth.  xx  :  Amice,  non  fgeio  tibi  inju¬ 
riam,  tolle  quod  tuum  est  et  vade  ;  volo  autem 
et  huic  novissimo  dare  sicut  et  tibi;  an  non  licet 
mihi  quod  volo  facere?  an  oculus  tuus  nequam 
est,  quia  ego  bonus  sum?  (1).  Vide  Augustinum 
in  epist.  103.  non  procul  ab  initio  et  lib.  ii. 
ad  Bonifacium  cap.  7. 

Septimum  sumitur  ex  illo  i.  Cor.  xv  : 
Sicut  in  Adarn  omnes  moriuntur ,  ita  et  in 
Christo  omnes  vivificabuntur  (2).  Nimirum,  in¬ 
quiunt,  si  ipsi  voluerint.  Respondeo  :  loquitur 
Apostolus  de  resurrectione  corporali  justo¬ 
rum,  nam,  ut  recte  explicat  S.  Augustinus 
in  epistol.  89.  quaest.  3.  non  dicuntur  vivifi¬ 
cari  in  Christo,  nisi  illi  qui  resurgunt  ad  vi¬ 
tam  beatam,  quae  sola  vita  dicenda  est:  impii 
enim  resurgent  quidem,  sed  ad  mortem  id 
est,  ad  miseriam  sempiternam.  Itaque  hic 
locus  non  facit  ad  propositum,  cum  de  gloria 
aeterna,  non  de  gratia)  beneficiis  intelligi  de¬ 
beat-. 

Sed  instat  Faustus  :  Apostolus  comparat 
A  dumum  cum  Christo  seu  potius  Christum 
cum  Adamo;  sed  in  Adam  mortui  sunt  om¬ 
nes  homines ;  igitur  in  Christo  vivificantur 
omnes  homines,  non  autem  vivificantur  om¬ 
nes  vita  gloriae ;  ergo  debet  intelligi  hic  locus 
de  vita  gra(ia),  quam  Christus  omnibus  pa¬ 
ratus  est  dare,  modo  ipsi  velint. 

Sed  facilis  est  responsio,  nam  in  Adam 
non  moriuntur  omnes  homines,  sed  ii  tantum 
qui  ex  Adamo  nascuntur,  quo  etiam  modo 
non  vivificantur  in  Christo  omnes  homines, 
sed  ii  tantum,  qui  per  ipsum  renascuntur. 
Uuod  si  de  vita  gratia)  Apostolus  loqueretur, 
promptum  esset  respondere,  omnes  in  Christo 
vivificari,  non  quod  omnes  homines  vivifi¬ 
centur,  sed  quia  nemo  vivificatur,  nisi  per 
Christum,  sicut  nemo  perit,  nisi  per  Ada- 
/rnuru,  hoc  est,  nisi  ex  Adamo  originem  trahat. 


Denique  posset  etiam  Fausto  concedi  i(l 
Christo  vivificari  vita  gratiae  omnes  homines, 
modo  ipsi  velint  :  sed  addendum  esset ,  ne¬ 
mine  velle  per  Christum  vivificari,  nisi  Deus 
eum  praeveniens,  faciat  eum  velle.  Deus  est 
enim  qui  operatur  in  nobis  velle  et  perficere 
pro  bona  voluntate,  Philip,  ii. 

Octavum  sumunt  ex  illis  locis  quae  testan¬ 
tur  Deum  velle  omnium  hominum  salutem, 
ut  I  Timoth.  ii.  Vult  omnes  homines  salvos 
fieri.  1  Timoth.  iv.  Qui  est  salvator  omnium 
hominum.  II  Petri  m.  Neminem  vult  perire , 
sed  omnes  ad  agnitionem  veritatis  venire  (3). 
Respondeo :  ha)c  loca  parum  ad  rem  laciunt. 
Solum  enim  significant,  Deum  non  impedire 
quemquam  a  salure.  Imo  remedia  et  auxilia 
pro  omnibus  in  commune  instituisse,  praedi¬ 
cationem  Evangelii  et  Sacramenta  voluisse 
omnibus  esse  communia,  etc.,sedex  hisnemo 
recte  colliget,  Deum  expectare  ut  homines 
suis  viribus  velint  salvi  fieri. 

Sed,  inquiunt,  si  Deus  vult  omnes  salvos 
fieri,  cur  non  fiunt  omnes  salvi,  nisi  quia  ipsi 
nolunt  ?  Respondeo  :  verissimum  est,  non 
fieri  omnes  salvos,  quia  ipsi  nolunt ;  nam  si 
vellent,  Deus  eis  utique  non  deesset.  Caete- 
rum  nemo  vult  salvus  fieri ,  nisi  Deus  pra)- 
veniendo,  ac  prmparando  voluntatem  faciat 
eum  velle  ;  cur  autem  Deus  non  faciat  omnes 
velle,  quis  novit  sensum  Domini  ?  aut  quis 
consiliarius  ejus  fuit  ?  itaque  sicut  verum  est 
non  omnes  salvos  fieri ,  qui  ipsi  non  volunt, 
sic  etiam  verum  est,  non  omnes  salvos  fieri, 
quia  Deus  non  vult  voluntate  illa  benepla¬ 
citi,  de  qua  scriptum  est  in  Psalm.  cxm  : 
Omnes  quueeumque  voluit  fecit  in  cado  et  in 
terra  (i).  Et  tamen  simul  etiam  verum  est, 
Deum  velle  omnes  salvos  voluntate  illa, 
quam  recte  Theologi  antecedentem  vocant. 

Postremum  argumentum  ad  ferri  potest  ex 
ipso  Augustino,  a  quo  vel  invito,  ut  aiunt 
quidam,  testimonium  extorsit  veritas;  namin 
comment.  Psalm.  xlv.  tractans  illud  :  «  Deus 
in  medio  ejus  non  commovebitur,  »  sic  ait  : 
(i  Quid  est  Deus  in  medio  ejus?  hoc  significat, 
quod  aequus  est  omnibus  Deus  ,  et  personas 
non  accipit ;  quomodo  enim  illud,  quod  in 
medio  est,  paria  habet  spatia  ad  omnes  fines, 
ita  Deus  medius  esse  dicitur  aequaliter  om¬ 
nibus  consulens.  » 

Respondeo,  loquitur  in  eo  loco  S.  Augu¬ 
stinus  de  iis  tantum  auxiliis,  quae  aliquo 


•  (0  Matth.  XX,  13.  -  (2)  I  Oorintli.  XV,  22.  -  (3)  I  Tim.  II,  4  ;  ibid ,  IV,  10;  II  Pet.  III,  0.  - 
(4)  Psal.  CXIlf,  3. 

modo  sunt  debita  et  justitiam  sapiunt,  ubi 
locum  habere  posset  acceptio  personarum  ; 
in  his  enim  Deus  omnibus  est  mquus,  et  non 
accipit  personas,  et  ajqualiter  omnibus  con¬ 
sulit,  quia  neminem  impellit  ad  malum,  om¬ 
nes  hortatur  ad  bonum,  neminem  punit  nisi 
malum,  neminem  remuneratur  nisi  bonum, 
nulli  subtrahit  communia  auxilia ;  alia  vero 
ratio  est  donorum  gratite,  qua;  nemini  sunt 
debita. 


CAPUT  IV. 

Non  posse  Deum  injustiiiic  accusari,  si  non 
flaret  omnibus  anxilium  sufficiens  ad  salutem, 
neque  de  ullo  desperandum  esse. 

Sit  jam  tertia  propositio  :  «  Nulla  esset  in 
Deo  iniquitas,  si  non  solum  aliquibus,  sed 
etiam  omnibus  hominibus  auxilium  sufficiens 
ad  salutem  negaret.  »  Hcec  certissima  est 
apud  eos,  qui  ex  divinis  litteris  peccatum  ori¬ 
ginale  noverunt;  nam  cum  per  peccatum 
primi  hominis  nascamur  omnes  filii  irae  (ut 
Apostolus  docet  ad  Ephes.  11.),  nihil  nobis 
jure  debetur  nisi  poma.  Hinc  Sap.  xn.  dicit 
Spiritus  sanctus  :  Quis  stabit  contra  judicium 
tuum,  aut  quis  tibi  imputabit  si  perierint  na- 

I  dones,  quas  tu  fecisti ?  (1)  Et  Apostolus  ad 
llom.  ix.  demonstrat,  solam  esse  misericor¬ 
diam,  qua  Deus  ex  massa  perditionis  aliqua 
vasa  facit  in  honorem,  unde  etiam  vasamise- 
ricordice  appellat.  Et  ea  causa  est,  ut  S.  Au¬ 
gustinus  docet  in  epistol.  105.  cur  pauci  sint 
qui  salvantur,  ut  nimirum  intelligamus,  quid 
omnibus  deberetur ;  denique  prima  gratia 
datur  inimicis,  «ac  per  hoc  modis  omnibus 
est  indebita  ;  nulli  igitur  fieret  injuria  si  ea 
gratia  nemini  praiberetur.  Itaque  S.  Augu¬ 
stinus  lib.  de  bono  persev.  cap.  8  :  «  Non 
simus  ingrati,  quod  tam  multos  liberat  mise¬ 
ricors  Deus  de  tam  debita  perditione,  ut  si 
inde  neminem  liberaret,  non  esset  injustus.  » 
Quarta  propositio  :  «  Sive  detur  sufficiens 
auxilium  omnibus,  sive  tantum  aliquibus, 
nos  tamen  de  nullius  salute,  donec  in  h«uc 
vita  fuerit,  desperare  debemus,  neque  ab 
ullo  ,  subtrahere  correptionem ,  exhorta¬ 
tionem  et  alia  charitatis  officia.  »  Hiec  quo- 
qu.c  sine  controversia  recipitur  ab  omnibus, 

(1)  Sap  XII,  12.  -  (2)  Joci.  II,  14. 


ait 

nam  tametsi  nonnulli  ita  desererentur  a  Deo, 
omnique  auxilio  proisus  destituerentur,  ut 
nulla  ratione  converti  possent ;  nos  tamen 
qui  nescimus  qui  sint  illi,  de  oinnihus  bene 
sperare  debemus,  ac  dicere  cum  Px-opheta 
Joel  :  Quis  scit  si  convertatur  et  iynoscat  Deus, 
et  relinquat  post  se  benedictionem  ?  Joel  II  (2). 
Et  Apostolum  Paulum  audire,  qui  jubet  ut 
mansueti  simus  ad  omnes,  et  cum  patientia 
ct  modestia  corripiamus  eos,  qui  resistunt 
veritati ,  ne  quando  Deus  det  illis  poeniten¬ 
tiam  ad  cognoscendam  veritatem  et  resipi¬ 
scant  a  diaboli  laqueis. 

Hinc  S.  Augustinus  lib.  de  corrept.  et 
grat.  cap.  13  :  «Nescientes,  inquit,  quis  per¬ 
tineat  ad  praedestinatorum  mumerum,  quis 
non  pertineat ;  sic  affici  debemus  charitatis 
affectu,  ut  omnes  velimus  salvos  fieri. »  Etcap. 
16  :  «Quantum  ad  nos  perlinet,  qui  praedes¬ 
tinatos  a  non  praedestinatis  discernere  non 
valemus,  et  ob  hoc  omnes  salvos  fieri  velle, 
debemus  omnibus  ne  pereant,  adhibenda  est 
a  nobis  medicinaliter  severa  correptio.  » 
Quod  idem  repetit  in  1.  lib.  retract.  cap. ‘19. 
Sanctus  quoque  Leo  in  serm.  i.  dc  Epi¬ 
phania  :  «  Dum,  inquit,  hoc  in  corpore  vivi¬ 
tur,  nullius  desperanda  reparatio,  sed  om¬ 
nium  est  optanda  correctio,  auxiliante  domi¬ 
no,  qui  erigit  elisos,  solvit  compeditos,  et 
illuminat  caecos. » 


CAPUT  V. 

Auxilium  sufficiens  ad  salutem,  pro  loco 
ct  tempore,  omnibus  dari. 

\ 

Quinta  propositio  :  «  Auxilium  sufficiens 
ad  salutem  pro  loco  et  tempore,  mediate  vel 
immedi.ate  omnibus  datur. » 

Dicimus,  «  auxilium  sufficiens  ad  salutem»; 
nam  de  auxilio  sufficienti  ad  non  peccandum, 
alia  ratio  est,  ut  infra  suo  loce  patebit.  Ita¬ 
que  hic  tantum  disserimus  de  «auxilio  suffi¬ 
ciendi  ad  resurgendum  a  peccato,  atque  ad 
justificationem  et  salutem  comparandam. 

Dicimus,  «  pro  loco  et  tempore  »,  quo¬ 
niam  non  definimus  hoc  loco,  utrum  omni 
tempore,  omnique  momento  tale  auxilium 
adsit,  de  h.ac  enim  re  paulo  post  agemus ; 
sed  tantum  id  asserimus,  nullum  esse,  qui 

rion  aliquando  saltem  hoc  auxilium  habeat. 

Dicimus  denique  «  mediate  vel  immedi¬ 
ate,  »  quoniam  iis,  qui  usu  rationis  utuntur, 
immitti  credimus  a  Deo  sanctas  inspirationes, 
ac  per  hoc  immediate  illos  habere  gratiam 
excitantem,  cui  si  acquiescere  velint,  possint 
ad  justificationem  disponi,  et  ad  salutem  ali¬ 
quando  pertingere  :  iis  autem  qui  rationis  u- 
sum  non  habent,  quales  sunt  infantes  vel  ab 
infantia  mente  capti,  mediate  auxilium  do¬ 
nari  censemus,  quoniam  parentes  eorum  non 
solum  sibi  ipsi  prospicere,  sed  etiam  filiis 
suis,  praesertim  rat  ionis  usu  carentibus,  ba¬ 
ptismum  procurare  pos.sunt,  si  volunt. 

Haec  igitur  propositio  sic  explicata  pro¬ 
batur  primum  ex  divinis  litteris,  Psal.  xviii  : 
Non  est  qui  se  abscondat  acoloreejus  (1).  Augu¬ 
stinus  in  hunc  locum:  «  Nullum,  inquit,  mor¬ 
talium  permisit  excusare  se  de  umbra  mor¬ 
tis,  ipsam  enim  penetravit  verbi  calor.  » 
Item  Psalm.  xxiv  :  Universae  viae  Domini  mise¬ 
ricordia  et  veritas  (2).  Videtur  enim  hoc  signifi- 
carq  Spiritus  sanctus,  omnibus  hominibus 
primum  a  Deo  exhiberi  misericordiam  , 
deinde  si  ea  non  utantur,  exhiberi  judicium ; 
non  potest  autem  recte  dici,  agi  cum  aliquo 
misericorditer,  quod  attinet  ad  salutem,  nisi 
detur  ei  sufficiens  auxilium  ad  salutem,  ne¬ 
que  juste  puniri  potest,  qui  ex  divino  auxilio 
non  proficit,  si  auxilium  non  fuit  sufficiens. 

Item  Proverb.  i  :  Sapientia  foris  praedicat , 
in  plateis  dat  vocem  suam,. in  capite  turbarum 
clamitat ,  in  foribus  portarum  urbis  profert 
verba  sua  dicens  ;  usquequo  parvuli  diligitis 
infantiam,  et  stulti  ea,  quae  sibi  sunt  noxia  cu¬ 
pient ,  et  impnidentes  odibunt  scientiam  ?  con¬ 
vertimini  ad  correptionem  meam.  En  proferam 
vobis  spiritum  meum ,  et  ostendam  vobis  verba 
mea.  Quia  vocavi  et  renuistis,  extendi  manum 
meam,  et  non  fuit  qui  aspiceret,  ego  quoque  in 
interitu  vestro  ridebo  (3).  Haec  certe  praedicatio 
generalis  et  comminatio  item  generalis  satis 
aperte  significat  Dei  sapientiam,  nullum  ita 
deserere,  quin  aliquando  eum  vocet ,  et  au¬ 
xilium  sufficiens  illi  praebeat. 

Item  Sap.  xi  Miseris  omnium,  quia  omnia 
potes,  et  dissimulas  peccata  hominum  propter 
poenitentiam  ;  diligis  enim  omnia,  quae  sunt,  et 
nihil  odisti  eorum  quae  fecisti.  Nec  enim  odiens 
aliquid  constituisti,  aut  fecisti.  Parcis  autem 
omnibus,  quoniam  tua  sunt ,  Domine ,  qui  amas 


animas  (4).  Haec  certe  vix  intelligi  possunt,  nisi 
fateamur  omnibus  tribui  sufficiens  auxilium; 
quomodo  enim  miseretur  omnium,  et  parcit 
omnibus,  si  non  dat  saltem  eis  auxilium,  quo 
ad  reconciliationem  possint  pervenire  si  ve¬ 
lint  ?  Neque  debent  haec  restringi  ade  lectos, 
nam  ratio  cur  Deus  omnibus  parcat,  et  om¬ 
nium  misereatur,  redditur  hoc  loco  ex  cre¬ 
atione,  quia  Deus  omnes  creavit,  et  quoniam 
amat  animas,  et  res  a  seipso  factas  ;  at  cre¬ 
atio  communis  est  omnibus  absolute. 

Item  Sap.  xu  :  Si  inimicos  servorum  tuorum 
et  debitos  morti,  cum  tanta  cniciasti  attentione, 
dans  tempus  et  locum  per  quae  possent  mutari 
a  malitia ,  cum  quanta  diligentia  judicasti  ser¬ 
vos  tuos  (5)  ?  At  frustra  Deus  daret  tempus  et 
locum  peccatoribus,  per  quae  possent  mutari 
a  malitia,  nisi  auxilium  etiam  praeberet,  sine 
quo  mutari  non  possunt, 

ItemEzech.  xxxm  :  Sic  locuti  estis  dicentes, 
iniquitates  nostrae  et  peccata  nostra  super  nos 
sunt,  et  in  ipsis  nos  tabescimus,  quomodo  ergo 
vivere  poterimus  ?  dic  ad  eos,  vivo  ego,  dicit 
Dominus ,  nolo  mortem  impii,  sed  ut  convertatur 
impius  a  via  sua,  et  vivat  ;  convertimini,  con¬ 
vertimini,  el quare  moriemini (6)  ?  Illa  exhorta¬ 
tio,  convertimini ,  convertimini,  irrisoria  vide- 
returnisi  Deusdedisset  illis  vires,  quibus  con¬ 
verti  possent.  Non  fuisse  autem  irriso riam  sive 
ironicam  exhortationem,  testatur  juramen¬ 
tum  illud  :  vivo  ego,  dicit  Dominus,  nolo  mor¬ 
tem  impii,  etc. 

Item  illud  Matth.  v  :  Qui  solem  oriri  facit 
super  bonos  et  malos,  et  pluit  super  justos  et  in 
justos  (7).  Monet  S.  Ambrosius  serm.  8.  in 
Psal.  cxviii.  intelligendum  esse  etiam  de  sole 
justitiae  et  pluvia  gratiae.  Illa  item  invitatio  : 
Venite  ad  me  omnes  qui  laboratis  et  onerati  es¬ 
tis,  Matth.  xi  (8).  Ne  sit  frustra,  requirit  om¬ 
nino  ut  sicutvocatio  est  generalis,  ita  et  auxi¬ 
lium  quo  possint  homines  venire,  sit  generale. 

Illud  item  Joan.  i  :  Illuminat  omnem  ho¬ 
minem,  supra  diximus  ex  commentario  Chry- 
sostomi  et  Cyrilli,  referri  ad  lumen  gratiae, 
quo  nemo  omnino  privatur.  Illud  quoque  I 
Tim.  ii  :  Vult  omnes  salvos  fieri  et  ad  agnitio¬ 
nem  veritatis  venire.  Et  II  Pet.  m  :  Non  vult 
aliquos  perire,  sed  omnes  ad  poenitentiam  con¬ 
verti (9).  Exponitur  quidem  variis  modis  a  S. 
Augustino,  sed  illa  expositio  videtur  maxime 
congruere  Apostolicae  sententiae  quam  habet 


(1)  Psal.  XVIII,  7.  —  (2)  Psal.  XXIV,  10.  -  (3)  Prov.  I,  20.  —  (4)  Sap.  XI,  24.  -  (5)  Sap.  XII.  20. 
-  (6)  Ezech.  XXXIII,  10.  -  (7)  Matth.  V,  45.  —  (8)  Ibid.  XI,  28.  —  (9)  Joan,  I,  9 ;  I  Tim.  II,  4;  II, 
Pet.  III,  9, 

inlib.  de  spiritu  etlitter.  cap.33.  ubi  exponit 
quaestionem,  cur  Deus  non  det  omnibus  velle 
credere,  cum  velit  homines  omnes  salvos  fi¬ 
eri,  et  respondet  Deum  velle  omnes  salvos 
fieri,  sic  tamen,  ut  non  adimat  eis  liberum 
arbitrium,  quo  vgl  bene  vel  male  utentes  ju- 
stissimejudicentur,  et  addit,  infideles  contra 
Dei  voluntatem  facere,  cum  non  credunt  E- 
vangelio,  tamen  non  vincere  Dei  voluntatem, 
quoniam  experientur  in  suppliciis  potestatem 
ejus,  cujus  in  donis  misericordiam  contem¬ 
pserunt.  Et  ponit  similitudinem  Domini,  qui 
vult,  ut  omnes  servi  laborent  in  vinea,  sic  ta¬ 
men  ut  si  qui  operari  noluerint,  detrudantur 
in  pistrinum. 

Ex  his  intelligimus  hanc  fuisse  Augustini 
sententiam  de  hoc  loco  Apostoli,  Deum  vello 
omnes  salvos  fieri,  quia  dat  omnibus,  unde 
possint  velle  credere  et  salvari,  sic  tamen  ut 
si  ipsi  noluerint,  non  salventur,  sed  ad  sup¬ 
plicia  destinentur  aeterna,  quae  fuit  etiam  ex¬ 
positio  S.  Prosperi  lib.  ii.  de  vocatione  gen¬ 
tium  cap.  23.  25.  et  28.  Item  commentari¬ 
orum  qui  tribuuntur  Ambrosio,  item  Chry- 
sostomi,  Theophylacti  et  Oecumenii,  qui  di¬ 
cunt  Deum  velle  omnes  salvos  fieri,  si  et  ipsi 
velint,  nimirum  si  velint  cooperari  divinae 
gratiae  praevenienti. 

Illud  item  I  Tim.  iv  :  Qui  est  Salvator  om¬ 
nium  hominum  maxime  fidelium  (1).  Vix  potest 
aliter  exponi,  quam  ut  exponit  S.  Prosper  in 
lib.  ii.  de  vocatione  gentium  cap.  10.  ut  vi¬ 
delicet  intelligamus,  Deum  salvatorem  esse 
omnium,  quia  dat  omnibus  unde  salvari  pos¬ 
sint,  sed  maxime  fidelium,  quia  dat  illis  non 
solum,  ut  salvari  possint,  sed  etiam  ut  'sal¬ 
ventur. 

Denique  illud  I  Corinth.  xv  :  Pro  omnibus 
mortuus  est  Christus.  Et  I  Timoth  n  :  Qui  de¬ 
dit  semetipsum  redemptionem  pro  omnibus.  Et 
F  Joan.  ii  :  Ipse  est  propitiatio  pro  peccatis 
nostris,  non  solum  autem  nostris,  sed  etiam  to¬ 
tius  mundi (2).  Quomodo  potest  verum  esse,  si 
non  datur  omnibus  aliquid,  unde  Christi  mor¬ 
tis  participes  fieri  queant  ?  nam  cum  non 
possit  ullus  sine  praeveniente  dono  particeps 
esse  mortis  Christi  et  pretii  redemptionis  hu¬ 
jus,  frustra  Christus  pro  omnibus  pretium 
solvit,  si  noluit  omnibus  viam  aperire,  qua 
ad  redemptionem  pervenire  possent. 

Probatur  secundo  eadem  sententia  testi¬ 
moniis  Patrum.  S.  Dionysius  Areopagita  in 
lib.  de  coelesti  hierarch.  cap.  9  :  «  Nempe, 


inquit,  et  aliis  gentibus,  ex  quibus  et  nos,  ad 
immensum  et  infinitum  divini  luminis  pela¬ 
gus,  quod  semper  paratum  est,  et  patet  om¬ 
nibus  ad  participandum,  ex  praeteriti  erroris 
caecitate  respiravimus,  ad  quod  sane  obse¬ 
quentes  ducebant  Angeli,  praepositi  singulis 
gentibus.  »  Quaerit  eo  loco  Dionysius  cur 
soli  Judaei  Deum  verum  aliquando  coluerint, 
gentes  autem  pene  omnes  ad  idola  defluxe¬ 
rint.  Respondet  vero,  id  factum  esse  ex  de¬ 
sidia  et  nequitia  gentilium,  qui  noluerunt  di¬ 
vinum  lumen  aspicere  ;  aut  ineo  permanere 
cum  ipsum  lumen  omnibus  pateat  ad  parti¬ 
cipandum,  et  Angeli  singulis  gentibus  a  Deo 
praepositi  muneri  suo  nequaquam  desint ; 
ubi  quod  dicit  B. 'Dionysius  divinum  lumen 
paratum  esse  et  patere  omnibus  ad  parti¬ 
cipandum  ,  non  significat  divinum  lumen 
offerri  volentebus  suis  viribus  illud  excipere, 
Ut  Pelagiani  delirant,  sed  paratum  esse  et 
patere  omnibus,  quoniam  Deus  omnibus  por¬ 
rigit  auxilium,  quo  possint,  si  velint,  oculos 
cordis  aperire  et  illuminari. 

S.  Irenaeus  lib.  iv.  cap.  71.  «  Vis,  inquit, 
a  Deo  non  fit,  sed  bona  sententia  adest  illi 
(homini  videlicet)  semper,  et  propter  hoc  con¬ 
silium  quidem  bonum  dat  omnibus,  posuit 
autem  in  homine  potestatem  electionis.  Abji¬ 
cientes  igitur  bonum,  et  quasi  respuentes, 
merito  omnes  justum  judicium  incident  Dei.  » 
Ubi  per  consilium  bonum,  quod  Deus  dat 
omnibus,  debet  intelligi  interna  suasio  cum 
aliis  omnibus,  quae  necessaria  sunt  ad  con¬ 
versionem,  alioqui  enim  non  juste  judica¬ 
rentur  tamquam  contemptores  consilii  divini 
nisi  vires  a  Deo  accepissent,  quibus  illud  am¬ 
plecti  et  exequi  possent. 

Clemens  Alexandrinus  in  oratione  exhor¬ 
tatoria  ad  gentes,  ultra  medium  :  «  Audite, 
inquit,  qui  estis  longe,  audite  qui  prope, 
nullis  celatum  est  verbum,  lux  est  communis, 
omnibus  illucescit  hominibus,  nullus  est  in 
verbo  Cimmerius.  •>> 

Origcnes  lib.  iit.  de  principiis  cap.  1.  mul¬ 
tis  argumentis  et  similitudinibus  hoc  ipsum 
probat,  omnes  homines  posse  salvari,  et  sol¬ 
vit  argumenta  contraria,  explicans  fere  omnia 
testimonia  Scripturarum,  quae  ad  hunc  lo¬ 
cum  pertinent.  Et  quamvis  Origenis  libri  de 
principiis  non  paucos  errores  contineant,  ta¬ 
men  neque  Epiphanius,  neque  Hieronymus, 
neque  Philastrius,  neque  Augustinus  hanc 
sententiam  inter  errores  Origenis  numerant. 


(1)  I  Tim.  IV,  18.  -  (2)  I  Corin.  XV,  3;  1  Tim.  II,  6;  I  Joan.  II,  2. 

S.  Hilarius  lib.  I.  de  Trinit.  ante  medium : 
«  Esse,  inquit,  filios  Dei  non  necessitatem 
esse,  sed  potestatem,  quia  proposito  universis 
Dei  munere,  non  natura  gignentium  assera¬ 
tur,  sed  voluntas  pr®mium  consequatur.  » 

S.  Ambrosius  serm.  8.  in  Psalm.  cxvm. 
explicans  illud  :  «  .Misericordia  Domini 
plena  est  terra.  »  Sol,  inquit,  justitue  ornnibus 
ortus  est,  omnibus  venit,  omnibus  passus  est, 
et  omnibus  resurrexit;  si  quis  autem  non 
credit  in  Christum,  generali  beneficio  ipse  so 
fraudat,  ut  si  quis  clausis  fenestris  radios  So- 
lis  excludat. 

S.  Joannes  Chrysostomus  hom.  7.  in  Joan. 
<(  Si  illuminat,  inquit,  omnem  hominem  ve¬ 
nientem  in  hunc  mundum,  quo  nam  pacto 
tot  homines  sine  lumine  permanent  ?  neque 
enim  omnes  Christum  cognoscunt,  quomodo 
ergo  illuminat  omnem  hominem  ?  illuminat 
profecto  quantum  in  ipso  est ;  si  qui  autem 
sponte  sua  mentis  oculis  conniventibus  ad 
hujus  locis  radios  aciem  dirigere  noluerint, 
non  ex  luminis  natura  in  tenebris  perstite¬ 
runt,  sed  ex  malitia  sua  sponte  tanto  se  dono 
indignos  reddiderunt.  » 

S.  Cyrillus  idem  docet  iisdem  fere  verbis, 
in  lib.  I.  in  Joannem  cap.  11.  qua*  frustra 
repetenda  non  videntur. 

S.  Paulinusin  epist.  1.  ad  Aprum:  «  Hinc, 
inquit,  in  omni  loco  plura  quotidie  mirabili¬ 
ora  solito  signa  crebrescunt,  ut  omnem, 
quantum  in  ipso  est,  hominem  salvum  fa¬ 
ciat  ;  ostendit  in  raris  quod  omnibus,  si  ve¬ 
lint,  prosit ;  sufficit  enim  universorum  insti¬ 
tutioni  forma  paucorum,  qu®  in  utrumque 
proponitur,  ut  credentibus  exemplo  sit,  in¬ 
durantibus  testimonio.  » 

S.  Augustinus  pr®ter  locum  citatum  ex  li¬ 
bro  de  spiritu  et  littera  cap.  33.  habet  alium 
locum  apertissimum  in  lib.  iii.  de  libero  ar- 
bit.  cap.  49.  quem  iisdem  verbis  repetit  et 
confirmat  in  libro  de  natura  et  gratia  cap. 
67.  ne  forte  dicatur  revocatus  post  exortam 
h®resim  Pelagianam.  Haec  igitur  sunt  ejus 
verba,  quibus  respondent,  querimoniae  ho¬ 
minum  dicentium,  se  non  posse  vincere  con¬ 
cupiscentiam  et  ignorantiam,  etc.,  «  Quibus, 
inquit,  breviter  respondetur,  ut  quiescant, 
et  adversus  Deum  murmurare  desistant , 
recte  enim  fortasse  querentur,  si  erroris  et 
libidinis  nullus  victor  existeret,  cum  vero 
ubique  sit  prtesens,  qui  multis  modis  per  cre¬ 
aturam  sibi  domino  servientem  aversum  vo¬ 
cet,  doceat  credentem,  consoletur  sperantem, 
diligentem  adhortetur,  conantem  adjuvet. 


exaudiat  deprecantem :  non  tibi  deputatur  ad 
culpam,  quod  invitus  ignoras,  sed  quod  ne- 
gligis  qu®rere  quod  ignoras  ;  neque  illud, 
quod  vulnerata  membra  non  colligis ,  sed 
quod  volentem  sanare  contemnis.  »  Sed 
mentem  S.  Augustini  adhuc  apertius  ex  dili- 
gentissiino  ejus  discipulo  et  sectatore  di¬ 
scemus. 

S.  Prosper  in  ii.  lib.  de  vocatione  gentium 
cap.  44.  «  Neque,  inquit,  ob  hoc  excusabiles 
sunt  nationes,  quae  alienat®  a  conversatione 
Israel,  spem  non  habentes  et  sine  Deo  in  hoc 
mundo  sub  ignorantia;  tenebris  perierunt, 
quia  haec  abundantia  grati®,  qu®  nunc  uni¬ 
versum  mundum  rigat,  pari  antea  largitate 
non  fluxit.  Adhibita  enim  semper  est  uni¬ 
versis  hominibus  qu®dam  supern®  mensura 
doctrin®,  qu®  et  si  parcioris  occultiorisque 
grati®  fuit,  sufficit  tamen,  sicut  Dominus  ju¬ 
dicavit,  quibusdam  ad  remedium,  omnibus 
ad  testimonium.  » 

Et  cap.  26  :  «  Gratia  quidem  Dei  in  om¬ 
nibus  justificationibus  principaliter  prae¬ 
eminet,  suadendo  exhortationibus,  monendo 
exemplis-,  terrendo  periculis,  incitando  mi¬ 
raculis,  dando  intellectum,  inspirando  con¬ 
silium,  corque  ipsum  illuminando,  et  fidei  af¬ 
fectionibus  imbuendo.  » 

Et  infra :  «  Qu®  opitulatio  per  innumeros 
modos  sive  occultos  sive  manifestos  omnibus 
adhibetur  :  et  quod  a  multis  refutatur,  ip¬ 
sorum  est  nequiti®,  quod  autem  a  multis  re¬ 
cipitur,  et  grati®  est  divin®  et  voluntatis  hu 
rnan®.  » 

Et  infra  cap.  28  :  «  Fit,  inquit,  manifestum 
quod  diversis  atque  innumeris  modis  omnes 
homines  vult  Deus  salvos  fieri  ;  sed  qui  ve¬ 
niunt,  Dei  auxilio  diriguntur  ;  qui  non  ve¬ 
niunt  sua  pertinacia  reluctantur.  » 

Et  infra  cap.  34  :  «  Elaboratum  est,  quan¬ 
tum  Dominus  juvit,  ut  non  solum  in  novis¬ 
simis  diebus,  sed  etiam  in  cunctis  retro  s®- 
culis  probarentur,  gratiam  Dei  omnibus  ho¬ 
minibus  adfuisse,  quoniam  sive  manifeste, 
sive  occulte,  ipse  est,  ut  Apostolus  ait,  sal¬ 
vator  omnium  hominum,  maxime  fidelium. » 

Nec  solum  adultis,  sed  etiam  parvulis  au¬ 
xilium  ad  salutem  non  deesse,  idem  auctor 
docet  in  eodem  lib.  cap.  23  :  «  Non  irreli¬ 
giose,  inquit,  arbitror  credi,  quod  isti  pau¬ 
corum  dierum  homines  ad  illam  pertineant 
grati®  partem,  qu®  semper  universis  est  im¬ 
pensa  nationibus  qua,  utique  si  bene  uteren¬ 
tur  eorum  parentes,  etiam  ipsi  per  eosdem 
.juvarentur,  omnia  namquo  exordia  parvu 

lorum,  totaque  illa  principia,  nec  dum  ra¬ 
tionalis  infantiae  sub  arbitrio  jacent  volun¬ 
tatis  alienae,  nec  ullo  modo  eis,  nisi  per  alios 
consuli  potest :  et  consequens  est  illos  ad 
eorum  pertinere  consortium ,  quorum  vel 
recto,  vel  pravo  aguntur  affectu,  sicut  enim 
ex  aliena  confessione  credunt,  ita  ex  aliena 
infidelitate  vel  dissimulatione  non  credunt. 
Et  cum  ipsi,  nec  praesentis  vitae  desiderium 
habuerunt,  nec  futura;  :  quam  ipsorum  fa¬ 
ctura  est  naisci,  tam  ipsorum  efficitur  non  re¬ 
nasci  ». 

Habemus  igitur  ex  Scripturis  et  Patribus, 
saltis  probabiliter  pieque  credi,  nemini  dc- 
esse,  aut  unquam  defuisse  auxilium  sufficiens 
ad  salutem.  Argumenta  contraria  solventur 
commodius  paiulo  infra  cap.  8. 


CAPUT  VI. 

Auxilium  I)ei  necessarium  ad  conversionem , 
non  adest  peccatoribus  omnibus  momentis, 
sed  certis  temporibus  prout  judicat  Deus 
munera  sua  esse  distribuenda. 

Sexta  propositio :  «  Auxilium  Dei  sufficiens 
et  necessarium  ad  resurgendum  a  peccato, 
et  si  nulli  desit  pro  loco  et  tempore,  non  ta¬ 
men  adest  omnibus  momentis.  »  Haec  pro¬ 
positio  non  a  nobis  primum  asseritur,  sed 
ante  nos  confirmarunt  eamdem  Alphonsus 
Episcopus  Abulensis  in  cap.  4.  Exodi  quaest. 
12.  Adrianus  VI.  Papa  in  quaest.  3.  de  poeni¬ 
tentia.  Thomas  Cardinalis  Cajetanus  in  i. 
quaest.  Jentaculi  8.  Joannes  Roffensis  in  re¬ 
futatione  art.  36.  Lutheri.  Joannes  Driedo 
in  lib.  de  capt.  et  redemptione  generis  hu¬ 
mani  tract.  o.  et  Ruardus  Tapperusin  expli¬ 
catione  art.  7.  Lovaniensium,  qui  sic  loqui¬ 
tur  ;  «  Mihi  certum  est  non  omnibus  et  sin¬ 
gulis  semper  adesse  hujusmodi  auxilium, 
quo  opus  est  ut  convertatur,  aut  converti 
possit  peccator.  »  Andreas  Vega  in  lib.  xm. 
in  Concilium  Tridentinum  cap.  19.  dicit  qui¬ 
dem  peccatores  omni  momento  posse  con¬ 
verti,  sed  addit,  non  posse  omni  momento 
eam  potentiam  in  actum  deducere ;  itaque 
in  re  non  dissentit  a  caetcris. 

Probatur  igitur  haec  propositio  ex  divinis 
litteris,  Eccles.  vii  :  Considera  opera  Dei, 
quod  nemo  potest  coi'rigcre ,  quem  ille  despe¬ 


xit  (1).  .Certe  qui  hoc  dixit  pro  comperto  vi¬ 
detur  habere,  aliquos  a  Deo  interdum  ita 
despici  ac  deseri,  ut  converti  nequeant.  Item 
Joannes  xn  :  Propterea  non  poterant  credere , 
quia  iterum  dixit  Isaias  :  Excxcavit  oculos 
eorum,  et  induravit  cor  eorum  (2). 

Quo  loco  notandum  est,  illud,  non  poterant 
credere,  non  esse  dictum  solum  propter  cer¬ 
tam  praescientiam  futurorum,  id  est,  quia 
praeviderat  Isaias  eos  non  credituros,  quo¬ 
modo  possemus  dicere,  non  poterat  Petrus 
non  negare  salvatorem,  quandoquidem  Chri¬ 
stus,  qui  mentiri  non  poterat,  eum  negatu¬ 
rum  fuisse  praedixerat.  Nam  hoc  paulo  ante 
significaverat  Joannes  illis  verbis  :  Cum  au¬ 
tem  tanta  signa  fecisset,  non  credebant  in  eum, 
ut  sermo  Isaix  impleretur,  Domine,  quis  cre¬ 
didit  auditui  nostro  ?  Ibi  igitur  causam  red¬ 
didit  cur  non  crederent  ex  praedictione  Isaiae  ; 
sed  mox  adjungit  aliam  causam  ab  excaeca¬ 
tione  ;  et  de  ea  dicit :  Et  propterea  non  po¬ 
terant  credere,  quia  iterum  dixit  Isaias ,  excx- 
cavit  oculos  eorum.  Porro  excaecati  non  so¬ 
lum  non  vident,  sed  etiam  videre,  duranto 
excaecatione,  non  possunt. 

At,  inquies,  quamvis  excaecati  videre  non 
possint,  tamen  removere  possunt  excaecatio¬ 
nem,  si  cooperentur  gratiae  praevenienti,  et 
sic  absolute  videre  possunt.  Fateor,  excaeca- 
tos  posse  removere  excaecationem,  si  gratiae 
praevenienti  cooperentur;  sed  gratiam  prae¬ 
venientem  non  semper  adesse  confirmo,  id- 
que  colligi  dico  ex  loco  Evangelii  jam  citato; 
nam  cum  adest  gratia  praeveniens ,  incipit 
homo  videre,  aut  certe  posse  videre,  gratia 
enim  praeveniens  illuminat  cor,  proinde  non 
est  ille  simpliciter  excaecatus,  cui  gratiae  di¬ 
vinae  lumen  affulget;  et  si  semper  adesset 
gratia  praeveniens,  per  quam  possent  omnes 
peccatores  semper  videre,  nulli  essent  sim¬ 
pliciter  excaecati ;  quod  certo  repugnat  Scri¬ 
pturae  allegatae  aliisque  quamplurimis. 

Praeterea  R.  Paulus  in  posteriore  epist.  ad 
Timoth.  cap.  ii.  admonet,  patienter  ac  man¬ 
suete  corripiendos  esse  peccatores,  et  cau¬ 
sam  reddens  ait  :  Ne  quando  Deus  det  illis 
poenitentiam  ad  cognoscendem  veritatem ,  et 
resipiscant  a  diaboli  laqueis  (3).  Quo  loco  vi¬ 
demus,  donum  poenitentiae  non  semper  ad¬ 
esse,  sed  dari  a  Deo  quando  et  quibus  ipse 
voluerit,  alioqui  non  diceret  Apostolus,  ne 
quando  det,  si  semper  daret. 

Secundo  probatur  idem  ex  Patribus.  S» 


(4)  Eccl.  VII,  14.  -  (2)  Joan.  XII,  4.  -  (3)  II  Tim.  II,  25. 

Augustinus  lib.  iv.  in  Julian.  cap.  8.  «  Qui 
jam  utuntur,  inquit,  libero  voluntatis  arbi¬ 
trio,  nisi  eo  volente  ac  subveniente  a  quo 
praeparatur  voluntas,  velle  non  possunt;  ubi 
si  dixeris  mihi,  cur  ergo  non  convertit  om¬ 
nium  nolentium  voluntates  ?  respondebo, 
cur  non  omnes  morituros  adoptat  lavacro 
regenerationis  infantes?  »  Yides  hic  Augu¬ 
stinum  affirmare  non  posse  homines  sine 
gratia  praeveniente  velle  converti,  et  simul 
admittere,  non  semper  dari  gratiam  istam 
praevenientem. 

S.  Gregorius  lib.  xi.  Moral.cap.  5:  «Cain, 
inquit,  divina  voce  admoneri  potuit,  et  mu¬ 
tari  non  potuit,  quia  exigente  culpa  malitias 
am  intus  Deus  cor  reliquerat,  cui  foris  ad 
testimonium  verba  faciebat.  » 

S.  Fulgentius  in  lib.  de  incarnatione  et 
gratia  Christi  cap.  17  :  «  Ut  homo  in  Deum, 
inquit,  credere  incipiat,  a  Deo  accipit  poeni¬ 
tentiam  ad  vitam,  ita  ut  omnino  credere  non 
possit,  nisi  poenitentiam  dono  Dei  miserantis 
acceperit.  »  Et  paulo  ante  dixerat  :  «  Re  ve¬ 
ra,  secundum  Apostolum,  Deus  quibus  vo¬ 
luerit  dat  poenitentiam,  ad  cognoscendam 
veritatem.  »  Ex  quibus  locis  intelligimus, 
auxilium  necessarium  ad  credendum,  ac  per 
hoc,  ad  conversionem  et  salutem,  non  sem¬ 
per  omnibus  adesse. 

S.  Isidorus  in  lib.  n.  de  summo  bono  cap. 
15.  et  19.  et  S.  Anselmus  in  commentario 
ad  cap.  12.  Matth.  aperte  dicunt,  aliquos 
non  posse  converti,  quod  intelligendum  est 
pro  tempore,  quo  carent  auxilio  necessario 
ad  conversionem. 

Probatur  ultimo  ratione.  Nam  non  potest 
ullus  converti  sine  gratia  praeveniente,  cum 
scriptum  sit  Joan.  vi :  Nemo  potest  ad  me  ve¬ 
nire ,  nisi  Pater ,  qui  misit ,  me  traxerit  (1) ; 
gratia  vero  ista  praeveniens,  non  semper  ad¬ 
est,  ut  vel  experientia  ipsa  testatur  ;  non 
enim  sentimus  assidue  nos  illuminari  a  Deo, 
aut  immitti  bona  desideria,  qmbus  excite¬ 
mur  ad  conversionem  ;  non  igitur  semper 
habemus  auxilium  sufficiens  ad  conversio¬ 
nem. 

Respondent  ad  hanc  rationem  duobus  mo¬ 
dis;  dicunt  enim  aliqui,  Deum  quidem  per¬ 
petuo  pulsare  ad  ostium  cordis,  et  peccato¬ 
res  vocare,  sed  eos  aliis  rebus  intentos  non 
percipere  vocationem  Dei.  Alii  dicunt,  Deum 
quidem  non  semper  vocare,  sed  paratum 
esse  id  facere,  si  velimus. 


At  posterior  haec  responsio,  manifeste  in¬ 
cidit  in  errorem  Cassiani  et  Fausti,  quem 
refutavimus  cap.  2.  et  omnino  tollit  e  medio 
gratiam  praevenientem,  quomodo  enim  gra¬ 
tia  pra;veniens  est,  si  semper  expectat  ut  a 
voluntate  humana  praeveniatur  ?  Sed  neque 
trahi  dicendus  est,  qui  antequam  trahatur, 
voluntatem  habet  eundi.  Denique,  expectat 
quidem  ille,  qui  pulsat  ad  ostium  cordis,  ut 
aperiatur,  et  ideo  dicit  :  Si  quis  aperuerit 
mihi,  intrabo  ad  eum  ;  sed  non  expectat,  ut 
invitetur  ad  pulsandum,  sed  ipse  praevenit 
pulsando  et  vocando,  ut  definitum  est  in 
Concilio  Arausicano.  can.  4. 

Prior  autem  responsio  cum  ipso  experi¬ 
mento  apertissime  pugnat,  nam  cum  voca¬ 
tio,  pulsus,  tractus,  excitatio  illa  Dei,  sit 
actio  nostra,  quamvis  non  libera,  nimirum 
bona  cogitatio,  bonumque  desiderium  repen¬ 
te  ac  divinitus  immissum  ;  quomodo  potest 
fieri  ut  non  sentiatur  a  nobis,  si  fit  non  so¬ 
lum  in  nobis,  sed  etiam  a  nobis?  Praeterea 
si  semper  adesset  talis  gratia  praeveniens, 
semper  actu  bona  cogitaremus  et  vellemus  ; 
quis  autem  hoc  sanus  dicere  audeat?  quare 
in  Psalm.  xexiv.  cum  Spiritus  sanctus  dicit  : 
Hodie  si  vocem  ejus  audieritis,  nolite  obdurare 
corda  vestra  (2),  ideo  nominat  hodie,  et  con¬ 
ditionem  addit,  si  audieritis,  quia  non  quo¬ 
tidie,  nec  sine  intermissione  sonat  vox  ejus, 
sed  certo  tempore  nos  visitat  atque  exci¬ 
tat. 

At  contre  objiciunt  aliqui.  Primo,  Scri¬ 
pturas,  quae  hortantur  homines  ad  conver¬ 
sionem,  eosque  reprehendunt,  qui  non  cele¬ 
riter  convertuntur.  Ezech.  xxxm  :  Converti¬ 
mini,  convertimini.  Eccles.  v  :  Ne  tardes  con¬ 
verti  ad  Dominum  {3). 

Secundo,  decretum  Concilii  Lateranensis, 
quod  habetur  in  cap.  Firmiter,  de  summa 
Trin.  et  fide  Catholica  ;  quo  docemur  sem¬ 
per  posse  hominem  lapsum  per  veram  poe¬ 
nitentiam  reparari. 

Tertio,  sententiam  sancti  Thomae,  qui  in 
3.  par.  quaest.  8G.  art.  1.  dicit,  erroneam 
esse  opinionem  illorum,  qui  sentiunt  aliquem 
in  hac  vita  poenitentiam  agere  ,  et  mores 
suos  emendare  non  posse. 

Sed  haec  nullo  negotio  dissolvuntur;  Scri¬ 
pturae  siquidem  dum  hortantur  homines  ad 
conversionem,  id  monent,  ut  cum  a  Deo  vo¬ 
cantur  et  excitantur,  non  resistant  Spiritui 
sancto,  juxta  Psalmum  paulo  ante  citatum  : 


(1)  Joan.  VI,  44.  —  (2)  Psal.  XCIV,  8.  —(3)  Ezecli.  XXXIII,  14;  Eccl.  V,  8. 

hodie  si  vocem  ejus  audieritis ,  nolite  obdurare 
corda  vestra . 

Concilium  vero  Lateranense  Sacramento¬ 
rum  doctrinam  tradit,  ac  docet,  post  bapti¬ 
smum  esse  aliud  Sacramentum,  videlicet 
poenitentiae,  per  quod  semper  reparari  pos¬ 
sunt  qui  illud  rite  suscipiunt;  non  autem  Con¬ 
cilium  negat,  requiri  gratiam  praevenientem 
ad  veram  poenitentiam ,  eamque  gratiam 
non  semper,  sed  pro  loco,  et  tempore  dis¬ 
pensari. 

Denique  S.  Thom.  ipse  se  loco  not.  expo¬ 
nit,  scribit  enim  errqrem  esse,  si  quis  dicat, 
ita  esse  aliquos  in  hac  vita  obduratos,  ut  per 
Dei  gratiam  emolliri  non  queant,  quasi,  in- 
flcxile  judicium  et  voluntatem  habeant.  Id 
enim  repugnat,  ut  recte  idem  ait,  statui  via¬ 
torum  ;  at  non  requirit  status  viatorum,  ut 
singulis  momentis  habeant  gratiam  praeve¬ 
nientem,  sed  ut  ea  praesente  possint  converti 
et  non  converti,  et  ut  non  ita  certo  et  abso¬ 
lute  per  omnem  vitam  destituantur  auxilio 
Dei,  ut  de  salute  desperare  possint. 


CAPUT  VII. 

Auxilium  ad  novum  peccatum  evitandum 
semper  omnibus  adest. 

Septima  propositio  :  «  Auxilium  sufficiens 
ac  necessarium  ad  vitanda  peccata  omnibus 
hominibus,  et  omni  tempore,  vel  immediate, 
vel  mediate  a  divina  benignitate  praestatur.» 
Dicimus  «  ad  peccata  vitanda,  »  non  ad  re¬ 
surgendum  a  peccato  :  multum  enim  inter 
haec  inter  est,  et  ideo  non  pugnat  haec  pro¬ 
positio  cum  superiore;  nam,  ut  quis  possit  a 
peccato  resurgere,  requiritur  necessario  in¬ 
terna  excitatio,  quae,  ut  ostendimus ,  non 
semper  adest ;  ut  autem  possit  quis  vitare 
peccatum,  non  est  necessaria  interna  illa  in¬ 
spiratio,  sed  satis  est  si  vel  vires  adversario 
minuantur,  vel  removeatur  tentationis  occa¬ 
sio,  vel  terror  aliquis  injiciatur,  vel  aliquid 
magis  alliciens  offeratur.  Quod  si  etiam  ad 
omne  peccatum  vitandum  excitatio  illa  re¬ 
quireretur,  adhuc  multum  interesset  inter 
vitationem  peccati  et  conversionem  a  pecca¬ 
to.  Nam,  ut  quis  posset  semper  converti,  re¬ 
quireretur,  ut  semper  haberet  gratiam  illam 

excitantem,  quam  tamen  non  semper  haberi 
experientia  ipsa  testatur ;  ut  vero  quis  posset 
semper  vitare  peccata,  non  requireretur  ut 
semper  haberet  gratiam  excitantem,  sed  tunc 
solum  cum  adesset  peccandi  periculum,  quod 
periculum  non  semper  adest,  cum  aliquando 
nullum  occurrat  praeceptum  affirmativum, 
et  nulla  tentatio  contra  negativa. 

Dicimus  deinde  «  mediate  vel  immediate,» 
quoniam  certum  est,  aliquos  non  habere 
sufficiens  auxilium,  quod  possit  immediate 
resistere  tentatori,  et  evitare  peccatum,  ta¬ 
men  habere  auxilium,  quo  possint  a  Deo 
majorem  gratiam,  majoresque  vires,  majora 
denique  praesidia  impetrare,  quibus  adjuti 
omnino  tentationi  resistent,  et  peccata  vita-  , 
bunt. 

Id  perspicuum  est,  tum  ex  Scripturis, 
quae  jubent  nos  orare,  ne  intremus  in  tenta- 
tionem,  Matth.  vi  et  xxvi.  Tum  ex  Innocen- 
tio  in  epist.  ad  Cone.  Carthaginiense,  ubi  do¬ 
cet,  non  posse  vinci  a  nobis  tentationes,  nisi 
gratia  Dei  in  nos  implorata  descendat,  et  ex 
Coelestino  in  epist.  ad  Gallos  cap.  6.  ubi  do¬ 
cet  justos  etiam  homines,  nedum  peccatores 
sine  oratione  ad  Deum,  non  esse  vincendis 
tentationibus  pares  ;  tum  denique  ex  Augu¬ 
stino  qui  lib.  de  nat.  et  gratia  cap.  43  :  «  Ad¬ 
monet,  inquit,  nos  Deus,  facere  quod  possu¬ 
mus,  et  petere  quod  non  possumus.  »  Et  lib. 
de  grat.  et  liber,  arbit.  cap.  16  :  «  Ideo,  in¬ 
quit,  quaedam  jubet  quae  non  possumus,  ut 
sciamus  quid  ai)  illo  petere  debeamus.  » 

Ilis  notatis,  probatur  nostra  propositio, 
primo,  ex  testimonio  Scripturae  Eccles.  xv  : 

Non  dicas  per  Deum  abest  (1),  Significat  enim 
his  verbis  Spiritus  sanctus  neminem  posse 
culpam  peccati  sui  rejicere  in  Deum,  quasi 
per  illum  fiat,  quo  minus  peccata  vitemus. 

Cui  loco  similis  est  ille  alius  apud  Oseam  xm: 
Perditio  tua  ex  te  Israel ,  tantummodo  in  me  y 
auxilium  tuum  (2). 

Secundo,  idem  probatur  ex  testimoniis 
Patrum.  S.  Jo.  Chrysostomus  hom.  16.  in 
epist.  ad  Hebr.  :  «  Non  potes,  inquit,  dicere 
non  possum,  neque  accusare  conditorem.  Si 
enim  impotentes  nos  fecit,  et  deinde  impe¬ 
rat,  culpa  ejus  est;  quomodo  ergo,  inquis, 
multi  non  possunt?  quomodo  ergo  multi  no¬ 
lunt?  si  enim  voluerint,  omnes  poterunt,  ha¬ 
bemus  quippe  cooperatorem  et  adjutorem 
Deum ;  tantum  velimus,  tantum  opere  acce¬ 
damus  ad  rem  ipsam.  » 


(1)  Eccl.  XV.  11.  -(2)  Oseae  XIU,  9. 

S.  Hieronymus  in  epist.  ad  Cyprianum  : 
«  Homo,  inquit,  a  principio  conditionis,  Deo 
utitur  adjutore,  et  cura  illius  sit  gratiae,  quod 
creatus  est,  illiusque  misericordiae,  quod 
subsistit  et  vivit :  nihil  boni  operis  agere  po¬ 
test  absque  eo,  qui  ita  concessit  liberum  ar¬ 
bitrium,  ut  suam  per  singula  opera  gratiam 
non  negaret, 

S.  Innocentius  in  epist.  ad  Concil.  Carth. 
«  Quotidiana,  inquit,  praestat  ille  praesidia, 
quibus  nisi  freti  conlisique  nitamur,  nequa¬ 
quam  humanos  vincere  poterimus  errores.  » 

S.  Augustinus  initio  tractat,  in  Psal.  lvi.  : 
«  Non  imperaret  hoc,  inquit,  Deus  ut  face¬ 
remus,  si  impossibile  judicaret,  ut  hoc  ab 
homine  fieret.  Si  considerans  infirmitatem 
tuam,  deficis  sub  praecepto,  confortare  in 
exemplo,  sed  etiam  exemplum  multum  est 
ad  te,  adest  ille  qui  praebuit  exemplum,  ut 
praebeat  et  auxilium.  » 

S.  Leo  serm.  16.  do  passione  Domini : 
«  Juste,  inquit,  instat  praecepto,  qui  praecur¬ 
rit  auxilio.  » 

Probatur  tertio  ratione,  quae  in  Scripturis 
et  Patrum  testimoniis  fundamentum  habet. 
Nulli  sunt,  quamvis  exeaecati  et  obdurati, 
qui  non  vere  proprieque  peccent,  si  delibe¬ 
rato  animo  transgrediantur  praecepta  Dei, 
nemo  autem  peccat  in  eo,  quod  vitare  non 
potest,  igitur  nulli  sunt,  quamvis  exeaecati 
et  obdurati,  qui  non  possint  Dei  mandata 
non  transgredi ;  cum  autem  id  non  possint 
viribus  propriis,  ut  nunc  assumimus  tam¬ 
quam  certum,  et  suo  loco  infra  probabimus, 
sequitur  ut  possint  per, auxilium  Dei,  quod 
semper  illis  sit  paratum  ac  promptum. 

Propositio  hujus  argumenti,  videtur  esse 
contraria  sententiae  S.  Augustini,  qui  in  ex¬ 
positione  quarumdam  propositionum  epist. 
ad  Rom.  propos.  62.  scribit,  Pharaonem  ob¬ 
duratum  non  peccasse  in  eo,  quod  non  obe- 
diebat  Deo,  quoniam  obduratu  corde  obedi- 
rc  non  poterat.  Sed  tamen  probatur,  nam 
Joan.  xv.  Christus  dicit  de  Judaeis  :  Si  non 
venissem  et  locutus  fuissem,  peccatum  non  ha¬ 
berent,  nunc  autem  excusationem  non  habent 
de  peccato  suo  (1).  Et  infra  :  Si  opera  non 
fecissem  in  eis,  qux  nemo  alius  fecit ,  peccatum 
non  haberent.  Et  tamen  de  istis  iisdem  dixe¬ 
rat  Joan.  xii  :  Cum  tanta  signa  fecisset,  non 
credebant  in  eum.  Et  infra  :  Propterea  non  po¬ 
terant  credere,  quia  iterum  dixit  Isaias,  exese- 
cavit  oculos  eorum,  efc.{2).Yides,  quomodo  ist  i 


exeaecati  erant,  et  tamen  peccatum  habebant, 
imo  excusationem  non  habebant  de  pecca¬ 
to  suo  :  item  Apostolus  Roman.  i.  postca- 
quam  dixerat,  tradidit  illos  in  reprobum  sen¬ 
sum  etc.,  eos  gravissime  reprehendit,  et  poena 
dignissimos  fuisse  demonstrat :  Cum  justi¬ 
tiam,  inquit,  Dei  cognovissent,  non  intellexe¬ 
runt,  quoniam  qui  talia  agunt,  digni  sunt 
•morte  (3). 

Prajterea  S.  Augustinus  tract.  53.  in  Joan. 
disserens  de  Judaeis  excaecatis  et  obduratis, 
monet,  ne  quisquam  propter  ejusmodi  excae¬ 
cationem  audeat  negare  liberum  arbitrium, 
aut  excusare  peccatum.  [Et  lib.  v.  in  Julia¬ 
num  cap.  5.  apertissime  dicit,  reos  fieri  et 
vere  proprieque  peccare  illos  etiam,  qui 
deserti  a  Deo,  suis  cupiditatibus  cedunt,  a 
diabolo  superantur  atque  vincuntur. 

Ad  Inec,  communis  est  sententia  Patrum 
et  Scholasticorum,  et  ex  divinis  litteris  aper¬ 
te  colligitur ,  StCpenumero  peccatum  poe¬ 
nam  esse  peccati;  atqui  id  verum  non  es¬ 
set,  si  exccecati  atque  obdurati  peccare  non 
possent. 

Denique  multa  sequerentur  absurda,  si 
non  peccarent  excmcali,  qui  pleno  judicio 
mandata  Dei  violare  non  dubitant  ;  nam 
prodesset  eis  excajcatio,  quoniam  faceret 
illos  impeccabiles  :  item  injuste  punirentur, 
quoniam  omnis  poena,  si  justa  est,  poena 
peccati  est.  Postremo  viderentur  ante  mor¬ 
tem  ad  terminum  pervenisse,  quoniam  suis 
operibus,  nec  bene  nec  male  mereri  pos¬ 
sent. 

Igitur  S.  Augustinus  cum  ait,  Pharaonem 
non  peccasse,  quando  jubenti  Deo  non  pa¬ 
rebat,  videtur  significare  voluisse,  non  po¬ 
tuisse  Pharaonem  obedire  ex  corde,  ita  ut 
converteretur,  et  ideo  non  fuisse  illi  imputa¬ 
tum  in  peccatum,  quod  non  converteretur, 
quoniam  pro  eo  tempore  converti  obdurato 
corde  non  poterat,  cum  quo  tamen  bene 
cohaeret,  ut  potuerit  Pharao  facere  secun¬ 
dum  substantiam  operis,  id  quod  Deus  ju¬ 
bebat,  et  ideo  peccasse,  quia  non  fecit.  For¬ 
tasse  etiam  S.  August.  postea  mutavit  sen¬ 
tentiam  ;  nam  in  aliis  locis  a  nobis  citatis, 
longe  aliter  loquitur  de  peccatis  obdurato¬ 
rum,  quam  in  eo  lib.  loqui  videatur. 

Assumptio  ejusdem  argumenti,  quod  vi¬ 
delicet  nemo  peccet  in  eo,  quod  vitare  non 
potest,  certissima  est,  et  habetur  apud  Au¬ 
gustinus  lib.  ni.  de  libero  arbitrio  cap.  18 


%1)  Joan.  XV,  22.  -  (2)  Joan  XII,  37-  -  (3)  Rom.  I,  32. 

ct  19.  ct  lib.  xxu.  contra  Faustum  ca.pl  78. 
lib.  l.de poc.  merit.  et  remiss.  c.  35.  et  alibi. 
Quare  veraest  illa  propositio,  nemini  unquam 
deesse  auxilium,  quo  possit  vitare  peccata. 

Ad  hoc  argumentum  duplex  responsio  ad¬ 
hiberi  solet.  Una  est,  multos  homines,  ac 
praesertim  cos,  qui  dicuntur  in  Scripturis 
excaecati  vel  obdurati,  non  habere  auxilium, 
quo  possint  tentationi  resistere,  tamen  vere 
peccare,  propterea  quod  eorum  impotentia 
non  sit  antecedens,  sed  concomitans ;  cum 
ipsi  non  ideo  peccent,  quia  non  possunt  non 
peccare,  quamvis  revera  non  possint;  sed 
quia  non  volunt,  nec  vellent  etiamsi  possent, 
quod  ex  eo  perspicuum  est,  quia  nesciunt  se 
non  posse,  imo  existimant  se  posse ;  tales 
videntur  fuisse  illi,  de  quibus  in  Evangelio 
Joan.  ix,  Dominus  ait  :  Si  essetis  eeeei ,  non 
haberetis  peccatum ,  nunc  autem  dicitis ,  quia 
videmus  ;  peccatum  ergo  vestrum  manet  (1); 
hoc  est,  si  revera  ex  ignorantia  peccaretis, 
peccatum  vobis  non  imputaretur  :  sed  quo¬ 
niam  putatis  vos  non  ignorare,  et  tamen 
agitis  contra  id,  quod  faciendum  existima¬ 
tis,  peccatum  vestrum  manet.  Atque  hinc 
dicit  Hugo  de  S.  Victore  lib.  ii.  de  Sacram, 
par.  14.  cap.  0  :  «  Quando  homo  non  potest, 
si  vult,  propter  voluntatem  impossibilitas 
non  imputatur  :  si  autem  non  vult,  propter 
impossibilitatem  voluntas  non  excusatur.  » 
Hiee  responsio  non  videtur  solida.  Nam 
licet  ignorantia  concomitans  non  excuset  a 
peccato,  et  similiter  impotentia  exsequendi 
concomitans,  tamen  impotentia  volendi  con¬ 
comitans  omnino  excusat.  At,  ut  rem  totam 
breviter  explicemus,  recte  dicunt  Theologi, 
ignorantiam  anlccedentem  excusare  pecca¬ 
tum,  ignorantiam  concomitantem  non  excu¬ 
sare.  Quoniam  ignorantia  antecedens  efficit, 
involuntarium,  cum  sit  causa,  ut  homo  velit, 
quodalioqui  non  vellet :  ignorantia  vero  con¬ 
comitans,  relinquit  omnino  liberum  actum 
voluntatis,  cum  non  sit  causa  ejus,  sed  so¬ 
lum  per  accidens  cum  illo  concurrat.  Exem¬ 
pli  gratia,  si  quis  ex  ignorantia  occidit  ho¬ 
minem,  existimans  esse  feram,  non  peccat, 
quia  ignorantia  facit  involuntarium ,  num- 
quam  enim  ille  facere  voluisset  quod  fecit, 
nisi  ignorantia  laborasset:  sin  autem  aliquis 
occidat  feram  existimans  esse  hominem , 
manifestissime  peccat,  quoniam  ignorantia 
illa  non  fuit  causa  mala;  voluntatis,  qua 
voluit  hominem  interficere. 

Idem  dici  potest  de  impotentia  cx  parte 
potentia;  exeeutivae,  nam  si  illa  impotentia 
sit  antecedens,  efficit  actum  involuntarium, 
et  a  peccato  excusat ;  si  sit  concomitans, 
non  attingit  actum  voluntatis,  sed  per  acci¬ 
dens  cum  illo  conjungitur,  et  ideo  non  ex¬ 
cusat;  ut  si  quis  non  liberet  proximum  a  • 
periculo  mortis  quia  non  potest,  involunta¬ 
ria  et  innocens  est  illa  omissio.  At  si  non 
liberet  eum,  quia  non  vult,  non  cogitans, 
possilne  ,  an  non  possit ,  omissio  est  vo-< 
luntaria,  et  non  immerito  deputatur  ad  cul¬ 
pam. 

At  impotentia  ex  parte  ipsius  voluntatis 
numquam  potest  esse  ita  concomitans,  ut 
non  sit  etiam  antecedens,  quia  semper  im¬ 
pedit  libertatem,  undecumque  veniat  :  et 
talis  est  impotentia  voluntatis,  cum  destitui¬ 
tur  auxilio  Dei  necessario.  Tunc  enim  non 
est  libera  ad  utrumlibet,  cum  non  possit 
velle  nisi  unum,  id  est,  tentationi  acquie¬ 
scere.  Quod  autem  existimet  aliquis  se  posse, 
cum  re  vera  non  possit,  non  tollit  necessita¬ 
tem,  neque  reddit  libertatem,  sed  auget  mi¬ 
seriam  et  impotentiam ;  non  enim  ideo  est 
liber,  quia  putat  se  esse  liberum,  quomodo 
qui  somniant  se  libere  peccare,  non  ideo 
libere  peccant,  et  ideo  neque  peccant. 

Neque  obstat  locus  Evangelii  ex  cap.  9. 
Joan.;  nam,  ut  S.  Augustinus  eo  loco  recte 
exponit,  ca:ci  dicuntur  a  Domino,  qui  agno¬ 
scunt  suam  CcCcitatem,  videntes  autem  qui 
sibi  lumen  arrogant,  cum  re  vera,  cceci  sint. 
Itaque  sententia  Domini  haec  est,  si  essetis 
ea;ci  apud  vos  ipsos, non  haberetis  peccatum, 
quoniam  agnoscentes  morbum  curreretis  ad 
medicum,  et  curaremini;  nunc  autem  quia 
videntes  vos  esse  censetis,  non  quaeritis  me¬ 
dicum,  et  ideo  peccatum  vestrum  non  sana¬ 
tur,  sed  manet. 

Hugo  vero  de  S.  Victore  loquitur  de  im¬ 
possibilitate,  ex  parte  potentia;  exeeutivae  : 
tunc  enim  cum  homo  non  potest  imperatam 
rem  exequi,  et  tamen  cupit  exequi,  propter 
bonam  voluntatem  impossibilitas  non  impu¬ 
tatur  ;  ut  si  quis  cupiat  eleemosynam  inopi 
petenti  dare,  sed  non  habeat  unde  det ;  si 
vero  non  potest  rem  exequi,  neque  vellet, 
etiamsi  posset,  tunc  propter  impossibilita¬ 
tem  voluntas  mala  non  excusatur ,  nam 
impossibilitas  exeeutionis  non  impedit  vo¬ 
luntatem,  quo  minus  libere  possit  velle  et 
non  velle.  At  impossibilitas,  qua;  in  ipsa  vo- 


(1)  Joan.  IX,  41. 

luntate  est,  de  qua  nos  in  prcesenti  loqui¬ 
mur,  omnino  impedit  ne  possit  libere  velle 
et  non  velle. 

Est  igitur  alia  responsio  aliorum ,  qui 
dicunt,  hominem  peccare  etiam  in  eo,  quod 
vitare  non  potest,  quando  illa  impotentia  ex 
•  peccato  nostro  sive  actuali,  sive  originali 
oritur,  et  quoniam  ii  qui  destituuntur  auxilio 
necessario,  in  poenam  peccati  originalis  de¬ 
stituuntur,  ideo  dicunt  eos  non  posse  non 
peccare,  et  tamen  peccatum  eis  imputari, 
quoniam  ob  peccatum  suum  vires  amiserunt, 
quibus  poterant  non  peccare. 

At  neque  hsec  solutio  solida  est,  nam 
peccatum  intrinsece  requirit  liberam  vo¬ 
luntatem,  nec  potest  intelligi  quomodo  ali¬ 
quid  sit  proprie  peccatum,  si  non  sit  proprie 
liberum.  Proinde  actio,  quae  non  est  libera 
in  se,  sed  solum  in  causa  sua,  nec  est  ante 
praevisa,  non  habet  malitiam  distinctam  a 
malitia  sua;  causae.  Quare  S.  Augustinus  in 
lib.  xxn.  contra  Faustum  cap.  44.  disputans 
de  incoestuLoth  cum  filiabus,  qui  non  fuit  vo¬ 
luntarius  nisi  in  causa, id  est, in  ebrietate,  dicit 
eum  inccestum  non  fuisse  puniendum,  quan¬ 
tum  merebatur  inccestus,  sed  quantum  mere¬ 
batur  ebrietas,  quia  videlicet  non  fuit  pecca¬ 
tum  distinctum  a  causa  sua. 

Quod  si  omnia  peccata  excaecatorum  et 
obduratorum  non  essent  peccata,  nisi  in 
causa  id  est,  in  peccato  originali,  non  pos¬ 
sent  certe  puniri  in  gehenna,  nisi  poena  mi¬ 
tissima  ;  nam  peccatum  originale  ex  doctri¬ 
na  S.  August.  lib.  i.  de  peccat,  mer.  et 
remiss.  cap.  16.  et  lib.  v.  in  Julian.  cap.  8, 
mitissimam  poenam  meretur,  et  ex  com¬ 
muni  Theologorum  sententia  non  meretur 
poenam  sensus,  sed  solum  damni  :  at  quis 
credat  peccata  obduratorum,  qua;  gravissime 
reprehenduntur  in  Scripturis,  non  esse  pu¬ 
nienda  gravius,  quam  si  isti  in  solo  originali 
peccato  decessissent. 

At,  inquiunt,  peccata  obduratorum  non 
sunt  peccata  solum  in  causa,  sed  etiam  in 
se  et  distincta  a  sua  causa,  quamvis  impo¬ 
tentia  resistendi  tentationibus  orta  sit  ex 
peccato  oiginali.  Contra,  nam  peccatum 
in  se  et  distinctum  non  potest  esse  nisi  fue¬ 
rit  volitum  et  intentum  in  se.  At  primus 
homo  eum  peccavit,  non  voluit  nec  intendit 
privare  se,  et  posteros  potentia  resistendi 
et  multo  minus  nos  ejus  posteri,  cum  pecca¬ 
tum  originale  contraximus,  voluimus  aut 
intendimus  hanc  impotentiam  resistendi, 
vel  peccata  qua;  inde  sequuntur  :  sicut  ille, 


qui  ex  intemperantia  cibi  incidit  in  morbum, 
ob  quem  non  potest  orare,  jejunare,  Ec¬ 
clesiam  frequentare,  atque  alia  id  genus 
facere,  qua;  alioqui  facere  debuisset,  non 
censetur  proprie  reus,  quia  hsec  non  facit, 
quamvis  sua  culpa  in  morbum  inciderit,  et 
impotentiam  ad  hsec  facienda  contraxerit, 
quoniam  non  ideo  in  morbum  incidit,  ut  hsec 
non  faceret;  sed  prseter  ejus  voluntatem 
impotentia  intemperantiam  consecuta  est. 

Itaque  recte  S.  Augustinus  in  lib.  m.  de 
libero  arbitrio  cap.  19.  scribit,  ea  quae  vo¬ 
lumus  recte  facere,  et  ob  ignorantiam  aut 
difficultatem  ex  peccato  originali  natam,  non 
possumus,  non  dici  peccata  nisi  improprie 
et  per  figuram  metonymiae,  quomodo  lin¬ 
guam  appellamus  verba,  quse  per  linguam 
efferuntur,  et  manum,  scripturam  quam  ma¬ 
nu  formamus,  et  cap.  18.  dixerat,  illa  sola 
vere  ac  proprie  dici  peccata,  qua;  per  libe¬ 
rum  arbitrium  vitari  possunt,  et  in  lib.  I.  de 
pcc.  merit.  et  remiss.  cap.  35.  distinguit 
peccatum  originis  a  peccato  vitae  propriae, 
quod  illud  aliena  voluntate ,  hoc  propria 
contrahatur  :  «  Sine  propria,  inquit,  volun¬ 
tate,  nullum  vitae  proprie  potest  esse  pecca¬ 
tum  »  ;  neque  per  propriam  voluntatem  in- 
telligit  actum  voluntatis  quemcumque,  sed 
solum  actum  liberum,  qui  sit  in  nostra  pote¬ 
state,  nam  opponit  propriam  alienae,  aliena 
autem  nimirum  Adami  libera  fuit,  et  ideo 
proprie  causa  peccati  :  igitur  etiam  propria 
libera  esse  debet,  ut  sit  eodem  modo  proprie 
causa  peccati. 

Adde  quod  non  recte  dicitur  propria  vo¬ 
luntas,  nisi  quae  nostrae  potestatis  est,  nec 
emm  pecudes  propria  voluntate  operari 
,  dicuntur,  etiamsi  sponte  et  libenter  aliqua 
faciant.  Denique  idem  August.  in  lib.  xxii. 
contra  Faustum  cap.  78 :  «  Sive  iniquitas, 
inquit,  sive  injustitia,  nisi  esset  involuntate, 
non  esset  in  potestate  :  porro  si  in  potestate 
non  esset,  nulla  poena  justa  esset,  quod  non 
sapit  nisi  qui  desipit.  »  Restat  igitur  ut  om¬ 
nes  homines  semper  habeant  auxilium  ne¬ 
cessarium  ad  non  peccandum ,  aut  certe 
non  possint  non  ;peccare,  ac  per  hoc  pec¬ 
cando  non  peccent,  nec  juste  puniri  queant. 

Solvuntur  argumenta  contra  doctrinam  capitis 
5.  et  7. 

Nunc  argumenta  solvenda  sunt,  quae  fieri 
«olent  contra  propositionem  S.  et  7.  quibus 
docuimus,  neminem  esse,  qui  non  habeat 
auxilium  sufficiens  pro  loco  et  tempore  ad 
conversionem  a  peccatis  commissis,  semper 
autem  ad  ea  vitanda  quae  solent  tentatione 
urgente  committi. 

Primum  argumentum  sumunt  ex  locis  illis, 
quae  testantur  homines  a  Deo  indurari  et 
excaecari  Exod.  ix.  Isa.  vi,  Matth.  xiii.  Joan. 
xii.  et  Roman.  i.  nam  excaecari  et  indurari 
homines,  nihil  est  aliud,  nisi  deseri  ac  desti¬ 
tui  a  Deo,  ut  a  Satana  superentur  ac  vincan¬ 
tur,  ut  exponit  S.  Chrysostomus  in  cap.  1. 
ad  Rom.  et  S.  Augustinus  lib.  v.  in  Julian. 
cap.  3. 

Respondeo  :  excaecati  et  obdurati,  ut  dixi¬ 
mus  in  cap.  6.  et  fusius  in  lib.  ii.  de  statu 
peccati  cap  14.  non  possunt  converti  duran¬ 
te  excaecatione  et  obduratione,  neque  habent 
singulis  momentis  auxilium  sufficiens,  quo 
tollere  possint  excaecationem,  et  induratio- 
nem ;  tamen  pie  credimus,  Deum  pro  loco 
et  tempore  istos  etiam  visitare,  et  ad  cor 
eorum  pro  sua  benignitate  pulsare,  atque 
ita  porrigere  auxilium,  quo  possint  caecita¬ 
tem  et  duritiam  a  suo  corde  repellere ;  tunc 
autem  maxime  tempus  est  opportunum,  cum 
non  possunt  sine  conversione  vitare  pecca¬ 
tum.  Itaque  in  tali  temporis  articulo  Deus 
nunquam  decst,  et  si  non  praebet  auxilium, 
quo  peccator  possit  immediate  converti,  aut 
servare  mandatum,  quod  tunc  servandum 
occurrit  :  tamen  praebet  saltem  auxilium, 
quo  possit  desiderare  et  petere  majus  auxi¬ 
lium,  quod  si  non  facit,  sua  culpa  illud  non 
habet,  et  sua  culpa  in  tentatione  succum¬ 
bit. 

Secundum  argumentum  sumunt  ex  cap. 
I  I.  et  17.  Act.  ubi  dicitur  Dens  in  praeteritis 
generationibus  dimisisse  omnes  gentes  in¬ 
gredi  vias  suas  et  despexisse  tempora  illa, 
quae  idcirco  tempora  ignorantiae  nominan¬ 
tur. 

Respondeo  :  haec  testimonia  significant 
gratiaun  Dei  non  ita  largiter  antiquis  tempo¬ 

ribus  fluxisse,  ut  postea  fluxit,  sed  non  pro- 
pterea  defuit  unquam  ea  mensura  gratiae, 
quae  divinae  Providentiae  sufficiens  et  neces¬ 
saria  visa  est.  Itaque  dimisit  Deus  gentiles 
ingredi  vias  suas,  quia  non  misit  ad  eos  Pa¬ 
triarchas  et  Prophetas,  neque  legem  scri¬ 
ptam  eis  dedit  :  tamen  non  sine  testimonio 
semetipsum  reliquit,  ut  eodem  loco  dicit 
Apostolus,  qui  etiam  addit,  potuisse  eos 
Deum  quaerere  et  invenire,  et  ideo  Rom.  i. 
idem  Apostolus  inexcusabiles  fuisse  confir¬ 
mat  eodem  gentiles,  quia  cum  Deum  cogno¬ 
vissent,  non  sicut  Deum  glorificaverunt,  aut 
gratias  egerunt. 

Tertium  argumentum  sumunt  ex  cap.  x. 
aid Roman.  Quomodo  invocabunt ,  in  quem  non 
crediderunt  quomodo  credent  sine  praedicante ? 
quomodo  'praedicabunt  nisi  mittantur  (1)  ? 
Initium  salutis  est  fides,  inde  enim  nascitur 
invocatio,  et  ex  invocatione  salus ;  omnis 
enim  quicumque  invocaverit  nomen  Domini 
salvus  erit.  At  multi  non  habent  auxilium 
sufficiens,  quo  possint  credere  cum  nondum 
illis  sit  Evangelium  praedicatum  :  et  multo 
plures  non  habuerunt  olim  hoc  auxilium, 
cum  nondum  ad  illos  praedicatio  evangelica 
pervenisset. 

Respondeo  :  hoc  argumentum  solum  pro¬ 
bat,  non  adesse  omnibus  auxilium,  quo  pos¬ 
sint  immediate  converti  et  credere  :  non  ta¬ 
men  probat  simpliciter  defuisse  aliquibus 
auxilium  sufficiens  ad  salutem.  Possunt  enim 
gentiles  quibus  nondum  est  Evangelium 
praedicatum  cognoscere  per  creaturas  Deum 
esse,  et  proinde  possunt  a  Deo  per  gratiam 
praevenientem  excitari  ad  credendum  de 
Deo,  quia  est,  et  quod  inquirentibus  se  re¬ 
munerator  sit  :  et  ex  tali  fide  excitari  pos¬ 
sunt  eodem  dirigente  et  adjuvante  Deo  ad 
orandum  eleemosynas  faciendas,  et  eo  modo 
impetrandum  a  Deo  majus  fidei  lumen,  quod 
Deus  per  se,  vel  per  Angelos,  vel  per  homi¬ 
nes  facile  communicabit. 

Ita  respondet  S.  Thom.  in  quaest.  14.  de 
verit.  art.  11.  ad.  1.  et  adfert  exemplum 
Cornelii,  qui  ex  fide  unius  Dei  orabat  et  ele¬ 
emosynas  faciebat,  et  eo  modo  impetravit, 
ut  per  Angelicam  admonitionem  et  Aposto- 
licam  praedicationem  Christi  fidem  audiret, 
et  ipsum  etiam  sacrum  baptisma  suscipe¬ 
ret. 

Quartum  argumentum  sumunt  ex  cap.  xi. 
Matth.  et  ex  cap.  xvi.  Act.  legimus  enim 


(1)  Rom.  X,  14. 

Tyrios  ct  Sidonios  potui&se  converti,  si  Do¬ 
minus  apud  eos  miracula  facere  voluisset, 
et  tamen  noluisse  Dominum  apud  eos  ulla 
signa  facere,  legimus  item  expresse  prohi¬ 
bitum  fuisse  Apostolum  Paulum  a  Spiritu 
sancto,  nc  verbum  Domini  in  Asia  loquere¬ 
tur. 

Respondeo  :  Tyriis  et  Sidoniis  non  dedit 
quidem  Deus  auxilium  illud,  per  quod  re 
ipsa  conversi  fuissent :  tamen  quin  auxilium 
eis,  quo  converti  potuerint,  Dominus  dederit, 
ex  Evangelio  non  colligitur.  Porro  13.  Pau¬ 
lus  prohibitus  fuit  aliquando  verbum  Dei 
loqui  in  Asia,  quoniam  volebat  Deus  ut  an¬ 
tea  praedicaret  in  Macedonia,  ut  perspicuum 
est  ex  eodem  capite,  nam  alioqui  in  Asia 
quoque  longo  tempore  praedicavit,  plurimos- 
que  convertit. 

Quintum  argumentum  sumunt  ex  cap. 
vi.  Joan.:  Nemo  potest  ad  me  venire,  nisi  Pa¬ 
ter,  qui  misit  me,  traxerit  eum.  Et  infra  :  Om¬ 
nis  qui  audivit  a  Patre  meo,  et  didicit,  venit 
ad  me  (1).  Ex  hoc  loco  tale  texitur  argumen¬ 
tum,  nemo  potest,  venire  per  fidem  ad  filium 
nisi  Pater  traxerit  eum,  Pater  autem  non 
omnes  trahit  :  igitur  non  omnes  possunt 
venire.  Probatur  assumptio,  nam  omnis  qui 
trahitur  venit  :  omnis,  inquit,  qui  audivit  et 
didicit  venit:  sed  non  omnes  veniunt,  igitur 
non  omnes  trahuntur. 

Respondeo:  falsa  est  assumptio,  qua;  dicit, 
Pater  autem  non  omnes  trahit,  trahit  enim 
omnes  Pater,  sed  pro  loco  et  tempore ;  at 
non  omnes  veniunt,  licet  revera  possint; 
non  enim  trahere  vellet  Pater,  nisi  dare  dis¬ 
poneret  auxilium  quo  venire  possent  si  vel¬ 
lent.  At  omnis  qui  audivit  et  didicit,  venit, 
igitur  omnis  qui  trahitur  venit.  Respondeo, 
trahi,  esse  audire  ;  non  autem  venit  omnis 
qui  audit,  sed  omnis  qui  audit  et  discit ;  nam 
si  omnis  qui  audit,  veniret,  non  diceret 
Psalmus  :  Hodie  si  vocem  ejus  audieritis ,  no¬ 
lite  obdurare  corda  vestra.  Itaque  omnes  ali¬ 
quando  audiunt,  quia  omnes  Deus  pro  loco 
et  tempore  vocat ;  sed  illi  soli  discunt  ct  ve¬ 
niunt,  quibus  Pater  ita  suadet,  ut  persua¬ 
deat.  Et  luce  est  gratia  efficax ;  posse  tamen 
omnes  credere,  ac  proinde  omnes  a  Deo 
audire,  et  trabi  perspicuum  est  ex  illo  eo¬ 
dem  cap.  vi.  Joan.  ubi  Dominus  hortabatur 
omnes  ad  fidem,  quod  non  fecisset,  nisi  sci¬ 
visset  omnes  potuisse  credere. 

Potest  taiflen  alia  etiam  responsio,  adhi¬ 


beri,  qua;,  ut  verum  fatear,  magis  congruere 
videtur  Evangelica;  sententia;,  si  dicamus 
Dominum  loqui  de  gratia  efficaci,  qua;  ita 
suadet  ut  persuadeat.  Dicitur  autem  non 
posse  venire,  qui  non  trahitur  per  efficacem 
gratiam,  non  quod  absolute  non  possit,  sed 
quia  infallibilitcr  non  veniet ;  sicut  etiam 
contra  qui  trahitur,  potest  absolute  non  ve¬ 
nire,  tamen  infallibilitcr  venit. 

Itaque  Dominus  cum  Judads  murmuran¬ 
tibus  ait  :  A  olite  murmurare  invicem,  nemo 
potest  venire  ad  me,  nisi  Pater,  qui  misit  me, 
traxerit  cum  :  non  significavit,  illos  non  po¬ 
tuisse  credere,  sed  indicavit,  fidem  esse  do- 
lfum  Dei,  nec  haberi  industria  humana,  sed 
revelatione  divina,  et  ideo  non  opus  esse 
murmuratione,  sed  oratione  ;  quia  omnis  qui 
petit  accipit ;  et  ideo  S.  August.  tract.  20.  in 
Joan.  exponens  hunc  locum,  ait,  si  non  tra¬ 
heris,  ora  ut  traharis. 

Dices,  quomodo  potest  quis  orando  impe¬ 
trare  fidem,  cum  nemo  possit  orare,  nisi 
habeat  fidem.  Facilis  est  responsio,  nam  isti 
quibus  Dominus  loquebatur,  jam  noverant 
et  credebant  unum  esse  Deum,  sed  Jesum 
filium  esse  Dei,  verum  Messiam  in  lege  pro¬ 
missum,  nondum  credebant.  Quare  poterant 
ex  fide  in  unum  Deum  orare  et  impetrare  fi¬ 
dem,  qua  Jesum  filium  Dei  et  Christum  esse 
crederent. 

Ex  his,  ad  argumentum  initio  factum  re¬ 
spondemus,  eo  argumento  solum  concludi, 
non  habere  omnes  auxilium  efficax,  quo  re 
ipsa  credant,  non  tamen  concludi  non  ha¬ 
bere  omnes  saltem  pro  loco  et  tempore  au¬ 
xilium  quo  possint  credere,  vel  certe  quo 
possint  auxilium  petere  et  dicere,  Credo  Do¬ 
mine,  adjuva  incredulitatem  meam. 

Sextum  argumentum  sumunt  ex  verbis 
Apostoli,  i.  Corinth.  iv  :  Quis  te  discernit  ? 
quid  habes  quod  non  accepisti?  si  autem  acce¬ 
pisti,  quid  gloriaris  quasi  non  acceperis  (2)? 
Ex  hoc  loco  videtur  manifeste  colligi,  non 
v  dari  omnibus  auxilium  sufficiens  ad  salutem ; 
nam  si  daretur  omnibus,  discretio  fidelis  ab 
infideli,  ct  justi  ab  impio,  tota  penderet  a 
libero  arbitrio.  Nam  ille  esset  fidelis  et  pius, 
qui  auxilio  sufficienti  cooperari  vellet  :  ille 
maneret  infidelis  et  impius,  qui  eidem  auxi¬ 
lio  cooperari  nollet. 

Respondeo:  discretio  fidelis  ab  infideli,  et 
justi  ab  impio,  referenda  est,  tauquam  in 
primariam  causam,  in  gratiam  efficacem,  ut 


(1)  Joan.  VI,  44.  -  (2)  I  Corin.  IV,  7. 

S.  August.  ostendit  in  lib.  de  praedest.  San¬ 
ctorum  cap.  5.  quamvis  enim  possint  omnes 
credere  et  converti,  qui  habent  auxilium 
sufficiens,  tamen  re  ipsa  non  credunt  nec 
convertuntur,  nisi  qui  ita  vocantur,  ut  Deus  . 
vidit  aptum  fore,  ut  sequantur  vocantem. 
Sed  de  hac  re  diximus  supra,  et  dicemus 
etiam  paulo  infra.  Praeter  haec  loca  Scriptu¬ 
rarum  proferunt  etiam  varia  testimonia  S. 
Augustini. 

Primum  testimonium  ex  lib.  i.  retract. 
cap.  xv.  :  <(  Qui  autem  cogenti  cupiditati 
bona  voluntate  resistere  non  potest,  jam  hoc 
ita  peccatum  est,  ut  sit  etiam  poena  peccati.  » 
Quod  si  aliqui  cogenti  cupiditati  resistere 
non  possunt,  certe  non  habent  auxilium 
sufficiens  ad  non  peccandum.  Rursus  ibidem : 

• «  Quantum  est,  inquit,  quod  valet  voluntas, 
nisi  forte  si  pia  est,  ut  oret  auxilium  ?  »  Er¬ 
go  si  voluntas  non  sit  pia,  non  habet  auxi¬ 
lium  sufficiens  ne  ad  orandum  quidem  ? 

Respondeo  :  non  desunt  qui  cogenti  cupi¬ 
ditati  resistere  non  possunt,  manente  ea  cu¬ 
piditate,  tamen  non  necessario  ea  cupiditas 
in  ipsis  haeret ;  possunt  enim  cum  auxilio 
Dei  illam  exuere.  Quod  auxilium  nemini 
deest,  quo  tempore  praeceptum  observandum 
occurrit  :  «  Juste  enim  instat  praecepto,  qui 
praecurrit  auxilio  »,  ait  S.  Leo.  At  si  volun¬ 
tas  non  est  pia,  non  potest  ne  auxilium  qui¬ 
dem  petere.  Ita  est,  tamen  potest  fieri  pia, 
si  gratiae  praevenienti  consentire  voluerit. 

Secundum  testimonium  ex  lib.  de  perfe¬ 
ctione  justitiae,  respon.  15  :  «  Peccatum  est 
cum  vel  non  est  charitas  quae  esse  debet, 
vel  est  minor  quam  debet,  sive  hoc  voluntate 
vitari  possit,  sive  non  possit,  quia  si  potest, 
praesens  voluntas  hoc  facit,  si  non  potest, 
praeterita  voluntas  hoc  facit.  » 

Respondeo,  loquitur  S.  Augustinus  de  eo 
quod  non  potest  vitari  non  absolute,  sed  ex 
hypothesi,  quia  videlicet  non  potest  vitari, 
dominante  prava  cupiditate,  sed  potest  per 
gratiam  Dei  dominatus  cupiditati  auferri,  ut 
non  regnet  peccatum  in  nostro  mortali  cor¬ 
pore.  Certe  qui  odit  aliquem,  non  potest  illi 
ex  animo  benefacere,  durante  odio,  tamen 
absolute  potest,  quia  potest  odium  deponere. 
Sic  intelligitur  illud  Evangclii  :  Quomodo 
vos  potestis  credere,  qui  gloriam  ab  invicem 
accipitis  ?  Et  illud  Propheta}  :  Quomodo  vos 
potestis  benefacere,  cum  didiceritis  male  ?  Si¬ 
cut  etiam  intelligit  August.  illud  Joan.  xn.  : 


Non  poterant  credere  quia  dixit  Isaias,  exese- 
cavit  oculos  eorum  (1).  Dicit  enim  tract.  53. 
in  Joan.  illos  non  potuisse  credere  durante 
cfecitatc  mentis,  tamen  potuisse  removere 
caecitatem.  Et  in  loco  contra  nos  citato,  ex 
libro  de  perfectione  justitiae ,  posteaquam 
dixerat,  peccatum  esse,  sive  vitari  possit,  sive 
non  possit,  subjungit  continuo  :  «  Et  tamen 
vitari  potest,  non  quando  superba  voluntas 
laudatur,  sed  quando  humilis  adjuvatur.  » 

Tertium  testimonium  ex  libro  de  corre¬ 
ptione  et  gratia  cap.  11.  «  Dederat,  inquit, 
adjutorium  primo  homini,  sine  quo  non  pos¬ 
set  permanere  si  vellet.  »  Et  infra:  «  Si  autem 
hoc  adjutorium  ei  defuisset,  non  utique  sua 
culpa  cecidisset;  nunc  autem  quibus  deest 
tale  adjutorium,  jam  poena  peccati  est,  qui¬ 
bus  autem  datur,  secundum  gratiam  datur, 
non  secundum  debitum.  »  Videtur  enim  hoc 
loco  S.  Augustinus  apertissime  dicere,  adju¬ 
torium  necessarium  ad  non  peccandum  non 
omnibus  dari,  nam  si  omnibus  daretur,  non 
esset  in  ullo  poena  peccati  ejus  carentia.  S. 
Augustinus  dicit,  quibus  autem  deest,  jam 
poena  peccati  est.  Et  praterea  distinguit 
Augustinus  duo  genera  hominum,  unum  eo¬ 
rum,  quibus  hoc  adjutorium  in  poenam  pec¬ 
cati,  id  est,  ex  justitia  non  datur,  alterum 
eorum,  quibus  ex  misericordia  et  gratia  da¬ 
tur  :  non  igitur  omnibus  datur. 

Respondeo  :  non  loquitur  S.  Augustinus 
de  adjutorio  necessario  ad  vitanda  singula 
peccata,  sed  de  adjutorio  necessario  ad  vi¬ 
tanda  omnia,  hoc  est,  ad  perseverandum 
sine  omni  peccato,  et  per  adjutorium  intelli¬ 
git  gratiam  habitualem,  ut  ostendimus  in 
lib.  de  gratia  primi  hominis.  Dedit  igitur 
Deus  primo  homini  gratiam  habitualem,  per 
quam  poterat  perseverare  in  bono,  et  sine 
qua  non  poterat,  quamvis  enim  posset  vitare 
singula  sine  dono  habituali,  tamen  non  po¬ 
terat  omnia,  et  sine  dubio  aliquando  ceci¬ 
disset,  nunc  vero  hoc  adjutorium  gratiae  ha¬ 
bitualis,  sine  quo  non  possunt  vitari  omnia 
peccata,  etiam  laethalia,  quibus  deest,  poena 
peccati  est,  quibus  autem  datur,  secundum 
gratiam  datur,  non  secundum  debitum. 

Dices,  ergo  non  sua  culpa  cadunt  nunc 
homines,  quia  deest  auxilium,  sine  quo  non 
possunt  aliquando  non  cadere.  Respondeo, 
sua  culpa  cadere,  quoniam  possunt  vitare 
singula,  atque  ita  quandocumque  peccant  id 
faciunt,  quod  potuissent  non  facere. 


(I)  Joan.  XII,  37. 
TOH.  IV. 

Dices,  at  etiam  primus  homo  poterat  vita¬ 
re  singula,  et  tamen  dicebatur  non  sua  cul¬ 
pa  fuisse  casurus,  si  auxilium  defuisset,  quo 
posset  vitare  non  solum  singula,  sed  etiam 
omnia.  Respondeo  :  primum  hominem  non 
sua  culpa  fuisse  casurum,  quoniam  necessi¬ 
tas  aliquando  cadendi  luisset  ei  naturalis,  et 
merito  de  auctore  natura)  queri  potuisset,  si 
dedisset  ei  naturam,  qua)  non  posset  ali¬ 
quando  non  cadere,  et.  tamen  imperaret,  ut 
no  inquam  caderet:  At  nos  culpa  nostra  ca¬ 
dimus,  non  solum  quia  possumus  vitare  sin¬ 
gula,  sed  etiam  quia  necessitas  aliquando 
cadendi  non  est  nobis  naturalis,  sed  poma 
peccati. 

Atque  hic  vere  locum  habet,  quod  qui¬ 
dam  dicunt,  impotentiam  ex  peccato  origi¬ 
nali  natam  non  excusare  peccatum,  si  vide¬ 
licet  loquantur  de  impotentia  vitandi  omnia 
simul,  non  de  impotentia  vitandi  singula, 
quia  prior  impotentia  non  tollit  liberum  ar¬ 
bitrium,  sicut  re  vera  illud  tollit  impotentia 
posterior. 

Quartum  testimonium  ex  epist.  107.  ad 
Vitalem  :  «  Scimus,  inquit,  gratiam  Dei  non 
omnibus  dari.  » 

Respondeo  :  loquitur  de  gratia  qua)  dis¬ 
cernit  fideles  aJ  *  infidelibus,  et  justos  ab  im¬ 
piis,  sieut  etiam  loquitur  in  lib.  x.  de  prae¬ 
destinatione  Sanctorum  cap.  5.  ubi  vocat 
gratiam  ipsam  fidem  et  churitatem,  sive  illam 
internam  persuasionem,  qua)  facit  nos  reip- 
sa  velle  credere  et  converti. 

Quintum  testimonium  ex  libro  de  gratia 
Christi  cap.  40.  et  47.  ubi  S.  Augustinus 
gratiam  Dei  necessariam  esso  dicit,  non  so¬ 
lum  ut  possimus  velle  et  facere ;  sed  etiam 
ut  velimus  et  faciamus  :  at  non  habenl  om¬ 
nes  gratiam  Dei,  qua  velint  et  faciant;  igitur 
non  habent  omnes  graliam  necessariam. 

Respondeo  :  Pelagia  ni  distinguebant  pos¬ 
se,  velle,  et  facere ;  et  posse  quidem  dice¬ 
bant  nos  habere  ex  dono  Dei,  quoniam  a 
Deo  habemus  libenun  arbitrium,  in  quo  est 
ipsa  possibilitas ;  at  velle  et  lacero  dicebant 
esse  nostrum,  neque  in  iis  egere  nos  gratia 
Dei.  Vide  enmrlem  Augustinum  luce  refe¬ 
rentem  in  eodem  lib.  de  gratia  Christi 
cap.  -4. 

Contra  hunc  errorem  scribit  Augustinus 
gratiam  Dei  non  solum  dare,  nobis  posse, 
quia  videlicet  dat  arbitrii  libertatem,  sed 
etiam  dare  velle  et  facere,  quia  liberum  ar¬ 
bitrium  non  potest  suis  solis  viribus  vello  et 
lucere.  Itaque  aliter  accipit  co  luco  S.  Augu¬ 


stinus  «  posse  »,  quam  nos  accipiamus.  Nos 
enim  per  «  posse  »,  iutclligimus  quod  ipsum 
velle  et  facere  sit  in  potestate  voluntatis  a 
Deo  piteparata)  et  adjuta).  Ille  vero  per 
«  posse»,  intelligit  ex  mente  Pclagianorum 
solas  vires  liberi  arbitrii. 

Sextum  testimonium  ex  eadem  epist.  107. 
ubi  sanctus  Augustinus  probat  fidem  esse 
donum  Dei  ex  orationibus,  quas  pro  infide¬ 
libus  fundit  Ecclesia,  qua),  ut  ipse  dicit,  su¬ 
pervacanea)  essent,  si  possent  infideles  sine 
Dei  auxilio  velle  credere.  At  idem  absur¬ 
dum  sequi  videtur,  si  dicamus  auxilium  suf¬ 
ficiens  omnibus  dari.  Quorsum  enim  oramus 
pro  infidelibus,  si  jam  habent  omnes  auxi¬ 
lium,  quo  possint  credere  si  velint? 

Respondeo  :  sanctus  Augustinus  efficacis¬ 
sime  Pelagianos  et  Pclagianorum  reliquias 
ex  orationibus  Ecclesia)  refellit.  Illi  enim  do¬ 
cebant  Deum  non  prtevenire  homines  gratia 
sua,  sed  expectare  ut  ipsi  veniant  et  petant 
gratiam  Dei,  quod  si  ita  esset,  frustra  Eccle¬ 
sia  peteret,  ut  Deus  nolentes  credere  con¬ 
verteret  ad  fidem,  et  ex  nolentibus  volentes 
faceret. 

At  contra  nos  argumentum  illud  ex  ora¬ 
tionibus  Ecclesias  nihil  omnino  concludit. 
Fatemur  enim  gratiam  Dei  sa)pe  efficere  ut 
infideles  etiam  obstinati  convertantur  et 
credant,  et  quamvis  pie  credamus,  Deum 
omnium  corda  pro  tempore  et  loco  pulsare: 
tamen  rectissime  petimus  a  Deo,  ut  saepe  ac 
sfepius  pulset,  et  non  solum  pulset,  sed 
etiam  per  efficacem  gratiam .  aperiat  corda 
pertinacium  ct  obduratorum,  praesertim  cum 
sciamus  Deum  velle  multa  beneficia  in  ho¬ 
mines  conferre,  sed  simul  vello  pro  iisdem 
orari  ct  supplicari,  et  non  nisi  per  orationes 
Sanctorum  ea  velle  concedere. 

Septimum  testimonium  ex  lib.  jv.  contra 
Jnlian.  c.  8.  ubi  S.  Augustinus  falsum  esse 
docet,  Deum  velle  omnes  salvos  fieri,  si  ct 
ipsi  velint,  et  probat  quoniam  si  res  ita  se 
haberet,  Deus  esset  benevolentior  scelera¬ 
tissimis,  quam  inuocentissimis,  quoniam 
vellet  salvos  fieri  omnes  adultos,  quorum 
multi  sunt  qui  nolunt,  et  non  vellet  salvos 
fieri  omnes  parvulos,  quorum  nemo  est  qui 
nolit. 

Respondeo  :  disserit  Augustinus  contra  Ju- 
lian.  qui  existimabat  Deum  non  velle  abso¬ 
lute  ullum  salvare,  sed  omnes  sui»  condi¬ 
tione,  si  et,  ipsi  velint,  praeveniendo  videlicet 
Deum  sua  volutate,  qui  quidem  error  evi¬ 
denter  refellitur  ex  prcedesliraatiouc  parvu- 

lurum,  qui  per  Baptismum  salvantur,  cum 
tamen  Deum  sua  voluntate  minime  praeve¬ 
nerint.  liursus  docebat  Julianus  parvulos 
nullum  habere  peccatum,  et  si  decedebant 
absque  Baptismo,  habituros  suam  quamdam 
vitam  aeternam  extra  regnum  cadorum,  et 
ideo  solum  de  adultis  dicebat,  Deum  velle 
omnes  salvare,  si  et  ipsi  velint.  Ilunc  erro¬ 
rem  accommodate  refellit  August.  illo  albu¬ 
mento,  quod  Julianus  faciat  Deum  benevo¬ 
lentiorem  sceleratissimis,  quam  innocentis- 
simis  et  purissimis  ab  omni  labe  peccati. 

At  ex  nostra  sententia  non  sequitur  hoc 
absurdum.  Primo,  quia  nos  parvulos  non 
baplizalos  non  censemus  esse  innocentes,  sed 
peccatores. 

Secundo,  quia  non  dicimus  Deum  non 
velle  salvare  ullum  absoluta  voluntate,  imo 
ut  paulo  post  explicabimus,  credimus  Deum 
absoluta  voluntate  velle  salvare  multos, 
tum  parvulos ,  tum  adultos ,  et  absoluta 
voluntate  alios  non  velle  salvare,  tum  par¬ 
vulos,  tum  adultos. 

Tertio,  non  dicimus  Deum  antecedente 
voluntate  salvare  velle  solum  adultos,  sed 
etiam  ad  parvulos  hanc  voluntatem  extendi¬ 
mus,  quamvis  ut  supra  ex  doctrina  S.  Pro¬ 
speri  docuimus,  aliter  Deus  parvulis,  aliter 
adultis  sufficientia  remedia  provideat.  Nam 
parvulis  in  parentibus  suis  praebet  auxilium, 
adultos  autem  per  se  ipse  vocat,  excitat,  il¬ 
luminat. 

Illud  tamen  est  verum,  neque  a  S.  Augu¬ 
stino  negatur,  Deum  interdum  esse  benevo¬ 
lentiorem  aliquibus  adultis,  et  sceleratissi¬ 
mis,  quam  multis  parvulis  minus  malis ;  quis 
enim  inficiari  audebit, benevolentiorem  fuisse 
Deum  Paulo,  Matthaeo,  Magdalenee,  latroni 
in  cruce  sccum  pendenti,  quam  plurimis 
parvulis  sine  baptismo  molientibus,  cum  ta¬ 
men  eos  adultos  longe  deteriores  fuisse  istis 
parvulis  non  liceat  dubitare. 

At  si  Deus  vultan  tecedeute  voluntate  om¬ 
nes  salvos  fieri,  non  solum  adultos,  sed 
etiam  parvulos,  cur  S.  Augustinus  loco  ci- 
lato  contendit  per  illam  vocem  «  omnes  » 
intclligi  mullos,  id  est,  omnes,  qui  salvantur, 
non  omnes  absoluto  ? 

■Respondeo,  quia  voluit  hunc  locum  expo¬ 
nere  de  voluntate  absoluta,  secundum  quam 
Julianus  existimabat  Deum  neminem  velle 
salvare;  alioqui  autem  ipse  etiam  Augusti¬ 
nus  in  lib.  de  spiritu  et  littera  c.  33.  ut  supra 
ostendimus  hunc  eumdem  locum  dc  antece¬ 
dente  voluntate  exposuit. 


CAPUT  IX. 

Proponitur  octova  propositio ,  et  explicatur 
dc  linitio  praedestinationis . 

Octava  propositio  :  «  Quamvis  gratia  suf¬ 
ficiens  omnibus  detur,  tamen  praedestinatio¬ 
nis  divinae  nulla  ratio  ex  parte  nostri  assig¬ 
nari  potest.  »  Haec  propositio  necessario 
addenda  fuit,  quoniam  non  desunt  qui  exi¬ 
stiment,  non  posse  defendi  praedestinationem 
mere  gratuitam,  si  concedatur  dari  omnibus 
auxilium  sufficiens  ad  salutem. 

Dicimus  autem,  nullam  rationem  assignari 
posse,  ut  excludamus  non  solum  merita  pro¬ 
prie  dicta,  sed  etiam  bonum  usum  liberi  ar¬ 
bitrii,  aut  gratiae,  aut  utriusque  simul  a  Deo 
praevisum,  etiamsi  non  dicatur  vera  causa, 
sed  tantum  conditio  sine  qua  non  praedesti¬ 
naretur  is  qui  praedestinatur. 

Addimus  vero  illud,  «  ex  parte  nostra,  » 
quoniam  ex  parte  Dei  assignari  potest  causa 
in  genere,  ut  ostendatur  misericordia  et  ju¬ 
stitia  ipsius  :  in  particulari  quoque  dubitari 
non  potest,  quin  Deo  non  desit  tua  ratio,  cur 
istum  potius,  quam  illum  praedestinare  vo¬ 
luerit  ad  vitam,  quamvis  ea  nobis  occulta 
sit :  c  Eorum  (inquit  Augustinus  in  lib.  i. 
ad  Simplician.  qua?st.  2.)  non  miseretur, 
quibus  gratiam  non  esse  praebendam,  aequi¬ 
tate  occultissima,  et  ab  humanis,  sensibus 
remotissima  judicat,  quam  non  aperit  sed 
admiratur  Apostolus,  dicens ;  o  altitudo  divi¬ 
tiarum.  »  Et  in  epist.  103.  ad  Sixtum:«Cur, 
inquit,  illum  putius  quam  illum  liberet  aut 
non  liberet,  scrutetur  qui  potest  judiciorum 
ejus  tam  magnum  profundum ;  tamen  caveat 
praecipitium.  » 

Idem  tamen  Augustinus  in  Enchirid.  c.  1)3. 
affirmat,  in  aeterna  beatitudine  manifestum 
nobis  futurum  cur  ille  potius,  quam  iste  fue¬ 
rit  assumptus,  cum  una  causa  esset  ambo¬ 
bus  ;  et  cur  apud  quosdam  non  factaj  sint 
virtutes,  quae  si  factae  fuissent,  egissent  illi 
homines  poenitentiam ;  et  factae  sint  aipud 
eos,  qui  non  fuerant  credituri. 

Operae  esse  meritum  nisi  de  congruo  et 
etiamsi  non  dicatur  pretium  autem  erit, 
antequaun  ad  probandam  propositionem 
nostram  accedamus,  breviter  explicare, 
quid  sit  praedestinatio,  ut  si  qui  forte  Scho- 
lasticae  Theologiae  non  assueti  in  has  nostras 
disputationes  inciderint,  iuteiligant  quid  git 
de  quo  quaeritur. 

Igitur  S.  Augustinus  libro  de  bono  perse¬ 
verantiae  cap.  14.  praedestinationem  ita  de¬ 
finit  :  «  Est  praescientia  et  praeparatio  bene¬ 
ficiorum  Dei,  quibus  certissime  liberantur? 
quicumque  liberantur.  »  S6d  posset  paulo 
plenius  ex  doctrina  ejusdem  Augustini  ita 
praedestinatio  definiri  :'«  Praedestinatio  est 
providentia  Dei,  qua  certi  homines  ex  massa 
perditionis  misericorditer  selecti,  per  infalli¬ 
bilia  media  in  vitam  diriguntur  aeternam.  » 
Dicitur  «  providentia,  »  quoniam  praede¬ 
stinatio  species  est  providentiae,  et  rectisime 
ponitur  genus  initio  bonae  definitionis.  Dici¬ 
tur  Dei,  quoniam  praedestinare  ad  vitam  ae¬ 
ternam  non  potest  esse  actio  nisi  Dei,  qui 
solus  vitam  aeternam  communicare  potest  : 
Gratiam  enim  et  gloriam  dabit  Dominus  (I), 
Psalm.  lxxxiii.  Dicitur,  «  Certi  homines,  » 
quoniam  providentia  ad  res  omnes,  praede¬ 
stinatio  de  qua  nunc  agimus  ad  solos  homi¬ 
nes  pertinet ;  nam  etiamsi  Angeli  quoque 
dicuntur  a  S.  Augustino  praedestinati :  tamen 
alia  ratio  est  praedestinationis  Angelorum, 
alia  hominum.  Addimus  autem  «  certi,  » 
quoniam  non  omnes  praedestinantur  ad  vi¬ 
tam,  sed  solum  aliqui,  et  ii  non  confuse,  sed 
distincte,  tales  ac  tales,  Petrus,  Andreas, 
Jacobus  etc.  Dicitur,  «ex  massa  perditionis» 
quoniam  praedestinatio  ex  sententia  S.  Au¬ 
gustini  et  Scripturarum  divinarum,  non  prae¬ 
cessit,  sed  secuta  est  praevisionem  peccati 
originalis,  ob  quod  universum  genus  huma¬ 
num  factum  est  quasi  quaedam  massa  dam¬ 
nata.  Unde  est  illud  Apostoli  ad  Rom.  ix  : 
An  non  habet  potestatem  fyulus  ex  eadem 
massa  facere  aliud  vas  in  honorem,  aliud  in 
contumeliam  (2)  ? 

Quod  autem  S.  Augustinus  scribit  lib.  i. 
retractat,  cap.  13.  si  Adam  non  peccasset, 
non  fuisse  nascituros  homines,  nisi  usque  ad 
certum  numerum  praedestinatorum  :  signi¬ 
ficat  quidem  futuram  fuisse  pi-aedestinatio- 
nem,  etiamsi  Adam  non  peccasset,  si  nimi¬ 
rum  praevidisset  Deus  hominem  non  pecca¬ 
turum,  tamen  absolute  praedestinatio,  qualis 
nunc  est,  pi^aevisionem  peccati  sequitur. 

Dicitur,  «  misei‘icorditer  selecti,  »  quo¬ 
niam  (ut  in  propositione  nostra  asserimus) 
nihil  invenit  Deus  in  iis  quos  eligit  ad  glo¬ 
riam,  nisi  meritum  mortis,  et  propterea  mi¬ 
sericorditer  eos  liberat,  non  reddens  eis  de¬ 
bitam  poenam,  sed  donans  indebitam  gra- 

(1)  Psal.  LXXXIII,  12.  -  (2)  Rom.  IX,  21. 

tiam.  Dicitur  «  infallibilia  media,  »  quoniam 
praedestinatio  certissima  est.  Nemo  enim 
rapei’e  potest  electas  oves  de  manu  pastoris 
omnipotentis,  ut  ipse  dicit  Joan.  x.  Dicitur 
«  in  vitam  dii'iguntur  aeternam,  »  quoniam 
in  hoc  proprie  ratio  pi'aedestinatonis  consistit, 
ut  sit  directio  et  quasi  ti’ansmissio  rei  prae¬ 
destinatae  per  cex’ta  media  ad  suum  finem. 

Ex  hac  nostra  definitione  sic  explicata, 
perspicua  erit  definitio  Augustinia.  Significat 
enim  August.  nihil  esse  aliud  praedestinare, 
nisi  praescire  quibus  mediis  infallibilitercex*ti 
homines  salvari  possint,  et  velle  efficaciter 
ea  media  praeparare. 

Ex  quo  rursus  intelligi  poterit,  praedesti¬ 
nationem  partim  ad  intellectum  pertinere, 
partim  ad  voluntatem.  Nam  praescire,  dispo¬ 
nere,  dirigere,  opera  sunt  intelligentiac ;  se¬ 
ligere,  velle,  misereri,  voluntatis.  Quod  etiam 
in  divinis  litteris  observare  licet.  Nam  ad 
intelligentiam  pertinet  illud  Apostoli  ad  Rom. 
ix  :  Non  repulit  Deus  plebem  suam,  quam  prae¬ 
scivit.  Et  illud  II  Timot.  li  :  Firmum  funda¬ 
mentum  Dei  stat,  novit  Dominus  qui  sunt  ejus. 
Ad  voluntatem  vero  illud  Rom.  ix  :  Ut  se¬ 
cundum  electionem  propositum  Dei  maneret. 
Et  illud  Luc.  xn.  Complacuit  patri  vestro  dare 
vobis  regnum  (3). 

Disputant  quidem  Theologi,  utrum  prae¬ 
destinatio  magis  ad  intelligentiam,  quam  ad 
voluntatem  pertineat.  Sed  nobis  placet  sen- 
■  tentia  S.  Thomae  et  Cajetani  Cardinalis  in  i. 
part.  quaest.  23.  art.  1,  qui  docent,  praede¬ 
stinationem  esse  potius  intelligentiae,  quam 
voluntatis,  quoniam  eadem  est  etiam  S.  Au¬ 
gustini  sententia  in  lib.  de  bono  perseveran¬ 
tiae  cap.  17.  ubi  sic  loquitur  :  «  In  sua,  quae 
falli  mutari  que  non  potest,  praescientia,  ope¬ 
ra  sua  futura  disponere,  id  omnino  neque 
aliud  quicquam  est,  nisi  praedestinare.  » 
Eadem  est  sententia  auctoris  Hypognostici 
lib.  vi.  qui  praedestinare  nihil  aliud  esse  di¬ 
cit,  nisi  providere  et  praeordinare.  Idem  si¬ 
gnificant  ipsa  nomina,  tum  graeca,  tum  la¬ 
tina,  nam  irpoopt£eiv,  qua  voce  utitur  Apo¬ 
stolus  frequentissime,  quid  est  nisi  praede- 
finire,  ac  praedecernere  ?  sicut  etiam  vox 
latina,  «  praedestinare,  »  idem  significa¬ 
re  videtur,  quod  praemittere,  sive  praeordi¬ 
nare. 

Itaque  secundum  modum  nostrum  intelli- 
gendi,  iste  fuisse  videtur  ordo  praedestina- 

—  (3)  Rom.  XI,  2;  II  Tim.  II,  19;  Rom.  IX,  11;  Luc. 

tionis  in  mente  divina.  Primum,  praevidit 
Deus,  si  hominem  conderet,  eum  lapsurum 
cum  omni  posteritate,  et  simul  vidit,  posse 
se  variis  modis  liberare  vel  omnes,  vel  ali¬ 
quos  pro  arbitratu  suo.  Deinde  voluit  homi¬ 
nem  condere,  ac,  ut  laberetur  permittere,  et 
quosdam  ex  numero  lapsorum  misericordi¬ 
ter  liberare,  aliis  in  massa  perditionis  juste 
relictis.  Tertio,  excogitavit  remedia,  salvan¬ 
dis  electis  idonea,  in  quibus  primum  locum 
habuit  incarnatio,  et  passio  Salvatoris.  Quar¬ 
to  approbavit  ea  remedia,  et  tunc  elegit 
Christum,  et  nos  in  ipso  ante  mundi  consti¬ 
tutionem.  Quinto  disposuit,  ordinavit,  et 
quodammodo  imperavit  ut  ita  fieret. 

Ex  quibus  actibus  primus  fuit  intelligen- 
tiae,  sectmdus  voluntatis,  tertius  intelligen- 
tiae,  quartus  voluntatis,  quintus  intelligentiae. 
Itaque  primus,  medius  et  ultimus  ad  intel- 
ligentiam  pertinent,  et  in  ultimo  potissimum 
praedestinationis  ratio,  essentiaque  consistit. 

CAPUT  X. 

Praedestinationis  nullam  esse  causam  in  nobis , 
probatur  ex  divinis  litteris. 

Probanda  nunc  est  octava  illa  conclusio, 
primum  ex  divinis  litteris ;  deinde  'ex  tradi¬ 
tione  Ecclesiastica;  postremo  ex  ratione, 
quae  tamen  in  Scripturis  et  Patribus  funda¬ 
mentum  habeat. 

Scriptura  igitur  docet,  quosdam  electos 
esse  ex  omni  genere  humano,  eosque  electos 
esse  ad  regnum  ccelorum,  et  electos  efficaci¬ 
ter,  ut  infallibiliter  ad  regnum  perveniant, 
denique  electos  omnino  gratis,  et  ante  om¬ 
nem  operum  praevisionem.  Esse  aliquos  ele¬ 
ctos  docent  hae  Scripturae  :  Multi  sunt  vocati, 
pauci  vero  electi ,  Matth.  xx.  et  xxn;  Congre¬ 
gabant  electos  ejus  a  quatuor  ventis,  Matth. 
xxiv  ;  Quis  accusabit  adversus  electos  Dei ?  ad 
Roman.  vm;  Elegit  nos  in  ipso  ante  mundi 
constitutionem ,  ad  Ephes.  i.  (1). 

Esse  electos  ad  regnum,  docet  Dominus 
Luc.  xii  :  Nolite  timere  pusillus  grex,  quia 
complacuit  Patri  vestro  dare  vobis  regnum. 
Item  Apostolus  ad  Rora,  i :  Reliquiae  secun¬ 
dum  electionem  gratiae  salvae  factae  sunt  (2). 

Esse  infallibiliter  salvandos,  docet  idem 
Dominus  Mafth.  xxiv.  Propter  electos  brevia¬ 
buntur  dies  illi.  Et :  Dabunt  signa  et  prodigia, 
ut  in  errorem  inducantur,  si  fieri  potest,  etiam, 
electi.  Et  Joan.  vi :  Haec  est  voluntas  Patris , 
ut  omne  quod  dedit  mihi,  non  perdam ,  sed  re¬ 
suscitem  in  novissimo  die,  hoc  est,  ut  nullum 
perdam,  sed  omnes  resuscitem.  Et  Joan.  x : 
Nemo  rapiet  eas  de  manu  mea.  Et  iterum  : 
Nemo  potest  rapere  de  manu  Patris  mei:  Ego 
et  Pater  unum  sumus.  Et  Apostolus  ad  Rom. 
ii  :  Sine  poenitentia ,  inquit ,  sunt  dona  et  voca¬ 
tio  Dei.  Et  ad  Rom.  8  :  Quos  prxdestinavit, 
hos  vocavit ,  nimirum  secundum  propositum; 
et  quos  vocavit,  videlicet  secundum  prosi- 
tum,  hos  justificavit,  et  equos  justificavit,  item 
secundum  propositum,  hos  magnificavit  (3). 

Esse  electos  ex  mera  Dei  gratia,  et  mise¬ 
ricordia,  docet  in  primis  Dominus  Luc.  xii  : 
Complacuit  Patri  vestro  dare  vobis  regnum  (4). 
Certe  vox  illa  :  Complacuit ,  indicat  puram 
Dei  benignitatem,  sed  manifestius  Joan.  xv  : 
Non  vos  me  elegistis,  sed  ego  elegi  vos ,  et  posui 
vos,  ut  eatis,  et  fructum  afferatis,  et  fructus 
vester  maneat  (5);  non  igitur  elegit  Deus  ho¬ 
mines,  quia  videt  se  eligendum  ab  eis,  ip- 
sosque  boni  operis  fructum  allaturos,  et  in 
bono  opere  perseveraturos,  sed  eligit  ut  fa¬ 
ciat  bene  operantes,  et  in  bono  perseve¬ 
rantes. 

Et  adhuc  manifestius  Apostolus  Paulus  ad 
Rom.  ii  :  Reliqui  mihi  septem  millia  virorum, 
qui  non  curvaverunt  genu  ante  Baal,  sic  ergo 
in  hoc  tempore  reliquiae  secundum  electionem 
gratiae  salvae  factae  sunt  (6),  non  dicit,  relicti 
sunt,  aut  remanserunt,  sed,  ego  reliqui  mihi ; 
et  ideo  reliquias  dicit  salvari  secundum  ele¬ 
ctionem  gratiae,  id  est,  non  debitam,  sed 
gratuitam. 

Et  clarius  ad  Ephes.  i  :  Elegit  nos  in  ipso 
ante  mundi  constitutionem,  ut  essemus  sancti 
et  immaculati.  Et  :  Qui  prxdestinavit  nos  in 
adoptionem  filiorum  secundum ,  propositum 
voluntatis  sux  in  laudem  glorix  gratix  sux  (7), 
non  ait,  elegit  nos,  quia  sanctos  vidit  futu¬ 
ros,  sed  ut  essemus  sancti,  neque  ait,  elegit 
nos  propter  bonum  usum  liberi  arbitrii,  aut 
gratiae,  sed  secundum  propositum  voluntatis 
sux,  et  hoc  in  laudem  glorix  gratix  sux,  ut 
laudaretur  et  glorificaretur  gratia  ipsius. 

Addit  etiam  in  eodem  cap.  In  quo  nos 


(1)  Matth.  XX,  16;  XXII,  14;  ibid.  XXIV,  31;  Rom.  VIII,  33;  Eph.  I,  4.  —  (2)  Luc.  XII,  32;  Rom. 

XI,  15.  —  (3)  Matthi  XXIV,  22;  Joan.  VI,  40;  Joan.  X.  28  29;  Rom.  XI,  29;  ibid.  VIII,  30.  —(4)  Luc^ 

XII,  32.  —  (5)  Joan.  XV,  16.  —  (6)  Rom.  XI,  5.  —  (7)  Eph.  I,  14.  •  .  ,  -  '  -  ;  . 


serte  vocati  sumus  praedestinati  secundum  pro¬ 
positum  ejus,  ubi  ostendit,  vocationem  ele¬ 
ctorum  respectu  ipsorum  hominum  dici 
posse  fortuitam,  quoniam  ipsi  nihil  agebant, 
ut  vocarentur,  «ac  ne  cogitabant  quidem  de 
vocatione  :  sed  respectu  Dei  non  esse  sor¬ 
tem,  sed  determinatam  electionem,  et  pro¬ 
positum. 

Esse  denique  electos,  non  solum  gratis 
sed  etiam  absque  ulla  praevisione  operum, 
docet  idem  Apostolus  ad  Rom.  ix.  Cum  non¬ 
dum  nati  essent,  aut  aliquid  boni  vel  mali  egis¬ 
sent,  ut  secundum  electionem  propositum  Dei 
maneret,  non  ex  operibus,  sed  ex  vocante  di¬ 
ctum  est  ei,  quia  major  serviet  minori,  sicut 
scriptum  est,  Jacob  dilexi,  Esau  autem  odio 
habui.  Et  ad  Rom.  xi,Jpostcaquam  dixerat, 
Reliquix  secundum  electionem  gratix  salvx 
factx  sunt,  addit  continuo  :  Si  autem  gratia 
jam  non  ex  operibus,  alioqui  gratia  jam  non 
est  gratia.  Et  II  ad  Timot.  i :  Collabora  Euange¬ 
lio  secundum  virtutem  Dei,  qui  nos  liberavit  et 
vocavit  vocatione  sua  sancta,  non  secundum 
opera  nostra,  sed  secundum  propositum  suum, 
et  gratiam,  qux  data  est  nobis  in  Christo  ante 
tempora  sxcularia  (1). 

Sed  explicemus  paulo  fusius  illum  locum 
primarium  ex  cap.  ix.  ad  Roman.  quoniam 
illum  praecipue  Ambrosius  Catharinus,  et 
alii  quid«im  reccntiores  non  recte  exponunt. 
Propositum  erat  Apostolo  demonstrare,  ad¬ 
optionem  filiorum  Dei  non  pendere  ex  car¬ 
nali  generatione  Abrahami,  ut  Judaji  existi¬ 
mabant,  neque  ex  operibus  nostris,  aut  pa¬ 
rentum  nostrorum  :  sed  ex  mero  Dei  bene¬ 
placito.  Itaque  ut  hoc  demonstraret,  attulit 
figuram  Jacob  et  Esau,  quorum  priorem 
Deus  dilexit,  posteriorem  odio  habuit,  cum 
essent  inter  se  omnino  pares,  nam  pares 
fuisse  demonstrat,  quia  orti  ex  iisdem  pa¬ 
rentibus  et  eodem  cum  cubitu  generati,  et  eo¬ 
dem  partu  editi,  ne  forte  diceretur,  uni  pro¬ 
fuisse  merita  parentum,  alteri  non  profuisse. 
Et  non  solum  pares  fuisse  dicit,  quantum  ad 
parentes,  sed  etiam  quantum  ad  se,  quoniam 
nihil  boni  aut  mali  egerant,  neque  agere  po¬ 
tuerant,  quando  diclum  est  de  eis,  Jacob  di¬ 
lexi,  Esau  odio  habui.  Cum  igitur  inter  se 
pares  essent,  tantam  illam  discretionem, 
non  ex  operibus  eorum,  aut  parentum  pro¬ 
fectam  esse  concludit  Apostolus,  sed  ex  vo¬ 
luntate  Dei,  ut  secundum  electionem  propo. 
situm  Dei  maneret,  id  est,  ut  decretum  Dei 


perficeretur,  quo  unum  elegerat,  alterum 
reprobaverat. 

Quoni.am  autem  videri  posset  hoc,  aliquo 
modo,  injustum;  objicit  sibi  ipse  beatus  Pau- 
lus  :  Quid  ergo  dicemus?  numquid  iniquitas 
apud  Deum?  et  respondet,  absit;  Mosi  enim 
dicit,  miserebor  cujus  misereor  et  misericor¬ 
diam  prxslabo,  cui  miserebor.  Et,  ohomo  tu. 
quis  es,  qui  respondeas  Deo  ?  an  non  habet  po¬ 
testatem  figulus  luti  facere  aliud  vas  in  hono¬ 
rem,  aliud  in  contumeliam  ?  At  si  ex  -operibus 
praevisis  Deus  unum  diligeret,  alterum  odio 
haberet,  promptum  fuisset  beato  Paulo  hoc 
dicere,  et  omnem  suspicionem  injustitiae 
Dei,  uno  verbo,  de  medio  tollere.  Cum  nu¬ 
tem  hoc  non  fecerit,  sed  omnia  revocaverit 
ad  voluntatem  Dei,  qui  miseretur,  cujus  vo¬ 
luerit,  et  cujus  non  voluerit,  non  miseretur  : 
certum  esse  debetexApostoli  sententia,  prae¬ 
destinationem  et  electionem,  sive  discretio¬ 
nem,  ex  massa  perditionis  non  pendere  ex 
ulla  praevisione  operurn  nostrorum,  sed  ex 
mero  beneplacito  Dei. 

Ad  hoc  testimonium  Apostoli  responderi 
posset,  illud  :  Major  serviet  minori,  Et  :  Ja¬ 
cob  dilexi ,  Esau  odio  habui,  non  intelligi  de 
personis  illis  singularibus,  Jacob  et  Esau, 
sed  de  duobus  populis,  Israelitico  et  Idu- 
lo.  Et,  quod  dicitur  de  odio  et  aimore,  non 
intelligi .  de  electione  et  reprobatione  ae¬ 
terna,  sed  de  bonis  malisque  temporalibus 
hujus  vitae.  Nam  Genes,  xxv.  cum  Rebccca 
consuleret  Deum,  cur  parvuli,  quos  gerebat 
in  utero,  inter  sc  colliderentur.  Responsum 
est  ei  :  Dux  gentes  sunt  in  utero  tuo,  et  duo 
populi  ex  ventre  tuo  dividentur,  populusquc 
populum  superabit,  et  major  serviet  minori (2), 
Et  Malaeh.  i.  cufn  dixisset  Deus  :  Jacob, 
dilexi,  Esau  autem  odio  habui,  explicat,  quo¬ 
modo  dilexerit  et  oderit,  dicens  :  Posui  mon¬ 
tes  ejus,  nimirum  Esau,  in  solitudinem  et  hx- 
reditatem  ejus  in  dracones  deserti.  Itaque  di¬ 
lexit  Deus  Jacob,  quoniam  dedit  ei  terram 
linentem  lacte  et  meile  :  odio  habuit  Esau, 
quoniam  dedit  ei  terram  sterilem  et  deser¬ 
tam. 

Quamvis  autem  Apostolus  luee  videatur 
spiritualiter  accipere  et  transferre  ad  myste¬ 
ria  Christiana,  tamen  non  transfert  ad  ele¬ 
ctionem  et  reprobationem  singularum  perso¬ 
narum,  sed  ad  electionem  gentilitatis  et  re¬ 
probationem  Judaeorum,  quo  sensu  etiam  ac¬ 
cipienda  videntur,  quae  dicuntur  ad  Roman. 


.(1)  Rom.  IX,  11;  Rom.  XI,  5;  II  Tirp,  I,  8.  —  (2)  Gcn.  XXV,  23. 

xi.  el  ad  Ephes.  i.  alioqui  sequeretur  omnes 
illos  et  singulos,  ad  quos  Paulus  scribebat, 
fuisse  praedestinatos.  Nara  in  genere  loqui¬ 
tur  de  praedestinatione  et  electione  omnium 
qui  ad  Ecclesiam  locati  fuerant.  Solum  igi¬ 
tur  ex  locis  allegatis  colligi  posse  videtur, 
Deum  ex  mera  sua  misericordia  prsedesti- 
nasse  gentiles  ad  fidem  Christi  recipiendam, 
et  per  hoc  etiam  ad  salutem. 

Respondeo,  non  disputare  nos  hoc  loco  de 
testimonio  Gen.  aut  Malach.  sed  solum  de 
testimonio  Apostoli  ad  Roman.  ix.  Apostolus 
enim  apertissime  loquitur  de  adoptione  filio¬ 
rum  Dei,  et  de  mysteriis  regni  coelorum  ;  et 
per  Esau  intelligit  reprobos  ;  per  Jaeob  ele¬ 
ctos;  per  terram  promissionis  vitam  aeternam 
cum  Deo;  per  solitudines  draconum  mortem 
aeternam  cum  diabolo.  Et  quamvis  ex  mysti¬ 
co  sensu  non  soleat  fieri  solidum  argumen¬ 
tum  ad  prodanda  dogmata  fidei  ,  tamen 
cum  mysticus  sensus  in  ipsa  Scriptura  ex¬ 
ponitur,  solidissimum  argumentum  confici¬ 
tur,  illa  enim  expositio  mystici  sensus  Scri¬ 
pturae  veteris  testamen  li  non  est  mystica,  sed 
litteralis  sententia  Scriptu rse  novi  testamenti. 

At  non  loquitur  Apostolus  de  electione  et 
reprobatione  singulorum  hominum,  sed  gen¬ 
tilitatis  et  Judaismi.  Non  ita  est,  imo  lo¬ 
quitur  de  electione  et  reprobatione  singulo¬ 
rum,  tum  ex  gentilitate,  tum  ex  Judaismo  : 
sed  quoniam  Judaei  existimabant,  se  solos  ad 
Deum  pertinere,  gentiles  autem  omnino  esse 
exclusos,  ideo  siepe  beatus  Paulus  concio- 
natur  de  vocatione  gentium  et  induratione 
J u decorum,  el  concludit  filios  Abrahre  non 
debere  existimari  eos,  qui  nascuntur  ex 
carne  Abralia?,  sed  qui  sectantur  fidem 
Abralue,  sive  gentiles  sint,  sive  Judaei; 
nam  in  hne  ipso  cap.  ix.  dicit  Apostolus  :  Ut 
ostenderet  divitias  gloriae  sux  in  vasa  miseri- 
eordix,  qux  praeparavit  in  gloriam ,  i quos  et 
roravit,  non  solum  ex  Judaeis ,  sed  etiam  ex 
gentibus.  Et  cap.  ni  :  Numquid  Deus  repulit 
populum  suum.  ?  absit,  nam  et  ego  Jsraelita 
sum,  ex  semine  Abra  lix,  de  tribu  Benjamin  ; 
non  repulit  Deus  plebem  suam,  quam  praesci¬ 
vit  (1). 

Quod  autem  loquatur  Apostolus  de  ele¬ 
ctione  et  reprobatione  singulorum  in  parti¬ 
culari,  perspicuum  est  ex  illa  simulitudine 
figuli,  massae  et  vasorum  in  honorem  ct  in 
contumeliam.  Neque  enim  vasa  in  honorem 
dici  possunt  soii  gentiles,  cum  multi  ex  He¬ 


braeis  salvi  sint ;  neque  soli  Hebraei,  cuui 
plurimi  ex  gentilibus  salventur ;  neque  etiam 
contra,  vasa  in  contumeliam  dici  possunt 
soli  Hebraei,  vel  soli  gentiles, eadem  ratione. 
Vasa  igitur  in  honorem  sunt  omnes  electi, 
vasa  in  contumeliam  omnes  reprobi,  sive 
Judaei,  sive  gentiles. 

Idem  etiam  patet  ex  induratione  Pharao- 
nL:,  qui  particularis  homo  erat,  et  cujus  ex¬ 
emplum  hoc  eodem  loco  proponit  Apostolus. 
Rursus, idem  probatur  ex  eo,  quod  omnes 
electi  certo  salvantur,  ut  supra  ostendimus 
ox  Scripturis.  At  non  eorto  salvantur  omnes 
gentiies  ad  Ecclesiam  vocati,  et  per  Bapti¬ 
smum  in  eam  admissi ;  sed  solum  aliqui,  ut 
notum  est.  Illi  igitur  soli  vere  sunt,  ct  di¬ 
cuntur  electi. 

Denique  B.  Paulus,  qui  gente  Judams  erat, 
seniper  sc  in  numero  electorum  ponit,  cum 
de  praedestinatione  loquitur,  ad  ltom.  8.  9. 
et  11.  et  ad  Ephes.  I.  non  igitur  per  electos 
intelligit  solos  gentiles,  neque  loquitur  de 
praedestinatione  Ecclesiae  gentium  in  genere, 
sed  de  singulis  praedestinatis  et  electis.  Quod 
autem  in  hoc  numero  videatur  ponere  om¬ 
nes  Christianos,  ac  praesertim  in  i.  cap.  ad 
Ephes.  non  repugnat  iis  quae  diximus.  Id 
enim  facit  Apostolus,  quod  bene  speraret  de 
omnibus  quos  videbat  ad  fidem  vocatos; 
non  quod  affirmare  vellet  omnes  illos  vere 
acproprie  esse  electos. 


CAPUT  XI. 

Idem  probatur  ex  traditione  Ecclesix.  ■ 

I 

Secundo  loco  probari  potest  veritas  prae¬ 
destinationis  gratuitae,  ex  traditione  Eccle¬ 
siastica;  nam  quamvis  ante  exortam  heere- 
sim  Pelagianam,  veteres  Patres  quaestionem 
istam  non  adeo  accurate  tractaverint,  sed 
tantum  occasione  oblata  breviter  sententiam 
suam  aperuerint,  ut  S.  Augustinus  docet  lib. 
de  bono  perseverant,  cap.  20.  qui  tamen 
cap.  10.  Cyprianum,  Ambrosium,  et  Nazian- 
zenuni  pro  hac  sententia  citat,  tamen  post 
illam  haeresim  exortam  omnes  omnino,  qui 
sanctitatis  nomine  in  Ecclesia  claruerunt, 
hanc  ipsam  sententiam  apertissime  docue¬ 
runt,  ut  perspicuum  est  ex  sancto  Augustino 
in  libro  de  praedestinatione  sanctorum,  et  de 


(1)  Rom.  IX,  ibirt.  XI.  1. 

bono  perseverantia?,  in  libro  de  correptione 
et  gratia,  in  epist.  105.  ad  Sixtum,  et  alibi 
passim.  Ex  S.  Prospero  in  secundo  libro  de 
vocatione  gentium  cap.  i.  et  ult.  in  libro 
contra  collatorem  extremo,  et  in  responsione 
ad  capitula  Gallorum.  Ex  sancto  Fulgentio 
in  libro  de  incarnatione  et  gratia  Christi  ex¬ 
tremo.  S.  Gregorio  lib.  i.  Dialogorum  cap.  8. 
S.  Anselmo,  Beda,  Primasio,  Sedulio,  et 
aliis  in  cap.  ix  ad  Rom.  S.  Bernardo  in 
scrm.  23.  et  78.  in  Cantica,  sancto  Thoma 
in  1.  part.  23.  et  S.  Bonaventura  in  1.  Sent. 
distinet.  41.  quoest.  2.  quo  loco  scribit  qui¬ 
dem  sanctus  Bonaventura,  Deum  praedesti- 
nare  homines  ob  certas  causas,  soli  sibi  no¬ 
tas,  et  non  ob  solam  voluntatem  suam ;  sed 
eas  causas  non  dicit  esse  ex  parte  ^operum 
praevisorum;  intelligit autem  voluntatem  Dei 
non  esse  irrationalem,  sed  cum  sapientia  et 
consilio  conjunctam,  ut  etiam  loquitur  Au¬ 
gustinus  in  Enchiridio  cap.  95. 

Neque  solum  sancti  isti  Patres  hoc  affir¬ 
mant,  sed  antiquiores  et  doctiores  ex  ipsis, 
quos  caeteri  postea  secuti  sunt,  ad  fidem  Ca¬ 
tholicam  hanc  sententiam  pertinere  tradunt, 
et  contrariam  ad  Pelagianos  rejiciunt.  No¬ 
tabo  aliqua  loca,  ut  si  qui  forte  contra  sen¬ 
tiunt,  intelligant  ex  judicio  sanctissimorum 
Patrum,  in  quam  manifesto  errore  versen¬ 
tur. 

Sanctus  Augustinus  in  libro  de  bono  per¬ 
severantia}  cap.  18  :  «  Hoc  inquit,  scio,  ne¬ 
minem  contra  istampraedestinationem,  quam 
secundum  Scripturam  sanctam  defendimus, 
nisi  errando  disputare  potuisse.  »  Et  cap.  23  : 
«  Pra}destinationis,  inquit,  hujus  fidem,  qua; 
contra  novos  haereticos  nova  sollicitudine 
nunc  defenditur,  numquam  Ecclesia  Christi 
non  habuit.  » 

S.  Prosper  in  responsione  prima  ad  obje¬ 
ctiones  Gallorum  :  «  Praedestinationem,  in¬ 
quit,  Dei  nullus  Catholicus  negat. »  Et  in  epist. 
adRuffin.  delibero  arbitrio  :  «  Praedestinatio¬ 
nem,  inquit,  tam  impium  est  negare,  quam 
ipsi  gratiae  contraire.  »  Neque  responderi 
potest,  eum  loqui  de  praedestinatione  in  ge¬ 
nere,  non  de  praedestinatione  mere  gratui¬ 
ta;  loquitur  enim  de  praedestinatione,  quam 
S.  Augustinus  defendebat,  et  quam  Cassianus, 
et  alii  quidam  in  Gallia  oppugnabant. 

Sanctus  Petrus  Diaconus  in  libro  de  incar¬ 
natione  et  gratia  Christi  extremo  :  «  Anathe¬ 
matizamus,  inquit,  Pelagium  et  Coelestinum, 
simulque  Julianum  Edanensem,  et  qui  illis 
similia  sapiunt,  praecipue  libros  Fausti,  Gal¬ 


barum  Episcopi,  qui  de  monasterio  Lirinensi 
provectus  est,  quos  contra  praedestinationis 
sententiam  scriptos  esse  non  dubium  est.  » 

S.  Fulgentius  in  libro  item  de  incarnatio¬ 
ne  et  gratia  Christi  cap.  ait.  in  ipso  epilogo : 
«  Cujus,  inquit,  praedestinationis  veritatem, 
qua  nos  ante  mundi. constitutionem  praede¬ 
stinatos  in  Christo  testatur  Apostolus,  si  quis 
detrectat  cordis  credulitate  recipere,  vel  oris 
confessione  proferre,  si  ante  ultimum  diem 
vitae  praesentis,  impietatis  suae  contumaciam, 
qua  Deo  vivo  et  vero  rebellis  obsistit,  non 
abjecerit,  manifestum  est,  eum  non  perti¬ 
nere  ad  eorum  numerum,  quos  Deus  in 
Christo  ante  mundi  constitutionem  gratis 
elegit  et  praedestinavit  ad  regnum.  » 

His  accedit  publica  Ecclesia}  approbatio. 
Constat  enim  delatam  fuisse  ad  Apostolicam 
sedem,  Coelestino  Pontifice,  a  Prospero  et 
Hilario  querimoniam,  quod  in  Gallia  pres¬ 
byteri  quidam  doctrinam  S.  Augustini  de 
praedestinatione  reprehenderent.  Quid  au 
tem  C<elestinus  rescripserit,  perspicuum  est 
ex  epistola  ejus  ad  Gallos,  in  qua  inter  cae- 
tera,  posteaquam  magnis  laudibus  sanctum 
Augustinum  extulit,  ita  subjunxit  :  «  Unde 
resistatur  talibus,  quos  male  crescere  vide¬ 
mus  ;  nefas  est  haec  pati  religiosas  animas, 
quarum  afflictione,  quia  membra  nostra 
sunt,  nos  quoque  convenit  macerari.  » 

Et  quoniam  Galli  respondebant,  fuisse  qui¬ 
dem  a  Pontifice  commendatam  S.  Augustini 
doctrinam,  sed  non  approbatos  in  specie  li¬ 
bros  illos  duos  de  praedestinatione  Sancto¬ 
rum,  et  de  bono  perseverantiae ;  contra,  S. 
Prosper  in  lib.  contra  collatorem,  extremo, 
demonstrat,  Pontificem  non  potuisse  hos  li¬ 
bros  non  approbare,  cum  Augustini  doctri¬ 
nam  probaverit,  et  hi  libri  a  caeteris  non  dis¬ 
sentiant  ;  nam  sententia  de  praedestinatione 
gratuita,  quae  in  his  libris  accurate  defendi¬ 
tur,  disertis  verbis  habetur  etiam  in  Enchir. 
in  epist.  105.  ad  Sixtum,  et  106.  ad  Pauli- 
num. 

Deinde  Ccelestinus  in  ea  epist.  cap.  2.  ita 
laudat  Augustinum,  ut  dicat,  eum  semper  ha¬ 
bitum  a  Romana  Ecclesia  pro  Magistro  opti¬ 
mo,  et  numquam  eum  fuisse  saltem  rumore 
sinistrae  suspicionis  aspersum.  At  quomodo 
ista  dicere  potuisset  Ccelestinus,  si  Augusti¬ 
nus  falso  scripsisset,  fidem  praedestinationis 
in  Ecclesia  Catholica  semper  fuisse ;  et  con¬ 
tra  eam  neminem  nisi  errando  disputare  po¬ 
tuisse?  Nam  si  Augustini  de  praedestinatione 
sententia  falsa  esset,  non  posset  idena  Augu- 

stinus  ab  ingenti  temeritate  defendi,  quippe 
qui  non  solum  tam  acriter  pro  falsitate  cer- 
tasset,  sed  etiam  eam  pro  fide  Catholica 
venditare  ausus  esset.  Quomodo  igitur  Coe- 
lestinus  eos,  qui  pro  hac  ipsa  re  Augusti¬ 
num  temeritatis  et  erroris  damnabant,  ita 
reprehendit,  ut  dicat,  nefas  esse  talia  audi¬ 
re,  et  Augustinum  proMagistro  optimo  sem- 
per  habitum,  nec  unquam  fuisse  saltem  ru¬ 
more  sinistrae  suspicionis  aspersum;  nisi 
hanc  ipsam  de  praedestinatione  doctrinam, 
secundum  Augustini  sententiam,  veram  esse 
credidisset  ? 

Post  illa  Coelestini  tempora,  cum  nondum 
factio  illa  Gallorum  conquiesceret,  S.  Leo 
Pontifex  misit  ad  Concilium  Arausicanum 
certa  capitula  de  gratia  et  libero  arbitrio, 
ex  libris  S.  Augustini  verbatim  decerpta, 
quae  voluit  ab  Episcopis  illis  recipi  et  sub¬ 
scribi  ut  etiam  factum  est.  Porro  in  illis  ca¬ 
pitulis  continentur  omnia  fundamenta  sen¬ 
tentiae  de  praedestinatione  gratuita,  ut  non 
possit  ullus  praedestinationem  negare,  nisi 
velit  illis  capitulis  contraire. 

Denique  S.  Gelasius  in  Concilio  70.  Epi¬ 
scoporum  non  solum  probavit  omnia  scripta 
S.  Augustini,  et  S.  Prosperi ;  sed  etiam  con¬ 
tra  damnavit  libellos  Joannis  Cassiani  et 
Fausti  Regiensis  :  cum  tamen  non  ignoraret, 
potissimam  contentionem  inter  Prosperum  et 
Cassianum,  ac  deinde  inter  Fulgentium  et 
Faustum,  de  scriptis  S.  Augustini  de  prae¬ 
destinatione  Sanctorum,  et  bono  perseve¬ 
rantiae  fuisse. 

Itaque  sedes  Apostolica  non  tantum  se¬ 
mel,  sed  etiam  secundo  et  tertio  adversus 
Pelagianorum  reliquias  pro  defensoribus  gra¬ 
tiae  et  praedestinationis  sententiam  tulit,  ut 
jam  haec  sententia  non  quorumvis  Doctorum 
opinio  sed  fides  Ecclesiae  Catholicae  dici 
debeat :  id  quod  in  sequenti  capite  adhuc 
apertius,  Deo  juvante,  monstrabitur. 

CAPUT  XII. 

Idem  probatur  rationibus  ex  Scriptura,  et 
traditione  dept'omptis. 

Proponamus  ultimo  loco  rationes,  non  ex 
sola  speculatione  nostra,  sed  ex  ipsis  sacra¬ 
rum  litterarum,  et  traditionis  Ecclesiasticae 
fontibus  derivatas. 


Prima  ratio.  Sine  fide  nemo  salvari  potest : 
Qui  enim  non  crediderit ,  condemnabitur ,  Mare, 
ult.  (1).  Fides  autem  donum  Dei  est,  quod 
non  omnibus  datur,  sed  iis  tantum  quibus 
eam  Deus  donare  voluerit  :  Vobis  enim  (in¬ 
quit  Apostolus  ad  Philip,  i.)  donatum  est  pro 
Christo ,  non  solum  ut  in  illum  credatis  sed  e- 
tiam  ut  pro  illo  patiamini  (2).  Igitur  soli  illi 
salvantur,  quos  Deus  gratis  salvari  decreve¬ 
rit.  Praescivit  vero  Deus  ante  mundi  consti¬ 
tutionem,  quibus  salutem  gratis  daturus  es¬ 
set,  et  hoc  ipsum  ab  ipsa  aeternitate  decre¬ 
vit,  et  praeordinavit,  cum  Dei  scientia  et  pro¬ 
positum  aeterna  et  immutabilia  sint.  Igitur 
vera  est  sententia  S.  Augustini  de  gratuita 
praescientia  et  praedestinatione  divina. 

Ad  hanc  rationem  duobus  modis  respon¬ 
deri  solet,  sic  tamen  ut  modus  uterque  et 
Scripturis  repugnet,  et  a  Pelagiana  haeresi 
non  recedat.  Primum  igitur  aliqui  respon¬ 
dent,  finem  esse  donum  Dei,  sed  hoc  donum 
iis  omnibus  dari,  quos  Deus  praevidit  per 
bonum  usum  liberi  arbitrii  dispositos  fore 
ad  illud  donum  recipiendum,  hoc  est,  qui 
fecerint  ante,  quod  in  se  est,  ex  viribus  na¬ 
turae. 

Haec  responsio  manifeste  incidit  in  illam 
damnatam  sententiam  Pelagianorum,  gra¬ 
tiam  secundum  merita  nostra  dari,  ut  copio¬ 
se  tractabimus  in  vi.  lib.  cap.  4.  5.  et  6. 
meritum  enim  appellant  Patres  in  hac  quae¬ 
stione  quodlibet  opus  bonum,  ratione  cujus 
gratia,  vel  auxilium  homini  datur,  ut  patet 
ex  August.  in  lib.  ii.  ad  Bonifacium  cap.  8. 
et  ex  prospero  lib.  contra  Collatorem,  cap. 
6.  et  praeter  alia  argumenta,  refellitur  ista 
solutio  ex  orationibus  Ecclesiae,  quae  fundun¬ 
tur  pro  infidelibus,  et  persecutoribus.  Si 
enim  Deus  ordinarie  fidem  donaret  iis,  quos 
ex  bono  usu  liberi  arbitrii  dispositos  esse 
videret  frustra  oraretur  pro  infidelibus,  maxi¬ 
me  obstinatis  et  persecutoribus.  Praeterea 
si  res  ita  se  haberet,  initium  salutis  esset  ex 
nobis,  et  petenti  Apostolo  :  Quis  te  discernis? 
Quid  habes  quod  non  accepisti  ?  I  ad  Corinth. 
iv  (3).  responderi  posset :  discernit  me  bonus 
usus  liberi  arbitrii,  et  hoc  modo  gratia  non 
omnino  esset  indebita,  ac  per  hoc  non  om¬ 
nino  esset  gratia. 

Dicunt  ergo  alii,  fidem  esse  donum  Dei, 
sed  non  omnibus  dari,  quia  non  omnes  eam 
volunt  accipere  (Deum  enim  omnes  vocare, 
et  auxilium  sufficiens  omnibus  praebere,  quo 


(1)  Mare.  XVI,  16.  —  (2)  Philip.  I,  29.  —  (3)  I  Corin.  IV,  7. 

possint  credere,  si  velint  (proinde  praedesti¬ 
nationem  pendere  cx  praevisione  boni  usus 
gratiae  sufficientis.  Illos  enim  esse  praedes¬ 
tinatos,  quos  Deus  praevidit  cooperaturos  gra¬ 
tiae  sufficienti,  et  inde  credituros ;  illos  esse 
reprobatos,  quo  praevidit  gratiae  sufficienti 
non  cooperaturos,  et  inde  non  credituros. 

At  haec  solutio  repugnat  aperte  sacris  lit¬ 
teris.  Nam  tametsi  pie  credamus,  omnibus 
dari  pro  loco  et  tempore  auxilium  sufficiens, 
quo  possint  credere,  tamen  Scriptura  docet, 
re  ipsa  non  credere,  nisi  illos  qui  habent 
auxilium  efficax,  quo  fit  ut  homo  non  solum 
possit  credere,  sed  etiam  credat,  et  hoc 
auxilium  non  omnibus  dari ;  nam  in  primis 
.loan.  vi.  Dominus  ait :  Omnis  qui  audivit  a 
Patre  meo,  et  didicit ,  venit  ad  me.  Et  ibid.  : 
Omne  quod  dat  mihi  Pater ,  venit  ad  me.  Et 
Joan.  x  :  Vos  non  creditis,  quia  non  estis  e.v 
ovibus  meis  (1).  Ubi.  videmus  causam  reddi, 
cur  Judfei  isti  non  crederent,  non  quia  non 
haberent  auxilium,  quo  possent  credere; 
quorsum  enim  Dominus  illis  praedicaret,  sig¬ 
na  coram  eis  faceret,  hortaretur  eos  ad  fi¬ 
dem,  reprehenderet,  etinexcusables  diceret, 
si  non  dedisset  eis  auxilium,  quo  possent 
credere?  Sed  quia,  non  haberent  gratiam 
illam,  quic  ita  suadet  ut  persuadeat,  et  ideo 
non  habuisse  gratiam  illam,  quia  non  erant 
de  electis  ovibus,  neque  dederat  eos  Pator 
filio,  et  ideo  ibidem  addidit  :  Nemo  potest,  ad 
me  venire,  id  est,  sine  dubio  nullus  veniet,  ni¬ 
si  Pater  traxerit  eum.  Nam  (ut  diximus)  ve¬ 
nire  poterant  absolute,  sed  dicuntur  non 
posse,  quia  certum  erat  et  infallibile,  non 
venturos.  Quare  ibid.  Dominus  citans  Isaiam 
ait  :  Est  scriptum  in  Prophetis  ;  Et  erunt  om¬ 
nes  docibiles  Dei.  Quorum  verborum  ille  est 
sensus,  omnes  qui  credunt,  docentur  a  Deo, 
proinde  nemo  credit,  nisi  a  Deo  doctus,  id- 
est,  tractus  et  persuasus  a  Patre. 

Deinde  Matth.  xi.  idem  Dominus  ait  : 
Confiteor  tibi.  Pater,  Domine,  cadi  ac  terree, 
quia  abscondisti  h.vc  a  sapientibus  et  pruden¬ 
tibus  et  revelasti  ea  parvulis.  Jta  Pater,  quo¬ 
niam  sic  placitum  fuit  ante  te.  Et  :  Nemo  no¬ 
vit  filium ,  nisi  Pater,  neque  Patrem  quis  no¬ 
vit,  nisi  filius  et  cui  voluerit  filius  revelare  (2). 
Ilie  vero  non  agitur  de  revelatione  per  ex¬ 
ternam  prajdicationem,  nam  eo  modo  reve¬ 
laverat  Deus  multis  aliis  mysteria  fidei,  non 
solis  iis,  qui  tunc  crediderant,  palam  enim 


Christus  praedicabat  in  templo,  et  in  syna¬ 
gogis  :  sed  loquitur  de  interna  illa  revelatio¬ 
ne,  quie  persuadet  fidem,  quee  non  datur 
omnibus,  sed  quibus  placitum  est  ante  Deum. 
De  qua  etiam  dicitur  Matth.  xvi.  Beatus  es 
Simon  Bar  Jonaquia  non  revelavit  tibi  caro  et 
sanguis,  sed  Pater  meus  qui  in  cce.lis  est  (3). 

Prreterea  cum  B.  Paulus  mullis  prrcdica- 
rct,  Act.  xvi,  certe  omnes  poterant  credere, 
alioqui  non  peccasscnt,  non  credendo  :  ta¬ 
men  sola  credidit  I.idia  purpuraria,  cujus 
rei  causam  reddens  S.  Lucas  ait  :  Aperuit 
Dominus  ejus  cor  intendere  his,  qux  diceban¬ 
tur  a  Paulo  (4).  Cur  autem  aperuit  Dominus 
cor  ejus  et  non  aliorum,  nisi  quia  ex  eo  nu¬ 
mero  sola  ipsa  praiordinata  erat  ad  vitam  ®- 
ternam,  ut  idem  Lucas  dicit  de  aliis,  qui 
crediderunt,  Act.  xm. 

Item,  cum  idem  Paulus  tam  saepe  repetit, 
fidem  esse  donum  Dej,  et  non  omnium  esse 
fidem,  ut  ad  Ephes.  iii,  Philip,  i,  II  ad 
Thess.  iii.  et  alibi,  non  negat,  omnes  posse 
credere,  si  velint  cooperari  gratiie  praeve¬ 
nienti  et  sufficienti,  neque  dicit  donum  Dei 
esse  fidem,  quia  Deus  preebeat  auxilium  suf¬ 
ficiens  ad  credendum,  id  enim  est  donum 
commune  omnibus,  ac  praesertim  secundum 
adversarios.  Nihil  igitur  significat  aliud,  ni¬ 
si  donum  Dei  ipsum  velle  credere,  et  re  ipsa 
credere,  quod  non  habent  nisi  qui  credunt  ; 
quoniam  eis  solis  Deus  dignatur  ita  suadere, 
ut  persuadeat. 

Denique  quod  ait  idem  Apostolus  I  ad 
Corint.  iv.  Quis  enim  te  discernit  ?  quid  habes 
quod  nonaccepisti  (5)  ?  non  solum  probat,  non 
discerni  fidelem  ab  infideli,  per  bonum  usum 
libeii  arbitrii,  praecedentem  gratiam,  sed 
etiam  non  discerni  principaliter  per  liberam 
cooperationem  gratia;  prrevenientis,  quasi 
ipsa  cooperatio  non  sit  donum  Dei,  nam  ad¬ 
huc  posset  fidelis  inflari,  ac  dicere,  discer¬ 
nit  me  cooperatio  mea ;  ego  enim  cooperatus 
sum,  ille  cooperatus  non  est,  cum  eamdem 
praevenientem  gratiam  haberemus.  Vult  au¬ 
tem  Apostolus,  amputare  omnem  inflationis 
occasionem,  et  ut  fideles  intelligant,  hoc  ip¬ 
sum  quod  fideles  sunt,  donum  esse  Dei  sibi 
gratis  datum,  aliis  autem  minime  datum. 

Altera  ratio  ducitur  a  dono  perseveranti®, 
hoc  modo.  Sine  perseverantia  nemo  salvari 
potest  :  Qui  enim  perseveraverit  usque  in  fi¬ 
nem,  hic  salvus  erit.  Matth.  x.  et  Apoc.  iii. 


(1)  Joan.  VI,  45,  37;  ibid.  X,  26.  -  (2)  Matth.  XI,  25,  27.  -(3)  Matth.  XVI,  47.  -  (4)  Act.  XVI,  14. 
--  (5)  I  Corin.  IV,  7. 

Tene  quod,  habes,  ne  alius  accipiat  coronam 
tuam  (1).  At  perseverantia  donum  est  Dei, 
quod  non  datur  ex  meritis,  sed  ex  gratia,  et 
quamvis  omnes  justi  perseverare  possint,  si 
velint ;  tamen  soli  illi  perseverant,  qui  ha¬ 
bent  hoc  donum  perseverandi,  usque  in  fi¬ 
nem,  ac  per  hoc  salus  et  praedestinatio  ad 
salutem  ex  voluntate  Dei  simpliciter  pendet. 

Probatur. asumptio  hujus  argumenti.  Pri¬ 
mum  enim  Dominus  Joan.  xm.  cum  dixis¬ 
set  :  Si  haec  scitis ,  beati  critis,  si  feceritis  ea, 
subjungit,  non  de  omnibus  vobis  dico ;  ego  scio 
quos  elegerim  (2).  Ubi  satis  indicavit,  non' 
omnibus  dari,  ut  perseveranter  faciant,  sed 
solum  electis,  et  cap.  xv.  loquens  istis,  quos 
elegerat  :  Ego  posui  vos,  inquit,  ut  eatis  et 
fructum  afferatis,  et  fructus  vester  maneat  (3). 
Quod  est  idem  ac  si  dixisset,  ego  dabo  vobis 
bene  operari,  et  perseverare  in  bono  opere, 
usque  in  finem.  Et  Apostolus  ad  Roman.  ix  : 
Non  volentis,  neque  currentis ,  sed  miserentis 
est  Dei\ 4).  Ubi  ponit  homines  velle  et  cur¬ 
rere,  id  est  credere  et  operari,  ac  per  hoc 
habuisse  gratiam  credendi  et  operandi,  et 
tamen  quia  videbat,  non  perventuros  ad 
bravium,  nisi  eos,  qui  ex  peculiari  miseri¬ 
cordia  haberent  perseverantiam  ;  ideo  dixit  : 
Non  volentis,  neque  currentis,  sed  miserentis 
est  Dei. 

Et  certe,  si  solum  ex  Dei  misericordia  di¬ 
ceretur  pendere  perseverantia,  quia  sine  Dei 
auxilio,  non  posset  homo  perseverare,  non 
autem  quia  faceret  hominem  ipsa  misericor¬ 
dia  infallibiliter  perseverare,  alioqui  non 
perseveraturum,  sicut  dicitur  :  Non  volentis, 
neque  currentis,  sed  miserentis  est  Dei;  ita 
contra  dici  posset,  non  miserentis  Dei,  sed 
volentis  et  currrentis  est  hominis.  Nam  sine 
voluntate  et  actione  hominis  non  perficit  mi¬ 
sericordia  Dei,  quod  intendit.  Quod  si  nemo 
audebit  ita  invertero  verba  divina,  ne  Spi¬ 
ritui  sancto  apertissime  contradicat,  plane 
sequitur  id,  quod  diximus,  ut  ideo  dicatur 
miserentis  esse  Dei,  non  volentis  et  currentis 
hominis,  quoniam  illi  soli  cx  volentibus,  et 
currentibus  perveniunt,  quos  Dei  misericor¬ 
dia  perseveranter  volentes  et  currentes  facit. 

Item  Philippcn.  u  :  Cum  metu,  inquit,  et 
tremore  salutem  vestram  operamini.  Deus  enim 
est,  qui  operatur  in  vobis  velle  et  perficere,  pro 
bona  voluntate.  Quae  est  ista  consecutio,  cum 
metu  operamini,  quia  Deus  est,  qui  opera¬ 


tur  (5).  Nimirum  Apostolus  monet,  ut  quam¬ 
vis  bene  operemur,  non  tamen  nobis  certo 
perseverantiam  promittamus,  sed  cum  metu 
et  tremore  Deo  subjecti  simus,  a  cujus  manu 
pendet  perseverantia  nostra.  Ipse  est  enim 
qui  in  iis,  qui  perseverant,  operatur  velle 
et  perficere  pro  bona  voluntate. 

Denique  ut  alia  multa  testimonia  divina 
praeteream,  S.  Joan  nes  in  epist.  i.  cap.  ti  : 
Ex  nobis ,  inquit,  prodierunt,  sed  non  erant  ex 
nobis  ;  nam  si  fuissent,  ex  nobis,  permansissent 
utique  nobiscum  (G).  Quem  locum  ita  edisse¬ 
rit  S.  Augustinus  in  lib.  do  bono  perseve¬ 
rantia;,  cap.  8.  «  Quid  est  quaeso,  non  erant 
ex  nobis?  nonne  utrique  ex  Deo  creati,  utri¬ 
que  ex  Adam,  utrique  de  terra  facti  erant, 
et  ab  eo,  qui  dixit,  omnem  flatum  ego  feci, 
unius  ejusdemque  natura;  animas  accepe¬ 
rant?  nonne  postremo  utrique  vocati  fuerant, 
et  vocantem  secuti,  utrique  ex  impiis  justifi¬ 
cati,  et  per  lavacrum  regenerationis  utrique 
renovati  ?  Sed  si  haec  audiret  ille,  qui  scie¬ 
bat  proculdubio  quod  dicebat,  respondere 
posset,  et  dicere,  vera  sunt  haec  ;  secundum 
haec  omnia  erant  ex  nobis  verumtamen  se¬ 
cundum  aliam  quamdam  discretionem  non 
erant  ex  nobis ;  nam  si  fuissent  ex  nobis, 
mansissent  utique  nobiscum  ;  quaenam  est 
ista  discretio  ?  non  erant  ex  eis,  quia  non 
erant  in  Christo  electi  ante  mundi  constitu¬ 
tionem.  »  Haec  ille. 

Dicet  fortasse  aliquis,  loqui  Apostolum 
Joannem  de  discretione  ex  praescientia  bo¬ 
norum  operum,  ut  sensus  sit,  non  erant  ex 
praescientia  Dei,  quia  Deus  praeviderat  eos 
non  perseveraturos.  At  haec  intelligcntia  ni¬ 
mis  frigidam,  et  quasi  puerilem  reddit  Apo- 
stolicam  sententiam.  Idem  enim  est,  non  erant 
ex  nobis  in  praescientia,  et  non  erant,  per¬ 
severaturi.  Unde  sequitur  inepta  illa  con¬ 
secutio,  nam  si  fuissent  perseveraturi,  uti¬ 
que  perseverassent.  Quae  consecutio  nihil  ar¬ 
cani,  aut  divini  continet.  » 

Dicet  rursus  alius,  illud  :  «  Non  erant  ex 
nobis  »,  posse  intelligi  de  simulatione  fidei,  ut 
sensus  sit ,  videbantur  exterioribus  signis 
Christiani  atque  Catholici,  sed  jam  pra;eisi 
erant  corde  a  nobis.  Ita  enim  exponit  idem 
S.  August.  tract.  3.  in  epist.  Joan.  Respon¬ 
deo,  utrumque  verum  esse,  et  inter  sc  op¬ 
time  cohaerere ;  nam  qui  praedestinati  non 
sunt,  ct  per  hoc  in  praedestinatione  discreti 


(1)  Matth.  X,  22;  Apo.  III,  11.  -  (2)  Joan.  XIII,  17.  -  (3)  ibid.  XV,  1G.  -  (<)  Rom  IX,  10,  - 
(5)  Phil.  II,  12.  -  l6>  I  Joan.  II,  10, 

ab  aliis,  qui  sunt  in  Ecclesia  electi  ac  prae¬ 
destinati  ;  saepe  etiam  prius  corde  praecidun¬ 
tur,  quam  corpore,  et  verum  est,  illos  non 
esse  ex  nobis,  etiam  cum  videntur  esse  ex 
nobis,  tum  quia  non  sunt  ex  numero  ele¬ 
ctorum  ;  tum  etiam  quia  sunt  a  nobis  jam 
corde  praecisi.  Caeterum,  hanc  Apostolicam 
sententiam  praecipue  ad  praedestinationem 
referendam  esse,  ex  eo  constat,  quod  Joan- 
nes  ita  secure  affirmat  :  Si  fuissent  ex  nobis , 
mansissent  utique  nobiscum.  Non  enim  id  cer¬ 
to  asseverari  potest  de  quibuscumque  since¬ 
ris,  verisque  Catholicis,  nisi  de  numero  sint 
eorum,  de  quibus  Dominus  dicit :  Non  ra¬ 
piet  eos  quisquam  de  manu  mea.  Joan.  x  (1). 

Ad  haec  testimonia,  quibus  speciale  do¬ 
num  perseverantiae  comprobatur,  addi  pos¬ 
sunt  duae  solidissimae  rationes  ?  Altera  su¬ 
mitur  ab  orationibus,  quas  jubemur  assidue 
fundere  pro  dono  perseverantiae.  Nam  si 
perseverantiae  donum  nihil  esset,  nisi  auxi¬ 
lium,  quo  perseverare  possimus,  non  esset 
opus  tanta  precum  assiduitate ;  id  enim  do¬ 
num  semper  habent  qui  justi  sunt  non  enim 
deserit  Deus,  nisi  prius  ab  homine  deseratur. 
Sic  etiamsi  donum  perseverantiae  semel  im¬ 
petratum,  amitti  non  posset,  hoc  est,  si  ante 
mortem  revera  obtineretur;  non  esset  opus 
usque  ad  mortem  donum  illud  a  Domino 
petere  :  jubemur  autem  quotidie,  quantumvis 
proficiamus,  semper  dicere  :  Sanctificetur 
nomen  tuum ,  Fiat  voluntas  tua.  Ne  nos  inducas 
in  tentationem,  Libera  nos  a  malo.  Quibus  om¬ 
nibus  verbis  quid  aliud  petimus,  nisi,  ut  S. 
Cyprianus  loquitur  in  serm.  6,  «  ut  in  eo, 
quod  esse  coepimus,  perseveremus  ?  »  Itaque 
recte  S.  Augustinus  in  lib.  de  bono  perseve¬ 
rantiae,  cap.  17  :  «  Restat,  inquit,  in  his  bo¬ 
nis  usque  in  finem  perseverantia  quae  frustra 
quotidie  a  Domino  petitur,  si  non  eam  Do¬ 
minus  per  gratiam  suam  in  illo,  cujus  ora¬ 
tiones  exaudit,  operatur.  » 

Altera  ratio  sumitur  a  termino,  ac  periodo 
vitae  humanae,  quae  non  ab  alio,  quam  ab 
ipso  hominum  conditore  statuitur :  Ipse,  enim 
constituit  terminos ,  qui  prseteriri  non  possunt, 
Job.  xiv  ;  Ipse  aufert  spiritum  principum , 
Psal.  lxxy  ;  Ipse  denique  mortificat  et  vivifi¬ 
cat ,  II  Reg.  ii  (2).  Cum  igitur  in  manu  Dei  sit, 
justum  rapere,  antequam  malitia  illum  de¬ 
pravat,  et  peccatorem  expectare,  donec  ad 
sanitatem  redeat ;  et  contra,  justum  in  vita 
relinquere,  donec  iterum  labatur,  et  pereat 


et  peccatorem,  antequam  convertatur,  de 
medio  tollere,  quis  non  videt  perseverantiam 
donum  esse  Dei  ?  «  Videte,  inquit  Augusti- 
tinus  loc.  cit.  a  veritate  quam  sit  alienum, 
negare  donum  Dei  esse  perseverantiam  us¬ 
que  in  finem  hujus  vitae,  cum  vitae  huic, 
quando  voluerit  ipse,  det  finem  :  quem  si  dat 
ante  imminentem  lapsum,  facit  hominem 
perseverare  usque  in  finem.  » 

Tertia  ratio  ducitur  a  parvulorum  diver¬ 
sitate,  quorum  aliqui  rapiuntur  statim  a  Ba¬ 
ptismo,  alii  paulo  ante  Baptismum  ;  quorum 
•  priores  ad  gloriam  praedestinatorum,  poste¬ 
riores  ad  poenam  reproborum  pertinere  non 
dubium  est,  nec  possunt  hic  ulla  merita  prae¬ 
visa,  ullusve  bonus  usus  liberi  arbitrii  aut 
gratiae  fingi.  Faciunt  autem  hoc  argumen¬ 
tum  multo  adhuc  firmius  et  solidius  appa¬ 
rere  vanae  responsiones,  quas  nonnulli  mag¬ 
no  labore  tandem  repex^erunt  :  «  Mirum 
est,  inquit  S.  Augustinus  in  epist.  103.  ad 
Sixtum,  cum  his  coartantur  augustiis,  in 
quanta  se  abrupta  praecipitent,  metuentes 
retia  veritatis.  » 

Respondebant  igitur  olim  quidam,  praede¬ 
stinatos  esse  parvulos  secundum  opera,  quae 
Deus  eos  facturos  fuisse  pyaeviderat,  si  diu¬ 
tius  illis  vivere  contigisset.  Sed  refellit  hanc 
responsionem  idem  August.  in  lib.  de  prae- 
dest.  Sanctorum,  cap.  12.  ex  eo,  quod  Apo¬ 
stolus  definit  II  ad  Corinth.  v.  omnes  homi¬ 
nes  judicandos  a  Christo  secundum  propria 
coi‘poris,  id  est,  prout  in  hac  vita  corporali 
se  gesserunt.  Item  ex  eo,  quod  parum  pro¬ 
fuisset  cuidam,  rapi  antequam  malitia  im¬ 
mutaret  intellectum  ejus,  ut  dicitur  Sapien. 
iv.  et  contra  multum  profuisset  Tyriis  et  Si¬ 
doniis,  fuisse  credituros  si  Christi  signa  vi¬ 
dissent,  ut  dicitur  Matth.  xi.  si  judicandi  su¬ 
mus  secundum  opera,  quae  facturi  eramus. 

Respondent  igitur  alii,  aliam  esse  ratio¬ 
nem  parvulorum,  aliam  adultorum ;  quo¬ 
niam  adulti,  si  non  salvantur,  in  aeternum 
pereunt ;  parvuli,  si  non  salvantur,  non  ta¬ 
men  pereunt,  sed  habebunt  extra  regnum 
coelorum  suam  quamdam  vitam  aeternam,  et 
beatam.  Sed  hanc  solutionem  incidere  in 
haeresim  Pelagianam,  docet  August.  in  lib. 
de  bono  perseverantiae,  cap.  11.  et  12.  et 
nos  etiam  contra  hunc  errorem  disseruimus  • 
in  lib.  vi.  de  statu  peccati.  Et  certe  fidelibus 
satis  esse  deberet,  quod  Apostolus  ad  Ro- 
man.  v.  tam  aperte  dicat,  unius  delicto  om- 


(t)  Joan.  X,  28.  —  (2)  Job.  XIV,  5;  Psal.  LXXV,  13;  II  Reg.  II,  6. 

nes  homines  in  condemnationem  missos 
«sse. 

Respondent  alii  postremo,  casu  fieri  quod 
ex  parvulis  alii  baptizentur,  alii  sine  Bapti¬ 
smo  decedant,  quia  videlicet  alii  nascuntur 
apud  Christianos,  alii  apud  infideles,  alii 
debiliores  sint  ex  naturalibus  causis,  quam 
ut  ad  Baptismum  usque  vivere  possint ;  alii 
meliorem  nacti  sint  corporis  constitutionem, 
et  ideo  ad  lavacrum,  regenerationemque 
perveniant.  Sed  haec  responsio  non  videtur 
digna  Christianis,  qui  providentiam  Dei  erga 
homines  ex  sacris  litteris,  et  ecclesiastica 
traditione  dedicerint.  Nam  si  non  cadit  pas¬ 
ser  in  terram,  sine  Patre  nostro,  qui  in  coelis 
est,  ut  Salvator  affirmat,  quanto  magis  nos 
apud  Deum  pluris  sumus  illis  ?  et  si  non 
disponeret  Deus  limites  vitae  et  mortis  ho¬ 
minum,  quomodo  diceret  Psal.  uv.  :  Viri 
sanguinant,  et  dolosi  non  dimidiabunt  dies 
suos?  Quomodo,  quod  saepe  citavimus,  lib. 
Sapient,  iv.  diceret :  Raptus  est,  ne  malitia 
immutaret  intellectum  ejus  (1).  Quomodo  in 
Scriptura  Testamenti  veteris  tam  saepe  repe¬ 
teretur,  qui  casu  videbantur  occisi  traditos 
esse  a  Deo  in  manus  hostium,  aut  ferarum  ? 
quomodo  in  ipsa  lege  divina  promitteretur 
iis,  qui  parentes  colunt,  ut  debent,  vita  diu¬ 
turna  super  terram  ? 

Deus  igitur  non  mutat  quidem  cursum  na¬ 
turae,  sinitque  res  omnes  agere  motus  suos, 
tamen  ante  mundi  constitutionem  sine  dubio 
vidit,  quid  ab  initio  usque  ad  finem  accide¬ 
ret,  si  hoc  aut  illo  modo  rerum  causas,  to- 
tiusque  naturae  cursum,  ordinemque  dispo¬ 
neret.  Et  cum  in  manu  ejus  essent  omnia, 
neque  aliquid,  nisi  eo  jubente,  aut  permit¬ 
tente  fieri  posset,  proculdubio,  res  ita  dispo¬ 
suit,  ut  omnia  cooperarentur  in  bonum  his, 
qui  secundum  propositum  vocati  sunt 
sancti. 

Quod  igitur  parvulorum  alius  baptizetur, 
alius  sine  Baptismi  gratia  rapiatur,  proxima 
causa  referri  poterit  in  causas  naturales,  ut 
parentum  diligentiam,  corporis  complexio¬ 
nem  ,  aliaque  id  genus ;  primaria  tamen 
causa  non  alia  esse  potest,  nisi  divina  volun¬ 
tas. 

Quarta  ratio  sumitur  ab  exemplo  Christi, 
qui  caput  est,  et  princeps  omnium  electo¬ 
rum  :  Christus  enim  praedestinatus  est  filius 
Dei  in  virtute  (2),  ut  Apostolus  loquitur  ad 


Roman.  I.  et  praedestinatus  est  omnino  gra¬ 
tis,  non  propter  opera  aliqua  praevisa ;  non 
enim  aliqua  opera  facere  potuit  homo  Chri¬ 
stus  ut  filius  Dei  fieret,  cum  ex  illo  coeperit 
esset  filius  Dei,  ex  quo  coepit  esse  homo. 
Nam  filium  Dei  unicum  foemina  illa  gratia 
plena  concepit,  non  hominem  aliquem,  qui 
postea  accedentibus  meritis,  ad  J  personam 
filii  Dei  assumeretur. 

Ut  igitur  Christus  ipse  gratis  omnino  prae¬ 
destinatus  est,  ita  membra  Christi  gratis  prae¬ 
destinata  sunt ;  praedestinamur  enim  nos,  ut 
conformes  efficiamur  imagin  i  filii  Dei  (3),  ut 
ait  Apostolus  ad  Roman.  vm.  itaque  sicut 
ille  homo  praedestinatus  est,  esse  filius  Dei 
naturalis,  nullis  praecedentibus  meritis;  ita 
nos  etiam  praedestinamur,  ut  simus  filii  Dei 
per  adoptionem,  nullis  praecedentibus  meri¬ 
tis.  Vide  hanc  rationem  eleganter  tractatam 
ab  August.  in  lib.  de  praedestinatione  San¬ 
ctorum,  cap.  15.  et  de  bono  perseverant, 
cap.  ult.  et  de  corrept.  et  grat.  cap.  11. 

Quinta  ratio  sumitur  a  fine  praedestinatio¬ 
nis.  Praedestinatio  pro  fine  habet  ostensionem 
divitianim  gratiae  Dei,  in  vasa  misericordiae , 
et  laudem  gloriae  gratiae  suae  (4),  ut  Apostolus 
testatur  ad  Roman.  ix.  et  xi.  et  ad  Ephes.  i. 
at  si  praedestinai’et  homines  Deus  propter 
bonum  usum  liberi  arbitrii,  gratiaeve  praevi¬ 
sum,  non  ostenderet  divitias  gratiae,  sed  ju¬ 
stitiae,  aut  aequitatis. 

At,  inquiunt,  haec  ipsa  ingens  est  gratia, 
quod  Deus  ad  aeternam  gloriam  homines 
praedestinare  voluerit,  propter  bonum  usum 
liberi  arbitrii,  vel  gratiae;  non  enim  teneba¬ 
tur  Deus  hoc  facere,  sed  dimittere  poterat 
omnes  homines  in  massa  perditionis,  et  ne 
sufficiens  quidem  auxilium  ulli  concidere. 
Sed  si  haec  sola  esset  gratia  praedestinationis, 
non  diceret  Apostolus  :  «  Deum  ostendere 
voluisse  divitias  gratiae  in  vasa  misericor¬ 
diae  ».  Nec  diceret,  «  reliquias  secundum 
electionem  gratiae  salvas  fieri.  »  Nec  diceret, 
«  nos  in  Christo  praedestinatos  in  laudem 
gloriae  gratiae  suae.  »  Nam  praedestinare  velle 
eos,  qui  bene  operabuntur,  gratia  est  com¬ 
munis  toti  generi  humano,  non  propria  va¬ 
sorum  misericordiae,  neque  dici  potest  ele¬ 
ctio  gratiae,  sed  justitiae,  illa  electio,  qua 
eliguntur  qui  praevidentur  bene  operaturi ; 
quamvis  gratia  dici  possit,  bravium  hoc  de¬ 
certaturis  proponere  voluisse.  Itaque  non 


(1)  Psal.  L1V,  24 ;  Sap.  IV,  11.  —  (2)  Rom.  I,  4.  -  (3)  Rom.  VIII,  29.  -  (4)  Kom.  IX,  23;  ibid. 
XI,  33;  Eph.  1,  7. 

dubium  est  Apostulo  repugnare  sententiam 
illorum,  qui  electionem  salvandorum  mere 
gratuitam  negant. 

Sexta  ratio,  discretionem  electorum  a  re¬ 
probis  Scripturae  referunt  inter  arcana,  et 
Sacramenta  altissima  et  inscrutabilia,  ut  pa¬ 
tet  ex  illo  ltoman.  xi.  (4).  0  altitudo  divitia¬ 
rum  scientiiv  et  sapientia;  Dei,  quam  incompre¬ 
hensibilia  sunt  judicia  ejus,  et  investigabiles 
vix  ejus?  quis  enim  cognovit  sensum  Domini? 
aut  quis  consiliarius  ejus  fuit  ?  aut  quis  prior 
dedit  illi,  et  retribuetur  ei?  Quod  enim  eo  loco 
tantopere  admiratur  Apostolus  est,  quod 
Deus  omnia  concluserit  in  incredulitatem,  ut 
omnium  misereatur,  id  est,  permiserit  omnes 
fieri  incredulos,  prius  gentiles,  posterius  Ju- 
daios,  ut  omnium  misereatur,  id  est,  gen¬ 
tium,  et  Judaeorum,  et  inde  factum  sit,  ut 
aliquando  cx  gentilibus  paucissimi,  ac  fere 
nulli  salvarentur,  nunc  plurimi  salventur  : 
Et  contra,  cx  Judaeis  multi  salvarentur  ali¬ 
quando,  nunc  paucissimi  salventur,  et  rur¬ 
sus  in  fine  saeculi  iterum  multi  salvandi 
sint. 

At  si  vera  esset  adversariorum  sententia, 
nullum  hic  esset  mysterium,  nulla  causa  ad¬ 
mirationis  ;  diceremus  enim  Deum  antiquis 
temporibus  non  misisse  praedicatores,  nisi 
ad  Judaeos,  quoniam  videbat  paucissimos 
fuisse  inter  gentiles,  qui  praedicatoribus  fi¬ 
dem  habituri  essent  ;  nunc  autem  contra  eos 
mittere  ac  misisse,  quia  videbat  plurimos 
futuros  qui  hoc  tempore  fidem  reciperent. 
Et  idem  dici  posset  de  Judicis  ;  non  est  au¬ 
tem  mirum,  si  Deus  non  salvare,  sed  dam¬ 
nare  decrevit  eos,  quos  minime  credituros, 
maleque  operaturos  fuisse  praevidit ;  sicut 
nemo  miratur,  si  videat  a  judice  puniri  no¬ 
xios,  liberari  innoxios. 

Apostolus  autem  admiratur  et  exclamat : 
0  altitudo  divitiarum,  quoniam  videt  in  ea¬ 
dem  causa  Deum,  qui  non  est  acceptor  per¬ 
sonarum,  aliorum  misereri,  aliorum  non  mi¬ 
sereri  ;  nam  ut  ostenderet,  gentiles  hoc  tem¬ 
pore  facile  converti  ad  fidem,  quia  Deus  mi¬ 
seretur  eorum,  et  antea  non  credidisse,  quia 
Deus  eorum  non  miserebatur  ;  et  Judaeos, 
qui  nunc  increduli  sunt,  in  fine  credituros, 
quia  Deus  eorum  nunc  non  miseretur,  sed  in 
line  miserebitur,  ita  ait  :  Sicut  aliquando  vos 
non  credidistis  Deo,  nunc  autem  misericordiam 
consecuti  estis  propter  illorum  incredulitatem  ; 
ita  et  isti  nunc  non  credunt  in  vestram  miseri¬ 


cordiam,  ut  et  ipsi  misericordiam  consequan  tur , 
id  est,  sicut  nunc  Deus  patitur  Judaeos  ma¬ 
nere  incredulos,  vestri  autem  miseretur, 
eosque  convertit  ad  fidem,  sic  in  fine  mundi 
illorum  etiam  miserebitur,  eosque  convertet, 
et  ideo  post  exclamationem  illam :  0  altitudo 
divitiarum,  rursum  addit,  quis  prior  dedit  ei, 
et  retribuetur  illi?  quoniam  ex  ipso,  per  ipsum 
et  in  ipso  sunt  omnia,  ut  ostendat,  Deum 
praevenire  omnia  merita  nostra,  et  omnem 
bonum  usum  liberi  arbitrii,  et  propterea  ju¬ 
re  mirandum  esse,  et  inter  arcana  inscruta¬ 
bilia  habendum,  cur  Deus  hujus  misereatur, 
illius  non  misereatur. 

Postrema  ratio  haec  esse  potest,  si  Deus 
praedestinaret  propter  bonum  usum  liberi 
arbitrii,  gratkeve  praevisum,  certe  in  liujus 
praedestinationis  exeeutionem,  praedicatores 
ad  eos  omnes  dirigeret,  quos  praevidet  bene 
usuros  Evaugelio,  atque  apud  eos  omnes 
sigua  fieri  vellet,  quos  ex  iis  signis  converten¬ 
dos,  salvandosque praenoscit :  at  Deus  adEze- 
chielcm,  cap.  m.  dicit :  Si  ad  populum  igno- 
tx  lingux  mitterem  te,  audirent  te;  domus  au¬ 
tem  Israel  nolunt  audire  te,  quia  nolunt  audire 
me.  Et  Dominus  Mattii,  xi.  :  Si  in  Tyro  et 
Sidone  faetx  fuissent  virtutes ,  qux  factx  sunt 
in  te,  olini  in  cinere  et  cilicio  poenitentiam  egis¬ 
sent  (2). 

Qui  hic,  obsecro,  responderi  potest?  si 
praedestinat  Deus  ex  praeviso  bono  usu  liberi 
arbitrii,  vel  gratiae,  cur  non  praedestinavit 
populos  illos  ignotae  linguae,  dc  quibus  lo¬ 
quitur  Ezechiel,  et  Tyrios  ct  Sidonios,  de 
quibus  loquitur  Dominus  :  istos  enim  bene 
usuros  fuisse  libero  arbitrio  ct  gratia,  ventas 
ipsa  testatur,  et  tamen  extra  controversiam 
est,  hos  non  fuisse  praedestinatos,  sed  cum 
caeteris  contumeliae  vasis  in  massa  perdita 
derelictos.  Addi  possent  et  aliae  rationes, 
quas  Theologi  Scholastici  egregie  texunt. 
Sed  hae  potissimae  nobis  visae  sunt. 

*  CAPUT  XIII 

Solvuntur  argumenta  contra  propositionem 
octavam. 

Adversus  octavam  nostram  propositionem 
de  praedestinatione  gratuita,  non  desunt  ar¬ 
gumenta  tum  cx  Scripturis,  tum  ex  Patribus, 
tum  cx  ratione  deprompta. 


(1)  Roni.  XI,  33.  —  (2)  Ezech.  111,  3,  0;  Matth.  XI,  2f. 


CAPUT  XIII. 


Primum  Scripturae  testimonium  sumunt 
ex  verbis  illis  Apostoli  ad  Romam  vm  : 
Onus  prxscicit  ct  praedestinavit  conformes  fie¬ 
ri  imaginis  f ilii  sui  (1).  Videtur  enim  hac  sen¬ 
tentia  significari,  Deum  praedesti nasse  illos, 
quos  praescivit  conformes  futuros  imaginis 
lilii  sui,  ita  ut  praescientia  futurae  probitatis, 
sive  probitas  futura  praecognita  praedestina¬ 
tionis  causa  fuerit. 

Respondeo  :  depravatio  cstisla  non  expli¬ 
catio  Apostolici  testimonii ;  non  enim  dicit 
R.  Paulus  conformes  futuros,  sed,  «  fieri 
conformes  »  ;  non  autem  recte  conjungitur, 
«  fieri  conformes  »,  cum  verbo  «praescivit», 
sed  cum  verbo  «  praedestinavit  ».  Non  enim 
recte  diceretur  «  praescivit  fieri  »,  sicut  recte 
dicitur  «  praedestinavit  fieri ».  Deest  quidem 
in  textu  Graeco  verbum  «fieri»,  et  solum 
est  nomen  c»uw.op?cy; ;  taimen  magna  est 
apud  nos  auctoritas  veteris  interpretis,  qui 
explicandi  gratia  addidit,  «  fieri » ,  nonautem, 
«  futuros  ». 

Deinde  quid  opus  est  hyperbato, 'cum  pos¬ 
simus  recto  ordine  omnia  planissime  inter¬ 
pretari.  Itaque  sensus  est  eorum  verborum, 
quos  Deus  praescivit,  id  est,  quos  praescivit 
scientia  approbationis,  quos  dilexit,  quos  vo¬ 
luit.  illos  et  praedestinavit  conformes  fieri, 
id  est,  ut  conformes  fierent  imaginis  filii  sui. 
Nam  scire,  et  praescire  in  Scripturis  noir  ra¬ 
ro  pro  scientia  approbationis  accipitur,  ut 
patet  ex  illo  ad  Rom.  xi.  :  .\on  repulit  Deus 
plebem  suam, quam  prxscrivit ;  II  ad  Timoth. 
ji.  :  Cognovit  JJominus,  qui  sunt  ejus  ;  Mattii, 
xxv.  :  Aon  novis  eos.  Psalm.  i.  A ovit  Dominus 
dani  justorum.  Joan.  xx  :  Ego  sum  pastor  bo¬ 
nus,  et  cognosco  ores  meas  (12). 

Alterum  testimonium  sumunt  ex  illis  ver¬ 
itis,  II  ad  Timoth.  11.  In  magna  domo  sunt 
rasa  aurea  et  fictilia ,  alia  in  honorem,  alia 
in  contumeliam.  Si  quis  emundaverit  se  ab 
istis,  erit  vas  inhonorem,  utile  Domino ,  ctc.  (II). 
Videmus  enim  hoc  loco  vasa  in  contumeliam 
posse  per  liberum  arbitrium,  ct  Dei  gratiam, 
mutari  in  vasa  in  honorem.  Non  igitur  ad 
ltoman.  ix.  per  vasa  in  honorem  et  in  con¬ 
tumeliam  intelliguntur  praedestinati  et  re¬ 
probi.  sola  Dei  voluntate,  sed  per  opera 
praevisa,  alioqui  falli  posset  praedestinatio, 
cum  possint,  ut  idem  Apostolus  ait,  vasa  mu¬ 
tari,  et  de  vasis  contumeliae  fieri  vasa  in  ho¬ 
norem. 

Respondeo :  non  dicit  Apostolus,  vasa  iu 

contumeliam  per  emundationem  fieri  vasa 
in  honorem  ;  sed  ostendit  quo  signo  possint 
cognosci  vasa  in  honorem ;  ac  dicit,  vasa  in 
honorem  habere  duo  signacula.  Unum  inter¬ 
num,  quod  a  nobis  in  hac  vita  cerni  non  po¬ 
test,  notitiam  videlicet  divinae  approbationis. 
Alterum  externum,  vitationem  iniquitatum 
et  errorum.  Cum  enim  Deus  ita  praedestina¬ 
verit  homines,  ut  per  bona  opera  eos  perve¬ 
nire  velit  ad  gloriam,  signum  est  praedesti¬ 
nationis,  diligenter  vitare  peccaita,  et  prae¬ 
sertim  haeresum  inquinationem.  Itaque  cum 
dixisset  Apostolus,  Hymeneum,  et  Philelum 
haereticos  subvertisse  quorumdam  fidem,  ad¬ 
dit  non  esse  periculum,  ne  omnium  fidem 
subvertant,  quoniam  fundamentum  Dei  fir¬ 
mum  consistit,  in  electis  videlicet,  et  addit 
signa  electorum  :  «  Habens,  inquit,  signacu¬ 
lum  hoc,  cognovit  Dominus  qui  sunt  ejus.» 
Et:  «  Recedat  abiniquitate  omnis  qui  invocat 
Domini  ».  Ubi  illud  :  «  Recedat  ab  iniquita¬ 
te  »,  non  significat  cx  iniquo  fiat  justus,  sed 
caveat  ab  iniquitate  patranda,  conservet  ju¬ 
stitiam,  quam  semel  accepit. 

Deinde  addit,  non  esse  mirandum,  si  ali¬ 
qui  recedunt  a  fide,  et  inter  reprobos  nume¬ 
randi  videantur  :  .\am  in  magna  domo  sunt 
vasa  aurea,  et  argentea,  ct  lignea  ac  fictilia , 
alia  in  honorem,  alia  ia  contumeliam.  Voluit 
enim  Deus  ad  ostendendas  divitias  gratia»  va¬ 
sa  habere  in  honorem,  et  ad  iram  suam  ju¬ 
stam  in  impios  declarandam,  tolerat  etiam 
vasa  in  contumeliam. 

Denique  repetit  signum,  quo  possint  ut¬ 
cumque  cognosci  vasa  in  honorem,  et  ait: 
Si  quis  ergo  emundaverit  se  ab  his,  id  est,  si 
quis  non  adhseserit  hujusmodi  haereticis,  sed 
mundum  sc  ab  eorum  sordibus,  et  pollutio¬ 
ne  servaverit,  erit  vas  in  honorem,  ctc. 

At.  inquies,  saltem  homines  ipsi  se  vasaiu 
honorem  efficiunt, non  igitur  praedestinatione 
sunt  vasa  in  honorem,  nisi  praedestinatio 
pendeat  ex  praevisione  operum.  Sed  facilis 
est  responsio.  Nam  Apostolus  non  dicit,  si 
quis  emundaverit  se  ab  his,  fiet  vas  in  hono¬ 
rem,  sed,  erit  vas  in  honorem,  id  est,  cogno¬ 
scetur  esse  vas  in  honorem.  Deinde  non  est 
subsurdum,  homines  ct  praedestinatione,  et 
propriis  actionibus  fieri  vasa  in  honorem  : 
Deusenim  praedestinavit  quos  voluit,  ut  essent 
vasa  inhonorem  ;  sed  efficit  postea,  utsintta- 
les,  et  gratia  sua,  et  opere  ipsorum,  et  non 
ideo  pendet  praedestinatio  ab  operibus,  sed 


(I)  Rom.  VLIl,  29.  —  |2)  Rom.  XI,  1;  11  Tim.  II.  19;  Psxl  I,  6:  Joan  XI,  U.  -  (9)  II  Tim.  II,  20. 

opera  a  praedestinatione.  Nam  quos  praedesti¬ 
navit ,  hos  vocavit ;  quos  vocavit ,  hos  justifica¬ 
vit,  quos  justificavit,  hos  magni ficavit  (1),  ad 
Roman.  vni.  Itaque  sunt  opera  bona  effe¬ 
ctus  praedestinationis,  licetDeus  nos  justificet 
concurrente  libero  arbitrio,  et  cooperante 
gratiae  ejus,  ut  infra  suo  loco  docebimus. 

Tertium  testimonium  sumunt  ex  Apocal. 
III.  Tene  quod  habes,  ne  alius  accipiat  coro¬ 
nam  tuam  (2).  At  certe  si  corona  potest  amitti 
per  mala  opera,  non  praedestinavit  Deus  ul¬ 
lum  ad  coronam,  nisi  praevisis  operibus  ejus 
nisi  fallax  et  mutabilis  praedestinatio  esse 
queat. 

Respondet  S.  Thom.  in  i.  part.  quaest.  23. 
art.  6.  ad  i.  coronam  gloriae  duplici  titulo 
debitam  esse  posse,  titulo  praedestinationis, 
et  titulo  meritorum;  et  quamvis,  ut  debita 
est  priore  titulo,  simpliciter  non  possit  amit¬ 
ti,  tamen  ut  posteriore  titulo  debita  est,  ea 
ratione  posse  amitti.  Sanctus  autem  August. 
in  lib.  de  corrept.  et  gratia,  cap.  13.  rectis¬ 
sime  monet,  coronam  gloriae  praeparatam  e- 
lectis  ante  mundi  constitutionem,  amitti  non 
posse  tamen  ut  non  amittatur,  Deum  effice¬ 
re  variis  modis.  Horum  unum  esse  timores 
ac  terrores,  quibus  sollicitudo,  ac  vigilantia 
excitatur, 

Itaque  dicitur  praedestinato  :  Tene  quod 
habes,  ne  alius  accipiat  coronam  tuam,  quia 
reveia  si  non  perseverat  tenendo  justitiam 
suam,  amitteret  coronam  suam,  sed  hac  ad¬ 
monitione  et  comminatione  perterritus  is, 
cui  adhuc  incerta  est  praedestinatio  sua,  te¬ 
nebit  sine  dubio  fortissime  quod  habet,  et  eo 
modo  tandem  perveniet  ad  coronam,,  quam 
non  habet. 

Quartum  testimonium  sumunt  exilio  Matth. 
xxv.  ubi  pater  familias,  distribuit  unicuique 
talenta  secundum  propriam  virtutem  (3).  Vide- 
turj  enim  Deus  omnibus  gratiam  praebere, 
sed  variam  pro  varia  dispositione  naturae, 
quam  in  hominibus  inesse  videt.  Quod  autem 
Deus  facit,  id  se  facturum  ante  praedestina¬ 
vit,  igitur  praedestinatio  ex  praevisa  disposi¬ 
tione  naturae,  non  ex  sola  Dei  voluntate  de¬ 
pendet. 

Respondeo,  nomiue  talentorum  gratiae 
gratis  datae  illae  intelliguntur,  quae  commu¬ 
nes  sunt  electis  cum  reprobis,  ut  gratia  sani¬ 
tatum,  donum  linguarum,  interpretatio  ser¬ 
monum,  et  alia  id  genus  :  nomine  autem 
propriae  virtutis  non  significatur  dispositio 


naturae,  sed  gratia  unicuique  data,  ut  talento 
sibi  credito  bene  uti  possit. 

Sed  esto,  nomine  propriae  virtutis  intelli- 
gatur  dispositio  naturae,  quis,  quaeso,  dispo¬ 
suit  naturam,  nisi  quae  fecit  naturam  ?  ille 
igitur  qui  facit,  ut  praedestinatis  omnia  coe¬ 
perentur  in  bonum,  ille,  inquam,  electis  suis 
non  solum  gratiam  tribuit,  sed  etiam  natu¬ 
ram  disposuit,  atque  ita  praedestinatio  ra¬ 
dix  et  origo  est  omnium  bonorum.  Quamvis 
enim  praedestinatio  praerequirat  aliquo  mo¬ 
do  rem  esse,  quae  praedestinatur,  tamen  non 
praerequirit  eam  esse  talis,  vel  talis  naturae, 
nisi  conditionaliter.  Deus  enim,  ut  supra  dixi¬ 
mus,  antequam  absolute  aliquid  vellef,  vidit 
omnia,  quae  accidere  poterant,  quibuscum¬ 
que  modis  rerum  ordo  constitueretur. 

Itaque  vidit,  exempli  gratia,  si  talem  prae¬ 
destinaret,  eum  talis  esse  naturae,  ut  parum 
aptus  videatur  ad  id,  ad  quod  eligitur,  sed 
in  arbitrio  ejus  fuit,  vel  eum  non  praedesti¬ 
nare,  vel  alio  modo  ejus  temperare  naturam 
vel  naturam,  quocumque  modo  dispositam 
corrigere,  atque  emendare  per  gratiam,  at¬ 
que  ita  cum  eum  praedestinavit,  simul  con¬ 
stituit,  ut  tum  natura,  tum  gratia,  et  quidquid 
illi  unquam  accidere  posset,  ei  cooperaretur 
in  bonum. 

Qqintum  testimonium  sumunt  ex  illo 
Matth.  xx.'Foca  operarios,  et  redde  illis  mer- 
cedem.  Et  cap.  xxv  :  Percipite  regnum,  esu¬ 
rivi  enim  et  dedistis  mihil  manducare,  elc.  (-4). 
Deus  autem  id  facit  in  tempore,  quod  se  an¬ 
te  omnia  tempora  facturum  esse  constituit  ; 
igitur  constituit  Deus  ab  aeterno  regnum  coe¬ 
lorum  illis  dare,  quos  bona  opera  facturos 
fuisse  praevidit. 

Respondeo,  alia  ratio  est  praedestinationis, 
alia  exeeutionis.  Constituit  enim  in  praede¬ 
stinatione,  regnum  coelorum  dare  certis  ho¬ 
minibus  quos  absque  ulla  operum  praevisio- 
ne  dilexit  :  tamen  simul  constituit,  ut  quoad 
exeeutionem,  via  perveniendi  ad  regnum, 
essent  opera  bona. 

Itaque  illa  propositio,  Deus  ab  aeterno 
praedestinavit  hominibus  dare  regnum  per 
opera  bona  praevisa,  potest  et  vera  esse  et 
falsa.  Nam  si  illud  :  «  Per  opera  praevisa  », 
referatur  ad  verbum,  «  praedestinavit,  »  fal¬ 
sa  erit ;  significabit  enim  Deum  praedestinas¬ 
se  homines, quia  opera  illorum  bona  praevi¬ 
derat  :  si  referatur  ad  verbum,  «  dare, »  ve¬ 
ra  erit,  quia  significabit,  exeeutionem  futu¬ 


ti)  Rom.  VIII,  30.  -  (2)  Apo.  III,  II .  -  (3)  Mattii.  XXV,  15.  -  (4) Matth.  XX,  8;  ibid.  XXV,  35. 

ram  esse  per  opera  bona,  sive,  quod  est  idem, 
glorificationem  effectum  esse  justificationis, 
et  operum  bonorum,  sicut  ipsa  justificatio 
effectus  est  vocationis,  et  vocatio  prcedcsti- 
nationis. 

Sextum  testimonium  sumunt  ex  illis  locis: 
Illuminat  omnem  hominem  venientem  in  hunc 
mundum ,  Joan.  i.  Et  :  Vult  omnes  homines 
salvos  fieri,  I  ad  Timoth.  ii.  Et,  Neminem 
vuli perire,  II  Petr.  m  (1).  Sed  haec  explicata 
sunt  cap.  3.  Et  satis  commode  intelligi 
possunt  de  antecedente  voluntate. 

Septimum  sumunt  ex  illis  locis,  quae  te¬ 
stantur,  Deum  non  accipere  personas,  Actor 
x,  Koman.  n.  et  alibi,  qua)  sunt  etiam  loco 
citato,  quantum  satis  esse  videbatur,  expo¬ 
sita.  Nam  cum  acceptio  personarum  sit  vi¬ 
tium  justitia)  contrarium,  non  habet  locum 
in  gratia)  donis,  quale  est  praedestinatio. 


CAPUT  XIV. 

# 

Solvuntur  argumenta  ex  Patribus. 

Praeter  Scripturas,  adferunt  etiam  testi¬ 
monia  Patrum.  Neque  est  hoc  novum  argu¬ 
mentum,  sed  antiquissimum.  Scribit  enim  S. 
Prosper  in  epist.  ad  S.  Augustinum  Gallos, 
qui  sententiam  ejusdem  Augustini  de  prae¬ 
destinatione  calumniabantur,  illud  potissi¬ 
mum  objicere  solitos,  quod  ea  sententia  ve¬ 
terum  doctrina)  videretur  esse  contraria. 

Sed  respondet  idem  Augustinus  in  lib.  de 
bono  perseverantiae,  veteres  Patres,  qui  ante 
Pelagium  floruerunt,  qua)stionem  istam 
nunquam  accurate  tractasse,  sed  incidenter 
solum,  et  quasi  per  transitum  illam  attigisse. 
Addit  vero  in  fundamento  hujus  sententia) 
quod  est  gratiam  Dei  non  praeveniri  ab  ul¬ 
lo  opere  nostro,  sed  contra,  ab  illa  omnia  no¬ 
stra  opera  praeveniri,  ita  ut  nihil  omnino 
boni,  quod  attinet  ad  salutem,  sit  in  nobis, 
quod  non  sit  nobis  ex  Deo,  convenire  Catho¬ 
licos  omnes.  Et  ibidem  citat  Cyprianum,  Am¬ 
brosium  et  Nazianzenum,  quibus  addere  pos¬ 
sumus  Basilium  et  Chrysostomum. 

Basilius  enim  in  orat,  de  humilitate  : 
u  Nihil,  inquit,  reliquit  tibi,  ohomo,  ad  arro¬ 
gantiam,  cui  gloriatio,  ac  spes  est  in  morti¬ 
ficando  omnia  sua,  et  quaerendo  in  Christo 
vitam  futuram,  cujus  primitias  habentes  jam 


in  his  sumus,  in  totum  in  gratia  viventes,  et 
dono  Dei.  » 

Chrysostomus  homil.  12.  ini.  ad  Corinth. 
tractans  illud,  Quis  enim  te  discernit,  elc. 
Igitur,  inquit,  quod  accepisti  habes,  neque 
hoc  tantum,  aut  illud,  sed  quidquid  habes. 
Non  enim  merita  tua  haec  sunt,  sed  dona 
Dei.  »  Et  homil.  24.  in  eam  dem  epistol.  scri¬ 
bit,  omnem  nostram  possibilitatem  esse  po¬ 
sitam  in  auxilio  Dei,  cui  totum  est  tribuen¬ 
dum. 

Ex  his  aliisque  similibus  Patrum  sen¬ 
tentiis  recte  colligit  Augustinus,  gratuitae 
praedestinationis  sententiam,  et  fidem  in  Ec¬ 
clesia  Catholica  semper  fuisse.  Neque  enim 
defendi  potest  praedestinatio  ex  operibus, 
praevisis,  nisi  aliquid  boni  ponatur  in  homi¬ 
ne  justo,  quo  discernatur  ab  impio,  quodi 
non  sit  illi  a  Deo  ;  quod  sane  Patres  omnes 
summa  consensione  rejiciunt.  Sed  vide¬ 
amus,  quid  ex  Patribus  particulatim  objic 
soleat,  et  qua  ratione  sit  explicandum. 

Primum  igitur  profertur  S.  Irenreus,  qui 
in  lib.  4.  cap.  48.  ita  loquitur:  «  Quotquot 
scit  non  credituros  Deus,  cum  sit  omnium 
praecognilor,  tiadidit  cos  infidelitati  eorum, 
et  avertit  faciem  ab  hujusmodi,  relinquens 
eos  in  tenebris,  quas  ipsi  sibi  elegerunt.  » 

Respondeo  :  haec  sententia  verissima  est, 
quoniam  docet,  Deum  esse  justum,  et  non 
punire  nisi  propter  peccatum,  quae  verissima 
sunt  :  non  autem  negat,  Deum  esse  miseri¬ 
cordem,  et  quibusdam  reddere  bona  pro 
malis  eruendo  eos  per  gratiam  ab  infidelita¬ 
te  ipsorum.  Itaque  Irenaous  id  ipsum  dicit, 
quod  ante  eum  Apostolus  dixerat,  ad  Ro- 
man.  i,  nimirum,  Deum  tradidisse,  quosdam 
in  reprobum  sensum,  quoniam  ita  meruerant 
eorum  peccata,  cum  oblatam  Dei  cognitio¬ 
nem,  etfidem  recipere  noluissent.  Et  quem¬ 
admodum  in  tempore  Deus  illos  tradidit  in¬ 
fidelitati  ipsorum,  et  qui  credere  noluerunt, 
sic  in  aeternitate  ab  illis  avertit  faciem,  eos- 
que  in  suis  tenebris  dereliquit,  quos  minime 
credituros  fuisse  prmvidit.  Denique  haec  sen¬ 
tentia,  ponit  causam  in  homine,  cur  repro¬ 
betur,  non  ponit  cur  praedestinetur 

Secundo  loco  profertur  Joannes  Chryso- 
stomus,  qui  homil.  31.  in  Matth.  scribit, 
Matthaeum  tunc  vocatum  esse  a  Christo, 
cum  Christus  vidit  eum  non  repudiaturum 
vocationem.  Et  idem  dicit  de  vocatis  ad  vi¬ 
neam,  homil.  56.  Rursus  idem  auctor  in 


(I)  Joan.  I,  9;  I  Tim.  II,  4;  II  Pet.  III,  9. 
Tom.  V, 

comment.  ad  cap.  ix.  epist.  ad  Rora. :  «  Mul¬ 
ti,  inquit,  Matthaeo  meliores  esse  videbantur 
ab  apparenti  operum  argumento  ;  verum 
qui  arcana  novit,  quique  cogitationis  aptitu- 
dinem  probare  potest,  is  et  in  cceno  marga¬ 
ritam  jacentem  novit,  omissisque  aliis,  admi¬ 
ratus  hujus  pulchritudinem,  illum  elegit,  vo¬ 
luntatisque  nobilitati  suam  cum  adjunxisset 
gratiam,  probatum  illum  esse  prononciavit.» 

Respondeo  :  illa  ipsa  fuit  gratia  praedesti¬ 
nationis,  quod  Christus  tunc  vocare  volue¬ 
rit  Matthaeum,  cum  eum  praevidit  non  repu¬ 
diaturum  esse  vocationem.  Cur  enim  non  sic 
vocavit  Tyrios,  et  Sidonios  et  Capharnaitas, 
aliosque  tam  multos,  qui  non  crediderunt, 
nisi  quia  non  eos  praedestinaverat  ?  neque 
enim  defuisset  Christo  sapientia,  qua  tali 
tempore  et  modo  illos  vocaret,  quo  sciret  in- 
infallibiliter  secuturos,  si  eos  ita  vocare  vo¬ 
luisset. 

Itaque  non  dicit  Chrysostomus  Christum 
Praedestinasse  Matthaeum,  quia  praevidit  eum 
non  reluctaturum  vocationi,  sed  dicit,  Chri¬ 
stum  vocasse  Matthaeum,  quando  vidit  eum 
non  reluctaturum.  Loquitur  enim  de  executio- 
ne  praedestinationis,  non  de  ipsa  praedestina¬ 
tione;  effectus  igitur  praedestinationis  fuit,  ut 
Matthaeus,  vocante  se  Christo,  ita  dispositus 
esset,  ut  Christi  voci,  et  Spiritus  sancti  lumi¬ 
ni  non  resisteret. 

Illa  vero  pulchritudo  et  nobilitas  volunta¬ 
tis,  atque  aptitudo  ad  Apostolatum,quam  in 
Matthaeo  Christum  admiratum  esse  Chrysosto¬ 
mus  dicit,  non  est  aliquid  naturale,  sed  ipsa 
gratia  praedestinationis,  quae  in  Matthaeo, 
quamvis  fceneratore  lucebat.  Sicut  enim 
Johan.  x,  Christus  vocait  oves  suas  homi¬ 
nes  ethnicos  et  peccatores,  cum  ait  :  Alias 
oves  habeo ,  qux  non  sunt  ex  hoc  ovili ,  et  illas 
oportet  me  adducere ,  et  vocem  meam  audient  (I); 
quoniam  praedestinatione  oves  erant,  quam¬ 
vis  reipsa  tunc  lupi  essent;  et  sicut  Johan. 
II.  cum  scribit,  Christum  moriturum  fuisse, 
ut  tilios  Dei,  qui  erant  dispersi,  congregaret 
in  unum,  filios  Dei  nominat  ratione  praede¬ 
stinationis  eos,  qui  reipsa  tunc  filii  diaboli e- 
rant.  Ita  Christus,  Chrysostomo  teste,  vidit 
Matthaeum  in  telonio  esse  margaritam  in  coe- 
no,  quoniam  in  praedestinatione  margarita 
erat,  qui  re  ipsa  tunc  ex  publicanis  et  pec¬ 
catoribus  erat. 

Proinde  admiratus  Christus  eam  pulchri¬ 
tudinem  et  nobilitatem  voluntatis,  quae  in 


Matthaeo  ut  dixi,  ex  praedestinatione  lucebat 
illum  elegit,  quem  a  Patre,  jam  ante  mundi 
constitutionem  electum  sciebat,  et  cum  gra¬ 
tiae  praedestinationis,  gratiam  vocationis  et 
justificationis  adjunxisset,  probatum  illum 
jure  pronuntiavit.  Ita  igitur  Chrysost.  sen- 
tiaten  recte  exponi  potest,  praesertim  cum 
ipse,  ut  paulo  ante  diximus,  homil.  12.  in  i. 
ad  Corinth.  totum  quod  in  nobis  est  boni, 
Dei  gratiae  tribuat. 

Tertio  loco  proferunt  S.  Ambrosium  in 
comment.  ad  cap.  vm.  ad  Roman.  ubi  sic  ait; 
«  Illi  secundum  propositum  vocantur,  quos 
credentes  praescivit  Deus ,  ut  antequam 
crederent  scirentur.  Quos  enim  praescivit  si¬ 
bi  devotos  futuros,  ipsos  elegit  ad  aeterna 
praemia.  »  Item  incap.  9 :  «  Ejus,  inquit,  mi¬ 
serebor,  quem  praescivi  post  errorem  recto 
corde  reversurum  ad  me.  » 

Respondeo  :  commentarios  istos  falso  tri¬ 
bui  sancto  Ambrosio,  viri  docti  non  sine 
causa  judicant.  Sed  cujuscumque  sint,  satis 
commode  potest  hujus  auctoritafis  sententia 
explicari.  Naim  in  priore  loco,  non  loquitur 
auctor  iste  de  praedestinatione,  sed  de  voca¬ 
tione,  quae  est  praedestinationis  effectus.  Ve¬ 
rissimum  autem  est,  Deum  vocare  secundum 
propositum  eos, quos  praescit  credituros  sibi- 
que  devotos  futuros;  credituros  autem  et  de¬ 
votos  futuros  praenoscit,  quoniam  scit  se  eos 
praedestinasse ,  ac  per  hoc  etiam  eis  praepa¬ 
rasse  gratiam,  qua  sine  dubio  credentes  et 
devoti  efficerentur.  Dicit  enim  S.  Ambrosius 
in  lib.  vn.  in  Luc.:  «  Quos  dignatur,  vocat,  et 
quem  vult,  religiosum  facit ;  et,  si  voluisset, 
Samaritanos  de  indevotis  devotos  fecisset.  » 

At,  inquies,  tametsi  auctor  ille  loquatur 
de  vocatione,  cum  ait,  illi  secundum  propo¬ 
situm  vocantur,  quos  credentes  praescivit  : 
tamen  paulo  post  loquitur  de  electione,  cum 
subjungit  :  «  Quos  enim  praescivit  sibi  de¬ 
votos  futuros,  ipsos  elegit  ad  aeterna  prae¬ 
mia.  »  Igitur  Deus  non  eligit  praedestinatos 
ad  gloriam,  nisi  prius  opera  ipsorum  bona 
praevideat. 

Respondeo  :  illud,  elegit,  fortasse  intelli- 
gendum  esse  de  electione,  quae  fit  in  tempo¬ 
re,  cum  homines  a  Deo  vocantur,  de  qua 
Christus  dicit  :  Ego  vos  duodecim  elegi.  Et : 
Ego  elegi  vos  de  mundo.  Et :  Non  vos  me  ele¬ 
gistis,  sed  ego  elegi  vos.  Haec  enim  electio 
idem  est  cum  vocatione  secundum  proposi¬ 
tum,  et  non  est  praedestinatio,  sed  praedesti- 


Q)  Joan.  X,  J6. 


CAPUT  XIV. 


r>7i 


nationis  effectus.  Sed  si  quis  contendat,  acci¬ 
piendum  esse  de  electione  aeterna,  dicendum 
erit  electionem  aeternam  duobus  modis  con¬ 
siderari  posse  :  uno  modo,  ut  est  intentio 
dandi  gloriam  ;  alio  modo,  ut  est  dispositio 
exeeutionis,  et  quasi  exeeutio  in  mente  divi¬ 
na.  Nam  priore  modo  electio  est  mere  gra¬ 
tuita  ,•  et  nullam  praerequirit  prae  visionem 
operum  bonorum,  et  de  hac  dicit  Dominus 
Luc.  xii  :  Complacuit  Patri  vestro  dare  vobis 
regnum  (1).  Posteriore  modo  praeexigit  prae- 
visionem  meritorum.  Non  enim  vitam  aeter¬ 
nam  sub  ratione  praemii  Deus  dare  disposuit, 
nisi  iis,  quos  bene  operaturos  esse  praevidit. 
Et  de  hac  iste  auctor  recte  dicit,  quos  prae¬ 
scivit  sibi  devotos  futuros,  ipsos  elegit  ad 
aeterna  praemia. 

Ut  autem  id  melius  intelligatur ,  conside¬ 
randum  est,  gloriam,  in  genere  causae  fina¬ 
lis  priorem  esse  bonis  operibus.  Ipsa  enim 
est  finis,  illa  sunt  media  ad  finem  :  in  genere 
autem  causae  efficientis  priora  esse  opera 
bona,  quam  sit  ipsa  gloria,  quoniam  illa 
sunt  causae,  ipsa  est  effectus.  Deus  igitur 
.  prius  vult  electis  gloriam,  quam  bona  opera, 
quoad  intentionem,  ideo  enim  vult  illis  dare 
bona  merita,  quia  vult  dare  coronam  gloriae; 
nam  prior  est  finis  in  intentione,  quam  me¬ 
dia  ,  cum  non  intendantur  media ,  nisi 
propter  finem ;  et  hoc  modo  non  eligit  ad 
gloriam,  ex  praevisione  meritorum,  sed  con¬ 
tra  eligit  ad  merita  ex  praevisione  gloriae. 
At  quoad  voluntatem  exeeutionis,  quae  res¬ 
picit  gloriam,  ut  effectum  meritorum,  prius 
vult  Deus  electis  dare  bona  merita  quam 
gloriae  coronam,  et  hoc  modo  elegit  Deus 
ad  gloriam,  ex  praevisione  operum  bonorum. 

Atque  hac  distinctione  poterunt  explicari 
plurima  dicta  Patrum,  ac  praesertim  Graeco¬ 
rum,  Thcodoreti,  Theophylacti,  QEcumenii 
in  cap.  8.  et  9.  ad  Iloman.  qui  dicunt, Deum 
praedestinasse  ad  gloriam  eos,  quorum  bo¬ 
num  propositum  ante  praenoverat.  Acci¬ 
piunt  enim  praedestinationem  et  electionem 
pro  voluntate  dandi  vitam  aeternam  propter 
merita,  id  est,  pro  dispositione  exeeutionis,  ut 
diximus;  Patres  enim  cum  ad  populum  verba 
facerent,  ea  dicebant,  quae  utiliora  videban¬ 
tur  ad  excitandos  homines  ad  opera  bona. 

Illud  autem  quod  ultimo  loco  objiciebatur 
ex  praedicto  auctore  :  «  Ejus  miserebor, 
quem  praescivi  post  errorem  toto  corde  rc- 
versurnm  ad  me,  »  difficultatem  non  habet. 


Significat  enim  eo  loco  misecordia  proposi¬ 
tum  justificationis;  illos  enim  Deus  justifica¬ 
re  disposuit, quos  praescrivit  toto  corde, id  est, 
vere  et  ex  animo  convertendos.  Nulli  autem 
toto  corde  convertuntur  ad  Deum,  nisi  quos 
ille  praeveniendo,  excitando  et  adjuvando 
convertit;  proinde  illorum  miserebitur  eos 
justificando,  quorum  misertus  fuerit  eos  vo¬ 
cando  secundum  propositum,  et  illorum  mi¬ 
serebitur  eos  vocando  secundum  propositum , 
quorum  misertus  fuerit  eos  praedestinando. 
Atque  hoc  est  quod  ad  Mosem  dictum  fuisse 
testatur  Apostolus  ad  Roman.  ix.  Miserebor 
cujus  misertus  fuero ,  et  misericordiam  prse- 
stabo  cui  miserebor  (2). 

Quarto,  proferunt  S.  Hieronymum,  qui  in 
epist.  ad  Hedibiam  quaest.  10.  sic  ait  :  «  Va¬ 
sa  misericordiae  non  solum  populus  gentium 
est,  sed  etiam  qui  ex  Judaeis  credere  volue¬ 
runt.  »  Ex  quo  ostenditur,  non  gentes  eligi, 
sed  hominum  voluntates.  Item  lib.  i.  in 
epist.  ad  Galat.  tractans  illa  verba  :  «Cum 
placuit  ei,  qui  me  segregavit  ex  utero,  »  etc. ; 
«  Ex  Dei  praescientia,  inquit,  evenit,  ut  quem 
scit  justum  futurum  prius  diligat,  quam 
oriatur  ex  utero.  »  Idem  quoque  repetit  in 
comment.  ad  cap.  i.  Malach.  Proferunt  eti¬ 
am  aliqui  commentariallieronymi  in  cap.  VITI, 
et  ix.  ad  Roman.  sed  ea  non  Hieronymi  esse, 
sed  Pelagii,  aut  Pelagiani  alicujus  non  du¬ 
bium  est. 

Respondeo  :  in  priore  testimonio  loquitur 
sanctus  Hieronymus  de  electione  ad  justifi¬ 
cationem,  per  quam  homines  efficiuntur  va¬ 
sa  munda ,  et  in  honorem.  Elegit  autem 
Deus  ad  justificationem,  quos  praevidet  cre¬ 
dituros  ;  sed  illos  praevidet  credituros, quibus 
fidem  se  donaturum  esse  praenovit.  Pari  ra¬ 
tione  diligit  Deus  homines,  ut  dicitur  in  po¬ 
steriore  testimonio,  quos  praescit  justos  futu¬ 
ros,  sed  illos  praescit  justos  futuros,  quos 
prius  dilexit  ut  justi  fierent. 

Postremo,  adduci  solent  duo  loca  S.  Au¬ 
gustini.  Primus  locus  est  in  libro  de  praede¬ 
stinatione  et  grat.  cap.  15.  ubi  videtur  Au- 
gustin.  discretionem  justorum  ab  injustis 
referre,  tamquam  in  ultimam  causam,  in  ea¬ 
rum  liberam  voluntatem.  Alter  locus  est  in 
lib.  83.  quaestionum,  quaest.  68.  ubi  haben¬ 
tur  haec  verba  :  «  Cui  vult  miseretur,  et 
quem  vult  indurat  :  sed  haec  voluntas  Dei 
injusta  esse  non  potest,  venit  enim  de  occul¬ 
tissimis  meritis  ;  quia  et  ipsi  peccatores  sunt, 


(1)  Luc.  XII,  32.  —  (2)  Rora.  IX,  15. 

eum  propter  generale  peccatum  unam  mas¬ 
sam  fecerint;  tamen  non  ideo  nulla  inter  eos 
diversitas  est,  praecedit  ergo  aliquid  in  pec¬ 
catoribus,  quo,  quamvis  nondum  justificati 
sint,  digni  efficiantur  justificatione,  et  item 
pra;cedit  in  aliis  peccatoribus,  quo  digni  sint 
obtusione.  »‘ 

Respondeo  :  liber  de  praedestinatione  et 
gratia  non  judicatur  ab  hominibus  doctis, 
S.  August.  opus,  cum  nulla  ejus  fiat  mentio 
in  retractationibus,  neque  in  indiculo  Possi- 
dii.  Sed  quisquis  fuerit  ejus  libelli  auctor, 
non  videtur,  meo  quidem  judicio,  ab  Augu¬ 
stini  sententia  dissentire.  Nam,  ut  omittam 
alia  multa  loca,  sic  loquiturcap.  40.  «  Hanc, 
itaque,  divinam  electionem  non  meritis  red¬ 
di,  sed  sola  voluntatis  munificentia  donari 
hominibus,  Moses  cum  jam  tunc,  quamvis 
carnalem  populum  doceret,  ostendit,  ctc.  » 
In  loco  igitur  nobis  objecto,  refert  quidem 
ille  auctor  discretionem  justi  ab  impio  in 
hominum  voluntates,  sed  mox  adjungit,  ul¬ 
timam  resolutionem  fieri  in  Dei  voluntatem  ; 
qui  unum  misericorditer  adjuvit,  alterum 
juste  deseruit. 

Quod  attinet  ad  alterum  locum,  Petrus 
Dombardus  in  iv.  lib.  sentent.  distinet.  41. 
existimat  sanctum  Augustinum  retractasse 
hunc  locum,  cum  alia  similia  Retractavit. 
Sed  non  est  opus  ad  retractationis  asylum 
confugere  :  non  enim  disserit  eo  loco  san¬ 
ctus  August.  de  praedestinatione,  quie  nul¬ 
lam  habet  causam  ex  parte  hominum,  sed 
de  obduratione  et  justificatione,  quae  habent 
causas  ex  parte  hominum,  quamvis  saepe,  ut 
ipse  dicit,  secretissimas.  Obdurat  enim  Deus 
homines  propter  peccata,  et  justificat  pro¬ 
pter  merita.  Sic  enim  vocat  Augustinus  et 
hoc  loco,  et  alibi  passim  dispositiones  ad 
justificationem,  quae  tamen  merita  non  sunt 
in  illis,  nisi  ex  gratia  :  «  Gratia  enim  (ut 
idem  Augustinus  ait  in  epist.  406.)  meretur 
augeri,  ut  aucta  mereatur  et  perfici.  » 


CAPUT  XV. 

Solvuntur  argumenta  ex  rationibus ,  et  simul 
ostenditur ,  non  solum  ad  gratiam  efficacem , 
sed  etiam  ad  gloriam ,  gratis  homines  eligi. 

Sequuntur  objectiones  deprompta)  ex  ra¬ 
tione.  Prima  ratio,  electio  prarequirit  dis- 


paritatem  in  iis,  qui  eligendi  sunt;  unusquis¬ 
que  enim,  qui  in  eligendo  non  errat,  id 
eligit,  quod  melius  est  :  non  igitur  electio 
salvandorum  facta  est  sine  aliqua  pra)visione 
operum  aut  dispositionis  ex  parte  nostri.  Et 
confirmatur  argumentum  ex  Augustino  in 
lib.  r.  ad  Simplicianum,  qua)st.  2,  qui  sic 
ait  :  a  Nemo  eligitur,  nisi  jam  distans  ab  illo, 
qui  rejicitur  :  Unde  quod  dictum  est,  quia 
elegit  nos  ante  mundi  constitutionem,  non 
video  quomodo  sit  dictum,  nisi  pra)scien- 
lia.  »  Et  confirmatur  iterum  idem  argumen¬ 
tum,  quoniam  secundum  Scripturas  vita 
ffiterna  est  vera  merces  operum ;  igitur  non 
datur,  nec  promittitur,  nec  destinatur,  nisi 
propter  opera  saltem  pra)visa. 

Propter  hoc  argumentum  non  defuerunt, 
qui  distinguerent  praedestinationem  ab  ele¬ 
ctione,  ac  dicerent,  praedestinationem  esse 
priorem  electione,  et  praedestinatione  qui¬ 
dem  praeparari  certis  hominibus  infallibilia 
media  ad  salutem  ;  electione  vero  praeparari 
gloriam.  Denique  praedestinationem  esse 
plane  gratuitam,  electionem  autem  a  bono¬ 
rum  operum  pixcvisione  pendere.  Horum 
sententia  non  est  ullo  modo  errori  Pelagia- 
norum,  aut  Cassiani  et  Fausti  affinis,  et  vi¬ 
detur  aliquando  ipsius  etiam  Augustini  fuis¬ 
se  ;  nam  in  lib.  i.  ad' Simplicianum,  queest. 
2.  sic  ait  :  «  Non  quia  invenit  Deus  opera 
bona  in  hominibus,  qua)  eligat,  ideo  manet 
propositum  justificationis  ipsius ;  sed  quia 
illud  manet,  ut  justificet  credentes,  ideo  in¬ 
venit  opera,  qua)  jam  eligat  ad  regnum  cre- 
lorum,  etc.  » 

Verumtamen  est  ha)C  opinio  parum  con¬ 
gruens  cum  Scripturis,  et  libris  Augustini 
posterioribus,  et  ipsa  ratione.  Scriptura 
enimLuc.  xii.  aperte  facit  electionem  ad  reg¬ 
num  mere  gratuitam,  cum  ait  :  Nolite 
timere  pusillus  grex,  quia  complacuit  Patri 
vestro,  dare  vobis  regnum  (1).  Nam  et  ver¬ 
bum,  complacuit,  et  nomen,  Pater,  et  voca¬ 
bula  illa,  pusillus  grex,  aperte  indicant  gra¬ 
tiam,  non  justitiam.  Sic  etiam  Apostolus  ad 
Roman.  vm.  cum  ait :  Quos  prxscivit,  et 
prxdestinavit,  conformes  feri  imaginis  flii 
sui  (2),  significat  dilectionem,  ac  per  hoc 
voluntatem  glorificandi  priorem  esse  pra)- 
destinatione,  non  posteriorem,  ut  illa  opinio 
docet.  Illos  enim  pra;destinavit  conformes 
fieri  Christo,  quos  pra)scivit  pra)scientia  ap¬ 
probationis,  ut  supra  diximus.  Quare  etiam 


(i)  Duc.  XH,  32.  -  (2)  Rom.  VIII,  29. 

cap.  9.  dicit,,  vasa  in  honorem  praeparata  in 
gloriam,  ex  sola  misericordia  separata  esse 
a  vasis  factis  in  contumeliam,  atque  aptatis 
in  interitum.  Denique  ad  Roman.  xi.  dicit, 
reliquias  secundum  electionem  gratia)  salvas 
fieri,  ubi  videmus  non  solum  praidesti natio¬ 
nem,  sed  etiam  electionem  esse  opus  gra¬ 
tiae. 

Porro  S.  Augustinus  cum  scripsit  libros 
ad  Simplicianum,  adhuc  juvenis  erat,  neque 
multa  invenerat  in  hac  difficillima  quaestio¬ 
ne,  quae  postea  majori  diligentia  investiga¬ 
vit  et  reperit.  Itaque  cum  incidisset  in  illa- 
verba  ad  Itoman.  ix  :  Ut  secundum  electio¬ 
nem  propositum  Dei  maneret ,  et  non  posset 
intelligere,  quomodo  Deus  eligeret,  si  nulla 
esset  disparitas  in  rebus  eligendis,  suspica- 
tps  est  mutandam  esse  interpunctionem,  et 
Apostolum  non  velle  dicere,  ut  secundum 
electionem  propositum  Dei  maneret,  ideo 
non  ex  operibus,  sed  ex  vocante  dictum  es¬ 
se,  major  serviet  minori,  sed  velle  dicere, 
Jacob  etEsau  nihil  boni  aut  mali  egisse,  ut 
inde  secundum  electionem  propositum  Dej 
maneret.  Ex  qua  mutatione  interpunctionis 
colligit,  non  propositum  Dei  secundum  ele¬ 
ctionem  manere,  sed  contra,  electionem  ma¬ 
nere,  secundum  propositum  Dei. 

Sed  postea  intellexit,  hanc  expositionem 
esse  violentam  et  extortam,  et  non  fuisse 
necessarium  redigi  ad  has  angustias,  cum 
dici  potuisset,  Deum  diligendo,  vel  eligendo 
facere  disparitatem  :  sic  enim  ait  in  epist. 
103.  ad  Sixtum  :  <c  Qui  sunt  isti,  qui  respon¬ 
dent  Deo,  quandoquidem  ille  Hebecca  ha¬ 
bente  geminos  ex  uno  concubitu  patris  no¬ 
stri  Isaac,  cum  illi  nondum  nati,  nihil  egissent 
boni  vel  mali,  ut  secundum  electionem  pro¬ 
positum  ejus  maneret,  electionem  scilicet 
gratiae,  non  debiti,  electionem,  qua  eligen¬ 
dos  facit  ipse,  non  invenit;  non  ex  operibus, 
sed  ex  vocante  dicit,  etc.  »  Et  in  epist.  106. 
ad  Paulinum  :  «  Non  ex  operibus,  sed  ex 
vocante  dictum  esse  intelligatur,  ut  secun¬ 
dum  electionem  propositum  Dei  maneret, 
non  meritum  hominis  anteiret;  non  enim 
dicit  electionem  voluntatis  humanos,  sive 
naturae,  cum  par  esset  in  utroque  mortis 
damnationisque  conditio,  sed  electionem  pro¬ 
cul  dubio  gratiae,  quae  non  invenit  eligendos, 
sed  facit.  »  De  qua  et  in  consequentibus 
ejusdem  epistolae  loquens  ait :  «  Sic  ergo  et 
in  hoc  tempore,  reliquiae  per  electionem  gra¬ 


tia)  salva)  factae  sunt  »  Vides  quam  aliter  sa¬ 
piat  Augustinus  senex,  quam  Augustinus 
juvenis  ?  nam  senex  scripsit  ad  Sixtum  et 
Paulinum,  juvenis  ad  Simplicianum. 

Idem  etiam  in  lib.  de  corrept.  et  gratia, 
cap.  7.  iterum  exponit,  ut  secundum  ele¬ 
ctionem  propositum.  Dei  maneret,  ideo  non 
ex  operibus,  sed  ex  vocante  dictum  esse, 
major  serviet  minori.  Et  idem  loquens  de 
ipsa  electione,  qua)  non  ex  operibus,  sed  ex 
vocante  est,  ait  :  «  Electi  sunt  autem  ad 
regnandum  cum  Christo.  »  Et  infra  cap.  13. 
«  Ha)c,  inquit,  de  his  loquor,  qui  picedesti- 
nati  sunt  in  regnum  Dei.  »  Et  in  lib.  xxn. 
de  civit.  Dei  cap.  24  :  «  Quid  dabit  eis,  quos 
praedestinavit  ad  vitam,  qui  ha)C  dedit  eis, 
quos  pra?destinavit  ad  mortem  ?  Et  infra  : 

«  Unde  Apostolus  de  ipsis  in  regnum  illud 
praedestinatis  loquens,  etc.  »  ubi  praedesti¬ 
nationem,  quam  ubique  praedicat,  mere  gra¬ 
tuitam,  non  solum  dicit  ess^  ad  gratiam,  ut 
vult  illa  opinio,  quam  refutamus,  sed  etiam 
ad  vitam  et  ad  regnum. 

Postremo,  repugnat  illa  opinio  rationi, 
nam  media,  ut  media,  non  possunt  appeti, 
nisi  propter  finem,  non  igitur  potuit  Deus 
velle  dare  certis  hominibus  media  infallibilia 
ad  salutem,  nisi  prius  dare  vellet  iisdem  ho  • 
minibus  ipsam  salutem. 

Hac  igitur  opinione  repudiata,  Responde¬ 
mus  ad  argumentum  initio  propositum,  dis¬ 
paritatem  inter  eligendos  facere  ipsam  Dei 
electionem.  Quos  enim  Deus  eligere  digna¬ 
tus  est,  illi  fuerunt  digni,  qui  eligerentur; 
nam  eodem  modo  amari  non  possunt,  nisi 
boni,  et  tamen  Deus  amando  facit  bonos.  Ad 
confirmationem  cx  Augustino  jam  est  respon¬ 
sum. 

Ad  alteram  confirmationem  ex  ratione 
mercedis,  respondeo,  vitam  aeternam  vere 
proprieque  esse  mercedem,  et  meritis  ope¬ 
rum  bonorum  acquiri;  nam  hoc  ipsum  est 
in  pra)destinatione,  ut  per  merita  acquiratur. 

At,  inquies,  nemo  dicitur  acquirere,  quod 
jam  aliunde  ei  debetur,  ergo  si  jure  praede¬ 
stinationis  debetur  electis  beatitudo,  certe 
illam  meritis  non  acquirunt.  Respondeo,  ex 
praedestinatione  non  acquiri  jus  ullum  electis 
ad  beatitudinem,  neque  eis  deberi,  nisi  post¬ 
quam  illam  sibi  bene  merendo  pepererint. 
Oritur  quidem  ex  praedestinatione  certitudo 
et  infallibilitas  gloriae  electorum,  quoniam 
quod  Deus  proposuit  ac  decrevit,  omnino 

fiet,  sed  fiet  eo  modo,  quo  ipse  voluit  fieri. 
Simile  esset,  si  insignis  aliquis  medicus  cer¬ 
to  sciret  tali  pharmaco  febrem  curari,  et  in¬ 
tendens  aliquem  curare,  ejusmodi  pharma¬ 
cum  illi  praeberet.  Tunc  enim  certa  esset  sa¬ 
lus  aegroto  ex  voluntate,  atque  intentione 
Medici ;  et  tamen  vere  ac  proprie  pharma¬ 
cum  illud  adhibitum  esset  causa  sanitatis. 

Secunda  objectio,  omnes  homines  habent 
saltem  pro  loco  et  tempore  auxilium,  quo 
converti  possint,  si  velint,  ut  supra  nos  etiam 
ipsi  docuimus,  et  omnes  justi  ex  doctrina 
Ecclesiae  perseverare  possunt  usque  ad  mor¬ 
tem,  si  velint ;  igitur  aut  pendet  ex  praevi- 
sione  operum,  aut  incerta  esse  potest  et  fal¬ 
lax  electio ;  nam  si  potest,  qui  forte  non  est 
electus,  converti,  si  velit,  et  post  conversio¬ 
nem  perseverare  si  velit ;  quid  impedit,  quo 
minus  convertatur  et  perseveret  ?  et  contra, 
si  potest  qui  forte  est  electus,  non  converti, 
aut  non  perseverafet  si  nolit ;  quid  prohibet, 
quo  minus  converti  aut  perseverare  nolit  ?  et, 
sivel  ille  velit,  vel  iste  nolit,  nonne  divina 
vacillabit  electio  ? 

Respondeo:  habent  omnes  pro  loco  et  tem¬ 
pore  sufficiens  auxilium,  quo  possint  con¬ 
verti,  ac  deinde  etiam  perseverare,  si  velint : 
sed  reipsa  nemo  convertitur,  nemoque  per¬ 
severat,  nisi  qui  habet  speciale  donum  poe¬ 
nitentiae  et  perseverantiae,  quod  non  omnibus 
datur,  sed  iis  tantum,  quibus  Deus  dandum 
esse  judicaverit.  Unde  autem  fiat,  ut  cum 
omnes  possint  converti,  aut  perseverare,  illi 
soli  convertantur  et  perseverent,  qui  habent 
ista  dona,  explicatum  est  libro  superiore,  ubi 
tradita  est  distinctio  gratiae  sufficientis  et  effi¬ 
cacis. 

Sed  instant  nonnulli :  ponatur  aliquis  ele¬ 
ctus  in  extremo  vitae,  qui  usque  ad  illam  ho¬ 
ram  in  sceleribus  vixerit ;  vel  potest  iste  li¬ 
bere  gratiam  conversionis  repudiare ,  vel 
non  potest;  si  potest,  igitur  potest  electus 
non  salvari ;  si  non  potest,  igitur  electio  tol* 
lit  arbitrii  libertatem. 

Respondeo,  potest  ille  libere  gratiam  repu¬ 
diare,  sed  certum  est  non  repudiaturum, 
quia  Deus  vocabit  illum,  sicut  videt  congruum 
illi  esse,  ut  vocantem  non  respuat,  lloc  enim 
modo  gratia  Dei  vera  a  nullo  duro  corde  re¬ 
spuitur,  quoniam  ad  hoc  datu'r,  ut  cor  emol¬ 
liat.  Neque  periculum  est  ne  forte  sapientiae 
divinae  ratio  desit,  qua  possit  unicuique  ho¬ 
mini  persuadere  quidquid  ei  libuerit. 

Tertia  objectio,  saepe  gloria  beatorum  pen- 
detex  peccatis  impiorum,  ut  gloria  martyrum 


ex  malitia  persecutorum,  gloria  doctorum, 
ex  perfidia  haereticorum,  gloria  virginum, 
ex  tentationibus  impudicorum  :  Deus  autem 
non  potest  esse  causa  peccati :  igitur  non  eli¬ 
git  Sanctos  ad  gloriam,  nisi  post  certaminum 
victoriaeque  praenotionem. 

Respondeo  :  propter  hoc  argumentum  non 
desunt,  qui  doceant,  Deum  ex  praedestina¬ 
tione  non  decrevisse  electis,  nisi  gradum 
unum  gloriae,  eum  videlicet,  qui  datur  par¬ 
vulis  per  baptismum;  reliquos  autem  gradus 
post  praevisionem  totius  vitae,  atque  omnium 
certaminum  statuisse.  Sed  non  est  opus  ad 
ista  confugere,  si  modo  teneamus,  quod  supra 
diximus,  Deum,  antequam  aliquid  absoluta 
voluntate  decreverit,  praescivisse  quidquid 
unquam  accidere  posset,  si  haec  aut  illa  po¬ 
nerentur.  Ex  hac  enim  conditionali  praeno¬ 
tione  potuit  Deus  in  praedestinatione  definire 
unicuique  electorum  omnem  illam  gloriam, 
ad  quam  eum  pervenire  decerneret,  ac  dein¬ 
de  merita  illi  convenientia  praeparare.  Neque 
sequitur  ex  hac  sententia,  ut  Deus  decernat 
ac  velit  peccata ,  sine  quibus  non  possunt 
Sancti  habere  merita,  quae  illis  Deus  in  prae¬ 
destinatione  decrevit :  Nam  satis  est  ad  cer¬ 
titudinem  ejusmodi  meritorum,  ut  Deus  prae¬ 
viderit  fore,  ut  a  persecutoribus  martyres  oc¬ 
cidantur,  si  ipse  permiserit. 

Neque  solum  opinio  illa,  quae  distinguit 
gradus  gloriae,  qui  dantur  sine  praevisione 
meritorum,  ab  iis  qui  dantur  ex  praevisione 
non  est  necessaria,  sed  neque  probabilis  no¬ 
bis  esse  videtui\  Nam,  qua  ratione  Deus 
prius  elegit  parvulos  ad  gloriam,  quam  Ba¬ 
ptismum  eorum  praeparet;  quoniam  gloria 
est  finis,  et  Baptismus  est  medium  ad  finem, 
et  prius  in  intentione  est  finis,  quam  medium ; 
eadem  ratione  prius  Deus  elegit  martyres  ad 
palmam  martyrii,  quam  victoriam  eorum  prai- 
paret,  quoniam  palma  est  finis,  et  victoria  est 
medium. 

Deinde  ex  hac  opinione  sequi  videtur,  ut 
aliquorum  praedestinatio  simpliciter  ab  ope¬ 
rum  praevisione  dependeat.  Nam  cum  aliqui 
non  baptizantur,  nisi  in  sanguine  suo,  quod 
S.  Emerentianae  contigisse  legimus  ;  illis  cer¬ 
te  non  datur  alius  gradus  gloriae,  uisi  quem 
per  martyrium  sibi  ipsi  acquirunt ;  illum  au¬ 
tem  gradum  ex  praevisione  martyrii  dari,  non 
ex  gratuita  praedestinatione  opinio  illa  conten¬ 
dit. 

Quarta  objectio.  Deus  non  reprobat  ante 
praevisionem  operum,  quia  reprobatio  ad  ju¬ 
stitiam  pertinet, ex  sententia  Augustini ;  igitur 

neque  praedestinat  ante  pracvisionem  ope¬ 
rum,  quoniam  qui  non  est  reprobus,  hoc 
ipso  est  praedestinatus. 

Respondeo  :  reprobat  Deus  ante  praevisio- 
nem  operum  quatenus  non  vult  aliquem  ex 
massa  peccati  liberare.  Et  hoc  modo,  qui  non 
est  reprobus  hoc  ipso  est  praedestinatus  ante 
pracvisionem  operum;  reprobat  tamen  post 
operum  pracvisionem,  quatenus  vult  aliquem 
condemnare;  neque  est  eadem  ratio  electio¬ 
nis  et  reprobationis  hoc  modo  posteriore 
consideratae,  quoniam  electio  est  opus  gra¬ 
tiae,  reprobatio  opus  justitiae,  ut  copiosius 
ostendemus  in  cap.  sequenti.  Itaque  quos 
reprobat,  juste  reprobat,  quia  peccatum  ip¬ 
sorum  id  meretur;  quos  praedestinat,  ad 
vitam  misericorditer  praedestinat,  quia  natu¬ 
ra  peccato  originali  infecta,  poenam  non 
gloriam  merebatur. 

Quinta  objectio,  si  Deus  absque  operum 
nostrorum  praevisione  praedestinaret,  sine 
dubio  aut  omnes,  aut  majorem  partem  ho¬ 
minum  praedestinaret  ad  vitam,  cum  sit  na¬ 
tura  bonus;  et  misericordia  ejus  sit  super 
omnia  opera  ejus.  At  pauci  sunt  qui  salvan¬ 
tur,  ut  ex  Evangelio  colligitur,  Matth.  vn. 
Igitur  non  praedestinat  Deus,  nisi  secundum 
pracvisionem  operum,  sive  boni  aut  mali 
usus  liberi  arbitrii. 

Respondeo  :  hoc  argumentum  aliquid  for¬ 
tasse  concluderet,  si  praedestinatio  nonprae- 
supponeret  originale  peccatum.  Nam  in  An¬ 
gelis  ita  factum  videmus,  ut  major  pars  ad 
vitam  praedestinata  fuerit.  Caeterum,  cum 
universum  genus  humanum  damnationem 
justissimam  per  peccatum  primi  hominis 
incurrisset,  magna  est  misericordia  Dei, 
quod  multis  indebitam  gratiam  donare  vo¬ 
luerit;  cur  autem  Deus,  cum  posset  etiam 
post  peccatum,  omnes  liberare,  minorem 
partem  liberandam  esse  decreverit,  rationem 
esse  dicit  S.  Augustinus  in  epist.  157.  ut  in- 
telligcremus,  quid  omnibus  deberetur. 

Sexta  objectio,  hac  de  praedestinatione 
sententia  videtur  impedimentum  adferre 
correptioni ,  exhortationi ,  orationi,  indu¬ 
stria?,  diligentiaeque,  et,  quod  est  omnium 
gravissimum,  desperationem  adferre,  ut  non 
libeat  aliquid  boni  agere,  sed  contra  omni 
generi  flagitiorum  et  corruptelarum  se  de¬ 
dere.  Qui  enim  praedestinaitus  ad  vitam  non 
fuerit,  sed  reprobus,  quidquid  egerit,  et 
quomodocumque  vixerit,  salvari  non  pote¬ 
rit  ;  qui  vero  fuerit  praedestinatus  ad  vitam, 
quidquid  tandem  egerit,  et  quomodocumque 


vitam  traduxerit,  sine  dubitatione  salvabi¬ 
tur. 

Respondeo  :  hoc  argumentum  praeclare 
dissolvit  S.  August.  in  lib.  de  bono  perse- 
ver,  extremo.  Nos  breviter  respondemus, 
tantum  abesse  ut  haec  sententia  de  praedesti¬ 
natione,  correptiones,  exhortationes,  ora¬ 
tiones,  industriam,  diligentiam,  et  spem  bo¬ 
nam  impediat,  ut  potius  haec  omnia  ponat, 
atque  confirmet.  Deus  enim  praedestinavit 
homines,  sed  ita  praedestinavit  ut  per  haec 
media  pertingant  ad  finem.  Neque  verum 
est,  reprobum,  quidquid  egerit,  damnandum 
et  praedestinatum,  quidquid  egerit,  salvan¬ 
dum.  Non  enim  damnabuntur  nisi  mali,  ne¬ 
que  salvabuntur  nisi  boni ;  sed  hoc  tamen 
est  verum,  omnes  reprobos,  mulos,  et  om¬ 
nes  electos,  bonos  aliquando  futuros ;  et 
quoniam  dum  hic  vivimus,  incerta  est  tum 
electio,  tum  reprobatio ,  sicut  nemo  salutem 
desperai'e,  ita  etiam  nemo  certo  debet  de 
sua  felicitate  praesumere,  sed  cum  metu  et 
tremore  salutem  suam  operari. 

CAUT  XVI. 

Causam  reprobationis  impiorum  'partim  ad 

solam  Dei  voluntatem ,  partim  ad  peccata 

pr  visa  referendam  esse. 

Nona  propositio  :  «  Reprobatio,  quam  S. 
August.  praedestinationem  ad  interitum  vo¬ 
cat,  duos  actus  comprehendit,  alterum  ne¬ 
gativum,  cujus  nulla  est  causa  ex  parte  ho¬ 
minum,  alterum  positivum,  cujus  causa  est 
peccati  originalis,  actualisve  preevisio.  »  De 
hac  nova  propositione  hoc  loco  breviter 
disseremus,  quoniam  maxima  pars  lib.  ii. 
de  statu  peccati,  in  hac  ipsa  re  explicanda 
consumpta  est ;  nam  quemadmodum  prae¬ 
destinationem,  sive  electionem  gratiae  con¬ 
tra  Pelagianas  defendimus,  ita  reprobatio¬ 
nem  justissimam  contra  Calvinianos  defen¬ 
dere  cogimur,  qui  cum  homines  ante  praevi- 
sionem  peccati  ad  peccatum  et  mortem 
aeternam  praedestinatos  esse  contendant, 
cum  ipsa  Dei  justitia  pugnant,  et  omnia 
hominum  scelera  in  Deum  auctorem  refun¬ 
dunt.  Sed  de  hac  re  satis  multa  loco  notato; 
nunc  propositionem  nostram  breviter  expli¬ 
cemus. 

Dicimus  igitur  primum,  reprobationem  a 
S.  Augustino  praedestinationem  ad  interi- 

tum  nominari.  Sic  enim  ipse  loquitur  in 
Enchirid.  cap  100  :  «Implet  ipse  quod  vult 
bene  utens  et  malis,  tamquam  summe  bonus, 
ad  eorum  damnationem,  quos  juste  praede¬ 
stinavit  ad  poenam,  et  ad  eorum  salutem, 
quos  benigne  praedestinavit  ad  gratiam.  » 
Usus  tamen  jam  Scholarum  obtinuit,  ut  non 
dicantur  praedestinati,  nisi  qui  ad  gloriam 
sunt  electi ;  et  vere  in  Scripturis  non  inve¬ 
nitur  hoc  nomen,  nisi  in  bonam  partem. 
Reprobos  autem  Theologi  praescitos  vocare 
solent,  non  quod  hoc  nomen  non  sit  com¬ 
mune  cum  electis,  cum  Apostolus  dicat : 
Quos  praescivit  et  praedestinavit ,  etc.  ad  Ro- 
man.  vili  (I),  sed  reliquerunt  eis  nomen 
commune,  ut  illos  ab  iis  distinguerent,  qui 
proprie  praedestinati  dici  meruerunt. 

Dicimus  deinde,  reprobationem  duos  ac¬ 
tus  comprehendere,  alterum  negativum,  al¬ 
terum  positivum ;  siquidem  reprobi  oppo¬ 
nuntur  electis  contradictorie  et  contrarie. 
Primum  enim  non  habet  Deus  voluntatem 
illos  salvandi;  deinde  habet  voluntatem  eos 
damnandi ;  et  quidem,  quod  attinet  ad  pri¬ 
orem  actum,  nulla  datur  ejus  causa  ex  parte 
hominum,  sicut  neque  praedestinationis. 
Posterioris  autem  datur  causa  prae  visio  pec¬ 
cati.  Utrumque  breviter  probandum  est. 

Igitur  nen  dari  causam  exparte  hominum 
reprobationis  negativae,  probatur  primo  ex 
Apostolo  ad  Itoni,  ix  :  Antequam  aliquid  boni 
vel  mali  egissent,  non  ex  operibus,  sed  ex  vo¬ 
cante  dictum  est  ei,  quia  major  serviet  mino¬ 
ri.  Et  :  Jacoi  dilexi,  Esau  autem  odio  habui. 
Illud  enim  :  Antequam  aliquid  boni,  vel  mali 
egissent  (2),  non  solum  referri  debet  ad  bona 
et  mala  coram  hominibus,  sed  etiam  ad  bona 
et  mala  in  praescientia  Dei,  quoniam  alioqui 
daretur  causa  praedestinationis  ex  parte  ho¬ 
minum,  quod  supra  improbatum  est. 

Dices  :  Deum  non  odisseEsau  propter  ope¬ 
ra  mala  praevisa,  sed  propter  originale  pec¬ 
catum.  Contra,  nam  originale  peccatum  erat 
commune  utrique,  igitur  si  propter  originale 
peccatum  odio  habuit  Deus  Esau,  debuit  e- 
tiam  propter  idem  peccatum  odisse  Ja- 
cob. 

Dices  :  poterat  Deus  juste  odisse  etiam  Ja- 
cob.  sed  ex  misericordia  voluit  eum  diligere. 
At,  hoc  est,  quod  quanitur,  cur  Deus  unum 
diluxerit,  ut  liberaret,  alterum  odio  habue¬ 
rit,  ut  non  liberaret,  cum  uterque  odio  dig¬ 
nus,  et  amore  indignus  esset..  Non  enim  re¬ 


sponderi  potest,  unum  non  diligi,  quia  dignus 
est  odio,  cum  uterque  dignus  sit  odio. 

Restat  igitur,  ut  hujus  discretionis  causa 
sit  voluntas  Dei,  qua  unum  liberat,  quia  sic 
ei  placet ;  alterum  non  liberat,  quia  non  pla¬ 
cet.  Et  hoc  ipsum  confirmat  ibidem  Aposto¬ 
lus,  cum  dicit  :  Miserebor  cujus  misereor  etc. 
Et  :  An  non  habet  potestatem  figulus  luti  etc. 
Et  :  Cujus  vult  miseretur ,  et  quem  vult  indu¬ 
rat.  Ubi  tamen  observandum  est,  vocabula 
illa,  quse  sonant  aliquid  positivum,  ut  odio 
habere  et  indurare,  accipienda  esse  pro  ne¬ 
gatione  :  nam  odio  habere,  hoc  loco,  est, 
non  velle  diligere ;  et,  indurare,  est,  non 
velle  misereri,  ut  August.  docet  in  epist. 
103.  et  tract.  33.  in  Joan.  et  in  lib.  i.  ad 
Simplician.  quaest.  2.  ubi  dicit,  nihil  esse 
aliud  indurare,  nisi  non  misereri. 

At,  inquies,  induratio  est  poena  peccati, 
ut  patet  ex  Apostolo  ad  Rom.  i.  et  ex  Au- 
gustin.  lib.  v.  in  Julia  a.  cap.  3.  non  igitur 
oritur  ex  sola  Dei  voluntate.  Respondeo  :  in¬ 
duratio  utrumque  habet,  nam  et  est  poena 
peccati  praecedentis,  quatenus  Deus  alicui 
negat  auxilium  et  gratiam,  quia  propter 
peccata  praecedentia  dignus  est  tali  deser¬ 
tione;  et  tamen  est  simul  effectus  hujus  ne¬ 
gativae  reprobationis.  Deus  enim  quia  non 
vult  eum  salvare,  punit  tali  desertione  pec¬ 
catum  ejus  praecedens,  quod  non  faceret,  si 
eum  salvare  decerneret;  atque  ideo  Apo¬ 
stolus  ad  voluntatem  Dei  recurrit,  cum  ait, 
cujus  vult,  miseretur,  et  quem  vult,  indu¬ 
rat  ;  nec  tamen  ulla  est  in  hac  re  iniquitas, 
quoniam  non  tenetur  Deus  peccatorem  libe¬ 
rare,  aut  eum  emollire,  atque  converte¬ 
re. 

Sed  dices,  quamvis  odio  habere  et  indu¬ 
rare  possint  exponi  per  negationem,  tamen 
facere  vasa  in  contumeliam  non  videtur 
posse  accipi  nisi  positive.  Quomodo  igitur 
Apostolus  hoc  etiam  revocat  ad  voluntatem 
Dei,  cum  dicit,  an  non  habet  potestatem  fi¬ 
gulus  luti,  facere  aliud  vas  inhonorem,  aliud 
in  contumeliam?  Respondeo:  facere  vasa  in 
contumeliam,  potest  accipi  duobus  modis. 
Uno  modo  pro  eo,  quod  est  facere  vasa, 
qualia  requirit  conditio  masstc,  et  ea  sic  re¬ 
linquere,  hoc  est,  formare  homines,  quales 
requirit  natura  corrupta,  neque  aliquid  ad¬ 
dere  ;  et  hoc  sonat  aliquid  negativum,  et 
pertinet  ad  priorem  actum  reprobationis,  et 
hoc  modo  loquitur  Apostolus.  Altero  modo 


(1)  Rorp.  Vi II,  11.  -  •  (2;  Rom.  IX,  1 !. 

accipi  potest,  facere  vasa  in.  contumeliam, 
pro  eo,  quod  est  deputare  illa  ad  contume¬ 
liam,  id  est,  ad  confusionem  aeternam,  et 
hoc  pertinet  ad  posteriorem  actum  improba¬ 
tionis,  et  hoc  modo  intellexit  facere  vasa  in 
contumeliam  S.  Augustinus  in  epist.  106. 
cujus  verba  paulo  infra  citabimus. 

Probatur  secundo  ex  testimonio  S.  Au- 
gust.  is  enim  in  epist.  105.  ad  Sixtum,  sic 
ait  :  «  Cur  illum  potius  quam  illum  liberet, 
aut  non  liberet,  scrutetur  qui  potest  judicio¬ 
rum  ejus  tam  magnum  profundum,  vcrum- 
tamen  caveat  praicipitium.  »  Ubi  vides,  non 
solum  non  posse  sciri  causam,  cur  illum  aut 
illum  liberet,  sed  etiam  cur  illum  aut  illum 
non  liberet.  Idem  etiam  in  libro  de  corrept. 
et  grat.  cap.  8.  et  13.  scribit,  referendum 
esse  inter  occulta  judicia  Dei,  cur  Deus  qui¬ 
busdam  justificatis  donum  perseverantia; 
dare  nolit,  non  enim  ista  negatio  doni  per¬ 
severantia;  poenapeccali  dici  potest,  cum  ju- 
stificati  talem  poenam  non  mereantur,  ac  per 
hoc  non  est  poena,  sed  effectus  reprobatio¬ 
nis  negativa?. 

Probatur  ultimo  ratione,  nam  hoc  ipos 
quod  aliquis  non  praedestinatur,  intelligitur 
reprobatus  negativa  reprobatione.  At  prae¬ 
destinatio  facta  est  ante  praevisionem  ope¬ 
rum,  neque  habet  ullomodo  causam  ex  parte 
hominum,  igitur  etiam  reprobatio  negativa 
facta  est  ante  pra;  visio  nem  operum,  neque 
ex  parte  hominum  ullam  causam  habet. 

Jam  vero  reprobationis  positivae,  id  est, 
alterius  illius  actus,  quo  Deus  vult  reprobos 
seternis  suppliciis  addicere,  causam  esse  pec¬ 
cata  hominum,  non  autem  solam  Dei  volun¬ 
tatem,  probatur  primo  ex  Scripturis,  qua; 
passiin  docent,  poenam  a;ternam  justo  Dei 
judicio  peccatis  hominum  reddi.  Matth.xxv. 
Ite  maledicti  in  ignem  selenium,  esurivi  enim 
et  non  dedistis  mihi  manducare,  etc.  Et  ad  Ito- 
man.  n.  Ira  et  indignatio  in  omnem  animam 
operantis  malum  etc.  (i).  Quamvis  eadem  Scri¬ 
ptura  doceat,  vitam  alternam  justo  Dei  judi¬ 
cio  reddi  bonis  hominum  meritis,  tamen  po¬ 
tuit  Deus  pra?destinare  ad  vitam  internam 
sine  pra;visione  operum,  quia  potuit  auctor 
esse  priedestinatis,  ut  bona  opera  facerent, 
non  autem  potuit  sine  pra;visione  operum 
damnare  ad  gehennam,  qua;  est  p«;na  pec¬ 
cati  secundum  Scripturas,  quia  non  potuit 
auctor  esse  reprobis,  ut  mala  opera  facerent. 

Secundo,  idem  probatur  ex  Augustino  in 


lib.  m.  adversus  Julian.  cap.  18.  ubi  sic  lo¬ 
quitur  :  «  Bonus  est  Deus,  justus  est  Deus, 
potest  sine  bonis  meritis  liberare,  quia  bonus 
est;  non  potest  sine  malis  meritis  damnare, 
quia  justus  est.  »  Item  in  epist.  106.  ad  Puu- 
lin.  «  Ha;c  massa  si  esset  ita  media,  ut  quem¬ 
admodum  nihil  boni,  ita  nec  mali  aliquid 
mereretur,  non  frustra  videretur  iniquitas, 
ut  ex  ea  fierent  vasa  in  contumeliam,  cum 
vero  per  liberum  arbitrium  primi  hominis 
in  condemnationem  universa  defluxerit,  pro¬ 
cul  dubio  quod  ex  ea  fiunt  vasa  in  honorem, 
non  ipsius  justitia; ;  qua;  gratiam  nulla  pra:- 
cessit,  sed  Dei  misericordia; ;  quod  vero  in 
contumeliam,  non  iniquitati  \  ei,  qua;  absit 
ut  sit  apud  Dcuin,  sed  judicio  deputandum 
est.  )> 

Probatur  ultimo  ratione,  nam  condemnare 
aliquem  sine  causa,  est  punire  sine  culpa, 
quod  injustum  esse,  et  Deo,  qui  justissimus 
est,  convenire  non  posse,  extra  controver¬ 
siam  est.  Nam  ut  eleganter  Augustinus  scri¬ 
bit  in  libro  de  gratia  et  libero  arbitrio  c.  23  : 
«  Deus  reddit  mala  pro  malis,  quia  justus 
est ;  bona  pro  malis,  quia  bonus  est ;  bona 
pro  bonis,  quia  bonus  et  justus  est;  solum 
non  reddit  mala  pro  bonis,  quia  injustus  non 
est.  » 

Adjecimus  in  nostra  propositione,  causam 
reprobationis  esse  prmvisionem  peccati  ori¬ 
ginalis,  vel  actualis,  quia  non  omnes  Deus 
reprobat  positive  propter  originale  pecca¬ 
tum,  cum  illud  vere  nonnullis  reprobis  per 
Baptismi  gratiam  remittatur,  sed  alios' pro¬ 
pter  originale  tantum,  ut  parvulos  non  ba- 
ptizatos,  alios  propter  actuale  tantum,  ut 
baptizatos  adultos,  alios  propter  utrumque 
ut  infideles  adultos.  De  qua  re  vide  August. 
in  libro  de  corrept.  et  grat.  cap.  13.  et  Pro¬ 
sperum  in  respons.  ad  2.  cap.  Gallorum. 
Quod  si  B.  August.  ut  plurimum  reprobatio¬ 
nis  causam  referre  videtur  ad  peccatum  ori¬ 
ginale,  ratione  cujus  totum  genus  humanum 
factum  est  quasi  qumdam  massa  damnata, 
propterea  id  facit,  quoniam  inde  incipit  om¬ 
nium  reproborum  damnatio.  Tametsi  enim 
aliqui  eruuntur  ex  massa  per  Baptismum,  et 
ad  ledifieium  transferuntur,  ut  ipse  etiam 
Augustinus  scribit  in  epist.  54.  ad  Dardan. 
qua?st.  2 ;  tamen  iterum  per  actuale  pecca¬ 
tum  revertuntur  ad  massam,  et  ideo  sic  ha¬ 
bentur  a  Deo,  quasi  nunquam  ab  ea  massa 
separati  fuissent. 


(1) Mattii.  XXI.  41;  Roin  II,  8. 

Quare  idem  August.  in  libro  de  corrept. 
et  grat.  cap.  7.  dicit  eos,  qui  tandem  peri¬ 
turi  sunt,  quamvis  recte  pieque  vivant,  non 
esse  a  massa  damnationis  praescientia  Dei, 
et  praedestinatione  discretos,  non  quod  eos 
Deus  tunc  oderit.,  et  damnare  velit ;  cum 
recte  pieque  vivunt,  sed  quia  illos  non  ele¬ 
git  ad  regnum,  ante  mundi  constitutionem, 
et  praescivit  ante  vitae  finem  relapsuros  ad 
massam,  et  propter  peccata,  quae  videt  eos 
procul  dubio  commissuros,  damnare  decrevit 
ad  poenas. 

Porro  qui  ob  solum  originale  peccatum  a 
Deo  praevisum,  omnes  reprobos  damnationi 
perpetua}  addictos  fuisse  contendunt,  quae¬ 
stionem  plane  insolubilem  sibi  ipsi  faciunt ; 
neque  enim  intelligi  potest,  quomodo  Deus 
propter  originale  peccatum  damnare  velit 
cos,  quibus  in  Baptismo  peccatum  ipsum 
vere,  proprieque  dimisit :  nam  etiamsi  di¬ 
missa  culpa  originali,  non  continuo  tollantur 
concupiscentia,  ignorantia,  mortalitas,  aliae- 
que  id  genus  miseriae,  tamen  propter  ista 
non  potest  Deus  hominem  velle  damnare, 
cum  Apostolus  de  justificatis  dicat  :  Nihil 
ergo  damnationis  est  iis ,  qui  sunt  in  Christo 
Jesu ,  ad  Rom.  viii  (1). 


CAPUT  XVII. 

Quid  intersit  inter  hominum  et  Angelorum 
electionem  sive  reprobationem. 


Decima  propositio  :  «  Quamvis  Angeli 
quoque  sancti  gratis  praedestinati  sint  ad  vi¬ 
tam,  Angeli  vero  mali,  partim  ex  sola  Dei 
voluntate,  partim  ob  praevisa  peccata  repro¬ 
bati  ;  tamen  divitiae,  gratiae  et  justitiae  Dei, 
magis  ostenduntur  in  electione  et  reproba¬ 
tione  hominum,  quam  Angelorum.  »  Haec 
decima  propositio  erit  hujus  disputationis, 
totiusque  libri  postrema  conclusio. 

Esse  autem  Angelos  electos  ac  praedesti- 
mitos,  docet  Apostolus,  cum  ait,  scribens  ad 
Tirnoth.  in  1.  epist.  cap.  v  :  Testor  coram 
Deo ,  et  Christo  Jesu ,  et  electis  Angelis ,  ut  cu¬ 
stodias  haec  etc.  (1).  Docet  etiam  S.  August. 
in  Enrichid.  cap.  100.  ubi  sic  ait  :  «  Haec 
sunt  magna  opera  Domini  exquisita  in  om¬ 
nes  voluntates  ejus,  et  tam  sapienter  exqui¬ 
sita,  ut  cum  Angelica  et  humana  natura  pec- 


cassct,  id  est,  non  quod  ille,  sed  quod  voluit 
ipsa,  fecisset,  etiam  per  camdem  creaturae 
voluntatem,  qua  factum  est  quod  creator 
noluit,  impleret  ipse  quod  voluit,  bene  utens 
et  malis,  tanquam  summe  bonus,  ad  eorum 
damnationem,  quos  juste  praedestinavit  ad 
poenam,  et  ad  eorum  salutem,  quos  beni¬ 
gne  praedestinavit  ad  gratiam.  »  Idem  quo¬ 
que  August.  lib.  i.  Retractat,  cap.  13.  indi¬ 
cat,  homines  fuisse  etiam  praedestinandos, 
si  Adam  non  peccasset,  et  sine  dubio  eadem 
ratio  est  de  Angelis,  et  de  hominibus  ante 
peccatum  :  «  Usque  ad  certum,  inquit,  San¬ 
ctorum  numerum,  quem  praedestinavit  Deus, 
nascerentur  homines,  non  parentibus  suc¬ 
cessuri  morientibus,  sed  cum  viventibus  reg¬ 
naturi.  » 

Porro  non  solum  praedestinatos  atque  ele¬ 
ctos  esse  S.  Angelos,  sed  etiam  gratis,  id  est, 
ante  bonorum  operum  praevisionem  praede¬ 
stinatos  electosque  fuisse,  probari  potest  hac 
ratione.  Antequam  Deus  Angelos  absolute 
creare  vel  praedestinare  vellet,  sine  dubio 
cognovit  eos  bene  usuros  libero  arbitrio  et 
gratia,  et  tandem  salvandos,  si  eam  gratiam 
illis  praeberet,  quam  reipsa  praebuit,  haec 
enim  cognitio  necessaria  est  in  Deo,  ac  per 
hoc  prior  est,  quam  absoluta  voluntas  crean¬ 
di,  vel  praedestinandi  Angelos,  quae  non  est 
necessaria,  sed  libera ;  necessaria  enim  prio¬ 
ra  sunt  liberis,  secundum  modum  nostrum 
intelligendi :  igitur  cum  Deus  voluit  Angelos 
creare,  et  eam  gratiam  illis  praebere,  quam 
praebuit ;  sine  dubio  voluit  etiam  illos  infalli- 
biliter  salvare ;  nam  si  id  non  voluisset,  eam 
gratiam  non  dedisset,  per  quam  eos  infalli- 
biliter  salvandos  esse  praeviderat.  Prius  au¬ 
tem  est  velle  gratiam  Angelis  praebere,  quam 
videre  opera  ex  illa  gratia  procedentia,  ut 
notum  est,  cum  causa  sit  prior  effectu  ;  igi¬ 
tur  prius  voluit  absolute  Deus  Angelos  sal¬ 
vare,  quam  eorum  opera  futura  praeviderit. 

Eadem  ratione  probari  potest,  reprobatio¬ 
nem  Angelorum  negativam,  non  pendere  ex 
praevisione  peccati,  nam  praevidit  Deus  An¬ 
gelos,  qui  perierunt,  infallibiter  perituros,  si 
eam  solam  gratiam  illis  daret,  quam  re  ipsa 
illis  dedit  :  ergo  cum  eam  solam  gratiam 
illis  dare  voluit,  simul  voluit  eos  non  prae¬ 
destinare  ad  gloriam,  sed  permittere,  ut  ex¬ 
ciderent  a  salute;  nam  si  eos  Deus  abso¬ 
lute  salvare  voluisset,  non  defuisset  ejus  sa¬ 
pientiae  ratio,  qua  id  faceret.  Nulla  igitur 

causa  reddi  potest,  cur  Deus  aliis  Angelis 
dare  voluerit  gratiam,  per  quam  videbat  in- 
fallibili ter  salvandos,  aliis  vero  per  quam 
videbat  infallibiliter  non  salvandos,  nisi  quia 
voluit  illos  salvare,  istos  non  voluit  salvare. 
Cur  autem  voluerit  Angelos  malos  positive 
damnare,  sine  dubio  causa  fuit  peccatum 
eorum  prsevisum.  Non  enim  juste  poena 
damnationis  infligitur,  nisi  ubi  culpa  prse- 
ccsscrit. 

Atque  haec  ratio  habet  etiam  locum  in 
praxlcstinationc  et  reprobatione  hominum; 
et  potest  hac  similitudine  illustrari ;  si  rex 
aliquis  proponat  bravium  obtinendum  per 
cursum,  et  revelatione  divina  praenoscat,  si 
cursu  equorum  certetur,  talem  hominem 
adepturum  bravium  ;  si  bigis,  talem ;  si  pe¬ 
dibus,  talem ;  si  navibus,  talem.  Deinde  in¬ 
stituat,  ut  certetur  bigis,  et  omnibus  qui 
decertaturi  accesserint,  bigas  aptissimas  ipse 
praebeat;  nonne  justum  erit  certamen,  et 
juste  privabuntur  bravio,  qui  currendo  victi 
fuerint,  et  ille  juste  coronabitur,  qui  alios 
currendo  superaverit?  et  tamen  quis  ambigere 
potest,  quia  rex  omnino  gratis  praedestina¬ 
verit  ad  bravium  illum,  qui  victor  evasit  ? 
nulla  enim  causa  reddi  potest,  cur  voluerit 
cursu  bigarum  contendi,  non  alio  genere 
pugna)  :  cum  certo  sciret,  si  bigis  contende¬ 
retur,  illum  solum  fore  victorem,  qui  reipsa 
fuit ;  nisi  quia  voluit  ei  gratificari. 

Quod  si  rex  ille,  qui  bigas  omnino  similes, 
et  aequales  decertaturis  dedit,  dicitur  gratis 
praedestinasse ,  quem  voluit  ad  bravium , 
quanto  magis  Deus  gratis  praedestinasse  di¬ 
cetur  electos,  cum  eis  majorem  gratiam, 
quam  aliis,  dederit?  nam  de  hominibus  qui¬ 
dem  dubitari  non  potest,  ut  supra  probatum 
est;  de  Angelis  autem  id  S.  Augustinus  te¬ 
statur  in  lib.  xh.  de  Civit.  Dei  cap.  ix  :  «  Aut 
minorem,  inquit,  acceperunt  amoris  divini 
gratiam,  quam  illi,  qui  in  eadem  perstiterunt, 
aut  si  utrique  boni  aequaliter  creati  sunt, 
istis  mala  voluntate  cadentibus,  illi  amplius 
adjuti  ad  eam  bcatitudinis  plenitudinem 
pervenerunt.  »  Idem  etiam  libro  de  corre¬ 
ptione  et  gratia  cap.  10  cum  dicit,  Deum  in 
Angelis  prius  ostendere  voluisse,  quid  pos¬ 
set  eorum  liberum  arbitrium,  deinde  quid 
pnssct  suae  gratiae  beneficium,  justitiacque 
judicium  :  aperte  significat  ad  gratiae  bene¬ 
ficium  pertinere  beatitudinem  bonorum  An¬ 
gelorum,  quoniam  gratis  ad  eam  electi  sunt, 
et  inde  perseverantiae  donum  acceperunt, 
quod  non  acceperunt  Angeli  mali,  qui  non 


perseverarunt,  et  justo  Dei  judicio  in  alter¬ 
num  exitium  corruerunt. 

Jam  vero  majores  divitias  cum  gratiae, 
tum  justitiae  Deum  ostendisse  in  electione  et 
reprobatione  hominum,  quam  Angelorum 
facile  demonstrari  potest.  Nam  quod  attinet 
ad  gratiam ,  Deus  praedestinavit  homines 
quosdam  ad  gloriam,  qui  non  solum  gloria 
indigni,  sed  etiam  poena  dignissimi  erant, 
cum  essent  natura  filii  irae,  sicut  et  caeteri  : 
Angeli  vero  neque  poena  digni,  neque  gloria 
indigni,  sed  solum  non  digni ,  antequam 
praedestinarentur,  erant. 

Deide  homines,  qui  natura  sunt  Angelis 
inferiores,  praedestinavit  Deus  ad  aequalem 
gloriam  cum  Angelis ;  aequales  enim  nos  An¬ 
gelis  futuros,  veritas  ipsa  promisit  Matth. 
xxii.  Imo  vero  naturam  nostram,  ratione 
incarnationis  Christi,  ad  gloriam  longe  ex¬ 
cellentiorem  praedestinatam  esse  scimus , 
quam  Angelorum,  siquidem  in  illa  superna 
Hierusalem,  caput  omnium  hominum  et  An¬ 
gelorum,  non  aliquis  Angelus  erit,  sed  Chri¬ 
stus  Jesus,  Deus  et  homo.  Itaque  Deus,  ut 
ostenderet  immensas  divitias  gratiae  suae, 
naturam  humanam  ex  profundiore  abysso 
miseriae  eduxit,  et  ad  altius  fastigium  gloriae 
perduxit,  quam  Angelorum. 

Denique,  electis  Angelis  Deus  non  aliam 
gratiam  dedit,  nisi  habitualem,  qua  fieret, 
ut  possent  perseverare,  si  vellent ;  non  au¬ 
tem  dedit  gratiam  illam  excitantem,  qua  fie¬ 
ret,  ut  vellent,  sed  ut  vellent,  in  eorum  reli¬ 
quit  libero  arbitrio,  ut  S.  Augustinus  docet 
in  lib.  de  correptione  et  gratia,  cap.  11.  et 
12.  hominibus  autem  electis  Deus  non  so¬ 
lum  gratiam  habitualem  donat,  qua  possint 
bene  operari  et  perseverare  si  velint,  sed 
etiam  ita  illos  excitat,  eisque  intus  in  corde 
persuadet  efficaci  vocatione,  ut  faciat  illos 
etiam  velle.  Quocirca  idem  B.  Augustinus  in 
loco  citato  scribit,  ipsam  beatitudinem  ho¬ 
minibus  nunc  esse  donum  gratia),  qua)  mer¬ 
ces  meriti  futura  erat,  sicut  fuit  Angelis 
sanctis,  si  primus  homo  stare  voluisset.  Vide 
qua)  scripsimus  in  libro  de  gratia  primi  ho¬ 
minis  cap.  4.  et  7. 

Quod  vero  attinet  ad  justitiam,  longe  ma¬ 
jor  justitiae  rigor  apparet  in  reprobatione 
hominum,  quam  Angelorum,  tum  quia,  ma¬ 
ximam  partem  hominum,  minimam  Angelo¬ 
rum  reprobavit,  tum  etiam,  quoniam  Ange¬ 
lorum  nullum  Deus  poena)  sempiterna)  addi¬ 
cit,  nisi  propter  culpam  propria  voluntate 
commissam  ;  hominum  autem  plurimos  dam- 

nat,  propter  solum  originale  peccatum,  quod  etiam  prm  Angelis  misericordiam  et  judi- 
aliena  voluntate  commissum  fuisse  non  du-  cium  Deo  nostro  cantare  possumus  et  debc- 
bium  est.  Quare  non  solum  cum  Angelis,  sed  mus. 


CONTROVERSIARUM 


DE  GRATIA  ET  LIBERO  ARBITRIO 

LIBER  TERTIOS 


CAPUT  PRIMUM. 

Praemittuntur  aliqua  ante  ipsam  tractationem 
id  est ,  argumentum  totius  operis,  summa 
praecipuarum  difficultatum ,  et  qui  scri¬ 
pserint  de  libero  arbitrio. 

Disseruimus  dc  gratia,  et  praedestinatione, 
nunc  de  libertate  arbitrii,  quatuor  capita 
consideranda  sunt.  Primo,  quae  sit  ratio  et 
natura,  quod  subjectum,  quod  objectum, 
quis  actus,  quis  finis  liberi  arbitrii.  Secundo, 
quas  sint  vires  liberi  arbitrii,  et  quae  neces¬ 
sitas  gratiae  in  operibus  naturalibus.  Tertio, 
quae  sint  in  moralibus.  Quarto,  quae  in  su- 
pernaturalibus.  Sunt  autem  sex  praecipuae 
quaestiones  obscurissimae  in  tractatione  deli¬ 
bero  arbitrio,  quas  variis  in  locis,  prout  ordo 
disputationis  exiget,  enodabimus. 

Prima  est  de  concordia  liberi  arbitrii  cum 
determinatione  judicii  practici.  Nam  si  vo¬ 
luntas  pendet  in  electione  a  judicio  rationis 
practico,  cum  nihil  possit  voluntas  eligere, 
nisi  quod  ratio  judicaverit  omnibus  consi¬ 
deratis,  hoc  loco,  et  tempore,  esse  bonum  et 
expetendum  ;  ratio  autem  non  sit  in  judi¬ 
cando  libera,  sed  necessario  pendeat  ab  ob¬ 
jecto,  nec  possit  aliter  judicare,  quam  res  se 
habeat,  remota  ignorantia  et  perturbatione, 
qua;  sine  dubio  ad  libertatem  non  necessario 
requiruntur  :  ubi,  qua;so,  est  arbitrium  vo¬ 
luntatis  ? 

Altera  qua:stio  est  de  concordia  liberi  ar¬ 
bitrii,  cum  praescientia  Dei.  Nam  si  Deus 
omnia  novit,  antequam  fiant,  nec  potest  ejus 
cognitio  falli ;  non  poterit  aliquid  pro  arbi¬ 
trio  hominis  fleri  aut  non  fleri,  sed  neces¬ 


sario  id  fiet,  quod  Deus  futurum  esse  pne- 
novit. 

Tertia,  de  concordia  liberi  arbitrii,  cum 
determinatione  divina;  voluntatis.  Nam  si  li¬ 
berum  arbitrium,  ut  omnes  alia;  secunda; 
causae,  nihil  agere  potest  sine  concursu  pri¬ 
ma;  causa; :  prima  vero  causa,  qua;  est  di¬ 
vina  voluntas,  prius  natura  operatur,  et  ap¬ 
plicat.  secundas  causas  ad  operandum,  nec 
ulla  ratione  efficientia  ejus  impediri  potest ; 
ubi  nam  est  ea  libertas,  qua;  voluntati  relin¬ 
qui  dicitur,  et  a  qua  liberum  arbitrium  no¬ 
minatur  ? 

Quarta,  de  concordia  liberi  arbitrii,  cum 
depravatione  natura;,  qua;  ex  peccato  primi 
parentis  in  homine  reperitur.  Nam  quemad¬ 
modum  curva  tibia,  non  potest  non  semper 
claudiftare  :  sic  etiam  humana  voluntas  per 
peccatum  perversa  et  curva  effecta,  non  vi¬ 
detur  posse  in  ullo  opere  vitare  peccatum. 

Quinta,  dc  concordia  liberi  arbitrii,  cum 
praedestinatione  divina.  Nam  si  praedestinatio 
certissima  est,  nec  ob  operibus  nostris,  sed 
a  divina  voluntate  dependet,  certe  nec  prae¬ 
destinati  videntur  posse  non  bene  agere , 
necnon  praedestinati  bene  agere,  Proinde 
tollitur  libertas  ad  bona  et  mala,  nisi  ratio 
inveniatur,  qua  pra;destinatio  cum  libertate 
concilietur. 

Sexta,  dc  concordia  liberi  arbitrii  cum  gra¬ 
tia  efficaci;  Nam  si  gratia  efficax  facit  ho¬ 
minem  credere,  sperare,  diligere,  pamiten- 
tiam  agere,  bene  operari,  neque  potest  ejus¬ 
modi  gratia  rejici,  quoniam  alioqui  non  vere 
gratia  efficax  diceretur,  et  (ut  Augustinus 
alicubi  dicit)  ipsa  facit,  ne  rejiciatur  :  nulla; 
videntur  partes  esse  liberi  arbitrii  in  his 
operibus,  qua;  ad  salutem  et  pietatem  per¬ 
tinent. 

Ex  hissquaestionibus  prima  solvetur  in  lioc 
hi.  lib.  cap.  8.  et  9.  Secunda  et  tertia  in  iv. 
lib.  cap.  13. 14.  13.  et  1C.  Quarta,  in  lib.  v. 
cap.  10.  11.  et  12.  Quinta  et  sexta,  in  lib.  vi. 
cap.  14.  et  13. 

Scripserunt  de  libero,  sive  potius  servo 
arbitrio  ex  adversariis  Joan.  Wiclefus  in  Tri- 
alogo  lib.  i.  et  m.  Martinus  Lutherus  in 
lib.  de  servo  arbitrio,  ct  in  assertione  articuli 
3G.  et  alibi.  Martinus  Bucerus  in  lib.  de  con¬ 
cordia,  in  artic.  de  libero  arbitrio,  Philippus 
Melanchthon  in  Locis,  tit.  de  causa  peccati, 
ct  tit.  de  libero  arbitrio.  Illyricus  cum  sociis 
Centuriatoribus,  centur.  2.  3.  4.  et  seq.  cap. 
4.  Joan.  Brentius  in  Apologia  pro  Confes¬ 
sione  Wirtembergensi,  Calvinus  lib.  ii.  In- 
stitut.  cap.  2.  in  Antidoto  Concilii  Tridentini, 
et  in  responsione  ad  Pighium.  Martinus  Kcm- 
nitius  in  Examin.  sess.  6.  Concilii  Tridentini 
et  alii,  quos  mihi  videre  non  licuit. 

Ex  Catholicis  scripserunt  de  libero  arbitrio 
plurimi,  ac  primum  ex  Grfecis  antiquis  Ori- 
gcnes  in  lib.  m.  de  principiis,  Eusebius  Cae¬ 
sariensis  in  toto  lib.  vi.  praeparat.  Evang.  S. 
Basilius  in  orat,  de  libero  arbitrio,  et  in  alia 
de  causa  mali.  S.  Gregorius  Nyssenuslib.  v. 
vi.  vn.  et  viii.  de  Philosophia.  S.  Joan. 
Chrysostomus  in  quinque  orationibus  de  Pro¬ 
videntia,  vel  fato.  S.  Joannes  Damascenus 
lib.  ii.  de  fide  orthodoxa  cap.  23.  et  seq. 

Ex  Latinis  antiquis,  S.  Augustinus  in  tri¬ 
bus  de  libero  arbitrio,  et  in  alio  de  gratia  et 
libero  arbitrio.  S.  Prosper  in  libro  de  libero 
arbitrio  ad  Ruffinum.  Faustus  Rhegjensis  in 
duobus  libris  de  libero  arbitrio.  Boethius  Se- 
verinus  in  v.  libro  de  consolatione  Philo- 
sophise.  S.  Anselmus  in  libro  de  concordia 
gratiae  et  liberi  arbitrii,  et  in  dialogo  de  libero 
arbitrio.  S.  Bernardus  in  libro  de  gratia  et 
libero  arbitrio.  Petrus  Lombardus  in  lib.  ii. 
Sent.  dist.  24.  et  23.  et  cum  eo  Doctores 
Theologi,  qui  Scholastici  dicuntur. 

Ex  recentioribus,  qui  proprie  contra  hae- 
reticos  nostri  temporis,  pro  liberi  arbitrii  de¬ 
fensione  scripserunt,  multi  numerari  pos¬ 
sunt.  Eorum,  quos  videre  potui,  nomina  per 
Alphabeti  ordinem  adseribam.  Albertus  Pi- 
ghius  scripsit  libros  decem  de  libero  arbi¬ 
trio  contra  Calvinum.  Alphonsus  a  Castro 
lib.  ix.  advers.  haeres,  camdem  materiam 
tractat.  Item  eamdem  Andreas  Yega  lib.  ii. 
in  Concilium  Trid.  cap.  12.  et  seq.  Bartho- 
lomaeus  Camerarius  in  lib.  de  libero  arbitrio 
contra  Calvinum.  Christophorus  a  capite  fon¬ 
tium,  in  lib.  de  libero  arbitrio.  Conradus 


Clingius  in  locis  communibus,  lib.  i.  cap.  5. 
et  sequ.  Censura  Coloniensium  contra  Mon- 
hemium,  art.  3.  Dieghus  Payva  lib.  iv.  Insti¬ 
tutionum.  Dominicus  a  Sotolib.  i.  de  natura 
et  gratia  cap.  13.  et  seq.  Franciscus  Oran- 
tius  lib.  1.  cap.  27.  et  seq.  locorum  Catholi¬ 
corum.  Franciscus  Ferrariens.  in  lib.  de  E- 
vangclica  libertate  cap.  1.  et  2.  Hieronymus 
Hangestus  in  lib.  de  libero  arbitrio.  Jacobus 
Latomus  contra  secundum  articulum  Lu- 
theri,  Joannes  Cochheus  in  lib.  de  libero  ar¬ 
bitrio.  Joannes  Driedo  in  lib.  de  concordia 
liberi  arbitrii,  et  praedestinationis,  et  in  lib. 
de  gratia  et  libero  arbitrio.  Joannes  Eckius 
in  Enchiridio  art.  32.  Joan.  Itoffensis  contra 
articulum  36.  Lutheri.  Jodocus  Tiletanus  in 
Apologia  pro  Concilio  Trid.  sess.  6.  Joan. 
Antonius  Panthusa  in  libro  de  libero  arbi¬ 
trio  et  operibus.  Petrus  a  Soto  in  institutione 
Sacerdotum.  Raphael  Yenustus  in  lib.  de 
praedestinat,  gratia  et  libero  arbitrio.  Ru- 
ardus  Tapper.  in  explicat,  articuli  7.  Lova- 
niensium.  Thomas  Waldensis  tom.  1.  lib.  i. 
artic.  1.  cap.  28.  et  seq.  WilhelmusLindanus 
lib.  m.  Panopliae  cap.  14.  et  seq. 


CAPUT  II. 

De  nomine  liben  arbitrii. 

Nomen  liberi  arbitrii  tribus  modis  ab  au¬ 
ctoribus  explicatur.  Aliqui  existimant,  nomen 
liberi  arbitrii  significare  conjunctionem  du¬ 
orum  actuum,  id  est,  judicii  rationis,  et  ele¬ 
ctionis  voluntatis,  et  ratione  judicii,  nominari 
arbitrium ,  ratione  electionis ,  appellari  li¬ 
berum.  Itaque  volunt,  liberum  arbitrium  ni¬ 
hil  esse  aliud,  nisi  judicium  cum  electione, 
sive  electionem  cum  judicio.  Ita  videtur  hoc 
vocabulum  accepisse  auctor  Hypognostici 
lib.  m.  et  post  eum  Petrus  Lombardus  in  ii. 
lib.  Sententiar.  dist.  24.  Iit.  E. 

Alii  volunt,  nomen  liberi  arbitrii  dici  pro¬ 
prie  de  actu  rationis,  id  est,  de  judicio.  Ar¬ 
bitrari  enim  idem  est,  quod  judicare.  Cur 
autem  judicium  rationis  dicatur  liberum, 
Duae  causae  reddi  solent.  Prior  est  S.  Ber- 
nardi  in  libro  de  gratia  et  libero  arbitrio,  qui 
docet,  judicium  rationis  dici  liberum,  quia 
libere  judicat  de  actu  suae  voluntatis.  Po¬ 
sterior  est  Ruardi  Tapperi  in  explicatione  ar¬ 
ticuli  7.  Lovanien.  qui  censet  judicium  ap¬ 
pellari  liberum,  tum  quia  est  indifferens  ad 

multa,  tum  quia  in  rebus  dubiis,  ac  praeser¬ 
tim  in  particulari  judicamus,  ut  volumus. 

Alii  denique,  quorum  videtur  esse  optima, 
verissimaque  sententia,  per  liberum  arbi¬ 
trium  solius  voluntatis  actum  significari  do¬ 
cent.  Nam  is  solus  vere  et  proprie  liber  est. 
Atque  haec  est  sententia  S.  Thomae  1.  part. 
quaest.  83.  art.  3.  ad  2.  et  sanctorum  Pa¬ 
trum,  qui  passim  ad  nomen  arbitrii,  addunt 
voluntatis  nomen,  ac  dicunt  liberum  volun¬ 
tatis  arbitrium.  Adferamus  aliqua  testimo¬ 
nia. 

S.  Ambrosius  lib.  n.  de  fide  cap.  3:  «  Ope¬ 
ratur,  inquit,  pro  ut  vult,  id  est,  pro  libero 
voluntatis  arbitrio.  »  S.  Augustinus  lib.  de 
gratia  et  libero  arbitrio  cap.  2  :  «  Revelavit 
nobis  Deus  per  Scripturas  sanctas,  esse  in 
homine  liberum  voluntatis  arbitrium.  »  Et 
lib.  v.  de  Civitate  Dei  cap.  9  :  «  Ex  his  du¬ 
obus,  inquit,  elegit  liberum  voluntatis  arbi¬ 
trium.  »  S.  Prosper  lib.  i.  de  vocatione  gen¬ 
tium  cap.  3.  «  Judicium,  inquit,  voluntatis, 
depravatum  est,  non  ablatum.  «  Concilium 
Arausicanum,  can.  13.  «  Arbitrium  volun¬ 
tatis  in  primo  homine  etc.  »  Neque  mirum 
videri  debet,  nomen  arbitrii  accommodari 
voluntati,  cum  proprie  ad  intellectum  perti¬ 
neat.  » 

Nam  electio  voluntatis  est  quasi  sententia 
quasdam  et  judicium  ultimum  ipsius  volun¬ 
tatis.  Unde  etiam  vulgo  dicimus,  in  fneo  ar¬ 
bitrio  est  hoc  facere,  id  est,  in  mea  electione 
et  potestate. 

Dicitur  autem  arbitrium  potius,  quam  ju¬ 
dicium.  Quoniam  hoc  interest  inter  judices 
et  arbitros,  quod  arbitri  multo  sunt  liberi¬ 
ores,  quamjudices.  Siquidem  judices  tenen¬ 
tur  sequi  leges,  et  si  non  judicant  secundum 
leges,  ab  eis  appellari  potest ;  arbitri  vero 
soluti  sunt  et  liberi,  et  sententiam  ferunt, 
pro  ut  volunt,  neque  ulla  datur  appellatio. 
Itaque  proprie  Justinus  locutus  est,  cum 
initio  primi  libri  scripsit,  primis  mundi  tem¬ 
poribus  arbitria  Principium  pro  legibus  fuisse. 
Sic  igitur  libera  optio,  sive  electio  volun¬ 
tatis  rectius  arbitrium,  quam  judicium  nomi¬ 
natur. 

CAPUT  III. 

De  liberi  arbitrii  definitione. 

Definitur  liberum  arbitrium  a  Clcmente 
(si  tamen  is  est  auctor  in  lib.  m.  recogni¬ 
tionum)  his  verbis:  «  Liberum  arbitrium  est 


sensus  animi,  habens  virtutem,  qua  possit  ad 
quos  velit  actus  inclinari.  »  In  libro  de  Ec¬ 
clesiasticis  dogmatibus  (qui  inter  opera  S. 
Augustini  habetur)  cap.  21.  liberum  arbi¬ 
trium  definitur  «  rationalis  voluntas.  »  Pe¬ 
trus  Lombardus  lib.  n.  Sentent.  dist.  24. 
hanc  definitionem  adfert :  «  Liberum  arbi¬ 
trium  est  facultas  rationis  et  voluntatis,  qua 
bonum  eligitur  gratia  assistente,  vel  malum 
eadem  desistente.  »  Quae  definitio  desumpta 
esse  videtur  ex  Enchiridio  sancti  Augustini 
cap.  106.  ubi  legimus,  liberum  arbitrium  per 
se  posse  malum  eligere.  Bonum  autem  non 
posse,  nisi  gratia  adjuvante.  Item  Petrus 
Lombardus  in  eodem  lib.  m.  dist.  25.  scribit, 
a  Philosophis  liberum  arbitrium  definiri,  li¬ 
berum  de  voluntate  judicium.  S.  Anselmus 
in  libro  de  libero  arbitrio  cap.  3.  rem  cam- 
dem  ita  definit  :  «  Liberum  arbitrium  est 
potestas  servandae  rectitudinis  voluntatis , 
propter  ipsam  rectitudinem.  »  S.  Bernardus 
in  lib.  de  gratia  et  libero  arbitrio,  liberum 
arbitrium  esse  dicit  consensum  ob  voluntatis 
inamissibilem  libertatem,  et  rationis  indecli¬ 
nabile  judicium.  Yel  brevius,  habitum  animi 
liberum  sui. 

Sed  quia  longum  esset,  minimeque  neces¬ 
sarium,  has  omnes  definitiones  defendere,1 
vel  explicare,  proponemus  aliam,  nostro  ju¬ 
dicio,  pleniorem,  ex  doctrina  S.  Thomae  col¬ 
lectam,  hoc  modo  :■  «  Liberum  arbitrium  est 
libera  potestas  ex  his,  quae  ad  finem  aliquem 
conducunt,  unum  prae  alio  eligendi,  aut 
unum  et  idem  acceptandi,  vel  pro  arbitrio 
respuendi,  intelligenti  naturae  ad  magnam 
Dei  gloriam  attributa.  »  In  qua  definitione 
duae  illae  voces  primae,  «  libera  potestas,  » 
explicant  formam  ipsam,  et  rationem  liberi 
arbitrii.  Est  enim  liberum  arbitrium  potentia 
quaedam,  non  habitus  vel  actus  :  et  potentia 
non  qualiscumque,  sed  indeterminata  et  li¬ 
bera,  qualem  solam  voluntatem  esse  suo  loco 
demonstrabimus.  Itaque  nomen  illud,  «  po¬ 
tentia,  »  seu,  «  potestas,  »  in  definitione 
indicat  genus  ;  illud,  «  libera,  »  differen¬ 
tiam. 

Quia  vero  potentia  omnis  est  accidens,  et 
omne  accidens  pendet  a  subjecto,  in  quo 
est  ;  et  rursus  omnis  potentia  habitudinem 
habet  ad  actum  et  objectum,  ideo  in  defini¬ 
tione  plena  et  perfecta  explicandum  fuit  sub¬ 
jectum,  actus  et  objectum.  Et  quidem  sub¬ 
jectum  liberi  arbitrii  significatum  est  in  illis 
verbis,  «  Intelligenti  natura}.  »  Omnes  enim 
et  solae  naturae  illae,  quae  intelligentia  prae- 

dita)  sunt,  1  berum  habent  voluntatis  arbi¬ 
trium,  Deus  videlicet,  Angeli  et  homines. 
Objectum  liberi  arbitrii  illis  verbis  indicatur : 
«  Ex  his,  qua)  ad  finem  .aliquem  conducunt.  » 
Siquidem  liberum  arbitrium  non  versatur 
circa  finem,  sed  circa  media.  Electio,  enim, 
qua),  ut  statim  dicturi  sumus,  est  proprius 
actus  liberi  arbitrii,  est  quasi  conclusio  con¬ 
sultationis  :  Consultatio  autem  omnis  est 
de  mediis  ad  finem,  non  de  ipso  fine, 

Itaque  hoc  interest  inter  voluntatem  et  li¬ 
berum  arbitrium ,  quod  eadem  appetendi 
potentia  rationalis,  ut  respicit  finem,  dicitur 
voluntas  ;  ut  respicit  media,  dicitur  liberum 
arbitrium.  Quemadmodum  etiam  eadem  po¬ 
tentia  intelligendi,  ut  respicit  prima  princi¬ 
pia,  dicitur  intellectus ;  ut  respicit  conclu¬ 
sionem,  qua)  per  discursum  ex  principiis  col¬ 
liguntur,  dicitur  ratio. 

Actus  liberi  arbitrii  continetur  in  illis  ver¬ 
bis  :  «  Unum  pra)  alio  eligendi,  aut  unum  et 
idem  acceptandi,  vel  etiam  pro  arbitrio  re¬ 
spuendi.  i)  Actus  enim  liberi  arbitrii  proprius 
est  electio.  Sed  ea  duobus  modis  fieri  potest, 
Vel  seligendo  unum  ex  duobus,  aut  pluribus 
propositis,  qua)  dici  solet  libertas  contrarie- 
tatis,  sive  specificationis ;  vel  uno  tantum 
proposito,  illud  acceptando,  vel  rejiciendo, 
qua)  dicitur  libertas  contradictionis,  sive 
exercitii.  Itaque  ad  significandum  actum  li¬ 
beri  arbitrii  prioris  generis,  dictum  est  in 
definitione,  «  unum  pra)  alio  eligendi,  »  ad 
significandum  actum  generis  posterioris, 
dictum  est,  «  aut  unum  et  idem  acceptandi, 
vel  pro  arbitrio  respuendi.  » 

Adjecimus  ultimo  etiam  finem,  cujus  gra¬ 
tia  liberum  arbitrium  natura)  intelligenti  at- 
•  tributum  est,  cum  dicimus  :  «  Ad  magnam 
Dei  gloriam.  »  Ha)c  igitur  est  definitio  liberi 
arbitrii,  qufe  in  sequentibus  capitibus  per 
partes  commodius  declarabitur,  et  probabi¬ 
tur. 


CAPUT  IV. 

Quxnam  libertas  sit  necessaria  ad  liberum 
arbitrium. 

Prima  definitionis  particula,  qua)  execu- 
tienda  nobis  esse  videtur,  est,  «  libera.  » 
Quaeritur  igitur,  qutenam  libertas  sit,  a  qua 


dicitur  liberum  arbitrium,  sive,  ut  in  defini¬ 
tione  posuimus,  potentia  libera.  Triplex  enim 
libertas  distinguitur  a  S.  Bernardo  in  libro 
de  gratia  et  libero  arbitrio,  et  Petro  Lom- 
bardo  lib.  ii.  Sent.  dist.  25  una  a  necessi¬ 
tate,  altera  a  peccato,  tertia  a  miseria.  Prima 
dicitur  libertas  naturae,  secunda  libertas  gra¬ 
tiae,  tertia  libertas  gloria).  De  prima  scribit 
Apostolus  inpriorc  epist.  ad  Corinth.  cap.  vn : 
i\on  habens  necessitatem ,  sed  potestatem  ha¬ 
bens  suai  voluntatis.  De  secunda  in  epist.  ad 
liom,  cap.  vi  :  Liberati  a  peccato ,  servi  facti 
estis  justitix.  De  tertia  in  eadem  epist.  c.  vm  : 
Tunc  et  ipsa  creatura  liberabitur  a  servitute 
corruptionis ,  in  libertatem  (jlorix  filiorum 
Dei  (1).  Cseterum  satis  constat  inter  aucto¬ 
res,  libertatem,  a  qua  dicitur  liberum  arbi¬ 
trium,  non  esse  nisi  primam.  Neque  enim 
carent  libero  arbitrio  homines  impii,  quam¬ 
vis  servi  sint  peccati  ct  corruptionis,  ac  per 
hoc  careant  secunda  et  tertia  libertate. 

Sed  rursus  libertas  natura)  duas  in  species 
dividi  potest.  Est  enim  libertas,  qua)  oppo¬ 
nitur  simplici  coactioni,  et  est  libertas,  cui 
non  sola  coactio,  sed  etiam  necessitas  repug¬ 
nat.  Qua)  partitio  desumpta  est  ex  doctrina 
Philosophi  in  lib.  m.  Ethicor.  cap.  4.  et  5. 
Dicuntur  autem  illa  esse  libera  a  simplici 
coactione,  quie,  tametsi  necessario  fiant,  nec 
possint  non  fieri,  tamen  sponte,  voluntarie, 
et  libenter  fiunt,  ut  cum  ita  volumus  esse 
felices  et  infelices,  esse  nullo  modo  velle 
possumus.  Illa  vero  dicuntur  esse  libera  a 
necessitate,  qua)  pro  arbitrio  possumus  velle, 
et  nolle,  sive  etiam  velle  et  non  velle,  ut  cum 
ambulamus  et  loquimur,  quando  sedere  et 
tacere  potuissemus. 

Queeritur  igitur,  an  ad  liberum  arbitrium 
constituendum  requiratur  libertas  a  neces¬ 
sitate,  an  vero  sufficiat  ea,  qua;  est  a  coa¬ 
ctione.  Non  desunt  ex  heereticis  hujus  tem¬ 
poris,  qui  libertatem  a  coactione  satis  esse 
Judicent.  Murtinus  Bucerus  in  lib.  de  con¬ 
cordia  doctrina)  scribit,  libero  arbitrio  solam 
coactionem  repugnare. Et  quoniam Luthcrani 
non  negant  liberum  arbitrium,  si  sola  requi¬ 
ratur  libertas  a  coactione,  ideo  se  viam  ad 
concordiam  reperisse  per  hanc  distinctionem 
Bucerus  existimat.  Quod  enim  Catholici  di¬ 
cunt,  hominem  esse  liberi  arbitrii,  intelligi 
jubet  de  arbitrio  libero  a  coactione,  non  a 
necessitate.  Quod  vero  dicunt  Lutherani, 
hominem  non  esse  liberi  arbitrii,  accipien- 


(1)  Corin.  VII.  37;  Rora.  VI,  18;  ibid.  VIII,  21. 

dum  esse  docet  de  arbitrio  libero  a  necessi¬ 
tate,  non  a  coactione. 

Joannes  etiam  Calvinus  lib.  ii.  Institut. 
cap.  2.  §  6.  scribit,  hominem  esse  liberum  a 
coactione,  non  a  necessitate.  Et  addit,  hanc 
ipsam  fuisse  mentem  Petri  Lombardi  in  2. 
Sentent.  dist.  25 :  «  Pronunciat,  inquit,  tan¬ 
dem  Lombardus,  non  liberi  arbitrii  ideo  nos 
esse,  quod  ad  malum  et  bonum,  vel  agen¬ 
dum,  vel  cogitandum  peraeque  polleamus, 
sed  dumtaxat,  quod  coactione  soluti  imus.  » 
Caeterum  Calvinus  pro  suo  more  non  solum 
perperam  exponitLombardi  sententiam,  quod 
in  sequenti  capite  demonstrabimus,  sed  etiam 
secum  ipse  pugnat.  Nam  in  eodem  lib.  cap. 
3.  §  5.  sic  ait  :  «  Lombardus,  cum  necessi¬ 
tatem  a  coactione  distinguere  nesciret,  per¬ 
nicioso  errori  materiam  dedit.  »  At  si  Lom¬ 
bardus  necessitatem  a  coactione  distinguere 
nesciebat ;  quomodo  paulo  ante  pronuncia- 
vit,  non  ideo  nos  esse  liberi  arbitrii,  quod 
ad  malum  et  bonum  vel  agendum  vel  cogi¬ 
tandum  peraeque  polleamus,  sed  dumtaxat, 
quod  coactione  soluti  simus?  Idem  quoque 
Calvinus  in  secundo  libro  adversus  Pighium, 
disertis  verbis  pronunciat,  se  pro  haeretico 
habitutum,  si  quis  neget  liberum  arbitrium 
a  coactione,  modo  non  asserat  liberum  a 
necessitate. 

Ad  eamdem  sententiam  accessisse  videtur 
Alphonsus  de  Castro  lib.  ix.  verbo  libertas, 
tractans  enim  de  libertate,  unde  dicitur  li¬ 
berum  arbitrium  :  «  Est,  inquit,  libertas 
quae  opponitur  necessitati,  vel,  ut  verius  di¬ 
cam,  coactioni.  »  Caeterum  Alphonsus  in 
eodem  loco  satis  aperte  indicat,  se  per  coa¬ 
ctionem  intclligere  quamlibet  determinatio¬ 
nem  ad  unum,  dicit  enim,  hominem  per 
libertatem  a  coactione  posse  facere  et  non 
facere,  velle  et  non  velle  etc.  Itaque  solum 
in  modo  loquendi  a  communi  sententia  re- 
cessisse'videtur,  quae  est,  ad  liberum  arbi¬ 
trium  constituendum  omnino  requiri  liber¬ 
tatem  a  necessitate,  neque  sufficere  a  coa¬ 
ctione. 

CAPUT  ,y. 

Probatur  sententia  communis,  qux  ad  liberam 

arbitrium  exigit  libertatem  a  necessitate. 

Igitur  libertatem  a  necessitate  omnino  re¬ 
quiri  ad  liberum  arbitrium,  neque  satis  esse 
libertatem  a  coactione,  demonstrari  potest  ex 

Tom.  V. 


testimonio  Scripturae  ex  definitione  Ecclesiae, 
ex  traditione  Patrum,  ex  lumine  rationis. 

Ex  divinis  litteris  habemus  in  primis  illud 
Eccl.  xv :  Deus  reliquit  hominem  in  manu  con¬ 
silii  sui,  adjecit  mandata  et  praecepta ;  Si  vo¬ 
lueris  mandata  servare ,  conservabunt  te.  Ap¬ 
posuit  tibi  ignem  et  aquam  ;  ad  quod  volueris , 
porriges  manum  tuam.  Ante  hominem  vita  et 
mors,  bonum  et  malum  :  quod  placuerit  ei  da¬ 
bitur  illi.  Neque  vero  aliquid  interest,  utrum 
haec  verba  conveniant  homini  pro  eo  tem¬ 
pore,  quo  erat  in  paradiso  ante  peccatum, 
an  vero  pro  tempore,  quo  jam  in  peccata 
deciderat.  Non  enim  disputamus  nunc  de  li¬ 
bero  arbitrio  hominis  lapsi,  sed  in  genere. 
Apertissime  autem  per  Ecclesiasticum  Spi¬ 
ritus  sanctus  docet,  quid  sit  esse  in  manu 
consilii  sui,  id  est,  liberi  arbitrii,  cum  dicit, 
hominem  posse,  si  velit,  servare  legem,  et 
non  servare,  si  non  velit.  Et  rursus  ex  duo¬ 
bus  contrariis,  posse  alterum  eligere,  ignem 
vel  aquam  ;  bonum  vel  malum  ;  vitam  vel 
mortem.  Atque  ita  esse  libertatem  in  homine 
tum  volendi  et  non  volendi,  quae  est  libertas 
contradictionis ,  tum  ex  duobus  contrariis 
unum  eligendi,  alterum  recusandi,  quae  est 
libertas  contrarietatis.  Alia  multa  testimonia 
adduci  possent,  sed  ea  neque  hoc  loco  neces¬ 
saria  sunt,  et  in  iv.  lib.  commodius  adfe- 
rentur. 

Ex  definitione  Ecclesiae  habemus  Concilium 
Arausicaiftm,  can.  25.  ubi  declaratur,  posse 
hominem  baptizatum,  si  velit,  bene  vivere  : 
constat  autem  experientia,  posse  eum,  si 
velit,  etiam  non  bene  vivere.  Proinde  potest 
velle  et  non  velle  ;  bene  vivere  et  male  vi¬ 
vere.  Concilium  item  Tridentinum,  quod  sal¬ 
tem  apud  Catholicos  magnam  habere  debet 
auctoritatem,  sess.  G.  cap.  5.  docet,  hominem 
libere  consentire  divinae  inspirationi,  quippe 
quam  rejicere  etiam  potest.  Et  can.  4.  dicit, 
liberum  arbitrium  concurrere  in  dispositione 
ad  justificationem,  quia  sicut  consentire, 
ita  etiam  et  dissentire  potest.  (Juo  loco  non 
est  omittendum,  Concilium  hoc  postremum, 
sine  dubio  aliquid  voluisse  declarare  adver¬ 
sus  errores  nuper  exortos.  Nullus  autem  est, 
nec  fuit,  qui  doceret,  hominem  non  esse  li¬ 
berum  a  coactione,  sed  tota  quaestio  est  de 
libertate  a  necessitate,  quam  solam  haeretici 
negant.  Igitur  hanc  ipsam  Concilium  astruere 
voluit.  Et  sane  qui  potest  consentire,  vel  dis¬ 
sentire  ;  acceptare,  vel  rejicere  ;  non  solum 
a  coactione,  sed  etiam  a  necessitate  liberum 
se  esse  demonstrat. 

Adde  quod  etiam  extat  decretum  Pii  Y. 
Pontificis  a  Gregorio  XIII.  rursus  innovatum, 
in  quo  damnantur  sententia;  illa;  :  «  Quod 
voluntarie  fit,  etiamsi  necessario  fiat,  libere 
tamen  fit.  »  Et  :  «  Sola  violentia  repugnat 
libertati  hominis  naturali.  »  Ubi  Pontifices 
illi  non  voluerunt  docere,  id  quod  volunta¬ 
rie,  sed  necessario  fit,  nullo  modo  libere  fieri , 
sed  non  fieri  ea  libertate,  qua;  ad  liberum 
arbitrium  constituendum  requiritur.  Nam  de 
hac  libertate  qua;stio  erat. 

Jam  ex  Patribus  idem  probatur.  Origenes 
lib.  m.  de  principiis  cap.  i.  dicit,  liberum 
arbitrium  esse  facultatem  discernendi  bo¬ 
num  a  malo,  et  eligendi  quod  probaverit. 

S.  Gregorius  Nazianzenus  in  Apolog.  non 
procul  ab  initio  :  «  Arbitrii  libertas,  inquit, 
parem  in  utramque  partem  motum  habet.  » 

S.  Gregorius  Nyssenus  lib.  vn.  de  Philo¬ 
sophia  cap.  1.  probat,  hominem  esse  liberi 
arbitrii,  quia  humana;  actiones  non  fiunt  ne¬ 
cessario,  sed  possunt  etiam  non  fieri,  et  cap. 
2.  explicat,  quid  sit  in  libero  arbitrio,  et  dicit 
esse,  ire  et  non  ire ;  dare  et  non  dare  ;  con¬ 
cupiscere  et  non  concupiscere;  laetari  et  non 
la;tari,  et  similia,  et  cap.  3.  dicit,  omnem 
electivam  potestatem,  qualis  nimirum  est  li¬ 
berum  arbitrium,  esse  in  opposita. 

S.  Joan.  Damascenus  lib.  ii.  de  fide  cap. 
25.  et  26.  idem  repetit,  et  verbis  fere  iisdem. 

S.  Hilarius  in  commentario  Psalm.  «Uni¬ 
cuique,  inquit,  nostrum  libertatem  vitae,  sen¬ 
sumque  permisit,  non  necessitatem  in  alter¬ 
utrum  affigens.  » 

S.  Optatus  Milcvitanus  lib.  vii.  adversus 
Parmenianum,  in  ipso  fere  principio  :  «  Vo¬ 
luntas,  inquit,  habet  poenam,  necessitas  ve¬ 
niam.  Homicida  scelus  potest  facere,  potest 
etiam  non  facere,  et  caetera  hujusmodi,  in 
quibus  liberum  habetur  arbitrium.  » 

S.  Ambrosius  lib.  ii.  cap.  3.  «  Pro  volun¬ 
tatis,  inquit,  arbitrio,  non  pro  necessitatis 
obsequio.  » 

S.  Augustinus  lib.  n.  contra  Faustum  cap. 
5  :  «Et  nos,  inquit,  sub  facto  stellarum  nul¬ 
lius  hominis  genesim  ponimus,  ut  liberum 
arbitrium  voluntatis,  quo  vel  bene,  vel  male 
vivitur,  propter  justum  judicium  Dei  ab  omni 
necessitatis  vinculo  vindicemus.  »  Item  lib. 
m.  de  libero  arbitr.  cap.  1.2.  et  3.  perpetuo 
libertati  necessitatem  idem  August.  opponit, 
et  lib.  de  vera  religione  cap.  14:  «  Si  neces¬ 
sitate,  inquit,  id  fecisset,  nullo  peccati  vin¬ 
culo  teneretur.  »  Denique  in  epist.  46 :  et  47* 
ad  Valentinum  dicit,  qua;stionem  de  concor¬ 


dia  gratia;,  et  liberi  arbitrii,  esse  obscurissi¬ 
mam,  et  a  paucis  penetrari,  et  lib.  de  gratia 
Christi  cap.  47.  dicit,  qua;stionem  hanc  adeo 
esse  implicatam,  ut  cum  gratia  defenditur, 
liberum  arbitrium  negari  videatur  :  et  con¬ 
tra,  cum  defenditur  liberum  arbitrium,  ne¬ 
gari  videatur  gratia.  At  si  liberum  arbitrium 
non  aliam  exigeret  libertatem,  quam  a  co¬ 
actione,  queestio  esset  facillima,  vel  potius 
nulla. 

S.  Bernardus  in  lib.  de  gralia  et  libero  ar¬ 
bitrio.  «  Est  vero,  inquit,  ratio  data  voluntati, 
ut  instruat  illam,  non  ut  destruat.  Destrue¬ 
ret  autem,  si  necessitatem  ei  ullam  impone¬ 
ret,  quo  minus  libere  pro  arbitrio  sese  vol¬ 
veret,  sive  in  malum,  consentiens  appetitui, 
sive  in  bonum,  gratiam  sequens.  » 

Petrus  Lombardus  (cujus  sententia  neces¬ 
sario  adferenda  et  consideranda  est  propter 
calumniam  Calvini)  in  n  lib.  Sentent.  dist. 
25.  Iit.  A.  «  Potestas,  inquit,  ipsa,  quam  su¬ 
pra  diximus  esse  liberum  arbitrium,  libera 
est  ad  utrumlibet,  quia  libere  potest  moveri 
ad  hoc,  vel  ad  illud.  »  Item  littera  B.  dicit, 
liberum  arbitrium  non  esse  praesentium,  vel 
praeteritorum,  sed  futurorum  tantum,  quia 
praesentia  et  praeterita  determinata  sunt  ad 
unum.  Liberum  autem  arbitrium  indetermi¬ 
natum  ad  utrumlibet  esse  debet.  Lit.  C.  quae¬ 
rit,  quomodo  in  Deo  sit  liberum  arbitrium, 
cum  ille  non  possit  nisi  bene  agere,  et  liberum 
arbitrium  requirat  potestatem  in  opposita. 
Littera  D.  respondet,  in  Deo  esse  liberum 
arbitrium,  quia  licet  non  possit  male  agere, 
tamen  non  necessitate  agit,  quod  agit,  et 
potuisset  illud  non  agere.  Lit.  E.  concludit 
his  verbis  :  «  Unde  si  diligenter  inspiciatur, 
liberum  videtur  dici  arbitrium,  quia  sine 
coactione  et  necessitate  valeat  appetere,  vel 
eligere,  quod  ex  ratione  decreverit.  »  LiL  F. 
dicit,  libertatem  a  necessitate  fuisse  ante 
peccatum,  et  remansisse  etiam  post  pecca¬ 
tum,  libertatem  autem  a  peccato  et  a  mi- 
seriafuisse  ante  peccatum,  non  postea.  Vides 
igitur  (Lector)  quam  aperte  mentiatur  Cal¬ 
vinus,  cum  scribere  audet,  Petrum  Lom- 
bardum  pronunciare,  nos  dumtaxat  a  co¬ 
actione  solutos  esse/ 

Sequuntur  autem  Petrum  Lombardum 
Theologi  Scholastici  omnes,  ut  Albertus  in  2. 
Sent.  dist.  24.  Alexander  in  2.  part.  qua;st. 
72,  membr.  3.  art.  5.  S.  Bonaventura  in  2. 
dist.  25.  S.  Thornas  cum  alibi,  tum  in  qua;st. 
6.  de  malo,  qua;  est  de  electione,  articulo 
unico  scribit,  ha;re$im  esse  non  solum  apud 

Theologos,  sed  etiam  apud  Philosophos,  af¬ 
firmare  ad  liberam  electionem  non  requiri 
libertatem  a  necessitate,  sed  satis  esse  eam, 
qua)  est  a  coactione.  Et  recte  hoc  dicit.  Nam 
et  Philosophus  lib.  IU.  Ethicorum,  cap.  4. 
et  5.  distinguit  voluntarium  a  libero,  quod 
ad  liberum  pertineat,  posse  facere  et  non 
facere  :  et  naturalis  ratio  idem  ostendit. 

Primum  enim  si  ad  liberum  arbitrium  con¬ 
stituendum  sufficeret  libertas  a  coactione, 
sequeretur  etiam  in  pecoribus  esse  liberum 
arbitrium.  Nam  et  illa  sine  coactione  ulla 
sponte  sua  feruntur  ad  pabulum. 

Secundo  sequeretur,  in  pueris,  furiosis, 
somniantibus  esse  usum  liberi  arbitrii,  ea¬ 
dem  ratione.  Isti  enim  omnes  sponte  agunt, 
ex  Aristot.  lib.  m.  Ethic.  cap.  2. 

Tertio  sequentur,  Deum  per  liberum  ar¬ 
bitrium,  et  ex  electione  genuisse  filium ; 
quoniam  non  coactus  genuit.  Atqui  id  per¬ 
absurdum  est,  ut  sancti  Patres  passim  docent. 
Vide  Epiphanium  haeres.  69.  et  Ambrosium 
lib.  iv.  de  fide  cap.  5.  et  alios. 

Quarto,  nulla  fuisset  unquam  quaestio  de 
libero  arbitrio,  et  neque  Aristoteles  repre¬ 
hendi  posset,  quod  scripserit,  Deum  ex  ne¬ 
cessitate  agere ;  neque  ulla  cum  haereticis 
controversia  remaneret.  Nam  neque  Aristo¬ 
teles,  neque  Manichan,  neque  Lutherani,  aut 
ulli  alii  negarunt  unquam,  vel  Deum,  vel  ho¬ 
mines  liberos  esse  a  coactione. 

Denique  pugnantia  videtur  dicere,  qui  af¬ 
firmat,  liberum  arbitrium  a  coactione,  non 
a  necessitate  solutum  esse.  Siquidem  libe¬ 
rum  arbitrium  (ut  ex  Gregorio  Nysseno  didi¬ 
cimus)  non  est  simplex  voluntas,  sed  volun¬ 
tas,  ut  est  principium  electionis.  Porro  vo¬ 
luntas  simplex,  potest  quidem  intelligi  cum 
libertate  a  sola  coactione ;  talis  enim  est  vo¬ 
luntas  beatitudinis,  saltem  quoad  specifica¬ 
tionem  ;  at  potestas  electiva  non  videtur  in¬ 
telligi  posse  cum  determinatione  ad  unum  et 
necessitate.  Electio  enim  est  inter  multa,  et 
ideo  electionem  praecedit  consultatio.  At^si 
necessc  habeo  unum  aliquid  velle,  aut  face¬ 
re,  ubi  est  consultatio  ?  ubi  electio  ? 

• 

CAPUT  VI. 

Solvuntur  argumenta  contraria. 

Sed  jam  argumenta  solvenda  sunt,  quae 
adversus  ea,  quae  diximus,  ab  adversariis 
adferuntur. 


Primo  loco  testimonium  objicitur  S.  Au¬ 
gustini  ex  Enchiridio  cap.  105.  ubi  sic  legi¬ 
mus  :  «  Neque  culpanda  est  voluntas,  aut 
voluntas  non  est,  aut  libera  dicenda  non  est, 
qua  beati  esse  sic  volumus,  ut  esse  miseri  non 
solum  nolimus,  sed  nequaquam  prorsus  velle 
posirnu^».  Ex  hoc  enim  loco  videtur  posse 
colligi,  non  requiri  libertatem  a  necessitate, 
sed  solum  a  coactione,  ut  voluntas  libera  dici 
possit.  Nam  beatitudinem  necessario  volu¬ 
mus,  nec  possumus  eam  non  velle,  et  tamen 
libere  volumus,  quia  non  coacti,  sed  sponte, 
et  libenter  volumus. . 

Respondeo  :  voluntas  nostra,  tametsi  libe¬ 
ra  non  sit  in  appetenda  felicitate,  quoad 
specificationem,  quia  non  potest  velle  mise¬ 
riam  :  tamen  libera  est  in  hac  vita,  quoad 
exercitium,  quia  potest  appetere  felicitatem, 
et  cessare  ab  appetendo.  Praeterea  tum  in 
hac  vita,  tum  in  alia  libera  est  voluntas,  non 
solum  quoad  exercitium,  sed  etiam  quoad 
specificationem  in  aliis  rebus  eligendis,  qua) 
non  sunt  necessario  cum  felicitate  connexa). 
Hoc  igitur  est,  quod  S.  Augustinus  dicit, 
posse  voluntatem  liberam  remanere,  licet  in 
aliqua  re,  vel  aliquo  genere  libertatis,  libera 
non  sit.  Nam  in  aliis  rebus,  vel  in  iisdem, 
alio  genere  libertatis  liberrima  erit.  Et  pro 
arbitrio  poterit  agere  et  non  agere,  velle  et 
non  velle. 

Secundo,  objicitur  aliud  ejusdem  Augusti¬ 
ni  testimonium  ex  eodem  cap.  105.  Enchiri¬ 
dii,  et  ex  lib.  xxii.  de  Civit.  Dei  cap.  ult. 
ubi  sic  loquitur  Augustinus  de  hominibus 
beatis  in  alia  vita :  «  Nec  ideo  liberum  arbi¬ 
trium  non  habebunt,  quia  peccata  eos  dele¬ 
ctare  non  poterunt.  Magis  quippe  erit  libe¬ 
rum  a  delectatione  peccandi,  usque  ad  dele¬ 
ctationem  non  peccandi,  indeclinabilem  li¬ 
bertatem.  » 

Respondeo,  non  vult  S.  August.  significa¬ 
re,  beatos  habituros  liberum  arbitrium  ad 
peccandum,  et  non  peccandum;  id  enim 
pugnaret  cum  eo,  quod  dicit,  eos  tales  futu¬ 
ros,  ut  non  possint  ulla  ratione  peccare.  Sed 
indicare  voluit,  per  necessitatem  non  pec¬ 
candi,  non  tolli  liberum  arbitrium  beatorum, 
imo  potius  confirmari.  Qui  enim  peccare 
non  possunt ;  liberrimi  sunt  in  eligendo  bo¬ 
no,  et  possunt  eligere  hoc,  aut  illud  bonum, 
vel  unum  et  idem  eligere,  vel  non  eligere, 
sine  ullo  periculo  errandi.  Posse  autem  eli¬ 
gere  malum,  non  est  virtus  liberi  arbitrii, 
sed  defectus,  nihil  enim  aliud  est,  nisi  posse 
in  eligendo  falli,  et  errare.  Itaque  hoc  de- 

fcctu  remoto,  non  perit,  sed  fortius  libe- 
riusque  efficitur  liberum  arbitrium  bea¬ 
torum. 

Tertio,  objicitur  illud  ejusdem  Augustini, 
ex  lib.  de  natura  et  gratia  cap.  40  :  «  Per 
quam,  absurdum  est,  ut  ideo  dicamus  non 
pertinere  ad  voluntatem  nostram,  quod  beati 
esse  volumus,  quia  id  omnino  nolle  non  pos¬ 
sumus.  Nec  dicere  audemus,  Deum  non  vo¬ 
luntatem,  sed  necessitatem  habere  justitia?, 
quia  non  potest  velle  peccare».  Quo  loco 
velle  videtur  Augustinus,  voluntatem  no¬ 
stram  in  eo  esse  liberam,  quod  vult  beatitu- 
dinem,  quamvis  eam  necessario  velit  :  et 
Deum  libere  velle  justitiam,  licet  necessario 
eam  velit.  Respondet  enim  Pelagio,  qui  di¬ 
xerat  privari  eum  libero  arbitrio,  qui  neces¬ 
sitate  constringitur.  Et  contra  ipse  asserit, 
non  privari  libero  arbitrio  eum,  qui  necessi¬ 
tate  constringitur.  Et  probat  duobus  exem¬ 
plis,  hominis  libere  volentis  beatitudinem,  et 
Dei  libere  volentis  justitiam,  quamvis  uter¬ 
que  ad  ea  volenda  necessitate  pariter  con¬ 
stringatur. 

Respondeo  •:  significat  eo  loco  S.  August. 
cum  qui  vult  beatitudinem,  constringi  qui¬ 
dem  necessitate  quoad  specificationem,  quia 
non  potest  velle  miseriam;  tamen  non  ideo 
privari  libero  arbitrio,  quia  potest  quoad 
exercitium  velle,  et  non  velle  beatitudinem. 
Pari  ratione  Deum  velle  justitiam  ex  neces¬ 
sitate  quoad  quamdam  specificationem, quia 
non  potest  velle  iniquitatem  :  sed  non  ideo 
privari  libero  arbitrio,  quia  potest,  et  quoad 
exercitium,  quaedam  justa  facere  et  non  fa¬ 
cere  ;  et  quoad  specificationem  ex  multis 
justis  unum  alteri  pra?ferre,  illudque  eli¬ 
gere. 

At  (inquies)  non  videtur  id  contrarium 
sententia?  Pelagii ;  is  enim  cum  ait,  privari 
libero  arbitrio  eum,  qui  necessitate  constrin¬ 
gitur,  loquitur  de  libertate  et  necessitate  re¬ 
spectu  ejusdem  rei  et  modi,  non  autem  re¬ 
spectu  diversorum.  Respondeo,  verba  Pela¬ 
gii  esse  ambigua,  et  sententiam  veram  et 
falsam  habere  posse,  et  ideo  a  S.  August. 
non  simpliciter  reprehendi,  sed  solum  qua 
parte  falsa  esse  poterant.  Itaque  non  ait  Au¬ 
gustinus,  verum  non  esse  quod  Pelagius  di¬ 
xerat,  sed  inquit  :  «  Et  hic  nonnulla  qua?stio 
est».  Ac  deinde  ostendit,  quomodo  possit 
fieri,  ut  aliquis  necessitate  constringatur,  et 
tamen  libero  arbitrio  non  privetur. 

Quarto,  objicitur  aliud  testimonium  ex  lib. 
V.  de  Civit.  Dei  cap.  10.  ubi  sic  legimus. 


«  Si  ulla  definitur  necessitas,  secundum 
quam  dicimus  necesseesse,  ut  ita  sit  aliquid, 
vel  ita  flat,  nescio  cur  eam  timeamus,  ne  no¬ 
bis  libertatem  auferat  voluntatis.  Neque 
enim  et  vitam  Dei,  et  pra?scientiam  Dei  sub 
necessitate  ponimus,  si  dicamus,  necesse 
esse  Deum  semper  vivere,  et  cuncta  pra?- 
scire.  » 

Respondeo,  S.  August.  in  principio  capi¬ 
tis,  distinguit  necessitatem  in  duas  species. 
Dicit  enim  esse  quamdam  necessitatem,  qua? 
facit,  ut  res  non  sit  in  potestate,  qualis  est 
necessitas  moriendi.  Non  enim  est  in  pote¬ 
state  nostra  mori,  aut  non  mori.  Aliam  au¬ 
tem  esse  necessitatem,  qua?  non  facit  rem 
non  esse  in  potestate.  Ac  priorem  quidem 
necessitatem  fatetur  August.  pugnare  cum 
libertate,  et  ideo  non  esse  dicendum  volun¬ 
tatem  nostram  esse  sub  tali  necessitate ;  po¬ 
steriorem  dicit,  non  pugnare  cum  libertate, 
et  ideo  non  esse  timendum,  ne  talis  necessi¬ 
tas,  si  admittatur,  libertatem  auferat  volun¬ 
tatis. 

Hujus  posterioris  necessitatis  quatuor  po¬ 
nit  exempla.  Primum  est  de  vita  Dei.  Neces¬ 
se  enim  est  Deum  semper  vivere,  et  tamen 
non  ponimus  vitam  Dei  sub  necessitate,  quae 
tollat  libertatem.  Ubi  per  vitam  Dei  intelli- 
gimus  actionem,  vivit  enim  Deus,  dum  intel  • 
ligit  et  vult.  Et  quamvis  necesse  sit,  Deum 
semper  vivere,  id  est,  intelligere  et  velle,  ta¬ 
men  non  tollitur  libertas  ejus,  quia  multa 
libere  vult,  et  proinde  etiam  libere  intelligit 
practica  intelligentia.  Itaque  necessitas  sem¬ 
per  vivendi  cadit  super  actum  intelligendi 
et  volendi,  non  super  modum  operandi.  Ne¬ 
cessario  enim  Deus  semper  intelligit  et  vult, 
sed  non  necessario  applicat  hunc  actum  ad 
hoc,  aut  illud  faciendum,  sed  libere. 

Alterum  exemplum  est  de  praescientia  Dei. 
Necesse  enim  est,  Deum  cuncta  pra?scire  ;  et 
tamen  pra?scientia  Dei  non  ponitur  sub  ne¬ 
cessitate  tollente  libertatem,  quia  necessitas 
praesciendi  est  ex  hypothesi,  non  absoluta. 
Posito  enim,  quod  Deus  velit  aliquid  esse 
futurum,  necessario  praescit  illud  esse  futu¬ 
rum  ;  &d  sicut  poterat  Deus  absolute  non 
velle  illud  esse  futurum,  ita  poterat  absolute 
non  praescire  esse  futurum. 

Tertium  est  de  potentia  Dei,  quod  ponitur 
ad  illustranda  duo  superiora.  Necesse  enim 
est  Deum  non  posse  mori  aut  falli,  et  tamen 
est  omnipotens.  Sicut  igitur  non  minuitur 
potentia  Dei  per  hoc,  quod  non  potest  mori 
aut  falli,  sic  etiam  non  minuitur  ejus  liber- 

tas  per  hoc,  quod  necesse  est  eum  semper 
vivere,  et  cuncta  praescire. 

Quartum  exemplum  maxime  facit  ad  rem  : 
«  NeCcsse  enim  est  (inquit  Augustinus)  ut 
homo  quicquid  vult,  libero  velit  arbitrio,  et 
tamen  non  propterea  liberum  arbitrium  po¬ 
nitur  sub  necessitate  tollente  libertatem, 
nam  illa  necessitas,  de  qua  dicimus,  necesse 
esse  hominem  libere  velle,  non  solum  non 
facit,  ut  opera  liberi  arbitrii  non  sint  libera, 
sed  cogit  ut  sint  libera,  non  enim  cadit  illa 
necessitas  super  opera,  sed  super  modum,  et 
est  ex  hypothesi  non  absoluta.  Non  enim  ne¬ 
cesse  est  absolute,  ut  homo  hoc  velit  aut  il¬ 
lud,  sed  est  in  ejus  potestate  velle  hoc  aut 
illud,  et  velle  hoc  aut  non  velle,  tamen  po¬ 
sito  quod  vellit,  necesse  est  eum  libere  velle, 
quia  talem  modum  operandi  ejus  natura  po¬ 
stulat  ».  Vides  igitur  ex  Augustino  manifeste 
colligi,  libertatem  arbitrii  requirere,  ut  opus 
sit  in  potestate,  et  pugnare  non  solum  cum 
coactione,  sed  cum  omni  absoluta  necessi¬ 
tate. 

Quinto  objicitur  testimonium  sancti  Ber- 
nardi  ex  serm.  81.  in  Cantica,  ubi  sic  loqui¬ 
tur  :  «  Nescio  quo  pravo  et  miro  modo  ipsa 
sibi  voluntas  peccato  quidem  in  deterius 
mutata  necessitatem  faciat,  ut  necessitas, 
cum  voluntaria  sit,  excusare  non  valeat  vo¬ 
luntatem,  nec  voluntas  cum  sit  illecta,  exclu¬ 
dere  necessitatem.  »  Et  infra  :  «Ita  anima 
miro  quodam  modo,  ac  male  libera  necessi¬ 
tate  et  ancilla  tenetur,  et  libera  :  ancilla 
propter  necessitatem,  libera  propter  volun¬ 
tatem  ;  et  quod  magis  mirum,  magisque 
miserum  est,  eo  rea  quo  libera,  eoque  ancilla 
quo  rea,  ac  per  hoc  eo  ancilla  quo  libera  » . 

Respondeo,  loquitur  S.  Bernardus  de  ne¬ 
cessitate  conditionata,  quae  non  repugnat  li¬ 
bertati,  non  autem  de  absoluta,  qua?  simul 
cum  libertate  consistere  non  potest.  Nam 
quemadmodum  non  potest  arbor  mala  bonos 
fi  uctus  facere  (ut  Dominus  ait  Matth.  vn.) 
dum  videlicet  est  mala  :  potest  tamen  fieri 
bona,  et  tunc  bonos  fructus  facere  :  sic  e- 
tiam  qui  illectus  est  visco  pravae  cupiditatis, 
durante  affectu  illo,  necessario  peccat,  quia 
non  potest  non  servire  pravae  cupiditati,  a 
qua  tenetur  quodammodo  captivus  :  tamen 
absolute  potest  non  peccare,  et  si  peccat, 
libere  peccat,  quia  potest  deponere  pravum 
affectum,  si  velit  gratiae  Dei  cooperari.  IIoc 
igitur  modo  peccator  est  servus  et  liber,  et 
ideo  servus  quia  liber.  Nam  si  vere  liber  non 
esset  libertate  naturae,  nunquam  vere,  pro- 


prieque  peccaret,  ac  per  hoc  servus  peccati 
esse  non  posset. 

Porro  S.  Bcrnardum  non  existimavisse  li¬ 
berum  arbitrium  opponi  soli  coactioni,  non 
autem  necessitati,  perspicuum  est  ex  eodem 
serim  81.  in  Cantica,  ubi  sic  loquitur  :  «  Un¬ 
de  liberum  arbitrium  nominatur,  quod  liceat 
aversari  in  his  pro  arbitrio  voluntatis,  inde 
homo  ad  promerendum  potes.  Omne  enim 
quod  feceris  bonum,  malumve,  quod  quidem 
non  facere  liberum  sit,  merito  ad  meritum 
deputatur,  et  ut  merito  laudatur,  non  is  tan¬ 
tum,  qui  potuit  facere  mala,  et  non  fecit; 
sed  et  qui  potuit  non  facere  bona,  et  fecit  : 
ita  malo  non  caret  merito  tam  is,  qui  potuit 
non  facere  mala  et  fecit,  quam  qui  potuit  fa¬ 
cere  bona,  et  non  fecit.  Ubi  autem  non  est 
libertas,  nec  meritum.  Propterea,  quae  sunt 
ratione  carentia  animalia  nihil  merentur, 
quia  sicut  deliberatione,  ita  et  libertate  ca¬ 
rent.  »  Ex  hoc  loco  apertissime  constat,  S. 
Bernardum  requirere  ad  liberum  arbitrium 
libertatem,  quae  est  ad  utrumlibet,  quse  di¬ 
citur  a  necessitate,  qua  sola  bestiae  carent. 

Sexto,  objicitur  testimonium  S.  Thomae, 
qui  in  quaest.  10.  de  potentia  art.  2.  ad  5. 
scribit,  solam  coactionem  repugnare  naturali 
libertati  voluntatis. 

Respondeo  :  loquitur  eo  loco  S.  Thomas 
de  voluntate  simplici,  non  de  voluntate,  ut 
est  principium  electionis,  quae  sola  liberum 
arbitrium  nominatur.  Adde,  quod  videtur 
idem  auctor  in  modo  loquendi,  locum  istum 
revocasse,  in  1.  part.  Summae  quaest.  41. 
art.  2. 

Septimo,  objicitur  idem  S.  Thomas,  qui 
in  1.  par.  quaest.  83.  art.  2.  ad  3.  dicit,  per 
peccatum  periisse  libertatem  gratiae,  sed 
non  libertatem  naturae,  «  quae  est  (inquit)  a 
coactione  » . 

Respondeo  :  Accipit  eo  loco  S.  Thomas 
coactionem  pro  necessitate,  sive  determina¬ 
tione  ad  unum.  Nam  in  corpore  articuli  di¬ 
xerat,  liberum  arbitrium  non  esse  habitum, 
sed  potentiam ;  quia  per  habitus  inclinamur 
ad  unum  :  liberum  autem  arbitrium  indeter¬ 
minatum  est  ad  multa  etiam  opposita. 

CAPUT  VII. 

An  liberum  arbitrium  sit  potentia,  proponun¬ 
tur  varix  Theologonim  sententia^ 

Nunc  discutienda  est  illa  definitionis  par¬ 
ticula,  qua  dicitur  liberum  arbitrium  esse 
«  potentia  ».  Cogemur  autem  multa  hic  ad- 
ferre,  qua}  non  sunt  apud  haereticos  in  con¬ 
troversia,  sed  tamen  ad  controversias,  quae 
in  quarto  et  quinto  libro  disputandae  sunt, 
necessaria  esse  videntur.  Neque  enim  de 
controversiis  circa  liberum  arbitrium  recte 
judicari  potest,  nisi  natura  ipsa  et  ratio  li¬ 
beri  arbitrii  probe  intelligatur. 

Quaeritur  igitur,  an  liberum  arbitrium  sit 
potentia,  et  quae  potentia.  Sunt  autem  de 
hac  re  multae  Theologorum  sententiae,  quas 
breviter  enumerare  placuit,  ut  ex  earum 
collatione  rei  veritas  planius  eluscescat. 

Prima  sententia  est  eorum,  qui  docent,  li¬ 
berum  arbitrium  proprie  in  actu  consistere, 
non  in  habitu,  vel  potentia.  Ita  docuit  Her- 
vacus  in  1.  quodlibeto  quaest.  ).  qui  in  iis 
actibus  intellectus  et  voluntatis  liberum  arbi¬ 
trium  ponit,  qui  praecedunt  deliberationem, 
vel  deliberationis  conclusionem.  Ratio  ejus 
haec  est.  Liberum  arbitrium  est  id;  per  quod 
habet  homo  actum  aliquem  in  potestate,  ita 
ut  possit  illum  facere,  vel  ejus  contrarium, 
vel  eumdem  facere  et  non  facere. Primus  au¬ 
tem  actus,  qui  est  in  potestate  hominis,  est 
deliberatio,  vel  ejus  conclusio ;  non  enim 
ante  deliberationem  ulla  esse  potest  libertas. 
At  ipsam  deliberationem  necessario  praece¬ 
dit  voluntas  deliberandi,  et  voluntatem  deli¬ 
berandi  praecedit  cogitatio  aliqua,  igitur 
per  hos  actus,  qui  necessario  deliberationem 
praiccdunt,  habet  homo  deliberationem  in 
potestate.  Ac  per  hoc  in  his  actibus  consistit 
libertas  arbitrii. 

Secunda  sententia  est  S.  Bonaventurae, 
qui  liberum  arbitrium  in  habitu  quodam  na¬ 
turali  consurgente  ex  ratione  et  voluntate 
constituit.  Scribit  enim  in  2.  sent.  dist.  25. 
art.  1.  quaest.  2.  3.  et  4.  liberum  arbitrium 
esse  facilitatem  quamdam  operandi,  quae  ori¬ 
tur  ex  conjunctione  rationis  et  voluntatis, 
quomodo  potestas  totalis  bene  administran¬ 
dae  familiae  est  in  patre  et  matre  simul  jun¬ 
ctis;  et  in  neutro  seorsim  reperitur.  Ratio 
ejus  est,  quoniam  a  S.  Bernardo  liberum 
arbitrium  definitur  habitus  animi,  liber 


sui,  et  a  Petro  Lombardo  dicitur  esse  facul¬ 
tas  rationis  et  voluntatis'.  Facultas  enim,  et 
facilitatem  et  habitum  magis,  quam  poten¬ 
tiam  sonat. 

Tertia  sententia  est  Alberti  in  summa  par. 
2.  qu.  91.  membr.  1.  et  2.  et  in  2.  sent.  dist. 
24.  art.  5.  qui  docet,  liberum  arbitrium  esse 
potentiam  perfectam  per  habitum  superad¬ 
ditum,  non  tamen  acquisitum,  sed  natura¬ 
lem.  Ratio  ejus  est  tum  illa,  qua  utitur  S. 
Bonaventura,  tum  etiam  alia,  quia  liberum 
arbitrium  ex  sententia  S.  Augustini,  per  pec¬ 
catum  est  amissum,  vel  imminutum,  non  au¬ 
tem  amitti,  vel  minui  potest  potentia,  sed 
habitus. 

Quarta  sententia  est,  liberum  arbitrium 
esse  potentiam  quamdam  universalem,  con¬ 
tinentem  sub  se  potentias  omnes  animm  in- 
telligentis  et  sentientis.  Ratio  est,  quia  in  his 
omnibus  potentiis  inveniuntur  actus  liberi, 
vel  eliciti,  vel  imperati.  Referunt  hanc  sen¬ 
tentiam  sine  nomine  auctoris  S.  Bonaventura 
loco  citato,  etS.Thomasin  qua}st.  24.  de  ve¬ 
ritate  art.  5. 

Quinta  sententia  est  Alexandri  Alensis,  in 
2.  par.  summa}  quaest.  72.  membr.  1.  art.  3. 
qui  docet,  liberum  arbitrium  esse  poten¬ 
tiam  particularem,  et  distinctam  a  ratione  et 
voluntate.  Ratio  ejus  est,  quoniam  in  anima 
humana  est  imago  Trinitatis  ;  et  quidem 
mens,  seu  ratio  recte  refertur  ad  filium,  qui 
est  Verbum  et  sapientia  Patris  :  voluntas  ad 
Spiritum  sanctum,  qui  est  bonitas  ;  igitur  de¬ 
bet  esse  potentia  aliqua  motrix  aliarum,  qua} 
respondeat  Patri,  cui  tribuitur  potentia,  et 
ha}C  potentia  motrix  est  id,  quod  dicimus  li¬ 
berum  arbitrium. 

Sexta  sententia  est  Durandi,  in  2.  sent. 
dist.  24.  qiuest.  3.  qui  docet,  liberum  arbi¬ 
trium  esse  ipsas  potentias  rationis  et  volun¬ 
tatis,  sed  magis  rationis.  Ratio  est,  quia  tam 
ratio,  quam  voluntas  est  potentia  formalitcr 
libera,  sed  ratio  prius  et  magis  est  libera. 

Esse  autem  utramque  potentiam  formali- 
ter  liberam,  probat  Durandus.  Primo,  quia 
Philosophus  scribit  in  lib.ix.  Metaph.  cap.  3. 
potentias  rationales  esse  liberas.  Secundo, 
quia  definitur  communiter  liberum  arbitrium 
facultas  rationis  et  voluntatis.  Tertio,  quia 
nec  ratio,  nec  voluntas  potest  cogi,  et  utra¬ 
que  est  indifferens  ad  agendum  et  non  agen¬ 
dum,  et  ad  agendum  hoc  aut  illud.  Nam  licet 
ratio  in  rebus  necessariis  non  possit  judi¬ 
care  aliter,  quam  res  se  habeat,  tamen  in 
rebus  probabilibus  et  dubiis,  de  quibus  solis 

est  consultatio,  non  tenetur  adhaerere  uni 
parti  potius,  quam  alteri.  Quarto,  quia  si  ra¬ 
tio  non  esset  libera  in  conclusione  judicii,  nec 
voluntas  esset  libera  in  electione,  neque  enim 
potest  voluntas  aliud  eligere,  nisi  id,  quod 
post  deliberationem  ratio  concludit  esse  fa¬ 
ciendum. 

Esse  autem  rationem  prius  et  magis  libe¬ 
ram,  quam  voluntatem,  probat  idem  Duran¬ 
dus.  Primo,  quia  si  potentia;  rationales  sunt 
libera;,  ut  Philosophus  docet;  certe  illa  prius 
et  magis  erit  libera,  quae  prius  et  magis  est 
rationalis  :  talis  autem  dubitari  non  potest, 
quin  sit  ipsa  ratio.  Secundo,  quia  liberum  di¬ 
citur  esse,  quod  est  gratia  sui,  et  indepen- 
dens  ab  aliis,  ut  Philosophus  docet  in  i.  lib. 
Metaph.  cap.  2.  Voluntas  autem  dependet  a 
ratione,  non  contra,  ut  notum  est.  Igitur  ra¬ 
tio  magis  est  libera,  quam  voluntas.  Tertio, 
quia  primi  liberi  actus  sunt  conclusio  judicii 
et  electio;  at  conclusio  judicii,  quae  est  ratio¬ 
nis,  prsecedit  electionem,  quae  est  voluntatis 
et  rursus  conclusio  judicii  liberior  est,  quam 
electio,  cum  electio  determinetur  a  conclu¬ 
sione  judicii,  non  contra.  Igitur  ratio  prius 
et  magis  est  libera  quam  voluntas.  Quarto, 
quia  radix  libertatis  est  notitia  contingentia; 
mediorum  ad  finem.  Notitia  autem  est  in  ra¬ 
tione,  igitur  radix  libertatis  est  in  ratione. 
Quare  cum  ratio  non  solum  sit  libera,  sed 
etiam  sit  causa  cur  voluntas  sit  libera,  sequi¬ 
tur,  ut  ratio  et  prius  et  magis  libera  dicenda 
sit,  quam  voluntas. 

Septima  est  llenrici  in  1.  quodlibeto.quaest. 
115.  et  Scoti  in  2.  sent.  dist.  25.  qui  docent, 
liberum  arbitrium  esse  potentiam  unam  et 
particularem,  ipsam  videlicet  voluntatem, 
camque  ita  esse  liberam,  ut  non  pendeat, 
nec  determinetur  a  judicio  practico  rationis  ; 
probant,  quia  illa  est  potentia  libera,  qua; 
omnibus  positis,  qua;  requiruntur  ad  agen¬ 
dum,  potest  agere  et  non  agere  :  at  voluntas 
est  libera  omnium  consensu  ;  igitur  omni¬ 
bus  positis,  qua;  requiruntur  ad  agendum, 
quorum  unum  est  Judicium  rationis,  potest 
agere  et  non  agere.  Addunt  iidem  auctores, 
rtitionem  non  esse  libei-am,  nec  formalitcr, 
nec  radicaliter ;  non  formalitcr,  quia  neces¬ 
sario  ratio  judicat  ut  res  est,  remota  igno¬ 
rantia  et  errore  :  non  radicaliter,  quia  no¬ 
men  radicis  significat  veram  causam ;  ratio 
autem  non  est  vera  causa  libertatis  volunta¬ 
tis,  sed  solum  conditio,  sine  qua  non  esset  in 
voluntate  libertas. 

Octava  sententia  estS.  Thomsc  in  1.  par. 


Summa;  quaest.  83.  art.  1.  2.  3.  et  in  1.2. 
quaest.  13.  in  2.  sent.  dist.  24.  quaest.  1.  et 
de  Veritate  quaest.  24.  Item  Richardi  et  Ca¬ 
preoli  in  2.  sent.  dist.  24.  Denique  Cajetani, 
Conradi  et  aliorum,  qui  S.  Thomam  sequi 
solent,  qui  docent  liberum  arbitrium  esse 
quidem  potentiam  unam  et  particularem, 
ipsam  videlicet  voluntatem,  ut  superior  sen¬ 
tentia  continebat,  sed  addunt,  radicem  li¬ 
bertatis  esse  in  ratione,  et  voluntatem  pen¬ 
dere,  ac  determinari  a  judicio  ultimo  pra- 
cticae  rationis,  qua;  sententia  quoniam  ve¬ 
rissima  nobis  esse  videtur,  in  sequenti  cap. 
comprobabitur. 


CAPUT  VIII. 

Probatur  liberum  arbitrium  esse  potentiam , 
videlicet  ipsam  voluntatem ,  eamque  sic  esse 
liberam ,  ut  tamen  determinetur  a  judicio 
ultimo  practicse  rationis. 

Explicatis  sententiis  aliorum,  restat,  ut 
quid  nobis  ad  veritatem  propensius  videa¬ 
tur,  aliquot  propositionibus  complectamur. 

Prima  propositio ;  «Liberum  arbitrium  non 
est  actus. »  Probatur.  Nam  liberum  arbitrium 
est  aliquid  a  natura  insitum  homini,  quod 
nulla  ratione  tolli  potest,  ut  S.  Bernardus  in 
lib.  de  gratia  et  libero  arbitrio,  et  alii  Pa¬ 
tres  communiterdocent  :  non  igitur  est  actus 
qui  modo  adest,  modo  abest,  et  non  a  natu¬ 
ra  inest,  seda,  nobis  producitur.  Alioqui  sae¬ 
pe  homines,  etiam  sani  vigilantes  libero  ca¬ 
rerent  arbitrio  ;  neque  enim  perpetuo  actus 
illos  producunt,  in  quibus  liberum  arbitrium 
constituebat  Hervaeus. 

Neque  movere  nos  debet,  quod  nomen  li¬ 
beri  arbitrii  actum  sonare  videatur.  Nam 
commune  est  multis  alii  rebus,  ut  nomen  ac¬ 
cipiant  ab  actibus,  cum  tamen  principia  po¬ 
tius,  et  causae  actuum  sint, quam actusipsi,  sic 
enim  intclligcntiam  et  rationem  nominamus 
ipsam  mentem,  quae  principium  intelligendi 
et  ratiocinandi  est.  Adde  quod  actus  illi,  in 
quibus  Hervaeus  liberum  ponit  arbitrium, 
neque  ipsi  sunt  liberi,  ut  eis  nomen  liberi 
arbitrii  convenire  possit;  neque  faciunt  nos 
liberos,  cum  determinent  ad  aliquid  cogi¬ 
tandum  et  volendum. 

Secunda  propositio  :  «  Liberum  arbitrium 
non  est  habitus,  sed  potentia.  »  Probatur. 
Nam  vel  is  habitusessct  naturalis,  vel  aequi- 

situs  :  non  naturalis,  quia  cum  habitus  sit 
inclinatio  ad  aliquid,  si  liberum  arbitrium 
esset  habitus  naturalis,  naturaliter  inclinati 
essemus  ad  unum,  atque  ita  periret  libertas 
ad  opposita  :  non  etiam  acquisitus,  quia  li¬ 
berum  arbitrium  habemus,  ut  diximus,  a  na¬ 
tura,  proinde  cum  illo  nascimur,  non  acce¬ 
dente  rntate  illud  acquirimus.  Itaque  recte 
admonet  S.  Thomas,  habitus  acquisitionem 
repugnare  naturalitati  (utsic  loquamur)  liberi 
arbitrii;  habitus  vero  naturalitatem  repug¬ 
nare  arbitrii  libertati. 

At  (inquies)  potentia  quoque  est  inclinatio 
quaidam  ad  suum  objectum  :  cur  igitur  libe¬ 
rum  arbitrium  non  potest  esse  habitus  natu¬ 
ralis,  si  potest  esse  potentia  naturalis  ?  Re¬ 
spondeo,  causam  esse,  quia  potentia  est  in¬ 
clinatio  determinata  ad  bonum  in  universum, 
indifferens  autem  et  indeterminata  ad  bona 
particularia  :  habitus  vero,  si  proprie  loqui 
velimus,  est  inclinatio  ad  unum  aliquod  par¬ 
ticulare  bonum,  vel  malum  apprehensum  sub 
ratione  boni.  Et  ex  eo  fit,  ut  per  potentias 
non  dicamur  boni  vel  mali,  sed  capaces  utri- 
usque  :  at  per  habitus  bonos,  dicimur  boni, 
per  malos,  mali.  Quod  si  S.  Bonaventura  et 
Albertus  per  habitum  naturalem  intelligant 
inclinationem  naturalem  ad  bonum  in  com¬ 
mune,  de  solo  nomine  erit  quaestio,  vel  po¬ 
tius  (ut  S.  Augustinus  monet)  cum  de  re 
constet,  non  erit  de  nomine  litigandum. 

Tertia  propositio  :  «  Liberum  arbitrium 
non  est  potentia  universalis.  »  Probatur. 
Nam  tametsi  potentiae  cacterao,  praeter  volun¬ 
tatem,  sint  actuum  liberorum  capaces;  ta¬ 
men  non  sunt  actus  earum  liberi,  ut  ab  ip¬ 
sis  procedunt,  sed  ut  procedunt  a  voluntate, 
a  qua  imperantur.  Proinde  non  sunt  poten¬ 
tiae  illae  liberae,  nec  liberi  arbitrii  nomen  me¬ 
rentur.  Illa  enim  sola  potentia  recte  dicitur 
libera,  quae  est  domina  sui  actus,  quaeque 
pro  arbitrio  potest  illum  producere,  vel  non 
producere.  Adde  quod  si  liberum  arbitrium 
esset  potentia  universalis,  tot  essent  libera 
arbitria,  quot  sunt  potentiae,  quod  est  plane 
inauditum. 

Quarta  propositio  :  «  Liberum  arbitrium 
non  est  potentia  quaedam  tci'tia  distincta  a 
ratione  et  voluntate.  »  Probatur.  Nam  nul¬ 
lus  est  actus,  qui  tertiae  isti  potestati  respon¬ 
deat.  Quod  enim  aliqui  dicunt,  proprium  a- 
ctum  hujus  potentiae,  esse,  movere  intelli- 
gentiam  et  voluntatem,  nihil  facit  ad  rem. 
Nam  voluntas  est,  quae  se,  et  alias  omnes 

(I)  Eccl.  XV,  16;  I  Corint.  VII,  37. 


potentias  movet.  Itaque  illi  ipsi  dicunt,  actum 
tertia?  illius  potentiae  esse,  velo  judicare,  volo 
eligere.  Sed  forte  Alexander  per  tertiam  po¬ 
tentiam  intellexit  voluntatem,  ut  est  motrix, 
et  ut  distinguitur  a  simplici  voluntate,  quae 
est  etiam  impossibilium.  Et  tum  solum  de 
nomine  quaestio  esset :  et  inter  se  summi  illi 
Theologi  Alexander,  Albertus)  S.  Bonaven¬ 
tura  et  S.  Thomas,  quod  attinet  ad  rem,  fa¬ 
cile  convenirent. 

Quinta  propositio,  «  Libertas  formaliter 
non  est  in  ratione,  sed  in  sola  voluntate.  » 
Provatur.Nam  in  primis  sacrae  litterae  volun¬ 
tati  libertatem  tribuunt.  Ecclesiastici  xv.  Si 
volueris  mandata  servare,  conservabunt  te  : 
ante  hominem  vita  et  mors,  quicquid  placuerit 
ei  dabitur  illi.  I  Corinth.  vil :  Non  habens  ne¬ 
cessitatem,  sed  potestatem  habens  suce  volunta¬ 
tis,  efc.  (I). 

Deinde  S.  Patres  (ut  citavimus  cap.  2.) 
ideo  liberum  voluntatis  arbitrium  nominant, 
ut  ostendant  in  voluntate  libertatem  esse. 
Praeterea  Gregoidus  Nyssenus  lib.  vii.  de 
Philosophia,  et  Joan.  Damascenus  lib.  ii.  de 
fide  cap.  25.  scribunt,  liberum  arbitrium  esse 
potestatem  eligendi ;  constat  autem  electio^ 
nem  voluntatis  esse,  non  rationis.  Denique 
multi  ex  Patribus,  cum  de  libero  arbitrio  lo¬ 
quuntur,  voluntatem  ipsam  appellant,  ut 
perspicuum  est  ex  Optato  lib.  vil.  contra 
Parmenianum,  Augustino  lib.  m.  de  libero 
arbitrio  cap.  1.  2.  3.  etc.  Et  Bernardo  lib.  de 
gratia  et  libero  arbitrio. 

Ilis  accedunt  rationes  ex  absurdis  petita?, 
nam  si  formaliter  esset  in  ratione  libertas, 
sequeretur  primo,  hominem  peccare  ante 
consensum  voluntatis.  Secundo,  eumdem  bis 
peccare,  cum  primo  judicat  esse  faciendum 
id,  quod  non  licet,  et  deinde  id  ipsum  eli¬ 
git.  Tertio,  ignorantiam  plane  involuntariam 
a  peccato  non  excusare.  Nam  ad  peccandum 
non  requiretur,  nisi  libertas;  libera  enim 
transgressio  legis,  peccatum  est.  Quare  si 
ante  consensum  voluntatis  libertas  est  in 
ratione  ,  ante  consensum  voluntatis  ratio 
peccare  poterit,  et  cum  postea  accedit  con¬ 
sensus,  erit  aliud  peccatum,  et  ignorantia 
erit  libera,  quamvis  sit  involuntaria.  lla?c 
autem  absurda  esse  nemo  negare  potest, 
cum  repugnent  communi  sensui  generis 
humani,  et  S.  Augustinus  dicat,  in  lib.  de 
vera  religione  cap.  14,  peccatum  adeo  esse 
debere  voluntarium,  ut,  si  non  sit  volun¬ 
tarium,  non  sit  peccatum.  Accedat  deinde 

ratio  etiam  ostensiva,  qua  demonstrari  po¬ 
test  rationem  non  esse  liberam  ullo  genere 
libertatis,  id  est,  nec  a  coactione,  neque  a 
necessitate ;  neque  quoad  specificationem, 
neque  quoad  exercitium. 

Primum  igitur,  non  esse  liberam  rationem 
a  coactione  eo  modo,  quo  a  coactione  li¬ 
bera  est  voluntas,  probatur  :  nam  voluntas 
libera  dicitur  a  coactione,  quia  fieri  non  po¬ 
test,  ut  voluntas  aliquid  velit  contra  incli¬ 
nationem  suam,  vel  totius  suppositi ;  nam 
ipsa  inclinatur  ad  omne  bonum,  proinde  non 
potest  aliquid  velle  contra  suam  inclinatio* 
nem;  et  rursus  ipsa  est  inclinatio^otius  suppo¬ 
siti,  ac  per  hoc  non  pot  est  velle  aliquid  contra 
inclinationem  totius  suppositi.  Jtanullo  modo 
potest  cogi,  quia  non  potest  fieri,  ut  velit 
quod  non  vult.  At  ratio  inclinatur  quidem  ad 
omne  verum  intelligendum,  tamen  ejus  in¬ 
clinatio  non  est  inclinatio  totius  suppositi,  et 
ideo  potest  cogi  ad  judicandum  et  creden- 
dugi  contra  inclinationem  non  quidem  suam, 
sed  totius  suppositi.  Ita  daemones  credunt 
unum  esse  Deum  coacti,  et  idcirco  etiam  con¬ 
tremiscunt,  ut  ait  S.  Jacob.  cap.  2.  Et  sae- 
penumero  qui  aegrotant,  coguntur  credere 
se  brevi  esse  morituros,  quod  omnino  refu¬ 
giunt,  et  si  fieri  posset,  nollent  credere.  Fal¬ 
sum  est  igitur,  quod  scribit  Durandus,  ra¬ 
tionem  esse  liberam  a  coactione  aeque  ac 
voluntatem. 

Rursus  non  esse  liberam  rationem  a  ne¬ 
cessitate  quoad  specificationem,  probatur. 
Ratio  enim  si  ei  proponantur  argumenta  ne¬ 
cessaria,  necessario  assentitur ;  si  probabi¬ 
lia,  necessario  opinatur,  id  est,  cum  formidi¬ 
ne  credit ;  si  contraria  aeque  probabilia,  ne¬ 
cessario  dubitat,  nisi  accedat  inclinatio 
voluntatis.  Haec  autem  ita  esse,  testatur  Phi¬ 
losophus  in  ii.  lib.  de  anima  tex.  153.  ubi 
scribit,  nos  imaginari  posse  quod  volumus, 
non  autem  opinari,  nisi  id,  quod  argumenta 
concludunt  esse  opinandum.  Et  in  vii.  lib. 
Ethic.  cap.  2.  scribit,  syllogismum  captio¬ 
sum  necessario  inducere  dubitationem,  cum 
ab  una  parte  videatur  incredibile  quod  con¬ 
cluditur,  ab  altera  non  possit  contemni  ar¬ 
gumentum,  donec  solutio  non  apparet.  Te¬ 
statur  idem  experientia.  Nemo  enim  consultat, 
utrum  debeat  veritati  cognitae  assentiri,  nec 
ne,  sed  simpliciter  eo  accedit,  quo  argumen¬ 
torum  vis  ducit.  Testatur  etiam  fides  Catho¬ 
lica,  quie  propterea  requirit  pium  volunta¬ 
tis  affectum,  quoniam  alioqui  mens  nostra 
non  facile  posset  adduci,  ut  crederet,  qua} 

rationem  ipsam  superant,  saepe  etiam  (quam¬ 
vis  non  ita  sit)  eidem  repugnare  videntur. 

Jam  vero  non  esse  rationem  liberam,  quoad 
exercitium  ,  facili  negotio  probari  potest. 
Nam  omnis  actio  fit  ex  appetitu  alicujus  boni, 
ut  Philosophus  docet  in  i.  lib.  Ethicor.  cap. 
1.  Et  post  eum  S.  Thomas  1.  par.  quasst.  80. 
art.  1.  et  1.  2.  quaest.  1.  artic.  2.  Appetitus 
autem  boni  in  anima,  ratione  praedita  nihil 
est,  nisi  voluntas.  Ipsa  igitur  voluntas  ratio¬ 
nem  applicat  ad  intelligendum,  vel  etiam 
ab  actu  intelligendi  revocat.  Quod  si  incli¬ 
natio  rationis  ad  intelligendum  appetitus 
etiam  nominetur,  certum  est  ejusmodi  ap¬ 
petitum  esse  naturalem,  et  inclinare  ad  per¬ 
petuum  actum.  Proinde  quod  ratio  nunc 
exerceat  actum  speculandi,  vel  judicandi, 
vel  alium  quemcumque,  nunc  vero  quiescat, 
non  potest  referri  in  Ipsam  rationem,  sed  in 
appetitum  totius  suppositi,  qui  non  est  alius, 
nisi  voluntas. 

Postrema  ratio  sumitur  ex  fine.  Siquidem 
ad  finem  aniime  rationalis  non  conducebat, 
ut  in  ratione  esset  libertas.  Ratio  enim  est 
regula  actionum  humanarum,  regula  autem 
debetesse  immobilis,  uniformis,  determinata, 
necessaria  ;  alioqui  perniciosa  esset,  et  Les¬ 
bia}  regulai  similis,  quae  (ut  Philosophus  te¬ 
statur  lib.  v.  Ethic.  cap.  10.)  quod  plumbea 
esset,  facile  flectebatur  in  varias  partes. 

Sexta  propositio  :  «  Voluntatis  electio  pen¬ 
det  necessario  ab  ultimo  judicio  practica} 
rationis.  »  Probatur.  Nam  voluntas  non  po¬ 
test  aliquid  velle  sine  praecedenti  judicio  ra¬ 
tionis  ;  ergo  si  judicium  sit  indeterminatum, 
et  ipsa  erit  indeterminata,  si  judicium  deter¬ 
minatum  sit,  et  ipsa  determinata  erit :  at 
judicium  ultimum  practicum  est  omnino  de¬ 
terminatum;  dicit  enim  tunc  ratio,  hoc  nunc 
(omnibu§  consideratis)  est  faciendum  ;  igitur 
voluntas  necessario  eliget  id,  quod  ultimum 
judicium  practicum  determinavit  esse  eli¬ 
gendum. 

Probatur  antecedens  prima}  consecutionis 
manifestis  rationibus.  Primo,  voluntas  est 
appetitus  rationalis  ;  et  ex  Aristotele  lib.  m. 
Ethic.  cap.  2.  electio  est  appetitus  intellecti¬ 
vus.  Ex  Augustino  lib.  vm  de  Trinitate  cap. 
4.  nemo  potest  amare  incognitum ;  igitur 
sine  rationis  actu  pnecedente  nulla  esse  po¬ 
test  electio.  Secundo,  voluntafis  objectum 
est  bonum  apprehensum  et  judicatum  con¬ 
veniens  ;  quocirca  si  voluntas  aliquid  vellet 
sine  pra}cedente  cognitione  et  judicio,  ope¬ 
raretur  sine  objecto,  quod  fieri  non  potest. 

Tertio,  quicquid  homo  agit,  propter  aliquem 
finem  agit,  ac  proinde  fieri  nequit,  ut  mo¬ 
veatur  ad  eligendum  aliquid,  nisi  ratio  di¬ 
ctet  illud  esse  medium  conveniens  ad  propo¬ 
situm  finem.  Denique  experientia  idem  do¬ 
cet.  Nemo  enim  est,  qui,  si  qua;ratur  ab  eo, 
cur  aliquid  agat,  non  respondeat,  quia  judi¬ 
cat  ita  esse  faciendum.  Ille  etiam  qui  dixit, 
sit  pro  ratione  voluntas,  non  exclusit  judi¬ 
cium  ab  electione,  sed  judicavit,  bonum  sibi 
esse  contra  rationem  agere.  Itaque  recte 
S.  Bernardas  in  lib.  de  gratia  et  libero  ar¬ 
bitrio  :  a  Habet,  inquit,  voluntas  quocum¬ 
que  se  volverit  semper  comitem  rationem, 
non  quod  semper  ex  ratione,  sed  quod  num- 
quam  absque  ratione  moveatur.  » 

Probatur  nunc  illa  consecutio,  qua  colli¬ 
gebamus,  si  judicium  sit  determinatum,  et 
electionem  fore  determinatam.  Nam  si  cum 
est  judicium  plane  determinatum  ad  unum, 
voluntas  possit  aliud  eligere,  aut  illud  non 
eligere,  nulla  reddi  poterit  ratio,  cur  volun¬ 
tas  aliud  non  judicatum  elegerit,  aut  illud 
jam  judicatum  non  elegerit,  atque  ita  dabi¬ 
tur  electio  sine  judicio  et  actio  sine  objecto, 
quod  fieri  non  posse  jam  ostendimus. 

Dices,  illum  qui  contra  determinationem 
ultimi  judicii  practici  aliquid  eliget,  posse 
reddere  rationem  electionis  suae,  quod  vide¬ 
licet  id  fecei'it,  ut  ostenderet  suam  liberta¬ 
tem.  Respondeo  :  Hoc  ipsum  tunc  futurum 
ultimum  judicium  practicum  omnibus  con¬ 
sideratis,  bonum  mihi  est  nunc  contra  ratio¬ 
nem  agere,  ut  me  liberum  esse  demonstrem. 
Atque  ita  falsum  erit,  posse  reddi  rationem, 
cur  aliquis  egerit  contra  determinationem 
ultimi  judicii  practici;  nccnon  et  illud  erit 
falsum,  posse  fieri,  ut  quis  agat  aliquid,  re¬ 
pugnante  ultimo  judicio  rationis. 

Continuatur  haec  ratio  a  simili.  Nam  ap¬ 
petitus  bestiarum  ideo  est  determinatus  ad 
unum,  quia  cognitio  sensuum  est  determi¬ 
nata  ad  unum  :  rursus,  voluntas  humana, 
respectu  ultimi  finis,  determinata  est  ad 
unum,  saltem  quoad  specificationem,  quia 
judicium  rationis  determinatum  est  ad  unum, 
nec  potest  repraesentare  ultimum  finem,  nisi 
sub  ratione  boni  :  denique,  voluntas  beato¬ 
rum  etiam  quoad  exercitium  determinata 
est  ad  unum,  quoad  appetitum  ultimi  finis, 
quia  rationis  judicium  repraesentans  illum 
linem,  tantum  sub  ratione  boni,  semper  est 
praesens  et  perfecte  applicatum  mentibus 


beatorum,  ergo  a  simili,  in  quacumque  re 
particulari  eligenda,  voluntas  erit  determi¬ 
nata  ad  unum,  quoad  specificationem',  et 
quoad  exercitium,  et  reipsa  necessario  eli¬ 
get,  quando  aderit  praesens  judicium  practi¬ 
cum  particulare  dictans  hic  et  nunc  absoluto 
omnibus  consideratis,  hoc  est  eligendum. 
Nam  tale  judicium  repraesentat  rem,  tantum 
sub  ratione  boni,  pro  eo  tempore,  ut  est 
praesens  et  perfecte  applicatum. 

Dices  :  In  mediis  ad  finem  conducentibus 
nunquam  datur  tale  judicium  ita  determi¬ 
natum  ad  unum,  ut  non  simul  etiam  adsit 
aliud  judicium,  quod  alia  quoque  sint  media 
utilia  ad  illum  finem.  Respondeo,  judicium 
ultimum  non  pati  secum  aliud  judicium  si¬ 
mile,  quia  essent  contradicentia  et  repugnan¬ 
tia  judicia.  Itaque  -ultimum  judicium  non 
negat,  quin  alia  sint  media  utilia  ad  eumdem 
finem,  sed,  dicit,  omnibus  consideratis  hic 
et  nunc,  hoc  unum  esse  accipiendum  tam¬ 
quam  utilissimum,  ac  per  hoc  absolute  et 
simpliciter  melius  cmteris,  quare  si*volun- 
tas  tunc  eligeret  aliquid  aliud,  haberet  qui¬ 
dem  rationem,  cur  eligeret  illud  tale  me¬ 
dium,  quia  nimirum  est  utile,  sed  nou  habe¬ 
ret  rationem  ullam  cur  omitteret  illud  aliud 
quod  hic  et  nunc,  et  simpliciter  est  judica¬ 
tum  melius.  Non  enim  nunc  habet  nisi  unum 
ultimum  judicium,  nec  potest  habere,  quia 
contradicentia  essent,  nimirum,  omnibus 
consideratis  hoc  est  melius,  et  omnibus  con¬ 
sideratis  hoc  non  est  melius. 

Accedat  ad  has  rationes,  quod  si  posset 
fieri,  ut  quis  eligeret  contra  dictamen  ultimi 
judicii  practici,  posset  etiam  fieri,  ut  in  vo¬ 
luntate  esset  peccatum  sine  ullo  errore,  vel 
defectu  in  ratione,  sive  intelligentia.  (Juod 
quidem  adversarii  coguntur  admittere.  Sed 
certe  videtur  esse  contra  illud  Salomonis, 
Proverb.  xiv  :  Errant,  qui  operantur  ma¬ 
lum  (I).  Et  manifestissime  pugnat  cum  sen¬ 
tentia  Philosophi,  lib.  m.  Ethic.  cap.  I.  3. 
et  5.  lib.  vi.  cap.  12.  et  13.  lib.  vii.  cap.  3. 
et  in  lib.  3.  de  anima  tcx.  58. 

Septima  propositio :  «  Et  si  voluntas  sola 
sit  formaliter  libera,  radix  tamen  libertatis 
ejus  in  ratione  est.  »  Probatup.  Nam  volun¬ 
tas  ideo  est  libera,  quia  est  appetitus  ratio¬ 
nalis  :  sicut  e  contrario  appetitus  in  bestiis, 
ideo  non  est  liber,  quia  non  est  rationalis  : 
igitur  causa  libertatis  est  ipsa  ratio.  Pra)ter- 
rea  appetitus  non  potest  in  aliquid  ferri, 


(1)  Pro.  XIV,  22. 

nisi  proponatur  ei  a  potentia  cognoscente 
tamquam  bonum  et  conveniens,  nec  potest 
ab  aliquo  refugere,  nisi  proponatur  ei  ut 
malum  et  noxium ;  igitur  si  potentia  cog¬ 
noscens  sit  determinata  ad  unum,  id  est, 
non  proponat  nisi  unum,  sive  bonum,  sive 
malum,  appetitus  necessario  tendet  in  illud, 
aut  ab  eo  refugiet,  ut  videmus  accidere  in 
bestiis,  quorum  cognitio  est  per  sensum,  ac 
per  hoc  determinata  ad  unum  ;  at  si  poten¬ 
tia  cognoscens  sit  indeterminata  et  proponat 
varia  objecta,  ostendens  in  singulis  esse  ra¬ 
tionem  boni  et  rationem  mali,  ac  denique 
viam  aperiat  ad  opposita,  qualis  est  ratio 
nostra  respectu  mediorum,  qua)  non  habent 
necessariam  connexionem  cum  fine,  tunc 
appetitus  erit  liber,  et  poterit  inclinari  in 
varias  partes.  Voluntas  igitur  ideo  libera  est, 
quia  sequitur  rationem,  qua)  varia  et  con¬ 
tingentia  media  ad  finem  obtinendum  ei 
proponit. 

Dices:  si  voluntas  libera  est  propter inde- 
terminationem  rationis,  cur  propter  eamdem 
causam  non  est  libera  etiam  ratio  ?  Respon¬ 
deo  :  quia  potentia  cognoscens  non  est  ca¬ 
pax  libertatis,  sicut  est  potentia  appetens. 
Nam  potentia  cognoscens  ex  natura  sua, 
pendet  ab  objecto,  et  ab  illo  immutatur  per 
speciem,  quam  ab  ipso  recipit.  Unde  non 
potest  ei  convenire  libertas  circa  suum  ob¬ 
jectum  :  appetitus  autem  est  inde  pendens, 
cum  ab  objecto  nihil  recipiat,  nec  ab  eo  pa¬ 
tiatur  :  et  ideo  sua  natura  capax  est  liberta¬ 
tis.  Praeterea  non  erat  necessaria  libertas 
potentia)  cognoscenti,  quia  cum  verum  vero 
non  repugnet,  sine  ullo  detrimento  potest 
apprehendere  omnia,  et  omnibus  assentiri  : 
at  appetitui  necessaria  erat,  quia  sa)pe  bona 
sunt  inter  se  pugnantia  nec  simul  expeti 
possunt,  ut  virginitas  et  matrimonium  ;  vo¬ 
luptas  et  sanitas ;  actio  et  contemplatio,  et 
similia.  Itaque  voluntas  quia  est  appetitus, 
capax  est  libertatis  ;  quia  est  rationalis,  ha¬ 
bet  re  ipsa  libertatem. 

CAPUT  IX. 

Solvuntur  argumenta  contra  conclusiones 
capitis  superioris. 

Sed  jam  argumenta  solvenda  sunt,  qua) 
pugnant  contra  superioris  capitis  proposi¬ 
tiones  ;  qumque  jam  fuerunt  in  cap.  7.  bre¬ 
viter  indicata. 


Primum  igitur  argumentum  probare  nite¬ 
batur,  liberum  arbitrium  esse  actus  rationis 
et  voluntatis,  qui  deliberationem  pra)cedunt. 
Erat  autem  ha)c  ratiocinatio,  liberum  arbi¬ 
trium  est  id,  per  quod  habet  homo  actum 
aliquem  in  potestate  :  habet  autem  homo  in 
potestate  actum  deliberandi  (is  enim  est 
primus  actus  liber)  per  actum  quo  vult  deli¬ 
berare,  et  per  cogitationem,  quae  hanc  ip¬ 
sam  voluntatem  pra;cedit  :  igitur  in  his 
duobus  actibus  deliberationem  prandenti¬ 
bus  liberum  arbitrium  consistit. 

Respondeo  :  Primum  falsum  est,  ante  om¬ 
nem  electionem  praecedere  deliberationem, 
et  ante  deliberationem  praecedere  actum  vo¬ 
lendi  deliberare.  Saepe  enim  homo  rem  obla¬ 
tam  continuo  amplectitur  et  libere,  quia  ta¬ 
metsi  non  deliberavit,  tamen  deliberare  po¬ 
tuisset,  si  voluisset.  Itaque  non  omnes  actus 
indelibcrati  sunt  involuntarii,  sed  illi  tantum, 
qui  deliberari  non  potuerunt.  Deinde,  non 
recte  tribuitur  nomen  liberi  arbitrii  omnibus 
illis  rebus,  quae  sunt  necessariae  ad  libere 
eligendum,  sed  illi  tantum  rei  ,  quae  est 
principium  productivum  actuum  liberorum, 
per  quod  proprie  domini  sumus  actuum  no¬ 
strorum.  Tale  autem  principium  est  volun¬ 
tas,  qua)  producit  eliciendo  vel  imperando 
actus  liberos. 

Secundum  argumentum  probare  conaba¬ 
tur,  liberum  arbitrium  non  esse  potentiam, 
sed  habitum,  vel  certe  potentiam  cum  habitu. 
Nam  liberum  arbitrium  definitur  a  S.  Ber- 
nardo  habitus  animi ;  et  a  Petro  Lombardo 
facultas  rationis  et  voluntatis  ;  et  ex  senten¬ 
tia  Augustini  est  amissum  vel  imminutum. 

Respondeo  :  S.  Bernardus  non  accipit  no- 
rpen  habitus  more  Scholastico  pro  qualitate 
superaddita  potentia),  sed  pro  ipsa  potentia, 
qua)  est  inclinata  et  habilis  ad  operandum, 
etiam  quando  nihil  operatur.  Sic  etiam  Pe¬ 
trus  Lombardus  nomen  facultatis  non  pro 
facilitate,  sed  pro  potestate  usurpat.  Deni¬ 
que  S.  Augustinus  liberum  arbitrium  amis¬ 
sum  dicit,  non  quod  est  a  necessitate,  sed 
quod  est  a  peccato.  Servi  enim  peccati  facti 
sumus  per  Ada)  peccatum,  unde  etiam  Li¬ 
beratore  ,  ac  Redemptore  opus  habemus. 
Porro  imminutum  dicitur  liberum  arbitrium, 
non  quoad  essentiam,  sed  quoad  operationem 
et  vires.  Multa  enim  non  possumus  operari 
in  statu  natura)  corrupta),  qua)  potuissemus 
in  statu  natura)  integra). 

Tertium  argumentum  contendebat,  libe¬ 
rum  arbitrium  esse  potentiam  distinctam  a 

ratione  et  voluntate  ,  nimirum  potentiam 
motricem,  ut  esset  in  homine  aliquid,  quod 
compleret  imaginem  Trinitatis.  Nam  ratio, 
Verbi ;  voluntas,  Spiritus  sancti  imaginem 
gerit  :  deerit  autem  imago  Patris,  nisi  pona¬ 
tur  tertia  potentia,  quse  illum  aliquo  modo 
referat. 

Respondeo  :  imago  Trinitatis  consistit  in 
memoria,  mente  et  voluntate,  ex  doctrina 
S.  Augustini  lib.  xv.  de  Trinitate  cap.  3. 
certum  autem  est,  nomine  memoriae  non 
posse  intelligi  tertiam  illam  potentiam  mo¬ 
tricem,  sed  esse  eamdem  mentem,  ut  retinet 
notitiam  jam  acceptam  ;  atque  ita  fcecunda 
est,  et  parit  Verbum,  ut  idem  S.  Augusti¬ 
nus  docet  in  lib.  xiv.  de  Trinit.  cap.  3.  4. 
et  6.  Porro  S.  Thomas  in  1.  par.  quaest.  93. 
art.  7.  satis  apposite  explicat  imaginem  Tri¬ 
nitatis,  dum  mentem  comparat  Patui ;  noti¬ 
tiam,  a  mente  productam,  Filio  ;  amorem  ex 
notitia  mentis  procedentem,  Spiritui  sancto. 
Perspicuum  igitur  est,  tertiam  illam  poten¬ 
tiam  non  esse  necessariam  ad  complendam 
imaginem  Trinitatis. 

Adde  quod  si  poneretur  in  anima  rationali 
tres  potentiae  distinctae  ,  quarum  singulae 
suos  actus  producerent ,  daretur  occasio 
magno  errori,  quasi  in  Deo,  ad  cujus  imagi¬ 
nem  factus  est  homo,  tres  essent  processio¬ 
nes,  non  duae  tantum,  ac  per  hoc  persona¬ 
rum  non  Trinitas,  sed  Quaternitas. 

Quartum  argumentum  cum  aliis  tribus 
probare  tentabat  ,  potentiam  intelligentem 
esse  formaliter  liberam,  et  ideo  liberum  ar¬ 
bitrium  esse  potentiam  intelligentem.  Sic 
igitur  texebatur  objectio  :  Potentiae  rationa¬ 
les  sunt  liberae  ex  Aristotele  lib.  ix.  Meta- 
phys.  cap,  3.  at  potentia  intelligens  est  ra¬ 
tionalis,  igitur  libera. 

Respondeo  :  non  dicit  philosophus,  po¬ 
tentias  rationales  esse  liberas,  sed  esse  ad 
opposita,  nec  loquitur  de  ratione  et  volun¬ 
tate,  sed  de  artibus  et  scientiis,  quas  poten¬ 
tias  Vocat  rationales,  quia  possumus  actus 
earum  producere  quando  volumus  :  et  dicit 
esse  ad  opposita,  quia  eadem  est  scientia 
contrariorum.  Itaque  etiam  si  liberas  ejus¬ 
modi  potentias  appellasset,  non  tamen  co¬ 
geremur  fateri  eas  formaliter  esse  liberas, 
sed  intelligeremus  liberas  esse  nominatas, 
quod  liberos  actus  producerent,  quamvis 
non  ideo  liberi  essent,  quoniam  ab  eis  pro¬ 
ducerentur,  sed  quoniam  a  voluntate  impe¬ 
rarentur.  Idem  enim  philosophus  in  lib. 
eodem  cap.  G.  scribit,  determinari  omnes 


istas  potentias  ab  electione  :  electionem  au¬ 
tem  satis  constat  esse  actum  voluntatis,  non 
intelligentiae. 

Quintum  argumentum  :  liberum  arbitrium 
est  tacultas  rationis  et  voluntatis,  ut  commu¬ 
niter  definitnr ;  igitur  etiam  ratio  est  forma¬ 
liter  libera,  et  liberum  arbitrium  nominatur. 

Respondeo  :  liberum  arbitrium  dicitur  fa¬ 
cultas  rationis  et  voluntatis,  quia  ratio  est  li¬ 
bera  radicaliter,  voluntas  formaliter. 

Sextum  argumentum  :  ratio  non  potest  co¬ 
gi,  et  est  indifferens  ad  multa,  igitur  libera 
est  non  solum  a  coactione,  sed  etiam  a  ne¬ 
cessitate. 

Respondeo  :  jam  hoc  explicatum  est  in 
quinta  propositione  capitis  superioris,  ubi 
demonstratum  est,  rationem  posse  cogi  ad 
judicandum  contra  inclinationem  totius  sup¬ 
positi  :  item  sic  esse  indifferentem  in  rebus 
probabilibus ,  ut  tamen  necessario  opine¬ 
tur,  vel  hajreat,  nisi  accedat  inclinatio  vo¬ 
luntatis. 

Septimum  argumentum  :  nisi  mens  in  ju¬ 
dicando  sit  vere,  ac  formaliter  libera,  neque 
voluntas  in  eligendo  libera  esse  poterit.  Non 
enim  potest  voluntas  aliud  eligere,  quam  id 
quod  ratio  judicat  eligendum. 

Respondeo :  Voluntas  indigendo  libera  est, 
non  quod  non  determinetur  necessario  a  ju¬ 
dicio  ultimo  et  practico  rationis  :  sed  quo¬ 
niam  istud  ipsum  judicium  ultimum  et  pra- 
cticum  in  potestate  voluntatis  est. 

Sciendum  est  enim,  post  cognitionem  bo¬ 
ni  in  universum  mox  existere  in  voluntate 
inclinationem  aliquam  in  illud,  non  tamen 
plenam  electionem  :  deinde  cum  proponun¬ 
tur  a  ratione  varia  media,  et  ostenditur  quid 
boni  et  quid  mali  sit  in  unoquoque,  volun¬ 
tatem  inclinari  modo  in  unam  partem,  modo 
in  aliam  ;  et  in  ejus  potestate  esse,  ut  sinat  se 
moveri,  vel  resistat,  non  quidem  actu  posi¬ 
tivo,  sed  negativo,  non  sinendo  videlicet  se 
moveri.  Per  hoc  enim  ’  quod  voluntas  sinit 
se  moveri  ab  una  ratione  proposita,  fit  ut 
mens  omissa  alia  inquisitione  pergat  et  con¬ 
cludat  judicium  particulare,  ad  quod  conti¬ 
nuo  sequitur  electio.  Itaque  libertas  volun¬ 
tatis  in  eo  proprie  sita  esse  videtur,  quod 
propositis  variis  rationibus  non  necessariis, 
sinat  se  moveri  ab  una,  et  non  ab  alia. 

Atque  hinc  est  quod  philosophus  dicit  in 
3.  lib.  Ethic.  cap.  o.  virtutes  et  vitia  esse  in 
nostra  potestate,  licet  omnes  appetant  id, 
quod  bonum  eis  videtur,  quia  unusquisque 
sibi  quodammodo  causa  est,  ut  hoc,  aut  illud 

sibi  videatur.  Ubi  philosophus  ponit  in  nos¬ 
tra  potestate  virtutes,  quia  in  nostra  pote¬ 
state  sunt  bonae  electiones,  ex  quarum  fre¬ 
quentatione  generantur  habitus :  ipsas  autem 
electiones  ponit  in  nostia  pote-tate,  quia  ju¬ 
dicia  seu  visiones,  ad  quas  electiones  sequn- 
tur,  sunt  in  nostra  potestate. 

Hinc  est  etiam  quod  boni,  vel  mali  habitus 
multum  conferunt  ad  bonam,  vel  malam 
electionem,  quia  quomodo  unusquisque  af¬ 
fectus  est,  ut  ubidem  Philosophus  docet,  ita 
de  rebus  ipsis  judicat.  Hinc  quoque  S.  Tho- 
mas  in  quaest.  1.  de  malo  art.  3.  recte  dixit, 
causam  peccati  esse,  quod  homo  operetur 
non  attendens  ad  regulam  divinae  legis  ;  hu¬ 
jus  autem  quod  est  non  attendere  ad  regulam, 
non  esse  quaerendam  aliam  causam,  cum  ad 
hoc  sufficiat  libertas  voluntatis  humanae. 
Ubi  sanctus  Thomas  in  eo  ponit  libertatem 
et  causam  peccati,  quod  voluntas  cum  ab 
una  parte  trahitur  ad  peccandum  a  voluptate 
per  sensum  et  rationem  apprehensa  et  pro¬ 
posita  ut  bona,  ab  altera  revocatur  a  peccato 
per  rationem  proponentem  legem  Dei,  et  re¬ 
praesentantem  voluptatem  illam,  ut  noxiam, 
ipsa  sinit  se  moveri  a  sensu,  et  attendit  ad 
bonum  propositum  in  voluptate,  et  non  si¬ 
nit  se  moveri  a  ratione  proponente  legem 
Dei,  et  sic  non  attendit  ad  veram  regulam 
bonae  actionis. 

Denique  ex  his  etiam  refutantur  quatuor 
illa  argumenta,  quibus  Durandus  efficere 
nitebatur,  rationem  non  solum  esse  forma- 
liter  liberam,  sed  etiam  liberiorem  ipsa  vo¬ 
luntate. 

Octavum  argumentum,  pugnat  cum  sexta 
propositione,  ac  probat,  voluntatem  posse 
eligere  contra  judicium  ultimum  et  practi- 
cum  rationis.  Nam  hoc  est  discrimen  inter 
potentias  naturales  et  liberas,  quod  natura¬ 
les  non  possunt  non  agere,  praesente  objecto 
et  aliis  qua)  ad  agendum  requiruntur,  libe¬ 
rae  autem  possunt.  Id  quod  certum  est,  tum 
experientia,  tum  ex  doctrina  philosophi,  lib. 
9.  Metaphys.  cap.  6.  Voluntas  autem  estpo1- 
tentia  maxime  libera;  igitur  potest  non  age¬ 
re,  quantumvis  habeat  objectum  praesens 
repraesentatum  per  judicium  ultimum  ratio¬ 
nis. 

Et  confirmari  potest  hoc  argumentum  ex 
absurdo.  Nam  si  necessario  voluntas  sequa¬ 
tur  judicium  ultimum  rationis,  sequetur 
numquam  posse  eligi  minus  bonum  relicto 
majori ;  nam  ratio  semper  judicat  majus  bo¬ 
num  praeponendum  esse  minori,  nisi  forte 


erret.  Atqui  hoc  videtur  esse  falsum,  et  con¬ 
tra  experientiam.  Saepe  enim  homines  ex  re¬ 
bus  non  necessariis  eligunt  minus  bonum, 
remoto  etiam  omni  errore,  et  Deus  ipse,  in 
quem  error  cadere  non  potest,  eligit  ac  facit 
minus  bonum,  cum  majus  aliquid  eligere  fet 
facere  posset. 

Confirmatur  rursus  alia  ratione,  quoniam 
sequeretur  duobus  aequalibus  propositis  bo¬ 
nis  neutrum  posse  eligi,  quoniam  rectum  ju¬ 
dicium  rationis  neutrum  alteri  praeponit; 
at  contrarium  docet  experientia. 

Confirmatur  etiam  tertio,  quia  (ut  S.  Au¬ 
gustinus  lib.  xn.  de  Civit.  Dei  cap.  6.  dicit) 
si  duo  sint  aeque  affecti  animo  et  corpore  et 
occurant  eidem  rei,  quae  sua'  pulchritudine 
allicere  possit  affectum,  et  eadem  diaboli 
tentatione  uterque  tentetur,  et  tamen  unus 
tentioni  consentiat,  alter  non  consentiat,  non 
potest  reddi  alia  causa,  nisi  quia  unus  vult, 
alter  non  vult.  At  si  voluntas  necessario  se¬ 
queretur  judicium,  fieri  non  posset,  ut  illo 
casu  posito,  unus  consentiret  alter  non  con¬ 
sentiret.  Nam  ratio  idem  dictaret  utrique. 

Confirmatur  ultimo,  quia  sequeretur  ele¬ 
ctionem  non  esse  electionem.  Nam  electio  est 
inter  multa,  igitur  actus  voluntatis,  qui  ne¬ 
cessario  sequitur  judicium  determinatum, 
non  est  electio,  et  tamen  revera  est  electio  ; 
igitur  electio  et  non  electio  est. 

Itcspondco  :  Philosophus  in  loco  citato  non 
comparat  voluntatem,  quae  proprie  libera 
est,  cum  potentiis  non  liberis  ;  sed  comparat 
potentias  rationales,  quas  dicit  esse  scientias 
et  artes  ;  cum  potentiis  naturalibus  ;  ac  dicit 
potentias  rationales  praesente  objecto  posse 
non  operari,  quia  tota;  pendent  ab  electione  : 
operamur  enim  per  scientias  et  artes  quando 
volumus,  et  cessamus  quando  volumus;  quia 
videlicet  in  nostra  potestate  est  applicare  hos 
habitus  ad  opus.  Itaque  testimonium  illud 
Philosophi  nihil  pertinet  ad  rem. 

Nec  tamen  inficiamur,  verum  esse  discri¬ 
men  illud  inter  potentias  liberas  et  naturales, 
quod  praesente  objecto  possint  libene  non 
operari,  non  libera)  non  possint.  Nam  libera; 
potentia;  interdum  pro  objecto  habent  aliquid 
contingens,  in  quo  ratio  boni  et  ratio  mali 
simul  ostenditur,  ac  per  hoc  potest  libera 
potentia  inclinari  ad  appetendum  ratione  bo¬ 
ni,  et  ad  non  appetendum,  vel  etiam  ad  re¬ 
cusandum  ratione  mali.  At  potentia;  non  li¬ 
berae  semper  habent  pro  objecto  aliquid 
unum,  et  sub  uua  tantum  ratione  propo¬ 
situm,  et  ideo  non  possunt  operari  appe- 

tendo,  vel  recusando.  Neque  hinc  sequitur, 
posse  voluntatem  non  operari,  pra;sente  ob¬ 
jecto  proposito,  per  ultimum  judicium  ratio¬ 
nis,  quia  tunc  non  proponitur  objectum  nis- 
sub  una  ratione ;  ac  proinde  non  datur  locus 
amplius  optioni. 

Ad  primam  confirmationem  respondeo  : 
Minus  bonum  absolute  posse  eligi  remoto  er¬ 
rore,  si  in  particulari  propter  aliquam  cir¬ 
cumstantiam  ratio  judicet  illud  hoc  tempore 
esse  optimum.  Quo  modo  Deus  cum  aliquid 
agit,  non  ideo  illud  agit,  quia  nesciat  se  pos¬ 
se  facere  aliquid  melius,  sed  quia  judicat, 
tunc  illud  maxime  expedire. 

Ad  secundam  confirmationem  respondeo  : 
duobus  mqualibus  bonis  simul  propositis, 
posse  alterum  eligi,  quia  vel  propter  aliquam 
circumstantiam  voluntas  inclinabit  in  alterum 
vel  certe,  ut  res  aliquando  finiatur,  voluntas 
sinet  se  moveri  ab  altero,  et  tunc  judicium 
ultimum  concludetur,  et  electio  consequctur. 
Nam  experientia  docet,  cum  non  possumus 
per  rationem  unum  alteri  prceponere,  judi¬ 
cari  ab  omnibus  utile,  ut  potius  forte  eli¬ 
gatur  unum,  quam  utrumque  relinquatur. 

Ad  tertiam  confirmationem  facilis  est 
responsio,  nam  tametsi  duo  sint  teque  af¬ 
fecti,  et  occurrant  eidem  pulchritudini,  tamen 
unus,  quia  volet,  judicabit  esse  appetendam 
objectam  pulchritudinem,  et  ita  consentiet, 
alter,  quia  volet,  judicabit  esse  resistendum 
cupiditati,  et  ita  non  consentiet.  Itaque  di¬ 
versa  erunt  judicia  ullimain  illis  duobus,  et 
inde  etiam  diversse  electiones. 

Ad  quartam  confirmationem  respondeo: 
nomine  electionis  non  intelligi  praicise  actum 
voluntatis,  qui  sequitur  post  ultimum  judi¬ 
cium,  sed  actum  illum  cum  conclusione  ip¬ 
sius  ultimi  judicii.  Nam  ideo  Aristoteles  in 
lib.  ni.  Ethic.  cap.  3.  dicit,  electionem  esse 
consultativam  appetitionem ;  et  in  lib.  0. 
cap.  2.  dicit,  esse  appetitum  intellectivum, 
vel  intellectum  appetitivum.  et  in  lib.  vii. 
cap.  3.  dicit,  electionem  esse  quasi  conclu¬ 
sionem  syllogismi  practici,  quia  videlicet  ac¬ 
cipiuntur  pro  uno  et  eodem  conclusio  judicii 
ultimi  practici  et  actus  voluntatis,  qui  inde 
necessario  sequitur.  Et  S.  Gregorius  Nyssc- 
nus  lib.  v.  de  Philosophia  cap.  4.  scribit, 
electionem  esse  quid  compositum  ex  consi¬ 
lio  et  appetitu.  Denique  S.  Thomas  in  1.  2. 
qusest.,13.  art.  I.  dicit  quidem  electionem 
esse  actum  elicitum  a  voluntate,  tamen  im¬ 
portare  etiam  actum  rationi^,  sic  igitur  ele¬ 
ctio,  cum  utrumque  actum  complectatur,  ju¬ 


dicii  videlicet  rationis  ultimi  et  approbationis 
voluntatis, 'vere  est  inter  multa,  et  est  sim¬ 
pliciter  in  nostra  potestate,  et  absolute,  pro- 
prieque  libera. 

Nonum  argumentum,  est  contra  postre¬ 
mam  propositionem,  qua;  docebat  libertatis 
radicem  esse  in  ratione.  Est  autem  tale  argu¬ 
mentum  :  ratio  non  concurrit ‘ad  actum  vo¬ 
luntatis  ut  causa,  sed  ut  conditio,  sine  qua 
voluntas  non  operaretur;  solum  enim  extrin- 
sece  objectum  illi  representat :  radix  autem 
veram  causam  significat :  igitur  ratio  non  est 
radix  libertatis,  qua;  in  voluntate  reperitur. 

Respondeo :  Ratio  non  solum  repraisentat, 
sed  etiam  facit  objectum  voluntatis.  Nam  res 
ipsa,  quamvis  in  se  bona,  non  est  objectum 
voluntatis,  nisi  a  ratione  judicetur  bona,  et 
proponatur,  ut  conveniens  et  expetenda. 
Quare  non  ita  ratio  exhibet  objectum  volun¬ 
tati,  ut  is,  qui  adducit  ignem  ad  comburen¬ 
dum,  vel  qui  aperit  fenestram  ut  cubiculum 
illustretur  ;  sed  ut  lumen  quod  facit  colores 
esse  visibiles  actu,  qui  sint  lumine  solum  in 
potentia  erant  visibiles. 

Id  autem  ita  se  habere  manifestum  est. 
Nam  ad  solam  conditionem  numquam  sequi¬ 
tur  actio  ;  neque  enim  per  solam  apertionem 
fenestra;  cubiculum  illustrabitur,  si  desit  lu¬ 
men  ;  neque  per  applicationem  ignis  depi¬ 
cti  flet  vera  combustio  :  at  ad  solum  judicium 
rationis,  quo  res  proponitur  ut  bona,  sequi¬ 
tur  appetitio,  etiamsi  forte  res  illa  non  sit 
bona.  Non  igitur  ratio  concurrit  solum  ut 
conditio  applicans  objectum,  sed  ut  causa  fa¬ 
ciens  objectum,  dum  rei  bona;  tribuit  vim 
quamdam  motivam,  et  facit  ut  ea  res  sit  ac¬ 
tu  expetibilis,  qua;  solum  antea  erat  expe¬ 
tibilis  in  potentia. 

Cum  igitur  potentia;  sumant  essentiam  et 
speciem  ab  objecto,  certe  sequitur  ut  volun¬ 
tas  sumat  essentiam  et  speciem  a  bono  per 
rationem  proposito  ut  convenienti :  et  ideo 
talis  sit  voluntas  nimirum  libera,  quia  ratio 
proponit  multa  et  varia,  et  ea  confert  inter  se. 

Quare  vera  radix  libertatis  est  ratio  pro¬ 
ponens  multa,  caque  conferens,  ac  de  eis 
judicans,  ut  supra  dictum  est. 

Liberum  arbitrium  non  esse  potentiam  tantum 
passivam ,  nec  partim  passivam,  partim  acti¬ 
vam ,  sed  simpliciter  et  absolute  activam. 

Sequitur  ordine  discutienda  particula  ter¬ 
tia’  definitionis,  in  qua  indicatur  actus  liberi 
arbitrii.  Igitur  circa  particulam  illam  «  eli¬ 
gendi  unum  prae  alio,  vel  acceptandi,  aut 
respuendi  »,  quaestio  tractari  solet,  sit  ne 
officium  liberi  arbitrii  agere  vel  pati ;  sive 
(quod  idem  est)  sit  ne  voluntas  humana  po¬ 
tentia  passiva,  an  activa.  Tres  enim  de  hac 
re  praecipua?  Theologorum  sententia?  sunt. 

Prima  igitur  sententia  eorum  est,  qui  vo¬ 
luntatem  humanam  passivam  potentiam  esse 
voluntate  ac  docent  actum  voluntatis  produ¬ 
ci  active  a  phantasmate,  vel  ab  objecto  co¬ 
gnito,  vel  certe  ab  ipsa  mente  apprehen¬ 
dente  et  judicante  'objectum.  Haec  sententia 
fuit  Gottifrcdi  quodlib.  G.  quaest.  7.  et  ex 
parte  Aigidii  quodlib.  3.  qua?st.  16.  et  alio¬ 
rum. 

Altera  sententia  est  eorum,  qui  volunt  li¬ 
berum  arbitrium  partim  esse  passivum  et 
partim  activum,  ita  ut  ad  actionem  volun¬ 
tatis  eliciendam  concurrant  ut  causa?  partia¬ 
les,  tum  ipsa  voluntas;  tum  etiam  objectum, 
cognitum,  sive  ipsa  ratio  proponens  objectum 
Ita  docent  Gregorius  et  Gabriel  in  2.  sentent 
dist.  23.  qua?st.  unica.  Et  Petrus  Paludanus 
in  4.  sent.  dist.  49.  qua?st.  3.  quibus  acedit 
etiam  Cajet.  1.  par.  qu.  80.  art  2.  qui  scribit, 
voluntatem  moveri  active  a  se  ipsa  quoad 
exercitium,  ab  intellectu  autem  quoad  spe¬ 
cificationem. 

Tertia  sententia  liberum  arbitrium  sim¬ 
pliciter  facit  activum,  qua?  sententia  videtur 
esse  S.  Tlnna?  in  1  part.  qua?st.  82.  art.  4.  et 
de  veritate,  qua?st  22.  artic.  9  et  11  ad  3.  et 
.sine  dubio  sententia  est  Scoti  in  2.  sentent. 
distinet.  23.  Henrici  quodlib.  10.  qua?st9.  et 
quodlib.  13.  qua?st.  11.  Capreoli  in  2.  sentent. 
dist.  24.  et  Ferrariensis  in  1  librum  contra 
gentes  cap.  44.  Qua?  sententia  verissima  no¬ 
bis  esse  videtur,  propter  sequentes  rationes.' 

Nam  primum  SS.  Patres  non  obscure  do¬ 
cent,  liberum  arbitrium  non  esse  potentiam 
passivam,  cum  dicunt,  in  potestate  voluntatis 
esse  agere  et  non  agere,  velle  et  non  velle 
etc.  Vide  Gregorium  Nyssenum  lib.  vii.  de 
Philosophia  cap.  1.  et  2.  Joan.  Damascenum 

lib.  ii.  de  fide  cap.  23.  et  26.  Augustinum  lib. 
m.  de  libero  arbitrio  cap.  2  et  3. 

Deinde,  actio  voluntatis  est  actio  vitalis, 
ac  per  hoc  a  principio  interno,  et  vitali  ne¬ 
cessario  producitur.  Non  igitur  active  fieri 
potest  ab  aliqua  re  extrinseca,  quale  est 
phantasma,  vel  objectum. 

Adha?c,  actio  voluntatis  est  actio  imma¬ 
nens,  igitur  produci  debet  ab  eodem  illo 
principio,  in  quo  tamquam  subjecto  recipi¬ 
tur  :  recipitur  auterii  a  voluntate,  igitur  a 
voluntate,  non  a  ratione,  aut  alia  quacum¬ 
que  re  active  producitur. 

Pra?terea,  si  liberum  arbitrium  esset  po¬ 
tentia  passiva,  falso  diceretur  liberum.  Non 
enim  est  in  potestate  patientis,  quid  in  ipso 
liat,  sed  in  potestate  agentis  est,  quid  in 
alio  faciat.  Qua  ratione  materia  prima  inde¬ 
terminata  est,  atque  indifferens  ad  multa, 
et  tamen  non  est,  nec  dici  potest  libera,  quo¬ 
niam  determinatur  ab  alio,  non  se  ipsa  de¬ 
terminat. 

At  (inquies)  tametsi  voluntas  non  sit  li¬ 
bera  agendo,  poterit  tamen  esse  libera  resi¬ 
stendo.  Saepe  enim  aliqua  non  possunt  qui¬ 
dem  agere  ipsa  in  se,  sed  possunt  resistendo 
impedire  actionem  aliorum.  Respondeo,  si 
voluntas  sit  potentia  passiva,  non  posse  il¬ 
lam  resistendo  impedire  actionem  alterius. 
Illa  enim  resistendo  impediunt,  quae  habent 
contrariam  qualitatem  ;  voluntas  autem  non 
habet  contrariam  qualitatem,  cum  sit  indif¬ 
ferens  ad  contraria.  Itaque  non  habet,  unde 
resistat,  si  ex  natura  sua  apta  est  pati  phy¬ 
sice  ab  objecto.  Quod  si  potentia  sit  activa, 
et  ab  objecto  moveatur  tamquam  a  sim^ion 
tamquam  ab  agente,  tum  vere  resistere  po¬ 
terit,  ut  re  ipsa  etiam  sa?pe  resistit,  cum  va¬ 
ria?  rationes  in  eodem  objecto,  vel  varia  ob¬ 
jecta  illi  demonstrantur. 

Adde  quod  libertas  voluntatis,  non  in  eo 
solum  posita  est,  quod  possit  resistendo  pro¬ 
hibere,  ne  objectum  agat,  amovendo  videli¬ 
cet  phantasma,  sive  objectum,  sed  etiam  in 
eo,  quod  pra?sente  objecto,  et  agente  quod 
suum  est,  voluntas  possit  libere  consentire 
vel  dissentire,  ut  perspicuum  est  ex  illo 
exemplo,  quod  S.  Augustinus  proponit  in 
lib.  xii.  de  civit.  Dei,  cap.  6. 

Praeterea  nihil  eorum,  qua,  nominantur  ab 
auctoribus  primae  et  secundae  sententiae, 
tale  est,  ut  in  voluntatem  agere  possit.  Nam 
phantasma  in  primis  facile  excluditur,  tum 
quia  animae  a  corpore  separatae  phantasma¬ 
tibus  carent,  et  tamen  sine  dubio  aliquid 

appetunt,  atque  in  co  actum  voluntatis  exer¬ 
cent  :  tum  etiam  quia  phantasma  res  est 
corporalis,  ac  per  hoc  in  voluntatem,  quae 
potentia  spiritualis  est,  vim  habere  non 
potest. 

Deinde  objectum  non  majore  difficultate 
excluditur.  Siquidem  saepe  numero  accidit, 
ut  non  sit  in  re,  sed  tantum  in  cogitatione, 
ut  cum  aegrotus  appetit  sanitatem,  vel  eligit 
sumere  pharmacum,  quod  nondum  est  para¬ 
tum.  Quo  poeto  autem  re  ipsa  in  volunta¬ 
tem,  et  quidem  active,  aliquid  operabitur 
id,  quod  non  est  ? 

Ad  haec  saepe  objectum  est  aliquid  privati¬ 
vum,  actus  autem  voluntatis  positivus ;  ut 
cum  nolumus  mortem,  aut  refugimus  quod- 
cumque  malum.  Qui  autem  fieri  potest,  ut 
privativum  sit  causa  efficiens  positivi,  et  det 
alteri  quod  in  se  ipsum  non  habet? 

Denique  intelligentia,  seu  ratio  proponens  . 
objectum  (quae  una  superest)  ab  hac  actione 
nullo  negotio  removebitur ;  tum  quia  actio 
intelligentiae  est  immanens,  ac  per  hoc  tota 
recipitur  in  ipsa  mente  intelligente ,  nec 
transmitti  potest  ad  aliam  potentiam ;  tum 
quia  est  causa  necessaria,  et  id  circo  totaper- 
iret  humana  libertas,  si  voluntatis  actum 
effective  ipsa  produceret. 

Sed  haec  ratio  postrema  utrinque  labefa¬ 
ctari  potest.  Nam  si  ratio  non  potest  active 
movere  voluntatem,  quia  intelligentia  est 
actio  immanens;  eadem  ratione  non  poterit 
voluntas  active  movere  rationem,  aliesque 
potentias,  quia  voluntatis  actio  est  etiam  im¬ 
manens.  Item  non  videtur  sequi,  ut  actio 
volunTOtis  non  sit  libera,  si  producatur  ab 
intelligentia,  quae  est  causa  necessaria.  Nam 
intelligentia  non  est  causa  integra,  sed  par¬ 
tialis  ;  et  propterea  si  voluntas,  quae  est  al¬ 
tera  causa  partialis,  nolit  concurrere,  nulla 
sequetur  actio,  etiamsi  intelligentia,  neces¬ 
sario  quod  suum  est  operetur. 

Respondeo  ad  primam  objectionem,  vo¬ 
luntatem  non  movere  active  rationem,  aut 
alias  potentias,  quasi  in  illis  aliquid  impri¬ 
mat;  sed  dici  eas  movere  active,  quia  est  im¬ 
pulsio  quaedam  totius  supposi  ad  opera  exer¬ 
cenda  omnium  potentarium.  Itaqne  ipse 
homo  quia  per  voluntatem  desiderat  vera 
cognoscere,  se  ipse  impellit  ad  exercendam 
intelligentiam,  et  idem  de  aliis  potentiis  in- 
telligendum  est.  Neque  potest  contra  dici, 
hoc  eodem  modo  active  moveri  voluntatem 
a  ratione,  ut  videlicet  homo,  quia  per  ratio¬ 
nem  cognoscit  bonum,  se  ipse  impellat  ad 


illud  bonum  per  voluntatem  amandum.  Nam 
ratio,  sive  intelligentia,  non  est  impulsio, 
seu  inclinatio,  sed  potius  susceptio  et  ap¬ 
prehensio  ;  voluntas  autem  ex  natura  sua  est 
inclinatio  et  impulsio  non  solum  sui,  sed 
etiam  (ut  diximus)  totius  suppositi. 

Ad  alteram  objectionem  respondeo,  tunc 
solum  partialem  causam  posse  libere  agere 
et  non  conferre  vim  suam,  quando  utraque 
causa  partialis  immediate  concurrit  ad  effe¬ 
ctum  producendum  ;  non  autem  si  altera 
causa  alteram  moveat,  et  per  eam  mediate 
concurrat  ad  opus.  Exempli  causa ;  si  duo 
necessarii  sint  ad  aliquod  onus  ferendum, 
sine  dubio  nulla  sequetur  actio,  si  alteruter 
desit ;  etsi  liberum  sit  uni  concurrere  ad 
onus  ferendum,  et  non  concurrere,  poterit 
etiam  libera  esse  actio,  quamvis  alter  for¬ 
tasse  necessario  concurrat.  At  si  unus  ar- 
repia  vi,  manu  alterius  per  eam  litteras  pin¬ 
gat,  aut  aliquid  aliud  agat,  non  erit  in  pote¬ 
state  ejus,  qui  volenter  movetur,  scribere  et 
non  scribere  litteras,  et  simpliciter  scriptio 
erit  necessaria,  si  is  qui  movet  alterum,  ne¬ 
cessario  movet.  Non  enim  fieri  potest,  ut  hic 
necessario  moveat,  et  alter  non  necessario 
'moveatur. 

Jam  igitur  intelligentia  et  voluntas,  si  ut 
partiales  causse  concurrant  ad  producendum 
actum  voluntatis,  non  possunt  immediate 
concurrere  ad  effectum  ipsum  producendum. 
Nam  actus  voluntatis  est  actus  immanens  et 
vitalis,  ac  proinde  non  potest  immediate 
produci,  nisi  ab  interno  et  vitali  principio, 
imo  etiam  a  tali  principio,  id  est,  appetitu 
rationali.  Itaque  sicut  absurdum  est  dicere, 
intelligentia  vult,  ita  quoque  absurdum  est 
dicere,  intelligentia  producit  immediate  ac¬ 
tum  voluntatis ;  nihil  est  enim  aliud  actus 
voluntatis,  quam  ipsum  velle.  Quare  si  ullo 
modo  intelligentia  produceret,  effective  ac¬ 
tum  voluntatis,  certe  produceret  movendo 
ipsam  voluntatem.  Ex  quo  sequeretur,  ut 
periret  voluntatis  libertas,  ut  in  argumento 
nostro  posuimus,  quia  intelligentia  est  causa 
necessaria,  et  ea  necessario  movente  volun¬ 
tatem,  fieri  non  posset,  quin  voluntas  neces¬ 
sario  moveretur. 

Dices,  actio  recipitur  in  patiente  per  mo¬ 
dum  recipientis,  atque  ab  eo  temperatur  et 
modificatur.  Itaque  cum  voluntas  sit  poten¬ 
tia  libera,  actio  intelligentiae,  quamvis  in  se 
necessaria  sit,  tamen  recipietur  in  voluntate 
libero  quodam  modo,  ac  per  hoc  effectus 
etiam  liber,  non  necessarius  erit. 

Respondeo ,  id  verum  esse  quoad  specifi¬ 
cationem,  non  quoad  exercitium.  Quia  enim 
actio  agentis  recipitur  per  modum  recipien¬ 
tis,  ex  actione  intclligentice  in  voluntate,  pro¬ 
ducetur  actus  voluntatis,  non  actus  rationis; 
et  hoc  modo  dabit  speciem  actui  causa  me¬ 
diata,  non  causa  immediata.  At  quoad  exer¬ 
citium,  non  videtur  intelligi  posse,  quomodo 
actio  agentis  necessario  recipiatur  libere  in 
patiente.  Nam  si  actio  est,  necessario  etiam 
passio  est;  ac  per  hoc  si  intelligentia  neces¬ 
sario  movet  voluntatem,  necessario  voluntas 
movetur ;  moveri  autem  est  velle,  igitur  si 
intelligentia  necessario  efficit  in  voluntate 
ipsum  velle,  voluntas  necessario  vult. 

CAPUT  XI. 

Solvuntur  argumenta  contra  doctrinam 
capitis  superioris. 

Sed  jam  argumenta  solvenda  sunt,  non 
quidem  omnia,'  sed  praecipua,  quae  ab  au¬ 
ctoribus  contrariae  sententiae  fieri  solent. 

Primum  argumentum  cum  duobus  sequen¬ 
tibus  est  eorum,  qui  existimant,  voluntatem 
esse  potentiam  tantum  passivam.  Sic  igitur 
illi  ratiocinantur.  Omne  quod  movetur,  ab 
alio  movetur ;  nam  alioqui  simul  esset  in 
potentia  et  in  actu,  si  aliquid  se  ipsum  mo¬ 
veret  :  quod  enim  movet,  esse  debet  in  actu; 
quod  movetur,  in  potentia.  Voluntas  autem 
movetur,  igitur  ab  alio  movetur.  Nihil  vero 
est,  quod  verisimilius  voluntatem  active  mo¬ 
vere  possit,  quam  phantasma,  sive  objectum 
cognitum ,  aut  ipsa  ratio  objectum  propo¬ 
nens  :  igitur  ab  his,  aut  aliquo  horum  volun¬ 
tas  active  movetur. 

Respondeo  :  illa  propositio,  omne  quod 
movetur  ab  alio  movetur,  solet  adferri  tam¬ 
quam  a  philosopho  pronunciata;  sed  ille 
nusquam  scripsit,  omne  quod  movetur  ab 
alio  moveri.  Deinde  intelligentia  cum  se  ipsa 
intelligit,  nonne  se  ipsa  movet  ?  et  nonne 
proprium  dicitur  esse  viventium  se  ipsa  mo¬ 
vere,  neque  tamen  inde  sequitur,  ut  idem 
eadem  ratione  sit  in  actu  et  in  potentia ;  erit 
enim  in  actu,  ratione  virtutis  motricis,  erit 
in  potentia,  ratione  termini,  ad  quem  tendit. 
Hoc  enim  modo  quod  movet  ad  locum,  non 
est  necesse,  ut  sit  actu  in  eo  loco,  sed  satis 
est  si  virtutem  habeat  movendi  ad  eum  lo¬ 
cum.  Et  eodem  modo  intelligendi  facultas  ex 
cognitione  principiorum,  quam  actu  habet, 
movet  ipsa  se  ad  cognitionem  conclusionum, 
Tom.  V. 


quam  habet  in  potentia.  Sic  igitur  voluntas 
ex  amore  finis,  quem  habet  actu,  movet  se 
ad  amorem  mediorum,  quem  habet  in  po¬ 
tentia  ;  et  circa  ipsum  finem  est  in  actu,  ra¬ 
tione  inclinationis  cujusdam  generalis  ad 
bonum,  per  quam  movetur  ad  particularem 
inclinationem  ad  hoc  aut  illud  bonum  ;  et  est 
in  potentia  ratione  hujus  particularis  incli¬ 
nationis,  quam  non  semper  habet. 

Secundum  argumentum.  Inter  movens  et 
motum  est  relatio  realis ;  at  ejusdem  ad  se 
non  est  relatio  realis  :  igitur  non  potest  esse 
idem  movens  et  motum. 

Respondeo  :  propositio  non  est  vera  in 
universum,  sed  tunc  solum,  cum  extrema 
sunt  re  ipsa  disjuncta.  Nam  cum  quis  se  ipse 
intelligit,  idem  omnino  sunt  agens  et  pa¬ 
tiens,  et  objectum,  neque  inter  ea  relatio 
realis  fingi  potest. 

Tertium  argumentum.  Potentia  indeter¬ 
minata  debet  ab  aliquo  determinari,  igitur 
a  se,  vel  ab  alio  :  non  autem  a  se,  quia  ex 
se  est  indeterminata,  igitur  ab  alio. 

Respondeo.  Voluntas  ideo  libera  dicitur, 
et  est,  quia  sic  est  indeterminata,  ut  ipsa 
determinare  possit.  Itaque  non  se  determi¬ 
nat,  qua  est  indeterminata,  sed  qua  est  acti¬ 
va  et  libera. 

Quartum  argumentum  cum  caeteris  est 
eorum,  qui  existimant  voluntatem  humanam 
ex  parte  esse  activam,  et  ex  parte  passivam. 
Adducunt  igitur  testimonium  S.  Thomae,  qui 
in  1.  par.  quaest.  80.  art.  2.  scribit,  volun¬ 
tatem  esse  potentiam  passivam,  respectu 
objecti  cogniti. 

Respondeo :  idem  S.  Thomas  in  1.  2. 
quaest.  9.  art.  3.  dicit,  voluntatem  movere 
se  ipsam,  et  1.  par.  quaest.  82.  art.  4.  de 
verit.  quaest.  22.  art.  12.  dicit,  voluntatem 
moveri  ab  intellectu,  proponente  objectum 
tamquam  a  fine.  Ex  quibus  locis  intelligi- 
mus,  a  S.  Thoma  vocatam  esse  voluntatem 
potentiam  passivam,  largo  modo,  nam  et 
ipsum  moveri  ab  objecto  per  modum  finis, 
est  quoddam  pati,  si  agere  et  pati  accipian¬ 
tur  pro  omni  genere  causae. 

Quintum  argumentum.  Notitia  subsistens 
in  Deo  producit  active  amorem,  cum  Ver¬ 
bum  spirat  Spiritum  sanctum  ;  igitur  notitia 
quaelibet  etiam  non  subsistens,  producet 
active  amorem ;  non  enim  subsistentia  mu¬ 
tare  potest  genus  causalitatis.  Quare  sanctus 
Augustinus,  lib.  xv.  de  Trinit.  cap.  23.  et 26. 
absolute  pronunciat,  amorem  a  cognitione 
procedere. 

Respondeo :  notitia  subsistens  producit 
active  amorem,  non  quia  notitia  est,  sed 
quia  divina  est,  et  habet  omnia,  qua?  habet 
Deus  Pater,  ac  per  hoc  habet  etiam  volun¬ 
tatem  et  ipsum  velle  Patris.  Itaque  eadem 
voluntate,  qua  Pater,  et  eadem  actione  Spi¬ 
ritum  sanctum  producit.  Quod  autem  S.  Au¬ 
gustinus  dicit,  si  de  divina  cognitione  acci¬ 
piatur,  eodem  modo  intelligendum  erit  :  si 
de  cognitione  in  universum,  tum  dicemus  a 
cognitione  produci  amorem ;  quia  bonum 
cognitum  est  causa  finalis,  et  objectiva  amo¬ 
ris.  Quidquid  enim  amamus,  ideo  amamus, 
quia  intelligimus  esse  bonum ,  et  naturae 
nostra;  conveniens. 

Sextum  argumentum.  Ratio  per  ultimum 
judicium  practicum  trahit  voluntatem,  et 
eam  quodammodo  rapit  ad  opus  :  sic  etiam 
cum  primum  terribile  aliquid  occurrit  ani¬ 
mo,  non  possumus  non  timere ,  et  cum  ali¬ 
quid  valde  jucundum,  non  possumus  non 
laetari :  igitur  saltem  in  hujusmodi  intelli- 
gentia  active  voluntatem  movet. 

Respondeo  :  voluntas  movetur  necessario 
a  judicio  ultimo  rationis,  et  a  repentinis  oc¬ 
cursibus  rerum  magnarum,  non  quod  ratio 
active  moveat,  sed  quia  voluntas  in  hujus¬ 
modi  habet  se  per  modum  causae  naturalis, 
quae  praesente  objecto,  non  potest  non  agere. 

Septimum  argumentum.  Si  voluntas  ad 
praesentiam  extrinsecam  objecti ,  se  ipsa 
active  moveret,  non  posset  reddi  ratio,  cur 
non  essent  omnes  ejus  actus  ejusdem  spe¬ 
ciei,  talis  enim  est  effectus,  quale  est  prin¬ 
cipium  formale  in  ipso  agente  :  cur  igitur,  si 
formale  principium  in  voluntate  est  unum, 
id  est,  natura  voluntatis,  non  sunt  omnes 
effectus  ejusdem  speciei?  Item  si  voluntas  ad 
praesentiam  extrinsecam  objecti  per  se  ope¬ 
ratur,  cur  non  etiam  mens  ad  praesentiam 
objecti  cognoscit,  nisi  speciem  ab  illo  reci¬ 
piat?  cur  item  sensus  non  cognoscit  sine  im¬ 
mutatione  activa  ab  objecto  ?  cur  ligna  non 
se  ipsa  comburunt  ad  praesentiam  ignis  ? 

Ad  explicationem  hujus  difficultatis,  scien¬ 
dum  est,  in  omni  actione  requiri  quatuor 
causas,  materiam,  sive  subjectum ;  efficiens; 
formam  ;  et  finem ;  ex  his  autem  materiam 
et  efficiens,  et  rursum  formam  et  finem 
adiquando  idem  et  unum  esse.  Nam  cum 
actio  est  immanens,  idem  est  efficiens  et 
subjectum  ;  in  rebus  vero  naturalibus  idem 
est  finis  et  forma ;  efficiens  enim  id  proposi¬ 
tum  habet,  ut  effectum  producat  similem 
sua;  formae.  In  his  autem  quae  fiunt  ex  arte, 


finis,  et  forma  sunt  idem.  Nam  non  intendit 
qui  facit  aliquid  ex  ante  producere  effectum 
similem  arti,  perquam  agit,  sed  ideae, quam 
gerit  in  mente. 

Jam  igitur  in  actu  voluntaitis subjectum  est 
ipsa  voluntas;  efficiens,  eadem  voluntas. 
Nam  (ut  diximus)  actus  voluntatis  est  imma¬ 
nens,  qui  necessario  in  eo  recipitur,  unde 
procedit.  Forma  intrinseca,  per  quam  volun¬ 
tas  agit,  est  inclinatio  quaedam  naturalis  ad 
bonum,  in  qua  virtute  includuntur  omnes 
particulares  inclinationes,  et  est  ipsa  quaisi 
semen  quoddaim,  unde  prodeunt  omnes  vo- 
litiones.  Sed  quoniam  ista  inclinatio  gene¬ 
ralis  ex  se  indifferens  est  ad  multa,  propterea 
requiritur  alia  forma  extrinscca,  quae  deter¬ 
minet  priorem  quoad  specificationem, et  lnec 
est  objectum  ipsum  mente  conceptum  et  ju¬ 
dicatum  ut  conveniens,  quod  etiam  finis  est 
actionis.  Tendit  enim  actio  voluntatis  ad  ac¬ 
quisitionem  objecti.  Est  autem  haec  actio  vo¬ 
luntatis  valde  similis  motui  locali  animalium, 
in  quo  videmus  efficiens,  et  subjectum  esse 
idem;  formam  intrinsecam  esse  vim  motri- 
cem ;  finem  autem  esse  ipsum  (Ubi)  extrin- 
sccum,  et  ab  eo  spccificari  motum. 

Sciendum  est  praderea,  ab  objecto  in  mente 
concepto ,  specificari  quidem  (ut  diximus) 
actionem  voluntaitis,  sed  tamen  specificari 
finaliter,  non  active.  Nam  non  potest  in  re 
distingui  gradus  specificus  a  generico,  quasi 
possit  aliquid  active  concurrere  ad  produ¬ 
cendum  effectum,  quoad  gradum  specificum, 
nisi  concurrat  ad  eumdem  effectum  produ¬ 
cendum  etiam  quoad'  gradum  genericum. 
Eadem  enim  entitas  est  substantia  rei,  et 
species  rei.  Itaque  actus  voluntatis  specifi- 
catur  ab  objecto,  sed  non  producitur  ullo 
modo  active  ab  objecto  :  quemadmodum  et 
motus  localis  specificatur  a  loco,  sive  ab 
(Ubi)  a  quo  tamen  nulla  ratione  produci¬ 
tur. 

Ex  his  ad  argumentum  propositum  re¬ 
spondemus,  actus  voluntatis  esse  diversarum 
specierum,  quia  diversa  sunt  objecta,  ad 
qua)  per  inclinationem  voluntas  fertur.  Neque 
id  est  proprium  voluntatis,  sed  commune  est 
non  solum  mortui  ad  locum  (ut  jam  diximus) 
sed  etiam  actibus  intelligentia)  et  omnium 
sensuum.  Specificantur  enim  illi  omnes  non 
a  forma  intrinseca  ipsarum  potentiarum,  sed 
ab  objectis.  Commune  quoque  est  omnibus 
artificiatis,  et  (si  quid  aliud  est)  in  quo  finis 
non  coincidat  cum  forma  intrinseca  ipsius 
agentis. 

Ad  aliud  de  intelligentia  et  sensibus  qu  e 
non  operantur  ad  solam  praesentiam  objecti, 
nisi  ab  illo  aliquid  recipiant ,  respondeo , 
rationem  discriminis  esse  in  promptu.  Nam 
potentiae  apprehcnsivae  non  sunt  in  actu  pri¬ 
mo,  nisi  recipiant  similitudinem  objecti,  et 
ideo  sunt  ex  natura  sua  potentiae  partiin  pas¬ 
sivae  ,  partim  activae  :  appetitivae  autem  po¬ 
tentiae  sunt  in  actu  primo  per  inclinationem 
generalem  ad  bonum.  Et  ideo  simpliciter 
sunt  activae,  et  se  ipse  movent  ad  praesen¬ 
tiam  objecti,  quamvis  ab  eo  nihil  recipiant. 

Ad  illud  de  lignis,  quae  non  se  ipsa  com¬ 
burunt  ad  praesentiam  ignis,  facilis  responsio 
est.  Nam  ligna  non  continent  vim  combu¬ 
rendi,  neque  virtute,  neque  actu  :  voluntas 
autem  continet  virtutem,  per  quam  omnia 
bona  potest  appetere.  Atque  haec  de  ista  quae¬ 
stione  sufficiant. 


CAPUT  XII. 

Per  liberum  arbitrium  non  expeti  mala , 
sed  bona 

Sequitur  disputatio  de  objecto  liberi  arbi¬ 
trii,  propter  illam  particulam  definitionis,  in 
qua  dicebamus,  liberum  arbitrium  esse  eo¬ 
rum,  «  quae  ad  finem  aliquam  ducunt.  » 
Erit  autem  tripartita  tractatio ;  primum  enim 
quaeremus,  utrum  ad  objectum  liberi  arbitrii 
pertineant  bona  et  mala,  an  solum  bona.  De¬ 
inde,  an  bona  et  praesentia  et  futura,  an 
futura  tantum.  Denique,  an  solum  media  ad 
finem,  an  etiam  ipse  finis. 

De  prima  quaestione  pauca  dicenda  erunt. 
Nam  tametsi  GulielmusOkam  in  lib.  m.  Sen- 
tent.  quaest.  12.  dub.  3.  scripserit,  voluntatis 
objectum  esse  ens,  quod  bonum  et  malum 
comprehendit ,  ac  per  hoc  posse  voluntatem 
ferri  in  mulum  sub  ratione  mali  :  tamen 
communis  sententia  Theologorum  est,  vo¬ 
luntatis  objectum  proprium  et  primaVium 
esse  bonum,  sive  aliquid  apprehensum  sub 
ratione  boni ;  malum  autem  non  pertinere 
ad  objectum  voluntatis,  nisi  secundario  et 
per  accidens,  quatenus  videlicet  malum  no¬ 
lumus,  et  ideo  nolumus,  quia  bono,  quod  per 
se  volumus,  contrarium  est.  Id  quod  tum  alii 
permulti,  tum  praecipue  S.  Thomas  docet  in  1 . 
par.  quaest.  20.  art.  1.  item  in  1.  2.  quaest.  8. 
art.  1 .  et  in  lib.  m.  contra  gentes,  cap.  16. 
et  17. 


It  ationes  pro  hac  vera  communique  sen¬ 
tentia  hae  sunt.  Prima  est  auctoritas.  Siccnim 
docent  ex  nostris  Clemens  Alexandr.  lib.  i. 
Stromatum,  pag.  63.  Dionys.  in  lib.  de  divi¬ 
nis  nominibus,  cap.  4.  Augustinus  lib.  n. 
Confess.  cap.  6.  Boethius  lib.  iv.  de  Conso¬ 
latione,  Damasc.  lib.  ii.  de  fide,  cap.  22.  Ex 
externis,  Aristoteles  lib.  i.  Ethic.  cap.  1.  et 
Seneca  in  lib.  iv.  de  beneficiis,  cap.  7.  De¬ 
inde  sunt  haec  argumenta. 

Primum.  Inclinatio  voluntatis  in  suum  ob¬ 
jectum  est  naturalis,  igitur  auctor  ejus  est 
Deus.  Quare  non  potest  esse  nisi  bona.  At  si 
objectum  voluntatis  esset  malum,  et  inclina¬ 
tio  ejus  esset  mala;  irnmo  esset  inclinatio  in 
perniciem  propriam  ;  quod  sine  dubio  natu¬ 
rali  inclinationi  repugnat ;  proinde  esset  na¬ 
turalis  et  non  naturalis,  a  Deo  et  non  a  Deo  ; 
quae  sunt  contradicentia. 

Secundum.  Ens,  ut  omnia  omnino  com¬ 
prehendit,  est  proprium  objectum  intelligen- 
tiae,  non  igitur  esse  potest  objectum  volun¬ 
tatis.  Neque  enim  diversarum  potentiarum 
idem  objectum  esse  potest. 

Tertium.  Voluntas  magis  appetit  id  quod 
est  utilius  appetenti,  quam  quod  est  in  se 
praestantius,  vel  nobilius.  Quis  enim  non 
multo  malit  unum  aureum  nummum,  quam 
decem  muscas,  aut  viginti  culices?  Igitur 
objectum  voluntatis  non  est  ens  absolute, 
sed  bonum  et  conveniens. 

Quartum.  Objectum  appetitus  non  potest 
esse,  nisi  id,  quod  est  appetibile.  At  bonnm 
est,  quod  omnia  appetunt,  ut  scribit  Philoso¬ 
phus  initio  primi  libri  Ethicorum.  Igitur  bo¬ 
num  proprie  est  objectum  voluntatis. 

Sed  videamus  quid  contra  adversarius  ad- 
ferat.  Argumentum  Gulielmi  non  est  nisi 
hoc;  si  quis  non  possit  velle  malum,  et  nolle 
bonum,  non  poterit  mereri  et  demereri  circa 
hos  actus,  quod  videtur  absurdum.  Nam  si 
Christianus  judicet  malum  esse  colere  idola, 
non  poterit  velle  colere  idola,  ac  proinde  non 
poterit  circa  hoc  peccaro  et  demereri ;  et  si¬ 
militer  non  poterit  mereri  detestando  cultum 
idolorum,  quia  circa  quod  non  possumus 
demereri,  circa  idem  nec  possumus  me¬ 
reri. 

Respondeo  :  poterit  Christianus  velle  colere 
idola,  tametsi  judicet  id  esse  malum  abso¬ 
lute,  quia  poterit  judicare  id  esse  bonum 
sibi,  vel  ad  evadenda  tormenta,  vel  ad  con¬ 
ciliandam  sibi  gratiam  Ethnicorum,  vel  alia 
quacumque  de  causa.  Quod  si  quis  appre¬ 
hendat  cultum  idolorum  solum  sub  ratione 

mali,  non  poterit  quidem  illum  velle,  tamen 
mereri  poterit  et  demereri,  quoad  exerci¬ 
tium  actus,  qui  poterit  non  detestari  eum 
actum,  quando  tenetur  detestari ;  poterit 
etiam  detestari,  quando  libere  posset  non 
detestari,  et  hoc  modo  demerebitur  vel  me¬ 
rebitur. 

Prajter  hoc  argumentum  solent  proponi 
alia  quatuor  argumenta.  Primum  est  ex 
Scriptura,  quoniam  Ecclesiastici  xv  :  Ante 
hominem  vita  et  moi's ,  bonum  et  malum.  Quod 
placueidt  ei ,  dabitur  illi  (1).  Respondeo  , 
bonum  potest  rejici,  quia  potest  apprehendi 
sub  ratione  mali;  et  malum  potest  eligi, 
quia  potest  apprehendi  sub  ratione  boni. 
Atque  hoc  solum  est ,  quod  docet  Eccle¬ 
siasticus. 

Secundum  argumentum  ex  Augustino  et 
Bernardo.  Scribit  enim  S.  Augustinus  in  lib. 
ii.  confess.  cap.  4.  se  in  furto  non  amasse 
nisi  peccatum.  Et  S.  Bernardus  serm.  35.  ex 
parvis,  scribit,  diabolum,  et  alios  quosdam 
diligere  malum,  quia  est  malum.  Respondeo  : 
S.  Augustinus  explicat  in  eodem  libro,  cap. 
9.  se  amasse  in  eo  furto  ipsum  peccatum, 
sed  sub  ratione  boni  delectabilis,  quia  vide¬ 
licet  gaudebateum  aliis  sociis  suis  fallere  vi¬ 
cinum  suum.  Ad  quem  modum  intelligendum 
est  etiam  quod  scribit  sanctus  Bernardus  ; 
diabolus  enim  diligit  malum  nostrum  sub 
ratione  boni  sui,  existimat  enim  sibi  utile 
esse,  si  multi  pereant. 

Tertium  argumentum.  Intelligcntia  cogno¬ 
scit  verum  et  falsum  ;  cur  igitur  et  voluntas 
non  velit  bonum  et  malum?  Respondeo  :  in- 
telligentia  apprehendit  venum  et  falsum;  sed 
cum  judicandum  est,  vero  consentit,  a  falso 
dissentit.  Porro  voluntas  sequitur  intelligen- 
tiam  non  simpliciter  ut  apprehendentem,  sed 
ut  judicantem.  Idcirco  sicut  intelligentia  ve¬ 
ritati  consentit,  a  falso  dissentit,  ita  voluntas 
eligit  bonum,  rejicit  malum. 

Quartum  argumentum.  Potest  voluntas 
nolle  bonum  sub  ratione  boni,  quia  potest 
Deum,  qui  summum  ac  purum  est  bonum, 
odio  habere,  sicut. eumdem  potest  diligere  ; 
igitur  etiam  potest  velle  malum  sub  ratione 
mali ;  siquidem  nolle  bonum  et  velle  malum 
ejusdem  rationis  sunt.  Respondeo  :  potest 
quidem  voluntas  humana  Deum  odisse,  sed 
sub  ratione  mali,  id  est,  gravis  etincommodi. 
Sic  enim  impii  Deum  cogitant  judicem  seve¬ 
rum.  Et  quia  nollent  poenas  dare  scelerum 


suorum,  ideo  Deum  esse,  vel  certe  omnia 
scientem  ,  et  omnipotentem  esse  nollent. 
Quare  negandum  est  posse  voluntatem  nolle 
bonum  sub  ratione  boni,  sicut  etiam  contra 
velle  malum  sub  ratione  mali.  Sed  de  his 
hucusque  dictum  sit. 


’  CAPUT  XIII. 

Liberum  arbitrium  esse  tum  prxsentium,  tum 
futurorum. 

Altera  quaestio  circa  objectum  liberi  arbi¬ 
trii  est,  utrum  liberum  arbitrium  sit  etiam 
praesentium,  an  tantum  futurorum  ;  hoc  est, 
habeat  ne  homo  in  potestate  actiones  suas 
futuras  tantum,  an  etiam  praesentes.  Tres 
enim  de  hac  re  sententiae  esse  videntur. 

Prima  Petri  Lombardi  in  lib.  ii.  sentent. 
distin.  25.  Item  Gulielmi  Okam  et  Gabrielis 
in  4.  sentent.  distinet.  38.  qui  docent,  ac¬ 
tiones  praesentes  esse  necessarias,  quoniam 
id  omne  quod  est,  dum  est,  necesse  est  esse ;  ' 
proinde  solum  futuras  in  potestate  esse  liberi 
arbitrii. 

Altera  sententia  est  Gregorii  Ariminensis, 
in  i.  sentent.  distin.  39.  qui  censet  inchoa¬ 
tionem  actionis  etiam  in  praesenti  liberam 
esse  posse,  tamen  continuationem  aliquam 
omnino  esse  necessariam.  Nam  etiamsi  possit 
aliquis  non  inchoare  actionem,  et  ideo  libera 
sit  inchoatio  :  tamen  si  inchoetur,  non  potest 
in  illo  ipso  puncto  temporis  desinere,  quia 
esset  et  non  esset,  quia  sunt  contradicentia, 
si  in  illo  ipso  instanti  desineret,  in  quo  pri¬ 
mum  extitit  :  nec  potest  in  proximo  etiam 
instanti  desinere,  quia  non  inveniuntur  duo 
instantia  immediata;  igitur  necessario  ad 
tempus  aliquod  continuabitur. 

Tertia  sententia  communior  in  scholis,  ac 
sine  dubio  verior  est,  quam  prajter  cmteros 
explicant,  et  tuentur  Joan.  Scotus  in  1.  sen- 
tent.*distin.  39.  Capreolus  in  2.  distin.  25.  Et 
Hervaeus  quodlib.  1.  qusest.  1.  dub.  6.  Ha¬ 
bet  igitur  haec  sententia,  liberum  arbitrium 
in  potestate  sua  non  solum  futuras  actiones 
habere,  sed  etiam  prmsentes,  nec  tantum 
inchoationem,  sed  etiam  continuationem. 

Probatur  pars  prior.  Nam  si  liberum  arbi¬ 
trium  non  esset  praesentium,  sequeretur,  ut 
nec  posset  esse  futurorum.  Non  enim  vere 

dici  potest :  hoc  libere  fiet,  si  in  praesenti  non 
potest  vere  dici,  hoc  libere  fit.  Sed  neque 
vere  dici  poterit  :  hoc  libere  tactum  est,  si 
non  potuit  in  praesenti  vere  dici :  hoc  libero 
fit.  Itaque  tota  peribit  libertas. 

Deinde  ,  si  praesentium  actionum  nulla 
esset  vera  libertas,  Deus  non  esset  vere  liber, 
quippe  cui  nihil  est  praeteritum,  nihil  futu¬ 
rum.  Hoc  autem  falsum,  atque  absurdum 
esse  suo  loco  postea  demonstrabimus. 

Tertio  sequeretur,  Christum  in  primo  in¬ 
stanti  conceptionis,  et  Angelos  in  primo  in¬ 
stanti  creationis,  neque  boni  aliquid  me¬ 
ruisse,  neque  mereri  ulla  ratione  potuisse, 
quod  certe  doctrinae  scholarum  minime  con¬ 
sentaneum  esse  videtur. 

Quarto,  illud  quoque  efficeretur,  ut  num- 
quam  piis  operibus  aliquid  mereremur.  Non 
enim  meremur  quando  nihil  agimus,  ut  no¬ 
tum  est,  neque  meremur  quando  aliquid  agi¬ 
mus,  quia  non  libere  agimus,  si  ad  prae¬ 
sentia  non  est  libertas,  numquam  igitur  me¬ 
remur. 

Denique  accedit  et  illud  absurdum,  ut  qui 
peccant,  tunc  minime  peccent,  quando  ma¬ 
xime  peccant  :  nam  tum  maxime  peccat 
quis,  cum  est  in  ipso  actu  et  ardore  peccati, 
at  si  praesentium  non  est  liberum  arbitrium, 
ille  qui  actu  peccat,  non  libere  peccat,  pro¬ 
inde  nec  peccat. 

Quo  argumento  probatur  etiam  pars  illa 
posterior  de  continuatione.  Nam  si  neces¬ 
sario  continuari  debet  actio,  et  in  ipsa  conti¬ 
nuatione  non  est  libei’tas,  sequitur,  hominem 
per  aliquod  tempus  bene  operando  non  me¬ 
reri,  et  male  agendo  non  peccare.  At  certe 
valde  absurdum  est,  ut  bona  vel  mala  actip, 
per  hoc  solum  quod  perseverat  et  continu¬ 
atur,  desinat  esse  bona  vel  mala. 

Neque  argumenta  contraria  aliquid  effi¬ 
ciunt.  Objiciunt  enim  primo  sententiam  illam 
Philosophi,  «  Omne  quod  est,  dum  est,  ne- 
cesse  est  esse,  »  lib.  i.  de  Interpretatione, 
cap.  ult.  Sed  facilis  est  responsio;  loquitur 
enim  Philosophus  de  necessitate  conditio- 
nata,  non  de  absoluta.  Quemadmodum  enim 
si  quis  dicat,  si  homines  inter  se  disputant, 
necessario  loquuntur;  disputant  autem,  igi¬ 
tur  necessario  loquuntur  :  illa  propositio,  ne¬ 
cessario  loquuntur,  non  intelligitur  absolute 
sed  ex  hypothesi,  in  hunc  sensum,  posito 
quod  illi  disputent,  fieri  non  potest,  'quin  lo¬ 
quantur  ;  absolute  tamen  libere  loquuntur, 
non  necessario,  quia  poterant  pro  arbitrio 
disputationem  non  inchoare,  et  inchoatam 


eadem  possunt  libertate  dimittere :  sic  etiam 
cum  dicimus,  Id  quod  est,  quando  est,  ne¬ 
cessario  est,  de  necessitate  conditionata,  non 
de  absoluta  accipi  debet.  Siquidem  actio,  si 
libera  sit,  non  potest  quidem  non  esse, 
quando  est,  tamen  absolute  non  necessario, 
sed  contingenter  fluit  a  sua  causa,  et  in  quo¬ 
libet  momento  potest  interrumpi  et  dimitti. 

Posset  etiam  per  aliam  distinctionem  ar- 
gumentnm  solvi.  Nam  id  quod  fit,  potest 
considerari  duobus  modis.  Uno  modo,  ut  est 
jam  in  se,  et  extra  causas  suas,  et  hoc  modo 
ipsum  fieri,  transiit  in  factum  esse,  et  prae- 
sens  in  praeteritum,  et  ideo  non  potest  res 
illa  non  esse,  dum  est,  quia  non  potest  non 
facta  esse,  quse  facta  est.  Alio  modo,  ut 
fluit  a  causa,  sive  ut  habet  ordinem  ad  cau¬ 
sam,  et  hoc  modo,  si  causa  est  libera,  aut 
contingens,  potest  res  illa  non  esse,  et  con¬ 
tingenter  est,  non  necessario,  quia  videlicet 
ordinem  ad  causam  non  necessarium,  sed 
contingentem  habet. 

Objiciunt  secundo,  liberum  arbitrium  eo¬ 
rum  esse,  quorum  est  consultatio ;  at  consul¬ 
tationem  non  praesentium,  sed  futurorum 
esse  ;  igitur  et  liberum  arbitrium  non  prae¬ 
sentium,  sed  futurorum  esse.  Respondeo,  li¬ 
berum  arbitrium  non  solum  esse  eorum,  quo¬ 
rum  est  consultatio,  sed  etiam  eorum,  quo¬ 
rum  fuit  consultatio,  et  ipsius  quoque  con¬ 
sultationis.  Nam  et  libere  in  praesenti  con¬ 
sultamus  de  futuris  :  et  libere  eligimus  in 
praesenti,  quod  antea  consultavimus. 

Objiciunt  tertio,  non  posse  in  eodem  in¬ 
stanti  aliquid  fieri  et  desinere,  quia  simul 
esset,  et  non  esset,  quae  sunt  contradicentia; 
et  rursus  non  posse  desinere  in  proximo  in¬ 
stanti,  quia  non  datur  proximum  instans  ; 
proinde  necessario  actionem  esse  continuan¬ 
dam  ad  aliquod  tempus,  acperhoc  actionem 
dum  continuatur,  non  esse  liberam,  sed  ne¬ 
cessariam.  Respondeo,  non  posse  quidem 
in  eodem  instanti  aliquid  esse,  et  non  esse, 
tamen  posse  in  eodem  instanti  incipere  et 
desinere.  Quia  quae  desinunt  in  instanti,  in 
quo  fiunt,  incipiunt  per  primum  sui  esse,  et 
desinunt  per  ultimum  sui  esse. 

Itaque  non  dicitur  de  ejusmodi  rebus,  haec 
res  nunc  est,  quia  incipit  esse  ;  et  nunc  non 
est,  quia  desinit  esse  :  sed  dicitur,  haec  res 
nunc  est,  quia  incipit  esse,  et  post  hoc  non 
erit,  quia  desinit  esse.  Porro  multa  esse  quae 
non  continuantur,  sed  |ineodem  instanti  per¬ 
eunt,  in  quo  nascuntur,  perspicuum  est  ex 
ipsis  instantibus  in  tempore,  et  mutatis  esse 

in  motu.  Actiones  etiam  spirituales  omnes, 
et  ipsam  illuminationem  corporalem  in  in¬ 
stanti  fieri,  et  per  primum  sui  esse  incipere, 
ac  per  ultimum  sui  esse  desinere,  notissimum 
est.  Nihil  igitur  argutise  Ariminensis  contra 
veritatem  efficiunt. 


CAPUT  XIV. 

Liberum  arbitrium  non  esse  finis ,  sed  mediorum 
ad  finem . 

Postrema  quaestio  est,  sit  ne  objectum  li¬ 
beri  arbitrii  tinis,  an  id  quod  est  ad  finem, 
siquidem  Philosophus  in  lib.  m.  Ethicorum, 
cap.  2.  et  3.  non  semel  repetit,  electionem 
et  consultationem  non  esse  tinis,  sed  medi¬ 
orum  tantum  ad  finem.  «  Nemo  enim  (ut 
ipse  dicit)  consultat,  an  debeat  esse  felix, 
neque  elegit  felicitatem,  sed  consultat  dc 
mediis  ;  et  ex  iis  illa  eligit,  quae  optima  vi¬ 
dentur  esse  ad  felicitatem  assequendam.  » 

Contra  autem  S.  Joannes  Damascenus,  in 
ii.  lib.  de  fide,  cap.  22.  scribit,  hominem 
non  solum  libere  consultare  et  eligere,  sed 
etiam  libere  appetere  et  velle.  Appetere  au¬ 
tem  et  velle  proprie  ad  finem  pertinere  vi¬ 
dentur.  Nam  ex  appetitione  et  voluntate  fi¬ 
nis  movemur  ad  quaerenda  et  eligenda  media. 
Sanctus  etiam  Thomas  in  1.  2.  quaest.  10. 
art.  2.  docet,  hominem  esse  liberum,  quoad 
exercitium  ,  etiam  circa  appetitionem  sum¬ 
mi  boni. 

Denique  non  videtur  posse  in  dubium  re¬ 
vocari,  quin  libere  diligamus  Deum,  qui  est 
summus  atque  ultimus  finis,  quandoquidem 
amor  Dei  est  actus  maxime  meritorius,  et  ei 
corona  vitae,  tamquam  merces  parata,  est, 
dicente  Apostolo  Jacobo  :  Accipiet  coronam 
vitae,  quam  ?'epromisit  Deus  diliyentibiis  se, 
Jae.  i.  (1). 

Sed  res  est  facilis,  nam  si  consideremus 
quidquid  aliquo  modo  pertinet  ab  liberum 
arbitrium,  tunc  non  solum  media,  sed  etiam 
finis  ad  liberum  arbitrium  pertinebit  :  si¬ 
quidem  intentio  finis  libera'  esso  potest,  ut 
Damascenus  recte  docet.  Si  vero  considere¬ 
mus  praecipuum  actum  liberi  arbitrii,  qui  est 
electio,  tunc  sola  media,  non  autem  finis  ad 
liberum  arbitrium  pertinebunt,  ut  Aristoteles 
probat.  Caeterum  saepe  finis  induit  rationem 


medii,  et  eo  modo  ad  objectum  liberi  arbitrii 
pertinere  potest.  Et  quidem  in  finibus subor- 
dinatis  nemo  nescit,  quin  unum  et  idem  nunc 
finis,  nunc  medii  rationem  habeat,  ac  per 
hoc  res  eadem,  ut  finis,  sub  consultationem 
et  electionem  non  cadat,  ut  medium,  cadat. 
Exempli  causa,  sanitas  finis  est  medicina;. 
Propterea  non  consultat  medicus,  an  expe¬ 
diat  curare  aegrotum,  neque  eligit  sanitatem 
sed  appetit,  atque  intendit  sanitatem  ,  et 
ex  amorp  hujus  finis  movetur  ad  quaerenda 
media,  et  eligenda  pharmaca.  Judex  autem, 
cujus  finis  non  est  sanitas  privati  hominis, 
sed  pax  et  incolumitas,  consultat  non  solum 
de  sanitate,  sed  etiam  de  vita  privatorum 
hominum,  an  videlicet  utile  sit  certos  ho¬ 
mines  membrorum  truncatione,  aut  etiam 
morte  mulctare  pro  pace  et  salute  civitatis. 
Porro  magnus  aliquis  princeps,  qui  multis  ci¬ 
vitatibus  imperat,  non  habet  pro  fine  pacem 
unius  civitatis,  sed  regni  totius  incolumita¬ 
tem,  ac  proinde  consultare  poterit  aliquando 
utrum  expediat  ad  regni  totius  conservatio¬ 
nem  civitatem  aliquam  rebellem  poenitus 
evertere  ac  delere. 

Quod  autem  attinet  ad  ultimum  finem,  non 
potest  ille  quidem  induere  rationem  medii, 
sed  potest  tamen  appetitio  ejus  esse  medium 
ad  eumdem  finem  assequendum.  Itaque  de¬ 
siderium  felicitatis  dum  peregrinamur  a  pa¬ 
tria,  liberum  est  quoad  exercitium,  et  ipsa 
dilectio  Dei,  medium  est  aptissimum  ad  asse¬ 
quendam  beatitudinem.  Atque  hac  ratione 
omnia  conciliantur,  qua;  initio  parum  inter 
se  cohaerere  videri  poterant. 

Sed  existit  non  exigua  dubitatio  de  primo 
amore  finis,  qui  in  voluntate  oriri  ceepit,  cum 
ipsa  ab  actu  omnino  cessaret,  an  videlicet 
ille  etiam  amor  sit  liber,  an  vero  necessarius. 
Tres  enim  Theologorum  sententia;  numeran¬ 
tur,  duae  extremae,  tertia  media. 

Prima  Scoti  et  Henrici  est,  ille  enim  in 
quodlib.  21,  hic  in  quodlib.  12.  quaest.  26. 
docent,  primum  actum  voluntatis,  sive  pri¬ 
mum  amorem  finis  non  solum  elici  a  volun¬ 
tate,  sed  simpliciter  esse  liberum. 

Altera  sententia  in  altero  extremo  est  Ca¬ 
preoli,  qui  eam  S.  Thomae  etiam  attribuit. 
Capreolus  igitur  in  2.  sentent.  distinet.  24. 
quaest.  1.  art.  3.  ad  8.  et  dislin.  23.  quaest.  1. 
art.  3.  ad  7.  docet,  primum  actum  volunta¬ 
tis  esse  quamdam  complacentiam  actualem 
erga  bonum  in  universum,  eamque  itu  ficr 

a  solo  Deo,  ut  ad  eam  voluntas,  non  nisi  pas¬ 
sive  concurrat.  \ 

Tertia  sententia  plane  media,  et  meo  judi¬ 
cio  verior  est  Cajetani  in  1.  2.  quaest.  9.  art. 

4.  Et  Ferrariensis  in  lib.  i.  contra  gentes, 
cap.  23.  ct  in  3.  cap.  89.  qui  docent,  primum 
actum  voluntatis  fieri  efficienter  ab  ipsa  vo¬ 
luntate,  sed  tribui  Deo  auctori,  quoniam  sit 
naturalis,  et  sequatur  ex  inclinatione  illa  na¬ 
turali,  quam  Deus  in  voluntate  impressit  : 
ad  eum  fere  modum  quo  gravia  et  levia  di¬ 
cuntur  moveri  a  generante.  Et  haec  sententia 
videtur  esse  vere  S.  Thomae  in  1. 2.  quaest.  6. 
art.  4.  et  G. 

Et  quidem  primum  actum  voluntatis  elici 
active  ab  ipsa  voluntate,  contra  Capreolum, 
facile  probari  potest,  quoniam  si  complacen¬ 
tia  illa  est  actualis,  ut  is  fatetur;  certe  erit 
actus  voluntatis  ;  si  actus  voluntatis,  certe 
immanens  et  vitalis,  ergo  ab  ipsa  voluntate 
active  procedet. 

Propter  hanc  rationem  idem  Capreolus  in 
eadem  quaest.  1.  distinet.  23.  art.  3.  in  respon¬ 
sione  ad  1.  Henr.  contr.  2.  conclusionem,  di¬ 
cit,  complacentiam  illam  non  esse  actum  se¬ 
cundum  (fatetur  enim  omnem  actum  secun¬ 
dum  elici  active  a  voluntate)  sed  actum  pri¬ 
mum.  Et  si  quidem  per  actum  primum 
intelligeret  inclinationem  naturalem,  quae 
semper  est  in  voluntate,  facile  cum  aliis 

5.  Thomae  sectatoribus  conveniret :  sed  cum 
addit  in  eodem  loco,  actum  istum  primum 
numquam  esse  sine  actu  secundo,  aperte  sig¬ 
nificat,  per  illam  complacentiam  actualem 
intelligendum  esse  aliquid  superadditum  in¬ 
clinationi  naturali,  quod  imprimatur  a  Deo 
in  voluntate  quotiescumque  illa  est  proditura 
in  actum.  Istud  autem  superadditum,  videtur 
omnino  gratis  excogitatum,  et  cum  non  sit 
potentia,  neque  habitus,  neque  actus,  vix  in- 
telligi  potest  quid  sit. 

Jam  vero  primam  appetitionem  finis  esse 
naturalem,  et  Deo  auctori  tribuendam,  hac 
ratione  probat  egregie  S.  Thomas  :  Omne 
quod  agit,  agit  propter  finem,  sive  ex  appe¬ 
titione  finis  :  ergo  quando  voluntas  movet  se 
ct  agit,  ex  appetitione  finis  se  movet  et  agit  : 
ergo  antequam  se  moveat  et  agat,  debet  ha¬ 
bere  appetitionem  finis  :  ergo  ad  primam  fi¬ 
nis  appetitionem  non  se  ipsa  movet,  neque 
proprie  agit,  sed  movetur  et  agitur  ab  auc¬ 
tore  naturae,  per  naturalem  inclinationem  vo¬ 
luntati  impressam.  Alioqui  enim  si  ad  primam 
appetitionem  finis  se  ipsa  moveret  et  ageret, 
deberet  ex  alia  appetitione  finisse  movere  et 


agere,  et  sic  daretur  appetitio  prior  prima, 
vel  certe  processus  in  infinitum. 

Et  confirmatur  haec  ratio  a  simili.  Nam  in- 
telligentia  dicitur  agere  et  se  movere,  cum 
ex  principiis  per  proprium  discursum  indagat 
conclusiones  ;  at  cum  ipsa  principia  cogno¬ 
scit  non  dicitur  proprie  agere  aut  se  movere 
quia  non  per  discursum  investigat  eorum 
principiorum  cognitionem,  sed  illam  habet 
ex  naturali  lumine  a  Deo  creatore  impresso : 
sic  igitur  et  voluntas  proprie  agit,  cum  ex 
amore  finis  per  consilium  eligit  media  ad  as¬ 
sequendum  finem:  non  autem  cum  ipsum  fi¬ 
nem  ex  naturali  inclinatione  sibi  a  Deo,  indita 
incipit  appetere. 

At  contra  objiciunt  aliqui,  si  voluntas  ad 
primam  appetitionem  finis  moveatur  a  Deo, 
sequi,  ut  actus  ille  sit  naturalis,  ac  per  hoc 
non  sit  liber  :  id  autem  repugnat  non  solum 
experientiae,  sed  etiam  ipsi  sancti  Thomae 
doctrinae.  Nam  in  1.  par.  quaest.  63,  art.  3. 
concedit  S.  Thomas,  in  primo  instanti  suae 
creationis,  Angelos  meruisse  apud  Deum  : 
non  est  autem  meritum,  ubi  non  est  libertas. 
Respondeo :  primus  actus  voluntatis  naturalis 
dicitur,  et  a  Deo,  quia  nascitur  ex  naturali 
inclinatione,  non  ex  appetitione  actuali  finis : 
tamen  idem  actus  liber  esse  potest,  quoad 
exercitium,  ac  proinde  in  tantum  liber,  in 
quantum  requiritur  ad  meritum.  Nam  idem 
sanctus  Thomas  in  4.  2.  quaest.  40.  art.  2. 
docet,  quoad  exercitium  in  hac  vita,  hominem 
esse  liberum,  respectu  cujuscumque  objecti, 
etiamsi  sit  ipsum  bonum  in  communi. 

Objiciunt  secundo,  nullum  fore  discrimen 
inter  animalia,  et  inanima,  si  ipsa  etiam  hu¬ 
mana  voluntas  non  se  ipsa  moveat,  cum  eli¬ 
cit  actum  suum,  sed  moveatur  a  Deo  eo  modo 
quo  gravia  et  levia  moventur  a  generante. 
Respondeo  :  discrimen  inter  animalia  et  ina¬ 
nima,  non  est  quaerendum  in  primo  actu 
(quamvis  ct  in  eo  non  desit  aliqua  differentia) 
in  quo  animalia  operantur  per  modum  na¬ 
tura},  sed  in  seq.  actib.  Nam  praehabita  cog¬ 
nitione  et  appetitione  finis,  animalia  per  se 
quanunt  modum  acquirendi  illum  finem;  in¬ 
anima  vero,  qua}  non  cognoscunt,  neque  ap¬ 
petunt  proprio  aliquo  actu  finem,  non  pos¬ 
sunt  per  se  quaerere  modum  acquirendi  fi¬ 
nem,  sed  sicut  naturaliter  inclinantur  ad 
suum  finem,  sic  etiam  naturaliter  ad  illum 
feruntur  ab  illo  acta  et  mota,  qui  naturam  eis 
dedit. 

Inter  animalia  vero  rationis  expertia  et 
ratione  praedita  hoc  interest,  quod  tametsi 

utraque  naturaliter  appetant  finem,  quoad 
specificationem  ;  tamen  rationis  expertia  na¬ 
turaliter  eum  appetunt,  etiam  quoad  exer¬ 
citium  ;  ratione  praedita  quoad  exercitium 
appetunt  libere.  Item,  quod  ex  amore  finis 
animalia  rationis  expertia  se  movent  ad  me¬ 
dia,  quae  ducunt  ad  illum  finem  motu  ani¬ 
mali,  et  sine  deliberatione  ;  ratione  praedita, 
motu  rationali,  id  est,  cum  consilio  et  colla¬ 
tione  mediorum  ac  per  hoc  cum  deliberatione 
et  electione. 


CAPUT  XV. 

Subjectum  liberi  arbitrii  non  posse  esse  nisi 
naturam  intelligentem. 

Discutienda  nunc  est  illa  particula  defini¬ 
tionis  «  intelligeutis  naturae  »  quae  breviter 
explicat  subjectum  liberi  arbitrii,  id  est,  quae 
res  praeditae  sint  libero  arbitrio. 

Sex  omnino  sunt  res,  quae  in  quaestionem 
venire  possent,  res  inanimae,  plantae,  bestiae, 
homines,  Angeli,  Deus.  Ac  ut  certa  separe¬ 
mus  a  dubiis.  Primum,  extra  controversiam 
est,  nihil  eorum,  quae  cognitione  carent,  sive 
sint  inanima,  ut  elementa  et  lapides,  sive 
animata,  ut  herbas  et  plantas  liberum  arbi¬ 
trium  habere  posse.  Neque  enim  fieri  potest, 
ut  non  careant  libero  arbitrio,  quae  omni  ar¬ 
bitrio  carent. 

Deinde  certum  est,  animantia  rationis  ex¬ 
pertia  praedita  esse  quadam  imagine,  et  quasi 
adumbratione  liberi  arbitrii,  non  tamen  vero 
proprieque  dicto  libero  arbitrio.  Praeditas 
esse  bestias  imagine  quadam  liberi  arbitrii, 
quae  liberum  arbitrium  methaphorice  nomi¬ 
nari  possit,  perspicuum  est  ex  eo,  quod  ea¬ 
rum  appetitio  aliquo  modo  est  indifferens  ad 
multa,  non  ita  ad  unum  tantum  alligata,  ut 
potentia  calefactiva  ignis  ad  calefaciendum 
et  similes .  Deinde  ,  quod  quasi  judicio 
quodam  uti  videntur.  Oves  enim  in  campis 
unam  herbam  carpunt,  aliam  negligunt,  lu¬ 
pum  fugiunt,  canem  sequuntur;  equi  et  ca¬ 
nes  terrentur  minis,  alliciuntur  blanditiis. 
Denique  quod  non  solum  judicium,  sed  quae- 
dam  etiam  miram  prudentiam  et  sagacitatem 
pra)  se  ferant  in  operibus  suis,  ut  aranea, 
formica,  apis,  hirundo,  et  alia.  Quocirca 
Plutarchus  opusculum  quoddam  inscribere 


ausus  est,  quod  animantia  bruta  ratione  utan" 
tur.  Laurentius  autem  Valla,  non  per  jocum, 
ut  Plutarchus,  sed  serio  bestiis  rationem 
'attribuit  in  sua  Dialectica,  cap.  9.  attribu¬ 
turus  iisdem  sine  dubio  etiam  liberum  ar¬ 
bitrium,  nisi  illud  hominibus  denegasset. 

Caeterum  carere  bestias  omnes  libero  arbi¬ 
trio  proprie  dicto,  testatur  Philosophus  in  ii. 
lib.  de  anima,  text.  157.  testatur  Gregorius 
Nyssenus  ini.  lib.  de  Philosophia,  cap.  i.  Etin 
lib.  v.  cap.  4.  testantur  omnes  Theologi,  et 
Philosophi,  quos  longum  esset,  minimeque 
necessarium  huc  adducere.  Testatur  ipsa 
divina  Scriptura  in  Psalm.  xxxi.  cum  ait  : 
Nolite  fieri  sicut  equus  et  mulus ,  quibus  non 
est  intellectus.  Et  in  Psalm.  xlviii.  Compara¬ 
tus  est  jumentis  insipientibus  (i),  etc.  Testatur 
denique  etiam  ratio.  Nam  potentia  suprema, 
quae  est  in  bestiis,  sive  imaginatio,  sive  aesti¬ 
mati  va  nominetur,  corporalis  ac  materialis 
est,  proinde  pertingere  non  potest  ad  cogni¬ 
tionem  universalem,  quae  fundamentum  est 
ratiocinationis,  neque  potest  reflecti  ipsa  in 
se  etjudicare  de  suo  judicio,  quod  est  funda¬ 
mentum  libertatis. 

Neque  his  repugnat,  quod  earum  appetitio 
videatur  indifferens  ad  multa.  Nam  indiffe¬ 
rentia  illa  determinatur  per  naturale  judi¬ 
cium,  cui  reluctari  non  queunt.  Et  quema¬ 
dmodum  homines  in  certis  rebus  habent 
conditionalem  necessitatem,  sed  absolutam 
libertatem  :  sic  etiam  contra,  bestiae  habent 
conditionalem  libertatem,  et  absolutam  ne¬ 
cessitatem.  Possunt  enim  hoc  potius,  quam 
illud  appetere,  si  aestimativa  eorum  ita  judi¬ 
cet  ;  sed  aestimativa  necessario judicatunum. 
llabent  enim  bestiae  a  natura  determinata 
judicia,  neque  possunt  unum  conferre  cum 
altero,  ut  supra  diximus.  Atque  hinc  nasci¬ 
tur,  ut  omnia  animantia  ejusdem  generis, 
semper  eodem  modo  operentur.  Omnes 
enim  oves  lupos  fugiunt;  omnes  hirundines 
eodem  modo  nidificant.  Omnes  apes  eodem 
modo  mellificant,  omnes  araneae  eodem  mo¬ 
do  insidiantur  [muscis,  omnes  formicae  eo¬ 
dem  modo  grana  recondunt,  neque  praeterea 
aliud  norunt. 

At  (inquiunt)  terreri  minis,  atque  allici 
blanditiis,  videtur  esse  manifestum  judicium 
rationis.  Sed  non  ita  est.  Illud  enim  oritur 
ex  eo,  quod  ex  memoria  verberum,  aut  be¬ 
neficiorum  cognoscunt  aliquid  boni  vel  mali 
sibi  demonstrari,  et  non  possunt  id  non  cog- 


(I)  Psal.  XXXI,  9;  Psal.  XLVIII,  13,  %\. 

noscere  et  aestimare,  aut  judicium  ejusmodi 
non  sequi. 

Adhfec  certum  est,  hominem  absolute  con¬ 
sideratum  esse  liberi  arbitrii.  Neque  enim 
haeretici  de  hac  re  contendunt,  sed  solum  de 
homine  per  peccatum  primi  parentis,  de 
statu  suo  dejecto,  de  qua  re  in  sequenti  li¬ 
bro  disseremus.  Perspicuum  est  autem  illud 
Ecclesiastici  testimonium,  cap.  xv  :  Reliquit 
hominem  in  manu  consilii  sui ,  etc.  (1) 

Neque  minus  est  certum,  Angelos  libero 
arbitrio  praeditos  esse,  praesertim  si  absolute 
secundum  naturam  suam  consideretur,  ante 
confirmationem  in  bono,  vel  obfirmationem 
in  malo.  Nam  in  primis  litterae  sacrae  de  An¬ 
gelis  ita  loquuntur,  ut  de  rebus  intelligenti- 
bus,  ut  constat  ex  Genes,  cap.  xvm.  et  xix. 
ex  Tobia,  cap.  xii.  ex  Luc.  cap.  i  et  ii.et  ex 
aliis  plurimis  locis.  Ubi  autem  intelligentia 
est,  ibi  sine  dubio  et  libertas  est.  Deinde, 
Scriptura  testatur  Angelos  esse  naturae  prae- 
stantioris,  quam  homines,  Psalm.  vm.  Mi¬ 
nuisti  eum  paulo  minus  ab  Angelis  (2).  Igitur 
si  homines  libero  arbitrio  praediti  sunt,  cur 
non  multo  magis^  Angeli.  Adhaec,  Scriptura 
divina  testatur,  Angelos  aliquando  peccasse, 
et  punitos  esse,  n.  Petr.  ii.  Angelis  peccan¬ 
tibus  non  pepercit  (3).  At  peccatum  et  poena 
peccati  sine  arbitrii  libertate  esse  non  pos' 
sunt.  Detiique,  sancti  Patres  disertis  verbis 
liberum  arbitrium  Angelis  tribuunt.  Vide  Ire- 
naeum  lib.  iv.  cap.  71.  Basilium  in  lib.  de 
Spiritu,  sancto,  cap.  16.  August.  in  lib.  de 
correptione  et  grat.  cap.  10.  Gregor,  homil. 
7.  in  Ezech.  et  Damascenum  lib.  ii.  de  fide, 
cap.  3.  et  4. 

Una  superest  dubitatio,  sitne  Deus  etiam 
vere  ac  proprie  liberi  arbitrii.  Nam  et  multi 
contra  senserunt,  et  argumenta  non  contem¬ 
nenda  difficilem  quaestionem  efficiunt.  Pri¬ 
mum  igitur  non  defuerunt  ex  philosophis, 
qui  dicerent,  Deum  ex  necessitate  agere, 
quorum  sententiam  refert  S.Thom.  in  lib.  ii. 
contra  Gent.  cap.  23.  et  quamvis  S.  Thomas 
non  indicaverit  nomina  eorum  philosopho¬ 
rum,  tamen  commentator  ejus  Franciscus 
Ferrarien.  scribit,  eos  esse  Aristotelem  et  A- 
vicenam.  Et  sane  non  solus  Ferrariensis,  sed 
etiam  Ilenricus,  Scotus,  et  alii  in  horum  phi¬ 
losophorum  numerum  referunt  Aristotelem, 
nec  sine  causa,  ut  cognosci  potest  ex  lib.  vm 
physic.  text.  10.  et  seq.  Et  lib.  xii.  Mctaph. 
text.  30  et  38. 


600 

In  eodem  errore  versatus  est  ex  Christia¬ 
nis,  Petrus  Abailardus,  teste  Thoma  Wal- 
densi  lib.  i.  doctrinalis  fidei,  cap.  10.  docuit 
enim  praedictus  Petrus,  Deum  non  posse  fa¬ 
cere,  nisi  ea,  quae  facit.  Quod  idem  postea 
docuit  Joan.  Wiclef.  ut  constat  ex  ejus  Tria- 
logo,  cap.  10  et  11.  Et  ex  Thoma  Waldensi, 
qui  eum  refellit,  lib.  doctrin.  fidei,  cap.  10. 
et  seq.  Idem  approbat  Lutherus,  qui  asser¬ 
tione  art.  36.  dicit,  veram  esse  Wiclefi  sen¬ 
tentiam,  quae  habet,  omnia  ex  necessitate 
absoluta  evenire.  Martinus  quoque  Bucerus 
in  lib.  de  concordia  doctrinae,  cap.  delibero 
arbitrio,  satis  aperte  tradit,  Deum  necessa¬ 
ria  agere  quidquid  agit,  nec  posse  aliter  fa¬ 
cere 

Denique  Joannes  Calvinus,  lib.  i.  Instit. 
cap.  16.  §.3.  docet,  Deuni  non  posse  facere, 
nisi  id  quod  facit :  «  Sane,  inquit,  omnipo¬ 
tentiam  sibi  vendicat,  ac  deferri  a  nobis  vult 
Deus,  non  qualem  sophistae  fingunt,  inanem 
otiosam,  et  fere  sopitam;  sed  vigilem,  effica¬ 
cem,  operosam,  et  quae  in  continuo  actu 
versetur.  »  Et  paulo  post  :  «  Ideo,  inquit, 
censetur  omnipotens,  non  quod  possit  qui¬ 
dem  facere,  cesset  autem,  sed  quia  etc. »  Ubi 
vides  a  Calvino  reprehendi  communem  The¬ 
ologorum  (quos  ipse  sophistas  vocat)  senten¬ 
tiam,  quae  habet,  Deum  multa  posse  facere, 
quae  non  facit,  et  contra,  posse  multa  non  fa¬ 
cere  quae  facit,  et  idcirco  vere,  proprieque  li¬ 
berum  esse. 

Argumeuta  pro  sententia  adversariorum 
multa  sunt  et  gravia.  Videtur  enim  libertas 
arbitrii  qua  quis  potest  velle  hoc  aut  illud, 
et  velle  hoc  aut  non  velle,  repugnare  aeterni¬ 
tati,  immutabilitati,  simplicitati,  aliisque  at¬ 
tributis  Dei.  Immo  cum  velle  in  Deo  sit  idem 
quod  esse,  si  velle  Dei  posset  non  esse,  ipse 
etiam  Deus  posset  non  esse  :  vel  si  esse  Dei 
est  simpliciter  necessarium,  quomodo  velle 
Dei  non  erit  etiam  simpliciter  necessarium  ? 
Sed  haec  omnia  planius  exponentur,  cum  re¬ 
fellenda  erunt. 


CAPUT  XVI. 

» 

Probatur,  Deum  esse  liberi  arbitrii. 

Sententia  theologorum,  quae  sine  dubio 
verissima  est,  probabitur  a  nobis  primum  ex 
divinis  litteris  et  testimoniis  Patrum,  adver- 


(I)  Eccl.  XV,  14.  —  (2)  Psal.  VIII,  6.  -  (3)  II  Pet.  II,  4. 

sus  haereticos:  deinde,  naturalibus  rationib. 
adversus  philosophos.  Psalm.  xm  :  Omnia 
qusecumque  voluit,  fecit. Psalm  exi :  Magna  ope¬ 
ra  Domini  exquisita  in  omnes  voluntates  ejus. 
Ephes.  r :  Qui  operatur  omnia  secundum  con¬ 
silium  voluntatis  suse.  Et  I  Corinth.  xu  :  H;ec 
autem  operatur  unus  et  idem  spiritus,  dividens 
singulis  prout  vult  (1).  Ex  his,  et  similibus 
locis  efficitur,  Deum  operari  per  cognitionem 
et  voluntatem,  et  res  creatas  tales  esse,  qua¬ 
les  Deus  esse  voluit,  non  quales  necessitas 
coegit. 

Sed  rursus  habemus  alia  loca,  quibus  os¬ 
tenditur,  Deum  posse  facere  quae  non  facit, 
et  contra  non  facere  quae  facit.  Daniel.  m  : 
Potens  est  Deus ,  nos  de  manibus  tuis,  o  rex, 
liberare;  quod  si  noluerit, statuam  tamen,  quam 
fecisti,  non  adoramus  (2).  IIoc  loco  Scriptura 
docet,  potuisse  fieri,  ut  Deus  nollet  liberare 
tres  pueros  de  fornace,  quos  tamen  liberare 
voluit,  et  re  ipsa  liberavit.  Esthcr.  xm  :  Non 
est  qui  possit  tuse  resistere  voluntati  ;  si  decre¬ 
veris  salvare  nos,  continuo  liberabimur  (3).  Hic 
praeterquam  quod  significatur ,  potuisse 
»  Deum  non  facere  quod  fecit,  habetur  etiam 
vocabulum  decernendi,  quod  proprie  ad  li¬ 
berum  arbitrium  pertinet. 

Similis  locus  est  Sapien.  xi :  Non  erat  im¬ 
possibilis  manus  tua ,  immittere  illis  multitudi¬ 
nem  ursorum,  aut  audaces  leones  (4)  etc. 
Nec  tamen  id  fecit  :  quare  poterat  facere 
quod  non  fecit.  Ibidem  :  Misereris  omnium, 
qui  omnia  potes ,  dissimulans  peccata  homi¬ 
num  propter  poenitentiam.  At  certe  non  vere 
dicitur  dissimulare  peccata  is,  qui  non  punit, 
quia  non  potest,  sed  is,  qui  cum  possit  non 
vult.  Matth.  m  :  Potens  est  Deus  de  lapidibus 
istis  suscitare  filios  Abrahse  (5).  In  quem  lo¬ 
cum  Hieronymus,  Chrysostomus,  Theophy. 
lactus,  necnon  Ambrosius  in  cap.  3.  Luc. 
scribunt,  ex  veris,  proprieque  dictis  lapidi¬ 
bus  posse  Deum  excitare  filios  Abrahae, 
quamvis  id  numquam  fecerit,  Matth.  xix  : 
Facilius  est  camelum  per  foramen  acus  trans¬ 
ire,  quam  divitem  intrare  inregnum  coelorum. 
Et  paulo  post  :  Apud  homines  hoc  impossibile 
est,  apud  Deum  omnia  possibilia  sunt  (6). 

Nec  valet,  si  quis  dicat  posse  -  fieri  ut  ca¬ 
melus  transeat  per  foramen  acus,  si  rediga¬ 
tur  ad  subtilitatem  tenuissimi  fili.  Quemad¬ 
modum  olim  Pclagiani  docebant,  posse  divi¬ 


tem  salvum  fieri,  si  venditis  omnibus  pau¬ 
per  fieret,  alioqui  non  posse.  Hoc  (inquam) 
non  valet,  quoniam  Dominus  ait,  hoc  im¬ 
possibile  esse  hominibus  :  Deo  autem  esse 
omnia  possibilia.  Non  est  autem  impossibile 
hominibus  efficere,  ut  camelus  transeat  per 
foramen  acus,  si  ad  fili  tenuitatem  antea  re¬ 
digatur.  Itaque  S.  Gregorius  Nazianzenus 
lib.  iv.  de  Theologia,  affirmat  ex  hoc  Evan- 
gclii  testimonio  posse  Deum  facere,  ut  came¬ 
lus,  manens  camelus,  transeat  per  foramen 
acus;  quod  tamen  nec  fecit,  nec  unquam 
fortasse  faciet. 

Matth.  xxvi :  An  putas  quia  non  possum  ro¬ 
gare  Patrem  meum, et  exhibebit  mihi  modo  plus- 
quam  duodecim  legiones  Angelorum  ?  (7)  Po¬ 
terat  igitur  Christus  orare  Patrem,  ut  mitte¬ 
ret  ad  seplusquam  duodecim  legiones  Ange¬ 
lorum,  et  pater  mittere  poterat  :  et  tamen 
neuter  fecit,  quod  poterat  facere.  Ad  hunc 
locum  respondit  Wiclefus,  potuisse  Christum 
a  Patre  legiones  petere,  non  a  quibus  defen¬ 
deretur,  sed  quae  sibi  eo  tempore  adessent. 
Potuisse  quoque  Patrem  mittere  eas  legiones, 
si  voluisset,  sed  non  potuisse  velle. 

At  inepta  responsio  est.  Primum  enim 
certum  est,  hoc  loco  non  agi  de  simplici  as¬ 
sistentia  Angelorum,  sed  de  praesidio  adver¬ 
sus  vim,  quae  in  Christum  parabatur.  Dicun¬ 
tur  enim  haec  verba  Apostolo  Petro,  qui  ni¬ 
tebatur  gladio  Dominum  protegere,  ut  intel- 
ligeret,  non  esse  opus.  Christo  tali  defensione» 
qui  aliam  longe  majorem  in  promptu  haberet. 

Deinde,  esto  de  simplici  assistentia  agere¬ 
tur,  adhuc  probamus,  posse  Deum  facere 
quae  non  facit,  quia  potuit  mittere  plusquam 
duodecim  legiones  Angelorum,  qui  Christo 
assisterent,  quas  tamen  non  misit. 

Denique,  Deum  potuisse,  si  vellet,  sed  non 
potuisse  velle,  ineptissime  dicitur,  nisi  Chri¬ 
stum  ipsum  inepte  locutum  esse  dicamus.  Vo¬ 
luit  enim  Christus  docere,  se  libere,  non  au¬ 
tem  coactum  subire  mortem.  Id  autem  de¬ 
monstrat  ex  eo,  quod  poterat  a  Patre  praesi¬ 
dium  multorum  millium  Angelorum  impe¬ 
trare.  Quae  Christi  demonstratio  nihil  valebat, 
si  Pater  non  poterat  velle  mittere  praesidium, 
quod  petebatur.  Vide  Hieronymum  et  Chry- 
sostomum  in  commentario  ad  hunc  locum. 

Marci  xiv  :  Abba  Pater,  omnia  tibi  possibilia 
sunt,  transfer  calicem  hunc  a  me  (8).  Perspi- 


(1)  Psal.  CXIII,  3;  CX,  2;  Eph.  I,  \  1;  1  Corin.  XII,  11 .  —  (2)Dan.  III,  17.  —  (3)  Esth.  XIII.  9.  1 
(4)  Sap.  XI,  18.  -  (5)  Matth.  III,  9.  —  (0)  Matth.  XIX,  24.  -  (7)  Matth.  XXVI,  53.  -  (8)  Mare, 
XIV,  36. 

cuum  est  ex  hoc  loco,  possibile  Deo  fuisset 
transferre  calicem  passionis  a  Christo,  quod 
tamen  factum  non  esse  scimus.  Itoman.  i, 
reprehendit  Apostolus  gentiles,  quod  cum 
Deum  cognovissent,  non  sicut  Deum  glo- 
rificaverunt,  aut  gratias  egerunt :  at  non  de¬ 
betur  gratiarum  actio  nisi  ei,  qui  libere  agit, 
et  beneficia  praestat,  cum  possit  non  praesta¬ 
re  :  igitur  Deus  libere  agit,  et  libere  procurat 
res  humanas. 

Accedant  nunc  testimonia  Patrum.  S.Gre- 
gorius  Nazianzenus  in  epist.  priore  ad  Cali- 
donium  :  «  Asserunt,  inquit,  Deo  possibile 
esse,  hominem  etiam  sine  mente  salvare. 
Possibile  etiam  sine  carne,  solo  velle.  »  Ubi 
sanctus  Grego rius  respondet  objectioni  Apol- 
linaristarum,  qui  dicebant,  Christo  in  incar¬ 
natione  defuisse  mentem  humanam ;  Verbum 
enim  pro  mente  fuisse.  Id  autem  probabant, 
quia  possibile  erat  Deo  salvare  g&ius  huma¬ 
num,  etiamsi  mentem  non  assumpsisset  :  re¬ 
spondet  (inquam)  Gregorius,  possibile  Deo 
fuisse  salvare  genus  humanum,  etiamsi  non 
solum  mentem,  sed  etiam  carnem  non  as¬ 
sumpsisset.  Sola  enim  voluntate  sine  incar¬ 
nationis  mysterio  potuit  Deus  mundum  in¬ 
staurare.  Fecit  igitur  Deus  ex  Grcgorii  sen¬ 
tentia  id  quod  potuit  non  facere;  proinde  non 
necessario,  sed  libere  fecit. 

S.  Gregorius  Nyssenus,  in  lib.  de  Fato,  cap. 
ult.  «  Non  enim,  inquit,  sub  necessitate  est 
Deus,  neque  voluntatem  ejus  servire  necessi¬ 
tati,  fas  est  dicere.  Etenim  necessitatis  est 
conditor.  »  Et  infra  :  «  Omnipotens,  inquit, 
neque  natura;  necessitate,  neque  legis  prae¬ 
scripto  operatur,  sed  sunt  illi  omnia  conlen- 
gentia,  etiam  necessaria. » 

S.  Ambrosius  in  ii.  lib.  de  fide,  cap.  3. 
«  Haec  operatur,  inquit,  unus  'et  idem  Spiri¬ 
tus  sanctus  dividens  singulis  [pro  ut  vult,  id 
est,  pro  libero  voluntatis  arbitrio,  non  pro 
necessitatis  obsequio. » 

S.  Augustinus  in  Enchiridio,  cap.  93 : 
«  Tunc,  inquit,  in  clarissima  luce  sapientiae 
videbitur,  quam  multa  possit  (Deus)  et  non 
velit ;  nihil  autem  velit,  quod  non  possit.  » 
Et  in  lib.  xm.  de  Trinit.  cap.  18.  dicit,  Deum 
potuisse  sumere  carnem  aliunde,  quam  ex 
Adam ;  et  tamen  hoc  maluisse.  In  lib.  de  na¬ 
tura  et  grat.  cap.  vii.  dicit,  Christum  potuisse 
resuscitare  Judam  a  morte  spirituali,  quo 
modo  excitavit  Lazarum  a  morte  corporali, 
nec  tamen  fecisse.  In  libro  de  bono  perseve¬ 
rantiae,  cap.  8.  et  6.  dicit,  Deum  posse  facere 
ut  omnes  perseverent  usque  in  finem  :  nec 

amen  facere.  Petrus  autem  Damianus  in 
epist.  4.  ad  Desiderium,  qua; est  de  omnipo¬ 
tentia  Dei,  probat  Deum  multa  posse  facere 
quae  non  vult  facere,  nec  facit. 

Adde  etiam  testimonia  Hieronymi,  Chry- 
sostomi  et  Theophylacti  supra  citata.  Proba¬ 
tur  hoc  idem  ratione  fundata  in  divinis  litte¬ 
ris.  Qua  ratione  utitur  Nyssenus  loc.  citat, 
lib.  de  fato  prope  extremo.  Multa  Deus  ope¬ 
ratur  praeter  ordinem  naturae,  ut  cum  solem 
stare  fecit  ad  vocem  Josue;  eteumdem  retro¬ 
cedere  ad  preces  Isaiae  ;  et  obscurari  tempo¬ 
re  plenilunii  ob mortem  Salvatoris;  item  cum 
Virgini  partum,  caecis  visum,  surdis  audi¬ 
tum,  mortuis  vitam  donavit.  At  si  Deus  ope¬ 
raretur  ex  necessitate  naturae,  semper  eodem 
modo  operaretur,  nec  posset  nunc  servare 
naturae  ordinem  nunc  immutare;  igitur  libere 
operatur,  et  pro  arbitrio  agit,  non  ulla  ne¬ 
cessitatis  vi  ad  operandum  impellitur. 

Jam  vero  adversus  philosophos,  qui  scri¬ 
pturis  fidem  non  habent,  his  argumentis  uti 
possumus. 

Primo,  Deus  est  causa  efficiens  omnium 
rerum,  intelligentiarum,  coelorum,  elemen¬ 
torum,  etc.  Igitur  non  necessitate,  sed  volun¬ 
tate  operatur. 

Antecedens  probatur.  Nam  si  intelligentiae 
carerent  efficienti  causa,  et  unaquaeque  ea¬ 
rum  suum  coelestem  orbem  produxisset  (ut 
videtur  sensisse  Philosophus)  nullaratio  reddi 
posset,  cur  tot  essent  intelligentiae,  et  non 
plures ;  cur  tantae  virtutis,  et  non  majoris 
aut  minoris;  cur  ita  inter  se  subordinatac  ; 
quis  deinde  procreasset  elementa.  Si  dicas, 
non  carent  intelligentiae  causa  efficiente,  nec 
tamen  omnes  productae  sunt  ab  una ;  sed 
prima  produxit  secundam,  secunda  tertiam 
et  sic  deinceps.  Contra,  nam  tunc  non  posset 
reddi  ratio,  cur  ultima  intelligentianon  pro¬ 
duxerit  aliam.  Deinde,  saltem  hoc  habebi¬ 
mus  a  prima  substantia,  quae  Deus  est,  non 
solum  productum  esse  primum  orbem  coele¬ 
stem,  sed  etiam  secundam  Intelligentiam. 

Probatur  nunc  ejusdem  argumenti  conse¬ 
cutio.  Nam  si  prima  intelligentia  produxit 
omnia  per  se,  vel  saltem  suum  orbem  coele¬ 
stem,  et  alteram  intelligentiam  ;  non  potuit 
non  libere  operari.  Nam  qua;  operantur  ex 
necessitate  natura;,  determinata  sunt  ad 
unum,  nec  possunt  producere,  nisi  unum  ali¬ 
quid  simile  sibi.  Igitur  intelligentia,  qua; 
producit  res  tam  varias,  quales  sunt  alia; 
Intelligentiae,  et  corpora,  non  operatur  ex 
necessitate  naturae,  sed  ex  consilio  et  arte  ; 

ac  per  hoc  libere.  Et  confirmatur  exemplo 
hominis,  qui  naturaliter  nihil  producit,  nisi 
alium  hominem  ;  at  ex  arte  res  plurimas,  et 
inter  se  maxime  discrepantes,  variasque 
producit. 

Secundo,  Deus  est  infinita)  potentia;  ac 
virtutis,  igitur  potest  res  perfectiores  et  me¬ 
liores  facere,  quam  re  ipsa  faciat,  ac  per  hoc 
numquam  operatur  secundum  totam  suam 
virtutem,  quod  est  proprium  eorum,  qua; 
operantur  ex  necessitate  naturae.  Negabunt 
philosophi  fortasse,  Deum  esse  potentiae  in¬ 
finitae,  sed  certe  id  plane  manifestum  esse 
videtur.  Nam  quod  ex  se  est  illimitatum  et 
infinitum,  non  potest  limitari  et  finiri,  nisi 
vel  a  causa  efficiente,  vel  a  subjecto  :  esse 
autem  ex  se,  est  illimitatam  et  infinitum ;  et 
in  Deo  non  potest  limitari  et  finiri,  cum  Deus 
causa  efficiente  et  subjecto  careat ;  igitur  in 
Deo  esse,  est  illimitatum  et  infinitum.  Quod 
si,  esse  in  Deo  est  infinitum  ;  cur  non  etiam 
potentia  in  Deo  sit  infinita?  Esse  enim  est 
propter  operationem,  nec  dari  potest  esse, 
cui  non  respondeat  potentia  operandi,  quo¬ 
niam  otiosum  esset. 

Tertio,  si  Deus  ex  naturiae  necessitate,  non 
libere,  et  pro  arbitrio  faceret  quas  facit,  fru¬ 
stra  opem  ejus  homines  implorarent,  frustra 
essent  omnes  arae,  sacrificia,  vota.  Respon¬ 
debunt  fortasse  philosophi,  frustra  esse  haec 
omnia,  sed  refellet  eos  communis  naturae 
instinctus  et  sensus,  atque  consensus  om¬ 
nium  gentium.  Omnes  enim  natura  duce  in 
calamitatibus  tollunt  oculos  ad  ccelum,  et 
numinis  opem  implorant.  Tertullianus  in 
Apologetico  cap.  7.  cum  dixisset,  ipsos  etiam 
paganos  in  Angustiis  suis  non  ad  Capitolium, 
sed  ad  coelum  respicere,  ac  ita  loqui  solere, 
Deus  videt,  Deo  commendo,  Deus  mihi  red¬ 
det  ;  subjungit :  «  0  testimonium  animae  na¬ 
turaliter  Christianae  ».  Nimirum  naturale 
esse  docuit,  in  aerumnis  unum  Deum  invoca¬ 
re.  Yide  similia  apud  S.  Cyprianum  in  tracta¬ 
tu  adversus  Demetrianum. 

Quarto,  nihil  est  'quod  necessario  appeta¬ 
tur,  nisi  finis,  et  quae  cum  fine  necessariam 
connexionem  habent.  At  res  creatae  non 
sunt  finis  Dei,  neque  cum  fine  Dei  necessa¬ 
riam  connexionem  habent ;  Deus  enim  est 
finis  omnium  rerum,  ac  per  hoc  ipse  sibi  est 
finis,  neque  eget  ulla  re  ad  finem  suum  asse¬ 
quendum,  cum  se  ipse  carere  non  possit  : 
igitur  non  necessario  vult  res  creatas,  sed  li¬ 
bere. 

Quinto,  homo  est  liberi  arbitrii,  ut  philo¬ 


sophi  etiam  fere  omnes  docent :  ergo  et  Deus 
liberi  arbitrii  est.  Neque  enim  fas  est  ullam 
perfectionem  homini  tribuere,  quae  non  ex¬ 
cellentius  reperiatur  in  Deo. 


CAPUT  XVII. 

Solvuntur  argumenta  contraria. 

Solvenda  restant  argumenta,  quae  contra 
Dei  libertatem  fieri  solent.  Sed  ut  ea  facilius 
solvi  possint,  duo  quaedam  sunt  breviter 
praenotanda. 

Primum  igitur  sciendum  est,  ex  doctrina 
S.  Thomae  in  quaest.  24.  de  veritate  art.  3. 
non  esse  de  ratione,  et  essentia  liberi  arbi¬ 
trii  posse  velle  bonum  et  malum ;  aut  posse 
nunc  velle  unum,  postea  nolle;  aut  non  pos¬ 
se  eligere,  nisi  consultatio  re  ipsa  praecedat: 
sed  saitis  esse,  si  quis  habeat  optionem  di¬ 
versarum  rerum,  et  electio  fiat  cum  pleno, 
atque  perfecto  judicio  rationis.  Nam  posse 
velle  bonum  et  malum,  pertinet  ad  liberum 
arbitrium,  non  simpliciter,  sed  ut  est  in  na¬ 
tura  creata,  quae  quoniam  ex  nihilo  facta  est, 
deficere  et  peccare  potest. 

Itaque  talis  libertas  non  solum  Deo  non 
convenit,  sed  neque  etiam  Angelis  et  homi¬ 
nibus  jam  beatis;  neque  posse  eligere  ma¬ 
lum,  perfectio,  sed  imperfectio  est  dicenda 
libertatis.  Idem  intelligendum  est  de  muta¬ 
tione  actus  ;  posse  siquidem  actum  mutare, 
et  nunc  nolle  quod  antea  volebat,  non  est  li¬ 
beri  arbitrii  simpliciter,  sed  liberi  arbitrii 
naturae  creata;,  quae  quia  facta  est  ex  nihilo, 
conversioni  et  mutationi  est  obnoxia.  Deni¬ 
que,  quod  electionem  praecedat  consultatio, 
non  pertinet  ad  liberum  arbitrium,  nisi  in 
natura  humana,  quae  ratiocinando  scientiam 
sibi  parat.  Nam  Angeli,  qui  simul  causam  et 
effectum  cognoscunt,  non  egent  praecedente 
consultatione,  sed  simul  consilium  capiunt, 
judicant  et  eligunt. 

Sciendum  est  secundo,  ex  doctrina  ller- 
vaei  in  quodlib.  1.  quaest.  I.  Ipsum  velle  Dei, 
duobus  modis  considerari  posse.  Uno  modo 
absolute,  et  ut  est  idem  quod  esse  Dei,  et 
hoc  modo,  non  liberum,  sed  necessarium 
esse.  Altei»  modo,  ut  dicit  ordinem  ad  obje¬ 
ctum,  et  hoc  modo  si  objectum  est  intrinse¬ 
cum  ipsa  videlicet  divina  essentia,  sapientia, 
potentia,  bonitas  et  similia,  esse  etiam  ne¬ 
cessarium  ;  sin  autem  objectum  est  extrinse 

cum,  ut  sunt  res  omnes  creatae,  tum  demum 
velle  Dei  non  esse  necessarium,  sed  liberum. 
Nam  Deus  non  potest  non  velle  suam  essen¬ 
tiam,  potentiam,  bonitatem,  sapientiam,  et 
caetera  similia  :  potest  tamen  non  velle  res 
creatas.  • 

Quare  cum  dicimus,  Deus  libere  vult  hoc, 
aut  illud,  et  potest  non  velle  ;  non  significa¬ 
mus  rem  illam,  qua?  est  velle,  in  Deo  esse 
rem  liberam,  et  posse  pon  esse  ;  sed  signifi¬ 
camus,  ipsum  velle  Dei  non  necessario  ter¬ 
minari  ad  rem  istam,  vel  illam.  Neque  lo¬ 
quimur  de  possibilitate,  sed  de  existentia 
rerum  creatarum.  Nam  possibilitas  rerum 
nihil  ponit  in  re,  nisi  divinam  essentiam  in¬ 
finitis  modis  participabilem,  divinam  sapien¬ 
tiam,  qua  cognoscat  omnes  modos,  quibus 
divina  essentia participabilis  est;  et  divinam 
potentiam,  qua  possit  res  producere,  quibus 
divina  essentia  participetur.  Non  potest  au¬ 
tem  Deus  non  habere  essentiam  infinitis  mo¬ 
dis  participabilem  et  sapientiam,  qua  cogno¬ 
scat  res  creatas  esse  possibiles,  et  potentiam 
qua  possit  eas  re  ipsa  producere. 

Cur  autem  possit  voluntas  Dei  non  termi¬ 
nari  ad  existentias  rerum  extra  se,  et  libere 
super  eam  cadat,  ratio  est,  quia  res  illa?  non 
sunt  Deo  necessaria?,  cum  neque  sint  finis 
ejus,  neque  media  cum  eo  fine  ex  necessitate 
connexa ;  ac  per  hoc  non  sunt  appetibiles 
absolute,  sed  solum  ex  hypothesi,  id  est, 
posito  quod  velit  Deus  per  eas,  gloriam  suam 
manifestare.  Ex  his  facile  erit  ad  argumenta 
omnia  respondere. 

Primum  argumentum  tale  est.  Arbitrii  li¬ 
bertas  in  eo  posita  est,  ut  quis  possit  velle  et 
non  velle,  et  velle  hoc  et  non  illud  :  at  hoc 
repugnat  immutabilitati  divinae.  Respondeo: 
velle  et  non  velle  in  Deo,  non  significat  mu¬ 
tationem  actus,  sed  quod  terminetur,  vel  non 
terminetur  ad  tale,  vel  tale  objectum.  Unde 
non  in  Deo,  sed  in  creatura  contingit  mu¬ 
tatio. 

Secundum  argumentum.  Voluntas  divina 
non  potest  non  esse  conformis  sapientia?  di¬ 
vinae  :  sapientia  divina  non  potest  non  judi¬ 
care,  id  esse  melius  et  faciendum,  quod  re 
ipsa  est  melius  et  faciendum  :  igitur  volun¬ 
tas  divina  noa  potest  eligere,  nisi  id  quod 
reipsa  est  melius  et  faciendum  :  ac  proinde 
non  est  libera,  cum  numquam  possit  eligere, 
nisi  unum.  Respondeo  :  sapientia  divina  ju¬ 
dicat,  nihil  esse  absolute  bonum  et  facien¬ 
dum  extra  Deum,  nisi  guod  ipse  Deus  facere 
voluerit,  et  id  esse  melius,  quod  ei  magis 


placet.  Et  hoc  fortasse  significavit  Apostolus 
ad  Ephesios  r.  cum  ait,  Deum  omniaoperari 
secundum  consilium  voluntatis  sua?.  Quam¬ 
vis  igitur  voluntas  divina  semper  conformis 
sit  sapientia?  divina?,  nulla  tamen  inde  se¬ 
quitur  necessitas,  quoniam^etiam  sapientia 
divina  conformis  semper  est  voluntati  di¬ 
vina?. 

Tertium  argumentum,  Velle  Dei  est  neces¬ 
sarium,  tum  quia  est  idem  quod  esse  Dei, 
tum  etiam  quia  necessarium  est  nobilius 
contingenti,  et  Deo  tribuendum  est,  quod 
est  nobilius;  igitur  velle  Dei  non  est  liberum. 
Respondeo  :  Velle  Dei  est  necessarium,  quan¬ 
tum  ad  ipsum  actum  volendi,  non  tamen 
quantum  ad  ordinem,  quem  dicit  ad  creatu¬ 
ram.  Et  quia  esse  Dei,  non  dicit  ordinem  ad 
creaturam,  ideo  esse  Dei,  necessarium  est 
omnibus  modis,  et  nullo  modo  liberum  ;  at 
velle  Dei,  aliquo  modo  est  necessarium,  ut 
videlicet  est  idem  cum  esse,  alio  modo  libe¬ 
rum,  ut  nimirum  terminatur  ac  rem  crea¬ 
tam. 

Neque  his  repugnat,  quod  necessarium 
sit  nobilius  contingenti.  'Nam  id  verum  est 
de  essentia  rei,  non  de  causalitate ;  sive  re¬ 
spectu  sui,  non  respectu  aliorum.  Illa  enim 
essentia  est  nobilior,  quae  magis  est  necessa¬ 
ria,  quia  longius  abest  a  defectu  et  corru¬ 
ptione  :  contra  autem  causa,  ut  causa,  eo 
pra?stantior  est,  quo  liberior  est,  quoniam 
quo  est  liberior,  eo  minus  ab  aliis  dependet, 
et  sane  magna  esset  imperfectio  in  Deo,  si  a 
rebus  creatis  ex  necessitate  penderet. 

Quartum  argumentum.  Deus  ab  a?ternitate 
voluit  omnia  qua?  fecit,  facit,  et  facturus  est  : 
ergo  jam  est  determinatus  ad  unum,  nec  po¬ 
test  aliud  velle.  Respondeo  :  actus  voluntatis 
Dei,  quoad  substantiam,  et  entitatem  suam 
ab  a?ternitate  fuit,  et  est  absolute  determi¬ 
natus,  quia  non  potest  non  esse,  vel  aliter  se 
habere,  tamen  respectu  objecti  creati  non 
est  determinatus  nisi  ex  hypotesi ;  absolute 
autem  potest  aliter  se  habere,  quoniam  (ut 
saepe  diximus)  ad  res  creatas  voluntas  Dei 
non  habet  ordinem  necessarium,  sed  contin¬ 
gentem. 

Quintum  argumentum.  Indeterminatio  im¬ 
perfectionem  significat,  illi  enim  dicuntur 
indeterminari,  qui  adhuc  ambigunt  de  rebus 
agendis  :  non  igitur  indeterminatio  locum 
habet  in  Deo.  Respondeo  :  duplex  est  inde¬ 
terminatio.  Alia,  qua?  oritur  ex  parte  causa?, 
quse  nondum  est  assecuta  perfectionem 
suam,  ut  possit  exire  in  actum ;  et  talis  non 

est  in  Deo,  sed  in  illis,  qui  non  perfecte  rein 
cognoscunt,  et  ideo  deliberant  adhuc  et  con¬ 
sultant.  Alia,  qua;  oritur  ex  effectu,  qui  non 
habet  ordinem  necessarium  ad  causam.  Et 
ha;c  indeterminatio  dicit  perfectionem  in 
causa,  quoniam  significat,  causam  esse  inde- 
pendentem  ab  uno  effectu  et  ejus  contrario, 
et  utroque  superiorem. 

Sextum  argumentum.  Si  Deus  posset  fa¬ 
cere  quod  non  facit,  haberet  potentiam  pas¬ 
sivam  et  otiosam;  quod  Deo  nulla  ratione 
convenit.  Respondeo  :  nulla  est  in  Deo  po¬ 
tentia  passiva,  ac  multo  minus  otiosa.  Illa 
enim  dicitur  potentia  passiva,  quae  distingui¬ 
tur  ab  actu,  et  nondum  reducta  est  ad 
actum.  Dei  autem  potentia  non  distinguitur 
ab  actu,  cum  sit  ipsa  divina  essentia,  quae 
est  actus  purus.  Neque  etiam  proprie  dicitur 
esse  potentia  in  Deo,  respectu  actus,  quasi 
possit  Deus  habere  actum,  et  non  habere, 
sed  solum  respectu  objecti,  quia  potest  vo¬ 
luntas  Dei  terminari  ad  talem,  vel  talem 
rem  producendam.  Itaque  nihil  aliud  est 
potentia  in  Deo,  nisi  voluntas  actualis  cum 
habitudine  quadam  ad  res  possibiles. 

CAPUT  XVIII. 

De  fine  liberi  arbitrii ,  id  est,  quare  Deus  crea¬ 
verit  Angelos ,  et  homines  libero  arbitrio 

praeditos. 

Postrema  restat  quaestio  de  fine  liberi  ar¬ 
bitrii,  ad  illam  definitionis  particulam  expli¬ 
candam,  «  Ad  magnam  Dei  gloriam.  » 

Quaeritur  igitur,  cujus  rei  gratia  Deus  con¬ 
diderit  Angelos,  et  homines  cum  libero  ar¬ 
bitrio  :  cum  id  solum  sit,  per  quod  in  Deum 
peccatum  committitur,  et  unde  omnia  mala 
redundarunt  in  mundum.  Sed  res  plana  est, 
et  quod  in  definitione  liberi  arbitrii  posui¬ 
mus,  omnium  Patrum  confessione  firmatur, 
videlicet,  ad  insignem  Dei  gloriam  pertinere, 
quod  naturas  intelligentia  praeditas,  arbitrii 
libertate  donaverit. 

Prima  igitur  ratio,  cur  Deus  homines  et 
Angelos  liberos  esse  voluerit,  ducitur  a  po¬ 
tentia  et  sapientia  Dei,  quae  in  hac  re  mirifi¬ 
ce  splendent.  Deus  enim  per  hoc,  quod  An¬ 
gelos  et  homines  liberos  condidit,  ostendit 
providentiam  suam  nullo  nrodo  impediri 
posse,  etiamsi  permittat  creaturis,  quas  re¬ 
git,  plane  pro  arbitrio  vivere.  An  non  elu¬ 


cet  insignis  Dei  gloria,  si  quis  cogitet  Ange¬ 
los  et  homines  facere  quicquid  volunt,  et  ta¬ 
men  velint,  nolint,  ordinem  divinae  provi¬ 
dentiae  ab  aeternitate  constitutum  perturbare 
non  posse,  ut  fiat  aliquando,  quod  Deus  ab¬ 
solute  non  vult,  aut  noi^fiat  quod  absolute 
vult?  Simile  esset,  si  quis  innumerabiles 
aviculas  libere  avolare  permitteret;  et  tamen 
incredibili  artificio  id  efficere  posset,  ut  om¬ 
nes  ad  ea  loca  pergerent,  quo  ipse  vellet. 
Yide  S.  Augustinum,  cujus  est  haec  ratio,  in 
Enchiridio  cap.  95.  et  sequentibus. 

Secunda  ratio  sumitur  a  justitia  et  aequi¬ 
tate  divina,  quae  in  eo  perspicue  apparet, 
quod  Angelos  et  homines  ita  creavit,  ut  pos¬ 
sent  bene  et  male  agere,  et  ipse  sine  acce¬ 
ptione  personarum,  bonos  praemiis,  malos 
suppliciis  afficeret.  Ita  docent  sancti  Patres, 
Irenaeus  lib.  iv.  cap.  71.  Justinus  in  Dialogo 
cum  Tryphone,  et  alii. 

Tertia  ratio  haec  esse  potest,  ut  divina  bo¬ 
nitas  illustretur.  Insignis  enim  Dei  bonitas 
in  eo  conspicitur,  quod  non  solum  voluit 
gloriam  sempiternam  nobiscum  communi¬ 
care  :  sed  etiam  addidit,  ut  eam  per  propria 
merita,  id  est,  nobilissimo  modo  consequere¬ 
mur  ;  ut  annotavit  S.  Gregorius  Nazianzenus 
in  1.  Apologetico. 

Neque  his  repugnat,  quod  Deus  et  Christus 
homo  gloriam  sempiternam  non  habent  ex 
meritis ;  et  tamen  eam  habent  modo,  sine 
controversia,  nobilissimo.  Nam  modus  ha¬ 
bendi  gloriam  praestantissimus  est  eam  ha¬ 
bere  ex  se.  Porro  ex  se  gloriam  habendi 
multi  sunt  gradus.  Primus  gradus  est,  eam 
habere  omnino  naturaliter,  ut  sit  de  essen¬ 
tia  ejus,  qui  illa  habet.  Et  hic  primus  gra¬ 
dus  soli  Deo  proprius  est.  Alter  gradus,  qui 
soli  Christo  convenit,  est  eam  habere  quo¬ 
dammodo  naturaliter,  non  ita  ut  sit  de  es¬ 
sentia  anima;  Christi  beatitudo,  sed  ut  fluat 
ab  intrinseco.  Christus  enim  ut  Deus  se  ipse 
ut  hominem  gratia  et  beatitudine  donavit. 
Tertius  gradus  est  eorum,  qui  eam  habent 
ex  se,  non  quia  naturaliter  habent  ullo  mo¬ 
do,  sed  quia  pei  liberum  arbitrium  gratia 
Dei  adjutum  illam  sibi  acquirunt.  Et  hoc 
convenit  Angelis  et  hominibus. 

Quarta  ratio  fuit,  ut  appareat  infinita  ma¬ 
gnitudo,  et  inexhaustus  thesaurus  divitiarum 
Dei.  Nam  si  Deus  haberet  apud  se  certam 
mensuram  bonorum,  quibus  remunerare 
posset  cultores  suos,  non  permisisset  Ange¬ 
lis  et  hominibus  liberum  arbitrium,  quo  me¬ 
rita  possent  augere  quantum  vellent :  sed 

quoniam  di  vitice  Dei  sunt  infinitae,  neque  pe¬ 
riculum  est,  ut  aliquando  exhauriantur,  ideo 
concessit  Angelis  et  hominibus  facultatem, 
qua  pro  arbitrio  merita  augerent.  Simile  es¬ 
set,  si  quis  tam  esset  dives  auri  et  argenti, 
ut  pauperibus  stipem  petentibus  thesauros 
suos  ostenderet,  sineretque  ut  unusquisque 
auferret  quod  vellet,  quomodo  nemo  prohi¬ 
betur  ex  fonte  perenni  tantum  aquee  haurire, 
quantum  cupit. 

Quinta  ratio  esse  potuit,  ut  innotescat  Deum 
sibi  sufficere,  et  bonorum  nostrorum  nullo 
modo  egere.  Homines  enim  qui  aliorum  o- 
pera  necessario  .indigent,'  neque  se,  aut  sua 
tueri  sine  multorum  adjumento  possunt, 
omnino  cuperent,  et,  si  valerent  efficerent, 
ut  famuli,  ac  milites  sui  a  se  deficere  non 
non  possent  et  ideo  promissionibus,  pactis, 
juramentis  eos  devinciunt,  sibique  adstrin- 
gunt  quoad  valent.  Deus  autem,  quia  nul¬ 
lius  opera  eget,  sponte  famulis  suis  liberta¬ 
tem  concessit  arbitrii,  ut  et  in  obsequio 
permanerent,  et  imperium  detrectarent, 
prout"  vellent. 

Sexta  ratio  ex  prcecedenti  oritur,  et  in¬ 
finitam  Dei  charitatem  erga  creaturas  suas 
ostendit.  Nam  cum  Deus  non  egeat  homini¬ 
bus,  et  si  egeret,  non  multum  eis  fidere  pos¬ 
set,  quippe  qui  tam  facile  ob  libertatem  ar¬ 
bitrii  a  conditore  suo  deficiunt  :  mquum  es¬ 
se  videbatur,  ut  non  usque  adeo  magnam 
de  hominibus  curam  gereret,  et  tamen  ob 
nimiam  charitatem  suam  non  minorem  de 
ipsis  curam  gerit,  quam  si  absque  illis  glo¬ 
riam,  vitamque  suam  conservare  non  pos¬ 
set.  Quid  enim  majus  cogitari,  fingive  po- 
I  ■:  t,  quam  ut  Deus  qui  bonorum  nostrorum 
non  eget,  propter  homines  homo  fieri  ct 
mori  voluerit  ? 

Septima  ratio  fuit,  quod  id  postulare  vi¬ 
deretur  perfectio  et  ornamentum  universi. 
Nam  cum  sit  aliquid,  quod  agit,  ct  i.on  agi¬ 
tur,  ut  Deus  ;  aliquid,  quod  agitur,  et  non 
agit,  ut  natura  rationis  expers ;  n  quum  erat, 
ut  etiam  exstaret  aliquid,  quod  ageretur  et 
ageret.  Et  talis  est  natura  creata  intelligens, 
et  libero  arbitrio  praedita,  qualis  est  in  An¬ 
gelis  et  hominibus. 

Item  cum  sit  aliquid  quod  ex  nihilo,  et 
libere  operatur,  ut  Deus  :  aliquid,  quod  ex 
alio,  et  necessario  operatur,  ut  res  omnes 
infra  hominem,  certe  pulchrum  erat,  si  ali¬ 
quid  esset,  quod  ex  alio,  et  libere  operare¬ 
tur  quales  sunt  Angeli  et  homines.  Nam 
quod  aliquid  ex  nihilo  et  necessario  operc- 

tur,  quod  est  quartum  membrum, divisionis, 
fieri  non  potest,  cum  operari  ex  nihilo,  sit 
summae  perfectionis,  operari  necessario, 
summae  imperfectionis. 

Dices:  cur  Deus  non  attribuit  Angelis  et 
hominibus  liberum  arbitrium  confirmatum  in 
bono,  ut  et  liberi  essent,  ct  tamen  peccare 
non  possent.  Respondit  ad  hanc  quaestionem 
S.  Augustinus  in  lib.  ir.  de  bono  perseve¬ 
rantiae  cap.  10.  et  lib.  xxri.  de  civit.  Dei 
cap.  ult.  Deum  ordinate  procedere  voluisse, 
ac  primum  ostendere,  quid  posset  liberum 
arbitrium,  deinde  quid  posset  suae  gratiae 
beneficium,  justitiaeque  judicium.  Vide  quae 
diximus  in  libro  de  peccato  primi  parentis 
cap.  2.  ubi  causam  reddere  conati  sumus, 
cur  Deus  creaverit  hominem,  quem  pecca¬ 
turum  esse  praeviderat. 

Ad  argumentum  autem,  quod  initio  ca¬ 
pitis  objiciebatur,  quod. vide! icet  liberum  ar¬ 
bitrium  videatur  res  noxia,  cum  id  solum  sit, 
per  quod  sit  injuria  Deo,  et  unde  innumera¬ 
bilia  mala  in  ipsos  homines  redundarunt ; 
facile  respondetur.  Non  enim  data  est  ho¬ 
mini  libertas  arbitrii,  ut  peccaret,  sed  ut  pec¬ 
cata  libere  detestando  mereretur  laudem  et 
gloriam  apud  Deum.  Prmterea  (ut  Eusebius 
recte  docet  in  lib.  vi.  de  prEeparat.  Evangel. 
cap.  5.)  non  dedit  homini  Deus  solam  ar¬ 
bitrii  libertatem,  sed  accendit  etiam  in  ejus 
mente  lumen  intelligentiee,  addidit  Synde- 
resim  semper  clamantem,  ut  recta  via  ince¬ 
deret;  incitavit  ad  virtutem  promissione 
praemiorum,  exterruit  a  vitiis  comminatione 
poenarum. 

At  absurdum  videtur,  ut  Deus  aliquid  in¬ 
stituerit,  quod  pro  majori  parte  vertatur  in 
malum  :  ejusmodi  autem  est  liberum  arbi¬ 
trium,  quo  maxima  pars  hominum  abutitur 
ad  peccandum.  Respondeo,  liberum  arbi¬ 
trium  commune  est  Angelis  et  hominibus; 
et  ideo  pro  majori  parte  liberum  arbitrium 
non  in  malum,  sed  in  bonum  absolute  con¬ 
vertitur.  Nam  major  pars  Angelorem  libero 
arbitrio  bene  semper,  et  usa  est,  et  ute- 
tur . 

At  absurdum  saltem  esse  videtur,  ut  spe¬ 
cies  humana,  majori  ex  parte,  propter  ar¬ 
bitrii  libertatem  suo  fine  frustretur.  Respon¬ 
deo  :  Finis  ultimus  rerum  omnium  Duplex 
est.  Unus  intrinsecus  et  proprius,  qualis  est, 
si  de  hominibus  agatur,  visio  Dei ;  alter  ex¬ 
trinsecus,  et  communis,  qui  est  gloria  Dei. 
Quamvis  igitur  sine  proprio,  atque  intrinse¬ 
co  species  humana  majori  ex  parte  frustre- 

tretur,  tamen  semper  obtinet  Deus  gloriam 
suam,  quse  non  minus  in  bonorum  renume¬ 
ratione,  quam  in  pra;varicatorum  animad¬ 
versione  perspicitur. 

Adde  quod  licet  major  hominum  pars 
excidat  a  perfecta  adeptione  finis  intrinseci, 
et  proprii ;  tamen  non  excidit  a  totali  ade-, 
ptione  ejusmodi  finis.  Etsi  enim  minor  pars 


hominum  pertinget  ad  visionem  Dei ;  tamen 
major  pars  illud  assequitur,  ut  ratiocinari, 
et  vivere  secundum  rationem  possit.  Non  est 
autem  absurdum,  ut  minor  pars  individuo¬ 
rum  alicujus  speciei,  ad  perfectam  finis  pro¬ 
prii  consecutionem  non  perveniat,  modo  a 
totali  adeptione  non  excidat. 

